
CONTROVERSIARUM 


DE  MEMBRIS  ECCLESIAE 

LIBER  TERTIUS 

DE  L  A  ICIS  SIVE  SAECULARIBUS 


CAPUT  PRIMUM. 

Ordo  totius  Disputationis. 

Disseruimus  de  duobus  membris  Ecclesiae, 
id  est,  Clericis,  et  Monachis,  superest  ut  di¬ 
camus  de  tertio,  id  est,  de  Laicis,  sive  saecu¬ 
laribus,  et  simul  de  membris  ab  Ecclesia 
praecisis,  id  est,  de  haereticis,  quae  omnia  ad 
disputationem  de  Magistratu  politico  revo¬ 
cari  possunt. 

Tota  haec  Disputatio  sex  quaestionibus 
continetur.  Primum  enim,  de  ipsa  politica 
potestate  agendum  est.  Deinde,  de  officio 
ejus  in  rebus  politicis.  Tertio,  de  officio  ejus 
in  causa  religionis. 

De  Primo  sunt  quaestiones  duae.  Prima, 
An  ista  potestas  sit  res  bona,  et  proinde 
Christianis  licita.  Secunda,  An  per  pecca- 
’tum  amittatur. 

De  Secundo  sunt  duae  quaestiones.  Prima, 
de  officio  Magistratus  in  conservanda  Repu- 
blica  ab  improbitate  civium  per  leges,  et 
judicia,  tam  civilia,  quam  criminalia,  id  est : 
An  liceat  Christianis  leges  condere,  judicia 
exercere  et  gladio  ferire  noxios,  qui  sunt 
actus  proprii  Magistratus.  Secunda,  de  offi¬ 
cio  Magistratus  in  protegenda  Repub.  ab 
hostibus  externis,  id  est :  An  liceat  Christia¬ 
nis  bella  gerere,  et  huic  addemus  quasi  co¬ 
rollarium  propter  Lutherum:  An  liceat  bel¬ 
lare  contra  Tureas. 

De  Tertio  sunt  alia?  duie  questiones. 
Prima,  An  ad  Magistratum  pertineat  cura 


religionis  ;  An  vero  permittere  possit,  ut 
quisque  credat,  ut  voluerit.  Secunda,  An 
Magistratus  debeat  haereticos  ab  Ecclesia 
judicatos  et  damnatos  punire,  tam  in  libris 
eorum,  quam  in  facultatibus,  et  in  personis, 
etiam  usque  ad  mortem. 


CAPUT  II. 

Proponitur  prima  quaestio  :  An  politica 
potestas  sit  bona,  et  Christianis  licita. 

Est  una  ex  praecipuis  haeresibus  Anabap- 
tistarum,  et  Trinitariorum  hujus  temporis  : 
Non  licere  Christianis  gerere  Magistratus, 
nec  debere  esse  ullo  modo  inter  Christianos 
praetoria,  tribunalia,  judicia,  jus  gladii  etc. 
Ministri,  qui  in  Transylvania,  Trinitatem, 
et  Incarnationem,  et  parvulorum  Baptis¬ 
mum  oppugnant,  ediderunt  anno  1568,  Albae 
Julia?,  Antitheses  Christi  veri  et  falsi ;  qua¬ 
rum  septima  est,  Christum  falsum  habere 
in  sua  Ecclesia  Reges,  Principes,  Magistra¬ 
tus,  gladios,  Christum  verum  nihil  tale  in 
sua  Ecclesia  pati  posse. 

Argumenta  eorum  haec  sunt,  vel,  certe 
esse  possunt.  Primum  ,  ex  Scriptura. 
Matth.  XVII  :  Deges  Gentium ,  a  quibus  accipi¬ 
unt  tributa  etc.  ergo  liberi  sunt  filii.  Et  Lucae 
XXII.  Reges  Gentium  dominantur  eorum  :  non 
sic  erit  inter  vos.  Rom.  XIII :  Aemini  quid¬ 
quam  debeatis,  nisi  ut  invicem  diligatis.  I.  Co- 
rinth  VII  :  Pretio  empti  estis,  nolite  fieri  servi 
hominum.  II.  Corintli.  VIII  :  Unus  Dominus. 

LIBER  III. 


Ephes.  IV  :  Unus  Dominus,  una  fides,  unum 
Baptisma,  unus  Deus  (1). 

Secundum,  ab  exemplis  ;  nam  plerique 
Principum  abutuntur  potentia,  et  non  solum 
non  prosunt,  sed  etiam  obsunt  Reipublicee 
ut  patet  in  ipso  initio  mundi  de  Cain,  Ge¬ 
nes.  IV.  de  filiis  Principum,  Genes.  VI.  qui  ac¬ 
cipientes  varias  uxores,  corrupti  sunt  omni 
scelere,  et  eorum  causa  postea  venit  dilu¬ 
vium.  Item  de  Nemrod,  Pharaone,  Nabu- 
chodonosor,  et  deSaul,  Roboam,  et  cseteris  ; 
nam  post  divisionem  regni,  ex  Regibus  Israel 
nullus  fuit  bonus. 

Tertium,  a  fine  ;  nam  Magistratus  permis¬ 
sus  fuit  Judaeis  propter  imperfectionem  tem¬ 
poris,  erant  enim  pueri  Judaei,  et  ideo  regi 
debebant  ab  alio,  ut  patet  Gulat.  IV.  At  nos 
viri  sumus  perfecti,  et  unctio  docet  nos  de 
omnibus. 

Quartum,  ab  efficiente  ;  nam  ista  potestas 
non  est  Deo  introducta,  sed  ab  hominibus 
tyrannice  usurpata  ;  Quis  enim  fecit  Nemrod 
Regem  ?  quis  Nabuchodonosor  ?  quis  Ni¬ 
num?  quis  Alexandrum  ?  quis  Julium  Caesa¬ 
rem  ?  quis  alios  ?  Hinc  laudatur  ille  pirata, 
qui  respondit  Alexandro  :  ego  quia  cum  par¬ 
vo  ligno  discurro,  pirata  dicor ;  tu  quia  cum 
magna  classe  orbem  terrarum  spolias,  Im¬ 
perator  diceris.  Augustinus  lib.  IV.  civit, 
cap.  4.  ex  Mare.  Tuli.  lib.  III.  de  Republica. 

Quintum,  ab  origine.  Nam  Deus  creavit 
hominem  liberum,  et  per  peccatum  intro¬ 
ducta  est  subjectio  ;  ergo  cum  a  peccato  per 
Christum  liberati  simus,  etiam  a  subjectione 
esse  debemus.  Antecedens  patet ;  nam  Ge¬ 
nes.  I.  non  dicitur  :  Dominamini  hominibus, 
sed  :  Dominamini  piscibus  maris  etc.  Item 
mulier  nunc  non  subjicitur  viro,  msi  politica 
subjectione,  tamen  hsec  subjectio  per  pec¬ 
catum  introducta,  est,  ut  patet  Genes.  III : 
Sub  viri  potestate  eris  (2) ;  et  praiterea  ante 
diluvium  primus,  qui  condidit  civitatem,  et 
inchoavit  regnum  politicum,  fuit  Cain,  ut 
ex  Genes.  IV,  deducit  Augustinus  lib.  XV. 
civit.  Dei  cap.  1.  post  diluvium  primus  fuit 
Nemrod,  Gen.  X. 

Denique  id  clare  docent  Patres.  Augusti¬ 
nus  libro  XIX  de  civit.  Dei  c.  15  rationa¬ 
lem  factum  ad  imaginem  suam,  noluit  Deus 
nisi  irrationabilibus  dominari,  non  hominem 
pecori.  Inde  primi  justi,  pastores  mapds  pe¬ 
corum  ,  quam  Reges  hominum  constituti 


sunt ;  ut  hinc  etiam  insinuaret  Deus,  quid 
ordo  postularet  creaturarum,  et  quid  meri¬ 
tum  exigeret  peccatorum.  Gregorius  libro 
XXI.moral.  cap.  11.  Omnes  homines  natura 
aequales  genuit,  sed  variante  meritorum  or¬ 
dine  alios  aliis  dispensatio  occulta  postponit. 
Ipsa  autem  diversitas,  quaj  accessit  ex  vitio, 
recte  est  divinis  judiciis  ordinata,  ut  quia 
omnis  homo  iter  vitae  non  aeque  graditur, 
alter  regatur  ab  altero;  similia  habet  in 
Pastorali,  part.  2.  cap.  6. 

Hanc  hoeresim  non  solum  Catholici  omnes 
exeerantur,  ac  praecipue  B.  Thorn.  in  opus. 
20.  et  omnes  Philosophi,  sed  etiam  Philip¬ 
pus  Melanchthon  in  locis,  cap.de  civili  Magis¬ 
tratu,  et  Joan.  Calvinus  lib.  IV.  Institut. 
cap.  20.  acerrime,  et  fusissime  oppugnant,  et 
Lutherus  ipse  in  visit.  Saxonica,  etsi  ab 
ipsius  verbis  in  Babyl.  Captivitate,  cap.  de 
Baptismo,  occasionem  sumpserunt  Anabap- 
tistae. 

Nos  eam  quinque  argumentis  refellemus; 
nam  tot  etiam  sunt  adversariorum  funda¬ 
menta.  Primo,  ex  Scripturis.  Secundo,  ex 
exemplis  Sanctorum.  Tertio,  ex  fine  seu  ne¬ 
cessitate.  Quarto,  ex  causa  efficiente.  Quinto, 
ex  origine. 


CAPUT  III. 

Ex  Scripturis  asseritur  politicus  Magistratus. 

Quantum  ad  Primum,  Scriptura  Testamen¬ 
ti  veteris  plena  est  testimoniis.  Exod.  XXII. 
Judices  populi  a  Deo  ipso  vocantur  Dii,  sicut 
etiam  Psalm.  LXXXI :  Deus  stetit  in  Synagoga 
Deorum, inmedio  autem  Deos  dijudicat  (3);  cujus’ 
vocabuli  rationem  explicat  Josaphat  ,  II. 
Paralip.  XIX.  ubi  dicit  judices,  non  homi¬ 
num,  sed  Dei  judicia  exercere,  id  est,  loco 
Dei  judicare,  Et  similiter  Deuter.  I.  monet 
Moses  judices  populi,  ut  juste  judicent  quia 
Dei  judicium  est;  et  Christus  Joan.  X:  Si 
illos  dixit  Deos,  ad  quos  sermo  Dei  factus  est, 
quem  Pater  sancti ficavit ,  et  misit  in  mundum 
etc.  (4)  Ubi  Christus  vult  dicere  :  Si  Principes 
Deus  vocat  Deos,  quia  ad  illos  mandatum 
divinum  factum  est,  ut  judicent  loco  suo, 


(1)  Matth.  XVII,  24;  Luc.  XXII,  25;  Rom.  XIII,  8;  I.  Cor.  VII,  23;  II.  Cor.  VIII,  5:  Fph.  IV, 
5.  —  (2)  Gen.  I.  28;  III.  16.  —  (3)  Psal.  LXXXI,  1.  —  (4)  Joan.  X,  35. 


CAPUT  IIT. 

cur  non  magis,  etc.  non  enim  quadrat  quod 
alii  dicunt,  vocatos  Deos  eos  omnes,  quibus 
Deus  locutus  est.  Si  ergo  Principes  vocan¬ 
tur  Dii,  quia  locum  Dei  tenent,  non  potest 
reprehendi  munus  Principum,  nisi  reprehen¬ 
datur  Dei  ipsius  munus. 

Praeterea  Deuteron.  XVII.  describit  Moses 
leges  Regi  futuro,  et  in  lib.  Judicum  cap. 
ult.  in  ultimis  verbis  reddere  volens  Spiritus 
sanctus  causam  omnium  malorum,  quae  ac¬ 
ciderunt  illo  tempore,  dicit  :  In  diebus  illis 
non  erat  Ilex  in  Israel ,  sed  unusquisque,  quod 
bonum  sibi  videbatur ,  hoc  faciebat  {i).  In  eodem 
libro  Judicum,  et  in  libro  Regum  passim 
habemus  Deum  excitasse  Israeli  Judices,  aut 
Principes ,  per  quos  populum  liberaret. 
Prov.  VIII :  Per  me  Reges  regnant  (2). 

Respondent  Anabaptistae ,  Judaeis  luisse 
permissos  Magistratus  propter  imperfectio¬ 
nem  :  ac  aliam  rationem  esse  Testamenti 
novi. 

At  contra ;  nam  in  primis  Prophetae  prae¬ 
dixerunt  omnes  Reges  terrae  servituros  Chris¬ 
to,  et  Ecclesiae  :lquod  non  potest  fieri,  ni  siin 
Ecclesia  sint  Reges.  Psam.  II  :  Et  nunc  Re¬ 
ges  intelligite,  erudimini ,  qid  judicatis  terram , 
apprehendite  disciplinam  (3) ;  secundum  He¬ 
braeum  ia  1pu?3  osculamini  filium,  quem  in 
eodem  Psalmo  Scriptura  vocat  Messiam ; 
item  Psalm.  LXXI  :  Adorabunt  eum  omnes 
Reges  terree ,  omnes  Gentes  servient  ei  (4) 
Isaiae  LX.  Ambulabunt  Gentes  in  lumine  tuo, 
et  Reges  in  splendore  ortus  tui.  Et  cap.  XLIX  : 
Erunt  Reges  nutricii  tui,  et  Regince  nutrices 
tuce  vultu  in  terra  demisso  adorabunt  te,  et 
pulveres  pedum  tuorum  lingent  (5);  quod  certe 
impletum  videmus  in  Constantino, Theodosio, 
Carolo  Magno,  et  aliis,  qui  adoraverunt 
sepulchra  Apostolorum  et  Martyrum,  et  Ec¬ 
clesias  ditaverunt,  protexerunt. 

Praeterea,  Christus,  praedicans  Evange- 
lium  regni,  inter  alia  dixit  :  Reddite  quee  sunt 
Caesaris,  Caesari,  Matth  XXII.  et  Paulus  Ro- 
man.  XIII.  jubet,  ut  Omnis  anima  potestati¬ 
bus  sublimioribus  subdita  sit ;  non  enim  est  po¬ 
testas,  nisi  a  Deo  etc  (6).  Et  ibidem  ter  repetit, 
Principes  saeculares,  quibus  tributa  reddun¬ 
tur,  esse  ministros  Dei.  Quo  loco  utitur 
etiam  Irenaeus  lib.  IV.  cap.  70.  Item  I.  Ti- 
moth.  II.  jubet  Apostolus  nominatim  orari 
pro  Regibus.  Quo  loco  utitur  Tertullianus  in 


Apologet,  cap.  31.  quia  calumniabantur 
Ethnici  Christianos,  quod  Magistratibus  nol¬ 
lent  parere ;  Ac  certe  si  Evangelium  non 
ferret  Magistratum,  oporteret  orare  pro  des¬ 
tructione  Regum  et  Principum.  Ad  Titum  III : 
A  dmone  illos  principibus  et.  potestatibus  subdi¬ 
tos  esse  :  et  I.  Petri  II  :  Deum  timete,  Regem 
honorificate  (7). 

Sed  respondent,  ex  his  testimoniis  probari, 
oportere  nos  parere  Regi  Ethnico,  non  au¬ 
tem  licere  Christianis  regna  possidere,  et 
Magistratus  gerere.  Quibus  nos  responde¬ 
mus,  Primum,  non  esse  mirum,  in  Testa¬ 
mento  novo  non  fieri  multam  mentionem 
magistratuum  ;  nam  Christus  non  venit 
constituere  regnum  politicum,  sed  regnum 
spirituale,  et  coeleste  ;  et  similiter  Apostoli 
in  hoc  regno  spirituali  commendando,  et 
propagando  occupati  fuerunt  :  politicum  re¬ 
liquerunt,  ut  antea  erat. 

Addimus  praeterea  ,  Licet  non  expresse 
Scriptura  novi  Testamenti  approbet  in  Ec¬ 
clesia  magistratum  politicum,  tamen  eviden¬ 
ter  colligi  ex  adductis  testimoniis  ;  nam  si 
Christianis  licet  subesse  Regi  Ethnico,  cur 
non  potius  Regi  Christiano  ?  et  si  licet 
Christiano  subesse,  cur  non  prseesse  ?  cum 
subesse,  videatur  magis  contra  libertatem 
Evangelicam,  quam  praeesse. 

Denique,  si  Christianae  libertati  repugna¬ 
ret  subjectio,  vel  praefectura  civilis,  magis  re¬ 
pugnaret  Ecclesiastica,  quia  Christiana  liber¬ 
tas  magis  pertinet  ad  Christianum,  ut  est  civis 
Ecclesiae,  quam  ut  est  civis  mundi  :  At  non 
‘repugnat  Christianae  libertati  praefectura, 
vel  subjectio  Ecclesiastica,  ut  patet  ex  illo 
Matth.  XXIV  :  Quis  putas  est' fidelis  servus  et 
prudens,  quem  constituit  Dominus  super  fami¬ 
liam  suam  ?  Et  ex  illo  Rom.  XII  :  Qui preeest 
in  sollicitudine.  Et  ex  illoHebr.  XIII  :  Obedite 
praepositis  vestris  (8).  Neque  igitur  repugnat 
praefectura  ,  vel  subjectio  politica.  Atque 
hinc  solvitur  primum  argumentum  contra 
allatum. 

Ad  Primum  ergo  locum  Scripturae,  supe¬ 
riore  capite  contra  allatum,  dicendum  est, 
Christum  eo  loco  de  seipso  tantum  loqui,  et 
rectissime  probare  se,  qura  Filius  Dei  summi 
Regis  esset,  non  fuisse  obligatum  solvere 
tributum  ulli  Principi,  alioqui  ipse  idem 
jussit  reddi  censum  Caesari,  Matth.  XXII.  et 


(1)  Jud.  XXI,  24.  —  (2)  Prov.  VIII,  15.  —  (3)  Psal.  II,  10.  —  (4)  Psal.  LXXI,  11.  —  (5)  Isai 
LX,  3;  XLIX,  23;  —  (6)  Matth.  XXII,  21;  Rom.  XIII,  1.  —  (7)  Tit.  III,  1;  I.  Petr.  II.  17.  — 
(8)  Matth.  XIV;  45;  Rom.  XII,  8  ;  Hebr.  XIII,  17. 

LIRER  III. 


Apostolus  Rom.  XIII.  Cui  tributum ,  inquit, 
tributum  etc.  quamvis  autem  Christus  de  se 
proprie  dixerit :  Ergo  liberi  sunt  filii,  recte 
tamen  ex  hoc  loco  colligitur,  Ecclesiasticos 
debere  esse  liberos  a  tributis,  quia  filius 
Regis  ita  liber  est,  ut  propter  eum  etiam 
familia  ejus  libera  sit,  ut  supra  diximus  in 
libro  de  Clericis  cap.  25. 

Ad  Secundum,  eo  loco  Christus  instituit 
Ecclesiasticum  Magistratum,  et  eum  distin¬ 
guit  a  politico,  et  a  politico  corrupto,  cui 
pompte,  superbia,  fastus,  annexa  esse  solent, 
qualem  etiam  politicum  Magistratum  ,  si 
intelligamus  prohibitum  esse  Christianis, 
nihil  absurdi  dicemus,  ibi  enim  non  repre¬ 
henditur  regnum,  sed  modus  regnandi. 

Ad  Tertium,  non  vult  Paulus  dicere,  non 
sinatis  vos  obligari  ulla  lege,  sed  solvite 
mature  omnia  debita;  praecedit  enim  :  Red¬ 
dite  omnibus  debita,  cui  tributum  etc.  Et  quia 
solius  amoris  debitum  numquam  ita  reddi 
potest,  quin  semper  teneamur  amare,  ideo 
ait  :  Nemini  quidquam  debeatis,  nisi  ut  invi¬ 
cem  diligatis  (1). 

Ad  Quartum  dico,  fieri  servum  hominis 
eo  loco  significare  servire  homini  propter 
hominem  tantum,  nam  alioqui  ibidem  Pau¬ 
lus  hortatur  servos,  ut  etiam  si  possint  fieri 
liberi,  tamen  magis  eligant  servitutem  :  et 
Galat.  Y :  Seimite,  inquit,  invicem  (2). 

Ad  Ultimum  dico,  ibi  nomen  Domini  pro¬ 
prie  accipi,  quomodo  non  convenit  nisi  Deo; 
nec  propterea  tolluntur  Reges,  et  Principes, 
qui  non  proprie  domini  sunt,  sed  ministri 
Dei,  qui  unus  verus  est  Dominus,  nullus 
enim  est  titulus  major.  Nam  verus  Dominus 
duas  habet  conditiones,  quae  nulli  creaturae 
conveniunt.  Una  est,  ut  possit  pro  libito  uti 
re,  cujus  est  Dominus,  et  eam  augere,  mi¬ 
nuere,  mutare,  annihilare  etc.  Altera,  ut 
nulli  serviat,  id  est,  nulla  re  indigeat,  sed 
seipso  sufficiat  ad  omnia;  ut  recte  notat  Au¬ 
gustinus  lib.  de  Genes.  VIII .  cap.  H.  et  dedu¬ 
cit  ex  Psam.  XY  :  Dixi  Domino,  Deus  meus 
es  tu,  quia  bonorum  meorum  non  eges  (3) ;  nam 
in  Hebraeo  est,  dixi  Domino,  Dominus  meus 
'JVtfc  et  hinc  est  quod  LXX.  interpretes 
ubique  nomem  proprium  Dei  hin'  reddide¬ 
runt  per  rrjptoa,  et  Hieronymus  per  Dominum  : 
hinc  etiam  Augustus,  ut  Tertullianus  refert 
in  Apologet,  cap.  34.  numquam  seDominum 
appellari  passus  est,  quod  intelligeret  hunc 
titulum  soli  Deo  convenire,  et  e  contrario 


reprehenditur  a  Suetonio  incredibilis  arro¬ 
gantiae  Domitianus,  quod  in  Amphitheatro 
sibi  acclamari  libenter  audiret :  «  Domino ,  et 
Dominae  feliciter  :  »  et  quod  juberet  de  se 
scribi  :  «  Dominus,  et  Deus  nostei',  sic  fieri 
jubet. » 


CAFUT  IV. 

Idem  asseritur  exemplis  Sanctorum. 

Secunda  ratio  sumitur  ab  exemplis  ;  nam 
si  res  mala  esset  principatus,  numquam  viri 
sancti  eum  gessissent  ;  at  habemus  in 
Scriptura  plurima  exempla  sanctorum  Prin- 
cipum,  ut  Melchisedech  Regis  Salem,  Jose- 
phi  Patriarchae,  qui  toti  ./Egypto  utilissime 
praefuit,  Moysis,  Josue,  omnium  fere  Judi¬ 
cum,  Davidis,  Salomonis,  Ezechiae,  Josa- 
phat,  Josiae,  Danielis,  Mardochaei,  Nehemiae, 
Machahaeorum,  et  aliorum. 

In  Testamento  novo  videmus  Joan.  IV. 
Regulum  credidisse  in  Christum,  nec  tamen 
jussum  renuntiare  principatui ;  et  similiter 
Actor.  XIII.  Proconsulem  conversum  a  Paulo, 
non  propterea,  deposuisse  magistratum.  Vi¬ 
demus  deinde  a  S.  Fabiano  Papa,  et  Mar¬ 
tyre,  et  a  tota  Ecclesia  admissum  fuisse 
Philippum  Imperatorem ,  nec  illi  impera¬ 
tum,  ut  deponeret  imperium,  ut  ex  historia 
Eusebii  lib.  VI.  cap.  25.  colligitur. 

Quod  autem  non  sit  in  Testamento  novo 
major  copia  exemplorum,  ratio  est,  quia 
Deus  voluit  Ecclesiam  suam  inchoare  ab 
hominibus  pauperibus,  et  vilibus  ut  dicitur  I. 
Cor.  I,  ne  putaretur  augmentum  Ecclesiae 
opus  humanum,  si  favore  Principum  crevis¬ 
set  :  imo  e  contrario  voluit  Deus  primis  300 
annis,  ut  Ecclesia  totis  viribus  oppugnaretur 
ab  Imperatoribus  totius  mundi,  ut  inde  os¬ 
tenderet,  opus  suum  esse  Ecclesiam,  et  plus 
posse  illam  patiendo,  quam  possent  illi  cru¬ 
ciando. 

Unde  Augustinus  in  epist.  50.  dicit  Deum 
voluisse  primo  tempore  impleri  illam  partem 
Psalmi  II  :  Astiterunt  Reges  terree  etc.  Deinde 
sequenti  tempore  illam  aliam  :  Et  nunc  Re¬ 
ges  intelligite  :  (4)  sicut  revera  impletum  vi¬ 
demus  in  Constantino,  et  successoribus  ejus; 


(1)  Rom.  XIII,  7  et  8.  —  (2)  Gal.  V.  13.  —  (3)  Psal.  XV,  1.  —  (4)  Psal,  II,  2  et  10. 

siquidem  videmus  Constantinum  divinitus 
edoctum,  et  vocatum  a  Deo  singulari  mira¬ 
culo,  ut  Eusebius  refert  lib.  I.  de  vita  Cons¬ 
tantini.  At  si  res  mala  esset  principatus, 
quare  Christus  ipse  Constantinum  ad  Eccle¬ 
siam  vocasset?Ubi  nota  obiter  dissonan¬ 
tiam  circa  hanc  historiam  ;  nam  in  historia 
Ecclesiastica  Eusebii  a  Ruffino  versa  lib.  IX. 
cap.  9.  habetur  Constantinum  per  soporem 
vidisse  signum  crucis  in  coelo,  et  deinde  An¬ 
gelos  ei  dixisse  :  In  hoc  vince  ;  At  lib.  I.  de 
vita  Constantini  Eusebius  refert,  in  itinere 
eum  corporeis  oculis  vidisse  supra  solem 
signum  crucis  cum  illis  litteris  :  In  hoc  vince; 
et  idem  signum  a  toto  exercitu  conspectum, 
et  noctu  postea  ei  apparuisse  Christum,  qui 
mysterium  explicuerit,  atque  haec  omnia  se 
ab  ipso  Constantino  coram  audivisse.  Ita¬ 
que  verisimile  est  quod  in  historia  habetur  a 
Ruffino  additum  fuisse.  Alia  plurima  exem¬ 
pla  addi  possent  Joviani,  Gratiani,  Theodosii 
junioris  et  senioris,  Caroli  Magni,  Ludovici 
Pii  ,  Othonis  I.  S.  Henrici  Imperatoris, 
S.  Ludovici  Regis  Francorum,  aliorumque 
multorum,  qui  vel  in  Britannia,  vel  in  Hun- 
garia,  vel  in  Bohemia,  vel  in  aliis  regionibus 
sanctissime  regnaverunt.  Ad  argumentum 
in  contrarium  dico  Primo,  falsum  esse  Prin¬ 
cipes  ut  plurimum  esse  malos  ;  hic  enim  non 
agimus  de  regno  particulari,  sed  de  politico 
principatu  in  genere,  qualis  Princeps  fuit 
Abraham,-  et  alii ;  sicut  ergo  fuerunt  mali 
Principes,  Cain,  Nemrod,  Ninus,  Pharao, 
Saul,  Hieroboam,  et  alii  Reges  Israel ;  ita  e 
contrario  fuerunt  boni  Principes,  Adam, 
Noe,  Abraham,  Isaac,  Jacob,  Joseph,  Moyses, 
Josue,  omnes  fere  Judices,  et  plurimi  Reges 
Juda. 

Secundo  dico,  exempla  malorum  Princi- 
pum  non  probare  malum  esse  principatum, 
saepe  enim  mali  abutuntur  rebus  bonis,  at 
exempla  bonorum  recte  probant,  principa¬ 
tum  esse  bonum,  quia  homines  boni  non 
utuntur  rebus  malis.  Praeterea,  etiam  Prin¬ 
cipes  mali  plus  prosunt  saepe,  quam  obsint, 
ut  patet  de  Saule,  Salomone,  et  aliis.  Deni¬ 
que  utilius  est  Reipub.  malum  Principem 
habere,  quam  nullum,  ubi  enim  nullus  est 
non  potest  diu  consistere  Respublica,  di¬ 
cente  Salomone  Proverb.  XI  :  Ubi  non  est 
gubernator ,  cormxet  populus  (I);  et  ubi  est, 
licet  maius,  conservatur  unitas  populi.  Vide 
Beatum  Thomam  in  opusc.  20.  cap.  6.  lib.  I. 


Tertio  dico,  quod  in  Regibus  Israel  nullus 
fuerit  bonus,  ad  insignem  Dei  providentiam 
pertinere  :  Deus  enim  id  permittere  voluit, 
quia  rebellio  illa  Israelitarum  a  tribu  Juda, 
significabat  schismata  Haireticorum  ab  Ec¬ 
clesia,  ut  Eucherius,  docet  in  fine  lib.  III. 
super  libro  Regum  :  sicut  enim  inter  Catho¬ 
licos  sunt  boni,  et  mali  ;  at  inter  Haereticos 
nullus  potest  esse  bonus,  ita  quoque  inter 
Reges  Juda  multi  fuerunt  boni,  multi  etiam 
mali.  Ex  Regibus  Israel  nullus  omnino  in¬ 
ventus  est  bonus. 


CAPUT  Y. 

Idem  asseritur  ex  fine  principatus. 

«• 

Tertia  ratio  ducitur  a  fine.  Principatus 
politicus  adeo  naturalis,  et  necessarius  est 
humano  generi,  ut  tolli  non  possit  quin  na¬ 
tura  ipsa  destruatur.  Hominis  enim  natura 
est,  ut  sit  animal  sociabile  ;  nam  bruta  qui¬ 
dem  sunt  a  natura  ifa  instructa,  ut  possint 
sibi  singula  sufficere,  homo  autem  tam  mul¬ 
tis  rebus  indiget,  ut  solus  vivere  nullo  modo 
possit.  Nam  bruta  nascuntur  vestita,  et  ar¬ 
mata,  et  sestimativam  habent  ita  determi¬ 
natam  ad  omnia,  quae  sibi  conveniunt,  ut 
naturaliter  sine  ullo  doctore  statim  nove¬ 
rint  nidos  aedificare,  alimenta  quaerere,  et 
medicinam  etiam  sibiipsis  facere;  ait  homo 
nascitur  sine  vestibus,  sine  domo,  sine  ali¬ 
mentis,  omnium  rerum  egenus ;  et  quam¬ 
quam  habet  manus,  et  rationem,  quibus 
omnia .  instrumenta  parare  potest,  tamen 
singula  longum  tempus  requirunt,  et  adeo 
longum,  ut  sit  impossibile  sibi  unum  homi¬ 
nem  sufficere  ad  omnia  ;  praesertim  cum 
nascamur  rudes,  et  artes  magis  doctrina, 
quam  experientia  discantur;  ergo  nccesse 
est,  ut  simul  vivamus,  et  unus  alium  juvet. 

Praeterea,  etiamsi  quisque  sufficeret  sibi 
ad  vivendum,  tamen  numquam  sufficeret 
ad  protegendum  se  ab  impetu  ferarum,  et 
latronum,  sed  ad  hoc  necesse  est  convenire, 
ct  collatis  viribus  resistere  ;  et  licet  sufficeret 
sibi  etiam  contra  hostes,  tamen  semper  ma¬ 
neret  rudis,  et  expers  sapientia3,  et  justitiae, 
multarumque  aliarum  virtutum  ,  cum  ta- 


(1)  Prov.  XI,  14. 

men  ad  hoc  nati  simus,  utmentemet  volun¬ 
tatem  praecipue  exerceamus.  Nara  scientiae, 
et  artes  longo  tempore,  et  a  multis  inventae 
sunt,  et  sine  doctore  percipi  non  possunt  : 
justitia  autem  non  nisi  in  societate  exerceri 
potest,  cum  sit  virtus  constituens  aequita¬ 
tem  inter  plures. 

Denique,  donum  loquendi,  et  audiendi,  id 
est,  percipiendi  distincte  verba,  quorsum 
homini  collatum  est,  si  debeat  solitarius  vi¬ 
vere?  Itaque  recte  Aristoteles  lib.  I.  politi¬ 
corum,  cap.  2.  dicit,  hominem  natura  civile 
esse  animal,  magis  quam  sint  apes,  et  grues, 
et  quaecumque  animalia,  etsi  quis  solitarius 
vivat  aut  esse  bestiam,  aut  Deum,  id  est,  aut 
minus,  aut  majus  homine,  neque  id  est  con¬ 
tra  Eremitas  nostros.  Nam  qui  penitus  solita¬ 
rii  vixerunt,  ut  Paulus  primus  Eremita,  Maria 
Magdalena,  Maria  Aegyptiaca,  et  si  qui  sunt 
alii,  dici  possunt  aliquid  amplius  homine 
habuisse,  non  natura,  sed  gratia ;  nam  non 
sine  miraculo  alebantur  a  Deo,  ut  notum 
est;  Caeteri  autem  etsi  in  solitudine  degerent, 
tamen  frequentes  simul  conveniebant,  et  Ab¬ 
batibus  suis  subjecti  erant,  ut  in  disputatione 
de  Monachis  demonstravimus. 

Jam  vero,  si  natura  humana  socialem  vi¬ 
tam  requirit,  certe  requirit  etiam  regimen, et 
rectorem;  nam  impossibile  est  multitudinem 
diu  consistere,  nisi  sit,  qui  eam  contineat, 
et  cui  sit  curae  bonum  commune  :  sicut  in 
unoquoque  nostrum  nisi  esset  anima  quae 
contineret  et  conjungeret  partes,  et  poten¬ 
tias,  et  elementa  contraria,  ex  quibus  cons¬ 
tamus,  statim  omnia  solverentur.  Unde  Pro- 
verb.  XI:  Ubi  non  est  gubernator  populus  cor¬ 
ruet  (J).  Deinde  societas  est  multitudo 
ordinata,  non  enim  dicitur  societas  multitudo 
confusa,  et  dispersa;  ordo  autem  quid  aliud 
est,  quam  series  quaedam  inferiorum  et  su¬ 
periorum?  Necessario  igitur  rectores  haben¬ 
di  sunt,  si  societas  futura  est. 

Ex  hac  ratione  solvitur  tertium  argu¬ 
mentum  Anabaptistarum  ;  falsum  enim 
assumunt,  cum  dicunt,  regimen  politicum 
permissum  Judaeis  ob  imperfectionem  eorum, 
nobis  autem  non  convenire,  quia  unctio  do¬ 
cet  nos  de  omnibus  :  nam  unctio  hoc  in 
primis  docet  esse  necessarium,  habere  rec¬ 
torem;  nec  sufficit  scire  omnia,  sed  oportet 
etiam  multa  facere,  et  parare,  quae  non  pos¬ 
sumus  sine  aliorum  auxilio. 

Et  praeterea  hinc  deducitur  falsum  esse, 


quod  M.  T.  dicit  in  primo  de  inventione, 
fuisse  olim  tempus,  quo  homines  vagarentur 
more  bestiarum,  deinde  a  sapiente  quodam 
et  eloquente  homine  vi  eloquentiae  persuasos 
convenire,  et  simul  vivere.  Quod  idem  etiam 
hoc  tempore  dicero  solent  quicumque  elo¬ 
quentiam  laudandam  suscipiunt.  At  revera 
numquam  fuit,  nec  esse  potuit,  tale  tempus. 
Nam  Adam  sapientissimus  fuit,  et  sine  du¬ 
bio  non  permisit  homines  vagari  more  bes¬ 
tiarum,  et  Cain  filius  ejus  aedificavit  etiam 
civitatem  materialem  :  ante  Cain,  et  Adam 
nulli  fuerunt.  Sed  non  mirum  Ciceronem  et 
alios  Ethnicos  talia  dicere;  nam  Ethnici  quia 
putabant  mundum  fuisse  ab  aeterno,  et  ta¬ 
men  videbant  omnes  artes  esse  novas,  et 
non  exstare  memoriam  nisi  paucorum  an¬ 
norum,  inde  suspicati  sunt,  longissimo  tem¬ 
pore  homines  vixisse  more  ferarum,  et  solum 
exstare  memoriam  rerum  gestarum  ab  eo 
tempore,  quo  coeperunt  homines  simul  de¬ 
gere.  Sed  Christiani,  qui  ex  testimonio  Dei 
didicerunt,  mundum  creatum  fuisse  ante 
annos  nondum  sexies  millenos,  et  primos 
homines  urbes  continuo  habere  coepisse  , 
mirum  profecto  est,  cur  dicere  audeant,  lon¬ 
gissimo  tempore  homines  sine  rectore,  et 
sine  civitatibus  more  ferrarum  vixisse. 


CAPUT  VI. 

Idem  asseritur  ratione  ducta  ab  efficiente. 

Quarta  ratio  ab  efficiente  sumitur  ;  nam  ' 
certum  est  politicam  potestatem  a  Deo  esse, 
a  quo  non  nisi  res  bonae,  et  licitae  procedunt. 

Id  quod  probat  Augustinus  in  toto  fere  IV 
et  V.  libro  de  civit.  Dei;  Nam  sapientia  Dei 
clamat  Proverb.  VIII:  Per  me  Reges  regnant. 

Et  infra  :  Per  me  Principes  imperant.  Et  Da- 
niel  II  :  Deus  cceli ,  regnum  et  imperium  dedit 
tibi  etc.  Et  Daniel  IV  :  Cum  bestiis ,  ferisque 
erit  habitatio  tua ,  fcenum,  ut  bos,  comedes ,  et 
rore  cceli  infunderis,  septem  quoque  tempora 
mutabuntur  super  te,  donec  scias  quod  domine- 
tur  excelsus  super  regnum  hominum,  et  cui¬ 
cumque  voluerit ,  det  illud  (2). 

Sed  hic  observanda  sunt  aliqua.  Primo, 
politicam  potestatem  in  universum  conside- 


(1)  Prov,  XI,  14.  —  (2)  Prov.  VIII,  15  et  16;  Dan.  II,  37;  IV,  22. 

ratam,  non  descendendo  in  particulari  ad 
Monarchiam,  Aristocratiam,  vel  Democra- 
liam,  immediate  esse  a  solo  Deo  :  nam  con¬ 
sequitur  necessario  naturam  hominis,  proinde 
tsse  ab  illo,  qui  fecit  naturam  hominis.  Prae¬ 
terea  haec  potestas  est  de  jure  naturae,  non 
enim  pendet  ex  consensu  hominum  :  nam 
velint,  nolint,  debent  regi  ab  aliquo,  nisi  ve¬ 
lint  perire  humanum  genus,  quod  est  contra 
naturae  inclinationem.  At  jus  naturae  est  jus 
divinum,  jure  igitur  divino  introducta  est 
gubernatio  ;  et*hoc  videtur  proprie  velle 
Apostolus,  cum  dicit  Roman.  XIII:  Quipotes- 
tati  resistit,  Dei  ordinationi  resistit  (1). 

Secundo  nota,  hanc  potestatem  immediate 
esse  tamquam  in  subjecto,  in  tota  multitu¬ 
dine  :  nam  haec  potestas  est  de  jure  divino. 
At  jus  divinum  nulli  homini  particulari  dedit 
hanc  potestatem  :  ergo  dedit  multitudini. 
Praeterea  sublato  jure  positivo,  non  est  ma¬ 
jor  ratio  cur  ex  mullis  aequalibus  unus  po¬ 
tius,  quam  alius  dominetur.  Igitur  potestas 
totius  est  multitudinis.  Denique  humana  so¬ 
cietas  debet  esse  perfecta  Respublica  :  ergo 
debet  habere  potestatem  seipsam  conser¬ 
vandi,  et  proinde  puniendi  perturbatores 
pacis  etc. 

Tertio  nota,  hanc  potestatem  transferri  a 
multitudine  in  unum  vel  plures  eodem  jure 
naturae  :  nam  Respublica  non  potest  per 
seipsam  exercere  hanc  potestatem  :  ergo  te¬ 
netur  eam  transferre  in  aliquem  unum,  vel 
aliquos  paucos;  et  hoc  modo  potestas  prin- 
cipum  in  genere  considerata,  est  etiam  de 
jure  naturae  et  divino,  nCc  posset  genus  hu¬ 
manum  ,  etiamsi  totum  simul  conveniret, 
contrarium  statuere,  nimirum,  ut  nulli  essent 
principes  vel  rectores. 

Quarto  nota,  in  particulari  singulas  spe¬ 
cies  regiminis  esse  de  jure  gentium,  non  de 
jure  naturae,  nam  pendet  a  consensu  mul¬ 
titudinis, constituere  super  se  regem  vel  con¬ 
sules,  vel  alios  magistratus,  ut  patet ;  et  si 
causa  legitima  adsit,  potest  multitudo  mutare 
regnum  in  Aristocratiam  aut  Democratiam, 
et  e  contrario  ut  Romae  factum  legimus. 

Quinto  nota,  ex  dictis  sequi,  hanc  potesta¬ 
tem  in  particulari  esse  quidem  a  Deo,  sed 
mediante  congflio,  et  electione  humana,  ut 
alia  omnia,  quae  ad  jus  gentium  pertinent. 
Jus  enim  gentium  est  quasi  conclusio  deducta 
ex  jure  naturae  per  humanum  discursum.  Ex 
quo  colliguntur  duae  differentiae  inter  potes¬ 


tatem  politicam,  et  Ecclesiasticam ;  una  ex 
parte  subjecti,  nam  politica  est  in  multitu¬ 
dine,  Ecclesiastica  in  uno  homine  tamquam 
in  subjecto  immediate;  altera  ex  parte  effi¬ 
cientis,  quod  politica  universa  considerata 
est  de  jure  divino,  in  particulari  considerata 
est  de  jure  gentium;  Ecclesiastica  omnibus 
modis  est  de  jure  divino,  et  immediate  a 
Deo. 

Ex  his  ad  argumentum  quartum  Ana- 
baptistarum  respondeo,  Primo  :  Argumen¬ 
tum  solum  probare  de  regno  in  particulari, 
non  de  ipso  principatu  in  universum,  nos 
autem  hoc  loco  principatum  in  universum, 
non  certam  aliquam  ejus  formam  constituero 
volumus.  Adde  secundo,  saepissime  regna 
esse  justa  et  injusta  ;  a  Deo,  et  non  a  Deo; 
nam  ex  parte  ipsorum  occupantium  et  inva¬ 
dentium,  regna  sunt  latrocinia,  et  injusta,  et 
proinde  non  a  Deo  ;  tamen  ex  parte  divinae 
providentiae,  quae  utitur  matfa  intentione  ho¬ 
minum,  et  illam  ordinat  vel  ad  peccata  pu¬ 
nienda,  vel  remuneranda  bona  opera,  vel  ad 
alios  bonos  fines,  regna  illa  sunt  justa,  et 
legitima.  Deus  enim  interdum  admirabili  ra¬ 
tione  providentiae  suae,  ita  quibusdam  regna 
adimit,  quibusdam  largitur,  ut  et  qui  regno 
cadit,  justissime  cadat,  nec  tamen  juste  pos¬ 
sideat,  qui  regnum  invadit,  daturus  etiam 
ipse  suo  tempore  illius  invasionis  justissimas 
poenas.  Ac  longe  alia  ratione  Deus  filiis  Is¬ 
rael  Palestinam  tradidit  possidendam,  quam 
illam  eamdemvel  Salmanasar,  velNabucho- 
donosor  postea  tradiderit.  Siquidem  filii  Is¬ 
rael,  duce  Josue,  laudabili  obedientia  cum 
Palaestinis  pugnabant,  illisque  ad  interne¬ 
cionem  deletis,  terras  eorum  sibi  vendica- 
bant.  Salmanasar  vero,  et  Nabuchodonosor, 
detestabili  sacrilegio,  Dei  populum  capti¬ 
vum  ducebant;  neque  enim  imperio  Dei, 
sed  pravae  suee  cupiditati  obsequi  vole¬ 
bant,  tametsi  Deus  ipsis  et  etiam  ignoranti¬ 
bus  utebatur  ad  id  quod  justissime  fieri  vo¬ 
lebat. 

Explicant  hanc  rem  accurate  S.  Augus- 
tin.  lib.  de  gratia,  et  libero  arbit.  cap.  20  et 
21,  et  Hugo  Yictorinus  lib.  I.  de  Sacramen¬ 
tis,  par.  I.  cap.  29,  nec  desunt  scripturarum 
testimonia.  Nam  Isaire  X.  sic  legimus  :  Assur 
virgo  furoris  mei,  et  baculus  ipse  est,  in  manu 
eorum  indignatio  mea.  Ad  gentem  fallacem  mit¬ 
tam  eum,  et  contra  populum  furoris  mei  man¬ 
dabo  illi,  ut  auferat  spolia,  et  diripiat  praedam, 

et  ponam  illum  iu  conculcationem ,  quasi  lutum 
platearum ;  ipse  autem  non  sic  arbitratur,  et  cor 
ejus  non  ita  existimabit  etc.  (1)  Ubi  loquitur 
de  Salmanasar,  et  Sennacherib,  qui  animo 
iniquo  occupaverunt  regiones  Israel;  tamen 
Deus  illis  nescientibus  usus  est  eorum  opera 
ad  puniendum  Israelitas. 

Sic  Isaice  XLV  :  Haec  dicit  Dominus  Christo 
meo  Cyro,  cujus  apprehendi  dexteram,  ut  sub¬ 
jiciam  ante  faciem  ejus  gentes,  et  dorsa  regum 
vertam.  Ego  ante  te  ibo ,  gloriosos  terree 
humiliabo  etc.  propter  servum  meum  Jacob,  et 
Israel  electum  meum;  et  vocavi  te  nomine  tuo, 
assimilavi  te,  et  non  cognovisti  me  (2).  Ex  quo 
loco  apparet  Gyrum  acquisivisse  sibi  Monar¬ 
chiam  ex  cupiditate  dominandi,  et  non  prop¬ 
ter  Dei  obsequium  :  et  tamen  Deum  illi 
affuisse,  et  Monarchiam,  quam  quaerebat, 
illi  dedisse,  ut  ipse  liberaret  populum  Israel 
de  Babylonica  captivitate. 

Hierem.  XXVII  :  Ego  dedi  omnes  terras 
istas  in  manu  Nabuchodonosor  Regis  Babylo- 
lonis  servi  mei ;  Insuper  et  bestias  agri  dedi  ei, 
ut  serviant  illi,  et  servient  ei  omnes  gentes,  et 
filio  ejus,  et  filio  filii  ejus,  donec  veniat  tempus 
terree  ejus,  et  ipsius ,  et  servient  ei  gentes  multee, 
et  reges  magni.  Gens  autem,  et  regnum,  quod 
non  servierit  Nabuchodonosor  regi  Babylonis, 
et  quicumque  non  curvaverit  collum  suum  sub 
jugo  regis  Babylonis,  in  gladio  et  in  fame  et 
in  peste  visitabo  super  gentem  illam ,  ait  Domi¬ 
nus  omnipotens  (3).  Et  tamen  quis  dubitat, 
quin  Nabuchodonosor  mala  intentione  sub¬ 
jecerit  sibi  tot  regna? 

Ezechiel  quoque  ait,  cap.  XXIX  :  Nabu¬ 
chodonosor  Rex  Babylonis  servire  fecit  exer¬ 
citum  suum  servitute  magna  adversus  Tyrum, 
et  merces  non  est  reddita  ei  de  Tyro  pro  servi¬ 
tute,  qua  servivit  mihi  adversus  eam.  Et  in¬ 
fra  :  Dedi  ei  terram  xEgypti  pro  eo  quod  labo¬ 
raverit  mihi,  ait  Dominus  Deus  (4). 

Sic  Romani  non  propter  Deum,  sed  cupi- 
date  gloriae  quaerebant  Monarchiam,  ut  B. 
August.  ostendit  prolixe  libr.  V.  civit.  Dei 
cap.  12.  et  tamen  Deus  Monarchiam  eis  dona¬ 
vit,  tum,  ut  mercedem  redderet  bonis  eorum 
operibus  moralibus,  ut  idem  Augustin.  docet 
lib.  V.  cap.  13.  civit.  Dei,  tum  etiam,  ut  per 
unionem  omnium  Gentium  sub  uno  princi¬ 
patu  pararetur  via  Evangelicae  praedicationi, 
utB.  Leo  dicit  serm.  I.  de  SS  Petro  et 
Paulo. 


Adde  tamen,  quod  etiamsi  initio,  qui  re¬ 
gna  constituerunt,  fuerint  invasores,  ut  plu¬ 
rimum  ;  tamen  successu  temporis  fiunt  vel 
ipsi,  vel  successores  eorum  legitimi  Princi¬ 
pes,  quia  populi  paulatim  consentiunt.  Hoc 
modo  regnum  Francorum  nunc  omnium 
consensu  legitimum  est,  licet  initio  Franci 
injuste  Gallias  occupaverint.  Atque  idem 
dici  potest  de  regno  Hispanico,  quod  ab  in¬ 
vasione  Gothorum  coepit;  et  de  regno  An- 
glorum,  quod  caepit  ab  injusta  occupatione 
Anglosaxonum ;  et  de  ipso  Imperio  Romano, 
quod  a  Julio  Caesare  patriae  oppressore  con¬ 
stitutum  est;  quod  tamen  postea  adeo  legi¬ 
timum  esse  coepit,  ut  Dominus  dixerit  Mat- 
th.  XXII  :  Reddite  quoe  sunt  Caesaris,  Caesari 
etc.  (3). 


CAPUT  VII. 

Idem  asseritur  ex  antiquitate. 

Quinta  ratio  sumitur  ab  origine;  Nam  etsi 
subjectio  servilis  coepit  postpeccatum  Adae, 
tamen  politicus  principatus  fuisset  etiam  in 
statu  innocentiae ;  et  probatur  primo,  quia 
etiam  tunc  homo  fuisset  naturaliter  animal 
civile,  et  sociale,  ac  proinde  rectore  opus 
habuisset. 

Secundo,  ex  ipsa  creatione ;  Nam  ideo 
Deus  fecit  mulierem  ex  viro,  et  non  creavit 
simul  multos  viros,  sed  unum  tantum,  ex 
quo  omnes  alii  nascerentur;  ut  indicaret  or¬ 
dinem  et  praefecturam,  quam  inter  homines 
esse  volebat,  ut  Ghrysostom.  observat  ho- 
mil.  34.  in.  I.  ad  Corinth. 

Tertio,  quia  in  illo  statu  fuisset  disparitas 
sexuum,  statuum,  ingeniorum,  sapientiae  et 
probitatis  :  ergo  et  praefectura  ac  subjectio; 
nam  in  humana  societate  debuit  esse  ordo. 
Rectus  autem  ordo  postulat,  ut  inferiore  a 
superiore  regatur,  foemina  a  viro,  junior  a 
seniore,  minus  sapiensasapentiore,  et  minus 
bonus  a  meliore  :  quod  autem  hae  diversita¬ 
tes  tunc  etiam  locum  habuissent,  sic  ostendi 
potest. 

In  illo  statu  fuisset  generatio,  ut  patet  Ge¬ 
nes.  I.  Crescite,  et  multiplicamini  (6)  :  ergo  et 


(1)  Isai  X,  5  et  seq. — '(2)  Isai  XLV,  1  et  seq.  —  (3)  Jerem.  XXVII.  6  et  seq.  —  (4)  Ezech. 
XXIX,  18.  —  (5)  Matth.  XXII,  21.  —  (6)  Gen.  I,  28. 

sexus  disparitas,  quae  necessario  praecedit 
generationem,  et  disparitas  aetatum,  quae 
necessario  sequitur  generationem,  et  dispa¬ 
ritas  sapientiae  et  probitatis,  quae  sequitur 
aetatum  disparitatem;  non  enim  fuissent  nati 
homines  perfecti  in  illo  statu,  sed  debuissent 
paulatim  discere,  et  proficere.  Fuissent  qui¬ 
dem  omnes  nati  in  gratia  Dei,  et  cum  ma¬ 
jori  cognitione,  quam  nunc,  ut  Augustinus 
docet  lib.  I.  de  Baptismo  parvulorum,  c.  38. 
at  sine  dubio  non  fuissent  tam  perfecti,  quam 
adulti :  et  inter  ipsos  adultos  poterant  per  li¬ 
berum  arbitrium  aliimagis,  alii  minus  appli¬ 
cari  ad  discendum. 

Denique  ingeniorum  varietas  oritur  ex  va¬ 
rietate  corporum  ;  fuissent  autem  tunc  cor¬ 
pora  varia  magnitudine,  forma,  robore,  et  si¬ 
milibus,  ut  patet,  quia  illa  corpora  non  erant 
exempta  a  legibus  naturae,  et  egebant  cibo, 
aeris  inspiratione,  coelorum  influxibus  :  fuis¬ 
set  igitur  etiam  tunc  ingeniorum  diversitas. 
Vide  B.Thomam  I.  par.  qusest.  XCYI  etCV. 

Quarto,  inter  Angelos  est  praefectura,  et 
subjectio,  cur  ergo  inter  homines  non  fuisset 
in  statu  innocentiae?  Certe  Beelzebub  dicitur 
princeps  Daemoniorum,  Matth.  XII  :  qui 
sane  principatum  non  acquisivit  peccando, 
sed  retinuit,  quem  ante  habebat  in  eos  An¬ 
gelos,  qui  eum  secuti  sunt.  Et  Apocalvps. 
cap.  XII.  dicitur  :,Michael,  et  Angeli  ejus  ( 1). 
Denique  Dionysius  cap.  9.  coelestis  Hierar- 
chiae,  dicit  primam  Hierarchiam  Angelorum 
praeesse,  et  imperare  secundae,  et  secundam 
tertiae.  Et.  B.  Gregor,  homil.  34.  inEvangel. 
dicit,  nomina  Principatuum  et  Dominatio¬ 
num  in  Angelis,  aperte  significare,  quod 
alii  aliis  praesint. 

Ex  his  ad  argumentum  quintum  respon¬ 
detur,  non  pugnare  libertatem,  in  qua  creati 
sumus,  cum  politica  subjectione,  sed  solum 
cum  despotica,  id  est,  cum  vera  et  propria 
servitute.  Differt  autem  politica  subjectio  a 
servili,  quod  subjectus  serviliter  est,  etope- 
ratur'propter  alium ;  subjectus  politice,  est, 
et  operatur  propter  se;  servus  regitur  non 
in  sui,  sed  in  domini  sui  commodum  ;  civis 
regitur  in  commodum  suum,  non  in  commo¬ 
dum  magistratus  ;  sicut  e  contrario  Princeps 
politicus,  dum  regit  populum,  non  suam, 
sed  populi  utilitatem  quaerit,  Tyrannus  au¬ 
tem,  et  Dominus,  non  populi,  sed  suam 
quaeiut,  ut  Aristot.  docet, lib. VIII.  de  morib. 
cap.  10.  Itaque  revera  si  ulla  est  servitus  in 


politico  principatu,  magis  proprie  servus 
dici  debet  qui  praeest,  quam  qui  subjectus 
est,  ut  docet  Augustinus  lib.  XIX.  civitat. 
cap.  14.  et  hoc  ad  litteram  significat  illud 
Domini,  Matth.  XX  :  Qui  voluerit  inter  vos 
primus  fieri,  erit  omnium  servus  (2) ;  quomo¬ 
do  Episcopi  servos  se  plebium  suarum,  et 
summus  Pontifex  servum  servorum  Dei  se 
nominat. 

Ad  primum  locum  ex  cap.  I.  Genes,  dico, 
ibi  agi  de  principatu  despotico  ;  sic  enim 
dominari  debuit  homo  piscibus  maris,  et 
volatilibus  coeli,  aliisque  animantibus. 

Ad  secundum  dico,  mulierem  tam  ante 
peccatum,  quam  post,  sociam  et  subjectam 
esse  viro,  sociam  in  generatione,  subjectam 
in  gubernatione.  Illud  autem  :  Sub  viri  po¬ 
testate  eris  (3),  non  significat  quamcumque 
subjectionem,  sed  involuntariam,  et  cum 
tristitia  ac  timore,  qualem  ut  plurimum  ex¬ 
periuntur  mulieres  conjugatae  ;  ita  docet 
B.  Augustinus  lib.  XI.  Genes,  cap.  37  ;  «Ne¬ 
que  enim,  inquit,  et  ante  peccatum  aliter 
factam  fuisse,  decet  credere,  mulierem,  nisi 
ut  vir  ei  dominaretur,  et  ad  eum  ipsa  ser¬ 
viendo  converteretur,  sed  recte  accipi  potest 
hanc  servitutem  significatam,  quae  cujus- 
dam  conditionis  est  potius,  quam  electio¬ 
nis.  » 

Ad  tertium  fateor, Cain  primum  aedificasse 
materialem  civitatem,  sed  non  propterea 
sequitur  ibi  coepisse  politicum  regimen ; 
nam  etiam  sine  civitate  materiali  potest  esse 
Respublica  et  Principatus;  neque  negari  po¬ 
test,  quin  Adamo  subjecti  fuerint  filii  et 
nepotes  ejus. 

Ad  quartum  dico,  Augustinum  loqui  de 
servitute  proprie  dicta,  ut  ex  toto  illo  capite 
patet;  ubi  inter' alia  sic  ait  :  «  Conditio  ser¬ 
vitutis  jure  intelligilur  imposita  peccatori 
etc.  »  Neque  obstat  quod  Augustinus  ibidem 
dicit,  quod  primi  justi,  pastores,  magis  pe¬ 
corum,  quam  Reges  hominum  constituti 
sunt,  ut  hinc  etiam  insinuaret  Deus,  quid 
postularet  ordo  creaturarum,  et  quid  exi¬ 
gat  meritum  peccatorum ;  nam  hoc  loco 
respicit  ad  abusum  nominis  regii,  quod  in¬ 
terdum  accipiatur  pro  despotico  principatu; 
nam  ut  idem  Augustinus  ait  lib.  Y.  de  civit. 
Dei  cap.  12,  Rex  dicitur  a  regendo,  et  con¬ 
sulendo,  non  a  regnando  atque  dominando; 
et  hoc  modo  Abraham,  Isaac,  et  J acob  Reges 
dici  potuissent :  tamen  quia  fastus  humanus 


(1;  Apoc.  XII,  7.  -  (2)  Matth.  XX,  27.  -  (3)  Gen.  III,  16. 

Regem  dici  putat  a  regnando  et  dominando, 
unde  est  illud  Domini,  Luc.  XXII  :  Reges 
Gentium  dominantur  eorum  (1),  ideo  primi 
justi,  pastores  pecorum  potius,  quam  Reges 
hominum  dicti  sunt. 

Ad  quintum  dico,  Cregorium  non  loqui  de 
principatu  politico  simpliciter,  sed  adjuncto 
metu,  et  tristitia,  et  timore  etc.  quae  per 
peccatum  invecta  sunt;  et  cum  ait,  omnes 
homines  natura  esse  aequales,  et  per  pecca¬ 
tum  fieri  inaequales,  et  ideo  unum  ab  altero 
regi  debere,  non  intelligit  homines  natura 
esse  aequales  sapientia  vel  gratia,  sed  aequa¬ 
les  in  essentia  et  specie  humana;  ex  qua 
aequalitate  recte  colligitur,  non  debere  unum 
alteri  dominari,  quomodo  homo  dominatur 
bestiis,  sed  solum  debere  unum  ab  altero 
regi  politice.  Unde  ibidem  subdit  :  «  Nam 
contra  naturam  superbire,  est  ab  aequalibus 
velle  timeri;  »  Quia  vero  peccatores  per 
peccatum  similes  fiunt  bestiis,  et  degenerant 
ab  ea  naturae  integritate,  in  qua  creati  fue¬ 
rant  ;  ideo  ibidem  Gregorius  dicit  recte  post 
peccatum  unum  alteri  dominari  coepisse; 
cum  terrore  minando  et  puniendo,  quod  in 
statu  innocentiae  non  fuisset. 


CAPUT  VIII. 

Principatum  sive  dominium  in  impiis  esse 
posse. 

Quod  secundo  loco  proposuimus,  videlicet 
principatum  in  impiis  esse  posse,  facile  pro¬ 
bare  poterimus.  Ac  primum  occurrit  error 
Armacani,  qui  lib.  X.  quaestionum  Armeni- 
carum,  cap.  4.  docet,  titulum  praecipuum 
dominiorum  esse  gratiam  Dei,  sive  justitiam 
et  charitatem  :  alios  autem  titulos  omnes  in 
hoc  fundari,  et  qui  justitia  et  gratia  Dei  ca¬ 
rent,  nullum  habere  verum  dominium.  Eum- 
dem  errorem  eodem  tempore  docuit  Joannes 
Wiclef,  quem  refellit  optime  Thomas  Wal- 
densislib.  II.  doctrinalis  fidei,  cap.  81.  et 
seq.  usque  in  finem  libri,  et  postmodum 
errorem  eumdem  asseruit  Joannes  Huss,  ut 
patet  ex  Concilio  Constantiensi,  sess.  XV. 

Argumenta  eorum  erant  tria.  Primum  ex 


Scriptura  Oseae  VIII  :  Ipsi  regnaverunt ,  et  non 
ex  me,  Principes  exstiterunt ,  et  non  cognovi, 
argentum  suum  et  aurum  suum  fecerunt  sibi 
idola,  ut  interirent  (2).  Ubi  Dominus  improbat 
dominia  improborum  Regum,  etdicit,  se  non 
dedisse  ea  illis,  et  causam  reddit,  quia  idola 
sibi  fecerunt.  Secundum  argumentum  ex 
illo  Eccles.  X  :  Regnum  a  Gente  in  Gentem 
transfertur  propter  injustitias  (3).  Argumen¬ 
tum  tertium,  ex  ratione,  quia  non  est  Domi¬ 
nium,  nisi  a  Deo,  Deus  autem  nullo  modo 
conferret  dominia  improbis,  tum  quia  hostes 
ejus  sunt;  tum  etiam,  quia  videretur  appro¬ 
bare  abusum  ;  abutuntur  enim  omnes  impii 
sua  potestate. 

Hic  error  facile  refellitur.  Primo,  Scriptu¬ 
ris  Sapient.  VI :  A  Domino  data  est  potestas 
vobis,  et  cum  essetis  ministri  regni  illius,  non 
recte  judicastis  etc.  Isaiae  XLV  :  Hcec  dicit 
Dominus  Christo  meo  Cyro  etc.  Hieremise 
XXVII  :  Ego  dedi,  inquit  Dominus,  omnes 
terras  istas  in  manu  Nabuchodonosor  Regis 
Babylonis  etc.  Et  Daniel.  II :  Tues  Rex  Regum, 
et  Deus  coeli  dedit  regnum  tibi  etc  (4).  Et 
Roman.  XIII,  et  I.  Pet.  II,  Apostoli  Petrus 
et  Paulusdocent,  Regum  potestatem  esse  a 
Deo,  et  illis  obediendum,  cum  tamen  nulli 
tunc  essent  Reges,  nisi  infideles. 

Secundo,  ex  Concilio  Constantiensi,  sess. 
VIII.  et  XV.  ubi  hunc  errorem  Ecclesia 
damnavit. 

Tertio,  ex  Augustino,  qui  lib.  V.  de  civit. 
Dei,  cap.  21 :  «  Quse  cum  ita  sint,  inquit, 
non  tribuamus  dandi  regni  atque  imperii 
potestatem,  nisi  Deo  vero,  qui  dat  felicita¬ 
tem  in  regno  coelorum  solis  piis,  regnum 
vero  terrenum  et  piis  et  impiis,  sicut  ei  pla¬ 
cet,  cui  nihil  injuste  placet.  »Et  infra  :  «  Qui 
dedit,  inquit,  Mario,  ipse  et  Ceesari,  qui  Au¬ 
gusto,  ipse  et  Neroni,  qui  Vespasiano  vel 
patri,  vel  filio,  suavissimis  Imperatoribus, 
ipse  et  Domitiano  crudelissimo,  et  ne  per 
singulos  ire  necesse  sit,  qui  Constantino 
Christiano,  ipse  et  Apostatae  Juliano.  » 

Quarto,  ratione  :  Nam  dominii  fundamen¬ 
tum  non  est  gratia,  sed  natura:  homo  enim 
quia  factus  est  ad  imaginem  Dei,  proinde 
mente  ac  ratione  praeditus  est,  ideo  domina¬ 
tur  rebus  inferioribus,  ut  ex  I.  cap.  Genes, 
deduci  potest  :  at  natura  in  infidelibus  ma¬ 
net,  licet  gratia  careant,  igitur  et  dominia 
vera  habere  possunt.  Ad  haec,  cum  gratia  et 


(1)  Luc.  XXII,  25.  —  (2)  Osese  VIII,  4.  —  (3)  EccL  X,  8.-  —  (4)  Sap.  VI.  4;  Isai,  XLV,  1 ;  Jerem. 
XXVII,  6;  Dan.  II,  37, 

justitia  sit  occultissima,  et  nemo  sciat  de  se, 
vel  de  alio,  an  sit  vere  justus,  si  gratia  es¬ 
set  titulus  dominiorum,  sequeretur,  nullum 
dominium  esse  certum.  Ex  quo  nasceretur 
incredibilis  confusio  et  perturbatio  inter  ho¬ 
mines.  Neque  argumenta  eorum  aliquid 
concludunt. 

Ad  primum  dico,  illis  verbis  non  impro¬ 
bari  a  Deo  Reges  malos,  sed  improbari, quod 
Judaei  voluerint  habere  Regem,  cum  Deus  es¬ 
set  Rex  eorum;  nam,  ut  exponit  B.  Hierony¬ 
mus,  in  hoc  cap.  VIII.  explicat  Osee  causas, 
propter  quas  populus  Israel  tradendus  erat 
in  captivitatem,  et  unam  dicit  esse,  quia  vo¬ 
luerunt  habere  Regem;  alteram,  quod  fece¬ 
runt  sibi  idola.  Quod  autem  valde  peccave¬ 
rint,  volentes  Regem  habere, perspicuum  est 
ex  lib.  I.  Reg.  cap.  XII.  ubi  post  electum 
Saulem  in  Regem,  Samuel  sic  ait  ad  popu¬ 
lum  :  State  et  videte  rem  istam  grandem ,  quam 
facturus  est  Dominus  in  conspectu  vestro.  Num- 
quidnon  messis  tritici  est  hodie’}  Invocabo  Do¬ 
minum. ,  et  dabit  voces  et  pluvias;  et  scietis,  et 
videbitis,  quia  grande  malum  feceritis  vobis  in 
conspectu  Domini,  petentes  super  vos  Re¬ 
gem  (1). 

Ad  secundum  dico,  transferri  regna  de 
Gente  in  Gentem  propter  injustitiam,  quia 
Deus  propter  peccata  Regum  saepe  donat 
victoriam  hostibus  eorum,  sed  non  propte- 
rea  eo  ipso,  quod  peccant,  jus  regni  amise¬ 
runt. 

Ad  tertium  dico,  Dei  benignitatem  decere, 
ut  etiam  hostibus  suis  benefaciat,  ut  legimus 
in  Evangelio  Matth.  V  :  Solem  suum  oriri 
facit  super  bonos  et  malos ,  et  pluit  super  justos 
et  injustos  (2).  Neque  propterea  approbat 
abusum.  Non  enim  donat  regna  impiis,  ut 
eis  abutantur,  sed  vel  ut  beneficentia  ejus 
invitati  convertantur  a  peccatis  suis,  ut 
B.  Hieronymus  exposuit  in  illud  Isai.  XLV  : 
Haec  dicit  Dominus  Christo  meo  Cyro :  Ego 
ante  te  ibo,  et  gloriosos  terree  humiliabo ,  portas 
cereas  conteram,  et  vectes  ferreos  confringam, 
et  dabo  tibi  thesauros  absconditos,  et  arcana 
secretorum,  ut  scias,  quia  ego  Dominus  etc.  (3) 
vel  ut  remuneret  quaedam  benefacta  eorum 
utB.  Augustinus  docet  lib.  V.  de  civit.  Dei, 
cap.  15.  vel  denique,  qui  interdum  hoc  me¬ 
rentur 'peccata  populorum,  ut  idem  August. 
docet  lib.  V.  de  civit.  Dei,  cap.  19.  ex  illo 
Job.  XXXI Y  :  Qui  regnare  facit  hominem  hy¬ 


pocritam  propter  peccata  populi  (4).  Idem 
tamen  Augustin.  lib.  XIX.  de  civit.  Dei, cap. 
21.  dicit,  apud  infideles  non  posse  esse  jus¬ 
titiam,  nec  jura,  nec  verum  populum,  aut 
Rempubl.  etc.  sed  vocat  veram  justitiam,  et 
vera  jura,  quae  ducunt  ad  vitam  aeternam. 
Vide  lib.  V.  in  Julian.  cap.  3. 


CAPUT  IX. 

Proponitur  queestio  de  potestate  magistratus. 

Sequitur  tertia  quaestio  :  Liceatne  Chris¬ 
tiano  magistratui  leges  condere ,  judicia 
exercere,  et  punire  improbos.  Sunt  autem 
duo  errores  refellendi.  Primus  est  Walden- 
sium  et  Anabaptistarum,  qui  haec  omnia 
negant.  Argumenta  vero  eorum  sunt,  quod 
legum  obligatio  tollat  Christianam  liberta¬ 
tem;  judicia  autem  prohibeantur,  Matth.  Y  : 
Si  quis  voluerit  tecum  judicio  contendere,  et 
tunicam  tuam  tollere,  da  ei  et  pallium.  Et  I. 
Corinth:-  YI :  Delictum  est  in  vobis,  quod  judi¬ 
cia  habetis  inter  vos ;  cur  non  magis  fraudem 
patimini  ?  Quare  non  magis  injuriam  accipitis ? 
Denique  punire  gladio  interdictum  videtur 
Christianis,  Matth.  V.  Dictum  est  antiquis , 
oculum  pro  oculo,  dentem  pro  dente,  ego  autem 
dico  vobis  non  resistere  malo  ;  constat  autem 
in  lege  veteri  non  fuisse  permissum,  nisi 
magistratui,  poenam  talionis  inferre  :  ergo 
hoc  ipsum  Christus  prohibet,  qui  etiam 
Matth.  XXYU  ait :  Omnes  qui  acceperint  gla¬ 
dium,  gladio  peribunt  (5). 

Secundus  error  Calvini  est, qui  etsilib.IV. 
Institut.  cap.  20.  probat  contra  Anabaptis- 
tas,  in  Ecclesia  debere  esse  leges  civiles,  ju¬ 
dicia  et  gladium,  tamen  lib.  IV.  Institut. 
cap.  10.  §.  5.  asserit  leges  civiles  non  obli¬ 
gare  in  conscientia  :  quod  ante  illum  docue¬ 
rat  Joannes  Gerson  de  vita  spirituali  lect.  4. 
et  Almain  de  potestate  Ecclesiastica  quaest.  I. 
cap.  10.  Rationes  hae  sunt. 

Prima,  quia  potestas  politica  est  tempora¬ 
lis  :  ergo  nihil  ei  cum  conscientia.  Secunda, 
quia  finis  legum  civilium  est  pax  externa. 
Tertia,  quia  Princeps  non  judicat  de  internis. 
Quarta,  quia  Princeps  non  potest  inferre’ 


(1)  I.  Reg.  XII,  16  et  17.  —  (2)  Matth.  V,  45.  —  (3)  Isai  XLV,  1.  —  (4)  Tob.  XXXIV,  30.  — 
(b)  Matth.  V,  40;  I.  Cor.  VI,  7;  Matth.  V,  38;  Id.  XXVI,  52. 

poenam  spiritualem  :  ergo  nec  ad  illam  obli¬ 
gare.  Quinta,  quia  Princeps  non  potest  ab¬ 
solvere,  ergo  nec  ligare.  Sexta,  quia  bis 
puniretur  idem  peccatum,  semel  hic,  semel 
in  alio  saeculo.  Septima,  quia  Princeps  ut 
plurimum  non  intendit  obligare  ad  culpam. 
Octava,  quia  potius  debemus  praevaricari 
gravissimam  legem  civilem,  quam  levissi¬ 
mam  divinam,  ut  illam  de  non  mentiendo 
officiose  ;  at  ista  non  obligat,  nisi  ad  venia¬ 
lem  culpam  :  ergo  illa  ad  nihil  obligat;  nam 
si  obligaret  ad  peccatum,  praecipue  mortale, 
oporteret  potius  cavere  mortale,  quam  ve¬ 
niale. 

CAPUT  X. 

Prima  Propositio. 

Contra  hos  errores  prima  haec  erit  proposi¬ 
tio  :  «Licet  Christiano  Principi  leges  conde¬ 
re.  »  Probatur;  nam  in  primis  proprium  est 
Principis  leges  condere,  juxta  illud  Proverb. 
"VIII :  Per  me  Reges  regnant, et  legum  conditores 
justa  decernunt.  Et  Isaiae  XXX III  :  Dominus 
Rex  noster ,  Dominus  Legifer  noster  ;  nam  Re¬ 
gis  est  jubere,  et  jubendo  dirigere.  Porro 
lex  est  ipsa  jussio  ct  regula  :  ergo  si  Chris¬ 
tiani  esse  possunt  Principes,  certe  etiam 
possunt  leges  condere ;  et  confirmatur  ex 
Augustino  lib.  XIX.  de  civit.  Dei  cap.  17.  : 
«  Civitas,  inquit,  coelestis,  dum  apud  terre¬ 
nam  civitatem,  vel  ut  captivam  vitam  suae 
peregrinationis  agit-jam  promissione  redemp¬ 
tionis,  et  dono  spirituali,  tamquam  pignore 
accepto,  legibus  terrenae  civitatis,  quibus 
haec  administrantur,  quae  sustentandae  mor¬ 
tali  vitae  accommodata  sunt, obtemperare  non 
dubitat.  »  Et  infra  :  «  Haec  ergo  coelestis  ci¬ 
vitas  dum  peregrinatur  in  terra,  ex  omnibus 
gentibus  cives  evocat,  atque  in  omnibus 
linguis  peregrinam  colligit  societatem,  non 
curans  quidquid  in  moribus,  legibus,  insti¬ 
tutisque  diversum  est,  quibus  pax  terrena 
vel  conquiritur,  vel  tenetur,  nihil  eorum 
rescindens,  vel  destruens,  imo  etiam  ser¬ 
vans,  ac  sequens.  » 

Secundo  probatur  ex  necessitate  legum 
civilium.  Christiani  ex  eo  quod  Christiani 
sunt,  non  delinunt  esse  homines  et  cives,  et 


proinde  membra  Reipublicae  temporalis : 
ergo  debent  habere  regulam  aliquam  actio¬ 
num  suarum  humanarum,  qua  dirigantur  in 
commerciis,  et  consuetudine  cum  aliis  ho¬ 
minibus.  Non  sufficit  autem  lex  naturalis, 
quia  solum  principia  generalia  ostendit,  ne¬ 
que  ad  particularia  descendit.  Non  sufficit 
etiam  lex  Evangelica,  quia  illa  tractat  solum 
de  rebus  divinis  et  coelestibus,  ut  notum  est: 
lex  autem  divina  politica  Testamenti  vete¬ 
ris  jam  cessavit,  solum  enim  conveniebat 
uni  illi  populo  Judaeorum,  et  in  illo  statu: 
ergo  necessaria  est  alia  aliqua  regula  hu¬ 
mana,  nimirum  arbitrium  Principis,  aut  lex 
civilis  auctoritate  Principis  constituta.  Et 
quamquam  arbitrium  Principis  aliquo  modo 
sufficere  p assit, quando  Princeps  est  sapiens, 
et  populus  exiguus  ;  tamen  absolute  neces- 
se  est,  populum  regi  legibus,  non  solo  ar¬ 
bitrio  Principis,  si  recte  regi  debeat.  Quod 
interdum  sufficiat  arbitrium  Principis,  patet, 
quia  antiquiora  sunt  regna,  quam  leges.  Ju¬ 
stinus  lib.  I.  histor.  dicit,  olim  populos  sine 
ullis  legibus,  solo  Principum  arbitrio,  gu¬ 
bernari  solitos ;  et  ex  Livio  lib.  III.  constat, 
Romanam  Rempublicam  ad  annos  300.  sine 
legibus  gubernatam.  Denique  antiquissimus 
legislator  vel  est  Moses,  ut  Josephus  conten¬ 
dit  in  II.  lib.  contra  Appionem,  vel  certe 
Phoroneus,  qui  300  annis  Mose  fuit  anti¬ 
quior,  ut  Eusebius  in  Chron.  et  Augustin. 
lib.  XVIII.  civit.  Dei  cap.  III.  docent.  Atqui 
ante  Phoroneum  constituta  sunt  regna  Assy¬ 
riorum,  Argivorum,  ^Egyptiorum,  et  alio¬ 
rum. 

Quod  autem  melius  sit  regi  populum  legi¬ 
bus,  quam  solo  Principis  arbitrio  ,  imo 
quod  sit  hoc  aliquo  modo  necessarium,  af¬ 
firmat  Aristotel.  lib.  III.  polit,  cap.  11.  Et 
probatur  primo,  quia  facilius  est  invenire 
unum  vel  duos  bonos  et  sapientes,  quam 
plurimos.  Si  Respubl.  debeat  regi  arbitrio 
boni  Principis ,  indigebit  infinitis  bonis 
Principibus,  quorum  unus  alteri  succedat ; 
at  si  gubernetur  legibus,  sufficit  semel  fuisse 
aliquos,  vel  unum  sapientem,  qui  legem  fe¬ 
cerit. 

Secundo,  qui  leges  condunt  multi  sunt; 
et  diligenter  eas  examinant;  at  Princeps  est 
unus,  et  saepe  repente  judicare  debet. 

Tertio,  qui  leges  fecerunt,  sine  amore  et 
odio  judicarunt :  nam  de  rebus  absentibus 
judicarunt.  Princeps  de  praesentibus  judi- 


(1)  Prov.  VIII,  15;  Isai  XXXIII,  22. 

cat,  ubi  locum  habent  amici,  propinqui, 
munera,  terrores  etc.  unde  judicium  legum 
est  judicium  solius  rationis,  judicium  homi¬ 
nis  est  judicium  rationis  et  libidinis,  id  est, 
hominis  et  bestiae. 

Quarto,  judicium  Principis  etiamsi  rectis¬ 
simum  sit,  vix  unquam  caret  suspicione,  in¬ 
vidia,  querelis,  maledictis ;  at  judicium  le¬ 
gis  his  omnibus  caret,  quippe  quod  scitur 
non  posse  corrumpi  muneribus. 

Quinto,  gubernatio  per  leges  potest  lon¬ 
gissimo  tempore  eadem  perseverare;  at  ju¬ 
dicia  hominum  saepe  mutantur. 

Sexto,  gubernatio  per  leges  potest  reduci 
ad  artem,  et  facilior  effici ;  non  autem  gu¬ 
bernatio  ad  arbitrium  hominis. 

Septimo,  melior  est  gubernatio  Principis 
per  se,  quam  per  vicarios ;  at  gubernatio 
sine  legibus  necessario  requirit  multos  vica¬ 
rios,  qui  omnes  ad  arbitrium  suum  judicent; 
quando  autem  per  leges  gubernatur,  ipse 
Princeps  omnia  per  se  judicare  censetur, 
cum  ejus  legibus  judicetur. 

Tertio  probatur ;  nam  si  non  liceret  Prin¬ 
cipi  Christiano  legibus  obligare  populum,  id 
esset  propter  libertatem  Christianam,  sed 
hoc  dici  non  potest.  Nam  tantum  abest,  ut 
lex  opponatur  libertati  Christianae,  ut  potius 
opponatur  servituti  contrariae  eidem  liber¬ 
tati,  id  quod  ostendo  ex  ipsa  natura  liberta¬ 
tis  Christianae  :  nam  libertas  Christiana  op¬ 
ponitur  servituti  peccati,  Joan.  VIII :  Amen , 
amen  dico  vobis,  qui  facit  peccatum ,  servus  est 
peccati,  servus  autem  non  manet  in  domo  in 
eeternum :  filius  manet  in  aeternum  ;  si  ergo  vos 
Filius  liberaverit ,  vere  liberi  eritis.  Et  Rom. 
VI  :  Liberati  a  peccato ,  servi  facti  estis  justi¬ 
tia;  (I).  Vocatur  autem  haec  justificatio  a 
peccato  libertas  quaedam,  quia  qui  in  pec¬ 
cato  est,  donec  non  liberatur  per  gratiam, 
non  potest  velle  bonum  ordinatum  ad  vitam 
aeternam  ;  habet  quidem  liberum  arbitrium, 
quia  potest  ex  pluribus  malis  eligere  unum, 
et  etiam  eligere  bonum  morale ;  at  eligere 
bonum  divinum  non  potest,  nisi  saltem  li¬ 
berari  incipiat  per  Dei  gratiam  praevenien¬ 
tem,  quia  captivus  tenetur  a  Diabolo  ad  ip¬ 
sius  voluntatem,  ut  dicitur  ll.Timoth.  II.  at 
liberum  arbitrium  liberatum  per  gratiam 
potest  bonum  divinum  velle,  et  facere.  Sed 
major  adhuc  libertas  erat  in  statu  innocen¬ 
tiae,  quia  tunc  homo  poterat  nullum  unquam 
velle  malum,  quod  nunc  etiam  justi  non 


possunt;  maxima  autem  erit  in  coelo,  ubi 
non  poterimus  velle  ullum  malum. 

Itaque  triplex  est  gradus  Ubertatis,  sicut 
etiam  triplex  gradus  vitae  corporalis.  Pri¬ 
mus  est  Beatorum,  qui  sic  poterunt  vivere, 
ut  non  possint  mori,  et  sic  poterunt  bene 
agere,  ut  non  possint  peccare. 

Secundus  fuit  Adami  et  Evae  in  statu  in¬ 
nocentiae,  qui  sic  poterant  vivere,  ut  possent 
etiam  numquam  mori,  et  sic  poterant  bene 
agere,  ut  possent  etiam  numquam  peccare. 

Tertius  noster,  qui  sic  possumus  vivere, 
ut  non  possimus  aliquando  non  mori :  et  sic 
possumus  bene  agere,  ut  non  possimus  non 
peccare  saltem  venialiter.  Infra  hos  tres 
gradus  non  est  quartus,  nisi  non  vivere,  et 
non  bene  agere,  qui  gradus  ad  damnatos 
pertinet.  Vide  August.  lib.  de  corrept.  et 
grat.  cap.  II.  Cum  ergo  libertas  consistat  in 
eo,  ut  possimus  eligere  bonum,  et  rejicere 
malum,  manifestum  est,  legem  non  pugnare 
cum  libertate  ;  non  enim  impedit,  quo  mi¬ 
nus  possimus  eligere  bonum,  et  rejicere 
malum,  sed  contra  potius  juvat :  nam  prae¬ 
bet  materiam  exercendae  libertatis.  At  servi¬ 
tuti  recte  opponi  dici  potest  lex,  quia  non 
potest  impleri  a  servo  peccati.  Unde  Paulus 
Rom.  III  :  Quid  ergo ,  inquit,  legem  destrui¬ 
mus  per  fidem  ?  absit,  sed  legem  statuimus  (2). 
Vide  Augustin.  de  spiritu  et  littera,  cap.  30. 

Probatur  secundo  hoc  idem.  Lex  divina 
non  pugnat  cum  libertate  :  ergo  nec  lex  hu¬ 
mana.  Antecedens  patet,  nam  Adam  liber 
creatus  est,  et  tamen  lex  ei  imposita  fuit,  ut 
non  vesceretnr  ligno  scientiae  boni  et  mali, 
Genes.  II.  Probatur  consequentia ;  nam  lex 
divina  et  humana  quoad  obligationem  sunt 
omnino  aequales,  ut  patebit  in  seq.  capite. 


CAPUT  XI. 

Secunda  Propositio. 

«  Lex  civilis  non  minus  obligat  in  cons¬ 
cientia,  quam  lex  divina,  etsi  minus  firma 
et  stabilis  sit  haec,  quam  illa.  »  Explico,  lex 
divina  et  humana  differunt  quo^l  firmita¬ 
tem,  quia  divina  non  potest  abrogari  ab  ho¬ 
mine,  humana  potest ;  at  quoad  obligatio- 


(1)  Joan.  VIII,  34 ;  Rom.  VI,  18.  —  (2)  Rom.  III,  31. 

nem  non  differunt,  utraque  enim  obligat  in 
conscientia,  nunc  ad  mortale,  nunc  ad  ve¬ 
niale  peccatum  pro  rerum  ipsarum  gravi¬ 
tate  ;  ita  ut  nulla  sit  melior  regula  ad  dis¬ 
cernendum,  utrum  lex  humana  obliget  ad 
mortale,  an  ad  veniale,  quam  cogitare  le¬ 
gem  illam  esse  divinam,  et  videre,  si  divina 
esset,  quomodo  obligaret. 

Probatur  primo  :  vis  obligativa  est  de  es¬ 
sentia  legis,  ut  dictum  est  lib.  IV.  de  Ponti¬ 
fice,  cap.  16.  et  obligare  est  effectus  neces¬ 
sarius  legis :  ergo  omnis  lex  et  a  quocumque 
feratur,  sive  a  Deo,  sive  ab  Angelo,  sive  ab 
homine,  et  homine  sive  Episcopo,  sive  re¬ 
ge,  sive  patre,  eodem  modo  obligat.  Proba¬ 
tur  consequentia  a  simili,  nam  quia  homi¬ 
nis  essentia  est,  rationale  esse,  et  propria 
passio  esso  risibilem,  omnis  homo  est  ratio¬ 
nalis  et  risibilis,  sive  sit  creatus  a  solo  Deo, 
ut  Adam,  sive  a  Deo  ex  alio  homine,  utEva, 
sive  ab  hominibus  genitus,  ut  Cain.  Antece¬ 
dens  patet,  nam  lex  est  regula  morum ;  re¬ 
gula?  autem  proprium  est  intrinsece  ita  diri¬ 
gere,  ut  recessus  ab  ipsa  sit  peccatum  in 
moribus,  sicut  recessus  a  regula  in  natura¬ 
libus  dicitur  peccatum  naturae,  ut  sunt  mon¬ 
stra,  et  recessus  a  regula  in  artibus  est  pec¬ 
catum  artis. 

Ubi  notandum  est,  quod  sicut  res  caetera?, 
quoad  existentiam,  pendent  ab  agente,  non 
quoad  essentiam,  essentiae  enim  sunt  aeter¬ 
nae  ;  sunt  enim  quaedam  participationes  pos¬ 
sibiles  divinae  essentiae  :  ita  etiam  lex,  quoad 
existentiam,  pendet  a  legislatore  ;  non  enim 
erit  lex,  nisi  dictetur  ab  eo,  qui  habet  auc¬ 
toritatem.  At  quoad  essentiam  non  pendet; 
quod  enim  lex  obliget  est  quid  aeternum,  et 
immutabile,  et  participatio  quaedam  legis 
aeternae  Dei,  qui  est  prima  et  summa  regula  ; 
et  hoc  videtur  voluisse  dicere  B.  Augustin. 
lib.  XXII.  contra  Faustum,  cap.  27.  cum 
ait :  «  Peccatum  est  dictum,  vel  factum,  vel 
concupitum,  contra  aeternam  Dei  legem.  » 
Nam  sive  quis  pra?varicetur  legem  natura¬ 
lem,  sive  positivam,  sive  divinam,  sive  hu¬ 
manam,  semper  peccat  contra  legem  aeter¬ 
nam,  quia  omnis  lex  est  legis  aeternae  parti¬ 
cipatio.  Et  quamquam  non  potest  fieri,  ut 
aliqua  vera  lex  non  sit  a  Deo,  cum  lex  non 
possit  condi,  nisi  ab  habente  potestatem,  et 
non  sit  potestas  nisi  a  Deo,  Roman.  XIII.  ta¬ 
men  si  (per  impossibile)  esset  lex  non  a  Deo, 
adhuc  obligaret  ad  culpam,  sicut  si  (per  im- 

(1)  I.  Tim.  I,  5. 


possibile)  homo  existeret  non  factus  a  Deo, 
adhuc  esset  rationalis. 

Probatur  secundo ;  nam  si  lex  obligaret 
solum  quia  divina,  omnes  leges  divina? 
aequaliter  obligarent,  ut  patet ;  nam  eadem 
esset  ratio  obligationis  in  omnibus.  At  hoc 
est  falsum  :  nam  magis  obligat  lex,  non  oc¬ 
cides,  quam  lex,  non  furaberis ;  etmagis  lex, 
non  furaberis,  quam  lex,  non  mentieris;  et 
lex,  non  mentieris,  quam  lex,  non  loqueris 
verbum  otiosum. 

Praeterea  tertio,  ORtensive,  illa  lex  divina 
magis  obligat,  cujus  violatio  est  magis  con¬ 
traria  fini  legis,  id  est,  charitati ;  ideo  enim 
pejus  est  occidere  quam  furari,  quia  magis 
contra  charitatcm;  et  ideo  mortale  est  men¬ 
tiri  perniciose,  veniale  est  mentiri  officiose, 
quia  illud  est  contra  charitatem  ;  hoc  vero 
praeter  charitatem :  sed  lex  humana  etiam 
habet  pro  fine  charitatem,  et  ordinat  media 
ad  hunc  finem;  quod  enim  ait  Apostol. : 
binis  praecepti  est  charitas  (1),  de  omni  prae¬ 
cepto  intelligitur,  et  patet,  nam  lex  civilis 
justa,  semper  est  vel  conclusio,  vel  determi¬ 
natio  legis  divinae  moralis  :  ergo  habent 
eumdem  finem,  et  solum  in  hoc  •  videntur 
differre,  quod  lex  humana  dirigit  actus  hu¬ 
manos  in  ordine  ad  actus  externos  dilectio¬ 
nis,  id  est,  ad  pacem  et  conservationem  Rei- 
publicae  ;  lex  autem  divina  dirigit  etiam  in 
ordine  ad  internos  actus  charitatis:  igitur 
eadem  est  ratio  legis  divinae  et  humanae, 
quod  attinet  ad  obligationem. 

Sed  objicies  :  si  ex  natura  rei,  et  ex  or¬ 
dine  ad  charitatem  sumitur  gravitas  pec¬ 
cati,  superflua?  sunt  leges,  nam  aeque  obli¬ 
gamur  ante  legem,  ac  post  legem  ad  id  fu¬ 
giendum,  quod  natura  sua  laedit  charitatem, 
et  ad  id  faciendum,  quod  est  necessarium 
ad  conservandam  charitatem. 

Respondeo,  negatur  consequentia:  nam 
si  lex  non  adsit  generaliter  aliquid  pra?ci- 
piens,  aut  prohibens,  multa  qua?  sunt  mala 
uni,  non  erunt  alteri  mala,  v.  g.  si  lex  non 
sit,  quae  prohibeat  gestare  arma,  erit  malum 
gestare  arma  ei,  qui  facile  provocatur  ad 
iram,  et  qui  habet  inimicos,  quibus  cupit 
nocere  :  at  non  erit  malum  homini  pacifico, 
et  qui  solum  cupit  seipsum  defendere.  Ta¬ 
men  si  id  lex  prohibeat,  jam  est  malum 
omnibus ;  lex  enim  non  debet  respicere, 
quid  huic  aut  illi  sit  bonum  vel  malum,  sed 
quid  prosit,  aut  obsit  Reipublica:.  Praeterea 

plurima  sunt  necessaria  vel  noxia  bono 
communi,  quae  tamen  non  sunt  bona  vel 
mala  ulli  in  particulari,  nisi  lege  praecipian¬ 
tur,  vel  prohibeantur  :  v.  g.  tributum  neces¬ 
sarium  est  Regi,  tamen  si  lex  non  adsit,  non 
est  necessarium  ut  ego  solvam  ;  nam  parum 
prodest  meum  solius  tributum  Regi,  neque 
ad  me  pertinet  videre,  quibus  rebus  indi¬ 
geat  Respublica,  et  sic  possent  omnes  di¬ 
cere.  Similiter  noxium  est  Reipublicae  ex¬ 
portari  aurum  ex  provincia,  at  non  est  no¬ 
xium  notabiliter,  quod  ego  solus  exportem 
meum  aurum,  et  sic  omnes  dicere  possent ; 
Lex  ergo  necessaria  est,  quae  generaliter 
praecipiens  et  pi’ohibens,  publicae  utilitati 
prospiciat. 

Quarto,  lex  divina  positiva  ideo  obligat 
ad  peccatum,  quia  constituit  actum,  quem 
praecipit  in  genere  virtutis,  cum  ante  non 
esset:  nam  si  Judaeus  non  ex  contemptu, 
sed  ex  cibi  appetitu  moderate  comedisset 
camera  suillam  in  lege  prohibitam,  sine  du¬ 
bio  peccasset,  non  autem  peccasset  forma- 
liter  contra  obedientiam,  quia  non  ex  con¬ 
temptu,  ergo  contra  temperantiam  ;  at  mo¬ 
derate  vesci  carne  suilla,  ex  se  non  est 
contra  temperantiam,  sed  res  quaedam  in¬ 
differens,  ergo  lex  fuit,  quae  illam  abstinen¬ 
tiam  fecit  actum  temperantiae  necessarium. 
At  hoc  idem  videmus  in  lege  humana  :  nam 
lex  divina  non  alia  de  causa  facit  esse  ac¬ 
tum  virtutis  eum,  qui  ex  se  erat  indifferens, 
nisi  quia  est  regula  morum  ab  eo  posita, 
qui  habuit  auctoritatem  praecipiendi.  Sed 
homo  etiam  potest  praecipere,  et  regulas 
morum  constituere,  ut  supra  ostendimus ; 
potest  igitur  homo  lege  sua  constituere  ac¬ 
tum,  alioqui  indifferentem,  in  genere  virtu¬ 
tis  :  proinde  pares  sunt  lex  divina  et  huma¬ 
na,  quoad  obligationem. 

Quinto,  lex  divina  et  huniana  ita  diffe¬ 
runt,  ut  lex  Regis  et  Proregis,  sive  lex  Pon¬ 
tificis  et  ejus  Legati.  At  istae  obligant  eodem 
modo,  et  solum  differunt  firmitate,  ergo  et 
illae.  Propositio  patet,  nam  Scripturae  pas- 
sim  testantur,  Reges  esse  ministros  Dei,  et 
ab  illo  habere  auctoritatem,  et  loco  ejus  ju¬ 
dicare,  Proverb.  VIII.  Sap.  VI.  Rom.  XIII. 

I.  Pet.  II.  Assumptio  etiam  patet,  nam  auc¬ 
toritas  Proregis  est  a  Rege,  et  Legati  a 
Papa  ;  et  experientia  idem  testatur,  et  con¬ 
firmatur  ex  sanctis  Patribus  Augustino  et 
Bernardo.  Augustinus  in  titulum  Psal.LXX : 

«  Ubi,  inquit,  hoc  jubet  pater,  quod  contra 
Dominum  non  sit,  sic  audiendus  est,  quo¬ 


modo  Deus  etc.  »  Certum  autem  est,  majo¬ 
rem  esse  Regis,  quam  patris  auctoritatem, 
ut  idem  Augustinus  dicit  serm.  6.  de  verbis 
Domini.  Bernardus  tract.  deprtecept.  et  dis¬ 
pensat.  «  Sive  Deus,  sive  homo  vicarius  Dei 
mandatum  quodcumque  tradiderit ,  pari 
profecto  obsequendum  est  cura,  pari  reve¬ 
rentia  deferendum,  ubi  tamen  Deo  contraria 
non  praecipit  homo»  ;  ubi  clare  dicit,  differ¬ 
re  leges  ex  parte  materiae,  non  autem  ex 
parte  praecipientium. 

At  objicies :  nam  B.  Bernardus  ibidem 
loquens  de  mandatis  hominum,  dicit,  jussa 
sine  culpa  non  negliguntur,  sine  crimine 
non  contemnuntur,  ubique  enim  et  culpa¬ 
bilis  neglectus,  et  contemptus  damnabilis 
est :  ubi  videtur  dicere,  legem  humanam 
numquam  obligare  ad  culpam  mortalem, 
nisi  ratione  contemptus.  Respondeo :  loqui¬ 
tur  de  praeceptis  rerum  levium,  in  talibus 
enim  non  potest  esse  crimen,  nisi  ratione 
contemptus.  Nec  enim  possunt  Praelati  pro 
arbitrio  obligare  ad  culpam  mortalem. 

Sexto  probatur,  quia  videtur  implicare 
contradictionem,  posse  Principes  obligare 
ad  paenam,  et  non  ad  culpam,  si  quidem  cul¬ 
pa  et  poena  relativa  sunt.  Et  B.  Augustinus 
dicit  lib.  I.  retract.  cap.  9  :  «  Omnis  poena 
si  justa  est,  poena  peccati  est.  »  Et  in  epist. 
103.  et  alibi,  Deum  ipsum  fore  injustum  as¬ 
serit,  si  quemquam  damnaret  innoxium. 
Quomodo  igitur  possunt  Principes  damnare 
ad  mortem  eos,  qui  leges  suas  praevarican¬ 
tur,  si  illi  nihil  peccaverunt  ?  si  culpam  in 
conscientia  non  contraxerunt? 

Dices  :  quomodo  ergo  Regulae  quorumdam 
religiosorum  obligant  ad  poenam,  et  non  ad 
culpam  ?  Respondeo  :  obligant  non  per  mo¬ 
dum  legis,  sed  per  modum  conventionis  et 
pacti,  ut  leges  pure  poenales.  Nec  illa  est 
proprie  poena,  sed  poenalis  afflictio  suscepta 
in  auxilium  spiritus. 

Septimo  et  ultimo  ex  doctrina  Apostolo¬ 
rum;  nam  Roman.  XIII,  Paulus  multis  mo¬ 
dis  id  asserit.  Primo,  cum  ait :  Omnis  anima 
potestatibus  sublimioribus  subdita  sit ;  non  enim 
est  potestas,  nisi  a  Deo.  Secundo,  cum  ait: 
Qui  potestati  resistit,  Dei  ordinationi  resistit. 
Tertio,  cum  ait :  Qui  autem  resistunt,  ipsi  si¬ 
bi  damnationem  acquirunt.  Id  enim  de  aeter- 
na  damnatione  exponunt  Patres  Graeci  et 
Latiui  in  hunc  locum.  Quarto,  cum  ait:  /deo 
necessitate  subditi  estote.  Quinto,  cum  ait : 
Non  solum  propter  iram,  sed  etiam  propter 
conscientiam.  Sexto,  cum  ait  :  Ministri  enim 

Dei  sunt.  I.  Pet.  II :  Subjecti  estote  propter 
Deum  (I),  id  est,  non  solum  timore  poenae. 
IIa;c  loca  satis  demonstrant  quod  volumus : 
Nam  si  Principes  a  Deo  potestatem  habent 
imperandi,  certe  qui  eis  non  parent,  non  so¬ 
lum  Principes  ,  sed  etiam  Deum  offendunt ; 
et  si  qui  Principi  resistunt  ,  Dei  ordinationi 
resistunt ;  certe  peccant  in  conscientia,  non 
secus  ac  si  divinasleges  praevaricarentur:  et¬ 
si  "qui  resistunt, damnationem  sibi  acquirunt, 
certe  culpam  ea  paena  dignam  incurrunt.  Et 
si  necessitate  subditi  sint  privati  Principibus 
non  solum  propter  iram  sed  etiam  pi'opter 
conscientiam,  quomodo  non  peccant  in  con¬ 
scientia  qui  eis  non  obediunt?  Denique  si 
Principes,  Dei  ministri  sunt  et  eis  propter 
Deum  parendum  est,  profecto  majestatem 
Dei  laedunt,  qui  Principum  mandata  con¬ 
temnunt.  Ad  argumenta  in  contrarium. 

Ad  primum,  secundum,  et  tertium  res¬ 
pondeo,  ex  eo,  quod  potestas  politica  est 
temporalis,  et  ejus  finis  est  pax  exterior,  et 
homo  non  judicat  de  internis,  recte  colligi, 
eam  non  posse  obligare,  nisi  ad  actus  tem¬ 
porales  et  exteriores ;  non  autem  non  pos¬ 
se  obligare  in  conscientia:  nam  etsi  ista  re¬ 
gula  dirigat  actus  exteriores,  tamen  quia  re¬ 
gula  est,  ab  ipsa  deviare,  peccare  est. 

Dices  :  quomodo  potest  lex,  vel  potestas 
temporalis  producere  effectum  spiritualem, 
id  est,  ligare  conscientiam  ?  Respondeo  :  li¬ 
cet  potestas  politica  et  ejus  lex  dicantur 
temporales  ratione  objecti,  quia  versantur 
circa  temporalia,  et  exteriora  ;  tamen  in  se 
res  sunt  spirituales.  Praeterea,  ligare  cons¬ 
cientiam  non  est  aliquid  efficere  in  rem  spi¬ 
ritualem,  sed  solum  imperare  alteri,  et  sic 
imperare,  ut  si  is  non  obediat  peccet,  et  tes¬ 
timonio  propriae  conscientiae  intelligat,  vel 
intelligere  possit,  se  peccare.  Itaque  qui¬ 
cumque  potest  jubere,  potest  ligare  cons¬ 
cientiam,  etiam  si  is  de  internis  non  judicet, 
nec  scrutetur  conscientiam  alterius. 

Ad  quartum  et  quintum  dico,  Principem 
non  posse  inferre  poenam  spiritualem  et 
aeternam,  nec  posse  dimittere  ejusmodi  poe¬ 
nam,  et  tamen  posse  obligare  ad  illam; 
quia  id  facit  auctoritate  Dei,  qui  ei  conces¬ 
sit  unum,  et  non  alterum;  sicut  si  Rex  per¬ 
mitteret  Proregi  obligare  subditos  ad  poe¬ 
nam  capitis,  et  tamen  non  permitteret  ei  per 
se  exercere  justitiam,  vel  condonare  suppli¬ 
cium.  Vel  dicendum  est,  legem  politicam 


obligare  ad  poenam  aeternam,  non  ut  est  lex 
hominis,  sed  ut  est  lex  ministri  Dei.  Qui 
enim  ministrum  Dei  offendit,  simul  etiam 
Deum  ipsum  offendit;  quocirca  si  (per  im¬ 
possibile)  Deus  non  esset  in  rerum  natura, 
et  tamen  lex  politica  similiter  per  impossibi¬ 
le  extaret  aliqua,  illa  obligaret  in  conscien¬ 
tia,  et  ejus  praevaricatio  peccatum  esset,  sed 
nulla  sequeretur  praevaricatorem  poena  spi¬ 
ritualis  aut  aeterna  damnatio. 

At  sextum  dico,  non  esse  absurdum, 
idem  peccatum  puniri  a  pluribus,  et  pluri¬ 
bus  in  locis,  quando  plures  offendit,  sicut 
videmus  homicidis  saepe  abscindi  manus  in 
eo  loco,  tibi  caedem  patrarunt,  et  deinde  in 
loco  publicae  justitiae  abscindi  caput. 

Ad  septimum  dico,  ex  intentione  legisla¬ 
toris  pendere  ;  an  velit  revera  imperare,  et 
veram  legem  condere,  an  vero  solum  osten¬ 
dere  quid  agendum  sit,  sine  alio  imperio : 
sed  si  velit  serio  imperare,  et  veram  legem 
condere,  non  est  in  ejus  potestate  impedire, 
quin  lex  obliget  ad  mortale,  aut  veniale, 
pro  rei  magnitudine. 

Ad  ultimum  dico,  quod  legi  divinae  cedat 
humana,  quando  simul  servari  nequeunt, 
non  esse  causam,  quia  humana  non  obliget 
ad  peccatum,  sed  quia  lex  humana  minus 
firmiter  statuta  est;  in  tali  enim  casu  desi¬ 
nit  esse  lex,  et  proinde  etiam  pbligare.  Vi¬ 
de  quae  diximus  in  lib.  IV.  de  Pontifice  ;  et 
praeterea  Joannem  Driedonem  in  III.  lib.  de 
libertate  Christiana;  Adrianum  quodlib.  6. 
Franciscum  Victoriam  in  relectione  de  po¬ 
testate  civili;  Alphonsum  a  Castro,  lib.  I. 
de  potestate  legis  poenalis,  cap.  4.  et  Domi¬ 
nicum  a  Soto,  lib.  I.  quaest.  6.  art.  4.  de 
justitia  et  jure. 


CAPUT  XII. 

Tertia  propositio. 

«Judicia  publica  exercere  non  est  illicitum 
Christianis.  »  Probatur  Primo,  quia  proprium 
est  Principis  judicare.  Scriptura  enim  fere 
conjungere  solet  Regem  et  Judicem,  Psal  II: 
Et  nunc  Reges  inlelligite,  erudimini  qui  judi¬ 
catis  terram.  Isaiae  XXXIII :  Dominus  Rex 


(1)  Rom.  XIII,  1  et  seq.;  I.  Petr.  II,  13. 

noster,  Dominas  Legifer  noster ,  Dominus  Ju¬ 
dex  noster.  Hieremiae  XXIII  :  Regnabit  Rex, 
et  sapiens  erit,  et  faciet  judicium  et  justitiam 
in  terra  (1).  Si  ergo  licet  Christianis  habere 
Principem,  cur  non  et  Judicem? 

Secundo,  quia  nihil  prodessent  leges,  si 
nulla  esse  deberent  judicia  :  at  leges  tolli 
non  debent,  ut  supra  ostensum  est,  igitur 
nec  judicia. 

Tertio,  Scriptura  utriusque  Testamenti 
judicia  admittit;  sic  enim  legimus  Deut. 
XVI :  Judices  et  Magistros  constitues  in  omni¬ 
bus  portis  tuis,  ut  judicent  populum  justo  ju¬ 
dicio.  I.  Corinth.  VI :  Scecularia  judicia  si 
habueritis,  contemptibiles  qui  sunt  in  Ecclesia, 
hos  constituite  ad  judicandum ;  sic  non  est  sa¬ 
piens  quisquam  in  vobis,  qui  judicare  possit  fra¬ 
trem  suum  (2).  Ubi  Apostolus  monet  Corin¬ 
thios,  ut  in  iis  causis,  in  quibus  non  tene¬ 
bantur  necessario  adire  tribunalia  Genti¬ 
lium,  constituerent  inter  se  judicem. 

Neque  difficile  erit  argumenta  solvere, 
quae  initio  posita  sunt.  Ad  illa  igitur  verba 
Matth.  V  :  Si  quis  voluerit  tecum  judicio  con¬ 
tendere,  et  tunicam  tuam  tollere,  7'elinque  illi  et 
pallium.  Respondeo  cum  S.  Augustino  in 
in  epist.  5.  ^d  Marcellinum,  ea  solum  intel- 
ligi  debere  secundum  animi  praeparationem: 
nam  ibidem  Dominus  ait:  Si  quis  te  percus¬ 
serit  in  unam  maxillam,  praebe  illi  et  alteram. 
Et  tamen  idem  ipse  Dpminus  Joann.  XVIII, 
percussus  in  maxilla,  non  praebuit  alteram, 
sed  dixit :  Cur  me  caedis  ?  (3)  Quo  exemplo 
docuit,  quemadmodum  praecepta  intelligen- 
da  sint. 

Ad  verba  Apostoli  I.  Corinth.  VI :  Delic¬ 
tum  est  in  vobis  etc  (4).  dico  primo,  vocem 
Delictum ,  Graece  esse  fo-njfta,  quod  non  pec¬ 
catum,  sed  imperfectionem  significat,  et  sic 
exponit  Theodoretus.  Dico  secundo,  si  de¬ 
lictum  significet  peccatum,  ut  exponunt 
Chrysostomus  et  Ambrosius  in  hunc  locum, 
et  Augustin.  in  Enchirid.  cap.  78.  et  lib.  II. 
de  serm.  Domini  in  monte,  cap  15.  et  conc. 
24.  in  Psalm.  CXYIII.  dico,  inquam,  vocari 
delictum,  non  quod  in  se  peccatum  sit,  sed 
quia  ut  plurimum  norl  caret  peccato,  vel  ra¬ 
tione  linis,  ut  quando  litigatur  ex  avaritia, 
vel  ratione  medii,  ut  quando  litigatur  cum 
odio,  rancore,  jurgiis,  vel  ratione  injusti¬ 
tiae,  ut  quando  miscentur  doli  et  fraudes, 

vel  ratione  scandali,  ut  accidebat  Corinthiis, 
qui  cum  offendiculo  Gentilium  litigabant. 
Dico  tertio,  non  reprehendi  judicia  ex  par¬ 
te  judicis,  sed  ex  parte  litigantium.  Itaque 
etiamsi  peccatum  esset  litigare,  non  tamen 
peccatum  esset  judicare ;  judicia  enim  finem 
imponunt  litibus,  quod  est  bonum. 


CAPUT  XIII. 

Quarta  propositio. 

«  Licet  Christiano  magistratui  gladio  pu¬ 
nire  perturbatores  publicae  quietis.  »  Piaba¬ 
tur  primo  Scripturis;  nam  in  lege  naturae, 
Mosis,  et  Evangeiica  habemus  praecepta,  et 
exempla  hujus  rei.  Nam  Genes.  IX.  Deus 
ait :  Qui  effuderit  humanum  sanguinem ,  funde¬ 
tur  sanguis  illius.  Quae  verba  non  possunt  so¬ 
nare  praedictionem,  quia  praedictio  hujusmo¬ 
di  saepe  esset  falsa,  sed  ordinationem  et  prae¬ 
ceptum.  Unde  Chaldaica  paraphrasis  vertit: 
Qui  effuderit  sanguinem  cum  testibus,  ex  sen¬ 
tentia  judicis  fundetur  sanguis  illius.  Genes. 
XXXVIII.  dixit  Judas :  Producite  eam,  ut 
comburatur  (5).  Ubi  Judas  Patriarcha  tam¬ 
quam  princeps  familiae  adjudicavit  adulte¬ 
ram  ad  ignis  supplicium. 

In  lege  Mosis  plurima  sunt  praecepta,  et 
exempla.  Exod  XXI  :  Qui  percusserit  ho¬ 
minem  volens  occidere ,  morte  moriatur.  Et  ipse 
Moses,  Josue,  Samuel,  David,  Elias,  aliique 
SS.  viri  plurimos  occiderunt.  Matth.  XXVI: 
Qui  acceperit  gladium,  gladio  peribit  (6).  Quae 
verba  non  possunt  recte  intelligi,  nisi  hoc 
modo :  Omnis,  qui  caedem  injustam  fecerit, 
debet  a  magistratu  pariter  occidi.  Repre¬ 
hendit  enim  Dominus  Petrum,  non  quod 
justa  defensio  sit  illicita,  sed  quod  non  tam 
se  aut  Dominum  defendere,  quam  injuriam 
Domino  factam  ulcisci  vellet,  cum  tamen  ip¬ 
se  non  haberet  publicam  auctoritatem,  ut 
recte  exponunt  August.  tract.  112.  in  Joan. 
et  Cyrill.  lib.  XI.  in  Joan.  cap.  35.  praeterea 
Rom.  XIII :  Si  male  egeris,  time  ;  non  enim  si¬ 
ne  causa  gladium  portat,  minister  enim  Dei 
est  (7).  Apostolus  dicit  datum  gladium  a  Deo 
principibus  contra  facinorosos  :  ergo  si  in 


(1)  Psal.  II,  10;  Isai  XXXIII,  22;  Jerem.  XXIII,  5  — (2)  Deut.  XVI,  18;  I.  Cor.  VI.  —  (3)  Matth. 
V,  40  et  39;  Joan.  XVIII,  23.  —  (4)  I.  Cor.  VI,  7.  —  (5)  Gen.  IX,  6;  XXXVIII,  24.  —  (6)  Exod. 
XXI,  12;  Matth.  XXVI,  52.  —  (7)  Rom.  XIII,  4. 

Ecclesia  tales  reperiantur,  cur  gladio  feriri 
non  poterunt? 

Secundo  probatur  ex  Patrum  testimoniis. 
Innocentius  I,  in  epist.  3.  ad  Exuperium, 
cap.  3,  interrogatus,  an  post  Baptismum  li¬ 
ceret  magistratui  gladio  animadvertere  in 
sontes  ?  Respondet,  omnino  licere.  Hilarius 
in  can.  32.  sive  in  cap.  XXYI  Matth.  dicit 
licere  occidere  in  duobus  casibus,  nimirum 
si  quis  judicis  fungatur  officio,  aut  in  sui  de¬ 
fensionem  utatur  gladio.  Hieronymus  in 
cap.  XXII.  Hieremiae :  «  Homicidas,  inquit, 
et  sacrilegos,  et  venenarios  punire  non  est 
effusio  sanguinis,  sed  legum  ministerium.  » 
Augustin.  lib.  I.  de  civit.  Dei,  cap.  21 :  «  Ne¬ 
quaquam  contra  hoc  praeceptum  fecerunt, 
quo  dictum  est:  Non  occides,  qui  personam 
gerentes  publicae  potestatis  sceleratos  morte 
punierunt.  » 

Ultimo  probatur  ratione:  Nam  ad  bonum 
principem,  cui  bonum  commune  tuendum 
commissum  est,  pertinet  impedire,  ne  par¬ 
tes,  quae  sunt  propter  totum,  illud  corrum¬ 
pant,  et  ideo  si  non  potest  omnes  partes  in¬ 
tegras  servare,  potius  debet  unam  partem 
amputare,  quam  sinere  ut  bonum  commune 
pereat :  sicut  agricolae  amputant  ramos  et 
sarmenta,  quae  officiunt  viti ,  vel  arbori  et 
medicus  amputat  membra,  quae  totum  cor¬ 
pus  inficere  possent. 

Ad  rationem  Anabaptistarum  ex  Matth. 
Y :  Oculum  pro  oculo  etc.  duae  sunt  solutio¬ 
nes.  Una,  quod  lex  vetus,  quia  dabatur  ho¬ 
minibus  imperfectis,  permiserit  vindictae 
appetitum,  et  solum  praeceperit  ne  major 
expeteretur  quam  fuerit  injuria  :  non  quod 
petere  vindictam  sit  licitum,  sed  quod  sit 
minus  malum  expetere  moderatam,  quam 
immoderatam  :  porro  Christum,  qui  perfec¬ 
tiores  instruebat,  hanc  permissionem  sus¬ 
tulisse.  Ita  August.  lib.  I.  de  serm.  in  mon¬ 
te,  c.  35.  et  contra  Adimantum,  cap.  8.  et 
idem  sentit  Chrysostomus  et  Hilarius  in  hunc 
locum;  sed  quia  in  Levit,  cap.  XIX.  prohi¬ 
betur  vindicta  :  Ne  quaeras  ultionem.  Et  in 
Eccles.  cap.  XXYIII.  legimus:  Qui  vindicari 
vult,  a  Domino  inveniet  vindictam  (1) ;  rectius 
fortasse  respondebimus  cum  S.  Thoma,  et 
S.  Bonaventura,  et  aliis  nonnullis  in  III. 
Sentent.  dist.  30.  Dominum  cum  ait :  Audis¬ 
tis ,  quia  dictum  est  antiquis,  oculum  pro  oculo 
etc.  non  reprehendere  legem  illam,  nec  pro¬ 
hibere  magistratum  infligentem  poenam  ta¬ 


lionis,  sed  reprehendere  pravam  Phari- 
saeorum  expositionem,  et  prohibere  privatis 
homipibus  desiderium,  et  postulationem  vin¬ 
dictae.  Deus  enim  Exod.  XXI.  et  Levit. 
XXIV,  sanctam  legem  constituit,  ut  magis¬ 
tratus  poena  talionis  afficiat  sceleratos  ;  Pha- 
risaei  inde  deducebant,  licere  privatis  homi¬ 
nibus  appetere  vindictam  ;  sicut  ex  eo  quod 
lex  dicebat :  Diliges  amicum  tuum,  deduce¬ 
bant  licere  odisse  inimicos  ;  Christus  autem 
docet,  istas  esse  legis  corruptiones,  et  opor¬ 
tere  diligere  etiam  inimicos,  et  non^resistere 
malo,  sed  potius  paratos  nos  esse  debere,  si 
opus  sit,  ad  vertendam  alteram  maxillam  ei, 
qui  unam  percusserit.  Et  quod  alloquatur 
Dominus  privatos  homines,  patet  ex  iis, quae 
sequuntur.  Sic  enim  Dominus  ait :  Ego  au¬ 
tem  dico  vobis,  non  resistere  malo,  sed  si  quis 
te  percusserit  in  maxillam  unam  etc.  (2) 

Est  autem  observandum,  cum  dicitur, 
non  resistere  malo,  non  prohiberi  justam  de¬ 
fensionem,  sed  repercussionem;  jubet  enim 
Christus,  ne  ferias  eum  qui  te  percussit,  ut 
Theophylactus  recte  docet.  Ille  autem  dici¬ 
tur  ferire,  qui  ferit  ut  noceat,  non  ille  qui 
ferit  ut  se  tueatur ;  ac  breviter  non  defensio 
sed  vindicta  prohibetur,  juxta  illud  Rom. 
XII  :  Non  vos  defendentes  charissimi,  id  est, 
non  vos  ulciscentes.  Sic  enim  est  in  Graeco, 
exStxoOvTsc,  unde  sequitur  :  Sed  date  locum 
irce,  scriptum  est  enim  :  Mihi  vindictam,  et  ego 
retribuam  (3).  Sed  nec  ipsa  vindicta  simpli¬ 
citer  prohibetur’,  si  petatur  a  legitimo  judi¬ 
ce,  et  petatur  ad  bonum  finem,  nimirum, 
vel  quia  est  emendandum  hac  poena  male¬ 
factorem,  vel  quia  non  aliter  posset  reprimi, 
et  impediri  ejus  malitia,  et  pergeret  nocere, 
si  impunitus  dimitteretur  ;  solum  ergo  pro¬ 
hibetur  vindicta,  quam  privati  homines  per 
se  exercere  volunt,  et  quam  petunt  a  judice 
ex  desiderio  nocendi  inimico,  et  satisfacien¬ 
di  propriae  iracundiae,  atque  odio. 


CAPUT  XIV. 

Licere  Christianis  aliquando  bella  gerere. 

lL 

Sequitur  quaestio  quarta,  quae  est  de  bel¬ 
lo.  Continet  autem  haec  disputatio  partes 


(1)  Levit.  XIX.  18;  Eccl.  XXYIII,  1.  —(2)  Matth.  V,  38  et  39.  —(3)  Rom.  XII.  19. 

tres.  Primum  enim  demonstrandum  erit,  li¬ 
cita  esse  aliquando  Christianis  bella.  Secun¬ 
do,  explicandae  causae  justi  belli.  Tertio, 
propter  Lutherum,  probandum  erit  recte 
Christianos  adversus  Tureas  arma  sumere. 

Ac  ut  a  primo  incipiamus,  antiqua  hoere- 
sis  fuit  Manichaeorum,  qui  bellum  ex  natura 
sua  illicitum  asserebant,  et  ideo  Mosem,  Jo- 
sue,  Davidem,  et  caeteros  veteris  Testamen¬ 
ti  Patres,  qui  bella  gesserunt,  tamquam  im¬ 
pios  accusabant,  ut  B.  Augustinus  refert 
lib.  XXII.  cont.  Faustum,  cap.  74.  et  seq. 
Eamdem  hceresim  nostro  saeculo  aliqui  exci¬ 
tarunt;  ac  in  primis  Erasmus  cum  alibi, 
tum  praecipue  in  annotationibus  ad  cap.  III. 
et  XXII.  Luc.  prolixa  disputatione  contendit 
bellum  esse  unum  ex  malis,  quae  tolerantur, 
et  veteribus  Judaeis  a  Deo  permissum,  Chris¬ 
tianis  autem  a  Christo  ct  Apostolis  interdic¬ 
tum. 

Cornelius  quoque  Agrippa  in  libro  de  va-1 
nitate  scientiarum,  cap.  79.  artem  bellandi 
a  Christo  prohibitam  esse  affirmat.  Idem 
etiam  secutus  est  Joannes  Ferus  lib.  IV. 
commentariorum  in  Matthaeum,  exponens 
illud  XXVI.  cap.  Qui  acceperit  gladium ,  gla¬ 
dio  peribit.  Idem  docent  Anabaptistse ,  ut 
testatur  Melanchthon  in  locis  Theologicis, 
capite  de  Magistratu.  Idem  etiam  tribuit 
Joanni  QEcolampadio  Alphonsus  a  Castro, 
verbo  bellum,  quod  mirum  mihi  videtur, 
cum  Zttinglius  ejus  collega  adeo  probarit 
bellum,  ut  in  praelio  pugnans  perierit,  et  si¬ 
militer  Calvinus  lib.  IV.  institut.  cap.  20.  et 
Melanchthon,  ubi  supra,  et  eseteri  haeretici 
hujus  temporis,  verbo  ct  opere  doceant  esse 
bellandum. 

Nos  autem,  ut  semper  docuit  Ecclesia 
tota  et  verbis  et  exemplis,  dicimus  bellum 
ex  natura  sua  non  esse  illicitum,  et  non  so¬ 
lum  Judaeis,  sed  etiam  Christianis  fas  esse 
bellum  gerere,  modo  conditiones  serventur, 
de  quibus  postea  dicemus.  Id  quod  probatur 
Scripturae  testimonio,  Judicum  III :  Ihe  sunt 
gentes ,  quas  Dominus  dereliquit ,  ut  erudiret  in 
eis  Israelem,  et  omnes  qui  non  noverant  bella 
Chananaorum,  et  postea  discerent  f filii  eorum, 
ceidare  cum  hostibus ,  et  habere  consuetudinem 
praliandi.  Haec  sane  verba  non  permissio¬ 
nem,  sed  absolutam  Dei  voluntatem  osten¬ 
dunt.  Item  I.  Reg.  XV :  Hcec  dicit  Dominus 
exercituum,  recensui  quacumque  fecit  Amalech 
Israeli;  nunc  ergo  vade  et  percute  Amalech ,  et 


demolire  universa  ejus.  Non  parcas  ei  etc.  Ilie 
etiam  non  permissionem,  sed  praeceptum 
videmus,  et  similium  plenum  est  Testamen¬ 
tum  vetus.  Item  Luc  III  :  Interrogabant  eum 
et  milites,  dicentes  ;  Quid  faciemus  et  nos  ?  Et 
ait  illis  :  Neminem  concutiatis ,  neque  calum¬ 
niam  faciatis,  et  contenti  estote  stipendiis  ves¬ 
tris  (I).  Anabaptistae  apud  Melanchthonem 
dicunt  Joannem  permisisse  bellum  Judaeis, 
ut  imperfectis  :  Christum  autem  longe  aliter 
docuisse. 

At  contra;  nam  Joannes  praeparabat  viam 
Domino,  non  ergo  debuit  permittere  id  quod 
Christus  mox  ablaturus  erat ;  nam  nec  illi 
potuissent  uti  ea  concessione,  cum  eodem 
anno  venerit  Christus,  et  prohibuerit  bellum, 
ut  ipsi  volunt ;  et  praeterea  poterant  suspi* 
cari  homines  Christum  et  Joannem  non  con¬ 
venire  inter  se,  quod  absurdissimum  fuisset. 
Respondet  aliter  Erasmus,  haec  dici  militi¬ 
bus,  non  ut  ea  servantes  bene  viverent,  sed 
ut  minus  male  viverent,  ut  videtur  etiam 
explicare  Theophylactus. 

At  contra ;  nam  Joannes  praemiserat  : 
Facite  fructus  dignos  pandentia, et  omnis  arbor 
non  faciens  fructum  bonum,  in  ignem  mittetur 
etc.  (2).  Inde  compuncti  publicani  et  milites 
petierunt,  quis  esset  fructus  bonus,  quem 
facere  deberent :  vel  ergo  Joannes  eos  dece¬ 
pit,  vel  possunt  milites  salvari,  si  servent 
quod  Joannes  illis  praecepit. 

Ad  Theophylactum  dico  duo.  Primo,  eum 
non  dicere  bellum  esse  malum,  sed  solum 
dicere  Joannem  hortatum  esse  turbas,  quae 
erant  innocentes,  ad  opera  bona,  id  est,  ad 
communicanda  bona  sua  cum  aliis  :  Publi¬ 
canos  autem  et  milites,  qui  non  erant  capa¬ 
ces  hujus  perfectionis,  et  non  poterant  facere 
bonum  supererogationis,  hortatum  esse  ut 
desisterent  a  malo.  Putavit  enim  Theophy¬ 
lactus  dare  tunicam  non  habenti ,  ei  qui 
habet  duas,  esse  opus  consilii,  et  superero¬ 
gationis,  alioqui  non  vocaret  turbas,  quibus 
hoc  dicitur,  innocentes,  nec  distingueret  hoc 
opus  tamquam  bonum  a  malo,  nam  si  prae¬ 
ceptum  sit  non  retinere  duas  tunicas,  reti¬ 
nere  erit  malum. 

Dico  secundo,  Theophylactum  non  recte 
exponere  hunc  locum  ;  nam  vocat  turbas 
innocentes,  quibus  Joannes  dicit :  Genimina 
viperarum;  Et :  Facite  fructus  dignos  panden¬ 
tia.  Et  praeterea  habere  duas  tunicas,  est 
retinere  superflua ,  ut  Hieronymus  dicit 


(1)  Judic.  III,  1 ;  I.  Reg.  V,  2;  Luc.  III.  14.  —  (2)  Luc.  III.  8. 

quaest.  I.  ad  Hedibiam,  peccatum  autem  est 
retinere  superflua.  Praeterea  Matth.  XXII. 
Dominus  docuit  tributum  Caesari  esse  sol¬ 
vendum  ;  at  certum  est  tributum  non  deberi 
Regibus,  nisi  ut  possint  alere  milites  in 
defensionem  Reipub.  quod  exponit  Aposto¬ 
lus  Rom.  XIII :  Ideo ,  inquit,  et  tributa  'praes¬ 
tatis,  ministri  enim  Dei  sunt  in  hoc  ipsum  ser¬ 
vientes,  nimirum,  ut  gladio  puniant  pertur¬ 
batores  publicae  pacis,  id  enim  praemiserat : 
Non  sine  causa  gladium  portat, Dei  enim  minis¬ 
ter  est,  vindex  in  iram  (1). 

Probatur  secundo  exemplis  Sanctorum, 
qui  bella  gesserunt;  nam  si  bellum  esset 
malum,  certe  a  Sanctis  non  gereretur.  In 
veteri  Testamento  Abraham,  Mosem,  Josue, 
Gedeonem,  Samsonem,  Davidem,  Josiam, 
Machabaeos  magna  cum  laude  bella  gessisse 
legimus.  In  novo  Testamento  Matth.  VIII. 
Centurio  cum  diceret  Christo  :  Habeo  sub  me 
milites,  et  dico  huic,  vade,  et  vadit  etc.  (2)  ejus 
fidem  Dominus  laudavit,  non  ut  militiam 
desereret  pra:cepit.  Actor.  X.  Cornelius 
item  Centurio  dicitur,  Vir  justus,  et  timens 
Deum  (3).  Ita  ut  etiam  Angelum  videre 
meruerit,  nec  postea  cum  a  S.  Petro  viam 
salutis  doceretur,  dictum  est  ei,  ut  militiam 
desereret. 

Deinde  post  Christi  in  ccelum  ascensionem 
semper  fuisse  Christianos, aliquos  vere  Sanc¬ 
tos  et  Deo  gratos  in  militia,  etiam  sub  Eth¬ 
nicis  principibus,  docet  Tertullianus  in  Apo¬ 
loget.  c  5.  ubi  refert  miraculum  insigne  a 
Christianis  militibus  factum,  cum  subM.  Au¬ 
relio  in  Germania  bellum  gererent;  qui 
certe  vel  non  militassent,si  hoc  esset  malum, 
vel  si  militassent  non  ita  Deo  grati  fuissent, 
ut  etiam  miracula  facere  possent.  Vide  his- 
tor.  Eusebii  lib.  VIII.  cap.  4.  et  lib.  IX. 
cap.  10.  Docet  etiam  Basilius  in  oratione  de 
laudibus  40.  militum  Martyrum,  fuisse  mul¬ 
tos  Sanctorum  in  castris  gentilium  Impera¬ 
torum,  et  similiter  Gregorius  Nazianzenus 
orat.  I.  in  Julianum  ultra  medium.  Denique 
Constantinum,  Theodosium,  Valentinianum, 
Carolum  Magnum,  S.  Ludovicum  Regem 
Galliae,  S.  Mauritium  cum  sua  legione  The- 
baeorum,  aliosque  plurimos  SS.  Christianos 
bella  gessisse  constat,  quos  S.  Episcopi  num- 
quam  reprehenderunt ,  imo  Theodosius 
consulebat  de  eventu  belli  Joannem  Abba¬ 
tem,  ut  Augustin.  refert  lib.  V.  de  civit. 
Dei,  cap.  26. 


Tertio  probatur,  quia  Deus  saepe  justa 
bella  adjuvat,  quod  nullo  modo  faceret,  si 
bellum  esset  illicitum;  nam  mala  permitti 
possunt,  sed  non  etiam  ad  ea  facienda  auxi¬ 
lium  dari.  Gen.  XIV.  Abrahae,  cum  debel- 
lasset  quatuor  reges  cum  solis  318  famulis 
suis,  dictura  est  a  Melchisedech  :  Benedictus 
Deus  excelsus,  quo  protegente  hostes  in  mani¬ 
bus  tuis  sunt  (4).  Exod.  XVII.  ad  preces  Mo¬ 
sis  Deus  dedit  victoriam  Hebraeis  contra 
Amalech.  Josue  X.  pugnante  Josue  sol  stetit, 
et  Dominus  pluebat  de  coelo  lapides  magnos, 
et  plures  occidit  Deus  lapidibus  grandinis  , 
quam  filii  Israel  hastis,  et  gladiis.  II.  Ma- 
chab.  X.  Angeli  in  specie  equitum  pro  Ma- 
cliabaeis  pugnabant,  et  cap.  XV.  legimus 
Deum  non  secundum  armorum  potentiam, 
sed  prout  ipsi  placet,  dare  dignis  victoriam. 

Constantinum  Dei  auxilio  miraculis  evi¬ 
denter  ostensis,  vicisse  in  bellis  testatur 
Eusebius  in  vita  Constantini,  et  lib.  IX.  hist. 
c.  9.  Cum  Theodosio  S.  Joannem,  et  S.  Phi¬ 
lippum  Apostolos  palam  pugnasse  contra 
hostes  ejus  testatur  Theodoretus  lib.  V.  hist. 
c.  24.  pro  Theodosio  juniore  pugnasse  Ange¬ 
los  contra  Saracenos  scribit  Socrates  lib. 
VII.  cap.  18.  De  Clodoveo  vide  Gregorium 
Turonicum,  lib.  II.  hist.  Francorum,  cap. 
30.  Honorii  exercitum  divino  miraculo  victo¬ 
riam  incredibilem  de  Gothis  retulisse, scribit 
B.  Augustinus  lib.  V.  de  civit.  Dei,  cap.  23. 
Innumerabilia  exempla  similia  referri  pos¬ 
sent. 

Probatur  quarto  ratione  :  Licet  Reipub. 
defendere  cives  suos  ab  internis  hostibus 
pacis,  eos  necando  variis  generibus  suppli¬ 
ciorum,  ergo  etiam  licebit  bello  atque  armis, 
quando  alia  via  non  potest,  defendere  eos¬ 
dem  suos  cives  ab  hostibus  externis  :  quia 
ut  possint  conservari  Respublicae,  necessa¬ 
rium  est  ut  omnes  hostes  tam  internos, quam 
externos  arcere  possint;  et  cum  hoc  sit  jus 
naturae,  nullo  modo  credibile  est,  per  Evan- 
gelium  esse  sublatum. 

Probatur  ultimo  testimoniis  Patrum.  Ter¬ 
tullianus  in  Apolog.  cap.  42  :  «  Navigamus, 
inquit,  et  nos  vobiscum,  et  militamus,  et 
rusticamur,  et  mercamur. » 

S.  Gregorius  Nazianzenus  orat.  3.  de  pace: 
«  Licet,  inquit,  utriusque  temporis  habenda 
sit  ratio,  quandoquidem  juxta  illius  legem, 
atque  auctoritatem  praeclare  interdum  bellum 
suscipitur,  quamdiu  tamen  licet,  propen- 


(1)  Rom.  XIII,  6.  —  (2)  Matth.  VIII,  9.  —  (3)  Act.  X,  22.  —  (4)  Gen.  XIV,  20. 

siores  ad  pacem  esse  debemus,  hoc  enim 
sublimius  est,  et  divinius.  » 

S.  Joannes  Chrysostomushomil.  in  Evang. 
de  nuptiis,  Joan.  II.  ex  variis  :  «  Militiam, 
inquit,  praetexis,  et  dicis,  non  possum  esse 
pius  :  Centurio  nonne  miles  erat,  nihilque 
nocuit  illum  sua  militia?  » 

B.  Ambrosius  serm.  7  :  «  Non  militare, 
delictum  est,  sed  propter  praedam  militare, 
peccatum  est.  »  Et  lib.  I.  de  officiis,  cap. 40. 
et  41.  numerat  inter  virtutes,  bellicam  for¬ 
titudinem,  et  eam  nostris  non  defuisse  mul¬ 
tis  exemplis  probat.  Item  in  oratione  de 
obitu  Theodosii,  vehementer  Theodosium  a 
laude  bellica  commendat. 

B.  Augustinus  epist.  5.  ad  Marcellinum  : 
«  Nam  si  Christiana  disciplina,  inquit,  om¬ 
nia  bella  culparet,  hoc  potius  militibus  con¬ 
silium  salutis  petentibus  in  Evangelio  dice¬ 
retur,  ut  abjicerent  arma,  seque  militiae 
omnino  subtraherent  :  dictum  est  autem, 
neminem  concusseritis,  nulli  calumniam  fe¬ 
ceritis,  sufficiat  vobis  stipendium  vestrum. 
Quibus  proprium  stipendium  sufficere  debere 
praecepit,  militare  utique  non  prohibuit.  » 
Et  epist.  205.  alias  207.  ad  Bonifacium  : 
«  Noli,  inquit,  putare  neminem  Deo  placere 
posse,  qui  armis  bellicis  ministrat  etc.  » 
Idem  docet  lib.  XXII.  contra  Faustum,  cap. 
74.  et  sequent,  et  lib.  VI.  quaestionum  in 
Josue  quaest.  10. 

B.  Gregorius  lib.  I.  epist.  cap.  72.  ad 
Gennadium  :  «  Sicut,  inquit,  excellentiam 
vestram  hostilibus  bellis  in  hac  vita  Dominus 
victoriarum  fecit  luce  fulgere,  ita  oportet 
eam  inimicis  Ecclesiae  ejus  omni  vivacitate 
mentis,  et  corporis  obviare  etc.»  Et  cap.  73: 
«  Si  non  ex  fidei  merito,  ex  Christianae  reli¬ 
gionis  gratia,  tanta  excellentiae  vestrae  belli¬ 
corum  actuum  prosperitas  eveniret,  non 
summopere  miranda  fuerat,  sed  cum  futuras 
(Deo  largiente)  victorias  non  carnali  provi¬ 
dentia,  sed  magis  orationibus  praevenitis, 
sit  ut  hoc  in  stuporem  veniat,  quod  gloria 
vestra  non  terreno  consilio,  sed  Deo  desuper 
largiente  descendat.  » 

Gregorius  Turonicus,  lib  V.  hist.  cap.  I : 
«  Utinam  et  vos,  o  reges,  in  his  praelia,  in 
quibus  parentes  vestri,  exerceretis,  ut  gen¬ 
tes  vestra  pace  contentae  vestris  viribus  pre¬ 
merentur.  » 

B.  Bernardus  in  serm.  ad  milites,  cap.  3. 


«  At  vero  Christi  milites,  inquit,  securi  prae- 
liantur  praelia  Domini  sui,  nequaquam  me¬ 
tuentes,  aut  de  hostium  caede  peccatum, aut 
de  sua  nece  periculum,  quandoquidem  mors 
pro  Christo  vel  ferenda,  vel  inferenda,  et 
nihil  habeat  criminis,  et  plurimum  gloriae 
mereatur.  » 

At  contra  objiciunt.  Primo  Scripturas,  ac 
primum  Deut.  XXXII  :  Mea  est  ultio ,  et  ego 
retribuam.  Et  Rom.  XII:  Non  vos  defendentes 
charissimi;  scriptum  est  enim ,  mihi  vindicta ,  et 
ego  retribuam  (-1).  Respondeo,  vindictam, 
quam  exercent  publi-cae  personae,  recte  vo¬ 
cari  vindictam  Dei,  Dei  enim  ministri  sunt 
in  hoc  ipsum  servientes,  unde  Paulus  post¬ 
quam  dixerat  in  fine  cap.  XII.  ad  Rom. 
Mihi  vindicia, et  ego  retribuam,  Subdit  in  prin¬ 
cipio  cap.  XIII  :  Si  male  egeris,  time ,  non 
enim  sine  causa  gladium  portat,  minister  enim 
Dei  est,  vindex  in  iram  ei,  qui  male  agit  (2). 

Addunt  deinde  illud  Isaiae  II  :  Conflabunt 
gladios  suos  in  vomeres,  et  lanceas  suas  in  /al¬ 
ces,  non  levabit  gens  contra  gentem  gladium, 
nec  exercebuntur  ultra  ad  prcelium  (3),  quae  de 
tempore  Christiano  praedicta  sunt.  Respon¬ 
deo,  solum  hoc  loco  praedicitur  altissima 
pax  futura,  eo  tempore,  quo  nasceretur 
Christus,  ut  B.  Hieronymus  exponit,  et  im¬ 
pletum  esse  scimus  tempore  Augusti  Caesa¬ 
ris.  Illud  enim  (ultra)  non  significat,  in  aeter¬ 
num  ,  sed  in  longum  tempus.  Praeterea 
etiamsi  non  esset  hoc  impletum,  nihil  inde 
concluderetur;  nam  non  prohibet  Isaias bel¬ 
lum,  si  sint  hostes,  qui  nos  infestent,  sed 
praedicit  futurum,  ut  nulli  sunt  hostes.  Do¬ 
nec  igitur  sunt  hostes,  etiam  bellum  geri 
potest.  Potest  etiam  dici  praedictum  esse 
regnum  Christi  fore  regnum  pacificum, 
quandoquidem  non  est  de  hoc  mundo,  nec 
temporalia  curat,  et  in  hoc  distingui  a  regno 
Judaico,  quod  bello,  et  caedibus  firmandum, 
et  conservandum  fuit. 

Denique  objiciunt  illa  verba  Matth.  V :  Si 
quis  te  percusserit  in  unam  maxillam ,  prcebe  ei 
et  alteram  :  et  diligite  inimicos  vestros  :  bene¬ 
facite  his,  qui  vos  oderunt.  Et  Matth.  XXVI : 
Qui  acceperit  gladium,  gladio  peribit.  Quibus 
similia  sunt  illa  Rom.  XII:  Nulli  malum  pro 
malo  reddentes,  et  non  vosmetipsos  vindicantes 
charissimi  etc.  (4). 

Respondeo  ,  eadem  argumenta  objecisse 
Julianum  apostatam  olim  Christianis,  ut 


« 

(1)  Deut.  XXXII,  25;  Rom.  XII,  19.  —  (2)  Bom.  XII,  19;  XIII.  4.  —  (3)  Isai  II,  4.  —  (4)  Matth. 
V,  39;  XXVI,  52;  Rom.  XII,  17. 

Gregorius  Nazianzenus  refert  oratione  prima 
in  Julianum,  procul  a  medio.  Dicimus  autem 
primo,  haec  omnia,  sive  praecepta,  sive  con¬ 
silia  dari  privatis  hominibus;  non  enim  Do¬ 
minus  vel  Apostolus  praecipit  judici,  ut  non 
puniat  eum,  qui  alteri  fecit  injuriam,  sed 
praecipit  unicuique,  ut  proprias  injurias 
aequo  animo  ferat  :  bellum  autem  ad  publi¬ 
cam  justitiam,  non  ad  privatam  vindictam 
pertinet  :  et  sicut  dilectio  inimici,  ad  quam 
omnes  tenentur^  non  impedit  judicem,  aut 
carnificem  ab  officio  suo ;  ita  etiam  non  im¬ 
pedit  milites  et  Imperatores  a  suo. 

Dico  praeterea,  etiam  privatis  haec  non 
semper  esse  praecepta,  sed  interdum  prae¬ 
cepta,  interdum  consilia;  praecepta  sunt 
semper  in  animi  praeparatione,  ita  ut  sit 
homo  paratus  praebere  alteram  maxillam,  et 
auferenti  tunicam  dare  etiam  pallium  potius, 
quam  Deum  offendere,  sed  re  ipsa  hoc  praes¬ 
tare  praeceptum  est,  quando  necessitas  ho¬ 
noris  Dei  id  exigit,  alias  solum  est  consilium, 
et  aliquando  ne  consilium  quidem,  ut  si  ex 
eo  quod  praebeam  alteram  maxillam  nulla 
sequitur  utilitas,  nisi  quod  ille  iterum  pec¬ 
cat.  Ita  respondent  Gregorius  Nazianzenus 
loco  notato,  et  Augustinus  epist.  5.  ad  Mar- 
cellinum. 

Secundo  objici  possunt  tria  decreta  Ec¬ 
clesiae.  Primum  est  in  Concilio  Nicaeno,  can. 
II.  ubi  gravissima  injungitur  poenitentia  iis, 
qui  militiam ,  cui  renuntiaverant,  repetie¬ 
rint.  Secundum  est  in  epistola  B.  Leonis 90. 
ad  Rusticum,  et  habetur  etiam  canon.  Con¬ 
trarium, de  pcenit.  distinet.  5.  «  Contrarium’, 
inquit  Leo,  est  Ecclesiasticis  regulis  post 
poenitentiae  actionem  redire  ad  militiam 
saecularem.  »  Et  infra  :  «  Non  est  liber  a 
Diaboli  laqueis,  qui  se  militiae  mundanae  vo¬ 
luerit  implicare.  »  Tertium  est  Gregorii, 
eadem  distinet,  canone,  Falsas,  ubi  dicitur 
eos,  qui  exercent  negotium  quod  sine  pec¬ 
cato  non  potest  exerceri,  non  esse  capaces 
poenitentiae,  nisi  negotio  ejusmodi  renun¬ 
tient  ,  et  ponit  Gregorius  exemplum  de  mi¬ 
lite. 

Respondeo  ad  primum,  agi  de  iis,  qui  ob 
confessionem  fidei  privati  fuerant  cingulo 
militari  a  Diocletiano,  vel  a  Licinio,  et  pos¬ 
tea  repetebant  cingulum,  parati  negare  fi¬ 
dem.  Vide  Zonaram,  et  Balsamonem  in  eum 
canonem,  et  Ruffinum  lib.  X,  hist.  cap.  6. 
et  quae  nos  scripsimus  de  hac  re  lib.  II  de 
Conciliis,  cap.  8. 

Ad  secundum  et  tertium  dico,  agi  de  iis, 


qui  occasione  militiae  multa  peccata  commi¬ 
serant,  quique  propterea  poenitentiam  ege¬ 
ram  t.  Isti  enim  male  faciunt,  si  ad  militiam 
redeunt,  in  qua  experti  sunt,  se  sine  peccato 
vivere  non  posse,  non  ex  vitio  militiae,  sed 
ex  proprio,  et  tunc  praecipue  male  faciunt, 
quando  imperatum  eis  fuerat  a  sacerdote, ne 
ad  militiam  redirent.  Et  quod  revera  isti 
canones  non  prohibeant  absolute  militiam, 
patet  ex  fine  illius  canonis, Falsas, ubi  postea- 
quam  dictum  fuerat  male  facere  eos,  qui 
post  poenitentiam  ad  militiam  redeunt,  sub¬ 
ditur, nisi  consilio  religiosorum  Episcoporum 
pro  defendenda  justitia. 

Tertio  objiciuntur  ab  Erasmo  plura  loca 
Patrum,  quibus  addimus  duo,  unum  Tertul¬ 
liani,  alterum  Hieronym.  Tertullianus  lib.de 
corona  militis,  ultra  medium,  quaerit  an 
Christiano  militia  conveniat  ?  et  respondet  : 
«  Credimus  ne,  inquit,  humanum  Sacramen¬ 
tum  domino  superinduci  licere  ?  et  in  alium 
Dominum  respondere  post  Christum?  licebit 
in  gladio  conversari.  Domino  pronuntiante, 
gladio  periturum,  qui  gladio  fuerit  usus  ?  et 
praelio  operabitur  filius  pacis,  cui  nec  litigare 
conveniet?  » 

Respondeo,  Tertullianum  non  damnare 
militiam  tamquam  per  se  malam.  Quod  patet 
primo,  ex  locis  supra  citatis,  ex  Apologetico 
cap.  5  et  42. 

Secundo,  quia  in  hoc  libro  de  corona  mi¬ 
litis  fatetur  eos,  qui  milites  erant  ante  Bap¬ 
tismum,  posse  manere  milites  etiam  post 
Baptismum,  et  solum  docet  non  debere  ad 
militiam  accedere  post  Baptismum  eum  qui 
liber  est  :  «  Plane,  inquit,  si  quos  militia 
praeventos  fides  posterior  invenit,  alia  con¬ 
ditio  est,  ut  eorum,  quos  Joannes  admitte¬ 
bat  ad  lavacrum,  ut  Centurionum  fidelissi¬ 
morum,  quem  Christus  probat,  et  quem  Pe¬ 
trus  catechizat,  dum  tamen  suscepta  fide, 
atque  signata,  aut  deserendum  statim  sit,  ut 
multis  actum,  aut  omnibus  modis  cavillan¬ 
dum,  ne  quid  adversus  Deum  committatur.» 

Tertio  patet,  quia  causce  praecipuae,  quas 
reddit,  cur  Christiani  non  debeant  militare, 
sunt  propter  periculum  idololatriae ,  tunc 
enim  omnes  fere  principes  Gentiles  erant. 
Itaque  per  accidens  judicabat  Tertullianus 
malum  esse  bellum  eo  tempore  :  «  Excuba¬ 
bit,  inquit,  pro  templis,  quibus  renuntiavit? 
et  coenabit  illic  ubi  Apostolo  non  placet?  et 
quos  interdiu  exorcismis  fugavit,  noctibus 
defensabit?  vexillum  quoque  portabit  aemu¬ 
lum  Christo,  etc. »  Porro  aliae  rationes  ejus 

supra  positae  solum  congruentiae  sunt,  ut 
patet. 

Hieronymus  in  epist.  ad  Ageruchiam  de 
Monogamia  :  «  Olim,  inquit,  bellatoribus 
dicebatur  ,  accinge  gladium  tuum  super 
femur  tuum  potentissime  :  nunc  Petro  dici¬ 
tur,  converte  gladium  tuum  in  vaginam  etc.» 
Respondeo,  vult  dicere,  in  Testamento  ve¬ 
teri  bella  fuisse  imperata  a  Deo,  et  necessa¬ 
ria  ad  terram  promissionis  capiendam,  et 
conservandam  :  in  Testamento  novo  non 
esse  imperata  bella,  sed  potius  pacem,  quia 
ad  regnum  coelorum  acquirendum  non  sunt 
arma  necessaria.  Non  tamen  hinc  sequitur, 
non  posse  Christianos,  ut  cives  temporalis 
Reipubl.  bella  gerere  cum  iis,  a  quibus  inju¬ 
riam  acceperunt. 

Praeter  haec  objicit  Erasmus  aliquot  alios 
Patres,  ac  primum  Origenem,  qui  lib.  II. 
cont.  Celsum  paulo  ante  medium  dicit,  Chri¬ 
stum  omnia  bella  sustulisse  ;  et  tract.  7.  in 
Matth.  exponens  obiter  illud  Luc.  XXII  : 
Qui  non  habet  gladium ,  vendat  tunicam,  et  emat 
gladium  (I).  Dicit  perniciosum  esse  hunc  lo¬ 
cum  iis  qui  carnaliter  eum  intelligunt,  qui 
revera  putant  esse  tunicam  vendendam  ad 
emendum  gladium. 

Respondeo  :  in  priore  loco  nihil  esse  pro 
Erasmo  ;  cum  enim  Origenes  dicit,  Christum 
sustulisse  omnia  bella,  non  intelligit  Chris¬ 
tum  prohibuisse  bella,  sed  providentia  sua 
generalem  pacem  mundo  attulisse  tempore 
nativitatis  suae.  Imo  ibidem  aliquid  est 
contra  Erasmum  :  dicit  enim  Origenes, 
propterea  Dei  providentia  factum  esse,  ut 
veniente  Christo  omnia  Romano  Imperatori 
subjecta  essent,  quia  si  multi  fuissent  Reges, 
necessaria  etiam  fuissent  bella,  quibus  alii 
aliorum  injurias  propulsarent.  In  posteriore 
etiam  loco  nihil  dicitur  contra  bellum :  fa¬ 
temur  enim  non  ita  crasse  verba  Domini  in- 
telligendo,  ut  debeat  unusquisque  necessario 
vendere  tunicam,  et  emere  gladium,  sed 
solum  modo  illo  loquendi  Dominum  expli¬ 
care  voluisse,  in  talibus  angustiis,  et  neces¬ 
sitate  Apostolos  futuros  tempore  passionis, 
qualem  patiuntur  ii,  qui  ut  se  defendant, 
vendunt  tunicam,  et  emunt  gladium. 

Sed  quid  hinc  colligitur  contra  bellum? 
v  An  quia  Dominus  hoc  loco  non  jussit ,  ut 
Apostoli  vere  gladios  emerent,  ideo  intelli- 
getur  prohibuisse  bellum  ?  quod  item  Ori¬ 
genes  ait  homil.  15.  in  Josue,  non  esse  Chri¬ 


stianis  carnalia  bella  peragenda,  significat 
militiam  Christianam  sub  Imperatore  Christo 
non  esse  carnalem  contra  homines,  ut  luit 
militia  Judaeorum  sub  Josue,  sed  spiritualem 
contra  Daemones,  non  tamen  hinc  sequitur 
non  licere  Christianis,  ut  sunt  cives  politica; 
Reipubl.  bella  gerere. 

Ad  eumdem  modum  solvuntur,  quae  Eras¬ 
mus  affert  ex  Chrysostomo,  Basilio,  etTheo- 
phylacto  ex  catena  B.  Thomae  in  eap.  XXII. 
Lucae,  solum  enim  docent  non  j  ussisse  Apos¬ 
tolis,  ut  vere  gladios  emerent. 

Deinde  objicit  Ambrosium,  qui  lib.  X.  in 
Lucam  exponens  illud  :  Qui  non  habet ,  vendat 
tunicam ,  et  emat  gladium  :  «  0  Domine,  in¬ 
quit,  cur  emere  me  jubes  gladium,  qui  fe¬ 
rire  me  prohibes  ?  cur  haberi  praecipis, 
quem  vetas  promi?  nisi  forte  ut  sit  parata 
defensio,  non  ultio  necessaria,  et  videar  po¬ 
tuisse  vindicari,  sed  noluisse  ;  Lex  tamen 
referire  non  vetat,  et  ideo  fortasse  Petro 
duos  gladios  offerenti,  sat  est,  dicis,  quasi 
licuerit  usque  ad  Evangelium,  ut  sit  in  lege 
aequitatis  eruditio,  in  Evangelio  bonitatis 
perfectio.»  Respondeo  primo,  nihil  hoc  loco 
dici  de  bello,  quod  publjca  auctoritate  exer¬ 
cetur,  sed  de  privata  defensione,  vel  ultione. 
Secundo  dico  etiam  privatam  defensionem, 
secundum  Ambrosii  sententiam,  non  perti¬ 
nere  ad  prohibitionem  praecepti,  sed  ad  per¬ 
fectionem  consilii,  ut  illa  verba  clare  indi¬ 
cant,  ut  sit  in  lege  aequitatis  eruditio ,  in 
Evangelio  bonitatis  perfectio. 

Item  objicit  Erasmus  Augustinum,  quem 
dicit  non  sibi  constare,  et  si  alicubi  belli  pa¬ 
trocinium  susceperit,  tamen  alibi  contra  bel¬ 
lum  scripsisse  ;  nam  in  Psalm.  XXXVII. 
scribit ;  «  Non  orare  debemus,  ut  moriantur 
inimici,  sed  ut  corrigantur.  »  Et  epist.  5.  ad 
Marcellinum  multa  scribit  contra  bellum,  in 
epist.  vero  158.  et  alibi  supplicat  eidem 
Marcellino,  ut  haereticos  Donatistas  citru 
sanguinem  puniat. 

Respondeo  :  videtur  Erasmus  pueros  pu¬ 
tasse,  cum  quibus  agebat,  quid  enim  haec  ad 
propositum  faciunt?  nam  in  Psalm.  XXXVII 
reprehendit  odium  inimici,  quo  aliqui  Deum 
orant  pro  morte  inimicorum.  Quis  autem 
negat  esse  malum  optare  mortem  inimico  ex 
odio,  et  cupiditate  vindictae  ?  Tamen  optare 
mortem  inimico,  et  etiam  inferre,  secundum 
ordinem  justitiae  malum  non  est,  si  fiat  non 
odio  hominis,  sed  amore  justitiae,  eteommu- 


(1)  Luc.  XXlf,  36. 

nis  borii.  In  epistola  vero  5.  nihil  est  contra 
bellum,  sed  potius  pro  bello,  ut  supra  cita¬ 
vimus,  nec  scio  quid  Erasmus  somniaverit. 
In  epist.  158.  supplicat  judici  pro  vita  scele¬ 
ratorum,  qui  jam  tenebantur  captivi,  et  cri¬ 
men  fatebantur,  quod  Episcopi  etiam  modo 
facere  solent.  Sed  quid  hoc  ad  bellum?  Num 
quicumque  supplicat,  ne  latro  aliquis  sus¬ 
pendatur,  continuo  bellum  prohibet? 

Objicit  etiam  exemplum  S.  Martini,  qui  ut 
Sulpitius  in  ejus  vita  refert,  Juliano  Impe¬ 
ratori  dixit  :  «  Donativum  tuum  militaturus 
accipiat,  ego  Christianus  sum,  mihi  pugnare 
non  licet.  »  Respondeo,  non  satis  fideliter 
verba  S.  Martini  Erasmus  retulit,  non  enim 
ait  :  «  Ego  Christianus  sum,  mihi  pugnare 
non  licet,  »  sed,  «hactenus  militavi  tibi, 
nunc  patere  ut  militem  Deo,  Christi  ego 
miles  sum,  mihi  pugnare  non  licet ;  »  quibus 
verbis  non  significavit  se  tantum  esse  Chris¬ 
tianum,  sed  etiam  voto,  et  proposito  Mona¬ 
chum  :  id  significat  illud,  patere  ut  militem 
Deo,  et,  Christi  ego  miles  sum.  Unde  paulo 
ante  Sulpitius  scripserat,  S.  Martinum  post 
Baptismum  susceptum  adhuc  duos  annos 
militasse,  non  quod,  non  cuperet  statim  sse- 
culo  renuntiare,  sed  quia  tribunus  militum, 
cui  ipse  contubernalis  erat,  promiserat  se 
etiam  exacto  tribunatu  saeculo  valedicturum, 
id  est,  cum  ipso  Monachum  futurum.  Itaque 
non  Christiano,  sed  Monacho  bellum  inter¬ 
dictum  asseruit,  cum  ipse  Christianus  exis- 
tens  duos  jam  annos  militavisset. 

Postremo  sic  Erasmus  instat,  arma  Eccle¬ 
siae  sunt  gladius  verbi  Dei,  scutum  fidei,  ga¬ 
lea  salutis,  lorica  justitiae,  jacula  orationum, 
ut  Apostolus  docet  ad  Ephes.  YI.  non  ergo 
ferro  et  armis  Christiani  pugnare  debent. 

Respondeo  primo,  Apostolus  non  describit 
bellum  contra  homines,  sed  contra  daemo¬ 
nes,  ut  patet  ibidem  :  Non  est  nobis  collucta¬ 
tio  etc.  Secundo  dico,  praecipuae  Christiano¬ 
rum  arma  esse  fidem  et  orationem,  sed  non 
propterea  etiam  arma  ferrea  non  esse  neces- 
aria;  nam  Exodi  XVII.  legimus  Mose  oran- 
e,  et  Josue  pugnante  victoriam  Israeli  a  Deo 
donatam  contra  Amalec  ;  et  Machabaeos  sci¬ 
mus  orationibus,  et  armis  pugnavisse,  et 
Augustinus  scribit  ad  Bonifacium,  epist.  194. 
«  Arripe  manibus  arma,  oratio  aures  pulset 
auctoris.  »  Et  eidem  Bonifacio  scribit  epist. 
205.  alias  207  :  «  Alii  pro  vobis  orando  pug¬ 
nant  contra  invisibiles  inimicos,  vos  pro  eis 
pugnando  laboratis  contra  visibiles  barba¬ 
ros.  » 


At,  inquiunt,  bellum  opponitur  paci,  sed 
pax  est  bona,  et  effectus  charitatis,  igitur 
malum  est  bellum.  Respondeo,  bellum  sic 
paci  opponi,  ut  sit  etiam  medium  ad  pacem, 
sed  hoc  interesse  inter  bellum  justum  et  in¬ 
justum,  quod  bellum  injustum  opponitur 
paci  bonae,  et  ducit  ad  pacem  malam,  et  ideo 
tale  bellum  vitiosum  est  :  at  bellum  justum 
opponiturpacimalae,et  ducit  ad  pacembonara 
sicut  vulnera  Chirurgi  contraria  sunt  sanitati 
malae, et  imperfectae  quam  habent  aegroti, sed 
ad  bonam  et  perfectam  sanitatem,  tamquam 
ad  finem  perducunt. 


CAPUT  XV. 

Quot  sint,  et  quee  justi  belli  conditiones. 

Belli  justi  conditiones  quatuor  numerare 
solent,  qui  haec  tractant.  Auctoritatem  legi¬ 
timam,  causam  justam,  intentionem  bonam, 
et  modum  convenientem.  Sed  de  singulis 
seorsim  dicendum  est. 

Prima  igitur  conditio  est  auctoritas  legi¬ 
tima,  dicit  enim  S.  Augustinus  lib.  XXII. 
contra  Faustum,  cap.  75  :  «  Ordo  ille  natu¬ 
ralis  mortalium  paci  accommodatus  hoc  po¬ 
scit,  ut  suscipiendi  belli  auctoritas,  atque 
consilium  penes  principem  sit ,  exequendi 
autem  jussa  bellica  ministerium  milites  de¬ 
beant  paci,  salutique  communi.  »  Et  ratio 
idem  probat;  nam  privati  homines,  et  qui 
superiorem  habent,  si  ab  aliquo  injurias  ac¬ 
cipiant,  possunt  ad  superiorem  confugere, 
atque  ab  eo  judicium  petere.  At  principes  si 
ab  aliis  principibus  aliquid  patiantur ,  non 
habent  commune  aliquod  tribunal,  ad  quod 
illos  accusent,  et  ideo  licet  ei  bello  injurias 
publicas  propulsare. 

Residet  autem  haec  auctoritas  indicendi 
belli,  secundum  communem  sententiam,  in 
omnibus,  principibus,  et  populis,  qui  in  tem¬ 
poralibus  superiorem  non  habent,  quales 
sunt  Reges  omnes  ;  item  Respub.  Venetorum 
et  similes  etc.  Item  nonnulli  Duces  et  Comi¬ 
tes,  qui  nulli  subsunt  in  temporalibus  :  non 
autem  Duces  et  Comites,  qui  subsunt  regibus 
immediate;  qui  enim  subsunt  aliis,  non  sunt 
per  se  capita  Reipub.  sed  potius  membra. 
Nota  tamen  hanc  auctoritatem  non  requiri 
ad  bellum  defensivum,  sed  solum  ad  ollen- 

sivum,  nam  defendere  se  unicuique  licet, 
non  solum  principi,  sed  etiam  privato ,  at 
indicere  bellum,  et  invadere  hostem,  solius 
est  supremi  capitis. 

Secunda  conditio  est  causa  justa,  non  enim 
sine  causa  bellum  indici  potest,  nec  etiam 
propter  quodcumque  peccatum,  sed  tantum 
propter  injuriam  propulsandam.  Ita  B.  Au- 
gustin.  quaest.  10.  in  Josue  :  «  Justa  bella, 
inquit,  definiri  solent,  quse  ulciscuntur  inju¬ 
rias,  si  qua  gens  vel  civitas,  quae  bello  pe¬ 
tenda  est,  vel  vindicare  neglexit,  quod  a  suis 
improbe  factum  est,  vel  reddere,  quod  per 
injuriam  ablatum  est.  »  Ratio  autem  hujus 
est,  quia  princeps  non  est  judex,  nisi  homi¬ 
num  sibi  subditorum,  ergo  non  potest  quse- 
cumque  peccata  aliorum  hominum  punire, 
sed  solum  ea,  quae  cadunt  in  detrimentum 
populi  sibi  subjecti ;  nam  etsi  non  est  judex 
ordinarius  aliorum,  est  tamen  defensor  suo¬ 
rum,  et  ratione  hujus  necessitatis  efficitur 
etiam  quodammodo  judex  eorum,  qui  suis 
injuriam  fecerunt,  ita  ut  possit  eos  gladio 
punire. 

Est  vero  observandum  causam  belli  de¬ 
bere  esse  non  levem,  neque  dubiam,  sed 
magnam  et  certam,  ne  forte  plus  incommodi 
bellum  afferat,  quam  sit  utilitas,  quae  inde 
speratur.  Si  autem  dubia  sit,  distinguendum 
est  de  principe,  et  militibus  ;  nam  princeps 
ipse  sine  dubio  peccat ;  nam  bellum  est  actus 
justitiae  punitivae,  injustum  est  autem  punire 
aliquem  causa  nondum  probata  :  milites  au¬ 
tem  non  peccant  nisi  constaret  certo  bellum 
esse  illicitum  :  debent  enim  subditi  parere 
superiori,  nec  debent  discutere  imperia  ejus, 
sed  potius  praesumere  debent  principem 
suum  bonam  causam  habere,  nisi  manifeste 
contrarium  noverint ;  sicut  etiam  cum  dubia 
est  culpa  alicujus  particularis,  peccat  judex, 
qui  eum  damnat,  non  carnifex,  qui  damna¬ 
tum  occidit ;  non  enim  tenetur  carnifex  dis¬ 
cutere  sententiam  judicis,  ita  docet  Bonifa- 
cius  Papa  in  Sexto,  de  regulis  juris,  regula 
25  :  «  Quod  quis,  inquit,  mandato  facit  judi¬ 
cis,  dolo  facere  non  videtur,  cum  habeat  pa¬ 
rere  necesse.  »  Et  B.  Augustinus  lib.  XXII. 
contra  Faustum,  cap.  75  :  «  Hoc  etiam,  in¬ 
quit,  fit  ut  vir  justus,  si  forte  sub  rege  sacri¬ 
lego  militet,  recte  possit  illo, jubente  bellare, 
civicae  pacis  ordinem  servans,  cui  quod  ju¬ 
betur,  vel  non  esse  contra  Dei  praeceptum, 
certum  est,  vel  utrum  sit,  certum  non  est, 


ita  ut  fortasse  reum  regem  faciat  iniquitas 
imperandi,  innocentem  autem  militem  os¬ 
tendat  ordo  serviendi.  » 

* 

Nota  tamen  hoc  intelligi  de  militibus,  qui 
sunt  obligati  ei  principi,  qui  bellum  gerit, 
quales  sunt  subditi  ejus,  et  etiam  ii,  qui  or¬ 
dinarium  ab  eo  stipendium  habent  etiam 
tempore  pacis,  non  autem  de  aliis  qui  aliunde 
adveniunt  cum  est  bellandum  ;  Qui  enim  non 
sunt  obligati  militare,  non  possunt  tuta  con¬ 
scientia  ad  bellum  accedere,  nisi  sciant  bel¬ 
lum  esse  justum  ;  Qui  autem  nihil  cogitant, 
sed  parati  sunt  militare,  sive  bellum  sit  jus¬ 
tum,  sive  non,  modo  stipendium  habeant,  ii 
in  statu  damnationis  versantur. 

Tertia  conditio  est  intentio  bona.  Nam  cum 
finis  belli  sit  pax  et  tranquillitas  publica,  non 
licet  bellum  suscipere  propter  alium  finem. 
Unde  graviter  peccant  tam  reges,  quam  mi¬ 
lites,  qui  vel  ut  noceant  alicui,  vel  ut  impe¬ 
rium  dilatent,  vel  ut  exerceant  fortitudinem 
bellicam,  vel  alia  de  causa  bellum  susci¬ 
piunt,  quam  propter  commune  bonum,  etiam¬ 
si  auctoritas  legitima,  et  causa  justa  non  de¬ 
sint,  ita  Beatus  Augustinus  inepist.  adBoni- 
facium  comitem, quse  est  207. alias  5  :  «Pacem, 
inquit,  habex-e  debet  voluntas,  bellum  neces¬ 
sitas,  ut  liberet  Deus  a  necessitate,  et  con¬ 
servet  in  pace.  Non  enim  pax  quaeritur  ut 
bellum  geratur,  sed  bellum  geidtur  ut  pax 
acquiratur.  Esto  ergo  etiam  bellando  pacifi¬ 
cus,  ut  eos,  quos  expugnas,  ad  pacis  unita¬ 
tem  vincendo  perducas.  »  EtliB.  XXII.  contra 
Faustum,  cap.  74:  «  Nocendi  cupiditas,  ulcis¬ 
cendi  crudelitas,  impacatus,  atque  implaci- 
bilis  animus,  feritas  rebellandi,  libido  domi¬ 
nandi,  et  si  qua  similia,  haec  sunt,  quae  in 
bello  jui'e  culpantur.  » 

Sunt  autem  duo  notanda.  Primo,  quoniam 
bellum  est  medium  quoddam  ad  pacem,  sed 
valde  grave  et  periculosum,  ideo  non  esse 
mox  inferendum  bellum,  cum  causa  existit, 
sed  esse  prius  procurandam  pacem  aliis  ra¬ 
tionibus  facilkmbus,  nimirum  pacifice  peten¬ 
do  ab  hostibus  debitam  satisfactionem.  Deu- 
teron  XX.  Si  quando  accesseris  ad  expugnan¬ 
dam  civitatem ,  offeres  ei  primum  pacem  ete  (1). 
Et  B.  Augustinus epist.  207.  ad  Bonifacium: 
«  Pacem  habere  debet  voluntas,  bellum  ne¬ 
cessitas.  » 

Sed  quaeretaliquis, quid  si  hostis  nolit  initio 
satisfacere,  sed  paulo  post,  bello  jam  inchoa¬ 
to,  petat  pacem,  et  satisfactionem  offerat,  an 


(1)  Daut.  XX,  10. 

tenebitur  alter  a  bello  cessare.  Cajetanus 
verbo  Bellum,  dicit,  quod  non  tenetur  ces^- 
sare,  quando  bellum  jam  est  inchoatum, 
quamquam  teneretur  antea  quam  inchoare¬ 
tur,  acceptare  satisfactionem.  Sed  (meliori 
judicio  salvo)  dicendum  videtur,  quod  ex 
justitia  numquam  tenetur,  qui  habet  justam 
causam,  acceptare  satisfactionem  nec  ante 
bellum  inchoatum,  nec  postea:  tamen  ex 
charitute  utroque  tempore  tenetur;  nisi  per 
accidens  aliud  expediat.  Prioris  ratio  est, 
quia  princeps  habens  justam  causam  belli, 
gerit  personam  judicis  respectu  alterius 
principis,  qui  injuriam  fecit,  judex  autem 
non  tenetur  ex  justitia  condonare  mortem 
reo,  etiamsi  offerat  satisfactionem,  quam¬ 
quam  possit  condonare  ex  misericordia,  si 
sit  supremus  judex,  verbi  gratia,  Rex  non 
tenetur  donare  vitam  furi,  etiamsi  restituat, 
etsi  ex  misericordia  potest.  Ratio  poterioris 
est,  quia  bellum  est  gravissimum  supplicium, 
et  quo  non  solum  punitur  qui  peccavit,  sed 
etiam  per  accidens  multi  innocentes  invol¬ 
vuntur  :  ideo  Christiana  charitas  semper  id 
videtur  exigere  ut  a  bello  cessetur,  quando 
qui  nocuit  debitam  satisfactionem  offert,  nisi 
forte  per  accidens  aliud  expediat,  id  est,  nisi 
talis  sit  hostis  contra  quem  pugnatur,  ut 
bono  communi  expediat  eum  vel  subjectum 
esse  alteri,  velle  funditus  interire,  quales 
erant  Amorrhaei,  quos  Deus  jussit  penitus 
deleri,  Deuter.  XX. 

Secundo  notandum,  differre  hanc  tertiam 
conditionem  a  duabus  primis,  quod  illee  si 
desint,  faciunt  bellum  esse  injustum,  hoec 
vero  si  desit,  facit  bellum  esse  malum,  sed 
non  injustum  proprie.  Qui  enim  sine  aucto¬ 
ritate  vel  sine  justa  causa  bellum  movet,  non 
solum  contra  charitatem,  sed  etiam  contra 
justitiam  peccat,  et  non  tam  est  miles,  quam 
latro  :  qui  vero  auctoritatem,  et  causam  jus¬ 
tam  habet ,  et  tamen  amore  vindictae  vel 
augendi  imperii,  vel  propter  alium  finem 
malum  bellat,  non  agit  contra  justitiam,  sed 
solum  contra  charitatem,  nec  est  latro,  sed 
malus  miles. 

Ex  quo  deducitur,  quod  cum  solum  deest 
haec  tertia  conditio,  non  tenentur  milites, 
nec  reges  ad  ullam  restitutionem,  sed  solum 
ad  poenitentiam  :  cum  autem  deest  prima 
vel  secunda,  tenentur  omnes  ad  restitutio¬ 
nem  damni  illati,  nisi  excusentur  ignorantia 
invincibili.  Ignorantia  enim  crassa,  et  culpa¬ 


bilis  sicut  a  peccato  non  excusat,  ita  nec  a 
restitutione,  ut  habemus  capite  finali,  de  in¬ 
juriis  et  damno  dato.  Qui  autem  laborat 
ignorantia  invincibili,  non  tenetur  restituere 
donec  ea  ignorantia  laborat;  at  cum  cogno¬ 
verit  bellum  fuisse  injustum,  tenetur  resti¬ 
tuere,  non  damnum  tempore  belli  illatum, 
sed  si  quid  habet  alienum  ex  illo  bello  :  et  si 
nihil  habet  in  specie,  sed  tamen  rebus  ven¬ 
ditis  factus  est  ditior,  tenetur  restituere  tan¬ 
tum,  quantum  est  ditior  factus;  nam  res  alie¬ 
na  retineri  non  potest,  etiamsi  propter  igno¬ 
rantiam  sine  peccato  acquisita  sit,  sed  reddi 
debet  vel  domino  si  scitur,  vel  pauperi¬ 
bus. 

Quarta  conditio  est,  modus  debitus,  qui  in 
eo  praecipue  consistit,  ut  nulli  innocenti  no¬ 
ceatur,  quod  explicuit  Joannes  Baptista  Luc. 
III :  Neminem  concutiatis,  nulli  calumniam  fa¬ 
ciatis,  contenti  estote  stipendiis  vestris  (I).  Qui¬ 
bus  verbis  prohibet  injurias,  quas  milites  in¬ 
ferre  solent  innocentibus  aut  vi,  aut  fraude, 
vel  in  persona,  vel  in  bonis.  Cum  dicit :  Ne¬ 
minem  concutiatis ,  prohibet  injuriam,  quae 
aperta  violentia  infertur  personae,  ut  cum 
rusticos  caedunt,  nisi  ad  nutum  obediant. 
Cum  dicit :  Nemini  calumniam  faciatis,  prohi¬ 
bet  injuriam,  quae  fraudibus,  et  calumnia 
infertur,  ut  cum  dicunt  aliquem  esse  prodito¬ 
rem  vel  hostem,  etiamsi  contrarium  nove¬ 
rint  esse  verum,  et  eo  nomine  vel  ipsi  eum 
spoliant,  aut  occidunt,  vel  deferunt  ad  du¬ 
cem,  vel  praefectos.  Cum  vero  addit :  Contenti 
estote  stipendiis  vestris,  prohibet  injuriam, 
quae  alicui  non  in  persona,  sed  in  bonis  in¬ 
fertur,  ut  cum  furantur,  et  rapiunt  unde¬ 
cumque  possunt,  vel  etiam  exigunt,  et  extor¬ 
quent  ab  iis  a  quibus  non  debent. 

Est  autem  observandum,  tria  esse  genera 
personarum,  quibus  milites  damnum  inferre 
non  possunt  secundum  regulam  Joannis  Bap¬ 
tistae.  Primum  est  eorum  omnium,  qui  ad 
Rempub.  hostium  non  pertinent.  Ex  quo  ex¬ 
cusari  non  possunt  milites,  qui  damnum  in¬ 
ferunt  civibus,  aut  rusticis  amicis,  apud 
quos  hospitantur,  vel  per  quorum  loca  tran¬ 
seunt.  Neque  excusantur  si  dicant,  sibi  sti¬ 
pendia  non  solvi;. nam  non  propterea  illis 
obligata  sunt  bona  privatorum  civium,  ne¬ 
que  luere  debet  poenam  civis,  aut  rusticus, 
si  rex  aut  dux  peccat  non  solvendo  stipen¬ 
dia  militibus,  nisi  forte  justa  de  causa  dam¬ 
nati  sint  homines  alicujus  loci  ad  hanc  pce- 


(1)  Luc  *  III.  14, 


CAPUT  XVI. 


31 


nam,  utmilites  alant,  quod  tamen  rarius  ac¬ 
cidit. 

Secundum  est  quorumdam,  qui  etsi  aliquo 
modo  ad  llempub.  hostium  pertinent,  tamen 
excipiuntur  capite  Innovamus,  de  tregua,  et 
pace,  ubi  sic  dicitur  :  «Innovamus,  ut  Pres¬ 
byteri,  Monachi,  conversi,  peregrini,  merca¬ 
tores,  rustici,  euntes,  vel  redeuntes,  vel  in 
agricultura  existCntes,  et  animalia,  quibus 
arant,  et  semina  portant  ad  agrum,  congrua 
securitate  laetentur.  »  Ubi  nomine  mercato¬ 
rum  non  videntur  intelligi  ii,  qui  in  civitate 
hostium  resident,  et  sunt  pars  quaedam  civi¬ 
tatis,  sed  solum  ii,  qui  transeunt,  vel  ad  nun¬ 
dinas  veniunt,  qui  non  sunt  pars  civitatis. 

Tertium  genus  est  hominum  ineptorum  ad 
bellum,  quales  sunt  pueri,  senes,  mulieres  : 
tales  enim,  etsi  capi  et  spoliari  possunt,  quia 
sunt  pars  civitatis,  tamen  occidi  juste  non 
possunt,  nisi  forte  casu  et  per  accidens  occi¬ 
dantur  :  ut  cum  miles  jaculatur  in  cuneum 
hostium,  et  forte  occidit  puerum,  aut  mulie¬ 
rem,  aut  etiam  sacerdotem  non  peccat,  sed 
tunc  peccat,  cum  ex  intentione  occidit,  et  po¬ 
test,  si  velit,  non  occidere.  Nam  et  ratio  na¬ 
turalis  hoc  docet,  et  etiam  Deus  hoc  jube¬ 
bat  Hebraeis  Deuter.  XX.  nimirum  ut  parce¬ 
rent  pax'vulis  et  mulieribus,  et  Theodosius 
graviter  ab  Ambrosio  reprehensus  fuit,  quod 
cum  punire  vellet  Thessalonicences,  sine  de¬ 
lectu  obvios  quosque  necari  jussit,  ut  refert 
Theodoretus  lib.  V.  hist.  cap.  17.  et  18. 
Quod  si  Moses  aliquando  jussit  etiam  mulie¬ 
res,  et  parvulos  occidi,  ut  patet  Deuter.  II.  et 
III.  et  alibi,  non  propterea  id  etiam  nostris 
militibus  licet ;  nam  ille  Dei  revelatione  clare 
cognoscebat  Deum  sic  velle,  cui  nemo  dicere 
potest,  cur  ita  facis? 


CAPUT  XVI, 

Licere  bellum  gerere  Christianus  contra 
Tureas, 

Jam  vero  quaestio  de  bello  contra  Tureas 
omitti  potuisset,  nisi  Lutherus  inter  alia  sua 
paradoxa  etiam  hoc  protulisset,  aedefendere 
conatus  esset,  non  licere  Christianis  contra 
Tureas  bellum  gerere,  ut  patet  ex  art.  34.  in 
Hulla  Leonis  damnato.  Luthero  videtur  as- 
sentiri  Theodorus  Bibliander  in  Chronologia 


tabui.  13.  ubi  sic  ait :  «  Urbanus,  seu  potius 
turbo  saevissimus,  a  spiritu  malo  homicidiis 
gaudente  impulsus,  bellum  pro  recuperanda 
Judaea  commovit.  » 

Est  autem  observandum,  Lutherum  non 
negare  bellum  contra  Tureas  esse  licitura, 
quia  putet  in  genere  omne  bellum  esse  illi¬ 
citum;  nam  in  assertione  ejusdem  articuli 
suadet  bellum  contra  Pontificem,  quem  Tur- 
cissimum  Tuream  esse  dicit;  neque  quia 
existimet  non  habere  Christianos  justam 
causam;  constat  enim  omnibus  Turoas  nullo 
jure  occupasse  regna  Christianorum,  et  quo¬ 
tidie  plura  occupare  velle. Constat  etiam  eum 
extinguere  cupere  omnem  religionem  ,  et 
dare  omnem  operam,  ut  homines  ex  Chris¬ 
tianis  fiant  Mahumetani.  Denique  constat  et 
antiquos  Pontifices, ut  Urbanumll.Pasohalem 
II.Eugenium  III, et  alios_'multos,necnon'gene- 
ralia  Concilia,  ut  Lateranense,  Lugdunense, 
Viennense,  et  alia,  generale  bellum  indixis¬ 
se  Mahumetanis,  et  S.  Bernardum,  aliosque 
sanctos  viros  concionibus  publicis  excitasse 
populos  ad  hoc  bellum,  et  sermonem  mira¬ 
culis  confirmasse,  ut  ipsemet  B.  Bernardus 
modeste  indicat  initio  libri.  II.  deconsidera- 
tione,  nec  aliquid  horum  Lutherus  negat; 
sed  sunt  aliae  tres  causae  cur  senserit  non  li¬ 
cere  contra  Tureas  bellare. 

Prima,  quia  voluntas  Dei  esse*videtur,  uf 
a  Turea,  tamquam  flagello  quodam  punia¬ 
mur,  neque  licet  nobis  Dei  voluntati  resiste¬ 
re,  quod  autem  ista  sit  voluntas  Dei,  probat 
in  assertione  art.  34.  ab  experientia,  quae 
docuit  hactenus  nihil  Christianis  profuisse 
bellum  contra  Tureas. 

Sed  haec  prima  causa  parum  valet ;  nam 
etsi  voluntas  Dei  sit  ut  peccata  nostra 
per  Tuream  puniantur ,  tamen  non  est 
voluntas  ut  Tureae  non  resistamus  ;  imo 
voluntas  ejus  est  ut  resistamus;  id  quod 
ex  fine  probatur.  Non  enim  Deus  per¬ 
mittit  Tuream  in  nos  saevire  ut  pereamus,  sed 
ut  convertamur, tunc  autem  ad  conversionem 
perducimur,  cum  Tureae  nos  oppugnanti  re¬ 
sistere  conamur,  resistendo  laboramus,  labo¬ 
rando  nostram  infirmatem  agnoscimus,  atque 
inde  ad  Deum  toto  corde  revertimur,  et  ejus 
auxilium  imploramus.  Itaque  ex  fine,  quo 
Deus  permittit  Tuream  in  nos  saevire,  sequi¬ 
tur  manifeste  ipsum  velle  ut  Tureae  resista¬ 
mus.  Praeterea,  ita  flagellum  Dei  est  bellum 
Tureae,  sicut  pestis,  fames,  haeresis,  fomes 
peccati,  et  similia ;  riemo  autem  tam  est  stul¬ 
tus,  qui  ideo  putet  non  esse  quaerenda  medi- 

camenta  contra  pestem,  neque  terram  co¬ 
lendam,  ne  moriamur  fame,  neque  haeresi 
et  fomiti  resistendum. 

Neque  verum  est  quod  Lutherus  dicit,  ex¬ 
perientiam  docere  nihil  nobis  prodesse  bel¬ 
lum  contra  Tureas  ;  nam  ut  omittam  pluri¬ 
mas  victorias  de  Tureis  relatas,  certe  cum 
primum  arma  illata  sunt  in  terram  promis¬ 
sionis  felicissimo  eventu  Hierusalem  a  nos¬ 
tris  recuperata  fuit,  et  regnaverunt  Christia¬ 
ni  annis  88.  et  semper  plura,  et  plura  recu¬ 
perabant,  donec  oriri  coeperunt  inter  ipsos 
Christianos  Principes  contentiones,  quemad¬ 
modum  et  nunc  Turea  plura  occupat  ob 
discordiam  nostrorum,  quam  sua  virtute,  et 
harum  discordiarum  potissima  causa  fuit  Le- 
therus  ipse.  Nam  ut  ex  Joanne  Cochlaeo  pa¬ 
tet  in  actis  Lutheri  anni  1526,  Iiungaria  pe¬ 
riit,  quia  Germani  a  rege  Hungariae  vocati 
in  auxilium,  maluerunt  Luthero  parere  tunc 
concionanti  contra  bellum  in  Tureas,  quam 
cogitare  quid  bonum  commune  postularet. 
Saltem  hoc  boni  habet  bellum,  quod  impe¬ 
ditur  Turea  ne  tantum  noceat  quantum  vel¬ 
let.  Nisi  enim  hactenus  cum  eo  pugnatum 
esset,  jamdudum  ille  omnia  obtineret. 

Secunda  causa  ejus  est,  quia  Ecclesia;  uti¬ 
lior  est  tribulatio,  et  persecutio, ^  quam  vic¬ 
toria,  et  tranquillitas;  unde  in  sermone  de 
matrimonio  reprehendit  Ecclesiae  consuetu¬ 
dinem,  qua  orat  pro  pace,  et  quiete,  cum 
potius  pro  tribulationibus  orandum  esset. 
Sed  respondemus,  tribulationem,  et  perse¬ 
cutionem  esse  quidem  utilem,  sed  pericu¬ 
losam  et  ideo  non  expetendam,  sed  toleran¬ 
dam,  cum  aliter  fieri  non  potest.  Unde  Mat- 
th.  VI.  jubemur  orare  :  Et  ne  nos  inducas  in 
tentationem.  Et  I.  Tim.  II.  Apostolus  jubet 
orare  pro  regibus,  ut  quietam,  et  tranquil¬ 
lam  vitam  agamus.  Et  B.  Augustinus  lib.  X. 
Confessionis,  cap.  28.  dicit,  miserias  tole¬ 
randas,  non  amandas,  nec  desiderandas,  et 
petendas. 

Tertia  causa,  eaque  praecipua  fuisse  vide¬ 
tur,  odium  Pontificis,  tanto  enim  odio  Pon¬ 
tificem  aliquando  Lutherus  persequebatur, 
ut  plane  optaret  videre  Tuream  occupantem 
omnia  regna  Christianorum,  ut  saltem  eo 
modo  nomen  Pontificis  extingueretur.  Neque 
hoc  fuisse  votum,  ac  desiderium  ejus  nos  di¬ 
vinamus,  sed  ex  verbis  ejus  colligimus,  nam 
in  libro  ad  nobilitatem  Germaniae,  cap.  25. 
dicit,  nullum  esse  pulchrius  regimen  usquam 
quam  apud  Tureas,  qui  legibus  Alcorani  gu¬ 
bernantur,  nullum  autem  turpius,  quam  apud 


Christianos,  qui  jure  canonico,  et  civili  re¬ 
guntur.  Et  in  assertione  articuli  34.  dicit, 
Pontificem  et  Pontificios  esse  multo  pejores, 
et  truculentiores  Tureis,  et  stultum  esse  pu¬ 
gnare  pro  pejoribus  Tureis  contra  meliores, 
et  in  epistola  quadam  contra  duo  mandata 
Imperialia  :  «  Oro,  inquit  ,  cunctos  pios 
Christianos,  ne  ullo  modo  sequamur,  vel  in 
militiam  ire,  vel  dare  aliquid  contra  Tur¬ 
eas,  quandoquidem  Turea  decies prudentior, 
probiorque  est,  quam  sunt  Principes  nostri.» 
Quibus  verbis  quid  aliud  suadere  conatus 
est,  quam  esse  juvandos  Tureas  contra 
Christianos? 

Sed  haec  sententia  tantam  absurditatem, 
et  impietatem  continet,  ut  ipse  idem  Luthe¬ 
rus  postea,  cum  ille  ardor  nonnihil  defer¬ 
buisset,  plane  contrarium  scripserit.  Sic  enim 
ait  in  libro  de  visitatione  Saxonica?  «  Cla¬ 
mant,  inquit,  aliqui  praedicatores  temerarie, 
non  resistendum  esse  Tureae.  Hic  sermo  se¬ 
ditiosus  est,  qui  neque  ferri,  neque  permitti 
debet.  Tenentur  igitur  potestates  resistere 
Tureis,  qui  non  solum  cupiunt  provincias 
devastare,  uxores  ac  liberos  violare,  et  in¬ 
terficere,  verum  etiam  jura  provinciae,  cul¬ 
tum  Dei,  omnemque-  ordinationem  bonam 
abrogare  ac  tollere.  Idcirco  debent  Princi¬ 
pes  ob  id  praecipue  belligerare  etc.  »  Et  ibi¬ 
dem  :  (i  Multo,  inquit,  tolerabilius  foret  viro 
bono  videre  filiorum  suorum  interitum  , 
quam  Turcicis  eos  moribus  imbui  :  Tureae 
enim  nullam  prorsus  honestatem  vel  sciunt, 
vel  curant.  »  Haec  ille. 


CAPUT  XVII. 

Ad  magistratum  non  pertinere  judicium  de 
Religione. 


Quinta  sequitur  quaestio  de  officio  magistra¬ 
tus  politici  in  causa  religionis.  Tres  in  hac 
parte  sunt  errores.  Primus  eorum,  qui  nimis 
multum  tribuunt  magistratibus,  ut  Brentii  in 
Prolegomenis,  Philippi  in  Locis,  capite  de 
magistratu,  et  aliorum,  qui  reges  esse  vo¬ 
lunt  non  solum  custodes  et  defensores  reli¬ 
gionis,  sed  etiam  judices  et  magistros.  Di¬ 
cunt  enim  ad  eos,  ut  ad  praecipua  Ecclesiae 
membra  pertinere,  judicare  controversias 

fidei,  praesidere  Conciliis  generalibus,  cons¬ 
tituere  ministros,  et  pastores,  et  similia. 

In  quem  errorem  multa  disputavimus  in 
controversiis  de  judice  controversiarum,  de 
summo  Pontifice,  et  de  Conciliis;  ubi  osten¬ 
dimus  reges  habere  primum  locum  inter 
Christianos  ,  ut  Christiani  homines  sunt, 
id  est,  ut  sunt  cives  terrenae  civitatis,  non  ut 
sunt  cives  Sanctorum,  et  domestici  Dei,  ac 
ut  Ecclesiae  meiUbra  sunt.  Sic  enim  primum 
locum  habent  Episcopi,  et  praecipue  summus 
Pontifex ,  secundum  Presbyteri ,  tertium 
Diaconi,  aliique  ministri  Ecclesiastici,  ulti¬ 
mum  Laici,  inter  quos  etiam  Reges  et  Prin¬ 
cipes  numerantur. 

Unde  Chrysostomus  homil.  83.  in  Mat¬ 
thaeum  alloquens  Diaconos  :  «  Si  Dux  quis¬ 
piam,  si  Consul  ipse,  si  is,  qui  diademate 
ornatur,  indigne  adeat,  cohibe,  et  coerce, 
majorem  tu  illo  habes  potestatem.  »  Et  Ge- 
lasius  inepist.  ad  Anastasium  Imperatorem  : 
«  Nosti,  inquit,  fili  clementissime,  quod  li¬ 
cet  praesideas  humano  generi  dignitate  re¬ 
rum  terrenarum,  tamen  praesulibus  divina¬ 
rum  devotus  colla  submittis,  atque  ab  eis 
causas  tuae  salutis  exspectas,  inque  sumen¬ 
dis  coelestibus  Sacramentis,  eisque  ut  com¬ 
petit  disponendis,  subdi  te  debere  cognoscis 
religionis  ordine ,  potius  quam  praeesse. 
Nosti  itaque  inter  haec  ex  illorum' te  pendere 
judicio,  non  illos  ad  tuam  redigi  posse  vo¬ 
luntatem.  » 

Denique  ,  Christus  Ecclesiam  regendam 
Petro  et  Episcopis  commisit,  non  Tiberio, 
et  ejus  praefectis,  et  per  annos  300,  sine  ul¬ 
lis  regibus  Christianis,  exceptis  paucissimis, 
qui  vel  brevissimo  tempore  imperarunt,  ut 
Philippus  Caesar,  vel  solum  in  aliqua  pro¬ 
vincia,  ut  Lucius  Rex  Britannorum,  Ecclesia 
a  solis  Episcopis  et  Presbyteris  optime  gu¬ 
bernata  est.  Vide  caetera  locis  citatis. 


CAPUT  XVIII. 

Ad  magistratum  pertinere  defensionem  Reli¬ 
gionis. 

Secundus  error  est  aliorum,  qui  ad  alte¬ 
rum  extremum  deflectentes,  docent  reges 


debere  curare  Rempublicam  suam,  et  pacem 
publicam ;  de  religione  autem  non  curare, 
sed  permittere  singulis  ut  sentiant  prout  vo¬ 
luerint,  et  vivant  ut  voluerint,  modo  non 
perturbent  pacem  publicam.  In  hoc  errore 
fuerunt  olim  Ethnici,  qui  omnes  religiones 
approbabant ,  et  omnium  Philosophorum 
sectas  admittebant ,  ut  August.  dicit  lib. 
XVIII.  de  civit.  Dei  cap.  51.  unde  beatus 
Leo  serm.  1.  de  SS.  Petro  et  Paulo  :  «  Haec 
autem  civitas,  inquit,  ignorans  sua:  provec¬ 
tionis  auctorem,  cum  pene  omnibus  domi¬ 
naretur  gentibus,  omnium  gentium  servie-  ‘ 
bat  erroribus,  et  magnam  sibi  videbatur  as¬ 
sumpsisse  religionem,  quia  nullam  respue¬ 
bat  falsitatem. »  Et  Themistius  Philosophus, 
ut  refert  Socrates  lib.  IV,  hist.  c.  27.  Va¬ 
lenti  Imperatori  persuadere  conatus  est, 
Deo  gratam  esse  sectarum  varietatem,  dum 
ita  pluribus  modis  colitur;  et  pluris  fit,  dum 
difficilius  cognoscitur.  Item  haeresiarcha 
quidam  nomine  Rethor  apud  Augustinum 
libro  de  haeresibus,  cap.  72.  omnes  sectas 
veras  esse  docuit. 

Denique ,  hanc  libertatem  voluerunt  et 
obtinuerunt  Germani  anno  1526,  quando 
Principes  Imperii  Spirae  congregati  fuerunt : 
et  nunc  idem  feruntur  in  Flandria  petere  ; 
quorum  argumenta  quatuor  praecipue  sunt. 
Unum,  quod  fides  sit  libera.  Alterum,  quod 
sit  donum  Dei.  Tertium,  quod  experientia 
doceat  cogendo  nihil  profici.  Quartum,  quod 
Christiani  semper  Judaeos  toleraverint,  cum 
tamen  Christi  hostes  sint. 

At  hic  error  perniciosissimus  est,  et  sine 
dubio  tenentur  Principes  Christiani  non  per¬ 
mittere  subditis  suis  libertatem  credendi, 
sed  dare  operam,  ut  ea  fides  servetur,  quam 
Episcopi  Catholici ,  et  praecipue  summus 
Pontifex  docet  esse  tenendam.  Probatur  pri¬ 
mo  Scriptura,  Proverb.  XX  :  Rex  qui  sedet 
in  solio  judicii,  dissipat  omne  malum  intuitu 
suo.  Item  :  Dissipat  impios  Rex  sapiens .  Porro 
impios  esse  haereticos  negari  non  potest. 
Item  Psalm.  II  :  Et  nunc  Reges  intelligite, 
erudimini,  qui  judicatis  terram,  servite  Do¬ 
mino  in  timore  (1). 

Augustinus  epist.  50  :  «  Aliter  servit,  in¬ 
quit,  Rex  Deo,  quia  homo  est,  aliter  quia 
Rex  est ;  quia  homo  est,  et  servit  vivendo 
fideliter;  quia  vero  etiam  Rex  est,  servit, 
leges  justa  praecipientes,  et  contraria  prohi¬ 
bentes,  convenienti  vigore  sanciendo  :  sicut 


3 


(1)  Prov.  XX.  8 ;  Psal.  II,  10. 
Tom.  III. 

servivit  Ezechias,  lucos  et  templa  idolorum 
destruendo  :  sicut  servivit  Rex  Josias,  talia 
et  ipse  faciendo  :  sicut  servivit  Rex  Ninivi¬ 
tarum,  universam  civitatem  ad  placandum 
Dominum  compellendo  :  sicut  servivit  Da¬ 
rius,  idolum  frangendum  in  potestatem  Da- 
nieli  dando  :  sicut  servivit  Nabuchodonosor, 
omnes  in  regno  suo  positos  a  blasphemando 
Deo  lege  terribili  prohibendo.  »  Et  ibidem 
subjungit  :  «  Quis  mente  sobrius  Regibus 
dicat,  Nolite  curare  in  regno  vestro,  a  quo 
teneatur  ,  vel  oppugnetur  Ecclesia  Domini 
vestri  ?  Non  ad  vos  pertineat  in  regno  ves¬ 
tro,  quis  velit  esse  sive  religiosus,  sive  sacri¬ 
legus  ;  quibus  non  potest  dici  :  Non  ad  vos 
pertineat  in  regno  vestro,  quis  velit  esse  pu¬ 
dicus,  quis  impudicus.  » 

Praeterea  in  testamento  novo  Apoc.  II.  re¬ 
prehenditur  Angelus  Pergami,  quod  haberet 
apud  se  aliquos  tenentes  doctrinam  Nicolai- 
tarum,  et  Angelus  Thiatyrce.  quod  permit¬ 
teret  Jezabel  seducere  servos  Dei.  Ex  qui¬ 
bus  colligitur,  noxiam  esse  Ecclesiae,  mixtio¬ 
nem  haereticorum  cum  Catholicis.  Roman. 
XVI,  jubentur  Christiani  declinare  haereticos. 
Galat.  V  :  (Jtinam,  inquit,  abscindantur,  Tit. 
I.  Increpa  illos  dure  ut  sani  sint  in  fide  (1), 
ergo  Reges,  qui  sunt  Ecclesiae  nutricii,  Isaiae 
XLIX.  non  debent  permittere  istam  confusio¬ 
nem. 

Secundo  probatur  testimoniis  Pontificum 
et  Imperatorum.  Leo  epist.  75.  ad  Leonem 
Augustum  :  «  Debes,  inquit,  Imperator  in¬ 
cunctanter  advertere  regiam  potestatem  tibi 
non  solum  ad  mundi  regimen,  sed  maxime 
ad  Ecclesiae  praesidium  essecollatam,  ut  au¬ 
sus  nefarios  comprimendo,  et  quae  bene  sunt 
statuta,  defendas,  et  veram  pacem  his,  quae 
sunt  turbata,  restituas.  »  Anastasius II.  Papa 
in  epist.  ad  Anastasium  Imperatorem  :  «Hoc, 
inquit,  praecipue  insinuo  serenitati  tuae,  ut 
cum  causae  Alexandrinorum  patuerint  piis- 
simis  auribus  vestris,  ad  Catholicam  et  sin¬ 
ceram  fidem  eos  auctoritate,  sapientia,  di¬ 
vinisque  vestris  mandatis  redire  faciatis.  » 
Similia  habet  Gregorius  lib.  IX,  epist.  60. 
ad  Regem  Angliae,  lib.  XI,  epist.  44.  ad 
Leontiam  Augustam.  Similia  habet  Agatho 
in  epistola  ad  Constantinum  IV. 

Porro  Imperatores  pii  idem  senserunt; 
nam  Theodosius  L.  cunctos  populos,  C.  de 
summa  Trinitate,  et  fide  Catholica,  radici¬ 
tus  evulsit  libertatem  credendi,  quam  aliqui 


Principes  permiserant,  ac  jussit  omnes  cre¬ 
dere  eo  modo,  quo  Romanus  Pontifex  docet 
esse  credendum.  Valentinianum  juniorem 
laudat  Ambrosius  in  oratione  funebri,  quod 
Romai  repetenti  antiquam  libertatem  in  re¬ 
ligione,  ut  colere  posset  sacrificiis  Deos,  for¬ 
tissime  restiterit.  Similiter  Martianus  C.  eo¬ 
dem,  L.  Nemo,  severe  prohibet,  ne  quis  ea, 
qua}  sunt  in  Conciliis  Episcoporum  definita, 
revolvat,  aut  de  iis  publidtf  disputare  prae¬ 
sumat. 

Constantinus  Magnus  initio  quidem  impe¬ 
rii  permisit  libertatem  religionis  omnibus, 
ut  patet  ex  Historia  Eusebii  lib.  X,  cap.  5. 
tamen  postea  jussit  claudi  templa  idolorum, 
et  solam  Christianam  religionem  vigere,  ut 
Optatus  refert  lib.  II.  contra  Parmen.  quem 
filii  sunt  imitati,  Constans  et  Constantinus, 
ut  Augustinus  refert  epist.  166.  et  (apud 
Ruffinum  lib.  X,  cap.  5.)  exilium  minatus 
est  Constantinus  iis  omnibus  qui  non  acquies¬ 
cerent  Nioartii  Concilii  definitioni. 

Qui  libertatem  credendi  concesserunt,  tres 
inveniuntur.  Jovianus,  qui  tamen  ne  Catho¬ 
licos  cum  ha}reticis  misceret,  graviter  ad¬ 
monitus  est  a  Concilio  Antiocheno,  ut  scri¬ 
bit  Socrates  lib.  III.  capite  21.  Valens  Impe¬ 
rator  Arianus  omnibus  haereticis  et  Ethnicis 
liberam  permisit  religionem,  ut  scribit  Theo- 
doretus,  lib.  IV,  cap.  22.  Denique  Julianus 
Apostata,  qui  ideo  permisit  libertatem,  quia 
sic  sperabat  posse  interire  Christianismum  ; 
sic  enim  ait  Augustinus  epist.  166.  alias  165  : 
«  Julianus,  inquit,  desertor  Christi  et  inimi¬ 
cus,  haereticis  libertatem  perditionis  permi¬ 
sit,  et  tunc  Basilicas  haereticis  reddidit, 
quando  templa  Damioniis;  eo  modo  putans, 
Christianum  nomen  posse  perire  de  terris, 
si  unitati  Ecclesiae,  de  qua  lapsus  fuerat,  in¬ 
videret,  et  sacrilegas  dissensiones  liberas  esso 
permitteret.  » 

Probatur  tertio  rationibus.  Primo,  potes¬ 
tas  temporalis  et  spiritualis  in  Ecclesia  non 
sunt  res  disjunctae  et  separatae,  ut  duo  regna 
politica,  sed  silnt  conjunctae,  ita  ut  unum 
corpus  faciant ;  vel  potius  ita  se  habent,  ut 
corpus  et  anima  in  uno  homine,  est  enim 
potestas  spiritualis  quasi  anima,  et  tempo- 
ralis  quasi  corpus,  ut  Nazianzenus  docet  in 
oratione  ad  populum  timore  perculsum ;  ergo 
debet  potestas  temporalis  spirituali  servire, 
eamque  ab  hostibus  suis  protegere  ac  de¬ 
fendere ,  ac  (ut  B.  Gregorius  ait,  lib.  II, 


(1)  Gal.  V,  12 ;  Tit.  I,  13. 

epist.  61  )  terrenum  regnum  coelesti  famu¬ 
lari;  sed  Ecclesiae  exitialis  est  haec  libertas; 
nam  vinculum  Ecclesiae  est  unius  fidei  con¬ 
fessio,  ad  Ephes.  IV.  Una  fides,  et  ideo  dis¬ 
sensio  in  fide,  Ecclesiae  est  dissolutio.  De¬ 
bent  igitur  Principes  hanc  libertatem  nullo 
modo  permittere,  si  fungi  munere  suo  vo¬ 
lunt. 

Secundo,  quando  apud  Judaeos  vera  reli¬ 
gio  florebat,  non  poterant  Reges  permittere 
libertatem  religionis,  ergo  multo  minus  de¬ 
bent  permittere  Reges  Christiani ;  non  enim 
minus  ordinata  debet  esse  Ecclesia,  quam 
fuerit  Synagoga.  Antecedens  patet  Deuter. 
XVII.  ubi  ex  sententia  judicis  politici  juben¬ 
tur  occidi,  qui  non  obediunt  Sacerdoti.  Et 
cap.  XVIII.  Pseudoprophetae  similiter  exter¬ 
minari  jubentur;  et  idem  patet  exemplis, 
quae  affert  Augustin.  epist.  50.  de  Ezechia, 
Josaphat,  Josia,  et  aliis  piis  Regibus,  qui 
destruebant  lucos,  et  templa  idolorum,  et 
severe  puniebant  idololatras,  et  populum  ad 
cultum  veri  Dei  compellebant.  Quod  autem 
paulo  ante  Christi  tempora  coeperint  per¬ 
mitti  variae  haereses,  ac  praecipue  Saddu- 
caeorum,  qui  negabant  resurrectionem,  non 
est  mirum,  quia  Synagoga  tunc  ad  interi¬ 
tum  propinquabat,  nec  habebat  Regem  vere 
Judaeum,  qui  ista  curaret,  sed  Idumaeum 
Herodem,  Pontifices  autem  nihil  poterant. 

Tertio,  libertas  credendi  perniciosa  est, 
etiam  temporali  bono  regnorum,  et  publicae 
paci,  ut  patet  primum  ex  Gregorio  lib.  IV, 
epist.  32.  ubi  dicit,  Reipub.  civilis  incolumi¬ 
tatem,  ex  Ecclesiae  pace  pendere.  Deinde  ra¬ 
tione  ;  nam  ubi  servatur  fides  et  obedien- 
tia  Deo,  ibi  etiam  servatur  Principi ;  nam 
fides  ipsa  hoc  docet  et  exigit.  Item  dissen¬ 
sio  in  fide  parit  animorum  et  voluntatum 
dissensiones  :  omne  autem  regnum  in  se- 
ipsum  divisum,  desolabitur;  et  experientia 
nostri  temporis  adeo  manifeste  hoc  ostendit, 
ut  frustra  id  probare  nitamur. 

Quarto,  libertas  credendi  perniciosa  est 
illis  ipsis  ,  quibus  conceditur ;  nam  libertas 
credendi  nihil  est  aliud,  quam  libertas  er¬ 
randi,  et  errandi  in  re  omnium  periculosis¬ 
sima;  nam  fides  vera  non  est  nisi  una, 
Ephes.  IV.  Una  fides,  ergo  libertas  ab  ista 

una  fide  recedendi,  est  libertas  in  errorum 

# 

baratrum  ruendi.  Sicut  ergo  salubriter  non 
permittitur  ovibus  libertas  vagandi  per  mon¬ 
tes,  et  salubriter  non  liberatur  gubernaculo, 
nec  sinitur  libere  a  quolibet  vento  circum¬ 
ferri  navis  ;  ita  quoque  salubriter  non  con¬ 


ceditur  populis  libertas  credendi,  postea- 
quam  uni  verae  fidei  se  adjunxerunt.  Argu¬ 
menta  solventur  in  sequenti  Quaestione. 


CAPUT  XIX. 

Non  posse  conciliari  Catholicos  cum  haere¬ 
ticis. 

Tertius  error  est  Georgii  Cassandri  in  li¬ 
bro  de  officio  pii  viri,  ubi  docet,  debere 
Principes  invenire  rationem  pacis  inter  Ca¬ 
tholicos,  Lutheranos,  Calvinistas  etc.  Sed 
interim  dum  non  inveniunt,  debere  permit¬ 
tere  unicuique  suam  fidem,  modo  omnes 
recipiant  Scripturam  et  Symbolum  Aposto- 
licum.  Sic  enim  omnes  sunt  vera  Ecclesiae 
membra,  licet  in  particularibus  dogmatibus 
dissentiant.  Similia  docuerunt  olim  pacifi¬ 
cantes,  auctore  Zenone  Imperatore,  de  qua 
re  vide  Evagrium,  lib.  III.  cap.  14.  et  30. 
Item  Apelles,  qui  apud  Eusebium  lib.  V, 
hist.  cap.  13.  dicebat,  non  esse  discutiendam 
rationem  fidei,  sed  sat  esse  credere  in  cruci¬ 
fixum.  Hic  est  manifestus  error,  et  contra 
eum  scripsit  ex  Catholicis  Doctoribus  Joan- 
nes  a  Lovanio,  ex  haereticis  Joannes  Calvi¬ 
nus. 

Potest  autem  facile  refelli  haec  sententia ; 
primum  enim,  non  possunt  Catholici,  Lu- 
therani,  et  Calvinistee  eo  modo  conciliari; 
nam  in  ipso  Symbolo  non  convenimus, 
exempli  gratia,  per  articulum  :  Descendit  ad 
inferos,  diversissima  intelligimus  ;  nos  enim 
credimus,  Christi  animam  a  corpore  separa¬ 
tam,  secundum  substantiam  suam  descen¬ 
disse  ad  limbum  Patrum ;  haereticorum  alii 
volunt  descendisse  Christum  ad  inferos,  ni¬ 
hil  esse  aliud,  quam  sepultum  fuisse;  alii 
passum  dolores  inferni.  Similiter  articulum  : 
Credo  sanctam  Ecclesiam ;  diversis  modis  in¬ 
telligimus.  Et  illud  etiam  :  Sanctorum  com¬ 
munionem;  nam  de  singulis  Sacramentis  sunt 
controversiae.  Denique  de  illo  :  Remissionem 
peccatorum,  maxime  dissentimus. 

Dicet  Cassander ,  sat  est,  quod  omnes  fa¬ 
temur,  Symbolum  esse  verum,  et  illud  re¬ 
cipimus. 

Contra;  prima,  Symbolum  unum  est,  et 
non  in  verbis,  sed  in  sensu  est  fides,  non  er¬ 
go  habemus  idem  Symbolum,  si  in  explica- 

tione  dissidemus.  Praeterea  si  sufficeret  ver¬ 
ba  Symboli  recipere,  nulli  fere  veterum  hae¬ 
reticorum  jure  damnati  fuissent.  Nam  Aria- 
ni,  Novatiani,  Nestoriani,  et  alii  fere  omnes 
verba  Symboli  Apostolici  recipiebant ,  sed 
quia  in  sensu  dissensio  erat,  ideo  damnati, 
et  ab  Ec<?lesia  Catholica  ejecti  fuerunt. 

Secundo,  fundamentum  Cassandri  est  fal¬ 
sum  ;  non  enim  possuntvera  membra  Eccle¬ 
siae  vocari  Lutherani  et  Calvinistae  ,  etiamsi 
in  Symbolo  nobiscum  convenirent;  nam 
praeter  illam  fidem  requiritur  subjectio  ad 
legitimum  caput  Ecclesiae  a  Christo  constitu¬ 
tum  ,  et  communicatio  cum  aliis  membris  ; 
Ecclesia  enim  est  unum  corpus  visibile,  et 
proinde  caput  et  membra  habet  visibilia, 
nec  potest  dici  membrum ,  quod  a  capite  et 
corpore  reliquo  separatum  est.  Certe  Aerius, 
etiam  quoad  sensum  in  Symbolo  convenie¬ 
bat  cum  Catholicis,  tamen  quia  nolebat  sub- 
esse  Episcopo,  et  caeteris  membris  commu¬ 
nicare,  ab  Epiphanio  et  Augustino  in  Cata¬ 
logo  haereticorum  ponitur,  et  Cyprianus  lib. 
IV,  epist.  2.  dicit,  Novatianum  esse  extra  Ec¬ 
clesiam  ,  quia  non  volebat  subjici  Pontifici 
Cornelio,  etiamsi  nullam  aliam  haeresim  in¬ 
troduxisset. 

Tertio,  Cassander  ita  disputat,  quasi  inter 
Catholicos,  Lutberanos,  et  Calvinistas  solum 
dissensiones  sint  de  ritibus  et  caeremoniis 
humanis;  at  multa  dogmata  sunt  maximi 
momenti ,  in  quibus  dissentimus,  quaeque 
non  habentur  expresse  in  Symbolo,  et  prop¬ 
ter  quae  nulla  pax  sperari  potest  inter  Catho¬ 
licos,  et  Lutheranos.  Nam  verbi  gratia,  nos 
dicimus  ,  Missam  esse  divinissimum  cultum 
Dei;  illi  dicuntesse  horrendam  idololatriam: 
similiter  invocare  Sanctos  nobis  est  pietas, 
illis  impietas  etc. 

Quarto  ,  sancti  Patres  docuerunt  nos  ,  ut 
non  solum  fidei  Symbolum ,  sed  etiam  om¬ 
nia  alia  dogmata  fidei,  licet  minuta  videan¬ 
tur,  inviolata  servemus  ,  nec  propter  haere¬ 
ticos  ullo  modo  immutari  patiamur  ,  Galat. 
II.  Paulus  dicit,  se  nec  ad  horam  cedere  vo¬ 
luisse  falsis  fratribus.  Et  cum  olim  Ariani 
peterent  a  Catholicis,  ut  saltem  unam  vocem 
omitterent ,  quae  non  habetur  in  Scriptura, 
nec  in  Symbolo  Apostolorum,  vel  unam  lit¬ 
teram  immutarent,  id  est,  non  dicerent  ogo- 
o jatov,  sed  ouotoOffiov,  et  si  hoc  fieret ,  pacem 
pollicerentur :  Catholici  noluerunt,  et  Impe¬ 
ratori  scripserunt ,  nefarium  esse  de  rebus 
jam  definitis  aliquid  immutare;  et  si  quid 
justarum  sanctionum  fuerit  immutatum,  non 


propterea  pacem  futuram ;  nec  enim  apud 
eos  pacem  esse  posse  ,  qui  pacis  jura  nesci¬ 
rent.  Vide  Theodoretum  lib.  II  hist.  c.  18  et 
19.  vel  Trip.lib.  Y,cap.  21  et  33.  et  hoc  ve¬ 
rum  esse  patuit  in  Concilio  Ariminensi ;  nam 
cum  simplicioresCatholici  ab  Arianis  decep¬ 
ti,  nomen  ofioo ilmov,  tollendum  esse  decrevis¬ 
sent,  mox  Ariani  toto  orbe  terrarum  praedi¬ 
caverunt,  se  vicisse;  et  non  contenti  sustu¬ 
lisse  vocem  opoouo-tov,  et  pro  ea  substituisse 
opoiovatov,  paulo  post  ipsum  ouoioufftov,  in  i re- 
povaiov,  id  est,  dissimilis  substantiae,  trans¬ 
formarunt,  ut  Theodoretus  refert,  lib.  II 
hist.  cap  21. 

Hinc  Basilius  roganti  Praefecto  Valentis 
Imperatoris,  ut  tempori  pareret,  et  non  tot 
Ecclesias,  propter  parvam  dogmatum  subti¬ 
litatem,  vexari  pateretur,  respondit  :  «  Qui 
divinis  innutriti  sunt  eloquiis  ,  corrumpere 
de  divinis  dogmatibus,  ne  unam  quidem  syl¬ 
labam  patiuntur ,  sed  pro  his,  si  contingat, 
omnes  etiam  mortis  species  amplectuntur.  » 
Yide  Theodoretum  lib.  IV,  cap.  17.  Histo¬ 
riae  Ecclesiasticae.  Eadem  constantia  praediti 
fuerunt  Eustathius  et  Sylvanus,  quibus  cum 
Imperator  exilium  minaretur ,  nisi  vocem 
baoobinov,  abrogarent,  responderunt,  potesta¬ 
tem  habes  puniendi,  non  tamen  nos  Patrum 
statuta  destruimus.  Vide  hist.  Tripar.  lib.  V, 
cap.  24. 

Denique  Gelasius  in  epistola  ad  Euphe- 
mianum,  petenti  haeretico,  ut  Papa  eis  con¬ 
descenderet,  id  est,  aliquid  remitteret  de  re¬ 
ligione  Catholica  ,  pacis  gratia  ,  eleganter 
ejus  petitionem  irrisit.  «Cum  autem,  inquit, 
dicis,  condescendere  nos  debere  vobiscum  : 
interiin  jam  vos  descendere,  aut  descendisse 
monstratis.  Unde  quaeso,  vel  quo  ista  des¬ 
censio  est?  Utique  ex  superiore  quodam  lo¬ 
co  ad  inferiora  quaeque  depositos,  a  Catholi¬ 
ca  ,  Apostolicaque  communione  ad  haereti¬ 
cam,  damnatamque  prolapsos  videtis,  cog¬ 
noscitis,  non  negatis  :  sed  etiam  in  superiore 
manentes  sede,  vultis  impelli,  condescende¬ 
re  nos  vobiscum  invitatis  ad  imade  summis; 
nos  coascendere  vos  nobiscum  rogamus  ad 
summa  de  imis.  » 

Quinto  ,  non  potest  liberum  esse  credere 
in  uno  quolibet  dogmate,  quin  eadem  ratione 
liberum  esse  debeat  in  omnibus  ,  etiam  in 
iis,  quaj  in  Symbolo  Apostolico  continentur; 
nam  una  est  regula  fidei  indubitata,  et  certa 
in  omnibus  quae  creduntur,  nimirum  verbum 
Dei  per  Ecclesiam  explicatum.  Si  ergo  cre¬ 
do  Ecclesiae  tradenti  mihi  Symbolum  Apos- 

tolorum,  quod  non  scio  aliunde  esse  Aposto¬ 
lorum,  nisi  quia  Ecclesia  dicit;  eadem  ratio¬ 
ne  credere  debeo  Sanctos  invocandos,  quia 
eadem  Ecclesia  hoc  dicit;  vel  si  hoc  possim 
non  credere,  eadem  ratione  possum  non  cre¬ 
dere,  Symbolum  illud  esse  Apostolorum. 

Sexto,  opinio  ista  Cassandri  nova  est ,  et 
ab  ipso  primum  excogitata,  ut  ipse  initio  fa¬ 
tetur,  suspecta  igitur  haberi  debet  Ut  enim 
pulchre  docet  Vincentius  Lirinensis  in  suo 
opusculo  contra  profanas  novitates  ,  suspi¬ 
cione  carere  non  potest,  quod  novum  est ; 
cum  vera  fides  una  sit,  et  antiquissima. 

Septimo,  ista  opinio  facit  veram  Eccle¬ 
siam  omnino  occultam  et  invisibilem;  imo 
ex  solis  adulatoribus  et  simulatoribus  con¬ 
flatam;  nam  Cassander  dicit,  ad  veram  Ec¬ 
clesiam  requiri  duo ,  fidem  in  Christum,  et 
pacem  cum  hominibus,  et  inde  deducit  eos, 
qui  hostiliter  insectantur  Catholicos  ,  et  Lu- 
theranos,  non  esse  de  Ecclesia ,  sed  eos  so¬ 
lum,  qui  cum  omnibus  pacem  habent  :  ergo 
illi,  qui  sunt  de  Ecclesia,  non  possunt  esse 
nisi  occulti ,  et  qui  cum  Catholicis  simulant 
se  hostes  Lutheranorum,  et  cum  Lutheranis 
hostes  Catholicorum;  nam  Catholici  non  pa¬ 
tiuntur  in  suo  grege  ullos,  qui  ostendant  ul¬ 
lo  signo  externo  ,  se  favere  Lutheranis  :  in¬ 
ter  Lutheranos  quoque,  etsi  permittuntur  in 
iisdem  provinciis  omnes  secta?,  tamen  nulla 
secta  in  suo  grege  patitur  amicos  aliarum 
sectarum,  ut  notum  est  :  ergo  isti  pii,  et  pa¬ 
cifici  viri  necessario  sunt  omnes  ficti  et  si¬ 
mulati  ,  aliud  ore  profitentes,  aliud  in  cor¬ 
de  celantes,  et  similes  Herodi,  qui  cum  Eth¬ 
nicis  erat  Ethnicus  ,  cum  Judaeis  Judaeus; 
nam  et  Caesari  templa  erexit ,  et  simul  Deo 
vero,  utJosephus  refert  lib.  XV  Antiquit. 
cap.  13  et  14. 

Adde,  quod  fatetur  Cassander,  suos  istos 
collegas  esse  paucos  et  occultos  ,  sed  hinc 
apparet,  eos  non  posse  Ecclesiam  constitue¬ 
re;  nam  Ecclesia  est  manifesta  et  visibilis 
adeo,  ut  a  Domino,  Matth.  V.  dicatur  civi¬ 
tas  supra  montem  posita.  Denique,  ver^Ec- 
clesia  sine  Pastoribus  esse  non  potest ,  ad 
Ephesios  IV.  isti  autem  homines  occulti  nul¬ 
los  pastores  habent ,  nec  habere  possunt, 
dum  ita  manent  occulti ;  proinde  nullam  Ec¬ 
clesiam  habent. 


CAPUT  XX. 

Libros  haereticorum,  abolendos  esse. 

Postrema  restat  quaestio  de  poenis  haereti¬ 
corum  ,  quas  post  Ecclesiae  judicium  et  de¬ 
clarationem,  Principes  politici  infligere  pos¬ 
sunt  ac  debent.  Incipiemus  autem  a  libris 
eorum  ,  ac  breviter  ostendemus,  libros  hae¬ 
reticorum  jure  interdici,  et  exuri.  Id  igitur 
Probatur  Primo  ex  antiqua  et  perpetua  con¬ 
suetudine,  non  solum  Christianorum  ,  sed 
etiam  Ethnicorum. 

Primo,  refert  Valerius  Maximus  lib.  I,  c. 
1.  quod  cum  Romae  reperti  fuissent  libri 
quidam,  qui  nonnihil  videbantur  solvere  re¬ 
ligionem,  Praetor  Urbanus ,  ex  auctoritate 
Senatus,  in  conspectu  populi  eos  cremavit. 
Marcus  Tullius  lib.  I  de  natura  Deorum  re¬ 
fert  ,  Protagoram  Abderitem ,  quod  libros 
noxios  religioni  scripsisset ,  Atheniensium 
jussu,  urbe  atque  agro  exterminatum,  libros¬ 
que  ejus  in  concione  combustos. 

Deinde,  tempore  Apostolorum,  refert  Lu- 
cas  Actor  XIX.  multos  ab  Apostolis  conver¬ 
sos  ,  libros  curiosos  et  vanos  contulisse  ,  et 
combussisse  coram  omnibus,  etClemens  lib. 
I  constitut.  Apostol.  cap.  7.  dicit,  Apostolos 
prohibuisse  initio  fidelibus  libros  Gentilium, 
et  falsorum  Prophetarum.  Scribit  etiam  Eu- 
sebius  lib.  VII  histor.  cap.  6.  Dionysium 
Episcopum  Alexandrinum  ,  qui  floruit  circa 
annum  250.  a  fidelibus  reprehensum  ,  quod 
libros  haereticorum  legeret. 

Consequente  postea  tempore  crevit  zelus 
fidelium  contra  libros  haereticorum;  Nam 
Nicaenum  Concilium  lihros  Arii  igni  adjudi¬ 
cavit,  ut  Nicephorus  testatur  lib.  VIII,  'cap. 
18.  et  Constantinus  id  execulioni  mandari 
jussit,  proposita  poena  capitis,  si  quis  libros 
Arii  occultasset ,  ut  patet  ex  epistola  ejus 
apud  Socratem  lib.  I ,  cap.  6.  et  Nicepho- 
rum  lib.  VIII,  cap.  25.  Scribit  etiam  Socra¬ 
tes  lib.  I ,  cap.  24.  Marcellum  Ancyranum 
damnatum  fuisse,  quod  libros  suorum  erro¬ 
rum  comburere  noluisset;  non  enim  recipie¬ 
bantur  ad  poenitentiam  haeretici ,  nisi  prius 
libros  suos  combussissent. 

Circa  eadem  tempora  Epiphanius  in  Sy¬ 
nodo  Cypri  coacta ,  vetuit  libros  Origenis 
legi,  ut  Socrates  lib.  VI,  cap.  9.  historiae  re- 


38 


LIBER  III. 


fert ,  et  Concilium  Carthaginiense  IT,  can. 
16.  permittit  solis  Episcopis,  ut  tempore  ne¬ 
cessitatis  libros  haireticorum  legant.  Non 
diu  postea  cum  Nestorii  hajresis  in  Concilio 
Ephesino  damnata  fuisset,  libri  quoque  Nes¬ 
torii  in  eodem  Concilio  interdicti  fuere,  et  a 
Theodosio  Imperatore  exuri  jussi ,  ut  Libe¬ 
ratus  refert  cap.  10.  Breviarii,  et  exstat  ad¬ 
huc  lex  Theodosii,  L.  Damnato  ,  C.  de  hae¬ 
reticis.  Circa  idem  tempus  prodiit  lex  Hono¬ 
rii  et  Theodosii ,  qua  jubentur  Mathematici 
omnes  suos  libros,  in  quibus  aliquid  est  ad¬ 
versum  Catholicae  religioni ,  in  oculis  Epis¬ 
coporum  cremare,  L.  Mathematicos ,  C.  de 
Episcopali  audientia.  Pari  ratione  in  Conci¬ 
lio  Chalcedonensi  damnantur  libri  Eutyche- 
tis,  et  ab  Imperatoribus  Valentiniano  et  Mar- 
tiano  severa  lege  prohibetur,  ne  ullus  eos 
legere  ,  aut  habere  audeat,  sed  omnes  dili¬ 
gentissime  quaesiti  crementur  ,  ut  patet  ex 
Concilio  Chalcedonensi  Actor.  III.  et  ex  ipsa 
lege  ,  quae  adhuc  exstat  L.  Quicumque,  §. 
Nulli,  et  §.  Omnes,  C.  de  Haereticis. 

Eodem  tempore  B.  Leo  in  epist.  91.  ad 
Turbium,  cap.  15.  et  16.  interdixit  lectio¬ 
nem  librorum  haereticorum  quorumdam ,  et 
addidit  eos  Episcopos  ,  qui  eos  in  domibus 
fidelium  haberi  sinerent,  haereticos  censen¬ 
dos;  Paulo  post  Gelasius  in  Concilio  70  Epis¬ 
coporum  ,  ut  habetur  dist.  15.  can.  S.  Ro¬ 
mana,  proposuit  indicem  haereticorum,  quo¬ 
rum  libros  a  fidelibus  vitandos  esse  dicit. 

Postmodum  in  V.  Synodo  damnato  Anthy- 
mo,  damnantur  etiam  ejus  libri,  et  Justinia¬ 
nus  Imperator  gravem  poenam  statuit ,  ni¬ 
mirum  amputationis  manuum  ,  in  eos,  qui 
ejusmodi  libros  describunt,  ac  jussit  ubique 
comburi.  Habetur  haec  constitutio  in  I.  Act. 
Synodi  V,  et  in  Novellis,  constit.  42.  B.  Gre- 
gorius  lib.  XIV  Moralium  cap.  32.  refert 
jussu  Tiberii  Imperatoris,  crematum  librum 
Eutychii,  quem  ipse  Gregorius  haeresis  con¬ 
vicerat.  In  VII  etiam  Synodo  Act.  5.  inter¬ 
dicuntur  et  comburi  jubentur  libri  haeretico¬ 
rum,  et  can.  9.  excommunicantur  ,  qui  li¬ 
bros  haereticorum  legunt.  Concilium  Cons- 
tantiense  sess.  8,  confirmat  decretum  Con¬ 
cilii  Romani,  quo  interdicta  fuerat  lectio  li¬ 
brorum  Joannis  Wiclefi.  Denique,  Concilium 
Tridentinum  indicem  librorum  haereticorum 
fieri  jussit,  ut  omnes  scirent,  qui  libri  cavendi 
et  exurendi  essent.  Ex  quo  apparet,  semper 
eamdem  fuisse  consuetudinem  in  Ecclesia. 


Accedit  etiam  in  argumentum  hujus  rei, 
quod  nulli  fere  exstent  libri  veterum  haereti¬ 
corum  ;  quomodo  enim  evanuerunt  tot  vo¬ 
lumina  Valentini,  Marcionis,  Arii,  Eunomii, 
Nestorii,  Pelagii,  et  aliorum,  quibus  S9. Pa¬ 
tres  respondent  ? 

Probatur  Secundo  ratione ;  nam  colloquia 
haereticorum  sunt  periculosissima ,  et  ideo 
diligenter  vitanda  ,  ergo  multo  magis  libri 
sunt  noxii  etpestilentes,  ac  vitandi.  Ad  Rom. 
XVI  :  Rogo  autem  vos,  fratres  ,  ut  observetis 
eos,  qui  dissensiones  et  offendicula  prceter  doc¬ 
trinam,  quam  vos  didicistis,  faciunt,  et  declina¬ 
te  ab  eis;  nam  per  dulces  sermones  et  benedic¬ 
tiones  seducunt  corda  innocentium.  II.  Timoth. 
III  :  Hos  devita.  Titum.  III  :  Haereticum  de¬ 
vita.  II.  epistola  Joannis  :  Si  quis  venit  ad 
vos,  et  hanc  doctrinam  non  affert ,  nolite  reci¬ 
pere  in  domum,  nec  Ave  ei  dixeritis.  (I) 

S.  Irenaeus  lib.  III,  cap.  3  :  «  Tantum,  in¬ 
quit,  Apostoli,  et  horum  discipuli  habuerunt 
timorem,  ut  neque  verbo  tenus  communica¬ 
rent  alicui  eorum ,  qui  adulteraverant  veri¬ 
tatem.  » 

S.  Cyprianus  lib.  I,  epist.  3.  ad  Cornelium: 
«  Declinent,  inquit,  fortiter,  et  evitent  dilec¬ 
tissimi  fratres  nostri  verba,  et  colloquia  eo¬ 
rum  ,  quorum  sermo  ut  cancer  serpit.  »  Et 
infra  :  «  Nulla  cum  talibus  commercia,  nul¬ 
la  convivia ,  nulla  colloquia  misceantur,  si- 
musque  ab  eis  tam  separati ,  quam  sunt  illi 
ab  Ecclesia  profugi.  » 

S.  Athanasius  de  S.  Antonio  in  ejus  vita  : 
«Numquam,  inquit,  Manichaeis,  aut  aliis  hae¬ 
reticis  saltem  amicabilia  verba  largitus  est, 
denuntians  talium  amicitiam,  atque  sermo¬ 
nes,  perditionem  esse  animae.  Sic  etiam  Aria- 
nos  detestabatur  ,  ut  omnibus  diceret ,  nec 
juxta  eos  quidem  esse  accedendum.  »  Et  ip¬ 
se  B.  Anton.  jam  moriturus  :  «  Haeretico¬ 
rum,  inquit,  et  schismaticorum  venena  vita¬ 
te  ,  meumque  circa  eos  odium  sectamini; 
scitis  ipsi ,  quod  nullus  mihi ,  nec  pacificus 
quidem  sermo  cum  eis  unquam  fuerit.  » 

^  Augustinus  in  epist.  62  :  «  Haereti¬ 
cum,  inquit,  sicut  vitandum  monemus ,  ne 
infirmos ,  et  parvulos  fallat,  ita  non  abnui¬ 
mus  quibuscumque  modis  possumus  corri¬ 
gendum  eto.  »  S.  Leo  serm.  18.  de  passione 
Domini  :  «  Viperea,  inquit,  haereticorum  vi¬ 
tate  colloquia,  nihil  vobis  commune  sit  cum 
eis,  qui  solo  sunt  nomine  Christiani.  »  Haec 
ille. 


(1)  Rom.  XVI.  17;  II.  Tim.  III,  5:  Tit.  III.  10;  II.  Joan.  10. 

Jam  igitur,  si  tantopere  vitanda  sunt  col¬ 
loquia  haereticorum,  quanto  magis  libri? 
Nam  oratio  in  libris  scripta,  est  magis  com¬ 
posita,  et  artificii  plena,  quam  quae  in  col¬ 
loquiis  usurpatur.  Deinde,  est  semper  ad 
manus  :  nam  conciones  et  colloquia  sunt  ra¬ 
ra,  et  verba  ore  prolata  mox  transeunt;  at 
verba  in  libris  manent  perpetuo ,  et  semper 
nobis  adsunt,  nobiscum  peregrinantur,  no- 
biscum  domi  sedent.  Praeterea  libri  magis 
sparguntur;  potest  enim  aliquis  per  libros 
toti  fere  orbi  terrarum  simul  loqui,  et  mul¬ 
torum  domos  et  cubicula  libri  penetrant, 
quos  auctor  libri  numquam  vidit,  et  ad  quos 
forte  numquam  admitteretur.  Denique,  ex¬ 
perientia  idem  docet;  nam  Joannes  Wicle- 
fus  viva  voce  paucissimos  pervertit;  docuit 
enim  solum  in  Anglia,  et  ibi  pene  nullos  re¬ 
liquit  sui  erroris  haeredes  :  at  per  libros  to¬ 
tam  Bohemiam  pervertit.  Vide  Cochlaeum  in 
historia  Hussitarum. 

At  contra  objiciunt.  Primo,  quia  multa 
bona  sunt  in  libris  haereticorum,  et  stultum 
videtur,  propter  aliqua  mala  privare  se 
etiam  bonis  ;  et  confirmatur,  quia  alioqui 
multorum  Patrum  scripta  comburenda 
erunt.  Item,  quia  Ecclesia  tolerat  libros 
Gentilium,  Judaeorum,  Turearum,  et  vete¬ 
rum  etiam  haereticorum,  ut  Origenis,  Tertul¬ 
liani,  Eusebii,  Pelagii. 

Respondeo,  veritatem  quidem  non  esse 
negandam,  tamen  nec  legendam  in  libris 
haereticorum ;  nam,  ut  ibi  est,  nocet,  non 
prodest.  Scribit  B.  Gregorius  lib.  V.  moral. 
cap.  41.  hoc  esse  proprium  haereticorum,  ut 
veris  falsa  permisceant,  et  bonis  mala  ;  nam 
si  sola  falsa  et  mala  dicerent,  ab  omnibus 
repellerentur  ;  si  sola  vera  et  bona,  haeretici 
non  essent.  Itaque  omnia  miscent,  ut  ex  ma¬ 
lis  bona  inficiant,  et  per  bona  mala  sua  abs¬ 
condant  ;  quaj  etiam  causa  est,  cur  Christus 
et  Apostoli  prohiberent  Daemones  vera  di¬ 
cere,  ne  videlicet  per  ea  vera  fidem  sibi  ac¬ 
quirerent,  et  postea  falsa  etiam  illis  crede¬ 
rentur.  Luc.  IV :  Dominus  non  sinebat  Daemo¬ 
nes  dicere  :  Tu  es  Christus  Filius  Dei.  Et  Ac¬ 
tor.  XVI  :  Paulus  prohibuit  Diabolo  dicere  : 
Isti  homines  servi  Dei  excelsi  sunt,  qui  annun¬ 
tiant  vobis  viam  salutis  (1). 

Praeterea,  etiam  non  decet,  ut  veritas  ab 
haereticis  suscipiatur,  qui  hostes  sunt  veri¬ 
tatis.  Ut  scribit  Gellius  lib.  XVIII.  cap.  3. 
apud  Lacedaemonios  ;  cum  de  summa  Rei- 


publicae  ageretur,  vir  quidam  disertus  et 
doctus,  sed  improbus  et  impurus,  optimam 
sententiam  dixit,  quae  cum  placeret  omni¬ 
bus,  et  juxta  eam  decretum  faciendum  vi¬ 
deretur,  et  tamen  ferre  non  possent,  ut  op¬ 
timum  consilium  turpitudine  actoris  foedare¬ 
tur,  electus  est  vir  quidam  gravissimus,  qui 
omnium  consensu  eamdem  sententiam  dice¬ 
ret,  et  nulla  prioris  habita  mentione,  hujus 
sententia  in  decretum  referretur. 

Ad  Primam  confirmationem  de  scriptis 
Patrum,  respondeo  in  primis,  Patres  non 
esse  hostes  Ecclesiae,  et  eorum  errata  non 
haereses,  sed  humanos  esse  errores.  Praete¬ 
rea  errores  Patrum,  esse  errores  exti netos 
et  mortuos,  qui  nocere  non  possunt;  nam 
error  nocet  quamdiu  defenditur  pertinaci¬ 
ter  :  Patrum  autem  errores  non  fuerunt  de¬ 
tecti,  dum  Patres  ipsi  viverent,  alioqui  enim 
vel  ipsi  eos  emendassent,  vel  ab  Ecclesia 
ejecti  fuissent:  sed  post  mortem  eorum  de¬ 
tecti,  notatique  sunt,  et  ab  omnibus  impro¬ 
bati,  sicut  etiam  ab  ipsis  improbarentur,  si 
viverent. 

Ad  illud  de  Gentilibus  dico  eos  tolerari, 
quia  non  nocent,  cum  sint  errores  mortui. 
Nulli  enim  nunc  sunt,  qui  non  rideant  dog¬ 
mata  Gentilium  ;  nec  unquam  audimus 
Christianos  depravatos  libris  Gentilium,  de¬ 
ficere  ad  Gentilismum,  ut  quotidie  deficiunt 
ad  haereticos ;  Quia  vero  tempore  Apostolo¬ 
rum  multi  erant,  qui  propugnabant  dogma¬ 
ta  Gentilium,  Clemens  scribit  interdictos, 
fuisse  Gentilium  libros,  lib.  I.  Const.  cap. 
7.  et  eadem  de  causa  prohibentur  libri  Gen¬ 
tilium  in  Concilio  Carthaginiensi  IV,  cap, 16. 

Ad  illud  de  Judaeorum  et  Turearum  li¬ 
bris  dico,  libros  Judaeorum  et  Turearum 
melioris  conditionis  esse,  quam  haeretico¬ 
rum  ;  illi  enim  sunt  aperti  hostes  Christiano¬ 
rum,  nec  fallunt  sub  nomine  Christiano,  ut 
haeretici  faciunt.  Itaque  etiam  simplicissi¬ 
mi  quique  norunt  discernere  dogmata  Ju¬ 
daeorum  et  Turearum  a  Christianis  dogma¬ 
tibus,  discernere  autem  haereses  non  pos¬ 
sunt,  nisi  homines  valde  docti.  Praeterea 
etiam  Judaeorum  et  Turearum  libri  prohi¬ 
bentur,  quando  continent  blasphemias  in 
Christum,  aut  judicantur  perniciosi  Chris¬ 
tianis,  ut  patet  de  Thalmud  Judaeorum. 

Ad  illud  de  Origene,  Tertulliano,  Euse- 
bio,  Pelagio,  dico,  eorum  libros  permitti, 
quia  haereses  illae  sunt  extinctae,  et  libri  pro- 


(1)  Luc.  IV,  41 ;  Act.  XVI.  17. 

sunt  propter  antiquitatem.  Adde  quod  Pela¬ 
gii  nihil  habemus  sub  nomine  Pelagii,  sed 
sub  nomine  S.  Hieronymi  ,  qualia  sunt 
commentaria  brevia  in  omnes  epistolas  B. 
Pauli,  Symbolum  falso  inscriptum  ad  Da- 
masum,  et  epistola  qusedam  ad  Demetria¬ 
dem,  quae  hebetur  in  IV.  tomo  ubi  sunt 
etiam  alia  Pelagii  haeresim  sapientia. 

Argumentum  Secundum:  ex  Paulo,  quii. 
Thessal.  V.  dicit :  P?'ophetias  nolite  spernere , 
omnia  probate ,  quod  bonum  est,  tenete  (i) : 
est  enim  sensus ;  Si  quis  futura  praedicat, 
vel  scripturas  interpretetur,  aut  verbo,  aut 
scripto,  nolite  rejicere,  sed  audite,  vel  le¬ 
gite,  et  quod  Catholicae  fidei  consonum  est, 
accipite,  reliquum  omittite. 

Respondeo,  Apostolus  loquitur  de  pro¬ 
phetia  et  scriptis,  quae  nondum  constat,  an 
sint  bona  vel  mala,  et  talia  non  vult  rejici, 
nisi  prius  examinata  ;  sed  quando  scrip¬ 
tum  aliquod  jam  est  examinatum,  et  cons¬ 
tat  esse  malum,  vult  omnino  rejici,  et  talia 
sunt  scripta  omnia,  quae  nobis  prohibentur; 
sunt  enim  probata,  id  est, examinata  omnia, 
et  ideo  prohibita,  quia  mala  reperta  sunt. 

Deinde  licet  Apostolus  ad  totam  Eccle¬ 
siam  scribat,  tamen  non  vult  omnia  fieri  ab 
omnibus,  sed  ab  iis,  qui  possunt,  et  quibus 
ex  officio  incumbit,  sicut  cum  ad  Universi¬ 
tatem  aliquam  mittuntur  articuli  aliqui  sus¬ 
pecti  examinandi,  non  ad  omnes,  qui  sunt 
in  Universitate,  pertinet  eos  examinare,  sed 
solum  ad  Magistros,  vel  quos  ipsi  designa¬ 
verint;  ita  igitur  cum  Apostolus  jubet,  in 
Ecclesia  examinari  prophetias  et  Scriptura¬ 
rum  interpretationes,  certe  non  vult  hoc 
fieri  a  sartoribus  et  caementariis,  sed  ab 
Episcopis,  et  aliis,  quos  Episcopi  sibi  adjun¬ 
gunt. 

Aliud  argumentum  sumunt  ex  testimoniis 
quatuor  veterum  Patrum,  Dionysii  Alexan¬ 
drini,  Theophili  item  Alexandrini,  B.  Hie¬ 
ronymi,  et  Gelasii ;  nam  Dionysius,  ut  scri¬ 
bit  Eusebius  lib.  VII.  hist.  cap.  6.  cum  re¬ 
prehenderetur  quod  libros  haereticorum  le¬ 
geret,  respondit,  se  visionem  habuisse,  qua 
sibi  dicebatur  :  «  Lege  omnia,  quae  in  manus 
tuas  veniunt,  valebis  enim  omnia  expende¬ 
re,  et  probare.  »  Theophilus,  quoque  cum 
argueretur  quod  Origenem  legeret,  respon¬ 
dit,  ut  Socrates  refert  lib.  VI.  hist.  cap.  15. 
se  legere,  ut  quod  bonum  est  excerperet, 
quod  malum  respueret.  B.  Hieronymus  in 


epistola  ad  Alexandrum  et  Minerium,  dicit, 
se  legere  libros  haereticorum,  ut  bona  inde 
excerpat,  etiamsi  sciat,  aliquos  propterea 
de  se  murmurare. 

Gelasius  in  tomo  de  vinculo  anathematis, 
probare  volens,  posse  Concilium  Chalcedo- 
nense  partirn  recipi,  partim  non  recipi,  af¬ 
fert  exemplum  librorum  haereticorum,  qui 
partim  recipiuntur,  partim  rejiciuntur,  et  al¬ 
legat  illud :  omnia  probate,  quod  bonum 
est,  tenete. 

Ad  hoc  ultimum  respondeo,  exemplum 
Gelasii  in  eo  consistere,  quod  sicut  in  Con¬ 
cilio  Chalcedonensi  quaedam  erant  bona, 
quaedam  mala;  et  quaedam  recipienda,  quae¬ 
dam  rejicienda,  ita  et  in  libris  haereticorum: 
non  tamen  vult  dicere,  posse  recipi  libros 
ipsos  haereticorum  propter  vera  admixta, 
sicut  recipitur  Concilium  Chalcedonense, 
nam  alia  ratio  est  Concilii  sanctorum  Pa¬ 
trum,  alia  librorum  haereticorum,  ut  dixi¬ 
mus,  quamquam  veritas  ipsa  inserta  libris 
haereticorum  bona  sit,  et  recipienda,  si  ta¬ 
men  alibi  reperiatur;  verba  ejus  haec  sunt : 
«  Numquidnam  in  ipsorum  haereticorum  li¬ 
bris  non  multa,  quae  ad  veritatem  pertine¬ 
ant,  posita  leguntur  ?  Numquidnam  ideo 
veritas  refutanda  est,  quia  illorum  libri,  ubi 
pravitas  inest,  refutantur  ?  Aut  ideo  pravi 
libri  suscipiendi  sunt  eorum,  quia  veritas, 
quae  illic  inserta  est,  non  negatur?  » 

Ad  alia  respondeo.  Primum  ;  ex  his  locis 
colligi,  semper  in  Ecclesia  fuisse  morem  vi¬ 
tandi  lectionem  librorum  haereticorum, 
alioqui  enim  nemo  istos  Patres  reprehendis¬ 
set.  Dico  Secundo  ,  semper  concessum 
fuisse,  et  modo  etiam  concedi  Episcopis,  et 
aliis  multis  lectionem  librorum  haeretico¬ 
rum,  et  ideo  non  mirum,  si  Dionysius  et 
Theophilus,  qui  Patriarchae  erant,  et  S.  Hie¬ 
ronymus,  qui  semper  doctissimus  est  habi¬ 
tus,  poterant  suo  jure  omnes  libros  legere. 
Dico  Tertio,  nullam  tunc  fortasse  fuisse  le¬ 
gem  universalis  Ecclesiae,  sed  solum  consue¬ 
tudinem  de  nonlegendis  libris  haereticorum, 
exceptis  libris  Arii ;  at  nunc  lex  est  Ecclesiae 
universalis,  cui  parendum  est. 


(1)  I.  Thessal.  V,  20  et  21. 

Posse  haereticos  ab  Ecclesia  damnatos,  tempo¬ 
ralibus  poenis,  et  etiam  morte  mulctari. 

Joannes  Huss  art.  14.  in  Concilio  Cons- 
tantiensi,  sess.  15.  recitato,  asseruit,  non  li¬ 
cere  haereticum  incorrigibilem  tradere  sae¬ 
culari  potestati, et  permittere  comburendum. 
Idem  Lutherus  in  art.  33.  et  in  assertione 
ejusdem.  Nec  novus  est  error,  nam  etiam 
Donatistae  olim  idem  docuerunt,  ut  Parme- 
nianus,  Petilianus,  et  Gaudentius,  ut  Au¬ 
gustinus  testatur  lib.  I.  contra  epistolam 
Parmeniani  cap.  7.  lib.  II.  contra  litteras 
Petiliani  cap.  10.  Lib.  II.  contra  epist.  Gau- 
dentii  cap.  17.  et  26.  et  epist.  50.  ad  Boni- 
facium. 

Contrarium  docent  omnes  Catholici,  et 
aliqui  etiam  ex  haereticis.  Nam  Calvinus 
posteaquam  Michaelem  Servetum  tamquam 
haereticum  publice  supplicio  extremo  affe¬ 
cisset,  et  ab  aliis  sectariis  argueretur,  li¬ 
bellum»  edidit,  in  quo  demonstrat,'  licitum 
esse  in  haereticos  gladio  animadvertere.  Be¬ 
nedictus  quoque  Aretius  in  historia  de  sup¬ 
plicio  Valentini  Gentilis,  eumdem  Gentilem 
ob  haeresim  jure  caesum  a  Bernensi  Magis¬ 
tratu,  contendit.  Fusius  vero  id  ipsum  do¬ 
cet  Theodorus  Beza  in  lib.  de  haereticis  a 
magistratu  puniendis. 

Nos  igitur  breviter  ostendSmus,  haereti¬ 
cos  incorrigibiles.  ac  praesertim  relapsos, 
posse  ac  debere  ab  Ecclesia  rejifei,  et  a  sae¬ 
cularibus  potestatibus,  temporalibus  poenis, 
atque  ipsa  etiam  morte  mulctari. 

Probatur  Primo  Scripturis.  Scriptura  ve¬ 
teris  Testamenti  Deut.  XIII.  severissime  ju¬ 
bet  falsos  Prophetas,  qui  suadent  colere 
Deos  alienos,  sine  ulla  misericordia  occidi, 
et  cap.  XVII.  postquam  dixerat,  ut  in  rebus 
dubiis  consuleretur  summus  Sacerdos,  mox 
subdit :  «  Qui  autem  super bierit,  nolens  obe- 
dire  Sacerdotis  imperio,  ex  sententia  judicis 
moriatur  (1).  Et  rursum  cap.  XVIII.  Prophe¬ 
ta  falsus  interfici  jubetur.  Et  re  ipsa  legem 
hanc  servarunt  Elias,  Josias,  Jehu,  et  alii, 
qui  falsos  Prophetas  plurimos  occiderunt,  ut 
patet  III.  Reg.  XVIII.  et  IV.  Reg.  X.  et 


XXIII.  nullum  est  autem  fere  discrimen  in¬ 
ter  nostros  haereticos  et  falsos  Prophetas  il¬ 
lius  temporis.  Nec  solum  sancti  Reges  et 
Prophetae  blasphemos  morte  mulctarunt,sed 
etiam  Nabuchodonosor  (ut  dicitur  Daniel. 
III.)  edictum  constituit,  ut  quicumque  blas¬ 
phemaret  Deum  Danielis  ,  id  est,  verum 
Deum,  interficeretur,  et  domus  ejus  vasta¬ 
retur ;  in  quo  edicto,  Deo  vero  obsequium  ju¬ 
stissimum  fecit,  ut  B.  Aug.  dicit  in  epist.50. 
et  alibi.  In  novo  Testamento  habemus  in 
primis  Matth.  XVIII.  posse  Ecclesiam  eos, 
qui  obedire  nolunt,  a  se  rejicere,  et  habere 
ut  Ethnicos  et  Publicanos,  ac  proinde  per¬ 
mittere  eos  potestati  saeculari,  tamquam 
non  amplius  Ecclesiae  filios.  Habemusdeinde 
Roman.  XIII.  saecularem  potestatem,  posse 
scelestos  homines  gladio  punire  :  Non  enim , 
inquit,  sine  causa  gladium  portat ,  minister 
enim  Dei  est,  vindex  in  iram  etc.  (2)  Ex  qui¬ 
bus  duobus  locis  aperte  colligitur,  licitum 
esse  haereticos,  qui  omnium  judicio  sunt  re¬ 
belles  Ecclesiae  et  publicae  pacis  perturba¬ 
tores,  ab  Ecclesia  abscindi,  et  a  saeculari 
judice  morte  mulctari. 

Praeterea  Christus  et  Apostolus  ejus  hae¬ 
reticos  iis  rebus  comparaverunt,  quae  sine 
controversia  ferro  et  igne  repelluntur  ;  nam 
Matth.  VII  :  Dominus  ait:  Attendite  a  falsis 
Prophetis,  qui  veniunt  ad  vos  in  vestimentis 
ovium,  intrinsecus  autem  sunt  lupi  rapaces. 
Actor.  XX.  Ego  scio,  quoniam  intrabunt  post 
discessum  meum  lupi  rapaces  (3).  Nomine  lu¬ 
porum  certum  est  haereticos  intelligi  debe¬ 
re,  ut  pulchre  explicat  S.'  Ambrosius  in 
commentario  ad  initium  capitis  decimi  B. 
Lucae.  At  lupi  rapaces  optimo  jure  occidun¬ 
tur,  si  aliter  abigi  non  possunt;  pluris  enim 
facienda  est  vita  ovium,  quam  mors  lupo¬ 
rum.  Item  Joan.  X:  Qui  non  intrat  per  ostium 
in  ovile,  sed  ascendit  aliunde  ille  fur  est  et  la¬ 
tro  (4) :  ubi  nomine  furis  et  latronis  intelli- 
guntur  haeretici,  et  omnes  seductores,  ac 
sectarum  inventores,  ut  Chrysostomus  et 
Augustinus  exponunt ;  fures  autem  et  la¬ 
trones,  quomodo  puniantur  notum  est. 
Item  II.  Timoth.  II.  haeresis  comparatur 
cancro,  qui  non  curatur  medicamentis,  sed 
ferro  exscindi  debet,  alioqui  perpetuo  ser¬ 
pit,  et  totum  corpus  corrumpit.  Denique 
Christus  Joan.  II.  flagello  coegit  negotiato¬ 
res  egredi  de  templo.  Petrus  Actor.  V. 
Ananiam,  et  Sapbiram,  quia  mentiri  ausi 


(1)  Deut.  XVII,  12.  —  (2)  Rom.  XIII,  4.  —  (3)  Matth.  VII,  15;  Act.  XX,  29.  —  (4)  Joan..  X,  1. 

fuerant  Spiritui  Sancto,  occidit:  et  Paulus 
Act.  XIII.  falsum  Prophetam,  qui  procon¬ 
sulem  a  fide  impedire  conabatur,  caecitate 
percussit. 

Probatur  Secundo  sententiis;  et  legibus 
Imperatorum,  quas  Ecclesia  semper  proba¬ 
vit.  Constantinus  I.  Imperator  ad  petitionem 
Nicaenae  Synodi  Arium  cum  aliquot  sociis  in 
exilium  relegav.it,  ut  auctor  est  Sozomenus 
lib.  I.  cap.  20.  historiae;  item  Donatistas 
supplicio  affecit,  ut  Aug.  refert  lib.  I.  con¬ 
tra  epist.  Parmeniani  cap.  7.  et  in  epist. 
166.  ad  Donatistas,  ubi  enumerat  multos 
Imperatores  optimos,  qui  severissimas  leges 
tulerunt  contra  haereticos,  et  unum  solum 
Julianum  Apostatam  haereticis  favisse. 

Deinde  Theodosius  Valentinianus,  Martia- 
nus,  et  alii  religiosissimi  Imperatores,  le¬ 
ges  tulerunt  in  haereticos,  quibus  eos  inter¬ 
dum  aliquot  libris  auri,  interdum  omnibus 
bonis,  interdum  exilio  et  verberibus,  inter¬ 
dum  ultimo  supplicio  mulctari  volu'erunt,  ut 
patet  C.  de  haereticis  L.  Manichaeos.  L. 
Ariani.  L.  Quicumque ,  qua  ultima  lege, 
quae  est  Valentiniani,  et  Martiani  jubentur 
occidi  omnes,  qui  prava  docere  tentantjqui 
vero  eos  docentes  audiunt,  aliquot  libris 
auri  mulctari.  Justinianus  apud  Paulum 
Diaconum  lib.  XVI.  lege  edita  omnes  haere¬ 
ticos  de  finibus  totius  Imperii  ejecit,  conces¬ 
sis  trium  mensium  ad  conversionem  indu¬ 
ciis  ;  deinde  Michael  Imperator  apud  eum- 
dem  Paulum  Diaconum  lib  XXIV.  capita¬ 
lem  poenam  in  haereticos  constituit. 

Probatur  Tertio  legibus  Ecclesiae  cap.  Ad 
abolendam,  et  cap.  Excommunicamus, extra 
de  haereticis,  et  in  Sexto  de  haereticis  cap. 
super  eo,  definit  Ecclesia,  haereticos  incor- 
rigibiles  saeculari  potestati  tradendos,  ut  ab 
eis  debito  modo  puniantur.  Item  Constan- 
tiense  Concilium  sess.  XV.  damnavit  sen¬ 
tentiam  Joannis  Iluss;  et  ipsum  Joannem  et 
Hieronymum  de  Praga  tradidit  saeculari  po¬ 
testati,  a  qua  .ambo  exusti  fuerunt ;  denique 
Leo  X.  articulos  Lulheri  damnavit. 

Probatur  Quarto  testimoniis  Patrum.  Cy¬ 
prianus  lib.  de  exhortatione  martyrii  cap. 5. 
postquam  retulerat  ex  Deuter.  XIII.  necan¬ 
dos  esse  Pseudoprophetas,  subdit  :  «  Si 
hoc  in  Testamento  veteri  flebat,  nunc  magis 
faciendum  esse.  » 

Hieronymus  in  illud  Galat.  V.  Modicum 
fermentum  totam  massam  corrumpit  : «  Igi¬ 
tur,  inquit,  scintilla  statim  ut  apparuerit 
extinguenda  est,  et  termentum  a  massae 


vicina  semovendum ;  secandae  putrida»  car¬ 
nes,  et  scabiosum  animal  a  caulis  ovium 
repellendum,  ne  tota  domus,  massa,  corpus, 
et  pecora,  ardeat,  corrumpatur,  putrescat, 
intereat.  Arius  una  scintilla  fuit,  sed  quia 
non  statim  oppressa  est,  totum  orbem  ejus 
flamma  populata  est.  » 

Augustinus  lib.  II.  retract.  cap.  5.  et  in 
epistol.  48  et  50.  retractat,  quod  aliquando 
senserat,  non  esse  vi  cogendos  haereticos  ad 
fidem,  et  prolixe  probat  id  utilissimum ; 
semper  tamen  excipit  supplicium  mortis, 
non  quod  illos  hoc  non  mereri  putaret,  sed 
tum  quia  hoc  dedecere  Ecclesiae  mansuetu¬ 
dinem  existimabat,  tum  etiam  quia  nondum 
ulla  exstabat  lex  Imperatorum,  qua  haeretici 
juberentur  occidi ;  illa  enim  Lex,  Quicum¬ 
que,  C.  de  haereticis,  paulo  post  mortem 
Augustini  lata  est. 

Quod  autem  Augustinus  existimaverit, 
justum  esse,  si  haeretici  occiderentur,  per¬ 
spicuum  est;  nam  lib.  I.  contra  epistolam 
Parmeniani  cap.  7.  ostendit,  quod  si  puni¬ 
rentur  morte  Donatistae,  juste  punirentur.  Et 
tract.  11.  in  Joan  :  «Occidunt,  inquit,  ani¬ 
mas,  affliguntur  in  corpore,  sempiternas 
mortes  faciunt,  et  temporales  se  perpeti 
conqueruntur  etc.  »  ubi  dicit  falso  iUos  con¬ 
queri,  quod  occiderentur  ab  Imperatoribus: 
tamen  si  etiam  verum  esset,  adhuc  injuste 
conquererentur.  Denique  in  epist.  50.  ad  Bo- 
nifacium  dicit;  Ecclesiam  quidem  nolle  ul¬ 
lum  haereticum  occidi,  tamen  sicut  domus 
David  non  potuit  habere  pacem  nisi  Absalon 
extingueretur,  et  David  pace  regni  moero¬ 
rem  mortis  filii  consolatus  est :  sic  cum  ex 
legibus  Imperatorum  contra  •  haereticos  se¬ 
quitur  aliquorum  mors,  Ecclesiam  dolorem 
materni  cordis  lenire  ac  sanare  tantorum 
liberatione  populorum. 

S.  Leo  in  epist.  91.  ad  Turbium  cap,  1  : 
<(  Merito,  inquit,  Patres  nostri,  sub  quorum 
temporibus  haeresis  haec  nefanda  prorupit, 
per  totum  mundum  instanter  agere,  ut  im¬ 
pius  furor  ab  universa  Ecclesia  pelleretur ; 
quando  etiam  Principes  mundi  hanc  sacri¬ 
legam  amentiam  ita  detestati  sunt,  ut  auc¬ 
torem  ejus,  ac  plerosque  discipulos  legum 
publicarum  ense  prosternerent;  et  profuit 
diu  ista  districtio  Ecclesiasticae  lenitati,  quae 
etsi  sacerdotali  contenta  judicio  cruentas 
refugit  ultiones,  severis  tamen  Christiano¬ 
rum  Principum  constitutionibus  adjuvatur, 
dum  ad  spirituale  nonnumquam  recurrunt 
remedium ,  qui  timent  corporale  suppli- 

cium.  »  Optatus  Milevitanus  lib.  III.  res¬ 
pondens  calumniae  haereticorum,  qui  aeger¬ 
rime  ferebant  duos  ex  suis  a  Machario 
praefecto  interfectos :  «  Videtis,  inquit,  a 
Mose,  et  Phinee,  et  Elia,  et  Machario  simi¬ 
lia  esse  facta,  quia  ab  omnibus  unius  Dei 
vindicta  processit  » 

S.  Gregorius  lib.  I.  epist.  72.  ad  Genna- 
dium  Exarchum  Africae,  laudat  eum,  quod 
magno  zelo  haereticos  armis  persequeretur, 
et  hortatur  ut  pergat. 

S.  Bernardus  serm.  66.  in  Cantica  :  «  Me¬ 
lius,  inquit,  procul  dubio  gladio  coerceren¬ 
tur,  illius  videlicet,  qui  non  sine  causa  gla¬ 
dium  portat,  quam  in  suum  errorem  multos 
trajicere  permittantur;  Dei  enim  minister 
ille  est,  vindex  in  iram  ei,  qui  male  agit. 
Mirabantur  aliqui,  qui  non  modo  patienter, 
sed  etiam  laeti,  ut  videbantur,  ducerenturad 
mortem ;  sed  qui  minus  advertunt,  quanta 
sit  potestas  Diaboli,  non  solum  in  corpora 
hominum,  sed  etiam  in  corda,  quae  semel 
permissus  possederat  :  Nonne  plus  est  sibi- 
met  hominem  injicere  manus ,  quam  id 
libenter  ab  alio  sustinere.  » 

Probatur  Ultimo  ratione  naturali.  Primo, 
haeretici  excommunicari  jure  possunt,  ut 
omnes  fatentur,  ergo  et  occidi.  Probatur 
consequentia,  quia  excommunicatio  est  ma¬ 
jor  poena,  quam  mors  temporalis.  Augusti¬ 
nus  lib.  I.  contra  advers.  Legis  et  Propheta¬ 
rum  cap.  17.  dicit,  horribilius  esse  tradi 
Satanae  per  excommunicationem,  quam  gla¬ 
dio  feriri,  flammis  absumi,  ferisve  subjici  ad 
devorandum. 

Secundo,  experientia  docet,  non  esse  aliud 
remedium  ;  nam  Ecclesia  paulatim  pro¬ 
gressa  est,  et  omnia  remedia  experta;  primo 
solum  excommunicabat;  deinde  addidit  mul- 
ctam  pecuniariam,  tum  exilium ;  ultimo, 
coacta  est  ad  mortem  venire  ;  Nam  excom¬ 
municationem  contemnunt  haeretici,  ac  di¬ 
cunt  esse  fulmina  frigida ;  si  mineris  mul- 
ctam  pecuniariam,  nec  Deum  timent,  nec 
homines  reverentur,  scientes  non  defuturos 
stultos,  qui  illis  credant,  et  a  quibus  alantur. 
Si  in  carcere  concludas,  vel  in  exilium  mit¬ 
tas,  corrumpunt  vicinos  verbis,  et  longe 
positos  libris.  Ergo  solum  remedium  est, 
mittere  illos  mature  in  locum  suum. 

Tertio,  falsarii  omnium  judicio  merentur 
mortem ;  at  haeretici  falsarii  sunt  verbi 
Dei. 

Quarto,  ex  ratione  Augustini  epist.  50. 
gravius  est  non  servare  fidem  hominem  Deo, 


quam  foeminam  viro,  sed  hoc  morte  punitur, 
cur  non  illud? 

Quinto,  tres  causae  sunt  propter  quas  ratio 
docet  homines  occidendos  esse,  quas  pul¬ 
chre  scribit  Galenus  in  libro,  cujus  titulus 
est,  quod  mores  animi  corporis  tempera¬ 
mentum  sequantur,  circa  finem  libri. 

Prima  causa  est,  ne  mali  bonis  noceant, 
neve  innocentes  a  nocentibus  opprimantur ; 
atque  hinc  justissime  omnium  judicio  occi¬ 
duntur  homicidae,  adulteri,  latrones.  Secun¬ 
da  est,  ut  paucorum  supplicio  multi  corri¬ 
gantur  :  et  qui  noluerunt  prodesse  Reipub. 
vivendo,  prosint  moriendo.  Atque  hinc  vide¬ 
mus  etiam  justissime  omnium  judicio  quae¬ 
dam  horrenda  flagitia  morte  puniri,  licet 
proximis  non  noceant,  nisi  exemplo,  ut  Ne- 
cromantiam,  quaedam  nefanda  et  contra 
naturam,  ista  ideo  gravissime  puniuntur,  ut 
caeteri  intelligant,  immania  esse  scelera,  et 
non  audeant  similia  perpetrare.  Tertia  est, 
quia  ipsis  hominibus,  qui  occiduntur,  saepe 
utile  est  occidi,  quando  videlicet  semper 
fiunt  pejores,  et  non  est  probabile  unquam 
eos  ad  sanitatem  mentis  reversuros. 

Hae  autem  rationes  omnes  suadent  haere¬ 
ticos  occidendos;  nam  primum  nocent  proxi¬ 
mis  magis,  quam  ullus  pirata  vel  latro, 
quandoquidem  animas  occidunt,  imo  tollunt 
fundamentum  omnis  boni,  et  Rempub.  tu¬ 
multibus  replent,  qui  necessario  religionum 
diversitatem  sequuntur. 

Deinde,  plurimis  prodest  eorum  suppli¬ 
cium  ;  multi  enim,  quos  impunitas  faciebat 
torpentes,  supplicia  proposita  excitant,  ut 
cogitent  qualis  sit  haeresis,  quam  sequuntur, 
et  videant  ne  forte  vitam  praesentem  misere 
finiant,  et  ad  futuram  beatitudinem  non 
perveniant.  Itaque  et  B.  Aug.  in  epist.  48. 
testatur,  plurimos  conversos  esse,  postquam 
leges  Imperatorum  non  sinebant  haereticos 
impunitos,  et  nos  quotidie  idem  videmus 
fieri  in  locis,  ubi  viget  inquisitio. 

Denique,  haereticis  obstinatis  beneficium 
est,  quod  de  hac  vita  tollantur;  nam  quo 
diutius  vivunt,  eo  plures  errores  excogitant, 
plures  pervertunt,  et  majorem  sibi  damna¬ 
tionem  acquirunt. 

Solvuntur  objectiones. 

Superest  argumenta  Lutheri  atque  ■  alio¬ 
rum  haereticorum  diluere.  Argumentum 
Primum,  ab  experientia  totius  Ecclesia}  : 
«  Ecclesia,  inquit  Lutherus,  ab  initio  sui 
usque  huc  nullum  combussit  haereticum  ;  » 
ergo  non  videtur  esse  voluntas  spiritus,  ut 
comburantur. 

Respondeo,  argumentum  hoc  optime  pro¬ 
bat,  non  sententiam  sed  imperitiam,  vel  im¬ 
pudentiam  Lutheri;  Nam  cum  infiniti  pro- 
pemodum  vel  combusti,  vel  aliter  necati 
fuerint,  aut  id  ignoravit  Lutherus,  et  tunc 
imperitus  est,  aut  non  ignoravit,  et  impu¬ 
dens  ac  mendax  esse  convincitur ;  nam  quod 
ha}retici  sint  saepe  ab  Ecclesia  combusti,  os¬ 
tendi  potest,  si  adducamus  pauca  exempla 
de  multis.  Priscillianus  haeresiarcha  cum 
sociis,  a  Maximo  Christiano  Imperatore  ne¬ 
catus  est,  ut  S.  Hieronymus  in  lib. '  de  viris 
illustribus  testatur,  et  de  Donatistis  occisis 
meminit  Optatus  lib.  III.  contra  Parmenia- 
num. 

Basilius  quidam  Magus,  ac  proinde  haere¬ 
ticus;  nam  vix  ulli  sunt  vere  Magi  non  hae¬ 
retici,  Romae  combustus  est  a  Christiano,  et 
Catholico  populo,  ut  B.  Gregorius  testatur 
lib.  I.  Dialogorum  cap.  4. 

Rursum  alius  Basilius  auctor  haeresis  Bo- 
gomilorum  ab  Alexio  Comneno  Imperatore 
publice  exustus  est,  ut  scribit  Zonaras  in 
vita  Alexii. 

Tempore  etiam  B.  Bernardi,  quod  haere¬ 
tici  ultimo  supplicio  afficerentur,  testatur 
ipse  in  Cantica  serm.  66.  Temporibus  Inno- 
centii  III.  fuerunt  aliquando  simul  exusti 
180.  haeretici  Albigenses,  cum  antea  et  ver¬ 
bis,  et  miraculis  eos  S.  Dominicus  convicis¬ 
set,  et  multos  eorum  socios  convertisset. 
Scribit  rem  totam  B.  Antonius  III.  parte 
tit.  19.  cap.  I.  §  4.  historiae. 

Ac  ut  alios  infinitos  omittam,  Joannes 
Huss,  et  Hieronymus  de  iPraga  in  Constan- 
tiensi  Concilio  ab  Imperatore  Sigismundo 
exusti  fuerunt. 

Respondet  Lutherus  ad  hoc  ultimum  exem¬ 


plum  :  Ego  de  haereticis  loquor, Huss  autem, 
et  Pragensis  non  fuerunt  haeretici.  Contra. 
Saltem  Priscillianus,  et  Bogomiles,  et  Albi¬ 
genses  fuerunt  haeretici.  Praeterea  Jeannes  • 
Huss,  et  nobis  Catholicis,  et  ipsi  Luthero 
haereticus  fuit ;  quod  nobis,  notum  est :  quod 
Luthero,  probatur ;  nam  Lutherus  in  lib. 
contra  Regem  Angliae  asserit  impium  esse, 
et  blasphemum  negare  verum  panem  in 
Eucharistia  cum  corpore  Domini :  et  pium, 
atque  Catholicum,  negare  conversionem  pa¬ 
nis  in  corpus.  At  Joannes  Huss  usque  ad 
mortem  in  contraria  sententia  fuit,  et  pro¬ 
testatus  est  in  ea  fide  se  mori,  credens  fir¬ 
missime  panis  conversionem  in  corpus 
Christi,  ut  Joannes  Cochlaeus  refert  lib.  II. 
de  historia  Ilussitarum,  pag.  76. 

Argumentum  Secundum,  experientia  tes¬ 
tatur,  non  profici  terroribus.  Respondeo, 
experientia  est  in  contrarium  ;  nam  Dona- 
tistse,  Manichaei,  et  Albigenses  armis  profli¬ 
gati  et  extincti  sunt.  Item  Augustinus  testa¬ 
tur  plurimos  conversos  suo  tempore  ob 
metum  poenae,  epist.  48. 

Argumentum  Tertium,  Ecclesia  tolerat  Ju¬ 
daeos,  cur  non  haereticos?  Respondeo  Primo, 
Judaei  numquam  susceperunt  fidem  Chris¬ 
tianam,  haeretici  susceperunt.  Secundo,  Ju¬ 
daei  religionem  colunt,  quam  Deus  instituit 
saltem  pro  tempore,  haeretici  eam,  quam 
Diabolus  invenit.  Tertio,  spcta  Judaeorum 
Ecclesiae  utilis  est,  quia  eorum  libri  sunt 
prophetiae  nostrarum  rerum,  et  eorum  cae¬ 
remoniae  figurae  nostrarum  mysteriorum,  et 
hinc  probamus  Gentilibus  nos  non  finxisse 
haec  vaticinia,  quandoquidem  servantur  a 
nostris  inimicis;  denique  Judaei  non  conan¬ 
tur  pervertere  Christianos,  iit  plurimum, 
sicut  faciunt  haeretici.  Vide  Concilium  Tole¬ 
tanum  IV,  can.  55  et  56.  et  Augustinum  in 
Psalm.  LIX.  Item  Bernardum  in  epist.  322. 
ad  Spirenses,  et  323.  ad  Episcopum  Mogun- 
tinum. 

Argumentum  Quartum,  ex  Isaia  II  :  Con¬ 
flabunt  gladios  suos  in  vomeres,  et  lanceas  suas 
in  falces  (I).  Respondeo,  non  est  ad  propo¬ 
situm,  nam  ut  B.  Hieronymus  exponit,  des¬ 
cribit  Propheta  tempus  adventus  Messiae,  ac 
dicit  futurum  tempus  altissimoe  pacis,  ita  ut 
homines  convertant  instrumenta  militiae  in 
instrumenta  agriculturae,  et  non  exercean¬ 
tur  ultra,  id  est,  in  longum  tempus  ad  prae¬ 
lium;  hoc  autem  tempus  impletum  est  in 


(1)  Isai.  11,4. 

Christi  nativitate ;  numquam  enim  fuit  tam 
generalis,  et  tam  diuturna  pax  in  toto  orbe, 
quam  tempore  Augusti.  Deinde,  si  verum 
est,  numquam  futura  in  Ecclesia  bella,  ut 
Lutherus  ex  hoc  loco  deducit,  manifestum 
erit  apud  Lutheranos  non  esse  Ecclesiam, 
qui  et  inter  se,  et  contra  Catholicos  gravis¬ 
sima  bella  moverunt,  quale  fuit  illud  contra 
Carolum  V.  in  quo  captus  fuit  Dux  Saxoni® 
et  Landgravius. 

Argumentum  Quintum ,  ex  Isaia  XI :  Non 
occident ,  et  non  nocebunt  in  omni  monte  sancto 
meo  (1).  Respondeo,  argumentum  est  contra 
ipsum  Lutherum,  nam  non  cRcit  Propheta 
quod  Catholici  non  occident  haereticos,  sed 
potius  contra  quod  haeretici  non  occident, 
et  non  nocebunt  Catholicis ;  loquitur  enim 
Propheta  de  leonibus,  et  ursis,  et  serpenti¬ 
bus,  regulis,  aliisque  venenatis  bestiis,  de 
quibus  dixerat  :  Et  delectabitur  infans  ab 
ubere  super  foramine  aspidis,  et  in  caverna  re¬ 
guli  mittet  manum  suam  etc.  (2)  his  autem 
bestiis  Diabolus,  et  haeretici  ejus  ministri 
significantur,  ut  Hieronymus  ,  et  Cyrillus 
exponunt  :  Ac  dicit,  quod  non  occident,  ne¬ 
que  nocebunt  in  omni  Ecclesia  ;  tametsi 
enim  haeretici  videntur  Ecclesiae  nocere, 
tamen  re  vera  non  nocent,  sed  eam  exer¬ 
cent,  et  in  sapientia,  ac  patientia  proficere 
faciunt. 

Argumentum  Sextum,  Matth.  XYUI.  Do¬ 
minus  constituit,  ut  haeretici  haberentur  pro 
Ethnicis  et  Publicanis,  non  ut  combureren¬ 
tur.  Et  Paulus  ad  Titum  III.  jubet  haereticum 
vitari,  non  occidi,  ergo  non  licet  eos  occi¬ 
dere.  Respondeo,  Christum  quidem,  et  Pau¬ 
lum  hoc  loco  non  praecepisse,  sed  nec  pro¬ 
hibuisse,  ut  comburerentur  haeretici  :  ac 
proinde  nihil  ex  hoc  loco  deduci.  Et  haec  est 
solutio ;  qua  ipse  etiam  Lutherus  uti  con¬ 
suevit;  nam  in  lib.  II.  contra  Carolstadium, 
objicienti  Carolstadio,  cur  vocaret  Sacra¬ 
menta  ,  quae  Christus  non  praeceperat  sic 
vocari ;  respondit  Lutherus  ,  et  quare  tu 
prohibes  ea  vocari  Sacramenta,  quae  Chris¬ 
tus  non  prohibuit  vocari.  PraetereaChristus, 
et  Paulus  nusquam  jubent  adulteros,  et  fal¬ 
sarios  occidi,  suspendi  fures,  comburi  la¬ 
trones,  et  tamen  id  fieri,  et  recte  fieri, neque 
Lutherus  negare  auderet. 

Argumentum  Septimum,  B.  Martinus 
apud  Sulpitium  lib.  II  sacrae  historiae  circa 
finem,  vehementer  redarguit  Idacium,  et 


Ithacium  Episcopos,  qui  procurabant  mor¬ 
tem  Priscilliani  haeretici  apud  Imperatorem; 
eosdem  etiam  tamquam  ingentis  criminis 
reos  propter  eamdem  causam  ibidem  Sulpi- 
tius  accusat. 

Respondeo,  duabus  de  causis  merito  accu¬ 
sari  illos  Episcopos.  Primo,  quia  causam 
Ecclesiasticam  ad  Imperatorem  deferebant ; 
nam  Priscillianus  accusatus  apud  Concilium, 
provocavit  a  Concilio  ad  Imperatorem,  et 
hoc  Episcopi  permiserunt;  et  de  hac  re  ait 
B.  Martinus,  novum,  et  inauditum  nefas  est, 
ut  causam  Ecclesiae  judex  saeculi  judicaret. 
Secundo,  quia  Episcopi  illi  assumpserunt 
officium  accusatoris  in  causa  sanguinis ;  etsi 
enim  Episcoporum  est  haereticos  excommu¬ 
nicare,  et  relinquere  judici  saeculari,  et  hor¬ 
tari  etiamjudices,  ut  munere  suo  fungantur, 
non  tamen  decet  Episcopum  accusatorem 
agere.  Quod  autem  Sulpitius  putaverit  juste 
Priscillianum  occisum  cum  sociis,  patet  ex 
illis  verbis  ejus  :  «  Hoc  modo,  inquit,  homi¬ 
nes  luce  indignissimi  pessimo  exemplo  ne¬ 
cati  sunt.  » 

Argumentum  Octavum.  I.  Gorinth.  XI : 
Oportet  hcereses  esse,  ut  qui  probati  sunt  mani¬ 
festi  fiant  (3),  ergo  non  debent  extirpari. 
Respondeo  sensus  illius  sententiae  est,  posi¬ 
ta  nequitia  Diaboli,  qui  semper  haereses  se¬ 
minat,  et  natura  hominum  corrupta,  atque 
ad  malum  propensa,  et  postremo  divina  per¬ 
missione,  necesse  est  in  mundo  haereses  inve¬ 
niri,  sicut  dicimus,  oportet  in  horto  esse  ali¬ 
quas  malas  herbas  et  sicut  Dominus  ait :  Ne¬ 
cesse  est  ut  veniant  scandala,  Matth.  XVIII  (4). 
Itaque  non  jubet  Apostolus  ut  haereses  se¬ 
minemus,  vel  ut  eas  pro  viribus  non  extir- 
pemus,  sed  solum  praedicit  id  quod  semper 
in  mundo  erit :  sicut  scandala  tollere,  et 
malas  herbas  de  horto  extirpare  justissime 
conamur,  licet  sciamus  nunquam  omnia 
scandala  tollenda. 

Argumentum  Nonum.  Luc.  XI.  Discipu¬ 
lis  cupientibus  comburere  Samaritas,  Domi¬ 
nus  ait:  Nescitis  cujus  spiritus  estis  (5).  Res¬ 
pondeo,  Primo  latissima  differentia  est  in¬ 
ter  Samaritas  illos,  et  haereticos ;  illi  enim 
nunquam  promiserant  se  Christi  religio¬ 
nem  servaturos,  sed  tunc  primum  eis  offe¬ 
rebatur,  et  ideo  compellendi  non  erant.  At 
haeretici  promiserunt,  professique  sunt  se 
Christi  fidem  servaturos,  ideo  merito  com¬ 
pelluntur.  Deinde  Jacobus  et  Joannes  non  tam 


(1)  Isai  XI,  9.  —  (2)  Id.,  8.  —  (3)  I.  Cor.  XI,  19,  —  (4)  Matth.  XVIII,  7.  —  (5)  Luc.  IX,  55. 

zelo  salutis  animarum,  quam  amore  vindic¬ 
tae  cupiebant  Samaritas  comburi,  et  ideo 
merito  arguuntur.  Ecclesia  vero  zelo  salu¬ 
tis  animarum,  quas  haeretici  pervertunt,  eos 
persequitur,  quo  zelo  ipse  Christus  bis  fla¬ 
gello  ejecit  ex  templo  vendentes  oves  et  bo¬ 
ves  :  Et  mensas  nummulariorum  subvertit , 
Joan.  II.  et  Matth.  XXI.  Petrus  occidit  Ana- 
niam  et  Saphiram,  Actor.  V.  Paulus  tradi¬ 
dit  fornicarium  Satance  in  interitum  car¬ 
nis:  I.  Corinth.  V.  ut  omittam  Mosem,  Phi- 
nees,  Eliam,  Mathathiam,  et  alios,  qui  zelo 
Dei  plurimos  occiderunt. 

Argumentum  decimum.  Matth.  XIII :  Si¬ 
nite  utraque  crescere  usque  ad  messem  (1).  Hic 
aperte  Dominus  de  haereticis  loquitur,  et 
prohibet  eos  occidi,  ut  Chrysostomus  hunc 
locum  exponens  ait,  ut  etiam  Cyprianus  lib. 
III.  epist.  3.  ad  Maximum,  et  Urbanum,  ubi 
de  hac  parabola  loquens  dicit,  soli  Domino 
concessum  esse,  vel  fictilia  vasa  confringe¬ 
re,  vel  zizania  evellere. 

Respondeo,  nomine  zizaniorum  non  intel- 
liguntur  soli  haeretici,  sed  omnes  homines 
mali,  ut  patet  ex  ipsa  Domini  explicatione, 
ait  enim  :  «  Bonum  semen,  filii  sunt  regni, 
zizania  filii  nequam.  »  Etinfra:  «  Sicut  ergo 
colliguntur  zizania,  et  igni  comburuntur,  sic 
erit  in  consummatione  saeculi :  Mittet  filius 
hominis  Angelos  suos,  et  colligent  de  regno 
ejus  omnia  scandala,  et  eos  qui  faciunt  ini¬ 
quitatem,  et  mittent  eos  in  caminum  ignis.» 
Cum  autem  prohibetDominus  extirpari  malos 
non  prohibet  ne  iste,  aut  ille  occidatur,  sed 
prohibet  ne  boni  conentur  omnes  malos  ubi¬ 
que  extirpare,  et  nullum  omnino  permittere, 
id  enim  fieri  non  posset  sine  ingenti  clade 
bonorum,  et  hoc  est  quod  Dominus  ait,  ne 
fbrte  cum  eis  eradicetis  simul  et  triticum. 
Itaque  parabola  generalis  est,  et  solum  do¬ 
cet  nunquam  futurum  ante  mundi  consum¬ 
mationem,  ut  omnes  mali  eradicentur. 

Cum  autem  in  particulari  quaestio  est  vel 
de  haereticis,  vel  de  furibus,  vel  de  aliis  ma¬ 
lis  ;  An  sint  extirpandi ;  semper  consideran¬ 
dum  est,  juxta  rationem  Domini,  an  id  pos¬ 
sit  fieri  sine  detrimento  bonorum  ;  et  si  qui¬ 
dem  potest  fieri,  sunt  procul  dubio  extirpan¬ 
di  :  si  autem  non  possunt,  quia  vel  non  sunt 
satis  noti,  et  periculum  est  ne  plectantur  in¬ 
nocentes  pro  nocentibus,  vel  sunt  fortiores 
nobis,  et  periculum  estnesieos  bello  aggre¬ 
diamur  pluves  ex  nobio  cadant  quam  ex  illis, 


tunc  quiescendum  est.  Ita  respondet  Augus- 
tin.  lib.  III.  contra  epist.  Parmen.  cap.  2. 
hunc  locum  explicans  sibi  a  Donatistis  objec¬ 
tum.  Neque  aliud  Chrysostomus  docet,  ut  pa¬ 
tet  ex  his  verbis  :  «  Dominus,  inquit,  prohi¬ 
bet  evelli  zizania,  ne  forte  simul  cum  ziza¬ 
niis  herbam  etiam  tritici  evellant ;  nam  si 
tunc  trucidarentur  haeretici,  atrox  et  irre- 
conciliabile  bellum  orbe  inferretur.  »  Porro 
Cyprianus  non  de  haereticis,  sed  de  malis 
Christianis  in  ea  epistola  hanc  parabolam 
intelligit,  nec  tam  prohibet  occidi  scelestos, 
sed  dicit  solius  Domini  esse  discernere  ma¬ 
los  a  bonis,  'et  frumenta  a  zizaniis  omnino 
purgare . 

Argumentum  undecimum.  Joan.  VI.  cum 
multi  ex  discipulis  recessissent,  Dominus 
ait :  Vultis  et  vos  abire  ?  (2)  Ergo  sic  etiam 
Ecclesia  facere  debet. 

Respondeo,  negatur  consequentia;  Pri¬ 
mo,  quia  illi  non  obligaverant  se  ad  manen¬ 
dum,  sicut  hairetici  se  per  Baptismum  obli¬ 
gaverunt.  Secundo, quia  decebat  ut  Christus, 
qui  venerat  judicari  non  judicare,  non  per 
se  suas  injurias  ulcisceretur,  sed  eas  vindi¬ 
candas  filiis  suis  spiritualibus  relinqueret, 
cujus  rei  figuram  habemus  in  David,  quous¬ 
que  vixit,  numquam  occidi  voluit  Semei,  qui 
sibi  maledixerat,  sed  tamen  in  morte  praece¬ 
pit  Salomoni,  ut  ipse  peccatum  illud  non  re¬ 
linqueret  inultum,  III.  Reg.  II. 

Argumentum  duodecimum.  Fides  est  do¬ 
num  Dei,  nemo  igitur  ad  eam  compelli  po¬ 
test.  Respondeo,  sic  eam  esse  donum  Dei,  ut 
etiam  sit  actus  liberi  arbitrii,  alioqui  etiam 
castitas,  et  caeterae  virtutes  sunt  dona  Dei, 
et  tamen  recte  puniuntur  adulteri,  homici¬ 
da!,  latrones,  et  coguntur  caste,  ac  juste  vi¬ 
vere.  Sapientia  quoque  est  Donum  Dei,  et 
tamen  scriptum  est  Proverb.  XXIX  :  Virga , 
et  correptio  tribuunt  sapientiam  (3).  Denique 
fides  est  donum  Dei,  sed  Deus  hoc  donum 
conservat  variis  modis,  quorum  unus  cor¬ 
reptio  est. 

Argumentum  decimumtertium.  Dominus 
attribuit  Ecclesia}  gladium  spiritus,  quod 
est  verbum  Dei,  non  autem  gladium  ferri, 
imo  Petro  volenti  gladio  ferreo  ipsum  de¬ 
fendere,  ait:  «  Mitte  gladium  tuum  in  va¬ 
ginam.  »  Joan.  XVIII. 

Respondeo,  Ecclesia  sicut  habet  Princi¬ 
pes  Ecclesiasticos,  et  saeculares,  qui  sunt 
quasi  duo  Ecclesia!  brachia,  ita  duos  habet 


(1)  Matth.  XIII,  30.  —  (2)  Joan.  VI,  68.  —  (3)  Prov.  XXIX,  15, 

gladios,  spiritualem,  et  materialem,  et  ideo 
quando  manus  dextera  gladio  spirituali  non 
potuit  haereticum  convertere,  invocat  auxi¬ 
lium  brachii  sinistri,  ut  gladio  ferreo  haere¬ 
ticos  coerceat,  et  hoc  fortasse  significavit 
Dominus,  cum  prohibuit  Petrum,  qui  erat 
futurus  Princeps  Ecclesiasticorum,  uti  gla¬ 
dio  ferreo. 

S.  Bernardus  lib.  IV.  de  consideratione  : 
«  Quid,  inquit,  tu  denuo  usurpare  gladium 
tentas,  quem  semel  jussus  es  ponere  in  vagi¬ 
nam?  Quem  tamen  qui  tuum  negant,  non 
satis  mihi  videntur  attendere  verbum  Domi¬ 
ni,  dicentis  sic :  Converte  gladium  tuum  in 
vaginam;  tuus  ergo  et  ipse,  tuo  forsitan 
nutu,  et  si  non  tua  manu  evaginandus.  Alio- 
quin  si  nullo  modo  ad  te  pertineret  et  is, 
dicentibus  Apostolis  :  Ecce  duo  gladii  hic; 
non  respondisset  Dominus,  satis  est,  sed  ni¬ 
mis  est.  Uterque  ergo  Ecclesiae  et  spiritua¬ 
lis  scilicet  gladius,  et  materialis,  sed  is  qui¬ 
dem  pro  Ecclesia,  ille  vero  et  ab  Ecclesia 
exercendus  est  :  ille  sacerdotis,  is  militis 
manu  sed  sane  ad  nutum  sacerdotis,  et  jus¬ 
sum  Imperatoris.  »  Haec  ille.  Posset  tamen 
brevius  dicit,  solum  prohibuisse  Dominum 
usum  gladii  privata  auctoritate ;  tunc  enim 
Petrus  nondum  Pontifex,  sed  discipulus  erat. 

Argumentum  Decimumquartum.  Ecclesia 
uon  parcit  haereticis  nisi  semel,  Apostolus 
autem  ad  Titum  III.  jubet  ut  bis  ad  mini¬ 
mum  haereticis  parcatur. 

Respondeo,  etsi  nunc  tam  Latini,  quam 
Graeci  codices  constanter  habeant :  Post 
unam  et  alteram  correptionem  (1).  Tamen 
olim  in  Graecis  et  in  Latinis  quibusdam  non 
habebatur,  nisi  :  Post  unam  correptionem  de¬ 
vita;  ut  patet  ex  Irenaeo  lib.  III.  cap.  3. 
Tertulliano  de  praescript.  Cypriano  lib.  III. 
ad  Quirinum  cap.  78.  Ambrosio  et  Hierony¬ 
mo  in  hunc  locum  Apostoli.  Itaque  incertum 
est  quae  sit  vera  lectio.  Dico  praeterea,  in 
hunc  locum  Apostoli,  qui  tamen  S.  Hierony¬ 
mus  magis  approbat  lectionem  nostram 
eamque  dicit  magis  placuisse  S.  Athanasio, 
ideo  dico  Apostolum  non  loqui  de  venia 
danda  haeretico  converso,  sed  de  admoni¬ 
tione,  quae  praemittitur  antequam  haereticus 
excommunicetur  per  sententiam  judicis  : 
hoc  autem  Ecclesia  servat  non  solum  in  hae¬ 
reticis,  sed  etiam  in  omnibus  aliis,  quos  ex¬ 
communicat,  semper  enim  duas  admonitio¬ 
nes  ut  minimum  praemittit. 

(1)  Tit.  III*  10.  (2)  I.  Cor.  V,  12. 


Argumentum  Decimumquintum,  Haeretici 
sunt  extra  Ecclesiam  :  At  nihil  ad  nos  de  iis , 
qui  foris  sunt,  I.  Gorinth.  Y.  (2)  Respondeo, 
sunt  extra  Ecclesiam,  sed  cum  debito  atque 
obligatione  manendi  intus,  et  ideo  cogi  pos¬ 
sunt  ut  redeant,  sicut  cogimus  oves,  quando 
de  grege  fugerunt. 

Argumentum  Decimumsextum.  Contra 
mansuetudinem  Ecclesiae  esse  videtur  velle 
mortem  haereticorum. 

Respondeo,  Primo,  non  est  contra  man¬ 
suetudinem  Ecclesiae,  quia  tenetur  misereri 
filiorum  suorum,  et  tunc  vere  immitis,  et 
crudelis  esset,  si  mallet  parcere  lupis,  quam 
ovibus.  Secundo,  quia  Ecclesia  experta  est 
omnes  alias  rationes,  antequam  ad  ultimum 
supplicium  inferendum  adduci  posset;  Nam 
initio,  ut  supra  diximus,  solum  excommuni¬ 
cabat,  deinde  videns  hoc  non  sufficere  addi¬ 
dit  poenam  pecuniariam,  tum  amissionem 
omnium  bonorum,  postea  exilium,  tandem 
huc  devenit,  ut  satis  patet  ex  variis  legibus 
antiquiorum  Imperatorum  in  C.  tit.  de  hae¬ 
reticis. 

Argumentum  Decimumseptimum.  Fides 
est  libera.  Respondeo,  liberum  duobus  mo¬ 
dis  accipitur.  Uno  modo  ab  obligatione,  quo¬ 
modo  dicimus  liberum  est  vovere  castitatem, 
intrare  religionem  ;  at  non  est  liberum  fran¬ 
gere  votum,  egredi  religionem  ;  et  hoc  mo¬ 
do  fides  in  iis,  qui  eam  nunquam  recepe¬ 
runt,  libera  est  ab  obligatione  humani  juris, 
sed  non  divini ;  et  ideo  homines  non  cogunt, 
Deus  tamep  puniet.  At  in  iis,  qui  eam  in 
Baptismo  professi  sunt,  non  est  libera  ab 
obligatione,  nec  juris  divini,  nec  humani, 
et  ideo  cogunt  homines,  ut  ea  servetur.  Al¬ 
tero  modo  sumitur  liberum,  ut  distinguitur 
contra  necessarium,  et  hoc  modo  liberum 
est  non  credere,  sicut  liberum  est  alia  pec¬ 
cata  committere,  sed  hsec  libertas  non  impe¬ 
dit,  quin  homines  male  agentes  puniantur. 
Imo  potius  exigit  ut  puniantur,  nam  si  libe¬ 
rum  est  credere,  et  non  credere,  ergo  po¬ 
tuit  credere  et  manere  in  Ecclesia,  sicut  de¬ 
buit  et  quia  non  fecit,  merito  punitur :  ita 
respondet  S.  August.  in  epist.  30.  ad  Boni- 
facium,  et  lib.  II.  contra  epistolam  Gauden- 
tii  cap.  11  :  «  Datum  est  homini,  inquit,  li¬ 
berum  arbitrium,  sed  ut  si  esset  male  fa¬ 
ciens,  fieret  mala  patiens.  » 

Argumentum  Decimqmoctavum.  Num- 
quam  Apostoli  brachium  saeculare  contra 

haereticos  invocaverunt.  Respondet  S.  Au¬ 
gustinus  in  epist.  50.  et  alibi,  Apostolos  id 
non  fecisse,  quia  nullus  tunc  erat  Christia¬ 
nus  Princeps,  quem  invocarent.  Tunc  enim 
implebatur  illud  Psalm.  II :  Astiterunt  Deges 
terree ,  et  Principes  convenerunt  in  unum  ad¬ 
versus  Dominum ,  et  adversus  Christum  ejus. 

(1)  Psal.  II,  2  et  10. 


At  postquam  tempore  Constantini  coepit  il¬ 
lud  impleri,  quod  sequitur  in  eodem  Psal¬ 
mo  :  Et  nunc  Reges  intelligite,  erudimini ,  qui 
judicatis  terram,  servite  Domino  in  timore  (i) : 
Mox  Ecclesia  auxilium  saecularis  brachii  im¬ 
ploravit. 


SEXTA  CONTROVERSIA  GENERALIS 


DE  ECCLESIA 

QILE  EST  IN  PURGATORIO 

DUOBUS  LIBRIS  EXPLICATA 

PRAEFATIO 


Disseruimus  hactenus  de  ea  parte  Ecclesiae,  quae  est  in  terris  :  Nunc  de 
ea  disputandum  est,  quae  degit  infra  terram;  disputaturi  ultimo  de  illa, 
quae  regnat  in  coelis;  et  quoniam  fideles  jam  defuncti,  necdum  beati,  et 
corpore,  et  animo  sunt  infra  terram,  diversis  in  locis,  ideo  primum  de 
loco  animarum  dicemus;  secundo  de  loco  corporum,  id  est,  de  sepul¬ 
tura. 

Sed  antequam  ad  quaestiones  veniamus,  tria  praemittenda  sunt.  Primo, 
quid  nomine  Purgatorii  hoc  loco  intelligamus.  Secundo,  qui  fuerint  er¬ 
rores  de  Purgatorio.  Tertio,  quo  ordine  sit  explicanda  haec  disputatio. 

Scripserunt  autem  de  Purgatorio  Joannes  Boffensis  contra  articulos 
Lutheri;  Joannes  Eckius  lib.  IV.  de  Purgatorio;  Joannes  Bunderius  in 
suo  Compendio  titul.  J8.  Joannes  Garetius  lib.  de  orat,  pro  defunctis; 
Jacobus  Latomus  in  explicatione  artic.  sexti  Lovaniensium ;  Jodocus  Clic- 
thovaeus  in  lib.  de  Purgatorio;  Bernardus  Lutzenburg.  lib.  unico  de  Pur¬ 
gatorio;  Alphonsus  de  Castro,  verbo  Purgatorium;  Martinus  Peresius 
Ajala  de  traditionibus;  Claudius  Coussord  contra  Waldenses;  Cajetanus 
tom  I.  tract.  25  et  24;  Franciscus  Orantius  lib.  V.  de  locis  Catholicis; 
Hugo  Etherianus  de  regressu  animarum  ab  inferis;  Calharinus  lib.  de 
veritate  Purgatorii. 

CONTROVERSIARUM 


DE  ECCLESIA  PATIENTI 

\ 

I 

LIBER  PRIMUS 

DE  PURGATORIO. 


CAPUT  I. 

De  nomine  Purgatorii. 

Tria  in  Scripturis  inveniuntur,  quibus  tri¬ 
buitur  purgatio  peccatorum,  et  purgatoria 
dici  possunt.  Primo,  Christus  ipse,  de  quo 
dicitur  ad  Hebr.  I :  Purgationem  peccatorum 
faciens.  Joan.  I :  Ecce  agnus  Dei,  ecce  qui  tollit 
peccata  mundi  (i).  Sed  de  hoc  non  loquimur, 
tum  quod  non  soleat  Christus  vocari  Purga¬ 
torium,  tum  quod  sit  extra  controversiam 
eum  purgatorem  peccatorum  esse. 

Secundo,  tribulationes  hujus  vitae,  de  qui¬ 
bus  ad  litteram  videtur  intelligcndus  Mala- 
chias  cap.  III  :  Ipse  sedebit  quasi  ignis  con¬ 
flans,  et  quasi  herba  fullonum,  et  purgabit 
filios  Levi,  et  colabit  eos  quasi  aurum ,  et  quasi 
argentum  (2).  Nam,  ut  recte  exponit  B.  Hie¬ 
ronymus,  hic  agitur  de  tribulatione,  quae 
praecedet  diem  judicii  ad  purganda  peccata 
fidelium,  et  Joan.  XV  :  Omnem  palmitem  in 
me  non  ferentem  fructum  tollet  eum,  et  omnem 
qui  fert  fructum,  purgabit  eum,  ut  fructum 
plus  afferat  (3).  De  hoc  Purgatorio  non  loqui¬ 
mur, tum  quod  sit  extra  controversiam,  tum 
etiam  quod  non  semper  tribulatio  hujus 
vitae  sit  purgatoria.  Nam  multi  justi  affligun¬ 
tur,  non  ut  purgentur,  sed  ut  exerceantur, 
et  probentur  juxta  illud  Ecclesiast.  XXVII  : 
Vasa  figuli  probat  fornax,  et  homines  justos 
tentatio  tribulationis  (4).  Et  multi  injusti  affli¬ 


guntur,  non  ut  purgentur,  sed  ut  incipiant 
damnationis  suae  pcenas  gustare. 

Vocatur  ergo  tertio  Purgatorium,  locus 
quidam,  in  quo  tamquam  in  carcere  post 
hanc  vitam  purgantur  animae,  quae  in  hac 
non  plene  purgatae  fuerunt,  ut  nimirum  sic 
purgatae  in  coelum  ingredi  valeant,  quo  ni¬ 
hil  intrabit  coinquinatum.  De  hoc  est  tota 
controversia. 


CAPUT  II. 

De  erroribus  circa  Purgatorium. 

Multi,  et  inter  se  contrarii  errores  fuerunt 
de  Purgatorio.  Primus  omnium,  qui  aliquid 
sensit  contra  Purgatorium,  videtur  fuisse 
Aerius,  qui  teste  Epiphanio  haeres.  75.  ct 
Augustino  haeres.  53.  docuit,  non  esse  pro 
defunctis  orandum.  Hinc  enimsequitur,  aut 
non  egere  precibus,  aut  non  posse  juvari, 
quorum  utrumque  Purgatorio  repugnat, 
saltem  eo  modo  existenti,  quo  ab  Ecclesia 
ponitur. 

Diserte  autem  Purgatorium  negaverunt 
Waldenses,  ut  Guido  Carmelita  in  Summa 
de  haereticis  etB.  Antoninus  IV.  part.  tit.  11. 
cap.  7.  §.  2.  Summae  Theologiae  referunt. 

Idem  docuerunt  Apostolici  apud  B.  Ber- 
nardum  serm.  66.  in  Cantic.  et  forte  Wal¬ 
denses  proles  sunt  Apostolicorum  ;  nam  in 
erroribus,  qui  eis  tribuuntur,  conveniunt, 


(1)  Habr.  I,  3;  Joan.  I,  29.  —  (2)  Malach.  III,  2  et  3.  —  (3)  Joan.  XV,  2.  -  (4)  Eccl.  XXVII,  6. 

et  tempore  sunt  vicini.  Ncim  Waldensium 
secta  exorta  est  circa  annum  Domini  1160. 
juxta  Trithemii  Chronicum,  vel  1170.  juxta 
Guidonem  in  sua  Summa  cap.  I.  et  Reyne- 
rium,  qui  floruit  ante  annos  300.  cujus  tes¬ 
timonium  vide  in  fine  libri  Claudii  Caussor- 
dii  contra  Waldenses.  Apostolicis  autem 
sunt  paulo  antiquiores,  nam  exorti  sunt 
tempore  B.  Bernardi,  qui  obiit  anno  1153. 
vocari  autem  voluisse  Apostolicos,  etiam 
ipsos  Waldenses,  quod  Apostolorum  pauper¬ 
tatem  sectarentur,  manifestum  est  ex  histo¬ 
ria  ipsorum  apud  yEmilium  lib.  VI.  de  gestis 
Francorum,  et  Abbatem  Urspergensem  in 
Chronico  anni  1212. 

Idem  cum  Waldensibus  docuerunt  eodem 
tempore  Ilenricus  et  Petrus  Bruis,  contra 
quos  scribit  B.  Bernardus  epist.  240.  et  Pe¬ 
trus  Cluniacensis  in  epistola  ad  omnes  Epis¬ 
copos. 

Idem  postea  docuerunt  Albigenses,  qui 
tamen  non  solum  Purgatorium,  sed  etiam 
infernum  tollebant,  testis  B.  Antonin.  IV. 
par.  tit.  XI.  cap.  7.  §  5. 

Idem  tribuit  Wiclefistis,  et  II  ussitis  Ber¬ 
nardus  Lutzenburgensis  in  praefatione  libri 
sui  de  Purgatorio,  sed  fortasse  falso,  cum 
nihil  tale  eis  tribuat  Concilium  Constan- 
tiense,  nec  Thomas  Waldeusis ;  yEneas  au¬ 
tem  Sylvius,  qui  inter  errores  Hussitarum 
hunc  etiam  numerat  libro  de  origine  Bohe- 
morum  cap.  35.  videtur  confundere  Hussi- 
taS  cum  Waldensibus. 

Idem  tribuitur  Armenis  et  Graecis  a  Gui- 
done  Carmelita  in  summa  ;de  haereticis,  et 
quamquam  Graeci  ipsi  in  Concilio  Ferra- 
riensi,  sess.  I.  affirmabant  se  non  negare 
Purgatorium,  sed  ignem  tantum,  et  existi¬ 
maro  Purgatorium  esse  locum  tenebricosum, 
et  laborum  plenum  ,  tamen  credibile  est 
Graecos  de  hac  haeresi  saltem  suspectos 
fuisse  ;  nam  B.  Thomas  in  opusculo  contra 
Graecos  refellit  etiam  hunc  errorem,  et  pro¬ 
bat,  Purgatorium  esse,  et  in  Concilio  Flo¬ 
rentino  sess.  ult.  damnatus  est  idem  error, 
cum  tamen  in  eo  Concilio  solum  damnati 
sint  errores  Graecorum,  aut  certe  de  quibus 
Graeci  suspecti  erant. 

Denique  Lutherus,  et  omnes  posteri  ejus, 
licet  in  varias  sectas  dissecti,  in  hoc  tamen 
conveniunt,  ut  Purgatorium  tollant,  quam¬ 
quam  Lutherus  ipse  valde  varius  fuit.  Nam 
primo,  Purgatorium  plane  Catholice  ad¬ 
mittebat  ;  nam  in  disputatione  Lipsiaca, 
quae  adhuc  exstat  :  «  Ego,  inquit,  qui  credo 


fortiter,  imo  ausim  dicere,  scio  Purgato¬ 
rium  esse,  facile  persuadeor  in  Scripturis  de 
eo  fieri  mentionem.  » 

Deinde  Purgatorium  admisit  quidem,  sed 
multis  admixtis  erroribus.  Primus  error  fuit, 
Purgatorium  non  posse  probari  ex  Scriptu¬ 
ris.  Secundus,  animas  in  Purgatorio  non 
esse  certas  de  salute  consequenda.  Tertius, 
animas  in  Purgatorio  posse  mereri,  et  de¬ 
mereri.  Quartus,  animas  in  Purgatorio  sine 
intermissione  peccare,  dum  horrent  poenas, 
et  requiem  quaerunt.  Quintus,  animas,  quae 
liberantur  per  suffragia  Ecclesiae ,  minus 
beari,  quam  si  per  se  satisfecissent.  Isti 
quinque  habentur  inter  articulos  a  Leone 
damnatos  in  fine . 

Ultimo,  simpliciter  sustulit  Purgatorium, 
suffragia  pro  defunctis,  et  asseruit  nullum 
esse  Purgatorium  post  hanc  vitam,  sgd  so¬ 
lum  in  vita,  et  in  morte ;  horror  enim  et 
poena  mortis  purgat,  si  quid  purgandum 
superest,  Ita  docuit  in  lib.  de  abroganda 
Missa  privata,  ubi  dicit  melius  esse  in  totum 
negare  Purgatorium,  quam  credere  B.  Gre¬ 
gario  referenti  animarum  apparitiones,  suf¬ 
fragia  petentium,  et  in  lib.  ad  Waldenses  de 
Eucharistia  :  «  Cum,  inquit,  negatis  Pur¬ 
gatorium,  damnatis  Missas,  vigilias,  caeno- 
bia,  monasteria,  et  quidquid  per  hanc  im¬ 
posturam  erectum  est ,  per  omnia  etiam 
probo.  » 

Hoc  ultimum  secuti  sunt  omnes  haeretici 
hujus  temporis.  Lutherani  rigidi,  ut  Ceotu- 
riatores,  Centur.  I.  lib.  II.  cap.  4.  coi.  470. 
et  Cent.  IV.  cap.  4.  colum.  304.  Lu¬ 
therani  molles,  ut  Philippus  in  Locis  cap. 
de  satisfactione,  et  Brentius  in  Confess. 
Wirtembergensi,  cap.  de  Purgatorio.  Item 
Zwingliani  apud  Cochlseum  in  actis  Lu- 
theri  anni  1526.  Item  Bernardinus  Ochinus 
in  Dialogo  de  Purgatorio.  Calvinus  lib. 
III.  Instit.  cap.  5.  §.  6.  ubi  dicit,  Pur¬ 
gatorium  esse  exitiale  Satanse  commentum, 
quod  Christi  crucem  evacuat ,  quod  con¬ 
tumeliam  non  ferendam  Dei  misericordiaj 
irrogat,  quod  fidem  nostram  labefacit,  et 
evertit.  Petrus  Martyr  in  c.  III.  I.  ad  Co- 
rinth.  duo  dicit.  Primo,  sive  sit,  sive  non  sit 
Purgatorium  certe  non  esse  dogma  fidei. 
Secundo,  dicit  nec  esse  probabile  Pur¬ 
gatorium  existere.  Denique  Anabaptistae 
Trinitarii  lib.  II.  cap.  I.  ex  iis,  quos  nuper 
ediderunt  anno  1567.  dicunt  Lutherum  je¬ 
cisse  fundamentum  reformationis  Ecclesise, 
cum  Purgatorium,  Missas, et  similia  sustulit; 

Fundamentum  omnium  Lutheranorum  est, 
quia  tollunt  satisfactionem  ,  et  discrimen 
peccati  mortalis  a  veniali ;  isto  enim  funda¬ 
mento  posito,  necessario  sequitur  nullum 
esse  Purgatorium. 

Porro  non  defuerunt,  qui  adeo  Purgato¬ 
rium  probarint,  ut  nullas  poenas  nisi  purga- 
t  orias  post  hanc  vitam  agnoverint.  Ita  Ori- 
genes  sensit,  qui  omnibus  impiis  hominibus, 
et  daemonibus  tandem  salutem  pollicetur, 
ut  refert  Epiphanius  in  epistol.  ad  Joan. 
Hierosolymitanum,  et  Augustinus  lib.  XXI. 
de  Civit.  Dei  cap.  17.  ubi  addit  aliorum 
opinionem,  qui  nou  quidem  da;monum,  sed 
hominum  tamen  omnium  poenas  solum  pur¬ 
gatorias  agnoscebant,  et  eodem  lib.  XXI. 
cap.  13.  dicit  eamdem  sententiam  Platoni¬ 
corum  fuisse,  nullam  videlicet  esse  poenam 
post  hanc  vitam,  nisi  purgatoriam,  et  pro¬ 
bat  ex  illis  Yirgilii  verbis  in  YI  ./Eneidos, 

Quin  et  supremo  cum  lumine  vita  reliquit. 

Non  tamen  omne  malum  miseris,  nec  funditus 

[omnes 

Corporem  excedunt  pestes,  penitusque  necesse 

[est 

Multa  diu  concreta  modis  inolescere  miris. 

Ergo  exercentur  poenis,  veterumque  malorum, 

Supplicia  expendunt  etc. 

Quamquam  in  ipsius  Platonis  ojieribu6 
aliud  legimus ;  nam  in  Phaedone ,  et  in 
Gorgia,  tria  facit  hominum  genera  eorum, 
qui  ad  judioium  evocantur  post  mortem. 
Unum  eorum,  qui  pie  justequc  vixerunt,  et, 
hos  statim  ad  insulas  beatorum  transmitti 
dicit.  Alterum  eorum,  qui  peccata  curabilia 
perpetrarunt,  et  hos  asserit  ad  tempus  exer¬ 
ceri  poenis,  donec  scelus  eluatur.  Tertium 
eorum ,  qui  peccata  incurabilia  commise¬ 
runt  et  hos  dicit  in  tartarum  dejici  in  aiter- 
num  puniendos,  quorum  supplicia  ipsis  qui¬ 
dem  nihil  prosunt,  sed  aliis  tamen  prosint 
ad  exemplum,  et  Yirgilius  quoque  id  non 
tacuit ,  ubi  ait  ./Eneid.  YI. 

—  Sedet,  {etemumque  sedebit 
Infelix  Theseus,  Phlegiasque  miserrimus  omnes 
Admonet,  et  magna  testatur  voce  per  umbras  : 
Discite  justitiam  moniti,  et  non  temnere  divos. 

Sed  de  his  satis. 

Disputatio  tota  decem  capitibus  contine- 


• 

tur.  Primo,  ostendemus  esse  Purgatorium 
Secundo,  id  fide  tenendum.  Tertio,  quibus 
personis  conveniat,  an  justis,  an  peccatori¬ 
bus  omnibus,  an  quibusdam  tantum.  Quarto, 
de  statu  eorum  qui  sunt  in  Purgatorio, 
an  videlicet  certi  sint,  de  salute.  Quinto, 
possint  ne  mereri  ac  demereri.  Sexto,  de 
loco  Purgatorii.  Septimo,  de  tempore  quo 
durat,  Octavo,  de  ipsa  poena,  qualis  sit,  et 
a  quibus  infligatur.  Nono,  de  remedio  poe¬ 
na.  Decimo,  de  sepultura  corporum. 


CAPUT  III, 

Purgatorium  esse  probatur  ex  Scripturis 
Testamenti  veteris. 

Primum  igitur  Purgatorium  esse,  quinque 
generibus  argumentorum  probabimus.  Affe¬ 
remus,  primo  enim  Scripturas  Testamenti 
veteris.  Secundo,  Scripturas  Testamenti  novi. 
Tertio,  Concilia.  Quarto,  Patres.  Quinto,  ra¬ 
tiones,  et  tum  demum  solvemus  argumenta. 
Primus  locus  habetur  II.  Machab.  cap.  XII. 
ubi  posteaquam  Scriptura  narravit,  Judam 
Machabaum  misisse  in  Hierusalem  12000 
drachmarum  argenti  in  sacrificia  pro  mor¬ 
tuis  expendenda  ,  subjungit :  Sancta  ergo 
et  salubris  est  cogitatio  pro  defunctis  exorare , 
ut  a  peccatis  solvantur  (I). 

Hinc  enim  sequitur,  Primo,  posse  mor¬ 
tuos  post  hanc  vitam  a  peccatis  solvi,  et 
proinde  esse  Purgatorium.  Secundo,  sacri¬ 
ficia,  et  orationes  vivorum  prodesse  defunc¬ 
tis,  Tertio,  non  expiari  seraper  in  morte 
omnes  peccatorum  reliquias,  ut  Lutherus 
dicit:  Nam  isti  pro  quibus  orari  jussit,  mor¬ 
tui  erant  morte  violenta,  et  pro  religione, 
tamen  credebat  Judas  adhuc  illos  non  plene 
esse  purgatos.  Quarto,  posse  hominem  san¬ 
cte  et  pie  mori,  et  tamen  habere  debitum  ali¬ 
quod  solvendum,  vel  propter  venialia  pecca¬ 
ta  non  remissa  in  vita,  vel  propter  satisfac¬ 
tionem  pro  mortalibus  remissis  non  plene 
expletam  :  Nam  Scriptura  hoc  loco  dicit 
eos,  pro  quorum  peccatis  jussit  orari  Judas, 
cum  pietate  dormitionem  accepisse.  Quinto, 
hoc  esse  de  fide. 

Ad  hunc  locum  respondent  adversarii. 


(1)  II.  Mach.  II,  42  et  saq. 

LIBER  I. 


Primo,  librum  hunc  non  esse  canonicum, 
cum  auctor  ipse  in  fine  libri  veniam  petat, 
si  qua  in  re  erraverit  :  «  Ergo,  inquit  Bren- 
tius,  demus  illi  veniam  quod  erraverit,  cum 
suffragia  pro  defunctis  laudavit.  » 

Secundo,  quia  saltem  haec  pars  non  po¬ 
test  esse  canonica  {sancte  et  pie  de  resurrec¬ 
tione  cogitans ,  nisi  enim  eos  qui  ceciderant  re¬ 
surrecturos  speraret,  superfluum  videretur,  et 
vanum  pro  defunctis  orare)  continet  enim  ex¬ 
ploratum  errorem  quod  nimirum  animae  cum 
corporibus  moriantur  et  resurgant,  alioqui 
non  esset  superfluum  et  vanum  orare  pro 
mortuis,  etiamsi  non  resurgerent.  Addit 
Ochinus,  ex  hac  ipsa  particula  tolli  posse 
Purgatorium :  Nam  si  Purgatorium  esset, 
etiamsi  resurrectio  mortuorum  non  esset, 
non  tamen  fuisset  vanum  orare  pro  mortuis, 
quia  profuisset  illis  oratio  ad  liberationem  a 
po?nis  Purgatorii. 

Tertio,  quia  illa  conclusio  :  Sancta  ergo  et 
salubris  est  cogitatio  etc.  non  videtur  historico 
convenire,  et  forte  erat  annotatio  aliqua, 
marginalis,  et  inde  in  textum  violenter  in- 
trusa  est. 

Quarto,  quia  non  fit  mentio  in  hac  Scrip¬ 
tura  Purgatorii,  sed  solum  resurrectionis; 
dicitur  enim  Judas  jussisse  orare  pro  mor¬ 
tuis  sancte,  et  pie  de  resurrectione  cogi¬ 
tans. 

Quinto,  quia  sacrificia,  et  orationes  juben¬ 
tur  fieri  a  Juda  Machabeeo  pro  illis,  quos 
constabat  in  peccato  mortali  decessisse;  nam 
ibidem  habemus  reperta  fuisse  sub  tunicis 
omnium  illorum  occisorum  quasdam  de  do¬ 
nariis  idolorum,  qute  illi  rapuerant  contra 
expressam  prohibitionem  Deuteronom.  VII : 
Invenerunt,  inquit,  sub  tunicis  interfectorum 
de  donariis  indo  lorum,  quoe  apud  Jamniam 
fuerunt,  a  quibus  lex  prohibet  Judoeos.  Om¬ 
nibus  ergo  manifestum  factum  est,  ob  hanc 
causam  cos  corruisse,  ergo  vel  superstitiosum 
fuit  factum  hoc  Judae,  vel  non  orarunt  ut 
animas  illas  juvarent,  sed  solum  ut  seipsos 
consolarentur. 

Sexto,  quia  non  sequitur  :  oratum  et  sacri¬ 
ficatum  est  pro  mortuis,  ergo  erant  in  Pur¬ 
gatorio  ;  nam  potuerunt,  pro  quibus  oraba¬ 
tur,  esse  in  inferno,  et  potuerunt  qui  ora¬ 
bant,  orare  et  sacrificare,  ut  pium  erga  eos 
affectum,  et  memoriam  ostenderent,  et  seip¬ 
sos  consolarentur. 

Septimo,  quia  Scriptura  ista  non  profert 
legem  aliquam,  aut  decretum,  sed  solum 
unius  hominis  exemplum,  non  tenemur  au¬ 


tem  imitari ,  imo  nec  possumus  omnia 
exempla  Scripturarum.  Neque  obstat  quod 
laudatur  hoc  loco  exemplum  Judse;  nam  in 
eodem  libro  laudatur  exemplum  Raziae,  qui 
se  occidit,  II.  Machab.  XIV. 

Ad  primum  dico,  lib.  Machabajorum  non 
esse  Canonicum  apud  Judaeos,  sed  apud 
Christianos  esse,  siquidem  Ecclesia  universa 
legit  hunc  librum  in  Missa,  et  legebat  jam 
olim,  ut  patet  ex  epistola  Petri  Cluniacensis 
contra  Petrobrusianos,  et  tamen  prohibitum 
fuerat  in  Concilio  III  Carthag.  cap.  47.  ne 
ullus  liber  legeretur  in  Ecclesia  sub  no¬ 
mine  divinorum  librorum,  nisi  canonicus 
esset.  Praeterea  eum  numerat  cum  divinis 
libris,  ex  Conciliis  Carthaginens.  III.  canon 
47.  ex  Pontificibus,  Innocentius  I.  in  epist. 
ad  Exuperium,  cap.  ult.  ex  Patribus,  Au- 
gust.  lib.  XVIII.  Civ.  Dei  cap.  36.  ubi  sic 
ait  :  «  Libros  Machabaeorum  non  Judaei,  sed 
Ecclesia  pro  canonicis  habet.  » 

Ex  quibus  testimoniis  refellitur  mendacium 
impudentissimum  Ochini,  qui  in  Dialogo  de 
Purgatorio  sic  ait’«  :  Quod  apocryphi  sint,  ex 
Laodicensi,  et  Africana  Synodo  manifestum 
est,  imo  ex  omnibus  sacris  doctoribus  qui 
sacrorum  librorum  catalogum  percensentes, 
de  Machabancis  nullam  mentionem  faciunt.» 
Haec  ille.  Qui  quam  aperte  mentiatur,  facile 
cognoscet,  qui  legerit  Carthagin.  Concilium 
III,  quod  Ochinus  Africanum  vocat,  et  prae¬ 
terea  Innocentium  loco  citato,  Augustin.  lib. 
II.  de  doctrina  Christiana  cap.  8.  Gelasium 
in  decreto  de  libris  canonicis,  quod  edidit  in 
Concilio  70  Episcoporum,  Isidorum  lib.  VI 
etymologiarum,  cap.  I.  aliosque  Patres  a 
nobis  citatos  lib.  I.  de  Verbo  Dei,  cap.  15. 

Respondet  Petrus  Martyr  in  cap.  3.  I.  Co- 
rinth.  ab  Augustino,  et  Ecclesia  ipsa  hunc 
librum  receptum  inCanonem,  non  eorum  li¬ 
brorum,  qui  valent  ad  confirmanda  dogma¬ 
ta,  sed  eorum  qui  valent  ad  morum  a;difica- 
tionern,  et  probat:  quia  August.  lib.  II. 
contra  epist.  Gaudentii.  cap.  23.  dicit  hunc 
librum  non  esse  paris  auctoritatis  cum  lege, 
prophetis  et  Psalmis,  sed  tamen  utilem  esse 
si  sobrie  legatur.  (Item  quia  Cyprianus  in 
expositione  Symboli  dicit,  hos  libros  non 
valere  ad  probanda  dogmata.) 

At  perfide  agit  Pseudomartyr;  nam  Au¬ 
gust.  adeo  putabat  hunc  librum  valere  ad 
confirmanda  dogmata,  ut  lib.  I.  de  cura  pro 
mortuis,  cap.  I.  ex  solo  hoc  libro  argumenta 
petat  ad  probandum  orandum  esse  pro  mor¬ 
tuis,  et  hoc  esse  dogma  fidei ;  idem  August. 

docet,  cum  in  lib.  de  haeres.  cap.  53.  ponit 
Aerium  in  numero  haereticorum,  quia  nega¬ 
verat  orationes  pro  defunctis.  In  II.  #autem 
lib.  contra  Gaudentium,  cap.  23.  non  dicit 
eos  libros  non  esse  pares  Psalmis,  Legi,  et 
Prophetis  in  Ecclesia,  sed  apud  Judaeos  : 
«  Et  hanc  quidem  Scripturam,  inquit,  quse 
appellatur  Machabaeorum,  non  habent  Judaei 
sicut  Legem,  et  Prophetas,  et  Psalmos,  sed 
recepta  est  ab  Ecclesia  non  inutiliter,  si  so¬ 
brie  legatur,  vel  audiatur.  »  Ex  quo  apparet 
insignis  fraus  Martyris.  Quod  autem  Augus- 
tin.  dicit,  debere  sobrie  legi,  non  ideo  dici¬ 
tur,  quia  sint  in  hoc  libro  aliqui  errores,  sed 
propter  exempla  eorum,  qui  se  occiderunt, 
qui  in  hoc  libro  narrantur,  et  imitanda  non 
sunt;  quomodo  etiam  Genesis  sobrie  legenda 
est,  ne  putemus  imitandum  factum  Judae 
Patriarchae,  qui  incestum  perpetravit. 

Deceptus  est  autem  idem  Martyr,  cum  Cy¬ 
prianum  pro  Ruffino  adduxit;  illaenim  Sym¬ 
boli  explicatio,  Ruffini  est,  non  Cypriani,  ut 
patet  ex  praefatione,  ubi  auctor  indicat,  se 
esse  Aquileiensem,  et  Aquileiae  baptizatum, 
et  educatum,  etibidem  meminit  Photini  hae¬ 
retici,  qui  centum  annis  Cypriano  posterior 
fuit, et  ubi  libros  sacros  enumerat,  ibidem  me¬ 
minit  Donati,  Manichaei,  Arii,  Eunomii,  alio¬ 
rumque  haereticorum,  qui  post  Cypriani  obi¬ 
tum  exorti  sunt.  Neque  mirum  esse  debet,  si 
Ruffinus  hos  librosnonesse  canonicos  putavit: 
Nam  libri  Machabaeorum  sunt  ex  eorum  nu¬ 
mero, dequibus  aliquando  etiam  inter  Catho¬ 
licos  dubitatum  est,  et  postea  tamen  ab  univer¬ 
sa  Ecclesia,  tamquam  vere  canonici,  recepti 
sunt. 

Ad  probationem  dico,  auctorem  non  petere 
veniam  errorum,  sed  elocutionis,  quomodo 
etiam  B.  Paulus  excusat  sermonis  sui  impe¬ 
ritiam. 

Ad  secundum  dico,  ideo  videri  ineptam 
sententiam  hujus  libri,  quia  non  observatur 
apud  Judaeos  olim  fuisse  usitatissimum,  habe¬ 
re  pro  eadem  quaestione  illam  de  resurrectione 
et  illam  de  animorum  immortalitate,  etsi  re¬ 
vera  distinctae  sunt.  Nam  apud  Judaeos,  qui 
negabant  unum,  negabant  alterum,  ut  Saddu- 
caei;  etquiunum  fatebantur,  fatebantur  alte¬ 
rum,  ut  Pharisaei,  ut  patet  Actor  XXII.  Nec 
immerito  ;  nam  cum  anima  rationalis  sit  vera 
forma  corporis,  et  proinde  vera  pars  hominis, 
non  est  verisimile, Deum  voluisse  animam'per- 
petuo  vivere  sine  corpore.  Hinc  Dominus Mat- 


th.  XXII.  probaturus  Sadducaeis  resurrectio¬ 
nem, utiturillo  testimonio  Scripturae :  Egosum 
Deus  Abraham,  Deus  Isaac,  Deus  Jacob,e tsub- 
git :  Non  est  Deus  mortuorum,  sed  viventum(  1), 
ex  quibus  inferre  intendit  ,  ergo  mortui 
resurgunt. 

At  hoc  argumentum  nihil  concludit,  nisi 
praesupponatur,  quaestionem  de  immortali¬ 
tate  animorum,  et  de  resurrectione  corporum 
accipi  pro  una  et  eadem ;  posset  enim  alio- 
quin  negari  consequentia.  Nam  Deus  erit 
Deus  viventium,  etiam  si  mortui  non  resur¬ 
gant,  quandoquidem  animi  ipsi  vivunt.  Pari 
ratione  Apostolus  cum  ait  I.  Corinth.  XV: 
Quid  mihi  prodest ,  si  mortui  non  resurgunt  ? 
comedamus,  et  bibamus,  cras  enim  moriemur (2), 
nisi  praesupponat  animas  esse  mortales  , 
si  corpora  non  resurgunt,  nihil  concludit. 
Nam  si  animus  est  immortalis,  etiamsi  cor¬ 
pora  non  resurgant ;  multum  proderit  jeju¬ 
nare,  et  bene  vivere,  quia  proderit  ad  glo¬ 
riam  animae  acquirendam.  Scriptura  ergo 
libri  Machabaeorum  loquitur  omnino  eodem 
modo,  quo  hic  B.  Paulus,  et  idem  praesuppo- 
nit.  Yult  enim  dicere  :  Si  mortui  non  resur¬ 
gunt,  inde  sequi,  animas  esse  mortales,  et 
proinde  superfluum  et  vanum  orare  pro  mor¬ 
tuis,  nisi  speretur  resurrectio. 

Ad  tertium  dico,  in  textu  Graeco  non  ha¬ 
beri  particulam.  Ergo,  sic  enim  legimus  : 
etr'  epftsxov  -rot?  ge r'  ivaefisiav  mtgughoi;  xaXkigov 
cwroxsifzsvov  yjxpKrrripiov,  ocia  xsi  ivarefing  h  imvoix, 
60sv  mpi  twv  TcOvvr/oTwv  zov  i^duirgov  inoimuro, 

zris  xu-xpriug  ebr olvOrivcu,  hoc  est  ;  Deinde  con¬ 
siderans,  iis  qui  cum  pietate  obdormierant  opti¬ 
mam  repositam  gratiam ,  quee  sancta  et  pia 
consideratio  fuit,  ideo  pro  mortuis  expiatio-, 
nem  fecit,  ut  a  peccato  solverentur.  Tamen 
sensus  est  omnino  idem.  Nec  potest  rejici 
Latina  lectio,  quin  rejiciatur  etiam  Graeca. 
Neque  est  insolitum  historicis,  aliquid  in¬ 
terdum  colligere  ex  rebus  gestis,  quod  ad 
imitationem,  et  bonos  mores  pertineat. 

Ad  quartum  dico,  non  esse  necesse  fieri 
mentionem  expressam  Purgatorii,  cum  satis 
-aperte  colligatur  ex  iis,  quae  hic  habentur. 
Non  enim  de  nomine,  sed  de  re  ipsa  conten¬ 
dimus.  Neque  vero  cum  dicitur  Judas  jus- 
sisse  orare  pro  mortuis,  bene  et  religiose  de 
resurrectione  cogitans,  sensus  est,  j ussisse 
eum  orare  pro  mortuis,  ut  resurgerent,  sed 
esse  sensus,  Judam,  cum  religiose  cogitaret 
resurrectionem  futuram,  et  proinde  animas 


* 


(1)  Matth.  XII,  32.  —  (2j  I.  Cor.  XV,  32. 

esse  immortales,  et  formidaret  ne  animae  in¬ 
terfectorum  militum  suorum,  propter  pecca¬ 
tum  aliquod,  in  alio  saeculo  punirentur,  jus- 
sisse  pro  eis  orari  et  sacrificari,  ut  a  pecca¬ 
tis  solverentur,  ut  in  fine  capitis  exprimitur. 

Ad  quintum  dico,  peccatum  illorum  aut 
fuisse  veniale,  quia  forte  ignorabant  legis 
prohibitionem,  et  non  acceperunt  ex  dona¬ 
riis  illis  in  honorem  idolorum,  sed  solum 
ditescendi  cupiditate,  quae  venialis  esse  po¬ 
test;  aut  certe  si  mortale  fuit, in  mortis  ar¬ 
ticulo  milites  illos  doluisse  de  peccato,  et 
quoad  culpam  remissum  illis  fuisse,  juxta 
illud  Psalm.LXXVII :  Cum  occideret  eos,  quce- 
rebanteum,  et  revertebantur  (1) ;  aut  saltem 
Judam  Machabaeum  ita  existimasse,  alioqui 
non  diceret  Scriptura,  eum  considerasse 
eos,  qui  cum  pietate  obdormierant,  optimam 
habere  repositam  gratiam.  Adde  ultimo,  sal¬ 
tem  incertum  fuisse  statum  illorum,  et  prop- 
tei'ea  licuisse  pro  eis  orare,  etiamsi  damnati 
fuissent. 

Ad  sextum  dico,  nostram  consequentiam 
non  esse  istam,  orarunt  pro  illis,  ergo  erant 
ia  Purgatorio;  sed,  orarunt  pro  quibusdam 
defunctis,  ergo  existimarunt  posse  fieri,  ut 
illi  essent  in  Purgatorio;  vel  istam,  laudatur 
in  Scriptura  oratio  pro  defunctorum  pecca¬ 
tis,  ergo  Purgatorium  est  in  alia  vita  :  Nam 
alioquin  frustra  oraretur,  et  Scriptura  erra¬ 
ret  laudando  ejusmodi  orationem.  Quod  au¬ 
tem  hoc  loco  laudetur  oratio  pro  expiatione 
peccatorum,  et  non  pro  humano  affectu  os¬ 
tendendo,  patet,  tum  ex  eo,  quod  occasio 
hujus  orationis  fuit  peccatum  illorum  mor¬ 
tuorum  detectum  ob  donaria  inventa  sub 
vestibus  eorum,  ut  historia  dicit,  tum  ex  eo, 
quod  expresse  dicitur  Judas  misisse  12000. 
drachmas  offerri  sacrificium  pro  peccatis 
mortuorum,  et  infra ,  ut  a  peccatis  sol¬ 
vantur. 

Adde,  quod  si  nullum  esset  Purgatorium, 
liceret  quidem  flere  ad  humanum  affectum 
ostendendum;  at  orare  non  item.  Quorsum 
enim  oratio  pro  illis,  qui  aut  non  egent,  aut 
juvari  non  possunt? 

Ad  septimum  dico,  argumentum  non  sumi 
ab  exemplo  unius  hominis,  sed  partim  ab 
antiquo  et  solemni  ritu  Ecclesite  Testamenti 
veteris ;  partim  a  testimonio  infallibili  scrip¬ 
toris  sacri.  Quod  enim  hic  fuerit  solemnis 
ritus  Ecclesiae,  patet,  cum  hoc  loco  dicitur  : 
Omnes  qui  cum  Juda  erant  ad  preces  conver¬ 


sos,  et  deinde ;  Collatione  facta,  id  est,  sin¬ 
gulis  conferentibus  aliquid,  collectam  esse 
multam  pecuniam,  et  missam  a  Juda,  no¬ 
mine  omnium  in  Hierusalem,  ad  sacrificia 
pro  mortuis  ;  et  hoc  quidem  magnum  est  ar¬ 
gumentum  :  sed  majus  est,  ad  fidem  Catho¬ 
licam  faciens,  quod  sumitur  a  verbis  Scrip- 
turm  sacras  laudantis  orationem  pro  peccatis 
mortuorum  tamquam  sanctam,  piam  et  reli¬ 
giosam.  Neque  valet  instantia  de  laude  Ra- 
zia?,  qui  se  occidit ;  Nam,  ut  Augustinus  os¬ 
tendit  lib.  II.  contra  epist.  Gaudentii,  cap. 
23.  Razias  laudatur,  quod  fortiter  et  viriliter 
egerit,  non  quod  pie  et  sancte,  vel,  si  volunt 
probari  hoc  factum  ab  auctore  hujus  libri, 
potius  dicendum  est,  habuisse  Raziam  pecu¬ 
liarem  inspirationem,  et  prseccptum  Dei,  ut 
hoc  faceret  sicut  habuit  Samson,  teste  Au¬ 
gustino  lib.  1.  de  Civ.  Dei  cap.  24.  quam  di¬ 
cendum  esset, hunc  auctorem  potuisse  errare. 
Praeter  hunc  locum  sunt  alia  qutedam,  quse 
solum  probabiliter  suadent,  et  quibus  tamen 
sancti  Patres  usi  sunt.  Igitur  ea  quoque  luo 
breviter  adnotabimus. 

Secundus  locus  est  Tobiae  IV  ;  Panem  tuum 
et  vinum  super  sepulturam  justi  constitue,  ei 
noli  ex  eo  manducare,  et  bibei'e  cum  peccatori¬ 
bus (2).  Hujus  loci  non  potest  esse  alius  sensus, 
quam  is,  quem  communiter  expositores  tra¬ 
dunt,  videlicet.  Instrue  convivium,  et  voca 
fideles  pauperes,  ut  ipsi  post  acceptam  elee¬ 
mosynam  orent  pro  anima  defuncti.  Hinc 
enim  nata  est  illa  consuetudo,  quse  et  olim 
in  Ecclesia  fuit,  et  nunc  etiam  est,  ut  affines 
defuncti  convivium  faciant,  et  mittant  etiam 
cibum  et  potum  pauperibus  et  religiosis,  ut 
orent  pro  anima  defuncti.  Chrysostomus 
liom.  32.  in  Mattii.  «  Gur,  inquit,  post  mor¬ 
tem  tuorum  pauperes  convocas?  Cur  Presby¬ 
teros,  ut  pro  eis  velint  orare  obsecras?  » 
Neque  valet  quidquam  commentum  Muns- 
teri,  qui  interpretatur  nomine  sepulchri,  ora 
pauperum  justorum,  quia  scriptum  estPs.V: 
Sepulckrum  patens  esi  guttur  eonm  (3),  ut 
sensus  sit:  Pone  panem  tuum  in  ore  justo¬ 
rum,  ut  non  moriantur  fame.  Htec  enim  falsa 
expositio  est.  Primo,  quia  nusquam  Scrip¬ 
tura  vocat  sepulchrum  os  justi,  sed  solum  os 
peccatoris,  unde  exhalant  faetores  vitiorum. 
Secundo,  quiaTobias  in  eodem  capite  multis 
verbis  commendaverat  pauperes  vivos,  et 
deinde  transiit  ad  commendationem  mortuo¬ 
rum,  ut  in  littera  patet. 


(1)  Psal.  LXXVII,  34.  —  (2)  Tob.  IV,  18.  -  (3)  Psai.  V,  11. 

Tertius  locus  esi  I.  Reg.  ult.  ubi  legimus, 
quod  habitatores  Jabes  Gnlnad  audita  morte 
Saul,  jejunaverunt  septem  dies.  Et  II.  Rog.  I. 
David  flevit,  et  jejunavit  pro  Saule,  et  Jona- 
tha,  et  aliis  occisis,  quod  idem  fecit  pro  Ab- 
ner,  II.  Regum  III.  Quamvis  enim  lisec  vide¬ 
bantur  fieri  in  signum  doloris  et  tristitiae, 
tamen  credibile  est,  prajcipue  facta  esse  ad 
juvandas  animas  defunctorum,  ut  Beda  ex¬ 
ponit  in  fine  commentarii  in  lib.  I.  Reg.  id 
quod  ex  duobus  colligimus.  Primo,  ex  eo, 
quod  irrationabile  fuisset  in  signum  doloris 
septem  dies  jejunare.  Secundo,  ex  eo,  quod 
David  II.  Reg.  XII.  jejunavit,  et  oravit  pro 
filio  suo  infantulo,  dum  aegrotaret;  postea 
vero  quando  audivit  eum  esse  mortuum, non 
amplius  jejunavit,  quo  facto  suo  ostendit, 
se  jejunare  solitum,  ut  aliquid  a  Deo  impe¬ 
traret  ;  ideo  enim  pro  morte  pueri  non  jeju¬ 
navit,  quia  sciebat,  non  esse  puerum  ad  vi¬ 
tam  rediturum,  et  praeterea  eum  suffragiis 
non  egere,  quo  etiam  spectat  illa  sollicitudo 
Patriarcharum,  qui  cupierunt  in  terra  pro¬ 
missionis  sepeliri,  Genes.  XLYII  et  L.  nimi¬ 
rum  ut  essent  participes  precum  et  sacrifi¬ 
ciorum,  qua^  ibi  offerebantur. 

Quartus  locus  est  Psal.  XXXYII  :  Domine, 
ne  in  furore  tuo  arguas  me,  neque  in  ira  tua 
corripias  me  (1).  Etsi  enim  haec  verba  varie 
exponi  possint,  tamen  B.  Augustinus  ita  ex¬ 
ponit,  ut  in  furore  argui  a  Deo,  sit  in  aeter¬ 
num  damnari ;  in  ira  corripi,  sit  puniri  se¬ 
vere  post  hanc  vitam,  ad  correptionem  ta¬ 
men  et  emendationem.  Unde  subdit  :  «  In 
hac  vita,  inquit,  purges  me,  talem  me  reddas, 
cui  jam  emendatorio  igne  non  opus  sit  etc.» 
Eodem  modo  exponit  Beda,  Haymo,  Diony¬ 
sius  Carthusianus,  et  alii. 

Quintus  locus  est  Psal.  LXV  :  Transivimus 
per  ignem  et  aquam,  et  eduxisti  nos  in  refrige¬ 
rium  (2).  Hic  etiam  locus  potest  habere  varios 
sensus,  tamen  Origenes  hom.  23.  in  Num. 
et  B.  Ambrosius  in  Psalm.  XXXVI  et  serm. 
3.  in  Psalm.  CXVIII.  exponit  per  aquam, 
Baptismum  ;  per  ignem,  Purgatorium  :  «Hic, 
inquit,  per  aquam,  illic  per  ignem  ;  per 
aquam  ut  abluantur  peccata  ;  per  ignem  ut 
exurantur.  » 

Se$tus  locus  estlsa.IV  :  Purgabit  Dominus 
sordes  filiorum  et  fliarum  Sion,  et  sanguinem 
emundabit  de  medio  eorum  spiritu  judicii,  et 
spiritu  combustionis  (3).  Hunc  locum  exponjt 


de  poena  Purgatorii  B.  Augustinus  lib.  XX. 
de  Civit.  Dei  cap.  23. 

Septimus  locus  est  Isai.  IX  :  Succensa  est 
quasi  ignis  impietas,  et  spinas  devorabit.  (4) 
Basibus  in  hunc  locum  dicit,  per  confessio¬ 
nem  peccatum  arefieri,  ut  igne  Purgatorio 
post  hanc  vitam  absumi  possit,  et  ex  hoc  loco 
probat. 

Octavus  locus  est  Michaeae  VII  :  Ne  Iceteris 
inimica  mea;  nam  si  cecidi,  resurgam;  cum  se¬ 
dero  in  tenebris,  iram  Domini  portabo,  donec 
causam  meam  judicet.  Adducet  me  in  lucem, 
videbo  justitiam  ejus  (3).  Hunc  locum  afferri 
solitum  pro  Purgatorio,  docet  Hieronymus 
in  cap.  ult.  Isa.  et  Glossa  ordinaria  exponit; 
Iram  Domini  portabo  hic  vel  in  Purgatorio. 

Nonus  locus  est  Zach.  IX  ;  Tu  autem  in 
sanguine  Testamenti  tui  eduxisti  vinctos  tuos  de 
lacu,  in  quo  non  est  aqua  (6).  Etsi  enim  hunc 
locum  adducunt  passim  pro  liberatione  Pa¬ 
trum  ex  limbo,  tamen  melius  convenit  libe¬ 
rationi  animarum  ex  Purgatorio,  quas  Chri¬ 
stus  eduxit,  cum  eo  descendit  post  mortem 
suam.  Primo  ,  quia  isti  rectius  dicuntur 
vincti.  Secundo,  quia  in  Purgatorio  non  est 
aqua  consolationis,  quae  est  in  limbo  :  ut 
patet  Luc.  XYI.  de  Lazaro  :  Hic  vero  conso¬ 
latur.  Unde  Augustinus  epistol.  99.  ad  Evo- 
dium,  et  lib  XII.  in  Genes,  cap.  33.  conten¬ 
dit,  Christum,  cum  descendit  ad  inferos, non 
solum  Patres  invisisse,  sed  etiam  eos,  qui 
cruciabantur  in  inferno,  id  est,  in  Purgato¬ 
rio,  et  multos  eorum  inde  liberasse. 

Decimus  locus  est  Malach.  III  :  Ipse  sedi « 
bit  quasi  ignis  confans,  et  purgabit  fiios  Levi, 
et  colabit  eos  etc.  (7)  Hunc  locum  exponunt  de 
poena  purgatoria  Origenes  hom.  6.  in  Exod. 
S.  Ambrosius  in  Psalm.  XXXYI.  B.  Augus¬ 
tinus  lib.  XX.  de  Civ.  Dei  cap.  23.  et  B. Hie¬ 
ronymus  in  hunc  locum,  et  quamquam  poena 
illa  purgatoria  non  est  ea,  de  qua  nunc  agi¬ 
mus  :  Nam  illa  purgabit  viventes,  nos  autem 
agimus  de  poena  mortuorum;  tamen  inde 
recte  infertur  Purgatorium.  Nam  ideo  tunc 
praecedet  tribulatio  gravissima,  et  postea 
etiam  ignis  descendet,  et  purgabit  celerrime 
omnes  reliquias  peccatorum  in  hominibus 
justis,  quia,  ut  Irenaeus  etiam  notat  in  fine 
lib..  V.  tunc  repente  Ecclesia,  quae  est  in 
terris,  assumenda  erit  ad  sponsum,  nec  erit 
tempus  purgationis  ulterius,  ut  nunc  est  post 
mortem  ante  judicium. 


(1)  Psal.  XXXVII.  1.  —  (2)  Psal.  LXV,  12.  —  (3)  Isai  IV,  4.  —  (4)  Isai  IX,  18.  —  (5)  Mich.  VII 
8  et  9.  —  (6)  Zach.  IX,  1 1 .  —  (7)  Malach.  III,  2  et  3. 

Purgatorium  esse  probatur  ex  Testamento 
novo. 

Primus  locus  est  Matth.  XII.  ubi  dicit  Do¬ 
minus,  esse  quoddam  peccatum,  quod  non 
remittitur  neque  in  hoc  saeculo ,  neque  in 
futuro.  Hinc  enim  colligunt  sancti  Patres, 
quaedam  peccata  remitti  in  futuro  saeculo, 
per  orationes,  et  suffragia  Ecclesiae  :  ita  B. 
August.  lib.  XXI.  de  Civit.  Dei  cap.  24.  et 
lib.  VI.  in  Julianum  cap.  5.  B.  Gregorius 
lib.  IV.  Dialogorum  cap  39.  B.  Beda  in 
cap.  III.  Mare.  B.  Bernardus  hom.  66.  in 
Cant.  qui  hoc  solo  testimonio  contentus  fuit 
contra  hanc  haeresim.  Item  Petrus  Clunia- 
censis  in  epistola  contra  Petrobrusianos.  Ra- 
banus  lib.  II.  de  Institut.  Cleric.  cap.  44.  et 
omnes  Glossae,  ut  ordinaria,  interlinearis, 
etc. 

At  contra  hunc  locum  objicit  primo,  Pe¬ 
trus  Martyr, .  haec  dici  per  exaggerationem. 
Respondeo,  hoc  modo  poterimus  etiam  tol¬ 
lere  infernum,  et  dicere  esse  exaggerationem, 
cum  dicitur  :  Ite  in  ignem  aeternum.  Praeterea 
exaggeratio  non  debet  esse  inepta,  qualis  est, 
cum  fit  partitio,  et  uni  membro  nihil  res¬ 
pondet. 

Secundo,  dicunt  aliqui  esse  comminatio¬ 
nem.  Respondeo  eodem  modo. 

Tertio,  objiciunt  alii,  Christus  comparat 
peccatum  in  Spiritum  Sanctum  cum  gravis¬ 
simis  peccatis  mortalibus,  cum  blasphemia 
in  Patrem,  et  in  Filium ;  ergo  si  vellet  di- 
eere,  aliqua  peccata  posse  remitti  in  alio  sae¬ 
culo,  intelligeret  maxime  de  iis,  quibuscum 
comparabat  tunc  peccatum  in  Spiritum  san¬ 
ctum  ;  at  hoc  est  falsum,  quia  sola  venialia 
dimittuntur,  per  nos,  in  alio  saeculo  etc. 
Respondeo,  Christus  loquitur  de  perfecta 
remissione,  quae  complectitur  remissionem 
culpae  et  poenae,  quomodo  peccata  gravissi¬ 
ma  remittuntur  etiam  in  alio  saeculo,  quia 
ibi  completur  eorum  remissio. 

Quarto,  inquiunt,  Christus  videretur  signi¬ 
ficare,  graviora  peccata  remitti  in  futuro 
saeculo,  in  hoc  autem  solum  leviora,  si  ali¬ 
qua  ibi  remitti  vellet,  alioqui  non  diceret  : 
Neque  in  hoc  saeculo,  neque  in  futuro,  sed 
e  contrario  dixisset  :  Non  dimittetur,  neque 


in  futuro,  neque  in  hoc,  ut  oratio  crescat. 
Respondeo,  orationem  crescere,  quia  in  fu¬ 
turo  majus  spatium  est  diluendi  peccata , 
quam  hic  ;  et  praeterea  praeponitur  hoc  sae¬ 
culum,  qui  hic  inchoatur,  ibi  perficitur  re¬ 
missio  delictorum. 

Quinto,  objicit  Calvinus,  Dominus  loqui¬ 
tur  de  remissione  culpae,  ergo  male  allegatis 
hunc  locum  pro  remissione  poenae  Purgato¬ 
rii.  Respondeo,  in  Purgatorio  remitti  etiam 
culpas  saltem  veniales ;  praeterea  falsum  est, 
loqui  Christum  de  sola  culpa.  Hic  enim  est 
sensus :  Peccatum  in  Spiritum  sanctum  non 
remittitur  in  hoc  saeculo,  nec  in  futuro,  ne¬ 
que  quantum  ad  culpam,  neque  quantum  ad 
poenam,  cum  alia  peccata  vel  remittantur  in 
hoc  saeculo,  quoad  culpam, et  in  alio  interdum 
quoad  poenam,  ut  mortalia ;  vel  et  hic  et  ibi 
quoad  culpam,  et  quoad  poenam,  ut  venialia. 

Sexto,  inquit  Calvinus,  in  hoc  saeculo  et 
in  futuro,  vult  dicere  :  In  hoc  judicio  et  in 
novissimo  non  remittetur,  et  sic  nulla  fit 
mentio  Purgatorii.  At  contra  ;  nam  qui  erunt 
illi,  quibus  hic  non  est  remissumx  et  in  judi¬ 
cio  remittetur;  nonne  illi,  qui  autvenialium 
purgatione  indigebunt,  aut  solius  poenae  de¬ 
bitores  erunt?  Qui  enim  hinc  cum  injustitia 
decedunt,  certe  in  judicio  non  absolventur. 

Septimo,  objicit  Petrus  Martyr,  quia  ex 
negatione  non  sequitur  affirmatio  in  bona 
Dialectica  :  non  licet  inferre,  peccatum  in 
Spiritum  sanctum  non  remittitur  in  futuro 
saeculo,  ergo  quaedam  alia  peccata  in  eo  re¬ 
mitti  possunt,  sicut  non  bene  sequitur,  Rex 
Philippus  non  est  Rex  Venetorum,  ergo  ali¬ 
quis  alius  est  Rex  Venetorum.  Et  confirmat 
Ochinus  ;  Nam  potuit  Christus  dicere  :  Hoc 
peccatum  non  remittetur,  in  hoc  saeculo, 
neque  in  inferno  :  et  tamen  non  colligere¬ 
mus  inde,  quaedam  peccata  remitti  in  in¬ 
ferno. 

Respondeo,  non  sequi  secundum  regulas 
Dialecticorum,  Nid  quod  inferimus  ex  verbis 
Domini,  sed  tamen  sequi  secundum  regulam 
prudentiae,  quia  alioqui  faceremus  Dominum 
ineptissime  locutum.  Inepte  enim  diceret  : 
Hoc  peccatum  non  remittetur,  neque  in  hoc 
saeculo,  neque  in  futuro,  si  in  futuro  nullum 
remittitur  ;  sicut  inepte  loqueretur  qui  /lice¬ 
ret  :  Rex  Philippus  non  absolvet  te  neque 
in  aula  Hispaniae,  neque  in  aula  Franciae. 
Non  autem  loqueretur  inepte,  si  diceret, 
neque  in  aula  Hispaniae,  neque  in  aula  Bra- 
bantiae.  Unde  Joan.XIX.  cum  dixisset  Chris¬ 
tus  :  Regnum  meum  non  est  de  hoc  mundo.  In- 

tulit  Pilatus  :  Ergo  Rex  es  tu  (1);  nec  res¬ 
pondit  Christus,  non  bene  sequi  ex  negativo 
affirmativum,  sed  approbavit.  Neque  valet 
similitudo  allata  ab  Ochino ;  nam  Christus 
non  potuit  dicere  :  Neque  in  hoc  soeftulo, 
neque  in  inferno,  nisi  inepte  loqui  voluisset, 
tum  quia  saeculum  tempus  est,  infernus  vero 
locus ;  proinde,  non  opponuntur,  sicut  sae¬ 
culum  praesens,  et  futurum  :  tum  etiam, quia 
in  inferno  constat  nullam  fieri  remissionem. 

Octavo,  objiciunt  illud  :  Neque  in  hoc  sce- 
culo,  neque  in  futuro ,  idem  significare,  quod 
numquam,  sive  in  aeternum,  ut  exposuit 
Marcus,  qui  cap.  III.  ita  ait  :  Non  habet  re¬ 
missionem  in  ceternum.  Et  sicut  Petrus  ait 
Joan.  XIII  :  Non  lavabis  mihi  pedes  in  ceter¬ 
num  (2). 

Respondeo,  non  debere  exponi  Matthaeum 
per  Marcum,  sed  potius  Marcum  per  Mat¬ 
thaeum,  cum  Matthaeus  pluribus  verbis  uta¬ 
tur,  et  constet  Matthaeum  copiosius  scrip¬ 
sisse,  et  Marcum  fecisse  quasi  compendium 
ex  Evangelio  Matthaei.  Neque  ita  accepit 
Marcus  vocem,  In  aeternum,  sicut  Petrus 
apud  Joannem.  Nam  inepte  dixisset  Petrus  : 
non  lavabis  mihi  pedes,  neque  in  hoc  sae¬ 
culo,  neque  in  futuro  ,  cum  in  luturo  non 
laventur  pedes.  Non  autem  inepte  dixit  Do¬ 
minus  apud  Matthaeum  :  Non  remittetur  ne¬ 
que  in  hoc  sceculo,  neque  in  futuro.  Itaque  Pe¬ 
trus  apud  Joannem  accepit  vocem  :  In  aeter¬ 
num ,  improprie  pro  solo  tempore  hujus  vitae, 
Marcus  autem  proprie  pro  toto  spatio  hujus 
saeculi  et  futuri.  Praeterea  aut  Christus  dixit, 
ut  hahet  Matthaeus,  vel  ut  habet  Marcus,  vel 
utroque  modo,  si  primum  vel  tertium,  habeo 
intentum;  si  secundum,  quamquam  hoc  non 
est  probabile,  tunc  Matthaeus,  duce  Spiritu 
sancto,  exposuit  verba  Christi,  et  nisi  inepte 
exposuerit,  indicavit,  in  alio  saeculo  dimitti 
aliqua  peccata. 

Nono,  dicunt  esse  phrasim  Hebraicam. 
Respondeo,  falsum  esse,  phrasis  quidem  He¬ 
braica  est  illa  Petri :  In  ceternum ;  dicunt  enim 
passim  Haebraei  etiam  de  rebus  tempo¬ 
ralibus  :  A  t  neque  in  hoc  sceculo,  neque  in  fu¬ 
turo ,  non  est  propria  phrasis  Hebraeorum. 
Neque  Marcus  phrasi  Hebraica  utitur,  sed 
proprie  loquitur. 


CAPUT  V. 

Probatur  iterum  ex  novo  Testamento. 

Secundus  locus  I.  Corin.  III.  ubi  Aposto¬ 
lus  dicit  :  Ipse  autem  salvus  erit,  sic  tamen 
quasi  per  ignem  (3).  Nota  in  primis,  locum 
istum  Apostoli  I.  Cor.  III.  esse  unum  ex 
difficillimis,  et  utilissimis  totius  Scripturae  : 
Nam  ex  eo  statuunt  Catholici  duo  Ecclesias¬ 
tica  dogmata,  Purgatorium,  et  venialia  pec¬ 
cata  contra  haereticos  et  haereticorum  fau¬ 
tores,  qualis  in  primis  fuit  Erasmus,  qui  an¬ 
notatione  in  hunc  locum  conatur  ostendere, 
nec  Purgatorium,  nec  peccata  venialia  ex 
hoc  loco  statui  posse. 

Quod  sit  difficillimus,  testatur  Augustinus 
lib.  de  fide  et  operibus  cap.lo  :  «Diligenter, 
inquit,  oportet  attendere,  quomodo  acci¬ 
pienda  sit  Apostoli  Pauli  illa  sententia  plane 
ad  intelligendum  difficilis,  ubi  ait  :  Si  quis 
autem  superaedificat  super  fundamentum 
hoc,  aurum,  argentum  etc.  »  Et  infra  :  «  In 
his  deputanda  est  quae  Petrus  dicit,  esse  in 
Scripturis  ejus  quaedam  difficilia  intellectu, 
quae  -non  debent  homines  pervertere  ad  pro¬ 
prium  suum  interitum.  »  Et  cap.  16  :  «  Fa¬ 
teor,  inquit,  me  malle  audire  intelligentiores 
atque  doctiores.  »  Idem  repetit  q.  I.  adDul- 
citium. 

Nos  igitur,  ut  locum  istum  diligenter  ex¬ 
plicemus,  exponemus  primum  Metaphoram, 
qua  Apostolus  usus  est:  deinde  proponemus, 
et  solvemus  difficultates,  quae  circa  hunc 
locum  occurrunt.  Quantum  ad  primum,  haec 
sunt  Apostoli  verba  :  «  Secundum  gratiam 
Dei,  quae  data  est  mihi,  ut  sapiens  Archi¬ 
tectus  fundamentum  posui.  Alius  autem  su¬ 
peraedificat,  unusquisque  autem  videat  quo¬ 
modo  superaedificet  ;  fundamentum  enim 
aliud  nemo  potest  ponere,  praeter  id,  quod 
positum  est,  quod  est  Christus  Jesus.  Si 
quis  autem  superaedificat  super  fundamen¬ 
tum  hoc,  aurum,  argentum,  lapides  pretio¬ 
sos,  lignum,  foenum,  stipulam,  uniuscujus¬ 
que  opus  manifestum  erit.  Dies  enim  Domini 
declarabit,  quia  in  igne  revelabitur,  et  unius¬ 
cujusque  opus  quale  sit  ignis  probabit.  Si 
cujus  opus  manserit,  quod  superaedificavit, 


(1)  Joan  XVIII,  36.  -  (2)  Mare.  III,  29;  Joan.  XIII,  8.  —  (3)  I.  Cor.  III,  15. 

mercedem  accipiet;  si  cujus  opus  arserit 
detrimentum  patietur,  ipse  autem  salvus 
erit,  sic  tamen  quasi  per  ignem.  » 

Utitur  autem  Apostolus  in  hac  sententia 
similitudine  duorum  Architectorum,  quo¬ 
rum  unus  super  fundamentum  lapideum  et 
solidum  erigit  domum  ex  pretiosa  materia  et 
quae  ignem  non  timet,  qualia  sunt  aurum,  et 
argentum,  lapides  pretiosi,  ut  Jaspis,  Por- 
phireticus,  Parius  lapis.  Nam  ex  auro  et  ar¬ 
gento  fiunt  laminae,  et  columnae,  ut  de  templo 
Salomonis  legimus  ;  ex  lapide  pario,  et  por- 
phiretico  etiam  integri  parietes  erigi  possunt. 
Alter  vero  super  simile  fundamen  tum,  id 
est,  lapideum  et  solidum,  erigit  domum  mo¬ 
re  pauperum  rusticorum  ex  asseribus  et  sti¬ 
pitibus,  eamque  tegit  focno  et  sti-pulis. 

Hac  posita  similitudine,  fingamus  utrique 
domui  adhiberi  ignem,  videbimus  priorem 
nihil  penitus  laedi,  et  si  Architectus  intus 
fortasse  sit,  similiter  nihil  pati.  At  poste¬ 
riorem  domum  videbimus  continuo  ignem 
concipere,  et  brevi  tempore  totam  consumi, 
et  si  Architectus  intus  sit,  et  velit  salvus 
egredi,  videbimus  eum  exire  non  posse,  nisi 
per  ignem.  In  quo  transitu  non  quidem  mo¬ 
rietur,  sed  tamen  barba  et  capilli  non  egre¬ 
dientur  incolumes,  nisi  fortasse  fiat  miracu¬ 
lum  trium  puerorum,  qui  in  fornace  Baby¬ 
lonica  non  comburebantur.  Ilaec  est  similitu¬ 
do,  qua  B.  Paulus  utitur,  cum  ait:  Ipse  au¬ 
tem  salvus  erit ,  sic  tamen  quasi  per  ignem. 

Quantum  ad  secundum  ;  quinque  sunt  dif¬ 
ficultates  hujus  loci.  Prima,  quid  intelliga- 
tur  per  aedificantes.  Secunda,  quid  intelliga- 
tur  per  aurum,  argentum,  lapides  pretiosos, 
ligna,  foenum,  et  stipulas.  Tertia,  quid  in- 
telligatur  per  diem  Domini.  Quarta,  quid  in- 
telligatur  per  ignem,  qui  in  die  Domini 
uniuscujusque  opus  probabit.  Quinta,  quid 
intelligatur  per  ignem,  de  quo  dicitur  :  Ipse 
autem  salvus  erit,  sic  tamen  quasi  per  ignem. 
His  explicatis,  sententia  erit  perspicua. 

Prima  igitur  difficultas  est.  Qui  sint  Ar¬ 
chitecti,  qui  superaedificant.  B.  Augustinus 
lib.  de  fide  et  operibus  cap.  16,  et  in  En- 
cliir.  cap.  68,  et  alibi,  censet  omnes  Chris¬ 
tianos  dici  hic  ab  Apostolo  Architectos,  et 
superaedificare  super  fidei  fundamentum, 
vel  opera  bona,  vel  mala.  Idem  mihi  docere 
videntur,  Chrysostomus,  Theodoretus,  Thco- 
phylactus,  etQEcumenius  in  hunc  locum. 

Alii  permulti  docent,  Architectos  hic  ab 


Apostolo  non  vocari,  nisi  Doctores  et  Prae¬ 
dicatores  Evangelii;  ita  Ambrosius  et  Sedu¬ 
lius  in  hunc  locum.  Idem  insinuat  Hierony¬ 
mus  lib.  II.  in  Jovinian.  Idem  recipiunt.  B. 
AnsSlmus  et  B.  Thomas  in  hunc  locum, 
etiamsi  priorem  sententiam  non  rejiciant. 
Idem  multi  recentiores,  ut  Dionysius  Carthu- 
sianus,  Lyranus,  Cajetanus,  et  alii  in  hunc 
locum. 

Utraque  expositio  est  bona,  et  ex  utraque 
deducitur  assertio  Purgatorii  et  peccatorum 
venialium,  tamen  magis  litteralis  est  poste¬ 
rior,  id  quod  patet  manifeste  ex  verbis  prae¬ 
cedentibus  et  sequentibus  ejus  capitis  ;  dixe¬ 
rat  enim  antea  :  Ego  plantavi,  Apollo  riga¬ 
vit.  Deinde  in  eodem  sensu  statim  subjungit: 
Ego  ut  sapiens  Architectus  fundamentum  po¬ 
sui,  alius  autem  supercedi ficat.  Et  ibidem  :  Qui 
plantat  et  qui  rigat  unum  sunt.  Unusquisque 
autem  propriam  mercedem  accipiet  secundum 
suum  laborem  ;  Dei  enim  sumus  adjutores ,  Dei 
agricultura  estis,  Dei  cedificatio  estis.  Ubi  aper¬ 
tissime  comparat  se  et  alios  praedicatores 
Evangelii  agricolis,  et  architectis ;  populos 
autem  qui  docentur  comparat  agris  et  aedifi¬ 
ciis.  Item  in  verbis  sequentibus  iterum  lo¬ 
quitur  de  Doctoribus,  cum  ait ;  Si  quis  vide¬ 
tur  inter  vos  sapiens  esse,  stultus  fiat ,  ut  sit  sa¬ 
piens.  Et  rursum :  Nemo  itaque  glorietur  in 
hominibus ;  omnia  enim  vestra  sunt,  sive  Pau¬ 
lus,  sive  Apollo,  sive  Cephas,  id  est,  nolite 
gloriari  in  Doctoribus  et  Praedicatoribus 
vestris,  et  dicere :  Ego  sum  Pardi,  ego  vero 
Apollo  (I).  Nam  omnes  sunt  unum,  et  pro  vo¬ 
bis  omnes  laborant.  Itaque  sicut  dixerat,  se 
plantasse,  et  Apollinem  rigasse,  ita  nunc  di¬ 
xit  :  Ego  fundamentum  posui  praedicans 
Christi  fidem ;  alii  autem  superaedificant 
docentes  ea,  quae  ad  vitam  et  mores  perti¬ 
nent,  et  etiam  explicantes  latius  fidei  nostrae 
mysteria.  Et  in  hac  prima  questione  conve¬ 
niunt  nobiscum  Calvinus,  et  Petrus  Martyr, 
atque  Ochinus. 

Altera  difficultas  est  paulo  gravior ;  sunt' 
enim  sex  sententiae.  Quidam  nomine  funda¬ 
menti  intelligunt  fidem  veram,  sed  infor¬ 
mem.  Nomine  auri,  argenti,  lapidum  pretio¬ 
sorum,  opera  bona.  Nomine  ligni,  foeni,  sti¬ 
pulae,  peccata  mortalia ;  ita  Chrysostomus  in 
hunc  locum,  quem  sequitur  Theophylactus. 

At  hoc  defendi  non  potest.  Primo,  quia,- 
ut  Gregorius  dicit  lib.  IY.  Dialog.  cap.  39. 
peccata  mortalia  potius  compararentur  fer- 


(1)  I.  Cor.  III,  passim. 

ro  et  plumbo.  Secundo,  quia  sequeretur,  ve¬ 
ram  esse  haeresim  Origenis,  quod  omnes  sal¬ 
varentur,  quia  Apostolus  dicit :  Salvus  erit 
quasi  per  ignem. 

Respondent  Graeci :  Salvus  erit,  id  est, 
nunquam  penitus  consummetur, sed  quasi  per 
ignem,  quia  semper  ardebit.  Haec  solutio 
in  primis  est  dura  et  coacta ;  deinde  est  con¬ 
tra  omnem  usum  loquendi  Scripturarum. 
Nunquam  enim  in  Scripturis  accipitur  no¬ 
men  Salutis  in  malam  partem,  sed  semper 
in  bonam,  ut  in  Concilio  Florentino  ante 
sessionem  primam  Latini  ostenderunt.  Prae- 
terea  illud  (Per)  significat  transitum,  non 
mansionem.  Non  dicit  Apostolus  :  Salvus  erit, 
sic  tamen  quasi  in  igne  ;  sed  Salvus  erit  quasi 
per  ignem)  id  est,  ad  similitudinem  ejus,  qui 
evadit  mortem,  transiens  per  ignem.  Deni¬ 
que  ex  communi  consensu  Doctorum.  Nam 
summa  consensione  volunt  alii  omnes  tam 
Graeci,  quam  Latini  hunc  locum  intelligi  de 
venialibus  peccatis,  quorum  sententias  in 
quinta  difficultate  proferemus.  Neque  vero 
hinc  putet  aliquis.  Chrysostomum  negasse 
Purgatorium,  vel  peccata  venialia.  Nam  Pur¬ 
gatorium  esse  saepissime  docet,  sed  praeci¬ 
pue  hom.  3.  inepist.  ad  Philip,  et  hom.  69. 
ad  populum  Antiochenum.  Item  peccata  ve¬ 
nialia  concedit  hom.  24.  in  Matth.  in  hoc 
vero  loco  aliter  exposuit, ut  haeresim  Origenis 
refelleret,  quae  docet,  poenas  Gehennae  non 
esse  aeternas,  ut  patet  ex  ipsa  homilia. 

Secunda,  sententia  est,  nomine  funda¬ 
menti  intelligi  Christum,  sive  fidei  praedica¬ 
tionem  ;  nomine  auri,  argenti,  et  lapidum 
pretiosorum  intelligi  Catholicas  expositio¬ 
nes  ;  nomine  ligni,  foeni,  et  stipulae  intelligi 
haeretica  dogmata.  Ita  videtur  docere  com¬ 
mentarius  Ambrosii,  ita  etiam  Hieronymus 
exponens  illud  Isaiae  V  :  Vce  qui  conjungitis 
domum  ad  domum  (1).  Atque  huc  propendet 
Calvinus,  Martyr,  et  Ochinus,  qui  docent, 
per  ligna,  foenum,  stipulas  intelligi  huma¬ 
nas  traditiones  et  commenta,  quae  pugnant 
cum  verbo  Dei. 

Haec  sententia  minus  defendi  potest,  quam 
praecedens.  Primo,  quia  haeretici  non  sal¬ 
vantur  per  ignem  purgatorium,  sed  dam¬ 
nantur  ad  ignem  aeternum.  Secundo,  quia 
haeretici  non  aedificant  super  fundamentum, 
quod  est  Christus,  nisi  nomine  tenus.  Omnis 
enim  haeresis  quantumcumque  de  Christo 
magnifice  loquatur,  tamen  non  verum  Chris¬ 


tum  praedicat,  sed  alium,  quem  sibi  finxit. 
Neque  ista  sententia,  quam  refellimus,  est 
Ambrosii  vel  Hieronymi.  Nam  commenta¬ 
rius  Ambrosii  intelligit  nomine  ligni,  foeni, 
et  stipulae,  haereses  quidem,  et  falsa  dog¬ 
mata,  sed  per  imprudentiam  prolata,  et  sine 
pertinacia :  dicit  enim,  ejusmodi  Doctores 
salvos  futuros  per  ignem  purgatorium.  Hie¬ 
ronymus  vero  aperte  de  haereticis  loquitur, 
sed  ex  mente  aliorum,  non  sua  ;  cum  enim 
posuisset  suam  expositionem,  subdit :  «  Qui¬ 
dam  autem,  inquit,  haec  de  haereticis  intelli- 
gunt  etc.  » 

Tertia  sententia,  nomine  fundamenti  in¬ 
telligit  fidem  vivam:  nomine  auri,  argenti, 
et  lapidum  pretiosorum  intelligit  opera  su- 
pererogationis :  nomine  ligni,  foeni,  et  sti¬ 
pulae  intelligit  omissionem  consiliorum,  et 
affectum  quemdam  carnalem  ad  bona  hujus 
mundi;  licitum  quidem,  sed  qui  dolorem  ad- 
fert,  cum  illa  bona  amittuntur.  Ita  B.  Au¬ 
gustinus  lib.  de  fide  et  operibus  cap.  16. 
quae  sententia  vera  quidem  est,  sed  non  con¬ 
veniens  huic  loco,  nisi  cum  illo  carnali  af¬ 
fectu  intelligamus  peccata  saltem  venialia  ; 
nam  non  dantur  opara  media  in  particulari. 
Aut  ergo  ille  amor  carnalis  est  bonus,  aut 
malus  ;  si  bonus,  quare  ardebit  more  stipu¬ 
lae,  si  malus,  ergo  saltem  admixtum  habuit 
peccatum  veniale. 

Quarta  sententia  est  eorum,  qui  exponunt 
per  aurum,  argentum  etc.  opera  bona ;  per 
stipulam,  foenum  etc.  peccata  venialia :  ita 
B.  Gregorius  lib.  IV.  Dialogorum  cap.  39.  et 
alii,  quae  bona  est,  sed  alia  est  melior. 

Quinta  est  eorum,  qui  intelligunt  per  au¬ 
rum,  argentum  etc.  bonos  auditores ;  per 
stipulas,  malos  auditores.  Sunt  enim  audi¬ 
tores  opificium  Doctoris,  et  quidem  Doctor 
salvus  erit ;  sed  ex  auditoribus  alii  sic,  alii 
non  etc.  Ita  Theodoretus,  et  Oecumenius; 
at  refellitur  recte  a  Chrysostomo ;  nam  de¬ 
trimentum  tribuitur  etiam  Architecto,  et 
ipse  dicitur  aedificare  stipulam,  ergo  non  est 
sola  culpa  et  poena  auditorum. 

Sexta  sententia,  quam  omnibus  antepo¬ 
nimus,  est,  ut  nomine  fundamenti  intelliga- 
tur  Christus,  a  primis  praedicatoribus  an¬ 
nuntiatus,  quales  erant  Apostoli,  qui  fidem 
Christi  et  Evangelium  detulerunt  ad  eos  po¬ 
pulos,  qui  nihil  unquam  de  Christo  audie¬ 
rant.  Hinc  enim  B.  Paulus  ait :  Ego  plan¬ 
tavi,  et  ego  ut  sapiens  Architectus  fundamen- 


(1)  Isai  V,  8 

tum  posui.  Hinc  etiam  qui  primi  in  aliqua 
regione  fidem  praedicant,  dicuntur  Apostoli 
ejus  regionis.  Nomine  vero  auri,  argenti,  et 
lapidum  pretiosorum  intelligatur  doctrina 
utilis  et  salutaris  aliorum  praedicatorum,  qui 
eos  docent,  qui  jam  fidem  receperunt,  et 
docent  non  solum  verbo,  sed  etiam  exem¬ 
plo,  ita  ut  vere  auditores  suos  aedificent,  et 
promoveant  in  religione  et  pietate.  Nomine 
autem  ligni,  fceni,  et  stipulae  intelligatur 
doctrina,  non  quidem  haeretica,  vel  mala, 
sed  tamen  curiosa,  inutilis,  supervacanea 
eorum  praedicatorum,  qui  ad  Catholicum  po¬ 
pulum  Catholice  concionantur,  sed  absque 
eo  fructu  et  utilitate,  quam  Deus  requirit, 
ita  ut  sicut  priores  cum  magno  merito  con¬ 
cionantur,  ita  isti  non  solum  sine  magno 
merito,  sed  etiam  non  sine  peccatis  venia¬ 
libus  concionentur. 

Haec  expositio  maxime  probatur  propter 
tria.  Primo,  quia  (ut  ostendimus)  nomine 
aedificantium  intelliguntur  soli  Doctores,ergo 
nomine  operis  ipsorum  intelligi  debet  doc¬ 
trina. 

Secundo,  quia  valde  convenit  haec  simili¬ 
tudo  sic  explicata  Doctoribus  Corinthiorum. 
Erant  enim  plus  aequo  dediti  eloquentiae  et 
Philosophiae,  quae  licet  ex  se  juvent,  tamen 
interdum  impediunt  fructum  concionum  ; 
quocirca  B.  Paulus  de  utroque  Corinthios  in 
hac  epistola  reprehendit. 

Tertio,  quia  hoc  totum  caput  optime  ex¬ 
planatur,  siquidein  B.  Paulus  in  hoc  capite 
tres  similitudines  posuit.  Primam,  de  agri¬ 
colis  plantantibus  et  rigantibus,  qua  solum 
bonos  Doctores  complexus  est.  Secundam, 
de  aedificantibus  super  bonum  fundamen¬ 
tum,  qua  non  solum  bonos,  sed  etiam  malos 
Doctores  comprehendit.  Tertiam,  de  cor¬ 
ruptoribus  templi,  qua  solos  malos  conti¬ 
neri  voluit,  et  malos  non  quomodocumque, 
sed  perfecte  malos,  ut  haereticos,  errores 
pro  veritate,  et  vitia  prO  virtutibus  docentes, 
de  quibus  non  dicit,  quod  salvi  erunt,  quasi 
per  ignem,  sed  quod  disperdet  illos  Deus. 

Tertia  difficultas  est  de  die  Domini.Aliqui 
intelligunt  nomine  diei  praesentem  vitam, 
sive  tempus  tribulationis,  iu  quo  discernun¬ 
tur  saepe  boni  a  malis,  ita  B.  Augustinus 
lib.  de  fide  et  operibus  cap.  16.  et  Gregorius 
lib.  IV.  Dialog.  cap.  39. 

Haec  sententia  non  videtur  ad  mentem  B. 


Pauli.  Primo,  quia  Graece  est  dies  cum  arti¬ 
culo,  -h  yip  r,[iipa,  ex  quo  apparet  certum 
quemdam  et  definitum  diem  significari, 
sicut ,  I.  Timot.  IV  :  Quam  reddet  mihi  Do¬ 
minus  in  illa  die.  Et  II.  Tim.  I.  Certus  sum, 
quia  potens  est  depositum  meum  servare  in  il¬ 
lum  diem.  Et  paulo  infra  :  Del  ei  Dominus  in¬ 
venire  misericordiam  in  illa  dic  (1). 

Secundo,  quia  praesens  tempus  non  dici¬ 
tur  in  Scripturis  dies  Domini,  sed  dies  nos¬ 
tra,  sicut  contra,  tempus  alterius  vitae  dici¬ 
tur  dies  Domini,  non  nostra,  ut  Luc.  XIX  : 
Et  quidem  in  hac  die  tua ,  quce  ad  pacem  tibi. 
Luc.  XXII :  Haec  est  hoi'a  vestra.  Galat.  VI : 
Dum  tempus  habemus,  operemur  bonum.  Psal. 
LXXIV  :  Cum  accepero  tempus,  ego  justitias 
judicabo.  Sophoniae  I  :  Juxta  est  dies  Domini 
magnus.  Joel  II  :  Veniet  dies  Domini,  dies  te¬ 
nebrarum,  et  caliginis  (2). 

Tertio,  tempore  vitae  praesentis  non  de¬ 
claratur  opus  uniuscujusque  quale  sit.  Tri¬ 
bulationes  enim  communes  sunt  bonis  et 
malis,  justis  et  injustis. 

Quarto,  quia  omnes  Doctores  intelligunt 
hanc  diem  esse  diem  judicii ;  licet  enim  Au¬ 
gustinus  et  Gregorius  docuerint  posse  diem 
illam  referri  ad  hanc  vitam,  tamen  in  eis¬ 
dem  locis  docent,  etiam  posse  intelligi  de 
tempore  futuro  post  hanc  vitam. Verum  cum 
dies  judicii  sit  duplex,  una  dies  judicii  par¬ 
ticularis,  altera  dies  judicii  universalis,  qui¬ 
dam,  ut  Cajetanus,  et  alii,  volunt,  Aposto¬ 
lum  loqui  de  die  judicii  particularis.  Primo, 
quoniam  post  hanc  diem,  de  quo  Apostolus 
loquitur,  aliqui  purgandi  sunt  per  ignem ; 
id  vero  fieri  non  potest  post  diem  ultimi  ju¬ 
dicii. 

Secundo,  quia  si  haec  dies,  de  qua  Apos¬ 
tolus  loquitur,  esset  dies  ultimi  judicii,  se¬ 
queretur  nullum  Sanctorum  ingredi  posse  in 
coelum  ante  diem  judicii,  qui  est  error  dam¬ 
natus  in  Concilio  Florent,  sess.  ult.  Conse¬ 
quentia  probatur  ;  Nam  in  hac  die  sunt  exa¬ 
minanda  omnia  aedificia,  et  post  examen 
aliqui  statim  coronandi,  aliqui  puniendi. 
Praeterea  cum  nihil  inquinatum  intret  in  re¬ 
gnum  coelorum,  si  purgatio  a  venialibus  non 
fieret,  nisi  in  die  ultimi  judicii,  omnes  qui 
cum  venialibus  hinc  migrant,  expectare  de¬ 
berent  eam  diem,  antequam  in  coelum  in¬ 
trare  possent. 

Tertio,  quia  Graecus  textus  non  habet, 


(1)  I.  Tim.  IV,  8;  II.  Tim.  I,  12.  —  (2)  Luc.  XIX,  42;  XXII,  53;  Galat.  VI,  10;  Psal.  LXXIV, 
3;  Sophon.  I,  7;  Joel.  II,  1  et  2. 

revelabitur,  sed  revelatur  :  ori  ev  n vpl  xmy.x- 
Xu7rrsrat,  quoniam  in  igne  revelatur.  Dies  au¬ 
tem  ultimi  judicii  non  revelatur,  ergo  de 
die  judicii  particularis  loquitur,  qui  singu¬ 
lis  diebus  modo  uni,  modo  alteri  revelatur. 
Omnes  tamen  veteres  videntur  accepisse 
per  illam  diem,  diem  ultimi  judicii,  ut  Theo- 
doretus,  Theophylactus,  Anselmus,  et  alii, 
quorum  mihi  videtur  verissima  sententia, 
quamvis  neutra  repugnet  Purgatorio. 

Primo,  quia  ubique  inScripturis  dies  Do¬ 
mini,  significat  diem  ultimi  judicii. 

Secundo,  quia  dicitur  in  illa  die,  quo  de¬ 
signatur  una  quaedam  certa  dies,  quo  om¬ 
nium  hominum  opera  simul  probantur  ;  At 
dies  judicii  particularis  non  est  una,  sed 
multiplex,  neque  in  ea  probantur  omnium 
hominum  opera. 

Tertio,  quia  dicit  Apostolus  :  Dies  Domini 
declarabit,  quasi  dicat,  tunc  erunt  omnia 
omnibus  manifesta,  ut  capite  sequenti  dicit : 
Donec  veniat  Dominus ,  qui  illuminabit  abscon¬ 
dita  tenebrarum ,  et  manifestabit  consilia  cor- 
dium ;  id  autem  non  fiet,  nisi  in  novissimo 
judicio. 

Quarto,  quia  sequitur,  Quia  in  igne  revela¬ 
tur.  Dicitur  enim  diesjudicii  revelari  in  igne, 
quia  ultimum  signum,  et  omnium  notissi¬ 
mum  erit  conflagratio  totius  mundi,  et  prop- 
terea  semper  fere  dies  judicii  describitur  per 
ignem;  litPsal.  XCVI:  Ignis  ante  ipsum  prae¬ 
cedet.  Joel.  11 :  Ante  faciem  ejus  ignis  vorax. 
II.  Thessal.  I :  In  revelatione  Domini  nostri 
Jesu  Christi  de  coelo,  cum  Angelis  virtutis  ejus 
in  flamma  ignis.  II.  Pet.  III:  Elementa  ignis 
ardore  tabescent  (I).  Quod  si  non  placeat  hic 
per  ignem  accipere  ignem  materialem,  sed 
ipsum  judicium  Dei,  ut  alii  exponunt, adhuc 
non  potest  intelligi  per  hanc  diem,  nisi  dies 
ultimi  judicii;  Nam  tunc  sensus  est,  quia  in 
igne  revelatur,  id  est,  quia  illa  dies  erit 
notissima  propter  judicium  acerrimum,  et 
maximum,  quod  in  illa  exercebitur  ;  At  dies 
judicii  particularis  non  estnotissima  propter 
judicium,  sed  magis  propter  mortem  ;  Nam 
ipsum  judicium  particulare  paucis  est  no¬ 
tum.  Nec  me  movent  argumenta  in  contra¬ 
rium. 

Ad  primum  dico,  post  judicium  novissi¬ 
mum  non  fore  purgatorium,  et  ideo  illa 
verba  :  Salvus  erit,  sic  tamen  quasi  per  ignem , 
non  significant  :  salvus  erit,  dummodo  prius 
transeat  per  ignem,  sed  :  salvus  erit,  dum¬ 


modo  prius  transierit  per  ignem  ;  sive  : 
salvus  erit,  ut  illi  qui  per  ignem  transierunt. 

Ad  secundum  dico,  si  hoc  concluderet, 
sequeretur,  etiamsi  Purgatorium  non  esset, 
neminem  beatificari, vel  damnari,  ante  diem 
judicii;  nam  Scriptura  passim  tribuit  dis¬ 
tributionem  praemiorum  et  poenarum  ultimo 
judicio ;  imo  et  examen  operum,  ac  sen¬ 
tentiam  judicis,  ut  patet  Matth.  XXY.  et 
alibi.  Sicut  ergo  sententia  fertur  in  morte  , 
uniuscujusque,  et  tunc  incipiunt  aliqui  pu¬ 
niri  ,  aliqui  praemiari ;  et  tamen  dicuntur 
haec  eadem  fieri  in  novissimo  judicio,  quia 
tunc  fient  coram  toto  mundo  manifestissime, 
et  cum  summo  honore  justorum,  et  ignomi¬ 
nia  impiorum,  ita  et  examen  fieri  potest  in 
morte  uniuscujusque  privatim,  et  iterum 
postea  in  ultimo  judicio  publice. 

Ad  tertium  dico,  pro  uno  verbo  quod  hic 
habetur  in  praesenti  in  Graeco,  haberi  tria 
in  futuro,  nimirum  <payspbs  ysrnasrxi,  r,p.ipx 
Zn\£>au,  et  Trvp  Soy.ip.xas i ;  et  valde  credibile  est 
etiam  illud  unum  xroy.vlbraixxi  in  textibus 
correctioribus  fuisse  in  futuro  cwroxaM^srai, 
quandoquidem  noster  interpres  vertit  reve¬ 
labitur.  Adde,  quod  frequentissime  tempus 
praesens  non  ponitur  ad  significandam  ac¬ 
tionem  certi  temporis,  sed  consuetudinem, 
opinionem,  professionem, aut  aliquid  simile, 
ut :  Virum  non  cognosco.  Luc.  I.  ut  ait  B. 
Virgo,  et  Sadducaei  dicebant  :  Mortui  non 
surgunt  (2).  Et  Carthusiani  dicunt  :  «  Non 
vescimur  carnibus.  »  In  hac  difficultate  dis¬ 
sentimus  a  Calvino  et  Martyre;  nam  illi 
intelligunt  Paulum  de  judicio  particulari ; 
sed  nihil  hoc  facit  ad  quaestionem  de  Pur¬ 
gatorio. 

Quarta  difficultas  est,  quis  sit  ignis,  qui  in 
Die  Domini  uniuscujusque  opus  probabit. 
Aliqui  intelligunt  tribulationes  hujus  vitae, 
ut  Augustinus  et  Gregorius  locis  notatis,  sed 
hoc  jam  rejecimus.  Alii  intelligunt  ignem 
aeternum,  verum  id  esse  non  potest,  nam 
ille  ignis  non  examinabit  aedificium  ex  auro 
et  argento,  imo  nec  aedificium  ex  ligno  et 
feeno,  ut  patet.  Alii  videntur  intelligere 
ignem  conflagrationis  mundi,  qui  judicium 
universale  praecedet.  Id  quoque  esse  non  po¬ 
test,  quia  ille  ignis  non  comburet  nisi  inimi¬ 
cos  Dei,  Psal.  XCVI :  Ignis  ante  ipsum  praece¬ 
det,  et  inflammabit  in  circuitu  inimicos  ejus  (3). 
Iste  autem,  de  quo  Apostolus  loquitur,  om¬ 
nes  tanget,  etiam  eos,  qui  aurum  et  argcn- 


(1)  Psal.  XCVI,  3;  Joel.  11,3;  II.  Thessal,  I,  7  ;  II.  Petr.  III,  12.  —  (2)  Luc.  I,  34.  —  (3)  Psal.  XCVI,  3. 
Tom.  III.  5 

tum  superaedificaverunt.  Praeterea  iste  ignis 
non  potest  probare  opera,  cum  sit  ignis  ma¬ 
terialis,  et  opera  non  sint  nisi  in  mente, quia 
transierunt. 

Alii  intelligunt  de  poenis  Purgatorii,  sed 
neque  id  recte  dici  potest.  Primo,  quia  ignis 
Purgatorii  non  probat  opera  eorum,  qui  aedi¬ 
ficant  aurum  et  argentum.  At  iste  ignis  de 
quo  loquimur  :  Uniuscujusque  opus  quale  sit 
probabit.  Secundo,  Apostolus  aperte  distin¬ 
guit  inter  opera  et  operantes  ;  et  de  isto  igne 
dicit,  quod  comburet  opera,  non  operantes ; 
ait  enim  :  Si  cujus  opus  manserit ,  et  :  Si  cujus 
opus  arserit.  At  ignis  Purgatorii,  qui  verus 
et  realis  est  ignis,  non  potest  opera  combu¬ 
rere,  quae  sunt  actiones  transeuntes,  et  jam 
transierunt. 

Denique  sequeretur, omnes  homines  etiam 
sanctissimos  transire  per  ignem  Purgatorii, 
et  salvari  per  ignem;  nam  per  hunc  ignem, 
de  quo  loquimur,  omnes  transeunt.  At  om¬ 
nes  transiie  per  ignem  Purgatorii,  et  salvari 
per  ignem,  est  aperte  falsum  ;  nam  Aposto¬ 
lus  hic  aperte  dicit  solum  eos,  qui  aedificant 
ligna  et  fcenum  salvandos  quasi  per  ignem. 
Ecclesia  quoque  perpetuo  sensit  sanctos 
Martyres  et  Infantes,  post  Baptismum  mo- 
rientes,  mox  in  coelum  recipi  sine  ullo  tran¬ 
situ  per  ignem,  ut  Concilium  Florentinum 
docet,  sess.  ult.  Idem  etiam  Sancti  Patres 
docent.  B.  Hieronymus  lib.  II.  in  Jovin. 
et  B.  Augustinus  in  Psal.  XXXVII:  «  Si  aedi¬ 
ficarent,  inquit,  aurum,  argentum,  lapides 
pretiosos,  de  utroque  igne  securi  essent, non 
solum  de  illo  aeterno,  qui  in  aeternum  cru¬ 
ciaturus  est  impios,  sed  etiam  de  illo,  qui 
emendabit  eos,  qui  per  ignem  salvi  erunt.  » 

Supercst,  igitur,  ut  dicamus  hic  Aposto¬ 
lum  loqui  de  igne  severi  et  justi  judicii  Dei, 
qui  non  est  ignis  purgans  vel  affligens,  sed 
probans  et  examinans.  Ita  exponit  Ambro¬ 
sius  in.  Psalm  CXVIII.  concione  20.  super 
illud  :  Vide  humilitatem  meam  :  «  Omnes 
nos,  inquit,  fornax  probabit,  ergo  quia  exa¬ 
minandi  sumus,  sic  nos  agamus,  ut  judicio 
probari  mereamur  divino,  teneamus  hic  po¬ 
siti  humilitatem,  ut  cum  unusquisque  nos¬ 
trum  venerit  ad  judicium  Dei,  ad  illos  ignes, 
quos  transituri  sumus,  dicat,  vide  humilita¬ 
tem  meam  etc.  »  Item  Sedulius  in  hunc  lo¬ 
cum  :  (i  Examinationem  judicii,  inquit,  igni 
volui  comparare  secundum  consuetudinem 
Scripturarum  ;  »  eodem  modo  exponunt 


Dionysius  Carthusianus,  Lyranus,  Cajetanus, 
et  alii  in  hunc  locum. 

Quod  haec  sententia  verissima  sit,  proba¬ 
tur  primo,  quia  non  aliter  potest  intelligi, 
quomodo  ignis  probet  eos,  qui  aurum  et  ar¬ 
gentum  aedificarunt. 

Secundo,  quia  haec  expositio  optime  con¬ 
venit  verbis  Apostoli,  cura  ait  :  Uniuscujus¬ 
que  opus  quale  sit,  ignis  probabit ;  si  cujus  opus 
manserit ,  mercedem  accipiet;  si  cujus  opus  ar¬ 
serit,  detrimentum  patietur  (I).  Licet  enim 
opera  transierint  ab  oculis  hominum,  et  igne 
materiali  examinari  non  possint,  tamen  non 
transierunt  ab  oculis  Dei  ,  sed,  ut  dici¬ 
tur  Eccles.  ult.  cuncta  qiue  fiunt  adducet  Deus 
in  judicium,  et  ea  examinabit,  et  si  cujus 
opus  manserit,  id  est,  si  cujus  opus  judicium 
Dei  sustinere  potuerit,  sicut  aurum  sustinet 
ignem,  mercedem  accipiet,  probabitur,  et 
coronabitur  a  Deo  ;  si  cujus  opus  arserit,  id 
est,  si  cujus  opus  judicium  Dei  non  sustinue¬ 
rit,  sicut  fcenum  et  stipula  non  sustinent 
ignem,  detrimentum  patietur,  reprobabitur 
et  rejicietur. 

Tertio,  quia  judicium  Dei  rectissime  voca¬ 
tur  ignis,  cum  sit  purissimum,  celerrimum, 
efficacissimum,  et  maxime  penetrativum ; 
unde  Dan.  VII  :  Fluvius  igneus  egredietur  de 
ore  ejus.  Et  quoniam  Deus  totus  est  justitia, 
totus  judicium,  inde  etiam  in  Scripturis  vo¬ 
catur  ignis,  Malach.  III:  Ipse  quasi  ignis  con¬ 
flans.  Et  Hebr.  XII  :  Etenim  Deus  noster  ignis 
consumens  est  (2).  Et  in  lioc  non  dissentimus 
a  Calvino  et  Martyre; 

Quinta  et  ultima  difficultas  est,  quid  per 
ignem  intelligatur,  cum  ait  :  Ipse  autem  sal¬ 
vus  erit,  sic  tamen  quasi  per  ignem.  Aliqui 
intelligunt  tribulationes  hujus  vitae.  At  hoc 
non  potest  convenienter  dici  ,  quia  tunc 
etiam  qui  aedificant  aurum  et  argentum, 
salvarentur  quasi  per  ignem.  Quocirca  B.  Au¬ 
gustinus  et  Gregorius,  qui  sunt  auctores 
hujus  sententiae,  cum  in  ea  non  acquiesce¬ 
rent,  etiam  aliam  posuerunt,  de  qua  infra 
dicemus.  Alii  intelligunt  ignem  aeternum,  ut 
Cbrysostomus  et  Theophylactus,sed  liocjam 
refutavimus.  Alii  ignem  conflagrationis  mun¬ 
di.  Id  quoque  dici  non  potest,  propter  ratio¬ 
nes  antea  positas;  et  praeterea,  quia  seque¬ 
retur  cos  qui  habent  peccata  venialia,  non 
posse  ad  beatitudinem  pervenire  ante  diem 
judicii ;  nec  enim  intrabit  in  ccelum  aliquid 
coinquinatum. 


(1)  1.  Cor.  IU,  13  et  14.  —  (2)  Dan.  VII.  18:  Malach.  III,  2;  Heb.  XII,  23; 

Calvinus  et  Martyr,  Ochinus  et  Lutherus 
art.  37.  intelligunt  per  hunc  ignem  judicium 
Dei,  quod  doctrinam  veram  approbat,  fal¬ 
sam  confutat,  sicut  ignis  perficit  aurum, con¬ 
sumit  foenum.  Dicunt  autem  hoc  judicium 
fieri,  dum  quis  convertitur,  et  praecipue  in 
hora  mortis,  tunc  enim  illustrantur  multi,  et 
sic  intelligunt  se  deceptos,  et  jacturam  fe¬ 
cisse  doctrinae  suae,  et  confunduntur  etiam, 
et  erubescunt,  et  sic  per  ignem  salvi  fiunt. 
Addit  Martyr  se  non  dubitare,  quin  B.  Ber- 
nardus,  B.  Franciscus,  B.  Dominicus,  et  alii 
Patres  huc  modo  salvi  facti  sint,  quia  nimi¬ 
rum  in  morte  a  Deo  illustrati  intellexerunt, 
et  damnaverunt  errores  suos  de  Monachatu, 
de  Missa  etc. 

At  contra;  Primo,  quia  istud  judicium  fit 
solum  in  morte,  adhuc  vivente  homine,  vel 
potest  fieri  etiam  post  mortem  :  si  potest  fieri 
etiam  post  mortem,  ergo  post  mortem  fiet 
aliqua  remissio  et  purgatio  peccati,  saltem 
per  illam  confusionem,  et  poenitentiam, quod 
ipsi  nullo  modo  admittunt;  hoc  enim  esset 
genus  quoddam  Purgatorii  :  si  autem  solum 
in  ipsa  morte  fit  hoc  judicium,  peto,  quo¬ 
modo  agetur  cum  illis,  qui  superaedificarunt 
lignum,  foenum,  stipulas,  et  moriuntur  re¬ 
pente,  ita  ut  non  habuerint  tempus  poeniten¬ 
tiae  ?  Isti  enim  non  salvantur  quasi  per  ignem, 
qui  non  habuerunt  ignem  istum  judicii,  et 
refutationis  suorum  errorum,  nec  tamen  pos¬ 
sunt  damnari  ad  Gehennam,  quia  habue¬ 
runt  Christum  in  fundamento,  et  Paulus  de 
omnibus  talibus  pronuntiat,  quod  salventur. 
Nec  possunt  etiam  salvari,  nisi  admittatur 
purgatorium,  quia  cum  decesserint  in  pec¬ 
cato  cum  suis  stipulis  et  foeno,  non  possunt 
salvari  nisi  per  ignem. 

Secundo,  ignis  iste,  de  quo  Paulus  loqui¬ 
tur,  afficiet  poena  proprie  et  vere,  praeter 
jacturam  ipsorum  operum,  et  confusionem, 
quae  inde  oritur,  ergo  illud  judicium  confu¬ 
tans  errores,  non  est  ignis  de  quo  hic  agitur. 
Probatur  antecedens  primo  ex  illo  verbo, 
ipsum  detrimentum  patietur.  Graece  £« gi&>- 
Gwstou  mulctabitur,  dabit  poenas.  Nihil  enim 
est  apud  Graecos  frequentius  quam  &;m vo-Qcu 
©avaTM  morte  mulctari;  Item  ex  illo,  salvus 
erit  quasi  per  ignem ,  similitudo  transeuntis 
per  ignem  significat  poenam,  ac  dolorem ; 
qui  enim  transiret  per  ignem  sine  ulla  lae¬ 
sione  ,  non  diceretur  transire  per  ignem, 
quasi  per  ignem,  sed  quasi  per  flores,  ut  de 
sancto  Tiburtio  legimus. 

Tertio,  quia  Apostolus  opponit  hunc  tran¬ 


situm  per  ignem  mercedi,  sicut  enim  dixerat : 
Si  cujus  opus  manserit ,  mercedem  accipiet ,  ita 
nunc  dicit,  si  cujus  opus  arserit,  detrimentum 
patietur ,  et  :  salvus  erit  quasi  per  ignem.  At 
illa  merces  significat  aliquid  praeter  ipsum 
bonum  opus,  et  praeter  laetitiam,  quam  ex  se 
affert  bonum  opus.  Non  enim  diceret,  mer¬ 
cedem  accipiet,  si  nihil  aliud  esset  merces, 
quam  id  quod  ex  se  habebat,  qui  aedificavit 
aurum  etc.  ergo  etiam  detrimentum,  et  tran¬ 
situs  per  ignem  ejus ,  qui  superaedificavit 
stipulam,  est  aliqua  poena  praeter  jacturam 
operum,  et  praeter  confusionem,  quam  ex  se 
affert. 

Quarto,  quia  illud  judicium  confutans  er¬ 
rores,  non  adfert  detrimentum,  sed  lucrum; 
nam  est  illustratio  quaedam  mentis,  ut  ipsi 
dicunt,  et  veritatis  cognitio ;  et  sicut  qui  ha¬ 
bet  aurichalcum  putans  esse  aurum ,  non 
existimat  detrimentum,  si  quis  ei  aurichal¬ 
cum  illud  auferat,  et  aurum  verum  donet; 
ita  qui  habebat  errores  in  mente  et  per  divi¬ 
nam  illustrationem  discit  veritatem,  non 
detrimentum  patitur,  sed  lucrum  acquirit. 
At  Paulus  dicit  :  Detrimentum  patietur ,  ergo 
etc. 

Quinto,  quia  sequeretur,  omnes  qui  sal¬ 
vantur,  salvari  quasi  per  ignem,  contra  Apos¬ 
toli  distinctionem;  nam  etsi  Paulus  hic  solum 
agat  de  peccatis,  quae  committuntur  in  do¬ 
cendo,  tamen  eadem  est  ratio  omnium  alio¬ 
rum  peccatorum.  Sicut  enim  Deus  judicabit 
doctrinam,  ita  etiam  opera  omnia.  At  secun¬ 
dum  Calvinum,  et  Lutheranos  omnes, omnia 
opera  nostra,  quamvis  justissima  videantur 
in  oculis  hominum,  tamen  peccata  sunt  in 
oculis  Dei,  nec  ferre  possunt  judicium  divi¬ 
num,  sed  arguentur  eo  modo  plane,  quo 
falsa  doctrina,  quare  si  ignis,  de  quo  Paulus 
loquitur,  est  judicium  Dei,  omnes  salvabun¬ 
tur  quasi  per  ignem.  Nec  valet  responsio, 
quod  justorum  opera  non  sint  arguenda  , 
quia  sunt  tecta  per  non  imputationem,  im¬ 
piorum  autem  qui  non  sunt  per  fidem  justi¬ 
ficati,  arguenda  sint;  nam  Paulus  cum  dicit; 
Salvus  erit  quasi  per  ignem ,  loquitur  de  jus¬ 
tis,  qui  aedificarunt  stipulas,  retento  vero 
fundamento,  id  est,  vera  fide  in  Christum. 

Quod  autem  Martyr  ait  de  Beatis,  Bernar- 
do,  Dominico  et  Francisco,  impudentissimum 
est  mendacium.  Illi  enim  usque  ad  ultimum 
spiritum  commendaverunt  suis  perseveran¬ 
tiam  in  Monasterio,  et  obedientiam  Romanae 
Ecclesiae.  De  S.  Francisco  scribit  B.  Bona- 
ventura,  cap.  f4.  vitae  ejus  :  <c  Hora,  inquit, 

transitus  sui  propinquante,  fecit  fratres  om¬ 
nes  existentes  in  loco  ad  se  vocari,  et  eos 
consolatoriis  verbis  pro  sua  morte  demul¬ 
cens,  paterno  affectu  ad  divinum  est  hortatus 
amorem,  de  patientia,  et  paupertate,  etsanc- 
tae  Romanae  Ecclesiae  fide  servandis  sermo¬ 
nem  protraxit;  et  insuper  adjecit  :  valete 
filii  omnes  in  timore  Domini,  et  permanete 
in  eo  semper  ;  et  quoniam  futura  tentatio  et 
tribulatio  appropinquat,  felices  qui  perseve¬ 
rabunt  in  his,  quae  coeperunt,  ego  vero  ad 
Deum  propero,  cujus  gratiae  vos  onmescom- 
mendo.  »  Ilaec  est  Palinodia  scilicet,  quam 
somniat  Pseudomartyr  Petrus. 

Est  igitur  communis  Theologorum  sen¬ 
tentia,  nomine  ignis  hoc  loco  intelligi  poenam 
aliquam  pprgatoriam,  et  tempoi'alem,  ad 
quam  post  mortem  adjudicantur,  qui  in  judi¬ 
cio  particulari  inveniuntur  aedificasse  lignum, 
foenum,  aut  stipulam.  Haec  expositio  praeter¬ 
quam  quod  optime  convenit  textui  ,  satis 
probatur  ex  communi  consensu  Patrum. 
Latini  omnes  hoc  docent.  Cyprianus  lib.  IY. 
epist.  2.  ad  Antonianum  :  «  Aliud  est,  inquit, 
ad  veniam  stare,  aliud  ad  gloriam  pervenire ; 
aliud  missum  in  carcerem  non  exire,  donec 
solvat  novissimum  quadrantem;  aliud  statim 
fidei,  et  virtutis  accipere  mercedem,  aliud 
pro  peccatis  longo  dolore  cruciatum  emen¬ 
dari,  ct  purgari  diu  igne;  aliud  peccata  om¬ 
nia  passione  purgasse.  »  Hic  B.  Cyprianus, 
non  meminit  aperte  hujus  loci  B.  Pauli,  sed 
tamen  cum  nusquam  in  Scriptura  fiat  mentio 
gnis,  ubi  aperte  de  Purgatorio  agitur,  nihili 
dubium  est,  quin  B.  Cyprianus  ad  hunc  lo¬ 
cum  respexerit. 

Ambrosius  in  hunc  locum  :  «  Sed  cum, 
inquit,  Paulus  dicit  (sic  tamen  quasi  per 
ignem)  ostendit  quidem  illum  salvum  futu¬ 
rum,  sed  poenas  ignis  passurum, ut  per  ignem 
purgatus  fiat  salvus,  et  non  sicut  perfidi 
aeterno  igne  in  perpetuum  torqueatur.»  Idem 
habet  serm.  20.  in  Psalm.  CXVIII. 

Hieronymus  in  1Y.  caput  Amos,  exponens 
illud  :  «  Facti  estis  sicut  torris  raptus  de  incen¬ 
dio  :  Juxta  illud,  inquit,  quod  in  Apostolo 
legimus,  Ipse  autem  salvus  erit  quasi  per 
ignem ;  qui  ergo  salvatur  per  ignem,  quasi 
torris  de  incendio  rapiatur.  »  Idem  docuit 
in  ultimis  verbis  ultimi  libri  super  Isaiam, 
et  lib.  II.  in  Jovinianum  ultra  medium. 

Augustinus  in  Psalm.  XXXVII  :  «  In  hac 
vita,  inquit,  purges  me,  et  talem  me  red¬ 
das,  cui  jam  emendatorio  igne  opus  non 
est.  »  Et  infra  explicans  locum  Apostoli  : 


«  Dicitur  ,  inquit ,  salvus  erit  quasi  per 
ignem,  et  quia  dicitur,  salvus  erit,  contem¬ 
nitur  ille  ignis,  ita  plane  quamvis  salvi  per 
ignem,  gravior  tamen  est  ille  ignis,  quam 
quidquid  potest  homo  pati  in  hac  vita.  » 

Gregorius  lib  IY.  Dialogorum,  cap.  39: 
«  Quamvis  hoc  (inquit,  explicans  hunc  lo¬ 
cum  I.  Cor.  3.)  de  igne  tribulationis  in  hac  vita 
nobis  adhibite  possit  intelligi,  tamen  si  quis 
hoc  de  igne  futurae  purgationis  accipiat,  pen¬ 
sandum  sollicite  est,  quia  illum  per  ignem 
dixit  salvari,  non  qui  super  hoc,  ferrum,  aes, 
vel  plumbum  aedificat,  id  est,  peccata  majora 
et  idcirco  duriora,  atque  tunc  jam  insolubi¬ 
lia,  sed  lignum,  foenum,  stipulam,  id  est, 
peccata  minuta,  atque  levissima,  quae  ignis 
facile  consumit.  »  Alcuinus  lib.  III.  de  Trini¬ 
tate.  llupertus  in  III.  cap.  Genes,  exponens 
illud,  quod  ibi  dicitur  de  gladio  flammeo,  et 
versatili,  Magister  in  IV.  dist.  21.  et  cum 
eo  B.  Bonaventura,  et  alii  Scholastici.  Item 
B.  Anselmus,  Haymo,  et  Beatus  Thomas  in 
hunc  locum.  Denique  Innocentius  III.  in 
Psalmum  XXXVII.  et  omnes  Latini  recen- 
tiores  sic  exponunt. 

Ex  Graecis  habemus  in  primis  Origenem 
apertissime  hoc  docentem,  hom.  6.  in  Exod. 
et  liomil.  14.  in  Levit,  et  hom.  12.  in  Hiere- 
miam.  Homil.  6.  in  Exod.  sic  ait :  «  Sed  illuc 
cum  convenitur,  si  quis  multa  opera  bona 
et  parum  aliquid  iniquitatis  attulerit,  illud 
parum  tamquam  plumbum  igne  resolvitur 
et  purgatur  etc.  »  Prmterea  Oecumenium 
in  hunc  locum,  qui  etiam  testatur  Basilium 
hunc  locum  intellexisse  de  igne  purgatorio  ; 
Adducit  etiam  B.  Thomas  in  opusculo  primo 
contra  Graecos,  Theodoretum  explicantem 
hunc  locum  his  verbis  :  «  Hunc  credimus 
ignem  purgatorium,  quo  purgantur  animae, 
ut  aurum  in  conflatorio.  »  Gagneius  vero 
eamdem  Tbeodoreti  sententiam  ex  Graeco¬ 
rum  scholiis  Graecis  verbis  ita  citat  :  rovro  to 

Ttvp  Tnoreuoftev  -/.ciOapryptov  iv  C>  y.xOapirrtrjroti  it 

At  contra  objiciunt,  primo ,  absurdum 
esse,  quod  Apostolus  in  eadem  sententia 
varie  accipiat  nomen  ignis  semel  pro  judi¬ 
cio,  et  semel  pro  vero  igne  purgatorio. 

Respondeo  primo,  nos  cogi  ab  ipso  textu  ad 
aequivocationcm  non  unam;  sed  duas  ad-; 
mittendas  ;  nam  cum  dicit  diem  judicii  ma¬ 
nifestari  per  ignem,  videtur  omnino  loqui 
de  igne  conflagrationis ;  cum  addit,  cujus- 
que  opus  ignis  probabit,  non  potest  loqui 
de  igne  materiali,  qui  non  potest  probare 

opera  quaetransierunt;  rursum  cum  secundo 
isto  igne  dicat  Apostolus  omnia  opera  exa¬ 
minanda  ;  tertio  vero,  non  opera,  sed  opera¬ 
rios,  et  eos  non  omnes,  sed  eos  solum,  qui 
aedificant  lignum,  farnum,  stipulam ;  necessa¬ 
rio  diversi  ignes  esse  debent.  Nec  tamen  pro¬ 
prie  aequivocatio,sed  elegans  allusio  mihi  vi¬ 
detur  esse  in  verbis  Pauli.  Hic  enim  est  sensus 
totius  hujus  loci  :  Dies  Domini  per  ignem 
conflagrationis  declarabitur,  et  sicut  ipsa 
dies  per  ignem  declarabitur,  ita  eadem  dies 
manifestabit  per  ignem,  nimirum  judicii, 
uniuscujusque  opus  ;  et  sicut  opera  per 
ignem  manifestabuntur,  ita  etiam  operarii, 
qui  purgatione  egebunt, per  quemdam  ignem 
purgabuntur. 

Secundo  dico,  non  esse  insuetum  B.  Pau¬ 
lo  in  eadem  sententia  uti  varie  aliquo  no¬ 
mine;  varie  enim  accipit  vocem  peccati, 
cum  ait  II.  Corinth.  V  :  Eum  qui  non  nove¬ 
rat  peccatum,  pro  nobis  peccatum  fecit.  Et 
Rom.  VIII :  De  peccato  damnavit peccatum(l). 

Tertio  dico,  quod  si  quis  omnino  non 
vellet  significationum  varietatem  admittere, 
sed  ubique  acciperet  ignem  pro  judicio, 
adhuc  non  efficeret,  quin  ex  hoc  loco  Pur¬ 
gatorium  statueremus.  Tunc  enim  hic  esset 
sensus  :  Si  cujus  opus  arserit ,  detrimentum 
patietur ,  ipse  autem  salvus  erit ,  sic  tamen  quasi 
per  ignem,  id  est,  si  cujus  opus  judicium 
Dei  sustinere  non  poterit,  opus  quidem  re¬ 
probabitur,  ipse  vero  salvus  erit,  sed  sic  ta- 
mem  quasi  is,  qui  per  ignem  divini  judicii 
transiit,  quod  judicium  cum  sit  justissimum, 
omnino  aliqua  poena  eum  affecit. 

Objiciunt  secundo  particulam,  quasi ,  quae 
non  veritatem,  sed  similitudinem  significare 
solet.  Respondeo,  particulam,  quasi,  simili¬ 
tudinem  significare  non  ignis,  quasi  ignis 
ille  non  sit  verus,  sed  phantasticus,  sed 
transeuntis  per  ignem,  ita  ut  sit  sensus  :  Ad 
salutem  perveniet,  qui  aedificavit  foenum, 
sed  ad  eum  modum  perveniet,  quo  pervenit 
ad  aliquem  locum  is,  qui  transit  per  ignem, 
sicut  dicitur  Joannis  I  :  Vidimus  gloriam 
ejus,  gloriam  quasi  unigeniti  a  Patre,  id  est, 
vidimus  eum  gloriosum  ad  eum  modum, 
quo  decet  gloriosum  esse  Filium  Patris  uni¬ 
genitum. 

Probatur  ex  novo  Testamento. 

Tertius  locus  est,  I.  Cor.  XV  :  Quid  facient 
qui  baptizantur  pro  mortuis,  si  mortui  non  re¬ 
surgunt  ?  ut  quid  baptizantur  pro  illis  (2)  ? 
Hic  locus  aperte  convincit,  quod  volumus, 
si  bene  intelligatur,  ideo  breviter  eum  ex¬ 
pendamus.  Sex  invenio  hujus  loci  expo¬ 
sitiones. 

Prima  est,  quod  Apostolus  probetfuturam 
resurrectionem,  ex  errore  quorumdam,  qui 
Baptismum  suscipiebant  nomine  alicujus 
amici  sui  defuncti  sine  Baptismo  ;  existima¬ 
bant  enim,  quod  sicut  orationes  et  jejunia 
vivorum  prosunt  defunctis,  ita  et  Baptis¬ 
mus  prodesset.  Ha  exponunt  Tertullianus 
lib.  V.  in  Marcionem,  et  libro  de  resurrec¬ 
tione,  Ambrosius,  Anselmus  ,  et  Haymo  ; 
secundum  quam  expositionem  colligitur 
oratio  pro  defunctis  ex  hoc  loco,  quia  docent 
isti  Patres,  quod  Apostolus,  licet  non  pro¬ 
bet  errorem  istorum,  tamen  probat  intentio¬ 
nem,  quam  habebant  juvandi  defunctos,  et 
ex  ea  argumentatur  ;  si  igitur  Apostolus 
probat  intentionem  juvandi  mortuos,  certe 
reprobari  noij  potest,  nec  debet  ab  ullo 
Christiano  ;  tamen  non  puto  veram  hanc  ex¬ 
positionem. 

Primo,  quia  Apostolus  debuisset  saltem 
insinuare  hunc  esse  errorem,  ne  daret  occa¬ 
sionem  errandi.  Secundo,  quia  non  solide 
argumentaretur  Apostolus  ;  posset  enim 
responderi,  non  bene  probari  resurrectionem 
ex  eo,  quod  ita  credant  quidam  errantes. 
Sicut  enim  errant  in  eo,  quod  baptizant 
unum  pro  alio ,  sic  possunt  errare  in  eo, 
quod  credunt  futuram  resurrectionem.  Ter¬ 
tio,  quia  nullus  veterum  historicorum  tradit 
hunc  errorem  tempore  Apostolorum  fuisse; 
tribuit  enim  Phylaster  hunc  errorem  Monta- 
nistis  qui  100>  annis  post  obitum  S.  Pauli 
exorti  sunt;  eamdem  tribuunt  Chrysostomus 
et  Theophylactus,  ubi  supra,  Marcionistis, 
qui  etiam  post  obitum  Pauli  80.  annis  ince¬ 
perunt;  denique  Epiphanius  haeresi  28.  hoc 
tribuit  Cerinthianis,  quorum  secta  20  annis 
post  obitum  Pauli  orta  est.  Adde  quod 


(1)  II.  Cor.  V,  25;  Rom.  VIII,  3.  —  (2)  I.  Cor.  XV,  29. 

Chrysostomus  et  Epiphanius,  non  ipsi  Mar- 
cioni  et  Cerintho  ,  sed  posteritati  eorum 
hunc  errorem  tribuunt,  et  merito.  Alioqui 
enim  quomodo  Iremeus  et  Tertullianus  hunc 
errorem  non  refutassent,  qui  diligentissime 
refutarunt  omnes  errores  Cerinthi,  et  Mar- 
cionis.  Dicit  quidem  Tertullianus,  hunc  er¬ 
rorem  fuisse  tempore  Apostolorum  ,  sed 
non  habet  nisi  hinc.  Itaque  merito  Chrysos¬ 
tomus  et  Epiphanius  et  Theophylactus, 
hanc  expositionem  ut  falsam  rejiciunt. 

Altera  expositio  est, quod  Apostolus  nomi¬ 
ne  mortuorum  intelligat  peccata,  cum  dicit, 
qui  baptizantur  pro  mortuis,  quasi  dicat : 
Quid  facient,  qui  baptizantur  pro  mortuis, 
id  est,  pro  peccatis  diluendis?  ita  Sedulius, 
et  B.  Thomas  in  hunc  locum  Apostoli. 

At  contra  ;  Primo,  quia  Apostolus  subdit : 
Si  mortui  non  resurgunt  :  ut  quid  baptizantur 
pro  illis  ?  nimirum  hominibus  mortuis,  qui 
non  resurgunt ;  itaque  clare  docet,  se  non 
de  peccatis,  sed  de  hominibus  agere.  Non 
enim  vult  probare,  quod  peccata  resurgant, 
sed  quod  homines  resurgant.  Secundo,  quia 
tota  vis  argumenti  perit ,  si  dicatur ,  quid 
facient  qui  baptizantur  pro  peccatis  diluen¬ 
dis,  si^mortui  non  resurgunt?  Posset  enim 
responderi,  multum  prodesse  diluere  pecca¬ 
ta,  etiamsi  mortui  non  resurgant,  quia  bo¬ 
num  est  in  hac  vita  frui  testimonio  bonse 
conscientiae.  Tertio,  quia  peccata  non  di¬ 
cuntur  mortua,  nisi  quando  sant  deleta,  et 
extincta,  non  ergo  Paulus  nomine  mortuo¬ 
rum  intelligit  peccata,  quse  adhuc  delenda 
sunt. 

Tertia  expositio  est,  baptizari  pro  mortuis, 
esse,  baptizari  simpliciter  Baptismo  Christi, 
sed  ideo  dici  baptizari  pro  mortuis,  qui 
baptismum  suscipiunt,  quia  antequam  bap¬ 
tizentur,  recitant  Symbolum ,  in  quo  est 
unus  articulus  :  Carnis  resurrectionem ,  ita 
illud  pro  mortuis ,  signilicet  pro  spe  resur¬ 
rectionis,  vel  pro  corporibus  mortuis,  id  est, 
in  eum  finem,  ut  corpora  nostra  quae  mori¬ 
tura  sunt,  aliquando  immortalia  resurgant. 
Ita  Chrysostomus  ,  Oecumenius  et  Theo¬ 
phylactus  ;  sed  certe  dura  et  violenta  expo¬ 
sitio  est. 

Primo,  quia  non  diceret  Apostolus  :  Quid 
facient  qui  baptizantur  pro  mortuis ,  sed,  quid 
facimus  qui  baptizamur  pro  mortuis  ?  Non 
enim  quidam,  sed  omnes  sic  baptizantur. 
Apostolus  autem  de  quibusdam  tantum  lo¬ 


quitur,  ut  patet  tum  ex  forma  verborum, 
tum  ex  eo  quod  sequitur,  ut  quid  et  nos 
periclitamur  tota  die  ?  Secundo,  quia  inaudi¬ 
tum  est,  ut  nomine  mortuorum  intelligatur 
spes  resurrectionis ,  vel  corpora  mortua, 
cum  in  Grceco  sit  vexpot,  in  genere  masculino, 
et  corpora  sint  generis  neutri  ffuuu- «.  Tertio, 
quia  si  ideo  diceremur  baptizari  pro  mortuis, 
quia  recitamus  articulum  de  mortuorum  re¬ 
surrectione,  etiam  possemus  dici  baptizari 
pro  Deo  Patre,  et  pro  Christo,  et  pro  Spiri¬ 
tu  sancto,  et  pro  Ecclesia,  quia  hcec  omnia 
recitamus  in  Symbolo.  Quarto,  quia  Apos¬ 
tolus  videtur  omnino  nomine  mortuorum, 
homines  mortuos  intelligere,  et  nihil  aliud, 
cum  enim  ait  :  Si  mortui  non  resurgunt,  ut 
quid  baptizantur  pro  illis  ?  quid  possumus 
intelligere  per  vocem,  illis,  nisi  illis  mortuis, 
qui  non  resurgunt? 

Quarta  expositio  est,  baptizari  pro  mor¬ 
tuis  esse  baptizari  Baptismo  Christi ;  dici 
autem  Baptismum  pro  mortuis,  quia  dum 
baptizamur,  agimus  et  repraesentamus  per¬ 
sonam  mortui,  dum  mergimur  in  aquam  ; 
et  resurgentis,  dum  surgimus  ab  aquis,  et 
sic  profitemur  resurrectionem,  et  ex  hac 
professione  Apostolus  probat  futuram  re¬ 
surrectionem.  Ita  exponunt  Theodoretus  et 
Gajetanus. 

At  contra ;  Primo,  quia  neque  Hebraice, 
neque  Graece,  neque  Latine,  agere  pro  ali¬ 
quo,  significat  eum  representare,  sed  agere 
loco  ejus,  vel  in  ejus  utilitatem.  Quis  un¬ 
quam  dixit  de  agente  in  theatro  personam 
Davi,  aut  Pamphili,  ille  egit  pro  Davo,  aut 
pro  Pamphilo  ? 

Secundo,  quia  qui  baptizantur,  repraesen¬ 
tant  mortem  Christi,  et  simul  mortem  suam, 
ut  patet  ex  Apostolo,  Rom.  VI  :  Quotquot 
baptizat  i  sumus  in  Christo  Jcsu  ,  in  morte 
ipsius  baptizati  sumus,  consepulti  enim  sumus 
cum  illo  per  Baptismum  etc.  (1)  Itaque  bapti¬ 
zari  pro  mortuis,  erit  baptizari  pro  se,  et 
pro  Christo,  quod  absurdissimum  est.  Nec 
in  Scripturis  unquam  reperitur  baptizari 
pro  Christo,  sed  solum  baptizari  in  Chris¬ 
to,  vel  in  ejus  nomine,  ut  patet  Roman.  VI. 
Gal.  III.  Act.  X  et  XIX. 

Tertio,  quia  argumentum  Apostoli  nullum 
esset;  nam  ex  eo  quod  qui  baptizatur,  agit 
personam  mortui,  non  sequitur  quod  profi¬ 
teatur  resurrectionem.  Debuisset  ergo  Apos¬ 
tolus  dicere  :  Quid  facient  qui  baptizantur 


(1)  Rom.  VI,  3. 


CAPUT  VI. 


71 


pro  suscitatis,  vel  pro  mortuis,  et  suscitatis  ? 
sed  etiamsi  hoc  dixisset,  adhuc  leve  esset 
argumentum  ejus,  quia  posset  responderi, 
in  Baptismo  repraesentari  resurrectionem, 
non  carnis  a  morte,  sed  animae  a  peccato. 
Id  enim  Apostolus  significat  Rom.  VI  :  Ut 
in  novitate  vitee  ambulemus.  Et  Colos.  III  : 
Si  consurrexistis  cum  Christo ,  quee  sursum 
sunt  queerite  (1). 

Quinta  expositio  est  Epiphanii.  haeresi  28. 
quam  adfert  Petrus  Martyr,  quod  Paulus 
loquatur  de  Baptismo  eorum,  qui  baptiza¬ 
bantur  in  lecto,  cum  essent  in  extremis,  qui 
olim  dicebantur  Clinici,  et  quos  Cyprianus 
festive  opponit  Peripateticis  lib.  IV.  epist.  7 
ad  Magnum,  quod  nimirum  Clinici  non  am¬ 
bulent,  sed  haereant  lecto  affixi ;  enim 
lectum  significat.  Volunt  ergo  quidam  hunc 
esse  Apostoli  sensum  :  Quid  facient  qui 
bajflteantur  pro  mortuis  ,  id  est ,  bapti¬ 
zantur  quando  habentur  magis  pro  mor¬ 
tuis  ,  quam  viventibus ,  quanto  certum 
est  eos  non  baptizari  pro  ullo  commodo 
hujus  vitae,  cum  pro  mortuis  habeantur. 

Haec  expositio  refellitur.  Primo,  ex  illis 
verbis,  ut  quid  baptizantur  pro  illis  ?  nam 
dicere  debuisset,  ut  quid  baptizantur  pro 
se,  non  pro  illis  ;  Secundo,  quia  illud,  pro 
mortuo,  non  potest  dici,  nisi  in  iis  actioni¬ 
bus  quae  fiunt  circa  mortuos.  Verbi  gratia, 
recte  dicimus,  ille  cecidit  ex  loco  edito  ;  et 
pro  mortuo  sublatus  fuit,  vel  pro  mortuo 
lotus,  sepultusque  fuit,  etiamsi  viveret.  At 
non  recte  dicitur,  ille  ambulabat,  vel  come¬ 
debat,  vel  loquebatur  pro  mortuo.  At  bap¬ 
tizari  aliquem  pro  mortuo,  etiamsi  agat  in 
extremis,  sed  potius  deberet  dici  baptizari 
pro  vivo,  etiamsi  fere  sit  mortuus. 

Est  igitur  sexta  expositio  vera  et  germana, 
quod  Apostolus  loquatur  de  Baptismo  la- 
chrymarum  et  poenitentiae,  qui  suscipitur 
orando ,  jejunando,  eleemosynas  faciendo 
etc.  Et  sensus  sit  :  «  Quid  facient  qui  bap¬ 
tizantur  pro  mortuis,  si  mortui  non  resur¬ 
gent,  »  id  est,  quid  facient  qui  orant,  jeju¬ 
nant,  gemunt,  affligunt  se  pro  mortuis,  si 
mortui  non  resurgunt?  ita  exponunt Ephrem 
in  suo  testamento,  Petrus  Cluniacensis  in 
lib.  contra  Petrobrusiauos,  Dionysius,  Ilugo, 
Gagneius,  et  alii  in  hunc  locum. 

H«c  expositio  verissima  est.  Primo,  quia 
baptizari  passim  in  Scriptura  et  Patribus 
accipitur  pro  affligi,  ut  Mare.  X  :  Potestis 


bibere  calicem  quem  ego  bibiturus  sum ,  et 
Baptismoquo ego  baptizor  baptizari?  Luc.  XII : 
Baptismo  habeo  baptizari  (2).  Patres  passim 
vocant  poenitentia}  afflictionem  Baptismum 
laboriosum,  et  secundam  tabulam.  Cypria¬ 
nus  in  sermone  de  ccena  Domini :  «  Lacrymis, 
inquit,  se  baptizat.  »  Et  in  Prooemio  lib. 
de  exhortatione  martyrii,  mori  pro  Christo, 
frequenter  vocat  Baptisma  ;  et  Gregorius 
Nazianzenus  oratione  de  Epiphania  :  «  Scio, 
inquit,  quartum  Baptisma,  quod  per  mar¬ 
tyrium,  et  sanguinen  fit,  scio  et  quintum, 
lacrymarum  et  poenitentiae.  » 

Secundo,  quia  ipsa  poena  Purgatorii  a 
Scriptura  et^Patribus  vocatur  Baptisma;  nam 
quod  legimus  Matth.  III :  Ipse  vos  baptizabit 
in  Spiritu  sancto  et  igni  (3).  B.  Hieronymus 
exponit  in  Spiritu  sancto,  in  hac  vita,  igne 
vero,  in  futura ;  sicut  ante  eum  exposuerat 
B.  Basiliuslib.  de  Spiritu  sancto,  cap.  15.  et 
post  eos  Beda  in  cap.  III.  Lucae.  Item  Gre¬ 
gorius  Nazianzenus  in  fine  orationis  de  Epi¬ 
phania,  vocat  ignem  Purgatorii  in  alia  vita, 
ultimum  Baptisma.  Itaque  elegantissime 
Apostolus  dixit,  eos  baptizari  pro  mortuis, 
qui  affligentes  se  oratione  et  jejunio,  sumunt 
in  se  partem  illius  Baptismi  ignei,  quo  ani¬ 
mae  baptizantur  in  Purgatorio. 

Tertio,  quia  haec  expositio  maxime  qua¬ 
drat  cum  sequentibus  :  Ut  quid  et  nos  pericli¬ 
tamur  tota  die?  quasi  dicat;  Cur  quidam  se 
affligunt  orando  pro  mortuis,  et  ego  affligo 
me  praedicando  Evangelium,  si  mortuorum 
resurrectio  non  est? 

Quarto,  quia  ista  sententia  eadem  est  cum 
illa:  II.  Machab.  XII.  si  mortui  non  resur¬ 
gunt,  superfluum  est  et  vanuna  orare  pro 
mortuis. 

At  contra  hanc  expositionem  duo  argu¬ 
menta  objiciuntur.  Primum  est,  quia  non 
debuisset  Apostolus  dicere,  quid  facient  qui 
baptizantur  pro  mortuis,  sed  quid  faciemus 
qui  baptizamur  pro  mortuis ;  nam  omnes 
Christiani  orant  pro  mortuis.  Respondeo, 
Apostolus  argumentari  voluit  non  a  consue¬ 
tudine  Christianorum,  quae  tamquam  nova 
rejici  potuisset  ab  incredulis,  sed  a  consue¬ 
tudine  Judaeorum,  qui  more  veteri,  etsecun- 
dum  scripturarum  exempla  orabant  et  jeju¬ 
nabant  pro  mortuis,  quasi  dicat  :  Quid  fa¬ 
cient  illi  qui  imitantes  antiquos  Patres  jeju¬ 
nant,  et  orant,  ac  se  affligunt  pro  mortuis,  si 
mortui  non  resurgunt? 


(1)  Rom.  VI,  4:  Coloss.  III.  1.  —  (2)  Mare.  X,  48;  Luc.  XII, '50.  —  (3)  Matth.  III,  11. 

Secundum  argumentum  est,  quia  non  vi¬ 
detur  bene  probari  mortuorum  resurrectio, 
ex  eo,  quod  oratur  pro  mortuis,  quia  oratur 
non  ut  resurgant,  sed  ut  a  pcenis  illis  liberen¬ 
tur,  atque  ad  requiem  transeant.  Respondeo, 
quaestionem  de  resurrectione  et  de  immorta¬ 
litate  animorum  itafuisse  conjunctas  tempore 
Apostolorum,  ut  pro  una  haberentur,  ut  su¬ 
pra  ostendimus,  cum  testimonium  ex  libris 
Machabteorum  exponeremus.  Sive  igitur 
hanc  expositionem  sequamur,  quae  nobis  ve¬ 
rissima  videtur,  sive  primam,  quae  melior  est 
caeteris  tribus,  aperte  colligitur  oratio  pro 
defunctis. 


CAPUT  VII. 

Probatur  ex  novo  Testamento. 

Quartus  locus  est,  Matth.  V.  et  Luc.  XII : 
Esto  consentiens  adversaido  tuo  cito ,  dum 
es  cum  eo  in  via,  ne  forte  tradat  te  adversarius 
judici ,  et  judex  tortori ,  et  mittaris  in  carce¬ 
rem.  Arnen  dico  tibi,  non  exies  inde ,  donec  red¬ 
das  novissimum  quadrantem  (l),-  exponendum 
est  quid  sit  via,  quid  adversarius,  quid 
judex,  quid  tortor,  quid  carcer,  quid  qua¬ 
drans. 

De  primo  Chrysostomus  in  cap.  V.  Matth. 
docet,  viam  hic  accipi  proprie  pro  vera  via, 
qua  itur  adjudicem  in  hoc  mundo;  Chrysos¬ 
tomus  enim  existimat  nullam  hic  esse  para¬ 
bolam,  sed  Dominum  ad  litteram  terrere 
dissidentes  comminatione  humani  periculi, 
ita  ut  etiam  judex  intelligatur  homo,  tortor 
homo,  carcer  materialis  hujus  vitae,  et  qua¬ 
drans  verus  nummus  aereus.  Quo  etiam  modo 
contendit  Ochinus  esse  hunc  locum  exponen¬ 
dum.  De  qua  explicatione  duo  dico. 

Primo,  eam  simpliciter  non  esse  probabi¬ 
lem,  tum  quod  repugnent  omnes  alii  exposi¬ 
tores,  Origenes,  Cyprianus,  Hilarius,  Ambro¬ 
sius,  Hieronymus,  Augustinus,  Beda,  Ansel- 
mus,  et  recentiores,  Abulensis,  Lyranus, 
Cajetanus,  Jansenius,  et  alii,  qui  omnes  do¬ 
cent,  hic  viam  significare  vitam  praesentem, 
ut  cum  dicitur  :  Beati  immaculati  in  via, 
Psalm.  CXYIII,  et  magna  ex  parte  hunc  ser¬ 
monem  esse  metaphoricum ;  tum  etiam  quod 


non  soleat  Dominus  tam  serio  docere  et  ins¬ 
truere  humanam  prudentiam,  cum  ipse  sae¬ 
pe  testatus  sit,  filios  hujus  saeculi  prudentio- 
res  esse  filiis  lucis.  Adde,  quod  non  tam 
asscrtive  Dominus  diceret :  Arnen  dico  tibi, 
non  exies  inde,  donec  reddas  novissimum  qua¬ 
drantem ;  si  loqueretur  de  humano  judicio, 
cum  saepe  videamus  contrarium  accidere,  ut 
rei  liberentur  favore  alicujus,  vel  per  se  fu¬ 
giant  et  nihil  solvant. 

Dico  secundo,  si  Chrysostomi  sententia  re¬ 
cipi  debeat,  ut  probabilis,  solum  recipi  posse 
pro  iis  verbis  quae  habentur  Matthaei  V.  quae 
ipse  exponit ;  pro  iis  autem  quae  habentur 
Lucae  XII.  nullo  modo  recipi  posse;  ut  enim 
Ambrosius  recte  notavit,  bis  Dominus  haec 
verba  locutus  est,  diversisque  oblatis  occa¬ 
sionibus.  Nam  Matthaei  Y.  dixit  haec  verba, 
cura  loqueretur  de  amore  inimicorum,  et  de 
injuriis  condonandis,  et  ideo  tolerari  ut#m- 
que  expositio  Chrysostomi  potest.  At  Lucae 
XII.  Dominus  loquitur  de  judicio  futuro;  di¬ 
cit  enim  :  Sint  lumbi  vestri  praecincti.  Et  pos¬ 
tea  :  Vigilate  quia  qua  hora  non  putatis  Do¬ 
minus  veniet.  Et  in  fine  concludit  :  Cum  ergo 
vadis  cum  adversario  tuo  ad  Principem.  Ubi 
aperte  ostendit  se  loqui  de  futuro  judicio, 
quod  erit  post  hanc  vitarii ;  quod  etiam  con¬ 
firmatur  ex  verbisimmediate  praecedentibus, 
ait  enim  :  Quid  autem  et  a  vobis  ipsis  non  judi- 
dicatis  quod  j  ustum  est  ?  Cum  enim  vadis  cum 
adversario  etc.  (2).  Vult  enim  eos  admonere, 
parabolam  hanc  sumptam  ex  iis  quae  homi¬ 
nes  facere  solent;  nam  debitores,  dant  om¬ 
nem  operam  liberandi  se  a  creditore  ante¬ 
quam  ad  judicium  veniatur.  Quocirca  Theo- 
phylactus  ,  et  Eutbymius  qui  in  cap.  V. 
Matth.  sequuntur  Chrysostomum,  tamen  in 
cap.  XII.  Lucae  dicunt  recte  intelligi  per 
viam,  vitam;  per  judicem,  Deum  etc. 

De  secundo,  etsi  parum  refert,  quod  atti¬ 
net  ad  qostrum  propositum  de  Purgatorio, 
quis  sit  adversarius,  quia  tamen  res  est  di¬ 
gnissima  cognitione,  explicemus  breviter. 
Quidam  per  adversarium  inlelligunt  Diabo¬ 
lum,  ut  Origenes  liorn.  35.  in  Lucam;  Am¬ 
brosius,  Euthymius,  et  Theophylactus  in  c. 
XII.  Lucae,  et  Hieronymus  in  epist.  8.  ad  De¬ 
metriadem.  Neque  Hieronymus  hanc  senten¬ 
tiam  reprehendit  in  commentario  Matth.  V. 
cum  ait  :  «  Quidam  coactius  differunt  etc.  » 
Nam  illud,  Coactius,  est  error  impressorum, 
et  debet  legi,  Cautius. 


(1)  Matth.  V,  25;  Luc.  XII,  47.  —  (2)  Luc. -XII,  35.etseq, 


CAPUT  VII. 


73 


Si  petas  quomodo  debemus  esse  consen¬ 
tientes  Diabolo,  cum  e  contrario  jubeamur 
illi  resistere?  Respondet  Hieronymus,  debere 
nos  consentire  illi,  quatenus  tenemur  stare 
pactis  cum  ipso  initis  in  Baptismo  ;  tunc  enim 
renuntiavimus  Diabolo,  et  pompis  ejus;  si  e- 
nim  rursum  appetamus  ct  invadamus  pompas 
ejus,  quibusrenuntiavimus,  merito  nos  coram 
Domino  accusabit.  Hcec  opinio  non  est  mul¬ 
tum  probabilis,  et  ab  August.  refellitur  lib.  I. 
de  sermone  Domini  in  monte,  cap.  22.  nam 
Graeca  vox  est  hvoH v,  id  est.  Benevolus,  et 
concors,  at  Diabolo  non  possumus  esse  bene¬ 
voli;  deinde  cum  ipse  cupiat  ut  concupisca¬ 
mus  pompas  ejus,  et  ad  hoc  nos  tentet,  tunc 
essemus  consentientes  illi,  si  appeteremus 
ejus  pompas,  et  Deum  offenderemus. 

Alii  exponunt  per  adversarium,  carnem; 
sed  refelluntur  merito  ab  Augustino  , 
cum  non  possit  juberi  spiritui  ut  consentiat 
carni,  cum  hoc  peccatum  sit.  Alii  intelligunt 
spiritum  per  adversarium,  cui  caro  jubetur 
consentire.  Refellit  hoc  Hieronymus,  quia 
non  est  credibile  spiritum  traditurum  judici 
suam  carnem  ;  neque  ibit  in  carcerem  caro 
sine  spiritu,  sed  vel  solus  spiritus  et  caro. 
Alii  per  adversarium,  saltem  apud  Lucam, 
intelligunt  peccatum,  quia  Lucas  dicit :  Da 
operam  liberari  ab  eo ,  ita  Ambrosius,  sed 
non  est  probabile  ;  nam  liberari  ab  adversa¬ 
rio,  non  est  ab  illo  fugere,  vel  illum  extin- 
guere,  sed  componere  cum  illo,  ut  patet  tum 
ex  Matthaeo,  tum  ex  verbo  avriSixoj,  id  est, 
litigator,  sive  actor.  Alii  intelligunt  per  ad¬ 
versarium,  alterum  hominem,  qui  nimirum 
nos  laesit,  aut  nos  illum;  ita  Hilarius,  Ansel- 
mus,  et  Hieronymus  in  caput  Matthaei  V. 
Quae  sententia  etsi  probabilis  est,  quantum 
ad  locum  Matthaei,  tamen  eam  refellit  Au¬ 
gustinus  loco  citato.  Primo,  quia  videtur 
hic  Dominus  loqui  de  adversario  quisemper 
nobiscum  est  invia,  et  cum  quo  semper  pos¬ 
sumus  concordare,  dum  via  durat  :  at  ad¬ 
versarius  homo  saepe  moritur  ante  suum  ad¬ 
versarium,  et  illum  deserit  in  via.  Nec  tamen 
dicendum  est,  non  posse  justum,  qui  est  in 
via,  per  poenitentiam  salvari,  licet  non  possit 
cum  adversario  consentire. 

Secundo,  quia  non  proprie  unus  homo 
tradet  alterum  Deo  judici;  vel  saltem  multa 
sunt  alia  :  quae  magis  proprie  dicantur  tra¬ 
dere,  ut  dicemus,  praesertim  quia  vox  Graeca 
est  «vriStxoj,  quae  non  significat  adversarium 


ratione  injuriae,  sed  ratione  litis,  id  est,  ac¬ 
torem,  sive  accusatorem. 

Est  ergo  verissima  expositio,  adversarium 
esse  Dei  legem,  sive  Deum  ipsum,  quatenus 
praecipit  contraria  carni,  sive  conscientiam, 
quae  Dei  legem  semper  objicit  peccanti ;  haec 
enim  fere  in  idem  coincidunt;  ita  exponunt 
Ambrosius,  Beda,  et  Bonaventura  in  cap. 
XII.  Lucae.  Item  Anselmus,  et  Augustinus  in 
c.  Y.  Matthaei,  necnon  idem  Augustinus  ho- 
mil.  I.  de  verbis  Domini,  homil.  5.  in  lib. 
50.  homiliarum,  et  in  libro  de  decem  chor¬ 
dis,  cap.  3.  Gregorius  homil.  39.  et  Bernar- 
dus  serm.  83.  in  Cantica.  Nam  lex  Dei  et 
conscientia  nostra  semper  sunt  nobiscum  in 
via,  semper  adversantur  pravis  desideriis, 
ii«que  utilissimum  est  cito  consentire,  et  ab 
eorum  inimicitia  liberari,  denique  accusato*- 
res  et  testes  erunt  contra  nos  in  judicio. 

Unum  solum  obstare  videtur  huic  exposi¬ 
tioni,  quod  M-atth.  Y.  immediate  ante  hanc 
parabolam  Dominus  loquebatur  de  reconci¬ 
liatione  adversarii  hominis.  Respondeo,  Do¬ 
minum  posteaquam  docuit  debere  hominem 
homini  reconciliari,  monere  voluisse  hac  pa¬ 
rabola,  ut  etiam  recordaretur  reconciliari 
cum  Deo  sive  cum  ejus  lege.  Praeterea, 
etiamsi  probabile  sit  propter  eam  rationem, 
Matthaei  V.  per  adversarium  intelligi  homi¬ 
nem,  tamen  Lucae  XII.  non  possumus  intelli- 
gere  nisi  legem  Dei,  aut  conscientiam ;  unde 
Cajetanus  qui  Matthaei  Y.  exposuit  de  ho¬ 
mine,  Lucae  XII.  exposuit  de  conscientia. 

De  tertio,  conveniunt  omnes,  judicem  esse 
Christum ;  nam  Scripturae  passim  hoc  do¬ 
cent,  et  praecipue  Joan.  V  :  Pater  omne  judi¬ 
cium  dedit  filio  (I). 

De  quarto,  Ambrosius  in  cap.  XII.  Lucae, 
et  Augustinus  lib.  1.  de  sermone  Duraini  in 
monte,  cap.  21.  intelligunt  per  ministros, 
Angelos  bonos.  Gregorius  homil.  39.  et 
Theophylactus  in  XII.  Lucae,  intelligunt  Dae¬ 
mones,  utrumque  est  probabile. 

De  quinto,  conveniunt  similiter  omnes 
carcerem  esse  infernum,  in  quo  tamen  mul¬ 
tae  sunt  mansiones,  aliae  pro  damnatis,  aliae 
pro  his,  qui  purgantur.  Exstitit  olim  absur¬ 
dissima  haeresis  Carpocratis,  ut  refert  Irenaeus 
lib.  I.  cap.  24.  qui  dicebat,  debere  unum¬ 
quemque  exerceri  in  omni  genere  Hagitio- 
rum,  et  ideo  animas  a  corpore,  quasi  a 
carcere  abeuntes  examinari  a  judice,  et  nisi 
omnia  flagitia  patrassent,  rursum  remitti  in 


(1)  Joan.  V,  22. 

aliud  corpus  tamquam  in  carcerem,  et  to¬ 
ties  id  fieri,  donec  per  omnia  omnino  flagi- 
tia  transissent,  et  hoc  voluisse  Dominum  di¬ 
cere  cum  ait  :  Non  exies  inde  donec  reddas 
novissimum  quadrantem.  Sed  absurdior  est 
sententia,  quam  ut  refutari  debeat.  . 

De  sexto,  conveniunt  etiam  fere  omnes, 
per  novissimum  quadrantem  intelligi  minuta 
peccata,  quadrans  enim  est  minima  moneta. 
Quod  enim  Augustinus  dicit ,  ultimum 
quadrantem  significare  peccata  terrena, 
quia  terra  est  ultimum  elementum,  nimis 
durum ,  et  coactum  videtur,  quia  tamen 
non  vult  dicere  Dominus,  solum  quadran¬ 
tem  solvendum  ,  sed  totum  debitum  us¬ 
que  ad  ultimum  quadrantem,  dubium  manet, 
an  haec  solutio  fiat  in  Gehenna,  an  in  Purga¬ 
torio.  Augustinus  putat  hic  agi  de  poenis 
aeternis  Gehennae,  et  ideo  dicit,  illud  :  Donec 
reddas ,  non  significare  certum  tempus,  sed 
aeternitatem,  sicut  cum  dicitunMatth.  I.  Non 
cognovit  eam  donec  'pareret  filium  suum.  Et 
Psalm.  CIX  :  Sede  a  dextris  meis,  donec  ponam 
inimicos  tuos  scabellum  pedum  tuorum.  Et  I. 
Cor.  XV  :  Oportet  illum  ccelum  suscipere,  do¬ 
nec  omnia  subjiciantur  pedibus  ejus  (1).  Non 
enim  licet  colligere,  ergo  postquam  Maria 
peperit,  cognovit  eam  Joseph  etc. 

Alii,  ut  Albertus  et  Cajetanus  exponunt  de 
Gehenna,  et  purgatorio  simul,  ut  sensus  sit ; 
si  debitum  erit  insolubile,  numquam  exibis,; 
si  erit  solubile,  exibis,  cum  totum  exacte 
solveris ;  alii  intelligunt  de  solo  Purgatorio, 
nempe  ii,  quos  statim  citabimus. 

Tertia  haec  sententia  est  omnium  verissi¬ 
ma.  Probatur  primo,  quia  hoc  modo  hunc 
locum  intellexerunt  vetustissimi  Patres.  Ter¬ 
tullianus  libro  de  anima,  cap.  17  :  «  Ille  te  in 
carcerem,  inquit,  mandet  infernum,  unde 
non  dimittaris,  nisi  modico  quoque  delic¬ 
to  mora  resurrectionis  expenso.  »  Ubi  nofa, 
solum  esse  manendum  in  carcere  Purgatorii 
ad  summum,  usque  ad  resurrectionem. 

Cyprianus  lib.  IV.  epist.  2,  «  Aliud  est  ad 
veniam  stare;  aliud  ad  gloriam  pervenire ; 
aliud  missum  in  carcerem  non  exire  inde, 
donec  solvat  novissimum  quadrantem  ;  aliud 
statim  fidei  et  virtutis  accipere  mercedem  : 
aliud  pro  peccatis  Jongo  tempore  cruciatum 
emendari,  et  purgari  diu  igne  :  aliud  pec¬ 
cata  omnia  passione  purgasse.  » 

Origenes  homil.  35.  in  Lucam  :  «  Quod  si 
magnam  pecuniam  debuerimus,  sicut  ille, 


qui  scribitur  decem  millia  talenta  debuisse, 
quanto  tempore  claudamur  in  carcere,  nom 
possum  manifeste  pronuntiare  :  si  enim  |qui 
parum  debet  non  egreditur  nisi  exsolvat  mi¬ 
nutum  quadrantem,  utique  qui  tanto  debito 
fuerit  obnoxius  infinita  ei  ad  reddendum  se¬ 
cula  numerabuntur.  »  Et  in  epistola  ad 
Rom :  «  Quamvis,  inquit,  promittatur  exeun¬ 
dum  esse  quandoque  de  carcere,  tamen  de¬ 
signatur  non  inde  exiri  posse,  nisi  reddat 
quisque  novissimum  quadrantem.  » 

Eusebius  Emissenus  seu  potius  Csesarius 
Arelatensis,  vel  quicumque  fuit  auctor  earum 
homiliarum,  homil.  3.  de  Epiphania  :  «  Hi 
vero,  inquit,  qui  temporalibus  poenis  digna 
gesserunt,  ad  quos  sermo  Dei  dirigitur,  quod 
non  exeunt  inde,  donec  reddant  novissimum 
quadrantem,  per  fluvium  igneum  transibunt 
etc.  n 

Ambrosius  in  cap.  XII.  Luc.  exponens 
hunc  locum  :  «  Quadrantem,  inquit,  in  bal¬ 
neis  dare  solere  reminiscimur,  cujus  obla¬ 
tione,  ut  illic  unusquisque  lavandi  accipit 
facultatem ,  ita  hic  accipit  eluendi.  Quia 
uniuscujusque  peccatum  suprascriptse  ge¬ 
nere  conditonis  eluitur,  cum  tamdiu  exer¬ 
cetur  noxius  poenis,  ut  commissi  supplicia 
erroris  expendat.  » 

Hieronymus  in  cap.  V.  Matth  :  «  Hoc  est, 
inquit,  quod  dicit,  non  egredieris  de  carcere, 
donec  etiam  minuta  peccata  persolvas.  » 
Bernardus  serm.  de  obitu  Huberti  :  «  Illud, 
inquit,  scitote,  quia  post  hanc  vitam  in  pur¬ 
gatoriis  locis  centupliciter,  quee  fuerint  hic 
neglecta,  redduntur,  usque  ad  novissimum 
quadrantem.  » 

Probatur  secuudo,  quia  illud  :  «  Donec 
solvas  ultimum  {quadrantem ,  non  videtur  recte 
posse  dici,  nisi  aliquando  sit  futurus  finis 
solutionis.  Neque  exempla  B.  Augustini  sa¬ 
tisfaciunt;  nam  cum  dicitur  :  Non  cognosce¬ 
bat  eam  donec  pareret ,  non  licet  quidem  infer¬ 
re,  ergo  postea  cognovit  eam,  sed  inferre 
licet,  ergo  illa  aliquando  paritura  erat;  si¬ 
militer  cum  dicitur  :  Sede  a  dextris  meis ,  do¬ 
nec  ponam  etc.  recte  infertur,  ergo  aliquando 
ponentur  omnes  inimici  Christi  sub  pedibus 
ejus;  alioqui  illud  :  Donec,  inepte  diceretur; 
ita  ergo  cum  dicitur  :  Non  exies  donec  solvas 
ultimum  quadrantem ,  inferimus  recte,  ergo 
aliquando  solvet  ultimum  quadrantem,  et 
consequenter  exhibit  inde. 

Tertio  probatur  ex  fundamento  et  scopo 


(1)  Matth.  I,  25;  Psal.  CIX,  1  ;  I.  Cor.  XV,  25. 

ipsius  parabolae;  nam  similitudo  non  est 
sumpta  t»b  homicida,  vel  adultero,  vel  prodi¬ 
tore,  qui  damnantur  ad  mortem,  vel  ad  per¬ 
petuos  carceres,  vel  triremes,  sed  a  debitore, 
qui  non  propter  crimen,  sed  propterdebitum 
pecuniarium  conjicitur  in  carcerem,  donec 
solvat.  Solent  autem  hujusmodi  homines  or¬ 
dinarie  egredi  post  aliquod  tempus,  ut  patet. 
Itaquae  scopus  parabolae  est,  ut  in  hac  vita 
componamus  cum  Deo,  quando  facile  impe¬ 
tramus  remissionem  poenae  peccatis  nostris 
debitae,  nec  exspectemus  saeculum  futurum, 
in  quo  severissime  agetur.  Atque  haec  de  isto 
loco. 


CAPUT  VIII. 


Probatur  ex  novo  testamento. 

Quintus  est  Matth.  V  :  Qui  irascitur  fratri 
suo,  reus  ei'it  judicio  ;  qui  dixerit  fratri  suo 
raca ,  reus  erit  Concilio ;  qui  dixerit  fatue , 
reus  erit  Gehennae  ignis  (1).  Nota,  hic  certum 
esse  agi  de  poena  injungenda  in  foro  Dei,  ut 
patet  ex  illo  :  Reus  erit  Gehennae  ignis.  Unde 
Augustinus  lib.  I.  de  serm.  in  monte,  cap. 
19.  exponit  omnia  tria  de  poenis  animarum 
post  hanc  vitam.  Nota  secundo  ,  certum 
etiam  esse  hic  distingui  tria  genera  peccato¬ 
rum,  et  poenarum,  ut  ibidem  Augustinus 
exponit,  et  damnationem  aeternam  solum 
tribui  tertio  generi  peccatorum,  id  est,  cri¬ 
minibus.  Aliis  autem  utpote  levioribus  pec¬ 
catis,  poenas  leviores,  ac  proinde  temporales; 
ex  quibus  infertur,  animas  aliquas  post  hanc 
vitam  puniri  temporalibus  poenis. 

Dices,  at  Christus  dixerat  :  Qui  occiderit, 
reus  erit  judicio;  ergo  reum  esse  judicio  est 
damnari  ad  Gehennam  :  nam  homicidium 
crimen  laetliale  est.  Respondeo,  cum  ait  Do¬ 
minus  :  Dictum  est  antiquis  :  qui  occiderit , 
reus  erit  judicio,  loquitur  de  judicio  humano, 
et  temporali,  quo  homicidia  mulctantur  mor¬ 
te  temporali ;  nec  enim  lex  vetus  aliam  mor¬ 
tem  comminabatur  homicidis, jut  patet  Exodi 
XXI.  Vult  ergo  Dominus  dicere  homicidium 
puniri  morte  in  hoc  mundo,  at  in  alia  vita 
commotionem  irae  internam,  etiamsi  pecca¬ 
tum  sit  veniale,  puniri  poena  quadam,  tem¬ 
porali  quidem,  sed  quae  aequetur  morti  tem¬ 


porali;  iram  autem  exterius  prodeuntem  pu¬ 
niri  adhuc  gravius;  at  verbum  contumelio¬ 
sum,  et  multo  magis  homicidia  puniri  morte 
aeterna. 

Dices  rursum,  esto,  hoc  loco  loquatur  Do¬ 
minus  de  poenis  infligendis  judicio  Dei,  non 
tamen  sequitur  in  alia  vita  esse  poenas  tem¬ 
porales  ;  nam  Deus  in  hac  vita  potest  infli¬ 
gere  hujusmodi  poenas. 

Respondeo  primo,  ab  Augustino  aliisque 
Patribus  hunc  locum  intelligi  de  poenis  post 
hanc  vitam.  Secundo  dico,  saltem  ex  hoc 
loco  posse  deduci  poenas  aliquas  post  hanc 
vitam  purgatorias  esse ;  nam  hinc  habemus 
quaedam  peccata  non  mereri  nisi  poenam  tem¬ 
poralem  ;  sed  potest  fleri,  ut  quis  moriatur 
cum  talibus  peccatis,  quia  potest  mori  repen¬ 
te  ;  vel  dormiens,  ita  ut  nullum  habeat  spa¬ 
tium  poenitentiae,  ergo  in  alia  vita  purgabi¬ 
tur,  alioqui  vel  ibit  in  coelum  alioqui  coinqui¬ 
natum,  vel  injuste  damnabitur  ad  poenas 
aeternas  ,  qui  non  merebatur  nisi  tempo¬ 
rales. 

Sextus  locus  est  Luc.  XYI  :  Facite  vobis 
amicos  de  mammona  iniquitatis ,  ut  cum  defe¬ 
ceritis ,  recipiant  vos  in  aeterna  tabernacula  (2). 
Per  (deficere)  intelligunt  omnes  mori,  per 
(amicos)  intelligunt  sanctos,  qui  cum  Christo 
regnant,  ex  quibus  sequitur  homines  post 
mortem  juvari  precibus  Sanctorum. 

Sed  quia  posset  aliquis  dicere  hic  agi  de 
virtute  eleemosynae,  et  sensum  esse,  eos  qui 
eleemosynas  fecerunt,  cum  moriuntur  sal¬ 
vari  propter  opera  illa  bona,  quae  fecerunt; 
observandum  est,  non  hoc  solum  velle  Do¬ 
minum,  sed  etiam  velle  post  mortem  juvari 
animas  precibus  Sanctorum;  nam  primo  ad 
id  cogunt  verba  illa  :  Facite  amicos,  qui  reci¬ 
piant.  Nam  eleemosyna,  quae  datur  malis  ho¬ 
minibus,  bona  tamen  intentione,  meritoria 
est,  et  tamen  non  facit  amicos,  qui  possint 
recipere  in  aeterna  tabernacula ;  unde  Hiero¬ 
nymus  lib.  contra  Vigilantium  in  fine,  dicit, 
hic  Dominum  hortari  ut  detur  eleemosyna 
potius  bonis  quam  malis,  ut  bonorum  inter¬ 
cessione  salventur  qui  eleemosynas  faciunt; 
similiter  Ambrosius  in  hunc  locum,  et  Au¬ 
gustinus  libro  XXI.  de  civit.  Dei,  cap.  27. 
dicunt,  hic  per  amicos  intelligi  sanctos  cum 
Christo  regnantes,  qui  suis  precibus  nos 
juvant,  et  juvabunt  cum  mortui  fuerimus. 

Secundo,  ad  id  nos  cogit  ipsa  similitudo  ; 
nam  parabola  sumpta  est  a  quodam  cecono- 


(1)  Matth.  V,  22.  —  (2)  Luc.  XVI,  9. 

mo,  qui  depolitus  ab  officio,  et  egenus  fac¬ 
tus  opera  implorabat  amicorum  suorum  : 
quod  autem  in  applicatione  parabolae  de¬ 
poni  ab  officio  sit  mori,  Dominus  ipse  ex¬ 
plicat. 

Adde  tertio,  quod  Augustinus  lib.  XXI,  de 
civit.  Dei,  cap.  27.  ex  hoc  loco  Purgatorium 
demonstrat.  Dicit  enim  esse  quosdam  tam 
sanctos,  qui  recta  ad  coelum  evolant  post 
mortem,  et  qui  non  solum  ipsi  salvantur,  sed 
etiam  alios  juvare  possunt ;  rursum  quosdam 
alios  tam  malos,  qui  nec  seipsos  juvare  pos¬ 
sunt,  nec  ab  aliis  juvari,  sed  ad  poenas  aeter¬ 
nas  sine  remedio  descendunt.  Denique  esse 
quosdam  medios,  qui  ita  moriuntur,  ut  nec 
digni  sint  morte  aeterna,  nec  tamen  suffi¬ 
ciant  eis  propria  merita  ad  salutem,  nimirum 
statim  recipiendam,  et  isti  sunt,  inquit,  qui 
recipiuntur  in  aeterna  tabernacula  precibus 
amicorum. 

Ad  hunc  locum  nihil  respondet  Petrus 
Martyr,  sed  objicit  sibi  nomine  Catholicorum 
ea,  quae  sequuntur  post  hanc  parabolam, 
aitque  nos  asserere  Epulonem  fuisse  in  Pur¬ 
gatorio,  cum  ab  Abrahamo  auxilium  petiit, 
et  hoc  argumentum ,  quasi  noster  esset 
Achilles,  operose  solvit,  et  simul  inde  dedu¬ 
cit  non  posse  animas  juvari  a  viventibus; 
quandoquidem  nec  Abraham,  nec  Lazarus 
Epulonem  juvare  potuerunt,  et  per  jocum 
miratur,  cur  Epulo  non  petierit  anniversaria 
et  Missas  pro  se  fieri.  Sed  catholici  fere  om¬ 
nes  Epulonem  in  Gehenna  esse  dicunt  , 
proinde  Petrus  Martyr  in  ventum  pugnat. 

Septimus  locus  est  Luc.  XXIII  :  Memento 
mei  dum  veneris  in  regnum  tuum  (1).  Num- 
quam  hoc  diceret  bonus  ille  vir  a  Spiritu 
sancto  edoctus,  nisi  crederet  post  hanc  vitam 
posse  remitti  peccata,  et  auxilio  animas  indi¬ 
gere,  et  juvari  posse.  Certe  Augustinus  lib. 
VI.  in  Julian.  cap.  5.  hinc  probat  aliqua  pec¬ 
cata  remitti  post  mortem. 

Octavus  est  Actor :  Quem  Deus  suscitavit  so¬ 
lutis  doloribus  inferni ,  juxta  quod  impossibile 
erat  teneri  eum  ab  illisQl).  Hunclocum  itaintel- 
ligitB.  Augustin.  epist.  99.  adEvodium,etlib. 
XII.  Genes,  cap.  33.  ut  sensus  sit,  Christum 
cum  descendit  ad  inferos,  multos  liberasse 
a  cruciatibus  inferni,  quod  cum  non  possit 
inlelligi  de  damnatis,  necessario  videtur  ac¬ 
cipiendum  de  iis,  qui  purgabantur.  Quod 
etiam  affirmat  Epiphanius  in  haeresi  Tatiani, 
quse  est  ultima  primi  libri ;  dicit  enim  Chris¬ 


tum,  cum  descendit  ad  inferos,  liberasse  eos, 
qui  per  ignorantiam  peccaverunt,  nec  tamen 
a  Dei  fide  recesserunt ;  et  praeter  horum  Pa¬ 
trum  auctoritatem,  probatur  ex  ipsis  verbis 
Scripturos ;  nam  illud  :  Solutis  doloribus  in¬ 
ferni ,  non  potest  intelligi  de  doloribus  ipsius 
Christi,  dolores  enim  Christi  in  cruce  finiti 
sunt,  ut  patet  ex  illis  verbis  Luc.  XXIII :  Ho¬ 
die  mecum  eris  in  Paradiso.  Nec  de  doloribus 
damnatorum,  ut  patet,  quia  illi  aeternis  igni¬ 
bus  addicti  sunt;  nec  de  doloribus  sanctorum 
Patrum,  illi  enim  nullos  patiebantur  dolores, 
ut  Augustinus  docet  locis  citatis,  et  Grego- 
rius  homil.  22.  Relinquitur  igitur  ut  de 
doloribus  animarum  Purgatorii  hoc  loco 
agatur. 

Dices  :  Graeci  non  legunt  solutis  doloribus 
inferni,  sed  solutis  doloribus  mortis  rou 
Qavarou,  non  rou  aSou.  Respondeo,  nobiscum 
facere  Primo,  vulgatam  antiquam  editionem 
Latinam.  Secundo,  Syriacam,  quae  similiter 
legit  :  Deus,  inquit,  excitavit  illum,  et  solvit 
funes  inferni.  Tertio,  -  antiquissimos  Patres 
Graecos  et  Latinos;  naraB.  Polycarpus  initio 
epistolae  suae,  citans  hunc  locum,  scribit  so¬ 
lutis  doloribus  inferni.  Item  Cyprianus  serm. 
de  ccena  Domini  initio  ad  hunc  locum  respi¬ 
ciens  ait:  «  Sed  volebat,  inquit,  pius  Magis¬ 
ter  ostendere  impossibile  esse  suam  animam 
ab  inferno  detineri.  »  Epiphanius  quoque 
et  Augustinus  sine  dubio  ita  legerunt.  Deni¬ 
que  probatur  ex  verbis  sequentibus ;  nam 
probat  Petrus  id  quod  dixerat  ex  Psalm.  XV : 
Non  derelinques  animam  meam  in  inferno, 
nec  dabis  sanctum  tuum  videre  corruptio¬ 
nem  (3). 

Nonus  locus  est  Philipp.  II  ;  Ut  in  nomine 
Jesu  omne  genu  flectatur,  coelestium ,  tertxs- 
trium,  etinfernorum(l).  Utitur  hoc  loco  B.  Au¬ 
gustinus  lib.  XII.  de  Gen.  c.  33.  quamquam 
per  illud  infernorum  non  improbabiliter  ac¬ 
cipiuntur  Daemones.  Similis  huic  est  locus 
Apocal.  V.  Quis  dignus  est  aperire  librum,  et 
solvere  septem  signacula  ejus  ?  et  nemo  inventus 
est  neque  in  coelo,  neque  in  terra,  neque  subtus 
terram  (5).  Per  eos  qui  sunt  in  coelo  intelli- 
guntur  Angeli,  per  eos  quQin  terra  homines 
justi,  per  eos  qui  sub  terra,  non  possunt  in¬ 
telligi  animae  Purgatorii,  nec  enim  id  dam¬ 
natis  tribueretur.  Patres  autem  qui  fuerant 
in  limbo  jam  liberati  erant. 

Utuntur  nostri  hoc  loco,  sed  tamen  non 
videtur  multum  urgere;  nam  probabile  est 


(1)  Luc.  XXIII,  42.  —  (2)  4ct.  II,  24.  —  (3)  Psal.  XV,  8.  —  (4)  Philipp.  IT.  10.  —  (5)  Apoc.  V,  2. 

intelligi  per  eos  qui  sunt  infra  terram,  Patres, 
qui  erant  in  limbo;  etsi  enim  quando  Joan- 
nes  hsec  scripsit  Patres  exierant  ex  limbo, 
non  tamen  exierant  eo  tempore,  quo  loqui¬ 
tur;  loquitur  enim  de  tempore,  quod  prae¬ 
cessit  Christi  mortem,  ideo  enim  subjungi¬ 
tur  :  Vicit  Leo  de  tribu  Juda  radix  David  ape¬ 
rire  librum  etc .  Christus  enim  morte  sua 
aperuit  mysteria  libri  usque  ad  illam  diem 
clausa ;  similiter  quod  affertur  ex  hoc  eodem 
cap.  Y.  Apocal.  ubi  dicuntur  creaturae  quae 
sunt  in  ccelo  et  in  terra,  et  quae  subtus  ter¬ 
ram  dedisse  laudem  Deo,  non  convincit; 
nam  possunt  hic  per  creaturas  intelligi  res 
inanimes,  ut,  Ignis,  grando ,  etc.  Quae  in 
Psalm.  CXLYI1I.  ad  Deum  laudandum  invi¬ 
tantur,  praesertim  cum  Joannes  addat  etiam 
ea  quae  sunt  in  mari. 


CAPUT  IX. 

Asseritur  purgatorium  testimoniis  Con¬ 
ciliorum. 

Secundum  argumentum  sumitur  ex  Con¬ 
ciliis,  et  Ecclesiae  consuetudine;  nam  in  pri¬ 
mis  quid  Ecclesia  Africana  senserit,  patet  ex 
Concilio  III  Carthaginiensi,  cap.  29  :  «  Et 
Sacramenta  altaris,  inquit,  non  nisi  a  jeju¬ 
nis  hominibus  celebrentur,  si  autem  aliquo¬ 
rum  pomeridiano  tempore  defunctorum 
commendatio  facienda  est,  solis  orationibus 
fiat;  »  similia  habes  inConcilio  1Y  Cartha¬ 
giniensi,  cap.  79. 

Idem  sensit  Ecclesia  Hispanica,  ut  patet 
ex  Concilio  Bracarensi  I,  cap.  34.  ubi  jubet 
non  orari  pro  illis,  qui  seipsos  interimunt,  et 
cap.  39.  ubi  jubet  dividi  inter  Clericos  obla¬ 
tiones  factas,  ut  oraretur  pro  defunctis. 

Idem  Ecclesia  Gallica,  ut  patet  ex  Conci¬ 
lio  Cabilonensi,  et  habetur  de  consecrat, 
dist.  I  can.  Visum  est :  «  Yisum  est,  inquit, 
praeterea,  ut  in  omnibus  Missarum  solemni- 
bus  pro  spiritibus  defunctorum  loco  compe¬ 
tenti  in  Ecclesia  ad  Dominum  deprecetur.  » 
Yide  etiam  Concilium  Aurelianense  II , 
cap.  14. 

Idem  sensit  Ecclesia  Germanica,  ut  patet 
ex  Concilio  Wormatiensi,  cap.  10.  ubi  defi¬ 
nitur,  etiam  pro  suspensis  in  patibulo  esse 
orandum,  et  sacrificandum. 


Idem  Ecclesia  Italica,  ut  patet  ex  Concilio 
VI,  sub  Symmacho,  ubi  dicitur  sacrilegium, 
fraudare  animas  defunctorum  orationibus 
etc. 

Item  Eeclesia  Graea,  ut  patet  ex  Graco- 
rum  Synodis  a  Martino  Bracarensi  Episcopo 
collectis,  canone  69.  Imo  videntur  aliqui 
Graci  etiam  nimium  voluisse  juvare  animas 
defunctorum,  nam  in  Concilio  VI,  can.  83. 
reprehenduntur  illi,  qui  iis,  qui  sine  com¬ 
munione  sacra  obierant,  sacram  Eucharistiam 
in  os  ingerere  conabantur.  > 

Accedant  Concilia  totius  Ecclesiae  genera¬ 
lia,  Lateranense  sub  Innocentio  III,  can.  66. 
Florentinum  ses.  ult.  in  decreto  de  Purga¬ 
torio,  et  Tridentinum  sess.  XXV.  in  initio,  et 
omnes  Liturgiae,  Jacobi,  Basilii,  Chrysosto- 
mi,  Ambrosii  etc.  Nam  in  omnibus  sit  ora¬ 
tio  pro  defunctis. 

Respondet  Petrus  Martyr  tripliciter  loco 
notato.  Primo  :  «  Solet,  inquit,  nobis  objici, 
Ecclesiam  semper  pro  defunctis  orasse,  quod 
quidem  non  inficior,  sed  assero,  istius  facti 
neque  verbi  Dei,  neque  exempli,  quod  desu¬ 
mitur  ex  sacris  litteris,  auctoritatem  habere. 
Facile  moventur  homines  naturali  quadam 
charitate  impulsi,  et  amore  in  defunctos,  ut 
illis  bene  cupiant,  et  in  aliquas  preces  pro 
eis  erumpant,  sed  affectio  haec  vehementior, 
videndum  est,  ne  fidei  et  justae  pietati  adver¬ 
setur.  »  His  verbis  arguit  totam  Ecclesiam 
Martyr,  quod  sine  testimonio  Scriptura  oret 
pro  defunctis,  et  quod  id  faciat  ex  vehemen- 
tiore  affectu  erga  mortuos ;  quae  affectio  fi¬ 
dei,  et  pietati  repugnat. 

Primae  parti  accusationis  satisfacit  Augus¬ 
tinus  lib.  de  cura  pro  mortuis,  cap.  I :  «  Ad¬ 
jungis,  inquit,  vacare  non  posse  quod  uni¬ 
versa  pro  defunctis  Ecclesia  supplicare  con¬ 
sueverit.  »  Et  infra,  approbans  hanc  senten¬ 
tiam  B.  Paulini,  ad  quem  scribit:  «  In 
Machabaeorum,  inquit,  libris  iegimus  obla¬ 
tum  pro  mortuis  sacrificium,  sed  et  si  nus-, 
quam  in  Scripturis  yetei’ibus  omnino  legere¬ 
tur,  non  parva  est  universae  Ecclesiae,  quae 
in  hac  consuetudine  claret,  auctoritas  ;  ubi 
in  praecibus  sacerdotis,  quae  Deo  ad  ejus  al¬ 
tare  funduntur  locum  suum  habet  etiam 
commendatio  defunctorum.  » 

/Secundae  parti  accusationis  facile  respon¬ 
detur;  Nam  quod  ex  naturali  affectu  prorum¬ 
patur  in  preces  pro  caris  defunctis,  etiamsi 
quis  putet  nihil  eis  prodesse,  potest  contin¬ 
gere  in  precibus  privatis,  et  quae  ex  tempore 
recitantur;  at  in  solemnibus  precibus  Eccle- 

siae,  quae  leguntur  ex  libro,  et  maturo  judi¬ 
cio  compositae  suut,  et  a  Concilio  Epis¬ 
coporum  approbatae  ,  quomodo  potest  id 
fieri? 

Tertiae  parti  satisfecit  B.  Paulus,  cum  di¬ 
cit  :  Ecclesiam  esse  columnam  et  firmamen¬ 
tum  veritatis  (1).  Necnon  Augustinus,  qui 
epist.  1 18.  dicit  insolentissimae  insaniae 
esse  disputare  contra  id,  quod  universa  Ec¬ 
clesia  facit.  Denique  ipsa  ratio;  nam  si  uni¬ 
versa  Ecclesia  potest  verae  fidei  et  justae 
pietati  adversari,  ut  Martyr  dicit,  potest 
ergo  tota  Ecclesia  ruere  contra  Christi  prae¬ 
dictionem,  Matth.  XYI  :  Portce  inferi  non 
■praevalebunt  adversus  eam  (2).  Utrum  autem 
credibilius  sit,  Ecclesiam  universam  posse 
ruere,  et  Christum,  ac  Paulum  mentiri,  an 
Petrum  Martyrem  insolentissima  insania  la¬ 
borare,  cujuslibet  hominis,  modo  sani,  ap¬ 
pello  judicium. 

Secunda  solutio  Martyris  est,  quod  Eccle¬ 
sia  non  oret  pro  defunctis,  ut  eos  liberet  a 
Purgatorio,  sed  ut  memoriam  eorum  se  ha¬ 
bere  testetur,  et  conservet  etiam  quam  diu¬ 
tissime  potest :  a  Et  alia  causa,  inquit,  citra 
Purgatorium  esse  potuit,  ut  pro  defunctis  in 
Ecclesia  preces  fierent.  Noluerunt  enim  de¬ 
functorum  nomen,  et  memoriam  facile  inte¬ 
rire.  »  At  Augustinus  lib.  de  cura  pro  mor¬ 
tuis,  cap.  1.  tractat  quaestionem  :  An  prosint 
animabus  defunctorum  preces  Ecclesiae,  et 
dicit  prodesse  illis,  qui  in  hac  vita  non  fue¬ 
runt  valde  mali,  et  qui  meruerunt,  ut  sibi 
prodessent;  non  autem  illis,  qui  fuerunt 
valde  mali,  et  proinde  nih&  tale  meruerunt; 
Proinde  commentitia  Petri  Martyris  solutio 
est. 

Tertia  solutio  est,  Ecclesiam  fungi  munere 
suo  erga  mortuos  ac  si  adhuc  viverent,  et 
ideo  precari  illis  id  quod  putat  jam  eos  con¬ 
secutos,  quomodo  Christus  oravit  pro  Lazari 
excitatione,  etiamsi  sciret,  jam  se  accepisse 
.quod  petebat;  et  Ambrosius  in  oratione  de 
obitu  Theodosii  gratulatur  illi  quod  jam 
cum  Christo  regnaret,  et  tamen  ibidem  orat 
pro  illo,  ut  optatam  requiem  Deus  illi  con¬ 
cedat;  et  Epiphanius  haeresi  75.  dicit  orari 
etiam  pro  sanctis  Patriarchis ,  Prophetis, 
Apostolis,  et  Martyribus. 

Respondeo :  si  ita  esset, Ecclesia  oraret  pro 
omnibus  aequaliter,  etiam  pro  Martyribus. 
At  non  ita  facit;  nam  ut  Augustinus  dicit 
tract.  84.  in  Joan.:  «  Ideo  ad  ipsam  mensam 


non  sic  Martyres  commemoramus,  quemad¬ 
modum  alios  defunctos,  qui  in  pace  requies¬ 
cunt,  ut  etiam  pro  eis  oremus,  sed  magis,  ut 
orent  ipsi  pro  nobis.  » 

Neque  videtur  ullo  modo  convenire,  ut 
quis  petat  quod  jam  habet;  et  Christus  cum 
oravit  pro  Lazaro,  nondum  acceperat  quod 
petebat,  neque  enim  Lazarus  adhuc  resur¬ 
rexerat.  Aliud  autem  est  petere  id  quod  sci¬ 
mus  nos  accepturos,  aliud  petere  id  quod 
jam  accepimus.  Porro  Ambrosius  sperabat, 
Theodosium  jam  esse  in  coelo,  et  ideo  gra¬ 
tulabatur  ei,  et  simul,  quia  non  certo  scie¬ 
bat,  an  ita  esset,  pro  illo  orabat.  Epiphanius 
vero  nusquam  dicit  in  Ecclesia  orari  pro 
sanctis,  sed  dicit  memoriam  fieri  in  Ecclesia 
omnium  defunctorum  fidelium  tam  peccato¬ 
rum,  quam  justorum  ;  et  addit  :  Peccatorum 
quidem,  ut  illis  a  Deo  misericordiam  implo¬ 
remus  :  Justomm  autem,  ut  eos  a  Christo 
separemus. 

Separamus  autem  sanctos  a  Christo,  non, 
ut  Martyr  dicit,  quia  pro  sanctis  oramus, 
non  pro  Christo,  sed  quia  pro  sanctis  offeri¬ 
mus  sacrificium  gratiarum  actionis  ;  Pro 
Christo  autem  non  offerimus,  sed  ipsi  potius 
Christo  cum  Patre,  et  Spiritu  sancto  offeri¬ 
mus.  Quod  intelligi  potest  ex  liturgia  Grae¬ 
corum,  de  qua  Epiphanius  loquitur,  et  quae 
exstat  in  quinto  tomo  Chrysostomi ;  ibi  enim 
fit  commemoratio  omnium  Sanctorum,  et 
dicitur  :«Offerimus  tibi,  Domine, sacrificium 
pro  Patriarchis,  Apostolis,  Prophetis,  Mar¬ 
tyribus,  et  praecipue  pro  Beatissima  Dei¬ 
para;  »  quod  autem  hoc  sacrificium  non 
offeratur  pro  peccatis,  sed  pro  gloriaeorum, 
patet:  Namstatim  subjungit  liturgia  :«  Quo¬ 
rum  supplicationibus  respice  nos  Deus;  » 
et  deinde  oratio  subjungitur  pro  aliis  de¬ 
functis  :  «  Et  memento,  inquit,  omnium 
fidelium  defunctorum,  qui  dormierunt  in  spe 
resurrectionis,  et  quiescere  eos  facito,  ubi 
videtur  lumen  vultus  tui.  »  Idem  potest 
cognosci  ex  Augustino  tract.  84.  in  Joan .  et 
ex  Gyrillo  catechesi  5  Mystagogica.  et  ex 
nostra  liturgia,  quae  omnino  talis  est,  qua¬ 
lem  Cyrillus,  Epiphanius,  et  Augustinus 
describunt. 


(1)  I.  Tim.  III,  15.  —  (2)  Matth.  XVI,  18. 


CAPUT  X. 


79 


CAPUT  X. 

Asseritur  Purgatorium  testimoniis  Patrum 
Graecorum  et  Latinorum. 

Primus  ex  Patribus,  Clemens  lib.  VIII. 
constit.  c.  47.  longam  orationem  describit 
pro  defunctis  fieri  solitam.  Dionysius  de  Ec¬ 
clesiastica  hierarchia,  cap.  7.  par.  3: «Acce¬ 
dens,  inquit,  ^einde  venerandus  Antistes, 
precem  sacram  super  mortuum  peragit, 
precatur  oratio  illa  divinam  clementiam,  ut 
cuncta  dimittat  per  infirmitatem  humanam 
admissa  peccata  defuncto,  cumque  in  luce 
statuat,  et  regione  jivorum.  »  Athanasius 
vel  quicumque  fuit  auctor  quaest.  34.  ad 
Antiochum,  quaerit,  num  animae  sentiant  uti¬ 
litatem  ex  orationibus  vivorum.  Respondet, 
sentire  omnino.  Basilius  in  liturgia  instituit 
orationem  pro  mortuis. 

Gregorius  Nazianz.  'in  orat,  in  Caesarium 
circa  fin.  «  Ipsi  Deo,  inquit,  et  nostras  et 
eorum,  qui  quasi  in  via  paratiores  prius  ad 
hospitium  pervenerunt,  animas  commende¬ 
mus.  »  Ibidem  orat  pro  anima  ejusdem  Cae- 
sarii.  Ephrem  in  suo  testamento  :  «  Assidue, 
inquit,  in  vestris  orationibus  mei  memoriam 
faciatis;  etenim  in  vanitate,  et  iniquitate 
vitam  peregi  meam.  » 

Cyrillus  catechesi  5.  Mystagogica  :  «  De¬ 
nique  pro  omnibus  oramus,  qui  inter  nos 
vita  functi  sunt,  maximum  credentes  esse 
animarum  juvamen,  pro  quibus  offertur  ob¬ 
secratio  sancti  illius,  et  tremendi  sacrificii. » 
Eusebius  lib.  IV,  de  vita  Constantini,  dicit, 
eum  voluisse  sepeliri  in  celebri  templo,  ut 
fieret  particeps  multarum  orationum.  Epi- 
plianius  in  fine  operis  contra  hsereses,  nu¬ 
merat  inter  dogmata  Ecclesia;  orationem 
pro  defunctis,  et  ha;resi  73.  Aerium  haereti¬ 
cum  facit,  quia  hoc  negabat. 

Chrysostomus  homil.  41.  in  priorem  ad 
Corinth  :  «Juvetur,  inquit,  mortuus  nonla- 
crymis,  sed  precibus,  supplicationibus,  elee¬ 
mosynis.  »  Et  infra  :  «  Ne  fatigemur  mortuis 
auxilium  ferre,  preces  pro  illis  offerentes.  » 
Homil.  69.  ad  populum  :  «  Non  temere  ab 
Apostolis  haec  sancita  fuerunt, ut  in  tremen¬ 
dis  mysteriis,  defunctorum  agatur  comme¬ 
moratio  :  sciunt  enim  inde  multum  illis  con¬ 
tingere  lucrum,  utilitatem  multam.  »  Idem 


homil.  32.  in  Matth.  et  84.  in  Joan.  homil. 

3.  in  epist.  ad  Philipp.  et  21.  in  Acta  Apos¬ 
tolorum,  et  alibi.  Theodoretus  lib.  V.  histor. 
cap.  26.  scribit,  Theodosium  juniorem  pro¬ 
cubuisse  ad  reliquias  S.  Joannis  Ghrysos- 
tomi ,  et  orasse  pro  animabus  parentum 
suorum  Arcadii,  et  Eudoxiae  jam  defuncto¬ 
rum. 

Theophylactus  in  cap.  XII.  Luc  :  «  Hoc 
autem  dico,  inquit,  propter  oblationes  et 
distributiones,  qua;  fiunt  pro  defunctis,  quae 
non  parum  conducunt  etiam  iis,  qui  in  gra¬ 
vibus  delictis  mortui  sunt,  n  Damascenus  in 
lib.  de  iis  qui  in  fide  migrarunt,  probat  hanc 
veritatem  testimoniis  multis  Dionysii,  Atha- 
nasii,  Gregorii  Nazianzeni,Gregorii  Nysseni, 
et  aliorum.  Vide  etiam  Palladium  in  historia 
Lausiaca,  cap.  41. 

Veniamus  ad  Latinos.  Tertullianus  in  lib. 
de  corona  militis,  inter  traditiones  Apostoli- 
cas  numerat  suffragia  pro  defunctis,  et  lib. 
de  Monogamia  ultra  medium  :  «  Pro  anima, 
inquit,  ejus  conjugis  defuncti,  oret,  et  refri¬ 
gerium  interim  adpostulet  ei,  et  in  prima 
resurrectione  consortium,  et  offerat  annuis 
diebus  dormitionis  ejus ;  nam  haec  nisi  fece¬ 
rit  vere  repudiavit  quantum  in  ipsa  est.  » 
Idem  lib.  de  exhortatione  castitatis  procul  a 
medio. 

B.  Cyprianus  lib.  I.  epist.  9  :  «  Episcopi, 
inquit,  antecessores  nostri  cer.suerant,  ne 
quis  frater  excedens  ad  tutelam  vel  curam, 
Clericum  nominaret,  ac  si  quis  hoc  fecisset, 
non  offerretur  pro  eo,  nec  sacrificium  pro 
dormitione  ejus  celebraretur.  »  Et  infra  : 
(i  Et  ideo  Victor  cum  contra  formam  nuper 
in  Concilio  a  sacerdotibus  datam  Geminium 
Faustinum  Presbyterum  ausus  sit  actorem 
constituere,  non  est  quo  pro  dormitione 
ejus  apud  vos  fiat  oblatio,  aut  deprecatio 
aliqua  » 

B.  Ambrosius  lib.  II.  epist.  8.  ad  Fausti¬ 
num  de  obitu  sororis  :  «  Itaque,  inquit,  non 
tam  deplorandam,  quam  prosequendam  ora¬ 
tionibus  reor,  nec  moestificandam  lacrymis 
tuis,  sed  magis  oblationibus  animam  ejus 
Deo  commendandam.  »  Vide  etiam  oratio¬ 
nes  de  obitu  Theodosii,  de  obitu  Valenti¬ 
niani,  et  de  obitu  Satyri,  in  quibus  omnibus 
pro  animabus  praedictorum  Deo  supplicat, 
et  sacrificia  se  oblaturum  pollicetur. 

B.  Hieronymus  in  epist.  ad  Pammachium 
de  obitu  Paulina;  uxoris  ante  medium  :«  Cae- 
teri  mariti,  inquit,  super  tumulos  conjugum 
spargunt  violas,  rosas,  lilia,  floresque  pur- 

pureos,  Pammachius  noster  sanctam  favil¬ 
lam,  ossaque  veneranda  eleemosynae  balsa¬ 
mis  rigat,  his  pigmentis,  atque  odoribus 
fovet  cineres  quiescentes,  sciens  scriptum  : 
sicut  aqua  extinguit  ignem,  ita  eleemosyna 
peccatum.  » 

B.  Paulinus  Nolanus  ii?  epist-  ad  eumdem 
Pammachium  laudat  eum,  quod  et  corpori, 
et  animae  uxoris  defunctae  satisfecerit,  cor¬ 
pori  lachrymis,  animae  eleemosynis.  Idem 
in  epist.  5.  ad  Delphinum  Episcopum  com¬ 
mendans  illi  animam  fratris  sui  :  «  Fac,  in¬ 
quit,  ut  orationibus  tuis  condonetur  tibi,  et 
ut  illius  animam  de  minimo  sanctitatis  tuse 
digito  destillans  refrigerii  gutta  respergat.  » 
Et  in  epist.  sequenti,  quae  est  prima  ad 
Amandum,  similia  dicit,  commendans  eam- 
dcm  animam  Amando  Episcopo. 

B.  Augustinus  de  cura  pro  mortuis,  cap.  2  : 
<i  In  Machabseorum,  inquit,  libro  legimus 
oblatum  pro  mortuis  sacrificium,  sed  et  si 
nusquam  in  Scripturis  veteribus  legeretur, 
non  parva  est  universae  Ecclesiae, quae  in  hac 
consuetudine  claret  auctoritas,  ubi  in  preci¬ 
bus  sacerdotis,  quae  Domino  Deo  ad  ejus 
altare  funduntur,  locum  suum  habet  etiam 
commendatio  mortuorum.»  Et  cap.  4  :  «  Cum 
itaque  recolit  animus  ubi  scpultum  sit  ca¬ 
rissimi  corpus  ,  et  occurrit  locus  nomine 
Martyris  venerabilis,  eidem  Ma'rtyr  animam 
dilectam  commendat  recordantis  et  precan- 
tis  affectus  :  qui  cum  defunctis  a  fidelibus 
exhibetur,  eum  prodesse  non  dubium  est.  » 
Et  infra  :  «  Non  sunt  praetermittendae  sup¬ 
plicationes  pro  spiritibus  mortuorum,  quas 
faciendas  pro  omnibus  in  Christiana,  et  Ca¬ 
tholica  societate  defunctis,  etiam  tacitis  no¬ 
minibus  quorumque,  sub  generali  comme¬ 
moratione  suscepit  Ecclesia,  ut  quibus  ad 
ista  desunt  parentes,  aut  filii, aut  quicumque 
cognati,  vel  amici,  ab  una  eis  exhibeatur 
pia  matre  communi.  »  Vide  eumdem  in  En- 
chirid.  cap.  110.  lib.  IX.  Confess.  cap.  13. 
serm.  de  verbis  Apostoli  17.  et  34.  lib.  XXI. 
civitat.  cap.  24.  tract.  84.  in  Joan.  quaest.  2. 
ad  Dulcitium,  ac  demum  lib.  de  haeresibus, 
cap.  53.  ubi  propterea  haereticum  facit  Ae¬ 
rium,  quod  negasset  pro  defunctis  sacrificia 
offerenda. 

B.  Gregorius  lib.  IV.  Dialog.  cap.  55: 
«  Multum,  inquit,  solet  animas  etiam  post 
mortem  sacra  oblatio  hostiae  salutaris  adju¬ 
vare,  ita  ut  hanc  nonnumquam  ipsae  defunc¬ 
torum  animae  expetere  videantur.  »  Et  cap. 
50  :  «Quos  gravia,  inquit,  peccata  non  depri¬ 


munt,  hoc  prodest  mortuis,  si  in  Ecclesia 
sepeliantur,  quod  eorum  proximi,  quoties 
ad  eadem  sacra  loca  conveniunt,  suorum, 
quorum  sepulchra  conspiciunt,  recordantur, 
et  pro  eis  Domino  preces  fundunt.  » 

Isidorus  lib.  I.  de  officiis  divinis  cap.  18: 
«  Nisi  Catholica  Ecclesia  crederet  fidelibus 
defunctis  dimitti  peccata,  non  pro  eorum 
spiritibus,  vel  eleemosynam  faceret,  vel  Deo 
sacrificium  offerret.  »  Victor,  lib.  II  deper- 
seq.  Wandal.  :  «Qui  nos  solemnibus  oratio¬ 
nibus  sepulturi  sunt  morientes?  » 

Denique  B.  Bernardus  serm.  66.  in  Can¬ 
tica,  et  Petrus  Cluniacensis  in  lib.  contra 
Petrobrusianos,  directe  in  hunc  errorem 
scripserunt.  Malachias  apud  Bernardum  : 
«  Nec  parum  spei  mihi  repositum,  inquit, 
in  illa  die,  qua  defunctis  tanta  a  vivis  bene¬ 
ficia,  impenduntur.  »  • 

Sed  operai  pretium  est  audire  quid  ad  haec 
Calvinus,  et  Petrus  Martyr  respondeant.  Pe¬ 
trus  Martyr  respondet,  fere  omnes  patres  in 
aliqua  re  errasse,  et  enumerat  eorum  erro¬ 
res.  At  errarunt  in  privatis  opinionibus, quas 
alii  refutarunt,  at  simul  omnes  in  uno  errore 
convenire  non  possunt,  quin  Ecclesia  uni¬ 
versa  erret,  et  pereat. 

Calvinus  autem  quatuor  dicit,  lib.  IU.  In- 
stitut.  c.  5.  §.  10.  Primo  sic  ait:  «Ante 
1300  annos  usu  receptum  fuit,  ut  precatio¬ 
nes  fierent  pro  defunctis.  »  Et  aliquot  inter¬ 
positis  :  «  Sed  omnes,  fateor,  in  errorem 
abrepti  fuerunt.  »  Certe  ista  confessio  suffi¬ 
cit  ad  Calvinum  damnandum.  Quomodo  enim 
credibile  est  Ecclesiam  per  annos  mille  tre¬ 
centos  in  tam  crasso  errore  versatam,  et 
nullum  fuisse  ex  antiquis,  qui  restiterit,  ex¬ 
cepto  Aerio,  quem  et  nos,  et  Calvinistee  pro 
haeretico  habemus? 

Secundo  dicit,  veteres  orasse  pro  mortuis, 
non  ut  eos  juvarent,  sed  ut  ostenderent  erga 
eos  pium  affectum,  et  ut  seipsos  consolaren¬ 
tur.  At  hoc  mendacium  est;  aperte  enim 
patres  citati  dicunt  juvari  animas,  et  distin¬ 
guunt  solatia  vivorum  ab  auxiliis  mortuo¬ 
rum,  ac  praesertim  Augustinus  in  Enchirid. 
cap.  110,  et  libro  de  cura  pro  mortuis  pas- 
sim. 

Tertio  dicit,  vulgus  Christianorum  coe¬ 
pisse  orare  pro  mortuis  ex  imitatione  genti¬ 
lium,  Patres  autem  se  accommodasse  opinio¬ 
ni  vulgarium,  ut  patet  ex  Augustino,  qui  in 
libro  de  cura  pro  mortuis,  ubi  pra:cipue  de 
hac  re  agit :  «  Ita  dubie,  tuesitanter  et  frigide 
disputat,  ut  suo  frigore  zelum  extinguere 

possit  pugnantium  pro  Purgatorio  ;  Quod 
autem  oravit  pro  matre,  id  fecit,  inquit  Cal¬ 
vinus,  quia  anile  votum  matris  non  exami¬ 
navit  ad  Scripturas,  et  privato  quodam  af¬ 
fectu  omnibus  probari  voluit.  » 

At  hoc  etiam  mendacium  est ;  nam  in  pri¬ 
mis  numquam  fuerunt  Patres  diligentiores 
in  Ethnicorum  ritibus  prohibendis,  quam 
quando  mi*lti  Ethnici  convertebantur.  Certe 
Tertullianus  et  Cyprianus  severissimi  fue¬ 
runt  castigatores  omnis  Ethnicae  superstitio¬ 
nis,  adeo  ut  Tertullianus  acerrime  repre¬ 
henderit  Christianos  milites,  qui  coronam 
gestarent  more  militum  Ethnicorum  ;  et 
tamen  isti  ipsi  ad  orationem  pro  defunctis 
hortantur.  Praeterea  Patres  non  solum  non 
reprehendunt  hunc  usum, sed  etiam  statuunt 
in  suis.Conciliis  sic  esse  faciendum,  hortan¬ 
tur  ut  sic  fiat,  ipsi  exemplo  suo  praecedunt, 
ac  demum  multi  eorum  dicunt,  hanc  esse 
Apostolicam  traditionem,  et  inter  haereticos 
numerant  Aerium  contrarium  sentientem; 
quid  amplius  dicere  poterant?  B.  Augusti¬ 
nus  autem  in  lib.  de  cura  pro  mortuis,  cap. 

4.  diserte  dicit,  non  dubium  esse  quinjuven- 
tur  animae,  et  in  toto  libro  non  est  una  syl¬ 
laba,  quae  dubium  vel  insinuet,  de  quo  Cal¬ 
vinus  loquitur;  quod  vero  vocat  anile  votum 

5.  Monicae,  et  B.  Augustinum  arguit  quod 
illud  implere  curaverit,  non  est  mirum  ;  est 
enim  familiare  Calvino  reprehendere,  et 
ridere  sanctos. 

Quarto  dicit,  de  Purgatorio  autem  adeo 
nihil  asseruisse  Patres,  ut  illud  pro  re  incerta 
haberent.  At  haec  etiam  est  intoleranda  im¬ 
pudentia,  vel  imperitia ;  nam  in  primis, 
etiamsi  nusquam  nominassent  Purgatorium 
tamen  satis  intelligi  poterat  quid  Patres  de 
eo  sentirent  ex  eo,  quod  tam  perspicue  do¬ 
cent,  animas  quorumdam  fidelium  egere  re¬ 
frigerio,  et  juvari  orationibus  viventium. 

Deinde  sunt  apertissima  loca  in  Patribus, 
ubi  asserunt  Purgatorium,  quorum  pauca 
quaedam  afferam.  Gregorius  Nyssenus  in 
orat,  pro  mortuis  procul  a  medio  :  «  Yel, 
inquit,  in  praesenti  vita  precibus  sapientiae¬ 
que  studio  purgatus,  vel  post  obitum  per 
expurgantis  ignis  fornacem  expiatus ,  ad 
pristinam  vellet  redire  foelicitatem.  »  Et  in¬ 
fra  :  «  Non  poterit,  inquit,  a  corpore  egres¬ 
sus  divinitatis  particeps  fieri,  nisi  maculas 
animo  immixtas  purgatorius  ignis  abstulerit. » 
Et  infra  :  «  Aliis,  inquit,  post  hanc  vitam 
purgatorio  igne  materiae  labes  abstergenti¬ 
bus  etc.  » 

Tom.  III. 


Ambrosius  in  illud  Psalm.  XXXYI.  Gla¬ 
dium  evaginaverunt  peccatores  :  «  Et  si 
salvos  faciet,  inquit,  Dominus  servos  suos, 
salvi  erimus  per  fidem,  sic  tamen  salvi  quasi 
per  ignem.  Etsi  non  exuremur,  tamen  ure¬ 
mur.  Quomodo  tamen  alii  remaneant  in 
igne,  alii  pertranseant,  alio  loco  nos  doceat 
Scriptura  divina,  nempe  in  mare  rubrum 
demersus  populus  est  ^Egyptiorum,  transivit 
autem  populus  Hebraeorum ,  Moyses  per- 
transivit,  praecipitatus  est  Pharao,  quoniam 
gravia  eum  peccata  merserunt,  eo  modo 
praecipitabuntur  sacrilegi  in  lacum  ignis  ar¬ 
dentis  etc.  »  Vide  etiam  eumdem  serm.  20. 
in  Psal.  CXVIII. 

B.  Augustinus  lib.  XXI.  civit.  Dei,  cap.  16. 
loquens  de  infantibus  baptizatis  morientibus : 

«  Non  tantum  pcenis,  inquit,  non  praeparatur 
aeternis,  sed  nec  ulla  post  mortem  purgatoria 
tormenta  patitur.  »  Et  cap.  24.  loquens  de 
adultis  fidelibus,  qui  tamen  cum  levibus 
peccatis  decedunt  :  «  Taies,  inquit,  constat 
ante  judicii  diem  per  poenas  temporales, 
quas  eorum  spiritus  patiuntur,  purgatos, 
aeterni  ignis  suppliciis  non  tradendos.  »  Idem 
homil.  16.  ex  lib.  50.  homiliarum  :  «  Qui 
temporalibus  poenis,  inquit,  dignagesserunt, 
per  ignem  quemdam  purgatorium  transi¬ 
bunt  ;  de  quo  Apostolus  inquit  :  salvus  erit 
sic  tamen  quasi  per  ignem.  »  Et  lib.  II.  de 
Genes,  contra  Manich.  cap.  20  :  «  Qui  forte 
agrum  non  coluerit,  et. spinis  eum  opprimi 
permiserit,  habet  in  hac  vita  maledictionem 
terrae  sua2  in  omnibus  operibus  suis;  et  post 
hanc  vitam  habebit  vel  ignem  purgationis, 
vel  poenam  aeternam.  »  Denique  in  Psal. 
XXXVII  :  «  Quia  dicitur,  inquit,  salvus  erit, 
ille  ignis  contemnitur,  ita  plane  quamvis 
salvus  per  ignem,  gravior  tamen  erit  ille 
ignis,  quam  quidquid  potest  homo  pati  in 
hac  vita.  » 

Quare  cum  B.  Augustinus  lib.  XXI.  civit. 
Dei,  c.  26.  et  in  Enchirid.  cap.  69.  dicit, 
posse  dubitari,  et  quaeri,  an  post  hanc  vitam 
animae  torqueantur  purgatorio  igne  :  non 
dubitat  dq.  poena  animarum,  sed  de  modo  et 
qualitate  ;  nam  in  priore  loco  solum  dubitat, 
an  ignis  purgatorius  sit  idem  in  substantia 
cum  igne  Gehennae;  de  quo  dicitur  Matth. 
XXV  ;  Ite  in  ignem  ceternum.  In  posteriore 
autem  dubitat,  an  post  hanc  vitam  urentur 
animae  igne  illo  doloris  de  amissione  tem¬ 
poralium  ,  quo  hic  uri  solent ,  cum  rebus 
valde  dilectis  carere  coguntur. 

B.  Hieronymus  in  fine  commentarii  in 

Isaiam  :  «  Sicut,  inquit.  Diaboli,  et  omnium 
negatorum,  atque  impiorum,  qui  dixerunt 
in  corde  suo,  non  est  Deus,  credimus  aeterna 
tormenta,  sic  peccatorum  atque  impiorum, 
et  tamen  Christianorum,  quorum  opera  in 
igne  probanda  sunt,  atque  purganda,  mo¬ 
deratam  arbitramur  et  mixtam  clementia; 
Sententiam  judicis.  » 

B.  Gregorius  lib. IV. Dialogorum,  cap.39  : 
«  De  quibusdam,  inquit,  levibus  culpis  esse 
ante  judicium,  purgatorius  ignis  credendus 
est.  »  Et  in  Psalmum  tertium  poenitentialem 
in  ipso  initio  :  «  Scio,  inquit,  futurum  esse, 
ut  post  hujus  vitae  exitum,  alii  flammis  ex¬ 
pientur  purgatoriis,  alii  sententiam  aeternae 
subeant  damnationis.  » 

Origenes  homil.  G.  in  Exodum  :  «  Qui 
salvus  fit,  inquit,  per  ignem  salvus  fit,  ut  si 
quid  forte  de  specie  plumbi  habuerit  admix¬ 
tum,  id  ignis  decoquat,  et  resolvat,  ut  effi¬ 
ciantur  omnes  aurum  purum.  » 

Gregorius  Nazianz.  orat,  in  sancta  lumina, 
circa  finem  :  «  In  altero  suo,  inquit,  igni 
baptizabuntur,  qui  postremus  estBaptimus, 
nec  solum  acerbior,  sed  et  diuturnior,  qui 
crassam  materiam  instar  ferri  depascitur, 
vitiique  levitatem  absumit.  » 

Basilius  in  cap.  IX.  Isaise  :  «  Si  igitur  per 
confessionem,  inquit,  detexerimus  peccatum, 
jam  succrescens  gramen  arefecimus, dignum 
plane  quod  depascatur  ac  devoret  purgato¬ 
rius  ignis.  »  Et  infra  :  «  Non, omnimodam, 
inquit,  internecionem,  et  exterminium  com¬ 
minatur,  sed  innuit  expurgationem ,  juxta 
Apostoli  sententiam.  Ipse  autem  salvus  erit 
quasi  per  ignem .  » 

Eusebius  Emyssenus  homil.  3.  de  Epi¬ 
phania  :  «  H<ec  poena,  inquit,  infernalis  illos 
manebit,  qui  amisso,  et  non  servato  Bap¬ 
tismo  'in  aeternum  peribunt.  Hi  vero  qui 
temporalibus  poenis  digna  gesserunt,  per 
fluvium  igneum,  per  vada  ferventibus  globis 
horrenda  transibunt.  » 

Theodorelus  in  scholiis  Graecis  in  I.  Co- 
rinth.  III  :  «  Ilunc  ipsum  ignem  purgato¬ 
rium  credimus,  in  quo  animae  defunctorum 
probantur,  et  repurgantur,  sicut  aurum  in 
conflatorio.»  QEcumenius  in  eumdem  locum  : 

«  Salvabitur  et  ipse  quoque,  non  tamen  citra 
dolorem,  ut  par  est  eum  qui  transit  per 
ignem,  et  a  concretis  levioribus  maculis  ex¬ 
piatur.»  Tertullianus  lib.  de  anima,  cap. 17  : 

«  In  carcerem  te  mandet  infernum,  unde 
non  dimittaris,  nisi  modico  quoque  delicto 
mora  resurrectionis  expenso.  »  Cyprianus 


lib.  IV.  epist.  2  :  «  Aliud  est  pro  peccatis 
longo  tempore  cruciatum  purgari,  et  emen¬ 
dari  diu  igne,  aliud  peccata  omnia  passione 
purgasse.  » 

Hieronymus  lib.  I.  contra  Pelagianos  ul¬ 
tra  med. :  «  Si  autem  Origenes  omnes  ratio¬ 
nabiles  creaturas  dicit  non  esse  perdendas, 
et  Diabolo  tribuit  poenitentiam  :  quid  ad  nos 
qui  Diabolum  et  satellites  ejus,*  omnesque 
impios  et  praevaricatores  dicimus  perire 
perpetuo,  et  Christianos,  si  in  peccato  prae¬ 
venti  fuerint,  salvandos  esse  post  poenas.  » 

Paulinus  epist.  I.  ad  Amandum  :  «Obhoc 
impense  rogamus,  ut  quasi  frater  orandi 
labore  conspires,  ut  misericors  Deus  refri¬ 
geret  animam  ejus  stillicidiis  misericordiae 
suae  per  orationes  vestras  etc.  »  Boetius 
lib.  IV.  Prosa  4.  «  Nulla  ne  supplicia  ani¬ 
marum  post  defunctum  morte  corpus  relin¬ 
quis?  et  magna  quidem,  quorum  alia  poenali 
acerbitate,  alia  purgatoria  clementia  exer¬ 
ceri  puto.  »  Isidorus  lib.  I.  de  divinis  officiis, 
cap.  18  :  «  Nam  et  cum  Dominus  dicit :  Qui 
peccaverit  in  Spiritum  sanctum,  non  remit¬ 
tetur  ei  neque  in  hoc  suculo,  neque  in  fu¬ 
turo,  demonstrat  quibusdam  illic  dimittenda 
esse  peccata,  et  quodam  purgatorio  igne 
purganda.  » 

Beda  in  Psalm.  XXXVII  :  «  Quidam,  in¬ 
quit,  committunt  qutedam  peccata  venialia 
graviora  et  leviora,  et  ideo  necesse  est,  ut 
hi  tales  in  ira  corripiantur,  id  est,  in  purga¬ 
torio  igne  nunc  interim  ante  diem  judicii 
ponantur,  ut  quse  in  eis  immunda  sunt,  per 
illum  exurantur,  et  sic  tandem  idonei  esse 
cum  his,  qui  in  dextra  coronandi  sunt,  inve¬ 
niantur.  »  Ibidem  dicit  hunc  ignem  gravio¬ 
rem  esse  poenis  latronum,  martyrum  etc. 

Petrus  Damianus  in  serm.  2.  de  S.  An- 
<Jrea  :  «  Non  libi  blandiaris  si  graviter  pec¬ 
canti  levior  poenitentia  a  mansueto,  vel  a 
dissimulante  dictatur,  cum  in  purgatoriis 
ignibus  perficiendum  sit  quidquid  hic  minus 
feceris, quia  dignos  poenitentia;  fructus  quserit 
Altissimus.  » 

Anselmus  in  I.  Gorinth.  III  :  «  Nam  de 
quibusdam  levibus  culpis  esse  ante  corpo¬ 
rum  resurrectionem,  purgatorius  ignis  cre¬ 
dendus  est.  »  Et  ibidem  asserit  esse  gravis¬ 
simam  poenam. 

Bernardus  serm.  de  obitu  Humberti :  «Volat 
fratres  irrevocabile  tempus,  et  dum  creditis 
Vos  cavere  istam  poenam  minimam,  incur¬ 
ritis  ampliorem  :  Illud  enim  scitote,  quia 
post  hanc  vitam  in  purgatoriis  locis  centu- 


CAPUT  XI. 


83 


pliciter,  quae  fuerint  hic  neglecta,  redduntur 
usque  ad  novissimum  quadrantem.  Scio  ego 
quam  durum  sit  homini  dissoluto  apprehen¬ 
dere  disciplinam,  verboso  silentium  pati, 
vagari  solito  stabilem  permanere,  sed  durius, 
et  multo  durius  erit  futuras  molestias  tole¬ 
rare.  » 

Lactantius  lib.  VII.  cap.  21  :  «Quorum 
peccata  pondere  aut  numero  praevaluerint, 
perstringentur  igne  atque  amburentur  etc.» 

Hilarius  in  Psal  GXVIII.  in  illud  :  Concu¬ 
pivit  anima  desiderare  judicia  justitiae  tuae  : 
«  Nobis,  inquit,  est  ille  indefessus  ignis 
obeundus,  in  quo  subeunda  sunt  gravia  illa 
expiandae  a  peccatis  animae  supplicia.  » 


CAPUT  XI. 

Idem  asseritur  ratione. 

Argumentum  quartum  ex  rationibus.  Pri¬ 
ma  ratio  :  Quaedam  peccata  sunt  venialia, 
solaque  temporali  poena  digna.  At  fieri  po¬ 
test,  ut  cum  solis  talibus  homo  decedat  ex 
hac  vita ;  igitur  necesse  est  in  alia  vita  posse 
purgari. 

Esse  autem  quaedam  peccata  venialia, pro* 
baturex  Jacobo,  qui  sic  ait,  Jacobi  I  :  Unus¬ 
quisque  tentatur  a  concupiscentia  sua;  concu¬ 
piscentia ,  cum  conceperit ,  par  it  peccatum;  pec¬ 
catum,  cum  consummatum  fuerit ,  generat  mor¬ 
tem  (I).  Hic  describitur  peccatum  veniale  ex 
imperfectione  actus.  Neque  locum  hic  habet 
distinctio  haereticorum  de  imputatione;  nam 
Jacobus  explicat  processum  peccati  secun¬ 
dum  se,  ac  docet  post  tentationem  concu¬ 
piscentia;,  quae  sine  peccato  esse  potest, 
continuo  sequi  peccatum,  si  quis  non  caveat; 
nam  ex  concupiscentia  oritur  delectatio  in 
parte  inferiori,  qua;  nonnullum  peccatum  est 
non  tamen  mortiferum,  si  non  adsit  consen¬ 
sus  mentis  deliberatus  ;  ideo  enim  subjun¬ 
git  :  Peccatum  vero  si  consummatum  fuerit, 
accedente  nimirum  pleno  consensu,  generat 
mortem. 

Praeterea  I.  Corinth.IlI  ;  Qui  superaedificat 
ligna ,  fanum,  stipulas ,  salvus  erit  quasi  per 
ignem  (2).  Hic  describitur  veniale  ex  levitate 
materiae,  et  quomodocumque  intelligamus 


verba  Apostoli  sive  de  hac  vita,  sive  de  alia, 
sive  de  doctrina,  sive  de  omnibus  operibus 
necessario  cogitur  exponere  per  ligna,  foe- 
num,  stipulas,  peccata  venialia,  quandoqui¬ 
dem  qui  ista  habet,  salvatur  quasi  per 
ignem. 

Augustinus  lib.  LXXXI1I.  q.  26  :  «  Alia, 
inquit,  sunt  peccata  infirmitatis,  alia  impe¬ 
ritiis,  alia  malitiae  ;  infirmitas  contraria  est 
virtuti,  imperitia  sapientiae,  malitia  bonitati. 
Quisquis  igitur  novit  quid  sit  virtus  et  sa¬ 
pientia  Dei,  potest  existimare  quae  sint  ve¬ 
nialia  peccata ;  et  quisquis  novit  quid  sil 
bonitas  Dei,  potest  existimare  quibus  pecca¬ 
tis  certa  poena  debeatur,  et  hic j  et  in  futuro 
saeculo,  quibus  bene  tractatis,  probabiliter 
judicari  potest  qui  non  sint  cogendi  ad  poe¬ 
nitentiam  luctuosam  et  lamentabilem, quam¬ 
vis  peccata  fateantur,  et  quibus  nulla  om¬ 
nino  speranda  sit  salus,  nisi  sacrificium  ob¬ 
tulerint  Deo,  spiritum  contribulatum  per* 
poenitentiam.  » 

Probatur  ultimo  ratione  ;  namintelligibile 
non  est  quomodo  verbum  otiosum  ex  natura 
sua  dignum  sit  perpetuo  odio  Dei,  et  sempi¬ 
ternis  flammis.  Hic  enim  in  terris  stultissi¬ 
mus  haberetur,  qui  ob  levissimam  offensio¬ 
nem  amici,  nec  malo  animo  factam,  nollet 
amplius  esse  amicus,  imo  usque  ad  mor¬ 
tem  persequeretur  eum,  quem  amicum 
paulo  ante  habuerat.  Maneat  igitur,  quae¬ 
dam  esse  peccata  venialia,  ac  sola  poena 
temporali  digna.  Quod  autem  cum  ejusmodi 
peccatis  aliqui  interdum  de  hac  vita  migrent, 
ac  proinde  in  alia  vita  purgatione  temporali 
egeant,  probatur  hoc  modo.  Potest  quis  dum 
moritur,  habere  voluntatem  permanendi  in 
peccato  veniali,  igitur  tale  peccatum  deleri 
in  morte  non  potest  ;  praeterea  cum  septies 
in  die  cadat  justus,  ut  dicitur  Proverb.XXIV, 
16,  et  multi  moriantur  repente,  quomodo 
credibile  est,  non  mori  aliquos  cum  peccato 
veniali  ?  Haec  est  igitur  prima  ratio. 

Secunda  ratio  :  Cum  reconciliantur  Deo 
peccatores,  non  dimittitur  semper  cum  pec¬ 
cato  tota  poena  temporalis  ;  at  potest  fieri, 
et  saepe  fit,  ut  in  tota  vita  aliquis  non  satis¬ 
fecerit  plene  pro  temporali  illa  poena  :  ergo 
necessario  statui  debet  Purgatorium.  Pro¬ 
batur  major  propositio  breviter  ;  nam  alibi 
ex  professo  probabitur,  II.  Reg.  XII.  cum 
David  dixisset  ;  Peccavi  Domino,  ait  Pro¬ 
pheta,  Deus  quoque  transtulit  a  te  iniquitatem, 


(1)  Jac.  I,  14  et  15.  —  (2)  I.  Cor.  III,  12  et  15. 

sed  quia  blasphemare  fecisti  inimicos  nomen 
Domini ,  filius  qui  natus  est  tibi  morte  morie¬ 
tur  (1).  Num.  XII,  Cum  Maria  murmurasset 
contra  Dominum,  punita  est  morbo  leprae  : 
orante  autem  pro  ea  Moyse,  dimissa  est  ei 
culpa,  et  tamen  pienam  voluit  Deus  ut  illa 
lueret  per  unam  hebdomadam. 

Ad  haec  et  similia  respondet  Calvinus  lib. 
III.  Instit.  cap.  4.  §  31.  duo  esse  genera  fla¬ 
gellorum  Dei ;  quaedam  enim  sunt  proprie 
pcenae,  et  infliguntur  a  Deo  ut  judice  in  vin¬ 
dictam  peccatorum  praeteritorum,  ut  justi¬ 
tiae  satisfiat ;  quaedam  autem  sunt  castiga¬ 
tiones,  quae  infliguntur  a  Deo  ut  patre,  non 
in  vindictam  peccatorum  praeteritorum,  sed 
ad  futurorum  remedium,  nimirum  ut  homo 
admoneatur  flagello,  ne  iterum  facilis  sit  ad 
peccandum.  Primum  genus,  inquit  Calvinus, 
ad  solos  inimicos  pertinere,  secundum  ad 
solos  amicos  ;  et  proinde  cum  non  sint  istae 
poenae  ex  justitia  luendae,  non  esse  opus  ut 
maneat  earum  debitum  post  mortem,  quando 
non  est  periculum  recidendi  in  peccatum. 

At  frustra  laborat  Calvinus  ;  nam  etsi  fa¬ 
tendum  est  flagella  justorum  esse  etiam  pa¬ 
ternas  castigationes,  et  remedia  contra  pec¬ 
cata  futura,  tamen  simul  est  agnoscenda 
vera  poena  et  satisfactio  debita  culpa1  prae- 
teritae  ex  justitia.  Quod  sic  probatur;  nam 
in  primis  II.  Reg.  XII.  exprimitur  causa  cur 
puniretur  David,  et  non  dicitur  :  ne  iterum 
pecces  ;  sed  :  Quia  blasphemare  fecisti  nomen 
Domini. 

Deinde  mors  est  vera  poena  peccati  ori¬ 
ginalis,  et  eam  luunt  homines  justi,  non  ut 
abstineant  a  peccato,  sed  ut  satisfaciant  jus¬ 
titiae  divinae.  Quod  patet,  quia  non  est  in¬ 
flicta  a  Deo  post  peccatum,  ut  sunt  castiga¬ 
tiones  paternae,  sed  est  lege  statuta  ante 
peccatum  tamquam  poena  peccati,  et  eadem 
perseverat  post  peccatum  et  peccati  remis¬ 
sionem,  ut  patet  Genes.  II  :  Quacumque  die 
comederis ,  morte  morieris.  Et  Rom.  V  :  Per 
unum  hominem  peccatum  in  hunc  mundum  in¬ 
travit ,  et  per  peccatum  mors,  in  quo  omnes 
peccaverunt.  Et  Rom.  VI  :  Stipendium  peccati 
mors  (2).  Et  Calvinus  ipse  lib.  II.  Institut. 
cap.  1.  §  8.  aperte  confitetur,  mortem  veram 
esse  peccati  poenam  ;  denique  quomodo  po¬ 
test  esse  mors  flagellum  paternum  ad  pecca¬ 
tum  cavendum  institutura?  Qui  enim  moritur 
non  potest  amplius  emendari. 


Prader  mortem  istam  communem  quae, 
est  poena  peccati  originalis,  habemus  alia 
exempla  in  Scriptura  eorum,  qui  puniti  sunt 
morte  violenta,  cum  eis  remissum  esset  pec¬ 
catum,  cum  tamen  mors  non  possit  esse 
paterna  castigatio  in  remedium  peccati  fu¬ 
turi;  nam  Exod.  XXXII.  Deus  pepercerat 
populo  orante  Moyse,  et  tamen  Moyses  in 
vindictam  peccati  jussit  occidi  multa  millia 
de  populo  sine  ullo  delectu.  Et  similiter 
Numer.  XIV.  Cum  populus  murmurasset,  et 
Deus  placatus  a  Moyse  fuisset,  plurimi  ta¬ 
men  in  deserto  perierunt.  Incredibile  est 
autem  ex  tot  milibus  nullum  fuisse  quem 
delicti  poenitu^rit.  III.  Regum  XIII.  Propheta 
Domini  quia  inobediens  fuit  voci  Domini, 
a  Icone  extinguitur,  juxta  quod  ei  ab  altero 
Propheta  praedictum  fuerat,  et  tamen  ut  in- 
telligeremus  ei  culpam  antea  remissam 
fuisse,  et  sancte  illum  obiisse,  neque  ejus 
cadaver,  neque  jumentum,  quo  vectus  fue¬ 
rat  leo  tetigit,  sed  utrumque  potius  custo¬ 
divit,  donec  venerunt  qui  eum  sepelirent  ; 
denique  I.  Corinth.  XI.  dicitur  :  Ideo  inter 
vos  mulli  imbecilles,  et  dormiunt  midti  (3).  Ubi, 
ut  exponunt  Ambrosius  et  alii ,  Apostolus 
indicat  in  primitiva  Ecclesia  multos  eorum, 
qui  indigne  communicabant,  morte  a  Deo 
punitos  fuisse,  quibus  tamen  culpam  antea 
remissam  patet  ex  eo  quod  Apostolus  sub¬ 
jungit  :  A  Domino  corripimur ,  ne  cum  hoc 
mundo  damnemur  (4). 

Ilis  accedant  duo  clarissima  B.  Augustini 
testimonia.  Primum  est  tract.  424.  in  Joan.  : 
«  Cogitur  homo  tolerare  etiam  remissis  pec¬ 
catis,  quamvis,  ut  in  eam  veniret  miseriam, 
primum  fuerit  causa  peccatum,  productior 
est  enim  poena  quam  culpa,  ne  parva  puta¬ 
retur  culpa  si  cum  illa  finiretur  et  poena :  ac 
per  hoc  vel  ad  demonstrationem  debitae  mi¬ 
seriae,  vel  ad  emendationem  labilis  vitae,  ad 
exercitationem  necessariae  patientiae,  tem¬ 
poraliter  hominem  detinet  poena  etiam  quem 
jam  ad  damnationem  sempiternam'  reum 
non  detinet  culpa. »  Secundum  est  in  Psalm. 
L  :  «Veritatem, inquit, dilexisti :  hoc  est,  im¬ 
punita  peccata  eorum  etiam  quibus  ignoscis 
non  reliquisti,  sic  praerogasti  misericordiam 
ut  servares  et  veritatem,  ignoscis  confitenti, 
ignoscis,  sed  seipsum  punienti,  sic  servatur 
misericordia,  et  veritas.  » 

Probatur  jam  assumptio  hujus  argumenti ; 


(1)  II.  Reg.  XII,  13  et  14.  —  (2)  Gen.  II,  17;  Rom.  V,  12;  Rom.  VI,  23.  -  (3)  I.  Cor.  XI,  30.- 
(4)  Id.  32. 

nara  multi  qui  plurima  peccata  commise¬ 
runt,  in  articulo  mortis  convertuntur,  quari- 
do  nullam  possunt  agere  poenitentiam  ;  ex 
quo  certe  illud  sequitur,  ut  post  hanc  vitam 
satisfacere  debeant.  Respondent  in  morte 
deleri  omnia.  Contra  :  nam  mors  est  poena 
peccati  originalis,  et  ideo  communis  omni¬ 
bus  etiam  infantibus,  ergo  pro  actualibus 
debet  inveniri  alia  poena.  Praeterea  Deus  in¬ 
juste  ageret,  nec  videretur  habere  provi¬ 
dentiam  rerum  nostrarum,  si  una  et  eadem 
poena,  id  est,  naturali  morte  puniret  peccata 
magna  et  parva,  multa  et  pauca. 

Tertia  ratio  sumitur  a  communi  opinione 
omnium  Gentium  :  id  enim  confitentur  He¬ 
braei,  Mahumetani,  Gentiles,  iique  tam  Phi¬ 
losophi,  quam  Poetae.  De  Hebraeis  patet  ex 
libr.  II.  Machabaeorum,  cap.  12.  nam  sal¬ 
tem  fides  adbibenda  est  ei  libro  quae  adhi¬ 
betur  Livio  :  piaeterea  Josephus  filius  Go- 
rionis  in  libro  de  bello  Judaico  cap.  19.  in¬ 
dicat  Judaeos  consuevisse  orarepro  mortuis, 
non  tamen  pro  illis  qui  se  interimunt. 

De  Mahumetanis  patet  ex  Alcorano,  ubi 
Purgatorium  diserte  confitentur.  De  Ethni¬ 
cis  patet  ex  Platone  in  Gorgia,  et  Phaedone : 
ex  Cicerone  in  somnio  Scipionis  in  fine:  et 
Virg.  YI.  iEneid  :  «  Ergo  exercentur  poenis, 
veterumque  malorum  supplicia  expendunt»  : 
et  ex  Claudiano  lib.  II.  in  Ruffinum  circa 
finem. 

Quos  ubi  per  varios  amnes,  per  mille  figuras. 
Egit  Lethaeo  purgatos  flumine  etc. 

Neque  dicat  aliquis  hos  potius  argumen¬ 
tum  esse  erroris,  et  fabularum,  quandoqui¬ 
dem  id  sentiunt  Ethnici,  et  Mahumetani ; 
nam  illa  in  quibus  omnes  fere  nationes  con¬ 
veniunt,  vixpossuntaliundeprovenire,  quam 
a  naturali  lumine  omnibus  hominibus  com¬ 
muni.  Quae  enim  sunt  excogitata  et  conficta 
ab  hominibus,  varia  sunt,  et  diversa  pro 
Gentium  varietate.  Sicut  ergo  Deum  esse,  in 
quo  omnes  nationes  conveniunt,  dicimusve- 
rissimum  esse,  nec  tamen  recipimus  in  par¬ 
ticulari  Deos  varios  et  multiplices,  quos  sibi 
quaelibet  natio  fabricavit :  et  sicut  post  hanc 
vitam  esse  poenas,  et  prcemia,  in  quo  etiam 
conveniunt  omnes,  recipimus  ut  verum,  nec 
tamen  recipimus  varias  fabulas,  quibus  hoc 
explicant  (nam  esse  poenas,  et  proemia  post 
hanc  vitam  docuit  omnes  homines  cognitio 
divinae  providentiae,  fabulas  autem  ex  se  fin¬ 
xerunt)  ita  etiam  Purgatorii  confessionem, 


in  qua  omnes  fere  Gentes  conveniunt,  opor¬ 
tet  dicere  esse  confessionem  luminis  natu¬ 
ralis;  ejusdem  enim  providentiae  divinae  co¬ 
gnitio  docuit  Purgatorium,  quae  docuit  in¬ 
fernum,  et  paradisum,  saltem  generali  et 
confuso  quodam  modo,  quia  nimirum  vide¬ 
mus  poenas,  et  proemia  ita  distribui  in  hac 
vita,  ut  plura  bona  habeant  mali,  et  plura 
mala  boni,  ut  plurimum  :  inde  judicamus 
divinam  providentiam  in  aliam  vitam  distu¬ 
lisse  judicium,  et  veram  distributionem  prce- 
miorum  et  poenarum. 

Rursum  videmus  ex  iis,  qui  migrant  ex 
hac  vita,  alios  esse  valde  bonos,  alios  valde 
malos,  alios  mediocriter  bonos,  et  medio¬ 
criter  malos :  quocirca  judicamus  naturali 
lumine  esse  post  hanc  vitam  poenas  aeternas 
pro  valde  malis,  proemia  aeterna  pro  valde 
bonis,  ac  poenas  temporarias,  et  per  eas 
transitum  ad  proemia  pro  iis  qui  sunt  medio¬ 
criter  mali,  vel  boni.  Hanc  rationem  secu¬ 
tus  est  Plato,  et  alii,  qui  solo  lumine  natu¬ 
rali  praediti,  Purgatorium  esse  confessi  sunt. 

Quarta  ratio  sumitur  ab  apparitionibus 
animarum,  quae  se  in  Purgatorio  esse  re¬ 
nuntiaverunt,  atque  opem  a  vivis  implora¬ 
verunt,  quas  apparitiones  cum  viri  gravissi¬ 
mi  retulerint,  non  immerito  veras  fuisse  cre¬ 
dimus,  rideant  licet  Lutherus,  et  Magdebur- 
genses.  S.  Gregorius  lib.  IY.  Dialog.  cap. 
10.  scribit  de  anima  Paschasii,  quae  in  Ther¬ 
mis  Puteolanis  apparuit  S.  Germano  Epis¬ 
copo,  et  ejus  precibus  liberata  est,  et  cap. 
55.  scribit  aliud  simile  exemplum  ;  et  prae¬ 
terea  de  quodam  Monacho  suo,  pro  quo  tri¬ 
ginta  Missas  ipsemet  Gregorius  dici  jussit, 
et  ex  ejus  apparitione  didicit  liberatum. 

Gregorius  Turonicus  lib.  de  gloria  Confess.  N 
cap.  5.  scribit,  B .  Martino  S.  virginem  quam¬ 
dam  nomine  Yitalinam  jam  defunctam  si¬ 
gnificasse  se  adhuc  in  purgatorio  degere  ob 
leve  quoddam  peccatum,  ac  paulo  post  pre¬ 
cibus  ejusdem  S.  Martini  liberatam. 

Petrus  Damiani  in  epist.  ad  Desiderium 
scribit,  B.  Severinum  Coloniensem  Episco¬ 
pum  apparuisse  cuidam  Presbytero  ejusdem 
Ecclesiae,  eique  significasse  se  adhuc  in  Pur¬ 
gatorio  graviter  torqueri,  quod  horas  cano,- 
nicas  non  distinctis  temporibus  persolvisset, 
sed  mane  omnes  horas  simul  coacervasset, 
ut  tota  die  negotiis  Imperialibus  liberius  va¬ 
care  posset. 

Beda  lib.  III.  hist.  Anglorum  cap.  19. 
scribit  B.  Fursseum  a  mortuis  resurgentem 
narrasse  multa,  quae  vidit  de  purgatoriis 

poenis,  et  lib.  V.  cap.  13.  refert  mirabilem 
visionem  cujusdam  Dicthelmi,  qui  similiter 
mortuus,  et  postea  reviviscens  mira  narra¬ 
vit  de  inferno,  purgatorio  et  paradiso.  Et 
vita  ejus  sequens  ,  ac  fructus  spiritualis, 
quem  in  aliis  multis  operatus  est,  testabatur 
veram  fuisse  visionem. 

S.  Bernardus  in  vita.  B.  Malachiae  refert, 
B.  Malachiae  sororem  ejus  defunctam  non 
semel  apparuisse  cum  adhuc  in  purgatoriis 
poenis  degeret,  et  tandem,  frequenti  Eucha¬ 
ristiae  ad  Deum  oblatione  liberatam  :  et  lib. 
I.  vitee  B.  Bernardi  cap.  10.  refert  Gugliel- 
mus  Abbas,  qui  vitam  Sancti  Bernardi  scrip¬ 
sit,  ipso  adhuc  vivente ,  apparuisse  aliquan¬ 
do  B.  Bernardo  unum  ex  defunctis  Mona¬ 
chis,  in  Purgatorio  laborantem,  et  precibus, 
ac  sacrificiis  viri  Sancti  paulo  post  libera¬ 
tum.  Quod  exemplum  ipsum  B.  Bernardum 
narrare  solitum  scribit  auctor  ejus  vitae. 

Libro  primo  vitae  B.  Anselmi  similiter  le¬ 
gimus,  B.  Anselmum  annum  integrum  insti¬ 
tisse  sacrificiis  quotidianis,  et  tandem  appa¬ 
rente  sibi  amico  defuncto,  pro  quo  tarndiu 
oraverat,  didicisse  eum  de  Purgatorio  libe¬ 
ratum.  Plura  similia  legi  possunt  apud  Vin¬ 
centium  lib.  XXIII.  speculi  historialis,  in 
revelationibus  S.  Brigittae,  et  in  vita  Chris- 
tinoe  mirabilis  :  sed  quae  attulimus  sunt  ma¬ 
gis  authentica. 

Respondent  Magdeburgenses,  esse  fabu¬ 
las.  At  nec  est  credibile,  tam  sanctos  viros 
decipere  voluisse,  neque  etiam  ipsos  decep¬ 
tos  fuisse,  cum  haberent  spiritum  discretio¬ 
nis,  et  essent  amici  Dei. 

Ultima  ratio  esse  potest,  quia  ista  opinio, 
quee  tollit  purgatorium,  non  solum  est  fal¬ 
sa,  sed  etiam  perniciosa  :  siquidem  homines 
sccordes  facit  in  peccatis  cavendis,  et  bonis 
operibus  faciendis.  Qui  enim  cogitat  nullum 
esse  purgatorium,  sed  omnia  peccata  per 
mortem  aboleri  in  iis,  qui  moriuntur  cum 
fide,  facile  dicet  apud  se  :  Quorsum  ego  la¬ 
boro  in  jejuniis,  precibus,  continentia,  elee¬ 
mosynis?  Cur  fraudo  cor  meum  deliciis  et 
voluptatibus  ?  quandoquidem  in  morte  sive 
pauca,  sive  multa  peccata  habuero,  omnia 
delebuntur.  At  qui  cogitat  remanere  pree- 
ter  Gehennam,  ignem  acerrimum  Purgato¬ 
rii,  et  quidquid  hic  deletum  non  fuerit  per 
debitae  poenitentiae  opera  ibi  diluendum, 
certe  diligentior,  cautiorque  evadit. 


CAPUT  XII. 

Solvuntur  argumenta  ex  Scripturis. 

Superest  argumenta  adversariorum  sol¬ 
vere,  quae  partim  ex  Scriptura,  partim  ex 
Patribus,  partim  ex  naturali  ratione  sumun¬ 
tur. 

Prima  objectio,  Psalm.  CXXVI :  Cum  de¬ 
derit  dilectis  suis  somnum,  ecce  hcereditas  Do¬ 
mini  (1) ;  non  igitur  Purgatorium  intercedit 
inter  mortem  fidelium,  et  coelestis  haeredi- 
tatis  consecutionem. 

Respondeo,  tractat  Psalmus  de  generali 
resurrectione,  ut  S.  Augustinus  recte  expo¬ 
nit:  et_  hic  est  sensus  eorum  verborum; 
Cum  dederit  dilectis  suis  somnum,  id  est, 
cum  dormierint  per  corporalem  mortem  om¬ 
nes  electi,  ecce  haereditas  Domini,  id  est, 
continuo  tunc  apparebit  hcereditas  Christi, 
resurgentibus  in  gloriaomnibus  ejus  electis: 
quse  hcereditas  est  etiam  merces  ejusdem 
Christi,  qui  passione  et  morte  sua  nos  acqui- 
sivit.  Itaque  idem  est  hsereditas,  et  merces ; 
idem  filii,  et  fructus  ventris  ;  filii  enim  Dei 
per  adoptionem  sunt  hcereditas  Domini ; 
et  iidem  filii,  qui  et  fructus  ventris  appellan¬ 
tur,  sunt  ejusdem  Domini  merces.  Adde 
quod  in  textu  Hebraico ,  quem  adversarii 
Latino  praeferunt,  non  habetur,  cum  dede¬ 
rit,  sed  sic  dabit  ^mVa.  Proinde  ruit  vis  tota 
argumenti,  non  enim  exprimitur  quando 
adveniet  haereditas  Domini. 

Secunda  objectio,  Ecclesiastae  IX  :  Quod- 
cumque  facere  potest  manus  tua  instanter  ope¬ 
rare,  quia  nec  opus,  nec  ratio,  nec  sapientia, 
nec  scientia  erunt  apud  inferos ,  quo  tu  pro¬ 
peras  (2).  Videtur  enim  sapiens  his  verbis 
significare  voluisse,  nullum  esse  remedium 
in  alio  saeculo. 

Respondent  aliqui,  haec  dici  a  Salomone 
in  persona  impiorum,  qui  non  modo  Purga¬ 
torium,  sed  etiam  Gehennam  tollunt,  et  ni¬ 
hil  omnino  esse  credunt  praeter  hanc  vitam. 
Alii  docent  Salomonem  ad  eos  loqui,  qui 
otiose  et  flagitiose  vivunt,  et  ad  Gehennam 
rectaproficiscuntur  :  quo  in  loco  verissimum 
est  nullum  esse  remedium  vel  solatium. 
Utramque  expositionem  attingit  S.  Hierony- 


(1)  Psal.  CXXVI.  2  et  3.  —  (2)  Eccl.  IX.  15. 

mus  in  commentario.  At  sanctus  Gregorius 
lib.  IV.  Dialog.  cap.  39.  accommodat  lioec 
omnia  satis  apte  ad  eos  etiam,  qui  ad  Pur¬ 
gatorium  deducuntur ;  nam  soli  illi  purgari 
possunt,  et  precibus  viventium  juvari,  qui 
dum  hic  viverent,  id  meruerunt  bonis  suis 
operibus,  ut  in  alia  vita  juvari  possent ; 
quare  omnes  debent  in  hac  vita  quidquid 
possunt  boni  peragere,  quia  in  alia  vita  non 
juvabuntur,  nisi  per  ea,  quae  hic  gesserunt, 
meruerint,  ut  juvari  possent. 

Tertia  objectio,  Ecclesiastae  XI:  Si  cecide¬ 
rit  lignum  ad  austrum ,  aut  ad  aquilonem,  in 
quocumque  loco  ceciderit  ibi  erit  (i).  Non  igi¬ 
tur,  inquiunt,  datur  tertius  locus,  id  est, 
Purgatorium,  unde  aliquando  exeundum  sit. 

Respondeo,  ad  litteram  Sapientem  loqui 
de  morte  corporali,  ac  velle  dicere,  ita  ho¬ 
mines  necessario  morituros,  et  cum  mortui 
fuerint,  per  se  numquam  surrecturo#,  que¬ 
madmodum  lignum  tandem  aliquando  cadit, 
et  ibi  manet,  ac  putrescit,  ubi  cecidit.  Si  ta¬ 
men  velimus  haec  ad  statum  animae  accom¬ 
modare,  tum  dicendumerit,  eos  qui  ad  Pur¬ 
gatorium  pertinent,  ad  austrum  cecidisse, 
id  est,  ad  statum  salutis  aeternae,  et  in  eo 
statu  salutis  perpetuo  permansuros  :  vel 
certe  dici  poterit  per  austrum  gloriam  coe¬ 
lestem,  per  aquilonem  Gehennam  intelligi, 
sed  non  omnes  cadere  ad  austrum,  aut  ad 
aquilonem.  Porro  hunc  locum  nihil  officere 
assertioni  Purgatorii,  ex  eo  etiam  intelligi 
potest,  quod  si  Purgatorii  assertioni  office¬ 
ret,  officeret  etiam  assertioni  ejus  loci,  ad 
quem  sancti  Patres  ante  Christi  adventum 
descendebant,  sive  is  locus  sinus  Abrahse, 
sive  limbus  Patrum,  sive  infernus  nomine¬ 
tur  ;  constat  enim  Patres  in  eo  loco  non  man¬ 
sisse  perpetuo.  Vide  Hieronymum  in  com¬ 
mentario,  et  Bernardum  serm.  49.  ex  par¬ 
vis. 

Quarta,  objectio,  Ezechielis  XVIII  :  Cum 
aversus  fuerit  impius  ab  impietate  sua,  omnium 
iniquitatum  ejus  non  recordabor  (2).  At  quo¬ 
modo,  inquit  Petrus  Martyr,  non  recorda¬ 
tur  Deus  iniquitatum  amicorum  suorum,  si 
eas  tam  severe  in  purgatorio  punit? 

Respondeo  dupliciter.  Primo,  non  recor¬ 
dari  iniquitatum,  nihil  aliud  esse,  quam  non 
servare  inimicitiam  cum  eo  qui  peccavit ; 
nam  si  recordari  iniquitatum,  esset  punire 
mala  merita,  recordari  justitiarum  esset  re¬ 


munerare  bona  merita.  At  non  concedunt 
adversarii,  recordari  justitiarum,  esse  re¬ 
munerare  bona  merita,  ne  videlicet  merita 
justorum  admittere  cogantur,  igitur  neque 
debent  concedere ,  recordari  iniquitatum 
esse  punire  iniquitates ;  nam  Ezechiel  eo¬ 
dem  modo  de  justitia  et  de  iniquitate  loqui¬ 
tur. 

Secundo  responderi  potest,  recordari  ini¬ 
quitatum  esse  quidem  punire,  sed  punire  in 
reternum  ;  nam  cum  ibidem  legimus,  si  jus¬ 
tus  averterit  se  a  justitia,  omnes  justitia; 
ejus  non  recordabuntur  :  cogimur  ita  expo¬ 
nere,  ut  dicantur  justitia;  tradi  oblivioni,  non 
quod  non  remunerentur  temporali  aliquo 
preemio,  sed  quod  non  liberent  hominem  a 
Gehenna,  nec  remunerentur  preemio  sempi¬ 
terno  ;  nam  alioqui  opera  bona  impiorum 
non  fraudari  temporali  mercede  ,  docent 
Patres,  Chrysostomus  homilia  67.  ad  popu¬ 
lum  Antiochenum,  Hieronymus  in  cap.  29. 
Ezechielis,  Augustinus  lib.  V.  de  civitate  Dei 
cap.  13.  et  Gregorius  hom. 40.  in  Evangelia, 
et  colligitur  ex  illis  verbis  Lucae  XVI :  Re¬ 
cepisti  bona  in  vita  tua  (3). 

Quinta  objectio,  Matthaei  XXV.  Duo  so¬ 
lum  ordines  hominum  inveniuntur  ;  aliis 
enim  dicitur  :  Venite  benedicti.  Aliis  :  Ite  ma¬ 
ledicti.  Item  Marci  ultimo  :  Qui  crediderit,  et 
baptizatus  fuerit,  salvus  erit ;  quivero  non  cre¬ 
diderit,  condemnabitur.  Denique  Joannis  III : 
Qui  credit,  non  judicatur  ;  equi  non  credit,  jam 
judicatus  est  (4) ;  non  igitur,  inquit  Brentius, 
locus  ullus  remanet  Purgatorio,  cum  duo  so¬ 
lum  sint  loca  post  hanc  vitam.  » 

Respondeo,  in  extremo  judicio,  de  quo 
agitur  Matth.  XXV.  recte  duos  tantum  fieri 
ordines,  quia  tunc  Purgatorium  finem  acci¬ 
piet  ac  deinceps  duo  tantum  loca  remane¬ 
bunt,  Paradisus,  et  Gehenna.  Porro,  qui 
credit,  salvus  erit,  et  non  judicatur,  id  est, 
non  condemnatur,  modo  etiam  addat  esete- 
ra  quse  requiruntur;  fides  enim  ex  se  justi¬ 
ficat,  et  salvat,  si  aliunde  non  sit  impedimen¬ 
tum.  Quemadmodum  dicere  solemus,  ex  hoc 
semine  nascetur  arbor,  si  videlicet  non  de¬ 
sint  calor  solis,  humor  aquarum,  et  si  qua 
alia  requiruntur;  neque  continuo  qui  salvus 
erit  per  fidem,  sine  Purgatorio  salvus  erit, 
multi  enim  salvantur,  sic  tamen  quasi  per 
ignem,  ut  supra  ex  Apostolo  demonstravi¬ 
mus. 


(1)  Eccl.  XI,  3.  —  (2)  Ezech.  XVIII.  21,  —  (3)  Luc.  XVI,  25.  -  ■  (4)  Matth.  XXYi  34  et  41  ; 
Mare.  XVI.  16:  Joan.  III.  18.* 

Sexta  objectio,  Lucae  XXIII.  Latroni  in 
extrema  hora  converso  dicitur  a  Christo  : 
Hodie  mecum  eris  in  Paradiso  (I).  Non  ergo, 
inquiunt  Petrus  Martyr,  et  Bernardinus 
Ochinus,  remanet  Purgatorium  pro  iis,  qui 
in  hac  vita  non  egerunt  poenitentiam.  Res¬ 
pondeo,  mortem -illam  durissimam  patien- 
tissimo  animo  toleratam,  et  confessionem 
tam  admirandam  eo  tempore,  quo  Christum 
Apostoli  ipsi  negabant,  potuisse  juste  in  ple¬ 
nam  satisfactionem  reputari.  Adde,  quod 
privilegia  paucorum  legem  non  faciunt. 

Septima  objectio,  Rom.  VIII.  Nihil  dam¬ 
nationis  est  iis,  qui  in  Christo  Jesu. 

Respondeo,  Paulum  eo  loco  disputare  de 
concupiscentia,  ac  velle  dicere,  iis  qui  sunt 
in  Christo  Jesu,  et  ejus  gratia  muniti,  non 
consentiunt  motibus  carnis  suae,  nihil  pec¬ 
cati  contrahere  ex  ejusmodi  motibus.  Itaque 
hic  locus  non  Purgatorium  oppugnat,  sed 
hseresim  adversariorum,  qui  vera  peccata 
esse  volunt  eos  etiam  motus,  quos  interdum 
justus  sentit,  licet  eis  non  consentiat. 

Octava  objectio  II.  Corinth.  V :  Si  domus 
terrenae  nostrae  habitationis  dissolvitur,  habe¬ 
mus  domum  non  manu  factam ,  aeternam  in  cae¬ 
lis  (2),  rectaigilur  post  mortem  sine  ullo  Pur¬ 
gatorio  pii  homines  transferuntur  in  coelum. 

Respondeo,  B.  Paulum  id  solum  asserere, 
patex-e  domum  coelestem  post  mortem,  non 
patere  ante  mortem.  Quod  autem  continuo 
omnes  pii  transferantur  ad  coelum  post 
mortem,  i]  sum  non  dicere,  sed  contrarium 
potius  indicare,  cum  ait:  Si  tamen  vestiti  et 
non  nudi  inveniamur.  Significat  enim  his 
verbis  eos,  qui  meritis  et  virtutibus  vestiti 
sunt,  ac  proinde  perfectam  poenitentiam  in 
hac  vita  egerunt,  mox  in  domum  coelestem 
deduci;  alios  autem  salvari  quidem,  sed  sic 
tamen,  quasi  per  ignem,  ut  ipse  idem  ait, 
I.  ad  Corinth.  V. 

Nona  objectio,  II.  Corinth.  V  :  Omnes  asta¬ 
bimus  ante  tribunal  Christi ,  ut  referat  unus¬ 
quisque  prout  gessit  in  corpore  sive  bonum,  sive 
malum  (3  .  Atrsi  post  hanc  vitam  peccata  re¬ 
mitterentur,  et  locus  esset  purgationi,  certe 
non  reciperet  unusquisque  prout  gessit  in 
corppre. 

Respondeo,  verissimam  esse  B.  Pauli  sen¬ 
tentiam  ;  Nam  etiam  illi,  qui  remissionis  et 
purgationis  locum  inveniunt  in  futuio  s.e- 
culo,  nihil  recipiunt,  nisi  quod  gesserunt  in 


corpore  ;  id  enim  meruerunt  perseverando 
in  fide  et  charitate  usque  ad  mortem,  ut 
etiam  post  mortem  purgari  et  juvari  pos¬ 
sent.  Qua  ratione  etiam  sancti  viri  post  mor¬ 
tem,  etsi  nihil  proprie  mereantur,  tamen 
impetrant  a  Domino  quidquid  postulant, 
quoniam  id  meruerunt  in  hac  vita  recte  vi¬ 
vendo,  ut  etiam  post  hanc  vitam  a  Domino 
exaudirentur.  Vide  hoc  ipsum  quod  nos  do¬ 
cemus,  apud  Dionysium  lib.  de  Eccles.  hie- 
rarch.  cap.  ultim.  part.  3.  apud  Augusti¬ 
num  lib.  Enchiridii  cap.  110.  et  lib.  de  cu¬ 
ra  pro  mortuis  c.  I.  et  apud  Gregorium  lib. 
IV.  Dialogorum  cap.  39.  Atque  ad  eumdem 
modum  intelligenda  sunt  illa:  Reddet  uni¬ 
cuique  secundum  opera  sua,  Roman.  II.  Et  il¬ 
la  :  Unusquisque  onus  suum  portabit.  Et :  Quae 
seminaverit  homo,  haec  et  metet,  Galat.  VI.  (4) 

Decima  objectio,  Apocalypsis  XI Y :  Reati 
mortui)  qui  in  Domino  moriuntur,  amodo  jam 
dicit  Spiritus,  ut  requiescant  a  laboribus  suis  ; 
opera  enim  illorum  sequuntur  illos  (3).  'At  pii 
omnes  in  Domino  moriuntur,  omnes  igitur 
pii  post  mortem  requiescunt,  neque  ullus 
est  qui  in  Purgatorio  torqueatur. 

Respondeo  cum  S.  Anselmo,  in  commen¬ 
tario,  hujus  loci,  illud,  amodo,  non  significa¬ 
re  a  morte  uniuscujusque,  sed  ab  extremo 
in  judicio,  de  quo  in  toto  eo  capite  S.  Joan- 
nes  loquitur.  Itaque  hic  erit  sensus :  Beati 
mortui,  qui  in  Domino  moriuntur;  amodo 
enim,  id  est,  a  fine  hujus  judicii,  de  quo 
nunc  loquor,  in  aeternum  requiescent  a  la¬ 
boribus  suis;  vel  si  id  minus  alicui  pro¬ 
betur,  respondere  possumus  cum  Richardo 
de  S.  Victore,  et  Ilaymone  in  hunc  locum, 
loqui  B.  Joannem  de  viris  pei’fectis,  ac  prae¬ 
sertim  de  sanctis  Martyribus,  (eos  enim  eo 
loco  consolari  volebat)  qui  simpliciter  mo¬ 
riuntur  in  Domino,  neque  aliquid  purgan¬ 
dum  secum  ferunt;  nam  qui  decedunt  cum 
peccatis  venialibus,  aut  cum  debito  poenae 
alicujus  temporalis,  ii  non  simpliciter  mo¬ 
riuntur  in  Domino,  sed  partim  in  Domino 
ratione  charitatis,  quam  secum  ferunt,  par¬ 
tim  non  in  Domino  ratione  peccatorum,  quae 
nihilominus  secum  ferunt.  Neque  mirum 
videbitur,  quorl  aliquos  dicamus  mori  par- 
fim  in  Domino,  partim  non  in  Domino,  si 
legatur  S.  Augustinus  lib.  III.  contra  duas 
epistolas  Pelagianorum  cap.  3.  ubi  eosdem 
homines  in  hac  vita  partim  esse  dicit  filios 


(1)  Luc.  XXIII,  43.  -  (2)  II.  Cor.  V.  1.  —  (31 II.  Cor.  V.  10.  —  (4)1  Rom.  II,  6;  Galat.  VI.  5  et 
8.  —  (5)  Apoc.  XIV,  13. 

Dei,  partira  filios  hujus  saeculi.  Atque  hac 
de  Scripturis. 


CAPUT  XIII. 

Solvuntur  objectiones  ex  Patribus. 

Ex  Patribus  profert  Brentius  primo  Cy¬ 
prianum,  qui  tract.  I.  contra  Demetrianum, 
ait  in  fine :  «  Quando  isthinc  excessum  fue¬ 
rit,  nullus  jam  poenitentia  locus  est,  nullus 
satisfactionis  effectus.  » 

Respondeo,  loqui  eum  de  satisfactione  pro 
culpa,  qua  pracedit  justificationem.  Patres 
enim  diserte  duplicem  ponunt  satisfactionem. 
Unam  ante  justificationem,  qua  Deus  pla¬ 
catur  de  congruo  :  et  inclinatur  ad  culpa 
remissionem,  de  qua  Daniel  IV :  «  Peccata 
tua  eleemosynis  redime.  »  Alteram  post  jus¬ 
tificationem,  qua  Deo  ex  condigno  satisfit 
pro  poena.  Quod  hic  Cyprianus  de  priore  lo¬ 
quatur,  patet  ex  pracedentibus,  ubi  ait: 
«  Hortamur,  inquit,  dum  adhuc  aliquid  de 
saculo  superest,  Deo  satisfacere,  et  ad  ve¬ 
ra  religionis  candidam  lucem  de  profundo 
tenebrosa  superstitionis  emergere.  »  Item 
ex  sequentibus :  Nam  post  verba  citata  a 
Brentio,  immediate  sequitur:  «  Hic  vita  aut 
amittitur,  aut  tenetur.  » 

Secundo,  profert  Chrysostomum  hom.  II. 
de  Lazaro,  ubi  sic  dicitur:  «  Cum  hinc  dis¬ 
cesserimus,  non  est  in  nobis  situm  poenitere, 
neque  commissa  diluere.»  Et  rursum  :  «.  Ne¬ 
que  enim  qui  in  prasenti  vita  peccata  non 
abluerunt,  postea  consolationem  aliquam  in¬ 
venturi  sunt  » 

Respondeo,  loqui  eum  de  remissione  mor¬ 
talium;  nam  exemplo  Epulonis,  qui  in  Ge¬ 
henna  cruciabatur,  monet,  ne  differamus 
conversionem  in  aliam  vitam.  Nemo  autem 
Catholicorum  docet,  culpas  lsethales  remitti 
in  Purgatorio. 

Tertio,  proferunt  Ambrosium  lib.  de  Bono 
mortis  cap.  2.  «  Qui  enim,  inquit,  hic  non 
accepprit  remissionem  peccatorum,  illic  non 
erit,  nimirum  in  patria  beatorum.  » 

Respondeo,  loqui  Ambrosium  de  remis¬ 
sione  mortalium  ;  Nam  subjungit  explicans: 
«  Non  erit  autem,  quia  ad  vitam  acernam 
non  potuerit  pervenire,  quia  vita  aeterna  re¬ 
missio  peccatorum  est ;  »  ubi  vitam  aeter¬ 


nam  vocat  gratiam  justificationis,  quse  est 
vita  quaedam  aeterna  inchoata ;  nisi  enim 
hic  vitam  aeternam  inchoemus,  nunquam 
ad  gloriam  beatorum  veniemus. 

Quarto,  objicit  Petrus  Martyr  eumdem 
Ambrosium,  qui  in  cap.  XXIII.  Lucae,  et 
serm.46.  ait :  «  Lacrymas  Petri  lego,  satis¬ 
factionem  non  lego.  » 

Respondeo,  appellari  satisfactionem  e<3 
loco  excusationem.  Solemus  enim  vulgo  di¬ 
cere  ;  Ego  satisfaciam  illi,  id  est,  purgabo 
verbis  crimen  objectum,  et  ostendam  me  in¬ 
juste  accusari.  Laudat  igitur  ibi  Ambrosius 
Petrum,  quod  non  excusaverit  peccatum 
suum,  quomodo  Adam  fecit,  sed  lacrymis 
potius  confessus  fuerit,  et  accusaverit,  sic 
enim  subjungit:  «  Recte  plfne  Petrus  flevit, 
et  tacuit,  quia  quod  defleri  solet,  non  solet 
excusari,  et  quod  defendi  non  potest,  ablui 
potest.  »  Et  supra  dixerat:  «  Invenio  quod 
fleverit,  non  invenio  quid  dixerit,  quia  ni¬ 
mirum  nihil  Petrus  dixerat  in  sui  purgatio¬ 
nem.  » 

Quinto  objicit  Calvinus  Augustinum  tract. 
49.  in  Joan  :  «  Habent,  inquit,  omnes  ani¬ 
mae,  cum  de  saeculo  exierint,  diversas  re¬ 
ceptiones  suas ;  habent  gaudium  boni,  et 
mali  tormenta ;  sed  cum  facta  fuerit  resur¬ 
rectio,  et  bonorum  gaudium  amplius  erit,  et 
malorum  tormenta  graviora,  quando  cum 
corpore  torquebuntur.  »  Et  infra  de  gaudio 
bonorum  loquens  :  «  Requiem,  inquit,  quae 
continuo  post  mortem  datur,  si  ea  dignus 
est,  tunc  accipit  quisque  cum  moritur.  » 

Respondeo,  gaudium  et  requiem  dari  sta- 
tim  a  morte  omnibus,  qui  in  charitate  dece¬ 
dunt;  Nam  mox  omnes  certi  fiunt  suae  aeter¬ 
nae  salutis,  quod  ingens  gaudium  affert ;  ta¬ 
men  non  eodem  modo  datur  istud  gaudium, 
sed  diversimode,  pro  meritorum  diversitate ; 
quibusdam  enim  datur  sine  admixtione  do¬ 
loris,  quibusdam  non  sine  temporalium  ad¬ 
mixtione  poenarum,  ut  idem  B.  Augustinus 
saepissime  docet. 

Sexto,  objiciunt  Augustinum  lib.  Hypo- 
gnostici  ultra  medium :  «  Primum,  inquit, 
locum  fides  Catholicorum  divina  auctorita¬ 
te  credit,  regnum  esse  coelorum  ;  secundum, 
Gehennam,  ubi  omnis  apostata,  vel  a  fide 
Christi  alienus,  aeterna  supplicia  experietur; 
tertium  penitus  ignoramus,  imo  nec  esse  in 
Scripturis  sanctis  invenimus.  »  Idem  habet 
sermone  14.  de  verbis  Apostolicis  et  lib.  I. 
cap.  28.  de  peccatorum  meritis  et  remis¬ 
sione. 

Respondeo,  loquitur  de  locis  aeternis, 
Scribit  enim  contra  Pelagium,  qui  invenerat 
tertium  locum  pro  parvulis  non  baptizatis, 
quos  volebat  fore  beatos  quadam  naturali 
beatitudine  extra  infernum,  et  extra  regnum 
coelorum.  Quod  autem  non  negaverit  Au¬ 
gustinus,  aut  quicumque  fuit,  auctor  Hypo- 
gnostici,  tertium  locum  temporarium  post 
hanc  vitam,  ex  eo  potest  intelligi,  quod  fi¬ 
des  Catholica  docet  praeter  coelum  et  infer¬ 
num  fuisse  ante  Christi  passionem  sinum 
Abrahae,  ubi  degebant  animae  sanctorum 
Patrum,  Luc.  XYI.  inepte  igitur  Erasmus 
ponit  in  margine  ad  illa  verba :  tertium  pe¬ 
nitus  ignoramus  Purgatorium,  quasi  dicat, 
Purgatorium  est  locus  tertius,  quem  ignorat 
fides  Catholica.  • 

Septimo,  Petrus  Martyr  objicit  eumdem 
Augustinum,  exponentem  illud  Psalm.  XXXI. 
Beati  quorum  tecta  sunt  peccata,  ubi  sic 
ait:  «Si  texit  peccata,  noluit  advertere: 
si  noluit  advertere,  noluit  animadvertere : 
si  voluit  animadvertere,  noluit  punire,  no¬ 
luit  agnoscere,  maluit  ignoscere.  »  Respon¬ 
deo,  loqui  eum  de  poena  aeterna ;  Nam  de 
temporali,  quod  eam  requirat  Deus,  patet 
ex  locis  supra  citatis  ex  eodem  Augustino 
tract.  124.  in  Joan.  et  in  Psal.  L. 

Octavo,  proferunt  Augustinum  in  epistol. 
54.  ad  Macedonium,  ubi  dicit,  post  hanc  vi¬ 
tam  non  esse  locum  morum  corrigendo¬ 
rum.  Respondeo,  nihil  hoc  facit  ’ ad  rem ; 
Nam  etsi  non  erit  post  hanc  vitam  locus, 
ubi  flagitiosi  convertantur,  et  mores  suos 
corrigant ;  erit  tamen,  ubi  peccata  levia  jus¬ 
torum,  quae  flagitia  dici  non  possunt,  pur¬ 
gentur,  et  pro  criminibus  jam  dimissis  poe¬ 
na  temporalis  lui  possit. 

Nono,  objiciunt  eumdem  Augustinum  in 
epist.  80.  ad  Hesychium:  «  In  quo,  inquit, 
quemque  invenerit  suus  novissimus  dies,  in 
hoc  eum  comprehendet  mundi  novissimus 
dies,  quoniam  qualis  in  die  isto  quisque 
moritur,  talis  in  die  illo  judicabitur.  »  Res¬ 
pondeo,  significat  Augustinus  post  hanc  vi¬ 
tam  non  crescere  merita  vel  demerita,  et 
ideo  judicandos  omnes  ad  gloriam,  vel  ad 
Gehennam,  et  ad  majora  vel  minora  proemia 
vel  tormenta,  prout  erunt  opera  facta  ante 
mortem. 

Objiciunt  decimo  Theophylactum,  qui  in 
cap.VllI.  Matth.  sic  ait :  «  Anima  egressa,  in 
mundo  non  erat :  justorum  enim  animae  in 
manu  Dei  sunt,  peccatorum  vero  et  ipsae 
hinc  abducuntur,  ut  anima  divitis.  »  Res¬ 


pondeo,  indicat  Tfieophylactus,  non  vagari 
libere  animas  per  mundum,  ut  daemones  fa¬ 
ciunt,  sed  clausas  esse  in  suis  receptaculis, 
et  quamquam  non  meminit  nisi  duorum  lo¬ 
corum,  tamen  non  excludit  alia.  Possumus 
autem  animas,  quae  ad  Purgatorium  dedu¬ 
cuntur,  revocare  ad  quodlibet  eorum  duo¬ 
rum,  quae  ipse  ponit;  Nam  quia  justae  sunt, 
recte  possunt  dici  esse  in  manu  Dei,  licet 
non  sint  in  regno  ;  et  similiter  dici  possunt 
esse  in  inferno,  quia  Purgatorium  pars  est 
inferni,  vel  certe  locus  vicinus. 

Undecimo,  Hieronymum  objiciunt,  qui  sic 
in  cap.  IX.  Amos  loquitur  :  «  Quando  anima 
vinculis  laxata  corporeis,  volandi  quo  velit, 
sive  quo  ire  compellitur,  habuerit  liberta¬ 
tem,  aut  ad  inferna  ducetur,  de  quibus 
scriptum  est;  In  inferno  quis  confitebitur  ti¬ 
bi?  aut  certe  ad  coelestia  sublevabitur.  » 

Respondeo,  non  loqui  Hieronymum  de 
morte  naturali,  sed  de  solutione  animse  a 
corpore  per  speculationem  ;  Nam  disputat 
eo  loco  de  anima  impia,  quse  quocumque 
se  verterit  cogitatione,  ibi  Deum  ultorem  in¬ 
veniet.  Itaque  cum  dixisset :  «  Aut  certe  ad 
ccelestia  sublevabitur  »,  subjungit:  «  ubi 
sunt  spiritualia  nequitise  in  coelestibus  et  si 
sibi  vere  circumcisionis  scientiam  voluerit 
vendicare,  et  humilitate  concepta  habitare 
in  montibus,  et  ibi  scrutantem  manum  Dei 
evadere  non  valebit ;  quod  si  desperans  sa¬ 
lutem  oculos  Domini  vitaro  tentaverit,  et  in 
ultimos  falsorum  fluctuum  terminos  perve¬ 
nire,  etiam  ibi  mandabit  Dominus  serpenti 
tortuoso,  et  antiquo,  qui  est  inimicus,  et  ul¬ 
tor,  et  mordebit  eam.  Capta  quoque  vitiis 
atque  peccatis,  gladio  Domini  percutietur, 
ut  per  cruciatus,  atque  supplicia  ad  Domi¬ 
num  revertatur.  » 


CAPUT  XIV. 

Solvuntur  objectiones  ex  ratione  depromptae. 

Ultimo,  argumenta  sumunt  a  rationibus. 
Prima  ratio  ;  Post  remissam  culpam  nulla 
remanet  poena;  Nam  remissio  culpae  fit  per 
meritum  passionis  Christi,  quod  est  infini¬ 
tum  et  sufficientissimum  ad  tollendum  om¬ 
nem  culpam  et  poenam,  nihil  igitur  purgan¬ 
dum  superest  post  justificationem. 


CAPUT  XIV. 

Respondeo,  primum  retorquendo  argu¬ 
mentum,  nara  si  Christus  satisfecit  pro  omni 
culpa,  et  poena  nostra,  cur  post  remissam 
culpam  adhuc  tam  multa  patimur,  et  tan¬ 
dem  etiam  morimur?  et  ne  dicant  esse  pa¬ 
ternas  castigationes  in  remedium  futuri  pec¬ 
cati  cur  infantes  baptizati  aegrotant,  qui  non 
sunt  capaces  peccati  actualis?  Dico  igitur 
Christi  meritum  sufficere  ad  omnem  culpam, 
etpoeaam  tollendam,  sed  debere  applicari,  ut 
sit  efficax,  alioqui  omnes  homines  salvaren¬ 
tur. 

Porro  applicatio  fit  per  actus  nostros  et 
Sacramenta.  Voluit  autem  Deus  ut  post  Bap¬ 
tismum  per  contritionem  et  confessionem, 
cum  absolutione  Sacerdotis,  applicetur  me¬ 
ritum  Christi  ad  tollendam  culpam,  per 
opera  autem  satisfactoria  applicetur  ad 
tollendam  poenam  temporalem;  nam  poe¬ 
na  aeterna  commutatur  in  temporalem , 
quando  remittitur  culpa ;  quia  cum  re¬ 
mittitur  culpa,  redditur  amicitia,  et  datur 
consequenter  jus  ad  gloriam,  ac  proinde 
non  debet  puniri  in  aeternum,  quia  eo 
modo  numquam  ad  gloriam  perveniret,  et 
tamen  justitia  exigit :  ut  peccatum  puniatur 
aliquo  modo,  ideo  mutatur  poena  aeterna  in 
temporalem,  de  qua  re  dictum  est  aliquid 
supra,  et  plura  dicentur  in  disputatione,  de 
satisfactione. 

Secunda  ratio  ;  In  Baptismo  remittitur 
omnis  culpa  et  poena;  sed  Poenitentia  est 
quaedam  Baptismi  commemoratio,  imo  est 
Baptismus  quidam ;  nihil  igitur  post  pceni- 
.tentiam  remanet  purgandum. 

Respondeo,  si  Sacramentum  poenitentiae 
accipiatur  Catholice,  et  integre,  ut  compre¬ 
hendit  contritionem,  confessionem,  et  satis¬ 
factionem,  plenam  et  jam  perfectam,  potest 
admitti  totum  argumentum;  si  autem  acci¬ 
piatur  pro  sola  absolutione,  in  qua  praecipue 
Sacramentum  consistit,  negatur  consequen¬ 
tia  :  Nam  maximum  discrimen  est  inter  Sa¬ 
cramentum  ablutionis  ,  et  Sacramentum 
absolutionis,  cujus  ignoratio  causa  est  om¬ 
nium  errorum  de  satisfactione,  de  clavibus, 
de  indulgentiis,  de  Purgatorio. 

Dicimus  ergo,  in  Sacramento  Baptismi, 
Deum  liberalissime  agere ,  et  applicare 
Christi  meritum  par  unam  illam  actionem 
ablutionis,  ad  tollendam  omnem  culpam  et 
poenam  futuri  saeculi,  id  est,  tam  Gehennae, 
quam  Purgatorii  :  nam  poenas  temporales 

(1)  H«br.  VI,  4  et  seq.  —  (2)  Hebr.  X,  26. 


hujus  vitae  ne  Baptismus  quidem  aufert,  ut 
patet  in  pueris  baptizatis  aegrotantibus,  et 
morientibus.  At  in  Sacramento  absolutionis 
Deum  contrahere  nonnihil  manum,  et  ap¬ 
plicare  Christi  meritum  ad  tollendam  cul¬ 
pam  ,  et  poenam  aeternam ;  tamen  adhuc 
requirere  opera  poenitentiae,  quibus  redima¬ 
mus  temporales  poenas,  id  quod  patet  ex 
cap.  VI.  ad  Haebraeos,  ubi  dicit  Apostol: 
Impossibile  esse  eos,  qui  semel  sunt  illuminati , 
id  est,  baptizati,  iterum  renovari  ad  poeniten¬ 
tiam  (1),  nimirum  baptismalem,  quia  Deus 
semel  tantum  utitiir  ea  liberalitate.  Et  cap. 
X:  ‘ Voluntarie  peccantibus  nobis  post  acceptam 
notitiam  veritatis ,  id  est,  post  illuminatio¬ 
nem  Baptismi ,  non  relinquitur  hostia  pro 
peccato  (2),  id  est  non  relinquitur  alius  Chris¬ 
tus  patiens,  et  moriens,  cui  possimus  rursum 
commori  per  Baptismum ;  Sic  enim  expo¬ 
nunt  haec  duo  loca  omnes  veteres  Graeci, 
et  Latini. 

Ex  quo  habetur  argumentum  insigne  pro 
Purgatorio  :  Nom  statim  ponitur,  adversa¬ 
tiva  particula,  sed  terribilis  expectatio  judicii , 
et  ignis  aemulatio ,  quce  consumptura  est  adver¬ 
sarios.  Si  enim  iste  ignis  significaret  solum  ig¬ 
nem  Gehennae,  sequeretur,  omnes  qui  peccant 
post  Baptismum  necessario  damnandos,  vel 
certe  Paulum  inepte  loqui.  Nec  enim  recte 
dicimus,  peccanti  post  Baptismum,  non  re¬ 
linquitur  alius  Baptismus,  sed  Gehenna,  si 
praeter  Baptismum  sunt  alia  remedia,  ut 
revera  sunt. 

Oportet  ergo  dicere,  B.  Paulum  per  ignem 
intelligere  ignem  in  genere,  sive  Gehennae, 
sive  Purgatorii,  ita  ut  hic  sit  sensus;  Peccanti 
post  Baptismum,  non  relinquitur  alius  Bap¬ 
tismus,  neque  aliquod  remedium  aequiva- 
lens,  id  est,  aeque  facile,  quod  mox  liberet 
ab  omni  poena;  sed  relinquitur  ignis  neces¬ 
sario,  aut  perpetuus,  si  homo  non  converta¬ 
tur,  aut  temporalis,  si  convertatur, qui  tamen 
ignis  temporalis  Purgatorii  erit  in  alio  sae¬ 
culo,  nisi  afflictionis  ignis  voluntarie  assum¬ 
ptus  purgaverit  hominem  in  hac  vita,  et  haec 
est  quam  vocamus  satisfactionem. 

Idem  patet  ex  Patribus ,  qui  propterea 
Baptismum  aquae  vocant  Baptismum  facilem, 
et  comparant  navi ,  qua  facile  trajiciuntur 
flumina;  At  poenitentiam  vocant  Baptismum 
laboriosum,  lachrymarum,  ignis  et  secun¬ 
dam  tabulam  post  naufragium. 

Denique  ratio  idem  suadet ;  nam  post  pri- 

mam  reconciliationem  qui  peccat,  tanto 
gravius  peccat,  quanto  est  magis  ingratus, 
et  majus  lumen,  et  auxilium  habuit.  Vide 
Gregorium  Nazianzenum  oratione  in  sancta 
lumina  et  Theodoretum  in  Epitome  divino¬ 
rum  decretorum,  capite  penultimo,  et  Da¬ 
mascenum  lib.  IV.  cap.  10. 

Tertia  ratio;  Christi  honor  debet  illibatus 
manere,  ipse  enim  solus  est  liberator,  et 
redemptor  noster.  At  si  nos  satisfacimus, 
jam  dividimus  cum  Christo  honorem  ;  sumus 
enim  et  nos  ex  parte  aliqua  redemptores 
nostri, nec  totam  salutem  nostram,  sed  solum 
partem  Christo  debebimus. 

Respondeo,  si  de  verbis  agitur,  Scriptura 
aperte  dicit  Daniel  IV  :  Peccata  tua  eleemosy¬ 
nis  redime.  Et  Philipp.  II  :  Cum  metu  et  tre¬ 
more  salutem  vestram  operamini  (]),  ubi  homo 
sui  ipsius  redemptor  et  salvator  appellatur; 
nec  propterea  ulla  sit  Christo  injuria,  siqui¬ 
dem  tota  virtus  operum  et  satisfactionis 
nostrae  a  Christi  sanguine  pendet,  et  si  redi¬ 
mimus  peccata,  vel  operamur  salutem,  id 
facimus  per  ejus  spiritum  nobis  donatum, 
vel  potius  ipse  Christi  spiritus  in  nobis  ista 
operatur,  sicut  nihil  detrahitur  Deo,  quod 
per  secundas  causas  operetur  ;  imo  potius 
additur  ad  gloriam  ejus,  «quia  hinc  apparet 
magis  potentia  et  efficacitas  Dei,  cum  non 
solum  operari  possit,  sed  etiam  dare  aliis 
rebus  vim  operandi. 

Quarta  ratio  ;  Si  applicatur  nobis  per  nos¬ 
tra  opera  Christi  satisfactio,  vel  sunt  duae 
satisfactiones  simul  junctae  ,  una  Christi, 
altera  nostra,  vel  una  tantum  ;  si  duae,  ergo 
bis  punitur  eadem  culpa,  et  duae  poenae  res¬ 
pondent  uni  culpae,  si  una  tantum,  vel  illa 
est  Christi,  et  tunc  nos  non  satisfacimus ; 
vel  nostra,  et  tunc  excluditur  Christus,  aut 
vere  dividemus  cum  Christo  honorem  ;  Nam 
ille  solvet  pro  culpa,  nos  pro  poena. 

Respondeo,  tres  esse  modos  dicendi.  Pri¬ 
mus  quorumdam  est ,  qui  asserunt  esse, 
unam  tantum,  et  illam  Christi  esse,  ac  nos 
proprie  non  satisfacere,  sed  solum  facere 
aliquid,  cujus  intuitu  Deus  applicat  nobis 
Christi  satisfactionem,  quod  est  dicere,  nos¬ 
tra  opera  non  esse  nisi  conditiones,  sine  qui¬ 
bus  non  applicaretur  nobis  Christi  satisfactio, 
vel  ad  summum,  esse  dispositiones.  Ita  Mi- 
chael  Baius  lib.  de  Indulgentiis  cap.  ultimo, 
quae  sententia  erronea  mihi  videtur,  nam 
Scriptura  et  Patres  passim  vocant  nostra 


opera  satisfactiones,  et  peccatorum  redemp¬ 
tiones.  Deinde  si  potest  homo  justift  suis 
operibus  mereri  de  condigno  \itam  adernara 
cur  non  satisfacere  pro  poena  temporali,  quod 
est  minus? 

Secundus  'est  aliorum  ,  quod  sint  duas, 
sed  una  ab  altera  pendens,  qui  modus  non 
videtur  mihi  improbabilis ;  Nam  etiamsi 
una  sufficeret,  tamen  ad  majorem  gloriam 
Dei,  oui  satisfit,  et  majorem  honorem  homi¬ 
nis  satisfacientis,  placuit  Christo  conjungere 
nostram  suae:  Quomodo  una  gutta  sanguinis 
Christi  sufficiebat  redimere  mundum,  et  ta¬ 
men  voluit  totum  sanguinem  effundere,  ut 
esset  copiosissima  redemptio  ;  quomodo 
etiam  homo  justus  adultus,  duplici  titulo 
jus  habet  ad  eamdem  gloriam,  uno  ex  [me¬ 
ritis  Christi  sibi  communicatis  per  gratiam, 
altero  ex  meritis  propriis. 

Tertius  tamen  modus  videtur  probabilior, 
quod  una  tantum  sit  actualis  satisfactio,  et 
ea  sit  nostra;  neque  hinc  excluditur  Chris¬ 
tus,  vel  satisfactio  ejus  ;  nam  per  ejus  satis¬ 
factionem  habemus  gratiam,  unde  satisfaci¬ 
mus,  et  hoc  modo  dicitur  applicari  nobis 
Christi  satisfactio,  non  quod  immediate  ipsa 
ejus  satisfactio  tollat  poenam  temporalem 
nobis  debitam,  sed  quod  mediate  eam  tollat, 
quatenus  videlicet  ab  ea  gratiam  habemus, 
sine  qua  nihil  valeret  nostra  satisfactio. 

Praeter  has  haereticorum  objectiones  dis¬ 
cutiemus  etiam  duas  alias  objectiones,  quas 
Theologi  proponere  solent,  ut  rei  veritas 
clarius  elucescat.  Sit  igitur. 

Quinta  ratio  ;  In  Purgatorio  non  est  meri-# 
tum,  ergo  nec  satisfactio  :  Nam  idem  requi¬ 
ritur  ad  merendum,  et  satisfaciendum,  et 
omnis  satisfactio  est  meritoria. 

Respondeo,  negandam  esse  consequen¬ 
tiam  ;  nam  requiruntur  quidem  communia 
quaxlam  ad  meritum,  et  satisfactionem,  sed 
etiam  quaedam  propria,  ex  quorum  defectu 
aliquod  est  meritum  sine  satisfactione,  et 
e  contrario.  Requiritur  ad  utrumque  gratia 
inhabitans,  sed  hoc  non  sufficit?  Nam  ad 
satisfactionem  requiritur,  ut  opus,  quod  fit, 
sit  poenale,  quod  non  requiritur  ad  meritum. 
Ad  meritum  requiritur  libertas,  quam  se¬ 
quitur  laus;  id  quod  non  requiritur  ad  sa¬ 
tisfactionem  ;  qui  enim  a  judice  cogitur 
solvere  debitum  ,  vere  satisfacit,  etiamsi 
coactus.  Requiritur  praeterea  ad  meren¬ 
dum  status  viae ;  Deus  enim  Agonotheta 


(1)  Dan.  IV,  24;  Philipp.  II,  12. 

noster  stadii  tempus,  praesentem  vitam  esse 
voluit ;  hinc  igitur  animae,  degunt  in  Purga¬ 
torio,' quia  mediae  sunt,  quoad  statum  inter 
viatores  et  beatos,  vel  damnatos  ;  (nam  sunt 
confirmatae  in  bono,  et  tamen  adhuc  retar¬ 
dantur  a  consecutione  summi  boni)  ideo 
possunt  satisfacere,  non  mereri ,  cum  nos 
utrumque  possimus;  beati  et  damnati  neu¬ 
trum. 

Sexta  ratio  ;  Purgatorium  constituitur 
partim  ad  remissionem  culpae  venialis,  par- 
tim  ad  satisfaciendum  pro  poena,  sed  neu¬ 
trum  habet  locum  post  hanc  vitam;  nam 
ejus  est  a  culpa  resurgere,  cujus  est  in  cul¬ 
pam  incidere,  sed  post  hanc  vitam  non  pos¬ 
sunt  animae  committere  venialia  peccata. 
Praeterea  peccata  omnia  remittuntur  per 
poenitentiam,  sed  post  hanc  vitam  non  est 
poenitentia  ;  nam  idem  est  hominibus  mors, 
quod  Angelis  casus,  ut  Damascenus  dicit 
lib.  II.  cap.  4.  Sed  Angeli  per  casum  facti 
sunt  immobiles  in  malo.  Denique  in  hac 
vita,  sicut  potest  homo  justus  mereri  gratiae 
augmentum,  ita  etiam  remissionem  venia¬ 
lium  offensarum.  At  post  hanc  vitam  nul¬ 
lum  est  meritum.  De  poena  autem  probatur 
sic  :  Poena  est  propter  culpam,  crescente 
culpa,  crescit  poena,  decrescente  culpa  de¬ 
crescit  poena :  ergo  remota  culpa,  removetur 
poena. 

Respondeo,  nec  defuerunt ,  qui  propter 
haic  argumenta  negarent  peccatum  veniale 
post  hanc  vitam  posse  remitti,  ut  B.  Thpmas 
refert  in  IV.  dist.  21.  quaest.  1.  artic.2.  Sed 
dicebant  remitti  omnia  venialia  in  ipsa 
morte  per  gratiam  finalem ;  At  errabant, 
quia  Scripturae  et  Patres  diserte  docent  post 
hanc  vitam  remitti  peccata  levia ,  neque 
fundamentum  eorum  est  solidum;  nam  gra¬ 
tia  finalis  non  potest  remittere  peccatum, 
quod  actu  placet,  imo  quod  non  displicet 
aliquo  modo;  At  potest  quis  mori  in  com¬ 
placentia  peccati  venialis,  vel  certe  sine  ullo 
actu,  ut  si  moriatur  repente,  vel  phrameti- 
cus,  vel  dormiens. 

Alii,  ut  Scotus  in  IV.  dist.  21.  quaest.  i. 
dicunt,  peccatum  relinquere  solum  in  ho¬ 
mine,  postquam  actus  transiit,  reatum  poe¬ 
nae,  et  ideo  peccatum  veniale  dici  remitti  in 
Purgatorio,  quia  totaliter  ibi  punitur ;  mor¬ 
tale  autem  non  dici  remitti  post  hanc  vitam 
quia  non  punitur  unquam  ibi  totaliter ;  nisi 
enim  in  hoc  mundo  mutetur  reatus  poenae 
aeternae  in  reatum  poenae  temporalis,  et  sic 
incipiat  hic  remissio,  non  poterit  ibi  purga¬ 


ri.  Haec  sententia  falsa  est,  tum  quia  sine 
ullo  dubio  peccatum  relinquit  in  homine 
praeter  reatum  poenae,  etiam  maculam,  aut 
aliquid  simile,  per  quod  dicatur  homo  for- 
maliter  peccator  ,  et  dignus  poena  ,  tum 
etiam,  quia  hoc  modo  revera  peccata  venia¬ 
lia  non  possent  dici  remitti  in  Purgatorio, 
non  enim  remittitur,  quod  totaliter  punitur  ; 
remissio  enim  sonat  condonationem. 

Alia  est  opinio  ejusdem  Scoti  ibidem,  pec-. 
cata  venialia  remittbin  primo  instanti  sepa¬ 
rationis  animae  a  corpore,  remitti  autem 
per  merita  praecedentia.  Dicit  enim  ipse, 
omne  opus  bonum  quod  magis  placet  Deo, 
quam  displiceat  veniale  peccatum,  remittere 
Amnialia  peccata ;  eseterum  dum  homo  vivit, 
non  remitti  omnia  venialia  per  hujusmodi 
opera  bona,  quia  est  impedimentum  ipsius 
complacentiae  peccati  ,  quo  impedimento 
sublato,  quod  fit  in  primo  insta*nti  post  mor¬ 
tem,  mox  remitti  peccatum.  Non  placet, 
quia  non  est  probabile  per  omne  opus  bo¬ 
num  remitti  venialia,  nisi  adsit  displicentia 
saltem  virtualis  illorum  peccatorum. 

Deinde,  quia  sequeretur  post  hanc  vitam 
numquam  remitti  nisi  unum  peccatum,  ni¬ 
mirum  illud,  cujus  actus  continuatur  usque 
ad  mortem,  id  quod  ipse  admittit,  sed  est 
contra  Scripturas  et  Patres ;  ut  ex  dictis 
patet.  Tertio,  quia  non  esset  opus  orare  pro 
defunctis,  ut  a  culpis  venialibus  solverentur, 
ut  Ecclesia  orat,  ut  patet  apud  Dionysium 
cap.  ult.  Eccles.  liierarctn  et  ex  orationibus 
Ecclesiae,  quibus  petimus  dimittantur  eis, 
quae  humana  fragilitate  contraxerunt. 

Est  ergo  opinio  vera  B.  Thomae  in  IV. 
distinet.  21.  quaest.  1.  articul.  2.  dimitti  in 
Purgatorio  culpas  veniales,  per  actum  dilec¬ 
tionis  et  patientiae  ;  illa  enim  acceptatio 
poenae  a  Deo  inflictae,  cum  ex  charitate  pro¬ 
deat,  dici  potest  virtualis  quaedam  poeniten¬ 
tia,  et  licet  non  sit  proprie  meritoria,  quia 
non  meretur  gloriae  vel  gratiae  augmentum, 
tamen  est  remissoria  peccati. 

Ad  primum  negatur  majo»  universaliter  ; 
Nam  habet  locum  solum  in  mortalibus  pec¬ 
catis  ;  quod  enim  ad  venialia  attinet,  potest 
in  purgatorio  anima  liberari  a  veniali,  quia 
habet  media  convenientia,  id  est,  actum  di¬ 
lectionis  peccato  contrarium ,  non  tamen 
potest  cadere  in  peccatum  veniale,  quia  ca¬ 
ret  fomite,  et  praeterea  quia  est  in  bono 
confirmata. 

Ad  secundum  dico,  post  hanc  vitam  non 
esse  poenitentiam  de  mortalibus,  quia  dam- 

nati  sunt  obfirmati  in  malo,  et  hoc  sibi  vult 
Damascenus,  tamen  in  animabus  Purgatorii 
bene  potest  esse  displicentia  peccati,  eaque 
ex  charitate,  et  proinde  utilis. 

Ad  tertium  dico,  animas  Purgatorii  non 
esse  omnino  in  via,  et  propterea  non  posse 
mereri  augmentum  gratiae  :  tamen  neque 
esse  omnino  intermino,  etideo  posse  aliquid 
facere,  quod  pertineat  ad  peccati  venialis 
-remissionem. 

Ad  alteram  partem  argumenti  respondeo, 
poenam  pendere  a  culpa  in  fleri, non  in  esse, 
et  ideo  illud  (decrescente  culpa,  decrescit 
poena)  si  intelligatur  quod  quo  minor  est 
culpa,  eo  minorem  generat  poenam,  verum 
est,  alioqui  est  falsum,  nam  etiam  ob  culpam 
praeteritam  debetur  poena. 


CAPUT  XV. 

Purgatorii  confessionem  ad  fidem  Catholicam 
pertinere. 

Superest  nunc,  ut  Petri  Martyris  senten¬ 
tiam  discutiamus,  qui  in  commentario  cap. 
III.  prioris  ad  Corinthios  contendit,  Purgato¬ 
rium  esse,  non  posse  ad  dogma  fidei  ullo 
modo  pertinere ;  quae  fuit  prima  Lutheri 
opinio,  sive  primus  ejus  error.  Rationes  ejus 
sunt  quinque. 

Prima,  quia  scriptura  tacuit  Purgatorium 
in  iis  locis,  ubi  maxima  fuit  occasio  de  eo 
loquendi.  Nam  in  Genesi  cap.  XLIX.  descri¬ 
buntur  funera  Abraham,lsaac,  Jacob,  Sarae, 
Rachelis,  diligentissime,  et  tamen  ne  verbum 
quidem  de  Purgatorio.  Item  in  Levitico  ins¬ 
tituuntur  sacrificia  plurimorum  generum 
pro  variis  rebus,  et  nullum  instituitur  pro 
defunctis.  Denique  Paulus  in  priori  epistol. 
ad  Thessal.  ca^.  IV.  cum  ex  professo  de 
mortuis  agat,  nihil  dicit  de  Purgatorio,  sed 
solum  asserit  eos  resurrecturos,  ct  conclu¬ 
dit  :  Consolamini  invicem  in  verbis  istis.  (1) 

Secunda  ratio  est,  quia  Ecclesia  Graeca, 
quae  est  altera  pars  Ecclesiae,  diu  restitit 
huic  dogmati  in  Concilio  Florentino,  ergo  si 
usque  ad  nostra  fere  tempora  media  pars 
Ecclesiae  non  credidit  Purgatorium,  quo¬ 
modo  est  articulus  fidei  ? 


Tertia  ratio  est,  quia  Dionysius  cap.  ult. 
Ecclesiasticae  hierarchiae,  quaestionem  pro¬ 
ponit;  Cur  Antistes  in  sepultura  fidelium 
oret  pro  defunctis,  et  Purgatorii  non  memi¬ 
nit,  sed  anxie  laborat, ut  quaestionem  salvat. 
At  si  Purgatorium  esset  dogma  fidei,  po¬ 
tuisset  statim  facillime  respondere,  orare 
pro  defunctis,  ut  a  Purgatorio  liberentur. 

Quarta  ratio  est,  quia  B.  Augustinus  di¬ 
sertis  verbis  asserit,  se  habere  opinione 
tantum  incerta,  non  certa  fide  Purgatorium 
esse,  in  Enchiridio  cap.  69  :  «  Tale,  inquit, 
aliquid  etiam  post  hanc  vitam  fieri  incredi¬ 
bile  non  est,  et  utrum  ita  sit,  quaeri  potest, 
et  aut  inveniri,  aut  latere  nonnullos  fideles, 
per  ignem  quemdam  Purgatorium,  quanto 
magis  minusve  bona  pereuntia  dilexerunt, 
tanto  tardius  citiusve  salvari.  »  In  libro  de 
octo  quaestionibus  Dulcitii  quest.  1  :  «  Sive 
ergo,  inquit,  in  hac  vita  tantum  homines 
ista  patiuntur,  sive  etiam  post  hanc  vitam 
talia  quaedam  judicia  subsequuntur,  non 
abhorret  quantum  arbitror  a  ratione  veri¬ 
tatis  iste  intellectus  hujus  sententiae.  »  Idem 
habet  lib.  de  fide  et  operibus  cap.  16.  Deni¬ 
que  lib.  XXI.  de  Civitate  Dei  cap.  26.  ait : 

«  Post  istius  sane  corporis  mortem,  donec 
ad  illum  veniatur  :  qui  post  resurrectionem 
corporum  futurus  est  damnationis,  et  remu- 
nerationis  ultimus  dies,  si  hoc  temporis  in¬ 
tervallo  spiritus  defunctorum  ejusmodi 
ignem  dicuntur  perpeti,  quem  non  sentiant 
illi,  qui  non  habuerunt  tales  mores,  et  amo¬ 
res  in  hujus  corporis  vita,  ut  eorum  ligna, 
fcenum,  et  stipula  consumatur :  alii  vero 
sentiant,  qui  ejusmodi  secum  aedificia  porta¬ 
verunt,  sive  ibi  tantum,  sive  hic,  et  ibi,  sive 
ideo  hic,  ut  non  ibi,  saecularia,  quamvis  a 
damnatione  venialia,  concremantem  ignem 
transitoriae  tribulationis  inveniant,  non  re¬ 
darguo,  quia  forsitan  verum  est.  » 

Quinta  ratio  est,  quia  Scriptura  aperte 
repugnat,  Joan.  V.  Luc.  XIII.  Apocal.  XIV. 
ut  supra  attulimus,  et  refutavimus. 

Haec  sunt  ipsius  firmamenta,  quaj  adeo 
nos  nihil  movent,  ut  constanter  iterum  asse¬ 
ramus,  dogma  esse  fidei  Purgatorium,  adeo 
ut  qui  non  credit  Purgatorium  esse,  ad  illud 
numquam  sit  perventurus,  sed  in  Gehenna 
sempiterno  incendio  cruciandus.  Nam  dog¬ 
mata  fidei  quatuor  modis  probari  solent. 

Primo,  ex  testimonio  expresso  Scripturae 
cum  Ecclesiae  declaratione,  quomodo  proba- 


(1)  I.  Thess.  IV,  17i 

mus,  Christum  esse  6uooii<xiov  Patri,  ex  illo 
Joan.  X  :  Ego  et  Paler  unum  sumus(l),  addita 
Nicaeni  Concilii  declaratione  ;  nam  alioqui 
numquam  iis  cum  Arianis  finiri  potuisset, 
cum  eum  locum,  et  omnia  alia,  quae  afferri 
solent,  ipsi  aliter  exponerent. 

Secundo,  per  evidentem  deductionem  ex 
iis,  quae  habentur  expresse  in  Scriptura; 
quomodo  probamus,  Christum  habere  duas 
voluntates,  divinam  et  humanam,  quia  se¬ 
cundum  Scripturas  Deus  et  homo  est,  addita 
Concilii  sexti  declaratione. 

Tertio,  ex  verbo  Dei  per  Apostolos  non 
scripto,  sed  tradito,  quomodo  probamus 
Evangelia  et  Epistolas  Pauli  esse  divinas 
Scripturas. 

Quarto,  per  evidentem  deductionem  ex 
verbo  Dei  tradito  ;  quomodo  B.  Augustinus 
passim  probat,  peccatum  originale  esse  in 
pueris  necessario  credendum,  etiamsi  iu 
Scripturis  non  haberetur,  quia  deducitur 
evidenter  ex  traditione  Apostolica  de  Bap¬ 
tismo  parvulorum.  Sufficientia  horum  qua- 
tuor  modorum  inde  patet,  quia  id  solum  est 
de  fide,  quod  est  a  Deo  revelatum  mediate, 
vel  immediate;  revelationes  autem  divinae 
partim  scriptae  sunt,  partim  non  scriptae. 
Itaque  decreta  Conciliorum,  et  Pontificum, 
et  Doctorum  consensus,  et  alia  omnia  ad 
ista  quatuor  reducuntur,  tunc  enim  solum 
faciunt  rem  de  fide,  cum  explicant  verbum 
Dei,  aut  inde  aliquid  deducunt. 

Jam  vero  his  omnibus  modis  probatur 
Purgatorium.  Nam  de  primo  modo  patet  ex 
viginti  locis  Scripturae,  quae  attulimus,  quo¬ 
rum  aliqua  a  tota  Ecclesia  exponuntur  de 
Purgatorio,  ut  patet  ex  Conciliis  et  Patribus, 
quos  citavimus. 

De  secundo  modo  patet  ex  duabus  primis 
rationibus,  quas  fecimus. 

De  tertio  modo  perspicuum  est  ex  eo, 
quod  non  invenimus  initium  hujus  dogmatis, 
sed  omnes  veteres  Graeci  et  Latini  ab  ipso 
tempore  Apostolorum  constanter  docuerunt 
Purgatorium  esse.  Talia  enim  ad  Apostoli- 
cam  traditionem  referenda  esse,  B.  Augus¬ 
tinus  affirmat  lib.  IV.  de  Baptismo  contra 
Donatistas  cap.  24. 

De  quarto  modo  patet  ex  Clemente,  Ter¬ 
tulliano,  Epiphanio,  et  Chrysostomo  supra 
citatis;  quia  asserunt, orationem  pro  defunc¬ 
tis  esse  Apostolicam  traditionem ;  et  nulli 
unquam  veterum  contrarium  dixerunt.  Hinc 


enim  evidenter  colligitur  Purgatorium  esse. 
Nam  si  traditio  est  Apostolica,  orandum  esse 
pro  defunctis ;  quis  non  advertat,  continuo 
inde  sequi,  ut  animae  post  hanc  vitam  egeant 
auxilio,  et  proinde  sint  in  pcenis  non  sempi¬ 
ternis,  sed  temporalibus.  Neque  argumenta 
Petri  Martyris  difficulter  solvi  possunt. 

Ad  primum  ergo  respondeo,  primo  non 
esse  necesse,  ut  Scriptura  ubique  omnia 
dicat. 

Dico  secundo  ad  illud  de  Genesi,  in  Genesi 
non  fuisse  occasionem  ponendi  doctrinam 
de  Purgatorio.  Nam  Genesis  non  est  liber 
dogmatum,  sed  historia  quaedam  Patriar-* 
charum.  Porro  doctrina  eo  tempore  non 
Scriptura,  sed  traditione  conservabatur. 
Nam  alioqui  dicemus,  ante  Abrahee  tempora 
neminem  fuisse  justificatum,  quia  Scriptura 
non  tradit,  quomodo  justificarentur  homines 
tempore  Adae,  Henoch,  Noe. 

Dico  ultimo,  implicite  saltem  contineri  in 
Genesi  mentionem  Purgatorii ;  quando  enim 
dicitur  Gen.  XXIII :  Et  surrexit  Abraham  ab 
officio  funeris  (2),  quis  prohibet  per  illud, 
Officium ,  intelligere  non  solum  lachrymas, 
sed  etiam  orationem  et  jejunium?  et  cur, 
quaeso,  Jacob  et  Joseph,  in  Egypto  morien- 
tes,  cupierunt  ossa  sua  deferri  in  terram 
promissionis,  nisi  quia  ibi  solum  sacrificia 
pro  defunctis  facienda  esse  noverant. 

Ad  illud  de  Levitico,  nego  non  fuisse  in 
Levitico  instituta  sacrificia  pro  defunctis, 
quandoquidem  illa,  quae  instituta  sunt  pro 
peccatis,  intelligebantur  pro  peccatis  tam 
vivorifm,  quam  mortuorum,  ut  patet  ex  lib* 
II.  Machab.  XII. 

Ad  illud  ex  Paulo,  dico,  Paulum  in  eo  loco 
solum  voluisse  dicer?,  non  esse  mortuos  im¬ 
moderate  deflendos,  quomodo  Ethnici  facie¬ 
bant.  Ad  hoc  autem  propositum  non  solum 
non  proderat,  sed  etiam  oberat  mentio  pur¬ 
gatorii.  Dicere  enim,  animas  propinquorum 
gravissime  torqueri  in  Purgatorio,  non  est 
adferre  materiam  consolationis,  sed  majoris 
luctus  ;  Paulus  autem  consolari  volebat  eos, 
ut  patet,  et  ideo  meminit  resurrectionis  et 
gloria} ;  et  concludit :  Itaque  consolamini  in¬ 
vicem  in  verbis  istis.  In  aliis  autem  locis,  ut 
in  priori  epist.  ad  Cor.  cap.  III.  et  XV.  et  ad 
Ilebrams  X.  diserte  Paulus  ponit  ignem 
Purgatorii,  et  Baptismum  laboriosum  pro 
mortuis  susceptum. 

Ad  secundum  dico,  Ecclesiam  Grajcam 


(1)  Joan.  X,  30.  —  (2)  Gen.  XXIII;  3: 

numquam  dubitasse  de  Purgatorio,  ut  patet 
ex  Patribus  citatis :  Dionysio  Areopagita, 
Origene,  Athanasio,  Basilio,  Gregorio  Na- 
zianzeuo,  Gregorio  Nysseno,  Ephrem,  Chry- 
sostomo,  Gyrillo,'  Epiphanio,  Theodoreto, 
QEcumenio,  Theophylacto,  Damasceno,  et 
ex  ipso  Concilio  Florentino.  Nam  quod  Pe¬ 
trus  Martyr  dicit,  in  eo  Concilio  Patres 
Graecos  diu  restitisse,  mendacium  est ;  siqui¬ 
dem  in  prima  sessione,  et  rursum  in  ultima, 
affirmant,  se  perpetuo  Purgatorium  credi¬ 
disse,  et  orationem  pro  defunctis,  sed  solum 
ambigere  de  qualitate  poenae;  An  sit  videli¬ 
cet  ignis,  an  aliquid  aliud.  Quod  ergo  de 
Graecis  jactatur,  quod  Purgatorium  negent, 
aut  est  falsum,  aut  de  particularibus  homi¬ 
nibus  intelligendum  est. 

In  tertio  argumento  miror  Petrum  Marty¬ 
rem  ;  nam  etsi  Dionysius  non  nominat  Pur¬ 
gatorium,  tamen  expresse  dicit,  orari  pro 
defunctis,  ut  a  peccatis  liberentur.  Sic  enim 
ait  cap.  7.  part.  3  :  «  Precibus,  inquit,  a  di¬ 
vina  benignitate  contendit,  ut  omnia  peccata 
quae  humana  fragilitate  admissa  sunt  ei,  qui 
excessit  e  vita,  remittat.  »  Deinde  quaerit, 
cur  oretur  pro  defunctis,  ut  eis  peccata  re¬ 
mittantur,  cum  scriptum  sit  omnes  acceptu¬ 
ros,  prout  in  corpore  gesserint?  Et  respon¬ 
det,  ideo  orari,  quia  illi  per  merita  hujus 
vita?  digni  facti  sunt,  quibus  preces  viven¬ 
tium  prodessent.  Nisi  ergo  S.  Dionysius 
secum  ipse  pugnaverit,  non  potuit  Purgato¬ 
rium  ignorare,  aut  negare  cum  tam  aperte 
orationem  asserat  pro  defunctorum  pec¬ 
catis.  • 

Ad  quartum,  opponimus  alia  loca  S.  Au¬ 
gustini.  Nam  in  eodem  Enchiridio  cap.  110. 
asserit,  orationes  et  suHaficia  prodesse  ani- 
mabus,  et  similiter  q.  2.  ad  Dulcitium  et  lib. 
XXI.  de  Civit.  Dei  cap.  24.  dicit,  constare, 
animas  purgari  post  hanc  vitam,  et  cap.  I. 
de  cura  pro  mortuis  agenda  dicit:  «Non  du¬ 


bium  est,  prodesse  orationem  defunctis.  » 

Respondet  Petrus  Martyr,  debere  haec 
loca  exponi  per  illa,  in  quibus  dubitat.  At 
quomodo,  quaeso,  exponemus  :  constat,  ct 
non  dubium  est,  per  illa ;  Incredibile  non 
est,  et;  Forsan  verum  est?  Necesse  est  igi¬ 
tur  dicere:  Augustinum  aliquid  de  Purgato¬ 
rio  certa  fide  tenuisse,  et  de  aliqua  re  dubi¬ 
tasse,  quid  sit  de  quo  dubitavit,  nos  facile 
exponemus.  At  non  ita  poterit  ille  exponere 
quid  sit,  de  quo  non  dubitavit;  nihil  enim 
minus  dari  potest,  quam  eum  non  dubitasse 
de  Purgatorio  in  genere,  id  est,  quod  sit  ali¬ 
quod  Purgatorium  post  hanc  vitam.  Cum 
qua  fide  certa,  potest  consistere  dubitatio  de 
qualitate  pcenae,  quae  infligitur  ;  de  qualitate 
peccati,  quod  punitur ;  de  loco,  tempore 
etc  At  cum  dubitatione  de  Purgatorio  in 
genere,  no'n  potest  consistere  ulla  certa  fides 
circa  Purgatorium,  quam  tamen  Augustinus 
habere  se  dicit. 

Dico  igitur,  Augustinum  in  illis  quatuor 
locis  dubitare  solum  de  genere  peccati,  quod 
punitur;  An  videlicet,  sicut  in  hac  vita 
immoderatus  amor  erga  temporalia,  purga¬ 
tur  a  Deo  variis  afflictionibus,  ut  mortibus 
uxoris,  liberorum  etc.  ita  etiam'credibile  sit, 
post  hanc  vitam  adhuc  remanere  in  anima 
separata  aliquas  reliquias  talium  affectionum 
actualium,  quae  purgari  debeant  tribulatio¬ 
nibus,  et  molestiis.  Etsi  enim  animae  corpore 
vacantes,  non  videntur  posse  tangi  ejusmodi 
affectionibus  corporalibus,  tamen  cum  sint 
formae  corporum,  et  in  corpore  diu  fuerint, 
et  rursum  appetant  conjungi  corpori,  non 
est  incredibile,  eas  recordari  adhuc  volupta¬ 
tum,  quas  per  instrumenta  corporea  perce¬ 
perunt,  et  earum  desiderio  aliquo  teneri. 
Quia  vero  res  ista  difficillima  est,  ideo  recte 
Augustinus  dicit,  posse  quaeri,  et  numquam 
forte  inveniri  etc. 

Ad  quintum  supra  responsum  est. 

CAPUT  I. 

De  personis,  quibus  Purgatorium 
convenit. 

Demonstravimus  hactenus  Purgatorium 
esse ;  nunc  de  circumstantiis  Purgatorii,  id 
est,  de  personis,  loco,  tempore,  poenis,  suf¬ 
fragiis,  aliisque  id  genus  disserendum  est. 
Prima  igitur  illa  quaestio  occurrit  :  «  Quibus 
personis  purgatio  post  hanc  vitam  conve¬ 
niat?  »  Multi  autem  exstiterunt  errores  de 
ejusmodi  personis. 

Primus  fuit,  purgari  debere  post  hanc  vi¬ 
tam  tam  honos,  quam  malos,  uno  Christo  ex¬ 
cepto.  Haec  sententia  solet  tribui  Alcuino, 
sed  videtur  esse  non  ejus  solum,  sed  multo¬ 
rum  Patrum.  Origenes  enim  hom.  14.  in  Lu¬ 
cam  :  «  Ego,  inquit,  puto,  quia  et  post  re¬ 
surrectionem  ex  mortuis  indigeamus  Sacra¬ 
mento  eluente  nos  atque  purgante;  nemo 
enim  absque  sordibus  resurgere  poterit,  nec 
ullam  posse  animam  i’eperiri,  quae  universis 
statim  vitiis  careat.  »  Et  in.Psalm.  XXXVI : 
«  Omnes  nos  venire  necessc  est  ad  illum 
ignem,  etiamsi  Paulus  sit  aliquis,  vel  Pe¬ 
trus.  ii 

Ambrosius  in  Psal.  XXXVI :  «  Igne  ergo, 
inquit,  purgabuntur  filii  Levi,  igne  Ezechiel, 
igne  Daniel.  »  Et  in  Ps.  CXVIII.  serm.  20. 
adducens  illud  Genes.  IV  :  Posuit  ante  para¬ 
disum  flammeum  gladium  (1),  dicit,  illum  gla¬ 


dium  igneum,  esse  ignem  purgatorium,  per 
quem  necessario  transit,  quicumque  in  Pa¬ 
radisum  intrat  :  «  Omnes,  inquit,  opoi*tet 
transire  per  flammas,  sive  ille  Joannes  sit, 
sive  Petrus  etc.  »  Et  infra  :  «  Unus  ignem 
illum  sentire  non  potuit,  qui  est  justitia  Dei 
Christus.  » 

Idem  videtur  sensisse  Hilarius  in  illa  verba 
Ps.  CXVIII.  Concupivit  anima  mea  desiderare 
judicia  justifice  tuce.  Ubi  insinuat  etiam  B. 
Mariam  transire  debuisse  per  illum  ignem. 
Idem  Lactantius  lib.  VII.  c.  21.  divin.  Insti- 
tut.  et  Hieronymus  in  cap.  VII.  Amos  in  illa 
verba:  Ecce  vocabit  ignem  ad  judicium  (2). 
Denique  Rupertus  lib.  III.  in  Gen.  cap.  32. 
explicans  flammeum  gladium. 

Ilaec  sententia  accepta,  ut  sonat,  manifes¬ 
tum  errorem  continet.  Nam  in  Concilio  Flo¬ 
rentino  sess.  ultima  definitum  est,  aliquas 
animas  in  infernum,  aliquas  in  purgatorium, 
aliquas  in  coelum  mox  recipi.  Deinde  Eccle¬ 
sia  semper  credidit  eos,  qui  mox  a  Baptis¬ 
mo  moriuntur,  nullam  Purgatorii,  poenam 
sentire  posse,  ut  constanter  Augustinus  do¬ 
cet  lib.  XXI.  de  Civ.  Dei,  cap.  10  et  similiter 
eos,  qui  baptizantur  in  sanguine  suo,  ut  Cy¬ 
prianus  lib.  IV.  epist.  2.  dicit,  omnia  enim 
peccata  passione  purgari  affirmat,  et  ideo 
Martyres  statim  ad  praemium  pervenire. 

Adde,  quod  Patres  adducti  (Origene  ex¬ 
cepto,  cujus  verba  in  homil.  14.  in  Lucam, 
non  patiuntur  commodam  expositionem)  vi¬ 
dentur  sano  modo  intelligi  posse  :  Nam  ali¬ 
qui  eorum  per  ignem  non  intelligunt  ignem 
Purgatorium,  sed  ignem  divini  judicii,  quo¬ 
modo  loquitur  Paulus  in  priori  epistola  ad 


(1)  Gen.  III.  24.  -  '2)  Psal.  CXVIII.  20:  Amos.  VII,  4. 
Tom.  III. 

Corinthios  cap.  III.  cum  ait :  Uniuscujusque 
opus  quale  sit ,  ignis  probabit  (t).  Et  hoc  modo 
fatendum  est,  omnes  Sanctos,  Christo  excep¬ 
to,  per  ignem  transire.  Ita  videntur  de  igne 
loqui  Hilarius  et  Hieronymus,  et  in  loco  pos¬ 
teriore  Ambrosius. 

Aliqui  vero  videntur  intelligereper  ignem 
verum  ignem  Purgatorii,  per  quem  tamen 
dicunt  transire  Sanctos  sine  ulla  laesione,  ita 
ut  transeant  per  Purgatorium  materialiter, 
non  formaliter.  Ita  videntur  loqui  Lactan¬ 
tius  ,  Ambrosius  et  Rupertus.  Lactantius 
enim  sic  ait  :  «  Sed  et  justos  cum  judicaverit 
Deus,  etiam  igne  eos  examinabit  :  tum  quo¬ 
rum  peccata  vel  pondere,  vel  numero  prae¬ 
valuerint,  perstringentur  igni  atque  ambu¬ 
rentur':  quos  autem  plena  justitia  et  maturi¬ 
tas  virtutis  decoxerit,  ignem  illum  non  sen¬ 
tient,  habent  enim  aliquid  in  se  Dei,  quod 
vim  flamma)  repellat.  »  Sic  etiam  Ambrosius 
in  Psalm.  XXXVI.  ubi  dixerat,  omnes  tran¬ 
situros  per  ignem,  subjungit,  quosdam  man¬ 
suros  in  illo  igne  perpetuo,  quosdam  uren¬ 
dos,  non  tamen  exurendos,  quibusdam,  id 
est,  Sanctis  instar  roris  futurum,  ut  quon¬ 
dam  tribus  pueris  in  Babylonis  fornace. 

Conformis  est  huic  sententiae  visio  B.  Fur- 
saei,  quam  describit  Beda  lib.  III,  hist.  cap. 
19.  Ille  enim  vidit  in  via  ad  coelum  maximos 
ignes,  per  quos  necessario  transeundum 
erat,  sed  vidit  simul  eos,  qui  nihil  haberent 
combustibile,  id  est,  nullum  culpae  aut  poenae 
reatum,  illaesos  transire,  alios  vero  magis 
minusve  exuri,  prout  plus  minusve  materiae 
combustibilis  afferebant.  Sane  hanc  senten¬ 
tiam,  quae  docet  omnes  transitu  ros  per  ignem, 
licet  non  omnes  laedendi  sint  ab  igne,  nec 
auderem  pro  vera  asserere,  nec  ut  errorem 
improbare. 

Secundus  error,  est,  omnes  malos,  tam 
daemones,  quam  homines  tandem  inferno 
paenitus  evacuato  salvandos,  et  proinde  om¬ 
nes  poenas  post  hanc  vitam  esse  purgatorias. 
Hic  error  Origenis  fuit,  ut  referunt  et  refel¬ 
lunt  Epiphanius  epist.  ad  Joannem  Hieroso¬ 
lymitanum,  Augustinus  lib.  XXL  de  Civitate 
Dei  cap.  17.  et  23.  Hieronymus  in  cap.  III. 
Jonae,  et  Gregorius  lib.  IX.  moral.  cap.  43.  et 
46.  et  lib.  XXXIV.  cap.  12  et  13.  Nam 
Matth.  XXV.  dicitur  :  Ite  maledicti  in  ignem 
(jeternum,  qui  paratus  est  Diabolo  et  Angelis 
ejus.  Et  ne  forte  responderent,  ignem  esse 


aeternum,  sed  non  mansionem  in  igne,  con¬ 
cludit  Dominus  :  Ut  ibunt  hi  in  supplicium 
a' ternum,  justi  autem  in  vitam  iv ternam.  Et 
Apocal.  XX  :  Diabolus,  qui  seducebat  eos, 
missus  est  in  stagnum  ignis  et  sulphuris,  ubi 
bestia  et  pseudopropheta’  cruciabuntur  die  ac 
nocte  in  saecula  saeculorum  (2). 

Errorem  eumdem  tribuit  S.  Hieronymo, 
Ruffinuslib.  I.invectiv.  in  Hieronymum,  sed 
injuria:  nam  B.Hieronymushujus erroris  hos¬ 
tis  acerrimus  fuit,  ut  praeter  locum  citatum 
patet  ex  Apologia  II.  contra  Ruffinum,  ex  lib. 
I.  contra  Pelagianos,  ex  epistola  ad  Pamma- 
chium  de  erroribus  Joannis  Hierosolymitani, 
et  ex  commentario  in  ultima  verba  Isaiae. 
Quod  autem  citat  pro  hoc  errore  Ruffinus  ex 
commentariis  Hieronymi  in  epistolam  ad 
Ephesios,  sunt  dicta  in  persona  Origenis,  ut 
idem  Hieronymus  docet  de  similibus  errori¬ 
bus,  in  Apologia  I.  contra  Ruffinum.  Dicitur 
exstare  liber  cujusdam  Stanislai  Anabaptis- 
tae  pro  hoc  errore  Origenis,  qui  inscribitur 
de  divina  philanthropia;  sed  eum  librum 
nondum  videre  potui. 

Tertius  error  est  eorum,  qui  non  quidem 
Diaboli,  sed  tamen  omnium  hominum  pec¬ 
catorum  poenas,  post  hanc  vitam  dicebant 
esse  temporales,  et  purgatorias,  ut  Augusti¬ 
nus  refert  et  refellit  lib.  XXI.  de  Civit.  Dei 
cap.  18  et  24. 

Quartus  error  est  eorum,  qui  id  sentiebant 
solum  de  omnibus  Christianis,  sive  ha:retici, 
sive  Catholici  essent;  refert  Augustinus  ibi¬ 
dem  c.  19.  et  23. 

Quintus  eorum,  qui  id  sentiebant  de  solis 
et  omnibus  illis,  qui  aliquando  fuissent  Ca¬ 
tholici.  Augustinus  ibidem  refert  cap.  20  et 
23.  Hi  errores  refelluntur,  tum  ex  Matth. 
XXV  :  Ite  in  ignem  aeternum.  Et  Apocalysis 
XX  :  Cruciabuntur  in  saecula  saeculorum;  tum 
etiam  ex  Isaise  ultimo  :  Ignis  eorum  non  ex-’ 
tinguetur.  Et  Galatas  V  :  Qui  talia  agunt ,  re¬ 
gnum  Dei  non  possidebunt  (3).  Nam  in  his  lo¬ 
cis  non  soli  Daunones,  nec  soli  homines 
Ethnici,  aut  haeretici,  sed  etiam  flagitiosi 
Catholici  puniendi  esse  dicuntur  sine  ullo 
fine. 

Fundamenta  errorum  istorum  erant  qua- 
tuor.  Primum,  quia  Psal.  LXXVI.  dicitur: 
Numquid  obliviscetur  misereri  Deus,  aut,  con¬ 
tinebit  in  ira  sua  misericordias  suas  ?  Secun¬ 
dum,  quia  Roman.  II.  dicitur :  ConclusU 


(1)  I.  Cor.  III,  13.  —  (2)  Matth.  XXV,  41  et  46;  Apoc.  XX,  9.  —  (3)  Matth.  XXV,  41 ;  Apoc. 
X,  10;  Isai.  LXVl,  24;  Galat.  V,  21. 

Deus  omnes  in  infidelitate,  ut  omnium  miserea-  u 
tur  (i).  Tertium,  quia  si  Sancti  orabant  pro 
inimicis,  et  exaudiebantur  in  hoc  mundo, 
multo  magis  orabunt,  et  exaudientur  in  die 
judicii.  Quartum,  quia  videmus  in  Scriptura 
supplicia  a  Deo  absolute  intentari,  et  tamen 
postea  non  inferri,  ut  patet  Jonae  1Y  :  Adhuc 
quadraginta  dies,  et  Ninive  subvertetur  (2). 
Unde  intelligimus,  inquiunt,  cum  Deus  mi¬ 
natur  supplicia,  non  significari  ea  revera 
inferenda,  sed  tantum  eos,  quibus  intentan¬ 
tur,  dignos  esse,  qui  ita  punirentur. 

Sed  ad  primum  respondet  Augustinus  lib. 
XXI.  de  Civit.  Dei  cap.  24.  intelligi  illa  ver¬ 
ba  solum  respectu  bonorum,  vel  si  exten¬ 
dantur  ad  damnatos,  sensum  esse,  Damnatos 
puniendos  quidem  in  sternum,  sed  tamen 
citra  condignum.  Posset  etiam  dici,  intelligi 
illa  verba,  in  hac  vita,  de  qua  dicitur  :  Ecce 
nunc  tempus  acceptabile  :  Nam  de  judicio  fu¬ 
turo  dicitur  Jacobi  II  :  Judicium  sine  miseri¬ 
cordia  ei,  qui  non  fecit  misericordiam  (3). 

Ad  secundum  respondet  Augustinus  ibi¬ 
dem,  illud  :  Ut  omnium  misereatur,  non  si¬ 
gnificare  omnium  hominum,  sed  omnium 
nationum,  id  est,  tam  Gentilium,  quam  Ju¬ 
daeorum,  ita  ut  aliqui  ex  Gentibus,  aliqui 
ex  Judaeis  salventur,  sicut  illud  :  Conclusit 
omnes  in  infidelitate,  significat  tam  Gentes, 
quam  Judaeos,  id  est,  aliquos  ex  Gentibus, 
aliquos  ex  Judaeis;  Deus  enim  ante  Christi 
adventum  permisit  Gentes  ingredi  vias  suas 
•  in  infidelitate  et  idololatria,  ut  posteaconfusi 
medicum  requirerent,  et  invenirent,  ut  fac¬ 
tum  est.  Deinde  Gentibus  conversis,  permi¬ 
sit  in  infidelitatem  ruere  Judaeos,  ut  et  ipsi 
circa  finem  mundi  confusi  et  humiliati,  si¬ 
militer  convertantur. 

Ad  tertium  respondet ,  Sanctos  in  hoc 
mundo  orasse,  quia  sciebant  in  hac  vita 
tempus  esse  fructuosae  poenitentiae,  at  in  judi¬ 
cio  non  oraturos  pro  damnatis,  sicut  nec 
nunc  oramus  pro  Diabolo,  aliisque  damnatis. 

Ad  quartum  respondet  Augustinus,  Nini- 
vem  vere  fuisse  eversam,  ut  praedictum  fue¬ 
rat;  Nara  omnes  de  malis  facti  sunt  boni, 
quae  e8t  eversio  optima,  et  Deo  gratissima. 
Potest  etiam  responderi,  supplicia  a  Deo  in¬ 
tentata  in  hac  vita,  esse  comminatoria,  quia 
intelliguntur  sub  conditione,  nisi  quis  egerit 
poenitentiam,  at  post  hanc  vitam  non  est 
poenitentia,  saltem  fructuosa  :  Nam  Joan. 


cap.  IX.  dicitur  :  Operamini  dum  dies  est ;  ve¬ 
nit  nox,  in  qua  nemo  potest  operari.  EtEccles. 
IX  :  Apud  inferos  non  est  opus  ,  nec  ratio 
ete  (4). 

Sextus  error  est  aliorum,  qui  volebant,  om¬ 
nes,  et  solos  Catholicos  in  fide  perseverantes 
ad  Purgatorium  descendere,  quamvis  alio- 
qui  pessime  vixissent,  refert  et  refellit  hunc 
errorem  Augustinus  lib.  XXI.  da  Civitate 
Dei  cap.  23  et  26.  Enchiridiis  cap.  68.  de 
fide  et  operibus  cap.  14,  15  et  16.  et  quaest. 

I.  ad  Dulcitium.  Nam  Matth.  IIT.  de  fidelibus 
malis  dicitur  :  Paleas  autem  comburet  igni 
inextinguibili.  Et  Matth.  XXV.  fidelibus  im¬ 
misericordibus  dicetur  :  Ite  in  ignem  aeternum. 
Et  I.  ad  Corinth.  VI.  scribitur  fidelibus  a 
Paulo  :  Neque  ebriosi ,  neque  avari,  neque 
adulteri,  neque  molles,  neque  maledici  regnum 
Dei  possidebunt  (5).  Et  similia  habentur  ad 
Galat  V.  et  ad  Ephes.  V. 

Fundamentum  hujus  erroris  erat  locus  ille 
I.  ad  Corinthios  III  :  Ipse  autem  salvus  erit 
quasi  per  ignem;  Putabant  enim  illi  per  fun¬ 
damentum  intelligi  fidem  Catholicam,  per 
argentum  et  aurum  omnia  opera  bona,  per 
ligna,  foenum,  et  stipulas,  omnia  peccata  ; 
sed  hoc  supra  sufficienter  refutatum  est. 

Est  autem  observandum,  esse  aliquos,  qui 
arbitrentur  B.  Hieronymum  in  hoc  errore 
fuisse,  quia  in  ultima  verba  Isaiae  dicit  : 

«  Sicut  Diaboli  et  omnium  negatorum  atque 
impiorum,  qui  dixerunt  in  corde  suo,  Non  est 
Deus,  credimus  aeterna  tormenta  :  sicpecca? 
torum  atque  impiorum,  et  tamen  Christiano¬ 
rum,  quorum  opera  in  igne  probanda  sunt 
atque  purganda,  moderatam  arbitramur,  et 
mixtam  clementiae  sententiam  judicis.  »  Item 
lib.  I.  contra  Pelagianos  :  «  Si  Origenes,  in¬ 
quit,  omnes  rationabiles  creaturas  dicit  non 
esse  perdendas,  quid  ad  nos?  qui  et  Diabo¬ 
lum  et  satellites  ejus,  omnesque  impios  dici¬ 
mus  perire  perpetuo ;  Christianos  vero  si  in 
peccato  praeventi  fuerint,  salvandos  esse 
post  poenas.  » 

Videtur  tamen  Hieronymus  in  hoc  errore 
non  fuisse,  quandoquidem  in  cap.  XXV. 
Matth.  ubi  manifeste  agitur  de  damnatione 
aeterna  fidelium  peccatorum,  ita  scribit  : 
«  Prudens  Lector  attende,  quod  et  supplicia 
aeterna  sint,  et  vita  perpetua  metum  deinceps 
non  habeat  ruinarum.  »  Et  in  cap.  V.  ad 
Galat.  «  Putamus,  inquit,  nos  regnum  Dei 


(1)  Psal.  LXXV1I,  10;  Rom.  XI,  31.  —  (2)  Jotb-  m,  4.  —  (3)  Jac.  II,  13.  —  (4)  Joau.  IX,  4; 
Ecch  IX.  10.  —  (5)  Matth.  III,  12;  XXV,  41 ;  L  Cor.  VI.  9  et  10. 

consequi  ,  si  a  fornicatione  ,  idololatria  , 
veneficiis  immunes  simus  ?  Ecce  inimi¬ 
citia,  contentio,  ira,  rixa,  dissensio,  ebrietas 
quoque,  et  ccetera,  quie  parva  arbitramur, 
excludunt  nos  a  regno  Dei.  » 

In  locis  ergo  citatis  in  contrarium,  non 
vult  B.  Hieronymus  dicere,  omnes  Christia¬ 
nos  salvandos  post  poenas,  sed  nullos  salvan¬ 
dos  post  poenas,  nisi  Christianos.  Unde  in 
priore  loco  dicit  quidem  Qhristianos  impios 
salvandos,  sed  addit  conditionem  restrin¬ 
gentem,  cum  dicit  :  «  Quorum  opera  in  igne 
probanda  et  purganda  sunt;  id  est,  illi  *soli 
Christiani  impii  salvabuntur,  quorum  opera 
mala  jam  purgata,  quoad  culpam,  purganda 
erunt  quoad  reatum  poenae.  In  posteriore 
loco  opponit  impiis  Christianos,  qui  in  pec¬ 
cato  praeveniuntur  morte,  ut  judicet  se  loqui 
solum  de  piis  Christianis. 

Septimus  error  eorum  est,  qui  existima¬ 
bant,  omnes  illos  salvandos  per  ignem  Pur¬ 
gatorii,  qui  eleemosynas  fecissent,  etiamsi 
alioqui  in  sceleribus  perseverassent  usque  ad 
mortem. 

Refellit  hunc  errorem  S.  Augustinus  in 
Enchiridio  cap.  75  et  76,  et  lib.  XXI.  dc  Ci¬ 
vitate  Dei  cap.  22  et  27.  Nam  Scriptura  ma¬ 
nifestissimis  verbis  multa  requirit  ad  justifi¬ 
cationem  impii  praeter  eleemosynam ,  et 
Luc.  XIII.  Si  poenitentiam  non  habueritis  om¬ 
nes  similiter  peribitis.  I.  Corinth.  III.  Si  dis¬ 
tribuero  in  cibos  pauperum  omnes  facultates 
meas,  charitatem  autem,  non  habuero,  nihil 
mihi  prodest  (I).  Qualem  autem,  quaeso,  cha¬ 
ritatem  habet,  qui  Deum  offendere  non  ti¬ 
met,  aut  postquam  eum  offendit,  non  quaerit 
reconciliationem  ? 

At  inquiunt,  in  die  judicii  examen  fieri 
videmus  solum  de  eleemosyna,  Matth.  XXV. 
qui  enim  fecerunt  eleemosynam,  mittuntur 
in  regnum,  qui  non  fecerunt,  mittuntur 
in  Gehennam. 

Respondeo,  Dominum  minora  posuisse, 
ut  inde  colligeremus  majora;  qui  enim  mi¬ 
natur  Gehennam  iis,  qui  non  dederunt  sua, 
inulto  magis  puniet  eos,  qui  rapuerunt  alie¬ 
na  ;  et  qui  promisit  regnym  iis,  qui  fecerunt 
eleemosynam  ex  pecuniis  suis,  multo  magis 
coronabit  eos,  qui  vitam  pro  fide  ponunt. 
Yide,  si  placet,  plura  in  disputatione  nostra 
de  Eleemosyna. 

His  ergo  erroribus  confutatis,  manet  ulti¬ 
ma  sententia  vera,  et  Catholica :  Purgato¬ 


rium  pro  iis  tantum  esse,  qui  cum  veniali¬ 
bus  culpis  moriuntur,  de  quibus  agitur  I.  ad 
Corinth.  cap.  III.  Illi  enim  sunt,  qui  aedifi- 
cant  super  fundamentum  ligna  et  stipulas, 
et  salvi  erunt  quasi  per  ignem.  Et  rui'sum 
pro  illis,  qui  decedunt  cum  reatu  poenae,  cul¬ 
pis  jam  remissis,  de  quibus  agitur  Luca?  XII : 
Non  exies  inde,  donec  reddas  novissimum  qua¬ 
drantem  (2) :  et  aliis  locis  supra  citatis. 


CAPUT  If. 

In  Purgatorio  non  posse  animas  mereri 
vel  peccare. 

Sequitur  altera  quaestio  :  «  An  in  Purga¬ 
torio  sit  locus  merito,  et  peccatis.  »  Luthe- 
rus  enim  quoniam  Purgatorium  confiteba¬ 
tur,  ita  confitebatur,  ut  illud  partim cum  hu¬ 
jus  vitae  statu,  partim  cum  inferno  confun¬ 
deret.  Dicebat  animas  Purgatorii  posse  me¬ 
reri,  quod  est  vitae  hujus,  et  rursum  eas  pec¬ 
care  continuo,  ac  desperare  salutem,  quae 
sunt  propria  damnatorum.  Radix  horum 
fuit,  quia  existimavit  eas  animas  ad  Purga¬ 
torium  mitti,  quae  non  sunt  perfectae  in  cha- 
ritate;  quae  enim  nullam  habent  charitatem 
mittuntur  in  gehennam,  quaj  habent-perfec- 
tam  ascendunt  in  coelum.  Quia  vero  imper¬ 
fecta  charitas  debet  augeri,  et  non  potest  au¬ 
geri  sine  novis  meritis,  ideo  merendi  statum 
posuit  in  Purgatorio.  Rursum  quia  perfecta 
charitas  foras  mittit  timorem,  et  proinde 
imperfecta  habet  admixtum  timorem,  servi¬ 
lem  scilicet,  et  hunc  timorem  Lutherus  pec¬ 
catum  esse  existimat,  inde  deduxit  animas 
peccare  continuo,  quia  continuo  timent, 
horrent,  ac  refugiunt  poenas,  quierunt  quie 
sua  sunt  etc.  Yide  librum  Lutheri  de  Purga¬ 
torio,  quem  Joannes  Eckius  refellit. 

Et  quidem  hanc  Lutheri  sententiam  ma¬ 
nifeste  haereticam  esse,  probatur  testimoniis 
Scripturarum  et  Patrum.  Primus  locus  Ec- 
cles.  IX :  Mortui  nijiil  noverunt  amplius,  nec 
habent  ultra  mercedem  (3).  Hieronymus  in 
hunc  locum  :  «  Donec  vivunt,  inquit,  homi¬ 
nes  possunt  fieri  justi,  post  mortem  vero 
nulla  datur  boni  operis  occasio.  »  Et  infra : 
«  Viventes  metu  mortis  possunt  bona  opera 


(1)  Luc.  XIII,  3;  I.  Cor.  XIII,  3.  -  (2)  Luc.  XII,  59.  —  (3)  Eccl.  IX.  5. 


CAPUT  II. 


101 


/ 


perpetrare,  mortui  vero  nihil  valent  ad  id 
adjicere,  quod  semel  secum  tulere  de  vita.» 
Et  infra  :  «  Nec  juste  quippe  possunt  agere, 
nec  peccare,  nec  virtutes  adjicere,  nec  vi¬ 
tia.  » 

Secundus  ibidem,  ait  Scriptura  :  Quod- 
cumque  potest  agere  manus  tua,  instanter 
operare,  quia  nec  opus,  nec  ratio,  nec  sa¬ 
pientia,  nec  scientia,  est  apud  inferos,  quo 
tu  properas.  Non  possumus  dicere  in  alia 
vita  nihil  agi,  aut  sciri,  cum  Lucae  XYI.  de 
Epulone  legamus,  eum  et  vidisse  Lazarum 
in  sinu  Abrahae,  et  primum  pro  se,  deinde 
pro  fratribus  opere  Abrahae  imploravisse  ; 
quare  loquitur  de  opere  meritorio,  ut  expo¬ 
nit  Hieronymus.  Neque  loquitur  de  inferno 
inferiore,  sed  de  inferno  in  genere,  ut  com¬ 
plectitur  omnia  loca,  ad  quae  descendebant 
omnes  homines  ante  Christi  resurrectio¬ 
nem,  ut  idem  Hieronymus  exponit. 

Tertius  locus  est,  Eccles.  XI :  Si  ceciderit 
lignum  sive  ad  austrum,  sive  ad  aquilonem , 
ubicumque  ceciderit,  ibi  erit  (1).  Hieronymus 
in  hunc  locum,  et  Bernardus  ex  parvis,  ex¬ 
ponunt  de  immutabilitate  animae  post  hanc 
vitam  quae  non  potent  de  bona  fieri  mala, 
nec  bona  de  mala. 

Quartus  est,  Eccles.  X1Y:  Ante  obitum 
tuum  operare  justitiam,  quia  non  est  apud  in¬ 
feros  invenire  cibum  (2). 

Quintus  est,  Eccles.  XVIII.  Ne  verearis  us¬ 
que  ad  mortem  justificari (3).  Quare  usque  ad 
mortem,  nisi  quia  post  mortem  non  erit  am¬ 
plius  tempus? 

Sextus,  Joan.  IX  :  Venit  nox,  in  qua  nemo 
potest  operari  (4).  Origenes  Psalm.  XXXVI. 
Chrysostomus,  Augustinus,  Euthymius, .  et 
Theophylactus  in  hunc  locum,  Hieronymus 
in  c.  IX.  Eccles.  et  Gregorius  lib.  IV.  Dia- 
log.  cap.  39.  exponunt  summo  consensu  per 
noctem,  tempus  alterius  vitae,  per  operari, 
facere  opera  meritoria  significari. 

Septimus  est,  II.  Corinth.  V :  Omnes  nos 
manifestari  oportet  ante  tribunal  Christi,  ut 
referat  unusquisque  propria  corporis,  sicut 
gessit ,  sive  bonum,  sive  malum  (5).  Quem  lo¬ 
cum  exponens  Augustinus  in  lib.  de  pra- 
dest.  Sanctorum  c.  12.  monet  propria  cor¬ 
poris  non  vocari  opera  corpoi’alia,  quasi 
spiritualia  judicanda  non  sint,  sed  vocari 
omnia  opera,  quae  fiunt  dum  sumus  in  cor¬ 
pore,  quia  post  hanc  vitam  non  superest 


tempus  operandi,  sed  praemium  aut  poenas 
recipiendi. 

Octavus  est,  Gal.  VI :  Quae  seminaverit  ho¬ 
mo,  haec  et  metet.  Et  infra :  Bonum  autem  fa¬ 
cientes  non  deficiamus,  tempore  enim  suo  me¬ 
temus  non  def  cientes  :  ergo  dum  tempus  habe¬ 
mus, operemur  bonum  (6).  Hieronymus  in  hunc 
locum  docet,  tempus  sementis  non  extendi 
ultra  hanc  vitam,  serere  autem  esse  bene 
operari. 

Nonus  est,  Lucae  XVI :  Redde  rationem  vil¬ 
licationis  tuce,  jam  enim  non  poteris  amplius 
villicare  ete  (7).  Exponunt  Ambrosius  etTheo- 
phylactns  in  hunc  locum,  Hieronymus  quaest. 
VI.  ad  Algasiam,  Augustinus  lib.  XXL  de 
civ.  Dei,  cap.  27.  et  alii  omnes  per  deposi¬ 
tionem  a  villicatione,  mortem,  per  non  pos¬ 
se  amplius  villicare,  non  posse  amplius  me¬ 
reri  et  lucrari. 

Decimus  est,  Apoc.  X.  Angelus  habens 
unum  pedem  super  mare,  et  alterum  super 
terram  jurat  per  viventem  in  saicula  saecu¬ 
lorum,  quia  tempus  non  erit  amplius,  nimi¬ 
rum  bene  operandi.  Denique  Scriptura  hoc 
passim  testantur,  et  nec  ulla  syllaba  inve¬ 
nietur  pro  Lutheri  errore. 

Probatur  Secundo  ex  Patribus  Cyprianus 
serm.  IV.  qui  est  de  mortalitate,  ad  hoc  plu¬ 
rimum  prodesse  mortem  dicit,  ut  eripia¬ 
mur  a  periculis  peccandi.  Dum  enim  sumus 
in  hac  vita,  in  stadio  pugnamus,  pugnae  fi¬ 
nem  obitus  affert:  quem  locum  Cypriani 
adducens  Augustinus  lib.  de  pradest.  Sanc¬ 
torum  c.  14-  inquit:  «  His,  atque  hujusmo¬ 
di  Doctor  ille  sententiis  in  Catholicae  fidei 
luce  clarissima  satis  aperteque  testatur  us¬ 
que  ad  hujus  corporis  depositionem  pec¬ 
candi  pericula,  tentationesque  metuendas, 
deinceps  nulla  talia  quemquam  esse  passu¬ 
rum,  quod  etsi  non  testaretur,  quando  de 
hac  re  Christianus  qualiscumque  dubita¬ 
ret?  » 

Nota,  Lutherum  non  posse  vocari  Chris¬ 
tianum  qualemcumque,  ex  sententia  Augus¬ 
tini,  sed  plane  Ethnicum,  cum  de  re  dubi¬ 
tet,  de  qua  dicit  Augustinus,  nullum  Chris¬ 
tianum  dubitare  p*sse.  Idem  Augustinus  in 
Enchir.  cap.  110:  «  Quocirca,  inquit,  hic 
omne  meritum  comparatur,  quo  possit  post 
hanc  vitam  relevari  quispiam  vel  gravari : 
nemo  autem  se  speret,  quod  hic  neglexerit, 
cum  obierit  apud  Deum  promereri.  » 

(4)  Joan.  IX.  4.  —  (5)  II.  Cor.  V, 


(1)  Eccl.  XI.  3.  —  (2)  Eccl.  XIV,  17.  —  (3)  Eccl.  XVIII,  22.  — 
1C.  —  (6)  Galat.  VI.  8.  —  (7)  Luc.  XVI,  2. 

Chrysostomus  hom.  2.  de  Lazaro  multa 
dicit  in  hanc  sententiam,  et  hom.  37.  in 
Matth. :  «  Praesens,  inquit,  haec  vita  tam 
recte,  quam  contra  tibi  vivendi  tribuit  po¬ 
testatem  ;  postquam  vero  diem  tuum  obie¬ 
ris,  judicium  et  poxna  consequetur.  »  Hiero¬ 
nymus  in  cap.  IX.  Eccles.  :  >.<  Mortui,  in¬ 
quit,  nec  juste  possunt  agere,  nec  peccare.» 
Damascenus  lib.  II.  de  fide  Orthodoxa  cap. 
4.  :  «  Quod  est  Angelis  casus,  idem  homini¬ 
bus  mors. » 

Tertio  probatur  ratione:  Nam  Lutheri 
sententia  secum  ipsa  pugnat :  dicit  enim 
Lutherus  animas  illas  debere,  et  posse  me¬ 
reri,  quia  imperfectae  sunt  in  charitate,  ut 
nimirum  per  nova  merita  augeatur,  et  perfi¬ 
ciatur  charitas.  Ipse  idem  dicit  animas  illas, 
quia  imperfectae  sunt,  timere  pcenas,  et  ti¬ 
mendo  peccare,  et  quia  semper  timent  dum 
imperfectae  sunt,  proinde  etiam  semper  pec¬ 
care  dum  imperfectae  sunt. 

At  ista  pugnant  inter  se;  nam  qui  peccat 
praesertim  mortaliter,  non  potest  mereri 
dum  peccat :  Animae  autem  illae  semper  pec¬ 
cant,  dum  sunt  in  Purgatorio,  quia  semper 
sunt  imperfectae,  ergonumquam  mereri  pos¬ 
sunt,  dum  sunt  in  Purgatorio.  Praeterea  se¬ 
cundo,  quia  sequitur  impossibile  esse  libe¬ 
rari  animas  de  Purgatorio;  nam  semper 
peccabunt,  dum  timebunt ;  semper  time¬ 
bunt,  dum  erunt  imperfectae,  semper  erunt 
imperfectae,  donec  accesserit  nova  charitas: 
nova  charitas  non  potest  accedere  nisi  per 
merita,  non  possunt  illi  mereri  dum  pec¬ 
cant  ;  igitur  numquam  liberabuntur. 


CAPUT  III. 

Solvuntur  objectiones, 

Superest  argumenta  solvere,  Argumen¬ 
tum  Primum  ;  Animae  quae  in  Purgatorio  de¬ 
gunt  sunt  imperfectae  ifc  charitate,  igitur 
proficere  debent  et  mereri  ut  perficiantur. 
Quod  sint  imperfectae  probatur.  Primo,  quia 
si  illae  animae  essent  perfectae,  certe  non  pu¬ 
nirentur  ;  quorsum  enim  puniantur  spiritus 
perfecti  ?  Si  dices,  ut  satisfaciant  Deo.  Con¬ 
tra,  quia  Deo  maxime  satisfit  per  charita- 


tera  :  Charitas  enim  operit  multitudinem  pec¬ 
catorum,  inquit  Petrus,  I.  Pet.  IV,  8. 

Secundo,  quia  si  is  qui  moritur,  debitor 
sit  adhuc  decem  dierum  jejunii,  et  tamen 
symme  diligat  Deum,  incredibile  est  Deum 
non  condonare  illi  decem  illos  dies,  cum  so¬ 
leat  Deus  libenter  acceptare  voluntatem, 
ubi  non  invenit  facultatem,  ergo  si  illi  non 
condonatur  debitum,  signum  est  non  fuisse 
perfectum  in  charitate. 

Tertio,  quia  si  essent  perfectae,  non  time¬ 
rent  poenas;  nam  perfecta  charitas  foras 
mittit  timorem;  si  non  timerent  poenas,  non 
punirentur,  quia  non  est  poena  id  quod  ama¬ 
tur,  et  libenter  recipitur  ;  ergo  non  essent 
in  Purgatorio,  nisi  essent  imperfectae. 

Quarto,  quia  nihil  esse  potest  perfectum 
extra  Deum,  juxta  illud  I.  Corinth.  XIII : 
Cum  venerit  quod  perfectum  est ,  evacuabitur 
quod  ex  parte  est  (i);  ergo  animae  Purgatorii, 
quae  beatae  non  sunt,  necessario  impeitfcc- 
tae  sunt.  Deinde  probatur  consequentia  pi'i- 
mi  argumenti. 

Primo,  impossibile  est  in  via  stare ;  sem¬ 
per  enim  oportet  progredi,  aut  regredi,  ut 
Bei‘nardus  dicit,  animae  autem  Purgatorii 
sunt  in  via,  nondum  enim  pervenerunt.  Se¬ 
cundo  :  «  Virtus  in  infirmitate  perficitur, 
II.  Corinth.  XII.  et  aurum  in  fornace  fit  lu¬ 
cidius.  Tertio,  impossibile  est  creaturam  ali¬ 
quam  conservari,  nisi  accipiat  semper  am¬ 
plius  et  amplius,  donec  absorbeatur  in 
suum  principium,  ut  patet  in  fluviis,  qui 
semper  accipiunt  novam  aquam,  donec  in 
mare  ingrediantur,  unde  conservatio  dici 
solet  continua  quaedam  creatio.  Quarto, 
charitas  post  hanc  vitam  erit  major,  ergo 
augebitur,  ergo  per  merita. 

Respondeo  ad  antecedens,  animas  Purga¬ 
torii  posse  dici  imperfectas  respectu  earum 
quae  sunt  in  gloria ;  et  etiam  unam  in  Pur- 
gatox-io  posse  dici  imperfectam  respectu  al¬ 
terius,  sive  in  Purgatorio,  sive  in  hoc  mun¬ 
do  existentis.  Tamen  absolute  omnem  ani¬ 
mam  in  Purgatorio  existentem  esse  perfec¬ 
tam  in  charitate.  Nulla  est  charitas  simplici¬ 
ter  imperfecta;  dicitur  enim  I.  Joan.  II: 
Qui  servat  verbum  ejus,  vere  in  hoc  charitas 
Dei  perfecta  est  (2).  Sufficit  autem  quilibet 
gradus  charitatis,  ut  quis  servet  verbum,  id 
est,  praecepta  Domini. 

Ad  consequentiam  dico,  animas  Purgato¬ 
rii,  quatenus  sint  imperfectae  respectu 


(1)  I.  Cor.  XIII,  10.  —  (2)  I,  Joan.  II,  5, 

earum,  quae  sunt  in  coelo,  debere  perfici  in 
charitate,  sed  illud  augmentum  non  requi¬ 
rere  nova  merita  ;  nam  erit  praemium  om¬ 
nium  meritorum  praeteritorum.  Dupliciter 
enim  augetur  charitas  ;  uno  modo  in  genere 
gratiae,  ut  fiat  homo  aptior  ad  magis  meren¬ 
dum,  et  hoc  augmentum  non  datur  post 
hanc  vitam ;  altero  modo  in  genere  gloriae, 
ut  remunerentur  omnia  merita  praeterita,  et 
hoc  fiet  in  ipsa  beatitudine,  pars  enim  prae¬ 
mii  erit,  ut  Augustinus  dicit,  lib.  de  correp. 
et  gratia  cap.  10.  tanta  copia  charitatis,  ut 
nunquam  excidere  possit  a  beatitudine,  et  a 
justitia,  qui  ea  copia  charitatis  praeditus 
erit. 

Ac  ut  ordine  respondeamus  ad  singula  ca¬ 
pita  hujus  objectionis.  Ad  Primum  dico, 
quamquam  potest  fieri,  ut  dolor  internus  sit 
tantus,  et  a  tanta  charitate  procedens,  ut 
plene  satisfaciat  pro  omni  reatu,  tamen  po¬ 
test  etiam  fieri,  ut  non  sit  tantus  dolor,  et 
propterea  remaneat  aliquid  in  Purgatorio 
luendum;  non  enim  repugnat  perfectioni 
charitatis,  quse  habetur  extra  regnum  coelo¬ 
rum,  reatus  poenae,  pro  quo  satisfaciendum 
sit.  Ad  verba  B.  Petri  dico  charitatem  ope¬ 
rire  multitudinem  peccatorum,  sed  non 
eodem  modo  quoad  culpam,  et  quoad  poe¬ 
nam;  nam  culpam  totam  semper  delet  per 
actum  suum  proprium,  poenam  autem  tollit 
non  semper  totam  per  actum  suum,  sed 
per  opei'a  satisfactoria,  quae  ipsa  charitas 
imperat. 

Ad  Secundum  dico  similiter,  si  is  qui  mo¬ 
ritur,  summo  amore  doleat  de  peccatis,  pos¬ 
se  eum  eo  modo  satisfacere  pro  omni  poena; 
si  autem  non  sit  tantus  dolor,  debere  satis¬ 
facere  postea  in  Purgatorio.  Neque  obstat, 
quod  ille  cuperet  jejunare,  si  superesset  vi¬ 
ta,  et  Deus  acceptat  voluntatem  ubi  non  in¬ 
venit  facultatem  ;  nam  in  isto  invenitur  fa¬ 
cultas  satisfaciendi,  si  non  jejunando,  certe 
patiendo  in  Purgatorio. 

Ad  Tertium  dico,  animam  Purgatorii  non 
timere,  sed  pati  reipsa  poenas  ;  timor  enim 
est  futurorum,  non  praesentium  :  dico  prae¬ 
terea  non  repugnare  perfecta}  cbaritati  ti¬ 
morem  poenae,  alioqui  Christus  qui  timuit 
poenas,  et  ex  eo  timore  sanguinem  sudavit, 
Lue.  XXII.  non  fuisset  perfectus  in  charita¬ 
te.  Quod  autem  Joannes  dicit  :  Perfecta 
charitas  foras  mittit  timorem  (1),  non  intelli- 
gitur  de  quocumque  timore  poenae  ut  natu- 

(1)  I.  Joan,  IV,  18.  —  (2)  Philipp.  III,  12. 


rali  vel  filiali,  sed  de  timore  servili,  id  est, 
de  timore  culpae,  praecipue  propter  poenam; 
qui  enim  perfecte  diligit,  metuit  offendere 
Deum,  praecipue  propter  ipsum  Deum,  non 
propter  poenam,  quae  sequitur  offendentes 
Deum  ;  atque  ita  perfecta  charitas  libera  est 
'ab  illo  metu  servili,  quo  quis  non  audet  pec¬ 
care,  ne  damnetur,  peccaturus  si  non  time¬ 
ret  damnari. 

Ad  Quartum  dico,  extra  Deum  non  posse 
inveniri  aliquid  ita  perfectum,  quod  non  de¬ 
beat  dici  imperfectum  respectu  perfectionis 
gloriae,  tamen  illud  ipsum  erit  simpliciter 
perfectum  :  unde  Paulus  Philip.  III.  dicit  : 
Non  quod  jam  perfectus  sim,  sequor  autem  si 
quo  modo  apprehendam.  Et  infra  :  Quicumque 
ergo  perfecti  sumus  :  (2)  ubi  se  perfectum  di¬ 
cit  absolute,  et  tamen  imperfectum,  compa¬ 
ratione  facta  ad  beatos. 

Jam  ad  Primum  in  confirmationem  conse¬ 
quentiae,  dico,  animas  Purgatorii  non  esse  in 
via,  sed  in  termino,  quantum  ad  gratiae  aug¬ 
mentum;  qui  enim  ad  urbem  aliquam  ten¬ 
dit,  et  pervenit  ad  ejus  portas  nocturno  tem¬ 
pore,  dicitur  jam  pervenisse,  et  totam  viam 
confecisse,  licet  portas  inveniat  clausas,  et 
non  possit  ingredi,  donec  Sol  oriatur.  Pra)- 
terea  quod  Bernardus  ait  :  «  In  via  Dei  non 
progredi  esse  retrogredi,  »  non  debet  accipi 
mathematice,  sed  moraliter ;  non  enim  vult 
dicere  in  quolibet  opere  nos  mereri  augmen¬ 
tum  gratiae,  aut  perdere  aliquid  gratiae,  sed 
eos  qui  non  dant  operam,  ut  proficiant,  fa¬ 
cile  impelli  posse  a  Diabolo,  et  mundo  ad 
casum  etc. 

Ad  Secundum  dico,  in  primis  Paulum  ad 
litteram  loqui  de  virtute  Dei,  quae  dicitur  per¬ 
fici  in  infirmitate,  quia  tunc  magis  apparet 
Dei  potentia,  quo  plura  ei  resistunt;  habe¬ 
tur  enim  in  Graeco  S/jvagt?  gov,  id  est,  virtus 
mea.  Dico  praeterea,  virtutem  etiam  nostram 
perfici  in  tribulationibus,  sed  in  hac  vita  tan¬ 
tum  quoad  verum  augmentum  virtutis,  quia 
in  hac  vita  tantum  est  locus  merendi ;  at  in 
futura  dici  posse  perfici  in  Purgatorio,  non 
quod  ei  aliquid  addatur,  sed  quod  auferatur 
rubigo  peccatorum ;  quomodo  aurum  in  for¬ 
nace  fit  lucidius,  non  quia  illi  aliquid  addi¬ 
tur,  sed  quia  separatur  a  terra,  et  plumbo,  et 
similibus. 

Ad  Tertium  dico,  falsissimum  esse  illud 
principium  Lutheri  in  rebus  permanentibus, 
solumque  habere  locum  in  successivis,  alio- 

qui  res  permanentes  numquam,  essent  eae¬ 
dem,  et  sic  Deus  nunc  nonpuniret  in  inferno 
Judam  illum  qui  peccavit,  sed  alium  quem 
postea  creavit,  nec  remuneraret  Petrum,  qui 
meruit,  sed  alium  quemdam  postea  creatura. 
Quod  autem  dicitur,  conservationem  esse 
continuam  creationem,  est  verum,  sed  intel- 
ligitur  creari  illud  idem,  non  augeri  vel  fieri 
aliud  novum. 

Ad  Quartum  jam  est  responsum. 

Secundum  argumentum  Lutheri;  Animae 
in  Purgatorio  continuo  peccant;  ergo  sunt 
in  statu  merendi,  et  demerendi.  Probat  an¬ 
tecedens;  Animae  illae  horrent  poenas,  ac  re¬ 
fugiunt,  et  requiem  quaerunt,  ergo  peccant. 
Antecedens  probat,  tum  quia  alioqui  non 
punirentur,  poena  enim  involuntaria  esse  de¬ 
bet,  et  amara,  tum  etiam,  quia  non  debere¬ 
mus  precari  illis  requiem,  et  liberationem  a 
Purgatorio,  si  amarent  ipsae  eas  poenas. 

Probat  Deinde  consequentiam.  Primo  , 
quia  vere  amanti  omnes  poena)  dulcescunt, 
ergo  animae  illae  dum  refugiunt  poenas  non 
perfecte  amant,  proinde  peccant.  Secundo, 
quia  dum  refugiunt  poenas,  quaerunt  quae 
sua  sunt,  non  honorem  Dei.  Tertio,  quia 
Deum  amant  amore  concupiscentiae,  clum 
cupiunt  ab  eo  liberari.  Quarto,  quia  Christus 
dicit,  qui  non  accipit  crucem  suam,  non  est 
me  dignus,  id  est,  qui  non  accipit  sponte  et 
libenter.  At  crux  animarum  Purgatorium  est; 
peccant  igitur  dum  eam  crucem  refugiunt. 

Respondeo,  animas  in  Purgatorio  horrere 
ac  refugere  poenas,  et  requiem  quajrere,  qua¬ 
tenus  eas  considerant  ut  malas,  et  naturae 
contrarias,  et  tamen  simul  eas  libenter  ad¬ 
mittere,  et  tolerare,  quatenus  considerant 
ut  instrumenta,  per  quae  purgantur ;  quo¬ 
modo  aegrotus  horret  medicinam  amaram, 
et  tamen  libenter  sumit,  quia  per  eam  curari 
sperat,  neque  in  hoc  ullum  peccatum  esse 
potest.  Nam  Dominus  qui  peccare  non  po¬ 
tuit,  horruit  tamen  poenas,  et  dixit  :  Pater 
transfer  calicem  hunc  a  me ,  Matth.  XXVI.  et 
David  clamat  :  Quoniam  tribulor ,  velociter 
exaudi  me,  Psalm.  LXV1III.  Et  de  Petro  Chris¬ 
tus  ait,  Joan.  ult  :  Cum  senueris  alius  cinget 
te,  et  ducet  quo  tu  non  vis  (I). 

Denique  S.  Cyprianus  ait  lib.  de  morta¬ 
litate  :  «  Quis  non  tristitia  carere  optet?  quis 
non  ad  laetitiam  venire  festinet?  »  Et  B.  Au¬ 
gustinus  lib.  X.  Confessionum  c.  28.  de  poe¬ 
nis  loquens  :  «  Tolerare  eas  jubes,  non 


amare ;  nemo  autem  quod  tolerat  amat , 
quamvis  tolerare  amat.  » 

Ad  Primum  ergo,  quo  probatur  conse¬ 
quentia,  dico,  vere  amanti  non  sic  dulcescere 
poenas,  ut  eas  non  sentiat,  sed  sic,  ut  licet 
amaras,  toleret  tamen  alacriter  propter  ama¬ 
tum,  ut  patet  tum  ex  dictis,  tum  ex  verbis  S. 
Eleazari  II.  Macliab.  VI :  Tu  scis,  inquit,  Do¬ 
mine,  quia  cum  a  morte  possem  liberari ,  duros 
corporis  sustineo  labores;  secundum  animum  ve¬ 
ro  propter  timorem  tuum  libenter  koec  patior (2). 
Et  hic  fuit  communis  affectus  martyrum,  qui 
revera  sentiebant,  acerbissimos  dolores,  et 
tamen  libenter  eos  ferebant,  licet  quibusdam 
Deus  privilegio  quodam  sensum  doloris  abstu¬ 
lerit  per  affluentiam  consolationis,  ut  scribit 
Ruffinuslib.  X.  hist.  cap.  3G.  de  Theodoro. 

Ad  secundum  dico,  eas  non  quaerere  quae 
sua  sunt,  sed  honorem  Dei;  cupiunt  enim 
cito  liberari,  ut  possint  magis,  et  melius 
Deum  laudare. 

Ad  Tertium  dico,  eas  amare  Deum  amore 
amicitiae,  quia  bonum  suum  referunt  in 
Deum. 

Ad  Quartum  dico,  eas  accipere  crucem 
suam,  quia  libenter  patiuntur,  nec  petunt 
liberari,  nisi  secundum  Dei  voluntatem,  et 
per  media,  quae  Deus  instituitjet  certe  si  essent 
vera  quae  dicit  Lutherus,  id  est,  animae  illas 
si  quaererent  quae  sua  sunt,  et  amarent  Deum 
amore  concupiscentiae,  nec  vellent  accipere 
crucem,  non  jam  imperfectam  charitatera, 
sed  nullam  haberent,  et  non  in  Purgatorio, 
sed  in  inferno  essent. 

Argumentum  Tertium,  quorumdam  Catho¬ 
licorum.  Animae  Purgatorii  habent  omnia  ne¬ 
cessaria  ad  meritum  ;  nam  habent  gratiam, 
fidem,  spem,  charitatem,  et  liberum  arbi¬ 
trium,  saltem  quoad  exercitium;  cur  igitur 
non  merentur?  Deinde  beati  mereri  possunt, 
ut  patet  de  Christo  qui  semper  fuit  beatus, 
et  tamen  merebatur,  ergo  multo  magis  ani¬ 
mae  Purgatorii  mereri  poterunt.  Item  dives 
in  inferno  oravit  pro  se,  et  suis  Lucae  XI. 
ergo  etiam  animae  Purgatorii  orare  possunt, 
at  ista  oratio  procedit  sine  dubio  ex  chari- 
tate,  meretur  igitur  exaudiri.  Denique  idem 
confirmant  auctoritate  S.  Thomae,  qui  in 
IV,  dist.  21.  quaest.  I.  art.  3.  ad.  4.  dicit, 
post  hanc  vitam  non  posse  reperiri  meritum 
respectu  praemii  essentialis,  sed  tantum  res¬ 
pectu  accidentalis. 

Respondeo  ad  argumentum,  deesse  ad 


(1)  Matth.  XXVI.  39;  Psal.  LXVIII,  18:  Joan.  XXI,  18.  —  (2)  II.  Mach.  VI,  30. 

meritura  animabus  Purgatorii  statum  vitae ; 
Deus  enim,  ut  ex  Scripturis  manifeste  proba¬ 
tur,  solum  pro  tempore  hujus  vitee  constituit 
acceptare  bona  opera  ad  meritum,  vel  deme¬ 
ritum.  Post  hanc  vitam  vero  bona  opera 
erunt  effectus  gloria},  et  mala  effectus  dam¬ 
nationis. 

Ad  Primam  confirmationem  dico,  Chris¬ 
tum  simul  fuisse  comprehensorem,  et  viato¬ 
rem,  et  ideo  qua  parte  viator  erat,  mereri 
poterat,  unde  post  mortem  suam,  quia  desiit 
esse  viator,  nihil  amplius  meruit. 

Ad  Secundam  dico,  si  animae  Purgatorii 
orent  pro  se  vel  nobis,  de  quo  inferius  in 
quaestione  de  suffragiis  disseremus,  ndn  me¬ 
reri,  sed  solum  impetrare  ex  meritis  praete¬ 
ritis,  quomodo  nunc  sancti  orando  pro  nobis 
impetrant,  licet  non  mereantur. 

Ad  Tertiam  confirmationem  dico,  S.  Tho- 
mam  mutasse  sententiam ;  nam  in  quaest. 
VII,  de  malo,  artic.  11.  diserte  docet,  in 
Purgatorio  nullum  posse  esse  meritum  nec 
essentialis,  nec  accidentalis  praemii;  quod 
idem  docent  Bonaventura,  Scotus,  Duran¬ 
dus,  et  alii  :  fortasse  etiam  B.  Thomas  in  4. 
nomine  meriti  non  proprie  uti  voluit,  sed  im¬ 
proprie  ;  vocavit  enim  actum  dilectionis  in 
Purgatorio  meritorium  remissionis  culpae  ve¬ 
nialis,  quia  est  remissorius,  licet  non  per 
modum  meriti  proprie  dicti,  sed  per  modum 
contrarii  tollentis  suum  contrarium. 


CAPUT  IV. 

Animas  in  Purgatorio  certas  esse  de  sua 
aeterna  salute.  ' 

Tertia  quaestio  nunc  tractanda  est.  «Sintne 
in  Purgatorio  animae  certae  de  sua  salute,  an 
incerta}.  »  Lutherus  art.  38.  docet,  non  esse 
certas.  Idem  docent  quidam  Catholici,  qui 
existimant  varias  esse  in  Purgatorio  poenas, 
et  unam  esse  omnium  maximam,  incertitu- 
dinem  salutis,  qua  dicunt  quasdam  solum 
animas  mulctari,  quae  licet  revera  certo  sal¬ 
vanda}  sint,  tamen  ipsas  hoc  ignorare.  Ita 
videtur  sentire  Dionysius  Garthusianus  ob 
quasdam  visiones,  quas  ipse  refert  libro  de 
quatuor  novissimis  art.  47.  Idem  docet  Mi- 
chael  Baius,  lib.  II.  de  merit.  operum  cap  8. 
ubi  probare  volens  peccatum  veniale  mereri 


ex  natura  sua  mortem  seternam,  adducit  in 
argumentum,  quia  alioqui  sequeretur  ani¬ 
mas  in  Purgatorio  certas  esse  de  sua  salute, 
quod  absurdum  ei  esse  videtur. 

Denique  idem  videtur  deduci  ex  senten¬ 
tia  Gersonis  lectione  I.  de  vita  spirituali,  et 
Joannis  Roffensis  contra  articul.  32.  Lu- 
theri,  qui  admittunt  veniale  peccatum  non 
esse  tale  ,  nisi  ex  misericordia  Dei  ,  ac 
proinde  juste  posse  puniri  in  aeternum,  si 
Deus  velit.  Hinc  enim  sequitur,  animas,  quae 
habent  venialia  peccata,  non  posse  certo 
scire,  an  non  punientur  in  aeternum,  quam¬ 
quam  Roffensis  in  art.  38.  Lutheri  conten¬ 
dit,  animas  Purgatorii  esse  certas  de  sua 
salute,  quod  non  video  quomodo  cohaereat 
cum  priore  sententia. 

At  communis  Theologorum  sententia  est, 
omnes  animas  quae  in  Purgatorio  sunt,  ha¬ 
bere  certitudinem  suae  salutis.  Ut  autem  in- 
telligatur  quantam  habeant  certitudinem, 
notandum  est,  tres  esse  gradus  certitudinis: 

Primus  est  ille  ,  qui  excludit  omnem 
spem,  et  omnem  timorem,  et  talis  est  bea¬ 
torum,  quibus  beatitudo  non  est  futura,  sed 
praesens. 

Secundus  est  ille,  qui  excludit  omnem  ti¬ 
morem,  sed  non  omnem  spem,  et  talis  est  in 
Purgatorio;  nam  beatitudo  est  illis  futura, 
non  praesens,  et  ideo  non  tollit  exspectatio¬ 
nem  ;  et  rursum  est  ardua,  quia  per  poenas 
ad  eam  pervenient,  et  ideo  illorum  exspecta¬ 
tio  potest  vocari  spes,  tamen  non  est  con¬ 
tingens,  sed  necessaria,  quia  non  possunt 
amplius  ab  ea  excidere,  et  ideo  tollit  omnem 
timorem. 

Tertius  est  ille,  qui  neque  spem,  neque 
timorem  excludit,  et  dici  potest  conjectura¬ 
lis  certitudinis  gradus, et  talis  est  noster,  no¬ 
bis  enim  beatitudo  est  bonum  futurum  non 
praesens,  arduum  non  facile,  contingens  non 
necessarium  vel  impossibile,  et  ideo  pro¬ 
priissime  speramus  ,  et  timemus  ,  sumus 
enim  adhuc  in  praelio,  in  stadio,  in  agone. 

Nunc  ostendamus  rem  ita  esse.  Si  animae 
non  haberent  certitudinem  salutis,  id  neces¬ 
sario  fieret  propter  unam  ex  quatuor  causis, 
vel  quia  adhuc  possunt  mereri,  et  demereri, 
vel  quia  nondum  sunt  judicatae,  vel  quia 
ignorant  sententiam  judicis,  licet  lata  sit, 
vel  quia  propter  magnitudinem  dolorum  ita 
absorbetur,  et  obscuratur  earum  judicium, 
ut  non  possint  cogitare,  et  videre  hanc  cer¬ 
titudinem  :  sed  nihil  horum  habet  locum ; 
non  primum,  ut  patuit;  non  secundum,  quia 

licet  judicium  universale  nondum  sit  fac¬ 
tum,  tamen  prteter  illud  est  particulare  : 
quo  judicantur  animae  statim  a  morte,  ut 
Theologi  in  quartum  dist.  47.  et  B.  Tho- 
mas  3.  part.  quaest.  LIX.  art.  5.  docent. 

Adduci  solent  ad  hoc  judicium  particu¬ 
lare  probandum  loca  duo  :  Unus  ex  illo 
Joan.  Y :  Pater  omne  judicium  dedit  filio  ;  cum 
enim  dicit,  omne  judicium ,  videtur  plura  ju¬ 
dicia  significare,  unum  videlicet  particu¬ 
lare,  et  aliud  universale;  Alter  ex  illo  Ilebr. 
IX:  Statutum  est  hominibus  semel  mori,  et  post 
hoc  judicium  (1).  Sed  illa  loca  non  conclu¬ 
dunt,  uterque  enim  potest  intelligi  de  judi¬ 
cio  universali ;  nam  Joan.  V.  illud  (omne) 
non  necessario  refertur  ad  duo  judicia,  par¬ 
ticulare,  et  generale,  sed  ad  varios  homines 
judicandos,  et  ad  varia  opera,  de  quibus  ju¬ 
dicandum  erit,  certe  Augustinus  exponit  de 
ultimo  judicio.  Alterius  autem  loci  ex  capite 
9.  ad  flebr.  sensus  est,  cum  fuerint  mortui 
omnes  homines,  tunc  fiet  judicium,  ut  Oecu- 
menius  exponit. 

Efficaciter  tamen  probatur  judicium  par¬ 
ticulare  ex  illis  verbis  Eccles.  XI  :  Facile  est 
coram  Deo  in  die  obitus  retribuere  unicuique 
secundum  vias  suas.  Item :  In  fine  hominis  de¬ 
nudatio  operum  illius  (2).  Et  praeterea  idem 
colligitur  evidenter  ex  alia  veritate  ;  nam  de 
fide  est,  mox  a  morte  impios  descendere  ad 
aeterna  supplicia,  ut  patet  Luc.  XY1.  de  di- 
vite,  et  justos  ad  aeterna  gaudia,  ut  patet 
Luc.  XXIII.  de  latrone  :  Hodie  mecum  eris  in 
Paradiso  (3).  At  non  est  ullo  modo  credibile 
prius  distribui  poenas,  et  praemia,  quam  fiat 
judicium. 

Deinde  Patres  idem  docent.  Cyprianus 
sermone  de  mortalitate  :  «  Gratulari,  inquit, 
oportet,  et  temporis  munus  amplecti,  quod 
dum  nostram  fidem  firmiter  promimus,  et 
labore  tolerato  ad  Christum  per  angustam 
Christi  viam  pergimus,  praemium  vitae  et 
fidei  ipso  judicante  capiamus.  »  Chrysosto- 
mus  hom.  37.  in  Matth.  «  Postquam,  inquit, 
diem  tuum  obieris,  judicium,  et  poena  con- 
sequetur.  In  inferno  enim,  Psalmista  dicit, 
quis  confitebitur  tibi?  »  Ubi  etiamsi  non  ad¬ 
ditur  statim,  tamen  necessario  subintelligi- 
tur.  Nam  refellit  Chrysostomus  illorum  erro¬ 
rem,  qui  putabant  Christum  post  mortem 
praedicaturum,  et  ad  poenitentiam  adductu¬ 
rum  defunctos. 

Utitur  autem  hoc  argumento  ;  Post  mor¬ 


tem  sequitur  judicium  ,  et  post  judicium 
poena  inferni,  in  inferno  autem  nemo  potest 
confiteri  Domino :  igitur  post  mortem  non 
est  locus  poenitentiae;  quod  si  Chrysostomus 
non  vellet  dicere,  statim  a  morte  impios  ju¬ 
dicari,  et  trudi  in  infernum,  sed  differri  haeo 
omnia  in  idem  novissimum,  nihil  valeret  ar¬ 
gumentum  ejus.  Responderetur  enim,  hoc 
medio  tempore  praedicari  posse  defunctis, 
dum  judicium  universale  differtur.  Augusti¬ 
nus  lib.  II.  de  origine  animae,  cap.  4:  «Jam 
illud,  inquit,  rectissime,  et  valde  salubriter 
credit,  judicari  animas  cum  de  corporibus 
exierunt,  antequam  veniant  ad  illud  judi¬ 
cium,  quo  eas  oportet  jam  redditis  corpori¬ 
bus  judicari.  :> 

His  accedant  exempla  eorum,  qui  se  judi¬ 
catos  testati  sunt.  Scribit  B.  Gregorius  lib. 
IV.  Dialogorum  cap.  3G.  de  quodam  Stepha- 
no,  qui  cum  esset  mortuus,  et  judici  obla¬ 
tus,  audivit  judicem  indicentem,  non  hunc 
sed  Stephanum  Ferrarium  vocari  jussi. 
Atque  ita  ille  revixit,  et  simul  Stephanus 
Ferrarius,  qui  in  vicinia  morabatur,  obiit; 
cui  simile  narrat  S.  August.  lib.  de  cura  pro 
mortuis  cap.  12.  de  quodam  Gurma.  Addit 
autem  Gregorius  haec  non  fieri  vero  errore, 
sed  ut  per  istum  quasi  errorem,  qui  mor¬ 
tuus  fuerat,  revivisceret,  et  narraret  viven¬ 
tibus  tormenta,  et  judicium  quod  manet  im¬ 
pios  post  hanc  vitam.  Ibidem  cap.  38.  nar¬ 
rat  exemplum  de  quodam  Ghrisorio,  qui  in 
articulo  mortis  positus,  adhuc  vivens  vidit 
sententiam  suas  damnationis. 

Duo  similia  narrat  Beda  lib.  V.  hist.  cap. 
14.  et  15.  de  duobus  ,  qui  desperantes 
mortui  sunt,  quia  jam  viderant  judicium 
suum  peractum,  et  sententiam  latam.  Si¬ 
mile  narrat  Joannes  Climacus  in  sua  scala 
gra.  7.  de  quodam  eremita,  qui  in  articulo 
mortis  audiebatur  quasi  in  judicio  positus 
respondere  accusationibus,  et  interdum  di¬ 
cere,  falsum  est,  non  feci ;  interdum  feci, 
sed  poenitentiam  egi ;  interdum  :  verum  di¬ 
citis,  nec  habeo  quod  respondeam, 

Denique  exstat  memorabile  exemplum  in 
vitaS.  Brunonis,  de  quodam  Parisiensi  Doc- 
tore,  qui  in  ipsa  Ecclesia,  dum  exequise  fie¬ 
rent,  sublato  capite  ex  feretro  clamavit :  Jus¬ 
to  Dei  judicio  accusatus  sum,  et  sequenti 
die  iterum  clamavit,  justo  Dei  judicio  judi¬ 
catus  sum,  et  tertio  die,  justo  Dei  judicio 
damnatus  sum.  Est  autem  notandum  circa 


(1)  Joan.  V,  22;  Hebr.  IX,  27.  —  (2)  Eccl.  XI,  28  «t  29.  —  (3)  Luc.  XXIII,  43. 

haec  exempla  ,  tam  judicium  illorum,  quod 
ante  mortem  peractum  est,  quam  istius  Pa- 
risiensis,  quod  in  triduum  post  mortem  di¬ 
latum  fuit,  pertinere  ad  particularem  quam¬ 
dam,  et  extraordinariam  providentiam,  qua 
Deus  utitur  ad  nos  sive  instruendos,  sive 
terrendos,  alioqui  regulariter  credendum  est 
judicium  fieri  statim  a  morte  ;  nam  ordina¬ 
rie  tempus  poenitentiae  utile  durat  usque  ad 
extremum  spiritum,  ut  aperte  docet  Leo. 
epist.  90.  ad  Rusticum ;  nec  est  ratio  cur 
post  mortem  retardetur  judicium,  cum  Deus 
non  egeat  testibus,  nec  allegationibus,  sed 
in  instanti  possit  judicare.  Dici  posset  etiam, 
et  fortasse  probabilius,  in  exemplis  a  Beda 
allatis  judicium  ante  mortem  non  peractunl, 
sed  praeostensum  tantum  fuisse  :  in  exemplo 
autem  illius  Doctoris  Parisiensis,  judicium 
non  dilatum  in  alterum  diem,  sed  solum  al¬ 
tero  die  manifestatum. 

Est  etiam  observandum,  non  posse  certo 
definiri,  an  animae  deferantur  ad  judicem, 
an  ibi  judicentur  ubi  corpus  relinquunt,  et 
similiter  an  judicentur  immediate  a  Christo 
in  forma  humana  sententiam  proferente,  an 
solum  divina  virtute,  quae  ubique  praesens 
est,  an  vero  per  Angelos  sententia  manifes¬ 
tetur.  Quod  enim  Scripturae  passim  dicunt, 
Christum  hominem  esse  judicem  vivorum  et 
mortuorum,  intelligunt  de  novissimo  gene- 
*  rali  judicio ;  nam  etiam  ante  Christi  incar¬ 
nationem  judicium  particulare  exercebatur; 
unde  non  solum  non  est  certum,  sed  nec 
admodum  probabile,  quod  Innocentius  III. 
affirmat  lib.  II.  cap.  ult.  de  contemptu  mun¬ 
di,  Christum  in  forma  crucifixi  apparere 
omnibus  morientibus,  tam  bonis,  quam 
malis. 

Quantum  ad  Tertium,  quod  sententia  ju¬ 
dicis  lateat  animas  quae  judicantur,  et  falsum 
est,  et  impertinens;  falsum  quidem,  quia 
judicium  particulare  praecipuo  sit  ad  hoc, 
ut  innotescat  sententia  ei  qui  judicatur. Nam 
propter  alios  erit  generale  judicium ;  propter 
Deum  non  est  necessarium  judicium,  ipse 
enim  omnia  novit,  ergo  solum  sit,  ut  inno¬ 
tescat  ipsi  animae  quae  judicatur,  et  idem 
colligitur  ex  visionibus  supra  citatis.  Est 
etiam  impertinens,  nam  etiamsi  non  eis  in¬ 
notesceret  sententia  judicis,  tamen  facile 
possent  per  se  cognoscere  qualis  sit,  ab  ef¬ 
fectu,  quia  videbunt  se  statim  in  inferno,  aut 
in  coelo,  aut  in  Purgatorio. 

At  poterunt,  inquies,  dubitare,  an  sint  in 
inferno,  vel  in  purgatorio.  Non  ita  est ;  nam 


in  inferno  blasphematur  Deus ;  in  purgato¬ 
rio  laudatur  ;  in  inferno  non  est  fides  infusa, 
neque  ulla  spes,  aut  charitas  Dei :  in  purga¬ 
torio  haec  omnia  reperiuntur ;  ergo  anima, 
quae  videbit  se  sperare  in  Deo,  laudare,  et 
diligere  Deum,  evidenter,  cognoscet  se  in 
inferno  non  esse. 

At  poterit,  inquiunt,  metuere  ne  in  infer¬ 
num  mittatur,  licet  ibi  adhuc  non  sit :  sed 
neque  hoc  dici  potest ;  nam  eadem  fides 
manet  in  illa,  quam  hic  habuit;  hic  autem 
credidit  secundum  clarissima  Scripturarum 
testimonia ;  post  mortem  non  posse  fieri  ul¬ 
los  de  bonis  malos,  nec  de  malis  bonos,  et 
nullum  nisi  malum  in  infernum  esse  mitten¬ 
dum  ;  cum  ergo  videat,  se  diligere  Deum, 
et  proinde  se  esse  bonam,  non  metuet  dam¬ 
nationem. 

Dices:  Nos  hic  videmus  nos  diligere 
Deum,  et  tamen  non  sumus  certi,  an  simus 
justi,  ergo  etiam  animse  illae  non  certq  colli¬ 
gent  ex  dilectione  sua  justitiam  suam. 

Respondeo  :  Nos  non  videmus  habitum 
charitatis  infusum,  quo  justificamur,  sed  ex 
conjecturis  fallibilibus  colligimus  eum  in 
nobis  esse,  at  animae  separatae  sicut  seipsas 
perspicue  intuentur,  nec  enim  pendent  ibi  a 
phantasmatibus,  ita  etiam  vident  omnia  quae 
in  se  habent,  ac  proinde  vident,  an  habeant 
verum  habitum  charitatis,  an  non  ;  praete¬ 
rea  sciunt  animas  esse  immobiles  tam  in 
bono,  quam  in  malo,  ergo  etiamsi  non  vide¬ 
rent  habitum  suum  infusum  charitatis,  ta¬ 
men  scirent  nunquam  se  Deum  blasphema- 
turas,  nec  odio  habituras,  ac  proinde  num- 
quam  in  infernum  mittendas.  Denique  ex  fi¬ 
de  noverunt  animas  impiorum  mox  a  morte 
corporis  detrudi  in  infernum,  nec  differri 
ulterius  eorum  supplicia,  id  enim  omnes 
Catholici  credunt  ex  cap.  XVI.  Lucae,  ergo 
animae  quae  se  vident  extra  infernum,  cre¬ 
dunt  firmiter  se  in  eum  numquam  mit¬ 
tendas. 

Quantum  ad  Quartum,  quod  animae  illae 
propter  nimios  dolores  impediantur  a  co¬ 
gnitione  sui  status,  et  proinde  putent  se  es¬ 
se  in  inferno,  et  in  quadam  turbatione  et 
desperatione  versentur,  ut  Lutherus  dicit, 
falsissimum  est.  Nam  Primo,  anima  divitis 
in  inferno,  Lucae  XYI.  non  impediebatur  a 
cognitione  sui  status,  quanto  minus  ergo 
impedientur  animae,  quae  sunt  in  Purga¬ 
torio  ? 

Secundo,  quod  in  hoc  mundo  impedian¬ 
tur  homines  a  recto  judicio  ex  intentione 

dolorum,  provenit  ex  laesione  organi  corpo¬ 
rei  ;  at  ibi  est  pura  mens  spiritualis  et  in¬ 
corruptibilis. 

Tertio  quia  Ecclesia  in  canone  Missae  di¬ 
cit  :  «  Memento  Domine  famulorum,  famu¬ 
larumque  tuarum,  que  nos  praecesserunt 
cum  signo  fidei,  et  dormiunt  in  somno  pa¬ 
cis.  »  Ubi  Ecclesia  orat  pro  animabus  Pur¬ 
gatorii  ;  nam  subdit,  ipsis  Domine,  et  omni¬ 
bus  in  Christo  quiescentibus  locum  refri¬ 
gerii,  lucis,  et  pacis,  ut  indulgeas  depreca¬ 
mur.  At  certe  quae  dormire  dicuntur  in 
somno  pacis,  non  sunt  anxiae,  nec  despe¬ 
rant,  sed  potius  habent  admixtam  cum  sum¬ 
mis  cruciatibus  incredibilem  consolationem 
propter  certam  spem  salutis. 

Quarto,  quia  si  crederent  se  damnatas, 
non  peterent  suffragia  vivorum,  nec  dice¬ 
rent  se  brevi  liberandas  si  pro  eis  oretur,  ut 
patet  apud  Gregorium  lib.  IY.  Dialogorum 
cap.  40.  et  exemplis  allatis  in  prima  quaes¬ 
tione. 


CAPUT  V. 


Solvuntur  objectiones. 

Objiciunt  primo  testimonia  quaedam  Scrip¬ 
turarum,  quibus  utitur  Ecclesia  in  officio  de¬ 
functorum,  dum  pro  animabus,  quae  degunt 
in  Purgatorio,  orare  cupit.  Psalm.  YI :  Ani¬ 
ma  mea  turbata  est  valde.  Et  ibidem  :  Sana 
animam  meam ,  quoniam  conturbata  sunt  ossa 
mea.  Et  Psalm.  GXIY  :  Circumdederunt  me  do¬ 
lores  mortis ,  et  pericula  inferni  invenerunt 
me  (1).  Certe  ista  tanta  perturbatio  et  anxie¬ 
tas  non  potest  nasci  ex  solis  poenis,  sed  ex 
incertitudine,  et  metu  aeternae  damnationis; 
nam  si  animae  illae  perfectae  essent  in  chari- 
tate,  et  certae  essent  de  sua  salute,  non  ita 
timerent,  cum  scriptum  sit  Proverb.  XII.  non 
contristabit  justum  quidquid  acciderit  ei. 

Respondeo,  stultum  esse,  ex  eo  quod  Ec¬ 
clesia  utitur  aliquo  Psalmo  in  officio  de¬ 
functorum,  velle,  omnia  verba  ejus  Psalmi 
intelligere  ad  litteram  de  defunctis;  quomo¬ 
do  enim  intelligemus  de  defunctis  illa  verba 
ejusdem  YI.  Psalmi :  Lavabo  per  singulas 

(1)  Psal.  VI,  4;  CXIV.  3.  — 

9.  —  (4)  Joan.  XII,  27. 


noctes  lectum  meum ,  lachrymis  meis  stratum 
meum  rigabo  (2).  Itaque  Ecclesia  propter 
unam  aut  alteram  sententiam,  quae  ad  rem 
praesentem  facit,  totum  aliquem  locum 
Scripturae  legere  solet,  etiamsi  major  pars 
illius  loci  ad  rem  praesentem  non  faciat.  Sic 
in  dedicatione  Ecclesiae  legitur  Evangelium 
de  Zachaeo,  quia  illa  ultima  verba;  Hodie 
salus  huic  domui  facta  est ,  conveniunt  aliquo 
modo  dedicationi,  et  consecrationi  Eccle¬ 
siae  :  Sic  in  assumptione  B.  Virginis  legitur 
Evangelium  de  Martha,  et  Magdalena  prop¬ 
ter  illa  verba :  Maria  optimam  partem  elegit, 
quos  non  auferetur  ab  ea.  Sic  denique  (ut 
omittam  caetera)  in  officio  defunctorum 
propter  illa  verba  Ps.  YI :  Miserere  mei  Do¬ 
mine,  quoniam  infirmus  sum.  Et  propter  illa 
Psalm.  CXIV  :  Placebo  Domino  in  regione 
vivorum;  leguntur  integri  illi  Psalmi  (3). 

Adde,  quod  falsum  etiam  est,  quod  in  argu¬ 
mento  assumitur,  turbationem,  et  tristitiam 
non  nasci  ex  dolore,  sed  ex  incertitudine,  aut 
desperatione  salutis;  nam  Dominus  ipse 
Joan.  XII.  cap.  de  se  ait:  l\unc  anima  mea 
turbata  est  (i).  Et  Mattii. XXYI.  coepit  contris¬ 
tari  et  moestus  esse,  et  tamen  nec  incertitu- 
do,  nec  desperatio  in  Dominum  cadere  po¬ 
terat.  Locus  autem  Proverbiorum  non  debet 
accipi  de  quavis  tristitia,  sed  de  tristitia  de¬ 
jiciente,  ac  deprimente,  quae  mortem  ope¬ 
ratur,  quam  B.  Paulus  II.  Corinth.  VII.  vo¬ 
cat  tristitiam  liujus  saeculi. 

Altera  objectio  sumitur  ex  illa  oratione, 
quae  post  Evangelium  in  Missa  de  mortuis 
recitatur:  «  Libera  Domine  animas  omnium 
fidelium  defunctorum  de  poenis  inferni,  et 
de  profundo  lacu,  libera  eas  de  ore  leonis, 
ne  absorbeat  eas  tartarus,  ne  cadant  in 
obscurum  etc.  :> 

Respondent  aliqui, Ecclesiam  orare  pro  ago- 
nizantibus,  ne  damnentur  ad  inferos;  sed 
repugnat  illud :  Libera  animas  omnium  fide¬ 
lium  defunctorum,  non  enim  agonizantes 
dicuntur  animae  defunctorum.  Deinde  usus 
Ecclesiae  habet,  ut  haec  oratio  dicatur  etiam 
in  anniversariis  defunctorum  pro  iis  anima¬ 
bus,  quae  ante  multos  annos  migrarunt  a 
corpore.  Alii  dicunt,  hanc  orationem  fundi 
pro  iis,  qui  sunt  in  Gehenna,  quas  interdum 
liberari  contingit,  ut  fertur  de  Trajano  :  sed, 
ut  omittam  improbabilem  esse  illam  Trajani 
historiam,  qui  in  Gehenna  sunt  jam  cecide- 

(3)  Luc.  XIX,  9;  Luc.  X,  42:  Psal.  VI,  3:  CXIV. 

runt  in  obscurum,  atque  absorpti  sunt  atar- 
taro.  Quid  igitur  pro  illis  Ecclesia  orat  ne 
cadant  in  obscurum,  neve  absorbeantur  a 
tartaro?  Deinde  Ecclesia  pro  fidelibus  tan¬ 
tum  orat :  a  Libera,  inquit,  animas  fidelium 
defunctorum.  »  Non  autem  sunt  fideles,  qui 
damnati  sunt  ad  inferos. 

Dua;  igitur  solutiones  alia;  dari  possunt. 
Una  est,  quod  Ecclesia  orat  pro  animabus, 
quae  in  Purgatorio  degunt,  ne  damnentur  ad 
poenas  Gehennae  sempiternas,  non  quidem 
quod  certum  non  sit  eas  non  damnandas  ad 
eas  poenas,  sed  quia  vult  Deus  nos  orare 
etiam  pro  iis  rebus,  quas  certo  accepturi 
sumus. 

Sed  adversus  lianc  responsionem  objici 
potest,  quia  etsi  Ecclesia  interdum  oret  pro 
iis  rebus,  quas  certo  est  acceptura,  non  ta¬ 
men  orat  pro  iis  rebus,  quas  jam  accepit; 
porro  jam  accepit  ne  animae  illa;  damnentur, 
cum  certam  sententiam  illa;  habuerint,  et 
securissimae  sint.  Deinde  mens  fidelium,  qui 
pro  defunctis  orant  vel  orari  cupiuut,  certe 
eo  fertur,  ut  animas  illas  juvent,  et  expe¬ 
diant  a  praesentibus  poenis  Purgatorii. 

Yerum  istae  objectiones  facile  diluuntur; 
nam  etsi  animae  Purgatorii  jam  acceperint 
primam  sententiam  in  judicio  particulari, 
eaqu§  sententia  liberae  sint  a  Gehenna  :  ta¬ 
men  adhuc  superest  judicium  generale,  in 
quo  secundam  sententiam  accepturae  sunt. 
Quocirca  Ecclesia  orans,  ne  in  judicio  ex¬ 
tremo  animae  illae  cadant  in  obscurum,  neve 
absorbeantur  a  tartaro,  non  orat  pro  ea  re 
quam  accepit,  sed  pro  ea,  quae  acceptura 
est. 

Ad  illud  vero  de  intentione  fidelium,  res¬ 
pondeo,  etiam  illi  intentioni  satisfieri ;  nam 
in  illa  oratione  utrumque  petitur,  nimirum, 
ut  liberentur  animae  illae  de  poenis  inferni, 
id  est,  Purgatorii,  quas  in  praesenti  patiun¬ 
tur,  et  postea  liberentur  a  sententia  damna¬ 
tionis  in  extremo  judicio  ferenda. 

Altero  solutio  est,  quod  Ecclesia  vere  orat 
quantum  ad  intentionem  suam,  ut  anima;  li¬ 
berentur  a  poenis  Purgatorii,  tamen  utitur 
eo  modo  loquendi,  quasi  animae  tunc  migra¬ 
rent  a  corpore,  et  in  periculo  essent  a;terna; 
salutis,  quia  commemorat,  et  repraesentat 
diem  depositionis  sive  obitus.  Ut  enim  in 
celebritatibus  festorumlncarnationis,  Natalis, 
Apparitionis,  Passionis,  Resurrectionis,  et 
Ascensionis  Domini  Ecclesia  ita  orat,  ac  si 
tunc  deberet  Christus,  vel  incarnari,  vel 
nasci  etc.  quia  repraesentat  illa  mysteria  ut 


praesentia,  et  tamen  non  intendit  ad  litteram 
precari,  ut  Verbum  carnem  assumat,  aut 
nascatur  de  Virgine  etc.  sed  ut  nobis  appli¬ 
cetur  fructus  eorum  mysteriorum  :  ita  quo¬ 
que  in  sacrificio  pro  defunctis,  quia  comme¬ 
moratur  dies  obitus  illorum,  Ecclesia  ita  pro 
illis  orat,  ac  si  tunc  morerentur;  et  tamen 
intendit  orare,  ut  liberentur  ab  inferno  eo 
modo,  quo  liberari  possunt,  id  est,  ut  non 
detineantur  diutius  in  illis  poenis,  vel  ut  re¬ 
frigerium  aliquod  doloribus  misceatur.  De¬ 
nique  quomodo  non  est  absurdum,  nunc  post 
mille  et  quingentos  annos  in  adventu  Do¬ 
mini  dicere  :  «  Rorate  coeli  desuper,  et  nu¬ 
bes  pluant  justum  ;  aperiatur  terra,  et  ger¬ 
minet  Salvatorem:  »  et  alia  multa  id  genus, 
ita  non  est  absurdum  pro  defunctis  dicere ; 
«  Libera  eas  de  ore  leonis,  ne  cadant  in  obs¬ 
curum  etc.  » 


CAPUT  VI, 

De  loco  Purgatorii. 

Sequitur  quaestio  quarta :  «  Ubi  sit  Purga¬ 
torium?  »  De  qua  qua;stione  nihil  Ecclesia 
definivit;  sunt  autem  multae  opiniones. 

Prima  quorumdam  qui  putant  ibi  animas 
purgari,  ubi  peccaverunt,  id  est,  variis  in 
locis,  et  quidem  quod  variis  in  locis  anima; 
purgentur,  satis  probabiliter  colligitur  ex 
Gregorio  lib.  IV.  Dialogorum  cap.  40.  et 
cap.  55.  qui  refert  animam  Paschasii,  et  cu- 
jusdam  alterius  in  balneis  quibusdam  pur¬ 
gatas.  Nec  non  ex  epist.  Petri  Damiani  de 
miraculis  sui  temporis,  ubi  describit  visio¬ 
nem  de  purgatione  animae  S.  Severini  in 
quodam  flumine.  At  quod  omnes  ibi  pu¬ 
niantur,  ubi  peccaverunt,  non  est  probabi¬ 
le;  nam  contingit  aliquem  in  multis  locis 
peccasse,  nec  est  verisimile  in  omnibus  illis 
purgandum.  Praeterea  visiones  '  praedictae 
contrarium  ostendunt ;  nam  Paschasius  Dia¬ 
conus  peccaverat  Romae  in  electione  Ponti¬ 
ficis,  purgabatur  autem  in  thermis  Puteola¬ 
nis,  et  S.  Sevqrinus  peccaverat  in  Palatio 
Imperatoris,  et  purgabatur  in  flumine. 

Secunda  opinio,  loca  animarum  non  esse 
corporalia  :  ita  Augustinus  lib.  XII.  de  Gen. 
cap.  33.  sed  retractavit  lib.  II.  rctract. 
cap.  24. 


110 


LIBER  II. 


Tertia,  loca  poenalia  animarum  esse  hunc 
mundum,  in  quo  animae  manent  in  corpore 
tamquam  in  carcere.  Hanc  refert,  et  refellit 
Irenaeus  in  fine  libri  V.  nam  Scriptura  dicit, 
animas  post  hanc  vitam  descendere  in  in¬ 
fernum,  ut  patet  Lucae  XVI  et  alibi. 

Quarta,  infernum  et  purgatorium  animae, 
nihil  esse  aliud  praeter  conscientiam  accu¬ 
santem  et  punientem  peccata  :  ita  Philo  in 
libro  de  congressu  quaerendae  eruditionis 
gratia,  et  Origenes,  ut  refert  Hieronymus  in 
epist.  ad  Avitum.  Haec  refellitur ;  nam  si 
ista  opinio  esset  vera,  non  minus  essemus 
nunc  in  inferno  vel  purgatorio,  quam  post 
mortem. 

Quinta  est,  infernum,  et  proinde  purgato¬ 
rium  (sunt  enim  loca  vicina)  fore  in  valle 
Josaphat.  Ita  refert  Chrysostomus  sensisse 
veteres  aliquos  hom.  de  praemiis  beatorum, 
tomo  III.  Similem  sententiam  refert  Gregorius 
lib.  IV.  Dialogorum  cap.  42.  forte  argumen¬ 
tum  istorum  fuit,  quia  Christus  passim  in¬ 
fernum  vocat  Gehennam,  Gehenna  autem 
est  vallis  quaedam  adeo  conjuncta  cum  valle 
Josaphat,  ut  pars  ejus  esse  videatur,  de 
quo  nomine  infra  dicemus. 

Sexta  opinio  est,  infernum  esse  statum 
animae  extra  corpus  ;  nam  dum  est  in  cor¬ 
pore  in  luce  versatur,  ut  ex  operibus  appa¬ 
ret  :  cum  de  corpore  exit,  nihil  amplius 
videre  potest  nisi  beata  sit,  et  istae  sunt  te¬ 
nebrae  exteriores  :  ita  refert  Theophylactus 
in  capit.  XVI.  Luc. 

Septima  est,  locum  poenalem  animarum 
non  esse  terram,  sed  aerem  istum  caligino¬ 
sum  ubi  Daemones  versantur  :  ita  Gregorius 
Nyssenus  in  lib.  de  anima,  et  resurrectione, 
et  Chrysostomus  homilia  de  praemiis  beato¬ 
rum,  et  Auctor  operis  imperfecti  in  Mat¬ 
thaeum  hom.  53.  cui  sententiae  favet  historia 
S.  Fursei  apud  Bedam  lib.  III.  historiae  An- 
glorum  cap.  19.  illo  enim  defuncto  cum  ab 
Angelis  in  coelum  deduceretur,  ostensi  sunt 
maximi  ignes  supra  aerem,  qui  servabantur 
(ut  Angelus  dicebat)  ad  mundi  conflagra¬ 
tionem,  et  inierim  examinabantur  ibi  homi¬ 
num  opera. 

Octava  est  communis  Scholasticorum,  Pur¬ 
gatorium  esse  intra  viscera  terrae,  inferno 
ipsi  vicinum.  Constituunt  onim  scholastici 
communi  consensu  intra  terram  quatuor  si¬ 
nus,  sive  unum  in  quatuor  partes  divisum, 
unum  pro  damnatis,  alterum  pro  purgandis, 
tertium  pro  infantibus  sine  Baptismo  obeun¬ 
tibus,  quartum  pro  justis,  qui  moriebantur 


ante  Christi  passionem,  qui  nunc  vacuus  re¬ 
manet  :  Quorum  sufficientia  sumitur  penes 
genera  poenarum,  sunt  enim  haec  omnia 
loca  poenalia  ;  omnis  autem  poena,  aut  est 
tantum  damni,  aut  etiam  sensus  ;  et  rursus 
aut  aeteraa,  aut  temporalis  :  pro  poena  ergo 
solius  damni  aeterna,  est  limbus  puerorum  ; 
pro  poena  solius  damni  temporali ,  erat 
limbus  Patrum  ;  pro  pcena  damni,  et  sensus 
aeterna,  est  infernus ;  pro  poena  damni  et 
sensus  temporali,  est  Purgatorium. 

Quia  vero  haec  omnia  fabulas  esse  Calvi¬ 
nus  dicit  lib.  II.  Instit.  cap.  10.  §.  9.  et  si¬ 
militer  discipulus  ejus  Beza  in  cap.  II.  Ac¬ 
tor.  et  Magister  ejus  Bucenis  in  cap.  XXVII. 
Matth._  de  singulis  probandum  est.  Ac  Pri¬ 
mum,  quod  intra  viscera  terrae  sit  locus  ali¬ 
quis  animarum,  qui  genei'ali  vocabulo  voca¬ 
tur  infernus,  demontratum  est  a  nobis  lib. 
IV.  de  Chx-isto  cap.  9.  inde  petat  Lector  si 
velit  plene  cognoscere,  quae  ad  hunc  locum 
pertinent. 

Porro  ad  argumenta,  quae  tunc  attulimus, 
accedant  variae  eruptiones  ignis,  quae  in 
terra  apparent,  quas  non  temere  B.  Grego¬ 
rius  putat  esse  indicia  quaedam  inferni,  in¬ 
tra  viscera  terrae  existentis  lib.  IV.  Dialogo¬ 
rum  cap.  35.  nam  in  eodem  lib.  cap.  30. 
scribit  se  certa  relatione  cognovisse,  eadem 
ipsa  hora,  qua  obiit  Rex  Theodoricus  Aria- 
nus,  visam  fuisse  animam  ejus  jactaid  in 
foveam  Vulcani,  quae  est  in  Sicilia,  et  Lau¬ 
rentius  Sui'ius  in  historia  anni  1537.  scribit 
circa  montem  Heclam  Insulae  Islandiae, 
unde  erumpunt  flammae,  et  audiuntur  quae¬ 
dam  quasi  tonitrua  horribilia,  saepe  appa¬ 
rere  animas,  quae  dicant  se  mitti  ad  illum 
montem.  Haec  de  inferis  in  genei*e. 

Nunc  de  singulis  locis.  Ac  primum  quod 
infernus  damnatorum  sit  in  profundissimis 
terrae  partibus,  probatur  Primo,  quia  intra 
viscera  terrae  est  infernus,  ut  jam  probavi¬ 
mus,  sed  Luc.  XVI.  anima  divitis  Epulonis 
dicitur  fuisse  in  inferno,  et  non  solum  in 
infeimo,  sed  etiam  in  loco  pi’ofundissimo, 
quandoquidem  ut  videret  Lazarum  ,  qui 
etiam  tunc  erat  in  locis  subterraneis,  sui'sum 
versus  aspicere  debuit.  Praeterea  ratio  ipsa 
dictat  ut  si  locus  beatorum  est  in  summo 
coelo,  locus  damnatorum  sit  in  loco  remotis¬ 
simo  a  coelo,  nihil  autem  i’emotius  centro 
terrae. 

Deinde,  quod  Purgatorium  sit  etiam  sub 
terra,  et  inferno  damnatonim  vicinum,  pro¬ 
batur  Primo  ex  illis  verbis  Actor.  II :  Solutis 

doloribus  inferni  (1),  quae  intelliguntur  ab 
Augustino  epist.  99.  de  poenis  Purgatorii, 
unde  etiam  Ecclesia  in  Missa  de  defunctis 
dicit :  «  Libera  animas  defunctorum  de  poe¬ 
nis  inferni,  et  de  profundo  lacu.  »  Secundo, 
id  confirmatur  ex  visione,  quam  refert  Beda 
lib.  V.  cap.  13.  historia},  ubi  aperte  visum 
est  Purgatorium  inferno  damnatorum  conti¬ 
guum.  Denique,  Theologi  fere  omnes  do¬ 
cent  eodem  in  loco  esse,  et  eodem  igne 
torqueri  damnatos ,  et  animas  Purgato¬ 
rii. 

Quod  autem  limbus  puerorum  sit  in  in¬ 
ferno,  probatur ;  nam  Concilium  Florenti¬ 
num  sessione  ultima  diserte  definit  tam  eos 
qui  moriuntur  cum  peccato  mortali,  quam 
eos  qui  cum  solo  originali,  mox  in  infer¬ 
num  descendere,  poenis  tamen  disparibus 
puniendos;  et  B.  Augustinus  lib.  IV.  de 
Baptismo  parvulorum  cap.  28.  et  lib.  V. 
hypognostici  dicit,  fidem  Catholicam  non 
nosse  nisi  duo  loca,  ubi  homines  sint  futuri 
perpetuo ;  coelum  beatorum ,  et  infernum 
damnatorum.  Est  tamen  communis  opinio 
Scholasticorum,  limbum  puerorum  esse  in 
loco  inferni  altiore,  quam  sit  Purgatorium, 
ita  ut  ad  eum  ignis  non  perveniat ;  quam 
secutus  est  Innocentius  III.  cap.  Majores, 
extra  de  Baptismo  :  sed  de  hac  re  alibi  dis¬ 
putandum  est. 

Quod  denique  limbus  Patrum  sit  in  infer¬ 
no,  sed  in  parte  suprema,  probatum  est  isa¬ 
tis  accurate  in  lib.  IV.  de  Christo  cap.  10. 
unum  solum  argumentum  repetemus,  quod 
in  eo  loco  nimis  breviter  tractatum  fuit. 
Igitur  lib.  I.  Reg.  cap.  XXVIII.  anima  Sa- 
muelis  de  locis  subterraneis  ascendere  visa 
est  :  Vidi,  inquit  Pythonissa,  Deos  ascendentes 
de  terra  (2). 

Respondebunt  adversarii  illum  non  fuisse 
vere  Samuelem,  sed  Diabolum  in  forma 
ejus,  ut  docent  Tertullianus  lib.  de  anima 
prope  finem.  Auctor  quajstionum  apud  Jus¬ 
tinum  qua;st.  52.  et  Auctor  quaestionum  ve¬ 
teris  Testamenti  quoest.  27.  apud  Augusti¬ 
num,  et  Auctor  librorum  de  mirabilibus  sa¬ 
crae  Scripturae  lib  II.  cap.  11.  Procopius  et 
Eucherius  in  hunc  locum  libri  Regum,  et 
Isidoruslib.  VIII.  etymologiar.  cap.  9.  qui  his 
rationibus  moventur. 

Primo,  quia  non  est  credibile  Samuelem 
subjectum  fuisse  Pythonissae  ,  nec  etiam 
sponte  venisse  ;  quia  artem  magicam  con- 


firmasset.  Secundo,  quia  Samuel  non  se 
adorari  passus  fuisset,  ut  illa  umbra  fecit. 
Tertio,  quia  non  dixisset  Sauli  :  «  Cras  tu, 
et  filii  tui  mecum  eritis.  »  Nec  enim  Saulis 
anima  ad  limbum  Patrum,  sed  ad  Gehen¬ 
nam  descensura  erat.  Quarto,  quia  Deus 
negavit  Sauli  responsum  per  Prophetas,  per 
oracula  et  per  somnia,  ut  in  eo  capite  dici¬ 
tur,  ergo  non  est  credibile  responsurum  po¬ 
stea  fuisse  per  Pythonissam. 

At  his  non  obstantibus,  tenendum  est, 
vere  Samuelis  animam  fuisse  eam  ,  qua} 
apparuit  et  proinde  vehementer  confirmari 
sententiam  nostram  de  loco  subterraneo 
animarum.  Nam  in  primis  auctores  citati 
sunt  omnes  aut  incerti,  aut  nimis  obscuri ; 
at  qui  contrarium  docent,  certi  et  claris¬ 
simi  sunt,  minirum  Josephus  lib.  VI.  antiq. 
cap.  15.  Justinus  in  Dialogo  cum  Tri- 
phone  ultra  medium,  Basibus  epistol.  80. 
ad  Eustathium  medicum.  Ambrosius  in 
cap.  I.  Lucae.  Hieronymus  in  cap.  VII. 
Isaiae,  et  Augustinus  lib.  de  cura  pro  mor¬ 
tuis  cap.  15.  Neque  obstat  quod  Augustinus 
lib.  II.  ad  Simplicianum  quaest.  3.  dubitave¬ 
rit  ,  an  fuerit  illa  anima  ,  nec  ne  ;  nam 
librum  de  cura  pro  mortuis  scripsit  poste¬ 
rius,  et  re  diligentius  considerata.  Praeter 
hos  veteres  idem  docent  recentiores  in  hunc 
locum,  Lyranus,  Abulensis,  Dionysius,  Gur- 
thusianus,  et  Gajetanus. 

Sunt  etiam  pro  hac  sententia  fortissimae 
rationes  :  Prima,  quia  Scriptura  perpetuo 
vocat  Samuelem,  eum,  qui  apparuit  :  Cum 
vidisset,  inquit,  mulier  Samuelem.  Et  rursum  : 
Dixit  Samuel  ad  Saul ;  et,  intellexit  ergo  Saul 
quod  Samuel  esset  (3).  At  certe  non  diceret, 
intellexit,  sed  cogitavit,  vel  putavit,  si  id 
non  esset  verum. 

Secunda,  quia  Eccles.  XLVI.  ponitur  in 
laudibus  Samuelis  quod  mortuus  propheta¬ 
verit,  et  annuntiaverit  regi  quae  ventura 
erant.  At  quaenam  laus  est  quod  Diabolus 
alicujus  speciem  assumat,  et  decipiat?  et 
hoc  est  argumentum  propter  quod  Augusti¬ 
nus  lib.  de  cura  pro  mortuis  asserit,  vere 
fuisse  Samuelem  illum,  qui  apparuit,  cujus 
testimonii  non  meminerat  cum  scriberet  ad 
Simplicianum. 

Tertia,  quia  praedixit  Sauli  futura,  quae 
Diabolus  scire  non  poterat,  nimirum  sequen¬ 
ti  die  eum  cum  filiis  periturum,  exercitum 
dissipandum,  Davidem  regnaturum  ete; 


(1)  Act.  II,  24.  -  (2)  I.  Reg.  XXVIII,  13.  -  (3)  I.  Reg.  XXVIII;  12,  15  et  14. 

Ultimo,  quia  rationes  contrariae  nihil  con¬ 
cludunt. 

Ad  Primum  dico,  Samuelem  non  venisse 
jussu  Pythonissae,  sed  jussu  Dei,  et  potius 
impedivisse  quam  confirmasse  artem  ma¬ 
gicam.  Praevenit  enim  Samuel  adventu  suo 
effectum  incantationis ;  et  contrario  modo 
ascendit  atque  alii  soleant,  qui  per  incanta¬ 
tionem  excitantur  :  et  haec  est  causa  cur 
Pythonissa  turbata  fuerit,  et  sibi  impositum 
diceret.  Si  enim  verum  est,  quod  Rabbini 
scribunt,  umbrae  mortuorum,  quae  vi  magi¬ 
cae  artis  evocantur,  capite  deorsum  verso 
ascendunt  :  Samuel  autem  recta  figura 
ascendit,  ita  ut  primum  caput,  deinde  pec¬ 
tus,  postremo  pedes  e  terra  emergere  visi 
sint. 

Ad  Secundum  dico,  illam  adorationem 
non  fuisse  latriam,  sed  reverentiam  debitam 
animae  Samuelis. 

Ad  Tertium  dico,  illud  :  Mecum  eritis ,  non 
significare,  in  sinu  Abrahae  eritis,  sed  me¬ 
cum  eritis  sub  terra,  id  est,  mortui  eritis  Y 
nam  cum  intfir  filios  Saulis  esset  etiam  Jo- 
nathas  justus  ,  non  erant  descensuri  ad 
eumdern  locum  Saul,  et  Jonathas,  et  tamen 
Samuel  dicit  in  genere  :  Mecum  eritis. 

Ad  Quartum  dico,  Deum  se  iratum  Sauli 
ostendere  voluisse,  idque  fecisse  tam  non 
respondendo  quando  interrogabatur,  quam 
respondendo  quando  non  interrogabatur  ; 
utrumque  enim  est  signum  irae.  Adde, 
quod  cum  Saul  interrogabat  Deum  ,  si 
Deus  respondisset,  potuisset  Saul  decli¬ 
nare  bellum,  et  poenam  sibi  a  Deo  paratam  ; 
at  cum  interrogavit  Pythonissam,  jam  erant 
omnia  parata,  et  acies  instructae,  et  in  con¬ 
spectu  positae,  ut  nullo  modo  praelium  de¬ 
trectari  posset.  Tunc  ergo  -Deus,  ut  magis 
puniret  Saulem,  praedixit  ei  per  Prophetam 
interitum  suum,  et  filiorum,  et  totius  exer¬ 
citus. 

Habemus  igitur,  Purgatorium,  Infernum, 
ac  limbos  Patrum  et  puerorum,  loca  subter¬ 
ranea  esse. 


CAPUT  VII. 

Sitne  post  hanc  vitam  aliquis  locus  pro  anima- 

bus  justis  praeter  Coelum  et  Purgatorium. 

De  praedictis  receptaculis  subterraneis  ani¬ 
marum,  duo  quaedam  a  Theologis  tractari 
solent,  quae  hic  breviter  inserere  placuit, 
plenioris  doctrinae  causa.  Primo,  quaerunt, 
an  praeter  haec  loca  sil  aliquis  alius  locus, 
ubi  retineantur  animae  antequam  ad  regnum 
coelorum  pei-vcniant.  Secundo,  an  ex  his 
locis  egredi  possint. 

Quantum  ad  Primum,  difficultas  est  satis 
magna,  quia  ex  una  parte  omnes  Theologi 
docent,  non  esse  alia  receptacula  praeter 
quatuor  numerata,  et  Concilium  Florentinum 
sess.  ult.  definit,  animas,  quae  nihil  purgan¬ 
dum  habent,  mox  recipi  in  coelum.  Ex  alte¬ 
ra  parte  narrat  Beda  lib.  Y.  hist.  cap.  13. 
visionem  valde  probabilem,  cui  ipse  fidem 
adhibere  non  dubitavit.  Fuit  autem  in  illa 
ostensum  cuidam  animae,  quae  ad  corpus 
postea  rediit,  praeter  infernum  et  purgato¬ 
rium,  et  regnum  coelorum,  quoddam  quasi 
pratum  florentissimum,  lucidissimum,  odo¬ 
ratum,  amoenum,  in  quo  degebant  animae 
quae  nihil  patiebantur,  sed  tamen  ibi  mane¬ 
bant,  quia  nondum  idoneae  erant  visioni 
beatae  :  cui  revelationi  multas  alias  confor¬ 
mes  adducit  Dionysius  Carthusianus  in  Dia¬ 
logo  de  judicio  particulari  art.  31.  et  Ludo- 
vicus  Blosius  Monili  spirituali  cap.  13. 

Videtur  mihi  dicendum,  non  esse  impro¬ 
babile  talem  aliquem  locum  reperiri,  ccete- 
rum  ejusmodi  locum  ad  Purgatorium  perti¬ 
nere.  Etsi  enim  ibi  nulla  sit  poena  sensus, 
tamen  est  poena  damni  :  poena  autem  non 
convenit  nisi  animae,  quae  nondum  plene 
purgata  est,  itaque  erit  locus  ille  mitissi¬ 
mum  Purgatorium,  et  quasi  carcer  quidam 
senatorius,  atque  honoratus. 

IIoc  tamen  addendum  est,  animas,  quae 
in  eo  loco  morantur,  non  solum  carere  bea- 
titudine,  sed  etiam  affligi,  ac  torqueri  ex 
illa  dilatione  beatitudinis.  Dixi  autem,  mihi 
non  videri  improbabile,  talem  aliquwm  lo¬ 
cum  reperiri,  quia  S.  Thomas  in  IV.  sent. 
dist.  21  quaest.  I.  art.  I.  scribit,  in  iis  quae 
de  Purgatorio  determinata  non  sunt  ab  Ec¬ 
clesia,  standum  esse  iis  quae  sunt  magis 

conformia  dictis  et  revelationibus  Sancto¬ 
rum.  Movit  me  etiam  auctoritas  Joann.  de 
Turrecremata  doctissimi  atque  optimi  Car¬ 
dinalis,  qui  in  prologo,  qui  praemittitur  Re¬ 
velationibus  S.  Birgittae,  cum  diligenter  ex- 
endisset  eas  revelationes,  affirmare  non 
ubitavit  S.  Birgittae  convenire  id,  quod  di¬ 
citur  Judith.  VIII.  omnia  quae  locuta  es, 
vera  sunt,  et  non  est  in  sermonibus  tuis 
ulla  reprehensio.  Scribit  autem  S.  Birgitta 
lib.  IV.  cap.  124.  animam  quamdam  in  Pur¬ 
gatorio  nullam  aliam  poenam  habuisse,  nisi 
dolorem  ex  desiderio  dilatae  felicitatis. 


CAPUT  VIII. 

Num  ex  receptaculis  suis  dnimce  defunctorum 
egredi  valeant , 

Alterius  autem  quaestionis  triplex  esse 
potest  sensus.  Primus,  an  possint  exire  num- 
quam  rediturae,  quia  nimirurn  transferantur 
de  uno  receptaculo  ad  aliud.  Secundus,  an 
possint  exire,  ut  rursum  redeant  ad  suum 
locum.  Tertius,  an  possint  ita  egredi,  ut  hic 
nobiscum  iterum  vivant. 

Quantum  ad  primum  sensum,  facile  res¬ 
ponderi  potest ,  ex  inferno  damnatorum  , 
limboque  puerorum  non  dari  regressum  ;  ex 
Purgatorio,  limboque  Patrum  dari;  sunt 
enim  animae  impiorum  damnatae  ad  perpe¬ 
tuos  carceres,  et  ignes  Gehennae,  et  similiter 
animae  puerorum  ad  perpetuum  exilium,  et 
tenebras.  Animae  autem  sanctorum  Patrum 
damnatae  erant  ad  exilium  temporale, et  ani¬ 
mae  Purgatorii  ad  carceres  temporales.  Ra¬ 
tio  est,  quia  causa  carceris,  vel  exilii  dam¬ 
natorum  est  culpa  mortalis  actualis,  vel 
originalis,  quae  numquam  remittetur  ;  causa 
autem  exilii  Patrum  fuit  debitum  temporale 
contractum  ex  peccato  primi  parentis ;  ille 
enim  suo  peccato  coelum  clauserat,  quod 
aperiri  non  potuit,  nisi  Christi  sanguine 
reipsa  effuso ;  causa  vero  Purgatorii  est  rea¬ 
tus  temporalis  poenae,  quae  necessario  finem 
habet. 

Contra  hoc  tamen  est  auctoritas  Joannis 
Damasceni,  qui  in  oratione  demortuis  dicit, 
orationibus  S.  Theclaj  liberatam  de  inferno 
animam  Falconilke  cujusdam  foeminae  paga¬ 
nae,  et  orationibus  S.  Gregorii  Papae  animam 
Trajani  Imperatoris. 

Tom.  III. 

Respondeo  :  si  haec  historia  defendi  de¬ 
beat,  oportere  dicere,  Trajanum  non  fuisse 
damnatum  absolute  ad  inferos,  sed  solum 
punitum  in  inferno  secundum  praesentia 
ejus  demerita  ,  et  suspensam  sententiam 
propter  praevisas  B.  Gregorii  preces;  et 
praeterea  non  immediate  ex  inferno  ad  coe¬ 
lum  transisse,  sed  prius  corpori  unitum,  et 
tunc  baptizatum ,  et  poenitentiam  in  hac 
vita  egisse.  Ista  enim  est  communis  solutio 
B.  Thomoe,  Durandij  Richardi,  et  aliorum 
in  IV.  dist.  45.  Quia  tamen  Trajanum  resur¬ 
rexisse,  sine  teste  dicitur,  nec  enim  ullus 
veterum  hujus  rei  meminit,  et  repugnat  hoc 
sententiae  Damasceni,  qui  satis  aperte  docet 
de  inferno  ad  coelum  transisse,  non  autem 
ad  hanc  vitam  rediisse  Trajanum,  et  si  poe¬ 
nitentiam  egit,  in  inferno  illam  egisse  :  Cum 
tamen  solius  Damasceni  auctoritate  nitantur 
auctores  citati,  ideo  magis  propendeo  in 
sententiam  Melchioris  Cani,  qui  lib.  XI.  de 
locis,  cap.  2.  simpliciter  improbat  hanc  his¬ 
toriam  ut  confictam ,  et  Dominici  a  Soto, 
qui  in  IV.  dist.  45.  qusest.  II.  art.  2.  dicit, 
hanc  historiam  sibi  creditu  durissimam  esse, 
non  obstante  Apologia  Alphonsi  Ciaconii, 
pro  hac  historia  ante  hoc  triennium  edita. 
Rationes  autem,  quibus  moveor,  sunt  qua- 
tuor. 

Prima,  quia  quotquot  hanc  historiam  ad¬ 
miserunt,  id  fecerunt  propter  Damasceni 
auctoritatem ;  at  librum  illum  non  esse 
Damasceni,  facile  probari  potest ;  nam  in 
eo  libro  auctor  non  solum  dicit  Trajanum, 
et  Falconillam  ab  inferno  damnatorum  ad 
regnum  coelorum  transivisse ,  sed  etiam 
multos  alios,  qui  in  infernum  descenderant, 
quia  fide  divina  caruerint,  a  Christo  con¬ 
versos,  et  salvatos  quando  ad  inferos  des¬ 
cendit  :  quod  et  per  se  erroneum  est,  et 
contrarium  verbis  Damasceni  lib.  II.  de  fide, 
c.  4.  ubi  dicit  hominibus  id  esse  mortem, 
quod  fuit  Angelis  casus. 

Secunda  ratio  est,  quia  nullus  auctor  La¬ 
tinus  historiaj  ejus  meminit,  ut  Paulus  Dia¬ 
conus,  Anastasius  Bibliothecarius,  Marianus 
Scotus,  Ado,  ac  ne  ipse  quidem  Beda,  qui 
Beati  Gregorii  studiosissimus  fuit.  Imo  in 
ipsa  Romana  Ecclesia,  et  ejus  archi viis  nulla 
hujus  rei  memoria  exstabat,  quando  Joan- 
nes  Diaconus  vitam  Beati  gregorii  scripsit. 
Ipse  enim  vitam  Beati  Gregorii  ex  archiviis 
Romanis  diligentissime  collegit ,  et  tamen 
lib.  II.  cap.  4 i.  dicit,  hanc  historiam  de 
Trajano  repertam  in  Ecclesia  quadam  An- 

glorum,  nec  fidem  certam  illi  habitam  a 
Romanis. 

Tertia,  quia  R.  Gregor.  Iib.  XXXIY.  mor. 
c.  13.  alias  16.  diserte  docet,  non  posse 
orari  pro  infidelibus  defunctis,  quemadmo¬ 
dum  nec  pro  Diabolo,  quandoquidem  in 
eadem  Aeterna,  et  irrevocabili  damnatione 
sunt;  Quomodo  ergo  credibile  est  eum  id 
fecisse?  Respondet  Abulensis  qusest.  57.  in 
IY.  Iib.  Regum,  ideo  Gregorium  peccasse 
mortaliter  orando  pro  Trajano.  Sed  absur¬ 
dissimum  est  et  fere  blasphemum,  cum  con¬ 
stet  Gregorium  virum  fuisse  non  modo 
sanctissimum, verum  etiam  prudentissimum. 
Deinde  si  peccavit  mortaliter  orando,  quo¬ 
modo  fuit  exauditus?  Num  Deus  placatur, 
quando  offenditur?  Respondet  Ciaconius,non 
peccasse  Gregorium  orando,  sed  meruisse 
potius*  quia  licet  ordinarie  non  liceat  orare 
pro  damnatis ,  tamen  licet  ex  peculiari 
instinctu  divino. 

At  contra.  Eadem  historia  refert  Grego¬ 
rium  propter  hoc  peccatum  punitum  fuisse 
perpetuo  dolore  stomachi,  et  pedum.  Res¬ 
pondet  ipse,  hunc  dolorem  non  datum  Gre- 
gorio  in  poenam,  sed  ne  elatio  illi  subreperet. 
At  contra :  nam  Petrus  Diaconus,  quem  ipse 
citat  ex  libro  quodam  bibliothecae  Vaticanae, 
dicit,  Gregorio  ab  Angelo  dictum  fuisse, 
quod  quia  praesumpserat  hoc  petere,  labo¬ 
raret  usque  ad  mortem  dolore  etc.  ergo  in 
poenam  peccati,  nam  praesumptio  peccatum 
fest. 

Quarta  ratio  est,  quia  argumenta  Giaconii 
non  concludunt ;  ipse  enim  nititur  praecipue 
his  testibus.  Primo ,  testimonio  Petri  et 
Joannis  Diaconorum  Gregorii,  quod  exstare 
dicit  in  bibliotheca  Vaticana.  Secundo,  tes¬ 
timonio  innominati  auctoris,  qui  scripsit 
vitam  B.  Gregorii,  quae  praeponitur  operi¬ 
bus  ejus  impressis  Basilese  anno  1564,  qui 
auctor  videtur  vixisse  tempore  ipsius  Gre¬ 
gorii.  Tertio,  testimonio  Damasceni.  Quarto, 
testimonio  Joannis  Diaconi,  lib.  II.  cap.  44. 
vitse  B.  Gregorii.  Quinto,  testimonio  B.Tho- 
mse.  Sexto,  testimonio  S.  Birgiltoe.  Septimo, 
testimonio  Mechlildis. 

Primum  testimonium  mihi  valde  suspec¬ 
tum  est;  nam  si  illud  esset  vere  Petri  Dia¬ 
coni,  non  diceret  Joannes  Diaconus,  histo¬ 
riam  hanc  non  exstare  in  Romana  Ecclesia, 
sed  solum  apud  Anglos.  Praeterea  iste  Petrus 
dicit,  Gregorium  a  Deo  petivisse,  ut  quot¬ 
quot  sepelirentur  in  Ecclesia  S.  Andrece  in 
clivo  Scauri,  non  possent  damnari,  dummo¬ 


do  lidem  tenuerint  Christianam,  et  impetra¬ 
visse.  At  certe  Gregoriusvir  prudentissimus 
numquam  ita  orasset ;  nam  vel  intelligit  de 
fide  informi,  vel  de  formata;  si  de  informi, 
ergo  voluisset  salvari  homines  morientes 
sine  charitate,  quod  quis  credat?  si  de  for¬ 
mata,  non  erat  opus  id  petere;  nam  ubi¬ 
cumque  sepeliatur,  qui  moritur  cum  chari¬ 
tate,  damnari  non  potest.  Adde,  quod  totum 
illud  fragmentum  redolet  novitatem,  et 
proinde  supposititium  videtur  :  vocat  enim 
Gregorium  divum,  quod  nomen  eo  tempore 
erat  inusitatum.  Item  anteponit  Cardinales 
Episcopis  ;  quod  repugnat  Joanni  Diacono, 
qui  in  vita  S.  Gregorii  scribit,  ex  Cardinali¬ 
bus  consuevisse  promoveri  a  Gregorio  mul¬ 
tos  ad  Episcopatum,  ut  ad  gradum  altiorem, 
alia  quoque  habet  non  pauca  signa  novi¬ 
tatis. 

Secundum  testimonium  nihil  novi  adfert; 
auctor  enim  ille  sine  nomine  non  vixit  tem¬ 
pore  S.  Gregorii,  sed  posteriore  tempore ; 
redegit  enim  in  compendium  vitam  S.  Gre¬ 
gorii,  quam  scripserat  fusissime  Joannes 
Diaconus.  . 

Tertium  testimonium  jam  est  rejectum. 

Quartum  est  contra  ipsum  Ciaconium;  nam 
Joannes  Diaconus  dicit,  animam  Trajani 
non  esse  liberatam  de  inferno,  sed  solum  id 
obtinuisse,  ut  in  inferno  existens  non  pate¬ 
retur  poenam  ignis,  Ciaconius  autem  vult 
eam  in  crnlo  beatam. 

Quintum  est  etiam  contra  ipsum*  nam 
B.  Thomas  ubi  ex  professo  hoc  tractat,  ni¬ 
mirum  in  IV.  dist.  45.  quaest.  2.  probabilis¬ 
simum  putat  animam  Trajani  liberatam 
solum  a  poenis  inferni  usque  ad  diem  judicii, 
ac  deinceps  cruciandam  cum  CAeteris. 

Sextum  est  valde  obscurum  ;  nam  S.  Bir- 
gitta  non  dicit  Trajanum  esse  salvum,  sed 
solum  elevatum  ad  gradum  altiorem,  ubi 
indicat  in  inferno  aliquid  salutis  recepisse. 

Septimum  est  expresse  contra  ipsum ;  nam 
Mecbtildis  dicit,  se  petivisse  a  Domino  quid 
egerit  cum  animabus  Samsonis,  Salomonis, 
Origenis  et  Trajani ,  et  responsum  esse  , 
Deum  velle  esse  omnibus  incognitum,  quid 
sua  liberalitas  cum  illis  egerit.  Si  ergo  Deus 
vult  esse  incognitum,  non  est  credendum 
auctoribus,  qui  asserunt  Trajanum  esse  in 
coelo.  Adde,  quod  Deus  in  hac  revelatione 
conjungit  Trajanum  cum  Origene  ;  At  in 
Prato  spirituali,  quod  citatur  a  VII  Synodo 
etaJoanne  Diacono  lib.  II.  cap.  45.  vitae 
B.  Gregorii,  narratur  alia  revelatio,  qua 

Origenes  visus  est  in  Gehenna  ignis  cum 
Ario  et  Nestorio,  etV  Synodus  cap.  44.  dicit 
anathema  Origeni  sicut  Ario,  Nestorio,  et 
cceteris  haereticis. 

Quantum  ad  secundum,  quidam  existi¬ 
mant  animas  non  posse  unquam  de  suis  re¬ 
ceptaculis  egredi,  sed  omnes  apparitiones 
esse  Daunonum,  qui  fingunt  se  esse  animas 
de  Purgatorio  exeuntes,  et  suffragia  postu¬ 
lantes.  Ita  Tertullianus  lib.  de  anima  circa 
fin.  et  auctor  quajstionum  ad  Antiochum 
quoest.  41.  et  13.  idem  videntur  dicere  Chry- 
sostomus  homil.  29.  in  Matth.  et  homil.  2. 
et  4.  de  Lazaro,  et  Theophylactus  in  cap. 
VIII.  Matth.  quamquam  hi  duo,  si  bene  le¬ 
gantur,  non  dicunt,  nullo  modo  posse  ani¬ 
mas  egredi  ad  nos,  sed  non  posse  egredi  pro 
arbitrio  suo,  nec  verti  in  Daemones,  nec  va¬ 
gari  inter  nos  more  Daemonum.  Haeretici 
hujus  temporis  omnes  apparitiones  anima¬ 
rum  rident,  tamquam  Daemonum  illusiones, 
praecipue  Magdeburgenses. 

Verissima  tamen  est  Augustini  sententia, 
lib.  de  cura  pro  mortuis,  cap.  15.  et  16. 
nimiae  impudentiae  esse  negare  animas  in¬ 
terdum  ad  nos  redire  Deo  jubente,  vel  per¬ 
mittente.  Habemus  enim  testimonia  gravis¬ 
simorum  auctorum,  de  regressu  animarum 
ex  omnibus  receptaculis,  praeterquam  ex 
limbo  puerorum.  Nam  quod  ex  coelo  animae 
beatae  ad  nos  aliquando  veniant,  sunt  exem¬ 
pla  certissima  apud  Eusebium lib.  VI.  histor. 
cap.  5.  Augugtinum  de  cura  pro  mortuis, 
cap.  46.  Sulpitium  invita  Martini,  Pauli- 
num  in  vita  Ambrosii,  Theodoretum  lib.  V. 
histor.  cap.  24.  Gregorium  lib.  III.  Dialogor. 
cap.  24.  et  25.  et  in  VII  Synodo,  act.  4. 

Quod  ex  limbo  Patrum  apparuerint  ani¬ 
mae  probat  Augustinus  lib.  de  cura  pro  mor¬ 
tuis,  c.  Io.  et  16. ex  lib.  I.  Regum, c.  XX VIII 
ubi  Samuelis  anima  apparuit  Sauli,  et  ex 
Matth.  XVII.  ubi  Moses  apparuit  cum  Elia 
in  monte  Thabor ;  quamvis  enim  Hilarius  in 
hunc  locum,  et  Ambrosius  lib.  I.  de  Gain, 
cap.  2.  dicunt,  Mosem  adhuc  vivere,  tamen 
contrarium  expresse  habetur  Deuteron.  ult. 
et  Josue  I. 

Quod  ex  Purgatorio  apparuerint ,  sunt 
exempla  apud  Gregorium  lib.  IV.  Dialogor. 
cap.  40.  et  55,  et  alios  auctores  supra  cita¬ 
tos.  Quod  denique  ex  inferno,  probat  multis 
exemplis  auctor  librorum  de  proprietatibus 
apum,  et  idem  apparet  ex  illa  apparitione 
Doctoris  Parisiensis  in  vita  B.  Brunonis,  qui 
post  triduum  a  morte,  dixit  se  eondemna- 

tum.  Credibile  est,  animam  illam  mox  a 
morte  in  infernum  descendisse,  sed  tamen 
ter  apparuisse,  et  primo,  manifestasse  suam 
accusationem.  Secundo,  suum  judicium. 
Tertio,  suam  damnationem,  ut  hoc  modo 
pluribus  innotesceret  hoc  exemplum. 

Quantum  ad  tertium,  quod  aliqui  ex  Pur¬ 
gatorio  vel  limbo  Patrum  fuerint  ad  vitam 
revocati,  nulli  dubium  esse  potest.  Nam 
mortui,  quos  excitarunt  Elias,  Elisaeus,  Do¬ 
minus  Christus,  et  Petrus,  et  Paulus,  cum 
fideles  fuerint,  creduntur  fuisse  in  Purga¬ 
torio,  aut  in  limbo :  Neque  ullum  sequitur 
inconveniens,  si  ex  his  locis  aliqui  resurgant, 
siquidem  hoc  nihil  aliud  est,  quam  mutare 
illis  exilium,  vel  carcerem. 

Dices :  at  jam  erant  certi  de  sua  salute, 
et  per  resurrectionem  fient  incerti.  Respon¬ 
det  bene  Abulensis  qusest.  57.  in  IV  Regum, 
omnes  eos  qui  ex  Purgatorio  aut  limbo  Pa¬ 
trum  in  vitam  revocati  fuerunt,  sine  dubio 
confirmatos  fuisse  in  gratia,  ut  nullo  modo 
perire  potuerint,  quia  alioqui  injuria  illis 
facta  fuisset. 

Quod  autem  ex  coelo,  aut  inferno  damna¬ 
torum  revocari  possent  ad  vitam,  videretur 
incredibile,  nisi  exstarent  exempla,  quae  ne¬ 
gari  non  possunt.  Nam  B.  Gregorius  lib.  I. 
Dialogor.  cap.  9.  scribit,  a  S.  Fortunato 
excitatum  fuisse  Marcellum  quemdam  virum 
sanctum,  qui  ab  Angelis  in  optimum  locum 
ductus  fuerat.  Et  cap.  12.  scribit,  a  S.  Se¬ 
vero  excitatum  quemdam  virum  pessimum, 
qui  a  Dajmonibus  in  infernum  deducebatur. 
Hegesippus  scribit  lib.  III.  c.  2.  B.  Petrum 
excitasse  affinem  quemdam  Caesaris  Ethni¬ 
cum  a  morte.  Nec  dubitari  potest ,  quin 
Apostoli  aliquos  Ethnicos  excitarint.  Maxi¬ 
mus  serm.  2.  de  sancta  Agnete,  dicit,  ab  ea 
excitatum  filium  praefecti,  qui  in  peccato 
mortali  obierat.  Et  Evodius  libro  I.  de  mi¬ 
raculis  S.  Stephani,  dicit,  puerulum  mor¬ 
tuum  ante  Baptismum,  ad  reliquias  S.  Ste¬ 
phani  excitatum. 

Dico  igitur,  beatos  jam  existentes  non 
posse  revocari  ad  vitam.  Siquidem  beatitudo 
includit  certitudinem  de  non  amittenda  un¬ 
quam  foelicitate,  ut  B.  Augustinus  docet  de 
corrept.  et  gratia,  cap.  10.  et  ratio  est  ma¬ 
nifesta,  quia  beatitudo  est  status  omnium 
bonorum  aggregatione  perfectus;  non  habet 
autem  omnia  bona,  qui  non  habet  illam 
certitudinem.  Si  igitur  aliqui  sancti  viri 
redierunt  ad  corpus,  non  fuerunt  beati,  sed 
Deus  prtevidens  eorum  excitationem,  distu- 

Iit  eorum  beatificationem,  et  interim  deti¬ 
nuit  eos  in  optimo  aliquo  loco,  ut  accidit 
Marcello  illi,  de  quo  Gregorius  loquitur. 

De  damnatis  similiter  dico ,  damnatum 
absolute  ad  poenas  aeternas,  non  posse  re¬ 
vocari  ad  vitam,  quoniam  alioqui  fieret  in¬ 
certa  impiorum  damnatio ;  et  sane  B.  Au¬ 
gustinus  lib.  XXI.  de  civit.  Dei,  cap.  24. 
nimia;  praesumptionis  esse  dicit  asserere, 
eos  non  mansuros  perpetuo  in  igne,  quibus 
Veritas  dicit :  Ite  in  ignem  a> ternum.  Dicit 
autem  hoc  Veritas  omnibus,  quos  damnat 
tam  in  particulari,  quam  in  universali  judi¬ 
cio.  Praeterea  nullus  esset  damnatorum,  qui 
non  posset  sperare  salutem,  et  pro  quo  non 
possemus  orare.  Nunc  enim  non  oramus  pro 
infidelibus  damnatis,  quia  secundum  fidem 
credimus  eos  non  posse  salvari;  at  si  pos¬ 
sunt  saltem  ex  privilegio  salvari,  certe 
pro  illis  orandum  esset,  sicut  in  hoc  mundo 
oramus  pro  obstinatis  in  malo,  ut  Deus  det 
illis  gratiam  efficacem,  quae  certe  non  datur, 
nisi  ex  privilegio  :  loquimur  enim  non  de 
quacumque  gratia  efficaci,  sed  de  illa,  qua 
convertuntur  ii,  qui  oppugnant  cognitam  ve¬ 
ritatem,  qui  dicuntur  peccare  in  Spiritum 
Sanctum,  et  quorum  peccatum  dicitur  irre¬ 
missibile,  quia  rarissime  et  difficillime  remit¬ 
titur,  quomodo  dicitur  morbus  incurabilis, 
qui  non  nisi  miraculo  curatur. 

Sed  objicit  Abulensis  qumst.  57.  in  IV. 
lib.  Regum,  ei,  qui  excitatur  ab  inferno 
damnatorum,  non  remittitur  neque  culpa, 
neque  poena  'per  ipsam  excitationem,  neque 
aliud  miraculum  hic  necessarium  est,  quam 
simplex  mortui  resuscitatio  :  ergo  fieri  po¬ 
test,  ut  tales  i’edeant.  Respondeo  :  non  re¬ 
mitti  culpam,  neque  poenam,  sed  dari  bene¬ 
ficium  eequivalens,  quia  ponitur  in  statu,  in 
qqp  poterit  a  culpa  et  poena  liberari:  ex  quo 
sequuntur  omnia  absurda  supra  dicta,  quod 
non  erit  certa  impiorum  damnatio  :  quod  illi 
sperare  poterunt :  quod  licebit  pro  eis  orare. 

Ad  illa  exempla,  qua;  adferuntur,  respon¬ 
det  Sotus  in  IV.  dist.  45.  qua;st.  II.  art.  2. 
omnes  Ethnicos,  quo  Apostoli  excitarunt, 
laborasse  ignorantia  invincibili  fidei,  et 
proinde  in  Purgatorio  fuisse. 

At  quid  respondebit  Sotus  Ambrosio,  qui 
serm.  90.  et  Maximo,  qui  serm.  2,  dicunt, 
beatam  Agnetem  excitasse  filium  Praefecti, 
quem  Diabolus  necaverat,  cum  voluisset 
ipsam  virginem  sanctam  stuprare?  Igitur 


dico,  eos  qui  sunt  excitati,  cum  mererentur 
poenas  aeternas,  non  fuisse  damnatos,  sed 
suspensam  eorum  sententiam,  et  interim 
punitos  secundum  praesentem  justitiam,  ut 
B.  Thomas  docet  in  IV.  sentent.  dist.  45. 
quaest.  II.  artic.  2.  quomodo  etiam  respon¬ 
det  Richardus,  Durandus,  et  alii  ibidem. 


CAPUT  IX. 

I)e  tempore  quo  durat  Purgatorium. 

Jam  vero  de  tempore,  quo  Purgatorium 
permanebit,  duo  sunt  errores  extremi.  Pri¬ 
mus  error  est  Origenis,  qui  extendit  tempo¬ 
ra  Purgatorii  ultra  diem  reswrectionis  ;  ita 
enim  habet  homil.  14.  in  Lucam  :  «  Ego  pu¬ 
to,  inquit,  quod  et  post  resurrectionem  ex 
mortuis  indigeamus  Sacramento  eluente  nos, 
atque  purgante,  nemo  enim  absque  sordi¬ 
bus  resurgere  poterit.»  Hic  tamen  est  error 
exploratus;  namB.  Augustinus  lib.  XXI.  de 
civit.  Dei,  cap.  16:  «  Purgatorias  poenas, 
inquit,  nullas  futuras  opinetur,  nisi  ante  il¬ 
lud  ultimum,  tremendumque  judicium.  »  Et 
ratio  est,  quiaDominus  Matth.  XXV.  in  judi¬ 
cio  solum  duos  ordines  hominum  dicit  futu¬ 
ros,  unum  beatorum,  alterum  damnatorum. 

Dices :  Anima  non  peccavit  sola,  sed  si¬ 
mul  cum  corpore,  igitur  simul  cum  corpore 
purgari  debet ;  proinde  post  resurrectio¬ 
nem  homines  purgabuntur.  Respondeo :  si 
argumentum  concluderet,  probaret  etiam, 
animam  separatam  non  posse  puniri  in  in¬ 
ferno,  nec  voluptatibus  in  coelo  frui,  contra 
Evangelium  Lucae  XVI :  Crucior  in  hac  flam¬ 
ma.  Et  Luca;  XXIII :  Hodie  mecum  eris  in 
Paradiso  (1). 

Dico  igitur,  merito  puniri  animam  etiam 
solam,  quia  ipsa  est  subjectum  ct  causa  ef¬ 
ficiens  peccati ;  nam  sunt  quaedam  opera 
hominum,  qua;  non  possunt  fieri,  nisi  a  toto 
composito,  nec  recipi,  nisi  in  totum  compo¬ 
situm,  ut  illa  omnia  quae  fiunt  a  potentiis 
organicis,  ut  loqui,  videre,  audire  etc.  et  ta¬ 
lia  dissoluto  composito  non  inveniuntur  am¬ 
plius;  et  si  quidem  tale  esset  peccatum,  ar¬ 
gumentum  plane  concluderet :  At  non  ita 
est;  peccatum  enim  est  actus  liberi  arbitrii, 
ef  ideo  a  sola  voluntate  proprie  fieri  dici¬ 
tur,  et  in  sola  voluntate  formaliter  inveni- 


(1)  Luc.  XVI.  24;  XXIII.  43. 

ur  ;  dissoluto  ergo  homine,  peccatum  inte¬ 
gre,  et  solum  reperitur  in  voluntate,  et  per 
illam  in  anima,  non  autem  in  carne  mortua. 
Ibi  autem  puniri  vel  purgari  debet,  ubi  in¬ 
venitur. 

Adde  etiam,  quod  caro  suo  modo  quoque 
punitur;  nam,  ut  anima  separata  punitur 
poena  damni,  quia  caret  visione  Dei,  et  poe¬ 
na  sensus,  quia  torquetur  igne  ;  ita  caro  pu¬ 
nitur  poena  damni,  quia  caret  vita  et  poena 
sensus,  licet  improprie,  quia  paulatim  pu¬ 
trefit,  et  in  cineres  redigitur.  Tamen  prior 
solutio  est  melior;  nam  etiam  corpora  Sanc¬ 
torum  haec  patiuntur,  qui  tamen  purgatione 
non  egent. 

Alter  error  est  Lutheri,  qui  e  contrario 
nimis  breve  efficit  Purgatorium.  Vult  enim 
omnes  peccati  reliquias  dolore  mortis  pur¬ 
gari  in  iis,  qui  in  fide  moriuntur,  et  ideo 
nullum  aliud  esse  Purgatorium,  praeter 
mortem.  Hic  error  facile  refelli  potest;  nam 
per  reliquias  peccatorum,  vel  intelligitur  fo¬ 
mes,  vel  mali  habitus  contracti,  vel  reatus 
poenae  temporalis.  Et  peccata  venialia  ;  haec 
enim  sola  et  omnia  remanere  possunt  in  ho¬ 
mine,  justificato  ex  iis,  quae  ad  peccatum 
pertinent,  et  proinde  reliquiae  peccatorum 
dici  possunt.  Ac  primum,  fomes  tollitur  qui¬ 
dem  in  morte,  quia  tunc  extinguitur  sen¬ 
sualitas,  sed  non  propter  fomitem  nos  Pur¬ 
gatorium  constituimus ;  alioqui  etiam  pueri 
baptizati  morientes,  deberent  purgatorias 
poenas  pati,  cum  Baptismus  eis  non  abstu¬ 
lerit  fomitem.  At  Augustinus:  ib.  XXI.  de 
civit.  Dei,  cap.  16,  diserte  docet,  ejusmodi 
pueros  nullas  pati  purgatorias  poenas.  Mali 
autem  habitus,  qui  in  voluntate  existunt, 
non  necessario  extinguuntur  per  mortem, 
quandoquidem  sunt  in  potentiis,  quae  orga¬ 
no  non  sunt  alligatae,  ut  patet.  Nec  tamen 
propter  hujusmodi  habitus  constituimus 
Purgatorium  ;  nam  alioqui  sequeretur,  adul¬ 
tos,  qui  post  multos  malos  habitus  con¬ 
tractos  baptizantur,  .et  statim  moriuntur,  vel 
certe  pro  Christo  occiduntur,  non  posse  sal¬ 
vari,  nisi  per  Purgatorium,  quia  nec  Baptis¬ 
mus,  nec  Martyrium  dissolvit  ejusmodi  ha¬ 
bitus.  Videmus  enim  baptizatos  adhuc  ha¬ 
bere  easdem  malas  propensiones,  quas  antea 
habebant,  et  oportere  eos  paulatim  actibus 
contrariis  ejusmodi  habitus  tollere. 

Credibile  igitur  est,  omnes  istos  habitus 
tolli  per  pi-imum  actum  contrarium  animae 
separatae,  quem  statim  a  separatione  elicit. 
Etsi  enim  hic  non  possit  uno  actu  destrui 

habitus  contractus  per  multos  actus,  tamen 
ibi  poterit,  quia  actus  ille  multo  vehemen- 
tior  erit;  cum  anima  tunc  sit  potentior, 
quantum  ad  actus  spirituales,  nec  habeat  fo¬ 
mitem  contrarium  et  resistentem,  ut  hic 
habet. 

Restat  ergo  reatus  poenae,  et  peccata  ve¬ 
nialia,  quae  propide  dici  possunt  reliquiae  pec¬ 
catorum,  ob  quas  est  Pui’gatorium.  Has  au¬ 
tem  reliquias  aliquando  certum  est  in  morte 
purgari,  aliquando  certum  est  non  purgari, 
aliquando  dubium  est  quid  fiat,  et  pi-obabi- 
lissimum  est,  partim  purgari,  partim  non 
pui'gari. 

Probo  singula.  Ac  primum  quidem,  quia 
mors  violenta  pro  Christo  suscepta,  quae  di¬ 
citur  martyrium,  sine  dubio  purgat  omnes 
hujusmodi  reliquias.  Cyprianus  enim  lib. 
IV.  epist.  2.  clare  dicit,  peccata  omnia  pas¬ 
sione  purgari;  et  quod  non  loquatur  de  cul¬ 
pis  mortalibus,  patet,  quia  ibidem  dicit,  si¬ 
ne  charitate  nec  martyrium  quidquam  pro¬ 
desse  ;  quod  ante  Cypi'ianum  docuerat  B. 
Paulus  in  pi'iori  epist.  ad  Coriftth.  cap.  XIII. 
Itaque  Ecclesia  numquam  orat  pro  Martyri¬ 
bus,  quia,  ut  Augustinus  dicit,  serm.  17.  de 
verbis  Apostoli :  «  Injuria  est  orare  pro 
Martyre,  cujus  nos  debemus  potius  orationi¬ 
bus  commendari,  n 

Secundum  probo  :  nam  qui  moriuntur  in¬ 
viti,  vel  sine  usu  rationis,  ut  amentes  et  dor¬ 
mientes,  et  quos  repentini  casus  opprimunt, 
non  possunt  ea  morte  ullo  modo  purgaxa  ; 
nam  vel  ipsa  mors  per  se  absolute  purgat, 
vel  ratione  alicujus  voluntarii  actus  ipsam 
concomitantis.  Non  primum,  quia  mors  se¬ 
cundum  se  est  quid  naturale,  saltem  post 
primi  parentis  peccatum ;  unde  communis 
est  bonis  et  malis,  imo  hominibus  et  jumen¬ 
tis  ;  at  per  naturalia,  quae  necessaido  eve¬ 
niunt,  non  meremur,  nec  demeremur,  nec 
possumus  dissolvere  debita  voluntarie  con- 
ti'acta.  Igitur  si  mors  purgat,  id  fit  ratione 
voluntaidi  actus  concomitantis;  at  nos  lo¬ 
quimur  hoc  loco  de  illis,  qui  sine  ullo  ejus¬ 
modi  actu  moriuntur.  Praeterea,  videmus 
saepe  optimos  viros  pati  mortem  durissi¬ 
mam,  et  minus  bonos  levissimam ;  at  si 
in  morte  deberent  purgari  reliquiae  pec¬ 
catorum  ,  necessario  contrarium  fieri  de¬ 
beret. 

Teftium  probo :  nam  multi  sunt,  qui 
aequo  animo  mortem  tolei’ant  propter  sua 
peccata,  quorum  [patientia  sine  dubio  juvat 
ad  satisfaciendum,  sed  utrum  aequivaleantet 

debita  contracta  per  peccata,  nemo  certe 
scire  potest. 

Praetor  hos  errores  fuit  opinio  Dominici  a 
Soto,  in  IV.  sentent.  dist.  19.  q.  3.  art.  2. 
neminem  in  Purgatorio  manere  ad  decem 
annos  ;  et  ratio  ejus  est,  quia  si  hic  in  ter¬ 
ris  aliquibus  poenis  brevi  tempore  liberari 
possumus  ab  omni  poena;  quare  non  multo 
citius  in  Purgatorio,  cum  illae  poenae  sintpoe- 
nae  in  infinitum  graviores,  et  intensiores  is¬ 
tis  ?  Praeterea,  hic  sunt  prolixae  poenae,  quia 
non  possunt  esse  multum  intensae,  nam  sub¬ 
jectum  destruerent ;  at  post  hanc  vitam  pos¬ 
sunt  esse  intensissimae,  quia  subjectum  est 
incorruptibile  :  ergo  credibile  est,  Deum  il¬ 
las  animas  ad  gloriam  anhelantes,  brevissi¬ 
mo  tempore  per  intensissimas  poenas  pur¬ 
gare.  Sed  istae  rationes  non  concludunt. 

Ad  primum  dici  potest,  hic  esse  tempus 
misericordiae,  illic  justitiae. 

Ad  secundum  dico,  Deum  posse  compen¬ 
sare  extensionem  intensione,  sed  nolle,  alio- 
qui  sequeretur,  animas  non  manere  in  Pur¬ 
gatorio  ad  unam  horam,  quia  potest  Deus 
augendo  intensionem  redigere  poenas  de¬ 
cem  annorum  ad  unam  horam. 

Praeterea,  repugnant  huic  sententiae  pro¬ 
batissimae  visiones  Sanctorum.  Scribit  enim 
Beda  lib.  V.  histor.  cap.  13.  cuidam  osten¬ 
sas  fuisse  Purgatorii  poenas,  dictumque  illi 
esse,  animas  quae  in  Purgatorio  degunt,  sal¬ 
vandas  omnes  in  die  judicii,  licet  aliquae 
orationibus  et  eleemosynis  viventium,  et 
praecipue  altaris  sacrificio,  juventur,  ut 
etiam  ante  diem  judicii  liberentur.  Ubi  clare 
indicat,  aliquos  jam  defunctos  usque  ad 
diem  judicii  mansuros  in  Purgatorio.  Simi¬ 
les  visiones  multas  afferre  possemus  ex  Dio¬ 
nysio  Carthusiano,  et  ex  aliis. 

Repugnat  etiam  Ecclesiae  consuetudo, quae 
anniversaria  sacra  celebrat  pro  defunctis, 
etiamsi  constet  eos  ante  centum  vel  ducen¬ 
tos  annos  esse  mortuos,  quod  certe  non  fie¬ 
ret,  si  Ecclesia  crederet,  non  puniri  animas 
ultra  decem  annos.  Res  igitur  est  incertissi¬ 
ma,  et  non  nisi  temere  definiri  potest. 


CAPUT  X. 

Qualis  sit  Purgatorii  ‘poena. 

De  poena  Purgatorii  quasdam  sunt  certa, 
et  quaedam  dubia.  Primo  certum  est,  Pur¬ 
gatorii  poenam  non  esse  desperationem  et 
metum  Gehennae,  ut  Lutherus  sentit ;  id 
enim  jam  refutatum  est. 

Secundo,  certum  est  etiam,  unam  Purga¬ 
torii  poenam  esse  carentiamj  divinae  vi¬ 
sionis;  non  enim  possunt  animae  illae  non 
dolere,  quod  videant  se  propter  suas  culpas 
impediri  a  fruitione  summi  boni,  quae  voca¬ 
tur  poena  damni. 

Certum  est  tertio,  praeter  hanc  poenam 
esse  etiam  aliquam  aliam  poenam,  quam 
Theologi  vocant  poenam  sensus,  quae  consis¬ 
tit  in  aliquo  dolore  proveniente  aliunde, 
quam  ex  carentia  visionis  Dei.  Ut  enim  qui 
peccat  avertit  se  a  summo  bono,  et  conver¬ 
tit  inordinate  ad  creaturas,  ita  postea  puni¬ 
ri  debet  non  solum  carentia  summi  boni, 
sed  etiam  afflictione  inflicta  ab  aliquo  alio 
creato  objecto. 

Certum  est  quarto,  in  Purgatorio,  sicut 
etiam  in  inferno,  esse  poenam  ignis,  sive  iste 
ignis  accipiatur  proprie,  sive  metaphorice, 
et  sive  significet  poenam  sensus,  sive  damni, 
ut  quidam  volunt.  Quod  enim  aliquis  ignis 
sit  in  Purgatorio  et  inferno,  patet  tum  ex 
illis  verbis  B.  Pauli,  I.  Corinth.  III :  Salvus 
enim  quasi  per  ignem.  Et  Matth.  XXV :  Ite  in 
ignem  (eternum  (1),  tum  ex  testimoniis  Pa¬ 
trum  citatis  in  primo  libro ;  omnes  enim 
ignem  appellabant  Purgatorii  poenam. 

His  certis  positis,  et  in  quibus  omnes  con¬ 
veniunt,  dubium  est,  Primo :  An  ille  ignis 
sit  proprie  dictus  ignis,  an  metaphorice? 
Secundo,  si  sit  proprie  dictus,  quomodo  pos¬ 
sit  agere  in  animas  separatas  ?  Tertio,  a  qui¬ 
bus  ministrentur  istae  poenae,  a  Daimonibus 
ne,  an  ab  Angelis  bonis,  an  per  se  agant? 
Quarto,  an  ista  poena  sit  major  omnibus 
poenis  hujus  vitae? 


(1)  I.  Cor.  III,  15;  Matth.  XXV.  41. 

CAPUT  Xll. 


Ignem  Purgatorii  esse  corporeum. 

Quantum  ad  primum,  communis  senten¬ 
tia  Theologorum  est,  verum  et  proprium 
esse  ignem,  et  ejusdem  speciei  cum  nostro 
elementari.  Quae  sententia  non  est  quidem 
de  fide,  quia  nusquam  ab  Ecclesia  definita 
est;  imo  in  Concilio  Florentino  Graeci  aper¬ 
te  professi  fuerant,  se  non  ponere  ignem  in 
Purgatorio,  et  tamen  in  definitione  facta  ses¬ 
sione  ult  definitur,  Purgatorium  esse,  nulla 
mentione  ignis  habita.  Tamen  est  sententia 
probabilissima. 

Primo,  propter  consensum  Scholastico¬ 
rum,  qui  non  potest  nisi  temere  contemni. 

Secundo,  propter  Gregorii  auctoritatem, 
lib.  IV.  Dialogor.  cap.  29.  ubi  diserto  asse¬ 
rit,  ignem,  quo  puniuntur  animae,  esse  cor¬ 
poreum.  Neque  obstat,  quod  lib.  XV.  cap. 
14.  moralium,  dicit,  ignem  Gehenna?  esse 
incorporeum ;  est  enim  mendum  scriptorum, 
qui  posuerunt  incorporeum  pro  corporeum, ut 
patet  ex  sequentibus,  dicit  enim  statim  cor¬ 
poraliter  urere. 

Tertio,  propter  Augustinum,  qui  in  eam- 
dem  sententiam  propendet, lib.  XXI. cap.  10. 
de  civit.  Dei. 

Quarta,  quia  in  Scriptura  passim  poena 
impiorum  vocatur  ignis ;  et  regula  Theolo¬ 
gorum  est,  ut  verba  Scripturarum  accipian¬ 
tur  proprie,  quando  nihil  absurdi  sequitur, 

Quinto,  quia  corpora  damnatorum  pu¬ 
nientur  igne  post  resurrectionem,  ut  patet 
Matth.  XXV  :  Ite  in  ignem  cetcrnum ;  at  cor¬ 
pora  non  possunt  uri,  nisi  igne  corporeo. 
Est  autem  idem  ignis  corporum  damnatorum, 
et  spirituum  corpore  vacantium ;  nam  ibidem 
dicitur  :  Qui  paratus  est  Diabolo ,  et  Angelis 
ejus . 

Sexto,  quia  Sapient.  XI.  dicitur  :  Per  quae 
peccat  quis,  per  ha?c  et  torquetur;  sed  ho¬ 
mines  peccant  ssepe  sensibilia  oblectamenta 
inordinate  cupiendo  :  ergo  puniri  debent 
sensibilibus  objectis ;  ignis  igitur  quo  pu¬ 
niuntur,  sensibilis  est. 

Septimo,  id  confirmatur  ex  eruptionibus 
ignis  in  monte  /Ethna ,  aliisque  locis,  de 
quibus  diximus  cap.  6. 


Sciri  non  posse,  quomodo  ignis  corporeus 
animas  urat. 

De  secundo,  verissima  sententia  est,  non 
posse  in  hac  vita  sciri,  quomodo  ignis  cor¬ 
poreus  agat  in  animam  incorpoream ;  id  enim 
ingenue  confitetur  Durandus  in  IV.  dist.  44. 
quEest,  ult.  et  ante  Durandum  B.  Augustinus 
lib.  XXI.  de  civit.  Dei  c.  10.  ubi  dicit,  ani¬ 
mas  torqueri  ab  igne  miris,  sed  veris  modis; 
et  B.  Gregorius  cum  lib.  IV.  Dialogor.  c.29. 
dicit,  ex  igne  visibili  invisibilem  poenam 
animas  trahere  ;  vocat  enim  invisibilem 
poenam,  quia  occulta  et  incognita  est  nobis. 
Sed  licet  non  sciamus  quomodo  id  fiat,  posse 
tamen  fieri,  docet  Augustinus  ex  alio  simili'; 
videmus  enim  animam  incorpoream  uniri 
corpori  humano,  et  ei  vitam  dare,  et  cum 
illo  simul  gaudere  et  pati,  cum  tamen  modus 
hujus  unionis  sit  plane  inoffabilis?  Quis  ca¬ 
piat,  quomodo  spiritus  sit  forma  corporis, 
cum  inter  corpus  et  spiritum  nulla  sit  pro¬ 
portio  ?  Sicut  ei*go  potuit  uniri  spiritus  carni’ 
ut  illi  vitam  communicaret,  ita  potest  uniri 
spiritus  igni,  ut  ab  illo  poenam  trahat,  licet 
modus  utriusque  unionis  sit  prorsus  inco¬ 
gnitus. 


CAPUT  XIII. 

An  in  Purgatorio  torqueantur  animee  a 
Dcemonibus. 

De  tertio  dubio  res  est  omnino  incerta; 
nam  quod  non  torqueantur  a  Daemonibus, 
nec  ab  Angelis,  sed  a  solo  igne,  docent 
Scholastici,  ut  S.  Thomas  in  IV.  dist.  20. 
artic.  5.  et  rationem  reddunt,  quia  omnes 
anima?  Purgatorii  in  ultimo  conflictu  Diabo¬ 
lum  superarunt,  ideo  non  decet  justitiam 
divinam,  ut  sinat  eas  ab  hoste  devicto  vexari. 
Deinde,  hio  in  terris  etiam  perfectos  viros 
Daemones  vexant,  quia  sperant  se  posse  eos 
ad  peccatum  pertrahere ;  at  animas  Purga¬ 
torii  sciunt  in  gratia  confirmatas,  non  posse 
cadere,  et  vexationem  illis  necessario  profu- 

turam  ad  celeriorem  purgationem,  non  igi¬ 
tur  credibile  est,*  Daemonum  opera  animas 
illas  cruciari. 

Ex  altera  parte,  quod  a  Daemonibus  tor¬ 
queantur  animae  Purgatorii,  docent  multae 
revelationes,  ut  illa  B.  Fursaei  apud  Bedam 
lib.  Ili.  liistor.  cap.  19.  et  apud  Dionysium 
Carthusianum  lib.  de  quatuor  novissimis,  et 
lib.  I.  vitae  Beati  Bernardi,  cap.  10.  Maneat 
igitur  et  hoc  inter  secreta,  quae  suo  tempore 
nobis  aperientur. 


CAPUT  XIV. 

■  De  gravitate  poenarum. 

De  quarto,  poenas  Purgatorii  esse  atro- 
cissimas,  et  cum  illis  nullas  poenas  hujus 
vitae  comparandas  docent  constanter  Patres. 
Augustin.  in  Psal.  XXXVII :  «  Quamvis,  in¬ 
quit,  salvi  per  ignem,  gravior  tamen  erit  ille 
ignis,  quam  quidquid  potest  homo  pati  in 
hac  vita.  »  Gregorius  in  Psalm.  III.  poeni- 
tentialem  :  «  Illum,  inquit,  transitorium 
ignem  omni  tribulatione  praesenti  existimo 
intolerabiliorem.  »  Beda  in  eumdem  Psal¬ 
mum  dicit,  nulla  esse  supplicia  martyrum, 
vel  latronum  cum  illis  purgatoriis  poenis 
conferenda.  Idem  habet  B.  Anselmus  in  I. 
Corinth.  III.  et  B.  Bernardus  serrn.  de  obitu 
Humberti. 

Idem  probant  omnes  revelationes,  quae 
apud  Bedam  lib.  III  et  V.  historiae,  apud  S. 
Birgittam,  apud  Dionysium  Carthusianum, 
et  in  vita  Ghristinae  mirabiles  habentur. 

Idem  probat  ratio,  saltem  de  poena  sensus; 
nam  tam  ad  dolorem,  quam  ad  gaudium 
tria  concurrunt,  potentia,  objectum,  et  con¬ 
junctio  unius  cum  altero.  Jam  quantum  ad 
potentiam,  sine  comparatione  capacior  est 
doloris  potentia  rationalis,  quam  animalis  ; 
nam  quantum  ad  apprehensionem,  intellec¬ 
tus  est  veluti  fons,  sensus  veluti  rivulus  ; 
quantum  ad  appetitum,  voluntas  est  veluti 
fons,  appetitus  inferior  est  veluti  rivulus  ; 
cum  ergo  anima  ipsa  nuda  immediate  tor¬ 
queatur,  maximus  debet  esse  ille  dolor  ex 
parte  patientis  ;  nunc  enim  non  tam  anima, 
quam  corpus  torquetur,  et  per  corpus  ali¬ 
quis  etiam  dolor  ad  animam  transit. 

Quantum  ad  objectum,  si  ibi  est  verus 


ignis,  erit  omnino  acerrimus,  cum  ad  hoc 
solum  sit  institutus,  ut  sit  instrumentum 
justitias  divinae;  si  non  sit  ignis  verus,  erit 
aliquid  multo  horribilius,  quale  Deus  parare 
potuit,  qui  potentiam  suam  in  hoc  ostendere 
voluit. 

Quantum  ad  conjunctionem,  maxima  erit; 
nam  hic  ubi  sunt  omnia  corpOralia,  non  fit 
conjunctio,  nisi  per  contactum  extremitatum 
et  superficierum,  at  ibi  animam  ipsam  inti¬ 
me  poena  illa  penetrabit. 

Quamvis  autem  aliquo  -modo  omnes  ad¬ 
mittant,  poenas  Purgatorii  esse  majores  poe¬ 
nis  hujus  vitee,  tamen  dubium  est,  quomodo 
hoc  intelligatur,  nam  B.  Thomas  in  IY.  dist. 
20.  queest.  I.  art.  2.  docet  duo.  Primo,  poe¬ 
nam  damni  esse  maximam  poenarum,  tam 
quae  in  Purgatorio,  quam  quee  in  hac  vita 
reperiri  possint.  Secundo  ,  dicit  minimam 
poenam  Purgatorii  esse  majorem  maxima 
poena  hujus  vitae. 

Primum  probat,  quia  sicut  possessio  de¬ 
siderati  boni  gignit  gaudium,  ita  absentia 
desiderati  boni  gignit  dolorem :  Sed  bonum, 
quod  animae  Purgatorii  desiderant,  est  sum¬ 
mum,  et  desiderium  etiam  est  maximum, 
intellectus  enim  clarius  cognoscit,  quam 
magnum  bonum  sit  videre  Deum,  et  appeti¬ 
tus  tum  naturalis,  tum  etiam  infusae  chari- 
tatis  exerit  vires,  et  intensissimus  est,  nec 
impeditur  .a  mole  corporea,  et  sensibilibus 
delectationibus  ;  ut  in  hac  vita  exempla  dari 
possunt,  ut  si  quis  vehementissima  fame 
vexaretur,  vel  arderet  siti  intolerabili,  et 
videret  ante  se  mensam  instructam  optimis 
cibis,  dulcissimoque  vino,  nec  posset  quid¬ 
quam  attingere,  et  tamen  sciret  alioqui  sibi 
parata  illa  omnia  fuisse. 

Probat  deinde  Secundum  S.  Thomas  quia 
omnis  qui  in  Purgatorio  degit,  cruciatur 
saltem  hac  pcena  damni,  quae  est  omnium 
maxima  :  ergo  minima  poena  Purgatorii  est 
major  quam  sit  maxima  poena  hujus  vitee. 

At  B.  Bonaventura  in  IV.  dist.  20.  art.  I. 
queest.  2.  docet,  Primo,  poenam  damni  in 
Purgatorio  non  esse  majorem  omni  poena, 
sive  Purgatorii,  sive  hujus  vitee.  Secundo 
docet,  Purgatorii  poenas  esse  majores  poenis 
hujus  vitee,  solum  in  hoc  sensu,  quia  maxi¬ 
ma  poena  Purgatorii  est  major,  quam  sit 
maxima  poena  hujus  vitee,  licet  aliqua  poena 
Purgatorii  reperiatur  minor  aliqua  poena 
hujus  vitee.  Quee  sententia  mihi  placet;  nam 
licet  absentia  summi  boni  ex  se  generet  in 
amante  summam  tristitiam,  tamen  in  Pur- 

gatorio  mitigatur  haec  tristitia,  et  levatur 
magna  ex  parte  propter  certam  spem  illius 
boni  acquirendi ;  ista  enim  certissima  spes 
affert  incredibile  gaudium,  et  quo  magis 
propinquat  finis  illius  exiliir  tanto  magis 
gaudium  crescit.  Itaque  solum  in  inferno 
poma  damni  est  summa,  quia  est  annexa 
desperationi  certissimae,  et  de  hac  loquitur 
Chrysostom.  bomil.  24.  in  Matth.  cum  mille 
Gehennas  dicit  nihil  esse,  si  conferantur 
cum  amissione  divini  conspectus ;  et  Augus¬ 
tinus,  qui  in  Enchirid.  cap.  112  dicit,  mi¬ 
nimam  poenam  damni,  si  tamen  aeterna  sit, 
majorem  esse  omnibus  poenis  hujus  vitae. 

Dices  :  At  damnati  non  diligunt  Deum, 
ergo  non  cupiunt  videre.  Respondeo,  non 
diligunt  Deum  propter  Deum,  sed  tamen 
propter  seipsos  coguntur  conspectum  ejus 
ardentissime  diligere,  quia  intelligunt  in  vi¬ 
sione  Dei  consistere  suum  summum  bonum. 

Confirmatur  hoc  argumentum.  Primo , 
quia  si  poena  damni  esset  gravissima  etiam 
in  Purgatorio,  sequeretur,  Patres  in  limbo 
passos  fuisse  gravissimam  poenam  :  quod 
adeo  falsum  est,  ut  Luc.  XVI.  dicat  Abraham 
diviti  damnato  de  Lazaro  :  Tu  cruciaris ,  hic 
vei'o  consolatur.  Et  B.  Augustinus  epist.  99. 
negat,  posse  intelligi  de  sanctis  Patribus 
illud  Act.  II  :  Solutis  doloribus  inferni  (1), 
quia  nimirum  non  in  doloribus,  sed  in  requie 
illos  Christus  invenerit.  Et  B.  Gregorius  lib. 
XIII.  raoral.  cap.  22.  dicit,  Patres  in  inferno 
non  tormenta  ulla,  sed  requiem  habuisse. 

Confirmatur  secundo,  quia  Augustinus, 
Gregorius,  Beda,  Anselmus  et  Bernardus, 
cum  dicunt,  poenam  Purgatorii  esse  majo¬ 
rem  omni  poena  hujus  vitae,  diserte  loquun¬ 
tur  de  poena  ignis  per  quam  intelligunt  om¬ 
nes  poenam  sensus,  non  damni. 

Alterum  dictum  Bonaventurae ,  probatur 
Primo,  quia  ex  certis  revelationibus  constat, 
aliquorum  poenam  esse  tam  exiguam,  ut 
nihil  pati  videantur,  quales  sunt  illi,  qui 
albis  vestibus  induti,  visi  sunt  in  locis  amoe¬ 
nis  et  lucidis,  apud  Bedam  lib  V.  historiar. 
cap.  43. 

Secundo  probatur,  quia  potest  fieri,  ut 
quis  moriatur,  nullum  debitum  secum  ferens, 
nisi  unius  verbi  otiosi  :  at  incredibile  vide¬ 
retur,  propter  unum  solum  otiosum  verbum 
pati  debere  aliquem  supplicia  graviora  om¬ 
nibus  poenis  hujus  vitae. 

Tertio,  quia  licet  sit  quaestio  :  An  poenae 

(1)  Luc.  XVI,  25;  Act.  II,  24. 


Purgatorii  semper  crucient  aeque  graviter, 
ab  initio  usque  ad  finem  purgationis ;  an  vero 
paulatim  minuantur,  donec  finem  accipiant; 
tamen  probabilior  sententia  est,  paulatim 
remitti ;  hinc  autem  sequitur,  non  quamli¬ 
bet  Purgatorii  poenam  esse  majorem  maxima 
poena  hujus  vitae ;  Nam  poena  illa  Purgato¬ 
rii,  quae  est  prope  finem,  debet  esse  adeo 
remissa,  ut  amplius  remitti  non  possit,  hic 
autem  poenae  inveniuntur  intensissimae, quae 
plurimum  remitti  possunt. 

Quod  autem  poena  Purgatorii  paulatim 
remittatur,  probatur;  nam  S.  Bernardus  in 
vita  S.  Malachiae  scribit,  oranti  Malachiae 
pro  sorore  defuncta,  ipsam  defunctam  ter 
apparuisse.  Primo,  in  veste  nigra,  et  extra 
Ecclesiam.  Secundo,  in  veste  subfusca,  et 
intra  limen  Ecclesiae.  Tertio,  in  veste  alba, 
et  ad  ipsum  altare  cum  caeteris  Sanctis.  Ex 
quibus  ipse  intellexit,  animam  sororis  pau¬ 
latim  remittentibus  se  poenis  ad  finem  pur¬ 
gationis  venisse.  Et  similes  multae  visiones 
adferri  possent. 


CAPUT  XY. 

Suffragia  Ecclesia  defunctis  prodesse. 

Quatuor  explicanda  sunt  de  suffragiis  de¬ 
functorum.  Primum,  an  suffragia  vivorum 
prosint  defunctis.  Secundum,  quot  sint  ge¬ 
nera  suffragiorum.  Tertium,  a  quibus  fieri 
possint.  Quartum,  quibus  prosint. 

De  primo,  haeretici  hujus  temporis  omnes, 
et  alii  veteres,  quos  citavimus  initio  hujus 
disputationis,  negant,  prodesse  defunctis 
vivorum  suffragia.  Quod  autem  prosint, pro¬ 
bari  potest  Scripturis,  Conciliis,  Patribus,  et 
apparitionibus  animarum,  quae  omnia  peti 
debent  ex  prima  quaestione.  Quibus  addenda 
est  ratio,  quam  tunc  non  attulimus,  quia 
prsesupponebat  Purgatorium  esse,  quod 
nondum  erat  demonstratum. 

Ratio  est  Petri  Cluniacensis  in  epist.  con¬ 
tra  Petrobrusianos  :  Ecclesia  tota  est  unum 
corpus,  cujus  caput  est  Christus,  ergo  debet 
habere  communicationem  tam  capitis  cum 
membris,  quam  membrorum  inter  se  ;  nam, 
ut  dicitur  I.  Corinth.  XII.  pro  invicem  sol- 

licita  sunt  membra,  et  si  quid  patitur  unum 
membrum,  compatiuntur  omnia  membra. 
Sed  justi  defuncti  sunt  membra  hujus  cor¬ 
poris  ;  nam  sunt  colligati  nobiscum  et  cum 
Deo  in  fide,  spe,  et  charitate.  Unde  B.  Au¬ 
gustinus  lib.  XX.  de  civit.  Dei,  cap.  9  : 
«  Neque  enim,  inquit,  piorum  animae  defunc¬ 
torum  ab  Ecclesia  separantur,  quae  est  re¬ 
gnum  Christi ;  »  igitur  viventes  possunt  ac 
debent  juvare  defunctos,  ut  membra  ejus¬ 
dem  corporis. 

Praeterea  Christus  qui  caput  est,  profuit 
vivens  in  terris  viventibus,  mortuus  mortuis, 
vivens  mortuis,  et  mortuus  viventibus,  ergo 
etiam  decet,  ut  membra  inter  se  ita  agant, 
ut  justi  viventes  viventibus,  mortui  mortuis, 
viventes  mortuis,  et  mortui  viventibus  pro¬ 
sint.  Ac  primum,  quod  Christus  vivens  pro¬ 
fuerit  viventibus,  patet,  quia  remisit  peccata 
Magdalense,  Luc.  VII.  Paralytico  Matth.  IX. 
Zacchaoo  Luc.  XIX.  Petro  Luc.  XXII.  La¬ 
troni  Luc.  XXIII.  curavit  etiam  corporaliter 
plurimos,  ut  dicitur  Mare.  I.  Actor.  X.  et 
alibi.  Quod  mortuus  mortuis  patet ;  nam 
descendens  ad  inferos,  solvit  plurimos  a  do¬ 
loribus  inferni,  ut  dicitur  Actor.  II.  et  simul 
aperuit  sepulchra,  et  multa  corpora  Sancto¬ 
rum  excitavit,  Matth.  XXVII.  Quod  vivens 
mortuis,  patet ;  nam  puellam  in  domo,  ado- 
-  lescentem  in  via ,  Lazarum  in  sepulchro 
mortuos  revocavit  ad  vitam,  Matth.  IX.  Lu¬ 
cae  VII.  Joan.  XI.  Quod  denique  mortuus  vi¬ 
vis,  patet ;  nam  morte  sua  vitam  nobis  ae¬ 
ternam  promeruit,  ot  nunc  in  coelo  semper 
interpellat  pro  nobis,  et  advocatum  nostrum 
agit,  Heb.  VII.  et  I.  Joan.  II. 

Probatur  tertio  et  ultimo ;  nam  ex  quatuor 
membris  divisionis,  tria  sunt  certe  mani¬ 
festa,  ergo  et  quartum  debet  habere  locum; 
nam  quod  viventes  juventur  a  viventibus, 
nemo  negat,  cum  videamus  doceri,  instrui, 
pasci  verbo  et  Sacramentis  alios  ab  aliis.  Et 
Jacobus  dicit  cap.  V  :  Orate  pro  invicem  ut 
salvemini  (1). 

Quod  etiam  mortui  mortuis  prosint,  patet ; 
nam  Elisaeus  mortuus  mortuum  alium  sus¬ 
citavit,  IV  Regum  XIII,  et  Abraham  mor¬ 
tuus  in  sinum  suum  Lazarum  mortuum  re¬ 
cepit,  Luc.  XVI.  Nec  ulli  dubium  esse  de¬ 
bet,  quin  Sanctorum  defunctorum  animae 
cum  Christo  regnantes,  orent  pro  Sancto¬ 
rum  animabus  in  Purgatorio  laborantibus, 
cujus  contrarium  temere  asserit  Dominicus 


a  Soto  lib.  IV.  sentent.  dist.  43.  q.  3.  art.  2. 
nam  praeter  Petrum  Cluniacensem  loco  no¬ 
tato,  B.  Augustinus  lib.  de  cura  pro  mortuis, 
cap.  4.  ad  hoc  dicit  prodesse  mortuis  se¬ 
pulturam  in  Basilicis  Martyrum,  ut  qui  re¬ 
cordatur  mortui,  simul  recordetur  Martyris, 
et  ejus  precibus  mortui  animam  commen¬ 
det,  et  Ecclesia  tota  in  illa  oratione :  Deus 
veniae  largitor  etc.  supplicat  Deo,  ut  B.  Ma¬ 
ria  intercedente,  et  omnibus  Sanctis,  ani¬ 
mas  defunctorum  ad  perpetuae  beatitudinis 
consortium  pervenire  concedat. 

Quod  autem  mortui  prosint  viventibus, 
patet;  nam  II.  Machab.  XV. legimus,  Oniam 
et  Hieremiam  jamdudum  defunctos,  visos 
fuisse  orare  pro  populo  Judaeorum  viven¬ 
tium.  Porro  beneficia  exhibita  a  sanctis  de¬ 
functis,  hominibus  hic  viventibus,  innume¬ 
rabilia,  et  certissima  sunt.  Vide  Augusti¬ 
num  lib.  XXII.  de  civit.  Dei,  cap.  8.  et 
Theodoretum  in  lib.  de  Martyribus.  Non  est 
incredibile ,  etiam  animas  Purgatorii  pro 
nobis  orare,  et  impetrare,  quandoquidem 
anima  Paschasii,  et  S.  Severini,  miracula 
operabantur,  etiamsi  in  Purgatorio  dege¬ 
rent,  ut  patet  ex  Gregorio  lib.  IV.  Dialogo¬ 
rum,  cap.  40.  et  Petro  Damiano  in  epist.  de 
miraculis  sui  temporis. 

Et  quamquam  S.  Thomas  in  2.  2.  qusest. 
LXXXIII.  art.  11.  ad  3.  contrarium  docet, 
tamen  ratio  ejus  non  convincit;  nam  si  ani¬ 
mae  illae  non  orant  pro  nobis,  vel  causa  est, 
quia  non  vident  Deum,  vel  quia  sunt  in  ma¬ 
ximis  tormentis,  vel  quia  sunt  nobis  inferio¬ 
res,  sed  nihil  horum  dici  potest.  Non  pri¬ 
mum,  quia  tempore  veteris  Testamenti  ora¬ 
bant  Sancti  defuncti  pro  vivis,  ut  patet  ex 
II.  Machabaeor.  ult.  cum  tamen  nec  illi  vi¬ 
derent  Deum. 

Non  secundum,  quia  dives  in  inferno  ora¬ 
bat  pro  fratribus  suis,  Luc.  XVI.  oum  esset 
tamen  in  majoribus  tormentis,  quam  sint 
animae  in  Purgatorio.  Praeterea  Martyres  in 
hoc  mundo  in  tormentis  constituti  orabant 
pro  se,  et  aliis,  ut  patet  de  S.  Stephano  Act. 
VII.  Item  dolor  animabus  non  perturbat  ullo 
modo  judicium  rationis,  nec  impedit  affec¬ 
tum  bonum  voluntatis  ;  ista  enim  nobis  acci¬ 
dunt  ratione  corporalium  organorum,  qui¬ 
bus  illae  carent.  Denique,  non  videtur  du¬ 
bium,  quin  pro  seipsis  orent,  non  obstanti¬ 
bus  tormentis. 

Non  etiam  tertium,  quia  in  hoc  mundo 


(1)  Jac.  V,  17. 

nos  oramus  pro  Episcopis  et  summis  Ponti¬ 
ficibus,  qui  sunt  nobis  superiores,  et  etiam 
oramus  pro  illis,  quos  non  dubitamus  nobis 
esse  sanctiores,  sicut  orabant  Christiani  olim 
pro  Apostolo  Paulo,  qui  eorum  orationes 
petebat,  Rom.  XV.  et  alibi. 

Prceterea,  animae  Purgatorii  etiamsi  nobis 
sunt  inferiores  ratione  poenarum,  tamen  su¬ 
periores  sunt  ratione  gratiae  et  charitatis,  in 
qua  jam  confirmatae  sunt  ;  oratio  autem, 
quae  ex  charitate  procedit,  hanc  potissimum 
superioritatem  requirit,  si  ullam  requirit; 
ergo  probabile  est  eas  pro  nobis  orare.  Sed 
quamquam  h&icvera  sint,  tamen  superfluum 
videtur  ab  eis  ordinarie  petere,  ut  pro  no¬ 
bis  orent ;  quia  non  possunt  ordinarie  co¬ 
gnoscere  quid  agamus  in  particulari,  sed 
solum  in  genere  sciunt  nos  in  multis  peri¬ 
culis  versari,  sicut  nos  de  illis  solum  in  ge¬ 
nere  scimus  eas  valde  torqueri;  nam  nec 
rebus  nostris  intersunt,  ut  probat  B.  Augus¬ 
tinus  libro  de  cura  pro  mortuis,  cap.  13.  nec 
in  Deo  orationes  nostras  vident,  cum  non 
sint  beatae;  nec  est  verisimile  eis  revelari 
s  ordinarie,  quid  agamus,  vel  petamus.  Si  er¬ 
go  vivi  prosunt  vivis,  mortui  mortuis,  mor¬ 
tui  vivis,  cur  non  etiam  prodesse  poterunt 
vivi  mortuis  ? 

Superest  argumenta  solvere,  quae  restant, 
praeter  ea,  quae  fecimus  in  prima  et  secunda 
quaestione.  Argumentum  primum,  Eccles. 
IX  :  Viventes  sciunt  se  morituros  :  mortui  au¬ 
tem  nihil  noverunt  amplius ,  nec  habent  ultra 
mercedem,  nec  partem  in  hoc  saeculo  in  opere, 
quod  sub  Sole  geritur  (1). 

#  Respondeo  :  loquitur  Sapiens  de  bonis  hu¬ 
jus  vitae,  et  vult  dicere,  mortuos  non  scire 
quid  agatur  de  rebus,  quas  hic  reliquerunt, 
nec  posse  illis  uti  propria  actione,  ut  come¬ 
dendo,  bibendo,  eleemosynas  faciendo  etc. 
Ideo  sequitur :  Vade  ergo,  et  comede  in  laeti¬ 
tia  (2).  Non  tamen  hinc  concluditur,  quin  a 
nobis  juvari  possint. 

Secundo,  objicit  Calvinus  praefatione  ins¬ 
titutionis  Ambrosium,  qui  lib.  I.  de  Abra- 
ham,  cap.  9  «  :  Docemus, inquit,  ut  non  diu¬ 
tius  inhaereamus  mortuis,  sed  quantum  sa¬ 
tis  est  officii,  deferamus.  Hoc  non  faciunt, 
inquit  Calvinus,  qui  perpetuam  de  mortuis 
sollicitudinem  gerunt. » 

Respondeo :  Ambrosium  hic  agere  de 
luctu,  et  pompa  funeris,  quam  merito  vult 
esse  moderatam.  Quod  autem  non  prohibeat 

(1)  Eccl.  IX,  5.  —  (2)  Id.  7. 

sollicitudinem  orandi  pro  defunctis,  patet 
ex  oratione  ipsius  de  obitu  Valentiniani  ju¬ 
nioris  ;  nam  in  fine  alloquens  Gratianum  et 
Valentinianum  defunctos,  ait :  «  Beati  ambo, 
si  quid  mere  orationes  valebunt,  nulla  dies 
vos  silentio  praeteribit,  nulla  nox  non  dona¬ 
tos  aliqua  precum  mearum  contextione 
transcurret,  omnibus  vos  oblationibus  fre¬ 
quentabo.  » 

Tertio,  objiciunt  Hieronymum,  qui  in 
cap.  6.  ad  Galat.  exponens  illud:  Unusquis¬ 
que  onus  suum  portabit :  «  Docemur,  in¬ 
quit,  per  hanc  sententiolam  novum  dogma, 
quod  latitat :  dum  in  praesenti  saeculo  sumus* 
sive  orationibus,  sive  consiliis,  invicem 
posse  nos  coadjuvari ;  cum  autem  ante  tri¬ 
bunal  Christi  venerimus,  non  Job,  non  Da- 
niel,  nec  Noe  rogare  posse  pro  quoquam, 
sed  unumquemque  portale  onus  suum.  » 
Haec  autem  Hieronymi  sententia  ab  Eccle¬ 
sia  approbata  videtur,  quippe  quae  in  de¬ 
cretum  Gratiani,  can.  In  praesenti,  13.  q.  2. 
jamdudum  relata  est. 

Respondeo :  Hieronymum  loqui  de  iis, 
qui  mortaliter  peccant,  et  sine  poenitentia 
moriuntur,  ut  Gratianus  annotavit.  Vel  di¬ 
cendum,  Hieronymum  loqui  de  novissimo 
judicio,  quando  cessante  Purgatorio,  cessa¬ 
bunt  etiam  suffragia,  et  solum  judicis 
ultima  sententia  executioni  mandabitur. 
Quod  ita  sit  Hieronymus  intelligendus, 
patet  ex  libro  ipsius  contra  Vigilantium,  ubi 
graviter  accusat  Vigilantium,  quod  dixisset, 
posse  nos  orare  pro  invicem  dum  vivimus, 
post  mortem  autem  nullius  pro  altero  ora¬ 
tionem  audiendam. 

Quarto,  ita  ratiocinantur :  Melius  est  per 
se  quam  per  alium  satisfacere:  minus  enim 
beatur,  qui  per  alium,  quam  qui  per  se  sa¬ 
tisfacit  :  ergo  non  debemus  orare  pro  de¬ 
functis,  ne  illis  gloriam  minuamus. 

Respondeo  :  in  hac  vita  melius  est  per  se 
satisfacere,  quam  per  alium,  quia  dum  sa¬ 
tisfacimus,  simul  meremur  gratiae  et  gloriae 
augmentum;  at  in  Purgatorio,  ubi  animae 
non  possunt  mereri,  non  est  melius  satisfa¬ 
cere  per  se,  quam  per  alium. 

Quinto  :  Nescimus,  inquiunt,  ubi  defuncti 
nostri  sint,  et  saepe  dum  putamus  eos  in 
Purgatorio  esse,  illi  sunt  in  inferno,  vel 
etiam  in  coelo,  ergo  frustra  oramus. 

Respondet  Augustinus  lib.  de  cura  pro 
mortuis,  cap.  ult.  melius  esse,  ut  supersint 

suffragia  iis,  qui  non  egent,  quam  ut  desint 
iis,  qui  egent;  sicut  benefacimus  injustis  in 
boc  mundo,  ne  praetereantur  justi.  Adde, 
quod  opus  bonum  numquam  est  frustra ; 
nam  est  meritorium  facienti,  etiamsi  nihil 
prodesset  ei,  pro  quo  Iit. 

Sexto,  Dei  justitia  reddit  mala  pro  malis, 
bona  pro  bonis,  sed  nemo  patitur  pro  culpa 
alterius,  quia  non  portabitpater  inqiuitatem 
filii ,  Ezechielis  XVIII.  nemo  igitur  debet  frui 
bonis  alienis. 

Respondeo  :  neminem  pro  culpa  alterius 
puniri,  nisi  particeps  sit  ejusdem  culpae,  vel 
consensu,  vel  imitatione.  De  talibus  enim 
dicitur  Exod.  XX.  Deus  punit  peccata  Pa¬ 
trum  in  filiis  in  tertiam  et  quartam  genera¬ 
tionem  ;  quod  intelligitur,  quando  filii  imi¬ 
tantur  parentes,  ut  exponit  Hieronymus  in 
cap.  XVIII.  Ezachiel.  Augustinus  in  Psalm. 
CVIII.  Chrysostomus  hom.  29.  in  Genes,  et 
Gregorius  lib.  XXV.  rnoral.  c.  22.  ita  ergo 
non  est  absurdum,  aliquem  frui  bonis  alte¬ 
rius,  si  cum  utriusque  consensu  et  volun¬ 
tate  fiat,  ut  hoc  loco  ;  nam  animae  Purgato¬ 
rii  cupiunt  juvari,  et  nos  volumus  eas  ju¬ 
vare;  praeterea  punire  unum  pro  alio,  in¬ 
justitia  est ;  at  acceptare  bona  unius  pro  al¬ 
tero,  misericordia  et  liberalitas  est. 


CAPUT  XVI. 

Quot  sint  genera  suffragiorum. 

Quantum  ad  secundum,  tria  sunt  genera 
suffragiorum.  Sacrificium  Missae,  Oratio,  et 
opera  quaelibet  poenalia  et  satisfactoria,  ut 
eleemosyna,  jejunia,  peregrinationes  et  si¬ 
milia.  Porro  distinguimus  orationem  ab 
operibus  satisfactoriis,  cum  tamen  etiam 
ipsa  sit  satisfactoria,  quia  oratio  duobus  mo¬ 
dis  juvat  defunctorum  animas;  uno  modo, 
ut  opus  quoddam  poenale  et  laboriosum,  et 
hoc  modo  poterat  comprehendi  sub  opere 
satisfactorio  ;  alio  modo  juvat,  ut  est  impe- 
tratoria,  quod  est  ipsi  orationi  proprium; 
quomodo  etiam  Beatorum  orationes  prosunt 
nobis,  et  animabus  Purgatorii,  licet  satis- 
factoriae  non  sint. 

Adhaec  juvantur  etiam  defuncti  indulgen¬ 
tiis,  sed  ideo  non  faciunt  illae  quartum  ge¬ 
nus  suffragiorum,  quia  indulgentia  nihil  est 


aliud,  quam  applicatio  satisfactionum,  seu 
poenalium  operum  Christi  et  Sanctorum, 
defunctis.  Nam  idcirco  dicuntur  indulgentia! 
concedi  defunctis  per  modum  suffragii,  non 
per  modum  absolutionis;  non  enim  potest 
Pontifex  absolvere  defunctos  a  poenis,  quo¬ 
modo  absolvit  viventes,  quia  illi  non  sunt 
ei  subjecti,  isti  sunt.  Potest  tamen  tamquam 
summus  dispensator  thesauri  Ecclesiae  com¬ 
municare  illis  bona  opera  poenalia,  quae  in 
thesauro  sunt.  Sed  de  hac  re  alibi  dicendum 
est ;  vide  interim  Cajetanum  tom.  I.  opus- 
culor.  tract.  16.  quaest.  5.  et  6. 

Quod  haec  ita  sint,  patet  ex  testimoniis 
Patrum.  Ambrosius  de  sacrif.  et  orat,  pro 
defunctis,  sic  loquitur  lib.  II.  epist.  8  ad 
Faustinum  de  obitu  sororis  :  «  Non  tam  de¬ 
plorandam,  quam  prosequendam  orationi¬ 
bus  reor,nec  moestificandam  lachrymis  tuis, 
sed  orationibus  animam  ejus  Domino  com¬ 
mendandam.  »  De  eleemosyna  autem  agit 
in  lib.  II.  de  excessu  Satyri  fratris,  qui  ins¬ 
cribitur,  De  fide  resurrectionis  ;  hortatur 
enim  parentes,  ut  portionem  hcereditatis, 
quae  ad  filios  mortuos  pertinebat,  spiritibus 
ipsorum  per  eleemosynas  pauperum  trans¬ 
mittant. 

Augustinus  serm.  32.  de  verbis  Aposto¬ 
li  :  «  Orationibus,  inquit,  sanctae  Ecclesiae, 
et  sacrificio  salutari,  et  eleemosynis  non  est 
dubium  mortuos  adjuvari.  » 

Chrysostomus  homil.  69. ad  popul  :  a  Non 
temere  ab  Apostolis  haec  sancita  fuerunt,  ut 
in  tremendis  mysteriis  mortuorum  fieret 
commemoratio,  sciunt  enim  multam  illis 
contingere  utilitatem.  »  Idem  homil.  41.  in 
I.  ad  Corinth  :  «  Juvetur  mortuus  non  la- 
jhrymis,  sed  precibus,  supplicationibus, 
eleemosymis.  » 

His  adde  Angeli  testimonium  apud  Be- 
dam  lib.V.  histor.  cap.  13  :  «Multos,  inquit, 
preces  viventium,  et  eleemosynae, et  jejunia, 
et  maxime  celebratio  Missarum,  ut  ante 
diem  judicii  liberentur,  juvant.  » 

Unum  hic  solum  est  dubium,  An  non 
etiam  restitutio  rei  alienae  prosit  defunctis, 
ac  proinde  sit  quartum  genus  suffragii.  Nam 
saepe  dicuntur  animae  apparere,  ac  petere, 
ut  restitutio  pro  ipsis  fiat  earum  rerum, quas 
ipsi  aut  obliti  sunt,  aut  non  potuerunt  res¬ 
tituere,  et  S.  Birgitta  lib.  VI.  revelationum, 
cap.  66.  affirmat,  animam  tamdiu  cruciari, 
donec  restituatur  quod  injuste  ablatum  est. 

Respondet  Dominicus  a  Soto  in  IV.  dist. 
43.  qu.  2.  art.  3.  ejusmodi  restitutionem 

non  juvare,  si  fiat,  nec  obesse  defuncto,  si 
non  fiat  ;  nam  Deus  non  punit,  nisi  pro  cul¬ 
pa  propria  in  hac  vita  contracta ;  vel  ergo 
defunctus  peccavit  non  restituendo,  vel  non 
peccavit,  si  non  peccavit,  quia  forte  non  po¬ 
tuit,  aut  bona  fide  possedit,  non  debet  etiam 
puniri ;  si  autem  peccavit,  punietur  pro  cul¬ 
pa  negligentiae  illius  in  Purgatorio  ;  sed 
posteaquam  poenas  debitas  dederit  salvabi¬ 
tur,  sive  res  illa  restituatur,  sive  non ;  ille 
enim  jam  est  factus  impotens  simpliciter  ad 
restituendum,  neque  debet  pendere  salus 
ejus  ab  alterius  voluntate,  alioqui  posset  ani¬ 
ma  in  Purgatorio  manere  in  aeternum,  si  ni¬ 
mirum  haeres  numquam  restitueret ;  quare 
si  restitutio  possit  fieri,  et  non  fiatnegligen- 
tia  haeredis,  peccabit  quidem  haeres,  non  ta¬ 
men  id  nocebit  animae :  si  vero  fiat,  nihil 
animae  illi  proderit,  quia  restitutio  non  est 
satisfactio  pro  culpa  ;  satisfactio  enim  est 
opus  bonum  poenale,  poenale  autem  est  dare 
suum,  non  restituere  alienum. 

Ad  illas  apparitiones,  respondeo,  forte 
animas  non  petere  restitutionem  ut  restitu¬ 
tionem,  sed  ut  eleemosynam  ;  licet  enim  non 
prosit  animae,  si  restituat  rem  alienam  is, 
qui  tenetur  restituere,  tamen  bene  proderit, 
si  restituat  alius,  qui  non  tenetur ;  illa  enim 
eleemosyna  quaedam  est,  et  proinde  satis- 
factoria. 


CAPUT  XVII. 

Quis  possit  animas  juvare. 

Quantum  ad  tertium,  qui  potest  suffragiis 
suis  juvare  animas,  est  is,  qui  est  justus; 
homo  enim  injustus  non  potest  pro  se  satis¬ 
facere,  et  multo  minus  pro  aliis. 

Sed  objicies  :  Nonne  Missa  mali  Sacerdo¬ 
tis  prodest  defuncto?  Nonne  etiam  si  Domi¬ 
nus  justus  jubeat  dari  eleemosynas  de  suis 
rebus  pro  defunctis,  et  dentur  postea  a  mi¬ 
nistro  injusto,  tamen  eleemosyna;  illae  pro¬ 
derunt?  Respondeo,  prodesse,  sed  non  esse 
in  his  casibus  ministrum  injustum,  qhi  suf¬ 
fragatur,  sed  dominum  justum. 

Dices  rursum  :  quid  si  Praelatus  justus  ju¬ 
beat,  spirituales  iilios  orare,  vel  jejunare 
pro  defunctis,  et  illi  filii  sint  injusti  ? 

Respondet  Paludanus  in  IV.  sent.  dist.45. 
quaest.  1.  prodesse  illa  omnia.  Melius  id  ne¬ 


gat  Sotus  ibidem  quaest.  2.  art.  2.  Nam 
quando  servus  de  pecunia  domini  sui  facit 
eleemosynam,  illud  opus  proprie  est  domi¬ 
ni,  non  servi,  et  ideo  malitia  ministri  non 
vitiat  opus.  At  dum  subditus  orat,  vel  jeju¬ 
nat,  opus  proprie  est  ipsius  subditi;  ipse 
enim  suo  labore  operatur,  non  labore  do¬ 
mini  sui.  Unde  B.  Hieronymus  libro  contra 
Vigilantium,  dicit,  melius  esse  dare  eleemo¬ 
synam  pauperi  justo,  quam  injusto,  quia  ille 
orans  pro  benefactore,  exauditur,  alter  non 
exauditur. 


CAPUT  XVIII. 

Quibus  prosint  suffragia . 

Quantum  ad  quartum,  certum  est,  Eccle¬ 
siae  suffragia  non  prodesse  beatis,  nec  dam¬ 
natis,  sed  solum  iis,  qui  in  Purgatorio  de¬ 
gunt  ;  quia  priores  non  egent,  posteriores 
non  possunt  juvari ;  id  quod  docent  omnes 
Scholastici  in  IV.  dist.  45.  secuti  Augus¬ 
tinum,  qui  in  Enchiridio,  cap.  110.  et  de  cu¬ 
ra  pro  mortuis,  cap.  I.  dicit.  Ecclesiae  suf¬ 
fragia  pro  valde  bonis  gratiarum  actiones 
esse,  pro  non  valde  malis  propitiationes, 
pro  valde  malis  nulla  esse  adjumenta  mor¬ 
tuorum,  sed  qualescumque  vivorum  conso¬ 
lationes. 

At  sunt  in  contrarium  tres  difficultates. 
Primo ,  de  beatis.  Videtur  enim  falsum, 
quod  beatis  non  prosint  suffragia  ;  nam 
Epiphanius  haeres.  75.  et  Cyrillus  catech.  5. 
mystagogica,  etChrysostomus  in  sua  liturgia, 
dicunt,  sacrificium  offerri  Deo  pro  Apostolis, 
Martyribus,  Prophetis  etc. 

Praeterea  secundo,  Ecclesia  in  orationibus 
de  Sanctis  saepe  legit  :  «  Sumpsimus,  Do¬ 
mine,  sancta  mysteria,  qua;  sicut  Sanctis 
tuis  prosunt  ad  gloriam,  ita  nobis,  quaesu¬ 
mus,  proficiant  ad  medelam.  »  Et  in  anti¬ 
quis  Missalibus,  ut  testatur  Innocentius  III. 
cap.  Cum  Marthae,  extra  de  celebratione 
Missarum,  in  die  S.  Leonis ,  dicebatur  : 
«  Annue,  quaesumus,  Domine,  ut  animae 
B.  Leonis  haec  prosit  oblatio.  »  Et  licet  haec 
oratio  mutata  sit,  tamen  adhuc  hodie  in  se¬ 
creta  oratione  in  eodem  festo  dicimus  ; 
«  Sancti  Leonis  Confessoris  tui  atque  Pon¬ 
tificis  annua  solemnitas  nos  tibi  reddat  acce- 

ptos,  ut  per  haec  pise  placationis  officia,  et 
illum  beata  retributio  comitetur,  et  nobis 
gratiae  tuae  dona  conciliet.  » 

Praeterea  Chrysostomus  homil.  33.  in 
Matth.  exhortanl  ad  eleemosynas  pro  de¬ 
functis  fdiis  :  «  Putas,  inquit,  eum  maculis 
inquinatum?  da  illi  sua,  ut  illis  se  a  maculis 
dctergat.  Putas  injustitia  decessisse  ?  pnebe 
ipsi  tua,  ad  mercedis,  et  retributionis  adjec¬ 
tionem.  » 

Ad  primum  facilis  est  responsio  :  sacrifi¬ 
catur  enim  pro  Sanctis,  non  ut  eis  aliquid 
petamus,  sed  ut  pro  gloria  illis  collata  Deo 
gratias  agamus.  Id  enim  est,  quod  Augusti¬ 
nus  dicit,  pro  valde  bonis  gratiarum  actio¬ 
nes  esse. 

Ad  reliqua  respondet  Innocentius,  ubi  su¬ 
pra,  dupliciter.  Primo,  cum  Ecclesia  petit 
gloriam  Sanctis,  qui-regnum  coelorum  jam 
possident,  non  petere,  ut  illi  in  gloria  cres¬ 
cant,  sed,  ut  apud  nos  gloria  eorum  crescat, 
id  est,  ut  toti  mundo  gloria  eorum  innotes¬ 
cat,  et  illi  ubique  magis  et  magis  glorificen¬ 
tur.  Secundo  dicit,  non  videri  absurdum, 
si  petamus  illis  augmentum  gloriae  alicujus 
accidentalis.  Adde  Tertio,  fortasse  peti  glo¬ 
riam  corporis,  quam  habebunt  in  die  resur¬ 
rectionis.  Nam  etiamsi  gloriam  illam  certo 
consequentur,  et  debetur  eorum  meritis, 
tamen  non  est  absurdum  hoc  illis  desiderare 
et  petere,  ut  pluribus  modis  debeatur.  Cum 
ergo  Augustinus  dicit  serm.  17.  de  verbis 
Apostoli,  injuriam  facere  Martyri,  qui  orat 
pro  Martyre,  intelligitur  de  illis,  qui  Martyri 
precantur  remissionem  peccati,  vel  gloriam 
essentialem,  quasi  illa  careret. 

Secunda  difficultas  est  de  damnatis.  Nam 
August.  Enchir.  cap.  110.  dicit:  «Quibus 
autem  prosunt  suffragia,  aut]ad  hoc  prosunt, 
ut  plena  fiat  remissio,  aut  tolerabilior  sit 
ipsa  damnatio.  »  Et  cap.  112.  sic  ait :  «  Poe¬ 
nas  damnatorum  certis  temporum  intervallis 
existiment,  si  hoc  eis  placet ,  aliquatenus 
mitigari,  dummodo  intelligatur  in  eis  ma¬ 
nere  ira  Dei,  hoc  est,  ipsa  damnatio.  » 

Item  Chrysostomus  homil.  3.  in  epist.  ad 
Philip,  posteaquam  dixerat  orandum  pro 
defunctis,  subdit  :  «  Verum  istud  quidem 
de  illis  dicimus,  qui  in  fide  abscesserunt. 
Catechumeni  vero  neque  hac  digni  consola¬ 
tione  censentur,  sed  omni  hujusmodi  sunt 
auxilio  destituti,  praeter  unum  solum  ;  quod 
autem  illud?  pauperibus  eorum  nomine 
dare  licet,  unde  eis  nonnihil  refrigerii  ac¬ 
cedit. 


Praeterea  Damascenus  in  oratione  de  de¬ 
functis,  non  solum  refert  de  Trajano  et  Fal- 
conilla  liberatis  ex  inferno  per  orationem 
Gregorii  et  Theclsede  quibus  supra  diximus, 
sed  etiam  addit  ex  historia  Palladii  ad  Lau¬ 
sum,  S.  Machario  aliquando  percunctanti 
cranium  aridum  cujusdam  idololatrae,  un 
eis  prodessent  preces  viventium,  responsum 
fuisse  ex  cranio  :  «  Quando  pro  mortuis 
offers,  nos  interim  aliquid  lenimenti  senti¬ 
mus.  » 

Praeterea  Prudentius  in  Hymno  de  novo 
lumine  Paschalis  Sabbathi  ait : 

Sunt  et  spiritibus  saepe  nocentibus 
Poenarum  celebres  sub  styge  feriae,  etc. 

Denique  Innocentius  III.  cap.  Cum  Mar- 
thfe,  ponit  quadrimembrem  divisionem ; 
dicit  enim,  ex  mortuis  quosdam  esse  valde 
bonos,  qui  non  egent  suffragiis;  quosdam 
valde  malos,  qui  non  possunt  juvari :  quos¬ 
dam  mediocriter  bonos  quibus  suffragia 
prosunt  ad  expiationem  :  quosdam  medio¬ 
criter  malos,  quibus  prosunt  ad  propitia¬ 
tionem  :  at  certe  ultimum  menbrum  non  vi¬ 
detur  convenire,  nisi  pueris  in  limbo.  Si 
enim  valde  boni  sunt  in  coelo,  valde  mali 
sunt  in  Gehenna  ignis,  mediocriter  boni  in 
Purgatorio :  ubinam  erunt  mediocriter  mali, 
nisi  in  limbo  ?  Ergo  illis  prosunt  suffragia, 
cum  tamen  in  Purgatorio  non  sint. 

Respondeo  ad  primum,  Augustinum  per 
tolerabiliorem  damnationem  intelligere  mi¬ 
tigationem  poenarum  Purgatorii,  ut  patet  ex 
praecedenti  trimembri  divisione. 

Ad  secundum  dico,  Augustinum  ibi  non 
agere  de  oratione  pro  defunctis,  et  solum 
dicere,  non  esse  erroneum  concedere,  dam¬ 
natos  puniri  citra  condignum,  quod  clarius 
docet  lib.  XXL  de  civit.  Dei,  cap.  24. 

Ad  tertium  :  Chrysostomus  solum  videtur 
negare  orandum  esse  publice,  vel  sacrifican¬ 
dum  pro  Catechumenis,  ut  etiam  aliquando 
definivit  Concilium  Bracarense  I.  can.  3o. 

Ad  quartum,  B.  Thomas  in  IV.  dist.  45. 
art.  2.  qua;st.  2.  post  refutatas  ineptas  so¬ 
lutiones  Praepositivi,  Porretani,  et  aliorum, 
respondet,  animas  damnatorum  orationibus 
Sanctorum  non  percipere  veram  aliquam 
poenarum  mitigationem,  sed  solum  inane, 
et  fallax  aliquod  gaudium,  quod  nimirum 
videant  se  habere  socios  in  poenis,  quale  est 
gaudium  Daemonum,  cum  aliquem  deci¬ 
piunt.  At  fortasse  melius  rejicerentur,  ut 

falsa  et  apocrypha,  quae  afferuntur  de  illo 
cranio  ;  non  enim  in  libro  Palladii  tale  ali¬ 
quid  invenitur,  nec  est  verisimile,  S.  Ma- 
charium  orasse  pro  infidelibus. 

Ad  quintum  nihil  aliud  dico,  nisi  more 
poetico  lusisse  Prudentium. 

Ad  ultimum,  quod  multos  torquere  solet, 
suspicor  Innocentium  111,  memoria  lapsum 
putasse  divisionem,  quae  est  apud  Augusti¬ 
num  trimembris,  fuisse  quadrimembrem  ; 
nam  apud  August.  iidem  sunt  mediocriter 
boni,  et  mediocriter  mali.  Innocentius  au¬ 
tem  distinguit  hoc  membrum  in  duo,  di¬ 
cens  :  «  Alii  sunt  mediocriter  boni,  alii 
mediocriter  mali;  »  possumus  tamen  dice¬ 
re  ,  mediocriter  bonos  dici ,  qui  nullam 
habent  culpam,  sed  tamen  habent  reatum 
poenae ;  mediocriter  malos,  dici,  eos,  qui 
habent  culpam  aliquam,  sed  venialem  tan¬ 
tum. 

Tertia  difficultas  est  de  animabus  Purga¬ 
torii.  Nam  Theologi  conveniunt  in  duobus, 
et  in  uno  non  conveniunt.  Conveniunt  pri¬ 
mo,  quod  suffragia  omnia  prosint  omnibus, 
saltem  quatenus  adferunt  novum  gaudium, 
id  enim  comtoune  est  omni  bono  operi,  ut 
de  illo  gaudeant  omnes  boni  juxta  illud 
Psalmi  CXVIII  :  Particeps  ego  sum  omnium 
timentium  te  (t). 

Secundo  ,  conveniunt ,  quod  suffragia 
communia  ,  quae  fiunt  pro  omnibus  de¬ 
functis ,  prosint  etiam  omnibus  animabus 
Purgatorii,  non  solum  in  ratione  gaudii,  sed 
etiam  in  ratione  satisfactionis,  nulla  enim 
est  causa  cur  aliqui  excludantur. 

At  dissentiunt  de  suffragiis  particularibus. 
Nam  Cajetanus  tom.  I.  opusculorum,  tract. 
XYI.  qusest.  5.  docet,  omnes  quidem  ani¬ 
mas  juvari  posse,  et  juvari  etiam  communi¬ 
bus  suffragiis  :  at  particularibus,  quae  pro 
illis  fiunt,  non  juvari,  nisi  illas,  quae  pecu¬ 
liariter  meruerunt,  ut  sibi  talia  prodessent. 
Dicit  autem  eas  peculiariter  mereri,  quae 
hio  in  terris  habuerunt  specialem  devotio¬ 
nem  ad  claves  Ecclesiae,  et  solliciti  fuerunt 
pro  animabus  aliorum ;  et  probat  ex  Augus¬ 
tino  lib.  de  cura  pro  mortuis,  cap.  I.  et  in 
Enchirid.  cap.  109. 

Alii  vero,  quos  citat  B.  Thomas  in  IV. 
dist.  15.  q.  2.  art.  4.  dicebant  suffragia, 
qua;  fiunt  pro  uno,  non  ei  solum  prodesse, 
Verum  etiam  omnibus  aliis,  nec  minus  aliis 
quam  illi,  sicut  lucerna,  accensa  pro  Domino 


aequaliter  illuminat  servos,  qui  in  eodem 
loco  sunt. 

Sententia  communis  est  in  medio,'  quod 
nimirum  suffragia  particularia,  omni  et  soli 
illi  prosint  in  ratione  satisfactionis  pro  quo 
fiunt.  Quod  omni  contra  Cajetanum,  patet, 
quia  fundamentum  communicationis  suffra¬ 
giorum  non  est  aliquod  peculiare  meritum, 
sed  status  gratiae.  Sanctus  enim  Augustinus 
cum  dicit  solis  illis  prodesse  suffragia  qui 
meruerunt  ut  sibi  prodesse  possint  per  ex- 
clusivara,  solis,  non  excludit  ullas  animas 
Purgatorii,  sed  animas  damnatas,  et  no¬ 
tandum  diligenter  Augustinum  in  Enchiridio 
non  dicere  suffragia  juvare  illos  defunctos, 
qui  meruerunt  ut  sibi  prodessent,  sed  qui 
meruerunt  ut  sibi  prodesse  possent. 

Quocirca  Cajetanus,  qui  dicit  omnes  ani¬ 
mas  juvari  posse,  sed  de  facto  non  juvari, 
non  habet  pro  se  Augustinum,  ut  ipse  arbi¬ 
tratur.  Quod  autem  heec  suffragia  particula¬ 
ria  soli  illi  prosint,  pro  qua  fiunt,  patet ; 
nam  applicatio  ejusmodi  bonorum  pendet 
ex  intentione  applicantis,  nec  debent  com¬ 
parari  ista  suffragia  lumini  lucernae ,  sed 
potius  pecuniae,  quae  solvitur  ab  uno  pro  al¬ 
tero. 

Notandus  est  etiam  locus  Augustini  pro 
hac  sententia  ex  lib.  fde  cura  pro  mortuis, 
cap.  4.  ubi  dicit  ideo  Ecclesiam  orare  in¬ 
terdum  pro  defunctis  omnibus  in  genere, 
ut  quibus  desunt  parentes  vel  amici,  qui  pro 
eis  orent ,  et  proinde  remanent  auxilio 
destituti,  habeant  saltem  auxilium  a  com¬ 
muni  matre,  quae  est  Ecclesia. 


CAPUT  XIX. 

De  funere. 

Diximus  hactenus  de  spiritibus  defuncto^- 
rum  ;  Nunc  de  sepultura  corporum  dicen¬ 
dum.  Ilaeretici^hujus  temporis  non  reprehen¬ 
dunt  ipsam  sepulturam  ;  reprehendunt 
tamen  multa  circa  sepulturam. 

Primo,  quod  in  locis  sacris  sepeliamus, 
atque  ad  hoc  erigamus  coemeteria.  Hoc  re¬ 
prehendunt  haeretici  aliqui  in  Bohemiaapud 
yEneam  Silvium  de  origine  Bohemorum, 


(1)  Psal.  CXYIII,  63; 

c.  35.  et  potest  afferri  argumentum,  quod 
nihil  prosit  locus  sepulturae  ex  illis  verbis 
Lucae  XII :  Ne  terreamini  ab  his,  qui  occidunt 
corpus,  et  post  haec  non  habent  amplius  quod 
faciant  (1).  Item  ex  capite,  Sacris,  extra  de 
sepulturis,  ubi  dicitur  nihil  obesse  homini¬ 
bus  piis  sepulturam  vilem,  aut  nullam.  Item 
ex  Augustino  lib.  I.  de  civit.  Dei,  cap.  12.  et 
lib.  de  cura  pro  mortuis,  ubi  dicit,  sepultu¬ 
ram  et  funeris  pompam  solatia  esse  vivorum, 
non  mortuorum  praesidia. 

Secundo,  reprehendunt  usum  cereorum, 
quia  in  Concilio  Elibertino  can.  34.  sta¬ 
tutum  fuit,  ne  cerei  de  die  in  coemete¬ 
riis  accenderentur  :  «  Non  enimspiritus  de¬ 
functorum  ,  inquiunt  Patres ,  inquietandi 
sunt.  » 

Tertio,  reprehendunt  anniversaria,  et  tot 
repetitiones  exequiarum  die  3.  7.  et  30. 
quia  signum  est  diffidentiae,  easdem  preces 
toties  iterare  ;  et  praeterea  quia  B.  Ambrosius 
lib.  I.  de  Abraham,  cap.  9.  super  illud  Ge¬ 
nes.  XXIII.  surrexit  Abraham  ab  officio  fu¬ 
neris  :  «  Docemur,  inquit,  ut  non  diutius 
inhaereamus  mortuis,  sed  quantum  satis  est 
officii  deferamus.  »  Quem  locum  expendens 
Calvinus  praefut.  Institut.  dicit  ab  Ambrosio 
reprehendi  eos,  qui  nullum  finem  faciunt 
orandi  pro  mortuis. 

Quarto,  reprehendunt  quod  putemus  se¬ 
pulturam  esse  opus  meritorium,  et  Deo  gra¬ 
tum  ,  cum  tamen  nusquam  inveniatur  a 
Deo  mandatum  ,  imo  Dominus  Matth.  XXV. 
enumerans  opera  misericordiae,  non  memi¬ 
nerit  sepulturae. 

His  non  obstantibus  asserimus  sepulturam 
rem  esse  bonam,  et  utilem,  et  ritus  omnes 
Ecclesiae  in  sepeliendis  mortuis  esse  anti¬ 
quos,  et  sanctos.  Quod  sit  res  bona,  et  me¬ 
ritoria,  probatur  ex  illo  II.  Iteg.  II :  Bene¬ 
dicti  vos  a  Domino ,  qui  fecistis  misericordiam 
hanc  cum  domino  vestro  Saul,  et  sepelistis  eum, 
et  nunc  retribuet  vobis  Dominus.  Tob.  XII. 
Angelus  extollit  inter  alia  opera  Tobiae  quod 
mortuos  sepelierit.  Matth.  XXVI  :  Opus  bo¬ 
num  operata  est  in  me,  mittens  enim  unguentum 
hoc  ad  sepeliendum  me  fecit  (2) . 

Quod  sit  res  antiqua  et  utilis  facile  de¬ 
monstrari  potest,  nam  omnia  quae  nunc  in 
Ecclesia  servamus,  semper  in  usu  Ecclesia} 
fuerunt.  Primum,  corpora  mortuorum  nunc 
lavantur,  id  etiam  olim  fiebat,  ut  patet  Ac- 
Cor.  IX.  de  Tabitha,  et  apud  Gregorium 


lib.  III.  Dialogorum,  cap.  17.  et  lib.  IV. 
cap.  16.  et  27. 

Secundo,  corpora  cum  honore,  et  multi¬ 
tudine  comitantium  deferuntur  ad  sepul- 
chrum.  Ita  etiam  legimus  factum  olim  Gen. 
L.  et  Luc.  VII.  et  apud  Gregorium  Nazianze- 
num  orat.  2.  in  Julianum,  Sulpitium  in  vita 
S.  Martini,  Hieronymum  invita  S.  Fabiohe, 
et  S.  Paulae,  et  alios. 

Tertio,  corpora  fidelium  in  templis,  et 
locis  sacris  sepeliuntur.  Ita  olim  Jacob  et 
Joseph  Patriarcha}  in  terra  ^Egypti  mortui, 
in  terra  promissionis  sepeliri  voluerunt, 
unde  Christus  erat  nasciturus,  et  ubi  tem¬ 
plum  Domini  futurum  erat ,  Gen.  XLIX. 
et  L.  Deinde  temporibus  Christianorum, 
corpora  fidelium  in  templis  sepulta  fuisse  tes¬ 
tantur  Ambrosius  lib.I.  de  Abraham,  cap.  9. 
Hieronymus  in  vita  Paulae  et  Fabiolae,Grego- 
rius  lib.  III.  Dialogorum,  cap.  13  et  Au¬ 
gustinus  libro  de  cura  pro  mortuis,  cap.  I. 

Quarto,  corpora  fidelium  cum  hymnorum, 
et  psalmorum  cantu  sepelienda,  testantur 
Gregorius  Nazianzenus  orat.  2.  in  Julianum, 
Chrysostomus  homil.  4.  in  epist.  ad  Hebr. 
Hieronymus  in  vita  S.  Pauli  Eremitae,  et  S. 
Paulae  viduae,  et  S.  Fabiolaj,  Sulpitiusinvita 
S.  Martini,  et  omnium  antiquissimus  Diony¬ 
sius  Areopagita,  cap.  7.  de  Ecclesiastica 
Hierarchia. 

Quinto,  ad  funus  fidelium  lampades,  et 
cerei  accensi  adhibebantur,  ut  nunc  etiam 
fit.  Nyssenus  epist.  ad  Olympiam  de  obitu 
sororis,  Nazianzenus  et  Chrysostomus  locis 
notatis,  Hieronymus  in  vita  Paulae,  et  Theo- 
doretus  lib.  V.  historiae,  c.  36.  et  alii. 

Sexto,  sacrificium  altaris  pro  eis  offertur, 
ita  etiam  olim  testibus  Tertulliano  lib.  de 
corona  militis,  Cypriano  lib.  I.  epist.  9. 
Augustino  lib.  IX.  Confessionum,  cap.  12. 
Ambrosio  oratione  de  Valentiniani  obitu,  et 
aliis. 

Septimo,  non  solum  cum  sepeliuntur,  sed 
etiam  die  anniversaria  pro  defunctis  offer¬ 
tur,  et  oratur,  ut  patet  apud  Tertullianum 
lib.  de  Monogamia,  et  Gregorium  Nazianze- 
num,  oratione  in  Caesarium  fratrem. 

Octavo,  non  solum  die  anniversaria,  sed 
etiam  die  3.  7.  et  30.  ut  est  apud  Ambrosium 
oratione  de  obitu  Theodosii  initio,  id  quod 
etiam  nunc  servatur. 

Nono,  eriguntur  tituli,  idem  olim  Genes. 
XXXV.  Actor.  II.  I.  Machab.  XIII. 


(1)  Luc.  XII,  4.  -  (2)  II.  Reg  II,  5:  Matth.  XXVI,  18. 

Decimo,  dantur  eleemosyna;  pauperibus, 
idem  olim ,  fchrysostomus  hom.  32.  in 
Matth. 

At  qua;  sit  hujus  rei  utilitas,  paulo  obs¬ 
curius  est.  Atque  in  primis  rejiciendi  sunt 
duo  errores,  quos  rejicit  D.  Augustinus  lib . 
de  cura  pro  mortuis,  cap.  2.  Unus,  quo 
Ethnici  putabant  sepulturam  esse  necessa¬ 
riam,  ut  animae  requiescere  possent,  juxta 
fabulas  Virgilii  VI  d£neidos.  Alter  est,  quo 
quis  putare  possetin  corporibus  defunctorum 
adhuc  sensum  aliquem  inesse. 

Hic  rejectis  erroribus,  dicimusmultiplicem 
esse  utilitatem  sepulturae,  tam  vivis,  quam 
defunctis  :  et  vivis  quidem  quadruplicem. 
Pi’imam,  quod  per  sepulturam  arcetur  fmtor 
et  horror  cadaverum,  quae  non  parum  vivis 
nocerent. 

Secundam,  quod  eo  studio  testantur  vivi 
fidem  resurrectionis,  et  immortalitatis  anima¬ 
rum  ;  non  enim  tam  diligenter  corpora  mor¬ 
tuorum  curaremus,  nisi  putaremus  ea  resur¬ 
rectura.  Neque  cereos  accenderemus,  nisi 
animos  vivere  post  mortem  corporum  signi¬ 
ficare  vellemus. 

Tertiam,  quod  admonentur  propriae  mor¬ 
tis,  unde  etiam  tumuli  defunctorum  moni- 
menta  dicuntur. 

Quartam,  quod  eo  officio  satisfaciant  vivi 
aliquomodo  affectui  suo  quo  mortuos  prose¬ 
quebantur.  Si  enim  vestes,  et  annulos  ami- 
eorum  bene  collocari  volumus,  certe  multo 
magis  corpora,  et  hoc  est  quod  Augustinus 
dicit,  cum  ait,  sepulturae  pompam  solatia 
esse  vivorum. 

Porro  mortuis  ex  sepultura,  alia  quadru¬ 
plex  accedit  utilitas.  Prima,  quod  consulitur 
honori  eorum,  adhuc  in  hominum  memoriis 
viventium;  non  enim  caret  ignominia  qua¬ 
dam,  quod  foeditas  nostri  corporis  aliorum 
conspectibus  pateat.  Quocirca  ,  non  levis 
po?na  judicatur,  cum  quis  a  judice  privatur 
sepultura,  et  jubetur  in  patibulo,  aut  rota 
pendens,  esse  avium  esca. 

Secunda,  quod  satisfit  desiderio  eorum, 
quod  dum  viverent  habuerunt;  nemo  est 
enim  qui  carnem  suam  odio  habeat,  ut  dice¬ 
tur  Ephes.  V.  et  ideo  quisque  dum  vivit, 
cupit  etiam  post  mortem  corpus  suum  ho¬ 
neste  tractari.  Imo  credibile  est,  animos  cor¬ 
pore  solutos,  etiamsi  forte  nesciant  quid  cor¬ 
poribus  eorum  accidat,  tamen  cupere  ut 
honeste  habeantur  sicut  etiam  cupiunt  ad  ea 
reverti,  ut  Augustinus  docet  lib.  XII.  de 
Genes,  ad  litteram,  cap.  33.  Atque  hinc  vi- 
Tom.  III. 


demus  Prophetae  inobedienti  datum  in  poe¬ 
nam,  ut  non  sepeliretur  cum  patribus  suis, 
III.  Reg.  XIII. 

Tertia,  utilitas  nascitur  ex  eo,  quod  a 
multis  deducuntur  ad  sepulchrum ;  hinc 
enim  per  accidens  fit,  ut  a  multis  pro  eis 
oretur. 

Quarta  ex  eo  sumitur,  quod  in  templis 
Sanctorum  sepulchrum  habent;  inde  enim 
fit,  ut  eorum  amici,  cum  eorum  recordantur, 
simul  etiam  recordentur  ejus  Sancti,  in  cujus 
templo  sepulti  sunt,  et  frequenter  ejus  patro¬ 
cinio  eos  commendent.  Hanc  utilitatem  po¬ 
nunt  B.  Augustinus  libro  de  cura  pro  mor¬ 
tuis,  cap.  4.  et  3.  et  B.  Greg.  lib.  IV.  Dialo¬ 
gorum,  cap.  30. 

Ex  his  ad  argumenta  respondetur.  Ad 
primum  dico  cum  Augustino  lib.  I.  civit. 
Dei  cap.  12.  Dominum  loqui  de  dolore,  quo 
affici  possunt  corpora  dum  vivunt;  ideo 
enim  ait  :  «  Post  hsec  non  amplius  habent 
quid  faciant;  »  quia  corpus  mortuum  etiamsi 
secetur,  aut  lanietur,  aut  cremetur,  nihil 
plane  doloris  sentit.  Hinc  tamen  non  sequi¬ 
tur,  non  esse  aliquam  eleemosynam,  satis¬ 
facere  desiderio  hominis,  quod  habuit  dum 
viveret,  et  quod  forte  adhuc  habet,  ut  cor¬ 
pus  suum  sepeliatur.  Secundo  dico,  loqui 
Pontificem  in  ea  decretali  de  utilitate  ad  sa¬ 
lutem  affernam,  ac  docere,  nec  per  se  pro¬ 
desse  sepulturam,  nec  perse  obesse  ad  salu¬ 
tem  consequendam,  quamquam  per  accidens 
prodesse  potest,  ut  diximus,  ratione  precum 
amicorum.  Tertio  idem  dico  ,  Augustinus 
enim  solum  docet  sepulturam  per  se  non 
esse  praesidium  mortuorum,  ad  vitam  aeter¬ 
nam  consequendam,  sed  solatium  vivorum  : 
tamen  quod  per  accidens  prosit,  ipsemet  do¬ 
cet  ibidem. 

.  Ad  aliud  ex  Concilio  Elibertino,  respon¬ 
deo,  in  eo  Concilio  reprehendi,  et  prohi¬ 
beri  eam  caeremoniam,  quia  fiebat  ex  su¬ 
perstitione  Gentilium,  qui  putabant -corpora 
mortua  sentire  aliquid.  Illo  autem  errore 
sopito,  non  est  malum  eadem  caeremonia  uti 
ad  alium  finem,  nimirum  ad  significandum 
animas  vivere,  et  suo  tempore  etiam  corpora 
resurrectura,  et  nostros  defunctos  esse  filios 
lucis,  non  tenebrarum.  Quod  autem  Conci¬ 
lium  dicit,  non  esse  inquietandos  spiritus 
defunctorum  ,  non  significat  spiritus  illos 
revera  inquietari,  sed  displicere  illis  ejus¬ 
modi  errorem  ;  quomodo  Ambrosius  dicit 
lib.  II.  epist.  3.  non  debere  moestificari  la- 
chrymis  animam  sororis  defunctae. 

Ad  tertiam  dico,  non  esse  signum  diffi¬ 
dentiae,  sed  desiderii,  et  fervoris,  repetere 
easdem  preces;  id  enim  fecit  Paulus  II. 
Corinth.  XII.  ter  Dominum  rogavit;  et 
Dominus  ipse  Mattii.  XXVI,  ter  eamdem 
orationem  repetivit. 

Ad  Ambrosium  supra  respondimus,  cap. 
15.  non  loqui  eum  de  orationibus,  sed  de 
fletu,  et  dolore ;  nam  ipse  idem  oratione  in 
Valentinianum  dicit :  «  Beati  ambo,  si  quid 
meae  orationes  valebunt,  nulla  dies  vos  silen¬ 
tio  praeteribit,  nulla  nox  non  donatos  aliqua 
precum  mearum  contextione  transcurret , 
orationibus  vos  et  oblationibus  frequen¬ 
tabo.  » 

Ad  ultimum  ex  Evangelio  Matth.  XXV. 
respondetur.  Primo,  cum  Chrysostomo  hom. 
84.  in  Joannem,  ubi  dicit,  Dominum  non 
addidisse,  mortuus  fui,  et  sepelistis  me,  quia 
sponte  sua  homines  non  solum  hanc  eleemo¬ 
synam  facere  solent,  sed  etiam  nimium  in 


ea  facienda  excedere.  Sicut  enim  in  aliis  bo¬ 
nis  rebus,  ita  etiam  in  hac  abusus  quidam  se 
admiscuit,  quo  divites  pretiosis  vestibusinduti 
sepeliri  solent;  melius  enim  esset,  et  mor¬ 
tuis  multo  gratius,  et  utilius,  ut  Chrysosto- 
mus  ibidem  dicit,  pretium  illarum  vestium 
dare  pauperibus  pro  anima  ejus  qui  sepeli¬ 
tur,  Dominus  igitur,  tum  ut  abusum  corrige¬ 
ret,  tum  quia  necesse  non  videbatur  hoc 
officium  valde  commendare,  hanc  eleemosy¬ 
nam  cum  caeteris  non  numeravit. 

Secundo,  dici  posset,  Dominum  non  me¬ 
minisse  hujus  eleemosynae,  quia  est  omnium 
minima,  et  obscurissima,  ut  B.  Augustinus 
docet  libro  de  cura  pro  mortuis,  cap.  3.  Vo¬ 
lebat  enim  Dominus  ostendere,  se  juste  re¬ 
muneraturum  bonos,  et  damnaturum  malos, 
et  ideo  solum  eorum  operum  meminit,  quae 
evidenter,  et  omnium  judicio  sunt  opera  mi¬ 
sericordiae.  Atque  haec  de  tota  hac  disputa¬ 
tione  sufficiant. 

Pervenimus  tandem  ad  eam  Ecclesiae  Catholicae  partem  nostris  disputationibus 
illustrandam,  atque  ab  haereticorum  non  tam  argumentis,  quam  mendaciis,  et  ca¬ 
lumniis  vindicandam,  quae  in  ccelo  beata  cum  rege  suo  Christo,  aevo  sempiterno 
fruitur.  Quamquam  enim  beatae  illae  sanctorum  Angelorum,  atque  hominum  men¬ 
tes  humana  defensione,  praesylioque  pro  se  non  egeant,  cum  in  altissimis,  et  tutis¬ 
simis  arcibus  collocatae  de  universis  hostibus  suis  novos  quotidie  triumphos  agant, 
ac  (ut  S.  loquitur  Cypiianus)  prorsus  de  sua  felicitate  securae,  solum  de  nostra  sint 
incolumitate  sollicitae  :  Nobis  tamen  perutile  est,  ac,  ut  verius  dicam,  multis  nomi¬ 
nibus  necessarium,  ut  Sanctorum  gloria  orbi  terrarum  nota,  atque  perspecta,  et 
omni  idololatriae  caligine,  quam  illi  aspergere,  atque  offundere  conantur  haeretici, 
purgata  omnino,  et  libera  emineat,  atque  splendeat. 

Quia  vero  non  panegyricam  orationem  de  Sanctorum  laudibus  instituimus,  sed 
ingressum  dumtaxat  ad  futuram  disputationem,  nostra  hac  praefatiuncula  aperimus, 
dicam  solum,  et  paucis,  de  mendaciis,  et  conviciis  haereticorum  in  Sanctos,  quorum 
illa  ad  ipsorum  haereticorum  insaniam  curandam  magnum  afferunt  impedimentum, 
ista  non  solum  Ecclesiam  insigni  patrocinio  spoliant,  sed  etiam  gravissimam,  justis- 
simamque  divini  Numinis  iram  mortalibus  omnibus  conciliant. 

Etenim  multa  sunt,  quibus  a  nobis  hujus  temporis  haeretici  dissident,  multa  illi  in 
nostra  Ecclesia,  templis,  monasteriis,  gymnasiis,  dogmatibus,  ritibus,  hominibus 
denique  omnium  ordinum  reprehendunt,  multa  desiderant,  multa  carpunt,  multa 
emendanda,  et  corrigenda  esse  clamitant  :  sed  nihil  est,  quod  exhorreant,  et  exe- 
crentur  magis,  quam  invocationem  Sanctorum,  reliquiarum  cultum,  imaginum 
venerationem.  His  enim  tribus  manifestam  impietatem,  et  idololatriam  contineri 
volunt.  Hoc  uno  veluti  pallio  discessionem  suam  a  nobis,  hoc  est,  impiam  ab  Eccle¬ 
sia  Catholica  separationem  et  defectionem,  honestissime  tegere  se  arbitrantur.  Hoc 
solo  nomine  latrocinia  sua,  et  sacrilegia  in  Ecclesias,  templorum  direptiones,  imagi¬ 
num  confractiones,  sacerdotum  caedes ,  sacrorum  omnium  profanationes,  defendunt, 
quod  se  bellum  gerere  contra  idola  pro  pietate  dicant.  Hac  ipsa  de  causa  censuram 
aequissimam  Ecclesiae,  et  pastorales  baculos  Episcoporum,  quibus  interdum  ipso¬ 
rum  furor  reprimitur,  vel  retardatur,  impiam  persecutionem,  quasi  adversus  Deum 
pro  idolis  excitatam  nominant  :  his  denique  vinculis,  et  compedibus  provincias,  et 
nationes  a  se  deceptas  arctissime  irretitas,  et  constrictas  tenent. 

Sic  enim  populis  illis  persuasum  est,  nos  pro  Deo  vivente  mortuos  homines;  pro 
summo  et  sempiterno  spiritu  ossa,  et  cineres,  ligna,  et  lapides  coiero;  et  tam  alte 
mentes  eorum  perniciosa  haec  persuasio  penetravit,  ut  propterea  injusta  quidem, 
sed  tamen  gravi,  diuturnaque  apud  eos  laboremus  infamia.  Et  licet  multa  interdum 
de  nostrorum,  hoc  est,  Catholicorum  hominum  gravitate,  sapientia,  justitia,  beni¬ 
gnitate,  de  studio  precandi,  de  moderatione  in  rebus  omnibus  audiant,  non  queant 
tamen  non  continuo  ab  ejusmodi  sermonibus  aures  removere,  seque  totos  avertere, 
cum  ad  memoriam  revocant  de  quibus  tam  eximiae  laudes  praedicantur,  eos  nihilomi¬ 
nus  idololatras  esse,  defunctorum  manes,  et  cadavera,  picturasque  et  statuas  ado¬ 
rare. 

Atque  ut  fides  mihi  facilius  habeatur,  neque  me  quisquam  augendi  gratia  fingere 
aliquid  arbitretur,  referam  pauca  de  libris  eorum,  ut  ipsos  eosdem  suae  impietatis 
praecones,  ac  testes  habeamus.  Primum  Lutherus  sectariorum  omnium  antesignanus 
et  princeps,  in  eo  sermone,  quem  de  cruce  edidit,  tamquam  ex  tribunali  pronun¬ 
tiat  :  «Quoniam  reliquiae  Sanctorum  nihil  sunt  aliud,  quam  fidelium  seductiones,  ne 
deinceps  populi  Deos  alienos  colant,  placere  sibi,  ut  omnes  ejusmodi  reliquiae  altis¬ 
sime  sub  terram  abscondantur :  »  ut  ea  ratione  videlicet  omnis  Apostolorum  et 
Martyrum,  aliorumque  Sanctorum  in  terris  memoria  aboleatur.  Idem  iu  Postilla  ad 
Evangelium  Dominicae  Annuntiationis  :  «  Papistae,  inquit,  virginem  Mariam  Deum 
constituunt,  omnipotentiam  ei  in  coelo,  et  in  terra  attribuunt.  »  Et  rursum  :  « In 
Papatu  omnes  se  ad  Mariam  contulerunt,  et  plus  favoris,  et  gratiae  ab  ea  exspecta¬ 
runt,  quam  a  Christo  ipso.  » 

Hinc  Philippus  Melanchthon  Lutheri  proles,  et  sectator  egregius,  cum  in  locis 
communibus  primum  decalogi  praeceptum  exponeret,  et  gradus  quosdam  peccato¬ 
rum  distingueret,  nosque,  hoc  est,  ut  ipse  loquitur,  Papistas,  cum  infidelibus 
jungeret,  hac  una  yatione  contentus  fuit,  quod  idem  sit,  fingere  multos  Deos,  et 
sanctos  mortuos  invocare ;  nec  differant  ab  Ethnicis  moribus  invocatio  Sanctorum, 
et  statuarum  cultus. 

Jam  vero  Magdeburgonses  Centuriatores ,  posteaquam  in  posteriore  primae 
Centuriae  libro  inter  fundamenta  doctrinae  Catholicae  posuerunt,  B.  Mariae,  alio¬ 
rumque  Sanctorum  invocationem,  et  cultum  ab  Apostolis  non  solum  verbo,  aut 
exemplo  numquam  approbatum,  sed  etiam  ut  manifestam  idololatriam  passim  repro¬ 
batum  fuisse,  atque  interdictum.  Inde  postea  in  singulis  fere  Centuriis  nihil  saepius 
monent,  clamant,  repetunt,  inculcant,  quam  nos  Ecclesiam  non  habere,  quod  ab 
uno  vero  Deo  ad  falsorum  Deorum  multitudinem,  et  simulacra  muta  defecerimus. 
In  praefatione  vero  sextae  Centuriae,  ubi  graviter  admodum  et  plane  tragice  deplo¬ 
rant  statum,  sive  casum  potius,  et  ruinam  Ecclesiae,  quam  secundo  et  tertio  saeculo 
vitium  facere  incipientem,  quarto  et  quinio  inclinatam,  et  nutantem,  sexto  demum 
paenitus  corruisse,  miserequc  collapsam  esse  volunt,  de  causa  tam  gravis  exterminii 
ita  condonantur. 

«  In  primis,  inquiunt,  istae  horribiles  et  perniciosae  tenebrae  in  ipso  docentium 
coetu,  quasi  nubes  quaedam  atrae,  totum  coelum  occupantes  exortae  sunt;  quod  caere¬ 
monias  cultusque  humanos  partim  ipsimet  Doctores  Ecclesiae,  partim  vero  alii 
superstitiosi  homines  passim  in  templis  auxerunt.  Nam  aedes  sacrae  omnibus  in  locis 

exstrui  coeperunt  ingentibus  sumptibus,  prorsus  Gentilium  more?  Non  quidem  princi¬ 
paliter  eo  line,  ut  ibi  verbum  Dei  traderetur,  sed  ut  reliquiis  Sanctorum  aliquis  honor 
exhiberetur,  utque  ibi  defunctos  stolidi  homines  venerarentur.  Quam  vero  facundus 
est  Gregorius  ille,  Magnus  appellatus,  quam  ardens,  quando  rationem  consecrandi 
ista  fana  veluti  ex  tripode  dictat.  »  Et  infra :  «  Coeperunt  ea  occasione  etiam  de¬ 
functae  creaturae,  atque  exanguia,  et  semicorrosa  ossa  coli,  invocari,  honore  divino 
affici,  et  alligari  ad  illa  ipsa  loca  preces.  Ad  ista  omnia  non  modo  connivebant 
Ecclesiae  Doctores,  sed  etiam  ea  adjuvabant.  Ejusmodi  igitur  calamitas  et  pestis 
fundi  Christi,  in  ipsa  Ecclesia,  et  inter  eos,  qui  custodes  et  vigiles  Ecclesiae  praecipue 
volebant  perhiberi  nascebatur.  » 

Porro  Joannes  Calvinus,  qui  post  multas,  gravissimasque  cum  suis  disceptationes, 
maximam  partem  Lutheranorum  in  sua  retia  pertraxit,  et  tantum  non  regnum 
aliquod  inter  Lutheri  pastores  obtinuit,  in  eo  libro,  quem  de  reformanda1.  Ecclesiae 
necessitate  ad  Imperatorum  Carolum  inscripsit,  primam  et  maximam  dissensionnm 
causam  inter  suos  et  nostros  esse  dicit,  quod  sui,  hoc  est,  omnes  hujus  temporis 
sectarii  unum  Deum  colant,  nostri,  hoc  est,  Catholici,  sic  inter  Sanctos  distribuerint 
Dei  officia,  ut  summo  Deo,  tamquam  collegas,  eos  addiderint,  in  quorum  multitu¬ 
dine  delitescat :  quodque  non  solum  Sanctos  loco  Dei  adorent,  sed  etiam  ipsorum 
ossa,  vestes,  calceos,  et  simulacra.  In  libro  vero  Institutionis  quarto  cap.  21.  causas 
recensens,  cur  a  nobis  discessionem  cum  suis  fecerit,  illam  in  primis  ponit,  quod 
nullum  nobiscum  conventum  habere  possint,  in  quo  aperta  idololatria  non  polluantur. 
Quam  autem  apud  nos  vigere  idololatriam  dicat,  ex  cap.  20.  lib.  III.  potest  intelligi 
ubi  de  Sanctorum  invocatione  loquens  :  a  Singuli,  inquit,  peculiares  sibi  Divos, 
asciverunt,  in  quorum,  non  secus  atque  tutelarium  Deorum,  fidem -se  contulerunt  : 
Neque  modo  (quod  olim  Israeli  exprobrabat  Propheta)  secundum  numerum  urbium 
Dii  sunt  erecti,  sed  secundum  capitum  multitudinem.  » 

Incidi  aliquando  in  hominem  de  schola  Calvini,  qui  cum  mihi  alioqui  perhuma¬ 
nus  et  candidus  videretur,  eoque  uterer  familiariter,  ut  eum,  si  quo  modo  possem, 
ab  illa  insania  revocarem ,  coepi  ab  eo  quaerere,  quid  in  nostris  dogmatibus  Calvi- 
nistae  potissimum  reprehenderent,  quidve  eis  maxime  displiceret,  et  quae  tandem 
praecipue  esset  causa,  cur  ab  Ecclesiae  communione,  ab  Episcoponim  obedientia,  a 
reliquo  coetu  fidelium,  a  majorum  suorum  vestigiis,  cum  tam  manifesto  salutis 
aeternae  periculo  discesserint?  Respondebat  ille,  eam  esse  causam  praecipuam,  quod 
nos  Sanctos  in  precibus  invocaremus,  quodque  eo  modo  Divinitatem  mortuis  affin¬ 
geremus.  At  hae  imposturae,  mendaciaque  impudentissima  sunt.  Quis  enim  Catholi¬ 
corum  unquam  uni  vero  Deo,  vel  imagines  sacras,  vel  beata  Sanctorum  pignora, 
vel  Martyrum,  aut  Apostolorum,  aut  etiam  Angelorum  spiritus,  aut  ipsam  denique 
coeli  Reginam,  Deique  Parentem  Mariam  ullo  modo  aequavit? 

Quis  in  Catholica  Ecclesia  sacrificium,  quod  uni  debetur  Deo,  vel  Sanctis,  vel 
reliquiis,  vel  imaginibus  obtulit?  Nonne  hoc  uno  externo  symbolo,  quando  nulla 
exstarent  alia,  satis  aperte  testamur,  nos  animo  quoque  et  cogitatione  unum  Deum 
complecti,  eique  soli  proprio  quodam,  et  peculiari  cultu  servire ?  Nonne  aperte 
distinguimus  inter  eum  honoi*em,  qui  soli  Deo  debetur,  et  eum  cultum  ac  venera¬ 
tionem,  quae  Dei  amicis,  aliisque  sacris  rebus,  propter  ipsum  Deum,  pie  religioseque 

tribuitur?  Sed  licet  illa  (ut  diximus)  mendacia,  calumnia?que  sint,  interim  tamen  ob 
ea  ipsa  mendacia  innumerabiles  populi,  regna,  nationes,  multa  millia  animarum 
Christi  sanguine  redemptarum,  a  Christi  corpore  separata,  et  tamquam  rami  ab 
arbore  vi  tempestatis  avulsi  et  disjecti  jacent,  et  instar  ovium,  qua?  ab  ovili  suo 
egressa?,  sine  ullo  pastorum,  canumve  praesidio  in  montibus  vagantur,  infernalium 
luporum  quotidie  praeda  fiunt. 

Sed  quoniam  aliquid  diximus  de  mendaciis  et  calumniis,  de  conviciis  et  contu¬ 
meliis  aliquid  etiam  dicendum  erit.  Sane  tantus  est  in  libris,  et  moribus  haereticorum, 
Sanctorum  omnium  contemptus,  tamque  horribiles  in  omnes  ccelites  blaspbemiae,  ut 
ego  hinc  potissimum  vehementer  admirer  divini  Numinis  patientiam.  Nam,  ut 
omittam,  quod  in  imagines  sacras  tanto  furore  Calvinistae  debacchantur,  ut  eas 
plurimis  jam  in  locis  aut  peenitus  confregerint,  aut  cceno  et  sordibus  foedaverint, 
aut  oculis  effossis,  naribusque  et  auribus  truncatis  deformaverint,  ut  nihil  etiam  dicam, 
quod  ipsum  crucis  siguum  Angelis  reverendum,  daemonibus  formidolosum,  humano 
generi  salutare,  ubique  dejiciunt,  conspuunt,  proculcant,  ut  illud  quoque  praete¬ 
ream,  quod  beata  corpora  Sanctorum,  quae  majorum  nostrorum  pietas  thecis  aureis, 
atque  argenteis  incluserat,  qua*que  domicilia  et  organa  Spiritus  sancti  fuerant,  et 
quae  Deus  signis  et  prodigiis  saepius  illustraverat,  ipsi  ubique  altaribus  eversis 
effodiunt,  flammis  absumunt,  in  profluentem  abjiciunt.  Ut  ista,  inquam,  omnia 
praetermittam,  et  solum  de  contumeliis  verborum  loquar  :  Quid,  quaeso,  Erasmus 
Roterodamus,  An  non  Luciani  impietatem  longo  intervallo  superavit?  Ille  enim 
Deos  falsos,  vereque  ridiculos  irrisit  :  At  novus  iste  Lucianus  veros  Angelorum 
cives,  verique  Dei  amicos  et  domesticos,  ut  Apostolus  loquitur,  contumeliosissime 
tractavit. 

In  colloquio,  quod  inscripsit,  Naufragium,  quemdam  introducit  alterum  interro¬ 
gantem,  an  imminente  mortis  periculo  imploraverit  alicujus  Divi  praesidium? 
Respondet  ille  :  «Ne  id  quidem.  Quamobrem  autem?  inquit,  quia  spatiosum  est 
coelum;  si  cui  Divorum  commendavero  salutem  meam,  puta  Petro,  quia  fortasse 
prius  audiet,  quod  adest  ostio,  priusquam  ille  conveniat  Deum  :  priusquam  exponat 
causam,  ego  jam  periero.  »  Isti  sunt  lepidi,  vel  sacrilegi  potius  Erasmi  joci.  In 
eodem  etiam  libro,  more  prorsus  Lucianeo,  beatissimam  Virginem  Mariam  in  maris 
praefectura  Veneri  substituit ;  et  ausus  est  homo  Christianus  Virginem  illam,  quam 
S.  Joannes  Chrysostomus  Seraphicis  spiritibus  sanctiorem  et  puriorem  esse  veris¬ 
sime  scripsit,  cum  impurissima  meretrice  conferre? 

Quid,  quod  in  Dialogo  de  peregrinatione  religionis  ergo,  epistolam  confictam 
nomine  Virginis  Mariae  edere  non  erubuit,  qua  ipsa  Mater  Veritatis  falsorum  dog¬ 
matum  Lutheri  auctor  introducitur?  Sic  enim  ficta  illa  Maria  ad  Glaucoplutum 
scribit  :  «  Quod,  inquit,  Lutherum  secutus  strenue  suades  supervacaneum  esse 
invocare  Divos,  a  me  quidem  isto  nomine  bonam  magnamque  gratiam  te  inisse 
scito ;  nam  antehac  tantum  non  enecabar  improbis  mortalium  opplorationibus.  Ab 
una  petebantur  omnia,  quasi  filius  meus  semper  infans  esset,  quia  talis  fingitur, 
pingiturque  in  sinu  meo.  »  Sed  piget  me  cei'te,  pudetque  talia  referre,  quibus  tamen 
undique  scatent  Erasmi  lucubrationes. 

Jam  vero  Marlinus  Lutherus  in  sermone  de  natali  die  Virginis  Maria*,  tanti  fecit 

patrocinium  Matris  Dei,  ut  audacter  dicere  non  dubitaverit,  se  non  pluris  aestimare 
preces  B.  Mariae,  quam  cujuslibet  e  populo;  propterea  quod  omnes  simus  aeque 
sancti  et  justi  atque  ipsa  Virgo  Maria,  caeterique  Divi,  quamtumvis  magni. 

Desinat  ergo  Bernardus  Mariae  praerogativas  enumerare.  Non  dicat  amplius 
Chrysostomus,  Virginem  Deiparam  Cherubim  esse  honoratiorem,  et  Seraphim  incom¬ 
parabiliter  gloriosiorem.  Neque  vox  illa  Anselmi  deinceps  audiatur  :  ea  puritate 
Mariam  nitere,  qua  major  sub  Deo  nequit  intelligi ;  nam  omnes  sumus  aeque  justi  et 
sancti  atque  ipsa  Virgo  Maria.  Nihil  ergo  Mariae  profuit,  quod  prima  trophaeum 
virginitatis  erexit ;  quod  Deum  Virgo  concepit,  peperit,  educavit ;  quod  omnium 
pene  itinerum,  laborum,  aerumnarum,  et  molestiarum  ejus  comes,  ad  crucem  usque, 
discipulis  fugientibus,  ipsum  secuta,  martyrium  denique  acerbissimum,  doloris 
gladio  viscera  ejus  penetrante,  suscepit.  Nam  sine  tot  laboribus  omnes  sumus  aeque 
justi  et  sancti  atque  ipsa  Virgo  Maria.  Sine  causa  Petrus,  et  Paulus,  caeterique 
Apostoli  tanto  labore  ad  Evangelium  disseminandum  orbem  terrarum  peragrarunt ; 
frustra  Martyres  sanguinem  suum  pro  Christo  fuderunt ;  inanes  vigiliae,  jejunia, 
solitudines,  humi  cubationes,  horridi  sacci,  assidua  cum  Daemonibus  bella  sancto¬ 
rum  Anachoretarum  fuerunt,  quoniam  sine  tot  laboribus  et  sudoribus,  Lutherani 
quiescentes  domi  in  uxorculae  sinu  et  complexu,  bene  pasti,  beneque  poti,  ccelum 
rapiunt,  et  aeque  sancti  et  justi  sunt  atque  ipsa  Virgo  Maria,  caeterique  Divi,  quan¬ 
tumvis  magni. 

Veniamus  ad  Magdeburgenses ;  ipsi  enim  sunt  praeclari  illi,  religiosissimique 
historici,  qui  in  priore  libro  primae  Centuriae,  dum  Chxristi  vitam  exponunt,  B.  Ma¬ 
riam  usque  adeo  graviter  deliquisse  volunt,  cum  filium  in  templo  amisit,  ut  ejus 
peccatum  cum  illo  primo  et  gravissimo  Evae  peccato  non  solum  comparare  non 
metuant,  sed  etiam  utrum  sit  gravius,  quaerere  et  dubitare  non  vereantur.  Idem 
postea  in  posteriore  ejusdem  Centuriae  libro,  Petro  Apostolorum  Principi  quindecim 
lapsus,  et  errata  tribuunt,  quorum  aliqua  sempiternis  cruciatibus  dignissima  esse 
docent :  nec  multo  infra,  Apostolum  Paulum  reprehendunt,  quod  in  Asia  supra 
modum  gravatus,  de  vita  desperaverit,  quodque  in  gratiam  Jacobi  Judaicas  caere¬ 
monias  Hierosolymis  observaverit,  et  eo  facto  magis  Judaeos  in  errore  confirma¬ 
verit,  quam  imbecilles  fratres  adjuverit.  In  tertia  vero  Centuria,  et  sequentibus 
omnibus,  ad  finem  capitis  quarti,  Patres  omnes  accusant,  quod  non  opiniones 
tantum  incommodas,  et  naevos,  sed  etiam  errores,  et  stipulas,  et  fumos  in  Ecclesiam 
scriptis  suis  invexerint,  adeo  ut  nisi  Lutherus  facem  nobis  doctrinae  praetulisset, 
caliginemque  illam  tempestive  dissipasset,  jam  fumo  excaecati,  enectique  omnes 
essemus. 

Quid  de  Quintino  illo  impuro  et  blasphemo,  Libertinorum  in  Galliis  parente  dice¬ 
mus,  qui,  ut  Calvinus  auctor  est,  instructione  contra  libertinos  c.  9.  adeo  petulanter 
in  Sanctos  omnes  debacchabatur,  ut  Paulum  aliter  non  appellaret,  quam  vas  con¬ 
fractum  ;  Joannem,  juvenem  stolidulum;  Matthaeum,  feneratorem;  Petrum,  Christi 
abnegatorem  ? 

Porro  Calvinus,  qui  tam  severe  alios  arguit  impietatis,  tam  fuit  ipse  pius  et  reli¬ 
giosus,  ut  non  contentus  iis  conviciis,  quibus  Sanctos  omnes  vexat,  qui  post  Christi 
adventum  floruerunt,  etiam  ad  eos  linguap  suae  flagellum  extenderit,  qui  multis 

saeculis  ejusdem  Salvatoris  adventum  praecesserunt.  Itaque  in  libris  Christianae  suae 
institutionis  lib.  III.  cap.  14.  §  11.  Abrahamum  idolorum  cultorem  facit;  Sarani 
lib.  III.  Institut.  cap.  2.  §.  31,  multis  modis  peccasse  dicit,  cum  ancillam  viro  suo 
supposuit ;  Rebeccam  vero  variis  fraudibus  et  imposturis  Dei  veritatem  corrupisse, 
dum  malo  artiTicio  filii  benedictionem  procurat,  maritum  decipit,  Jacobum  mentiri 
cogit.  Judam  Machabaeum  lib.  III.  cap.  o.  §.  8.  superstitionis  et  praeposteri  zeli 
reprehendit,  quod  pro  mortuis  sacrificium  offerri  imperaverit.  Sephoram  lib.  IV. 
cap.  15.  §  20.  stultam  mulierem  fuisse,  graviterque  peccasse  docet,  quod  filium 
circumciderit.  Mosem  ipsum,  in  caput  XXXII.  Exod,  quo  nihil  habuit  antiqua  aetas 
mitius,  sapientius,  sanctius,  arrogantiae  atque  superbiae  Calvinus  insimulat,  quod 
nimirum  imperiose  legem  Deo  praescripserit,  suaque  eum  justitia  exuerit. 

Jam  vero  de  sanctis  hominibus  Testamenti  novi,  primum  scurriliter  nugatur,  eos, 
si  preces  mortalium  exaudire  debeant,  tam  longas  aures  habere  oportere,  ut  a  coelo 
usque  ad  terram  porrigantur.  Deinde  eosdem  per  contemptum,  nunc  homines  mor¬ 
tuos,  nunc  umbras,  nunc  larvas,  nunc  etiam  colluviem  nominat,  in  institutione 
lib.  III.  cap.  20.  §.  27.  In  libro  autem,  quem  inscripsit,  De  vera  Ecclesiae  refor¬ 
mandae  ratione,  etiam  monstra,  carnifices,  et  bestias  appellavit.  Qua  contumelia  et 
blasphemia  vix  ulla  major  cogitari  potest.  Quid  enim?  si  non  Calvinum  ipsum,  sed 
conjugem  ejus  (nefas  enim  apud  eos  est  Episcopum  creari,  nisi  unius  saltem  uxoris 
virum)  si  conjugem,  inquam  Calvini,  aut  liberos,  aut  amicos,  aut  etiam  servos,  vel 
ancillas,  aliquis  nostrum  larvas,  umbras,  colluviem,*  bestias ,  monstra,  carnifices 
appellaret,  quo  animo  id  Calvinus  acciperet  ?  An  sibi  injuriam  fieri  non  arbitraretur? 
Numquid  non  molestissime,  gravissimeque  ferret?  et  Christus  sequo  animo  accipiet 
amicos,  domesticos,  fratres,  filiosque  suos  amantissimos,  quos  ipse  in  coelis  tanto 
honore  dignatur,  ut  in  Apocalypsi  dicat  :  Si  quis  vicerit ,  dabo  ei  sedere  in  throno 
meo,  sicut  ego  vici ,  et  sedi  in  throno  Patris  mei ;  hos,  inquam,  tam  sublimes  Prin¬ 
cipes,  consortes  regni  et  solii  divini,  umbras,  larvas,  culluviem,  ab  uno  quodam 
arroganti ssimo  terrae  vermiculo  nominari?  Non  feret  certe  aequo  animo  Deus,  sed 
omnes  ejusmodi  blasphemos  atque  sacrilegos,  aeternis  suppliciis  tandem  afficiet. 

Sed  et  nos,  si  cives  Sanctorum  sumus,  si  ullum  habemus  fidei  zelum,  excitemur, 
atque  accendamur  oportet,  et  religiosa,  piaque  indignatione  vehementer  commoti 
tam  nefariis  hominibus  acerrime  resistamus  :  Imitentur  Lutherani  majores  suos, 
Porphyrium,  Julianum,  Vigilantium,  Wiclefum,  et  quotquot  unquam  cum  coelesti¬ 
bus  Divis  impia  bella  gesserunt,  et  ut  fabulae  Poetarum  de  gigantibus  ferunt,  de 
suis  sedibus  coelites  deturbare  ac  detrahere  voluerunt.  Nos  vero  majorum  nostro¬ 
rum,  Athanasii,  Ambrosii,  Hieronymi,  Paulini,  Augustini,  Gregorii  vestigiis  inhae¬ 
reamus.  Qui  quidem  Apostolorum/  et  Martyrum  gloriam  religioso  aemulari,  et  res 
gestas  contra  detractores  pro  viribus  disserendo  tueri ;  et  memoriam  denique  ser¬ 
monibus  alere,  Basilicis  honorare,  carminibus  celebrare,  litteris  propagare,  et 
consecrare  aeternitati  semper  studuerunt.  Ita  enim  fiet,  ut  et  illi,  quorum  imitantur 
scelera,  eorumdem  cum  illis  poenarum  societate  jungantur  :  et  nos,  quos  in  hoc 
studio  ad  virtutem  habuimus  Duces,  eosdem  ad  praemia,  et  coronas  socios  habeamus. 
Nunc  ad  rem  ipsam  accedamus  propius. 

Ordo  D  ispu  talionis. 


Haec  disputatio  duodecim  praecipuis  quaestionibus  continetur.  Prima  est  de  Sanc¬ 
torum  beatitudine,  an  Sanctorum  animae  Deum  videant,  et  vere  beatae  sint  ante 
diem  judicii.  Haec  enim  quaestio  fundamentum  est  omnium  aliarum,  nam  idcirco 
ante  Christi  adventum  non  ita  colebantur,  neque  invocabantur  spiritus  Patriarcha¬ 
rum,  et  Prophetarum,  quemadmodum  nunc  Apostolos  et  Martyres  colimus  et 
invocamus ;  quod  illi  adhuc  inferni  carceribus  clausi  detinerentur. 

Secunda  de  canonizatione,  quae  sequitur  ordine  suo  primam  illam  de  beatitudine. 
Posteaquam  enim  didicerimus,  sanctos  homines  vita  functos  cum  Deo  beatos 
regnare,  discendum  erit,  qui  sint  illi :  quod  quidem  non  aliunde  certo  scire  pos¬ 
sumus,  quam  ex  publico  Ecclesiae  testimonio,  quod  canonizationem  nunc  appel¬ 
lamus. 

Tertia  de  cultu,  ubi  enim  constiterit  qui  sint  ii,  qui  inter  beatos  spiritus  nume¬ 
randi  sunt,  sequitur,  ut  quaeratur,  an  ii  sint  adorandi  ullo  genere  adorationis. 

Quarta  de  invocatione,  quae  est  eximium  adorationis  genus. 

Quinta  de  reliquiis  eorum,  utrum  videlicet  non  solum  ipsi  Sanctorum  spiritus, 
sed  etiam  corpora,  seu  ossa,  et  cineres,  aliaeque  eorum  reliquiae  venerandae  sint. 

Sexta  de  imaginibus,  an  colendae  sint,  et  quo  cultus  genere. 

Septima,  VIII,  IX,  X,  XI,  et  XII.  de  iis  rebus,  quibus  non  modo  sanctis  homini¬ 
bus,  sed  etiam  toti  coelesti  Hierusalem  ab  Ecclesia,  qua?  peregrinatur  in  terris, 
cultus  debitus  exhibetur ;  id  est,  de  Basilicis,  de  peregrinationibus,  de  votis,  de 
vigiliis,  de  jejuniis,  de  festis. 

CAPUT  I. 

Argumenta  haereticorum ,  quibus  illi  probare 

nituntur,  Sanctos  nondum  esse  beatos  etc. 

Est  igitur  quaestio  Prima  :  «  Sintue  pio¬ 
rum  hominum  spiritus,  qui  et  corpore  soluti 
sunt,  et  nulla  purgatione  egent,  jam  ad 
fruendam  beatitudinem,  quae  in  clara  Dei 
visione  sita  est,  admissi  ?  »  Et  quidem  anti¬ 
quorum,  et  recentium  haereticorum  opinio 
fuit,  animas  omnes,  quantumvis  sanctorum 
hominum,  usque  ad  ultimi  judicii  diem  ser¬ 
vari  in  quibusdam  abditis  receptaculis,  ubi 
nec  Deum  videant,  nec  beatae  dici  possint, 
nisi  in  spe. 

Primus  ex  haereticis,  qui  hoc  asseruit, 
quantum  ex  auctoribus  ego  colligere  potui, 
Tertullianus  fuit,  lib.  IV.  in  Marcionem,  sic 
enim  ait  :  «  Eam  regionem,  sinum  dico 
Abrahae,  etsi  non  coelestem,  sublimiorem 
tamen  inferis,  interim  refrigerium  praebitu¬ 
ram  animabus  justorum,  donec  consumma¬ 
tio  rerum  resurrectionem  omnium  plenitu¬ 
dine  mercedis  expungat;  tunc  apparitura 
coelesti  promissione,  quam  Marcion  suo  ven- 
dicat  quasi  non  a  creatore  promulgatam.  » 
ld  etiam  habet  libro  de  anima,  duobus  pos¬ 
tremis  capitibus. 

Eum  secutus  est  Vigilantius,  de  quo  sic 
Hieronymus  in  libro  contra  eumdem  :  «Ais, 
inquit,  vel  in  sinu  Abrahae,  vel  in  loco  re¬ 
frigerii,  vel  subter  aram  Dei  animas  Aposto- 
rum  et  Martyrum  consedisse,  nec  posse  suis 
tumulis,  et  ubi  voluerint,  esse  praesentes. 


Senatoriae  videlicet  dignitatis  sunt,  ut  non 
inter  homicidas  teterrimo  carcere,  sed  in 
libera,  honestaque  custodia,  in  fortunatorum 
insulis,  et  in  campis  Elysiis  recludantur.  » 

Eumdem  errorem  tribuit  Guido  in  summa 
de  haereticis,  Armenis.  In  eodem  versaban¬ 
tur  Graeci,  ut  patet  ex  Concilio  Florentino 
sess.  I.  et  ex  B.  Thoma  in  opusculo  VI.  cap. 
9.  Eumdem  errorem  habet  Lutherus  in  prae- 
lect.  in  Genesim,  ut  Fridericus  Staphylus  citat 
in  epitome  trimembri  Lutheranae  Theologiae 
parte  2.  Eumdem  habet  Cornelius  Agrippa  in 
lib.  III.  de  occulta  Philosophia. 

Eumdem  habet  etiam  Joannes  Calvinus  ; 
nam  li.  IV.  Instit.  cap.  20.  §.  20.  dicit,  solum 
Christum  ingressum  esse  Sanctuarium  coeli, 
reliquos  vera  omnes  residere  in  atrio,  ibique 
exspectare  usque  ad  mundi  consummatio¬ 
nem.  Et  §.  24.  dicit  animas  Sanctorum  ad¬ 
huc  eadem  fide,  et  charitate  nobiscum  esse 
conjunctas.  Ubi  autem  fides  est,  ibi  certe 
non  est  visio.  Et  cap.  23.  §.  6  :  «  Stultum, 
inquit,  et  temerarium  est  inquirere  quo  in 
loco  sint  animae  justorum,  et  an  gloria  fruan- 
tur,  nec  ne.  Interea  cum  Scriptura  ubique 
jubeat  pendere  ab  exspectatione  adventus 
Christi,  et  gloriam,  ac  coronam  eo  usque 
differat:  contenti  simus  his  finibus  divinitus 
praescriptis,  animas  piorum  militia;  labore 
perfunctas  in  beatam  quietem  concedere, 
ubi  cum  felici  laetitia  fruitionem  promissae 
gloriae  exspectant  etc.  »  Nota  miram  stulti¬ 
tiam  hominis,  qui  dicit  stultum,  et  temera¬ 
rium  esse  quaerere,  utrum  anima;  justorum 
gloria  fruantur,  necne  :  et  ipse  tamen  au¬ 
dacter  definit  eas  nondum  frui  gloria,  sed 
eam  exspectare.  Argumenta  pro  hac  senten¬ 
tia  Calvinus  nulla  profert,  sed  multa  sunt, 

et  difficilia,  quae  partim  Graeci  proferre  so¬ 
lent,  partim  etiam  pro  illis  proferri  solent. 

Primum  argumentum  sumitur  ex  decreto 
Joannis  XXII,  qui  fertur  hoc  declarasse,  et 
mandasse  Parisi<®sibus,  ut  non  aliter  doce¬ 
rent  vel  in  scholis,  vel  in  templis,  et  nullos 
promoverent  ad  gradus  in  Theologia,  nisi 
prius  illi  jurarent,  se  hanc  sententiam  de¬ 
fensuros.  Testes  sunt  hujus  rei  Gulielmus 
Ockam  in  opere  nonaginta  trium  dierum; 
Joannes  Gerson  in  serm.  de  Pascha;  Mar- 
silius  in  IV.  sentent.  quaest.  13.  art.  3.  et 
Adrianus  in  IV.  ubi  disputat  de  Sacramento 
Conlirmationis. 

Secundum  argumentum  ex  Scripturis  su¬ 
mitur;  et  quidem  Primus  locus  est,  Matth. 
XX.  ubi  ad  vesperam  paterfamilias  omni¬ 
bus  operariis  simul  reddit  mercedem  :  cons¬ 
tat  autem  per  vesperam  intelligi  resurrec¬ 
tionem,  et  per  denarium  vitam  aeternam.  Se¬ 
cundus  Ileb.  XI  :  Hi  omnes  testimonio  fidei 
probati ,  non  acceperunt  repromissiones,  Deo 
pro  nobis  aliquid  melius  providente,  ut  non  sine 
nobis  consummarentur.  Tertius  I.  Joan  III  : 
Scimus  quia  cum  apparuerit  (''Christus  in  se¬ 
cundo  adventu)  similes  ei  erimus,  quia  videbi¬ 
mus  eum  sicuti  est.  Quartus  Apocal.  VI  :  Vidi 
subtus  altare  animas  interfectorum  propter 
verbum  Dei  (1).  Quid  significat  illa  absconsio 
sub  altari,  nisi  reconditum  aliquod  recepta¬ 
culum,  ubi  quietae  quidem,  sed  in  tenebris 
versentur  animae? 

Tertium  argumentum  sumitur  ex  testimo¬ 
niis  Patrum  Graecorum,  Justinus  quaest.  60. 
ex  iis  quas  gentes  Christianis  opponunt,  dicit 
narrationem  de  divite,  etLazaro  non  esse  ve¬ 
ram  historiam,  et  causam  reddens  :  «  Neque 
enim,  inquit,  ante  resurrectionem  unicuique 
ex  iis,  quae  in  vita  gessit  praemium  redditur. » 
Et  quaest.  76 :  «  Si  ante  resurrectionem  nulla 
sunt  operum  praemia,  quis  fructus  fuit  latroni, 
cum  in  paradisum  ejus  animus  introductus 
est  ?  Respondet  id  consecutum  latronem, 
ut  sit  in  coetu  justorum,  et  videat  seipsum, 
et  quae  infra  se  sunt,  ei  praeterea  Angelos  et 
Daemones  ». 

Irenaeus  lib.  V.  extremo :  «  Cum  enim  Do¬ 
minus,  inquit,  in  medio  umbrae  mortis  abie¬ 
rit  ,  ubi  animae  mortuorum  erant  ;  post 
deinde  corporaliter  resurrexerit,  etpostresur- 
rectionem  assumptus  sit,  manifestum  est, 
quia  et  discipulorum  ejus,  propter  quos  et 
haec  operatus  est  Dominus,  animae  abibunt 


in  invisibilem  locum  definitum  eis  a  Deo,  et 
ibi  usque  ad  resurrectionem  commorabun¬ 
tur,  sustinentes  resurrectionem,  post  reci¬ 
pientes  corpora,  et  perfecte  resurgentes,  hoc 
est,  corporaliter,  et  sic  venient  ad  conspec¬ 
tum  Dei.  » 

Origenes  hom.  7.  in  Levit. :«  Nondum,  in¬ 
quit,  Sancti  receperunt  laetitiam  suam,  nec 
Apostoli  quidem;  sed  et  ipsi  exspectant,  ut 
ego  laetitiae  eorum  particeps  fiam.  »  Et  lib. 
II.  Periarchon  prope  finem  dicit,  Sanctos 
post  mortem  deferri  in  paradisum  terrestrem; 
et  inde  eos,  qui  puriores  sunt,  ad  aeris  loca 
conscendere. 

Chrysostomus  hom.  39.  in  priorem  ad  Co- 
rinth.  in  illud  ;  Si  in  hac  vita  tantum  speran¬ 
tes  sumus  in  Christo,  miserabiliores  sumus 
omnibus  hominibus  :  «  Quid  ais  Paiule?  an 
non  animus  superstes  erit?  erit,  et  immorta¬ 
lis  quidem  :  Quamquam  vero  vel  sexcenties 
sit  immortalis,  tamen  sine  carne  ipsa  admi¬ 
randis  illis  bonis  non  fruetur.  quemadmodum 
neque  poenis  punietur.  Omnia  enim  coram 
tribunali  Christi  manifestabuntur ,  inquit 
Paulus,  ut  unusquisque  ferat  quee  per  cor¬ 
pus  sive  bona,  sive  mala  gessit;  nam  si  cor¬ 
pus  non  resurgat  anima  nostra  incoronata 
manebit,  et  extra  coelestem  beatitudinem 
erit.  »  Idem  homil.  28.  in  epistol.  ad  Hebr. 
«  Ne  aliquid  prae  nobis  habere  viderentur,  si 
primi  ante  nos  coronarentur,  unum  definivit 
tempus  omnium  coronarum;  et  qui  ante  tam 
multos  annos  vicit,  tecum  accipiet  coronam.» 

Theodoretus  in  cap.  XI.  ad  Hebr. :  «  Sanc¬ 
torum  ergo,  inquit,  tot,  et  tanta  fuerunt  cer¬ 
tamina,  sed  hi  tamen  nondum  coronas  acce¬ 
perunt  etc.  »  Theophylactus  in  eumdem 
locum  :  «  Sancti  nihil  adhuc  coelestium  pro¬ 
missionum  sunt  assecuti.  »  Et  in  cap.  XVI 
Lucte  docet,  narrationem  deLazaro  esse  pa¬ 
rabolam,  non  historiam,  quia  nondum  dis¬ 
tributa  bona  et  mala  justis  et  injustis.  QEcu- 
menius  in  eumdem  locum  :  <  Omnes,  inquit, 
Sancti  testimonium  promeriti,  quod  per  fidem 
placuerunt  Deo,  nondum  consecuti  sunt  bona 
justis  promissa.  » 

Arethas  Caesariensis  Episcopus  in  c.  VI. 
Apocalyp.  «  Horum,  inquit,  spe,  quae  per 
intellectum  veluti  in  speculo  contemplantur, 
omni  crassitie  liberati,  merito  laetantur  quies¬ 
centes  in  sinibus  Abrahae;  nam  id  multis 
Sanctis  dictum  est,  unumquemque  virtutis 
cultorem  sortitum  esse  dignum  locum,  unde 


(1)  Hebr.  XI,  39;  I.  Joan.  III,  2;  Apoc.  VI,  9. 

etiam  de  futura  sua  gloria  certam  quamdam 
assequatur  conjecturam. » 

Euthymius  in  cap.  XYI.  Lucae  dicit,  nar¬ 
rationem  illam  de  Lazaro,  et  divite  esse  pa¬ 
rabolam,  qna  designatur  quid  erit  post  diem 
judicii  :  et  in  cap.  XXIII  :  Et  tunc  quidem 
deditei  conversationem  in  paradiso  tamquam 
arrabonem  regni  sui,  quod  est  fruitio  inef¬ 
fabilium,  ac  aeternorum  bonorum,  quae  nec 
oculus  vidit  etc.  » 

Confirmatur  fioc  argumentum,  quia  Graeci 
Patres  simpliciter  negant  Deum  videri  posse 
a  creatura;  ergo  multo  magis  negare  debent 
videri  ante  diem  judicii.  VideChrysostomum 
homil.  23.  in  Genesin,  ubi  dicit,  ne  Angelis 
quidem  Deum  esse  visibilem.  Item.  hora.  14. 
in  Joannem  ubi  dicit,  Angelos  numquam  vi¬ 
disse  filium  Dei,  nisi  post  incarnationem. 
Similia  habet  Theodoretus  in  Dialogo  Immu¬ 
tabilis.  Theophylactus  in  illud  Joan.  I.  -.Deum 
nemo  vidit  unquam  (1)  et  Euthymius  in  eum- 
dem  locum  :  quibus  accedit  ex  Latinis  Hie¬ 
ronymus,  teste  Augustino  epistol.  III.  ad 
Fortunatianum. 

Quartum  argumentum  est  ex  testimoniis 
Patrum  Latinorum.  Lactantius  lib.  VII.  cap. 
21  :  «Nec  quisquam  putet,  animas  postmor- 
tem  protinus  judicari,  nam  omnes  in  una 
communique  custodia  detinentur',  donec 
tempus  adveniat,  quo  maximus  judex  meri¬ 
torum  faciat  examen.  » 

Victorinus  Martyr  in  cap.  VI.  Apocalyp  : 
«  Animas  autem  occisorum  dicit  se  vidisse 
sub  ara,  id  est,  sub  terra.  »  Et  infra  :  «  In 
novissimo  tempore  Sanctorum  remuneratio 
perpetua,  et  impiorum  ventura  est  dam¬ 
natio.  » 

Hilarius  in  Psalm.  CXXXVIII.  in  illud  ;  Si 
descendero  in  infernum ,  ades  :  «  Ilsec,  inquit, 
humanae  lex  necessitatis  est,  ut  sepultis  cor¬ 
poribus  animae  ad  inferos  descendant.  »  Et 
ne  putemus  eum  loqui  de  animabus  impio¬ 
rum,  subdit:  «Quam  legem  Dominus  ad 
consummationem  veri  hominis  non  recusa¬ 
vit  etc.  n  Vult  ergo  dicere,  adeo  esse  neces¬ 
sarium,  ut  animae  sint  in  inferno,  dum  caro 
est  ip  sepulchro,  ut  etiam  Dominus  hanc  le¬ 
gem  subire  voluerit. 

Prudentius  in  Hymno  de  exequiis  defunc¬ 
torum,  docet,  animas  sanctas  discedere  ex 
hac  vita  in  paradisum  terrestrem,  sive  in  si¬ 
num  Abrahae,  quem  dives  ille  ardens  longe 
conspexit. 


Quanam  regione  jubebis 
Animam  requiescere  puram  ? 

Gremio  senis  abdita  sancti 
Recubabit,  ut  est  Eleazar 
Quem  floribus  undique  septum 
Dives  procul  aspicit  ardens. 

Patet  ecce  fidelibus  ampli 
Via  lucida  jam  paradisi. 

Licet  et  nemus  illud  adire 
Homini,  quod  ademerat  anguis. 

Ambrosius  lib.  II.  de  Caincap.  2:  «Solvi¬ 
tur  a  corpore  anima,  et  post  finem  vitee  hujus 
adhuc  futuri  judicii  ambiguo  suspenditur.  » 
Et  lib.  de  bono  mortis  cap.  10;  «  Satis,  in¬ 
quit,  fuerat  illis  dixisse  animas  a§jjv  petere, 
id  est,  locum,  qui  non  videtur,  quem  Latine 
infernum  dicimus.  »  Et  ibidem  :  «  Scriptura 
Esdrae  habitacula  animarum  promptuaria 
nuncupat.  »  Et  occurrens  querelae  humanae, 
eo  quod  justi,  qui  praecesserunt  videntur 
usque  ad  diem  judicii  per  plurimum  scilicet 
temporis  debita  sibi  remuneratione  fraudari, 
mirabiliter,  ait  coronae  esse  similem  diem 
judicii ;  coronae  enim  dies  exspectatur  ab  om¬ 
nibus,  ut  intra  eum  diem  et  victi  erubescant, 
et  victores  palmam  adipiscantur  victoris. 
Ergo  dum  exspectatur  plenitudo  temporis, 
exspectant  animae  remunerationem  debitam  : 
alias  xnanet  poena,  alias  gloria. 

Augustinus  lib.  I.  retract.  cap.  14  :  «  De 
sanctis  hominibus,  inquit,  jam  defunctis, 
utrum  ipsi  saltem  dicendi  sint  jam  in  illa 
possessione  consistere,  merito  quaeritur.  » 

Et  epistol.  III.  ad  Fortunatianum,  expo¬ 
nens  quaedam  verba  B.  Hieronymi  :  «In  his 
verbis,  inquit,  hominis  Dei  multa  conside¬ 
randa  sunt  :  primum,  quia  secundum  aper¬ 
tissimam  Domini  sententiam  etiam  ipse 
sentit ,  tunc  visuros  faciem  Dei,  cum  in 
Angelos  profecerimus  ,  id  est ,  asquales 
Angelis  facti  fuerimus,  quod  erit  utique  in 
resurrectione  mortuorum.  »  Item  in  Enchi¬ 
ridio  cap.  108:  «Tempus,  inquit,  quod  inter 
hominis  mortem,  et  ultimam  resurrectionem 
interpositum  est,  animas  abditis  receptacu¬ 
lis  continet.  »  Lib.  XII.  de  Gen.  cap.  35. 
quaerit,  quid  opus  sit  animabus  resumptione 
corporis,  si  possunt  sine  carne  videre  Deum? 
Respondet  autem  :  «  Minime  dubitandum 
est,  et  raptam  hominis  a  carnis  sensibus 
mentem,  et  post  mortem  ipsam  carne  depo¬ 
sita  non  sic  videre  posse  incommutabilem 


(1)  Joan.  I,  18. 

substantiam,  ut  sancti  Angeli  vident.  »  Et 
lib.  XII.  de  Civit.  Dei  cap.  9  :«  Pars,  inquit, 
civitatis  Dei,  quae  conjungenda  immortalibus 
Angelis  ex  mortalibus  hominibus  congrega¬ 
tur,  nunc  mortaliter  peregrinatur  in  terris, 
vel  in  eis,  qui  mortem  obierunt,  secretis 
animarum  receptaculis,  sedibusque  requies¬ 
cit.  »  In  Psalm.  XXXVIII :  «  Post  vitam,  in¬ 
quit,  istam  nondum  eris,  ubi  erunt  Sancti, 
quibus  dicetur  :  Venite  benedicti  Patris 
mei,  percipite  regnum,  quod  vobis  para¬ 
tum  est  ab  origine  mundi,  nondum  ibi 
eris,  quis  nescit?  sed  jam  poteris  ibi  esse, 
ubi  illum  quondam  ulcerosum  pauperem  di¬ 
ves  ille  superbus  in  mediis  tormentis  vidit 
longe  requiescentem.  In  illa  requie  certe 
securus  exspectabis  judicii  diem.  » 

Bernardus  serm.  3.  de  omnibus  Sanctis  : 
«  Advertistis,  inquit,  ni  fallor,  tres  esse 
sanctarum  status  animarum  :  primum  vide¬ 
licet  in  corpore  corruptibili,  secundum  sine 
corpore,  tertium  in  beatitudine  consummata : 
primum  in  tabernaculis,  secundum  in  atriis, 
tertium  in  domo  Dei.  »  Et  infra  :  «  In  illam 
beatissimam  Dei  domum  anirnse  nec  sine  no¬ 
bis  intrabunt,  nec  sine  corporibus  suis,  id 
est,  nec  sancti  sine  plebe,  nec  spiritus  sirie 
carne.  »  Et  serm.  4.  exponens  illud  :  Vidi 
sub  altare  animas  interfectorum  :  intelligit  per 
altare,  Christi  humanitatem,  ac  dicit  animas 
Martyrum  esse  sub  altari,  quia  solum  vident 
Christi  humanitatem,  post  diem  judicii  exal¬ 
tandas  esse  super  altare  ad  videndum  Dei 
essentiam  :  «  Interim,  inquit,  sub  Christi 
humanitate  feliciter  Sancti  quiescunt,  in 
quam  nimirum  desiderant  etiam  S.  Angeli 
prospicex-e,  donec  veniat  tempus,  quando 
jam  non  sub  altare  collocentur,  sed  exal- 
tentursuper  altare.  Sed  quid  dixi?  Numquid 
humanitatis  Christi  gloriam,  non  dicam  ho¬ 
minum,  sed  vel  Angelorum  assequi  quis  po¬ 
terit,  nedum  superare?  Quonam  igitur  modo 
super  altare  dixerim  exaltandos  eos,  qui 
nunc  sub  altari  quiescunt?  Visione  utique, 
et  contemplatione,  non  praelatione.  Ostendet 
enim  tunc  nobis  Filius,  ut  pollicitus  est,  se- 
metipsum,  non  in  forma  servi,  sed  in  forma 
Dei  :  ostendet  etiam  nobis  Patrem,  et  Spiri¬ 
tum  sanctum,  sine  qua  nimirum  visione  nihil 
sufficeret  nobis.  » 

Quintum  argumentum  sumitur  ex  ratione; 
nam  judicium,  ct  examen  bonorum,  et  ma¬ 
lorum,  futurum  est  in  novissimo  die,  ergo 


praemia  et  poenae  .usque  ad  eum  diem  diffe¬ 
rentur.  Praeterea  Christi  anima  post  separa¬ 
tionem  a  corpore  non  statim  ascendit  in 
coelum,  sed  prius  descendit  ad  inferos,  et 
post  resurrectionem  carnis  tandem  in  coelum 
ascendit ;  igitur  et  Sancti  omnes  post  mortem 
in  inferno  erunt  usque  ad  resurrectionem  ; 
nam  Christi  requies,  resurrectio,  et  ascensio, 
exemplar  fuit  nostrae  quietis,  resurrectionis, 
et  ascensionis,  alioqui  essent  discipuli,  et 
servi  supra  magistrum,  et  dominum.  Adhaec 
anima,  et  caro  simul  operantjur  tam  bona, 
quam  mala,  igitur  simul  et  non  una  sine  alia 
puniri,  aut  remunerari  debet.  Denique  dae¬ 
mones  nondum  puniuntur,  sed  puniendi 
reservantur  post  diem  judicii ;  nam  idcirco 
dicebant  Christo :  Venisti  huc  ante  tempus 
torquere  nos ,  Matth.  VIII :  Et  deprecabantur 
eum ,  ne  imperaret  illis,  ut  in  abyssum  ii'ent , 
Luc.  VIII. (I)  igitur  idem  de  hominibus  fiet: 
si  autem  impii  non  puniuntur,  certe  nec  pii 
remunerantur.  Haec  igitur  sunt  argumenta, 
quae  adversus  veritatem  afferri  solent :  quae 
quidem  sequentibus  capitibus  per  partes  di¬ 
luentur. 


CAPUT  II. 

Animas  Sanctorum  jam  nunc  frui  Dei  visione, 
demonstratur  testimonio  Ecclesire. 

Sed  facile  erit  totidem  argumentorum  ge¬ 
neribus  veritatem  propugnare.  Primum  igi¬ 
tur  accedat  Ecclesiae  testimonium,  quae  in 
oratione  de  S.  Gregorio  dicit :  «  Deus,  qui 
animae  famuli  tui  Gregorii  aeternae  beatitu- 
dinis  praemia  contulisti  etc.  »  Praeter  quam 
orationem  habemus  etiam  duo  Concilia  0E- 
cumenica,  et  duorum  summorum  Pontificum 
decreta.  Siquidem  hoc  ipsum  definitum  est 
in  Concilio  Florentino,  sessione  ultima,  in 
decreto  unionis  Latinorum  cum  Graecis,  et 
in  Concilio  Tridentino,  sessione  XXV.  Idem 
quoque  disertis  verbis  docet  Innocentius  III. 
c.  Apostolicam,  Extra,  de  Presbytero  non 
baptizato.  Idem  denique  post  longas  dispu¬ 
tationes  Benedictus  XII.  definivit  in  extra- 
vaganti,  quae  incipit.  Benedictus  Deus,  quant 
totam  refert  Alphonsus  a  Castro  lib.  III. 
contra  heereses,  verbo  Beatitudo. 


(1)  Matth.  VIII,  20;  Luc.  VIII,  31. 

Atque  hinc  solvitur  primum  argumentum 
adversariorum ;  nam  iste  Benedictus  XII, 
qui  successor  fuit  immediatus  Joannis  XXII. 
aperte  testatur,  Joannem  morte  praeventum, 
non  definivisse  istam  quaestionem.  Neque 
vero  solum  eam  non  definivit,  sed  etiam 
paulo  ante  mortem  partim  retractavit  sen¬ 
tentiam  suam,  partim  etiam  declaravit  : 
nam  asseruit  Primo,  se  in  omnibus  suis  ser¬ 
monibus  de  hac  re  numquam  intendisse  rem 
definire,  sed  solum  quaerere  veritatem. 
Secundo,  asseruit  sibi  displicere  priorem 
sententiam,  ac  sentire  se,  animas  Sanctorum 
videre  Deum,  etiam  ante  diem  judicii;  nisi 
aliter  Ecclesia,  et  sui  successores  definirent 
quorum  definitioni  se  submittere  dicebat 
omnes  suas  opiniones.  Habetur  haec  retrac¬ 
tatio  ipsis  verbis,  quibus  facta  est,  apud 
Joannem  Yillanura  lib.  XI.  c.  19.  historiae, 
de  rebus  Florentinorum,  quam  ille  dicit  se 
habuisse  a  fratre  suo,  qui  in  aula  ejusdem 
Joannis  Papae  degebat. 

Sed  notanda  sunt  quinque  mendacia  Cal¬ 
vini  lib.  IY.  Institutionum  cap.  7  §  28.  Pri¬ 
mum  est,  Gersonem -vixisse  tempore  hujus 
Joannis  :  nam  Joannes  obiit  anno  1334.  ut 
testantur  omnes  historici,  et  nominatim 
Onuphrius,  et  ille  Joannes  Villanus  lib.  XI. 
c.  19.  Gerson  autem  natus  est  anno  1363. 
ut  ex  Trithemio  patet  de  scriptoribus  Eccle¬ 
siasticis. 

Secundum  est,  Joannem  Papam  negavisse 
animae  immortalitatem.  At  si  hoc  esset  ve¬ 
rum,  multo  magis  eam  negasset  Calvinus, 
qui  pertinaciter  defendit,  animas  non  videre 
Deum :  nec  enim  Joannes  Papa  ullius  erroris 
accusatur  a  Gersone,  et  aliis,  praeterquam 
istius  de  visione  Dei. 

Tertium  est,  nullum  Cardinalium  se  oppo¬ 
suisse  Joanni  Papae  :  nam  Joannes  Villanus 
lib.  X.  c.  ult.  hist.  scribit,  majorem  partem 
Cardinalium  repugnasse  Joanni,  et  idem 
colligitur  ex  decretali  Benedicti  XII. 

Quartum  est,  Regem  Galliaj  Philippum 
interdixisse  suis  communionem  Joannis  Pa¬ 
pae,  nisi  resipisceret.  At  Joannes  ille  Villanus 
loco  citato  scribit,  Regem  solum  scripsisse 
ad  Pontificem  amice,  et  reverenter,  eumque 
monuisse,  ut  caveret  ab  illis  opinionibus, 
quae  videntur  suspicionem  erroris  ingerere 
posse. 

Quintum  est,  Pontificem  coactum  a  Rege 
.ad  palinodiam.  At  Joannes  praedictus  scribit, 


Joannem  Pontificem  solum  retractasse  opi¬ 
nionem  suam  pridie  ante  mortem  suasu  affi¬ 
nium,  qui  metuebant,  ne,  si  Ecclesia  postea 
contrarium  definiret,  ut  etiam  fecit,  memo¬ 
riae  Joannis  Papae  aliqua  nota  suspicionis 
erroris  inureretur.  Vide  quae  scripsimus  de 
hac  re  lib.  IV.  de  Pontifice,  cap.  14. 


CAPUT  III: 

Idem  Scripturarum  testimoniis  demonstratur . 

Jam  secundo  loco  Scripturarum  testimo¬ 
nia  proferemus.  Ac  Primum  sit  id,  quod 
legimus  in  Ecclesiastico  cap.  XI :  Facile  est 
coram  Deo  in  die  obitus  retnbuere  unicuique 
secundum  vias  suas. (i) 

Dices,  non  ait  Scriptura  in  die  obitus  reddi 
unicuique  secundum  opera,  sed  posse  reddi, 
si  Deus  vellet.  At  certe  illud,  facile  est,  non 
significat,  posset  Deus,  si  vellet :  sed  reddit 
Deus,  et  facile  reddit  unicuique  secundum 
o.pera  sua  in  die  obitus.  Alioqui  enim,  si 
Deus  posset  reddere  secundum  opera,  sed 
non  redderet,  frustra  nos  hoc  argumento 
hortaretur  Sapiens  ad  benefaciendum.  Prae¬ 
terea  cum  dicat  ibidem  Spiritus  sanctus : 
In  fine  hominis  denudatio  operum  ejus ;  indicat 
etiam  in  fine  hominis,  reddi  unicuique  secun¬ 
dum  opera.  Nam  ad  hoc  fit  judicium  illud, 
et  denudatio  operum,  ut  sequatur  remune- 
ratio. 

Dices  rursum,  quando  haec  scripta  sunt, 
non  dabatur  remuneratio  essentialis  in  die 
obitus,  sed  tantum  requies  in  sinu  Abrahae, 
igitur  per  ista  verba:  Facile  est  coram  Deo 
in  Die  obitus  reddere  etc.  solum  deducitur, 
reddi  in  die  obitus  justis  certam  spem  beati- 
tudinis  futurae,  ct  requiem  in  sinu  Abrahae. 

Respondeo,  Ecclesiasticum,  cum  dicit,  in 
die  obitus  reddi  renumerationem, intellexisse 
reddi  remunerationem,  quae  pro  temporum 
diversitate  haberi  poterat ;  et  quia  tunc  non¬ 
dum  coelum  erat  reseratum,  nunc  autem  a 
Christo  reseratum  est,  ex  illius  sententia 
sequitur,  in  die  obitus,  et  tunc  requiem  dail 
solitam  justis,  nunc  veram  fcelicitatem. 
Hinc  nimirum  Num.  XXXV.  Dominus  jubet, 
ut  post  mortem  sacerdotis  magni  omnes 


(1)  Eccl.  XI,  28. 
Tom.  III. 

exules  revertantur  atl  patriam  :  haec  enim 
est  figura  rerum  nostrarum  :  nam  nos  exules 
sumus,  patria  paradisus,  sacerdos  magnus 
Christus,  post  cujus  mortem  jam  patet  aditus 
Adie  filiis  in  coelum. 

Alterum  testimonium,  et  quidem  longe 
clarius  est  Apostoli  Pauli  II.  Corinth.  V  : 
Scimus  quia  si  terrestris  domus  nostra  hujus 
habitationis  dissolvatur ,  aedificationem  ex  Deo 
habemus,  domum  non  manuf actam,  cetcrnam  in 
caelis.  Nam  et  in  hoc  ingemiscimus ,  habitatio¬ 
nem  nostram ,  quce  de  coelo  est ,  superindui  cu¬ 
pientes,  si  tamen  vestiti ,  et  non  nudi  invenia¬ 
mur  :  nam  et  equi  sumus  in  hoc  tabernaculo,  in¬ 
gemiscimus  gravati,  eo  (quod  nolumus  expoliari, 
sed  supervestiri,  ut  absorbeatur  quod  mortale 
est  a  vita.  (1) 

Nota  Primo,  illud  :  Si  terrestris  domus  nos¬ 
tra,  intelligi  a  quibusdam  (ut  Chrysostomus 
citat)  de  mundo  hoc  sensibili,  quasi  Aposto¬ 
lus  dicat,  si  Ilie  mundus  peribit,  non  deerit 
nobis  alius  melior  post  resurrectionem.  Sed 
hoc  falsum  est;  nam  communis  Graecorum, 
et  Latinorum  opinio  pro  domo  hac  terrestri 
accipit  corpus  hoc  mortale,  seu  vitam  pra^ 
sentem  corporalem.  Et  ratio  est,  quia  in 
fine  capitis  superioris  dixit  Apostolus :  Si 
exterior  homo  noster  corrumpitur,  interior 
renovatur  de  die  in  diem.  Itaque,  quod  hic 
dixit  terrestrem  domum,  ibi  dixit  hominem 
exteriorem.,  Praeterea  infra  clarius  dicit; 
Dum  sumus  in  hoc  corpore,  peregrinamur  a 
Domino.  Ubi  aperte  vocat  corpus,  quod  an¬ 
tea  vocaverat  exteriorem  hominem,  domum 
terrestrem,  tabernaculum  etc. 

Nota  Secundo,  per  domum  aeternam,  et 
coelestem,  quam  opponit  Apostolus  domui 
terrestri,  intelligi  a  Patribus  vel  corpus 
immortale,  ut  a  Chrysostomo,  Theophylacto 
Theodoreto,  Ambrosio  ;  vel  vitam  aeternam, 
id  est,  visionem  Dei.  Et  sine  dubio  verior  est 
posterior  expositio,  quae  est  Photii  apud 
QEcumenium,  Anselmi,  et  sancti  Thomae  in 
hunc  locum.  Nam  in  primis  Apostolus  ait  de 
praesenti,  si  domus  haec  terree  a  dissolvitur, 
habemus  aliam  aeternam  in  coelo ;  debuisset 
enim  dicere,  si  de  corpore  glorioso  loque¬ 
retur,  habebimus,  non  habemus;  nam  cor¬ 
pus  immortale  non  habemus  nunc  in  coelo. 

*  Praeterea  Apostolus,  cum  dicit,  si  haec  do¬ 
mus  dissolvitur,  habemus  aliam, vult  dicere  : 
non  est  quod  timeamus  nobis  domum  defu- 


turam  unquam  ;  nam  si  hinc  pellimur,  habe¬ 
mus  aliam.  At  si  per  domum  coelestem  in- 
telligit  corpus  immortale,  non  est  verum 
nobis  numquam  defuturam  domum  :  deerit 
enim  a  die  mortis  usque  ad  diem  resurrec¬ 
tionis.  Praeterea  id  ipsum  vocat  hanc  do¬ 
mum  coelestem,-  quod  Paulo  ante  in  fine 
cap.  IY.  vocaverat:  AS  ternum  gloriee pondus ; 
nam  postquam  dixerat :  Id  enim,  quod  in 
preesenti  est  momentaneum ,  et  leve  tribulatio¬ 
nis  nostree,  supra  modum  in  sublimitate  exter¬ 
num  gloriee  pondus  operatur  in  nobis  ;  (2)  sub¬ 
jungit  explicans :  Si  enim  terrestris  domus 
etc.  At  per  illud  :  ASternce  gloriee  pondus, 
omnes  intelligunt  ipsam  essentialem  beatitu - 
dinem. 

Denique,  nisi  Apostolus  hic  per  domum 
coelestem,  intelligeret  beatitudinem,  non 
bene  concluderet  paulo  inferius:  Audentes 
igitur,  et  scientes  quia  dum  sumus  in  corpore, 
perecjrinamur  a  Domino,  audemus,  et  bonam 
voluntatem  habemus  magis  peregrinari  a  cor¬ 
pore,  et  praesentes  esse  ad  Dominum  (3).  Nec 
enim  sequitur :  si  hoc  mortale  corpus  cor¬ 
rumpitur,  habebimus  aliud  immortale  post 
resurrectionem,  ergo  bonum  est  nunc  mori, 
et  peregrinari  a  corpore.  Imo  contrarium 
sequitur,  nimirum  non  esse  bonum  mori 
usque  ad  diem  resurrectionis,  quia,  etsi  me¬ 
lius  sit  corpus  immortale,  quam  mortale, 
tamen  melius  est  corpus  mortale,  quam  nul¬ 
lum.  At,  si  per  domum  ccelestem,  intelliga- 
mus  beatitudinem,  Apostoli  argumentatio 
optima  est,  nimirum  ista  :  si  vita  haec  mor¬ 
talis  perit,  habemus  statim  aliam  longe  me¬ 
liorem  in  coelo,  ergo  bonum  est  cito  mori  in 
hoc  mundo,  ut  cito  vivamus  in  coelo. 

Dices,  non  videtur  beatitudo  posse  vocari 
domus,  non  enim  habet  similitudinem  cum 
domo,  corpus  autem  habet ;  corpus  enim 
revera  est  domus  animee. 

Respondeo,  beatitudinem  optime  dici  do¬ 
mum,  quia  est  tam  magna,  ut  eam  anima 
non  capiat,  et  potius  anima  in  illam  intret, 
quam  illa  in  animam :  hinc  I.  Joan  III.  dici¬ 
tur  :  Major  est  Deus  corde  nostro.  Et  quod 
dicitur  Joan.  XIV  :  In  domo  Patris  mei  man¬ 
siones  multae  sunt:  omnes  intelligunt  de  va¬ 
riis  gradibus  bcatitudinis.  De  hac  domo  di¬ 
citur  etiam  Matthaei  XXV.  Intra  in  gaudium 
Domini  tui.  (4)  Et  hanc  domum  eleganter 
Apostolus  opponit  vitse  corporali,  sive  ipsi 


(1)  II.  Cor.  V,  1.  —  (2)  II.  Cor.  IV,  17.  -  (3)  II.  Cor.  V,  6.  —  (4)  I.  Joau.  III,  20;  Joan.  XIV,  2; 
Matth.  XXV,  21  et  23. 

corpori,  propter  tria.  Primum  enim  corpus 
ipsum  vocat  domum  terrestrem,  quia  ex 
terra  constat :  vitam  beatam  vocat  domum 
coelestem,  quia  in  coelo  invenitur;  ibi  enim 
est  sedes  Dei,  et  ibi  semper  videtur  t.fmquam 
Rex  in  decore  suo.  Secundo,  corpus  dicit 
esse  domum,  quaj  dissolvitur,  quia  quotidie 
deficit  magis  et  magis,  illam  autem  vocat 
jeternam,  quia  semper  in  eodem  statu  pei- 
manet:  Denique  illam  vocat  non  manufac- 
tam,  insinuans,  istam  esse  manufactam, 
quia  nimii-um  corpus  habemus  opera  homi¬ 
num,  qui  illud  generarunt,  et  cibo,  ac  potu 
alunt,  et  sustentant :  at  illa  domus  coelestis 
ab  hominum  opere  non  pendet,  sed  a  solo 
Deo  manifestante  seipsum  nobis. 

Tertium  testimonium  est  paulo  infra  :  Qui 
sumus  in  hoc  tabernaculo ,  ingemiscimus  gravati 
eo  quod  nolumus  expoliari,  sed  supervestiri ; 
audentes  igitur ,  et  scientes ,  quia  dum  sumus 
in  corpore,  peregrinamur  a  Domino ,  per  fidem 
enim  ambulamus,  et  non  per  speciem,  audemus , 
et  bonam  voluntatem  habemus  magis  peregri¬ 
nari  a  corpore,  et.  praesentes  esse  ad  Domi¬ 
num  (1).  Nota  Apostolum  hic  docei’e  duo  de¬ 
sideria  esse  in  nobis,  unum  naturae  ad  viven¬ 
dum  corporaliter,  alterum  gratiae  ad  viden¬ 
dum  Deum  ;  etquidem  homines  pios  velle  qui¬ 
dem  utrumque,  si  possint,  implere  simul;  sed 
cum  non  possint,  anteponere  desiderium 
gratiae  desiderio  naturae,  et  proinde  appetere 
mortem  corporis,  ut  possint  cum  Deo  vivere 
homines  impios  e  contrario  omnie  referre  ad 
vitam  corporis,  et  desiderium  naturae. 

Ex  quibus  deducitur  evidens  argumentum 
pro  sententia  nostra ;  nam  si  non  possemus 
videre  Deum,  nisi  post  resui'rectionem,  non 
diceret  Paulus,  se  optare  peregrinari  a  cor¬ 
pore,  ut  non  peregrinetur  a  Domino.  His 
enim  verbis  ostendit  esse  aliquem  statum 
animae,  in  quo  peregrinetur  a  corpore,  et 
non  a  Domino  ;  at  talis  status  non  esset  un¬ 
quam,  nisi  ante  resurrectionem  videretur 
Deus.  Nam  in  hac  vita  peregrinamur  a  Do¬ 
mino  :  sed  non  a  corpore  :  in  alia  vita  post 
resurrectionem  non  peregrinabimur  nec  a 
Domino, nec  a  corpore;  ante  resurrectionem 
autem  oporteret  necessario  peregrinari  a 
Domino,  et  a  corpore.  Quare  ut  detur  status 
in  quo  peregrinemur  a  corpore,  sed  non  a 
Domino,  de  quo  Paulus  loquitur,  necesse  est 
ut  ante  resurrectionem,  spiritus  justonxm 
corpore  soluti,  Deum  videant.  Neque  etiam 


dici  potest,  Paulum  loqui  de  quadam  beati- 
tudine  imperfecta,  quae  consistit  in  visione 
humanitatis  Christi,  et  quod  peregrinari  a 
Domino,  sit  peregrinari  a  presentia  huma¬ 
nitatis  Christi.  Siquidem  sanctus  Apostolus 
ait  :  Dum  sumus  in  corpore,  peregrinamur  a 
Domino,  per  fidem  enim  ambulamus ,  et  non 
per  speciem.  Ex  quo  sequitur,  ut  e  contrario 
non  peregrinari  a  Domino,  sit  non  ambulare 
per  fidem,  sed  facie  ad  faciem  videre  spe¬ 
ciem  divinae  pulchritudinis.  Idem  enim 
Apostolus  quod  hic  dicit :  Ambulamus  per  fi¬ 
dem,  non  per  speciem,  dicit  1.  Corinth.  XIII : 
Videmus  nunc  per  speculum  in  aenigmate,  tunc 
autem  facie  ad  faciem.  (2)  At  qui  solam  videt 
Christi  humanitatem,  adhuc  habet  fidem,  et 
est  peregrinus  et  viator,  ut  omnes  fatentur 

Quartum  testimonium  est  Luc.  XXIII : 
Ilodie  mecum  eris  in  Paradiso  (3).  Ubi  nota, 
paradisum  dupliciter  accipi  in  Scripturis ; 
uno  modo  pro  horto  quodam  deliciarum 
corpoi-alium,  in  quo  primus  homo  constitu¬ 
tus  fuit  antequam  peccaret,  de  quo  loquitur 
Moyses  Genes.  II.  et  III.  altero  modo  pro 
gloria  beatorum',  cujus  prior  paradisus  figu¬ 
ra  fuit ;  et  de  hoc  loquitur  Paulus  II.  Co¬ 
rinth.  XII.  ubi  se  dicit  i’aptum  fuisse  in  para¬ 
disum.  Explicans  enim  quid  paradisus  sit, 
dicit  se  raptum  supra  tertium  coelum. 

Euthymius  in  hunc  locum  existimat  (ni¬ 
mirum  ut  confirmet  errorem  suum)  hic  Do¬ 
minum  loqui  de  paradiso  terrestri ;  et  ideo 
etiam  scribit,  Dominum  latroni  non  respon¬ 
disse,  hodie  mecum  eris  in  i’egno  meo,  sed 
in  paradiso ;  ut  ostenderet  aliud  esse  re¬ 
gnum,  aliud  paradisum.  Et  quia  poterat 
aliquis  objicere,  Christum  dixisse  :  Mecum 
eris  in  paradiso ;  et  tamen  Christus  non  est 
in  paradiso  terrestri,  sed  coelesti ;  respondet 
Euthymius,  Christum  esse  ubique  ut  Deus 
est,  et  pi’oinde  esse  cum  latrone,  aliisque 
Sanctis  in  paradiso  terrestri,  et  simul  cum 
Angelis  in  paradiso  coelesti. 

Haec  expositio  sine  dubio  potest,  ac  debet 
rejici.  Primum,  paradisus  terrestris  est  lo¬ 
cus  deliciarum  corporibus,  non  animabus ; 
quid  enim  prodest  animabus  abundare  po¬ 
mis,  herbis,  aquis,  caderisque  rebus  terreni 
illius  paradisi?  Christus  autem  promittens 
latroni  paradisum,  promisit  hortum  delicia¬ 
rum  ipsi  convenientem,  id  est,  spiritualem. 

Secundo,  voces  Testamenti  novi  cum  am¬ 
bigua;  sunt,  potius  accipi  debent,  ut  sumun-* 


(1)  II.  Cor.  V,  4  et  seq.  —  (2)  I.  Cor.  XIII,  12. 


(3)  Luc.  XXIII,  43. 

tur  in  aliis  locis  Testamenti  novi,  quam  ut 
sumuntur  in  Testamento  veteri,  sed  vox  is¬ 
ta,  paradisus,  in  Testamento  novo  accipitur 
pro  paradiso  spirituali,  ut  patet  II.  Corinth. 
XII,  igitur  et  Luc.  XX111.  pro  spirituali  pa¬ 
radiso  accipienda  est. 

Tertio,  Christus  promisit  latroni  consor¬ 
tium  suum,  cum  ait :  Mecum  eris  in  paradiso. 
Christus  autem  non  terrestrem,  sed  coeles¬ 
tem  paradisum  introivit.  Nec  valet  respon¬ 
sio  Euthymii ;  nam  eo  modo,  quo  Christus 
est  ubique,  erat  cum  latrone  etiam  in  hoc 
mundo,  cum  adhuc  latrocinia  exerceret,  et 
nihil  ei  Christus  novi  promisisset. 

Jam  vero  Theophylactus  nomine  aliorum 
refert,  et  refellit  duas  alias  expositiones  ad 
hunc  locum.  Prima  est  quorumdam,  qui  di¬ 
cebant,  latroni  promissum  fuisse  paradisum 
coelestem,  sed  dandum  post  resurrectionem: 
dixisse  autem  Christum,  hodie  eris,  propter 
certitudinem  rei  futurte,  quomodo  Prophetae 
saepe  exprimunt  res  futuras  per  tempus  prae¬ 
sens,  aut  praeteritum :  ut,  cum  Dominus  di¬ 
cit  :  Qui  non  credit,  jam  judicatus  est.  Secun¬ 
da  est,  illud,  hodie,  conjungendum  cum, 
dico,  non  cum,  eris,  hoc  modo :  Arnen  dico 
tibi  hodie,  mecum  eris  in  paradiso. 

Sed  neutra  est  solida ;  non  prima,  tum 
quia  non  oportet  reccurrere  ad  figufas,  et 
relinquere  propriam  verborum  significatio¬ 
nem,  nisi  quando  alioqui  absurditas  aliqua 
sequeretur;  tum  etiam,  quia  ista  non  sunt 
verba  Prophetica,  ut  oportuerit  ea  velari 
obscuritate,  sed  continent  simplicem  pro¬ 
missionem,  et  proinde  simpliciter  intelli- 
genda  sunt.  Neque  eo  loco  ,  qui  non  credit 
iam  judicatus  est,  accipitur  praeteritum  pro 
futuro  :  non  enim  vult  Dominus  dicere,  cer¬ 
to  judicabitur,  sed  vere  jam  judicatus  est,  et 
condemnatus  a  seipso,  cum  nolit  eam  fidem 
amplecti,  per  quam  salvus  esse  posset. 

Secunda  expositio  est  plane  ridicula. 
Quorsum  enim  Dominus  diceret :  Amen  dico 
tibi  hodie?  nonne  videbat  latro,  Dominum 
loqui  illa  die?  Praeterea,  quis  non  videt  per 
illud  adverbium,  Hodie,  responderi  ad  illud 
adverbium,  Quando,  quod  latro  posuerat  ? 
Latro  dixerat :  Memento  mei,  quando  veneris 
in  regnum  tuum.  Dominus  respondet :  hodie 
erit  illud  quando,  proinde  hodie  mecum 
eris  in  regno,  et  paradiso  meo.  Vera  ergo 
expositio  est  Thcophylacti,  Ambrosii,  Be- 
dae,  et  aliorum,  qui  per  paradisum  intelli- 


gunt  regnum  coelorum.  Ne  forte  enim  latro 
per  regnum  intelligeret  aliquid  humanum, 
Christus  declaravit,  regnum  suum  esse  pa¬ 
radisum,  id  est,  summam  et  sempiternam 
fcelicitatera. 

Quintum  testimonium  Ephes.  IV  :  Christus 
ascendens  in  altum,  captivam  duxit  captivita¬ 
tem.  Quo  in  loco  per  vocem,  altum,  non  po¬ 
test  intelligi  nisi  summum  coelum ;  etsi 
enim  quidam  intelligunt  crucem,  tamen 
Paulus  se  exponit  paulo  infra,  cum  ait :  Qui 
descendit,  ipse  est  qui  ascendit  super  omnes  coe¬ 
los  (t).  Porro  nomine  captivitatis,  quam  se- 
cum  duxit  in  ccelum,  quid  potest  intelligi, 
nisi  multitudo  sanctarum  animarum,  quas 
ex  limbo  ad  coelum  evexit,  ut  Ambrosius 
exponit. 

Dices,  non  sequitur,  Sancti  sunt  in  coelo, 
ergo  vident  Deum.  Respondeo,  recte  sequi ; 
nam  per  coelum  intelligimus  sedem  ;  et  qua¬ 
si  aulam  regiam  Dei,  ubi  Deus  semper  vide¬ 
tur;  nam  Isaite  LXV1.  dicitur:  Ccelum  mihi 
sedes  est.  Et  Matth.  V  :  Nolite  jurare  per  cce¬ 
lum,  quia  thronus  Dei  est.  Et  Matth.  XVIII : 
Angeli  eorum  in  coelis  semper  vident  faciem 
Patris  mei  (2).  Et  in  oratione  Dominica  dici¬ 
mus  :  Pater  noster,  qui  es  in  coelis.  Tametsi 
enim  Deus  ubique  sit,  tamen  proprie  in  coe¬ 
lo  esse  dicitur,  quia  per  sui  manifestatio¬ 
nem  illic  se  praesentem  ostendit,  et  cernitur 
ab  iis,  qui  digni  sunt  coelesti  illa  sede.  Unde 
eleganter  Cyrillus  catechesi  9.  dicit,  coelum 
esse  velum  Deitatis,  quo  nobis  videlicet,  qui 
sumus  extra  velum,  absconditur  Deus.  Imo 
B.  Paulus  ad  Ilebr.  IX.  comparat  ingressum 
Christi  in  sanctuarium  coeleste,  cum  ingres¬ 
su  Sacerdotis  intra  velum  in  sancta  Sancto¬ 
rum,  indicans  idem  esse  coelum  respectu  di¬ 
vinae  essentiae,  quod  erat  velum  respectu 
arcae  Testamenti,  et  certe  animabus  Sanc¬ 
torum,  si  non  videant  Deum,  parum  videtur 
referre  utrum  in  coelo  isto  materiali,  an  in 
terra,  vel  in  alio  loco  sint. 

Sextum  testimonium  Philip.  1  :  Cupio  dis¬ 
solvi,  et  esse  cum  Christo  (3).  At  si  animae 
servantur  in  aliquo  loco  extra  coelum,  frus¬ 
tra  hoc  desiderabat  Paulus,  Christus  enim 
in  coelis  est. 

Septimum  testimonium  lleb.  IX:  Hoc  si¬ 
gnificante  Spiritu  sancto  nondum  propalatam 
esse  Sanctorum  viam  adhuc  priore  tabernaculo 
habente  statum  (4).  Quod  exponunt  Prima- 
sius,  Anselmus,  Theophylactus,  OEcumcnius 


(1)  Eph.  IV,  8.  —  (2;  Isai  LXVI,  1 ;  Matth.  V,  34  et35  ;  XVIII,  10.  -  (3)  Phil.  I,  23.  -  (4)  Hebr.  IX,  8. 

in  hunc  modum,  quod  in  sancta  Sanctorum 
non  possent  ingredi  Sacerdotes,  nec  popu¬ 
lus,  significabat  toto  tempore  Testamenti  ve¬ 
teris  non  fuisse  apertam  viam  ad  coelum,  et 
ideo  etiam  justissimos  quosque  ad  inferos 
descendisse  :  quia  non  poterant  simul  vigere 
figura  et  figuratum.  At  posteaquam  Christus 
perrupit  velum  tabernaculi,  et  figurae  cessa¬ 
verunt,  jam  propalata  est  via  Sanctorum  ad 
sanctuarium  coeleste. 

Octavum  testimonium  Hebr.  XII :  Non  ac¬ 
cessistis  ad  montem  Sion  etc.  sed  ad  Sion  mon¬ 
tem  et  Hierusalem  caelestem ,  et  multorum  mil¬ 
lium  Angelorum  frequentiam  ,  Ecclesiam 
primitivorum,  qui  conscripti  sunt  in  ccelis,  et 
spiritus  justorum  perfectorum  ete  ( 1).  Hic  (ut 
recte  Anselmus  exponit)  describitur  Ecclesia 
triumphans,  et  in  ea  dicuntur  esse  tanquam 
cives,  primum  Angeli,  deinde  animae  primi¬ 
tivorum,  id  est,  eorum,  qui  primi  credide¬ 
rant,  et  jam  mortui  fuerant,  ut  Jacobi  Apos¬ 
toli,  Stephani,  et  aliorum:  qui  dicuntur 
conscripti  in  ccelis,  quia  sunt  adseripti  et 
cooptati  cum  Angelis  in  ordinem  civium  coe¬ 
lestium  :  quomodo  dicebantur  Romae  sena¬ 
tores  Patres  conscripti.  Nisi  forte  magis 
placeat  per  Ecclesiam  primitivorum  in  coelis 
conscriptorum  ,  intclligi  animas  Patriar¬ 
charum,  et  Prophetarum  cum  Christo  re¬ 
gnantium:  per  spiritus  autem  perfectorum, 
animas  Apostolorum  et  Martyrum.  Semper 
tamen  eadem  est  sententia,  jam  spiritus 
sanctorum  hominum  beatos  esse,  ea  beati- 
tudine,  qua  sancti  Angeli  soli  ante  frue- 
bantur. 

Nonum  testimonium  est  in  lib.  Actor, 
cap.  VII.  ubi  Stephanus  moriturus  vidit  cae¬ 
los  apertos,  et  gloriam  Dei,  Christumque 
stantem  a  dextris  Patri.  Cur  autem  hoc  vi¬ 
dit,  nisi  ut  intelligeret,  sibi  coelum  patere, 
et  se  statim  a  Domino  recipiendum  in  illam 
gloriam? Id  enim  ille  intelligens  exclamavit: 
Domine  Jesu,  suscipe  spiritum  meum  (2). 

Decimum  testimonium  est  cap.  VI.  Apo- 
cal.  ubi  dantur  Martyribus  singulae  stola*  al¬ 
bae,  quae  gloriam  animae  significant;  nam 
alteram  stolam,  id  est,  gloriam  corporis 
post  resurrectionem  habebunt ;  ut  exponunt 
Gregorius  in  IV.  Psal.  poenitentialcm,  et 
Beda,  Haymo,  et  Anselmus  in  hunc  locum  : 
necnon  B.  Augustinus  serm.  4.  de  festo  In¬ 
nocentium.  , 

Undecimum  est  cap.  VII .  ubi  de  istis  dici¬ 


tur  :  Hi  qui  amicti  sunt  stolis  albis,  sunt 
ante  thronum  Dei ,  et  serviunt  ei  die  ac  nocte  in 
templo  ejus  (3).  Ex  quo  habemus,  illos  ve¬ 
re  esse  in  coelo,  et  videre  Deum.  Quid  enim 
significat  esse  ante  thronum  Dei,  nisi  habe¬ 
re  Deum  in  conspectu,  eumque  cernere? 

Atque  hinc  solvi  potest  argumentum  se¬ 
cundum;  nam  ad  primum  locum  contra  ad¬ 
ductum  respondeo  dupliciter  ;  ac  primum, 
ut  Ghrysostomus  in  cap.  XX.  Matth.  monet, 
parabolas  non  oportere  ex  omni  parte  qua¬ 
drare,  sed  solum  considerandum  esse  sco¬ 
pum  ;  multa  enim  dicuntur  non  ad  signifi¬ 
candum  aliquid,  sed  solum  ut  narratio  inte¬ 
gra  videatur.  Quemadmodum  et  culter  ad 
scindendum  factus  est,  nec  tamen  ex  omni 
parte  scindit.  Alioqui,  quomodo  operarii 
accipientes  denarium  murmurabant  ?  Num- 
quid  erit  murmur  in  cado  ?  Et  cur  Dominus 
dixit:  «  An  oculus  tuus  nequam  est,  quia 
ego  bonus  sum?  »  Num  erit  in  coelo  oculus 
nequam?  Quomodo  etiam  fieri  potest,  ut 
merces  prius  sit  reddita  ultimis,  quam  pri¬ 
mis,  cum  constet  omnes  simul  electos  eadem 
sententia  donandos  regno  coelorum  ?  Solum 
ergo  ex  parabola  illa  de  operariis  habemus, 
minori  tempore  Patres  novi  Testamenti  la¬ 
borare,  quam  fecerint  Patres  Testamenti 
veteris  :  et  tamen  ad  eamdern  beatitudinem 
pervenire :  vel  certe  eos,  qui  convertuntur 
in  senectute  breviorem  laborem  habere, 
quam  eos,  qui  in  adolescentia,  et  tamen  pos¬ 
se  non  minus  prmmium  adipisci. 

Possumus  etiam  secundo  respondere,  si 
velimus  illam  partem  esse  significativam, 
qua  dicitur  ad  vesperam  vocatos  esse  om¬ 
nes  operarios,  et  simul  omnibus  redditam 
esse  mercedem ;  dicemus  enim  per  vespe¬ 
ram  significari  futurum  generale  judicium, 
quo  publice  reddatur  omnibus  perfecta  mqr- 
ces  :  quod  tamen  judicium  non  excludit 
particularia  Dei  judicia,  quibus  in  obitu 
uniuscujusque  redditur  singulis  privatim 
parsmercedis. 

Ad  secundum  locum  ex  Paulo,  qui  ait, 
Patres  non  accepisse  promissiones,  sed  suo 
tempore  accepturos,  dico  tria.  Primo,  per 
repromissionem  posse  intelligi  Christi  incar¬ 
nationem,  ut  exponit  Primasius,  id  enim 
Deus  promiserat  saepissime  Patribus  Abra- 
hse,  Isaac,  Jacob,  David ;  unde  Dominus 
ait :  Multi  Deges  et  Prophetae  voluerunt  videre 
quae  vos  videtis,  et  non  viderunt. 


(I)  Hebr.  XII.  22  et  sep.  —  (2)  Act.  VII.  58.  —  (3)  Apoc.  VII,  15. 

Secundo  dico,  per  repromissiones  posse 
intelligi  beatitudinem  animae,  et  tunc  con¬ 
ferri  homines  testamenti  veteris,  cum  homi¬ 
nibus  Testamenti  novi,  ut  sensus  sit;  illi 
antiqui  Sancti  mortui  sunt,  non  accepta  re¬ 
promissione  vita}  aeternae,  ut  non  praeveni¬ 
rent  nos,  sed  expectaverunt  usque  ad  Chris¬ 
ti  adventum,  ut  eam  repromissionem  nobis- 
cum,  id  est,  cum  Sanctis  Testamenti  novi 
acciperent.  Et  favet  huic  expositioni  textus 
Graecus  ?  o-jx  exofuVavro  tvjv  enayyiliav,  non  ac¬ 
ceperant  repromissionem,  id  est,  nunc  qui¬ 
dem  acceperunt,  sed  antehac  nondum  acce¬ 
perant. 

Tertio  dico,  per  repromissionem  intelligi 
perfectam  beatitudinem  corporis,  et  animae 
quam  illi  adhuc  non  habuerunt,  ne  sine  no¬ 
bis  habeant :  qua}  quidem  est  communis 
Patrum  expositio  in  eum  locum,  et  Augus¬ 
tini  tract.  49.  in  Joann.  notanda  sunt  omnia 
illa  verba :  «  Ne  sine  nobis  consummaren¬ 
tur.  »  Non  enim  ait,  ne  sine  nobis  remune¬ 
rarentur,  sed  ne  sine  nobis  consummatam 
mercedem  non  modo  animae,  sed  etiam  cor¬ 
poris  acciperent. 

Ad  tertium  locum  ex  epistola  Joannis  res¬ 
pondeo,  illud,  cum  r apparuerit ,  non  signifi¬ 
care,  cun^  apparuerit  Christus,  sed  cum  ap¬ 
paruerit  quid  erimus,  ut  patet  ex  superiori¬ 
bus.  Dixerat  enim:  nondum  apparuit  quid 
erimus ,  ac  deinde  subjecit,  scimus  enim  quia 
cum  apparuerit,  nimirum,  quid  erimus,  simi¬ 
les  ei  erimus ,  quia  videbimus  eum  sicuti  est. 
Itaque  illud,  similes  ei  erimus,  significat,  si¬ 
miles  Christo  erimus  coram  oculis  totius 
mundi;  videbunt  enim  nos  in  nubibus  Chris¬ 
to  assidentes,  ac  similes  illi  quoad  exter¬ 
nam  gloriam  corporis.  Quag  gloria  ex  eo 
nascetur,  quod  videbimus  cum  sicuti  est; 
Nam  videre  Deum,  est  beatitudo  animae,  ex 
qua  nascitur  gloria  corporis.  Est  autem  si¬ 
milis  hic  locus,  ut  Beda  etiam  monet  illi 
loco  Pauli :  Mortui  estis,  et  vita  vestra  abscon¬ 
dita  est  cum  Christo  in  Deo  ;  cum  autem  appa- 
mierit  Christus  vita  vestra ,  tunc  et  vos  appare¬ 
bitis  cum  ipso  in  gloria.  Coloss.  III.  (I)  Quare 
non  colligitur  ex  verbis  Joannis,  sanctos  ho¬ 
mines  non  visuros  Deum  ante  diem  judicii, 
sed  solum  ante  eum  diem  non  esse  eorum 
gloriam  toti  mundo  manifestandam. 

Ad  quartum  ex  Apocalypsi,  dico,  per 
altare,  sub  quo  sunt  anima},  non  posse  inlel- 
ligi  aliquem  locum  extra  coelum ;  nam  in 


cap.  7.  habemus,  istas  animas  amictas  stolis 
albis  esse  ante  thronum  Dei,  Deoque  in 
templo  ejus,  id  est,  in  coelo  servire,  die  ac 
nocte. 

Tres  ergo  sunt  Catholicae  expositiones. 
Prima  Beda},  illud :  Sub  altari ,  conjungi 
cum  interfectorum ,  hoc  modo  :  Vidi  animas 
interfectorum  sub  altari :  per  altare  autem  in¬ 
telligi  Christum,  ut  sensus  sit:  Yidi  animas 
interfectorum  sub  altari,  id  est,  sub  testi¬ 
ficatione  nominis  Christiani :  quomodo  II. 
Machab.  VII.  dicuntur  Macliabaei  occisi  sub 
Testamento  Dei,  id  est,  pro  Testamento 
Dei. 

Secunda  ejusdem  Beda},  Primasii,  etHay- 
monis,  illud,  sub  altari ,  conjungi  cum  vidi , 
sed  per  altare  intelligi  secretum  intellec¬ 
tuale,  unde  procedit  thimiana  laudis  divinae. 
Sicut  enim  in  tabernaculo  erat  arca,  et  ante 
arcam  altare  aureum  thimiamatis,  ita  in 
coelo,  tabernaculo  non  manu  facto,  est  arca 
humanitatis  Christi,  non  qua  residet  divini¬ 
tas  :  et  ante  eam  est  altare  aureum,  unde 
procedit  perpetuum  thimiama  laudis  divinae, 
et  prsecum.  Et  notat  Haymo,  quod  sicut  in 
tabernaculo  materiali,  inter  altare  aureum, 
et  arcam,  erat  velum,  quod  fractum  est  in 
morte  Christi :  ita  quoque  durante  Testa¬ 
mento  veteri,  anima}  Sanctorum  erant  sub 
altari,  sacrificantes  Deo  hostias  laudis,  sed 
velum  erat  inter  eas,  et  Deum  ;  at  fracto  velo 
per  Christum,  jam  altare  est  conjunctum 
arca},  et  nihil  est  in  medio.  Dicuntur  autem 
animae  esse  sub  altari  isto,  non  autem  ad 
altare,  ad  significandum  secretum  illud  coe¬ 
leste,  quo  non  solum  oculi,  sed  nec  mentes 
nostrae  penetrare  possunt.  Quis  enim  ca¬ 
piat,  quomodo  animae  sint  ante  Deum, 
eique  ministrent  in  coelo  ? 

Tertia  est  Anselmi,  qui  docet,  per  altare 
intelligi  Christum.  Sacrificia  enim  Sancto¬ 
rum,  sive  laudis,  sive  orationum,  non  pla¬ 
cent  Deo,  nisi  super  hoc  altari  ponantur,  id 
est,  per  Christum  offerantur.  Dicuntur  au¬ 
tem  animae  sub  Christo  esse,  non  quia 
Christus  sit  illis  quasi  paries  adumbrans,  et 
impediens,  quo  minus  Deum  videant,  ut  B. 
Bernardus  videtur  exposuisse ,  sed  sub 
Christo  esse  dicuntur,  quia  illo  inferiores 
sunt  loco,  et  dignitate ;  quia  sub  Christi  pa¬ 
trocinio,  et  protectione  vicerunt,  et  illi  refe¬ 
runt  accepta  sua  praemia. 


(1)  Coloss.  III,  3  et  4, 

CAPUT  IV. 

Eadem  veritas  ex  Graecis  Patribus  confirmatur. 

Sequitur  nunc,  ut  post  Scripturas  sacras, 
proferamus  etiam  testimonia  Patrum,  ac 
primum  Graecorum,  ne  recentiores  Graeci 
existiment,  veterum  testimonio  errorem 
suum  se  posse  defendere. 

Primus.  Ignatius  in  epist.  ad  Rom.  dicit, 
se  per  martyrium  proficisci  de  mundo  ad 
Deum.  Et  rursum  ait :  «  Aqua  viva  manens 
in  me,  intrinsecus  mihi  dicit  :  veni  ad  pa¬ 
trem.  »  At  secundum  errorem  Graecorum  et 
Calvinistarum,  non  ad  Deum  ibat,  sed  ad  in¬ 
feros,  aut  ad  alium  locum  extra  coelum,  ubi 
non  magis  Deus  est,  quam  hic  nobiscum. 
Praeterea  ibidem  ait :  «  Sinite  me  puram  lu¬ 
cem  aspicere,  illuc  perveniens,  homo  Dei 
ero.  »  Et  rursum  :  «  Miserabilis  sum  nunc, 
donec  Deum  merear  adipisci.  »  An  non  cla¬ 
rissime  indicat,  se  statim  a  morte  futurum 
cum  Deo,  et  visurum  puram  lucem  divinita¬ 
tis  ?  Denique  saepius  repetit,  se  per  marty¬ 
rium  adepturum  Christum.  At  quomodo 
adipiscetur,  si  Christus  est  in  coelo,  et  ipse 
erit  apud  inferos,  in  abditis  receptaculis, 
nescio  quibus? 

Secundus  sit  Dionysius  Areopagita,  qui 
lib.  de  Ecclesiast.  liierar.  cap.  7.  par.  1.  lo- 
quens  de  Sanctis  in  morte  constitutis  :  «  No¬ 
runt,  inquit,  profecto  se  totos  percepturos 
exactissimam  ad  Christi  speciem,  requiem, 
cum  ad  praesentis  vitae  finem  pervenerint, 
viamque"ad  immortalitatem  suam  e  vicino 
jam  clarius  intuentes,  divinitatis  laudant 
munera,  divinaque  laetitia  gestiunt,  non  jam 
ad  deteriora  conversionem  metuentes,  sed 
parata  bona  se  firmiter  perpetuoque  habitu¬ 
ros  probe  noscentes  etc.  »  Nota,  dicere  Dio¬ 
nysium,  animas  Sanctorum  statim  a  morte 
hominis  consequi  immortalitatem  :  cumque 
hoc  non  possit  intelligi  de  immortalitate  na¬ 
turali,  nec  de  immortalitate  carnis,  necessa¬ 
rio  esse  intelligendum  de  bealitudine,  quae 
est  vita  aeterna  animae.  Eodem  lib.  et  cap. 
par  3.  dicit  animas  Sanctorum  statui  in  re¬ 
gione  vivorum,  in  sinu  Abrahae,  Isaac,  et 
Jacob,  et  subdit:  «  Ista,  ut  reor,  sunt  pers¬ 
picuo  beatissima  Sanctorum  praemia.  Quid 
enim  immortalitati  perfectae,  omnique  tristi¬ 

tia  vacuae,  ac  plenae  perpetui  luminis  con¬ 
ferri  possit?  Licet  multum  sane  promissio¬ 
nes  illae  sublimiores  nostra  mente  sint,  quae 
vocabulis  nobis  congruis  designantur,  longe 
tamen  inferiores  earum  re  et  veritate  appel¬ 
lationes  habent.  Verum  enim  profecto  illud 
existimandum  eloquium  est:  quod  oculus 
non  vidit,  auris  non  audivit,  in  cor  hominis 
non  ascenderunt,  quae  praeparavit  Deus  di¬ 
ligentibus  se  etc.  »  At  certe  ista  non  conve¬ 
niunt,  nisi  essentiali  beatitudini,  quae  sola 
superat  nostra  desideria. 

Tertius  sit  Justinus,  qui  queest.  75.  a  gen¬ 
tibus  posita  (quamquam  istae  quaestiones  non 
videntur  Justini,  sed  alicujus  recentioris : ) 
«  At,  inquit,  post  animi  a  corpore  excessum 
statim  fit  bonorum,  malorumque  distinctio: 
ducuntur  enim  ad  loca,  quae  eis  digna  sunt, 
ab  Angelis,  bonorum  quidem  animi  in  para¬ 
disum,  ubi  consuetudo  est,  et  aspectu  Ange¬ 
lorum  et  Archangelorum,  visio  vero  etiam 
conservatoris  Christi  ex  verbis  his,  peregri¬ 
nari  a  corpore,  et  praesentes  esse  ad  Domi¬ 
num,  improborum  autem  ad  inferorum  loca 
etc.  »  Ubi  nota  probari  sententiam  nostram 
tum  ex  eo,  quod  dicit,  bonorum  animos  du¬ 
ci  ad  paradisum,  ubi  sunt  Angeli,  et  Chris¬ 
tus  ;  tum  ex  loco  Pauli,  quem  Justinus  alle¬ 
gat  ;  nam  (ut supra  diximus)  praesentem  esse 
ad  Dominum,  significat  videre  Deum,  cum 
opponatur  peregrinationi  a  Domino,  et  am¬ 
bulationi  per  fidem. 

Atque  ex  his  ad  loca  ex  Justino  adducta 
in  contrarium,  facile  est  respondere  ;  nam 
qusest.  00.  ubi  dicit,  narrationem  de  Lazaro 
•non  esse  historiam,  quia  nondum  facta  est 
retributio,  loquitur  de. #retributione  perfec¬ 
ta,  quando  totus  homo  animo  et  corpore 
gaudebit,  vel  cruciabitur.  Et  quia  in  illa 
narratione  fit  mentio  corporalis  supplicii, 
dicitur  :  «  Et  refrigeret  linguam  meam,  quia 
crucior  in  hac  flamma.  »  Ideo  Justinus  di¬ 
cit,  illam  narrationem  non  esse  historiam, 
quia  nondum  habent  damnati  corporalia 
membra  etc.  In  qusest.  76.  Gentiles  quidem 
quaerebant, si  ante  resurrectiouem  nulla  sunt 
operum  praemia,  quorsum  latro  in  paradi¬ 
sum  introductus  fuit  ?  Sed  Justinus  non  ad¬ 
mittit  antecedens  ,  imo  ostendit  magnam 
remunerationis  partem  esse,  quod  animus 
latronis  sit  in  coetu  beatorum,  et  videat  in¬ 
feriora,  et  Angelos,  ac  Daemones.  Non  me¬ 
minit  autem  Dei  visionis,  quia  Graeci  non 
solent  vocare  visionem,  nisi  ejus  rei,  quae 
plene  comprehenditur,  et  ideo  passim  ne- 

gant,  Deum  posse  videri  a  creatura  :  Sed 
quod  aliquo  modo  latro  Deum  videat,  indi¬ 
cat  Justinus,  cum  dicit  eum  esse  in  coetu 
beatorum. 

Quartus.  Iren«us  lib.  1.  cap.  2  :  «  Justis, 
inquit,  et  «quis,  et  pr«cepta  ejus  servanti¬ 
bus,  et  in  dilectione  ejus  perseverantibus, 
quibusdam  quidem  ab  initio,  quibusdam 
autem  ex  poenitentia  vitam  donans,  incor¬ 
ruptelam  loco  muneris  confert,  et  clarita¬ 
tem  «ternam  circumdat.  »  Nota,  quibusdam, 
id  est,  iis,  qui  mox  a  Baptismo  moriuntur, 
vel  qui  pro  Christo  vitam  ponunt,  vel  deni¬ 
que  perfectis  statim  donari  vitam,  et  clari¬ 
tatem  «ternam ;  aliis  non,  nisi  post  poeni¬ 
tentiam,  id  est,  satisfactionem  in  futuro  s«- 
culo  actam.  Est  enim  h«c  sententia  Iren«i 
simillima  illi  Cypriani  lib.  IV.  epist.  2.  ad 
Antonianum  :  «  Aliud  est,  inquit,  ad  veniam 
stare,  aliud  ad  gloriam  pervenire :  aliud 
missum  in  cai’cerem,  non  exire  inde  donec 
solvat  novissimum  quadrantem :  aliud  sta¬ 
tim  fidei  et  virtutis  mercedem  accipere  : 
aliud  pro  peccatis  longo  dolore  cruciatum 
emendari,  et  purgari  diu  igne,  aliud  pecca¬ 
ta  omnia  passione  purgasse. » 

Quod  ergo  idem  Iren«us  lib.  V.  extremo 
dicit,  animas  Sanctorum  deduci  in  invisibi¬ 
lem  locum,  et  po§t  resurrectionem  cum  cor¬ 
poribus  ituras  ad  Dominum,  non  significat 
eas  imterimnon  esse  in  coelo,  vel  non  videre 
Deum,  sed  solum  significat  eas  non  esse 
nunc  in  illa  perfecta  beatitudine,  in  qua 
est  Christus,  qui  animo  et  corpore  est  bea¬ 
tus. 

Et  confirmatur  hoc  ex  multis  conjecturis. 
Primo,  quia  hoc  ip^o  loco  dicit,  Christum 
descendisse  ad  inferorum  loca,  ut  Sancto¬ 
rum  animas  inde  extraheret,  et  salvaret.  Si 
eas  ergo  extraxit,  non  sunt  amplius  ibi :  et 
si  salvavit,  certe  vident  Deum ;  nam  h«c 
est  salus  animarum. 

Secundo,  cum  dixisset,  Christum  descen¬ 
disse  ad  inferos,  antequam  resurgeret;  et 
subjungeret,  debere  discipulos  imitari  ma¬ 
gistrum  suum,  non  tamen  ausus  est  dicere, 
discipulorum  animas  descendere  ad  inferos; 
sed  ait,  eas  duci  ad  invisibilem  locum,  ut 
ibi  expectarent  resurrectionem,  per  invisi¬ 
bilem  locum  quid  prohibet  intelligere  coe¬ 
lum,  ubi  est  lux  inaccessibilis? 

Tertio,  quia  Iren«us  contendit,  discipulos 
debere  in  morte,  et  requie,  et  resurrectione 
Christum  imitari :  At  Christus  statim  a  mor¬ 
te,  non  fuit  quidem  beatus  corpore,  sed 


quievit  triduo  in  sepulchro,  interim  tamen 
animo  erat  beatus,  et  in  paradiso,  ipse  enim 
dixit:  Hodie  mecuni  eris  in  paradiso;  ergo 
etiam  Sancti,  dum  quiescunt  in  sepulchris 
quantum  ad  corpora,  animo  sunt  in  para¬ 
diso  beati. 

Quintus.  Origenes,  qui  in  illis  ipsis  locis, 
qui  contra  nos  afferuntur,  pro  nobis  est ; 
nam  hom.  7.  in  Leviticum  dicit,  Sanctos 
habere  nunc  l«titiam,  sed  non  perfectam, 
quia  adhuc  corpus  eorum,  id  est,  civitas  illa 
beata  non  est  plena,  sed  quando  erimus  nos 
etiam  ubi  ipsi  sunt,  tunc  habebunt  perfec¬ 
tam  l«titiam,  et  addit,  Christum  etiam  non 
habere  perfectam  laetitiam,  quia  nondum 
habet  omnia  sua  membra.  Itaque  aperte  lo¬ 
quitur  de  laetitia  accidentali.  Libro  autem  II. 
periarchon  cap.  ult.  dicit  plerosque  Sancto¬ 
rum  primum  duci  ad  locum  aliquem  terres¬ 
trem,  ut  ibi  expoliantur, et  doceantur  multa, 
qu«  nesciebant ;  deinde  duci  ad  loca  aerea, 
et  ibi  discere  qu«dam  sublimiora;  tandem 
duci  supra  coelos  ad  Christum,  et  ibi  jam  vi¬ 
dere  perfecte  causas  omnium  rerum.  Ibi¬ 
dem  asserit  Paulum,  et  similes  perfectos 
jam  ibi  esse,  et  videre  in  Deo  omnia.  Itaque 
errat  quidem  in  eo,  quod  vult,  Sanctos  pau- 
latim  proficere  in  alia  vita,  sed  aperte  fate¬ 
tur  nunc  multos  eorum  esse  in  coelo,  et  vi¬ 
dere  Deum. 

Sextus.  Athanasius  in  vita  Antonii  dicit, 
animam  Ammonis  Angelis  stipatam  visam 
ab  Antonio  deferri  in  coelum. 

Septimus.  Basilius  homiliaiirquadraginta 
Martyres :  «  Yos,  inquit,  non  terra  occuluit, 
sed  coelum  suscepit,  aperte  sunt  vobis  para¬ 
disi  porte  »  :  Et  oratione  in  Gordium  Mar¬ 
tyrem  :  «  Erat  enim  affectus,  non  ut  qui  in 
lictoris  manus  deventurus  esset,  sed  velut 
Angelorum  manibus  seipsum  commissurus, 
qui  statim  ipsum  recens  mactatum,  assump¬ 
tum  ad  beatam  vitam  translaturi  essent.  » 

Octavus.  Gregorius  Nazianzenus  oratione 
in  Basilium  :  «  Tu,  inquit,  obiter  e  coelo  nos 
respice,  et  datam  mihi  renum  debilitatem, 
et  articulorum  dolorem,  vel  jube  discedere, 
vel  adjuva,  et  hortare,  ita  me  «quo  animo 
ferre,  ut  hinc  demum  discedentem  me  in 
«terna  tabernacula  recipias,  et  beatam  Tri¬ 
nitatem  eo,  quo  est  modo,  tecum  pariter 
contemplari  valeam.  »  Et  oratione  in  Gorgo- 
niam,  dicit  eam  frui  cum  Angelis  purissima 
illustratione  Trinitatis,  qu«  toti  menti  totam 
se  contemplandam  pr«beat. 

Nonus.  Gregorius  Nyssenus  oratione  in 

sanctum  Ephrem:  «  In  coelestibus  taberna¬ 
culis,  inquit,  animus  illius  consedit,  ubi  sunt 
ordines  Angelorum,  ubi  Patriarcharum  po¬ 
puli  ,  ubi  chori  Prophetarum,  ubi  sedes 
Apostolorum,  ubi  gaudium  Martyrum,  ubi 
piorum  laetitia,  ubi  Doctorum  splendor,  ubi 
celebres  primogenitorum  coetus,  ubi  fjurae 
laetantium  voces.  »  Et  infra  :  «  Tu  vero  di¬ 
vino  assistens  altari,  vitaeque  principi,  et.sa- 
ci-osanctee  una  cum  Angelis  sacrificans  Tri¬ 
nitati,  omnium  nostrum  recordare,  nobisque 
peccatorum  veniam  impetra.  » 

Decimus.  Joannes  Chrysostomus  hom.  10. 
in  posteriorem  epistolam  ad  Corinth.  lo- 
quens  de  beatitudine  :  «  Si  cogitatio,  inquit, 
illorum  quamvis  obscura  sit,  tantam  suppe¬ 
ditat  voluptatem,  cogita  quantam  laetitiam 
nobis  allatura  sit  manifesta  ipsa  comprehen¬ 
sio.  Beati  et  ter  beati,  qui  illis  bonis  fruun- 
tur,  sicut  et  miserabiles,  et  miserrimi,  qui 
hisce  contraria  sustinent.  »  Hom.  3.  in 
epistol.  ad  Philip.  «  Peccatores,  inquit, 
ubi  fuerint,  procul  a  Rege  sunt,  atque 
ideo  digni  qui  fleantur.  Justi  vero,  sive  hic, 
sive  in  futuro  saeculo  fuerint,  cum  Rege  sunt, 
illic  tamen  magis, et  propius  non  per  ingres¬ 
sum,  ac  fidem,  sed  facie  ad  faciem  etc. » 
Nec  in  textu  Graeco  hic  insignis  locus  aliter 
se  habet  :  Oi3*  Sixcaot  avTE  ivr «70«,  xvts  sv.ii, 
pera  tou  fiutriXitog  ei<xt,  umjIo-j  v.'u  iyyvzspov, 

&'j3ta  shroSou,  ovSta  7riVrews,  X)Jm  irpovunov,  itpoz 
irpocu-Kw.  Eadem  verba  repetit  hom.  69.  ad 
popul.  et  hom.  in  illud  Sapient.  Y.  »  Justo¬ 
rum  animae  in  manu  Dei  sunt. » 

Rursum  idem  Chrysostomus  hom.  4.  in 
epistol.  ad  Philipp.  exponens  illud,  Utrum 
eligam  ignoro  etc.:  «  Quid,  inquit,  dices 
Paule,  cum  hinc  abiens  in  ipsum  coelum  mi¬ 
graturus  sis,  atque  cum  Christo  futurus, 
ignoras  quid  eligere  debeas  ?  »  Et  infra : 
«  Quis  athleta  cupiet  amplius  certare,  cum 
jam  liceat  coronari  etc.  »  Idem  liomil.  32.  in 
epist.  ad  Roinan.  dicit,  nunc  Pauli  animum 
versari  in  summo  coelo  prope  ipsum  Regis 
solium,  ubi  Cherubim  et  Seraphim  volitant. 
Lib.  Y.  de  sacerdotio,  dicit  eos,  qui  pure 
communicant  corpori  Dominico,  in  extrema 
hora  ab  Angelis  stipatos  recta  in  coelum  ab¬ 
duci.  Ex  his  patet  Chrysoslomi  sententia. 

Quare  ad  id,  quod  objiciebatur  ex  homil. 
39.  in  priorem  ad  Corinthios,  dico,  Chrysos- 
tomuin  non  velle  dicere,  animam  non  frui 
bonis  aeternis  ante  resurrectionem  ;  sed  sim¬ 
pliciter  non  fruituram  ullis  bonis  coelestibus, 
si  caro  non  resurgat ;  quia  nimirum,  cum 

tam  animus,  quam  caro  laboraverint,  par 
est,  ut  utraque  pars  suam  mercedem  ha¬ 
beat.  Quod  si  una  non  habebit,  inde  colligi¬ 
tur,  nec  alteram  habituram.  Et  e  contrario, 
si  caro  suo  tempore  resurget,  et  coronabi¬ 
tur,  colligitur  nunc  animam  coram  Deo  vi¬ 
vere  et  coronari.  Yide  Theophylactum,  qui 
in  eumdem  locum  Pauli  scribens,  Chrysosto- 
mi  sensum  clarius  proponit. 

Ad  alterum  Chrysostomi  locum  dico,  eum 
loqui  de  corona,  seu  gloria  corporis,  de  qua 
etiam  Paulus  loquitur.  Et  idem  responde¬ 
mus  ad  loca  objecta  in  contrarium  Theodo- 
reti,  Theophylacti,  QEcumcnii  in  hunc  lo¬ 
cum  ;  nam  illi,  ut  Chrysostomi  discipuli,  ip¬ 
sius  commentarium  imitati  sunt. 

Undecimus.  Cyrillus  Hierosolymae  Epis¬ 
copus  eatech.  13.  de  latrone  loquens:  «  Tu, 
inquit,  de  ligno  introduceris  in  paradisum.» 
Et  ne  putemus  eum  loqui  de  loco  refrigerii 
in  sinu  Abrahae  :  «  Nondum,  inquit,  Abra- 
ham  fidelis  ingressus  est,  et  latro  ingreditur 
etc.  »  Et  ne  putemus  eum  loqui  de  paradiso 
terrestri:  «  Ne  timeas,  inquit,  serpentem; 
cecidit  enim  de  coelo,  non  te  ejiciet.  »  Ita¬ 
que  clarissime  Cyrillus  asseruit,  latronem 
primum  omnium  in  Paradisum  ingressum. 

Duodecimus.  Cyrillus  Alexandrinus  lih. 
XI.  in  Joannem  cap.  36.  dicit,  animas  Sanc¬ 
torum  non  versari  in  terris  post  mortem 
corporis,  nec  deduci  ad  poenas  Gehennae, 
sed  evolare  in  manus  Dei  Patris  ;  Et  ne  pu¬ 
temus  hoc  intelligi  de  sinu  Abrahae,  vel  loco 
aliquo  extra  coelum,  dicit,  hoc  iter  a  Christo 
primum  apertum,  et  paratum.  Non  ergo 
descendunt  animae  Sanctorum  aci  locum, 
quo  ibant  ante  Christi  mortem :  et  addit, 
animas  Sanctorum  vitam  perpetuam  cum 
Christo  habere. 

Decimustertius.  Epiphanius  haeres.  78. 
in  fine  :  «  Sancti,  inquit,  sunt  in  honore, 
quies  ipsorum  in  gloria,  profectio  hinc  in 
perfectione,  sors  ipsorum  in  Beatitudine,  in 
mansionibus  sanctis,  tripudium  cum  Ange¬ 
lis,  dircta  in  coelo,  gloria  in  honore  incom¬ 
parabili  et  perpetuo,  bravia  in  Christo  Jesu 
Domino  nostro.  » 

Decimusquartus.  Theodoretus  lib.  Ylll.ad 
Graecos,  qui  est  de  Martyribus  :  «  Si  coelum, 
inquit,  sedes  illorum  est,  qui  pie  vixerunt  : 
hunc  profecto  finem  sui  cursus  et  Martyres 
jam  consecuti  sunt,  his  enim  magis  pium 
esse  nihil  potest.  »  Et  infra  :  «  Ideoque,  in¬ 
quit, majori  sorte  merito  perfruuntur  Marty¬ 
res,  qui  nunc  et  a  cunctis  late  mortalibus  ho- 

nores  amplissimos  ferunt,  et  aeternis  suut 
insigniti  coronis.  »  Si  ergo  jam  sunt  in  coelo, 
et  aeternis  coronis  insigniti  sunt,  quomodo 
non  sunt  assecuti  repromissionem  (ut  idem 
Theodoretus,  nobis  objectus  ab  adversariis, 
dicit)  nisi  de  repromissione  resurrectionis, 
et  gloriae  corporalis  sermo  sit  ? 

Decimusquintus.  Eusebius  lib.  IV.  hist. 
cap.  15.  Polycarpum  dicit  per  mortem  im¬ 
mortalitatis  praemia  jam  adeptum.  At  quae 
est  ista  immortalitas,  quae  praemii  loco  datur 
animae  natura  sua  immortali,  nisibeatitudo? 
Item  lib.  VI.  cap.  5.  de  Potamioena  :  «  Hoc 
modo,  inquit,  beata  Virgo  emigravit  eterris 
ad  coelum.  »  Similia  passim  leges. 

Decimus  sextus.  Damascenus  in  historia 
de  Barlaam  et  Josapliat  in  fine  :  «  Vultui 
Domini,  inquit,  nitide  et  nude  praesentatur, 
illiusque  gloriae  jam  ante  promissa  sibi  co¬ 
rona  exornatur.  » 

Decimusseptimus.  Theophylactus  in  cap. 
XX11I.  Lucae  :  «  Dicendum  est,  inquit,  idem 
esse  paradisum,  et  regnum  coelorum  :  nam 
latro  est  in  paradiso,  ac  regno,  alioqui  non 
frueretur  perfecta  bonorum  participatione, 
etc.»  ubi  prolixe  confutat  eorum  sententiam, 
qui  volunt  latronem  fuisse  ductum  ad  pa¬ 
radisum  ,  non  autem  ad  regnum  coelorum. 
Quando  ergo  Theophylactus  dicit  in  caput. 
XVI  Lucae  narrationem  de  divite  et  Lazaro 
esse  parabolam,  quia  nondum  facta  est  di¬ 
visio  prmraiorum,  et  poenarum  ;  loquitur  de 
praemiis  et  poenis  quae  ad  corpus  pertinent; 
et  ideo  recte  vocat  parabolicum  sermonem 
de  oculis,  etlingua  divitis  in  inferno. Quando 
etiam  dicit  in  cap.  XI.  ad  Hebraeos,  Sanctos 
nihil  coelestium  promissionum  accepisse, 
vult  dicere,  nihil  illius  gloriae,  et  earum  do¬ 
lium,  quae  corpori  affert  resurrectio. 

Decimusoctavus.  QEcumenius  in  cap.  IX. 
ad  Hebraeos  dicit,  Christum  non  solum  in 
coelum  ingressum  esse ,  sed  etiam  secum 
duxisse  genus  humanum,  id  est,  multos  sanc¬ 
tos  Patres,  qui  sine  dubio  si  in  coelo  cum 
Christo  sunt,  ibi  quoque  cum  ipso  beati 
sunt,  alioqui  (ut  supra  diximus)  parum  pro¬ 
desset  spiritibus  coelorum  corporalium  ha¬ 
bitatio. 

Habemus  ergo,  omnes  Doctores  Graecos 
pro  nobis  esse  ;  soli  enim  remanent  Arethas, 
et  Euthymius  ex  iis,  qui  nobis  objecti  sunt. 
Ex  quibus  Arethas,  cum  dicit  Sanctos  spe¬ 
rare  futuram  gloriam,  potest  commode  in- 
telligi  de  gloria  corporis.  Euthymius  autem 
non  potest  exponi, sed  non  est  hac  in  re  us¬ 


que  adeo  magni  faciendus ;  nam  est  omnium 
recentissimus.  Scripsit  enim  circa  annum 
1180,  quo  tempore  Graeci  Schismatici,  et 
'Haeretici  manifeste  esse  coeperant. 

Ad  illam  confirmationem,  quam  affereba¬ 
mus  ex  (Jraecis,  qui  Deum  videri  posse  ne¬ 
gant  a  creaitura,  B.  Augustinus  respondet, 
auctores  illos,  cum  dicunt  Deum  non  posse 
videri,  loqui  de  visione  corporali.  Sic  enim 
ipse  exponit  verba  B.  Hieronymi  in  epistol. 
111. dicit  enim  Hieronymum  voluisse  dicere, 
Angelos  non  videre  Deum  oculis  corporeis, 
sed  tamen  mente  videre. 

At  haec  solutio  non  satisfacit  propter  tres 
causas.  Primo,  quia  Hieronymus,  et  cum  eo 
Ghrysostomus,  Theodoretus,  et  alii  citati 
diserte  asserunt,  Angelos  esse  spiritus,  et 
non  habere  corpora  aerea,  vel  ignea  natu¬ 
raliter  unita,  ut  B.  Augustinus  opinatus  est, 
et  tamen  negant  ab  Angelis  Deum  videri. 

Secundo,  quia  Hieronymus  reddens  cau¬ 
sam,  cur  Angeli  non  possint  videre  Deum, 
ait  non  enim  potest  creatura  aspicere  crea¬ 
torem  suum, et  eamdem  causam  reddere  so¬ 
let  Chrysostomus.  At  hmc  ratio  tam  valet 
in  oculis  corporis,  quam  in  oculi  mentis, 
utrique  enim  sunt  oculi  creati. 

Tertio,  quia  isti  Patres  dicunt,  nec  Ange¬ 
lis,  nec  hominibus  Deum  esse  visibilem,  sed 
soli  ipsi  Deo.  At  Deus  non  videt  se  corpo¬ 
reis  oculis,  sed  mente.  De  mente  igitur,  non 
de  corporeis  oculis  Patres  loquuntur. 

Vera  ergo  solutio  est  B.  Tliomae  1.  part. 
qusest.  12.  art.  I.  hos  Patres  nomine  visionis 
intelligere  comprehensionem  perfectam  ; 
quia  enim  quod  oculis  corporis  videmus, 
perfectissime  comprehendimus,  quod  autem 
in  hoc  mundo  intelligimus,  non  ita  perfecte 
intelligimus ,  non  enim  habemus  species 
proprias  substantiarum,  et  maxime  separa¬ 
tarum  ;  Ideo  vocabulum  videndi  non  solent 
usurpare  pro  qualibet  cognitione,  sed  so¬ 
lum  pro  perfectissima  illa,  qua  res  compre¬ 
henditur,  quo  genere  visionis  non  potest 
Deum  videre,  nisi  Deus.  Praeterea  etiam 
error  Anomeorum  dicentium  Deum  posse 
comprehendi  a  creatura,  illo  tempore  vige¬ 
bat,  et  ideo  Patres  abhorrebant  a  vocabulo 
videndi,  cum  de  Dei  contemplatione  loque¬ 
bantur,  ne  viderentur  admittere  comprehen¬ 
sionem. 

Dices,  at  Chrysostomus  ait,  Angelis  Deum 
fuisse  invisibilem  usque  ad  incarnationem 
Christi  tantum,  non  igitur  loquitur  de  com¬ 
prehensione,  alioqui  sequeretur  post  incar- 

nationem  Deum  posse  comprehendi.  Res¬ 
pondeo,  Deum  ante  incarnationem  nihil 
fuisse,  nisi  Deum,  et  ideo  simpliciter  incom¬ 
prehensibilem  :  at  post  incarnationem  fac¬ 
tus  est  homo,  et  in  quantum  homo  com¬ 
prehensibilis  est;  et  hoc  vult  Chrysosto- 
mus. 

Dices  Secundo,  Theodoretus  loco  citato 
ait,  Angelos  non  aliter  videre  Deum,  quam 
viderint  olim  Abraham,  Moyses,  et  Isaias, 
et  cteteri  :  at  isti  non  solum  non  comprehen¬ 
derunt,  sed  nec  vere  viderunt  Deum  in  se, 
sed  solum  in  corpore  assumpto  ab  Angelis, 
qui  Deum  referebant,  vel  in  imaginaria  re¬ 
velatione. 

Respondeo,  Theodoretumnon  dicere,  non 
aliter,  sed  tantum  statuere  similitudinem 
inter  visionem  Angelorum, et  Patriarcharum; 
quae  in  hoc  consistit,  quod  sicut  una  est  im¬ 
perfecta,  et  non-comprehensiva,  ita  et  altera, 
quamvis  cum  magno  discrimine. 


CAPUT  V. 

Idem  probatur  testimoniis  Latinorum. 

Adjungamus  nunc  Latinorum  Patrum  con¬ 
sensum,  ut  haec  fides,  totius  Ecclesiae  fides 
fuisse  intelligatur.  Primus,  Cyprianus  lib.. 
de  exhortatione  martyrii  cap.  ult. :  «  Quis, 
inquit,  non  omnibus  viribus  elaboret,  ut  cum 
Christo  statim  gaudeat?  ut  post  tormenta  et 
supplicia  terrena  ad  praemia  divina  perve¬ 
niat?  »  Et  infra  :  «  Clauduntur  oculi  in  perse¬ 
cutionibus  terrae,  sed  patet  coelum  ;  minatur 
Anti christus,  sed  Dominus  Christus  tuetur  ; 
mors  infertur,  sed  immortalitas  sequitur  ; 
occiso  mundus  eripitur,  sed  restituto  para¬ 
disus  exhibetur;  vita  temporalis  extinguitur, 
sed  aeterna*  reparatur.  Quanta  est  dignitas, 
et  quanta  securitas,  exire  hinc  laetum,  exire 
inter  pressuras  et  angustias  gloriosum, clau¬ 
dere  in  momento  oculos,  quibus  homines 
videbantur,  et  mundus,  et  aperire  eosdem 
statim,  ut  Deus  videatur,  et  Christus?  Tam 
velociter  migrandi  quanta  fcelicitas;  ut  terris 
repente  subtraharis,  ut  in  regnis  coelestibus 
reponaris?  »  Similia  habet  sermone  de  mor¬ 
talitate,  epist.  2.  lib.  IY.  et  alibi  saepius. 

Secundus,  Hilarius  in  Psal.  LXIV  :  «  Beati 
quidem,  inquit,  sunt,  qui  jam  a  Deo  ad  ha¬ 


bitandum  in  tabernaculis  ejus  electi  sunt : 
sed  festinare  nos  in  consortium  hujus  beati- 
tudinis  congruum  est,  operationibus  id  at¬ 
que  orationibus  expetentes,  etc.  »  Et  paulo 
ante  dixerat  illa  tabernacula  esse  coelestes 
mansiones,  quas  in  domo  Patris  sui  esse 
Christus  dixit.  Item  in  Psal.  LX.  dicit,  Sanc¬ 
tos  esse  Reges,  et  perpetuo  cum  Deo  habi¬ 
tare.  Et  in  Psal.  CXX1V.  loquens  de  Apos¬ 
tolis  aliisque  Sanctis:  «  Quomodo  possumus, 
inquit,  montes  non  eos  significatos  esse  in- 
telligere,  qui  super  terrenam  naturam  glo¬ 
riosi  jam  in  Dei  rebus  exultant?  »  Quando 
ergo  idem  Hilarius  in  Psal.  CXXXYIII.  dicit 
legem  esse  humanae  necessitatis,  ut  animae 
ad  inferos  descendant,  intelligitur  pro  eo 
tempore,  quo  coelum  erat  clausum  ;  Nam 
posteaquam  Christus  in  coelum  ascendens, 
aditum  ad  coelum  reseravit,  non  est  amplius 
necessarium  ad  inferos  descendere. 

Tertius,  Ambrosius  lib.  VII.  epistol.  59. 
ad  Thessal  :  «  Aeolius,  inquit,  superiorum 
incola,  possessor  civitatis  aeternae,  illius  Hie¬ 
rusalem,  quae  in  coelo  est,  vidit  illic  urbis 
ejus  mensuram  immensam,  purum  aurum, 
lapidem  pretiosum,  lumen  sine  sole  perpe¬ 
tuum,  et  haec  omnia  jamdudum  sibi  com¬ 
perta,  sed  nunc  facie  ad  faciem.»  Yide  etiam 
lib.  X.  epist.  ult.  et  in  cap.  I.  epist.  ad  Phi¬ 
lippenses.  Quod  ergo  Ambrosius  ait  lib.  II. 
cie  Cain  cap.  2.  animas  adhuc  ambiguo  fu¬ 
turi  judicii  suspendi,  ad  cognitionem  tem¬ 
poris  referendum  est.  Vult  enim  dicere, 
animas  etiam  beatas  non  scire,  quando  ju¬ 
dicium  sit  futurum.  In  libro  autem  de  bono 
mortis  cap.  10.  loquitur  de  retributione 
mercedis,  quae  tam  animo  quam  corpori  pu¬ 
blice  coram  toto  mundo  danda  est.  Illa  enim 
proprie  dicitur  corona,  quae  datur  victoribus 
publice,  et  cum  celebritate  :  sed  hinc  non 
sequitur,  partem  ejus  praemii  non  esse  da¬ 
tam  antea  per  judicium  particulare.  Neque 
obstat ,  quod  videatur  Ambrosius  dicere 
omnes  animas  descendere  ad  inferos  :  non 
enim  ipse  hoc  dicit,  sed  tantum  approbat, 
quod  Philosophi  veteres  hoc  dixerint,  quia 
illo  tempore  verum  erat. 

Quartus  est,  Prudentius,  qui  in  carmine 
de  B.  Agnete  sic  cecinit : 

0  Virgo  foelix,  o  nova  gloria, 

Coelestis  arcis  nobilis  incola. 

Atque  alia  ejusmodi  passim  Prudentius 
repetit.  Quare  cum  dicit  alibi,  animas  beatas 

deduci  ad  sinum  Abrahae,  vel  ad  paradisum, 
unde  Adam  ejectus  fuit,  loquitur  figurate, 
quia  tam  sinus  Abralia; ,  quam  paradisus 
terrestris  typi  siyit  regni  coelorum,  et  patet 
ex  ipso  loco  Prudentii :  nam  animas  dicit  esse 
in  sinu  Abrahae,  et  simul  in  paradiso,  cum 
tamen  constet  loca  fuisse  diversa  secundum 
proprietatem,  sed  diversa  non  sunt  secun¬ 
dum  significationem. 

Quintus  est,  B.  Paulinus,  qui  natali  3.  de 
S.  Felice  sic  ii  it  :  Corpore  terris. 

Occidit,  et  Christo  superis  est  natus  in  astris. 
Ccelestem  nactus  sine  sanguine  Martyr  honorem. 
Item  :  Ast  illum  superi  sacra  gloria  luminis  ambit. 
Florentem  gemina  belli  pacisque  corona. 

Sextus,  B.  Hieronymus  in  epist.  ad  Mar- 
cellam  de  obitu  Lese  :  «  Nunc,  inquit,  pro 
brevi  labore  aeterna  bcatitudine  fruitur,  ex¬ 
cipitur  Angelorum  choris,  Christum  sequi¬ 
tur,  et  dicit,  quaecumque  audivimus,  vidi¬ 
mus  in  Civitate  Domini  virtutum.  »  Similia 
habet  in  Epitaphio  Nepotiani,  Paulae,  Blae- 
sillae,  et  aliorum. 

Septimus,  Augustinus  lib.  XII.  in  Genesin 
cap  34.  primum  dicit  animas  Sanctorum 
esse  in  paradiso,  sive  in  tertio  coelo,  quo 
raptus  fuit  Paulus  :  «  Sive,  inquit,  in  tertio 
coelo,  sive  ubicumque  alibi  quo  post  tertium 
coelum  est  raptus  Apostolus  :  si  tamen  non 
aliquid  unuTn  est  diversis  nominibus  appel¬ 
latum,  ubi  sunt  animae  beatorum.  »  Deinde 
explicans  quid  sit  hoc  tertium  coelum,  sic 
ait  :  «  Tertium  est  coelum  quod  mente  cons¬ 
picitur  ita  secreta,  et  remota,  et  omnino 
abrepta  a  sensibus  carnis,  atque  mundata, 
ut  ea  quae  in  illo  coelo  sunt,  et  ipsam  Dei 
substantiam,  verbumque  Deum  per  quod 
facta  sunt  omnia,  in  charitate  Spiritus  sancti, 
ineffabiliter  valeat  videre,  et  audire.  »  Idem 
Augustinus  lib.  XX.  de  Civitate  Dei  cap.  13: 
«  Anima;  victrices,  inquit,  gloriosorum  Mar¬ 
tyrum,  omnibus  doloribus  ac  laboribus  su¬ 
peratis,  atque  finitis,  posteaquam  mortalia 
membra  posuerunt,  cum  Christo  utique  re¬ 
gnaverunt,  et  regnant,  donec  finiantur  mille 
auni,  ut  postea  receptis  etiam  corporibus 
jam  immortalibus  regnent.  »  Idem  in  Psal. 
CXVI.  in  illud;  Heu  mihi,  quia  incolatus 
meus  prolongatus  est  etc.  :  «  Ibi,  inquit, 
omnes  justi,  et  sancti,  qui  fruuntur  verbo 
Dei  sine  lectione,  sine  litteris;  quod  enim 
nobis  per  paginam  scriptum  est,  per  faciem 
Dei  illi  cernunt  ?  »  Idem  lib.  meditationum 


cap.  22  :  «  Felix  anima,  inquit,  quae  terreno 
resoluta  corpore,  libera  coelum  petit,  secura 
est  et  tranquilla,  non  timet  hostem,  neque 
mortem  ;  habet  enim  praesentem,  cernitque 
indesinenter  pulcherrimum  Dominum,  cui 
servivit,  quem  dilexit,  et  ad  quem  tandem 
laeta,  et  gloriosa  pervenit.  »  Et  cap.  24  : 

«  Per  ipsum  vos  rogo,  qui  vos  elegit,  qui 
vos  tales  fecit,  de  cujus  pulchritudine  jam 
satiamini,  de  cujus  immortalite  jam  immor¬ 
tales  facti  estis,  de  cujus  beatissima  visione 
semper  gaudetis.  »  Denique  S.  Augustinus 
epist.  111.  existimat  Paulum  in  illo  suo  raptu 
vidisse  Dei  essentiam ;  quanto  ergo  magis 
credendum,  eum  hoc  sentire  de  animabus 
beatorum  ? 

Jam  pro  explicatione  locorum  contrario¬ 
rum  duo  notanda  sunt.  Primum  est,  Augus¬ 
tinum  aliquando  dubitasse,  non  quidem  de. 
ipsa  visione  Dei,  et  beatitudine,  sed  de  loco 
ubi  sint  animae  beatorum,  et  tamen  postea 
re  diligenter  considerata  id  asseruisse,  quod 
nos  asserimus  :  Nam  in  Psal.  XXXYI.  ait, 
animas  ante  diem  judicii  non  esse  in  regno 
coelorum,  sed  in  sinu  Abrahae,  quasi  haec 
loca  distincta  sint.  In  lib.  IX.  Confessionum 
cap.  3.  indicat  se  dubitare,  cum  ait :  «Nunc, 
inquit,  vivit  Nebridius  in  sinu  Abrahae  : 
quidquid  illud  est,  quod  illo  significatur 
sinu  :  Ibi  Nebridius  meus  vivit,  dulcis  ami¬ 
cus  meus,  tuus  autem,  Domine,  adoptivus  ex 
liberto  filius,  ibi  vivit  :  Nam  quis  alius  tali 
animae  locus?  ibi  vivit  :  unde  me  multa  in¬ 
terrogabat  homuncionem  inexpertum  :  Jam 
non  ponit  aurem  ad  os  meum,  sed  spirituale 
os  ad  fontem  tuum,  et  bibit  quantum  potest 
sapientiam  pro  aviditate  sua,  sine  fine  fcelix 
etc.  »  Ecce  hic  asserit  visionem,  et  fruitio¬ 
nem,  et  tamen  ambigit  de  loco. 

At  lib.  II.  quaest.  Evangelicarum  cap.  38. 
(quos  libros  posterius  scripsit,  ut  ex  Retrac¬ 
tationum  lib  II.  colligitur)  sic  ait  :  «  Sinus 
Abrahae  requies  est  beatorum  pauperum, 
quorum  est  regnum  coelorum,'  in  quo  post 
hanc  vitam  recipiuntur.  »  Et  infra  :  «  Sinus 
Abrahse  intelligitur  secretum  Patris,  quo 
post  passionem  resurgens  assumptus  est  : 
quo  eum  portatum  ab  Angelis  ideo  dictum 
puto,  quia  ipsam  receptionem,  qua  in  secre¬ 
tum  Patris  abscessit,  Angeli  annuntiaverunt 
discipulis  intuentibus.  Dicentes  enim  :  Quid 
statis  intuentes  in  coelum?  quid  aliud  dixe¬ 
runt,  nisi  nullo  modo  posse  oculos  hominum 
usque  in  illud  penetrare  secretum,  quo  ibat 
Dominus,  cum  in  conspectu  discipulorum 

ferretur  in  coelum.  Jam  caetera  secundum 
superiorem  expositionem  accipi  possunt, 
quia  secretum  Patris  bene  intelligitur,  ubi 
etiam  ante  resurrectionem  justorum  animae 
viyunt  cum  Deo.  »  Ouid  clarius? 

Rursum  lib.  XX.  de  Civ.  Dei  cap.  15.  cla¬ 
rissime  dicit,  Beatos  non  esse  apud  inferos, 
ubi  prius  erat  Lazarus  ;  proinde  correxit, 
quod  dixerat  in  Ps.  XXXVI.  sic  autem  ait  : 
«  Si  enim  non  absurde  credi  videtur,  anti¬ 
quos  etiam  Sanctos ,  qui  venturi  Christi 
tenuerunt  fidem,  locis  quidem  a  tormentis 
impiorum  remotissimis,  sed  apud  inferos, 
fuisse,  donec  eos  inde  sanguis  Christi,  et  ad 
ea  loca  descensus  erueret.  Profecto  deinceps 
boni  fideles  effuso  illo  pretio  jam  redempti 
prorsus  inferos  nesciunt.  »  Ex  his  etiam  de¬ 
ducitur  apud  Augustinum  abdita  vel  secreta 
receptacula  non  esse  limbum  Patrum  iu  in¬ 
ferno,  sed  secretum  Patris  in  coelo,  et  sic 
explicata  remanent  tria  loca,  lib.  Enchirid. 
cap.  108.  et  lib.  XII.  Civit.  Dei  cap.  9.  et  in 
Psal.  XXXVI. 

Nota  Secundo,  Augustinum  existimasse 
Sanctorum  animas  videre  quidem  Deum, 
sed  non  ita  perfecte,  ut  videbunt  post  resur¬ 
rectionem  ;  propterea  quod  naturale  deside¬ 
rium  recipiendi  corpus  non  sinat  animas 
toto  conatu  ferri  in  Deum  et  hoc  esse  discri¬ 
men  inter  Angelos  et  homines,  quod  Angeli, 
cum  nihil  amplius  expectent,  toti  ferantur 
in  Deum ;  animae  Sanctorum  partim  ad 
Deum,  partim  ad  corpus  respiciant.  Id  patet 
ex  libro  XII.  de  Genes,  cap.  35.  ubi  posita 
quaestione  :  Quid  opus  sit  animae  ad  beatitu- 
dinem  resumptione  carnis?  Respondet,  quia 
non  potest  anima  sine  carne  sic  videre  Deum, 
ut  vident  Angeli  :  et  rationem  reddens,  ait : 
quia  inest  ei  naturalis  quidam  appetitus  cor¬ 
pus  administrandi  :  quo  appetitu  retardatur 
quodam  modo,  ne  tota  intentione  pergat  in 
illud  summum  bonum,  quamdiu  non  subest 
corpus,  cujus  administratione  appetitus  ille 
conquiescat.  Itaque  non  dicit  Augustinus, 
animam  a  corpore  separatam,  non  posse 
videre  incommutabilem  substantiam ,  sed 
non  posse  vid&re  eo  modo,  id  est,  tam  per¬ 
fecte,  ut  Angeli  vident,  propter  causam  jam 
dictam.  Pari  ratione  lib.  I.  Retract.  cap.  14. 
ubi  merito  quaeri  dicit,  num  Sanctorum 
animae  sint  adhuc  in  illa  possessione  beatitu- 
dinis,  in  qua  sunt  Angeli,  ^xplicat  seipsum 
paulo  infra,  cum  ait  :  «  Sed  utrum  ad  con¬ 
templandam  cordis  oculis  veritatem,  sicut 
dictum  est,  facie  ad  faciem,  nihil  ex  hoc 


minus  habeant  (quia  videlicet  carent  corpore 
suo,  quod  naturaliter  appetunt)  non  hic  lo¬ 
cus  est  disputando  inquirere  etc.  »  Non 
ergo  dubitat,  an  animae  justorum  sint  in  illa 
possessione,  sed  an  sint  ita,  ut  nihil  eis 
desit. 

Eodem  modo  respondendum  est  ad  locum 
illum  ex  epist.  111.  ad  Fortunatianum  :  lo¬ 
quitur  enim  de  perfectissima  visione,  quam 
non  habebimus,  nisi  cum  cequales  Angelis 
fuerimus,  quod  erit  utique  in  resurrectione 
mortuorum.  Nunc  enim  Sancti  non  sunt 
Angelis  aequales,  cum  Angeli  toti  sint  vivi 
et  immortales,  Sancti  autem  partim  vivi, 
partim  mortui  sint. 

Est  autem  hic  notandum,  propter  haec  loca 
B.  Augustini,  Scholasticos  quaerere  ;  an  glo¬ 
ria  animae  major  erit  post  resurrectionem, 
quam  antea, et  quidem  conveniunt  omnes  in 
duobus.  Primo,  gaudium  animae  accidentale 
futurum  majus  tam  extensive,  quia  erit  in 
anima,  et  in  corpore  ;  quam  intensive,  quia 
ipsa  anima  magis  gaudebit,  quando  videbiL 
suum  corpus  gloriosum,  quam  nunc,  cum 
illud  videt  mortuum  jacere. 

Secundo,  gaudium  essentiale  •fore  majus 
extensive,  quia  nunc  est  in  sola  anima,  pos¬ 
tea  autem  redundabit  in  corpus,  et  efficiet 
ipsum  corpus  suo  modo  gloriosum.  Non  au¬ 
tem  conveniunt  de  incremento  essentialis 
gloriae  intensive ;  nam  Magister  in  IV.  sen- 
tent.  dist.  49.  et  B.  Thomas  ibidem  quaest.  I. 
art.  4.  B.  Bonaventura  ibidem  art.  I.  quaest. 
1.  Itichardus  ibidem  art.  II.  quaest.  7.  et 
Marsilius  ibidem  quaest.  13.  art.  3.  dicunt 
gloriam  essentialem  fore  tunc  majorem 
etiam  intensive,  et  de  hoc  augmento  intelli- 
gunt  Augustinum. 

Rationes  praecipuae  sunt  duae.  Prima,  quia 
anima  perfectius  esse  habet  in  corpore, 
quam  extra  corpus,  ergo  et  perfectius  ope¬ 
rabitur.  Secunda ,  quia  anima  separata 
propter  inclinationem  ad  corpus  distrahitur, 
et  impeditur ,  ne  tota  intentione  feratur 
in  Deum,  ergo  remoto  hoc  impedimento, 
infensius  operabitur.  At  in  contrarium  D. 
Thomas  prim.  2.  quaest  IV.  art.  5.  et  Caje- 
tanus  ibid.  et  Durandus  in  IV.  dist.  49. 
quaest.  7.  dicunt,  gloriam  essentialem  non 
fore  majorem  intensive,  sed  extensive  so¬ 
lum  ;  et  de  isto  augmento  extensivo  expo¬ 
nunt  Augustinum ;  et  ratio  eorum  est,  quia 
si  gloria  cresceret  intensive,  vel  id  accideret 
ratione  objecti,  vel  luminis,  sive  habitus 
gloriae,  vel  potentiae  :  non  ratione  objecti; 

vel  habitus,  [quia  ista  non  crescunt,  nisi 
crescat  gratia  ;  gratia  autem  non  crescit  in 
die  judicii,  quia  non  est  locus  novis  meritis 
post  hanc  vitam  :  non  etiam  ex  parte  poten- 
tite,  quia  cum  anima  in  videndo  Deum,  non 
pendeat  a  phantasmate,  non  pendet  ullo 
modo  a  corpore,  et  proinde  tam  perfecte 
esse  potest  operatio  ista  videndi  Deum,  in 
anima  separata,  quam  in  anima  corpori  ad¬ 
juncta. 

Ego  dico  duo ;  Primo,  opiniopem  priorem 
esse  magis  ad  mentem  Augustini,  necnon 
Haymonis  in  c.  6.  Apocalypsis,  et  Bernardi, 
de  quo  infra ;  nam  Augustinus  clare  dicit, 
animae  separata}  deesse  aliquid  ad  videndum 
Deum  perfecte,  dum  caret  corpore.  Dico 
Secundo,  opinionem  secundam  esse  simpli¬ 
citer  veriorem,  et  propterea  B.  Thomam 
recte  mutasse  opinionem.  Unde  ad  Primum 
pro  prima  opinione  dico,  animam  non  ha¬ 
bere  melius  esse  in  corpore,  quam  extra 
corpus,  nisi  extensive,  quia  suum  esse  com¬ 
municat  corpori ;  nam  Lalioqui  in  se  esse 
animae  semper  est  idem  ;  nec  suscipit  magis 
et  minus. 

Ad  Secundum  dico,  inclinationem  ad  cor¬ 
pus,  non  impedire  visionem,  vel  amorem 
Dei  ullo  modo,  quia  ordinatur  ad  amorem 
Dei,  tamquam  ad  finem  :  sicut  amor  medi¬ 
cinae  non  impedit  amorem  sanitatis;  alioqui 
Angeli  quando  mittuntur  ad  exteriora,  et 
de  illis  cogitare  coguntur,  distraherentur  a 
visione  Dei :  et  ipsa  anima  quando  debebit 
occupari  in  administrando  corpore,  distra¬ 
heretur  etiam  magis,  quam  nunc  in  appe¬ 
tendo  corpus.  Adde,  quod  videtur  hoc  de¬ 
finitum  a  Benedicto  XII,  nam  in  Extrava- 
ganti,  Benedictus  dicit  continuari  visionem 
Dei,  quam  habent  anima}  a  morte  corporis 
usque  ad  resurrectionem,  et  inde  usque  in 
eeternum  :  ubi  videtur  dicere,  eam  non  cres¬ 
cere  ,  neque  minui  :  et  Joanncs  Villanus 
libr.  XI.  histor.  cap.  19.  dicit,  Benedictum 
definivisse  animarum  gloriam  non  augen¬ 
dam  post  resurrectionem,  nisi  extensive  : 
ita  enim  testatur  se  audivisse  a  Theologis, 
qui  interfuerunt,  cum  illud  a  Pontifice  defi¬ 
niretur.  lla}c  de  Augustino. 

Octavus  Pater  latinus,  fit  Prosper,  qui 
lib.  I.  de  vita  contemplativa  cap.  I.  «Quia  se¬ 
cundum  Scripturae,  inquit,  sacrae  sermonem, 
tota  humana  vita  tentatio  est  super  terram, 
tunc  est  tentatio  finienda,  quando  finitur  et 
pugna  :  et  tunc  est  finienda  pugna,  quando 
post  hanc  vitam  pugnae  succedet  secura  vic¬ 


toria,  ut  omnes  milites  Christi,  qui  usque  in 
finem  vitae  prapsentis  divinitus  adjuti  suis 
hostibus  infatigabiliter  restiterunt,  laboriosa 
jam  peregrinatione  transacta  regnent foelices 
in  patria  ;  cujus  hoc  erit  totum  praemium, 
ut  vitae  contemplativae  semel  compos  effecta 
inexplebiliter  auctorembeatitudinissuaecon- 
spiciat,  de  illo  gaudeat,  de  illo  quod  spera¬ 
vit  obtineat,  et  in  eo,  ad  quod  sancte  vi¬ 
vendo  pervenerit,  sine  fine  permaneat.  » 
Nonus,  Maximus  Taurinensis,  Homilia  in 
Eusebium  Vercellensem :  «  Digne,  inquit,  in 
memoria  vertitur  hominum,  qui  ad  gau¬ 
dium  transiit,  Angelorum.  »  Et  hom.  de 
S.  Agnete  :  «  Ille  nobis,  inquit,  tribuat  in¬ 
dulgentiam  peccatorum,  qui  tibi  tuorum 
omnium  laborum  tradidit  palmam  » 
Decimus,  Leo  I.  in  serm.  deS.  Laurentio  : 
«  [Nihil,  inquit,  obtines,  nihil  proficis  saeva 
crudelitas,  subtrahitur  tormentis  tuis  mate¬ 
ria  mortalis,  et  Laurentio  in  coelos  abeunte, 
tu  deficis  flammis  tuis.  » 

Undecimus,  Fulgentius  serm.  de  S.  Stepha- 
no  :  «  Hodie,  inquit,  miles  de  tabernaculo 
corporis  exiens,  triumphator  migravit  ad 
coelum,  idem  ad  coeli  palatium  perenniter 
regnaturus  ascendit.  »  Item  :  «Hodie  Stepha- 
nus  stola  est  immortalitatis  indutus.  » 
Duodecimus,  Primasius  in  cap.  IX.  Hebr: 
«  Coeleste  regnum  inaccessibile  erat  morta¬ 
libus,  quoadusque  veniret  Christus,  qui  ex¬ 
pleta  passione  aperiret  nobis  januam  patrise 
celestis,  reserato  velo,  id  est,  coelo.  » 
Decimus  tertius, Gregorins  Papa  in  Psalm. 
IV.  poenitent.  «  Bcatitudo’et  animabus  Sanc¬ 
torum  ante  resurrectionem  tribuitur,  et  cor¬ 
poribus  nihilominus  post  judicium  confere¬ 
tur.  »  Et  lib.  IV.  Dialog.  cap.  23.  ex  pro¬ 
fesso  id  probat. 

Decimus  quartus,  Beda  in  cap  VI.  Apocal. 
«  Singulas  ,  inquit  ,  modo  stolas  habent 
anima}  de  sua  beata  immortali  te  gauden¬ 
tes;  resurgentibus  autem  corporibus  juxta 
Isaiam,  in  terra  sua  duplicia  possidebunt.  » 
Decimus  quintus ,  Haymo  in  euindem  lo¬ 
cum  :  «  Prima,  inquit,  stola  est  merces  Bap¬ 
tismi,  praemium  martyrii,  merces  aeterno¬ 
rum,  gaudium  coelestis  beatitudinis  etc.  » 
Decimus  sextus,  AnselmusinII.  Corinth.V  : 
«  Praedicatores,  inquit,  Ecclesiae,  postquam 
de  corporibus  exeunt,  nequaquam  per  mo¬ 
rarum  spatia,  sicut  antiqui  Patres,  coelestis 
patriae  perceptione  differuntur,  sed  mox  ut 
a  carnis  colligatione  exeunt,  in  coelesti  sede 
requiescunt;  » 

Decimus  septimus,  Sulpitius  in  epist.  ad 
Aurelium  Diaconum,  de  obitu  B.  Martini  : 
«Quamquam  sciam,  inquit,  virum  illum 
non  esse  lugendum,  cui  post  devictum, 
triumphatumque  saeculum  nunc  demumred- 
dita  est  corona  justitiae.  » 

Decimusoctavus,  Bernardus  in  epistola  ad 
fratres  de  Hibernia,  quae  habetur  post  ser¬ 
mones  de  festo  omnium  Sanctorum,  et  sex- 
monem  de  S.  Malacliia  :  «  Absit,  inquit,  ut 
tua  nunc,  o  anima  sancta,  (Malachiam  de¬ 
functum  alloquitur)  minus  efficax  aestimetur 
oratio,  quando  praesenti  vividius  supplicare 
est  majestati,  nec  jam  in  fide  ambulas,  sed 
in  specie  regnas.  Absit  ut  imminuta,  nedum 
exinanita  tua  illa  tam  operosa  charitas  re¬ 
putetur,  cum  ad  fontem  ipsum  charitatis 
aeternae  procumbis  pleno  hauriens  ore,  cujus 
et  ipsa  prius  stillicidia  sitiebas.  »  Quid  cla¬ 
rius?  dicit  Malachiam  non  ambulare  in  fide, 
at  fides  non  evacuatur,  nisi  per  visionem 
Trinitatis  :  dicit  eum  sic  frui  fonte  charita¬ 
tis,  id  est,  Deo,  quomodo  fruitur  aquis,  qui 
procumbit  ad  fontem,  et  pleno  haurit  ore. 
Idem  in  sermone  de  S.  Malachia,  qui  habe¬ 
tur  ad  finem  vitee  ejusdem  Malachiae  : 
«  Pari,  inquit,  cum  Angelis  gloria,  et  felici¬ 
tate  laetatur.  Atqui  Angeli  semper  vident 
faciem  Patris,  qui  in  coelis  est,  »  Matth. 
XVIII. 

Idem  in  epist.  266.  ad  Sugcrium  Abba¬ 
tem,  qui  agebat  animam  :  «  Quid  tibi,  in¬ 
quit,  et  terrenis  exuviis,  qui  ad  coelum  iturus 
stola  mox  indui  habes  ?  »  Et  infra  :  «  Te 
exspectat  pax  illa,  quae  exsuperat  omnem 
sensum,  te  exspectant  justi,  donec  retribua¬ 
tur  tibi,  te  exspectat  gaudium  Domini  tui.  » 
Ipse  vero  idem  sermone  quarto  de  festo  om¬ 
nium  Sanctorum  dicit,  pacem,  quae  exsupe¬ 
rat  omnem  sensum,  consistere  in  visione 
Dei,  ut  est  in  seipso. 

Praeterea  in  sermone  de  obitu  Humberti : 
«  Ecce,  inquit,  coram  te  est,  pater  [dulcissi¬ 
me  (Humberte)  fons  ille  puritatis  ,  quem 
tanto  ardore  animi  sitiebas  :  ec Ce  immersus 
es  in  illum  divinae  pietatis  abyssum,  cujus 
memoriam  abundantiae  suavitatis  tam  de¬ 
vote  eructare  solebas.  »  Item  sermone 
quinto  de  festo  omnium  Sanctorum,  trac¬ 
tans  illud  :  Covertimini  ad  me  in  jejunio, 
fletu,  et  planctu  ;  Quaerit,  cur  Deus  in  jeju¬ 
nio  et  fletu  inveniatur  potius,  quam  in  gau¬ 
dio  et  exultatione;  et  respondet  interrogan¬ 
do  :  «  An  vero  justus  eum  in  laetitia  et  exul¬ 
tatione  :  qui  vero  nondum  justus  est, 


nonnisi  in  jejunio,  et  fletu  reperiet?  Ita 
plane,  sed  justus,  qui  jam  conspectum  me¬ 
ruerit,  non  qui  adhuc  vivat  ex  fide  etc.  » 
Ubi  admittit,  aliquos  jam  Sanctos  non  vivere 
ex  fide,  sed  conspectu  Dei  frui.  Vide  etiam 
quae  scribit  in  secundo  sermone  de  S.  Vic¬ 
tore  . 

Ad  loca  igitur  in  contrarium  dico,  Ber- 
nardum  Augustini  esse  discipulum,  et  cum 
dicit,  Sanctos  per  resuiTectionem  visuros 
Deunx,  et  non  antea,  non  loqui  de  simplici 
visione,  sed  de  illa  perfecta,  quam  habebit 
anima,  quando  toto  impetu  feretur  in  Deum. 
Et  hoc  patet  ex  sermone  tertio  de  festo  om¬ 
nium  Sanctorum.  Nam  posteaquam  dixerat, 
animas  sanctas  in  hac  vita  esse  in  taberna¬ 
culis,  post  hanc  vitam  usque  ad  resurrectio¬ 
nem  futuras  in  atriis,  post  resurrectionem 
futuras  in  domo  Dei,  id  est,  in  beatitudine, 
pei'git  explicans,  et  dicit  :  «  Acceperunt  jam 
singulas,  sed  non  vestientur  duplicibus,  do¬ 
nec  vestiamur  et  nos.  Stola  enim  prima  ipsa 
est  foelicitas,  et  requies  animarum  :  secun¬ 
da  vero  immortalitas,  et  gloria  corporum  etc. » 

Vides  hic  in  resurrectione  nihil  addi  ani- 
mabus  per  se  nisi  gloriam  corporas  ,  et 
proinde  gloriam  animae,  quae  est  visio  Dei, 
datam  esse  ante  i’esurrectionem.  Dixi  autem 
per  se,  quia  secundum  Beimardum,  addetur 
etiam  gloria  animae,  sed  non  per  se.  Conse- 
quetur  enim  perfectior  visio  ex  eo,  quod 
anima  nihil  amplius  desiderans  tota  feretur 
in  Deum.  Id  quod  explicat  Bernardus  in  se¬ 
quentibus  verbis  :  «  Animae  sanctae,  inquit, 
quas  propria  Deus  insignivit  imagine,  te 
(caro)  desiderant  :  ipsarum  sine  te  compleri 
laetitia,  perfici  gloria,  consummari  beatitudo 
non  potest.  Adeo  siqyidem  viget  in  eis  desi¬ 
derium  hoc  naturale,  ut  necdum  tota  earum 
affectio  libere  pergat  in  Deum,  sed  contra¬ 
hatur  quodammodo,  et  rugam  faciat,  dum 
inclinantur  desiderio  tui.  »  His  adde  S. 
Thomam  opusculo  contra  Graecos  et  Scho¬ 
lasticos,  ad  finem  IV.  sent.  distinet.  49. 

Habemus  igitur  sententiam  Ecclesiae, 
fuisse  sententiam  omnium  Patrum  Latino  - 
rumj  excepto  Tertulliano,  Lactantio,  et  Vic- 
torino,  ex  quibus  Tertullianus  haeresiarcha 
fuit,  Lactantius  in  plurimos  errores  lapsus 
est,  pi-aesertim  circa  futurum  saeculum,  cum 
esset  magis  librorum  Ciceronis  ,  quam 
Scripturarum  sanctarum  peidtus.  Victorinus 
Martyr  quidem  fuit,  sed  B.  Hieronymo  teste 
in  epistola  ad  Magnum,  ei  eruditio  defuit, 
licet  eruditionis  voluntas  non  defuerit. 

Idem  confirmatur  rationibus ,  quce  tamen  in 
Scripturis  fundamentum  habeant. 

Addamus  postremo  argumenta  ex  ipsa 
ratione  petita.  Prima  ratio  sumi  potest  ex 
suppliciis  damnatorum.  Siquidem  Deus  non 
est  pronior  ad  puniendum,  quam  ad  remu¬ 
nerandum  :  Quare  cum  impii  jam  nunc  in 
tormentis  sint,  sequum  certe  videtur,  ut 
etiam  justi  prcemia  sua  percipiant.  Esse  au¬ 
tem  nunc  impios  in  tormentis,  Evangelium 
testatur;  nam  Luc.  XYI.  legimus  :  Dives  au¬ 
tem  cum  in  tormentis  esset  ctc  (1).  Respondent 
Graeci,  illam  esse  parabolam,  et  continere 
futurorum  narrationem ;  sed  ad  majorem 
efficaciam  narrari  futura  tamquam  prae¬ 
sentia.  ^ 

Contra;  Primo,  non  videtur  esse  parabola, 
sed  historia,  tum  quia  in  ea  ponuntur  nomina 
propria  Lazari  et  Abrahte  ;  tum  etiam,  quia 
Ecclesia  colit  Lazarum  illum,  ut  vere  sanc¬ 
tum  hominem  ;  tum  denique,  quia  historiam 
esse  dicunt  Ambrosius  in  cap.  XVI.  Lucae, 
Hieronymuslib.il.  in  Jovinianum,  Augustinus 
de  cura  pro  mortuis,  cap.  14.  Gregoriuslib. 
IV.  Dialog.  cap.  29. 

Secundo,  etiamsi  parabola  esset,  non  po¬ 
test  significare  res  futuras  post  diem  judicii, 
sed  rem  praeteritam,  vel  praesentem.  Nam 
dives  ait  :  Rogo  te  pater  Abraham ,  ut  mittas 
Lazarum  ad  fratres  meos  etc.  Et  Abraham 
respondet  :  Habent  Moysen,  et  Prophetas , 
audiant  illos.  At  post  dtem  judicii  non  erunt 
homines  in  hoc  mundo,  nec  poterunt  Mosem 
et  Prophetas  audire;  igitur  si  narratio  illa 
parabolica  sit,  ostendit  tamen  jam  nunc  ani¬ 
mas  esse  in  pcenis;  alioqui  nec  vera,  nec 
verisimilis  esset. 

Secunda  ratio,  tota  Ecclesia  invocat  Sanc¬ 
tos  post  Christi  adventum,  et  omnes  Patres 
Gr«ci  et  Latini  docent,  Sanctos  esse  invo¬ 
candos  :  cunj  tamen  ante  Christi  adventum 
non  legatur  id  fieri  solitum  esse.  At  si 
Sancti  essent  etiam  nunc  sub  terra  in  sinu 
Abrahae,  non  differentem  statum  a  statu 
Sanctorum  Testamenti  veteris  haberent. 

Tertia  ratio,  utBasilius  notat  initio  oratio¬ 


nis  in  sanctum  Barlaam,  ante  Christi  adven¬ 
tum  Sanctorum  mors  deflebatur ;  at  post 
Christi  adventum  summa  cum  laetitia  cele¬ 
bramus  dies  mortis  Sanctorum  Quare  hoc  ? 
nisi  quia  tunc  mori  miseria  erat,  nunc  est 
fcelicitatis  initium.  Et  confirmatur  ;  nam 
diem  mortis  nunc  vocamus  diem  natalem, 
quia  videlicet  Sancti  morientes  in  terris, 
nascuntur  in  coelo. 

Quarta  ratio  ex  visionibus  eorum,  qui  vi¬ 
derunt  animas  aliquas  in  tormentis  Gehen¬ 
na?,  alias  in  Purgatorio,  alias  in  paradiso. 
Vide  Gregorium  lib.  IV.  Dialog.  cap.  37.  et 
Bedam  lib.  V.  histor.  cap.  13. 

Quinta  ratio,  Sancti  habent  nunc  meritum 
vitae  aeternai,  vel  si  non  habent,  numquam 
habebunt,  quia  post  finem  vita?  non  est  lo¬ 
cus  novis  meritis,  et  nullum  est  impedimen¬ 
tum,  quo  minus  vitam  «ternam  nunc  habere 
possint,  cum  coelum  antea  clausum  nunc 
pateat;  igitur  fatendum  est,  eos  jam  nunc 
praemium  suum  accepisse. 

Sexta  ratio,  Deus  Levit.  XIX.  scribi  jus¬ 
sit  :  Aon  morabitur  apud  te  opus  mercenarii 
tui  usque  mane  (2) :  ergo  ne  Deus  contrarius 
sibiipse  videatur,  non  retinebit  inercedem 
Sanctorum  usque  ad  mundi  consumma¬ 
tionem. 

§eptima,  Proverb  III :  Spes  quce  differtur , 
ajfliyit  animam  (3),  at  non  convenit,  ut  ii 
affligantur,  qui  nullum  habent  peccatum. 

Ex  his  solvuntur  argumenta  opposita.  Ad 
primum  dico,  diem  judicii  generalis  futurum, 
et  tunc  reddendum  unicuique  secundum 
opera  sua  :  sed  tamen  ante  illud  judicium 
processisse  aliud  particulare,  in  quo  etiam 
redditum  est  unicuique  secundum  opera 
ejus.  Neque  ista  inter  se  pugnant,  nam  in 
priore  judicio  redduntur  praemia  privatim, 
in  posteriore  publice,  et  manifeste;  quemad¬ 
modum  dies  judicii  generalis  dicitur  dies 
Domini,  non  quod  alii  dies  non  sint  Domini, 
sed  quia  ille  erit  manifeste  dies  Domini,  at¬ 
que  adeo  manifeste,  ut  nemoEpicuroeus,  sed 
vel  Athaeus  sit,  qui  tunc  non  sit  confessurus, 
cum  esse  diem  Domini.  Et  quomodo  apud 
mercatores  certus  quidam  dies  vocatur  dies 
solutionis,  non  quod  aliis  diebus  non  solvan¬ 
tur  debita,  sed  quia  ille  dies  ad  hoc  tantum 
constitutus  est,  ut  fiant  solutiones  :  sic  etiam 
qua}dam  dies  dicitur  dies  judicii  et  retribu¬ 
tionis,  non  quod  aliis  diebus  Deus  non  judi¬ 
cet,  et  retribuat,  sed  quia  illa  dies  ad  hoc 


(1)  Luc.  XVI,  23.  —  (2)  Levit.  XIX,  13.  —  (3)  Prov.  XIII,  12. 

tantum  constituta  est,  ut  fiat  judicium  et 
retributio. 

Dices,  At  videtur  frustra  futurum  judicium, 
si  jam  sunt  reddita  praemia  ;  quid  enim 
refert,  sive  palam,  sive  clam  reddita  sint? 

Respondeo,  non  erit  frustra.  Sunt  enim 
quinque  causae,  ob  quas  fiet  judicium  gene¬ 
rale,  etiamsi  praecesserit  judicium  particu¬ 
lare.  Prima  est,  ut  ostendatur  Dei  justitia, 
et  misericordia.  Omnia  enim  Deus  facit 
propter  gloriam  suam  demonstrandam,  sed 
tamen  nunc  non  ita  aperte  ostendit,  quin  in¬ 
veniantur,  qui  Deum  injustitiae  accusent, 
vel  nullam  habere  cum  providentiam  cre¬ 
dant,  cum  videant  bonos  affligi,  malos  gau¬ 
dere;  ideo  Deus  elegit  sibi  unum  diem,  in 
quo  coram  toto  mundo  ostendat  summam 
suam  justitiam  in  impios,  et  summam  mise¬ 
ricordiam  in  pios,  et  simul  ostendat  se  cum 
summa  misericordia  erga  justos,  nulla  uti 
crudelitate,  vel  injustitia  in  impios:  et  cum 
summa  severitate  erga  impios  nulla  uti  ac¬ 
ceptione  personarum,  vel  iniqua  liberalitate 
erga  pios. 

Secunda  causa  est,  ut  clarificetur  filius 
hominis;  pertinet  enim  ad  gloriam  Christi, 
ut  qui  in  primo  adventu,  tamquam  reus  in- 
justejudicatus  est,  iterum  appareat  gloriosus, 
et  judex,  et  impleatur  illud  Isaiae  XLV:  Vivo 
ego ,  quia  mihi  curvabitur  omne  genu  (1),  quod 
Paulus  Rom.  XIV.  de  Christo  judicaturo 
exponit. 

Tertia  est,  ad  laudem  bonorum,  ignomi¬ 
niam  vero  malorum.  Vult  enim  Deus,  ut 
Sancti,  qui  in  certaminibus  suis  spectaculum 
facti  sunt  mundo,  Angelis,  et  hominibus  : 
sic  etiam  coram  toto  mundo,  omnibus  An¬ 
gelis,  et  hominibus  victores  pronuntientur. 
Ideo  Paulus,  ubicumque  de  judicio  loquitur, 
istam  causam  afTerre  solet,  ut  Roman.  II.  I. 
Cor.  IV.  et  alibi. 

Quarta  est,  ut  totus  homo  judicetur,  et  prae¬ 
mium  suum  recipiat ;  nunc  enim  solum  ani¬ 
mae  judicantur,  et  partem  praemii  accipiunt. 

Quinta,  quia  nondum  sunt  finita  opera 
bona  et  mala  defunctorum.  Adhuc  enim 
Lutherus  male  agit  corrumpendo  libris  suis 
mentes  hominum  :  et  B.  Paulus  adhuc  bene 
operatur  exemplo  et  scriptis,  id  quod  ele¬ 
ganter  deducit  Basilius  in  libro  de  virginita¬ 
te,  ante  medium,  exiliis  verbis  I.  Timoth.  V : 
Quorumdam  hominum  peccata  manifesta  sunt, 
praecedentia  ad  judicium  :  quosdam  vero  subse¬ 


quuntur  (2).  Quia  igitur  tunc  unientur  opera 
mala  et  bona,  quando  finietur  mundus,  ideo 
tunc  ultima  feretur  sententia. 

Ad  secundum  dico,  nullam  esse  injusti¬ 
tiam,  quod  animus  sine  corpore  beatificetur; 
nam  animus  et  corpus  non  sunt  duo  suppo¬ 
sita,  quales  sunt  duo  sodales,  ita  ut  uni  fiat 
injuria,  si  prius  altero  remuneretur ;  sed 
sunt  unum  suppositum  tantum  ex  duabus 
partibus  compositum  :  hoc  autem  unum 
suppositum  mavult  secundum  alteram  par¬ 
tem  interim  beari,  quam  secundum  neu¬ 
tram,  et  proinde  nulla  ei  fit  injuria;  vo¬ 
lenti  enim  non  fit  injuria  ,  sed  invito. 
Dico  secundo  ,  etiamsi  animus  et  corpus 
duo  supposita  essent,  tamen  adhuc  nulla 
fieret  injuria  corpori  ,  dum  solus  ani¬ 
mus  beatur;  nam  ad  opera  bona  et  mala, 
anima  concurrit  principaliter,  corpus  solum 
instrumentaliter,  imo  ad  ipsam  essentiam 
meriti  et  demeriti,  non  concurrit  nisi  sola 
anima.  Consistit  enim  meritum  et  demeritum 
in  electione  voluntatis,  quae  electio  a  sola 
anima  procedit,  et  in  sola  anima  sedem  ha¬ 
bet.  Dico  tertio,  etiamsi  animus  et  corpus 
aeque  principaliter  concurrerent  ad  opera  bo¬ 
na  et  mala  ;  tamen  adhuc  non  esset  injustum 
coronari  animam  ante  diem  judicii,  et  non 
corpus,  quia  anima  separata  capax  est  glo¬ 
riae,  et  coi-onae,  corpus  autem  separatum  non 
est  capax. 

Ad  tertium  dico  duo.  Primo,  Christi  ani¬ 
mam  ante  resurrectionem  corporis  sui  non 
ascendisse  quidem  ad  coelum  corporeum, 
tamen  fuisse  in  paradiso  coelesti  formaliter, 
id  est,  fuisse  beatam  et  gloriosam ;  quod  si 
hoc  tribuere  vellent  adversarii  animabus 
Sanctorum,  non  essemus  multum  solliciti  de 
ccelo  isto  corporeo.  Dico  secundo,  Christum 
moriendo,  quiescendo,  resurgendo  et  ascen¬ 
dendo  in  coelum  fuisse  exemplar  nostrum 
quantum  ad  corpus  ;  nos  enim  primo  mori¬ 
mur,  secundo  quiescimus  in  sepulcliro,  ter¬ 
tio  resurgemus,  ultimo  ascendemus  in  coelum 
corporaliter,  sicut  Christus  fecit.  Quod  autem 
Christi  anima  descenderit  ad  inferos,  prius¬ 
quam  ascenderet  in  coelum,  non  pertinet  ad 
exemplar;  non  enim  Christus  ad  inferos  des¬ 
cendit  ,  ut  nobis  viam  ad  inferos  de¬ 
monstraret,  vel  ut  ibi  pararet  nobis  locum, 
sed  ut  animas,  quae  ibi  erant,  educeret,  ac 
infernum  destrueret,  ne  animae  Sanctorum 
deinceps  eo  deducerentur. 


■ ' 


(1)  Isai.  XLV,  24.  —  (2)  I.  Tim.  V,'24. 
Tom.  III. 

Aii  quartam  rationem,  quae  sumebatur  ex 
poena  daemonum,  respondeo,  dromones  mul¬ 
tos  nondum  esse  demersos  in  abyssum,  sed 
in  aere  hoc  nostro  caliginoso  versari  ad 
exercitationem  hominum  :  unde  Apostolus 
ad  Ephes.  II.  eos  vocat  principes  aeris  hu¬ 
jus.  Nihilominus  tamen  omnes  daemones  jam 
nunc  puniri,  tam  poena  damni,  quam  poena 
sensus ;  non  enim  sunt  hominibus  meliores, 
et  tamen  hominum  impiorum  spiritus  jam 
demonstravimus  luere  poenas  Gehennae,  ac 
propterea,  cum  sanctos  Angelos,  qui  in  ve¬ 
ritate  steterunt,  ex  Evangelio  constet  sem- 
per  videre  faciem  Dei,  cur  non  etiam  conse¬ 
quens  sit,  ut  Angeli  rebelles  judicium  Dei 
sustineant?  Quare  recte  Beda  in  commenta¬ 
rio  c.  3.  epist.  S.  Jacobi  scribit,  quocumque 
daemones  volitent,  eos  ubique  suam  Gehen¬ 
nam  circumferre.  Et  S.  Augustinus  lib.  de 
corrept.  et  gratia,  cap.  10.  ac  S.  Prosper  lib. 
I.  de  vita  contemplativa,  daemones  jam  judi¬ 
catos  ac  miseros  effectos  docent. 

Sunt  tamen  plura  Sanctorum  testimonia, 
qua)  videnlurasserere  daemones  non  esse  tor¬ 
quendos  poena  Gehennae  ante  diem  judicii. 
Justinus  in  Apolog.  i  et  2.  saepius  repetit, 
daemones  igni  sempiterno  tradendos,  non¬ 
dum  tamen  traditos.  Irenseus  lib.  V.  ultra 
medium,  dicit  Diabolum  ante  Christi  adven¬ 
tum  numquam  blasphemasse  Deum,  quod 
ignoraret  adhuc  suam  damnationem,  sed  a 
Christo  et  Apostolis  tandem  didicisse,  ignem 
roternum  sibi  esse  paratum  :  quam  senten¬ 
tiam  idem  Irenaeus  a  Justino  se  accepisse 
significat.  Eamdcm  tamquam  Justini  sequi¬ 
tur  QEcumenius  in  cap.  ultimum  prima)  Pe¬ 
tri.  Epiphanius  in  hroresi  Sethianorum  affir¬ 
mat  ,  da)inones  non  modo  damnationem 
suam  ignorasse ,  sed  etiam  salutem  per 
Christi  adventum  sperasse ;  sed  cum  vide¬ 
rent,  nihil  a  Christo  pro  dromonibus  fieri, 
tum  demum  de  salute  desperasse,  et  per  hae¬ 
reticos  Deum  blasphemare  coepisse. 

S.  Antonius  apud  Atbanasium  in  vita 
ejusdem  Antonii  :  «  Non  ignorat,  inquit, 
damion  futura  tormenta,  et  aestuantis  Ge¬ 
hennae  novit  incendia.  »  Similem  sententiam 
de  futuris  tormentis  dromonum  habent  etiam 
infra  scripti  patres ;  Ambrosius  in  comment. 
cap.  VIII.  Lucro,  Hieronymus,  et  Ghrysosto- 
mus  in  cap.  VIII.  Matth.  Augustinus  lib. 
VIII.  civitate  Dei,  c.  23.  et  lib.  I.  de  nup.ct. 
concup.  cap.  23.  Gregoriuslib.  IV.  moralium, 
cap.  10.  et  lib.  IV.  Dialog.  cap.  29.  Theodo- 
retus  in  epitome  divinorum  decretorum  , 


cap.  de  daemonibus,  et  Bernardus  in  serm. 
de  S.  Malachia.  Sed  Justini,  Irenroi,  Epipha- 
nii,  atque  GEcumenii  sententiam  non  video, 
quo  pacto  ab  errore  possimus  defendere. 
Croteri  autem  Patres  duo  quaedam  affirmant, 
quro  verissima  sunt,  dromones  in  die  judicii 
ex  hoc  aere  in  abyssum  praecipitandos,  et 
eos  adhuc  exspectare  futura  tormenta. 

Croterum  non  oportet  inde  colligere,  eos 
hoc  tempore  non  torqueri ;  nam  etsi  vere 
torqueantur,  et  secum  Gehennam  portent, 
ut  ait  Beda,  tamen  pronarum  suam  plenitu¬ 
dinem  in  die  judicii  habebunt,  quando  infe¬ 
rorum  carceribus  concludentur  ;  quod  pro¬ 
narum  complementum  adeo  timent,  ut  in 
exorcismis  nulla  re  magis  torqueri  videantur 
quam  comminatione  futuri  judicii  ;  qua) 
etiam  causa  est  cur  exorcismi  fere  concludi 
soleant  :  «  Per  eum  qui  venturus  est  judicare 
vivos  et  mortuos,  et  saeculum  per  ignem.  » 

Cur  autem  adeo  trepident  illam  detrusio¬ 
nem  in  abyssum,  hro  causae  esse  videntur. 
Prima,  quia  non  poterunt  amplius  homini¬ 
bus  nocere.  Secunda,  quia  non  amplius  ex¬ 
torquebunt  ab  ullo  cultum  Deo  debitum,  ut 
modo  faciunt,  dum  ab  Ethnicis  etNecroman- 
ticis  adorantur.  Tertia,  quia  tunc  patebunt 
eorum  fraudes,  et  debilitas,  cum  omnes  in- 
telligent,  eos  a  viris,  frominis,  pueris,  supe- 
peratos.  Quarta,  quia  non  solum  a  Deo,  sed 
etiam  ab  hominibus  judicabuntur  ;  nam 
etiam  Angelos  judicabimus,  teste  Paulo,  1. 
Corinth.  VI. 


CAPUT  VII. 

Sanctos  recte  ab  Ecclesia  canonizari. 

Sequitur  nunc  altera  qurostio,  quro  est  de 
Canonizatione,  quro  quatuor capitibus  conti¬ 
netur.  Primum  enim  explicandum  est,  an 
sint  Sancti  canonizandi.  Deinde,  cujus  sit 
officium  eos  canonizare.  Tum,  sitne  infalli¬ 
bile  judicium  ejus  qui  Sanctos  canonizat. 
Postremo,  an  liceat  Sanctos  nondum  cano- 
nizatos  colere. 

Sed  antequam  ad  ista  capita  veniamus, 
explicandum  est  breviter,  quid  siteanoniza- 
tio.  Igitur  canonizatio  nihil  est  aliud,  quam 
publicum  Ecclesiro  testimonium  de  vera 
sanctitate,  et  gloria  alicujus  hominisjam  de- 

functi  :  et  simul  est  judicium  ac  sententia, 
qua  decernuntur  ei  honores  illi,  qui  deben¬ 
tur  iis,  qui  cum  Deo  feliciter  regnant.  Qui 
quidem  honores  (ut  in  sequentibus  dis¬ 
putationibus  demonstratur)  septem  esse  so¬ 
lent.  . 

Primum  enim  qui  canonizantur,  inscri¬ 
buntur  in  Catalogo  Sanctorum,  id  est,  sta¬ 
tuitur,  ac  jubetur,  ut  ab  omnibus  publice 
habeantur,  et  dicantur  Sancti.  Secundo,  in¬ 
vocantur  in  publicis  Ecclesia;  precibus.  Ter¬ 
tio,  templa  et  ara?  in  eorum  memoriam  di¬ 
cantur  Deo.  Quarto,  sacrificia  tam  Eucha¬ 
ristiae,  quam  laudum, ^et  precum,  quod  vulgo 
officium,  sive  horae  canonica?  nuncupatur,  in 
honorem  eorum  Deo  publice  offeruntur. 
Quinto,  dies  festi  in  eorum  memoriam  cele- 
bi-antur.  Sexto,  pinguntur  eorum  imagines, 
addito  certo  quodam  lumine  ad  formam  dia¬ 
dematis,  in  signum  gloriae,  quam  habent  in 
coelis.  Septimo,  eorum  reliquiae  pretiosis 
thecis  includuntur,  et  publice  honorantur. 

His  ergo  praemissis,  utile  esse  Sanctos  ca¬ 
nonizari,  his  argumentis  demonstrari  potest. 
Primo,  quia  Deus  ipse  voluit  a  sanctis  Scrip¬ 
toribus  annotari  in  particulari  gloriosam  vi¬ 
tam,  et  mortem  eorum,  qui  tempore  ipso¬ 
rum  floruerunt,  ut  {>atet  de  Ecclesiastico, 
qui  cap.  XL1V.  et  sequentibus  canonizavit 
plurimos  Sanctos,  ut  Henoch,  Noe,  Abra- 
ham,  Isaac,  Jacob,  Moysem,  Aaronem, 
Phinees,  Josue,  Caleb,  Samuelem,  Davidem, 
Eliam,  Elisaeum,  etc.  Item  in  Testamento 
novo  S.  Lucas  in  Actis  canonizavit  S.  Ste- 
phanum,  et  Jacobum  majorem,  necnon  Pe¬ 
trum,  Paulum,  Barnabam,  Silam,  et  alios  : 
igitur  credibile  est,  eodem  modo  Deum  vel¬ 
le,  ut  deinceps  fiat. 

Secundo,  tenemur  Sanctos  honorare,  et 
audare,  tum  quia  Scriptura  hoc  jubet,  Ec¬ 
clesia.  XCIV  :  Sapientiam  ipsorum ,  inquit, 
narrent  populi,  et  laudem  eorum  nuntient  Ec¬ 
clesiae  (f) :  tum  quia  virtus  ipsorum  hoc  me¬ 
retur.  Est  enim  quasi  naturale  pra;mium  vir¬ 
tutis  honor  :  tum  denique  quia  id  nobis 
utile  est  ad  plurima  beneficia  eorum  inter¬ 
cessione  promerenda :  At  nisi  sciamus,  qui 
sint  veri  Sancti,  et  qui  non,  non  possumus 
eos  colere,  ut  oportet. 

Tertio,  probatur  ex  ratione  imitationis. 
Sancti  enim  sunt  exempla  quaedam  virtu¬ 
tum,  et  norma  recta;  vitae,  et  quasi  lucernae 
quaedam  a  Deo  accensae,  ut  omnibus  aliis 


praeluceant.  Unde  Paulus  ad  Hebraeos  XIII : 
Mementote ,  inquit,  praepositorum  vestrorum , 
qui  locuti  sunt  vobis  verbum ,  quorum  intuentes 
exitum  conversationis,  imitamini  fidem  (2).  At 
non  possumus  accendi  ad  imitationem,  nisi 
in  particulari  sciamus,  qui  sint  imitandi,  et 
quid  illi  egerint,  aut  passi  sint.  Et  lucerna 
in  candelabro  poni  debet,  id  quod  fit  per  ca- 
nonizationem. 

Quarto,  ex  conjunctione,  quam  cum  illis 
habemus.  Siquidem  sumus  membra  unius 
corporis,  et  membra  invicem  compatiuntur, 
et  congaudent ;  oportet  ergo  eos  nobis  com¬ 
pati,  et  pro  nobis  sollicitos  esse,  quod  sine 
dubio  faciunt,  etiam  in  particulari,  ut  infra 
docebimus,  et  e  contrario  nos  illis  congau¬ 
dere,  et  pro  illorum  gloria  Deo  gratias  age¬ 
re,  qua;  sine  particulari  notitia  fieri  non 
possunt. 

Quinto,  ex  incommodis:  nam  nisi  judicio 
Ecclesiae  certi  Sancti  proponerentur  colendi 
facile  fieri  posset,  ut  populus  sa?pe  erraret, 
et  damnatos  pro  beatis  coleret :  ut  accidit 
tempore  sancti  Martini.  Scribit  enim  Sulpi- 
tius,  quod  cum  populus  quidam  coleret  nes¬ 
cio  quem  hominem  mortuum,  pro  Martyre, 
et  B.  Martino  suspecta  esset  illa  religio, 
quod  nihil  certi  a  majoribus  de  Sancto  illo 
accepisset,  tandem  oranti  Martino  apparuit 
anima  ejus,  qui  ibi  colebatur,  et  confessa 
est,  se  animam  damnatam  esse  latronis  cu- 
jusdam,  qui  pro  suis  sceleribus  extremi  sup¬ 
plicii  poenas  luerat.  Idem  accidit  tempore 
Alexandri  III.  ut  patet  ex  cap.  Audivimus, 
extra  de  reliquiis,  et  Sanctorum  veneratio¬ 
ne,  ubi  reprehendit  quosdam,  qui  hominem 
in  ebrietate  occisum  pro  Martyre  venera¬ 
bantur. 


CAPUT  VIII. 

Cujus  sit  Sanctos  canonizare. 

De  secundo,  ad  quem  videlicet  pertineat 
auctoritas  Sanctos  canonizandi,  notandum 
est,  duobus  modis  posse  aliquem  canoniza¬ 
ri.  Uno  modo  particulariter,  ita  ut  solum  in 
una  provincia,  aut  dioecesi  habeatur  Sanc¬ 
tus,  et  colatur  pro  Sancto.  Alio  modo  gene- 


(1)  Eccl.  XLIV,  15.  —  (2)  Hebr.  XIII,  7. 

raliter,  ita  ut  in  tota  Ecclesia  habeatur  pro 
Sancto,  nec  ulli  liceat  de  ejus  sanctitate  du¬ 
bitare. 

Primo  modo  canonizare  poterat  quilibet 
Episcopus,  ut  docet  Thomas  Waldensis,  li¬ 
bro  de  Sacramentalibus,  tit.  XIV.  cap.  122. 
et  patet  tum  ex  Cypriano  lib.  III.  epist.  6. 
ubi  jubet  ad  se  scribi,  cum  aliquis  Martyr 
de  hac  vita  exit,  ut  statim  possit  ejus  me¬ 
moriam  sacrificiis  celebrare,  et  singulis  an¬ 
nis  postea  diem  cjns  natalem  colere  :  tum 
etiam  ex  multis  Sanctis,  quos  ita  colunt 
quaedam  provinciae,  ut  tamen  ignoti  sint  pe¬ 
nitus  aliis  provinciis.  Unde  in  Concilio  Flo¬ 
rentino,  sess.  VII.  dicunt  Latini,  Simeonem 
Metaphrastem  in  Ecclesiis  Graecorum  pro 
Sancto  coli,  cujus  apud  Latinos  nulla  un¬ 
quam  memoria  exstitit.  Tamen  hoc,  quod 
olim  licuit,  modo  non  licet.  Siquidem  Ale¬ 
xander  III.  et  postea  Innocentius  III,  viden¬ 
tes  abusus,  qui  oriebantur  circa  Sanctorum 
cultum,  prohibuerunt,  ne  deinceps  aliquis 
pro  Sancto  coli  inciperet,  sine  Romani  Pon¬ 
tificis  approbatione,  ut  patet  cap.  I.  et  2.  de 
reliquus,  et  Sanctorum  veneratione. 

Secundo  modo  canonizare,  id  est,  ita  ut 
in  tota  Ecclesia  Sancti  habeantur,  commu¬ 
nis  sententia  est,  pertinere  ad  summum 
Pontificem  :  nam  id  habetur  cap.  Audivi¬ 
mus,  et  cap.  Cum  ex  eo,  de  reliquiis,  et  ve¬ 
neratione  Sanctorum,  et  cap.  Venerabili,  de 
testibus  et  attestationibus ;  et  patet  etiam 
ratione  ;  nam  ad  eum  spectat  proponere  toti 
Ecclesiae  quid  sit  credendum,  et  quid  agen¬ 
dum  in  iis,  quae  sunt  religionis,  qui  toti  Ec¬ 
clesiae  praeest.  Item  ex  contrario,  declarare, 
qui  sint  haeretici,  ita  ut  a  tota  Ecclesia  pro 
talibus  habeantur,  est  summi  Pontificis,  ut 
ante  ostendimus,  ergo  declarare  qui  sint 
Sancti,  et  colendi,  ejusdem  erit  summi  Pon¬ 
tificis. 

Dices,  plurimi  Sancti  sunt,  qui  in  tota  Ec¬ 
clesia  coluntur,  quos  non  canonizavit  sum¬ 
mus  Pontifex.  Primus  enim  Pontifex  (ni  for¬ 
te  fallor)  qui  Sanctos  legatur  canonizasse, 
videtur  fuisse  Leo  Papa  111.  de  quo  sic  scri¬ 
bit  sanctus  Ludgerus  in  epistola  de  miracu¬ 
lis  sancti  Suiberli,  cap.  9.  in  II.  tomo  Su- 
rii  :  «  Tandem  devota  instantia  Caroli 
(Magni)  et  Hildebaldi  Archipraesulis  Colo- 
niensis,  venit  a  Colonia  idem  Papa  Werdam 
et  ibi  post  alias  solemnitates  sanctum  Sui- 
bertum  solemniter  Catalogo  sanctorum 
Confessorum  adscripsit  pridie  Nonas  Sep¬ 
tembris.  »  Hanc  primam  legi  solem  nem  ca- 


nonizationem,  ante  quam  fortasse  fuerunt 
etiam  aliae,  sed  non  mihi  constat :  Postea 
autem  Innocentius  II,  canonizavit  sanctum 
Hugonem  Episcopum  Gratianopolis,  ut  pa¬ 
tet  ex  epistola  ejusdem  Pontificis  ad  Prio¬ 
rem  Carthusiae  datam,  apud  Surium,  tom.II. 
Inde  vero  Alexander  III,  B.  Bernardum  in 
Sanctos  retulit,  ut  habetur  ad  finem  libro¬ 
rum  de  vita  ejusdem  Bernardi.  A  quo  tem¬ 
pore  omnes  alii,  qui  Sancti  sunt  habiti,  ut 
Thomas  Cantuariensis ,  Dominicus,  Fran- 
ciscus,  et  alii,  a  Pontificibus  in  numerum 
Sanctorum  relati  sunt.  Quid  ergo  dicemus 
de  tot  Sanctis,  qui  ante  ea  tempora  coleban¬ 
tur  in  Ecclesia. 

Respondeo,  Sanctos  veteres  coepisse  coli 
in  Ecclesia  universali,  non  tam  lege  aliqua, 
quam  consuetudine.  Sed  sicut  consuetudi¬ 
nes  aliae  vim  habent  legis  ex  tacito  consensu 
Principis,  et  sine  eo  nullam  vim  habent,  ut 
patet  ex  B.  Thoma,  1.2.  quaest.  XCVII. 
art.  3.  ita  Sancti  alicujus  cultus,  ex  consue¬ 
tudine  Ecclesiarum  generaliter  introductus, 
vim  habet  ex  approbatione  tacita  vel  ex¬ 
pressa  summi  Pontificis. 


CAPUT  IX. 

Credendum  esse,  Pontificem  non  errare  in 
Sanctorum  canonizalione. 

De  tertio  duae  sunt  sententiae.  Prior  est 
haereticorum,  posse  Pontificem  errare  in 
Sanctorum  canonizatione.  Ita  Joannes  Wi- 
clef,  ut  refert  Thomas  Waldensis  tom.  III. 
de  Sacramentalibus,  c.  122.  ubi  dicit,  non 
minus  in  hac  re  posse  Papam  errare,  quam 
Presbyterum  Joannem  Regem  .Ethiopiae, 
vel  Tuream,  aut  Sultanum.  Idem  sentire 
Lutheranos,  et  palvinistas  certum  est,  cum 
in  aliis  similibus  rebus  nullam  fere  Pontifici 
tribuant  auctoritatem. 

Altera  est  Catholicorum,  asserentium, cer¬ 
tum  esse  Ecclesiam  non  errare  in  Sancto¬ 
rum  canonizatione,  ita  ut  sine  ulla  dubita¬ 
tione  sancti  ab  Ecclesia  canonizati  veneran¬ 
di  sint.  Probatur  liaec.  Primo,  quia  si  lice¬ 
ret  dubitare,  an  Sanctus  canonizalus  sit 
sanctus,  liceret  etiam  dubitare,  an  sit  co¬ 
lendus:  at  hoc  est  falsum.  Siquidem  S.  Au¬ 
gustinus  in  epist.  118.  dicit,  insolentissimae 

insanife  esse  disputare,  an  sit  faciendum, 
quod  tota  Ecclesia  facit.  Item  ex  Bcrnardo 
in  epist.  174  ad  Canonicos  Lugdunenses,  ubi 
loquens  de  colendis  festis  in  honorem  Sanc¬ 
torum,  dicit :  «  Ego  quae  accepi  ab  Ecclesia, 
securus  teneo,  et  trado.  »  Praeterea,  omnes 
veteres  sine  ulla  dubitatione  Sanctos  colue¬ 
runt,  et  colendos  asseruerunt.  Denique  tene¬ 
mur  obedire  Pontifici  indicenti  diem  festum 
alicujus  Sancti;  nec  tamen  possumus  con¬ 
tra  conscientiam  aliquid  agere :  ergo  non 
possumus  dubitare,  an  sit  colendus  ille,  qui 
ab  Ecclesia  est  canonizatus. 

Secundo,  ex  incommodis  duobus;  nam  in 
primis  fraudarentur  non  Sancti  suffragiis 
vivorum  ;  nam  pro  canonizatis  non  licet  ora¬ 
re.  Ut  enim  Augustinus  dicit,  serm.  17.  de 
verbis  Apostoli:  «  Injuriam  facit  Martyri 
qui  orat  pro  Martyre ;  »  et  idem  intelligen- 
dum  de  omnibus  Sanctis  canonizatis,  docet 
Innocentius,  cap.  Cum  Marthae,  de  celebrat. 
Missarum  :  at  si  in  hoc  Ecclesia  erraret,  de¬ 
fraudaret  eum,  qui  habetur  Sanctus,  et  non 
est,  quicumque  non  oraret  pro  eo.  Deinde 
fraudarentur  etiam  viventes  intercessioni¬ 
bus  Sanctorum,  invocarent  enim  saepe  dam¬ 
natos  pro  beatis,  si  Ecclesia  in  hoc  erraret. 
Praeterea  Ecclesia  peteret  sibi  maledictio¬ 
nem  pro  benedictione,  cum  in  orationibus 
Sanctorum  petit,  ut  sicut  illos  Deus  glorifi- 
cavit  in  coelis,  sic  nobis  gratiam  largiatur  in 
terris.  Et  quamvis  eam  maledictionem  non 
peteret  nisi  materialiter,  tamen  hoc  ipsum 
absurdum  videtur. 

Tertio,  miracula  magna,  et  diligenter  exa¬ 
minata,  faciunt  rem  evidenter  credibilem, 
ut  alibi  ostendimus :  at  Sancti  a  Pontifice 
non  canonizantur  ordinarie,  nisi  claruerint 
magnis  et  certis  miraculis  et  confirmatur. 
Nam  si  credimus  sine  ulla  haesitatione  Cae¬ 
sarem,  et  Pompeium  fuisse,  quia  id  testan¬ 
tur  communi  consensu  historici,  qui  tamen 
homines  fuerunt,  et  mentiri  potuerunt;  cur 
non  credimus  sine  haesitatione,  quod  testa¬ 
tur  Deus  ipse  per  miracula,  quando  nulla  est 
ratio  suspicandi  contrarium  ? 

Quarto,  probatur  ex  praeparatione;  nara 
antequam  Sancti  canonizentur,  indicuntur 
jejunia,  et  preces  publicae,  et  tota  res  diu, 
et  diligentissime  'examinatur :  non  est  autem 
credibile,  Deum  non  adesse  Ecclesiae  suae  sic 
dispositae,  et  supplicanti. 

Ultimo,  probatur  a  posteriori,  quia  in  aliis 
rebus,  in  quibus  Pontifices  errare  possunt, 
aliquando  reipsa  deprehenduntur  errores  : 


at  in  hoc  nullus  usquam  error  deprehensus 
est. 

Sed  objiciunt  quidam  locum  Augustini  : 
«  Multorum  corpora  honorantur  in  terris, 
quorum  animae  torquentur  in  Gehenna.  » 
Respondeo,  locum  hunc  fortasse  non  esse 
Augustini;  nusquam  enim  in  ejus  operibus 
eum  i'eperire  potui:  praeterea  intelligi  posse 
de  impiis,  qui  honorantur  superbissimis  se- 
pulchris,  cum  tamen  animae  torqueantur  in 
Gehenna ;  vel  de  corporibus  Sanctorum  non 
canonizatorum  ;  vel  de  corporibus  fraude 
aliqua  suppositis  pro  corporibus  Sanctorum; 
vel  denique  de  Martyribus  Donatistarum, 
qui  honorabantur  ab  ha:reticis  ut  Martyres, 
cum  eorum  animae  revera  torquerentur  in 
inferno.  De  hujus  capitis  argumento  vide 
quae  habet  B.  Thomas,  quodlib.  9.  quaest. 
uit.  art.  ult.  Augustinus  de  Ancona  in  sum¬ 
ma  de  potestate  Ecclesiae,  quaest.  14.  art.  4. 
Joannes  Driedo,  lib.  IV.  cap.  I.  de  Eccle- 
siast.  dogmatibus,  B.  Antoninus  3.  parte, 
tit.  XII.  cap.  8.  summae  Theolog.  Cajet, 
tract.  de  indulgent.  ad  Julium,  c.  8.  Sylves- 
ter  verbo,  Canonizatio.  Canus  lib.  V.  de  lo¬ 
cis,  cap.  penult. 


CAPUT  X. 

Sanctos  non  canonizatos  privatim  posse  coli, 
non  publice. 

De  quarto,  an  liceat  colere  non  canoniza- 
tum,  respondeo,  licere  privato  cultu,  non 
publico,  ut  Doctores  communiter  affirmant 
in  cap.  1.  et  2.  de  reliquiis,  et  veneratione 
Sanctorum.  Siquidem  summus  Pontifex  eo 
loco  prohibet  publicum  cultum,  ergo  a  con¬ 
trario  privatum  censetur  permittere.  Voca¬ 
mus  autem  publicum  cultum,  non  eum,  qui 
coram  aliis  exhibetur,  sed  qui  nomine  totius 
Ecclesiae,  et  tanquam  ab  Ecclesia  institutus 
exhibetur. 

Ex  quo  intelligimus,  quid  sit  dicendum  de 
illis  septem  honorum  generibus  antea  enu¬ 
meratis.  Nam  quantum  ad  primum,  licet 
non  canonizatum  credere  et  vocare  sanc¬ 
tum,  non  tamen  praedicare  eum  tanquam  ab 
Ecclesia  inscriptum  Sanctorum  Catalogo. 

Quantum  ad  secundum,  licet  invocare  non 
canonizatum,  etiam  aliis  audientibus,  ut  pa- 

tet  ex  Hieronymo  in  vita  Paulse,  et  Grego- 
rio  Nazianzeno  in  vita  Athanasii,  et  Basilii, 
uterque  enim  invocat  quos  laudat  ante  ca- 
nonizationem.  Praeterea  oramus  viventes, 
etiamsi  nesciamus  esse  sanctos,  cur  non  de¬ 
functos,  quando  majori  ratione  confidimus 
esse  sanctos  ?  At  non  liceret  in  publicis  Lita¬ 
niis,  et  sacro  officio  id  facere. 

Quantum  ad  tertium,  et  quartum,  non  vi¬ 
detur  licere  ullo  modo,  eos  honores  sanctis 
non  canonizatis  deferre  ;  nam  templa,  et  al¬ 
taria,  et  sacrificia  sunt  ex  natura  sua  pu¬ 
blici  cultus.  Nullum  est  enim  sacrificium  in 
Ecclesia,  nisi  commune,  et  a  Deo  ipso  insti¬ 
tutum  :  templa  autem,  et  altaria  ad  sacrifi¬ 
cium  referuntur. 

Quantum  ad  quintum,  non  licet  publicum 
festum  celebrare,  liceret  tamen  in  dic  natali 
sancti  non  canonizati  peculiariter  laetari,  et 
Deo  vacare  in  memoriam  ejus.  Quod  fecisse 
etiam  veteres  cognosci  potest  ex  Joanne 
Cassiano,  collat.  XIX.  cap.  I. 

Quantum  ad  sextum ,  licet  imaginem  pin¬ 
gere,  et  venerari,  non  tamen  in  templo  con¬ 
stituere  eo  modo,  quo  aliorum  Sanctorum. 

Quoad  septimum,  non  licet  reliquias  non 
canonizati  hominis  in  templo  constituere  pu¬ 
blice  honorandas ;  licet  tamen  eas  habere, 
et  venerari,  etiam  aliis  videntibus,  modo 
scandalum  absit;  id  enim  habet  praxis  Ec¬ 
clesiae  ;  mox  enim  ac  Martyres  defuncti  erant, 
currebant  fideles  ad  reliquias  rapiendas;  et 
similiter  quando  moriuntur  homines  clari 
sanctitate ,  multi  devote  osculantur  manus, 
et  pedes,  et  de  vestibus  eorum  pro  reliquiis 
servant;  nec  id  unquam  prohibitum  fuit. 
Praeterea  si  licet  honorare  viventes,  quos  cre¬ 
dimus  sanctos,  cur  non  mortuos? 

Atque  haec  pauca  de  canonizatione  suffi¬ 
ciant.  Si  quis  plura  videre  desiderat,  legat 
Augustinum  Triumphum  in  summa  de  potes¬ 
tate  Ecclesiae,  et  Troilum  Maivezium  in  libro 
de  canonizatione. 


CAPUT  XI. 

Proponitur  quaestio  de  cultu  Sanctorum  cum 
argumentis  adversariorum . 

Expeditis  quaestionibus  de  gloria,  et  cano¬ 
nizatione,  sequitur  recto  ordine  controversia 
de  cultu.  Fuit  antiqua  haeresis  Eustachii 
apud  Socratem,  lib.  II  histor.  cap.  33.  Eu- 
nomii,  et  Vigilantii  apud  Hieronymum,  Cluu- 
dii  Taurinensis  apud  Jonam  Aurelianensem, 
et  Wiclefi  apud  Thomam  Waldensem,  tom. 
III  de  Sacramentalibus  ,  tit.  XIII.  Sanctos 
non  esse  colendos  :  quae  rursum  per  Calvi- 
nistas,  et  Lutheranos  renovata  est;  nam 
Magdeburgenses  Centur.  I.  lib.  II ,  cap.  A, 
coi.  340.  dicunt  omnem  Sanctorum  adora¬ 
tionem  esse  idololatriam.  Pari  ratione  Cal¬ 
vinus  lib.  I.  Institut.  cap.  II,  §.  41.  et  cap. 
12,  §.  I  et  2.  non  patitur  ullum  cultum  ex¬ 
hiberi  sanctis  Angelis,  vel  hominibus  defun¬ 
ctis,  neque  parvum,  neque  magnum.  Argu¬ 
menta  vero  ejus  haec  sunt. 

Primum ,  duplex  est  honor  :  unus  civilis, 
que  honoramus  potentes,  et  sapientes  homi¬ 
nes  :  alter  religionis,  qui  Deo  soli  convenit  : 
sed  Angelis,  et  sanctis  hominibus  non  con¬ 
venit  honor  ille  civilis,  ut  notum  est,  cum 
non  versentur  nobiscum  civiliter  :  honor  au¬ 
tem  religionis  non  potest  eis  tribui,  quia  re¬ 
ligio  est  cultus  Dei.  Atque  hac  sua  distinctio¬ 
ne  eludit  Calvinus  argumenta  Catholicorum, 
cum  probant  posse  creaturas  adorari  exem¬ 
plo  Abrahae,  qui  adoravit  filios  Heth;  et  Ja- 
cobi,  qui  adoravit  fratrem  suum  Esau  ;  et 
filiorum  Israel,  qui  adoraverunt  Joseph ;  vult 
enim  istos  omnes  fuisse  civiles. 

Secundum  argumentum  :  Si  Sanctis  de¬ 
beretur  cultus  aliquis  religionis;  certe  dulice, 
non  latriae,  ut  Catholici  docent  :  at  ineptum 
est  dicere,  Sanctos  coli,  et  non  latria ;  nam 
cum  latria  significet  cultum ,  colere  sine  la¬ 
tria,  est  colere  sine  cultu.  Deinde  plus  est 
quam  Wr/ssvstv;  nam  So vXsvetv  est  ser¬ 
vire,  ).«vpeustv  est  colere,  minus  autem  est  co¬ 
lere  aliquem,  quam  ei  servire,  colimus  enim 
pares,  ut  amicos,  et  collegas,  non  autem  ser¬ 
vimus,  nisi  dominis. 

Confirmari  potest  hoc  argumentum  ex 
Laurentio  Valla,  et  Theodoro  Beza,  qui  in 
annotationibus  ad  cap.  IV  Matth.  docet,  la- 

triam  et  duliam  idem  significare,  et  confundi 
tam  in  Scripturis,  quam  apud  profanos  auc¬ 
tores;  nam  LeviJ.  XXIII :  Opus  servile  non  fa¬ 
cietis,  semper  est  in  Graeco  cgyov  Ht&vjtvj  6-j 
noirfftrt ,  et  contra  Itom.  VII  :  Ut  serviamus 
in  novitate  spiritus  (1),  est  in  Graeca  n<rrs  5ov- 
Xsvstv  'opis  i-j  xacvoTCTt  Trjixiu.c/.ro;.  Itaque  dicitur 
latria  de  opere  etiam  in  usum  hominis,  et 
dulia  de  cultu  Dei.  Item  apud  Xenophontem 
lib.  III.  Cyropediae  ponitur  Iv.r piotiv  pro  ob¬ 
sequio  ancillae  erga  dominum,  et  paulo  post 
idipsum  dicitur  S ovitvetv  :  quare  Augustinus 
quoest.  94.  in  Exodum  dicit ,  tam  latriam, 
tam  duliam  Deo  tribui,  latriam  ut  Deo,  du~ 
liam  ut  domino. 

Tertium  argumentum  Calvini  ex  Scriptu¬ 
ris,  Deuter.  VI  :  Dominum  Deum  tuum  time¬ 
bis ,  et  illi  soli  servies ;  cui  simile  est  illud 
Pauli,  I.  Tim.  I  :  Soli  Deo  honor  et  gloria  (2). 
Item  Matth.  IV.  cum  Diabolus  non  meminis¬ 
set  latrice,  sed  solum  postulasset  7roo<rxuv>j<r«, 
id  est,  inclinationem  aliquam,  Dominus  eum 
repulit  dicens  :  Scriptum  est,  Dominum  Deum 
tuum  adorabis ,  et  illi  soli  servies.  Ubi  ostendit, 
non  posse  creaturae  inclinationem  ullam  re¬ 
ligionis  causa  deferri ,  quin  illa  ad  idolola¬ 
triam  pertineat.  Item  Galat.  IV  :  Iis  qui  na¬ 
tura  non  sunt  Dii ,  serviebatis  (3),  in  Graeco 
est,  eSou/euo-a te  roig  gvj  /pvasi  oviti  0eoi?  ;  ergo  du¬ 
lia  non  potest  tribui,  nisi  illi-qui  natura  Deus 
est. 

Quartum  argumentum  ab  exemplis  Scrip¬ 
turarum  ;  nam  EstherXIII.  Mardochaeus  no¬ 
luit  se  inclinare  coram  Aman;  et  rationem 
reddens,  ait:  Timui  ne  honorem  Dei  mei  trans¬ 
ferrem  ad  hominem,  et  ne  quemquam  adora¬ 
rem,  excepto  Deo  meo.  Item  Act.  X  cum  Cor¬ 
nelius  adoraret  Petrum ,  prohibuit  Petrus, 
dicens  :  Surge,  et  ego  ipse  homo  sum  (4).  Nec 
tamen  credibile  est,  aut  Aman  voluisse  ado¬ 
rari  ut  Deum,  aut  Cornelium  voluisse  Pe¬ 
trum  adorare  ut  Deum.  Item  Act.  XIV.  Pau¬ 
lus,  et  Barnabas  prohibuerunt  Lycaonibus, 
ne  se  adorarent.  Denique  Angelus  Apocal. 
XIX  Jonnni  adoranti  se,  ait :  Vide  ne  feceris, 
conservus  tuus  sum,  Deum  adora  (3).  Et  tamen 
non  ignorabat  Angelus  sibi  a  Joanne  non  la¬ 
triam,  sed  duliam  exhiberi. 

Quintum  ex  Patribus  Athanasius  serm.  III 
contra  Arianos  ante  medium,  docet,  neque 
Angelos,  neque  homines  sanctos  adoratione 
colendos  esse.  Epiphanius  in  haeresi  Colly- 


ridianorum  saepius  repetit,  Mariam  non  esse 
adorandam,  sed  solum  Deum.  Ambrosius  in 
cap.  I.  ad  Rom.  reprehendit  eos,  qui  ado¬ 
rant  conservos.  Augustinus  lib.  de  vera  re¬ 
ligione,  cap.  33  :  «  Non  sit  nobis  religio  cul¬ 
tus  hominum  mortuorum  :  quia  si  pie  vixe¬ 
runt,  non  sic  habentur,  ut  tales- quaerant 
honores ,  sed  illum  a  nobis  coli  volunt ,  quo 
illuminante  laetantur  meriti  sui  nos  esse  con¬ 
sortes.  »  Et  infra  idem  dicit  de  cultu  Ange¬ 
lorum.  Haec  ille. 


CAPUT  XII. 

Explicatur  sententia  Catholica. 

Nunc  explicanda  est  sententia  Catholico¬ 
rum  ;  de  qua  re  Theologi  tractant  in  III. 
sent.  dist.  9.  Est  autem  primo  loco  observan¬ 
dum,  adorationem  tres  actus  complecti.  Pri¬ 
mo,  actum  intellectus,  quo  apprehendimus 
excellentiam  alicujus.  Secundo,  actum  vo¬ 
luntatis,  quo  nos  illi  interius  inclinamur,  et 
aliquid  volumus  facere  actu  interiore,  vel 
exteriore,  quo  protestemur  ejus  excellen¬ 
tiam,  et  nostram  subjectionem.  Tertio,  actum 
exteriorem,  quo  caput  inclinamus,  vel  genu- 
flectimus ,  vel  aliquod  aliud  signum  subjec¬ 
tionis  ostendimus.  Ex  quibus  actibus  secun¬ 
dus  est  maxime  proprius,  et  essentialis;  nam 
primus  actus  potest  esse  sine  adoratione ; 
tertius  etiam  cum  irrisione. 

Secundo  observandum  est,  tot  esse  species 
adorationis,  sive  cultus ,  quot  sunt  species 
excellentiae,  ut  II.  Thomas  docet,  2.2.qusest. 
GUI.  art.  3.  honor  enim,  sive  cultus  debetur 
personae  propter  excellentiam  ejus.  Sed,  quod 
ad  praesens  institutum  pertinet,  tres  sunt 
species  excellentias.  Prima  est  excellentia  di¬ 
vina.  et  infinita,  cui  respondet  prima  species 
cultus,  qui  a  Theologis  dicitur  latria. 

Secunda  est  excellentia  humana,  seu  natu¬ 
ralis,  quae  posita  est  in  humanis  virtutibus, 
dignitatibus,  gradibus  etc.  Cui  respondet  se¬ 
cunda  species  cultus,  quae  dici  potest  cultus 
civilis,  et  observantia  quaedam  humana, 
quamquam  haec  in  alias  multas  species  di¬ 
vidi  potest,  ut  Aristot.  docet,  lib.  IX.  Ethic. 

(3)  Matth.  IV,  10;  Galat. 


•  (1)  Lexit.  XXIII,  7;  Rom.  VII,  6.  —  (2)  Deut.  VI,  13;  I.  Tim.  I.  17.  — 
IV,  8.  —  14)  Esther.  XIII,  14 ;  Act.  X,  20.  —  (5)  Apoc.  XIX,  18. 

cap.  2.  nam  alius  honor  debetur  patri,  alius 
principi,  alius  praeceptori,  alius  sapienti,  vel 
ciudito  etc. 

Tertia  est  excellentia  quaedam  media  inter 
divinam  et  humanam,  qualis  est  gratia  et 
gloria  Sanctorum  ;  ista  enim  sunt  dona  su- 
pernaturalia,  et  excellentissima,  et  huic  ex¬ 
cellentiae  respondet  tertia  species  cultus, 
quam  Theologi  vocant  duliam.  Et  quia  inter 
sanctas  creaturas  humanitas  Christi,  si  seor- 
sim  consideretur,  singulariter  excellit  prop¬ 
ter  unionem  ad  Verbum;  et  similiter  B.  Vir¬ 
go,  ut  mater  filii  Dei  ita  praestat  aliis  Sanc¬ 
tis,  ut  dici  possit  Domina  et  Regina  nostra, 
quod  aliis  Sanctis  non  convenit  ,  nisi  admo¬ 
dum  imperfecte;  ideo  Theologi  hanc  tertiam 
speciem,  quam  vocant  duliam,  dividunt  in 
duliam  proprie  dictam,  et  hyperduliam,  tri¬ 
buentes  illam  Sanctis  caeteris,  istam  soli  hu¬ 
manitati  Christi,  et  matri  ejus. 

Tertio  observandum  est,  has  tres  adora¬ 
tionis  species  non  esse  univocas,  sed  analo¬ 
gas,  ut  enim  excellentia  non  dicitur  uni¬ 
voce  de  excellentia  Dei,  et  creaturarum,  ita 
cultus  debitus  ob  excellentiam,  non  pot¬ 
est  dici  univoce  de  cultu  Dei,  et  creatura¬ 
rum. 

Notandum  quoque  est  quarto  has  ipsas 
species  adorationis,  quantum  ad  actus  inte¬ 
riores,  optime  distingui.  Nam  prima  species, 
id  est,  latria,  est  quaedam  summa  voluntatis 
prostratio  ,  et  inclinatio  cum  apprehensione 
Dei,  ut  primi  principii,  et  ultimi  finis,  atque 
adeo  summi  boni,  qualis  adoratio  soli  Deo 
convenit. 

Secunda  species,  id  est,  cultus  civilis,  est 
longe  minor  inclinatio  voluntatis  ,  cum  ap¬ 
prehensione  certa  humanae  excellentiae. 

Tertia  species  ,  est  media  quaedam  incli¬ 
natio  voluntatis  cum  apprehensione  excel¬ 
lentiae  plus  quam  humanae,  et  minus,  quam 
divinae.  At  quantum  ad  actus  exteriores, 
non  est  facile  species  adorationum  distin¬ 
guere  ;  nam  omnes  fere  actus  exteriores  com¬ 
munes  sunt  omni  adorationi,  excepto  sacri¬ 
ficio,  et  quae  ad  illud  referuntur,  templis, 
altaribus,  et  sacerdotibus.  Voluit  enim  Deus 
hunc  cultum  sacrificii  sibi  soli  exhiberi,  ut 
Augustinus  docet,  lib.  N  civitatis  Dei,  c.  4. 
et  Theodoretus  lib.  VIII  ad  Graecos,  qui  est 
de  Martyribus,  et  patet  ex  illo,  Exocl.  XXII : 
Qui  sacrificat  Diis  ,  eradicabitur ,  prceterquom 
Domino  soli  (i).  Ex  aliis  actibus  exterioribus, 


qui  sunt  communes  cultui  Dei  et  cultui  crea¬ 
turae,  non  potest  evidenter  colligi,  an  aliquis 
cultum  Deo  debitum  tribuat  creaturis,  nec 
ne;  nam  Abraham  eodem  actu  incurvationis 
usque  ad  terram  adoravit  Deum  ,  Genes. 
XVII.  et  Angelos,  Genes.  XVIII.  et  homines, 
Genes.  XXIII. 

Quinto  observandum,  latriam  interdum 
sumi  pro  ipso  actu,  quo  colitur  Deus;  inter¬ 
dum  pro  habitu,  quo  homo  redditur  promp¬ 
tus  ad  colendum  Deum.  Hunc  autem  habi¬ 
tum  esse  virtutem  quamdam  specialem  et, 
moralem,  B.  Thomas  docet,  in  lib.  III.  sen- 
tent.  dist.  IX,  quaest.  I.  neque  obstat  quod 
B.  Augustinus  in  Enchirid.  3.  cap.  et  XII 
Trinit.  cap.  14.  dicat,  Dei  cultum  consistere 
in  fide,  spe,  et  charitate  ;  ubi  videtur  velle, 
latriam  esse  generalem  virtutem  conflatam 
ex  tribus  Theologis.  Nam  sicut  charitas,  et 
prudentia  sunt  virtutes  speciales  ,  quia  ha¬ 
bent  speciale  objectum,  et  tamen  simul  sunt 
aliquo  modo  generales  ,  quia  dirigunt ,  aut 
ordinant  actus  omnium  virtutum  :  ita  latria 
virtus  est  specialis  propter  speciale  objectum 
suum,  id  est,  honorem  divinum ;  et  tamen 
simul  est  generalis,  quia  utitur  ad  honoran¬ 
dum  Deum  actibus  omnium  virtutum,  et 
praecipue  fidei,  spei,  etcharitatis;  nam  sum¬ 
mus  honor  Deo  defertur,  cum  per  fidem  pro¬ 
testamur  eum  esse  primam  veritatem ;  per 
spem  esse  potentissimum ;  per  charitatem 
esse  optimum.  Itaque  ipsius  actus  fidei  ob¬ 
jectum,  est  Deus  :  actus  autem  ipse  fidei  est 
objectum  religionis  :  et  ideo  fides  est  virtus 
Theologica,  quia  circa  Deum  versatur.  Re¬ 
ligio  non  est  virtus  Theologica  ,  quia  versa¬ 
tur  circa  creaturam  ;  actus  enim  fidei  non  est 
Deus,  sed  quid  creatum.  Idem  dici  de  spe, 
et  charitate  potest ;  objectum  enim  earum  est 
Deus,  actus  vero  ipsarum  ad  objectum  reli¬ 
gionis  pertinere  possunt. 

Sexto  observandum,  quantum  ad  nomina, 
in  lingua  Hebraea  nullum  esse  nomen  quo 
proprie  designetur  cultus  solius  Dei,  sed  om¬ 
nia  esse  communia,  et  idem  nomen  nunc  tri¬ 
bui  cultui  creaturae,  nunc  negari,  prout  ni¬ 
mirum  aliter  atque  aliter  accipitur.  Nam 
quod  Graeci  verterunt  Deuteron.  VI.  durwpo- 
vw  y.a.Tfjvjauq,  illi  soli  servies,  in  Hebraeo  est 
TCjrn  ?rv>N  verbum  autem  izj  tam  est  com¬ 
mune  Hebraeis,  quam  Latinis,  servire.  Simi¬ 
liter  Exod.  XX  :  Non  adorabis  ea ,  quod  Graeci 
vertunt  ou  npoaxxm<rttt,  in  Hebraeo  est  rpnnch 


(1)  Exod.  XXII.  20. 

et  ponitur  in  omnibus  locis  supra  citatis, 
Genes.  XVII ,  XVIII  et  XXIII.  et  alibi  ubi¬ 
cumque  dicuntur  vel  homines,  vel  Angeli, 
vel  Deus  adorari.  In  lingua  Latina  similiter 
non  habemus  ullum  vocabulum,  quod  solum 
dicatur  de  cultu  Dei,  ut  Augustinus  notavit, 
lib.  X  civit.  Dei,  cap.  1.  et  hinc  est  quod  Pa¬ 
tres  vocabula  adorationis,  et  religionis  nunc 
concedunt  creaturis,  nunc  negant,  prout  va¬ 
rie  accipiuntur. 

B.  Hieronymus  in  epist.  ad  Riparium  con¬ 
tra  Vigilantium  dicit ,  nec  Martyrum  reli¬ 
quias,  nec  Angelos,  nec  aliquid  creatum  coli 
posse,  vel  adorari.  Et  tamen  ipse  in  Epita¬ 
phio  Pauhe  in  fine  dicit  :  «  Vale  o  Paula,  et 
cultorem  tuum  orationibus  juva.  »  Et  lib.  II 
Apologise  contra  Ruffinum  dicit  :  «  Veni 
Bethlehem,  praesepe  Domini,  et  incunabula 
adoravi.  »  Sic  etiam  Augustinus  lib.  de  vera 
relig.  cap.  55.  dicit,  religionis  cultum  nec 
Angelis,  nec  sanctis  hominibus  jam  defunc¬ 
tis  deberi,  sed  soli  Dej);  et  tamen  lib.  XX. 
contra  Faustum,  cap.  21.  dicit  :  «  Memorias 
Martyrum  populus  Christianus  religiosa  so- 
lemnitate  concelebrat.  » 

Itaque  aliquando  accipiebant  nomen  reli¬ 
gionis  et  adorationis,  ut  convenit  principali 
analogato,  id  est,  virtuti  illi  speciali,  quae 
habet  pro  objecto  cultum  Dei,  et  quae  dis¬ 
tinguitur  specie  ab  ea  virtute,  qua  colimus 
Sanctos  :  aliquando  vero  accipiebant  largius 
pro  omni  illa  virtute  qua  colimus  vel  Deum, 
vel  Dei  amicos,  aliasque  res  sacras,  et  dis¬ 
tinguitur  a  cultu  politico  ,  et  mere  humano. 
In  lingua  Graeca  una  vox  est  propria  cultui 
Dei;  nempe  Qsotripiix,  quae  non  multum  est  in 
usu.  Praeter  istam  vocem  sunt  alia  quatuor 
fjffSjSeiK  pietas ,  0pj{xet'a  religio,  et  IxrpsLa,  et 
Sovkta  servitus  ;  sed  nullum  horum  est,  quod 
non  interdum  attribuatur  etiam  creaturis. 

Sed  quamvis  ista  vocabula  non  sint  pro¬ 
pria  divino  cultui ,  secundum  primam  ipso¬ 
rum  vocabulorum  institutionem,  tamen  Scho¬ 
la  Theologorum  non  sine  causa  excogitavit 
illam  distinctionem  de  latria  et  dulia.  Nam 
cum  in  re  inveniatur  manifesta  distinctio, 
inter  cultum  Dei  et  Sanctorum ;  oportebat 
etiam  ad  vitandam  aequivocationem  invenire 
distincta  vocabula  :  optima  autem  erant  ista 
duo.  Primo,  quia  Scriptores  sacri  vocem  ),a- 
TjOEia  numquam  usurpant ,  nisi  pro  cultu  so¬ 
lius  Dei,  ut  patet  ex  toto  novo  Testamento  : 
vocem  autem  SovXeia  usurpant  pi‘o  omni  ser¬ 
vitute,  tam  Dei,  quam  hominum.  Neque  ob¬ 
stat,  quod  in  versione  Grseca  Levitici  habe¬ 


tur  semel  nomen  latrise  ,  pro  servitio  huma¬ 
no  :  nam  textus  Ilcbrseus  et  Latinus  vulgatae 
editionis  habent  vocem  communissimam, 
quce  ad  omne  servitium  accommodatur.  De¬ 
inde,  antiqui  Patres  numquam  nomen  latria; 
tribuunt,  nisi  Deo,  cum  tamen  etiam  Sanctos 
coli  dicant,  ut  patet  ex  Augustino,  lib.  X 
civit.  Dei,  cap.  1.  et  lib.  XX  contra  Faus¬ 
tum,  c.  21.  et  ex  omnibus  Patribus  Nicfeni 
Concilii  II ,  ut  videre  est ,  act.  3,  4,  6,  et  7. 
necnon  ex  Damasc.  orat.  1.  et  3.  de  imagi¬ 
nibus;  et  Jona  Aurelianens.  lib.  I.  de  cultu 
imagin.  et  Beda  in  cap.  IV  Luc.  Imo  omnes 
veteres  cultum  falsorum  Deorum  ideo  voca¬ 
verunt  idololatriam,  non  idoloduliam  ,  quia 
videbant  cultum  Deo  proprium  ,  secundum 
Ecclesiasticum  loquendi  modum  ,  vocari  la- 
triam,  non  duliam  ,  ut  Augustinus  notavit, 
quaest.  61.  in  Genes. 

Neque  obstat,  quod  isti  Patres  raro  me¬ 
minerint  nominatim  dulice ;  nam  cum  dicunt, 
Sanctos  et  imagines  coli  debere,  et  non  la¬ 
tria,  satis  indicant,  debere  coli  alia  specie 
cultus.  Eam  nos  vocamus  duliam,  ut  eam 
vocat  Beda  in  cap.  IV.  Lucae,  et  Magister 
cum  omni  Schola,  lib.  III.  sentent.  dist.  9. 
et  idem  insinuat  Augustinus,  lib.  X.  civit. 
Dei,  cap.  I.  ubi  dicit,  cultum  debitum  crea¬ 
turae  non  vocari  Ephes.  VI.  ab  Apostolo  la- 
triam,  sed  alio  nomine.  Apostolus  autem  ibi 
vocat  duliam.  Itaque  non  erat  opus,  ut  Mar- 
tinus  Peresius  in  suo  opere  de  traditionibus, 
part.  III.  consideratione  7.  diceret,  non  sibi 
multum  probari  nomen  duliae  sumptum  pro 
cultu  Sanctorum,  cum  dulia  proprie  signi¬ 
ficet  servitutem,  et  nos  non  simus  servi 
Sanctorum,  sed  conservi.  Nam  in  Scripturis 
dulia  non  solum  accipitur  pro  servitute  man¬ 
cipiorum,  sed  etiam  pro  honoraria  subjec¬ 
tione,  ut  Galat.  V.  8ta  -nis  ugoana  Sov).iusre 
alitote;  Per  charitatem  servite  invicem.  Hoc 
ergo  modo  potuerunt  Theologi  cultum  Sanc¬ 
torum  vocare  duliam. 


CAPUT  XIII. 

) 

Asseritur  argumentis  sententia  Catholica. 

Superest  jam ,  ut  probemus  cultum  ali¬ 
quem  minorem  divino,  et  majorem  civili 

et  mere  humano,  sacris  rebus,  S.  Angelis, 
et  hominibus  deberi. 

Primum  argumentum  sumitur  ex  illo 
Psalm.  XGVIII  :  Adorate  scabellum  pedum 
ejus, quoniam  sanctum  est ;  ubi  ad  litteram  per 
scabellum  pedum  Domini,  intelligitur  arca 
Testamenti.  Nam  I.  Paralipomenon  XXVIII. 
dicit  Salomon  :  Paravi  domum ,  ubi  requie¬ 
sceret  arca  Domini ,  et  scabellum  pedum  Dei 
nostri.  Nec  sine  causa  dicebatur  arca  sca¬ 
bellum  pedum  Domini ;  nam  supra  arcam 
erat  propitiatorium  quasi  sedes  Dei,  quoe 
tenebatur  manibus  duorum  Gherubim,  de 
qua  dicitur  in  principio  hujus  Psalm.  :  Qui 
sedes  super  Cherubim ,  moveatur  terra  etc. 
Idem  habetur  Psalm.  CXXXI.  in  illis  verbis  : 
Introibimus  in  tabernaculum  ejus,  adorabimus 
in  loco,  ubi  steterunt  pedes  ejus  ;  nam  in  He¬ 
braeo  est  :  Adorabimus  scabellum  pedum  ejus. 
Et  quod  loquatur  de  arca  patet,  quia  praj- 
cedit  :  Introibimus  in  tabernaculum  ejus.  Et 
statim  etiam  sequitur  :  Surge,  Domine,  in 
requiem  tuam,  tu  et  arca  sanctificationis  tuee. 
Et  hoc  idem  clarius  colligitur  ex  lib.  II.  Reg. 
cap.  VI  :  Arcam,  inquit,  super  quam  invoca¬ 
tum  est  nomen  Domini,  sedentis  in  Cherubim 
super  eam  (i). 

Jam  vero  quod  in  his  locis  praecipiatur 
aliquis  cultus,  patet  ex  verbo,  adorate,  quod 
etiam  Hebraice  est  proprium  verbum  adora¬ 
tionis  n^nrtitfn.  Quod  autem  arca  sit  creatura 
nulli  dubium  esse  potest.  Quod  denique  iste 
cultus  non  sit  civilis,  sed  religionis,  patet 
ex  ratione  Davidis  :  Quoniam,  inquit,  sanc¬ 
tum  est,  hoc  videlicet  scabellum.  Cultus  enim 
civilis  debetur  rebus  propter  civilem  et  hu¬ 
manam  excellentiam,  at  arca  dicitur  adoran¬ 
da,  non  propter  civilem  excellentiam,  sed 
quia  sacra  et  sancta  est,  cum  sit  scabellum 
pedum  Dei. 

Bucerus  et  Calvinus  in  hunc  locum  Psalmi, 
respondent ,  hic  nomine  scabelli  intelligi 
templum,  et  prsecipi,  non  ut  adoretur  tem¬ 
plum,  sed  ut  adoretur  Deus  in  templo,  et 
probant  dupliciter.  Primo  ex  verbo  Hebraeo 
Dinb  ad  scabellum.  Secundo  ex  illo,  quo¬ 
niam  sanctus  est,  nam  Hebraeum  unn  est 
ambiguum ,  sed  Graecus  exposuit  vertens 
aytoc,  non  ayiov. 

Respondeo ,  nomine  scabelli  necessario 
intelligi  arcam,  ut  supra  ostendimus ;  et 
proinde  ruit  expositio  haereticorum ;  non 
enim  arca  est  locus,  in  quem  possent  Judaei 


intrare  ad  adorandum  Deum.  Deinde  etiam 
si  scabellum  esset  templum ,  adhuc  argu¬ 
mentum  nostrum  vigeret,  quia  non  ait  Da- 
vid,  adorate  in  scabello,  sed  adorate  sca¬ 
bellum  ;  et  probatur.  Primo,  quia  vertit 
Chald.  Incurvate  vos  templo.  Item  LXX,  et 
Hieronymus  :  Adorate  scabellum,  verterunt. 

Secundo,  quia  in  Scriptura  fere  ubicum¬ 
que  habemus,  adorari  aliquem,  constructio 
sit  cum  b,  ut  Genes.  XXIII  :  Adoravit  Abra- 
ham  populum  terree,  id  est,  filios  Cheth  :  nn 
vab  y\sn  cynb 

Tertio,  quia  etiamsi  verteretur  ad  tem¬ 
plum,  adhuc  idem  significaretur;  nam  ver¬ 
bum  Hebraeum  significat  :  Incurvate  vos  ad 
illam  rem. 

Quarto,  quia  Hieronymus  in  epist.  ad 
Marcellum,  ut  migret  in  Bethlehem,  testatur, 
ipsam  arcam  coli  solitam  :  «  Venerabantur, 
inquit,  quondam  Judaei  sancta  Sanctorum, 
quia  ibi  erant  Cherubim  et  propitiatorium, 
et  arca  Testamenti  etc.  »  et  hoc  idem  ex 
aliis  Scripturis  patet.  Josue  III,  I.  Reg.  VI, 
II.  Reg.  VI,  Ilebr.  IX,  nam  Josue  III.  ju¬ 
bentur  in  itinere  numquam  accedere  prope 
arcam  ad  spatium  duorum  millium  cubito¬ 
rum.  I.  Regum  VI.  Bethsamitoe  quia  arcam 
viderunt  sine  debita  reverentia,  occisi  sunt, 
a  Deo  ad  50000  hominum.  II.  Reg.  VI.  Oza 
similiter  interfectus  a  Domino  est,  cum  ar¬ 
cam  tetigisset,  quod  ei  non  licebat,  sed  solis 
Sacerdotibus.  Deniquo  propter  honorem 
arese  nemo  poterat  ingredi  sancta  Sancto¬ 
rum, ubi  illa  erat, nisi  summus  Pontifex  semel 
in  anno,  ut  Paulus  docet,  Ilebr.  IX.  At  certe 
arca  creatura  erat,  et  iste  honor  illi  exhibi¬ 
tus  non  ex  urbanitate,  sed  ex  religione  ali¬ 
qua  procedebat. 

Ad  illud  :  Quoniam  sanctum  est ;  fateor  non 
male  verti  :  Quoniam  sanctus  est ;  ut  LXX,  et 
Hieronymus  verterunt.  Sed  hoc  nihil  ad 
rem.  Nam  sive  dicatur  scabellum  adoran¬ 
dum,  quia  sanctum  est,  sive  quia  est  Dei 
sancti,  semper  affertur  causa  religiosrc  ado¬ 
rationis. 

Secundo,  probatur  ex  adoratione  exhibita 
Angelis  ab  hominibus  piis  et  prudentibus. 
Nam.  Gen.  XVIII.  Abraham"pronus  in  terram 
adoravit  Angelum.  Et  similiter  fecit  Loth, 
Gen.  XIX.  Sed  quia  posset  responderi,  tam 
Abrahamum,  quam  Loth  non  cognovisse 
Angelos,  sed  homines  putasse  initio,  cum 
eos  adoraverunt,  et  civiliter  tantum  ado- 


(1)  Psal.  XCVIII,  5  et  1 ;  I.  Paralip.  XXVIII,  2;  Psal.  CXXXI.  7  et  seq. :  II.  Reg.  VI,  2. 

rasse,  proferamus  loca  clariora.  Num  XXII. 
Aperuit  Dominus  oculos  Dalaam ,  et  vidit  An¬ 
gelum  stantem  in  via  evaginato  gladio ,  adora- 
vitque  eum  pronus  in  terram  (1).  Hic  certe  non 
prius  adoravit,  quam  Angelum  agnovit.  An¬ 
gelis  autem  ridiculum  est  dicere,  deberi  ci¬ 
vilem  honorem.  Item  Josue  Y.  cum  vidisset 
Josue  virum  stantem  evaginato  gladio, dixit : 
Noster  es, an  adversariorum  ?  Ille,  Nequaquam , 
inquit,  sed  Princeps  sum  exercitus  Domini. 
Continuo  cecidit  Josue  pronus  in  terram,  et 
adoravit  (2)  Hinc  aperte  videmus  adoratio¬ 
nem  illam  mediam,  quam  quaerimus ;  nam 
quod  Josue  non  putaverit  illum,  quem  ado¬ 
rabat,  esse  Deum,  patet,  quia  Angelus  dixe¬ 
rat,  se  esse  Dei  ministrum.  Quod  etiam  non 
adoraverit  civiliter,  sed  religiose,  patet, quia 
non  prius  adoravit,  quam  intellexit  esse  An¬ 
gelum  Dei  legatum.  Quod  denique  non  male 
fecerit  adorando,  patet,  quia  Angelus  non 
solum  non  prohibuit  eum  ab  adoratione, 
sed  etiam  jussit  adhuc  majorem  honorem 
sibi  exhiberi,  dicens  :  Solve  calceamenta  pe¬ 
dum  tuorum;  locus  enim  in  quo  stas,  sanctus 
est.  Non  erat  autem  sanctus  locus  ille,  nisi 
ob  Angeli  praesentiam  ;  non  enim  erat  tunc 
Josue  in  loco  sacro,  sed  in  campestribus 
Hiericho. 

Tertio,  probatur  ex  adoratione  Sanctorum 
in  Scripturis,  I.  lteg.  XXV11I.  Saul  adorat 
animam  Samuelis  sibi  apparentem.  Certum 
autem  est,  non  convenire  civilem  honorem 
ftnimabus  defunctorum.  Neque  dici  potest, 
in  hoc  errasse  Saulem,  quandoquidem  nec 
ipse  Samuel,  nec  Scriptura  Saulem  repre¬ 
hendit.  Item  III.  Reg.  XVIII.  Abdias  vir 
sanctus  adorat  Eliam  pronus  in  terram  : 
neque  possumus  dicere  hunc  civilem  cultum 
fuisse.  Nam  quantum  ad  humanam  excel¬ 
lentiam,  major  erat  Abdias,  quam  Elias  ; 
iste  enim  privatus  homo  erat,  ille  autem 
unus  ex  Principibus  .regni.  Adoravit  ergo 
eum  ut  Prophetam,  ac  Dei  hominem  singu¬ 
lari  sanctitate  excellentem.  Item  IV.  Reg.  11. 
filii  Prophetarum  cum  audissent  spiritum 
Elise  requievisse  super  Eliseum,  acceden¬ 
tes  adoraverunt  eum  proni  in  terram. 

Denique  Dan.  II.  Nabuchodonosor  adorat 
Danielem.  Quis  autem  diceret,  aut  crederet 
a  Rege  summo  adoratum  civiliter  unum  ex 
captivis,  qualis  erat  Daniel?  Adoravit  ergo 
eum  religiose,  ut  hominem  Deo  plenum, 
neque  per  errorem  adoravit,  Deum  illum 


existimans,  nam  adorans  ait  :  Vere  Deus 
vester  Detis  Deorum  est,  et  Dominus  Regum, 
et  revelans  mi/steria,  quoniam  tu  potuisti  ape¬ 
rire  hoc  Sacramentum  (3).  Quod  etiam  fecisse 
Alexandrum  Regem  Pontifici  Jaddo,  scribit 
Josephus  lib.  XI.  cap.  8.  antiquitatum. 

Neque  obstat,  quod  Nabuchodonosor  Da- 
nieli  jussit  offerri  sacrificium  ;  num  non  lo¬ 
quitur  Scriptura  de  sacrificio,  quod  soli  de¬ 
betur  Deo.  Sacrificium  enim  Deo  proprium 
est  immolatio  animalium,  quod  'vocat  He¬ 
braice  roi  de  quo  d icitur Exod. XXII :  Immo¬ 
lans  Diis,  eradicabitur,  praeterquam  Domino 
soli  (4).  Ibi  enim  est  Hebraice  rDM.  Nabu¬ 
chodonosor  autem  obtulit  Danieli  non  risi, 
sed  nnoD  et  ^mroa,  hoc  est,  munera  ;  et 
odores,  quorum  utrumque  tam  Deo,  quam 
homini  offerri  solet.  Nam  I.  Reg.  X.  ubi  le¬ 
gimus  quosdam  ex  Israelitis  non  voluisse 
agnoscere  Saulem  Regem,  nec  ei  munera 
attulisse,  pro  munere  est  nnJD.  Porro  suaves 
odores  nos  etiam  in  ipsa  Ecclesia  offerimus 
imaginibus  et  reliquiis,  cum  tamen  assera¬ 
mus,  sacrificium  non  deberi  nisi  soli  Deo. 
Imo  Dionysius  cap.  3.  part.  2.  Eccles. 
Ilierarch.  dicit,  Pontificem  in  sacris  myste¬ 
riis,  ubi  adoleri  coepit  incensum,  primum 
suffire  aram,  deinde  totius  Ecclesiae  ambi¬ 
tum,  quod  etiam  nunc  fieri  videmus.  Si  hoc 
non  placet,  dicamus  cum  Hieronymo  et 
Theodoreto  ,  Nabuchodonosor  sacrificium 
obtulisse  Danieli,  id  est,  Deo  Danielis. 

Argumentum  quartum  sumitur  ex  confes¬ 
sione  Patrum,  qui  a  temporibus  Apostolo¬ 
rum,  usque  ad  nostra  tempora  floruerunt. 
Justinus  in  II.  Apolog.  pag.  2.  Ioquens  no¬ 
mine  omnium  Christianorum,  et  fidem  totius 
Ecclesim  explicans  :  «  Sed,  inquit,  et  illum 
(Deum  Patrem)  et  ejus  Filium  qui  venit, 
nosque  haec  docuit,  et  aliorum  sequentium, 
similiumque  bonorum  Angelorum  exercitum, 
et  spiritum  propheticum  colimus,  atque 
adoramus,  verboque  et  re  seu  veritate  vene¬ 
ramur,  idque  omnibus  qui  discere  volunt, 
ut  docti  institutique  sumus,  copiose  tradi¬ 
mus.  » 

Origenes  hom.  3.  in  diversos  :  «  Horum, 
inquit,  memoria  semper,  ut  dignum  est,  in 
Ecclesia  celebratur.  » 

Eusebius  lib.  XIII.  praepar.  Evang.  cap. 
7  :  «  Nos,  inquit,  quotidie  id  factitamus  ; 
nam  verae  pietatis  milites,  ut  Dei  amicissimos 
honoramus.  »  Idem  Eusebius  lib.  IY.  hist. 


(1)  Num.  XXII.  31.  —  (2)  Jos.  V.  13.  14  et  16.  —  (3)  Dan.  II,  47.  —  (4)  Exod.  XXII,  20. 

cap.  15.  refert  ex  epistola  Ecclesiae  Smyr- 
nensium  de  martyrio  S.  Polycarpi,  quod 
cum  Gentiles  metuerent,  ne  Christiani,  re¬ 
licto  Christo,  Polycarpum  adorarent,  vete¬ 
res  illi  Christiani  dicebant,  se  non  posse 
ullo  modo  Martyres  pro  Christo  colere,  sed 
tamen  cos  diligere  et  venerari,  quod  fidem 
integre  Magistro  et  Domino  servaverint. 

Athanasius  in  lib.  de  virginitate,  circa 
finem  :  «  Si  homo  justus  aedes  tuas,  inquit, 
intraverit,  cum  timore  et  Cremore  occurrens 
illi,  adorabis  humi  ad  pedes  illius.  >r  At  ut 
ostendat  se  loqui  de  religiosa  adoratione  : 
«  Non  enim,  inquit,  eum,  sed  Deum  adora¬ 
bis,  qui  illum  mittit,  Dominus  enim  ait,  qui 
.recipit  justum,  me  recipit.  »  Ubi  nota,  ado¬ 
rari  Deum  injustis,  non  quod  adoratio  non 
terminetur  ad  hominem  justum,  sed  quia 
ratio,  cur  justus  adoretur,  est  Deus.  Quemad¬ 
modum  qui  recipit  justum  hospitio,  eique 
eleemosynam  facit,  Christum  recipere,  et 
Christo  eleemosynam  facere  dicitur,  quia  fit 
propter  Christum,  et  Christus  ita  accipit,  ac 
si  fieret  sibi. 

Basilius  oratione  in  sanctum  Mamantem  : 
«  Ecclesia,  inquit,  per  hoc,  quod  cos  hono¬ 
rat,  qui  praecesserunt,  praesentes  impellit.  » 
Et  orat,  in  quadraginta  Martyres  :  «  Honor, 
inquit,  quem  bonis  conservis  exhibemus, 
benevolentiae  erga  communem  dominum 
significationem  de  se  praebet.  » 

Gregorius  Nazianzenus  oratione  in  Ma- 
chabaeos,  initio  conqueritur,  quod  sanctos 
Machabaeos  non  omnes  ubique  colant,  sicut 
martyrium  ipsorum  meretur.  Et  orat.  1.  in 
Julianum,  non  procul  ab  initio,  loquens  de 
quodam  honore,  impenso  a  Juliano  Apostata 
cuidam  Martyri,  quem  Martyr  ille  mirabili 
signo  recusavit  :  «  0  insignem,  inquit,  Mar¬ 
tyrum  inter  se  Charitatem,  honorem  illius, 
qui  multos  Martyres  contemptui  habiturus 
erat,  recusarunt.  »  Et  paulo  ante  dixerat, 
honorem  Martyrum  esse  perspicuam  notam 
amoris  in  Christum. 

Gregorius  Nyssenus  oratione  in  Theodo¬ 
rum  Martyrem,  ubi  multa  dixit  de  cultu, 
qui  sanctis  Martyribus  ab  Ecclesia  exhibetur, 
ait  :  «  Cui  Regum  talis  honor  habetur?  Quis 
ex  iis,  qui  supra  modum  inter  homines  ex¬ 
cellere  visi  sunt,  tali  memoria  celebratur  ? 
Quis  Imperatorum  adeo  decantatus,  et  fama 
celebratus  est,  ut  hic  miles  pauper,  modo 
conscriptus  Tyro,  quem  Paulus  armavit, 
quem  Angeli  unxerunt,  quem  Christus  co¬ 
ronavit?  » 


Epiphanius  haeres.  79.  ubi  refellit  eorum 
errorem,  qui  Mari®  tamquam  De®  sacrifi¬ 
cium  offerebant,  metuens,  ne  ista  occasione 
nullus  honor  B.  Mari®  deferretur,  ut  nunc 
h®retici  faciunt,  s®pissime  repetit  illa  verba : 
«  Sit  in  honore  Maria,  Dominus  adoretur.  » 
Joannes  Chrysostomus  homil.  de  sanctis 
Juventino  et  Maximo  :  «  Non  aliter  priscos, 
inquit,  aliter  recentiores  colitis  Sanctos,  sed 
eadem  alacritate  omnes.  »  Et  infra  :  «  Et 
Martyres,-  inquit,  quos  hodie  colimus,  ade¬ 
rant.  »  Et  infra  :  «  Idcirco  s®pe  eosin  visa¬ 
mus,  tumulos  adoremus  etc.  » 

Cyrillus  Alexandrinus  lib.  VI.  in  Julia¬ 
num,  ultra  medium  :  «  Nos,  inquit,  non 
Deos  factos  esse  diximus  sanctos  Martyres, 
sed  omni  honore  dignari  consuevimus.  » 
Theodoretus  lib.  VIII  ad  Gr®cos  :  «Suos, 
inquit,  mortuos  Dominus  Deus  noster  in 
templa  pro  Diis  vestris  induxit,  ac  illos  qui¬ 
dem  cassos  gloria;  vanosque  reddidit,  suis 
autem  Martyribus  honorem  illorum  dedit, 
etc.  »  Ubi  notandum  est,  honorem  Deorum 
traditum  Martyribus;  quia  ubi  colebantur 
Dii,  nunc  coluntur  Martyres,  non  autem 
quod  eodem  modo  colantur.  Subdit  enim 
Theodoretus  :  «  Atqui  nos,  o  Gr®ci  homi¬ 
nes,  nec  hostias  Martyribus,  nec  libamina 
ulla  deferimus,  sed  ut  sanctos  homines,  Dei¬ 
que  amicissimos  honoramus.  » 

Denique  Joannes  Damascenus  de  fide  Or¬ 
thodoxa,  lib.  IV,  cap.  16.  :  «  Honorare,  in¬ 
quit,  decet  Sanctos,  ut  amicos  Christi,  ut  fi¬ 
lios  et  hmredes  Dei  etc.  » 

Ex  Latinis  Tertullianus  de  corona  militis, 
meminit  celebrationis  festorum  in  natalitiis 
Martyrum. 

Cyprianus  lib.  IV,  epist.  5. :  «Martyrum, 
inquit,  passiones,  et  dies  anniversaria  com¬ 
memoratione  celebramus.  » 

Ambrosius  serm.  6.  in  fine  :  «  Quisquis 
honorat  Martyres,  honorat  et  Christum,  et 
qui  spernit  sanctos,  spernit  et  Dominum.  » 
Maximus  serm.  de  natali  sanctorum  Octa¬ 
vii  ,  Adventoris  et  Solutoris  Martyrum  : 
«  Cuncti,  inquit,  Martyres  devotissime  per¬ 
colendi  sunt,  sed  specialiter  ii  venerandi, 
quorum  reliquias  possidemus.  » 

Prudentius  de  S.  Hyppolito  : 

Hic  corruptelis,  animique  et  corporis  aeger 
Oravi  quoties  stratus,  opem  merui. 

Nota  illud  : 

Oravi  stratus 

Paulinus  natali  primo  S.  Felicis  : 

Roma  Petro  Pauloque  potens  rarescere  gaudet, 
Hujus  honore  Dei  etc. 

Ei,  natali  octava  : 

Cujus  honore  Deus  gaudet, quia  Martyr  honorem 
Contempsit  proprium. 

Hieronymus  in  epist.  ad  Riparium  :  «Ho¬ 
noramus,  inquit,  servos,  ut  honor  servorum 
redundet  ad  Dominum.  »  Et  in  vita  Paulae  : 
e  Vale,  o  Paula,  et  cultorem  tuum  orationi¬ 
bus  juva.  »  Et  ibidem  dicit,  Paulam  cum  in¬ 
viseret  sanctos  Eremitas,  singulis  ad  pedes 
provolutam,  ita  eos  venerari  solitam,  ac  si 
in  singulis  Christum  adoraret.  Ubi  certe  non 
agitur  de  cultu  civili;  non  enim  femina  no¬ 
bilissima  rusticanos  civiliter  honorasset  tanta 
subjectionis  significatione. 

Augustinus  serm.  I.  de  Sanctis  Petro  et 
Paulo  :  «  Beatissimum  Petrum  piscatorem 
modo  genibus  provolutis  adorat  Gentium 
multitudo.  »  Et  epist.  44.  :  «  Ostendatur 
mihi  Romse  in  tanto  honore  templum  Ro¬ 
muli, in  quanto  ibi  ostendo  memoriam  Petri. 
In  Petro  quis  honoratur,  nisi  ille  defunctus 
pro  nobis?  »  Idem  lib.  XX  contra  Faustum, 
cap.  21.  objicienti  Fausto,  quod  Christiani 
idola  vertissent  in  Martyres,  respondit  a 
Christianis  coli  Martyres,  sed  non  latria.  Et 
in  Psal.  XCVI  objicientibus  Ethnicis,  quod 
Christiani  colerent  Angelos,  respondit  simi¬ 
liter,  et  addit  :  «  Utinam  et  vos  illos  colere 
velletis  ;  facile  enim  ab  ipsis  disceretis,  non 
illos  colere,  id  est,  non  colere  ut  Deos,  sed 
ut  Sanctos.  » 

Gregorius  lib.  III  Dialog.  cap.  24.  dicit, 
B.  Petrum  apparuisse  cuidamTheodoro  lam¬ 
padas  instruenti  in  Ecclesia  ipso  B.  Petro 
dicata,  ut  ostenderet  probare  venerationem, 
quam  servientes  sibi  exhibent. 

Bernardus  serm.  in  illud  :  Signum  mag¬ 
num  etc.  «  Amplectamur  Mariae  vestigia,  et 
devotissima  supplicatione  beatis  illius  pedi¬ 
bus  provolvamur.  »  Et  serm.  sequenti,  qui 
est  de  aquaeductu  :  «  Totis,  inquit,  medul¬ 
lis  cordium,  totis  praecordiorum  affectibus, 
et  votis  omnibus  Mariam  veneremur,  quia 
sic  est  voluntas  ejus,  qui  totum  nos  habere 
voluit  per  Mariam.  » 


Argumentum  quintum  sumi  potest  ex  in¬ 
vocatione,  templis,  festis,  votis,  peregrina¬ 
tionibus,  imaginibus  et  aliis,  de  quibus  pos¬ 
tea  :  cum  haec  omnia  ad  cultum  Sanctorum 
non  dubium  sit  pertinere. 

Argumentum  sextum  ex  eo,  quod  semper 
Ethnici,  Judaei,  Hajretici  accusaverunt  Chris¬ 
tianos  idololatria},  propter  cultum  Sancto¬ 
rum,  quod  certe  non  fecissent,  nisi  vidissent 
a  Christianis  Sanctos  passim  religiose  coli. 
De  Ethnicis  testatur  Eusebius,  lib. VIII,  cap. 
6.  hist.  De  Judaeis  idem  Euseb.  lib.  IV,  cap. 
15.  De  Juliano  Apostata  Cyrillus  lib.  VI  et  X 
in  Julian.  De  Manichaeis  Augustin.  lib.  XX, 
cap.  21.  contra  Faustum;  de  Porphyrio, Vi- 
gilantio,  et  Eunomio  Hieronymus  lib. contra 
Vigilantium. 

Argumentum  septimum  ex  ratione  ;  nam 
si  honor  civilis  debetur  civili  virtuti,  sapien¬ 
tiae,  potentiae,  et  nobilitati  :  Ergo  honor 
pl usquam  civilis  debetur  supernaturali  vir¬ 
tuti  ,  sapientiae,  potestati,  nobilitati  :  sed 
Sancti  quoad  virtutes  supernaturales,  excel¬ 
lunt  omnino,  cum  ferveant  divina  charitate, 
et  peccare  non  possint  :  nihil  enim  inquina¬ 
tum  intrare  potest  in  regnum  coelorum,  Apo- 
cal.  XXI.  Quoad  sapientiam,  vident  ipsam 
sapientiam  increatam,  et  in  ea  cognoscunt 
rerum  omnium  causas,  juxta  illud,  Matt.V  : 
Beati  mundo  corde,  quoniam  ipsi  Deum  vide¬ 
bunt.  Quoad  potestatem,  sunt  Reges  coelo¬ 
rum,  et  participes  ipsius  throni  divini,  ut  di¬ 
citur  in  Apoc.  cap.  IU  :  Qui  vicerit,  dabo  ei 
sedere  mecum  in  throno  meo.  Et  Luc.  XX  : 
Ego  dispono  vobis,  sicut  disposuit  mihi  Pater 
meus  regnum.  Quoad  nobilitatem,  sunt  filii 
Dei,  reipsa  jam  adoptione  confirmata  per 
gloriam.  Igitur  merito  jureque  optimo  reli¬ 
gioso  cultu  prosequendi  sunt. 

Denique,  Deus  Sanctis  honorem  et  glo¬ 
riam  promisit,  I.  Reg.  II  :  Qui  honorificave- 
7'it  me,  glorificabo  eum.  Joan.  XII  :  Si  quis 
mihi  ministraverit ,  honorificabit  eum  Pater 
meus.  Et  Rom.  II  :  Gloria  et  honor  omni  ope¬ 
ranti  bonum  :  (2)  ergo  debetur  eis  honor ;  et 
certe  non  ab  aliis,  quam  a  nobis,  qui  illis  in¬ 
feriores  sumus.  Non  convenit  autem  mor¬ 
tuis  honor  civilis,  ergo  religiosus  illis  de¬ 
betur. 


(1)  Matth.  V,  8;  Apoc,  III,  21 ;  Luc.  XXII,  29.  —  (2)  I.  Reg.  II,  30;  Joan.  XII,  26;  Rom.  II,  10. 

LIBER  I. 


CAPUT  XIV. 

Solvuntur  argumenta  initio  proposita. 

Nunc  adversariorum  argumenta  breviter 
dissolvamus.  Ad  primum.  Si  Calvinus  per 
cultum  religionis  intelligit  cultum  latriae,  fa¬ 
temur  Sanctos  non  debere  coli  cultu  reli¬ 
gionis.  Sed  negamus,  praeter  cultum  latriae 
nullum  esse  alium  cultum,  nisi  civilem,  jam 
enim  ostendimus  quemdam  tertium  cul¬ 
tum,  qui  etiam  dicitur  religionis,  licet  se¬ 
cundario. 

Ad  secundum,  admitto  duliae  cultum  de¬ 
beri  Sanctis,  et  nego  id  esse  absurdum.  Ad 
primam  probationem  respondeo,  colei’e  sine 
latria  non  esse  colere  sine  cultu,  sed  colere 
sine  tali  cultu.  Nam  etiam  B.  Augustinus, 
qui  tamen  non  erat  ineptus,  lib.  XX  contra 
Faustum,  cap.  21.  dicit,  Sanctos  coli,  et  non 
latria. 

Ad  secundam  probationem  dico,  duliam 
non  esse  plus  quamlatriam.  Nam  secundum 
profanos  auctores  idem  significant  :  secun¬ 
dum  autem  Scripturae  et  Ecclesiae  usum  longe 
major  est  latria,  quam  dulia  :  latria  enim 
non  est  quilibet  cultus,  sed  cultus  summae 
servitutis  :  dulia  est  cultus  cujuslibet  servi¬ 
tutis. 

Dices  :  At  non  sumus  servi  Sanctorum, 
sed  conservi,  ergo  dulia  sanctis  non  conve¬ 
nit.  Aliqui  respondent  :  cultum  Sanctorum 
non  vocari  duliam,  id  est,  servitutem,  quia 
exhibetur  eis  a  servis ;  sed  quia  exhibetur 
ipsis,  qui  servi  Dei  sunt.  Sed  isti  timuenmt, 
ubi  non  erat  timor. 

Dicendum  igitur,  duliam  significare  quam¬ 
libet  servitutem,  tam  perfectam,  quam  im¬ 
perfectam.  Est  autem  perfecta  servitus  eo¬ 
rum,  qui  id,  quod  sunt,  alterius  sunt;  et 
operantur  moti  ab  alio,  tam  efficienter,  quam 
finaliter,  id  est,  operantur  propter  Domi¬ 
num,  et  ab  ipso  Domino  moti. tamquam  ins¬ 
trumenta  ad  operandum,  ut  Aristot.  docet, 
lib.  I.  Polit,  cap.  3.  Imperfecta  servitus  est 
eorum,  qui  aliquid  horum  habent,  non  ta¬ 
men  omnia,  id  est,  qui  moventur-ab  alio  ali¬ 
quo  modo.  Unde  infans  dicitur  nihil  differre 
a  servo,  licet  sit  dominus,  Galat.  IV,  quia 


movetur  ab  alio  effective  :  et  contra,  is  qui 
regit,  dicitur  servus  eorum  quos  regit,  II. 
Cor.  IV  :  Nos  autem  servos  vestros  per  Je- 
sum( I);  quia  movetur  ab  alio  finaliter.  Nos 
ergo  etiamsi  non  sumus  servi  Sanctorum 
perfecte,  sumus  tamen  imperfecte,  quatenus 
illi  nos  movent  et  juvant  ad  bene  operan¬ 
dum  exemplo  suo,’ et  intercessione  apud 
Deum.  Hinc  B.  Paulinus  natal.  I,  2  et  3.  S. 
Felicis,  passim  vocat  se  famulum  et  servum 
S.  Felicis;  et  B.  Gregorius  lib.  II  Dialog.  c. 
24.  non  timuit  dicere  B.  Petro,  grata  esse 
servientium  sibi  obsequia. 

Ad  confirmationem  ex  Valla  et  Beza,  fa¬ 
teor  secundum  usum  profanorum  scripto¬ 
rum  idem  esse  duliam  et  latriam,  tamen  se¬ 
cundum  usum  Scripturae,  latria  fere  num- 
quam  accipitur  pro  cultu,  qui  exhibetur 
creaturas  :  secundum  usum  autem  Ecclesias, 
numquam  omnino.  Et  sicut  licuit  antiquae 
Ecclesiae  contra  veteres  haereticos  nova  vo¬ 
cabula  invenire,  ut  ogoouo-tos  etc.cur  non  li¬ 
cuit  etiam  Ecclesias  posteriori  contra  haere¬ 
ticos  posteriores  nova  aliqua  vocabula  in¬ 
venire,  aut  certe  iisdem  in  alia  significatione 
uti  ? 

Ad  illud  Augustini  de  dulia  et  latria  re¬ 
spectu  Dei,  Respondeo  :  eum  locum  esse  pro 
nobis;  nam  ex  eo,  quod  Augustinus  ait,  la¬ 
triam  dari  Deo,  ut  Deus  est,  duliam  eidem, 
ut  Dominus  est :  colligitur  latriam  non  posse 
communicari  creaturae,  quia  unus  tantum 
est  Deus  :  at  duliam  posse  communicari, 
quia  multi  sunt  vere  et  proprie  Domini. 
Quamquam  interim  fatemur,  duliam,  qua 
colitur  Deus,  esse  dpliam  per  excellentiam, 
et  specie  distingui  ab  ea,  qua  coluntur 
Sancti. 

Ad  tertium  argumentum;  ad  primum  lo¬ 
cum,  Deuteron.  VI.  dico,  eum  locum  debere 
sic  intelligi  ;  Dominum  Deum  tuum  adorabis , 
et  illi  soli  seniies  (2) ;  ea  servitute,  quae  Deo 
soli  convenit.  Nam  in  Graeco  est 
Unde  Augustin.  quaest.  61.  in  Genes,  anno¬ 
tavit  :  ideo  non  esse  dictum,  solum  Deum 
adorabis,  et  illi  soli  servies;  sed  :  Deum  ado¬ 
rabis,  et  illi  soli  servies,  quia  adoratio  conve¬ 
nit  etiam  creaturis,  non  autem  servitus  la¬ 
triae,  qua:  hic  nominatur.  Sed  praeterea 
quamvis  esset  scriptum,  illi  soli  Soukuo-etj, 
eodem  modo  exponi  deberet;  nimirum,  illi 
soli  servies  certo  quodam  genere  servitutis, 
non  autem  absolute,  illi  soli  servies.  Siqui- 


(1)  II.  Cor.  IV,  5.  -  (2)  Deut.  VI,  13. 

dem  in  textu  Hebraico  est  Tiiyn ;  et  tamen 
invenimus,  non  obstante  hoc  prrecepto,  dic¬ 
tum  Jacobo  ab  Isaac,  Genes.  XXVII  :  Ser¬ 
viant  tibi  populi ,  et  adorent  te  filii  matris  tuce 
(1);  ubi  sunt  illa  verba,  Tajt  et  'nVnnton. 
Praeterea  sicut  hic  legimus  :  Illi  soli  servies, 
ita  legimus  I.  Timoth.  VI  :  Qui  solus  habet 
immortalitatem  (2),  et  tamen  scimus,  Angelos 
et  animas  esse  etiam  immortales  suo  quodam 
modo. 

Ad  illud  I.  Timoth.  I  :  Soli  Deo  honor  et 
gloria;  respondeo,  similiter  intelligendum 
de  certo  honore  et  gloria ;  Nam  Rom.  II.  le¬ 
go  :  Gloria  et  honor  omni  operanti  bonum. 
Denique  arctius  dictum  est  Isai.  XLIV  :  Ego 
primus ,  et  ego  novissimus,  et  absque  me  non  est 
Deus ;  et  tamen  legimus  in  Psalm.  LXXXI  ! 
Ego  dixi,  Dii  estis  (3) ;  nec  tamen  illud  pri¬ 
mum  est  falsum,  sed  sano  modo  intelligen¬ 
dum  est. 

Ad  illud  Matth.  IV  dico,  Diabolum  postu¬ 
lasse  a  Christo  npor/.wwan,  in  signum  latriee, 
et  proinde  postulasse  latriam;  ac  propterea 
a  Domino  illi  fuisse  responsum  :  Dominum 
Deum  tuum  adorabis,  et  illi  soli  servies. 

Ad  illud  Galat.  IV  :  Iis,  qui  natura  non  sunt 
Dii,  (i)  iSo-Aebjars ,  respondeo,  verbum  Sov- 
Xs-jetv  esse  commune  servituti  Dei  et  creatu¬ 
rarum,  et  proinde  exponi  debere  pro  loci 
exigentia.  Hic  autem  sumitur  pro  cultu  so¬ 
lius  Dei ;  id  enim  circumstantiae  loci  neces¬ 
sario  postulant. 

Ad  quartum  argumentum;  ad  primum 
exemplum  dico,  Aman  voluisse  adorari  ut 
Deum;  id  enim  ex  verbis  Mardochsei  colli¬ 
gitur. 

Ad  secundum  de  Cornelio  dico, cumS. Hie¬ 
ronymo  lib.  contra  Vigilantium,  Cornelium 
aliquid  divinum  in  Petro  inesse  putavisse, 
et  ideo  jure  correctum  :  vel  cum  Chrysosto- 
mo  in  hunc  locum  Actorum,  Cornelium" pie 
Petrum  veneratum,  sed  Petrum  ex  modes¬ 
tia  cum  honorem,  qui  alioqui  sibi  debeba¬ 
tur,  recusasse. 

Ad  tertium,  quid  mirum,  si  Paulus  noluit 
sibi  sacrificari  ?  Id  enim  supra  diximus,  esse 
actum  externum,  soli  Deo  debitum. 

Ad  quartum  dico,  esse  pro  nobis;  nam  vel 
Joannes  putavit  eum,  qui  sibi  apparuerat, 
esse  Deum,  aut  Angelum  :  si  Deum  merito 
reprehensus  est :  si  Angelum,  et  tamen  ado¬ 
ravit,  cur  nos  reprehendimur,  qui  facimus 


quod  Joannes  fecit?  num  melius  Joanne  no¬ 
runt  Calvinistse,  sintne  Angeli  adorandi? 

At  cur, inquiunt,  reprehensus  est?  Primo, 
quia  forte  Angelus  sic  apparuit,  ut  potuerit 
existimari  Christus.  Dixerat  enim  cap.  I  : 
Ego  sum  primus ,  et  novissimus,  et  fui  mortuus, 
et  ecce  sum  vivens  etc.  Itaque  poterat  existi¬ 
mari  Christus,  cujus  personam  gerebat,  nisi 
ipse  explicuisset,  se  non  esse  Christum,  et 
ideo  corrigendus  fuit  adorator  non  propter 
errorem  adorationis,  sed  propter  errorem 
personae.  Ita  respondet  Augustin.  quajst.Gl. 
in  Genes. 

Secundo  dico,  Joannem  recte  voluisse 
Angelo  cultum  debitum  exhibere ;  sicut  me¬ 
minerat  fecisse  Abrabam,  et  Loth,  atque 
alios  majores  suos  :  tamen  Angelum  prohi¬ 
buisse  ob  reverentiam  humanitatis  Christi. 
Nam  ante  Christi  adventum  Angeli  se  ab  ho¬ 
minibus  adorari  patiebantur :  at  posteaquam 
Deus  homo  factus  est,  et  omnes  Angeli  ho¬ 
minem  in  Christo  adorare  coeperunt,  nolue¬ 
runt  ipsi  ab  hominibus  adorari,  et  praecipue 
ab  Apostolis,  aliisque  summis  viris.  Ita  Re¬ 
da,  Anselm.  Richard.  et  Rupertu.s  in  cap. 
XIX  Apocal.  et  scholia  Graeca  in  cap.  XXII 
et  ante  hos  auctores  S.  Gregor,  lib.  XXVII 
moral.  cap.  H.  et  homil.  8.  in  Evang.  Nec 
tamen  sequitur,  nos  male  facere,  si  Angelos 
adoremus ;  nam  et  nos  recte  illos  adoramus, 
et  ipsi  recte  adorari  recusant.  Itaque  Joan¬ 
nes  ipse  cum  cap.  XIX  semel  audivisset  : 
Vide  ne  feceris  etc.  tamen  cap.  XXII  iterum 
voluit  eumdem  Angelum  adorare  ;  intellige- 
bat  enim,  et  se  recte  facere  adorando,  et 
Angelum  recte  facere  recusando,  nec  enim 
suspicari  licet  Joannem  aut  obliviosum,  aut 
indocilem  fuisse. 

Ad  ultimum  ex  Patribus,  dico,  eos  loqui 
contra  errores  Gentilium,  qui  ex  hominibus 
sceleratis  veros  Deos  faciebant,  eisque  sacri¬ 
ficia  offerebant.  Nam  quod  alioqui  sancti 
Angeli  et  homines  debito  cultu  prosequendi 
sint,  sexcentis  in  locis  iidem  Patres  affir¬ 
mant,  quorum  locorum  jam  aliqua  supra  re¬ 
tulimus. 


(1)  Gen.  XXVII,  29.  —  (2)  I.  Tim.  IV,  1G.  -  (3)  I.  Tini.  I.  17;  Rom.  XI,  10:  Isai.  XLIV,  6;  Psal. 
LXXXI,  6.  —  (4)  Galat.  IV.  8. 

CAPUT  XV. 

Proponitur  controversia  de  invocatione 
Sanctorum. 

Demonstravimus  Sanctos  esse  colendos  : 
sed  quia  peculiaris  difficultas  est  de  cultu 
invocationis,  idcirco  nunc  recto  ordine  se¬ 
quitur,  ut  tractemus  de  invocatione  Sancto¬ 
rum. 

Duo  sunt  de  hac  quaestione  errores  extre¬ 
mi,  veritas  est  in  medio,  ut  fere  sero  per  esse 
solet.  Primus  error  est,  posse  ac  debere 
S.  Mariam,  quae  praecipua  Sanctorum  est, 
invocari,  non  secus  ac  Deus  invocatur.  Ita 
olim  quidam,  quos  Epiphanius  refert  et  re¬ 
fellit,  haeresi  78.  in  fine,  et  haeresi  79.  per 
totum.  Alter  est  error,  nullum  Sanctorum 
post  mortem  debere  invocari  ullo  modo, 
quia  vel  non  possunt  orare  mortui  pro  vi¬ 
ventibus  ;  vel  si  possunt,  non  nisi  in  genere 
orant,  quia  non  possunt  cognoscere  nostras 
preces,  quas  ad  illos  fundimus.  Hic  error 
multorum  est. 

Primus  omnium  videtur  fuisse  "Vigilantius, 
qui  in  hunc  lapidem  offendit.  Nam  quod  Al- 
phonsus  de  Gastro  in  libro  de  haeresibus, 
verbo,  Sancti,  tribuit  hunc  errorem  Eusta- 
thio,  qui  ante  Vigilantium  vixit,  non  facile 
probari  potest.  Siquidem  Eustathius  Basili¬ 
cas  Martyrum  contemnebat,  et  forte  reli¬ 
quias  etiam  :  at  de  invocatione  nihil  docuit. 
Vide  Socratem  lib.  II.  cap.  33.  et  Concilium 
Gaugrense.  Igitur  Vigilantius,  ut  est  in  lib. 
S.  Hieronymi  contra  Vigilantium,  docebat, 
post  mortem  nullius  pro  altero  exaudiri  ora¬ 
tionem,  et  ideo  Sanctos  mortuos  non  orare 
pro  viventibus,  ex  quo  sequitur,  frustra  eos 
invocari. 

Deinde  invocationem  Sanctorum  apertius 
et  fortius  oppugnarunt  tempore  B.  Bernardi 
Henriciani,  seu  Petrobrusiani,  et  Apostolici, 
ut  refert  ipse  S.  Bernardus  scrm.  66.  in 
Cantica,  et  auctor  vitee  S.  Bernardi  lib.  III. 
cap.  3.  Idem  paulo  post  docuerunt  Walden- 
ses,  ut  auctor  est  B.  Antoninus  IV.  par  tit. 
XI.  c.  7.  §.  2.  Idem  postea  quidam  nomine 
Cathari,  ut  auctor  est  Turrecrcmata,  lib.  IV. 
par.  2.  cap.  33.  summa:  de  Ecclesia.  Idem 
postea  Joan.  Wiclef.  ut  scribit  Thomas  Wal- 
densis  tom.  IIJ.  tit.  XII.  c.  108.  et  seq.  Nec 


e 

non  Thaboritee,  qui  de  familia  sunt  Joannis 
Iluss,  ut  scribit  .d£neas  Sylvius  de  origine 
Bohemor.  c.  33.  Quamquam  Wiclefus  non 
illicitum  esse  dicebat  orare  Sanctos,  sed  so¬ 
lum  inutile  et  superfluum  ;  dicebat  enim  vi¬ 
deri  stultitiam  recurrere  ad  scurras  alicujus 
Principis,  quando  ipse  Princeps  est  paratis¬ 
simus  per  se  audire,  vel  sectari  turbidos 
rivos,  quando  fons  ipse  patet  :  quibus  verbis 
obiter  Sanctos  scurris  et  rivis  turbidis  con¬ 
ferebat,  quod  est  haereticorum  proprium. 

Denique,  haeretici  nostri  temporis,  ut  Lu- 
therus  in  libris  ad  Waldenses  ;  Melanchthon 
in  Apol.  art.  21.  Confess.  Augustanaj;  Brcn- 
tius  cap.  24.  Confess.  Wirtemb.  et  Calvinus 
lib.  I.  cap.  14.  §.  12.  et  lib.  III.  Instit.  cap. 
20.  §.  20.  et  seq.  trig.  docent  de  orationibus 
Sanctorum.  Primo,ex  divinis  litteris  non  ha¬ 
beri,  quod  sancti  mortui  orent  pro  vivis,  ac 
proinde  hoc  non  esse  certum.  Secundo,  si 
sancti  orant,  eos  non  orare  nisi  in  genere  pro 
tota  Ecclesia  electorum,  non  autem  pro  isto, 
aut  illo  in  speciali.  Tertio,  inutile  et  illicitum 
esse  invocare  Sanctos,  sive  Angelos,  sive 
homines,  ac  petere,  ut  pro  nobis  orent ; 
inutile  quidem,  quia  non  habent  tam  longas 
aures  (ita  enim  Calvinus  loquitur)  ut  preces 
nostras  audire  possint:  illicitum  autem, quia 
hinc  obscuratur  gloria  Christi, qui  est  unicus 
mediator  et  intercessor  noster. 


CAPUT  XI. 

Deteguntur  aliquot  fraudes  et  mendacia 
hcereticorum. 

Habemus  igitur  quae  sit  sententia  adver¬ 
sariorum,  sed  antequam  eam  refellamus, 
utile  erit  cognoscere  breviter,  quibus  calum¬ 
niis  et  mendaciis  Melanchthon,  et  Calvinus 
eam  simplicibus  persuadeant. 

Philippus  loco  notato  tria  mendacia  dicit. 
Primo,  nos  tribuere  Sanctis  divinitatem,  id 
est,  vim  cognoscendi  mentium  cogitationes. 
Mendacium  est  apertum;  nec  enim  ullus  Ca¬ 
tholicorum  hoc  dicit,  vel  dixit  unquam ; 
asserimus  enim  eos  cognoscere  nostras  pre¬ 
ces,  non  ut  sunt  in  mentibus  nostris,  sed  ut 
sunt  in  Deo,  quem  vident,  et  qui  eas  ipsis 
ostendit. 

Secundo,  ante  tempora  S.  Gregorii  non 

exstare  mentionem  invocationis  Sanctorum. 
Paulo  liberalior  fuit  Martinus  Kemnitius, 
qui  in  examine  sess.  XXII.  Concilii  Triden- 
tini  dicit,  invocationem  Sanctorum  coepisse 
post  tempora  Augustini ;  et  in  exam.  sess. 
XXV.  dicit,  auctorem  invocationis  B.  Ma¬ 
ri®  fuisse  Petrum  Gnapheum,  qui  vixit  circa 
annum  Domini  480.,  qu®  imperitia  vel  ma¬ 
litia  est  intolerabilis  in  tantis  Magistris  in 
Israel,  cum  sint  loca  innumepibilia  in  Am¬ 
brosio,  Augustino  ,  Hieronymo  ,  Basilio  , 
Atbanasio,  Iren®o,  et  aliis  quos  postea  cita¬ 
bimus,  et  qu®  etiam  citantur  a  Ccnturiato- 
ribus,  Centur.  IV.  cap.  4.  et  Centur.  V. 
cap.  4. 

Tertio,  Papistas  esse  asinos,  qui  docentex 
libro  S.  Hieronymi  contra  Vigilantium,  Vi¬ 
gilantium  negasse  invocationem  Sanctorum, 
cum  in  toto  illo  libro  Hieronymi  non  sit  una 
syllaba  de  invocatione  Sanctorum,  sed  solum 
de  honore  reliquiarum.  At  hoc  ipsum  osten¬ 
dit  Philippum  non  quidem  asinum,  sed  certe 
valde  stupidum  fuisse  ;  nam  etsi  Vigilantius 
non  dixit,  Sanctos  non  esse  invocandos,  ta¬ 
men  dixit,  eos  non  posse  orare  pro  nobis  : 
hinc  autem  si  non  colligeremus,  cum  ne¬ 
gasse  invocationem  Sanctorum,  tunc  vere 
tardiores  asinis  essemus.  Quis  enim  invoca¬ 
ret  eum,  qui  non  potest  ullum  auxilium 
pr®bere?  Sapientius  igitur  fecerunt  Magde- 
lyxrgenses,  Centur.  IV.  cap.  8.  qui  videntes 
non  posse  negari,  quin  Vigilantius  idem 
senserit  quod  ipsi,  dicunt,  eum  non  fuisse 
h®reticum,  sed  sanctum  Presbyterum,  et 
cum  Hieronymo  contendisse,  ac  vicisse. 

Porro  Calvinus  multa  etiam  dicit  mirabi¬ 
lia.  Primum  affirmat  lib.  III.  Institut.  c.  20. 
^  21.  in  omnibus  hymnis  et  litaniis  Papis- 
tarum,  nullam  unquam  fieri  Christi  mentio¬ 
nem  :  et  cum  semper  oremus  Sanctos  mor¬ 
tuos,  numquam  nobis  in  precibus  Christum 
occurrere.  Quod  certe  tale  mendacium  est, 
ut  periculum  sit,  ne  Diabolus  cognomen 
mendacis  amittat ;  quid  enim  ?  nonne  in  lita¬ 
niis  dicimus  :  Kyrie  eleison,  Christe  eleison, 
Pater  de  Coelis  Deus  elc.  Nonne  fere  omnesf 
hymni,  quos  in  Breviario  legimus,  sunt  vel 
Ambrosii,  vel  Gregorii,  vel  Prudentii,  vel 
Sedulii  antiquissimorum  auctorum  ?  Et 
nonne  omnes  diriguntur  ad  Deum,  et  termi¬ 
nantur  per  Gloria  tibi  Domine ,  vel  quid  si¬ 
mile  ?  Nonne  omnes  orationes  Ecclesi® , 
qu®  leguntur  in  Missa,  diriguntur  etiam  ad 


Deum,  et  terminantur  Per  Christum  Domi¬ 
num  nostrum ? 

Secundo,  Sanctos  cum  Christo  regnantes 
passim  in  illo  capite  20.  libri  III.  vocat  mor¬ 
tuos,  larvas,  umbras,  colluviem;  qu® incre¬ 
dibilis  blasphemia  est. 

Tertio  dicit,  lib.  III.  cap.  20.  §.  20.  solum 
Christum  introisse  in  sanctuarium  cceli,  et 
solum  ipsum  deferre  ad  Deum  vota  populi 
eminus  in  atrio  existentis.  Quibus  verbis 
significat,  non  solum  sanctos  homines,  sed 
etiam  SS.  Angelos  non  posse  Deo  nostras 
preces  offerre,  sed  solum  Christum  :  quod 
est  contra  apertissimam  Scripturam,  Tob. 
XII :  Ego,  inquit  Raphael,  obtuli  orationem 
tuam  Domino.  Et  Apocal.  VIII :  Ascendit  fu¬ 
mus  incensorum  de  orationibus  Sanctorum  de 
■manu  Angeli  coram  Deo  (1).  Et  contra  ipsum 
Calvinum,  qui  infra  sui  oblitus  admittit  An¬ 
gelos  offerre  Deo  nostras  preces. 

Quarto  dicit,  lib.  III.  cap.  20.  §.  22.  nos 
invocare  Sanctos  plane  ut  Deos,  et  habere 
nos  Deos  plurimos  non  pro  numero  urbium, 
ut  dicitur  Hierem.  II.  de  Jud®is,  sed  pronu¬ 
mero  capitum  multitudinis,  qu®  est  calum¬ 
nia  manifesta,  ut  ex  Litaniis  apparet.  Quis 
enim  Deo  dicere  auderet,  S.  Deus,  ora  pro 
nobis?  Nec  est  nova  calumnia;  nam  etiam 
antiqui  hostes  Ecclesi®  mentiebantur,  ho¬ 
mines  mortuos  pro  Diis  Catholicos  habere, 
ut  patet  ex  Cyrillo  lib.  VI.  in  Julian.  ultra 
med.  et  lib.  X.  ante  med.  et  ex  Eusebio 
lib.  IV.  histor.  cap.  15.  et  lib.  VIII.  cap.  6. 
et  ex  Augustino  lib.  XXII,  contra  Faustum 
cap.  4.  et  ex  Hieronymo  contra  Vigilan¬ 
tium. 

Quinto  ibidem  dicit,  nos  rogare  virginem, 
ut  filium  jubeat  facere  quod  petimus.  At 
quis  nostrum  hoc  dicit?  cur  non  probat  ullo 
exemplo?  Pr®terea  si  Josue  X.  dicitur  : 
Obediente  Deo  voci  hominis ,  cur  non  posset 
aliquo  modo  dici,  filium  Dei  obedire  matri 
aliquid  petenti  ? 

Sexto  ibidem  dicit,  nos  ante  statuas  Bar- 
bar®,  vel  Catharin®  demurmurare  Pater 
noster,  et  Pastores  hunc  usum  suo  plausu 
approbare.  At  fideles  etiam  simplicissimi  si 
interrogentur,  respondere  solent,  se  oratio¬ 
nem  Dominicam  dirigere  ad  Deum,  id  autem 
se  facere  coram  imaginibus  Sanctorum , 
sperantes  per  auxilium  Sanctorum  suam 
orationem  ad  Deum  melius,  et  felicius  per¬ 
venturam,  sed  etiamsi  aliqui  tam  stupidi  es- 


(1)  Tob.  XII,  12;  Apoc.  VIII,  4. 
Tom.  III. 

sent,  ut  S.  Barbarse  dicerent,  Pater  noster, 
nura  imperitia  aliquorum  traduci  debet 
quasi  esset  dogma  Ecclesiasticum?  et  qui 
sunt  Pastores,  qui  hunc  abusum  probant  ? 

Septimo  dicit,  in  Concilio  III.  Carthagi¬ 
niensi  vetitum  fuisse,  ne  in  publicis  precibus 
diceretur  :  Sancte  Petre,  ora  pro  nobis,  sed 
istud  decretum,  nisi  in  suo  codice  Calvinus 
addiderit,  nusquam  reperitur.  Concilium 
enim  solum  definit,  ut  oratio  sacrificantis 
dirigatur  ad  Patrem,  non  ad  Filium,  vel  Spi¬ 
ritum  sanctum,  de  Sanctis  nulla  mentio.  Sed 
Calvinus  per  suam  Dialecticam  ex  eo,  quod 
oratio  debet  dirigi  ad  Patrem,  deducit,  non 
posse  invocari  Sanctos,  et  inde  ulterius ‘de¬ 
ducit,  Concilium  statuisse,  ut  non  dicatur: 
-S.  Petre,  ora  pro  nobis. 

Octavo  dicit,  horrendum  esse  sacrilegium, 
Sanctos  vocare  praisules  salutis,  et  nullo 
colore  defendi,  quod  quidam  Sanctis  dicunt: 
E  coelo  nos  respice,  et  adjuva.  At  priorasunt 
verba  Ambrosii  libro  de  viduis  :  posteriora 
Gregorii  Nazianzeni  oratione  in  Cyprianum, 
in  Athanasium,  in  Basilium  :  istis  autem 
duobus  viris  nihil  habuit  antiquitas  sapien¬ 
tius. 


CAPUT  XVII. 

Quomodo  Sancti  invocandi  non  sint. 

Nunc  ut  rei  veritas  manifesta  fiat,  pone¬ 
mus  et  probabimus  aliquot  propositiones. 

Prima  propositio  :  «  Non  licet  a  Sanctis 
petere,  ut  nobis  tamquam  auctores  divino¬ 
rum  beneficiorum,  gloriam  ,  vel  gratiam, 
aliaque  adbeatitudinem  media  concedant.  » 
Haec  est  contra  primum  errorem,  et  contra 
calumniam  Calvinistarum.  Probatur  Primo 
Scriptura,  Psal.  LXXXIII  :  Gratiam  et  glo¬ 
riam  dabit  Dominus.  Et  Psal.  CXX.  Levavi 
oculos  meos  in  montes,  unde  veniet  auxilium 
mihi,  auxilium  meum  a  Domino, qui  fecit  coelum 
et  terram  (I).  Montes  sunt  homines  sancti, 
ut  exponit  Augustinus  in  hunc  Psalmum,  et 
fusius  tract.  I.  in  Joannem,  et  libro  de  Pas¬ 
toribus.  cap.  8.  jubemur  ergo  levare  oculos 
ad  montes,  id  est,  ad  Sanctos,  et  ab  eis 
auxilium  exspectare,  sed  ut  intelligamus  ab 
eis  auxilium  exspectandum  esse,  non  ut  ab 


auctoribus ;  sed  ut  ab  imperatoribus ;  ideo 
statim  subditur  :  Auxilium  meum  a  Domino, 
qui  fecit  coelum  et  terram.  Item  Jacob.  1 :  Om¬ 
ne  datum  optimum,  et  omne  donum  perfec¬ 
tum,  desursum  est,  descendens  a  Patre  lumi¬ 
num  (2). 

Secundo  probatur  ex  usu  Ecclesiaj ;  nam 
in  orationibus,  qua?  leguntur  in  Missa,  vel 
in  officio  in  celebritatibus  Sanctorum,  nihil 
unquam  aliuA petimus,  quam  ut  eorum  pre¬ 
cibus  a  Deo  nobis  beneficia  concedantur. 

Tertio  ratione  ;  nam  ea  quibus  indigemus, 
superant  vires  creaturae,  ac  proinde  etiam 
Sanctorum  :  ergo  nihil  debemus  a  Sanctis 
petere,  nisi  ut  a  Deo  impetrent,  quae  nobis 
utilia  sunt. 

Quarto  ex  Augustino  lib.  VIII.  civit.  Dei 
cap.  ult.  et  lib.  XXII.  cap.  10.  et  ex  Theodo- 
reto  lib.  VIII.  ad  Graecos,  qui  diserte  docent, 
Sanctos  non  esse  invocandos  ut  Deos,  sed 
ut  qui  a  Deo  impetrare  possunt  quod  vo¬ 
lunt. 

Est  tamen  notandum,  cum  dicimus,  non 
debere  peti  a  Sanctis,  nisi  ut  orent  pro  nobis, 
nos  non  agere  de  verbis,  sed  de  sensu  ver¬ 
borum;  nam  quantum  ad  verba,  licet  dicere: 
S.  Petre  miserere  mei,  salva  me,  apori  mihi 
aditum  coeli  :  item  da  mihi  sanitatem  cor¬ 
poris,  da  patientiam,  da  mihi  fortitudinem 
etc.  dummodo  intelligamus,  salva  me,  et 
miserere  mei  orando  pro  me,  da  mihi  ho#, 
et  illud  tuis  precibus  et  meritis.  Sic  enim 
loquitur  Gregorius  Nazianzenus  orat,  in  Cy¬ 
prianum  et  in  Basilium,  et  alii  multi  vete¬ 
rum  :  Necnon  Ecclesia  universa,  cum  in 
hymno  ad  Virginem  dicit : 

MARIA  mater  gratias,  f 

Mater  misericordiee, 

Tu  nos  ab  hoste  protege, 

Et  hora  mortis  suscipe. 

Et  in  hymno  Apostolorum  : 

Quorum  praecepto  subditur 
Salus  et  languor  omnium, 

Sanate  aegros  moribus, 

Nos  reddentes  virtutibus. 

Et  sicut  Apostolus  de  se  dicit,  Romam  XI: 
Ut  salvos  facerem  aliquos  ex  illis.  Et  I.  Cor. 
IX  :  Ut  omnes  facerem  salvos  (3),  non  ut  Deus, 
sed  juvando  concionibus,  precibus  etc. 


(1)  Psal.  LXXXIII,  12;  CXX,  1  et  2.  ■  -(2)  Jac.  I,  17.  —  (3)  Rom.  XI,  14;  I.  Cor.  IX,  22. 

Secunda  propositio  :  «  Sancti  non  sunt 
immediati  intercessores  nostri  apud  Deum, 
sed  quidquid  a  Deo  nobis  impetrant,  per 
Christum  impetrant.  »  Nota,  tres  personas 
posse  considerari,  quando  nos  Deum  ora¬ 
mus  ;  unam  ipsius  Dei,  a  quo  petimus  bene¬ 
ficia  ;  alteram  Christi,  per  cujus  meritum  ea 
cupimus  nobis  dari ;  tertiam  ejus,  qui  petit 
beneficia  per  Christum.  Ex  his  tribus  per¬ 
sonis  non  potest  prima  Sanctis  tribui,  ut 
jam  probavimus  ;  nec  secunda,  ut  nunc  os¬ 
tendemus  ;  sed  solum  tertia. 

Itaque  Sanctos  invocamus  ad  hoc  solum, 
ut  faciant  id,  quod  nos  facimus,  quia  melius 
et  efficacius  ipsi  facere  possunt  quam  nos, 
melius  illi  et  nos  simul,  quam  nos  soli.  Pro¬ 
batur  jam  conclusio;  Solus  Christus  est,  qui 
mundum  reconciliavit  Deo,  et  qui  meruit 
nobis  gloriam  et  gratiam,  et  omnia  neces¬ 
saria  ad  salutem,  ut  patet  Coloss.  I :  Quia  in 
ipso  complacuit,  omnem  plenitudinem  inhabitare , 
et  per  eum  reconciliare  omnia,  pacificans  per 
sanguinem  crucis  ejus,  quce  in  tenus,  et  quae  in 
coelis  sunt.  Et  I.  Joan.  II :  Ipse  est  propitiatio 
pro  peccatis  nostris,  non  pro  nostris  autem 
tantum,  sed  etiam  pro  totius  mundi  (I). 

Atque  hinc  Christus  dicitur  ostium  Joan. 
X.  et  via  Joan.  XVI :  quia,  ut  ipse  ait,  nemo 
venit  ad  Patrem,  nisi  per  ipsum.  Hinc  etiam 
dicit  Joan.  XIV.  Petite  in  nomine  meo.  Hinc 
dicitur  mediator  Dei,  et  hominum  I.  Tiraoth. 
II.  et  I.  Joan.  II.  dicitur  advocatus  apud  Pa¬ 
trem  :  ergo  nihil  a  Sanctis  petere  possumus, 
nisi  ut  intercedant  apud  Deum  quo  nobis 
Christi  meritum  applicetur,  et  per  Christum 
gratiam  et  gloriam  consequamur. 

Secundo  probatur  ex  verbis  Sanctorum. 
Ambrosius  lib.  de  Isaac,  cap.  VIII  :  «  Ipse 
Christus  ,  inquit,  est  os  nostrum,  per  quod 
Patri  loquimur  :  oculus  noster,  per  quem  Pa¬ 
rem  videmus;  dextera  nostra,  per  quam  nos 
Patri  offerimus.  »  Augustinus  Psalm.  CVIII. 
exponens  illud  :  oratio  ejus  fiat  in  peccatum: 
«  Oratio,  inquit,  quae  non  fit  per  Christum, 
non  solum  non  potest  delere  peccatum,  sed 
etiam  ipsa  fit  peccatum.  »  Bernardus  ser¬ 
mone  de  B.  Virgine  ,  qui  incipit ,  Signum 
magnum  :  «  Opus  est,  inquit,  mediatore  ad 
mediatorem  istum  ,  nec  alter  nobis  utilior, 
quam  Maria.»  Quibus  verbis  docet  Christum 
esse  intercessorem  immediatum,  qui  per  se 
impetrat,  Sanctos  esse  mediatos,  qui  non 
nisi  per  mediatorem  Christum  impetrant. 


Tertio  probatur  ex  orationibus  Ecclesiae. 
Omnes  enim,  quae  de  Sanctis  sunt,  illam  for¬ 
mam  habent  :  «  Concede  nobis  Deus  inter¬ 
cessione  hujus  Sancti  tale  beneficium,  per 
Christum  Dominum  nostrum.  » 


CAPUT  XVIII. 

✓ 

Sanctos  pro  nobis  orare. 

Habemus  igitur,  quomodo  Sancti  invocan¬ 
di  non  sint.  Nunc,  ut  intelligamus  quomodo 
invocandi  sint,  accedat  Tertia  propositio  : 
«  Sancti  orant  pro  nobis  saltem  in  genere 
secundum  Scripturas. »  Probatur  ex  iis  Scri¬ 
pturis,  quae  agunt  solum  de  sanctis  homini¬ 
bus.  Primus  est  Hier.  XV  :  Dixit  Dominus 
ad  me,  si  steterint  Moyses  ,  et  Samuel  coram 
me,  non  est  anima  mea  ad  populum  istum  (2). 
Ergo  Moses  et  Samuel  jam  mortui  poterant, 
et  solebant  orare  pro  populo  Judaeorum  ;  er¬ 
go  falsum  est  in  Scripturis  non  haberi,  quod 
Sancti  mortui  orent  pro  vivis. 

Respondet  Calvinus  duobus  modis.  Primo, 
ex  hoc  loco  colligi. potius  contrarium;  cum 
enim  dicitur  ,  si  steterint,  nimirum  ad  oran¬ 
dum,  significatur  eos  nec  stetisse,  nec  oras¬ 
se;  et  si  isti  praecipui  Prophetae  non  orabant, 
quanto  minus  alii  ? 

At  contra,  quia  etsi  forte  significetur,  eos 
tunc  non  orasse,  quia  intelligebant  rem  esse 
jam  desperatam,  tamen  significatur  eos  alias 
orare  consuevisse,  quando  se  impetrare  pos¬ 
se  putabant,  alioqui  inepta  esset  haec  Dei  lo¬ 
cutio.  Nam  si  quis  diceret ,  si  jumentum 
meum  oraverit  pro  te,  nihil  impetrabit  : 
inepte  loqueretur.  Quare?  Quia  jumenta  non 
possunt  orare;  et  similiter  si  quis  diceret, 
si  venerit  huc  Cicero,  vel  Demosthenes,  non 
persuadebunt  mihi,  inepte  loqueretur,  quia 
mortui  huc  venire  non  solent.  Ita  ergo  et 
Deus  (quod  absit)  inepte  loqueretur,  cum  di¬ 
cit  :  Si  steterint  coram  me  Moyses  et  Samuel : 
Si  illi  non  possent ,  vel  non  solerent  Deum 
interpellare.  Aliud  esset,  si  Scriptura  dice¬ 
ret,  si  starent,  id  est,  si  per  impossibile  nunc 
viverent,  et  orarent.  At  nunc  ait:  Si  steterint, 
et  Graece  iint  or»  ,  non  eav  tara ;  et  Hebraice 
■pojn  si  stabit  Moyses. 


(1)  Coloss.  I,  19  et  20;  I.  Joan.  II,  2.  —  (2)  Jerem.  XV,  1. 

Secundo  respondet,  sensum  hujus  loci 
hunc  esse  ,  si  nunc  steterint  coram  me  duo 
aliqui  insignes  viri,  quales  olim  erant  Moses, 
et  Samuel,  tamen  nihil  obtinebunt.  At  con¬ 
tra  opponimus  gravissimos  auctores,  Chry- 
sostomum  homil.  1.  in  epist.  I.  ad  Thessa- 
lon.  et  Hieronymum  in  hunc  locum,  et  Gre- 
gorium  lib.  IX  moral.  cap.  12.  qui  docent 
Deum  loqui  de  ipso  vero  Mose ,  et  Sa- 
muele. 

Secundus  locus  est  II.  Machab.  ult.  ubi 
Judas  in  visione  quadam  vidit  Oniam  Ponti¬ 
ficem,  et  Hieremiam  Prophetam,  qui  jam 
obierant,  orantes  pro  populo  Judaeorum ;  ad 
quem  locum  nihil  habet,  quod  respondeat 
Calvinus,  nisi  hunc  librum  non  esse  Canoni¬ 
cum.  At  nos  probamus  esse  Canonicum 
argumento  ,  quod  Calvinus  non  potest  reji¬ 
cere,  si  vult  sibi  constare;  ipse  enim  con¬ 
tra  invocationem  Sanctorum  affert  tanquam 
argumentum  potissimum  testimonium  Con¬ 
cilii  III.  Carthaginiensis,  ut  videbimus  in  so¬ 
lutione  argumentorum:  in  illo  autem  eodem 
Concilio  cap.  47.  sic  dicitur  :  «  Item  placuit, 
ut  praeter  Scripturas  canonicas  nihil  legatur 
in  Ecclesia  sui)  nomine  divinarum  Scriptu¬ 
rarum.  Sunt  autem  canonicae  Scripturae,  Ge¬ 
nesis,  Exodus,  etc.  »  Et  infra  :  «  Esdrae  li¬ 
bri  duo,  Machabaeorum  libri  duo  etc.  »  Vel 
igitur  Calvinus  recipiat  libros  Machabaeo- 
rum,  ut  canonicos  et  divinos,  vel  non  deter¬ 
reat  nos  hujus  Concilii  auctoritate  a  Sancto¬ 
rum  invocatione  ;  nec  enim  dicendum  est, 
eos  Patres  in  uno  sapere ,  et  in  altero  deli¬ 
rare. 

Tertius  locus  est  Apoc.  V.  ubi  describun¬ 
tur  24  seniores  in  cado  procidisse  coram 
throno  Dei ,  habentes  phialas  aureas  plenas 
odoramentorum,  quae  sunt  orationes  Sancto¬ 
rum.  Quem  locum  exponentes  Primasius, 
Richardus,  scholia  Graeca  apudGEcumcnium, 
et  Gagneius,  dicunt  orationes  illas  esse  inter¬ 
cessiones  pro  infirmorum  stabilitate. 

Quartus  locus  est  II.  Petri  I  :  Dabo  autem 
operam  ,  et  frequenter  habere  vos  ,  nimirum 
commendatos,  sive  inanimo,  post  obitum 
meum  ,  ut  horum  memoriam  facialis  (1).  Ut 
enim  exponunt  scholia  Graeca  apudOEcume- 
nium  ,  aliqui  veteres  non  inepte  hinc  colli¬ 
gebant  ,  Sanctos  post  obitum  gerere  curam 
viventium.  Et  quamvis  hoc  non  sit  evidens 
argumentum,  tamen  est  probabile. 

Quintus  locus  estLuc.XVI.  ubi  dives  Epu¬ 


lo  orat  pro  fratribus  suis  :  ergo  multo  magis 
orant  justi  pro  tota  Ecclesia. 

Sextus  est  Apocalyps.  VI.  animae  sancto¬ 
rum  Martyrum  magno  clamore  petunt  vin¬ 
dictam  de  interfectoribus  suis  :  ergo  multo 
magis  misericordiam  petunt  fratribus  suis. 
Respondet  Brentius  istas  orationes  intelligi 
figurate;  dicuntur  enim  Sancti  mortui  cla¬ 
mare  ad  Dominum  ,  quia  preces  ,  quas  vi¬ 
ventes  effuderunt ,  adhuc  resonant  in  auri¬ 
bus  Dei.  At  contra  :  nam  dives  Epulo  dum 
viveret,  non  oravit  pro  fratribus  suis.  Sancti 
etiam  Martyres  dum  hieviverent,  non  pete¬ 
bant  a  Deo  vindictam  de  persecutoribus,  sed 
potius  ut  eis  ignosceretur  :  ergo  oratio,  qua 
petunt  vindictam,  nova  est;  nam  dum  vive¬ 
rent  ,  quia  peccare  poterant ,  et  periculum 
erat  ne  si  ultionem  peterent,  id  facerent  ex 
cupiditate,  non  petebant  :  nunc  autem  eam 
petunt  intuitu  ,  et  amore  justitiae  ,  ut  recte 
exponit  Beda. 

Accedat  ultimo ,  quod  Scripturae  aperte 
docent  communionem  Ecclesiae  triumphan¬ 
tis  cum  militante ;  nam  Hebr.  XII,  Aposto¬ 
lus  dicit,  nos  accessisse  ad  Ecclesiam  primi¬ 
tivorum  ,  qui  sunt  in  coelis,  id  est,  cives  il¬ 
lorum  esse,  Ephes.  II.  et  Gal.  IV.  dicit,  ma¬ 
trem  nostram  esse  Hierusalem  ,  quae  est  in 
coelis.  Et  Goloss.  I.  et  Eph.  IV.  dicit,  Chris¬ 
tum  esse  caput  super  omnem  Ecclesiam,  et 
certe  non  excluditur  Ecclesia  coelestis  :  at 
communio  ista  exigit  necessario,  ut  membra 
pro  invicem  sollicita  sint,  -  et  invicem  se  ju¬ 
vent.  Haec  enim  est  natura  membrorum  sub 
uno  capite  viventium,  ut  Apostolus  docet  Ro- 
man.  XII.  et  I.  Corinth.  XII.  Hinc  apparet 
quam  falsum  sit,  quod  Calvinus  dicit  lib.  III 
lnstitut.  cap.  20 ,  §.  24.  Deum  voluisse,  ut 
nullum  nobis  esset  commercium  cum  Sanc¬ 
tis  mortuis,  sed  nec  illis  nobiscum.  At  quo¬ 
modo  haec  vera  esse  possunt ,  si  sumus  una 
Respublica  ,  unus  populus  ,  unum  corpus  ? 
Vide  Augustinum  lib.  XX.  civit.  Dei ,  cap. 
9.  ubi  hoc  ipsum  probat. 

Quarta  propositio  :  «  Sancti,  qui  regnant 
cum  Christo,  pro  nobis  orant,  non  solum  in 
genere,  sed  etiam  in  particulari.  »  Probatur 
primo ,  Angeli  orant  pro  nobis ,  et  curam 
nostri  gerunt,  etiam  in  speciali,  ut  patetTob. 
XII.  Zachar.  I.  Apocalyps.  VIII.  Daniel,  X. 
Psalm.  XC.  et  Matth.  XVIII.  ergo  multo  ma¬ 
gis  id  spiritus  hominum  beatorum  faciunt; 
nam  in  primis  nihil  eis  deest  eorum  ,  qu® 


(1)  II.  Petr.  I,  15. 

Angeli  habent,  quantum  ad  hoc  munus  per¬ 
tinent,  cum  sint  praediti  intelligentia,  et  vo¬ 
luntate,  et  adsint  semper  Deo,  et  nos  vehe¬ 
menter  diligant,  ac  demum  sintaequales  An¬ 
gelis,  ut  dicitur  Lucae  XX.  Deinde  aliquid 
habent  prae  Angelis  ,  quod  sunt  membra 
corporis  Ecclesiae  nobis  magis  conjuncta, 
quam  sint  Angeli ,  et  experti  sunt  miserias, 
et  pericula  nostra,  quae  Angeli  non  sunt  ex¬ 
perti. 

Respondet  Calvinus ,  hoc  argumentum 
concludere,  si  possimus  ostendere,  sicut  An¬ 
geli  praesunt  hominibus,  eosque  custodiunt, 
atque  eorum  rebus  intersunt,  ita  etiam  sanc¬ 
tos  hominum  spiritus  facere.  Existimat  enim 
ipse  (ut  olim  Vigilantius)  Sanctos  omnes  in 
atrio  quodam  quasi  in  libera  custodia  inclu¬ 
sos  esse,  nec  inde  unquam  egredi,  aut  ullam 
de  nobis  sollicitudinem  gerere. 

Nos  autem  facile  ostendemus  non  solum 
ab  Angelist  sed  etiam  a  spiritibus  beatorum 
hominum  regi  et  gubernari  fideles  viventes: 
Et  sit  hoc  argumentum  secundum;  id  enim 
promisit  Christus,  Apocal..  II  :  Qui  vicerit, 
inquit,  et  custodierit  usque  in  finem  operamea, 
dabo  illi,  potestatem  super  gentes,  et  reget  eas  in 
virga  ferrea ,  et  tamquam  vas  figuli  confrin¬ 
gentur,  sicut  et  ego  accepi  a  Patre  meo.  Et  c. 
III  :  Qui  vicerit ,  faciam  illum  columnam  in 
templo  Dei  mei.  Et  infra  :  Qui  vicerit,  dabo  ei 
sedere  mecum  in  throno  meo,  sicut  et  ego  vici, 
et  sedi  cum  Patre  meo  in  throno  ejus  (I).  Hic 
loquitur  Joannes  de  spiritibus  mortuorum, 
ut  patet  ex  illis  verbis  ;  Et  custodierit  usque 
in  finemopera  mea ;  et  loquitur  de  tempore  an¬ 
te  resurrectionem,  ut  patet  ex  eo  quod  dicit: 
Reget  eas  in  virga  ferrea.  Nam  regere  in  vir¬ 
ga  ferrea,  non  signi-ficat,  punire,  quod  etiam 
post  resurrectionem  fiet,  sed  significat  rege¬ 
re  virga  pastorali ,  quod  solum  fit  ante  re¬ 
surrectionem.  Dicitur  autem  virga  ferrea, 
quia  inflexibilis  est  ad  injustitiam,  ut  Psalm. 
XLIV  :  Virga  directionis ,  id  est  virga  rectis¬ 
sima,  virga  regni  tui,  et  etiam  sempiterna; 
nam  regni  ejus  non  erit  finis.  Quod  autem 
sequitur  :  Et  tanquam  vas  figuli  confringet 
eos  ,  non  significat  homines  perdendos,  sed 
peccatores,  Christo  peccata  conterente,  et  de¬ 
lente,  ut  exponit  Augustinus  in  Psal.  II.  jux¬ 
ta  illud  Actor.  X  :  Occide,  et  manduca.  Vel 
reguntur,  sive  pascuntur  electi  in  virga  fer¬ 
rea.  reprobi  autem  tanquam  vas  figuli  con¬ 
fringuntur. 


Quod  vero  hoc  significet,  regere,  in  virga 
ferrea,  patet  primo  ex  verbo  Ilebrseo,  quo 
utitur  David  Psalm.  II  :  D!P"jn.  Et  ex  Graeco 
Joannis  Apocalypsis  2 ,  12  et  19.  quod  est 
itoipm-jsU,  id  est,  pasces,  sive  pastoraliter  re¬ 
ges. 

Secundo  ex  eo,  quod  dicitur  Apocalypsis 
XII  :  Peperit  filium ,  qui  recturus  erat  omnes 
gentes  in  virga  ferrea  (2) ;  Christus  autem 
non  punit  omnes  gentes,  sed  regit  pastora¬ 
liter. 

Tertio,  quia  Psal.  II.  unde  Joannes  verba 
sua  desumpsit,  dicitur  Christus  totam  suam 
luereditatem  regere  in  virga  ferrea  :  Postula 
a  me  etc.  nec  tamen  suspicari  possumus  to¬ 
tam  Ecclesiam  a  Christo  esse  destruendam. 

Quarto,  quia  sic  exponunt,  regere  in  vir¬ 
ga  ferrea,  Hilarius,  Augustinus,  et  Theodo- 
retus  in  Psalm. II.  et  Primasius,  ac  Beda,  et 
Rupertus  in  cap.  II.  Apocalypsis.  Habemus 
igitur,  spiritus  hominum  beatorum  post  mor¬ 
tem  ante  diem  resurrectionis  accipere  potes¬ 
tatem  in  gentes  ,  et  regere,  et  pascere  eas  ; 
necnon  esse  columnas  in  templo  Dei,  id  est, 
sustentare  Ecclesiam  ,  quod  proprie  sanctis 
Martyribus  convenire  docet  Chrysostomus 
in  fine  sermonis  de  Juventio  et  Maximo  ,  ac 
demum  sedere  in  throno  Christi,  id  est,  cum 
illo  praesidere  toti  mundo  ,  et  Ecclesiam  re¬ 
gere  et  gubernare. 

Idem  colligitur  ex  illo  Math.  XXIV  :  Rea¬ 
tus  ille  servus,  quem  cum  venerit  Dominus,  in¬ 
venerit  sic  facientem ,  amen  dico  vobis  ,  super 
omnia  bona  sua  constituet  eum  (3).  Bona  enim 
Domini  Ecclesia  est,  ut  Hilarius  docet,  quod 
etiam  aperte  legimus  in  praefatione  de  Apos¬ 
tolis,  quam  unam  esse  ex  novem  antiquissi¬ 
mis  testatur  Pelagius  Papa  II ,  qui  S.  Gre- 
gorium  praecessit,  in  epist.  4.  decretali.  In  ea 
praefatione  dicitur  :  «  Gregem  tuum  Pastor 
aeterne  non  deseras,  sed  per  beatos  Aposto¬ 
los  tuos  continua  protectione  custodias  ,  ut 
iisdem  rectoribus  gubernetur ,  quos  operis 
tui  vicarios  eidem  contulisti  praeesse  pasto¬ 
res.  »  Id  quod  et  Patres  diserte  docent. 

Basibus  oratione  in  quadraginta  Martyres, 
dicit  :  «  0  cuneum  inexpugnabilem  !  o  com¬ 
munes  generis  humani  custodes,  optimi  cu¬ 
rarum  socii  etc.  »  Et  Gregorius  Nazianzenus 
orat  in  Cyprianum  :  «Tu,  inquit,  ab  alto  nos 
respice  ,  nostrumque  sermonem  ,  ac  vitam 
dirige,  et  sanctum  ovile  hoc  pasce,  aut  simul 
una  rege  etc.  » 


(1)  Apoc.  II,  26  et  seq.  —  (2)  Apoc.  XII.  5.  —  (3)  Mattii.  XXIV,  46. 

Hilarius  in  Psal.  CXXIV  :  «  Neque  desunt 
stare  volentibus  Sanctorum  custodire,  neque 
Angelorum  munitiones.» 

Ambrosius  lib.  VIII.  in  Lucam  ,  in  fine  : 
«  Sicut  Angeli  praesunt,  inquit,  ita  et  hi,  qui 
vitam  meruerint  Angelorum.  » 

Item  Leo  serm.  2.  de  anniversario  sua?  as¬ 
sumptionis  :  «  Petrus,  inquit,  nunc  plenius, 
et  potentius  ea,  quae  sibi  commissa  sunt,  pe¬ 
ragit,  et  omnes  partes  officiorum,  atque  cu¬ 
rarum  ,  in  ipso  ,  per  quem  est  glorificatus, 
exequitur.  »  Et  similia  habet  serm.  1.  et  3. 
ejusdem  argumenti.  Item  Maximus  in  serm. 
de  Martyribus  Tauricis  :  «  Cum  his,  inquit, 
nobis  familiaritas  est,  semper  enim  nobiscum 
sunt,  nobiscum  morantur,  hoc  est,  et  in  cor¬ 
pore  nos  viventes  custodiunt,  et  de  corpore 
recedentes  excipiunt.  » 

Denique  Theodoretus  lib. VIII.  ad  Graecos, 
circa  finem  :  «  Qui  peregre,  inquit,  aliquo 
proficiscuntur,  petunt  Martyres  sibi  comites 
esse  in  via  ,  aut  potius  itineris  duces  ;  qui 
vero  jam  sospites  redierunt,  gratias  agunt, 
acceptum  beneficium  confitentes.  »  Habemus 
igitur  ex  Scripturis  secundum  Patrum  expli¬ 
cationem,  Sanctos  orare  pro  nobis. 

Idem  probatur  Secundo  testimoniis  Pa¬ 
trum.  Cyprianus  lib.  I,  epist.  1  :  «Si  quis 
hinc  nostrum,  inquit,  prior  divinae  dignatio¬ 
nis  celeritate  praecesserit ,  perseveret  apud 
Deum  nostra  dilectio,  pro  fratribus  et  soro¬ 
ribus  nostris,  apud  misericordiam  patris  non 
cesset  oratio.  » 

Gregorius  Nazianzenus  orat.  14.  quae  est 
de  obitu  Gregorii  patris  sui  :  «  Nunc  magis, 
inquit,  proficit  nobis  precibus  ,  quam  antea 
doctrina,  quanto  etiam  Deo  propinquior  est, 
postquam  vincula  deposuit  corporalia.  » 
Joannes  Clirysostomus  in  serm.  de  Juven- 
tio,  et  Maximo  :  «  Etenim  sicut  milites,  in¬ 
quit,  vulnera  in  praeliis  sibi  inflicta  regi  mon¬ 
strantes  fidenter  loquuntur,  ita  et  illi  absec¬ 
ta  capita  gestantes,  et  in  medium  afferentes, 
quaecumque  voluerint  apud  Regem  coelorum 
impetrare  possunt.  » 

Hieronymus  hanc  ipsam  conclusionem  ex 
instituto  probat  libro  contra  Vigilantium,  in 
epistola  ad  Paulam  de  obitu  Blajsillae  :  «  Pro 
te,  inquit,  Dominum  rogat,  mihique  veniam 
impetrat  peccatorum. » 

Augustinus  lib.  VII.  de  Baptismo  contra 
Donatistas,  cap.  1.  «  Adjuvet,  inquit,  nos 
Cyprianus  orationibus  suis,  in  istius  carnis 


mortalitate  tamquam  in  caliginosa  nube  la¬ 
borantes,  ut  donante  Domino  quantum  pos¬ 
sumus,  bona  ejus  imitemur. » 

Leo  serm.  3.  de  anniversario  suai  assump¬ 
tionis  :  «  Nunc,  inquit,  mandatum  Domini 
pius  Pastor  (Petrus)  exsequitur,  confirmans 
nos  cohortationibus  suis,  et  pro  nobis  orare 
non  cessans, ut  nulla  tentatione  superemur.» 
Et  in  serm.  1 .  de  SS.  Petro  et  Paulo  :  «  Si¬ 
cut,  inquit,  nos  experti  sumus,  et  nostri  pro¬ 
bavere  majores,  credimus  atque  confidimus 
inter  omnes  labores  istius  vitee  ad  obtinen¬ 
dum  misericordiam  Dei  semper  nos  specia¬ 
lium  patronorum  orationibus  adjuvandos.  » 
His  accedant  omnia  testimonia,  quae  affere¬ 
mus  pro  sequenti  conclusione  ;  nam  qui  di¬ 
cunt  Sanctos  invocandos,  sine  dubio  faten¬ 
tur  eos  orare  pro  nobis. 

Probatur  ultimo  ex  apparitionibus  Sanc¬ 
torum,  qui  aperte  testati  sunt,  se  orare  pro 
nobis  etiam  in  particulari.  Scribit  Eusebius 
lib.  VI.  histor.  capite  5.  S.  Potamioenam 
carnifici  promisisse,  se  cum  ad  Dominum 
pervenisset,  aliquid  ei  boni  impetraturam  : 
deinde  post  tres  dies  a  consummato  marty¬ 
rio  carnifici  per  quietem  apparuisse,  atque 
ejus  capiti  coronam  imposuisse,  pauloque 
post  juxta  Martyris  praedictionem,  et  ipsum 
ex  impio  carnifice  pium  Christi  Martyrem  ef¬ 
fectum. 

Augustinus  lib.  de  cura  pro  mortuis,  cap. 
16:  «  Non  solum,  inquit,  beneficiorum  effec¬ 
tibus,  verum  etiam  ipsis  hominum  aspecti¬ 
bus  Confessorem  apparuisse  Felicem,  cuma 
barbaris  Nola  oppugnaretur,  audivimus  non 
incertis  rumoribus,  sed  testibus  certis.  » 
Alia  id  genus  plurima  vide  apud  Basilium 
in  orat,  de  S.  Mamante;  Gregorium  Nazian- 
zenum  oratione  prima  in  Julianum,  et  ora¬ 
tione  de  S.  Caesario  ;  Gregorium  Nyssenum 
in  vita  Gregorii  Neocaesariensis ;  Theodore- 
tum  lib.  V.  histor.  cap.  24.  Evodium,  et  Lu- 
cianum  de  inventione,  et  miraculis  S.  Ste- 
phani ;  Ambrosium  in  serm.  de  SS.  Gerva- 
sio  et  Prothasio,  et  serm.  90.  de  S.  Agnete  ; 
Prudentium  hymno  de  S.  Fructuoso  ;  Pauli- 
num  natali  octavo  S.  Felicis ;  Sulpitium  in 
vita  S.  Martini,  qui  omnes  auctores  ante 
mille  annos  floruerunt. 

CAPUT  XIX. 

Sanctos  esse  invocandos. 

Sequitur  Quinta,  ac  postrema  propositio  : 
«  Sancti,  sive  Angeli,  sive  bomines  pie,  at¬ 
que  utiliter  a  viventibus  invocantur.  »  Pro¬ 
batur  primo  Scriptura,  Genes.  XLVIII.  Ja- 
cob  sic  ait  benedicens  filiis  Joseph  :  Angelus , 
inquit,  qui  eruit  me  de  cunctis  malis,  benedicat 
pueris  istis  (1).  Hic  aperte  S.  Jacob  Angelum 
invocavit.  Item  Job  V  :  Voca  si  quis  est ,  qui 
tibi  respondeat,  et  ad  aliquem  Sanctorwn  con¬ 
vertere.  Ubi  nomine  Sanctorum  intelligit 
Angelos,  ut  B.  Augustinus  exponit  in  anno¬ 
tationibus  in  Job,  qui  etiam  illud,  c.  XIX: 
Miseremini  mei  amici  mei,  ad  Angelos  dici 
existimat,  juxta  quod  dicitur,  cap.  XXIII : 
Si  fuerit  Angelus  loquens  pro  eo  unus  de  milli¬ 
bus,  miserebitur  eis,  et  dicet,  Et  libera  eum. 
Sicut  etiam  cap.  XV.  cum  dicit:  Ecce  inter 
Sanctos  ejus  nemo  immutabilis.  Nomine  Sanc¬ 
torum  intelliguntur  Angeli ;  nam  idem  ha¬ 
betur  cap.  IV.  his  verbis  :  Ecce,  qui  sei'viunt 
ei,  non  sunt  stabiles,  et  in  Angelis  suis  reperit 
pravitatem  (2).  Quamvis  autem  haec  verba 
non  videantur  convincere,  quia  non  sunt  ip¬ 
sius  scriptoris  libri,  sed  Eliphaz  amici  Job, 
tamen  ideo  convincunt,  quia  indicant  tunc 
fuisse  consuetudinem  invocandi  patrocinium 
sanctorum  Angelorum. 

Item  Exod.  XXXII.  Moses  ita  orat :  Re¬ 
cordare  Domine  Abr aliam,  Isaac,  et  Israel  ser¬ 
vorum  tuorum  (3).  In  quem  locum  scribens 
Theodoretus  quaest.  67.  in  Exod.  dicit  sanc¬ 
tum  Mosem,  cum  se  non  existimaret  suffi¬ 
cientem  ad  placandum  Deum,  adhibuisse 
etiam  patrocinium  Patriarcharum.  Ubi  no¬ 
tandum  est,  quia  ante  Christi  adventum, 
Sancti,  qui  moriebantur,  non  intrabant  in 
coelum,  nec  Deum  videbant,  nec  cognoscere 
poterant  ordinarie  preces  supplicantium ; 
ideo  non  fuisse  consuetum  in  Testamento 
veteri,  ut  diceretur:  Sancte  Abraham  ora 
pro  me  etc.  sed  solum  orabant  homines  ejus 
temporis  Deum,  et  allegabant  merita  Sanc¬ 
torum,  qui  jam  obierant,  ut  illis  ipsorum 
orationes  juvarentur. 


Respondet  Calvinus,  non  peti  ejusmodi 
verbis  auxilium  a  meritis  Sanctorum,  sed 
solum  commemorari  pactum,  quod  Deus 
cum  Patriarchis  fecerat  de  protegendis,  et 
adjuvandis  eorum  posteris. 

At  solutio  non  satisfacit,  nam  et  pactum 
Dei,  et  justitia  Sanctorum  simul  commemo¬ 
rabantur,  ut  patet  ex  Psal.  CXXXI:  Memento 
Domine  David,  et  omnis  mansuetudinis  ejus. 
Et  infra :  Propter  David  servum  tuum  non 
avertas  faciem  Christi  tui.  Quae  verba  Salo¬ 
monis  sunt  orantis  Deum  per  merita  patris 
sui  Davidis,  jam  defuncti,  ut  constat  ex  lib. 
II.  Paralipom.  cap.  VI.  Unde  etiam  lib.  III 
Reg.  cap.  XV.  dicitur:  Propter  David  dedit 
ei  Dominus  Deus  suus  lucernam  in  Hierusalem, 
ut  suscitaret  filium  ejus  post  eum,  eo  quod  fe¬ 
cisset  David  rectum  in  oculis  Domini.  Et  Da 
niel.  III :  Ne  auferas  misericordiam  tuam  a  no¬ 
bis  propter  Abraham  dilectum  tuum,  et  Isaac 
servum  tuum,  et  Israel  sanctum  tuum  (4).  Et 
Moses  Exod.  XXXIV.  Hierem.  cap.  XXXII. 
et  alii,  cum  orabant  Deum,  initio  dicere  so  ¬ 
lebant  :  Deus,  qui  facis  misericordiam  in  mil¬ 
libus  his,  qui  diligunt  te,  id  est,  qui  prop¬ 
ter  justitiam  Patrum  misereris  saepe  filio¬ 
rum,  quod  erat  implorare  merita  veterum 
justorum.  Unde  etiam  B.  Atigustin.  quaest. 
149.  in  Exod.  sic  ait  ^  «Admonemur,  inquit, 
cum  merita  nostra  nos  gravant,  ne  diliga¬ 
mur  a  Deo,  relevari  nos  apud  eum  illorum 
meritis  posse,  quos  Deus  diligit.  »  Idem  do¬ 
cet  Chrysostomus  homil.  42.  in  Genes,  et  27. 
in  Matth. 

Praeterea  in  utroque  Testamento  saepe  le¬ 
gimus,  viventes  a  viventibus  invocatos  ;  nam 
lib.  I.  Regum  cap.  VII.  dicunt  filii  Israel  ad 
Samuelem :  Ne  cesses  pro  nobis  clamare  ad 
Dominum  Deum  nostrum,  ut  salvet  nos  de 
manu  Philistinorum.  Item  Job  ultimo  :  Ite  ad 
servum  meum  Job,  ille  orabit  pro  vobis.  Ro- 
xnan.  XV.  Paulus  ait :  Obsecro  vos,  fratres,  ut 
adjuvetis  me  in  orationibus  pro  me  ad  Deum  (3). 
Idem  repetit  Ephes.  VI ;  I.  Thessal.  V  ;  II. 
Thess.  III.  Coloss.  IV.  et  Hebr.  XIII.  ergo 
licebit  etiam  nunc  invocare  eosdem  Sanctos 
cum  Christo  regnantes.  Nam  si  nunc  non 
licet,  vel  quia  nolunt;  et  hoc  non,  cum  sint 
majori  charitate  praediti,  quam  antea,  et 
(ut  loquitur  Cyprianus  serm.  de  mortalitate) 
de  sua  immortalitate  securi,  et  de  nostra  in- 


(1)  Gen.  X*LVIII,  16.—  (2)  Job.  V,  1 :  XIX,  21 ;  XXXIII,  28;  XV,  15;  IV,  18.  -  (3)  Exod.  XXXII, 
13.  —  (4)  Psal.  CXXXI,  1  et  10;  III.  Reg.  XV,  4;  Dan.  III,  35.  -  (5)  I.  Reg.  VII.  8;  Tob.  XLII, 
8 ;  Rom.  XV,  30. 

columitate  solliciti :  vel  quia  non  possunt ; 
et  hoc  non,  quia  si  poterant  cura  hic  essent 
peregrini,  quanto  magis  nunc  poterunt  in 
patria?  vel  quod  non  sciant  quid  oremus;  et 
hoc  non,  quia  unde  sciunt  Angeli  conversio¬ 
nem  peccatorum,  pro  qua  tantopere  gaudent 
in  coelis,  ut  dicitur  Luc.  XV.  inde  sciunt 
pancti  nostras  preces  :  vel  demum  quia  fit 
injuria  Deo,  aut  Christo,  si  alius  quam  ipse 
invocetur  ;  et  hoc  non,  quia  tunc  non  liceret 
viventes  invocare. 

Atque  hoc  argumentum  adversarii  num- 
quam  solvere  potuerunt.  Calvinus  enim  so¬ 
lum  respondet,  aliam  esse  rationem  invoca¬ 
tionis  vivorum  et  mortuorum,  quia  vivi  om¬ 
nes  subnixi  una  Christi  intercessione  tam 
pro  se,  quam  pro  aliis  Deum  rogant,  quia 
sunt  invicem  membra;  et  quia  Scriptura, 
hortatur,  ut  oremus  pro  invicem,  Jacobi  V. 
At  hoc  idem  de  mortuis  dici  potest ;  nam  et 
illi  sunt  njembra  ejusdem  Ecclesiae,  et  una 
Christi  intercessione  nituntur  ;  quidquid 
enim  nobis  petunt,  a  Deo  per  Christum  pe¬ 
tunt. 

Probatur  tertio  ex  Conciliis,  ac  primum  in 
epist.  Episcoporum  Europa}  scripta  ad  Leo¬ 
nem  Imperatorem,  quae  habetur  post  Conci¬ 
lium  Chalcedo«ense,  sic  dicitur:  «  Sanctis¬ 
simum  vero  Proterium  in  Choro,  et  ordine 
sanctorum  Martyrum  ponimus,  et  ejus  inter¬ 
cessione  misericordem,  ac  propitium  Deum 
habere  postulamus.  »  Et  actione  11.  Con¬ 
cilii  Clialcedonensis, dicunt  Patres  :  «  Flavia¬ 
nus  post  mortem  vivit,  Martyr  pro  nobis 
oret.  »  Deinde  in  VI  Synodo  generali,  cap. 
7.  ex  fcanonihus  recens  editis,  sic  dicitur: 
«  Solo  Deo  creatore  adorato,  invocet  Chris¬ 
tianus  Sanctos,  ut  pro  se  intercedere  apud 
majestatem  divinam  dignentur.  »  Item  VII 
Synodus  generalis  action.  G.  in  line  :  «  Cum 
timore,  inquit  Synodus,  omnia  agamus,  pos¬ 
tulantes  intercessiones  incontaminatae  Dei¬ 
parae,  item  sanctorum  Angelorum,  omnium- 
que  Sanctorum.  »  Item  in  Concilio  Gerun- 
densi,  cap.  3.  Aurelianensi  I,  cari.  29.  Mo- 
guntino  sub  Carolo  Magno,  cap.  33.  Tole¬ 
tano  V,  cap.  1.  et  Toletano  VI,  cap.  2.  et 
Bracarensi  II,  cap.  9.  indicuntur  litania}  re¬ 
citandae  vel  triduo  ante  ascensionem,  vel 
aliis  temporibus.  Sunt  autem  ista  Concilia 
fere  omnia  celebrata  ante  annos  fere  mille. 
His  accedat  factum  Gregorii,  qui  litanias  in¬ 
dixit  tempore  pestis,  lib.  I.  vitae  ejus,  cap. 
42.  et  "Walfridus  Strabo,  c.  28.  testes  sunt. 

Sed  forte  objicient,  litanias  hic  vocari  so¬ 


lum  Kyrie  eleison,  Christe  eleison;  id  enim 
vocant  litaniam  Gra}ci ;  ut  patet  ex  Basilio 
epist.  03.  et  ex  liturgia  ipsius  Basilii  et 
Chrysostomi. 

Respondeo:  in  Conciliis  praedictis  litanias 
vocari  illas  ipsas  invocationes  Dei,  et  Sanc¬ 
torum,  quas  nos  modo  vocamus  litanias ; 
nam  in  primis  Walfridus  Strabo  lib.  de  re¬ 
bus  Ecclesiasticis,  cap.  28.  declarans,  quid 
sit  litania,  de  qua  agitur  in  his  Conciliis,  ct 
nominatim  in  Concilio  I  Aurelianensi,  dicit 
esse  Sanctorum  invocationem.  Deinde  tunc 
dicebantur  litania}  triduo  ante  ascensionem, 
et  dicebantur  non  stando,  sed  ambulando, 
et  circumeundo  aliqua  loca  :  at  nunc  vide¬ 
mus  servari  idem  tempus,  et  eumdem  ritum  ; 
ergo  ea}dem  sunt  litaniae  omnino. 

Probatur  quarto  testimoniis  Graecorum, et 
Latinorum  Patrum.  Ex  Graecis  primus  pro¬ 
deat  S.  Dionysius  Areopagita,  qui  cap.  7. 
Ecclesiast.  hierarch:  «Nam  profecto, inquit, 
idem  fit,  ac  si  quis  sole  suos  radios  sanis 
largiente  oculis,  sibi  oculos  eruens,  solaris 
luminis  particeps  fieri  postulet.  Sic  impos¬ 
sibilium  superflua  spe  ille  suspensus  est,  qui 
Sanctorum  flagitat  preces,  et  naturae  ipso¬ 
rum  consentaneas  sacras  operationes  abigit 
etc.  » 

S.  Irenams  lib.  V.  contra  haereses  ultra 
fnedium  :  «  Et  sicut  illa  (Eva)  seducta  est, ut 
effugeret  Deum,  sic  Inec  (Maria)  suasa  est 
obedire  Deo,  ut  virginis  Eva},  virgo  Maria 
fieret  advocata.  »  Quid  clarius  ? 

Eusebius  lib.  XIII.  praeparationis  Evange- 
licae,  cap.  7  :  «  Haec  nos,  inquit,  quotidie 
factitamus,  qui  veraj  pietatis  milites,  ut  Dei 
amicos  honorantes,  ad  monumenta  quoque 
illorum  accedimus,  votaque  ipsis  facimus, 
tamquam  viris  sanctis,  quorum  intercessione 
ad  Deum  non  parum  juvari  profitemur.  » 

Athanasius  serm.  in  Evangelium  de  sanc¬ 
tissima  Deipara,  id  est,  de  annuntiatione 
circa  finem  :  «  Inclina,  inquit,  aurem  tuam 
(Maria)  in  preces  nostras,  et  ne  obliviscaris 
populi  tui.  »  Et  infra  :  «  Ad  te  clamamus, 
recordare  nostri  sanctissima  Virgo.  »  Et  in¬ 
fra  :  a  Intercede  hera,  et  domina,  et  regina, 
et  mater  Dei  pro  nobis.  » 

Basilius  orat,  in  40.  Martyres  :  «  Qui  ali¬ 
qua,  inquit,  premitur  angustia,  ad  hos  con¬ 
fugiat:  qui  rursum  ladatur,  hos  oret:  ille  ut 
a  malis  liberetur,  hic  ut  duret  in  rebus  la}- 
tis.  »  Idem  oratione  in  Psalm.  XXXIII.  in  il¬ 
lud :  Oculi  Domini  super  justos,  et  aures 
ejus  in  preces  eorum  :  «  Sanctai,  inquit,  spi- 

rituales  virtutes  (Angeli)  aliquae,  oculi  di¬ 
cuntur,  quod  curam  susceperint  nos  inter¬ 
visendi  :  nonnullae  aures,  ut  quae  nostras 
excipiunt  preces.  » 

Gregorius  Nazianzenus  orat,  in  Cypria¬ 
num,  in  ipso  medio,  loquens  de  quadam 
sancta  Yirgine,  quam  Cyprianus  tunc  Eth¬ 
nicus,  et  Magus  per  daemonem  ad  stuprum 
sollicitabat :  «  Virginem  Mariam,  inquit, 
rogavit,  ut  periclitanti  Virgini  opem  ferret.» 
Et  infra:  «  Vicit  Virgo,  vincitur  daemon  etc.» 
Idem  in  fine  Cyprianum  invocat ;  sicut  etiam 
fecit  in  fine  orationis  in  Basilium,  et  in  fine 
orationis  in  Athanasium,  ubi  sic  ait :  «  Tu 
autem  e  supernis  propitius  nos  respice,  et 
populum  hunc  sanctum  dirige,  et  nos  in  pace 
quidem  fove  et  compasce,  in  certamine  au¬ 
tem  dirige,  et  suscipe,  et  cum  te  ipso  statue, 
et  iis  qui  tales  sunt  ut  tu,  etiamsi  magna  sit 
petitio.  » 

Chrysostomus  homil.  66.  ad  populum, 
circa  fin.:  «  Nam,  inquit,  et  ipse  qui  purpu¬ 
ram  indutus  est,  accedit  illa  complexurus 
scpulchra,  et  fastu  deposito  stat  Sanctis  sup¬ 
plicaturus,  ut  pro  se  apud  Deum  interce¬ 
dant,  et  scenarum  fabrum,  et  piscatorem  ut 
protectores  orat  qui  diademate  redimitus  in¬ 
cedit.  »  Idem  hortatur  ad  supplicandum 
Sanctis  homil.  5.  et  8.  in  Matth.  homil.  43. 
in  Genes,  homil.  1.  in  priorem  Thessal. 
serm.  in  Juventium  et  Maximum,  et  alibi. 

Gregorius  Nyssenus  orat,  in  S.  Theodo¬ 
rum,  circafin.:  «Intercede,  inquit,  ac  depre¬ 
care  pro  patria  apud  communem  Regem  et 
Dominum.  Timemus  afflictiones,  exspecta¬ 
mus  pericula.  Non  longe  absunt  scelesti 
Scythae,  bellum  adversum  nos  parturientes. 
Ut  miles  propugna  pro  nobis,  ut  Martyr  pro 
conservis  utere  libertate  loquendi.  »  Et  infra: 
«  Quod  si  majori  etiam  opus  fuerit  depreca¬ 
tione  et  advocatione,  fratrum  tuorum  Mar¬ 
tyrum  coge  chorum,  et  cum  omnibus  una 
deprecare,  admone  Petrum,  excita  Paulum, 
Joannem  item  Theologum,  ac  discipulum 
dilectum  etc. » 

S.  Ephrem  in  sermonibus  de  laudibus 
sanctorum  Martyrum  :  «  Precamur,  inquit, 
beatissimi  Martyres,  qui  pro  Domino  salva¬ 
tore,  proque  illius  charitate  sponte  et  impi¬ 
gre  tormenta  sensistis,  atque  ideo  familia¬ 
rius  Domino  conjuncti  estis,  ut  pro  nobis 
miseris  et  peccatoribus,  et  de  negligentiae 
squalore  sordentibus,  Dominum  interpellare 
dignemini,  ut  superveniat  in  nos  gratia 
Christi. » 


Cyrillus  catechesi  5.  mystagogica  :  «  Cum 
hoc  sacrificium  offerimus,  facimus  mentio¬ 
nem  etiam  eorum,  qui  ante  nos  obdormie¬ 
runt,  primum  Patriarcharum,  Prophetarum, 
Apostolorum,  Martyrum,  ut  Deus  orationi¬ 
bus  illorum,  suscipiat  preces  nostras  etc.  » 

Theodoretus  in  historia  sanctorum  Pa¬ 
trum,  singulas  vitas  ita  concludit :  «Ego  au¬ 
tem  huic  narrationi  finem  imponens  rogo  et 
quaeso,  ut  per  horum  intercessionem  divi¬ 
num  consequar  auxilium.  »  Multa  item  ha¬ 
bet  de  invocatione  Sanctorum  lib.  VIII.  ad 
Graecos,  qui  est  de  Martyribus. 

Damascenus  lib.  IV.  de  fide,  cap.16  :  «Per 
eos  (Sanctos  jam  defunctos)  damiones  abi¬ 
guntur,  infirmi  curantur,  caeci  vident,  le¬ 
prosi  mundantur,  tentationes  et  trisiitiae  sol¬ 
vuntur.  Omne  donum  bonum  a  patre  lumi¬ 
num  per  eos,  qui  inhaesitabili  fide  petunt, 
descendit. » 

Theophylactus  in  cap.  XI.adHaebr.:  «Jam 
nunc,  inquit,  arrabonem,  et  pignus  honoris 
habent  (Sancti  in  coelo)  unde  alias  eis  potes¬ 
tas  esset,  ut  succurrere  queant  invocantibus 
se  ?  Unde  ipsis,  quod  fiduciam  habent  in¬ 
tercedenti  ?  » 

Jam  ex  Latinis.  S.  Cornelius  Papa  in 
epistol.  I.  quae  est  de  translatione  corporum 
Apostolorum  :  «  Orantes,  inquit,  Deum  et 
Dominum  nostrum  Jesum  Christum,  ut  in¬ 
tercedentibus  sanctis  suis  Apostolis,  maculas 
vestrorum  purget  peccatorum  etc.  » 

S.  Hilarius  in  Psal.  CXXIX  :  «  Interces¬ 
sione,  inquit.  Angelorum  non  natura  Dei 
indiget,  sed  infirmitas  nostra.  Missi  enim 
sunt  propter  eos,  qui  haereditabunt  salutem, 
Deo  nihil  ex  his  quae  agimus  ignorante,  sed 
infirmitate  nostra  ad  rogandum  et  prome¬ 
rendum,  spiritualis  intercessionis  ministerio 
indigente.  »  Similia  dicit  de  intercessione 
sanctorum  Apostolorum,  et  Prophetarum  in 
Psal.  CXXIV. 

S.  Ambrosius  lib.  de  viduis,  ultra  me¬ 
dium  :  «  Obsecrandi  sunt  Angeli,  qui  nobis 
ad  prajsidium  dali  sunt, Martyres  obsecrandi, 
quorum  videmur  nobis  quoddam  corporis 
pignore  patrocinium  vendicare.  Possunt  pro 
peccatis  rogare  nostris,  qui  proprio  sanguine, 
etiamsi  qua  habuerunt,  peccata  laverunt. 
Isti  enim  sunt  Dei  Martyres,  nostri  praesules, 
speculatores  vitae,  actuumque  nostrorum. 
Non  erubescamus  eos  intercessores  nostrae 
infirmitatis  adhibere,  quia  ipsi  infirmitatem 
corporis,  etiam  cum  vincerent,  cognove¬ 
runt.  »  Item  lib.  X.  in  Lucam  exponens 

cap.  21  :  «  Mortuis  regibus,  inquit,  in  per¬ 
petuum  Martyres  regnum  coelestis  gratiae 
honore  succedunt,  et  illi  fiunt  supplices,  hi 
patroni.  » 

S.  Hieronymus  in  epitaphio  Paulae  circa 
finem  :  «  Vale,  inquit,  o  Paula,  et  cultoris 
tui  ultimam  senectutem  orationibus  juva, 
fides,  et  opera  tua  Christo  te  sociant,  prae¬ 
sens  facilius,  quod  postulas,  impetrabis.  » 

S.  Maximus  in  ser.  de  S.  Agnete  :  «  Ita¬ 
que,  inquit,  o  splendida  Christo,  pulchra 
Dei  filio,  et  omnibus  Angelis,  et  Archangelis 
grata,  ut  nostri  meminisse  digneris,  quibus 
possumus  precibus  exoramus.  » 

Ruffinus  lib.  II.  hist.  cap.  33  :  «  Circuibat 
(Theodosius)  cum  sacerdotibus  et  populo 
omnium  orationum  loca,  ante  Martyrum  et 
Apostolorum  thecas  jacebat  cilicio  prostra¬ 
tus,  et  auxilia  sibi  fida  Sanctorum  interces¬ 
sione  poscebat.  » 

S.  Paulinus  in  fine  carminis  Panegyrici 
de  sancto  Celso  : 

Celse  juva  fratrem  socia  pietate  laborans, 

Ut  vestra  nobis  sit  locus  in  requie. 

Et  in  epist.  12.  ad  Severum  inserens  quae¬ 
dam  carmina  de  S.  Claro,  sic  ait  : 

Qualibet  in  regione  poli  situs  aut  paradisi, 

Clare  sub  aeterna  pace  beatus  agis. 

Haec  peccatorum  bonus  accipe  vota  rogantum, 

Ut  sis  Paulini,  Therasiaeque  memor. 

Prudentius  eodem  tempore  plurima  scrip¬ 
sit  carmina  de  Sanctis,  in  quibus  eos  in¬ 
vocari  a  viventibus  docet.  Proferamus  loco 
exempli  pauca.  In  carmine  de  S.  Laurentio, 
sic  ait : 

Quod  quisque  supplex  postulat, 

Fert  impetratum  prospere. 

Et  tristis  haud  ullus  reddit. 

Cjeu  praesto  semper  adsies, 

Tuosque  alumnos  urbicos 
Lactante  complexus  sinu 
Paterno  amore  nutrias. 

Item  in  Hymno  de  S.  Cassiano. 

Audit,  crede,  preces  Martyr  prosperrimus 

[omnes, 

Ratasque  reddit  quas  vides  probabiles. 

Item  de  Si  Hippolyto  : 

Hippolyto  scio  me  debere,  Deus  cui  Christus 

Posse  dedit,  quod  quis  postulet,  annuere. 


S.  Augustinus  tract.  84.  in  Joan. :  a  Ideo 
quippe  ad  ipsam  mensam,  inquit,  non  sic 
eos  (Martyres)  commemoramus,  quemadmo¬ 
dum  alios  qui  in  pace  requiescunt,  ut  etiam 
pro  eis  oremus,  sed  magis,  ut  ipsi  pro  no¬ 
bis  orent.  »  Item  serm.  17.  de  verbis  Apos¬ 
toli  :  «  Habet, inquit, Ecclesiasticadisciplina, 
quod  fideles  noverunt  cum  Martyres  eo  loco 
recitant  ad  altare  Dei,  ubi  non  pro  ipsis 
oretur,  pro  eseteris  autem  defunctis  oretur. 
Injuria  est  euim  pro  Martyre  orare,  cujus 
nos  debemus  orationibus  commendari.  » 
Item  lib.  de  cura  pro  mortuis  c.  4  :  «  Non 
video,  inquit,  quod  sit  adjumentum  mortuo¬ 
rum  provisus  sepeliendis  corporibus  apud 
memoriam  Sanctorum  locus,  nisi  ad  hoc, 
ut  dum  recolunt  ubi  sint  reposita  eorum, 
quos  diligunt,  eisdem  Sanctis  illos  tamquam 
patronis  susceptos  apud  Dominum  adjuvan¬ 
dos  orando  commendent.  » 

S.  Victor  Uticensis  lib.  III.  de  persec. 
Wandalica  circa  finem  :  «  Adestote,  inquit, 
Angeli  Dei,  deprecamini  Patriarchae,  orato 
S.  Prophetae,  estote  Apostoli  suffragatores, 
praecipue  tu  Petre  beate,  quare  siles  pro 
ovibus,  et  agnis  a  communi  Domino  magna 
tibi  cautela,  et  sollicitudine  commendatis  ? 
Tu  S.  Paule  gentium  magister ,  cognosce 
quid  Wandali  faciunt  Ariani,  et  filii  tui  ge¬ 
munt  lugendo  captivi,  universique  ingemis¬ 
cite  simul  pro  nobis  Apostoli.  » 

S.  Fulgentius  in  serm.  de  laudibus  B.  Ma¬ 
ria}  :  «  Ideo,  inquit,  omnes  cursus  naturae 
Virgo  Maria  in  Domino  nostro  Jesu  Christo 
suscepit,  ut  omnibus  ad  se  confugientibus 
foeminis  subveniret.  » 

S.  Leo  serm.  3.  de  Epiphania  :  «  Confir¬ 
mate,  inquit,  amicitias  cum  S.  Angelis  et 
Patriarchis, Prophetis,  Apostolis,  Martyribus¬ 
que  sociamini,  horum  divitias  concupiscite, 
et  per  bonam  aemulationem  ipsorum  ambite 
suffragia.  »  Vide  eumdem  in  sermonibus  de 
anniversario  sua}  assumptionis,  et  de  sanctis 
Petro  et  Paulo,  et  Laurentio. 

S.  Gregorius  lib.  II.  Dialog.  cap.  ult.  in 
fine  :  «  Ubi,  inquit,  insuis  corporibus  Sanc¬ 
torum  Martyres  jacent,  dubium  Petre  non 
est,  quod  multa  valeant  sig^a  demonstrare, 
sicut  et  faciunt,  et  pura  mente  quasentibus 
innumera  miracula  ostendunt,  sed  quia  ab 
infirmis  potest  mentibus  dubitari,  ulrumne 
ad  exaudiendum  ibi  prodentes  sint,  ubi 
constat,  quia  in  suis  corporibus  non  sint, 
ibi  necesse  est  eos  majora  signa  ostendere, 
ubi  de  eorum  pra}sentia  potest  mens  infirma 

dubitare.  Quorum  vero  mens  in  Deo  fixa  est, 
tanto  majus  habet  fidei  meritum,  quanto  illic 
eos  novit,  et  non  jacere  corpore,  et  tamen 
non  deesse  ab  exauditione.  » 

S.  Grcgorius  Turonensis  lib.  I.  de  gloria 
Martyrum  cap. 94:  «Cyprianus,  inquit,  bea¬ 
tissimus  Carthaginiensis,  et  antistes,  et  Mar¬ 
tyr,  salutem  saepius  infirmis  supplicantibus 
praestat.  » 

S.  Beda  lib.  IV.  in  Cantica,  circa  finem  ; 
«  Sed  et  cavernam  maceriae,  inquit,  cito 
volatu  petamus,  id  est,  Sanctorum  vel  An¬ 
gelorum,  vel  hominum  crebras  pro  nobis 
intercessiones  apud  misericordiam  pii  con¬ 
ditoris  quaeramus,  hajc  sunt  enim  firmissima, 
ac  tutissima  Sanctae  Ecclesiae  praesidia.  » 
Idem  habet  lib.  III.  in  Matth.  in  illud  cap. 
15.  Qui  non  respondit  ei  verbum  :  «  Sanc¬ 
torum,  inquit,  sunt  petenda  suffragia,  ut 
ipsi  supplicent  pro  Ecclesia.  » 

S.  Anselmus  in  lib.  de  excellentia  B. 
Virginis  Mariae  cap.  ultim.  :  «  Rogamus, 
inquit,  te  Domina  per  ipsam  gratiam, 
qua  te  pius  et  omnipotens  Deus  sic  exalta¬ 
vit,  et  omnia  tibi  secum  possibilia  esse  do¬ 
navit,  quatenus  id  apud  ipsum  nobis  impe¬ 
tres,  et  obtineas,  ut  plenitudo  gratiae,  quam 
meruisti,  in  nobis  sic  operetur,  quo  partici¬ 
pium  beati  praemii  misericorditer  quan¬ 
doque  donetur.  » 

S.  Bernardus  serra.  2.  super  Evangelium 
Missus  est :  «  In  periculis,  inquit,  in  angus¬ 
tiis,  in  rebus  dubiis,  Mariam  cogita,  Mariam 
invoca.  Non  recedat  ab  ore,  non  recedat  a 
corde,  et  ut  impetres  ejus  orationis  suffra¬ 
gium,  non  deferas  conversationis  exemplum. 
Ipsam  sequens  non  devias,  ipsam  rogans 
non  desperas,  ipsam  cogitans  non  erras, 
ipsa  tenente  non  corruis,  ipsa  protegente 
non  metuis,  ipsa  duce  non  fatigaris,  ipsa 
propitia  pervenis,  et  sic  in  temetipso  expe¬ 
riris,  quam  merito  dictum  sit,  et  nomen 
Virginis  Maria.  » 

Ex  his  30.  antiquis,  et  doctissimis  Patri¬ 
bus,  soli  sunt  quinque  Grego rio  posteriores; 
ex  quo  apparet,  quam  illustre  fuerit  menda¬ 
cium  Philippi,  qui  ante  Gregorium  igno¬ 
tam  fuisse  scripsit  Sanctorum  invocatio¬ 
nem. 

Probatur  quinto  ex  miraculis  B.  Bernardi 
factis  contra  hanc  haeresim.  Scribitur  enim 
lib.  III.  vitae  ejus  cap.  5,  quod  cum  B.  Ber¬ 
nardus  apud  Tolosam  contra  hanc  ipsam 
haeresim  praedicaret,  populorum  turbis  of¬ 
ferentibus  panes,  ut  eis  vir  sanctus  benedi¬ 


ceret,  et  benedicebat  ille  signo  crucis  edito 
his  verbis  :  «  In  hoc  scietis  vera  esse  quae  a 
nobis,  falsa  quee  ab  haereticis  suadentur, 
si  infirmi  vestri  gustatis  panibus  istis, 
adepti  fuerunt  sospitatem.  »  Et  cum  Episco¬ 
pus  Carnotensis,  qui  aderat,  diceret  :  Si 
bona  fide  sumpserint,  sanabuntur.  »  B.  Be- 
nardus  addidit:  «Non  hoc  ego  dixi,  sed 
vere  quicumque  gustaverint,  sanabuntur, 
ut  veros  nos  et  veraces  Dei  nuntios  esso 
sciatis.  »  Et  subjungit  auctor  :  «  Tam  in¬ 
gens  multitudo  languentium  gustato  illo 
pane  convaluit,  ut  per  totam  provinciam 
verbum  hoc  divulgaretur.» 

Nota,  miracula  ista  non  esse  facta  pro¬ 
prie  ad  probanda  merita  B.  Bernardi ;  nam 
ipse  diserte  dixit,  ut  sanarentur  aegroti,  si 
vera  erant,  quae  praedicaverat  :  et  ne  forte 
tribuerentur  fidei,  et  devotioni  populorum 
addidit,  omnes  sanandos  qui  inde  gustassent, 
sive  cum  fide,  sive  sine  fide,  ut  nimirum  to¬ 
tum  miraculum  referretur  tamquam  ad  fi¬ 
nem,  ad  confirmationem  veritatis  :  Ergo 
cum  sint  facta  innumerabilia  miracula  ad 
hanc  nostram  sententiam  confirmandam 
aut  ipsa  vera  est,  aut  Deus  testis  fuit  falsi- 
tatis. 

Accedant  postremo  infinita  miracula,  qui¬ 
bus  Sancti  saepissime  demonstrarunt  ,  se 
audire  preces  viventium,  et  posse  ac  velle 
eos  juvare,  a  quibus  invocantur.  Vide  de 
his  miraculis  epistolam  Nili  recitatam  in 
VII  Synodo  act.  4.  Theodoretum  in  histor. 
lib.  V.  cap.  24.  et  lib.  VIII.  ad  Graecos.  Am¬ 
brosium  sermon.  90,  qui  est  de  S.  Agnete. 
Augustinum  lib.  XXII.  de  Civit.  Dei  cap.  8, 
Gregorium  Turonicum  in  libris  de  gloria 
Martyrum  et  Confessorum.  Gregorium  Ro¬ 
manum  lib.  III.  Dialog.  cap  22,  23,  24,  23  et 
37  ;  Bonaventuram  in  vita  S.  Francisci. 

Ex  his  colligi  potest,  quam  sint  leves  hae¬ 
reticorum  responsiones,  quas  adhibent  ad 
loca  Patrum  a  nobis  citata;  nam  Magdebur- 
genses  Centuria  IV.  cap.  4.  inconstantissime 
loquuntur;  nunc  enim  agnoscunt  esse  Pa¬ 
trum  testimonia,  sed  dicunt  eos  errasse, 
nunc  vero  dicunt  a  maligno  spiritu  esse  in¬ 
serta  in  operibus  tantorum  virorum,  quod 
tamen  non  aliter  probant,  quam  quia  Am¬ 
brosius  lib.  III.  de  spiritu  sancto  c.  12.  et 
Epiphanius  in  hseresi  Colliridianorum,  di¬ 
cunt  solum  Deum  esse  adorandum.  Nec  ad¬ 
vertere  volunt  eos  Patres  loqui  de  adoratione, 
quae  soli  debetur  Deo,  in  quo  sensu  etiam 
nos  fatemur,  solum  Deum  adorandum,  cum 

quo  tamen  bene  cohseret,  quod  dicimus, 
Sanctos  non  ut  Deos,  sed  ut  amicos  Dei  in¬ 
vocandos. 

Porro  Brentius  cap.  24.  Confessionis  Wir- 
tembergensis,  omnia  conatur  eludere  per 
figuram  prosopopeiae.  Dicit  enim  Patres  in 
concionibus  invocare  solitos  esse  nomina 
mortuorum  ac  si  viverent,  sicut  interdum  in¬ 
ter  declamandum  alloquimur  coelum,  vel 
terram,  mortuos  homines,  quos  tamen  cer¬ 
te  scimus  non  audire.  At  hoc  figmentum  in 
primis,  si  ullum  haberet  locum,  solum  ha¬ 
beret  in  testimoniis  Basilii,  Nazianzeni,  et 
quorumdam  aliorum, qui  inter  concionandum 
Sanctos  invocaverunt.  Nullum  autem  ha¬ 
beret  in  testimoniis  Dionysii,  Ircnsei,  Hilarii, 
Ambrosii,  Chrysostomi,  Augustini,  et  alio¬ 
rum,  qui  vel  docent  Sanctos  invocandos, 
vel  narrant,  a  quibus  sint  invocati.  Sed  quod 
nec  in  testimoniis  Basilii,  et  Gregorii  locum 
habeat,  inde  patet,  quod  isti  Patres  ibidem 
pollicentur  sibi,  et  aliis  auxilium  ex  illa  in¬ 
vocatione,  et  miracula  qua;  facta  sunt,  satis 
ostendunt,  non  inanem  prosopopeiam,  sed 
petitionem  efficacem  esse  invocationem 
Sanctorum. 

Jam  Calvinus  lib.  III.  cap.  20.  instit.  res¬ 
pondet,  Patres  voluisse  quidem  prohibere 
hanc  superstitionem,  sed  non  potuisse  fran¬ 
gere  impetum  vulgi,  id  quod  ostendit  ex 
Concilio  Carthaginiensi  III,  cap.  23,  ubi  pro¬ 
hibetur,  ne  in  precibus,  quae  ad  altare  fun¬ 
duntur,  oratio  dirigatur  ad  alium,  quam  ad 
Patrem.  Ex  quo  vult  Calvinus  colligi,  vo¬ 
luisse  Patres  ejus  Concilii  saltem  impedire 
ne  mysterium  coenae  profanaretur  invoca¬ 
tione  mortuorum.  Quod  etiam  confirmatur 
ex  S.  Augustino  lib.  XXII.  de  Civ.  Dei  c. 
10,  ubi  dicit  Sanctos  non  invocari  a  sacer¬ 
dote  sacrificante. 

Sed  nimis  infirmum  est  Calvini  refugium  : 
Nam  quod  Patres  non  cupiverint  prohibere 
invocationem  Sanctorum,  patet  ex  verbis 
ipsorum  jam  citatis,  ubi  ipsi  suadent,  hor¬ 
tantur,  docent,  Sanctos  invocandos,  et  ipsi 
eos  passim  invocaverunt,  et  in  Conciliis  a 
se  celebratis  eos  invocari  praeceperunt.  Ne¬ 
que  in  Concilio  Carthaginiensihabetur  unum 
verbum  de  invocatione  Sanctorum,  sed  so¬ 
lum,  praecipitur,  ut  oratio  sacerdotis  sacri¬ 
ficium  offerentis  dirigatur  ad  Personam  Pa¬ 
tris,  non  Filii  aut  Spiritus  sancti,  quod 
etiam  modo  servamus,  quamvis  toti  sacri¬ 
ficemus  Trinitati. 

(1)  Rom.  X.  14. 


Beatus  etiam  Augustinus  solum  docet, 
ipsa  prece  qua  sacrificium  offertur,  non  in¬ 
vocari  Sanctos,  sed  Deum,  cui  soli  sacrifica¬ 
tur;  Nam  quod  in  ipso  sacrificio  memoria 
fiat  Martyrum,  et  invocentur,  ut  pro  nobis 
orent,  idem  Augustinus  diserte  docet  tracta. 
84.  in  Joan.  et  serm.  17.  de  verbis  Apostoli, 
et  Cyrillus  cathechesi  5  mystagogica,  ut 
supra  citavimus,  et  idem  patet  ex  liturgia 
Chrysostomi,  et  aliorum  veterum:  nam  in 
omnibus  Sancti  invocantur. 


CAPUT  XX. 

Solvuntur  argumenta  adversariorum. 

Superest  nunc  argumenta  adversariorum 
proponere,  et  solvere. 

Argumentum  primum.  Invocatio  Sancto¬ 
rum  in  injuriam  Dei  cedit;  Nam  Rom.  X. 
dicitur  :  Quomodo  invocabunt ,  in  quem  non 
crediderunt  ?  (1)  Ergo  ille  solus  invocatur, 
in  quem  credimus,  non  autem  credimus  nisi 
in  Deum,  ergo  vel  solum  Deum  invocamus, 
vel  Sanctos  faciemus  Deos. 

His  accedunt  duo  loca  Patrum.  Ambrosius 
in  I.  cap.  ad  Roman.:  «  Solent,  inquit,  pu¬ 
dorem  passi  neglecti  Dei,  misera  uti  excusa¬ 
tione  dicentes  :  Per  istos  posse  ire  ad  Deum, 
sicut  per  comites  pervenitur  ad  Regem.  Age, 
numquid  ita  demens  est  aliquis,  aut  salutis 
suee  immemor,  ut  honorificentiam  Regis 
vendicet  comiti,  cum  de  hac  re  si  qui  etiam 
tractare  fuerint  inventi, jure  ut  rei  damnentur 
majestatis?  et  isti  se  non  putant  reos,  qui 
honorem  nominis  Dei  deferunt  creaturae,  et 
relicto  Domino  conservos  adorant ;  quasi 
sit  aliquid  plus,  quod  servetur  Deo ;  Nam 
ideo  ad  Regem  per  tribunos  aut  comites 
itur,  quia  homo  utique  est  Rex,  et  nescit, 
quibus  debeat  Rempublicam  credere.  Ad 
Deum  autem  (quem  utique  nihil  latet,  om¬ 
nia  enim  merita  novit)  promerendum,  suf¬ 
fragatore  non  opus  est,  sed  mente  devota.  » 

Item  Theodoretus  lib.  VIII.  ad  Grgecos  in 
fine  :  «  Suos,  inquit,  mortuos  Dominus 
Deus  noster  in  templa  pro  Diis  vestris  in¬ 
duxit  ;  ac  illos  quidem  cassos  gloria  , 
vanosque  reddidit,  suis  autem  Martyribus 
honorem  illorum  dedit.  Pro  Pandiis  enim 

Diasiisque  ac  Dionysiis, hoc  est, Jovis, Liberi- 
qire  patris  solemnitatibus,  Petro ,  Paulo, 
Thomae,  Sergio,  Marcello,  Leontio,  Antoni¬ 
no,  Mauritio,  aliisque  SS.  Martyribus  solem- 
nitates populari  epulo  peraguntur.  »  His  ver¬ 
bis  fatetur  Theodoretus  nos  habere  Sanctos 
pro  Diis. 

Respondeo,  quemadmodum  non  fit  inju¬ 
ria,  sed  honor  Regibus,  quando  eorum  amici 
honorantur,  et  ad  eos  legati  mittuntur,  ita 
Deo  non  injuriam,  sed  honoiem  deferri, 
quando  Sancti  non  ut  Dii,  sed  ut  amici  Dei 
honorantur,  et  tamquam  patroni  apud  Deum 
accipiuntur.  Alioqui  etiam  faceret  Deo  inju¬ 
riam,  qui  a  viventibus  orationes  postularet, 
ut  fecit  Apostolus  Rom.  XV.  et  alibi,  et  Cen¬ 
turio  injuriam  Christo  fecisset,  qui  (ut  dici¬ 
tur  Luc.  VII.)  non  per  se,  sed  per  seniores 
Judaeorum  a  Christo  auxilium  petiit. 

Ad  primum  autem  locum  dico,  ibi  agi  de 
invocatione,  qua  aliquis  invocatur  ut  Deus, 
et  primus  auctor  bonorum  ;  praecedit  enim  : 
Omnis,  qui  invocaverit  nomen  Domini ,  salvus 
erit  (1).  Dico  praeterea,  revera  sicut  Deum 
non  potest  invocare  ut  Deum,  qui  in  eum  non 
credit,  id  est,  qui  non  credit  eum  esse  Deum, 
et  qui  ei  non  credendo  in  eo  non  sperat,  nec 
eum  diligit  :  ita  etiam  non  posse  eum  Sanc¬ 
tos  invocare,  ut  Sanctos,  et  amicos  Dei,  qui 
suo  modo  in  eos  non  credit,  id  est,  non  credit 
esse  Sanctos,  nec  in  eis  sperat,  ut  in  patronis, 
nec  eos  ut  tales  diligit.  Nec  nomen  invocatio¬ 
nis,  vel  fidei  in  Scripturis  soli  Deo  tribuitur. 
Dicit  enim  Jacob  Gen.  X  LWU:  Invocetur  no¬ 
men  meum  super  pueros  hos,  et  nomina  Patrum 
meorum.  Ex  quo  loco  docet  B.  Augustinus 
lib.  locutionum  de  Genes,  nu.  200,  invoca¬ 
tionem  non  solum  Dei,  sed  etiam  hominum 
esse.  Etinepist.  ad  Philemonem  dicit  Apos¬ 
tolus  :  Gratias  ago  Deo  meo ,  audiens  charilatem 
tuam  et  fidem ,  quam  habes  in  Domino  Jesu ,  et  in 
omnes  Sanctos  (2)  In  quem  locum  B.  Hiero¬ 
nymus  prolixe  ostendit,  etiam  in  Sanctos 
haberi  debere  fidem. 

Ad  locum  Ambrosii  dico,  eum  agere  con¬ 
tra  Ethnicos,  qui  astrorum  cursus  colebant, 
contra  quos  ibidem  Apostolus  agit.  Unde 
etiam  dicit,  eos  colere  conservos,  id  est, 
creaturas,  non  secus  ad  Deum;  quomodo 
faceret,  qui  comiti  honores  regios  deferret. 
Quod  autem  in  fine  addit  :  «  Ad  Deum  pro¬ 
merendum  non  esse  opus  suffragatore ;  » 
intelligitur  ex  parte  Dei,  quasi  dicat,  Deus 


non  eget  interpretibus,  cum  ipse  per  se  om¬ 
nia  videat,  et  intelligat;  tamen  ex  parte  nos¬ 
tri  opus  esse  suffragatoribus,  vel  saltem  id 
esse  utilissimum,  idem  Ambrosius  claris¬ 
sime  docet  in  lib.  de  viduis,  ut  supra  osten¬ 
dimus. 

Dices,  hoc  idem  poterant  respondere  Gen¬ 
tiles.  Respondeo,  negatur;  nam  illi  putabant, 
summum  Deum  non  esse  immediate  accessi¬ 
bilem,  nec  aliter  ad  eum  veniri,  nisi  per 
cultum  inferiorum  virtutum  ,  ut  clarius 
docet  Theodoretus  in  cap.  I.  ad  Coloss. 

Ad  locum Theodoreti  dico,  eum  significare 
voluisse ,  gloriam  Deorum  translatam  in 
Martyres,  quia  templa  et  festa  Deorum  con¬ 
versa  sunt  in  templa  et  festa  Martyrum,  sed 
tamen  eorum,  quos  religio  vera  permittit,  ut 
Martyres  non  pro  Diis  habeamus,  sicut  illi  ha¬ 
bebant  Jovem  et  Liberum  et  alios,  sed  pro 
viris  sanctis  et  amicis  Dei,  qui  nos  exemplis, 
precibus,  et  meritis  suis  plurimum  juvant. 
De  qua  re  supra  diximus. 

Argumentum  secundum.  Invocatio  Sanc¬ 
torum  injuriam  facit  Christo ;  nam  I.  Timoth. 
II.  dicitur  :  Unus  est  mediator  Dei,  et  homi¬ 
num,  homo  Christus  Jesus  (3).  Si  ergo  solus 
ipse  est  mediator,  injuriam  ei  facit  quicum¬ 
que  per  alium  ad  Deum  accedit.  Quare  Au¬ 
gustinus  lib.  II.  contra  Parmenian.  cap.  8 : 
«  Si  Joannes,  inquit,  ita  diceret :  haec  scripsi 
vobis,  ut  non  peccetis,  et  si  quis  peccaverit, 
mediatorem  me  habetis  apud  Patrem,  ego 
exoro  pro  peccatis  vestris  :  sicut  Parmenia- 
nus  quodam  loco  mediatorem  posuit  Episco¬ 
pum  inter  populum,  et  Deum,  quis  eum 
ferret  bonorum  atq  ue  fidelium  Christianorum? 
Quis  sicut  Apostolum  Christi,  et  non  sicut 
Antichristum  intueretur?  »  Et  infra  :  «  Si 
esset  mediator  Paulus,  essent  utique  et  caeteri 
coapostoli  ejus,  ac  sic  multi  mediatores  essent 
nec  ipsius  Pauli  constaret  ratio,  qua  dixerat, 
unus  Deus ,  unus  mediator  Dei  et  homi¬ 
num.  » 

Praeterea  Coloss.  II.  dicitur  :  «  Nemo  vos 
seducat  volens  in  humilitate  et  religione  An¬ 
gelorum,  quae  non  vidit  ambulans  etc.  »  In 
quae  verba  sic  scribit  Theodoretus  :  «  Qui 
legem,  inquit,  defendebant,  eos  etiam  ad 
Angelos  colendos  inducebant,  dicentes  legem 
per  eos  datam.  Mansit  autem  diu  hoc  vitium 
in  Phrygia,  et  Pisidia.  Quocirca  Synodus 
quoque,  quae  convenit  Laodicaeae,  quae  est 
Phrygiae  metropolis,  lege  prohibuit,  ne  pre- 


(1)  Joel.  II,  32;  Act.  II,  21;  Rom.  X,  13.  —  (2)  Gen.  XLVIII,  16;  Phil.  4  et  5.—  (3)  I.  Tim.  11,5. 

carentur  Angelos,  et  in  hodiernum  usque 
diem  videre  licet  apud  istos,  et  eorum  finiti¬ 
mos  oratoria  S.  Michaelis.  Illi  ergo  hoc  con¬ 
sulebant,  utique  humilitate  utentes,  dicen¬ 
tes,  universorum  Deum  nec  cerni ,  nec 
comprehendi,  nec  ad  eum  posse  perveniri  : 
et  oportere  per  Angelos  divinam  sibi  bene¬ 
volentiam  conciliare.  » 

Respondeo,  nullam  injuriam  Christo  fieri 
per  invocationem  Sanctorum.  Neque  enim 
invocamus  Sanctos ,  ut  fungantur  vice 
Christi,  vel  Christum  adjuvent,  sed  ut  adju¬ 
vent  nos,  quo  facilius  a*  Deo  per  Christum 
impetremus,  quae  poscimus,  et  si  argumen¬ 
tum  aliquid  valeret;  etiam  concluderet,  non 
esse  petendas  vivorum  orationes,  quod  ta¬ 
men  esse  contrarium  Scripturis  etiam  haere¬ 
tici  concedunt. 

Ad  primum  ergo  locum  respondeo,  tribus 
de  causis  dioi  Christum  unum,  et  solum  me¬ 
diatorem  Dei  et  hominum.  Primo,  quia  solus 
ipse  fuit  mediator  per  modum  redemptionis. 
Notandum  enim  est  posse  tribus  modis  unum 
mediatorem  reconciliare  duos  dissidentes; 
uno  modo  declarando,  uter  justum  petat; 
altero  modo  solvendo  creditori  pro  debitore; 
tertio  modo  orando  creditorem,  ut  debitum 
remittat. 

Primus  modus,  qui  est  declarando,  uter 
justum  petat,  inter  Deum  et  hominem,  locum 
non  habet,  quia  constat  Deum  ab  homine 
esse  offensum. 

Secundo  modo  solus  Christus  est  mediator 
Dei,  et  hominum,  ex  hoc  modo  loquitur 
Apostolus,  ut  patet  tum  ex  eo,  quod  subdit : 
Qui  dedit  semetipsum  redemptionem  pro  nobis  ; 
tum  etiam  quia  scribit  ad  Timotheum  Epis¬ 
copum  Ephesi  in  Asia,  ubi  tunc  vigebat 
hmresis  Simonis,  quee  Angelos  loco  Christi 
introducebat,  undo  etiam  in  epist.  ad  Ephe¬ 
sios,  et  ad  Coloss.  qui  sunt  populi  Asiffi, 
passim  inculcat  Christum  esse  caput  totius 
Ecclesiae,  et  per  eum  solum  reconciliatura 
esse  mundum  Deo. 

Postremo  modo  etiam  Sancti  dici  possunt 
mediatores  inter  Deum,  ot  eos,  pro  quibus 
orant.  Neque  est,  cur  timeamus,  nomen  me¬ 
diatoris  transferre  ad  Sanctos,  sicut  ad  eos 
transferimus  nomen  advocati,  et  intercesso¬ 
ris,  quae  Christo  tribuuntur  Itom.  VIII.  et  I. 
Joan  II.  Nam  S.  Gregorius  Nazianzenus  in 
oratione  ad  Gregorium  Nyssenum,  Martyres 
mediatores  inter  nos,  et  Deum  appellat,  ct 


S.  Cyrillus  lib.  XII.  thesauri  cap.  10.  dicit 
Prophetas  et  Apostolos  omnes  fuisse  media¬ 
tores,  et  Moses  ipse  Deuter.  V.  dicit  de  se  : 
Ego  sequester  et  medius  fui ,  inter  Dominum  et 
vos,  in  tempore  illo  {i).  Quibus  verbis  alludens 
Apostolus  Galat.  III.  dicit,  legem  veterem 
ordinatam  fuisse  per  Angelos;  in  manu  me¬ 
diatoris,  id  est,  Mosis,  et  Hebr.  IX.  et  XII. 
vocat  Christum  mediatorem  novi  Testamenti, 
ad  distinctionem  Mosis  qui  fuit  mediator 
Testamenti  veteris. 

Hinc  solvitur  argumentum  ex  testimonio 
Augustini;  Nam  quia  Donatistse,  putabant  a 
sacerdote  pendere  gratiam  Sacramenti,  ita 
ut  sacerdos  bonus  baptizans  sanctificaret, 
sacerdos  malus  baptizans  pollueret,  et  proin¬ 
de  faciebant  sacerdotem  mediatorem  quo¬ 
dammodo  redemptionis,  ideo  Augustinus 
docet,  plebem  esse  securam  sive  a  bono,  sive 
a  malo  baptizetur,  quia  unus  est  mediator 
Dei  et  hominum  Christus.  Quod  autem  non 
neget  Augustinus  sacerdotem  posse  dici 
mediatorem  orando,  patet,  quia  ibidem  dicit 
Christianos  recte  facere,  cum  se  invicem 
orationibus  commendant. 

Altera  causa,  cur  Christus  dicatur  unus 
mediator,  est,  quia  Christus  non  solum  est 
mediator  ratione  officii,  quia  conciliat  Deum 
homini,  sed  etiam  ratione  naturae,  quia  est 
medius  inter  Deum  et  hominem,  cum  ipse 
et  Deus  et  homo  sit :  id  quod  erat  necessa¬ 
rium  ad  reconciliandum  hominem  Deo. 
Ilanc  rationem  reddunt  fere  omnes  Patres, 
ut  Ambrosius,  Chrysostomus,  Theophylac- 
tus,  Theodoretus,  QEcumenius,  et  alii  in 
hunc  locum  Pauli,  necnon  Epiphanius  in 
Ancorato  ante  medium.  S.  Cyrillus  lib.  XII. 
thesauri  cap.  10.  et  lib.  I.  de  Trinitate,  ante 
medium  ;  Hilarius  lib.  IX.  de  Trinit.  non 
procul  ab  initio ;  Augustinus  lib.  IX.  de  Ci¬ 
vit.  Dei  cap.  17.  et  Fulgentius  lib.  de  fide  ad 
Petrum  cap.  2. 

Tertia  causa  est,  quia  solus  Christus  ita 
est  mediator  omnium  hominum  ,  ut  ipse 
nullo  mediatore  indigeat.  Nam  Sancti  cceteri 
etsi  mediatores  sunt  interDeum,  et  nos,  quia 
Deum  suis  precibus  nobis  propitium  reddunt : 
tamen  et  ipsi  indiguerunt  reconciliari  Deo 
per  mediatorem  Christum,  et  nunc  etiam 
quidquid  nobis  impetrant,  a  Deo  per  Chris¬ 
tum  impetrant :  Christus  autem  nec  pro  se* 
nec  pro  nobis  ullo  mediatore  indiguit,  vel 
indiget,  sed  ut  dicitur  Hebr.  VII  :  Accedit 


(1)  Deut.  V,  5. 

per  semetipsum  ad  Deum  semper  vivens  ad 
interpellandum  pro  nobis  ( 1). 

Hanc  rationem  secutus  est  B.  Augustinus 
lib.  II.  contra  Parmeuianum cap.  8:«  Homi¬ 
nes,  inquit,  omnes  Christiani  invicem  se 
commendant  orationibus  suis,  pro  quo  autem 
nullus  interpellat,  sed  pro  omnibus,  hic  unus, 
verusque  mediator  est.  »  Et  hinc  putet  alia 
solutio  ad  argumentum  ex  verbis  Beati  Au¬ 
gustini,  non  enim  negat,  quin  sacerdos  pos¬ 
sit  esse  mediator  orando  pro  populo ;  nisi 
in  eo  sensu,  quo  mediator  Dei  et  hominum 
dicitur,  qui  pro  omnibus  interpellat,  et  ipse 
nullo  eget,  qui  pro  se  interpellet,  aut  per 
quem  interpellet. 

Urget  Calvinus  hunc  locum  Augustini, 
qui  ait  :  «  Pro  quo  nullus  interpellat,  et  ipse 
pro  omnibus,  hic  unus,  verusque  mediator 
est.  »  Sed  Sancti,  per  nos  orant  pro  nobis 
ct  nemo  pro  illis.  Respondeo,  B.  Augus¬ 
tinum,  cum  ait  Christum  pro  nobis  in¬ 
terpellare  ,  velle  dicere ,  Christum  esse 
quem  omnes  interpellant,  ut  omnium  media¬ 
torem,  sjve  illi  pro  se,  sive  pro  aliis  orent. 
Hoc  modo  Christus  interpellat  nunc  pro  B. 
Petro,  non  quod  oret  pro  ejus  salute,  sed 
quia  interpellat  pro  salute  mea,  quam  etiam 
B.  Petrus  postulat.  Alioqui  etiam  Angeli  es¬ 
sent  mediatores  eo  modo,  quo  Christus,  nam 
Angeli  orant  pro  omnibus,  et  nemo  pro  illis. 
Sed  ideo  non  sunt  mediatores  eo  modo,  quo 
Christus,  quia  ipsi  egent  Christo,  per  quem 
impetrent  nobis  a  Deo  beneficia. 

Ad  tertium  locum,  qui  est  exepist.  Coloss. 
dico,  ibi  Apostolum  damnare  haeresim  Si¬ 
monis  Magi,  qui  Platonicos  secutus,  docuit 
quosdam  Angelos  adorandos  quasi  minores 
Deos,  qui  ct  mundum  fabricarunt,  et  per 
Prophetas  locuti  sunt,  nec  posse  ullum  pla¬ 
care  summum  Deum  qui  invisibilis  est,  nisi 
per  hos  Angelos.  Yide  de  hac  lueresi  Ire- 
naeum  lib.  I.  cap.  20,  Tertullian.  in  lib.  de 
praescriptione,  et  Epiphanium  in  haeresi  Si¬ 
monis.  De  hac  idololatria,  sive  magia,  qua 
adorantur  Angeli  loco  Dei  vel  Christi,  expo¬ 
nunt  hunc  locum  omnes  interpretes.  Joannes 
Ghrysostomus  hom.  7.  in  epist.  ad  Coloss.  : 
«  Suut  nonnulli,  inquit,  qui  dicunt,  non 
oportere  per  Christum  reconciliari,  et  ad 
Patrem  accedere,  sed  per  Angelos.  Propte- 
rea  (Paulus)  sursum,  ac  deorsum,  qua:  de 
Christo  sunt,  versat.  »  Ita  etiam  exponit 
QEeumenius  ct  Thcophylactus ;  Ambrosius 


in  hunc  locum  putat  eos  notari,  qui  adorant 
stellas. 

Hieronymus  quaest.  10.  ad  Algasiam,  el 
Ilaymo  in  hunc  locum  docent  reprehendi 
eos,  qui  sacrificabant  Angelis,  nec  ab  his 
dissentit  Theodoretus,  imo  ipse  clarissime 
omnium  docet  notari  hic  Simonianos,  qui 
dicebant,  Deum  apprehendi  non  posse,  sed 
per  Angelos  esse  placandum,  et  ex  illo  ipso 
Concilio,  quod  ipse  citat,  apparet,  idolola¬ 
triam  esse,  quam  Paulus  reprehendit.  Sic 
enim  ait  Concilium  Laodicenum  cap.  35  : 
«  Non  oportet  Christianos  derelicta  Ecclesia 
abire,  et  ad  Angelos  idololatria:  abominandae 
congregationes  facere,  qua:  omnia  interdicta 
sunt.  Quicumque  autem  inventus  fuerit  oc¬ 
culte  huic  idololatriae  vacans,  anathema  sit, 
quoniam  derelinquens  Dominum  nostrum 
Jesum  Christum  accessit  ad  idola.  »  Ubi,  ut 
vides,  Concilium  non  damnat  quamlibet  ve¬ 
nerationem  Angelorum,  sed  eam,  qua:  Deo 
propria  est. 

.  Quod  vero  Theodoretus  dicit  de  oratoriis 
S.  Michaelis,  duobus  modis  potest  intelligi. 
Uno  modo,  quod  velit  dicere,  haereticos 
aedificasse  oratoria  sancti  Michaeli,uteunVibi 
colerent  secundum  ha:resim  Simonis,  ei  sa¬ 
crificando  etc.  Altero  modo,  quod  significare 
voluerit,  templa  ab  haereticis  exstructa  ad  sa¬ 
crificandum  malis  Angelis,  esse  conversa  a 
Catholicis  in  oratoria  S.  Michaelis,  et  ex 
multitudine  talium  locorum  colligi,  quam 
multum  haeresis  Simonis  ibi  olim  grassata 
fuerit. 

Quod  enim  templa  idolorum  olim  conversa 
sint  in  Basilicas  Martyrum,  et  aliorum  Sanc¬ 
torum,  certum  est  ex  ipso  Theodoreto  lib. 
VIII.  de  Martyribus,  et  adhuc  Roma:  videtur 
templum  omnium  Deorum  conversum  in 
templum  omnium  Sanctorum,  et  templum 
Castoris  et  Pollucis,  in  templum  Sanctorum 
Cosmse  et  Damiani,  et  Gregoriuslib.il.  Dia¬ 
logorum  cap.  8.  scribit  a  S.  Benedicto  con¬ 
versum  fuisse  fanum  Apollinis  in  oratorium 
S.  Martini,  et  ipse  B.  Gregorius  lib.  XIX. 
epist.  71.  ad  Mellitum,  pra:cipit  Augustino 
Episcopo  Anglorum,  ut  fana  idolorum  non 
destruat,  sed  aqua  benedicta  aspergat,  et 
reliquiis  Sanctorum  ornet,  ac  demum  in 
templa  Dei  veri  convertat.  • 

Argumentum  tertium.  Sancti  jam  defuncti 
non  cognoscunt  viventium  preces ,  igitur 
frustra  invocantur.  Quod  autem  Sancti  non 


(1)  Hebr.  VII,  25. 

cognoscant  preces  viventium,  his  argumen¬ 
tis  probatur.  Primo,  Scriptura  soli  Deo  tri¬ 
buit  scrutari  renes,  et  corda,  et  scire  cogita¬ 
tiones  hominum  III.  Regum  VIII:  Tu  nosti 
solus  cor  omnium  filiorum  hominum.  Secundo, 
Job.  XIV.  dicitur  :  Sive  nobiles  fuerint  filii 
ejus ,  sive  ignobiles,  non  intclliget.  Tertio  Ec- 
clesiast.  IX.  dicitur  :  Viventes  sciunt  se  mori - 
tu)'os,  mortui  vero  nihil  noverunt  amplius. 
Quarto,  IsaiaeLXIII.  dicitur:  Tues  enim  pater 
noster ,  et  Abrahamnescivit  nos ,et  Israelignoravit 
nos.  Quinto,  lib.IV.  Regum  cap.  XXII.  dicitur 
Josiae  regi  a  Deo  :  Colligam  te  ad  patres  tuos, 
ut  non  videant  oculi  tui  omnia  mala,  quee  intro¬ 
ducturus  sum  in  locum  istum  (1).  Sexto,  B. 
Augustinus  lib.  de  cura  pro  mortuis  cap.  13 : 
«  Si  parentes,  inquit,  non  intersunt,  qui  sunt 
alii  mortuorum  ,  qui  noverunt  quid  agamus 
quid  ve  patiamur?  Isaias  Propheta  dicit  : 
Abraham  nos  nescivit,  et  Israel  non  cognovit 
nos.  »  Si  tanti  Patriarchae  quid  erga  popu¬ 
lum  ex  ipsis  procreatum  ageretur,  ignorave¬ 
runt,  quomodo  mortui  vivorum  rebus,  atque 
actibus  cognoscendis  ,  adjuvandisque  mi¬ 
scentur? 

Item  Gregorius  Nazianzenus  in  fine  ora¬ 
tionis  in  Gorgoniam  sororem  suam :  «  Si  ti¬ 
bi,  inquit,  aliqua  nostri  sermonis  est  ratio, 
et  hoc  sanctis  animis  a  Deo  munus,  ut  ta¬ 
lia  resciscant,  suscipe  nostrum  sermonem 
multorum  epitaphiorum  loco.»  Vides  certe 
Gregorium  dubitasse,  an  Sancti  cognoscant 
nostras  preces.  Qualem  etiam  dubitationem 
legimus  in  Augustino  lib.  de  vera  religione 
cap.  53  :  «  Quisquis,  inquit,  Angelorum  vel 
hominum  diligit  hunc  Deum,  certus  sum 
quod  etiam  me  diligit :  Quisquis  in  illo  ma¬ 
net,  et  potest  humanas  preces  sentire,  in  illo 
me  exaudit.  »  Ubi  videtur  dubitare,  utrum 
omnes  Sancti  possint  humanas  preces  sen¬ 
tire. 

Similem  etiam  dubitationem  legimus  in 
Origene  lib.  II.  in  epist.  ad  Romanos,  non 
procul  a  principio :  «  Si  extra  corpus,  in¬ 
quit,  positi,  vel  sancti  qui  cum  Christo  sunt, 
agunt  aliquid  et  laborant  pro  nobis  ad  simi¬ 
litudinem  Angelorum,  qui  salutis  nostrae  mi¬ 
nisteria  procurant,  vel  rursum  peccatores 
etiam  ipsi,  extra  corpus  positi,  agunt  aliquid 
secundum  propasitum  mentis  suae ,  Ange¬ 
lorum  nihilominus  ad  similitudinem  sinis¬ 
trorum  ;  habeatur  hoc  quoque  inter  occulta 
Dei,  neque  chartulae  committenda  mysteria.» 


Respondeo,  hujus  argumenti  nec  bonam 
esse  consecutionem,  nec  verum  id,  quod  as¬ 
sumitur.  Itaque  primum  consecutio  negari 
potest:  Nam  cum  certum  sit  cx  tot  Patrum 
testimoniis,  ex  tot  miraculis  a  Deo  ostensis, 
eos  qui  invocant  sanctos,  exaudiri  et  im¬ 
petrare  quod  petunt.  Certe  non  frustra  in¬ 
vocantur  Sancti,  etiamsi  demus  eos  non  au¬ 
dire,  neque  cognoscere  nostras  preces,  nam 
aliquis  alius  eorum  vice  fungitur;  sicut  non 
frustra  supplicat  Regi,  qui  certe  scit  Regem 
non  lecturum  supplicationem,  sed  aliquem 
alium  ex  aula  ejus,  et  nihilominus  ita  se 
impetraturum  quod  petit,  ac  si  Rex  legisset 
supplicationem. 

Deinde,  non  est  verum  quod  assumitur, 
Sanctos  ignorare  quid  ab  illis  petamus.  Nam 
etsi  dubitatio  esse  possit,  quemadmodum  co¬ 
gnoscant  absentia,  etquse  solo  cordis  affectu 
interdum  proferuntur  ;  tamen  certum  est  eos 
cognoscere ;  cum,  ut  ostendimus,  praesint 
nobis,  et  rerum  nostrarum  curam  gerant.  Et 
certe  melior  est  haec  consequentia :  Sancti 
recte  invocantur,  ergo  sciunt  quid  petamus ; 
quam  illa  :  non  sciunt  quid  petamus,  ergo 
non  recte  invocantur.  Nam  antecedens  pri¬ 
mi  argumenti  habetur  ex  consensu  totius 
Ecclesiae:  antecedens  secundi,  non  probatur 
ullo  solido  fundamento. 

De  modo  autem,  quo  cognoscunt,  qua- 
tuor  sunt  Doctorum  sententiae  ;  quidam  di¬ 
cunt  eos  cognoscere  ex  relatione  Angelorum, 
qui  nunc  ad  coelos  ascendunt,  nunc  inde  ad 
nos  descendunt.  Quam  rationem  innuit  B. 
Augustinus  lib.  de  cura  pro  mortuis  cap. 15. 

Alii  dicunt,  Sanctorum  animas,  sicut 
etiam  Angelos,  mira  quadam  celeritate  na¬ 
turae  quodammodo  esse  ubique, et  per  se  au¬ 
dire  preces  supplicantium,  quam  rationem 
videtur  habere  B.  Hieronymus  in  lib.  con¬ 
tra  Vigilantium.  Sed  neutra  est  sufficiens, 
nam  neque  Angeli,  neque  animae  beatae, 
etiamsi  praesentes  sint,  possunt  cognoscere 
naturaliter  preces  nostras,  quando  sola  co¬ 
gnitione  oramus.  Et  praeterea,  ad  cognos¬ 
cendas  preces,  quae  eodem  tempore  fiunt  in 
diversissimis  locis,  non  sufficit  celeritas,  sed 
requiritur  vera  ubiquitas,  quam  nec  Ange¬ 
lorum,  nec  hominum  spiritibus  convenire 
credimus. 

Alii  dicunt,  Sanctos  videre  in  Deo  omnia 
a  principio  suae  beatitudinis,  quae  ad  ipsos 
aliquo  modo  pertinent,  et  proinde  etiam 


(1)  III.  Reg.  VIII,  39;  Job.  IV,  21 ;  Eccl.  IX,  5;  Isai.  LXIII,  16;  IV.  Reg.  XXII,  20. 

orationes  nostras  ad  se  directas.  Ita  docent 
B.  Gregorius  lib.  XII.  moralium  cap.  13.  et 
B.  Thom.  3.  part.  quaest.  X.  art.  2,  et  2.  2. 
quaest.  LXXXIII.  art.  4.  et  Gajetanus  ibid. 
estque  probabilis  haec  sententia. 

Alii  postremo  dicunt,  Sanctos  non  videre 
in  Verbo  orationes  nostras  a  principio  suae 
beatitudinis,  sed  solum  tunc  revelari  eis  a 
Deo  orationes  nostras,  quando  eas  fundimus. 
Sic  enim  Prophetae,  Deo  revelante,  cogno¬ 
verunt -futura,  et  multi  Sanctorum  hic  in  ter¬ 
ris  donum  a  Deo  habuerunt,  quo  cognos¬ 
cerent  cogitationes  hominum,  et  facta  etiam 
occultissima,  ut  de  Samuele  I.  Regum  IX. 
Item  de  Elisaeo  narratur  lib.  IV  Regum 
cap.  V.  et  de  Petro  Actor.  V.  et  idem  de 
S.  Benedicto  scribit  B.  Gregorius  lib.  II. 
Dialog.  cap.  20.  Et  idem  legimus  de  S.  Ber- 
nardo,  Francisco,  aliisque  permultis  :  Quan¬ 
to  magis  credendum  est,  Sanctos  in  coelo 
hoc  dono  pollere?  Ilaec  est  aperta  senten¬ 
tia  B.  Augustini  lib.  de  cura  pro  mortuis 
cap.  15. 

Atque  ex  his  duabus  prior  videtur  simpli¬ 
citer  probabilior,  quia  si  indigerent  Sancti 
nova  revelatione,  Ecclesia  non  diceret  ita 
audacter  omnibus  Sanctis :  Orate  pro  nobis , 
sed  peteret  aliquando  a  Deo,  ut  eis  revelaret 
preces  nostras.  Deinde  non  posset  reddi  ra¬ 
tio  tam  facile,  cur  Sancti  nunc  invocentur ; 
et  ante  adventum  Christi  non  invocarentur. 
Tamen  posterior  sententia  est  magis  idonea 
ad  convincendos  haereticos  ;  rationem  enim 
superiorem  Galvinistae  non  recipiunt,  quippe 
qui  putant  Sanctos  non  videre  Deum  ante 
Diem  judicii,  hanc  autem  rejicere  non  pos¬ 
sunt;  nam  etiamsi  Sancti  non  viderent  Deum 
adhuc  possent  eis  revelari  preces  nostrae  si¬ 
cut  hic  in  terris  revelabantur. 

Sed  dices ;  Quid  respondebimus  haereticis 
secundum  hanc  ultimam  sententiam,  si  pe¬ 
tant,  cur  Patribus  in  limbo  non  revelaren¬ 
tur  preces  viventium,  si  nunc  revelantur 
in  coelo?  Respondeo,  Patriotis  in  limbo  non 
fuisse  ordinarie  revelatum  quid  hic  ageba¬ 
tur,  quia  non  erant  beati;  Nam  ad  perfec¬ 
tam  beatitudinem  pertinet  scire  ea,  quse  ad 
se  pertinent,  et  praecipue  quse  faciunt  ad  ho¬ 
norem  et  gloriam.  Praeterea,  quia  Sancti  in 
limbo  non  ita  gerebant  curam  rerum  nostra¬ 
rum,  nec  erant  praepositi  Ecclesiae,  ut  Sanc¬ 
ti  in  coelo  sunt,  ut  supra  ostendimus,  et  ex 
divinis  litteris  manifeste  deduximus. 

Ex  his  ad  primum  dico,  solum  Deum  co¬ 
gnoscere  cogitationes  omnes  omnium  cor- 
Tom.  III. 


dium,  idque  naturaliter  et  propria  virtute  : 
Sanctos  autem  solum  cognoscere  eas,  quae 
a  Deo  ipsis  manifestantur,  sive  beatifica  vi¬ 
sione,  sive  etiam  nova  revelatione. 

Ad  secundum  respondet  Gregorius  lib. 
XII.  moralium  c.  13.  eum  locum  exponens, 
sanctum  Job  voluisse  dicere,  naturaliter  non 
cognoscere  defunctos,  quid  agant  vivi,  si¬ 
cut  nec  vivi  cognoscunt,  quid  agant  mor¬ 
tui  ;  tamen  Sanctos,  qui  Dei  claritate  fruun- 
tur,  omnia  in  Deo  videre  ;  quae  nimirum  ad 
eos  pertinent. 

Ad  tertium,  eadem  solutio  est. 

Ad  quartum,  Hieronymus  in  eum  locum 
exponit  de  cognitione  approbationis,  ut  sit 
sensus;  Abraham  nescivit  nos,  id  est,  non 
habet  nos  pro  filiis,  non  diligit  nos,  contem¬ 
nit  nos,  quia  intelligit  nos  a  te  recessisse,  et 
haec  videtur  litteralis  expositio.  Quia  tamen 
B.  Augustinus  lib.  de  cura  pro  mortuis 
cap.  13,  exponit  de  cognitione  proprie.dicta, 
ideo  responderi  etiam  potest,  Abrahamum 
et  Israelem,  et  alios  Patres  veteris  Testa¬ 
menti  non  cognovisse  posteros  suos  viven¬ 
tes,  quia  nondum  beati  erant,  et  naturaliter 
mortui  non  sciunt  quid  viventes  agant. 

Ad  quintum,  eadem  solutio  est. 

Ad  sextum  dico,  Augustinum  loqui  in  eo 
capite  de  cognitione  et  conversatione  natu¬ 
rali,  id  enim  solum  contendit,  mortuos  non 
versari  nobiscum,  nec  esse  sollicitos  de  re¬ 
bus  nostris,  nec  eas  cognoscere,  sicut  facie¬ 
bant,  cum  hic  viverent.  Nam  quod  super- 
naturaliter  divina  revelatione  sciant,  quse 
hic  aguntur,  docet  aperte  ibid.  cap.  15. 
Et  quod  divina  virtute  possint  huc  veni¬ 
re,  et  nobis  opem  ferre,  docet  ibid.  cap. 
16.  ubi  sic  ait:  «  Non  igitur,  inquit,  ideo 
putandum  est,  vivorum  rebus  quoslibet  in- 
teresse  posse  defunctos,  quoniam  quibus¬ 
dam  sanandis,  vel  adjuvandis  Martyres  ad¬ 
sunt,  sed  ideo  potius  intelligendum  est, 
quod  per  divinam  potentiam  Martyres  vivo¬ 
rum  rebus  intersint,  quoniam  defuncti  per 
naturam  propriam  vivorum  rebus  interesse 
non  possunt.  » 

Dices;  Augustinus  putabat,  matrem  suam 
beatam  esse,  ut  ipse  dicit  de  cura  pro 
mortuis  cap.  13.  et  tamen  ibidem  probat, 
mortuos  non  scire  quid  agamus,  quia  mater 
sua  rrumquam  ad  consolandum  veniebat. 
Respondeo,  Sanctos  cognoscere  preces  nos¬ 
tras,  et  posse  ad  nos  venire  quando  volunt; 
tamen  non  propterea  scire  omnia  nostra, 
nec  interesse  assidue  rebus  nostris,  more  hu- 

mano,  ut  Augustinus  co  locO  probat  exem¬ 
plo  matris  suae. 

Ad  locum  Nazianzeni  dico,  illud  (Si)  non 
esse  dubitantis,  sed  affirmantis,  ut  cum  di¬ 
cit  Apostolus  ad  Philemonem  :  Si  habes  me 
socium,  suscipe  illum  (I);  Nam  Gregorius  Na- 
zianz.  passim  asserrit,  Sanctos  videre  quod 
hic  agatur,  ut  oratione  in  Athanasium  :  «  Ab 
alto,  inquit,  recte  novit,  res  inspicit  nostras, 
manumque  porrigit  iis,  qui  laborant  pro  bo¬ 
no,  et  tanto  amplius,  quanto  magis  a  vincu¬ 
lis  est  liberatus.  » 

Ad  alterum  locum  B.  Augustini  dico, 
eum  rectissime  dicere  :  «  Quisquis  in  illo 
manet,  et  potest  humanas  preces  audire,  » 
quia  multi  manent  in  Deo,  qui  non  possunt 
humanas  preces  audire,  videlicet  illi  omnes, 
qui  sunt  in  charitate,  et  tamen  nondum  sunt 
beati,  nam  omnis  qui  manet  in  charitate, 
in  Deo  manet,  I.  Joan.  IV.  et  tamen  non 
omnis,  qui  manet  in  charitate,  jam  est  in 
coelo  beatus. 

Ad  locum  Origenis  dico,  eum  ibi  agere  de 
naturali  conversatione  et  notitia;  non  enim 
ambigit,  an  Sancti  videant  quid  agamus,  et 
nos  juvent  orationibus  suis,  quod  disertis 
verbis  docet  lib.  VIII.  contra  Celsum  circa  fi¬ 
nem,  et  hom.  26.  in  lib.  Numeri,  ethom.  16. 
in  Josue,  et  alibi,  sed  solum,  utrum  sancti 
hominum  spiritus,  sicut  Angeli  et  Dtemones, 
qui  vere  semper  nobis  adsunt,  illi  ut  ad  bo¬ 
num,  isti  ut  ad  malum  pertrahant,  nobis- 
cum  assidue  versentur. 

Argumentum  quartum.  Deus  paratissi¬ 
mus  est  nos  audire,  et  magis  nos  diligit  quam 
ullus  Sanctorum,  ergo  frustra  invocantur 
Sancti,  imo  signum  diffidentiae  est,  Sanctos 
invocare,  ait  enim  Dominus  Luc.  XI :  Petite , 
et  accipietis.  Et  Joan.  XVI ;  Si  quid  petieritis 
Patrem  ii  nomine  meo,  dabit  vobis.  jEt  Paulus 
ad  Hebraeos  IV  :  Accedamus  cum  fiducia  ad 
thronum  gratiae  ejus  (2).  Praeterea  Jo  annes 
Chrysostomus  in  hom.  de  profectu  Evange- 
lii  sic  ait :  «  Certum,  inquit,  non  opus  tibi 
patronis  apud  Deum,  neque  multo  discursu, 
ut  blandiare  aliis  ;  sed  licet  solus  sis,  patro¬ 
neque  careas,  et  per  temetipsum  Deum  pro¬ 
ceris,  omnino  tamen  voti  compos  eris;  ne¬ 
que  enim  tam  facile  Deus  annuit,  cum  alii 
pro  nobis  orant,  ut  cum  ipsimet  oramus, 
etiamsi  plurimis  pleni  simus  malis.  »  Idem 
habet  praefatione  in  Psal.  IV. 

Respondeo,  nihil  ex  hoc  argumento  colli¬ 


gi,  alioqui  enim  etiam  frustra  et  ex  diffidentia 
peteremus  preces  viventium  ;  et  praeterea  li¬ 
cet  Deus  sit  paratus  audire,  et  magis  nos  di¬ 
ligat,  quam  ullus  Sanctorum,  tamen  magis 
paratus  est  audire  Sanctos,  quam  nos,  et 
magis  diligit  Sanctos,  quam  nos  ;  quia  ora¬ 
tio,  ut  impetret,  requirit  dispositionem  in 
orante,  quam  non  habemus  semper ;  ideo 
utilius  est,  ut  ad  Deum  cum  Sanctis  eamus, 
quam  soli.  Unde  Job  ultimo  dicit  Deus  :  Ile 
ad  servum  meum  Job,  ut  oret  pro  vobis  (3).  Et 
Gen.  XX,  Abimelech  nonnisi  per  Abrahoe 
preces  a  Deo  sanari  potuit.  Et  Ezech.  XX, 
Deus  ipse  quaerebat  virum,  qui  opponeret  se 
ira;  ipsius  ;  volebat  enim  ignoscere  populo, 
sed  per  sancti  alicujus  preces.  Denique, 
quis  nescit  praedestinationem  ipsam  juvari 
precibus  Sanctorum,  quod  statuerit  Deus  uti 
Sanctorum  precibus,  ad  salutem  alicujus 
exequendam. 

Ad  loca  Scripturae  dico,  esse  impertinen- 
tia ;  nec  enim  cum  oramus  Sanctos,  tunc 
nihil  a  Deo  petimus,  vel  non  petimus  cum 
fiducia;  imo  contra  t  ideo  Sanctorum  preces 
imploramus,  ut  majori  cum  fiducia  ad  Deum 
accedere  possimus,  et  facilius  impetremus, 
quod  petimus. 

Ad  locum  Chrysostomi  dico,  in  primis 
eum  loqui  de  iis,  qui  preces  mortalium  im¬ 
plorant,  non  de  iis,  qui  Sanctos  cum  Chris¬ 
to  regnantes  invocant  ut  patet  ex  illis  ver¬ 
bis  :  «  Non  est  opus  multo  discursu,  ut  blan¬ 
diare  aliis  etc.  »  Dico  praeterea,  eum  repre¬ 
hendere  illos,  qui  pro  se  non  orant,  sed  tan¬ 
tum  aliorum  orationes  petunt,  ut  faciunt 
multi  divites,  qui  nolunt  laborare  in  oratio¬ 
ne,  et  idcirco  solum  largiuntur  eleemosynas 
pauperibus,  ut  orent  pro  se  ;  quibus  merito 
anteponit  eos  qui  pro  se  orant,  etiamsi  alio¬ 
rum  orationes  habere  forte  non  possint. 
Quibus  tamen  utrisque  anteponendi  illi,  qui 
et  pro  se  orant,  et  simul  aliorum  preces  im¬ 
plorant,  ut  ipse  idem  Chrysostomus  passim 
docet,  ut  hom.  in  Mattii.  :  «  Non  igitur, 
inquit,  quasi  oscitantes  et  desides  ex  alio¬ 
rum  meritis  pendeamus  ;  habent  enim  vim 
pro  nobis  et  quidem  maximam,  orationes, 
supplicationesque  Sanctorum,  sed  tunc  pro¬ 
fecto,  cum  nos  quoque  idipsum  per  poeni¬ 
tentiam  postulamus.  »  Et  hom.  f.  in  prio¬ 
rem  epist.  ad  Thessalon:  «  Quid  mihi  opus 
est,  inquit,  aliorum  precibus,  quando  ipse 
sedulus  fuero  ?  numquam  hoc  dixeris  ho- 


(1)  Phil.  17.  —  (2)  Luc.  XI,  9;  Joan.  XVI,  23;  Hebr.  IV,  16.  —  (3)  Job.  XLlI,  8. 

mo ;  necesse  est,  et  multa  prece  necesse  est.» 
EtinCra:  &  His  itaque  cognitis,  nec  Sancto¬ 
rum  preces  contemnamus,  neque  totum  in 
illas  projiciamus  etc.  »  Vide  etiam  homil.  8. 
in  Mattii,  et  homil.  43.  in  Genesim. 

Argumentum  quintum.  Quis  sit  invocan¬ 
dus,  Christus  verho,  et  exemplo  nos  docuit: 
Nam  Matth.  VI.  et  Lucae  XI :  Orantes, inquit, 
dicite,  Pater  noster  quies  in  coelis ,  ipse  etiam 
Christus  aliquoties  Patrem  compellat,  Joan. 
XII  :  Pater,  clarifica  me,  Joan.  XVII:  Pater, 
venit  hora  etc(  1).  Non  igitur  Angeli,  vel  ho¬ 
mines  mortui  invocandi  sunt,  ita  colli¬ 
gunt  Magdeburgenses  Cent.  I.  lib.  I.  cap.  4. 
colum.  139. 

Respondeo,  orationem  Dominicam  ad  so¬ 
lum  Patrem  referri  volunt  idem  Magdebur¬ 
genses  ibidem.  Sic  enim  habent:  «  Non  A.n- 
gelum,  vel  Patriarcham,  aut  Prophetam 
mortuum,  sed  Patrem  tantum  jubet  invoca¬ 
ri.  »  Quaero  igitur,  liceatne  Filium  et  Spi— 
tuum  sanctum  invocare,  an  non  ?  Respon¬ 
debunt  licere.  Sic  enim  infra  docent : 
«  Quod  etiam  Filius  possit  ac  debeat  invo¬ 
cari,  exempla  docent.  »  Et  infra :  «  Spiritum 
sanctum  quoque  posse  ac  debere  invocari, 
vel  ex  Baptismi  verbis  colligi  potest.  »  Haec 
illi. 

Non  igitur  concludit  illud  argumentum  ; 
Christus  verbo  et  exemplo  solum  Patrem  in¬ 
vocari  docuit,  ergo  sancti  homines,  aut  An¬ 
geli  invocandi  non  sunt.  Nam  si  hoc  conclu¬ 
deret,  concluderet  etiam  illud :  Christus 
verbo  et  exemplo  solum  Patrem  invocari 
docuit,  ergo  Filius  Dei,  et  Spiritus  Sanctus 
invocandi  non  sunt. 

Addo  praeterea,  Christum  cum  Apostolos 
docuit  orare,  non  de  eo,  qui  orandus  est, 
sed  de  iis  rebus,  quae  petendae  sunt,  admo¬ 
nere  voluisse  discipulos.  Satis  enim  consta¬ 
bat,  Deum  esse  orandum,  et  solum  etiam 
Deum,  cum  auctor  donorum  quaeritur;  sed 
de  modo  orandi,  sive  de  petendis  rebus 
Apostoli  ambigebant,  cum  dicerent  Luc  XI : 
Doce  nos  orare. 

Argumentum  sextum.  Nullum  exstat  Scrip¬ 
turae  mandatum,  vel  exemplum,  vel  pro¬ 
missio  de  invocatione  Sanctorum  :  non  igi¬ 
tur  Sancti  invocandi  sunt.  Ita  colligit  Con¬ 
fessio  Augustana  artic.  12.  et  omnes  alii  hoc 
argumento  uti  solent. 

Respondeo,  si  hoc  argumentum  conclude¬ 
ret,  efficeret  etiam,  Sanctos  non  orare  pro 


Ecclesia,  nec  in  genere,  nec  in  particulari, 
quod  tamen  Apologia  Confessionis  Augus¬ 
tanae  aperte  concedit.  Sic  enim  loquitur  : 

«  De  Sanctis,  etsi  concedimus,  quod  sicut 
vivi  orant  pro  Ecclesia  universa  in  genere, 
ita  in  coelis  orent  pro  Ecclesia  in  genere, 
tametsi  testimonium  nullum  de  mortuis 
orantibus  exstat  in  Scriptura,  praeter  illud 
somnium  sumptum  ex  libro  Machabaeorum 
posteriore.  »  Haec  Apologia. 

Deinde,  quod  ad  mandatum  attinet,  nul¬ 
lum  certe  mandatum  requiritur,  quando  ipsa 
necessitas  nos  impellit.  Exempla  plurima 
sunt  in  utroque  Testamento,  ut  supra  de¬ 
monstravimus.  Promissio  denique  minime 
desideratur,  cum  innumerabilia  signa  et 
prodigia  ad  invocationem  Sanctorum  facta 
satis  testentur,  Deum  audire  eos,  qui  Sanc¬ 
torum  patrocinia  ad  impetrandum  aliquid  a 
Deo  adhibent.  Quamquam  in  libro  Job  cap. 
ult.  particulare  mandatum ,  exemplum,  et 
promissionem  habeamus  ex  quibus  de  toto 
genere  invocationis  judicari  potest :  Ite  ad 
servum  meum  Job  ;  en  mandatum  :  et  orabit 
pro  vobis  ;  en  exemplum  :  et  ego  suscipiam 
faciem  ejus ,  ut  non  vobis  imputetur  stultitia ; 
en  promissio. 

At,  inquiunt,  Job  erat  vivus  et  praesens, 
Sancti  vero  mortui  sunt  et  absentes.  Sed  non 
ita  est ;  Sancti  enim  nunc  maxime  vivunt  ea 
parte  sui,  qua  preces  audire,  et  pro  suppli¬ 
cibus  interpellare  Deum  possunt.  Nec  sunt 
absentes,  quoad  exauditionem,  licet  loco 
absentes  videantur,  ut  supra  satis  probatum 
est.  Et  patet  de  Angelis  ex  illo  Psal.  CXXXYII: 
In  conspectu  Angelorum  psallam  tibi.  Et  I. 
Corinth.  IV  :  Spectaculum  facti  sumus  mundo, 
Angelis,  et  hominibus  (2). De  sanctis  item  ho¬ 
minibus  patet  ex  Apocalyp.  cap.  XI  et  XIX. 
ubi  describuntur  Sancti  in  coelo  videntes  ea, 
quae  fiunt  in  terra.  Unde  Basilius  in  lib.  de 
virginitate  ante  medium  :  «  Revereatur,  in¬ 
quit,  ipsum  sponsum  ubique  praesentem,  et 
hujus  Patrem  ac  sanctum  Spiritum,  et  quid 
singula  dico  ?  Angelorum  innumerabilem 
multitudinem,  et  cum  his  Patrum  sanctos 
spiritus ;  nullus  enim  horum  est  qui  non 
ubique  omnia  videat.  »  Et  Gregorius  lib. 
XII.  moralium  cap.  12  :  «  Qute  animae  intus 
claritatem  omnipotentis  Dei  cernunt,  nullo 
modo  credendum  est,  quia  foris  sit  aliquid 
quod  ignorent.  » 

Argumentum  Septimum.  Nemo  audet 


(1)  Matth.  VI,  9;  Luc.  XI,  2;  Joan.  XII,  27;  XVII,  1.  -  (2)  Psal.  CXXXVII.  1  ;  I.  Cor.  IV,  9. 

causidici  partibus  apud  terrenum  Principem 
fungi,  nisi  a  Principe  ipso  admissus  :  Unde 
ergo  vermibus,  inquit  Calvinus  lib.  III.  Ins- 
tit.  cap.  20.  §  23.  tanta  licentia,  ut  Deo  pa¬ 
tronos  obtrudant,  quibus  munus  injunctum 
non  legitur?  » 

Respondeo,  non  facimus  Sanctos  causi¬ 
dicos,  sive  patronos  ejus  generis,  cujus  illi 
sunt  hic  in  terris  qui  jure  agunt,  causasque 
defendunt,  quique  non  misericordiam  sed 
justitiam  petunt ;  hos  enim  a  Magistratu  ad¬ 
mitti  necesse  est.  Tribuimus  autem  Sanctis 
illud  solum  munus,  quod  hic  in  terris  tri¬ 
buere  solemus  amicis  et  familiaribus  Prin- 
cipum,  qui  saepe  pro  miseris  intercedunt, 
nec  ulla  nova  facultate  ad  id  faciendum 
egent. 

Argumentum  octavum.  Multi  invocantur, 
qui  non  modo  non  Sancti,  sed  nec  homines 
fuerunt,  ut  Christophorus,  Georgius,  Catba- 
rina  :  superstitiosa  igitur  invocatio  est.  Ita 
ratiocinatur  Philippus  in  Apolog.  art.  21 
Confess.  Augustanae,  et  Calvinus  in  lib.  de 
ratione  verae  reformationis  Ecclesiae,  ubi 
etiam  pro  solita  sua  modestia  S.  Domini¬ 
cum,  carnificem,  S.  Medardum  et  quosdam 
alios  ,  bestias  ;  Sanctos  vero  generatim , 
monstra  appellat. 

Respondeo,  Sanctorum  quorumdam  his¬ 
torias  apocryphas  quidem  et  incertas  esse  : 
non  tamen  propterea  Sanctos  ipsos  numquam 
fuisse.  Nam  si  ita  argumentari  liceat ;  ple- 
rique  Apostoli  inter  Sanctos  numerari  non 
poterunt,  nam  historiae,  quae  feruntur  vel  ex 
Abdia,  vel  ex  aliis,  ut  plurimum  non  sunt 
prorsus  indubitatae.  Habemus  quidem  in 
Evangelio  vocationem  Apostolorum,et pauca 
quaedam  ex  vita  ipsorum,  necnon  foelicem 
dormitionem  S.  Jacobi  Majoris,  Act.  XI.  et 
S.  Petri  praedictam  mortem  gloriosam  a  Do¬ 
mino,  Joannis  XXI.  At  aliorum  Apostolo¬ 
rum  finem  ex  divinis  litteris  non  habemus. 
Quocirca  Gelasius  Papa,  Canone ,  Sancta 
Romana  dist.  13.  historiam  S.  Georgii  inter 
Apocryphas  numerat,  et  tamen  sanctum  ip¬ 
sum  Georgium  colendum  esse  affirmat,  quia 
etsi  apocrypha  erat  historia,  quaj  tunc  exs¬ 
tabat,  non  tamen  apocrypha  est  consuetudo 
universalis  Ecclesiae,  qua  semper  Georgii, 
Ghristophori,  et  Catharinaj  memoria  cele¬ 
berrima  fuit. 

Adde  praeterea,  quod  si  apocryphae  sunt 
historice  trium  vel  quatuor  Sanctorum,  in¬ 
numerabilium  aliorum  certissimae  atque  in¬ 
dubitatae  sunt;  quorumdam  etiam  sanctitas 


et  gloria  in  ipsis  divinis  litteris  praedicatur, 
ut  Mariae,  Joannis  Baptistae,  Petri,  Stephani, 
et  aliorum.  Quocirca  si  ideo  nolunt  adver¬ 
sarii  Georgium,  Cliristophorum,  aut  Catha- 
rinam  colere,  quod  eorum  historiae  incertae 
sint,  cur  Mariam,  Joannem,  Stephanum, 
Petrum,  Jacobum,  non  colunt,  quorum  his¬ 
torias  negare  non  possunt  ?  Cur  etiam  in 
suis  ipsi  Calendariis  eos  ponunt,  quos  perdi¬ 
tissimos  homines  fuisse,  interdum  etiam  di¬ 
versae  religionis  a  sua,  fateri  cogerentur,  si 
ad  rem  attendere  paulo  diligentius  vellent, 
de  qua  re  vide  Dialogum  sextum  Alani  Copi 
Angli. 

Argumentum  nonum.  Si  Sanctorum  invo¬ 
catio  superstitione ,  et  ethnica  imitatione 
careret :  certe  non  peteretur  ab  uno  Sancto 
unum,  ab  alio  aliud,  cum  Deus  unus  sit  auc¬ 
tor  omnium  donorum,  et  iis  aeque  possit  per 
intercessionem  unius,  ac  per  intercessionem 
alterius  quidlibet  concedere  :  at  Catholici 
unum  invocant  contra  pestem,  alium  contra 
oculorum  dolorem,  alium  contra  dolorem 
dentium. 

Respondeo,  hoc  argumentum  passim  in¬ 
culcant  Magdeburgenses,  Calvinus,  et  alii, 
sed  antiquam  renovant  querimoniam  Juliani 
Apostatae  apud  Cyrillum  lib.  VI.  in  Julia¬ 
num  ;  Manichaeorum,  apud  Augustinum  lib. 
III.  contra  Faustum  cap.  4,  et  Vigilantii 
apud  Hieronymum  lib.  in  Vigilantium.  Om¬ 
nes  enim  isti  queruntur  quod  verterimus 
idola  in  Martyres,  et  eos  similibus  votis  co¬ 
lamus;  quod  argumentum  est,  majores  nos¬ 
tros  esse  Cyrillum,  Augustinum,  Hierony¬ 
mum,  et  reliquam  Ecclesiam,  quae  cum  illis 
communicabat  :  majores  autem  Calvini,  et 
Magdeburgensium  esse  J  ulianum  Apostatam, 
Faustum  Manichoeum,  Vigilantium,  ac  cae- 
teros  apostatas,  vel  haereticos,  qui  cum  eis 
communicabant. 

Sed  ut  ad  rem  propius  accedam,  dico, 
Deum  posse ,  si  voluerit ,  per  quemlibet 
Sanctorum  omnia  concedere,  et  sine  Sanctis 
etiam  multa,  vel  omnia  dare  :  interdum 
tamen  velle  unius  intercessione,  miraculum 
aliquod  operari ;  aliud  vero  intercessione, 
alterius  operari.  Quis  autem  novit  consilium 
Dei ;  aut  quis  ei  dicere  potest,  cur  ita  facis? 
Sicut  etiam  per  unum  operatur  Deus  multa 
miracula,  et  per  alterum  fortasse  majorem 
nulla,  cujus  rei  causam  solus  ipse  novit,  ut 
B.  Augustinus  docet  in  epistol.  137.  ad  Cle¬ 
rum  et  populum  llipponens  :  «  Ubique  qui¬ 
dem,  inquit,  Deus  est,  et  nullo  continetur 

vel  includitur  loco,  qui  condidit  omnia.  Ve- 
rumtamen  quis  potest  ejus  consilium  pers¬ 
crutari,  quare  in  aliis  locis  haec  miracula 
liant,  in  aliis  non  fiant?  Multis  enim  notis¬ 
sima  est  sanctitas  loci,  ubi  B.  Felicis  No¬ 
lensis  corpus  conditum  est ,  quo  volui  ut 
pergerent  (duo  Clerici)  quia  inde  nobis  fa¬ 
cilius,  fuleliusque  scribi  potest,  quidquid  in 
eorum  aliquo  divinitus  fuerit  propalatum. 
Numquid  non  et  Africa  sanctorum  Martyrum 
corporibus  plena  est?  et  tamen  nusquam  hic 
scimus  talia  fieri.  Sicut  enim  dicit  Aposto¬ 
lus,  (I.  Corinth.  XII.)  non  omnes  Sancti  ha¬ 
bent  dona  curationum  :  ita  nec  in  omnibus 
memoriis  Sanctorum  ista  fieri  voluit  ille, 
qui  dividit  propria  unicuique  sicut  vult.  » 
His  accedat,  quod  etsi  quidam  Sancti  ali¬ 
quo  genere  miraculi  interdum  magis  clarent, 
quam  alii,  tamen  ab  omnibus  omnia  peti¬ 
mus,  nec  putamus  ita  ab  uno  unum  esse  pe¬ 
tendum,  ut  non  etiam  existimemus  alterius 
intercessione  obtineri  posse. 


Argumentum  Decimum.  Sancti  in  coelo 
nihil  sibi  mereri,  vel  impetrare  possunt, 
ergo  multo  minus  aliis.  Respondeo,  Sanctos 
non  posse  mereri,  nec  sibi,  nec  aliis  ;  tamen 
ex  meritis  praecedentibus  posse  impetrare 
et  sibi  et  aliis,  id  quod  orando  petunt  ;  pe¬ 
tunt  enim  sibi  gloriam  corporis,  nobis  autem 
omnia,  quibus  indigemus. 

Sed  objicies,  jam  praemium  acceperunt 
meritorum  suorum,  ergo  nihil  amplius  eis 
debetur.  Respondeo,  eos  quidem  accepisse 
praemium, sed  ad  praemium  eorum  hoc  etiam 
pertinere,  ut  semper  sint  amici  Dei,  et  ut 
amici  Dei,  impetrent  a  Deo,  quidquid  ab 
illo  petunt.  Sicut  etiam  hic  in  terris,  si  ali¬ 
quis,  qui  diu  militavit  Regi,  omnia  sti¬ 
pendia  sua  acceperit,  poterit  tamen  pro  aliis 
supplicare,  et  jure  amicitiae  obtinebit  multo 
facilius  quam  alius,  qui  numquam  Regi  ser¬ 
vivit. 


♦ 


CONTROVERSIARUM 


DE  ECCLESIA  TRIUMPHANTE 

LIBER  SECUNDUS 

DE  RELIQUIIS  ET  IMAGINIBUS  SANCTORUM. 


CAPUT  I. 

Proponuntur  argumenta  contra  cultum 
reliquiarum. 

Disseruimus  Libro  superiore  de  gloria  et 
cultu  Sanctorum  ;  nunc  de  veneratione  ea¬ 
rum  rerum,  quae  ad  illos  pertinent,  id  est, 
reliquiarum  sanctarum  et  imaginum  dispu¬ 
tandum  erit.  Ac,  ut  a  reliquiis  ordiamur, 
reliquiarum  sanctarum  cultum  primus  re¬ 
prehendere  coepit  Eunomius,  et  post  eum 
Vigilantius,  si  B.  Hieronymo  lib.  contra  Vi¬ 
gilantium  credimus.  Neque  his  repugnat 
quod  ibidem  paulo  infra  idem  Hieronymus 
dicit,  hanc  haeresim  olim  erupisse  contra 
Ecclesiam,  et  adversus  eam  scriptum  esse 
librum  Tertulliani,  qui  dicitur  Scorpiacus  : 
nec  etiam  quod  in  epistola  ad  Riparium  ori¬ 
ginem  hujus  haeresis  revocet  ad  Judaeos  et 
Samaritanos  ;  nam  vere  primus  auctor,  qui 
expresse  hoc  asseruit,  Eunomius  fuit.  Gnos- 
tici  enim,  contra  quos  scribit  Tertullianus 
suum  Scorpiacum,  solum  negabant,  mar¬ 
tyria  perpetranda.  Ex  quo  tamen  deduci 
poterat,  Martyrum  corpora  non  colenda, 
quamvis  ipsi  hoc  expresse  non  dicerent. 
Porro  Judaei  et  Samaritae  omnia  corpora 
immunda  esse  credunt  :  nihil  tamen  in  par¬ 
ticulari  de  Sanctorum  corporibus  dispu- 
‘  tant. 

Post  Vigilantium  Constantinus  Goprony- 
mus  Imperator,  ut  Suidas  in  ejus  vita  scri¬ 
bit,  omnes  reliquias  ubique  deleri  jussit. 


Eadem  haeresi  laborasse  Claudium  Tauri- 
nensem,  scribit  Jonas  lib.  I.  de  cultu  imagi¬ 
num.  Eamdem  etiam  Wiclefistis  placuisse, 
auctor  est  Thomas  Waldensis  tom.  III.  tit. 
44. 

Denique  eamdem  hoc  tempore  Lutherani 
et  Calvinistae  excitarunt.  Nam  Lutherus  in 
sermone  de  cruce,  reliquias  ut  fidelium  se¬ 
ductiones  altissime  sub  terram  absconden¬ 
das  judicat.  Eum  secuti  Mtigdeburgenses 
passim  reprehendunt  cultum  reliquiarum, 
sed  praecipue  Cent.  IV.  cap.  6.  coi.  456. 
Idem  facit  Calvinus  lib.  de  formandae  Ecole- 
siae  necessitate,  et  in  admonitione  de  reli¬ 
quiis. 

Argumenta  Wiclefistarum  duo  erant. Pri¬ 
mum,  quia  Matth.  XXIII.  arguuntur  a  Do¬ 
mino  Judaei,  quod  ornarent  sepulchra  Pro¬ 
phetarum.  Secundum ,  quia  in  tumulis, 
quae  dicuntur  Sanctorum  nec  animae,  nec 
corpora  Sanctorum  sint,  sed  soli  cineres. 

His  addit  Calvinus  in  admonitione  de  re¬ 
liquiis  alia  quinque.  Primum,  quia  Deus  ab¬ 
scondit  Mosi  corpus,  ut  habetur  Deuteron. 
ult.  Causa  autem  redditur  ab  homnibus,  ne 
Judaei  illud  adorarent.  Unde  etiam  in  epis¬ 
tola  Judae  legimus,  Diabolum  contendisse 
cum  Michaele  Archangelo  de  Mosi  corpore  : 
quia  videlicet  Diabolus  illud  manifestare  vo¬ 
lebat,  ut  occasionem  praeberet  Judaeis  illud 
adorandi. 

Secundum,  quia  Paulus  II.  Corinth.  V. 
dicit,  post  resurrectionem  Christi  se  non 
nosse  Christum  secundum  carnem ;  quibus 
verbis  monet,  quidquid  in  Christo  carnale 
fuit,  oblivioni  tradendum,  et  missum  facien¬ 
dum,  ut  in  eo  secundum  spiritum  quaerendo 
et  possidendo  omne  studium  ponamus. 

Tertium,  quia  idem  Paulus  ad  Golossens. 
II.  damnat  omnem  cultum  arbitrarium,  id 
est,  a  Deo  non* institutum,  quem  ipse  Graece 
vocat  iOeXoOprKTxeiuv ,  tamquam  stultitiam , 
etiamsi  speciem  sapientiae  habere  videatur. 
At  certe  cultus  reliquiarum  non  habetur  a 
Domino  institutus,  sed  est  voluntarius,  et  ab 
hominibus  excogitatus. 

Quartum,  quia  desiderium  reliquiarum 
numquam  superstitione  caret,  imo  mater 
est  idololatriae.  Nam  non  possunt  haberi  vel 
attrectari,  quin  statim  sequatur  veneratio  ; 
venerationi  autem  nullus  adhibetur  modus, 
quin  statim  honor  Christo  debitus  ipsis  tri¬ 
buatur.  Id  quod  experientia  testatur;  nam 
in  signum  solemnis  adorationis,  cerei  nunc 
passim  accenduntur  coram  Martyrum  sepul- 
ohris.  Et  confirmatur  ;  nam  Hieronymus  ob¬ 
jicienti  Vigilantio  esse  idololatriam  accen¬ 
dere  cereos  coram  reliquiis,  nihil  aliud  res¬ 
pondere  potuit,  quam  id  facere  solum  mu¬ 
lierculas,  quae  zelum  habent,  sed  non  secun¬ 
dum  scientiam.  Addere  possumus  Concilium 
Elibertinum,  can.  34.  ubi  dicitur,  ejusmodi 
cereis  Sanctorum  spiritus  inquietari ;  et  Au¬ 
gustinum,  qui'lib.  de  moribus  Ecclesiae  cap. 
34.  reprehendi# sepulchrorum  adoratores. 

Quintum,  quia  maxima  pars  reliquiarum 
supposititia  est,  et  saepe  accidit,  ut  pro  reli¬ 
quiis  Sanctorum  ossa  latronum,  Yel  etiam 
canum,  aut  asinorum  veneremur.  Id  quod 
probat  Primum,  quia  Augustinus  in  libro  de 
opere  Monachorum  cap.  28.  cum  dixisset 
quosdam  Monachos  circumferre,  et  venditare 
membra  Martyrum,  addidit  :  «  Si  tamen 
Martyrum.  »  Si  enim  jam  tunc  coeperunt 
imposturae,  quid  modo  fieri  credendum  est? 
Deinde,  quia  tam  multae  reliquiae  ejusdem 
generis  inveniuntur,  ut  oporteat  vel  oumdem 
Sanctum  multa  corpora  habuisse,  vel  multas 
esse  falsas  reliquias.  Haec  ille ;  quae  omnia 
argumenta  cap.  4.  refellentur. 

Po  rr  Calvinistae  ubicumque  possunt  reli¬ 
quias  Sanctorum  exurunt,  et  cineres  in  flu¬ 
men  abjiciunt  :  et  notandum  sane  anno 
1362,  a  Calvinistis  corpora  Sanctorum  Ire- 
naei,  Ililarii,  et  Martini  effossa,  et  cremata, 
et  in  profluentem  projecta  fuisse,  ut  refert 
Surius,  quod  idem  eodem  in  loco  corpori¬ 
bus  aliorum  Sanctorum  fecerant  Ethnici 
ante  annos  1400,  nam  ut  scribit  Eusebius 
lib.  V.  histor.  cap.  3.  Ethnici  Martyrum  re¬ 
liquias  igni  absumptas,  in  Rhodanum  abje- 
cerunt.Ut  hinc  nimirum  intelligamus,  quanta 
sit  Calvinistarum  cum  Ethnicis  cognatio  sa¬ 


crilegiorum  atque  perfidiae.  Quod  autem 
Calvinistae  ferro  et  flammis  agunt,  id  agunt 
imposturis,  mendaciis  et  fraudibus  Magde- 
burgenses,  quorum  aliquas  hic  breviter 
duximus  adnotandas. 


CAPUT  II. 

Deteguntur  mendacia  Centuriatorum. 

Initio  igitur  de  origine  venerationis  et 
cultus  reliquiarum  mirabiliter  disputant 
Magdeburgenses  ;  nam  Centur.  VI.  in  ipsa 
praefatione  dicunt,  eo  saeculo,  nimirum  post 
annum  Domini  300,  coepisse  cultum  reli¬ 
quiarum  occasione  templorum,  quae  tunc 
ingentibus  sumptibus  exstruebantur.  Iidem 
tamen  Centur.  V.  cap.  7.  coi.  744.  dicunt, 
cultum  reliquiarum  ipso  quinto  saeculo,  id 
est,  ante  annum  300  coepisse.  Non  ergo  ve¬ 
rum  est,  quod  dicunt  in  praefatione  Centur. 
VI.  Porro  iidem  auctores  Centur.  IV.  cap. 6. 
coi.  456.  et  cap.  13.  coi.  1446.  dicunt,  supe¬ 
rioribus  saeculis,  id  est,  usque  ad  annum 
300,  nihil  haberi  in  probatis  auctoribus  de 
veneratione  et  translatione  reliquiarum,  sed 
coepisse  istam  superstitionem  saeculo  quarto, 
quando  jussu  Juliani  Apostatae  reliquiae 
Sancti  Babylae  translatae  fuerunt,  quae  trans¬ 
latio  cum  summa  celebritate  facta  est  circa 
annum  Domini  365.  Eo  enim  tempore  Ju¬ 
lianus  imperavit,  ut  sanctus  Hieronymus 
testatur  in  Chronico  :  non  ergo  verum  est, 
quod  scripserunt  Magdeburgenses  Centur. 
V  et  VI. 

Sed  neque  est  verum,  quod  in  ista  Cen¬ 
turia  IV. dicunt;  nam  in  additione  ad  primam 
Centuriam,  in  vita  sancti  Lucae,  fatentur  ii¬ 
dem  Centuriatores ,  ante  tempora  Juliani 
fuisse  translatas  summo  cum  honore  reli¬ 
quias  sancti  Andreae  et  S.  Lucae  Constanti- 
nopolim  a  Constantino  Imperatore,  ut  B. 
Hieronymus  testatur  libro  contra  Vigilan¬ 
tium. 

Praeterea  Cent.  II.  cap.  3.  coi.  31.  et  se¬ 
quentibus  referunt  ad  verbum  ex  historia 
Eusebii  lib.  IV.  cap.  15.  epistolam  Ecclesiae 
Smyrnensis  de  martyrio  Polycarpi ;  in  qua 
epistola  narratui',  Christianis  cupientibus 
reliquias  Martyris,  et  Judaeis  pertinacissime 
resistentibus,  judicem  Ethnicum  voluisse 

corpus  in  medio  positum  cremari  usque  ad 
cineres  :  et  tamen  Christiano?  collegisse  in¬ 
credibili  aviditate  reliquias  illas  :  «  Ac  si 
essent  (inquit  epistola)  lapidibus  pretiosissi¬ 
mis  pretiosiores,  et  auro  probatissimo  pro¬ 
batiores.  »  Eas  autem  reliquias  a  Christianis 
collectas  ad  cultum,  patet  tum  ex  verbis  ci¬ 
tatis,  tum  ex  contentione  adversariorum. 
Judaei  enim  atque  Ethnici  resistebant,  ne 
reliquiae  raperentur  praetextu  pietatis.  Exis¬ 
timabant  enim  corpora  a  Christianis  adorari, 
ut  in  eodem  loco  Eusebius  testatur  :  non 
ergo  verum  est,  quod  dixerunt  Centur.  IV. 

Sed  neque  tunc  coepit  honor  reliquiarum; 
nam  B.  Gregorius  lib.  III.  epistol.  30.  scri¬ 
bit,  ipso  tempore,  quo  Petrus  et  Paulus  passi 
sunt,  venisse  fideles  ab  Oriente,  qui  eorum 
reliquias  tamquam  suorum  civium  peterent; 
sed  cum  eas  detulissent  usque  ad  secundum 
lapidem  ab  urbe, divino  miraculo  impeditos, 
non  potuisse  ulterius  eas  deferre ;  tum  vero 
a  Romanis  fidelibus  apud  Catacumbas  re¬ 
conditas  fuisse.  Unde  postea  Cornelius  Papa 
(ut  in  Pontificali  Damasus  refert)  transtulit 
ad  ea  loca,  ubi  nunc  jacent.  Itaque  de  ori¬ 
gine  cultus  reliquiarum  quatuor  mendacia 
inter  se  pugnantia  Magcfeburgenses  protu¬ 
lerunt. 

Secundum  mendacium  est,  Centur.  IV. 
cap.  8.  colum.  602.  ubi  postquam  dixerunt, 
recte  et  pie  Vigilantium  contra  reliquias 
scripsisse,  Hieronymum  autem  solis  convi¬ 
ciis  et  importunitate  pro  reliquiis  pugnasse, 
addunt  Gregorii  testimonium  :  «  Id  quod 
(inquiunt)  etiam  Gregorio  visum  est,  qui  de 
scripto  Hieronymi  contra  Vigilantium  ita 
censuit  :  in  Vigilantium  ita  conviciis  debac¬ 
chatur  Hieronymus,  ut  plusculum  in  eo  mo¬ 
destiae  cogar  desiderare.  »  At  ista  verba 
nullius  Gregorii  sunt,  sed  Erasmi  in  argu¬ 
mento  ab  librum  B.  Hieronymi  contra  Vigi¬ 
lantium. 

Tertium  est,  Centur.  V.  cap.  6.  colum. 
699.  ubi  sic  habent  :  «  Augustinus  (inquiunt) 
de  reliquiis  Stephani  scribit,  superstitiosum, 
et  magnum  concursum  multitudinis  ad  eas 
in  Africam  usque  factum,  dementatis  popu¬ 
lis  quibusdam  illusionibus,  quae  pro  mira¬ 
culis  habitaj  sunt,  libro  de  civitate  Dei  XXII. 
capite  8.  »  At  si  legamus  totum  istud  caput, 
quod  ipsi  citant,  non  inveniemus  usquam 
nomen  superstitionis,  vel  illusionis,  sed  tan¬ 
tam  pietatem  erga  sacras  reliquias,  ut  hic 
locus  Augustini  satis  esse  videatur  ad  omnes 
haereticorum  nebulas  dissipandas.  Inter  alia 


multa  sic  ait  de  quodam  miraculo  :  «  Claris¬ 
sima  fcemina  est,  nobiliter  nata,  nobiliter 
nupta,  Carthagine  habitat:  ampla  civitas, 
ampla  persona,  rem  quaerentes  latere  non 
sinunt  etc.  »  Et  infra  :  «  Unum  est  apud  nos 
factum,  non  majus  quam  illa,  quae  dixi,  sed 
tam  clarum  atque  illustre  miraculum ,  ut 
nullum  arbitrer  esse  Hipponensium,  qui  hoc 
non  vel  viderit,  vel  didicerit ,  nullum  qui 
oblivisci  ulla  ratione  potuerit.  » 

Neque  est  hoc  Magdeburgensium  solum 
mendacium  impudens,  sed  etiam  peccatum 
in  Spiritum  Sanctum,  quod  Dei  miracula 
testatissima,  illusiones  vocent  :  et  praeterea 
est  insania  manifesta,  cum  B.  Augustinum, 
virum  sapientissimum,  quasi  pueriliter  lu¬ 
dentem  faciant.  Nam  cum  beatus  Augustinus 
toto  illo  capite  probare  contendat  fidem  Ca¬ 
tholicam,  non  carere  veris  miraculis:  nonne 
prorsus  insaniret,  secumque  ipse,  et  cum 
fide  pugnaret,  si  miracula,  quibus  fidem 
probari  dicit,  illusiones  ipsemet  appellaret, 
et  populum,  qui  illis  credit,  superstitiosum, 
et  dementatum  diceret? 

Quartum  mendacium  est  omnino  simile 
superiori;  nam  eadem  Centuria  V.  cap.  15. 
columna  1506.  dicunt  reliquias  Martyrum 
ab  Ethnicis  contemptas  fuisse,  et  in  eo  me¬ 
lius  sensisse,  quam  superstitiosi  Christiani 
sentiant,  Theodoreto  auctore  libr.  VIII.  de 
Martyribus.  Atqui  Theodoretus  eo  libro 
nusquam  habet,  melius  sensisse  Gentiles  de 
reliquiis,  quam  Christianos,  sed  omnino 
contrarium  asserit, et  defendit.  Vide  (Lector) 
locum,  et  judex  esto. 

Quintum  est  Centuria  IV.  cap.  13.  colum. 
1446.  ubi  referunt  historiam  de  translatione 
sancti  Babylse,  ex  Ruffino  lib.  I.  cap.  36. 
quia  enim  oraculum  Apollinis  obmutuerat 
ob  viciniam  sepulchri  sancti  Babylae,  et  ideo 
Julianus  Apostata  jusserat  inde  amoveri  ar¬ 
cam  Martyris  :  dicunt  Centuriatoi*es  Diabo¬ 
lum  de  industria  simulasse  se  impediri  a 
Martyre,  ut  ea  ratione  occasionem  daret 
celeberrimae  illi  translationi,  et  sic  introdu¬ 
ceret  usum  translationis,  et  venerationis 
reliquiarum. 

At  istud  mendacium  est  impudentissimum; 
nam  in  primis  repugnat  omnibus  auctoribus, 
qui  de  hoc  miraculo  scribunt,  nimirum 
Chrysostomo  libro  contra  Gentiles,  Ruffino 
lib.  I.  cap.  36.  Socrati  lib.  III.  cap.  18.  So- 
zomeno  lib.  V.  cap.  19.  et  Theodoreto  lib. 
III.  cap.  10.  Deinde  miraculum  sequens 
clare  ostendit  Diabolum  serio  timuisse;  nam 

vix  arca  Martyris  inde  abducta  fuerat,  cum 
descendit  ignis  de  coelo,  et  idolum,  unde 
Diabolus  fundebat  oracula ,  totum  con¬ 
sumpsit. 

Praeterea  non  fuit  ista  prima  translatio 
reliquiarum  ;  nam,  ut  jam  ostendimus,  mul¬ 
tae  antea  praecesserunt  ,  et  idem  corpus 
sancti  Babylae  antea  fuerat  translatum  ex 
Antiochia  ad  suburbium  istud  Daphnes,  ut 
Chrysostomus  docet ;  unde  postea  Julianus 
iterum  Antiochiam  transferri  jussit  :  non 
ergo  potuit  Diabolus  illa  simulatione  velle 
introducere  usum  translationum.  Praeterea 
si  Diabolus  ita  cupit  istam  idololatriam  erga 
reliquias,  cur  semper  instigavit  Judaeos, 
Ethnicos,  et  Haereticos,  ut  abolerent  omnes 
reliquias. 

Sextum  mendacium  est  in  eadem  Cent, 
IV.  cap.  13.  coi.  1447.  ubi  referunt  ex  Gre- 
gorio  Nazianzeno  oratione  prima  in  Julia¬ 
num,  duos  adolescentes  nepotes  Constantii 
Imperatoris,  Gallum  et  Julianum,  volentes 
exstruere  insignem  Ecclesiam  supra  tumu¬ 
lum  Mamantis  Martyris,  inter  se  divisisse 
opus  ;  sed  partem  illam,  quae  exstruebatur  a 
Gallo  vere  pio,  et  fideli  fcelicissimc  proces¬ 
sisse  :  partem  autem,  quae  exstruebatur  a 
Juliano,  qui  apostata  futurus,  jam  mente 
corruptus  erat,  non  potuisse  unquam  coales¬ 
cere,  eo  quod  terra  insolito  more  contremis¬ 
cens,  continuo  quasi  evomeret,  quidquid 
Juliani  sumptibus  in  fundamentis  projicere¬ 
tur.  Causam  hujus  miraculi  Nazianzenus 
dicit  fuisse,  quod  sancti  Martyres  inter  se 
mirifice  diligant.  Ideo  enim  Martyrem,  cui 
templum  exstruebatur,  honorem  illum  recu¬ 
sasse,  quod  nollet  ab  eo  honorari,  a  quo 
collegas  suos  contumelia  afficiendos  prcevi- 
debat :  et  ipsum  etiam  Deum,  qui  corda  in¬ 
tuetur,  opus  Galli,  tamquam  Abelis  sacrifi¬ 
cium  admisisse,  6pus  Juliam,  tamquam  sa¬ 
crificium  Cain  abjecisse.  Sic  igitur  Grego- 
rius. 

At  nostri  Centuriatores  de  hoc  miraculo 
duplicem  sententiam  proferunt.  Aiunt  Primo 
temeritatem  esse  credere,  illud  portentum 
opera  Martyris  accidisse,  propterea  quod 
Martyres  non  sunt  xa/jStoTveloraqet  dormire 
dicuntur:  ita  illi  loco  citato,  colum.  1445.  At 
licet  non  sint  Martyres  .ex  natura  sua  xa^Sto- 
Tvwotki,  id  est,  cordium  scrutatores,  quis  ta¬ 
men  impedit,  quo  minus  cordium  cogita¬ 
tiones  illis  revelentur  a  Deo?  et  licet  dor¬ 
mire  dicantur,  quia  requiescunt  a  laboribus 
suis,  tamen  non  sic  dormiunt,  quasi  non  vi¬ 


deant,  nec  intelligant;  nam  si  ita  esset,  tum 
etiam  nec  viverent. 

Addunt  Secundo  colum.  1447.  Deum  im¬ 
pedivisse  fabricam  Juliani,  ut  indicaret,  sibi 
displicere  cultum  illum  superstitiosum  Mar¬ 
tyrum.  At  si  ita  est, cur  non  impedivit  fabri¬ 
cam  Galli,  qui  eidem  Martyri  operam  dabat  ? 
An  etiam  Deum  dormivisse  dicent,  ac  for¬ 
tasse  Galli  fabricam  non  vidisse? 

Mendacium  Septimum  est  in  praefatione 
sextae  Centuriae,  ubi  dicunt,  a  nobis  divinis 
honoribus  coli  reliquias,  atque  easdem  etiam 
ac  si  viverent  et  sentirent,  suppliciter  invo¬ 
cari  :  «  Coeperunt,  inquiunt,  exanguia,  et 
semicorrosa  ossa  coli,  invocari,  divino  ho¬ 
nore  affici.  »  Eadem  fere  habet  Calvinus  in 
libro  de  necessitate  reformandae  Ecclesiae  : 
«  Nec  solum,  inquit,  Sanctos  Christi  loco 
adorant,  sed  etiam  eorum  ossa,  vestes,  caK 
ceos,  et  simulacra.  »  ' 

At  quis  unquam  Catholicorum  reliquias 
invocavit?  Quis  unquam  auditus  est  in  pre¬ 
cibus,  aut  litaniis  dixisse  :  «  Sanctae  reliquias 
orate  pro  me  ?  »  Et  quis  easdem  unquam  di¬ 
vino  honore  affecit,  vel  Christi  loco  adora¬ 
vit?  Nos  enim  reliquias  quidem  honoramus 
et  osculamur  ut  sacra  pignora  patronorum 
nostrorum:  sed  nec  adoramus  ut  Deum,  nec 
invocamus  ut  Sanctos,  sed  minore  cultu  ve¬ 
neramur,  quam  Sanctorum  spiritus,  nedum 
quam  Deum  ipsum.  Ita  respondit  etiam  olim 
Hieronymus  Vigilantio  idem  objicienti:  et 
multo  etiam  ante  idem  responderunt  disci¬ 
puli  S.  Polycarpi  apud  Eusebium, loco  antea 
citato  lib.  IV.  hist.  cap.  Io. 


CAPUT  III. 

Assetitur  veritas ,  et  probatur. 

Nunc  ad  argumenta  pro  veritate  acceda¬ 
mus.  Primum  sumi  potest  ab  exemplis  Scrip¬ 
turarum.  Exodi  XIII.  Moses  discessurus  cum 
populo  ex  jEgypto  in  Palestinam,  noluit  ibi 
relinquere  ossa  S.  Josephi,  jamdudum  mor¬ 
tui,  sed  ea  honorifice  secum  asportavit,  et 
transtulit  in  terram  promissionis.  Non  ergo 
superstitiosum  neque  novum  est,  transferre 
ossa  Sanctorum,  ut  Magdeburgenses  in  sin¬ 
gulis  centuriis  clamant.  Item  Deut.  ultimo 
Deus  ipse  (ut  Hieronymus  contra  Yigilan- 

tium  argumentatur)  corpus  Moysi  honoravit 
dum  illud  propriis  manibus  sepelivit.  Item 
IV.  Reg.  XIII.  ossa  Elisaei  cum  tetigissent 
mortuum  quemdam  hominem,  continuo 
illum  ad  vitam  revocarunt.  Non  ergo  Deus 
contemnit  ossa  Sanctorum,  sed  ea  honorat, 
et  honorari  cupit,  dum  per  illa  miraculum 
tam  insigne  patravit.  Item  IV.  Reg.  XXIII. 
cum  Josias  delubra  idolorum  everteret,  et 
omnem  idololatriam  delere  vellet,  tantum 
abest,  ut  reliquias  Sanctorum  delendas  esse 
existimaret,  ut  cum  aliorum  mortuorum  ossa 
effodisset,  et  in  cineres  redegisset,  ossa  ta¬ 
men  sancti  Propheta}  ibidem  reperta  asser¬ 
vari  j  usserit. 

Ad  haec  de  sepulchro  Domini  legimus  Isaiae 
XI :  In  eum  (Messiam  videlicet)  Gentes  spera¬ 
bunt,  et  erit  sepulchrum  ejus  gloriosum  (1). 
dHunc  locum  de  sepulchro  Christi  intelligi 
cei’tum  est,  tum  ex  ipsis  verbis,  tum  ex 
Apostolo  Rom.  XV.  quod  autem  non  intelli- 
gatur  solum  de  sepulchro  pro  eo  tempore, 
quo  ibi  Christus  jacebat,  sed  etiam  pro  tem¬ 
pore  futuro,  ac  proinde  reliquias  honoi‘an- 
das,  docet  Hieronym.  epist.  ad  Marcellam,  ut 
migret  Bethlehem  ubi  docet,  Isaiam  praedi¬ 
xisse  id,  quod  modo  sit,  ut  sepulchrum  Do¬ 
mini  ab  omnibus  honoraretur.  Ex  quo  refel¬ 
litur  Lutheri  blasphemia,  qui  in  libro  de 
abolenda  Missa  dicit,  Deo  non  majorem  cu¬ 
ram  esse  de  sepulchro  Domini,  quam  de 
bobus. 

Denique,  si  Christus  hic  adesset,  et  nos 
vestem  ejus  devote  oscularemur;  continuo 
nos  idololatras  esse  Lutherus  et  Calvinus 
dicerent,  at  mulier  Emorrhoissa  solam  fim¬ 
briam  Christi  fideliter  tetigit,  et  sanata  est, 
Matth.  IX.  Neque  Actor.  V.  sunt  reprehen¬ 
si  populi,  qui  certatim  ad  umbram  Petri  eo 
modo,  quo  poterant,  attingendam  occurre¬ 
bant,  sed  potius  fidei  suas  praemium  retulisse 
dicuntur,  et  tamen  quae  reliquia?  viliores 
ipsa  umbra  cogitari  possunt?  Neque  habiti 
sunt  Actor  XIX.  superstitiosi,  qui  Pauli  su¬ 
daria,  et  semicinctia  deferebant  ad  aegrotos, 
ut  etiam  nos  modo  facimus,  sed  potius  reli¬ 
gionem  illorum  miraculis  confirmabat  Deus. 

Argumentum  Secundum  ex  Conciliis  di¬ 
versarum  partium  orbis  terrae.  Ex  Oriente 
habemus  Concilium  Nicaenum  II.  Actor.  3. 
quod  vocat  reliquias  fontes  salutares,  quibus 
Deus  multa  beneficia  hominibus  praestat ;  et 
Actor.  7.  in  ultima  definitione  jubet  deponi 


Clericum,  et  Laicum  excommunicari,  qui 
reliquias  Martyrum  contemnit,  et  non,  ut 
rom  sacram,  cum  honore  tractat. 

Item  ex  Oriente  habemus  Gangrense  Con¬ 
cilium  ante  annos  1200,  canone  ultimo,  ubi 
anathema  dicit  iis,  qui  memorias  Martyrum 
id  est,  loca,  ubi  sunt  Martyrum  reliquiae, 
exeerantur.  Eustathiani  enim,  contra  quos 
coactum  fuit  Concilium,  nolebant  ingredi 
Martyrum  basilicas,  ne  corpora  Martyrum, 
qua?  ipsi  immunda  putabant,  venerari  vide¬ 
rentur. 

Ex  Africa,  Concilium  Carthaginiense  V, 
can.  14.  jubet,  ut  nulla  altaria,  vel  memoriae 
Martyrum  dedicentur,  nisi  ibi  sint  aliquae 
Martyrum  reliquia? :  et  aliter  dedicata  ever¬ 
tantur  :  vel  populus  admoneatur,  ne  ea  loca 
frequentet,  ne  superstitione  aliqua  teneatur, 
si  colat  videlicet  quasi  Martyris  sepulchrum 
ubi  revera  non  est  corpus  Martyris.  At  si  est 
superstitio  colere  pro  Martyris  corpore,  id 
quod  non  est  revera  tale  :  Religio  igitur  erit 
corpus  veri  Martyris  colere ;  religioni  enim 
opponitur  superstitio. 

Ex  Hispania  habemus  Concilium  Bracca- 
rense  III,  canon.  5.  ubi  statuitur,  in  suppli¬ 
cationibus  thecam  reliquiarum  gestari  de¬ 
bere  manibus  Episcoporum,  aut  aliorum 
Sacerdotum,  populo  praecedente  et  se¬ 
quente. 

Concilium  Epaonense,  in  Gallia  celebra¬ 
tum,  canon.  23.  jubet,  reliquias  Sanctorum 
non  poni  in  Ecclesiis,  ubi  non  sunt  Clerici, 
qui  sacris  cineribus  psallendi  frequentia  fa¬ 
mulentur. 

Ex  Germania  habemus  Concilium  Mogun- 
tinum,  tempore  Caroli  Magni  celebratum, 
in  cujus  can.  51.  statuitur,  ne  corpora  Sanc¬ 
torum  transferantur  de  loco  ad  locum,  sine 
consilio  Episcopi,  et  licentia  sanctae  Synodi. 
Quod  certe  ad  honorem  non  exiguum  sanc¬ 
tarum  reliquiarum  pertinet. 

Habemus  denique  ex  Italia  Concilium  La¬ 
teranense,  sub  Innocentio  III,  cap.  62.  ubi 
cavetur  propter  periculum  fraudum,  ne  no¬ 
vas  reliquias  ullus  publice  venerari  incipiat, 
sine  auctoritate  summi  Pontificis.  Unde  est 
lex  canonica  cap.  Cum  ex  eo,  de  reliquiis, 
et  Sanctorum  veneratione  ;  cui  similis  est 
lex  etiam  civilis,  C.  de  Episcopis  et  Clericis 
L.  Decernimus. 

Tertio,  probatur  ex  Patribus.  Eusebius 
lib.  VII.  histor.  cap.  13.  de  sede  lignea  S. 


(1)  Isai.  XI,  10. 

Jacobi  Apostoli  :  «  Servatur :  inquit,  cum 
ingenti  studio,  velut  a  majoribus  tradita 
memoria  sanctitatis,  et  cum  magna  venera¬ 
tione  habetur.  »  Haec  ille.  Non  ergo  rideant 
Lutherani,  si  quando  audiunt  Romae  cathe¬ 
dram  S.  Petri  ligneam  honorari. 

S.  Athanasius  in  vita  B.  Antonii,  scribit 
sibi  ab  Antonio  relictum  pallium  tritum,  et 
addit :  «  Legatarius  Antonii  benedicti,  qui 
tritum  pallium  cum  melote  imperio  ejus 
meruerat  accipere,  Antonium  in  Antonii 
muneribus  amplectitur,  et  tamquam  magna 
haereditate  ditatus,  laetanter  per  vestimen¬ 
tum  recordatur  imaginem  sanctitatis.  »  De 
eodem  Magno  Antonio  Hieronymus  refert  in 
vita  Pauli  primi  Eremitae,  cum  Pauli  tuni¬ 
cam  ex  foliis  palmarum  contextam  Antonius 
adeptus  esset,  ob  ipsius  Pauli  reverentiam, 
illam  induere  solitum,  in  diebus  tantum  so- 
lemnibus  Pascha)  et  Pentecostes. 

S.  Basilius  in  Psalm.  GXV.  in  illud  :  Pre¬ 
tiosa  in  conspectu  Domini  mors  Sanctorum 
ejus  (1):  c  Quando,  inquit,  Judaice  quis 
moriebatur,  abominabilia  erant  morticinia : 
cum  pro  Christo  mors  contingit,  pretiosae 
sunt  reliquiae  Sanctorum  ejus.  Antea  dice¬ 
batur  Sacerdotibus  et  Deo  dicatis  :  Non  con¬ 
taminabitur  ex  aliquo  mortuo  ;  nunc  autem 
qui  contingit  ossa  Martyris,  quamdam  sanc¬ 
tificationis  societatem  assumit  ex  gratia  cor¬ 
pori  insidente.  »  Et  oratione  in  quadraginta 
Martyres,  loquens  de  reliquiis  ipsorum  per 
totam  illam  regionem  dispersis  :  «  Hi  sunt, 
inquit,  qui  nostram  regionem  administrant, 
et  veluti  turres  quaedam  cohaerentes  securi¬ 
tatem  ab  hostium  incursu  exhibent,  non  uno 
loco  seipsos  includentes,  sed  multis  jam 
locis  hospites  facti,  et  'multas  patrias  exor¬ 
nantes.  )> 

Gregorius  Nyssenus  oratione  in  Theodo¬ 
rum  Martyrem,  initio  orationis :  «  Anima 
quidem,  inquit,  ex  quo  sublimis  abiit,  in  suo 
loco  requiescit,  et  corpore  soluta  cum  sui 
similibus  una  vivit.  Corpus  vero  veneran¬ 
dum  et  immaculatum  ipsius  instrumentum, 
cum  multo  honore,  et  cultu  compositum 
atque  ornatum,  in  augusto,  sacroque  loco 
situm  est.  »  Deinde  narrat  multis  verbis  eos 
qui  templa  Martyrum  ingrediuntur,  primo 
mirari  molem  aedificii ,  deinde  parietes 
et  pavimentum  pulchre  ornata,  tum  sta- 
tuaset  picturas  varias,  et  subjungit  tandem  : 
«  Ubi  his,  inquit,  oculos  oblectavit,  cupit 


deinceps  ipsi  conditorio  appropinquare, 
sanctificationem  ac  benedictionem,  contrec¬ 
tationem  ejus  esse  credens.  Quod  si  quis 
etiam  pulverem,  quo  conditorium,  ubi  Mar¬ 
tyris  corpus  quiescit,  obsitum  est,  auferre 
permittat,  pro  munere  pulvis  accipitur,  ac 
tamquam  res  magni  pretii  condenda  terra 
colligitur;  Nam  ipsas  attingere  reliquias,  si 
quando  aliqua  ejusmodi  prospera  fortuna 
contingat,  ut  id  tacere  liceat,  quam  id  sit 
multum  desiderandum,  et  optandum,  ac 
summarum  precum  donum,  sciunt  experti, 
et  ejus  desiderii  compotes  facti.  » 

Gregorius  Nazianzenus  orat.  I.  in  Julia¬ 
num  paulo  ante  medium,  reprehendens  Ju¬ 
lianum,  quod  cum  Deorum  falsorum  monu¬ 
menta  veneraretur,  veri  Dei  amicorum,  et 
Martyrum  corpora  despiceret:  «  Non  victi¬ 
mas,  inquit,  pro  Christo  caesas  reveritus  es  ?$ 
(et  aliquot  interpositis)  «  quorum  vel  sola 
corpora  idem  possunt,  quod  animae  sanctae, 
sive  manibus  contrectentur,  sive  honorentur 
quorum  vel  solae  sanguinis  guttae,  atque 
exigua  passionis  signa  idem  possunt,  quod 
corpora.  Haec  non  colis,  sed  contemnis  et 
aspernaris,  qui  Herculis  rogum,  ex  calami¬ 
tate  injuriisque  mulieribus  illatis  excitatum, 
admiraris.  » 

Eusebius  Emissenus  sive  potius  Caesarius 
Areletensis,  aut  quicumque  homiliarum  illa¬ 
rum  est  auctor,  homilia  de  sancta  Blandi  na  : 

«  Ubi  sunt,  inquit,  qui  venerationem  sacris 
Martyrum  dicunt  deferendam  non  esse  cor¬ 
poribus  etc.  » 

S.  Cyrillus  Episcopus  Hierosolymitanus, 
catechesi  18  :  «  Ut  autem,  inquit,  non  solum 
anima  Sanctorum  honoretur  credaturque  ; 
quod  etiam  in  corporibus  mortuorum  inest 
virtus,  seu  potentia,  jacens  in  sepulchro  Eli¬ 
saei  mortuus,  mortuumque  Prophetae  corpus 
attingens,  vivificatus  est.  » 

S.  JoannesChrysostomusserm.  de  sanctis 
Juventio  et  Maximo,  primum  laudat  eos, 
qui  corpora  illi^  inhumata  relicta  pie  rapue¬ 
runt  etiamsi  cum  periculo  vitae  suae.  Deinde 
subjungit :  «  Idcirco  saepius  eos  invisamus, 
tumulos  adoremus,  magnaque  fide  reliquias 
eorum  contingamus,  ut  inde  benedictionem 
aliquam  assequamur.  »  Vide  eumdem  hom. 
ult.  in  epist.  ad  Romanos,  ubi  dicit,  Romam 
excellere  omnibus  urbibus,  propter  corpora 
Petri  et  Pauli.  Item  hom.  61.  ad  populum, 
ubi  comparat  sepulchra  et  reliquias  Sanc¬ 


ti)  Psal.  CXV,  15. 

torum  cum  sepulchris  et  cadaveribus  Inope¬ 
ratorum,  et  Regum,  et  ostendit  illa  summo 
ho§ore  coli,  ista  deserta  et  abjecta  esse  :  et 
pulchre  dicit,  summum  honorem  Constanti¬ 
no  Imperatori  fuisse,  quod  potuerit  fieri  ja¬ 
nitor  B.  Petri,  quia  nimirum  sepultus  erat 
ad  fores  ejus  basilicae,  ubi  condita}  erant 
aliqua;  particulae  B.  Petri  reliquiarum. 

Theodoretus  lib.  VIII.  ad  Graecos  de  Mar¬ 
tyribus  :  «  Ac  animae  quidem,  inquit,  trium¬ 
phatorum  Martyrum  in  coelesti  nunc  patria 
vitam  agunt  Angelorum  choris  intersitae  : 
Eorum  vero  corpora,  non  singula  quidem 
singulis  monumentis  conduntur,  sed  civita¬ 
tes,  oppida,  paganique  conventus  haec  inter 
se  sortito  partiti  sunt,  laborantibusque  ani¬ 
mis,  ac  aegrotis  corporibus  salutaria  ea  con¬ 
fiteri  non  cessant. » 

Denique  Joannes  Damascenus  lib.  IV. 
cap.  16.  de  fide  Orthodoxa  copiose  disputat 
de  Martyrum  reliquiis  venerandis. 

Jam  ex  Latinis  S.  Ambrosius  serm.  93.  de 
sanctis  Nazario.  et  Celso  in  fine:  «Quod  si 
dicas  mihi,  inquit,  quid  honoras  in  carne 
jam  resoluta,  atque  consumpta  ?  honoro  in 
carne  Martyris  exceptas  pro  Christi  nomine 
cicatrices, honoro  viventis  memoriam  peren¬ 
nitate  virtutis  :  honoro  per  confessionem 
Domini  sacratos  cineres  :  honoro  in  cineri¬ 
bus  semina  aeternitatis  :  honoro  corpus,  quod 
mihi  Dominum  ostendit  diligere,  quod  me 
propter  Dominum  mortem  docuit  non  time¬ 
re.  Cur  autem  non  honorent  corpus  illud  fi¬ 
deles,  quod  reverentur  et  daemones?  quod 
et  afflixerunt  in  supplicio,  sed  glorificant  in 
sepulchro?  Honoro  itaque  corpus,  quod 
Christum  honoravit  in  gladio,  quod  cum 
Christo  regnabit  in  coelo.  » 

Maximus  in  sermone  de  sanctis  Octavio, 
Adventore,  et  Solutore  :  «  Cuncti,  inquit, 
Martyres  devotissime  percolendi  sunt,  sed 
ii  praecipue  venerandi  sunt  a  nobis,  quorum 
reliquias  possidemus.  » 

Gaudentius  Episcopus  Brixia;,  tractatu  de 
dedicatione  Basilicae  :  «  Ut  venerandas 
Sanctorum  reliquias  haberemus,  Deus  nos¬ 
ter  tribuit,  deinde  ut  hanc  honori  eorum 
basilicam  fundare  valeremus,  ipse  largitus 
est  etc.  »  Vide  totum  tractatum,  ubi  multa 
de  cultu  reliquiarum  loquitur. 

S.  Paulinus  natali  tertio  S.  Felicis,  de 
urbe  Roma  loquens,  ob  reliquias  Apostolo¬ 
rum,  sic  ait  : 

Nam  prius  imperio  tantum,  et  victricibus  armis, 
Nunc  et  Apostolicis  terrarum  es  prima  sepulchris 


Ibidem  : 

Martyris  ad  tumulum  debes  et  terra  coronas. 

Prudentius  in  hymno  de  S.  Laurentio. 

0  ter,  quaterque,  o  septies 
Beatus  urbis  incola, 

Qui  te,  ac  tuorum  cominus. 

Sedem  celebrat  ossium. 

Cui  propter  advolvi  licet, 

Qui  fletibus  spargit  locum, 

Qui  pectus  in  terram  premit, 

Qui  vota  fundit  murmure. 

Vix  fama  nota  est  abditis, 

Quam  plena  Sanctis  Roma  sit, 

Quam  dives  Urbanum  solum 
Sacris  sepulchris  floreat. 

S.  Hieronymus  in  lib.  adversus  Vigilan¬ 
tium  :  «  Dolet,  inquit,  Martyrum  reliquias 
pretioso  operiri  velamine,  et  non  vel  pannis, 
vel  cilicio  colligari,  vel  projici  in  sterquili¬ 
nium,  ut  solus  Vigilantius  ebrius  et  dor¬ 
miens  adoretur.  »  Idem  in  epist.  ad  Mar- 
cellam,  quam  scripsit  nomine  Paulae,  et 
Eustochii,  inter  alia  bona  quae  sunt  in  Palaes¬ 
tina,  numerat,  posse  adorare  sacros  cineres 
Joannis  Baptistae,  Elisaei,  et  Abdiae,  qui  ibi 
servantur. 

Ruffinus  lib.  XI.  hist.  cap.  28.  cum  Gen¬ 
tiles  tempore  Juliani  ossa  B.  Joannis  Bap¬ 
tista;  apud  Sebastem  Palaestinae  igni  crema¬ 
rent  :  «  Quidam,  inquit,  cum  tantum  nefas 
humanis  quidem  manibus,  sed  mente  ferina 
fieri  viderent,  mori  gratius  habentes,  quam 
hujuscemodi  piaculo  funestari,  inter  eos,  qui 
ossa  ad  exurendum  legebant  mixti,  diligen¬ 
tius  ac  religiosius  congregantes,  furtim  se 
vel  stupentibus, vel  insanientibus  subtraxere, 
et  ad  religiosum  patrem  Philippum  vene¬ 
randas  reliquias  pertulere  etc.  »  Vide  eum- 
dem  libro  eodem  cap.  33. 

S.  Augustinus  epist.  103.  ad  Quintianum  : 
«  Portant  sane  (latores  epistola;)  reliquias 
beatissimi  et  gloriosissimi  Martyris  Stephani, 
quas  non  ignorat  sanctitas  vestra,  sicut  et 
nos  fecimus,  quam  convenienter  honorare 
debeatis.  » 

Auctor  libri  de  Ecclesiasticis  dogmatibus 
cap.- 73:  «  Sanctorum  corpora,  et  praecipue 
beatorum  Martyrum  reliquias,  ac  si  Christi 
membra ,  sincerissime  honoranda  credi¬ 
mus.  » 

S.  Leo  in  serm.  de  S.  Laurentio,  de  cra- 

ticula  ejus  loquens  :  «  Nam,  quid,  inquit, 
non  ad  victoris  gloriam  ingenium  tuum  re- 
perit,  quando  in  honorem  transierunt  trium¬ 
phi  etiam  instrumenta  supplicii  ?  » 

S.  Gregorius  lib.  V.  epist.  50.  ad  Palla¬ 
dium  :  «  Quia  reliquias,  inquit,  sanctorum 
Apostolorum  Petri  et  Pauli,  necnon  Lauren¬ 
tii,  atque  Pancratii  Martyrum,  cum  vene¬ 
ratione  pradmimus,  hortamur,  ut  eas  cum 
reverentia  suscipere,  et  collocare,  auxiliante 
Domino  debeatis.  »  Idem  repetit  epistola 
sequenti.  Idem  lib.  III.  epist.  30.  Constantia; 
Imperatrici  petenti  caput  S.  Pauli  respondet, 
sacrilegum  esse  corpora  tantorum  Sancto¬ 
rum  tangere,  vel  inspicere.  Et  ibidem  nar¬ 
rat,  multos  repentina  morte  obiisse,  quod 
praesumpsissent  ad  corpora  Sanctorum  tan¬ 
genda  ,  vel  aspicienda  propius  accedere  ; 
et  tandem  pollicetur  se  missurum  aliquid  de 
rasura  catenarum  S.  Pauli,  si  tamen  liman¬ 
do  aliquid  detrahere  poterit;  eam  enim  esse 
catenarum  illarum  conditionem,  ut  pro  digni¬ 
tate,  vel  indignitate  petentium  ,  aut  sine 
mora  ulla  ramenta  de  catenis  lima  excutian¬ 
tur,  aut  nihil  omnino  excuti  possit,  etiamsi 
totis  viribus  quis  limando  laboret. 

S.  Gregorius  Turonicus  libro  de  gloria 
Martyrum  ct  Confessorum,  nihil  fere  aliud 
tractat,  ut  supervacaneum  sit  aliquid  inde 
velle  decerpere.  Omitto  Bedam ,  Bernar- 
dum,  ac  posteriores,  quod  de  fide  ipsorum 
ne  adversarii  quidem  dubitent. 

Quarto,  probatur  ex  miraculis  factis  ad 
reliquias,  qua;  certe  non  fierent,  si  Deo  cul¬ 
tus  reliquiarum  non  placeret,  S.  Epiphanius 
in  vita  Isaice,  Ezechielis,  et  Hieremiae  scri¬ 
bit,  a  plurimis  coli  solita  sepulchra  eorum 
ob  multa  beneficia,  quae  in  iis  locis  propter 
merita  eorumdem  Prophetarum  Deus  confe¬ 
rebat  . 

S.  Basilius  oratione  in  Mamamtem  dicit 
omnibus  nota  esse  miracula,  quibus  Martyr 
aliis  sanitatem,  aliis  vitam  reddiderit.  Et 
oratione  in  Julittam  scribit,  cum  reliquiae 
S.  J ulittse  ad  quemdam  locum  adducta;  fuis¬ 
sent,  ubi  laborabatur  penuria  aquae,  mox  e 
terra  erupisse  fontem  aquae  dulcissimae,  ut 
videretur  sancta  illa,  quasi  mater  vel  nutrix 
communis,  totam  illam  regionem  lacte  suo 
alere. 

S.  Gregorius  Nazianzenus  oratione  i»  Cy¬ 
prianum  :  «  Omnia  potest,  inquit,  pulvis 
Cypriani,  cum  fide,  ut  sciunt  hi,  qui  ipsi 


experti  sunt,  et  miraculum  ad  nos  usque 
transmiserunt. » 

S.  Chrysostomus  in  lib.  contra  Gentiles, 
de  reliquiis  S.  Babylae  Martyris  :«  Sententia;, 
inquit,  nostra;  abunde  fidem  faciunt,  quae 
quotidiana  a  Martyribus  eduntur  mira¬ 
cula.  » 

Palladius  in  historia  Lausiaca  cap.  62.  ad 
reliquias  Philemonis,  multa  miracula  facta 
narrat.  S.  Ambrosius  sermone  de  sanctis 
Gcrvasio  et  Protasio,  efepistola  ad  sororem 
de  eisdem,  inter  multa  miracula  facta  refert 
etiam  caecum  nomine  Severum,  arte  lanio¬ 
nem,  omnibus  notissimum,  fuisse  curatum 
ad  contactum  feretri,  quo  reliquia;  portaban¬ 
tur.  Ubi  etiam  non  tacet  idem  B.  Ambrosius, 
Arianos  impudentissime  negare  ausos  illa 
miracula,  quae  totus  populus  videbat. 

S.  Hieronymus  lib.  contra  Vigilantium  : 
«  Tu,  inquit,  saepius  hoc  vilissimo  tortus  es 
pulvere,  »  ubi  daemonem  alloquitur,  qui  per 
os  Vigilantii  reliquias  Sanctorum, vilissimum 
pulverem  appellaverat  :  et  in  epist.  ad  Eus- 
tochium  de  vita  Paulae,  narrat  ad  sepulchra 
Elisaei  et  Joannis  Baptistae,  atque  Abdiae, 
rugire  daemones  consuevisse :  In  vita  Rila- 
rionis  dicit,  magna  quotidie  signa  fieri  ad 
scpulchrum  ejus. 

S.  Augustinus  lib.  XXII.  de  Civit.  Dei 
cap.  8.  tot  miracula  dicit  facta  ad  reliquias 
S.  Stephani  brevissimo  tempore,  ut  multi 
libri  scribendi  sint  si  omnia  referri  debeant. 
Sulpitius  in  vita  Martini  dicit,  solo  contactu 
vestis  ejus  curatam  mulierem  a  fluxu  san¬ 
guinis.  Alia  id  genus  sine  numero  referri 
possent. 

Quinto,  probatur  ex  miraculis,  quae  saepe 
in  ipsis  Sanctorum  mortuis  corporibus  cer¬ 
nuntur,  per  qua;  Deus  apertissime  nos  ad 
eorum  venerationem  quasi  invitare  videtur. 
S.  Joannes  Chrysostomus  scribit  in  sermone 
de  sanctis  Juventio  et  Maximo,  vultus  eo¬ 
rum  corporum  ita  splendere  coepisse  post 
mortem,  ut  non  posset  in  eos  intendi  sine 
honore  quodam,  et  plane  tales  fuisse,  qua¬ 
lem  describit  vultum  Stephani  S.  Lucas 
Actor.  VI.  cum  ait :  Intuebantur  vultum  ejus 
tamquam  vultum  Angeli  { 1). 

S.  Hieronymus  in  vita  Hilarionis  scribit, 
corpus  ejus  post  decem  menses  adhuc  om¬ 
nino  integrum  repertum,  et  tantis  fragrans 
odoribus,  ut  delibutum  unguentis  videretur. 

■S.  Augustinus  serm.  2.  de  S.  Viucentio. 


(1)  Act.  VI,  15. 

dicit,  corpus  ejus  expositum  feris,  a  corvo 
mirabiliter  defensum  :  et  projectum  inaquas 
mergi  non  potuisse.  Et  lib.  IX.  Confess. 
cap.  7.  dicit  corpora  sanctorum  Gervasii  et 
Protasii  incorrupta  per  plurimos  annos  a 
Deo  conservata,  ut  suo  tempore  propala¬ 
rentur. 

Sulpitius  in  epistola  ad  Bassulam  Sacrum, 
de  obitu  S.  Martini  dicit,  post  mortem  ejus 
in  ipsius  corpore  glorilicati  hominis  appa¬ 
ruisse  figuram ;  fuisse  enim  carnem  ejus 
vitro  puriorem,  lacte  candidiorem,  ut  sep¬ 
tennis  pueri  decorem  ostenderet.  Quod  idem 
de  corpore  S.  Francisci  refert  S.  Bonaven- 
tura.  De  S.  Eduardo  Rege  Anglorum,  qui 
ante  annos  400  floruit,  scribit  auctor  ejus 
vitee  apud  Surium  mense  Januario,  anno 
36.  ab  ejus  obitu,  inventum  esse  corpus  ip¬ 
sius  integrum,  plenum  succo,  flexibile,  ac  si 
etiam  tunc  viveret,  et  non  solum  ossa  et 
carnes  in  nullo  laesas,  sed  nec  pilos  capitis 
aut  barbae,  nec  ipsas  vestes  aut  calceos. 
Quid  de  corpore  S.  Andrea;  dicemus,  ex 
quo  liquor  mirificus  perpetuo  funditur. 

Ego  ipse  vidi  Bononiae  corpus  B.  Catha- 
rinae  integrum ,  atque  incorruptum ,  cum 
ante  annos  supra  centum  Sancta  illa  virgo 
de  hac  vita  migraverit.  Yidi  quoque  apud 
Montem  Falcum  in  Umbria  corpus  B.  Clarae 
aeque  integrum ,  atque  incorruptum,  cum 
ante  annos  300,  Yirgo  illa  foelicissima  obie¬ 
rit:  et,  quod  majus  adhuc  miraculum  videri 
potest,  in  ejus  corde  conspiciuntur  instru¬ 
menta  Dominica;  passionis  ex  ipsa  carne 
tam  admirabili  arte  formata,  ut  omnes  qui 
ea  cernunt,  cogantur  dicere,  vere  digitus 
Dei  est  hic.  Ac,  ut  alia  multa  praeteream, 
quid  postremo  de  cive  ac  patrona  mea  bea¬ 
tissima  Agnete  Politiana  dicam?  Floruit  illa 
ante  annos  300,  et  vivens  et  mortua  multis 
magnisque  miraculis,  quorum  unum  me 
puero  contigit,  cujus  non  ego  solum,  sed 
tota  civitas  testis  fuit.  Ejus  corpus  incorrup¬ 
tum,  atque  pulcherrimum  non  semel  vidi. 
De  qua  etiam  a  probatis  auctoribus  litteris 
proditunl  est,  cum  ad  ejus  sacrum  corpus 
visendum,  et  venerandum  Sancta  Gatharina 
Senensis  accessisset,  pluviam  coelestis  ro¬ 
ris,  instar  manna;,  supra  utramque  divinitus 
descendisse.  Et  cum  cives  de  sacro  illo  cor¬ 
pore  aromatibus  condiendo  cogitarent,  ut 
diutius  servaretur,  continuo  suavissimum 
liquorem  instar  balsami,  ab  eo  corpore  fun¬ 
di,  ac  manare  coepisse,  ut  omnes  intellige- 
rent,  corpus  divina  gratia  conditum  nullis 


aliis  aromatibus  indigere.  Ejus  divini  liquo¬ 
ris  adhuc  reliquia;  in  Ecclesia  cum  ipso  cor¬ 
pore  asservantur. 

Sexto,  probatur  ex  inventione  et  revela¬ 
tione  divinitus  facta  Sanctorum  corporum. 
Si  enim  Deo  cultus  reliquiarum  non  place¬ 
ret,  cur  ipse  servis  suis  corpora  Sanctorum, 
qua;  latebant,  ostenderet?  S.  Ambrosio  re¬ 
velata  divinitus  corpora  sanctorum  Gervasii 
et  Protasii,  scribit  ipse  in  epistola  de  hac  re, 
qua;  refertur  in  tomis  Surii.  Scribit  hoc  idem 
S.  Augustinus  lib.  IX.  Confess,  cap.  7.  Ex¬ 
stat  etiam  epistola  Luciani,  in  qua  significat 
sibi  divinitus  ostensa  corpora  Sanctorum, 
Stephani,  Nicodemi,  et  aliorum.  Fuisse  au¬ 
tem  verum  illud  Stephani  corpus,  innume¬ 
rabilia  miracula  ostenderunt ,  de  quibus 
Evodius  libros  duos  conscripsit.  Et  B.  Au¬ 
gustinus  serm.  91.  ex  novis  :  «  Latuit,  in¬ 
quit,  tanto  tempore  corpus  ejus  (Stephani) 
processit  quando  Deus  voluit,  illuminavit 
terras,  tanta  miracula  fecit,  mortuus  vivos 
facit  mortuos,  quia  nec  mortuus.  » 

Adhsec  refert  Sozomenus  lib.  V,  cap.  8. 
ossa  sanctorum  Martyrum  Nestabi  etEusebii 
fratrum,  quae  Gazenses  miscuerant  cum  ossi¬ 
bus  camelorum  et  asinorum,  ne  a  Christia¬ 
nis  internosci  possent,  sanctae  cuidam  foemi- 
nee  divina  revelatione  ostensa,  et  ab  eadem 
collecta  fuisse.  Idem  Sozomenus  lib.  VII. 
cap.  ult.  refert  ossa  Habacuc  et  Michaiae 
Episcopo  cuidam  divinitus  revelata  fuisse. 
Idem  Sozomenus  lib.  IX.  cap.  2.  refert  qua¬ 
draginta  Martyrum  reliquias  divina  revela¬ 
tione  inventas. 

Beda  de  sex  aetatibus  in  Martiano,  refert 
caput  Joannis  Baptistae  ab  ipso  Joanne  reve¬ 
latum  duobus  Monachis  :  et  in  Zenone  scri¬ 
bit,  corpus  sancti  Barnaba;  cum  Evangelio 
Matthaei  super  ejus  pectore  inventum,  ipso 
Barnaba  revelante. 

Septimo,  probatur  ex  translatione  reliquia¬ 
rum,  de  uno  loco  ad  alium,  honoris  gratia, 
ab  antiquis  celebrari  solita.  Nec  enim  negari 
potest,  quin  ad  honorem  pertineant  sacro¬ 
rum  ossium  translationes.  Prima  quidem  et 
antiquissima  translatio  fuit  ossium  Joseph 
ex  iEgypto  in  Pala;stinam,  a  Mose  facta 
Exod.  XIII.  Deinde  translatio  reliquiarum 
Petri  et  Pauli,  qua;  facta  est  ipso  tempore, 
quo  passi  sunt,  ad  Catacumbas  :  Gregorius 
lib.  111.  epist.  30.  Tum  eorumdem  corporum 
translatio  a  Catacumbis,  partim  ad  Vatica¬ 
num,  partim  ad  prifidium  Lucina;  in  via 
Ostiensi.  Cornelius  Papa  epist.  L  Ruffinus 

lib.  II.  cap.  28.  describit  translationem  reli¬ 
quiarum  Joannis  Baptista;  ex  Palaestina 
Alexandriam. 

S.  Hieronymus  libro  contra  Vigilantium 
scribit,  tempore  Constantini  Imperatoris 
translata  Constantinopolim,  Andreae,  Lucae, 
et  Timothei  reliquias;  et  tempore  Arcadii 
translatas  ex  Judaea  in  Thraciam  reliquias 
Samuelis  Prophetae,  tanto  honore,  utinvase 
aureo  ab  Episcopis  reliquiae  portarentur, 
comitante  tanta  populorum  frequentia,  ut  a 
Palaestina  usque  ad  Chalcedonem  jungeren¬ 
tur  populorum  examina. 

S.  Ambrosius  initio  exhortationis  ad 
virgines  :  «  Ego,  inquit,  ad  Bononiense  in¬ 
vitatus  convivium,  ubi  sancti  Martyris  cele¬ 
brata  translatio  est,  apophoreta  vobis  plena 
sanctitatis  et  gratiae  reservavi.  »  Augustinus 
lib.  IX.  Confess.  cap.  7  :«  Cum,  inquit,  cor¬ 
pora  sanctorum  Gervasii  et  Protasii  propa¬ 
lata  et  effossa  digno  cum  honore  transfer¬ 
rentur  etc.  »  Chrysostomus  lib.  de  Babyla 
describit,  quanto  honore  reliquiae  Martyris 
translatae  sint.  Sozomenus  lib.  VII.  cap.  10. 
describit  translationem  reliquiarum  S.  Me- 
letii  Antiocheni.  Theodoretus  lib.  V.  c.  36. 
describit  translationem  reliquiarum  Chrysos- 
tomi.  Evagrius  lib.  I.  cap.  16.  describit  ho¬ 
norificam  translationem  S.  Ignatii  sub  Theo¬ 
dosio  juniore  Antiochiam. 

Octavo,  probatur  ex  eo,  quod  reliquiae 
sub  altaribus  reconduntur,  cujus  rei  memi¬ 
nit  Sanctus  Ambrosius  in  exhortatione  ad 
virgines,  de  reliquiis  Vitalis  et  Agricola;,  et 
in  epistola  ad  sororem,  de  inventione  corpo¬ 
rum  Gervasii  et  Protasii.  Sanctus  Hierony¬ 
mus  libro  contra  Vigilantium.  Prudentius  in 
hymno  11,  de  coronis  Sanctorum,  qui  est  de 
S.  Hippolyto.  Sanctus  Augustinus  serm.  11. 
de  Sanctis.  Sozomenus  lib.  V.  cap.  8.  et 
Concilium  Carthaginiense  V.  can.  14.  Vide¬ 
tur  autem  ista  consuetudo  Apostolorum  tem¬ 
pore  coepisse ;  nam  ideo  Joanni  Apocalyp. 
VI.  ostensae  sunt  in  coelo  animae  Martyrum 
sub  altari,  quia  corpora  eorum  in  terris  sub 
altaribus  requiescunt,  ut  Augustinus  insinuat 
loco  notato.  Porro  ad  magnum  honorem 
pertinere  hunc  locum  reliquiis  assignatum, 
docent  Hieronymus  et  Augustinus  locis  no¬ 
tatis,  et  res  ipsa  hoc  docet.  Scmper  enim 
altaria  in  magno  honore  fuerunt,  ita  ut  etiam 
suo  modo  adorarentur,  nam  Tertullianus 
libro  de  Poenitentia,  inter  ritus  Christiano¬ 
rum  ponit,  aris  Dei  adgeniculari. 

Nono,  probatur  ex  usu  cereorum,  et  lam¬ 


padum,  quibus  honorantur  sacrae  reliquia; ; 
nam  quod  lumen  sit  honoris  signum,  nec  sit 
superstitiosum,  lumen  accendere  ante  rem 
inanimam,  etiam  Sole  lucente,  patet  ex  can¬ 
delabro,  quod  sempcr  lucebat  ante  arcam 
testimonii,  Exod.  XXV.  Fuisse  autem  usum 
accendendi  cereos  coram  reliquiis,  patet  ex 
objectione  Vigilantii  apud  Hieronymum; 
«  Videmus,  inquit,  moles  cereorum  Sole  ful¬ 
gente  accendi  etc.  »  Et  ex  ipso  Hieronymo 
epist.  ad  Riparium  :  «  Ergo  accensi  ante  tu¬ 
mulos  eorum  cerei  idololatria;  insignia 
sunt?  )> 

Item  ex  Constantino,  qui,  ut  habetur  pri¬ 
mo  Tomo  Conciliorum  in  vita  Sylvestri,  in¬ 
ter  alia  dona,  quse  obtulit  sacris  reliquiis 
Petri,  Pauli,  Laurentii,  sanctae  Crucis,  multa 
numerantur  candelabra,  multa;  lucernae, 
qua;  perpetuo  a rdere  deberent :  Nec  est  cre¬ 
dibile,  Constantinum  aliquid  obtulisse,  quod 
non  esset  in  usu  antea  in  Ecclesia.  Praeterea 
Theodoretus  in  historia  lib  V.  cap.  36.  tes¬ 
tatur  in  translatione  reliquiarum  S.  Chrvsos- 
tomi,  plurima  accensa  lumina  praelata 
fuisse. 

Paulinus  natali  III  Felicis  describens  cul¬ 
tum,  qui  S.  Felici  habebatur  ; 

Aurea,  inquit,  nunc  niveis  ornantur  limina  velis, 
Clara  coronantur  densis  altaria  lychnis. 

Limina  ceratis  adolentur  odora  papyris. 

Nocte,  dieque  micant,  sic  nox,  splendorque  diei 
Fulget,  et  ipsa  dies  coelesti  illustris  honore, 

Plus  micat  innumeris  lucem  geminata  lucernis. 

Gregorius  lib.  III.  Dialogorum  cap.  24. 
meminit  lampadis,  quae  ardebat  etiam  noc¬ 
tu,  dormientibus  omnibus,  in  templo  S. 
Petri. 

Decimo,  probatur  ratione  ducta  ab  utili, 
et  ab  honesto.  Ratio  ducta  ab  utili,  est  apud 
Chrysostomum  in  lib.  de  sancto  Babyla 
Martyre.  Deus  enim,  ut  Chrysostomus  ait , 
nihil  fere  utilius  nobis  reliquit  ad  salutem, 
Sanctorum  reliquiis  :  nihil  enim  efficacius 
repraesentat,  et  infigit  in  animo  memoriam 
Sanctorum,  quam  sepulchrum  ipsorum ;  sta- 
tim  enim  atque  videmus  sepulchrum  Sancti 
alicujus,  recordamur  illius,  et  virtutum  ejus, 
patientiae,  chai'ilatis,  castitatis,  pietatis;  et 
simul  cogitamus  quanta  gloria  frualur  in 
coelis  pro  labore  brevissimo  hujus  vitae  etc. 

Ratio  ducta  ab  honesto  est  multiplex.  Pri¬ 
mum  enim  corpora  Sanctorum  fuerunt  or- 

gana  animarum  ad  omne  opus  bonum.  Vide 
Tertullianum  de  resurrectione  carnis.  Se¬ 
cundo,  fuerunt,  et  sunt  instrumenta  Dei  ad 
miracula.  Tertio,  sunt  pignora  patronorum. 
Quarto,  sunt  exuviae  carissimorum.  Quinto, 
sunt  trophsea  triumphantium.  Sexto,  desi¬ 
gnata  sunt  ad  gloriam  incredibilem,  nimi¬ 
rum,  ut  sint  post  resurrectionem  corpora 
sole  clariora,  et  usque  adeo  corporibus  om¬ 
nibus  praestent,  ut  super  omnia  merito  col¬ 
locentur.  Ilis  igitur,  aliisque  de  causis  Sanc¬ 
torum  reliquiae  a  fidelibus  magni  fiunt,  et 
debito  cultu  honorantur. 


CAPUT  IV. 

Solvuntur  argumenta  adversariorum. 

Ex  iis,  quae  dicta  sunt,  non  er-it  difficile 
argumenta  solvere,  quae  initio  proposui¬ 
mus. 

Igitur  ad  Primum  argumentum,  quod  erat 
Joannis  Wiclef  ex  Evangelio  depromptum, 
respondemus,  Dominum  non  reprehendere 
Judaeos,  quod  aedificarent,  vel  ornarent  mo¬ 
numenta  Prophetarum,  sed  quod  non  imita¬ 
rentur  eos,  quorum  monumenta  ornabant, 
sed  potius  eos,  qui  illos  occiderunt,  atque 
ita  seipsos  condemnarent.  Sic  enim  expo¬ 
nunt  eum  locum  fere  omnes  Patres,  ut  Hila¬ 
rius,  Hieronymus,  Chrysostomus,  Theophy- 
lactus  in  cap.  XXIII.  Matthaei,  et  Ambrosius, 
ac  Beda  in  cap.  XI.  Lucae  :  «  Prophetico¬ 
rum,  inquit  Ambrosius,  ajdificatione  tumu¬ 
lorum,  sceleris  eos,  qui  deciderunt,  argue¬ 
bant,  et  similium  aemulatione  factorum  se 
quoque  declarabant  paternae  iniquitatis  hae¬ 
redes  :  non  igitur  aidificatio,  sed  aemulatio 
loco  criminis  aestimatur.  »  Haec  ille.  Et 
Chrysostomus  hom.  75.  in  Matth. :  «  Non 
quia  aedificant,  inquit,  nec  quia  Patres  suos 
accusant,  vae  illis  dixit,  sed  quoniam  ita  fa¬ 
cientes,  et  ita  dicentes  Patres  suos  condem¬ 
nare  audebant,  cum  ipsi  pejora  committe¬ 
rent.  » 

Dices;  At  Lue.  XI.  Dominus  ait  :  Pro¬ 
fecto  testificamini ,  quia  consentitis  operibus 
Patrum  vestrorum ,  quia  illi  Prophetas  occide¬ 
runt ,  vos  autem  cedi/icatis  eorum  sepulchra  (I). 
Ubi  videtur  Dominus  accusare  ipsam  aedifi¬ 


cationem  tamquam  testimonium  consensus 
in  necem  Prophetarum. 

Respondet  Chrysostomus  loco  citato,  Ju¬ 
daeos  aedificare  solitos  sepulchra  Propheta¬ 
rum  non  ut  honorarent  Prophetas,  sed  ut 
ostenderent  vires,  et  potentiam  majorum 
suorum,  qui  Prophetas  occidere  potuerunt. 
Licet  enim  Judaei  non  esse  hanc  suam  inten¬ 
tionem  dicerent,  sed  omnino  contrariam ; 
tamen  revera  hanc  fuisse  eorum  intentionem 
patet,  quia  occidere  quaerebant  Dominum 
Prophetarum. 

Hieronymus  in  cap.  XXIII.  Matth.  paulo 
aliter  exponit,  dicit  enim  antiquos  Judaeos 
ex  superbia  occidisse  Prophetas ;  recentio- 
res  autem  ex  superbia,  et  ambitione  aedi¬ 
ficasse  sepulchra  eorumdem,  et  proinde  eo 
facto  consensisse  operibus  Patrum  suorum. 

Cajetanus  satis  accommodate  exponit, 
eum,  qui  sepelit  occisum,  posse  id  face¬ 
re  vel  ut  honoret  mortuum,  vel  ut  com¬ 
pleat  actum  homicidae ;  ordinarie  enim 
homines  occiduntur,  et  postea  sepeliuntur, 
ut  scelus  lateat.  Judaei  autem  etiamsi 
dicerent  se  aedificare  sepulchra  Propheta¬ 
rum,  ut  eos  honorarent,  tamen  id  facere  vi¬ 
debantur,  ut  complerent  opera  Patrum  suo¬ 
rum,  ut  patet  ex  eo,  quod  ipsi  postea  majo¬ 
res  Prophetas,  id  est,  Christum,  et  Aposto¬ 
los  aliquos  occiderunt. 

Ad  Secundum  dico,  in  monumentis  ades¬ 
se,  ut  minimum,  memoriam  Sanctorum ; 
nam  inde  sepulchra  Sanctorum  apud  vete¬ 
res  passim  dicuntur  memoriaei  Porro  memo¬ 
ria  Sanctorum  honorabilis  est.  Alioqui  nec 
in  sepulchro  Christi  adest  nunc  anima,  vel 
caro  Christi,  et  tamen  juxta  Isaiae  cap.  XI. 
erit  sepulcbrum  ejus  gloriosum.  Dico  praete¬ 
rea,  in  sepulchris  Sanctorum  inveniri  alte¬ 
ram  partem  substantiae  ipsorum,  id  est,  ma¬ 
teriam  illam  ipsam,  quam  Spiritus  Sancto¬ 
rum  animarunt,  et  rursum  animabunt. 

Ad  Primum  Calvini  de  Moysi  corpore 
multis  modis  responderi  potest.  Hilarius  in 
cap.  XVII.  Matth.  Ambrosius  lib.  I.  de  Cain 
cap.  2.  et  Gregorius  Nyssemus  in  vita  Moy¬ 
sis  dicunt,  Moysem  nondum  esse  mortuum, 
et  proinde  nec  sepultum,  sed  translatum 
cum  Henoch,  et  Elia  :  id  quod  etiam  aliqui 
recentiorum  docent.  Sed  id  non  facile  de¬ 
fendi  potest;  et  firmis  argumentis  eam  sen¬ 
tentiam  oppugnat  Itupertus  in  cap.  ult. 
Deuter.  Philo  in  fine  librorum  de  vita  Moy- 


(1)  Lue.  XI,  48. 

Tom.  III. 

sis  docet,  mortuum  quidem  Moysem,  et  se- 
pultum,  sed  ad  gloriam  Moysis  pertinere, 
quod  sepultus  sit  iu  sepulchrotam  admiran¬ 
do,  ut  nullus  hominum  dignus  fuerit  un¬ 
quam  illud  conspicere.  Quo  etiam  videtur 
alludere  OEcumenius  in  epist.  Judae.  Proba¬ 
bile  tamen  est  quod  scribit  Chrysostomus 
hom.  5.  in  Matth.  occultatum  fuisse  Moysi 
sepulchrum,  ne  a  Judaeis  coleretur  pro  Deo. 

Dices;  nec  coluerunt  Moysem  viventem 
pro  Deo,  ergo  multo  minus  coluissent  mor¬ 
tuum.  Respondeo,  viventem  non  coluerunt, 
quia  quotidie  ab  illo  audiebant,  unum  esse 
verum  Deum,  se  autem  illius  servum :  At 
post  mortem  recordati  mirabilium  ejus,  et 
non  audientes  verba  ejus,  facile  potuissent 
adduci  ut  crederent  esse  Deum,  eumque 
adorarent  si  scirent  ubi  esset,  praesertim 
quia  valde  credibile  est  corpus  ejus,  licet 
mortuum,  conservasse  adhuc  splendorem 
vultus  et  decorem,  quem  antea  habebat,  si¬ 
cut  multis  Sanctorum  accidit.  Exemplum 
habemus  in  serpente  aeneo  ;  naraNum.  XXI. 
jubente  Moyse  aspiciebant  Judaei  tacti  a  ser¬ 
pentibus  in  illum  aeneum  serpentem,  et  cu¬ 
rabantur;  nec  tamen  eum  adorabant  cultu 
latriae,  quia  nimirum  Moyses  dixerat  illis, 
serpentem  illum  non  esse  Deum,  sed  signum 
1  duntaxat  salutis  :  at  IV.  Reg.  XVIII.  eidem 
serpenti  tamquam  Deo  sacrificabant,  cum 
tamen  jam  nulla  operaretur  miracula  et 
ideo  ab  Ezechia  confractus  fuit. 

Dices ;  idem  periculum  est  nunc  in  reli¬ 
quiis  aliorum  Sanctorum.  Respondeo  falsum 
esse:  nam  populus  Judaeorum  eo  tempore 
propensissimus  erat  ad  idololatriam,  ita  ut 
etiam  vitulos  aureos  coleret ;  Unde  post 
captivitatem  Babylonicam,  quia  populusille 
non  amplius  coluit  idola,  videmus  Deum  il¬ 
lustrasse  sepulchrum  Isaiae,  Ezechielis,  Ilie- 
remiaj,  Elisaei,  Abdi*,  et  aliorum  multis 
miraculis,  et  gratum  habuisse  cultum,  qui 
ossibus  eorum  exhibebatur,  ut  Epiphanius, 
et  Hieronymus  tradunt.  Adde,  quod  num- 
quam  est  auditum  apud  Christianos,  ut  ali¬ 
qui  Sanctorum  reliquiis  divinos  honores  de¬ 
tulerint.  Nec  desunt  in  Ecclesia,  qui  et  litte¬ 
ris,  et  sermonibus  populos  doceant,  quis 
cultus  reliquiis  debeatur. 

Ad  Secundum  dico  II.  Corinth.  V-  cum 
dicitur:  Etsi  novimus  Christum  secundum  car- 
nem,  sed  jam  non  novimus  (I),  per  carnem  in- 
telligi  mortalitatem  et  passibilitatcm ;  et 


sensum  esse,  si  novimus  aliquando  Chris¬ 
tum  mortalem  et  passibilem,  nunc  non  no¬ 
vimus,  nisi  immortalem  et  impassibilem  ; 
sicut  I.  Corinth.  XV.  dicitur :  Caro  et  san¬ 
guis  regnum  Dei  non  possidebunt.  Et  Hebr.  V  : 
Qui  in  diebus  carnis  suce  preces ,  supplicatio¬ 
nesque  obtulit ,  etc.  (2)  Sic  exponunt  omnes, 
Chrysostomus,  Theodoretus,  Theophylac- 
tus,  QEcumenius,  Ambrosius,  Anselmus  etc. 

Eodem  modo  respondit  VII  Synodus,  act.6. 
eidem  argumento,  quod  ab  Iconomaohis 
objectum  fuerat.  Ubi  etiam  additur  testimo¬ 
nium  sancti  Cyrilli.  Et  quod  non  velit  Apos¬ 
tolus  docere  (quod  Calvinus  ait)  esse  oblivioni 
tradendum,  et  missum  faciendum  quidquid 
in  Christo  carnale  fuit,  id  est,  omnem  me¬ 
moriam  humanitatis  ejus,  ut  solum  de  spiri¬ 
tu  et  divinitate  cogitemus,  patet ;  nam  Pau¬ 
lus  I.  Corinth.  XI.  dicit  Sacramentum  Eu¬ 
charistiae  institutum  in  memoriam  passionis ; 
et  addit:  Quotiescumque  manducabitis  panem 
hunc ,  et  calicem  bibetis,  mortem  Domini  an¬ 
nuntiabitis  donec  veniat{ 3) :  etipse  nihil  saepius 
repetit,  quam  crucem,  et  passionem  et  mor¬ 
tem  Domini.  Et  quomodo,  quaeso,  juxta 
Isaiam  cap.  XI.  esset  sepulchrum  ejus  glo¬ 
riosum,  si  deberemus  oblivisci  mortis  Do¬ 
mini?  Denique  vel  debemus  recogitare  be- 
neficia  Domini,  vel  non  :  Si  non,  ingratissi¬ 
mi  sumus,  contradicimusque  Paulo,  qui 
Hebr.  XII.  ait :  Recogitate  eum,  qui  talem  ad¬ 
versum  semetipsum  a  peccatoribus  sustinuit 
contradictionem  (4).  Si  sic,  ergo  debemus  i  in¬ 
carnationem,  nativitatem,  passionem  et  mor¬ 
tem  Domini  cogitare. 

Ad  Tertium  dico,  Primo,  cultum  reliquia¬ 
rum  non  esse  cultum  voluntarium,  id  est, 
ab  hominibus  excogitatam,  sed  esse  a  Deo 
inspiratum,  ut  patet  ex  Scripturis  citatis; 
nam  Scriptura  approbat  cultum  sepulchri, 
fimbriae  Christi ;  item  umbvse  Petri,  sudario¬ 
rum  et  semicinctiorum  Pauli  etc, 

Dico  Secundo,  apud  Paulum  Coloss.  II. 
ZQsXoOpnaxeiav  non  significare  cultum  quomo¬ 
documque  voluntarium,  id  est,  non  prazeep- 
tum  a  Deo,  sed  ab  homine  excogitatum  ;  sed 
cultum  superstitiosum,  ut  noster  interpres 
recte  vertit :  sive  falsam  religionem,  ut  ex¬ 
ponit  sanctus  Hieronymus  in  epist.  ad  Alga- 
siam  quaest.  10.  Probandum  igitur  esset 
Calvino  cultum  reliquiarum  esse  superstitio¬ 
sum,  vel  falsum,  si  vellet  esse  reprehensum 
a  Paulo. 


(1)  II.  Cor.  V,  16.  —  (2)  I.  Cor.  XV,  50;  Hebr.  V,  7.  —  (3)  I.  Cor.  XI,  26.  —  (1)  Hebr.  XII,  .1 

Ad  Quartum  ;  nego  periculum  esse  idolola¬ 
triae,  imo  cultus  reliquiarum  est  detestatio 
omnis  idololatriae.  Nam  Martyres  mortui 
sunt,  ut  idololatriam  destruerent ;  qui  ergo 
Martyris  reliquias  colit,  indicat  se  gaudere 
de  idololatriae  destructione  :  et  recte  Cljris- 
tiani  apud  Ruffinum  lib.  I.  cap.  35.  cum 
transferrent  reliquias  Babylae  canebant  ma¬ 
gna  voce  :  Confundantur  omnes,  qui  adorant 
sculptilia. 

Ad  illud  de  cereis,  dico  cereos  accensos 
coram  tumulis  Martyrum  non  esse  signum 
adorationis,  Deo  debitae  ;  nam  non  offerun¬ 
tur  cerei  Martyribus  tamquam  sacrificia,  sed 
accenduntur  in  signum  laetitiae.  Ignis  enim 
accendi  solet  ad  laetitiam  significandam 
etiam  in  rebus  profanis.  Praeterea,  ignis  si¬ 
gnum  est  gloriae,  unde  Imperatoribus  Roma¬ 
nis,  et  Imperatricibus  ubique  ignis  praefere¬ 
batur,  teste  Herodiano  lib.  I.  Sancti  autem 
vera  gloria  nunc  fruuntur,  et  cum  Christo 
regnant,  atque  imperant  in  coelis,  ut  merito 
illorum  memoriae  ignis  accendi  possit.  Deni¬ 
que  ignis  signum  est  vitae,  proinde  cereis 
protestamur  vivere  Sanctorum  animas,  et 
ipsa  corpora  suo  tempore  victura. 

Ad  Hieronymum  dico,  eum,  cum  ait  de  iis 
qui  accendunt  cereos  coram  reliquiis  «  Confi¬ 
teor,  zelum  Dei  habent,  sed  non  secundum 
scientiam  »  loqui  de  iis, qui  cereos  accendunt, 
existimantes  inde  Martyres  illustrari;  nam 
Vigilantius  dixerat,  per  Ironiam  :  «  Magnum 
honorem  praebent  hujusmodi  homines  bea¬ 
tissimis  Martyribus,  quos  putant  de  vilissi¬ 
mis  cereolis  illustrari.  »  De  his  ergo  qui 
cum  tali  opinione  falsa  cereos  accen¬ 
dunt,  Hieronymus  dicit,  eos  zelum  habere, 
sed  non  secundum  scientiam. 

Quod  autem  Hieronymus  absolute  putave¬ 
rit  bonum  coram  reliquiis  accendi  cereos, 
patet  Primo,  quia  in  epist.  a  Riparium  ipse- 
met  affert  in  argumentum  cultus  Sanctorum 
usum  accendi  cereos  :  et  libro  in  Vigilantium 
ait:  «  Causabantur  quondam  et  Apostoli, 
quod  periret  unguentum,  sed  Domini  voce 
correpti  sunt.  Neque  enim  Christus  egebat 
unguento,  nec  Martyres  lumine  cereorum: 
et  tamen  illa  mulier  in  honore  Christi  fecit, 
devotioque  mentis  ejus  recipitur  :  et  qui¬ 
cumque  accendunt  cereos  secundum  fidem 
suam,  habent  mercedem.  »  Et  infra  :  «  Illud 
fiebat  idolis,  et  idcirco  detestandum  est ;  hoc 
fit  Martyribus,  et  idcirco  recipiendum  est.  » 

Secundo,  idem  patet,  quia  Hieronymi 
tempore  erat  usus  ejusmodi  cereorum  non 


solum  apud  mulierculas,  sed  etiam  apud 
Episcopos  et  universam  Ecclesiam,  ut  pa¬ 
tet  ex  Paulino,  ThRodoreto,  et  aliis  supra 
citatis. 

Tertio,  si  esset  superstitio  accendere  ce¬ 
reos  intei’diu  coram  reliquiis,  esset  etiam 
accendere  cum  legitur  Evangelium,  et  cum 
mortui  deferuntur  ad  sepulchrum.  Atqui  con¬ 
suevisse  ad  Evangelium  accendi  cereos  in 
toto  Oriente,  docet  Hieronymus  ibidem  con¬ 
tra  Vigilantium :  et  accendi  in  funere,  do¬ 
cet  ipse  idem  in  vita  Paulae,  ubi  dicit  in  fu¬ 
nere  Paulae  etiam  Episcopos  cereos  accen¬ 
sos  gestasse. 

Ad  Concilium  Elibertinum  respondimus 
cum  ageremus  de  Purgatorio,  Concilium  id 
prohibuisse,  quia  fiebat  more  Gentilium , 
inter  quos  tunc  Christiani  versabantur  etc. 

Ad  Augustinum  dico,  eum  vocare  sepul- 
clirorum  adoratores  quosdam,  qui  (ut  ipse 
putabat)  sacrificium  panis  et  vini  aliarumque 
epularum  Manibus  defunctorum  offerebant, 
et  deinde  iisdem  cibis  et  vino  se  ingurgita¬ 
bant  etinebriabant.  Sic  enimloquitur :  €  Novi, 
inquit,  sepulchrorum  adoratores,  novi  multos 
esse,  qui,  luxuriosissime  super  mortuos  bi¬ 
bant,  et  epulas  cadaveribus  exhibentes,  super 
sepultosseipsos  sepeliant,  et  voracitates,  ebri¬ 
etatesque  suas  deputent  religioni.  )>  Sed  haec 
scripsit  Augustinus  initio  conversionis  suae. 
Postmodum  autem  reprehendit  quidem  illam 
consuetudinem,  sed  non  tamquam  idolola¬ 
triam;  nam  lib.  VI.  Confess.  cap.  2.  dicit, 
matrem  suam  consuevisse  ex  pietate  id  fa¬ 
cere  :  sed  Mediolani  ab  Ambrosii  clericis 
fuisse  prohibitam.  Ambrosius  enim  prohi¬ 
buerat  istam  consuetudinem,  ne  daretur 
occasio  ebrietati,  et  quia  videbatur  affinis 
superstitioni  Gentilium,  licet  integro  animo  a 
Christianis  in  fieret.  Idem  etiam  Augustinus 
lib.  VIII.  Civit.  Dei,  cap.  27.  dicit,  meliores 
Christianos  id  non  facere,  eos  autem,  qui  id 
faciunt,  non  sacrificare  defunctis  Martyribus, 
sed  ponere  super  tumulos  Sanctorum  epulas 
ut  a  Deo  per  merita  Martyrum  sanctificen¬ 
tur. 

Quod  autem  Augustinus  non  putaverit 
malum  venerari  sepulchra  Sanctorum,  patet 
ex  epist.  42.  ad  Madaurenses  :  «  Videtis, 
inquit,  imperii  nobilissimi  erainentissimum 
culmen  ad  sepulchrum  piscatoris  Petri  sub¬ 
misso  diademate  supplicare.  »  Et  Nota,  Au¬ 
gustinum  haec  scribere  idololatris,  ut  osten¬ 
deret  idolorum  cultum  a  Christianis  destruc¬ 
tum.  Praeterea  Augustinus  cum  reprehendit 

sepulchrorum  adoratores,  certe  non  repre¬ 
hendit  Chrysostomum,  et  Hieronymum,  sed 
turbas  imperitorum.  Atqui  Chrysostomus 
serm.  in  Sanctos  Juventium  et  Maximum 
dicit:  «  Tumulos  Martyrum  adoremus;  »  et 
Hieronymus  ad  Marcellam,  ut  migret  Beth- 
lehem,  dicit,  sepulchra  et  cineres  Joannis 
Baptistae,  Elisaei,  et  Abdiffi  merito  adorari  a 
fidelibus  in  Palaestina. 

Gaudentius  Brixianus  Ambrosii  aequalis, 
tract.  4.  in  Exodum  :  «  Guke,  inquit,  suas 
causa  primum  coeperunt  homines  prandia 
mortuis  prmparare,  quae  ipsi  comederent; 
post  hoc  sacrificia  etiam  ausi  sunt  eis  sacri¬ 
lega  celebrare,  quamvis  nec  ipsi  minus  mor¬ 
tuis  suis  sacrificent  parentalia,  dum  super 
sepulchrorum  mensas  tremulis  ebrietate  ma¬ 
nibus  vina  fundentes,  spiritum  balbutiunt 
etc.  »  Ubi  arguit  morem  illum  tamquam  ex 
Gentilium  errore  relictum.  Itaque  fortasse 
pauci  quidam  mortuis  sacrificabant,  qui 
etiam  merito  reprehenduntur,  sed  non  prop- 
terea  omnis  cultus  sacrarum  reliquiarum 
abolendus  est,  quia  nimius  cultus  jure  repre¬ 
hensus  est. 

Ad  quintum  argumentum,  negamus  reli¬ 
quias,  quas  publice  in  templis  exponuntur 
venerandae,  esse  suppositias.  Semper  enim 
Ecclesia  diligenter  curavit,  ne  fraudes  fie¬ 
rent,  et  prmcipue  post  decretum  Concilii  La¬ 
teranensis,  ut  nullae  reliquiae  publice  reci¬ 
piantur  sine  auctoritate  Romani  Pontificis. 

Ad  illud  Augustini  (si  tamen  Martyrum) 
dico,  non  mirum,  si  Augustinus  dubitabat 
de  reliquiis,  quas  quidam  privati  homines 
circumferebant.  Nos  autem  de  reliquiis  agi¬ 
mus,  quae  publice  in  templis  conservantur. 

Ad  illud,  de  pluribus  corporibus,  dico,  in 
variis  locis  esse  partes  eorumdem  corporum, 
sed  denominari  a  parte  totum;  nam,  ut 
scribit  Basilius  orat,  in  40.  Martyres,  toti 
Martyres  40.  dicebantur  tunc  esse  in  variis 
urbibus,  quia  quaelibet  civitas  'habebat  par¬ 
tem  eorum.  Theodoretus  etiam  lib.  III.  de 
Martyribus  dicit,  Martyrum  corpora  raro 
inveniri  integra  in  uno  aliquo  monumento, 
sed  esse  divisa,  et  distributa  in  varia  loca. 

Denique  S.  Joannes  Chrysostomus  in  li¬ 
bro,  quod  Christus  sit  Deus,  Apostolum  Pe¬ 
trum  et  Romae,  et  Constantinopoli  jacere  di¬ 
cit,  cum  tamen  Constantinopoli  nihil  esset, 
nisi  aliqua  particula;  nam  corpus  ipsum  Ro¬ 
mae  esse  sepultum  idem  Chrysostomus  testa¬ 


tur  homil.  32.  in  epist.  ad  Romanos.  Sed 
verba  ejus  audiamus  ex  libro  jam  citato  : 
(i  Romae,  inquit,  quae  urbium  est  regalissima, 
relictis  omnibus,  ad  sepulchra  piscatoris  et 
pellionis  currunt  Reges,  et  praesides,  et  mili¬ 
tes  ;  et  Constantinopoli  Reges  nostri  magnam 
gratiam  putant,  non  si  prope  Apostolos, 
sed  si  vel  extra  eorum  vestibula,  corpora 
sua  sepeliautur,  fiantque  piscatorum  ostiarii 
Reges.  » 


GAPUT  V. 

De  nomine  Imaginis  et  Idoli. 

Sequitur  nunc  ordine  suo  disputatio  de 
cultu  imaginum ;  cujus  disputationis  octo 
erunt  paries.  Primum  enim  dicendum  erit 
de  nomine  imaginis,  idoli,  et  simulacri.  Se¬ 
cundo,  qui  fuerint  hostes  imaginum.  Tertio 
an  liceat  habere  imagines.  Quarto ,  an 
liceat  eos  colere.  Quinto,  quo  cultu  colendas 
sint. 

Ilis  addam  peculiarem  tractatum  de  cruce, 
etquidem.  trimembrem.  Nam  Primo  agemus 
de  vera  cruce  Dominica.  Secundo,  de  ima¬ 
gine  crucis  permanente.  Tertio,  de  imagine 
transcunte,  id  est,  de  signo  crucis,  quod  in 
aere  pingimus. 

Ut  igitur  a  nomine  incipiamus,  Henricus 
Stcphanus  in  suo  thesauro  in  voce  «Seo^ov, 
scribit  apud  Ecclesiasticos  idolum  vocari 
omne  simulacrum,  numen  aliquod  reprae¬ 
sentans,  quod  cultu  et  honore  dignamur. 
Ex  quo  sequitur  apud  Ecclesiasticos  imagines 
Christi  et  Sanctorum,  et  praecipue  imagines 
Trinitatis  recte  vocari  idola.  Et  si  quidem 
Henricus  per  Ecclesiasticos  intelligit  Docto- 
res  suos,  Calvinum,  Martyrem,  Illyricum  et 
alios  ejusdem  classis,  recte  dicit,  illi  enim 
vix  unquam  aliter  imagines  nostras  appel¬ 
lant,  quam  idola.  Si  autem  per  Ecclesiasticos 
intelligit  sanctos  Patres,  vel  Apostolos,  et 
Prophetas,  falsissimum  est,  quod  ipse  dicit ; 
nam  in  primis  YII  Synodus,  act.  5.  et  act. 
7.  anathema  dicit  iis,  qui  imagines  Christi  et 
Sanctorum  vocant  idola. 

Deinde  Origenes  homil.  8.  in  Exod.  et 
Theodore  tus  qumst.  38.  in  Exod.  XX  :  Non 
facies  tibi  sculptile  (quod  LXX  verterunt 
eiS&Aov)  et  omnem  similitudinem  etc.  (I)  Dicunt 


(1)  Exod.  XX,  4. 

inter  imaginem  et  idolum  hocinteresse,  quod 
imago  est  vera  rei  similitudo ;  ut  cum  pingi¬ 
mus  hominem,  equum  etc.  Imago  enim  ab 
imitando  dicta  est.  Idolum  autem  est  falsa 
similitudo,  id  est,  repraesentat  id,  quod  revera 
non  est.  Ut  cum  Gentiles  proponebant  sta¬ 
tuas  Veneris,  aut  Minervae.  Illa  signa  idola 
erant,  quia  repraesentabant  Deos  generis 
fceminini,  quales  Dii  nec  sunt,  nec  esse  pos¬ 
sunt.  A  tque  ita  vere  repraesen  Labant,  sed  erant 
falsa;  imagines.  Id  enim,  quod  non  est,  reprae¬ 
sentari  non  potest.  Ex  quo  intelligimus  ima¬ 
gines  Christi  et  Sanctorum  non  esse  idola. 
Sed  nec  Trinitatis,  aut  Angelorum  imagines 
sunt  idola,  quia  non  sunt  factae  ad  reprae¬ 
sentandum  naturam  Trinitatis,  vel  Angelo¬ 
rum,  sed  ad  exprimendam  formam,  in  qua 
apparuerunt,  vel  certe  eorum  proprietates, 
ut  infra  dicemus. 

Ilanc  esse  veram  differentiam  illarum  vo¬ 
cum  secundum  Ecclesiasticos,  probatur  Pri¬ 
mo,  quia  Scriptura  nusquam  tribuit  nomen 
idoli  ulli  vera;  imagini,  sed  solum  simulacris 
Gentilium,  quae  falsos  Deos  referebant. 
Scriptura  vocat  fdium  Dei  imaginem  Patris, 
Sapient.  VII,  Coloss.  I,  et  ad  Hebraeos  I,  at 
numquam  vocat  idolum  Patris  ;  et  III.  Reg. 
VII.  dicitur,  Salomon  fecisse  ad  ornatum 
templi  imagines  Cherubim  ad  similitudinem 
hominum;  item  imagines  leonum,  boum, 
palmarum  ,  malogranatorum  ,  florum  etc. 
nec  unquam  ista  vocantur  idola,  quia  nimi¬ 
rum  rerum  verarum  similitudines  erant. 

Secundo,  quia  Scriptura  Testamenti  veteris 
idola  vocat  ordinarie  mblTfc,  ut  Levit.  XIX. 
XXVI.  et  alibi,  vel  Dlhlfc,  ut  Num.  XXIII. 
Osee,  VI.  et  alibi.  Porro  significat  va¬ 
num,  falsum ;  et  similiter  ilN  vanum  menda¬ 
cium;  interdum  etiam  vocat  Tptt7,  id  est, 
mendacium ,  ut  Hieronymus  notat  in  cap. 
VII.  Osee,  ubi  semper  vides  idolum  aliquid 
falsi  significare.  Denique  Habacuch  II.  ait 
Scriptura  :  Quid  prodest  sculptile ,  quia  scul- 
sit  illud  fictor  suus  conflatile ,  et  imaginem  f al¬ 
terni  (i)  ubi  clarissime  definituridolum  ima¬ 
go  falsa.  Cui  simile  est,  quod  ait  Plato  in 
Theeteto,  cum  ait :  -/«i  si$to)a77£pi  nleiovo; 

itovnau.gs»ot  ro-j  aLjGw;,  id  est,  mendacia,  et 
idola  pluris  faciunt,  quam  veritatem,  ubi 
idolum  cum  mendacio  conjunxit,  et  veritati 
opposuit. 

Tertia,  quia  B.  Paulus.  I.  Corinth.  VIII. 
ait  :  Scimus,  quia  nihil  est  idolum  in  mundo. 


Ubi  idolum  nihil  esse  dicitur,  quia  licet  sit  « 
aliquid  secundum  materiam,  tamen  nihil  est 
formaliter,  cum  id  repraesentet  quod  nihil 
est,  et  proinde  nec  vere  repraesentet,  et  con¬ 
sequenter  nec  sit.  Cui  loco  alium  similem 
adducit  Hieronymus  in  cap.  VII.  Osee,  ad 
probandum  idolum  nihil  esse;  nam  Esther 
XIV.  dicitur  :  Ne  tradas  sceptrum  tuum  his, 
qui  non  sunt,  (2)  id  est,  idolis. 

Quarto,  quia  B.  Hieronymus  in  c.  II.  Haba¬ 
cuch,  et  in  c.  XIII.  Zachariae,  et  alibi  passim 
confert  hoereses,  cum  idolis,  quia  ut  idolum 
est  falsa  imago,  ita  haeresis  est  falsa  imagi¬ 
natio. 

Quinto,  ex  ipsa  vocis  proprietate;  nam  (ut 
Tertullianus  docet  libro  de  idololatria)  ido¬ 
lum  est  diminutivum  ab  s?So;,  id  est,  forma, 
et  significat  formam  parvam,  non  quantitate 
sola,  sed  perfectione.  Est  enim  proprie  ido- 
lum(ut  exponit Eustathius in lib.  II.  Odysseae) 
imago  inanis,  qualis  est,  quae  cernitur  in 
umbra  hominis,  et  qualia  sunt  phantasmata, 
id  est,  imagines  quas  imaginatione  fabricamus 
quibus  saepe  nihil  respondet  in  re ;  et  qualia 
denique  sunt  spectra  et  umbrae  mortuorum, 
quae  videntur  quidem  esse  aliquid  solidum, 
sed  inanes  sunt.  Unde  Homerus  in  XI.  Odys¬ 
seae,  et  Lucianus  in  Dialogo  demortuis,  ani¬ 
mas  mortuorum  vocant eiSroXa;  etVirgilius  in 
VI.  lib.  iEneidos  videtur  idipsum  explicare 
voluisse,  cum  ait  : 

Corripit  hic  subita  trepidus  formidine  ferrum 

iEneas  strictamque  aciem  venientibus  offert : 

Et,  ni  docta  comes  tenues  sine  corpore  vitas 

Admoneat  volitare  cava  sub  imagine  formae ; 

Irruat,  et  frustra  ferro  diverberet  umbras. 

Ubi  quod  Homerus,  et  Lucianus  vocant 
sLSw),«,  vocat  ipse  umbras,  et  cavas  imagines, 
id  est,  vanas  et  inanes.  Quoniam  ergo  idolum 
propria  et  primaria  significatione  designat 
imaginem  inanem,  inde  scriptores  sacri,  et 
Ecclesiastici  Doctores  vocaverunt  idola  sta¬ 
tuas  falsorum  Deorum,  licet  solidae  sint 
quoad  materiam,  quia  inanes  sunt  quoad 
formam,  id  est,  quoad  repraesentationem. 
Haec  de  nomine  idoli. 

Nomen  simulacri  est  quidem  paulo  com¬ 
munius;  nam  Lactantius  lib.  VI.  de  vero 
cultu,  cap.  10.  et  13.  vocat  hominem  Dei  si¬ 
mulacrum;  et  lib.  IL  deorigine  erroris,  cap. 
2.  dicit,  simulacrum  dici  a  similitudine,  et 


(1)  Habac.  II,  18.  —  (2)  I.  Cor.  VIII,  4;  Esther.  XIV,  11. 

proinde  omnem  veram  imaginem  posse  dici 
simulacrum.  Verius  tamen  est,  quod  alii  di¬ 
cunt,  simulacrum  dici  a  simulando,  non  a 
similitudine;  nam  in  Scripturis  simulacra 
ubique  ponuntur  pro  idolis.  Semper  enim 
ubi  Latinus  interpres  posuit  simulacra,  ut 
Actor  XV.  Psal.  CX1II.  I.  Joan.  ult.  et 
alibi,  semper  in  Graeco  est  s!3&>),a;  et  B. 
Augustin.  in  Psal.  GXXXV.  dicit,  Lati¬ 
nos  ea  simulacra  vocare ,  quae  a  Graecis 
dicuntur  idola.  Hieronymus  quoquo  in 
cap.  VII.  Osee  dicit,  sic  opponi  simulacrum 
Deo,  sicut  opponitur  mendacium  veritati, 
quia  simulacrum  Deum  falsum  refert. 

Denique,  sicut  Homerus  et  Lucianus  vo¬ 
cant  idola  umbras  mortuorum,  quae  videntur 
solida  corpora  quaedam,  et  non  sunt;  ita 
etiam  Lucretius  lib.  IV.  et  Virgilius  lib.  IV. 
Georgicorum,  et  lib.  VI.  .Eneidos,  easdem 
mortuorum  umbras  passim  appellant  simu¬ 
lacra. 

-  \ 


CAPUT  VI 


De  principibus  Iconomachorum. 

Auctores  Iconomachiae  fuerunt  omnes  aut 
Judaei,  aut  Mahumetani,  aut  Magi,  aut  ma¬ 
nifeste  Haeretici,  ita  ut  negare  non  possint 
qui  hoc  tempore  oppugnant  imagines,  avos 
et  majores  suos  fuisse  impios. 

Alphonsus  de  Gastro,  verbo,  Imago,  tri¬ 
buit  hunc  errorem  cuidam  Felici,  quem  di¬ 
cit  damnatum  in  Concilio  Franconiae,  teste 
Platina  in  Adriano  I,  nec  tamen  potest  in¬ 
venire,  quis  iste  Felix  fuerit.  Tribuit  item 
Sereno  Episcopo  Massiliae,  quem  B.  Grego- 
rius  reprehendit  lib.  VII.  epist.  409.  et  lib. 
IX.  epist.  9.  Denique  eumdem  errorem  tri¬ 
buit  Alphonsus  B.  Epiphanio  in  epist.  ad 
Joan.  Hierosolymit. 

Sed  nullus  horum,  pace  Alphonsi,  in  isto 
errore  versatus  est ;  nam  Felix  damnatus  in 
Synodo  Francofordiensi,  est  Felix  Episcopus 
Urgelitanus.  Is  autem  (ut  ex  Adone  in  Chro¬ 
nico,  et  Jona  lib.  I.  patet)  solum  docuit, 
Christum  esse  filium  Dei  adoptivum,  quia 
tamen  eadem  Synodus  reprobavit  eodem 
tempore  (ut  ex  eodem  Adone  in  Chronico 
anni  792.  patet)  Pseudosynodum  Graecorum 
contra  imagines,  putaverunt  tam  Platina 


quam  Alphonsus,  hoerosim  Fclicianam  esso 
hajresim  Iconomachorum. 

Serenus  autem  confregit  quidem  imagines, 
sed  nullo  modo  Iconomachis  haereticis  annu¬ 
merandus  est;  nam  imagines  fregit,  quia  vi¬ 
debat  eas  a  Christianis,  tum  recens  conver¬ 
sis,  adorari  pro  Diis.  Unde  Beatus  Gregorius 
laudat  zelum  ejus  et  fidem,  et  solum  x-epre- 
hendit  temeritatem,  quod  ausus  sit  id  facere, 
quod  nullus  unquam  Episcopus  fecerat,  et 
monet  eum,  ut  populum  instruat  cur  imagi¬ 
nes  ab  Ecclesia  teneantur,  et  praemissa  ins¬ 
tructione  imagines  in  templis  reponi  sinat. 
Nec  erat  opus,  ut  Castro  diceret,  Serenum, 
et  Epiphanium  excusari  ab  haeresi,  quia  res 
nondum  erat  determinata.  Satis  enim  res 
determinata  erat  usu  totius  Ecclesiae  :  sed 
nihil  isti  contra  fidem,  aut  veritatem  egerunt, 
vel  docuerunt.  Ac  praesertim  Epiphanius,  qui 
purgatur  ab  omni  suspicione  erroris  circa 
imagines  in  VII  Synodo,  act.  C.  et  nos  infra 
de  hac  re  agemus.  Et  certe  non  sine  temeri¬ 
tate,  et  praejudicio  Catholicae  fidei  tam  crassi 
errores  tam  magnis  viris  tribuuntur. 

Nicolaus  Sanderus  lib.  I.  cap.  ult.  de  ima¬ 
ginibus,  dicit,  primos  Iconomachos  fuisse 
Manichaeos,  tum  quia  id  videtur  indicare 
Tharasius  in  VII.  Synodo,  tum  etiam  quia 
Faustus  apud  Augustin.  lib.  XX.  c.  3.  cont. 
Faustum,  gloriatur  a  suae  sectae  hominibus 
Deum  sine  simulacris  coli.  Sed  an  res  ita  se 
habeat,  vehementer  dubito;  nam  Tharasius 
in  VII  Synodo,  act.  3.  non  dicit  Manichaeos 
respuisse  imagines,  sed  dicit,  Iconomachos 
dum  imagines  respuunt,  similes  esse  Mani¬ 
chaeis,  qui  asserebant,  Christum  non  ha¬ 
buisse  verum  corpus;  qui  er.im  negat  Chris¬ 
tum  posse  depingi,  videtur  existimare  Chris¬ 
tum  non  habere  verum  corpus.  Porro  Faustus 
apud  Augustinum  non  loquitur  do  imagini¬ 
bus  Sanctorum,  sed  solum  de  imaginibus 
Dei.  Unde  nec  Faustus  eo  loco  reprehendit 
Manichaeos,  quod  imaginibus  carerent,  et  Ca¬ 
tholicos,  quod  haberent  imagines,  nec  Au¬ 
gustinus  reprehendit:  Ergo  primi  Iconomachi 
sunt  Judaei,  qui  in  suo  Thalmud  quod  prodiit 
anno  Christi  476,  ord.  II.  tract.  I.  dist.  2. 
diserte  docent, Christianorxim  Ecclesias  esse 
domos  idololatriae,  quod  propter  imagines 
dictum  esse  patet  tum  ex  VII  Synodo,  ubi 
frequenter  Iconomachi  dicuntur  Hebraei  : 
tum  ex  Dialogis  Leontii,  ubi  altercatur  Ju¬ 
daeus  cum  Christiano  de  imaginibus.  Habetur 
pars  horumDialogor.  in  VII  Synodo,  act.  5. 

Circa  idem  tempus  Zenone  imperante 

exstitit  Xenaias,  quem  principem  Iconoma- 
chorum  fuisse  dicunt  Nicephorus  lib.  XVI. 
c.  27.  et  Cedrenus  in  compendio.  Fuit  au¬ 
tem  iste  Xenaias  homo  Persa,  et  barbarus, 
imo  et  servus  fugitivus :  et  licet  non  esset 
baptizatus,  simulans  tamen  se  Christianum 
irrepsit  ad  Episcopatum.  Sed  quamquam 
iste  aperte  suasit,  non  esse  venerandas  ima¬ 
gines  :  non  tamen  legimus,  quod  persuase¬ 
rit,  nisi  forte  aliquibus  paucis.  Atpost  annos 
fere  contum,  Justino  juniore  Imperatore, 
Samaritani  quidam  irruperunt  in  Ecclesiam 
quamdam,  et  in  imagines  Christi,  et  Sancto¬ 
rum  ferocissime  grassati  sunt,  ut  patet  ex 
epist.  Simeonis  Eremitae  ad  Justinum  Im¬ 
peratorem,  quae  habetur  in  VII  Synodo, 
act.  5. 

Non  diu  postea,  post  annum  Domini  G00, 
exortus  est  Mahumetus,  qui  suae  sectae  ho¬ 
minibus  nullas  imagines  in  templis  permisit, 
ut  ex  Alcorano,  cap.  Io.  et  17.  et  ex  ipsa 
experientia  patet.  Nec  enim  Tureae  imagines 
habent,  et  nos  idololatras  putant  propter 
cultum  imaginum. 

Iterum  post  annos  fere  centum,  id  est, 
post  annum  700  Domini,  Hebraeus  quidam 
maleficus  Ezidi  Regi  Arabum  Mahumetano 
promisit  30  annos  vitae,  si  in  suo  imperio 
juberet  imagines  Christi,  et  Sanctorum  ex 
Christianorum  Ecclesiis  auferri  et  comburi. 
Jussit  ille,  sed  cum  Christiani  non  parerent, 
immisit  Arabes  et  Hebraeos  in  Ecclesias,  qui 
negotium  impigre  perfecerunt :  Sed  Rex 
Ezides  anno  sequenti  obiit,  et  Hebraeus 
tanquam  impostor  a  successore  ejus  turpis¬ 
sima  morte  mori  coactus  est.  Narratur  his¬ 
toria  in  VII.  Synodo  act.  5.  necnon  a  Ce- 
dreno,  Zonara,  et  Niceta  in  vita  Leonis 
Isauri. 

Paulo  post,  Leo  Isaurus  Imperator  a  Ju¬ 
daeis  similiter  persuasus,  publico  edicto  ima¬ 
gines  deponi,  et  deleri  ex  templis  omnibus 
jussit:  Et  multos  Christianorum  resistentium 
neci  dedit ;  unde  Iconomachi  cognomen  in¬ 
venit.  Auctores  sunt,  Cedrenus,  Zonaras, 
Paulus  Diaconus,  et  alii.  Atque  hic  fuit  pri¬ 
mus  Christianorum,  qui  bellum  movit  con¬ 
tra  imagines ;  nam  etsi  Philippicus,  teste 
Paulo  Diacono,  deposuerat  imagines  sex  Sy¬ 
nodorum:  tamen  id  fecerat  odio  sextae  Sy¬ 
nodi,  non  odio  imaginum.  Fuit  enim  Philip¬ 
picus  Monothelita,  non  Iconomachus. 

Utrum  autem  Leo  recte  fecerit,  an  male, 
vel  ex  eo  perspici  potest,  quod  maluit  in  ea 
causa  Judaeorum  maleficorum  consiliis  ad¬ 


haerere,  quam  S.  Gregorii  Papae,  S.  Germa¬ 
ni  Patriarchae  Constantinopolitani,  qui  tunc 
sedebant,  et  Imperatori  aperte  resisterunt, 
ut  ex  iisdem  auctoribus  patet.  Fuisse  autem 
Gregorium  illum,  et  Germanum,  optimos  et 
doctissimos  Pontifices  tradunt  historici  om¬ 
nes  ejus  temporis  Graeci  et  Latini.  Restite¬ 
runt  etiam  Leoni  duodecim  sapientes,  qui 
cum  praeposito  suo,  qui  dicebatur  magister 
OEcumenicus,  publicis  sumptibus  alebantur, 
et  omnium  optimi,  et  sapientissimi  erant  ; 
quos  Leo  una  cum  domo,  et  instructissima 
eorum  bibliotheca  combussit.  Vide  Zona- 
ram  in  vita  hujus  Leonis. 

Impietatem  porro  Leonis  secutus  est  Cons¬ 
tantinus  Copronymus  hujus  Leonis  filius, 
qui  in  signum  futurae  improbitatis  dum 
baptizaretur,  sacrum  fontem  stercore  foeda¬ 
vit  :  et  praeterea  Necromanticus  fuit,  et  hae¬ 
reticus  Nestorianus;  nam  non  credidit  B. 
Mariam  esse  Deiparam,  ut  ex  Zonara  et  Ce- 
dreno  cognosci  potest. 

Monet  autem  recte  Sanderus  Gulielmum 
Xilandrum,  non  fideliter  vertisse  in  hac  his¬ 
toria  verba  Cedreni.  Ubi  enim  Cedrenus 
scripsit,  Constantinum  istum  exegisse  jura-1 
mentum  ab  omnibus  imperio  suo  subjectis, 
quo  juramento  confirmarent,  nullam  se  ima¬ 
ginem  adoraturos;  illa  verba,  Itxdvipj  7rpotrY.\j- 
vgcffici  rivi ;  ille  vertit :  nulli  se  simulacro-  sup¬ 
plicaturos  ;  quasi  videlicet  Christiani  idolis 
supplicent.  Cum  tamen  constet,  ut  jam  os¬ 
tendimus,  imagines  non  recte  vocari  simu¬ 
lacra  ;  et  usus  Christianorum  habeat,  ut 
imagines  veneremur,  non  ut  eis  quasi  vi¬ 
ventibus  et  sentientibus  supplicemus.  Sed 
nimirum  qui  fidem  Deo  non  habet,  nihil  mi¬ 
rum,  si  etiam  fidem  non  servet  in  libris 
transferendis. 

Post  annum  deinde  800,  cum  aliquandiu 
quievisset  bellum  contra  imagines;  iterum 
renovatum  est  a  Leone  Armenio  Imperato¬ 
re  ;  et  qui  ei  successerunt,  Michaele  Balbo, 
et  Tlieophilo,  quos  omnes  improbissimos 
fuisse,  postremum  etiam  Judaicae  secta1,  et 
Necromantiae  addictum  testantur  Cedrenus 
et  Zonaras  in  vita  ipsorum. 

Eodem  tempore,  quo  Theophilus  in  Orien¬ 
te  imagines  oppugnabat,  exstitit  in  Occi¬ 
dente  sub  Imperio  Ludovici  Pii  Caroli  Ma¬ 
gni  filii  Claudius  Hispanus,  Episcopus  Tau- 
rinensis,  Felicis  Urgelitani  discipulus,  qui 
imagines  omnes,  et  cruces  e  templis  omni¬ 
bus  suae  dioecesis  abstulit.  Fuit  autem  homo 
imperitus,  et  superbus,  ut  ex  libello  ejus,  li- 

bl-is  Jonae  inserto  apparet,  et  haeresim  Aria- 
nara,  jam  sepultam,  rursus  ad  lucem  revo¬ 
care  conatus  est. 

Post  illa  tempora  circa  annum  Domini 
1372,  exstitit  Joannes  Wiclef,  qui  obiter  at¬ 
tigit  imaginum  reprehensionem,  sed  disci-' 
puli  ejus  acrius  postea  imagines  oppugnave¬ 
runt.  Vide  Thomam  Waldensem,  tom  III. 
tit.  19.  Eumdem  errorem  tribuit  Waldensi- 
bus  Claudius  Coussordiuslib.  contra  Walden- 
ses,  artic. ultimo. 

Scribit  etiam  Joannes  Cochloeus  lib.  III. 
historiae  Hussitarum,  a  Hieronymo  de  Pra- 
ga  imaginem  Christi  crucifixi  dejectam,  et 
stercore  foedatam,  cum  tamen  ipse  in  cubi¬ 
culo  adoraret  imaginem  Wiclefi  diademate 
coronatam. 

Denique  hoc  nostro  saeculo  primus,  qui 
imagines  e  templis  abstulit,  Andreas  Carol- 
stad.  fuit,  anno  1322,  teste  Joanne  Cochlaeo 
in  vita  Lutheri.  Lutherus  autem  quamquam 
rem  probaret,  reprehendit  tamen  auctorem, 
ut  ibidem  Cochloeus  dicit,  quia,  ut  id  faceret 
non  a  se  potestatem  et  auctoritatem  flagita¬ 
verat.  Item  Zwinglianos  contra  imagines 
pugnasse  scribit  Cochloeus  in  act.  Lutheri 
anni  1326.  Philipus  quoque  in  locis  commu¬ 
nibus  explicans  decalogum,  reprehendit  ima¬ 
ginum  venerationem.  Similiter  Magdebur- 
genses  Centur.  VIII.  passim,  sed  precipue 
cap.  9  et  10. 

Denique  Joan.  Calvinus  lib.  I.  cap.  11.  et 
lib.  IV,  cap.  9.  §  9.  Institut.  acerrime  ima¬ 
ginum  cultum  reprehendit ;  et  Calvinistoe 
ubicumque  possunt,  eas  frangunt,  vel  com¬ 
burunt,  vel  abradunt. 


CAPUT  VII. 

Licere  imagines  et  facere,  et  habere. 

His  praemissis,  ut  ostendamus  licere 
Christianis  usum  imaginum  ,  proponemus 
et  refutabimus  varios,  qui  de  hac  re  exstite¬ 
runt,  errores. 

Ac  primus  quidem  est  Judaeorum,  qui 
quondam  propensissimi  erant  ad  idolola¬ 
triam  ;  at  post  Christi  adventum  superstitio¬ 
sissimi  sunt  contra  imagines.  Dicunt  enim 


jure  divino  prohibitum  esse  imagines  quas¬ 
libet  efficere,  teste  Paulo  Burgensi,  addit.  2. 
ad  Lyranum  super  cap.  XX.  Exod.  quod 
idem  docent  Wiclefistae  apud  Waldensem, 
tom  III.  tit.  19.  cap.  132.  Ratio  eorum  est, 
quia  Exod.  XX.  dicitur :  Non  facies  tibi 
sculptile,  neque  omnem  similitudinem  etc.  (1) 
Cseterum  hic  est  error  manifestus.  Et  sine 
dubio  non  prohibetur  in  decalogo  omnis 
imago,  sed  solum  illa,  quae  dici  potest  ido- 
lum,  id  est,  imago,  quse  habetur  pro  Deo, 
vel  quae  repraesentat  tamquam  Deum  eam 
rem,  quse  non  est  Deus.  Cum  enim  dicitur  : 
Non  habebis  Deus  alienos,  prohibetur  actus 
interior  idololatriae ;  cum  autem  additur : 
Non  facies  tibi  sculptile  etc.  prohibetur  actus 
exterior.  Vide  Augustinum  quaest.  71.  in 
Exod. 

Probatur  lisec  sententia.  Primum,  quia  si 
prohiberetur  omnis  imago,  sequeretur  prae¬ 
cepta  decalogi  non  esse  tantum  10,  sed  11, 
vel  12,  contra  Scripturam,  quse  dicit  esse  10. 
Exod.  XXXI.  et  XXXIV.  Deuter.  IV.  IX.  et 
X.  nam  constat  unum  praeceptum  esse  :  Non 
habebis  Deos  alienos,  Alterum  non  assumes 
nomen  Dei  in  vanum.  3.  Sabbata  sanctifices. 
4.  Honora  parentes.  5.  Non  occides.  6.  Non 
moichaberis.  7.  Non  furaberis.  8.  Non  dices 
falsum  testimonium.  9.  Non  concupisces. 
Ista  novem  sine  controversia  sunt  dis¬ 
tincta. 

Porro  illud :  Non  concupisces,  vel  debet 
dividi  in  duo  ;  ut  nonum  sit,  non  concupis¬ 
ces  uxorem  alienam ;  10.  non  concupisces 
rem  alienam;  vel  ista  omnia  ad  unum  perti¬ 
nent.  Si  debet  dividi  in  duo,  ergo  illud : 
Non  facies  tibi  sculptile ,  erit  undecimum,  vel 
oportet  dicere,  illud  non  esse  praeceptum 
distinctum  a  primo,  ut  revera  dicunt  Cle¬ 
mens  Alexandr.  lib.  VI.  Strom.  Augustin. 
qu.  71.  in  Exod.  et  epist.  119.  cap.  11.  et 
communiter  Scholast.  III.  sentent.  dist.  37 
37.  et  Catechismi  omnes  Latini.  Et  tunc  non 
prohibetur  sculptile  quodeumque,  sed  so¬ 
lum  sculptile,  quod  habetur  pro  Deo  alieno. 

Si  autem  :  Non  concupisces,  est  unum  tan¬ 
tum,  ut  existimant  Philo  in  lib.  de  decalogo 
ante  med.  Joseph.  lib.  III.  antiquit.  cap.  6. 
et  8.  Origen.  hom.  8.  in  Exod.  Ambrosius  et 
Hieronym.  in  cap.  VI.  ad  Ephes.  Procopius 
et  Rupertus  in  cap.  XX.  Exodi:  Tunc  illa 
omnia  verba  erunt  unum  praeceptum  :  Non 
facies  tibi  sculptile  etc.  Et  non  adorabis  ea, 


(1)  Exod.  XX,  4. 

neque  coles,  sed  facere  imagines  absolute,  et 
adorare  easdem,  sunt  res  distinctae,  ut  pa¬ 
tet  ;  quia  potest  unus  adorare  sculptile, 
quod  non  fecit,  et  alius  non  adorare,  quod 
fecit.  Ergo  unum  tantum  horum  est  prohi¬ 
bitum,  alioqui  essent  undecim  praecepta. 
Sed  certum  est  prohiberi  cultum  :  ergo  non 
prohibetur  fabricatio  per  se,  sed  solum  in 
ordine  ad  cultum.  Proinde  peccat,  qui  fa¬ 
cit,  ut  aclorct,  non  qui  facit  ad  alium 
usum. 

Secundo  probatur,  lege  divina  non  prohi¬ 
beri  imagines  absolute,  ex  eo,  quod  in  ipsa 
Scriptura  legimus  imagines  factas  Dei  jus¬ 
su.  Siquidem  Exod.  XXV.  Deus  fieri  jussit 
imagines  Cherubim  super  arcam.  Num  XXI. 
Serpentem  aeneum,  III  Reg.  VI.  et  VII. 
Cherubim,  boves,  leones,  et  alia.  Respon¬ 
dent  Judoei,  Deum  praecepisse  hominibus, 
non  autem  sibi  ipsi.  Porro  imagines  templi 
ipsum  jussisse  fleri,  sicut  prohibuit  furtum; 
et  tamen  ipse  jussit  ut  Judaei  spoliarent 
yEgyptum,  Exod.  XII. 

At  contra.  Primo,  praecepta  decalogi  sunt 
explicationes  juris  naturae,  excepto  illo  de 
Sabbato  :  res  autem  prohibitae  jure  naturae, 
sunt  prohibitae,  quia  malae;  non  malae,  quia 
prohibitae,  et  proinde  nec  a  Deo  praecipi 
possunt.  Nec  jussit  unquam  Deus  furtum, 
sed  donavit  ut  Dominus,  Judaeis  bonaiEgyp- 
tiorum.  Deinde,  si  imagines  essent  prohibi¬ 
tae,  certe  propter  periculum  idololatriae  :  at 
idem  est  periculum,  si  Deus  jubeat  eas  fieri, 
imo  eo  majus,  quo  illae  habentur  diviniores, 
sicut  accidit  de  serpente  aeneo,  IV  Reg. 
XVIII.  non  ergo  prohibuit  Deus  imagines 
absolute. 

Probatur  tertio,  quia  numquam  intelligi- 
tur  prohibitum  id,  quod  nullo  modo  adver¬ 
satur  fini  legis :  finis  autem  praeceptorum 
primae  tabulae  est,  ut  servetur  Deo  suus  ho¬ 
nor  illibatus,  ut  patet  ex  initio  decalogi  : 
Ego  sum  Dominus  Deus  tuus.  Item  ex  illa 
comminatione  :  Ego  sum  Deus  zelotes.  Item 
ex  illa  explicatione,  Exod.  XX  :  Non  facietis 
mecum  Deos  aureos ,  et  Deos  argenteos.  Item 
ex  Levit.  XXVI :  Non  facietis  sculptile ,  et 
idolurn ,  ut  adoretis.  Denique  ex  illo  Isaiae 
XLII :  Ego  Dominus  gloriam  meam  alteri  non 
dabo ,  et  laudem  meam  sculptilibus  (1).  At  ima¬ 
go  non  facta  ad  venerationem,  non  adversa¬ 
tur  honori  Dei :  Non  igitur  est  prohibita. 

Dices  :  Imago  est  occasio  idololatriae.  Res¬ 


pondeo  etiam  Sol,  et  Luna,  et  alia  multa 
sunt  talia  ;  sed  per  accidens. 

Quarto,  ars  pingendi,  et  sculpendi  bona 
est,  et  a  Deo,  ut  patetExod.  XXXI  et  XXXV. 
ubi  dicitur,  Deus  dedisse  duobus  viris  Be- 
seleel  et  Ooliab  spiritum  suum,  sapientiam, 
et  scientiam  ad  sculpendum,  et  excogitan¬ 
dum  multa  pro  ornatu  tabernaculi. 

Quinto,  Deus  primus  auctor  est  omnium 
imaginum,  naturalium,  et  artificialium ,  nam 
genuit  filium  ad  imaginem  suam  ;  et  forma¬ 
vit  hominem  ad  imaginem  suam. 

Sexto,  imago  est  secundum  naturam,  et 
•necessaria  ;  nam  in  primis  omnia  naturalia 
producunt  aliquid  sibi  simile,  id  est,  imagi¬ 
nem  sui.  Homo  quidquid  cognoscit  sive  sen¬ 
su,  sive  intellectu,  per  imagines  cognoscit. 
Non  possumus  in  lumine  versari,  quin  cor¬ 
pora  nostra  umbram  efficiant,  quee  imago 
est  corporis.  Vestes  omnes  imagines  sunt 
eorum  membrorum  ad  quae  tegenda  factae 
sunt. 

Denique  Judaei  tempore  Christi  habebant 
imaginem  Caesaris  in  nummis,  ut  'patet 
Matth.  XXII.  et  nunc  etiam  retinent  imagi¬ 
nes  Principum  in  pecuniis,  cur  ergo  dicunt, 
non  licere  ullam  imaginem  habere?  Certe  si 
quis  eis  eripere  vellet  imagines,  quas  in 
nummis  et  aulaeis  habent,  continuo  muta¬ 
rent  sententiam. 

Secunda  opinio  est  Ambrosii  Cathariniin 
opusculo  de  imaginibus,  ubi  docet,  Deum  in 
decalogo  prohibuisse  imagines  simpliciter  : 
sed  illud  praeceptum  fuisse  positivum,  et 
temporale :  nam  propterea  existimat  ipse 
Deum  jussisse  fieri  imagines  Cherubim,  ut 
indicaret,  imagines  non  esse  malas  per  se, 
sed  solum  malas,  quia  prohibitas  :  et  etiam 
ne  praejudicaretur  Testamento  novo,  in  quo 
permittendae  erant  imagines. 

Sed  haec  opinio  nobis  non  probatur,  tum 
propter  argumenta  facta  contra  Judaeos, 
tum  etiam  quia  sanctus  Irenaeus  lib.  IV. 
cap.  31  et  32,  diserte  docet,  decalogum  es- 
'se  legem  naturalem,  excepto  praecepto  de 
Sabbato.  Et  Tertullian.  lib.  de  idololat.  to¬ 
to  contendit,  nunc  maxime  observandum 
hoc  praeceptum.  Idem  docet  B.  Cyprianus 
lib.  III.  ad  Quirinum,  c.  59.  et  de  exhorta¬ 
tione  martyrii,  cap.  I.  B.  Augustin.  passim 
affirmat  totum  decalogum,  excepta  lege  de 
Sabbato,  a  Christianis  servandum,  et  no- 
minatim  illud  :  Non  facies  tibi  sculptile.  Vi- 


(1)  Exod.  XX,  2,  5  et  23;  Levit.  XXVI,  1 ;  Isai.  XLII,  8. 

de  lib.  XV.  cont.  Faustum,  cap.  4  et  7.  et 
lib.  XIX.  cap.  18.  lib.  III.  contra  2.  epist. 
Pelagian.  cap.  4.  Idem  habet  B.  Thomas  2. 
2.  q.  CXXII.  art.  1  et  4.  Ergo  si  in  decalo¬ 
go  prohiberentur  omnes  imagines,  pecca¬ 
rent  Christiani  habentes  imagines. 

Dices  :  in  decalogo  praeceptum  Sabbati 
est  positivum  saltem  ex  parte  ;  ergo  nihil 
prohibet,  quominus  etiam  praeceptum  de 
imaginibus  sit  ex  parte  positivum.  Respon¬ 
deo  :  in  praecepto  Sabbati  posita  esse  multa, 
quae  indicent,  illud  esse  positivum  ;  nam 
Primo,  praemittitur,  Memento  ;  quia  nimirum 
cum  non  sit  naturale  praeceptum,  poterant 
illius  facile  Judaei  oblivisci.  Secundo,  addi¬ 
tur  ratio  praecepti  :  Quia  Dominus  quievit  ab 
opere  die  septimo  ;  non  autem  additur  ratio 
ulli  alteri  praecepto,  quia  caetera  sunt  simpli¬ 
citer  naturalia.  Denique  Irenaeus,  Augusti¬ 
nus  et  Thomas  diserte  solum  Sabbatum  ex¬ 
cipiunt  a  naturalibus  praeceptis  decalogi. 

Tertia  opinio  est  Thomae  Cajetani ,  in 
c.  XX.  Exod.  qui  docet,  non  esse  prohibi¬ 
tum  facere  ullam  imaginem,  vel  idolum,sed 
solum  prohibitum  esse,  ne  quis  faciat  sibi 
imaginem,  quam  habere  velit  pro  Deo  suo  ; 
et  probat,  quia  non  est  dictum  :  Non  facies 
sculptile ;  sed,  non  facies  tibi  scidptile.  ' 

Haec  sententia  displicet  solum  in  modo  lo¬ 
quendi  :  nam  Cajetanus  pro  eodem  habet 
idolum,  et  imaginem,  cum  falsum  sit;  ut 
supra  ostendimus.  Deinde  videtur  concedere 
licere  facere  idola,  quae  habeantur  pro  Diis, 
modo  non  habeat  pro  Diis  ille,  qui  facit.  At 
Tertullianus  toto  lib.  de  idololatria  probat 
•  evidentissimis  rationibus  prohibitum  esso 
Christianis  pictoribus,  aut  statuariis  facere 
idola  Gentilibus.  Et  Ecclesia  celebrat  8.  No- 
vembr.  martyrium  sanctorum  Claudii,  Ni- 
costrati,  et  sociorum,  qui  necati  sunt,  quia 
noluerunt  simulacra  Gentilibus  facere  cum 
essent  peritissimi  statuarii. 

Neque  Cajetanus  hoc  negaret,  quippe  qui 
in  2.  2.  quaest.  X.  artic.  4.  docet,  non  licere 
vendere  idola  Gentilibus;  ideo  incaute  locu¬ 
tus  est  in  commentario  Exodi.  Nec  obstat 
illa  particula,  tibi ;  nam  secundum  Hebrai¬ 
cam  phrasim  redundat.  Sicut  Genes  XII  : 
Vade  tibi  de  terra  tua  ;  et  in  Canticis  canti¬ 
corum  p  assim. 


CAPUT  VIII. 

Non  esse  prohibitas  imagines  Dei. 

Quarta  opinio  est  Calvini  lib.  V.  Insti- 
tut.  cap.  11,  ubi  dicit  Primo,  nefas  esse  Deo 
invisibili,  et  incorporeo,  imaginem  visibilem 
et  corpoream  collocare.  Secundo,  imagines 
Christi  et  Sanctorum  non  esse  prohibitas 
simpliciter,  sed  non  debere  poni  in  templis. 
Tertio,  historias  depictas  habere  aliquem 
usum  ad  instruendum ;  imagines  autem 
solas  Christi,  vel  Sanctorum  sine  ulla  nota¬ 
tione  rerum  gestarum  nullum  habere  usum, 
nisi  ad  oblectandum,  et  ideo  frustra  fieri. 

Ut  ergo  incipiamus  a  primo  capite,  pro¬ 
bat  Calvinus  non  posse  pingi  imaginem  Dei. 
Primo,  quia  Exod.  XX.  prohibetur  omnis  Dei 
similitudo  ;  nam  postquam  dixerat  Scrip¬ 
tura  :  Non  facies  tibi  sculptile ,  neque  omnem 
similitudinem,  subjungit  infra,  explicans: 
Deos  aureos,  et  argenteos  non  facietis  mecum, 
id  est,  non  facietis  imagines  aureas,  vel  ar¬ 
genteas,  quse  Deum  repraesentent.  Et  Deu- 
teron.  IV  :  Memento  quod  Dominus  locutus  sit 
tibi  in  monte  Horeb,  vocem  verborum  audisti, 
imaginem  nidlam  vidisti,  observa  ergo  teipsum 
ne  forte  deceptus  facias  tibi  ullam  similitudi¬ 
nem.  Et  Isa.  XL  :  Cui  similem  fecistis  Deum  ? 
A  ut  quam  imaginem  ponetis  ei?  Et  cap.  XLVI : 
Cui  assimilastis  me,  et  adaquastis,  et  compa¬ 
rastis  me,  et  similem  fecistis  ?  Qui  confertis  au¬ 
rum  de  sceculo,  et  argentum  statera  ponderatis, 
conducentes  aurificem,  ut  faciat  Deum.  Deni¬ 
que  Act.  XVII.  Paulus  dicit :  Genus  ergo  cum 
simus  Dei,  non  est  existimandum,  auro,  vel 
argento,  aut  lapidi  artis  sculpturce,  et  cogita¬ 
tionis  hominum  divinum  esse  simile.  («) 

Secundo,  probat  ex  Concilio  Elibertino 
can.  36  :  «  Placuit  in  templis  non  haberi 
picturas,  ne  quod  colitur,  vel  adoratur,  in 
parietibus  depingatur  ».  Ubi  palam  est  agi 
de  imaginibus  Dei,  qui  solus  a  Christianis 
colitur  et  adoratur. 

Tertio,  idem  probat  ex  Patribus  :  nam 
Eusebius  lib.  I.  de  praparatione  Evangelica, 
cap.  6.  et  lib.  II.  cap.  8.  et  Lactantius  lib.  I. 
divin.  institutionum,  c.  15.  scribunt,  omnes 
quorum  simulacra  videmus,  fuisse  homines 


(1)  Exod.  XX.  4  et  23 ;  Deut.  IV,  15  et  16-,  Isai.  XL,  18:  XLVI,  5  et  6;  Act.  XVII,  29. 

mortales  :  ergo  nullam  erat  simulacrum  veri 
Dei  immortalis.  Item  Augustin.  de  fide,  et 
symbolo,  cap.  7.  dicit,  nefas  esse  Deo  simu¬ 
lacra  collocare.  Praeterea  idem  Augustin. 
lib.  IV.  civit.  Dei  c.  19.  et  31.  refert  Varro¬ 
nem  dicentem,  qui  primi  Deorum  simulacra 
induxerunt,  eos  et  timorem  dempsisse,  et 
errorem  auxisse.  Et  lib.  VI.  c.  10.  refert 
Senecae  querimoniam,  qui  dolebat  inviola¬ 
biles  Deos  in  materia  vilissima,  atque  igno¬ 
bili  dedicari. 

Poterat  addere  etiam  Origenem  lib.  VII. 
contra  Celsum,  in  fine,  et  Joan.  Damasce¬ 
num  lib.  IV.  de  fide,  cap.  17,  qui  docent, 
Christianos  nullam  Dei  imaginem  habere, 
utpote  incorporei  et  invisibilis.  Denique  Pa¬ 
tres  VII  Synodi,  act.  4.  5.  et  6.  qui  dicunt, 
Christum  recte  pingi,  quia  est  homo  :  Deum 
autem  pingi  non  posse. 

Quarto,  probat  ex  periculo  erroris  :  nam 
licet  S.  Gregorius  scripserit,  imagines  esse 
libros  idiotarum,  tamen  e  contrario  Scrip¬ 
tura  vocat  imaginem  ligneam,  doctrinam 
vanitatis,  Hierem.  X.  et  conflatile,  docto- 
rem  mendacii.  Habacuc.  II :  «  Itaque,  inquit 
Calvinus ,  si  Gregorius  in  schola  spiritus 
edoctus  fuisset,  humquam  dixisset  imaginem 
librum  idiotarum  esse.  » 

Quinto,  ratione,  quia  non  videtur  posse 
fieri  veram  imaginem  corpoream  rei  incor¬ 
poreae.  Adde  etiam ,  quod  imagines  fiunt 
rerum  absentium  :  Deus  autem  ubique  est 
praesens. 

Haec  opinio  Calvini  est  etiam  aliquorum 
Catholicorum,  ut  Abulensis  in  cap.  IV.  Deu- 
ter.  quaest.  5.  Durandi  in  III.  dist.  9.  q.  2.  et 
Peresii  de  traditionib.  par.  3.  in  tractatu  de 
imaginibus ;  qui  docent,  imaginem  Dei  non 
recte  fieri,  et  ab  Ecclesia  fortasse  tolerari, 
non  tamen  probari. 

Ego  dico  tria  :  Primo,  non  esse  tam  cer¬ 
tum  in  Ecclesia,  an  sint  faciendae  imagines 
Dei,  sive  Trinitatis,  quam  Christi,  et  Sancto¬ 
rum  ;  hoc  enim  confitentur  omnes  Catholici, 
et  ad  fidem  pertinet,  illud  est  in  opinione. 
Secundo,  miram  esse  Calvini  fraudem  et 
astutiam,  qui  posteaquam  probavit  non  esse 
faciendas  imagines  Dei,  ita  digreditur  ad 
amplificationes,  et  triumphum  canit,  quasi 
probasset,  non  licere  colere,  vel  facere  ul¬ 
lam  imaginem.  Tertio  dico,  licere  pingere 
etiam  imaginem  Dei  Patris  in  forma  homi¬ 
nis  senis  ;  et  Spiritus  sancti  in  forrda  colum¬ 
ba},  ut  Cajetanus  docet  in  3.  p.  q.  XXV.  art. 
3.  Ambrosius  Catharinus  in  lib.  de  cultu 


imaginum.  Dieghus  Payva  lib,  ultim.  contra 
Kemnitium.  Nicolaus  Sanderus  in  suo  opere 
de  cultu  imaginum.  Thomas  Waldensis  t.  III. 
tit.  19.  c.  153.  Id  vero  ita  probamus. 

Primo.  Angeli  sunt  incorporei,  et  tamen 
depicti  et  sculpti  sunt  in  Testamento  veteri, 
Exod.  XXV.  III  Regiam  VI.  quare  Deus 
etiam,  licet  incorporeus,  pingi  poterit. 

Calvinus  respondet  id  factum  esse  ad  pa}- 
dagogiam  veteris  legis,  nunc  autem  prsete- 
riisse  saeculum  illud  puerile.  At  nos  non 
quaerimus  quorsum  facta  sint,  sed  tamen 
disputamus  pingi  posse  rem  incorpoream  : 
et  sicut  ad  paedagogiam  populi  pinguntur 
Angeli,  cur  ad  paedagogiam  populi  non  po¬ 
terit  pingi  Deus?  Nam  licet  'praeterierit  sae¬ 
culum  illud,  quod  puerile  dici  poterat  res¬ 
pectu  nostri,  tamen  et  nostrum  puerile  dici 
potest  respectu  futuri  saeculi  in  coelo. 

Secundo,  Deus  visus  est  corporea  specie  ; 
nam  Adae  apparuit  tamquam  homo  deambu¬ 
lans  in  paradiso  ad  auram  post  meridiem ,  Ge¬ 
nes.  III.  Jacob  vidit  Deum  innixum  summitati 
scalce;  et  proinde  forma  corporea,  Genes. 
XXVIII.  Moyses  vidit  posteriora  Dei,  id  est, 
terga  et  humeros,  Exodi  XXXIII,  Isaias  cap. 
VI.  et  Michaeaa  III  lteg.  ult.  viderant  Do¬ 
minum  sedentem  in  solio  ad  formam  hominis 
Regis.  Et  Amos  cap.  IX,  vidit  Dominum 
stantem  super  altare.  Denique  Daniel  cap.  VII. 
vidit  eum  sedentem  in  throno ,  et  describit 
caput  et  capillos  ejus  canos,  et  vestimenta 
ejus  alba.  Spiritus  sanctus  apparuit  in  forma 
columbce,  Matth.  III.  Denique  Angeli  appa¬ 
ruerunt  frequentissime  in  forma  humana. 
Genes.  XVIII.  et  XIX.  in  lib.  Tobiae.  Visi 
sunt  etiam  cum  aliis,  ut  Isaise  VI.  et  Daniel. 
IX.  et  in  stola  candida,  Matth.  ultim.  Luc. 
ult.  et  Joan.  XX.  Quid  ergo  prohibet  sic 
pingi? 

Respondet  Calvinus,  quod  Deus  interdum 
se  ostenderit  in  humana  forma,  fuisse  prailu- 
dium  incarnationis,  columbam  autem  subito 
evanuisse,  ut  indicaret  Spiritum  sanctum 
invisibilem  esse.  Sed  quorsum  haec?  Non 
enim  quadrimus  ad  quem  finem,  vel  quam- 
diu  Deus  apparuerit  in  forma  corporea,  sed 
contendimus  posse  Deum  pingi  in  ea  forma, 
in  qua  seipsum  demonstravit.  Et  praiterea 
non  est  veram,  apparitionem  Dei  in  forma 
humana  semper  fuisse  prajludium  incarnatio¬ 
nis  ;  nam  interdum  apparuit  Deus  Pater,  vel 
Spiritus  sanctus,  qui  tamen  incarnandi  non 
erant.  B.  Augustinus  lib.  XX.  Trinit.  cap. 
44.  existimat,  in  illis  tribus  viris,  qui  appa- 

ruerunt  Abrahae,  Genes.  XVIII,  apparuisse 
tres  personas  Trinitatis  :  et  lib.  eodem,  cap. 
ultimo,  convincit,  Patris  personam  visam 
esse  in  forma  humana,  ex  Daniele  cap.  VII. 
ibi  enim  legimus  visum  esse  antiquum  die¬ 
rum  in  throno,  qui  filio  hominis ,  id  est,  Chris¬ 
to,  regnum  tradebat ;  et  tamen  nec  tota 
Trinitas,  nec  Deus  Pater  incarnandus  erat. 

Tertio,  Scriptura  verbis  tribuit  Deo  omnia 
membra  humana ,  dum  eum  dicit  stare, 
sedere, ambulare;  nominat  ejus  caput,  pedes, 
brachia ;  tribuit  illi  sedem,  thronum,  sca¬ 
bellum  etc.  Cur  ergo  non  poterit  pictura 
exhiberi,  qualis  depingitur  Scriptura? 

Respondent,  Scripturam  ideo  sine  peri¬ 
culo  tribuere  membra  Deo,  quia  alibi  eadem 
Scriptura  Deum  incorporeum  esse  dicit.  Sed 
cur,  quaeso,  eadem  Scriptura  non  poterit 
impedire  errorem  picturae?  Sicut  enim  a 
Scriptura  discimus,  membra  quae  tribuuntur 
Deo  in  ipsa  Scriptura,  metaphorice  esse 
accipienda,  ita  etiam  ab  eadem  discimus 
membra,  quae  tribuuntur  Deo  in  pictura, 
metaphorice  esse  accipienda.  Et  idiotae,  qui 
vident  picturas  et  non  possunt  legere  Scrip¬ 
turas,  possunt  ac  debent  a  Praelatis  et  con- 
cionatoribus  institui,  ut  Concilium  Triden- 
tinum  monet,  sess.  XXV.  Alioqui  fateor, 
non  sine  periculo  exhiberi  imperitis  ejus¬ 
modi  picturas.  Hic  enim  tantum  defendimus, 
non  esse  in  universum  damnandas  ejusmodi 
imagines. 

Quarto,  pinguntur  ea,  quae  minus  viden¬ 
tur  posse  pingi  quam  Deus,  nimirum  virtu¬ 
tes,  quae  non  solum  spirituales,  sed  etiam 
accidentia  sunt ;  cur  ergo  non  poterit  pingi 
Deus? 

Quinto,  homo  est  vera  imago  Dei ;  sed 
hominis  potest  pingi  imago,  ergo  et  Dei ; 
nam  quae  est  imago  imaginis,  est  etiam 
exemplaris ;  quae  enim  sunt  similia  uni  ter¬ 
tio,  sunt  etiam  inter  se  similia. 

Dicent,  hominem  non  esse  imaginem  Dei 
qua  parte  pingitur,  id  est,  corpore,  sed  qua 
parte  non  potest  pingi,  id  esi,  animo. 

Respondeo,  si  ita  esset,  sequeretur,  homi¬ 
nem  non  posse  depingi ;  nam  homo  non  est 
homo  rationae  figurae,  et  colorum,  quae  sola 
exprimuntur  in  imagine,  sed  est  homo  ra¬ 
tione  substantiae,  et  praecipue  ratione  animae, 
quae  pingi  non  possunt.  Dicitur  tamen  homo 
vere  et  proprie  depingi,  quia  figura  et  colo¬ 
res  imaginis  non  solum  figuram  et  colores 
hominis  repraesentant,  sed  ipsum  totum  ho¬ 
minem  ;  alioqui  numquam  fieret,  ut  res  de¬ 


picta  videretur  res  ipsa  vera.  Quod  tamen 
accidit  uvis,  quas  pinxerat  Zeuxis,  ad  quas 
carpendas  aviculae  accurrebant,  teste  Plinio 
lib.  XXXV.  cap.  10. 

Ita  igitur  licet  homo  sit  ad  imaginem  Dei 
ratione  intellectus  et  voluntatis ;  tamen  ipse 
totus  homo  intelligens  et  volens,  recte  dici¬ 
tur  et  est  imago  Dei ;  nam  Genes.  I.  non  ait 
Deus  :  Faciamus  animam ,  sed  faciamus  homi¬ 
nem  ad  imaginem  Dei ;  et  cum  Imperator 
quidam  saeviret  in  eos  qui  confregerant  ima¬ 
ginem  uxoris  suae,  dixit  illi  S.  Macedonius 
(ut  Tlieodoretus  refert  in  historia  religiosa, 
cap.  43.)  eum  male  agere,  quod  pro  imagi¬ 
nibus  suis,  Dei  occidat  imagines.  Et  tamen 
Imperator  non  animas,  sed  homines  occide¬ 
bat.  Si  autem  ipse  totus  homo  est  imago 
Dei,  et  totus  homo  vere  pingitur :  ergo  ima¬ 
go  Dei  vere  pingitur.  Illud  tamen  verum  est, 
quod  sicut  homo  est  imago  Dei  valde  imper¬ 
fecta,  obscura,  et  dissimilis  :  ita  etiam  homo 
pictus  est  imago  Dei  valde  imperfecta,  ob¬ 
scura,  et  dissimilis. 

Ultimo  probatur  ex  usu  Ecclesiae.  Jam  enim 
receptae  sunt  fere  ubique  ejusmodi  imagines; 
neque  credibile  est  Ecclesiam  toleraturam 
universaliter  aliquid  illicitum.  Adde  quod 
Concilium  VII,  act.  3.  approbat  imaginem 
Spiritus  sancti  in  forma  columbae,  et  Conci¬ 
lium  Trident.  sess.  XXV.  admittit  imagines 
Dei  praecipue  in  picturis  historiarum. 

Pro  solutione  argumentorum  observan¬ 
dum  est  tribus  modis  posse  aliquid  pingi. 
Uno  modo  ad  exprimendam  perfectam  simi¬ 
litudinem  formae,  et  naturae  rei  ipsius,  et  hoc 
modo  res  corporeae  solum  pinguntur,  quae 
lineamentis  et  coloribus  praeditae  sunt.  Et  si 
quis  hac  ratione  Deum  pingere  tentaret,  is 
verum  idolum  constitueret. 

Altero  modo  ad  historiam  aliquam  oculis 
exhibendam  ;  quomodo  si  quis  pingere  vel¬ 
let  expulsionem  Adami  de  Paradiso,  pingere 
deberet  Deum  in  forma  hominis  ambulan¬ 
tem,  et  Adamum,  atque  Evam  nudos  inter 
arbores  se  occultantes,  ac  demum  Angelum 
in  forma  humana  gladium  gestantem,  et 
Adamum  cum  conjuge  expellentem.  Qui  au¬ 
tem  ita  pingeret,  non  vellet  certe  repraesen¬ 
tare  Dei  vel  Angeli  naturam,  sed  solum  exhi¬ 
bere  oculis  per  picturam,  id  quod  auribus 
exhiberet  alius  recitando  Scripturam,  et  hoc 
modo  potest  Deus  pingi. 

Tertio*  potest  aliquid  pingi  extra  histo¬ 
riam  ad  explicandam  naturam  rei  non  per 
immediatam,  et  propriam  similitudinem,  sed 

analogiam,  sive  metaphoricas,  mysticasque 
significationes.  Quemadmodum  pingimus  An¬ 
gelos,  juvenes,  alatos,  formosos,  nudis  pedi¬ 
bus  etc.  ad  significandum  eos  semper  viri¬ 
bus  pollere,  celerrime  moveri ,  splendore 
gratiae  et  virtutum  praeditos  etc.  quae  vide 
apud  Dionysium,  cap.  ultim.  coelestis  hie- 
rarch.  Hoc  etiam  modo  pinguntur  virtutes  : 
Et  ipse  homo,  imago  Dei,  est  hujus  generis 
tertii.  Non  enim  est  inter  hominem  et  Deum 
alia  similitudo,  quam  analogica.  Hoc  modo 
pingimus  Deum  patrem,  cum  eum  extra 
historiam  pingimus  humana  forma. 

Hoc  modo  pingimus  Christum  in  forma 
ovis,  et  Evangelistas  repraesentamus  per 
aquilam,  leonem,  bovem,  et  hominem,  et 
Spiritum  sanctum  in  forma  columbae,  aut 
linguarum  ignis.  Ubi  tamen  notandum,  non 
debere  ejusmodi  imagines  multiplicari,  nec 
tolerandum  esset,  quod  pictores  audent  ex 
capite  suo  confingere  imagines  Trinitatis: 
ut  cum  pingunt  unum  hominem  cum  tribus 
faciebus,  vel  unum  hominem  cum  duobus 
capitibus,  et  in  medio  eorum  columbam ; 
ista  enim  monstra  quaedam  videntur,  et  ma¬ 
gis  offendunt  deformitate  sua,  quam  juvent 
similitudine.  Unde  etiam  Ministri  Ilungarici 
in  suo  opere  contra  Trinitatem  lib.  I.  cap.  i. 
collegerunt  multas  formas  imaginum  Trini¬ 
tatis,  et  eas  tamquam  monstra  quaedam  ac¬ 
curate  depicta  ridenda  proponunt,  easque 
vocant  Cerberos, Geryones,  Janos  trifrontes, 
monstra  et  idola,  quibus  certe  ocasionem 
blasphemandi  pictores  nostri  dederunt. 

Praeterea  notandum  est,  errare  Bartholo- 
maeum  Caranzam,  qui  in  summa  Concilio¬ 
rum  dicit,  can.  82.  sextae  Synodi,  prohiberi 
imaginem  Christi  in  forma  agni,  et  Spiritus 
sancti  in  forma  columbae.  At  Concilium  non 
prohibet  istas  imagines,  sed  anteponit  tan¬ 
tum  istis  imagines  Christi  in  forma  humana. 
Unde  in  VII  Synodo  act.  2.  legitur  epistola 
Adriani  ad  Tharasium,  in  qua  laudata  dici¬ 
tur  in  V I  Synodo  imago  Christi  in  forma  agni. 
Idem  dicit  Elias  in  VII  Synodo,  action.  4. 
idem  Epiphanius  in  VII  Synodo  act.  6.  et 
pra;terea  in  VII  Synodo,  act.  5.  approbatur 
imago  Spiritus  sancti  in  forma  columbae. 

Praeterea  ratio  Bartholomaei  contra  ipsum 
videtur  concludere  ;  ipse  enim  dicit  prohibi¬ 
tas  esse  has  imagines,  quia  praesente  veri¬ 
tate  cessare  debent  figurae.  At  istae  imagines 
non  fuerunt  in  usu  in  Testamento  veteri, 
sed  coeperunt  post  Christi  adventum.  Imago 
enim  agni  sumpsit  occasionem  ex  illis  ver¬ 


bis  Joannis  :  Ecce  agnus  Dei ;  Imago  autem 
columbae  ex  illa  columba,  quae  apparuit  su¬ 
per  Christum,  Matth.IlI.  Occasionem  erran¬ 
di  videtur  iste  auctor  accepisse  ex  ipso  ca¬ 
none,  qui  non  integre  habetur  in  illa  Syno¬ 
do,  sed  corrigendus  est  error  ex  VII  Syno¬ 
do,  ubi  saepius  iste  ipse  canon  integer 
adducitur. 

Ex  his  ad  argumenta  adversariorum  facile 
poterit  responderi.  Ad  primum  posset  uno  * 
verbo  dici,  in  omnibus  Scripturis  citatis 
prohiberi  imaginem  Dei  primi  generis. 
Existimo  tamen  Exodi  XX.  cum  dicitur : 
Deos  aureos,  et  Deos  argenteos  non  facietis  me- 
cum.  Et  similiter  Isaiae  XL.  et  XLVI.  ubi 
Deus,  conqueritur  dicens  :  Cui  assimilastis  me? 
ad  litteram  non  agi  de  imagine  facta  ad  re¬ 
praesentandum  Deum  verum,  nec  enim  tales 
a  Judaeis  flebant  ,  sed  de  quibuscumque  si¬ 
mulacris,  quae  haberentur  pro  Diis.  Vult 
enim  Deus  dicere,  si  vobis  simulacrum  li¬ 
gneum  est  Deus,  cum  ego  etiam  sim  Deus, 
sequitur,  me  similem  esse  Deo  ligneo  secun¬ 
dum  vos ;  nam  Deus  Deo  non  posset  non 
esse  similis? 

Ad  secundum  dico,  si  Concilium  illud  lo¬ 
quitur  de  imagine  solius  Dei  (ut  vult  Calvi¬ 
nus)  nullam  esse  difficultatem  ;  nam  intelli- 
gemus  Concilium  de  imagine  Dei  primi  ge¬ 
neris.  At  si  loquatur  Concilium  de  omnibus 
imaginibus,  etiam  Sanctorum,  est  major 
difficultas,  de  qua  infra. 

Ad  tertium,  Eusebius,  et  Lactantius  lo¬ 
quuntur  de  idolis  Gentium.  Volunt  enim  os¬ 
tendere,  Deos  Gentilium  fuisse  homines,  et 
probant,  quia  omnia  idola  Gentium  sunt 
statuse  hominum,  quorum  etiam  sepulchra 
ostenduntur.  Augustinus  de  fide  et  symbolo, 
loquitur  de  imagine  Dei  primi  generis.  Var¬ 
ro  apud  Augustinum  recte  dicit,  eos,  qui  si¬ 
mulacra  Deorum  induxerunt,  metum  demp¬ 
sisse,  et  errorem  auxisse ;  nam  quidam 
propterea  crediderunt  ipsa  simulacra  esse 
Deos,  et  videntes  ea  nec  aliis,  nec  sibi  pro¬ 
desse,  vel  obesse,  coeperunt  Deos  contem¬ 
nere.  At  si  non  Deos  simulacra,  sed  imagi¬ 
nes  Deorum  esse  credidissent,  et  imagines 
non  proprias,  sed  analogicas,  nec  metum 
amisissent,  nec  errorem  invenissent,  quem¬ 
admodum  non  minuitur  metus  Principum, 
nec  error  ullus  oritur  per  imagines  eorum- 
dem,  quas  videmus  quotidie.  Seneca  apud 
eumdem  Augustinum  conqueritur, simulacra 
Diis  poni  px-opter  eumdem  errorem,  quia 
putabantur  ipsa  simulacra  Dii,  vel  certe  Dii 

simulacris  illis  similes  judicabantur.  Origo- 
nes,  et  Damascenus,  et  Patres  Nicaeni  lo¬ 
quuntur  de  imagine  Dei  primi  generis. 

Ad  quartum  dico  Primo,  a  Calvino  injuria 
reprehendi  B.  Gregoriuin ;  nam  B.  Grego- 
rius,  cum  ait  picturas  libros  esse  idiotarum, 
non  agit  de  imagine  Dei,  sed  de  imaginibus 
Sanctorum,  ac  potissimum  de  historiis  de¬ 
pictis,  quibus  mysteria  redemptionis  conti¬ 
nentur.  Prophetae  autem,  quos  opponit  Cal¬ 
vinus  Gregorio,  cum  dicunt,  lignum  esse 
doctorem  vanitatis,  vel  mendacii,  de  simu¬ 
lacris  falsorum  Deorum,  non  de  veris  Sanc¬ 
torum  imaginibus  loquuntur. 

Dico  secundo,  idola  quidem  esse  docto- 
res  mendacii,  quia  volunt  videri  Dii;  vel 
certe  videntur  referre  Deorum  effigiem,  cura 
vere  non  referant :  At  imago  Dei,  et  Trini¬ 
tatis,  ut  a  nobis  pingitur,  doctor  ost  verita¬ 
tis,  quia  neque  habetur  pro  Deo  a  nobis, 
neque  fit  ad  referendam  Dei  effigiem,  sed 
ad  perducendum  hominem  in  aliquam  Dei 
notitiam  per  analogicas  similitudines. 

At  quintum,  jam  ostendimus  quemadmo¬ 
dum  pingi  possit  res  incorporea. 

Ad  ultimum,  pingi  solent  absentia,  quia 
non  videntur  :  Deus  autem  licet  sit  praisens, 
tamen  non  videtur,  ideo  pingi  potest,  ac  si 
abesset.  Alioqui  nec  oporteret  orare  Deum 
voce  exterioro ;  voces  enim  sunt  propter 
eos,  qui  non  intuentur  cogitationes:  Deus 
autem  scrutatur  renes  et  corda. 


CAPUT  JX. 

Imagines  in  templis  recte  collocari. 

Alterum  Calvini  dictum,  quod  imagines 
non  debeant  poni  in  templis,  probat  ipse 
lib.  I.  Instit.  cap.  XI.  Primo,  quia  primis 
quingentis  annis  non  fuerunt  ullae  imagines 
in  templis  Christianorum. 

Secundo,  quia  Concilium  Elibertinum  can. 
36.  prohibet  picturas  in  templis  fieri. 

Tertio,  quia  non  potest  imago  in  templo, 
in  sublimi  loco  statui,  quin  statim  erigatur 
signum  quoddam  idololatriae.  Nam,  utB.  Au¬ 
gustinus  ait,  epistola  49  :  «  Cum  his  sedibus 
locantur  honorabili  sublimitate,  ut  a  pre- 
cantibus,  atque  immolantibus  attendantur, 
ipsa  similitudine  animatorum  membrorum, 


atque  sensuum,  quamvis  sensu,  et  anima 
careant,  afficiunt  infirmos  animos,  ut  vivere 
ac  spirare  videantur.  »  Item  in  Psal.  CX11I : 

«  Hoc  enim  facit,  et  extorquet  quodammo¬ 
do  illa  figura  membrorum,  ut  animus  in 
corpore  vivens  magis  arbitretur  sentire  cor¬ 
pus,  quod  suo  simillimum  videt  etc.  »  Et 
paulo  post :  «  Plus  valent  simulacra  ad  cur¬ 
vandam  infcelicem  animam,  quod  os,  ocu¬ 
los,  aures,  pedes  liabent :  quam  ad  corri¬ 
gendam,  quod  non  loquuntur,  neque  vident, 
neque  audiunt,  neque  ambulant,!)  Ibidem 
Augustinus  dicit,  in  templis  Christianorum 
esse  quidem  vasa  aurea,  et  argentea,  sed 
non  talia,  quae  os  habeant,  et  non  loquan¬ 
tur.  Confirmat  etiam  ex  I.  Joan.  ultimo,  ubi 
Joannes  non  dicit,  ut  caveant  a  cultu  simu¬ 
lacrorum,  sed  a  simulacris  ipsis,  quia  nimi¬ 
rum  non  possunt  haberi  in  templo,  quin  ado¬ 
rentur. 

Quarto  probat,  quia  templa  sunt  instituta 
pro  imaginibus  vivis,  et  iconicis,  atque  a  Deo 
institutis,  quales  sunt  Baptismus,  qui  est 
imago  interna;  sanctificationis,  et  gratia; ;  et 
sacra  Goena,  qute  est  imago  corporis  Domi¬ 
ni  :  sicut  ergo  templa  ornantur  istis  vivis 
quodammodo  imaginibus,  ita  dehonestan¬ 
tur  imaginibus  mortuis  etc. 

Quinto,  probat  lib.  IV.  cap.  9.  §  9.  ex 
Epiphanio  in  epist.  ad  Joannem  Ilierosoly- 
mit.  ubi  dicit,  contra  Scriptura;  auctorita¬ 
tem  esse,  quod  in  Ecclesia  pendeat  imago 
hominis  :  et  loquitur  de  imagine,  quam  ipse 
dicit  fuisse  Christi,  vel  Sgncti  alicujus. 

Sexto  addunt  alii,  quod  Adrianus  Impe¬ 
rator  (teste  jElio  Lampridio  in  vita  Alexandri 
Imperatoris)  in  gratiam  Christianorum  tem¬ 
pla  jusserit  extrui  sine  simulacris. 

IIa;c  sunt  illorum  argumenta,  quibus  ta¬ 
men  nihil  territi,  asserimus  nusquam  me¬ 
lius,  quam  in  templis  imagines  Sanctorum 
collocari. Probatur  primo,  quia  in  Testamen¬ 
to  veteri,  quando  Judaei  propensissimi  ad 
idololatriam  erant,  in  templo  fuerunt  ima¬ 
gines  Cherubim  ,  Exodi  XXY.  et  III, 
Reg.  VI. 

Secundo,  probatur  ex  consuetudine  Ec¬ 
clesiae,  quae  fuit  primis  quingentis  annis,  ut 
appareat  impudens  Calvini  mendacium. Ter¬ 
tullianus  in  libro  de  pudicitia,  ante  me¬ 
dium,  bis  testatur,  in  sacris  calicibus  Eccle¬ 
siae  Catholica;,  depictum  fuisse  Christum  in 
forma  pastoris  ovem  errantem  suis  humeris 
reportantis  ad  ovile ;  et  tam  erat  id  commu¬ 
ne,  ut  Catholici,  contra  quos  in  eo  libro 

scribit  Tertullianus,  iude  argumentum  su¬ 
merent  ad  probandum  poenitentiam,  etiaiu 
gravium  delictorum,  iu JScclesia.  concedi. 
At  certe  calices  sacri  in  Ecclesia  et  in  loco 
maxime  sacro  poni  solent, 

Sozomenus  lib.  Y.  cap.  20.  et  Nicephorus 
lib.  X.  cap.  38.  scribunt  tempore  Juliani 
Apostata;  statuam  Christi,  quae  apud  Panea- 
dem  fuerat,  in  templum  a  Christianis  intro¬ 
ductam.  Quod  certe  factum  est  ante  annum 
Domini  300.  cum  ad  eum  annum  Sozomenus 
non  pervenerit.  Eusebius  lib,  III  et  JV.  de 
vita  Constantini,  dicit,  in  templis  a  Constan¬ 
tino  exstructis  in  Palestina ,  fuisse  maximam 
copiam  imaginum  aurearum  et  argentea- 
Vum. 

Nazianzenus  cpisf.  49.  ad  Olympium,  con¬ 
queritur,  quod  civitas  Diocmsariensis  ever¬ 
tenda  esset,  in  qua  ipse  templum  mirifice 
exornarat;  et  addit:  «  Neque  enim  si  statuae 
dejiciantur,  hoc  nos  excruciat,  etiamsi  alio- 
qui  excruciat,  verum  etc.  » 

Damasus  in  vita  Sylvestri  scribit,  Cons¬ 
tantinum  in  loco,  ubi  fuerat  baptizatus,  po¬ 
suisse  agnum  ex  auro  purissimo,  ad  dexte¬ 
ram  agni,  statuam  argenteam  Salvatoris; 
ad  laevam  autem,  statuam  argenteam  Joan- 
nis  Baptista;.  In  Ecclesia  autem  ipsa  Late¬ 
ranensi  posuisse  imagines  argenteas  Salva¬ 
tori,  Apostolis  duodecim,  et  Angelis  qua- 
tuor.  In  VII  Synodo,  act.  6.  refertur,  que¬ 
madmodum  discipuli  S.  Epiphanii,  templum 
Epiphanio  erexerunt,  et  imaginem  ejusdem 
in  eo  posuerunt. 

Basilius  orat,  in  S.  Barlaam  in  fine,  in 
ipsa  concione  ostendit  imaginem  sancti 
Barlaam  alicubi  in  templo  depictam,  et  ait : 
gaudere  se,  quod  melius  pictores  expresserint 
manum  ejus  pro  Christo  combustam,  quam 
ipse  oratione  descripserit :  «  Abeo,  inquit, 
fortium  Martyris  factorum  pictura  a  vobis 
superatus.  Gaudeo  tali  vestrse  fortitudinis 
victoria  hodie  victus.  Video  manus  ad 
ignem,  luctam  exactius  a  vobis  descriptam. 
Video  luctatorem  in  vestra  imagine  illus¬ 
trius  depictum.  » 

Gregorius  Nyssenus  orat,  in  Theodorum, 
initio  v  «  Oblectatur,  inquit,  dum  sedem,  ut 
templum  Dei,  et  magnitudine  structurae,  et 
adjecti  ornatus  decore  splendido  elaboratum 
intuetur ;  ubi  et  faber  in  animalium  figu¬ 
ram  lignum  formavit,  et  pictor  induxit  etiam 
flores  artis  in  imagine  depictos,  fortia  facta 
Martyris,  repugnantias,  cruciatus,  efferatas 
et  immanes  tyrannorum  formas,  impetus 


violentos,  flammeam  illam  fornacem,  beatis¬ 
simam  consummationem  athleta;,  certami¬ 
num  pra;sidis  Christi  humana;  formce  effi¬ 
giem,  omnia  nobis  tanquam  in  libro  quo¬ 
dam,  qui  linguarum  interpretationes  conti¬ 
neat,  coloribus  artificiose  depingens,  certa¬ 
mina  atque  labores  Martyris  nobis  expres¬ 
sit,  ac  tamquam  pratum  amoenum  et  flori¬ 
dum,  templum  ornavit.  Solet  enim  etiam 
pictura  tacens  in  pariete  loqui,  maximeque 
prodesse.  » 

In  Missa  Chrysostomi,  quam  Erasmus  La¬ 
tinam  fecit,  sic  habetur  :  «  Sacerdos  egredi¬ 
tur  e  parvo  ostio  portans  Evangelium,  prae¬ 
cedente  ministro  cum  lucerna,  et  conversus 
ad  Christi  imaginem  inter  duo  ostia,  inflexo 
capite  cum  exclamatione  dicit  etc.  » 

Evodius  lib.  II.  de  miraculis  sancti  Ste- 
phani  scribit,  in  Ecclesia,  ubi  reliquiae 
S.  Stephani  servabantur,  fuisse  quoque  ima¬ 
ginem  ejusdem  Martyris  depictam,  ad  quam 
visendam  frequentes  homines  concurrere 
soliti  erant. 

Prudentius  in  hymno  de  S.  Cassiano  scri¬ 
bit,  se  in  templo  S.  Cassiani.vidisse  super 
altare  ejus  imaginem. 

Erexi  ad  ccelnm  faciem,  stetit  obvia  contra 
Fucis  colorum  picta  imago  Martyris. 

Plagas  mille  gerens,  totos  lacerata  per  artus, 
Ruptam  minutis  praeferens  punctis  cutem. 

Item  de  sancto  Hippolyto  : 

Picta  super  tumulum  species  liquidis  viget  umbris, 
Effigians  tracti  membra  cruenta  viri. 

Paulinus  epist.  ad  Severum,  conqueritur, 
quod  se  una  cum  sancto  Martino  in  templo 
depingi  curaverat,  et  rogat,  ut  saltem  ista 
carmina  adscribi  jubeat. 

\ 

Adstat  Martinus  perfectae  regula  vitae, 

Paulinus  veniam  quo  mereare  docet. 

Hunc  peccatores,  illum  spectate  beati, 

Exemplar  Sanctis  ille  sit,  iste  reis. 

Et  natali  10.  sancti  Felicis,  inquit : 

Santasque  feramur  in  aulas, 
Miremurque  sacras,  veterum  monumenta  figu- 

[ras  etc; 

Nicephorus  lib.  XIV.  cap.  2.  scribit,  Pul- 
cheriam  Augustam  posuisse  in  templo,  quod 

Constantinopoli  ipsa  extruxerat,  imaginem 
B.  Mariae,  quam  e  Hierosolymis  ad  eam  mi¬ 
serat  Eudoxia. 

Valentinianus  junior  admonitus  a  Sixto 
Papa  (ut  in  vita  Sixti  scribunt  Anastasius, 
qui  supplevit  pontificale  Damasi,  Platina,  et 
alii)  posuit  in  Ecclesia  S.  Petri  supra  tumu¬ 
lum,  id  est,  super  altare  B.  Petri,  imaginem 
auream  Salvatoris,  gemmis  pretiosissimis 
ornatam,  et  duodecim  Apostolorum  imagi¬ 
nes  item  aureas. 

B.  Augustinus  lib.  I.  de  consensu  Evange- 
listarum,  cap.  10.  testatur,  multis  in  locis 
suo  tempore  cerni  potuisse  Christum  depic¬ 
tum  inter  Apostolos  Petrum  et  Paulum  :  et 
idem  dicit  de  historia  Abrahae  mactare  vo¬ 
lentis  filium,  lib.  XXII.  cont.  Faustum,  cap. 
73.  Non  est  autem  credibile  Augustinum  lo¬ 
qui  de  privatis  domibus,  ad  quas  non  omni¬ 
bus  patet  aditus,  sed  de  publicis  locis,  et  lo¬ 
cis  non  profanis,  sed  sacris.  Nam  B.  Grego- 
rius  lib.  IX.  epist.  9.  dicit,  in  locis  venera¬ 
bilibus  non  sine  ratione  depictas  imagines 
Sanctorum  fuisse  ab  antiquis.  Ubi  nomine 
antiquorum  non  potest  intelligere  homines 
sui  sacculi,  sed  superiorum ;  floruit  autem 
ipse  post  annum  500.  Ergo  loquitur  de  Pa¬ 
tribus,  qui  ante  annum  500.  floruerunt. 

Denique  Adrianus  I,  In  libro  pro  imagini¬ 
bus,  qui  habetur  post  VII  Synodum  circa 
finem,  refert  Sylvestrum,  Damasum,  Coeles- 
tinum,  Sixtum,  Leonem,  Joannem  et  Pela¬ 
gium,  Pontifices  templa  picturis  exornasse. 
Qui  tamen  omnes  ante  annum  Domini  500. 
sederunt.  Vides  igitur,  quam  egregie  men¬ 
tiatur  Calvinus,  cum  ait  in  Institut.  lib.  I. 
cap.  XI.  §13.  in  templis  Christianorum  non 
fuisse  imagines  primis  500.  annis. 

Tertio,  probatur  ex  quatuor  Conciliis, 
duobus  Orientalibus,  et  duobus  Occidentali¬ 
bus.  In  Oriente  celebrata  est  VII  Synodus 
tota  pro  hac  re.  Item  in  VIII  Synodo,  can.  3. 
renovantur  decreta  septimae  Synodi.  In  Oc¬ 
cidente  celebratum  est  Concilium  Romanum 
sub  Gregorio  III,  quod  quidem  nationale 
fuit,  sed  concurrerunt  ad  id  Concilium  fere 
mille  Episcopi.  In  eo  Concilio  damnata  est 
hseresis  Iconomachorum,  imagines  e  tem¬ 
plis  deturbantium,  sub  ipsis  initiis  hujus 
contentionis.  Vide  Sigebertum  in  Chronico 
anni  633.  Celebratum  est  etiam  Concilium 
tempore  Stephani,  et  Caroli  Magni ,  pro 
eadem  re,  ut  testatur  Adrianus  I,  qui  Ste- 
phano  successit,  in  libro  pro  imaginibus  ad 
Carolum. 


Quarto,  probatur  ratione :  nam  signa  sacra 
nusquam  melius,  quam  in  sacris  locis  poni 
possunt.  Deinde  «ullum  est  ornamentum 
templorum  melius,  quam  sacrarum  imagi¬ 
num,  quia  imagines  simul  templum  ornant, 
et  continent  mentes  hominum,  ne  vagentur 
inanibus  cogitationibus.  Praeterea  templum 
est  imago  quaedam  coeli;  nam  Apostolus  He- 
br.  IX.  comparat  tabernaculum  Mosaicum 
cum  Coelo  :  et  Cbrysostomus  hom.  36.  in 
priorem  ad  Corinthios  dicit,  templum  Chris¬ 
tianorum/esse  quasi  regiam  coeli,  sive  ter¬ 
restre  quoddam  coelum.  Sicut  ergo  templum 
est  imago  coeli,  ita  decet,  ut  in  ipso  templo 
sint  imagines  eorum,  qui  in  coelo  sunt,  id 
est,  Christi  et  Sanctorum.  Denique,  ubi  me¬ 
lius  ponentur  imagines  Sanctorum,  quam  in 
domibus  ipsorum,  id  est,  in  basilicis  Sanc¬ 
torum,  ubi  reliquiae  ipsorum  quiescunt? 

Ad  primum  argumentum  patet  solutio. 
Non  enim  illud  argumentum,  sed  menda¬ 
cium  fuit. 

Ad  secundum  Payva respondet,  Concilium 
Elibertinum  solum  prohibere  imaginem  Dei, 
quae  pingitur  ad  ipsius  Dei  effigiem  reprae¬ 
sentandam.  Sed  non  videtur  satisfacere, tum 
quia  Concilium  loquitur  in  genere  de  pictu¬ 
ris,  tum  etiam  quia  non  erat  in  usu  eo  tem¬ 
pore,  imo  nec  unquam  fuerunt  in  Ecclesia 
tales  imagines,  quae  sunt  vera  idola,  ut  os¬ 
tendimus  supra  testimoniis  Origenis,  Augus¬ 
tini,  et  Damasceni  :  Concilium  autem  loqui¬ 
tur  de  eo,  quod  fieri  solebat,  et  interdicit 
ne  deinceps  fiat. 

NicolausSanderuslib.il.  de  cultu  imaginum 
p.  4.  respondet,  Concilium  illud  prohibuisse 
imagines  in  templis,  quia  tempus  et  locus 
id  requirebant.  Tunc  enim  periculum  erat, 
ne  Gentiles  existimarent,  nostros  adorare 
ligna, ,  et  lapides  :  ac  denique  periculum 
erat,  ne  in  persecutionibus  fuissent  imagines 
contumelia  affectae  a  persecutoribus.  Haec 
solutio  bona  est. 

Neque  obstat  quod  quidam  dicunt,  hoc 
Concilium  celebratum  fuisse  post  Concilium 
Nicaenum ,  et  proinde  non  fuisse  pericu¬ 
lum  persecutionum  ;  nam  revera  Concilium 
hoc  celebratum  fuit  ante  Nicaenum,  cum 
adhuc  durarent  persecutiones,  ut  patet  ex 
canone  25.  ubi  agitur  de  iis,  qui  adferebant 
litteras  a  Confessoribus.  Solebant  enim  ii, qui 
in  persecutione  confitebantur  fidem,  postea 
dare  litteras  commendatitias  pro  lapsis  ad 
Episcopos;  et  in  toto  fere  Concilio  agitur  de 
iis,  qui  labuntur  ad  idololatriam,  Fateor 

tamen  rationem  illam  canonis:  «Ne  id,  quod 
adoratur  et  colitur,  in  parietibus  depinga¬ 
tur,  »  non  multum  quadrare  huic  expo¬ 
sitioni. 

Alanus  Copus  in  Dialogis  lib.  V.  cap.  16. 
dicit,  hic  prohiberi  imagines,  quia  ab  illis 
Christianis  adorari  coeperant  tamquam  Dii, 
et  hunc  esse  sensum  :  Placuit  in  Ecclesia 
non  esse  picturas,  ne  aliquid  in  parietibus 
existens  adoretur  et  colatur  ut  Deus.  In 
quem  sensum  accepit  istum  canonemB.  Ivo 
in  suis  decretis  part.  III.  cap.  40.  sed  huic 
etiam  expositioni  ratio  canonis  non  omnino 
quadrat :  nam  debuisset  dici  potius,  ne  id 
quod  pingitur,  adoretur  :  quam  ne  id  quod 
adoratur,  pingatur. 

Alii  ergo  dicunt  tantum  prohiberi  ,  ne 
imagines  depingantur  in  parietibus  Ecclesiae, 
non  autem  ne  depictae  in  tabellis  aut  velis  in 
Ecclesiae  habeantur;  et  rationem  esse  volunt 
propter  honorem  imaginum,  quia  in  parie¬ 
tibus  facillime  corrumpuntur,  vel  humore 
parietum,  vel  situ,  vel  alia  ratione.  Qua  ra¬ 
tione  fuit  olim  prohibitum  etiam,  ne  crux  in 
pavimentis  sculperetur,  ne  videlicet  concul¬ 
caretur;  et  tunc  hic  erit  sensus:  Placuit 
picturas  in  Ecclesia,  id  est,  in  ipsa  fabrica, 
sive  muris  Ecclesiae  esse  non  debere,  ne  id, 
quod  adoratur  et  colitur,  in  parietibus  de¬ 
pingatur,  id  est,  ne  contingat  rem  sacram 
et  venerabilem, quales  sunt  sancta;  imagines, 
in  parietibus  esse,  ubi  facillime  corrumpan¬ 
tur.  Huic  expositioni  aptissime  convenit 
ratio  canonis. 

Adde  postremo,  quidquid  Concilium  sta¬ 
tuerit,  magis  illud  Concilium  esse  pro  nobis, 
quam  contra  nos;  nam  contra  nos  tantum 
esse  potest  Concilium  19  Episcoporum  , 
quod  provinciale  fuit,  et  minime  confirma¬ 
tum,  et  in  aliis  decretis  videtur  errasse, 
praesertim  cum  in  plurimis  casibus,  ne  in 
articulo  quidem  mortis  velit  absolvi  poeni- 
tentem. 

(Sic  enim  accipio,  quod  ait  Concilium, 
communionem  dari,  quamvis  non  desint,  qui 
per  communionem  accipiant  solam  Eucha¬ 
ristiam.  Moveor  autem  his  rationibus.  Pri¬ 
mo,  quoniam  in  ipso  Elibertino  Concilio  pro 
eodem  accipitur  reconciliatio  et  communio  ; 
nam  can.  69.  sic  legimus,  placuit  agi  debere 
poenitentiam,  et  sic  reconciliari,  nisi  neces¬ 
sitas  infirmitatis  coegerit  ante  tempus  dare 
communionem.  Ubi  vides  idem  esse  recon¬ 
ciliare,  et  dare  communionem,  aut  certe  in 
ipsa  communione  includi  reconciliationem. 

Tom.  III. 


Solebant  enim  veteres  Sacramentum  recon¬ 
ciliationis  semper  conjugere  cum  Sacra¬ 
mento  Eucharistae.  Et  ideo  Tertullianus  et 
Cyprianus,  et  alii  scriptores  ejusdem  anti¬ 
quitatis  pro  eodem  accipiunt  communionem 
reconciliationem,  et  pacem.  Secundo,  quia 
S.  Innocentius  in  epist.  ad  Exuperium,  cap. 

2.  Corrigens  observationem  antiquam,  qualis 
fuit  tempore  Concilii  Elibertini,  satis  aperte 
indicat,  consuevisse  pcenitentibus  nonnullis, 
etiam  in  fine  vitae,  negari  reconciliationem. 
Quaesitum  est,  inquit,  quid  de  his  observari 
oporteat,  qui  post  baptismum  omni  tempore 
incontinentiae  voluptatibus  dediti  in  extremo 
fine  vitee  suae  poenitentiam  simul,  et  recon¬ 
ciliationem  communionis  exposcunt.  De  his 
observatio  prior,  durior,  posterior,  interve¬ 
niente  misericordia,  inclinatior  est.  Nam 
consuetudo  prior  tenuit,  ut  concederetur 
poenitentia,  sed  communio  negaretur.  Nam 
cum  illis  temporibus  crebrae  persecutiones 
essent,  ne  communionis  concessa  facilitas 
homines  de  reconciliatione  securos  non  re¬ 
vocaret  a  lapsu,  negata  merito  communio 
est,  concessa  poenitentia,  ne  totum  penitus 
negaretur,  et  duriorem  esse  remissionem 
fecit  temporis  ratio.  Sed  posteaquam  Do¬ 
minus  noster  pacem  Ecclesiis  suis  reddi¬ 
dit  ,  jam  depulso  terrore,  communionem 
dari  obeuntibus  placuit ,  et  propter  Do¬ 
mini  misericordiam  quasi  viaticum  profec¬ 
turis,  et  ne  Novatiani  Haeretici  negantis  ve¬ 
niam  ,  asperitatem ,  et  duritiam  subsequi 
videamur.  Tribuitur  ergo  cum  poenitentia 
extrema  communio,  ut  homines  hujusmodi 
vel  in  supremis  suis,  permittente  Salvatore, 
a  perpetuo  exitio  vindicentur.  Haec  Innocen¬ 
tius,  cujus  verbis  illud  expendendum  vide¬ 
tur,  non  dixisse  Innocentiurh,  concessam 
fuisse  aliquando  lapsis  reconciliationem,  ne¬ 
gatam  communionem  :  sed  concessam  poeni¬ 
tentiam,  negatam  communionem.  Concede¬ 
batur  enim  lapsis  primo  poenitentia,  id  est, 
injungebatur  actio  poenitentiae,  deinde  alio 
tempore  reconciliatio  tribuebatur.  Unde  est 
illud  Augustini  in  epist.  180.  ad  Honoratum, 
aliis  baptismum  flagitantibus ,  aliis  recon¬ 
ciliationem,  aliis  etiam  ipsius  poenitentiae 
actionem.  Porro  apud  Innocentium  no¬ 
mine  poenitentiae  non  reconciliationem  , 
sed  poenitentiae  actionem  esse  intelligen- 
dam ,  perspicuum  est  ex  eo  quod  ipse  , 
dicit,  petentibus  poenitentiam,  et  reconci¬ 
liationem  communionis ,  concessam  fuisse 
poenitentiam,  ne  totum  negaretur,  et  nega- 

tam  communionem,  ne  homines  de  recon¬ 
ciliatione  securi  non  revocarentur  a  lapsu, 
et  quia  remissionem  duriorem  fecit  temporis 
ratio.  Ubi  vides  apud  Innocentium  id  esse 
negari  communionem,  quod  negari  reconci¬ 
liationem,  et  remissionem.  Quod  clarius 
adhuc  perspicitur  in  verbis  sequentibus,  ubi 
dicitur,  posteriore  tempore  concessam  fuisse 
communionem,  ne  videretur  Ecclesia  imitari 
Novatiani  asperitatem,  et  duritiam,  qui  ve¬ 
niam  negabat.  Ex  sententia  igitur  Innocentii 
negare  communionem  est  negare  veniam,  et 
Novatiani  duritiam  imitari,  qui,  teste  Cy¬ 
priano  lib.  II.  epist.  4.  Ambrosio  lib.  I.  de 
poenitentia,  cap.  2.  et  Socrate  lib.  IY.  cap. 
23.  poenitentiam  concedebat,  atque  ad  eam 
hortabatur,  sed  reconciliationem  a  Deo  pe¬ 
tendam,  non  a  sacerdotibus  impertiendam 
docebat.  Sed  nihil  apertius  dici  potuit  eo, 
quod  extremo  loco  adjunxit  Innocentius,  tri¬ 
bui  videlicet  hoc  tempore  cum  poenitentia 
communionem,  ut  homines  in  exitu  de  hac 
vita  a  perpetuo  exitio  vindicentur.  Sequitur 
enim  eos,  quibus  negatur  communio,  a  per¬ 
petuo  exitio  minime  liberari ;  quod  non  esset 
consequens ,  si  negata  communione  non 
etiam  reconciliatio  negaretur.) 

Pro  nobis  autem  facit,  quod  hinc  aperte 
colligitur,  eo  tempore  fuisse  imagines  in 
templis,  non  enim  diceret  Concilium  :  «  Pla¬ 
cuit  picturas  in  Ecclesia  esse  non  debere,  » 
nisi  jam  esse  coepissent.  Preeterea  hinc  habe¬ 
mus,  vel  ipsas  imagines,  vel  certe  Sanctos, 
quorum  sunt  imagines,  coli  et  adorari;  id 
enim  significat  illud  :  «  Ne  id  quod  colitur 
et  adoratur,  in  parietibus  depingatur. »  Adde 
quod  hoc  ipsum  Concilium  can.  26.  indicit 
jejunium  omni  Sabbato;  et  can.  33.  prohibet 
usum  uxoruih  Episcopis,  Presbyteris,  Dia¬ 
conis,  Subdiaconis  ;  quorum  utrumque  exe- 
crantur  adversarii  nostri. 

Ad  tertium  dico,  Augustinum  loqui  de  si¬ 
mulacris  prtEsupposito  errore  Gentilium. 
Yult  enim  Aug-ustinus  dicere,  quando  quis 
putat  simulacrum  esse  Deum,  et  accedit,  ut 
adoret,  et  invocet  ipsum  simulacrum,  mira¬ 
biliter  confirmatur,  et  fovetur  in  errore,  ab 
ipsa  membrorum  humanorum  similitudine. 
Ita  eum  esse  intelligendum  probo  ex  verbis 
ejus  ;  nam  in  epist.  49.  quoest.  3.  ait:  «  Cum 
his  sedibus  collocantur  honorabili  sublimi¬ 
tate,  ut  a  procantibus,  atque  immolantibus 
attendantur  ipsa  similitudine  animatorum 
membrorum,  atque  sensuum  etc.  »  Ubi  notu 
illud  :  «  ut  a  precantibus  attendantur.  »  Et 


quod  ibidem  ait :  «  Accedente  praesertim 
veneratione  multorum  etc.  »  Experientia 
enim  docet  imagines,  qmc  non  habentur  pro 
Diis,  neminem  licet  rudissimum  ita  decipere 
ut  putentur  vivere  et  spiraro. 

Ad  illud  de  vasis  Ecclesiae  aureis  dico, 
Augustinum  voluisse  ostendere  simulaora 
Gentilium,  continere  homines  in  errore,  non 
ratione  materiae,  quia  pretiosa  sint,  sed  ra¬ 
tione  figurae, qui  figuram  habent  nostrae  simi¬ 
lem  ;  id  autem  ostendit  Augustinus  duplici¬ 
ter.  Primo,  quia  multi  dorsum  convertunt 
ad  solem,  et  interim  supplicant  simulacro 
solis  :  non  quia  sol  non  sit  longe  nobilior, 
sed  quia  figura  illa  solis  globosa,  non  tam 
facile  persuadet  solem  vivere  et  sentire, 
quemadmodum  figura  simulacri ,  quae  est 
nostrae  similis.  Secundo ,  quia  Catholici 
etiam  habent  in  locis  sacris  vasa  ex  materia 
pretiosa,  et  tamen  quia  deest  figura  humana 
ne  Gentiles  quidem  putarent  ea  vasa  vivere 
vel  spirare. 

Dices,  si  calices  non  putantur  vivere,  quia 
carent  humana  forma,  ergo  imagines  quae 
habent  humanam  formam,  si  in  templo  sint, 
putabuntur  vivere.  Respondeo,  Augustinus 
non  dicit,  imagines  humanro  forma;  putari 
vivere;  sed  si  putentur,  putari  propter  for¬ 
mam,  non  propter  materiam.  Non  ergo  Au¬ 
gustinus  dicit ,  imagines  in  Ecclesia  non 
fuisse,  sed  solum  formam  humanam  simula¬ 
crorum,  multum  valere  ad  fovendum  erro¬ 
rem  in  iis,  qui  simulacra  pro  Diis  colunt.  Ad 
confirmationem  dico  ,  Joannem  loqui  de 
idolis.  Sic  enim  est  in  Groeco  :  fAzfr ts  iav- 
toOc  «7ro  twv  stSw).wv  :  ex  quo  textu  Latinum 
interpretari  textum  licet. 

Ad  quartum  dico.  Primo,  Calvinum  recte 
imitari  suos  majores;  nam  etiam  antiqui 
Iconomachi  dicebant,  nolle  se  imagines  is¬ 
tas  mortuas,  sed  sufficere  sibi  Eucharistiam, 
qua;  est  imago  corporis  Domini  ;  quibus 
Catholici  responderunt  in  VIII  Synodo,  act. 
6.  Eucharistiam  non  debere  vocari  imagi¬ 
nem,  vel  figuram  corporis  Domini,  cum  ip¬ 
sum  Domini  corpus  revera  sit.  Secundo  dico, 
imagines  vivas  et  mortuas  non  esse  inter  se 
contrarias,  sed  alius  juvari  ab  aliis,  ut  osten¬ 
dimus.  Denique  imagines  Sanctorum  non 
recte  vocari  mortuas.  Imaginis  enim  vita, 
est  repraesentatio  :  Illa;  ergo  sunt  mortuae, 
qu£e  nihil  repraesentant. 

Ad  quintum,  Thomas  Waldensis  tom.  III. 
tit.  19.  cap.  157.  dicit,  Epiphanium  propter 
hnresim  Antropomorphitarum  tunc  vigente 

hoc  fecisse.  Alii  dicunt,  Epiphanium  loqui 
de  imagine  hominis  profani,  qua}  ilii  hono¬ 
rabatur  instar  imaginum  Christi  et  Sancto¬ 
rum  ;  ita  respondet  Marianus  Victorius  in 
annotatione  ad  hanc  epist.  Communior  et 
verior  solutio  est,  verba  illa  esse  suppositi- 
tia ;  quod  patet  primo ,  quia  post  finem 
epistolae  ista  adjecta  sunt  ;  epistola  enim 
plane  finita  erat,  ut  apparebit  legenti. 

Secundo,  quia  haeretici  Iconomachi  non 
objecerunt  hunc  locum  Catholicis,  cum  ta¬ 
men  objecerint  omnia  dicta  Patrum,  qua; 
ullum  colorem  habere  poterant,  ut  patet  ex 
VII  Synodo,  act.  6. 

Tertio,  quia  Epiphanius  Diaconus  in  VII 
Synodo,  act.  6.  convincit  duo  alia  similia 
loca,  Epiphanii  scriptis  fuisse  inserta  ab 
haereticis. 

Quarto,  quia  ut  ibidem  dicitur,  discipuli 
Epiphanii  in  ejus  templo  imaginem  ejus 
posuerunt,  quod  cel  te  non  fecissent,  si  eo¬ 
rum  praeceptor  dixisset,  id  esse  contra  Scrip¬ 
turae  auctoritatem. 

Quinto,  quia  tempore  Epiphanii  Basibus, 
Nyssenus,  et  alii  vivebant,  qui  imagines  in 
templis  laudabant, 

Sexto,  quia  sententia  illa  :  esse  contra 
Scripturae  auctoritatem  pendere  in  templo 
imaginem  hominis,  indigna  esset  Epiphanio, 
viro  doctissimo,  cum  sit  ineptissima.  Nus¬ 
quam  enim  id  legitur  prohibitum,  imo  con¬ 
trarium  legitur,  ut  patet  de  imaginibus 
Cherubim  in  forma  humana,  quae  erant  in 
templo  Salomonis. 

Septimo,  quia  Gregorius  lib.  IX,  epist.  9. 
dicit,  nullum  unquam  Episcoporum  ante 
Serenum  Massiliensem  fregisse  imaginem 
Christi  vel  Sanctorum. 

Octavo,  quia  B.  Hieronymus  in  epistola  ad 
Pammachium,  contra  Joannem  Hierosoly¬ 
mitanum,  totam  fere  hanc  epistolam  Epipha¬ 
nii  a  se  Latinam  factam  recitat,  et  tamen 
non  meminit  hujus  veli.  Nono,  quia  nec 
stylus  convenit  cum  reliqua  epistola. 

Ad  illud  de  Adriani  templis  sine  simula¬ 
cris,  dico,  Adrianum  jussisse  fieri  templa 
sine  simulacris  Gentilium.  Christiani  enim 
nolebant  orare  in  templis  Gentilium,  quia 
plena  erant  idolis.  Ideo  Adrianus  jussit  eis 
lieri  templa  sine  ejusmodi  idolis.  Unde  idem 
Lampridius  ea  simulacra  ibidem  appellat 
numina;  numina  autem  non  vocantur  ima¬ 
gines,  nisi  proponantur  adorandae  pro  Diis. 


CAPUT  X. 

Imagines  utiles  esse  etiam  extra  historiam. 

Postremum  Calvini  dictum,  quod  imagi¬ 
nes  sine  notatione  historiae,  non  sint  utiles, 
est  manifeste  falsum  ;  nam'  ipse  non  probat 
ullo  argumento  non  esse  utiles,  et  nos  pro¬ 
bare  possumus  esse  utiles  pluribus  modis. 
Primo,  quia  Deus  in  templo  suo  jussit  fieri 
imagines  Cherubim,  sine  ulla  historiae  nota¬ 
tione,  Exod.  XXV.  et  certe  non  sine  causa. 

Secundo,  quia  semper  Christiani  habue¬ 
runt  imagines,  etiam  solitarias,  et  extra  his¬ 
torias,  cum  tamen  primi  Christiani  non  du¬ 
cerentur  sola  delectatione.  Tempore  Christi 
tres  imagines  factae  leguntur.  Prima  est, 
quam  Christus  ipse  linteo  faciei  suae  ad¬ 
moto  fecit,  et  Regi  Abagaro  misit.  Id  enim 
refert  Evagrius  lib.  IV.  cap.  26.  et  Meta- 
phrastes  in  vita  Constantini  Magni,  et  Da¬ 
mascenus  lib.  I.  de  imaginibus  :  et  hanc  non 
esse  fabulam,  testatur  ingens  miraculum 
factum  Edassae  per  hanc  imaginem,  ut  ibi¬ 
dem  scribit  Evagrius.  Testatur  etiam  dies 
festus,  qui  agebatur  Constantinopoli,  in  die 
translationis  hujus  imaginis  ex  Edessa  Cons- 
tantinopolim. 

Secunda  est,  quam  apud  Paneadem  mulier 
liberata  a  fluxu  sanguinis  Christo  erexit ; 
testis  est  Eusebius  lib.  VII.  hist.  cap.  14. 
qui  eam  se  vidisse  asserit.  Meminit  ejusdem 
Sozomenus  lib.  V.  cap.  20.  Damascenus  lib. 
I.  de  imaginibus,  et  Theophylactus  in  cap. 
IX.  Matth. 

Tertia  est,  quam  dicitur  Nicodemus  fe¬ 
cisse,  et  quse  a  Judseis  per  ludibrium  cruci¬ 
fixa,  innumerabilibus  miraculis  claruit.  Re¬ 
fert  hoc  Athanasius  in  libello  de  passione 
imaginis  Domini,  cap.  4.  Et  quamquam  du¬ 
bium  esse  possit,  an  sit  hoc  opus  Magni 
Athanasii,  tamen  certum  est  esse  antiquissi¬ 
mi  auctoris  ;  quandoquidem  citatur  tam¬ 
quam  antiquissima  historia  in  VII  Synodo, 
act.  4: 

Prceter  has  Christi  imagines  exstant  etiam 
beata}  Virginis,  quas  B.  Lucas  pinxisse  dici¬ 
tur,  quarum  meminit  Theodorus  Lector,  qui 
ante  mille  annos  floruit,  lib.  I.  Collectaneo¬ 
rum.  Nicephorus  lib.  XIV.  histor.  cap.  2.  et 
Simeon  Metaphrastes  in  vita  S.  Luca;.  Ter- 

tullianus  libi’0  de  pudicitia,  meminit  imagi¬ 
nis  Christi  in  forma  pastoris,  ovem  ferentis 
in  humeris  suis  depictae  in  sacris  culicibus, 
ut  supra  diximus.  ^Elius  Lampridius  in  vita 
Alexandri  Severi  refert  Alexandrum  Impe¬ 
ratorem  in  suo  larario  imagines  Christi  et 
Abrahae  habuisse.  At  certe  credibile  est, 
eum  a  Christianis  didicisse,  quemadmodum 
Christus  pingi  deberet.  Eusebius  lib.  VII. 
historiae,  cap.  14.  dicit,  passim  consuevisse 
pingi  imagines  Apostolorum,  et  se  multas 
antiquissimas  vidisse.  Ambrosius  in  epistola 
de  inventione  sanctorum  Gervasii  et  Prota- 
sii,  quae  apud  Surium  exstat,  dicit  se  cogno¬ 
visse  eum,  qui  sibi  apparuerat,  fuisse  B. 
Paulum,  ex  imagine  picta  quam  apud  se  ha¬ 
bebat. 

Chrysostomus  oratione  in  S.  Meletium, 
dicit  Meletii  imagines  adeo  celebres  fuisse, 
ut  etiam  in  annulis,  in  poculis,  in  phialis,  in 
thalami  parietibus,  atque  ubique  alibi  cons¬ 
picerentur.  Similiter  Theodoretus  in  histo¬ 
ria  religiosa,  in  vita  Simeonis  Stylitae  dicit, 
Romae  in  omnibus  officinis  pro  foribus  pen¬ 
dere  consuevisse  imagines  S.  Simeonis. 

Augustini  tempore  frequentissimas  ima¬ 
gines  fuisse,  colligitur  ex  lib.  I.  de  consensu 
Evangelistarum,  c.  10.  ubi  dicit,  passim  in¬ 
veniri  imagines  Christi  inter  Petrum  et  Pau¬ 
lum  depicti.  Multa  alia  testimonia  Athana- 
sii,  Basilii,  Nazianzeni,  Nysseni,  Chrysosto- 
mi,  Cyrilli  Hierosolymitani,  et  Gyrilli  Ale¬ 
xandrini,  et  aliorum  multorum  Patrum, vide 
in  VII  Synodo,  act.  4.  et  lib.  III.  Damasceni 
Apologetico  in  fine.  Addes  etiam  praeter 
ista,  omnia  illa  quae  paulo  ante  nos  attuli¬ 
mus,  ad  probandum,  imagines  fuisse  in  tem¬ 
plis  primis  quingentis  annis. 

Tertio,  probatur  ab  utilitatibus.  Prima  est 
instructio  et  eruditio.  Melius  enim  interdum 
docet  pictura,  quam  Scriptura  ;  cujus  utili¬ 
tatis  meminit  S.  Gregorius  Nyssenus,  ora¬ 
tione  in  Theodorum,  et  S.  Gregorius  Papa 
lib.  VII.  epist.  109.  et  lib.  IX.  epist.  9. 

Dices,  historiae  quidem  depictae  instruunt, 
at  non  imagines  solitariae.  Respondeo  etiam 
solitarias  imagines,  ut  a  Christianis  pingun¬ 
tur,  semper  continere  quasi  per  compen¬ 
dium  aliquam  historiam.  Nam  cum  pingitur 
Christus,  semper  pingitur  vel  in  forma  pue¬ 
ri  in  sinu  matris,  vel  in  forma  viri  alligati  ad 
columnam,  vel  in  cruce  pendentis,  vel  re¬ 
surgentis  e  tumulo,  vel  ascendentis  in  coe¬ 
lum  etc.  Sic  etiam  Sancti  semper  cum  insi¬ 
gni  virtutis,  vel  passionis,  vel  potestatis  pin¬ 


guntur,  Petrus  cum  clavibus,  Laurentius 
cum  craticula,  Andreas  cum  cruce  etc.  Mar¬ 
tyres  omnes  cum  palma,  Sancti  omnes  cum 
diademate.  Ex  quibus  signis  seu  instrumen¬ 
tis  docemur  quasi  per  compendium,  quid 
illi  quos  veneramur  egerint,  quidve  passi 
sint. 

Secundo,  utiles  sunt  imagines,  quamvis 
solitariae,  ad  charitatem  erga  Deum,  et 
Sanctos  fovendam,  et  augendam.  Qui  enim 
diligit,  libenter  inspicit  imaginem  absentis 
amici,  et  inspiciendo  magis  inardescit.  Hinc 
Severus  *  Sulpitius  ,  quia  vehementissime 
sanctum  Paulinum  diligebat,  nec  tamen  po¬ 
terat  apud  eum  semper  esse,  rogavit  eum 
per  litteras,  ut  imaginem  suam  ad  vivum 
expressam  ad  se  mitteret ;  cui  modestissime 
se  excusans,  respondit  Paulinus  epist.  8.  ad 
Severum ,  se  nondum  habere  perfectam 
imaginem  secundi  Adami,  sed  gerere  adhuc 
primi  Adami  effigiem,  et  ideo  nolle  mittere. 
Gregorius  quoque  lib.  VII.  epist.  53.  mittens 
Secundino  imaginem  Salvatoris,  dicit,  se 
scire  eum  imaginem  cupere,  ut  in  amore  ip¬ 
sius  Domini  recalesceret. 

Tertia  utilitas  est  excitatio  ad  imitandum. 
Explicatur  prolixe  haec  utilitas  in  VII  Sy¬ 
nodo,  act.  6.  extrema,  de  eadem  loquitur 
Basilius  oratione  in  quadraginta  Martyres. 
Notum  est  apud  Terentium  in  Eunucho, 
quam  vehementer  juvenem  quemdam  cons¬ 
pecta  tabella,  in  qua  pictus  erat  Jupiter, 
stuprum  inferens  Dianae,  ad  simile  flagitium 
perpetrandum  provocarit.  Contra  vero  Na- 
zianzenus  in  carmine  de  virtute,  quod  cita¬ 
tur  in  VIII  Synodo,  act.  4.  dicit  impudicam 
mulierem,  cum  ad  quemdam  evocata  veniret, 
in  ipso  limine  conspexisse  imaginem  Pole¬ 
monis  continentissimi  hominis,  et  inde  con¬ 
fusam  erubuisse,  et  poenitentia  ductam  re- 
diisse  domum  suam. 

Quarto,  utiles  sunt  imagines,  quia  conser¬ 
vant  in  nobis  memoriam  Christi,  et  Sancto¬ 
rum,  et  simul  in  angustiis  docent,  nos  ha¬ 
bere  patronos,  quos  invocemus.  Hinc  Theo¬ 
doretus  in  vita  Simeonis  Stylitae,  dicit  Romai 
frequentissimas  fuisse  imagines  sancti  Si¬ 
meonis,  ut  ea  ratione  sibi  tutelam  et  praesi¬ 
dium  multi  pararent. 

Quinta  utilitas  est  confessio  fidei,  dum 
enim  diligimus  et  honoramus  imagines  Sanc¬ 
torum,  testamur  nobis  placere  eorum  fidem, 
et  doctrinam,  et  sanctos  mores :  et  simul 
nos  detestari  omnem  impietatem,  et  idolo¬ 
latriam,  contra  quam  ipsi  usque  ad  mortem 

pugnaverunt.  Et  nunc  praecipue  testamur, 
nobis  non  placere  novitates  Lutheranorum, 
et  Calvinistarum,  dum  id  religiose  venera¬ 
mur,  quod  illi  sacrilege  destruunt. 

Sexta  est  honor  Dei  et  Sanctorum  :  nemo 
enim  unquam  dubitavit,  quin  erigere  sta¬ 
tuas,  vel  imagines  magnis  viris,  ad  honorem 
eorum  pertineat.  Certe  Eusebius  lib.  VII. 
historiae,  cap.  14.  hanc  praecipuam  fuisse 
causam  indicat,  cur  Christiani  coeperint 
Sanctorum  imagines  desiderare. 

Neque  obstat,  quod  ait  hoc  ex  Gentilium 
consuetudine  natum  ;  non  enim  loquitur  de 
aliqua  Gentilium  superstitione,  sed  de  natu¬ 
rali,  et  proinde  bona  consuetudine,  qua  so¬ 
liti  erant  statuas  erigere  iis,  quos  honore  di¬ 
gnos  judicabant,  quamquam  in  eo  postea 
errarent,  quod  sceleratis  etiam  hominibus, 
et  falsis  Diis  eas  erigebant. 


CAPUT  XI. 

Proponitur  queestio  de  cultu  imaginum ,  cum 
argumentis  adversariorum. 

Demonstravimus  hactenus  imagines  Chris¬ 
ti,  et  Sanctorum  fieri,  atque  haberi,  et  in 
templis,  aliisque  sacris  locis  collocari  posse : 
sequitur  nunc  controversia  de  cultu,  utrum 
videlicet  ejusmodi  imagines  aliquo  genere 
cultus  prosequendae  sint.  De  qua  controver¬ 
sia  Damascenus  in  libro  de  haeresibus  circa 
finem,  duas  extremas haereses adducit.  Unam 
eorum,  qui  dicebant,  imaginibus  deberi  di¬ 
vinos  honores,  quos  haereticos  vocat  Chris- 
tianocategorous,  id  est,  Christianorum  accu¬ 
satores,  quia  propter  eos  accusabantur 
Christiani  tamquam  idolorum  cultores.  Eo¬ 
dem  modo  certum  est  Alexandrum  Severum 
coluisse  imagines  Christi  et  Abrahte,  cum 
caeteris  suis  idolis,  teste  Allio  Lampridio. 
Haec  hseresis  refellitur  omnibus  Scripturae 
testimoniis,  quae  prohibent  ne  cultum  Deo 
proprium  tribuamus  creaturae. 

Alter  error  priori  contrarius  est  eorum, 
qui  nullum  omnino  honorem  imaginibus 
Sanctorum  deferri  patiuntur.  Refert  hunc 
errorem  Damascenus  in  libro  de  haeresibus 
in  fine,  et  est  eorum  omnium,  quos  recen¬ 


suimus  in  secundo  capite  disputationis,  qui 
quidem  contendunt,  non  esse  ullo  modo  co¬ 
lendas  imagines,  propter  haec  argumenta. 

Primo,  quia  Scripturae  utriusque  Testa¬ 
menti  severe  interdicunt  cultum  simulacro¬ 
rum,  Exodi  XX.  Deuteron.  IV.  Rom.  I.  etc. 
Et  quia  Catholici  respondent,  Scripturas  re¬ 
prehendere  cultum,  qui  tribuitur  simulacris 
tamquam  Diis  :  Calvinus  lib.  I.  Institut.  cap. 
II.  §.  9,  et  10.  conatur  ostendere  etiam 
Judaeos  et  Gentiles  non  habuisse  simulacra 
pro  Diis,  sed  in  simulacris  Deum  verum  co¬ 
luisse  :  et  tamen  reprehendi,  quia  Deus  non 
patitur  cultum  suum  ullo  modo  communi¬ 
cari  cum  imaginibus  ;  et  certe  si  Deus  non 
debet  coli  in  imagine,  eodem  modo  Sancti, 
licet  colendi  essent,  non  essent  tamen  co¬ 
lendi  imaginibus.  Quod  Judaei  non  habue¬ 
rint  simulacra  pro  Diis,  sed  Deum  verum  in 
idolo  coluerint  ,  probat  Qalvinus  ,  quia 
Exod.  XXXII,  populus  dicebat  de  vitulo  au¬ 
reo  :  Isti  sunt  Dii  tui  Israel ,  qui  te  eduxerunt 
de  terra  xEgypti.  Ubi  fatentur  se  in  vitulo 
colere  eum  Deum,  a  quo  fuerant  liberati  de 
Aegypto,  et  ibidem  Aaron  indicturus  diem 
festum  in  honorem  vituli  aurei,  jussit  prae¬ 
conis  voce  dici :  Cras  solemnitas  Domini  est, 
ubi  in  Hebraeo  illud,  Domini ,  est  nvu.  Et 
Jud.  XVII.  mulier  quaedam  ait :  Sanctificavi, 
et  vovi  Domino  mille  et  centum  argenteos ,  ut 
faciam  sculptile  atque  conflatile  (1).  Ubi  etiam 
pro,  Domino ,  est  nomen  proprium  Dei  veri 
hvn. 

Quod  autem  Gentiles  coluerint  Deum  ve¬ 
rum  in  idolis,  probatur  primo  exAugustino  in 
Psalm.  CXIII.  qui  refert  Gentiles  responde¬ 
re  solitos,  cum  accusabantur  idololatriae,  se 
non  colere  ipsa  idola,  sed  numen  quod  per 
idolum  significabatur.  Item  exeo,  quod  Gen¬ 
tiles  mutabant  simulacra  pro  arbitrio,  nec 
tamen  Deos  mutabant.  Item  quia  uni  Deo 
plura  simulacra  erigebant ;  nam  unum  Jo¬ 
vem  esse  dicebant,  et  tamen  innumerabilia 
illi  simulacra  dicabant.  Denique,  quia  nova 
idola  quotidie  sacrabant,  nec  tamen  dice¬ 
bant,  se  novos  Deos  facere. 

Secundo,  adducunt  Concilia  tria:  Constan- 
tinopolitanum,  sub  Leone  Iconomacho,  teste 
Paulo  Diacono  lib.  XXI.  Item  aliud  Constan- 
tinopolitanum  Episcoporum  338.  sub  Cons¬ 
tantino  Copronymo,  teste  Paulo  Diacono  lib. 
XXII  rerum  Romanarum,  utrumque  defini¬ 
vit  imagines  abolendas.  Utriusque  acta  pro- 


(1)  Exod.  XXII,  4  et  5;  Jud.  XVIII,  3. 

lixe  referunt  Centuriatores,  Centuria  VIII. 
cap.  9.  Tertium  fuit  Concilium  Francofor- 
diense,  in  quo  reprobata  fuit  VII  Synodus, 
quae  imagines  retinendas  censuerat.  Ita  re¬ 
ferunt  Ado  in  Chronico  annis  795.  Abbas 
Urspergensis  in  Chronico  anni  79J.  llincma- 
rus  Remensis  lib.  contra  Episcopum  Jandu- 
nensem,  cap.  20.  et  Joannes  Aventinus  in 
historia  seu  annalibus  Bojorum  lib.  IV.  An- 
nonius  lib.  IV.  Rhegino  lib.  II. 

Porro  Magdeburgenses  Centur.  VIII.  cap. 
9.  in  fine,  ex  isto  Concilio  adducunt  argu¬ 
menta  10.  contra  imagines,  et  solvunt  argu¬ 
menta  44.  Nicaenae  Synodi,  et  respondent 
ad  11  testimonia  Patrum,  quae  allata  fue¬ 
rant  pro  imaginibus  a  Nicaena  Synodo.  Sed 
tam  argumenta,  quam  solutiones  sunt  merae 
nugae,  numquam  enim  ea  Nicaena  Synodus 
exstitit,  ut  infra  suo  loco  dicemus. 

Tertio,  adducunt  libros  quatuor  Caroli 
Magni  contra  imagines,  ex  quibus  Calvinus 
lib.  I.  Institutionum,  cap.  H.  duo  deducit. 
Primo,  Nicaenum  Concilium  fuisse  statim 
refutatum  ab  Orthodoxo  Principe.  Secundo, 
in  Concilio  illo  Nicamo  manifestam  impieta¬ 
tem  definitam.  Nam,  ut  ex  libro  Caroli  pa¬ 
tet,  in  eo  Concilio  definitum  est,  imaginibus 
deberi  honorem  sacrificiorum,  et  eum  cul¬ 
tum,  qui  tribuitur  vivificae  Trinitati.  Pro¬ 
diit  iste  liber  anno  1549.  addunt  Centuria- 
tores  Centur.  VIII.  cap.  9.  coi.  645.  exstare 
alium  lib.  adhuc  acriorem  contra  imagines, 
Ludovici  Pii,  si  tamen  credere  dignum  est. 

Quarto,  adducunt  Patres ;  nam  Irenaeus 
lib.  I,  cap.  24.  ponit  inter  haereses  Carpo- 
cratis,  quod  coleret  imaginem  Christi  et 
Pauli.  Epiphanius  haeres.  79.  dicit,  haereti¬ 
cos  esse,  qui  imaginem  beatae  Virginis  cir¬ 
cumferunt  et  colunt.  Ambrosius  de  obitu 
Theodosii :  «  Invenit,  inquit,  Helena  crucem 
Domini,  Regem  adoravit,  non  lignum  uti¬ 
que,  quia  hic  Gentilis  est  error,  sed  adoravit 
illum,  qui  pependit  in  ligno.  »  Hieronymus 
in  cap.  III  Danielis :  «  Cultores,  inquit.  Dei 
imagines  adorare  non  debent.  »  Augustinus 
de  moribus  Ecclesiae,  cap.  36  :  «  Novi,  in¬ 
quit,  picturarum  adoratores.  »  Gregor,  lib. 
VII.  epist.  54.  et  109.  et  lib.  VIII.  epist.  9. 
dicit  imagines  adorandas  non  esse.  Alia 
quaedam  testimonia  adducuntur  ab  Icono- 
machis,  in  VII  Synodo,  act.  6.  et  ibidem 
refelluntur  ;  sed  facilia  sunt. 

Quinto,  adducunt  exemplum Ezechiae,  IV 
Reg.  XVIII,  quicoufregit  serpentem  aeneum, 
quia  coli  jam  coeperat. 


Sexto,  adducit  Calvinus  experientiam, 
quae  docet,  paulatim  in  cultu  imaginum  ir¬ 
repere  superstitionem,  et  errorem,  quo  pu¬ 
tatur  imagini  alligata  Divinitas.  Nam  cur 
alioqui  una  imago  Christi  vel  Mariae,  magis 
frequentatur,  quam  alia?  cur  precaturi  ad 
imagines  accedunt  ?  cur  peregrinantur  ali¬ 
qui  magno  labore  ad  aliquam  imaginem, 
cum  habeant  domi  suae  forte  meliores  et 
pulchriores. 

Septimo,  adducunt  aliquot  ratiunculas; 
nam  imago,  inquiunt,  non  est  capax  hono¬ 
ris,  cum  sit  res  inanima,  et  sensus  ac  ra¬ 
tionis  expers.  Item  imago  non  est  sancta  ra¬ 
tione  ligni,  aut  ferri,  aut  marmoris,  aut 
alterius  cujusvis  materiae,  sed  nec  ratione 
lineamentorum,  aut  colorum,  aut  alterius 
rei,  quae  in  ipsa  sit ;  cur  igitur  colitur?  De¬ 
nique  homo,  est  imago  Dei,  et  tamen  non 
solet  adorari :  quanto  minus  igitur  ligna, 
et  lapides  adorandi  erunt,  licej  imaginem 
Dei,  aut  Sanctorum  referant. 

Atque  haec  sunt  illorum  praecipua  firma¬ 
menta,  quibus  respondebitur  infra  cap.  13. 
nam  caeteras  nugas  Magdeburgensium  liben¬ 
ter  omittam,  indignae  sunt  enim  quibus  res¬ 
pondeatur.  Christus,  inquiunt,  mortuus  est 
pro  hominibus,  non  pro  imaginibus,  ergo 
imagines  non  sunt  colendae.  Egregie  scilicet. 
Item  si  imagines  necessario  colendae  essent, 
soli  divites  salvarentur,  qui  eas  emere  pos¬ 
sunt.  Item  Christus  non  dixit,  qui  imagines 
recipit,  sed  qui  vos  recipit,  me  recipit; 
ergo  honor  imaginis  non  refertur  ad  ex¬ 
emplar.  Quod  quidem  non  argumentari, 
sed  ludere  est. 


CAPUT  XII. 

Imagines  Christi  et  Sanctorum  recte  coli. 

Nos  cum  Ecclesia  asserimus,  imagines 
Christi  et  Sanctorum  honorandas  esse,  modo 
tamen  (ut  in  Concilio  Trident.  sess.  XXV. 
declaratur)  in  imaginibus  non  collocetur 
fiducia,  nec  ab  eis  aliquid  petatur,  nec  in 
eis  inesse  credatur  ulla  Divinitas,  sed  solum 
honorentur  propter  eos,  quos  nobis  reprae¬ 
sentant.  Quaj  sententia  probatur.  Primum, 
testimonio  Scripturae  ;  habemus  tria  genera 
testimoniorum.  Primo  ea  testimonia,  quae 

expresse  agunt  de  imaginibus,  nimirum 
Exod.  XXV.  de  Cherubim  propitiatorii. 
Et  num.  XXI.  de  seneo  serpente.  Imagines 
enim  Cherubim  super  arcam  existentes  Exod. 
XXV.  necessario  adorabantur  ab  iis,  qui 
arcam  adorabant.  Imo  Hieronymus  in  epis¬ 
tola  ad  Marcellam,  ut  migret  Bethlecm,  ideo 
dicit  tabernaculum  fuisse  veneratum  a  Ju¬ 
daeis,  quia  ibi  erant  Cherubim.  Serpens  quo¬ 
que  aeneus  non  poterat  non  honorari,  cum 
in  loco  sublimi  a  Deo  positus  fuisset,  et  sa¬ 
lutem  miseris  in  se  aspicientibus  adferret. 
Unde  Augustinus  lib.  III.  Trinit.  c.  10.  lo- 
quens  de  quibusdam  signis,  quae  veneratio¬ 
nem  tamquam  religiosa  merentur,  ponit 
pro  exemplo  serpentem  ceneum.  Pra?terea 
tara  de  imaginibus  Cherubim,  quam  de  ima¬ 
ginibus  serpentis,  quod  honorari  debuerint, 
patet  ex  regula  B.  Augustini  lib.  III.  doctr. 
Christ.  oap.  9.  ubi  dicit,  signa  utilia  divini¬ 
tus  instituta,  veneranda  esse,  quod  honoreo- 
rumadprototypum  transit.  Fuisse  autem  illas 
imagines  Cherubim  et  serpentis  a  Deo  insti¬ 
tutas,  et  utiles,  certum  est.  Jam  vero,  si 
licuit,  venerari  imagines  Angelorum,  cur 
non  etiam  Sanctorum?  Si  licuit  venerari 
imaginem  Christi  in  forma  serpentis  (nam 
serpentem  Christi  fuisse  figuram  habemus 
Joan.  III.)  cur  non  potius  venerabilis  erit 
imago  Christi  in  forma  hominis. 

Deinde,  habemus  alia  testimonia,  quse  do¬ 
cent,  creaturas  honorandas  religiose  propter 
solam  relationem  ad  Deum ,  ut  Psalm. 
XCVIII  :  Adorate  scabellum  pedum  ejus. 
Matth.  V  :  Nolite  jurare  per  coelum ,  quia 
thronus  Dei  est ,  neque  per  terram ,  quia  sca¬ 
bellum  est  pedum  ejus  (1).  Ubi  nota,  jura¬ 
mentum  esse  actum  religionis,  quo  honora¬ 
tur  primario  Deus,  secundario  id,  per  quod 
juratur.  Prohibet  ergo  Deus  juramenta  sine 
debitis  circumstantiis,  per  coelum  et  terram, 
ne  contumelia  fiat  ejusmodi  creaturis,  qua¬ 
tenus  relationem  habent  ad  Deum.  Sed  simi¬ 
lem  relationem  habent  imagines  :  igitur 
eadem  ratione  colenda?  sunt. 

Ultimum  genus  testimoniorum  est  eorum, 
quae  docent,  creaturas  dici  sacras,  vel  san¬ 
ctas  propter  relationem  ad  res  sacras,  Exod. 
III  :  Locus  in  quo  stas,  terra  sancta  est  (2) ; 
propter  Angeli  scilicet  praesentiam.  Exod. 
XII.  dicitur  dies  Paschae,  dies  sancta  et  ve¬ 
nerabilis  propter  significationem,  et  quia 


dedicata  erat  cultui  divino.  Exod.  XXVIII. 
dicuntur  vestes  Sacerdotum  Sanctae  propter 
eamdem  causam.  Isaiae  XI.  sepulchrum 
Christi  gloriosum.  II.  Tim.  III.  dicuntur 
Scriptura?  sacra?  litterae  :  A  b  infantia,  inquit, 
sacras  litteras  nosti  (3).  Cur  littera?  illae  dicunur 
sacrae,  nisi  quia  signa  sunt  rerum  sacrarum? 
Nec  solum  litteras,  sed  etiam  verba  ipsa  pro¬ 
lata,  venerari  consuevimus,  praesertim  no¬ 
men,  Jesus;  et  Evangelium  audimus  stantes 
detecto  capite,  imo  etiam  luminibus  ac¬ 
censis  ;  quamvis  in  meridie,  ut  Hieronymus 
probat  lib.  in  Vigilantium.  At  imagines 
Christi  et  Sanctorum  sunt  etiam  institutae  ad 
significandas  et  repraesentandas  res  sacras, 
cur  ergo  eas  honorare  non  liceat?  Nam  rem 
sanctam  esse,  hoc  ipso  quod  sancta  est,  ve- 
n  orabilem,  patet  ex  illis  verbis  Exod.  XII :  Dies 
prima  erit  sancta ,  et  septima  eadem  religione 
venerabilis  (4).  Ubi  vides  pro  eodem  accipi, 
rem  sanctam  et  religiose  venerabilem. 

Secundo,  probatur  ex  Conciliis  Ecclesiae. 
Habemus  in  primis  canonem  82  sextae 
Synodi,  ubi  dicuntur  imagines  venerabiles  ; 
tametsi  enim  isti  canones  non  sint  firmae 
auctoritatis,  tamen  iste  canon  semper  re¬ 
ceptus  fuit  ab  Ecclesia,  et  testatur  ut  mi¬ 
nimum  usum  Eccesiae  antiquae.  Deinde 
habemus  Synodum  Romanam  sub  Gre- 
gorio  III  ,  Episcoporum  fere  mille  pro 
imaginibus  celebratam,  anno  733.  juxta 
Sigebertum  in  Chronico.  Item  Synodum  ha¬ 
bitam  villa  Gentiliacensi,  anno  766.  juxta 
Sigebertum,  vel  767.  juxta  Adonem,  in  ea 
de  imaginibus  actum,  et  admoniti  Graeci,  ut 
cum  aliis  piis  de  imaginibus  sentire  vellent, 
ut  Paulus  Aemilius  testatur  lib.  II.  Rursus 
aliam  Synodum  pro  imaginibus  Romae  ce¬ 
lebratam  sub  Stephano  III,  anno  768.  juxta 
Sigebertum,  cujus  Synodi  meminit  aliquo¬ 
ties  Adrianus  in  lib.  de  imaginibus  ad 
Carolum. 

Post  annum  deinde  788,'  septima  Synodus 
act.  7.  definivit,  imagines  esse  venerandas, 
non  quidem  cultu  latria?,  sed  honore  illo, 
quo  etiam  prosequimur  sacras  litteras,  sacra 
vasa  etc.  testis  Paulus  Diaconus,  Cedrenus, 
Zonaras  etc.  Est  autem  hoc  Concilium  ejus¬ 
modi,  ut  nullo  modo  dubitari  possit,  quin 
generale  et  legitimum  fuerit.  Nam  habuit  in 
primis  legatos  Romani  Pontificis,  et  trium 
aliorum  Patriarcharum,  Alexandrise,  Antio- 


(1)  Psal.  XCVIII,  5;  Matth.  V,  34  et  35.  —  (2)  Exod.  III,  5.  —  (3)  II.  Tim.  III,  15.  —  (4)  Exod. 

XII,  16. 

chiae  Ilie  rosolymae,necnon  Patriarcham  Gon- 
stantinopolitanum,  omnes  consentientes,  ut 
ex  subscriptoribus  patet.  Praeterea  adfue¬ 
runt  Episcopi  330,  teste  Cedreno,  id  est, 
plures  quam  in  prima,  secunda,  vel  tertia 
Synodo  generali.  Praiterea  consensit  Impe¬ 
rator  Constantinus.  Ad  haec  disputatum  est 
acriter,  et  diu  allatis  in  medium  Scrip¬ 
turis,  Conciliis,  et  Patribus.  Si  ergo  ullum 
est  Concilium  generale  legitimum,  certe  hoc 
est. 

Neque  obstat,  quod  contrarium  dicantur 
statuisse  Concilia  Gonstantinopolitana  prae¬ 
cedentia  et  Francofordiense  sequens.  Nam 
etiamsi  illa  omnia  fuissent  legitima,  tamen 
cedere  deberent  Nicaeno;  quia  hoc  plenarium 
et  generale ,  illa  particularia  fuerunt.  Est 
enim  regula  Augustini  lib.  II.  de  Baptismo, 
cap.  3.  Concilia  particularia  plenariis  sine 
dubitatione  cedere  debere.  Fuisse  autem  illa 
tria  particularia,  patet ;  nam  in  Constanti- 
nopolitano  sub  Leone  non  fuerunt  vocati, 
nec  adfuerunt  ulli  Patriarchae,  excepto  Ger¬ 
mano  Patriarcha  ConstantinopOlitano,  qui 
tamen  non  consensit,  et  ideo  depositus 
fuit. 

In  Concilio  Constantinopolitano  sub  Con¬ 
stantino  Copronymo  non  sunt  vocati,  nec 
adfuerunt  nec  per  se,  nec  per  Legatos  Ro¬ 
manus,  Alexandrinus,  Antiochenus,  Hiero¬ 
solymitanus  Patriarchae,  sed  solus  Pseudoe- 
piscopus,  quem  haeretici  deposito  S.  Ger¬ 
mano  Patriarcham  fecerant.  Testantur  haec 
Cedrenus,  etjZonaras  in  vita  Constantini 
Copronymi,  et  ipsi  etiam  Magdeburgenses 
Centur.  VIII.  cap.  9.  coi.  551.  et  Paulus 
Diaconus,  qui  tunc  vivebat,  lib.  XXII.  re¬ 
rum  Romanarum. 

Denique  Francofordiense  omnium  judicio 
particulare  fuit,  et  (si  verum  est,  quod  Cen- 
turiatores  dicunt)  adfuerunt  quidem  Legati 
Romani  Pontificis,  sed  Synodo  assensi  non 
sunt. 

Ad  haec  accedit,  quod  ex  eventu  colligitur 
Nicaenum  fuisse  legitimum,  nam  solum  illud 
tandem  obtinuit.  Imagines  enim  in  templis 
permanserunt,  et  suum  honorem  in  Ecclesia 
semper  habuerunt ;  imo  etiam  solius  hu¬ 
jus  [Concilii  acta  exstant,  reliqua  tria  mox 
evanuerunt ,  et  solum  in  historiis  aliqua 
eorum  memoria  servata  est ,  quod  idem 
accidit  primo  Nicaeno.  Fuerunt  enim  plurima 
Concilia  celebrata  ab  haereticis  contra  Nicae¬ 
num  I,  sed  ipsa  cum  suis  erroribus  evanue¬ 
runt,  sola  fides  et  canones  Nicaeni  ad  nos 


pervenerunt.  Habemus  praeterea  VIII  Syno¬ 
dum  generalem,  act,  ult.  canon.  3.  Syno¬ 
dum  Tridentinam,  sess.  XXV. 

Tertio,  probatur  ex  Patribus.  Basilius  in 
Julianum,  ut  citat  Adrianus  Papa  in  epistola 
ad  Imperatores,  in  VII  Synodo,  art.  2  : 

«  Historias,  inquit,  imaginum  illorum  ho¬ 
noro,  et  palam  adoro,  hoc  enim  nobis  tra¬ 
ditum  a  sanctis  Apostolis,  non  est  prohiben¬ 
dum  etc.  » 

Chrysostomus  inliturgia  :  «  Sacerdos,  in¬ 
quit,  ad  imaginem  Christi  caput  inclinat.  » 

Ambrosius  serm.  10.  in  Psalm  CXVIII  : 

«  Qui,  inquit,  imaginem  coronat  Imperato¬ 
ris,  utique  illum  honorat  cujus  imaginem 
coronavit  et  qui  statuam  contempserit  Im¬ 
peratoris,  Imperatori  utique  fecisse  videtur 
injuriam  etc.  » 

Augustinus  lib.  III.  Trinit.  cap.  10.  lo- 
quens  de  signis  sacris,  quales  sunt  imagines, 
litterae,  et  Sacramenta  :  «  Sed  quia,  inquit, 
haic  hominibus  nota  sunt,  quia  per  homines 
fiunt,  honorem  tamquam  religiosa  possunt 
habere,  stuporem  tamquam  mira  non  pos¬ 
sunt  etc.  »  Ubi  nominatim  ponit  serpentem 
seneum  inter  ea,  quae  merentur  honorem  re¬ 
ligiosum.  Item  lib.  III.  de  doctrina  Christia¬ 
na,  cap.  9.  dicit,  eos  servire  sub  signis,  qui 
honorant  utilia  signa,  nec  sciunt  quid  signifi¬ 
cent,  quales  erant  olim  Judaei.  Qui  autem 
venerantur  utilia,  et  sciunt  quid  significent, 
dicit  eos  non  tam  honorare  ipsum  signum, 
quam  rem  significatam,  et  ideo  liberos  esse. 
Quod  autem  imagines  Sanctorum  sint  utilia 
signa  divinitus  instituta :  et  proinde  venera¬ 
tione  digna  tam  a  servis,  quam  a  liberis, 
patet  ex  lib.  II.  de  doctrina  Christiana,  cap. 
25.  ubi  dicit  ,  picturas,  et  statuas  perti¬ 
nere  ad  superflua  instituta  hominum  ,  ex¬ 
ceptis  illis,  quee  ob  finem  bonum  suo  loco 
et  tempore  proponuntur  ab  eo,  qui  habet 
auctoritatem.  Tales  autem  esse  Christi,  et 
Sanctorum  imagines  ,  certissimum  est. 
Denique  lib.  X  Confess.  cap.  34.  reprehen¬ 
dit  pictores,  et  similes  artifices,  quod  ne¬ 
cessarium,  et  moderatum  usum,  et  piam 
significationem  longe  aliquando  transgre¬ 
diantur.  Ubi  admittit,  quasdam  esse  picturas 
necessarias,  quasdam  etiam  piam  signifi¬ 
cationem  habentes ,  et  proinde  venera¬ 
biles. 

Paulinus  natali  10.  S.  Felicis,  de  ima¬ 
ginibus  in  templo  depictis,  sic  ait : 

Miremurque  sacras,  veterum  monumenta,  figuras. 

Ubi  cum  sacras  vocat  figuras,  honorandas 
etiam  docet ;  res  enim  sacrae  omnes  hono¬ 
randae  sunt. 

Gregorius  lib.  VII.  epist.  5.  ad  Januarium 
Episcopum  Caralitanum,  loquens  de  imagine 
B.  Mariae,  et  cruce  quae  posita  fuerant  in 
Synagoga  Judaeorum,  quas  jubet  inde  au¬ 
ferri  :  «  His,  inquit,  hortamur  affatibus  ut 
sublata  exinde  cum  ea  qua  dignum  est 
veneratione,  imagine  atque  cruce,  debeatis 
quod  violenter  ablatum  est  reformare.  »  Et 
lib.  VII.  epist.  53.  ad  Secundinum,  docet 
raaginem  sacram  honorandam  etiam  pro¬ 
stratione  ad  terram,  non  tamen  ut  Deum  : 
«  Et  nos,  inquit,  non  quasi  ante  Divinitatem, 
ante  illam  prosternimur  etc.  » 

Damascenus  lib.  IV.  cap.  17.  de  fide,  dicit 
esse  Apostolicam  traditionem,  cultum  crucis 
et  imaginum. 

Praeterea  crucem,  id  est,  crucifixi  imagi¬ 
nem  fuisse  in  Ecclesia  semper  honoratam, 
certissimum  est;  nam  Lactantius  in  carmine 
de  passione  Domini. 

Flecte  genu,  inquit,  lignumque  crucis  venerabile 

[adora. 

Et  Sedulius  lib.  V.  carminis  Paschalis. 

Neve  quis  ignoret,  inquit,  speciem  crucis  esse 

[colendam. 

Ambrosius  oratione  de  obitu  Theodosii  : 
«  Sapienter,  inquit,  Helena  egit,  quae  cru¬ 
cem  Christi  in  capite  Regum  levavit,  ut 
crux  Christi  in  Regibus  adoretur.  »  Et  lib. 
de  incarnationis  Dominicae  Sacramento, 
cap.  7  :  «  Numquid,  inquit,  cum  in  Christo 
imaginem  Dei,  crucemque  veneramur,  divi¬ 
dimus  eum?  i) 

Hieronymus  in  vita  Paulae  :  «  Prostrata, 
inquit,  ante  crucem,  quasi  pendentem  Do¬ 
minum  cerneret,  adorabat.  » 

Athanasius  quaest.  16.  ad  Antiochum, 
dicit,  Christianos  imaginem  crucis  colere 
potius  quam  lanceae,  vel  columnae,  et  simi¬ 
lium  instrumentorum  passionis  Dominica}, 
quia  si  Gentiles  accusent  nos,  quod  colamus 
lignum,  possumus  mox  separare  duo  ligna 
crucis  ab  invicem,  et  eo  modo  sublata  figura 
crucis,  conculcare  duo  illa  ligna,  ut  ostenda¬ 
mus  nos  non  ligna  sed  imaginem  crucifixi 


venerari.  Denique  Patres  testantur,  Chris¬ 
tianos  semper  accusatos  a  Gentilibus, 
quod  colerent  crucem  quae  est  imago  cruci¬ 
fixi. 

Tertullianus  in  Apologetico,  cap.  16.  di¬ 
cit,  Christianos  appellatos  religiosos  crucis  : 
neque  ipse  hoc  negat  esse  verum.  Minutius 
Felix  in  Octavio  respondet  Gentilibus  obji¬ 
cientibus  adorationem  crucis.  Nec  obstat 
quod  ipse  dicit :  «  Nos  crucem  neque  adora¬ 
mus,  neque  optamus ;  »  nam  loquitur  de 
adoratione  propria  Deo,  de  qua  accusaban¬ 
tur.  Interim  ex  objectione  constat  crucem 
aliquo  modo  honoratam  a  Christianis.  Julia¬ 
nus  apud  Cyrillum  lib.  VI.  idem  objicit.  At 
certe  numquam  Gentilibus  in  mentem  ve¬ 
nisset,  ut  nostris  objicerent  adorationem 
crucis,  nisi  vidissent  primis  illis  et  sanctissi¬ 
mis  Christianis  crucem  summa  venerationi 
fuisse. 

Ridicula  est  autem  responsio  Magdebur- 
gensium,  qui  ex  Concilio  Francofordiensi 
Cent.  VIII.  cap.  9.  in  fine  dicunt,  non  esse 
eamdem  rationem  crucis  et  imaginum  alia¬ 
rum  ;  nam  Christus  nos  redemit  cruce,  non 
imagine.  Ista  enim  responsio  primo  jugulat 
ipsos  Centuriatores,  ipsi  enim  non  admittunt 
crucem  posse  honorari.  Deinde  imperita  so¬ 
lutio  est,  nam  Christus  non  redemit  nos  ista 
cruce, quam  modo  auream,  modo  argenteam, 
modo  lapideam,  modo  depictam  in  tabula, 
vel  signatam  in  aere  veneramur,  sed  illa  una 
lignea, cujus  imago  est,  quam  veneramur. Nec 
enim  habemus  ubique  crucem  illam  Christi 
veram,  et  multo  minus  eam  veteres  habe¬ 
bant  tempore  Tertulliani  et  Minutii,  cum 
postea  repertam  esse  constet  temporis  Ma¬ 
gni  Constantini.  Magis  autem  redemit  nos 
Christus  corpore  suo,  quam  cruce  lignea. 
Quare  si  licet  venerari  imaginem  crucis, mul¬ 
to  magis  imaginem  corporis.  Argumen¬ 
tum  quartum,  a  miraculis. Deus  enim  per  ima¬ 
gines  Christi  et  Sanctorum  multa  miracula 
operatur,  ex  quo  intelligimus  placere  illi, 
ut  imagines  honorentur.  Illustre  in  primis 
est,  quodEusebius  refert  lib.  VII.  histor.  cap. 
14.  ubi  testatur,  ex  basi  statuae  Christi  aenea} 
ab  Haemorrhoissa  posita}  apud  Paneadem 
herbam  quamdam  omnibus  incognitam  oriri 
solitam,  quae  ubi  crevisset  usque  ad  fim¬ 
briam  imaginis  Christi,  eamque  attigisset, 
vim  haberet  omnes  morbos  depellendi  ; 
quod  etiam  refert  Theophylactus  in  cap. IX, 
Matth.  Addit  Sozomenus  lib.  V.  hist.  cap. 20. 
de  eadem  imagine  aliud  miraculum,  quod 

videlicet  cum  Julianus  Apostata  statuam 
Christi  inde  amovisset,  et  suam  in  eodem 
loco  posuisset,  mox  ignis  de  coelo  statuam 
Juliani  discerpsit,  et  caput  a  reliquo  corpore 
divulsit  plane  ad  eum  modum,  quo  olim 
accidit  idolo  Dagon,  I.  Reg.  V? 

Non  est  autem  praetereundum  hoc  loco 
insigne  mendacium  Centuriatorum  :  quod 
enim  Juliani  statuae  accidit,  id  illi  tribuunt 
etiam  statuae  Salvatoris.  Sic  enim  loquuntur 
Cent.  IV.  cap.  13.  coi.  1447.  «  Videtur,  in¬ 
quiunt,  etiam  ea  fulmine  confracta  esse,  ut 
exstaret  testimonium,  superstitionem  illam, 
qua  statuis  vis  aliqua  tribuitur,  Deo  non  pla¬ 
cere.  »  Et  ibidem  superstiosam  vocant  her¬ 
bas  illius  vim,  quae  morbos  omnes  curabat. 
At  cum  dicunt,  imaginem  Christi  fulmine 
disjectam,  mentiuntur  apertissime  contra  fi¬ 
dem  omnium  historicorum.  Cura  autem  mi¬ 
racula  testatissima  Christi,  superstioni  Dia¬ 
bolicae  ad  scribunt ,  imitantur  Scribas  et 
Pharisaeos,  qui  ejusdem  Christi  miracula  in 
Beelzebud  fieri,  calumniabantur. 

Multa  alia  miracula  per  imagines  a  Deo 
facta  legi  possunt  apud  ipsos  Magdeburgen- 
ses  Cent.  VI.  et  sequentibus  cap.  13.  qui  ta¬ 
men  respondent  ad  hoc  argumentum  ex 
libris  Carolinis,  non  sequi,  imagines  esse 
adorandas,  quia  miracula  faciunt.  Multa 
enim  sunt  alia,  per  quae  Deus  miracula  facit, 
quae  tamen  non  adorantur.  Nam  Elisamsper 
aquas  Jordanis  curavit  lepram  Naaman  : 
Christus  sputo  curavit  caecum  ;  nec  tamen 
adoramus  aquam,  vel  sputum,  quin  etiam 
per  homines  malos  aliquando  facit  Deus  mi¬ 
racula,  et  tamen  eos  homines  omni  honore 
indignos  judicamus. 

Respondeo,  spectandum  esse  finem  mira¬ 
culorum  ;  id  enim,  quod  miraculo  confirma¬ 
tur,  Dei  testimonium  habet.  Jam  Elisaeus  et 
Christus  non  adhibuerunt  aquam  vel  spu¬ 
tum  in  miraculis,  ut  aquam  vel  sputum 
honorarent,  sed  ut  ostenderent,  ille  quidem 
se  esse  Prophetam  Dei,  iste  autem  se  verum 
Dei  Filium.  Similiter  homines  mali  non  fa¬ 
ciunt  miracula,  ut  se  ao  vitam  suam  com¬ 
mendent,  sed  fidem.  Quare  non  ipsi,  sed 
fides,  quam  praedicant,  veneranda  est. 

Miracula  autem  per  imagines  facta,  ideo 
facta  sunt,  ut  probarent  ac  sancirent  imagi¬ 
num  cultum.  Nam  cur,  quaeso,  ignis  coelestis 
discerpsit  statuam  Juliani,  nisi  ut  vindicaret 
injuriam  factam  statuae  Christi?  Et  cur  ab 
imagine  a  Judaeis  confossa,  sanguis  prodiit, 
qui  infirmos  plurimos  curavit,  ut  est  apud 


Athanasium  libro  dc  passione  imaginis  Do¬ 
mini  ,  Gregorium  Turonensem  de  gloria 
Martyrum,  cap.  21.  Rhegin.  in  Chronico 
anni  804.  nisi  ut  ostenderet  se  honorare  id, 
quod  Judaei  contumelia  afficiebant? 

Praeterea  beneficia,  quae  per  imagines  a 
Deo  conferuntur,  cur  illis  duutaxat  confe¬ 
runtur,  qui  imagines  honorant,  et  qui  exis¬ 
timant  Deo  placere  cultum  imaginum?  Nam 
illud  miraculum  factum  Edessae  per  imagi¬ 
nem  Christi,  ut  refert  Evagrius  lib.  IV.  cap. 
26.  factum  est  in  salute  eorum,  qui  Christi 
imaginem  venerabantur.  Scribit  etiam  Zona- 
ras  in  vita  Michaelis  Balbi,  cum  Leo  Arme¬ 
nius  imagines  persequeretur  ,  filium  ejus 
Sabbatium  Constantinum  qui  mutus  erat, 
accessisse  ad  statuam  S.  Gregorii  Nazian- 
zeni,  et  sanctum  ipsum  mente  precatum, 
loquendi  usum  divino  miraculo  recepisse. 
At  si  cultus  imaginum  esset  idololatria, 
Deus  certe  tum  maxime  idololatriae  fa¬ 
vere  visus  fuisset.  Scribit  Paulus  diaconus 
lib.  XXL  rerum  Romanarum,  cum  Iconoma- 
chus  quidam  conspecta  statua  B.  Virginis, 
lapides  in  eam  jecisset,  eamque  commi¬ 
nuisset,  per  quietem  virginem  ipsam  ab  eo 
visam,  terribiliter  his  verbis  comminantem  : 
«  In  caput  tuum  hoc  fecisti.  »  Deinde  paulo 
post  eumdem  lapide  percussum,  atque  ita 
contritum  esse,  ut  ipse  statuam  commi¬ 
nuerat. 

Argumentum  quintum  duci  potest  a  simili, 
hoc  modo  :  homo  dignus  est  veneratione, 
quia  imago  Dei  est,  ergo  et  cseterae  imagines 
Christi  vel  Sanctorum  digna  sunt  venera¬ 
tione,  quod  enim  uni  imagini  convenit  quia 
imago  est,  id  necessario  omnibus  imagini¬ 
bus  convenit.  Esse  autem  hominem  venera¬ 
bilem  quatenus  Dei  est  imago,  Cyrillus  et 
Augustinus  testantur. 

Cyrillus  catechesi  12.  sic  ait  :  «  Imago 
lignea  terreni  Regis  honoratur,  quanto  ma¬ 
gis  rationalis  imago  Dei?  »  Augustinus  epist. 
203.  ad  Maximinum  Episcopum  Donatista- 
rum,  explicat,  cur  in  tutulo  epistolae  dixe¬ 
rit  :  «  Honorabili  fratri,  »  et  ait  se  non  ho¬ 
norare  Episcopatum  ejus  ,  sed  honorare 
imaginem  Dei,  quam  in  illo  sciebat  esse, 
cum  homo  esset. 

Respondent  Magdeburgenses  ex  lib.  Garo- 
lino,  argumentum  nihil  concludere,  cum  non 
sint  similes  depictae  imagines  hominis,  ut 
imago  Dei  est;  imago  enim  Dei  est  in  mente, 
similitudo  autem  inter  hominem  et  picturas 
est  in  exteriori  figura.  Imperite;  nam  argu- 

mentum  procedit  a  simili  proportione,  ut 
enim  homo  se  habet  ad  Deum,  cujus  est  ima¬ 
go,  ita  se  habet  pictura  ad  Christum  cujus  est 
imago;  si  ergo  homo  ideo  est  honorabilis, 
quia  est  imago  rei  honorabilis,  certe  etiam 
imago  dicta  est  honorabilis,  quia  imago  est 
rei  honorabilis. 

Respondent  secundo,  hominem  non  ado¬ 
rari  saltem  religiose ,  sed  solum  civiliter.  At 
licet  homo,  ut  Rex,  vel  Imperator  honoretur 
civiliter,  tamen  homo,  ut  imago  Dei  honora¬ 
tur  religiose  ;  causa  autem  cur  honoretur 
sacra  res,  est,  quemadmodum  qui  honorat 
hominem,  quia  sanctus,  vel  Propheta,  vel 
Sacerdos,  vel  Episcopus  est,  certe  religiose 
honorat,  non  civiliter,  ut  supra  diximus. 

Argumentum  sextum  item  a  simili,  imago 
Regis  est  venerabilis  civili  quodam  honore, 
ergo  imagines  Christi  et  Sanctorum  sunt 
honorabiles  cultu  religioso.  Et  confirmari 
potest  hoc  argumentum  ex  insigni  fraude 
Juliani  Apostatae,  quam  describunt  Grego- 
i*ius  Nazianzenus  oratione  I.  in  Julianum, 
Paulus  Diaconus  in  vita  Juliani,  et  alii;  erat 
in  more  positum,  ut  imagines  Imperatorum 
ab  omnibus  adorarentur,  id  quod  etiam 
Christiani  faciebant,  quippe  qui  sciebant  so¬ 
lum  civilem  adorationem  illam  fuisse,  qua¬ 
lem  etiam  ipsi  Imperatori  licet  Ethnico 
deferebant.  Julianus  igitur  ut  cogeret  Chris¬ 
tianos  saltem  per  errorem  adorare  idola, 
jubebat  suam  imaginem  ita  depingi,  ut  simul 
pingeretur  Jupiter  de  coelo  coronam  et 
purpuram  Imperator  deferens ;  pingerentur 
etiam  Mercurius  et  Mars  in  Imperatorem  res¬ 
picientes,  ut  eo  modo  indicaret,  se  sapien¬ 
tem  et  fortem  esse.  Itaque  seipse  inter  Deos 
depictum  proponebat,  ut  Christiani  de  more 
venerantes  imaginem  Imperatoris,  simul  ve¬ 
nerarentur  Imagines  falsorum  Deorum.  Mo¬ 
net  autem  Nazianzenus  fuisse  venia  dignos 
Christianos  simpliciores,  qui  non  adverte¬ 
bant  dolum,  nec  putabant  se  adorare  aliud, 
quam  Regis  imaginem. 

Respondent  Centuriatores  loco  notato , 
non  esso  hoec  similia,  quia  imago  Regis  ado¬ 
ratur  propter  absentiam  Regis,  qui  non  po¬ 
test  esse  simul  ubique  in  toto  regno  :  Deus 
autem  ubique  est  proesens.  At  in  primis  non 
quatimus,  cur  adoretur  imago  Regis,  sed  ex 
eo,  quod  adoratur,  colligimus,  recte  adora¬ 
ri  imaginem  Christi.  Praeterea  Christus,  ut 
homo,  non  est  ubique,  nec  Sancti  sunt  ubi¬ 
que.  Denique  falsum  est,  imagines  Principum 
non  adorari  praesente  Principe;  imo  sicut 

contumeliam  facere  imagini  gravius  pecca¬ 
tum  est  praesente  Principe ;  quam  absente: 
itu  etiam  honorare  imaginem  praesente  Prin¬ 
cipe,  res  est  illi  gratissima. 

Argumentum  septimum  a  contrario  ;  Ima¬ 
go  est  capax  injuria}  et  contumelia},  ergo  et 
honoris  atque  cultus.  Eusebius  lib.  IX.  hist. 
cap.  10.  scribit  in  dedecus  Maximini,  imagi¬ 
nes  ejus  fuisse  vel  dejectas,  vel  atris  colori¬ 
bus  foedatas.  Idem  de  imaginibus  Domitiani 
scribit  Suetonius. 

Theodosius  quoque  (optimus  ulioqui  et 
pientissimus  Princeps)  cum  Antiocheni  ima¬ 
ginem  uxoris  ejus  dejecissent,  ita  iratus  est, 
ut  parum  abfuerit,  quin  totam  Antiochiam 
everterit.  Exstant  de  hac  re  duae  orationes 
Chrysostomi,  id  est,  secunda  et  tertia  ad  po¬ 
pulum  Antiochenum,  quibus  deplorat  scelus 
illud  in  Theodosium  commissum.  Yide  etiam 
Theodoretum  lib.  V.  cap.  19.  historice.  Deni¬ 
que  Julianus  Apostata  Christi  statuam  non 
dejecisset,  nisi  eo  modo  Christo  injuriam 
fieri  credidisset.  Neque  Deus  Juliani  statuam 
fulmine  percussisset,  nisi  ab  eo  injuriam  ac¬ 
cepisset,  et  nisi  ad  Juliani  contumeliam  id 
pertinere  visum  esset. 

Argumentum  octavum,  idola  Gentium 
merito  exeeramur  et  confringimus,  et  hinc 
laudatur  valdeTheodosius,  quod,  teste  Theo- 
doreto  lib.  Y.  cap.  20.  historice,  jusserit 
idola  ubique  destrui.  At  certe  id  non  fit,  nisi 
ratione  significationis,  quia  sunt  imagines 
falsorum  Deorum;  igitur  e  contrario  imagi¬ 
nes  Christi  et  Sanctorum,  quia  res  vere 
bonas  et  sanctas  significant ,  honorabiles 
sunt. 

Argumentum  nonum,  ab  improbitate  lco- 
nomachorum,  et  pietate  eorum,  qui  imagines 
colunt  et  coluerunt.  Nam  Iconomachi,  ut  os¬ 
tendimus  2.  cap.  disputationis,  fuenmt  om¬ 
nes  aut  Judcei,  aut  Samaritani,  aut  Mahu- 
metani,  aut  Necromantici  ,  aut  manifeste 
hceretici,  quos  impios  esse  negare  nemo  po¬ 
test.  At  qui  imagines  defenderunt,  fuerunt 
sancti  viri  et  docti,  utGregorius  et  Adrianus 
summi  Pontifices,  Germanus,  et  Tarasius 
Episcopi  Constantinopolitani,  Joannes  Dama¬ 
scenus,  Methodius,  Leontius,  Jonas  Aurelia- 
nensis,  Paulus  Diaconus,  et  alii  pii  doctique 
viri  omnium  consensu.  Non  est  autem  cre¬ 
dibile,  Deum  per  hostes  suos  potius,  quam 
per  amicos  et  sanctos  Ecclesiam  docere  vo¬ 
luisse. 

Quid,  quod  ipse  etiam  Diabolus  odit  ima¬ 
gines?  Nam  ut  in  Prato  spirituali  cap.  45. 

legimus,  Eremitae  cuidam  conquerenti,  quod 
spiritus  fornicationis  illum  vexans,  cum  illo 
consenuisset,  nec  abscedere  vellet,  apparuit 
Diabolus,  ac  promisit  se  discessurum,  si  is 
imaginem  B.  Virginis,  quam  in  cubiculo  ha¬ 
bebat,  non  amplius  se  veneraturum  pollice¬ 
retur.  Sed  forte  Diabolus  fingit  odium  in 
imagines,  ut  homines  decepti  magis  eas  co¬ 
lant.  At  si  ita  est,  cur  Diabolus  tam  saepe 
per  Judaeos  et  Mahumetanos  procuravit 
imaginum  eversionem  et  confractionem. 

Argumentum  decimum,  ab  infelici  exitu 
Iconomachorum,  et  fcelicitate  eorum  qui  ima¬ 
gines  defenderunt.  Nam  in  primis  tempore 
Leonis  Iconomachi,  posteaquam  imagines 
Sanctorum  in  foro  Gonstantinopolitano  cre¬ 
matae  fuerunt,  orta  est  pestilentia  tam  gravis, 
ut  Constantinopoli  trecenta  hominum  millia 
interirent.  Vide  Chronicum  Matthaei  Palme- 
rii,  anno  741.  Item  eadem  occasione  amisit 
idem  Leo  et  successores  ejus  imperium  Ita¬ 
liae,  nec  unquam  amplius  recuperare  potue¬ 
runt.  Vide  Zonaram  et  Paulum  Diaconum  in 
vita  ejusdem.  Eo  tempore  Rex  Arabum  Ezi- 
des,  qui  imagines  Christianorum  confringi 
jusserat,  non  supervixit  unum  annum,  cum 
tamen  30  anni  promissi  illi  fuissent  ab  eo, 
qui  illum  ad  Iconomachiam  incitavit. 

Tempore  Constantini  Copronymi  inaudi¬ 
tae  calamitates  Orientem  invaserunt;  nam 
terraemotus  ingentes  integras  urbes  dejece¬ 
runt,  et  multa  millia  hominum  occiderunt. 
Item  pestis  gravissima  orta  est,  ita  ut  vineae, 
horti,  putei,  aliaque  loca  vix  sufficerent  se¬ 
peliendis  hominibus.  Et  ne  dubitaretur  quam 
ob  causam  ista  acciderent,  simul  ubique  in 
vestibus  hominum,  in  velis  sacris,  indumen¬ 
tis  sacerdotalibus  divinitus  existebant  cruces 
parvae,  quasi  oleo  designatae:  Deus  enim  in¬ 
dicare  volebat,  velle  se  ubique  conspici  crucis 
imaginem,  quam  Constantinus  Copronymus 
eo  tempore  omnino  obliterare  contendebat. 
Ad  haec  tam  horribile  frigus  accessit,  ut 
mare  Ponticum  ad  centum  milliaria  conge¬ 
laretur,  essetque  glacies  profunditatis  30. 
cubitorum,  cui  supervenit  nix,  quae  etiam  in 
glaciem  versa  est,  ad  altitudinem  20.  cubi¬ 
torum  super  aliam  glaciem  30.  cubitorum. 
Paula  post  coepit  solvi  glacies,  et  fragmenta 
ingentia  instar  magnorum  montium,  vel  in¬ 
sularum,  magno  impetu  discurrebant,  quae¬ 
dam  etiam  ad  Constantinopolim  allisa  partem 
moenium,  et  vicinas  domos  everterunt.  Tes¬ 
tatur  autem  Paulus  Diaconus  se  vidisse  haec 
omnia.  Eodem  anno  tanta  siccitas  postea 


fuit,  ut  flumina,  fontes,  putei  fere  omnes 
siccarentur;  ita  ut  omnes  intelligerent,  et 
dicerent,  propter  impietatem  in  Deum  et 
Sanctos,  quam  exercuerant  Iconomachi,  ista 
omnia  fieri. 

Denique  obstinatus  Imperator  Constanti¬ 
nus  ita  periit,  ut  in  morte  clamaret,  se  ad¬ 
huc  vivum  igni  inextinguibili  traditum 
comburendum.  Testis  Zonaras  et  Paulus 
Diaconus  in  ejus  vita.  E  contrario  Pipi- 
nus  et  Carolus  filius  ejus,  qui  cum  Romano 
Pontifice  imagines  defendebant,  ad  regnum 
et  imperium  provecti  foelicissime  vixerunt, 
et  regnaverunt,  ut  ex  iisdem  auctoribus 
patet. 


CAPUT  XIII. 

Solvuntur  argumenta  adve?'sariorum. 

Superestjam,  ut  argumenta  adversariorum 
solvamus.  Ad  primum  Calvini  dico,  in  illis 
Scripturis  reprehendi  idololatriam,  id  est, 
cultum  imaginum,  quse  habentur  pro  Diis, 
vel  per  quas  coluntur  tamquam  Dii  ii,  qui 
vere  non  sunt. 

Ad  probationem  illam,  qua  Calvinus  co¬ 
natur  ostendere,  Judaeos  et  Gentiles  adorasse 
Deum  in  idolis;  dico  in  verbis  Calvini  conti¬ 
neri  multa  mendacia.  Primum  est,  quod  Ju¬ 
daei  et  Gentiles  non  vocaverint  Deos  sua  ido¬ 
la;  nam  lib.  I.  cap.  11.  §10.  Instit.  objiciens 
sibi  responsionem  Catholicorum,  ait  :  «  Non 
vocamus,  inquiunt,  nostros  Deos,  nimirum 
imagines  ;  »  deinde  respondet  :  «  Neque 
illi,  aut  Judaei,  aut  Gentiles,  olim  vocabant, 
et  tamen  Prophetae  passim  illis  fornicationes 
cum  ligno,  et  lapide  exprobare  non  desine¬ 
bant.  At  si  Judaei  non  vocabant  idola  suos 
Deos,  unde  est  illud  Exodi  XXXII.  Fac  no¬ 
bis  Deos,  qui  nos  praecedant?  et  isti  sunt  Dii 
tui  Israel  ?  Unde  illud  Michaeae,  Judic. 
XVIII.  Deos  meos  ,  quos'  mihi  feceram  , 
abstulistis?  Et  III.  Reg.  XII.  de  duobus  vi¬ 
tulis  Hieroboam,  ecce  Dii  tui  Israel. 

Quod  autem  simulacra  ab  Ethnicis  voca¬ 
rentur  Dii,  nemo  nescit,  qui  aliquid  iu  Poetis, 
vel  etiam  Oratoribus  legerit.  Sed  unus  locus 
nunc  sufficiet  exDanielis  V:  Bibebant ,  inquit, 
vinum ,  et  laudabant  Deos  suos  aureos,  et  ar¬ 
genteos,  cereos,  ligneosque  et  lapideos.  Et  alter 
ex  libro  Sapient,  cap.  XIII.  Appellaverunt 

Deos  opera  manuum  suarum  (1).  Poteratne 
clarius  Scriptura  divina  Calvini  mendacium 
redarguere? 

Secundum  mendacium  est,  quod  Judaei, 
cum  tecerunt  vitulum  aureum ,  non  sint 
obliti  Deum  verum.  Nam  plane  e  diametro 
pugnant  verba  Calvini  cum  verbis  Scripturae. 
Calvinus  enim  lib.  I.  cap.  11.  §.  9.  sic  ait  : 
«  Nec  tam  incogitantes  erant  Judaei,  ut  non 
meminissent  Deum  esse,  qui  eos  eduxerat  de 
terra  jEgypti.  »  At  Scriptura  Deuteron 
XXXII.  Deum,  inquit,  qui  te  genuit,  dereliquisti, 
et  oblitus  es  Domini  creatoris  tui.  Et  in  Psalm. 
CV.  Fecerunt  vitulum  in  Horeb,  et  adoraverunt 
sculptile  :  et  obliti  sunt  Deum,  qui  salvavit  eos, 
qui  fecit  magnalia  in  AZgypto,  mirabilia  in 
terra  Chain,  terribilia  in  mari  rubro.  Et  Hie- 
rem.  c.  II  :  Ambulaverunt  post  vanitatem ,  id 
est,  post  idola,  et  non  dixerunt,  ubi  est  Domi¬ 
nus,  qui  ascendere  nos  fecit  de  terra  AZgypti  (2) 
Quid  clarius. 

Tertium  mendacium  est,  quod  Judaei  in 
omnibus  suis  idolis  Deum  unum  et  verum 
colere  voluerint.  Sic  enim  ait  Calvinus  lib. 
I.  cap.  11.  §  8:  «  Deum  quidem  esse  nove¬ 
rant,  cujus  virtutem  experti  erant.  Sed  u 
praeeunto  imagine  volebant  cognoscere  Deum 
sibi  itineris  esse  ducem.  »  Et  §.  9.  ait  : 
«  Deum  aeternum  Judaei,  unum,  verumque 
coeli  ac  terrae  Dominum  sub  talibus  simula¬ 
cris  persuasi  erant  se  colere.  » 

At  boc  esse  mendacium  probabo.  Primo, 
quia  si  Judaei  volebant  tantum  signum  cor¬ 
poreum,  non  erat  opus,  ut  facerent  vitulum; 
nam  habebant  nubem  et  columnam  ignis, 
quae  melius  ducebant,  quam  vitulus,  qui 
portari  necesse  habebat  :  non  ergo  signum 
corporeum,  sed  Deum  corporeum  quaerebant. 

Secundo,  quia  nulla  causa  reddi  potest, 
cur  potius  vitulum  fecerint,  quam  ovem, 
aut  aliquid  aliud,  nisi  quia  assueti  erant  vi¬ 
dere  maximum  Deum  jEgyptiorum,  qui  est 
vitulus  niger  albis  maculis  insignis,  quem 
ipsi  vocant  Apim ;  de  quo  Cicero  lib.  I.  de 
natura  Deorum,  et  Augustinus  lib.  XVIII. 
de  Civit.  Dei  cap.  5.  et  scriptores  omnes, 
Herodotus,  Diodorus,  Plutarchus,  Plinius, 
Suidas,  Eusebius  etc.  Judaei  ergo  quia  vide¬ 
rant  in  jEgypto  in  summo  honore  vitulum, 
putaverunt  ipsum  Deum  coeli  esse  vitulum 
illum,  et  ideo  illi  imaginem  vituli  statue¬ 
runt. 


Tertio,  quia  Josue  c.  ult.  datur  optio  He¬ 
braeis,  an  velint  servire  Diis  alienis,  quibus 
serviunt  Thare  et  Nachor  idololatrae,  an  ido¬ 
lis  Amorrhaeorum,  an  Deo  Israel  ?  non  ergo 
in  idolis  adorabant,  vel  putabant,  se  adorare 
Deum  Israel.  Nam  alioqui  potuissent  res¬ 
pondere  ,  ineptam  esse  optionem  illam  , 
quandoquidem  in  ipsis  idolis  Amorrhaeorum, 
et  Thare,  ac  Nachor  Deum  verum  colerent. 
Idem  confirmatur  ex  III  Reg.  XVIII.  ubi 
Elias  dicit  :  Usquequo  claudicatis  in  duas  par-  * 
tes ;  si  Dominus  est  Deus,  sequimini  eum  :  si 
Baal  est  Deus,  sequimini  illum.  Ubi  clare  op¬ 
ponitur  Baal  Deo  vero.  Quando  ergo  Judaei 
colebant  idolum  Baal,  certe  non  colebant 
Deum  verum.  Adde  illud  Deuter  XXXII  : 
Immomverunt  Dmmoniis,  et  non  Deo ,  Diis, 
quos  ignorabant.  Adde  etiam,  quod  falso  ac¬ 
cusarentur  Judaei  servisse  Diis  alienis,  si 
in  idolis  semper  coluissent  Deum  verum. 
At,  inquies ;  quomodo  ergo  de  vitulo  dicitur 
Exod.  XXXII :  Hi  sunt  Dii  tui,  qui  te  eduxerunt 
de  terra  rEgypti.  Quomodo  etiam  ibidem  de 
vitulo  dicitur  :  Cras  solemnitas  Domini  nini 
est?  Et  Judic  XVII :  Sanctificavi hoc  argentum 
Domino,  ut  faciam  idolum?  (3)  Ad  Primum 
respondeo,  significari  illis  verbis,  putasse 
Judaeos  beneficium  liberationis  de  jEgypto 
se  accepisse,  non  a  Deo  Mosis,  sed  ab  Api 
Deo  jEgyptiorum.  Ad  Secundum  etTertium, 
duplex  solutio  est.  UnaCajetaniin  c.  XXXII. 
Exod.  quod  vere  nomen  ipsum  Domini,  tri¬ 
buatur  a  Judaeis  idololatris  idolo,  et  hoc 
forte  significare  Scripturam,  Sap.  XIV.  cum 
ait .'  Incommunicabile  nomen  lapidibus  et  lignis 
imposuerunt.  (4)  Nullum  enim  Dei  nomen 
est  incommunicabile,  praeter  hoc  mni,  nam 
caetera  tribuuntur  aliquando  etiam  crea¬ 
turis. 

Dices,  at  nomen  illud  nmi  est  proprium 
nomen  Dei  Israel,  non  ergo  potuit  commu¬ 
nicari.  Respondeo,  forte  Judaeos  illos,  qui 
plures  veros  Deos  esse  credebant,  non  pu¬ 
tasse  hoc  esse  nomen  proprium,  sed  appel¬ 
lativum.  Forte  etiam  communicasse  illud 
nomen  per  similitudinem.  Quomodo  enim 
^Egyptii  vocare  solent  Nilum,  suum  Jovem  ; 
et  nos  de  homine  strenuo  dicimus,  hic  est 
noster  Achilles ;  de  sapiente,  hic  est  noster 
Cato  :  Ita  Judaei  de  vitulo  dicebant,  hic  est 
nosterrimi;  habeat  sibi  Moses  suum. 

Altera  solutio  est  Abulensis,  Cajetani,  et 


(1)  Dan.  V,  4;  Sap.  XIII,  10.  —  (2)  Deut.  XXXII,  18;  Psal.  CV,  19;  Jerem.  II,  5  et  6.  — 
(3)  III.  R*g.  XVIII.  21  :  Deut.  XXXII.  17;  Exod.  XXXII,  4:  Judic.  XVII.  3.  —  (4)  Sap.  XIV,  21. 

aliorum  in  cap.  XVI.  Judicum,  qui  dicunt  duo 
genera  idolorum  fuisse  apud  Hebraeos.  Unum 
sine  nomine  certi  Dei,  quale  fuit  idolum  Mi- 
chae,  Judic.  XVII.  et  forte  vitulus  aureus, 
quem  fecit  Aaron,  Exod.  XXXII.  |et  renova¬ 
vit  Hieroboam,  III,  Reg.  VII.  non  enim  Scrip¬ 
tura  vocat  vitulum  Deum  Moloch  vel  Baal 
etc.  sed  semper  ait  :  Hi  sunt  Dii  tui  Israel. 

Alterum  genus  fuit  cum  certo  nomine,  ut 
Baal,  Moloch,  Astaroth,  Cliamos  etc.  ut  vi¬ 
dere  est.  III  Regum  XI.  et  alibi.  Igitur  di¬ 
cunt,  nec  improbabiliter,  posse  de  primo 
genere  admitti,  quod  Judaei  in  idolo  putave¬ 
rint,  se  colere  Deum  verum.  Gaeterum  in  hoc 
etiam  eos  errasse  gravissime,  tum  quia  idolo 
sacrificabant,  et  in  ipso  idolo  divinam  vim 
inesse  credebant  :  tum  etiam  quod  irrfagina- 
bantur  Deum  esse  corporeum,  et  ipsi  idolo 
similem.  Ex  quo  sequebatur,  ut  putarent  se 
colere  Deum  verum,  sed  revera  non  colerent, 
nisi  figmentum  suum  :  Quemadmodum  Ma¬ 
nichaei  dicebant  se  colere  Deum  Patrem,  et 
Filium  ejus  Christum  :  sed  quia  per  Deum 
intelligebant  lucem  corpoream,  per  Chris¬ 
tum  accipiebant  solem  istum  corporeum, 
nihil  habebant  Dei,  et  Christi,  nisi  solum  no¬ 
men. 

Quod  autem  Judaei  Deum  putarent  corpo¬ 
reum,  et  idolo  similem,  secundum  hanc  sen- 
sentiam,  patet  ex  vitulo  aureo.  Nam  ideo  fa¬ 
ciebant  Deum  in  forma  vituli,  quia  viderant 
in  ^Egypto  vitulum  in  summo  honore  ;  inde 
enim  existimabant,  summum  Deum  esse  vi¬ 
tulum  illum,  et  hoc  etiam  modo  Judaji  vere 
obliviscebantur  Dei,  licet  non  putarent  se 
ejus  oblivisci.  In  idolis  autem  secundi  gene¬ 
ris  adeo  certum  est  Judaeos  nec  coluisse,  nec 
putasse  se  colere  Deum  Israel,  ut  id  fateatur 
etiam  Petrus  Martyr  Calvinista  in  cap.  XVII 
Judic. 

Quartum  mendacium  est,  Ethnicos  non 
putasse  idola  esse  Deos.  Sic  enim  ait  Calvi¬ 
nus  lib.  I.  cap.  11.  §  9  :  «  Nec  ita  stupidi 
fuisse  Ethnici  credendi  sunt,  ut  non  intelli- 
gerent  Deum  alium  esse,  quam  ligna,  et 
lapides.  »  Ha;c  ille.  Licet  autem  aliqui  non 
fuerint  ita  stupidi,  ut  putarent  idola  lignea, 
vel  lapidea  esse  Deos ;  tamen  plurimi  ita 
stupidi  erant,  ut  vere  crederent  ipsa  idola 
vivere,  et  sentire,  et  Deos  esse.  Neque  erat 
hoec  tanta  stupiditas,  quantam  Calvinus  vi¬ 
deri  vult.  Nam  movebantur  Ethnici  ad  cre¬ 
dendum  idola  esse  Deos  propter  quatuor 


causas.  Primo,  quia  id  eis  dicebatur  a  Pon¬ 
tificibus  suis.  Secundo  :  quia  videbant  totum 
fere  mundum  id  credere.  Tertio,  quia  Dia¬ 
boli  opera  interdum  idola  movebantur,  et 
loquebantur,  et  futura  praedicebant,  seu  po¬ 
tius  moveri,  et  loqui  videbantur ;  nam  revera 
Diabolus  ea  movebat,  et  in  eis  loquebatur, 
sed  populus  credebat  ipsa  vere  moveri,  et 
loqui.  Solita  vero  idola  loqui,  patet  ex  cap, 
XXI.  Ezech.  et  cap.  X  Zacharia?,  et  ex  lib. 
I.  cap.  ult.  Valerii  Maximi.  Quarto,  quia 
erant  forma  humana  praedita;  et  qui  videt 
sua  membra  sentire,  et  vivere,  facile  persua¬ 
detur  vivere,  et  sentire  etiam  sibi  similia, 
praesertim  si  id  a  sapientioribus  affirmari  au¬ 
diat.  Sed  quaecumque  fuerint  causa*,  probo 
multos  Ethnicorum  credidisse,  ipsa  idola 
esse  Deos,  et  proinde  mentiri  Calvinum. 

Igitur  credidisse  idola  esse  Deos  probo, 
Primo  ex  Scriptura;  nam  omnes  Propheta 
laborant,  ut  doceant  idola  aurea,  et  argentea 
non  esse  Deos,  et  probant,  quia  non  loquun¬ 
tur,  non  vident  etc.  Vide  Isaiam  XLVI.  Da- 
videm  Psalm.  CXII1.  et  Psal.  CXIV.  et  Ha- 
bac.  II.  sed  pracipue  epistolam  Ilieremia 
Baruch.  VI.  ubi  ad  singula  argumenta  con¬ 
cludit  :  Unde  notum  sit  vobis,  quia  non  sunt 
Dii.  (I).  At  certe  stulti  essent  Prophetae 
si  id  refellere  conarentur  quod  nemo  assere¬ 
ret.  Prmterea  Act.  IX.  de  Paulo  dicunt 
Ethnici :  Paulus  hic  suadet ,  dicens ,  quia  non 
sunt  Dii ,  qui  manibus  fiunt.  (2)  Ergo  ipsi  pu¬ 
tabant  esse  Deos  eos,  qui  manibus  fiunt. 
Praeterea  Hierem.  II.  et  Sap.  XIII.  et  XIV. 
Scriptura  dicit,  Ethnicos  solitos  invocare 
idola,  et  eis  commendare  salutem  suam  : 
nomo  autem  invocat,  aut  orat  simulacrum, 
inquit  Augustinus  in  Psal.  CXIII.  qui  non 
putet  ab  illo  se  exaudiri. 

Secundo  ex  Patribus;  Augustinus  lib.  III. 
do  doctrina  Christiana  cap.  7  :  «  Fateor,  in¬ 
quit,  altius  demersos  esse  qui  opera  homi¬ 
num  Deos  putant,  quam  qui  opera  Dei.  »  Et 
infra  :  «  Illi  simulacra  venerantur,  vel  tam¬ 
quam  Deos,  vel  tamquam  signa,  et  imagines 
Deorum.  »  Et  epistol.  49.  ac  in  Psalm.  CXIII. 
dicit,  Ethnicos  multos  putasse  ipsa  simulacra 
vivere,  spirare,  et  audire,  et  proinde  esse 
Deos  viventes,  et  in  hoc  errore  fovori  ex  ipsa 
similitudine  humanorum  membrorum. 

Tertullianus  in  Apologetico  cap.  12.  di¬ 
cit,  Deos  gentilium  plura  puti,  dum  fiunt, 
ab  artificibus,  quam  patiuntur  Christiani 


(1)  Baruch.  VI,  14,  22  etc.  —  (2)  Act.  XIX,  26. 

cum  occiduntur,  quod  cos  nolint  adorare. 

Eusebius  lib.  V.  praeparat.  cap.  15  :«  Tri¬ 
ginta,  inquit,  Deorum  millia  in  terru  esse 
censet  Hesiodus.  Ego  autem  multo  plures 
lapideos,  atque  ligneos  hominum  creatores 
esse  video.  »  Denique  Cyprianus,  Lactan¬ 
tius,  Arnobius,  Minutius  Felix,  Clemens 
Alexandrinus,  Athanasius,  Theodoretus  et 
alii,  qui  scribunt  contra  Gentes,  rident  Eth¬ 
nicos,  quod  ligna,  et  lapides  pro  Deo  colant. 
Et  quid  est,  quod  ait  Horatius  lib.  I.  serm. 
Satyra  8. 

Olim  truncus  eram  ficulnus,  inutile  lignum, 
Cum  faber  incertus  faceret  scamnum,  anne 
Maluit  esse  Deum.  [Priapum, 

Nec  solum  Poetae,  sed  etiam  viri  sapien- 
tissimi  hoc  senserunt;  nam  Hermes  Trisme¬ 
gistus  apud  Augustinum  lib.  VIII.  de  Civit. 
Dei  cap.  23.  dicit,  alios  Deos  factos  a  sum¬ 
mo  Deo,  alios  autem  ab  hominibus  :  Deos 
autem  ab  hominibus  factos  dicit  esse  sta¬ 
tuas,  quibus  arte  quadam  magica  alligantur 
Damones,  ita  ut  statua  sit  quasi  corpus  Dei, 
spiritus  autem  inclusus  sit  anima,  et  totum 
idolum  sit  Deus,  quomodo  corpus,  et  anima 
est  homo.  Et  Arnobius  lib.  I.  contra 
Gentes  :  «  Venerabar,  inquit,  o  caecitas,  nu¬ 
per  simulacra  modo  ex  fornacibus  prompta, 
in  incudibus  Deos,  et  ex  malleis  fabricatos.» 
Et  infra  :  «  Tamquam  inesset  vis  praesens, 
adulabar,  affabar,  et  beneficia  poscebam.  » 
Et  infra  :  «  Deos  esse  credebam  ligna,  lapi¬ 
des,  ossa,  aut  in  hujusmodi  rerum  habitare 
materia.  » 

Vide  igitur,  Lector,  an  non  mentiatur  Cal¬ 
vinus,  cum  negat  Ethnicos  habuisse  idola 
pro  Diis. 

At  inquit,  Ethnici  mutabant  simulacra  pro 
arbitrio,  nec  tamen  Deos  mutabant.  Res¬ 
pondeo,  Ethnicos  eadem  stultitia,  qua  puta¬ 
bant  aliquos  Deos  posse  fieri  manibus  homi¬ 
num,  potuisse  etiam  credere  Deos  aliquos 
potuisse  destrui  manibus  hominum. 

Sed  rursum,  ait  Calvinus,  uni  Deo  multa 
simulacra  ponebant.  Respondeo,  Ethnicos 
habuisse  alios  Deos  in  coelo,  alios  in  terra  : 
nec  putasse  absurdum,  si  unus  Deus  coelestis, 
ut  Jupiter,  vel  Apollo,  haberet  in  terra  mul¬ 
tos  collegas  minores,  id  est,  multa  idola 
ejusdem  nominis. 

Denique  addit  Calvinus,  Ethnici  novas 
imagines  sacrabant,  nec  tamen  putabant  se 
novos  Deos  facere  Respondeo,  falsura  esse, 


non  putasse  Gentiles,  se  novos  Deos  facere, 
saltem  terrestres. 

Quintum  mendacium  est  lib.  I.  Instit.  cap. 
II.  §  10  :«  Prophetae,  inquit,  passim  Judrnis, 
et  Gentilibus  fornicationes  cum  ligno,  et  la¬ 
pide  exprobrare  non  desinebant,  tantum  ob 
ea,  quaj  quotidie  ab  iis  fiunt,  qui  Christiani 
haberi  volunt,  nempe  quod  Deum  in  ligno, 
et  lapide  carnaliter  venerabantur.  » 

Hoc  estmaximum  et  perniciosissimum  men¬ 
dacium.  Nam  in  primis  Judaei  et  Gentiles 
immolabant  idolis,  ut  patet  de  Judaeis  Exod. 
XXII.  et  alibi,  de  Gentilibus  I.  Corinth.  X. 
et  alibi  :  et  hanc  Scriptura  vocat  fornicatio¬ 
nem  :  Christiani  autem  numquam  imagini¬ 
bus  immolarunt. 

Praeterea  Judaei  et  Gentes,  vel  idola  puta¬ 
bant  Deos,  ut  ostendimus,  vel  certe  in  idolis 
creaturas  pro  Deo  colebant,  quod  Christiani 
non  faciunt.  Quod  autem  Gentiles  in  idolis 
colerent  creaturas  pro  Diis,  probatur ;  nam 
plurimi  in  simulacris  colebant  pro  Diis  ho¬ 
mines  mortuos,  quos  et  ipsi  mortuos  esse 
credebant,  sed  non  facile  audebant  id  popu¬ 
lis  dicere.  Probat  hoc  Lactantius  lib.  I  cap. 
14.  et  13.  ubi  etiam  refert,  Ciceronem  Tul¬ 
liolam  suam  Deam  facere  conatum  esse, 
erecto  illi  simulacro.  Et  Augustiuus  lib. 
VIII.  cap.  26.  do  Civit.  Dei,  probat,  Pagano¬ 
rum  Deos  homines  fuisse  :  et  lib.  XVIII. 
cap.  docet  Serapidis  simulacrum  digito 
ad  os  admoto  indicare  solitum,  ut  taceretur 
Serapidem  fuisse  hominem,  imo  et  poenam 
capitis  constitutam  ait  iis,  qui  Serapidem 
hominem  fuisse  dicerent,  cum  tamen  vere 
hominem  fuisse,  et  mortuum,  ac  sepultura 
constaret.  Idem  probat  Cyprianus  initio  li¬ 
bri  de  Idolorum  vanitate,  et  Eusebius  de 
praeparatione  Evangelica  lib.  II.  cap.  7.  et 
Tertullianus  Apologetici  cap.  11. 

Alii  non  homines  mortuos,  sed  daemones 
in  idolis  pro  Diis  colebant,  ut  patet  ex  Iler- 
mete  apud  Augustinum  lib.  VIII.  de  Civit. 
Dei.  cap.  23.  Quamquam  daemones  non  so¬ 
lum  invitati  magicis  artibus,  ut  Her¬ 
mes  dicit,  sed  etiam  sponte  sua  in  idolis 
habitabant,  et  se  supponebant  pro  mortuis 
hominibus,  ut  loco  eorum  adorarentur,  ut  do¬ 
cent,  Reatus  Cyprianus  initio  libri  de  idolo¬ 
rum  vanitate,  et  Beatus  Augustinus  lib. 
VIII.  de  Civitate  Dei  cap.  24.  et  lib.  XXII. 
contra  Faustum  cap.  17.  et  idem  patet  ex  eo 
quod  daemones  assumpserunt  sibi  nomina 
vel  idolorum,  in  quibus  residebant,  vel  ho¬ 
minum  mortuorum,  quorum  vice  colebantur. 

Adjurati  enim,  et  rogati  nomen,  quidam  di¬ 
cunt,  se  vocari  Beelzebud,  quidam  Moloch, 
quidam  Chamos  etc.  alii  Jovem,  aut  Mercu¬ 
rium,  aut  Apollinem  etc.  ut  observarunt  Ori- 
genes  lib.  VI.  contra  Celsum  paulo  ante  me¬ 
dium.  Eusebius  lib.  VI.  praepar.  cap.  6.  Lac¬ 
tantius  lib.  II.  cap.  16.  et  Sulpitius  in  vita 
B.  Martini.  Hocidem  Scriptura  testatur,  cum 
Deuter.  XXXII.  dicit  :  Immolaverunt  dcemo- 
niis,  et  non  Deo.  Et  Psal.  XCV:  Dii  gentium 
daemonia  etc.  EtI.  Corinth.  X :  Quce  immolant 
gentes ,  daemonibus  immolant,  et  non  Deo  (I). 

Alii  nec  simulacrum,  nec  homines  mor¬ 
tuos,  nec  daemones  in  idolis  colere  se  dice¬ 
bant,  sed  partes  mundi;  nam  in  idolo  Apol¬ 
linis  colebant  Solem,  in  idolo  Jovis  aetherem 
etc.  ut  referunt  Eusebius  lib.  III.  praepar. 
cap.  2.  et  Augustinus  in  Psalm.  CXI1I.  et 
lib.  IV.  de  Civit.  Dei  cap.  10.  et  lib.  VII.  de 
Civit.  Dei  cap.  5.  et  seq. 

Alii  denique  nec  ipsas  corporeas  mundi 
partes  in  idolis  colere  se  dicebant,  sed  ani¬ 
mas  earum  partium,  id  est,  Solis,  Lunae, 
Terrae  etc.  ut  referunt  Eusebius  lib.  III.  cap. 
3.  praepar.  et  Augustinus  loco  citato.  Sed 
omnes  isti,  ut  patet,  creaturas  pro  creatore 
coluerunt :  nisi  quis  ita  desipiat,  ut  homi¬ 
nes  mortuos,  daemones,  elementa,  stellas, 
creaturas  esse  neget.  Id  igitur  Scriptura  in 
Ethnicis  reprehendit,  quod  adoraverint 
creaturam  pro  creatore.  Quod  sane  Catho¬ 
lici  nec  faciunt,  nec  fecerunt  unquam,  cum 
imagines  nec  Deos  putent,  nec  imagines 
Deorum. 


CAPUT  XI Y. 

Solvitur  argumentum  secundum. 

Ad  secundum  argumentum  ex  Conciliis. 
Dico  in  primis  Concilia  duo  Gonstantinopo- 
litana  fuisse  illegitima.  Quod  patet  Primo, 
quia  non  adfuit  Romanus  Pontifex  nec  per 
se,  nec  per  legatos,  ut  ex  Zonara,  Cedreno, 
Paulo  Diacono,  et  ex  Synodo  Nicaena  II, 
act.  6.  patet.  Porro  regula  est  Ecclesiastica 
Concilii  I  Nicaeni,  sine  sententia  Romani 
Pontificis,  non  licere  Concilia  generalia  ce¬ 
lebrari,  ut  praeter  alios  refert  Socrates 
lib.  II.  c.  43.  Secundo,  quia  non  consense¬ 


runt  ulli  Patriarchae  nec  per  se,  nec  per  le¬ 
gatos,  ut  ex  iisdem  auctoribus  patet.  Ter¬ 
tio,  quia  omnes  auctores,  qui  de  Conciliis 
generalibus  scribunt,  ut  Psellus,  Photius, 
Zonaras,  Nicephorus,  Cedrenus,  Nicetas, 
Paulus  Diaconus,  Rhegino,  Ado,  Sigebcr- 
tus,  Abbas  Urspergensis,  et  alii,  ista  Conci¬ 
lia  Constantinopolitana  vel  non  numerant 
inter  Concilia  Ecclesiae,  vel  aperte  repre¬ 
hendunt. 

Dico  Secundo,  etiamsi  legitima  fuissent, 
tamen  eis  derogatum  esse  per  Concilium 
plenarium  et  vere  generale,  id  est,  secun¬ 
dum  Nicaenum. 

Est  autem  hic  notandum,  Concilium  istud 
Constantinopolitanum  falso  vocari  Ephesi- 
num  III,  a  multis  recentioribus,  ut  ab  eo, 
qui  edidit  Concilia  in  quadam  admonitione 
praemissa  VII  Synodo  et  ab  auctore  summae 
Conciliorum  in  principio  VII  Synodi,  aSix- 
to  Senensi  lib.  V.  Bibliothecae  sanctae  anno¬ 
tat.  247.  et  ab  aliis.  Causa  erroris  fuit,  quia 
Concilio  isti  profano  praesedit  Theodosius 
Episcopus  Ephesinus.  Nam  quod  vere  nou 
Ephesi,  sed  Constantinopoli  habitum  sit,  pa¬ 
tet  ex  omnibus  antiquis  historicis,  et  ex 
ipso  Concilio,  quod  insertum  habetur  act.  6. 
Nicaeni  Concilii. 

Notandum  Secundo,  Calvinum,  et  Magde- 
burgenses  impudenter  laudare  Concilium 
Constantinopolitanum  praedictum  ;  nam  illud 
Concilium  etiamsi  de  imaginibus  impie  sen¬ 
sit,  tamen  de  cultu  et  invocatione  Sancto¬ 
rum,  et  de  meritis  operum  recte  sensit,  et 
anathema  dixit  iis,  qui  id  docent  quod  nunc 
Calvinus  et  Magdeburgenses  docent.  Nam 
can.  45.  anathematizat  eos,  qui  non  invo¬ 
cant  B.  Mariam ;  can.  47.  eos  qui  non  co¬ 
lunt,  et  non  invocant  Sanctos  caeteros  ;  can. 
48.  eos,  qui  non  credunt  Deum  redditurum 
vitam  aeternam  pro  meritis  operum  secun¬ 
dum  justam  judicii  sui  libram.  Habentur  au¬ 
tem  hi  canones  inserti  in  Concilio  Nicaeno 
II,  actor.  6.  et  eosdem  fideliter  recitant 
Magdeburgeuses  Centur.  VIII.  cap.  9.  ex 
quo  sane  perspici  potest  eorum  incredibilis 
vel  stupiditas,  vel  impudentia,  qui  id  lau¬ 
dant,  a  quo  anathematizantur. 

De  Concilio  autem  Francofordiensi,  quo 
praecipue  nituntur  adversarii,  dico  tria.  Pri¬ 
mo,  quidquid  illud  Concilium  definierit,  non 
esse  magni  faciendum  ;  nam  sine  dubio  illi 
anteponendum  est  Concilium  Nicaenum  II, 


(1)  Dent.  XXXII,  17:  Psa).  XCV.  5;  I.  Cor.  X,  20. 

quod  certum  est  fuisse  universalius,  anti¬ 
quius,  et  sine  controversia  a  summo  Ponti¬ 
ce  approbatum;  nam  constat  ex  ipso  Conci¬ 
lio  adfuisse  legatos  Papa;  Adriani,  et  rursus 
approbatum  a  Leone  III,  patet  ex  Ivone,  IV 
parte,  cap.147. 

Dico  Secundo,  si  verum  est  quod  dicunt 
Centuriatores  Centur.  VIII.  cap.  9.  coi.  639. 
nihil  nobis  eam  Synodum  obesse  ;  nam  ipsi 
dicunt,  Synodo  Francofordiensi  non  consen¬ 
sisse,  sed  repugnasse  Adrianum,  et  legatos 
ejus.  At  certum  est  Synodum,  cui  repugnat 
Romanus  Pontifex  nullius  esse  auctoritatis, 
ut  patet  tum  ex  Gelasio  in  tomo  de  vinculo 
anathematis,  tum  experientia.  Nulla  enim 
Synodus  unquam  habita  est  legitima,  cui 
ltomanus  Pontifex  repugnaverit. 

Quid,  quod  ipsa  Synodus  Francofordierx- 
sis  hoc  ipsum  docet?  nam  (ut  ex  Garolinis 
libris  patet,)  Synodus  Francofordiensis  de¬ 
crevit,  judicium  ultimum  controversiarum 
ad  Romanum  Pontificem  pertinere,  et  hoc 
prmcipuo  argumento  refellit  Synodum  VII, 
quia  existimavit  sine  auctoritate  Romani 
Pontificis  celebratam  :  Ergo  Synodus  Fran¬ 
cofordiensis,  testimonio  Magdeburgensium, 
seipsam  destruit. 

Praeterea  ibidem  Magdeburgenses  dicunt, 
Synodum  Nicamam  ab  Adriano  confirma¬ 
tam;  Concilium  autem  Francofordiense  re¬ 
probat  Synodum  factam  sine  Papa;  auctori¬ 
tate,  ergo  judicio  Magdeburgensium  non 
est  Nicauia  nostra,  sed  aliqua  alia,  qua*  re¬ 
probatur  in  Concilio  Francofordiensi.  Deni¬ 
que  ibidem  docent  Magdeburgenses,  in  Sy¬ 
nodo  Francofordiensi  non  esse  definitum,  ut 
imagines  tollantur  a  templis,  sed  ut  in  tem¬ 
plis  quidem  maneant,  at  non  adorentur.  Cur 
ergo  ipsi  e  templis  imagines  tollunt?  cur 
frangunt?  cur  non  servant  Francofordiense 
decretum?  Ex  quo  etiam  refellitur  menda¬ 
cium  Apologiae  Anglorum,  quae  docet,  in 
Concilio  Francofordiensi  decretum,  ut  ima¬ 
gines  delerentur.  At  e  contrario  Synodus 
Francofordiensis  testimonio  librorum  Caro- 
linorum,  Hincmari,  et  ipsorum  Magdebur¬ 
gensium,  anathema  dixit  iis,  qui  imagines 
delere  volunt.  Praeterea  res  ipsa  idem  osten¬ 
dit;  nam  si  ea  Synodus  id  statuisset,  cur 
non  esset  factum?  Quis  enim  resisteret  in 
Occidentali  Ecclesia  decreto  Episcoporum 
omnium,  et  Regis  potentissimi?  Non  esse 
autem  factum,  certo  certius  est :  nulli  enim 
historici  id  referunt.  Imo  Jonas  Aurclianen- 
sis  tamquam  rem  novam,  et  sacrilegam  re- 
Tom.  111. 


fert,  quod  Claudius  Taurinensis  in  sua  dioe¬ 
cesi  imagines  delere  voluerit. 

Tertio  dico,  rem  esse  incertissimam,  quid 
statutum  sit  de  imaginibus  in  Synodo  Fran¬ 
cofordiensi.  Nam  antiqui  auctores  non  sibi 
constant,  nam  in  primis  ipsum  decretum 
Francofordiense,  quod  citatur  in  praefatione 
librorum  Carolinorum,  testatur  in  Synodo 
Francofordiensi  damnatam  Synodum,  quae 
Constantinopoli  convenerat,  et  imagines 
adorari  jusserat.  Ubi  cum  nominat  Constan- 
tinopolim,  videtur  loqui  de  Synodo  haereti¬ 
corum  contra  imagines ;  at  cum  dicit,  ibi 
decretum,  ut  imagines  adorentur,  videtur 
loqui  de  Synodo  Catholicorum. 

Pari  ratione  libri  ipsi  Garolini  dicunt, 
in  Synodo  Francofordiensi  damnatam  Sy¬ 
nodum  quae  facta  fuerat  Gonstantino- 
poli  in  Bythinia  sine  auctoritate  Papae  pro 
imaginibus  adorandis.  Ubi  cum  nominat 
Constantinopolim,  et  dicit  a  Synodo  abfuisse 
Papa;  auctoritatem,  videtur  loqui  de  Synodo 
ha;reticornm  :  Cum  autem  dicit  in  Bythinia, 
etpro  imaginibus  Synodum  illam  celebratam, 
videtur  loqui  de  nostra  Nicaena.  Nam  Nicaea 
est  metropolis  Bythiniae,  Constantinopolis 
autem  in  Thracia  est. 

Jam  vero  Hincmarus  Remensis  cap.  20. 
libro  contra  Hincmarum  Laudunensem,  qui 
ipso  fere  tempore  floruerat,  dicit  in  Synodo 
Francofordiensi  damnatam  Synodum  ,  quae 
Nicaeae  convenerat  sine  Papae  auctox-itate. 
Ubi  etiam  duo  contraria  conjungit,  ut  patet. 
Aimoinus  lib.  IV.  cap.  83,  de  gestis  Franco¬ 
rum,  et  Abbas  Ui*spergensis  in  Chronico  an¬ 
ni  793.  scribunt  in  Synodo  Fixxncofordiensi 
damnatam  VII  Synodum  Graecorum,  quae 
convenei*at  Constantinopol^sub  Constantino 
et  Irene,  ubi  etiam  ipsi  contraria  jungunt 
inter  se. 

Multi  autem  historici  recentiores  dicunt, 
in  Synodo  Francofordiensi  damnatam  Syno¬ 
dum  de  tollendis  imaginibus,  quam  Graeci 
VII,  generalem  dicebant.  Ita  Platina  in  vi¬ 
ta  Adriani,  Blondus  decadis  secunda;  lib.  I. 
Sabellicus  lib.  VIII.  Enneadis  8.  Paulus 
iEmilius  lib.  II.  de  gestis  Francorum.  Prop¬ 
ter  hanc  confusionem  Alanus  Copus  Dialogo 
4  et  5.  docet,  in  Synodo  Francofordiensi  so¬ 
lum  damnatam  Synodum  Constantinopolita- 
nam  hcereticam':  Nicaenam  autem  non  so¬ 
lum  non  damnatam,  sed  etiam  coxxfirmatam, 
quam  sententiam  optarem  esse  veram,  sed 
tamen  suspicor  esse  falsam. 

Primo,  quia  libri  illi  Garolini,  licet  falso 

inscribantur  Carolo,  ut  dicemus,  tamen  si¬ 
ne  dubio  scripti  sunt  tempore  Caroli,  ut  pa¬ 
tet  ex  refutatione  eorumdem  librorum,  quam 
edidit  Adrianus  I.  et  scripti  videntur  in  Con¬ 
cilio  Francofordiensi,  et  acta  continere  Sy¬ 
nodi  Francofordiensis.  Id  enim  asserit  Hinc- 
marus  ejus  temporis  auotor,  et  ipsi  libri  hoc 
prseseferunt  :  quod  autem  Synodus,  quae  in 
his  libris  refutatur,  sit  vere  Nicaena  II,  du¬ 
bitari  non  potest,  si  legantur  vel  ipsi  libri, 
vel  Adriani  responsio. 

Secundo,  quia  auctores  antiqui  omnes 
conveniunt  in  hoc,  quod  in  Concilio  Fran¬ 
cofordiensi  sit  reprobata  Synodus  VII.  quas 
decreverat  imagines  adorandas.  Ita  Ilinc- 
marus,  Aimoinus,  Rhegino,  Ado,  et  alii  pas- 
sim  docent.  Dicere  autem  nos  omnes  men¬ 
tiri,  vel  libros  eorum  esse  corruptos,  ut  Co- 
pus  dicit,  videtur  mihi  paulo  durius. 

Tertio,  quia  si  isti  auctores  loquerentur 
de  falsa  VII  Synodo,  id  est,  de  Synodo 
Constantinopolitana  contra  imagines,  certe 
meminissent  etiam  in  suis  historiis  Synodi 
Nicaena?  vere  septimae.  At  non  meminerunt 
ullius  Concilii  VII,  nisi  istius,  quod  reproba¬ 
tum  dicunt. 

Neque  obstat,  quod  libri  Carolini,  et  Ab¬ 
bas  Urspergensis,  et  Aimoinus  dicunt  repro¬ 
batam  Synodum  Constantinopoli  habitam ; 
nam  Abbas  secutus  est  libros  Carolinos,  ut 
etiam  Aimoinus  :  auctor  autem  eorum  libro¬ 
rum  vel  lapsu  memoriae,  vel  ex  imperitia 
posuit  Constantinopolim  pro  Nicaea;  nam 
alioqui  cum  dicat  Synodum  celebratam  in 
provincia  Bithyniae,  ubi  Nicaea  est,  non 
Constantinopolis,  satis  indicat,  se  de  Nicaea 
loqui.  Et  similiter  Abbas,  et  Aimoinus  c#m 
dicunt,  Synodum  celebratam  sub  Constan¬ 
tino  et  Irene,  clare  demonstrant,  se  loqui  de 
Nicaena  Synodo,  etiamsi  per  errorem  nomi¬ 
net  Constantinopolim.  Neque  etiam  obstat, 
quod  Hincmarus',  et  libri  Carolini  dicant, 
Synodum  reprobatam  in  Concilio  Franco¬ 
fordiensi  fuisse  coactam  sine  auctoritate  Pa¬ 
pae,  quod  est  falsum  de  Nicaena,  et  verum 
de  Constantinopolitana:  Nam  llincmarus 
secutus  est  libros  Carolinos,  ut  ipse  indicat. 
Auctor  autem  eorum  librorum  hoc  menda¬ 
cium  finxit  cum  aliis  multis,  ut  imponeret 
Synodo  Francofordiensi,  ut  mox  dicemus. 

Neque  obstat  ultimo  quod  Platina,  Blon- 
dus  Sabellicus  et  Paulus  /Emilius  dicant, 
reprobatam  Synodum  de  tollendis  imagini¬ 
bus  ;  nam  in  primis  isti  omnes  recentiores 
sunt.  Deinde  quod  ipsi  dicunt,  non  pugnat 


cum  antiquorum  historicorum  dictis;  nam 
in  Synodo  Francofordiensi  dua?  Synodi  re¬ 
probata?  fuerunt,  nimirum  Constantinopoli¬ 
tana  contra  imagines,  et  Nica?na  pro  imagi¬ 
nibus,  ut  patet  ex  libris  Carolinis,  et  ex 
Ilincmaro.  Et  fortasse  haec  est  causa,  cur 
antiquorum  historicorum  aliqui  nominent 
Nica?ara,  aliqui  Constantinopolim.  cum  di¬ 
cunt  Synodum  Graecorum  reprobatam  in 
Concilio  Francofordiensi.'  Videtur  igitur 
mihi,  in  Synodo  Francofordiensi  vere  re¬ 
probatam  Nicaenam  11  Synodum,  sed  per  er¬ 
rorem  et  materialiter,  eo  modo  prorsus  quo 
olim  Synodus  Ariminensis  damnavit  ho- 
mousion.  Nam  auctor  librorum  Carolinorum 
imposuit  Synodo,  duoque  mendacia  illi  ob¬ 
trusit  :  Unum  mendacium  fuit,  in  Synodo 
Nicama  definitum  fuisse,  ut  imagines  adora¬ 
rentur  cultu  latria?.  Alterum,  decretum  illud 
factum  a  Graecis  sine  consensu  Papa?  Ro¬ 
mani. 

His  duobus  mendaciis  pro  veritate  habi¬ 
tis,  Synodus  Francofordiensis  reprobavit, 
et  merito,  Nicamam  Synodum  tamquam  pro¬ 
fanam  et  illegitimam.  Quod  illa  duo  fuerint 
persuasa  Concilio,  patet  ex  ipsis  libris  Caro¬ 
linis  ;  nam  in  praefatione  diserte  habetur 
hoc  modo  :  «  Allata  est  in  medium  (scilicet 
in  Synodo  Francofordia?)  qua?stio  de  nova 
Grecorum  Synodo,  quam  de  adorandis  ima¬ 
ginibus  Constantinopoli  fecerunt,  in  qua 
scriptum  habebatur,  ut  qui  imaginibus 
Sanctorum  ita  ut  Deifica?  Trinitati  servitium 
aut  adorationem  non  impenderent,  anathe¬ 
ma  judicarentur  :  qui  supra,  sanctissimi  Pa¬ 
tres  nostri  omnimodis  orationem,  et  servi¬ 
tutem  cis  impendere  renuentes  contempse¬ 
runt,  atque  consentientes  condemnarunt.  » 
IIa?c  ibi.  In  ipso  etiam  opere  introducitur 
Constantinus  Episcopus  Constanti®  Cypri  in 
Concilio  Nicaeno  anathema  dicens  iis,  qui 
non  adorant  imagines  eo  cultu,  quo  adora¬ 
tur  sanctissima  Trinitas.  En  clare  primum 
mendacium.  Idem  auctor  clare  docet,  ad 
summum  Pontificem  pertinere  judicium 
controversiarum  fidei,  et  ideo  Synodum  il¬ 
lam  pro  adorandis  imaginibus  nihil  valere, 
quod  Pontificis  auctoritate  careat. 

Prmterea  auctores  illi  antiqui,  qui  dicunt 
reprobatam  esse  falsam  Synodum,  quae  de¬ 
creverat  imagines  esse  adorandas,  sine  du¬ 
bio  per  illud,  adorandas,  intelligunt  adoran¬ 
das  cultu  latria? ;  nam  ipsi  quoque  docent 
imagines  esse  venerandas,  et  tamen  cxc- 
crantur  illam  Synodum,  qua?  jubet  imagines 

adorari.  Ado  in  Chronico  anni  C96.  dicit, 
Itomae  in  die  exaltationis  Crucis,  a  toto  po¬ 
pulo  crucem  osculari,  et  adorari  solitam.  Et 
in  Chronico  anni  717.  vocat  imaginem  ve¬ 
nerandam,  quam  everterat  Philippicus  hae- 
reticus,  et  restituerat  Theodosius  Catholicus 
Imperator.  Rhegino  lib.  I.  Chronici  sub  fi¬ 
nem,  agnoscit,  crucis  adorationem,  et  de- 
turbationcra  imaginum  per  Leonem  Icono- 
machum  factam  scelus  appellat.  Joannes 
Aventinus  lib.  IV.  annalium  dicit,  Carolo 
Magno  Imperatore  designato  imaginem  ejus 
in  templo  ab  omni  populo  veneratam  ipso 
praesente.  Abbas  Urspergensis  Chronico,  in¬ 
vehitur  in  Leonem  Isaurum,  et  Constanti¬ 
num  Copronymum  propter  imaginum  de¬ 
jectionem,  eosque  vocat  impios,  et  Anti- 
christi  praecursores,  et  e  contrario  Grego- 
rium  Papam  laudat,  et  sanctum  virum  fuis¬ 
se  dicit,  qui  propter  imagines  Christi  et 
Sanctorum,  Imperatorem  excommunica- 
vit  etc. 

Quod  autem  vere  mendacia  sint,  quod 
Synodus  Nicaena  caruerit  Papae  auctoritate, 
et  quod  decreverit  imagines  adorandas  cul¬ 
tu  latria?,  certissimum  est ;  nam  in  ipso  Con¬ 
cilio  Nicaeno  II,  act.  2.  recitantur  epistolae 
Papae  Adriani  pro  imaginibus,  et  in  omni¬ 
bus  actionibus  semper  primi  subscribunt 
Legati  Romani.  Deinde  quod  ad  cultum  at¬ 
tinet,  in  prima  actione  Basilius  Ancyranus 
qui  antea  fuerat  haereticus,  cum  resipisce¬ 
ret  et  confessionem  Catholicam  ederet,  to¬ 
to  Concilio  audiente,  et  probante  dixit,  se 
imagines  quidem  colere,  non  tamen  latria, 
cum  ea  soli  debeatur  Deo.  Similiter  Cons¬ 
tantinus  Episcopus  Constantinae  Cypri  in 
VII  Synodo  act.  3.  locutus  est.  Similiter 
loquuntur  etiam  caeteri  act.  4  et  7. 

Neque  mirum  videri  debet,  quod  auctor 
librorum  Carolinorum  tam  manifesta  men¬ 
dacia  obtruserit  Synodo  Francofordiensi 
de  Nicaena  Synodo  paulo  ante  habita;  nam 
si  nunc  Magdeburgenses,  et  Calvinus  scri¬ 
bere  audent,  nos  colere  imagines  divinis 
honoribus  plane  ut  Deos,  cum  tot  libri  Ca¬ 
tholicorum,  41  ipsum  generale  Concilium 
Latinum,  et  in  Germaniae  finibus  Tridenti 
celebratum ,  diserte  clament  contrarium  : 
quid  mirum  si  idem  confictum  sit  de  Synodo 
Graeca,  quam  paucissimi  legere  poterant,  et 
quae  in  Oriente  celebrata  fuerat? 

Si  dicas,  ergo  saltem  Concilium  Franco- 
fordiense,  quod  frequentissimum  fuit,  et 
legitimum,  errare  potuit.  Respondeo,  potuit 


errare  et  erravit,  non  in  juris,  sed  in  facti 
quaestione.  Et  praeterea  non  mirum  si  errare 
potuit;  nam  non  consensere  Legati  Romani, 
ut  Magdeburgenses  dicunt :  Papa  autem  non 
solum  non  consensit,  sed  etiam  refutavit 
Francofordiense  decretum,  ut  patet  ex  libro 
Adriani  de  imaginibus  ad  Garolum,  ubi  re¬ 
futantur  omnia  mendacia  illorum  librorum 
Carolinorum. 


CAPUT  XV. 

Solvitur  argumentum  tertium. 

Quod  autem  ex  libris  Caroli  adferunt,  in 
quibus  praecipuum  firmamentum  causae  suae 
constituunt  :  Dico  eos  libros  neque  esse  Ca¬ 
roli ,  neque  ejusmodi,  quibus  ulla  fides 
haberi  possit. 

Quod  Caroli  non  sint,  probatur  Primo, 
quia  exstat  liber  Adriani  Papae  I  ad  Caro- 
lum,  in  quo  libri  isti  accurate  refelluntur ; 
ex  quo  Adriani  libro  perspicue  intelligitur 
libros  istos  ab  aliquo  haeretico  compositos, 
et  a  Carolo  ad  Pontificem  missos,  ut  eis  res¬ 
ponderet.  Esse  autem  Adriani  hunc  librum, 
qui  exstat  in  tertio  tomo  Conciliorum,  cum 
aliunde,  tum  etiam  ex  Ivone  intelligi  potest ; 
qui  multa  ex  hoc  libi'o  homine  Adriani  in 
IV  partem  sui  decreti  transtulit. 

Secundo,  constat  ex  historiis  Graecorum 
et  Latinorum,  ut  Zonara?  et  Cedrcni  in  vita 
Leonis  Isauri,  necnon  Pauli  Diaconi  in  vita 
ejusdem,  Romanos  Pontifices,  Grego rium  III. 
Adrianum  I.  et  Leonem  III.  defecisse  a  Grae¬ 
cis  Imperatoribus,  eos  excommunicasse , 
vectigalia  cis  tiibui  ex  Italia  prohibuisse, 
seque  in  tutelam  Francorum  contulisse,  at¬ 
que  in  eos  tandem  Imperium  transtulisse,  ea 
de  causa  praecipue,  quod  Graeci  Imperatores 
haeresi  Iconomachorum  patrocinarentur  , 
cum  e  contrario  Francorum  Reges  in  fide 
antiqua  constantes  essent  :  Quomodo  ergo 
verisimile  est  Carolum  Imperatorem  eadem 
haeresi  laborasse,  et  pro  errore  Graecorum 
contra  Romanum  Pontificem  scripsisse?  Sed 
verba  Zonarae  audiamus. 

u  Igitur,  inquit,  Papa  Gregorius  deserta 
Imperatoris  obedientia  ob  perversam  illius 
opinionem,  pacem  cum  Francis  fecit,  cum 
prius  saepe  dedisset  operam,  ut  Leonem  per 
litteras  ab  odio  Dei  revocaret, atque  ad  cultum 

sacrarum  imaginum  reduceret.  »  Et  infra  in 
vita  Irenes  :  «  Adriano  veteris  Roma?  Papa 
mortuo  Leo  suffectus  est,  vir  reverendus  et 
honorabilis,  qui  cum  se  ad  Carolum  Franco¬ 
rum  Regem  contulisset,  ab  eo  tempore  Roma 
Franci  potiti  sunt,  Carolo  a  Leone  coronato, 
et  Romanorum  Imperatore  appellato ;  nam 
Papa  Gregorius  nihil  sibi  rei  esse  voluit  cum 
impiis  Ecclesiae  Constantinopolitanae  guber¬ 
natoribus,  et  pacem  cum  Francis  fecit.  » 

Tertio,  scribit  Jonas  Aurelianensis  lib.  I. 
de  cultu  imaginum  (floruit  autem  Jonas 
tempore  Ludovici  Pii,  Garoli  filii)  Claudium 
Taurinensem,  ejus  lia?resis  patronum,  toto 
tempore  quo  vixit  Carolus,  numquam  fuisse 
ausum  mutire,  idemque  ibidem,  virum  piis- 
simum  ac  sanctae  memoria?  Carolum  Augus¬ 
tum  appellat.  Si  ergo  Iconomachi,  vivente 
Carolo,  nofi  audebant  hoeresim  suam  prae¬ 
dicare ;  si  defensores  imaginum  Carolum, 
ut  pium,  ac  sanctum  venerabantur,  quanta 
impudentia  est,  libros  contra  imagines  Ca¬ 
rolo  attribuere? 

Quarto,  scribit  Paulus  iEmilius  lib.  II. 
hist.  Francorum,  necnon  Rhegino  in  Chro¬ 
nico  in  Concilio  quodam  Gentiliaci  coacto, 
Pipinum  Regem,  Caroli  Magni  patrem,  Grae¬ 
corum  errorem  contra  sacras  imagines  Im¬ 
peratoris  Greeci  legatis  praesentibus  confu¬ 
tasse.  Ex  eodem  quoque  Paulo  constat,  non 
diu  postea  ad  Concilium,  quod  Romae  Ste- 
phanus  Papa  celebravit  contra  eumdem  Grae¬ 
corum  errorem,  misisse  Carolum  Magnum 
Episcopos  duodecim,  ex  praecipuis  regni. 
Qua  ergo  audacia  adversarii  Christianissi- 
mum  Principem  in  Iconoclastam  transfor¬ 
mare  nituntur?  praesertim  cum  Paulo  ^mi¬ 
lio  in  hac  parte  assentiantur  Magdeburgen- 
ses  Cent.  VIII.  cap.  9.  coi.  570. 

Quinto,  constat  ex  historicis  omnibus,  et 
ex  ipsius  Caroli  epistolis  et  carminibus,  inio 
ex  ipsis  rebus  gestis,  Carolum  et  Adrianum 
semper  conjunctissimos  fuisse.  Exstat  adhuc 
Adriani  epitaphium  ab  Imperatore  Carolo 
non  minus  eleganter,  quam  pie  descriptum 
apud  Platinam,  cujus  hoc  est  initium  : 

Hic  pater  Ecclesice,  Romae  decus,  inclytus  auctor, 

Adrianus  requiem  Papa  beatus  habet. 

Vir  cui  vita,  Deus  :  pietas,  lex  :  gloria,  Christus: 

Pastor  Apostolicus,  promptus  ad  omne  bonum. 


Et  infra  : 

Post  patrem  Carolus  lacrymans  haec  carmina 

[scripsit, 

Tu  mihi  dulcis  amor,  te  modo  plango  pater. 

Tu  memor  esto  mei,  sequitur  te  mens  mea  sem- 

Cum  Christo  teneas  regna  beata  poli.  [per. 

Num  credibile  est  igitur  Carolum  alterius 
religionis,  ac  fidei  fuisse,  quam  Adrianum? 
et  in  ipsum  Adrianum  tam  acriter  scripsisse, 
cum  eum  tantopere  coluerit,  et  post  obitum 
lauda  rit? 

Denique  certum  est  Carolum  hominem 
Gra?ce  et  Latine  peritum,  prudentem,  et  in¬ 
geniosum  fuisse ;  libri  autem  isti,  hominis 
barbari,  imperiti,  levis,  ac  pene  stulti  esse 
videntur.  Nam  Constantinopolim  urbem  no¬ 
tissimam  in  Bithynia  esse  dicit,  cum  nemo 
nesciat  esse  in  Thracia,  nisi  forte,  quia  fre¬ 
quentes  ibi  tememotus  fiunt,  solum  muta- 
vei*it.  Deinde  Concilium  pro  cultu  imaginum 
Constantinopoli  celebratum  asserit,  cum  ta¬ 
men  Nica?a?  celebratum  nemo  sit  qui  nesciat, 
nisi  qui  nihil  legit  :  et  quod  gravius  est,  per 
calumniam  et  mendacium  multa  tribuunt  isti 
libri  Nicamis  Patribus,  quai  numquam  dixe¬ 
runt,  et  interdum  quae  adversarii  dixerant; 
quale  est  illud,  quod  Eucharistia  sit  imago 
corporis  Christi ;  quod  non  solum  Patres  Ni- 
cami  non  defendunt,  ut  iste  auctor  somniat, 
sed  etiam  ex  professo  refellunt.  Unde  acce¬ 
pit  Calvinus  alterius  mendacii  occasionem. 
Quia  enim  Iconomachi  dixerant  unam  so¬ 
lum  imaginem  adorandam,  id  est,  Eucharis¬ 
tiam,  atque  hoc  dictum  Pseudocarolus  Ni¬ 
caena?  Synodo  attribuerat,  Calvino  placuit 
ita  rem  totam  immutare,  ac  dicere  :  «  Ca?te- 
rum  ne  suo  solemni, plaudite,  fabula careat, 
additur  clausula  (nimirum  a  Concilio  Nica?- 
no)  gaudeant,  etexullent,  qui  Christi  haben¬ 
tes  imaginem,  sacrificium  illi  offerunt.  » 
Quod  est  mendacium  irapudentissimum. 
Concilium  enim  Nicaenum  tantum  abest,  ut 
voluerit  imaginibus  sacrificium  offerri,  ut 
diserte  in  actione  septima  declaraverit  non 
veram  latriam,  sed  honorariam  tantum  ado¬ 
rationem  imaginibus  deferri^ 

Accedat  postremo,  quod  liber  iste  tamquam 
alter  Melchisedech,  est  sine  patre,  sine  ma¬ 
tre,  sine  genealogia  ;  prodiit  enim  repente, 
in  lucem,  nec  scitur  quando,  aut  ubi,  aut 
quomodo,  aut  a  quo  repertus;  nec  habet 
nomen  auctoris,  nec  impressoris,  nec  loci 
ubi  impressus  est.  Quae  sunt  omnia  argu¬ 
menta  atque  indicia  fraudum. 

Sed  esto,  sit  liber  Caroli  Magni,  quid  tan¬ 
dem  adversarii  obtinebunt?  prorsus  nihil. 
Auctor  enim  hujus  libri  diserte  oppugnat 
omnia  fere  dogmata  Calvinistarum ;  aperte 
enim  docet  ad  Romanum  Pontificem  perti¬ 
nere  ultimum  judicium  de  controversiis  fidei, 
et  eum  non  a  Conciliis,  sed  a  Deo  ipso  pri¬ 
matum  habere.  Idem  vult  exorcismum  adhi¬ 
beri  in  Baptismo,  templa  dedicari  certo  ritu, 
orandum  esse  pro  defunctis,  Sanctos  invo¬ 
candos,  reliquias  venerandas,  Chrismatis, 
aquee,  salisque  benedicti  usum  in  Ecclesia 
retinendum,  in  Eucharistia  vere  esse  corpus 
Christi,  idque  adorandum,  et  tamquam  ve¬ 
rum  ac  proprium  sacrificium  offerendum, 
quaj  sunt  omnes  exploratae  haereses  apud 
adversarios.  Si  ergo  volunt  nos  credere  huic 
auctori,  cum  docet,  Nicaenam  Synodum  er¬ 
rasse,  credant  eidem  ipsi,  cum  asserit  tam 
multa,  quae  jam  enumeravimus. 

Quod  si  etiam  constaret  Carolum  ipsum 
hunc  librum  scripsisse,  et  in  omnibus  cum 
Calvinistis  convenire,  quid  haberent  aliud 
quam  testimonium  unius  hominis  laici  et 
militis?  Quod  opponere  velle  Concilio  generali 
Episcoporum  stultitia  est  manifesta.  Nam, 
ut  recte  ait  .Damascenus  orat.  2.  de  imagi¬ 
nibus  :  «  Christus  non  commisit  Ecclesiam 
Regibus,  et  Imperatoribus,  sed  Episcopis, 
et  Pastoribus.  » 


CAPUT  XVI. 

Solvitur  argumentum  quartum. 

Ad  Quartum  argumentum  ex  testimoniis 
Patrum ,  ordine  respondeamus.  Irenaeus 
lib.  I.  cap.  24.  non  arguit  Garpocratem,quod 
imaginem  Christi  haberet,  sed  quod  eam 
coleret  eo  modo,  quo  gentes  colunt  idola, 
nimirum  sacrificiis,  ut  clarius  explicant  Epi- 
phanius  hffiresi  27.  et  Augustinus  haeresi  7. 
et  praiterea  quod  imaginem  Christi,  et  Pauli 
eodem  loco  haberet,  quo  imagines  Homeri, 
Pythagora},  Platonis  et  Aristotelis.  Epipha- 
nius  similiter  hffiresi  79.  reprehendit  Colly- 
ridiunos,  non  quod  imaginem  B.  Virginis, 
et  ipsam  Virginem  honorarent,  sed  quod 
haberent  pro  Dea,  eique  sacrificium  offer¬ 
rent. 

Jam  Ambrosius  quando  ait,  oratione  de 


obitu  Theodosii  :  «  Helena  crucem  invenit, 
Regem  adoravit,  non  lignum  utique  qui  est 
error  Gentilium  etc.  »  Vult  dicere,  crucem 
non  adorari  propter  se,  sed  propter  Chris¬ 
tum,  qui  in  ea  pependit.  Licet  enim  ipsum 
lignum  honoremus,  non  tamen  honoramus, 
quia  lignum  est,  sed  quia  Christum  cruci¬ 
fixum  repraesentat.  Unde  Ambrosius  ibidem 
sic  ait  :  «  Sapienter  Helena  egit,  quae  cru¬ 
cem  in  capite  Regum  levavit,  et  collocavit, 
ut  crux  Domini  in  Regibus  adoretur.  » 

Porro  Hieronymus  in  cap.  111  Daniel. 
cum  dicit,  eos,  qui  Deum  colunt,  non  debere 
statuas  adorare,  loquitur  de  statuis  Regum, 
qui  habebantur  pro  Diis,  et  quorum  statuae 
divinis  honoribus  afficiebantur.  Reprehendit 
enim  eos,  qui  id  faciunt,  quod  tres  pueri 
facere  noluerunt  in  Babylone. 

Ad  locum  Augustini  de  moribus  Ecclesia} 
cap.  3G.  dico  Primo,  forte  eum  loqui  de 
idolis  gentium,  cum  ait :  «  Novi  picturarum 
adoratores.  » 

Dico  Secundo,  eum  forte  loqui  de  quibus¬ 
dam,  qui  imagines  Sanctorum  superstitiose 
colebant,  ita  ut  accederent  ad  idololatriam  ; 
nam  fuisse  aliquos  Christianos,  qui  imagines 
quasi  Deos  adorarent,  testatur  Damascenus 
in  fine  libri  de  liaeresibus. 

Dico  Tertio,  Augustinum  scripsisse  eum 
librum  in  primordiis  conversionis  sua}  ad 
fidem  Catholicam,  et  ideo  offensum  quibus¬ 
dam  ritibus,  putasse  eos  sapere  idololatriam, 
quos  tamen  postea  melius  instructus  excu¬ 
savit  omnino  ab  idololatria.  Id  quod  osten¬ 
dimus  cum  ageremus  de  reliquiis  ;  nam  in 
eodem  loco  dicit,  eos,  qui  ponebant  epulas 
super  tumulos  mortuorum,  offerre  solitos 
epulas  cadaveribus,  et  inde  vocat  eos  sepul- 
chrorum  adoratores  :  et  tamen  lib.  VIII  de 
Civit.  Dei  cap.  ult.  dicit,  eos,  qui  id  faciunt, 
non  offerre  mortuis  epulas,  sed  solum  ponere 
cibos  super  tumulos  Martyrum,  sperantes 
eos  a  Deo  sanctificari  per  Martyrum  preces. 

Ad  loca  Gregorii  dico,  Gregorium  solum 
reprehendere  cultum  imaginum  superstitio¬ 
sum,  id  est,  quo  imagines  coluntur  ut  Dii. 
Ut  patet  ex  epistola  ad  Secundinum  lib.  VII. 
epist.  53  :  «  Scio,  inquit,  quod  imaginem 
Salvatoris  non  ideo  petis,  ut  quasi  Deum 
colas,  sed  ob  recordationem  filii  Dei  in  ejus 
amore  recalescas  etc.  »  Quod  autem  aliqua 
veneratio  debeatur  imagini  ex  sententia  Gre¬ 
gorii,  patet  cx  lib.  VII.  epist.  5  :«  Sublato, 
inquit,  qua  dignum  est  veneratione,  imagine, 
atque  cruce  etc.  » 

CAPUT  XVII. 

Solvitui'  argumentum  quintum. 

Ad  Quintum  de  serpente  aeneo  confracto 
ab  Ezechia  ;  respondeo  non  mirum  esse,  si 
id  Ezechias  fecerit.  Hebraei  enim,  illi  adole- 
bant  incensum,  ut  Deo  ;  nam  etiamsi  adolere 
incensum  non  sit  necessario  sacrificium,  cum 
videamus  in  Ecclesia  etiam  non  sacerdotes  in¬ 
censum  offerre,  idque  non  solum  Deo,  sed 
etiam  populo  :  tamen  in  legevftteri  non  lice¬ 
bat ,  nisi  sacerdoti  adolere  incensum,  et 
proinde  sacrificium  videtur  tunc  fuisse  : 
vide  III  Regum  XII.  et  II  Paral.  XXYI. 

Praeterea  Hebraei  obliti  significationis, 
propter  quam  serpentem  erexerat  Moses, 
honorabant  illum  propter  materiam,  quomo¬ 
do  caetera  idola,  hoc  est,  putabant  beneficia 
sanitatum  ab  ipso  serpente  aeneo  profecta. 
Id  enim  indicai'e  voluit  Ezechias  appellando 
serpentem  ■jnuinj  id  est,  aenulum,  ubi  dimi- 
nutivum  ponitur  per  contemptum ;  vel,  ut 
alii  legunt,  orwru  id  est,  aes  eorum. 


CAPUT  XVIII. 

Solvitur  argumentum  Sextum. 

Ad  Sextum  argumentum  Calvini,  sump¬ 
tum  ab  experientia,  quia  Catholici  magis 
frequentant  unam  imaginem,  quam  aliam 
ejusdem  rei ;  et  quia  precaturi  ad  imagines 
accedunt ;  et  quia  peregrinantur  ad  imagi¬ 
nes  remotas,  cum  habeant  domi  pulchrio¬ 
res.  Ex  quibus  ille  colligit,  nos  credere  in 
imaginibus  inesse  divinitatem. 

1  Respondeo,  unam  imaginem  magis  fre¬ 
quentari,  quam  aliam,  propter  varias  causas. 
Prima,  quia  Deus  per  unam  operatur  mira¬ 
cula,  et  non  per  aliam;  quae  etiam  causa 
est,  cur  magis  frequentemus  precibus  unum 
Sanctum,  quam  alium.  Cur  autem  Deus  hoc 
faciat,  non  est  nostrum  discutere. 

Secunda  causa  est,  quia  quaedam  imagi¬ 
nes  pictae  sunt  a  sanctis  viris,  ut  Luca,  Ni- 
codemo  et  aliis, aliae  aprofanis.  Certe  autem 


peculiarem  devotionem  merentur  imagines, 
quae  non  solum  sunt  sanctae  propter  signifi¬ 
cationem,  sed  etiam  propter  artificem.  Iu 
quo  genere  excellebat  imago  Edessena,  quae 
ab  ipso  Christo  facta  credebatur  :  necnon 
imago  S.  Stephani,  quae  ab  Angelo  formata 
et  allata  fuisse  putatur,  de  qua  Evodius  lib. 
II.  de  miraculis. 

Tertia  causa  est,  quia  aliquae  magis  exci¬ 
tant  ad  pietatem,  quam  aliae,  cum  sint  ma¬ 
gis  piae,  et  religiosae  etc.  Porro  precaturi  ad 
imagines  accedimus,  non  ut  invocemus  ima¬ 
ginem,  sed  ut  memoriam  ejus,  quem  orare 
volumus,  nobis  imago  refricet.  Peregrina¬ 
tiones  ad  imagines  rariores  sunt  in  Ecclesia; 
ordinarie  enim  peregrinationes  ad  reliquias, 
et  loca  Sancta  fieri  solent,  ut  ad  sepulchrum 
Domini,  ad  limina  Apostolorum,  ad  S.  Ja- 
cobum,  ad  domum  Virginis  Lauretanse  etc. 
si  qui  tamen  peregrinantur  ad  imagines,  illa 
tria  spectant,  quae  diximus. 


CAPUT  XIX. 

Solvitur  argumentum  septimum. 

Ad  Septimum  argumentum,  ad  primam 
rationem,  quod  imago  non  sit  capax  hono¬ 
ris,  cum  sit  res  inanima,  et  sensus,  ac  ra¬ 
tionis  expers.  Respondeo,  inde  solum  pro¬ 
bari,  imaginem  non  esse  honoris  capacem 
propter  se,  et  ideo  imagines  non  honorari 
absolute,  sed  relative  ad  prototypum. 

Ad  Secundam  dico,  imaginem  esse  sanc¬ 
tam  propter  duo.  Primo,  propter  significa¬ 
tionem,  et  repraesentationem  rei  sanctae  :  et 
hoc  modo  quaelibet  imago  Christi,  vel  Sanc¬ 
torum  etiam  in  officina  existens,  potest  ho¬ 
norari. 

Secundo,  propter  Ecclesiae  institutionem. 
Nam  quemadmodum  calices,  et  vestes,  et 
ipsi  homines  eo  ipso  fiunt  sacri,  quod  dedi¬ 
cantur  cultui  divino,  et  separantur  a  profa¬ 
no  usu  ;  ita  etiam  imagines  fiunt  sacrae, cum 
ponuntur  ab  Ecclesia  in  templis,  vel  aliis, 
locis  sacris,  non  ut  pascant  oculos  curioso¬ 
rum,  sed  ut  excitent  memoriam  et  amorem 
Sanctorum,  et  serviant  cultui  rerum  sacra¬ 
rum.  In  cujus  rei  signum  solent  aliquando 
imagines  benedici,  et  precibus  sacerdotali¬ 
bus  quodammodo  sacrari,  antequam  in  tem¬ 
plis  collocentur. 

Ad  Tertium  dico.  Primo,  hojninem  ut 
imdginem  Dei  esse  dignum  veneratione,  ut 
supra  ostendimus  ex  Cyrillo  catechesi  12.  et 
Augustino  epist.  203.  Dico  Secundo  cum 
Thoma  Waldensi  tom.  III.  de  sacramcntali- 
bus  tit.  19.  cap.  134.  hominem  non  propo¬ 
ni  ab  Ecclesia  colendum  ut  imaginem  Dei, 
quia  periculum 'esset,  ne  homo  propter  se 
coli  putaretur  ;  nam  etiam  propter  se  homo 
capax  est  honoris. 


CAPUT  XX. 

Proponitur  quaestio  :  Quo  genere  cultus 
imagines  sint  honoranda!. 

Venio  nunc  ad  postremam  quaestionem, 
quo  genere  videlicet  cultus  dignae  sint  ima¬ 
gines.  Tres  sunt  sententiae. 

Prima,  quod  imago  non  sit  ullo  modo  in 
se  colenda,  sed  solum  coram  imagine  colen¬ 
dum  exemplar :  ita  quidam,  quos  refert  et 
refellit  Catharinus.  Idem  videtur  sensisse 
Alexander,  III  part.  quaest.  30.  art.  ult.  nec- 
non  Durauidus  lib.  III.  sent.  dist.  9.  quaest. 
2.  et  Alphonsus  a  Castro  verbo,  Imago.  Fun¬ 
damentum  hujus  sententiae  est,  quia  secun¬ 
dum  Basilii  sententiam  in  VII.  Synodo  sae¬ 
pius  repetitam,  honor  imaginis  transit  ad 
exemplar  ;  non  ergo  inquiunt  hi  Doctores,  in 
imaginem  terminatur :  proinde  ipsa  imago 
non  est  quae  honoratur,  sed  solum  per  il¬ 
lam,  et  in  illa  honoratur  exemplar.  Et  con¬ 
firmatur  ex  versibus,  qui  dicuntur  compo¬ 
siti  tempore  VII.  Synodi,  quique  visuntur 
Venetiis  in  aede  aurea  antiquissimo  opere 
incisa,  et  referuntur  a  Sabellico  lib.  VIII. 
Enneadis  8. 

Nam  Deus  est  quod  imago  docet,  sed  non  Deus 

[ipsa : 

Hanc  videas,  sed  mente  colas  quod  cernis  in  ipsa. 

Quod  autem  dicitur  de  imagine  Christi 
Dei,  dici  etiam  posset  de  imaginibus  Sanc¬ 
torum,  nimirum ;  Nam  Petrus  est  quod 
imago  docet,  sed  non  Petrus  ipsa  etc. 

Secunda  opinio  est,  quod  idem  honor  de¬ 
beatur  imagini  et  exemplari,  et  proinde 
Christi  imago  sit  adoranda  cultu  latria?,  B. 
Mariae  cultu  hyperduliae,  Sanctorum  alio¬ 


rum  cultu  duliae.  Ita  Alexander,  III  par. 
quaest.  XXX.  art.  ult.  B.  Thom.  III.  part. 
quaest.  XXV.  art.  3.  et  ibidem  Cajetanus,  B. 
Bonaventura,  Marsilius,  Almain,  Carthusia- 
nus,  Capreolus,  et  alii  in  III.  distint.  9.  idem 
etiam  haibet  Henricus  quodlib.  10.  quaest.  G. 
quamvis  addat,  nullam  imaginem  adoran¬ 
dam  esse  latria;  nam  ipse  putat  quidem 
eumdemesse  honorem  imaginis,  et  exempla¬ 
ris,  sed  simul  docet,  imaginem  Christi  non 
esse  imaginem  Christi,  ut  Christus  Deus, 
sed  ut  homo  est. 

Fundamenta  horum  auctorum  haec  sunt. 
Primo,  quia  Ecclesia  canit  de  cruce  :  «  0 
ce,ux  ave  spes  unica,  auge  piis  justitiam, 
reisque  dona  veniam.  » 

Secundo,  quia  honor  imaginis  transit  ad 
exemplar  ex  Basilio,  igitur  idem  est  honor 
imaginis  et  exemplaris ;  quare,  si  exemplar 
colitur  latria,  et  imago. 

Tertio,  ex  Ambrosio,  qui  libro  de  incar¬ 
nationis  Dominicae  Sacramento  cap.  7.  ait, 
eadem  adoratione  coli  divinitatem  Christi, 
et  ejus  crucem:  «Num,  inquit,  cum  in 
Christo  imaginem  Dei,  et  crucem  adora¬ 
mus,  dividimus  eum  ?  » 

Quarto,  ex  Hieronymo  epistola  de  obitu 
Paulae:  «Prostrata,  inquit,  ante  crucem, 
quasi  pendentem  Dominum  cerneret,  adora¬ 
bat.  »  Sed  Dominum  pendentem  adorasset 
latria,  igitur  et  ipsam  crucem  latria?  cultu 
adorabat. 

Quinto,  ex  Aristotele,  qui  libro  de  memo¬ 
ria,  et  reminiscentia  dicit,  eumdem  esse  mo¬ 
tum  in  imaginem,  ut  imago  est,  et  in  ipsum 
exemplar. 

Sexto,  mensura  adorationis  uniuscujusque 
rei  est  ratio,  sivo  excellentia,  propter  quam 
adoratur ;  sed  ratio,  cur  adoratur  imago, 
non  est  alia,  quam  excellentia  exemplaris, 
ergo  idem  omnino  debetur  honor  imagini, 
qui  debetur  exemplari. 

Septimo,  qui  imaginem  Regis  afficit  con¬ 
tumelia,  habetur  reus  laesae  majestatis,  ac  si 
ipsum  Regem  contumelia  affecisset,  eadem 
igitur  ratio  est  imaginis,  et  exemplaris  quod 
attinet  ad  honorem,  et  contumeliam. 

Tertia  opinio  versatur  in  medio,  estque 
eorum,  qui  dicunt,  ipsas  imagines  in  se,  et 
proprie  honorari  debere,  sed  honore  mino¬ 
ri,  quam  ipsum  exemplar,  et  proinde  nullam 
imaginem  adorandam  esse  cultu  latrise.  Ita 
Martinus  Peresius  in  libro  de  traditionibus, 
tractatu  de  imaginibus,  item  Ambrosius  Ca¬ 
tharinus  in  tractatu  de  imaginibus.  Nico- 

laus  Sanderus  lib.  II.  cap.  ult.  de  imagini¬ 
bus.  Idem  videtur  sensisse  Gabriel,  qui  in 
III.  dist.  9.  quajst.  unica,  et  in  canonem 
Missae  lect.  49,  ait,  imaginem  adorari  ea¬ 
dem  adoratione  cum  exemplari,  non  tamen 
univoce,  sed  analogice.  Hoc  enim  est  dicere, 
coli  imagines  cultu  inferiore,  quam  ipsum 
exemplar. 

Pro  solutione  quaestionis,  et  opinionum 
conciliatione  notandae  sunt  tres  distinctio¬ 
nes.  Id  enim,  quod  honoratur,  potest  hono¬ 
rari  per  se,  vel  per  accidens :  propter  se, 
vel  propter  aliud  :  proprie  vel  impropide. 
Per  se  honoratur  suppositum,  in  quo  inest 
ratio  venerationis  ,  per  accidens  id,  quod 
est  conjunctum  rei,  quas  adoratur,  nec  est 
ipsa  ratio  adorationis  :  ut  cum  honoratur 
Rex,  per  se  honoratur  homo  ille,  qui  est 
Rex,  per  accidens  honoratur  purpura,  et  re¬ 
liqua  illi  adjuncta,  et  accidentia  omnia  ejus, 
excepta  regia  dignitate,  quae  licet  non  sit  id, 
quod  honoratur,  est  tamen  id,  quo  homo 
ille  honoratur.  Itaque  persona  honoratur 
per  se,  ut  quse ;  regia  dignitas  honoratur 
per  se,  ut  qua  ;  reliqua  honorantur  per  acci¬ 
dens. 

Secunda  distinctio,  potest  aliquid  hono¬ 
rari  propter  se,  vel  propter  aliud.  Id  hono¬ 
ratur  propter  se,  quod  habet  in  se  rationem 
venerationis,  non  dependentem  aliunde  ;  et 
hoc  modo  sola  natura  rationalis  est  venera¬ 
bilis.  Propter  aliud  honoratur  id,  quod  ha¬ 
bet  quidem  in  se  causam  honoris,  sed  illa 
causa  tota  pendet  ab  alio,  et  hoc  modo  si¬ 
gna  rerum  sacrarum  sunt  venerabilia  ;  ha¬ 
bent  enim  in  se  relationem  similitudinis, 
sive  repraesentationem  rei  sacrm,  et  proinde 
quamdam  excellentiam,  sed  illa  tota  pendet 
ab  ipsa  re  sacra. 

Tertia  distinctio,  potest  aliquid  honorari 
proprie,  vel  improprie.  Id  proprie  dicitur 
honorari,  quod  vere  ratione  sui  ipsius  hono¬ 
ratur.  Improprie  dicitur  honorari,  quod  ho¬ 
noratur  loco  alterius.  Legatus  Regis  ali- 
quamdo  honoratur  ut  Legatus,  et  tunc  ipse 
proprie  honoratur,  licet  propter  alium  ho¬ 
noretur  :  aliquando  honoratur  loco  Regis 
honore  proprio  Regibus,  et  tunc  ipse  impro¬ 
prie  honoratur;  proprie  autem  Rex  in  ipso 
tunc  honoratur.  Id  clarius  apparet  quando 
unus  pro  alio  accipit  possessionem  aliquam ; 
vel  cum  funus  celebratur  absente  corpore, 
circa  statuam,  et  fiunt  erga  statuam  omnia, 
quae  circa  corpus  fierent,  ut  cum  aliquando, 
teste  Sexto  Aurei.  Vietore,  Romae  trium¬ 


phavit  Trajanus  mortuus,  et  statua  ejus  pro 
eo  sedit  in  curru  triumphali.  Nec  cnim'po- 
test  dici,  statuam  proprie  triumphasse,  sed 
Trajanum  a  statua  repraesentatum. 


CAPUT  XXI. 

Imagines  per  se  et  proprie  colendas. 

Nunc  juxta  positas  distinctiones  aliquot 
sententiis  rem  totam  explicabimus.  Sit  igi¬ 
tur  haec  Prima  sententia,  sive  propositio  : 
«  Imagines  Christi,  et  Sanctorum  veneran¬ 
dae  sunt  non  solum  per  accidens,  vel  impro¬ 
prie,  sed  etiam  per  se  et  proprie,  ita  ut  ipsae 
terminent  venerationem  ut  in  se  consideran¬ 
tur,  et  non  solum  ut  vicem  gerunt  exempla¬ 
ris.  »  Probatur  Primo,  quia  Concilium  VII, 
actor.  7.  definivit  imagines  Christi  esse  ve¬ 
nerandas,  sed  non  latria ;  vult  igitur  esse 
venerandas  per  se,  et  proprie  aliquo  cullu  : 
nam  si  Concilium  solum  vellet  imagines  ado¬ 
rari  per  accidens,  vel  improprie,  ita  ut  ter¬ 
minus  proprius  adorationis  non  esset  imago, 
sed  Christus  ipse,  non  diceret,  non  debere 
adorari  latria ;  Christus  enim  latria  adora¬ 
tur,  cum  sit  Deus. 

Neque  obstat,  quod  quidam  dicunt,  ima¬ 
ginem  Christi  non  reprfesentare  Christum 
ut  Deum,  sed  Christum  ut  hominem,  et 
proinde  in  imagine  Christi  non  posse  adora¬ 
ri  Christum  ut  Deum,  sed  Christum  ut  ho¬ 
minem  :  Nam  imago  Chi;isti  ipsum  Christum, 
id  est,  hypostasim  divinam,  humana  carne 
vestitam  repraesentat  :  sicut  imago  cujusli- 
bet  hominis  non  solum  figuram,  et  colorem, 
sed  etiam  personam,  et  totum  ipsum  homi¬ 
nem  repraesentat.  Alioqui  Apostoli  videntes 
Christum  in  carne  non  debuissent  adorare 
latria  ;  nec  Thomas  dicere  debuisset :  Domi¬ 
nus  meus,  et  Deus  meus.  Nam  non  videbant 
Christum  ut  Deum,  sed  ut  hominem. 

Secundo  probatur,  nam  si  imago  non  est 
veneranda  nisi  improprie,  quia  nimirum 
coram  illa,  vel  in  illa,  aut  per  illam  adora¬ 
tur  exemplar,  certe  licebit  simpliciter  ne¬ 
gare,  imagines  esse  venerandas.  Quod  enim 
non  dicitur  nisi  improprie,  simpliciter  ne¬ 
gari  potest,  ut  patet :  at  Concilium  VII,  ac¬ 
tor.  7.  anathema  dicit  iis,  qui  negant  ima¬ 
gines  esse  venerandas. 

Tertio.  Concilium  idem  ibidem, -definit 
imagines  venerandas  eo  modo,  quo  venera¬ 
mur  Evangelia  et  sacra  vasa :  Atqui  ista  ho¬ 
norantur  per  se  et  proprie,  ut  omnes  faten¬ 
tur,  nec  enim  personam  alicujus  alterius 
gerunt:  igitur  et  imagines  per  se  proprie 
venerandae  sunt. 

Quarto,  in  ipsa  imagine  vere  inest  aliquid 
sacrum,  nimirum  similitudo  ad  rem  sacram, 
et  ipsa  dedicatio,  sive  consecratio  divino 
cultui ;  ergo  ipsae  in  se,  et  non  solum  ut 
prototvpi  vicem  gerunt,  honore  dignae  sunt. 

Neque  objectiones  supra  adductae  convin¬ 
cunt.  Ad  Primam  dico,  imagines  sive  hono¬ 
rentur  proprie,  sive  per  se,  sive  per  acci¬ 
dens,  semper  honorari  propter  exemplar,  et 
semper  honorem  earum  transire  ad  exem¬ 
plar,  sed  alio  atque  alio  modo  ;  nam  quan¬ 
do  imago  adoratur  improprie,  quia  videli¬ 
cet  honor  in  ipsam  non  terminatur,  sed  per 
ipsam  in  exemplar,  tunc  immediate,  et  for- 
maliter  honor  imaginis  transit  ad  exemplar. 
At  quando  imago  honoratur  per  se,  et  pro¬ 
prie,  ita  ut  in  ipsam  vere  terminetur  honor, 
tunc  honor  ejus  transit  ad  exemplar  non  im¬ 
mediate,  sed  mediate,  et  quasi  consequen¬ 
ter;  nam  qui  honorat  imaginem  alicujus, 
sine  dubio  honorat  propter  eum,  cujus  est 
imago,  et  proinde  honor  imagini  vere  exhi¬ 
bitus  redundat  in  prototypum.  Quemadmo¬ 
dum  qui  facit  eleemosynam  pauperi,  Chris¬ 
to  illam  fecisse  dicitur,  non  quod  eleemosy¬ 
na  immediate  non  tendat  in  pauperem,  sed 
quia  qui  eleemosynam  facit  pauperi,  prop¬ 
ter  Christum  facit,  et  Christum  honorat  in 
paupere. 

Ad  Secundam  dico,  illis  versiculis  solum 
doceri,  non  deberi  imagini  eumdem  hono¬ 
rem,  qui  debetur  exemplari,  ut  patet  ex  ra¬ 
tione,  quae  in  ipsis  versiculis  redditui'.  Quia 
videlicet  imago  non  est  Deus,  sed  imago 
Dei.  Inde  enim  sequitur  non  deberi  imagini 
honorem,  qui  debetur  Deo,  sed  minorem. 
Nos  autem  hic  non  asserimus,  eumdem  ho¬ 
norem,  sed  aliquem  honorem  deberi  ima¬ 
gini.  Et  fortasse  auctores  primae  opinionis 
hoc  solum  dicere  voluerunt,  nimirum  hono¬ 
rem  proprium  exemplaris  non  posse  exhi¬ 
beri  imagini,  nisi  improprie  :  de  honore  au¬ 
tem  inferiore  nihil  dixerunt.  Quod  si  ita  est, 
ab  eis  non  dissentimus. 


CAPUT  XXII. 

Non  esse  dicendum ,  imaginibus  deberi 
cultum  latriae. 

Secunda  propositio :  «Quantum  ad  modum 
loquendi  praesertim  in  concione  ad  popu¬ 
lum,  non  est  dicendum  imagines  ullas  ado¬ 
rari  debere  latria,  sed  e  contrario  non  de¬ 
bere  sic  adorari.  »  Probatur  Primo.  Concilia 
non  affirmant,  sed  simpliciter  negant  ima¬ 
gines  adorari  latria,  igitur  et  nos  eodem 
modo  loqui  debemus;  nam  modus  loquendi 
Conciliorum  est  modus  loquendi  Ecclesiae, 
et  proinde  sequendus  ab  iis,  qui  nolunt  er¬ 
rare.  Porro  Concilia  non  asserere,  sed  ne¬ 
gare  imagines  adorandas  esse  cultu  latriae, 
probatur  ;  nam  in  primis  nullum  est  Con¬ 
cilium,  quod  asserat  imaginibus  deberi  cul¬ 
tum  latriae,  deinde  Concilium  Nicaenum  II. 
act.  7.  clamat  imagines  adorandas,  sed  non 
latria.  Similiter  nostro  tempore  Concilium 
Senonense  c.  14.  et  Concilium  Moguntinum 
c.  41.  dicunt,  a  concionatoribus  debere  mo¬ 
neri  populum  ne  imagines  adoret ;  quod 
sine  dubio  intelligitur  de  adoratione  latriaj. 
Dicent  fortasse  :  Concilia  ista  loquuntur  de 
latria,  quae  exhibetur  alicui  propter  se,  non 
de  ea  quae  exhibetur  alicui  propter  aliud.  At 
id  nihil  facit  ad  rem  ;  hic  enim  non  de  sen¬ 
su,  sed  de  verbis  agimus,  satis  nobis  est,  in 
Conciliis  simpliciter  negari,  imaginibus  de¬ 
beri  latriam  :  nos  enim  modum  loquendi 
Conciliorum  sequi  debemus. 

Secundo,  nullae  sunt  exactiores  formulae 
loquendi  in  materia  fidei,  quam  eae,  quibus 
utuntur,  qui  haeresim  abjurant  :  Atqui  in 
YII  Synodo  act.  I.  Basilius  Ancyranus,  et 
actor.  3.  Constantinus  Cypri  Episcopus 
abjurantes  haeresim  dicunt,  se  recipere  et 
colere  imagines,  non  tamen  latria. 

Tertio,  Patres  passim  dicunt  imagines  non 
esse  adorandas,  ut  patet  ex  Augustino  epist. 
119.  c.  11  :  «  Prohibetur,  inquit,  coli  aliqua 
in  figmentis  hominum  Dei  similitudo,  non 
quia  non  habet  imaginem  Deus,  sed  quia 
nulla  imago  ejus  coli  debet,  nisi  illa,  quae 
hoc  est,  quod  ipse.  »  Item  ex  Gregorio,  qui 
lib.  VII.  epist.  109.  et  lib.  IX.  epist.  9. 
monet  Serenum  Episcopum,  ut  populum 
instruat,  ne  imagines  adoret,  et  saepius  re- 

petit,  non  debere  imagines  adorari.  At  certe 
loquuntur  de  adoratione  latriae ;  nam  alioqui 
imagines  venerabiles  esse  non  negant.  Porro 
Joan.  Damascenus  lib.  I.  et  III.  Apologet, 
saepius  repetit,  imagines  honorari  debere, 
sed  nullo  modo  latria.  Adrianus  Papa  I.  in 
epistol.  ad  Carolum  Magnum  can.  ult.  quae 
epist.  habetur  in  tomis  Conciliorum  post 
Nicaenam  II.  Synodum  imperfecta,  magis 
autem  integra  habetur  inter  epistolas  Ponti¬ 
ficum  nuper  editas  Romae,  multis  verbis  do¬ 
cet  et  repetit,  imagines  esse  honorandas 
cultu,  quo  honoramus  sacras  Scripturas,  sed 
non  colendas  cultu  quo  colimus  Deum. 
Idem  habet  Joannes  Aurelianensis  lib.  de 
cultu  imaginum.  Cur  ergo,  quaeso,  non  lo¬ 
quimur,  ut  Patres  nostri  loquuntur? 

Quarto,  dicere  populo,  imaginem  Christi, 
vel  crucem  adorandam  esse  latriae  cultu, 
illo  ipso,  quo  adoratur  Deus,  non  caret  ma¬ 
gno  periculo  ;  Nam  qui  defendunt  imagines 
adorari  latria  :  coguntur  uti  subtilissimis 
distinctionibus,  quas  vix  ipsimet  intelligunt, 
nedum  populus  imperitus. 

Quinto,  iste  modus  loquendi  offendit  au¬ 
res  Catholicorum  ,  et  praebet  occasionem 
haereticis  liberius  blasphemandi. 

Sexto,  secundum  rei  veritatem  (ut  osten¬ 
dam  paulo  post)  non  potest  dici  ,  adorari 
latria  imagines,  nisi  per  accidens,  vel  im¬ 
proprie  ;  per  se  autem,  et  proprie  nullo 
modo.  Et  praeterea  illa  adoratio  per  ac¬ 
cidens,  vel  impropria  rarissime  exerceri 
solet.  Ordinaria  enim  adoratio  est  illa, 
quae  exhibetur  imaginibus  externis  per  se, 
et  proprie.  At  quod  simpliciter  dicitur, 
non  intelligitur  de  eo,  quod  per  accidens, 
vel  improprie,  et  aliquando  convenit  rei, 
sed  de  eo,  quod  per  se,  et  proprie,  et  ut  in 
plurimum  convenit  ,  ergo  simpliciter  lo¬ 
quendo  non  est  affirmandum,  sed  negandum 
imagines  adorari  latria.  Est  autem  valde 
credibile  S.  Thomam,  Alexandrum  Alensem, 
et  alios  Doctores  scholasticos  illius  tempo¬ 
ris  non  vidisse  Nicaenam  Synodum  secun¬ 
dam,  neque  octavam  Synodum  Generalem, 
neque  epist.  Adriani  Papae  I.  pro  defen¬ 
sione  Synodi  Nicaenae.  Nam  haec  omnia 
longo  tempore  latuenmt,  et  hoc  nostro  sae¬ 
culo  primum  edita  sunt,  ut  vel  ex  eo  cognosci 
potest,  quod  in  tomis  Conciliorum  paulo  an¬ 
tiquioribus  nihil  horum  exstat  :  et  sanctus 
Thomas,  aliique  scholastici  veteres  nullam 
unquam  de  hac  Nicaena  synodo  mentionem 
faciunt. 


CAPUT  XXIII. 

Imagines  Christi  improprie ,  vel  per  accidens 
posse  honorari  cultu  latriae. 

Tertia  propositio  :  «  Si  de  rc  ipsa  agatur, 
admitti  potest,  imagines,  posse  coli  impro¬ 
prie,  vel  per  accidens,  eodem  genere  cultus, 
quo  exemplar  ipsum  colitur.  » 

Ac  primum,  quod  imago  possit  coli  im¬ 
proprie  eo  cultu,  quo  ipsum  exemplar,  pro¬ 
batur;  Nam  aliquando  imago  accipitur  pro 
ipso  exemplari,  et  ea,  quae  fierent  circa  ip¬ 
sum  exemplar,  si  adesset  praesens,  fiunt 
circa  imaginem,  mente  tamen  defixa  in  ex¬ 
emplari.  Sic  concionatores  alloquuntur 
imaginem  crucifixi,  eique  dicunt :  tu  nos  re¬ 
demisti,  tu  nos  Patri  reconciliasti;  ista  enim 
non  dicuntur  imagini,  nec  ut  lignum  est, 
nec  ut  imago  est,  sed  ut  accipitur  loco  ex¬ 
emplaris,  id  est,  dicuntur  ipsi  Christo,  cujus 
tamen  imago  vicem  gerit.  Quemadmodum 
etiam  in  die  Parasceves  cum  crucifixus  pau- 
latim  detegitur,  et  ostenditur,  et  adorandus 
proponitur,  illa  omnia  per  imaginem  ipsi 
Christo  vero  exhiberi  intelliguntur.  Tunc 
autem  proprie  nullus  honor  defertur  ima¬ 
gini,  sed  soli  exemplari  :  tamen  improprie 
dici  potest  ipsa  etiam  imago  honorari. 

Quod  autem  possit  imago  adorari  adora¬ 
tione  ipsius  exemplaris,  proprie  quidem, 
sed  per  accidens,  probatur;  nam  aliquando 
non  accipimus  imaginem  pro  exemplari, 
nec  consideramus  solam  imaginem,  vel  so¬ 
lum  exemplar,  sed  consideramus  exemplar, 
ut  objective  relucet  in  imagine,  et  ipsum  sic 
repraisentatum,  et  quasi  vestitum,  imagine, 
veneramur  :  tunc  autem  necessario  adora¬ 
mus  imaginem  eodem  cultu ,  quo  ipsum 
exemplar,  sed  per  accidens;  nam  qui  adorat 
aliquem,  adorat  etiam  omnia,  quae  cum  illo 
conjuncta  sunt.  Sicut  qui  adorat  regem 
vestitum,  adorat  simul  regem,  et  vestes ; 
sed  imago  concipitur  eo  tempore  conjuncta 
cum  exemplari,  quod  adoratur ;  igitur 
etiam  ipsa  adoratur,  per  accidens  tamen, 
quia  ipsa  nec  est  suppositum  quod  adoratur, 
nec  ratio  adorationis,  sed  quidam  adjunc¬ 
tum. 

Videtur  autem  haec  fuisse  mens  auctorum 
secundae  opinionis ;  nam  illi  omnes  cum  ex- 

plicant,  quomodo  imago  adoretur  eadem 
adoratione,  qua  ipsum  exemplar,  sernper 
deveniunt  tandem  vel  ad  impropriam  ado¬ 
rationem,  vel  ad  adorationem  per  accidens. 
Alexander,  et  Bonavenfura  satis  clare  indi¬ 
cant  se  loqui  de  adoratione  impropria.  Di¬ 
cunt  enim  ideo  imaginem  Christi  adorari 
latriae  cultu,  quia  non  tam  ipsa,  quam  Chris¬ 
tus  in  ipsa  adoratur. 

Porro  B.  Thomas,  et  qui  cum  sequuntur, 
intelligendi  sunt  de  adoratione  per  accidens; 
nam  in  primis  lioc  probat  argumentatio 
eorum  de  unitate  motus  in  imaginem,  et  in 
exemplar.  Tunc  enim  est  idem  motus  in 
imaginem  et  in  exemplar,  quando  exemplar 
consideratur  ut  objective  relucet  in  imagine, 
ut  diximus. 

Deinde  Capreolus  diserte  admittit  adora¬ 
tionem  istam  imaginum  esse  per  accidens, 
quomodo  adorantur  vestes  Regis,  cum  Rex 
vestitus  adoratur.  Imo  B.  Thomas  ipse  art. 
4.  ejusdem  quaestionis  dicit,  ita  honorari 
honore  regio  imaginem  Regis,  sicut  vestes 
Regis,  certum  autem  est  vestes  Regis  non 
honorari  regio  honore,  nisi  per  accidens. 

Denique  eodem  tendit  speculatio  Cajetani, 
cum  ille  dicit ,  imaginem  Christi  adorari 
latria,  non  ratione  materiae,  nec  ratione 
formae,  seu  figurae,  sed  ratione  actualis  re¬ 
praesentationis  ;  non  enim  vult  dicere,  re¬ 
praesentationem  illam  actualem  esse  ratio¬ 
nem,  cur  imago  adoretur  latria  :  sed  vult 
dicere,  illam  repraesentationem  esse  condi¬ 
tionem,  ratione  cujus  imago  concipitur  con¬ 
juncta  cum  exemplari,  et  proinde  per  acci¬ 
dens  adoratur. 


CAPUT  XXIV. 

Imagines  per  se,  et  proprie  non  esse  colendas 
eo  cultu ,  quo  exemplar  ipsum  colitur. 

Quarta  propositio  :  «  Imago  per  se,  et 
proprie  non  est  adoranda  eodem  cultu,  quo 
ipsum  exemplar,  et  proinde  nulla  imago  est 
adoranda  cultu  latriae  per  se,  et  proprie.  » 
Probatur  primo  ex  Concilio  VII.  art.  7. 
ubi  legimus  imaginem  Christi  non  esse  ado¬ 
randam  latria.  Ici  autem  falsum  esset,  si 


imagini  per  se,  ac  proprie  deberetur  idem 
cultus,  qui  debetur  exemplari  ,  Christus 
enim  cultu  latriae  adorandus  est. 

Dices,  Concilium  loquitur  de  adoratione 
quae  exhibetur  rei  propter  se  ;  imago  autem 
adoratur  latria,  sed  propter  aliud.  Contra  ; 
nam  Concilium  dicit,  imagines  non  aliter 
adorari,  quam  adorentur  liber  Evangeliorum 
et  sacra  vasa  ;  Quod  idem  repetit  VIII  Syno- 
nusact.  ult.  can.  3.  At  nemo  unquam  dixit 
librum  Evangeliorum,  vel  sacra  vasa  adorari 
latria  ullo  modo. 

Secundo  probatur  ex  Augustino,  Gregorio, 
et  Damasceno,  et  ex  Conciliis  Senonensi,  et 
Moguntino  supra  citatis,  ubi  habetur  imagi¬ 
nes  non  esse  colendas  cultu  divino. 

Dices,  loquuntur  de  cultu  divino,  qui  ex¬ 
hibetur  alicui  propter  se.  Contra;  quia  de 
hoc  non  poterat  esse  dubitatio.  Concilia  au¬ 
tem  de  his  rebus  definiunt,  quae  in  contro¬ 
versiam  veniunt. 

Tertio  latria  est  cultus  proprius  Deo,  sed 
nulla  imago  perse,  et  proprie  est  Deus,  sive 
consideretur  ratione  materiae,  sive  ratione 
figurae,  et  colorum,  sive  ratione  relationis, 
ergo  per  se,  et  proprie  non  debetur  ulli 
imagini  cultus  latriae. 

Dicet  aliquis  fortasse,  latriam  esse  cultum 
proprium  Deo,  quando  exhibetur  propter 
se  ,  non  autem  quando  propter  aliud. 
Contra ;  nam  de  essentia  verae  latriae  est 
exhiberi  propter  se  :  latria  enim  -dicitur 
summus  cultus,  qui  debetur  vero  Deo,  ut 
primo  principio  omnium  rerum  :  Implicat 
autem  contradictionem,  exhiberi  summum 
cultum  primo  principio,  et  propter  aliud; 
Nam  si  primo  principio,  non  ergo  propter 
aliud  :  si  propter  aliud,  non  primo  princi¬ 
pio.  Ergo  vel  imagini  exhibetur  cultus  la¬ 
triae  propter  se,  et  haec  est  vera  idololatria, 
vel  non  exhibetur  propter  se,  tum  ille  non 
est  cultus  verae  latriae. 

Praeterea  vel  ista  latria,  quae  exhibetur 
imagini  propter  aliud,  est  idem  cultus  cum 
eo,  qui  exhibetur  Deo,  vel  alius  minor;  si 
idem,  ergo  aeque  colitur  creatura,  atque  ipse 
Deus  :  quae  certe  idololatria  est;  nam  ido¬ 
lolatria  non  solum  est,  cum  adoratur  ido- 
lum  relicto  Deo,  sed  etiam  cum  adoratur 
idolum  simul  cum  Deo,  Exod.  XX :  Deos  au¬ 
reos,  et  Deos  argenteos  non  facietis  mecum  (I). 
Si  est  cultus  minor,  non  ergo  est  latria.  Nam 
latria  est  summus  cultus. 


(1)  Exod.  XX,  23. 

Quarta  ratio,  imagini  non  convenit  cultus 
internus,  ncc  externus  verse  latrise;  nam  in¬ 
ternus  cultus  est  apprehensio  rei,  ut  primi 
principii,  et  prostratio  voluntatis  conveniens 
illi  apprehensioni  :  actus  autem  externus 
proprius  est  sacrificium.  Certe  autem  nec 
apprehendimus  imaginem,  ut  primum  prin¬ 
cipium,  nec  illi  sacrificamus  :  non  igitur 
illam  adoramus  cultu  latrise. 

Quinta  ratio,  imago,  ut  imago,  opponitur 
exemplari,  et  est  illo  inferior,  ergo  non  po¬ 
test  coli  eodem  cultu,  sed  minori ;  Nam 
unumquodque  honorandum  est  pro  sua  di¬ 
gnitate.  Certe  autem  longe  majus  est,  esse 
Christum,  quam  esse  imaginem  Christi. 

Sexta  ratio,  qui  colebant  imaginem  Christi 
divinis  honoribus,  inter  ha;reticos  numeran¬ 
tur  ab  Irenseo  lib.  I.  cap.  24.  Epiphanio  hse- 
resi  27,  Augustino  hseresi  7,  et  Damasceno 
lib.  de  centum  lia^resibus  in  fine  :  Atqui  isti 
cum  Christum  colerent,  sine  dubio  imagi¬ 
nem  ejus  propter  ipsum  colebant ;  non  igi¬ 
tur  licet  imagines  colere  divinis  honoribus, 
id  est,  cultu  latrise,  etiamsi  quis  dicit,  id  se 
facere  propter  Deum,  vel  Christum,  non 
propter  imagines  ;  nam  hoc  ipso,  quod  eas 
colit  divinis  honoribus,  convincitur  eas  co¬ 
lere  propter  ipsas,  non  propter  Deum,  quid¬ 
quid  ipse  verbis  dicat. 

Accedant  postremo  illi  antiquissimi  ver¬ 
siculi  : 

Nam  Deus  est,  quod  imago  docet,  non  Deus  etc. 

r 

Satis  enim  aperte  significant,  non  deberi 
imagini  cultum  Deo  debitum. 

Ex  his  ad  argumenta  proposita  facile  res¬ 
ponderi  potest. 

Ad  primum :  «  0  crux  ave  spes  unica  etc.  » 
Respondeo,  vel  ibi  accipi  crucem  pro  ipso 
Christo  crucifixo,  ut  diximus  :  vel  illam  esse 
prosopopeiam  rhetoricam,  quaEcclesia  allo¬ 
quitur  crucem  eo  modo,  quo  Moses  alloqui¬ 
tur  coelum  et  terram,  cum  ait  Deuteron. 
XXXII :  Audite  coeli ,  quae  loquor  etc.  et  quan¬ 
do  B.  Andreas  eamdem  alloquebatur,  cum 
diceret  :  «  Salve  crux  pretiosa  etc.  »  signi¬ 
ficamus  autem  hac  prosopopeia  nos  deside¬ 
rare  fructum  crucis,  id  est,  salvari  per 
meritum  Christi,  qui  in  cruce  passus  est. 

Ad  secundum  dicetur  infra  in  responsione 
ad  quintum. 

Ad  tertium  dico,  Ambrosium  per  crucem 
intelligere  passionem  Christi  sive  carnem 
patientem,  sicut  per  imaginem  Dei  intelligit 


divinitatem.  Vult  enim  dicere ,  unum  esse 
Christum  Deum,  et  crucifixum,  etproptcrca 
cum  adoratur  Christus  Deus,  non  separari 
ab  illo  humanitatem  ;  et  cum  adoratur 
Christus  crucifixus,  non  separari  divinita¬ 
tem. 

Ad  quartum  respondeo,  Hieronymum  ibi 
non  dicere,  a  Paula  proprie  adoratam  cru¬ 
cem,  sed  quod  prostrata  ante  crucem  ado¬ 
rabat  Christum,  quem  in  cruce  repraesentari 
videbat. 

Ad  quintum  de  uno  motu  in  imaginem, 
et  in  exemplar,  variae  dantur  solutiones.  Pe- 
resius  respondet,  id  non  esse  verum,  quod 
eodem  motu  feramur  in  imaginem,  et  ex¬ 
emplar,  cum  illa  sint  opposita,  nec  possint 
cognosci,  nisi  duabus  cognitionibus  :  Ait 
etiam  nusquam  haberi  in  Aristotele  id, 
quod  B.  Tliomas  adducit.  At  certe  Aristote¬ 
les  lib.  de  memoria  et  reminiscentia  cap.  2. 
id  aperte  dioere  videtur  ;  Nam  reddere  vo¬ 
lens  causam,  cur  memoria  cognoscat  ab¬ 
sentia,  dicit,  causam  esse,  quia  in  memoria 
sunt  species  rerum,  quae  sunt  quasi  picturae 
quaedam,  et  si  quidem  homo  speculetur  illa 
phantasmata,  ut  res  quaedam  sunt  in  se,  non 
cognoscet  praeterita,  sed  rem  praesentem 
cogitabit  :  At  si  speculetur  eadem  phantas¬ 
mata,  ut  imagines  sunt,  tunc  cognoscet  prae¬ 
terita,  quorum  illae  sunt  imagines,  quia  ni¬ 
mirum  non  potest  cognosci  imago  ut  imago, 
quin  simul  cognoscatur  res,  cujus  illa  est 
imago.  Nec  verum  est,  quod  dicit  Peresius, 
relativa  quia  sunt  opposita,  non  posse  co¬ 
gnosci  una  cognitione  ;  nam  ita  sunt  oppo¬ 
sita,  ut  unum  ab  altero  pendeat,  et  unum 
sine  altero  nec  definiri,  nec  cognosci  possit. 

Durandus  aliter  respondet,  admittit  enim 
esse  unum  motum  mentis  in  imaginem,  et  in 
exemplar ;  sed  negat  propterea  esse  etiam 
unam  adorationem  ;  nam  licet  mens  utrum¬ 
que  simul  cognoscat,  tamen  non  dicit,  unum 
esse  alterum,  sed  intelligit  esse  distincta,  et 
proinde  non  adorat  illa  una  et  eadem  ado¬ 
ratione  . 

Confirmant  alii  hanc  solutionem,  quia  licet 
sit  unus  motus  mentis,  id  est,  intellectus  in 
imaginem  et  exemplar,  tamen  possunt  esse 
contrarii  motus  voluntatis.  Nam  qui  videt 
imaginem  Christi  male  depictam,  odit  ima¬ 
ginem,  ut  imago  est,  et  tamen  diligit  Chris¬ 
tum  :  et  e  contrario,  qui  videt  imaginem 
Judae  pulchre  expressam 'diligit  imaginem, 
et  odit  exemplar. 

Hrec  solutio  non  satisfacit  ;  nam  B.  Tho- 

mas  non  dicit,  motum  in  imaginem,  ut  ima¬ 
go  est,  esse  etiam  in  exemplar,  sed  dicit, 
motum  in  imaginem,  ut  imago  alterius  est, 
esse  etiam  in  exemplar ;  et  hoc  est  verum 
tam  de  motu  intellectus,  quam  voluntatis. 
Nam  qui  amat  imaginem  Christi,  non  quia 
imago  est,  sed  quia  imago  est  Christi,  im¬ 
possibile  est,  quin  simul  diligat  Christum, 
quandoquidem  Christus  est  ratio,  cur  diligat 
imaginem.  Qui  autem  diligit  imaginem  pul¬ 
chram  Judoe,  et  odit  Judam,  non  diligit 
imaginem  illam  ut  Judaj,  sed  ut  pulchram 
imaginem  simpliciter,  id  est,  delectatur  illa 
proportione,  qua;  est  inter  imaginem  et 
exemplar,  non  curans  quale  sit  exemplar. 

Existimo  ergo  aliter  respondendum.  Ac 
primum, admitto  esse  eumdem  motum  etiam 
voluntatis  in  imaginem  et  exemplar  :  sed 
tunc  vel  exemplar  concipitur  et  adoratur 
tamquam  principale  objectum,  vel  non,  id 
est,  vel  concipio,  et  adoro  ipsum  Christum 
in  imagine  objective  relucentem;  vel  conci¬ 
pio,  et  adoro  imaginem  ipsam,  ut  Christi 
imaginem,  ita  ut  Christus  in  obliquo  pona¬ 
tur,  non  in  recto.  Si  primum,  tunc  adoratio 
quidem  est  latrice,  sed  fertur  in  Christum 
per  se,  in  imaginem  solum  per  accidens  : 
hoc  videntur  sibi  voluisse  Capreolus  etCaje- 
tanus.  Si  secundum,  tunc  adoratio  fertur 
quidem  in  imaginem  per  se,  et  consequen¬ 
ter  in  Christum,  sed  non  est  adoratio  verae 
latria;,  sed  longe  inferior. 

Dices;  at  Christo  convenit  adoratio  latria; 
verae,  si  ergo  ista  adoratio  terminatur  etiam 
ad  Christum,  erit  verte  latriae.  Respondeo, 
Christo  convenire  veram  latriam,  quando 
adoratur  ut  est  in  se,  non  autem  quando 
adoratur  ut  est  in  imagine  per  participatio¬ 
nem.  Quocmadmodum  qui  honorat  famu¬ 
lum  Regis,  certe  honorat  ipsum  Regem ;  et 
tamen  longe  aliter  honorat  Regem  ipsum  in 
propria  persona,  quam  in  famulo  suo,  ut 
notum  est.  Et  hinc  patet  responsio  ad  se¬ 
cundum  :  Nam  cum  honoratur  imago,  honor 
ejus  transit  ad  prototypum,  sed  honor  ille 
non  est  talis,  qualis  debetur  prototypo  in  se, 
sed  qualis  ei  debetur,  ut  ab  imagine  parti¬ 
cipatur. 

Ad  sextum  dico  eodem  modo,  rationem 
cur  honoretur  imago,  esse  ipsum  exemplar, 
exemplar  tamen  aliter  honorari  debere,  ut 
est  in  se,  aliter  ut  participatur  ab  imagine. 

Ad  septimum  dico,  eum,  qui  laedit  sta¬ 
tuam  Regis  puniri  ut  reum  majestatis,  quia 
vere  laesit  Regem,  sed  nego  tam  graviter 


puniri,  ac  si  ltesisset  Regem.  Quod  si  aliquis 
aeque  graviter  puniretur,  id  fieret,  quia  con¬ 
staret  non  laesisse  statuam  ut  statuam  Regis, 
sed  accepisse  statuam  pro  ipso  Rege. 


CAPUT  XXV. 

Quo  genere  cultus  adorentur  imagines. 

Quinta  Conclusio  :  «  Cultus  qui  per  se, 
proprie  debetur  imaginibus,  est  cultus  qui¬ 
dam  imperfectus,  qui  analogice  et  reductive 
pertinet  ad  speciem  ejus  cultus,  qui  debetur 
exemplari.  »  Explico;  Imaginibus  non  con¬ 
venit  proprip  nec  latria,  nec  hyperdulia,  nec 
dulia,  nec  ullus  alius  eorum,  qui  tribuuntur 
naturae  intelligenti.  Non  enim  est  capax  res 
inanima,,  et  rationis  expers  ejusmodi  cul¬ 
tuum  :  sed  cultus  quidam  inferior  et  varius 
pro  varietate  imaginum.  Itaque  imaginibus 
Sanctorum  non  debetur  proprie  dulia,  sed 
cultus  inferior,  qui  dici  potest,  dulia  secun¬ 
dum  quid,  vel  dulia  analogice,  sive  reduc¬ 
tive.  Similiter  imaginibus  B.  Virginis  non 
debetur  hyperdulia  simpliciter ;  sed  hyper¬ 
dulia  secundum  quid,  sive  analogice  reduc¬ 
tive. 

Denique  imaginibus  Christi  non  debetur 
latria  vera,  et  simpliciter,  sed  cultus  sine 
comparatione  inferior,  qui  tamen  reducitur 
ad  latriam,  ut  imperfectum  ad  perfectum. 
Probatur,  sicut  se  habet  imago  ad  suum 
exemplar,  ita  se  habet  cultus  imaginis  ad 
cultum  exemplaris,  sed  imago  est  ipsum 
exemplar  analogice,  et  secundum  quid;  nam 
homo  pictus  est  homo  secundum  quid,  et 
analogice,  ergo  etiam  imagini  debetur  cul¬ 
tus  ipsi  exemplari  debitus,  imperfectus,  et 
analogicus. 

Prseterea,  imago  reducitur  ad  speciem 
exemplaris ;  nam  homo  pictus,  et  equus  pic¬ 
tus  differunt  specie,  quia  homo  verus  et 
equus  verus  differunt  specie  :  ergo  etiam 
cultus  imaginis  reducitur  ad  cultum  exem¬ 
plaris,  et  forte  B.  Thomas  et  B.  Bonaven- 
tura,  et  alii  hoc  solum  dicere  voluerunt,  cum 
dixerunt,  eodem  cultu  coli  imaginem  et 
exemplar;  ita  enim  eorum  sententiam  inter¬ 
pretatur  Gabriel  :  quod  si  ita  est,  omnes 
convenimus. 

Ex  his  habemus  etiam,  quid  sit  dicen- 

dum  de  vera  cruce  Domini,  de  clavis, 
spinis,  aliisque  reliquiis.  Sunt  enim  hsec 
omnia  honoranda  minore  cultu,  quam  Chris¬ 
tus  vel  Sancti,  quorum  reliquiae  sunt,  sed 
tamen  tali,  qui  analogice  et  reductive  perti¬ 
neat  ad  speciem  cultus ,  quo  Christus  vel 
Sancti  coluntur  :  nam  reliquiae  ideo  meren¬ 
tur  honorem,  quia  ratione  contactus,  vel 
aliquo  alio  modo  habitudinem  habent  ad 
eos,  quorum  sunt  reliquiae. 


CAPUT  XXVI. 

De  adoratione  Crucis. 

Etsi  Crux  Domini  partim  inter  reliquias 
veneretur,  partim  inter  imagines  (nam  crux 
illa  vera,  in  qua  Dominus  pependit,  propter 
contactum  sacri  corporis  et  sanguinis,  inter 
pretiosissimas  reliquias  habenda  est,  nec 
solum  ipsa  integra,  sed  etiam  particulae  ejus; 
at  crux  illa  eadem,  quatenus  figuram  cruci¬ 
fixi  Domini  repraesentat,  et  similiter  caeteree 
cruces  illi  similes,  inter  sacras  imagines  nu¬ 
merantur)  tamen  quia  peculiares  errores,  et 
peculiaria  argumenta  de  cruce  inveniuntur, 
peculiarem  etiam  de  illa  disputationem  in¬ 
stituendam  putavimus. 

Fuit  igitur  haeresis  in  primis  Claudii  Tau- 
rinensis,  qui  praiter  eseteras  imagines  cru¬ 
cem  Domini  exeerabatur,  teste  Jonalib.  I. 
Vixit  autem  Claudius  anno  Domini  800.  Idem 
eodem  tempore  in  Oriente  docebant  Pauli- 
tiani,  a  quodam  Paulo  sic  appellati,  teste 
Euthymio  in  Panoplia  part.  II.  tit.  21. 

Deinde  circa  annum  Domini  U30,  exsti¬ 
terunt  Petrus  Bruis,  et  Ilenricus,  qui  simi¬ 
liter  crucem  Domini,  ejusque  cultum  oppug¬ 
nabant,  teste  Petro  Cluniacensi,  qui  contra 
eos  epistolam  prolixam  et  eruditam  illo  ipso 
tempore  scripsit  ad  omnes  Episcopos.  Circa 
idem  tempus,  vel  paulo  post  exstiterunt  in 
Oriente  Bogomiles,  qui  idem  iisdem  argu¬ 
mentis  docebant ,  teste  Euthymio  Panopl. 
par.  II.  tit.  23. 

Non  minus  postea  crucis  honorem  detes¬ 
tati  sunt  Wiclefista? ,  apud  Thomam  Wal- 
densem  to.  III.  tit.  20.  Calvinus  lib.  I.  In- 
slitut.  cap.  Il.§.  7.  Magdeburgens.  Gentur. 
IV.  cap.  4.  coi.  302.  cap.  G.  coi.  438  et  450. 
ubi  etiam  impudenter  mentiuntur,  usum 


signi  crucis  saeculo  IV  novum  fuisse.  Nam 
Tertullianus  lib.  de  corona  militis,  meminit 
signi  crucis,  cum  tamen  floruerit  saeculo  II. 
Sieut  etiam  Cent.  VII.  c.  6.  coi.  191.  men¬ 
tiuntur,  Sergium  Papam  fuisse  auctorem 
primum,  ut  crux  adoraretur,  et  exosculare¬ 
tur.  Nam  Sergius  Papa  sedit  anno  Domini 
688.  At  meminit  adorationis  et  exosculatio¬ 
nis- crucis  Evagrius  lib.  IV.  cap.  26.  qui  est 
centum  annis  Sergio  antiquior.  Meminit 
etiam  Hieronymus  in  epistol.  ad  Marcellam, 
ut  migret  Bethlehem. 

Argumenta  Bogomilium  et  Petrobrusiano- 
rum  erant  tria.  Primum,  quia  crux  dolorem 
et  ignominiam  Christo  attulit,  ergo  detes¬ 
tanda  est  iis,  qui  Christum  diligunt. 

Secundum,  quia  stultus  et  impius  judica¬ 
retur  filius,  qui  patibulum  amaret,  et  hono¬ 
raret,  in  quo  pater  ejus  suspensus  fuisset. 

Tertium,  quia  si  oportet  adorare  omnes 
cruces  quia  Christus  in  cruce  pependit; 
oportebit  etiam  adorare  omnia  sepulchra, 
quia  in  sepulchro  Dominus  quievit;  etomnia 
praesepia,  quia  in  praesepi  reclinatus  fuit;  et 
omnes  columnas,  lanceas,  spongias,  flagella 
etc.  «  Imo  et  omnes  asinos  (inquit  Claudius) 
quia  Christus  asino  vectus  fuit.  » 

Quarto  arguit  Claudius,  hostes  Christi 
gaudebant  de  passione  Domini,  de  resurrec¬ 
tione  dolebant  :  et  contra,  amici  ejus  dc 
passione  dolebant,  de  resurrectione  gaude¬ 
bant,  ergo  qui  crucem  honorant,  et  illam 
amant,  imitantur  Christi  hostes. 

Quinto  argumentabantur  Wiclefista?  apud 
Waldensem  :  si  ratione  contactus,  vel  quia 
instrumentum  passionis  fuit,  crucem  adora¬ 
mus,  oportebit  etiam  adorare  labia  J udae, 
quae  contigerunt  os,  Domini  osculando,  et 
manum  illius  servi,  qui  Dominum  tetigit, 
cum  alapam  illi  inflixit ;  nam  lia?c  omnia 
tetigerunt  Dominum,  et  instrumenta  passio¬ 
nis  fuerunt. 

Sexto  arguunt  Centuriatores,  superstitio 
est  characteribus  tribuere  virtutem  ;  at  Pa- 
pista;  tribuunt  figurae  crucis  vim  pellendi 
l)a*mones,  etomnia  mala  ;  ergo  superstitiosi 
sunt.  Qua*  objectiones  infra  cap.  30.  diluen¬ 
tur  :  Antea  vero  rem  explicabimus.  Dicemus 
igitur  tria  :  Primo,  do  ipsa  crucc.  Secundo, 
de  crucis  imagine.  Tertio,  de  signo  crucis 
transeunte. 

CAPUT  XXVII. 

De  Cruce  vera  Domini. 

Quantum  ad  primum,  antequam  veniam 
ad  probationes,  notanda  sunt  aliqua  de 
figura  ipsius  crucis.  Sciendum  igitur,  cru¬ 
cem  cx  tribus  lignis  factam  esse,  quorum 
unum  erat  longum,  cui  corpus  adhaerebat, 
alterum  transversum  superpositum  longo, 
quibus  affigebantur  manus,  tertium  lignum 
erat  infixum  in  ligno  longo,  ut  in  eo  pedes 
crucifixi  starent,  et  clavis  figi  possent.  Id 
testatur  Irenaeus  lib.  II.  cap.  42  :«  Habitus, 
inquit,  id  est,  figura  crucis  fines  et  summi¬ 
tates  habet  quinque,  duas  in  longitudinem, 
duas  in  latitudinem,  unam  in  medio,  in  qua 
quiescit,  qui  clavis  affigitur.  Item  habet  Jus¬ 
tinus  in  Dialogo  cum  Triphone  ultra  me¬ 
dium. 

Utrum  autem  lignum  transversum  esset 
suprapositum  ligno  longo,  ita  ut  non  emine¬ 
ret  lignum  longum  sursum  versus,  non  est 
certum  ;  nam  Beda  in  quaest.  in  Genes,  ubi 
de  victoria  Abrahae  loquitur,  dicit  crucem 
similem  fuisse  litterae  Graecae  r, qualem  etiam 
fuisse  olim  Hebraicum  Thau,  docet  Hiero¬ 
nymus  in  c.  IX.  Ezechielis.  At  B.  Augusti¬ 
nus  epist.  120.  c.  26.  dicit,  lignum  longum 
eminuisse  supra  transversum.  Et  hoc  est 
probabilius  ;  nam  est  conformius  verbis 
Irenaei,  et  verbis  Apostoli  ad  Ephesios  c.  III. 
ubi  alludens  ad  figuram  crucis ,  nominat 
sublimitatem,  profundum,  longitudinem,  et 
latitudinem.  Porro  qui  dicunt  crucem  fuisse 
similem  litterae  Thau,  dicunt  verum,  quia 
parum  differebat. 

Quod  autem  scribit  Beda  in  suis  collecta¬ 
neis  et  floribus,  crucem  factam  ex  quatuor 
generibus  lignorum,  ex  Cedro,  Pino,  Cy- 
presso,  et  Buxo  :  et  quod  scribitur  in  histo¬ 
ria  scholastica  de  ligno  eruto  ex  probatica 
piscina  etc.  non  habent  veterum  testimonia, 
nec  videntur  probabilia. 

Illud  autem  non  est  ignorandum,  veteres 
aliquid  addidisse  mysterii  gratia,  quod  etiam 
nunc  ex  parte  servatur.  Nam  lignum  longum 
producebant  sursum  versus,  et  flectebant  ad 
modum  baculi  pastoralis,  ut  referret  litte¬ 
ram  Graecam  P,  paulo  inferius  apponebant 
duo  ligna  transversa  ad  similitudinem  cru¬ 


cis  S.  Andrea;  qua;  referrent  litteram  Gra;- 
cam  X.  ita  ut  dure  illae  litterae  per  abbre- 
viationem  significarent  Christum;  infra  illum 
ponebant  lignum  transversum ,  quod  vere 
perficit  crucem,  et  inde  pendebat  velum  ex¬ 
pansum  :  Infra  lignum  transversum  erat  lig¬ 
num  longum  in  similitudinem  hasta; ;  ad 
infimam  partem  addebant  capulum  ad  com¬ 
moditatem  gestandi.  Haec  omnia  significa¬ 
bant  crucem  esse  vexillum  Imperatoris 
Christi ;  nam  crucem  testabatur  ipsa  figura: 
Christi  nomen  indicabant  dua;  littera;  X  et  P, 
vexillum,  ex  velo,  hasta,  et  capulo  dignos¬ 
cebatur.  Vide  Joannem  Pierium  Valerianum 
de  signis  hieroglyphicis  lib.  L.  et  Primasium 
lib.  IV.  in  Apocalyp.  ubi  hoc  ipsum  signum 
vocat  monogramma  et  signum  Christi.  Tale 
fere  fuit  et  labarum  Constantini.  Nam  ut 
Eusebius  refert  lib.  IX.  hist.  cap.  9.  laba¬ 
rum,  quod  ante  Imperatores  gestari  solebat 
et  a  militib*us  adorari,  Constantinus  in  for¬ 
mam  crucis  redegit,  sic  tamen  ut  etiam 
vexilli  formam  non  amitteret. 

Describit  autem  ipsum  labarum  Eusebius 
lib.  I.  de  vita  Constantini,  ubi  dicit,  fuisse 
hastam  totam  auro  circumdatam,  in  cujus 
summitate  posita  erat  corona  pretiosissima, 
infra  eam  cornu  transversum  ad  formam 
crucis,  ex  quo  pendebat  velum  purpureum 
auro  et  gemmis  ornatissimum  ,  ad  cujus 
partem  infimam  visebantur  imagines  Con¬ 
stantini  et  filiorum.  In  ipsa  vero  hasta  sub 
corona  erant  littera;  nominis  Christi. 

Jam  vero  modus  crucifigendi  communis 
non  erat,  ut  multi  putant,  funibus  alligando, 
sed  clavis  figendo.  Pictores  vero  solent  so¬ 
lum  Christum  depingere  clavis  affixum,  la¬ 
trones  autem,  et  S.  Petrum  funibus.  Sed  non 
ita  est,  omnes  enim  clavis  figebantur,  imo 
et  omnes  crucem  suam  ferebant,  omnesque 
antea  flagellis  caedebantur.  Vide  Plutarchum 
de  tarda  numinis  vindicta  ;  Marcum  Tullium 
act.  7.  in  Verrem;  Nonium  Marcellum  verbo 
Patibulum,  qui  sic  ait  :  «  Deligati  ad  patibu¬ 
lum  circumferuntur,  deinde  cruci  figuntur.» 
Macrobium  lib.  I.  Saturn.  c.  H.  Joseph. 
lib.  VI.  de  bello  Judaico  c.  12.  et  in  vita  sua. 
In  lib.  de  passione  S.  Andrea;,  inquit  Pro¬ 
consul  :  In  ipsa  cruce,  quam  laudas,  te  fus- 
tigatum  affigi  pra*cipiam.  Caeterum  cum 
S.  Andreas  crucifigendus  esset,  praeter  mo¬ 
dum  ordinarium,  jussit  idem  Procousul  ut 
funibus  eum  in  cruce  suspenderent,  ne  cla¬ 
vis  affixus  cito  deficeret.  Adde,  quod  ideo 
dubitabatur,  quaenam  ex  Iribus  repertis  cru- 

cibus,  esset  crux  Dominica,  quia  omnes  tres 
habebant  similia  foramina,  et  clavos  etc. 
Vide  Ituffinum  lib.  X.  liist.  cap.  8. 

His  ergo  praenotatis,  ad  argumenta  venia¬ 
mus.  Ac  primum,  quod  lignum  crucis  vene¬ 
rabile  sit,  probatur  ratione  ex  Scripturis  de¬ 
sumpta.  Nam  Scripturae  testantur,  Christum 
non  crucifixum  casu,  vel  invitum,  vel  prop¬ 
ter  sua  peccata,  sed  ipsum  sponte  elegisse 
crucem,  et  elegisse  ut  altare  summi  sacrifi¬ 
cii,  quo  placaretur  Deus,  ut  scalam  sibi  ipsi 
ad  regnum,  instrumentum  liberationis  gene¬ 
ris  humani,  ac  demum  ut  instrumentum, 
quo  Diabolum  Vinceret,  ac  de  eo  triumpha¬ 
ret.  Ex  quo  sequitur,  crucem  illam  veram  a 
Deo  mirifice  fuisse  honoratam,  et  nobis  omni¬ 
bus  amabilem,  et  venerabilem  esse  debere. 

Quod  sponte  illam  elegerit,  patet  Isaice 
cap.  LUI  :  Oblatus  est ,  quia  ipse  voluit ,  Joan. 
X.  Ego  pono  animam  meam,  nemo  tollit  eam 
a  me,  sed  ego  pono  eam.  In  Act.  Apostol.  cap. 
II :  Hunc  definito  consilio,  et  praescientia  Dei 
traditum  interemistis.  Actor  III  :  Deus,  qui 
praenuntiavit  per  os  omnium  Prophetarum,  pati 
Christum  suum,  implevit  sic.  Actor.  IV.  Con¬ 
venerunt  vere  in  civitate  ista  Herodes, \ et  Pon¬ 
tius  Pilatus  cum  Gentibus,  et  populus  Israel 
facere,  quee  manus  tua  et  consilium  tuum  de¬ 
creverunt  fieri.  (1) 

Quod  crux  fuerit  ara  summi  sacrificii,  pa¬ 
tet,  quia  Christus  ipse  crucifixus  estsummum 
sacrificium,  in  epist.  ad  Hebr.  cap.  VII. 
Unde  ad  Goloss.  I  :  Pacificans  per  sanguinem 
crucis  ejus  (2),  id  est,  per  sanguinem  ejus 
in  cruce,  quasi  in  altari  fusum.  Et  hoc  signi¬ 
ficavit  lapis  erectus  et  inunctus,  et  domus 
Dei  vocatus  a  Jacob.  Gen.  XX. 

Quod  crux  scala  fuerit  Christo  ad  regnum 
Joan.  XII :  Nunc  Princeps  hujus  mundi  ejicie¬ 
tur  foras,  et  ego  si  exaltatus  fuero  a  terra, 
omnia  traham  ad  meipsum.  Hoc  autem  dicebat, 
Significans ,  qua'  morte  esset  moriturus.  Ad 
Philip.  II :  Humiliavit  semetipsum,  factus  obe- 
diens  usque  ad  mortem,  mortem  autem  crucis, 
propter  quod  et  Deus  exaltavit  illum  etc.  (3). 

Quod  fuerit  instrumentum  liberationis, 
docent  plurimEe  figurte,  quas  collegit  Joan- 
nes  Damascenus  lib.  IV.  de  fide  cap.  12.  Id 
enim  significavit  lignum  vitee  in  paradiso 
Genes,  cap.  II.  arca  lignea  Noe  domum  ejus 
salvans  Gen.  VJ1.  virga  Mosis  aperiens  mare 
Exod.  XIV.  lignum  aquas  dulces  reddens 


Exod.  XV,  Sed  praecipue  serpens  feneus  exal¬ 
tatus  in  deserto.  Num  XVIII.  de  quo  Domi¬ 
nus  Joan.  III  :  Sicut  exaltavit  Moyses  serpen¬ 
tem  in  deserto,  ita  exaltari  oportet  Filium 
hominis ,  ut  omnis,  qui  credit  in  eum,  non  pe¬ 
reat,  sed  habeat  vitam  ceternam.  Hinc  videlicet 
Ecclesia  secuta  Paulum,  ad  Galat.  VI.  di¬ 
cit  :  Nos  autem  gloriari  oportet  in  cruce  Do¬ 
mini  nostri  Jesu  fhristi,  in  quo  est  salus,  vita, 
et  resurrectio  nostra  (4). 

Quod  cruce  Diabolum  vicerit,  et  de  eo 
triumpharit,  patet  ex  epist.  ad  Goloss.  II : 
Chirographum  decreti,  quod  erat  contrarium 
nobis,  tulit  de  medio,  affigens  illud  cruci,  ex¬ 
polians  principatus  et  potestates;  traduxit  palam 
confidenter,  triumphans  illos  in  semetipso.  (5) 
Origenes  hom.  8.  in  Josue,  dicit,  in  Grarcis 
haberi  :  triumphans  illos  in  ligno  crucis  :  et 
licet  nunc  non  habeamus  in  ligno,  sed  ev 
a.o t<3,  id  est,  in  ipso,  tamen  optime  referri 
potest  ad  crucem,  de  qua  supra  dixerat,  ev 
t roazaopM,  ut  refert  Theophylactus.  Dicit  ergo 
Origenes,  in  cruce  duos  fuisse  affixos,  Chri¬ 
stum  visibiliter,  sponte  sua,  et  ad  tempus  ; 
Diabolum  autem  invisibiliter  invitum,  et  in 
sempiternum  ejus  opprobrium;  et  hoc  pro¬ 
bat  ex  isto  loco,  ubi  Paulus  utitur  metaphora 
triumphi,  indicare  volens,  crucem  esse  cur¬ 
rum  triumphalem,  in  cujus  summa  parte  se¬ 
det  Christus  triumphans,  et  in  parte  ima  tra¬ 
hitur  Diabolus  alligatus,  et  ostentatur  quasi 
in  pompa;  Id  enim  significat  verbum  coetyga- 
rtscv  et  Ggtagpetiffa;. 

Argumentum  secundum  sumitur  a  myste¬ 
riis  in  ipsa  cruce  significatis.  Nam,  ut  ait 
Augustinus  epist.  120.  cap.  26:  «  Qui  mor¬ 
tuus  est,  quia  voluit;  etiam  mortuus  est, 
quando  voluit,  nec  sine  causa  crucem  po¬ 
tius,  quam  aliud  instrumentum  mortis  ele¬ 
git.  »  Quid  autem  crux  mystica  significet 
docent  Irenaeus  lib.  V.  Greg.  Nyssenus  orat. 
I.  de  resurrectione;  Augustinus  in  epist. 
Iit),  et  120.  Hieronymus  et  Theophylactus 
in  c.  III.  ad  Ephes.  ubi  de  cruce  exponunt 
verba  Pauli  :  «  Ut  possitis  comprehendere 
cum  omnibus  Sanctis,  qua;  sit  latitudo,  et 
longitudo,  sublimitas,  et  profundum.  »  Nam 
latitudo  vocatur  lignum  transversum;  subli¬ 
mitas,  pars  ligni,  ubi  est  titulus  supra  trans¬ 
versum  ;  longitu  doligni  pars  a  transverso 
usque  ad  terram;  profundum,  pars  ejusdem, 
qute  latet  sub  terra. 


(1)  Isai.  LIII,  7;  Joan.  X.  17  et  18;  Act.  II,  23;  III,  18;  IV,  27  et  28.  —  (2)  Coloas.  I,  20.  — 
(3)  Joan.  XII.  31  et  32;  Phil.  II.  7  et  9.  —  (4)  Joan.  III,  14  et  15;  Galat.  VI,  14.  —  (5)  Col.  II,  14. 

Significat  autem  ista  figura  primo  totam 
perfectionem  Christianam,  ut  Augustinus 
docet : profundum,  Fidem;  sublimitas,  Spem; 
latitudo,  Charitatem ;  longitudo,  Perseve¬ 
rantiam. 

Secundo,  Christi  passionis  effectum,  nam 
lignum  supremum  significat  coelum  Christi 
passione  apertum,  et  Deum  placatum ;  lignum 
sub  terram  infixum,  infernum  evacuatum, 
et  Diabolum  devictum;  lignum  transversum 
respiciens  Ortum  et  Occasum,  totum  orbem 
terrarum  redemptum.  Itaque  propterea 
Christum  crucifixum  adorent  coelestia,  ter¬ 
restria,  et  inferna,  ut  Nyssenus  deducit. 

Tertio,  duo  brachia  crucis,  sub  uno  titulo 
Salvatoris  ,  significant  duos  populos  (in¬ 
quit  Irenaeus)  sub  uno  capite  Christo  inter 
se  connexos,  juxta  illud  Joan.  XII :  Ego  si 
exaltatus  fuero  a  terra ,  omnia  traham  ad 
meipsum  (1). 

Addunt  Minutius  Felix  in  Octavio,  et 
Ambrosius  serm.  crucis  figuram  esse  etiam 
naturaliter  salutarem.  Nam  aves  numquam 
volarent,  nisi  expansis  alis  crucis  formam 
imitarentur  :  et  navis  non  moveretur,  nisi 
ex  malo  et  antenna  crux  fieret  :  et  arator 
terram  non  scinderet,  nisi  ex  aratro  et  stiva 
crucem  faceret ;  et  Vursum  aliam  ex  jugo 
et  temone.  Coelum  ipsum  crucem  facit, 
si  lineae  ducantur  ab  Ortu  ad  Occasum,  ab 
Aquilone  ad  Austrum. 

Denique  etiam  iEgyptiis  qui  hieroglyphi- 
cis  characteribus  utebantur,  crux  vitam  ven¬ 
turam  significabat,  ut  refert  Ruffinus  lib.  II. 
hist.  cap.  29. 

Argumentum  tertium,  ab  inventione  cru¬ 
cis,  ex  qua  multiplex  testimonium  sumi¬ 
tur,  quod  veneratio  ligni  crucis  Deo  pla¬ 
ceat. 

Primo,  quod  non  permiserit  Deus  lignum 
illud  demergi  in  mare,  vel  flammis  absumi. 
Quod  enim  hostes  Christianorum  conati 
sint  abolere  crucem,  ejusque  omnia  vestigia, 
patet  ex  eo,  quod  altissime  crucem  sub  ter¬ 
ram  absconderunt,  et  in  loco  crucis,  Veneris 
simulacrum;  in  loco  resurrectionis,  Jovis; 
in  loco  nativitatis,  Adonidis  posuerunt,  ut 
refert  B.  Hieronymus  in  epist.  ad  Paulinum 
de  institutione  Monachi.  Cur,  quaeso,  non 
cremarunt  crucem,  cum  vellent  et  possent, 
nisi  quia  Deus  abstulit  illis  mentem,  ut  ad 
solatium  piorum  lignum  pretiosissimum  ser¬ 
varetur  ? 

(1)  Joau.  XII,  32. 

Tom.  III. 


Secundo,  quod  Deus  eo  tempore  crucem 
inveniri  voluerit,  quo  tuto  poterat  coli,  ni¬ 
mirum  ad  initium  imperii  Constantini;  Nam 
si  antea  reserata  fuisset,  regnantibus  perse¬ 
cutoribus,  magis  ludibrio  quam  honore  ex¬ 
cepta  fuisset  :  Si  autem  diu  post  tempora 
Constantini  fuisset  inventa,  fraudata  fuisset 
sancta  crux  debito  honore.  Tunc  igitur  pri¬ 
mum  divina  providentia  crucem  manifesta¬ 
vit,  cum  primum  potuit  coli. 

Tertio,  quia  per  evidentia  miracula  de¬ 
monstratum  est  esse  veram  crucem  ,  et 
proinde  crucis  inventionem,  revelationem 
illam  esse  a  Deo.  Nam  cum  tres  cruces  simul 
inventae  fuissent,  nec  posset  plane  crux  Do¬ 
mini  a  crucibus  latronum  internosci,  admo¬ 
tio  fuerunt  omnes  tres  ad  mulierem  quam¬ 
dam  in  extremis  agentem  ,  et  cum  dum 
priores  nihil  egissent,  tertia  admota  mulieri, 
mox  illam  reddidit  sanam.  Scribit  hoc  Ruf¬ 
finus  lib.  X.  hist.  c.  8.  Socrates  lib.  I.  cap. 
13.  Theodoretus  lib.  I.  cap.  18.  Sozomenus 
lib.  II.  cap.  1.  et  Nicephorus  lib.  VIII.  cap. 
29.  Nec  solum  mulierem  segram  sanavit, 
sed  etiam  mortuum  virum  excitavit  eodem 
tempore,  ut  scribunt  Paulinus  epist.  XI.  ad 
Severum,  Severus  lib.  II.  historiae  sacrae  et 
Sozomenus  lib.  II.  c.  1.  qui  et  viri  mortui  et 
mulieris  aegrotae  meminit. 

Neque  obstat,  quod  Ambrosius  orat,  in 
Theodosium,  et  Chrysostomus  hom.  84.  in 
Joan.  dicunt,,  crucem  Domini  ex  titulo  co¬ 
gnitam,  quo  carebant  aliae  duae.  Nam  Ruffi¬ 
nus  indicat,  ex  titulo  quidem  fuisse  cognitam 
crucem  Domini,  sed  non  omnino  evidenter, 
quia  titulus  non  erat  affixus  cruci,  sed  jace¬ 
bat  prope  eam;  ideoque,ut  nulla  remaneret 
ambiguitas,  ad  miraculum  confugerunt.  Nec 
solum  crux  miraculo  illo  claruit,  sed  etiam 
clavus  quem  Helena  ad  Constantinum  misit. 
De  eo  siquidem  (ut  Ambrosius  testatur  loco 
citato)  Judaei  dicebant  :  «  Ecce  et  clavus  in 
honore  est,  et  quem  ad  mortem  impressimus, 
remedium  salutis  est,  atque  invisibili  potes¬ 
tate  Daemones  toi-quet.  » 

Quarto,  quia  Helena  non  ex  se  incitata  est 
ad  crucem  Domini  quaerendam,  sed  divinis 
admonita  revelationibus.  Sic  enim  testatur 
Eusebius  in  Chron.  quod  Hieronymus  Lati¬ 
num  fecit  :  «  Helena  Constantini  mater,  in¬ 
quit,  divinis  monita  visionibus,  beatissimum 
crucis  lignum  in  quo  mundi  salus  pependit, 
apud  Hierosolymam  reperit.  »  Et  idem  di- 

eunt  Ambrosius,  Ruffinus,  Paulinus,  Sulpi- 
tius,  et  alii.  Ex  quo  apparet  impudens  blas- 
phemia  Magdeburgensium,  qui  Centur.  IV. 
cap.6.  coi.  438.  Helenam  superstitiosam  vo¬ 
cant,  quia  Hierosolymam  petiit,  ut  lignum 
crucis  inveniret,  quam  tamen  sancti  Patres 
omnes  miritice  laudant,  et  Spiritu  sancto  in¬ 
spirante  dicunt,  eam  crucis  lignum  quaesi¬ 
visse.  Ipsam  vero  historiam  licet, celeberri¬ 
mam  conantur  Magdcburgenses  dubiain  red¬ 
dere  Cent.  IV.  cap.  13.  coi  1438  ct  1439. 
duabus  conjecturis.  Prima  est,  quia  Ambro¬ 
sius  est  antiquissimus  omnium,  qui  eam  his¬ 
toriam  referunt  :  sed  illius  orationem  in 
Theodosium,  ubi  hoc  habetur,  Erasmus  non 
recipit,  Ut  germanam.  Secunda,  quia  Euse 
bius  lib.  III.  de  vita  Constantini,  de  Ilelena 
multa  narrat,  et  de  repurgatione  montis  Cal¬ 
varia),  et  tamen  non  meminit  inventionis 
crucis. 

Ad  primam  dico  primo,  non  exstare  talem 
Erasmi  censuram,  imo  ipsi  Magdcburgenses 
Centur  IV.  cap.  13.  in  vita  Ambrosii,  ex  ju¬ 
dicio  Erasmi  hanc  orationem  Ambrosio  tri¬ 
buunt.  Ex  quo  perspicere  potes  eorum  con¬ 
stantiam. 

Dico  secundo,  si  exstaret,  non  esse  Eras- 
mum  divinum  oraculum,  cui  necessario  cre¬ 
dit  debeat,  quando  nulla  maffert  rationem. 

Dico  tertio,  falsum  esse,  quod  Ambrosius 
sit  antiquissimus  eorum,  qui  hanc  historiam 
referunt ;  nam  Sulpitius,  Paulinus,  ltuffinus, 
Hieronymus,  Ghrysostomus,  qui  eamdem  re¬ 
citant,  aquales  Ambrosii  dici  possunt,  cum 
eodem  tempore  vixerint,  licet  Ambrosius  es¬ 
set  fortasse  paula  senior.  Deinde  eamdem 
recitat  Cyrillus  Hierosolymitanus,  Ambrosio 
antiquior,  in  epist.  ad  Constantium  Augus¬ 
tum  :  item  Constantinus  ipse,  Ambrosio  si¬ 
militer  antiquior,  ejusdem  meminit  in  epist. 
ad  Macharium,  quam  refert  Eusebius  lib. 
III.  de  vita  Constantini,  ubi  sic  habet  : 
«  Tanta  est  Dei  nostri  benignitas,  ut  nulla 
verborum  officia  praesenti  iniiaculo  digna 
esse  queant. Hoc  enim  admirationem  omnem, 
stuporemque  praeterit,  indicium  tormenti  sa¬ 
cratissimi,  tot  annis  humo  sepultum,  usque 
dum  interfecto  communi  hoste,  liberae  fami¬ 
liae  apparuit,  ignorari  etc.»  Ibidem  addit,  no¬ 
vis  miraculis  fidem  esse  declaratam. 

Ad  secundam  objectionem  dicimus,  Euse- 
biumin  Chronico  hujus  rei  meminisse  :  in  li¬ 
bris  autem  de  vita  Constantini  non  fecisse  de 
hac  re  mentionem,  quia  res  erat  notissima 
omnibus,  et  satis  putabat  esse,  quod  eam 


attigisset  in  litteris  Constantini.  Huic  inven¬ 
tioni  sanctae  crucis  addi  potest  inventio  sa¬ 
crae  lanceae,  quae  divina  revelatione  reperta 
est  Antiochiae,  anno  Domini  1008  et  insigni 
miraculo  nobilitata.  Vide  Gulielmura  Ty¬ 
rium  lib.  VI.  do  bello  sacro,  Paulum  .Emi- 
lium  lib.  IV.  de  rebus  gestis  Francorum,  et 
Dodeehinum  Mariani  Scoti  continuatoremin 
Chronico  anni  1100. 

Argumontum  quartum,  a  testimoniis  ve¬ 
terum,  qui  passim  referunt,  quanto  deside¬ 
rio  tenerentur  fideles  habendi,  aut  certe 
videndi  particulas  verae  crucis ,  quod  ad 
magnum  crucis  honorem  pertinere  nemo 
ignorat.  Iu  primis  B.  Cyrillus  Hierosoly¬ 
mitanus  catachesi  10.  et  13.  dicit,  ex  li¬ 
gno  crucis  Hierosolymis  invento  totum  mun¬ 
dum  repletum  ;  plurimis  inde  particulas 
petentibus  et  impetrantibus  Constantinus 
particulam  crucis  statuae  suae  inseruit,  quam 
Constantinopoli  collocavit,  existimans  per 
eaim  crucis  particulam  totam  urbem  custo¬ 
diendam,  ut  referunt  Socrates  lib.  I.  cap. 
13.  et  Eutropius,  sive  Paulus  Diaconus,  qui 
multa  addidit  Eutropio  lib.  XI.  rerum  Roma¬ 
narum.  Gregorius  Nyssenus  in  vita  Macrinse 
sororis,  scribit,  eam  gestare  solitam  ad  col¬ 
lum  crucem  argenteam ,  cui  inserta  erat 
particula  vera)  crucis. 

Paulinus  epist.  12.  ad  Severum,  scribit,  se 
mittere,  tamquam  summum  donum,  parti¬ 
culam  crucis  verae,  auro  inclusam.  Idem 
etiam  natali  decimo  S.  Felicis,  scribit,  se 
restinxisse  incendium  maximum  ostensa 
particula  crucis,  quod  nulla  arte  extingti 
poterat. 

Ipse,  inquit,  domum  remeans,  modicum,  sed 

[grande  salutis. 

De  crucis  ffiternm  sumptum  mihi  fragmine  lignum 
Promo,  tenensque  manu  adversis  procul  ingero 

[flammis  etc. 

Ghrysostomus  hom,  quod  Christus  sit 
Deus,  scribit,  eos  qui  potuerant  potili  parti¬ 
cula  crucis,  auro  inclusam  servare,  ac  inde 
se  valde  ornari  et  custodiri,  merito  credere. 
Evagrius  lib.  IV.  liist.  cap.  20.  et  Procopius 
lib.  II.  de  bello  Persico,  narrant,  Apamcte 
fuisse  particulam  sanetse  crucis,  quam  sibi 
ostendi  populus  voluit,  cum  civitas  diu  ob¬ 
sessa  jamjam  capienda  videretur,  ut  nimi¬ 
rum  conspecta  cruce  Domini,  alacrius  mo¬ 
rerentur.  Sed  cum  ab  Episcopo  crux  illa  os¬ 
tenderetur  semel,  et  iterum,  et  tertio,  efful- 

sisse  semel,  ct  iterum,  et  tertio  splendidum 
ignem,  non  comburentem,  sed  lucentem, 
quo  territi  hostes,  obsidionem  solverint. 
Gregoriuslib.YII.  epist.  126  ad  Reccaredum 
Regem  Visigothorum,  mittit  crucis  particu¬ 
lam,  ut  eximium  munus. 

Ambrosius  oratione  in  Theodosium,  lo- 
quens  de  clavo  inserto  ab  Helena  galeae 
Imperatoris  :  «  Sapienter,  inquit,  Helena 
egit,  quae  crucem  (particulam  videlicet  cru¬ 
cis,  nimirum  clavum  unum)  in  capite  Regum 
levavit,  ut  crux  Christi  in  Regibus  ado¬ 
retur.  » 

Hieronymus  in  Psal.  XCVII1.  exponit  de 
cruce,  illud  :  Adorate  scabellum  pedum  ejus. 
Et  in  epist.  17.  ad  Marcellam,  dicit :  «Ergone 
erit  illa  dies,  quando  nobis  liceat  speluncam 
Salvatoris  intrare,  crucis  deinde  lambere  li¬ 
gnum  ctc.  » 

Augustinus  lib.  XXII.  de  Civitate  Dei 
cap.  8.  scribit  :  Ad  terram  sanctam,  ex 
monte  Calvariae  allatam  in  Africam,  miracula 
fieri  solita,  et  se  cum  alio  Episcopo  eam  in¬ 
fodisse,  et  orationis  locum  super  eam  cons¬ 
tituisse.  Quo  honore  Augustinus  prosequere- 
retur  crucem,  quando  sic  honoravit  terram, 
ubi  fuerat  crux? 

His  adde  Sybillse  carmen  ,  quod  habetur 
lib.  VI.  carminum  Sybillinorum,  prope  finem. 

I 

0  lignum  felix,  in  quo  Deus  ipse  pependit. 

9 

Argumentum  quintum,  ab  exaltatione  cru¬ 
cis.  Constat  enim  ex  Paulo  Diacono,  Zona- 
ra ,  et  Cedreno  in  vita  Heraclii,  Heraclium 
in  recuperatione  crucis ,  quam  Persee  ex 
Hierorolymis  abstulerant,  divinitus  adjutum, 
ita  ut  etiam  de  coelo  Deus  lapidibus  grandi¬ 
nis  pugnaret  contra  Persas,  ut  olim  fecerat 
cum  Josue.  In  ipsa  etiam  restitutione  crucis 
in  suum  locum  ,  miracula  quaedam  contige¬ 
runt,  ut  refert  Sigobertus  in  chronico  anni 
631.  Unde  etiam  festum  institutum  testantur 
Otho  Frisingensis  lib.  V,  c.  9.  Beda  et  Ado 
in  martyrologio. 

Argumentum  sextum,  si  locus,  in  quo  An¬ 
gelus  stetit,  terra  sancta  est,  Josue  cap.  V. 
Exod.  III.  cur  non  magis  crux  ,  ubi  stetit 
Christus?  Si  sudaria  et  semicinctia  Pauli 
honorabantur  propter  contactum  ,  cur  non 
magis  crux  Christi  sanguine  respersa?  Si 
Sacramenta  honorantur  ,  quia  instrumenta 


gratiae ,  cur  non  crux  ,  quae  instrumentum 
est  redemptionis? 


CAPUT  XXVIII. 

De  imagine  Crucis. 

Jam  voro  de  imagine  Crucis  habemus  pri¬ 
mo  testimonium  Matth.  XXIV  ;  Tunc  appare¬ 
bit  signum  filii  hominis  in  coelo  (I) ;  ex  qua  ap¬ 
paritione  miro  modo  venerabile  reddetur  si¬ 
gnum  illud,  id  est,  crux.  Nam  etsi  Calvinus, 
Musculus  ,  et  alii  quos  refert  in  sua  catena 
ad  hunc  locum  Marloratus  ,  negent  hic  agi 
de  cruce,  ac  velint  hunc  esse  horum  verbo¬ 
rum  sensum  :  Tunc  apparebit  signum  Filii  ho¬ 
minis,  id  est ,  tunc  apparebit  Filius  hominis 
tam  manifeste ,  ac  si  edito  signo  in  se  om¬ 
nium  oculos  convertisset  :  omnes  tamen  ve¬ 
teres  ad  unum  exponunt  de  cruce  :  ita  Ori- 
genes,  Chrysostomus,  Hieronymus,  Hilarius, 
Theophylactus,  Euthymius,  Beda  in  cap. 
XXIV.  Matthaei  :  item  Cyrillus  catechesi  15. 
et  Augustinus  serm.  130.  de  tempore.  Ec¬ 
clesia  quoque  canit  in  festo  inventionis  : 

«  Hoc  signum  crucis  erit  in  coelo,  cum  Do¬ 
minus  ad  judicandum  venerit.  » 

Sybilla  etiam  lib.  VI.  in  fine  : 

0  lignum  fcelix,  in  quo  Deus  ipse  pependit. 

Nec  te  terra  capit,  sed  coeli  tecta  videbis, 

Cum  renovata  Dei  facies  ignita  micabit. 

Et  quidem Thomas  Waklensis  tom.  III,  tit. 
20,  cap.  158.  non  omnino  improbabiliter  di¬ 
cit,  ipsam  veram  crucem  ligneam,  quoe  nunc 
divisa  est  in  multas  particulas  ,  tunc  refor¬ 
mandam,  et  colligendam,  et  apparituram  in 
coelo.  Nam  id  videntur  asserere  Sybilla  et 
Chrysostomus  in  serm.  de  cruce  et  latrone  ; 
nec  alii  Patres  contradicunt. 

Nequo  obstat  illud  Ecclesite  :  «  Hoc  sig¬ 
num  crucis  erit  in  coelo.  »  Nam  etiam  vera 
crux  dici  potest  signum  crucis,  id  est ,  ins¬ 
trumentum  habens  figuram  crucis.  Sed  si 
hoc  non  admittatur,  saltem  imago  crucis  lu¬ 
cida  in  coelo  apparebit  ex  aere,  vel  igne  con¬ 
densato  ,  ut  Abulensis  et  Jansenius  ,  ct  alii 
docent. 

Hinc  autem  multiplex  argumentum  duci¬ 
tur  ,  ad  probandum  honorem  crucis ;  Nam 

primo  honorabilis  est  crux ,  quia  ab  ipso 
Christo  vocatur  signum  ejus  ,  id  est,  vexil¬ 
lum  Christi  :  si  enim  vexillum  Imperatoris 
milites  adorant,  ut  patet  ex  Sozomeno  lib. 
1,  hist.  cap.4.  cur  vexillum  Christi  non  ado¬ 
rabitur?  Secundo  honorabilis  est ,  quia  in 
ccelo  apparebit,  loco  nimirum  sublimi  et  ho¬ 
norifico.  Tertio  ,  quia  manibus  Angelorum 
feretur,  ut  Augustinus  docet  sermon.  130. 
Quarto,  quia  splendebit  clarius  Sole  :  quod 
probant  Augustinus  et  Chrysostomus;  quia 
tunc  apparebit,  et  conspicietur  ab  omnibus, 
quando  Sol ,  et  Luna  ,  et  stellae  obscuratae 
fuerint,  ut  patet  ex  Matth.  cap.  XXIV. 

Argumentum  secundum  sumi  potest  a  tes¬ 
timoniis  sacrorum  Conciliorum.  Nam  Syno¬ 
dus  Yl.  cau.  73.  Synodus  VII.  act.  ult.  et 
Synodus  VIII.  act.  item  ult.  canones  edide¬ 
runt  de  veneratione  crucis. 

Tertium  argumentum  ab  usu  et  testimo¬ 
niis  veterum.  Justinus  in  Apologia  secunda: 
«  Signa,  inquit,  et  notae,  quae  apud  nos  sunt, 
hujus  rei  (crucis)  virtutem  declarant.  »  Ter¬ 
tullianus  in  Apologetico  cap.  16.  objectioni 
Gentilium  respondet  de  adoratione  crucis 
ligneae;  Idem  facit  Minutius  in  Octavio.  Ex 
quo  apparet,  ab  ipso  Ecclesiae  exordio, etiam 
ante  crucis  verae  inventionem  Christianos 
solitos  habere,  et  venerari  crucis  imaginem. 
Origenes  lib.  VI.  in  epist.  ad  Romanos,  di¬ 
cit  crucis  figuram  ante  oculos  positam  ,  si 
attente  consideretur,  valere  ad  depellendam 
omnem  tentationem. 

Constantinus  Magnus  labarum  in  formam 
, crucis  redegit ,  ut  patet  ex  Eusebio  lib.  IX, 
cap.  9.  hist.  et  ex  lib.  I.  devita  Constantini. 
Quia  vero  labarum  adorabatur ,  numquam 
Constantinus  crucem  in  labaro  posuisset ,  si 
putasset,  esse  idololatriam  venerari  crucem: 
Imo  Sozomenus  lib.  I ,  cap.  4.  hist.  scri¬ 
bit,  ideo  Constantinum  vertisse  labarum  in 
crucem,  ut  milites  assuescerent  crucem  ve¬ 
nerari. 

Dices,  etiam  ante  Constantini  tempora  la¬ 
barum  habuit  formam  crucis,  ut  Tertullia¬ 
nus  in  Apologetico  cap.  16.  Justinus  in  II. 
Apologia  ,  et  Minutius  in  Octavio  testantur. 

Respondeo,  labarum  ante  Constantini  tem- 
porahabuisse  quamdam  crucis  similitudinem, 
quia  erat  velum  in  ligno  suspensum,  non  ta¬ 
men  proprie  crucis  iiguram  habuisse ,  nisi 
tempore  Constantini.  Idem  Constantinus,  ut 
refert  Eusebius  lib.  I.  de  vita  Constantini, 
Romae  devicto  Maxentio,  in  loco  celeberrimo 
erexit  crucem  cum  his  verbis  :  «  Hoc  saluta¬ 


re  signum.  »  Et  rursum  in  manu  dextera 
statuae  suae  crucem  apponi  jussit  cum  his 
verbis  :  «  Hoc  uno  verae  fortitudinis  signo 
urbem  vestram  liberavi  etc.  »  Idem  etiam 
decreto  cavit,  ne  deinceps  ulli  facinorosi 
cruci  affigerentur,  ut  crux  non  amplius  hor¬ 
rori  ,  sed  amori  et  venerationi  omnibus  es¬ 
set,  ut  scribit  Sozomenus  lib.  I ,  cap.  8.  et 
Augustinus  serm.  18.  de  verbis  Domini.  Et 
e  contrario  in  pecuniis,  quas  omnes  amant, 
crucis  figuram  excudi  jussit ,  ut  ibidem  So¬ 
zomenus  refert. 

Constantini  pietatem  imitatus  Theodosius, 
prohibuit  ne  crux  humi  sculperetur,  vel  pin¬ 
geretur,  ne  sacrum  signum  pedibus  calcare¬ 
tur  :  ita  enim  habetur  lib.  I.  Codicis,  tit.  8. 
L.  Cum  sit  nobis.  Quod  testimonium  ex  Pe¬ 
tro  Crinito  lib.  IX,  cap.  9.  adversarii  corrup¬ 
te  citant ,  quasi  Theodosius  prohibuisset 
imaginem  crucis  sculpi,  vel  pingi. 

Theodosium  secutus  Arcadius  filius  ,  au¬ 
ream  monetam  cum  signo  crucis  cudi  jussit, 
teste  Prospero  de  praedictionibus  et  promis¬ 
sionibus  part.  3.  cap.  34. 

Tiberius  quoque  optimus  Imperator,  Theo¬ 
dosii  legem  secutus,  cum  vidisset  in  palatio 
humi  crucem  in  marmore  incisam,  mox  eri¬ 
gi  jussit ,  dicens  :  «  Cruce  Domini  frontem 
et  pectus  munire  debemus,  et  nos  eam  pedi¬ 
bus  terimus?  »  testis  Paulus  Diaconus  lib. 
XVIII.  rerum  Roman.  Ubi  etiam  addit,  sub 
illo  marmore  repertum  ingentem  thesaurum 
amplius  centum  millium  aureorum,  in  remu- 
nerationem  videlicet  pietatis  tam  religiosi 
Principis. 

Constantini  tempore  scripsit  Lactantius 
carmen  de  cruce ,  in  quo  inter  caetera  legi¬ 
mus  : 

Flecte  genu,  lignumque  crucis  venerabile  adora. 

Non  diu  postea  Athanasius  quaest.  16.  ad 
Antiochum  reddidit  causam,  cur  Christiani 
faciant  et  colantpotius  imagines  crucis,  quam 
lanceae,  vel  spongiae;  quia  videlicet  si  Ethni¬ 
ci  dicant  nos  colere  lignum,  mox  duobus  li¬ 
gnis  crucis  disjunctis  Iiguram  crucis  destrui¬ 
mus,  nec  amplius  veneramur. 

Joannes  Chrysostomus  in  supplicationibus 
argenteas  cruces  cum  ardentibus  facibus 
praeferri  jubebat,  ut  Socrates  lib.  VI,  cap. 8. 
et  Sozomen.  lib.  VIII,  c.  8.  testantur.  Idem 
etiam  Chrysostomus  in  lib.  quod  Christus  sit 
Deus,  dicit,  suo  tempore  crucis  figuram  om¬ 
nibus  in  locis  depingi  solitam,  in  urbibus,  in 


CAPUT  XXVIII. 


2G1 


domibus,  in  cubiculis,  invasis,  in  solitudine, 
in  montibus  etc.  Augustinus  tractat.  36.  in 
Joan.  et  in  Psal.  XXXVI  :  «  Qui  tantum,  in¬ 
quit,  honorem  tribuit  supplicio  suo,  quid  ser¬ 
vat  fidelibus  suis?  »  Cyrillus  lib.  VI.  in  Ju¬ 
lianum  ,  respondet  Juliano  reprehendenti 
Christianos,  quod  lignum  crucis  adorarent, 
ejusque  figuram  ante  domos  suas  depinge¬ 
rent.  Ruffinus  lib.  II,  cap.  29.  hist.  testatur, 
apud  zEgyptum,  cum  ad  fidem  converteren¬ 
tur  ^Egyptii ,  ubique  fuisse  depictas  cruces 
loco  thoracis  Serapidis,  quem  Ethnici  vene¬ 
rabantur.  Beda  lib.  I.  hist.  Angi.  cap.  25. 
scribit,  Augustinum  a  B.  Gregorio  missum 
ad  Anglorum  conversionem,  crucem  argen¬ 
team,  et  imaginem  Christi  in  tabula  depictam 
pro  vexillo  praetulisse.  Ipse  etiamGregorius 
lib.  VII,  ep.  5 .  de  crucis  veneratione  loquitur. 
Leo  serm.  8.  de  passione  Domini:  «Pulchra 
specie,  inquit ,  triumphi  sui  tropheeum  ,  et 
invictissimae  patientiae  signum  salutis  ado¬ 
randum  populis  omnibus  inferebat.  » 

Sedulius  in  carmine  Paschali : 

Pax  crucis  ipse  fuit,  violentaque  robora  membris 
Illustrans  propriis,  poenam  vestivit  honore. 
Suppliciumque  dedit  signum  magis  esse  salutis, 
lpseque  sanctificans  in  se  tormenta  beavit: 

Me  ve  quis  ignoret  speciem  crucis  esse  colendam, 
Quae  Dominum  portavit  ovans  etc. 

Argumentum  quartum  ab  apparitione,  et 
miraculis  crucis.  Primo  ,  apparuit  Constan¬ 
tino  crux  lucidissima  in  aere  cum  illis  ver¬ 
bis  :  ev  tovtw  v«a,  id  est,  in  hoc  vince  :  re¬ 
fert  Eusebius  lib.  I.  de  vita  Constantini.  Ubi 
etiam  addit,  se  id  accepisse  ab  ipso  Constan¬ 
tino  jurante  rem  ita  se  habere.  Neque  appa¬ 
ruit  illi  crux  in  somno,  ut  Sozomenus  lib.  I, 
cap.  3.  et  Paulus  Diaconus  lib.  XI.  rerum 
Roman.  dicunt;  sed  plane  vigilanti ,  et  iter 
facienti  cum  toto  exercitu  ,  ut  Eusebius  di¬ 
cit. 

Porro  non  frustra  dictum  esse  Constanti¬ 
no  :  In  hoc  signo  vince  ,  apparet  ex  victoriis 
Constantini,  nam  lib.  II.  de  vita  Constantini 
scribit  Eusebius,  in  praeliis  j ussisse  Constan¬ 
tinum  semper  deferri  labarum  cruce  insigni¬ 
tum  ad  eam  partem  agminis,  quae  magis  la¬ 
borabat;  et  quocumque  labarum  accessisset, 
mox  etiam  victoriam  sequi  solitam.  Addit 
ibidem,  eum,  qui  labarum  deferebat,  cum 
metu  hostium  irruentium  reliquisset  laba¬ 
rum,  continuo  necatum  esse  :  qui  autem  il¬ 
lud  de  manu  abjicientis  suscepit,  numquam 


feriri  potuisse,  etiamsi  innumerabilia  prope 
tela  in  illum  conjecta  fuissent ;  omnia  enim 
(mirabile  dictu)  in  hasta  crucis  infigeban¬ 
tur. 

Secundo,  apparuit  crux  lucidissima  supra 
montem  Olivetum  tempore  Constantini  Im¬ 
peratoris  ,  de  qua  apparitione  exstat  epist. 
Cyrilli  Hierosolymitani  ad  Constantium. 

Tertio,  apparuit  tempore  Juliani  Aposta¬ 
tae,  qui  jam  persequebatur,  ut  narrat  Grego- 
rius  Nazianzenus  orat.  I.  in  Julianum.  Nam 
cum  Julianus  inspiceret  exta  pecudum  arus- 
picii  gratia  ,  invenit  crucem  coronatam ;  et 
quidam  aruspices  periti  ,  ut  refert  Paulus 
Diaconus  in  ejus  vita  ,  dicebant  significari 
religionem  Christianam,  quae  crucem  vene¬ 
rabatur,  fore  perpetuam  ,  nec  posse  vinci  a 
Juliano.  Adulatores  autem  ejus  dicebant,  si¬ 
gnificari  angustias,  et  quasi  carceres  crucis; 
sed  eventus  priorem  sententiam  veram  os¬ 
tendit.  Eodem  tempore,  cum  Judaei,  Juliani 
jussu  exstruere  vellent  templum  in  Hieroso¬ 
lymis  in  dedecus  crucifixi,  apparuit  rursum 
in  aere  circulus  ingens  lucidus,  crucem  splen¬ 
didissimam  ambiens ;  et  praeterea  in  vesti¬ 
bus  fere  omnium  hominum  ejus  loci  appa¬ 
ruerunt  cruces  quasi  summo  artificio  elabo¬ 
ratae  ,  ut  scribit  idem  Nazianzenus  or.  2.  in 
Julian. 

Quarto  apparuit  crux  in  aere  tempore  Ar¬ 
cadii,  cum  Imperator,  bellum  susciperet  pro 
fide  contra  Persas  ,  Christianorum  persecu¬ 
tores  ,  in  quo  bello  divinitus  adjutus  fuit  : 
testatur  hoc  B.  Prosper  in  lib.  de  promissio¬ 
nibus  divinis  part.  III,  cap.  34. 

Quinto ,  apparuerunt  cruces  in  vestibus 
hominum  tempore  Leonis  Iconomachi,  cum 
haeretici  contra  imagines  sacras  insanirent, 
ut  testatur  Paulus  Diaconus  in  tfta  Leonis 
Iconomachi.  Ad  hoc  genus  referri  potest  ap¬ 
paritio  crucis  inAnglia  in  arbore,  anno  1559, 
de  qua  vide  Alanum  Copum. 

Praeter  has  apparitiones  miracula  sine  nu¬ 
mero  per  crucis  figuram  effecta  referri  pos¬ 
sent.  Insigne  est  illud  Hilarionis  ,  quod  re¬ 
fert  B.  Hieronymus  factum  apud  Epidaurum. 
Nam  cum  mare  egrederetur  terminos  suos, 
et  periculum  esset,  ne  civitatem  obrueret, 
Hilariori  in  littore  tres  cruces  pinxit.  Mare 
autem  cum  eo  pervenisset,  coepit  intumes¬ 
cere,  et  in  magnam  altitudinem  instar  muri 
cujusdam  excrevit  sursum  versus,  quasi  fre¬ 
mens  et  indignans,  quod  progredi  ulterius 
prohiberetur,  tandem  crucis  virtuti  cedens, 
fluctus  suos  in  seipsum  retorsit.  Multa  quo- 


262 


LIBER  II. 


que  miracula  facta  narrat  Beda  lib.  III,  cap. 
2.  histor.  Anglor.  per  ligneam  crucem ,  ab 
Oswaldo  Rege  sancto  erectam,  ac  illud  om¬ 
nium  primum ,  quod  ipse  cum  paucis  con¬ 
tra  innumerabiles  hostes  pugnavit,  et  vicit. 

Argumentum  ultimum  a  ratione.  Nam  si¬ 
gna  rerum  sanctarum  sancta,  et  venerabilia 
sunt,  ut  supra  ostendimus  :  certe  quaelibet 
crux  sancta  et  venerabilis  est ,  quia  gerit 
imaginem  Christi  crucifixi,  id  est,  Christi  in 
ipso  opere  redemptionis  occupati,  quo  nihil 
sanctius  cogitari  potest. 


CAPUT  XXIX. 

De  signo  Crucis. 

Restat  signum  crucis,  quod  in  fronte,  vel 
in  aere  pingitur,  vel  super  quascumque  res 
digito  exprimitur.  Quod  signum  sacrum  esse 
et  venerabile,  Primo  ostendi  potest  ex  figu¬ 
ris  Testamenti  veteris.  Nam  sanguis  agni  in 
postibus  domorum,  de  quo  Exodi  XII.  nihil 
aliud  significabat,  nisi  signum  crucis  in  fron¬ 
tibus  Christianorum,  Augustino  teste  in  lib. 
de  catechizandis  rudibus  cap.  20.  Item  illud 
Tau,  quod  Ezechielis  cap.  IX.  jubetur  des¬ 
cribi  in  frontibus  gementium ,  apertissime 
signum  crucis  ,  quod  in  fronte  potissimum 
pingimus  ,  indicabat ,  teste  Cypriano  in  lib. 
adversus  Demetrianum  ,  et  Hieronymo  in 
commentario  Ezechielis.  His  adde  illud  Apo- 
calyp.  XIV  :  Habentes  nomen  ejus,  et  nomen 
Patris  ejus  in  frontibus  suis ;  id  est,  signum 
crucis.  Itefti  illud  Apocalyp.  VII  :  Nolite  no - 
eere  terree,  et  mari,  neque  arboribus ,  quoadus¬ 
que  signemus  servos  Dei  nostri  in  j)'ontibus  eo¬ 
rum  (I).  Hoc  enim  signum,  esse  signum  cru¬ 
cis,  docent  OEcumenius,  Beda,  Anselmus  et 
Rupertus  in  hunc  locum.  Jacob  quoque  cum 
cancellatis  manibus  benedixit  filiis  Joseph, 
Gen.  XLVIII.  significavit ,  fore  aliquando 
tempus  ,  quo  benedictiones  signo  crucis  fie¬ 
rent. 

Secundo,  probatur  ex  testimoniis  veterum, 
qui  primis  quingentis  annis  floruerunt.  Dio¬ 
nysius  c.  4.  5.  et  6.  Ecclesiast.  hierarch.  di¬ 
cit,  in  omnibus  Sacramentis  adhiberi  signum 
crucis.  Justinus  quaest.  118.  respondet  Gen¬ 


tibus  quaerentibus,  cur  Christiani  ad  Orion - 
tem  orarent  :  et  dicit,  causam  esse,  quia  Deo 
danda  sunt  meliora  :  u  Sicut  etiam,  inquit, 
dextera  potius,  quam  sinistra  signum  crucis 
exprimimus, cum  alicui  benedicimus.  »  Hyp- 
politus  quidam  scriptor  vetustissimus,  et 
Apostolis  familiaris,  cujus  librum  citat  Pal¬ 
ladius  in  histor.  Lausiaca,  cap.  148.  scribit, 
virginem  quamdam  signo  crucis  munitam  ex 
prostibulo  illaesam  evasisse. 

Tertullianus  ita  loquitur  lib.  de  Corona 
militis  :  «  Ad  omnem  progressum  ,  atque 
promotum,  ad  omnem  aditum  et  exitum,  ad 
vestitum,  ad  calceatum,  ad  lavacra,  ad 
mensas,  ad  lumina,  ad  cubicula,  ad  sedilia, 
quandocumque  nos  conversatio  exercet, 
frontem  crucis  signaoulo  terimus.  i>  Idem 
habet  lil}.  II.  ad  uxorem,  et  in  principio 
Scorpiaci. 

Cyprianus  lib.  IV.  epist.  6.  in  fine  :  «  Mu¬ 
niatur  frons,  ut  signum  Dei  incolume  serve¬ 
tur.  »  Et  libro  de  unitate  Ecclesias ,  ultra 
medium,  dicit,  Oziam  lopra  in  fronte  per¬ 
cussum,  offenso  Domino,  in  qua  parte  cor¬ 
poris  signantur,  qui  Dominum  promerentur. 
Et  libro  de  lapsis,  in  principio  ;  «  Frons  cum 
signo  Dei  pura,  Diaboli  coronam  ferre  non 
potuit,  coronae  se  Domini  reservavit.  » 

Cornelius  Papa  in  epist.  ad  Fabianum, 
qua)  est  apud  Eusebium  lib.  VI.  hist.  cap. 
33.  dicit,  Novatianum  a  Daemonio  arreptum, 
quod  non  recepisset  in  fronte  signaculum 
Christi. 

Origenes  in  Exodi  cap.  XV.  hom.  6.  sic 
ait  :  «  Timor  et  tremor  cadunt  super  eos 
(Damiones)  cum  signum  in  vobis  viderint 
crucis  fideliter  fixum  etc.  »  Gregorium  Neo- 
ca)sariensem  saepe  usum  signo  crucis  contra 
Dajmones,  testatur  Gregorius  Nyssenus,  in 
ejus  vita.  Lactantius  lib.  IV.  cap.  26.  dicit, 
Christum  eis  omnibus  prodesse,  qui  signum 
crucis  in  fronte  conscripserint. 

Cyrillus  catechesi  4  :  «  Non  pudeat,  in¬ 
quit,  nos  crucis  Christi.  Quod  si  aliquis  id 
ocultet,  tu  manifeste  signa  te  cruce  in 
fronte.»  Et  infra  :  «  Fac  autem  hoc  signum, 
et  manducans,  et  bibens,  et  sedens,  et  stans, 
et  loquens,  et  ambulans,  et  in  summa  in 
omni  negotio.  »  Idem  repetit  catechesi  13. 

Athanasius  lib.  de  incarnatione  Verbi  : 
«  Signo  crucis  omnia  magioa,  inquit,  com¬ 
pescuntur  etc.  » 

Basilius  lib.  de  Spiritu  sancto,  cap.  37. 


(1)  Apoc.  XIV,  1  ;  VII,  3. 

inter  primas  Apostolicas  traditiones  ponit, 
signare  se  signo  crucis.  Gregorius  Nazian- 
zenus  orat.  I.  in  Julianum,  dicit,  etiam  mi¬ 
lites  in  mensa  signum  crucis  adhibere  soli¬ 
tos.  Chrvsostomus  hom.  55.  in  Matth.  cap. 
12.  signo  crucis  omnia  Sacramenta  perfici 
docet.  Et  hom.  quod  Christus  sit  Deus,  plu¬ 
rima  de  gloria  hujus  signi,  et  eloquentissime 
persequitur. 

Ephrem  lib.  de  poenit.  cap.  3  :  «  Pinga¬ 
mus,  inq-uit,  in  januis,  atque  in  frontibus 
nostris,  ‘et  in  ore,  et  in  pectore,  atque  in 
membris  omnibus  vivificum  signum.  Arme¬ 
mur  insuperabili  hac  Christianorum  arma¬ 
tura.  »  Item  lib.  de  armatura  spirituali, 
cap.  2  :  «  Scuti  vice  crucis  signo  teipsum 
muni ;  validissima  enim  armatura  est.  »  B. 
Antonius,  ut  refert  Athanasius  in  vita  ejus¬ 
dem  Antonii,  contra  omnes  terrores  jubebat 
solo  crucis  signaculo  tutos  esse  Monachos. 
Palladius  in  hist.  Lausiaca,  cap.  2.  scribit, 
sanctum  senem  quemdam  cum  vidisset  in 
puteo  aspidem,  signo  crucis  munivisse  pu¬ 
teum  illum,  ac  deinde  sine  timore  hausisse 
aquam,  et  bibisse.  Theodoretus  in  histor. 
religiosa,  passim  meminit  crucis,  et  virtutis 
ejus. 

Ambrosius  ser.  43.  hortatur,  ut  omnia 
opera  a  signo  crucis  incipiamus.  Et  serm.90 
recitantur  verba  sancta;  Agnetis  dicentis  : 
«Posuit  signum  in  faciem  meam,  ut  nullum 
praeter  eum  amatorem  admittam.  »  Id  enim 
est  signum  crucis,  quo  dedicamur  Deo. 

Hieronymus  in  epist.  ad  Demetriadem  ; 
«  Claudas  cubiculum  pectoris,  crebro  signa¬ 
culo  crucis  munias  frontem  tuam.  »  Item  ad 
Eustochium  ;  «  Ad  omnem  incessum  manus 
pingat  Domini  crucem.  » 

Augustinus  Tract.  118.  in  Joan  ad  finem. 
«  Quid  est,  quod  omnes  noverunt,  signum 
Christi,  nisi  crux  Christi  ?  Quod  signum  nisi 
adhibeatur,  sive  frontibus  credentium  ;  sive 
ipsi  aquae,  qua  regenerantur ;  sive  oleo,  quo 
Chrismate  inunguntur;  sive  sacrificio,  quo 
aluntur  ;  nihil  eorum  rite  perficitur.  »  Item 
lib.  I.  Cor.fess.  cap.  II.  «  Signabar  jam  signo 
crucis,  ct  condiebar  sale  Christi.  » 

Beatus  Martinus  apud  Sulpitium  :  «  Ego, 
inquit,  signo  crucis,  non  clypeo  protectus, 
aut  galea,  hostium  cuneos  penetrabo  secu¬ 
rus.  » 

Prudentius  in  hymno  ante  somnum  : 

Fac  cum  vocante  somno 
Castum  petis  cubile 


Frontem,  locumque  cordis 
Crucis  figura  signet. 

Crux  pellet  omne  crimen. 

Fugiunt  crucem  tenebr». 

Tali  dicata  signo 
Mens  fluctuare  nescit, 

Paulinus  natali  8.  S.  Felicis  : 

Nos  crucis  invictse  signum,  et  confessio  munit. 
Armatique  Deo  mentem,  non  quterimus  arma 
Corporis,  et  quamquam  membris  videamur  inei’- 

[mes, 

Arma  tamen  gerimus,  quibus  et  sub  pace  serena 
Contra  incorporeos  animis  decernimus  hostes. 

Tertio,  probatur  ex  miraculis  signo  crucis 
factis.  Tertullianus  initio  Scorpiaci  dicit, 
Christianos  signando,  vel  adjurando  non 
solum  Christianis,  sed  etiam  Ethnicis  saepe 
prodesse.  Lactantius  lib.  IY.  c,  27.  dicit 
praesente  Christiano,  qui  crucem  fronte  sig¬ 
naverat,  Diabolum. non  ausum  Imperatori 
poscenti  responsa  dare.  Epiphanius  haeresi 
30.  scribit,  quemdam  Josephum  nondum 
Christianum  signo  crucis  Daemones  expu¬ 
lisse,  et  deiDde  Christianum  effectum  eodem 
signo  incantationes  Judaeorum  destruxisse. 
Nazianzenus  orat.  I.  in  Julian.  scribit,  ip¬ 
sum  Julianum,  licet  Ethnicum,  cum  spectra 
quaedam  videret  ,  dum  necromantici  sua 
mysteria  operarentur,  signo  crucis  seipsum 
muniisse,  et  mox  spectra  omnia  evanuisse. 
Nyssenus  in  vita  Grcgorii  Thaumaturgi, 
scribit,  Diaconum  ejus,  signo  crucis  muni¬ 
tum,  exivisse  noctu  incolumen  ex  balneis 
inter  innumerabilia  spectra,  ex  quibus  bal¬ 
neis  nemo  unquam-  vivus  exierat  eorum, qui 
noctu  intraverant. 

Athanasius  in  vita  Antonii ;  Hieronymus 
in  vita  Pauli  primi  Eremitce  ;  Theodoretus 
lib.  V.  hist.  cap.  21.  et  Gregorius  lib.  III. 
Dialog.  cap.  7.  multa  scribunt  miracula, 
quoe  ad  solum  crucis  signum  Deus  fecit,  ac 
potissimum  in  Daemonum  expulsione.  Palla¬ 
dius  in  historia  Lausiaca,  cap.  54.  scribit, 
quemdam  signo  crucis  munitum  in  mediis 
flammis  longo  tempore  illaesum  permansisse. 
Theodoretus  in  vita  sancti  Juliani,  et  invita 
sancti  Marciani,  scribit,  ab  utroque  suo  tem¬ 
pore  signo  crucis  ingentes  dracones  occisos. 
Item  in  vita  sancti  Aphraatis,  et  sancti  Ma¬ 
cedonii,  et  sancti  Petri,  et  aliorum,  scribit, 
eos  signo  crucis  varios  morbos  curasse. 
Quod  idem  Sulpitius  in  vita  beati  Martin! ; 
Hieronymus  in  vita  Hilarionis  ;  Augustinus 

lib.  XXII.  de  civit.  Dei,  c.  8.  similiter  scri¬ 
bunt.  Victor  Uticensis  lib.  II.  de  perseq. 
Wand.  scribit,  ab  Eugenio  Episcopo  Catho¬ 
lico  csecum  illuminatum  solo  crucis  signo. 
Quod  si  addere  vellemus  miracula  edita  post 
primos  quingentos  annos,  quaj  referuntur  a 
probatis  auctoribus  de  S.  Benedicto,  Ber- 
nardo,  Francisco,  et  aliis,  numquam  finire¬ 
mus. 


CAPUT  XXX. 

Solvuntur  objectiones  haereticorum. 

Ex  his,  quae  dicta  sunt,  facile  erit  objec¬ 
tiones  haereticorum,  supra  notatas,  solvere. 
Ad  primam  igitur,  quae  sumebatur  ex  eo, 
quod  crux  dolorem  et  ignominiam,  Christo 
attulit,  respondemus,  si  solum  crux  attulit 
Christo  dolorem  et  ignominiam  ,  merito 
esse  execrandam  :  atqui  attulisse  etiam  lae¬ 
titiam  et  gloriam,  propter  Diabolum  devic¬ 
tum,  et  genus  humanum  redemptum ;  quae 
laetitia  et  gloria  tanta  fuit,  ut  dolorem  et 
ignominiam  illam  priorem  plane  absorbuerit, 
ut  patet. 

Ad  secundam,  quae  sumebatur  a  similitu¬ 
dine  eorum,  quorum  parentes  in  patibulis 
perierunt,  qui  impii  viderentur,  si  ejusmodi 
patibula  honorarent,  dico  illa  non  esse  simi¬ 
lia.  Nam  qui  nunc  in  patibulis  suspenduntur 
ex  sententia  judicis,  culpa  sua  suspenduntur; 
aut  vera,  aut  certe  in  judicio  legitime  pro¬ 
bata.  Praeterea  inviti  suspenduntur.  Deni¬ 
que  ex  ipsa  morte  nihil  lucrantur,  nisi  poe¬ 
nam  et  infamiam.  At  Christus  non  propter 
culpam  veram  aut  probatam  crucifixus  fuit. 
Constat  enim  ipsum  judicem  saepius  testa¬ 
tum,  se  nullam  in  eo  causam  invenisse.  Ad 
haec, Christus  sponte  sua  se  tradidit  crucifixo¬ 
ribus,  ut  Patris  obedientiam  impleret,  cum 
alioqui  posset  evadere,  si  vellet,  ut  notum 
est;  quia  cum  diceret  :  «  Ego  sum,»  omnes 
ejus  inimici  ceciderunt  retrorsum.  Denique, 
Christus  ex  ipsa  morte  plurima  bona  retulit, 
ut  diximus,  et  sibi,  et  nobis.  Neque  id  solum 
in  Christi  morte  videmus,  sed  etiam  in  mor¬ 
tibus  aliorum, qui  propter  Deum, aut  patriam 
occiduntur.  Amici  enim  libentissime  instru¬ 
menta  passionis  eorum  tamquam  monimenta 
virtutis  conservant. 


Ad  tertium  argumentum,  quod  honorare 
crucem  sit  quasi  laetari  de  morte  Christi, 
quemadmodum  inimici  ejus  faciebant,  dico 
nos  nihil  cum  hostibus  Christi  habere  com¬ 
mune;  nam  cum  gaudemus  de  Christi  pas¬ 
sione,  non  gaudemus  de  eo,  de  quo  hostes 
ejus  gaudebant,  sed  de  eo,  de  quo  ipse 
gaudebat,  id  est,  de  triumpho  ejus,  non  de 
ignominia.  Alioqui  enim  etiam  novimus 
Christo  patienti  esse  compatiendum,  et  dolo¬ 
res  ejus  piis  lachrymis  decorandos. 

Ad  quartum  argumentum  dico,  non  sequi, 
si  omnes  cruces  honoramus,  oportere  etiam 
nos  honorare  omnia  proesepia, omnes  spinas, 
omnes  lanceas,  omnes  virgas  etc.  nam  om¬ 
nes  cruces  adoramus,  quia  omnes  sunt  ima¬ 
gines  verse  crucis,  in  qua  Dominus  pependit ; 
ot  praeterea  etiam  ipsius  Christi  crucifixi.  At 
praesepia,  spineta,  lanceae,  et  similia  non 
sunt  imagines  Christi,  nec  etiam  praesepii, 
spinarum,  lanceae, et  similium,  quaj  Christum 
tetigerunt.  Ad  imaginem  enim  non  sufficit 
similitudo,  sed  requiritur,  ut  unum  expri¬ 
matur  ex  alio.  Quare  frater  non  dicitur 
imago  fratris,  licet  similes  sint,  quia  unus 
non  est  ab  alio.  Filius  autem,  quia  non  so¬ 
lum  est  similis  patri,  sed  etiam  ab  eo  pro¬ 
diit,  idcirco  vere  dicitur  et  est  imago  patris. 
Jam  cruces  omnes  fiunt  ad  exprimendam 
illam  primam,  et  sic  imagines  ejus  sunt.  At 
prajsepia,  lanceae,  et  similia,  non  fiunt  %d 
illa  exprimenda, sed  ad  alios  usus, et  ideo  nec 
imagines  sunt.  Quando  autem  pingitur,  vel 
sculpitur  praesepe  ad  repraesentandam  Christi 
nativitatem,  vel  columna  ad  reprajsentendam 
flagellationem,  quia  tunc  praesepe  et  colum¬ 
na  sunt  imagines,  non  carent  sua  aliqua  ve¬ 
neratione. 

Si  petas  unde  est,  quod  pingimus,  et  ado¬ 
ramus  crucem,  etiam  sine  Christo  crucifixo  ; 
et  non  pingimus,  nec  adoramus  praesepe, 
vel  columnam  sine  Christo  ? 

Respondeo,  propter  tres  causas.  Primo, 
quia  crux  etiam  sola  refert  ipsum  Christum 
crucifixum  :  illa  autem  hoc  non  faciunt.  Se¬ 
cundo,  quia  crux  non  habet  alium  usum, 
quam  repraesentandi,  praesertim  post  edic¬ 
tum  Constantini,  de  non  crucifigendis  ho¬ 
minibus.  At  illa  alia  habent  alios  usus  ;  et 
ideo  qui  videret  unam  columnam  depictam, 
non  facile  posset  scire,  quid  illa  significaret, 
an  columnam  Christi,  an  columnam  Trajani, 
vel  Adriani,  vel  Herculis,  vel  aliorum.  Ter¬ 
tio,  quia  (ut  Athanasius  quaest  16.  ad  Antio¬ 
chum  dicit)  cum  accusamur,  quod  adoremus 


CAPUT  XXX. 


lignum,  possumus  statim  ostendere,  nos  co¬ 
lere  figuram,  non  materiam,  separando  duo 
illa  ligna  ab  invicem  :  quod  in  columna, 
lancea,  spongia,  et  similibus,  non  tam  facile 
fieri  posset. 

Ad  quintum,  de  honorandis  labiis  Judae, 
et  manibus  eorum,  qui  Christum  occiderunt, 
tum  propter  contactum  sacri  corporis,  tum 
quia  instrumenta  fuere  passionis,  respondeo, 
inter  crucem,  et  labia  Judae,  -ac  manus  cru¬ 
cifixorum  Christi,  magnam  esse  differentiam, 
ut  docet  Thomas  Waldensis,  tom.  III.  tit.  13. 
cap.  120.  nam  crucem  Dominus  elegit,  ct 
amanter  amplexus  est,  ut  rem  innoxiam  de¬ 
servientem  redemptioni.  At  labia  Judse,  et 
manus  impiorum  Christus  non  elegit,  nec 
•amavit,  sed  exeerabatur,  ut  res  impias  et 
sceleratas.  Nos  autem  illa  solum  amare  et 
honorare  debemus,  quae  Dominus  amavit  et 
honoravit. 

Sed  possent  respondere  Wiclefistse. ,  paria 
esse  labia  Judae,  et  crucem.  Nam  ut  labia 
Judse  fuerunt  instrumentum  sceleris  Judse, 
ct  alioqui  in  se  non  erant  capacia  culpae  ; 
ita  et  crux  fuit  instrumentum  sceleris  Judaeo¬ 
rum  :  et  sicut  Dominus  elegit  crucem,  non 
ut  intrumentum  sceleris,  sed  ut  instrumen¬ 
tum  passionis  ;  ita  quoque  elegit  labia  Judae 
et  manus  interfectorum,  non  ut  intrumenta 
sceleris,  sed  ut  instrumenta  passionis.  Unde 
Augustinus  in  Psal.  XXXIV.  dicit,  Judam  a 
Christo  electum,  ut  per  eum  impleret  re¬ 
demptionem  nostram. 

Respondeo  igitur,  differentiam  in  duobus 
consistere.  Primo,  quia  labia  Judae,  et  ma¬ 
nus  interfectorum  Christi,  non  solum  ins¬ 
trumenta  passionis  erant,  sed  etiam  partes 
illorum  hominum  impiorum,  et  ideo  non 
poterant  honorari,  ut  instrumenta  passionis, 
quin  simul  ipsi  impii  homines  honorari  vi¬ 
derentur.  At  crux,  spinae,  columna,  et  si¬ 
milia  non  sunt  partes  illorum  hominum,  sed 
sunt  res  per  se  existentes,  et  natura  sua  in¬ 
noxiae  etc. 

Secundo,  quia  in  passione  Domini  possu¬ 
mus  considerare  actionem  et  passionem, 
quarum  prior  scelerata,  posterior  sanctis¬ 
sima  fuit.  Porro  labia  Judae  et  manus  impio¬ 
rum  fuerunt  instrumenta  propinqua  et  im¬ 
mediata  ipsius  actionis  scelestae  ;  remota 
autem  et  mediata  passionis  salutaris.  E  con¬ 
trario  crux,  et  clavis,  et  similia  fuerunt  ins¬ 
trumenta  propinqua  et  immediata  passionis 
sanctae,  et  remota  ac  mediata  actionis  sce¬ 
lesta;,  ut  patet;  et  ideo  labia  Judae  magis 

participant  actionem,  quam  passionem,  et 
Crux  e  contrario  magis  passionem,  quam 
actionem.  Propterea  crux  simpliciter  est 
venerabilis,  labia  Judae  simpliciter  detes¬ 
tanda. 

Ad  ultimum,  de  magia  et  superstitione 
dico  tantum  abesse  a  magia  signum  crucis, 
ut  potius  eo  signo  omnis  magia  solvatur,  ut 
ait  rectissime  S.  A  thanasius  lib.  de  incarna¬ 
tione  Domini,  et  salutari  ejus  adventu :  «  Si¬ 
gno  crucis,  inquit,  omnia  magica  compes¬ 
cuntur,  veneficia  incfficacia  fiunt.  »  Et  in¬ 
fra  :  «  Veniat,  qui  istorum  dictorum  experi¬ 
mentum  capere  velit,  et  in  ipsis  praestigiis 
Daemonum,  et  imposturis  vaticiniorum,  et 
in  miraculis  magiae  utatur  signo  crucis,  ab 
ipsis  deriso,  nomenque  Christi  invocet;  et 
videbit,  quomodo  ejus  rei  metu  Daemones 
fugiant,  vaticinia  conquiescant,  magiae,  et 
veneficia  jaceant.  »  Haec  ille.  Scribit  etiam 
Jacobus  Sprenger  in  malleo  maleficorum, 
part.  II.  quaest.  1.  cap.  2.  magos  et  sagas 
quando  initiantur -sacris  Daemonis,  palam 
polliceri  Diabolo  pro  tribunali  sedenti,  et 
coram  testibus,  se  crucem  Domini  conculca¬ 
turos;  quia  videlicet,  ubi  crux  honoratur, 
nulla;  magicae  artes  efficaces  sunt. 

Sciendum  igitur  est,  ideo  esse  supersti¬ 
tiosum  et  prohibitum,  uti  characteribus  et 
figuris  ad  effectus  aliquos  producendos,  ut 
magi  faciunt,  quia  effectus  illi  non  possunt 
esse  naturales,  quia  characteres  et  figurae 
non  sunt  operativae  naturaliter.  Nec  prove¬ 
niunt  illi  effectus  a  Deo,  cum  nulla  talis  Dei 
promissio  reperiatur,  nec  Deus  ab  illis  invo¬ 
cetur,  sed  fiunt  illa  omnia  a  Daemone,  et  cha¬ 
racteres  solum  deserviunt  pro  signo  foederis 
inter  Diabolum  et  magos.  At  signum  crucis 
operatur  mirabilia,  non  ex  virtute  sua  natu¬ 
rali,  quam  habeat,  ut  figura  quaedam,  nec 
ut  signum  pacti  cum  Daemone,  sed  ut  si¬ 
gnum  divinitus  institutum. 

Ac,  ut  clarius  id  percipiatur,  nota  tres 
esse  effectus  crucis  mirabiles.  Primo,  terret, 
et  fugat  Daemones.  Secundo,  pellit  morbos, 
et  omnia  mala.  Tertio,  sanctificat  ea,  quibus 
imprimitur.  Et  quidem  primum  effectum 
ex  tribus  causis  habet ;  ex  apprehensione 
Daemonis ;  ex  devotione  hominis  ;  et  ex  ins¬ 
tituto  Dei.  Nam  Daemon  ubi  crucem  videt, 
mox  recordatur  cruce  Christi  se  victum, 
spoliatum,  ligatum,  et  enervatum  fuisse. 
Inde  crucem  timet  et  fugit,  quomodo  canis 
fugit  lapidem  et  baculum  quo  percussus 
fuit. 


LIBER  II. 

Deinde  vim  habet  crux  ex  opere  operan¬ 
tis  eo  modo,  quo  vim  habet  oratio.  Nam  si¬ 
gnum  crucis  est  invocatio  quaidam  merito¬ 
rum  Christi  crucifixi  signo  expressa.  Loqui¬ 
mur  enim  corde,  voce  et  nutibus.  Itaque 
opponere  contra  Diabolum  signum  crucis, 
est  opponere  meritum  passionis  Christi,  id 
est,  invocare  Deum  per  Christi  merita  con¬ 
tra  Diabolum.  Unde  effectus  tunc  magis  pro¬ 
cedit  ex  fide,  et  fiducia,  ac  devotione  inte¬ 
riore,  quam  ex  ipso  charactere  crucis ;  si¬ 
cut  quando  oramus  voce,  ot  impetramus, 
effectus  tribuitur  potuit  fidei  et  fiduciae  inter¬ 
nas,  quam  sono  vocis.  Et  de  his  duobus  ' 
modis  nullum  est  dubium. 

Existimo  tamen,  etiam  tertio  modo,  id 
est,  ex  instituto  Dei,  et  ex  opere  operato  va¬ 
lere  signum  crucis  contra  Diabolum.  Nam 
videmus  Judaeos  et  Paganos  sine  ulla  fide  in 
Christum,  solum  intendentes  facere  quod 
Christiani  faciunt,  fugasse  Daemones  signo 
crucis,  ut  patet  ex  Nazianzeno  oratione  I.  in 
Julianum,  Epiphanio  haeres.  30.  et  Grego- 
rio  lib.  III.  Dialog.  cap.  7.  ex  quo  apparet, 
non  devotione  aut  fide  operantis,  sed  ipso 
signo  crucis  fugatum  Daemonem. 

Quare  sanctus  Augustinus  lib.  LXXXIII. 
quaestionum,  quaest.  79.  dicit,  indictum  a 
Deo  Daemonibus,  ut  cedant  cruci,  tamquam 
sceptro  summi  Regis,  quomodo  populi  mi¬ 
litibus  cedunt,  cum  ab  illis  profertur  signum 
Imperatoris:  «  Nec  mirum  est,  inquit,  quod 
haec  signa  valent,  cum  a  bonis  Christianis 
adhibentur,  quando  etiam  cum  usurpantur 
ab  extraneis,  qui  omnino  suum  nomen  ad 
istam  militiam  non  dederunt,  propter  hono¬ 
rem  tamen  excellentissimi  Imperatoris  va¬ 
lent.  Cum  autem  non  cedunt  his  signis  hu¬ 
jusmodi  potestates,  Deus  ipse  prohibet 
occultis  modis,  cum  id  justum,  atque  utile 
judicat.  Nam  nullo  modo  ulli  spiritus  audent 
haec  signa  contemnere.  Contremiscunt  haec 
ubicumque  illa  prospexerint.  » 

Dices ;  ergo  erunt  plura  Sacramenta, 
quam  septem.  Respondeo,  signum  crucis 
non  esse  Sacramentum  proprie  dictum  ;  tum 
quia  non  confert  gratiam  justificantem; 
tum  etiam,  quia  non  habet  effectum  infalli¬ 
bilem,  ut  Augustinus  dicit,  et  experientia 
etiam  testatur. 

Quantum  ad  morbos  et  caetera  mala,  quae 
non  possunt  percipere  vim  signorum,  dici¬ 


mus  ea  fugari  per  crucem  tamquam  per  si¬ 
gnum  fidei  et  fiduciae,  vel  potius  tamquam 
per  invocationem,  signo  expressam.  Chris¬ 
tus  enim  promisit  fidelibus  se  daturum  quid¬ 
quid  peterent  cum  fide,  et  nominatim  Marci 
ult.  et  de  morbis  dixerat :  Serpentes  tollent 
super  cegros  manus  imponent ,  et  bene  habebunt 
et  si  mortiferum  quid  biberint ,  non  eis  noce¬ 
bit.  (t)  Fideles  igitur  contra  morbos,  et  reli¬ 
qua  mala  implorant  Dei  auxilium  per  Chris¬ 
ti  meritum,  idque  faciunt  corde,  ore,  et 
nutibus.  Et  quia  tunc  effectus  non  produci¬ 
tur  ex  opere  operato,  more  Sacramentorum 
sed  ex  opere  operantis,  ideo  non  infallibili- 
ter  sequitur. 

Quantum  ad  benedictiones,  idem  fere 
dicendum  est.  Nam  cum  benedicimus  ho¬ 
mines,  domos,  agros,  et  similia,  illo  signo 
commendamtfs  Deo  per  Christi  merita  res 
illas,  quas  benedicimus;  et  similiter  cum 
benedicimus  aquam,  oleum,  ramos,  cande¬ 
las  etc.  commendamus  res  eas  Deo,  eumque 
precamur,  ut  velit  illas  nobis  esse  salutares, 
utque  per  eas  tamquam  per  instrumenta 
nos  adjuvet.* 

Denique  id,  quod  explicite  petimus  preci¬ 
bus,  idem  implicite  petimus  per  signum  cru¬ 
cis.  Quamquam  non  potest,  nec  debet  ne¬ 
gari,  quin  etiam  aliqua  sanctitas  accedat 
rebus  cum  signantur  cruce  :  non  quidem 
sanctitas  quae  sit  aliqua  qualitas  physica, 
sed  sanctitas  in  relatione  consistens,  qualis 
est  crucis,  clavorum,  vestium,  aliarumque 
rerum,  quae  tetigerunt  Christum,  aut  Sanc¬ 
tos  :  et  qualis  est  eorum,  qui  tangunt  reli¬ 
quias  Sanctorum.  Nam  sanctificari  aliquo 
modo  eos,  qui  tangunt  reliquias,  constanter 
docent  Patres  ;  Basilius  in  Psal.  CXY.  Gre- 
gorius  Nyssenus  in  vita  sancti  Theodori, 
Joanncs  Chrysostomus  in  sermone  de  sanc¬ 
tis  Juventio,  et  Maximo,  et  alii.  Si  autem 
contactus  reliquiarum  sanctificat,  cur  non 
etiam  contactus  vexilli  salutaris?  Certe 
Augustinus  lib.  II.  de  peccatorum  meritis, 
et  remissione  cap.  26. id  asserit :  «  Catechu¬ 
menos,  inquit,  secundum  quemdam  modum 
suum  per  signum  Christi,  et  orationem  ma¬ 
nus  impositionis  puto  sanctificari:  et  quod 
accipiunt  quamvis  non  sit  corpus  Christi, 
sanctum  est  tamen.  »  Atque  hape  de  reli¬ 
quiis,  et  Imaginibus  pro  instituta  nostri  ope¬ 
ris  brevitate  sufficiant. 


(1)  Mare.  XVI,  10. 


CONTROVERSIARUM 


DE  ECCLESIA  TRIUMPHANTE 

LIBER  TERTIUS 

DE  IIS  REBUS,  QUIBUS  SUPERNA  HIERUSALEM  AB  ECCLESIA  IN  TERRIS 

PEREGBINANTE  COLITUR. 


PRAEFATIO 


Etsi  sequentes  quaestiones  de  templis,  votis,  peregrinationibus,  festis,  et  vigiliis, 
quae  fiunt  in  honorem  Dei,  et  Sanctorum,  non  solum  ad  hunc  locum,  sed  etiam  ad 
multa  alia  pertinere  possunt,  visum  est  tamen  hoc  loco  eas  integre  disputare ;  tum 
quia  dispitationes  ita  conjunctae  sunt,  ut  non  facile  inter  se  disjungi  possint ;  tum 
etiam,  quia  id,  quod  non  est  proprium  hujus  loci,  hinc  peti  poterit,  cum  alibi 
opportunitas  de  ea  re  disputandi  dabitur.  Excipio  tamen  vota,  de  quibus  hoc  loco 
non  nisi  brevissime  disseritur,  quia  jam  alibi  res  tractata  est. 

Ut  igitur  a  templis  ordiamur,  septem  erunt  partes  hujus  disputationis.  Primum 
enim  explicabimus,  quae  fuerint  haereses  de  hac  re.  IE  An  sint  templa  erigenda. 
III.  Qua  forma.  IY.  Quos  ob  fines.  V.  De  consecratione  templorum,  et  dedicatione. 
VI.  De  ornatu  eorumdem.  VII.  De  iis,  qua^  in  templis  benedicuntur,  ut  aqua,  oleo, 
cereis,  palmis  etc. 


CAPUT  I. 

De  erroribus  circa  templa. 

Duo  genera  hostium  habuerunt  Dei  tem¬ 
pla.  Unum  eorum,  qui  re  ipsa  templa  ever¬ 
tebant:  non  odio  templorum,  sed  odio  gen¬ 


tis,  aut  religionis.  Aliud  eorum,  qui  templa 
ipsa,  vel  eorum  aliquid  oderant  tamquam 
malum.  Primi  generis  fuerunt  Nabuchodo- 
nosor,  Antiochus,  Pompeius,  Cassius,  Titus, 
qui  templum  Salomonis  vel  incenderunt, vel 
profanarunt,  non  odio  templi,  sed  gentis. 
Vide  IV.  Reg.  ult.  I.  Machabeor.  X.  Jose- 
phura  lib.  XIV.  antiquitatum,  et  lib.  VII.  de 
bello  Judaico.  Cornelium  Tacitum  lib.  XXL 

et  Augustinum  lib.  XVIII.  de  civit.  Dei 
cap.  43. 

Christianorum  Ecclesias  Diocletianus  jus¬ 
sit  omnes  solo  sequari,  non  odio  templorum, 
sed  religionis  Christiana}.  Eusebiuslib.  VIII. 
hist.  cap.  2.  Idem  facere  voluisse  Julianum 
scribit  Hieronymus  epistola  ad  Riparium. 

Ariani  quoque,  et  Donatistse  templa  Ca¬ 
tholicorum  profanabant,  et  spoliabant,  non 
odio  templi,  sed  religionis.  Vide  Athanasium 
in  Apologia  pro  fuga  sua  ;  et  Theodoretum 
lib.  IV.  hist.  cap.  19.  et  20  et  Optatum  lib. 
Y.  contra  Parmen. 

Ad  aliud  genus  pertinent  in  primis  Mani¬ 
chaei  ;  nam  Faustus  apud  Augustinum  lib. 
XX.  cap.  3  et  4.  objicit  Catholicis,  quod  ha¬ 
berent  templa,  et  altaria  more  Gentium,  et 
Judceorum.  Manichaeos  secuti  Messaliani 
templa  omnia,  et  altaria  execrabantur  ,  et 
solum  in  suis  domibus  orare  volebant  Deum, 
ut  Damacenus  refert  lib.  de  centum  haeresi- 
bus.  Eodem  fere  tempore  Eustathius  templa 
omnia,  et  prajcipue  Martyrum  detestabatur, 
teste  Socrate  lib.  II.  histor.  cap.  33.  et  in 
privatis  domibus  conventicula  fieri  vo¬ 
lebat. 

Petrobusiani  templa  destruebant,  novas- 
que  templorum  fabricas  irridebant.  Auctor 
Cluniacensis  in  epistola  contra  Petrobusia- 
nos,  et  auctor  vitae  beati  Bernardi  lib.  III. 
cap.  3.  Idem  docuerunt  postea  Albigenses, 
ut  Bernardus  Lutzemburgensis  in  Catalogo 
refert.  Idem  docuerunt  Waldenses  apud 
Claudium  Caussordium  lib.  contra  Walden¬ 
ses,  cap.  6.  idem  Wiclefistse  apud  Thomam 
Waldensem,  tom.  III.  tit.  17  et  22.  idem 
Thaboritae  apud  yEneam  Sylvium  de  origine 
Bohemorum,  cap.  35.  Idem  Anabaptistae 
Transylvani  in  antithesibus  Christi  veri,  et 
Christi  falsi,  editis  Albae  Juliae  anno  1568. 

Porro  Lutherani  et  Calvinistae  admittunt 
templa,  sed  solum  ad  coneionandum,  et  Sa¬ 
cramenta  ministranda.  Reprehendunt  au¬ 
tem  quod  fiant  templa  ad  orandum,  quod  in 
honorem  Sanctorum,  quod  consecrentur 
certo  ritu,  quod  magnis  sumptibus  ornen¬ 
tur.  Nam  Magdeburgenses  Cent.  IV.  cap.  6. 
coi.  407.  et  sequentibus,  multa  dicunt  con¬ 
tra  ritus  consecrandi  Ecclesias,  et  in  praefa¬ 
tione  Cent.  VI.  reprehendunt  Catholicos,  qui 
ingentibus  sumptibus  fabricent  Ecclesias, 
easque  in  Martyrum  honorem. 


Joannes  Calvinus  prcefat.  Instit.  reprehen¬ 
dit  ornatum  templorum  ex  auro,  argento, 
serico,  lapidibus  pretiosis  etc.  et  lib.  I.  cap. 
11.  §  13.  ornamenta  templorum  solum  esse 
vellet  concionem,  et  Sacramenta  et  lib.  III. 
cap.  20,  §30.  dicit,  templa  quidem  erigi  de¬ 
bere  ad  communes  preces  fundendas,  sed 
non  esse  putandum  ullam  inesse  templo 
sanctitatem.  Ubi  aperte  indicat,  privatas 
preces  non  fieri  ullo  modo  melius  in  templo, 
quam  alibi. 


CAPUT  II. 

An  templa,  sint  erigenda. 

Qui  templa  simpliciter  erigi  nolunt,  nihil 
pro  se  afferre  possunt,  nisi  Scripturas  illas, 
auce  Deum  dicunt  non  habitare  in  locis  ma- 
nufactis ,  ut  Matthaei  V  :  Coelum  Dei  sedes 
est,  terra  autem  scabellum  pedum  ejus.  Et  Act. 
VII :  Sed  excelsus  non  in  manufactis  templis 
habitat.  Et  Actor.  XVII  :  Nec  in  manufactis 
templis  habitat ,  aut  manibus  humanis  coli¬ 
tur (1).  llinc  enim  Manichaei  (ut  testatur  Au¬ 
gustinus  lib.  contra  Adimantum  cap.  10.) 
probabant  Deum  Testamenti  veteris,  qui  jus- 
serat  sibi  aedificari  tabernaculum  et  tem¬ 
plum,  non  esse  verum  Deum,  sed  malum 
principium,  et  pugnare  cum  Deo  Testamenti 
novi.  Sed  refelluntur  elegantissime  ibidem 
ab  Augustino;  nam  Manichaei  dicebant, 
Deam  Testamenti  veteris  voluisse  templa  : 
Deum  Testamenti  novi  non  voluisse. 

At  e  contrario  legimus  in  Testamento  ve¬ 
teri,  Isaiae  LXVI,  dicentem  Deum  :  Coelum 
mihi  sedes  est,  terra  autem  scabellum  pedum 
meorum,  et  quam  domum  aedificabitis  mihi ?  Et 
contra  in  Testamento  novo,  Joan.  II,  dicen¬ 
tem  Christum  de  templo  manufacto  :  Auferte 
ista  hinc,  et  nolite  facere  domum  Patris  mei 
domum  negotiationis.  Et  Matth.  XXI  :  Domus 
mea,  domus  oimtionis  vocabitur.  (2)  Deus  igi¬ 
tur  unus  et  idem  in  utroque  Testamento  ap¬ 
probat  templa,  in  quibus  adoretur,  et  non 
approbat  templa,  quibus  putetur  inclu¬ 
di  :  quomodo  idola,  id  est.  Dii  gentium 
vere  in  templis  continebantur,  nec  inde  po¬ 
terant  exire,  nisi  qui  eos  affixerant  parieti  - 


(11  Matth.  V.  34  et  35:  Act.  VII.  48;  XVII,  24  et  25.  —  (2)  Iaai.  LXVI,  1  :  Joan.  II.  10:  Matth. 
XXL  13. 

bus,  inde  detrahere  et  asportare  vellent. 
Sed  de  hoc  plura  in  cap.  4. 


CAPUT  III. 

De  fonna. 

De  forma  Ecclesiarum  Christianorum  non 
est  quod  multa  dicamus,  cum  adhuc  anti¬ 
quissimae  Ecclesiae  visantur.  Duo  tamen  no¬ 
tanda  sunt.  Unum  ad  similitudinem  templi 
Salomonis,  in  quo  erat  atrium,  sancta,  et 
sancta  Sanctorum,  Ecclesias  fere  omnes  ha¬ 
buisse  tres  partes.  Primo  porticus  ante  in¬ 
gressum  in  templum,  quem  locum  Graeci 
Trpdvaov,  nostri  vestibulum  dicunt  :  ubi  ma¬ 
nebant  pcenitentes.  Deinde  erat  v«o?,  id  est, 
templum,  sive  navis.  Ultimo  /3-fljxa,  sive  Upb- 
tsiov,  hoc  est,  sacrarium,  sive  sanctuarium, 
sive  adyta,  quae  erat  pars  interior  templi, 
ubi  erat  altare,  quaeque  divisa  erat  a  reliquo 
templo  gradibus,  cancellis  et  velis,  sive  au¬ 
laeis  :  neque  eo  penetrabant  alii,  quam  sa¬ 
cerdotes  cum  suis  ministris  clericis. 

Praeter  has  templi  partes  erat  etiam  do¬ 
muncula  annexa  templo,  quae  dicebatur  aedi¬ 
cula  salutatoria,  ubi  sedebat  Episcopus  cum 
se  pararet  ad  sacra  facienda.  Vide  Eusebium 
lib.  111  de  vita  Constantini,  ubi  describit  tem¬ 
plum  quod  Hierosolymis  ad  sanctum  sepul- 
chrum  Constantinus  exstruxit :  item  Theodo¬ 
re  tum  1.  IV  hist.  c.  20.  ubi  meminit  sacrarii, 
aulaeis  separati  a  reliquo  templo,  quo  intro¬ 
duxit  Valentem  Imperatorem  :  ita  lib.  V,  c. 
17.  ubi  meminit  tam  sacrarii,  quam  sedicu-», 
lae  salutatoriae.  Vide  etiam  Hieronymum  in 
epistola  de  obitu Nepotiani,  Augustinum  lib. 
XXII  de  Civit.  Dei,  cap.  8.  in  fine,  et  Wal- 
fridum  Strabonem  lib.  de  rebus  Ecclesiasti¬ 
cis,  cap.  4  et  6. 

Alterum  est,  Ecclesias  Christianorum,  ut 
plurimum  ad  Orientem  conversas  fuisse,  et 
quatuor  latera  habuisse,  quibus  quatuor 
mundi  partes  aspicerent,  exceptis  quibus¬ 
dam,  quae  propter  loci  commoditatem  aliter 
constitutae  sunt.  Id  partim  experientia  con¬ 
stat  :partim  etiam  testimoniis  veterum.  Nam 
Tertullianus  lib.  contra  Vulentinianos,  non 
procul  ab  initio,  dicit,  Ecclesias  Christiano¬ 


rum  Orientem  amare  solitas.  Walfridus  Stra¬ 
bo  lib.  de  rebus  Ecclesiasticis,  cap.  4.  dicit, 
majorem  partem  Ecclesiarum  ita  fabricari, 
ut  qui  in  eis  orant,  Orientem  respiciant  : 
idem  Paulinus  epist.  12. 

Idem  testantur  Justinus  quaest.  118;  Epi- 
phanius  hceresi  19.  quae  est  Essenorum  ;  Ori- 
genes  homil.  5.  in  Numer.  Basilius  lib.  de 
Spiritu  sancto  cap.  27.  Gregorius  Nyssenus 
orat.  5.  de  Oratione  Dominica;  Augustinus 
lib.  II  de  serm.  Domini  in  monte  c.  5.  Ger¬ 
manus  in  lib.  de  theoria  rerum  sacrarum ; 
Joannes  Damascenus  lib.  IV  de  fide  cap.  13. 
et  omnes  illi  veteres,  qui  scribunt  Apostoli- 
cam  esse  traditionem,  ut  oremus  conversi 
ad  Orientem  :  id  enim  praecipue  servari  par 
est  in  solemnibus  precibus,  quae  funduntur 
in  templis. 

Rationes  autem  hujus  caeremoniae  sunt 
quinque.  Prima,  quia  ad  Orientem  erat  Pa¬ 
radisus,  Gen.  II  secundum  versionem  LXX, 
ubi  enim  habet  vulgata  editio  :  Plantaverat 
Deus  Paradisum  a  principio  (1),  Graeca  ha¬ 
bet,  lijpuTSvtrsv  ^apaSetffov  svSiv  y.txrx  avaro^a?,  et 
certe  verbum  Hebraeum  utroque  modo 
recte  verti  potuit  :  significant  enim  Ante,  et 
Orientem ,  quae  est  pars  mundi  anterior. 
Unde  etiam  noster  Interpres,  Gen.  IV,  ver¬ 
tit  idem  nomen ,  ad  Orientalem  plagam. 
Oramus  igitur  conversi  ad  Orientem,  quia 
profitemur  nos  peregrinos,  et  ad  patriam 
nostram,  unde  ejecti  sumus,  suspiramus  : 
ita  Gregorius  Nyssenus. 

Secunda  ratio  est,  quia  ab  Oriente  coelum 
surgere  et  moveri  incipit,  estque  propterea 
pars  illa  totius  mundi  corporalis  excellentis¬ 
sima.  Ideo  autem  orantes  convertimus  fa¬ 
ciem  corporalem  ad  corpus  excellentissi¬ 
mum,  tum,  ut  ait  Justinus,  quia  Deo  sunt 
danda  sernper  meliora,  tum  etiam  ut  admo¬ 
neamur  convertere  faciem  spiritualem  ani¬ 
mae  ad  spiritum  excellentissimum,  qui  est 
Deus  :  ita  B.  Augustinus. 

Tertia  ratio  est,  quia  Christus,  quem  ora¬ 
mus,  est  lux  mundi,  Joan.  VIII  :  Et  vir 
Oriens  nomen  ejus  (2),  Zachar.  VI.  Ut  igitur 
significemus ,  nos  in  oratione  illustrari  a 
Christo  sole  justitiae,  sicut  illustrantur  a  sole 
corpor-eo,  qui  ad  Orientem  respiciunt,  ideo 
hac  caeremonia  utimur  :  ita  Walfridus. 

Quarta  ratio  est  :  quia  Dominus  ipse  rao- 
riens  in  cruce,  Occidentem  respiciebat,  nos 
ad  Orientem  oramus,  ut  quasi  in  faciem  cru- 


(1)  Gen.  II,  8.  —  (2)  Zach.  VI,  12. 

cifixi  intueamur  :  et  quia  ipse  ascendit  in  coe¬ 
lum  coelorum  ad  Orientem,  Ps.  LXVII,  nos  atl 
Orientem  convertimur,  ut  quasi  eum  ascen¬ 
dentem  votis  ac  precibus  deducamus.  Ac  de¬ 
mum  quia  ipse  ab  Oriente  venturus  creditur 
ad  judicium,  Mattii.  XXIV  :  Sicut  fulgur  exit 
ab  Oriente ,  et  paret  usque  in  Occidentem ,  ita 
erit  adventus  filii  hominis{  1) :  nos  ad  Orientem 
precamur,  quasi  venturum  judicem  exspec¬ 
tantes  :  ita  Damascenus. 

Possumus  addere  Quintam  rationem,  quia 
Judaei  orabant,  et  orant  ad  Occidentem,  ut 
patet  Exodi  XXVI,  ubi  dicitur,  ostium  taber¬ 
naculi  ad  Orientem  versum  fuisse,  et  Eze- 
chielis  VIII,  ubi  dicitur  :  Ecce  in  ostio  templi 
Domini  inter  vestibulum  et  altare  quasi  viginti 
quinque  viri ,  dorsa  habentes  contra  templum 
Domini,  et  facies  ad  Orientem ,  et  adorabant  ad 
ortum  solis.  (2)  Reprehendit  enim  Scriptura 
quosdam,  qui  contra  ritum  ejusdem  tempo¬ 
ris  adorabant  ad  Orientem.  Nos  igitur  ad 
Orientem  respicimus  dum  Judafi  respiciunt 
ac  Occidentem,  ut  significemus,  eorum  esse 
litteram  occidentem,  nostrum  autem  spiri¬ 
tum  vivificantem  :  et  velamen  adhuc  ma¬ 
nere  super  cor  eorum,  nos  autem  conversos 
ad  Dominum  deposuisse  velamen. 


CAPUT  IV. 

De  fine. 

Quatuor  ob  lines  eriguntur  sacris  sedes, 
unde  etiam  quatuor  nomina  sortiuntur.  Pri¬ 
mo,  ad  sacrificandum  Deo,  et  hinc  dicuntur 
templa.  Secundo,  ad  orandum,  et  hinc  di¬ 
cuntur  oratoria.  Tertio,'  ad  Martyrum  reli¬ 
quias  honorifice  conservandas,  et  hinc  di¬ 
cuntur  basilicas,  seu  memoriae,  seu  martyria. 
Quarto,  ad  populum  verbo  Dei,  et  Sacra¬ 
mentis  pascendum,  et  hinc  dicuntur  Eccle¬ 
siae. 

Ex  his  finibus  solum  quartum  agnoscunt 
Lutherani  et  Calvinistae  :  Anftbnptistce  autem 
et  Waldenses  ne  illum  quidem.  Nam  quod 
non  debeant  in  novo  Testamento  erigi  tem¬ 
pla  ad  sacrificia,  constanter  asserunt  omnes 
hujus  temporis  haeretici,  etprobant  omnibus 


illis  argumentis,  quibus  probare  solent  non 
esse  in  Ecclesia  ullum  externum  sacrificium, 
vel  sacerdotium  :  quas  argumenta  non  sunt 
hujus  loci. 

Unum  invenit  Argumentum  Marloratus, 
quod  directe  objiceret  contra  templa,  nimi¬ 
rum  illud  Apocal.  XXI :  Et  templum  non  vidi 
in  ea;  Dominus  enim  Deus  templum  illius  est. 
Ubi  de  Ecclesia  agitur,  ut  patet  ex  sequen¬ 
tibus  :  Ambulabunt  gentes  in  lumine  ejus,  et 
Deges  afferent  splendorem  suum  in  illam  (3). 
Quae  verba  mutuatur  Joannes  ab  Isaia  cap. 
LX.  Isaiam  autem  certum  est  de  Ecclesia 
ista  militante  loqui,  et  confirmatur  argu¬ 
mentum  ex  eo,  quod  Deus  voluit  everti  tem¬ 
plum  Salomonis,  quod  ad  sacrificia  erectum 
fuerat.  Potest  etiam  confirmari  ex  Patri¬ 
bus;  Patres  enim  ordinarie  a  vocabulo 
templi  abstinent,  cum  de  Ecclesiis  Christia¬ 
norum  loquuntur  ;  imo  etiam  eas  templis 
opponunt,  ut  Hieronymus,  qui  in  epist.  ad 
Riparium  dicit,  Julianum  Christi  Ecclesias 
aut  evertisse,  aut  in  templa  convertisse.  Et 
Cecilius  apud  Minutium  Felicem  objicit 
Christianis,  quod  tamquam  athei  nulla  ha¬ 
berent  templa  vel  altaria,  et  Optatus  lib.  VI : 
«  Quis  nostrum,  inquit,  intravit  templum?  » 

Quod  autem  ad  orandum  Ecclesiae  institui 
debeant,  quasi  melius  sit  in  uno  loco  orare, 
quam  in  alio,  negant  omnes  hujus  temporis 
hairetici,  et  probant  assertionem  suam  ;  Pri¬ 
mo,  ex  illis  verbis,  Matth.  VI :  Tu  autem  cum 
oraveris,  intra  in  cubiculum  tuum  etc.  Secundo, 
ex  illis,  Joan.  IVj:  Venit  hora,  et  nunc  est,  quan¬ 
do  neque  in  monte  hoc,  neque  in  Hierosolymis  o- 
dor abitis  Patrem.  Spiritus  est  Deus,  et  qui  eum 
adorant,  in  spiritu,  et  veritate  adorare  oportet. 
Non  ergo  oratio  obliganda  est  certo  loco. 
Tertio,  ex  Paulo  I.  Timoth.  II  .*  Volo  viros 
orare  in  omni  loco  levantes  puras  manus.  Quar¬ 
to,  Deus  non  est  magis  in  templo,  quam  ali¬ 
bi  :  Non  enim  in  templis  manufactis  habitat, 
sed  coelum  et  terram  implet  (4).  Ergo  ubique 
ex  sequo  adorari  et  invocari  potest. 

Quod  vero  non  sint  templa  Sanctis  eri¬ 
genda,  probant,  quia  est  manifesta  idolola¬ 
tria  ;  nam  ad  latrirc  cultum  pertinere  tem¬ 
pla,  S.  Augustinus  docet  lib.  contra  sermo¬ 
nem  Arianorum  cap.  20.  ubi  probat  Spiritum 
sanctum  esse  Deum,  quia  Apostolus  dicit,  I. 
Corinth.VI :  Membra  vestra  templum  sunt  Spi¬ 
ritus  sancti,  (fi)  «  Si  legerent,  inquit,  Ariani 


(1)  Psal.  LVII,  34;  Matth.  XIV,  27.  —  (2)  Ezech.  VIII.  16.  —  (3)  Apoc.  XXI,  22  et  24.  — 
(4)  Matth.  VI,  6;  Joan.  IV,  23;  1.  Timoth.  II,  8 ;  Act.  XVII.  27.  —  (5)  I.  Cor.  VI,  19. 

templum  Salomonis  ex  lignis,  et  lapidibus 
Spiritui  sancto  erectum,  non  negai'ent  illum 
esse  Deum,  cum  templi  constitutio  ad  latriro 
cultum  pertineat  :  quomodo  ergo  negant 
Spiritum  sanctum  esse  Deum,  cum  templum 
habeat  longe  nobilius?  »  Unde  idem  Augus¬ 
tinus  lib.  VIII  Civit.  Dei,  c.  ult.  dicit:  «Nec 
tamen  nos  eisdem  Martyribus  templa,  sacer¬ 
dotia,  sacra  et  sacrificia  constituimus  :  quo¬ 
niam  non  ipsi,  sed  Deus  eorum  nobis  est 
Deus.  »  Item  lib.  I  contra  Maximinum  arg. 
11.  de  Spiritu  sancto,  sic  ait  Augustinus  : 

«  Nonne  si  alicui  sancto  Angelo  excellentis¬ 
simo  de  lignis,  et  lapidibus  faceremus  tem¬ 
plum,  anathematizaremur  a  veritate  Christi 
et  ab  Ecclesia  Dei,  quoniam  creaturae  exhi- 
beremus  eam  servitutem,  quro  uni  tantum 
debetur  Deo?»  Hic  autem  ad  marginem  no¬ 
tavit  Erasmus  :  «  Hoc  nunc  fit  quibuslibet 
Divis.  » 

Quod  denique  non  sint  Ecclesiae  erigendae 
ad  conciones  et  Sacramenta,  non  aliter  pro¬ 
bant  Anabaptistae,  nisi  exemplo  Christi,  qui 
condonabatur,  nunc  in  montibus,  nunc  in 
desertis,  nunc  in  mari  cx  navicula,  nunc  in 
privatis  aedibus;  Baptismum  dabat  in  flumi¬ 
nibus;  Eucharistiam  instituit  in  privata  et 
profana  domo. 

Ut  igitur  haec  omnia  ordine  refellantur,  sit 
Prima  propositio.  «  Recte  instituuntur  certa 
loca,  in  quibus  verbum  Dei  et  Sacramenta 
populo  ministrentur.  »  Haec  est  contra  Eus- 
tathium,  Waldenses  et  Anabaptistas,  et  eo¬ 
rum  gimiles. 

Probatur  Primo,  exemplo  Christi  et  Apos¬ 
tolorum,  qui  etsi  interdum  data  occasione  in 
variis  locis  verbum  Dei  seminarent,  tamen 
ordinarie  in  templo ,  vel  synagogis,  quae 
erant  ejus  temporis  Ecclesiae,  id  faciebant. 
Matth.  XXVI  Dominus  sic  ait  :  Quotidie  apud 
vos  sedebam  docens  in  templo ,  et  non  me  tenuis¬ 
tis.  Et  Joan.  XVIII  :  Ego  palam  locutus  sum 
mundo ,  ego  semper  docui  in  sgnagoga,  et  in 
templo ,  quo  omnes  Judcei  conveniunt ,  et  in  oc¬ 
culto  locutus  sum  nihil.  Item  Actor.  V,  Ange¬ 
lus  educens  Apostolos  de  carcere,  dicit  illis: 
Ile ,  et  stantes  in  templo  loquimini  plebi  omnia 
verba  vitat  hujus;  qui  cum  audissent  intrave¬ 
runt  diluculo  in  templum ,  et  docebant  (I).  Act. 
XIII,  Paulus  et  Barnabas  missi  ad  praedican¬ 
dum,  primum  inttant  in  synagogam,  et  ibi 
praedicant. 


Secundo,  probatur  exemplo  primorum. 
Christianorum;  nam  quod  primi  Christiani 
habuerint  Ecclesias  a  privatis  domibus  dis¬ 
tinctas,  patet  ex  epist.  I.  nd  Corinth.  cap. 
XI  :  Convenientibus  vobis  in  Ecclesiam ,  audio 
scissuras  esse  inter  vos.  Et  quod  ista  Ecclesia 
non*esset  privata  domus,  patet  ex  sequenti¬ 
bus  :  Numquid  domos  non  habetis  ad  mandu¬ 
candum  et  bibendum. ,  aut  Ecclesiam  Dei  con¬ 
temnitis  ?  Et  rursus  :  Si  quis  esurit ,  domi 
manducet ;  ut  non  in  judicium  conveniatis,  Et 
c.  XIV  :  Mulieres  in  Ecclesiis  taceant ,  si  quid 
autem  volunt  discere ,  domi  viros  suos  interro¬ 
gent  (2). 

Idem  confirmatur  ex  antiquissimis  Patri¬ 
bus;  nam  Clemens  lib.  X  recognitionum, 
circa  finem,  refert  Antiochiae  Petro  praedi¬ 
cante  conversam  fuisse  Theophili  domum  in 
Ecclesiam,  ibique  Petro  cathedram  consti¬ 
tutam,  unde  doceret  populum.  Philo  in  lib. 
de  vita  theorica  supplicum,  quem  citat  Eu- 
sebius  lib.  II  hist.  cap.  17.  scribit,  primos 
Christianos*  in  omnibus  locis  constituisse 
aedes  sacras  ad  mysteria  celebranda,  et  sa¬ 
cros  libros  legendos.  Justinus  in  Apolog.  II 
ad  finem,  dicit  Christianos  die  Dominico  in 
unum  certum  locum  omnes  convenire  ad 
verbum  Dei,  et  Eucharistiae  communicatio¬ 
nem. 

Tertullianus  antiquissimus  Latinorum  lib. 
contra  Valentinianos,  non  procul  ab  initio 
expresse  meminit  sacrae  aedis,  ad  quam 
Christiani  conveniebant.  Cyprianus  sermone 
de  eleemosynis  arguens  mulieres  opulentas, 
quae  in  Ecclesiam  sine  oblatione  veniebant  : 
«In  Dominicum,  inquit,  sine  sacrificio  venis, 
et  partem  de  sacrificio,  quod  pauper  obtulit, 
sumis.  »  Ubi  Dominicum,  Ecclesiam  vocat, 
quia  domus  illa  sacra,  Domini  palatium 
est. 

Gregorius  Neocaesariensis,  Cypriani  aequa¬ 
lis,  cum  Ecclesiam  exstruere  vellet,  nec  sa¬ 
tis  loci  haberet  propter  vicinam  quamdam 
rupem,  eam  rupem  precibus  suis  loco  mo¬ 
vit,  ut  refert  Eusebius,  lib.  VII  histor.  cap. 
25.  Qui  etiam  c.  26.  scribit  Catholicos  cum 
Paulo  Samosateno  de  sacra  rode  apud  Aure¬ 
lianum  Imperatorem  contendisse.  Nec  re¬ 
fert,  utrum  narrationem  istam  do  miraculis 
Gregorii  Eusebius  scripserit,  an  Ruffinus, 
qui  Eusebium  Latinum  fecit,  addiderit;  uter¬ 
que  enim  est  antiquus  auctor. 


(1)  Matth.  XXVI,  56;  Joan.  XVIII,  20;  Act.  V,  20  et  21.  —  (2)  I.  Cor.  XI,  18,  22  et  34;  XIV. 
34  et  35. 

Tertio,  probatur  ratione ;  nam  populus 
Christianus  debet  aliquando  necessario  con¬ 
venire  ad  res  sacras  :  nec  enim  concio  po¬ 
test  fieri  ad  singulos  seorsim,  nec  etiam  ce¬ 
lebratio  Eucharistiae :  et  etiamsi  posset,  non 
expediret  tamen,  quia  conventus  hominum 
utilissimus  est  ad  alendam  animorum  unio¬ 
nem  :  igitur  necesse  est,  ut  aliquis^ certus 
locus  constituatur,  ubi  ejusmodi  conventus 
fiant. 

Praeterea  si  habemus  certa  loca  ad  alia 
ministeria,  ut  ad  judicia ,  ad  convivia,  ad  som¬ 
num  ctc.  cur  non  etiam  ad  res  sacras?  Ne¬ 
que  exemplum  Domini  contrarium  ostendit. 
Nam  vivente  Domino  nondum  erat  Ecclesia 
novi  Testamenti  constituta,  sed  tunc  colli¬ 
gebatur,  et  constituebatur,  et  ideo  non  mi¬ 
rum,  si  non  habuerit  propria  loca  sacra.  At 
postquam  Christiani  coeperunt  esse  populus 
aliquis,  mox  habuerunt  Ecclesias,  ut  osten¬ 
sum  est. 

Secunda  propositio  :  «  Ecclesia:  Christia¬ 
norum  ad  sacrificia  offerenda  institutae  sunt, 
et  ideo  vere,  et  proprie  templa  appellari 
possunt.  »  Probari  posset  primo,  omnibus 
argumentis,  quae  probant  Eucharistiam  esse 
sacrificium.  Sed  haec,  ut  dixi,  ad  alium  lo¬ 
cum  pertinent. 

Probatur  igitur  hoc  modo  :  Ecclesiae 
ChVistianorum  semper  habuerunt  altaria, 
ergo  semper  vera  templa  fuerunt ;  nam  tem¬ 
plum  nihil  est  aliud,  quam  lomus  altaris;  et 
praeterea  magis  indicat  sacrificii  ritum  alta¬ 
re,  quam  templum;  nam  sine  altari  non  po¬ 
test  sacrificari,  sine  templo  potest ;  quare 
si,  ut  excludant  sacrificia,  haeretici  negant 
templa,  multo  magis  deberent  negare  alta¬ 
ria,  sed  altaria  nullo  modo  negare  possunt, 
ut  patet  ex  illo  I.  Cor.  X  :  Non  potestis  mensae 
Domini ,  et  mensce  daemoniorum  participes 
esse  (1).  Ubi  Apostolus  opponit  mensam  Eu¬ 
charistiae  mensis  Idolothytorum,  mensae  au¬ 
tem  Idolothytorum  erant  vera  altaria.  Unde 
Ambrosius  exponit  mensae  Domini,  id  est, 
altaria.  Item  ex  illo  Hebr.  XIII :  Habemus  al¬ 
tare,  de  quo  edere  non  habent  potestatem,  qui 
tabernaculo  deserviunt  (2).  Quem  locum  ad¬ 
versarii  intelligunt  de  altari  crucis,  quasi 
dicat  Apostolus  :  habemus  Christi  passio¬ 
nem,  qua  frui  non  possunt,  qui  adhuc  in 
ejus  figura  celebranda  occupantur.  At  Pa¬ 
tres  intelligunt  de  sacrificio  Eucharistiae. 
Nam  Theophylactus  dicit,  hic  agi  de  incru¬ 


ento  sacrificio  ;  idem  dicunt  Chrysostomus, 
Sedulius,  Theodoretus,  QEcumenius. 

Accedit  traditio  omnium  Patrum  ;  nullus 
fere  est  veterum,  qui  non  meminerit  altaris 
Ecclesiae.  Canon  3.  Apostolorum,  Dionysius 
cap.  3.  Eccles.  hierar.  Irenams  lib.  IV.  cap. 
34.  Athanasius  in  vita  B.  Antonii,  et  in 
Apologia  pro  fuga  sua,  Tertullianus  lib.  de 
poenitentia,  Optatus  lib.  YI.  contra  Parme- 
nianum,  Hieronymus  in  epitaphio  Neapoli¬ 
tani,  Augustinus  epist.  50.  et  alii  omnes 
saepe  altaris  mentionem  faciunt,  ubi  de  Ec¬ 
clesiis  loquuntur. 

Tertio,  probatur  testimoniis  Patrum,  qui 
nomine  templi  utuntur.  Nam  in  primis 
Graeci  passim  utuntur  hoc  nomine,  ut  Euse- 
bius  lib.  III.  de  vita  Constantini,  Basilius  in 
Psalm.  CXIY  ;  Nazianzenus  oratione  in  Gor- 
goniam  sororem  ;  Nyssenus  oratione  in 
Theodorum;  Chrysostomus  homil.  51.  in 
Mattii,  et  alii;  nec  Latini  ab  hac  voce  omni¬ 
no  abhorrent;  nam  Lactantius  in  carmine 
de  passione  Domini,  ait : 

Quisquis  ades,  mediique  subis  in  limina  templi. 
Siste  parum  etc. 

Et  Salvianus  lib.  IV.  de  providentia  : 
«  Ecclesia,  inquit,  vel  potius  templum.  » 

B.  Ambrosius  lib.  II.  de  officiis,  cap.  21  : 
«  Et  maxime,  inquit,  sacerdoti  hoc  conve¬ 
nit,  ornare  Dei  templum  decore  congruo,  ut 
etiam  hoc  cultu  aula  Domini  resplendeat.') 
Etcap.  28.»  Nemo  potest  accusare,  quia  tem¬ 
plum  Dei  aedificatum  est.  Nemo  potest  indi¬ 
gnari,  quia  humandis  fidelium  reliquiis, 
spatia  laxata  sunt.  » 

Hieronymus  in  cap.  VII.  Ilierem.  Ecclesiam 
vocat  templum ;  et  B.  Augustinus  lib.  VIII. 
civit.  Dei,  cap.  ult.  cum  dicit :  «  Nec  nos 
eisdem  Martyribus  templa,  sacerdotia,  sacra 
et  sacrificia  constituimus  ;  quoniam  non 
ipsi,  sed  Deus  eorum  nobis  est  Deus.  » 
Aperte  indicat,  Deo  ista  omnia  constitui. 
Unde  infra  addit  :  <i  Non  autem  ista  esse  sa¬ 
crificia  Martyrum  novit,  qui  novit  unum 
quod  Deo  illic  offertur  sacrificium  Christia¬ 
norum.  » 

Ex  his  ad  primam  objectionem  respon¬ 
deo.  in  c.  XI.  Apocal.  agi  de  Ecclesia  trium¬ 
phante.  Ubi  non  erit  templum,  quia  tunc 
cessabunt  oblationes  et  preces,  et  Sacramen¬ 
ta,  propter  quas  templa  eriguntur ;  ita  enim 


(1)  I.  Cor.  X,  21.  —  (2)  Hebr.  XIII,  10. 

exponunt  omnes  probati  auctores,  Prima- 
sius,  Beda,  QEcumenius,  Richardus,  Ruper- 
tus,  Anselmus,  necnon  Augustinus  lib.  XX. 
civit.  Dei,  cap.  17.  Ubi  dicit  impudentiae  ni- 
miae  sibi  videri,  si  quis  istum  locum  Apoca¬ 
lypsis  exponere  velit  de  praesenti  Ecclesia. 

Ex  quo  intelligimus  non  esse  Augustini 
expositionem  Apocalypsis ,  quae  habetur 
tom.  IX.  operum  ejus  ubi  de  Ecclesia  hujus 
temporis  eum  locum  intelligere  videtur.  Et 
ipse  contextus  hoc  declarat;  nam  in  cap. 20. 
describitur  judicium, et  damnatio  impiorum, 
et  concluditur  caput  illis  verbis  :  a  Judica¬ 
tum  est  de  singulis  secundum  opera  ipso¬ 
rum,  et  infernus,  et  mors  missi  sunt  in  sta¬ 
gnum  ignis.  Haec  est  mors  secunda;  et  qui 
non  est  inventus  in  libro  vitee  scriptus,  mis¬ 
sus  est  in  stagnum  ignis.  »  Deinde  sequitur 
cap.  21.  de  gloria  beatorum:  «  Et  vidi,  in¬ 
quit,  coelum  novum,  et  terram  novam  etc.  » 
Praeterea  paulo  post  illa  verba :  (Et  tem¬ 
plum  non  vidi  in  ea)  subjungitur,  «non  in¬ 
trabit  in  eam  aliquid  coinquinatum. »  Quod 
certe  non  potest  intelligi  de  Ecclesia  hujus 
temporis,  in  quam  multi  intrant,  immundi, 
et  coinquinati.  Ut  patet  ex  parabola  de  sa¬ 
gena  missa  in  mare ,  et  ex  omni  genere  piscium 
congregante,  Matth.  XIII,  -47. 

Respondent,  Scripturam  loqui  de  Eccle¬ 
sia  interna,  et  praedestinata,  quae  solum  ad¬ 
mittit  justos.  At  contra  ,  nam  secundum  ip¬ 
sorum  principia,  quantumvis  aliquis  sitprai- 
destinatus  et  fidelis,  semper  tamen  est  im¬ 
mundus,  et  in  omni  opere  peccat.  Peccatum 
enim  non  tollitur  in  hoc  mundo  per  Baptis¬ 
mum,  ut  ipsi  dicunt,  aut  fidem,  sed  solum 
non  imputatur.  Nec  possunt  dicere  hic  vo¬ 
cari  incoinquinatos  eos,  quibus  Deus  nonim- 
putat  peccata  ;  nam  Joannes  addit,  aut  abo¬ 
minationem  faciens,  et  mendacium.  Quaero 
igitur,  aut  Lutherani  fideles,  et  praedestinati 
abominationem  faciunt,  et  mendacium,  aut 
non  faciunt ;  si  faciunt,  ergo  non  sunt  in 
Ecclesia;  si  non  faciunt,  ergo  non  peccant 
in  omni  opere  suo.  Fateantur  ergo  necesse 
est,  Joannem  loqui  de  Ecclesia  coelesti,  in 
qua  nulli  erunt,  qui  abominationem,  et 
mendacium  faciunt. 

Ad  probationem  ex  Isaia  Hieronymus  in 
eum  locum  tres  indicat  expositiones  ;  unam 
Judaeorum,  et  Haereticorum  Chiliastarum, 
qui  omnia  verba  lsaise  in  illo  c.  LX.  refere¬ 
bant  ad  felicitatem  mille  annorum,  quam 


se  habituros  putant  cum  Christo  hic  in  terris 
post  resurrectionem;  alteram  Catholicorum, 
qui  omnia  intelligebant  de  Ecclesia  trium¬ 
phante;  tertiam  aliorum  Catholicorum,  qui 
omnia  intelligebant  spiritualiter  de  Ecclesia 
hujus  temporis. 

Lyranus  duas  alias  adfert;  unam  quo¬ 
rumdam,  qui  ea  omnia  intelligunt  de  felici¬ 
tate  Judaeorum  post  reditum  ex  Babylone; 
alteram  suam,  quod  intelligantur  omnia  de 
Ecclesia,  sed  non  omnia  de  eodem  statu  Ec¬ 
clesiae;  sed  pri^na  pars  capitis  intelligatur 
de  Ecclesia  secundum  statum  hujus  vitae  ; 
secunda  de  Ecclesia  secundum  statum  vitae 
futurae. 

Trima  expositio  haeretica  est,  et  fabulosa, 
et  millies  a  Patribus  explosa.  Secunda  pro¬ 
babilis  est,  et  secundum  eam  nulla  est  in 
argumento  nostro  difficultas.  Quarta  falsis¬ 
sima  est,  et  recte  a  Lyrano  refellitur.  Quinta 
probabilis  est,  et  secundum  eam  argumen¬ 
tum  non  habet  difficultatem.  Tertia  est  ma¬ 
xime  probabilis,  et  eam  sequuntur  Hierony¬ 
mus  ipse,  et  post  eum  Cyrillus  in  hunc  lo¬ 
cum  ;  et  secundum  eam  ad  argumentum 
respondemus, ea  quae  ad  litteram  intelligun- 
tur  de  Ecclesia  militante,  a  Joanne  in  Apo¬ 
calypsi  per  anagogem  intelligi  de  Ecclesia 
triumphante ;  id  enim  Apostoli  saepissime 
fecerunt ;  ut  illud :  Ex  JEgypto  vocavi  filium 
meum ,  Osee.  XI.  quod  ad  litteram  de  filiis 
Israel  intelligitur,  Matthaeus  c.  II.  in  sensu 
allegorico  de  Christo  intellexit ;  et  quod  de 
Agno  Paschali  ad  litteram  dixerat  Moyses, 
Excd.  XII:  Os  non  confringetis  ex  eo  (1) :  al- 
legorice  intellexit  Joannes  de  Christo,  Joan. 
XIX.  neque  hoc  repugnat  Hieronymo  ;  ipse 
enim  ad  finem  cap.  60.  dicit,  gloriam  Eccle¬ 
siae,  quae  defecribitur  illo  capite,  impleri 
quidem  in  hoc  saeculo  aliquando,  sed  ple¬ 
nius  implendam  in  futuro. 

Ad  confirmationem  primam  dico,  Deum 
voluisse,  ut  templum  Salomonis  evertere¬ 
tur,  ut  intelligeremus,  statum  veteris  Testa¬ 
menti  jam  cessasse,  non  quod  ei  templorum 
aedificatio  displiceret. 

Ad  testimonia  Patrum  dico,  primos  Chris¬ 
tianos,  propter  recentem  memoriam  sacer¬ 
dotii  Aaronici,  abstinuisse  non  solum  a  vo¬ 
cabulo  templi,  sed  etiam  sacerdotii,  ne  vi¬ 
derentur  adhuc  durare  Judaicae  caeremoniae. 
Itaque  Apostoli  in  suis  epistolis  pro  sacerdo¬ 
tibus  Episcopos,  et  Presbyteros,  pro  templis 

(1)  Osce.  XI,  1 ;  Exod.  XII,  46. 

Ecclesias  dicunt  :  et  similiter  loquuntur 
Justinus,  Ignatius,  et  csctcri  antiquissimi 
Patres. 

Deinde  tempore  Tertulliani  jam  satis  pers¬ 
pecta  differentia  inter  Christianos  et  Judaeos, 
coeperunt  Christiani  Presbyteros  et  Episco¬ 
pos  nominare  sacerdotes,  ut  patet  ex  Tertul¬ 
liano  libro  de  velandis  virginibus  ;  libro  de 
monogamia,  et  alibi ;  et  ex  Cypriano  in  om¬ 
nibus  fere  epistolis  ;  et  ex  sequentibus  om¬ 
nibus  Patribus.  Adhuc  tamen  abstinebant  a 
vocabulo  templi ;  quia  mundus  plenus  erat 
templis  idolorum,  et  usus  loquendi  obtinue¬ 
rat,  ut  nomine  templi  intelligcrctur  locus 
consecratus  ad  sacriticia  cruenta.  Et  in  hoc 
sensu  Octavius  apud  Minutium  Felicem, 
Optatus,  et  Hieronymus  negant  Christianos 
habere  templa. 

Dices;  At  Octavius  objectioni  Cecilii,quod 
Christiani  non  haberent  templa,  aras,  sacri¬ 
ficia,  respondit,  ideo  Christianos  non  erigere 
templa,  quod  sciant  Deum  non  posse  capi 
ullo  loco  ;  et  ideo  non  sacrificare,  quod 
sciant  Deum  nulla  re  indigere  ;  et  seipsos 
loco  templorum  constituere,  et  sacrificare 
justitiam,  pietatem,  aliasque  virtutes  :  ubi 
videtur  simpliciter  admittere  Christianos 
nulla  tunc  habuisse  templa,  vel  altaria,  vel 
sacrificia. 

Respondeo,  Octavium  noluisse  Sanctum 
dare  canibus  ;  et  quia  non  videbat  Cecilium 
capacem  mysterii  Eucharistiae,  quod  est  uni¬ 
cum  Christianorum  sacrificium,  maluisse 
hoc  tacere,  et  ad  mentem  adversarii  res¬ 
pondere,  qui  de  sacrificiis  cruentis  loqueba¬ 
tur.  Nam  quod  ante  Minutii  tempora  Chris¬ 
tiani  altaria,  et  sacrificia,  et  proinde  etiam 
templa  habuerint,  patet  ex  Ireneeo  et  Ter¬ 
tulliano  jam  citatis  ;  uterque  enim  Minutio 
antiquior  est. 

Tertia  propositio :  «  Ecclesia}  Christiano¬ 
rum  recte  ad  orandum,  etiam  privata  ora¬ 
tione,  instituuntur.  »  Probatur  primo,  Scrip¬ 
turae  testimoniis  ;  nam  III.  Reg.  VIII.  et  II. 
Paralip.  VI.  Salomon  affirmat  templum  fac¬ 
tum  esse,  ut  sit  locus  orationis,  et  petit  a 
Deo,  ut  quicumque  ibi  oraverit,  exaudiatur, 
III.  Reg.  IX.  Deus  apparens  Salomoni  polli¬ 
cetur  ita  futurum,  ut  ille  petierat.  At  si  es¬ 
set  superstitio  orare  in  templo  potius,  quam 
alibi,  neque  Salomon  ad  hunc  finem  insti¬ 
tuisset  templum,  neque  Deus  approbasset 
factum  ejus ;  superstitio  enim  numquam 

(l)  Luc.  II,  37. 


fuit  licita.  Preeterca  Isaia;  LVI.  dicitur,  do¬ 
mus  mea  domus  orationis  vocabitur  ;  et 
confirmat  hoc  ipsum  Dominus,  Matthaji  XXI. 
Neque  obstat  verbum  Domini :  Intra  in  cu¬ 
biculum  tuum;  vel ,  venit ,  hora ,  quando  nec  in 
monte  hoc,  nec  in  Hierosolymis  adorabitis  etc. 
Nam  post  illa  omnia  Dominus  dixit  de  tem¬ 
plo  Salomonis  :  Domus  mea ,  domus  orationis 
vocabitur. 

Secundo,  probatur  exemplis  Scriptura¬ 
rum.  I.  Regum  1.  Anna  precatura  Dominum 
ad  tabernaculum  accedit,  ubi  erat  arca,  ibi— 
que  orans  exaudita  est.  II  Reg.  VII.  David 
similiter  precaturus  perrexit  ad  tabernacu¬ 
lum,  et  coram  arca  Domini  orare  coepit.  At 
certe  nisi  putasset,  ibi  Dominum  magis  esse 
praesentem,  et  facilius  orationem  exaudiri, 
domi  sua’,  mansisset.  Idem  etiam  David,  ut 
habetur  I.  Paralip.  c.  XXI.  voluit  ire  ad  ta¬ 
bernaculum  Domini  in  Gabaon,  ut  oraret 
pro  avertenda  peste  a  populo,  sed  non  prte- 
valuit  nimio  timore  perterritus,  ideo  in  ipsa 
Hierusalem  exstruxit  altare.  Daniel  oratu¬ 
rus,  quia  non  poterat  ingredi  templum,  in 
Babylone  existens  captivus,  saltem  aperta 
fenestra  orabat  ad  eam  partem  conversus, 
ubi  fuerat  templum  Domini,  Danielis  VI. 
Luc.  II :  Anna  filia  Phanuelis,  non  discedebat 
de  templo ,  jejuniis ,  et  obsec7'ationibus  serviens 
nocte,  ac  die  (I).  Luc*  XVI II  :  Publicanus  in 
templo  orans  justificatur.  Actor.  III :  Petrus 
et  Joannes  ascendebant  in  templum  ad  ho¬ 
ram  orationis  nonam.  Actor.  VIII :  Eunuchus 
Rcginre  /Ethiopum  venerat  adorare  in  Hie¬ 
rusalem. 

Tertio,  probatur  ex  Patribus.  Origenes 
homil.  2.  in  Exodum,  Ecclesias  Christianas 
domos  orationis  vocat.  Tertullianus  in  Apo¬ 
loget.  cap.  39.  dicit,  in  Ecclesiam  conve¬ 
niri,  primo  ad  orationem.  Secundo  ad  lec¬ 
tionem.  Tertio  ad  exhortationem  etc.  Eusc- 
bius  lib.  II.  bist.  cap.  17.  ex  Philone  dicit, 
in  singulis  locis  primorum  Christianorum 
fuisse  sacras  cedes  consecratas  orationi. 

Chrysostomus  homil.  30.  contra  Ano- 
mceos  :  «  Orare,  inquiunt, vel  domi  possumus. 
Te,  homo,  decipis,  et  magno  in  errore  ver¬ 
saris;  nam  et  si  domi  quoque  datur  orandi 
facultas,  tamen  fieri  non  potest,  ut  domi 
tam  bene  ores,  quam  in  Ecclesia.  »  Idem 
repetit  homil.  79.  ad  populum. 

Basibus  lib.  II.  de  Baptismo,  queest.  8. 
dicit,  locum  non  parum  referre  ad  oran- 

dum,  et  solvit  duo  argumenta,  ab  adversa¬ 
riis  nobis  objecta  ex  Joan.  IV.  et  I.  Tim.  11. 
et  in  quaestionibus  fuse  explicatis  quaest.  40. 
dicit,  ad  Ecclesias  non  oportere  accedere 
propter  negotia  saecularia,  sed  causa  oratio¬ 
nis. 

Ambrosius  in  oratione  de  tradendis  basi¬ 
licis  dicit,  se  quotidie  solitum  ire  ad  Marty¬ 
res,  id  est,  ad  basilicas  Martyrum  orationis 
gratia.  Hieronymus  in  Epitaphio  Marcellae  : 

«  Apostolorum,  inquit,  et  Martyrum  basili¬ 
cas  secretis  celebrabat  orationibus.  »  Ruffi- 
nus  lib.  II.  hist.  c.  XXXIII.  de  Theodosio 
scribit:  «  Circuibat  omnia  orationum  loca.» 
Augustinus  lib.  XXII.  de  civit.  Dei,  cap.  8. 
meminit  multorum,  qui  in  basilicis  orantes 
miracula  impetrarunt.  Et  ibidem  dicit,  se 
cum  aliis  collegis  suis  quamdam  orationis 
domum  dedicasse. 

Quarto,  probatur  ex  nomine;  nam  Eccle¬ 
siae  a  Graecis  saepe  vocantur  ivxrripia,  et  a  La¬ 
tinis  oratoria.  Unde  Augustinus  epist.  109. 
in  oratorio  nemo  aliud  agat,  nisi  ad  quod 
factum  est,  unde  et  nomen  accepit. 

Quinto,  probatur  rationibus.  Prima  ratio, 
Deus  est  in  templo  magis,  quam  alibi ;  nam 
alioqui  non  diceret  Paulus  I.Cor.  III :  Nescitis 
quia  estis  templum  Dei ,  et  spiritus  Dei  habitat 
in  vobis ?  Et  I.  Gorinth.  VI.  non  diceretur  : 
Membra  vestra  templum  sunt  Spiritus  sancti, 
quem  habetis  in  vobis ;  glorificate ,  et  portate 
Deum  in  corpore  vestro.  Et  II.  Corint.  VI  : 
Fos  estis  templum  Dei  vivi ,  sicut  dicit  Domi¬ 
nus,  quoniam  inhabitabo  in  illis ,  et  inambu¬ 
labo  (1J.  Apostolus  enim  accipit  similitudi¬ 
nem  a  veris  templis;  quia  enim  templum 
est  domus  Dei,  in  qua  ipse  peculiari  modo 
inhabitat;  ideo  ipse,  ut  ostenderet  in  nobis 
esse  Deum  peculiari  modo,  corpora  nostra 
templum  Dei  appellavit.  Unde  Augustinus 
lib.  II.  ad  Simplicianum  quaest.  4.  dicit, 
Davidern  orasse  ante  arcam,  quia  ibi  sacra¬ 
tior,  et  commendatior  praesentia  Domini 
erat.  Cum  igitur  in  templis  sacratior,  et 
commendatior  sit  praesentia  Domini,  ibi 
certe  magis  orare  expediet,  quam  alibi. 

Secunda  ratio,  Deus  in  templo  citius  ex¬ 
audit,  ut  patet  ex  promissione  Dei,  III.  Reg. 
IX.  quod  enim  Deus  promisit  templo  Salo¬ 
monis,  sine  dubio  promisit  etiam  templis 
Christianorum;  nam  quod  petiit  Salomon 
cum  templum  dedicavit,  idem  petit  Ecclesia 
cum  nova  templa  dedicat,  nimirum,  ut  au¬ 


res  Dei  in  eo  loco  sint  apertae.  Non  est  au¬ 
tem  credibile  Deum  exaudisse  preces  Salo¬ 
monis,  et  non  exaudire  etiam  preces  Ecclesiae 
suae.  Imo  hic  est  modus,  quo  Deus  est  in 
templo  peculiariter,  nimirum,  quia  ibi  est 
per  exauditionem. 

Tertia  ratio,  quia  oratio  est  res  nobilissi¬ 
ma,  et  proinde  ei  debetur  locus  nobilissimus, 
qualis  est  locus  sacer.  Ita  Basilius  lib.  II. 
de  Baptismo,  quaest.  8. 

Quarta,  quia  in  Ecclesia  sunt  omnia  ac-' 
commodata  ad  excitandam  devotionem,  quae 
orationi  maxime  necessaria  est.  Nam  alta¬ 
ria,  cruces,  imagines,  reliquiae,  ipsi  etiam 
parietes  Deo  dicati  movent  ad  pietatem ; 
qua?  certe  alibi  non  inveniuntur. 

Quinta  ratio,  quia  in  templis  ordinarie 
praeter  Dei  praesentiam,  quae  est  ubique,  est 
etiam  praesentia  mediatoris  Christi  corpora¬ 
liter  in  Eucharistia;  quae  certe  auget  spem, 
et  fiduciam  orantis;  et  praeterea  non  potest 
non  incutere  menti  religiosae  horrorem,  et 
reverentiam;  nam,  ut  Joannes  Chrysosto- 
mus  dicit,  homil.  36.  in  I.  ad  Corint.  ubi 
est  Christus  in  Eucharistia,  ibi  etiam  non 
deest  Angelorum  frequentia  ;  ubi  autem  est 
talis  Rex,  et  tales  Principes,  ibi  est  coeleste 
palatium,  imo  coelum  ipsum. 

Hinc  ad  argumenta  contraria  facile  res¬ 
ponderi  poterit.  Ad  illud  igitur,  quod  obji¬ 
ciebatur  ex  Evangelio,  respondeo,  illa  ver¬ 
ba  :  Intra  in  cubiculum  tuum,  non  posse 
intelligi  simpliciter  de  cubiculo  materiali ; 
nam  alioqui  Apostolus  Domino  contradice¬ 
ret,  qui  ait  :  Volo  viros  orare  in  omni  loco. 
Et  nonne  ipse  Dominus  legitur  orasse  fre¬ 
quenter  in  montibus?  In  cubiculo  autem 
non  legitur.  Et  Ghrysostom.  homil.  79.  ad 
popul.  dicit,  ubique  orari  posse,  etiam  in 
foro  ;  et  adfert  exempla  quorumdam,  qui 
magistratu  clamante,  et  furente  pro  foribus 
ejus  loci  signo  crucis  muniti,  et  brevi  ora¬ 
tione  solo  corde  ad  Deum  missa,  mox  im¬ 
mutaverunt  cor  magistratus,  et  propitium 
habuerunt,  quem  iratum  habituri  erant. 
Dominus  ergo  Matth.  VI.  jubet,  ut  in  ora¬ 
tione  non  quaeramus  inanem  gloriam,  quem¬ 
admodum  Pharisaei  faciebant,  qui  orabant 
in  angulis  platearum,  ut  viderentur  ab  ho-* 
minibus,  sed  quaeramus  Deo  placere,  et  ab 
illo  videri.  Quando  ergo  sic  oramus,  ut  non 
quaeramus  humanas  laudes,  semper  in  cu¬ 
biculo  oramus,  sive  alioqui  simus  in  Eccle- 


(1)  I.  Cor.  III,  16;  VI,  19  et  20;  II.  Cor.  VI.  16. 

sia,  sive  in  montibus,  sive  etiam  in  ipso 
foro.  Quando  autem  intramus  cubiculum 
ad  orandum,  et  cupimus  videri,  tunc  sane 
extra  cubiculum  orare  dicimur,  ut  pulchre 
annotat  Joannes  Chrysostomus  in  hunc  lo¬ 
cum. 

Porro  Ambrosius  lib.  I.  de  Cain,  cap.  IX. 
Hieronymus  in  cap.  VI.Matth.  et  Augustinus 
lib.  II.  cap.  6.  deserm.  Domini  in  monte, intel- 
ligunt  per  cubiculum  secretum  cordis,  ac  vo¬ 
lunt  prohibitas  evagationes  mentis  tempore 
orationis.  Quod  verum  est.  Sed  prima  ex¬ 
positio  est  magis  litteralis. 

Ad  secundum  dico,  Dominum  eo  loco  non 
loqui  de  adoratione  ratione  loci,  sed  ratione 
modi.  Non  enim  vult  dicere,  tempore  novaj 
Legis  neminem  adoraturum  in  Hierusalem, 
vel  in  montem  Garizim,  id  enim  falsum  es¬ 
set  ;  nam  Actor.  III.  Petrus  et  Joannes  etiam 
post  acceptum  Spiritum  sanctum  ascende¬ 
bant  in  templum  ut  orarent,  et  ab  eo  tem¬ 
pore  usque  nunc  qui  peregrinantur  ad  loca 
sancta  Palaistinse,  adorant  Deum  in  Hieru¬ 
salem,  et  in  monte  Garizim,  et  in  aliis  om¬ 
nibus  ejus  terne  locis. 

Sensus  igitur  verborum  Domini  est,  tem¬ 
pore  nova)  Legis  non  adorandum  amplius 
Deum  in  monte  Garizim,  id  est,  non  ado¬ 
randum  ritu  Samaritanorum,  quo  uteban¬ 
tur  in  eo  monte  adorantes;  neque  adoran¬ 
dum  in  Hierusalem,  id  est,  non  adorandum 
ritu  Judaico,  quo  utebantur  in  templo  illo 
adorantes,  sed  novo  ritu,  qui  erit  in  spiritu 
et  veritate,  id  est,  qui  non  consistet  [praeci¬ 
pue  in  externis,  corporalibus  et  umbraticis 
caeremoniis,  sed  in  interna  et  spirituali  co¬ 
gnitione,  et  dilectione  Dei;  in  corde  contrito 
et  humiliato.  Qua)  tamen]  adoratio  non  ex¬ 
cludit  externum  cultum,  si  ad  internum  ju¬ 
vandum,  vel  exprimendum  ordinetur.  Ita 
Chrysostomus,  Gyrillus,  Euthymius,  et  alii 
exponunt  in  commentar,  hujus  loci;  qui 
illud,  in  spiritu ,  opponunt  caeremoniis  Ju¬ 
daeorum,  quatenus  corporales  erant;  illud, 

«  in  veritate,  »  opponunt  iisdem  caeremoniis, 
quatenus  umbrae,  et  figurae  erant. 

Non  male  tamen  Theophylactus,  B.  Tho- 
mas,  et  Gajetanus  in  hunc  locum  Joannis, 
illud,  In  spiritu ,  opponunt  c.ercmoniis  Ju¬ 
daeorum  corporalibus  ;  illud,  In  veritate,  op¬ 
ponunt  errori  Samaritanorum,  qui  adora¬ 
bant  quod  nesciebant.  Itaque  solutio  in  hoc 
constitit,  quod  Domitius  velit  praecipuum 

i 

(1)  I.Tira.  II,  8. 


cultum  Christianorum  esse  spiritualem,  et 
purum  ab  omni  errore  :  cum  praecipuus 
cultus  Judaeorum  fuerit  externus  :  cultus 
autem  Samaritanorum  fuerit  non  solun/ex- 
ternus,  sed  etiam  impurus,  quia  simul 
Deum  Israel,  et  Deos  gentium  adorabant. 

Sed  dices,  non  videtur  verum,  prmcipuum 
cultum  Judamrum  fuisse  externum.  Nam 
Isai.  XXIX.  arguit  Dominus  Judaeos,  quod 
labiis  orarent,  et  honorarent  Deum,  cor  au¬ 
tem  eorum  longe  esset  ab  ipso.  Et  David 
Psal.  L.  sacrificium  Deo  offert  cordis  con¬ 
triti  et  humiliati. 

Respondeo  :  cultum  internum,  etiamsi  is 
a  Judajis  requirebatur,  et  in  quibusdam  in¬ 
veniebatur,  esse  proprium  novi  Testamenti, 
quia  internus  cultus  a  spiritu  fidei,  et  cha- 
ritatis  procedit,  quae  est  gratia  novi  Testa¬ 
menti,  et  ex  lege  veteri  nullo  modo  haberi 
potest.  Sicut  enim  dicimus,  timorem  esse 
legis,  amorem  Evangelii.  et  tamen  amorem 
ex  toto  corde  a  Judaeis  Deus  requirebat,  et 
S.  Patriarchae  et  Propheta)  Deum  ex  toto 
corde  dilexerunt,  et  hac  ratione  ad  novum 
Testamentum  pertinebant.  Non  enim  a  lit¬ 
tera  legis,  sed  a  spiritu  gratiae  id  habebant; 
ita  dicimus  cultum  externum  esse  proprium 
legis,  quamvis  non  placeat  [sine  interno; 
cultum  internum  esse  proprium  Evangelii, 
quamvis  sine  externo  esse  non  posssit;  et  si 
aliqui  in  lege  veteri  cultu  interno  Deum  co¬ 
luerunt,  ut  Deus  petebat,  id  non  a  lege, 
sed  a  gratia  novi  Testamenti  ad  quam  etiam 
ipsi  pertinebant,  habuerunt. 

Ad  Tertium  locum  facilis  responsio  est; 
cum  enim  Apostolus  ait  :  Volo  ergo  viros 
orare  in  omni  loco,  levantes  puras  manus  sine 
ira,  et  disceptatione  (1),  vel  agit  de  publica, 
vel  de  privata  oratione  :  si  de  privata,  ut 
Ambrosius,  Anselmus,  Ilaymo,  Thomas,  et 
alii  Latini  exponunt,  tunc  sensus  est  secun¬ 
dum  eosdem,  non  solum  in  Ecclesia,  quam¬ 
vis  ea  sit  praicipua  domus  orationis,  sed 
etiam  in  aliis  omnibus  locis  licitum  esse 
orare  Deum,  modo  turpitudo  loci  non  vi¬ 
deatur  impedire.  Si  autem  de  publica  ora¬ 
tione  agitur,  tunc  testimonium  hoc  pro  no¬ 
bis  facit ;  illud  enim,  « in  omni  loco,  »  signi¬ 
ficat,  in  omni  loco,  ubi  ad  orandum  publice 
convenitur,  id  est,  in  omni  Ecclesia. 

Quod  autem  ha:c  sit  vera  expositio,  patet 
Primo  ex  eo,  quod  secundum  omnes  Gra)- 
cos,  et  multos  Latinos  Apostolus  ponit  illud, 

in  omni  loco ,  propter  Judaeos,  qui  solum  in 
uno  loco,  id  est,  in  templo  Salomonis  oran¬ 
dum  censebant.  At  privatas  orationes  etiam 
Judaei  ubique  faciebant,  ut  patet  ex  illo 
Matth.  VI  :  Amant  in  synagogis ,  et  in  angulis 
platearum  stantes  orare  (1)  :  igitur  de  publica 
oratione,  et  de  sacrificio  agitur,  quae  solum 
in  templo  Salomonis  Judaei  fieri  debere  exis¬ 
timabant. 

Secundo  patet  ex  eo,  quod  statim  subdi¬ 
tur  :  Similiter  mulieres  in  habitu  ornato ,  etc. 
quae  non  possunt  intelligi,  nisi  de  ora  tione, 
quae  fit  in  Ecclesia.  Cur  enim  necesse  est 
mulierem  convenienti  habitu  vestiri,  cum 
ad  orandum  proficiscitur,  nisi  propter  alios, 
cum  quibus  orat? 

Tertio  patet,  quia  cum  dicitur  :  Volo  ergo 
viros,  etc.  illud  ergo ,  conjungit  hanc  senten¬ 
tiam  cum  initio  capitis,  ubi  dictum  est  :  Ob¬ 
secro  primum  fieri  obsecrationes,  orationes, 
postulationes ,  etc.  (2).  Quae  verba  B.  Augus¬ 
tinus  in  epist.  59.  ad  Paulinum,  et  omnes 
Graeci  intelligunt  esse  dicta  de  publica  ora¬ 
tione,  quae  fit  in  Missarum  celebratione. 
Adde,  quod  Basilius  lib  II.  de  Baptismo 
quaest.  8.  utrumque  locum  sic  exponit,  ut 
velit  Christum,  et  Apostolum  docere  voluis¬ 
se,  deinceps  non  fore  locum  orationis  solum 
in  Hierusalem,  sed  in  toto  orbe  erigenda 
templa,  et  oratoria. 

Ad  Quartum  concedo,  Deum  esse  ubique 
aliquo  modo,  sed  non  omnibus  modis ;  nam 
certe  si  Deus  esset  ubique  eo  modo,  quo  est 
in  coelis  coram  beatis,  frustra  diceremus  : 
Pater  noster,  qui  es  in  coelis.  Ac  ut  verba  ipsa 
Calvini  refellamus,  sciendum  est,  Calvinum 
lib.  III.  Instit.  cap.  20.  §30,  sic  loqui  :  «Ca¬ 
vendum  est,  ne  putetur  templum  propria 
esse  Dei  habitatio,  ut  ibi  aures  suas  propius 
nobis  admoveat ,  quemadmodum  aliquot 
saeculis  ante  putatum  est.  n  Jam  vel  Calvi¬ 
nus  vult  Deum  non  ita  proprie  habitare  in 
templo,  ut  ibi  concludatur  :  vel  existimat 
nullo  modo  posse  dici,  Deum  magis  in  tem¬ 
plo  habitare,  quam  alibi  ;  si  primum,  recte 
dicit,  sed  mentitur,  cum  ait  :  «  Aliquot  sae¬ 
culis  aliter  putatum  fuisse ;  »  numquam  enim 
Catholici  tam  stupidi  fuerunt :  si  secundum, 
loquitur  omnino  contra  Scripturas;  nam  si 
Deus  esset  ubique  eo  modo,  quo  est  in  tem¬ 
plis,  frustra  templum  diceretur  domus  Dei, 
Isaiae  LVI.  et  alibi  passim.  Frustra  Paulus 
diceret,  nos  esse  templa  Dei,  quia  Deus  in 


nobis  habitat :  et  si  Deus  non  loquitur,  et 
audit  magis  in  uno  loco,  quam  in  alio,  cur, 
quaeso,  in  Testamento  veteri  ordinarie  res¬ 
ponsa  dabat  solum  ex  propitiatorio,  quod 
erat  super  arcam? 

Quarta  propositio  :  «  Sacrae  domus  non 
solum  Deo,  sed  etiam  Sanctis  recte  aedifican¬ 
tur,  et  dedicantur.  »  Probatur  conclusio  ista 
quarta  ex  Conciliis,  et  veterum  testimoniis. 
Concilium  Gangrense  in  epist.  ad  Episcopos 
Armeniae, damnat Eustathium  tamquam  con¬ 
temptorem  basilicarum  sanctorum  Marty¬ 
rum,  et  canon.  20.  nominat  Martyrum  basi¬ 
licas. Concilium  Cabilonense  can.  ult.  Marty¬ 
rum  basilicas  appellat.  Concilium  Carthagi¬ 
niense  V.  can.  14.*vetat,  ne  aedes  ulli  Martyri 
mdificentur,nisi  ibi  sit  aut  corpus,  aut  aliquae 
ejus  reliquiae  ;  aut  ibi  Martyr  habitaverit; 
aut  certe  in  eo  loco  passus  sit  :  aliquid  enim 
horum  requiritur,  ut  memoria  Martyris  dici 
possit  locus  aliquis. 

Praeterea  Patres  idem  docent,  ac  primum 
Graeci.  Cyrillus  catechesi  1G.  meminit  Eccle¬ 
siae  Apostolorum  erectae  in  Hierosolymis  in 
loco,  ubi  Spiritus  sanctus  descenderat.  Atha- 
nasius  in  epist.  ad  solitariam  vitam  agen¬ 
tes,  nominat  templum  S.  Quirini.  Basilius 
in  Psalm.  CXIV,  in  ipso  principio  vocat  sa¬ 
crum  Martyrum  templum.  Nazianzenus 
orat.  I,  in  Julianum  scribit  Gallum,  et  Ju¬ 
lianum  aedem  sacram  Mamae  Martyri  ingen¬ 
tibus  sumptibus  erigere  coepisse,  et  laudat 
Gallum,  quia  ex  amore  sincero  id  faciebat. 
Gregorius  Nyssenus  oratione  in  Theodorum 
multa  dicit  de  templo  ipsi  Martyri  dicato. 
Chrysostomus  hom.  XXVIII  ad  populum  : 
«  Ad  veras,  inquit,  regias  Ecclesias  dico, 
et  oratorias  aedes,  et  Martyrum  templa, 
etc.  »  Et  hom.  G6.  dicit,  Constantinum  post 
mortem  sanctum  janitorem  piscatoris,  quia 
sepultus  erat  pro  foribus  basilicae  S.  Petri 
apud  Constantinopolim.  Theodoretus  lib. 
VIII  ad  Graecos,  templa  olim  idolorum, 
nunc  Martyrum  esse  dicit,  Eusebius  lib.  IV 
de  vita  Constantini  cap.  58,  59  et  60,  dicit 
templum  pulcherrimum  Constantinopoli 
Apostolis  a  Constantino  erectum.  Sozome- 
nus  lib.  VI,  cap.  18.  meminit  templi  S. 
Thomae,  quod  erat  Edessae.  Socrates  lib.  I, 
cap.  ult.  meminit  Ecclesiae  Apostolorum. 
Evagrius  lib.  II,  cap.  3.  meminit  templi  S. 
Euphemiae,  et  lib.  III,  cap.  8.  templi  S. 
Theclae  amplissime  a  Zenone  exstructi.  Ni- 


(1)  Matth.  VI,  5.  —  (2)  I.  Tim.  II,  9,  8  et  J. 

cephoruslib.  XIII,  c;ip.  37.  meminit  templi 
S.  Basilisci.  Damascenus  lib.  IV,  cap.  16. 
asserit  templa  in  Martyrum  memoriam  aedi¬ 
ficanda.  Denique  exstat  liber  Procopii  de 
aedificiis  Justiniani,  ubi  plurima  templa  Mar¬ 
tyrum,  aliorumque  Sanctorum  enumerat. 

Ex  Latinis  Ambrosius  lib.  I.  epist  5.  ad 
Felicem  Episcopum  Comensem  :  «  Ortus, 
inquit,  est  sermo  de  basilica,  quam  con¬ 
didit  Apostolorum  nomine  dedicanda.  »  Hie¬ 
ronymus  lib.  contra  Vigilantium  :  «  Ingre¬ 
dere,  inquit,  basilicas  Martyrum,  et  ali¬ 
quando  purgaberis.  »  Ibidem,  et  in  epistola 
praecedente,  et  alibi  passim  meminit  basili¬ 
carum  Apostolorum  et  Martyrum. 

Gaudentius  Ambrosii  sebalis,  tractatu  de 
dedicatione  Ecclesia;  :  «  Ut  venerandas 
Sanctorum  reliquias  haberemus,  Deus  nos¬ 
ter  tribuit;  deinde  ut  hanc  honori  eorum 
fundaro  basilicam  valeremus,  ipse  largitus 
est,  etc.  » 

Augustinus  lib.  de  cura  pro  mortuis  cap. 
1,  meminit  basilicae  S.  Felicis:  «  In  beatis¬ 
simi,  inquit,  Felicis  basilica  poneretur,  etc  » 
Et  lib.  I.  Civit.  Dei  cap.  I  :«  Testantur  hoc, 
inquit,  Martyrum  loca,  et  basilicae  Aposto¬ 
lorum,  etc.  »  Et  lib.  XX.  contra  Faustum 
cap.  21  :  «  Populus  Christianus  memorias 
Martyrum  religiosa  solemnitate  concele¬ 
brat.  »  Et  lib.  VIII.  Civit.  Dei  cap.  26.  «  Sed 
hoc  videtur  dolere,  quod  memoriae  Mar¬ 
tyrum  nostrorum,  templis  eorum,  delubris¬ 
que  succederent.  »  Auctor  libri  de  Ecclesias¬ 
ticis  dogmatibus  cap.  73,  Martyrum  basili¬ 
cas  devote  adeundas  dicit.  Paulinus  natali 
I.  S.  Felicis  dicit,  se  optare,  ut  possit  ser¬ 
vire  S.  Felici  in  ejus  basilica  purganda,  et 
custodienda. 

Et  foribus  servire  tuis,  tua  limina  mane 
Munditie  curare  fines,  et  nocte  vicissim 
Excubiis  servare  piis,  et  munere  in  isto 
Claudere  promeritam  defesso  corpore  vitam. 

Victor  Uticensis  lib.  I.  persecutionis  Wan- 
dalicce  scribit,  apud  Carthaginienses  duas 
amplas  basilicas  S.  Cypriani  fuisse.  Grego- 
rius  lib.  II.  Dialogor.cap.8.  scribit,  a  S.  Be¬ 
nedicto  in  monte  Cassino  duo  fana  Apollinis 
versa  in  oratoria  Sanctorum,  unum  Martini, 
*  alterum  Joannis.  Liber  Pontificalis  testatur 
Syl vestrum  dedicasse  basilicas  a  Constan¬ 
tino  extructas,  unam  Petro,  alterum  Paulo, 


tertiam  Joanni,  quartam  Laurentio,  et 
alias:  Liberium  B.  Mariae;  Damasum  aliam 
S.  Laurentio;  Innocentium  S.  Gervasio  et 
Protasi;  Sixtum  B.  Mariae  et  S.  Laurentio; 
Lednem  S.  Cornelio;  Gelasium  S.  Euphe- 
miae;  Symmachum  S.  Andrea;;  Joannem  I, 
S.  Philippo  et  Jacobo;  Pelagium  II,  S.  Lau¬ 
rentio ;  Gregorium  S.  Agathae;  Bonifacium 

IV,  B.  Mariae,  et  omnibus  sanctis.  Qui  om¬ 
nes  Pontifices,  excepto  Gregorio  et  Bonifa- 
cio,  ante  mille  annos  floruerunt. 

Secundo  probatur  ratione  a  simili,  ex  di¬ 
vinis  litteris.  Templum  Salomonis  non  solum 
fuit  erectum  ad  sacrificia,  et  orationes,  sed 
etiam  ad  conservandam  arcam  Domini,  ut 
patet  ex  lib.  I.  Paralip.  cap.  XVII.  ubi  Da- 
vid  volens  aedificare  templum,  dicit  ad  Na- 
tlian  :  Vides,  quod  ego  habitem  in  domo  ce¬ 
drina,  et  arca  Dei  sub  pellibus.  Item  lib.  I. 
Paralip.  cap.  XXVIII.  David  dicit:  Cogita¬ 
vi ,  ut  cedi  fi  carem  domum ,  in  qua  requiesceret 
arca  fatderis  Domini ,  et  scabellum  pedum  Dei 
nostri  ( I)  Idem  patet  ex  lib.  II.  Paralip.  cap. 

V.  ubi  templo  exstructo  introduxerunt  arcam 
in  illud  cum  magna  celebritate,  et  ex  Ps. 
CXXXI.  ubi  dicitur  David  vovisse  votum 
Deo  de  aedificanda  domo  arca;  Dei.  Ubi 
etiam  legimus,  ingredere  Domine  in  requiero 
tuam,  tu  et  arca  sanctificationis  tuae. 

Sed  idem  honor,  vel  etiam  major  debetur 
sacris  reliquiis  Christi,  et  Sanctorum,  quam 
arcae  illi  Mosaicae:  Nam  de  sepulehro  Domi¬ 
ni  Hieronymus  ait  epist.  17.  ad  Marcellam : 
«  Venerabantur  quondam  Judaei  sancta 
Sanctorum,  quia  ibi  erat  arca.  Nonne  tibi 
venerabilius  videtur  sepulchrum  Domini?  » 
Ergo  sicut  super  arcam  exstrui  potuit  aedes, 
ita  etiam  super  Christi  sepulchrum :  quod 
si  super  Christi  sepulchrum,  certe  etiam 
super  sepulchra  Sanctorum:  Nam  eadem 
est  ratio  omnium,  solum  enim  differunt  se¬ 
cundum  magis  et  minus.  Praeterea,  quod  re¬ 
liquiae  Sanctorum  sint  venerabiles  eo  modo, 
quo  arca  Domini,  probatur :  Nam  arca  qua¬ 
tenus  lignea  erat,  nullum  honorem  mereba¬ 
tur,  sed  ideo  venerabatur,  quia  representa- 
bat  sedem  Dei,  et  quia  per  eam  Deus  loque¬ 
batur  ;  At  corpora  Sanctorum  fuerunt  vivae 
sedes  Dei,  et  viva  organa,  per  quae  Deus  lo¬ 
cutus  est;  Nam  I.  Corinth.  VI.  dicitur: 
Membra  nostra  templum  sunt  Spiritus  sancti. 
Et  II.  Corinth.  XIII.  dicitur  :  An  experimen¬ 
tum  quaeritis  ejus,  qui  in  me  loquitur  Chris- 


(1)  1.  Paralip.  XVII,  1;  XVIII,  2. 

tus  ?  (1)  Ergo  licebit  etiam  exstruere  sacras 
®des  ad  Sanctorum  sepulchra  ornanda,  et 
conservanda ;  et  hoc  est,  Sanctis  dedicare 
basilicas. 

Dices  ;  Ergo  saltem  Angelis,  etB.  Virgini, 
et  Sanctis,  quorum  non  habemus  reliquias, 
non  licebit  exstruere  basilicas. 

Respondeo,  nomine  reliquiarum  non  so¬ 
lum  intelligi  ossa,  et  vestes,  sed  etiam  loca, 
ubi  Sancti  passi  sunt,  vel  ubi  habitaverunt, 
aut  aliquid  pr®clari  gesserunt.  Et  hoc  mo¬ 
do  exstructa)  fuerunt  Cypriano  duae  basili¬ 
cae,  teste  Victore  lib.  I.  una,  ubi  passus 
erat ;  altera,  ubi  jacebat  corpus  ejus.  Simi¬ 
liter  hoc  modo  exstructae  sunt  multae  Eccle¬ 
sia)  B.  Mariae,  vel  Angelis  in  locis,  ubi  appa¬ 
ruerunt,  vel  miracula  aliqua  ostenderunt. 
Addo  etiam,  posse  erigi  basilicas  ad  Sanc¬ 
torum  memoriam  conservandam  per  imagi¬ 
nem,  per  ipsum  solum  nomen.  Nimirum  po¬ 
test  erigi  basilica  S.  Petro,  ut  qui  'ingre¬ 
diuntur,  admoniti  imagine  ibi  depicta,  vel 
ipso  templi  nomine,  recordentur  S.  Petri, 
cumque  in  eo  loco  tamquam  patronum  co¬ 
lant,  et  deprecentur.  Neque  hoc  est  contra 
Concilium  Carthaginiense  V,  canone  14. 
quod  statuit ,  ut  nulla  memoria  acceptetur, 
nisi  ibi  sint  reliquiae  ejusdem  Sancti,  vel 
constet  ibi  eum  esse  passum,  aut  habitasse  ; 
Nam  Concilium  non  vult  prohibere  simplici¬ 
ter,  ne  exstruatur  basilica  sine  reliquiis 
ejusdem  Sancti,  cui  basilica  dicatur  sed 
vult,  ut  non  habeatur  pro  tali  memoria  Mar¬ 
tyris,  in  qua  credantur  esse  ejus  reliquia), 
nisi  fidelissima  historia  constet,  rem  ita  se 
habere. 

Jam  ad  argumentum  in  oppositum  dua) 
solutiones  sunt.  Prima,  quorumdam  recen- 
tiorum,  qui  quia  non  distinguunt  inter  tem¬ 
plum,  et  basilicam,  existimant  sacras  sedes 
non  posse  proprie  erigi,  nisi  Deo,  quemad¬ 
modum  sacrificia  non  offerentur,  nisi  Deo. 
Quia  tamen  plurima  sunt  templa,  quae  di¬ 
cantur  Deo,  ut  possint  inter  se  aliquo  modo 
distingui,  dicunt  denominari  a  Sanctis,  non 
quod  cis  erigantur,  sed  quod  in  illis  templis 
precipue  colantur  eorum  memoriae,  et  ipsi 
in  illis  locis  patroni  invocentur. 

Quando  igitur  legunt  in  veteribus,  vel  au¬ 
diunt  in  communi  sermone  vocari  templum, 
vel  basilicam  S.  Petri,  vel  Pauli,  vel  alio¬ 
rum  ;  dicunt  debere  exponi  hoc  modo  :  haec 
basilica,  vel  templum  est  S.  Petri,  id  est,  est 


templum  dicatum  Deo  in  memoriam  et  no¬ 
men  S.  Petri ;  vel  dicatum  est  Deo,  ut  ibi 
oretur  Deus  per  intercessionem  S.  Petri: 
quemadmodum  Missa  quaedam  dicitur  S. Pe¬ 
tri,  non  quod  ipsum  sacrificium  offeratur 
Petro,  sed  quod  offeratur  Deo  in  gratiarum 
actionem  pro  gloria  S.  Petro  collata,  et  si¬ 
mul  interpelletur  Petrus  tamquam  patronus, 
et  advocatus  apud  Deum.  Quae  sane  pia  est 
expositio,  et  conformis  ritui  Ecclesia),  qui 
servatur  in  consecratione  templorum  ;  Nam 
aliquoties  Pontifex  in  ea  ceremonia  dum 
preces  fundit,  dicit,  se  consecrare  templum 
in  honorem  Dei,  et  nomen  talis,  vel  talis 
Sancti. 

Altera  solutio  admittit  sacras  domos  ipsis 
Sanctis  vere  et  proprie  aedificari,  non  tamen 
sub  ratione  templi,  sed  basilicae,  vel  memo¬ 
riae,  Est  enim  observandum  secundum  vete¬ 
rum  Patrum  doctrinam,  templum  et  basili¬ 
cam  non  esse  synonima,  et  licet  de  eadem 
domo  saepe  dicantur,  tamen  dici  sub  diver¬ 
sissimis  rationibus.  Nam  sacra  aedes  proprie 
templum  dicitur,  quatenus  erigitur  ad  sa¬ 
crificia;  eadem  sacra  cedes  dicitur  basilica, 
quatenus  erigitur  ad  ornatum  sepulcri  ali- 
cujus  Sancti,  et  commoditatem  visitantium 
ejusmodi  reliquias.  Basilica  enim  non  dicit 
relationem  ad  sacrificia :  Nam  etiam  Regum 
palatia  dicuntur  basilicae,  ut  patet  Esther  V. 
imo  ea  palatia  proprie  dicuntur  basilicae,  et 
inde  nomen  translatum  est  ad  Martyrum  ae¬ 
des  significandas.  Quod  etiam  videmus  in 
altaribus  ;  Nam  unus,  et  idem  lapis  dicitur 
altare,  quatenus  in  eo  sacrificatur  Deo ;  et 
idem  dicitur  tumulus,  vel  sepulcrum  quate¬ 
nus  tegit  ossa  Martyris  alicujus.  Omnia  enim 
altaria  sunt  sepulcra  Sanctorum  :  et  sicut 
lapis  ille  vere  dicatur  sancto  non  sub  ratio¬ 
ne  altaris,  sed  sub  ratione  sepulcri :  ita  do¬ 
mus  aliqua  vere  dicatur  sancto  non  sub  ra¬ 
tione  templi,  sed  sub  ratione  basilica).  Et 
quemadmodum  idololatria  esset  erigere  Sanc¬ 
tis  altaria,  ot  tamen  non  est  idololatria  eri¬ 
gere  illis  lapideos  tumulos :  ita  idololatria 
esset  erigere  Sanctis  templa  sub  ratione 
templi ;  non  tamen  idololatria  est  erigere  il¬ 
lis  Basilicas.  Sicut  etiam  non  est  idololatria 
donare  Sanctis  thecas  aureas,  vel  argenteas 
quibus  includantur  reliqui®  eorum.  Nihil 
enim  aliud  sunt  basilic®,  quam  magn® 
quaedam  thec®,  quibus  minores  theca),  et  ip¬ 
sa  sepulcra  clauduntur. 


1)  I.  Cor.  VI,  19:  II.  Cor.  XIII,  3. 

Ex  quibus  sequitur,  aliter  dici  Missam 
S.  Petri,  aliter  basilicam  S.  Petri ;  nam  Mis¬ 
sa  non  offertur  ullo  modo  S.  Petro,  nec  pri¬ 
mario,  nec  secundario  :  at  basilica  vere  aedi¬ 
ficatur  S.  Petro,  si  non  primario,  et  saltem 
secundario. 

Esse  autem  hoc  discrimen  inter  templum, 
et  basilicam,  probari  potest  ex  Patribus.  Au¬ 
gustinus  enim  clarissime  testatur,  templi 
erectionem  esse  cultum  latYiae  soli  Deo  de¬ 
bitum  lib.  I.  contra  Maximinum,  et  lib.  con¬ 
tra  serm.  Arianorum  :  et  idem  Augustinus 
conjungit  templum  cum  altari  et  sacrificio 
lib.  VIII.  de  Civitate  Dei  cap.  ult.  docens 
cui  convenit  unum  eorum,  et  alia  convenire, 
et  contra ;  tamen  in  iisdem  locis  Augustinus 
fatetur,  memorias  recte  Martyribus  aedifi¬ 
cari,  et  precipue  locus  notandus  est  lib. 
XXII.  de  Civit.  Dei  cap.  10.  ubi  sic  ait: 
«  Nos  autem  Martyribus  nostris,  non  tem¬ 
pla  sicut  Diis,  sed  memorias  sicut  homini¬ 
bus  mortuis,  quorum  apud  Deum  vivunt 
spiritus,  fabricamus.  »  Idem  Augustinus 
nusquam  dicit  templa  Martyrum :  et  tamen 
passim  dicit  basilicas  Martyrum,  quod  etiam 
in  aliis  Latinis  Patribus  observare  licet. 

Porro  Graeci  dicunt  quidem  templa  Mar¬ 
tyribus  fabricari,  vel  dedicari,  ut  patet  ex 
Basilio  in  Ps.  CXIV.  ubi  vocat,  ispm  rc5y 
iLupTUfiuv,  et  similiter  loquuntur  Nyssenus,  et 
alii ;  tamen  certum  est  eos  intelligere  mate¬ 
rialiter,  id  est,  domum  illam,  quae  dicitur 
templum,  fabricari  Martyribus,  non  tamen 
sub  ratione  templi  ad  sacrificia,  sed  basilicae, 
ad  ornandam  memoriam  ipsorum  Sancto¬ 
rum. 

Quod  autem  ipsi  etiam  intelligant,  sacras 
sedes  exstrui  Martyribus,  efr  non  solum  Deo, 
in  eorum  memoriam,  sicut  sacrificium  of¬ 
fertur  Deo  in  eorum  memoriam,  probatur ; 
nam  ipsi  simpliciter  asserunt  sedes  exstrui 
Martyribus,  et  tamen  nusquam  dicunt  sacri¬ 
ficium  offerri  Martyribus,  imo  hoc  simplici¬ 
ter  negant,  ut  patet  exTheodoreto  lib.  VIII. 
ad  Graecos  :  ergo  aliter  existimabant  sedes, 
aliter  sacrificium  ad  Martyres  pertinere.  Ne¬ 
que  obstat  ritus  consecrationis;  nam  cum 
dicitur,  templum  sacrari  ad  honorem  Dei, 
et  nomen  Martyris,  agitur  de  consecratione 
templi,  ut  templum  est. 


CAPUT  V. 

De  dedicatione  et  consecratione  Ecclesiarum. 

Magdeburgenses  Cent.  IV.  cap.  6.  coi. 
407.  et  sequentibus,  tria  in  dedicationibus 
reprehendunt.  Primo,  quod  templa  a  nobis 
cum  ingenti  laetitia,  et  celebritate  dedicen¬ 
tur,  quod  ortum  esse  dicunt  ex  *axo£»ilia  Ju- 
daismi,  et  esse  rursum  introducere  Judais- 
mum  in  Ecclesiam. 

Secundo,  quod  utamur  tot  caeremoniis  in 
con#cratione  templorum ;  Nain  praeter  alias, 
quaidam  sunt  quoe  non  videntur  posse  excu¬ 
sari  a  superstitione  et  magia.  Nam  primo 
pinguntpr  duodecim  cruces,  et  ante  singu¬ 
las  accenduntur  singulae  lampades  ;  deinde 
pulsatur  templum,  et  aperitur.  Tum  descri¬ 
bitur  in  pavimento  super  cineres  ad  hoc 
sparsos,  baculo  pastorali  alphabetum  Grae¬ 
cum  ab  uno  angulo  ad  alium ;  et  rursus  al¬ 
phabetum  Latinum  ab  alio  angulo  ad  alium, 
ita  ut  inde  crux  fiat.  Tum  fit  mixtura  ex 
aqua,  vino,  sale,  et  cineribus,  et  inde  as¬ 
pergitur  templum;  ac  demum  templum  et 
ara  Chrismate  inunguntur. 

Tertio  arguunt,  quod  putemus,  templa  # 
esse  loca  sanctiora  caeteris  :  quod  etiam  re¬ 
prehendit  Calvinus  lib.  III.  Instit.  cap.  20. 

§  30.  Nos  ergo  juxta  eorum  reprehensiones, 
tres  sententias  subjiciemus. 

Prima  sit :  «  Merito  templa  Dei,  cum  in¬ 
genti  laetitia  et  solemnitate  dedicantur.  » 
Probatur  primo  ex  testamento  veteri,  ubi 
legimus  celeberrimam  dedicationem  taber¬ 
naculi  et  altaris,  Num  VII.  Item  ter  legimus 
factam  templi  dedicationem  cum  ingenti  lae¬ 
ti  tia  et  celebritate.  Primo  a  Salomone  lib. 
II.  Paralipomen.  cap.  VII.  Secundo  ab  Es- 
dra,  lib.  1.  Esdrae  cap.  VI.  Tertio  a  Macha- 
bceis,  cum  post  profanationem  iterum  esset 
renovatum,  et  sanctificatum  lib.  I.  Machab. 
cap.  IV.  ad  quam  solemnitatem,  quae  annis 
singulis  iterum  agebatur,  Christum  etiam 
accessisse  scribit  Joannescap.  X. 

Sed  hoc  argumentum  adversarii  putant 
esse  potius  contra  nos,  quia  videmur  Judai¬ 
zare,  cum  id  facimus  quod  illi  faciebant, 
quantum  ad  ejusmodi  caeremonias  attinet. 
At  revera  pro  nobis  est  argumentum,  si¬ 
quidem  caeremoniae  propriae  Judaeorum,  et 

quae  cessaverunt,  nec  servari  possunt  sine 
peccato,  sunt  illae,  quae  institutae  erant  ad 
aliquid  significandum  futurum  in  Christo, 
vel  in  Ecclesia.  Illae  enim  si  nunc  servaren¬ 
tur,  falsam  haberent  significationem ,  et 
proinde  falsa;  fidei  protestationes  essent.  Ut 
quia  agnus  Paschalis  significabat  Christi 
passionem  futuram,  si  quis  nunc  agnum  eo 
ritu  immolaret,  profiteretur  Christum  non¬ 
dum  esse  passum,  quod  est  contra  veram 
fidem.  At  casremonioe,  quae  fundantur  in  ra¬ 
tione  naturali,  ut  flectere  genua,  tundere 
pectus,  et  similes,  non  sunt  propriae  Juda;o- 
rum  ,  etiamsi  ab  illis  quoque  adhiberentur ; 
nec  ad  legem  caeremonialem,  sed  ad  mora¬ 
lem  pertinere  videntur. 

Porro  talem  esse  templorum  dedicatio¬ 
nem,  patet  primo,  quia  non  legitur  Deus  ins¬ 
tituisse  hanc  caeremoniam  :  sed  Salomon, 
Esdras  et  Machabaei,  natura  duce,  putave¬ 
runt  convenire,  ut  de  perfecto  templo  gra¬ 
tias  Deo  referrent,  et  cum  publica  laetitia 
auspicarentur  usum  templi. 

Secundo,  quia  vere  natura  hoc  docet,  ut 
ad  finem  magnorum  operum  homines  gau¬ 
deant,  et  Deo  gratias  agant ;  et  similiter 
quando  incipiunt  re  aliqua  nova  uti,  Deum 
invocent,  et  cum  laetitia  opus  aggrediantur. 
Iioc  autem  fit  in  dedicatione  templi :  Nam 
exultamus,  et  Deo  gratias  agimus,  quod 
templi  fabricam  completam  videamus,  et 
rursum  cum  laetitia  et  faustis  imprecationi¬ 
bus  aggredimur  usum  ipsius  templi. 

Tertio,  quia  natura  docet,  celebrandos 
esse  dies  natales  magnorum  virorum;  id 
enim  etiam  Ethnici  faciebant:  et  apud  nos 
celebratur  singulis  annis  creatio  Pontificis 
Maximi.  Unde  sunt  sermones  aliquot  B. 
Leonis  in  anniversario  suae  assumptionis. 
Cur  non  eodem  modo  celebrari  poterit  na¬ 
talis  templi,  quae  est  res  publica,  et  magna, 
et  toti  Ecclesiae  utilissima? 

Adde  ultimo,  quod  Deus  ipse  exemplum 
dedicationis  dedisse  videtur,  cum  expleto 
opere  suo,  in  signum  laetitiae  diem  septi¬ 
mum  benedixit,  et  sanctilicavit,  et  nihil  ope¬ 
rando  festum  diem  egit. 

Secundo  probatur  ex  praxi  Ecclesiae  et 
veterum  traditione.  Eusebius  lib.  IX.  hist. 
cap.  10:«  Festivitates,  inquit,  a  nostris  fre¬ 
quentissime  gerebantur,  cum  omni  laetitia  et 
exultatione,  per  urbes,  et  loca  singula  Ec¬ 
clesiarum  dedicationibus  celebratis.  Congre¬ 
gabantur  in  unum  Sacerdotes,  nec  pigebat 
etiam  longe  positos  convenire,  quia  nullum 


longum  videbatur  spatium  cbaritati. »  Idem 
lib.  IV.  de  vita  Constantini,  scribit,  Cons¬ 
tantinum  ad  consecrationem  et  dedicationem 
aedis,  quam  Hierosolymis  Martyribus  exstru¬ 
xerat  anno  imperii  sui  30.  convocasse  uni¬ 
versam  Synodum,  quae  Tyri  convenerat  etc. 

Athanasius  in  Apologia  ad  Constantium  : 

«  Illud,  inquit,  et  a  beatae  memoriae  Alexan¬ 
dro,  aliisque  Patribus. actum  est,  qui  populi 
conventus  habuere,  et  absoluto  opere  agen¬ 
dis  Deo  gratiis  dedicationem  celebraverunt. 
Hujus  ergo  dedicationis  te,  Imperator,  auc¬ 
torem  esse  oportet.  Locus  enim  ille  exa;difi- 
catus  praesentiam  tuse  pietatis  requirit;  hoc 
enim  ei  solum  deest  ad  plenum  ornatum. 
Hoc  igitur  ut  adimpleas,  ut  vota  tua  Do¬ 
mino,  cui  hanc  domum  construxisti,  reddas, 
omnium  vota  optant  et  suspirant  etc.  »  Ibi¬ 
dem  pro  dedicatione  Ecclesiae  adfert  exem¬ 
plum  Esdrae  ex  Testaimento  veteri. 

Basilius  In  Psal.  CXIY.  initio  reddit  cau- 
sam,  cur  serius  venerit  ad  Ecclesiam  dedi¬ 
candam,  ubi  populus  a  media  nocte  usque 
ad  meridiem  exspectaverat  :  «  Si  vero,  in¬ 
quit,  oportet,  etiauu  nos  pro  nobis  ipsis  ra¬ 
tionem  reddere  morse  ac  longioris  nostrae 
absentiae,  causam  adferimus,  quod  alteram 
huic  aequalem  Dei  Ecclesiam  non  modico  in¬ 
tervallo  a  vobis  distantem,  ministerio  nostro 
curantes,  tempus  hoc  diei  consumpsimus.  » 
Hunc  locum,  qui  forte  ambiguus  posset  vi¬ 
deri,  fatentur  Magdeburgenses  Gentur.  IV! 
cap.  6.  coi.  408.  de  templi  dedicatione  in- 
telligendum. 

Gregorius  Nazianzen.  orat,  in  novam  Do¬ 
minicam  sic  incipit  :«De  encoeniis  honoran¬ 
dis  lex  vetus  est,  eaque  praeclare  constituta.»  . 
Chrysostomus  quoque  sermonem  habuit  in 
encoeniis,  tom.  III.  Sozomenus  lib.  IY.  c.  13. 
scribit,  Basilium  Ancyranum  ad  templi' de¬ 
dicationem  plurimos  Episcopos  invitasse. 

Ambrosius  lib.  I.  epist.  3.  ad  Felicem, 
dicit,  s’e  et  ipsum  Felicem  ad  Basilicae  dedi¬ 
cationem  a  Bassiano  invitatum.  Et  in  epist. 
ad  Sororem,  quae  habetur  inter  sermones, 
num.  92  :«  Cum,  inquit,  Basilicam  dedicas¬ 
sem,  multi  tamquam  uno  ore  interpellare 
coeperant,  dicentes  :  Sic  in  Itomana  Basilica 
dedices.  Respondi,  faciam,  si  Martyrum  re¬ 
liquias  invenero  etc.  » 

Gaudentius  tractatu  de  dedicatione,  dicit, 
convenisse  multos  Episcopos  ad  celebrita¬ 
tem  dedicationis  Ecclesia;,  quae  Brixiae  erec¬ 
ta  fuerat  in  honorem  reliquiarum  Jo annis 
Baptista;,  Andrea;,  Thomae,  Lucae,  Gervasii, 

Protasii,  Celsi,  et  quadraginta  Martyrum. 

Augustinus  quinque  sermones  ad  populum 
habuit  in  celebritate  dedicationis  templi, 
qui  sunt  inter  sermones  de  tempore  231, 
252,  253,  254,  255,  et  256. 

Gelasius  Papa  epist.  I.  ad  Episcopos  Lu¬ 
caniae  et  Aprulii,  cap.  6  :«  Basilicas,  inquit, 
noviter  institutas,  non  petitis  ex  more  prae¬ 
ceptionibus  dedieare  non  audeat.  »  Item 
cap.  27.  alia  quaedam  constituit  in  dedica¬ 
tione  Ecclesiarum  servanda.  Felix  IY,  qui 
etiam  ante  mille  annos  sedit,  in  epistola  sua 
decretali  prolixe  de  hac  re  disserit,  ac  inter 
alia  sic  ait  :  «  Solemnitates  vero  dedicatio¬ 
num  Ecclesiarum  per  singulos  annos  cele¬ 
brandae  sunt  etc.  » 

Prosper  par.  III.  cap.  38.  de  promissioni¬ 
bus  Dei,  testatur  se  interfuisse  cum  apud 
Carthaginem  dedicaretur  insigne  quoddam 
templum,  quod  olim  Gentilium  fuerat;  in 
cujus  frontispicio  divinitus  scriptum  invene¬ 
runt  magnis  atque  aeneis  litteris  :  Aurelius 
Pontifex  dedicavit.  Quod  praesagium  omnes 
mirabantur,  cum  viderent  ab  Aurelio  Epis¬ 
copo  Carthaginiensi  fieri,  quod  tanto  antea 
praedictum  fuerat. 

Gregorius  lib.  III.  Dialogorum,  cap.  30. 
scribit,  tempore  suo  dedicatam  Basilicam 
non  sine  divinis  miraculis,  quibus  indica¬ 
retur,  Deo  placuisse  eam  dedicationem.  Ber- 
nardus  sex  sermones  habuit  de  dedicatione 
templi.  Rupertusin  cap.  XXVIII.  Genes,  pro¬ 
bat,  rectefieri  festivas  dedicationes.  Ilugo  de 
S.  Victore,  lib.  II.  de  Sacramentis,  par.  5. 
cap.  2.  et  3.  Isidorus  lib.  I.  de  officiis,  cap. 
35.  Rabanus  lib.  II.  c.  45.  de  institutione 
Clericor.  Amalarius  in  lib.  de  ordine  Anti- 
phonarii,  B.  Ivo  in  serm.  de  consecrat,  tem¬ 
pli,  et  Walfridus  de  rebus  Ecclesiasticis,  cap. 
9.  qui  omnes  de  dedicatione  Ecclesioe  trac¬ 
tant,  tamquam  de  re  antiquissima,  cum  ta¬ 
men  etiam  ipsi  antiqui  sint  auctores. 

Secunda  propositio  :  «  Merito  ab  Ecclesia 
variis  precibus  et  caeremoniis  templa  conse¬ 
crantur.  »  Probatur  Primo  Scriptura?  testi¬ 
monio.  Siquidem  ex  Scriptura  habemus  con¬ 
secrationem  templi,  vel  altaris ,  in  statu 
natura?,  legis,  et  gratia?.  In  statu  naturae, 
Jacob  cap.  XXVIII.  Genescos,  erexit  lapi¬ 
dem,  ut  ibi  sacri  fi  caret,  eumque  consecravit 
fundens  oleum  desuper,  et  inde  eum  locum 
appellavit  Bethel,  id  est,  domum  Dei ;  et 
c.  XXXV,  monitus  a  Deo,  ut  faceret  altare, 
rursus  ibidem  erexit  lapidem,  eumque  inun¬ 
gendo  consecravit,  et  libavit  super  eum 


libamina.  Certe  hoc  non  pertinet  ad  magiam, 
cum  laudetur  hoc  factum  ab  omnibus,  et 
constet  placuisse  Deo.  Nec  etiam  pertinet  ad 
caeremonias  legis,  qua?  adhuc  data  non  fue¬ 
rat.  Cur  ergo  non  liceat  nobis  idem  facere  ? 

Deinde  in  statu  Legis  videmus  Mosem 
consecrasse  oleo  sacro,  aliisque  caeremoniis 
tabernaculum,  altare,  et  omnia  ejus  vasa. 
Exodi  cap.  XL.  et  Num.  VII.  quas  etiam 
ca?remonias  certum  est  non  fuisse  magicas. 
Et  licet  caeremonia?  fuerint  veteris  legis,  ta¬ 
men  quia  non  erant  propriae  ejus,  quippe 
quae  in  oratione  fundantur,  nihil  obstat,  quo¬ 
minus  a  nobis  etiam  assumi  possint. 

In  statu  Evangelii  non  habemus  tam  ex¬ 
pressa  testimonia  Scripturae,  interim  tamen 
ex  eo,  quod  Paulus  in  priori  epistola  ad  Co¬ 
rinthios  cap.  XI,  Corinthios  arguit  tamquam 
Ecclesiae  contemptores,  quia  in  Ecclesia  co¬ 
medebant,  satis  innuitur,  tunc  etiam  Eccle¬ 
siam  aliquo  modo  sacratam  fuisse.  Cur  enim 
Ecclesiam  contemnere  dicitur,  qui  in  ea 
actionem  alibi  licitam  exercet,  nisi  propter 
aliquam  ejus  loci  consecrationem?  Et  con¬ 
firmatur  ex  Dionysio  Areopagita,  qui  tem¬ 
pore  Apostolorum  vixit;  et  lib,  de  Eccle¬ 
siastica  hierarchia,  cap.  5.  par.  1.  aperte 
docet,  altaria  sacro  oleo  inungi,  et  conse¬ 
crari  ab  Episcopo  debere. 

Secundo,  probatur  ex  decretis  Concilio¬ 
rum  antiquorum.  Nam  Concilium  Carthagi¬ 
niense  V,  can.  6.  sic  habet  :  «  Siraiter  et  de 
Ecclesiis,  quoties  super  earum  consecratione 
haesitatur,  agendum  est,  id  est,  ut  sine  ulla 
trepidatione  consecrentur.  » Item  Agathense 
Concilium  cap.  14  :«  Altaria  placuit  non  so¬ 
lum  unctione  Chrismatis,  sed  etiam  sacerdo¬ 
tali  benedictione  sacrari.  »  Idem  patet  ex 
Concilio  II  Bracarensi  can.  G.  Item  ex  de¬ 
cretis  Pontificum  Gelasii  et  Felicis  IV,  supra 
citatorum,  et  Joannis  I.  in  epist.  ad  Episco¬ 
pos  Italiae,  Alia  decreta  vide  apud  Gratia¬ 
num  de  consecr.  dist.  I.  ubi  etiam  adfertur 
canon  Nicaeni  Concilii;  et  alius  Concilii  Hip¬ 
ponensis,  quod  plenarium  totius  Africae 
fuisse  testatur  Augustinus  lib.  1.  Retractat, 
c.  17.  quamquam  isti  canones  modo  non 
exstant,  nisi  apud  Gratianum. 

Tertio ,  probatur  ex  Patribus  citatis  in 
priore  conclusione ;  nam  major  pars  eorum 
meminit  etiam  consecrationis,  et  caeremo¬ 
niarum,  quibus  uti  solemus  in  consecratione 
templi  et  altaris. 

Quarto,  probatur  ratione  desumpta  ex  fine 
illarum  caeremoniarum.  Finis  enim  pneci- 

puus  est  ad  significandum  templum  illud 
Deo  et  sacris  actionibus  dedicari,  neque  esse 
domum  profanam,  sed  sacram.  Nam  etiamsi 
ista  dedicatio  essentialiter  consistat  in  volun¬ 
tate,  et  intentione  dedicationis  :  tamen  ne- 
cesse  est,  ut  hsec  intentio  et  voluntas  signis 
externis  prodatur  aliis  hominibus.  Quomodo 
etiam  humani  contractus  consistunt  in  inten¬ 
tione  et  voluntate  contrahentium  :  tamen 
ut  innotescat  voluntas,  et  ut  firma  et  rata 
sint,  non  solum  proferuntur  verba,  sed 
etiam  multse  adhibentur  caeremoniae  ut 
patet  in  nuptiis,  in  coronatione  Regum,  in 
militia  etc. 

Quoniam  ergo  templum  dedicatur  Christo, 
ideo  ad  hoc  significandum  pingitur  signum 
ejus,  id  est,  crux.  Pinguntur  autem  cruces 
num.  12.  ita  inter  se  distantes,  ut  totum 
templum  occupent;  et  ad  singulas,  lampa¬ 
des  singulae  accenduntur,  ad  significandum, 
quod  Apostoli  12  hoc  vexillum  Christi  per 
totum  orbem  terrarum  portaverunt,  et  sua 
praedicatione  mundum  illustrarunt. 

Et  quia  templum  non  debet  esse  profana 
et  communis  domus,  sed  sacra;  ideo  ad  hoc 
significandum  inungitur.  Oleum  enim  est 
communissimum  et  evidentissimum  symbo¬ 
lum  consecrationis.  Quia  enim  est  liquor  no¬ 
bilissimus,  quippe  qui  omnibus  supereminet, 
et  maxime  omnium  penetrat,  et  sanat,  ac 
roborat.  Ac  demum  res  illustres  facit  :  ideo 
placuit  omnibus  Gentibus ,  et  ipsi  etiam 
Deo,  illo  uti  ad  consecrationem  significandam. 

Quia  rursus  templum  destinatur  divinis 
sacrificiis,  et  orationibus,  aliisque  sanctis  et 
puris  actionibus,  non  autem  sordibus,  et 
tenebris  negotiorum  saecularium ,  ideo  ad 
hanc  munditiem  et  claritatem  significandam 
aspergitur  aqua,  thus  adoletur,  cerei  accen¬ 
duntur. 

Quia  sacratur  etiam  templum  ad  concio- 
nandum,  et  docendam  fidem,  quae  est  fun¬ 
damentum  totius  justitiae ;  ideo  describitur 
alphabetum  in  pavimento.  Describitur  autem 
Graece  et  Latine,  quia  illis  linguis  praedicata 
est  fides,  et  illis  lipguis  utebatur  tota  fere 
Ecclesia  eo  tempore,  quo  hae  caeremoniae 
sunt  institutae. 

Et  quia  in  templo  non  solum  docentur 
homines,  sed  etiam  moventur  et  •inflamman¬ 
tur  ad  virtutem,  et  vitae  novitatem;  idcirco 
sit  illa  mixtio  aquae,  cineris,  salis,  et  vini, 
ut  infra  dicemus. 


Quia  denique  ex  templo  Diabolus  ejicitur, 
neque  ibi  habitare  sinitur,  sed  e  contrario 
oratur  Deus ,  advocantur  Angeli ,  aliique 
Sancti,  ut  in  eo  loco  habitare  dignentur; 
ideo  pulsatur  ostium,  et  jubetur  Diabolus 
recedere,  et  rcliquire  Sanctorum  introdu¬ 
cuntur. 

Alius  finis  harum  caeremoniarum  est,  ad 
significandum  Christum,  et  Ecclesiam.  Ec¬ 
clesia  enim  materialis,  Ecclesiam  spiritua¬ 
lem  designat  :  altare  vero  significat  Chris¬ 
tum  ;  hinc  igitur  altare  fit  ex  lapide,  et  inun¬ 
gitur,  et  summo  loco  ponitur,  et  sub  ipso 
absconduntur  reliquiae  :  quia  Christus  dici¬ 
tur  petra,  I  Corinth.  X.  et  unctus  fuit  Spi¬ 
ritu  sancto,  prae  consortibus  suis,  Psal.  XLIY: 
Et  caput  est  totius  Ecclesiae ,  Coloss.  I  .'  Et  in 
ipso  abscondita  est  vita  et  gloria  Sanctorum. 
Coloss.  III  (1).  Unde  etiam  in  coelo  vidit 
Joannes  animas  Sanctorum  sub  altari.  Apo- 
cal.  YI. 

Porro  caeremoniae,  quse  fiunt  in  ipsa  con¬ 
secratione,  totum,  progressum  fidelium  de¬ 
monstrant  .  Nam  primo  loco  pulsatur ,  et 
aperitur  templum  baculo  pastorali  ab  Epis¬ 
copo,  quia  praedicatores  potestate  a  Christo 
accepta,  corda  infidelium  pulsant,  et  ad  fidem 
suscipiendam  aperiunt. 

Secundo,  ingressus  Episcopus  eodem  ba¬ 
culo  describit  in  pavimento  cinere  consper¬ 
so  alphabetum,  quia  praedicatores  eadem 
potestate  in  cordibus  pcenitentium  inscri¬ 
bunt  rudimenta  fidei,  eosque  Catechumenos 
faciunt. 

Tertio,  aspergitur  templum  aqua,  et  cerei 
accenduntur,  quia  post  Catechismum  sequi¬ 
tur  Baptismus,  quod  est  Sacramentum  illu¬ 
minationis. 

Quarto,  in  parietibus  pinguntur  et  inun¬ 
guntur  cruces  (nam  etiamsi  cruces  ante  ini¬ 
tium  consecrationis  factae  sunt,  tamen  hoc 
tempore  fieri  debuissent;  sed  antea  factae 
sunt  propter  commoditatem,  nimis  enim  diu 
exspectaretur,  si  in  ipsa  consecratione  pin¬ 
gerentur)  ad  significandam  confirmationem, 
quae  post  Baptismum  cruce  et  chrismate 
perficitur. 

Quinto,  fit  mixtio  quaedam  aquae,  cineris, 
salis,  et  vini,  quia  tota  vita  fidelium  consu¬ 
mi  debet  in  mortificandis  vitiis,  et  vitae 
novitate  quaerenda,  et  retinenda.  Nam  aqua 
significat  hominem,  qualis  est  ex  se  post  pec¬ 
catum  ;  est  enim  frigidus  et  insipidus.  Cinis 


(1)  Psal.  XLIY,  8;  Coloss.  I,  18;  III,  3  ot  A. 

significat  poenitentiam  et  mortificationem 
vitiorum.  Sal  saporem.  Et  vinum  laetitiam  et 
fervorem  novae  vitee. 

Sexto,  agitur  dies  festus  cum  laetitia,  fi¬ 
nita  consecratione,  quia  post  finem  hujus 
vitae  fideles  intrabunt  in  gaudium  Domini, 
ubi  perpetuo  laetabuntur.  Haec  et  similia 
vide  apud  Augustinum  et  Bernardum  in  ser¬ 
monibus  de  dedicatione  ;  et  apud  Hugonem, 
Ivonem,  et  Rabanum  supra  citatos,  qui  si- 
gillatim  explicant  rationes  harum  caeremo¬ 
niarum. 

Tertia  propositio:  «  Templum  consecra¬ 
tum,  merito  sanctum  et  venerabile,  ac  di¬ 
vina  quadam  virtute  praeditum  existimari 
debet.  »  Probatur  ,  Primo,  ex  relatione  ad 
Deum ;  Templum  est  dedicatum  Deo,  ergo 
est  res  Dei,  ergo  sanctum  est ;  nam  omnis 
res  Deo  dicata,  eo  ipso  est  sancta, Levit,  ult.: 
Animal  quod  immolari  potest  Domino ,  si  quis 
voverit ,  sanctum  erit.  Et  infra  :  Quidquid  semel 
fuerit  consecratum  Domino,  sanctum  Sancto¬ 
rum  erit.  Mattb.  XX111 :  Yce  vobis  duces  caeci , 
qui  dicitis:  Quicumque  juraverit  per  templum, 
nihil  est;  qui  autem  juraverit  in  auro  templi , 
debet.  Stulti,  et  cceci,  quid  enim  majus  est  au¬ 
rum,  an  templum,  quod  sanctificat  aurum  ?  (1) 
Ubi  Dominus  vult  templum  lapideum  nobi¬ 
lius  esse  ipso  auro,  quod  videlicet  auro 
communicet  sanctitatem  ;  nam  licet  lapides 
sint  absolute  inferiores  auro,  tamen  ratione 
relationis  ad  Deum,  lapides  illi,  qui  tem¬ 
plum  efficiunt,  sunt  longe  nobiliores  etsanc- 
tiores  auro.  Unde  Augustinus  lib.  IV.  cont. 
Cresconium,  cap.  40:  «  Deo,  inquit,  omnipo¬ 
tenti,  parietes  consecratos,  Ecclesiam  vene¬ 
randam,  quasi  quadam  obsessione  credidit 
retinendam.  » 

Secundo,  probatur  ex  precibus  et  bene¬ 
dictione  Episcopali;  nam  ut  ait  Apostolus, 
I  Tim.  IV :  Nihil  abjiciendum  est ,  quod  cum 
gratiafum  actione  percipitur;  sanctificatur 
enim  per  verbum  Dei  et  orationem  (2).  Jam  si 
cibi  sanctificantur  per  verbum  Dei  et  oratio¬ 
nem,  cur  non  etiam  templa  sanctificabun¬ 
tur,  quae  per  sacras’  personas  publicis  preci¬ 
bus  et  benedictione  consecrantur?  Praeterea 
sanctificante  Salomone  templum,  Deus  etiam 
sanctificavit,  ut  ipse  dicit,  III  Regum  IX: 
Exaudivi ,  inquit,  orationem  tuam,  et  sanctifi- 
c.avi  domum  hanc,  equam  cedi f  casti  (3).  At  non 
minus  efficaces  sunt  preces  Ecclesiae,  quam 
Salomonis. 


Tertio,  probatur  ex  iis,  quae  sunt  in  tem¬ 
plo;  nam  locus  rerum  sanctarum,  sanctus 
quoque  sit  necesse  est,  ut  patet  ex  illo, 
Exod. III :  Locus,  in  quo  stas,  terra  sancta  est( 4). 

Jam  vero  in  templis  sunt  multae  res  sanc¬ 
tae.  Primo,  crux,  et  imagines  Christi  et  Sanc¬ 
torum.  Secundo,  reliquiae  Sanctorum.  Ter¬ 
tio,  praesentia  corporis  Domini  in  Eucharis¬ 
tia.  Quarto,  praesentia  Angellum;  credi¬ 
bile  enim  est,  aut  semper,  aut  frequentissime 
in  templis  Angelos  adesse.  Quare  Josephus 
lib.  VII.  de  bello  Judaico,  cap.  12.  scribit, 
in  templo  Salomonis  paulo  ante,  quam  ever¬ 
teretur,  auditas  voces :  Migremus  hinc,  quas 
Angelorum  fuisse,  deserentium  eum  locum, 
communis  opinio  est.  Et  B.  Chrysostomus 
homil.  1.  super  illa  verba  Isaiae:  Vidi  Domi¬ 
num  sedentem  etc.  dicit,  Angelorum  multitu¬ 
dine  vallari  sacram  mensam  in  Ecclesiis. 
Quinto  denique,  adest  Deus  ipse  per  singu¬ 
larem  quamdam  protectionem  et  virtutem, 
in  cujus  rei  signum  quando  tabernaculum  a 
Mose  dedicatum  est,  Exod.  ult.  mox  caligo, 
seu  nubes  quaedam  gloriae  Domini  taberna¬ 
culum  texit.  Similiter  fecit,  cum  templum  a 
Salomone  dedicatum  est :  Nebula  enim  glo- 
rice,  implevit  domum  Domini  (3).  Idem  etiam 
suo  tempore  accidisse  Ecclesiae  consecratae 
scribit  Gregorius  lib.  III  Dialogor.  cap.  30  : 
«  In  magna,  inquit,  serenitate  aeris  super 
altare  Ecclesiae  nubes  ccelitus  descendit, 
suoque  illud  velamine  operuit,  omnemque 
Ecclesiam  tanto  terrore  ac  suavitatis  odore 
replevit,  ut  patentibus  januis  nullus  illuc 
praesumeret  intrare.  »  In  lib.  quoque  II. 
Machab.  cap.  3.  legimus,  dixisse  Heliodo¬ 
rum  :  « In  loco  illo  est  vere  Dei  virtus  quae¬ 
dam  ;  nam  ipse  qui  habitat  in  coelis,  visita¬ 
tor  et  adjutor  est  loci  illius.  » 

Quarto,  probatur  ex  absentia  Daemonis  ; 
nam  sicut  templa  Gentilium  polluta  sunt,  et 
immunda,  quia  sunt  domicilia  Daemonum, 
ut  patet  ex  Gregorio  lib.  III.  Dialogor.  cap. 
7.  ita  e  contrario,  templa  Dei  sancta  sunt, 
quia  Daemonibus  carent.  Idem  enim  Grego¬ 
rius  lib.  III.  cap.  30.  Dialogor.  scribit,  post 
consecrationem  templi,  quod  antea  Ariano- 
rum  fuerat,  Diabolum  inde  egressum  sensi¬ 
biliter  in  specie  suis,  maximo  strepitu  exci¬ 
tato.  Et  sicut  domus  Principum  asyla  sunt, 
nec  ibi  lictores  ulli  manus  injicere  audent, 
ita  etiam  in  templo  Dei,  Daemones  non  si¬ 
nuntur  grassari  eo  modo,  quo  in  aliis  locis. 


(11  Levit.  XXVII,  9  et  28 ;  Matth.  XXIII,  16  et  17.  —  (2)  Tim.  IV.  4  et  5.  —  (3)  III.  Reg.  IX,  3. 
—  (4)  Exod.  III.  5.  —  (3)  III.  Reg.  VIII,  10. 

De  ornatu  templorum. 


Ornatus  templorum  partim  in  ipsa  fabrica 
consistit ,  partim  in  imaginibus ,  crucibus, 
calicibus,  vestibus  ,  aliisque  i(l  gsnus  orna¬ 
mentis.  Reprehendunt  hunc  ornatum,  tam  ve¬ 
teres  Petrobrusiani ,  et  Wiclefistse  ,  quam 
etiam  Lutherani  et  Calvinistaj ,  iocis  initio 
notatis.  Argumenta  illorum  haic  Sunt. 

Primum,  ex  Hierem.  VII  :  Nodte  confide¬ 
re  in  verbis  mendacii  dicentes ,  templum  Domi¬ 
ni,  templum  Domini  (I).  In  quem  locum  ita 
scribit  Hieronymus  :  «  Prajcepit,  inquit,  et 
tunc  populo  Judaeorum,  et  hodie  nobis,  qui 
videmur  in  Ecclesia  constituti ,  ne  fiduciam 
habeamus  in  aediliciorum  splcndqre,  auratis¬ 
que  laquearibus,  et  vestitis  paridibus  mar¬ 
morum  crustis,  et  dicamus,  temjlum  Domi¬ 
ni,  templum  Domini  est.  » 

Secundum,  ex  Hieronymo  in  epist.  adNe- 
potianum  :  «  Multi  aedificant  parjetes,  et  co¬ 
lumnas  Ecclesiae  substruunt;  narmora  ni¬ 
tent,  auro  splendent  laquearia,  gemmis  al¬ 
tare  distinguitur.  »  Et  infra  :  «  N’eque  mihi 
aliquis  opponat  dives  in  Judaei  templum, 
mensam,  lucernas,  thuribula,  pitellas,  scy¬ 
phos,  mortariola,  et  caetera,  exauro  fabre¬ 
facta.  Tunc  haec  probabantur  a  Domino, 
quando  Sacerdotes  hostias  immolabant ,  et 
sanguis  pecudum  erat  redemp;io  peccato¬ 
rum  ;  nunc  vero  cum  pauperhtem  domus 
suae  pauper  Dominus  dedicarit  cogitemus 
crucem  ejus,  et  divitias  lutum  lutabimus.  » 
Et  infra  :  «Aut  aurum  repudienus  cum  cae- 
teris  superstitionibus  Judaeorun,  aut  si  au¬ 
rum  placet,  placeant  et  Judan  )tc.  » 

Tertium,  ex  Ambrosio  lib.  11.  de  officiis, 
cap.  28  :  «  Melius  fuerat,  iaqut,  ut  vasa  vi¬ 
ventium  servares,  quam  metallirum.  His  non 
potest  responsum  referri.  Quid  tnim  diceres? 
timui  ne  templo  Dei  ornatus  desset.  Respon¬ 
deret,  aurum  Sacramenta  noriiquaerunt,  ne¬ 
que  auro  placent,  quae  auro  ion  emuntur  ; 
ornatus  Sacramentorum  redenptio  captivo¬ 
rum  est.  » 

Quartum,  ex  Aeacio,  de  qur  Socrates  lib. 
VII,  cap.  21.  refert,  qui  cun;  accusaretur, 


quod  sacra  vasa  vendidisset  propter  paupe¬ 
res,  respondit  :  «  Deus  noster  neque  discis, 
neque  calicibus  eget,  quia  non  comedit,  ne¬ 
que  bibit.  » 

Quintum,  ex  Hilario  in  epist.  contra  Au- 
xentium  :  «  Male,  inquit,  parietum  vos  amor 
coepit,  male  Ecclesiam  Dei  in  tectis,  aedificiis- 
que  veneramini.  » 

Sextum,  ex  Lactantio,  qui  lib.  II,  cap.  4. 
laudat  Persium,  quod  scripserit,  non  debe¬ 
re  aurea  vasa  templis  inferri :  «  Egregie,  in¬ 
quit,  sapienterque  sensit.  » 

Septimum  ,  ex  Bernardo,  in  Apologia  ad 
Gulielmum  Abbatem  prope  finem  :  «  0  va¬ 
nitas  vanitatum ,  sed  non  vanior,  quam  in¬ 
sanior  :  fulget  Ecclesia  in  parietibus,  et  in 
pauperibus  eget  :  suos  lapides  induit  auro, 
et  suos  filios  nudos  deserit.  » 

Octavum,  ex  Chrysostomo,  qui  homil.51. 
et  81.  in  Matth.  docet,  melius  esse  dare  elee¬ 
mosynam  ,  quam  ornare  templum ,  et  re¬ 
fellit  argumentum ,  quod  pro  nobis  fieri 
solet. 

His  addunt  rationes.  Prima  ratio  est,  quia 
Christus  semper  amavit  et  docuit  pauperta¬ 
tem. 

Secunda,  quia  otiosum  et  supervacaneum 
est  aurum  in  templis ;  nam  nec  ipsi  parietes 
sentiunt  ornatum  illum,  nec  eo  indigent  ad 
finem  ,  ad  quem  exstructi  sunt.  Unde  Per¬ 
sius  : 

Dicite  Pontifices,  in  sancto  quid  facit  aurum  ? 

Tertia,  quia  non  tantum  non  prodest,  sed 
etiam  obest  splendor  ille  templorum ;  nam 
avocat  mentem ,  et  distrahit  a  spiritualibus 
cogitationibus. 

Quarta,  quia  melius  est  templa  viva  or¬ 
nare,  quam  mortua;  numquam  autem  de¬ 
sunt  pauperes,  qui  templa  sunt  viva,  et  qui 
egent  non  solum  ornatu,  sed  etiam  necessa¬ 
ria  sustentatione. 

Quinta  ,  quia  in  judicio  non  damnabitur, 
qui  templum  non  ornaverit  auro  et  argento, 
sed  qui  in  paupere  Christum  non  aluerit. 
Haec  sunt  igitur  illorum  argumenta,  quae  et¬ 
si  magnam  vim  habere  videantur  ,  nihil  ta¬ 
men  adversus  veritatem  poterunt ;  nihil  enim 
potentius  veritate.  Porro  solutiones  horum 
argumentorum  in  hoc  eodem  capite,  post  ex¬ 
plicatam,  et  confirmatam  sententiam  Eccle¬ 
siae  ad  ferentur. 

Sit  igitur  prima  propositio :  «  Opus  bonum 
et  pium  ex  genere  suo  est,  ingentibus  sump- 


(1)  Jerem.  VII,  4. 

tibus  templa  Dei  radilicare  aut  ornare.  » 
Probatur  Primo,  ex  Testamento  veteri;  nam 
Deus  voluit,  tabernaculum  ornatissimum  es¬ 
se,  ita  ut  omnia  fere  instrumenta  sanctuarii 
aurea  essent,  usque  ad  emunctoria  Lampa¬ 
dum.  Cortinas  autem  tabernaculi ,  et  vestes 
Sacerdotis  esse  voluit  pretiosissimas,  ex  se¬ 
rico,  bysso,  purpura,  gemmis  etc.  et  ne  de- 
essent  artifices,  donavit  sapientiam  et  artem 
ad  omnia  illa  facienda  certis  quibusdam  vi¬ 
ris.  VideExod.  XXV,  XXVI,  XXVII,  XXVIII, 
XXIX, XXX,  XXXI,  XXXV, XXXVI, XXXVII, 
XXXVIII  et  XXXIX.  Deinde  Num.  VII.  sin¬ 
guli  Principes  obtulerunt  in  ornatum  taber¬ 
naculi  immensa  donaria  auri  et  argenti.  Da- 
vid  paravit  in  sumptus  templi,  tantum  auri, 
argenti,  et  lapidum  pretiosorum,  ut  incredi¬ 
bile  videatur.  Lege  I.  Paralipom.  cap.  ult. 
et  penult.  et  lib.  II,  cap.  3,  4  et  o.  At  certe 
rationes,  queo  fiunt  contra  ornatum  templo¬ 
rum  nostrorum,  si  quid  valerent,  militarent 
etiam  contra  tabernaculum  Mosis  ,  et  tem¬ 
plum  Salomonis.  Nam  tunc  etiam  non  dee¬ 
rant  plui’imi  pauperes  :  tunc  etiam  parietes 
non  sentiebant  ornatum  suum  :  tunc  etiam 
distrahere  poterant  mentes  orantium;  et  ta¬ 
men  non  propterea  cessatum  est  a  magni¬ 
ficentissima  radificatione  templi,  et  taberna¬ 
culi. 

Secundo,  ex  Testamento  novo;  nam  in 
primis  Marci XII,  Christus  laudavit  viduam, 
quse  in  gazophylacium  templi  misit  duo  mi¬ 
nuta,  id  est,  omnem  victum  suum.  Si  ergo 
vidua  illa  recte  fecit,  in  donaria  Dei  expen¬ 
dens  omnem  victura  siium ;  quomodo  argui 
possunt,  qui  donant  saltem  partem  bonorum 
suorum,  ad  ornandam  Dei  domum?  Item  c. 
XIII.  dicentibus  Apostolis  :  Magister  aspice , 
quales  lapides ,  et  quales  structuros  ?' (1)  Domi¬ 
nus  occasionem  habuit  optimam  reprehen¬ 
dendi  magnificentiam  illam  templi,  vel  sal¬ 
tem  instruendi  discipulos,  dicendo,  licuisse 
in  Testamento  veteri  ornare  templa,  at  in  lege 
Evangelica  nOn  fore  licitum.  At  Dominus  ni¬ 
hil  tale  dixit.  Item  cap.  XIV,  cum  Judas  re? 
gre  ferret ,  quod  Magdalena  in  unctionem 
capitis  Domini  tantos  sumptus  faceret,  ac 
diceret  :  Ut  quid  perditio  ista  unguenti  facta 
est ?  poterat  enim  unguentum  istud  venumdari 
plusquam  trecentis  denariis,  et  dari  pauperi¬ 
bus,  Dominus  respondit ;  lionum  opus  operata 
est  in  me  (2).  At  si  licuit  praetermissis  paupe¬ 
ribus  tanto  sumptu  inungere  caput  Domini, 


cur  non  liceat  etiam  magno  sumptu  aedifica¬ 
re  domum  ipsi  Domino? 

Tertio,  probatur  ex  vaticinio  Isaiie ;  nam 
cap.  LX.  ubi  fatentur  praecipui  expositores 
ad  litteram  agi  de  Ecclesia  Christiana  in  ter¬ 
ris  existente,  sic  legimus  :  Domum  majestatis 
mece  glorifcabo.  Et  infra  :  Me  enim  insula ?  ex¬ 
spectant,  ut  adducam  filios  tuos  de  longe  :  au¬ 
rum  eorum,  et  argentum  eorum  nomini  Domini 
Dei  tui.  EI  infra  \  yE di ficabunt  filii  peregrino¬ 
rum  muro !  tuos  ,  et  Reges  eorum  ministrabunt 
tibi.  Et  infra  :  Gloria  Libani  ad  te  veniet, 
abies,  et  luxus,  et  pinus,  simul  ad  ornandum 
locum  sanctificationis  mea • ,  et  locum  pedum 
meorum  giorificabo  (3)  Quae  prophetia  ad  lit¬ 
teram  impleta  est  tempore  Constantini,  alio¬ 
rumque  P.uncipum  ,  qui  Ecclesias  magnifi¬ 
centissimas  exstruxerunt,  et  ornarunt. 

Quarto  .  probatur  ex  Patribus.  Eusebius 
lib.  IX.  histor.  cap.  10  :  «  Ex  quo  aderat, 
inquit ,  cinctis  velut  divino  munere  infusa 
laetitia,  maxime  videntibus  ea  loca,  quae  pau¬ 
lo  ante  impiis  tyrannorum  machinis  fuerant 
destructa  ,  rediviva  constructione  clariora, 
et  celsiora  consurgere  ,  tcmplaque  excelsa 
pro  humilibus  conventiculis  elevari.  » 

Cyrillus  :atechesi  14  :  «  Isti  qui  nunc  sunt 
Reges,  inqiit,  pietatis  ergo  argento  induen¬ 
tes  et  aun  sanctam  hanc  Ecclesiam  resur¬ 
rectionis,  ii  qua  nunc  sumus,  exstruxerunt, 
et  argentei:  monumentis  splendida  meffece- 
runt.  » 

Athanasiis  in  Apologia  ad  Constantium 
indicat,  ab  ipso  Constantio  exstructam  Ale- 
xandriaj  tan  ingentem  basilicam,  ut  ea  sola 
capere  poss;t  populum  ,  quem  alite  capere 
non  poterart.  Neque  reprehendit,  sed  laudat 
hanc  ejus  nagnificentiam. 

GregoriusNazianzenus  orat.  I.  in  Julia¬ 
num,  cum  dxisset  a  Gallo  et  Juliano  exstrui 
coepisse  maxrnis  sumptibus  basilicam  sancto 
Martyri  Mana? ,  subjungit  munus  Galli  Deo 
acceptissimun  fuisse,  ut  quondam  fuit  sacri¬ 
ficium  Abel. 

Gregorius^yssenus  orat,  in  Theodorum, 
dicit,  tcmplun  S.  Theodori  magnificentissi¬ 
mum,  et  ornitissimum  picturis  et  sculpturis 
fuisse  :  et  loc  ad  gloriam  sancti  maxime 
pertinere,  ub  aperte  laudat  usum  erigendi 
talia  templa. 

Joannes  Clrysostomus  homil.  60.  ad  po¬ 
pulum  Anliothenum  :  «  Servorum,  inquit, 
crucifixi  sepuchra  regiis  aulis  sunt  clariora, 


(1)  Mare.  XIII,  1.  —  (2)  Mare.  XIV,  4  et  o.  —  (3)  lsai.  LX,  7,  S  10  et  13. 

non  magnitudine  et  pulchritudine  aedificio¬ 
rum  (nam  et  in  hoc  superant)  sed  quod  mul¬ 
to  majus  est,  convenientium  studio.  »  Idem 
hom.  51.  in  Matth. :  «  Nec  prohibeo,  inquit, 
magnifica  templa  condere  etc.  » 

Cyrillus  initio  libri  de  recta  fide  ad  Regi¬ 
nas  :  ((  Valde  sapienter  ,  inquit ,  operam 
datis,  ut  quee  Christo  probantur,  et  sentiatis, 
et  faciatis  :  partim  operibus,  et  irreprehen¬ 
sibili  conspicua  fide,  et  vestras  ,  et  Regum 
aulas  virginitatis  gloria  decoratis  :  partim 
sumptuosissima  Christo  templa  erigitis ;  con¬ 
cessum  enim  et  hoc  est  cum  aliis  ,  ab  ipso, 
vestris  animabus.  » 

Tbeophylactus  in  c.  XIV.  Mare.  :  «  Con¬ 
fundantur,  inquit,  hoc  loco,  qui  pauperes 
Christo  praeferunt.  »  Et  infra  :  «  Audiant 
igitur  quomodo  Christus  praeferat  sui  curam 
pauperibus.  Christi  autem  corpus  proprie, 
quod  in  disco  aureo,  et  sanguis,  qui  in  po¬ 
culo.  Qui  igitur  abstulerit  discum  pretiosum, 
et  cogit,  ut  corpus  Christi  in  viliori  ponatur, 
prajtexens  scilicet  pauperes,  sciat  cujus  par¬ 
tis  sit.  » 

Jam  ex  Latinis.  Optatus  lib.  VI.  testatur, 
suo  tempore  habuisse  Ecclesiam  pretiosa 
vasa  Sacramentorum  ,  quae  Donatistac  diri¬ 
pientes  conflarunt  et  vendiderunt. 

Ambrosius  lib.  II.  de  officiis,  c.  21  :  «  Et 
maxime  Sacerdoti,  inqilit,  hoc  convenit,  or¬ 
nare  Dei  templum  decore  congruo,  ut  etiam 
hoc  cultu  aula  Domini  resplendeat.  » 

Hieronymus  in  epist.  ad  Demetriadem, 
postquam  dixerat :  «  Aliiaidificent  Ecclesias, 
vestiant  parietes  marmorum  crustis  etc.  » 
subjungit  :  «  Non  reprehendo,  non  abnuo; 
sed  tibi  aliud  propositum  est  etc.  »  Et  in  c. 
VIII  Zacharia: ,  refert  in  gloriam  Ecclesiae, 
et  laudem  Principum,  quod  cum  aliquot  Im¬ 
peratores  Ethnici  Ecclesias  everterint,  rur¬ 
sum  alii  basilicas  exstruxerint,  et  exaltave¬ 
rint,  summa  fastigia,  et  laquearia  ,  ac  tecta 
auro  decorarint,  et  parietes  diversi  marmo¬ 
ris  crustis  vestierint. 

Augustinus  in  Psalm.  CXIII :  «  Sed  et  nos, 
inquit,  pleraque  instrumenta  et  vasa  ex  au¬ 
ro  et  argento  habemus ,  in  usum  celebran¬ 
dorum  Sacramentorum,  qua}  ipso  ministerio 
consecrata  sancta  dicuntur.  » 

Prudentius  in  hymno  de  S.  Laurentio  in¬ 
ducit  sic  loquentem  tyrannum  : 

Hunc  esse  vestris  orgiis 
Moremque  et  artem  proditum  est, 

Hanc  disciplinam  foederis, 


Libent  ut  auro  antistites. 

Argenteis  scyphis  ferunt 
Fumare  sacrum  sanguinem, 

Auroque  nocturnis  sacri3 
Adstare  fixos  cereos. 

Paulinus  natali  3.  S.  Felicis  : 

Aurea  nunc  niveis  ornantur  limina  velis  etc. 

Prosper  in  lib.  de  promission.  et  prredic- 
tion.  par.  3,  cap.38.  dicit,  templum  amplis¬ 
simum  Deo  vero  consecratum  suo  tempore, 
cujus  tanta  erat  magnitudo  et  excellentia, 
ut  etiam  plateam  haberet,  quas  ad  ipsum  du¬ 
cebat,  duorum milliumpassuum  longitudinis 
totam  pretioso  pavimento ,  et  columnis  ac 
muris  ornatam. 

Quinto  ,  probatur  ex  pietate  eorum  ,  qui 
Ecclesias  fedificarunt;  nampracipui  fuerunt 
quatuor,  Constantinus,  Justinianus,  Carolus 
Magnus,  et  Carolus  IV.  De  Constantini  tem¬ 
plis  vide  Damasum  in  vita  Sylvestri,  et  Eu- 
sebium  lib.  III  et  IV.  de  vita  Constantini.  De 
templis  a  Justiniano  erectis,  videProcopium 
in  lib.  de  mdificiis  Jusliniani.  De  templis  Ca- 
roli  Magni,  vide  Abbatem  Urspergenscm  in 
Chronico.  De  templis  Garoli  IV,  vide  Joan- 
nem  Cochlamm  initio  lib.  I.  historiae  Hussi- 
tarum.  Constat  autem  Constantinum  sanc¬ 
tum  Imperatorem  fuisse ;  nam  in  Calendario 
Graecorum  ejus  nomen  inter  Sanctorum  no¬ 
mina  habetur  :  et  ab  Ambrosio  in  oratione 
de  obitu  Theodosii,  abEpiphanio  haeresi  70. 
quae  est  Audianorum ,  a  Cyrillo ,  catechesi 
14.  et  aliis  Patribus  passim  sanctus  et  bea¬ 
tus  appellatur. 

Similiter  Carolus  Magnus  tamquam  sanc¬ 
tus  colitur  praecipue  Parisiis,  et  Aquisgruni, 
et  ab  omnibus  historicis  mirifice  laudatur. 
Justinianus,  excepta  haeresi,  in  quam  incidit 
in  extrema  aetate ,  laudatissimus  Princeps 
fuit.  Porro  Gurolum  IV,  optimum  et  religio¬ 
sissimum  fuisse,  putet  ex  iis,  quae  adfert  Co- 
chlaeus  loco  notato.  Multas  item  aedificarunt 
et  ornarunt  Basilicas  sanctissimi  Pontifices, 
Julius,  Damasus,  Leo,  Symmachus,  et  alii, 
qui  et  ante  mille  annos  floruerunt ,  et  vere 
sancti  scriptorum  omnium  consensu  habiti 
sunt.  Non  est  autem  credibile,  ita  pios  Prin¬ 
cipes,  tum  Ecclesiasticos  ,  tum  politicos,  in 
ejusmodi  opera  conspirare  potuisse ,  si  ea 
Deo  non  placerent. 

Probatur  ultimo  rationibus.  Prima  ratio 
ex  magnitudine  Dei ;  nam  domus  quo  ma- 

jori  Principi  aedificatur  ,  eo  debet  esse  ma¬ 
jor.  Quis  autem  Deo  major?  Quare  Salomon 
lib.  II.  Paralip.  cap.  II  :  Domus ,  quam  aedifi¬ 
care  cupio ,  inquit,  magna  est  :  magnus  est 
enim  Deus  noster  super  omnes  Deos  (i). 

Secunda  ratio  ex  ipso  genere  operis;  nam 
exstruere  Deo  splendidum  templum,  est  ex 
genere  suo  actus  duarum  excellentium  vir¬ 
tutum,  religionis  ac  magnificentiae ;  proinde 
bonus  ex  genere  suo. 

Tertia  ratio,  quia  non  solum  est  actus  il¬ 
larum  virtutum,  sed  etiam  est  exercitium  et 
signum  aliarum.  Nam  qui  magnificum  tem¬ 
plum  erigit ,  magnificum  testimonium  edit 
fidei  suae,  et  charitatis  erga  Deum  :  necnon 
pietatis  et  gratitudinis,  et  quia  pecuniae  sum¬ 
mopere  diligi  solent ,  qui  eas  liberaliter  ad 
honorem  Dei  expendit,  indicat  se  vere  dili¬ 
gere  Deum  super  omnia. 

Quarta  ratio  ab  utilitate ;  Nam  templum 
magnifice  ornatum,  multas  habet  utilitates. 
Primum  enim  attrahit  homines  facilius  ad 
res  pias,  quae  in  templis  geruntur :  nec  enim 
obscura  et  sordida  loca  libenter  frequentan¬ 
tur.  Deinde  conservat  majestatepr  Sacramen¬ 
torum,  et  reverentiam,  quae  rebus  divinis 
debetur;  Nam  quando  videmus  altare  splen¬ 
didum  et  ornatum,  facile  erigimus  mentem, 
et  cogitamus  magnum  esse  Deum,  cui  talia 
exhibentur :  et  e  contrario  facile  contemnitur, 
quod  sine  apparatu  proponitur.  Tertio  ju¬ 
vatur  pietas  et  devotio,  maxime  simplicium, 
quorum  maximus  est  numerus. 

Accedit  etiam  corporalis  utilitas,  quod 
magnifica  templa  diutius  conservantur , 
et  magno  splendori  sunt  civitati.  Multitudo 
quoque  aureorum,  atque  argenteorum  vaso¬ 
rum,  saepe  fuit  saluti  toti  Reipublicce,  dum 
in  communi  captivitate,  fame,  aut  peste, 
Ecclesiae  thesaurus  multis  millibus  misero¬ 
rum  opem  tulit,  ut  quasi  in  id  tempus  divi¬ 
nitus  datus,  et  servatus  videretur. 

Quinta  ratio  a  contrario  :  ^qui  Ecclesias 
vastaverunt,  aut  diripuerunt,  semper  sacri¬ 
legi  et  perditi  habiti  sunt,  ssepe  etiam  divi¬ 
nitus  puniti,  ut  patet  de  Balthasare,  Daniel 
Y.  de  Heliodoro,  II.  Machabaiorum  III.  de 
Antiocho,  II  Machabaeor.  IX.  Scribit  etiam 
S.  Joannes  Chrysostomus  hom.  4.  in  Matth. 
quo  tempore  Julianus  Apostata  jussit  diripi 
templorum  ornamenta,  et  praecipue  sacra 
vasa,  mox  quaestorem  regium  per  medium 
diruptum  exspirasse,  et  Juliani  avunculum  a 

(1)  II.  Paralip.  II,  o.  —  (2)  Osec.  VI,  6. 


vermibus  corrosum  interiisse.  Scribunt  quo¬ 
que  Gedrenus  et  Zonaras,  Leonem  filium 
Constantini  Copronymi,  cum  abstulisset  a 
templo  insignem  coronam,  quam  Mauritius 
Imperator  donaverat  ad  ornatum  templi, 
mox  sensisse  in  capite  suo  ignitos  carbun¬ 
culos,  inde  concepta  febre  ardentissima  pe- 
riisse. 

Secunda  propositio  :  «  yEdificare,  vel 
ornare  templa,  licet  sit  opus  pium  et  bonum, 
potest  tamen  ejusmodi  opus  ex  defectu  cir¬ 
cumstantiarum  facile  vitiari.  »  Probatur; 
quatuorenim  sunt  circumstantiae  praecipuae, 
ex  quarum  defectu  malum  erit  ornare  tem¬ 
pla,  nimirum  tempus,  locus,  modus,  et  per¬ 
sona.  Nam  in  primis  quando  quis  tenetur  ju¬ 
vare  proximum,  ac  praesertim  parentes,  aut 
filios,  et  non  potest  simul  providere  proxi¬ 
mo,  et  donare  templo  :  tunc  non  recte  facit, 
si  neglectis  parentibus,  vel  proximis  aedificet 
templa.  At  enim  Dominus  Osce  YI.  Miseri¬ 
cordiam  volo,  non  sacrificium.  (2)  Et  Mare. 
VII.  reprehenduntur  Pharisaei,  qui  docebant 
filios  familias  offerre  templo  donaria,  cum 
detrimento  parentum.  Patet  [id  etiam  ex 
Paulo  ad  Roman.  111.  qui  docet,  non  esse 
facienda  mala,  ut  veniant  bona.  Denique  ex 
praxi  Sanctorum,  qui  tempore  magnae  ne¬ 
cessitatis  pauperum,  conflarunt  calices,  et 
vendiderunt,  ut  patet  ex  Ambros.  lib.  II.  de 
officiis  cap.  28.  Si  enim  tempore  necessitatis 
recte  pastores  detrahunt  Ecclesiae  ornamen¬ 
ta,  certe  multo  rectius  non  dantur  Ecclesias, 
quae  essent  auferenda,  si  data  fuissent. 

Neque  obstat  factum  viduae,  quae  tribuit 
in  Donaria  Dei  omnem  victum  suyrn  ;  Nam 
non  tribuit  victum  patris,  aut  filiorum,  sed 
suum;  et  suum  non  multorum  dierum,  sed 
unius  tantum ;  neque  enim  duobus  minutis 
poterat  diu  sustentari. 

Deinde  quantum  ad  locum,  certum  est, 
non  omnia  loca  aequalem  ornatum  requi¬ 
rere  ;  Nam  in  magnis  urbibus,  ad  quas  multi 
confluunt,  splendida  templa  esse  debent ;  at 
in  locis  desertis,  ubi  soli  Monachi  versantur, 
non  videtur  convenire,  ut  tot  sumptus  fiant 
in  aedificiis  templorum.  Et  hoc  est,  quod  B. 
Bernardus  praecipue  reprehendit  in  Apolo- 
gia  ad  Gulielmum,  quod  videlicet  Monachi 
Gluniacenses  vellent  habere  oratoria  sua  tara 
magna,  et  tam  ornata,  ut  aequarent,  vel  su¬ 
perarent  splendorem  Episcopalium  Ecclesia¬ 
rum  :  ubi  etiam  merito  reprehendit,  quod  in 

pavimento  sculperent,  vel  pingerent  Sanc¬ 
torum  imagines,  et  cogerentur,  qui  in  eorum 
Ecclesiis  spuere  necesse  haberent,  in  faciem 
Angelorum,  vel  aliorum  Sanctorum  humi 
depictorum  spuere. 

Quantum  admodum,  peccatur,  cum  orna¬ 
menta  templorum  sunt  vana,  ac  potius  cu¬ 
riositati,  quam  religioni  deservientia :  qualia 
erant  in  oratoriis  Cluniacensium,  quse  B. 
Bernardus  reprehendit  in  Apologia  ad  Gu- 
lielmum  :  «  Quid  facit,  inquit,  illa  ridicula 
monstruositas?  Quid  ibi  immundae  simiae? 
quid  feri  leones  ?  quid  monstruosi  centauri? 
quid  semihomines?  quid  maculosae  tigrides? 
quid  milites  pugnantes?  quid  venatores  tu- 
bicinantes?  Videas  sub  uno  capite  multa 
corpora,  et  rursus  in  uno  corpore  capita 
multa.  Cernitur  hinc  in  quadrupede  cauda 
serpentis,  illinc  in  pisce  caput  quadrupedis: 
ibi  bestia  praefert  equum,  capram  trahens 
retro  dimidiam  :  hinc  cornutum  animal 
equum  gestat  posterius.  Tam  multa  denique, 
tamque  mira  diversarum  formarum  ubique 
varietas  apparet,  ut  magis  legere  liceat  in 
marmoribus,  quam  in  codicibus,  totumque 
diem  occupare  singula  ista  mirando,  quam 
in  lege  Dei  meditando.  » 

Quantum  ad  personam,  peccatur,  quando 
quis  supra  suum  statum  et  conditionem  vult 
ornare  templa.  Nam  si  qui  paupertatem  pro¬ 
fitentur,  et  victum  ab  aliis  emendicant,  vel¬ 
lent  aedificare  templum  marmoreum ,  et 
auro,  ac  gemmis  ornare,  etiamsi  forte  pos¬ 
sent  eleemosynis,  hinc  inde  conquisitis,  id 
facere,  tamen  non  decere  eorum  professio¬ 
nem  ;  magniilcentia  enim  non  est 'Monacho¬ 
rum,  sed  Principum.  Quare  hinc  etiam  me¬ 
rito  arguit  S.  Bernardus  Cluniacenscs  in  illa 
Apologia,  quod  cum  Monachi  essent,  tamen 
sumptibus,  ac  magnificentia  Reges  aequare 
vellent. 

Superest,  ut  ad  argumenta  initio  propo¬ 
sita  respondeamus.  Ad  illud  igitur,  quod  ob¬ 
jiciebatur  ex  Hieremia  :  Nolite  considere  in 
verbis  mendacii  dicentes  :  templum  Domini , 
templum  Domini ,  (1)  respondeo,  a  Propheta 
eo  loco  argui  Judaeos,  qui  confidentes  in  ex¬ 
terno  templo,  putabant  apud  se  esse  Deum, 
et  se  diligi  a  Deo,  nec  esse  ventura  ea  mala, 
quae  praedicebantur  a  Prophetis,  quia  tem¬ 
plum  Dei  apud  se  habebant,  etiamsi  ipsi 
interim  male  vivendo  essent  templa  Diaboli. 
Nihil  autem  efficit  ista  reprehensio  adver¬ 


sum  aedificationem,  ornatumque  templorum; 
Nam  etsi  reprehenditur  nimia  fiducia  in  ex¬ 
terno  templorum  cultu,  praesertim  cum  ne- 
gligitur  cultus  animi,  tamen  non  propterea 
non  sunt  aedificanda,  atque  exornanda  tem¬ 
pla  ad  honorem  Dei  et  Sanctorum  memoriam. 
Id  ipsum  respondendum  est  ad  testimonium 
S.  Hieronymi:  ipse  enim  reprehendit  eos, 
qui  non  curantes  fieri  templa  Dei  bene  vi¬ 
vendo,  putant  sibi  omnia  tuta  esse,  si  tem¬ 
plum  externum  aedificent,  aut  ornent. 

Ad  secundum,  quod  ex  Hieronymi  verbis 
sumptum  est,  ut  commode  respondeatur, 
quaedam  antea  praenotanda  sunt.  Observa 
igitur  primo,  propositum  Hieronymo  esse, 
ut  reprehendat  eos,  qui  majorem  curam  ha¬ 
bent  templi  materialis,  quam  spiritualis,  id 
est,  qui  aedificia  mirabiliter  ornant,  et  tamen 
non  curant  an  ad  sacra  ministeria  eligantur 
idonei,  vel  non  idonei.  Sic  enim  incipit  Hie¬ 
ronymus  eam  reprehensionem  ornatus  tem¬ 
plorum  :  «  Multi,  inquit,  aedificant  parietes, 
et  columnas  Ecclesiae  substruunt ;  marmora 
nitent ;  auro  splendent  laquearia  ;  gemmis 
altare  distinguitur;  et  ministrorum  Christi 
nulla  electio  est.  »  Haec  ille,  quae  verissima 
sunt,  et  fuerunt  semper. 

Secundo  nota,  ornatum  tabernaculi,  et 
templi  Judaeorum  aliquo  modo  typicum  et 
caeremonialem  fuisse;  tabernaculum  enim, 
et  templum  cum  omni  sua  supellectili  figurae 
fuerunt  Ecclesiae  Christianae,  ut  patet  ex  Ja- 
cobi  concione  Actor.  XV.  ubi  de  Ecclesia 
exponuntur  verba  Amos  cap.  IX  :  Post  heee 
revertar,  et  reaedificabo  tabernaculum  David , 
quod  decidit, et  diruta  ejus  recedi fi 'cabo ,  et  erigam 
illud.  Item  ex  Paulo  I.  Corinth.X  :  Omnia  con¬ 
tingebant  illis  in  figura  (2).  Denique  idem  pa¬ 
tet  ex  illa  accuratissima  descriptione  templi, 
quae  habetur  Ezech.  XL.  et  sequentib.  et  ex 
eo,  quod  dictum  est  Moysi,  ut  faceret  omnia 
accurate  ad  exemplar,  quod  in  monte  vide¬ 
rat  Exod.  XXV.  Quia  ergo  tabernaculum  et 
templum  figurae  erant,  ideo  necesse  erat,  ut 
essent  talia  qualia  fuerunt,  nec  poterant  ali¬ 
quid  minus  vel  magis  habere,  quia  alioqui 
non  recte  repraesentassent.  Ut  etiam  in 
Scriptura,  si  una  littera  mutetur, non  amplius 
significat  id,  quod  antea  significabat. 

Et  quoniam  figurae  Testamenti  veteris  jam 
sunt  completae,  et  lex  caeremonialis  abrogata 
est  :  ideo  qui  nunc  existimaret  esse  neces¬ 
sarium  tale  templum,  quale  fuit  Judaeorum, 


(1)  Jerem.  VII,  4.  —  (2)  Amos.  IX,  Tl ;  Act.  XY,  16;  I.  Cor.  X,  11. 

superstitiosus  esset,  ut  hoc  tempore  Judaei 
vere  superstitiosi  sunt,  dum  existimant  non 
licere  saorificare  nisi  in  templo  tali,  quale 
fecerat  Salomon.  Et  in  hoc  sensu  reprehendit 
Hieronymus  templorum  ornamenta  ;  Nam 
etiamsi  modo  nulli  sunt  inter  Christianos, 
qui  revera  existiment  templa  necessario  re¬ 
quirere  illum  ornatum,  ut  existimabant  Ju- 
da?i,  tamen  dum  anteponunt  curam  fabrica? 
materialis  ipsi  electioni  ministrorum,  et  nidi¬ 
ficio  spirituali,  videntur  factis  aliquo  modo 
affines  superstitioni  Judaeorum.  Quod  etiam 
notavit  B.  Bernardus  in  Apologia  ad  Gulicl- 
mum  Abbatem: «  Mihi,  inquit,  quodammodo 
reprasentant  antiquum  J udeeorum.» 

Nota  tertio,  tabernaculi  et  templi  Judaeo¬ 
rum  ornatum  non  solum  caeremonialem  et 
typicum  fuisse,  sed  etiam  moralem ;  Nam 
etiamsi  nullius  rei  figura  fuissent,  tamen  ratio 
ipsa  naturalis  dictasset,  domum  Dei  ornatam 
esse  debere  :  et  hoc  modo  recte  trahimus 
ornatum  tabernaculi,  et  templi  Judaeorum, 
in  exemplum  nostrorum  templorum.  Neque 
hoc  unquam  reprehendit  Hieronymus,  imo 
diserte  dicit  in  epistola  ad  Demetriadem  : 
«  Non  abnuo,  non  reprehendo.  » 

Ad  tertium  ex  Ambrosio  (quod  Calvinus 
adfert  in  epistola  praefixa  institutioni)  dico, 
in  verbis  Ambrosii  multa  esse  contra  adver¬ 
sarios,  nihil  contra  nos.  Nam  primo  Ambro¬ 
sius  dicit,  aurea  vasa  Ecclesiae  non  debere 
alienari,  nisi  in  magna  pauperum  necessitate; 
Ecclesia  igitur  eo  tempore  utebatur  aureis 
vasis.  Secundo  dicit,  si  necesse  sit  alienare 
vasa  Ecclesiae,  esse  diligenter  quaerendum, 
an  non  sint  aliqua  nondum  initiata,  et  si 
talia  inveniantur,  non  esse  ullo  modo  attin¬ 
genda  vasa  initiata  ;  ergo  tunc  certo  ritu 
vasa  consecrabantur.  Tertio  dicit,  si  necesse 
sit  vendere  vasa  initiata,  non  debere  vendi 
integra,  sed  prius  conflari ,  et  deinde  per 
partes  vendi  :  Id  quod  fieri  debere  nos  li¬ 
benter  admittimus,  atqui  hac  omnia  pugnant 
adversus  haereticos  hujus  temporis,  qui  nec 
pretiosa,  nec  certo  ritu  consecrata,  et  sancta, 
vasa  Sacramentorum  esse  volunt. 

Quod  ergo  Ambrosius  ait  (aurum  Sacra¬ 
menta  non  quaerunt)  non  significat,  Sacra¬ 
menta  nullo  modo  aurum  requirere,  sed 
non  requirere  ex  necessitate,  quamvis 
requira.nl  ex  decentia,  quando  haberi  po¬ 
test,  et  quod  subjungit  (nec  auro  placent, 
quae  auro  non  emuntur)  non  significat,  in 
auro  displicent,  vel  nullo  modo  placent 
magis  in  auro,  quam  in  alia  materia ;  sed 


non  ideo  principaliter  placent,  quia  minis¬ 
trantur  in  auro.  Si  enim  in  auro  displicerent, 
vel  non  magis  placerent,  quam  in  alia  ma¬ 
teria,  Ambrosius  non  servasset  illa  vasa  us¬ 
que  ad  eam  necessitatem,  sed  numquam 
illis  usus  fuisset. 

Ad  quartum,  de  Aeacio,  dico,  verba  illius 
Episcopi  habere  eumdem  sensum  ;  Nam  cum 
Ecclesia  illa  abundaret  ejusmodi  vasis  au¬ 
reis  (ut  ibidem  scribit  Socrates)  et  occurrisset 
summa  quadam  necessitas  redimendi  cap¬ 
tivos,  ille  sanctus  Episcopus  vendidit  partem 
vasorum  et  redemit  captivos  ad  quinque 
millia.  Illa  autem  ejus  verba  (Deus  noster 
non  eget  discis,  neque  calicibus,  quia  non 
comedit,  neque  bibit)  significant,  ista  vasa 
nullam  Deo  utilitatem  adferre,  sed  haberi  in 
Ecclesia  ad  honorem  Dei,  et  nostram  utilita¬ 
tem,  et  ideo  quando  occasio  se  offert,  q,ua 
possint  esse  utiliora  nobis,  si  vendantur,  de¬ 
bent  vendi,  quia  hoc  etiam  erit  Deo  gratius, 
et  magis  honorificum.  Nam,  ut  Ambrosius 
ait,  valde  pulchrum,  et  honorificum  Christo 
est,  cum  dici  potest  :  hos  pauperes  Christus 
redemit ;  vel  etiam  calix  Christi  non  solum 
sanguine,  quem  continet,  captivos  redimit, 
sed  etiam  pretio  valoris  :  calix  enim  redimit 
ab  hoste  quos  sanguis  redemit  a  peccato. 

Ad  quintum,  ex  Hilario,  testimonium  Hi- 
larii  non  est  ad  propositum  ;  non  enim  agit 
ille  de  ornatu  templi,  sed  eos  reprehendit, 
qui  in  templo  haereticum  Episcopum,  id  est, 
Auxentium  audiebant,  eo  quod  existimarent 
ibi  tantum  esse  veram  Ecclesiam,  et  verum 
Episcopum,  ubi  erat  templum  Deo  sacrum  : 
et  non  considerabant  templa  saepe  ab  hare- 
ticis  occupari  ,  et  veros  Catholicos  vel  in 
cryptis,  vel  in  desertis  seepe  versatos. 

Ad  sextum,  ex  Lactantio,  Lactantius  pro¬ 
bare  volebat,  inepte  a  Gentilibus  offerri  mu¬ 
nera  idolis,  id  est,  Diis  non  sentientibus  : 
«  Frustra,  inquit,  homines  auro,  ebore, 
gemmis,  Deos  excolunt  et  exornant,  quasi 
vero  ex  his  rebus  ullam  possint  capere  volup¬ 
tatem.  Quis  usus  est  pretiosorum  munerum 
nihil  sentientibus  ?  »  Hoc  autem  probat  ex 
Persio,  qui  vere  sapienter  scribit,  non  de¬ 
bere  aurea  vasa  templis  inferri,  quasi  illis 
delectentur  Dii  lignei  et  marmorei,  cum  nihil 
sentiant;  sed  potius  oporteret  Diis  viventi¬ 
bus  offerri,  ut  ipse  dicit  : 

CompoBi tum  jus, fasque  animi, sanctosque  recessus 
Mentis,  et  incoctum  generoso  pectus  honesto. 

Itaque*non  reprehenditur  aurum  templi, 
quando  bonum  usum  habet,  id  est,  excitandi 
ad  pietatem  ;  sed  solum  reprehenditur, 
quando  sic  offertur  Deo,  quasi  is  corporeus 
sit,  et  i*ebus  ejusmodi  corporaliter  delec¬ 
tetur. 

Ad  septimum,  ex  Bernardo,  dico,  Bernar- 
dum  non  reprehendere  simplicitei^  ornatum 
templi,  sed  ornatum,  quem  templis  suis  Mo¬ 
nachi  Cluniacenses  adhibebant.  Nam  ut  ex 
Apologia  illa  colligitur,  reprehendit  S.  Ber- 
naidus  Primo,  quod  Monachi,  professione 
pauperes,  erigerent  oratoria  in  immensam 
altitudinem,  quod  eorum  professioni  non 
conveniebat.  Secundo,  quod  dum  templa  sua 
ita  ornarent,  f&terentur  se  esse  carnales  et 
infirmos.  Ornatus  enim  templorum  illis  Ec¬ 
clesiis  potissimum  convenit,  ad  quas  populus 
confluere  solet,  quia  simplices  homines  egent 
ejusmodi  rebus.  Unde  ibidem  ait  :  «  Et  qui¬ 
dem  alia  causa  est  Episcoporum,  alia  Mona¬ 
chorum.  Scimus  namque  quod  illi,  sapienti¬ 
bus  et  insipientibus  debitores  cum  sint,  car¬ 
nalis  populi  devotionem,  quia  spiritualibus 
non  possunt,  corporalibus  excitant  orna¬ 
mentis.  »  Tertio  reprehendit,  quod  quaestus 
causa  ornarent  templa,  nimirum  ut  plures 
confluerent  ad  offerendum.  Quarto,  quod 
cum  injuria  Sanctorum  humi  sculperent 
imagines.  Quinto,  quod  bona,  quae  accepe¬ 
rant  distribuenda  pauperibus,  insumerent  in 
illa  ornamenta,  quando  pauperes  valde  in¬ 
digebant.  Sexto,  quod  ornamenta  vana  adhi¬ 
berent  templis,  qua>  solam  curiositatem  pas¬ 
cere,  non  autem  pietatem  excitare  valerent. 
Porro  haec  omnia  merito  reprehenduntur. 

Ad  octavum  ex  Chrysostomo,  dico,  eum 
non  negaro,  licitum  esse  templa  magnifice 
exstruere,  et  ornare  ;  sed  solum  anteponere 
huic  ornatui  curam  pauperum  :  cujus  oppo¬ 
situm  docet  Theophylactus  Chrysostomi 
discipulus  in  cap.  XIV.  Mare,  sed  possunt 
facile  conciliari.  Sciendum  igitur,  absolute 
melius  esse  honorare  Deum  in  seipso,  quam 
in  pauperibus;  Nam  charitas  Dei  semper  an¬ 
teponi  debet  charitati  proximi.  Verumtamen 
quia  Deus  nulla  re  indiget,  et  qua}  illi  offe¬ 
rimus,  vult  nobis  utilia  esse,  non  sibi :  ideo 
tunc  Deus  magis  honoratur,  et  fit  illi'  res 
gratior,  quando  quod  illi  offerimus,  est  ho¬ 
minibus  utilius.  Hinc  igitur  quando  alicubi 
templa  satis  bene  se  habent,  pauperes  au¬ 
tem  notabiliter  patiuntur  egestatem  :  tunc 


melius  est  dare  pauperibus  eleemosynam, 
quam  templo  addere  ornamenta  ;  et  in  hoc 
casu  loquitur  Chrysostomus.  Videbat  enim 
homines  pronos  admodum  ad  offerenda  Ec¬ 
clesia}  donaria,  et  negligentes  in  cura  pau¬ 
perum,  in  quo  sensu  etiam  videtur  dixisse 
Oseas  cap.  VI :  Misericordiam  volo ,  non  sa¬ 
crificium  (1),  id  est,  malo  misericordiam, 
quam  sacrificium. 

At  e  contrario,  si  alicubi  pauperes  medio¬ 
criter  tractentur,  sed  templa  sint  inculta,  et 
deserta,  et  propterea  decrescat  pietas,  et 
devotio:  tunc  melius  est  ornare  templa,  quia 
id  est  utilius  etiam  proximo,  cujus  pietas,  et 
devotio  juvatur  illo  ornatu  :  et  in  hoc  casu 
loquitur  Theophylactus.  Quando  autem  esset 
&'qualis  indigentia  et  templorum,  et  paupe¬ 
rum,  modo  non  sit  extrema,  videretur  me¬ 
lius  dare  templo  quam  pauperi,  quia  pluris 
facienda  est  indigentia  spiritualis,  quam 
temporalis,  et  quia  ornatus  templi  est  bo¬ 
num  durabilius,  et  communius,  quam  sit 
eleemosyna  data  pauperibus  :  et  quia  magis 
immediate  datur  Deo. 

Ad  primam  rationem  dico  tria.  Primo, 
Christum  fuisse  pauperem,  nec  requisivisse 
propter  se  ullam  pompam,  vel  delicias  in 
hoc  mundo  :  tamen  non  recusasse  interdum 
sumptuosa  obsequia,  quibus  videbat  ali,  et 
augeri  piorum  devotionem,  ut  patet  de  in¬ 
gressu  ejus  in  Hierusalem  super  asinum  ;  in 
quo  libenter  admisit,  ut  multi  sternerent 
vestes  suas  in  via,  quse  pedibus  jumenti  illius 
conculcabantur,  et  forte  etiam  lacerabantur 
Matth.  XXI.  patet  etiam  de  unguento  pre¬ 
tiosissimo,  quo  caput  suum,  et  pedes  inun¬ 
gi  passus  est  Matth.  XXVI.  et  Joan.  XII. 

Secundo  dico,  quod  Christus  fuerit  pau¬ 
per,  et  stabulum,  ac  pannos,  et  viles  cibos 
amaverit,  ideo  factum  esse,  quia  ista  con¬ 
gruebant  tempori  mortalitatis  ejus.  Venerat 
enim  ut  pateretur,  et  per  labores,  ac  dolo¬ 
res,  mundum  redimeret:  At  nunc  post  mor¬ 
tem,  et  resurrectionem,  cum  gloriosus  re¬ 
gnat  in  effilo,  convenit  illi  domus  magnifi¬ 
ca,  et  splendidissima. 

Adde  tertio,  templa  dicari  Christo  prami- 
pue  ratione  divinitatis  :  qua  ratione  serhper 
fuit  dives  Iiex  Regum,  et  Dominus  domi¬ 
nantium.  Itaque  rectissime  exstruuntur  illa 
templa  magnifica,  qualia  Deo  conveniunt, 
licet  ipse  idem  in  forma  servi,  humilitatem 
et  paupertatem  verbeq  et  exemplo  docuerit. 


(1)  Osee.  VI,  6. 

Ad  secundam  dico,  non  esse  otiosa  orna¬ 
menta,  quia  sunt  signa  reverentiae,  et  pieta¬ 
tis  nostrae  erga  Deum,  et  excitant  in  animis 
hominum  devotionem.  Unde  interroganti 
Persio : 

Dicite  Pontifices,  in  Sancto  quid  facit  aurum  ? 

Respondendum  est,  multa  bona  facit,  quae 
jam  enumeravimus. 

Ad  tertiam  dico,  ornamenta  illa  non  fieri, 
ut  distrahant,  sed  ut  excitent  devotionem. 
Quod  si  aliqui  distrahuntur,  est  vitium  illo¬ 
rum,  qui  abutuntur  rebus  bonis:  nisi  forte 
ornamenta  sint  omnino  vana,  et  inepta,  quae 
et  nos  reprehendimus. 

Ad  quartam  dc  pauperibus  alendis,  jam 
responsum  est.  Adde,  quod  si  propter  ordi¬ 
narios  pauperes  non  licere*t  exstruere,  vel 
ornare  templa,  multo  minus  liceret  ornare 
palatia,  instruere  convivia,  habere  appara¬ 
tum  ullum  equorum,  famulorum,  curruum 
etc.  quod  si  ista  licita  sunt  ad  tuendam  di¬ 
gnitatem  magnarum  personarum,  non  obs¬ 
tante  pauperum  multitudine,  cur  non  liceat 
etiam  ad  conservandam  rerum  sacrarum 
majestatem  templa  exornare,  non  obstante 
pauperum  multitudine? 

Ad  quintam  dico,  Matth.  XXV,  numerari 
opera  minora,  ut  inde  colligamus  quid  de 
majoribus  sentiendum  sit;  dicitur  enim: 
Ite  in  ignem  aeternum,  quia  esurivi,  et  non  de¬ 
distis  mihi  manducare  (1)  :  et  non  dicitur,  ite 
in  ignem  aeternum,  quia  rapuistis  aliena, 
sed  hoc  a  majori  deducitur  ex  illo.  Ita  etiam 
non  dicitur,  ite  in  ignem  aeternum,  quia  non 
aedificastis  templum,  sed  deducitur  hoc  a 
majori.  Si  enim  damnabitur  qui  non  fecit 
eleemosynam,  quando  eam  facere  teneba¬ 
tur  :  multo  magis  damnabitur  qui  non  aedi¬ 
ficavit,  vel  non  reparavit,  aut  non  ornavit 
templum,  quando  id  facere  tenebatur.  Qui 
autem  teneantur,  et  qui  non,  alia  qua-stio 
est,  atque  ad  rem  nostram  nihil  facit. 


CAPUT  VII. 

De  benedictionibus  aquee,  salis ,  cinerum , 
cerei  etc. 

i 

Primi,  qui  ejusmodi  benedictiones  irri¬ 
dere  cceperunt,  Waldenses  sunt,  ut  patet  ex 
fragmento  operis  Reynerii,  quod  exstat  in 
fine  libri  Claudii  Coussord  contra  Walden¬ 
ses.  Exorti  sunt  Waldenses,  eodem  Reyne- 
rio  teste  anno  Domini  1170.  Post  eos  Fla¬ 
gellantes  exorti  sunt  circa  annum  Domini 
1350.  teste  Bernardo  Lutzemburgensi  in  suo 
Catalogo,  qui  quod  omnem  pietatem  consti¬ 
tuerent  in  Baptismo  sanguinis  per  flagella¬ 
tionem  sponte  effusi,  simul  asserebant  finem 
jam  accepisse  Sacramenta  Baptismi,  Confir¬ 
mationis,  Poenitentiae,  et  caetera  omnia,  et 
cum  eis  omnes  benedictiones  aquae,  cine¬ 
rum,  salis  etc.  Unde  etiam  instrumentum, 
quo  aspergimus  aquam  lustralem,  vocabant 
clavam  mortis ;  ipsas  vero  guttas  aspersae 
aquae  scintillas  infernales  dicebant.  Post  eos 
Wiclefistae  (teste  Thoma  Waldensi  tom.  III. 
tit.  ult.  cap.  G8.)  asserebant  benedictiones 
aquae,  salis,  vini,  panis,  olei,  cereorum,  et 
similium,  esse  veram  practicara  necroman- 
tiaj.  Idem  de  haereticis  in  Bohemia  grassanti- 
bus  scribit  yEneas  Sylvius  lib.  de  orig.  Bo- 
hemorum  cap.  35. 

Martinus  Lutherus  in  libro  de  visione  Da- 
nielis  contra  Ambrosium  Catharinum,  dam¬ 
nat  etiam  has  omnes  benedictiones.  Magde- 
burgenses  Centur.  II.  cap.  «3.  column.  121. 
dicunt,  aquae  consecrationem  tribui  a  Ca¬ 
tholicis  Alexandro  Papae  et  Martyri  tam¬ 
quam  inventori:  sed  rectius  posse  tribui  ali¬ 
cui  Gentilium  Pontifici,  cum  Ethnicus  sit  ri¬ 
tus,  aquae  lustralis  aspersio. 

Calvinus  lib.  IV.  cap.  10.  §.  20.  Instit. 
tria  dicit  contra  aquam  benedictam.  Primo, 
Catholicos  pugnare  secum,  dum  dicunt, 
aquae  benedictionem  esse  Apostolicam  tra¬ 
ditionem;  et  tamen  referunt  ejus  institutio¬ 
nem,  in  Alexandrum  Papam  auctorem,  qui 
fuit  VI  a  Petro.  Secundo  dicit,  institutio¬ 
nem  hanc  esse  recentiorem  multo,  quam  ut 
Apostolis  vel  Alexandro  tribui  possit.  Nam 
Augustinus  epist.  119.  cap.  18.  dicit,  Chris- 


(1)  Matth.  XXV,  41  et  42. 

tianos  omisisse  caeremoniam  lavandi  pedes 
in  die  coenae  Domini,  ne  videretur  ea  lotio 
ad  Sacramentum  Baptismi  pertinere.  Quare 
manifestum  est,  nullam  eo  tempore  fuisse  in 
Ecclesia  lotionem  religiosam,  excepto  Bap¬ 
tismo.  Tertio  dicit,  aquae  lustralis  institutio¬ 
nem  nullo  modo  a  spiritu  Apostolico  profi¬ 
cisci  potuisse,  quandoquidem  nihil  est  aliud, 
quam  quaedam  Baptismi  profanatio,  et  quasi 
repetitio. 

Brentius  in  sua  Confessione  cap.  ult.  re¬ 
prehendit  easdem  caeremonias,  quia  non  de¬ 
bent  adumbrari  mysteria  fidei,  ipso  Evange- 
lio  jam  toto  orbe  coruscante. 

Denique  Tilmannus  Heshusius  in  libro  de 
sexcentis  erroribus  Papistarum,  loco  27. 
ponit  inter  errores,  aquam  lustralem  valere 
ad  delenda  venialia,  et  ad  fugandos  Deemo- 
nes,  et  morbos :  et  probat  primum  ex  illo  J. 
Joan.  II  :  Sanguis  Christi  emundat  nos  ah 
otnni  delicto  ;  ergo  etiam  a  veniali.  Secundo 
probat  quia  nusquam  scriptum  est,  ut  aqua 
consecretur  ad  fugandos  Daemones.  Item 
quia  scriptum  est  Exod.  XX  :  Non  assumes 
nomen  Dei  tui  in  vanum.  Et  Deuter.  XYIII : 
Non  sit  maleficus,  nec  incantator  inter  vos  (I), 
Est  autem  manifesta  magia,  praeter  Dei  ver¬ 
bum  uti  creaturis  ad  fugandos  Daemones. 
Haec  illi. 

Ilis  non  obstantibus  sit  prima  propositio  : 
«  Recte  benedicuntur  aqua,  oleum,  panis* 
cerei,  cineres,  rami,  et  similia.  »  Probatur 
primo  ex  Scripturis,  quae  continent  exem¬ 
plum  et  documentum.  Exemplum  est  Do¬ 
mini  Matth.  XIV.  et  Luc.  IX.  qui  panes 
multiplicaturus  aspexit  in  coelum,  et  bene¬ 
dixit  eos  :  et  ea  benedictione  multiplicavit. 
Certe  quod  Dominus  fecit,  argui  non  potest. 
Documentum  est  Pauli,  qui  dicit  I.  Timolh. 
IV  :  Omnis  creatura  Dei  bona  est,  et  nihil  ab¬ 
jiciendum,  quod  cum  gratiarum  actione  perci¬ 
pitur.  Sanctificatur  enim  per  verbum  Dei  et 
orationem  (2).  In  quem  locum  Chrysostomus 
et  Theophylactus  scribunt,  Apostolum  loqui 
ex  hypothesi,  id  est,  omnis  quidem  creatura 
bona  et  munda  est,  tamen  etiamsi  esset  im¬ 
munda,  facile  posses  eam  sanctificare  adhi¬ 
bito  signo  crucis  et  oratione.  Si  ergo  etiam 
res  immundae  sanctificantur  per  crucis  si¬ 
gnum  et  orationem,  quanto  magis  res  alio— 
qui  bonae  fient  meliores  et  sanctiores  per  si¬ 
gnum  crucis  et  orationem. 

Secundo  probatur  ex  traditione  veterum. 


Ac  primum  de  aqua,  quod  solet  benedici  ab 
ipso  tempore  Apostolorum,  sunt  innumera¬ 
bilia  testimonia.  Clemens  lib.  VIII.  Apostol. 
constitut.  cap.  33.  ponit  ordinem  consecra¬ 
tionis  aquae.  Dionysius  de  Ecclesiastica  hie- 
rarch.  cap.  de  Baptismo,  dicit,  aquam  sacris 
invocationibus  consecrari.  Alexander I.  epist. 
I.  similiter  praecipit  aquam  benedici.  Cyril- 
lus  catechesi  3.  dicit  :  «  Sicut  mundi  cibi 
fiunt  immundi  invocatione  Diaboli ,  ita 
aquam  simplicem  fieri  sanctam  invocatione 
Dei.  )>  Cyprianus  lib.  I.  epist.  12:  «  Oportet, 
inquit,  mundari  et  sanctificari  prius  aquas 
a  Sacerdote  etc.  »  Ambrosius  lib.  IV.  de 
Sacramentis  cap.  3.  docet,  aquam  debere 
consecrari,  et  lib.  de  his  qui  mysteriis  ini¬ 
tiantur  cap.  3.  dicit,  aquam  nisi  crucis  si¬ 
gno  prius  sacretur,  nullum  habere  usum  in 
Ecclesia.  Basilius  lib.  de  Spiritu  sancto  cap. 
27.  Apostolicam  traditionem  esse  dicit, 
aquae  consecrationem.  Epiphaniushaeres.  30. 
et  Theodoretus  lib.  V.  cap.  21.  historiae, 
aquae  benedictae  meminerunt.  Augustinus 
homil.  27.  ex  lib.  L.  homiliarum,  et  serm. 
19.  de  Sanctis,  et  lib.  VI.  in  Julianum  cap. 
8.  dicit,  aquam  signo  crucis  in  Ecclesia 
consecrari.  Adde  Concilium  Nannetcnse  ca¬ 
non  4.  ubi  jubetur  Presbyter  cum  aegrotos 
visitat,  primo  aspergere  aqua  sancta  aegro¬ 
tum,  et  ipsum  cubiculum. 

Nec  Calvini  objectiones  aliquid  valeant. 
Ad  primam  dico,  aquae  lustralis  institutio¬ 
nem  non  tribui  Alexandro,  sed  Apostolis. 
Alexandro  autem  tribui  praeceptum,  ut  haec 
caeremonia  frequentetur. 

Ad  secundam  dico,  Augustinum  non  dam¬ 
nare  caeremoniam  lavandorum  pedum,  sed 
solum  recensere  varias  opiniones.  Nec  dicit 
Augustinus  ullos  fuisse  quibus  simpliciter 
displiceret  caeremonia  lotionis  pedum  :  sed 
solum  fuisse  aliquos,  quibus  displiceret  la¬ 
vari  pedes  Catechumenis  in  die  Coenae  Do¬ 
mini,  ne  videretur  illa  lotio  ad  Baptismum 
necessaria.  Unde  ibidem  dicit,  multis  pla¬ 
cuisse  differendam  lotionem  in  octavum 
diem  Paschae  ;  et  Ambrosius  lib.  III.  de  Sa¬ 
cramentis  cap.  1.  defendit  caeremoniam  lo¬ 
tionis  pedum. 

Ad  tertiam  dico,  per  aquam  benedictam 
non  repeti  Baptismum.  Differt  enim  Baptis¬ 
mus  ab  aspersione  aquae  sanctae,  forma,  mi¬ 
nistro,  intentione ,  et  effectu  ,  ut  patet. 
Quamquam  non  negarim,  per  aquam  bene- 


(1)  I.  Joan.  1,7;  Exod.  XX,  7 :  Deut.  XVIII,  11.  •  -  (2)  I.  Tim.  IV,  4  et  5. 

dictam  refricari  memoriam  Baptismi,  et  ad¬ 
moneri  Christianos  ut  cogitent,  se  aliquando 
per  aquam  purgatos  fuisse,  et  pactum  cum 
Deo  contra  Diabolum  iniisse. 

De  Benedictione  olei  habemus  testimonia 
Clementis,  Dionysii,  et  Basilii,  ubi  supra,  et 
Augustini  tract.  118.  in  Joan. 

De  Benedictione  panis  extra  Eucharis¬ 
tiam,  habemus  testimonium  Augustini  lib.  II. 
de  peccat,  merit.  cap.  26.  et  Paulini  in  epist. 
ad  Alipiura  et  Romanianum,  quae  sunt  35. 
et  36.  inter  epistolas  Augustini. 

De  Benedictione  Cerei  Paschalis,  habe¬ 
mus  testimonium  Strabonis  cap.  30.  et  Con¬ 
cilii  IV  Toletani,  canon  8.  et  Papa)  Zozimi, 
ut  ex  Pontificali  patet,  id  est,  ex  libro  de  Ro¬ 
manis  Pontificibus,  qui  habetur  in  tomis 
Conciliorum.  Scripsit  etiam  de  cereo  pas¬ 
chali  carmen  insigne  Prudentius. 

De  Benedictione  Palmarum  et  Cinerum, 
habemus  testimonium  B.  Maximi,  cujus 
exstant  homiliae  inscriptae  in  die  cinerum,  et 
in  Dominica  Palmarum. 

Secunda  propositio:  «Recte  ad  effectus 
supernaturales  efficiendos  et  significandos 
utimur  aqua,  oleo,  aliisque  rebus  benedic¬ 
tione  consecratis.  » 

Nota,  benedici  illa  omnia,  quae  diximus, 
in  Ecclesia  propter  tres  fines.  Primo,  ad  si¬ 
gnificandos  spirituales  effectus.  Nam  cineris 
aspersio  significat  poenitentiam ;  palmae, 
victoriam  ;  cerei  Paschalis,  gloriam  resur¬ 
rectionis.  Neque  obstat  ratio  Brentii  de 
adumbratione;  nam  istae  significationes  non 
sunt  propriae  adumbrationes  futurorum,  sed 
repraesentationes  externae  rerum  praesen¬ 
tium  invisibilium,  et  spiritualium,  vel  etiam 
rerum  praeteritarum,  quae  utilissimae  sunt 
ad  affectum  excitandum.  Alioqui  etiam  tol¬ 
lemus  Baptismum,  qui,  secundum  Aposto¬ 
lum  in  epist.  ad  Rom.  c.  VI.  continet  re¬ 
praesentationem  mortis,  et  resurrectionis 
Christi,  et  nostrae  etiam  per  Christum.  Unde 
etiam  Augustinus  epist.  119.  dicit,  Christia¬ 
nos  diebus  Dominicis,  et  a  Pascha  usque  ad 
Pentecosten,  stando  orare  solitos,  ad  signi¬ 
ficandam  ea  caeremonia  Christi  resurrectio¬ 
nem. 

Secundo,  ad  deletionem  venialium  pecca¬ 
torum.  De  qua  re  vide  S.  Thomam  Ill.part. 
qu.  LXXXVII,  art.  3.  et  Dominicum  a  Soto 
in  IV.  sent.  dist.  15.  q.  2.  et  Gratianum  can. 
Aquam  dist.  3.  de  consecrat.  Neque  argu¬ 
mentum  Heshusii  concludit :  nam  sanguis 
Christi  emundat  ab  omni  peccato,  sed  si  ali¬ 


quo  modo  nobis  applicetur.  Et  quemadmo¬ 
dum  applicatur  per  Baptismum  et  Poeniten¬ 
tiae  Sacramentum,  ad  delenda  omnia  pec¬ 
cata  :  ita  etiam  applicatur  per  Sacramenta- 
lia  et  orationem  Dominicam,  ad  delenda  ve¬ 
nialia  in  eo  qui  est  in  gratia. 

Tertio,  ad  fugandos  Damiones,  et  curan¬ 
dos  morbos,  ut  ex  precibus  patet,  quibus 
consecrantur.  Verum  est  tamen,  quod  non 
operantur  infallibiliter,  sicut  operantur  Sa¬ 
cramenta  ;  et  ratio  est,  tum  quia  vim  habent 
ejusmodi  res  non  ex  pacto  Dei  expresso, 
quomodo  Sacramenta,  sed  ex  precibus  Ec¬ 
clesiae,  et  devotione  utentium  ;  tum  etiam, 
quia  aliquando  non  expedit  nobis  ut  libe¬ 
remur  vel  a  morbo,  vel  a  Daemonis  vexa¬ 
tione. 

Probatur  nunc  propositio  ,  quoad  istum 
tertium  effectum  ,  exemplis  Scripturae  et 
Sanctorum.  Nam  Numer.  V.  aquae,  super 
quas  maledictiones  a  Sacerdote  pronuntiata) 
fuerant,  si  ab  adultera  epotae  fuissent,  mox 
ventrem  ejus  inflari  ,  et  femur  putrescere 
faciebant ;  nec  tamen  ista  necromantia  dici 
poterat.  Num.  XIX.  aqua  cineribus  mixta 
dicebatur  aqua  expiationis,  eaque  munda¬ 
bantur  Judaei  non  quidem  a  peccatis,  sed  a 
legalibus  sordibus,  ut  Apostolus  dicit  Hebr. 
IX.  Nec  dicere  possumus  eam  fuisse  incan¬ 
tationem.  Similiter  IV  Regem  II.  Elisaeus 
ad  sanandas  aquas  miraculo  adhibuit  salem. 
Et  IV  Regum  V.  ad  curandam  lepram  Naa- 
mam  Syri  adhibuitaquam  Jordanis. Mare. VI. 
ungebant  Apostoli  aegros  oleo,  et  curaban¬ 
tur.  Haec  exempla  satis  ostendunt,  non  esse 
necromantiam,  adhibere  aquam,  vel  oleum, 
ad  affectus  supernaturales,  tamquam  signa 
divina)  virtutis. 

Secundo,  probatur  exemplis  Patrum.  Nam 
apud  Epiphanium  haeres.  30.  Joseph  aqua 
benedicta  solvit  incantationes.  Similiter  fecit 
Marcellus  Apameensis  apud  Theodoretum 
lib.  V.  cap.  21.  Item  Macharius  apud  Palla¬ 
dium  cap.  19.  Porro  Hilarion  apud  Hiero¬ 
nymum  pane  vel  oleo  benedicto  plurimos 
curavit.  Sicut  etiam  S.  Bernardus,  ut  in  vita 
ejus  scribitur  lib.  III.  cap.  5.  Gregorius 
lib.  I.  Dialog.  cap.  10.  scribit,  S.  Fortuna¬ 
tum  curasse  quemdam,  qui  cadens  ex  equo, 
femur  confregerat,  solius  aquae  benedictae 
aspersione.  Beda  lib.  V.  hiat.  cap.  4.  scribit, 
nobilissimam  fceminam  gravissime  laboran¬ 
tem  aqua  benedicta  mox  ita  convaluisse,  ut 
ministraret  mensae,  quemadmodum  aliquan¬ 
do  fecerat  socrus  Petri.  Bernardus  in  vita  Ma- 

lachise  scribit ,  a  Malachia  ,  per  aquam 
benedictam,  hominem  freeneticum  esse  cu¬ 
ratum. 

Ad  haec  et  similia  ita  respondet  Heshu- 
sius  :  «  Mendacia,  inquit,  quae  finguntur  de 
miraculis  factis  per  aquam  lustralem,  retun¬ 
denda  sunt  praecepto  :  Non  dices  falsum 
testimonium.  Quod  si  contendant  vera  esse, 
nota  est  Christi  admonitio,  Pseudopropheta} 
edent  miracula  et  prodigia,  ut  inducantur 
in  errorem,  si  fieri  potest,  etiam  electi.  »  Sed 
facile  est  judicare ,  mendacia  necne  dici 
possint  quae  testimonium  habent  abEpipha- 
nio,  Theodoreto,  Palladio,  Hieronymo,  Gre- 
gorio,  Bernardo,  et  num  sint  Pseudopro- 
phetee  sanctissimi  illi  viri,  Josephus,  Mar¬ 
cellus,  Macarius,  Ililarion,  Fortunatus,  Ma- 
lachias,  qui  Christi  nomine  aut  Diaboli  artes 
dissolverunt,  aut  morbos  gravissimos  cura¬ 
verunt.  Videat  potius  Ileshusius,  ne  sit  ipse 
temerarius,  et  blasphemus,  et  in  spiritum 
Domini  peccatum  admittat.  Quid  enirn  te¬ 
merarium  magis,  quam  tot  sanctos  Patres 
mendacii  reprehendere,  sine  toste,  sine  ra¬ 
tione  ulla?  Quae  est  autem  blasphemia  in 
Spiritum  sanctum,  si  heao  non  est,  opera 
divina,  Christi  invocatione,  a  sanctissimis 
viris  perfecta,  inter  signa  mendacia  Pseudo¬ 
prophetarum  referre? 

Ad  rationes  autem  Tilmanni  facile  est  res¬ 
pondere.  Ad  illam  :  «  Non  est  scriptum,  ut 
aqua  sanctificetur,  ad  pellendos  Daemones.  » 
Respondeo,  falsum  est;  Nam  scriptum  est, 
omnem  creaturam  posse  sanctificari  per 
verbum  Dei,  et  orationem.  Et  rursus  scri¬ 
ptum  est  :  Petite ,  et  accipietis.  Ecclesia  igitur 
Christum,  et  Paulum  sequens,  Verbo  Dei,  et 
oratione  sanctificat' aquam,  et  petit,  ut  va¬ 
leat  contra  Da}mones,  et  morbos,  et  Deus 
miraculis  testatur  se  audire  ejusmodi  preces. 
Praeterea  etiamsi  scriptum  non  esset,  quid 
tum  ?  Ubinam  scriptum  erat  ut  aqua>  sana¬ 
rentur  sale,  et  lepra  curaretur  aqua  Jorda¬ 
nis?  et  tamen  utrumque  fecit  Elisaeus. 

Ad  secundam  :  Non  assumes  nomen  Dei  tui 
in  vanum;  et  non  erit  inter  vos  magus  (1),  res¬ 
pondeo,  assumere  nomen  Dei  in  vanum, 
proprie  nihil  esse  aliud,  quem  pejerare,  ut 
recte  explicat  Concilium  Toletanum  VIII, 
cap.  2.  Malefici  autem,  et  incantatores  sunt, 
qui  Diaboli  potestate  aliquid  mirum  operan¬ 
tur.  At  qui  .aquam  benedicunt,  nec  pejerant, 
nec  Diabolum  invocant,  sed  solum  religiose 


Deum  precantur.  Tota  enim  virtus  aquas 
lustralis  nititur  verbo  Dei,  et  oratione,  ut  ox 
Apostolo  demonstravimus. 


CAPUT  VIII. 

De  Peregrinationibus. 

Disseruimus  de  templis,  nunc  de  peregri¬ 
nationibus  ad  templa,  aliaque  sacra  loca, 
paucis  disserendum  est.  Error  fuit  Claudii 
Taurinensis,apud  Jonamlib.III.de  cultu  ima- 
dinum,  inanes  esse  peregrinationes  ad  loca 
Sanctorum.  Eumdem  secuti  sunt  Petrobru- 
siani,  teste  auctore  vita}  S.  Bernardi  lib.  III. 
cap.  5.  Wiclofistae  autem  ,  teste  Thoma 
Waldensi  tom.  III.  tit.Io. idololatria}  damna¬ 
bant  eos,  qui  ad  loca  sancta  peregrinaban¬ 
tur. 

Joannes  Calvinus  lib.  IV.  Institut.  cap.  -13. 
§.  7.  peregrinationes  votivas  ad  lpca  Sancto¬ 
rum  non  solum  inanes,  sed  etiam  plenas  ma¬ 
nifesta  impietate  esse  dicit.  Non  tamen  ali¬ 
ter  probat,  quam  communi  suo  axiomate, 
quod  omnis  voluntarius  cultus  Deo  displi¬ 
ceat. 

Magdeburgenses  Centur.  IV.  cap.  6.  coi. 
438.  tempore  Constantini  coepisse  volunt 
abusum  peregrinationum  ad  loca  Sancto¬ 
rum,  sed  non  diu  postea  refutatum  fuisse 
longa  oratione  a  Gregorio  Nysseno.  Quam 
orationem  totam  recitant  eadem  Centur.  IV. 
cap.  10.  coi.  936.  et  sequentibus. 

Ex  qua  oratione  sumuntur  haec  argumenta. 
Primum  Christus  Matth.  V.  inter  ea,  qua} 
homines  beatos  faciunt,  non  posuit  peregri¬ 
nationes.  Secundum,  multa  sunt  pericula 
spiritualia  in  itineribus,  ac  pra}sertim  mulie¬ 
rum,  ut  netum  est.  Tertium,  nihil  invenire 
possumus  Hierosolymis,  quod  in  nostra  re¬ 
gione  non  habeamus,  nam  Deus  non  magis 
est  ibi,  quam  alibi,  ut  patet  ex  eo,  quod 
homines  regionis  illius  non  sunt  meliores 
caiteris,  sed  forte  pejores.  Porro  res  Dei, 
id  est,  templa,  et  altaria  ubique  inveniri 
possunt.  Poterant  addere  Hieronymi  epist. 
ad  Paulinum  de  institutione  Monachi,  in 
qua  multis  argumentis  probat,  non  expedire 
peregrinationem  ad  loca  sancta  suscipere  ; 


(1)  Deut.  XVIII,  11. 

et  adducit  exempla  S.  Antonii,  et  aliorum 
Monachorum,  qui  licet  in  vicinia  Sanctorum 
locorum  habitarent,  tamen  numquam  ad  illa 
venerunt. 

Sed  nihil  horum  nos  movere  debet.  Sunt 
enim  peregrinationes  ad  loca  sancta  pias, 
et  religiosse,  ut  Concilium  Tridentinum  sess. 
XXV.  rectissime  docet.  Id  probatur  primum 
Scripturae  testimonio.  Deuter.  XVI.  Deus 
instituit  ut  omnes  filii  Israel  ter  in  anno  ad 
taberbaculum,  vel  templum  Domini  pere¬ 
grinarentur.  Quod  praeceptum  studiose  ser¬ 
vabat  Helcana,  et  Anna  uxor  ejus  I  Reg.  I. 
necnon  Christus  ipse  cum  matre  sua,  et 
S.  Josepho  Lucae  II.  Joann.  XII.  etiam  Gen¬ 
tiles  veniebant  adorare  in  Hierusalem  pro¬ 
pria  regione  relicta.  Actor.  VIII,  Eunuchus 
yEthiops  ex  longinqua  regione  veniebat 
adorare  in  Hierusalem.  Actor.  XX.  Paulus 
ipse  festinabat  in  itinere,  ut  in  Hierusalem 
faceret  Pentecosten  ;  quem  locum  adducit 
Hieronymus,  in  epist.  17,  ad  Marcellam,  ut 
ostendat  bonum  esse  ad  loca  sancta  peregri¬ 
nari.  Haec  igitur  exempla  ex  Scripturis 
petita,  quae  nullo  modo  reprehendi  possunt, 
satis  indicant,  non  esse  inanem  peregrina¬ 
tionem. 

Secundo  probatui1  ex  Patribus.  Eusebius 
lib.VI.  cap.  9  :  «  Alexander,  inquit,  Hieroso- 
lymam  adorandi,  et  locorum  Sanctorum  vi¬ 
dendi  causa  properavit.  »  Idem  refert  Hie¬ 
ronymus  lib.  de  vir.  illustr.  in  Alexandro. 
Porro  iste  Alexander  floruit  centum  annis 
ante  tempora  Constantini,  et  Martyr  fuit 
sanctissimus,  quem  etiam  mirifice  laudant 
Magdeburgenses  Centuria  III.  cap.  10.  in 
principio.  Ex  quo  apparet  mendacium  esse 
Magdeburgensium,  quod  coeperint  peregri¬ 
nationes  ad  locasancta  tempore  Constantini. 
S.  Nicolaus  quoque  adolescens  ante  Cons¬ 
tantini  imperium  voti  causa  peregrinatus 
est  in  Hierusalem,  auctore  Simeone  Meta- 
phraste.  Idem  Eusebius  lib.  III.  de  vita 
Constantini,  et  Ambrosius  oratione  de  obitu 
Theodosii  laudant  Helenam,  quod  religionis 
causa  Ilierosolymam  iverit. 

Gaudentius  Episcopus  Brixiensis  in  serm. 
de  dedicatione  templi,  scribit,  se  peregrina¬ 
tum  in  Hierusalem,  et  in  itinere,  cum  tran¬ 
siret  per  Caesaream  Cappadociae,  accepisse 
dono  a  duabus  sanctis  mulieribus,  nepti¬ 
bus  magni  Basilii,  reliquias  XL  Martyrum. 

Joannes  Chrysostomus  homil.  66.  ad  po¬ 
pulum  Antiochenum,  circa  finem,  compa¬ 
rans  sepulchra  Martyrum  cum  sepulcris 


Regum  :  «  Itaque,  inquit,  quo  regias  qui¬ 
dem  aulas  videat,  nullus  unquam  peregrina¬ 
tus  fuerit :  multi  vero  Reges  plerumque  hu¬ 
jus  spectaculi  gratia  peregrinati  sunt ;  futuri 
namque  judicii  vestigia,  et  signa  Sanctorum 
ajdes  exhibent,  ubi  daemones  flagellantur, 
corriguntur  homines,  et  liberantur.  » 

Hieronymus  epist.  17.  ad  Marcellam  : 

«  Longum  est,  inquit,  nunc  ab  ascensu  Do¬ 
mini  usque  ad  praesentem  diem  per  singu¬ 
las  aetates  currere,  qui  Episcoporum,  qui 
Martyrum,  qui  eloquentium  in  doctrina  Ec¬ 
clesiastica  virorum  venerint  Ilierosolymam, 
putantes  minus  se  religionis,  minus  habere 
scientiae,  nec  summam,  ut  dicitur,  manum 
accepisse  virtutum,  nisi  in  illis  Christum 
adorassent  locis,  de  quibus  primum  Evan- 
gelium  de  patibulo  coruscaverat.  »  Item 
epist.  27.  de  obitu  Paulae  :  «  Cujus,  inquit, 
gentis  liomines  ad  loca  sancta  non  veniunt?  » 
In  epist.  46.  ad  Rusticum  qui  voverat  pere¬ 
grinari  ad  loca  sancta  Palaestinae  :  «  Redde, 
inquit,  quod  praesente  Domino  spopondisti, 
incerta  est  vita  mortalium  ne  ante  rapiaris, 
quam  luam  impleas  sponsionem.  »  Denique 
epist.  154.  ad  Desiderium,  hortatur  illum, 
ut  veniat  ad  loca  sancta,  et  inter  alia  dicit  : 
«  Certe  adorasse  ubi  steterunt  pedes  Domini, 
pars  fidei  est.  » 

Sulpitius  lib.  II.  sacrae  historiae  describens 
acta  Helenae  dicit,  illud  esse  mirandum  Hie¬ 
rosolymis,  quod  in  loco,  unde  Dominus  coe¬ 
lum  ascendit,  adhuc  serventur  pedum  ejus 
vestigia,  et  cum  ad  eum  locum  undique 
fideles  confluant ,  et  rapiant  aliquid  cal¬ 
cati  pulveris,damnum  tamen  arena  non  sen¬ 
tiat. 

Paulinus  epistol.  11.  ad  Severum  :  «  Non 
aliter,  inquit,  affectus  homines  ad  Hierosoly- 
mam  rapit,  nisi  ut  loca,  in  quibus  corporali¬ 
ter  praesens  fuit  Christus,  videant,  atque 
contingant.  »  Et  natali  3.  S.  Felicis  scribit, 
turbas  innumerabiles  ex  remotissimis  locis 
peregrinari  solitas  ad  corpus  S.  Felicis. 

Prudentius  in  hymno  de  SS.  Hemeterio  et 
Chelidonio  : 

Exteri  necnon  et  orbis 
Huc  colonus  advenit. 

Fama  nam  terras  in  omnes 
Praecucurrit  proditrix 
Hic  patronos  esse  mundi, 

Quos  precantes  ambiant. 

Augustinus  epist.  137.  ad  clerum,  et  po¬ 
pulum  Hipponensem  :  «  Elegit,  inquit,  ali- 

quid  medium ,  ut  certo  placito  se  ambo 
constringerent,  ad  locum  sanctum  se  pere¬ 
grinaturos.  » 

Cassianus  lib.  IV.  de  institutis  renuntian¬ 
tium  c.  31.  meminit  Monachorum,  qui  ora¬ 
tionis  causa  ad  loca  sancta  pergebant : 
«  Quidam,  inquit,  fratrum  ad  loca  sancta  de 
iEgypti  partibus  orationis  causa  convene¬ 
rant.  » 

Socrates  lib.  VII.  cap.  penultimo  scribit, 
Eudociam  Theodosii  junioris  uxorem  ex 
voto  Hierosolymae  peregrinationem  susce¬ 
pisse.  S.  Alexium  peregrinatum  ad  nobilio¬ 
res  Ecclesias  mundi,  scribit  Simeon  Meta- 
phrastes  in  ejus  vita. 

Beda  lib.  V.  hist.  cap.  7.  scribit  Regem 
Ceeduallam  peregrinationem  ad  limina  Apos¬ 
tolorum  suscepisse,  cupientem  ibi  Baptis¬ 
mum  suscipere,  et  mox  a  Baptismo  ex  hac 
vita  migrare.  Quorum  utrumque  impetravit; 
nam  iu  Sabbato  S.  a  Papa  Sergio  [baptiza- 
tus,  in  ipsa  hebdomada  Paschae  in  albis  po¬ 
situs,  levi  morbo  correptus  migravit  ad 
Dominum.  Item  cap.  20.  scribit  Regem 
Ccenredum  relicto  regno  peregrinationem 
ad  Apostolorum  limina  suscepisse,  et  apud 
eadem  limina  in  jejuniis  et  precibus  usque 
ad  vitae  finem  permansisse. 

Nicolaus  I,  in  epist.  ad  Michaelem  scribit, 
multa  millia  hominum  ex  omnibus  terrae 
finibus  confluere  solita  ad  limina  Apostolo¬ 
rum  religionis  causa. 

Palladius  in  hist.  Lausiaca  cap.  113.  scri¬ 
bit  Philoromum,  Presbyterum  bis  voti  causa 
peregrinatum  Hicrosolymam,  et  item  ex  voto 
peregrinatum  Romam  ad  limina  Apostolo¬ 
rum,  et  Alexandriana  ad  reliquias  S.  Marci. 
Idem  cap.  118.  scribit  Melaniam  Hiero- 
solymae  occupatam  in  suscipiendis  peregri¬ 
nis  ex  toto  orbe  venientibus. 

His  adde  Concilium  Cabilonense  sub  Ca- 
rolo  Magno  celebratum,  quod  can.  43.  docet 
eorum  devotionem  omnibus  probari  debere, 
qui  poenitentia}  causa  ad  limina  Apostolo¬ 
rum,  vel  alia  sancta  loca  peregrinantur. 

Probatur  ultimo  ratione,  sumpta  ex  utili¬ 
tate  peregrinationum  ;  nam  tria  bona  adfe- 
runt.  Primo  cedunt  in  honorem  Dei  et  San¬ 
ctorum  non  mediocrem.  Est  enim  manifes¬ 
tum  signum,  Deum,  et  Sanctos  a  nobis 
magni  fieri ,  cum  laborem  ,  et  pericula 
itinerum  sponte  suscipimus,  ut  Sanctorum 
reliquias  invisamus.  Secundo,  est  opus  poe¬ 
nitentia},  et  satisfactionis,  quia  laboriosum, 
et  poenale.  Tertio,  auget  devotionem  ;  Nam 


praesentia  loci  Sancti  vix  dici  potest,  quan¬ 
tum  incutiat  horrorem,  quantam  excitet  re¬ 
verentiam  ;  et  licet  ubique  sint  aliqua  sancta 
loca,  tamen  saepe  alibi  sunt  loca  sanctiora, 
ad  quae  utile  est  peregrinari,  vel  si  non  sint 
sanctiora,  sunt  tamen  alia  ab  his,  quae  in 
nostra  patria  inveniuntur,  et  ipsa  novitas 
juvat  ad  excitandam  devotionem  ,  saepe 
etiam  peculiari  amore  ferimur  erga  Sancti 
alicujus  memoriam,  quae  procul  abest  a  no¬ 
bis,  et  eo  accedere  non  parum  juvat,  licet 
habeamus  domi  memorias  celebriores. 

Ex  his  ad  argumentum  Calvini  dico,  cul¬ 
tum  voluntarium  dici  eum,  qui  sine  ratione 
suscipitur,  ut  si  quis  voveat  se  non  iturum 
ad  mensam,  nisi  bis  laverit  nfanus.  At  cul¬ 
tus  qui  exhibetur  Deo  per  actus  virtutum, 
non  dicitur  voluntarius,  licet  non  sit  prae- 
ceptus,  ut  patet  Num.  XXX.  ubi  Dominus 
jubet  impleri  vota  rerum  non  praicepta- 
rum. 

Ad  Magdeburgenses  dico  duo.  Primo, 
forte  non  esse  Nysseni  illam  orationem; 
nam  nec  habetur  in  operibus  ejus,  nec  sci¬ 
tur  quis  illam  verterit  in  sermonem  Lati¬ 
num,  et  forte  etiam  Graece  non  invenitur. 

Secundo  dico,  in  ea  oratione  non  repre¬ 
hendi  absolute  peregrinationem  in  Hierusa¬ 
lem  ,  sed  reprehendi  ejusmodi  peregrinatio¬ 
nem  in  certis  personis,  id  est,  Monachis,  et 
sanctimonialibus;  Nam  de  talibus  solum  eo 
loco  agitur.  Quamvis  autem  peregrinatio  sit 
bona,  tamen  non  omnibus  convenit,  quidam 
enim  sunt  quibus  non  convenit  peregrinari, 
quales  sunt  mulieres,  nisi  magnum,  et  tutum 
habeant  comitatum ;  item  Monachi,  qui  in 
claustris  in  silentio,  precibus,  ac  jejuniis 
exercentur,  illorum  enim  majus  bonum  im¬ 
pediretur  minore  bono  peregrinationis.  Et 
hoc  modo  Jonas  lib.  III.  respondet  ad  ca¬ 
lumnias  Claudii  contra  Abbatem  Theodemi- 
rum  :  dixerat  enim  Claudius  Abbati  lau¬ 
danti  peregrinationes  ad  urbem  :  «  Quare 
tu  Monachos  tuos  retines  in  monasterio,  et 
non  mittis  omnes  Romam?  »  Respondet  Jo¬ 
nas  pro  Abbate,  «  quia  peregrinatio  est  bo¬ 
na,  sed  non  convenit  Monachis;  sicut  et 
nuptiae  bonae  sunt,  sed  non  conveniunt  pro¬ 
fessoribus  continentiae.  »  Sic  etiam  Hierony¬ 
mus,  qui  tam  multa  dixit  in  laudem  pere¬ 
grinationum,  tamen  Paulinum  Monachum 
dehortatur  a  peregrinatione,  quia  proposito 
ejus  magis  conveniebat  quies,  et  stabilitas 
monasterii.  Ubi  etiam  recte  monuit  idem 
Hieronymus,  S.  Antonium,  quia  Monachus 

erat,  numquam  peregrinatum  ad  loca  sancta. 
Hilarionem  autem  quia  in  Palaestina  dege¬ 
bat,  semel  tantum  loca  sancta  invisisse,  ne 
videretur  contemnere  religionem  eorum  lo¬ 
corum,  quae  in  vicinia  erant.  Sic  ergo  et  Gre- 
gorius  Nyssenus  facit :  nam  alioqui  quomodo 
credibile  est  Nyssenum  voluisse  reprehen¬ 
dere,  quod  sciebat  factum  a  S.  Alexandro 
Martyre,  suae  regionis  homine,  et  quod  non 
ignorabat  laudari  ab  omnibus  Doctoribus 
suae  aetatis. 

Sed  diluamus  objectiones.  Ad  primam  ra¬ 
tionem  dico,  ea  probari  solum  ,  peregrina¬ 
tionem  non  esse  opus  necessarium  ad  per¬ 
fectionem,  vel  ad  salutem.  Et  ad  hoc  solum 
probandum  adfertur  a  Gregorio;  nam  Mo¬ 
nachi  illi  putabant  se  non  posse  esse  perfec¬ 
tos,  nisi  viderent  loca  sancta,  quod  certe  fal¬ 
sum  erat. 

Ad  secundam  dico,  illa  pericula  recte  pro¬ 
bare,  peregrinationem  non  esse  omnibus  ac¬ 
commodatam  ,  sed  solum  viris  maturis,  et 
quibus  parum  aut  nihil  periculi  immineat. 
Gregorius  igitur  recte  argumentatur,  quia 
de  sanctimonialibus  agit,  cum  dicit  propter 
pericula  debere  omitti  ejusmodi  peregrina¬ 
tiones;  nulli  enim  hominum  generi  magis 
cavenda  sunt  pericula  tentationum,  quam 
sanctimonialibus,  quibus  et  sexus  ,  et  pro¬ 
fessio  cautionem  maximam  dicit. 

Ad  tertiam  dico  ,  nihil  esse  Hierosolymis 
quod  non  possit  alibi  inveniri,  si  agamus  de 
rebus  essentialibus,  et  necessariis  ad  religio¬ 
nem;  Deus  est  ubique,  Sacramenta,  templa, 
altaria  ubique  etiam  inveniri  possunt  :  et 
hoc  sufficiebat  Gregorio,  ut  suaderet  Mona¬ 
chis,  et  virginibus,  ne  solliciti  essent  pro 
itinere  Hierosolymitano  :  tamen  interim  ne¬ 
gari  non  potest,  quin  aliquid  sit  Hierosoly¬ 
mis,  quo  devotio  juvari  possit ,  quod  alibi 
non  invenitur,  nimirum  sepulcrum  Domini, 
et  loca  illa  sancta,  quse  toties  Dominus  cal¬ 
cavit,  et  in  quibus  tot  mirabilia  operatus 
est.  Sed  haec  non  tanti  facienda  sunt,  ut 
propterea  oporteat  deserere  majora  bona. 


CAPUT  IX. 

De  votis  quce  nuncupantur  Sanctis. 

Erasmus  in  Colloquio ,  quod  inscribitur 
Naufragium,  miro  modo  irridet  vota,  quoe 
Sanctis  nuncupantur.  De  haereticis  autem 
omnibus  nulla  esse  potest  dubitatio,  quin 
nos  pro  idololatris  habeant  ob  ea  vota  quae 
passim  Sanctis  nuncupamus;  et  ratio  esse 
potest,  quia  votum  est  actus  religionis  soli 
Deo  debitus,  qualis  est  etiam  juramentum, 
ct  sacrificium,  ut  patet  ex  divinis  litteris,  ubi 
perpetuo  vota  dicuntur  fieri  Deo,  Numer. 
XXX.  Deuter.  XXIII.  in  Psalmis  passim,  et 
praecipue  Isaiae  XIX,  ubi  legimus  :  Colent 
eum  in  hostiis ,  et  muneribus ,  et  vota  vovebunt 
Domino ,  et  solvent  (1). 

Verumtamen  ,  posse  aliquo  modo  Sanctis 
vota  nuncupari,  certissimum  est.  Et  proba¬ 
tur  testimoniis  antiquorum  Patrum.  Euse- 
bius  lib.  XIII  praeparatione  Evangelica  cap. 
7.  loquens  de  Martyribus,  nomine  omnium 
Christianorum  :  «  Nos,  inquit,  verae  pietatis 
milites,  ut  Dei  amicos  honorantes  ad  monu¬ 
menta  illorum  accedimus,  votaque  illis  faci¬ 
mus  tamquam  viris  sanctis,  quorum  inter¬ 
cessione  ad  Deum  non  parum  juvari  profite¬ 
mur.  »  Theodoretus  lib.  VIII,  ad  Graecos, 
ubi  dixerat  varia  a  Martyribus  peti,  subdit : 
«  Pie,  inquit,  fidcliterque  precatos, 'ea  ma¬ 
xime  consequi  quae  desiderant,  testantur 
illa,  quae  votorum  rei  persolvunt;  nam  alii 
quidem  oculorum,  alii  vero  pedum,  alii  ma¬ 
nuum  simulacra  suspendunt  ex  argento,  au- 
rove  confecta  etc.  »  Palladius  in  hist.  Lau- 
siaca  cap.  113.  scribit,  sanctum  Philoromum 
ex  voto  Apostolis  nuncupato  venisse  Romam 
ad  limina  Apostolorum  ,  et  deinde  Alexan¬ 
driana  ad  S.  Marcum. 

Prudentius  in  hymno  de  SS.  llemeterio  et 
Chelidonio  : 

Illitas  cruore  sancto 
Nunc  arenas  incolse 
Confrequentant  observantes 
Voce,  votis,  munere. 

Paulinus  natali  1.  de  S.  Felice  : 

Hunc  liceat  celebrare  diem,  pio  reddere  coram 
Vota  etc. 


(1)  Isai.  XIX,  21. 

Et  natali  2. 

Coram  vota  tibi,  coram  mea  corda  dicant. 

Et  natali  4. 

Annua  vota  mihi  remeant ,  simul  annua  linguse 
Debita  etc. 

Gregorius  Turonicus  lib.  II.  hist.  Franco¬ 
rum  c.  37.  meminit  voti ,  quod  nomine  Clo- 
dovei  Regis  S.  Martino  fecerunt  ministri 
ejus  :  «  Domino,  inquit,  gratias  agentes,  et 
vota  beato  Confessori  promittentes  Iteti  nun¬ 
tiaverunt  Regi  etc.  » 

Accedat  adversarorium  testimonium :  nam 
Faustus  apud  Augustinum  lib.  XX.  contra 
Faustum  c.  3  :  «  Idola ,  inquit,  vertistis  in 
Martyres,  quos  votis  similibus  colitis.  »  Ex 
quo  Fausti  testimonio  discimus,  usitatissi¬ 
mum  in  primitiva  Ecclesia  fuisse,  ut  Marty¬ 
ribus  vota  fierent. 

Ad  argumentum  autem,  quod  nos  ipsi 
proposuimus,  respondet  B.  Thomas  in  2.  2. 
queest.  LXXXVIII.  art.  3.  vota  quae  fiunt 
Sanctis,  vel  Praelatis,  includere  duas  pro¬ 
missiones  :  unam  quae  fit  Sanctis,  et  illam 
non  esse  forraaliter  votum,  sed  materiam 
voti  :  alteram  quae  fit  Deo,  et  illam  esse  for- 
maliter  votum  :  ut  cum  quis  dicit  :  Yoveo 
B.  Mariae  me  ad  ejus  domum  peregrinatu¬ 
rum;  promittit  Virgini  hanc  peregrinatio¬ 
nem,  sed  haec  promissio  non  est  votum  :  et 
simul  promittit  Deo,  se  impleturum  promis¬ 
sionem  Virgini  factam,  et  haec  secunda  pro¬ 
missio  vere  est  votum.  At  ista  recte  se  ha¬ 
bent  in  votis,  quae  includunt  promissionem 
homini  mortali  factam ;  nam  qui  vovet  obe- 
dientiam  praelato  revera  votum  non  praelato, 
sed  Deo  facit,  licet  ipsi  praelato  obedientiam 
promittat,  non  enim  illo  voto  praelatum,  sed 
Deum  colere  et  honorare  intendit  :  similiter 
qui  vovet  perpetuo  ministrare  in  Xenodo¬ 
chio,  Deo  facit  votum,  non  Xenodochio  ,  ta¬ 
metsi  in  utilitatem  et  commodum  Xenodo¬ 
chii  faciat.  At  qui  vovet  jejunium  vel  pere¬ 
grinationem  Sanctis,  ipsos  Sanctos  religiose 
honorare  intendit.  Et  praeterea  Cnjetanus  in 
eum  articulum  B.  Thom.  probat  ex  ipsa  pro¬ 
fessione  Fratrum  praedicatorum  ,  vota  vere 
fieri  Sanctis  :  Nam  dum  profitentur,  dicunt : 
«  Voveo  Deo,  et  B.  Maria*.,  et  omnibus  San¬ 
ctis,  me  praelato  tali  vel  tali  obediturum,  » 
ubi  ex  duabus  promissionibus  una  dirigitur 


ad  praelatum,  et  illa  est  materia  voti;  altera 
quee  est  formaliter  votum,  ad  Deum,  et  San¬ 
ctos  simul.  Cajetanus  igitur  affert  aliam  so¬ 
lutionem,  ac  dicit,  vota  fieri  Sanctis,  non  ut 
sunt  creaturae  quaedam  rationis  participes, 
sed  ut  in  cis  Deus  habitat  per  gloriam,  ita  ut 
vota,  quae  fieri  dicuntur  Sanctis,  fiant  Deo 
in  Sanctis  :  quomodo  maledicta  in  Sanctos 
dicuntur  blasphemise  ,  quia  Deus  in  Sanctis 
maledicitur. 

Sed  objiciet  fortassis  aliquis.  Aut  vota, 
quai  fiunt  Deo  in  Sanctis,  terminantur  ad 
solum  Deum,  quomodo  sacrificium  soli  Deo 
offertur,  licet  in  memoriam,  et  honorem 
Sanctorum  :  aut  terminantur  etiam  ad  ipsos 
Sanctos,  ita  ut  revera  ipsis  vota  fiant ,  quo¬ 
modo  eleemosyna,  quae  datur  Christo  in  pau¬ 
pere,  vere  datur  ipsi  pauperi  :  si  primum 
accipiatur,  ergo  non  vere  fiunt  vota  San¬ 
ctis.  Si  secundum  ,  ergo  idololatra}  vide¬ 
mur. 

Respondeo,  secundo  modo  fieri  vota  San¬ 
ctis,  nec  tamen  nos  esse  idololatras;  nam 
non  eadem  ratione  fit  votum  Sanctis,  et 
Deo  ;  et  solum  votum  quod  fit  Deo,  est  cul¬ 
tus  latria}.  Animadvertendum  est  enim,  inter 
omnes  convenire  vere  et  proprie  Sanctis  ali¬ 
quid  promitti ;  sicut  vere  et  proprie  ali¬ 
quid  promittitur  Deo  :  id  enim  et  B.  ThomaS 
concedit,  et  per  se  patet;  nam  si  licet  San¬ 
ctis  a}dificare  sepulchra,  et  basilicas,  ornare 
eorum  reliquias,  accender£  coram  eis  cereos, 
ut  supra  ostensum  est,  cur  non  liceat  eis  ista 
promittere? 

Rursum,  inter  omnes  Catholicos  convenit 
aliter  promitti  munus  Deo,  aliter  Sanctis; 
Nam  Deo  promittitur  in  signum  gratitudinis 
ei*ga  primum  principium  omnium  bonorum, 
et  in  recognitionem  boneficii  ab  ipso  ,  tam¬ 
quam  a  primo  auctore  accepti,  et  proinde 
illa  promissio  est  cultus  latriee;  at  Sanctis 
promittitur  aliquid  in  signum  gratititdinis 
erga  mediatores,  et  intercessores,  per  quos 
a  Deo  beneficia  accepimus  ;  et  proinde  illa 
promissio  non  est  cultus  latriae,  sed  dulise. 

Solum  videtur  dubium  esse  ,  an  ista  pro¬ 
missio  facta  Sanctis  possit  dici  votum,  id 
est,  an  votum  sit  nomen  generale,  quod  di¬ 
catur  analogice  de  promissione  facta  Deo  et 
Sanctis,  quomodo  nomen  orationis,  et  nomen 
cultus  se  habent  :  an  vero  sit  nomen  specia¬ 
le,  quod  solum  dicatur  de  promissione  Deo 
facta,  sicut  sacrificium  non  dicitur  nisi  de 
munere,  quod  offertur  Deo.  Etsi  autem  con¬ 
troversia  vocabuli ,  cum  de  rc  constat ,  nos 

torquere  non  debet;  existimo  tamen  secun¬ 
dum  usum  Ecclesiai  nomen  voti  esse  gene¬ 
rale  ;  nam  nullus  dicere  auderet ,  sacrifico 
Deo,etB.  Mariae;  vel  etiam  absolute,  sacrifico 
B.  Mariae  ;  et  tamen  dicimus,  voveo  Deo  ,  et 
B.  Mariae ;  et  etiam  simpliciter,  voveo  B. 
Mariae. 

Praeterea  nomen  voti  ita  est  conjunctum 
cum  nomine  orationis,  ut  Graece  dicatur  vo¬ 
tum  sV^vi,  oratio  vero  irpovevxi),  ut  notat  Gre- 
gorius  Nyssenus  or.  1.  in  orationem  Domi¬ 
nicam  ;  Latine  autem  saepissime  accipitur  vo¬ 
tum  pro  oratione.  Et  ratio  est,  quia  ut  ibi¬ 
dem  docet  Nyssenus,  vota  ordinantur  ad 
orationem ;  solemus  enim  cuVn  impetrare  ali¬ 
quid  volumus ,  prius  votis  conciliare  eum,  a 
quo  volumus  petere,  deinde  petere  id,  quod 
volumus.  Unde  est  illud  VI  yEneidos  :  «  JE- 
nea  cessas  in  vota,  precesque  ?  »  Sicut  ergo 
orationis  nomen  non  solum  dicitur  de  illa 
petitione,  qua  a  Deo  postulamus  beneficia, 
quaeque  est  actus  latriae ;  sed  etiam  de  illa, 
qua  postulamus  a  Sanctis  ,  ut  nostram  ora¬ 
tionem  juvent,  quam  fundimus  ad  Deum  : 
ita  etiam  voti  nomen  non  solum  conveniet 
promissioni,  quae  fit  Deo  ,  quaeque  est  actus 
latriae,  sed  promissioni,  quae  fit  Sanctis,  et 
quae  non  est  actus  latriae.  Neque  his  repugnat, 
quod  in  Scripturis  nomen  voti  semper  acci¬ 
piatur  pro  promissione  facta  Deo  ;  nam  cum 
scriberentur  Scripturae  sanctae,  nondum  coe¬ 
perat  usus  vovendi  Sanctis. 

Sed  objicies;  si  promissio  facta  Sanctis 
mortuis  potest  dici  votum  ;  cur  non  etiam 
promissio  facta  Sanctis  adhuc  viventibus 
nobiscum? 

Respondeo  primo ,  quia  promissio  facta 
Sanctis  cum  Christo  regnantibus,  est  similior 
promissioni  quae  fit  Deo,  quam  sit  promissio 
homini  mortali.  Nam  quemadmodum  id, 
quod  promittimus  Deo,  non  est  illi  utile,  sed 
nobis,  et  solum  fit  in  signum  honoris,  et 
gratitudinis ;  ita  etiam  quod  promittimus 
Sanctis  in  coelo  regnantibus,  non  est  illis 
utile,  sed  nobis  ;  neque  enim  illi  nostris  re¬ 
bus  indigent,  cum  sint  beati ,  et  solum  ista 
illis  promittimus  et  offerimus  in  signum  me¬ 
moriae,  honoris  et  gratitudinis.  At  quae  ho¬ 
minibus  hic  viventibus  promittimus ,  illis 
utilia  sunt,  vel  certe  esse  possunt,  cum  ipsi 
multis  rebus  egeant. 

Secundo,  quia  votum  non  convenit  Sanc¬ 
tis  nisi  quatenus  sunt  Dii  per  participatio¬ 


nem ;  at  Sanctos,  cum  Christo  regnantes 
certo  scimus  esse  tales ;  de  viventibus  no¬ 
biscum  non  scimus  certo  ,  sed  suspicamur 
tantum. 

Tertio,  quia  Sancti  in  coelo  jam  sunt  re- 
ipsa  beati,  et  gloriosi,  et  filii  Dei,  ac  Dii  qui¬ 
dam  per  participationem,  quia  sunt  confir¬ 
mati  in  illo  statu  ,  neque  excidere  possunt. 
At  Sancti,  qui  vivunt  nobiscum,  modo  sunt 
Sancti,  modo  non  sunt,  et  magis  in  spe,  quam 
in  re  sunt  beati,  et  gloriosi.  Recte  igitur  quae 
mortalibus  promittuntur,  non  dicuntur  vota; 
dicuntur  autem,  si  beatis  hominibus  in  coelo 
degentibus  promittantur. 


CAPUT  X. 

An  sint  festi  dies  a  Christianis  celebrandi. 

Postrema  restat  quaestio  de  festis.  Disse¬ 
remus  autem  primo  de  festis  in  genci'e.  Se¬ 
cundo,  de  die  Dominica.  Tertio,  de  Pascha¬ 
le.  Quarto,  de  caeteris  festis  Domini.  Quinto 
de  festis  Sanctorum. 

Quod  igitur  ad  p'rimum  attinet,  de  cele¬ 
bratione  festorum  in  universum ,  tres  sunt 
errores.  Primus  veterum  Ebionitarum  ,  qui 
existimabant  debere  Christianos  servare 
dies  festos  novi  et  veteris  Testamenti,  id  est, 
Sabbatum  ;  et  Dominicam,  ut  Eusebius  re¬ 
fert  lib.  III.  hist.  cap.  27.  Eumdem  errorem 
tempore  B.  Gregorii  quidam  renovare  vo¬ 
luerunt,  ut  patet  ex  lib.  XI.  epist.  3.  Idem 
hoc  tempore  servant  Christiani ,  qui  in  A E- 
thiopia  degunt,  qui  in  eodem  honore  habent 
Sabbatum ,  et  Dominicam.  Argumentum 
eorum  est,  quia  Exod.  XXXI  de  Sabbato  di¬ 
citur  :  Pactum  est  sempiternum ,  signumque 
perpetuum  (1). 

Alter  error  est  Petrobrusianorum,  ut  pa¬ 
tet  ex  lib.  III.  cap.  5.  vitee  B.  Bernardi  :  et 
Waldensium,  ut  docet  Guido  in  sua  Summa  : 
et  Wiclefistarum,  ut  refert  Thomas  Wal- 
densis  tomo  III.  tit  16.  cap.  140.  qui  omnia 
festa  tollebant,  tamquam  si  festi  dies  ad  cae- 
remonias  Judajorum  solum  pertinerent. 

Argumenta  eorum  erant  tria  loca  B. 
Pauli.  Primus  Rom.  XIV:  Alius  judicat  diem 
inter  diem,  alius  judicat  omnem  diem  (2),  id 


(1)  Exod.  XXXI.  16  et  17,  —  (2)  Rom.  XIV,  5. 

est,  alius  putat  unum  diem  esse  sanctum, 
alium  profanum ;  alius  vero  omnes  dies  pu¬ 
tat  esse  aequales  :  et  licet  Paulus  toleret  in 
Romanis  errorem  illum  de  discretione  die¬ 
rum,  quia  nondum  erant  instructi  plene ; 
tamen  clare  indicare  videtur  esse  errorem. 
Secundus  est  Gal.  IY  :  Dies  observatis ,  et 
menses,  et  annos  :  timeo  vos,  ne  frustra  labora¬ 
verim  in  vobis.  Terlius  locus  est  Coloss.  II  : 
Nemo  vos  judicet  in  cibo ,  aut  in  potu,  aut  in 
parte  diei  festi  (1).  Ad  ha'C  addunt  ex 
Patribus  rationem ;  nam  Sabbatum,  quod 
mandatum  fuerat  Judaeis  carnaliter  obser¬ 
vandum  ,  nimirum  ,  ut  abstinerent  ab 
operibus  servilibus  ,  nobis  mandatum  est 
spiritualiter,  ut  scilicet  vacemus  a  peccatis, 
quae  sunt  opera  vere  servilia ;  quae  senten¬ 
tia  est  sanctorum  Patrum;  Ambrosii  incap. 
XIII.  Lucae ;  Hieronymi  in  cap.  IY.  ad  Gal. 
Augustini  epist.  119.  et  Gregorii  lib.  XI. 
epist.  3. 

Tertius  error  est  Lutheranorum,  et  Calvi- 
nistarum,  qui  admittunt  dies  festos,  sed  ita 
admittunt,  ac  si  non  admitterent.  Summa 
doctrinae  eorum  in  his  capitibus  consistit. 
Primum  docent,  festos  dies  celebrare  esse 
jure  divino  et  naturali  praeceptum.  Probant 
ex  decalogo  ;  nam  licet  praeceptum  de  Sab¬ 
bato  sit  aliquo  modo  caeremoniale,  est  ta¬ 
men  aliquo  modo  etiam  naturale,  alioqui  in 
decalogo  positum  non  fuisset.  Praeterea, 
quia  natura  ipsa  docet,  oportere  nos  ali¬ 
quando  feriari  ab  operibus  corporalibus, 
tum  ut  vacemus  Deo,  et  conveniamus  in  Ec¬ 
clesia  ad  verbum  Dei  audiendum :  tum 
etiam  ut  aliquam  remissionem  concedamus 
famulis,  et  operariis  nostris;  et  in  hoc  primo 
non  dissentimus. 

Secundo  docent,  quia  jus  divinum  non 
determinavit  certos  dies,  quibus  Christiani 
feriari  debeant,  debere  eos  determinari  ab 
Ecclesia,  id  est,  a  pastoribus,  consentienie 
populo  :  et  in  hoc  etiam  non  multum  dissen¬ 
timus  ;  solum  enim  displicet,  quod  putant 
necessarium  populi  consensum.  Christus 
enim  potestatem  gubernandae  Ecclesia;  non 
tribuit  Apostolis  cum  ea  conditione,  si  po¬ 
pulus  consentiret,  sed  simpliciter.  Verum 
de  hac  re  alibi  diximus. 

Tertio  docent,  dies  determinatos  ad  fe¬ 
riandum  non  debere  haberi  caeteris  Sanctio¬ 
res  quasi  mysterii  aliquid,  vel  piam  signifi¬ 
cationem  continerent :  sed  solum  haberi 

(1)  Act.  XV,  10. 


tamquam  determinatos,  disciplina;,  et  ordi¬ 
nis,  ac  politiae  causa,  ita  ut  cum  hac  deter¬ 
minatione  simul  consistat  a;qualitas  dierum  : 
et  in  hoc  nos  accusant,  quasi  habeamus  dis¬ 
crimen  dierum  more  Judaico;  et  probant 
assertionem  suam  ex  locis  Pauli  supra  cita¬ 
tis.  Paulus  enim  reprehendit  discrimen  die¬ 
rum :  at  certe  non  reprehendit  discrimen 
necessarium  ad  ordinem,  et  politiam,  ergo 
discrimen  religiosum,  et  caeremoniale,  quale 
erat  Judaeorum,  quale  esse  videtur  (ut  ipsi 
dicunt)  Christianorum,  qui  ob  similes  signi¬ 
ficationes  dies  mysticos  habent  et  colunt. 

Quarto  docent,  determinationem  dierum 
non  obligare  Christianos  in  conscientia,  nisi 
ratione  scandali,  vel  contemptus  :  et  in  hoc 
etiam  arguunt  Catholicos,  quod  obligent  fi¬ 
deles  humanis  praeceptis.  Porro  sententiam 
suam  Ccnturiatores  probant,  quia  festorum 
observatio  in  primitiva  Ecclesia  habebatur 
res  indifferens,  et  media,  ut  revera  est,  ergo 
non  potuit  imponi  postea  sub  necessitate  ; 
nam  Paulus,  et  alii,  modo  colebant  Sabba¬ 
tum,  modo  Dominicam  indifferenter  :  nam 
Actor.  XIII,  Paulus  in  Sabbato  conciona- 
tur.  Joannes  autem  Apocal.  I.  mentionem 
facit  Dominicae. 

Praeterea  quia  Paulus,  Galat.  IV.  resistit 
Pseudoapostolis  volentibus  introducere  obli¬ 
gationem  festorum.  Deinde  Heshusius  idem 
probat:  quia  cum  plura  sint  festa  Christia¬ 
norum,  quam  Judaeorum,  si  eorum  observa¬ 
tio  ad  peccatum  obliget,  errit  intolerabilius 
jugum  Christianorum,  quam  fuerit  Judaeo¬ 
rum  ;  de  quo  tamen  Petrus  ait  Act.  XV  :  Nec 
nos,  nec  Patres  nostri  portare  potuimus  (1). 
Addit  Calvinus  testimonium  Socratis  lib.  V. 
cap.  21.  qui  dies  festos  liberos  esse  voluisset, 
ac  reprehendit  impositam  necessitatem. 

Quinto  docent:  non  licere  dies  festos  con¬ 
secrare  Sanctis  vel  Eucharistiae,  et  multo 
minus  conceptioni  B.  Mariae  :  sed  de  hoc  in¬ 
fra  suo  loco,  lianc  esse  mentem  haeretico¬ 
rum,  patet  ex  Magdeburgensibus  Cent.  1. 
lib.  II.  cap.  6.  coi.  503.  ex  Tilmanno  Hes- 
husio  lib.  de  600  erroribus  Pontificiorum 
titul.  26.  ex  Philippo  in  locis,  in  expositione 
Decalogi ;  et  ex  Calvino  lib.  II  Institutio¬ 
num  cap.  8.  §.  28.  et  sequentibus ;  sed  no¬ 
tanda  sunt  etiam  singulorum  singula  men¬ 
dacia,  sive  ineptiae. 

Magdeburgenses  Centur.  I.  lib.  II,  cap.  6. 
coi.  504.  dicunt,  tempore  Aniceti  coepisse  in 

Romana  Ecclesia  laborare  mysterium  ini¬ 
quitatis,  et  se  prodere  semina  Antichristi, 
quia  nimirum  Anicetus  volebat  Pascha  non 
celebrari  alio  die  quam  Dominico,  At  hoc 
ipsum  siatuerunt  eo  tempore  fere  omnium 
Ecclesiarum  Concilia  ;  et  postea  Nicaenum  I. 
et  idem  servant  etiam  Lutherani.  Quid  igi¬ 
tur  garriunt  contra  Romanam  sedem? 

Tilmannus  dicit,  apud  Pontificios  pari 
honore  cum  celeberrimis  festis  totius  Eccle¬ 
sia:  coli  dies  sanctorum  Innocentium,  S. 
Gregorii,  S.  Annae,  et  S.  Catharinae.  At 
mendacium  est.  Haec  enim  festa  in  plurimis 
locis  non  servantur  ex  praecepto.  Ibidem 
Heshusius  probat,  festum  Corporis  Domini 
esse  rejiciendum,  quia  scriptum  est:  Non 
adorabis  Deos  alienos.  Ubi  aperte  significat, 
Christum  sibi  esse  Deum  alienum  ;  nam  fes¬ 
tum  Corporis  Domini  proprie  ipsi  Christo 
dicatum  est,  ob  beneficium  instituti  sanctis¬ 
simi  Sacramenti. 

Philippus  dicit,  opera  praecipua  hujus 
praecepti  de  sanctificatione  Sabbati,  esse 
alere,  ac  honore  afficere  pios  doctores  :  et 
peccata  in  hoc  praeceptum,  esse,  coutem- 
nere  pios  doctores,  et  nolle  conferre  ad  eos 
alendos,  et  defendendos.  Ita  nimirum  utili¬ 
ter  servantur  festa  pro  ministris. 

Calvinus  dicit  ,  cultum  Sabbati  apud 
Christianos  in  eo  consistere,  ut  otiemur  ab 
operibus  nostris,  et  Deum  in  nobis  operari 
sinamus,  id  est,  intelligamus  nos  carere  li¬ 
bero  arbitrio  ad  bonum,  et  quidquid  agi¬ 
mus,  esse  peccatum.  At  certe,  qui  ita  sabba¬ 
tizant,  non  intrabunt  in  requiem  Domini, 
sed  in  ignem  detrudentur  aeternum.  Igitur 
adversus  hos  errores  aliquot  sententias  pro¬ 
ponemus. 

Prima  sententia:  «  Nullo  modo  licet  Chris¬ 
tianis  Sabbatum  Judaeorum,  aut  alias  ferias 
Testamenti  veteris  observare.  »  llasc  est 
contra  primum  errorem  :  et  probatur  Primo 
ex  tribus  locis  Pauli  supra  citatis  Roman. 
XIV,  Galat.  IV.  et  praecipue  Coloss.  II.  adeo 
enim  aperte  Paulus  reprehendit  observato¬ 
res  Sabbati,  ut  Ebionitoe  propterea  Paulum 
non  reciperent,  sed  apostatam  esse  dicerent, 
teste  Epiphanio  ha:r.  30.  et  Irenseo.  lib.  I. 
c.  26.  ex  quo  refellitur  etiam  commentum 
Magdeburgensuim,  qui  dicunt,  Paulum  in¬ 
differenter  coluisse  Sabbatum,  vel  Domini¬ 
cam. 

Secundo  probatur  ex  Concilio  Laodiceno 


cap.  29.  ubi  anathema  dicitur  iis,  qui  Sab¬ 
batum  colunt,  atque  in  eo  vacant  ab  operi¬ 
bus. 

Tertio  probatur  ex  Gregorio  epist.  3.  lib. 
XI.  ubi  ex  professo  hunc  errorem  refellit,  ac 
dicit,  'Antichristuin  renovaturum  Sabbati 
culturam. 

Quarto  ratione,  quia  Sabbatum  erat  prae¬ 
cipua  caeremonia  Judaica,  et  praecipua  fi¬ 
gura  Testamenti  veteris,  ut  patet  Coloss.  II : 
Aut  Neomeniae,  aut  Sabbatorum. ,  quae  sunt 
umbra’  futurorum,  corpus  autem.  Christi  (1). 
Igitur  ubi  Christus  venit,  Sabbatum  neces¬ 
sario  finem  habuit. 

Ad  Argumentum  autem  factum  ex  illis 
verbis  Exod.  XXXI,  pactum  est  sempiter¬ 
num,  respondet  Augustinus  in  quajstionibus 
in  Exodum  quaest.  46.  124.  et  139.  ac  Primo 
dicit,  Sabbatum,  et  sacerdotium,  aliosque 
ritus  Judaeorum  dici  pacta,  et  signa  a' terna, 
quia  res  aeternas  significabant.  Sicut  cum 
dicimus  :  Deus  est  affernus,  non  significa¬ 
mus  illas  duas  syllabas  De,  us,  esse  a? ter¬ 
nas,  sed  id,  quod  significant,  es=e  aeternum. 

Secundo  respondet.  Sabbatum,  et  alias 
quasdam  ca*rcmonias  dici  aeternas,  quia  non 
fuerant  imperata:  Juda:is  usque  ad  aliquod 
tempus  definitum  ;  ut  cum  dicebatur,  qui 
tetigerit  mortuum,  erit  immundus  usque  ad 
vesperam  :  sed  imperatae  fuerant  ser¬ 
vanda:  quousque  Deus  vellet,  et  proinde 
in  aeternum  ex  parte  ipsorum,  qui  non 
poterant  eas  omittere  pro  arbitrio  suo. 
Quod  autem  sacerdotium  Aaronicum,  et 
caeterae  caeremoniae  non  essent  revera  du¬ 
raturae  in  mternum,  sed  essent  mutandae 
a  Deo  ,  probat  Augustinus  ex  Psalm. 
CIX  :  Juravit  Dominus ,  et  non  pcenitebit  eum, 
tu  es  sacei'dos  in  aeternum ,  secundum  ordinem 
Melchisedech  (2).  Cum  enim  de  sacerdotio 
Christi  dicitur,  non  poenitebit  eum,  indicatur 
poenituisse  Deum  sacerdotii  Aaronici,  id  est, 
mutare  illud  constituisse.  Nec  enim  in  Deo 
est  poenitentia,  nisi  metaphorice,  quia  vide¬ 
licet  mutat  res  aliquas,  ut  ii  faciunt,  quos 
earum  rerum  poenitet.  Possumus  addere. 

Tertio  caeremonias  Judaicas  dici  ;eternas, 
non  simpliciter,  sed  donec  duraret  status  il¬ 
lius  lleipublicae.  Id  quod  explicat  Domi¬ 
nus,  cum  addit,  vobis  autem  in  generatio¬ 
nibus  vestris,  aut  filiis  Israel,  ut  Exod.  XII : 
Celebrabitis  hunc  diem  solemnem  in  generatio¬ 
nibus  vestris  cultu  sempiterno  (3).  Similia  ha- 


(1)  Coloss.  II,  16  et  17.  —  (2)  Psal.  CIX,  4.  —  (3)  Exod.  XII,  14. 

bentur  de  sacerdotio  Exod.  XXVIII,  et  de 
Sabbato  Exod.  XXXI. 

Secunda  propositio.  «  Festa  Christiano¬ 
rum  non  solum  ratione  ordinis,  et  politiae, 
sed  etiam  ratione  mysterii  celebrantur, 
suntque  dies  festi  vere  uliis  sanctiores,  sa- 
crutiores,  et  pars  quaedam  divini  cultus.  » 
Haec  est  contra  secundum  et  tertium  erro¬ 
rem  ;  nam  tertius  fere  coincidit  cum  secun¬ 
do.  Probatur  Primo  ex  die  Dominico;  nam 
diem  Dominicum  omnes  celebramus  tam 
nos,  quam  haeretici :  at  certum  est  diem  il¬ 
lum  celebrari  in  memoriam  resurrectionis 
Domini,  ut  Augustinus  dicit  epist.  119.  et 
fatetur  etiam  Calvinus  lib.  II.  cap.  8.  Instit. 
ergo  non  solum  ratione  ordinis  festa  cele¬ 
brantur,  sed  etiam  ratione  mystica?  signifi¬ 
cationis. 

Respondet  Calvinus  huic  objectioni, quam 
dicit  fieri  solere  a  suis  etiam,  qui  crebro 
mussitant,  Dominicae  diei  observationem  ad 
discrimen  dierum,  ab  Apostolo  prohibitum, 
pertinere.  Dicit  autem  duo :  Primo  diem 
Dominicum  non  servari  nisi  propter  ordi¬ 
nem  Ecclesiae ;  electum  autem  fuisse  liunc 
diem,  quia  tali  die  Christus  resurrexit.  Cum 
enim  Christi  resurrectione  finitae  sint  omnes 
Judaicae  caeremoniae,  hoc  die  admonemur, 
non  esse  amplius  inhaerendum  umbris,  et 
figuris. 

At  haec  solutio  nihil  valet;  nam,  si  hunc 
diem  colimus,  ut  admoneamur  finitas  esse 
umbras  Judaicas,  ergo  colimus  propter  si¬ 
gnificationem.  Nec  enim  dies  aliter  monet, 
quam  significando,  et  repraesentando,  ergo 
non  est  sublata,  sed  mutata  significatio,  et 
discretio  dierum.  Praeterea  dies  Dominicus, 
ut  Augustinus  docet  lib.  XXII.  de  Civit.  Dei 
cap.  30.  non  solum  est  memoria  resurrec¬ 
tionis,  sed  etiam  vitam  beatam  praefigurat. 
Igitur  Secundo  respondet,  se  non  subjicere 
Ecclesiam  servituti  hujus  diei,  neque  impro¬ 
baturum,  si  Ecclesiae  alium  diem  sibi  eli¬ 
gant.  At  haec  solutio  aperte  demonstrat, 
Calvinum  agnoscere  etiam  apud  suos  coli 
festa  ob  significationem,  et  cupere  quidem 
abrogare  diem  Dominicum,  sed  non  audere, 
quia  nimis  alte  radicata,  et  stabilita  sit  haec 
veritas. 

Secundo  probatur,  quia  alioqui  tollendi 
essent  solemnes  dies  natalis,  passionis,  re¬ 
surrectionis,  ascensionis  Domini,  et  Pente¬ 
costes,  quos  de  Apostolica  traditione  des¬ 
cendere,  in  tota  Ecclesia  servari  docet  Au¬ 
gustinus  epist.  118.  et  119.  et  quos  etiam 


adversarii  colunt.  Nam  certum  est,  hos  dies 
non  servari  ratione  ordinis,  et  politiae,  sed 
ratione  significationis  ;  nam  in  primis  si  so¬ 
lum  ratione  ordinis  servarentur ,  temere 
constituti  fuissent.  Quis  enim  est  iste  ordo, 
ut  inter  diem  Passionis  et  Resurrectionis  non 
sit  nisi  unus  dies  medius;  inter  Resurrectio¬ 
nis,  et  Ascensionis  sint  quadraginta  ?  inter 
Ascensionis,  et  Pentecostes  sint  decem,  in¬ 
ter  Pentecostem,  et  Natale  sint  plusquam 
sex  menses?  Deinde  si  solum  ratione  ordinis 
celebrantur  festa,  cur  sequimur  lunam  in 
festis  mobilibus  inveniendis?  item  cur  ha¬ 
bent  ista  nomina,  Pascha,  Ascensio  etc.  si 
nihil  sacrum  significant?  Denique  Patres 
diserte  docent,  festa  ista  celebrari  ad  signi¬ 
ficanda  mysteria  redemptionis,  et  ea  exter¬ 
no  ritu  repraesentanda.  Vide  Augustinum 
epistola  119.  et  in  Psal.  CX.  ubi  prolixe  dis¬ 
putat  de  mysteriis  Paschae,  et  aliorum  festo¬ 
rum. 

Tertio  idem  probatur  ex  eo,  quod  dies 
festi  a  Patribus  dicuntur  sancti,  sacri,  mys¬ 
tici,  et  religiose  colendi  quae  cum  caeteris 
diebus  non  sunt  communia.  Ambrosius 
serm.  62  :  «  Dominica  nobis  venerabilis  est, 
atque  solemnis.  »  Augustinus  praefatione  in 
epist.  Joannis:  «Quia  nunc  interposita  est 
solemnitas  sanctorum  dierum  etc. »  Idem 
lib.  XXII.  de  Civit.  Dei  cap.  30  :  «  Dies  Do¬ 
minicus  Christi  resurrectione  sacratus  est.  » 
Lib.  XX.  contra  Faustum  cap.  21 :  «Populus 
Christianus  memorias  Martyrum  religiosa 
solemnitate  concelebrat.  »  Et  serm.  231  : 
«  Dominicum  diem  Apostoli  religiosa  solem¬ 
nitate  habendum  sanxerunt. »  Et  Leo  I. 
serm.  4.  de  Quadragesima  :  «  Ingressuri,  in¬ 
quit,  dies  mysticos  etc.  » 

Quarto,  si  solum  ratione  ordinis  distingue¬ 
rentur  dies  festi  ab  aliis,  omnes  dies  festi 
essent  aequales,  nec  unus  alio  major:  una 
enim  esset  ratio  celebritatis  omnium.  At  non 
ita  est;  nam  Ignatius  vocat  diem  Domini¬ 
cam,  diem  regalem,  et  eminentissimum  om¬ 
nium  dierum,  epistola  ad  Magnesianos.  Leo 
serm.  12.  de  quadragesima  vocat  diem  Pas¬ 
chae  festum  festorum  omnium  maximum. 
Nazianzenus  orat.  2.  de  Pascha,  dicit  Pascha 
esse  festorum,  et  celebritatem  celebritatum, 
tanto  caeteris  omnibus  majorem,  quanto  sol 
sideribus  omnibus  excellit  :  et  oratione  de 
obitu  patris  sui,  dicit,  Paschae  diem  esse  re¬ 
gem  dierum.  Chrysostomus  homilia  de  S. 
Philogonio,  diem  natalem  Christi  festum 
maximum,  et  festorum  metropolim  vocat. 

Quinto,  ratione  ducta  ex  Scriptura.  Ob¬ 
servatio  festorum,  guaj  praecipitur  Exod. 
XX.  ad  cultum  Dei  pertinet;  nam  est  prae¬ 
ceptum  Dei,  et  praeceptum  primae  tabulae. 
Sed  illud  praeceptum  est  aliquo  modo  natu¬ 
rale,  et  ad  nos  pertinet,  ut  adversarii  con¬ 
cedunt  ;  ergo  etiam  nos  habere  debemus 
aliquos  dies,  quorum  observatio  ad  cultum 
Dei  pertineat.  Non  habemus  autem  alia 
festa,  quam  dies  Dominicos  :  Pascha,  Pen¬ 
tecosten,  et  similia  ;  ergo  horum  observatio 
est  cultus  Dei,  sanctus  et  religiosus.  Licet 
enim  determinatio  hujus  aut  illius  diei  sit 
facta  ab  hominibus  tamen  ipsa  substantia 
festi  imperata  est  a  Deo  in  prima  tabula. 

Ultimo  probatur  hac  ratione ;  Christus 
nascens  consecravit  locum,  id  est,  prsesepe, 
moriens  consecravit  crucem,  resurgens  con¬ 
secravit  tumulum,  unde  exivit,  cur  non 
etiam  consecravit  tempus,  id  est,  dies  illos, 
quibus  natus,  vel  passus,  vel  redditus  fuit 
nobis  devicta  morte?  Cur  piae  eseteris  locis 
sanctus  ille  vocatur,  ubi  Dominus  resurre¬ 
xit?  et  prae  caeteris  non  erit  sancta  dies  illa, 
in  qua  resurrexit?  Praeterea  si  templa  et  al¬ 
taria  dicuntur  domus  Dei,  et  loca  sancta, 
quia  Deo  sacrata  sunt,  nimirum  ut  in  eis  co¬ 
latur  Deus,  cur  non  etiam  sancti,  et  sacri 
erunt  dies,  qui  cultui  divino  sacrati  sunt? 
Neque  argumenta  concludunt  in  contra¬ 
rium. 

Ad  Primum  ex  Roman.  XIV  :  Alius  judi¬ 
cat  diem  inter  diem ,  alius  omnem  diem  (1). 
Tres  sunt  expositiones.  Prima  Theodox-eti,  et 
Theophylacti,  et  forte  etiamChrysostomi,  ut 
sensus  sit  :  Alius  judicat  diem  inter  diem;  id 
est,  aliquo  die  abstinet  a  carne  suilla,  et  aliis 
cibis  in  lege  prohibitis,  alius  omni  die  ab 
illis  abstinet,  vel  nullo  die  abstinet.  Sed  non 
placet  haec  expositio;  nam  cibi  secundum 
legem  immundi  numquam  edi  poterant,  et 
ideo  non  est  verisimile  aliquos  fuisse  Judai¬ 
zantium,  qui  ab  illis  modo  abstinerent,  mo¬ 
do  non  abstinerent.  Nec  tamen  haec  exposi¬ 
tio  juvat  adversai-ios. 

Secunda  expositio  est  Origenis,  Ambrosii, 
(Ecumenii,  Primasii,  et  Anselmi  in  hunc  lo¬ 
cum,  qui  hunc  esse  volunt  sensum :  Alius 
judicat  diem  inter  diem,  alius  omnem  diem, 
id  est,  aliqui  jejunant  certis  diebus,  ut  feria 
II,  IV  et  VI,  vel  Sabbato,  alii  jejunant  omni 
die,  et  utrique  recte  agunt.  Haxc  est  vera,  et 
litteralis,  et  nobis  maxime  favet. 


Tertia  est  B.  Hieronymi  lib.  II  in  Jovinia- 
num,  quod  Paulus  loquatur  de  festisJudxeo- 
rum,  et  sensus  sit:  Alius  discernit  inter  diem 
festum  et  profanum  secundum  legem,  id  est, 
feriatur  die  Sabbati  et  inKalendis,  alius  om¬ 
nem  diem  ducit  px-ofanum,  quod  attinet  ad 
legem  Judaeorum.  Haec  sententia  non  vide¬ 
tur  mihi  litteralis,  tum  quia  omnes  veteres, 
qui  ex  professo  hunc  locum  exponunt,  de 
jejunio  exposuerunt,  non  de  festis  :  tum 
etiam  quia  Apostolus  de  cibis  disputationem 
instituei-at,  tum  cfenique  quia  postquam  di¬ 
xerat  :  Alius  judicat  omnem  diem,  subjungit  :  , 
Unusquisque  in  suo  sensu  abundet.  Quod  certe 
non  videtur  fuisse  dicturus,  si  de  festis  Ju¬ 
daeorum  ageret,  quae  observai’e  jam  coepei'at 
malum  esse.  Tamen  si  propter  B.  Hierony¬ 
mum  admittatur,  dico  Apostolum  non  loqui 
de  festis  Christianonxm,  sed  Judaeonim  tan¬ 
tum  ;  nam  ipse  etiam  Paulus  judicabat  diem 
inter  diem,  quod  attinet  ad  fesfa  Christiana, 
cum  celebrabat  Pentecosten,  ut  dicitur  Act. 
XX,  et  consequenter  etiam  celebrabat  Pa¬ 
scha;  nam  ut  Epiplianius  deducit  haeresi  75, 
sine  Paschate  nulla  est  Pentecoste. 

At  instat  Calvinus ;  nam  Paulus  videtur 
eodem  modo  damnare  discrimen  dierum, 
quo  discrimen  ciborum  :  sed  discrimen  ci¬ 
borum  in  lege  Christiana  nullum  est,  quale 
erat  apud  Judaeos,  id  est,  propter  significa¬ 
tionem,  igitur  nec  discrimen  dierum  esse 
debet  pi'opter  significationem.  Respondeo, 
a  Paulo  similiter  l-eprobari  discrimen  cibo¬ 
rum,  et  dierum  ex  lege  Judaica  inductum  : 
sed  tamen  in  Ecclesia  non  esse  eamdem  ra¬ 
tionem  ciborurn  et  festorum  ;  nam  ciborum 
delectus  non  est  ab  Ecclesia  inductus  prop¬ 
ter  significationem;  dies  autem  festi  instituti 
sunt  ob  significationem,  non  quidem  talem, 
qualis  erat  Judaeorum,  sed  aliam  et  diver¬ 
sam. 

Ad  Secundum  locum  ex  epistola  ad  Gal. 
dua>  sunt  responsiones.  Prima  Ambrosii  in 
Galat.  IV  et  Augustini  Enchii'id.  c.  79.  et  in 
epistol.  119.  cap.  7.  qui  dicunt  Apostolum 
non  loqui  de  observatione  festonim,  sed  de 
observatione  vana,  et  superstitiosa  Genti¬ 
lium,  qui  dicebant,  cras  non  proficiscar, quia 
talis  est  positio  siderum;  hoc  anno  non  plan¬ 
tabo  vineam,  quia  bissextus  est. 

Secunda  est  omnium  Gi’aecorum,  et  Hie- 
ronymi,  atque  Augustini  in  hunc  locum,  qui 
dicunt,  Paulum  agere  de  festis  Judaeorum. 


(1)  Rom.  XIV,  5, 

Quod  etiam  respondetur  ad  tertium  locum 
ex  epistola  ad  Coloss. 

Sed  contra;  nam  licet  Apostolus  proprie 
Judaizantes  arguat,  tamen  simul  etiam  illos 
videtur  arguere,  qui  eodem  modo  tempora 
et  dies  observant  :  atqui  nos  idem  facimus. 
Non  enim  sustulimus  observationem  certo¬ 
rum  dierum,  sed  mutavimus.  Praeterea  Hie¬ 
ronymus  in  hunc  locum  scribens,  adfert 
duas  solutiones,  quae  ambae  videntur  contra 
nos.  Primo  sic  ait  :  e  Ne  inordinata  congre¬ 
gatio  populi  fidem  minueret  in  Christo,  prop- 
terea  dies  aliqui  constituti  sunt,  ut  in  unum 
omnes  pariter  veniremus.  Non  quo  celebrior 
sit  dies  illa,  qua  convenimus;  sed  quo  qua¬ 
cumque  die  conveniendum  sit,  ex  conspectu 
mutuo  laetitia  major  oriatur.  »  Secundo  di¬ 
cit,  Christianis  omnes  dies  esse  aequales,  sed 
propter  saeculares  oportuisse  constituere 
aliquos  dies,  quibus  convenirent  ad  Eccle¬ 
siam. 

Ad  Primum  respondeo  dupliciter.  Primo 
cum  Augustino  contra  Adimantum  cap.  16. 
ubi  sic  ait :  «  Illi,  inquit,  ea  serviliter  obser¬ 
vabant,  non  intelligentes  ad  quarum  rerum 
significationes,  et  praenuntiationes  pertine¬ 
rent  :  hoc  in  eis  culpat  Apostolus,  et  in  om¬ 
nibus  qui  serviunt  creaturae  potius  quam 
creatori.  Nam  nos  quoque  et  Dominicum 
diem,  et  Pascha  solemniter  celebramus,  et 
quaslibet  alias  Christiani  dierum  festivitates; 
sed  quia  intelligimus  quo  pertineant,  non 
tempora  observamus,  sed  quae  illis  signifi¬ 
cantur  temporibus.  »  Exemplum  de  eo,  qui 
adfert  librum  doctori,  vel  citharam  magis¬ 
tro,  cum  ipse  tamen  nec  legere,  nec  citha¬ 
ram  pulsare  sciat. 

Secundo  respondeo,  magnum  est  discri¬ 
men  inter  nostra  festa,  et  Judaeorum;  nam 
in  primis  illa  post  Christum  habent  falsam 
significationem;  nostra  habent  veram.  Dein¬ 
de  illorum  finis  primarius  erat  significare 
futura,  ut  dicitur  Coloss.  II.  nostrorum  au¬ 
tem  finis  primarius  est  agnoscere  Dei  bene¬ 
ficia,  propter  quae  festa  singula  instituta  sunt. 
Denique  summa  praecepti  in  illis  erat,  non 
operari  corporaliter  :  in  nostris  autem  potis¬ 
sima  praecepti  pars  est,  interesse  divino  sa¬ 
crificio  ;  vacare  autem  ab  opere  corporali, 
nobis  praecipitur  solum,  ne  distrahamur  a 
Dei  laudibus.  Itaque  nostra  festa  succedunt 
Judaicis,  non  sicut  in  eadem  haereditate  fi¬ 
lius  patri,  sed  sicut  lux  umbrae,  et  dies  nocti, 
et  exemplar  figurae,  et  illa  dici  poterant  car¬ 
nalia,  nostra  autem  spiritualia. 

Tom.  III. 


Ad  Prima  verba  Hieronymi  dico,  eum  in 
prima  solutione  sua  duas  causas  reddere  fes¬ 
torum  Christianorum.  Unam,  ut  honoremus 
Christi  resurrectionem,  et  alia  mysteria,  et 
ex  hac  parte  non  potest  negari  quin  sit  dies 
celebrior  Paschatis,  quam  alii  dies.  Alteram 
ut  habeamus  certum  diem  ratione.ordinis ; 
et  quantum  ad  istam  causam  non  est  una 
dies  altera  celebrior.. 

Ad  Secunda  verba  ejusdem  dico,  eum  in 
secunda  solutione  sua,  cum  dicit,  Christia¬ 
nis  esse  dies  oinnes  aequales,  non  intelligere 
simpliciter  et  quoad  omnia,  sed  solum  quoad 
essentialia  festi,  et  hoc  remota  Ecclesiae  lege: 
Nam,  ut  ipse  ibi  dicit,  potest  Christianus 
quotidie  habere  Pascha,  et  Pentecosten,  et 
diem  Dominicum  :  si  nimirum  quotidie  au¬ 
diat  sacrum,  communicet  corpori  Domini, 
recogitet  divina  mysteria,  et  omissis  operi¬ 
bus  servilibus  totus  Deo  vacet.  Imo  talis  de¬ 
beret  esse  vita  clericorum  et  religiosorum, 
propter  quos  omnes  dies  dicuntur  feriae.  Hoc 
autem  Judaei  habeie  non  possunt,  non  enim 
eis  licet  quotidie  immolare  agnum  Pascha¬ 
lem,  vel  erigere  tabernacula,  etsimilia.  Cum 
hac  tamen  aequalitate  consistit,  quod  apud 
Christianos  sit  inaequalitas  dierum,  tum  ex 
praecepto  Ecclesiae  determinantis  dies,  tum 
ex  significatione,  et  repraesentatione  myste¬ 
riorum  :  dies  enim  Dominicus  repraesentat 
resurrectionem,  quod  non  faciunt  alii  dies. 

Ad  i-ationem  illam  ex  Patribus  dico,  Pa¬ 
tres  illos  agere  de  ipso  Sabbato  proprie  dic¬ 
to,  non  ut  Sabbatum  alioquin  accipitur  pro 
omni  die  festo,  sed  ut  accipitur  proprie  pro 
die  septimo.  Dicu/it  enim  Patres,  ipsum 
Sabbatum  mandatum  Judaeis  carnaliter,  no¬ 
bis  autem  spiritualiter  ;  sed  non  sequitur,  si 
non  debemus  celebrare  Sabbatum  ad  litte¬ 
ram  externo  ritu,  non  debere  etiam  nos  ce¬ 
lebrare  Dominicam,  et  alia  festa  Christiana. 
Imo  S,  Augustinus  in  eadem  epistola  119. 
ubi  dicit,  nobis  mandatum  Sabbatum  spiri¬ 
tualiter,  ibidem  dicit  nos  agere  debere  diem 
Dominicam  celebrem  externo  ritu. 

Tertia  propositio  :  «  Observatio  certorum 
dierum  festorum  recte  praecipitur  in  Eccle¬ 
sia  lege  obligante  conscientiam,  etiam  citra 
contemptum,  et  scandalum.  »  Haec  est  contra 
haereticos  hujus  temporis.  Sed  antequam 
probetur,  notandum  est  primo,  lege  festorum 
^  duo  quaedam  praecipi;  Primo,  ut  omnes  in- 
v  tersint  Missae  sacrificio;  Secundo,  ut  vacent 
ab  opere  servili.  Horum  utrumque  requiri 
ad  festi  observationem  adversarii  fatentur, 

nam  licet  ipsi  damnent  Missam,  quatenus  sa¬ 
crificium  est,  tamen  fatentur  die  festo  opor¬ 
tere  convenire  ad  Ecclesiam,  et  interesse 
mysterio  sacrae  coenae:  et  quando  etiam  hoc 
negarent,  facile  probari  posset  ex  Justino  in 
fine  II.  Apologiae,  ex  Palladio  cap.  69.  his¬ 
toriae  Lausiacae,  ex  Hieronymo  in  vita  Pau¬ 
lae,  et  ex  aliis  antiquis  auctoribus. 

Pari  ratione  fatentur,  festum  diem  requi¬ 
rere  vacationem  ab  opere  corporali,  et  si  ib 
negarent,  probari  posset  ex  Hieronymo  in 
epist.  ad  Eustochium  de  custodia  virginita¬ 
tis,  ubi  dicit,  Monachos  sui  temporis  exerceri 
solitos  in  operibus  manuum  omnibus  diebus, 
exceptis  Dominicis,  et  similibus  festis.  Au¬ 
gustinus  quoque  serm.  251.  et  Gregorius  lib. 
XI.  epist.  3.  dicunt,  festis  diebus  vacandum 
ab  opere  corporali. 

Secundo  nota,  opus  servile  posse  tribus 
modis  accipi;  quaedam  enim  sunt  opera, 
quibus  homo  servit  cupiditatibus  suis,  nimi¬ 
rum  peccata,  et  haec  non  dicuntur  proprie 
operaservilia,sed  metaphorice  tantum;  non 
enim  sunt  propria  servorum,  sed  communia 
omnibus,  et  maxime  divitibus,  et  nobilibus, 
qui  aliis  dominantur  :  neque  prohibentur 
haec  speciali  praecepto,  sed  omnibus  praecep¬ 
tis  simul.  Alia  sunt  opera,  quibus  homo  ser¬ 
vit  Deo,  ut  immolatio  sacrificii,  oblatio  thu¬ 
ris,  et  similia,  et  haec  ita  servilia  sunt,  ut 
sint  etiam  regalia;  nam  servire  Deo  regnare 
est,  et  haec  non  modo  non  prohibentur,  sed 
etiam  praecipiuntur  maxime  die  festo.  Alia 
sunt,  quibus  homo  homini  servit,  qualia  sunt 
quae  per  se  spectant  ad  eos,  quos  proprie 
vocamus  servos,  qualia  .sunt  omnia  mecha¬ 
nica  artificia,  agricolarum  labores,  et  simi¬ 
lia,  et  haec  proprie  servilia  dicuntur,  et  pro¬ 
hibita  in  festis  intelliguntur. 

Tertio,  nota  quod  licet  sola  ista  opera  per 
se  prohibeantur  in  festis,  tamen  justis  de 
causis  quaedam  spiritualia,  et  liberalia  inter¬ 
dicuntur  etiam;  et  quaedam  corporalia  ac 
servilia  permittuntur.  Liberalia,  quae  prohi¬ 
bentur  in  festis,  sunt  quatuor,  mercatum  fa¬ 
cere,  agere  causas,  jus  dicere,  et  juramen¬ 
tum  solemne  in  judicio  praestare,  nisi  ob 
causam  pacis,  vel  aliam  necessitatem.  Ita 
enim  habetur  capit.  Omnes  dies,  capit.  Con¬ 
questus,  de  feriis. 

Corporalia,  quae  permittuntur,  sunt  etiam 
quatuor.  Primo  ea,  quae  ad  opera  religionis 
vel  spiritualia  per  se  ordinantur.  Hoc  modo 


licet  in  festis  campanas  pulsare,  et  olim  li¬ 
cebat  mactare  oves  et  boves  ad  sacrificia, 
Matth.  XII  :  Sacerdotes  in  templo  Sabbatum 
violant ,  et  sine  crimine  sunt  (1).  Sic  etiam  li¬ 
cet  scribere  in  ordine  ad  intellectum,  ut  ad 
parandam  lectionem,  vel  concionem,  non 
tamen  licet  transcribere,  sine  necessitate, 
libros  lucri  gratia.  Secundo,  opera  illa  per¬ 
mittuntur,  quai  vel  propria;,  vel  aliorum  sa¬ 
luti  necessaria  sunt,  ut  est  labor  pharmaco¬ 
polarum,  chirurgorum,  coquorum  ertc.  quo¬ 
modo  etiam  Judaeis  licebat  in  Sabbato  edu¬ 
cere  jumenta  de  fovea,  si  forte  cecidissent, 
et  ducere  ad  fontem  ad  bibendum,  Matth. 
XII.  Tertio,  opera  concessa  a  Praelatis.  Quar¬ 
to,  opera  quae  ex  consuetudine  facta  sunt  li¬ 
cita.  Numquam  enim  Ecclesia  tam  severe 
praecepit  vacare  ab  opere,  quam  lex  Judai¬ 
ca;  et  ratio  est,  quia  vacatio  apud  Judaeos 
erat  figura  futurorum,  figurae  autem  debent 
esse  exactae,  alioqui  non  bene  significant; 
nostra  autem  vacatio  etiamsi  interdum  si¬ 
gnificat  aliquid  futurum,  tamen  non  est  hic 
ejus  praecipuus  finis,  sed  non  impedire  opera 
spiritualia. 

Probatur  nunc  propositio ;  Primo,  omni¬ 
bus  argumentis,  quibus  alias  probavimus, 
Ecclesiae  praecepta  obligare  in  conscientia. 

Secundo,  jure  divino  praecipitur,  ut  aliqui 
dies  festi  observentur,  et  tamen  nulli  sunt 
certi  dies  a  jure  divino  determinati,  ergo  de¬ 
buit  esse  in  Ecclesia  potestas  determinandi 
certos  dies,  et  obligandi  ad  eorum  observa¬ 
tionem  :  quia  alioqui  non  servaretur  jus  di¬ 
vinum.  Si  enim  determinatio  Ecclesiae  non 
obligat,  poterunt  fideles  non  servare  diem 
Dominicum,  nec  Pascha,  nec  alia  festa  in¬ 
dicta,  et  proinde  nulla.  Nec  enim  ulla  alia 
festa  sunt,  quae  servari  possint.  Festa  enim 
debent  esse  communia  toti  Ecclesiae  :  nulla 
autem  esse  possunt  communia,  nisi  quae  in¬ 
dicuntur  a  publica  potestate. 

Tertio,  Mardochaeus  et  ca;teri  Judaei  cum 
Regina  Esther  instituerunt  festum,  quod  Deus 
non  praeceperat, et  obligaverunt,  ad  illud  ser¬ 
vandum,  Esther  IX  :  Nulli  liceat  hos  duos  dies 
absque  solemnitate  transigere  etc.  (2)  Ergo 
idem  licebit  Ecclesiae.  Nam  tota  causa,  cur 
credant  haeretici  non  licere  Ecclesiae  obli¬ 
gare  fideles  ad  istam  festorum  observatio¬ 
nem,  est,  quia  Deus  haec  festa  in  particulari 
non  praecepit,  at  nec  praeceperat  festum  il¬ 
lud  Sortium,  quod  Mardochaeus  instituit. 


(1)  Matth.  XII,  5.  —  (2)  Esther.  IX.  27. 

Quarto,  antiqua  Ecclesia  festa  cum  impe¬ 
rio  indicebat,  nec  fuit  unquam  ullus  praeter 
haereticos,  qui  ejusmodi  praecepta  reprehen¬ 
derit.  Concilium  Agathense  ante  mille  annos 
cap.  47  :  «  Missas  inquit,  die  Dominico  sae¬ 
cularibus  totas  audire  speciali  ordine  prae¬ 
cipimus,  ita  ut  ante  benedictionem  sacerdo¬ 
tis  egredi  populus  non  praesumat.  Quod  si 
fecerint,  ab  Episcopo  publice  confundan¬ 
tur.  »  Concilium  Laodicenum  ante  1200  an¬ 
nos  cap.  29:  «Non  oportet,  inquit,  Christia¬ 
nos  Judaizare,  et  in  Sabbato  vacare,  sed 
operari  eos  in  eadem  die,  Dominicam  prae- 
ponendo  eidem  diei.  »  Concilium  Aurclia- 
nense  III,  etiam  ante  annos  mille  can.  27. 
praecepit,  ut  puniantur,  qui  diebus  festis 
operantur,  et  simul  tamen  damnat  cos,  qui 
Judaico  more  ita  vacant,  ut  non  putent  li¬ 
cere  parare  in  die  Dominico  quae  necessaria 
sunt  ad  victum.  Similiter  Concilium  VI  ge¬ 
nerale  can.  8.  die  Dominica  jubet  audiri  sa¬ 
crum,  et  nulla  opera  corporalia  fieri  praeter 
ea,  quae  ad  victum  necessaria  sunt,  et  alia 
similiter  necessaria.  Nec  est  iste  canon  ex 
Trullanis  canonibus.  Antisiodorense  ante 
annos  900,  cap.  16  :  «  Non  licet,  inquit,  die 
Dominico,  boves  jungere,  vel  alia  opera 
exercere.  »  Similia  habentur  in  Concilio  II 
Matisconensi  cap.l.  Concilium  Moguntinum 
ante  annos  700,  canon.  36  et  37.  enumerat 
festa  praecipua  totius  anni,  et  jubet  omnino 
ab  opere  in  eis  diebus  vacare.  Vide  plura 
decreta  Conciliorum  et  Pontificum,  extra  de 
feriis.  Neque  argumenta  in  contrarium  con¬ 
cludunt;  nam  ad  primum  Magdeburgen- 
sium  dico,  festorum  dierum  cultum  ex  se  in¬ 
differentem  esse,  sed  posita  lege  esse  neces¬ 
sarium.  Ad  exemplum  Pauli,  nego  illum  ali¬ 
quando  coluisse  diem  Sabbati.  Condonaba¬ 
tur  enim  die  Sabbati,  quia  tunc  inveniebat 
Judaeos  congregatos,  non  quia  ipse  coleret 
Sabbatum.  Porro  in  epist.  ad  Galatas  non 
arguit  Pseudoapostolos  quod  obligarent  ad 
festa,  sed  quod  obligarent  ad  festa  Judaica. 

Ad  illud  Ileshusii,  quod  si  festorum  leges 
obligent,  erit  jugum  Christianorum  intole¬ 
rabilius  jugo  Judaeorum,  cum  nos  plura  fes¬ 
ta  habeamus,  quam  illi  habuerint.  Respon¬ 
deo  Primo  cum  B.  Augustino  lib.  contra 
Adimantum  cap.  16.  servare  festa  Judaice 
esse  jugum ,  non  autem  more  Christiano  : 
quia  illi  non  intelligebant  finem  vacationis, 
nos  intelligimus. 

Secundo  dico,  festa  Judaeorum  vere  fuisse 
gravia,  quia  cogebantur  singulis  Sabbatis 


non  accendere  ignem ,  non  coquere  cibos, 
non  iter  facere,  nisi  ad  modicum  spatium. 
Item  oportebat  eos  ter  in  anno  ad  quaedam 
festa  ire  in  Hierusalem  ,  etiamsi  longissime 
abessent  :  item  in  Pafchate  cogebantur  per 
dies  septem  comedere  azima  insipida ,  qui 
Deuteron.XVI.  ideo  vocatur  panis  afflictionis, 
et  lactucas  agrestes  plenas  amaritudine ,  ct 
alia  multa,  quae  festa  onerosa  reddebant.  At 
nostra  festa  nihil  laboris  habent  :  quis  enim 
labor  audire  sacrum,  et  vacare  a  quibusdam 
operibus? 

Adde  ultimo,  quod  cum  Petrus  Actor.  XV. 
legem  Judaicam,  intolerabile  jugum  voca¬ 
vit,  non  hoc  propter  festa,  sed  propter  alias 
innumeras,  et  minutissimas  caeremonias  dixit, 
quas  non  tantum  observare,  sed  etiam  me¬ 
moria  retinere  fere  impossibile  erat.  Ad  tes¬ 
timonium  Socratis  dico ,  Socratem  haereti¬ 
cum  fuisse  Novatianum,  neque  ejus  testimo¬ 
nium  in  dogmatibus  ullius  esse  momenti. 

Quarta  propositio  :  «  Non  tenemur  die¬ 
bus  festis  ex  praecepto  peculiari  ad  non 
peccandum,  sive  ad  actum  contritionis  ,  vel 
dilectionis  Dei.  »  Haec  est  B.  Thomae  in  2. 
2.  quaest.  CXXII.  art.  4.  et  contra  Scotum 
in  dist.  27.  et  37.  qui  dicit,  homines  teneri 
die  festo  ad  actum  dilectionis  Dei  internum: 
et  contra  Abulensem,  ac  Lyrannum  in  cap. 
XX.  Exodi  :  qui  dicunt ,  hoc  praecepto  spe¬ 
cialiter  prohiberi  opera  servilia,  id  est,  pec¬ 
cata,  et  proinde  omne  peccatum  factum  in 
die  festo  esse  duplex. 

Probatur  Primo,  quia  jus  divinumpraecipie- 
bat  solum  abstinere  ab  opere  servili.  Si  dicas, 
opus  servile  est  peccatum.  Contra,  quia  prae¬ 
cepta  debent  intelligi  proprie,  non  metaphori¬ 
ce,  peccata  autem  nonsuntopera  servilia,  nisi 
metaphorice.  Secundo,  Ecclesia  determina¬ 
vit  tempus  ,  et  modum  observandi  jus  divi¬ 
num  de  observatione  praeceptorum  :  at  Ec¬ 
clesia  nusquam  praecipit  actus  illos  internos. 
Tertio,  id  habet  communis  sensus  fidelium. 
Nulli  enim  sunt,  qui  putent  se  novum  pec¬ 
catum  commisisse,  si  die  Dominico  non  ha¬ 
buerint  contritionem.  Quarto,  actus  ille  in¬ 
ternus  est  finis  hujus  praecepti ,  non  autem 
finis,  sed  media  proprie  imperantur.  Quinto, 
cultus  internus  praeceptus  jam  erat  in  primo 
mandato  ;  nam  hic  est  ordo  primae  tabulae  ; 
in  primo  praecepto  mandatur  cultus  cordis, 
in  secundo  cultus  oris ,  in  tertio  cultus  ope¬ 
ris.  Sexto,  praeceptum  de  colendo  Sabbato 
est  praeceptum  religionis  ;  at  contritio  est 
actus  poenitentiae ,  non  religionis.  Septimo, 

quia  alioqui  esset  valde  noxium  tot  festa 
multiplicare ;  esset  enim  tendere  laqueos 
animabus. 

At  objiciunt ;  Primo,  fornicari,  vel  occi¬ 
dere  hominem  in  loco  sacro  est  homicidium, 
et  sacrilegium,  ergo  similiter  occidere  ,  vel 
fornicari  in  die  festo. 

Respondeo,  circumstantiam  loci,  et  tem¬ 
poris  semper  aggravare  peccatum,  sed  non 
semper  ita  aggravare,  ut  censeatur  novum 
peccatum.  Tunc  enim  solum  fit  novum  pec¬ 
catum,  quando  circumstantia  loci,  vel  tem¬ 
poris  est  essentialis,  et  intrinseca  peccato, 
id  est,  quando  violatur  ipsum  tempus  ,  aut 
locus  sacer,  verbi  gratia,  qui  fornicatur,  aut 
homicidium  facit  in  templo  ,  committit  sa¬ 
crilegium,  quia  per  ea  peccata  tollitur  sanc¬ 
titas  loci.  Violatur  enim  templum  per  effu¬ 
sionem  seminis,  aut  sanguinis  voluntariam 
ex  lege  Ecclesiastica  :  At  qui  in  templo  men¬ 
titur  etiam  perniciose,  aut  blasphemat,  non 
committit  proprie  sacrilegium,  quia  menda¬ 
cium,  et  blasphemia  non  tollunt  templi  san¬ 
ctitatem.  Idem  dico  de  tempore  sacro.  Non 
enim  violatur  tempus  sacrum  per  quaecum¬ 
que  peccata,  sed  solum  per  ea  ,  quae  oppo¬ 
nuntur  ipsi  tempori  sacro,  qualia  sunt ,  non 
audire  sacrum,  et  operari  corporaliter,  quae 
sunt  specialiter  prohibita. 

Secundo  objiciunt  testimonia  Augustini, 
qui  dicit,  praecepto  Sabbati  prohiberi  opera 
servilia,  id  est,  peccata.  Sic  enim  loquitur 
Augustinus  tract.  3.  in  Joannexn,  et  in  Psal. 
XXXII.  concione  1.  Respondeo,  cum  loqui 
de  praecepto  Sabbati,  ut  est  generale  prae¬ 
ceptum  ,  spiritualiter  significatum  per  Sab¬ 
batum  Judaeorum. 

Tertio  objiciunt  Augustinum  ,  qui  lib.  de 
decem  chordis  cap.  3.  dicit :  «  Melius  face¬ 
ret  Judams  in  agro  aliquid  utile,  quam  in 
theatro  seditiosus  existeret  :  et  melius  fe¬ 
minee  Judaeorum  domi  lanam  facerent,  quam 
tota  die  in  Neomeniis  suis  impudice  salta¬ 
rent.  » 

Respondeo,  Augustinum  non  velle  dicere 
absolute  esse  melius,  seu  minus  malum,  die 
festo  operari  aliquid  utile  ,  licet  prohibitum 
tali  die,  quam  aliud  peccatum  facere.  Po¬ 
test  enim  fieri,  ut  aliquando  sit  melius,  ali¬ 
quando  pejus ;  Nam  minus  malum  est  die 
Dominico  operari  in  agro  ,  quam  blasphe¬ 
mare  Deum  :  sed  e  contrario,  majus  malum 
est,  operari  in  agro  die  Dominico,  quam 
mentiri  officiose.  Et  tamen  Augustinus  vide¬ 
tur  velle,  minus  malum  esse  die  festo  ope¬ 


rari  aliquid  ex  genere  suo  utile ,  quam  pec¬ 
catum  aliquod  committere.  Augustinus  ergo 
vult  dicere,  magis  pugnare  quaelibet  peccata 
cum  fine  sanctificationis  Sabbati,  quam  ope¬ 
ra  ex  se  utilia  ,  quae  tamen  prohibentur  in 
Sabbato;  nam  finis  est  quies  mentis  in  Deo, 
cui  quieti  magis  repugnat  quodlibet  pecca¬ 
tum,  quam  distractio  operis  corporalis,  et 
ideo  magna  est  caecitas  Judaeorum,  quia 
abutuntur  otio  Sabbati  ad  multa  peccata 
committenda,  ut  Augustinus  dicit. 

Objicies,  si  peccata  magis  repugnant  fini 
hujus  legis,  quam  opera  servilia,  ergo  om¬ 
nia  peccata  prohibentur  hoc  praecepto  ma¬ 
gis,  quam  opera  servilia;  nam  hoc  praecep¬ 
tum  positum  est  ad  removenda  impedimenta 
cultus  divini  interni.  Respondeo,  omnia  pec¬ 
cata  prohibita  esse  ,  et  magis  quam  opera 
servilia;  nam  peccata  in  nullo  casu  permit¬ 
tuntur  :  opera  autem  servilia  etiam  in  festo 
saepe  permittuntur.  Non  tamen  omnia  pec¬ 
cata  prohibentur  hoc  praecepto  speciali  de 
Sabbato  ,  quia  non  erat  necesse;  nam  jam 
antea  prohibita  erant.  Opera  autem  servilia 
prohibentur  hac  speciali  lege,  quia  antea 
prohibita  non  erant. 


CAPUT  XI. 

De  Dominica  die. 

De  Dbminica  die  tria  dicenda  sunt.  Primo, 
de  ejus  antiquitate.  Secundo,  de  ratione  in¬ 
stitutionis.  Tertio,  de  ritibus  antiquis  in  die 
Dominica  servatis. 

Quantum  ad  Primum  ,  sine  dubio  festum 
Dominicae  est  antiquissimum  omnium  Chris¬ 
tianorum  festum;  nam  Ecclesia  Christiana 
proprie  coepit  in  die  Pentecostes.  Tunc  enim 
impletis  omnibus  mysteriis  redemptionis, 
promulgatum  fuit  publice  Evangelium.  Post 
hunc  autem  diem  coeperunt  omitti  festa  Ju¬ 
daeorum  ;  et  eis  substitui  festa  Christiana  ; 
primus  autem  dies  festus  occurrens  sine  du¬ 
bio  fuit  Dominicus  ;  nam  festum  Natalis  Do- 
mini,  et  Pasclue,  quae  etiam  antiquissima 
sunt,  non  nisi  post  aliquot  menses  occurre¬ 
runt.  Attestantur  autem  huic  antiquitati 
primo  Scripturae  ;  nam  Actor.  XX.  dicitur, 
una  Sabbati  cum  convenissemus  ad  fran¬ 
gendum  panem  :  et  I.  Corinth.  XVI.  per 

unam  Sabbati  unusquisque  apud  se  reponat 
etc. 

Magdeburgenses  Centuria  I.  )ib.  II.  cap. 
6.  coi.  503.  et  Calvinus  in  catena  Augus¬ 
tini  Marlorati  dicunt,  haec  loca  intelligi  de 
die  Sabbati,  et  eum  diem  a  Paulo  servatum. 
Quod  etiam  probant  Magdeburgenses  ex 
Actor.  XIII.  ubi  Paulus  die  Sabbati  disputat 
in  Synagoga.  At  falluntur  manifeste,  nam  in 
primis  locum  illum  Actor.  XX.  Cbrysosto- 
mus,  et  Beda  exponunt  de  Dominica  die  : 
locum  autem  I.  Cor.  XVI.  exponunt  de  die 
Dominica  omnes  interpretes  Graeci  et  Latini, 
Chrysostomus,  Ambrosius,  Theopliylactus 
etc.  nec  solum  Catholici,  sed  etiam  Petrus 
Martyr  in  eum  locum.  Adde  etiam  (cui  hae¬ 
retici  multum  tribuunt)  commentarium  Eras- 
mi  tam  Act.  XX,  quam  I.  Cor.  XVI,  Praete¬ 
rea  Marci  XVI,  dicitur  Christus,  resurrexisse 
una  Sabbatorum,  at  constat  resurrexisse  die 
Dominica. 

Praeterea  constat  Paulum  multis  Hebrais- 
mis  abundare  :  est  autem  Hebraismus  fre- 
quentissimus  dicere  unum  pro  primo  :  ut 
Genes.  I  :  Factum  est  vespere ,  et  mane  dies 
unus  (1),  id  est,  primus,  nam  postea  sequi¬ 
tur,  dies  secundus  etc.  Denique  Paulus  arguit 
Colossenses,  et  Galatas  severissime,  quod 
Sabbatum,  et  festa  Judaeorum  servarent. 
Quomodo  ergo  credibile  est  eum  servasse 
Sabbatum  Judaeorum  ?  Quod  autem  Actor. 
XIII.  die  Sabbati  praedicavit  in  Synagoga, 
non  id  fecit,  ut  coleret  Sabbatum  ,  sed  quia 
non  poterat  habere  alio  loco ,  nec  alio  tem¬ 
pore  Judaeos  congregatos. 

Habemus  praeterea  Apocal.  I  :  Ego  Joan- 
nes  fui  in  spiritu  in  Dominica  Die  (2).  Quem 
locum  de  nostra  Dominica  die  exponunt  fere 
omnes,  ut  GEcumenius  ,  Anselmus,  Prima- 
sius,  et  alii,  et  ipsi  etiam  Magdeburgenses, 
Cent.  I.  lib.  II.  cap.  6. 

Ad  haec,  habemus  testimonia  Patrum  an¬ 
tiquissimorum,  Clementis  can.  65.  Apostolo¬ 
rum,  Ignatii  epistola  ad  Magnesianos,  Jus¬ 
tini  Apologia  2.  Tertulliani  de  corona  mili¬ 
tis,  et  Apologetici  cap.  16.  Clementis  Ale¬ 
xandrini  lib.  VII.  Strom.  Origenis  bom.  7. 
in  Exod.  Athanasii  hom.  in  illud  :  Omnia 
mihi  tradita  sunt  a  patre  meo,  Ambrosii  ep. 
83.  Hieronymi  in  cap.  IV.  ad  Galat.  August. 
lib.  contra  Adimantum  cap.  16.  Gregorii  lib. 
XI.  epist.  3.  Leonis  epist.  81  ad  Dioscorum, 
Hilarii  praefatione  in  Psalm.  Quare  nullo  mo- 

(1)  Gen.  I.  5.  —  (2)  Apoc.  I,  10. 


do  dubitare  licet,  quin  festum  Dominicae  diei 
sit  vetustissimum. 

Quantum  ad  Secundum,  ratio  institutionis 
fuit,  ut  succederet  Sabbato.  Nam  jus  divi¬ 
num  requirebat,  ut  unus  dies  hebdomadae 
dicaretur  cultui  divino  :  non  autem  conve¬ 
niebat,  ut  servaretur  Sabbatum.  Itaque  Sab¬ 
batum  ab  Apostolis  in  diem  Dominicum  ver¬ 
sum  est. 

Ut  autem  intelligatur,  quam  recte  id  fac¬ 
tum  sit,  notandum  est,  Sabbatum  fuisse  fes¬ 
tum  antiquissimum  etpraestantissimum  apud 
Judaeos,  et  ideo  solius  Sabbati  mentionem 
factam  in  Decalogo.  Erat  autem  Sabbatum 
festum  excellentissimum ,  quia  cum  omnia 
festa  celebrentur,  vel  in  memoriam  beneficii 
praeteriti,  vel  ad  significandum  aliquid  futu¬ 
rum,  Sabbatum  in  utroque  excellebat.  Nam 
quantum  ad  praeteritum ,  colebatur  in  me¬ 
moriam  primi ,  et  communissimi  beneficii, 
id  est,  creationis  mundi.  Nam  ,  ut  scribit 
Philo  in  lib.  de  opificio  mundi,  quemadmo¬ 
dum  Reges  coli  jubent  diem  natalem  filio¬ 
rum  suorum,  ita  Deus  coli  voluit  diem  nata¬ 
lem  operis  sui,  id  est,  mundi.  Quod  etiam 
utilissimum  erat  ad  errorem  Philosophorum 
excludendum,  qui  dicturi  erant,  mundum 
non  habuisse  principium.  Quantum  autem 
ad  futurum,  Sabbatum  figura  erat  trium  be¬ 
neficiorum  Dei,  ad  quae  omnia  alia  revocan¬ 
tur. 

Primo,  figura  erat  in  sensu  allegorico 
quietis  Christi  sepulchro.  Ut  enim  Deus 
Sabbato  quievit  ab  opere  creationis ,  ita 
Christus  quievit  Sabbato  ab  opere  redem¬ 
ptionis,  ut  Apostolus  observavit  Hebr.  IV. 

Secundo,  figura  erat  in  sensu  tropologico 
quietis  mentis  humanae  ab  operibus  servili¬ 
bus  peccatorum.  Judaei  enim,  dum  Sabbato 
otiabantur,  significabant  venturum  esse  tem¬ 
pus  gratiae,  quo  liberati  homines  per  Chris¬ 
tum  a  servitute  peccati ,  quiete  et  otio  spiri¬ 
tuali  fruerentur,  ut  exponit  Augustinus  tract. 

30.  in  Joannem,  et  alibi. 

.  _  7  »  . 

Tertio,  figura  erat  in  sensu  anagogico 

quietis  sanctarum  animarum,  quam  post 
mortem  in  sinu  Abrahae  exspectabant,  ut 
Augustinus  docet  epist.  119.  et  deducitur  ex 
Apostolo  Hebr.  IV.  Jam  vero  propter  has 
ipsas  causas,  quibus  Sabbatum  fuit  olim 
institutum,  decuit,  ut  post  Christi  adventum 
mutaretur  in  Dominicam.  Nam  quantum  ad 
memoriam  praeteritorum,  dies  Qominica 

longe  excellit  Sabbato ;  nam  refert  nobis 
memoriam  Natalis  Christi,  et  Resurrectionis 
ejusdem ,  et  Adventus  Spiritus  Sancti,  quo 
die  quodammodo  nata  est  Ecclesia.  Nam 
Christus  dic  Dominica  natus  est ,  ut  patet, 
quia  illo  anno  currebat  littera  Dominicalis 
B,  ut  omnes  Mathematici  docent,  et  potest 
ostendi  retrocedendo  in  Cyclo  litterarum  do- 
minicalium.Constatautem, litteram  B  haberi 
die  25  Decembris,  quo  die  Christus  natus 
est.  Quod  autem  idem  Christus  resurrexerit 
die  Dominica  ,  ex  Evangeliis  constat.  Quod 
denique  adventus  Spiritus  Sancti  fuerit  die 
Dominica,  patet,  quia  fuit  in  die  Pentecos¬ 
tes,  id  est.  quinquagesimo  die  a  Pascliate, 
qui  necessario  est  dies  Dominicus.^  Itaque 
dies  Dominica  repraesentat  nobis  natalem 
diem  Christi,  et  Ecclesiae,  etChristi  non  sim¬ 
plicem,  sed  duplicem.  Et  praeterea  dies  Do¬ 
minica  repraesentat  etiam  memoriam  crea¬ 
tionis  mundi ,  non  minus  quam  Sabbatum. 
Nam  die  Dominico  coepit  mundus  fieri ,  imo 
eo  die  sunt  factae  omnes  partes  mundi  prin¬ 
cipales,  coelum,  terra,  Angeli,  lux  etc.  Unde 
Justinus  Apologia  II.  et  Leo  ep.81.  adDios- 
corum,  dicunt,  diem  Dominicam  coli  tam  ob 
memoriam  mundi  creationis  ,  quam  ob  re¬ 
surrectionem  Christi. 

Quantum  autem  ad  futurorum  significa¬ 
tionem,  Sabbatum  plane  cessare  debuit,  quia 
omnia ,  quae  per  Sabbatum  significabantur 
futura,  jam  sunt  completa  ;  nam  Christus 
jam  in  sepulchro  jacuit,  et  quies  animorum 
in  Deo  jam  agitur.  Porro  quies  spirituum  de¬ 
functorum  in  sinu  Abraham  jam  est  mutata 
in  gloriam  et  beatitudinem  ;  et/  nunc  non 
amplius  exspectamus  simplicem  illam  quie¬ 
tem,  sed  quietem  gloriosam ;  gloria  autem 
melius  significatur  per  diem  Dominicum, 
quam  per  Sabbatum.  Et  idcirco  B.  Augusti¬ 
nus  epist.  119.  dicit,  Sabbatum  recte  datum 
Hebraeis,  qui  post  mortem  ibant  ad  solam 
quietem;  Christianis  autem  datam  esse  diem 
Dominicam,  quia  jam  revelata  est  gloria  re¬ 
surrectionis  in  Christo  ,  et  quod  praecessit  in 
capite,  etiam  corpus  totum  exspectat. 

Quantum  ad  Tertium,  ritus  in  Dominica 
erat  quadruplex.  Primo,  conveniebant  in 
Ecclesiam  ad  lectionem,  concionem,  sacri¬ 
ficium,  communionem  etc.  ut  ex  Justino  pa¬ 
tet  Apologia  2.  extrema.  Secundo,  vaca¬ 
bant  ab  operibus  servilibus,  ut  patet  ex 
Hieronymo  epist.  ad  Eustochium  de  virgi¬ 
nitate,  et  Gregorio  lib.  XI.  epist.  3.  Tei'tio, 
non  jejunabant,  ut  patet  ex  Tertulliano  de 


corona  militis,  et  aliis,  qui  passim  hoc  do¬ 
cent.  Quarto,  non  flectebant  genua ,  sed 
stantes  precabantur.  De  quo  exstat  canon 
20.  Nicseni  Concilii.  Idem  etiam  longe  antea 
Tertullianus  docuit  libro  de  corona  militis  : 
«Die  Dominico,  inquit,  jejunare,  nefas  du¬ 
cimus,  et  de  geniculis  adorare.  »  Item  Hila¬ 
rius  praefatione  in  Psalmos ,  Ambrosius 
serm.  G2.  Augustinus  epist.  119.  cap.  15.  et 
Alexander  III,  c.  Quoniam,  extra  de  feriis 
idem  docent.  Ex  quo  intelligimus,  nondum 
esse  quingentos  annos,  ex  quo  ritus  hic  ces¬ 
savit.  Nam  tres  priores  adhuc  in  universa 
Ecclesia  observantur. 


CAPUT  XII. 

De  Pascha . 

Duo  dicenda  sunt.  Primo,  quid  sit  Pascha. 
Secundo,  de  erroribus  circa  Pascha.  Quan¬ 
tum  ad  Primum,  aliqui  Patrum  existima¬ 
runt,  nomen  Paschae  deductum  esse  a  verbo 
niayjtv,  id  est,  pati,  quia  passionis  Domini 
memoria  in  Paschate  celebratur,  juxta  illud 
Apostoli :  «  Etenim  Pascha  nostrum  immo¬ 
latus  est  Christus  ;  »  ita  Ambrosius  in  lib.  de 
mysterio  Paschae  cap.  l.Unde  etiam  Tertul¬ 
lianus  lib.  contra  Judaeos,  dicit,  Pascha  Do¬ 
mini  significare  passionem  Christi :  quorum 
sententiam  refert,  et  merito  refellit  Augus¬ 
tinus  epist.  119.  nam  Pascha  nomen  est  He¬ 
braeum,  non  Graecum.  Hebraice  autem  di¬ 
citur  'nDE  quod  Graeci  verterunt  niaya,  Chal¬ 
daeus  KnsJ.  Hieronymus  legit  Phase,  nimi¬ 
rum  secundum  alia  puncta :  sed  eadem 
semper  est  vox.  Dicitur  autem  Pascha  a  ver¬ 
bo,  nes,  quod  est  transilire.  Unde  primario 
non  significat  immolationem  agni,  ut  auctor 
commentar,  in  cap.  XIV.  Marci  apud  Hiero¬ 
nymum  docet :  nec  transitum  populi  per 
mare  rubrum  ad  terram  promissionis,  ut  do¬ 
cet  Nazianzenus  oratione  2.  de  Pascha,  et 
Augustinus  tract.  35.  in  Joannem.  Nec  etiam 
significat  transitum  Angeli  per  ^Egyptum, 
ut  videntur  sonare  illa  verba  :  Est  enim  Pha¬ 
se,  id  est,  transitus  Domini.  Exod.  XII.  sed 
significat  transcensionem  Angeli,  et  quasi 
saltum  super  domos  Judaeorum,  ut  patet  ex 
ratione,  quae  redditur  Exod.  XII.  nam  ubi 
dixerat  Moses  ;  Est  enim  Phase,  subjungit 

rationem  :  Transibo  enim  per  terram  jEgypti 
nocte  illa ,  et  percutiam  primogenita  Aegyptio¬ 
rum.  Erit  autem  sanguis  vobis  in  signum  in 
cedibus  vestris,  et  videbo  sanguinem ,  et  transibo 
vos,  nec  erit  in  vobis  plaga  (1).  Ubi  primum, 
transibo,  est  smhyi  secundum  est  inhDEn.  et 
ab  hoc  dicitur  Pascha.  Similis  ratio  ter  in 
eodem  capite  redditur:  ubi  semperncs  si¬ 
gnificat  transilire,  seu  transcendere,  non 
simpliciter  transire.  Unde  Josephus  lib.  II. 
antiquitat.  cap.  13.  dicit,  Pascha  significare 
transcensionem.  Idem  docet  Hieronymus  in 
cap.  XXVI  Matth.  et  Theodoretus '  quaest. 
24.  in  Exod. 

Verumtamen  hoc  ipsum  nomen  traducitur 
etiam  ad  alia  tria  significanda.  Itaque  Primo, 
significat,  ut  diximus,  transilitionem  Angeli. 
Secundo,  ipsum,  agnum  Paschalem,  qui  per 
immolationem  transibat  de  vita  ad  mortem. 
Unde  dicitur  Luc.  XXII :  Necesse  erat  occidi 
Pascha  (2).  Tertio,  transitum  populi,  qui  illa 
ipsa  nocte  liberatus  a  tyrannide  Pharaonis 
transivit  per  mare  rubrum,  ut  iret  in  ter¬ 
ram  promissionis,  et  hanc  significationem 
agnoscunt  Gregorius  Nazianzenus  orat.  2. 
de  Pascha,  et  August.  tract.  53.  in  Joan- 
nem.  Quarto,  ipsum  festum  diem  :  nam  Luc. 
XXII.  dicitur  :  Appropinquabat  dies  festus 
azimorum ,  qui  dicitur  Pascha  (3). 

Porro  haec  ipsa  quatuor  sunt  etiam  apud 
Christianos  suo  modo,  id  est,  ut  exemplaria 
illorum  typorum.  Nam  Angelus  transiliens, 
et  occidens  primogenita  iEgypti,  et  salvans 
filios  Israel,  est  Christus  magni  consilii  An¬ 
gelus,  qui,  dum  transiret  de  morte  ad  vitam, 
salvavit  omnes,  qui  ejus  sanguine  asper¬ 
gendi  erant,  relictis  caeleris  in  manu  vasta¬ 
toris.  Agnus  Paschalis  idem  Christus  est, 
pro  nobis  immolatus.  Christum  enim  reprae¬ 
sentarunt  Agnus  et  Angelus,  quia  Christus 
occidi  et  occidere  debuit;  Agnus  autem  oc¬ 
cidi  poterat,  sed  non  occidere.  Angelus  oc¬ 
cidere,  sed  non  occidi.  Transitus  per  more 
rubrum,  significat  transitum  populorum  per 
aquas  Baptismi ;  et  ideo  in  Paschale  ordi¬ 
narie  olim  baptizabantur  Catechumeni.  De¬ 
nique,  festus  dies  illorum  nostrum  festum 
diem  figurabat. 

Quantum  ad  Secundum  ;  Primus,  error 
fuit  Aerii,  qui  Pascha  simpliciter  negabat 
esse  celebrandum,  quod  hoc  Judaismumsa- 
peret.  Refert  hunc  errorem,  et  refellit  Epi- 
phanius  haeresi75,  non  enim  agimus  Pascha 


Judaeorum,  sed  quod  illo  significabatur. 

Secundus  fuit  Blasti  cujusdam,  qui,  teste 
Tertulliano  lib.  de  Prajscrip.  docuit,  Pascha 
necessario  debere  celebrari  ipso  die,  quo  a 
Judaeis  celebrabatur,  id  est,  14  Luna,  sive 
esset  Dominica,  sive  non.  In  quo  errore  fue¬ 
runt  eodem  tempore  multi  Episcopi  Asiae 
minoris;  ut  patet  ex  lib.  V.  histor.  Eusebii 
c.  24.  et  23.  uni  refertur  epistola  Policratis 
Episcopi  Ephesini  ad  Victorem  Papam,  qua 
ille  auctor  asserit,  omnes  suos  praedecesso¬ 
res  usque  adS.  Joannem  Evangelistam  sem- 
per  celebrasse  Pascha  die  decima  quarta. 
Nec  defuerunt  postea  multi  alii,  quibus  hic 
error  placeret,  quos  Epiphanius  haer.  50. 
Quartodecimanos  vocari  affirmat  ,  quin 
etiam  longo  post  tempore  Audiani,  seu  Va- 
diani  in  eumdem  errorem  inciderunt, eodem 
Epiphanio  teste  haer.  70. 

Hic  error  illo  ipso  tempore  refutatus  est  a 
Conciliis  fere  omnium  Ecclesiarum,  et  a  Ro¬ 
mano  Pontifice,  qui  omnes  communi  con¬ 
sensu  statuerunt,  Pascha  celebrandum  esse 
Dominica  proxima  Lunae  quartae  decimae 
post  aequinoctium  vernum,  ut  Eusebius  idem 
refert.  Deinde  Concilium  Nicaenum ,  cum 
adhuc  error  ille  alicubi  duraret,  idem  sta¬ 
tuit,  ut  testantur  Epiphanius  haeres.  50,  et 
70,  qui  dicit,  in  Concilio  eodem  ab  Eusebio 
Caesariensi  compositum  aureum  numerum, 
qui  ostendit  Novilunia.  De  qua  re  exstat 
epistola  ipsius  Concilii  Nicaeni  apud  Tlieo- 
doretum  lib.  I  cap.  9.  histor.  et  ejusdem 
rei  meminit  Athanasius  in  epistola  de  Syno¬ 
do  Ariminensi,  et  Seleuciensi;  Ambrosius 
epistol.  83.  et  Theophylus  lib.  I.  Paschali; 
item  Imperatoris  Constantini  epistola  ad 
omnes  Ecclesias,  apud  Eusebium  lib.  III.de 
vita  Constantini  ;  ubi  Constantinus  tribus 
rationibus  probat,  debere  Pascha  celebrari 
die  Dominico.  Primo,  ne  concurramus  cum 
Judseis  Christi  interfectoribus. 

Secundo,  quia  par  est,  ut  in  tota  Ecclesia 
sit  una  ratio  Pascha  celebrandi,  et  par  est 
etiam,  ut  pauciores  pluribus  cedant.  Porro 
ab  antiquis  temporibus  Romana  urbs,  Ita¬ 
lia,  Africa,  Gallia,  Hispania,  Britannia, 
jEgyptus,  Lybia,  Graecia,  Pontus,  Cilicia,  et 
magna  pars  Asiae  celebrant  Pascha  die  Do¬ 
minico,  soli  autem  pauci  Orientales  contra 
totum  Meridiem,  Occidentem,  Aquilonem,  et 
magnam  Orientis  partem  cum  Judaeis  Pas¬ 
cha  celebrant. 


(1)  Exod.  XII.  11.  —  (2)  Luc.  XXII,  7.  —  (3)  Luc.  XXII,  1. 

Tertio,  quia  absurdum  est,  uno  anno  bis 
Pascha  facere,  et  alio  anno  numquara. 
Atqui  hoc  accidebat  illis,  qui  Pascha  quar- 
tadecima  die  agebant;  nam  illi  non  obser¬ 
vabant  aequinoctium,  sed  solum  menses  12 
Lunares,  et  celebrabant  Pascha  14  Luna 
mensis  primi,  non  curantes,  si  illa  decima- 
quarta  esset  ante  aequinoctium,  vel  post. 
Itaque  interdum  accidebat,  ut  uno  anno  ce¬ 
lebrarent  Pascha  post  aequinoctium,  et  anno 
sequenti  ante  aequinoctium,  et  proinde  bis 
in  uno  anno. 

Adde  etiam,  quod  isti  falso  fundamento 
nitebantur.  Nam  putabant,  se  sequi  legem 
Judaeorum,  et  revera  sequebantur  delirium 
Judaeorum  sui  temporis.  Nam  Lex  Judaica 
Exod.  XII,  praecipit  Pascha  fieri  post  aequi¬ 
noctium  vernum  ;  jubet  enim  fieri  Luna  de- 
cimaquarta  primi  mensis  ;  porro  mensis  pri¬ 
mus  is  erat,  cujus  decimaquarta  dies  inci¬ 
debat  in  aequinoctium  vernum,  aut  illud 
proxime  sequebatur.  Unde  etiam  Josephus 
lib.  III.  antiquit.  cap.  13.  dicit,  Pascha  fieri 
Sole  in  Ariete  existente,  et  opposito  ipsi 
Lunae.  Judaei  autem  posteriores  (ut  Epipha- 
nius  dicit  haer.  70.)  non  amplius  observa¬ 
bant  aequinoctium,  et  eos  tamen  tamquam 
duces  caecos  sequebantur  errantes  illi  Chris¬ 
tiani,  qui  cum  Judaeis  Pascha  faciebant. 

Ad  auctoritatem  autem  S.  Joannis  Evan- 
gelistae,  quam  pro  se  adferebant  illi  Quarlo- 
decimani,  respondet  Beda  lib.  III.  hist.  cap. 
23.  Joannem  celebrasse  Pascha  14  die,  ut 
se  accommodaret  in  illis  initiis  Judaeis  ad 
fidem  conversis,  sicut  etiam  propter  eam- 
dem  causam  Paulus  circumcidit  Timo¬ 
theum  :  tamen  Apostolum  Petrum  Romae 
instituisse,  ut  Pascha  die  Dominico  fieret :  et 
hoc  magis  esse  sequendum. 

Tertius  error  fuit  quorumdam  Cappado- 
cum,  qui,  teste  Epiphanio  haer.  50.  semper 
Pascha  celebrabant  die  25  Martii,  sicut  Na¬ 
talem  Domini  semper  celebramus  die  25 
Decembris  :  quia  putabant,  Christum  eo  die 
passum  fuisse,  et  ipso  die  passionis  Pascha 
agendum  credebant.  Similis  fuit  error  Gal¬ 
lorum  in  principio  Ecclesiae,  qui,  teste  Theo- 
phylo  Caesariensi  apud  Bedam  lib.  de  ratione 
temporum  cap.  45.  semper  Pascha  celebra¬ 
bant  25  Martii,  quod  putarent,  eo  dieChris- 
tum  resurrexisse.  Idem  error  summopere 
placet  Luthero  in  lib.  de  Conciliis  part.  2. 
Ubi  vellet  eodem  die  celebrari  ista  festa,  et 
non  observari  cursum  Lunae,  ne  videremur 
judaizare. 


Caeterum  iste  error  refellitur  Primo,  ex 
consensu  totius  Ecclesiae,  quae  semper  die 
Dominico  Pascha  celebrandum  statuit.  Se¬ 
cundo,  quia  secundum  quosdam  nititur  falso 
fundamento,  Christus  enim  ut  illi  docent, 
non  potuit  resurgere  25  Martii,  nec  etiam 
pati ;  nam  passus  est  die  Veneris,  et  resur¬ 
rexit  die  Dominico,  secundum  Evangelia 
omnia.  Constat  etiam,  Christum  passum  et 
resurrexisse  anno  aetatis  suae  33,  vel  34,  se¬ 
candum  alios.  Porro  anno  Christi  33,  die  25. 
Martii,  non  fuit  feria  6.  nec  dies  Dominica, 
sed  feria  4.  Anno  autem  Christi  34.  die  25. 
Martii,  fuit  feria  5.  ut  ex  littera  Dominicali 
patet.  Nam  anno  Christi  33.  currebat  littera 
D  ;  anno  34.  littera  C;  die  autem  25  Martii, 
semper  est  G. 

Ultimo,  refellitur  a  B.  August.  in  epist. 
419.  ubi  ostendit,  hoc  interesse  inter  diem 
Natalis  et  diem  Resurrectionis;  quod  ille 
celebratur  solum  ob  memoriam,  et  ideo 
semper  ipsa  die  25  Decembris  :  at  iste 
celebratur  ob  memoriam  et  Sacramen¬ 
tum,  et  ideo  variatur.  Vide  ibidem  pul¬ 
cherrimam  explicationem  mysteriorum  Pa¬ 
schae. 

Quartus  error  fuit  Britonum  et  Scotorum 
apud  Bedam  lib.  III.  hist,  cap.  25.  et  lib.V. 
cap.  22.  qui  contra  communem  totius  Eccle¬ 
siae  usum  Pascha  celebrabant  prima  Domi¬ 
nica  post  Lunam  13  Martii,  ita  ut  aliquando 
ipsa  14  Luna  Pascha  celebrarent,  in  quo  ne¬ 
que  Judaeis,  neque  Christianis  consentie¬ 
bant.  Nam  Judaeis  primus  dies  solemnis  erat 
Luna  15,  sed  incipiebant  festum  a  vespera 
praecedente,  id  est,  Luna  14  ad  vesperam ; 
istis  autem  primus  dies  solemnis  erat  deci- 
musquartus,  et  cum  etiam  ipsi  inciperent 
a  primis  vesperis,  necessario  incipiebant 
Luna  13.  sed  hic  error  non  eget  alia  refuta¬ 
tione  ;  nam  fundabatur  in  sola  imperitia; 
existimabant  enim,  ita  sanctum  Joannem 
celebrare  solitum. 

Quintus  error  estNovatianorum,  qui,  teste 
Socrate  lib.  V.  hist.  c.  20.  decretum  edide¬ 
runt,  quod  appellarunt  a Sizyopov,  quia  in  eo 
statuerunt,  liberum  unicuique  esse  debere, 
agere  Pascha  quando  velit.  Quem  errorem 
satis  constat  placuisse  etiam  Magdeburgen- 
sibus  ex  Cent.  I.  lib.  II.  cap.  6.  coi.  504.  et 
Cent.  II.  cap.  6.  coi.  119.  ubi  dicunt,  nec 
Apostolos,  nec  Apostolicos  viros  ullam  le¬ 
gem  dedisse  Ecclesiae  de  celebratione  Pas¬ 
chae,  sed  reliquisse  Christianis  integram  li¬ 
bertatem.  Et  ibidem  aurguunt  Romanos  Pon- 

tifices,  quod  propter  rem  indifferentem  ex- 
communicaverint  Asianos. 

Iste  autem  error  refellitur.  Primo,  ex  ca¬ 
non.  8.  Apostolorum,  ubi  jubentur  deponi 
Episcopi,  vel  Presbyteri,  qui  Pascha  ege¬ 
rint  ante  aequinoctium  cum  Judaeis. 

Secundo,  probatur,  quia  eos,  qui  perti¬ 
naces  fuerunt  in  opinione  Asianorum,  id 
est,  quod  necessario  Pascha  deberet  agi 
Luna  14  cum  Judaeis,  veteres  Patres  sem- 
per  habuerunt  pro  haereticis,  ut  patet  ex 
Tertulliano  de  praescrip.  Epiphan.  haeres. 
50.  August.  haeres.  29.  et  Theodoreto  lib.III. 
de  haereticis  fabulis,  et  Damascen.  lib.  de 
haeres.  Et  ne  putemus  eos  esse  haereticos  alia 
de  causa,  imposuerunt  illis  nomen  Tessares- 
cedecatitas,  id  est,  Quartodecimanos.  Non 
ergo  sine  causa  Romani  Pont,  excommuni- 
carunt  Asianos. 

Tertio ,  si  esse  deberet  res  libera,  et  indif¬ 
ferens  celebratio  Paschae,  numquam  fuissent 
sancti  Patres  multum  solliciti  de  hac  re :  at 
semper  maxime  solliciti  fuerunt;  nam  in 
ipso  initio  hujus  controversiae,  ubique  cele¬ 
brata  sunt  provincialia  Concilia  pro  hac  re, 
ut  apparet  ex  lib.  V.  hist.  Eusebii  cap.  23. 
et  25.  quod  est  signum  magnae  sollicitudi¬ 
nis.  Adde,  quod  in  illis  Conciliis  non  rem 
adiaphoram  esse  voluerunt:  nam  lib.  V. 
cap.  23.  sic  ait  Eusebius  :  «  Unum,  inquit, 
omnes  Ecclesiasticum  dogma  confirmant, ne 
liceat  aliquando  nisi  in  die  Dominica,  qua 
Dominus  resurrexit,  Dominicum  Paschae  ce¬ 
lebrare  mysterium.  »  Et  c.  25.  dicit,  hunc 
fuisse  finem  decreti  Concilii  Cesariensis  de 
Paschate  illo  ipso  tempore  habiti :  « Epis¬ 
tolae  autem  nostrae  exemplaria  per  omnes 
Ecclesias  transmittantur,  ut  ne  rei  efficia¬ 
mur  animarum,  quae  diversis  erroribus  im¬ 
merguntur.  » 

Quarto,  Concilium  Nicaenum  post  quaes¬ 
tionem  de  fide  contra  Arium  nihil  putavit 
magis  dignum  diligenti  discussione  et  de¬ 
terminatione,  quam  de  die  Paschae,  ut  patet 
ex  epistola  Constantini  apud  Eusebium  lib. 
III.  de  vita  Constantini.  Imo  Athanasius  in 
epistola  de  Synodis  Arimini  et  Seleuciac, 
non  procul  ab  initio,  dicit,  Concilium  Nicae¬ 
num  propter  duas  causas  convenisse ;  primo, 
propter  controversiam  de  Pascha  ;  secundo, 
propter  haeresim  Arii,  Epiphanius  etiam 
haeres.  70.  dicit:  Constantinum  duo  maxima 
bona  contulisse  in  Ecclesiam  ;  unum,  quod 
congregari  curavit  Synodum  Nicaenam  ;  al¬ 
terum,  quod  in  ipsa  Synodo  curaverit  de¬ 


terminari  quaestionem  de  Paschate.  Quod 
autem  Nicaenum  Concilium  plane  praecepe¬ 
rit  celebrari  Pascha  die  Dominico,  et  non 
solum  cohortationem  adhibuerit,  ut  So¬ 
crates  dicere  videtur,  patet  ex  Athan.  quiin 
epist.  de  Concil.  Arimini  et  Seleuciae,  sic 
ait :  «  In  negotio  de  Paschate  non  abhorrue¬ 
runt  ab  ista  appendice,  visum  est,  ut  omnes 
obtemperarent.  » 

Quinto,  probatur  ex  Concilio  Antiocheno 
cap.  I.  ubi  excommunicantur,  qui  legem 
Nicaenam  de  Paschatis  die  non  servant. 

Sexto,  idem  probatur  ex  magna  sollicitu¬ 
dine,  quam  semper  habuerunt  Patres,  ne 
erraretur  in  celebrando  Paschate.  Nam  tem¬ 
pore  B.  Ambrosii,  cum  nata  esset  difficultas 
quaedam,  et  ignoraretur,  quae  esset  dies 
Paschae  secundum  Nicaenum  Concilium,  un¬ 
dique  mittebantur  litterae  Episcoporum  ultro 
citroque.  Unde  etiam  exstatprolixa  epist.  83 
Ambrosii  de  hac  re. 

Deinde  tempore  Innocentii  I,  cum  orta 
esset  similis  difficultas,  scripsit  Innocentius 
epistolam,  quae  est  11.  ad  Aurelium  Episco¬ 
pum  Carthaginis,  ut  ipse  quoque  coacta  Sy¬ 
nodo,  quaestionem  illam  discuteret,  et  ad  se 
scriberet  Concilii  sententiam,  ut  ipse  postea 
diem  Paschatis  de  more  omnibus  praescri¬ 
beret. 

Rursum  tempore  Leonis,  cum  similis  orta 
esset  difficultas,  scripsit  inde  S.  Leo  ad  Im¬ 
peratorem  Martianum,  ad  Eudoxiam  Augus¬ 
tam,  ad  Episcopos  Galliae  et  Hispaniae,  et 
alios.  Vide  epist.  63,  64,  65  et  95. 

Praeterea  idem  arguit  generalis  providen¬ 
tia  Ecclesiae  ;  nam  ut  scribit  Leo  epist.  64. 
ad  Martianum ,  delegata  fuerat  Episcopo 
Alexandrino  cura  semper  supputandi  et  in¬ 
dagandi  diem  Paschatis,  quem  ille  Aposto- 
licae  sedi  Romanae  indicabat ;  ac  deinde 
Apostolica  sedes  universae  Ecclesiae  diem 
illum  praescribebat ;  cujus  moris  meminit 
etiam  Concilium  Arelatense  I.  cap.  I.  et  In¬ 
nocentius  I.  epist.  11.  ad  Aurelium. 

Ultimo,  probatur  ex  divino  testimonio, 
quod  refert  Paschasinus  Episcopus  Lilibe- 
tanus  in  epistola  ad  Leonem,  et  est  63.  inter 
epistolas  sancti  Leonis.  Scribit  autem  ille, 
tempore  Zozimi  Papa)  ortum  quaestionem  de 
Paschate,  quod  Occidentales  dicerent,  Pas¬ 
cha  celebrandum  illo  anno  25  die  Martii. 
Orientales  autem  22  Aprilis.  Porro  in  qua¬ 
dam  Ecclesia  Siciliae  solebat  singulis  annis 
sacer  fons  divino  miraculo  per  se  repleri 
ipsa  nocte  Paschatis,  qua  Catechumeni  bap- 

tizandi  erant.  Illo  autem  anno,  cum  ex  pro¬ 
scripto  Zozimi  Pascha  ageretur  25  Martii, 
fons  inanis  et  aridus  mansit  :  deinde  22 
Aprilis  fons  repletus  est ;  atque  ex  eo  intel¬ 
lectum  est,  errasse  occidentales  in  celebra¬ 
tione  Paschae.  Quale  miraculum  contigisse 
etiam  anno  Domini  573,  scribit  Sigebertus 
in  Chronico.  Siquidem  annotavit  eo  anno 
fontem  baptismalem  in  Hispania  divinitus 
impletum  fuisse  in  Sabbato  veri  Paschatis, 
quod  tunc  Galli  recte  servabant,  Hispani 
autem  male.  At  certe  si  res  esset  omnino 
indifferens,  numquam  Deus  tali  miraculo 
commissum  errorem  demonstrasset. 

Magdeburgenses  Cent.  V.  cap.  6.  coi.  692. 
dicunt,  fabulas,  et  nugas  esse,  quae  iste 
Paschasinus  scribit.  At  constat,  hunc  Pas- 
chasinum  fuisse  Episcopum  celeberrimum, 
quippe  qui  nomine  S.  Leonis  praesedit  Con¬ 
cilio  Chalcedonensi  630  Episcoporum.  Cons¬ 
tat  etiam  eum  scribere  rem  sibi  notissimam, 
nimirum  quae  acciderat  suo  tempore,  et  in 
loco  sibi  vicino.  Constat  denique  rem  illam 
scriptam  gravissimo  Pontifici  S.  Leoni,  cui 
certe  fabulam  et  nugas  pro  divino  miraculo 
numquam  venditasset  magnus  ille  Episco¬ 
pus. 

Ultimus  em>r  est,  in  quem  a  multis  jam 
annis  saepe  incidimus,  scientes  quidem,  et 
advertentes ,  sed  tamen  inviti.  Sciendum 
enim  est,  Concilium  Nicaenum  tres  regulas 
constituisse  ad  inveniendum  Pascha}  diem. 
Una  fuit,  ut  semper  Pascha  ageretur  post 
diem  21  Martii,  quia  illo  die  erat  aequinoc- 
tium  veris,  et  Pascha  post  aequinoctium  agi 
debet.  Altera  fuit,  ut  post  20  Martii  exspec¬ 
taretur  Luna  14,  et  post  eam  diem  quaere¬ 
retur  Pascha.  Pascha  enim  agi  debet  in  tertia 
hebdomade  Lunae,  id  est,  a  Luna  14  exclu- 
sive,  usque  ad  22  exclusive.  Et  ad  invenien¬ 
dam  Lunam,  composuerunt  Cyclum  aurei 
numeri.  Ubicumque  enim  in  Calendario  in¬ 
venitur  aureus  numerus  illius  anni,  ibi  est 
Novilunium.  Tertia  regula  fuit,  ut  post  Lu¬ 
nam  14  occurrentem,  post  vigesimum  diem 
Martii,  exspectaretur  dies  Dominicus,  et  ille 
esset  Pascha. 

Istae  regulaj  illo  tempore  et  sequentibus 
annis  multis  optimae  fuerunt.  Vere  enim  tunc 
erat  aequinoctium  21  Martii,  et  vere  aureus 
numerus  tunc  indicabat  diem  Novilunii.  At 
a  multis  jam  saeculis  experientia  docet,  ae¬ 
quinoctium  non  esse  fixum,  vigesimaprima 


Martii,  sed  semper  anticipare  :  nunc  enim 
est  decimo  Martii .  Similiter  experientia  docet, 
aureum  numerum  antiquum  non  indicare 
amplius  Novilunia  fideliter.  Nunc  enim  No¬ 
vilunium  invenitur  quatuor  diebus  ante  ip¬ 
sum  aureum  numerum.  Ex  quo  intelligimus, 
tempore  Concilii  Nicaeni  non  fuisse  exacte 
deprehensum  motum  nec  Solis,  nec  Lunae  : 
Ecclesia  autem  semper  antiquas  illas  regulas 
servat,  et  inde  saepissime  cogitur  errare, 
etiamsi  nolit.  Sicut  anno  superiore,  id  est, 
1579  celebratum  est  Pascha  19  die  Aprilis, 
cum  debuisset  celebrari  15  Martii. 


CAPUT  XIII: 

De  Pentecoste. 

Magdeburgenses  Cent.  II.  cap.  6.  coi.  119. 
non  solum  dicunt,  Apostolos  nullam  legem 
de  festis  instituisse,  sed  etiam  addunt,  pri¬ 
mis  illis  saeculis  Ecclesiae  nihil  expresse  legi 
de  ullo  festo,  praeterquam  de  Paschate.  At 
hoc  esse  falsissimum,  docet  nos  antiquitas 
Pentecostes.  Nam  in  primis  meminit  ejus 
festi  Paulus  in  priore  epist.  ad  Corint.  XVI : 
Manebo ,  inquit,  Ephesi  usque  ad  Pentecosten. 
Et  Act.  XX  de  Paulo  inquit  Lucas  :  Festina¬ 
bat,  ut,  si  quo  modo  posset,  Pentecosten  ageret 
Hierosolymis  (1).  Et  quamvis  non  sit  omnino 
certum,  an  loquantur  hae  Scripturo  de  Pen¬ 
tecoste  Judaeorum,  an  Christianorum :  tamen 
Epiphanius  haeres.  75.  exponit  de  Pentecoste 
Christianorum. 

Praeterea  meminerunt  hujus  festi,  anti¬ 
quissimi  auctores ;  Clemens  lib.  V.  constit. 
cap.  21.  Irenaeus  apud  Justinum  quaest.  115; 
Tertullianus  lib.  de  Corona  militis ;  Origenes 
lib.  VIII.  contra  Celsum  ;  Hilarius  praefatione 
in  Psalm.  Theophilus  lib.  I.  Paschali ;  Hie¬ 
ronymus  in  epist.  ad  Marcellam  de  erroribus 
Montani,  et  in  cap.  IV.  ad  Gal.  Gregorius 
Nazianzenus  ,  Chrysostomus  ,  Ambrosius, 
Maximus,  Leo,  et  alii,  qui  sermones  de  hoc 
festo  scriptos  reliquerunt.  Denique  Augus¬ 
tinus  epist.  118.  dicit,  festa  Passionis  Do¬ 
mini,  Resurrectionis ,  Ascensionis,  Pente¬ 
costes,  et  alia,  quae  in  tota  Ecclesia  cele¬ 
brantur,  sine  dubitatione  vel  a  generalibus 


(1)  I.  Cor.  XVI,  8;  Act.  XX,  16. 

Coneiliis,  vel  ab  Apostolis  instituta  :  constat 
autem,  non  esse  instituta  in  generalibus 
Conciliis;  nam  eorum  mentio  invenitur  in 
Clemente,  Justino,  Tertulliano  et  Origene, 
qui  praecesserunt  omnia  generalia  Concilia. 

Est  autem  gravis  difficultas,  an  recte  ce¬ 
lebretur  festum  Pentecostes  die  quinquage¬ 
simo  a  die  Resurrectionis.  Nam  certum  est, 
celebrari  hoc  festum  propter  adventum 
Spiritus  sancti,  ut  Hieronymus  dicit  in  cap. 
IV.  ad  Galat.  et  alii  Patres  supra  citati.  Vi¬ 
detur  autem  Spiritus  sanctus  advenisse  die 
49,  vel  etiam  ante  49,  a  die  Resurrectionis 
Domini,  et  proinde  non  die  Dominico,  sed 
die  Sabbati,  aut  Veneris,  aut  Jovis.  Nam  ut 
habemus  Actor  II  :  Spiritus  sanctus  venit, 
dum  complerentur  dies  Pentecostes ,  id  est, 
ipso  die  Pentecostes  Judaeorum.  Non  enim 
ibi  Lucas  potest  intelligi  de  alia  Pentecoste, 
quam  Judaeorum.  Pentecoste  autem  Judaeo¬ 
rum  aut  erat  festum  datae  Legis  in  monte 
Sina,  ut  dicit  Augustinus  epist.  119.  cap.  16. 
aut  erat  fe^Eum  Hebdomadarum,  ut  vult 
Hieronymus  na  cap.  IV.  ad  Galat.  aut  fortasse 
utrumque  simul  :  at  neutrum  in  diem  Domi¬ 
nicam  incidisse  videtur  anno  passionis  Christi 
nam  festum  datse  Legis  celebrabatur  die 
tertio  tertii  mensis,  ut  habetur  Exod.  XIX. 
ex  quo  deducit  Augustinus  dies  50  numerari 
ab  ipso  Paschate  Judaeorum,  id  est,  a  die 
14  primi  mensis  inclusive  ;  fuit  autem  dies 
Paschae  Judaeorum,  anno  passionis  Christi, 
die  Jovis  :  ergo  Pentecostes  complebatur 
etiam  die  Jovis,  nimirum  triduo  ante  nos¬ 
tram  Dominicam  Pentecostes. 

Porro  festum  Hebdomadarum,  quod  magis 
proprie  dicitur  Pentecostes,  numerari  inci¬ 
piebat  a  secundo  die  azymorum,  ut  colligitur 
ex  libro  Levitic.  cap.  23.  ubi  praecipitur,  ut 
altera  die  Sabbati  offerant  manipulos  pri¬ 
mitiarum,  et  inde  numerent  septem  hebdo¬ 
madas,  qui  sunt  dies  49  et  sequenti  die,  id 
est  quinquagesimo ,  festum  diem  agant. 
Porro  hoc  loco  nomine  Sabbati  intelligitur 
primus  dies  azymorum,  qui  solemnis  erat, 
et  generali  nomine  Sabbatum  dicebatur, 
ut  exponunt  Lyranus,  Abulensis,  Cajetanus 
in  hunc  locum,  et  Josephus  lib.  III.  antiquit. 
cap.  13. 

Cum  ergo  primus  dies  azymorum  tempore 
passionis  Christi  fuerit  die  Veneris,  si  ab  illo 
die  exclusive  numeremus  dies  quinquaginta, 
inveniemus,  Pentecosten  completam  fuisse 
die  Sabbati,  non  die  Dominica.  Neque  po¬ 
test  aliquis  effugere  difficultatem,  si  dicat, 


Spiritum  quidem  sanctum  non  advenisse  die 
Dominico,  qui  est  quinquagesimus  a  Domi¬ 
nica  Resurrectionis,  tamen  Ecclesiam  vo¬ 
luisse  die  Dominico  celebrare  memoriam 
hujus  adventus.  Nam  Clemens  lib.  V.  cap. 
21.  constitut.  Theophylus  lib.  I.  Paschalis. 
Augustinus  epist.  119.  Leo  in  serm.  de  Pen¬ 
tecoste,  et  alii  omnes,  docent,  revera  die 
decimo  ab  Ascensione,  et  quinquagesimo  a 
Resurrectione  venisse  Spiritum  sanctum. 
Hoc  ergo  effugio  praetermisso,  respondeo, 
festum  Hebdomadarum,  et  festum  datae  Le¬ 
gis  veteris,  fuisse  unum  et  idem;  et  celebrari 
solitum  tum  in  memoriam  datae  Legis  ve¬ 
teris,  ac  figuram  dandae  Legis  novae  per 
adventum  Spiritus  sancti,  tum  etiam  in  gra¬ 
tiarum  actionem  pro  collectis  frugibus  ;  et 
hoc  unum  festum  anno  passionis  Christi 
incidisse  in  diem  Dominicum,  qui  fuit  quin¬ 
quagesimus  a  Resurrectione  Domini. 

Ut  autem  ista  omnia  explicentur,  consi¬ 
deranda  sunt  duo  illa  loca,  Exod.  XIX.  et 
Levit.  XXIII.  Quantum  ad  Primum  locum, 
sciendum,  non  posse  evidenter  colligi  ex 
Scriptura,  quo  die  data  sit  Lex  vetus.  Nam 
Script-ura  dicit,  venisse  Mosem  cum  populo 
in  desertum  Sinai  mense  tertio  egressionis 
ab  iEgypto,  ac  deinde  tertia  die  datam  Le¬ 
gem  ;  sed  non  explicat  quo  die  mensis  tertii 
venerit  in  desertum  Sinai;  et  proinde  non 
certo  scimus,  unde  numerentur  tres  illi  dies, 
de  quibus  dicitur  :  Estote  parati  in  diem 
tertium. 

Invenio  autem  quatuor  sententias.  Prima 
est,  B.  Augustini  epist.  119.  cap.  16.  et 
quaest.  70.  in  Exod.  ubi  dicit,  venisse  popu¬ 
lum  in  desertum  Sinai  prima  die  mensis 
tertii,  et  tertia  ejusdem  datam  esse  Legem, 
et  illam  diem  esse  quinquagesimam  a  die 
primi  Paschatis.  Sed  contra  sunt  argu¬ 
menta. 

Primum,  quia  si  ita  numeremus ,  non 
coincidet  festum  datae  Legis  cum  festo  Heb¬ 
domadarum  ,  quod  proprie  dicitur  festum 
Pentecostes  :  nam  festum  Pentecostes  est 
dies  quinquagesimus  a  secundo  die  azymo¬ 
rum,  non  a  festo  Paschatis,  et  tamen  debent 
coincidere,  vel  nullum  erit  festum  datae  Le¬ 
gis,  quod  est  absurdum,  et  contra  ipsum 
Augustinum,  qui  ipsum  festum  datae  Legis, 
vult  esse  festum  Pentecostes. 

Secundum,  quia  revera  non  tollifur  nostra 
prima  difficultas ;  nam  si  Lex  data  est  die 
quinquagesimo  a  Paschate  Judaeorum,  et 
illa  die  est  festum  Pentecostes,  et  Spiritus 

sanctus  venit  in  die  Pentecostes,  certe  se¬ 
quitur,  Spiritum  sanctum  non  venisse  die 
Dominico,  sed  die  Jovis. 

Tertium,  quia  B.  Augustinus  non  videtur 
recte  numerare;  ipse  enim  accipit  ex  primo 
mense  dies  septemdecim,  ex  secundo  mense 
dies  triginta,  ex  tertio  mense  dies  tres,  et 
sic  efficit  dies  quinquaginta.  At  non  potuit 
accipere  ex  primo  mense  dies  septemdecim, 
et  ex  secundo  dies  triginta.  Nam  menses  lu¬ 
nares,  quales  erant  Judaeorum,  non  omnes 
constant  ex  triginta  diebus,  sed  unus  ex  tri¬ 
ginta,  alius  ex  viginti  novem ;  ergo  debuit 
accipere  Augustinus  ex  primo  mense  dies  sep¬ 
temdecim,  ex  secundo  dies  viginti  novem;  vel 
ex  primo  diessexdecim,  ex  secundo  dies  tri¬ 
ginta, etsic  non  efficit  quinquaginta,  sed  qua¬ 
draginta  novem.  Adde  etiam, quod  Moses  non 
dicit, mense  tertio  Paschatis,  sed  mense  tertio 
"  egressionis  de  AEgvpto  :  egressio  autem  non 
fuit  decimoquarto  die,  sed  decimoquinto,  ut 
habetur  Num.  XXXIII. 

Quartum,  quia  si  tertia  die  mensis  tertii 
data  est  Lex,  oportebit,  prima  die  mensis 
multo  plura  esse  facta,  quam  patiatur  tempus 
unius  diei  :  nam  in  primis  dicuntur  filii 
Israel  mense  tertio  pervenisse  in  desertum 
Sinai;  ex  quo  apparet,  aliquam  partem  diei 
illius  primae  consumptam  in  itinere:  Non 
enim  credibile  est,  eos  pervenisse  summo 
mane,  cum  non  consueverint  noctu  iter  fa¬ 
cere.  Deinde,  ubi  pervenerunt,  fixerunt  ta¬ 
bernacula  sua,  in  quo  plurimum  temporis 
consumebatur,  cum  essent  in  illa  multitu¬ 
dine  supra  mille  millia  hominum.  Deinde 
post  fixa  tabernacula,  ascendit  Moses  in 
montem  Sina,  qui  altissimus  erat,  et  cum 
Deo  locutus,  descendit,  et  convocavit  omnes 
majores  natu,  et  concionem  habuit  ad  illos, 
et  per  illos  ad  omnem  populum.  Deinde  rur¬ 
sum  in  montem  secundo  ascendit,  et  iterum 
descefldit,  et  cum  populo  locutus  jussit,  ut 
omnes  lavarent  vestimenta  sua  :  Cumque  la- 
vissent  vestimenta  sua,  inquit  Scriptura,  dixit 
eis  Moses  :  Estote  parati  in  diem  tertium  (I). 
Quis  porro  credat,  una,  atque  eadem  die 
tabernacula  erecta,  et  Mosem  bis  ascendisse 
ad  montem,  bis  descendisse,  bis  populo 
eoncionatum?  Quod  si  id  credibile  non  est, 
certe  sententia  illa  S.  Augustini  aegre  de¬ 
fendi  potest. 

Alia  expositio  est  Ruperti  et  Abulensis  in 
cap.  XIX.  Exod.  qui  dicunt,  Legem  quidem 


datam  die  tertio  tertii  mensis,  sed  eum  diem 
non  esse  quinquagesimum,  ut  Augustiuus 
dicebat,  sed  quadragesimum  nonum  a  Pas- 
chate,  et  ideo-festum  Pentecostes  non  cele¬ 
brari  propter  Legem  datam  ,  sed  propter 
fcedus  ictum  inter  Deum  et  populum,  quod 
factum  est  die  quarta  tertii  mensis,  ut  dici¬ 
tur  Exod.  XXIV. 

Hmc  expositio  minus  placet,  quam  prior; 
nara  in  primis  valent  contra  hanc  senten¬ 
tiam  argumenta  jam  facta,  excepto  tertio  ; 
et  praeterea  peribit  figura  pulcherrima  nos¬ 
tra;  Pentecostes,  quam  .tamen  Augustinus, 
Leo,  et  alii  agnoscunt,  nimirum  quod  Pen¬ 
tecoste-  Judaeorum  fuerit  festum  daUe  Legis 
veteris,  et  nostra  Pentecoste  sit  festum  datae 
Legis  novae. 

Tertia  sententia  est  Cajetani,  qui  dicit, 
Mosem  venisse  in  desertum  Sinai  prima  die 
mensis  tertii,  sed  illa  verba  :  Estote  parati 
in  diem  tertium ,  dicta  esse  die  quarto  mensis, 
tt  proinde  Legem  datam  die  sexta  ejusdem 
mensis,  qui  fuit  quinquagesimus  a  secundo 
die  azymorum  inclusive,  et  hoc  modo  coin- 
cidit  hoc  festum  eum  festo  Hebdomadarum, 
et  omnia  cohaereat. 

Quarta  sententia  est  Iiabbi  Salomonis,  et 
Lyrani,  qui  dicunt  Mosem,  venisse  in  deser¬ 
tum  Sinai  die  tertia  mensis  tertii,  ac  deinde 
die  quarta  dixisse  :  Estote  parati  in  diem  ter¬ 
tium,  et  tandem  die  sexta  datam  Legem. 
Quae  sententia  coincidit  cum  sententia  Caje¬ 
tani  quoad  diem  datae  Legis,  de  quo  erat 
praecipua  quaestio.  Videtur  autem  haec  sen¬ 
tentia  magis  conformis  litterae  ;  nam  sic  ha¬ 
bet  textus  :  Mense  tertio  egressionis  filiorum 
Israel  de  sEgypto,  in  die  hac  venerunt  in  soli¬ 
tudinem  Sinai  (2);  ubi  illud  :  ln  die  hac,  vi¬ 
detur  referri  ad  numerum  antea  nominatum, 
nimirum  ad  tertium,  ut  sit  sensus  :  Mense 
tertio,  et  die  ipsa,  id  est,  ejusdem  numeri, 
hoc  est,  tertia.  Quamquam  potest  etiam  sa¬ 
tis  commode  illud,  In  die  hac,  referri  ad  ini¬ 
tium  mensis;  ut  sensus  sit  :  In  mense  tertio, 
in  die  hac,  id  est,  in  ipso  initio  mensis.  Ma¬ 
neat  igitur,  ut  sexta  die  mensis  tertii  data 
sit  Lex,  sive  populus  in  desertum  Sinai  ve¬ 
nerit  die  prima,  sive  tertia. 

Quantum  ad  secundum  locum  ex  Levit. 
XXIII.  duae  sunt  expositiones.  Prima  est 
Isichii  et  Ruperti  in  eum  locum,  qui  volunt, 
per  alteram  diem  Sabbati  ,  intelligi  pri¬ 
mam  Sabbati,  id  est,  Dominicam,  quae  im- 


(1)  Exod.  XIX,  14  et  15.  —  (2)  Exod.  XIX,  1 ;  Num.  XXXIII,  15. 

mediate  sequitur  post  Sabbatum,  et  sen¬ 
sum  Legis  esse,  ut  dies  Pentecostes  nume¬ 
rentur  a  prima  Dominica,  quae  occurrit  post 
festum  Paschae,  quae  sententia  si  vera  sit, 
nobis  maxime  favet.  Nam  eo  modo  semper 
Judaeorum  Pentecoste  venisset  in  Dominica 
die,  et  quia  anno  passionis  Christi  prima 
Dominica  post  Pascha  Judaeorum  fuit  Domi¬ 
nica  resurrectionis,  inde  eo  anno  necessario 
dies  Pentecostes  complebantur  die  quinqua¬ 
gesimo  a  die  resurrectionis  Domini. 

Altera  sententia  estLyrani,  Cajetani,  Abu- 
lensis,  Rabbinorum  omnium,  et  ipsius  Jose- 
phi  lib.  III.  antiquitatum  cap.  13.  qui  intel- 
ligunt  per  alteram  diem  Sabbati  primam 
diem  post  festum  azymorum.  Et  sane  movet 
me  multum  auctoritas  Josephi,  quipp#  qui 
noverat  praxim  ejus  Legis,  cum  ipse  quoque 
esset  Sacerdos,  et  vixisset  in  Hierusalem, 
cum  adhuc  Lex  illa  servaretur.  Sed  hac  sen¬ 
tentia,  tamquam  vera,  admissa,  sequitur, 
dies  Pentecostes  anno  Passionis  Christi  nu¬ 
merari  coepisse  in  Sabbato;  Sabbatum  enim 
eo  anno  proxime  occurrebat  post  festum 
azymorum.  Ex  quo  sequitur,  ut  dies  Pente¬ 
costes  complerentur  etiam  in  Sabbato. 

Quomodo  igitur  nos  Pentecosten  in  Domi¬ 
nica  celebramus?  Respondet  Rupertus,  ubi 
supra,  etiam  hac  sententia  admissa,  non  po¬ 
tuisse  Pentecosten  incipere,  aut  compleri 
in  Sabbato,  quia  Judaei  habebant  quamdam 
consuetudinem ,  ut  numquam  celebrarent 
duo  festa  duobus  diebus  continuis,  et  ideo  si 
quando  occurreret  primus  dies  azymorum 
feria  6.  solitos  Judaeos  illum  diem  festum 
tranferre  in  sequentem  ;  et  dic  Sabbati,  ce¬ 
lebrare  tam  festum  Sabbati,  quam  festum 
azymorum.  Atque  ita  anno  passionis  Domini 
diem  primum  azymorum  celebratum  a  Ju¬ 
daeis  non  feria  6.  sed  Sabbato,  et  proinde 
dies  Pentecostes  coepisse  numerari  die  se¬ 
quenti,  qui  fuit  Dominicus. 

Sed  quia  haec  sententia  passim  refelli  so¬ 
let,  neque  vacat  nunc  eam  discutere  :  dicam 
quod  sentio ;  ct  licet  auctorem  meae  senten¬ 
tiae  non  habeam,  spero  tamen  eam  non  facile 
improbandam,  cum  certa  ratione  niti  mihi 
videatur. 

Respondeo  igitur,  ordinarie  quidem  coe¬ 
pisse  numerari  dies  Pentecostes  a  secunda 
die  azymorum,  sed  tamen  secunda  illa  dies 
esset  Sabbatum,  tunc  coepisse  numerari  a 
tertia  die  azymorum  :  neque  ullus  hoc  ar¬ 
guere  potest;  Nam  causa,  cui  illi  dies  50 
non  inciperent  a  die  primo  azymorum,  sed  a 


secundo,  est,  quia  oportebat  illo  die  multa 
opera  servilia  facere,  quse  die  festo  erant 
prohibita,  nimirum  oportebat  metere  mani¬ 
pulum  frumenti,  et  exsiccare,  et  adferre  ad 
Sacerdotem.  At  ista  omnia  magis  prohibita 
erant  die  Sabbati,  quam  die  primo  azymo¬ 
rum  :  ergo  non  licebat  in  secunda  die  azy¬ 
morum,  quando  ea  die  erat  Sabbatum,  in¬ 
cipere  dies  illos  quinquaginta.  Et  hanc  esse 
puto  causam,  cur  Scriptura  dixerit,  Altera 
die  Sabbati ;  et  non,  altera  die  Paschae,  vel 
azymorum,  quia  nimirum  voluit  generatim 
includere  festa,  quae  immediate  occurrerent 
post  Pascha,  sive  esset  unum,  sive  plura. 
Itaque  illud  :  Altera  die  Sabbati ,  significat 
prima  die  profana  post  festum  Paschaj.  Et 
quia  ut  plurimum  post  Pascha  non  occurre¬ 
bat  festum,  nisi  primo  die  azymorum,  ideo 
rion  male  Josephus  loquens  de  eo,  quod 
ut  plurimum  accidebat  ,  scripsit  incipere 
Pentecosten  Luna  decimasexta,  quamquam 
anno. Christi  passionis  coeperit  Luna  deci- 
maseptima,  quia  videlicet  Sabbatum  fuit 
Luna  decimasexta.  Quod  si  Dies  Pentecostes 
eo  anno  numerari  ceperunt  Luna  decima- 
septima,  qui  dies  erat  Dominicus,  sequitur, 
ut  complerentur  dies  Pentecostes  etiam  die 
Dominico.  Atque  hoc  est  quod  quaerebatur. 


CAPUT  XIV. 

De  Septuagesima  et  sequentibus  Dominicis . 

Diximus  de  Septuagesima,  quae  celebratur 
post  Pascha;  nunc  de  ea  breviter  disseremus, 
qum  celebratur  ante  Pascha.  Septuagesimae, 
Sexagesimae,  et  Quinquagesimae  non  invenio 
mentionem  ante  tempora  B.  Gregorii,  sed  in 
Antiphonario  et  Sacramentario  Gregorii  an¬ 
notantur  expresse  officia  harum  Dominica¬ 
rum,  et  earumdem  meminerunt  multi  auc¬ 
tores  Gregorio  posteriores;  nimirum  Beda 
in  libello  de  officiis  divinis;  Alcuinus  in  lib. 
ejusdem  argumenti;  Amalarius  lib.  I.  c.  I. 
de  officiis  Ecclesiasticis;  Rabanus  lib.  II.  c. 
34.  de  institut.  Clericor.  Ivo  in  serm.  de 
Septuagesima;  Rupertus  lib.  IV.  c.  I.  de  di¬ 
vinis  officiis  ;  et  B.  Bernardus  in  serm.  de 
Septuages.  Ratio  autem  horum  nominum 
non  est  eadem  apud  omnes;  Beda  et  Alcui¬ 
nus  dicunt,  quosdam  addidisse  unam  hebdo- 


318 


UBER  III. 


madam  ad  jejunium  Quadragesimae,  et  illam 
consequenter  vocasse  Quinquagesimam;  alios 
addidisse  adhuc  aliam,  quia  nolebant  die 
Jovis  jejunare,  et  tamen  numerum  dierum 
integrum  servari  volebant.  Itaque  addidisse 
unam  hebdomadam  aute  Quinquagesimam, 
et  eam  Hebdomadam  consequenter  vocasse 
Sexagesimam;  alios  denique,  qui  non  jeju¬ 
nabant  die  Jovis,  nec  die  Sabbati,  addidisse 
adhuc  aliam,  et  illam  vocasse  Septuagesi¬ 
mam. 

Sed  improbabilis  est  haec  sententia.  Nam 
non  est  verisimile  propter  abusum  paucorum, 
qui  non  jejunabant  die  Jovis  et  die  Sabbati, 
Ecclesiam  instituisse  tam  solemnes  Domini¬ 
cas.  Et  praeterea  non  invenimus  mentionem 
harum  Dominicarum,  nisi  post  tempora  Gre- 
gorii,  quando  jam  non  erat  ille  abusus. 

Alii  volunt  Septuagesimam  dici  a  numero 
dierum,  quia  sunt  dies  70,  ab  ea  Dominica 
usque  ad  Sabbatum  in  Albis  :  Sexagesimam 
dici,  quia  sunt  dies  sexagintaab  ea  Dominica 
usque  ad  feriam  post  Pascha  :  Quinquagesi¬ 
mam  dici,  quia  tot  sunt  dies  inde  usque  ad 
Pascha.  Inepta  opinio;  nam  sic  omnis  Domi¬ 
nica  poterit  vocari  Septuagesima,  si  nume¬ 
remus  70  dies,  et  non  curemus  ubi  termi¬ 
nentur.  Adde,  quod  per  septuaginta  dies 
volunt  isti  auctores  significari  captivitatem 
spiritualem  sub  Diaboli  potestate,  cujus  ty¬ 
pus  fuerat  captivitas  Babylonica  70  anno¬ 
rum.  At  absurdissimum  est,  inter  dies  capti¬ 
vitatis  includere  diem  resurrectionis  Domini, 
qui  est  dies  perfecta)  libertatis. 

Alii  prudentiories  dicunt,  denominari  a 
Paschate  has  omnes  Dominicas,  sed  per  Sy¬ 
necdochen  :  nam  a  Septuagesima  usque  ad 
Pascha  sunt  fere  70  dies,  id  est,  64.  A 
Sexagesima  usque  ad  Pascha  circiter  60 
dies,  id  est,  57.  A  Quinquagesima  usque  ad 
Pascha  sunt  50  dies.  Sed  videtur  deficere 
ista  opinio  in  nomine  Sepluagesimse ;  nam 
sexaginta  quatuor  dies  magis  dici  deberent 
sexaginta,  quam  septuaginta. 

Est  ergo  sententia  Ruperti,  quam  puto 
verissimam,  ista  nomina  non  esse  desumpta 
a  numero  dierum,  sed  a  numero  Dominica¬ 
rum;  voluit  enim  Ecclesia,  ante  Dominicam 
passionis  praemittere  septem  celebres  Domi¬ 
nicas,  quibus  revocaret  nobis  in  memoriam, 
spiritualem  nostram  captivitatem,  sicut  per 
Dominicam  passionis,  et  sequentem  comme¬ 
moratur  redemptio  a  captivitate. 

Itaque  prima  Dominica  ex  septem  dicitur 
Septuagesima  quia  est  prima  ex  septem  Se¬ 


cunda  dicitur  Sexagesima,  quia  est  prima  ex 
sex.  Tertia  dicitur  Quinquagesima,  quia  est 
prima  ex  quinque  sequentibus.  Quarta  dici¬ 
tur  prima  Quadragesimae  eadem  ratione. 
Quinta  dicitur  secunda  Quadragesimae.  Sex¬ 
ta  dicitur  tertia  Quadragesimae.  Septima  di¬ 
citur  quarta  Quadragesima).  Deinceps  autem 
non  dicitur  quinta  Quadragesimae,  sed  Domi¬ 
nica  passionis.  Et  hinc  etiam  est,  quod  in  Do¬ 
minica  Septuagesima),  quia  commemoratur 
captivitas,  legitur  in  officio,  ex  initio  Gene- 
seos,  peccatum  primi  hominis,  et  omittun¬ 
tur  omnia  cantica  laeta,  et  ad  Missam  inci¬ 
pimus  ;  Circumdederunt  me  dolores  mortis, 
pericula  inferni  invenerunt  me.  In  Dominica 
autem  passionis  incipimus  :  Vexilla  ltcgis 
prod$unt  etc. 

De  Dominicis  Quadragesimae  et  Passionis 
frequentissima  mentio  est  apud  omnes  Pa¬ 
tres;  sed  de  ea  nos  disseremus  in  controver¬ 
siis  de  jejunio.  Interim  vide  Epiphanium  in 
compendiaria  doctrina  ,  quae  habetur  ad 
finem  librorum  adversus  hsereses,  Theophy- 
lum  in  epistolis  Paschalibus,  Cassianum  col- 
lat.  XXI.  et  Augustinum  epist.  118. 


CAPUT  XV. 

De  reliquis  festis  Domini. 

Natalis  Domini  meminit  Clemens  lib.  Y. 
cap.  13.  Chrysostomus  orat,  in  S.  Philogo- 
nium,  Ambrosius  lib.  III.  de  Virginibus,  ini¬ 
tio;  Item  Basilius,  Nazianzenus,  Maximus, 
Augustinus,  Leo  et  alii,  quorum  exstant  ser¬ 
mones  de  Natali  Domini. 

Circumcisionis  festum  videtur  esse  satis 
recens.  Nam  non  solum  veteres  Patres  non 
meminerunt  ejus  festi,  verum  etiam  Isido- 
rus,  Micrologus,  Amalarius,  Rabanus,  Wal- 
fridus  Strabo,  qui  describunt  officia  omnium 
festorum,  meminerunt  quidem  officii  diei 
octava)  Natalis  Domini,  sed  non  sub  nomine 
Circumcisionis.  B.  Bernardus  tamen,  et  ante 
eumB.  Ivo  Carnotensis,  sermones  habent  de 
ipso  festo  Circumcisionis. 

Epiphania)  meminit  Chrysostomus  orat, 
de  S.  Philogonio  ,  Nazianzenus  orat,  in 
sancta  lumina,  Maximus,  Augustinus,  Leo, 
et  alii  recentiores.  Observat  autem  Cassia¬ 
nus  collat.  X.  c.  2.  apud  Aigyptum  una  et 

eadem  die  celebrari  Natalis,  et  Epiphaniae 
diem,  cum  in  Occidentis  Ecclesiis  sint  festa 
diversa. 

Dominicae  in  Albis  meminit  Clemens  lib. 
V.  c.  20.  Nazianzenus  orat,  in  novam  Domi¬ 
nicam,  et  Augustinus  serm.  I.  de  octava 
Paschatis;  qui  etiam  lib.  XXII.  de  civit. 
Dei,  cap.  8.  meminit  trium  dierum  Pas¬ 
chatis. 

Ascensionis  festum  antiquissimum  est,  et 
ab  Apostolis  institutum,  ut  docet  Clemens 
lib.  V.  cap  20.  Apostolic.  c6nstitut.  et  B. 
Augustinus  epist.  118.  In  eodem  festo  exs¬ 
tant  sermones  Nysseni,  Leonis,  et  aliorum. 

Festum  Trinitatis  recens  est;  Nam  c.  Quo¬ 
niam,  de  feriis,  Alexander  III  dicit,  suo 
tempore  fuisse  quidem  in  usu  apud  quasdam 
Ecclesias,  non  tamen  Romae.  Micrologus 
etiam  lib.  de  observationib.  Ecclesiasticis, 
cap.  60.  reprehendit  eos,  qui  hoc  festum  ce¬ 
lebrant;  et  ne  quis  objiceret,  videri  hoc 
festum  antiquum,  quandoquidem  praefatio 
de  Trinitate  est  una  ex  novem,  quas  Pela¬ 
gius  II,  tamquam  antiquissimas  servari  prae¬ 
cepit,  monet  Micrologus,  eam  praefationem 
in  Dominicis  omnibus  cantari  solitam  :  ne¬ 
que  esse  propriam  festi  Trinitatis.  Postea 
tamen  etiam  Romae  merito  receptum  est,  et 
quidem  in  die  octava  Pentecostes,  ut  Deo 
specialiter  agantur  gratiae  pro  mysterio  Tri¬ 
nitatis,  orbi  terrarum  Apostolorum  ministe¬ 
rio  declarato. 

Festum  Corporis  Domini  constat  ab  Ur¬ 
bano  IV  institutum,  post  annum  Domini 
1200,  quod  festum  omnes  Lutherani  et  Cal- 
vinistae  oderunt,  sed  immerito  ;  Nam  etiamsi 
non  esset  vere  Christus  in  Eucharistia  (ut 
Calvinistae  dicunt),  vel  non  deberet  adorari 
(ut  dicunt  Lutherani,)  tamen  adhuc  justum 
esset,  habere  certum  diem,  quo  recoleremus 
memoriam  institutionis  ejus  Sacramenti, 
quod  etiam  Lutherani  et  Calvinistae  maxi¬ 
mum  Sacramentorum  esse  concedunt. 

Festum  denique  Transfigurationis  Domini 
antiquum  esse  videtur,  Exstant  enim  de  eo 
sermones  S.  Leonis,  necnon  Cyrilli  Alexan¬ 
drini,  et  Andreae  Cretensis  apud  Surium. 


CAPUT  XVI. 

De  festis  Sanctorum. 

Festa  Sanctorum  adversarii  non  parum 
oderunt.  Primo,  quod  idololatriam  sapere 
videantur,  nam  Sabbata  sanctificare,  est 
praeceptum  primae  tabulae,  et  proinde  ad 
cultum  Dei  pertinet. 

Secundo,  quia  aliqua  falso  fundamento 
nitantur,  ut  Conceptionis  B.  Mariae  festum, 
quod  festum  beatus  Bernardus  nominatim 
reprehendit  in  epist.  174.  ad  Canonicos  Lug¬ 
dunenses,  ubi  dicit,  errorem  et  supersti  tionem 
sapere  hoc  festum,  quia  eo  vel  peccatum  ho¬ 
noratur,  sine  quo  conceptio  ista  non  fuit, 
vel  falsa  inducitur  sanctitas.  Et  praeterea 
apud  nos  etiam  non  est  certum,  an  B.  Virgo 
sine  peccato  originali  concepta  fuerit;  Eccle¬ 
sia  enim  utramque  opinionem  permittit  : 
ergo  saltem  dubium  est,  an  recte  hoc  festum 
celebremus. 

Tertio,  quod  plurima  sint  nova,  ac  praeser¬ 
tim  festa  B.  Virgini  dicata  :  nec  enim  ante 
Justiniani  tempora  exstabant. 

Quarto,  quod  multa  ab  Imperatoribus  sae¬ 
culi  instituta  sint.  Nam  festum  Purificationis 
instituit  Justinianus,  ut  scribunt  Paulus  Dia¬ 
conus  lib.  XVI.  rerum  Romanarum,  et  Nice- 
phorus  lib.  XVII.  cap.  28.  Festum  Assump¬ 
tionis  instituit  Mauritius,  qui  Justiniano 
posterior  fuit,  iit  idem  Nicephorus  ibidem 
refert. 

Quinto,  quia  eousque  prolapsus  est  abu¬ 
sus  festorum,  ut  etiam  Imperatoribus  non 
sanctis  festi  dies  instituti  sint,  ut  de  Justi¬ 
niano  refert  Nicephorus  lib.  XVII,  c.  31.  Ilae 
sunt  objectiones  Tilmanni  Heshusii,  lib.  de 
erroribus  Pontificiorum  tit.  26.  ct-  Magde- 
burgens.  Gent.  VI,  cap.  6.  coi.  342.  343. 
et  344. 

Verumtamen  pium  et  bonum  esse  colere 
festos  dies  Sanctorum,  facile  demonstrabi¬ 
mus  auctoritate  primum,  deinde  ratione. 
Auctoritas  est  totius  Ecclesiae  Catholicae, 
quae  omni  tempore  id  servavit.  Ac  ut  solum 
inspicianrus  quinque  prima  saecula,  primo 
saeculo,  id  est, Apostolorum  tempore,  habe¬ 
mus  Clementem  lib.  VIII,  constitut.  cap.  39. 
ubi  jubet  servari  festa  Apostolorum  et  Mar¬ 
tyrum. 

Secundo  saeculo,  habemus  testimonium 
Ecclesiae  Smyrnensis,  cujus  epistolam  refert 
Eusebius  lib.  IV.  hist.  cap.  Io.  in  ea  epist. 
habentur  haec  verba  :  «  Quo  in  loco  etiam 
nunc,  praestante  Domino,  solemnes  agimus 
celebresque  conventus,  maxime  quidem  in 
die  passionis  ejus ;  sed  et  cum  eorum  me¬ 
moriam,  qui  prius  passi  fuerant,  celebra¬ 
mus,  ut  sequentium  animi  ad  praedecesso¬ 
rum  viam  exemplis  insignibus  excitentur.  » 

Tertio  saeculo,  Origines  hom.  3.  in  diver¬ 
sos  Evangelii  locos,  dicit,  festum  Innocen¬ 
tium  puerorum  recte  in  Ecclesia  celebrari, 
propterea  quod  fuerunt  illi  Martyrum  pri¬ 
mitiae.  Item  Tertullianus  lib,  de  corona  mi¬ 
litis  dicit,  unam  ex  antiquis  traditionibus 
esse,  annuas  oblationes  facere  pro  natalitiis. 
Et  clarius,  B.  Cyprianus  lib.  III.  epist.  6  : 
«  Dies,  inquit,  eorum  quibus  excedunt,  an¬ 
notate,  ut  commemorationes  eorum  inter 
memorias  Martyrum  celebrare  possimus.  » 
Et  lib.  IV.  epist.  3  :«  Sacrificia,  inquit,  pro 
eis  semper,  ut  meministis,  offerimus,  quo¬ 
ties  Martyrum  passiones,  et  dies  anniversa¬ 
ria  commemoratione  celebramus.  » 

Quarto  socculo,  Basilius  oratione  in  Gor¬ 
dium  Martyrem ;  Nyssenus  oratione  in  Theo¬ 
dorum  Martyrem;  Nazianzenus  orat.  I.  in 
Julianum,  paulo  ante  medium;  Ambrosius 
serm.  66.  77.  et  78.  Hieronymus  in  cap.  IV. 
ad  Galat.  et  epist.  19.  ad  Eustochium;  Pru¬ 
dentius  in  hymno  de  Sanctis  Petro  et 
Paulo,  festorum  dierum  in  Sanctorum  me¬ 
moriam  et  honorem  institutorum  apertis¬ 
sime  meminerunt. 

Quinto  saeculo,  Chrysostomus  hom.  66. 
ad  populum;  Theodoretus  lib.  VIII.de  Mar¬ 
tyribus;  Augustinus  in  Psal.  63  et  88.  et 
alibi;  Paulinis  natali  2  et  3  S.  Felicis.  His 
accedunt  Leo,  Gregorius,  Beda,  et  alii  om¬ 
nes  posteriores,  quorum  libri  testimoniis 
plenissimi  sunt. 

Probatur  hoc  etiam  ex  antiquis  Conciliis 
diversarum  Ecclesiarum.  Concilium  Laodi- 
cenum  in  Oriente  celebratum  ante  annos 
1200,  can.  31.  vetat,  in  Quadragesima  cele¬ 
brari  festa  Sanctorum ;  ex  quo  sequitur , 
extra  Quadragesimam  fuisse  in  ea  provincia 
celebrata.  Concilium  Carthaginense  III , 
ante  annos  1100,  can.  47  :  «  Liceat,  inquit, 
legi  passiones  Martyrum,  cum  anniversarii, 
dies  eorum  celebrantur.  » Concilium  Toleta¬ 
num  in  Hispania  III,  can.  23.  jubet,  ut  in 
diebus  festis  Sanctorum  populi  non  dent 
operam  turpibus  saltationibus.  Concilium 


Lugdunense  in  Gallia,  ut  habemus  can. 
Pronuntiandum,  de  consecr.  dist.  3.  enume¬ 
rat  inter  festa  Ecclesiae  festum  sanctorum 
Apostolorum,  Assumptionem  et  Nativitatem 
B.  Mariae,  festum  S.  Sylvestri,  S.  Martini, 
et  aliorum.  Idem  ex  Germania  habemus  in 
Concilio  Moguntinensi  cap.  36. 

Ultimo  probatur  ratione,  quae  fundatur  in 
divinis  litteris.  Festi  dies  recte  instituuntur 
ad  recolenda  divina  beneficia,  ut  patet  de 
festo  Sabbati  et  festo  Sortium  apud  Ju¬ 
daeos,  et  de  festis  Domini  apud  Christianos. 
Unde  Augustinus  lib.  X.  de  Civ.Dei  cap.  4  : 
«  Beneficiorum,  inquit,  Dei,  solemnitatibus, 
festis,  et  diebus  statutis  dicamus,  sacramus- 
que  memoriam,  ne  volumine  temporum  in¬ 
grata  subrepat  oblivio.  »  Sed  non  est  par¬ 
vum  Dei  beneficium  beata  consummatio  ali- 
cujus  Sancti,  et  praecipue  per  martyrium; 
inde  enim  datur  toti  Ecclesiae  militanti 
exemplum  fortitudinis,  et  unus  novus  patro¬ 
nus  apud  Deum.  Datur  etiam  toti  Ecclesiae 
triumphanti  novum  gaudium  de  accessione 
unius  civis  :  denique  tunc  agitur  novus  et 
perfectus  triumphus  de  Diabolo. 

Confirmatur;  Nam  omnes  causae,  propter 
quas  homines  etiam  profani  celebrant  fes¬ 
tos  dies,  concurrunt  in  obitu  Sanctorum. 
Homines  enim  festa  celebrant  ob  diem  na¬ 
talem  Principum  :  item  ob  assumptionem 
alicujus  ad  summam  aliquam  dignitatem  : 
denique  ob  partam  victoriam.  At  cum 
Sancti  moriuntur,  tunc  vere  nascuntur,  et 
nascuntur  Principes  coelestes,  unde  ab  Ec¬ 
clesia  eorum  obitus  natalitia  dicuntur.  Item 
tunc  assumuntur  ad  summam  dignitatem, 
quae  hominibus  conferri  queat,  id  est,  ad 
aiternam  beatitudinem  :  denique  tunc  per¬ 
fectam  victoriam  referunt  de  Diabolo,  et 
triumphum  agunt. 

Neque  rationes  adversariorum  aliquid  ef¬ 
ficiunt.  Ad  primum  de  idololatria  dico  pri¬ 
mo,  festa  Sanctorum  Deo  dicari,  sed  in 
Sanctorum  memoriam,  quemadmodum  tem¬ 
pla  sacrantur  Deo  in  memoriam  Sanctorum. 
Secundo  dico,  honorem  dierum  festorum 
immediate,  et  terminative  pertinere  etiam 
ad  Sanctos,  quemadmodum  diximus  de  ba¬ 
silicis,  de  votis,  et  de  ipsa  invocatione  :  sed 
talem  honorem  dicimus  esse  cultum  duliaj, 
non  latrise,  et  proinde  religionis  quidem 
cultum,  sed  religionis,  non  ut  est  nomen 
specialis  virtutis,  quae  hominem  erga  Dei 
cultum  bene  disponit,  sed  ut  est  nomen  ge¬ 
nerale. 


CAPUT  XVII. 

Ad  secundum  de  festo  Conceptionis,  quod 
falso  fundamento  niti  videtur,  dico  primo, 
in  majori  parte  Ecclesiae  pie  credi  B.  Vir¬ 
ginem  sine  peccato  originali  conceptam, 
quod  etiam  ex  adversariis  fatentur  Luthe- 
rus  et  Erasmus;  ille  in  sermone  de  festo 
Conceptionis;  iste  in  Apologia  ad  Albertum 
Pium  Carpensem. 

Dico  secundo,  fundamentum  hujus  festi 
praecipuum  non  esse  Conceptionem  imma¬ 
culatam,  sed  simpliciter  Conceptionem  ma-, 
tris  Dei  futurae.  Qualiscumque  enim  fuerit 
illaconceptio,eo  ipso  quod  conceptio  fuit  ma¬ 
tris  Dei,  singulare  gaudium  atfert  mundo 
ejus  memoria.  Tunc  enim  primum  habui¬ 
mus  pignus  certum  redemptionis,  praeser¬ 
tim  cum  non  sine  miraculo  ex  matre  sterili 
concepta  fuerit.  Itaque  hoc  festum  etiam 
illi  celebrant,  qui  putant  Virginem  in  pec¬ 
cato  conceptam. 

Dices,  hoc  modo  etiam  Joannis  Baptistae 
conceptio  celebrari  posset.  Respondeo,  pos¬ 
set  sane,  ut  Graeci  faciunt.  Nam  inKalenda- 
rio  Graecorum  die  23  Septembris  annotatur 
festum  conceptionis  Joannis  Baptistae  :  sed 
Ecclesiae  Latinae  non  est  visum  tot  festa  mul¬ 
tiplicare.  Et  praeterea  magnum  est  discri¬ 
men  inter  matrem  Dei,  et  praecursorem 
ejusdem,  et  inter  utriusque  conceptionem. 
Nam  quia  major  pars  Ecclesiae  pie  credit 
immaculatam  conceptionem,  inde  habuit 
eadem  Ecclesia  occasionem  instituendi  hoc 
festum,  quam  occasionem  non  habuit  ad  in¬ 
stituendum  festum  de  conceptione  Joannis 
Baptistae. 

Porro  B.  Bernardi  sententia  nobis  favet, 
ille  enim  reprehendit  Canonicos  Lugdunen¬ 
ses,  quod  sine  exemplo  vel  praecepto  Roma¬ 
nae  Ecclesia1,  novum  festum  instituissent.  Si 
ergo  nunc  B.  Bernardus  videret  ex  auctori¬ 
tate  Romanae  Ecclesiae  festum  celebrari, 
etiam  ipse  libentissime  celebraret. 

Ad  orationem  autem  Bernardi  dico,  nos 
nec  peccatum  honorare,  nec  inducere  fal¬ 
sam  sanctitatem,  etiamsi  Virgo  in  peccato 
concepta  esset,  sed  honorare  officium  ma¬ 
tris  Dei,  ad  quod  ab  ipsa  conceptione  desi¬ 
gnata  fuit.  Nam  idem  Bernardus  ibidem 
dicit,  merito  celebrari  nativitatem  Joannis 
Baptistae,  quia  sancta  fuit,  et  tamen  ibidem 
dicit,  se  non  audere  asserere  sanctificatio¬ 
nem  Joannis  in  utero  delevisse  originale 
peccatum,  licet  hoc  pium  sit  credere.  Si 
ergo  ita  adversus  Bernardum  argumenta- 
ret :  Colis  festum  nativitatis  Joannis,  quem 
'  Tom.  III. 


non  audes  asserere  natum  sine  peccato, ergo 
vel  honoras  peccatum,  vel  inducis  incertam 
sanctitatem.  Responderet  Bernardus,  nec 
peccatum  se  honorare,  nec  inducere  incer¬ 
tam  sanctitatem,  sed  honorare  officium  prae¬ 
cursoris,  ad  quod  sanctificatus  fuit  adhuc 
in  utero  matris  existens  :  Idem  ergo  respon¬ 
deo  illi  de  conceptione  B.  Mariae. 

Quod  si  ipse  quaereret,  unde  habeamus 
B.  Mariam  ab  ipsa  conceptione  sanctificatam, 
saltem  ad  hoc,  ut  esset  mater  Dei  designata, 
responderem,  inde  nos  hoc  didicisse,  unde 
ipse  dicit,  B.  Mariam  ab  ipsa  nativitate 
sanctam  fuisse.  Asserit  enim  ibidem,  ex  eo, 
quod  Ecclesia  jam  tunc  celebrabat  B.  Vir¬ 
ginis  ortum,  se  nihil  dubitare,  quin  ortus 
ille  sanctus  fuerit;  et  nos  ergo  ex  eo  quod 
Ecclesia  celebrat  festum  Conceptionis,  nihil 
dubitamus,  Conceptionem  illam  sanctam  ali¬ 
quo  modo  fuisse,  ac  saltem  ratione  officii, 
ad  quod  assumebatur. 

Ad  tertium  dico  duo ;  Primo,  non  esse 
absurdum,  quod  aliqua  festa  sint  recentia, 
quandoquidem  etiam  saepe  sunt  recentia 
Dei  beneficia,  propter  quae  festa  instituun¬ 
tur;  vel  saltem  occasio  festorum  instituen¬ 
dorum  potest  esse  recens.  Unde  etiam  tem¬ 
pore  Judaeorum  vario  tempore  varia  sunt 
festa  instituta,  praeter  ea,  quae  Deus  ipse  per 
Mosem  instituerat,  ut  patet  de  festo  Sortium 
propter  liberationem  tempore  Esther;  et 
de  alio  festo  ob  victoriam  Juditb,  et  de  fes¬ 
tis  dedicationum  tempore  Salomonis,  et 
postea  tempore  Esdrae,  et  ultimo  tempore 
Machahaeorum,  quod  festum,  licet  recentis- 
simum,  Christus  ipse  honoravit,  Joan.  X. 

Dico  secundo,  festa  Sanctorum  antiquissi- 
ma  esse,  ut  jam  ostendimus.  Fatemur  tamen 
prius  coepisse  celebrari  festa  Martyrum, quam 
Confessorum;  et  nonnulla  etiam  festaB. Ma¬ 
riae  recentia  esse.  Nam  festum  Conceptionis 
tempore  beati  Bernardi  coepit,  sed  non  fuit 
publice  receptum  a  tota  Ecclesia,  nisi  post 
decretum  Sixti  IV.  Pontificis,  quod  habetur 
in  Extravaganti ;  Cum  prseexcelsa,  de  reli¬ 
quiis,  et  veneratione  Sanctorum.  Similiter 
festum  Visitationis  in  Ecclesia  Latina  novum 
est.  Fuit  enim  institutum  ab  Urbano  Papa 
VI.  atque  a  Bonifacio  IX.  primum  confirma¬ 
tum.  Deinde  etiam  a  Concilio  Basileensisess. 
43.  quamquam  utrumque  festum  jam  antea 
erat  in  Calendario  Graecorum. 

Festum  Nativitatis  B.  Mariae  longe  anti¬ 
quius  est.  Meminit  enim  ejus  Petrus  Damia- 
nus,  qui  tres  sermones  de  eo  festo  scripsit, 

et  ante  eum  B.  Gregorius,  qui  in  Antipho- 
nario,  et  Sacramentario  annotavit  officium, 
8.  die  Septembris  pro  Natali  B.  Mariae. 

Festum  Annuntiationis  adhuc  est  anti¬ 
quius.  Exstat  enim  oratio  S.  Athanasii  de 
sancta  Deipara,  ubi  expresse  meminit  hujus 
festi. 

Festum  Purificationis  est  etiam  antiquis¬ 
simum.  Siquidem  hujus  celebritatis  exstant 
orationes  Amphilochii,  Gregorii  Nysseni, 
Chrysostomi,  Cyrilli  Alexandrini,  et  Andrese 
Cretensis  apud  Aloysium  Lipomanum,  et 
Laurentium  Surium. 

Denique  festum  Assumptionis  est  etiam 
antiquissimum.  Nam  ejus  meminit  Grego¬ 
rius  in  Antiphonario,  et  Sacramentario,  et 
ante  Gregorium  Andreas  Cretensis  in  ora¬ 
tione  de  hoc  festo,  quae  exstat  apud  Lipo¬ 
manum,  et  Surium.  Atque  ante  Andreae 
tempora  exstat  inter  opera  13.  Hieronymi 
insignis  sermo  de  festo  Assumptionis,  qui 
quidem  vel  ipsi  Hieronymo,  vel  ejus  aequali 
Sophronio  tribuitur. 

Ad  objectionem  ergo  ex  Nicephoro,  et 
Paulo  Diacono,  dico,  eorum  verba  non  posse 
intelligi  de  prima  institutione  horum  festo¬ 
rum,  nisi  illi  apertissime  mentiantur.  Quo¬ 
modo  enim  instituit  Justinianus  festum 
Purificationis,  et  Mauritius  festum  Assump¬ 
tionis,  si  utrumque  festum  erat  institutum 
tempore  Hieronymi,  et  Chrysostomi,  qui 
ducentis  annis  Justiniano  antiquiores  fue¬ 
runt?  Praeterea  iidem  auctores  ibidem  di¬ 
cunt,  a  Justino  Imperatore  institutum  fes¬ 
tum  Nativitatis  Domini.  At  constat  ex  Am¬ 
brosio,  Augustino,  Leone,  et  aliis,  qui 
Justinum  praecesserunt,  festum  Nativitatis 
longe  esse  antiquius.  Solum  ergo  Imperato¬ 
res  illi  addiderunt  aliquid  ad  celebritatem, 
et  fortasse  praeceperunt  civilibus  legibus,  ne 
ullus  operaretur  in  illis  soleninitatibus,  cum 
tamen  etiam  antea  legibus  Ecclesiae  dies  illi 
festi  sancti  essent. 

Ad  quartum,  patet  responsio.  Non  enim 
Imperatores  festa  instituerunt,  sed  instituta 
jam  festa  ab  Ecclesia,  legibus  etiam  suis 
adjuverunt,  et  ornarunt. 


Ad  quintum  respondeo,  Nieepliorum  non 
dicere,  institutum  fuisse  festum  diem  Justi¬ 
niano, sed  solum  quotannis  Episcopum  quem¬ 
dam  Constantinopolitanum  solitum  cele¬ 
brare  ejus  memoriam.  Id  quod  non  cogimur 
intelligere  de  aliquo  festo  die,  sed  solum  de 
laudatione  Justiniani,  quam  illo  Episcopus 
admiscebat  concioni  suae,  propterea  quod 
Justinianus  multa  pia  opera,  et  Ecclesiae 
utilissima  fecisset.  Addo  praeterea,  quidquid 
illud  fuerit,  sive  festus  dies,  sive  simplex 
laudatio,  fuisse  unius  privati  Episcopi  fac¬ 
tum,  quod  non  immerito  reprehendi  posset, 
praesertim  cum  ejus  successores  mox  omi¬ 
serint  ejusmodi  celebritatem. 


CAPUT  XVII. 

De  Vigiliis. 

In  profestis  magnorum  dierum  consueve¬ 
rat  Ecclesia  vigilare  et  jejunare.  Ac  in  pri¬ 
mis  Vigiliqi  Paschae,  quae  nocte  praecedente 
Dominicam  Resurrectionis  agebatur,  semper 
celeberrima  fuit ;  ut  patet  ex  Clemente  lib. 
V.  constitut.  cap.  19.  ex  Tertulliano  lib.  II. 
ad  uxorem;  ex  Eusebio  lib.  VI.  histor.  cap. 
7.  et  ex  aliis  permultis. 

De  Vigiliis  autem  in  Sanctorum  honorem 
meminit  Basibus  in  Psal.  CXIV.  Hieronymus 
in  lib.  adversus  Vigilantium,  Burchardus 
lib.  XIII,  decretorum,  cap.  16.  Bernardus 
serm.  de  Vigilia  S.  Andreae,  et  de  Vigilia 
sanctorum  Petri  et  Pauli,  et  Innocentius 
Pontifex  III.  cap.  1.  et  2.  de  observatione 
jejuniorum.  Caeterum  quoniam  paulatim  oc¬ 
casione  nocturnarum  Vigiliarum,  abusus 
quidam  irrepere  coeperant,  vel  potius  flagi- 
tia,  non  raro  committi  :  placuit  Ecclesiae 
nocturnos  conventus,  et  Vigilias  proprie 
dictas  intermittere,  ac  solum  in  iisdem  die¬ 
bus  celebrare  jejunia. 

Haereticos  homines,  ut  est  apud  Isaiam  prophetam  cap.  XIX.  spiritu  vertiginis 
agilari,  et  tamquam  Babylonicae  turris  aedificatores,  sic  inter  se  linguis,  et  moribus 
esse  divisos,  ut  alius  alium  non  agnoscat,  nulla  re  magis,  quam  disputatione  Sacra- 
mentaria  comprobatur.  Etenim  cum  de  Sacramentis  agitur,  sive  nomen,  sive  natura, 
sive  numerus,  sive  efficacitas,  sive  quid  aliud  in  controversiam  adducatur,  non 
modo  inter  se  acerbissimis  contentionibus  altercantur,  sed  etiam  ita  inepte,  atque 
absurde  plerumque  disputant,  ut  de  stultitiae  palma  contendere;  vel  de  gloria  impe¬ 
ritiae  dimicare  velle  videantur.  Et  quoniam  praefationem  a  nobis  solito  pleniorem, 
ac  jucundiorem  novi  hujus  Gymnasii  amplitudo,  nova  studiorum  auspicia,  novi 
auditorum  concursus,  ipsae  propemodum  sedes,  ac  parietes  postulare  videntur,  non 
mediocriter  laetor,  hoc  se  mihi  hodierna  die  ad  disputandum  argumentum  obtulisse. 
Disserendum  est  enim  de  haereticorum  hujus  temporis  vanitate,  et  levitate,  idque  in 
re  Sacramentaria,  id  est,  summis,  gravissimisque  nostrae  fidei  controversiis.  Quae 
sane  disputatio  nec  jucunditate  vacua  esse  poterit,  cum  spectaculum  furiosorum 
inter  se,  et  cum  sanis  concertantium  exhibeat,  nec  sua  etiam  utilitate  privabitur, 
cum  hoc  exemplo  luculenter  ostendat,  in  quas  errorum  tenebras  incidant,  quaeque 
ad  praecipitia  absurdissimarum  baereseon  ruant,  qui  semel  a  praeclarissima  muni- 
tissimaque  Catholicae  veritatis  arce  recesserint. 

Principio  igitur  cum  Sacramenti  vocabulum  in  quaestionem  apud  Haereticos  nos¬ 
tros  venisset,  et  Martinus  Lutherus  in  Babylone  sua  eam  vocem  haud  multum  sibi 
probari  significasset,  continuo  discipuli  ejus,  qui  Lutherum,  non  ut^  hominem 
quemdam  vulgarem,  sed  ut  novum  Prophetam  de  coelo  lapsum,  suspiciebant,  ejus- 
que  non  sententias  tantum,  sed  etiam  nutus  tamquam  oracula  observabant,  Sacra¬ 
menti  nomen  aperte  improbai’e,  ac  repudiare  coeperunt.  Itaque  Andreas  Carolsta- 
dius  in  lib.  de  Imaginibus  et  Sacramentis,  Sacramenti  nomen  palam  oppugnavit. 
Philippus  Melanchton  in  Jocis  primum  editis,  capite  de  signis  :  «  Quae,  inquit,  alii 
Sacramenta  nos  signa  appellamus,  quod  si  signi  nomen  displicet,  appel¬ 

les  »  ;  Zwinglius  in  lib.  de  vera  et  falsa  religione  :  «  Vocem  istam,  inquit,  Sacra¬ 
menti,  magnopere  cuperem  Germanis  numquam  fuisse  receptam.  »  Calvinus,  ut 
c*teris  gravior  et  sapientior  videatur,  etsi  nomen  hoc  parum  probet  lib.  IV. 
Institut.  cap.  14.  non  tamen  existimat  operae  pretium,  de  nomine  litigare.  Non  diu 
post  exorta  inter  Lutherum,  et  Sacramentarios  gravissima  simultate,  cum  animad- 

verteret  Lutherus  Sacramenti  nomen  vehementer  Sacramentariis  improbari  ;  pro¬ 
bare  ipse  coepit,  acerrimeque  tueri,  ac  propugnare,  ut  ex  eo  libro  cognosci  potest, 
quem  contra  Andream  Carolstadium  scripsit  :  quem  quidem  Andream,  aureum 
aliquando  amicum  suum,  in  Absalonem  et  Judam  postea  conversum  misere 
deplorat. 

Lutherum  opinione  mutata,  Sacramenti  vocabulum  defendentem,  secutus  est 
ejus  Achates,  Philippus  Melanchthon,  qui  in  locis  posterius  editis,  Sacramenti 
nomine  passim  utitur;  Secuti  etiam  caeteri,  qui  proprie  Lutherani  dici,  atque  a 
Sacramentariis  distingui  volunt,  Brentius,  Tilmannus,  Kemnitius,  et  alii. 

Sed  audite,  si  placet,  quibus  argumentis  Sacramenti  nomen  vel  oppugnet  Carol- 
stadius,  vel  defendat  Lutherus  :  «  Non  placet,  inquit  ille,  vox  ista;  neque  enim 
Deus  in  sacris  litteris  usquam  imperavit,  ut  ejusmodi  voce  uteremur ;  nec  licet  in 
rebus  divinis  usurpare  nomina,  qua3  Deus  non  jussorit  usurpari.  »  Contra,  Luthe¬ 
rus  :  <t  Imo  vero,  inquit,  placet  vox  ista ;  nec  enim  Deus  in  sacris  litteris  usquam 
prohibuit,  ne  ejusmodi  voce  uteremur  :  et  quis  tandem  es,  Carolstadi,  ut  te  ponas 
loco  Dei,  et  nobis  prohibeas,  quod  ille  non  pi’oliibuit  ?  »  Uter  ineptior,  Auditores  ? 
Nam  si  non  licet  in  rebus  divinis  his  vocibus  uti,  quas  Deus  in  sacris  litteris  non 
instituit,  indicet  nobis  Carolstadius,  ubinam  legerit  in  Scripturis  Trinitatem,  essen¬ 
tiam,  personas,  ogoouo-tov,  aliaque  id  genus,  quae  trita  sunt,  et  pervulgata,  non  magis 
apud  Catholicos,  quam  apud  ipsos  haereticos  Sacramentarios?  et  si  non  licet  Bap¬ 
tismum  et  Eucharistiam  vocare  Sacramenta,  quod  Deus  non  jusserit  ita  vocari,  cur 
ipsi  Baptismum  et  Eucharistiam  signa,  symbola,  tesseras,  lypuytiv.f  appellant?  Neque 
enim  locum  indicare  poterunt  in  Evangelio,  vel  in  Apostolo,  ubi  ejusmodi  vocibus, 
vel  Baptismus,  vel  Eucharistia  nominetur.  Sed  nec  Lutheri  ratiocinatio  multo  plus 
habet  ponderis,  aut  soliditatis.  Etenim  si  prohibere  non  licet  ea  vocabula,  quae 
Deus  in  sacris  litteris  non  prohibuit ;  non  igitur  prohibeantur  Ariani  Filium  Dei 
dicere  htpovom  Patri  :  sinantur  Macedoniam  Spiritum  sanctum  vocare  creaturam  : 
liceat  Michaeli  Serveto  Verbum  adernum  definire,  idealem  rationem  Christum  homi¬ 
nem  repraesentantem  :  liberum  sit  Valentino  Gentili  Deum  Patrem  essentiatorem, 
Deum  Filium  essentiatum  nominare  ;  concedatur  denique,  ut  alia  praetermittam, 
novis  Samosatenis,  ut  vocent  imagines  Trinitatis,  Cerbei’Os  tricipites,  et  tricorporeos 
Geriones  :  siquidem  nihil  horum  in  sacris  litteris  Deus  prohibuisse  legitur. 

Quanto  gravius,  maturius,  sapientius  Ecclesia  Catholica  nomen  Sacramenti  reti¬ 
net,  quod  eam  vocem  aptissime  quadrare  intelligat  in  Baptismum,  et  Eucharistiam, 
aliaque  ejusdem  generis  sacra  mysteria  ;  quodque  eadem  voce  usos  esse  videat 
Tertullianum,  Cyprianum,  Lactantium,  Ambrosium,  Hieronymum,  Augustinum, 
et  quotquot  jam  inde  ab  initio  Christiani  nominis,  de  sacris  nostrae  fidei  rebus 
Latine  scripserunt  ?  Sed  de  nomine  satis  multa.  Ad  Sacramenti  naturam,  atque  vim 
accedamus. 

Scriptores  Catholici  tanta  consensione  docent,  ac  sernper  docuerunt,  novae  legis 
Sacramenta  instrumenta  quaedam  esse  nostrae  justificationis,  ut  id  etiam  adversa¬ 
riorum  nostrorum  testimonio  comprobetur.  Sic  enim  Calvinus  loquitur  lib.  IV. 
Institut.  cap.  14.  §.  14  :  «  Magno  consensu  sophisticae  scholae  tradiderunt,  Sacra¬ 
menta  novae  legis  justificare,  et  conferre  gratiam,  modo  non  ponamus  obicem  pec- 


PRAEFATIO 


327 


cati  mortalis.  Quae  sententia  dici  non  potest  quam  sit  exitialis  et  pestilens,  eoque 
magis,  quod  multis  ante  saeculis  magna  Ecclesiae  jactura,  in  bona  orbis  parte  obti¬ 
nuit.  »  Ikec  ille  :  qui,  ut  videtis,  licet  pro  suo  moro  Catholicos,  sophistas,  et 
Ecclesiae  fidem,  pestem,  ac  perniciem  vocet  :  tamen  negare  non  potuit  magnum 
esse  inter  Catholicos  omnes  consensum,  ac  sententiam  nostram  multis  jam  saeculis 
in  bona  orbis  terrarum  parte  viguisse  :  cum  de  ipsis  contra  rectissime,  verissimeque 
dicamus,  nihil  apud  eos  antiquum,  nihil  certum,  nihil  fere  ab  omnibus  communi 
consensione  receptum,  sed  omnia  nova,  incerta  omnia,  eaque  brevissimis,  atque 
angustissimis  finibus  circumscripta.  Nam  etsi  permulti,  ac  pene  innumerabiles  hoc 
tempore  longe,  lateque  grassantur  Haeretici,  tamen  in  tot  minutissimas  sectas  sunt 
ipsi  divisi,  atque  dissecti,  ut  nullum  ferme  sit  eorum  dogma,  quod  admodum  late 
pateat,  quodque  non  aliqua  certa  regione  definiatur.  Sane  Martinus  Ivemnitius  in 
secunda  parte  Examinis  Tridentini  Concilii  de  Sacramenti  natura,  et  potestate  dispu¬ 
tans,  summam  inter  suos,  id  est,  Lutheri  posteros;  ac  discipulos,  discordiam  esse 
ingenue  confitetur.  Et  vero  nimium  impudens  fuisset,  si  quod  est  solis  luce  cla¬ 
rius,  inficiari  voluisset.  Numerantur  enim  apud  Adversarios,  ipso  etiam  consen¬ 
tiente  Kemnitio  ,  ut  minimum  sex  diversae ,  atque  absurdissimae,  et  inter  se 
pugnantes  opiniones,  dum  aliud  somniat  Lutherus,  aliud  sibi  fingit  Carolstadius, 
aliud  delirant  Anabaptistae,  aliud  Zwinglius,  aliud  Calvinus,  aliud  alii  comminis¬ 
cuntur.  Inspiciamus  paulisper,  ac  leviter  discutiamus  ineptias  singulorum. 

Princeps  Lutherus,  cum  in  Babylone,  tum  in  assertione  Articulorum,  nihil 
aliud  Sacramentum  esse  voluit,  nisi  divinum  testimonium  ad  excitandam,  vel 
nutriendam  fidem,  institutum  ,  quod  instar  miraculi  confirmet,  et  instar  sigilli 
obsignet  promissionem  gratiae.  Quocirca  Sacramenta  fere  conferre  solet  cum 
vellere  Gedeonis,  cum  signo  quod  Isaias  obtulit  Regi  Achaz,  cum  aliis  ejusmodi 
miraculis,  atque  prodigiis,  quibus  ad  faciendam  fidem  Prophetae,  et  Apostoli  ute¬ 
bantur. 

Sed  haec  sententia  tam  est  absurda,  ut  nihil  fere  cogitari  possit  absurdius.  Nam 
signa,  atque  prodigia  ad  confirmandam  praedicationem  merito  adhibentur,  cum 
sint  ex  se  nota,  et  illustria,  neque  a  praedicatione  ulla  ratione  dependeant :  contra 
autem  Sacramenta  nullam  ex  se  vim  habent,  ac  ne  Sacramenta  quidem  esse  intel- 
liguntur,  nisi  testimonio  verbi  confirmentur.  Itaque  qui  a  praedicatore  divini  verbi 
vel  morbos  repente  curari,  vel  Daemones  verbo  pelli,  vel  caicos  illuminari,  vel  ab 
inferis  mortuos  revocari  conspiciunt,  ipsa  miraculi  vi  tamquam  fulgore  quodam 
ita  percelluntur,  ac  prosternuntur,  ut  vel  inviti  verbis  tanti  viri  fidem  habere 
cogantur.  Qui  vero  aquis  hominem  ablui,  quod  in  Baptismo  facimus,  vident,  nihil 
mirantur,  neque  facile  credunt  in  ca  lotione  aliquid  sublimius  latere,  nisi  verbo 
Dei  ante  crediderint.  Quod  si  non  ante  Sacramenta  suspicere  incipimus,  quam  verbo 
Dei  fidem  habeamus  :  quo  pacto,  quaeso,  fieri  potest,  ut  Sacramentis  divina  eloquia 
confirmentur?  An  non  ridiculus  esset,  qui  Ethnico  diceret  :  Ut  credas  vera  esse 
qua?,  dico,  amphoram  istam  aquae  super  caput  tuum  effundam?  Egregia  sane  pro¬ 
batio  :  nisi  enim  ex  Dei  verbo  disceremus  lotionem  illam,  et  illam  unctionem  ad 
purgandos  animos  valere,  quis  id  crederet?  quis  non  rideret?  Neque  enim  id  habet 
aquae  natura,  ut  morbos  animi  curet,  et  cordis  maculas  eluat ;  sed  quidquid  in  hoc 

genere  potest,  ex  institutione  divina  potest,  divinam  autem  institutionem  divina 
eloquia  patefaciunt. 

Porro  comparatio  illa,  qua  verbum  diplomati,  Sacramentum  sigillo  ab  adversariis 
passim  confertur,  tam  est  inepta,  ut  nihil  ineptius  fingi  queat ;  multoque  rectius 
verbum  Dei,  sigillum  Sacramenti,  quam  Sacramentum,  verbi  Dei  sigillum  dici 
possit.  Nam  ut  sigillum,  etiam  sine  diplomate  vim  suam  babet,  atque  agnoscitur,  et 
honoratur ;  diploma  sine  sigillo  non  agnoscitur  esse  diploma,  nec  vim  ullam  habet  : 
sic  etiam  verbum  Dei  sine  testimonio  Sacramenti,  suam,  eamque  summam  habet 
auctoritatem ;  Sacramentum  vero  sine  verbi  testimonio,  nullam.  Non  igitur  Sacra¬ 
mentum,  ut  illi  volunt,  sigillum  verbi,  sed  verbum,  sigillum  Sacramenti  nominari 
debuisset. 

Deinde  si  Sacramentum,  ut  Lutherani  volunt,  nihil  est  aliud,  nisi  excitanda?,  vel 
alenda?  fidei  instrumentum,  quorsum  infantes,  amentes,  dormientes  interdum  in 
Ecclesia  baptizantur  ?  Num  ea  vis  est  in  Sacramentis,  ut  iis  etiam  qui  usum  rationis 
non  habent,  fidem  persuadeant?  An  potius  recte  docent  Anabaptistae  solis  adultis, 
sanis,  ac  vigilantibus  Sacramenta  prodesse?  «  Minime  vero,  inquiunt  Lutherani, 
quin  potius  graviter  errant  Anabaptistaj,  homines  fanatici  ac  furiosi,  dum  infantes 
baptizari  prohibent.  Nam  etsi  parvuli  alio  tempore  judicio  rationis  carent,  tamen 
dum  baptizantur,  sic  in  earum  mentibus  operatur  Deus, ut  et  verbum  Dei  audiant, et 
Deum  etiam  agnoscant,  ac  diligant ;  quemadmodum  olim  S.  Joannes  in  utero  matris, 
Christi  praesentiam  sensit,  et  prae  gaudio  exui tavit.  »  En  vobis  quo  se  miseri  prae¬ 
cipitant  ;  nec  est  omnino  locus  alius,  quo  se  recipiant  :  urgent  enim  vehementer 
Anabaptistae,  et  sic  undique  Lutheranos  clausos  tenent,  ut  vel  capi  debeant,  vel  in 
hujus  novi  erroris  foveam  sponte  cadere.  Sed  neque  ita  effugiunt :  nam  in  ista  ipsa 
fovea  armato  dilemmate  obruuntur,  atque  conficiuntur  Lutherani.  Vidistis,  opinor, 
aliquando,  infantes  dum  baptizantur,  quam  refugiant,  ejulent,  obluctentur  Quaero 
igitur,  vel  intelligunt  quid  agant,  vel  non  intelligunt.  Si  non  intelligunt,  nec  cre¬ 
dunt:  sinon  credunt,  perperam  baptizantur;  et  vicerunt  Anabaptist».  Si  intelli¬ 
gunt,  sacrilegi  sunt,  qui  sic  pervicaciter  Sacramenta  recusant,  nec  tam  purgantur, 
quam  maculantur.  Non  igitur  baptizentur;  et  vicerunt  Anabaptistae.  Quid?  quod 
has  ineptias  jam  olim  in  epist.  ad  Dardanum  risit  Augustinus,  et  ad  exemplum 
S.  Joannis,  qui  singulari  miraculo  in  utero  exultavit,  argute  respondit  :  aliquando 
etiam  asinam  Balaam  sapienter  esse  locutam,  nec  tamen  ob  id  admonitos  esse 
homines  in  deliberationibus  suis  asinina  expectare  consilia. 

Sed  Lutherum  dimittam,  si  unum  ab  eo  qua;siero,  in  quonam  Evangelio,  vel 
Apostolo,  vel  Propheta  legerit,  Sacramenta  nova?  legis  esse  testimonia,  vel  sigilla 
verbi  Dei?  Nos  quidem  passim  legimus  Joannis  III ;  Actor.  XXII ;  I  ad  Corinth.  VI ; 
ad  Ephes.  I ;  ad  Titum  III ;  I  Petri  III.  Baptismo  renasci,  ablui,  purgari,  sanctifi¬ 
cari,  renovari,  salvari  fideles  :  obsignari  promissiones  nusquam  legimus,  nisi  forte 
in  Evangelio  secundum  Lutherum.  Neque  potest  Lutherus  hoc  argumentum  con¬ 
temnere,  cum  in  lib.  adversus  Joannem  Cochlaeum  scriptum  reliquerit,  in  rebus 
sacris  vehementissimum,  et  robustissimum  locum  esse,  argumentum  ducere  ab 
auctoritate  negative.  Vel  igitur  locum  indicet  in  verbo  Dei,  ubi  Sacramenta  nova; 
legis,  testimonia  nominentur;  vel  certe  argumento  vehementissimo,  et  robustissimo 
sententiam  suam  nos  refutare  fateatur. 

Venio  nunc  ad  Zwinglium.  Is  in  lib.  de  vera  et  falsa  religione ,  ubi  Lutheri  sen¬ 
tentiam,  aliasque  nonnullas  satis  acriter  oppugnavit,  aperit  mentem  suam,  ac  docet, 
Sacramenta  nihil  esse  aliud,  nisi  quamdam  oppignerationem,ac  veluti  jusjurandum 
quo  se  homines  Christo,  et  ejus  Ecclesia;  fideles  fore  publice  profitentur;  ex  quo 
illud  sequitur,  in  Sacramentorum  celebratione  nihil  Christum  agere,  et  non  modo 
non  purgare  peccata,  neque  homines  renovare,  ut  volunt  Catholici,  sed  ne  attestari 
quidem  nostrae  justificationi,  ut  docent  Lutherani.  Quae  sententia  tantum  abest,  ut 
ullo  Scriptura;  testimonio  confirmari  queat,  ut  cum  universis  Scripturis  apertissime 
pugnet.  Nam  si  Baptismus  mea  tantum  est  oppigneratio,  non  autem  Christi  actio, 
quid  est  quod  ait  Joannes  :  Hic  est  qui  baptizat?  quid  est  illud,  quod  ait  Apostolus  : 
Christus  dilexit  Ecclesiam,  et  tradidit  semclipsum  pro  ea,  mundans  eam  lavacro 
a quce  in  verbo  vitee?  et  si  Baptismus  non  purgat  peccata,  sed  testimonium  solum 
praebet  futurae  fidelitatis,  cur  Paulo  Ananias  dixit  ;  Baptizare,  et  ablue  peccata  tua  ? 
Cur  ipse  Paulus  Baptismum  definivit  lavacrum  regenerationis?  et  quid  sibi  vult 
illud,  quod  jam  citavimus  :  Mundans  eam  lavacro  aquae  in  verbo  vitee?  Denique  ut 
alia  multa  praeteream,  res  est  in  Ecclesia  explorata,  ac  certa,  et  ipsis  etiam  foeminis, 
ac  pueris  nota,  Sacramenta  Christiana  ex  Christi  passione,  ac  meritis  vim  habere  : 
atque  in  ejus  rei  signum  sanguinem,  et  aquam  ex  Christi  latere  profluxisse.  «  Tunc, 
inquit  S.  Leo  epist.  4.  cap.  6.  regenerationis  potentiam  sanxit,  quando  de  latere 
ejus  profluxerunt  sanguis  redemptionis,  et  aqua  Baptismatis.  »  Quod  idem  Ambro¬ 
sius  in  Lucam,  Augustinus,  Chrysostomus,  Cyrillus,  Theophylactus  in  Joannem, 
annotarunt.  Atque  hinc  Apostolus  Paulus  duo  illa  conjunxit  :  Tradidit  semetipsum 
pro  ea;  et,  Mundans  eam  lavacro  aquee  :  quia  videlicet  nihil  esset  aqua,  nisi  aqua, 
nisi  vim  quamdam  mirificam  ex  illius  sanguine  traheret,  qui  tradidit  semetipsum  in 
mortem,  ut  exhiberet  ipse  sibi  gloriosam  Ecclesiam.  Hinc  denique  et  Joannes  cla¬ 
mat  :  Hic  est  qui  venit  per  aquam,  et  sanguinem  :  et  rursum  repetit  :  Non  in  aqua 
solum-,  nimirum,  ut  quondam  Joannes  Baptista  :  Sed  in  aqua  et  sanguine  :  id  est, 
in  aqua  admixta  sanguini,  atque  ob  eum  sanguinem  ad  omnia  eluenda  peccata 
efficacissima.  Sed  si  vera  est  nova  Theologia  Zwinglii,  errat  Joannes,  fallitur  Pau¬ 
lus,  hallucinantur  Patres  universi,  inanis  est  confessio  populorum,  ac  gentium, 
Christus  ipse  frustra  latus  suum  aperiri,  et  sanguinem  et  aquam  inde  manare 
voluit.  Quid  enim  opus  fuit  Christi  passione,  ac  morte  ad  Sacramenta  instituenda, 
si  nihil  sacrum,  nihil  divinum  habent,  nihil  possunt,  nihil  efficiunt,  nec  sunt  aliud 
nisi  testimonia,  vel  pignora  quaedam  humana  ? 

Jam  vero  Joannes  Calvinus  mira  calliditate,  cum  Lutherum  simul  ac  Zwinglium 
amplecti  velle  videatur,  ab  uti’oque  dissentit,  atque  utroque  rejecto,  suum  ac 
proprium  dogma  constituit.  Ilis  enim  verbis  affirmat  in  IV.  lib.  Institut.  cap.  14. 
§.  1.  veram,  propriam,  simplicem  definitionem  Sacramenti  contineri:  «Sacramen¬ 
tum,  externum  est  symbolum,  quo  benevolentiae  erga  nos  suae  promissiones  cons¬ 
cientiis  nostris  Dominus  obsignat,  ad  sustinendam  fidei  nostrae  imbecillitatem,  et 
nos  vicissim  pietatem  erga  eum  nostram  tam  coram  eo,  et  Angelis,  quam  apud 
homines  testamur.  Quis  non  juraret,  Calvini  sententiam  ex  Lutheri,  Zwingliique 
sententia  esse  conflatam  ?  Quod  enim  Calvinus  ait,  Sacramento  promissionem 
benevolentia^  a  Domino  obsignari  ad  sustinendam  fidei  imbecillitatem,  ex  Luthero 

sumptum  videri  potest :  quod  vero  addit,  eodem  nos  Sacramento  testari  nostram 
erga  Dominum  pietatem,  ad  Zwinglii  sententiam  pertinet.  Sed  non  tanta  erat  vel  in 
Calvino  modestia,  vel  in  Luthero,  et  Zwinglio  auctoritas,  ut  horum  ille  discipu¬ 
lus  aut  esse,  aut  haberi  se  pateretur.  Itaque  licet  Zwinglio  Calvinus  concedat, 
Sacramenta  esse  quamdam  veluti  professionem  nostra  erga  Deum  fidelitatis  :  in  eo 
tamen  ab  eo  dissentit,  quod  negat  hunc  esse  vel  solum,  vel  primarium  Sacramen¬ 
torum  usum,  et  ea  de  causa,  nomine  Zwinglii  pratermisso,  ejus  sententiam  loco 
notato  palam  oppugnat,  omniaque  ipsius  argumenta  sigillatim  diluit.  Inter  Luthe- 
rum  autem,  et  Calvinum  hoc  interest,  quod  cum  uterque  Sacramenta  faciat  testimo¬ 
nia,  vel  sigilla  divinae  promissionis,  eam  promissionem  esse  vult  Lutherus  justifica¬ 
tionis  prasentis,  Calvinus  electionis  «ternae. 

Quamobrem  in  Antidoto  Concilii,  sessione  sexta,  capite  quinto,  infantes  bapti¬ 
zari  dicit,  non  ut  in  adoptionem  filiorum  ii  Deo  recipiantur,  sed  ut  obsignetur 
promissio  vitae,  quae  ad  eos  per  gratiam  praedestinationis  jam  ante  pertinebat.  Et 
sessione  septima,  canone  septimo  ad  eum  finem  Sacramenta  referenda  esse  affir¬ 
mat,  ut  certos  nos  reddant  perpetuae  adoptionis,  et  gratiae,  ad  quam  videlicet  ante 
mundi  constitutionem  praedestinati  sumus* 

Sed  haec  sententia  multis  nominibus  falsa,  absurda,  perniciosa,  impia  est.  Nam 
et  cum  Scripturis  aperte  pugnat,1  et  multis  regnum  coelorum  claudit,  et  Sacramen¬ 
tum  falsum,  ministros  sacrilegos,  Deum  mendacem,  et  quasi  perjurum  facit.  Si 
falsum  non  est,  Sacramenta  solum  ad  praeteritum,  id  est,  ad  gratiam  electionis 
referri ;  cur  Ananias  in  prasenti  dicit  :  Exurge,  et  baptizare,  et  ablue  peccata  tua  f 
Cur  Baptismum  Paulus  vocat  lavacrum  regenerationis.  Cur  eumdem  Baptismum 
Petrus  accipi  dicit  in  remissionem  peccatorum  ?  Et  quae  tandem  est  ista  temeritas, 
vel  furor  potius,  et  amentia,  provocaro  Catholicos  ad  Scripturas,  et  tamen  quid 
Scriptura  omnes  clament  nolle  audire,  id  vero  obstinate  asserere,  ac  tueri,  quod 
nusquam  in  divinis  litteris  ostendi  queat  ? 

Absurdam  vero  sententiam  esse,  per  Sacramenta  obsignari  conscientiis  promis¬ 
siones,  fieri  potest  ex  parvulorum  Baptismo  planissimum.  Siquidem  rite,  atque 
utiliter  parvulos/  baptizari,  Calvinus  contra  Anabaptistas  multis  in  locis  docet,  cum 
tamen  parvuli  ut  usu  rationis,  ita  etiam  conscientia  careant ;  quod  ne  ipse  quidem 
Calvinus  negare  ausus  fuit  in  IV  lib.  Institut.  cap.  16.  Et  vero  si  promissio  diplo¬ 
ma  quoddam  est,  Sacramentum  sigillum,  et  conscientia  cera,  vel  charta,  ut  Calvinus 
significat ;  egregium  sane  miraculum  Calvinistae  faciunt,  cum  parvulos  baptizant  : 
nam  et  diploma  scribunt  sine  charta,  et  sigillum  imprimunt  sine  cera. 

Esse  autem  eamdem  sententiam  multis  ac  potissimum  parvulis  perniciosam, 
dubitari  certe  non  potest.  Nam  cum  Sacramenta  Calvinus,  filiis  praesertim  hominum 
fidelium,  quos  justos  ac  sanctos  nasci  docet,  ad  accipiendam  Christi  gratiam  minime 
necessaria  esse,  multis  persuaserit,  id  consecutum  est,  ut  non  pauci  eadem  Sacra¬ 
menta  contempserint,  atque  in  dies  magis  contemnant,  atque  interim  multorum 
animae  parvulorum,  quae  sanctae  a  Calvino  esse  finguntur,  non  expiatae  salutaribus 
aquis,  in  aeternis  sordibus  perseverent. 

Sed  illud  gravissimum,  quod  ista  Calvini  sententia  Sacramentum,  ut  dixi,  falsum, 
ministrum  sacrilegum,  Deum  mendacem  facit.  Etenim  si  Sacramentum  divinum 

est  jusjurandum  ,  atque  sigillum  ,  quo  electionis  aeternae  promissio  obsignatur, 
quoties  contingit  (contingit  autem  frequentissime)  ut  reprobi  baptizentur,  toties 
item  contingit,  ut  Sacramentalia  verba  sint  falsa,  et  ore  ministri  mentiatur  Deus. 
Fingite  animis  adesse  jam  hoc  loco  Philippum  Diaconum,  qui  Magum  Simonem 
baptizet  :  certe  cum  Philippus  aquam  aspergit,  ac  dicit  :  Ego  te  baptizo  ;  eodem 
ipso  momento,  si  Calvino  credimus,  et  Deus  dicit  :  Ego  Deus  aeternus  testor,  ac 
juro,  et  sigillo  meo  divino  confirmo,  te  Simonem  a  me  jam  inde  ab  aeternitate  eloc- 
tum,  et  ad  regnum  cadorum  irrevocabiliter  praedestinatum.  Atqui  falsum  hoc  testi¬ 
monium,  falsum  jusjurandum,  fallax  sigillum  fuisse,  nemo  est  qui  nesciat,  cum 
Simon  ille  impius,  Haeresiarcha,  et  Magus  tandem  perierit.  Neque  vero  satis  sibi 
cavet  Calvinus,  cum  ait  ;  Deum,  quod  ad  se  attinet,  verum  sigillum,  ac  testimo¬ 
nium  offerre.  Nam  non  offert  solum,  sed  etiam  reipsa  praebet,  cum  reipsa  homines 
baptizantur,  neque  enim  Sacramentum  oblatio,  sed  justificatio  est  divinae  benevo¬ 
lentiae,  ut  idem  ipse  docet  Calvinus  in  Catechismo  breviore.  Itaque  tum  offert  tes¬ 
timonium,  tum  offert  Sacramentum  :  cum  autem  Sacramentum  praebet,  ac  dicit : 
Ego  te  baptizo,  non  offert,  sed  praebet  testimonium,  et  quidem  falsum,  et  fallax, 
cum  reprobi  baptizantur. 

Tres  adhuc  supersunt  excutiendae  opiniones  ;  sed  eas,  quia  magna  pars  horae 
praeteriisse  videtur,  hreviter  leviterque  attingam.  Igitur  Andrcas  Carolstadius,  ut 
ipse  quoque  dux  novi  agminis  haberi  posset,  novum  dogma  excogitavit  :  nimirum 
asseruit,  nihil  esse  aliud  Sacramenta  Christiana,  quam  symbola  quaedam,  ac  tesse¬ 
ras,  quibus  internoscuntur  Christiani  a  Judaeis,  Mahumetanis,  Paganis  :  quales 
erant  olim  apud  Romanos  togae,  pallia  apud  Philosophos,  et  nunc  apud  Christianos 
vestimenta  varia  Monachorum.  Neque  multum  ab  hac  sententia  discrepat,  quod 
Anabaptistae  de  Sacramentis  disputant.  Siquidem  Sacramenta  esse  volunt  allegorias, 
ut  ipsi  loquuntur,  operum  bonorum  :  non  enim  alia  de  causa  homines  baptizari,  et 
corpus  Domini  sumere,  nisi  ut  admoneantur  ea  caeremonia,  sibi  crucem  et  mortem 
pro  Christo,  si  res  tulerit,  forti  animo  esse  tolerandam. 

Sed  non  est  quod  multum  laboremus  in  his  sententiis  refellendis,  cum  eas  Lu- 
therus,  Philippus,  Zwinglius,  Calvinus,  Kemnitius,  atque  alii  ex  Adversariis  ita 
confutarint  et  exploserint,  ut  pene  etiam  extinxerint,  ac  sepelierint.  Et  sane  si  non 
est  alia  Sacramentorum  utilitas,  nisi  ut  Ecclesiam  ab  aliis  hominum  coetibus  divi¬ 
dant,  vel  operum  bonorum  fideles  admoneant,  adeo  parum  valent,  ut  pene  super¬ 
vacanea  dici  possint.  Habemus  enim  alia  symbola  multo  quam  Sacramenta  sint, 
illustriora,  et  efficaciora.  Quid  ?  aii  non  confessio  fidei  melior  tessera  est,  quam 
Baptismus,  cum  confessio  vera?  fidei  Catholicorum  propria  sit,  Baptismum  autem 
communem  cum  ha?reticis  habeamus  ?  An  non  etiam  longe  efficacius  movent  ad 
opera  bona  exhortationes,  et  exempla,  quam  caeremoniae  illae  Sacramentales  ?  Et 
quid  opus  erat,  ut  Sacramenta  ex  Christi  latere  perfosso  manarent,  si  nihil  majus 
effectura  erant,  quam  allegoria?  quaedam,  vel  quam  Romanorum  togae,  vel  pallia 
Philosophorum? 

Unus  restat  Swencfeldius,  qui  ut  uno  verbo  contentiones  omnes  dirimeret,  et 
nova  dogmata  cudendo  IIa?resiarcha  jure  salutari  posset,  omnia  simul  Christiana 
Sacramenta  repudiavit  :  quippe  homo  supra  modum  spiritualis,  atque  Angelicus, 

solo  spiritu  vivendum  putat.  Nec  mirum  si  Sacramenta  ei  corporalia  sordeant,  qui 
Scripturarum  etiam  divinarum  litteras,  et  verba  contemnit  .  Illud  magis  admiror, 
cur  non  tacita  mentis  cogitatione  contentus,  verbis  et  litteris  corporalibus  dogmata 
sua  explicanda  putaverit  :  non  enim  decet  virum  tam  spiritualem, pulmoni  ac  palato, 
lingua*,  ac  dentibus,  sapientiae  suae  arcana  committere.  IIuc  videlicet,  auditores,  Sa- 
tan  spectabat,  huc  tendebat  longoillo  ambitu  haeresum  variarum,  ut  fontes  illos  sa¬ 
lutares,  thesauros  illos  charismatum  divinorum,  pliarmaca  illa  coelestia  Christisan- 
guine  comparata  omnino  Christianis  eriperet.  Sed  si  non  plane  isti  spirituales  homi¬ 
nes  hominem  exuissent,  intelligerent  profecto,  nihil  magis  appositum  a  divina  pro¬ 
videntia  institui  potuisse,  quam  ut  homines,  qui  spiritu  et  corpore  constant,  per 
corporalia  signa  ad  dona  spiritalia  pervenirent  :  «  Si  tu,  inquit  S.  Joannes  Chry- 
sostomus  hom.  83.  in  Matth.  incorporeus  esses,  nuda  tibi  Deus,  et  incorporea  dona 
tradidisset :  sed  quoniam  corpori  adjunctum  spiritum  habes,  in  rebus  corporalibus 
spiritualia  tibi  traduntur.  »  Quid  ?  quod  ipsa  etiam  Sacramenta  non  omnino  corpo¬ 
ralia,  sed  magna  ex  parte  spiritualia  sunt  ?  Corporale  est  eleinentnm,  corporale 
etiam  verbum  ;  sed  mirifica  illa  virtus  et  potestas,  qua  fit,  ut  aqua  corpus  tangat,  et 
cor  abluat,  ut  sanctus  loquitur  Augustinus,  plane  spiritualis  est.  Itaque  Dominus 
Nicodemo,  non  ex  aqua  solum,  sed  ex  aqua  et  spiritu  renascendum  esse  pronun¬ 
tiavit,  nimirum,  ut  Gregorius  N&zianzenus  in  oratione  de  Baptismate  annotavit, 
ideo  ex  aqua  et  spiritu,  quia  medicamentum  partim  corporale,  partim  spirituale, ^ 
aptissime  convenit  in  eos  segrotos ,  quorum  natura  corpore ,  et  spiritu  conti¬ 
netur. 

Diximus,  auditores,  de  nomine,  diximus  etiam  de  natura,  et  efficacitate  Sacramenti . 
Quod  si  jam  de  numero  Sacramentorum,  haereticorum  sententias  enumerare  vellem  ; 
hinc  etiam  facile  demonstrarem,  quanta  eorum  vanitas,  et  stultitia  sit,  cum  unus 
Lutherus  modo  unum,  modo  duo,  modo  tria,  modo  etiam  septem  Sacramenta  nu¬ 
meraverit.  Si  vero  etiam  ritus,  ac  caeremonias  eorum  explicare  aggrederer,  tum 
vero  maxime,  quamvis  in  re  seria,  rideretis  :  Tot  enim  ferme  apud  eos  exstant 
formae  Sacramentorum  administrandorum,  ut  numerari  vix  queant,  et  quod  summis 
Pontificibus  tribui  posse  negant,  ut  ritum  aliquem  in  Ecclesia  statuant,  id  sibi  apud 
eos  quivis  homuncio  passim  assumit.  Quod  si  posHemo  quid  de  Sacramentis  sin¬ 
gulis  haeretici  sentiant,  explicandum  susciperem,  nullum  unquam  exitum  repe- 
rirem.  Quamobrem  unum  tantum  e  tam  multis  seligemus,  eoque  breviter  pertrac¬ 
tato,  praetermissis  caeteris,  finem  disserendi  faciemus. 

Laborant  totis  viribus  cum  Lutherani,  tum  Calvinistae,  ut  veram  Christi  carnem 
in  Sacramento  nobis  communicari  doceant;  et  tamen  Ecclesia*  Catholica*  senten¬ 
tiam  de  conversione  panis  in  carnem  pervicacibus  animis  rejiciunt.  Itaque  Calvinus 
adeo  implicatam,  obscuram,  mirabilem,  incredibilem  rationem  excogitavit,  qua 
Christi  vera  caro  per  nescio  quas  fistulas,  et  canales  ad  nos  de  coelo  derivari,  et 
quasi  distillari  possit  ;  ut  ego  sane  etiamsi  Juda*us,  vel  Paganus  essem,  multo  fa¬ 
cilius  capere,  et  credere  me  posse  confiderem  conversionem  panis  in  carnem,  quam 
docet  Ecclesia,  quam  Calvinisticum  illud,  sine  auctoritate,  et  sine  ratione  fabrica¬ 
tum  figmentum. 

Lutherani  autem  aliud  monstrum  longe  etiam  tetrius  Ecclesia?  pepererunt.  Nam 

ut  facile  eis  esset  veram  Christi  carnem  in  Sacramento  habere  praesentem,  eamtlem 
carnem  ab  ipsa  sua  Conceptione  ubique  fuisse,  ac  semper,  omniaque  omnino  loca, 
eo  modo  quo  Deus  facit,  replere  docuerunt.  Quod  portentum,  (neque  enim  dogma, 
vel  sententia,  vel  opinio,  vel  simplex  etiam  hmrcsis  nominari  debet,)  Scripturis  re¬ 
pugnat,  adversatur  Patribus,  evertit  Symbolum,  Christi  naturas  cum  Eutychete 
confundit;  et  ipsum  denique  quod  mirandum  videtur,  Sacramentum  destruit,  pro 
quo  astruendo  fabricatum  est.  Nam  si  Christi  corpus  ab  ipsa  sua  Conceptione  sem¬ 
per  ubique  fuit,  mentitur  certe  qui  illud  alicubi  aliquando  non  fuisse  affirmat  : 
ergo  mentitur  Angelus,  cum  apud  Marcum  ait  :  Surrexit  non  est  hic  :  quomodo 
enim  hic  non  est,  qui  ubique  est?  Dominus  ipse  mentitur,  cum  ait  :  Lazarus  mor¬ 
tuus  est ,  et  gaudeo  propter  vos,  ut  credatis,  quia  non  eram  ibi  :  quomodo  enim  Do¬ 
mine,  ibi  non  eras,  qui  ubique  eras?  Porro  S.  Augustinus,  ut  de  caeteris taceam.,  in 
epist.  ad  Dardanum  ex  proposito  hoc  tractans,  copiose  docet,  esse  Christum,  ut 
ipse  loquitur,  per  id  quod  Deus  est,  ubique  ;  per  id  quod  homo  est,  non  ubique. 

Jam  vero  Symbolum  fidei  monstruosa  ista  Ubiquitas,  (hoc  enim  barbaro  vocabulo 
barbarus  error  nominari  meruit)  ita  corrumpit,  atque  depravat,  ut  Christi  Concep¬ 
tionem,  Ortum,  Passionem,  Obitum,  Sepulturam,  Descensionem  ad  inferos,  D ever¬ 
sionem  ab  inferis,  Ascensionem  in  coelum,  Reversionem  a  coelo,  non  vera  et  pro¬ 
pria,  sed  metaphorica,ac  pene  phantastica  cum  Marcione,  et  Manielueo  nobis  efficiat  . 
Id  enim  habet  de  Christi  conceptione  Symbolum  rectae  fidei,  in  solius  Beatissimae 
Virginis  utero  Christi  corpus  novem  illis  mensibus  fuisse  :  Atqui  idem  illud  corpus 
in  uteris  omnium  foemi narum,  imo  etiam  et  virorum  fuit,  si  ubique  semper  fuit. 
De  Ortu  vero  id  Symbolum  docet,  Christi  corpus  nono  exacto  mense  vere,  et  pro¬ 
prie  ex  utero  prodiisse;  et  eo  modo  vere,  et  proprie  natum  esse.  At  si  vera  som¬ 
niant  Ubiquistae,  ante  nonum  mensem,  erat  extra  uterum,  et  post  nonum  mensem 
adhuc  erat  in  utero  ;  neque  inde  unquam  vere  prodiit,  aut  prodire  potest,  cum  id, 
quod  vere  ubique  est  ,  nulla  ratione  vere  moveri  queat.  Quemadmodum  igitur  Deus 
cum  apparet  alicubi,  non  eo  venisse  proprie,  sed  metaphorice  dicitur,  quia  ubique 
cum  sit,  non  venit  ubi  non  erat,  sed  apparet  ubi  non  videbatur  :  sic  etiam  Christi 
ortus,  non  verus,  ac  proprius,  sed  apparens,  ac  metaphoricus  dicendus  erit  ;  cum 
non  venerit  illa  caro  ubi  non  erat,  nec  locum  deseruerit,  ubi  eftit,  sed  cerni  tantum 
coeperit,  ubi  antea  minime  cernebatur.  Quod  idem  de  Passione,  de  Morte,  de  Sepul¬ 
tura,  de  caeteris  fidei  capitibus  intelligi  debet.  Qui  enim  semper  ubique  fuit,  non 
vere,  et  proprie,  sed  metaphorice  solum  transiit  de  C  mna  culo  ad  hortum,  de  horto 
ad  Concilium  Judaeorum,  de  Concilio  ad  Praetorium,  de  Praetorio  ad  Calvarium,  de 
Calvario  ad  Crucem,  de  Cruce  ad  Sepulchrum,  de  Sepulchro  ad  Montem,  de  Monte 
ad  Cadum.  Nec  potuit  vere  in  morte  corpus  ab  anima  separari  :  et  cum  utrumque 
ubique  fuerit,  id  efficitur,  quod  est  absurdissimum,  ut  fuerit  Christo  mortuo,  corpus 
cum  anima  in  inferno,  et  anima  cum  corpore  in  sepulchro. 

Quid  jam  de  ipsa  humana  Christi  natura,  deque  illo  summo,  atque  Angelis  ado¬ 
rando  incarnationis  mysterio  dicam  ?  Nam  si  humana  Christi  natura  non  modo  ubi¬ 
que  est,  sed  (ut  adversarii  docent)  illam  ipsam  habet  divinam  immensitatem,  quam 
Deus  habet,  ut  infinita  spatia  replere  queat,  erit  ipsa  vere,  et  absolute  immensa,  et 
infinita  :  et  cum  mole  corporea  non  sit  infinita,  quippe  quae  tota  ubique  esi,  erit 

sine  dubio  infinita  virtute  ;  virtus  autem  inlinita  naturam  sequitur  infinitam  :  igitur 
Christi  caro  natura  est  infinita.  Quare  vel  duae  jam  erunt  infinitae  naturae,  quod  fieri 
nequit,  vel  quod  solum  restat,  humana  in  divinam  transeunte  natura,  et  naturarum 
confusio,  et  totius  mysterii  labefactatio  consequetur.  En  nobis  quam  facile  haeresis 
haeresim  parit,  et  eo  tandem  errando  venitur,  ut  ipsa  prima  fidei  fundamenta  radi¬ 
citus  evertantur. 

Quid,  quod  portentosa  ista  Ubiquitas,  Sacramentum  ipsum,  ut  dicebam,  tollit, 
pro  quo  asserendo  fabricata  est?  Nam  si  in  ipsa  privata  domo  in  pane,  in  vino,  in 
pomis,  in  piscibus,  in  oleribus,  in  omni  ciborum  genere,  in  ipso  aere  quem  attrahi¬ 
mus,  Christi  carnem  vere  sumimus,  quid  necesse  est  in  Ecclesiam  convenire  ?  quid 
paneq^  frangere,  et  vinum  miscere?  quid  verba  illa  sacra  pronuntiare  ?  Quid  habet 
sacra  cccna  prae  vulgari  prandio?  Quid  panis  Eucharistia?  pra?  pane  pistoris?  quid 
altare  prae  mensa  ? 

Atque  ut  magis  adhuc  Lutheranorum  sapientiam  admiremini,  novum  hoc  mons¬ 
trum  intra  paucos  annos,  in  una  eademque  Provincia,  iisdem  auctoribus  Lutheranis 
prodiit,  periit,  revixit;  siquidem  ab  ipso  Luthero,  ut  ex  multis  ejus  testimoniis 
Brentius  probat,  excogitat  in  eodem  regnante  Luthero  feliciter  in  Saxonia  floruit. 
Luthero  deinde  mortuo,  ac  rerum  potiente  Melanchthone,  paulatim  languescere  ac 
deficere  coepit ;  donec  tandem  in  ipsa  Saxonia  in  Dresdensi  Lutheranorum  Concilio, 
quod  ante  annos  tredecim  habitum  est,  publico  decreto  damnatum,  explosum, 
exterminatum  est  :  sed  bis  proximis  annis  Melanchthonico  everso  imperio, 
atque  imperante  in  Saxonia  Schmidelino,  rursus  ab  inferis  revocata,  et  in  suam 
sedem  restituta  magno  cum  honore  Ubiquitas  est.  Ista  videlicet  est  constantia  fidei 
Lutheranse,  ut  nunc  sacrosancta  fidei  dogmata  esse  debeant,  quae  ante  annos  trede¬ 
cim  pestilentissimae  haereses  erant. 

Sed  finis  sit ;  nolo  enim  in  ejusmodi  nugis  percensendis  orationem  ponere  lon¬ 
giorem.  Qua?  tamen,  si  ut  vere  sunt,  sic  ab  omnibus  hominibus  haberentur  pro 
nugis,  labore  nos  atque  negotio  magno  levarent.  Sed  quoniam  tanta  est  Satana? 
Versutia,  tanta  haereticorum  fallacia,  tanta  populorum  ad  res  novas  propensio,  ut 
permultis  jam,  non  inquam  hominibus,  sed  populis,  Provinciis,  Regnis,  cum  summa 
Ecclesiae  Catholicae  jactura,  et  honoris  Dei,  Christique  meritorum  obscuratione  per¬ 
suasa?  sint;  idcirco  nobis  totis  viribus  enitendum  est,  ut  in  haec  ipsa  studia,  ita  dili¬ 
genter  incumbamus,  ut  aliquando  haereticorum  fraudes  detegere,  Christi  gloriam 
amplificare.  Ecclesiam  propagare,  damna  resarcire,  Satanam  confundere  Christo 
duce,  et  adjutore  valeamus. 

CAPUT  I. 

De  erroribus. 

Antiqui  errores  de  Sacramentis  ad  qua- 
tuor  capita  revocari  possunt.  Primum  enim 
quidam  omnia  Sacramenta  de  medio  tollere 
conatisunt.  Ii  fuerunt  quos  Epiphanius,  hce- 
resi  40,  Archonticos,  Theodoretus  lib.  I.  de 
haereticorum  fabulis,  cum  Archonticos,  tum 
etiam  Ascodritos,  seu  Ascodrupitas  appellat. 
Isti  enim  auctore  quodam  Petro  Anachoreta 
Syro  ,  Baptismum  et  Eucharistiam  execra- 
bantur,  Epiphanio  teste ,  necnon  (ut  addit 


Theodoretus)  omnia  alia  signa  sensibilia,  et 
corporalia,  ac  solum  in  cognitione  ejus  quod 
est,  veram  redemptionem  constituebant. 

IIuc  etiam  pertinet  error  Fraticellorum, 
seu  Beguinorum,  qui  Sacramenta  Ecclesias¬ 
tica  despiciebant,  ut  testatur  Joannes  Papa 
XXII,  in  Extravaganti ,  sancta  Romana,  de 
religiosis  domibus. 

Huc  denique  pertinent  Pauliciani,  qui  tes¬ 
te  Euthymio  in  II.  part.  Panopliee  ,  tit.  21. 
tollebant  de  medio  omnem  Sacramentorum 
materiam;  aquam,  vinum,  panem,  oleum, 
et  solum  verbis  quibusdam  loco  Sacramen¬ 
torum  utebantur  :  ut,  exempli  gratia,  Bap¬ 
tismum  esse  dicebant  illa  verba  :  «  Ego  sum 
aqua  viva.  » 

Secunda  hseresis  est  eorum,  qui  Sacra¬ 
menta  omnia  non  quidem  execrabantur,  nec 

tollebant ,  sed  virtute  et  efficientia  spolia¬ 
bant.  Hi  Messaliani,  qui  et  Euehitae  ab  ora¬ 
tione  dicti  sunt.  Scribunt  de  hac  haeresi  Epi- 
phanius  ha?resi  80.  Augustinus  haeresi  37. 
et  Theodoretus  lib.  IV.  de  haereticis  fabulis, 
sed  fusius  et  ex  libris  ipsorum  decerptis  er¬ 
roribus,  Joan.  Damascenus  in  lib.  de  hsere- 
sibus  ,  ubi  testatur,  dogma  Messalianorum 
esse,  peccata  non  purgari  divinis  Sacramen¬ 
tis  ,  sed  solis  precibus  ,  quae  ab  ipsis  recte 
funduntur.  Itaque  sine  Baptismo  ,  sine  Eu¬ 
charistia,  sine  Sacerdotum  absolutione  pro¬ 
fitebantur  ,  se  statim  suis  precibus  homines 
posse  justificare  :  tametsi  etiam  Sacramenta 
illa  admitterent. 

Eamdem  fere  haeresim  tribuit  Guido  in 
sua  Summa  Armenis  ,  et  quibusdam  recen- 
tioribus  Catharis;  si  quidem  eos  negare  di¬ 
cit,  Sacramenta  novae  legis  gratiam  con¬ 
ferre. 

Tertia  haeresis  eorum  fuit,  qui  aliqua  Sa¬ 
cramenta  de  medio  tollebant.  Multi  enim 
Baptismum  rejecerunt,  ut  ii,  quorum  haere¬ 
sim  Gaianam  appellat  Tertullianus  initio  li¬ 
bri  de  Baptismo  :  item  Manichaei,  teste  Au¬ 
gustino  haeresi  46.  et  Seleuciani  apud  eum- 
dem  Augustinum  haeresii  59.  et  alii,  de  qui¬ 
bus  postea. 

Rursus  quidam  rejecerant  Sacramentum 
Confirmationis  ,  ut  Novatiani ,  Theodoreto 
teste,  lib.  III.  de  fabulis  haereticorum. 

Alii  Sacramentum  Eucharistiae  nullum  es¬ 
se  dixerunt.  Scribit  enim  Petrus  Cluniacen- 
sis  in  lib.  contra  Petrobrusianos  ,  unum  ex 
erroribus  Petrobrusian orum  fuisse,  corpus 
Christi  ex  pane  semel  tantum  facium  esse, 
ea  videlicet  nocte ,  qua  Dominus  traditus 
est  :  deinceps  autem  nec  factum  esse,  nec 
fieri  posse.  Scribit  etiam  Euthymius  in  Pa- 
noplia  par.  II ,  tit.  23.  unum  ex  erroribus 
Bogomilum  fuisse  ,  Eucharistiam  nihil  esse 
aliud,  quam  Pater  noster. 

Alii  Sacramentum  Poenitentiae  sustulerunt, 
ut  Novatiani,  teste  Epiphanio  haeresi  39.  et 
Augustino  haeresi  38.  Alii  Sacramentum  Or¬ 
dinis  nihil  omnino  esse  dixerunt,  ut  quidam 
Taudemi  sectatores  ,  ut  refert  is,  qui  Sige- 
berti  Chronicum  supplevit,  ad  annum  Christi' 
1124. 

Alii  Extremam  unctionem  detestati  sunt ; 
ut  Albigenses,  teste  S.  Antonio  ’.  par.  tit. 
XI,  cap.  7,  §.5.  Summae  Theologicae;  et 
postea  Flagellantes,  teste  Bernardo  Lutzem- 
burgensi  in  Catalogo  haereticorum. 

Alii  denique  Matrimonium  sustulerunt,  ut 


Encratitae,  teste  Augustino  haeres.  33.  Mani¬ 
chaei,  eodem  Augustino  teste  haeres.  46.  ct 
alii  permulti. 

Quarta  haeresis  eorum  fuit,  qui  certa  Sa¬ 
cramenta  non  quidem  tollebant,  tamen  non 
recte  intelligebant ,  vel  administrabant.  In 
iis  erant  Marcosii  a  Marco  quodam  ,  vetus¬ 
tissimi  haeretici,  qui  Baptismum  conferen¬ 
dum  esse  dicebant,  non  in  nomineTrinitatis, 
sed  in  nomine  ignoti  Patris,  in  veritate  ma¬ 
tre  omnium;  in  Jesu,  qui  descendit  in  uni¬ 
tate,  et  redemptione,  et  potestatum  commu¬ 
nione  :  ita  refert  Theodoretus  lib.  I.  de  fa¬ 
bulis  haereticorum.  Item  Marcionitae,  qui  se¬ 
cundo  ,  et  tertio  homines  baptizabant ;  ut 
Epiphanius  refert  haeresi  42. 

Sic  etiam  permulti  circa  Eucharistiam  er¬ 
rarunt,  volentes  quidem  Sacramentum  esse, 
sed  non  continere  verum  Domini  corpus;  ut 
quidam  olira  ipso  fere  tempore  Apostolorum, 
ut  referunt  Ignatius  in  epistola  ad  Smyrnen- 
ses,  et  Theodoretus  in  tertio  Dialogo,  circa 
medium ;  ac  deinde  Berengarius,  teste  Lan- 
franco  in  |ib.  adversus  Berengariuin  :  pos¬ 
tea  Joannes  Wiclefus,  teste  Concilio  Constan- 
tiensi  sess.  VIII. 

Quidam  circa  Poenitentiam  errabant, 
etiamsi  eam  non  tollerent,  ut  Audiani,  qui 
confessiones  audiebant,  et  a  peccatis  absol¬ 
vebant,  sed  poenitentiam  non  injungebant, 
ut  Theodoretus  refert  lib.  IV.de  fabulis  hie- 
reticorum. 

Quidam  errabant  circa  Ordines,  quos  etiam 
foeminis  conferebant,  utPepuritae,  teste  Epi¬ 
phanio  haeresi  49. 

Haec  generatim  de  erroribus  veterum  dic¬ 
ta  sint.  Similia  nostro  hoc  saeculo  vidimus. 
Nam  in  primis  non  defuerunt,  qui  omnia 
Sacramenta  sensibilia,  et  corporalia  contem¬ 
nerent,  qui  certe  novi  Archontici  nominari 
possent  :  id  etiam  de  Swenckfeldianis  tes¬ 
tantur  Fridericus  Staphilus  in  lib.  de  con¬ 
cordia  discipulorum  Lutheri,  et  David  Chy- 
traeus  praefatione  Commentariorum  in  Apo- 
calypsim. 

Lutherani  caeteri,  et  Calvinistae  omnes, 
etsi  Sacramenta  non  tollunt  omnia  ,  omnia 
tamen  virtute,  et  efficacia  spoliant,  ut  olim 
faciebant  Messaliani  :  ut  enim  illi  orationi, 
ita  isti  fidei  omnia  tribuunt,  Sacramentis  au¬ 
tem  plane  nihil,  nisi  ut  sint  nuda  signa,  ea- 
que  non  omnino  necessaria.  Sic  enim  scribit 
Lutherus  in  assert  primi  articuli  :  «  Haere¬ 
tica,  sed  usitata  sententia  est,  Sacramenta 
novae  legis  dare  gratiam  iis,  qui  non  ponunt 

obicem.  Scriptura  enim  dicit  :  Justus  ex  fi¬ 
de  sua  vivet,  non  dicit,  ex  Sacramentis  vi¬ 
vet.  ;>  Haec  ille.  Neque  ab  hac  sententia  ul¬ 
lus,  quod  sciam,  ex  haereticis  hujus  tempo¬ 
ris  dissentit. 

Rursus  non  defuerunt  hoc  tempore  ,  qui 
tollant  e  medio  aliqua  Sacramenta,  licet  non 
omnia.  Nam  Swenckfeldianis  exceptis,  cee- 
teri  omnes  duo  Sacramenta  recipiunf,  Bap¬ 
tismum  ,  et  Eucharistiam;  duo  rejiciunt, 
Confirmationem,  et  Extremam  unctionem  : 
Matrimonium  recipiunt  quidem,  sed  non 
pro  Sacramento  :  de  Pcenitcntia,  et  Ordina¬ 
tione  inter  se  contendunt,  ut  postea  explica¬ 
bimus. 

Denique  non  defuerunt  etiam  ,  qui  certa 
Sacramenta  reciperent,  sed  erroribus  admix¬ 
tis.  Nam  Anabaptistsf  Sacramentum  Baptis¬ 
mi  recipiunt,  sed  pro  adultis,  non  pro  infan¬ 
tibus  Zwingliani  recipiunt  Sacramentum 
Eucharistiae,  sed  corpus  Dominicum  esse  ne¬ 
gant.  Lutherus  Sacramentum  Absolutionis 
non  negat,  sed  nec  integram  confessionem, 
nec  ullam  satisfactionem  requirit ,  aut  ad¬ 
mittit;  nec  verum  ministrum  Sacramenti  hu¬ 
jus  agnoscit,  ut  patet  ex  assertione  articulo¬ 
rum,  quinti,  sexti,  septimi,  octavi,  noni,  de¬ 
cimi.  Denique  ordinationem  ministrorum 
omnes  admittunt,  sed  nec  agnoscunt  verum 
ministrum,  nec  verum  ritum  hujus  Sacra¬ 
menti. 

Ita  videmus  omnes  quatuor  haereticorum 
classes,  quae  variis  temporibus  per  1500  an¬ 
nos  Ecclesiam  Catholicam  vexaverunt,  om¬ 
nes  simul  hoc  nostro  saeculo  contra  eamdem 
Ecclesiam  conspirasse.  Sed  quo  duce  de  ve¬ 
teribus  illis  Catholica  triumphavit quando¬ 
quidem  idem  ille  dux,  nec  vires  amittere  po¬ 
test,  et  Ecclesiae  suas  semper  se  adfuturum 
certa  testificatione  promisit. 


CAPUT  II. 

De  mendaciis ,  et  calumniis  adversariorum. 

Necessario  prorsus  annotanda  sunt  men¬ 
dacia  praecipuorum  hostium  Ecclesiae,  quod 
hoc  multum  valeat  ad  auctoritatem  detra¬ 
hendam,  ipso  teste  Luthero,  qui  ita  scripsit 
quondam  in  lib.  contra  Emserum  :  «  Si  se¬ 
mel  deprehenderer,  ita  mentitus ,  falsus,  et 
III. 


crasse  stolidus  ,  jam  tota  mea  doctrina  ,  et 
honor,  et  fideS,  et  fidelitas  finem  poenitus  ha¬ 
berent  :  unusquisque  me  pro  nequam,  et  in¬ 
fami  nebulone,  ut  aequum  est,  habiturus  es¬ 
set  »  :  tum  etiam,  quod  hoc  ipsum  vitium 
Catholicis  tribuere  impudentissimo  menda¬ 
cio  Lutherus  non  erubuerit  :  Sic  enim  scri¬ 
bit  in  libro  adversus  Cochloeum  :  «  Sed  ego 
plane  hoc  tribuo  divinis  Consiliis,  ut  Papae, 
et  Papistae  fere  nullos  habeant  patronos,  ni¬ 
si,  qui  vel  insigni  inscitia,  vel  mendaciis  im¬ 
pudentibus  semper  suam  auctoritatem  tra¬ 
ducant,  nequis  amplius  per  abominationem 
Romanam  decipiatur.  »  Et  infra  :  «  Ploran¬ 
dam  certe  sortem  Papae  ,  quod  sui  nonnisi 
mendaciis  protecti  in  arenam  descendunt.  » 
Haec  ille.  Quae  verba  in  ipsum  Lutherum  ap¬ 
tissime  conveniunt;  ut  enim  Joannes  Co- 
chlaeus  testatur  in  actis  Lutheri  Anni  23.  nul¬ 
lus  fere  Catholicorum  in  Lutherum  scripsit, 
quin  eum  multorum  mendaciorum  coargue¬ 
rit;  e  quibus  unus  Dietembergius  e  duobus 
Lutheri  libellis  supra  octingenta  collegit 
mendacia.  Denique  nulla  re  magis  nocent  illi 
Ecclesiae,  quam  cum  suis  mendaciis  persua¬ 
dent  populis  ,  nos  aliter  sentire,  et  docere, 
quam  revera  sentiamus  et  doceamus.  Proin¬ 
de  res  utilissima  est,  eorum  mendacia  dete¬ 
gere.  Nos  igitur  solum  de  Sacramentis  men¬ 
dacia  quaedam  crassiora  breviter  annotabi¬ 
mus. 

Igitur  Lutherus  in  libro  de  captivitate  Ba¬ 
bylonica,  cap.  I.  quod  est  de  Eucharistia, 
Primo  mentitur,  cum  ait:  «Non  moror  Con¬ 
cilium  Constantiense,  cujus  auctoritas  si  va¬ 
let,  cur  non  valet  et  Basileensis,  quod  con¬ 
tra  statuit,  Bohemis  licere  utramque  speciem 
sumere?  Quod  iste  adulator  ignorans  addu¬ 
cit  pro  suo  somnio  »  Haec  ibi.  Et  sane  quod 
Constantiense,  et  Basileense  Concilium  inter 
se  pugnent,  quantum  ad  Communionem  sub 
una  specie,  mendacium  impudentissimum 
est.  Idem  enim  omnino  statuunt  Concilium 
Constantiense,  sess.  XIII.  etBasileense,  sess. 
XXX.  nimirum  laicos  non  teneri  divino  jure 
ad  utramque  speciem  sumendam  ,  proinde 
servandam  esse  Ecclesiae  legem,  vel  consue¬ 
tudinem;  quibus  decretis  non  repugnat, 
quod  Basileense  Concilium  concesserit  Bo¬ 
hemis  utriusque  speciei  usum  ,  modo  fate¬ 
rentur  id  sibi  concedi  ab  Ecclesia ,  non  au¬ 
tem  ad  hoc  teneri  divino  jure. 

Secundo  mentitur  ibidem  ,  cum  ter  ,  aut 
quater  repetit ,  S.  Thomam  auctorem  esse 
illius  sententiae  ,  quam  omnes  Catholici  te- 

nent,  quod  in  Sacramento  altaris  ,  non  sit 
substantia  panis  et  vini ,  sed  accidentia  so¬ 
lum  :  quod  est  crassissimum  mendacium. 
Nam  Innocentius  III ,  in  Lateranensi  Conci¬ 
lio,  c.  i.  (ut  omittam  testimonia  antiquiora) 
hoc  ipsum  definivit  anno  1215,  quo  tempore 
Thomas  nondum  erat  natus. 

Tertio  mentitur  ibidem,  cap.  2.  quod  est 
de  Baptismo,  cum  ait  loquens  de  Scholasti¬ 
cis  :  «  Asserunt  impii  homines,  non  debere 
hominem  esse  certum  de  remissione  pecca¬ 
torum,  seu  gratia  Sacramentorum  :  qua  im¬ 
pietate  orbem  totum  dementant. »  IIoc  men¬ 
dacium  est  ipso  Luthero  testo.  Nam  paulo 
infra  idem  ipse  verissime  sic  dicit :  «Omnes 
tamen  admittunt  Sacramenta  esse  signa  effi¬ 
cacia  gratiee.  »  Non  igitur  jubemus  homines 
dubitare  de  gratia  Sacramenti ,  cum  dica¬ 
mus  esse  signa  efficacia  gratiee.  Jubemus 
quidem  dubitare  de  propria  dispositione,  et 
proinde  de  consecutione  gratiee;  sed  Jioc 
non  est  dubitare  de  gratia  Sacramentorum. 
Non  enim  efficacia  Sacramenti  pendet  ex 
mea  dispositione,  3ed  ex  divina  institutione: 
quomodo  qui  oculos  claudit,  non  potest  vi¬ 
dere  Solem  ,  et  tamen  non  propterea  dubi¬ 
tat  de  efficacia  Solis  ad  illuminandum.  Ne¬ 
que  hoc  Lutherani  negare  possunt ;  nam 
Lutherus  in  libro  contra  rebaptizantes,  quem 
edidit  Anno  1528,  sic  ait  :  «  Baptismus  non 
est  fundandus  supra  fidem  baptizantis  ,  vel 
baptizati,  quia  uterque  incertus  est  de  fide, 
aut  saltem  in  periculo,  et  tentatione  consis¬ 
tit.  »  Et  in  sermone  de  Baptismo,  habito  Anno 
35  :  «  Ut  Baptismus,  inquit,  certus  sit  nobis; 
ideo  non  fundat  eum  Deus  supra  fidem  nos¬ 
tram,  cum  illa  possit  incerta  ,  et  falsa  esse  ; 
sed  supra  verbum,  et  institutionem  suam.  » 
Ilsec  ille.  Non  ergo  dissentimus  aLutheranis 
(ut  Lutherus  mentitur)  quod  nos  dubitemus 
de  gratia  Sacramenti,  illi  non  dubitent;  sed 
quod  nos  dubitemus  de  consecutione  gratiae, 
ob  nostram  indispositionem,  illi  autem  non 
dubitent,  mira  temeritate,  cum  fateantur  si¬ 
ne  fide  Sacramenta  non  prodesse  ,  et  simul 
admittant  facile  hominem  decipi ,  cum  pu¬ 
tet  se  credere,  et  tamen  revera  non  credat. 

Quarto  mentitur  ibidem  ,  cum  sic  ait  : 
«  Esto  contemptor  Magistri  Sententiarum 
cum  omnibus  suis  scribentibus,  qui  tantum 
de  materia ,  et  ftrma  Sacramentorum  scri¬ 
bunt,  dum  optime  scribunt,  id  est,  mortuam, 
et  occidentem  litteram  Sacramentorum  tra¬ 
ctant  :  ceeterum  spiritum,  vitam,  et  usum, 
id  est,  promissionis  divinae  veritatem,  et  no¬ 


stram  fidem  prorsus  intacta  relinquunt.  » 
Mendacium  est  apertissimum ;  nam  de  fide 
suscipientis  Sacramenta,  et  recto  usu  multa 
disputat  Magister,  lib.  IV,  distin.  4  et  9.  et 
Scholastici  ibidem.  Verius  de  Magistro  scri¬ 
psit  Franeiscus  Stancarus  in  lib.  de  Trinita¬ 
te,  et  Mediatore  :  «Ego,  inquit,  judico  unum 
Petrum  Lombardum  pluris  esse,  quam  cen¬ 
tum  Lutheros,  ducentosMelanclithones,  tre¬ 
centos  Bullingeros ,  quadringentos  Petros 
Martyres,  et  quingentos  Calvinos  :  qui  om¬ 
nes  si  in  mortario  contunderentur,  non  ex¬ 
primeretur  una  uncia  verse  Theologice,  prae¬ 
sertim  in  articulo  de  Trinitate,  Incarnatione, 
Mediatore,  et  Sacramentis.  » 

Quinto  mentitur,  cum  ibidem  sic  loquitur: 
«  Et  hinc  impulsi  sunt  tantum  tribuere  Sa¬ 
cramentis  nova;  legis,  ht  ea  statuerent,  pro¬ 
desse  etiam  iis  ,  qui  in  peccatis  mortalibus 
sunt,  nec  requiri  fidem,  aut  gratiam ,  sed 
sufficere,  non  posuisse  obicem,  hoc  est,  ac¬ 
tuale  propositum  denuo  peccandi.  <>  Et  in¬ 
fra  :  «  Prodesse  dicunt  ea  etiam  impiis  et 
incredulis,  modo  non  ponant  obicem,  quasi 
ipsa  incredulitas  non  sit  omnium  obstinatis¬ 
simus,  et  hostilissimus  obex  gratiae.  »  Haec 
ille.  Quam  sententiam  saepe  repetunt  tum 
ipse,  tum  etiam  filii,  et  sectatores  ejus;  nec 
solum  veri  Lutherani ,  sed  etiam  Calvinus 
iisdem  verbis  utitur  in  Antidoto  sess.  VII, 
can.  5  et  6.  Ubi  tria  nobis  tribuunt.  Unum 
quod  dicamus,  Sacramenta  prodesse  iis,  qui 
sunt  in  peccato  mortali  :  quod  quidem  ve¬ 
rissimum  est,  modo  peccatores  poenitentiam 
agere  velint;  nam  Baptismus  ,  et  Absolutio 
ad  hoc  sunt  instituta,  ut  peccata  remittant. 
Et  certe  mirum  est,  hoc  nobis  tamquam  er¬ 
rorem  tribui  a  Lutheranis  ,  cum  ipsi  velint 
omnia  Sacramenta  habere  promissionem  re¬ 
conciliationis  ,  ac  remissionis  peccatorum  : 
de  qua  re  infra  dicemus.  Si  vero  loquantur 
de  peccatoribus  impoenitentibus,  est  merum 
mendacium,  quod  Catholici  dicant ,  Sacra¬ 
menta  prodesse  peccatoribus  :  omnes  enim 
Catholici  requirunt  poenitentiam,  tamquam 
dispositionem  ad  gratiam  recipiendam. 

Deinde  nobis  tribuunt,  quod  dicamus  non 
requiri  gratiam  ad  hoc,  ut  nobis  prosint  Sa¬ 
cramenta:  quod  quidem  mendacium  est  ma¬ 
nifestum.  Nara  si  per  gratiam  intelligant  fa¬ 
vorem  Dei,  ut  ipsi  ordinarie  intelligunt,  om¬ 
nes  Catholici  dicunt,  justificationem  a  pec¬ 
catis  dari  in  Sacramentis  cx  gratia  Dei ,  et 
merito  Christi,  non  ob  merita  accedentis.  Si 
vero  per  gratiam  intelligant  inheerentem  qua- 

litatem,  qua formaliter justificamur;  Fate¬ 
mur  hanc  non  requiri  ante  perceptionem  ali¬ 
quorum  Sacramentorum,  ut  Baptismi,  et 
Pmnitentiae,  quod  etiam  ipsi  fateri  coguntur, 
quivoluntSacramenta  habere  promissionem 
remissionis  peccatorum  :  tamen  hanc  ipsam 
dicimus  infundi  in  ipsa  perceptione  Sacra¬ 
menti;  proinde  mera  calumnia, et  mendacium 
est,  quod  Catholici  non  requirant  gratiam, 
ut  Sacramenta  prosint. 

Tertio  nobis  tribuunt ,  quod  dicamus  non 
requiri  fidem  ,  et  quod  incredulitatem  non 
habeamus  pro  obice  impediente  Sacramen¬ 
tum  :  in  quo  etiam  apertissime  mentiuntur. 
Nam  vel  loquuntur  de  substantia  Sacramen¬ 
ti,  vel  de  fructu  Sacramenti  : .si  de  substan¬ 
tia  ,  nec  nos ,  nec  ipsi ,  requirimus  fidem. 
Nam  omnes  Catholici  docent  cum  S.  Augus¬ 
tino  lib.  IV.  de  Baptismo  ,  cap.  12.  verum 
esse  Baptismum,  quem  sine  vera  fide  hae¬ 
retici  recipiunt.  Et  idem  docet  Lutherus  in 
homiliis  de  Baptismo  ,  et  in  lib.  contra  re¬ 
baptizantes;  necnon  etiam  Calvinus  lib.  IY 
Instit.  cap.  14,  §.  16.  Si  vero  loquuntur  de 
fructu  Sacramenti,  falsum  est  Catholicos 
non  habere  pro  obice  incredulitatem  :  om¬ 
nes  enim  Catholici  requirunt  necessario  in 
adultis  actualem  fidem,  et  sine  ea  dicunt  ne¬ 
minem  justificari.  Yide  Magistrum  lib.  1Y, 
dist.  4.  et  S.  Thomam  III.  par.  qu.  LXV1II, 
art.  8.  Item  Jus  Canonicum,  quod  Lutherus 
combussit,  de  consecrat,  dist.  4.  per  multos 
canones. 

Occasio  hujus  fraudis  fuit ,  quod  Catho¬ 
lici  non  requirant  in  Sacramentis  fidem  il¬ 
lam  specialem,  quam  adversarii  solum  esse 
*  putant  veram  fidem  justificantem.  Sed  (ut 
omittam  quod  ista  non  est  vera  fides,  sed 
opinio  temeraria)  si  ideo  vere  nobis  tribui 
posset,  quod  non  requiramus  fidem  in  Sacra¬ 
mentis  ,  quia  non  requirimus  fidem  illam 
specialem;  nos  etiam  illis  tribuere  posse¬ 
mus  ,  quod  non  requirant  fidem  in  Sacra¬ 
mentis,  quia  non  requirunt  eam  fidem,  quam 
nos  solam  docemus  esse  veram  fidem. 

Caeterum  si  candide  agendum  sit,  distin— 
guendae  sunt  quaestiones.  Aliud  enim  est 
quaerere,  an  in  Sacramenlis  requiratur  vera 
fides  ,  aliud  autem,  quaenam  sit  vera  fides. 
Et  quidem  in  priore  quaestione  convenimus, 
in  posteriore  dissidemus. 

Porro  de  infantibus  non  potest  esse  quaes- 
.  tio,  tum  quia  ipsi  nec  ponunt ,  nec  possunt 
ponere  obicem  incredulitatis  ;  incredulitas 
enim  non  est  non  credere,  sed  nolle  crede¬ 


re  :  tum  etiam  quia  infantes  sicut  peccave¬ 
runt  aliena  voluntate  ,  et  sunt  aversi  a  Deo 
habitualiter,  ita  satis  est ,  si  credant  aliena 
voluntate  ,  et  converrantur  habitualiter  per 
infusionem  fidei,  spei,  et  charitatis.  Unde 
Philippus  in  locis  anni  41.  c.  de  usu  Sacra¬ 
mentorum  dicit,  de  adultis  solum  esse  intel- 
ligendum  ,  quod  oporteat  eos  actu  credere. 

Sexto  mentitur  in  assertione  primi  articu¬ 
li,  ubi  Scotum  facit  auctorem  illius  sententiae, 
quod  Sacramenta  conferant  gratiam  non  po¬ 
nenti  obicem  :  quam  sententiam  ipse  haere¬ 
ticam  vocat.  Sed  mentitur  apertissime.  Nam 
Innocentius  III  idem  docuerat,  cap.  Majores, 
de  Baptismo,  et  ejus  effectu;  longo  tempore 
antequam  Scotus  nasceretur  :  necnon  S. 
Augustinus  in  epist.  23.  ad  Bouifacium,  ubi 
posteaquam  dixerat,  parvulis  prodesse  Bap¬ 
tismum  etiamsi  actu  non  credant;  ita  loqui¬ 
tur  :  «  Hoc  qui  non  credit,  et  fieri  non  pos¬ 
se  arbitratur,  profecto  infidelis  est,  etiamsi 
habeat  fidei  Sacramentum  :  et  longe  melior 
est  ille  parvulus,  qui  etiamsi  fidem  nondum 
habeat  in  cogitatione,  non  tamen  ei  obicem 
contrariae  cogitationis  opponit;  unde  Sacra¬ 
mentum  ejus  fideliter  percipit.  » 

Septimo  mentitur  ibidem,  cum  ait,  Sco- 
tistas  non  requirere  in  usu  Sacramenti  fidem, 
nec  bonum  propositum,  seu  bonum  motum 
cordis.  Quod  mendacium  refellit  Roffensis 
ex  ipsis  verbis  Scoti,  qui  inIY,  dist.  4.  quae. 
2.  diserfis  verbis  docet,  requiri  fidem  et  con¬ 
tritionem,  seu  attritionem.  Vide  etiam  q.  5. 
in  principio,  et  in  responsione  ad  ultimum; 
item.  dist.  17,  quaest.  1. 

Octavo  mentitur  in  homil.  ult.  de  Baptis¬ 
mo,  ubi  sic  ait  :  «  Huc  impietatis  ventum 
est,  ut  sali  et  aquae  contra  verbum,  et  man¬ 
datum  sacratae,  tantumdem  virtutis  et  ener¬ 
giae  tribuerint,  quantum  venerabili  Baptismi 
Sacramento. »  Hic  sunt  duo  mendacia. Unum, 
quod  nos  contra  Dei  mandatum,  et  verbum 
consecremus  salem  et  aquam  ;  nullum  enim 
verbum,  seu  mandatum  exstat,  quo  id  pro¬ 
hibeatur.  Quid  ,  quod  ipse  idem  Lutherus 
lib.  de  captivit.  Babylon,  cap.  de  extrema 
unctione,  contrarium  docet?  Sic  enim  ait  : 
«  Igitur,  inquit,  hoc  Unctionis  extremae  nos¬ 
trum  Sacramentum  non  damno,  sed  hoc  es¬ 
se  ,  quod  ab  Apostolo  Jacobo  praescribitur, 
constanter  nego,  cum  nec  forma,  nec  usus, 
nec  virtus,  nec  finis  ejus  cum  nostro  consen¬ 
tiat.  Numerabimus  tamen  ipsum  inter  ea 
Sacramenta,  quae  nos  constituimus,  ut  sunt 
salis  et  aquae  consecratio,  et  aspersio  :  ne- 

que  enim  negare  possumus,  creaturam  quam¬ 
libet  per  verbum  Dei,  et  orationem  sanctifi¬ 
cari  ,  quod  Apostolus  Paulus  nos  docet.  » 
Hsec  ille. 

Alterum  mendacium  est ,  quod  eamdem 
vim  tribuamus  aquae  benedictae,  etBaptismo: 
id  enim  nullus  unquam  Catholicorum  docuit: 
alioqui  non  septem  Sacramenta ,  sed  multo 
plura  faceremus.  Haec  pauca  ex  Luthero  suf¬ 
ficiant. 


CAPUT  III. 

Mendacia  Philippi. 

Primo  in  ipsa  Confessione  art.  13.  dam¬ 
nat  Scholasticos,  quod  non  doceant  requiri 
fidem  in  usu  Sacramentorum,  Sed  fusius,  et 
clarius  exposuit  mentem  suam  in  Apologia 
ejusdem  articuli,  ubi  sic  ait  :  «  Hic  damna¬ 
mus  totum  populum  Scholasticorum  Docto¬ 
rum,  qui  docent,  quod  Sacramenta  non  po¬ 
nenti  obicem,  conferant  gratiam  ex  opere 
operato,  sine  bono  motu  utentis.  Haec  sim¬ 
pliciter  Judaica  opinio  est,  sentire,  quod  per 
caeremoniam  justificemur  ,  sine  bono  motu 
cordis,  hoc  est,  sine  fide  ;  et  tamen  haec  im¬ 
pia,  et  superstitiosa  opinio,  magna  auctori¬ 
tate  docetur  in  toto  regno  Pontificio.  »  llaec 
ille. 

Hoc  mendacium  est  longe  impudentius 
mendaciis  Lutheri.  Nam  Lutherus  non  accu¬ 
sabat  omnes,  sed  Scotistas  tantum^,  Philip¬ 
pus  autem  totum  populum  Scolasticorum 
damnat  :  imo  etiam  totum  regnum  Pontifi¬ 
cium.  Esse  autem  mendacium  apertissimum, 
tam  est  manifestum,  ut  probatione  non  egeat. 
Nam,  ut  supra  diximus,  omnes  Scholastici 
cum  Magistro  lib.  IV,  distinet.  4.  requirunt 
actualem  fidem  ,  quae  sine  motu  cordis  esse 
non  potest  :  et  ipse  idem  Philippus  in  Apo¬ 
logia  articuli  de  Poenitentia  ,  dicit,  Catholi¬ 
cos  requirere  contritionem  vel  attritionem. 
Et  quid  est  contritio,  vel  attritio,  nisi  motus 
cordis. 

Secundo  in  ipsa  etiam  Confessione  Augus¬ 
tana  in  articulo  de  Missa  :  «Falso,  inquiunt, 
accusantur  Ecclesiae  nostrae  ,  quod  Missam 
aboleant:  retinetur  enim  Missa  apud  nos,  et 
summa  reverentia  celebratur. » 

Hoc  esse  mendacium,  probare  possumus 
ex  articulis  Smalchaldicis ,  qui  non  minoris 


sunt  auctoritatis  apudLutheranos,  quam  ip¬ 
sa  Confessio  :  unde  etiam  simul  cum  ip¬ 
sa  Confessione  ponuntur  in  libro  Concordiae. 
In  illis  igitur  articulis  sic  legimus  :  «  Caete- 
rum  Draconis  cauda  ista  (Missam  intelligo) 
peperit  multiplicesabominationes,  et  idolola¬ 
trias.  »  Et  paulo  ante  :  «  Abroganda  meri¬ 
to  Missa  est.  »  Haec  illi.  Si  igitur  Missa,  ut 
cauda  Draconis  abroganda  est,  cur  eam  non 
abrogarunt?  Aut ,  si  abrogarunt,  cur  que¬ 
runtur  accusari  se  ,  quod  Missam  aboleve¬ 
rint?  Dicent  fortasse  se  Missam  Papisticam 
abolevisse,  Christianam  autem  retinere ;  ni¬ 
mirum  Sacramenti  distributionem  ,  et  per¬ 
ceptionem  :  hoc  enim  Philippus  vocat  Mis¬ 
sam  in  Apologja.  At  non  accusantur  a  nobis 
Lutherani,  quod  istam  Missam,  id  est,  Com¬ 
munionem  aboleverint,  sed  veram  Missam, 
id  est,  oblationem,  et  totum  Canonem  sustu¬ 
lerint.  Itaque  si  per  Missam  intelligunt,  Com¬ 
munionem,  mendacium  est ,  quod  accusen¬ 
tur  :  sin  autem  intelligunt  oblationem,  men¬ 
dacium  est,  quod  falso  accusentur. 

Tertio  mentitur  in  eodem  articulo  :  «Ve¬ 
teres,  inquit,  ante  Gregorium  non  faciunt 
mentionem  privatae  Missae.  »  Idem  repetit 
in  Apologia  ejusdem  articuli. 

Sed  si  per  Missam  privatam  intelligat  Mis¬ 
sam,  quae  dicatur  nomine  privato  ,  aut  quae 
uni  tantum  prosit,  mentitur  ejusmodi  Missam 
coepisse  post  Gregorii  aetatem.  Nulla  enim 
est,  nec  fuit  unquam  Missa  privata  ad  istum 
modum  :  omnis  enim  Missa  publica  est,  cum 
celebretur  a  Sacerdote  ,  ut  est  publicus  mi¬ 
nister,  et  pro  communi ,  et  publica  utilitate 
totius  Ecclesiae.  Si  vero  per  Missam  privatam 
intelligat  Missam,  quae  ab  uno  Sacerdote  di¬ 
catur  sine  distributione  Eucharistiae  populo 
facta,  mentitur  ejusmodi  Missas  non  fuisse 
ante  Gregorii  tempora.  Nam  Augustinus  lib. 
XXII.  de  Civit.  Dei  cap.  8.  meminit  Missae 
privatae  :  scribit  enim  unum  ex  suis  presby¬ 
teris  sacrificium  corporis  Domini  obtulisse  in 
domo  rustica  cujusdam  nobilis  viri,  quae  ve¬ 
xabatur  infestatione  malignorum  spirituum, 
et  continuo  eam  domum  liberatam  fuisse  : 

«  Perrexit,  inquit,  unus  obtulit  ibi  sacrifi¬ 
cium  corporis  Christi ,  orans  quantum  po¬ 
tuit,  ut  cessaret  illa  vexatio,  Deoque  proti¬ 
nus  miserante  cessavit.  »  Haec  ille.  Hic  certe 
Augustinus,  qui  ducentis  annis  Gregorium 
praecessit,  meminit  Missae  dictae  ab  uno  ,  in 
loco  privato,  sine  distributione  Sacramenti 
populo  facta;  et  quae  Deo  gratissima  fuerit, 
ut  eventus  probavit. 

Quarto  mentitur  in  eadem  Confessione  Au¬ 
gustana,  in  arlic.  de  Confessione,  ubi  sic 
ait  :  <i  Antea  immodice  extollebantur  satis¬ 
factiones,  fidei  vero,  et  meriti  Christi,  ac  jus- 
titiae  fidei,  nulla  fiebat  mentio.  »  Atque  ita 
quidem  loquitur  in  Confessione,  in  Apologia 
autem  art.  11.  ita  rem  exaggerat  :  «  Nunc, 
inquit,  de  hac  fide  consequente  remissionem 
peccatorum,  nulla  est  syllaba  in  tanta  mole 
Constitutionum,  Glossarum,  Summarum, 
Confessionalium  ;  nusquam  ibi  Christus  legi¬ 
tur.  »  Et  infra  in  Apolog.  art.  Io  :  «  Exstant, 
inquit,  immensi  libri,  imo  bibliothecae  totae, 
nullam  syllabam  de  Christo,  de  fide  in  Chris¬ 
tum  etc.  » 

Haec  tamen  magnasuntmendacia,  utmirum 
sit,  si  ea  tota  Germania  capere  possit.  Nullus 
enim  est  liber  Catholicus,  in  quo  de  Sacra¬ 
mento  ullo  agatur,  quin  in  eo  saepe  fides,  et 
Christus  nominentur.  Certe  S.  Thomas,  qui 
minime  obscurus  est  auctor.  III.  par.  quaest. 
LXII.  art.  3.  dicit  et  probat,  Sacramenta 
omnia  vim  habere  ex  meritis  Christi ,  et 
ejusdem  Christi  merita  per  fidem  nobis  ap- 
plciari. 


CAPUT  IV. 

Mendacia  Calvini. 

Venio  nunc  ad  Calvinum,  qui  lib.  IV  In- 
stitut.  cap.  14,  §.  14.  sic  ait  :  «  Magno  con-  , 
sensu  Sophisticae  scholae  tradiderunt,  Sacra¬ 
menta  novae  legis  justificare,  etconferre  gra¬ 
tiam,  modo  non  ponamus  obicem  peccati 
mortalis.  Quae  sententiadici  non  potest,  quam 
sit  exitialis,  et  pestilens,  eoque  magis,  quod 
multis  ante  saeculis  magna  Ecclesiae  jactura 
in  bona  orbis  parte  obtinuit.  Plane  certe  dia¬ 
bolica  est;  nam  dum  justitiam  citra  fidem 
pollicetur,  animas  in  exitium  praecipites 
agit.  •»  Hoc  est  mendacium  primum, 
quod  citra  fidem  polliceamur  justitiam  in 
Sacramentis  :  quod  supra  refutatum  est.  In- 
terim  observanda  sunt,  quae  Calvinus  confi¬ 
tetur  vera,  nimirum  magnum  consensum 
esse  inter  Catholicos,  item  multis  saeculis 
doctrinam  nostram  viguisse,  denique  in  bona 
orbis  parte  receptam  ,  cum  de  ipsis  omnia 
sint  contraria  :  nimirum  nullus  est  inter  eos 
consensus ;  doctrina  recens,  et  hoc  saeculo 
nata;  et  vix  unam  ,  aut  alteram  provinciam 


occupavit  :  etsi  enim  multi  sunt  hoc  tempore 
haeretici,  nulla  tamen  una  haeresis  admodum 
late  patet. 

Secundum  mendacium  est  in  eodem  cap. 
§-17  :  «  Interim,  inquit,  illud  tollitur  figmen¬ 
tum,  quo  justificationis  causa,  virtusque  Spi¬ 
ritus  sancti  elementis,  ceu  vasculis,  ac  plaus¬ 
tris  includitur.  »  Hoc  vere  figmentum  est, 
quod  nobis  Calvinus  affingit.  Non  enim  Ca¬ 
tholici  dicunt,  causam  justificationis  in  Sa¬ 
cramentis,  ut  in  vasis  includi ,  sed  ipsa  Sa¬ 
cramenta  causas  instrumentales  justificatio¬ 
nis  faciunt.' Sed  nec  virtutem  Spiritus  sancti, 
id  est,  vim  illam  ,  quam  Deus  tribuit  Sacra¬ 
mentis  ad  justificandum,  ullus  Catholicus 
docet  contineri  in  Sacramentis,  sicut  in  va¬ 
sis  ;  virtus  enim  illa  est  id,  per  quod  Sacra¬ 
mentum  operatur.  Sed  forte  Calvinus  ex  eo 
mentiendi  ansam  accepit,  quod  interdum 
Catholici  gratiam  in  Sacramentis,  ut  in  vasis 
contineri  dicunt.  Gratia  enim  effectus  est  Sa¬ 
cramenti,  proinde  in  Sacramento  contine¬ 
tur,  ut  quilibet  alius  effectus  in  sua  causa  : 
omne  autem  quod  continet ,  saltem  meta¬ 
phorice,  vas  dici  potest.  Adde  quod  potest 
etiam  vas  accipi  pro  instrumento  :  qua  si¬ 
gnificatione  eleganter  David  Psalm.  VII.  vo¬ 
cat  sagittas,  vasa  mortis  ;  etEzech.  cap.  IX. 
vocat  arma,  vasa  interitus,  quia  sagitta,  cae- 
teraque  arma  causae  instrumentales  sunt 
mortis.  Neque  id  negare  potest  Calvinus, 
cum  in  Antidoto  Concilii  Tridentini  sess. 
VII.  can.  4.  et  3.  affirmat  Sacramenta  esse 
causas  gratiae  conferendae  instrumentales. 

Tertium  mendacium  est  in  eodem  cap. 
§.  26.  ubi  sic  ait :  «  Quidquid  de  opere  operato 
nugati  sunt  Sophistae,  non  modo  falsum  est, 
sed  pugnat  cum  Sacramentorum  natura,  quae 
instituit  Deus,  ut  fideles  vacui  bonorum  om¬ 
nium,  et  inopes ,  nihil  praeter  mendicitatem 
eo  adferant.  Unde  sequitur,  ea  recipiendo 
nihil  istos  agere ,  unde  laudem  mereantur, 
vel  in  hac  actione,  quae  eorum  respectu  mere 
passiva  est,  nullum  illis  posse  opus  adseribi. » 
Hoc  mendacio  testatur  ignorantiam,  vel  ma¬ 
litiam  suam  Calvinus  :  non  enim  opus  ope¬ 
ratum  vocant  Theologi  opus  aliquod  merito¬ 
rium  ejus,  qui  Sacramentum  suscipit,  vel 
ministrat,  ut  Calvinus  dicit ;  id  enim  opus 
operantis  appellamus.  Quid  autem  sit  opus 
operatum,  infra  suo  loco  dicemus.  Illud  hoc 
loco  notasse  sufficiat,  opus  operatum  non 
pendere  a  bonitate  ministri,  meritum  autem 
pendere. 

Quartum  est  mendacium  ,  cap.  17.  §.  43, 

ubi  dicit  in  Sacramento  Eucharistiae  pri¬ 
mum,  qui  azymo  pane  uti  coepit,  fuisse  Ale¬ 
xandrum  Romanum  Pontificem  :  «  Primus, 
inquit,  azymo  pane  delectatus  est  :  qua  id 
ratione,  non  video  ,  nisi  ut  plebis  oculos  in 
novo  spectaculo  in  admirationem  traheret, 
magis  quam  ut  animos  proba  religione  in¬ 
stitueret.  »  Hoc  vero  mendacium  cum  Evan- 
gelio  aperte  pugnat.  Scribunt  enim  Matth. 
capite  XXVI,  Mare.  XIV  et  LucasXXII.  Do¬ 
minum  coenam  fecisse  primo  die  azymorum, 
proinde  non  Alexander  Papa,  sed  Christus 
primus  fuit,  qui  azymo  pane  in  Sacramento 
usus  est. 

Quintum  est  cap.  19.  §.  12,  ubi  sic  ait  : 
«  Veteres  dum  proprie  loquuntur,  nusquam 
plura  duobus  Sacramentis  recensent.  »  Re¬ 
fellit  hoc  mendacium  S.  Cyprianus  (ut  nunc 
caeteros  omittam)  qui  lib.  II.  epist.  1.  non 
solum  Baptismum  et  Eucharistiam,  sed  etiam 
Confirmationem  vult  esse  proprie  Sacramen¬ 
tum.  Nam  de  Confirmatione  sic  loquitur  : 
«  Tunc  plene  sanctificari ,  et  esse  filii  Dei 
possunt,  si  Sacramento  utroque  nascantur.  » 
Et  S.  Augustinus  lib.  II.  contra  litteras  Pe- 
tiliani,  cap.  104  :  «  Sacramentum  Chris¬ 
matis,  inquit,  in  genere  visibilium  signo¬ 
rum,  sacro  sanctum  est,  sicut  ipse  Baptis¬ 
mus.  » 

Sextum  est  ibidem,  ubi  Calvinus  addit  de 
ipsa  Confirmatione  :  «  De  manuum  imposi¬ 
tione  loquuntur  veteres  ,  sed  ad  Sacramen¬ 
tum  vocant?  Augustinus  aperte  affirmat,  ni¬ 
hil  aliud  esse ,  quam  orationem.  »  Refellunt 
hoc  idem  auctores  verbis  citatis. 

Septimum  est  in  eodem  cap.  19.  §.  34,  ubi 
sic  ait  :  «  Matrimonium  ,  ut  a  Deo  institu¬ 
tum,  fatentur  omnes ,  ita  pro  Sacramento 
datum,  nemo  usque  ad  Gregorii  tempora  vi¬ 
derat.  »  Atqui  S.  Augustinus  ,  qui  200  fere 
annis  S.  Gregorio  vetustior  fuit,  lib.  de  bono 
conjugali ,  cap.  18.  sic  ait  :  «  In  nostrarum 
nuptiis  plus  valet  sanctitas  Sacramenti, 
quam  foecunditas  uteri  »  Et  lib.  1.  de  nup¬ 
tiis,  et  concupiscentia,  cap.  10.  ter  Matrimo¬ 
nium  Sacramentis  annumerat :  ut  etiam  alibi 
passira. 

Octavum  est  in  Antidoto  Concilii,  sess. 
VII,  can.  13,  ubi  sic  ait  :  «  Conqueruntur, 
vel  saltem  gemunt,  omnes  pii,  pluris  in  Bap¬ 
tismo  fieri  Chrisma,  cereum,  salis  saporem, 
sputum  denique,  quam  aquae  lavacrum,  quo 
tota  constat  Baptismi  perfectio.  »  Idem  re¬ 


petit  in  lib.  de  formula  ministrandi  Sacra¬ 
menta.  Hic  Calvinus  Lutherum  mentiendo 
superare  studuit.  Ille  enim  (ut  supra  notavi¬ 
mus  in  ultimo  mendacio)  solum  dicebat,  nos 
aequare  has  caeremonias  Baptismo  ;  iste  au¬ 
tem  dicit,  nos  anteponere.  Sed  uterque  men¬ 
titur.  Nam  Catholici  adeo  non  anteponunt, 
vel  aequant  ista  Baptismo ,  ut  dicant  esso 
praeparationes  ad  Baptismum  ;  item  acciden¬ 
tales  caeremonias,  si  conferantur  cum  ipsa 
ablutione,  in  qua  consistit  substantia  Bap¬ 
tismi.  Denique  fatentur  omnes  Catholici, 
simplicem  Baptismum  sine  cereo,  sine  sale, 
sine  oleo,  aliisque  rebus  sufficere  ad  justifi¬ 
cationem  :  res  autem  illas  omnes  non  suffi¬ 
cere.  Vide  Magistrum,  et  Doctores  caeteros 
in  IV.  dist.  6. 


CAPUT  V. 

Mendacia  Kemnitii , 

Martinus  Kemnitius  multa  repetit  ex  men¬ 
daciis  Lutheri,  et  Calvini ;  multa  etiam  ad¬ 
dit  propria.  Sed  quia  longum  esset  omnia 
referre,  solum  pauca  quaedam  annotabo  ex 
principio  2.  par.  Exam.  ubi  agit  de  Sacra¬ 
mentis  in  genere. 

Primo  igitur  in  Examine  edito  anno  1366, 
in  octavo,  pag.  14.  sic  mentitur  :  «  Quomo¬ 
do  per  Matrimonium  ,  quod  Siricius  Ponti¬ 
fex  definit,  esse  secundum  carnem  vivere, 
quod  Deo  placere  non  possit;  quomodp,  in¬ 
quam,  justitia  fidei  per  Matrimonium,  vel  in¬ 
cipit,  vel  augetur  ,  vel  reparatur  juxta  ipso¬ 
rum  Sacramenti  descriptionem  in  decreto 
positam.  »  Desumptum  est  hoc  mendacium 
ex  epist.  I.  Sirici ,  cap.  7.  ubi  sanctus  ille 
Pontifex  probare  volens,  debere  Sacerdotes 
continere  se  etiam  ab  uxore,  assumit  pro 
argumento  illa  verba  Rom.  VIII  :  Qui  in  car¬ 
ne  sunt ,  Deo  placere  non  possunt  {i),  Hinc 
igitur  deducit  Kemnitius,  Matrimonium, 
auctore  Siricio,  nihil  esse  aliud,  quam  vitam 
secundum  carnem,  quffi  Deo  placere  non 
potest. 

Sed  debuit  Kemnitius  advertere,  Siricium 
non  loqui  de  conjugio  justo,  et  legitimo,  sed 
de  conjugio  Sacerdotum  ,  quod  illegitimum 
est,  et  solo  nomine  conjugium,  re  autem  ipsa 


(1)  Rom.  VIII,  8. 

sacrilega  impudicitia.  Nam  in  eadem  epist. 
cap.  4.  jam  ante  dixerat,  legitimas  nuptias 
in  Ecclesia  per  sacerdotem  benedici  :  et 
certe  non  voluit  dicere  benedici  in  Eccle¬ 
sia  vitam  secundum  carnem  ,  quas  Deo 
placere  non  potest.  Itaque  legitimi  conjuges 
possunt  ita  vivere,  ut  placeant  Deo,  et  dican¬ 
tur  non  esse  in  carne,  sed  in  spiritu,  si  uxore 
sua  legitima  legitime  utantur  :  at  Sacerdo¬ 
tes,  quibus  nuptiae  interdictae  sunt,  non  pos¬ 
sunt  uxores  ducere,  aut  illis  uti ,  quin  Deo 
displiceant,  et  secundum  carnem  vivant:  et 
hoc  est,  quod  verissime  scripsit  Siricius. 

Secundo  mentitur  pag.  39,  ubiloquensde 
Ordinis  et  Matrimonii  Sacramentis  ,  sic  ait  : 
«  Et  si  Richardus  disputat  etiam  per  istos 
ritus  conferri  gratiam  gratum  facientem  : 
reliqui  tamen  agnoscunt  hoc  subsistere  non 
posse.  »  Hoc  mendacium  impudentissimum 
est,  cum  omnes  fere  Theologi  idem  .dicant, 
quod  Richardus  dicit.  Sufficiet  hoc  loco  tes¬ 
timonium  S.  Thomse,  qui  III.  par.  qu.  LXV. 
art.  1 .  docet,  et  probat ,  septem  esse  novae 
legis  Sacramenta ;  et  in  responsione  ad  ulti¬ 
mum  sic  ait :  « In  quolibet  Sacramento  novee 
legis  gratia  infunditur.  » 

Tertio  mentitur  pag.  40.  ubi  quaerens  de 
aqua  benedictu,  rosa  benedicta,  ense  bene¬ 
dicto,  et  similibus  rebus  ,  cur  non  sint  sa¬ 
cramenta,  sic  ait  :  «Aliquid  quidem  respon¬ 
dent  Scholastici,  alius  aliud  ,  sed  tamen  nec 
seipsos  expediunt,  nec  lectoribus  satisfaciunt, 
nisi  quod  Gabrielis  ingenuitas  probatur,  qui 
dicit  aquam  benedictam  non  esse  Sacramen- 
*  tum,  quia  desit  divina  institutio.  » 

Duo  sunt  hic  mendacia.  Unum  quod  Scho¬ 
lastici  multum  laborent,  ut  ostendant,  cur 
aqua,  et  rosa,  et  similia,  cum  in  Ecclesia 
benedicuntur,  non  sint  Sacramenta.  At  Scho¬ 
lastici  adeo  leviter  hoc  expediunt,  ut  multi 
ne  attingant  quidem,  ut  per  se  notum  ,  alii 
obiter  tantum  explicent.  Nihil  enim  horum 
est  signum  efficax  gratiae  justificantis,  quod 
est  praecipuum  in  omnibus  Sacramentis. 

Alterum  est  mendacium,  Gabrielem  inge¬ 
nue  confiteri ,  nihil  deesse  aquae  benedictae, 
quominus  sit  Sacramentum,  nisi  divinam 
institutionem.  Est,  inquam,  hoc  verissimum 
mendacium ,  quia  Gabriel  in  IV.  dist.  I. 
quaest  I.  art.  1.  ubi  de  hac  re  agit,  dicit 
quidem,  aquam  benedictam  non  esse  a  Deo 
institutam,  sed  ab  Ecclesia,  et  ideo  non  esse 
Sacramentum,  sed  non  dicit,  nihil  aliud  ei 
deesse,  nisi  divinam  institutionem,  imo 
aperte  indicat,  alia  etiam  multa  ei  deesse. 


Nam  non  disputat  eo  loco  proprie  de  aqua 
benedicta,  sed  explicat  definitionem  Sacra¬ 
menti  :  et  quia  dixerat ,  ad  Sacramenta  re¬ 
quiri  divinum  institutionem  ,  inde  deducit  a 
Sacramenti  definitione  excludi  aquam  bene¬ 
dictam,  lotionem  balnei,  et  omnia  signa  na¬ 
turalia.  Quocirca  sicut  non  licet  colligere  ex 
hac  ejus  disputatione  nihil  deesse  ad  lotio¬ 
nem  balnei ,  quominus  sit  Sacramentum, 
nisi  divinam  institutionem,  ita  non  licet  col¬ 
ligere,  nihil  deesse  ad  aquam  benedictam, 
nisi  divinam  institutionem,  quominus  sit 
Sacramentum. 

Quarto  mentitur  pag.  94.  et  93 ,  ubi  tot 
sunt  fere  mendacia,  quot  verba  :  «  Quidam, 
inquit,  ut  Alensis  ,  Thomas  ,  Durandus  etc. 
senserunt  ipsis  externis  Sacramentorum  ele¬ 
mentis  per  verbum  conferri  quamdam  virtu¬ 
tem  supernaturalem. »  At  non  videtur  legisse 
hos  auctores  :  Siquidem  Durandus  contra¬ 
rium  docet ,  et  S.  Thomam  oppugnat  in  IV. 
dist.  1 .  quaest.  4. 

Quinto  mentitur  ibidem  ,  cum  ait  :  «  Ad¬ 
dunt  autem,  ut  ostendant,  nec  se,  nec  alios, 
quod  dicunt,  intelligere,  esse  ens  incomple¬ 
tum  (vim  inditam  Sacramentis)  quod  per  se 
non  sit  in  aliquo  ex  decem  praedicamentis.  » 
Sed  Kemnitium  non  intelligere  quid  Scho¬ 
lastici  dicant,  facile  credi  potest.  Illos  autem 
ipsos  non  intelligere  motionem,  hanc  enim 
plerique  vocant  vim  Sacramentis  inditam, 
esse  ens  incompletum ,  quod  per  se  in  nullo 
praedicamento  sit;  mendacium  est  manifes¬ 
tum.  Non  enim  ullus  est  vel  mediocriter  pe¬ 
ritus  Physicae,  aut  etiam  solius  Logicae,  quin 
sciat  motum  esse  ens  incompletum ,  et  ad 
nullum  praedicamentum  per  se  pertinere. 

Sexto  mentitur  ibidem,  cum  ait  :  Cypria¬ 
num  existimasse,  Baptismum  esse  inutilem, 
qui  conferebatur  ab  haereticis  et  malis  mi¬ 
nistris.  Nam  Cyprianus  ubique  distinguit 
malos  ministros  Catholicos  ab  haereticis  et 
malos  quidem  affirmat  utiliter  baptizare, 
haereticos  autem  inutiliter.  Male  igitur Kem- 
nitius  conjungit  ex  sententia  Cypriani,  quos 
Cyprianus  ipse  disjungit.  Vide  Augustinum 
explicantem  Cypriani  sententiam,  lib.  IV  de 
Baptismo,  cap.  10.  et  lib.  VI,  cap.  12.  et 
ipsum  Cyprianum  in  epistolis  ad  Jubaja- 
num,  ad  Pompejum,  ad  Stephanum,  et  ad 
Quirinum. 

Septimo  mentitur  pag.  93.  cum  sic  ait  : 
«  Illa  vero  opinio,  quod  in  ipsis  Sacramen¬ 
torum  elementis  gratia  essentialiter  conti¬ 
neatur,  sicut  medicina  in  pixide,  ita  ut  vir- 

tus  Sacramentorum  sit  vel  essentia,  vel  qua¬ 
litas  haerens  in  corporalibus  Sacramento¬ 
rum  elementis,  etiam  inter  Scolasticos  scrip¬ 
tores,  non  fuit  omnibus  probata,  ut  Bona- 
venturae,  Richardo  etc.  »  Hic  satis  prodit 
suam  imperitiam  Kemnitius,  et  simul  auda¬ 
ciam,  cum  ea  reprehendit,  quae  non  intelli- 
git.  Nam  in  primis  confundit  gratiam  cum 
virtute  Sacramentorum,  cum  tamen  sint  res 
diversissimae.  Gratia  enim  est  effectus  Sa¬ 
cramenti,  virtus  autem  id,  per  quod  Sacra¬ 
mentum  operatur.  Quocirca  gratiam  conti¬ 
neri  in  Sacramentis  nullus  Catholicus  negat, 
virtutem  autem  illam  physicam  non  omnes 
admittunt.  Deinde  gratiam  essentialiter,  id 
est,  ipsam  essentiam  gratiae  haerere  in  Sa¬ 
cramentis,  ut  medicinam  in  pixide,  nullus 
etiam  Catholicorum  dicit  :  Fatemur  enim 
omnes,  gratiam  haerere  in  anima,  non  in  Sa¬ 
cramentis.  Ponunt  tamen,  ut  supra  diximus, 
eam  in  Sacramento,  ut  in  vase,  metaphorice 
accipiendo  nomen  vasis,  quomodo  dicuntur 
tela  vasa  mortis,  quia  in  eis  mors  contine¬ 
tur,  ut  effectus  in  causa. 

Octavo  mentitur  ibidem,  cum  ait  :  «  Fue¬ 
runt  etiam,  qui  virtutem  Sacramentorum  in 
ipso  opere,  quo  Sacramenta  vel  celebrantur, 
vel  suscipiuntur,  constituerunt:  ita  ut  Sa¬ 
cramenta  dicerentur  conferre  gratiam  ex  di¬ 
gnitate  et  merito  operis,  quod  exercet  vel  is, 
qui  celebrat,  vel  qui  suscipit.  »  Hoc  etiam 
mendacium  testis  est  imperitiseKemnitiance, 
quamquam  non  est  ejus  proprium,  sed  a 
Calvino  illud  accepit.  Vide  supra  in  tertio 
Calvini  mendacio.  Plurima  sunt  aliainKem- 
nitio,hsec  enim  solum  ex  initio  libri  decerpta 
sunt. 


CAPUT  VI. 

Mendacia  Tilemanni  Heshusii. 

Tilemannus  Heshusius,  qui  se  Episcopum 
Sambiensem  vocat,  librum  scripsit  de  sex¬ 
centis  erroribus  Pontificiorum ;  qui  liber  non 
habet  vel  unam  micarn  salis  :  colligit  enim 
errores  tam  inconsiderate,  ut  vel  sint  mera 
mendacia,  vel  contradictorii  eorum  sint  hae- 
reses  apud  omnes  Lutheranos. 

Ac  ut  solum,  causa  exempli,  discutiamus 
locum  13,  qui  est  de  Sacramentis,  tertius 
error,  quem  notat,  est  desumptus  ex  Cate- 


chismo  Romano  in  haec  verba  :  «  Virtutem, 
quae  ex  passione  Christi  manat,  hoc  est,  gra¬ 
tiam,  quam  ille  nobis  in  ara  crucis  meruit, 
per  Sacramenta,  quasi  per  alvum  quamdam 
in  nos  ipsos  derivare  oportet.  »  Haec  ille. 
Ubi  primum  corrupit  verba  Catechismi  Ro¬ 
mani  ;  siquidem  ex  alveo,  quae  vox  est  in 
Catechismo,  iste  fecit  alvum,  ut  sordidam  et 
ridiculam  faceret  Catechismi  sententiam. 
Deinde  sententiaCatechismi  non  potest  dam¬ 
nari,  quin  damnentur  etiam  omnes  Lutlie- 
rani.  Sume  enim  sententiam  contradicen¬ 
tem,  quae  sine  dubio  haec  erit  :  Christus  in 
cruce  non  meruit  nobis  gratiam,  vel  si  me¬ 
ruit,  ea  tamen  non  derivatur  ad  nos  per  Sa¬ 
cramenta,  quasi  per  alveum.  At  certe  hanc 
sententiam  Lutherani  omnes  damnant,  quip¬ 
pe  qui  volunt  gratiam  ex  Christi  passione 
nobis  per  verba  et  Sacramenta  offerri  et  ap¬ 
plicari.  Neque  refert  quod  ipsi  non  nomi¬ 
nant  alveum  :  nam  nominant  instrumenta- 
lem  causam,  quod  est  longe  amplius,  quam 
alveus.  Vide  Kemnitium  in  2.  par.  Examinis, 
pag.  97.  et  Calvinum  in  Antidoto  Concilii, 
sess.  VII,  can.  4. 

Quintus  error  apudTilemannum  est,  quod 
Sacramenta  veteris  legis  non  impresserint 
characterem,  qui  est  signum  spirituale.  Su¬ 
me  igitur  contradicentem,  nimirum.  Sacra¬ 
menta  veteris  legis  imprimebant  characte¬ 
rem  spiritualem  ;  et  quaere  si  vel  ab  uno  ex 
Lutheranis  approbetur.  Lutherani  enim  non 
anteponunt  usquam,  licet  fere  aequent,  Sa¬ 
cramenta  legis  veteris  Sacramentis  novae  le¬ 
gis;  et  tamen  summo  consensu  negant,  Sa¬ 
cramenta  novae  legis  imprimere  characte¬ 
rem.  Id  quod  negat  etiam  ipse  Heshusius  ibi¬ 
dem  in  7  errore. 

Nonus  error  est,  quod  non  requiratur  bo¬ 
nus  motus  interior  in  suscipiente  Sacra¬ 
mentum.  Hunc  errorem  tribuit  Heshusius 
Gabrieli  lib.  IV.  sent.  dist.  1.  quaest.  3.  Sed 
'verba  Gabrielis,  quae  ipse  citat,  detegunt 
fraudem.  Nam  Gabriel  non  dicit  non  requiri 
motum  interiorem,  cum  aperte  requirat  fi¬ 
dem  et  poenitentiam  cum  omnibus  aliis  Doc- 
toribus,  sed  dicit  cum  Scoto,  non  requiri 
motum  interiorem, ‘qui  sit  meritorius  gratiae 
de  congruo,  vel  de  condigno.  Scotus  enim, 
et  Gabriel,  et  multi  alii  docent,  motus  quos¬ 
dam  interiores  esse  meritorios  de  congruo 
justificationis,  sed  addunt,  quod  si  aliquan¬ 
do  isti  motus  non  sint  tam  perfecti,  ut  me¬ 
reantur  de  congruo,  tamen  sufficere  cum 
Sacramento  ad  justificationem. 

Decimus  error  est,  quod  Sacramenta  vete¬ 
ris  legis  non  contulerint  gratiam,  neque  ex 
opere  operato,  neque  ex  opere  operantis, 
seu  per  modum  meriti,  etiam  si  in  fide  et 
charitate  fierent.  Haec  ille.  Sed  accipe  con¬ 
tradicentem  propositionem,  et  dic  :  Sacra¬ 
menta  legis  veteris  contulerunt  gratiam  ex 
opere  operato,  vel  ex  opere  operantis,  seu 
per  modum  meriti.  Atqui  haec  tota  est  haere¬ 
tica  omnibus  Lutheranis.  Nam  omnes  exe- 
crantur,  quod  dicimus  de  opere  operato;  et 
multo  magis,  quod  dicimus  de  opere  operan¬ 
tis.  Sacramenta  enim  gratiam  conferre  ex 
opere  operantis,  est  gratiam  conferre  ex  di¬ 
gnitate  et  merito  operis  ;  ipsi  autem  nullum 
agnoscunt  opus  dignum  aut  meritorium,  sed 
omnia  esse  volunt  peccata  mortalia,  atque 
in  primis  idem  Heshusius  in  eodem  lib.  tit. 
de  justificatione,  de  lege,  de  operibus. 

Decimustertius  error  est  ex  Concilio  Tri- 
dentino  desumptus,  sess.VII.  can.  13  :  «  Do¬ 
cent,  inquit,  sine  externis  Papisticis  ritibus 
nec  veritatem,  nec  dignitatem,  nec  effica¬ 
ciam  Sacramentorum  consistere.  »  Haec  ille. 
At  haec  impudentissima  ifnpostura  est.  Con¬ 
cilium  enim  nihil  ejusmodi  docet.  Haec  enim 
sunt  verba  Concilii,  quae  ibidem  ponit  Hes¬ 
husius,  ut  nimirum  non  solum  sit, sed  etiam 
habeatur  impostor  :  «  Si  quis  dixerit  recep¬ 
tos  et  approbatos  Ecclesiae  Catholicae  ritus 
in  solemni  administratione  Sacramentorum 
adhiberi  consuetos,  aut  contemni,  aut  sine 
peccato  a  ministris  pro  libito  omitti,  aut  in 
novos  alios  per  quemcumque  Ecclesiarum 
pastorem  mutari  posse,  anathema  sit.  » 


CONTROVERSIA  PRIMA 

DE  NOMINE  SACRAMENTI. 


CAPUT  VII. 

Sitne  utendum  nomine  Sacramenti. 

De  nomine  Sacramenti  duae  sunt  contro¬ 
versiae  haereticorum,  tum  ipsorum  inter  se, 
tum  nobiscum.  Una,  sitne  hoc  nomen  usur¬ 
pandum.  Altera,  quid  proprie  significet  haec 
vox  Sacramentum. 


Quod  attinet  ad  priorem,  Martinus  Luthe- 
rus  initio  novae  suae  praedicationis  visus  est 
ab  hoc  nomine  non  parum  abhorrere.  Nam 
in  libro  de  captivit.  Babylon,  quem  edidit 
anno  20.  cap.  de  Matrimonio :  «  Non  habet, 
inquit,  universa  Scriptura  sancta  hoc  nomen 
Sacramentum,  in  ea  significatione,  qua  nos¬ 
ter  usus,  sed  in  contraria.  Ubique  enim  si¬ 
gnificat  non  signum  rei  sacrae,  sed  rem  sa¬ 
cram,  secretam,  et  absconditam.  »  Deinde 
in  libro  de  abroganda  Missa,  quem  edidit 
anno  21  :  «  Pia,  inquit,  et  fidelis  conscientia 
merito  et  digne  pavere  debet,  ne  hoc  sacri¬ 
ficium  appellet,  aut  credat,  quod  certissima 
est  apud  Deum,  et  in  Scripturis  non  dici  sa¬ 
crificium  ;  cthoc  solum  appellet  sacrificium, 
quod  constat  a  Deo  vocari  sacrificium.  Quae 
enim  furentior  est  temeritas,  quam  sic  os  in 
coelum  ponere,  ut  hoc  sacrificium  et  cultum 
Dei  dicas,  quod  ille  non  dicit  sacrificium  et 
cultum  Dei?  »  Hsec  ille.  Cum  igitur  Lutherus 
affirmet,  vocem  Sacramentum  non  esse  in 
Scriptura  in  eo  sensu,  quo  Ecclesia  utitur 
Sacramentis,  et  simul  affirmet,  furentem 
esse  temeritatem  uti  nominibus  in  rebus  Dei 
significandis,  quibus  Deus  ipse  in  Scriptura 
non  utatur:  certe  colligitur  non  ei  placuisse, 
ut  hoc  nomine  uteremur. 

Quocirca  Melanchthori  Lutherum  secutus 
in  locis  communibus  editis  anno  21  et  22. 
caput,  in  quo  agit  de  Sacramentis,  inscribit 
de  signis;  et  in  medio  ejus  capitis  :  «  Quae 
alii,  inquit,  Sacramenta,  nos  signa  appella¬ 
mus.»  Quin  etiam  tanta  erat  cupido  istorum 
hominum  omnia  novandi,  ut  mallet  Grasca 
voce,  et  Latinis  prorsus  inaudita  dici  aypayi- 
S«;,  id  est,  sigilla,  quam  Sacramenta. 

Andreas  item  Carolstadius  in  lib.  de  ima¬ 
ginibus  et  Sacramentis,  eumdem  Lutherum 
secutus,  ex  professo  agit  contra  nomen  Sa¬ 
cramenti. 

Porro  Zwinglius  Pater  Sacramentariorum 
in  lib.  de  vera  et  falsa  religione,  edita  anno 
25.  dicit  quidem  se  nolle  tumultuari  ob  hoc 
nomen,  aperte  tamen  reprehendit.  Sic  enim 
habet  in  cap.  de  Sacramentis  :  c<  Vocem  is¬ 
tam,  Sacramentum,  magnopere  cuperem 
Germanis  nunquam  fuisse  receptam.  » 

Sic  etiam  Calvinus  lib.  IV.  Institut.  cap. 
14.  §.  13.  dicit  se  nolle  contendere  de  no¬ 
mine  Sacramenti,  et  tamen  non  obscure  re¬ 
prehendit,  dum  ita  loquitur  :  «  Abunde  li¬ 
quet  Veteres,  qui  Sacramentorum  nomen 
signis  indiderunt,  minime  respexisse,  quis 
fuisset  verbi  hujus  usus  Latinis  Scriptori- 

bus  ;  sed  novam  hanc  significationem  pro 
suo  commodo  affinxisse,  qua  simpliciter  sa¬ 
cra  signa  designarent.  »  Haec  ille. 

Ceeterum  Lutherus  cum  vidisset  Carolsta- 
dium  et  Zwinglium,  cum  quibus  inimicitias 
gerebat,  abhorrere  a  voce  Sacramenti,  mu¬ 
tavit  cito  sententiam,  et  nomen  Sacramenti 
approbare  coepit.  Sic  enim  scribit  inlib.  con¬ 
tra  coelestes  Prophetas  par.  2  :  «  Dicit,  in¬ 
quit,  Carolstadius,  Christum  et  Apostolos 
non  appellasse  coenam  Sacramentum,  velle 
se  habere  nomen  ex  Bibliis  :  Deum  impo¬ 
nere  suis  creaturis  nomina,  nos  qui  homines 
sumus,  non  debere  indere  nomina  rebus  di¬ 
vinis.  »  Et  infra:  «Age  animicida,  tu  et  spi¬ 
ritus  peccati,  fatemur  quideniDeum  non  di¬ 
xisse  Sacramentum,  nec  preeeepisse  ut  Sa¬ 
cramentum  diceretur :  sed  hic  nobis  contra, 
ubi  prohibuit  Sacramentum  dici?  Quis  ergo 
tibi  dedit  potestatem  prohibendi  quod  Deus 
non  prohibet?  An  non  est  verus  animicida, 
qui  se  ponit  loco  Dei  super  nos,  et  aufert 
nostram  libertatem?  »  Ac  deinde  asserit  et 
probat,  licere  uti  hoc  nomine,  imo  et  opor¬ 
tere  uti.  Quae  omnia  non  magis  contra  Ca- 
rolstadium  pugnant  et  Zwinglium,  quam 
contra  ipsum  Lutherum,  a  quo  illi  didice¬ 
rant,  ut  ostendimus. 

Luthero  autem  sententiam  mutante,  muta¬ 
runt  etiam  caeteriLutherani.  Nam  et  in  con¬ 
fessione  Augustana  recipiunt  nomen  Sacra¬ 
menti:  et  Philippus  in  locis  anno  36.  inscri¬ 
bit  caput  de  Sacramentis,  quod  antea  inscri¬ 
pserat  de  signis.  Brentius  quoque  in  Confes¬ 
sione  Wirtembergensi  cap.  de  Sacramentis, 
idem  nomen  retinet.  Ac  demum  Kemnitius 
in  2.  par.  Examinis  non  procul  ab  initio,  vo¬ 
cabulum  hoc  aypayov,  id  est,  non  scriptum  in 
divinis  litteris  esse  dicit,  et  tamen  retinen¬ 
dum  et  conservandum.  Solum  ergo  contro¬ 
versia  restat  cum  Sacramentariis,  et  cum 
priore  sententia  Lutheri. 

Sed  facile  probare  possumus,  nomen  hoc 
esse  usurpandum  et  conservandum.  Primo, 
quia  reperitur  in  Scripturis.  Sunt  autem  duo 
notanda  antequam  hanc  rationem  explice¬ 
mus.  Primo  quidem  Scripturas  sacras  non 
Latine,  sed  vel  Hebraice,  vel  Graece,  a  Pro¬ 
phetis  et  Apostolis  scriptas  fuisse  :  proinde 
non  esse  demonstrandam  ex  Scripturis  vo¬ 
cem  Latinam,  Sacramentum,  sed  Graecam, 
quae  illi  respondet,  nimirum  pjorripov.  Idem 
enim  omnino  estLatinis Sacramentum,  quod 


Graecis  Mysterium.  Neque  in  hoc  ulla  dis¬ 
sensio  est  :  fatentur  enim  adversarii  idem 
esse  Sacramentum  et  Mysterium,  et  ideo 
utrumque  vocabulum  dicunt  esse  oiypufa-j  in 
nostra  significatione. 

Secundo,  aliter  ex  Scripturis  probari  posse 
nomen  Sacramenti  apud  Catholicos ,  aliter 
apud  haereticos.  Nam  apud  Catholicos,  qui 
fatentur  Matrimonium  esse  Sacramen¬ 
tum  proprie  dictum,  probamus  nomen  Sa¬ 
cramenti  esse  in  Scripturis,  non  solum  in 
genere,  sed  etiam  in  specie,  id  est,  ut  signi¬ 
ficat  res  illas  septem,  quas  proprie  Sacra¬ 
menta  vocamus.  Ait  enim  Apostolus  adEph. 
Y  :  Propter  hoc  relinquet  horno  patrem  et  ma¬ 
trem  suam,  et  adhaerebit  uxori  suce,  et  erunt  duo 
in  carne  una.  Sacramentum ,  sive  [ut  habetur 
Graece)  Mysterium  hoc  magnum  est,  ego  autem 
dico  in  Christo,  et  in  Ecclesia  (I).  Ubi  Apos¬ 
tolus  Concilio  Trident.  teste,  sess.  XXIV, 
Sacramentum  proprie  dictum  vocat  Matri¬ 
monium,  seu  conjunctionem  viri  et  feminae; 
est  enim  ea  conjunctio  signum  rei  sacrae,  et 
arcanae,  id  est,  conjunctionis  Christi  cum 
Ecclesia.  Neque  obstat,  quod  Paulus  videa¬ 
tur  loqui  de  conjugio  Adami  et  Evae,  quod 
quidem  Sacramentum  novae  legis  non  fuit. 
Nam  Paulus  etsi  allegat  verba  Adami,  tamen 
ea  accommodat  ad  conjugia  sui  temporis  : 
omni  enim  conjugio  convenit  quod  Adam 
dixit  :  Erunt  duo  in  carne  una.  Unde  non  ait 
Paulus,  Sacramentum  hoc  magnum  fuit,  sed 
Sacramentum  hoc  magnum  est,  nimirum 
posteaquam  a  Christo  addita  est  illi  promis¬ 
sio  gratiae. 

Apud  haereticos  autem,  qui  Matrimonium 
non  admittunt  esse  Sacramentum  proprie 
dictum,  non  possumus  probare  exScripturis 
nomen  Sacramenti ;  ut  est  nomen  specificum, 
et  proprium  nostrorum  Sacramentorum. 
Nusquam  enim  in  Scriptura  Baptismus,  aut 
Eucharistia,  aut  Poenitentia,  aut  Ordo,  aut 
etiam  Confirmatio,  aut  Unctio,  Mysterium 
vel  Sacramentum  appellatur.  Possumus  ta¬ 
men  ex  Scripturis  ostendere  nomen  Sacra¬ 
menti,  ut  est  nomen  genericum  et  commune 
ad  nostra  septem  Sacramenta,  et  alias  res 
quasdam  ;  nimirum  ut  significat  signum  rei 
sacrae,  vel  arcanae  :  quod  quidem  satis  est, 
ut  possimus  hoc  nomine  uti  etiam  testimo¬ 
nio  Scripturarum.  Nomen  enim  genericum 
vere  convenit  rei,  licet  non  soli  illi  conve¬ 
niat. 


(1)  Eph.  V,  31  et  32. 

Id  igitur  nomen  in  Scripturis  haberi  con¬ 
tra  Lutherum  demonstramus  ex  Daniele 
cap.  II.  ubi  saepissime  vocatur  Mysterium, 
vel  Sacramentum  statua  Nabuchodonosor, 
quia  erat  signum  rei  latentis,  id  esi,  succes¬ 
sionis  quatuor  regnorum,  et  regni  Christi 
post  illa  exorituri.  Ex  quo  colligimus,  voca¬ 
bulum  rp  Hebraicum  etfcn  Chaldaicum,  non 
solum  significare  rem  secretam,  ut  Isai. 
XXIV  :  Secretum  meum  mihi  (lj.  Sed  etiam 
signum  rei  secretae,  ut  hoc  loco  Danielis; 
quamquam  etiam  hoc  loco  non  negaverim, 
aliquando  significare  rem  secretam.  Nam 
interdum  Scriptura  vocat  Mysterium  ipsum 
somnium  oblitum,  et  proinde  absconditum, 
et  secretum  :  interdum  ipsam  statuae  illius, 
quae  per  somnium  apparuerat,  significatio¬ 
nem. 

Item  probamus  ex  illo  Apocalyp.  XVII  : 
Et  in  fronte  ejus  nomen  scriptum  Mysterium. 
Et  infra  :  Ego  dicam  tibi  Sacramentum  mulie¬ 
ris  (2).  Hinc  enim  habemus  mulierem  illam 
forma  meretricia,  quam  Joannes  vidit, fuisse 
quoddam  Sacramentum,  id  est,  signum  rei 
latentis,  nimirum  Romani  Imperii,  vel  An- 
tichristi,  ut  alibi  exposuimus.  Non  enim  res 
ipsa  latens,  sed  mulier,  quae  videbatur,  ap¬ 
pellatur  Mysterium,  et  Sacramentum,  ob 
significationem,  quam  continebat,  ut  patet 
ex  nomino  scripto  in  fronte. 

Idem  probatur  ex  illo  II.  Thessal.  II :  Nam 
Mysterium  jam  operatur  iniquitatis  (3).  Vocat 
enim  Apostolus  Mysterium  iniquitatis,  per¬ 
secutiones  Ecclesiae  primitivae  ab  Imperato¬ 
ribus,  et  haereticis  excitatas,  quia  significa¬ 
bant  persecutiones  excitandas  in  novissimis 
diebus  ab  Antichristo.  Ita  enim  exponunt 
eum  locum  Chrysostomus,  Theophylactus, 
Ambrosius,  et  alii  fere  omnes. 

Denique  idem  probatur  efficacissime  ex 
illo  ad  Ephesios  V :  Sacramentum  hoc  magnum 
est.  Tametsi  enim  Erasmus  ,  et  Calvinus 
Mysterium  a  Paulo  dici  contendunt,  non 
conjunctionem  viri  et  foeminae,  sed  Christi, 
et  Ecclesiae,  eo  quod  addat  Apostolus  :  Ego 
autem  dico  in  Christo  et  in  Ecclesia ,  tamen 
apertissime  falluntur.  Quod  enim  Paulus  Sa¬ 
cramenti  nomen  non  tribuat  Christo,  et  Ec¬ 
clesiae,  sed  conjunctioni  viri,  et  foeminae, 
patet  tum  ex  relativo  pronomine,  hoc.  Refert 
enim  id  ,  quod  dictum  fuerat,  nimirum  ; 
Erunt  duo  in  carne  una  (i)  :  tum  etiam  quia 


periret  tota  ratio  Apostoli.  Vult  enim  pro¬ 
bare  ,  debere  viros  diligere  suas  uxores  : 
id  vero  probat,  quia  illud  :  Emnt  duo  in 
carne  una ,  est  magnum  Sacramentum  in 
Christo,  et  in  Ecclesia.  Quod  si  totum  hoc 
Mysterium  est  in  conjunctione  Christi,  et 
Ecclesiae,  et  ad  conjugium  nihil  pertinet, 
quid,  quaeso,  Paulus  probat?  Vide  commen¬ 
tarium  Hieronymi,  Chrvsostomi,  QEcumenii, 
et  aliorum  Patrum  in  hunc  locum.  Conjunc¬ 
tio  igitur  sensibilis,  et  externa  viri  et  foe¬ 
minae,  Sacramentum  est,  id  est,  signum  rei 
sacrae  spiritualis,  et  latentis,  id  est,  conjunc¬ 
tionis  Christi,  et  Ecclesiae.  Quocirca  Kemni- 
nitius  his  testimoniis  persuasus,  fatetur  no¬ 
men  Sacramenti  ut  genericum  est,  scriptum 
esse,  licet  ut  specificum,  non  sit  scriptum. 

Falsum  igitur  est,  quod  Lutherus  dicebat, 
Sacramentum  in  universa  Scriptura  signifi¬ 
care  rem  sacram  secretam  ;  nusquam  autem 
signum  rei  sacrae,  secretae.  Nec  minus  fal¬ 
sum  est,  quod  ibidem  addidit.  Catholicos 
ubicumque  in  Scriptura  invenerunt  nomen 
Sacramenti,  ex  eo  fecisse  signum  :  non  enim 
ubique  dicimus,  Sacramenti  nomine  signifi¬ 
cari  signum,  sed  solum  quibusdam  in  locis, 
alibi  autem  significare  rem  secretam ,  ut 
Tob.  XII :  Sacramentum  Regis  abscondere  bo¬ 
num  est.  Et  Ephes.  I  :  Ut  notum  faceret  nobis 
Sacramentum,  voluntatis  suce  ( 5). Et  I.  Timoth. 
III.  vocat  incarnationem,  magnum  pietatis  „ 
Sacramentum.  Neque  id  ignorarunt  Scholas¬ 
tici,  quin  potius  omnes  cum  Magistro  indi¬ 
cant  has  acceptiones  varias  Sacramenti  se¬ 
cundum  Scripturas.  Vide  in  IV.  dist.  I.  et 
S.  Thom.  III.  p.  q.  LX.  art.  1. 

Quod  si  Sacramentum  dicatur  a  sacrando, 
et  initiando,  quod  placet  Zwinglio  :  ut  pos¬ 
tea  dicemus,  habetur  in  Scriptura  Testa¬ 
menti  veteris  vox  Hebraea,  nostrae  Latinae 
voci  respondens,  nimirum  roSa  seu  nttt-Jn, 
id  est,  ritus  consecrationis,  Exod.  XXVIII, 
Levit.  VIII.  et  alibi. 

Secunda  ratio  sumitur  ex  Patribus.  Anti¬ 
quissimi  enim  Patres  hoc  nomine  usi  sunt 
ad  significandum  Baptismum, Eucharistiam, 
et  alia  id  genus  sacra  Symbola.  Tertullianus 
vetustissimus  Latinorum,  lib.  de  proescrip. 
cap.  1 6:  (v  Ipsas  quoque, inquit, res  Sacramen¬ 
torum  divinorum,  in  idolorum  mysteriis  dia¬ 
bolus  aemulatur  :  tingit  et  ipse  quosdam, 
signat  in  frontibus  milites  suos  etc.  »  Vide 


(1)  Isai.  XXIV,  16.  —  (2)  Apoc.  XVII,  5  et  7.  —  (3)  II.  Thessal.  II,  7  —  (4)  Eph.  V,  31  et  32.  — 
(5)  Tob.  XII,  7;  Eph.  1,  9. 

etiam  lib.  I.  in  Marcion.  ante  medium. 
S.  Cyprianus  lib.  II.  epist.  1.  de  Baptismo 
et  Confirmatione  dicit  :  «  Si  Sacramento 
utroque  nascantur.  »  Lib.  II.  epist.  3.  ad 
Ca?cilium  :  «  Quo  et  ipso,  inquit,  Sacramen¬ 
to  (Eucharistia*)  populus  noster  ostenditur 
adunatus.  »  Et  lib  1Y.  epist.  7.  ad  Magnum: 
a  Neque  enim  sic  in  Sacramento  salutari  de¬ 
lictorum  contagia,  ut  in  lavacro  carnali  et  sae¬ 
culari,  sordes  cutis,  et  corporis  abluuntur.  » 
Eadem  utuntur  voce  Lactantius  lib.  1Y.  cap. 
•17.  Hilarius  in  illud  Psal.  CXXI.  Et  abun¬ 
dantia  diligentibus  tc  (1).  Hieronymus  in  cap. 
LX1V.  Ezech.  et  in  cap.  I.  Malach.  Augus¬ 
tinus  in  epist.  118.  et  lib.  II.  doct.  Christ. 
cap.  3.  et  demum  omnes  posteriores. 

Ex  quibus  Patrum  sententiis  colligimus, 
nomen  hoc  esse  antiquissimum,  et  proinde 
retinendum,  etiam  si  in  Scripturis  non  ha¬ 
beretur  :  quomodo  retinemus  multa  alia 
nomina,  quae  non  sunt  in  Scripturis,  ut  Tri¬ 
nitatem,  consubstantialem,  personam  etc. 
Periculosissima  enim  est  vocum  novarum 
libertas  in  Ecclesia,  cum  paulatim  ex  novis 
vocibus,  novae  etiam  res  oriantur  cum  uni¬ 
cuique  licet  in  rebus  divinis  nomina  lingere. 
Unde  et  B.  Paulus  prohibet  profanas  vo¬ 
cum  novitates  I  Timoth.  YI.  et  S.  Augusti¬ 
nus  lib.  X.  Civit,  cap.  23  :  «  Liberis,  inquit, 
vocibus  loquuntur  Philosophi,  nec  in  rebus 
ad  intelligendum  difficillimis  offensionem 
religiosarum  aurium  pertimescunt  :  Nobis 
autem  ad  certam  regulam  loqui  fas  est,  ne 
verborum  licentia,  etiam  de  rebus,  qua}  his 
significantur,  impiam  gignat  opinionem.  » 

Rursus  colligimus,  tum  exScripturis,  tum 
ex  Patribus  citatis,  Kemnitium  falsa,  etpug- 
nantia  de  hoc  nomine  loqui.  Nam  pag.  28. 
sic  ait  :  «  Augustinus  primus  ferme  coepit 
vocabulum  Sacramenti  in  hac  quidem  ma¬ 
teria  Qxtendere,  et  latius  usurpare,  quam 
antiquitas  fecerat.  In  epistola  enim  quinta 
ad  Marcellinum  de  signis  loquens  inquit  : 
a  Quae  cum  ad  res  divinas  pertinent,  Sacra¬ 
menta  appellantur.  Ut  igitur  Augustino  ali¬ 
quid  sit  Sacramentum,  satis  est,  si  rei  alicu- 
jus  divinae,  vel  sacrae  signum  sit.  »  Haec  ille. 
At  falsum  esse  primum  Augustinum  fuisse, 
qui  extenderit  hoc  nomen  ad  alia  sacra 
signa,  quam  ad  Baptismum,  et  Eucharis¬ 
tiam,  patet  ex  omnibus  Scripturis  citatis,  et 
ex  Tertulliano,  Cypriano,  ac  Lactantio  locis 
notatis  :  et  praeterea  patet  ex  ipso  Kemnitio, 


qui  paulo  ante,  id  est,  pagina  22,  sic  ait  : 
«  Conjunctio  viri  et  uxoris  in  conjugio,  est 
Sacramentum  conjunctionis  Christi,  et  Ec¬ 
clesiae  ad  Ephes.  Y.  »  Et  infra  :  «  Omnes 
figuras,  et  allegorias  significantes  aliquid 
Patres  vocant  Sacramenta.  Tertullianus  lib. 
V.  contra  Marcionem  vocat  Sacramenta 
figurarum  ,  et  allegorias  Sacramentorum  , 
ubi  de  duobus  Abrahae  filiis  loquitur.  Adver¬ 
sus  Judaeos  vocat  Sacramentum  ligni,  dis¬ 
putans  de  securi  Elisaei,  et  de  ligno  Ad«e.  s> 
Haec  ille.  Qui  viderit  quam  bene  cohaereat, 
Augustinum  auctorem  illius  rei  facere,  quae 
apud  Tertullianum, aliosque  vetustos  Patres, 
et  apud  ipsum  Apostolum  Paulum  inve¬ 
niatur. 

Adde  postremo,  quod  omnes  linguae  vul¬ 
gares  in  Latina  Ecclesia  hoc  nomen  retinue¬ 
runt,  ut  Italica,  Gallica,  Hispanica,  Germa¬ 
nica,  et  aliae ;  quod  est  argumentum  semper 
fuisse  hoc  nomen  Sacramentum,  in  Ecclesia, 
venerabile.  Sed  de  hac  prima  Quaestione 
satis. 


CAPUT  VIII. 

De  etymologia,  et  notione  Mysteidi  et 
Sacramenti. 

Quia  certum  est  prius  in  Ecclesia  fuisse 
voces  Hebraicas  et  Graecas,  quam  Latinam, 
Sacramentum,  et  Latinos  nihil  aliud  voluisse 
exprimere  per  Sacramentum,'  nisi  quod  He¬ 
braei,  et  Graeci  exprimebant  per  sua  voca¬ 
bula  ;  Primum  de  Hebraica  ;  Deinde  de  Grae¬ 
ca;  Postremo  de  Latina  voce  dicendum  erit. 

Hebraei  tres  habent  voces,  quibus  Sacra¬ 
menta  sua  significare  solent.  Primum  enim 
omnes  caeremonias,  inter  quas  numerantur 
Sacramenta,  vocant  Dipn  vel  npn,  ut  patet 
Exod.  XII.  XXVIII.  et  alibi.  Sed  hoc  nomen 
non  tam  ipsam  caeremoniam,  quam  legem 
caeremonialem  significat;  nam  ppn  statuere 
significat,  et  pp?no  legislatorem.  Unde  in 
testamento  novo  semper  caeremoniae  J  udaeo- 
rum  dicuntur  leges,  ut  Matth.  XI  :  Lex  el 
Propheta;  usque  ad  Joannem,  id  est,  Figurae 
illa;  caeremoniarum,  et  vaticinia  Propheta¬ 
rum  usque  ad  Joannem.  Et  Galat.  Y.  Con¬ 
testor  omni  circumcidenti  se,  quod  debitor  est 


(1)  Psal.  CXXI,  6. 

universae  legis  faciendae  (1).  Id  est,  qui  admit¬ 
tit  circumcisionem,  debet  eodem  jure  admit¬ 
tere  omnes  caeremonias. 

Aliud  vocabulum  est  tobn  Dixba  et  nwSa 
quod  consecrationem,  seu  initiationem  signi¬ 
ficat,  et  habetur  Exod.  XXVIII.  et  Levit. 
VIII.  ubi  agitur  de  consecratione  Saeerdo- 
fis.  Deducitur  autem  haec  vox  a  verbo  ttbn 
quod  significat  implere,  et  perficere ;  quia 
qui  Sacramentum  suscipit,  perficitur,  ut  sit 
idoneus  ad  sacram  functionem  peragendam. 

Tertia  vox  est  ?"  et  N"H  quae  magis  in  usu 
est  Chaldaeis,  quam  Hebraeis.  Unde  Hebraei 
nondum  invenerunt  veram  ejus  radicem  ; 
sed,  ut  supra  diximus,  satis  aperte  colligitur 
ex  cap.  II.  Danielis,  ea  voce  significari  tum 
rem  ipsam  secretam,  tum  etiam  signum  rei 
secretae. 

Porro  etymologiam  Mysterii  explicans 
Clemens  Alexandrinus  in  oratione  exhorta¬ 
toria  ad  Gentes,  cujus  etiam  meminit  Euse- 
bius  in  II.  de  praeparat.  Evangelica  cap.  5. 
dicit  p-j orripiov  dici  a  pio-oc ,  quod  scelus,  et 
exeerationem  significat.  Reprehendit  Domi¬ 
nicus  a  Soto  hanc  etymologiam  in  IV.  dist. 
I.  q.  1 .  art.  \ .  quod  g Ito;  per  iota  significet 
scelus,  et  odium  autem  scribatur 

per  upsilon.  Sed  non  erat  opus,  ut  homo  La¬ 
tinus  cum  auctoribus  gravissimis ,  atque 
Graecis,  de  Graecae  vocis  etymologia  conten¬ 
deret.  Nam  etsi  gio-o;  odium,  [xycros  tamen 
scelus  proprie  significat  :  Porro  Clemens  a 
puov  deduxit  non  a  ghrov,  licet  pos¬ 

teriorem  hanc  vocem  habeant  aliqui  Latini 
codices  Eusebii,  ex  errore  librariorum.  Prae¬ 
terea  Clemens  non  voluit  eo  loco  propriam, 
ac  germanam  etymologiam  Mysterii  expli¬ 
care,  sed  de  industria  posuit  quamdam  minus 
propriam,  sed  valde  aptam  ad  irridenda 
sacra  Gentilium,  quod  tum  agebat.  Itaque 
cum  vellet  sacra  illa  ridere,  ac  detestari, 
dixit  vel  appellari  pugr-^ota  an b  roO  pio-ovj, 
quod  scelesta,  et  exeeranda  essent,  vel  dicta 
esse  pjor-^oia,  quasi  ^-jOripia,  id  est,  fabulosa. 

Alii  deducunt  pwrhpioj  a  verbo  pw,  quod 
est  claudo,  et  <rr 6ya,  quod  est  os  :  quasi  Mys¬ 
teria  silentio  honoranda  sint  :  vel  a  gisstv,  et 
mpeiv,  id  est  abscondere,  et  servare,  quod  sint 
occulte  servandae  res  sacra}. 

Posset  etiam  non  inepte  deduci  a  fiviv 
puViiTw,  quod  est  initio,  seu  sacris  imbuo,  unde 
est  pjsry;?,  id  est,  sacrorum  antistes,  qui  alios 
initiat. 


Sunt  autem  tres  hujus  vocis  significatio¬ 
nes.  Prima  ac  praecipua  est,  ut  Mysterium 
dicatur  ea  caeremonia,  qua  homines  sacris 
initiantur.  Quocirca  a  M.  T.  lib.  II.  de  legi¬ 
bus  dicuntur  etiam  initia  :  et  S.  Ambrosius 
librum  scripsit,  de  iis,  qui  Mysteriis  initian¬ 
tur.  Et  haec  significatio  respondet  etymolo¬ 
giae,  quam  posuimus  a  verbo  piEw,  et  huic 
voci  in  hac  significatione  respondet  vox  He¬ 
braea  HNJiaS,  id  est,  consecratio.  Quia  vero 
Mysteria  Gentilium  noctu  celebrabantur,  et 
secreta  esse  oportebat,  inde  nata  est. 

Secunda  significatio,  qua  Mysterium  dici¬ 
tur  id  omne,  quod  arcanum,  et  secretum  est. 
Hinc  est  illud  Apostoli,  I  Corinth.  XIII  :  Si 
noverim  Mysteria  omnia.  Matth.  XIII:  Vobis 
datum  est  nosse  Mysteria  regni  Dei  (2)  :  Et 
respondet  verbum  Hebraeum  in  priore 
significatione,  vel  etiam  T>D  quo  frequentius 
utuntur,  id  est,  secretum. 

Tertia  significatio  ex  secunda  nata  est, 
qua  videlicet  Mysterium  dicitur  omne  signum 
externum  rei  arcanae,  et  latentis  :  qua  signi¬ 
ficatione  omnes  figurae  Testamenti  veteris 
dicuntur  Mysteria ,  nec  non  parabolae  et 
similitudines  quae  habentur  vel  in  Evangelio, 
vel  in  Apocalysi,  ut  testimonia  supra  allata 
ostendunt.  Et  huic  respondet  vox  illa  H  in 
posteriore  significatione. 

Jam  vero  Sacramenti  etymologianotissima 
est ;  dicitur  enim  a  sacro  :  sed  significationes 
multae  sunt.  Prima  est,  ut  Sacramentum  di¬ 
catur  pignus  a  litigantibus  in  loco  sacro  po¬ 
situm.  Ut  enim  scribit  Varro  lib.  IV.  de 
lingua  Latina  prope  finem,  mos  erat  apud 
Romanos,  ut  cum  duo  litigabant,  tum  qui 
affirmabat  ,  tum  qui  negabat  ,  deponeret 
quingenta  aeris  in  loco  sacro  apud  Pontifi¬ 
cem  :  finita  vero  lite,  qui  vicerat,  depositum 
suum  reciperet,  qui  vinceretur,  perderet, 
ejusque  depositum  serario  cederet  in  poenam 
injustae  litigationis.  Illa  ergo  deposita  Sacra¬ 
menta  dicebantur,  quod  in  loco  sacro  serva¬ 
rentur.  Iloec  significatio  proeter  eseteras  pla¬ 
cuit  Zwinglio, in  lib.  de  vera  et  falsa  religione 
cap.  de  Sacramentis  :  «  Sacramentum  ,  in¬ 
quit,  nihil  aliud  est  quam  initiatio,  et  oppig- 
neratio.  Sicut  enim  qui  litigaturi  erant, 
certum  pecuniae  pondus  deponebant;  sic  qui 
Sacramentis  initiantur,  sese  obstringunt,  et 
oppignerant.  » 

Secunda  acceptio  est,  ut  Sacramentum 
idem  sit,  quod  juramentum,  quod  quidem 


t 


(1)  Matth.  XI,  13;  Galat.  V,  3.  —  (2)  I.  Cor.  XIII,  2;  Matth.  XIII,  11. 

nisi  per  rem  aliquam  sacram  fieri  non  potest, 
cum  Deum  ipsum  testem  citet  omnis,  qui 
jurat.  Est  autem  haec  acceptio  frequenlis- 
sima  in  jure  civili,  et  Canonico,  et  in  aucto¬ 
ribus  tum  Gentilibus,  tum  etiam  Christianis, 
llaec  acceptio  Calvino  placuit  lib.  IV.  Instit, 
cap.  14.  §.  13.  Sic  tamen,  ut  Sacramentum 
non  tam  sit  juramentum ,  quo  se  homo 
obstringit  Deo,  quam  quo  se  Deus  obstringit 
homini.  Unde  Nicolas  Selnecerus  in  2.  par 
Paedagogiae  cap.  de  Sacramentis,  dicit  gy<r- 
rfyjioy,  dici  a  pW,  quod  est  claudo,  quia 
Sacramenta  quasi  Dei  sigilla  claudunt,  et 
obstringunt  divinas  promissiones. 

Tertia  significatio  est,  ut  Sacramentum 
idem  sit,  quod  Mysterium ;  et  proinde  signi¬ 
ficet  tria  illa,  quae  Mysterii  voce  significari 
diximus  ;  nimirum,  rem  secretam,  et  signum 
rei  secretae ,  et  rem  sacrantem ,  et  ini¬ 
tiantem. 

Quae  omnes  acceptiones  conveniunt  nos¬ 
tris  Sacramentis,  sed  maxime  propria  est  ea, 
quam  ultimo  loco  nominavimus.  Nam  illa 
Prima  Varronis  et  Zwinglii  non  est  aliena 
a  nostris  Sacramentis.  Vere  enim  per  Sacra¬ 
menta  nos  obstringimus,  et  oppigneramus 
Deo,  tamen  haec  acceptio  nec  invenitur  in 
Scripturis,  nec  est  ita  propria,  ut  solis  Sa¬ 
cramentis  nostris  conveniat.  Multa  enim 
'sunt  alia  praeter  Sacramenta,  quibus  nos  op¬ 
pigneramus  Deo,  ut  omnia  vota. 

Secunda  acceptio  Calvini,  quadrat,  etiam 
in  nostra  Sacramenta.  Nam  in  Sacramentis, 
ut  nos  Deo  obstringimus  ad  obsequium,  ita 
se  nobis  ille  quodammodo  obstringit  ad  pro¬ 
tectionem.  Sed  neque  hajc  habetur  in  Scrip¬ 
turis,  neque  est  propria  nostrorum  Sacra¬ 
mentorum,  cum  etiam  sine  Sacramentis  per 
simplicem  promissionem  se  Deus  obstringere 
soleat. 

Tertia  et  quarta  acceptio,  qua  Sacramen¬ 
tum  dicitur  quaecumque  res  sacra,  arcana, 
vel  signum  rei  sacrae  et  secretae,  habentur  in 
Scripturis,  ut  supra  ostendimus,  et  Sacra¬ 
mentis  nostris  conveniunt.  Nam  omnia  nos¬ 
tra  Sacramenta,  et  sacra  sunt,  cum  Dei  sint; 
et  arcana  sunt,  cum  solis  fidelibus  nota  sint, 
nec  debeant  aliis  facile  prodi,  ut  docet  Dio¬ 
nysius  de  Eccles.  hierar.  cap.  I.  et  Cyrillus 
lib.  VII.  in  Julianum,  extremo,  et  alii  Patres 
passim,  et  denique  rem  sacram,  et  occultam 
significent,  nimirum  gratiam.  Sed  neque  hae 
acceptiones  sunt  propria;  nostris  Sacramen¬ 
tis,  cum  plurima  sint  alia  signa  sacra,  ar¬ 
cana,  et  quae  res  sacras,  et  arcanas  signifi¬ 


cent,  ut  omnes  fere  figurae  Testamenti  ve¬ 
teris. 

Quinta  igitur  acceptio,  qua  Sacramentum 
significat  caeremoniam  initiantem,  et  conse¬ 
crantem  hominem  Deo,  sive  (quod  fere  est 
idem)  signum  rei  sacras ,  non  cujuscum- 
que,  sed  rei  sacrae  sacrantis,  et  initian¬ 
tis  hominem,  propriissima  est.  Nam  in  pri¬ 
mis  solis  Sacramentis  convenit,  ut  postea 
fusius  ostendemus. 

Deinde  respondet  apertissime  etymologias 
Mysterii,  et  Sacramenti.  Nam  Mysterium  de¬ 
duximus  a  gutto,  quod  est  initio;  et  Sacra¬ 
mentum  rectissime  deducitur  a  sacrando. 
Unde  S.  Augustinus  lib.  XV.  Civit,  cap.  2G  : 
«  Inde,  inquit,  Sacramenta  manarunt,  qui¬ 
bus  credentes  initiantur  »  :  ubi  dicit,  initiari 
Sacramentis  novae  legis.  Et  epist.  23.  dicit, 
Sacramenta  novae  legis  consecrare  homines 
Deo.  Et  Tertullianus  lib.  de  praescriptionibus, 
ostendere  volens  quemadmodum  diabolus 
Deum  imitari  studeat :  «  Tingit,  inquit,  et 
ipse  quosdam,  utique,  credentes,  et  fideles 
suos;  expiationem  delictorum  de  lavacro  re¬ 
promittit,  et  sic  etiam  initiat  Mithra.  »  Haec 
ille;  ubi  Baptismi  Sacramentum  initiationem 
appellat.  Et  S.  Ambrosius  librum,  in  quo  de 
Sacramentis  Baptismi  et  Eucharistiae  tractat, 
inscribit,  De  iis,  qui  initiantur  Mysteriis.  Item 
Magister  in  IV.  dist.  I.  et  cum  eo  Doctores 
plurimi  dicunt,  Sacramentum  dici  a  sacran¬ 
do.  S.  Thomas  in  1.  2.  quaest  CII.  art.  5  : 
<(  Sacramenta,  inquit,  proprie  dicuntur  illa, 
quae  adhibebantur  Dei  cultoribus  ad  quam¬ 
dam  consecrationem,  per  quam  scilicet  de¬ 
putabantur  quodammodo  ad  cultum  Dei.  » 

Denique  Sacramenta  veteris  legis  nura- 
quam  vocantur  in  Scriptura  Testamenti  ve¬ 
teris  secreta,  vel  signa  rei  sacratae,  id  est, 
11D  vel  Y-j  sed  semper  appellabantur  conse¬ 
crationes,  et  initiationes,  id  est,  vel 

caeremoniae,  id  est,  mpn. 

CONTROVERSIA  II. 

DE  DEFINITIONE  SACRAMENTI. 


CAPUT  IX 

Quid  requiratur  ad  Sacramentum  nova  legis 
constituendum. 

Diximus  de  nomine,  nunc  de  re  ipsa  di¬ 
cendum  erit.  Tres  autem  erunt  partes  dis¬ 
putationis  de  natura  Sacramenti.  Primo 
enim  exponendum  erit,  quid  requiratur  ex 
communi  sententia  omnium  Catholicorum 
ad  Sacramentum  novae  legis  constituendum. 
Deinde  disserendum  erit  de  ipsa  formali,  et 
artificiosa  definitione  Sacramenti.  Postremo 
examinandae,  et  refellendae  variae  haeretico¬ 
rum  sententiae,  et  depravationes  circa  natu¬ 
ram,  et  definitionem  Sacramenti. 

Quod  igitur  ad  primum  attinet,  Catholici 
Doctores,  etsi  dissentiantin  rebus  quibusdam 
Philosophicis,  et  minutis,  ut,  An  Sacramen¬ 
tum  sit  unum  per  se ;  An  sit  ens  rationis  etc. 
tamen  in  re  Theologica  mirifice  conveniunt; 
cum  haeretici  contra  inter  se  mirifice  dissen¬ 
tiant;  ut  mox  videbimus. 

Igitur  quae  ad  Sacramentum  novae  legis 
constituendum  necessario  requiruntur,  haec 
sunt.  Primum  ut  sit  signum,  dicitur  autem 
signum,  ut  S.  Augustinus  definit  lib.II.  cap. 
I.  doct.  Christ.  t  Res  praeter  speciem,  quam 
ingerit  sensibus,  aliud  aliquid  ex  9e  faciens 
in  cogitationem  venire.  »  Quocirca  debet  si¬ 
gnum  esse  res  aliqua  cognoscibilis,  debet 
item  ducere  in  cognitionem  alterius.  Et  quia 
hoc  secundum,  ducere  videlicet  in  cognitio¬ 
nem  alterius,  in  signo  est  potissimum,  utidem 
Augustinus  docet  lib.  I.  cap.  I.  doct.  Christ. 
ideo  oportet  signum,  quatenus  signum  est, 
imperfectius  esse  re  illa,  quam  significat,  et 
magis  illam,  quam  seipsum  repraesentare. 
Quare  non  dicitur  homo  signum  suae  imagi¬ 
nis,  licet  ex  cognitione  hominis  saepe  cognos¬ 
cantur  imagines  :  sed  contra  imago  dicitur 
signum  hominis.  Jam  vero  quod  Sacramentum 
signum  quoddam  sit,  patet  tum  ex  Scriptura, 
cum  Genes.  XVII.  circumcisio  dicitur 'signum 
foederis,  Roman.  VI.  Baptismus  dicitur  si¬ 


gnum  sepulturae,  et  resurrectionis,  I.  Co- 
rinth.  XI.  Eucharistia  dicitur  signum  passio¬ 
nis,  et  mortis  Christi,  Ephes.  V.  Matrimo¬ 
nium  dicitur  signum  conjunctionis  Christi, 
ct  Ecclesiae  :  tum  ex  Patribus  ;  Nam  Diony¬ 
sius  cap.  I.  Eccles.  hierarch.  et  alii  Patres 
Graeci,  Sacramenta  vocant  o-Og/ 3o).«,  id  est, 
signa,  et  S.  Augustinus,  nunc  vocat  signa¬ 
cula,  ut  de  catechizandis  rudibus  cap.  20. 
nunc  verba  visibilia,  ut  lib.  XIX.  contra 
Faustum  cap.  16. 

Secundum  est,  ut  hoc  signum  sensibile 
sit  :  Sunt  enim  signa  quaedam  etiam  invisi¬ 
bilia,  ut  character  animae  impressus.  Sed 
Sacramenta  visibilia,  seu  sensibilia  signa  esse 
debere,  certissimum  est.  Solus  ferme  estGu- 
lielmus  Okam,  qui  in  IV.  dist.  I.  fatetur  qui¬ 
dem  Sacramenta  esse  signa  sensibilia,  sed 
non  putat  id  esse  de  essentia,  quia  posset 
Deus  instituere  Sacramentum  in  rc  spirituali, 
ut  si  statueret,  ut  oratio  mentalis,  aut  medi¬ 
tatio  passionis  Christi  conferret  gratiam  ex 
opere  operato.  At  fallitur  Okam,  quia  illa 
oratio,  vel  meditatio  haberet  quidem  effec¬ 
tum  Sacramenti,  secl  Sacramentum  non  esset. 
Sacramentum  enim  intrinsece,  et  essentia¬ 
liter  est  caeremonia  religionis ;  caeremonia 
autem  est  actus  externus.  Unde  sancti  Pa¬ 
tres  passim  docent,  Sacramenta  esse  vestigia 
quaedam,  et  manuductiones  ad  spiritualia,  et 
invisibilia;  ut  patet  ex  Dionysio,  et  Augus¬ 
tino  locis  notatis,  necnon  ex  Chrysostomo 
hom.  83.  in  Matth. 

Tertium  est,  ut  hoc  signum  sit  voluntarium, 
sive  datum,  non  naturale.  Qusedam  enim  si¬ 
gna  sunt  naturalia,  quae  non  pendent  ex  no¬ 
va  institutione,  sed  ex  natura  sua  significant, 
ut  est  fumus  signum  incendii,  et  odor  si¬ 
gnum  rei  odoratae  praesentis,  et  aurora  si¬ 
gnum  vicini  solis  :  alia  signa  sunt  ex  arbitrio 
instituentis,  ut  nomina,  et  verba  omnia,  ve¬ 
xilla  militum,  et  omnia  insignia  familiarum. 
Porro  Sacramenta  signa  esse  posterioris  ge¬ 
neris,  docet  Augustinus  lib.  II.  Doctrime 
Christianae,  cap.  3.  et  lib.  III.  cap.  9.  neque 
ullus  contradicit.  Res  enim  ipsa  per  se 
clamat. 

Quartum  est,  ut  hoc  signum  habeat  cum 
re,  quam  significat,  analogiam,  et  similitu¬ 
dinem  aliquam.  Tria  enim  inveniuntur  signo¬ 
rum  genera.  Quaedam  enim  tantam  habent 
cum  re  significata  similitudinem;  ut  sine  ulla 
institutione  naturaliter  significent ;  quomodo 
imago  Christi,  signum  est  Christi,  et  vesti¬ 
gium  in  arena  impressum,  signum  est  pedis. 

Quasdam  alia  nullam  habent  cum  re  signi¬ 
ficata  similitudinem,  et  ideo  tota  pendent  ab 
institutione  :  hoc  modo  verba  sunt  signa 
rerum,  et  sonus  campanae  signum  senatus 
habendi. 

Quaedam  denique  medio  modo  se  habent. 
Nam  habent  quidem  aliquam  analogiam 
cum  re,  sed  tam  indeterminatam,  et  confu¬ 
sam,  ut  magis  apta  sint  ad  significandum, 
quam  actu  significent,  nisi  determinentur 
ab  aliquo  :  quomodo  imago  hominis  non 
facta  ad  alicujus  particularis  hominis  simili¬ 
tudinem,  neminem  in  particulari  significat,  et 
tamen  quemlibet  significare  potest,  si  deter¬ 
minetur  adscripto  nomine  alicujus,  aut  ad¬ 
dito  vestimento,  aut  alio  signo  particularis 
hominis. 

Hujus  tertii  generis  sunt  omnia  Sacra¬ 
menta.  Nam  nec  per  se  significant  actu,  nisi 
determinentur,  et  tamen  apta  sunt  signifi¬ 
care,  si  determinentur.  Id  patet  discurrendo 
per  singula.  Nam  ablutio  externa  internae 
ablutionis  similitudinem  gerit;  proinde  ap¬ 
tissima  est  ad  eam  significandam,  si  ad  id 
adhibeatur.  Idem  de  Unctione ,  alimento 
corporis  Dominici,  aliisque  Sacramentis  dici 
potest. 

Solum  est  Sacramentum  Poenitentiae,  quod 
cum  in  solis  verbis  consistat  essentialiter, 
non  videtur  habere  naturalem  analogiam 
cum  re  significata;  sed  habet  tamen.  Non 
enim  illa  verba,  Ego  te  absolvo,  Sacramen¬ 
tum  sunt,  quatenus  significant  ex  humana 
institutione,  id  .est,  quatenus  verba  sunt:  sed 
quatenus  sunt  veluti  res  quasdam  a  Deo  ins¬ 
tituta?  ad  significandam,  et  efficiendam  jus¬ 
tificationem  a  peccatis.  Ilabet  autem  analo¬ 
giam  exterior  absolutio,  qua?  ore  pronuntia¬ 
tur,  cum  interna  justificatione,  quae  a  Deo 
efficitur.  Itaque  absolutio  significata  per 
verba,  Sacramentum  est,  non  ut  per  verba 
significatur,  sed  ut  significat  ipsam  absolutio¬ 
nem  internam. 

Unde  S.  Augustinus  in  epist.  23.  ad  Boni- 
facium  :  «Si  Sacramenta,  inquit,  quamdam 
similitudinem  earum  rerum,  quarum  Sacra¬ 
menta  sunt,  non  haberent,  omnino  Sacra¬ 
menta  non  essent.  »  Et  Graeci  Patres,  passim 
Sacramenta  vocant  dvTiVu7ra,  quod  vocabulum 
significat  rem  ita  similem  alteri,  ut  cum  illa 
quasi  certare  videatur  de  forma  :  ut  si  de¬ 
picta  imago  ita  probe,  et  quasi  ad  vivum  rem 
exprimat,  ut  non  imago,  sed  res  ipsa  videa¬ 


tur.  Sic  enim  accipit  hanc  vocem  Nazianze- 
nus  in  2.  oratione  de  Pascha,  ubi  noctem 
Paschalem  ob  infinitam  ardentium  cereorum 
multitudinem, quibus  illuminabatur,  vocat  an- 
titypam  firmamenti  coelestis,  ubi  infinita  stel¬ 
larum  lumina  conspiciuntur.  Sic  etiam  ante 
Gregorium  S.  Petrus  in  epistola  priore,  cap. 
III.  vocat  Baptisma  nostrum  antitypum  res¬ 
pectu  arcae  Noe,  ubi  noster  interpres  recte 
vertit,  similis  formae.  Cum  ergo  Patres  Sa¬ 
cramenta  vocant  dvTtTU7r«  carum  rerum  , 
quarum  Sacramenta  sunt;  nihil  aliud  sibi 
volunt,  quam  habere  Sacramenta  maximam 
similitudinem  cum  his  rebus,  quarum  sunt 
Sacramenta. 

Quintum  est,  ut  hoc  signum  repraesentet 
rem  aliquam  sacram,  non  profanam.  Sunt 
enim  Sacramenta  caeremoniae  religionis  : 
unde  etiam  illa  violare,  omnium  consensu, 
sacrilegium  est.  Id  quod  etiam  patet  ex  no¬ 
mine  :  nam  Sacramentum  a  sacro  dicitur. 
Denique  S.  Augustinus  in  epist.  adMarcelli- 
num  dicit,  signa  cum  ad' res  clivinas  perti¬ 
nent,  Sacramenta  nominari. 

Porro  res  illa  sacra,  quam  Sacramenta 
novae  legis  significant,  triplex  est :  gratia 
justificans,  quae  ut  praesens  demonstratur  : 
passio  Christi,  quae  est  causa  gratiae,  et  ut 
praeterita  commemoratur  :  et  vita  aeterna, 
quae  est  effectus  gratiae,  et  ut  futura  pra?fi- 
guratur.  Ita  docet  S.  Thomas  3.  par.  quaest. 
LX.  art.  3.  et  omnes  alii  Doctores.  Ac  de 
Baptismo  quidem,  et  Eucharistia  res  notissi¬ 
ma  est.  Nam  Rom.  VI.  quod  Baptismus  sit 
memoria  passionis,  ostendit  Paulus  cum  ait  : 
Quicumque  Baptizati  sumus  in  Christo ,  in 
morte  ipsius  baptizati  sumus.  Et  infra  de  gra¬ 
tia  justificationis  :  Qui  mortuus  est,  justifica¬ 
tus  est  a  peccato.  Et  :  Conse  pulti  enim  sumus 
cum  illo  per  Baptismum  in  morte ,  ut  quomodo 
Christus  resurrexit  a  mortuis,  ita  et  nos  in  no¬ 
vitate  vitee  ambulemus.  Denique  de  vita  aeter¬ 
na  ibidem  :  Si  complantati  sumus  similitudini 
mortis  ejus,  simul  et  resurrectionis  erimus  (1), 

Pari  ratione  de  Eucharistia,  Luc  XXII  : 
11  oc  facite  in  meam  commemorationem,  id  est, 
in  memoriam  passionis  :  nam  ut  exponit 
Paulus  I.  ad  Corinth.  XI :  Quotiescumque  man¬ 
ducamus  panem  hunc,  mortem  Domini  annun¬ 
tiamus.  Item  de  gratia,  Joan.  VI  :  Qui  man¬ 
ducat  me,  et  ipse  vivet  propter  me.  De  gloria  : 
Si  quis  manducaverit  ex  hoc  pane,  vivet  in 
ceternum  (2).  Unde  Ecclesia  canit:  «0  sacrum 


(1)  Rom.  VI,  3,  7,  4  et  5.  —  (2)  Luc.  XXII,  19;  I.  Cor.  XI,  26;  Joan.  VI,  58  et  59. 

convivium,  in  quo  Christus  sumitur  :  Reco¬ 
litur  memoria  passionis  ejus  :  Mens  impletur 
gratia  :  Et  futurae  gloriae  nobis  pignus 
datur.  » 

De  aliis  Sacramentis  non  est  ita  notum  : 
tamen  certum  est,  saltem  implicite,  illa  om¬ 
nia  significare  quia  cum  omnia  significent 
gratiam,  consequenter  etiam  significant  prin¬ 
cipium,  et  linem  ejusdem  gratiae. 

Est  autem  hoc  loco  notandum,  id  quod 
praecipue  et  essentialiter  significatur  per  Sa¬ 
cramentum  novae  legis,  esse  solam  gratiam 
justificantem.  Nam  ut  infra  dicemus,  Sa¬ 
cramenta  novae  legis  efficiunt  quod  signifi¬ 
cant,  at  non  efficiunt  passionem  Christi,  nec 
vitam  beatam,  sed  solam  justificationem  : 
passionem  enim  praesupponunt,  et  vitam 
beatam  promittunt ;  justificationem  autem 
proprie  adferunt. 

.  Praeterea  Sacramenta,  ut  mox  dicemus, 
sunt  instituta  ad  sanctificandum.  At  quo 
proprie,  et  formaliter  sanctificamur,  gratia 
est;  passio  Christi,  et  vita  beata  extrinseca 
sunt. 

Denique  id  proprie  Sacramenta  signifi¬ 
cant,  quod  per  verba  exprimitur  :  verbis 
autem  Sacramentorum  justificatio  sola  ple¬ 
rumque  exprimitur.  Id  enim  significat,  Ego 
te  abluo,  Ego  te  confirmo,  Ego  te  absolvo 
etc.  Neque  obstat,  quod  verba  Eucharistiae, 
Hoc  est  corpus  meum,  non  videantur  sonare 
sanctificationem,  sed  ipsum  Domini  corpus. 
Nam  illud  significant,  ut  cibum  animarum, 
et  spiritualem  mentis  refectionem,  quae  per 
internam  gratiam  fit. 

Atque  ex  hoc  capite  multa  sacra  signa 
excluduntur  a  ratione  Sacramenti,  uj.  res 
createe  omnes,  quae  signa  sunt  potentiae,  et  sa- 
pientiai  Dei;  nam:  Coeli  enarrant  gloriam  Dei , 
Psal.  XVIII  (1).  Item  omnes  sacrae  imagines 
Christi,  et  Sanctorum  ;  sacrae  litterae,  signum 
crucis,  et  alia  id  genus,  quae  sunt  quidem 
signa  sacra,  et  rerum  sacrarum  ;  sed  non  si¬ 
gnificant  proprie  gratiam  sanctificantem 
animas. 

Sextum  est,  ut  hoc  signum  non  solum  si¬ 
gnificet  sanctificationem,  sed  etiam  ita  si¬ 
gnificet, ut  quae  tunc  fiat,  dum  Sacramentum 
adhibetur.  Omnes  enim  Theologi  conve¬ 
niunt,  quod  Sacramenta  novae  legis  signifi¬ 
cent  sanctificationem,  quae  tunc  fiat  :  id 
enim  verba  ipsa  ostendunt,  Ego  te  absolvo, 
Ego  te  abluo,  etc.  et  hinc  multa  signa  sacra 


sanctificationem  significantia  excluduntur  a 
ratione  Sacramenti.  Nam  exempli  causa. 
Manna  quod  pluebat  Israelitis,  significabat 
spiritualem  refectionem  et  dulcedinem, 
quam  praebet  Eucharistia  :  tamen  Sacra¬ 
mentum  non  erat,  sed  figura  Sacramenti , 
qui  significabat  eam  refectionem,  ut  futu¬ 
ram,  non  ut  qum  tunc  daretur.  Sic  etiam 
columba,  quae  super  Christum  apparuit  in 
Baptismo,  signum  erat  sanctitatis,  et  inno¬ 
centiae  Christi,  sed  non  quae  tum  primum 
inciperet,  vel  cresceret  :  jam  enim  ab  in¬ 
carnatione  plenus  fuerat  gratia. 

Septimum  est,  in  quo  etiam  omnes  con¬ 
veniunt,  ut  Sacramenta  novae  legis,  non  so¬ 
lum  significent  sanctificationem,  quae  tunc 
fiat;  sed  etiam,  quae  fiat  vi  ipsius  Sacra¬ 
menti,  ita  ut  Sacramentum  sit  causa  instru- 
mentaljs  sanctificationis;  id  quod  postea 
probandum  erit  contra  haereticos.  Hinc  au¬ 
tem  excluduntur  a  ratione  Sacramenti  lin¬ 
guae  illae  igneae,  quae  apparuerunt  super 
Apostolos  in  die  Pentecostes  :  significabant 
enim  charitatem  ardentissimam,  quae  tum 
Apostolis  infundebatur  una  cum  sapientia, et 
eloquentia  plane  divina,  sed  Sacramentum 
non  erant,  quia  non  vi  earum  linguarum 
infundebatur  illis  charitas.  Quaestio  solum 
remanet,  an  dari  gratiam  ex  vi  Sacramenti, 
sit  proprium  Sacramentis  novae  legis,  an 
vero  conveniat  Sacramentis  in  genere.  Sed 
de  hoc  postea  agendum  erit  :  nunc  satis 
est  convenire  omnes  Doctores,  quod  Sacra¬ 
menta  novae  legis  id  habeant. 

Est  autem  hic  notandum,  quod  cum  dici¬ 
mus  de  ratione  Sacramenti  esse  ut  sanctifi¬ 
cationem  significet,  et  efficiat;  id  intelligi- 
tur  non  de  actu  ,  sed  de  naturali  aptitudine. 
Potest  enim  fieri,  ut  dum  infans  baptizatur, 
nemo  sit  qui  cogitet,  quid  Sacramentum  si¬ 
gnificet;  quocirca  nihil  tunc  actu  significa¬ 
bit,  tamen  ex  se  aptum  erit  ad  significan¬ 
dum.  Potest  etiam  fieri  uti  Sacramenti  effec¬ 
tus  impediatur.  Nam  cum  quis  accedit  ad 
Baptismum,  vel  alia  Sacramenta  cum  ani¬ 
mo  perseverandi  in  peccato,  is  certe  non 
sanctificatur  actu  :  tamen  Sacramentum 
vere  significare,  imo  etiam  efficere  sancti¬ 
ficationem  dici  potest,  quia  ex  se  id  signi- 
cat,  et  efficit  :  per  accidens  autem  est  ex 
indispositione  suscipientis,  ut  non  sequatur 
effectus. 

Octavum,  ac  postremum,  quod  ad  ratio- 


(1)  Psal.  XVIII,  2. 
Tom.  III. 

nem  Sacramenti  pertinet,  est,  ut  sit  caere¬ 
monia  religionis  stata,  ao  solemnis,  quae  ho¬ 
minem  Deo  consecret.  Ita  doeet  S.  Tliomas 
ini.  2.  quaest.  CII.  art.  5.  et  facile  probari 
potest.  Nain  ut  S.  August.  docet  lib.  XIX. 
contra  Faustum,  cap.  41.  lib.  1Y.  de  Bap¬ 
tismo  contra  Donatistas,  cap.  22.  Sine  Sa¬ 
cramentis  religio  esse  non  potest,  proinde 
tamdiu  durare  debent  Sacramenta,  quam- 
diu  religio  durat.  Quocirca  Exod.  XII.  et 
alibi  dicuntur  Sacramenta  ejus  temporis 
ritu  perpetuo  seryanda,  id  est,  numquam 
finem  habitura,  nisi  in  adventu  Christi, 
quando  vetus  ipsum  Testamentum  finem 
habiturum  erat.  Sic  etiam  I  Cor.  XI.  do 
Eucharistiae  Sacramento  Paulus  dicit  :  Quo¬ 
tiescumque  manducabitis  panem  hunc,  aut  ca¬ 
licem  bibetis ,  mortem  Domini  annuntiabitis, 
donec  veniat  (I).  Id  est,  durabit  hic  ritus,  quo 
mortem  Domini  commemoramus,  donec 
mundus  ipse  finiatur,  et  Dominus  ad  judi¬ 
candus  veniat.  Non  igitur  Sacramenta  sunt 
aliqua  signa  ad  breve  tempus  ostensa,  sed 
solas  caeremoniae  durabiles ,  solemnes,  ac 
statae. 

Atque  hinc  intelligimus,  cur  Sacramen¬ 
tum  non  fuerit  illud  Christi  verbum  ad  pec¬ 
catricem  :  Remittuntur  tibi  peccata  tua  (2), 
Lue. VII. et  illa  insufflatio  in  Apostolos  Joan. 
XX. Nam  ista  Christus  semel  fecit,  non  autem 
inde  caeremoniam  in  Ecclesia  frequentan¬ 
dam  instituit,  et  forte  non  adhibuit  illa  verba 
et  illam  insufflationem,  tamquam  instru¬ 
menta  ad  sanctificationem,  sed  solum  ex¬ 
pressit  per  nuda  signa,  quod  volebat  :  forte 
etiam  adhibuit  ea,  ut  instrumenta,  ut  alias 
lutum  ad  illuminandum  caecum,  et  manus 
impositionem  ad  curandos  aegrotos  :  sed  (ut 
dixi)  adhibuit  tunc,  quia  ita  ei  placuit,  qui 
potest  qualibet  re  uti  ad  quidlibet  faoien- 
dum,  non  tamen  inde  caeremoniam  insti¬ 
tuit,  proinde  nec  Sacramentum.  Haec  sunt 
igitur,  quae  ad  rationem  Sacramenti  novae 
legis  pertinent. 

CAPUT  X. 

Possitne  Sacramentum  proprie  definiri. 

His  ita  constitutis  agendum  est  de  ipsa 
formali,  et  artificiosa  definitione  Sacra¬ 
menti  :  ac  tria  breviter  tractanda  sunt.  Pri¬ 


mo  ;  An  Sacramentum  proprie  definiri  pos* 
sit.  Secundo ;  Quae  sit  propria  definitio 
Sacramenti.  Tertio  ;  An  ea  conveniat  tan¬ 
tum  Sacramentis  nostris,  an  omni  Sacra¬ 
mento  in  genere. 

Igitur  prima  quaistio  6st;  An  Saeramen- 
tum  vere,  et  proprie  definiri,  an  solum 
crasso  quodam  modo  describi  possit.  Ratio 
difficultatis  est,  quia  Sacramentum  vel  est 
aggregatum  quoddam  per  accidens,  eum 
constet  ex  rebus  et  verbis;  vel  est  ens  ra¬ 
tionis,  si  consideretur  formaliter ;  ut  signum 
ex  arbitraria  institutione  significans.  Non 
possunt  autem  proprie  definiri,  nisi  entia 
realia,  et  quai  sunt  unum  per  se. 

Tres  sunt  Doctorum  sententias.  Quidam 
existimant,  Sacramentum  proprie  definiri 
non  posse  ob  causas  jam  dictas.  Ita  Okam, 
Major,  Richardus  in  IY.  dist.  1.  Alii  volunt, 
Sacramentum  esse  quidem  ens  rationis,  ta¬ 
men  unum  per  se  :  proinde  definiri  posse 
saltem  imperfecte.  Ita  Scotusdist.  1.  quaist. 
2.  et  Sotus  dist.  1.  quoest.  i.  art.  2.  Tametsi 
enim  multa  sint  in  Sacramentis,  quce  signi¬ 
ficant,  tamen  significatio  una  est  ex  variis 
illis  rebus  consurgens,  quemadmodum  una 
est  figura  domus,  licet  multa  sint  quse  ad 
domum  faciendam  concurrunt.  Alii  denique 
volunt,  Sacramentum  proprie  definiri  posse. 
Ita  Martinus  Ledesmius  in  tractatu  de  Sa¬ 
cramentis  in  genere,  quaist.  1.  art.  2: 

Ut  autem  breviter  dicam  quod  sentio,  bi¬ 
fariam  oonsiderari  possunt  Sacramenta. 
Uno  modo,  Physice,  Alio  modo,  moraliter: 
quemadmodum  etiam  homo  aliter  conside¬ 
ratur  a  Physico,  aliter  a  Politico. 

Et  quidem  secundum  Physicam  conside¬ 
rationem,  quae  non  est  propria  hujus  loci, 
nec  multum  ad  Theologum  pertinet,  longe 
probabilissimam  esse  arbitror  sententiam 
primam.  Primo,  quia  ad  rationem,  et  es¬ 
sentiam  Sacramenti  non  pertinet  sola  signi¬ 
ficatio,  sed  etiam  res  ipsa  sensibilis,  quce 
substantiae  quadam  est,  et  cum  adjuncta 
significatione  ens  per  accidens  constituit. 
Nam  si  in  sola  significatione  constiteret  es¬ 
sentia  Sacramenti,  res  ipsa  sensibilis  nihil 
esset  nisi  subjectum  Sacramenti.  At  longe 
aliud  nos  docet  Ecclesia,  cum  in  Concilio 
Florentino,  et  in  scriptis  omnium  Doctorum 
affirmat.  Sacramenta  constare  ex  rebus,  et 
verbis,  et  illas  esse  materiam,  ista  esse  for¬ 
mam.  Quomodo  enim  ad  essentiam  Sacra- 


(1)  I.  Cor.  XI,  26.  —  (2)  Luc.  VII,  48. 

menti  non  pertinent  ea,  quae  materia,  et 
forma  Sacramenti  dicuntur,  et  sunt? 

Secundo,  Sacramentum,  ut  Sacramen¬ 
tum,  non  solum  significat ;  sed  etiam  sanc¬ 
tificat;  ut  Catholici  omnes  docent,  de  Sa¬ 
cramentis  novae  legis.  At  significare,  et 
sanctificare,  res  sunt  diversorum  prajdica- 
mentorum,  nimirum  Relationis,  et  Actionis  : 
non  ergo  unum  per  se  facere  possunt. 

Adde,  quod  qui  ponunt  in  Sacramentis 
realem  quamdam,  et  Physicam  qualitatem, 
necessario  coguntur  Sacramenta  componere 
ex  ente  reali,  et  rationis.  Significatio  enim 
Sacramenti,  cum  ex  institutione  arbitraria 
pendeat,  non  potest  non  esse  ens  rationis. 
Quomodo  autem  esse  potest  unum  per  se 
id,  ad  cujus  essentiam  pertinet  ens  reale,  et 
ens  rationis? 

At  vero  si  Sacramentum  consideremus 
moraliter,  ut  vere  a  Theologo  considerari 
debet,  est  ens  reale,  et  suo  modo  unum,  at- 
•que  eo  modo  definiri  potest.  Ut  enim  apud 
morales  Philosophos  definitur  regnum,  et 
civitas,  et  familia,  et  de  his  omnibus  passio¬ 
nes  demonstrantur,  licet  illa  omnia  sint  en¬ 
tia  per  aggregationem,  si  Physice  conside¬ 
rentur  :  ita  etiam  Theologi  definiunt  Eccle¬ 
siam,  Concilium,  Sacramentum,  et  alia  id 
genus,  licet  Physice  ista  definiri  nequeant. 

Porro  Sacramentum  moraliter  ideo  est 
unum,  quia  est  unum  medium,  sive  instru¬ 
mentum  ad  justificandos  homines.  Etsi 
enim  aqua,  et  verba,  agere,  et  significare, 
sint  res  in  se  diversissimae,  tamen  ut  faciunt 
unum  instrumentum  justificationis,  unum 
sunt :  atque  hoc  unum  ex  genere,  et  diffe¬ 
rentia  componi  dicitur,  ut  rursum  ex  materia 
et  forma,  ob  similitudinem  compositi  Meta- 
physici,  et  Physici,  quam  habet.  Ut  enim 
in  composito  Metaphysico  sunt  duo  praedi¬ 
cata,  unum  universalius,  et  imperfectius, 
aliud  minus  commune,  et  magis  perfectum  : 
sic  etiam  Sacramentum  duo  praedicata  ha¬ 
bet,  unum  magis  commune,  et  minus  per¬ 
fectum,  nimirum,  esse  signum.  Omne  enim 
Sacramentum  signum  est,  sed  non  omne  si¬ 
gnum  est  Sacramentum  :  alterum  minus 
commune,  et  magis  perfectum,  nimirum, 
sanctificans  instrumentaliter,  et  per  modum 
caeremoniae ;  id  enim  solis  Sacramentis  con¬ 
venit.  Proinde  signum,  est  veluti  genus; 
sanctificans,  veluti  differentia.  Pari  ratione 
ut  in  composito  Physico  sunt  xlu*  partes, 
quarum  neutra  praedicatur  de  toto,  et  una 
est  indeterminata ,  altera  determinans;  illa 


materia,  haec  forma  dicitur  :  sic  etiam  in 
Sacramentis  sunt  res,  veluti  materia;  et 
verba,  veluti  forma;  quia  res  ipsa,  ut  causa 
exempli,  aqua,  indifferens  ex  se  ad  multa 
significanda,  vel  etiam  efficienda,  per  verba 
determinatur  ad  unum  significandum, «et 
efficiendum.  Unde  est  illud  Augustini  tract. 
80.  in  Joannem  :  «  Accedit  verbum  ad  ele¬ 
mentum,  et  fit  Sacramentum.  » 

Itaque  non  oportet  nimis  anxie  discutere, 
an  tota  ratio,  et  omnes  proprietates  generis, 
et  differentiae,  materiaeque  ac  formae  conve¬ 
niant  partibus  Sacramenti  :  quia  (ut  dixi¬ 
mus)  non  Physico,  sed  moraliter  Sacramen¬ 
ta  a  Theologo  consideranda  sunt. 


CAPUT  XI. 

Qucb  sit  definitio  Sacramenti. 

Secunda  difficultas  est  :  quibus  verbis 
concipi  debeat  definitio  Sacramenti.  Sunt 
enim  plures  definitiones  .apud  Theologos, 
quae  breviter  proponendae,  et  explicandae 
sunt. Una  est:  Signa  rei  sacrce.  Altera,  paulo 
explicatior  :  Invisibilis  gratice  visibilis  forma. 

Hae  definitiones  colliguntur  ex  Augus¬ 
tino,  ita  scribente  lib.  X.  de  civitate  Dei 
cap.  5  :  «  Sacrificium  visibile  invisibilis  sa¬ 
crificii  Sacramentum,  »  id  est,  sacrum  si¬ 
gnum  est;  et  communes  sunt  apud  Catholi¬ 
cos,  ut  patet  ex  Hugone  lib.  I.  par.  9.  cap. 
2.  Bernardo  in  sermone  de  ceena  Domini, 
S.  Thoma  III.  par.  quaest.  LX.  artic.  1.  et 
2.  et  ex  Thoma  Waldensi  tom.  II.  cap.  20. 
Atque  hae  quidem  definitiones  si  accipian¬ 
tur,  ut  verba  absolute  sonant,  imperfectae 
sunt.  Multo  enim  plura  sunt  signa  rerum 
sacrarum,  aut  invisibilis  gratiae,  quam  sint 
Sacramenta  :  tamen  si  accipiantur, ut  sonant 
secundum  sensum,  et  intentionem  Ecclesia), 
et  Doctorum  bona)  sunt,  et  legitimae.  Siqui¬ 
dem  per  signum,  intelligunt  signum  sensi¬ 
bile,  institutum,  practicum,  rei  signata) 
similitudinem  gerens  :  per  rem  sacram  in¬ 
telligunt  justificantem.  Quamquam  (si  recte 
monet  Ilugo  loco  notato)  qui  primus  dixit 
Sacramentum  esse  rei  sacra)  signum,  non 
tam  rem  ipsam  accurate  definire,  quam  no¬ 
minis  interpretationem  explicare  voluisse 
videtur.  Quocirca  non  recte  faeiunt,  qui  pro 
hac  definitione  defendenda  nimium  alter¬ 
cantur  :  praesertim  cum  S.  Augustinus  loco 

citato  de  Sacramento  loquatur,  tam  ampla 
significatione,  ut  etiam  sacrificium  compre¬ 
hendat. 

Tertia  definitio  est  Hugonis  loco  notato , 
qui  sic  definit :  «  Sacramentum  est  corpo¬ 
ree  vel  materiale  elementum,  foris  sensi¬ 
biliter  propositum,  ex  similitudine  reprae¬ 
sentans,  et  ex  institutione  significans,  et  ex 
sanctificatione  continens  aliquam  invisibi¬ 
lem,  et  spiritualem  gratiam.  »  Ubi  duo  no¬ 
tanda  sunt.  Primo,  per  elementum  non 
debere  accipi  elementum,  quomodo  acci¬ 
pitur  cum  dicimus,  quatuor  esse  mundi 
elementa,  sed  rem  quamlibet,  ut  a  verbo 
distinguitur,  juxta  illud  Augustini  :  «  Ac¬ 
cedit  verbum  ad  elementum,  et  fit  Sacra¬ 
mentum.  »  Yocat  autem  Hugo,  et  quidam 
alii,  elementum,  materias  omnium  Sacra¬ 
mentorum,  quia  in  primo  Sacramento,  id 
est,  in  Baptismo,  verum  elementum  aquae, 
materia  est,  a  materia  enim  primi  Sacra¬ 
menti,  materias  omnium  Sacramentorum 
nominare  voluerunt.  Yel  etiam  quia  elemen¬ 
tum  materiam  aptissime  significat,  cum 
sit  corpus  imperfectum  ;  et  natura  sua  ordi¬ 
natum  ad  componendum  mixtum  :  unde 
etiam  Aristoteles  materiam  primam  elemen¬ 
tum  vocavit. 

Secundo  notandum  est,  Hugonem,  cum 
ait,  Sacramentum  ex  sanctificatione  vim 
habere  conferendi  gratiam,  non  intelligere 
per  sanctificationem,  ut  perperam  intellexit 
Kemnitius,  pag.94.  aliquam  benedictionem, 
vel  consecrationem  prsecedentem,  ut  est 
illa,  qua  benedicitur  aqua  (nam  etiam  sine 
ista  benedictione  Sacramentum  Baptismi 
conferri  potest)  sed  verbum  Dei  quod  est 
veluti  forma  perficiens  Sacramentum  :  illis 
enim  verbis  dicitur  elementum  sanctificari, 
quia  per  illam  efficitur  Sacramentum. Porro 
haec  definitio,  etsi  potuisset  fortasse  paucio¬ 
ribus  verbis  comprehendi,  tamen  satis  in- 
-  .  tegre  complectitur  totam  naturam  Sacra¬ 

menti. 

Quarta  definitio  est  Magistri  Sententiarum 
lib.  IY.  d  i  st .  1,  ubi  sic  ait  :  «  Sacramentum 
est  invisibilis  gratiae  visibilis  forma, ejusdem 
gratiae  imaginem  gerens,  et  causa  existens. » 
Quae  definitio,  quod  ad  sensum  attinet,  nil 
differt  a  priore.  Solum  enim  in  hac  defini¬ 
tione  desiderari  videtur  explicatio  signi,  na¬ 
turale  ne,  an  ex  institutione  sit  :  sed  hoc 
manifeste  colligitur  ex  illa  ^irticula, «  causa 
existens.  »  Nullum  enim  signum  sensibile 
potest  esse  causa  gratiae,  nec  illam  infalli- 


biliter  significare,  nisi  ex  Dei  institutione, ut 
notum  est. 

Quinta  definitio  est  Catechismi  Concilii 
Ti  identini :  «  Sacramentum  est  res  sensibus 
subjecta,  quae  ex  Dei  institutione  sanctitatis, 
et  justitiae  tum  significandae,  tum  efficiendae 
vim  habet.  »  Quae  definitio  pulcherrima  est, 
cum  et  brevissima  sit,  et  tamen  comprehen¬ 
dat  omnia  illa  octo  capita ,  quae  ad  naturam 
Sacramenti  pertinere  diximus.  Nam  primo, 
quod  Sacramentum  sit  signum,  patet  ex  illa 
particula,  significandos .  Secundo  ,  quod  sen¬ 
sibile,  ex  illa,  sensibus  subjecta.  Tertio,  quod 
voluntarium,  ex  illa ,  ex  Dei  institutione. 
Quarto,  quod  rei  sacrae,  ex  illa,  sanctitatis  et 
justitiae.  Quinto  et  sexto ,  quod  sanctitatis, 
quae  tunc  fiat  vi  ipsius  Sacramenti ,  ex  illa, 
vim  habet.  Septimo,  quod  sit  caeremonia  so- 
lemnis,  ex  eo  colligitur,  quod  dicitur  esse 
res  sensibus  subjecta,  instituta  ad  sanctifi¬ 
candum.  Octavo,  quod  similitudinem  gerat 
rei  significata},  non  habetur  expresse  in  hac* 
definitione,  tamen  colligi  potest  ex  illa  parti¬ 
cula,  significandae ,  ex  illa,  ex  Dei  institutione. 
Deus  enim  qui  suaviter  omnia  disponit, 
numquam  instituisset  rem  unam  ad  aliam 
significandam,  nisi  cum  ea  analogiam  ali¬ 
quam  haberet. 

Exstat  alia  definitio  apud  Gratianum,  I. 
quaest.  1.  Cau.  Multi  saecularium  :  «  Sacra¬ 
mentum  est,  per  quod  sub  tegumento  rerum 
visibilium,  divina  virtus  secretius  salutem 
operatur.  »  Ilaec  definitio  a  Gratiano  tribui¬ 
tur  Gregorio ;  a  S.  Thoma  in  IV.  dist.  I. 
qua;st.  I.  tribuitur  Augustino.  Sed  nec  hu¬ 
jus,  nec  illius  est,  sed  Isidori :  habetur  enim 
iisdem  verbis  apud  Isidorum  lib.  VI.  ety¬ 
mologiarum,  cap.  18.  nisi  forte  Isidorus  illam 
acceperit  ex  libro  aliquo  nobis  incognito  Au¬ 
gustini,  aut  Gregorii.  Sed  cujuscumque  sit, 
non  est  cur  multum  laboremus  ,  cum  satis 
constet  ab  Isidoro  allatam  ,  ad  explicandam 
nominis  significationem ,  non  ad  rem  ipsam 
accurate  definiendam. 


CAPUT  XII. 


CAPUT  XII. 

An  definitio  Sacramenti  univoce  conveniat  Sa¬ 
cramentis  legis  veteris,  et  novce. 

A 

Sequitur  tertia  et  postrema  queestio  :  An 
definitiones  posita  conveniant  Sacramento 
in  genere  ,  an  Sacramentis  tantum  nova*,  le¬ 
gis.  Dua?  sunt  Theologorum  sententiae.  Pri¬ 
ma  est  Magistri  in  lib.  IY.  dist.  1.  et  ibidem 
Alberti,  Thoma?,  Bonaventurae ,  et  aliorum, 
qui  docent  nullam  definitionem  convenire 
univoce  Sacramentis  novae,  et  veteris  legis, 
sed  omnes  convenire  proprie,  et  perfecte 
Sacramentis  novae  legis ;  easdem  vero  con¬ 
venire  Sacramentis  legis  veteris  analogice, 
et  imperfecte. 

Fundamentum  hujus  sententiae  est,  quia 
existimant  auctores  citati,  de  i’atione  Sacra¬ 
menti,  etiam  in  genere,  non  esse  solum  si¬ 
gnificare  ,  sed  etiam  efficere  sanctificatio¬ 
nem  :  et  rursus  censent,  Sacramenta  veteris 
legis  non  efficere  veram  sanctificationem, 
sed  solum  sanctificationem  quamdam  lega¬ 
lem,  quae  est  figura  verae  sanctificationis, 
quam  sola  Sacramenta  novae  legis  efficiunt. 
Ex  his  enim  duobus  x*ecte  concludunt ,  Sa¬ 
cramentum  dici  analogice  de  Sacramentis 
veteris,  et  novae  legis,  sicut  ipsa  sanctifica¬ 
tio,  ad  quam  significandam ,  et  faciendam 
sunt  instituta,  dicitur  analogice  de  vera  sanc¬ 
tificatione  animae,  et  de  sanctificatione  typi¬ 
ca,  et  legali. 

Altera  sententia  est  sancti  Thomaelll.  par. 
quaest.  LX.  art.  I.  et  2.  (is  enim  satis  aperte 
sententiam  mutavit)  necnon  Dominici  a  So- 
to,  et  Martini  Ledesmiidist.  I.  quaest.  i.  art. 
d.  et  2.  Qui  docent  definitionem  illam,  sacrce 
rei  signum,  univoce  convenire  Sacramentis 
novae  legis,  et  veteris  :  proinde  esse  illam 
definitionem  Sacramenti  in  genere. 

Fundamentum  eorum  est,  quia  existimant 
ad  rationem  Sacramenti  in  genere  non  re¬ 
quiri,  ut  sit  causa  sanctificationis,  sed  solum 
ut  eam  significet.  Porro  addunt,  Sacramenta 
legis  veteris  fuisse  verissima  signa  verissimae 
sanctificationis,  quia  nimirum  significabant 
gratiam  justificantem  nobis  dandam  per 
Christum.  Atque  ex  his  recte  concludunt, 
Sacramenta  legis  veteris  univoce  convenire 
cum  nostris  in  genere,  licet  in  specie  distin¬ 

guantur;  quia  nostra  efficiunt  sanctificatio¬ 
nem,  vetera  non  efficiebant.  Utraque  sen¬ 
tentia  partim  placet,  partim etiam  displicet: 
pono  igitur  sequentes  propositiones. 

Prima  propositio  :  «  Ad  rationem  Sacra¬ 
menti  in  genere  non  satis  est,  ut  significet, 
sed  requiritur  etiam,  ut  efficiat  sanctitatem, 
seu  sanctificationem  :  imo  magis  proprium 
.est  Sacramenti  sanctificare  , quam  significa¬ 
re.  »  Haec  est  pro  prima  sententia.  Probatur 
primo,  quia  (ut  supra  diximus)  in  Testamento 
veteri  Sacramenta  raro  dicuntur  significare; 
frequentissime  autem  dicuntur  consecrare, 
et  sanctificare,  seu  initiare,  ut  patet  Exod. 
XXVIII.  et  Levit.  VIII.  In  Testamento  etiam 
novo  Baptismus  dicitur  lavacrum  regenera¬ 
tionis,  adTit.  III.  Et  certe  regenerare  magis 
efficere,  quam  significare  est. 

Secundo,  ab  etymologia  :  Nam  omnia  no¬ 
mina  similia  Sacramento,  actionem  signifi¬ 
cant,  non  signum  :  ut  patet  de  nomine  ves¬ 
timenti,  calceamenti,  impedimenti,  orna¬ 
menti,  firmamenti,  fundamenti,  et  cseteris 
ejusdem  forma? ;  Sacramentum  igitur  a  sa¬ 
crando  dicitur,  non  a  significando. 

Tertio,  quia  tota  ratio,  cur  posterior  sen¬ 
tentia  velit,  Sacramentum  in  genere  nihil 
esse,  nisi  signum;  est  illa  definitio  :  «Sa¬ 
cramentum  est  signum  sacrae  rei  :  »  ubi  non 
tribuitur  Sacramento  efficere  rem  sacram, 
sed  solum  significare.  At  jam  nos  ostendimus 
istam  definitionem  non  esse  perfectam,  cum 
ipse  Augustinus ,  qui  ejus  est  auctor,  eam 
condemnet,  quandoquidem  vult  eam  conve¬ 
nire  etiam  sacrificio. 

Secunda  propositio  :  «  Sacramenta  vete¬ 
ris  legis  non  ideo  Sacramenta  sunt,  quia  si¬ 
gnificant  gratiam  justificantem,  sed  quia  si¬ 
gnificant  et  efficiunt  sanctitatem  legalem.  » 
Ilaec  est  etiam  pro  prima  sententia  contra 
secundam.  Et  probatur  primo  ex  praecedente 
conclusione.  Si  enim  ad.  Sacramentum  in 
genere  magis  requiritur  sanctificare,  quam 
significare,  profecto  Sacramenta  vetera,  si 
ullo  modo  Sacramenta  erant,  non  solum  si¬ 
gnificabant,  sed  etiam  efficiebant. 

Secundo,  quia  significare  gratiam  aliis 
dandam,  non  est  Sacramenti,  ut  Sacramen¬ 
tum  est,  sed  ut  figura  ,  et  typus  rei  futura?. 
Nam  Sacramentum,  ut  Sacramentum,  dicit 
ordinem  ad  cum  ,  qui  Sacramento  initiatur, 
non  ad  alios  :  ut  recte  docet  S.  Thomas  I. 
2.  quoest.  CI.  art.  4.  et  quaest.  CU.  art.  5. 
figura  autem  dicit  ordinem  ad  futura.  Et 
confirmatur  :  quia  significare  gratiam  dan- 

dam  aliis,  non  erat  proprium  Sacramentis 
veteribus,  sed  etiam  sacrificiis,  aliisque  ob¬ 
servantiis  Hebraeorum,  ut  S.  Augustinus  de¬ 
monstrat,  lib.  XIX.  contra  Faustum,  cap.  8, 
9,  10  et  11.  Nec  solum  illa,  sed  etiam  serpens 
aeneus  significabat  curationem  a  peccatis, 
quam  Christus  allaturus  erat,  Joan.  III, 
Manna  dulcedinem  Eucharistiae.  et  transitus 
maris  rubri,  salutem  per  Baptismum,  I.  Cor. . 
X.  et  tamen  nec  serpens  ille,  nec  manna, 
nec  arca  Sacramenta  erant  Testamenti  ve¬ 
teris,  aut  novi. 

Tertia  propositio  :  «  Sacramentum  est  ge¬ 
nus  univocum  ad  Sacramenta  legis  veteris, 
et  novae  ;  proinde  Sacramenta  vetera  erant 
simpliciter,  et  absolute  Sacramenta.  »  Haec 
est  pro  secunda  opinione  contra  primam. 
Probatur  primo.  Sacramentum  in  genere 
nihil  aliud  requirit ,  nisi  caeremoniam  signi¬ 
ficantem,  et  efficientem  alicujus  consecratio¬ 
nis,  seu  sanctificationis:  non  autem  requirit, 
ut  illa  sanctificatio  sit  per  gratiam  mundan¬ 
tem  animam  a  peccatis  ,  ista  enim  specialis 
sanctificatio  constituit  speciem  quamdam  Sa¬ 
cramenti,  non  ipsum  genus  absolute.  Sacra¬ 
menta  autem  veteris  legis  vere  significabant, 
et  efficiebant  quamdam  consecrationem.  Nam 
per  Circumcisionem  initiabantur  Judaei,  et 
consecrabantur  Deo,  ut  essent  populus  ejus 
peculiaris;  per  Unctionem  sacerdotalem 
vere  consecrabantur  Deo  filii  Aaron,  ut  fun¬ 
gerentur  sacerdotio,  atque  idem  de  aliis  eo¬ 
rum  Sacramentis  dici  potest;  de  quibus 
videS.  Thomam,  1.  2.  quasst.  CII.  art.  3. 
Erant  igitur  illa  vere,  et  proprie  Sacra¬ 
menta. 

Secundo.  Nulla  esse  potest  religio  sino 
Sacramentis,  ut  S.  Augustinus  docet,  lib. 
XIX.  contra  Faustum  ,  cap.  11.  Sed  in  Tes¬ 
tamento  veteri  erat  vera  Ecclesia,  vera  reli¬ 
gio,  verum  sacrificium,  cur  igitur  non  etiam 
vera  Sacramenta  ? 

Neque  obstat,  quod  omnia  contingebant 
Judaeis  in  figura,  I.  Cor.  X.  ac  proinde  sa¬ 
crificia,  Sacramenta,  ritus  omnes,  typi  qui¬ 
dam  erant  nostri  sacrificii ,  nostrorum  Sa¬ 
cramentorum,  ac  rituum  ;  unde  videtur  col¬ 
ligi,  non  fuisse  illa  sacrificia,  et  Sacramenta, 
nisi  per  analogiam  ad  nostra.  Hoc,  inquam, 
non  obstat;  siquidem  Sacramenta  Judaica 
erant  quidem  figura  Sacramentorum  nostro¬ 
rum,  sed  non  solum  figurae ,  verum  etiam 
res  per  se.  Itaque  Circumcisio  non  solum 
erat  figura  Baptismi ,  sed  etiam  erat  per  se 
caeremonia  instituta  ad  initiandos  homines 


illius  temporis,  et  adjungendos  populo  Dei ; 
quare  erat  imperfectius  Sacramentum,  quam 
sit  Baptismus,  tamen  absolute,  et  proprie 
Sacramentum  erat.  Nam  etiam  bos  est  ani¬ 
mal  imperfectius  ,  quam  sit  homo,  et  tamen 
bos  absolute,  et  proprio  animal  est:  sic  etiam 
ordinatio  Aaronica  non  solum  figura  erat 
ordinationis  nostrae  ,  sed  etiam  per  se  caere¬ 
monia  consecrans  homines  ad  sacrificia  of¬ 
ferenda.  Et  ipsa  quoque  sacrificia  non  solum 
figura  erant  sacrificii  nostri ,  sed  etiam  per 
se  sacrificia,  instituta  ad  cultum  Deo  exhi¬ 
bendum,  ut  summo  rerum  omnium  princi¬ 
pio,  et  fini.  Denique  ipse  etiam  populus  Ju¬ 
daicus  figura  erat  populi  Christiani ,  1.  Cor. 
X.  et  tamen  quis  ambigere  potest ,  an  non 
fuerit  etiam  per  se  verus  quidam  populus? 

Itaque  non  debent  conferri  res  Judaica3 
cum  nostris,  ut  imago  picta  cum  homine 
vivo,  ubi  nihil  est  imago,  nisi  res  alterius  : 
sed  ut  filii  parvuli  conferuntur  cum  viris  per¬ 
fectis,  ut  facit  Apostolus  ,  Gal.  IY.  Est  enim 
Filius  imago  Patris ,  et  tamen  etiam  per  se 
homo  :  et  ut  comparantur  certamina,  atque 
exercitationes  pueriles  cum  certaminibus,  et 
exercitationibus  virorum.  Sunt  enim  certa¬ 
mina  puerilia  imagines  quaidam  majorum 
certaminum  ;  tamen  habent  etiam  suam  ob¬ 
lectationem,  et  utilitatem  illi  tempori  con¬ 
gruentem. 

Quarta  propositio  :  «  Illa  definitio  (Sacrae 
rei  signum)  convenit  univoce  Sacramentis 
omnibus  tum  veteribus ,  tum  novis.  »  Haec 
est  pro  secunda  opinione  contra  primam. 
Notandum  est  autem  tribus  modis  posse  ex¬ 
poni  definitionem  illam.  Primo,  ut  per  sig¬ 
num  intelligatur  signum  practicum ;  per  rem 
sacram,  gratia  justificans.  Et  hoc  modo  non 
convenit  definitio  proprie,  nisi  Sacramentis 
nova3  legis ;  veteribus  autem  solum  secun¬ 
dum  quid,  et  analogice  :  quia  videlicet  illa 
erant  signa  practica  munditiae  legalis,  quae 
non  est  gratia  justificans,  nisi  typice,  ut 
imago  hominis  dicitur  homo.  Sed  ista  expo¬ 
sitio  non  est  ad  mentem  S.  Augustini,  ut 
supra  diximus. 

Secundo  potest  sic  exponi,  ut  per  signum, 
intelligatur  signum  practicum  ,  per  rem  sa¬ 
cram,  consecratio  in  genere  ,  non  descen¬ 
dendo  ad  justificationem  internam,  vel  lega¬ 
lem  :  et  hoc  modo  definitio  convenit  univoce 
omnibus  Sacramentis.  Sed  neque, haec  ex¬ 
positio  estad mentem  S.  Augustini;  enim  non 
loquitur  ipse  de  signo  practico,  utS.  Thomas 
recte  advertit. 

Tertio  potest  sic  exponi,  ut  per  signum, 
intelligamus  nudum  signum,  per  rem  sa¬ 
cram  ,  gratiam  justificantem  :  et  hoc  modo 
convenit  univoce  definitio  illa  omnibus  Sa- 
cramentis;  et  hoc  dicimus  in  Conclusione, 
secuti  B.  Thomam.  Caiterum  ista  definitio 
ut  supra  monuimus,  non  est  perfecta,  cum 
conveniat  etiam  sacrificio  ,  eodem  teste  Au¬ 
gustino  loco  citato. 

Porro  definitiones  caeterte,  id  est.  Hugonis, 
Magistri,  et  Catechismi  Romani,  non  conve¬ 
niunt  nisi  Sacramentis  novse  legis  :  tamen 
facile  possent  accommodari  ad  Sacramentum 
in  genere,  si  loco,  invisibilis  gratia? ,  Seu  jus¬ 
titia ,  poneretur,  consecrationis  cujusdam ,  hoc 
modo ;  Sacramentum  est  res  sensibus  sub¬ 
jecta,  quse  ex  Dei  institutione  consecrationis 
cujusdam,  tum  significandae,  tum  efficiendae 
vim  habet. 


CAPUT  XIII. 

Solvuntur  argumenta  kemnitii. 

Ex  his  autem,  qtiee  diximus,  facile  res¬ 
ponderi  potest  ad  calumnias  Kemnitii.  Is 
enim  in  2.  par.  Examin.  cap.  denumero  Sa¬ 
cramentorum  ,  reprehendit  omnes  defini¬ 
tiones,  quas  attulimus,  excepta  illa  Cate¬ 
chismi  Tridentini ,  cujus  nullam  facit  men¬ 
tionem;  et  praeterea  addit  definitiones  duas, 
unam  Scoti,  alteram  Gulielmi  Okam,  quas 
etiam  reprehendit. 

Primum  igitur  ,  pag.  38.  arguit  definitio¬ 
nem  Isidori  :  «  Quomodo,  inquit,  juxta  hanc 
definitionem  Matrimonium  erit  Sacramen¬ 
tum?  »  Respondeo,  aptissime  convenire  hanc 
definitionem  Matrimonio  :  nam  sub  tegu¬ 
mento  visibilium  rerum,  id  est ,  conjunctio¬ 
nis  sponsi ,  et  sponsae  significatur  gratia  in¬ 
visibilis  ,  per  quaril  Deus  cum  anima  jungi¬ 
tur;  eamque  justificat,  sive  justitiam  infun¬ 
dat,  sive  infusam  augeat.  Neque  his  repug¬ 
nat,  quod  Apostolus  dicit,  Matrimonium  si¬ 
gnum  esse  conjunctionis  Christi  cum  Eccle¬ 
sia  :  siquidem  idem  Sacramentum  plurium 
rerum  signum  esse  potest. 

Secundo,  arguit  definitiones  Hugonis, quod 
non  recte  Sacramentum  dicatur,  elementum 
corporale,  quandoquidem  Sacramentum  Eu¬ 
charistiae  secundum  Catholicos  non  sit  sub¬ 

stantia  aliqua,  sed  sola  accidentia  panis, 
et  vini.  Respondeo.  Nec  ipsa  substantia  pa¬ 
nis,  et  vini  est  elementum  proprie  dictum, 
id  est,  corpus  simplex,  sed  mixtum.  Sed,  ut 
supra  ostendimus,  elementum  Vocavit  Hugo 
rem  quamlibet  sensibilem,  quae  adhibetur  ad 
Sacramenta  perficienda. 

Tertio,  arguit  definitionem  Magistri  Sen¬ 
tentiarum,  quod  non  recte  habeat ,  Sacra¬ 
mentum  esse  formam  visibilem.  Nam  in  Ma¬ 
trimonio  Catholici  volunt  materiam  esse 
verba  exprimentia  consensum  :  verba  au* 
tem  nec  visibilia  sunt ,  nec  elementum  dict 
possunt,  juxta  Hugonem  ;  si  elementum  dis¬ 
tinguitur  contra  verbum,  juxta  illud  ;  «  Ac* 
cedit  verbum  ad  elementum ,  et  fit  Sacra* 
mentum.  » 

Respondeo.  Non  desunt  Catholici  multi, 
qui  materiam  in  Sacramento  Matrimonii 
esse  volunt  ipsas  personas  contrahentes, 
verba  autem  solum  esse  formam  :  proinde 
materiam  visibilem,  et  quse  elementum  dici 
possit,  assignant.  Vide  Petrum  Paludanum 
in  IV.  dist.  1.  quaest.  4.  Quod  si  etiam  sola 
verba  essent  in  Sacramento  Matrimonii, 
adhuc  nihil  efficeret  Kemnitii  argumentum. 
Nam  verba  quoque  elementa  dici  possunt, 
quatenus  materia  locum  habent  i  id  enim 
elementum  dicimus,  cum  de  Sacramentis 
agimus,  quod  est  ex  se  indeterminatum,  et 
per  certa  verba,  quasi  per  formam  determi¬ 
natur.  Nec  minus  asserimus  verba,  visibilia 
dici  posse,  cum  visibile  ad  omnia  sensibilia, 
et  sensus  ipse  videndi  usitate  ad  omnem 
sensum  transferatur.  Ut  enim  docet  Augus¬ 
tinus  lib.  X.  Confess.  cap.  33.  recte  dici¬ 
mus  :  Vide  quomodo  luceat,  quomodo  oleat, 
quomodo  sapiat,  quam  sit  durum,  quam 
bene  sonet  :  non  tamen  contra  dicimus  : 
Audi  quomodo  luceat,  gusta  quomodo  splen¬ 
deat,  olfac  quam  niteat,  palpa  quam  ful¬ 
geat. 

Quarto,  arguit  easdem  duas  definitiones, 
quod  non  recte  habeant.  Sacramentum  esse 
signum  invisibilis  gratiae,  si  per  gratiam  in- 
telligatur  gratia  gratum  faciens. Nam  etiamsi 
Ricbardus  disputet,  in  Matrimonio,  et  Ordi¬ 
natione,  ut  in  aliis  Sacramentis,  dari  ejus¬ 
modi  gratiam  :  '(Reliqui  tamen,  inquit  Kem- 
nitius,  agnoscunt  hoc  subsistere  non  posse.  » 
Sed  hoc  est  impudens  mendacium,  ut  supra 
diximus  cap.  2. 

Quinto,  arguit  definitionem  Scoti ,  et 
Okam :  Sed  immerito,  cum  nihil  falsi  illas 
contineant ;  et  solum  verbis,  non  autep  seu- 

tentia  discrepent  a  definitione  communi. 

Sexto,  oppugnat  omnes  definitiones  si¬ 
mul  :  «  Si  enim,  inquit,  Sacramentum  est 
signum  significans  effectum  Dei  gratuitum 
efficaciter;  quomodo  non  erunt  Sacramenta, 
benedictio  Monachorum,  aqua  benedicta, 
rosa  benedicta,  ensis  benedictus,  Agnus  Dei, 
benedictio  herbarum,  campanarum,  imagi¬ 
num,  inunctio  regalis,  consecratio  templi, 
coemeterii,  altaris  etc.  Illa  enim  fiunt  certis 
consecrationibus,  et  finguntur  habere  spiri¬ 
tuales  effectus.  »  Sed  hfec  omnia  facile  re¬ 
felluntur  ex  duplici  capite.  Primo,  quia  nec 
benedictio  Monachorum,  nec  alia  enumera¬ 
ta  significant,  aut  efficiunt  gratiam  justifi¬ 
cantem,  sed  alios  quosdam  effectus,  ut  de¬ 
letionem  venialium,  et  protectionem  contra 
Daemonem,  quos  effectus  praecipue  l\abet 
aqua  benedicta.  Secundo,  quia  hos  ipsos  ef¬ 
fectus  non  habent  infallibiliter  ;  non  enim  ex 
divina  institutione,  sed  ex  Ecclesiae  precibus 
vim  habent. 

Refellitur  definitio  Lutiter  anorum. 


Accedamus  nunc  ad  excutiendas,  et  refel¬ 
lendas  adversariorum  definitiones  :  sunt 
enim  in  hac  re  valde  discordes ;  quod  est 
manifestum  signum  eos  recessisse  a  verita¬ 
te,  quae  est  una.  Certe  Kemnitius,  qui  alio- 
qui  conatur  tegere,  vel  conciliare  discordias 
suorum,  in  2.  part.  Examinis,  cap.  de  effi¬ 
cacia  Sacramentorum,  pagina  96.  enumerat 
quinque  diversas  sententias  Lutheranorum 
praeter  suam,  quae  est  sexta. 

Prima  igitur  sententia  Lutheri  est  in  lib. 
de  captivit.  Babylon,  cap.  ult.  ubi  dicit,  pro¬ 
prie  Sacramentum  esse  promissionem  signo 
externo  annexam.  Eam  recipiunt  communi¬ 
ter  Lutherani,  sed  paulo  magis  explicant. 
Sic  enim  definit  Apologia  Confessionis  Au¬ 
gustanae  artic  13.  «  Sacramentum  est  ritus, 
qui  habet  mandatum  Dei,  et  cui  est  addita 
promissio  gratiae.  »  Similia  habet  Petrus 
Martyr,  quamvis  alioqui  Calvinista  in  cap. 
IV.  ad  Rornan.  in  cap.  X.  et  XI.  1.  ad  Go- 
rinth.  et  in  explicatione  Symboli  Italica, 
art.  9.  et  10.  Sed  Marti nus  Kemnitius  accu¬ 
ratissime  conatur  explicare  omnia,  quae  ad 
naturam  Sacramenti  pertinent. 


Et  quia  tum  in  Apologia,  tum  in  locis 
Philippus  praefatur,  se  nominis  interpreta¬ 
tionem  dare,  et  saepe  variat  verba  suae  defi¬ 
nitionis  ;  utilius  erit  ea  proponere,  et  excu¬ 
tere,  quae  atd  naturam  Sacramenti  requiri 
Kemnitius  docet.  Primo  ergo,  vult  Sacra¬ 
mentum  esse  debere  externum  materiale, 
seu  corporale,  et  visibile  elementum,  seu  si¬ 
gnum,  quod  certo  externo  ritu  tractetur. 

Secundo  requirit,  ut  illud  signum  habeat 
expressum  mandatura,  seu  institutionem  di¬ 
vinam. 

Tertio,  ut  illud  mandatum  sit  in  Testa¬ 
mento  novo  :  quod  idem  docet  Philippus  in 
locis  cap.  de  Sacramentis,  ubi  dicit,  Sacra¬ 
mentum  esse  ceeremoniam  in  Evangelio  ins- 
titutaim. 

Quarto  requirit,  ut  Sacramentum  non  sit 
caeremonia  temporaria,  sed  duratura  usque 
ad  mundi  consummationem. 

Quinto  requiri  dicit,  promissionem  de 
gratia,  effectu,  seu  fructu  Sacramenti. 

Sexto  dicit,  eam  promissionem  debere 
esse  annexam  signo,  et  eo  quasi  vestitam, 
divina  ordinatione. 

Septimo  addit,  eam  promissionem  esse 
debere  non  de  quocumque  dono  Dei,  sed  de 
reconciliatione  peccatoris,  et  peccati  remis¬ 
sione  ;  quam  etiam  partem  urgent  valde 
Lutherus  in  captivit.  Babylon,  et  Philippus 
in  locis  cap.  de  numero  Sacramentorum. 

Octavo  requirit,  ut  promissio,  quse  alioqui 
generalis  est,  per  Sacramentum  applicetur, 
et  obsignetur  in  particulari  singulis,  qui 
cum  fide  utuntur  Sacramentis.  Hanc  parti¬ 
culam  clarius  explicant  Lutherus  et  Philip¬ 
pus,  et  ipse  etiam  Kemnitius  infra  capite  de 
efficacia  Sacramenti  :  volunt  enim  Sacra¬ 
menta  esse  testimonia  infallibilia  gratiae  Dei, 
ad  hoc  instituta,  ut  excitent  et  nutriant  fi¬ 
dem,  ad  eum  modum,  quo  miracula  facere 
solent.  Unde  Philippus  in  locis  anni  22. 
comparat  Sacramenta  miraculis  ,  quibus 
Deus  olim  fidem  confirmabat :  et  in  Apolo¬ 
gia  artic.  13  dicit,  Sacramentum  esse  testi¬ 
monium  infallibile,  ac  si  Deus  novo  mira¬ 
culo  de  coelo  promitteret,  se  velle  ignoscere. 
Et  Lutherus  in  lib.  contra  Cochlaeum  : 
«  Vult,  inquit,  Petrus  per  Baptismum,  ceu 
signum  externum,  fidem  provocari,  et  exer¬ 
ceri,  qute  salvet ;  »  et  in  lib.  de  captiv.  Ba¬ 
bylon.  cap.  de  Baptismo,  confert  Sacramen¬ 
ta  cum  vellere  Gedeonis,  cum  Iride,  quam 
Noe  in  signum  accepit,  et  cum  signo  quod 
Isaias  obtulit  Regi  Achaz,  Isaiae  VII.  In  ips 

etiam  Confessione  Augustana,  articul.  13  : 
«  Sacramenta,  inquiunt,  sunt  instituta,  ut 
sint  signa,  et  testimonia  voluntatis  Dei  erga 
nos,  ad  excitandam,  et  confirmandam  fidem, 
in  his  qui  utuntur,  proposita.  »  Et  Kemnitius 
loco  citato  pag.  102.  dicit,  verbum  et  Sacra¬ 
mentum  monstrare,  ubi  fides  debeat  quae¬ 
rere,  et  invenire  Christum  Mediatorem,  et 
pag.  101.  et  103.  dicit.  Sacramenta  esse  si¬ 
gilla  promissionis.  Haec  igitur  est  ipsorum 
sententia. 

Excogitavit  hanc  definitionem  Kemnitius, 
ut  ostenderet  solum  Baptismum,  et  Eucha¬ 
ristiam  esse  Sacramenta  proprie  dicta:  sed 
nondum  obtinuit  quod  voluit.  Nam  facile 
demonstrare  possumus,  ne  his  quidem  duo¬ 
bus  Sacramentis  eam  definitionem  conve¬ 
nire,  et  absolute  malam  esse. 

Prima  igitur  particula  vel  accipit  elemen¬ 
tum  visibile,  et  tractabile  pro  qualibet  re 
sensibili,  ut  accipiunt  Catholici,  et  tum 
etiam  Absolutio  sacerdotalis  erit  Sacramen¬ 
tum  proprie  dictum.  Est  enim  Absolutio  res 
sensibilis,  cum  auribus  percipiatur :  vel  ac¬ 
cipit  (ut  revera  accipit)  elementum  visibile, 
et  tractabile  pro  re,  quae  sensu  videndi,  et 
tangendi  percipiatur;  et  tum  fingit  sibi  de¬ 
finitionem  sine  ullo  testimonio  Scripturae. 
Scriptura  enim  nusquam  habet  Sacramen¬ 
tum  non  esse,  nisi  rem  visibilem,  et  palpa¬ 
bilem. 

Neque  alio  modo  probat  Kemnitius  hanc 
particulam  nisi  ex  eo,  quod  Baptismus,  et 
Eucharistia,  quae  sunt  vera  Sacramenta,  si¬ 
gna  sunt  visibilia,  et  tractabilia.  Quae  argu¬ 
mentatio  aut  assumit  quod  probandum  est, 
et  quod  ex  ipsa  definitione  postea  idem 
Kemnitius  probare  conatur,  nimirum  Bap¬ 
tismum,  et  Eucharistiam  sola  esse  Sacra¬ 
menta  :  aut  si  hoc  non  assumit,  nihil  probat. 
Ut  enim  non  sequitur;  Homo  et  avis  sunt 
bipedia,  igitur  omne  animal  est  bipes  :  ita 
non  sequitur,  Baptismus,  et  Eucharistia 
sunt  signa  visibilia,  et  tractabilia,  igitur 
omne  Sacramentum  est  signum  visibile,  et 
tractabile.  Satis  est  igitur  ad  Sacramenti  na¬ 
turam,  quatenus  signum  est  sensibile,  ut 
aliquo  sensu  percipiatur;  nec  debet  excludi 
sensus  audiendi,  cum  excellentissima  om¬ 
nium  signorum  sint  ea,  quae  hoc  sensu  per¬ 
cipiuntur,  ut  S.  'Augustinus  docet  lib.  11. 
doct.  Christ.  cap.  3. 

Secunda  particula,  quae  requirit  expres¬ 
sum  mandatum,  seu  institutionem  divinam, 
aut  requirit,  ut  hoc  mandatum  sit  expres¬ 


sum  in  Scripturis,  aut  satis  est,  si  constet 
Deum  hoc  mandatum  dedisse,  licet  in  sacris 
litteris  non  habeatur  ita  expresse.  Si  hoc 
secundum  sufficiat,  admittimus  particulam, 
sed  tunc  probabimus  omnia  septem  Sacra¬ 
menta.  Licet  enim  nusquam  scriptum  sit, 
Deum  mandasse,  vel  instituisse  Sacramen¬ 
tum  Confirmationis,  tamen  quia  legimus, 
Actor.  VIII,  per  manus  impositionem  Apos¬ 
tolorum  datum  fuisse  baptizatis  Spiritum 
sanctum,  idque  ordinarie  ,  certo  colligimus, 
a  Deo  id  fuisse  institutum  :  nec  enim  potest 
ulla  creata  potestas  efficere  ,  ut  per  imposi¬ 
tionem  manus ,  hominibus  detur  Spiritus 
sanctus.  Quod  idem  probare  possemus  de 
aliis  Sacramentis,  accedente  praesertim  an¬ 
tiqua  traditione,  et  Ecclesiae  declaratione. 

Sin  autem  vult  Kemnitius  (ut  revera  se 
velle  significat)  requiri  mandatum  Dei  ex¬ 
pressum  in  divinis  litteris;  falsa  est  ea  par¬ 
ticula.  Nam  per  accidens  est  ad  mandatum, 
sive  institutionem  divinam,  quod  sit  scripta, 
vel  non  scripta  :  nam  alioqui  non  fuissent 
vera  Sacramenta,  Baptismus  et  Eucharistia, 
quam  Christus,  et  Apostdli  dabant  antequam 
scriberentur  Evangelia.  Siquidem  certum 
est  non  fuisse  scriptum  Evangelium,  quando 
Christus  baptizabat,  Joannis  III.  et  quando 
Eucharistiam  discipulis  dedit,  Matth.  XXVI. 
nec  etiam  quando  S.  Petrus  jussit  baptizari 
tria  millia  hominum,  Actor.  II.  quo  etiam 
tempore  coepit  frequentari  Sacramentum 
Eucharistiae,  ut  ibidem  indicat  S.  Lucas. 

Tertia  particula,  ut  haec  institutio  sit  in 
Testamento  novo,  vera  quidem  est  absolute, 
tamen  destruit  sententiam  adversariorum. 
Ipsi  enim,  communi  consensu  contra  com¬ 
munem  consensum  Ecclesiae  Catholicae,  do¬ 
cent,  Baptismum  Joannis  habuisse  eamdem 
vim,  et  efficaciam  cum  Baptismo  Christi; 
ac  proinde  Christum  non  tam  instituisse 
Baptismi  Sacramentum,  quam  illud  jam  a 
Joanne  institutum  approbasse.  Ita  Calvinus 
docet  lib.  IV  Instit.  cap.  14.  §.  7.  Kemnitius 
in  II.  part.  Examinis  cap.  de  Baptismo  Joan¬ 
nis,  Philippus  in  locis,  cap.  de  Baptismo 
Joannis  et  Apostolorum. 

At  certe,  si  res  ita  se  habet,  non  est  Bap¬ 
tismi  Sacramentum  in  novo  Testamento  in¬ 
stitutum  :  novi  enim  Testamenti  auctor  ,  et 
princeps  Christus  est.  ut  Apostolus  ait  ad 
Hebraeos  IX  propter  quod  et  Isai.  XI  dicitur 
Pater  futuri  saeculi.  Si  igitur  Baptismus,  quo 
utimur,  a  Joanne  coepit,  qui  ante  Christum 
venit,  et  ejus  praecursor,  et  praenuntius  fuit,- 

sequitur  ut  hoc  Sacramentum  non  sit  in  novo 
Testamento,  sed  in  veteri  institutum. 

Quarta  particula ,  quod  Sacramentum  de*- 
beat  esse  caeremonia  perpetua,  id  est,  dura¬ 
tura  quamdiu  religio  ipsa  durat,  mihi  non 
displicet  :  nam  etiam  nos  supra  idem  docui¬ 
mus.  Videat  tamen  Kemnitius  quid  Luthero 
respondeat,  qui  in  lib.  de  captiv.  Babylon, 
cap.  do  Baptismo,  numerat  inter  Sacra¬ 
menta  rorem  cadentem  in  vellus  Gedeonis, 
et  umbram  retrocedentem  in  horologio 
Achaz. 

Quinta  particula,  quod  ad  Sacramentum 
necessario  requiratur  promissio  grati®  :  duo¬ 
bus  modis  intelligi  potest.  Uno  modo  de  pro¬ 
missione  gratiae,  quae  sit  effectus  Sacra¬ 
menti,  ita  ut  idem  sit  promissio  gratiae  in 
Sacramentis,  et  institutio  .Sacramenti,  ut 
signi  efficacis,  seu  instrumenti  justificatio¬ 
nis.  Alio  modo  de  promissione  gratiae  prae¬ 
cedente,  qu®  Sacramento  tamquam  sigillo 
obsignetur.  Sicut  enim  aliud  est  promitte¬ 
re,  sigillum  aliquod  fore  efficax  ad  impri¬ 
mendum;  aliud  promittere  centum  aureos, 
et  syngrapham  sigillo  obsignare  :  ita  aliud 
est  promittere  gratiam  verbis,  etdeinde  hanc 
promissionem  signo  externo  confirmare ; 
aliud  vero  promittere  Sacramentum  fore  in¬ 
strumentum  efficax  ad  justificandum. 

Porro  Kemnitius  confundit  heee  duo.  Nam 
in  hac  particula  quinta  dicit,  requiri  promis¬ 
sionem  de  gratia,  seu  fructu  Sacramenti, 
ubi  videtur  loqui  de  promissione  efficaci® 
Sacramenti ;  tamen  infra,  ubi  cum  c®teris 
Lutheranis  dicit,  Sacramentum  esse  sigillum 
promissionis,  loquitur  de  promissione  pr®- 
cedente,  de  qua  sine  dubio  loquuntur  omnes 
Lutherani. 

Et  quidem  promissio  de  efficacia  Sacra¬ 
menti  invenitur  in  Verbo  Dei  secundum  Ca¬ 
tholicos,  quantum  ad  omnia  Sacramenta ; 
non  autem  secundum  adversarios.  Catholici 
enim  agnoscunt  pro  Verbo  Dei,  etiam  tradi¬ 
tiones;  adversarii  autem,  qui  solas  Scriptu¬ 
ras  recipiunt,  non  facile  ostendent  promis¬ 
sionem  de  gratia,  et  fructu  Sacramenti ,  in 
omnibus  Sacramentis.  Exemplo  nobis  sit 
Eucharistia,  qu®  apud  adversarios  etiam  est 
Sacramentum  proprie  dictum.  Nam  haben¬ 
tur  quidem  mult®,  et  insignes  promissiones, 
Joan  VI.  ut  illa  :  Qui  manducat  hunc  panem , 
vivet  in  aeternum  (1).  Sed  adversarii  non  ad¬ 


mittunt  in  hoc  VI.  cap.  Joan.  agi  dc  Eucha¬ 
ristia.  Sic  enim  loquitur  Lutherus  lib.  de 
captiv.  Babylon,  cap.  de  Eucharistia  :  «  Pri¬ 
mum,  inquit,  cap.  VI  Joan.  in  totum  est  se¬ 
ponendum,  ut  quod  nec  syllaba  quidem,  dfe 
Sacramento  loquitur.  »  Quod  idem  docent 
Calvinus,  et  alii  hatretici  hujus  temporis  in 
commentario  ejus  loci.  Eo  capite  seposito, 
nullam  invenient  promissionem.  Nam  Matth. 
XXVI,  Mare.  XIV.  institutio  Sacramenti, 
non  habetur  et  Luc.  XXII ,  ubi  habetur, 
ulla  promissio  :  solum  enim  h®c  verba  ha¬ 
bentur  :  Hoc  est  corpus  meum ,  quod  pro 
vobis  tradetur.  Et  :  Hic  est  sanguis  meus,  qui 
pro  vobis,  et  pro  multis  effundetur  in  remissio¬ 
nem  peccatorum  (2).  Ubi  promissio  de  tradi¬ 
tione  corporis,  et  effusione  sanguinis  non  re¬ 
fertur  ad  Sacramentum,  sed  ad  sacrificium, 
quod  tunc  Deo  Offerebatur  in  crena,  et  pos¬ 
tea  offerendum  erat  in  cruce.  Non  enim  Do¬ 
minus  dicit,  corpus  suum  dari  Apostolis  in 
remissionem  peccatorum  :  sed  dari  pro  illis, 
nimirum  Deo,  in  remissionem  peccatorum  ; 
et  similiter  non  dicit  sanguinem  propinari 
Apostolis,  sed  effundi  pro  illis  in  remissionem 
peccatorum. 

Promissio  autem  prrecedens  qu®  a  Sacra¬ 
mento  tamquam  sigillo  obsignetur,  non  est 
necessaria  ,  nec  in  omnibus  Sacramentis  in¬ 
venitur  :  proinde  falsa  est  ex  hac  parte  defi¬ 
nitio  adversariorum.  Nam  in  Baptismo,  qui 
Sacramentum  est,  omnium  consensu,  non 
facile  invenietur  ejusmodi  promissio. 

Lutherus  in  visitatione  Saxonica,  et  Phi¬ 
lippus  in  locis  cap.de  Baptismo,  adferuntil- 
lam  promissionem  Mare.  ult.  Qui  crediderit, 
et  baptizatus  fuerit,  salvus  erit  (3).  Sed  ista  non 
est  promissio  pr®cedcns,  sed  est  explicatio 
efficaci®  Sacramenti.  Et  pr®ter.ea  ista  verba 
post  resurrectionem  a  Domino  dicta  sunt  : 
Baptismi  autem  Sacramentum  etiam  ante 
passionem  Christi  institutum  est,  et  in  mores 
induci  coeptum,  ut  patet  Joan.  II I.  et  IV. 

Dicent  fortasse,  haberi  aliam  promissio¬ 
nem  Jo.  III.  illis  verbis  :  Nisi  quis  renatus, 
fuerit  ex  aqua ,  et  Spiritu  sancto,  non  potest 
introire  in  regnum  Dei  (4).  Sed  h®c  non  tam 
promissio,  quam  comminatio  est,  ex  qua 
colligitur  quidem  necessitas,  et  virtus  Bap¬ 
tismi;  sed  non  promissio  aliqua  pr®cedens, 
qu®  Baptismo  obsignetur.  Adde  quod  etiam 
ante  ista  verba  fuit  Baptismus  Joannis, 


(I)  Joan.  VI,  59.  —  (2)  Matth.  XXVI,  26  et  seq. ;  Mare.  XtV,  22  et  seq.;  Luc.  XXII,  19  et  2C. 
l3)  Mare.  XVI,  16.  —  (4)  Joan.  III.  3. 

quem  adversarii  volunt  vim  habuisse  nostri 
Baptismi. 

Eucharistiae  quidem  invenitur  promissio 
quaedam  (ut  Lutherus  notat  in  Saxoniea  vi¬ 
sitatione  )  praecedens  signum.  Nam  Luc, 
XXII.  et  XI.  Corinth.  I.  halamus  Eucharis¬ 
tiam  esse  signum  corporis  Domini  pro  nobis 
traditi,  et  sanguinis  pro  nobis  effusi  Sed  eo 
loco  non  habemus,  Eucharistiam  esse  signum 
testificativum,  et  confirmativum  promissio¬ 
nis,  quale  ipsi  requirunt,  ut  patet  ex  ultima 
particula  ;  sed  signum  commeraorativum 
tantum.  Sic  enim  Dominus  ait :  Hoc  facite 
in  meam  commemorationem  (1). 

Sexta  particula,  quod  promissio  debeat 
esse  annexa  signo  divina  ordinatione,  falsa 
est.  Nam  verbum,  quod  divina  ordinatione 
annectitur,  et  quasi  vestitur  signo,  ut  inde 
fiat  Sacramentum,  numquam  est  promisso- 
rium,  sed  assertorium,  vel  deprecatorium. 
Cum  enim  aqua  aspergitur  in  Baptismo,  non 
dicitur  :  «  Qui  crediderit,  et  baptizatus  fue¬ 
rit,  salvus  erit,  »  quam  adversarii  promissio¬ 
nem  appellant;  sed  dicitur  :  «  Ego  te  bap¬ 
tizo,  in  nomine  Patris,  et  Filii,  et  Spiritus 
sancti,  »  Matth.  XXVIII.  quae  verba  non 
sunt  promissoria.  Et  Dominus,  cum  primo 
Eucharistiam  fecit,  et  dedit,  non  ait  :  Qui 
manducat  hunc  panem ,  vivet  in  aeternum ,  aut 
aliquid  ejusmodi,  sed  ait  :  Accipite ,  et  come¬ 
dite,  hoc  est  corpus  meum .  In  Sacramento  au¬ 
tem  Confirmationis,  et  Extremae  unctionis, 
utimur  verbo  deprecatorio,  quia  sic  docent 
nos  Acta  Apostolorum  cap.  VIII.  et  Jacobus 
cap.  V.  in  Sacramento  Ordinis,  imperatorio  : 
Accipe  potestatem,  in  reliquis,  assertorio. 

Quod  si  adversarii,  antequam  Sacramenta 
ministrent,  verbum  praedicant,  et  remissio¬ 
nem  peccatorum  annuntiant,  ac  deinde  si¬ 
gillum  adhibent  Sacramentorum,  ut  Calvi¬ 
nus  praescribit  in  libello  de  formula  Sacra¬ 
mentorum  ministrandorum;  id  faciunt  ex 
capite  suo,  non  autem  (ut  Kemnitius  requi¬ 
rit)  ex  divina  ordinatione.  Nusquam  enim 
exstat  divina  Ordinatio,  qua  jubeamur  non 
dare  Eucharistiam ,  aut  Baptismum  ,  nisi 
post  concionem.  Nam  nec  Dominus,  Matth. 
XXVI.  nec  Paulus  I.  Corint.  XI.  ubi  tradunt 
ritum  Eucharistiaj  administrandae,  docent, 
concionem  praecedere  debere  :  et  certe  in 
Baptismo  infantium,  frustra  adhiberetur 
concio. 

Septima  particula,  quod  illa  promissio  de¬ 


beat  esse  de  remissione  peccatorum,  falsa 
etiam  est :  et  quidem  Kemnitius  hanc  parti¬ 
culam  addidit,  ut  excludat  ordinationem  a 
numere  Sacramentorum  proprie  dictorum. 
Nam  quia  in  Scripturis  invenitur  signum  ex¬ 
ternum,  quo  confertur  Ordinatio,  nimirum 
impositio  manus,  et  etiam  collatio  gratiaj, 
cum  Apostolus  dicat  I.  Timoth.  IV  :  ISoli 
negligere  gratiam,  quae  in  te  est,  quae  data  est 
tibi  per  prophetiam  cum  impositione  manuum 
presbyterii  (2),  non  putavit  Kemnitius  posse 
excludi  Ordinationem  a  Sacramentis  proprie 
dictis,  nisi  adderet,  eam  gratiam  debere  esse 
remissionem  peccatorum.  At  si  vera  esset 
ista  particula,  excluderet  etiam  Eucharistiam 
a  Sacramentis  proprie  dictis  :  siquidem  Eu¬ 
charistia  non  est  instituta  proprie  ad  remit¬ 
tenda  peccata,  sed  ad  charitatem  nutrien¬ 
dam,  et  arguendam.  Ideo  enim  datur  sub 
specie  panis,  et  vini,  quae  nutriunt  vivos, 
non  excitant  mortuos,  et  B.  Paulus  I.  Co¬ 
rinth.  XI.  jubet,  ut  homines  probent  se,  ni¬ 
mirum  an  sint  absque  peccato,  antequam 
ad  eam  mensam  accedant :  Qui  enim  mandu¬ 
cat  indigne,  judicium  sibi  manducat  (3). 

Octava  particula,  quod  Sacramentum  ob¬ 
signet  instar  sigilli,  et  confirmet  instar  mira¬ 
culi  promissionem  gratiae,  ad  excitandam  et 
alendam  fidem  justificantem,  aeque  falsa 
est,  et  diligenter  refutanda,  tum  quod  sit 
prajeipua,  tum  etiam,  quod  eam  ponat  Cal¬ 
vinus  quoque  in  sua  definitione. 

Primo,  si  Sacramenta  confirmarent  pro¬ 
missiones  Dei  instar  miraculi,  vel  sigilli,  es¬ 
sent  notiora,  et  efficaciora  ad  fidem  persua¬ 
dendam,  quam  sint  ipsa  Dei  verba  :  hoc 
autem  falsum  est,  igitur  et  illa  particula 
falsa  est.  Probatur  propositio  ,  tum  quia 
frustra  adhiberetur  unum  ad  confirmandum 
aliud,  nisi  esset  eo  notius,  et  firmius  :  tum 
.etiam,  quia  haec  est  vis  sigilli  et  miraculi. 
Semper  enim  sigillum  Regium  notius  est  et 
firmius,  quam  littera?  Regis  :  sigillum  enim 
omnes  norunt  discernere,  litteras  non  omnes 
discernunt;  et  sigillum  sine  litteris  auctorita¬ 
tem  habet,  litterae  sine  sigillo  non  habent. 
Sic  etiam  miraculum  notius  est,  et  efficacius, 
quam  praedicatio.  Omnes  enim  qui  vident 
csecum  illuminari,  aut  mortuum  excitari  in- 
telligunt  illud  esse  opus  supernaturale,  et 
divinum,  et  proinde  moventur  ad  credendum 
id,  quod  tali  testimonio  confirmatur  :  non 
autem  omnes ,  qui  audiunt  praedicantem, 


(1)  Luc.  XXII,  19.  —  (2)  I.  Tim.  IV,  14.  -  (3)  I.  Cor.  IX,  29. 

continuo  intelligunt,  illa  esse  verba  Dei. 

Ubi  notandum  est,  miraculis,  quce  fiunt 
ad  confirmandam  fidem,  non  confirmari  di¬ 
vinam' auctoritatem,  quasi  magis  credendum 
sit  miraculo,  quam  Deo  dicenti ;  omnes  enim 
sciunt,  Deum  non  posse  mentiri,  et  nihil 
esse  majus  divina  auctoritate  ;  sed  confir¬ 
mari  auctoritatem  proponentis  fidem.  Magis 
enim  movemur  ad  credendum  vere  esse  a 
Deo  revelata,  qua?  prmdicator  proponit,  si 
miracula  videamus,  quam  si  sola  proponen¬ 
tis  auctoritate  nitamur.  Unde  Mare.  ult.  le¬ 
gimus  :  Illi  autem  profecti ,  praedicaverunt  ubi¬ 
que  Domino  cooper  ante,  et  sermonem  confir¬ 
mante  sequentibus  signis  (1).  Ubi  vides,  Deum 
confirmare  signis  non  suam  ipsius  auctorita¬ 
tem,  sed  praedicatorum  sermonem. 

Probatur  jam  assumptio  argumenti,  quod 
videlicet  falsum  sit  Sacramenta  esse  notiora, 
et  efficaciora  ipso  Dei  verbo.  Nam  primo 
nihil  fingi  potest  majus,  et  efficacius  Dei 
verbo.  Secundo  experientia  docet,  facilius 
intelligi,  si  quid  verbo  dicatur,  quam  si  nutu 
significetur.  Quid  autem  sunt  Sacramenta, 
si  cum  verbis  comparentur,  nisi  nutus  qui¬ 
dam?  Pari  ratione  experientia  docet,  magis 
persuadere  verba,  quam  muta  signa,  modo 
non  sint  miracula.  Unde  Lutherus  ipse  fate¬ 
tur,  multo  efficaciora  esse  promissionis  ver¬ 
ba,  quam  Sacramenta,  quae  sunt  mutae  con¬ 
ciones  :  «•  Verbum  ipsum  (inquit  in  lib.  con¬ 
tra  Joannem  Cochla;um)  quod  longe  praiva- 
let  signo  visibili,  nullum  per  sese  justificat, 
nisi  credentem.  » 

Respondet  Calvinus  lib.  IV.  Instit.  cap. 
14,  §  3.  Sacramenta  non  confirmare  promis¬ 
siones  ex  parte  Dei,  sed  ex  parte  nostra  : 
quia  licet  ut  a  Deo  sunt,  certissima;  sint,  ta¬ 
men  ut  a  nobis  recipiuntur,  ob  nostrae  fidei 
imbecillitatem ,  non  ita  certo  accipiuntur, 
nisi  confirmentur  testimonio  Sacramento¬ 
rum. 

Sed  hoc  facile  rejicitur.  Nam  quod  pro¬ 
missiones  Dei  ex  parte  nostra  egeant  confir¬ 
matione,  vellit,  quia  nescimus,  qua;  sint 
Dei  promissiones,  idque  ex  Sacramentis  di¬ 
scimus  ,  aut  quia  cum  sciamus  et  illas 
promissiones  Dei,  et  haec  Sacramenta  esse; 
tamen  magis  credimus  Sacramentis,  quam 
promissionibus.  Atque  hoc  posterius  jam  re¬ 
futatum  est.  Non  enim  solam  credimus,  sed 
etiam  scimus  evidentissima  ratione,  Deum  non 
posse  mentiri,  proinde  nihil  esse  certius  pro¬ 


missionibus  Dei  :  neque  id  adversarii  negare 
possunt.  Illud  autem  prius,  aeque  facile  refu¬ 
tari  potest  :  siquidem  falsum  est,  promissiones 
Dei  disci  ex  Sacramentis,  cum  contra  potius 
Sacramentaex  verbo  Dei  discantur.  Jam  vero, 
si  sigillum  Regium  esset  ignotum,  et  solum 
posset  cognosci  ex  litteris,  quibus  est  appen¬ 
sum;  esset  plane  superfluum.  Nam  \el  cre¬ 
dunt  homines  litteras  illas  esse  Regis,  secluso 
sigillo,  vel  non;  si  credunt,  quid  facit  sigil¬ 
lum?  si  non  credunt  certe,  neque  credunt  si¬ 
gillum  esse  Regium  :  nihil  igitur  confert.  Pari 
ratione,  cum  Sacramenta  non  sciantur  esse 
Dei  sigilla,  nisi  quia  Scriptura  hoc  dicit,  si 
creditur  verbo  sine  Sacramentis,  quorsum 
Sacramenta?  si  non  creditur,  certe  nec  Sa¬ 
cramenta  creduntur  esse  Sacramenta  : 
proinde  nihil  operantur. 

Ad  hoc  argumentum  respondet  Calvinus 
lib.  IV.  fnstitut.  cap.  14  §  5,  in  diplomati¬ 
bus  quoque  nihil  valere  sigillum  sine  litteris, 
ut  patet  si  appendatur  chartae,  in  qua  nihil 
sit  scriptum  ;  et  tamen  cum  appenditur 
diplomati  scripto,  multum  valere  ad  illud 
confirmandum.  Et  addit  nihil  esse  mirandum, 
si  promissiones  Sacramentis  confirmentur, 
cum  etiam  interdum  una  promissio  per 
aliam  confirmetur. 

Sed  haec  responsio  non  diluit  argumentum. 
Nam  ut  incipiam  a  posteriore  exemplo  pro¬ 
missio  promissionem  confirmat,  quia  una 
non  ppndet  ab  alia.  Confirmavit  Angelus, 
Lucae  I.  promissionem  conceptus  Virginei, 
ex  promissione  conceptus,  qui  jam  pra;ces- 
sei’at  in  foemina  anu,  et  sterili.  Non  enim 
pendent  invicem  duo  ista  opera  mirabilia  : 
proinde  unum,  quod  jam  praecesserat,  ma¬ 
gnam  vim  habuit  ad  confirmandum  alterum, 
quod  nondum  venerat.  At  Sacramenta,  ut 
diximus,  simpliciter  pendent  ex  verbo.  Quod 
vero  attinet  ad  similitudinem  sigilli,  et  di¬ 
plomatis,  nihil  omnino  est,  quod  Calvinus 
dicit.  Nam  sigillum  appensum  chartae  non 
scriptae,  nihil  quidem  confirmat,  tamen  non 
ideo  pendet  a  litteris,  aut  nihil  est.  Im6  hinc 
intelligimus,  quam  inepte  adversarii  Sacra- 
v  menta  sigilla  appellent,  cum  omnino  contra¬ 
riam  habeant  proprietatem.  Nam  diploma¬ 
tum  sigilla  habentsuam auctoritatem  sine  lite¬ 
ris  diplomatis,  litterae  autem  non  habent  sine 
sigillo  :  contra  vero  in  verbo,  et  Sacramen¬ 
tis,  verbum  Dei,  etiam  sine  Sacramentis  in¬ 
fallibilem  habet  auctoritatem;  Sacramenta 


(1)  Mare.  XVI,  20. 

sine  verbo  nullam  habent.  Quare  verbum 
potius  appellandum  esset  sigillum  Sacra¬ 
menti,  quam  Sacramentum,  sigillum  verbi. 

Dicent  fortasse  :  Esto,  Sacramenta  non 
confirment  promissiones,  more  miraculi,  vel 
sigilli  :  tamen  juvant,  et  confirmant  saltem 
eo  modo,  quo  actio  externa  juvat,  et  confir¬ 
mat  orationem  docentis.  Negari  enim  non 
potest,  quin  aliquid  conferat  ad  explicandum 
et  persuadendum  ipsa  actio,  et  motus  ma¬ 
nuum  et  oculorum,  licet  primas  partes  te¬ 
neat  oratio.  Erunt  igitur  Sacramenta,  quasi 
actio  quaedam  Dei,  quae  simul  cum  verbo, 
magis  movebit  ad  fidem,  quam  solum  ver¬ 
bum. 

Respondeo,  ne  id  quidem  concedi  posse. 
Nam  actio  in  hominibus  ideo  juvat  orationem 
quia  oratio  humana  imperfecta  est,  ut  sunt 
omnes  res  creatae,  et  etiam  quia  actio  non 
habet  vim  suam  a  verbo,  sed  a  se.  Quocirca 
magis  credebant  Ethnici  oraculis  Apollinis, 
quae  falsa  putabant  esse  non  posse,  quamvis 
solis  verbis  ederentur,  quam  orationi,  et  ac¬ 
tioni  cujuslibct  oratoris.  Cum  ergo  verba 
Dei  sint  per  se  summae  auctoritatis,  et  Sa¬ 
cramenta  omnem  vim  suam  habeant  a  ver¬ 
bis,  nihil  addere  possunt  ipsi  verbo. 

Verum  est  tamen,  quod  Catholici  dicunt, 
Deum  voluisse  dare  gratiam  suam  per  signa 
sensibilia,  ut  per  ea  instrueret  homines,  et 
deduceret  ad  intelligenda  spiritualia.  Aliud 
enim  est  docere  spiritualia  per  similitudines 
rerum  corporalium,  aliud  confirmare  rem 
firmissimam  per  aliam  minus  firmam. 

Secundum  argumentum.  Essentia,  et  na¬ 
tura  Sacramentorum  non  potest  aliunde  me¬ 
lius  colligi,  quam  ex  verbis  illius,  qui  ea 
instituit.  Sed  in  Scripturis  sanctis,  quae  sunt 
verba  Dei  auctoris  Sacramentorum,  nusquam 
dicuntur  Sacramenta  testimonia  promissio¬ 
num,  sed  ubique  describuntur,  ut  instru¬ 
menta  justificationis.  NamJoan.  III.  dicimur 
nasci  denuo  per  Baptismum,  et  similiter  ad 
Ephes.  V.  dicit  Apostolus,  Ecclesiam  sancti- 
ficatam,  ct  mundum  lavacro  aquae  in  verbo 
vitai,  et  ad  Tit.  III.  vocat  Apostolus  Baptis¬ 
mum,  lavacrum  regenerationis,  et  renova¬ 
tionis.  Sic  etiam  de  Eucharistia  Jo.  VI.  di¬ 
citur  :  Qui  manducat  hunc  panem,  vivet  in 
ce ternum  (1),  atque  idem  de  aliis  probare 
possemus.  Non  possunt  autem  nisi  absurdis¬ 
sime  istae  sententiae,  ita  exponi,  ut  Sacra- 
mentaregenerare,  mundare,  dare  vitam  aeter- 

nara,  divinarum  nihil  aliud  sit,  quam  testimo¬ 
nium  dare  promissionum.  Quis  enim  ferret 
eum, qui  ita  diceret :  Baptismus  regenerat,  id 
est,  dat  testimonium  divinae  voluntatis?  vel, 
ego  te  baptizo,  id  est,  ego  testificor?  Estque 
hoc  argumentum  contra  Lutheranos  efficacis- 
simum  :  siquidem  Lutherus,  quem  caeteri  in 
hac  re  libenter  sequuntur,  in  lib.  contra  Co- 
chlaeum,  sic  ait  :  « In  rebus  sacris  vehemen- 
tissimus,  et  robustissimus  locus  est,  arguere 
ab  auctoritate  negative.  »  Vel  igitur  profe¬ 
rant  locum,  ubi  Sacramenta  dicantur  testi¬ 
monia  promissionum,  aut  certe  fateantur 
vehementissimum,  et  robustissimum,  argu¬ 
mentum  nos  habere. 

Tria  tantum  loca  proferre  solent,  quae  spe¬ 
ciem  aliquam  videantur  habere.  Unus  est 
Genes.  XVII.  ubi  Circumcisio  dicitur  signum 
foederis.  Alter  Rom.  IV.  ubi  Circumcisio  di¬ 
citur  signaculum  justitiae  fidei.  Tertius,  11. 
Petr.  III.  ubi  Petrus  dicit,  salvos  facit  Bap¬ 
tisma,  non  carnis  depositio  sordium,  sed 
conscientiae  bonae  interrogatio  ,  sive  (  ut 
ipsi  reddunt)  stipulatio,  vel  pactum  cum 
Deo. 

Sed  in  his  locis  non  nominatur  promissio, 
vel  testimonium,  neque  haec  loca  ad  rem  fa¬ 
ciunt,  ut  infra  ostendemus  in  solutione  ar¬ 
gumentorum. 

Tertium  argumentum.  Si  solum  essent  Sa¬ 
cramenta  testimonia  promissionis,  et  gratiae, 
vel  supervacanea,  vel  certe  parum  necessa¬ 
ria  essent.  Nam  habemus  alia  testimonia 
longe  efficaciora  siquidem  bona  opera 
sunt  testimonia  adeptae  justitiae  longe 
meliora,  quam  ablutio  aquae,  vel  sump¬ 
tio  Eucharistiae.  Nam  multi  impii  bap¬ 
tizantur  ficto  corde,  et  Eucharistiam  sumunt, 
qui  proinde  pejores  sunt,  et  magis  invisi 
Deo,  quam  antea  II.  Gorinth.  I:  Gloria  nostra 
haec  est,  testimonium  conscientia;  nostree,  II. 
Pet.  I  :  Satagite,  ut  per  bona  opera  certam 
vestram  vocationem  et  electionem  faciatis,  1. 
Joan.  111 :  Qui  facit  justitiam,  justus  est,  et  qui 
natus  est  ex  Deo,  non  peccat  (2). 

Quartum  argumentum.  Si  sacramenta  so¬ 
lum  essent  testimonia  promissionum,  adexci- 
tandamfideminstituta,  frustra  baptizarentur 
infantes  et  amentes,  quos  certum  est,  n  on  modo 
non  credere,  sed  nec  posse  credere  actu.  At 
Lutherani  omnes  pugnant  pro  Baptismo  par¬ 
vulorum  contra  Anabaptistas :  non  igitur 
vere  tradunt  fidem  Lutherani,  quid  sit  Sa¬ 


li)  Joan.  VI,  52.  —  (2)  II.  Cor.  I,  12;  II.  Petr.  I,  10:  I.  Joan.  III,  7  et  9. 

craraentum.  Hoc  argumentum  coegit  Lu- 
therum  in  lib.  contra  Gochlseum,,  et  Luthe- 
ranos  caeteros  asserere,  infantes  actu  credere 
dum  baptizantur ;  quod  tamen  adoo  est  ab¬ 
surdum,  ut  S.  Augustinus  in  epist.  57.  ad 
Dardanum  scripserit,  eos  injuriam  facere 
humanis  sensibus,  qui  hoc  dicunt.  Videmus 
enim  infantes  ad  contactum  aquae  ploraro, 
refugere,  ac  reniti,  quantum  possunt :  quod 
certe  si  facerent  usum  rationis  habentes,  non 
modo  non  purgarentur  ab  originali  peccato, 
sed  adderent  etiam  proprium  actuale. 

Quintum  argumentum.  Si  Sacramenta  es¬ 
sent  testimonia  grati  se,  quse  in  particulari 
confertur  alicui,  scepenumero  falsa  essent, 
nimirum  cum  Sacramentum  ministratur  ho¬ 
mini,  qui' fingit  se  credere,  cum  revera  non 
credat.  Proinde  non  liceret  ullum  baptizare, 
ne  cogeremus  Deum  testificari  falsum  :  de 
nullo  enim  certo  scimus  credat  ne  vero  an 
fingat  se  credere. 

Dicent  fortasse,  Sacramentum  testimo¬ 
nium  esse  gratiee  non  absolute,  sed  si  is, 
qui  suscipit  Sacramentum,  credat  promis¬ 
sioni. 

Sed  contra,  probo  testimonium  esse  ab¬ 
solutum,  non  conditionatum.  Primo,  Luthe- 
rus  in  assert.  1.  art.  dicit,  eum  qui  non  cre¬ 
dit  verbo  ministri  dicentis  :  Ego  te  baptizo, 
vel,  Ego  te  absolvo,  facere  Deum  menda¬ 
cem  cujus  illa  verba  sunt.  At  si  illa  verba 
intelligerentur  cum  conditiono,  si  alter  cre¬ 
dat  :  non  essent  falsa,  nec  fieret  Deus  men¬ 
dax. 

Secundo,  si  essent  illa  verba  conditionata, 
rueret  fides  justificans  Lutheranorum.  Nam 
ipsi  volunt  hominem  debere  credere  abso¬ 
lute  sine  ulla  haesitatione,  se  esse  justum  : 
ergo  Deus  absolute  testatur  illum  esse  jus¬ 
tum  ;  non  enim  debet  homo  credere,  nisi 
quod  Deus  testatur.  Et  praeterea  fides  debot 
esse  secreta,  ergo  non  debet  pendere  a  con¬ 
ditione,  si  homo  credat.  Nam  nemo  certus 
est  secundum  Lutherum,  de  se  an  vere  cre¬ 
dat :  sic  enim  scribitLutlierus  in  lib.  contra 
rebaptizantes  edito  anno  1528  :  «  Baptismus 
non  est  fundandus  supra  fidem  baptizantis, 
vel  baptizati,  quia  uterque  incertus  est  de 
fide.  »  Et  infra  :  «  Ita  evenit,  et  solet  fieri 
de  fide,  ut  qui  arbitratur  se  credere,  nihil 
omnino  credere  saepe  convincatur,  et  e  con¬ 
tra,  qui  nihil  se  putat  credere,  is  omnium 
maxime  credat.  » 

Tertio.  Adversarii  ita  de  hac  re  loquun¬ 
tur.  ut  omnino  absolutum  esso  testimonium 


Dei  in  Sacramentis  credere  videantur.  Sic 
enim  loquitur  Philippus  in  locis  cap.  de 
Baptismo  :  «  Ego,  inquit  minister,  mandato 
divino,  et  loco  Christi  baptizo  te,  id  est,  hoc 
signo  testificor  ablui  peccata  tua,  et  te  re¬ 
conciliatum  esso  vero  Deo,  etc.  »  ubi  nul¬ 
lam  facit  mentionem  conditionis.  Atque  h®o 
de  definitione  Lutheranorum. 


CAPUT  XV. 

Refelluntur  definitiones  Anaboptistarum,  et 
Zivinglianorum. 

Altera  sententia  do  natura  Sacramenti 
est  quorumdam,  quosLutherus,  et  Calvinus 
passim  fanaticos  vocant.  Ili  docent  Sacra¬ 
menta  nihil  esse  aliud,  quam  6igna  quae¬ 
dam  instituta  ad  discernendum  populum 
Christianum  a  Judaeis  et  paganis,  quomodo 
Romanis  olim  toga  erat  signum,  quo  discer¬ 
nebantur  a  Graecis,  et  quo  modo  nunc  di¬ 
versae  formae,  et  colores  vestium  distinguunt 
diversa  genera  Monachorum.  Auctorem  hu¬ 
jus  sententiae  Andream  Carolstadium  facit 
Lutherus  in  serm.  de  verbis  coenae  :  Hoc  est 
corpus  meum.  Qui  Andreas  fuerat  olim  ex 
primis  Lutheri  discipulis,  et  amicis  :  quare 
in  secundo  scripto  contra  llcgem  Angliae 
vocat  eum  suum  Absalone  m,  ut  Judas 
Christo  praeceptori,  ita  Carolstadius  sibi  re¬ 
bellis,  et  infidelis  fuerit. 

Ab  hac  sententia  non  abhorruit  initio 
Philippus  Melanclithon,  ut  patet  ex  locis 
anno  22  editis,  ubi  hanc  sententiam  proba¬ 
bilem  putat  cap.  do  signis,  in  fine  :  «  Pro¬ 
babilis,  inquit,  et  illi  voluntatis,  qui  sym¬ 
bolis,  seu  tesseris  militaribus  haec  signa 
comparaverunt,  quod  essent  not*  tantum, 
quibus  cognoscerentur,  ad  quos  pertinerent 
promissiones  divinae,  »  Tametsi  postea  eam 
oppugnaverit  in  Apologia  Confess.  art.  13. 
et  in  locis  ultimo  editis. 

Ubi  notandum  est  duas  primas  sententias, 
quas  Kemnitius  enumerat;  Una  videlicet, 
quod  Sacramenta  sint  signa,  quibus  distin¬ 
guuntur  Christiani  a  non  Christianis;  Altera, 
quod  sint  symbola  quaedam  Christianae  so¬ 
cietatis  ;  rectius  a  Philippo  locis  notatis, 
unam  sententiam  fieri.  Nam  illi  duo  tantum 
agnoscunt  Sacramenta,  Baptismum  et  Cee- 

nara.  Et  Baptismum  quidem  symbolum  fa¬ 
ciunt,  quo  discernamur  a  non  Christianis; 
coenam  autem  symbolum  Christiana;  inter 
nos  societatis. 

Haec  sententia  partim  est  vera,  partim 
etiam  falsa.  Etsi  enim  Sacramenta  illum 
usum  habeant,  quod  distinguunt  religionem 
veram  a  quibusdam  falsis,  tamen  non  est 
hic  solus,  vel  prajcipuus  Sacramentorum 
nostrorum  usus.  Nam  primo  in  Scripturis 
nusquam  legimus,  Baptismum,  Eucharis¬ 
tiam,  aut  alia  Sacramenta  instituta  esse,  ut 
distinguant  populum  Christianum  ab  aliis 
populis  :  legimus  autem  frequenter  in  eum 
finem  esse  instituta,  ut  justificent  homines, 
Marci  ultimo':  Qui  crediderit,  et  baptizatus  fue¬ 
rit,  salvus  erit.  Non  dixit,  discernetur  ab  aliis, 
sed  salvus  erit.  Actor.  II :  Poenitentiam  agile, 
et  baptizetur  unusquisque  vestrum  in  nomine 
Jesu  Christi,  in  remissionem  peccatorum  ves¬ 
trorum,  et  accipietis  donum  Spiritus  sancti. 
Et  Actor.  XXII :  Baptizare,  et  ablue  peccata 
tua  invocato  nomine  ipsius  (I).  Adde  loca  su¬ 
pra  citata,  quae  idem  docent,  Sacramenta 
videlicet  instituta  ad  justificandum. 

Secundo  alia  signa  sunt  meliora  ad  dis¬ 
tinguendum  populum  Dei  ab  aliis  populis, 
ut  confessio  fidei,  qua;  solis  convenit  veris 
Catholicis;  cum  Baptismus  communis  sit 
cum  haereticis ;  ut  etiam  charilas  mutua, 
quaj  in  solis  Catholicis  est,  cum  Sacramenta 
omnia  sint  communia  cum  schismaticis. 
Quare  Dominus  Jo.  XIII.  non  ait  :  In  hoc 
cognoscent  omnes,  quod  discipuli  mei  estis  (2), 
si  Baptismum  habueritis,  aut  Eucharistiam, 
sed  si  dilectionem  habueritis  ad  invicem. 

Tertio,  Sacramenta  omnia  vim  habent  ex 
Christi  passione,  in  cujus  rei  signum  ex  la¬ 
tere  Domini  perfosso  manavit  sanguis  et 
aqua,  Joan.  XIX.  Aqua  enim  Baptismum 
significavit,  ut  Ambrosius  lib.  X.  in  Luc. 
cap.  105.  Chrysostomus,  Cyriilus,  Theophy- 
lactus  in  cap.  XIX.  Joan.  Leo  epistol.  4.  cap. 
6.  Damascenus  lib,  IV.  cap.  10.  Hieronym. 
epist.  83.  ad  Oceanum,  et  August.  docent, 
tract.  120.  in  Joan.  qui  etiam  tractat.  15. 
hoc  idem  probat  ex  illis  verbis  Pauli  ad 
Ephes.  V.  Christus  dilexit  Ecclesiam,  et  tra¬ 
didit  semetipsum  pro  ea,  mundam  eam  lavacro 
aquae  in  verbo  vitee  (3),  et  lib.  XY.  Civ.  cap. 
26.  idem  probat  aliis  testimoniis.  At  certe 
si  solum  distinguere  debebant,  quomodo 


togae  distinguunt,  non  erat  opus  Christi  pas¬ 
sione,  sed  satis  erat  humanum  beneplaci¬ 
tum. 

Denique  illa  sententia  longissime  abest  a 
sensu,  et  verbis  omnium  Patrum  :  quorum 
nomine  unum  Augustinum  audiamus  quaest. 
84.  in  Levit.  :  «  Sine  sanctificatione  invisibi¬ 
lis  gratia),  visibilia  Sacramenta  quid  pro¬ 
sunt?  »  et  lib.  XIX.  contra  Faustum  cap. 
11:«  Sacramentorum  vis  inenarrabiliter 
valet  plurimum,  et  ideo  contempta  sacrile¬ 
gos  facit;  Impie  quippe  contemnitur,  sine 
quo  non  potest  perfici  pietas.  » 

Tertia  definitio  est  Anabaptistarum  qui 
docent.  Sacramenta  nihil  esse  aliud,  quam 
allegorias,  et  quasi  signa  quaedam  bonorum 
operum,  et  vitae  ac  morum  spiritualium. Vo¬ 
lunt  enim  baptizari  homines,  ut  significent 
debere  Christianos  sustinere  adversa,  et 
ipsam  mortem  pro  Christo.  Referunt  hunc 
errorem  Philippus  in  locis  anni  36.  et  41. 
cap.  de  Sacramentis,  JoannesBrentiusliom. 
23.  in  cap.  III.  Lucae,  et  Ivemnitius  in  II. 
part.  Examinis  pag.  96. 

Sed  nullo  negotio  haee  sententia  refelli 
potest.  Nam  etiamsi  hanc  utilitatem  cum 
aliis  habent  Sacramenta,  ut  admoneant  ho¬ 
mines  bonorum  operum,  et  virtutum  (nam 
certe  negari  non  potest,  quin  mersio  in  Bap¬ 
tismo,  et  emersio,  admoneat  mortis,  qua  mori 
debemns  peccato,  et  resruTectionis,  qua  re¬ 
surgere  debemus  ad  novam  vitam,  cujus 
rei  meminit  etiam  Apostolus  Rom.  VI.  et 
Eucharistia  admonet  pacis,  et  amicitia;,  qua; 
inter  nos  esse  debet :  Sumus  enim  unum  cor- 
pus,  qui  de  uno  pane  participamus  (4),  I.  Co- 
rinth.  X.)  tamen  non  est  iste  solus,  nec 
praecipuus  Sacramentorum  usus  :  proinde 
nec  in  eo  posita  est  essentia,  et  natura  Sa¬ 
cramenti. 

Et  probatur  hoc  iisdem  argumentis,  qui¬ 
bus  adversus  Carolstadium  usi  sumus.  Pri¬ 
mo,  quia  Scriptura  dicit,  Sacramenta  insti¬ 
tuta  ad  justificandum,  I.  Corinth.VI  :  Abluti 
estis,  sancti  ficati  estis.  Ephes.V  :  Mundans  eam 
lavacro  aquae  in  verbo  vitee  { 5).  Secundo,  si.so- 
lum  deberent  esse  allegoria),  non  erat  opus, 
ut  manarent  ex  latere  Christi  :  sufficiebat 
enim  humanum  beneplacitum.  Tertio,  quia 
non  deerant  alite  utiliores,  et  efficaciores 
admonitiones  ad  bene  vivendum,  ut  exhor¬ 
tationes,  et  exempla  Christi,  et  Sanctorum. 


(1)  Mare.  XVI,  16;  Act.  II,  38;  XXII,  16.  —  (2)  Joan.  XIII,  35.  —  (3)  Eph.  V,  25  et  26.  — 
(4)  I.  Cor.  X,  16.  —  (5)  I.  Cor.  VI,  11  ;  Eph.  V,  25. 

Adde  quarto,  quod  si  ea  sententia  vera  es¬ 
set,  Sacramenta  non  essent  signa  nisi  futu¬ 
rarum  rerum.  At  sunt  etiam  signa  rerum 
praeteritarum,  et  praesentium;  nam  Eucha¬ 
ristia  repraesentat  Christi  mortem,  I.  Cor. 
XI.  et  Baptismus  significat  internam  ablu¬ 
tionem,  quae  tunc  perficitur,  cum  exterius 
baptizamur,  juxta  illudActor.  XXII  :  Bapti¬ 
zare ,  et  ablue  peccata  tua. 

Quarta  definitio  est  aliorum,  qui  volunt, 
Sacramenta  esse  signa  gratiae,  non  quae  tunc 
percipiatur,  sed  quae  jam  antea  percepta 
fuerit.  Hanc  sine  nomine  auctoris  referunt, 
et  refellunt  Zwinglius  in  lib.  de  vera,  et 
falsa  religione,  cap.  de  Sacramentis,  et 
Kemnitius  loc.  cit.  in  Examine  pag.  96.  Et 
facile  refutari  potest ;  quia  Scriptura  diser¬ 
tis  verbis  docet,  Sacramenta  in  praesenti 
gratiam  adferre,  Actor.  XXII  :  Ablue  peccata 
tua. 

Quinta  definitio  est  Zwinglii,  et  sectato¬ 
rum  ejus,  excepto  tamen  Petro  Martyre,  ut 
supra  diximus.  Zwinglius  igitur  in  lib.  de 
vera,  et  falsa  religione,  cap.  de  Sacramen¬ 
tis,  postquam  refutavit  sententiam  Catholi¬ 
corum,  et  Lutheranorum ,  aperit  mentem 
suam,  ac  docet,  Sacramenta  nihil  esse  aliud, 
nisi  initiationem  quamdam,  etoppigneratio- 
nem,  qua  videlicet  homines  se  obligant 
Christo,  et  ejus  militi®  nomen  dant.  Ex  quo 
deducit,  Sacramenta  non  esse  testimonia 
justitiae,  proprie  ei,  qui  Sacramenta  suscipit, 
ut  Lutherani  dicebant ;  sed  esse  testimonia 
publica  toti  Ecclesiae  de  obligatione,  et  fi¬ 
delitate,  quam  ille  debet  Christo,  cui  se  con¬ 
secravit.  Eamdem  sententiam  sequitur  Mar- 
tinus  Bucerus  in  Comment.  III.  cap.  Matth. 
et  in  praefat.  secundae  editionis  eorumdem 
commentariorum,  ubi  addit  :  «  Quod  si  ii, 
qui  baptizantur,  sunt  praidestinati,  tum  Sa¬ 
cramentum  non  solum  est  signum,  quod  illi 
dent  nomen  Christo,  et  recipiantur  in  ex¬ 
terna  Ecclesia,  sed  etiam  adfert  quamdam 
consolationem;  si  vero  non  sunt  pra:desti- 
nati,  tum  Sacramentum  est  nudum  signum, 
quod  illi  recipiantur  in  externa  Ecclesia, 
non  autem  a  Deo.  »  Unde  etiam  deducit, 
infantibus  non  praedestinatis,  nihil  prodesse 
Baptismum,  sed  perire  eos,  licet  sint  bap- 
tizati. 

Haec  sententia  similis  est  superioribus, 
nam  adfert  quidem  aliquid  veri  (neque 
enim  negari  potest,  quin  per  Sacramenta 
initiemur,  et  nomen  Christo  demus,  et  pu¬ 
blice  teslemur,  nos  esse  membra  Ecclesiae) 


sed  in  eo  errat,  quod  non  agnoscit  alium  fi¬ 
nem  sublimiorem  institutionis  Sacramento¬ 
rum  :  et  proinde  non  recte  explicat  naturam 
Sacramenti.  Et  probatur  hoc  primo  ex 
sententia  Zwinglii,  Christus  nihil  agit,  sed 
solum  homo  testatur  se  fore  fidelem.  At 
Joan.  I.  dicitur  :  Hic  est  qui  baptizat ,  et  ad 
Ephes.  Y  :  Mundans  eam  etc. 

Secundo,  quia  Zwinglius  requirit,  ut  ho¬ 
mines  antequam  Sacramenta  recipiant,  sint 
justificati,  et  conjuncti  Christo  interius,  et 
solum  per  Sacramenta  exterius  testentur,  et 
profiteantur  se  velle  Christo  militare,  et  Ec¬ 
clesiae  externae  adjungi.  At  Scriptura:  tes¬ 
tantur  Sacramenta  esse  instituta  ad  sanctifi¬ 
candum,  et  mundandum  hominem  interius. 
Id  enim  significat  Apostolus,  cum  ait,  Ephes. 
V  :  Mundans  eam  lavacro  aquae  in  verbo  vitae. 
Ad  quem  locum  respiciens  S.  Augustinus 
tractat.  80.  in  Joan.  scripsit  :  «  Unde  haec 
tanta  virtus  aquae,  ut  corpus  tangat,  et  cor 
abluat?»  Item  Joan.  III.  et  ad  Tit.  III.  dici¬ 
tur  Baptismus  lavacrum  regenerationis,  et 
renovationis.  Ex  quibus  locis  habemus,  per 
Baptismum  hominem  renasci,  quod  ad  inte¬ 
riorem  hominem  pertinet,  et  non  solum  ex¬ 
terius  testari  se  esse  fidelem.  Huc  etiam 
pertinent  Scripturae  citatae  contra  alios  er¬ 
rores,  Act.  II.  et  XXII.  I.  Cor.  VI. 

Tertio  probatur  hoc  idem.  Nam  Aposto¬ 
lus  Romam.  VI.  apertissime  dicit,  Baptis¬ 
mum  significare  mortem,  et  resurrectionem 
Christi  ;  et  I.  Corintli.  XI.  dicit  Eucharis¬ 
tiam  institutam  in  memoriam  passionis  Do¬ 
mini  :  Non  igitur  Sacramenta  significant 
solum  hominem  initiari  Deo,  vel  conjungi 
cum  Ecclesia. 

• 


CAPUT  XVI. 

Refellitur  definitio  Calvini. 

Postrema  definitio,  ac  sententia  est  Joan- 
nis  Calvini,  qui  lib.  IV.  Instit.  cap.  14.  §. 
1.  his  verbis  dicit,  simplicem,  et  propriam 
contineri  definitionem  Sacramenti  :  «  Sa¬ 
cramentum,  externum  est  symbolum,  quo 
benevolentiae  erga  nos  suae  promissiones 
conscientiis  nostris  Dominus  obsignat,  ad 
sustinendam  fidei  nostrae  imbecillitatem  :  et 
nos  vicissim  pietatem  erga  eum  nostram 

tam  coram  eo  et  Angelis,  quam  apud  ho¬ 
mines  testamur.  » 

Est  autem  observandum,  Calvini  senten¬ 
tiam  compositam  videri  ex  Lutheri,  et  Zwin- 
glii  sententiis.  Nam  quod  ait,  symbolum 
obsignare  promissiones  ad  sustinendam  fi¬ 
dei  imbecillitatem,  ex  Luthero  sumptum 
est;  quod  addit  in  fine,  eodem  symbolo  nos 
testari  apud  homines  pietatem  nostram  erga 
Deum,  et  Zwinglio  est  acceptum  :  tamen 
reipsa  plurimum  dissentit  Calvinus  ab  utro¬ 
que.  Nam  etiam  cum  Zwinglio  agnoscit,  Sa¬ 
cramento  nos  testari  hominibus  pietatem 
nostram,  tamen  negat  hunc  esse  solum,  vel 
primarium  usum  Sacramenti,  et  acerrime 
pugnat,  cap  14.  a  §.  5.  usque  ad  14.  pro 
sententia  Lutheri,  et  solvit  omnia  argumen¬ 
ta,  quae  Zwinglius,  et  Bucerus  faciunt  con¬ 
tra  Lutherum,  tamotsi  neminem  eorum  no¬ 
minat.  Pari  ratione,  licet  cum  Luthero  affir¬ 
met  Sacramenta  esse  testimonia  gratiae,  et 
remissionis  peccatorum  :  tamen  id  longe 
aliter  intelligit,  quam  Lutherus.  Hic  enim 
semper  loquitur  de  gratia,  quse  tunc  datur 
homini,  cum  Sacramenta  percipit  :  At  Cal¬ 
vinus  loquitur  de  gratia  praedestinationis, 
ac  proinde  vult  Sacramenta  esse  testimo¬ 
nia  praedestinationis,  ad  eam  fidem  alen¬ 
dam  instituta,  qua  homo  certo  credit  se 
esse  praedestinatum;  ex  quo  sequitur  id, 
quod  Bucerus  dicebat,  Sacramenta  non  esse 
vera  signa ,  nec  prodesse  nisi  praedesti¬ 
natis. 

Fundamentum  autem  hujus  rei  est,  quod 
existimet  Calvinus  (ut  ipse  fuse  tractat,  lib. 
III  Institut.  cap.  2.)  veram  fidem  semel  ha¬ 
bitam,  numquam  posse  amitti  :  hinc  enim 
sequitur  veram  fidem,  sine  qua  Sacrameflta 
nihil  prosunt ,  esse  propriam  praedestinato¬ 
rum,  nec  eam  ullo  modo  haberi  posse  a  non 
praedestinatis.  Unde  in  Antidoto  Concilii  ses. 

VI,  cap.  5.  dicit,  Baptismum  dari  infantibus, 
quia  censentur  jam  membra  Ecclesiae,  cum 
sint  a  Deo  adoptati  in  filios  ,  nimirum  per 
gratiam  praedestinationis  :  et  ibidem  sess. 

VII,  canon. 7.  deBaptismo,  dicit,  Sacramen¬ 
tum  reddere  nos  certos  de  perpetua  adoptio¬ 
nis  gr.atia  :  et  clarissime  in  lib.  de  consen¬ 
sione  interTigurinos,  etGenevcnses  in  re  Sa- 
cramentaria,  sic  ait  Calvinus  :  «  Sedulo  do¬ 
cemus,  Deum  non  promiscue  vim  suam  exer¬ 
cere  in  omnibus,  qui  Sacramenta  recipiunt; 
sed  tantum  in  electis.  Nam  quemadmodum 
non  alios  ad  fidem  illuminat  quam  quos  prae¬ 
ordinavit  ad  vitam  ;  ita  arcana  spiritus  sui 

virtute  efficit,  ut  percipiant  electi,  quae  offe¬ 
runt  Sacramenta.  » 

Ilis  explicatis  refellenda  est  haec  definitio: 
tota  enim  est  vitiosa,  ut  perspicuum  erit,  si 
percurramus  singula  verba.  Primum  verbum 
est  :  «  Symbolum  exernum.  »  Quod  quidem 
verum  est  absolute,  non  tamen  in  eo  sensu, 
quo  accipitur  a  Calvino.  Ille  enim  intelligit 
esse  nudum  symbolum  ,  id  est,  symbolum 
quod  solum  significet ,  non  autem  operetur 
aliquid  :  Nam  in  tota  definitione  non  ponit 
alios  effectus  hujus  symboli,  nisi  obsignare 
Dei  promissiones,  et  testificari  pietatem  no¬ 
stram.  Neque  obstat,  quod  Calvinus  dicat  in 
Antidoto  Concilii  Trid.  sess.  VII,  can.  5.  Sa¬ 
cramenta  esse  instrumenta  justificationis; 
nam  intelligit  esse  instrumenta,  quia  exci¬ 
tant,  vel  alunt  fidem;  idquenon  per  aliquam 
efficientiam,  sed  mere  objective.  Id  quod 
explicat  clarissime  Theodorus  Beza  in  lib. 
de  summa  rei  Sacramentariae  quaest.  II.  cum 
sic  ait :  «Unde  efficacia  illa  Sacramentorum? 
a  Spiritus  sancti  operatione  in  solidum,  non 
autem  a  signis,  nisi  quatenus  externis  illis 
objectis  interiores  sensus  moventur.  »  Haec 
ille.  Qua  ratione  certe  signa  etiam,  quse  in 
foribus  publicorum  hospitiorum  pendent, 
instrumenta  dici  possunt  coenationis,  quia 
movent  hominem,  ut  cogitet  in  ea  domo  pa¬ 
ratam  esse  mensam  etc. 

At  Scripturae  passim  docent,  Sacramenta 
esse  res  quasdam  operantes  ,  nimirum  quae 
mundent,  lavent,  sanctificent,  justificent, 
regenerent :  Joan.  III,  I.  Corinth.  VI,  Ephes. 
V,  ad  Tit.  III ,  Actor.  XXII,  imo  nusquam 
Scripturae  dicunt,  Sacramenta  esse  testimo¬ 
nia  promissionum  Dei ,  et  nostrae  pietatis, 
aut  certe  non  tam  expresse  hoc  dicunt,  ut 
id  quod  nos  asserimus  ,  nimirum  quod  sint 
causae  justificationis. 

Alterum  verbum  est,  «  benevolentiae  erga 
nos  suae.  »  Quod  verbum  duplici  nomine  non 
recte  ponitur  in  definitione  Sacramenti.  Pri¬ 
mo  ;  Quia  ex  hoc  verbo  sequitur,  semper  Sa¬ 
cramentum  esse  signum  rei  praeteritae  ,  seu 
potius  aeternae.  Id  quod  ipse  non  potest  ne¬ 
gare,  cum  per  benevolentiam  intelligat  gra¬ 
tiam  praedestinationis  :  et  praeterea  id  aper¬ 
te  concedit  in  Antidoto  sess.  VI ,  cap.  3  : 
«  Non  a  Baptismo,  inquit,  initium  habet  eo¬ 
rum  salus  ,  sed  quae  jam  in  verbo  fundata 
erat ,  Baptismo  obsignatur.  »  Et  ibidem  : 
«  Nisi  enim  jam  ante  ad  eos  pertineret  vitee 
promissio ,  Baptismum  profanaret,  quis¬ 
quis  illis  daret.  »  Itaque  concedit  ipse  ,  Sa- 

cramentorum  esse  sigillum  praeterit»,  imo 
aeternae  Dei  benevolentiae.  Neque  hoc  pug¬ 
nat  cum  eo  quod  ipse  dicit  in  Antidoto,  sess. 
VII,  canon.  -4  et  5.  Sacramenta  esse  instru¬ 
menta  justificationis.  Nam  vult  quidem  Sa¬ 
cramenta,  quatenus  fidem  sustentant, etalunt, 
confirmare,  vel  augere  justificationem;  (fi¬ 
des  enim  est,  quae  justificat  apud. ipsos)  ta¬ 
men  non  vult  Sacramentum  esse  sigillum 
hujus  justificationis,  quae  habetur  per  fidem, 
sed  grati»  praedestinationis;  nec  vult  Sa¬ 
cramentum  adferre  primam  justificationem, 
sed  solum  augmentum,  et  confirmationem, 
ut  clarius  ipse  idem  docet  in  parvo  Catechis- 
mo.  Prima  enim  justificatio  habetur  per  fi¬ 
dem  conceptam  ex  concione  praecedenti. 

At  hoc  totum  repugnat  apertissimis  Scri¬ 
pturis,  quae  tribuunt  Sacramentis  vim  adfe- 
•rendi  primam  justificationem.  Quid  enim 
aliud  est  regenerare,  quod  tribuitur  Baptis¬ 
mo  Joan.  111.  et  ad  Tit.  III.  quam  ex  homi¬ 
ne  mortuo  in  peccatis,  facere  hominem  vi¬ 
vum  vita  gratiae?  Sed  de  hoc  infra  suo  loco 
fusius. 

Deinde  non  recte  ponitur  in  definitione 
Sacramenti  illa  promissio  gratiae  praedesti¬ 
nationis,  tum  quia  saepe  contingeret,  Deum 
falso  testificari ,  tum  quia  nemo  posset  sine 
peccato  alium  baptizare.  Nam  baptismum 
profanat ,  (ut  Calvinus  dicit  in  Antidoto  * 
sess.  VI,  cap.  3.)  qui  illud  confert  ei ,  ad 
quem  non  pertinet  promissio  :  Nam  cogit 
Deum  testificari  falsum,  nimirum  se  eum  di- 
‘ligere,  quem  revera  non  diligit.  At  nemo  po¬ 
test  certus  esse  de  alio,  sitne  praedestinatus, 
an  non  :  ergo  vel  neminem  debet  ullus  bap¬ 
tizare  ,  vel  temere  ,  et  infideliter  agit,  cum 
se  periculo  exponat  profanandi  Baptis¬ 
mum. 

Ad  hoc  argumentum  responderet  Buce¬ 
rus,  ministros  non  habere  intentionem  bap¬ 
tizandi,  nisi  praedestinatos  '  sic  enim  ipse 
dicit  in  praefatione  commentariorum  in  Mat¬ 
thaeum, 

At  hoc  non  satisfacit.  Nam  in  primis  hoc 
excusat  ministrum,  sed  non  Deum,  nisi  for¬ 
te  etiam  Deus  aliquando  baptizet  sine  inten¬ 
tione  baptizandi,  quod  est  ridiculum.  Deinde 
ex  sententia  Lutheranorum  ,  et  Calvinista- 
rum  omnium,  Sacramenta  non  pendent  ab 
intentione  ministri.  Scribit  enim  Lutherus 
in  lib.  de  captivitate  Babylonica,  de  Bap¬ 
tismo  :  Baptismum  esse  verum,  et  ratum, 


etiamsi  minister  intendat  non  baptizare,  sed 
ludere.  Nec  dissentit  Calvinus  in  Antidoto 
Concilii  sess.  VII.  can.  II. 

Calvinus  aliter  respondet,  lib.  IV.  Institut. 
cap.  -13.  §  16  et  17.  Deum  videlicet  ex  parte 
sua  vere  offerre  promissionem,  et  sigillum 
promissionis  omnibus,  qui  baptizantur,  sive 
illi  recipiant,  sive  non;  proinde  Deum  sem- 
per  esse  veracem.  Nec  ministros  etiam  pec¬ 
care  diceret,  si  Baptismum  conferant  iis, 
qui  profitentur  se  credere,  si  adulti  sint,  vel 
qui  filii  sint  fidelium  parentum,  si  sint  in¬ 
fantes  :  Nam  filios  fidelium,  sanctos  nasci 
credit  Calvinus,  ex  illa  promissione  Dei  Ge¬ 
nes.  XVII  :  Ero  Deus  tuus ,  et  seminis  lui  ( 1). 
Ratio  autem,  cur  non  peccent  ministri,  est, 
quia  habent  probabilem  rationem,  unde  col¬ 
ligant  illos,  quos  baptizant,  esse  praedesti¬ 
natos  et  sanctos. 

Sed  h»c  solutio  non  satisfacit.  Nam  in 
primis,  si  quis  Baptismum  praebeat  ei,  ad 
quem  scit  non  pertinere  divinas  promissio¬ 
nes,  profanat  Baptismum,  ut  ipse  Calvinus 
dicit,  quia  falsum  testificatur  :  cur  non  pro¬ 
fanat  Deus  ipse  Baptismum,  et  falsum  tes¬ 
tificatur,  cum  illum  praebet  ei,  quem  scit 
se  non  praedestinasse?  Non  enim  aliud  agit 
hic  Deus,  aliud  minister,  sed  unum  est, 
quod  agunt :  Deus  enim  per  ministrum  agit, 
ut  patet  Joan.  I :  Hic  est,  qui  baptizat  in  Spi¬ 
ritu  sancto  (2). 

Praeterea  Sacramentum  non  solum  offert, 
sed  etiam  praebet  testimonium  benevolenti»; 
sic  enim  idem  Calvinus  ait  in  Cateohismo 
parvo  :  «  Sacramentum  est  divina;  erga  nos 
benevolentiae  testificatio.  »  Pra;bet  igitur 
Deus  sigillum  benevolenti»  ei,  qui  baptiza¬ 
tur,  etiamsi  ipse  non  credat.  Nam  sine  fide 
non  percipitur  quidem  fructus,  et  res  Sacra¬ 
menti,  tamen  percipitur  verum  Sacramen¬ 
tum,  ut  Calvinus  etiam  docet  lib.  IV.  Instit. 
cap.  13.  §  16.  ubi  contra  Anabaptistas  agnos¬ 
cit  verum  Sacramentum  dari,  et  suscipi  apud 
Catholicos,  ubi  non  putat  ipse  ullum  esse 
veram  fidem.  Si  igitur  Deus  revera  pra?bet 
sigillum,  et  testimonium  benevolentiae  ei, 
quem  non  diligit,  quomodo  non  mentitur,  et 
Sacramentum  profanat ? 

Praeterea,  quod  minister  peccet,  probatur. 
Nam  etiamsi  habeat  probabilem  rationem 
credendi,  eum  qui  profitetur  fidem,  esse 
praedestinatum,  tamen  non  habet  certitudi¬ 
nem.  Potest  enim  fieri,  ut  ille  mentiatur  se 

credere  ;  potest  etiam  fieri  (ut  Calvinus  fate¬ 
tur  lib.  III.  Instit.  cap.  2.  §  10.)  ut  putet  se 
credere,  et  tamen  revera  non  credat.  At  ad 
testificandum  nomine  Dei  aliquid,  requiritur 
verissima  certitudo,  nec  sufficit  probabilis 
opinio  :  ut  patet  in  simili  de  juramento  ; 
non  enim  licet  juramento,  id  est,  Dei  testi¬ 
monio  uti  in  re,  quam  opinamur  veram,  sed 
solum  in  re,  quam  certissimi  sumus  esse 
veram.  Imo  longe  major  adhuc  requiri' 
deberet  certitudo  in  Sacramento  secundum 
adversarios,  quam  in  juramento  nostro  : 
Nam  Sacramentum  est,  quasi  juramentum 
Dei.  Differt  autem  juramentum  Dei  a  nostro, 
quod  cum  homo  jurat,  ipse  est,  qui  asserit 
aliquid,  licet  Deum  in  testem  advocet.  Unde 
potest  esse  falsum  juramentum  nostrum, 
sine  ulla  Dei  injuria;  ut  si  quis  juret,  quod 
putat  se  certo  scire,  et  tamen  reipsa  deci¬ 
piatur  :  tunc  enim  Deus  non  dat  testimo¬ 
nium,  nec  ille  peccat,  qui  Deum  in  testem 
falsitatis  citavit  quia  credebat  omnino  se 
esse  certum;  ut  si  forte  vidit  unum  ab  alio 
occidi,  qui  erat  simillimus  alteri,  quem  ipse 
numquam  viderat.  At  in  Sacramentis  secun¬ 
dum  adversarios,  Deus  ipse  affirmat ,  et 
quodammodo  jurat  illum,  qui  Sacramentum 
suscipit,  esse  electum  et  justum.  Deus  autem 
non  potest  ullo  errore  decipi.  Ergo  gravis¬ 
sime  peccat,  qui  Sacramentum  confert  ei, 
quem  non  certo  scit  esse  justum  et  electum, 
quia  cogit  Deum  mentiri. 

Praeterea  etiamsi  minister  certo  sciret 
eum,  qui  profitetur  fidem,  vel  est  filius  ho¬ 
minis  fidelis,  esse  justum,  et  electum,  tamen 
quid  faciet  si  offeratur  illi  baptizandus  in¬ 
fans,  qui  sit  filius  Tureae,  aut  Judaei,  et  pa¬ 
rentes  ejus,  licet  infideles,  libenter  patiantur 
eum  baptizari,  et  manere  apud  Christianos? 
Nam  si  eum  baptizet,  profanat  Baptismum, 
cum  nullum  habeat  signum,  quo  intelligat 
illum  esse  praedestinatum  :  si  vero  non  bap¬ 
tizet,  facit  contra  usum  totius  Ecclesiae. 

Sed  objiciet  fortassis  aliquis  pro  Calvino, 
in  iisdem  angustiis  versari  Catholicos,  cum 
etiam  ipsi  Sacramenta  praebeant  iis ,  quos 
nesciunt  an  sint  dispositi,  et  tamen  affirment 
esse  signa  gratiae  divinitus  instituta. 

Respondeo  :  Nullas  patiuntur  Catholici 
augustias.  Ipsi  enim  dieunt,  Sacramenta  esse 
causas  gratiae  efficaces,  nisi  ponatur  obex ; 
et  simul  significare  ejusdem  gratiae  infusio¬ 
nem,  quantum  est  ex  parte  ipsius  Sacra¬ 


menti  :  denique  esse  eadem  Sacramenta 
signa  ejus  effectus,  quem  facit  gratia,  ubi¬ 
cumque  abest.  .Ut  enim  abluit  corpus  aqua 
Baptismi;  ita  abluit  animam  gratia  Salva¬ 
toris  :  quod  quidem  perpetuum,  et  infalli¬ 
bile  est,  neque  a  dispositione  pendet.  Dispo¬ 
sitio  enim  juvat,  ut  gratiam  quis  recipiat, 
sed  quod  gratia,  ubicumque  est,  abluat  sor¬ 
des  animae,  si  quas  inveniat,  intrinsecum 
est  illi,  et  inseparabile. 

Tertium  verbum  in  definitione  Calvini 
erat,  «  Promissiones.  »  Et  quidem  de  pro¬ 
missione  remissionis  peccatorum  disserui¬ 
mus  in  refutatione  definitionis  Lutherano- 
rum,  sed  Calvinus  loquitur  de  promissione 
benevolentiae  praedestinationis,  quae  longe 
facilius  refutari  potest.  Nam  nulla  exstat 
ejusmodi  promissio  in  tota  Scriptura  :  omnes 
enim  promissiones  includunt  conditionem 
aliquam,  ut  fidei,  aut  poenitentiae,  aut  alte¬ 
rius  virtutis,  et  in  his  omnibus  conditionem 
perseverantiae.  Nam  :  Qui  perseveraverit  us¬ 
que  in  finem ,  hic  salvus  erit ,  (1),  Matth.  XXIY. 
Nemo  autem  est,  qui  sine  speciali  revela¬ 
tione  sibi  promittere  possit  perseverantiam. 

Atque  hinc  refutari  possunt  omnia  plane 
testimonia  quae  illi  adferunt.  Primarium  est 
illud  Genes.  XYI1 :  Ego  ero  Deus  tuus,  et  semi¬ 
nis  tui post  te.  Sed  hoc  etiam  requirit  conditi- 
nem  fidei,  et  perseverantiae  :  Nam  :  Semen 
Abrahce  (ut  exponit  Apostolus  Rom.  IV  et 
IX.)  non  sunt  filii  carnis,  sed  fidei,  (2)  id  est, 
qui  imitantur  Abrahamum  in  fide,  illi  sunt 
ejus  semen,  cum  quo  intercedit  pactum  Dei. 
Et  certe,  ut  quis  incipit  esse  semen  Abrahae, 
cum  incipit  credere,  ita  desinit  esse,  si  de¬ 
sinat  credere.  Quis  autem  certo  sibi  potest 
persuadere,  se  numquam  a  fide  discessurum? 
praesertim  cum  et  fides,  et  perseverantia  in 
fide,  dona  Dei  sint. 

Quartum  verbum  est,  «  Conscientiis  nos¬ 
tris,  »  cum  quo  verbo  jungi  potest  illud 
aliud, «ad  sustinendam  fidei  imbecillitatem.» 
llaec  verba  non  recte  poni  in  definitione  Sa¬ 
cramenti,  testatur  Baptismus  parvulorum, 
qui  est  verissimum  Sacramentum,  etiam 
apud  Calvinum,  et  tamen  in  parvulis  non 
est  conscientia,  nec  actualis  fides,  ad  quam 
sustentandam  sit  necessarium  Sacramentum. 
Et  sane  si  promissio  est  veluti  diploma,  et 
Sacramentum  veluti  sigillum ,  conscientia 
erit  veluti  charta,  vel  cera  :  quomodo  igitur, 
ubi  nulla  est  charta,  diploma  scribi  poterit* 


(1)  Matth.  XXIV,  13.  —  (2)  Gen.  XVII,  7;  Rom.  IV,  13; 

vel  obsignari?  Porro,  quod  Lutherani  dicunt, 
parvulos  actu  credere,  dum  baptizantur, 
jam  est  supra  refutatum,  neque  id  Calvinus 
affirmare  audet,  tametsi  nec  rejicere  volue¬ 
rit,  ut  patet  ex  lib.  IV.  Institut.  cap.  16. 
§  19. 

Respondet  igitur  Calvinus  ,  Baptismum 
parvuloiura  operari  in  conscientiis  parvulo¬ 
rum,  cum  primum  illi  usum  rationis  habere 
incipiunt,  etiamsi  antea  collatus  fuerit :  re¬ 
cordantur  enim  postea  Baptismi  accepti,  et 
eo  signo  nutriunt,  et  sustentant  fidem  suam 
lib.  IV.  cap.  16,  §  20  et  21.  Quod  etiam  dicit 
de  illis,  qui  apud  Catholicos  baptizati  sunt, 
et  postea  fiunt  Calvinistse  lib.  IV.  cap.  15 
§  17.  At  saltem  recte  probamus,  non  recte 
facere  Calvinistas,  quod  baptizent  infantes  : 
Nam  longe  utilius  esset,  eos  baptizare  adul¬ 
tos,  quando  fidei  sunt  capaces.  Baptismi 
enim,  quem  in  infantia  accipimus,  nullam 
habemus  notitiam,  nisi  ex  narratione  alio¬ 
rum  :  proinde  nec  certitudinem  habemus, 
nisi  fidei  humanae,  quae  fallere  potest.  Deinde 
etiamsi  certissimi  essemus,  tamen  magis 
movent  res  visae,  quam  auditae;  quare  me¬ 
lius  esset  ad  fidem  alendam,  baptizari  adul¬ 
tum,  quam  infantem.  Sed  alere  fidem  est 
primarius  finis,  et  usus  Baptismi,  ut  ex  de¬ 
finitione  patet;  male  igitur  illi  baptizant 
infantes. 

Nec  possunt  respondere,  baptizari  infan¬ 
tes,  ne  forte  pereant  antequam  adolescant, 
et  eo  modo  decedant  sine  gratia  Dei  :  Nam 
Calvinus  in  Antidoto  sess.  6.  cap.  5  et  alibi, 
docet,  parvulos  praedestinatos  etiam  sine 
Baptismo  salvari,  non  praedestinatos  autem, 
etiam  cum  Baptismo  perire. 

Nihil  igitur  dicere  potest,  nisi  baptizari 
infantes  ea  solum  de  causa,  ut  admittantur 
in  externa  Ecclesia,  seu  profiteantur  se  esse 
membra  Ecclesia!  externae.  At  hoc  etiam  non 
solvit  argumentum.  Nam  ex  sententia  Cal¬ 
vini  lib.  IV.  Instit.  cap.  14.  §5.  et  seq.  finis 
principalis  Sacramentorum  est,  obsignare 
promissiones  ad  alendam  fidem  ;  finis  minus 
principalis  est,  profiteri  se  esse  membrum 
Ecclesiae  externae.  Non  autem  dcbetfinis  mi¬ 
nus  principalis  impedire  finem  magis  princi¬ 
palem  ;  non  igitur  debent  infantes  baptizari 
apud  Calvinistas  ;  siquidem  apud  eos  in 
Baptismo  infantium  ob  finem  minus  princi¬ 
palem,  impeditur  finis  magis  principalis. 

Quintum  verbum  est,  «Obsignat  »,  de  quo 


verbo  multa  diximus  in  refutatione  senten¬ 
tiae  Lutheri;  ut  etiam  de  reliquis  verbis  su¬ 
pra  diximus  in  refutatione  sententiae  Zwin- 
glii.  Superest  igitur  ut  argumenta  eorum  re¬ 
fellamus. 

CAPUT  XVII. 

Refelluntur  argumenta  adversariarum . 

Argumenta,  quibus  cum  Lutherani,  tum 
Calvinistse  utuntur,  ut  probent  Sacramenta 
esse  sigilla  promissionum,  haec  sunt.  Primo 
loco  adfert  Calvinus  lib.  IV.  cap.  14.  Instit. 
§  5.  verba  Apostoli  ad  Rom.  IV.  ubi  Cir¬ 
cumcisionem  vocat  <Tfpu-/i$«,  id  est,  sigillum 
ejus  pacti,  cujus  fide  jam  antea  Abraham 
fuerat  justificatus. 

Respondeo  Primo  ;  Quae  de  sola  Circum¬ 
cisione  dicuntur,  non  possunt  trahi  recte  ad 
omnia  Sacramenta.  Recte  enim  argumenta¬ 
mur  a  genere  ad  speciem,  non  contra. 

Secundo  ;  Apostolus  nullam  facit  mentio¬ 
nem  promissionis,  aut  pacti,  cum  loquitur 
de  sigillo  Circumcisionis :  vocat  enim  eam 
sigillum  justitiae  fidei,  non  sigillum  promis¬ 
sionis,  et  pacti.  Vocatur  autem  sigillum  jus¬ 
titiae  fidei,  vel  quia  (ut  Origenes  in  hunc  lo¬ 
cum  scribit)  Circumcisio  obsignabat,  et  clau¬ 
debat  justitiam  fidei,  quae  suo  tempore  pate¬ 
facienda  erat ;  id  est,  sub  figura,  et  typo 
Circumcisionis  illius  carnalis  occulte  signifi¬ 
cabatur,  et  proinde  velabatur  Circumcisio 
cordis,  quae  est  vera  justificatio,  quam  Chris¬ 
tus  allaturus  erat :  vel,  (ut  Chrysost.  et 
Theophyl.  et  alii  docent)  vocatur  sigillum 
justitia!  fidei,  quia  fuit  data  Abrahamo  in  si¬ 
gnum,  et  testimonium  justitia!,  quam  sibi  ac¬ 
quisierat  per  fidem. 

Tertio  dico  ;  Fuisse  hoc  privilegium  solius 
Abrahae,  et  non  posse  transferri  ad  alios, 
quasi  Circumcisio  (ut  ha!retici  volunt)  in 
quocumque  esset,  testificatio  esset  jutistiae 
illius.  Nam  privilegium  Abrahse  fuit,  ut  ipse 
esset  pater  omnium  fidelium,  tam  praeputia¬ 
torum,  quam  circumcisorum.  Et  quia  jam 
erat  pater  praeputiatorum  fidelium,  quia  fi¬ 
dem  habuerat  adhuc  praeputiatus  existens, 
ut  patet  Genes.  XII.  et  ex  hoc  loco  Pauli : 
Accepit  ipse  primus  omnium  signum  Circumci¬ 
sionis ,  ut  hoc  modo  esset  etiam  pater  omnium 
circumcisorum  (1).  Quia  vero  hoc  privile- 


(1)  Rom.  IV,  11  et  12. 


CAPUT  XVII. 


373 


gium  habuit  merito  justitiae,  quam  acquisie¬ 
rat  per  fidem,  ideo  fuit  illi  signum  Circum¬ 
cisionis  sigillum  justitiae  fidei.  Porro,  caete- 
ris  Judaeis  Circumcisio  est  quidem  signum 
quoddam,  nimirum  quod  sint  filii  Abrahae, 
sed  non  est  illis  sigillum  justitiae  fidei,  sicut 
non  sunt  omnes  Judaei  patres  multarum 
gentium. 

Haec  esse  vera,  patet  Primo  ;  Quia  Paulus 
haec  duo  conjungit,  cum  ait :  Accepit  signum 
Circumcisionis  signaculum  justitia;  fidei ,  ut  sit 
pater  omnium  credentium.  Non  igitur  habent 
signaculum  justitiae  fidei  omnes  circumcisi, 
cum  non  omnes  sint  patres  omnium  fide¬ 
lium. 

Secundo ;  Quia  Paulus  distinguit  signum 
a  signaculo,seu  sigillo. Nam  cum  ait:  Accepit 
signum  Circumcisionis ,  signaculum  justitiae 
fidei ;  pro  signo,  in  Graeco  est  <njg sfov,  quod 
signum  in  genere  significat;  pro  signaculo 
est  trtfpayi^,  quod  proprie  sigillum  exprimit. 
Cur  autem  distinxit  haec  vocabula,  nisi  ut  in¬ 
dicaret  Circumcisionem  semper,  et  omnibus 
esse  signum  quoddam,  non  tamen  omnibus, 
sed  soli  Abrahae  fuisse  sigillum  justitiae. 

Tertio  ;  Scriptura,  cum  saepissime  loqua¬ 
tur  de  Circumcisione,  nusquam  tamen  vocat 
sigillum,  nisi  hoc  loco,  ubi  de  Abrahamo 
agitur  :  quod  est  argumentum  manifestum, 
soli  Abrahamo  fuisse  Circumcisionem  sigil¬ 
lum.  Ac  certe  cap.  III.  ad  Rom.  cum  Paulus 
quaereret  :  Qua;  utilitas  Circumcisionis?  Et 
responderet:  Multum  per  omnem  modum  (I) : 
debuisset  secundum  adversarios  primo  loco 
ponere  hanc  primariam  utilitatem,  quod  sit 
sigillum  divinae  promissionis:  at  hujus  ne 
meminit  quidem. 

Secundum  argumentum  Calvinus  ibidem 
§  6.  sumit  ex  Genes.  IX.  ubi  arcus  coelestis  di¬ 
citur  signum  foederis  inter  Deum,  et  Noe  ;  et 
ex  cap.  XVII.  ubi  Circumcisio  dicitur  signum 
foederis  inter  Deum,  et  Abraham,  posteros¬ 
que  illius.  Si  enim  Iris,  et  Circumcisio  sigilla 
fuerunt  confirmantia  pactum,  ac  promissio¬ 
nem  Dei,  cur  non  idem  de  Baptismo,  et  Eu¬ 
charistia  dici  possit.  Et  confirmat  argumen¬ 
tum,  quia  inter  homines  quoque  id  usitatum 
est,  ut  pacta  sanciantur  signo  externo,  ut 
porca  caesa,  vel  contactu  dexterae,  quae  signa 
nihil  essent,  nisi  praecederent  verba  pacti. 

Respondeo;  Iris,  et  Circumcisio  signa  foe¬ 
deris  erant,  sed  ad  memoriam  juvandam,  non 
ad  fidem  confirmandam  :  quemadmodum 


nos  etiam  supra  docuimus,  Baptismum,  et 
Eucharistiam  esse  signa  commemorativa 
passionis,  et  mortis  Domini.  Multum  autem 
interest,  inter  signum  commemorativum,  et 
confirmativum.  Nam  signum  commemorati¬ 
vum  esse  potest  id,  quod  oculis  objicitur, 
etiamsi  tota  ejus  efficacia  pendeat  a  promis¬ 
sione  ;  at  signum  confirmativum  non  potest 
esse,  si  omnino  pendeat  a  promissione. 
Fuisse  autem  signa  commemorativa  tantum, 
Iridem  et  Circumcisionem,  patet.  Nam  ita 
pendebant  a  verbo  Dei,  ut  si  quis  non  cre¬ 
deret  verbo  Dei,  aut  non  crederet  illud  esse 
verbum  Dei,  non  etiam  crederet  illa  esse  si¬ 
gna  ;  et  contra,  si  quis  crederet  verbo,  non 
egeret  illis  signis. 

Adde  quod  S.  Joannes  Chrysostomus  ita 
exposuit  haec  loca  :  sic  enim  ait  de  Circum¬ 
cisione  homil.  39.  in  Genesim  :  «Dato,  in¬ 
quit,  eis  perpetuo  memoriali  inierit  cum  eis 
Circumcisionis  signum.  »  Et  infra  dicit,  si¬ 
gnum  Circumcisionis  non  esse  datum  a  Deo, 
ut  homines  ei  crederent,  sed  fuisse  postula¬ 
tum  a  Deo  ab  hominibus,  quia  Deus  non 
credebat  hominibus  :  «  Quando,  inquit,  non 
habemus  aliquibus  fidem,  curamus,  ut  ab  ip¬ 
sis  signum,  pignoris  loco  accipiamus  :  simi¬ 
liter  et  omnium  Dominus  sciens  mentium  in¬ 
constantiam,  hoc  ab  cis  signum  petere  vo¬ 
luit.»  Haec  ille.  Porro  de  signo  Iridis  hom. 
28.  in  Genesim,  sic  loquitur  :  «  Quid  dicis, 
inquit,  o  beate  Propheta?  Recordabor,  in¬ 
quit,  Testamenti  mei,  id  est,  pacti  mei,  pro¬ 
missionis,  pollicitationis  :  non  quia  ipse  opus 
habeat  recordatione,  sed  ut  nos  ad  illud  si¬ 
gnum  respicientes  nihil  durum  suspicemur, 
sed  statim  recordemur  divinae  promissionis, 
et  roboremur,  et  confidamus.  » 

Sed  objicies  eumdem  Chrysostomum  ibi¬ 
dem,  qui  sic  ait :  «  Si  sermo  meus  non  suffi¬ 
cit,  ecce  et  signum  do  etc.  »  ubi  videtur 
velle  Iridem  fuisse  signum  confirmativum. 
Sed  haec  objectio  paulo  post  diluetur. 

Ad  confirmationem  ex  humana  consuetu¬ 
dine,  Respondeo,  multum  interesse  inter 
pacta  Dei,  et  hominum.  Nam  ab  homine, 
quia  non  videmus  ejus  animum,  et  time¬ 
mus,  ne  forte  nos  decipiat,  aut  obliviscatur 
pacti,  quaerimus  signum  externum,  ut  eo  il¬ 
lum  convincamus,  si  negaverit,  aut  oblitus 
fuerit :  at  Deum  non  posse  fallere,  vel  obli¬ 
visci,  certissimi  sumus. 

Tertium  argumentum  sumit  Lutherus  in 

lib.  de  Babylonica  captivitate  cap.  de  Bap¬ 
tismo,  ex  signis  mirabilibus,  quibus  Deus 
confirmare  solitus  est  promissiones  suas  : 
quale  fuit  signum  in  rore,  et  vellere  datum 
Gedeoni,  Judic.  VI.  et  in  umbra  horologii 
retrocedente  datum  Ezechise,  III.  Reg.  XX. 

Sed  haec  et  similia  non  sunt  ad  rem.  Nam 
miracula,  quia  non  pendent  a  verbo,  sed  ex 
se  vim  habent,  cum  sint  opera  supra  natu¬ 
ram  ;  ideo  recte  adhibentur  ad  probandum, 
Deum  esse,  qui  promisit,  vel  Deum  revera 
aliquid  promisisse  :  Sacramenta  vero  nullam 
vim  habent  (ut  supra  diximus)  sine  verbo. 
Atque  hinc  intelligimus,  cur  Chrysostomus 
putaverit  Iridem  esse  signum  non  tantum 
memoriale,  sed  etiam  confirmativum.  Exis¬ 
timavit  enim  ipse  Iridem  rem  esse  novo  mi¬ 
raculo  institutam  ;  sic  enim  ait :  «Etsi  aqua¬ 
rum  magna  sit  inundantia  ;  neque  sic  me¬ 
tuendum,  sed  confidendum  nobis  ad  mira¬ 
culum  respicientibus.  »  Haec  ille.  Quia  ta¬ 
men  probabilius  est,  Iridem  rem  esse  natu¬ 
ralem,  ideo  diximus,  signum  fuisse  tantum 
memoriale. 

Quartum  argumentum  sumunt  Lutherani 
ex  illis  verbis  prioris  epistolae  Petri  cap.  III  : 
Quod  et  vos  similis  formee  salvos  facit  Bap¬ 
tisma,  non  carnis  depositio  sordium ,  sed  cons- 
cientice  borne  interrogatio  in  Deum  (i).  Luthe- 
rus  enim  in  commentario  hujus  loci,  Grae¬ 
cam  vocem  enepur/iuct,  quam  noster  interpres 
vertit  interrogationem,  vult  significare  pac¬ 
tum,  et  hoc  modo  exponit:  «  Baptismus  sal¬ 
vos  nos  facit,  non  quatenus  lavat  corpus, 
sed  quatenus  obsignat  pactum,  quod  habet 
anima  cum  Deo,  dum  ficle  accipit  promissio¬ 
nes  ejus.  »  Ex  quo  sequitur,  Baptismum  esse 
sigillum  promissionis  :  Eodem  fere  modo 
exponit  Calvinus,  licet  vocem  empa>mp.a  non 
pactum,  sed  responsionem,  et  testimonium 
significare  velit. 

Respondeo  ;  Locus  hic  praesens  admodum 
obscurus  est,  tamen  nihil  juvat  causam  ad¬ 
versariorum.  QEcumenius  in  commentario 
hujus  loci,  per  interrogationem  videtur  in- 
telligere  pignus,  et  arrabonem.  Dicit  enim 
Baptisma  esse  quasi  pignus  bonas  conscien¬ 
tiae,  id  est,  qui  Deo  inspirante  conceperunt 
bonum  desiderium,  illi  vitam  immaculatam 
sectantur,  eamque  ubique  exquirunt,  et  de 
ea  interrogant:  unde  cum  audierunt  per 
Baptismum  mundari  animas,  mox  accurrunt 
ad  Baptismum,  ut  purgentur  sordes  ipso¬ 


rum,  atque  hac  ratione  est  Baptisma  pignus 
bonae  conscientiae. 

Haec  expositio  non  favet  haereticis,  ut  pa¬ 
tet;  tamen  non  videtur  ad  mentem  S.  Petri. 
Nam  sanctus  Petrus  longe  amplius  tribuit 
Baptismo,  quam  ut  sit  pignus  bonae  cons¬ 
cientiae,  cum  ait,  per  Baptismum  nos  sal¬ 
vari. 

Est  alia  expositio  Lyrani,  Gagnaei,  et  Joan- 
nis  a  Lovanio,  qui  per  interrogationem  bonae 
conscientiae,  intelligunt  interrogationes  et 
responsiones,  quae  fiunt  ante  Baptismum. 
Interrogat  enim  sacerdos  cathecumenuin : 
Credis  in  Deum?  et  respondet,  Credo.  Abre¬ 
nuntias  Satanae,  et  pompis  ejus?  Abrenuntio 
etc.  Qui  enim  bona  conscientia  respondent 
his  interrogationibus,  illis  prodest  Baptis¬ 
mus  ;  aliis  non  prodest. 

Ilaec  etiam  non  favet  haereticis,  sed  non 
videtur  litteralis;  nec  est  Ambrosii,  Basilii, 
et  Augustini,  ut  putavit  Joannes  a  Lovanio. 
Nam  B.  Petrus  antithesim  facit,  cum  ait : 
Non  carnis  depositio  sordium,  sed  conscientiae 
bona>  interrogatio.  Et  sine  dubio  formalis  an- 
tithesis  haec  erat  futura ;  Non  ablutio  sor¬ 
dium  carnis,  sed  ablutio  sordium  mentis : 
qua  antithesi  distinguitur  Baptismus  noster 
a  Baptismo  Judaeorum,  qui  erat  exterior 
tantum.  Porro  illa  pars  hujus  antithesis  (ni¬ 
mirum,  ablutio  sordium  mentis)  a  B.  Petro 
non  est  expressa  propriis  verbis,  sed  figura¬ 
tis,  ut  omnes  concedunt.  Oportet  igitur  des¬ 
criptam  esse  per  causam,  vel  per  effectum  : 
si  per  effectum,  tunc  non  habet  locum  expo¬ 
sitio  istorum.  Nam  interrogatio  illa,  et  res¬ 
ponsio,  de  qua  ipsi  agunt,  sive  etiam  fides 
et  charitas,  quae  per  illas  interrogationes,  et 
responsiones  deteguntur,  praecedunt  Baptis¬ 
mum,  et  proinde  ablutionem  mentis,  quam 
facit  Baptismus:  non  igitur  sunt  effectus  il¬ 
lius  ablutionis.  Ergo  necesse  est  ut  dicant, 
illam  ablutionem  describi  per  causam,  ac 
proinde  interrogationem  illam  quae  praecedit 
Baptismum,  esse  causam  illius  ablutionis. 
At  hoc  dici  non  potest.  Nam  tunc  Sacramen¬ 
tum  haberet  efficaciam  ex  opere  operantis, 
non  ex  opere  operato ;  tribueretur  enim  jus¬ 
tificatio  praecedenti  fidei,  et  dilectioni  susci¬ 
pientis  :  Baptismum,  non  ipsi  ablutioni  Sa- 
cramentali :  nec  esset  differentia  inter  Bap¬ 
tismum  nostrum,  et  Judaicum;  nam  Baptis¬ 
mus  Judaicus,  licet  ex  opere  operato  non 
justificaret,  tamen  ex  fide,  et  dilectione  sus- 

cipientis  justificare  poterat ,  ut  quodlibet 
opus  meritorium. 

Dicent  fortasse,  interrogationem,  seu  fi¬ 
dem  procedentem  non  esse  causam  efficien¬ 
tem  ablutionis  interna?.,  sed  esse  dispositio¬ 
nem.  At  istud  quidem  recte  dicitur,  sed  non 
quadrat  verbis  Apostoli :  ipse  enim  tribuit 
efficientiam  huic  interrogationi  bonse  cons¬ 
cientiae,  majorem,  quam  ipsi  ablutioni  ex¬ 
ternae,  quie  tamen  instrumentum  est  justifi¬ 
cationis. 

Est  igitur  alia  expositio,  quam  puto  esse 
Sanctorum,  Augustini  tract.  80.  in  Joan- 
nem,  et  serm.  30.  de  verbis  Domini,  et  Ba- 
silii  lib.  de  Spiritu  Sancto  cap.  15.  ut  vide¬ 
licet  exprimatur  a  S.  Petro  ablutio  mentis, 
quae  per  antithesim  opponitur  ablutioni  car¬ 
nis,  non  per  causam,  ut  volebat  ’pra?cedcns 
opinio,  sed  per  effectum.  Est  enim  usitatis¬ 
sima  figura  metonymia,  qua  per  effectum 
intelligimus  causam.  Vocat  igitur  Petrus 
ablutionem  internam,  interrogationem,  seu 
responsionem  bonae  conscientiae  in  Deum, 
quia  ex  illa  munditia  oritur  pax,  et  quies 
conscientiae  ;  et  proinde  responsio  bonae 
conscientiae,  et  etiam  interrogatio  apud 
Deum,  quia  audet  cum  fiducia  Deum  acce¬ 
dere,  et  interrogare,  id  est,  cum  eo  collo¬ 
qui,  eumque  rogare  pro  se,  et  pro  aliis. 

Addo  Secundo,  locum  hunc  non  favere 
adversariis,  sed  nobis,  etiamsi  per  enepuTYipx 
accipiatur  testimonium,  vel  pactum.  Nam  in 
primis  S.  Petrus  non  loquitur  de  testimo¬ 
nio,  vel  pacto  Dei,  sed  conscientia?  nostrae  : 
ipsi  autem  probare  deberent,  Sacramentum 
esse  sigillum  testimonii,  seu  pacti  Dei.  Mul¬ 
tum  autem  interest  inter  testimonium,  seu 
pactum  Dei,  quod  illi  obsignari  volunt  Sa¬ 
cramento,  et  testimonium,  seu  pactum  cons¬ 
cientiae  nostra?.  Illud  enim  est  verbum  Dei 
scriptum,  quod  praecedit  Sacramenti  usum, 
et  fructum,  id  est,  justificationem  :  testimo¬ 
nium  autem  conscientiae  sequitur  justifica¬ 
tionem,  et  proinde  Sacramenti  usum  et 
fructum.  • 

Secundo,  S.  Petrus  non  dicit.  Baptismo 
obsignari  pactum,  seu  testimonium;  sed  di¬ 
cit,  salvari  animas,  et  effici  justificationem, 
ex  qua  oritur  testimonium  bonae  conscien¬ 
tia?.  Id  quod  probatur  ex  illo  verbo  :  «  simi¬ 
lis  formae».  Vult  enim  Apostolus  eo  modo 
nos  salvari  per  aquas  Baptismi,  quomodo 
per  aquas  diluvii  salvati  sunt,  qui  erant  in 
arca  Noe.  Porro  aqua?  diluvii  non  salvarunt 
arcam  Noe  testificando,  vel  obsignando,  pro¬ 


missiones,  sed  reipsa  elevando  arcam  in  su¬ 
blime,  ne  obrueretur  cum  cceteris  aedificiis 
hujus  mundi :  sic  igitur  et  Baptismus  salvos 
nos  facit,  non  obsignando,  et  testificando, 
sed  reipsa  justificando  animam  ;  unde  se¬ 
quitur,  ut  diximus,  testimonium,  sive  inter¬ 
rogatio  conscientia?  bona?  in  Deum. 

Quintum  argumentum  esse  posset  pro  ad' 
versariis,  testimonium  sanctorum  Patrum, 
qui  non  raro  Sacramenta  vocant  sigilla,  seu 
signacula. 

Respondeo  :  Longe  alia  significatione  lo¬ 
quuntur  Patres  de  signaculis  Sacramento¬ 
rum,  quam  ha?retici  faciant.  Patres  enim 
numquam  Sacramenta  vocant  signacula,  vel 
sigilla  promissionum  Dei,  ut  haeretici  vo¬ 
lunt;  sed  aliquo  horum  trium  modorum  lo¬ 
quuntur  de  signaculis.  Primo  signacula  vo¬ 
cant  Sacramenta,  quia  obsignant  fideles,  et 
tamquam  nota  quaedam  eos  separant  ab  iis, 
qui  non  sunt  de  grege,  vel  de  exercitu  Do¬ 
mini.  Ita  accipit  hanc  vocem  Basilins  in 
exhortatione  ad  Baptismum  :  item  Hierony¬ 
mus  in  cap.  IV.  ad  Ephesios,  et  Augustinus 
lib.  XIX.  contra  Faustum  cap.  11.  et  alibi 
passim.  Ita  quoque  accipit  Gregorius  Nazian- 
zenus,  oratione  de  Baptismo,  non  procul  ab 
initio,  ubi  dicit,  Baptismum  vocari  posse  si¬ 
gillum,  quia  ita  conservat  hominem  bapti- 
zatum,  ut  notae  regiae  conservant  res  obsi¬ 
gnatas.  Nemo  enim  audet  contingere  eas, 
quae  magni  alicujus  Regis  sigillum  habent. 

Secundo  vocant  Sacramenta  signacula, 
quia  claudunt  intra  se  rem  sacram,  id  est, 
invisibilem  gratiam.  Id  enim,  quod  claudi¬ 
tur,  obsignari  solet,  juxta  illud  Apocal.  V  : 
Liber  signatus  sigillis  septem.  Atque  hac  si¬ 
gnificatione  vocat  Augustinus  Sacramenta 
sacra  signacula  in  lib.  de  cetechizandis  ru¬ 
dibus  cap.  26.  et  Scholastici,  sigillum  Con¬ 
fessionis.  Hoc  etiam  fere  modo  Gregorius 
Nazianzenus,  oratione  de  Baptismo,  prope 
fipem,  vocat  sigillum  Baptisma,  eo  quod 
obsignet,  et  claudat  multa  mysteria,  qua? 
solis  fidelibus  deteguntur  :  «  Ca?tera,  in¬ 
quit,  intus  addisces,  qua?  etiam  ipsa  apud 
te  ipsum  occulta,  clausaque  habebis,  Bap¬ 
tismo  obsignata,  atque  retenta.  » 

Tertio  vocant  Baptismum  sigillum,  vel 
obsignationem  fidei,  quia  Baptismus  est  pu¬ 
blica  approbatio,  et  testificatio  fidei  ejus, 
qui  baptizatur.  Sic  enim  utitur  hac  voce 
Tertullianus  in  lib.  de  Poenitentia,  ubi  dicit, 
catechumenos  diu  probari  an  credant,  et 
tandem  ubi  constiterit,  eos  vere,  et#on- 

stanter  credere ,  Baptismum  illis  dari  in 
obsignationem  ,  et  approbationem  fidei. 
Quomodo  etiam  utitur  eadem  voce  Basilius 
in  III.  lib.  contra  Eunomium,  ubi  dicit,  pri¬ 
mum  oportere  credere  ,  et  tum  demum 
accipere  sigillum  fidei  Baptismum.  In  libro 
quoque  de  Spiritu  sancto  cap.  12.  vocat 
Baptismum  sigillum  fidei,  quia  is  qui  bapti¬ 
zatur,  eo  signo  testificatur  se  credere. 

Denique  vocari  potest  etiam  Baptismus 
sigillum  fidei,  quia  perficit,  et  absolvit  quo¬ 
dammodo  hominem  fidelem  :  quomodo  ve¬ 
teres  vocabant  mortem,  seu  occisionem  pro 
Christo,  signaculum  martyrii,  ut  Eusebius 
refert  lib.  Y.  hist.  cap.  3.  Confessio  enim 
Martyrum,  et  supplicia  pro  Christo  non  ha¬ 
bent  perfectam  laudem,  dum  periculum  est 
inconstantiae,  et  mutationis,  sed  tunc  de¬ 
mum  perfecta,  et  quasi  sigillo  quodam  mu¬ 
nita,  et  obsignata  censentur,  quando  morte 
pretiosa  consummantur.  Atque  hactenus  de 
definitione. 

CONTROVERSIA  III. 

DE  CAUSIS  SACRAMENTI. 

CAPUT  XVIII. 

Sacramenta  componi  ex  rebus,  et  verbis,  ut 
materia  et  forma. 

De  causis  Sacramenti  disputaturus,  Pri¬ 
mum  de  intrinsecis  causis  dicam.  Deinde  de 
extrinsecis.  Ac  de  intrinsecis  tres  erunt  quae¬ 
stiones.  Prima  ;  An  Sacramenta  constent  ex 
rebus,  ut  materia,  et  verbis,  ut  forma.  Se¬ 
cunda  ;  Quae  sirit  illae  res,  et  illa  verba. 
Tertia  ;  An  res  illae,  et  verba  ita  determinata 
sint,  ut  nihil  in  eis  mutari  possit. 

Prima  quaestio  ;  Utrum  Sacramenta  con¬ 
stent  rebus,  et  verbis,  tamquam  materia, 
et  forma,  etsi  solum  inter  Catholicos  dispu¬ 
tatur,  non  tam  ob  discordiam  eorum,  quam 
ut  res  explicetur  :  est  tamen  qua*stio  utilis¬ 
sima,  vel  etiam  necessaria  propter  calum¬ 
nias  haereticorum ,  qui  ex  hoc  dogmate 
Catholicorum,  quo  requirimus  res,  et  verba 
in  Sacramentis,  conantur  ostendere,  multa 
non^  esse  Sacramenta  ex  his,  qua  nos  ha¬ 


bemus  pro  Sacramentis.  Sunt  igitur  variae 
Doctorum  sententiae. 

Prima  est  quorumdam  recentiorum,  qui 
volunt  proprie  in  Sacramentis  materiam,  • 
et  formam  non  esse  res  et  verba,  sed  rem 
sensibilem  esse  materiam  ,  sive  sit  res, 
sive  verbum,  sive  utrumque,  significa¬ 
tionem  autem  esse  formam.  Quod  vero 
communiter  dicitur  ,  rem  in  Sacramento 
esse  materiam,  verbum  esse  formam,  vo¬ 
lunt  explicandum  esse  de  Sacramento  ma¬ 
terialiter  sumpto.  Ita  docet  Dominicus  a 
Soto  in  IY.  dist.  I.  qusest.  I.  art.  i.  et  2. 
quod  idem  videtur  dicere  Cajetanus  in  3. 
par.  qusest.  LX.  art.  6.  nisi  quod  Cajetanus 
affirmat,  significationem  Sacramenti  esse 
unam  et  simplicem,  resultantem  ex  compo¬ 
sito  sensibili  ex  rebus  et  verbis ;  quod  So- 
tus  non  dicit. 

Altera  sententia  est  aliorum,  qui  docent, 
Sacramentum  ipsum,  et  non  solum  ejus 
partem  materialem,  constare  ex  rebus  ut 
materia,  et  verbis  utforma.  ItaS.ThomasllI. 
par.  qusest.  LX.  art.  6.  ad  secundum,  et 
veteres  Theologi  communiter. 

Rursus  quidam  existimant,  non  omnia 
Sacramenta  constare  rebus,  et  verbis,  sed 
solum  quaedam.  Ita  Durandus  in  IV.  dist.  I‘. 
q.  3.  et  Adrianus  quaest.  2.  de  Baptismo. 

Alii  docent  omnia  Sacramenta  novae  legis, 
constare  rebus,  et  verbis.  Ita  Alexand. 
Alensis  IV.  pars  summae  quaest.  8.  memb.  3. 
art.  1.  et  3.  et  Theologi  communiter  in  dist. 

I.  vel  3. 

Alii  denique  volunt  omnia  Sacramenta 
constare  rebus  et  verbis,  si  res  et  verba  ac¬ 
cipiantur  largo  modo  pro  iis  signis,  quae 
aut  sunt  vera?  res,  et  vera  verba,  aut  certe 
vicem  eorum  gerunt ;  si  vero  accipiantur 
in  rigore,  non  constare  omnia  Sacramenta 
rebus  et  verbis.  Ita  docet  Dominicus  a  Soto 
in  IV.  dist.  I.  quaest.  I.  art.  6.  et  alii  qui¬ 
dam  recentiores.  Sed  istae  opiniones  magna 
ex  parte  conciliari  possunt. 

Sit  igitur  Prima  propositio  :  «  Sacramenta 
veteris  legis  probabile  est  non  habuisse  res, 
et  verba,  sed  solas  res.  »  Ilaec  est  S.  Thomae 
3.  par.  quaest.  LX.  art.  6.  ad  ultimum.  Ra¬ 
tio  est,  quia  in  Scriptura  veteri,  ubi  prae¬ 
scribuntur  praecipui  ritus  Sacramentorum, 
nulla  fit  mentio  verborum,  ut  patet  Genes. 
XVII.  ubi  praescribitur  ritus  Circumcisionis. 
ExodXII.ubi  praescribitur  ritus  Agni  Paschalis 
Levit.  VIII.  ubi  praescribitur  ritus  Ordinatio¬ 
nis.  Praeterea  ratio  postulare  videbatur,  ut 

Sacramenta  nova  ab  ipso  Christo  instituta, 
signa  essent  clariora ,  quam  vetera,  quaj 
Moses,  ut  Dei  minister,  instituit. 

Posset  objici,  quod  Levit.  IV.  ubi  praescri¬ 
buntur  sacrificia  pro  peccato  (quae  erant 
etiam  Sacramenta  Testamenti  veteris,  ac 
respondebant  Sacramento  nostro  Poeniten¬ 
tiae,  ut  S.  Thomas  docet  4.  2.  quaest.  CII. 
art.  1.)  praescribitur  etiam,  ut  oret  sacerdos 
pro  iis,  quorum  est  Sacrificium.  Sed  respon¬ 
detur,  orationem  illam  sacerdotis  non  fuisse 
de  essentia  Sacrificii  pro  peccato,  sed  solum 
addi  debuisse  in  usu,  seu  administratione 
Sacramenti  illius  ad  facilius  impetrandum. 
Id  quod  ex  eo  colligitur,  quod,  ut  ibidem  ha¬ 
bemus,  in  Sacrificio  pro  peccato  sacerdotis 
nulla  oratio  adhibeatur,  sed  solum  in  Sa¬ 
crificio  pro  peccato  aliorum  de  populo.  Illud 
autem  quod  habetur  Num.  V.  de  verbis 
prajscriptis  in  caeremonia  Zelotypiae,  non 
est  ad  rem.  Illa  enim  caeremonia  non  erat 
Sacramentum,  cum  non  esset  instituta  ad 
sanctificandum,  sed  ad  investigandum,  et 
puniendum  adulterium. 

Secunda  propositio  :  «  In  Sacramentis 
omnibus  novae  legis  inveniuntur  res,  ut  ma¬ 
teria  ;  et  verba,  ut  forma.  »  Haec  proposi¬ 
tio  saltem  quoad  modum  loquendi,  negari 
non  debet.  Habetur  enim  expresse  in  Con¬ 
cilio  Florentino,  in  instructione  Armenorum, 
quae  facta  est,  ipso  approbante  Concilio,  ut 
ibidem  legimus.  Praeterea  habemus  in  Scrip¬ 
turis,  expresse  res,  et  verba  in  quatuor  Sa¬ 
cramentis  ,  nimirum  in  Baptismo  Mattb. 
XXVIII  :  Baptizantes  eos  in  nomine  Patris,  et 
Filii,  et  Spiritus  sancti.  In  Eucharistia  Matth. 
XXVI.  ubi  ponitur  panis,  et  verbum  :  Hoc 
est  corpus  meum  (I).  In  Confirmatione  Actor. 
VIII.  ubi  ponitur  manus  impositio  et  oratio, 
quae  verbis  fit.  In  extrema  unctione,  Jacobi 
V.  ubi  ponitur  unctio  et  oratio.  Credibile 
igitur  est  alia  etiam  Sacramenta  constare 
rebus,  et  verbis,  licet  non  habeantur  ita  ex¬ 
presse  in  Scripturis.  Item  est  communis 
sententia  veterum  Theologorum,  uno  Du¬ 
rando,  vel  aliis  paucis  exceptis,  quorum 
loquendi  modus  corrigendus  est,  licet  in  re 
non  multum  discrepent  a  caeteris. 

Tertia  propositio  :  «  Non  solum  quod  est 
materiale  in  Sacramento,  sed  ipsum  totum 
Sacramentum  recte  dicitur  constare  ex  re¬ 
bus,  ut  materia;  et  verbis,  ut  forma.  »  Ha?c 
est  aliquo  modo  contra  Cajetanum,  et  So- 


tum  :  quamvis  quod  ipsi  dicunt,  etiam  .aliquo 
modo  sit  verum. 

Notandum  igitur,  Sacramentum  proprie 
non  esse  compositum  aliquod  Physicum, 
neque  artificiosum,  sed  cum  utroque  ha¬ 
bere  similitudinem  quamdam.  Et  quidem  si 
conferantur  cum  composito  artificioso,  tum 
sine  dubio  forma  ejuspartim  estsignificatio, 
partim  virtus  operativa  ;  materia  vero 
sunt  res  ipsse,  et  verba,  in  quibus  residet  si¬ 
gnificatio,  et  virtus  illa  operativa.  Ut  enim 
in  composito  artificioso  tota  substantia  di¬ 
citur  materia,  forma  vero  est  quoddam  ac¬ 
cidens  :  ita  Sacramentum,  ut  signum,  for- 
maliter  dicit  significationem  ;  ut  causa,  dicit 
vim operativam;  reliqua  omnia  ad  materiam, 
seu  subjectum  pertinent.  Et  hoc  modo  ac¬ 
cipiendo  Sacramenta,  recte  dicunt  Cajeta- 
nus  et  Sotus. 

Tamen  potest  etiam  Sacramentum  con¬ 
siderari,  ut  est  simile  composito  Physico. 
Nam  ut  in  composito  Physico  materia  pra;- 
cedit  :  forma  accedit,  ita  Sacramento  acce¬ 
dit  verbum  ad  elementum.  Item  ut  in  com¬ 
posito  Physico  materia  est  indeterminata, 
sed  coarctatur  a  forma ;  ita  in  Sacramento 
verbum  determinat  indifferentiam  elementi. 
Denique,  ut  in  composito  Physico  materia 
est  imperfecta,  forma  est  perfecta,  et  dat 
esse  rei  :  ita  in  Sacramento  verba  sunt  re¬ 
bus  perfectiora,  cum  sint  signa  multo  cla¬ 
riora,  et  prsestantiora. 

Et  hoc  modo  totum  verbum  cum  sua  si¬ 
gnificatione  est  forma,  et  totum  elementum 
cum  sua  significatione,  est  materia.  Id  quod 
probatur  Primo,  quia  ita  loquitur  Concilium 
Florent,  et  veteres  Theologi.  Nam  ipsi  di¬ 
cunt,  Sacramentum  constitui  ex  re,  et  verbo, 
ut  ex  materia,  et  forma.  At  remota  signifi¬ 
catione,  nulla  est  compositio  ex  re,  et  verbo; 
non  enim  est  alia  conjunctio  rerum,  et  ver¬ 
borum,  nisi  quatenus  rei  significatio  inde¬ 
terminata,  determinatur  per  significationem 
verbi.  Non  igitur  Concilium,  et  Theologi  vo¬ 
lunt  solum  subjectum  significationis  consti¬ 
tui  ex  rebus,  et  verbis,  sed  totum  ipsum 
Sacramentum  etiam  ut  signum  est  forma- 
liter. 

Praeterea  compositio  ex  re  sensibili,  et 
significatione,  non  est  compositio  ex  ma¬ 
teria  et  forma,,  ut  partibus  essentialibus, 
sed  est  compositio  ex  subjecto,  et  accidente. 
At  Concilium,  et  Theologi  dicunt :  Sacra- 

menta  constare  ex  materia  ct  forma,  non  ex 
subjecto,  et  accidente  :  s£cpe  etiam  addunt, 
ideo  non  posse  ab  Ecclesia  mutari  materiam, 
aut  formam  Sacramentorum,  quia  sunt  de 
essentia,  seu  substantia. 

Secundo  probatur  ratione.  Nam  significa¬ 
tio  Sacramenti ,  non  est  una  significatio 
simplex,  ut  Cajetanus  docet,  sed  dure  sunt 
partiales,  ex  quibus  una  totalis  componitur. 
Ergo  ipsa  etiam  significatio  ex  materia,  et 
forma  componetur,  ut  ex  partibus  essentia¬ 
libus. 

Antecedens  probatur  dupliciter.  Primo  : 
Antequam  fiat  conjunctio  elementi,  et  verbi, 
utrumque  habet  suam  significationem  :  Sed 
ex  conjunctione  non  perit  ulla  significatio  : 
Non  enim  potest  verbum  tollere  significa¬ 
tionem  elementi,  quee  est  naturalis,  sed  so¬ 
lum  eam  determinare,  nimirum,  ut  cum 
aqua,  exempli  causa,  naturaliter  significare 
possit  quamlibet  purgationem,  determinetur 
a  verbo  ad  significandam  purgationem  a 
peccatis.  Manet  igitur  utraque  significatio, 
sed  conjunguntur  inter  se,  ita  ut  ex  duabus 
partialibus,  fiat  una  integra,  et  totalis. 

Secundo  :  Tam  verbum,  quam  elemen¬ 
tum  in  Sacramentis  significat  aliquid,  ut 
omnes  docent,  et  patet  etiam  ex  S.  Thoma 
III.  par.  quest,  LX.  art.  G.  ad  primum  et 
secundum.  Sed  verbum  non  communicat 
elemento  suam  significationem  ,  neque 
verbo  elementum  :  duae  sunt  igitur,  non  una. 
Assumptio  probatur.  Quia  elementi  signifi¬ 
catio  naturalis  est,  ut  ibidem  ait  S.  Thomas, 
verbi  autem  voluntaria.  Non  igitur  signifi¬ 
catio  elementi  communicatur  verbo,  quia 
tura  naturalis  esset,  non  voluntaria  verbi 
significatio  :  et  contra,  significatio  verbi 
non  communicatur  elemento,  quia  tunc 
elementi  significatio  esset  mere  voluntaria, 
et  nullo  modo  naturalis. 

Quarta  propositio  :  «  Ut  Sacramenta 
constare  dicantur  rebus,  et  verbis,  non  est 
necesse,  ut  res  non  sint  verba,  et  verba 
non  sint  res,  sed  sat  est  si  aliquid  fungatur 
vice  rei,  aliud  vice  verbi.  »  Hrec  propositio 
conciliat  tres  ultimas  sententias.  Nam  ut 
Ledesmius  recte  monet,  quoest.  I.  art.  6. 
non  est  quaestio  inter  Durandum,  et  alios, 
nisi  de  nomine. 

Probatur  propositio.  Nam  in  Sacramento 
Poenitentiae  potest  fieri,  ut  nulla  sint  alia  signa 
praeter  verba.  Ex  communi  enim  consensu 
Theologorum,  in  Sacramento  Poenitentiae, 
forma  est  absolutio ;  materia  remota  sunt 


peccata;  materia  proxima  sunt  aotus  poeni- 
tentis,  id  est,  contritio,  confessio,  et  satis¬ 
factio,  quatenus  signo  externo  produntur. 
Potest  autem  fieri,  ut  quis  non  habent  nisi 
peccata  verbo  commissa ;  et  tunc  materia 
remota  erunt  sola  verba.  Potest  etiam  fieri, 
ut  non  ostendat  signa  contritionis,  confes¬ 
sionis,  et  satisfactionis  ,  nisi  verbis.  Non 
enim  est  de  essentia  Sacramenti,  ut  poeni- 
tens  ploret,  suspiret,  flectat  genua  etc.  sed 
si  tantum  verbo  dicat  sua  peccata,  et  dicat 
se  esse  contritum,  et  velle  satisfacere,  potest 
absolvi  :  quare  materia  etiam  proxima  tunc 
non  erunt,  nisi  verba.  Tere  tamen  dicuntur 
esse  in  eo  Sacramento  res,  et  verba,  quia 
peccatum  verbo  commissum,  non  ut  verbum, 
sed  ut  peccatum  est  materia  confessionis  : 
peccatum  autem  formaliter  non  est  verbum, 
sed  res  a  verbi  ratione  valde  distincta.  Sic 
etiam  confessio  non  est  proprie  materia  Sa¬ 
cramenti,  ut  oratio  qusedam,  sed  ut  actio 
poenitentis.  Nam  ut  eleganter  docet  S.  Tho- 
masin  IY.dist  I  i.  quajst  I.  art.  I.  singulare 
est  in  hoc  Sacramento,  ut  actio  suscipientis 
sit  pars  essentialis  Sacramenti.  Ut  enim  in¬ 
ter  corporalia  medicamenta,  qusedam  sunt 
omnino  extrinseca,  ut  emplastra,  quae  ap¬ 
plicantur  segrotis  ,  et  non  requirunt  ejus 
actionem,  ut  partem  medicamenti ;  quasdam 
alia  partim  sunt  extrinseca,  partim  intrin¬ 
seca,  ut  quaedam  potiones,  quae  requirunt 
ut  partem  medicamenti  ,  ambulationem  : 
sic  etiam  quaedam  Sacramenta  omni  ex 
parte  applicantur,  et  conferuntur  a  ministro, 
ut  Baptismus,  Eucharistia  etc.  sed  Sacra¬ 
mentum  Poenitentia;  partim  applicatur  a 
ministro  per  absolutionem,, partim  requirit, 
ipsius  aegroti  actionem,  nimirum  confessio¬ 
nem  etc.  - 

Idem  jam  de  forma  ostendere  possumus  ; 
nam  in  Sacramento  Matrimonii  omnium 
consensu,  loco  verborum  sufficiunt  nutus, 
aut  litterae  ;  modo  sufficienter  exprimatur 
consensus  utriusque  partis.  Quod  vero  aiunt 
Nicolaus  Papa  27.  quaest.  2.  can.  Sufficiat; 
et  Alexander  Papa,  cap.  Cum  locum,  de 
sponsalibus,  et  matrimoniis,  solum  consen¬ 
sum  efficere  Matrimonium  ;  non  ita  est  acci¬ 
piendum,  quasi  consensus  interior  sufficiat 
sine  signo  externo :  siquidem  idem  Alexan¬ 
der,  cap.  Licet,  de  sponsa  duorum,  docet 
necesse  esse,  ut  consensus,  verbis  consuetis 
exprimatur.  Itaque  illa  particula :  «  Solus 
consensus  dicitur  efficere  Matrimonium  :  » 
non  excludit  signum,  quo  exprimitur  con- 

sensus,  sed  excludit  consensum  parentum, 
et  solemnitatem,  et  alia,  quae  non  sunt  de 
essentia  Matrimonii. 

Quinta  propositio  :  «  Non  est  necesse,  ut 
in  omni  Sacramento  res,  et  verba  ita  con¬ 
jungantur,  ut  partes  essentiales  ejusdem 
rei.  n  Notandum  est  hoc  loco.  Sacramentum 
habere  quamdam  similitudinem  cum  rebus 
naturalibus,  quae  ex  materia  et  forma  cons¬ 
tant:  tamen  non  esse  revera  compositum 
naturale,  et  idcirco  non  esse  requirendas 
omnes  proprietates  materiae,  et  formae,  sed 
satis  esse,  si  aliquae  reperiantur. 

Probatur  haec  propositio  ex  Eucharistiae 
Sacramento.  Siquidem  in  Eucharistia  om¬ 
nium  consensu  inveniuntur  res  pro  ma¬ 
teria,  id  est,  panis,  et  vinum,  et  verba  pro 
forma  :  Hoc  est  corpus  meum.  Hic  est  sanguis 
meus ;  et  tamen  nunquam  res  istae,  et  verba 
ita  conjunguntur,  ut  materia,  et  forma  in 
rebus  naturalibus.  Nam  vel  Sacramentum 
Eucharistiae  est  solum  res  ipsa  consecrata, 
id  est,  species  panis,  et  vini,  ut  continent 
corpus,  et  sanguinem  Christi :  vel  etiam  con¬ 
secratio,  aut  sumptio,  ut  quidam  volunt, 
Sacramenta  dici  possunt.  Si  consecratio  di¬ 
catur  Sacramentum,  tum  verba  habemus, 
sed  rem  non  habemus,  ex  qua  Sacramen¬ 
tum  componatur:  tota  enim  consecratio  in 
verbis  consistit ;  nam  panis,  et  vinum  non 
concurrunt,  ut  pars  consecrationis,  sed  ut 
subjectum  circa  quod  agit  Sacerdos  ;  et  in 
quo  recipitur  actio  consecrantis.  Cum  vero 
Sacramentum  dicitur  res  ipsa  consecrata, 
vel  sumptio,  tunc  rem  habemus,  verba  non 
habemus,  ex  quibus  Sacramentum  compo¬ 
natur.  Verba  enim  respectu  rei  consecbatae, 
non  sunt  pars  essentialis,  sed  principium 
productivum;  pars  enim  essentialis  manet 
cum  ipsa  re,  verba  autem  non  manent  cum 
re  consecrata,  imo  tunc  primum  incipit  esse 
res  consecrata,  cum  verba  desinunt  esse. 
Quocirca  Concilium  Florentinum  in  instruc¬ 
tione  Armenorum,  non  docet,  verba  Eucha¬ 
ristiae  esse  formam  ex  qua  constat  Sacra¬ 
mentum,  sed  ex  qua  conficitur  consecratio. 
Sic  enim  ait:  «  Forma  hujus  Sacramenti 
sunt  verba  Salvatoris  quibus  hoc  conficitur 
Sacramentum.  »  Ex  quo  inlclligimus,  quan¬ 
do  idem  Concilium  docet,  in  omni  Sacra¬ 
mento  esse  res  pro  materia,  et  verba  pro 
forma,  non  debere  hoc  intelligi  ita  proprie, 
ut  intelligeremus  in  vero  composito  natu¬ 
rali. 

Idem  ostendi  posset  ex  Sacramento  Con¬ 


fessionis.  Nam  non  solum,  ut  diximus,  in  eo 
Sacramento  materia  sunt  verba,  quae  gerunt 
vicem  rerum  ;  sed  etiam  potest  fieri,  ut  uno 
die  liat  confessio  et  altero  die  detur  absolu¬ 
tio,  ac  proinde  tum  non  simul  sint  materia, 
et  forma :  quod  in  nullo  composito  vere 
Physico  reperitur.  Quocirca  tum  Concilium 
Florentinum  in  instructione  Armenorum, 
tum  etiam  Tridentinum  sess.  XIV.  can.  4. 
dicunt,  in  Sacramento  Confessionis  actus 
pcenitentis  esse  quasi  materiam;  nec  audent 
absolute  dicere  esse  materiam. 

Ex  quibus  omnibus  apertissime  colligimus 
materiam,  et  formam  in  Sacramentis  largo 
modo  esse  accipiendam  ;  atque  hinc  etiam 
facile  solvuntur  omnia,  quaj  contra  objici 
solent. 

Verbum ,  quod  cum  elemento  Sacramentum 
facit ,  non  esso  concionale ,  sed  consecrato- 
rium. 

Diximus  in  Sacramentis  res,  et  verba  re¬ 
quiri,  in  quo  cum  adversariis  convenimus. 
Neque  dubitatio  illa  superest  de  re,  qui  sit 
illud  videlicet,  quod  in  Sacramentis  adhi¬ 
bendum  est,  ut  sensibile  signum ;  fatentur 
enim  nobiscum  in  Baptismo  aquam,  in  Eu¬ 
charistia  panem,  et  vinum  adhibendum.  De 
materiis  aliorum  Sacramentorum  non  est 
opus  hic  disserere,  quoniam  ea  non  haben¬ 
tur  ab  adversariis  pro  Sacramentis. 

Unum  hic  addam,  ridicule  Brentium  in 
Confessione  Wirtembergensi,  cap.  de  Bap¬ 
tismo,  excludere  Chrisma  ab  usu  Sacramen¬ 
ti,  quod  dicat  ad  elementa  mundi  perti¬ 
nere,  et  in  usu  fuisse  Judaeis  in  caeremoniis 
Testamenti  veteris.  Nam  si  ea  ratio  quid¬ 
quam  valeret,  excludere  oporteret  etiam 
aquam.  Nam  aqua  magis  pertinet  ad  ele¬ 
menta  mundi,  quam  oleum,  cum  sit  ipsa 
unum  ex  quatuor  elementis  mundi,  oleum 
vero  non  inter  elementa,  sed  inter  mixta 
numeretur.  In  caeremoniis  quoque  Judaeo¬ 
rum  longe  frequentiores  erant  ablutiones 
aquae,  quam  inunctiones  olei. 

Sed  his  omissis,  de  quibus  alio  loco  di¬ 
cendum  erit,  quaestio  gravissima  est  de  ver¬ 
bo,  quod  cum  re  conjunctum,  Sacramentum 
facit.  Nam  Catholici  omnes  docent,  verbum 

Sacramenti  esse  pauca  quaedam  verba  a 
Deo  praescripta,  quae  super  materiam  a  mi¬ 
nistro  pronuntianda  sint  ;  ut  in  Baptismo  illa 
verba:  *  Ego  te  Baptizo  in  nomine  Patris, 
et  Filii,  et  Spiritus  sancti.  »  In  Eucharistia 
illa :  Hoc  est  enim  corpus  meum;  et  de  caete- 
ris  ad  eumdem  modum. 

At  Joannes  Calvinus  lib.  IV.  Instit.  cap. 
14  §  4.  contendit  verbum  Sacramentale  ni¬ 
hil  esse  aliud,  nisi  concionem ;  sic  enim  lo¬ 
quitur:  «  Hoc  est  quod  vulgo  dicunt,  cons¬ 
tare  Sacramentum  verbo,  et  externo  signo. 
Verbum  enim  intelligere  debemus,  non  quod 
sine  sensu  et  fide  insusurratum,  solo  stre¬ 
pitu  velut  magica  incantatione. consecrandi 
elementi  vim  habeat :  sed  quod  praedicatum 
intelligere  nos  faciat,  quid  visibile  signum 
sibi  velit.  Quod  ergo  sub  Papae  tyrannide 
factitatum  est,  non  caruit  ingenti  mysterio¬ 
rum  profanatione  ;  putant  enim  satis  esse, 
si  sacerdos,  populo  sine  intelligentia  obstu- 
pente  consecrationis  formulam  demurmura¬ 
ret.  »  Et  infra  :  «Ergo  cum  de  verbo  Sacra- 
mentali  fleri  mentionem  audimus,  promissio¬ 
nem  intelligamus  qua:  clara  voce  a  ministro 
praedicata  plebem  eo  manu  ducat,  quo  si¬ 
gnum  tendit,  ac  nos  dirigit.  »  Haec  ille.  Sed 
antequam  vel  probemus  aliquid,  vel  refel¬ 
lamus,  explicandaest  diligenter  Calvini  sen¬ 
tentia. 

Primo  igitur  annotandum  est,  Calvinum, 
etcaeteros  adversarios  nostros  aliter  sentire, 
et  loqui  de  Baptismo ,  aliter  de  Eucharistia, 
quae  duo  sola  sunt  apud  eos  propriissime  Sa¬ 
cramenta.  Nam  in  Baptismo  duo  genera 
verborum  requirunt,  in  Eucharistia  unum 
tantum  :  siquidem  in  Baptismo  Primo  loco 
requirunt  verbum  concionale,  quo  a  minis¬ 
tro  proponatur,  et  explicetur  promissio  di¬ 
vina.  Deinde  requirunt,  ut  dum  aspergitur 
aqua,  simul  dicantur  illa  verba:  «  Ego  te 
baptizo  in  nomine  Patris,  et  Filii,  et  Spiri¬ 
tus  sancti.  »  Id  quod  patet  tum  ex  libello 
Calvini  de  formula  ministrandi  Sacramenta; 
tum  ex  Melanchthone  in  locis,  cap.  de  Baptis¬ 
mo  ;  tum  ex  praxi  ipsorum  quotidiana  ;  tum 
denique,  quia  non  rebaptizantur  apud  Ca¬ 
tholicos  ii,  quos  Lutherani,  et  Calvinistse 
baptizarunt :  quod  tamen  esset  faciendum, 
nisi  illi  veram  formam  Sacramenti  adhibe¬ 
rent  dum  baptizant. 

Porro  in  Sacramento  Eucharistiae  Calvi- 
nistae  (ut  ex  formula  Calvini  perspicuum  est) 
non  requirunt  aliud  verbum,  quam  instruc¬ 
tionis  ;  jubent  enim  Primo  loco  recitari  ins¬ 


titutionem  Sacramenti  ex  cap.  XI  prioris  ad 
Corinthios,  eo  fere  modo,  quo  nos  in  Missa 
recitamus  lectionem  ex  eadem  epistola  ad 
populi  instructionem.  Deinde  adhibet  con- 
cionator  explicationem  ;  et  tum  demum  sine 
ullo  signo  crucis,  aut  alio  verbo,  seu  ritu  sa¬ 
cro  distribuunt  panem,  et  vinum.  Exstat 
alia  formula  Anglorum,  qui  Genevae  de¬ 
gunt,  in  qua  post  lectionem  epistola:  ad 
Corinthios,  et  concionem,  sequitur  gratia¬ 
rum  actio  conceptis  verbis,  quam  alta  voce 
pronuntiat  minister,  et  tum  demum  sine  ul¬ 
lis  verbis  consecratoriis,  distribuitur  panis, 
et  vinum. 

Lutherani  autem  non  eodem  modo  omnes 
agunt,  sed  alii  recitant  verba  institutionis 
mere  historice,  alii  recitant  cum  intentione 
consecrandi,  alii  nihil  recitant  :  quorum  opi¬ 
niones  vide  apud  Kemnitium  in  2.  par.  Exa¬ 
minis,  pag.  346. 

Ex  quibus  sequitur  habere  adversarios  ve¬ 
rum  Baptismum,  sed  non  veram  Eucharis¬ 
tiam,  nisi  forte  admodum  paucos,  eos  vide¬ 
licet,  qui  adhibent  verba,  et  fuerunt  in  Ec¬ 
clesia  ordinati  Sacerdotes. 

Secundo  notandum  est,  quod  Calvinus  di¬ 
cit,  verbum  Sacramentale  esse  concionem, 
duobus  modis  intelligi  posse.  Uno  modo,  ut 
velit  concionem  esse  partem  Sacramenti  es¬ 
sentialem,  ita  ut  sine  concione  non  sit  Sa¬ 
cramentum.  Altero  modo,  ut  velit  concio¬ 
nem  non  esse  partem  Sacramenti,  sed  tan¬ 
tum  requiri,  ut  Sacramentum  fructuose  per¬ 
cipiatur. 

Et  quidem  valde  probabile  est,  Luthera- 
nos,  qui  praeter  concionem  adhibent  verba 
consecrationis  in  omnibus  Sacramentis,  non 
requirere  concionem  ad  essentiam,  sed  ad 
fructum  tantum  Sacramenti  assequendum; 
proinde  cum  eis  nulla  erit  hoc  loco  alter¬ 
catio  :  iis  tamen  exceptis,  qui  verba  ipsa 
Sacramentalia  non  proferunt  ad  consecran¬ 
dum,  sed  ad  instruendum,  et  aperte  Evan- 
gelii  praedicationem  vocant,  ut  facit  Joannes 
Brentius  in  Confessione  Wirtembergensi 
cap.  de  Eucharistia. 

At  Calvinus  videtur  quidem  interdum  lo¬ 
qui  de  verbo  concionali,  ut  de  re  distincta 
a  Sacramento,  ut  cum  ait  lib.  IV.  cap.  14. 
§  3.  Sacramentum  esse  quasi  appendicem 
verbi :  tamen  saepius  de  eo  loquitur,  ut  de 
parte  essentiali  Sacramenti.  Nam  in  verbis 
supra  citatis  dicit,  Sacramentum  constare 
duabus  rehus,  signo,  et  verbo,  et  per  ver¬ 
bum  dicit  se  intelligere  concionem.  Item  ibi- 

dem  explicat  de  verbo  concionali,  illud  Au¬ 
gustini  :  «  Accedit  verbum  ad  elementum, 
et  fit  Sacramentum  »  :  ubi  sine  dubio  ver¬ 
bum  ponitur  de  essentia  Sacramenti.  Nam 
ibidem  Augustinus,  et  ex  Augustino  Cal¬ 
vinus,  ait :  «  Sine  verbo  quid  est  aqua  nisi 
aqua?  »  id  est,  aqua  sine  verbo  non  est  Sa¬ 
cramentum  ,  sed  profanum  elementum. 
Praeterea  si  concionale  verbum  non  esset  de 
essentia  Sacramenti,  in  Eucharistia  nullum 
esset  verbum  de  essentia,  apud  Calvinistas  : 
non  enim  aliud  verbo  in  eo  Sacramento  ha¬ 
bent,  nisi  concionale.  Praeterea  in  commen¬ 
tario  cap.  Y.  ad  Ephes.  explicans  Calvinus 
illud  (Mundans  eam  lavacro  aqua?  in  verbo 
vitae) :  «  Apparet,  inquit,  nullam  in  Papatu 
legitimam  esse  signorum  observationem. 
Nam  verbum  quidem  per  se  habere  jactant, 
sed  quod  sit  incantationis  vice  :  quia  illud 
lingua  incognita  demurmurant,  et  ita  quasi 
demortuo  elemento  potius,  quam  hominibus 
destinatum  foret;  nulla  mysterii  explicatio 
ad  populum;  quae  sola  facit  ut  mortuum 
elementum  incipiat  esse  Sacramentum.» 
Nota  ultima  verba. 

Denique  Theodorus  Beza  omnem  dubita¬ 
tionem  tollit,  cum  ita  scribit  in  libro,  quem 
inscripsit  :  Summa  doctrina?  de  re  Sacra- 
mentaria  :  «  Quae  est  causa  formalis  Sacra¬ 
mentorum?  Ordinatio  Dei  in  ipsius  verbo 
comprehensa,  et  ab  ipsius  ministro  explica¬ 
ta  secundum  ejus  mandatum  :  non  autem 
pronuntiatio  ipsa’ illorum  verborum,  neque 
ulla  vis  in  vocabulis  latens.  »  Haec  ille.  Ex 
quo  intelligimus  verba  illa  Baptismi :  «Bap¬ 
tizo  te  in  nomine  Patris,  et  Filii,  et  Spiritus 
sancti»,  recitari  quidem  a  Calvinistis  dum 
aspergitur  aqua,  sed  non  esse  illa  verba 
formam  Sacramenti  apud  eos  :  verum  con¬ 
cionem  praecedentem  esse  formam,  illa  au¬ 
tem  verba  ad  ritum  pertinere,  ut  paulo  in¬ 
fra  idem  Theodorus  indicat :  et  illa  ipsa  non 
proferri,  ut  consecretur  aqua,  sed  ut  etiam 
inde  instruatur  populus. 

Notandum  est  Tertio,  tria  esse,  in  quibus 
nos  a  Calvinistis  dissentimus,  quae  sunt  or¬ 
dine  demonstranda.  Primum  enim  nos  in 
omni  Sacramento  docemus,  necessarium 
esse  verba  quaedam  a  Deo  instituta  pronun- 
tiari  in  ipsa  actione  Sacramenti  :  illi  solum 
in  Baptismo  id  necessarium  docent.  Secun¬ 
do  nos  docemus,  ad  essentiam  Sacramenti 
non  requiri  verbum  concionale,  illi  affir¬ 
mant,  requiri.  Tertio  nos  docemus,  ad  es¬ 
sentiam  Sacramentorum  requiri  verba  certa 


concepta,  consecratoria,  et  haec  esse,  quae 
dicantur  proprie  verba  Sacramentalia  ;  illi 
hoc  totum  negant,  et  magicam  incantatio¬ 
nem  vocant.  Nam  etiam  verba  Baptismi,  ut 
dixi,  non  ideo  recitant  dum  aspergunt  aqua, 
sed  ut  instruatur  populus,  ut  sint  etiam  illa 
verba  pars  quaedam  concionis:  in  quo,  ut 
dixi,  JoannesBrentius,  et  alii  quidam  ex  Lu- 
theranis  cum  Calvinistis  conveniunt  Et  haec 
est  ratio,  cur  illi  lingua  vulgari,  nos  Latina 
utamur  in  Sacramentis  :  illi  enim  populum 
docere  volunt,  qui  non  intelligit  linguam 
Latinam,  nos  Deum  invocamus  ad  sanctifi¬ 
candum  elementum,  Deus  autem  omnes  lin¬ 
guas  intelligit. 

Sit  igitur  Prima  propositio  :  «  Non  solum 
in  Baptismo,  sed  etiam  in  caeteris  Sacra¬ 
mentis  requiruntur  verba  in  ipsa  celebra¬ 
tione  mysterii.  »  Probatur.  Nam  in  Eucha¬ 
ristia,  Dominus  dum  panem  benedixit,  cer¬ 
ta  verba  pronuntiavit  nimirum  :  Hoc  est  cor¬ 
pus ,  quod  pro  vobis  datur,  ac  deinde  jussit, 
ut  idem  nos  faceremus  :  «  Hoc,  inquit,  facite 
in  meam  commemorationem,  »  Luc  XXII. 
Debemus  igitur  et  nos  certis  verbis  uti,  si 
facere  volumus,  quod  ipse  fecit,  ut  nobis 
imperavit. 

Dicent  fortasse,  Christum  imperasse,  ut 
faceremus,  quod  ipse  fecit,  non  autem  ut 
diceremus  verba,  quae  ipse  dixit.  Sed  nos 
respondemus,  illud  (Hoc  facite)  referri  ad 
totam  actionem  Christi,  ita  ut  comprehen¬ 
dat  etiam  verba.  Id  quod  (ut  omittam  nunc 
alia  ai'gumenta)  discimus  ex  traditione,  et 
usu  Catholicae  Ecclesiae,  quae  traditio  si  non 
recipiatur,  in  dubium  revocabitur  etiam  for¬ 
ma  Baptismi.  Nam  unde,  quaeso,  colligitur, 
dum  aqua  aspergitur,  dicenda  esse  illa  ver¬ 
ba  :  «  Baptizo  te  in  nomine  Patris,  et  Filii, 
et  Spiritus  sancti?  »  certe  non  aliunde 
quam  ex  illis  verbis  Matth.  ult:  Docete  om¬ 
nes  gentes,  baptizantes  eos  in  nomine  Patris  et 
Filii,  et  Spiritus  sancti.  At  ex  hoc  loco  id  non 
potest  certe  colligi,  nisi  recipiatur  Ecclesia? 
traditio.  Non  enim  Dominus  ait,  Dicite: 
Baptizo  te  in  nomine  Patris  etc.  satis  igitur 
erit,  si  aspergentes  aquam  dicamus,  In  no¬ 
mine  Pati  is,  et  Filii  etc. 

Praeterea  non  etiam  dixit  Dominus,  Dici¬ 
te  ;  In  nomine  Patris  etc.  sed  solum  ait : 
Baptizantes  eos,  in  nomine  Patris  etc.  qua? 
verba  non  cogunt,  ut  dicamus,  In  nomine 
Patris  etc.  sed  solum  ut  baptizemus  aucto¬ 
ritate  Dei,  nimirum  ut  ejus  ministri,  quod 
potest  fieri,  etiamsi  nihil  dicamus,  Id  quod 

ex  aliis  similibus  locis  demonstrari  potest. 
Nam  Marci  ultim.  Dominus  ait :  In  nomine 
meo  dcemonia  ejicient ,  stiper  aegros  manus  im¬ 
ponent,  et  bene  habebunt.  Et  tamen  non  erat 
opus,  ut  Apostoli,  cum  aliquem  curare  vo¬ 
lebant,  dicerent  voce,  In  nomine  Domini, 
sed  satis  erat,  si  cogitatione :  nam  Actor. 
IX.  Petrus  excitavit  Tabitham,  et  Actor. 
XIV.  Paulus  sanavit  claudum  sine  ulla  men¬ 
tione  nominis  Christi.  Sic  etiam  Malth. 
XVIII.  Dominus  ait :  Ubi  fuerint  duo ,  vel  tres 
congregati  in  nomine  meo,  illic  sum  in  medio 
eorum.  Et  tamen  non  est  opus,  ut  qui  volunt 
congregari  in  nomine  Christi,  dicant  ver¬ 
bis;  Congregamur  in  nomine  Christi :  sed 
satis  est  si  conveniant  Christi  auctoritate. 
Sic  denique  Joan.  V.  Dominus  ait :  Ego  ve¬ 
ni  in  nomine  Patris  mei,  et  non  recipistis  me : 
si  alius  venerit  in  nomine  suo,  illum  recipie¬ 
tis  (I).  Ubi  non  significatur  aliud  per  nomen, 
nisi  auctoritas.  ■ 

Quod  igitur  in  Baptismo  dicere  debea¬ 
mus  :  «  Baptizo  te  in  nomine  Patris ,  et  Fi¬ 
lii,  et  Spiritus  sancti,  »  non  ex  sola  Scrip¬ 
tura  certo  colligi  potest,  sed  ex  Scriptura, 
adjuncta  Ecclesiae  explicatione,  et  praxi. 
Quod  si  in  Baptismo  recipitur  Ecclesiae  auc¬ 
toritas,  cur  non  etiam  in  Eucharistia,  etcrn- 
teris  Sacramentis  ? 

De  aliis  Sacramentis  idem  probari  potest, 
quamquam  non  sit  valde  necessarium,  cum 
ea  ab  adversariis  non  recipiantur.  In  Con¬ 
firmatione  perspicuum  est,  adhibenda  esse 
verba  ex  cap.  VIII  Actor,  ubi  Apostolim  anus 
imponentes  simul  orabant.  Unde  Cyprianus 
in  episl.  ad  Jubaianum  :  «  In  impositione, 
inquit,  manuum  invocatur,  et  infunditur 
Spiritus  sanctus  super  baptizatos.  »  Idem 
habet  Ambrosius  lib.  III  de  Sacrament.  cap. 

2  :  «  Post  fontem,  inquit,  superest,  ut  per¬ 
fectio  fiat,  quando  ad  invocationem  sacerdo¬ 
tis  Spiritus  sanctus  infunditur. » Idem  habet 
Hieronymus  in  lib.  contra  Luciferianos  ;  et 
Augustinus  lib.  III.  de  Baptismo  cap.  16. 

In  Sacramento  Poenitentia}  requiri  etiam 
verba,  patet  ex  illo  Joan.  XX  :  Quorum  re¬ 
miseritis  peccata,  remittuntur ;  (2)  nec  enim  id 
fieri  potest  sine  verbis.  Unde  JoannesChry- 
sostomus  in  commentario  ejus  loci,  dicit, 
Deum  uti,  et  manu,  et  lingua  sacerdotis  ad 
absolvendum ;  et  S.  Leo  in  epistol.  91.  ad 
Theodorum  dicit,  post  Baptismum  Deum  sic 


ordinasse  remedium  Poenitentiae,  ut  nisi 
supplicationibus  sacerdotum  venia  nequeat 
obtineri. 

In  Sacramento  Ordinis  requiri  verba,  do¬ 
cet  Ambrosius  in  cap.  IV.  prioris  ad  Timo¬ 
theum:  «  Manus  impositiones,  inquit,  verba 
sunt  mystica  ,  quibus  confirmatur  ad  opus 
electus,  accipiens  auctoritatem  ,  teste  con¬ 
scientia  sua,  ut  audeat  vice  Domini  sacrifi¬ 
cium  Deo  offerre.  »  Item  Hieronymus  in  cap. 
LVIII  Isaine,  dicit  Ordinationem  clericorum 
fieri  ad  imprecationem  vocis,  et  impositio¬ 
nem  manuum. 

In  Sacramento  Unctionis  aegrotorum,  pla¬ 
num  est  requiri  verba  ex  epistola  Jacobi 
cap.  V  :  Inducat  Presbyteros  Ecclesice,  et  orent 
super  eum  ungentes  eum  oleo  in  nomine  Domini 
elc.  (3). 

Denique  in  Matrimonio  res  est  perspicua, 
cum  non  possit  constare  mutua  consensio, 
nisi  verbis,  aut  signis  sequivalentibus  expri¬ 
matur.  Itaque  Calvinus  etiam  in  libro  de 
forma  ministrandi  Sacramenta,  licet  Matri¬ 
monium  non  habeat  pro  Sacramento,  tamen 
vult  in  Ecclesia,  celebrari,  et  praescribit  cer¬ 
tam  formam  verborum. 

Secunda  propositio  ;  «  Non  requiritur  ver¬ 
bum  concionale  ad  essentiam  ullius  Sacra¬ 
menti.  »  Probatur  Primo ;  argumento  ab  au¬ 
ctoritate  Scripturae  negative ,  quod  ab  ad¬ 
versariis  magnifieri  solet,  et  debet,  cum  ni¬ 
hil  oporteat  in  rebus  divinis  facere  sine  Dei 
verbo,  et  ipsi  nullum  Dei  verbum  agnoscant, 
nisi  scriptum.  Igitur  in  Scripturis  fit  mentio 
Baptismi;  primum  Joan.  III :  Nisi  quis  rena¬ 
tus  fuerit  etc.  deinde  Joan.  IV.  ubi  habemus, 
Dominum  per  discipulos  baptizasse;  item 
Marci  ult :  Qui  crediderit ,  et  baptizatus  fuerit, 
salvus  erit  :  ad  Tit.  cap.  III  :  Salvos  nos  fecit 
per  lavacrum.  I.  Pet.  III :  Vos  salvos  facit  Bap¬ 
tisma  (4).  Sed  in  his  locis  nulla  fit  mentio 
verbi,  nedum  concionis. 

Duo  tantum  sunt  loca,  ubi  fit  mentio  ver¬ 
borum.  Unus  est  ad  Ephes.  V  :  Mundans  eam 
lavacro  aquae  in  verbo  vitae.  Alter  Matth.  ul¬ 
tim.  :  Docete  omnes  gentes,  baptizantes  eos  in 
nomine  Patris,  et  Filii,  et  Spiritus  sancti  {5). 

Prior  locus  explicari  debet  per  posterio- 
rem  ;  tum  quia  haec  sit  regula  generalis  etiam 
ab  adversariis  celebrata,  ut  cum  id  fieri  po¬ 
test,  una  Scriptura  per  aliam  explicetur  : 
tum  quia  Chrysostomus,Theodoretus,Theo- 


(1)  Mare.  XVI,  18;  Matth.  XVIII,  20;  Joan.  V,  45.  —  (2)  Joan.  XX,  23.  —  (3)  Jac.  V,  14.  — 
(4)  Joan.  III,  3;  Mare.  XVI,  16;  Tit.  III,  5;  I.  Petr.  III,  21.  —  (5)  Eph.  V,  25;  Matth.  XXVIII,  19. 

phylactus,  Anselmus,  aliique  interpretes  ita 
docent;  dicunt  *nim  illud  :  «  In  verbo  vitae, 
significare,  In  nomine  Patris,  et  Filii,  et  Spi¬ 
ritus  sancti.  »  Unus  est  Hieronymus,  qui  in 
commentario  hujus  loci  per,  verbum  vitee , 
intelligit  doctrinam.  Sed  observandum  est, 
Hieronymum  omisisse  litteralem  expositio¬ 
nem,  et  solum  exposuisse  mystice,  id  est,  ut 
ipse  dicit,  tropologice.  Non  enim  per  lava¬ 
crum  intelligit  Baptismum,  sed  purgationem 
quamlibet,  qua;  per  doctrinam  fieri  potest. 
Omnes  autem  interpretes,  qui  ad  litteram 
exponunt,  per  lavacrum  intelligunt  Baptis¬ 
mum,  et  per  verbum  ,  intelligunt  invocatio¬ 
nem  Trinitatis. 

Remanet  ergo  solus  locus  ille  Matthaei 
ultim.  :  Docete  omnes  gentes ,  baptizantes  eos 
etc.  quo  loco  non  negamus  juberi,  ut  in¬ 
structio  praecedat  Baptismum  :  imo  hoc 
ipsum  nos  docemus,  et  facimus  ;  non  enim 
baptizamus  ullos  adultos,  nisi  prius  diu  mul¬ 
tumque  instructi  fuerint.  Sed  negamus  hoc 
loco  praescribi  concionem  tamquam  partem 
essentialem  Sacramenti,  imo  asserimus  dis¬ 
tingui  hoc  loco  aperte  doctrinam  a  Sacra¬ 
mento.  Sic  enim  distinguit  S.  Hieronymus, 
in  commentario  hujus  loci  :  «  Ordo,  inquit, 
praecipuus,  jussit  Apostolis,  ut  primum  do¬ 
cerent  omnes  gentes  ;  deinde  fidei  intinge¬ 
rent  Sacramento,  et  post  fidem,  ac  Baptis¬ 
ma,  quae  essent  observanda,  praeciperent.  » 

Porro,  quod  diximus  de  Baptismo,  dici 
potest  etiam  de  Eucharistia.  Nam  nec  Domi¬ 
nus  Mattii.  XXYI. nec  Paulus  I.  Corinth.  XI. 
dicunt  fieri  debere  concionem,  cum  celebra¬ 
tur  ccena  Dominica :  nec  ipse  Dominus  ul¬ 
lam  habuit  concionem,  nec  explicuit  vim 
Eucharistiae  (quod  tamen  Calvinus  necessa- 
rium  putat)  in  ipsa  ccena;  celebratione.  Ha¬ 
buit  quidem  postea  longissimum  sermonem, 
■quem  Joannes  descripsit  cap.  XIY,  XY  et 
XVI  sed  is  nihil  ad  ccenam  pertinebat,  tum 
quod  post  ccenam  habitus  sit,  tum  etiam, 
quod  nihil  in  eo  de  ccena  Dominus  disserue¬ 
rit.  Viderit  igitur  Calvinus,  ex  quo  Evangelio 
didicerit,  concionem  esse  formam  Sacra¬ 
menti. 

Secundo  probatur,  non  esse  concionem  de 
essentia  Sacramenti.  Nam  si  ita  esset,  non 
distinguerentur  officia  condonandi  et  bap¬ 
tizandi.  Quicumque  enim  condonaretur,  hoc 
ipso  buptizaret,  quandoquidem  ministraret 
formam  Baptismi:  et  contra,  qui  baptizaret, 

(1)  I.  Cor.  I,  17. 


condonaretur ,  cum  Baptismus  formaliter 
nihil  aliud  sit,  nisi  concio.  At  contradicit 
huic  sententia;  Beatus  Paulus,  cum  aitl.Co- 
•rinth.  I :  Non  misit  me  Christus  baptizare ,  sed 
evangelizare  (1).  In  quem  locum  praeclare 
scribit  commentarius,  qui  tribuitur  Ambro¬ 
sio  :  ostendit  enim  multo  minus  esse  bapti¬ 
zare,  quam  praedicare,  ex  eo,  quod  qui  bap¬ 
tizat,  solum  praenuntiat  solemnia  quaedam 
verba, et  aquam  infundit,  quod  facilimum  est. 
Unde  etiam  Petrus  Actor.  X.  postquam  prae¬ 
daverat  Cornelio,  non  ipse  eum  baptizavit, 
sed  jussit  a  ministris  inferioribus  baptizari. 
At  secundum  Calvinum  Petrus  ipse  bapli- 
zasse  dicendus  esset,  qui  formam  adhibuit 
Baptismi. 

Tertio ;  Si  forma  Baptismi  esset  concio, 
varia  essentBaptismata  pro  varietate  concio¬ 
num  :  non.cnim  omnes  eodem  modo  condo¬ 
nantur.  At  unum  Baptisma  esse,  sicut  unus 
est  Deus,  et  unus  Dominus,  testatur  Aposto¬ 
lus  ad  Ephes.  IV.  et  Symbolum  Constanti- 
nopolitanum. 

Quarto;  Si  forma  Baptismi  esset  concio, 
falsum  Baptismum  haberent  haeretici ,  ac 
proinde  rebaptizandi  essent  :  non  enim  vera 
esse  potest  praedicatio  lisereticorum.  At  Ec¬ 
clesia  approbat  Baptisma  quorumlibet  haere¬ 
ticorum,  modo  detur  verbis  praescriptis,  id 
est,  «  fn  nomine  Patris,  et  Filii,  et  Spiritus 
sancti,  »  etiamsi  addant  ipsi  perversissimam 
concionem,  ut  docet  S.  Augustinus  lib.  III. 
de  Baptismo  cap.  15:  «  Si  Evangelicis,  in¬ 
quit,  verbis,  In  nomine  Patris,  et  Filii,  et 
Spiritus  sancti  Marcion  Baptismum  conse¬ 
crabat,  integrum  erat  Sacramentum,  quam¬ 
vis  ejus  fides  sub  iisdem  verbis  aliud  opinan¬ 
tis,  quam  Catholica  veritas  docet,  non  esset 
integra,  sed  fabulosis  falsitatibus  inquinata. 
Nam  sub  eisdem  verbis,  (id  est,  In  nomine 
Patris,  et  Filii,  et  Spiritus  sancti)  non  solum 
Marcion,  aut  Valentinus,  aut  Arius,  aut  Eu- 
nomius,  sed  ipsi  carnales  parvuli  Ecclesiae, 
si  possent  singuli  diligenter  interrogari,  tot 
diversitates  opinionum  fortassis,  quot  homi¬ 
nes  numerarentur.  Animalis  enim  homo  non 
percipit  ea,  qua;  sunt  Spiritus  Dei.  Numquid 
tamen  ideo  non  integrum  Sacramentum  ac¬ 
cipiunt?  » 

Quinto ;  Baptismum  Catholicorum  datur 
sine  ulla  concione.  Etsi  enim  praecedit  Gate- 
chismus,  et  sermones,  ac  praedicationes  per- 
multce ,  tamen  eo  die,  quo  fit  Baptismus, 

ordinarie  concio  fieri  non  solet.  Et  tamen 
Calvinus  non  jubet  rebaptizari  Catholicos, 
imo  fatetur  verum  esse  eorum  Baptismum 
lib.  IV.  Instit.  cap.  13.  §.  16  :  «  Tales,  in¬ 
quit,  hodie  sunt  Catabaptistoe  nostri,  qui  rite 
nos  baptizatos  pernegant,  quod  ab  impiis,  et 
Idololatris  in  regno  Papali  baptizati  sumus. 
Itaque  Anabaptismum  furiose  urgent  etc.  » 
Quomodo  ista  cohaerent,  ut  concio  sit  forma 
Baptismi,  et  tamen  sine  concione  verus  Bap¬ 
tismus  dari  possit?  Quomodo  etiam  verba 
ista  ex  libris  Institutionum  concordant  ^nn 
verbis  ejusdem  Calvini  supra  citatis  ex  com¬ 
mentario  Y.  cap.  ad  Ephes.  ubi  ait,  nullam 
esse  apud  Papistas  legitimam  signorum  ob¬ 
servationem,  quod  desiit  apud  eos  explicatio 
ad  populum,  quae  sola  facit  ut  mortuum  ele¬ 
mentum  incipiat  esse  Sacramentum  ? 

Sexto;  Si  forma  Baptismi  esset  concio, 
parvuli  certe  baptizandi  non  essent  :  non 
enim  fieri  debet  concio,  ubi  non  est,  qui  au¬ 
diat,  et  intelligat.  Monet  enim  Sapiens  Ec- 
cles.  XXXII  :  Ubi  non  est  auditus,  non  effun¬ 
das  sermonem  (1).  At  pueri  nihil  intelligunt, 
nec  attendunt,  aut  attendere  possunt;  igitur 
non  est  illis  concio  facienda  :  quare  nec  bap¬ 
tizari  debent,  aut  possunt. 

Ad  hoc  argumentum  dupliciter  respon¬ 
deri  solet,  aliqui  enim,  ut  Lutherani,  volunt 
parvulos  percipere  concionem.  Sed  Sos  su¬ 
pra  refutavimus  dilemmate  S.  Augustini  in 
Epist.  ad  Dardan.  Aut  usum  rationis  habent, 
aut  non  :  si  non  habent,  ergo  non  intelligunt; 
si  habent,  ergo  sacrilegi  sunt,  qui  Sacra¬ 
mentum  recusant,  ut  patet. 

Alii,  ut  Calvinus  lib.  IV.  Instit.  cap.  16. 
§.  20.  dicunt,  parvulos  non  percipere  Sacra¬ 
mentum  utiliter  pro  eo  tempore,  tamen  ve¬ 
rum  Sacramentum  percipere,  quod  postea 
utile  sit  futurum.  Sed  haec  solutio  non  est 
sufficiens.  Nam  si  verbi  praedicatio  est  de 
essentia  Baptismi,  non  minus,  quam  aqua; 
certe  debet  percipi  non  minus,  quam  aqua, 
alioqui  non  modo  inutile,  sed  etiam  nullum 
erit  Sacramentum.  Quod  si  aqua  aspergere¬ 
tur  a  ministro,  infantem  vero  non  attingeret, 
nemo  diceret  illum  esse  baptizatum  ;  ergo  si 
concio  fiat,  et  non  percipiatur  ab  infante, 
nemo  dicere  debet  ex  Calvinistis,  illum  esse 
baptizatum.  Concio  autem  non  vere  percipi¬ 
tur,  nisi  cum  intelligitur  :  non  enim  dicitur 
percipere  concionem,  qua»  proprie  instructio 
quaedam  est,  qui  non  instruitur,  etiamsi  so¬ 


num  quemdam  audiat.  Non  ergo  infantes 
percipiunt  formam  Sacramenti,  quare  nec 
Sacramentum.  Aut  igitur  Calvinistae  fiant 
Anabaptistae,  aut  desinant  concionem  requi¬ 
rere  ad  essentiam  Sacramenti. 

Tertia  propositio  :  «  Requiritur  ad  essen¬ 
tiam  Sacramenti  certa  forma  verborum,  quae 
non  tam  instruat  circumstantes,  quam  con¬ 
secret  et  sanctificet  elementum.  »  Ha»c  est 
non  modo  adversus  Calvinum,  sed  etiam  ad¬ 
versus  Brentium,  ac  caeteros  Lutlieranos, 
quae  vei’ba  ipsa  consecrationis  pronuntiari 
volunt  ad  instruendum  populum ,  non  ad 
materiam  consecrandam;  et  idcirco  nefas 
esse  putant,  si  ea  verba  Latine  pronuntien¬ 
tur  apud  populum  Latinae  linguae  imperitum. 

Probatur  haec  propositio  Primo  ;  Verba  a 
Domino  praescripta  in  Baptismo,  non  habent 
formam  instructionis ,  sed  invocationis  et 
benedictionis.  Id  quod  probatur  ex  ipsa 
forma  loquendi  Christi.  Non  enim  ait  :  Do¬ 
cete  omnes  gentes  nomen  Patris,  et  Filii,  et 
Spiritus  sancti,  sed  :  Baptizantes  eos  in  no¬ 
mine  Patris  etc.  ubi  verba  illa,  In  nomine 
Patris  etc.  respiciunt  actum  baptizandi,  non 
actum  docendi  :  proinde  sonant  invocatio¬ 
nem  Trinitatis  super  aquae  aspersionem, non 
declarationem  mysterii  ad  auditores.  Deinde, 
si  licet  Scripturam  exponere  per  Scripturam, 
perspicuum  erit,  In  nomine  Patris  etc.  sonare 
invocationem,  non  instructionem  :  sic  enim 
accipitur  ista  forma  loquendi  in  aliis  locis, 
ut  Marci  ult:  In  nomine  meo  deemonia  ejicient. 
Actor.  111  :  In  nomine  Jesu  Christi  surge,  et 
ambula.  Matth.  VII:  Nonne  in  nomine  tuo  dcc- 
monia  ejecimus ?  (2)  et  alibi  passim.  Deinde, 
si  verba  ista  ad  instructionem  pertinerent, 
valde  profecto  imperfecta  essent  :  non  enim 
solum  instrui  debent  de  Trinitate  qui  bapti¬ 
zantur,  sed  etiam  de  incarnatione,  et  pas¬ 
sione  Domini,  ct  praecipue  de  promissione 
gratiae  ob  Christi  meritum ;  quarum  rerum 
nulla  in  his  verbis  mentio  fit. 

Secundo  ;  Verba,  quae  dicuntur  in  myste¬ 
rio  Eucharistiae  ab  Apostolo,  dicuntur  verba 
benedictionis,  quod  certe  non  instructionem, 
sed  consecrationem  sonat.  I.  Corinth.  X  : 
Calix  benedictionis ,  cui  benedicimus ,  nonne 
communicatio  sanguinis  Christi  est?  (3)  Idem 
argumentum  duci  posset  ab  aliis  Sacramen¬ 
tis,  si  ea  reciperent  adversarii.  Vide  tamen 
quae  diximus  in  confirmatione  primae  propo¬ 
sitionis. 


(1)  Eccl.  IXIX,  0.  —  (2)  Mare.  XVI.  17;  Act.  III,  6;  Matth.  VII,  22.  —  (3)  I.  Cor.  X,  16. 

Tertio  probatur  ex  illis  Apostoli  ^rbis  I. 
Corinth.  1  :  Numquid  Paulus  pro  vobis  cruci¬ 
fixus  est,  aut  in  nomine  Pauli  baptizati  es¬ 
tis?  (1)  ubi  Apostolus  demonstrare  vult, 
Sacramentorum  actores  non  esse  eos  homi¬ 
nes,  qui  illa  ministrant,  sed  Deum  :  idque 
inde  probat,  quia  non  dantur  in  nomine  mi¬ 
nistrorum,  sed  in  nomine  Dei,  id  est,  Patris, 
et  Filii.,  et  Spiritus  sancti.  Nomen  igitur  in 
verbis  Sacramentorum,  invocationem  signi¬ 
ficat ,  ex  qua  colligitur  auctoritas.  Unde 
Chrysostomus  hom.  3.  in  priorem  ad  Corin¬ 
thios  :  «  Noli,  inquit,  mihi  dicere,  quis  bap- 
tizavit,  sed  in  cujus  nomine;  neque  qui  bap¬ 
tizat,  sed  quem  in  baptismate  invocamus  , 
requiritur.  »  Yide  de  hoc  loco,  et  de  hoc 
argumento  Optatum  Milevitanum,  lib.  V. 
contra  Parmenianum. 

Quarto  idem  probatur  ex  traditione  Conci¬ 
liorum.  Nam  Concilium  Nicaenum  can.  19. 
jubet  rebaptizari  Paulianistas  :  quod  idem 
statuit  Concilium  Laodicenum  can.  8.  de 
Cataphrygibus.'  At  contra  Concilium  I  Are- 
latense  eodem  tempore  celebratum  can.  8. 
et  Siricius  epist.  I.  cap.  1.  jubent,  Arianos 
non  rebaptizari,  cujus  differentiae  causa  non 
potest  reddi  nisi  illa,  quam  reddit  Innocen¬ 
tius  I.  in  epist.  22.  cap.  o.  quia  videlicet 
Paulianistas,  et  Cataphryges  non  solum  non 
credebant  Trinitatem,  sed  nec  baptizabant 
cum  invocatione  Trinitatis  :  at  Ariani  licet 
non  crederent  Trinitatem  unius  essentiae, 
tamen  baptizabant  in  nomine  Patris,  et  Filii, 
et  Spiritus  sancti.  At  certe  quantum  ad  in¬ 
structionem,  et  explicationem,  tam  errabant 
circa  Trinitatem  Ariani,  quam  Paulianistas, 
et  Cataphryges  :  non  igitur  instructio,  sed 
invocatio  Baptismum  perficit. 

Quinto  probatur  ex  Patribus,  qui  cum  de 
verbis  Sacramentorum  loquuntur,  non  in¬ 
structionis,  sed  invocationis,  et  consecratio¬ 
nis  mentionem  faciunt.  Dionysius  Areopa¬ 
gita  in  lib.  de  Ecclasiast.  Hierar.  cap.  ult. 
vocat  verba  Sacramentorum  ra;  b rt- 

xkriatit,  id  est,  consecralorias  invocationes. 
Justinus  in  Apologia  ad  Antoninum  Pium  : 
«  Super  eo,  inquit,  qui  renascendum  sibi 
esse  statuerit,  parentis  rerum  omnium,  et 
Domini  Dei  nomen  nominatur,  atque  id  ip¬ 
sum  solum  lavaturum  istum  ad  lavacrum 
ducentes  invocamus.  »  Et  infra  :  «  In  no¬ 
mine  etiam  Jesu  Christi  crucifixi,  atque  in 
nomine  Spiritus  sancti  abluitur  is,  qui  illu¬ 


minatur.  »  Basilius  libro  de -Spiritu  sancto, 
cap.  13  :  «  Tribus,  inquit,  mersionibus,  ac 
totidem  nomenclaturis,  sive  invocationibus 
*  magnum  Baptismatis  mysterium  perficitur.» 
Cyrillus  catechesi  3 :  «  Aqua  simplex,  inquit, 
per  Sancti  spiritus,  Christi,  et  Patris  invoca¬ 
tionem,  sanctitatem  consequitur.  » 

Athanasius  s,pr.  3.  contra  Arianos,  circa 
medium  :  «Cur,  inquit,  dum  initiamur  Bap¬ 
tismate,  una  cum  Patre,  Filii  quoque  nomen 
recensetur?  nam  ut  Pater  sit  insufficiens, 
nefaria  vox  est  etc.  »  ubi  docet,  tres  perso¬ 
nas  nominari  in  Baptismo,  non  quod  una 
non  sufficiat  sanctificare  hominem,  sed  quia 
inseparabiles  sunt  ob  naturas  unitatem. 
Quocirca  vult  verba  illa  Baptismi  non  dici 
ad  instruendum  populum,  ut  hasretici  som¬ 
niant,  sed  ad  invocandum  Deum,  qui  per 
Baptismum  nos  sanctificat. 

Gregorius  Nyssenus  in  lib.  de  Baptismo  : 
«Omitte,  inquit,  mecum  confligere,  et  op¬ 
pone  te,  si  potes,  Domini  vocibus,  quae  in¬ 
vocationem,  et  cognominationem  Baptisma¬ 
tis  hominibus  instiluerunt.  Et  quce  sunt  ver¬ 
ba  Dominici  prascepti-?  Baptizantes  eos  in  no¬ 
mine  Patris,  et  Filii,  et  Spiritus  sancti.  »  Et 
infra  :  «  Submittimus  nos  Patri,  ut  s^pctifi- 
cemur  etc.  » 

Cyprianus,  vel  quicumque  fuit  auctor,  in 
serm.  de  Baptismo  Christi,  prope  initium  : 
«  Verborum,  inquit,  solemnitas,  et  sacri  in¬ 
vocatio  nominis ,  et  signa  institutionibus 
Apostolicis  sacerdotum  ministeriis  attributa, 
visibile  celebrant  Sacramentum  :  rem  vero 
ipsam  Spiritus  sanctus  format,  et  efficit,  et 
consecrationibus  visibilibus  invisibiliter  ma¬ 
num  totius  bonitatis  auctor  apponit.  » 

Ambrosius  lib.  II.  de  Sacramentis,  cap.  o  : 
«  Venit,  inquit,  sacerdos,  precem  dicit  ad 
fontem,  invocans  Patris  nomen,  praesentiam 
Filii,  et  Spiritus  sancti,  utitur  verbis  cceles- 
tibus.  Coelestia  verba,  qute  Christi  sunt, 
quod  baptizemus  in  nomine  Patris,  et  Filii, 
et  Spiritus  sancti.  Si  ergo  ad  hominis  ser¬ 
monem  ad  invocationem  Sancti,  aderat  prm- 
scntia  Trinitatis,  quanto  magis  ibi  adest, 
ubi  sermo  operatur  aeternus?  »  Similia  dicit 
de  verbis  Eucharistiae  lib.  IV.  de  Sacramen¬ 
tis,  cap.  i. 

Augustinus  lib.  III.  de  Baptismo  contra 
Donatistas,  cap.  10  :  «Non  est,  inquit,  aqua 
profana,  et  adultera,  super  quam  nomen 
Dei  invocatur,  etiamsi  a  profanis,  et  adul- 


(1)  1.  Cor.  I,  13. 
Tom.  III. 

teris  invocetur,  quia  nec  ipsa  creatura,  nec 
ipsum  nomen  adulterum  est.  Baptismus  vero 
Christi  verbis  Evangeliois  consecratus,  et 
per  adulteros,  et  in  adulteris  sanctus  est, 
quamvis  illi  sint  impudici,  et  immundi,  quia 
ipsa  ejus  sanctitas  pollui  non  potest,  et  Sa¬ 
cramento  suo  divina  virtus  assistit.  »  Et  lib. 
Y.  cap.  20  :  «  Si  ergo  ad  lioc  valet,  quod 
dictum  est  in  Evangelio,  Deus  peccatorem 
non  audit,  ut  per  peccatorem  Sacramenta 
non  celebrentur,  quomodo  exaudit  homici¬ 
dam  deprecantem,  vel  supra  aquam  Baptis¬ 
mi,  vel  super  oleum,  vei  super  Eucharis¬ 
tiam,  vel  super  capita  eorum,  quibus  manus 
imponitur?  Quae  omnia  tamen,  et  fiunt,  et 
valent  etiam  per  homicidas.  » 


CAPUT  XX. 

Solvuntui'  objectiones. 

Solvendae  supersunt  objectiones  Calvini, 
qui  p«mo  loco  profert  testimonium  S.  Au¬ 
gustini  ex  tracta.  80.  in  Joan.  ubi  S.  Augus¬ 
tinus,  postquam  dixerat  :  «  Unde  tanta  vir¬ 
tus  aquae,  ut  corpus  tangat,  et  cor  abluat?  » 
adjungit  :  «  Nisi  faciente  verbo,  non  quia 
dicitur,  sed  quia  creditur.  Nam  et  in  ipso 
verbo  aliud  est  sonus  transiens,  aliud  virtus 
manens  :  hoc  est  verbum  fidei,  quod  praedi¬ 
camus.  Unde  in  Actis  Apostolorum  :  Fide 
mundans  corda  eorum.  Et  Petrus  Apostolus: 
Sic  nos  Baptisma  salvos  facit,  non  depositio 
sordium  carnis,  sed  conscientiae  bonae  inter¬ 
rogatio.  Hoc  est,  verbum  ildei,  quod  prajdi- 
camus.  »  Haec  ille. 

Respondeo  :  Locus  hic  mire  torquere  so¬ 
let  nonnullos,  cum  tamen  non  usque  adeo 
obscurus  esse  possit,  cum  sit  pars  quaedam 
concionis  ad  populum  habitae,  nisi  forte  cre¬ 
dimus  S.  Augustinum  per  aenigmata  praedi¬ 
care  solitum,  ut  QEdipo  opus  esset  ad  eum 
intelligendum.  Referam  igitur  quid  alii  sen¬ 
tiant,  et  refellam  ea,  qua}  non  videntur  recte 
dicta. 

Primum  igitur  Calvinus  contendit,  totum 
hunc  locum  de  concione  intelligendum.  Sed 
fallitur  apertissime.  Primo,  quoniam  Au¬ 
gustinus  ait  :  <i  Detrahe  verbum,  quid  est 
aqua,  nisi  aqua?  »  At  detracto  verbo  con¬ 
cionis,  adhuc  aqua  Baptismi  non  est  pura 


aqua,  "sed  aqua  sacra,  et  Sacramentalis. 
Nam  apud  nos  nulla  fit  concio  in  Baptismo, 
et  tamen  Baptismum  nostrum  verum  Sacra¬ 
mentum  Calvinus  esse  fatetur,  lib.  IV.  Instit. 
cap.  13.  §  16. 

Secundo,  Augustinus  ait  :  «  Accedit  ver¬ 
bum  ad  elementum,  et  fit  Sacramentum.  » 
At  concio  non  accedit  ad  elementum,  sed 
praecedit,  ut  ipse  idem  Calvinus  docet,  lib. 

IV.  c.  14.  §  3.  Oportuisset  ergo,  ut  diceret  : 
Accedit  ad  verbum  elementum,  et  fit  Sacra¬ 
mentum. 

Tertio,  Augustinus  ait  :  «  Unde  tanta  vir¬ 
tus  aqum,  ut  corpus  tangat,  et  cor  abluat, 
nisi  faciente  verbo?»  Et  infra.  ((Mundatio  ne¬ 
quaquam  fluxo  et  labili  tribueretur  ele¬ 
mento,  nisi  adderetur  in  verbo.  »  Ubi  fate¬ 
tur  Augustinus,  ipsam  etiam  aquam  vim  ha¬ 
bere  mundandi,  sed  eam  non  ex  se  habere, 
sed  a  verbo.  At  concio  nihil  tribuit  aquae  ; 
tota  enim  refertur  ad  instruendos  auditores, 
non  ad  sanctificandam  aquam.  Imo  id  no¬ 
bis  objicit  Calvinus  in  commentario,  cap. 

V.  ad  Ephesios,  tamquam  valde  absurdum, 
quod  in  Sacramentis  interdum  verba  refe¬ 
ramus  ad  ipsum  elementum  consecrandum, 
et  non  ad  populum  instruendum. 

Quarto,  Augustinus  ait  :  «  Hoc  verbo,  ut 
mundare  possit,  consecratur  et  Baptismus.» 
At  idem  Augustinus  docet  verbum,  quo 
Baptismus  consecratur,  esse  illam  invoca¬ 
tionem  :  «  In  nomine  Patris,  et  Filii,  et  Spi¬ 
ritus  sancti.  »  Sic  enim  loquitur,  lib.  .111.  de 
Baptismo,  contra  Donatistas,  c.  13  :  «  Qua- 
mobrem  si  Evangeliois  verbis  :  In  nomine 
Patris,  et  Filii,  et  Spiritus  sancti,  Marcion 
Baptismum  consecrabat,  integrum  erat  Sa¬ 
cramentum.  »  Id  ipsum  repetit  in  infinitis 
locis. 

Quinto,  Augustinus  ait  :  «  Hoc  veibum 
fidei  tantum  valet  in  Ecclesia  Dei,  ut  per 
ipsam  credentem,  offerentem,  benedicen¬ 
tem,  tingentem  etiam  tantillum,  mundet  in¬ 
fantem,  quamvis  nondum  valentem  corde 
credere  ad  justitiam,  et  ore  confiteri  ad  sa¬ 
lutem.  »  At  verbum  concionale  nihil  pro¬ 
dest,  nisi  actu  credatur,  ut  notum  est :  non 
igitur  Augustinus  de  conciouali  verbo  lo¬ 
quitur. 

Rejecta  igitur  Calvini  sententia,  quidam  ex 
Catholicis  docent  ,  Augustinum  loqui  de 
verbo  non  concionis,  nec  consecrationis,  sed 
institutionis  Sacramenti:  illud  enim  suo  mo¬ 
do  efficit  Sacramentum,  consecrat  aquas, 
mundat  infantem  etc. 

Sed  neque  hfec  explicatio  admitti  potest. 
Primo  ,  quoniam  non  tollit  difficultatem, 
quam  adversarius  nobis  objecit,  ex  illis  ver¬ 
bis  :  «  Non  quia  dicitur,  sed  quia  creditur.» 
Et  ex  illis  :  «  Hoc  est  verbum  fidei,  quod 
praedicamus ;  »  quae  verba  ter  repetuntur 
hoc  loco  ab  Augustino. 

Nihil  enim  horum  quadrat  in  verba  insti¬ 
tutionis  Sacramenti.  Nara  verba  institutio¬ 
nis  non  ideo  vim  habent,  quia  creduntur, 
sed  quia  dicta  sunt  a  Domino,  qui  solus  po¬ 
tuit  ex  elementis  facere  Sacramenta.  Neque 
verba  institutionis  sunt  proprie  verbum  fidei, 
quod  praedicamus  :  nam  ibidem  explicat  Au¬ 
gustinus,  quod  sit  hoc  verbum  fidei,  cum 
ait  :  «  Quia  si  confessus  fueris  in  ore  tuo, 
quia  Dominus  est  Jesus,  et  credideris  in 
corde  tuo,  quia  Deus  illum  suscitavit  a  mor¬ 
tuis,  salvus  eris.  » 

Secundo,  Augustinus  praeter  verbum,  de 
quo  hic  loquitur,  non  agnoscit  in  Sacra¬ 
mento  aliud  verbum  ;  sed  nudum  ac  solum 
elementum,  ut  patet  ex  illis  verbis  :  «  De¬ 
trahe  verbum,  quid  est  aqua  nisi  aqua?»  Et: 
«Accedit  verbum  ad  elementum,  et  fit  Sacra¬ 
mentum.»  Et  :  «Unde  tanta  virtus  aquae,  ut 
corpus  tangat,  et  cor  abluat,  nisi  faciente 
verbo  ?»  Non  igitur  hoc  verbum  est  verbum 
institutionis,  cum  certum  sit  praeter  verbum 
institutionis,  Sacramenta  constare  ex  verbis, 
et  elementis,  et  non  esse  nuda  elementa. 

Alia  item  Catholicorum  sententia  est,  Au¬ 
gustinum  loqui  solum  de  verbo  caeremoniali, 
seu  consecratorio.  Quae  sententia  melior  est 
caeteris  duabus  :  tamen  habet  hoc  unum  in¬ 
commodum,  quod  non  potest  reddere  cau¬ 
sam,  cur  Augustinus  allegaverit  ex  c.  X. 
epist.  ad  Romanos  illa  verba  :  Hoc  est  ver¬ 
bum  fidei,  quod  praedicamus.  Quia  si  confitea¬ 
ris  in  corde  tuo  etc  »  Et  rursus  cur  paulo  infra 
allegaverit  illa  ex  cap.  XV.  Actorum  :  Fide 
mundans  corda  eorum.  Et  ex  I.  Pet.  111.  illa: 
Non  carnis  depositio  sordium,  sed  conscientiae 
bonce  interrogatio.  Et  denique  illa  ex  cap. 
XV.  Joan. :  Jam  vos  mundi  estis  propter  sermo¬ 
nem, ,  quem  locutus  sum  vobis  ( I).  Nam  nihil 
horum  trahi  potest,  ad  verba  consecratio¬ 
nis,  nisi  per  summam  vim,  et  nisi  ex  con¬ 
cione  populari,  ut  supra  dixi,  aenigmata  fa¬ 
ciamus. 

Dico  igitur,  Augustinum  hoc  loco  non 
semper  loqui  de  eodem  verbo,  sed  nunc  de 
Sacramentali,  nunc  de  concionali,  ut  ex  ar¬ 


gumentis  jam  factis  planum  factum  est. 

Dices;  ergo  Auguslinus  in  perpetua  acqui- 
vocatione  versatur,  cum  iisdem  sententiis 
tam  differenter  accipiat  nomen  verbi :  exem¬ 
pli  causa,  cum  dixisset :  «  Unde  tanta  virtus 
aquae,  ut  corpus  tangat,  et  cor  abluat,  nisi 
faciente  verbo?  »  Subjungit:  «  Non  quiadi- 
citur,  sed  quia  creditur,  »  ubi  aperte  loqui¬ 
tur  de  verbo  concionali  :  proinde  aut  etiam 
antea  loquebatur  de  concionali,  aut  vitiosam 
sequi  vocationem  committit. 

Praeterea  ad  probandum,  aquam  habere 
vim  ex  verbo,  profert  testimonium  B.  Pauli, 
ex  c.  X.  ad  Rom.  :  Hoc  est  verbum  fidei. ,  quod 
prcedicamus.  Quia  si  confitearis  etc.  Et  illud 
Actor.  XV  :  Fide  mundans  corda  eorum.  Et 
illud,  I.  Pet.  III  :  Non  carnis  depositio  sordium, 
sed  conscientiae  bonce  interrogatio.  Et  addit : 
Hoc  est  verbum  fidei  quod  praedicamus.  Sed 
quid,  quaeso,  probat  Augustinus,  si  aequi- 
voce  de  verbo  loquitur?  . 

Denique  in  extrema  concione  cum  dixis¬ 
set,  aqua  per  verbum  mundari  infanlem, 
subjungit  continuo  :  «  Hoc  totum  fit  per  ver¬ 
bum,  de  quo  Dominus  ait :  Jam  vos  mundi 
estis  propter  verbum,  quod  locutus  sum  vo¬ 
bis;  »  quae  verba  de  concione  Domini  sunt 
intelligenda  necessario.  Quare  vel  etiam  su¬ 
periora  intelfigi  debent  de  concionali  verbo, 
et  non  de  Sacramentali,  ut  nos  paulo  ante 
dicebamus;  vel  erit  in  his  verbis  intolerabi¬ 
lis  aequivocatio. 

Respondeo,  nullam  esse  in  verbis  Augus¬ 
tini  aequivocationem.  Siquidem  ipse  expli¬ 
canda  susceperat  illa  verba  Domini,  Joan. 
XV:  Jam  vos  mundi  estis  propter  verbum ,  quod 
locutus  sum  vobis.  Dum  autem  illa  verba  ex¬ 
plicaret,  proposuit  sibi  ipsi  quaestionem,  cur 
non  dixerit  potius  Christus:  Jam  vos  mundi 
estis  propter  Baptismum,  quo  loti  estis.  Nam 
etiamsi  verbum  Domini  praedicatum  mun¬ 
dat,  quatenus  gignit  fidem,  quae  est  initium 
justificationis,  tamen  etiam  Baptismus  mun¬ 
dat,  cum  statim  abluat  sordes  omnium  pec¬ 
catorum. 

Ad  hanc  quaestionem  respondet, Christum 
dixisse  :  Vos  mundi  estis,  propter  verbum ,  et 
non  dixisse:  Mundi  estis  propter  Baptismum 
quia  in  omni  mundatione,  sive  ea  fiat  in  Sa¬ 
cramento,  sive  extra  Sacramentum,  semper 
vis  mundandi  oritur  ex  verbo.  Nam  si  iit 
mundatio  extra  Sacramentum,  necessario  fit 
per  actualem  fidem  :  fides  autem  ex  auditu, 


(1)  Rom.  X,  8  et  9;  Act.  XV.  9;  I.  Petr.  III,  21 ;  Joan.  XV,  3. 

auditus  autem  per  verbum  Christi,  Rom.  X. 
Si  vero  mundatio  fit  in  Sacramento ;  elemen¬ 
tum  quidem  est,  quod  mundat,  sed  ut  mun¬ 
dare  possit,  adjungitur  ei  verbum  consecra¬ 
tionis.  Semper  igitur  mundatio  oritur  ex 
verbo.  Quocirca  S.  Augustinus  illa  verba 
Domini  :  Vos  mundi  estis  propter  verbum , 
quod  locutus  sum  vobis,  non  restringit  ad  ver¬ 
bum  concionis,  sed  geueratim  accipit;  et  in 
toto  reliquo  sermone  id  unum  probare  co¬ 
natur  ,  omnem  mundationem  fieri  par  ver¬ 
bum.  Idcirco  promiscue  adfert  argumenta, 
et  testimonia,  nunc  de  verbo  Sacramentali, 
nunc  de  Goncionali ,  quia  illi  perinde  est, 
modo  demonstret  verbum  esse ,  quod  mun¬ 
dat. 

Ex  hoc  fundamento  facile  explicabuntur 
tria  illa  loca ,  ubi  videbatur  esse  vitiosa 
sequivocatio.  Primus  locus  erat  :  «  Unde 
tanta  virtus  aquae,  ut  corpus  tangat ,  et  cor 
abluat,  nisi  faciente  verbo,  non  quia  dicitur, 
sed  quia  creditur?  »  Ileec  verba  a  nonnullis 
intelliguntur  ideo  esse  dicta,  quia  nisi  adsit 
fides  vel  propria  in  adultis,  vel  aliena  in  par¬ 
vulis  ,  Sacramentum  nihil  efficit.  Sed  hoc 
non  recte  dicitur.  Quia  licet  fides  in  adultis 
requiratur,  ut  dispositio  quaedam  ad  Sacra¬ 
mentum  fructuose  recipiendum,  tamen  non 
est  fides  ,  quae  dat  virtutem  mundandi  ele¬ 
mento  :  non  enim  ideo  aqua  habet  vim  mun¬ 
dandi,  quia  ego  credo  ,  sed  quia  est  Sacra¬ 
mentum  a  Deo  institutum. 

Id  autem  quaerit  Augustinus,  unde  sit  vir¬ 
tus  aquae,  non  cui  prosit  aqua.  Illud  ergo  : 
Non  quia  dicitur,  sed  quia  creditur,  significat, 
verbum  Sacramentale  non  dare  vim  aquae, 
ut  est  res  quaedam  naturalis,  id  est,  aer  per¬ 
cussus  ;  sic  enim  nihilo  melius  est  verbum 
elemento  :  sed  ut  est  res  spiritualis,  et  sola 
fide  cognoscibilis,  nimirum,  ut  continet  in¬ 
vocationem  Trinitatis  (quomodo  etiam  sig¬ 
num  crucis,  et  nomen  Jesus,  honorabile  est, 
et  vim  habet  operandi  miracula,  ac  daemo¬ 
nes  coercendi ;  non  ut  est  res  naturalis,  et 
sensu  corporeo  perceptibilis,  sed  ut  reprae¬ 
sentat  rem  divinam)  ita  ut  sensus  sit  :  Ver¬ 
bum  non  quia  dicitur,  sed  quia  creditur,  id  est, 
non  quatenus  auribus  sentitur,  sed  quatenus 
fide  percipitur. 

Esse  autem  hunc  sensum  verum  hujus  lo¬ 
ci,  patet  ex  sequentibus  verbis  :  «  Nam,  in¬ 
quit,  et  in  ipso  verbo  aliud  est  sonus  tran¬ 
siens,  aliud  virtus  maneus ;  »  ubi  id  vocat 
sonum  transeuntem,  quod  vocaverat,  Ver¬ 
bum  quia  dicitur;  id  vocat  virtutem  ma¬ 


nentem,  quod  vocaverat,  verbum  quia  cre¬ 
ditur. 

Praeterea  illud  ;  (Juia  creditur,  vel  signifi¬ 
cat,  quia  creditur  actu  .  vel  quia  est  objec¬ 
tum  fidei ,  et  proinde  res  fide  perceptibilis  : 
non  autem  potest  significare,  quia  creditur 
actu;  nulla  enim  actualis  fides  est  in  rigore 
necessaria  ad  Baptismum.  Nam  non  requi¬ 
ritur  fides  actualis  suscipientis  Baptismum, 
ut  patet  in  parvulis ,  quos  Augustinus  hoc 
loco  dicit  verissime  per  verbum  in  Sacra¬ 
mento  mundari,  etiamsi  non  valeant  corde 
credere,  et  ore 'confiteri.  Nec  requiritur  fi¬ 
des  ministri,  aut  parentum,  aut  quorumlibet 
offerentium,  et  susceptorum ,  ut  idem  Au¬ 
gustinus  probat  in  epist.  23.  ad  Bonifacium, 
ubi  dicit,  vere  mundari  parvulos  etiamsi  ba¬ 
ptizentur,  vel  offerantur  ab  infidelibus.  Cujus 
igitur  fides  actualis  requiritur,  si  nec  susci¬ 
pientibus,  nec  dantis,  nec  offerentis? 

Dices,  requiritur  fides  Ecclesiai.  Sed  quid 
si  nullus  in  Ecclesia  actum  fidei  exerceret, 
dum  infans  ab  infideli  baptizatur?  quid  si 
per  impossibile  Ecclesia  tota  periret,  et  ta¬ 
men  Turea  quispiam,  qui  nosset  res  nostras 
infantem  baptizaret  cum  intentione  faciendi 
quod  Christus  instituit,  et  Ecclesia  faciebat? 
certe  ille  esset  baptizatus.  Verum  est  tamen, 
quod  Augustinus  et  alii  dicunt,  infantes 
baptizari  iu  fide  parentum,  vel  Ecclesiae, 
quia  de  facto,  si  nullus  esset  fidelis,  certe 
nullus  moveretur  ad  baptizandum  infantes  : 
sed  non  ideo  fides  actualis  ita  requiritur,  ut 
sine  illa  Baptismus  infructuosus  esset. 

Est  autem  hic  diligenter  notandum,  non 
negari  ab  Augustino,  verbum  ipsum,  ut  di¬ 
citur,  et  ut  est  res  sensibilis,  habere  virtu¬ 
tem  ;  nam  si  aqua  ipsa  habet  virtutem  mun¬ 
dandi,  quanto  magis  verbum,  etiam  ut 
sensibile?  sed  negari  virtutem  illam  esse  a 
verbo,  ut  est  res  sensibilis.  Itaque  totum 
Sacramentum  habet  virtutem,  sed  habet  a 
verbo,  ut  verbum  est  res  spiritualis,  et  sola 
fide  cognoscibilis. 

Alter  locus  difficilis  erat,  ubi  Augustinus 
allegat  Scripturas,  Rom.  X.  Actor.  XV.  et 
I.  Pet.  III.  Sed  respondeo,  Hia  loca  non  al¬ 
legari  ad  probandum,  vim  mundandi  esse 
in  aqua  a  verbo;  sed  ad  probandum  in  ge¬ 
nere,  verbum  habere  vim  mundandi  :  ille 
enim  est  Augustini  scopus,  ut  diximus.  Et 
quia  id  jam  probaverat  ex  eo,  quod  verbum 
Sacramentale  dat  vim  mundandi  elemento  : 
idem  probat  testimoniis  illarum  Scriptura¬ 
rum.  Nam  illa  loca  demonstrant  fide  purgari 

corda  hominum,  fidem  autem  nasci  ex  ver¬ 
bo  praedicationis;  ex  quibus  sequitur,  ver¬ 
bum  vim  habere  mundandi. 

Tertius  locus  difficilis  erat  in  fine  sermo¬ 
nis,  ubi  postquam  dixerat,  verbo  Sacramen- 
tali  mundari  infantes,  addidit  :  «  Totum  hoc 
fit  per  verbum,  de  quo  Dominus  ait  :  Jam 
vos  mundi  estis  propter  verbum,  quod  lo¬ 
cutus  sum  vobis.  »  Sed  jam  responsum  est, 
ista  verba  Domini  ab  Augustino  non  restrin¬ 
gi  ad  sermonem,  quem  Dominus  locutus 
fuerat  post  ultimam  crenam,  sed  intelligi  de 
verbo  generaliter,  ut  sensus  sit :  Vos  mundi 
estis,  propter  verbum  meum,  sive  quod  me 
condonante  audistis,  et  credidistis,  sive  quo 
in  Baptismo  sanctificati  estis.  Atque  haec  de 
isto  loco  Augustini,  ac  de  praecipuo  argu¬ 
mento  Calvini. 

Altera  objectio  est  Calvini,  Brentii,  Kem- 
nitii,  et  aliorum,  quod  sit  species  quaedam 
magicae  incantationis,  demurmurare  certa 
verba  super  aquam,  vel  panem,  aut  aliud 
ejusmodi  mutum  elementum. 

Sed  haec  non  tam  objectio,  quam  horribi¬ 
lis  blasphemia  est.  Nam  in  primis  duo  sunt, 
quae  damnantur  in  incantationibus  magicis. 
Unum,  quod  aliqui  putent  in  certis  figuris, 
aut  verbis  esse  naturalem  virtutem  aliquid 
efficiendi,  atque  haec  quidem  superstitio  est; 
cum  certo  constet,  nec  figuras,  nec  verba 
vim  naturalem  ullam  habere  aliquid  effi¬ 
ciendi.  Alterum,  quod  alii  existiment,  figu¬ 
ras,  aut  verba  nihil  ex  se  habere  virtutis, 
tamen  ex  pacto  cum  diabolo  inito  adhiberi 
ad  res  certas  efficiendas ;  et  haec  proprie 
magica  est  incantatio,  et  peccatum  maxi¬ 
mum. 

Porro  verba  Sacramentalia  omnes  fate¬ 
mur  nullam  vim  naturalem  habere;  ideo 
enim  dicimus  requiri  divinam  institutionem, 
ut  ex  Dei  institutione  efficiant,  quod  ex  se 
facere  non  poterant.  Estque  mera  calumnia 
Calvini,  lib.  IV.  cap.  14.  §.  4.  quod  solo 
strepitu  verborum  sine  sensu,  et  fide  utamur 
ad  elementum  consecrandum ;  et  Kemnitii 
in  Examine,  parte  2.  pag.  101.  qui  dicit, 
nos  vim  ponere  in  syllabis,  et  characteri¬ 
bus,  neglecto  sensu  verborum.  Ista  enim 
sunt  mera  mendacia  :  nam  nos  nec  in  cha¬ 
racteribus,  nec  in  sono,  aut  numero  syllaba¬ 
rum,  sed  in  sensu,  et  significatione  vim  po¬ 
nimus.  idque  ex  Christi  institutione. 

Siquidem  fatentur  omnes  Catholici,  qua¬ 
vis  lingua  utamur,  vere  perfici  Sacramen¬ 
tum,  modo  sensus  sit  idem;  constat  autem 


eadem  verba,  si  diversis  linguis  efferantur, 
vel  scribantur,  diversos  habere  characteres, 
diversum  sonum,  diversum  numerum  sylla¬ 
barum.  Sequitur  igitur,  ut  existimemus,  ut 
vere  existimamus,  ea  ex  pacto,  et  promis¬ 
sione  Christi  vim  habere;  qua?  si  magia  est, 
quid  aliud  sequitur,  quam  ut  Christus  sit 
Diabolus?  Nam  cum  omnis  magia  pendeat 
ex  pacto  Diaboli,  vis  autem  Sacramentnlium 
verborum  pendeat  ex  pacto  Christi  :  mani¬ 
feste  sequitur,  aut  nullam  in  Sacramentis 
nostris  esse  magiam,  aut  Christum  esse  Dia¬ 
bolum.  Ad  hanc  igitur  horribilem  impieta¬ 
tem  adversarii  nostri  devenerunt,  ut  ex 
Christo  Diabolum  faciant. 

Dicent,  se  non  facere  Christum  Diabolum, 
quia  Christus  non  instituit,  ejusmodi  verbo¬ 
rum  pronuntiationem  super  muta  elementa. 
Sed  jam  satis  probavimus,  Christum  insti¬ 
tuisse.  Cseterum  quaero  ab  eis,  an  credant 
Christum  potuisse  instituere  ejusmodi  signa, 
quae  vim  haberent  ex  pacto  ipsius  aliquid 
operandi.  Non,  opinor,  negabunt,  nisi  Chris¬ 
tum  negent  esse  Deum. 

Nam  Deus,  Num.  V.  instituit  verba  quae¬ 
dam,  qua;  dicerentur  super  aquas,  ac  voluit 
eam  esse  vim  illorum  verborum,  ut  virtu¬ 
tem  tribuerent  aquis  continuo  interficiendi 
mulieres  adulteras,  si  ab  eis  biberentur. 
Item  Num.  XXI.  instituit,  ut  qui  aspicerent 
aeneum  serpentem,  continuo  curarentur  a 
morsu  serpentium  ignitorum.  Et  Christus 
ipse,  nonne  verbis,  aut  manus  impositione, 
aut  etiam  luto,  et  sputo  pellebat  morbos? 
Potuit  igitur  Christus  hoc  instituere,  ut  verba 
Sacramentalia  vim  habeant  ex  pacto  ipsius. 

Rursus  autem  quaero,  an  si  id  Christus 
instituisset,  quod  eum  facere  potuisse  con¬ 
stitit,  esset  magia,  necne?  Si  dicant  magiam 
futuram  fuisse,  aperte  fatentur  Christum 
esse  Diabolum  :  si  negant  futuram  fuisse 
magiam,  non  possunt  ulla  ratione  nos  ma¬ 
gos  appellare;  id  enim  solum  facimus,  quod 
Christum  instituisse  credimus.  Si  autem 
Christus  id  non  instituisset,  falleremur  sim¬ 
pliciter,  sed  nulla  ex  parte  magiae  crimen 
nos  attingeret. 

Denique  verba,  et  signa  magica,  non  ha¬ 
bent  ullam  vim ;  neque  enim  Diabolus  dare 
potest  rebus  virtutes,  sed  solus  Diabolus 
operatur  ad  eorum  praesentiam.  At  verba, 
et  signa  Sacramentalia  vim  habent  a  Deo 
operandi  quod  significant  :  quare  longe  mi¬ 
rabilius,  et  sublimius  agunt,  quam  ullae  in¬ 
cantationes  possint. 


890 


LIBER  I. 


Tertia  objectio  Calvini  sumitur  ab  aucto¬ 
ritate  Christi,  Apostolorum,  primitivae  Ec¬ 
clesiae,  et  ipsius  Dei  :  «  Non  est,  inquit  lib. 
IV.  cap.  i  4.  §.  4.  quod  in  hac  probatione 
laboremus,  quando  minime  obscurum  est, 
quid  Christus  fecerit,  quid  nobis  facere  man¬ 
daverit,  quid  secuti  sint  Apostoli,  quid  pu¬ 
rior  Ecclesia  observaverit.  Imo  ab  initio 
usque  mundi  notum  est,  quoties  signum  ali¬ 
quod  obtulit  Deus  sanctis  Patribus,  insepa¬ 
rabilem  fuisse  doctrinae  copulam,  sine  qua 
attoniti  nudo  aspectu  sensus  nostri  redde¬ 
rentur.  Ergo  cum  de  verbo  Sacramentali 
fieri  mentionem  audimus,  promissionem  in- 
telligamus,  quae  clara  voce  a  ministro  prae¬ 
dicata,  plebem  eo  manu  ducat,  quo  signum 
tendit,  ac  nos  dirigit.  » 

Sed  nihil  est  etiam  quo  nos  in  responsione 
laboremus.  Nam  minime  obscurum  est, 
Christum  nullam  praemisisse  concionem, 
cum  Eucharistiam  primus  consecravit,  et 
ut  deinceps  idem  faceremus,  mandavit.  Vide 
Matth.  XXVI.  Lucae  XXII  et  I.  Corinth.  XI. 
Notum  est  etiam  quid  Apostoli,  et  veteres 
Patres  secuti  sint,  ex  his  testimoniis,  quae 
nos  paulo  ante  citavimus,  Calvinus  enim 
nullum  attulit  testimonium,  praeter  unum 
Augustini,  quod  jam  a  nobis  est  explicatum. 
Denique  non  negamus,  et  Deum  cum  signa 
dedit  Patribus,  eorum  vim  explicuisse,  et 
nobis  idem  esse  faciendum,  dum  Catechu¬ 
menos  instituimus  :  sed  non  recte  inde  col¬ 
ligit  Calvinus,  verbum  Sacramentale  nihil 
esse,  nisi  concionem.  Aliud  enim  est  con¬ 
donari,  aliud  Sacramenta  celebrare  :  utrum¬ 
que  fieri  debet,  sed  non  idcirco  distinguen¬ 
da  non  sunt,  et  tempora,  et  officia. 

Res,  et  verba  Sacramentorum  ita  determinata 
esse,  ut  nihil  addere,  minuere,  aut  mutare 
liceat. 

Sequitur  tertia  qutestio  de  causis  intrin¬ 
secis,  utrum  res,  et  verba  Sacramentorum 
ita  sint  certa,  et  determinata,  nt  nihil  in  eis 
mutari  possit.  Et  quidem  apud  Catholicos 
nulla  iere  dissensio  est,  magisque  explica¬ 
tione,  quam  altercatione  res  indiget. 

Apud  haereticos  veteres  non  deerant,  qui 


res  et  verba  Sacramentorum  inverterent,  ac 
praecipue  apud  Gnosticos,  dequibus  vide  Ire- 
nseum.lib.  I.  cap.  9.  et  18.  Et  Epiphanium 
hseresi  26.  Interim  tamen  omnes,  qui  Sa¬ 
cramentis  utebantur,  res,  et  verba  determi¬ 
nata  habere  volebant,  et  ut  plurimum  non 
recedebant  a  verbis  in  Evangelio  praescrip¬ 
tis.  Sic  enim  ait  Augustinus,  lib.  VII.  de 
Baptismo  contra  Donatistas,  c.  25  :  «  Faci¬ 
lius  inveniuntur  hserrtici,  qui  omnino  non 
baptizent,  quam  qui  non  illis  verbis  bapti¬ 
zent.  » 

At  nostro  tempore  Martinus  Lutherus  hae¬ 
reticorum  omnium  audacissimus,  novam 
hajresim  excogitavit,  videlicet  non  requiri 
certa  verba  in  Sacramentum.  Sic  enim  lo¬ 
quitur  in  libro  de  captivitate  Babylonica, 
cap.  de  Baptismo  :  «  Quocumque  modo  tra¬ 
datur  Baptismus,  modo  non  in  nomine  ho¬ 
minis,  sed  in  nomine  Domini  tradatur,  vere 
salvum  facit.  Imo  non  dubitem,  si  quis  in 
nomine  Domini  suscipiat,  etiamsi  impius 
minister  non  det  in  nomine  Domini,  vere 
baptizatum  esse  in  nomine  Domini.  »  Ha;c- 
iile.  Itaque  secundum  Lutherum  si  quis  di¬ 
cat  :  Ego  te  baptizo  in  nomine  Lutheri,  et 
Catharinse  uxoris  ejus,  vel  etiam  in  nomine 
Diaboli,  erit  verus  Baptismus,  modo  qui 
suscipit,  accipiat  in  nomine  Domini. 

Reti  actavit  postea  Lutherus  hunc  errorem, 
Nam  in  I.  homilia  de  Baptismo,  habita  anno 
1585.  ita  loquitur  :  «Clare  exprimit,  Chris¬ 
tus,  quas  caeremonias  velit,  et  formam  ipse 
proscribit  :  ut  illa  ipsa  signa,  neque  alia, 
illa  ipsa  verba,  neque  alia  hic  adhibeantur. » 
Etinfra :«  Si  infantem  intingeres  aqua,  neque 
adderes  verba  Baptismi,  sed  pronuntiares 
orationem  Dominicam,  aut  alia  quaedam 
verba  ex  sacris  litteris,  non  esset  verus  Bap¬ 
tismus.  »  Et  infra  :  «  Si  quis  pane,  et  vino 
proposito  pronuntiaret  non  ipsa  verba  Sa¬ 
cramenti,  sed  aut  Decalogum,  aut  Symbo¬ 
lum  Apostolorum,  aut  sententiam  aliquam 
sacram,  vel  Psalmum,  non  esset  verum  cor¬ 
pus,  et  sanguis  Christi.  »  Similia  habet  in 
tertia  homilia  de  Baptismo  habita  anno 
1540. 

Licet  autem  retractaverit  Lutherus  erro¬ 
rem  suum,  tamen  Joannes  Brentius  magis 
probasse  videtur  priorem  Lutheri  senten¬ 
tiam.  Siquidem  in  Catechismo  suo,  cap.  de 
Baptismo,  non  multum  curat  praescriptam 
formam  Baptismi  a  Christo ;  ut  etiam  Zwin- 
glius  in  lib.  de  vera,  et  falsa  religione,  cap. 
de  Baptismo,  de  qua  re  dicemus  etiam  lib. 

II.  de  Sacramentis,  cap.  3.  Et  sane  prior 
Lutheri  sententia,  ut  manifeste  repugnat  ve¬ 
ritati,  ita  magis  convenit  principiis  Luthe- 
ranse  Theologice,  quam  posterior.  Si  enim 
Sacramenta  ideo  potissimum  instituta  sunt, 
ut  fidem  excitent,  et  sustentent;  nihil  inte— 
rest,  quibus  verbis,  aut  rebus  utamur,  modo 
illis  fides  excitari,  ac  sustentari  possit.  Igi¬ 
tur  tum  ad  hunc  errorem  destruendum,  tum 
ad  rem  ipsam  declarandam,  statuam  aliquot 
propositiones. 

Prima  propositio  :  «  Res  certae,  et  deter¬ 
minatae  ab  ipso  Deo  in  Sacramentis  esse  de¬ 
bent.  »  Hicc  propositio  quantum  ad  Sacra¬ 
menta  novae  legis,  nec  ab  haereticis  negatur, 
et  apud  Catholicos  certissima  est.  Sed  ali¬ 
ter  ab  illis,  aliter  a  nobis  probatur.  Illi  pro¬ 
bant  ex  generali  suo  principio,  quod  nullus 
cultus  Deo  placeat,  nisi  quem  ipse  instituit  : 
cajtera  ad  s@sXo fipamtav,  et  traditiones  homi¬ 
num  pertineant.  Quod  argumentum  infir¬ 
mum  est,  ut  nos  alibi  saepe  ostendimus.  Ca¬ 
tholici  probant  ex  alio  principio.  Quia  Sa¬ 
cramenta  nova)  legis  sunt  causa  gratiae,  et 
justificationis.  I.  Cor.  VI.:  Abluti  estis,  sanc- 
tificati  estis.  Ephes.  Y :  Mundans  eam  lavacro 
aquee  in  verbo  vitee  (1).  At  nemo  potest  gra¬ 
tiam  dare  nisi  Deus ;  solus  igitur  potuit  Deus 
ea  determinare,  qua)  ad  essentiam  Sacra¬ 
mentorum  pertinent. 

Do  Sacramentis  legis  Mosaicse,  et  legis 
naturae  nonnulli  dubitare  videntur  :  tamen 
si  vere  Sacramenta  erant,  ut  revera  erant, 
omnino  sentiendum  est,  fuisse  a  Deo  deter¬ 
minatas  res  eorum  Sacramentorum.  Nam  in 
primis  de  facto  constat,  omnia  fere  Sacra¬ 
menta,  qua;  ad  notitiam  nostram  venerunt, 
a  Deo  fuisse  determinata.  Nam  Circumcisio 
Sacramentum  fuit  legis  naturae,  et  constat 
ab  ipso  Deo  determinatum,  quid,  quomodo, 
et  quo  tempore  faciendum  esset,  Gen.  XVII. 
Agnus  Paschalis  Sacramentum  erat  legis 
scriptee,  et  a  Deo  determinatum  eum  ritum 
novimus,  ex  cap.  XII.  Exod.  Idem  de  mul¬ 
tis  aliis  probare  possemus.  Deinde  Sacra¬ 
menta  vetera  erant  figurae,  ac  typi  Sacra¬ 
mentorum  nostrorum.  At  determinare  cer¬ 
tas  res,  quae  infallibiliter  significent  aliquid 
futurum,  non  potest  convenire  nisi  Deo,  qui 
certo  novit  illas  res  futuras.  Denique,  etiamsi 
Sacramenta  vetera  non  efficiebant  gratiam 
justificantem ,  tamen  efficiebant  legalem 
munditiam,  et  introducebant  in  populum 


Dei  :  at  nemo  potest  determinare  aliquid  ad 
legalem  munditiam  efficiendam,  aut  ad  in¬ 
troducendum  in  certam  Rempublieam,  nisi 
qui  auctor  est  illius  legis,  et  Reipublica). 

Est  autem  hic  notandum  cum  S.  Thoma, 
3.  par.  quaest.  LX.  art.  5.  ad  3.  in  omni  lege 
fuisse  materiam  Sacramenti  determinatam 
a  Deo,  sed  non  semper  eodem  modo.  Nam 
in  lege  natura),  quia  lex  non  scribebatur  in 
tabulis,  nec  promulgabatur  per  homines, 
aut  Angelos,  sed  dictabatur  interius,  atque 
inspirabatur  cordibus  hominum  :  ita  quoque 
et  Sacramenta  inspirabantur  preeeipuis  Pa¬ 
triarchis,  ut  Adoe,  Noe,  Abrabse,  qui  alios 
deinde  docebant.  Quia  vero  lex  Mosaica 
promulgata  est  per  Moysem,  et  publice  scrip¬ 
ta  in  tabulis;  ita  etiam  Sacramenta  illius 
temporis,  a  Deo  per  Moysem  tradita,  et  lit¬ 
teris  mandata  etiam  fuerunt.  Denique,  quia 
legis  novoe  auctor  est  Verbum  incarnatum, 
ideo  etiam  ab  ipso  Sacramenta  nostra  de¬ 
terminata  fuerunt. 

Secunda  propositio  :  «  Non  solum  res, 
sed  etiam  verba  in  Sacramentis  novae  legis 
a  Deo  determinata  sunt,  ut  non  liceat  quid¬ 
quam  immutare.  »  Haec  propositio  explican¬ 
da  est,  ut  recte  intelligatur.  Notandum  est 
igitur  :  Primo,  sex  modis  contingere  posse 
formae  variationem ;  nimirum  per  additio¬ 
nem  alicujus  vocis;  detractionem  alicujus 
vocis;  mutationem,  ut  si  una  ponatur  loco 
alterius;  corruptionem  alicujus  vocis,  de¬ 
trahendo,  vel  mutando  aliquam  syllabam; 
transpositionem,  id  est,  ordinis  dictionum 
variationem;  denique  per  interruptionem, 
ut  pronuntiando  unam  partem  formae,  ac 
deinde  quiescendo  per  aliquod  spatium,  vel 
loquendo  aliquid  impertinens,  et  tum  de¬ 
mum  perficiendo  formae  pronuntiationem. 

Secundo  notandum  est ,  duplicem  esse 
Sacramentalis  formae  integritatem  ;  unam 
substantialem  ;  alteram  accidentalem.  Sub¬ 
stantialis  consistit  in  solo  sensu,  seu  signifi¬ 
catione  verborum,  non  autem  in  sono  vel 
numero  syllabarum.  Quare  utcumque  va¬ 
rientur  verba,  addendo,  detrahendo,  mu¬ 
tando,  transponendo ,  cori’umpendo,  inter¬ 
rumpendo,  semper  manet  integritas  sub¬ 
stantialis,  dum  manet  idem  sensus  :  et  con¬ 
tra  minima  etiam  variatio  destruit  integrita¬ 
tem  substantialem,  si  pereat  sensus ;  ut  si 
quis  una  sola  littera  mutata  dicat  :  Ego  te 
baptizo  in  nomine  Matris  ,  et  Filii,  et  Spiri- 


fl)  I.  Cor.  VI,  11;  Eph.  V,  26. 

tus  sancti,  non  habet  substantialem  formam. 
Accidentalis  integritas  consistit  in  caeteris 
omnibus,  id  est,  in  integro  sono,  ordine,  et 
numero  syllabarum. 

Tertio  nota,  judicium  de  his  mutationibus, 
sintne  substantiales  ,  an  accidentales,  non 
debere  esse  mathematicum,  sed  morale,  ita 
ut  tunc  judicandum  sit,  sensum  verborum 
conservari,  quando  audientes  intelligunt,  et 
judicant  illud  significari ,  quod  perintegra 
verba  significari  solet,  etiamsi  alioqui  verba 
pronuntientur  valde  corrupte.  Exemplo  esse 
potest,  id  quod  refert  Zacharias  Pontifex  in 
epistola  ad  Bonifacium ,  et  habetur  etiam 
apud  Gratianum ,  can.  Retulerunt,  de  con¬ 
secrat.  distinet.  IV.  Quidam  enim  ex  nimia 
imperitia  linguae  Latinae  baptizabant  his 
verbis  :  Ego  te  baptizo  in  nomine  Patria,  ct 
Filia,  et  Spiritua  sancta.  Quae  verba  si  pro¬ 
prie  accipiantur,  non  significant  Patrem,  et 
Filium,  et  Spiritum  sanctum  ,  et  praesertim 
si  seorsim  pronuntiarentur  :  judicavit  tamen 
summus  Pontifex  prudentissime,  substan¬ 
tiam  formae  non  esse  mutatam,  quia  facile 
poterat  intelligi,  quid  ille  vellet  dicere,  tum 
ex  ipsa  actione  baptizandi,  tum  etiam  ex 
conjunctione  cum  verbo  in  nomine;  Non 
enim  ait  :  In  nomine  Patriae  ,  et  Filiae,  quod 
ratio  Grammaticae  exigebat,  si  is  de  indus¬ 
tria  formam  mutare  voluisset;  sed,  in  no¬ 
mine  Patria,  et  Filia  :  quae  cum  ex  se  nihil 
significent,  signum  est  illum  voluisse  dicere, 
quod  alii  dicunt,  cum  aiunt:  In  nomine  Pa¬ 
tris,  et  Filii  etc. 

Pari  ratione  judicandum  est  de  interrup¬ 
tione  :  Si  enim  quis  diceret  in  consecranda 
Eucharistia  :  Hoc  est  coi',  ac  deinde  recita¬ 
ret  unum  Psalmum,  vel  quiesceret  ad  spa¬ 
tium  notabile,  et  tum  demum  adderet,  pus 
meum,  sine  dubio  judicio  prudentium  non 
censeretur  dixisse  :  Hoc  est  corpus  meum.  Si 
vero  ubi  dixit  :  Hoc  est  cor,  pateretur  bre¬ 
vem  aliquam  evagationem  mentis,  et  non¬ 
nihil  etiam  interquiesceret,  antequam  adde¬ 
ret,  pus  meum,  non  censeretur  sensus  formae 
perire. 

Notandum  est  quarto,  non  esse  licitum,  ut 
in  conclusione  dicimus,  ullo  modo  verborum 
formam  immutare,  sive  per  eam  immuta¬ 
tionem  tollatur  substantialis  formae  integri¬ 
tas,  sive  solum  accidentalis.  Sed  hoc  inter- 
est,  quod  cum  forma  mutatur  substantialiter, 
Sacramentum  non  perficitur;  et  ideo  ea  in¬ 
tegritas  dicitur  necessaria,  necessitate  Sa¬ 
cramenti;  cum  autem  mutatur  solum  acci- 


dcntaliter,  Sacramentum  perficitur,  sed 
peccat  qui  ita  mutat  :  et  ideo  dicitur  haec 
integritas  necessaria  solum  necessitate  prae¬ 
cepti. 

Nota  quinto,  ex  parte  formae  verborum 
numquam  Sacramentum  irritum  reddi ,  nisi 
revera  desit  integritas  substantialis  :  tamen 
aliunde  posse  contingere,  ut  cum  sola  cor¬ 
ruptione  accidentali  non  perficiatur  Sacra¬ 
mentum,  nimirum  si  is,  qui  accidcntaliter 
mutat  formam,  velit  introducere  novum  ri¬ 
tum,  ut  docet  Zacharias,  can.  Retulerunt, 
de  consecrat,  dist.  4.  et  post  eum  S.  Tho- 
mas  3  part.  queest.  LX.  artic.  7.  ad  tertium, 
et  artic.  8.  in  corpore  articuli.  Quorum  auc¬ 
torum  verba  non  recte  ab  omnibus  expli¬ 
cantur. 

Ideo  Animadvertendum  est,  utrum  is,  qui 
intendit  introducere  novum  ritum  ,  intendat 
introducere  novum  essentialem  ritum  res¬ 
pectu  totius  Ecclesiae  Christi,  in  universum, 
id  est,  qui  non  fuerit  antea  in  ipsa  vera ,  et 
universali  Ecclesia ;  an  intendat  novum  ri¬ 
tum  introducere  respectu  alicujus  Ecclesiae, 
quam  ipse  putet  falsam. 

Si  intendit  introducere  novum  absolute, 
tunc  non  perficitur  Sacramentum  ,  non  quia 
desit  forma ,  sed  quia  deest  intentio.  Con¬ 
vincitur  enim  ille  non  velle  facere,  quod  fa¬ 
cit  vera  Ecclesia,  quandoquidem  vult  intro¬ 
ducere  ritum,  qui  numquam  fuit  in  Ecclesia 
universali,  et  vera.  Et  hoc  est,  quod  docet 
sanctus  Thomas  locis  citatis  :  semper  enim 
reddit  rationem  cur  non  perficiat  Sacra¬ 
mentum,  qui  intendit  introducere  novum 
ritum,  quia  non  habet  intentionem  Eccle¬ 
sia;. 

Si  vero  intendit  introducere  novum  ritum, 
non  absolute,  sed  solum  respectu  alicujus 
Ecclesiae,  quam  ipse  putat  falsam,  et  interim 
intendat  facere  quod  facit  vera  Ecclesia ; 
tunc  perficitur  Sacramentum ,  etiamsi  ipse 
fallatur  in  vera  Ecclesia  internoscenda.  Ut 
exempli  causa,  si  Graecus  aliquis  dum  bap¬ 
tizat  illis  verbis  :  Baptizetur  servus  Christi  in 
nomine  Patris,  et  Filii,  et  Spiritus  sancti, 
intendat  introducere  ritum  substantialem, 
et  necessarium  contra  ritum  Romanae  Eccle¬ 
siae,  ita  ut  velit  persuadere,  non  perfici  Sa¬ 
cramentum,  si  quis  dicat  :  Ego  te  baptizo  in 
nomine  Patris,  et  Filii,  et  Spiritus  sancti,  et 
tamen  intendat  facere,  quod  facit  Ecclesia 
vera,  quaecumque  illa  sit;  is  vere  baptiza¬ 
bit,  non  obstante  ipsius  errore.  Nam  in  eo 
Baptismo  invenitur  forma  substantialis ,  et 

intentio  verae  Ecclesiae  in  genere  ,  quae  om¬ 
nium  consensu  sufficit  :  error  enim  illius 
circa  Sacramentum,  aut  Ecclesiam,  non  ir¬ 
ritat  Sacramentum,  ut  omnes  Catholici  do¬ 
cent,  qui  docent  Sacramenta  ab  haereticis 
tradita  esse  valida.  Non  enim  tenetur  minis¬ 
ter  Sacramenti  intendere  id  facere,  quod 
facit  Ecclesia  Romana  :  alioqui  nullus  hae¬ 
reticus  vere  baptizaret;  sed  solum  id  quod 
facit  Ecclesia  Christi  vera,  in  qua  tamen  in¬ 
tentione  virtualiter  includitur,  ut  intendat 
id,  quod  Romana  Ecclesia  intendit,  quia  illa 
sola  est  vera  Ecclesia. 

Itaque  quod  Paludanus  ait  in  IY.  distinet. 
3.  quaest.  I.  artic.  3.  non  semper  irritari  Sa¬ 
cramentum,  cum  quis  intendit  introducere 
novum  ritum,  est  verum,  sed  non  contra  S. 
Thomam,  ut  ille  fortasse  putavit.  Imo  S. 
Thomas  ideo  non  dixit :  Cum  quis  vult  in¬ 
ducere  novum  ritum  ,  non  perficitur  Sacra¬ 
mentum,  sed,  non  videtur  perfici  Sacra¬ 
mentum,  quia  nimirum  posset  fieri  ,  ut  per¬ 
ficeretur  Sacramentum,  sed  praesumitur  non 
perfici,  quiu  praesumitur  non  adesse  inten¬ 
tionem  debitam. 

Quod  vero  Dominicus  a  Soto  ait,  quaest  I. 
art.  8.  Graecos  vere  baptizare  illis  verbis  : 
Baptizetur  servus  Christi  etc.  quia  Ecclesia 
Romana  tolerat  eum  ritum  ;  sed  si  Ecclesia 
Romana  eum  ritum  detestaretur,  tunc  fore 
ut  ipsi  non  vere  baptizarent:  non  est  verum 
absolute.  Nam  si  Ecclesia  Romana  eum  ri¬ 
tum  detestaretur,  ut  corruptionem  formae 
accidentalem,  illi  peccarent  quidem  ,  sed  ta¬ 
men  vere  baptizarent  :  si  vero  Ecclesia  Ro¬ 
mana  eum  ritum  detestaretur,  ut  corruptio¬ 
nem  substantialem,  tunc  illi  non  vere  bapti¬ 
zarent,  sed  causa  non  esset,  ut  Sotus  dicit, 
quia  deesset  intentio,  sed  quia  deesset  forma 
substantialis. 

His  ita  explicatis,  probatur  nostra  propo¬ 
sitio  adversus  Lutheri,  et  Brentii  temerita¬ 
tem.  Primo,  Sacramenta  a  Deo  sunt  institu¬ 
ta,  ut  adversarii  concedunt;  ergo  pars  Sa¬ 
cramenti  praecipua,  nimirum  forma  verbe¬ 
rum  a  Deo  instituta  est;  ergo  qui  eam  mu¬ 
tat,  peccat  contra  Deum,  et  saepe  non  perfi¬ 
cit  Sacramentum,  nimirum  cum  substantia¬ 
liter  mutat.  Si  enim  Sacramentum  a  Dei 
institutione  pendet,  certe  non  erit  Sacra¬ 
mentum,  cum  non  facimus,  quod  ipse  insti¬ 
tuit. 

Secundo.  Mutare  Sacramentorum  mate¬ 
riam,  grave  saerilegiunTesset,  nec  perficere¬ 
tur  Sacramentum,  ut  adversarii  concedunt; 


cur  igitur  non  sit  eadem  ratio  de  forma,  quae  , 
in  verbis  consistit? 

Tertio.  Addere  ad  verba  Scripturae,  vel 
ea  mutare  nullo  pacto  licet :  igitur  n6c  verba 
Sacramentorum  mutari  ullo  modo  debent, 
aut  possunt ;  praesertim  cum  verba  Scriptu¬ 
rae  solum  ad  significandum',  verba  Sacra¬ 
mentorum  ad  significandum  ,  et  sanctifican¬ 
dum  instituta  sint. 

Quarto.  Idem  probatur  testimoniis  Pa¬ 
trum.  Irenseus  lib.  I ,  cap.  18.  reprehendit 
haereticos  quosdam,  quod  mutarent  formam 
verborum  a  Christo  praescriptam  in  Sacra¬ 
mento  Baptismi.  Tertullianus  in  libro  de 
Baptismo  :  «  Lex,  inquit,  tingendi  imposita 
est,  et  forma  praescripta  :  Ita,  inquit,  ad 
omnes  gentes,  tingentes  eos  in  nomine  Pa¬ 
tris,  et  Filii,  et  Spiritus  sancti.  »  Cyprianus 
in  epist.  ad  Jubaianum  idem  habet.  Item 
Athanasius  serm.  3.  contra  Arianos.  Basilius 
homil.  in  sanctum  Baptisma  ,  et  caeteri,  qui 
scribunt  adversus  Arianos ,  hoc  argumento 
probant  trium  personarum  divinitatem,  quod 
jussi  simus  in  Baptismo  tres  personas  expri¬ 
mere.  Item  Basilius  lib.  de  Spiritu  sancto, 
cap.  12.  dicit,  eum  a  gratia  excidere,  qui 
detrahit,  aut  addit  ad  verba  praescripta  in 
Sacramento  Baptismi.  Didymus  in  lib.  II  de 
Spiritu  sancto:  «  Qui  unum,  inquit,  de  prae¬ 
ceptis  nominibus  praetermittit,  neque  per¬ 
fectionem  Sacramenti  attingit,  nec  a  pecca¬ 
tis  hominem  liberat.  »  Augustinus  lib.  YI. 
contra  Donatistas,  cap.  23  :  «  Certa  sunt, 
inquit,  verba  Evangelica ,  sine  quibus  non 
potest  consecrari  Baptismus.  »  Damascenus 
lib.  IV.  de  fide,  cap.  1&  :  «  Quae  fotina  ver¬ 
borum  in  Baptismo  adhibenda  sit,  Dominus 
exposuit,  dicens  :  Baptizantes  eos  etc.  »  Ac¬ 
cedat  Concilium  Arelatense  I.  can.  8.  quod 
examinari  jubet,  qua  forma  verborum  Ariani 
baptizent. 


CAPUT  XXII. 

De  fine  et  necessitate  Sacramentorum . 

Tria  explicanda  erunt  circa  finalem  cau¬ 
sam  Sacramentorum.  Primum  ,  de  ipso  fine 
dicendum  erit.  Secundo,  de  necessitate, 
quae  ex  fine  cognoscitur.  Tertio,  defendenda 
est  sententia  Ecclesiae  contra  mendacia,  et 
calumnias  haereticorum.  Quod  ad  primum 

attinet,  duo  quaeri  possunt,  cura  quaeritur 
quis  finis  sit  Sacramentorum.  Primum,  ad 
quem  finem  assequendum  Deus  instituerit 
Sacramenta.  Secundo,  cur  ad  eum  finem 
assequendum  talia  media  instituerit,  cum 
potuerit  per  alia  media,  et  etiam  sine  ullis 
mediis  ad  eum  finem  perveniri. 

Prior  quaestio  jam  explicata  est  in  dispu¬ 
tatione  de  definitione  Sacramenti :  jam  enim 
ostendimus,  Sacramenta  instituta  esse  ad 
justificandos  homines,  atque  ut  sint  signa, 
et  causae  instrumentales  gratiae  Dei. 

Posterior  quaestio  facilis  est,  nec  de  ea 
ulla  est  controversia.  Et  quidem  auctores 
multas  rationes  colligunt  tum  ex  parte  Dei, 
tum  ex  parte  hominis,  tum  ex  parte  Sacra¬ 
mentorum  ipsorum,  cur  utile  fuerit  Sacra¬ 
menta,  id  est,  sensibilia  signa  instituere  ad 
justificandos  homines.  Sed  hae  sunt  praeci¬ 
puae  causae. 

Prima,  quia  id  congruit  naturae  humanae, 
quae  ex  corpore,  et  spiritu  constat.  Sic  enim 
ait  S.  Chrysostomus  homil.  60.  ad  populum, 
et  83.  in  Matthaeum  :  «  Si  incorporeus  esses, 
nuda,  et  incorporea  tibi  dedisset  dona,  sed 
quoniam  anima  corpori  inserta  est,  in  sen¬ 
sibilibus  intelligibilia  tibi  praebet.  »  Similia 
docent  Gregorius  Nazianzenus,  et  Gregorius 
Nyssenus,  in  sermone  de  Baptismo. 

Secunda,  ut  clarius  appareret  gratiam, 
quae  datur  per  Sacramenta,  a  solo  Deo  esse. 
Si  enim  daretur  per  actiones  aliquas  spiri¬ 
tuales,  suspicari  potuissent  homines,  vi  pro- 
pria  illius  actionis  homines  justificari  :  nunc 
autem  cum  per  res  corporales ,  et  abjectas 
detur  tam  excellens  donum,  nullus  relinqui¬ 
tur  locus  ejusmodi  suspicioni.  Qua  etiam 
de  causa  Dominus  Joan.  IX.  caecum  illumi¬ 
navit  sputo,  et  luto,  non  aliquo  pretioso  un¬ 
guento  :  et  mundum  sibi  subjicere  voluit  per 
homines  pauperes,  et  obscuros. 

Tertia,  ut  simul  essent  instrumenta  justi¬ 
ficationis,  et  signa,  quibus  discernerentur 
fideles  ab  infidelibus,  et  quibus  colligeretur 
populus  Dei,  et  quibus  etiam,  ut  sacris  cai- 
remoniis  coleretur  Deus..  Nec  enim  poterant 
esse  signa  ad  discernendos  alios  ab  aliis,  ne¬ 
que  etiam  caeremonia!  religionis,  nisi  essent 
externa,  et  sensibilia.  Yide  multas  ejusmodi 
rationes  apud  Hugonem,  lib.  I.  de  Sacra¬ 
mentis,  par.  9.  cap.  3.  et  Magistrum,  ac 
Doctores,  lib.  IY.  sent.  dist.  1.  et  S.  Tho- 
mam,  lib.  IV  contra  Gentes,  cap.  56.  et  ex 
recentioribus  Gulielmum  Alanum,  lib.  de  Sa¬ 
cramentis  in  genere,  cap.  24. 


Quantum  ad  secundum,  de  necessitate, 
duplex  est  necessitas.  Una  dicitur  necessitas 
pracepti.  Altera  necessitas  medii.  Et  quam¬ 
quam  interdum  hae  duaj  necessitates  con¬ 
junctae  sint;  nam  hoc  ipso  quod  aliquid  est 
medium  ad  salutem  necessarium  simul  etiam 
estprseceptum  naturale,  si  in  nostra  potestate 
situm  sit  :  tamen  hoc  interest,  quod  cum 
quis  ex  ignorantia  invincibili,  aut  alia  justa 
de  causa  non  implet  praeceptum,  is  nihil  de¬ 
trimenti  accipit  :  at  si  quis  non  accipiat  me¬ 
dium  nocessarium,  is  magnum  detrimentum 
capit,  quia  non  assequitur  finem,  licet  ex 
ignorantia  invincibili  id  ei  accidat.  Verbi 
gratia,  Sacramentum  Confirmationis  est  pra- 
ceptum  ;  sed  non  medium  ad  salutem  sim¬ 
pliciter  necessarium  ,  ideo  qui  negligit  acci¬ 
pere  ejusmodi  Sacramentum,  peccat,  sed  si 
ex  legitima  causa  non  accipiat,  nec  peccat, 
nec  impeditur  a  salute.  Quia  vero  Baptismus 
in  re,  vel  in  voto  est  praeceptum,  et  medium; 
ideo  qui  non  baptizatur;  aut  certe  non  desi¬ 
derat  Baptismum,  non  salvatur,  licet  ex  igno¬ 
rantia,  vel  impotentia  id  accidat. 

Rursus  necessitas  medii;  Aut  est  necessi¬ 
tas  simpliciter  quomodo  alse  necessariae  sunt 
ad  volandum.  Aut  ad  bene  esse,  quomodo 
equus  necessarius  est  ad  iter  faciendum. 
Denique  utraque  necessitas;  Aut  est  abso¬ 
luta,  et  naturalis,  ut  in  exemplis  positis ; 
Aut  ex  institutione,  et  arbitratu  alterius  : 
quomodo  in  ludis  attingere  metam,  est  me¬ 
dium  necessarium  ad  bravium  ;  Aut  est  par- 
tim  ex  institutione,  partim  ex  naturali  con¬ 
gruentia,  ut  cum  Imperator  concedit  militi¬ 
bus  urbem  aliquam  diripiendam,  si  eum  vi 
coeperint.  Ex  his  facile  poterit  intelligi,  qua) 
sit  necessitas  Sacramentorum. 

Sit  igitur  prima  propositio  :  «  Nulla  Sa¬ 
cramenta  habent  absolutam  necessitatem, 
sed  omnis  eorum  necessitas  pendet  ex  pra¬ 
eopto,  et  institutione  divina,  adjuncta  natu¬ 
rali  congruentia.  »  Certum  est  enim  potuisse 
Deum  sine  ullis  Sacramentis  homines  justi¬ 
ficare.  Neque  de  hoc  ulla  controversia  est. 

Secunda  propositio  :  «Omnia  Sacramenta 
necessaria  sunt  necessitate  praecepti,  licet 
non  singulis.  »  De  hac  propositione  non  est 
controversia  cum  haereticis. 

Tertia  propositio  :  «Baptismus,  et  Poeni¬ 
tentia  necessaria  sunt,  posita  institutione 
divina,  necessitate  medii  simpliciter;  Bap¬ 
tismus  quidem  omnibus,  Poenitentia  iis  qui 
post  Baptismum  lsethaliter  delinquunt.  »  In 
hac  non  convenimus.  Nam  adversarii  faten- 

tur  quidem  Sacramenta  esse  necessaria, 
quia  praecepta,  et  etiam  necessaria  ut  media 
utilia  :  non  tamen  agnoscunt  ullum  Sacra¬ 
mentum  necessarium  simpliciter  ut  medium. 
Et  ratio  est,  quia  cum  sola  fides  justificet, 
Sacramenta  solum  adhibentur,  ut  fidem 
excitent,  aut  nutriant.  Atqui  sine  Sacra¬ 
mentis  per  solum  veibum  potest  tides  gigni, 
nutriri,  augeri  :  non  igitur  sunt  ulla  Sacra¬ 
menta  simpliciter  necessaria.  Sed  hoec  con¬ 
troversia  tractanda  est  in  disputatione  de 
Baptismo,  et  Poenitentia  :  nunc  sufficient 
duo  loca  Scripturae  apertissima  Joan.  III. 
Nisi  quis  renatus  fuerit  ex  aqua  et  Spiritu 
sancto,  non  potest  intrare  in  regnum  Dei.  Luc. 
XIII.  Nisi  Poenitentiam  habueritis,  omnes  simi¬ 
liter  peribitis  (1). 

Quarta  propositio  :  «  Eucharistia,  Confir¬ 
matio,  et  Extrema  unctio,  necessaria  sunt 
necessitate  medii  ad  bene  esse,  posita  divina 
institutione.  »  In  hac  non  convenimus,  qua¬ 
tenus  numeramus  Confirmationem,  et  Unc¬ 
tionem  inter  Sacramenta  :  sed  de  hoc  alibi. 
Quantum  ad  Eucharistiam  ,  convenimus  , 
quod  sit  in  praecepto  ;  sed  quod  sit  necessa¬ 
ria  ad  bene  esse,  ut  medium,  videmur  con¬ 
venire,  sed  re  ipsa  non  convenimus.  Nam 
dicunt  quidem  Calvinus  in  Antidoto,  et  Kem- 
nitius  in  Examine,  Sacramenta  esse  neces¬ 
saria,  ut  media  a  Christo  instituta,  sed  inter 
explicandum  ita  extenuant  hanc  necessita¬ 
tem,  ut  eam  fere  tollant.  Yolunt  enim  Sa¬ 
cramenta  solum  esseutiliaad  alendam  lidem, 
quia  repraisentant  oculis  id,  quod  verbum 
offert  auribus.  Unde  Apologia  Confessionis, 
art.  13.  comparat  Sacramenta  picturae  : 
sicut  ergo  picturae  non  possunt  dici  neces¬ 
sariae  ad  salutem,  nisi  forte  hominibus  valde 
rudibus  ;  ita  nec  Sacramenta  secundum  ip¬ 
sorum  sententiam.  Conatur  Kemnitius  loco 
citato  refellere  hanc  similitudinem  de  pic¬ 
tura,  et  ostendere  nescio  quam  majorem 
necessitatem.  Sed  non  potest  negare  simili¬ 
tudinem  illam  esse  in  Apologia,  quam  se  in 
omnibus  sequi  profitetur.  Et  praeterea  aliis 
verbis  idem  dicit  :  nihil  enim  vult  Sacra¬ 
menta  esse  aliud,  nisi  ritus,  in  quibus  vi¬ 
sibiliter  repraesentetur  promissio,  sicut  au- 
dibiliter,  ut  sic  loquar,  repraesentatur  in 
verbo.  Itaque  revera  non  agnoscunt  neces¬ 
sitatem,  licet  mentiantur  se  agnoscere,  sed 
solum  tenuem  quamdam  utilitatem  Sacra¬ 
mentorum. 


Quinta  propositio  :  «  Ordo  necessarius 
est,  non  singulis  hominibus,  sed  ipsi  Eccle¬ 
siae  in  universum,  necessitate  medii  simpli¬ 
citer,  posita  divina  institutione.  » 

Sexta  propositio  :  «  Matrimonium  neces¬ 
sarium  est  ad  bene  esse,  non  singulis  homi¬ 
nibus,  sed  Ecclesiae  in  universum.  »  De  his 
non  est  controversia.  Vide  S,  Thomam  3. 
par.  quaest  LXY.  art.  4. 

Quantum  ad  tertium,  refellenda  sunt  men¬ 
dacia  et  calumniae  Calvini  et  Kemnitii,  con¬ 
tra  canonem  4.  sess.  YI1.  Concilii  Triden- 
tini,  ubi  de  necessitate  Sacramentorum  agi¬ 
tur.  Verba  Concilii  ita  habent  :  «  Si  quis 
dixerit,  Sacramenta  novae  legis  non  esse  ad 
salutem  necessaria,  sed  superflua,  et  sine 
eis,  aut  eorum  voto  per  solam  fidem  homi¬ 
nes  a  Deo  gratiam  justificationis  adipisci, 
licet  omnia  singulis  necessaria  non  sint,  ana¬ 
thema  sit.  »  Quo  canone  Concilium  tria  de¬ 
finit.  Primo  Sacramenta  non  esse  superflua 
ad  salutem,  sed  necessaria  ;  id  quod  defini¬ 
tum  est  contra  Anabaptistas  et  Zwinglianos, 
qui  (ut  supra  in  disputatione  de  definitione 
vidimus)  Sacramenta  utilia  esse  volebant  ad 
discernendos  fideles  ab  infidelibus,  non  au¬ 
tem  ad  salutem  consequendam.  Atque  hanc 
partem  definitionis  libenter  admittunt,  et 
probant  Calvinus,  et  Kemnifius.  Secundo, 
Sacramenta  quredam  adeo  esse  necessaria, 
ut  sine  ipsis,  vel  eorum  voto  non  possit  sa¬ 
lus  contingere.  Hoc  autem  est  contra  Luthe- 
ranos  et  Calvinistas,  qui  soli  fidei  tribuunt 
ejusmodi  necessitatem.  Tertio,  non  omnia 
Sacramenta  esse  singulis  necessaria :  id  quod 
asseritur  propter  Ordinem  et  Matrimonium. 
In  qua  parte  definitionis  illud  solum  repre¬ 
hendunt,  quod  haec  inter  Sacramenta  nume¬ 
remus  :  sed  de  hoc  alibi  dicendum  erit.  Ve¬ 
niamus  nunc  ad  mendacia. 

Hunc  canonem  ita  Calvinus  calumniatur 
in  Antidoto  :  «  Hic  boni  Patres  pro  sua  cras- 
sitie  non  animadvertunt,  quidquid  nobis 
gratiae  per  Sacramenta  confertur,  nihilomi¬ 
nus  fidei  imputandum.  Qui  enim  a  Sacra¬ 
mentis  fidem  separat,  perinde  facit,  ac  si 
animam  a  corpore  tolleret.  Ergo  quemad¬ 
modum  Evangelii  doctrinam  non  excludi¬ 
mus,  cum  dicimus,  nos  sola  fide  Christi  gra¬ 
tiam  adipisci,  ita  nec  Sacramenta;  quorum 
eadem  est  ratio,  cum  Evangelii  sint  sigilla.  » 
llaec  ille. 

Quibus  verbis  reprehendit  illam  partem 


(1)  Joan.  III.  3;  Luc.  XIII,  3. 

canonis,  ubi  Concilium  damnat  eos,  qui  di¬ 
cunt,  homines  justificari  sola  fide  sine  Sacra¬ 
mentis.  Ideo  autem  reprehendit,  quia  putat 
a  Concilio  damnari  sententiam  Lutherano- 
rum  non  intellectam.  Nam  etsi  fatentur  Lu- 
therani  solam  fidem  justificare,  et  proinde 
Sacramenta  non  justificare,  eo  modo,  quo 
fides  justificat,  tamen  admittunt  etiam  Sa- 
cramenla  alio  modo  justificare;  quomodo 
non  negant,  Deum  justificare,  et  Christi 
passionem  justificare,  et  concionem  etiam 
suo  quodam  modo  justificare.  Nam  Deus 
justificare  dicitur,  ex  auctoritate  peccata  re¬ 
mittens,  et  in  gratiam  nos  recipiens  :  Chris¬ 
tus  justificare  dicitur  meritorie,  quia  meruit 
nobis  gratiam,  et  remissionem  peccatorum  ; 
verbum,  et  Sacramentum  justificant  instru- 
mentaliter,  quatenus  excitant,  vel  nutriunt 
fidem,  quae  justificationem  apprehendit; 
fides  autem  justificat, 'quia  immediate  vel  uti 
quaedam  spiritualis  manus,  justificationem 
apprehendit;  quomodo  justificandi  fides  co¬ 
mitem  nullum  habet.  Itaque  inepte  Conci¬ 
lium  ex  Calvini  sententia  colligit  Luthcranos 
excludere  Sacramenta  a  justificatione,  quia 
doceant  solam  fidem  justificare. 

Similem  calumniam  habet  Kemnitius, 
pag.  80  :  «  Quod,  inquit,  praecipue  obser¬ 
vandum  est,  necessitatem  Sacramentorum 
opponant  justificationi  per  solam  fidem,  at¬ 
que  ea,  quae  ad  salutem  necessaria  sunt, 
distinguenda  sunt,  ut  Christus  promerens, 
Pater  donans,  organa,  seu  instrumenta  verbi, 
et  Sacramentorum,  per  quae  Spiritus  sanctus 
beneficia  illa  novi  testamenti  offert,  appli¬ 
cat,  obsignat,  auget,  et  confirmat,  in  cre¬ 
dentibus,  et  demum  fides,  quae  beneficia 
illa  apprehendit,  et  accipit.  Singula  haec  suo 
modo,  et  in  suo  gradu  ad  salutem  nostram 
ordinata  sunt.  Et  sicut  non  sequitur,  Sacra¬ 
menta  ad  salutem  sunt  necessaria,  ergo  non 
solus  Christus  suo  merito  nobis  eam  acqui- 
sivit  :  ita  etiam  non  sequitur,  Sacramenta 
ad  salutem  sunt  necessaria,  ergo  non  per 
solam  fidem  gratiam  justificationis  accipi¬ 
mus.  »  llaec  ille. 

Atqui  haec  est  calumnia,  et  mendacium 
manifestum.  Concilium  enim  recte  intellexit 
eorum  sententiam,  et  idipsum  proprie  dam¬ 
navit,  quod  illi  docent.  Nam  non  damnat 
eos  concilium,  quod  excludant  Sacramenta 
a  justificatione  quovis  modo,  sed  quod  ex¬ 
cludant  ab  immediata  acceptione  et  applica¬ 
tione  justificationiSj  quam  ipsi  soli  fidei  tri¬ 
buunt.  Fides  enim  Catholica  non  admittit 


sola  fide  immediate  apprehendi,  et  applicari 
hominibus  gratiam  justificationis,  sed  vult 
ad  id  necessario  requiri  etiam  Sacramenta, 
adeo  ut  si  fides  in  aliquo  existat,  quamvis 
maxima,  non  tamen  justificet,  nisi  adsit 
etiam  Sacramentum  in  re,  vel  in  voto ; 
Imo  magis  requiritur  Sacramentum,  quam 
fides.  Nam  sine  Sacramento  in  re,  vel  in 
voto  nemo  justificatur,  neque  parvulus,  ne¬ 
que  adultus  ;  sine  fide  autem  aliqui  justifi¬ 
cantur,  ut  parvuli,  qui  fidem  propriam  nul¬ 
lam  habent,  qua  recipiant  justificationem, 
et  tamen  per  Sacramentum  fidei  justifican¬ 
tur. 

Unde  etiam  refellitur,  quod  ait  Calvinus, 
quidquid  nobis  gratiae  per  Sacramenta  con¬ 
fertur,  id  fidei  imputandum.  Id  enim  falsum 
est.  Gratia  enim  quae  per  Sacramenta  con¬ 
fertur,  imputanda  est  virtuti  ipsorum  Sacra¬ 
mentorum,  et  Christi  institutioni,  non  fidei  : 
fides  enim  non  tribuit  vim  Sacramentis, 
sed  solum  disponit  subjectum,  ut  supra  di¬ 
ximus. 

Jam  vero  Martinus  Kemnitius  in  2.  par. 
Examinis,  pag.  79.  et  sequentibus,  dicit  in 
singulis  dictionibus  hujus  canonis  latere  in¬ 
sidias  :  detegit  autem  ipse  quinque  insidias  : 
quae  tamen  revera  non  sunt  latentes  insidiae 
Concilii,  sed  patentes  calumniae  Kemnitii. 
Primo,  sic  ait  :  «  Principio  artificium  com¬ 
positionis  in  hoc  canone  considerandum  est. 
In  singulis  enim  ferme  dictionibus  peculia¬ 
res  latent  insidiae.  »  Et  infra  :  «  Reliquos, 
inquit,  ritus,  ut  Confirmationis,  Extremae 
unctionis,  auricularis  Confessionis,  Satisfac¬ 
tionis  etc.  volunt  simpliciter  esse  Sacramen¬ 
ta  ad  salutem  necessaria.  » 

Hoc  esse  mendacium  perspicuum  est,  tum 
ex  eo,  quod  Concilium  non  addidit  vocem 
illam  (simpliciter)  tum  etiam  quia  commu¬ 
nis  sententia  Theologorum,  a  qua  Concilium 
numquam  recedit,  solum  tria  Sacramenta 
docet  esse  necessaria  simpliciter;  Baptis¬ 
mum  omnibus;  et  Poenitentiam  omnibus, 
qui  peccant  post  Baptismum;  et  Ordinem 
ipsi  Ecclesiae  in  universum.  Sine  reliquis 
posse  homines  salvari,  modo  absit  negligen- 
tia,  et  contemptus.  Vide  S.  Thorham  3. 
parte,  quaest.  LXV.  art.  4. 

Secundo  sic  ait  idem  Kemnitius  :  «  Ne¬ 
que  enim  quisquam  sanus  justificationem 
per  solam  fidem  ita  unquam  intellexit,  quasi 
a  justificatione  excludatur  gratia  Dei,  meri¬ 
tum  Christi,  et  ministerium  verbi,  et  Sacra¬ 
mentorum.  » 

Hoc  est  alterum  mendacium.  Nam  etiamsi 
Kemnitius  et  Calvinus  doceant,  solam  fidem 
non  debere  opponi  Sacramentis  in  negotio 
justificationis,  sicut  non  opponitur  gratiic 
Dei,  et  merito  Christi;  tamen  Lullierus, 
quem  sanum  fuisse  Kemnitius  numquam 
negaret,  multis  in  locis  opposuit  solam  fi¬ 
dem  Sacramentis,  ac  disertis  verbis  docuit, 
ita  sola  fide  homines  justificari,  ut  nulla  pars 
justificationis  ad  Sacramenta  pertineat.  In 
lib.  de  capt.  Babyl.  cap.  de  Baptismo  : 
«  Baptismus,  inquit,  neminem  justificat,  nec 
ulli  prodest,  sed  fides  in  verbum  promissio¬ 
nis.  »  Et  in  assert.  I.  art.  :  «  Nos  dicimus, 
inquit,  nec  novi,  nec  veteris  testamenti  Sa¬ 
cramenta,  sed  solam  fidem  justificasse  :  »  Et 
in  lib.  contra  Joannem  Cochlceum.  «  Non 
potest,  inquit,  ulla  pars  justificationis  tribui 
Baptismo.  »  Haec  ille.  Qui  certe  non  dixis¬ 
set,  gratia  Dei,  aut  meritum  Christi  non  jus¬ 
tificant,  nec  ullis  prosunt;  et  nulla  pars 
justificationis  tribui  potest  gratiae  Dei,  aut 
merito  Christi.  Lutherus  igitur  opposuit  jus¬ 
tificationem  per  solam  fidem  Sacramentis, 
quam  tamen  non  opposuisset  gratiae  Dei, 
aut  merito  Christi.  Sic  etiam  Philippus  Me- 
lanchthon,  quem  insanum  fuisse  Kemnitius 
numquam  diceret,  in  locis  editis,  anno  1522  : 
«  Non  justificant,  inquit,  signa,  ut  Aposto¬ 
lus  ait :  Circumcisio  nihil  est  :  ita  Baptismus 
nihil  est,  participatio  mensae  Domini  nihil 
est.  »  H;ec  ille.  Sed  quaeso,  an  dixisset  Me- 
lanchthon,  gratia  Dei  non  justificat,  et  gra¬ 
tia  Dei  nihil  est?  Igitur  opponebant  veteres 
Lutherani  solam  fidem  Sacramentis,  quam 
non  opposuissent  gratiae,  et  merito  Christi. 
Porro  Concilium  simul  damnavit  et  has  pro¬ 
fanas  voces  veterum  Lutberanorum ,  et 
sententiam,  quam  sequuntur  Calvinus,  et 
Kemnitius,  licet  a  verbis  abstineant. 

Tertio,  sic  ait  ibidem  Kemnitius  :  «  Ne¬ 
que  necessitatem  Sacramentorum,  eo  tan¬ 
tum  referunt,  quod  sint  causae  instrumenta- 
Ies,  per  quas  a  Deo  nobis  offeratur,  et  ex¬ 
hibeatur  gratia  justificationis,  sed  loquuntur 
de  adipiscenda,  seu  accipienda  gratia  justi¬ 
ficationis.  Et  hoc  nolunt  soli  fidei  tribui,  sed 
adjungunt  necessitatem  Sacramentorum  : 
hoc  est,  intelligunt  nostrum  opus,  quod  in 
susceptione  Sacramentorum  facimus,  ita  ut 
fides  non  sola,  sed  una  cum  dignitate,  seu 
merito  illius  nostri  operis  accipiat  gratiam 
justificationis.  » 

Hic  vero  impudenter  mentitur  Kemnitius. 
Nullus  enim  Catholicorum  justificationem, 


quam  in  Sacramentis  accipimus,  tribuit  di¬ 
gnitati,  aut  meritis  operis  nostri,  sed  insti¬ 
tutioni  divinae,  et  operi  Christi.  Nec  enim 
Baptismus,  aut  alia  Sacramenta  sunt  opera 
nostra,  aut  pendent  ex  nostra  dignitate,  aut 
merito;  alioqui  Sacramenta  ab  impiis  colla- 
ta  non  essent  utilia  ;  cujus  contrarium  tum 
Catholici,  tum  etiam  Lutherani  defendunt 
contra  Donatislas. 

Quarto  addit  Kemnitius  :  «  Et  propterea 
nominant  Sacramenta  novae  legis,  ut  sit 
mutua  relatio  legis,  et  nostrorum  operum  in 
ipso  etiam  Sacramentorum  usu.  » 

Hic  etiam  leviter  calumniatur.  Non  enim 
per  legem  intelligit  Concilium  proeceptum, 
quo  opus  imperatur,  sed  testamentum  no¬ 
vum;  idem  enim  significant  Sacramentum 
novte  legis,  et  Sacramentum  a  Christo  in¬ 
stitutum,  qui  est  auctor  novi  Testamenti, 
seu  legis. 

Quinto  adjungit  ineptissime  :  «  Ideo  etiam 
votum  nominant,  hoc  est,  pollicitationem 
certi  operis  ad  accipiendam  justificationis 
gratiam. 

Quis  nos  miretur  imperitiam,  vel  impu¬ 
dentiam  hujus  censoris?  Nam  vel  ignoravit, 
votum  in  verbis  Concilii  non  pollicitationem, 
sed  desiderium  significare,  vel  de  industria 
cavillari  voluit.  Certe  Concilium,  cum  ait, 
Sacramenta  esse  necessaria,  vel  eorum  vo¬ 
tum,  per  votum  voluntatem  accepit.  Nam  ut 
S.  Augustinus,  lib.  IV.  contra  Donatistas, 
cap.  23.  docet,  sine  Baptismo,  latro  salva¬ 
tus  est,  quia  non  ejus  accipiendi  voluntas 
defuit,  sed  non  accipiendi  necessitas  adfuit. 
Atque  haec  de  nugis Kemnitianis,  etde  causa 
finali  Sacramentorum. 


CAPUT  XXIII. 

Auctorem  Sacramentorum  solum  esse 
Christum. 

De  causa  efficiente  Sacramentorum,  qua- 
tuor  sunt  controversiae,  quot  sunt  etiam 
canones  de  hac  re  in  Concilio  Tridentino 
sess.  VII.  Ut  autem  ha;c  facilius  intelligan- 
tur,  observandum  est  triplicem  causam  ef¬ 
ficientem  in  Sacramentis  a  Theologis  consi¬ 
derari.  L  nain  principalem,  et  omnino  inde- 
pendentem,  in  qua  dicunt  esse  potestatem 
auctoritatis. 

Alteram  inslmmentalem,  sed  instrumenti 
conjuncti,  in  qua  dicunt  esse  potestatem  ex¬ 
cellentia?.  Tertiam  instrumentalem,  sed  in¬ 
strumenti  separati;  in  qua  dicunt  esse  po¬ 
testatem  ministerialem. 

Prima  causa  omnium  consensu  est  Deus, 
ipse  enim  solus  ex  auctoritate  gratiam  dare 
potest,  et  proinde  Sacramenta  instituere, 
quse  gratiam  efficiunt,  aut  etiam  infallibili— 
ter  significant.  Secunda  causa  est  Christus 
ut  homo;  Christi  enim  humanitas  est  instru¬ 
mentum  conjunctum  divinitati  hypostatice, 
et  ideo  Christo  ut  homini  tribuitur  quaedam 
potestas  ministerialis  quidem,  quia  derivata 
est  a  divinitate,  tamen  excellentiae  potes¬ 
tas  dicitur,  quia  soli  Christo  convenit.  Ter¬ 
tia  causa  est  quilibet  alius  minister  Sacra¬ 
mentorum.  De  t .  causa  nulla  est  quaestio, 
de  2.  una  controversia  est,  de  3.  tres. 

Prima  igitur  quaestio  est;  An  auctor  Sa¬ 
cramentorum  novae  legis  sit  solus  Christus. 
Adversarii  duo  quaedam  docent.  Primo,  Sa¬ 
cramenta,  quae  sola  ipsi  vera  Sacramenta 
putant,  a  solo  Christo  esse  instituta  ,  nimi¬ 
rum  Baptismum  ,  et  Eucharistiam  ,  caetera 
non  a  Christo  instituta.  Ita  docent  Calvinus 
in  Antidoto  Concilii,  sess.  VII,  can.  1.  et 
Kemnitius  in  2.  part.  Examinis,  pag.  13.  Ci¬ 
tat  autem  Kemnitius  Cyprianum,  in  sermo- 
mone  de  ablutione  pedum  ;  item  Hugonem, 
lib.  II  de  Sacramentis,  part.  15,  cap.  2.  et 
Petrum  Lombardum,  lib.  IV,  dist.  23.  qui 
negant  omnia  Sacramenta  a  Christo  institu¬ 
ta  fuisse.  Poterat  addere  Alexandrum  Alen- 
sem ,  qui  IV.  part.  qusest.  2-4.  membro  1. 
dicit,  Sacramentum  Confirmationispost mor¬ 
tem  Apostolorum  institutum  esse  ab  Eccle¬ 
sia  in  Concilio  Meldensi.  Idem  sentire  vide¬ 
tur  S.  Bonaventura,  in  IV.  dist.  7  ,  art.  1, 
qusest.  1.  Praeterea  idem  Alexander,  qua;st. 
59,  memb.3.  et  Bonaventura  dist.  17,  art.  1, 
qua?st.  3.  et  Marsilius  in  IV.  qusest.  14.  di¬ 
cunt,  Sacramentum  Pcenitentiae  non  fuisse 
a  Christo  institutum,  sed  ab  Apostolis. 

Adversus  errorem -hunc  posuit  Concilium 
Trident.  sess.  VII,  canonem  1.  qui  talis  est: 
«Si  quis  dixerit,  Sacramenta  nova?  legis, 
non  esse  omnia  a  Jesu  Christo  Domino  nos¬ 
tro  instituta,  anathema  sit.  »  Qui  canon  non 
debet  ita  intelligi,  quasi  Concilium  velit  Sa¬ 
cramenta  instituta  esse  a  Christo  immediate, 
vel  mediale;  sed  solum  immediate  :  nam 
alioqui  Concilium  frustra  canonem  istum 


posuisset;  cum  nemo  unquam  dubitaverit, 
quin  saltem  mediate  Sacramenta  a  Deo  sint 
instituta.  Pra?terea  idem  Concilium,  sess, 
XIV.  can.  1.  agens  de  Sacramento  Unctionis 
extremse,  seipsum  explicat,  cum  ait:  Sacra¬ 
mentum  illud  ab  ipso  Christo  institutum 
fuisse,  sed  a  B.  Jacobo  Apostolo  promulga¬ 
tum.  Denique  ,  si  tantum  mediate  Christus 
Sacramenta  instituisset,  idem  dici  posset  de 
Sacramentis  ,  et  de  aliis  omnibus  cseremo- 
niis  Ecclesiasticis  :  omnes  enim  sunt  aChris- 
to  mediate  instituta?,  quia  nimirum  dedit 
Ecclesia?  potestatem  instituendi,  et  inspira¬ 
vit,  ut  institueret,  et  astitit  ne  erraret  in  in¬ 
stituendo;  et  tamen  idem  Concilium  non  eo¬ 
dem  modo  loquitur  de  Sacramentis  ,  et  de 
aliis  ca?remoniis.  Nam  sess.  XXI,  cap.  2.  di¬ 
cit,  Ecclesiam  habere  potestatem  mutandi, 
et  instituendi  circa  Sacramenta,  salva  tamen 
eorum  substantia. 

Hsec  igitur  verissima  Concilii  sententia 
confirmari  potest  his  rationibus.  Primo,  in 
Scripturis  Apostoli  non  vocantur  nisi  dispen¬ 
satores,  et  ministri  mysteriorum  Dei ,  ut  I. 
Corinth.  IV  :  Si  nos  existimet  homo,  ut  minis¬ 
tros  Christi ,  et  dispensatores  mysteriorum 
Dei  (I).  Non  igitur  instituerunt  ipsi,  sed  so¬ 
lum  promulgarunt ,  et  ministrarunt  Sacra¬ 
menta  a  Christo  instituta. 

Secundo,  Sacramenta  legis  veteris  a  Deo 
immediate  sunt  instituta,  a  Moyse  autem  so¬ 
lum  promulgata,  ut  patet  ex  libris  Exodi,  et 
Levitici,  ubi  semper  cum  aliquid  novi  insti¬ 
tuitur,  legimus  :  Locutus  est  Dominus  ad 
Moysem  ;  multo  igitur  magis  par  erat,  ut  Sa¬ 
cramenta  novse  legis  praestantiora  ab  ipso 
Deo  instituerentur. 

Tertio  ,  id  Patres  affirmant.  Cyprianus, 
sive  quicumque  est  auctor  ,  in  sermone  de 
ablutione  pedum  :  «  Ipse,  inquit,  summus 
sacerdos  sui  est  Sacramenti  institutor  ,  et 
auctor  :  in  cmteris  homines  Spiritum  sanc¬ 
tum  habuere  doctorem.  »  Ubi  vides  non  Sa¬ 
cramenta  (ut  Kemnitius  falso  citabat)  sed 
quosdam  alios  ritus  ab  hominibus  institutos, 
auctore  Cypriano.  Ambrosius  lib.  IV  de  Sa¬ 
cramentis  cap.  4  :  «  Auctor,  inquit,  Sacra¬ 
mentorum  quis  est ,  nisi  Dominus  Jesus  ?  » 
Augustinus  lib.  III.  doctiin.  Cbrist.  cap.  9. 
dicit  primo  ipsum  Dominum,  deinde  Apusto- 
licam  disciplinam  tradidisse  Ecclesiis  Sacra¬ 
menta.  Idem  in  epist.  M8,  c.  i.  Sacramen¬ 
torum  auctorem  Deum  facit. 


(1)  I.  Cor.  IV,  1. 

Ad  testimonia  vero  ,  qua;  allegat  Kemni- 
tius,  Respondemus  :  Cyprianum  contrarium 
habere,  ut  supra  ostendimus.  Hugonem  au¬ 
tem,  et  Lombardum  per  institutionem  intel- 
ligere  voluisse  promulgationem;  quomodo 
etiam  lex  vetus  dicitur  lex  Moysis  ,  cura  ta- 
meneam Moyses  non  instituerit  proprie,  sed 
tantum  promulgaverit.  Idem  responderi  po¬ 
test  ad  eorum  testimonia,  qui  dicunt,  Sacra¬ 
mentum  Poenitentiae  abApostolis  institutum. 
Nam  iidem  dicunt,  Christum  instituisse  Ab¬ 
solutionem  ,  et  insinuasse  Confessionem  : 
quocirca  non  tam  relinquunt  Apostolis  insti¬ 
tutionem,  quam  declarationem,  licet  ipsi  eam 
vocent  institutionem.  Porro  quod  aiunt  Ale¬ 
xander  etBonaventura  de  Sacramento  Confir¬ 
mationis,  defendi  non  potest.  Constat  enim 
testimonio  Fabiani  Papse,  Dionysii  Areopagi¬ 
tae,  Cypriani, Tertulliani,  et  aliorum  veterum, 
Sacramentum  Confirmationis  fuisse  diu  ante 
Concilii  Meldensis  tempora.  Vide  Dionysium 
de  Ecclesiastica  Hierarchia,  cap.  de  Baptis¬ 
mo,  Tertullianum  lib.  de  resurrect.  carnis, 
Fabianum  in  epist.  ad  Orientales,  Cyprianum 
lib.  II,  epist.  1.  et  in  serm.  de  Chrismate. 
Sed  neque  Concilium  illud  aliud  statuit,  nisi 
ut  qui  ad  Sacramentum  Confirmationis  ac¬ 
cedunt,  jejuni  sint,  ut  patet  exGratiano,  can. 
Ut  Episcopi,  de  consecr.  distin.  5.  nec  enim 
aliud  exstat  ex  hoc  Concilio.  De  hac  tota  quae¬ 
stione  plura  dicentur  ,  cum  de  singulis  Sa¬ 
cramentis  agetur. 


CAPUT  XXIV. 

Ministrum  Sacramentorum  ordinarium  non 
esse  quemlibet  hominem  etiam  baptizatum. 

Altera  quaestio  est  de  causa  ministeriali  in 
Sacramentis  conficiendis  et  ministrandis, 
quis  proprie  in  Ecclesia  sit  minister  Sacra¬ 
mentorum.  Adversarii  multum  inter  se,  et 
nobiscum  in  hac  quaestione  dissentiunt. 

Martinus  Lutherus  duo  dicit  falsa,  et  inter 
se  pugnantia.  Primum,  omnes  omnino  esse 
ministros,  non  solum  homines  ,  sed  etiam 
daemones.  Sic  enim  ait  in  lib.  de  Missa  pri¬ 
vata  ,  et  unctione  Sacerdotum ,  edito  anno 
1534  :  «  EgD  non  dicam,  quod  Papistoe  di¬ 


cunt,  nullum  Angelorum,  nec  Mariam  qui¬ 
dem  ipsam  consecrare  posse.  Sed  e  contra 
dico,  si  diabolus  ipse  veniret,  et  ego  postea 
resciscerem  diabolum  sic  irrepsisse  in  offi¬ 
cium  pastoris  Ecclesia? ,  in  specie  hominis 
vocatum  ad  praedicandum,  et  publice  in  Ec¬ 
clesia  docuisse,  baptizasse  ,  celebrasse  Mis¬ 
sam,  et  absolvisse  a  peccatis,  et  tali  munere 
functum  esse  juxta  inslitutionem  Christi, 
tunc  cogeremur  fateri,  Sacramenta  ideo  non 
esse  inefficacia,  sed  verum  Baptismum,  ve¬ 
rum  Evangelium,  veram  Absolutionem,  ve¬ 
rum  Sacramentum  corporis  et  sanguinis 
Christi  nos  accepisse.  »  Haec  ille. 

Probat  autem,  tum  quia  fides  nostra,  dig¬ 
nitas,  et  efficacia  Sacramentorum,  non  ni¬ 
titur  qualitate  personae,  sed  Christi  verbo, 
et  ordinatione.  Sive  igitur  bona  sit,  sive  ma¬ 
la,  sive  uncta  ,  sive  non  uncta  ,  sive  vocata 
legitime,  sive  non  sic  vocata ,  sive  Satan, 
sive  Angelus,  idem  efficit,  modo  servetChri- 
sti  ordinationem  :  tum  etiam  quia  Judas,qui 
erat  membrum  Diaboli,  non  minus  praedica¬ 
bat,  et  baptizabat, quam  caeteri  Apostoli. Cur 
igitur  non  possit  Diabolus ,  quod  possunt 
membra  ejus? 

Alterum,  quod  Lutherusdicit,  est,  omnes, 
et  solos  homines  baptizatos  habere  potesta¬ 
tem  omnia  Sacramenta  ministrandi;  tametsi 
ad  tollendam  confusionem  ,  non  oporteat 
omnes  uti  hac  potestate  ,  sed  tantum  eos, 
qui  legitime  sunt  vocati,  exceptis  tribus  ca¬ 
sibus.  Primo,  quando  quis  est  in  loco  priva¬ 
to  ,  ut  domi  sua?.  Secundo,  quando  nemo 
alias  adest,  et  necessitas  urget.  Tertio,  quan¬ 
do  alius  adest,  sed  non  tam  bene  ministrat, 
ut  ego  facerem,  juxta  illud  I.  Gorinth.  XIV : 
Si  alteri  revelatum  fuerit,  prior  taceat  (1). 

Ilanc  esse  ejus  sententiam  patet  ex  se¬ 
quentibus.  In  lib.  de  captivit.  Babylon,  cap. 
de  Ordine  :  «  Esto,  inquit ,  certus  ,  et  sese 
agnoscat  quicumque  se  Christianum  esse 
cognoverit,  omnes  nos  aequaliter  esse  sacer¬ 
dotes,  hoc  est,  eamdem  in  verbo  ,  et  Sacra¬ 
mento  quocumque  habere  potestatem  ;  ve¬ 
rum  non  licere  quemquam  hac  ipsa  uti,  nisi 
consensu  communitatis  ,  vel  vocatione  ma¬ 
joris.  »  Et  paulo  ante:  «  Quod  si  cogerentur 
admittere,  nos  omnes  esse  aequaliter  Sacer¬ 
dotes  ,  quotquot  baptizati  sumus,  sicut  re¬ 
vera  sumus  e to.  »  Item  in  articulis  a  Leone 
X  damnatis,  art.  13  :  «  Ubi,  inquit,  non  est 
Sacerdos,  aeque  potest  quilibet  ChristiauuDj 


(1)  I.  Cor.  XIV,  30. 

etiamsi  mulier  ,  aut  puer  esset.  »  Et  in  as¬ 
sertione  ejusdem  articuli  rationem  reddens, 
ait  :  «  Qui  enim  baptizatus  est,  Spiritum 
Christi  habet;  ubi  autem  Spiritus  Christi, 
ibi  omnium  potestas,  et  libertas.  »  llu;c  ibi. 
Item  in  libro  ,  quem  edidit  contra  eamdem 
Bullam  Leonis,  anno  20  :  «  Assero  ,  inquit, 
et  amplector  fiducia  tota  spiritus  mei  articu¬ 
los,  per  eam  damnatos,  asserendosque  pro¬ 
nuntio  omnibus  Christianis :  sub  poena  aeter- 
nce  damnationis.  »  Et  infra  in  fine  libri  : 
«  His,  inquit,  scriptis  testor,  me  omnia  dam¬ 
nata  per  Bullam  istam  execrabilem  confiteri 
pro  Cathslicis  dogmatibus.  »  Et  infra  :  «Ul¬ 
timum  quod  habeo  exponam  ,  nempe  hanc 
animam,  et  hunc  sanguinem.  Melius  enim 
est  me  millies  occidi ,  quam  unam  sylla¬ 
bam  damnatorum  articulorum  revocare.  » 
Haec  ibi. 

Ubi  est  obiter  Notandum,  revocasse  pos¬ 
tea  Lutherum  aliquos  ex  iisdem  articulis,  ac 
nominatim  36.  de  libero  arbitrio  ,  quem  in 
assertione  primarium  ,  et  fundamentum  to¬ 
tius  doctrinae  suae  ipse  appellat.  Nam  in  ar¬ 
ticulo  isto  36.  dicit,  liberum  arbitrium  esse 
rem  de  solo  titulo :  et  in  assertione  explicat, 
id  ita  intelligendum  esse,  ut  juxta  doctrinam 
Wiclefi  omnia  de  necessitate  absoluta  eve¬ 
niant.  Quod  quidem  apertissime  revocavit 
in  visitatione  Saxonica,  ubi  docet,  hominem 
esse  liberi  arbitrii  in  operibus  civilibus,  nec 
omnia  necessario  evenire. 

Ad  haec  in  lib.  de  abroganda  Missa,  edito 
anno  21.  ex  proposito  docet,  et  probat  om¬ 
nes  Christianos  habere  eamdem  potestatem 
in  verbo,  et  Sacramentis  ministrandis :  «In¬ 
victis,  inquit,  Scripturis  firmabimus  legiti¬ 
mum  illud,  et  unicum  verbi  ministerium  es¬ 
se  commune  omnibus  Christianis,  sicut  et 
sacerdotium,  et  sacrificium.  »  Et  infra  pro¬ 
bat  aliquot  exemplis  Scripturae,  licere  etiam 
fieminis  concionari.  Item  in  lib.  ad  Pragcn- 
ses,  et  instituendis  ministris  Ecclesiae,  quem 
edidit  anno  1523  :  «Sacerdos,  inquit,  in  no¬ 
vo  praesertim  Testamento  non  fit ,  sed  nas¬ 
citur,  non  ordinatur,  sed  creatur  :  nascitur 
autem  in  Baptismo,  suntque  prorsus  omnes 
Christiani  Sacerdotes.  »  Et  ibidem  prolixe 
probat  omnes  Christianos  cxBaptismo  habe¬ 
re,  ut  possint  concionari,  baptizare,  conse¬ 
crare,  et  absolvere,  ac  ligare.  Et  de  clavibus 
habet  haec  verba  :  «  Cessent,  inquit,  homi¬ 
num  mendacia.  Claves  sunt  totius  Ecclesiae, 
et  cujuslibet  membri  ejus,  tam  jure  ,  quam 
usu,  et  omnibus  modis.  »  Hmc  ille.  Infra  ta¬ 


men  monet,  non  licere  unicuique  uti  hoc  ju¬ 
re,  nisi  in  necessitate  ,  sed  expectandam  es¬ 
se  vocationem  ,  et  electionem  multitudinis. 

Ex  quibus  duo  corollaria  deducit.  Unum, 
quod  publici  ministri  non  differant  a  caete- 
ris  potestate,  vel  dignitate  aliqua,  sed  solo 
usu  potestatis.  Alterum ,  quod  ex  proximo 
sequitur,  posse  ministrum  fieri  laicum,  ut  ex 
laicis  fiunt  ministri.  Porro  argumenta  ejus 
infra  ponentur  ,  cum  solvenda  erunt.  Hcec 
igitur  est  Lutheri  sententia. 

Joannes  Calvinus  in  altero  extremo  ver¬ 
satur.  Nam  non  solum  non  concedit  diabo¬ 
lum,  aut  foeminas,  aut  quoslibet  Christianos 
posse  concionari,  et  Sacramenta  ministrare, 
sed  ita  severe  defendit,  solum  quosdam  le¬ 
gitime  vocatos  habere  hanc  potestatem,  ut 
ne  in  necessitate  quidem  concedat  laicis,  ac 
praesertim  foeminis,  ut  baptizent.  Sic  enim 
scribit  in  Antidoto  ad  canon.  10,  sess.  7  : 
«  Nemo  sanus  Christianos  omnes  in  verbi. 
Sacramentorumque  administratione  pares 
facit  :  non  solum  quia  decenter  ,  et  ordino 
geri  omnia  in  Ecclesia  decet;  sed  etiam 
quod  singulari  Christi  mandato  ad  bam  rem 
ordinantur  ministri.  »  Et  infra:  «Porro  mu¬ 
nus  baptizandi ,  ubi  mulierculis  injunctum 
reperient,  quemadmodum  illis  permittunt?» 
Idem  fuse  docet  in  Institut.  lib.  IV,  cap.  3, 
§.  10  et  cap.  15.  infime.  Itaque  cum  Calvino 
nulla  nobis  hoc  loco  controversia  est.  Nam 
quod  negat  laicos,  et  foeminas  non  posse  in 
necessitatis  articulo  baptizare,  in  disputatio¬ 
ne  de  Baptismo  refutandum  erit. 

Martinus  Kemnitius  more  suo  rem  totam 
involvens,  non  satis  aperit  quid  sentiat.  Nam 
discutiens  10.  can.  sess.  VII  Concilii  Triden- 
tini,  qui  sic  habet  :  «  Si  quis  dixerit,  Chris¬ 
tianos  omnes,  in  verbo  ,  et  omnibus  Sacra¬ 
mentis  administrandis  habere  potestatem, 
anathema  sit.  »  Tria  dicit.  Queritur  Primum, 
canonem  esse  positum  ad  damnandam  Lu¬ 
theri  sententiam ,  sed  mutilatam,  et  depra¬ 
vatam  :  «  Non  enim  Lutherus  unquam  sen¬ 
tit,  »  inquit  Kemnitius  pag.  138.  «  quemvis 
Christianum  promiscue  sine  legitima  voca¬ 
tione,  vel  posse  ,  vel  debere  sibi  arrogare, 
vel  usurpare  ministerium  verbi,  ct  admiuis- 
trationom  Sacramentorum  in  Ecclesia.  » 

At  debuisset  distinguere  Kemnitius  pote¬ 
statem  ab  exeeutione.  Nam  si  loquitur  de 
sola  exeeutione,  verum  est ,  Lutherum  non 
sensisse,  posse  vel  debere  quemvis  sibi  arro¬ 
gare  hoc  ministerium  sine  legitima  vocatio¬ 
ne.  Sed  neque  Concilium  id  in  Luthero  dam- 

navit;  id  enim  omnes  fatemur  esse  verum. 
Si  vero  loquitur  de  potestate ,  falsum  est 
Lutherum  non  ita  sensisse  :  ut  loca  a  nobis 
prolata  demonstrant.  Atque  id  est ,  quod 
damnavit  Concilium.  Neque  potest  dici  Lu- 
theri  sententia  a  Concilio  mutilata  ,  vel  de¬ 
pravata.  Non  enim  Concilium  debuit  totum 
librum  Lutlieri  describere ,  aut  referre  ea, 
qusc  ab  illo  bene*  scripta  sunt  :  sed  satis  fuit 
ea  referre,  qua*,  damnanda  erant. 

Deinde  addit  Kemnitius,  Concilium  frau¬ 
dulenter  loqui  :  «  Oblique,  inquit  pag.  140, 
et  quasi  aliud  agentes  hoc  axioma  petunt : 
Neminem,  etiam  si  legitime  juxta  praescrip¬ 
tum  verbi  Dei  ab  Ecclesia  electus  ,  et  voca¬ 
tus  sit ,  nisi  ab  Episcopo  aliquo  unctus  ,  et 
rasus  sit,  habere  ullam  potestatem  in  verbi, 
et  Sacramentorum  administratione  :  et  Sa¬ 
cramenta  ab  illis  administrata  non  esse  ve¬ 
ra,  et  efficacia.  Has  insidias  Lector  intelli- 
gat  occultatas  in  hoc  canone.  » 

Sed  canon  apertissimus  est,  et  Kemnitius 
potius  simplici  ejus  intelligentiaj  insidias  ten¬ 
dit.  Nam  Concilium  non  dicit ,  non  habere 
ullam  potestatem  in  Sacramentis  ministran¬ 
dis  eos  ,  qui  non  sunt  ab  Episcopo  uncti  et 
rasi.  Nam  Concilium  non  ignorabat  ad  Sa¬ 
cramenta  Baptismi  et  Matrimonii  ,  non  re¬ 
quiri  necessario  ordinationem,  sed  dicit  non 
habere  potestatem  in  omnibus  Sacramentis; 
ut  reprobet  Lutheri  sententiam,  quai  in  om¬ 
nibus  Sacramentis  ,  etiam  Eucharistiae  ,  et 
Pcenitentife  tribuit  laicis  potestatem. Deinde 
Concilium  non  nominat  unctos,  et  rasos; 
unctio  enim  et  rasura  caeremoniae  sunt  ac¬ 
cidentales  ,  sine  quibus  essentia  Ordinatio¬ 
nis  consistere  potest.  Itaque  Kemnitius  insi¬ 
dias  in  suis  verbis  occultat. 

Tertio,  dicit  sententiam  Canonis,  ut  verba 
sonant,  esse  veram,  sed  tamen  eam  non 
recte  exponit  :  «  Quod  vero,  inquit,  ad  ip¬ 
sam  sententiam  decimi  hujus  canonis,  sicut 
verba  posita  sunt,  attinet,  plane  et  clare 
respondeo  :  Si  qui  existimant  cuivis  Chris¬ 
tiano  promiscue  sine  peculiari,  et  legitima 
vocatione  permissam  esse  potestatem  usur¬ 
pandi,  et  exercendi  ministerium  verbi,  et 
Sacramentorum  in  Ecclesia,  eos  jure,  et 
merito  damnari.  » 

At  non  recte  exponit  Concilium  Kerani- 
tius.  Non  enim  Concilium  damnat  cos, 
qui  dicunt,  licere  unicuique  sine  vocatione 
usurpare  ministerium  ;  id  enim  nemo  dicit, 
proinde  non  fuisset  opus  canone  ;  sed 
damnat  cos,  qui  dicunt,  omnes  Christianos 
Tom.  III. 


habere  potestatem,  verbum,  et  Sacramenta 
omnia  ministrandi,  quod  Lutherus  dixit,  et 
Kemnitius  sentire  videtur,  licet  aperte  con¬ 
fiteri  non  audeat.  Proponenda  est  igitur, 
et  probanda  Ecclcsiaj  doctrina,  quae  duabus 
propositionibus  comprehendi  potest. 

Prima  propositio  :  «  Minister  Sacramen¬ 
torum  homo  esse  debet,  non  autem  Angelus, 
sive  bonus,  sive  malus.  »  Haec  est  adver¬ 
sus  Lutherum,  et  communis  apud  Theo¬ 
logos. 

Est  tamen  observandum,  quod  si  forte 
Angelus  bonus  Sacramentum  aliquod  mi¬ 
nistraret,  illud  habendum  esset  ratum,  quia 
certum  esset  id  factum  esse  divina  dispensa¬ 
tione  extraordinaria.  Quocirca  refert  Ni- 
cephorus  lib.  XI.  cap.  20.  S.  Anphilochium 
ab  Angelis  ordinatum  Episcopum ;  idque 
ratum  habitum  ab  Episcopis  ejus  provinciae. 
At  si  Diabolus  idem  faceret,  iterandum  esset 
Sacramentum  ,  quia  Diabolus  nec  habet  ex 
se  potestatem,  nec  peculiari  Dei  dispensa¬ 
tione  acciperet,  sed  sibi  usurparet,  aut  fal¬ 
leret. 

Probatur  haec  propositio.  Primo  ;  Ad  es¬ 
sentiam  Sacramentorum,  ut  requiritur  ve¬ 
rum,  et  naturale  elementum  ita  requiritur 
verum  et  naturale  verbum.  Sed  solus  homo 
vere,  et  naturaliter  loquitur  :  loqui  enim  est 
actio  corporis  viventis  per  instrumentum  lin¬ 
guae,  et  palati ;  non  igitur  Angelus  bonus, 
vel  malus  Sacramenta  conficere  potest. 
Nam,  ut  recte  docet  S.  Thomas  I.  par.  qu. 
LI.  art.  3.  ad.  4.  Angeli  etiam  per  corpus 
assumptum  non  possunt  proprie  loqui. 

Secundo  :  Etiamsi  vera  elementa,  veraque 
verba  Angeli  adhibere  possent,  tamen  non 
propterea  illa  verum  Sacramentum  effice¬ 
rent.  Nam  Sacramentum  est  signun ,  et 
causa  infallibilis  gratite  :  non  autem  id  ha¬ 
bent  elementa,  et  verba  naturalitep,  sed  so¬ 
lum  ut  a  Deo  assumuntur,  ut  instrumenta 
justificationis.  Ergo  non  sunt  vera  Sacra¬ 
menta  cum  a  quocumque  adhibentur,  sed 
cum  adhibentur  ab  eo  ,  cui  Deus  id 
committit  :  quomodo  etiam  verba,  qui¬ 
bus  miracula  faciebant  Christus,  et  Apos¬ 
toli  ,  non  a  quocumque  prolata  fuissent, 
eamdem  vim  habuissent.  Si  enim  quis 
dicat  claudo  :  Surge  et  ambula,  nihil  efficiet, 
nisi  a  Deo  assumatur,  ut  instrumentum  ad 
miraculum  faciendum  :  non  igitur  vera  Sa¬ 
cramenta  conficere  potest,  nisi  qui  a  Deo 
habet  auctoritatem.  Sed  Deus  hanc  auctori¬ 
tatem  solis  hominibus  dedit,  non  Angelis 

bonis,  vel  malis.  Nam  Mattb.  XXVIII,  ho¬ 
minibus  dixit  :  Euntes  docete  omnes  gentes, 
baptizantes  eos  in  nomine  Patris ,  etc.  Item 
Luc.  XXII  :  solis  hominibus  dixit  :  Hoc 
facite  in  meam  commemorationem.  Joan.  XX: 
solis  hominibus  dixit  :  Quorum  remiseritis 
peccata  etc.  Ad  hccc  Ephes.  IV.  Christus  as¬ 
cendens  in  altum  captivam  duxit  captivitatem, 
dedit  dona  hominibus  ;  ubi  per  dona  intelligit 
varia  ministeria,  qute  sunt  in  Ecclesia ; 
nam  antea  dixerat  :  Unicuique  nostrum 
data  est  gratia  secundum  mensuram  donationis 
Christi ,  sicut  scriptum  est  :  Ascendens  in  al¬ 
tum  etc.  Et  infra  :  Et  ipse  dedit  quosdam 
quidem  Apostolos, alios  Prophetas,  alios  Euan¬ 
gelistas,  alios  Pastores,  et  Doctores  etc.  De¬ 
nique  Hebr.  V  :  Omnis  pontifex  ex  hominibus 
assumptus  pro  hominibus  constituitur  etc.  (1) 
Quare  Chrysostomus  lib.  111.  de  sacerdotio, 
aperte  testatur,  Angelis  non  esse  concessum, 
quod  est  concessum  hominibus,  ut  Sa¬ 
cramenta  ministrent  :  et  idem  habet  homil. 
85.  in  Joan.  prope  fin. 

Tertio,  confirmatur  ex  doctrina  Lutheri ; 
Nam  ipse  vult  fundamentum  potestatis  in 
verbum,  et  Sacramenta,  esse  Baptismum, 
ut  patet  ex  locis  citatis  :  at  l\pc  fundamento 
carent  Angeli  tum  boni,  tum  mali.  Item  in 
homil.  de  Baptismo,  et  alibi,  docet,  non 
sufficere  verba,  et  elementa,  sed  requiri  Dei 
mandatum;  at  Deus  nusquam  mandavit 
Angelis,  ut  Sacramenta  conficerent ;  igitur 
etc. 

Neque  argumenta  Lutheri  pro  Diabolo 
facta  concludunt.  Ad  Primum  concedimus, 
Sacramentorum  efficaciam  non  pendere  a 
qualitate  ministri  quacumque.  Non  enim 
pendet  a  qualitate  accidentali,  ut  est  boni¬ 
tas;  tamen  pendet  ad  qualitate  essentiali, 
sine  qua  non  esset  verus  minister ;  talis 
autem  in  primis  est,  ut  sit  homo. 

Ad  secundum,  fatemur  Judam,  et  mem¬ 
brum  Diaboli  fuisse,  vera  Sacramenta  mi¬ 
nistrasse  :  negamus  autem  idem  convenire 
Diabolo.  Nam  Judas,  non  ut  membrum 
Diaboli,  sed  ut  minister  Christi  Sacramen¬ 
tum  administravit  :  fuit  autem  Judas  Christi 
minister,  quia  verus  homo  erat,  et  a  Christo 
acceperat  potestatem  baptizandi ,  quorum 
neutrum  Diabolo  convenit. 

Secunda  propositio  :  «  Verus  minister 
Sacramentorum  (Baptismo  et  Matrimonio 


exceptis)  non  est  quilibet  homo  etiam  bap- 
tizatus,  sed  is  solum,  qui  rite  in  Ecclesia 
ordinatus  est.  » 

Nota,  excipi  Baptismum ,  quia  propter 
summam  ejus  Sacramenti  necessitatem, 
semper  Ecclesia  intellexit  posse  a  quolibet 
homine  conferri ;  de  qua  re  dicemus  in  ma¬ 
teria  de  Baptismo.  Item  excipi  Matrimonium, 
quoniam  cum  Matrimonium  consistat  in 
contractu  mutuo  duorum;  non  poterat  aliter 
fieri,  quam  ut  ipsi  contrahentes  essent  mi¬ 
nistri. 

Probatur  htec  propositio  adversus  Luthe- 
ranos.  Primo,  ex  Scripturis,  quse  docent, 
in  Ecclesia  esse  diversa  officia,  nec  omnia 
omnibus  convenire  ;  ut  Roman.  XII.  I.  Co- 
rinth.  XII.  et  Ephes.  IV  :  Alios  posuit  Apo¬ 
stolos,  alios  Prophetas  etc.  Et  nunupuid  omnes 
Apostoli,  numquid  omnes  Propheta??  etc.  (2) 
Idem  ergo  dici  potest  de  pastoribus  et  doc- 
toribus,  qui  ibidem  nominantur.  Nec  res¬ 
ponderi  potest  hic  agi  de  usu,  ut  Lutherani 
dicunt,  non  de  potestate.  Nam  certe  Apos¬ 
toli  non  habebant  potestatem  Apostolicam, 
antequam  illam  a  Christo  acciperent  :  non 
igitur  acceperunt  usum  tantum,  sed  ipsam 
potestatem. 

Secundo,  ex  illo  Heb.  V.  Nemo  assumit 
sibi  honorem,  nisi  qui  vocatur  a  Deo  tamquam 
Aaron  (3).  Non  igitur  omnes,  qui  sunt  de  po¬ 
pulo  Dei,  sunt  hoc  ipso  Sacerdotes.  Neque 
potest  hic  locus  intelligi  de  exercitio  tantum  : 
nam  Aaron  antequam  vocaretur  a  Deo  ad 
sacerdotium ,  non  habebat  neque  usum, 
neque  potestatem.  Praeterea  assumere  ho¬ 
norem,  non  est  exequi  potestatem,  sed  ac¬ 
cipere  eam  ;  quod  etiam  confirmatur  ex  se¬ 
quentibus  :  Sic  et  Christus  non  semetipsum 
clarificavit,  ut  Pontifex  fieret.  Igitur  assu¬ 
mere  honorem  est  fieri  Pontificem,  non  au¬ 
tem  exercere  Pontificatum. 

Tertio,  Apostoli  baptizati  sunt  et  bap¬ 
tizabant  ante  Christi  passionem.  Nam  quod 
baptizarent,  habetur  Joan.  IV.  quod  bapti¬ 
zati  fuerint,  docet  Augustinus  in  epist.  108. 
ad  Seleucianum  :  nec  est  credibile  ,  eos  a 
Christo  jussos  baptizare  ,  antequam  ipsi 
baptizarentur.  At  potestatem  consecrandi 
Eucharistiam  acceperunt  postea  Luc.  XXII, 
cum  audierunt  :  lloc  facite  in  meam  com¬ 
memorationem.  Similiter  et  absolvendi  po¬ 
testatem  acceperunt  postea  Joan.  XX  : 


(1)  Mattii.  XXVIII,  19;  Luc.  XXII,  19;  Joan.  XX,  23;  Epii.  IV,  8,  7  et  11;  Hebr.  V,  1.  — 
(2)  Rom.  XII,  G;  I  Cor.  XII,  4  et  eeq. ;  Eph.  IV,  11.  —  (3)  Hebr.  V,  4. 

Quorum  remiseritis  (i).  Non  igitur  accepe¬ 
rant  in  Baptismo. 

Quarto  ;  Si  omnes  Christiani  accipe¬ 
rent  in  Baptismo  hanc  potestatem ,  ideo 
acciperent,  quia  tunc,  ut  ait  Lutherus,  un¬ 
guntur  gratia  Spiritus  sancti,  et  proinde 
fiunt  spirituales  Sacerdotes.  At  id  falsum 
est ;  nam  sequeretur  eos,  qui  dum  baptizan¬ 
tur,  non  recipiuntf  gratiam,  et  eos,  qui  pos¬ 
tea  eam  perdunt,  non  vere  conferre  Sacra¬ 
menta,  quod  tamen  Lutherus  recte  negat 
contra  Anabaptistas.  Nec  potest  responderi 
sufficere  characterem,  nam  Lutherani  non 
agnoscunt  ullum  charaeterem. 

Quinto  ;  Si  omnes  Christiani  haberent 
hanc  potestatem  :  nemo  posset  privari  usu 
ejus,  nisi  in  poenam  magni  criminis  :  atqui 
apud  Lutheranos  multi  privantur  usu  hujus 
potestatis  sine  ulla  sua  culpa.  Neque  obstat 
quod  illi  objiciunt  de  confusione,  qua2  nas¬ 
ceretur  in  Ecclesia,  si  omnes  uterentur  hac 
potestate.  Nam  possent  per  vices  fungi  hoc 
ministerio  :  aut  certe  non  deberet  posse  re¬ 
pelli,  qui  vellet  ministrare,  quando  pauci 
sunt  ministri,  etiamsi  non  esset  vocatus  a 
Magistratu.  At  ipsi  repellunt  non  vocatos  ; 
ergo  vel  injuriam  eis  faciunt,  vel  fateri  de¬ 
bent,  eos  non  habere  potestatem. 

Sexto ;  In  lege  veteri,  ubi  erant  Sacra¬ 
menta  imperfectiora,  non  tamen  omnes 
poterant  ea  ministrare,  sed  soli  sacerdotes. 
Nec  valet  solutio,  si  dicas  Christianos  esse 
factos  in  Baptismo  spirituales  sacerdotes  : 
nam  etiam  illi  fiebant  in  Circumcisione 
spirituales  sacerdotes,  et  poterant  omnes 
offerre  spirituales  hostias.  Imo  quod  dixit 
B.  Petrus  de  omnibus  Christianis  :  Vos  au¬ 
tem  genus  electum ,  regale  sacerdotium  (2). 
I.  Pet.  III.  idem  antea  dixerat  Moses  de 
omnibus  Israelitis  Exod.  XIX.  et  tamen 
Ozias  Rex  lepra  punitus  fuit,  quia  fungi 
voluit  munere  sacerdotali.  II.  Paralipom. 
XXVI. 

Solvuntur  argumenta  Lutheri. 

Ex  his  ad  argumenta  Lutheri  facile  erit 
respondere.  Ac  Primum  in  libro  de  abro¬ 
ganda  Missa  proponit  sex  Scripturas,  quibus 
probet  omnes  Christianos  aeque  esse  sacer¬ 
dotes.  Prima  est  I.  Pet.  II  :  Tamquam  vivi 
lapides  superaedificamini  in  sacerdotium  sanc¬ 
tum.  Secunda  ibidem  :  Vos  autem  genus 
electum ,  regale  sacerdotium.  Tertia  ibidem  : 
Ut  virtutes  annuntietis  ejus,  qui  vos  vocavit  de 
tenebris  in  admirabile  lumen  suum.  Ubi 
Christiani  dicuntur  ad  hoc  vocati,  ut  annun¬ 
tient,  id  est,  praedicent  virtutem  Christi  : 
igitur  omnes  Christiani  possunt  ac  debent 
praedicare, quod  est  praecipuum  munus  sacer¬ 
dotis.  Quarta  Apocal.  V  :  Fecisti  nos  Deo  nostro 
regnum,  et  sacerdotium.  Quinta  Apocal.  XX  : 
Erunt  Sacerdotes  Dei ,  et  Christi  ejus.  Sexta.  II. 
Cor.  III.  Qui  idoneos  nos  fecit  ministros  novi 
Testamenti  (3). 

Addit  praeterea  quaedam  loca,  ut  probet 
mulieres  posse  concionari,  Joelis  II  :  Pro¬ 
phetabunt  filii  vestri  et  filice.  Actor  XXI. 
Erant  Philippo  quatuor  filice  virgines  prophe¬ 
tantes.  Exod.  XV.  Maria  prophetavit.  Judic. 
IY.  Debora  docuit  Barach.  IV.  Reg.  XXII. 
Olda  consilium  dedit  Regi  Josiae.  Luc.  I. 
Virgo  Maria  prophetavit.  I.  Corinth.  £1  : 
Mulier ,  velato  capite,  oret,  et  prophetet.  Ex 
quo  loco  explicari  putat  alium  ejusdem 
Apostoli  I.  Corint.  XIV  :  Mulieres  in  Ecclesia 
taceant  (4).  Nam  in  priori  loco  loquitur 
absolute,  in  posteriori  prohibet,  ne  loquan¬ 
tur  mulieres  viris  praesentibus,  et  loqui  vo¬ 
lentibus,  et  valentibus. 

Rursus  in  lib.  de  instituendis  ministris 
ad  Pragenses,  probat  hoc  ipsum  dupliciter, 
Primo,  hac  ratione  :  Christus  est  Sacerdos. 
Psal.  CIX  :  Tu  es  sacerdos  in  aeternum  (5). 
Omnes  Christiani  sunt  fratres  Christi,  Ps. 
XXI  :  Narrabo  nomen  tuum  fratribus  meis  ; 
et  Psalm.  XLIV  :  Unxit  te  Deus  oleo  Icetitice 
pree  consortibus  tuis.  (0)  Igitur  omnes  Christi¬ 
ani  sunt  Sacerdotes. 

Secundo  probat  ex  officiis  Sacerdotum, 


(1)  Luc.  XXII,  19;  Joan.  XX,  23.  —  (2)  I.  Petr.  II,  9.  —  (3)  I.  Petr.  II,  5,  9;  Apoc.  V,  10; 
XX,  6;  II.  Cor.  III,  6.  —  (4)  Joel.  II,  28;  Act.  XXI,  9;  I.Cor.  XI.  5;  XIV,  34.  —  (5)  Psal.  CIX,  5. 
-  (6)  Psal.  XXI,  23;  XLIV,  8. 

quae  sunt  condonari,  baptizare,  consecrare, 
absolvere,  sacrificare ,  orare  pro  aliis,  et 
judicare  de  doctrinis.  Quod  enim  omnes 
possint  condonari,  probat  tribus  Scripturis. 
Primo  ex  illo  I.  Pet.  II :  Ut  virtutes  annuntie¬ 
tis.  Secundo  ex  illo  I  Cor.  XI.  Quotiescum¬ 
que  manducabitis  panem  hunc ,  mortem  Domini 
annuntiabitis.  Annuntiare  enim  mortem 
Domini,  praedicare  est.  Tertio  ex  illo  I.  Cor. 
XIV  :  Unusquisque  vestrum  psalmum  habet, 
doctrinam  habet ,  Apocalypsim  habet ,  po¬ 
testis  omnes  per  singulos  prophetare  (1). 
Propter  quae  loca  ita  Lutberus  trium¬ 
phat  :  «  Quare  satis  his  locis  robustis¬ 
sime  et  clarissime  firmatum  sit,  ministe¬ 
rium  verbi  potissimum  in  Ecclesia  esse 
prorsus  unicum,  et  commune  omnibus  Chri¬ 
stianis,  non  modo  jure,  sed  etiam  praecepto. 
Quare  et  sacerdotium  non  nisi  unicum,  et 
commune  erit,  ut  nihil  valeant  adversus 
haec  divina  fulmina,  infiniti  Patres,  innu¬ 
mera  Concilia,  aeterna  consuetudo,  et  uni¬ 
versa  mundi  multitudo,  quibus  stipulis  rasae 
larvae  nituntur  sacerdotium  suum  stabilire.» 
Haec  ille. 

Quod  omnes  possint  baptizare,  probat  ex 
usu  nostrae  Ecclesiae,  quae  concedit  etiam 
mulierculis  ut  baptizent  :  et  proinde  ut  mi¬ 
nistrent  verbum  :  nec  enim  Baptismus  sine 
verbo  constat. 

Quod  omnes  possint  consecrare  Eucharis¬ 
tiam,  probat  Primo,  quia  Lucae  XXII, 
Christus  in  coena  omnibus  dixit  :  Hoc  facile 
in  meam  commemorationem.  Item  Secundo, 
quia  Paulus  I.  Cor.  XI.  totam  Ecclesiam 
alloquitur,  cum  ait  :  Ego  enim  accepi  a 
Domino,  quod  et  tradidi  vobis  (2).  Denique 
Tertio  probat ;  quia  majus  est  baptizare,  et 
concionari,  quam  consecrare.  Nam  ex  con¬ 
cione,  et  Baptismo  datur  remissio  pecca¬ 
torum,  ex  consecratione  nihil  sequitur,  nisi 
stupor  sacerdotis  super  sua  potestate  et  di¬ 
gnitate. 

Quod  omnes  possint  absolvere,  probat  ex 
illo  Matth.  XVIII  :  Quaecumque  alligaveritis 
super  terram  etc. 

Quod  Omnes  possint  sacrificare,  probat, 
quia  nullum  est  sacrificium  in  Ecclesia,  nisi 
illud,  quo  juxta  Paulum  Itom.  XII:  Sacrifi¬ 
camus  corpora  nostra  per  mortificationem 
vitiorum  (3).  Id  autem  commune  est  omni¬ 
bus.- 


Quod  omnes  possint  orare  pro  aliis,  pro¬ 
bat,  quia  oratio  Dominica  est  communis; 
et  in  ea  pro  aliis  etiam  oratur. 

Quod  omnes  possint  judicare,  et  discer¬ 
nere  dogmata,  probat  dupliciter.  Primo  ex 
illis  Scripturis,  quae  jubent ,  ut  fugiamus 
falsos  Prophetas.  Joan.  X  :  Oves  meae  vocem 
meam  audiunt ,  vocem  alienorum  non  audiunt. 
Matth  VII  :  Attendite  a  falsis  Prophetis.  Se-. 
cundo  ex  illis  verbis  Pauli  I.  Cor.  XIV  :  5» 
sedenti  revelatum  fuerit ,  prior  taceat  (4). 
Hic  vero  triumphat  Lutherus,  ac  vult  licere 
unicuique  judicare  Ecclesiam  Romanam, 
licet  ipsa  sedeat,  ut  mater,  et  magistra 
Ecclesiarum.  Haec  sunt  argumenta  ex  lib. 
de  instituendis  ministris.  Accedat  ultimo 
argumentum,  quod  facit  in  assertione  13. 
art.  «  Qui,  inquit,  baptizatus  est,  spiritum 
Christi  habet ;  ubi  autem  spiritus  Christi  est, 
ibi  omnium  potestas  et  libertas.  » 

Responsio.  Ad  Primum  ,  Secundum, 
Quartum  et  Quintum  locum  respondeo, 
loca  illa  intelligi  de  sacerdotio  spirituali, 
quo  oderimus  hostias  spirituales,  id  est, 
opera  bona,  ac  praecipue  laudes,  et  preces  : 
quod  quidem  sacerdotium  commune  est 
omnibus  piis  hominibus.  Sed  praeter  hoc  sa¬ 
cerdotium  est  aliud  proprie  dictum ;  quo 
offertur  sacrificium  proprie  dictum,  et  ad 
cujus  officium  pertinet  ministrare  verbum, 
et  Sacramenta  populis. 

Id  ita  esse  patet.  Primo  ex  ipsis  locis. 
Nam  I.  Petri  II.  habetur  :  Offerentes  spiri¬ 
tuales  hostias  (o).  Addidit  enim  spirituales 
ad  distinctionem  hostiarum,  quae  non  spi- 
ritualiter  et  mystice,  sed  proprie  sacrifican¬ 
tur.  Sic  etiam  in  cap.  V.  etXX  Apocalypsis 
agitur  de  sacerdotio  beatorum  in  coelo, 
quod  certum  est  non  esse  nisi  ad  offerendas 
laudes. 

Secundo  idem  probatur  :  quia  verba  B. 
Petri  sumpta  sunt  ex  cap.  XIX  Exodi,  ubi 
illud  idem  dicitur  de  Ilebrseis,  quod  B.  Pe¬ 
trus  tribuit  Christianis.  At  in  Testamento 
veteri  non  erant  omnes  proprie  dicti  sacer¬ 
dotes,  sed  solum  filii  et  posteri  Aaron,  et 
tamen  erant  omnes  sacerdotes  spirituales. 

Tertio  :  quia  tam  Petrus  in  epistola,  quam 
Joannes  in  Apocalypsi  conjungunt  regnum 
cum  sacerdotio.  Sic  igitur  sunt  omnes  Chri¬ 
stiani  sacerdotes  ,  quo  modo  sunt  omnes  re¬ 
ges. 


(1)  I.  Petr.  II,  9;  I.  Cor.  XI,  20;  XIV,  26.  —  (2)  Luc.  XXII,  19;  I.  Cor.  XI,  23.  —  (3)  Matth. 
XVIII,  18;  Rom.  XII,  1.  —  (4)  Joan.  X,  5  et  27;  Mat.  VII,  15;  I.  Cor.  XIV,  30.  —  (5)  I.  Petr.  II,  5. 

Quarto  :  haec  loca  solum  intelliguntur  de 
sanctis  et  piis  Christianis,  non  de  peccatori¬ 
bus,  qui  non  sunt  gens  sancta,  ut  cos  Pe¬ 
trus  vocat :  at  sacerdotium,  seu  ministerium 
externum  convenit  etiam  peccatoribus,  ex 
sententia  tum  Catholicorum ,  tum  Luthera- 
norum. 

Ad  tertium  locum  :  Ut  virtutes  annuntietis 
etc.  Responsio.  Non  imperat  S.  Petrus,  ut 
omnes  Christiani  publice  pradicent  verbum 
Dei,  sed  ut  gratias  agant  Deo,  eumque  lau¬ 
dent  ob  ejus  beneficia.  Nam  ut  recte  exponit 
Beda,  alludit  Petrus  ad  Canticum  Hebraeo¬ 
rum  ( Cantemus  Domino  gloriose  etc.  Exod. 
XV.)  quod  cantaverunt  liberali  ex  Aegypto 
post  transitum  maris  rubri.  Vult  enim  eo¬ 
dem  modo  Christianos  liberatos  de  diabolica 
servitute  per  aquas  Baptismi  cantare  canti¬ 
cum  actionis  gratiarum,  et  assidue  laudare 
potentiam  Redemptoris.  Nec  male  addit 
QEcumenius,  velle  etiam  B.  Petrum,  ut  om¬ 
nes  Christiani  non  tam  verbis,  quam  bonis 
operibus  annuntient  Dei  virtutem,  ita  ut  eo¬ 
rum  vita  sit  quaedam  concio  gentilibus,  juxta 
illud  Matth.  V  :  Ut  videant  opera  vestra  bo¬ 
na ,  et  glorificent  Patrem  etc.  Quomodo  etiam 
intelliguntur  multa  alia  loca,  utPsal.  XVIII : 
Coeli  enarrant  gloriam  Dei ,  et  opera  manuum 
ejus  annuntiat  firmamentum.  I.  Timoth.  II  : 
Sicut  decet  mulieres  promittentes.  Graece 
snuppX).o pivoui,  annuntiantes  pietatem  per  ope¬ 
ra  bona.  Et  infra  :  Mulieri  docere  non  permit¬ 
to  (I).  Ubi  vides  mulieribus  imperari,  ut  an¬ 
nuntient  pietatem;  ac  ne  forte  Lutherana 
interpretatione  deceptae  putarent  sibi  licere 
etiam  concionari,  addit :  Per  opera  bona ,  et: 
Mulieri  docere  non  permitto. 

Ad  Sextum  :  Idoneos  nos  fecit  ministros  etc. 
Responsio.  Non  loquitur  de  omnibus  Chris¬ 
tianis,  sed  de  se  tantum  ,  et  caeteris  collegis 
suis  Apostolis.  Nam  confert  se  cum  Mose, 
qui  minister  fuit  testamenti  veteris,  ac  dicit, 
illum  ministrasse  litteras  in  lapidibus  in¬ 
sculptas,  se  autem,  et  collegas  suos  minis¬ 
trare  spiritum  etc.  At  constat  in  testamento 
veteri  non  fuisse  omnes  ministros,  et  pro¬ 
mulgatores  legis,  sed  solum  Mosem.  Praete¬ 
rea  toto  capite  praecedenti  loquitur  de  se 
ipso,  et  similiter  initio  c.  III,  cum  ait  :  Inci¬ 
pimus  iterum  nosmetipsos  commendare  ?  aut 
egemus ,  sicut  quidam  commendati tiis  litteris  ad 
vos,  aut  ex  vobis  (2)  ? 

Ad  loca  illa  pro  feminis ,  Respondeo  : 


Aliud  est  prophetare,  id  est,  futura  praedi¬ 
cere,  aliud  prophetare ,  id  est,  concionari, 
sive  Scripturas  interpretari.  Primum  non 
est  proprie  munus  sacerdotis,  seu  praesulis 
Ecclesiastici,  sed  est  gratia  gratis  data,  quae 
etiam  laicis  viris  et  feminis  convenire  po¬ 
test.  Certe  David,  Elias,  Elisaeus,  Isaias,  et 
alii  permulti,  sacerdotes  non  erant,  et  tamen 
prophetabant,  et  de  hoc  genere  prophetandi 
intelliguntur  fere  omnia  loca  allegata.  Alte¬ 
rum  genus  est  proprium  sacerdotis,  neque 
convenit  feminis,  quia  feminarum  est  sub- 
esse,  non  praeesse.  Et  hanc  rationem  adfert 
B.  Paulus  I.  Corint.  XIV  :  Mulieres  taceant  in 
Ecclesia ,  non  enim  permittitur  cis  loqui,  sed 
subditas  esse  (3).  Nec  tamen  propterea  pro¬ 
hibetur  Deus,  quin  possit  extraordinarie  fe¬ 
minis  concedere,  ut  doceant  viros,  ut  quon¬ 
dam  contigit  Deboree,  et  antea  annos  ducen¬ 
tos  sanctae  Catharina;  Senensi.  Sed  heec  pri¬ 
vilegia  non  faciunt  legem. 

Ad  argumentum,  ex  eo  quod  Christus  est 
sacerdos,  et  omnes  Christiani  sunt  fratres 
ejus,  Respondeo  :  Nihil  concludit  hoc  argu¬ 
mentum.  Primo,  quia  Christus  non  est  sa¬ 
cerdos  Aaronicus ,  sed  secundum  ordinem 
Melchisedech.  In  sacerdotio  Aaronico  id  ha¬ 
bebat  locum,  ut  omnes  fratres  essent  sa¬ 
cerdotes  :  at  in  sacerdotio  secundum  ordi¬ 
nem  Melchisedech  solus  primogenitus  erat 
sacerdos. 

Praeterea  etiam  in  sacerdotio  Aaronico 
soli  fratres  naturales  erant  sacerdotes  ,  non 
autem  adoptivi  :  porro  Christiani  sunt  fra¬ 
tres  Christi  adoptivi,  non  naturales. 

Denique,  si  omnia,  quae  Christo  conve¬ 
niunt,  nobis  etiam  omnibus  convenirent,  cur 
non  omnes  faceremus  miracula,  praedicere¬ 
mus  futura?  etc. 

Ad  argumentum  ex  primo  officio  sacerdo¬ 
tis,  Respondeo  :  Tria  illa  loca  nihil  probant. 
Nam  illud  I.  Pet.  II  :  Ut  virtutes  annuntietis, 
intelligitur  de  laude  privata,  non  de  concio¬ 
ne,  ut  diximus.  Illud  I.  Corint.  XI  :  Mortem 
Domini  annuntiabitis,  intelligitur  de  comme¬ 
moratione  passionis  Dominicae  ,  quam  faci¬ 
mus  non  concionando,  sed  sumendo  Eucha¬ 
ristiam;  alioqui  deberent  omnes,  qui  su¬ 
munt  Eucharistiam,  concionari,  quod  est 
impossibile.  Illud  I.  Corinth.  XIV  :  Potestis 
omnes  prophetare ,  ut  omnes  discant,  et  omnes 
ex  hortentur ;  non  intelligitur  de  omnibus 
Christianis,  sed  de  omnibus ,  qui  habebant 


(1)  Matth.  V,  1G;  Psal.  XVIII.  1;  I.  Tim.  II,  10  et  12.  —(2)  II.  Cor.  III.  1.  —  (3)  I.  Cor.  XIV,  34. 

ca  dona;  ait  enim  :  Unusquisque  vestrum 
psalmum  habet,  linguam  habet  elc.  At  certe 
non  habebant  omnes  donum  linguarum, 
cum  idem  Paulus  dicat  I.  Cor.  XII  :  Divisio¬ 
nes  gratiarum  sunt  etc.  et :  ISumquid  omnes  lin¬ 
guis  loquuntur  ?  (1)  et  hoc  tempore  nulli  sunt, 
qui  habeant  ejusmodi  donum.  Vult  ergo 
Paulus  dicere  :  Unusquisque  vestrum,  qui 
gloriamini  ob  ejusmodi  dona,  utimini  illis 
ordinate,  ct  ad  aedificationem.  Adde  secun¬ 
do,  quod  non  loquitur  de  concione  publica, 
quae  est  propria  sacerdotum,  sed  de  piis 
collationibus,  et  exhortationibus  quibus  ute¬ 
bantur,  cum  simul  conveniebant,  ut  paulo 
post  dicam.  Itaque  immerito  Lutherus  ob 
haec  tria  loca  male  intellecta,  contemnit  in¬ 
finitos  Patres,  innumera  Concilia  ,  aeternam 
consuetudinem,  et  universam  mundi  multi¬ 
tudinem. 

Ad  alterum  ex  secundo  officio,  Respon¬ 
deo  :  Mulieres  apud  nos  baptizare  in  casu 
necessitatis,  et  ex  permissione,  non  ex  offi¬ 
cio  :  quomodo  etiam  permittitur  Judaeis,  et 
Tureis  ob  summam  ejus  Sacramenti  necessi¬ 
tatem.  Sicut  ergo  non  sequitur,  Turea  po¬ 
test  baptizare ,  ergo  potest  omnia  Sacra¬ 
menta  ministrare,  vel,  ergo  est  verus  sacer¬ 
dos;  ita  non  sequitur,  Femina  potest  bapti¬ 
zare,  ergo  potest  omnia  Sacramenta  minis¬ 
trare,  vel,  ergo  est  sacerdos.  Neque  est  ve¬ 
rum  neminem  baptizare,  quin  condonetur  ; 
verbum  enim  ,  quod  in  Baptismo  profertur, 
non  est  concionale  ,  ut  supra  demonstravi¬ 
mus,  sed  consecrativum. 

Ad  argumentum  ex  tertio  officio,  Respon¬ 
deo  :  Illud,  Hoc  facite ,  non  est  dictum  om¬ 
nibus  ;  alioqui  tenerentur  feminae,  et  pueri 
consecrare  Eucharistiam;  pari  ratione  illud, 
Ego  enim  accepi  a  Domino,  quod  ct  tradidi 
vobis,  non  significat  omnibus  traditam  potes¬ 
tatem  consecrandi,  sed  omnibus  traditum, 
id  est,  dictum,  explicatum,  et  declaratum, 
quod  Dominus  instituerat.  Denique  potentia 
consecrandi  major  est,  quam  baptizandi, 
sicut  per  Baptismum  datur  remissio  pecca¬ 
torum,  ita  et  per  Eucharistiam;  Joan.  VI  : 
Qui  manducat  hunc  panem  ,  vivet  id  veter¬ 
num  (2).  Et  praeterea  per  consecrationem  fit 
conversio  'panis,  etiam  si  Lutherus  nolit, 
quse  non  fit  per  Baptismum. 

Ad  argumentum  ex  quarto  officio.  Illa 
verba  :  Qucecumque  alligaveritis  super  terram 


etc.  intelliguntur  dicta  Ecclesiae ,  de  qua 
ibidem  :  Dic  Ecclesiae;  et,  Si  Ecclesiam  non 
audierit  etc.  (3)  Ut  enim  ostenderet  Dominus 
non  esse  contemnendum  Ecclesiae  judicium, 
addidit  illam  promissionem  :  Qucecumque  al¬ 
ligaveritis.  Porro  Ecclesia  ligat,  et  solvit,  sed 
per  suos  praesules,  non  per  quoscumque,  si¬ 
cut  corpus  loquitur,  sed  per  linguam ,  non 
per  manum ;  et  universitas  determinat  pro¬ 
positiones,  sed  per  Doctores,  non  per  Scho¬ 
lasticos.  Id  autem  ostendit  apertissime  pra- 
xis  Ecclesiae  omnium  aetatum. 

Ad  argumentum  ex  quinto  officio.  Nega¬ 
mus  non  esse  in  Ecclesia  aliud  sacrificium, 
quam  mortificationis  vitiorum.  Nam  ad  hoc 
sacrificium  non  requiritur  altare  :  est  autem 
in  Ecclesia  altare,  ut  patet  ad  Hebr.  XIII  : 
Habemus  altare,  de  quo  edere  non  habent  po¬ 
testatem,  qui  tabernaculo  deserviunt.  (4).  Sed 
de  hoc  alibi. 

Ad  argumentum  ex  sexto  officio,  Respon¬ 
deo  :  Non  est  Sacerdotis  orare  quomodo¬ 
cumque,  sed  orare  publice,  et  tamquam  pu¬ 
blica  persona  intercedere  pro  universo  po¬ 
pulo,  ut  Chrysostomus  docet  lib.  VI.  de 
sacerdotio. 

Ad  argumentum  ex  septimo  officio,  Res¬ 
pondeo  :  Illa  loca  :  Oves  mece  vocem  meam 
audiunt;  non  audiunt  vocem  alienorum,  ct  : 
Attendite  a  falsis  Prophetis  (3);  docent  de¬ 
bere  omnes  homines  judicare  de  dogmati¬ 
bus,  non  quidem  examinando  *illa  ad  regu¬ 
lam  Scripturae,  ut  haeretici  volunt;  si  enim 
id  omnes  facere  possent,  non  esset  opus  pas¬ 
toribus,  ct  doctoribus  in  Ecclesia,  sed  exa¬ 
minando  illa  ad  doctrinam  antea  traditam, 
et  ad  doctrinam  aliorum  pastorum.  Facile 
enim  possunt  omnes  judicare,  an  doctrina 
sit  nova,  et  tunc  eam  suspectam  habere  de¬ 
bent.  Praeterea  Dominus  alienos,  et  falsos 
Prophetas  non  vocatordinarios  pastores,  sed 
extraordinarios,  qui  per  se  veniunt,  ut  ve¬ 
nerunt  omnes  haeretici. 

Illud  autem  :  Si  sedenti  revelatum  fuerit , 
prior  taceat  (6),  in  quo  Lutherus  triumphat, 
non  intelligitur,  nisi  in  collationibus  quibus¬ 
dam,  de  quibus  eo  loco  Paulus  agit,  non  de 
publica  concione  Pastoris,  et  multo  minus 
de  publico  judicio  Concilii,  aut  summi  Pon¬ 
tificis.  Id  quod  patet  primo,  usu  Ecclesiae. 
Numquam  enim  est  auditum,  ut  dum  sit  pu¬ 
blica  concio,  permissum  sit  alicui  alteri  lo- 


(1)  I.  Petr.  II,  9;  I.  Cor.  XI,  23;  XIV,  31  et  26;  XII,  4  et  30.  —  (2)  Joan.  VI,  52.  —  (3)  Matth. 
XVII  18  et  17.  —  (4)  Hebr.  XIII,  10.  -  (5)  Joan.  X,  5  et  27 ;  Mat.  VII,  15.  —  (6)  I.  Cor.  XIV.  30. 

qui,  et  multo  minus  permissum  est  unquam 
privatis  hominibus  reluctari  judicio  totius 
Ecclesiae. 

Secundo,  quia  non  tenemur  credere  uni¬ 
cuique  dicenti  sibi  esse  revelatum  aliquid, 
praesertim  in  re  gravi ,  et  maxime  si  illa  re¬ 
velatio  sit  contraria  doctrinae  ordinariorum 
Pastorum  :  alioqui  pateret  aditus  omnibus 
haeresibus.  Nullus  est  enim  haeresiarcha,  qui 
non  jactet  sua  dogmata,  ut  verissimam  Dei 
revelationem. 

Tertio  patet  ex  illis  verbis  Prophetae ,  duo 
aut  tres  dicant ,  et  conteri  dijudicent.  Non  enim 
conveniret  ut  duo  aut  tres  concionarentur, 
sed  bene  conveniebat,  ut  in  collatione  spiri¬ 
tuali  duo  aut  tres  dicerent.  Adde  quod  Jus¬ 
tinus  in  secunda  Apologia  prope  extrema, 
explicans  morem  primae  Ecclesiae,  distinguit 
concionem,  quam  soli  Praeposito  tribuit,  a 
collatione  spirituali,  quam  ibidem  post  con¬ 
cionem,  et  Sacramenta  inter  se  habere  so¬ 
liti  erant. 

Ad  illud  argumentum  postremum :  Qui 
baptizatus  est,  habet  spiritum  Christi  : 
ubi  autem  Spiritus  Christi  est ,  ibi  om¬ 
nium  potestas,  et  libertas.  Respondeo  pri¬ 
mo  ;  Major  propositio  non  est  vera  univer¬ 
saliter.  Multi  enim  baptizantur  ,  qui  non 
recipiunt  spiritum  Christi,  quia  sine  fide  aut 
poenitentia  baptizantur  :  multi  recipiunt,  qui 
postea  amittunt,  et  tamen  non  amittunt  Bap¬ 
tismum.  Secundo;  Minor  etiam  propositio 
falsa  est.  Nam  plurimi  habent  spiritum  Chri¬ 
sti,  qui  tamen  non  habent  omnium  rerum 
potestatem,  cum  nec  possint  loqui  variis  lin¬ 
guis,  neque  futura  praedicere ,  neque  curare 
morbos,  neque  excitare  mortuos. 


CAPUT  XXVI. 

Non  requiri  fidem ,  aut  probitatem  ministri ,  ut 
sacramenta  efficacia  esse  possint. 

Sequitur  tertia  quaestio  de  qualitatibus  mi¬ 
nistri  Sacramentorum,  utrum  requiratur  ne¬ 
cessario  fides,  aut  charitas  ,  ita  ut  haeretici, 
infideles,  schismatici,  improbi  Catholici  non 
possint  Sacramenta  conferre.  Non  quaerimus 
autem,  an  peccent  Sacramenta  conferendo  : 
ista  enim  est  quaestio  proprie  Scholastica ; 
sed  tantum  an  sit  irritum ,  quidquid  faciant 


infideles,  aut  improbi  homines,  etiamsi  alio¬ 
qui  legitime  ordinati  sint  Presbyteri,  aut 
Episcopi,  et  nihil  omittant  eorum,  quae  ad 
substantiam  Sacramentorum  pertinent. 

Porro  controversia  de  hac  re  nulla,  aut 
pene  nulla  hoc  tempore  esse  videtur.  Nam 
etsi  Lutherus  aliquoties  dicat,  spiritum 
Christi,  qui  recipitur  in  Baptismo  esse  fun¬ 
damentum  potestatis  conferendorum  Sacra¬ 
mentorum,  ex  quo  sequitur,  solos  bonos,  qui 
spiritum  Christi  habent,  efficaciter  Sacra¬ 
menta  conferre  :  tamen  ipse  idem  postea  do¬ 
cuit,  adeo  non  requiri  fidem,  aut  probitatem 
ministri,  ut  etiam  Diabolus  efficiatur  Sacra¬ 
menta  ministrare  possit,  ut  supra  diximus. 
Confessio  quoque  Augustana ,  art.  8.  fatetur 
Sacramenta  esse  efficacia  ,  licet  ab  hypocri¬ 
tis,  et  malis  hominibus  ministrentur.  Quod 
idem  habet  Calvinus  lib.  IV  Instit.  cap.  15, 
§.  16.  Unde  in  Antidoto  Concilii  Tridentini 
ad  can.  12.  sess.  VII,  ubi  dicitur  anathema 
iis,  qui  negant  Sacramenta  esse  efficacia,  si 
a  malis  ministrentur,  nihil  aliud  scribit,  nisi 
hanc  vocem  ,  Arnen.  Denique  Kemnitius  in 
2.  parte  Examinis  pag.  155.  affirmat  cano- 
nem  Concilii  12.  sibi  non  displicere. 

Tribui  solet  Hussitis,  et  Anabaptistis  ea 
sententia,  quod  Sacramenta  non  sint  effica¬ 
cia,  nisi  a  probis,  et  fidelibus  ministrentur. 
Sed  mirum  est  si  Hussitae  ita  sentiant,  cum 
ordinationes  sacerdotum  suorum  a  Romano 
Pontifice  petere  consueverint,  cum  tamen 
Romanum  Pontificem,  et  omnes  Episcopos 
Catholicos  pro  haereticis  haberent,  et  ha¬ 
beant.  Et  certe  siHussitae  ratas  habent  ordi¬ 
nationes  eorum  ,  quos  haereticos  putant, 
multo  facilius  ratum  haberent  Baptismum 
ab  eis  collatum  :  Id  patet  ex  lib.  Lutheri  ad 
senatum  Pragensem,  ubi  dehortatur  Bohe- 
mos  Mussitas,  ne  petant  ordinationes  a  Ro¬ 
manis,  cum  et  ipsi  Romanis,  et  Romani  ipsis 
sint  haeretici.  Quod  ergo  .Toannes  Hus  in  ar¬ 
ticulis,  qui  damnantur  in  Concilio  Constan- 
tiensi,  sess.  XIV  dicit,  Praelatum  malum,  aut 
praescitum  esse  aequivoce  pastorem;  et  nul¬ 
lum  esse  Episcopum,  dum  est  in  peccato 
mortali;  aut  intelligitur  solum,  quoad  juris¬ 
dictionem  ;  aut  certe  non  sequuntur  in  hac 
parte  Hussitae  magistrum  suum. 

Anabaptistis  tribuit  hunc  errorem  Kemni¬ 
tius  loco  citato,  sed  quia  doctrina  eorum  est 
in  multis  occulta  ,  et  non  publice  evulgata, 
non  scimus  quibus  fundamentis  nitantur. 
Quare  satis  erit  hoc  loco  primum  indicare 
qui  fuerint  olim  errores  de  hac  re.  Deinde  a 

quibus  Patribus,  et  quibus  rationibus  confu¬ 
tati»  Postremo  quomodo  eorum  objectiones 
dissolvantur. 

Quoad  Primum;  ante  annos  1300,  in  Asia, 
et  Africa  coepit  error  exoriri,  non  esse  rata 
Sacramenta,  quae  ab  haereticis,  et  schisma¬ 
ticis  dabantur  post  separationem  eorum  ab 
unitate  Catholica.  De  Asiasticis  id  refert 
Eusebius  lib.  VII.  histor.  cap.  G.  ex  epist. 
Dionysii  Alexandrini.  De  Africanis  constat 
tum  ex  eodem  Eusebio  lib.  VII.  cap.  2.  tum 
ex  Augustino  lib.  II.  de  Baptismo,  cap.  7. 
ubi  etiam  indicat  primum  auctorem  hujus 
erroris  fuisse  Agrippinum  Episcopum  Car¬ 
thaginiensem,  S.  Cypriani  praedecessorem  : 
Quod  clarius  testatur  Vincentius  Lirinensis 
in  Commonitorio,  ubi  dicit  Agrippinum  pri¬ 
mum  omnium  mortalium  rebaptizandum 
censuisse. 

Secutus  est  praedecessorem  suum  S.  Cy¬ 
prianus  cum  multis  Africae  Episcopis,  sic 
tamen,  ut  non  propterea  se  ab  Ecclesiae 
unitate  separaret,  ut  patet  ex  epistolis  ad 
Quintum,  ad  Pompeium,  et  ad  Jubaianum  : 
quocirca  numquam  haereticus  habitus  est. 
Nec  desunt,  qui  asserunt,  eum  postea  revo¬ 
casse  sententiam,  ut  S.  Augustinus  testatur 
in  epist.  48.  ad  Vincentium  :  quemadmo¬ 
dum  etiam  Episcopos  caeteros,  qui  cum  Cy¬ 
priano  eum  errorem  definierant ,  revocasse 
sententiam  suam,  permotos  auctoritate  Ste- 
phani  Romani  Pontificis  scribit  S.  Hierony¬ 
mus  in  Dialogo  contra  Luciferianos. 

Secuti  sunt  paulo  post  haeretici  Donatistaj, 
qui  pertinaciter  eumdem  errorem  tenuerunt, 
et  auxerunt.  Nam  in  primis,  Agrippinus  et 
Cyprianus  non  habebant  pro  haereticis,  qui 
contrarium  sentiebant  :  unde  nec  rebaptiza¬ 
bant  baptizatos  a  Catholicis  etiam  sibi  in  ea 
opinione  contrariis.  Donatistaj  autem  re¬ 
baptizabant  etiam  Catholicos,  quos  haereti¬ 
cos  putabant  :  Sic  enim  ait  Augustinus  in 
libro  de  unico  Baptismo,  cap.  13.  conferens 
Donatistas  cum  Agrippino  et  Cypriano  : 
<(  Rebaptizare  hajreticos,  quod  illi  fecisse  di¬ 
cuntur,  tunc  fuit  humani  erroris;  rebapti¬ 
zare  autem  Catholicos,  quod  adhuc  isti  fa¬ 
ciunt,  semper  est  diabolica}  prajsumptio- 
nis.  » 

Secundo,  Donatistae  errorem  defendebant 
post  Ecclesiae  definitionem  in  Concilio  ge¬ 
nerali,  quod  est  haereticorum  proprium.  A g- 
grippinus,  et  Cyprianus  non  viderunt  ullam 
absolutam  Ecclesiae  definitionem,  ut  August. 
testatur  lib.  II.  de  Baptismo,  cap.  7  et  9. 


Tertio,  Cyprianus  tantum  improbabat  Sa¬ 
cramenta  tradita  ab  haereticis  et  schismati¬ 
cis,  id  est,  ab  iis,  qui  essent  extra  Eccle¬ 
siam;  at  non  improbabat  Sacramenta  tra¬ 
dita  a  malis  ministris  intra  ipsam  Ecclesiam : 
ut  Augustinus  demonstrat  lib.  IV.  de  Bap¬ 
tismo,  cap.  2.  lib.  III.  contra  epistolam 
Parmeniani,  cap.  2.  At  Donatistarum  alii, 
omnes  peccatores  manifestos  excludebant  a 
Sacramentorum  administratione,  ut  Augus¬ 
tinus  testatur,  lib.  11.  contra  epist.  Parrae- 
niani,  cap.  10.  alii,  omnes  omnino  homines 
malos,  etiam  occultos,  ut  idem  Augustinus 
refert  lib.  II.  contra  Cresconium,  cap.  28. 

Post  Donatistas  eumdem  errorem  saltem 
ex  parte  docuerunt  Luciferiani.  Nam  teste 
S.  Hieronymo  in  Dialogo  contra  Luciferia¬ 
nos,  admittebant  illi  Baptisma  collatum  ab 
heereticis,  sed  non  Ordinationem  :  quam¬ 
quam  Hilarius  quidam  Diaconus,  ut  ibidem 
ait  Hieronymus,  ne  Baptisma  quidem  ad¬ 
mitteret. 

Fuerunt  deinde  alii  tempore  S.  Bernardi, 
qui  dicebantur  Apostolici,  qui  negabant  ho¬ 
mines  malos  posse  efficaciter  Sacramenta 
ministrare,  ut  ipse  testatur  serm.  66.  in  Can¬ 
tica.  Quod  idem  postea  etiam  docuerunt 
Albigenses,  ut  refert  S.  Antoninus  in  summa 
Theologica,  par.  IV.  tit.  11.  cap.  7.  §.  5. 

Inter  utrosque  autem  exstiterunt  Walden- 
ses,  qui  bonis  laicis  concedebant  ministeria 
Sacramentorum,  atque  illa  eadem  malis  sa¬ 
cerdotibus  detrahebant,  teste  S.  Antonino, 
par.  IV.  tit.  11.  cap.  7.  §.  2.  Atque  huc  res¬ 
pexit  S.  Thomas  lib.  IV.  cont.  Gentes,  cap. 
77.  cum  ait  esse  quemdam  errorem,  quod 
omnes  boni,  et  nulli  mali  possint  esse  ido¬ 
nei  Sacramentorum  ministri  :  quod  idem 
omnino  est  cum  eo,  quod  Lutherus  initio 
dicebat,  eos  omnes,  et  solos  esse  sacerdo¬ 
tes,  qui  habent  Spiritum  Christi. 

Denique  post  hos  omnes  exstitit  Joannes 
Wiclef,  qui  hanc  hseresim  non  parum  locu¬ 
pletavit.  Nam  non  solum  peccatores,  sive 
occultos,  sive  manifestos,  sed  etiam  bonos 
in  prajsenti,  sed  malos  aliquando  futuros,  id 
est,  prajscitos,  negant  Sacramenta  posse 
conficere.  Vide  de  hoc  errore  Concilium 
Constantiense  sess.  VIII.  et  Thomam  Wal- 
densem  tomo  II.  cap.  14. 

Quantum  ad  Secundum;  Refutarunt  hanc 
hajresim  multi  ac  veteres  summi  Pontifices: 
Ac  primum  in  ipso  ejus  exortu  S.  Stepha- 
nus  Papa  et  Martyr,  ut  refert  Eusebius  lib. 
VII.  histor.  cap.  2.  et  seq.  Deinde  Siricius 

in  epist.  4.  ad  Himerium,  Innocentius  I. 
in  epist.  22.  ad  Macedoniae  Episcopos,  Leo 
epist.  77.  ad  Nicetam,  Anastasius  II,  in  epist. 
ad  Anastasium  Imperatorem,  et  alii. 

Secundo  damnarunt  eamdein  hceresim 
Concilia.  Primo  Concilium  Nicaenum  gene¬ 
rale.  Id  enim  frequentissime  testatur  S.  Au¬ 
gustinus  lib.  II.  de  Baptismo,  cap.  3,  i,  5, 
7,  9,  et  alibi,  sed  quia  nusquam  Augusti¬ 
nus  vocat  illud  Concilium  Nicamum,  mulli 
dubitant  de  quo  Concilio  loquatur.  At  nulla 
est  causa  dubitandi ;  nam  vocat  Concilium 
plenarium  orbis  terrae.  Nullum  autem  novit 
Augustinus  orbis  teme  Concilium,  nisi  Ni¬ 
caenum.  Nam  quatuor  tantum  facta  sunt  Au¬ 
gustini  tempore  Concilia  generalia,  Nicae¬ 
num,  Sardicense,  Constantinopolitanum  I. 
et  Ephesinum  I.  Sed  ex  his  Ephesinum  I. 
indictum  fuit  paulo  ante  mortem  Augustini, 
et  post  mortem  ejus  celebratum;  ex  epistola 
Africanorum  ad  Imperatorem  Theodosium 
juniorem.  Concilium  Constantinopolitanum 
de  hac  questione  non  tractavit. 

Adde  quod  Augustinus  lib.  II.  de  Baptis¬ 
mo,  cap.  9.  testatur  Concilium  plenarium, 
in  quo  haec  veritas  definita  est,  ante  cele¬ 
bratum  fuisse,  quam  ipse  nasceretur.  Con¬ 
stat  autem  solum  Nicaenum  celebratum  esse 
ante  Augustini  nativitatem.  Nam  Concilium 
Nicaenum  actum  est  anno  327.  Augustinus 
natus  est  anno  357.  Concilium  Constantino¬ 
politanum  actum  est  anno  383,  Yide  Chro¬ 
nicum  Eusebii  eugi  additione  Prosperi.  Con¬ 
cilium  Sardicense  nec  de  ista  quaestione 
tractavit,  nec  notum  fuit  Augustino  ut  os¬ 
tendimus  in  disputatione  de  jure  appellatio¬ 
nis,  et  VI  Concilio  Carthaginiensi. 

Praeterea  in  Concilio  Nicaeno  canon.  19. 
jubentur  Paulianistae  rebaptizari,  ex  quo' 
aperte  deducitur  caeterorum  haereticorum 
Baptisma  approbatum  a  Concilio  fuisse. 

Denique  (quod  unum  sufficere  deberet) 
S.  Hieronymus  in  Dialogo  contra  Luciferia- 
nos  extremo,  sic  ait  :  «  Synodus  quoque 
Nicaena  omnes  haereticos  suscipit,  exceptis 
Pauli  Samosateni  discipulis.  »  Haec  ille.  Ubi 
apertissime  dicit,  a  Synodo  Nicaena  appro¬ 
batum  Baptisma  haereticorum  omnium  (de 
hac  enim  re  loquebatur)  exceptis  quibus¬ 
dam,  qui  nimirum  non  utebantur  forma  le¬ 
gitima. 

Non  diu  post  damnavit  eumdem  errorem 
Concilium.  Carthaginiense  I.  can.  I.  praesi¬ 
dente  Grato  Episcopo,  temporibus  Constan¬ 
tini  Imperatoris,  cujus  Concilii  meminit 


etiam  S.  Augustinus,  lib.  II.  cap.  2.  de 
Baptismo  contra  Donatistas.  Item  Arelatense 
I.  canon.  8.  eodem  tempore  :  ac  diu  postea 
Concilium  Constantiense  sess.  VIII.  et.  Tri- 
dentinum  sess.  VII.  can.  12. 

Tertio,  refutarunt  Doctores  permulti,  ac 
praecipue  Augustinus  in  omnibus  libris  con¬ 
tra  Donatistas.  Optatus  in  libris  contra  Par- 
menianum,  Ilieronym.  in  Dialogo  contra 
Luciferianos,  Nazianzenus  in  orat,  de  Bap¬ 
tismo,  S.  Thomas  lib.  IV.  contra  Gentes 
cap.  77.  et  Thomas  Waldensis  tom.  II.  ab 
initio  per  multa- capita,  ubi  etiam  multorum 
multa  profert  testimonia. 

Porro  argumenta  praecipua,  quibus  utun¬ 
tur,  tria  sunt.  Primo  adferunt  traditionem, 
et  consuetudinem  antiquissimam  ab  Apos¬ 
tolorum  tempore.  Iloc  enim  argumento  prae¬ 
cipue  usum  sanctura  Stephanum  Papam 
testatur  S.  Cyprianus  in  epist.  ad  Pom¬ 
peium.  Eodem  argumento  utitur  passim 
S.  Augustinus  lib.  I.  de  Baptismo,  cap.  9. 
«  Consuetudinis,  inquit,  robore  tenebatur 
oi’bis  terrarum,  et  haec  sola  opponebatur 
inducere  volentibus  novitatem.  »  Vincentius 
autem  Lirinensis  in  commonitorio,  dicit 
tantum  valuisse  apud  Ecclesiam  Catholicam 
hoc  argumentum  ductum  a  traditione,  et 
consuetudine  Ecclesiae,  ut  hoc  uno  supera¬ 
ta  fuerit  causa  S.  Cypriani,  qui  summa  elo¬ 
quentia,  et  frequentissimo  sanctorum  Epis¬ 
coporum  Concilio,  et  multis  divinae  Scrip¬ 
turae  testimoniis  contra  veritatem  pugnabat. 

Ex  quo  intelligiraus  Lutherum  cum  suis, 
contrarium  spiritum  habere  ei,  quem  habuit 
vetus,  et  vera  Christi  Ecclesia.  Lutherus 
enim  propter  unum  Scripturae  testimonium 
perperam  intellectum,  contemnit  aeternam 
consuetudinem,  ut  ipsemet  loquitur  in  lib. 
de  abroganda  Missa  ;  et  in  lib.  de  instituen¬ 
dis  ministris  ad  Pragenses.  At  vetus  Eccle¬ 
sia  ex  consuetudine  ducentorum,  vel  trecen¬ 
torum  annorum  explicabat  omnia  testimo¬ 
nia,  quae  Cyprianus  cum  suis  adferebat;  et 
merito  :  Nam  cura  certum  sit,  consuetudinem 
universas  Ecclesiae  perpetuam  non  posse  cum 
verbo  Dei  pugnare,  et  clarior  sit  consuetudo, 
quam  ipsum  verbum;  recte  judicabant  illi, ex 
consuetudine  verbum  Dei  esse  interpretan¬ 
dum,  non  ob  verbum  Dei  obscurum  et  ambi¬ 
guum,  consuetudinem  abolendam,  utLuthe- 
rani  hoc  tempore  faciendum  esse  contendunt. 

Secundo  adferebant  rationem  in  verbo 
Dei  fundatam,  quas  potest  hoc  syllogismo 
concludi.  Minister  Sacramentorum  ope- 

ratur  virtute,  et  auctoritate  divina,  Deus 
autem  non  aufert  a  ministro  datam  ei  potes¬ 
tatem  ob  ejus  peccatum,  aut  infidelitatem; 
ergo.etc, 

Probatur  Major ;  nam  Scripturae  passim 
hoc  docent.  Joan.  I :  Hic  est  qui  baptizat  in 
Spiritu  sancto.  Praecipuus  ergo  auctor  in 
Baptismo  Christus  est,  non  minister,  ut  fuse 
hinc  deducit  Augustinus,  tract.  5.  in  Joan. 
I.  Corint.  III  :  Neque  qui  plantat  est  aliquid, 
neque  qui  rigat ,  sed  qui  magmentum  dat 
Deus  (I).  Praeterea  si  ministri  sua  virtute 
baptizarent,  essent  diversa  Baptismata,  alia 
aliis  meliora  pro  diversitate  meritorum,  et 
excellentiae  baptizantium.  At  unum  est  Bap¬ 
tisma,  ad  Ephes.  IV.  Item  Apostoli  num- 
quam  appellarunt  Baptismum,  suum,  quem 
aliis  conferebant,  cum  tamen  aliquando  ap¬ 
pellarent  Evangelium  suum,  quod  praedica¬ 
bant,  Rom.  XVI.  et  II.  Timot.  II  :  Juxta 
Evangelium  meum.  Ergo  in  Baptismo  nihil 
suum  agnoscebant,  nisi  nudum  ministerium. 
Denique  ajquum  fuit,  ut  Sacramenta  non 
penderent  ab  humana  virtute,  ne  homines 
in  hominibus  confidere  assuescerent,  cum 
scriptum  sit  :  Maledictus  homo  qui  confidit  in 
homine  (2). 

Probatur  jam  minor  propositio.  Nam  auc¬ 
toritas  conferendi  Sacramenta,  non  est 
gratia  gratum  faciens,  sed  gratis  data  :  non 
ergo  ita  pugnat  cum  improbitate  vitee,  utsi- 
mul  cum  ea  esse  non  possit.  Constat  enim 
ejusmodi  gratias  in  peccatoribus  esse  pos¬ 
se,  ut  patet  de  Caipha,  qui  prophetavit, 
cum  tamen  esset  pessimus.  Joan.  XI.  51. 
item  de  illis,  qui  Matth.  VII,  22.  dicunt : 
Nonne  in  nomine  tuo  daemonia  ejecimus  ?  etc. 

Secundo ;  Auctoritas  conferendi  Sacra¬ 
menta,  non  datur  in  utilitatem  habentis, 
sed  aliorum  :  igitur  non  erat  conveniens, 
ut  auferretur  propter  peccatum  habentis ; 
sic  enim  unus  puniretur  ob  culpam  alterius. 

Tertio ;  Deus  non  aufert  ob  peccata  po¬ 
testatem  jurisdictionis,  ut  patet  I.  Pet.  II. 
ubi  jubet  Apostolus,  ut  Christiani  obediant 
Dominis]  suis,  non  tantum  bonis  et  modes¬ 
tis,  sed  etiam  discolis  :  et  ibidem  jubet  obe- 
diri  Regibus,  aliisque  magistratibus  genti¬ 
lium,  qui  infideles  erant ;  igitur  multo  minus 
aufert  potestatem  ordinis.  Nam  si  potestas 
auferretur  ad  puniendum  eum,  qui  illam 
habet,  magis  deberet  auferri  potestas  juris¬ 


dictionis,  quam  ordinis;  quia  illa  magis 
amatur,  et  proinde  magis  punitur,  cui  illa 
tollitur,  et  praeterea  magis  dependet  potes¬ 
tas  jurisdictionis  a  probitate  vitae  ejus,  in 
quo  est,  quam  potestas  ordinis.  Nam  magis 
dominantur  passiones  in  imperando,  quam 
in  Sacramentis  ministrandis,  ut  patet  expe¬ 
rientia. 

Quarto;  Non  aufert  Deus  hominibus  ob 
peccata  naturales  potentias  ad  opera  natu¬ 
ralia,  ut  notum  est :  igitur  nec  auferre  debet 
supernaturalem  potestatem  ad  opera  super- 
naturalia,  in  quibus  non  consistit  meritum 
operantis.  Nam  non  minus  Deus  providit 
bono  totius  Ecclesia},  quam  bono  mundi 
hujus. 

Quinto ;  Judas  peccator  erat  et  reprobus, 
et  tamen  baptizabat,  ut  colligit  Augustin. 
tract.  5.  in  Joann.  ex  illo  Joan.  IV  :  Ipse 
non  baptizabat ,  sed  discipuli  ejus.  Et  quod 
efficaciter  Judas  baptizaverit,  docet  idem 
Augustinus  ex  eo,  quod  non  legimus  rebap- 
tizatos,  quos  ille  baptizaverat. 

Tertium  argumentum  sumitur  a  similibus 
rebus.  Nam  in  primis  apud  Judaeos  circum¬ 
cisi  a  Samaritanis,  qui  ha}retici  erant  He¬ 
braeis,  non  circumcidebantur  iterum,  sed 
admittebantur,  ut  rite  circumcisi,  ut  Augus¬ 
tinus  docet  lib.  I.  contra  Cresconium,  cap. 
31.  Deinde,  verbum  Dei  efficaciter  praedi¬ 
catur  ab  improbis,  ut  colligit  Augustinus 
lib.  IV.  de  Baptismo,  cap.  H.  ex  Matth. 
XXIII :  Qua'  dicunt ,  facite  ^quee  faciunt,  nolite 
facere;  et  ad  Philippens.I  ;  Quidam  ex  conten¬ 
tione  Christum  annuntiant  non  sincere ,  existi¬ 
mantes  pressuram  se  suscitare  vinculis  meis.  Quid 
enim?  dum  omni  modo ,  sive  per  occasionem, 
sive  per  veritatem  Christus  annuntietur,  et  in 
hoc  gaudeo,  sed  et  gaudebo  (3).  Praeterea  nihil 
refert  ad  efficaciam  sementis,  et  plantatio¬ 
nis,  ut  idem  Augustinus  ratiocinatur  lib.  III. 
in  Cresconium,  cap.  8.  an  lotis  manibus,  an 
sordidis  id  fiat,  modo  bonum  sit  semen,  et 
terra  fertilis,  nec  desit  calor  solis,  et  pluvia 
de  coelo.  Item  ut  Nazianzenus  docet  in  orat, 
de  Baptismo,  non  minus  recte  imprimit  ima¬ 
ginem  Regis  sigillum  ferreum,  quam  sigil¬ 
lum  aureum.  Item  ut  idem  Augustinus  do¬ 
cet  lib.  III.  de  Baptismo,  cap.  10.  lumen 
solis,  vel  etiam  lampadum  non  inquinatur, 
etiamsi  per  lutum  transeat,  et  loca  coenosa. 
Denique,  ut  idem  habet  Augustinus  tract. 


(1)  Joan.  I,  33;  I.  Cor.  III,  7.  —  (2)  Roro.  XVI,  25;  II.  Tiro.  II,  8.  —  (3)  Matth.  XXIII.  3; 
Philip.  1,  17  et  18. 

5.  in  Joan.  parum  refert,  utrum  aqua  ad 
areolas  irrigandas  per  canalem  lapideum, 
an  per  argenteum  transeat. 

Quoad  Tertium;  Argumenta  haereticorum 
refelluntur  ab  Augustino  diligentissime  in 
libris  septem  contra  Donatistas,  Praecipua 
erant  haec.  Primum  :  Nemo  dat,  quod  non 
habet.  Haeretici  et  impii  non  habent  remis¬ 
sionem  peccatorum ;  igitur  non  dant :  quare 
non  efficaciter  Sacramenta  ministrant. 

Respondeo  ad  Minorem,  haereticos  non 
habere  remissionem  peccatorum  formaliter, 
tamen  habere  ministerialiter,  quomodo  fa¬ 
mulus,  qui  saepe  non  habet  unum  obolum, 
tamen  defert  multos  aureos  a  Domino  suo 
ad  alium  aliquem.  Et  in  rebus  naturalibus 
et  artificialibus,  effectus  non  debet  esse  si¬ 
milis  instrumento,  sed  causae  principali.  Non 
habet  calor  formam  substantialem  ignis, 
nec  habet  dolabra  formam  cathedrae  :  et  ta¬ 
men  eas  efficiunt  instrumentaliter. 

Adde  Praeterea  distinguendum  esse  ipsum 
Sacramentum  ab  effectu  ipsius ;  et  inter  ef¬ 
fectus  distinguendum  esse  characterem  a 
gratia  :  haec  enim  omnia  separari  possunt 
ab  invicem.  Poterit  igitur  fieri,  ut  haereticus 
baptizet,  et  characterem,  ac  gratiam  confe¬ 
rat,  ut  si  baptizet  infantem.  Item  ut  gratiam 
non  conferat ,  quia  is  qui  baptizatur  ponit 
obicem  infidelitatis  credens  haeretico  :  sed 
non  ideo  inanis  est  Baptismus;  nam  efficit 
characterem.  Item  ut  nec  characterem,  nec 
gratiam  conferat,  ut  si  det  extremam  unctio¬ 
nem  aegroto  haeretico  :  tamen  adhuc  etiam 
tunc  verum  Sacramentum,  et  Sacramentum 
efficax  ministrat,  licet  in  suscipiente  nihil 
operetur  ob  ejus  indispositionem.  Ubi  no¬ 
tandum  cum  Augjustino  lib.  VI  de  Baptismo 
cap.  1.  hanc  fuisse  praecipuam  causam  erro¬ 
ris  Cypriani,  et  aliorum,  qui  non  distingue¬ 
bant  inter  Sacramenta,  et  eorum  usum  et  ef¬ 
fectum. 

Secundum  argumentum  contra  solutionem 
praecedentis  :  Qui  non  habet  Spiritum  sanc¬ 
tum,  non  potest  remittere  peccata  :  dictum 
est  enim  Joan.  XX  :  Accipite  Spiritum  sanc¬ 
tum,  quorum  remiseritis  peccata  ,  remittuntur 
m(l).  At  haeretici,  et  impii  non  habent  Spi¬ 
ritum  sanctum;  ergo  etc. 

Respondeo,  negando  minorem.  Siquidem 
per  Spiritum  sanctum  eo  loco  intelligimus 
potestatem  remittendi  peccata,  ut  intelligunt 
Chrysostomus  etCyrillus  in  eum  locum.  Po¬ 


test  autem  et  potestas  esse  sine  gratia  gratum 
faciente.  Quod  autem  nomine  Spiritus  sancti 
intolligi  possint  quaelibet  ejus  dona,  licet  non 
faciant  hominems  anctura,  patet  ex  I.  Cor. 
XII  :  Unicuique  datur  manifestatio  spiritus  ad 
utilitatem  ,  alii  datur  per  spiritum  sermo  sa¬ 
pientia ?  etc.  Et  I.  Corinth.  XIV:  Spiritus  Pro¬ 
phetarum  Prophetis  subjecti  sunt  (2).  Ubi  spi¬ 
ritum  vocat  donum  prophetandi  a  Spiritu 
sancto  datum. 

Posset  etiam  dici,  voluisse  Dominum  sig¬ 
nificare  illis  verbis  :  Accipite  Spiritum  Sanc¬ 
tum  etc.  effectum  Sacramentorum  praecipue 
pendere  a  virtute  Spiritus  sancti  :  proinde 
necessarium  esse,  ut  saltem  assistat  Spiritus, 
et  sic  accipiatur  saltem  ut  assistens,  et  ope¬ 
rans  in  Sacramentis  ,  licet  non  operetur  in 
ipso  ministro.  Assistit  autem  Spiritus  sanc¬ 
tus  Sacramentis  suis  semper  (ut  Augustinus 
recte  docet  lib.  III  de  Baptismo  cap.  10.) 
etiamsi  minister  sit  adulter,  vel  homicida; 
quia  Sacramentum  numquamest  adulterum. 

Denique ,  quia  non  desunt  qui  hoc  loco 
per  Spiritum  sanctum  intelligant  Spiritum, 
ut  gratiam,  et  charitatem  largitur,  ac  diffun¬ 
dit  in  cordibus  nostris  ,  ut  Ambrosius  serm. 
10.  in  Psal.  CXVI1I.  et  Augustinus  in  com¬ 
mentario  cap.  XX  Joannis  :  ideo  possumus 
addere,  gratiam  quidem  Spiritus  sancti  dari 
per  sacram  Ordinationem  cum  potestate  re¬ 
mittendi  peccata  ;  sed  non  inde  colligi  pos¬ 
se,  eum,  qui  gratiam  non  habet,  non  posse 
peccata  remittere.  Non  enim  gratia  illa  idem 
est  cum  potestate  remittendi  peccata  ,  ne¬ 
que  cum  illa  ita  conjuncta,  ut  separari  ne¬ 
queat  :  nam  non  datur ,  ut  qui  eam  habet, 
possit  peccata  remittere,  sed  ut  non  offendat 
Deum  in  tam  sancto  ministerio ,  si  ipse  ini¬ 
micus  Dei  permanens  alios  Deo  reconciliare 
praesumat. 

Tertium  argumentum  :  Sacramenta  sunt  v 
solius  Ecclesiae  Catholicae ,  quam  Christus 
condidit;  at  haeretici  sunt  extra  Ecclesiam 
in  synagoga  Satanae. 

Respondeo,  Sacramenta  semper  esse  Ec¬ 
clesiae  ,  etiamsi  interdum  extra  Ecclesiam 
reperiantur.  Quocirca  cum  veniunt  ad  Ec¬ 
clesiam  baptizati  ab  haereticis,  agnoscen¬ 
dum  est  quod  est  Ecclesiae,  id  est ,  Baptis¬ 
ma,  et  retinendum,  corrigendus  vero  error. 
Alioqui  etiam  Evangelium,  et  alia  multa  bo¬ 
na,  et  vera  repudianda  essent ,  quae  inter¬ 
dum  apud  haereticos  inveniuntur. 


(1)  Joan.  XX,  22  et  23.  —  (2)  I.  Cor.  XII,  7  et  8;  XIV,  32. 

Possent  Ultimo  adferri  qucedam  loca  Pa¬ 
trum,  ut  Athanasii  serm.  3.  contra  Arianos; 
ubi  dicit,  omnes  haereticos  habere  inutilem 
aquam.  Item  Ambrosii  lib.  de  iis,  qui  mys¬ 
teriis  initiantur  cap.  4.  ubi  dicit  :  «  Non  sa¬ 
nat  Baptismus  perfidorum;  »  Et  Leonis  ep. 
77.  ad  Nicetam  cap.  ult.  ubi  dicit,  nullum 
haereticum  posse  dare  per  Sacramenta  sanc¬ 
tificationem. 

Respondeo ;  Athanasius  duo  dicit.  Primum 
sic  ait  :  «  Ariani  autem  veniunt  in  pericu¬ 
lum,  ne  amittant  integritatem  mysterii ,  lo¬ 
quor  autem  de  Baptismate.  »  Secundo  ab¬ 
solute  negat  Baptismum  Arianorum ,  aut 
aliorum  haereticorum  mundare:  «Non  enim, 
inquit ,  qui  simpliciter  ait ,  Domine,  is  est, 
qui  donat  legitimum  Baptisma  ,  sed  qui  no¬ 
men  exprimit,  et  fidem  rectam  habet.»  Prio¬ 
ri  loco  agit  de  ipsa  substantia  Sacramenti, 
et  ideo  non  dicit,  absolute  Baptismum  Aria¬ 
norum  non  esse  integrum,  sed  ait  periculum 
esse,  ne  aliquando  non  sit  integrum  ,  quia 
nimirum  facile  erat ,  ut  corrumperent  for¬ 
mam,  et  nomine  Patris,  et  Fili  dicerent  fac¬ 
torem,  et  facturam,  ut  ipse  ibidem  ait.  Pos¬ 
teriori  loco  non  agit  de  substantia  ,  sed  de 
utilitate  Sacramenti :  et  ideo  absolute  haere¬ 
ticos,  quia  carent  recta  fide,  non  sanctifica¬ 
re  eos,  quos  baptizant,  quod  intelligitur  de 
illis,  qui  eis  in  haeresi  consentiunt.  Et  eodem 
modo  loquuntur  Ambrosius  ,  et  Leo,  et  alii. 
Unde  numquam  dicunt  isti  Patres  ,  Baptis¬ 
mum  haereticorum  esse  iterandum ,  quod 
certe  dicerent ,  si  de  substantia  loqueren¬ 
tur. 


CAPUT  XXVII. 

% 

Requiri  intentionem  faciendi  quod  Ecclesia 
facit. 

Restat  postrema  quaistio  de  causa  minis- 
teriali :  Sitne  intentio  ministri  necessaria  ad 
Sacramenti  perfectionem.  Quatuor  eruntpar- 
tes  hujus  quaestionis.  Primo,  explicanda 
erit  sententia  haereticorum.  Secundo  ,  sen¬ 
tentia  Catholicorum  simul  explicanda ,  et 
vindicanda  a  mendaciis  adversariorum.  Ter¬ 
tio,  confirmanda  veritas.  Quarto,  solvendae 
objectiones. 

Quantum  ad  Primum  ,  nova  haeresis  nos¬ 
tro  tempore  exorta  est,  non  requiri  intentio¬ 


nem  in  ministro  Sacramenti ;  sed  Sacramen¬ 
tum  omnino  perfici ,  si  res,  et  verba  adsint, 
etiamsi  minister  joco,  aut  irrisorie,  aut  fic¬ 
te,  et  mendaciter  actionem  illam  peragat. 
Primus  auctor  videtur  fuisse  Lutberus.  Sic 
enim  scribit  in  lib.  de  captivitate  Babyloni¬ 
ca  cap.  de  Baptismo  :  «Non  dubitem,  in¬ 
quit  ,  si  quis  in  nomine  Domini  suscipiat, 
etiamsi  impius  minister  non  det  in  nomine 
Domini,  vere  baptizatum  esso  in  nomine  Do¬ 
mini.  Non  enim  in  conferentis  tantum,  quan¬ 
tum  in  suscipientis  fide,  vel  usu  sita  est  vir¬ 
tus  Baptismi ,  sicut  legitur  exemplum  de 
quodam  mimo  per  jocum  baptizato.  »  Et  in 
art.  12.  eorum,  quos  Leo  Papa  damnavit : 
«Si  sacerdos,  inquit,  non  serio,  sed  joco  ab¬ 
solveret  :  si  tamen  credat  se  esse  absolutum 
verissime  est  absolutus.  »  Et  in  assertione 
idipsum  confirmat;  necnon  in  lib.  de  Missa 
privata,  anno  34  edito  ,  idem  probat  tribus 
argumentis,  qua;  postea  solventur. 

Joannes  Calvinus  Luthcrum  secutus  in  An¬ 
tidoto  Concilii  Tridentini  sess.  VII,  can.  44: 

«  Quod ,  inquit,  de  intentione  consecrandi 
garriunt,  a  sophistis  nulla  probabili  ratione 
fuit  proditum.»  Et  infra  :  «  Ergo  vero  sacro¬ 
sancta;  Christi  institutioni  tantum  defero,  ut 
si  Epicureus  quispiam,  intus  totam  actionem 
subsannans,  mihi  coenam  ex  Christi  manda¬ 
to,  et  secundum  regulam  ab  eo  datam  ,  ri¬ 
tuque  legitimo  administret ,  non  dubitarem 
panem,  et  calicem  illius  manu  porrecta  ve¬ 
ra  mihi  esse  corporis  et  sanguinis  Christi  pi¬ 
gnora.  »  Idem  docet  Tilmannus.  Heshusius 
in  lib.  de  sexcentis  erroribus  Pontificiorum, 
loco  45. 

Idem  etiam  Martinus  Kemnitius  in  2.  par. 
Examinis  pag.  441.  et  scq.  ubi  fuse  de  hac 
retractat.  Et  quamquam  pag.  446.  docet, 
actionem  Sacramentalem  non  debere  esse 
mimicam  subsannationem,  aut  ridiculum  lu¬ 
sum,  in  quo  videtur  nobiscum  convenire  : 
tamen  intelligit  hoc  de  exteriore  actione  „ 
tantum,  non  de  intentione  interna.  Nam  po¬ 
stea  pag.  154.  docet,  Sacramentum  esse  ve¬ 
rum  ,  licet  minister  animo  irrisorio  Sacra¬ 
mentum  administret  :  et  tota  disputatione 
id  contendit ,  non  pendere  Sacramenti  effi¬ 
caciam  ullo  modo  ab  intentione  ministri.  Et 
infra  pag.  4045.  ubi  agit  de  Absolutione  : 

«  Nec  sollicita,  inquit,  esse  debet  conscien¬ 
tia  de  intentioni  ministri,  sed  si  vox  Evan- 
gelii  annuntiatur  ,  fide  eam  apprehendens, 
statuat  se  coram  Deo  absolutum  :  quidquid 
sit  de  sacerdotis  animo.  » 


CAPUT  XXVII. 


413 


Ad  hanc  haereticorum  sententiam  proxime 
accessisse  videtur  Ambrosius  Calharinus, 
qui  in  opusculo  de  intentione  ministri  Sa¬ 
cramentorum  distinguii  duplicem  intentio¬ 
nem  :  unam,  faciendi  simpliciter  actum  ex¬ 
ternum,  quem  facit  Ecclesia  :  alteram  ,  fa¬ 
ciendi  actum  externum  non  simpliciter,  sed 
ut  Sacramentalem  ,  sive  animo  celebrandi 
mysterium ,  quod  Christus  instituit,  et  Ec¬ 
clesia  celebrat.  Et  quidem  priorem  intentio¬ 
nem  ait  requiri,  posteriorem  negat.  Itaque 
si  quis  dum  puerum  baptizat,  intendat  fun¬ 
dere  aquam  super  puerum,  et  dicere  :  Ego 
te  baptizo  ,  secundum  Catharinum  erit  ve¬ 
rum  Sacramentum,  etiamsi  ille  intendat 
aquam  fundere ,  et  illa  verba  dicere  solum 
ad  lavandum  corpus  pueri  a  sordibus  ,  vel 
ad  ludendum  eo  modo.  Quaj  opinio  non  vi¬ 
deo  quid  differat  a  sententia  Kemnitii ,  et 
aliorum  haereticorum,  nisi  quod  Catharinus 
in  fine  opusculi  subjicit  se  Apostolicac  sedi, 
et  Concilio ;  illi  autem  rident  utrumque. 

Quantum  ad  Secundum,  sententia  Catho¬ 
licorum  est,  requiri  intentionem  faciendi, 
quod  facit  Ecclesia.  Ita  enim  expresse  ha¬ 
bent  Concilium  Tridentinum  sess.  VII,  can. 
11.  et  Concilium  Florentinum  in  instructio¬ 
ne  Armenorum. 

Sunt  autem  hoc  loco  quaedam  notanda. 
Primo,  non  ita  requiri ,  ut  minister  habeat 
intentionem  generalem  faciendi,  quod  facit 
Ecclesia,  ut  non  possit  habere  particularem: 
imo  melius  est  habere  particularem,  id  est, 
conferendi  Sacramentum  Baptismi,  Absolu¬ 
tionis,  Confirmationis ,  consecrandi  Eucha¬ 
ristiam  etc.  Sed  qui  non  nosset  nostra  mys¬ 
teria  ,  satis  esset ,  si  in  generali  intenderet 
facere,  quod  facit  Ecclesia  :  et  hoc  docent 
Concilia. 

Secundo,  non  est  opus  intendere,  quod  fa¬ 
cit  Ecclesia  Romana ,  sed  quod  facit  vera 
Ecclesia,  quacumque  illa  sit,  vel  quod  Chri¬ 
stus  instituit ,  vel  quod  faciunt  Christiani  : 
ista  enim  in  idem  recidunt. 

Petes,  quid  si  quis  intendat  facere  ,  quod 
facit  Ecclesia  aliqua  particularis ,  et  fal¬ 
sa,  quam  ipse  putat  veram,  ut  Geneven- 
sis,  et  intendat  non  facere,  quod  facit  Eccle¬ 
sia  Romana?  Respondeo,  etiam  id  sufficere. 
Nam  qui  intendit  facere  ,  quod  facit  Eccle¬ 
sia  Genevensis,  intendit  facere  ,  quod  facit 
Ecclesia  universalis.  Ideo  enim  ille  intendit 
facere,  quod  facit  talis  Ecclesia,  quia  putat 
illam  esse  membrum  Ecclesiae  vera)  univer¬ 
salis  :  licet  fallatur  in  cognitione  verae  Ec¬ 


clesia).  Non  autem  tollit  efficaciam  Sacra¬ 
menti  error  ministri  circa  Ecclesiam  ,  sed 
defectus  intentionis.  Atque  hinc  est  quod  in 
Ecclesia  Catholica  non  rebaptizantur  bapti- 
zati  a  Genevensibus  ,  qui  tamen  dum  bapti¬ 
zant,  intendunt  facere  quod  facit  Ecclesia 
Genevensis,  et  non  quod  facit  Ecclesia  Ro¬ 
mana.  Adde  quod  cum  Ecclesia  vera  Roma¬ 
na,  et  Ecclesia  falsa  Genevensis  non  dissen¬ 
tiant,  quoad  substantiam  Baptismi,  sed  so¬ 
lum  quoad  accidentarias  cairemonias  :  si 
quis  alioqui Catholicus  intenderet  baptizare, 
quo  modo  ministri  Genevenses  ministrant, 
et  non  quo  modo  Sacerdotes  Catholici ,  is 
intenderet  verum  Baptismum  quoad  sub¬ 
stantiam  ,  sed  absque  eseremoniis  acciden- 
tariis.  Proinde  verum  Sacramentum  confer¬ 
ret,  quamvis  peccaret  et  tamquam  de  hsere- 
si  suspectus,  jure  puniri  posset. 

Tertio,  non  requiritur  necessario  actualis 
intentio,  nec  sufficit  habitualis ,  sed  victua¬ 
lis  requiritur,  et  sufficit,  quamvis  danda  sit 
opera  ,  ut  actualis  habeatur.  Actualis  dici¬ 
tur,  quando  minister  actu  habet  talem  in¬ 
tentionem  :  quai  quidem  actualis  intentio 
non  requirit,  ut  quidam  scrupulosi  faciunt, 
ut  dicamus  ore  aut  corde  illa  formalia  ver¬ 
ba,  Intendo  hoc  facere,  aut  volo  hoc  facere, 
sed  tantum  requirit ,  ut  homo  sit  praesens 
animo,  et  attente  faciat,  quod  facit.  Ista  enim 
dicitur  intentio  in  actu  exercito,  ut  loquitur 
Cajetanus  ,  et  ut  diximus  ,  non  necessario 
exigitur;  quia  non  est  in  nostra  potestate, 
quin  distrahatur  aliquando  nostra  cogitatio, 
etiam  dum  res  sanctissimas  agimus.  Habi¬ 
tualis  dicitur  inclinatio  quaedam,  seu  promp- 
titudo  ex  habitu  infuso,  vel  acquisito,  qua¬ 
lis  etiam  in  dormiente  inesse  potest :  et  ha)c 
sine  dubio  non  sufficit.  Nam  actus  inde  pro¬ 
cedens  ,  non  est  humanus ,  et  deliberatus  ; 
alioqui  baptizatus  diceretur  ,  si  quis  a  dor¬ 
miente,  vel  ebrio  baptizatus  esset.  Virtualis 
dicitur  cum  actualis  intentio  in  praesenti  non 
adest  ob  aliquam  evagationem  mentis  ,  ta¬ 
men  paulo  ante  adfuit,  et  in  virtute  illius  fit 
operatio  :  et  haec  omnium  consensu  requiri¬ 
tur,  si  actualis  non  adsit,  et  sufficit.  Neque 
repugnat  huic  doctrina)  S.  Thomas,  licet  3. 
par.  q.  LXIV,  art.  8.  dicat,  sufficere  habitua¬ 
lem  intentionem.  Nam  (ut  ipse  se  explicat) 
per  habitualem  intelligitvirtualem,ipse  enim 
solum  meminit  intentionis  actualis,  et  habi¬ 
tualis.  Scotus  autem,  et  Gabriel  et  alii  poste¬ 
riores,  majoris  claritatis  gratia  fecerunt  tri¬ 
membrem  distinctionem ,  et  virtualem  ap- 

pellarunt,  quam  S.  Thomas  vocat  habitua¬ 
lem,  et  addiderunt  aliam  habitualem,  quam 
S.  Thomas  omisit. 

Ultimo  notandum  est ,  in  hac  tota  doctri¬ 
na  mirifice  convenire  Catholicos  doctores, 
uno  Catharino  excepto  :  Id  quod  patebit  ex 
refutatione  mendaciorum  Tilmanni  et  Kcm- 
nitii. 

Primo;  Uterque  auctor  locis  notatis  dicit, 
Concilium  Tridentinum  definivisse,  non  esse 
ratum  Sacramentum,  nisi  minister  intendat 
non  solum  actum  ,  sed  etiam  finem  Sacra¬ 
menti,  id  est.,  intendat  illud  ,  propter  quod 
Sacramentum  est  institutum  :  quod  certe 
multum  distat  a  nostra  sententia. 

Sed  hoc  merum  mendacium  est ,  Conci¬ 
lium  enim  in  toto  can.  11.  non  nominat  fi¬ 
nem  Sacramenti,  neque  dicit  Concilium,  ut 
illi  videntur  accepisse  ,  oportere  ministrum 
intendere  id  facere,  quod  Ecclesia  intendit, 
sed  quod  Ecclesia  facit.  Porro,  quod  Eccle¬ 
sia  facit,  non  finem,  sed  actionem  significat. 
Denique  ex  praxi  id  constat.  Nam  neque  ve¬ 
tus  Ecclesia  rebaptizabat  baptizatos  parvu¬ 
los  a  Pelagianis ,  neque  nos  rebaptizamus 
baptizatos  a  Zwinglianis  et  Calvinistis  ,  et 
tamen  scimus  omnes  istos  baptizare  sine  in¬ 
tentione  veri  finis,  qui  est  tollere  peccatum 
originale.  Neque  tamen  volumus  a  Concilio 
definitum  id,  quod  vult  Catharinus,  et  quod 
Kemnitius  vellet,  nimirum,  ut  solum  inten¬ 
dat  minister  facere  actum  externum  ,  quem 
Ecclesia  facit  :  id  enim  non  erat  opus  defi¬ 
nire  ,  cum  a  nemine  unquam  negatum  fuis¬ 
set,  nec  posset  negari.  Deinde  qui  intendit 
facere  externum  actum  ,  sed  non  serio  ,  is 
non  intendit  facere,  quod  facit  Ecclesia,  sed 
intendit  simulare,  quod  facit  Ecclesia.  Quo¬ 
modo  milites  illi,  qui  genu  flexo  ,  dicebant 
Christo  :  Ave  Rex  Judaeorum ,  vere  intende¬ 
bant  flectere  genua,  et  dicere  illa  verba  ta¬ 
men  quia  non  serio  ,  sed  joco  id  faciebant, 
nemo  diceret  eos  intendisse  facere,  quod  fa¬ 
ciunt  qui  adorant  suos  Reges,  sed  intendis¬ 
se  simulare  adorationem. 

Secundo  Kemnitius  dicit,  Scolasticos  inter 
se  dissentire,  quod  Magister  Sententiarum, 
et  Innocentius  Papa  IY. velint  sufficere  inten¬ 
tionem  faciendi,  quod  Christus  instituit. 
Alexander  autem  Alensis,  et  Gabricl  velint 
requiri  etiam  intentionem  finis  Sacramenti. 

Sed  non  vere  dissentiunt  Scholastici,  si 
recte  intelligantur  :  omnes  enim  in  IY.  sent. 
dist.  6.  docent,  id  ipsum,  qund  Magister  do¬ 
cet»  Neque  excipiendi  sunt  Alexander  ct 


Gabriel.  Nam  Alexander  in  4.  par.  summae 
quaest.  13.  memb.  1.  art.  2.  dicit  quidem 
requiri  in  ministro  intentionem  finis  Sacra¬ 
menti,  sed  per  intentionem  finis  intelligit 
intentionem  actionis  integrae,  et  completae, 
et  sic  idem  dicit,  quod  alii  dicunt,  sed  aliis 
verbis.  Id  ita  esse,  patet  ex  eodem  loco,  ubi 
duplicem  finem  distinguit ;  unum  intrinse¬ 
cum  operi,  qui  nihil  est  aliud,  nisi  terminus 
et  complementum  actionis ;  alterum  extrin- 
secum,  qui  est  fructus,  ct  utilitas  rei.  Verbi 
gratia,  in  Sacramento,  finis  intrinsecus  est 
completa  caeremonia  per  res,  et  verba  rite 
conjuncta;  finis  extrinsecus  est  remissio  pec¬ 
catorum.  Affirmat  autem  Alexander  inten¬ 
tionem  prioris  finis  necessario  requiri,  non 
autem  posterioris. 

Porro  Gabriel  in  IY.  dist.  6.  quaest.  1.  * 
conclus.  3.  dicit,  requiri  intentionem  minis¬ 
tri,  non  solum  respectu  actus  baptizandi,  ut 
objecti,  sed  etiam  respectu  effectus,  ut  finis. 
Accepit  autem  Gabriel  haec  omnia  a  Scoto 
in  IY.  dist.  6.  quaest.  5.  Uterque  autem,  ut 
ipsi  se  explicant,  intelligunt  per  actum,  ut 
objectum,  ipsum  actum  externum,  qualem 
etiam  intendere  posset,  qui  joco  baptizare 
vellet  :  quam  intentionem  etiam  nos  diximus 
non  sufficere.  Per  effectum  autem,  ut  finem 
intelligunt  finem  quemdam  generalem,  et  re¬ 
motum,  non  particularem ,  et  proximum. 
Non  enim  volunt  requiri,  ut  minister  inten¬ 
dat  effectum  gratiae,  vel  salutis,  sed  solum 
ut  intendat  id  facere  in  baptizato,  quod  fa¬ 
ciunt  Christiani  in  iis,  quos  baptizant  :  sic 
enim  Scotus  explicat.  IIoc  autem  nihil  est 
aliud,  quam  dicere  requiri  intentionem  res¬ 
pectu  operis,  non  ut  est  opus  quoddam  na¬ 
turale,  et  quod  joco  fieri  potest,  sed  ut  est 
opus  sacrum,  seu  ut  est  caeremonia,  quam 
Christus  instituit,  sive  qua  Christiani  utun¬ 
tur.  Atque  ita  recidit  haec  sententia  in  id, 
quod  omnes  Catholici  dicunt. 

Quantum  ad  Tertium,  probanda  est  sen¬ 
tentia  Ecclesiae.  Prima  ratio;  Sicut  certa 
forma  verborum  requiritur  necessario,  ut 
determinetur  indifferentia  materiae ;  ita  re¬ 
quiritur  aliquid,  quo  determinetur  indiffe¬ 
rentia  formae.  Nam  illa  verba  :  Ego  te  bap¬ 
tizo,  et  similia,  possunt  habere  varias  signi¬ 
ficationes.  Nam  baptizare  est  tingere  aquis, 
tingit  autem  aquis,  qui  lavat  sordes  corpo¬ 
ris,  qui  refrigerat,  qui  lavando  medetur  ctc. 

At  nihil  fingi  potest,  quo  determinetur  haec 
indifferentia  formae ;  nisi  intentio  ministri, 
qui  illa  verba  profert,  el  cujus  est  tota  ac* 

tio;  ergo  etc.  Dicent  fortasse  determinari  ab 
intentione  suscipientis ;  at  falsum  est.  Nam 
hic  agimus  de  actione  ministri,  non  de  ac¬ 
tione  suscipientis;  non  potest  autem  actio 
unius  determinari  ab  intentione  alterius. 
Praeterea  quid  fieret,  cum  baptizantur,  qui 
nihil  intendere  possunt,  ut  infantes?  Num 
dicent  determinari  ab  institutione  Christi? 
Sed  contra;  nam  si  Christi  institutio  id  fa¬ 
ceret,  ut  illa  verba  id  significarent,  modo 
proferantur  exterius,  sine  ullo  ordine  ad  in¬ 
tentionem  dicentis,  quare  non  esset  verum 
Sacramentum,  si  ea  verba  a  psittaco  pro¬ 
ferrentur? 

Secunda  ratio  sumitur  ex  genere  ministe¬ 
rii.  Nam  ministri  Sacramentorum  sunt  ins¬ 
trumenta  Dei,  sed  instrumenta  animata,  et 
ratione  utentia.  Ubi  notandum  est,  multis 
modis  posse  unum  hominem  esse  instrumen¬ 
tum  alicujus  agentis. 

Primo,  secundum  sola  membra  corpora¬ 
lia,  ut  si  quis  utatur  manu  alterius  ad  ali¬ 
quid  capiendum,  vel  si  cogat  eum  ferre 
onera,  id  quod  potest  fieri  sine  ulla  ejus  vo¬ 
luntate. 

Secundo,  per  membra  corporalia,  et  po¬ 
tentias  sentientes,  ut  si  quis  jubeat  servum 
legere  aliquid,  aut  alicui  aliquid  significare, 
aut  excubare  et  respicere  aliquid,  etrenun- 
tiare  quid  videat  :  et  ad  hoc  non  requiritur 
voluntas  servi,  nisi  qua  velit  actum  exterio¬ 
rem  facere.  Nam  etiamsi  non  intendat  le¬ 
gere  significanter,  tamen  si  velit  ea  verba 
proferre,  satisfacit  muneri  suo  :  quia  non 
utitur  Dominus  pro  instrumento,  nisi  ejus 
lingua,  et  oculis  etc. 

Tertio,  per  membra  corporalia,  potentias 
sentientes,  et  etiam  rationem  ;  ut  cum  Rex 
constituit  praesides  et  judices  in  urbibus, qui 
nomine  suo  jus  dicant,  et  gubernent  popu¬ 
los  :  in  hujusmodi  enim  non  solum  corpus 
et  sensus,  sed  etiam  prudentia,  et  voluntas 
sunt  instrumenta.  Non  enim  Rex  determinat 
actiones  particulares,  sed  relinquit  in  arbi¬ 
trio  instrumenti.  Quare  in  talibus  requiritur 
necessario  non  solum  potestas,  sed  etiam 
voluntas,  et  proinde  intentio  exercendi  ac¬ 
tiones.  Nec  vere  est  absolutus,  quem  judex 
absolvit  sine  intentione,  licet  exterius  videa¬ 
tur  absolutus.  Ministros  autem  Sacramento¬ 
rum  esse  hujus  tertii  generis,  patet  ex  Scrip¬ 
turis.  Nam  Matth.  XXIV  dicitur  :  Quis  est 
fidelis  servus,  et  prudens,  quem  constituit  Do¬ 


minus  super  familiam  suam?  ubi  fidelitas  et 
prudentia  indicant  talem  esse  hunc  servum, 
ut  in  ejus  arbitrio  sit  facere  et  non  facere  : 
ad  hoc  enim  requiritur  fidelitas  et  pruden¬ 
tia.  Prajterea  ideo  vocantur  prajpositi,  ad 
Roman.  XII  :  Qui preeest  in  sollicitudine ;  et 
Ifebr.  XIII  :  Obedite  praepositis.  Denique  non 
determinavit  Christus  particulares  actiones, 
sed  ait :  Quorum  remiseritis  peccata,  remittun¬ 
tur  eis(  1),  Joan.  XX,  ubi  manifeste  relinquit 
in  eorum  arbitrio,  ut  solvant,  vel  ligent.  Et 
bsec  ratio  plane  convincit.  Nam  cum  ejus¬ 
modi  instrumenta  potissimum  sint  instru¬ 
menta  per  voluntatem  et  intentionem;  si 
liBec  tollatur,  desinunt  esse  instrumenta. 

Tertia  ratio  sumitur  ex  discrimine  inter 
verba  speculativa  et  practica.  Nam  verba 
speculativa,  quia  totam  efficaciam  suam  ha¬ 
bent  in  significando,  a  quocumque  dicantur, 
eamdem  vim  habent :  idem  enim  significant 
verba,  sive  dicantur  ab  homine  sobrio,  sive 
ab  ebrio,  sive  etiam  a  psittaco,  vel  ab  asina 
Balaam,  modo  non  sit  ambigua  significatio, 
quia  tunc,  ut  diximus,  deberet  determinari 
ex  intentione  dicentis.  At  verba  practica, 
quas  praeter  significationem  habent  efficien¬ 
tiam,  non  sunt  efficacia,  nisi  dicantur  ab  eo, 
qui  habet  potestatem  et  voluntatem  faciendi 
quod  verba  significant.  Id  patet  inductione. 

Nam  imperia  Regum  et  Judicum  sunt  ef¬ 
ficacia,  non  imperia  privatorum.  Similiter 
qui  habent  donum  miraculorum,  efficaciter 
imperant  morbis  et  daemonibus,  non  autem 
alii,  etiamsi  iisdem  verbis  utantur.  Et  ratio 
est,  quia  cum  verba  per  se  et  naturaliter 
non  sint  operativa,  necesse  est  ut  tunc  solum 
sint  efficacia,  cum  ab  eo  dicuntur,  qui  habet 
potestatem.  Idem  de  voluntate  probari  po¬ 
test,  nam  potestas  numquam  exit  in  actum, 
nisi  velit,  qui  eam  habet.  Quare  de  potes¬ 
tate  prophetandi  dicit  Apostolus  I.  Gorinth. 
XIV  :  Spiritus  Prophetarum  prophetis  subjecti 
sunt  (2).  Et  idem  patet  experientia;  nam  si 
Rex  sine  intentione,  ut  somniando,  jubet 
aliquem  occidi,  imperium  non  solet  mandari 
exeeutioni,  quia  non  constat,  an  velit,  licet 
possit  Rex  illud  jubere.  Sed  constat  verba 
Sacramentorum  esse  verba  practica,  cum 
sint  instrumenta  justificationis;  ergo  requi¬ 
runt  potestatem  et  voluntatem,  ac  proinde 
intentionem. 

Si  quis  Objiciat,  verba  Sacramentorum 
habere  in  se  virtutem  operativam  ex  Christi 


(1)  Matth.  XXIV,  45;  Rom.  XII,  8;  Hebr.  XIII,  17;  Joan.  XX,  23.  —  (2)  I.  Cor.  XIV,  32. 

institutione ;  proinde  non  pendere  eorum  ef¬ 
ficaciam  ab  intentione  vel  potestate  mi¬ 
nistri. 

Responderi  debet,  duas  esse  Theologorum 
sententias.  Aliqui  enim,  ut  Cajetanus  3.  par. 
quaest.  LXIV.  art.  1.  et  Sotus  IY.  dist.  I.  q. 
o.  art.  1.  et  Ledesmius  ibidem,  volunt  in 
ipso  etiam  ministro  esse  virtutem  operati vam 
efficienter  et  instrumentuliter,  ut  est  in  Sa¬ 
cramento,  et  secundum  hanc  sejitentiam  fa¬ 
cilis  est  solutio.  Nam  in  verbis  Sacramenta- 
libus  est  virtus  operativa,  sed  dependenter 
a  ministro.  Tunc  enim  solum  illa  verba  ha¬ 
bent  virtutem,  dum  conjunguntur  cum  vir¬ 
tute,  quae  est  in  ministro. 

Alii  tamen  sentiunt  ministrum  non  habere 
in  se  vim  ullam  efficientem  respectu  justifi¬ 
cationis,  sed  eam  solum  esse  in  Sacramento: 
ministrum  autem  solum  concurrere,  appli¬ 
cando  Sacramenta;  quomodo  qui  plantat  et 
qui  rigat  (quibus  comparat  Apostolus  minis¬ 
tros  Ecclesia),  I.  Cor.  111)  non  producunt  ef¬ 
ficienter  ct  physice  fructus  arborum,  sed 
applicant  agentia.  Ita  videtur  quibusdam 
sentire  S.  Thomas  3.  par.  qua)st.  LXIV.  art. 
I.  ad  primum.  Neque  inferri  debet  :  Ergo 
ministri  secundum  hanc  sententiam  non 
vere  et  proprie  consecrant,  absolvunt,  la¬ 
vant,  reconciliant  etc.  Nam  hoc  interest  in¬ 
ter  agentia  voluntaria,  et  res  ca)teras,  quod 
res  ceetera)  non  dicuntur  proprie  agere, 
quando  solum  applicant  agentia  :  non  enim 
dicitur  proprie  felis  incendisse  domum,  si 
ignem  applicuit,  sed  dicitur  domus  illa  casu 
combusta.  At  agentia  voluntaria  quando  de 
industria  applicant  agentia,  dicuntur  pro¬ 
priissime  agere.  Nam  et  medicus  proprie 
curat  a?grotum,  cum  adhibet  medicinam 
salutarem ;  et  proprie  illum  occidit,  cum  de 
industria  pro  medicina  porrigit  venenum. 
Et  secundum  hanc  sententiam  responden¬ 
dum  est  ad  objectionem  positam,  verba  Sa- 
cramentalia  non  haberevirtutem,  ct  proinde 
non  esse  Sacramentalia,  nisi  quando  moven¬ 
tur  a  Deo  ut  instrumenta ;  non  autem  mo¬ 
ventur  a  Deo  ut  instrumenta,  nisi  quando 
pronuntiantur  ab  eo,  cui  ipse  commisit. 
Quare  semper  aliquo  modo  pendent  verba 
Sacramentalia  a  ministri  potestate  et  volun¬ 
tate.  Quamvis  igitur  prior  sententia  proba¬ 
bilior  videatur  :  tamen  secundum  utramque 
recte  solvitur  argumentum. 

Quarta  ratio  ex  absurdis,  quae  alioqui  se¬ 
querentur,  ut  bene  notat  Ilugo  de  S.  Victore 
lib.  II  de  Sacramentis  par.  6.  cap.  13.  Nam 


primo,  si  parens  aliquis  duceret  filium  ad 
balnea,  et  dum  puerum  immergit ,  more 
Christiano  signaret  eum  cruce,  et  diceret  : 
Lavo  te  in  nomine  Patris,  ct  Filii,  et  Spiri¬ 
tus  sancti,  nimirum  invocans  Deum,  ut  bene 
cedat  illa  lotio,  et  nihil  de  Baptismo  cogi¬ 
tans;  tunc  ille  puer  deberet  dici  baptizatus, 
si  non  requiritur  intentio  baptizandi,  sed 
sufficiant  materia  ct  forma  quomodocumque 
prolata.  JIoc  tamen  plane  ridiculum  est. 

Secundo ,  si  Sacerdos  in  mensa  legeret 
Evangelium,  ut  fieri  solet  in  mensa  Proela- 
torum  et  religiosorum;  ct  inter  legendum 
pronuntiaret  illa  verba  :  Hoc  est  corpus 
meum.  Et  :  Hic  est  sanguis  7neus  :  jam  totus 
panis  et  totum  vinum  illius  mensae  esset 
consecratum,  si  non  requiritur  intentio. 

Tertio,  si  cum  aliquis  ancillam  conducit, 
diceret  :  Accipio  te  in  meam  (intelligens, 
sed  non  exprimens  ancillam)  et  illa  diceret; 
Accipio  te  in  meum  (intelligens  herum,  sed 
non  exprimens)  jam  illi  essent  conjugati. 

.  Solvuntur  argumenta. 

Superest  argumenta  solvere.  Primo  Lu- 
theri.  Secundo  Calvini.  Tertio  Kemnitii. 
Quarto  Catharini. 

Primum  argumentum  Lutheri  ex  asser¬ 
tione  articuli  12.  Verbum  Dei,  quacumque 
intentione  dicatur,  excitat  fidem  in  audiente. 
Sed  fides  est  qua)  justificat;  ergo  verbum 
Sacramentale,  quacumque  intentione  profe¬ 
ratur,  efficax  est  et  confirmat.  Quia  Philip.  I 
Apostolus  gaudet  pra)dicari  verbum  qua¬ 
cumque  intentione,  etiamsi  aliqui  praxlica- 
rent,  ut  invidiam  Paulo  conflarent,  quia  ni¬ 
mirum  etiam  eo  modo  poterat  verbum  esse 
fructuosum  :  igitur  eodem  modo  vei'bum  in 
Sacramentis,  licet  joco  prolatum,  utile  erit. 

Secundo  confirmat  idem  Lutherus  in  lib. 
de  Missa  privata,  ex  eo  quod  Alexander  Epi¬ 
scopus  Alexandrinus  ratum  habuisse  legitur 
Baptismum,  quem  Atlianasius  puer  aliis 
pueris  per  jocum  contulerat.  Item  ex  eo, 
quod  legitur  in  aliis  historiis  de  quibusdam 
Gentilibus  parasitis,  qui  unum  ex  suis  bap- 
tizarunt,  ut  riderent  Christianos,  et  ille  ta¬ 
men  continuo  conversus  est,  ubi  aqua  eum 

tetigit,  ex  quo  intelligimus  fuisse  illum  ve¬ 
rum  Baptismum. 

Respondeo ,  Primum  argumentum  recte 
probare  apud  eos  qui  sentiunt  cum  Luthero 
Sacramenta  tantum  esse  instituta  ad  exci¬ 
tandam  lidem,  et  solam  fidem  justificare  :  at 
apud  nos  nihil  concludit.  Nam  etiamsi  con¬ 
cedamus  verbum  quacumque  intentione  pro¬ 
latum,  posse  excitare  fidem,’ non  tamen  con¬ 
cedimus  verbum  quacumque  intentione  pro¬ 
latum  habere  posse  effectum  Sacramenta- 
lem.  Ratio  discriminis  est,  quia  ad  excitan¬ 
dam  fidem  non  requiritur  ulla  efficientia, sed 
sufficit  significatio,  ut  notum  est. 

Ad  confirmationem  dico,  aliud  esse  inten¬ 
dere  non  concionari,  aliud  intendere  condo¬ 
nari,  sed  ob  malum  finem.  Paulus  de  hoc 
posteriore  loquitur ;  et  hoc  modo  concedi¬ 
mus  Baptismum  esse  verum  et  efficacem 
cum  minister  intendit  vere  baptizare,  licet 
ob  malum  finem.  Dices- etiam,  qui  intendit 
non  concionari  serio,  si  tamen  verba  con¬ 
cionis  proferat, fructum  facere  poterit:  Ergo 
etc.  Respondeo,  non  esse  eamdem  rationem 
verbi  concionalis  et  Sacramcntalis.  Nam 
verba  concionum  sunt  verba,  ut  sic  dicam, 
speculativa,  qua;  non  pendent  ab  intentione; 
verba  Sacramentalia  sunt  practica,  quse,  ut 
probavimus,  pendent  ab  intentione. 

Quamvis  autem  argumenta  ha;c  conclu¬ 
dant  in  via  Lutheri,  tamen  non  esse  rectam 
eam  viam,  patet  ex  istis  iisdem  argumentis. 
Nam  concluditur  sola  verba  sufficere  sine 
aqua,  vel  alio  elemento,  item  concludunt 
Sacramenta  posse  conferri  ab  ebrio,  imo 
etiam  a  pica. 

Ad  Secundam  confirmationem  respondeo, 
duobus  modis  posse  pejr  jocum  Sacramenta 
conferri  (ut  explicat  Ilugo  lib.  II  de  Sacra¬ 
mentis  par.  6.  cap.  13.)  Uno  modo,  ut  qui 
ludunt,  intendant  vere  Sacramenta  conferre, 
sed  ob  finem  recreandi  animum  eo  modo  : 
quo  modo  possent  alii  vera  intendere  Sacra¬ 
menta  conferre,  sed  ob  finem  lucrandae  pe¬ 
cuniae.  Et  hic  ludus  non  impedit  veritatem 
Sacramenti,  quia  hic  jocus  est  extrinsecus 
ipsi  Sacramentali  actioni.  Alio  modo,  ut  qui 
ludunt,  intendant  non  vere  Sacramenta  con¬ 
ferre,  sed  illudere  et  decipere,  quo  modo  qui 
Christum  purpura  induebant,  eique  dice¬ 
bant  :  Ave  Ilex  Judaeorum,  non  intendebant 
eum  Regem  facere,  sed  ei  illudere.  Et  hic 
ludus  impedit  veritatem  Sacramenti,  quia 
hic  jocus  est  intrinsecus  actioni. 

Dico  igitur  ludum  Athanasii  fuisse  prioris 
Tom.  III. 


generis  :  nam  vere  voluit  baptizare,  sed  ac¬ 
cepit  eam  actionem  pro  materia  ludi,  et 
oblectationis.  Id  ita  esse  colligitur  tum  ex 
ipsa  historia,  quam  scribunt  Ruffinus  lib.  X. 
hist.  cap.  14.  Sozomenus  lib.  II.  cap.  16. 
et  Nicephorus  lib.  VIII.  cap.  40.  Scribunt 
enim  hi  auctores  ab  Athanasio  solos  Cate¬ 
chumenos  baptizatos,  idque  omnibus  Eccle¬ 
siae  cteremoniis  adhibitis  :  tum  etiam  ex  eo, 
quod  solent  pueri  serio  facere  res  ludicras. 
Nam,  verbi  gratia,  cum  fingunt  unum  esse 
Regem,  alios  famulos,  vel  fingunt  oppugna¬ 
tionem  alicujus  loci,  vere  intendit  Rex  eo¬ 
rum  jubere,  et  illi  intendunt  obedire;  et 
serio  oppugnant  locum  aliquem,  et  alii  serio 
defendunt  :  dicuntur  tamen  haec  ludicra, 
quia  sunt  puerilia,  et  quia  gratia  oblectatio¬ 
nis  suscipiuntur.  Similem  historiam  suo 
tempore  accidisse  scribit  idem  Nicephorus 
lib.  III.  cap.  ult. 

Ad  illud  de  mimo,  Respondeo  :  nihil  in 
historia  illa  esse  contra  nos.  Nam  primus, 
qui  historiam  scripsit,  fuit  (quod  sciam)  Ado 
Trevirensis  in  martylogio  8  Kalend.  Sep¬ 
tembris.  Ab  eo  acceperunt  posteriores  Vin- 
ccntius,  speculo  historiali  lib.  XII.  cap.  102. 
et  S.  Antoninus  I.  par.  tit.  8.  cap.  1.  §.  9. 
summa;  historialis.  Porro  Ado  scribit,  mi¬ 
mum  illum  nomine  Genesium,  coram  Impe¬ 
ratore  Diocletiano  gratia  irridendi  mysteria 
Christiana,  se  segrotum  finxisse,  ac  Baptis¬ 
mum  postulasse;  tum  jussu  Imperatoris  ac- 
cersitum  presbyterum,  et  exorcistam,  qui 
eum  baptizarent.  Verum  cum  a  presbytero 
interrogaretur,  quid  peteret,  illum  i’epente 
conversum,  non  ficte,  sed  serio  respondisse, 
gratiam  Christi  se  petere,  atque  ita  baptiza- 
tum  vere  et  serio,  cum  et  presbyter  bapti¬ 
zare  intenderet,  et  ille  intenderet  suscipere 
Baptismum;  licet  imperator  adhuc  crederet 
eum  fingere.  Vide  Surium,  tom.  IV.  in  vita 
S.  Genesii. 

Secundum  argumentum  est  Calvini  in 
Antidoto,  et  Kemnitii  in  2.  par.  Examinis, 
loco  citato,  qui  inde  argumentum  sumunt, 
quod  si  ab  intentione  ministri  penderet  effi¬ 
cacia  Sacramenti,  periret  certitudo,  quam 
homo  debet  habere  de  effectu  Sacramenti, 
et  consolatio  spiritualis,  quia  nemo  potest 
certus  esse  de  intentione  alterius. 

Respondeo,  non  debere  hominem  in  hoc 
mundo  quaerere  certitudinem  de  sua  salute, 
vel  justificatione  infallibilem,  qualis  est 
certitudo  fidei  divina;.  Hecc  enim  non  con¬ 
venit  huic  statui,  de  quo  dicit  Apostolus, 

I.  Corinth.  X  :  Qui  stat,  videat,  ne  cadat,  Et 
Philip.  II :  Cum  timore,  et  tremore  salutem 
vestram  operamini  { 1).  De  qua  re  vide  Au¬ 
gustinum  lib.  II.de  bono  persever.  cap.  13. 
et  de  corrept.  et  gratia  cap.  13.  Certitudi¬ 
nem  autem  humanam,  et  moralem,  qum 
sufficiat,  ut  homo  quiescat,  ex  Sacramentis 
habemus,  etiamsi  pendeant  ab  intentione 
alterius.  Nam  cum  habere  intentionem  sit 
facillimum,  nulla  est  causa  dubitandi,  an 
minister  habuerit  intentionem,  nisi  aliquo 
signo  exteriori  id  prodat  :  et  hoc  sufficit,  ut 
homo  non  quoerat  iterum  baptizari,  sed  ac¬ 
quiescat  in  accepto  Baptismo. 

Et  Nota,  Lutheranos  cogi  idipsum  confi¬ 
teri  etiamsi  nolint.  Nam  ipsi  baptizantur 
adhuc  infantes  more  Catholicorum;  quo¬ 
circa  cum  adoleverint  non  possunt  recor¬ 
dari,  nec  scire  an  habuerint  Baptismum, 
nisi  credere  velint  parentibus.  Itaque  pa¬ 
rentibus  credunt,  qui  tamen  decipere  pos¬ 
sunt,  et  in  eo  acquiescunt.  Quanto  magis 
poterit  acquiescere  in  Baptismo  is,  qui  vi¬ 
det  se  baptizari,  et  intelligit  verba,  nec  ha¬ 
bet  ullam  conjecturam  contrariae  intentionis 
ministri ;  si  is  acquiescit,  qui  tantum  credit 
parentibus,  vel  amicis  dicentibus,  eum  esse 
baptizatum? 

Tertium  argumentum  est  Kemnitii  ex 
auctoritate  S.  Augustini  lib.  VII.  de  Bap¬ 
tismo  cap.  53.  ubi  non  audet  definire,  an 
Baptismus  collatus  per  jocum  teneat,  sed 
dicit  exspectandam  Dei  revelationem.  Ad¬ 
dunt  quidam  alii  alium  locum  Augustini  ex 
tract.  5.  in  Joannem,  ubi  videtur  dicere, 
Baptismum  ab  ebrio  collatum,  esse  ratum; 
cum  tamen  constet,  ebrios  non  habere  in¬ 
tentionem. 

Addit  etiam  Kemnitius  Innocentium  Pa¬ 
pam  IV.  qui  teste  Angelo  in  sua  summa, 
sensit  ad  veritatem  Sacramenti  non  requiri, 
ut  minister  gerat  in  mente  facere,  quod  fa¬ 
cit  Ecclesia,  imo,  si  contrarium  gerat  in 
mente,  id  est,  non  facere,  quod  facit  Eccle¬ 
sia,  si  tamen  appareat,  quod  velit  illud  fa¬ 
cere,  satis  esse. 

Respondeo,  locum  Augustini  esse  contra 
adversarios.  Nam  in  primis  ibidem  Augusti¬ 
nus  dicit,  se  de  ea  re  dubitasse,  quia  in  nullo 
Concilio  res  definita  fuerat  :  «  Sed  nobis, 
inquit,  tutum  est  in  ea  non  progredi  aliqua 
temeritate  sententiae,  quae  nullo  in  Catho¬ 
lico  regionali  Concilio  coepta,  nullo  plenario 


Concilio  terminata  sunt.  Id  autem  sit  cura 
securae  vocis  asserere,  quod  in  gubernatione 
Domini  Dei  nostri,  et  Salvatoris  Jesu  Christi 
universalis  Ecclesiae  consensione  roboratum 
est.  »  Nunc  autem  res  definita  est  in  duobus 
generalibus  Conciliis,  Florentino  et  Triden- 
tino.  Neque  refert,  quod  non  recipiuntur  a 
Lutheranis;  nam  neque  Nicaenum  recipieba¬ 
tur  a  Donatistis  in  causa  Anabaptismi;  et 
tamen  Augustinus  ubique  affirmat,  rem 
esse  certam,  et  definitam  ob  illius  Concilii 
auctoritatem.  Deinde  ibidem  Augustinus 
cum  dicit,  petendam  e§se  Dei  revelationem, 
an  Baptismus  joco  traditus,  sine  vera  in¬ 
tentione  conferendi  sit  ratus,  aperte  testa¬ 
tur  non  esse  certum  ex  Scripturis,  ut  ad¬ 
versarii  jactant,  Sacramenta  non  requirere 
intentionem  ministri.  Praeterea  sine  dubio 
nos  longe  melius  facimus  secundum  Augus¬ 
tini  sententiam  baptizando  eos,  qui  sunt 
baptizati  sine  intentione,  quam  Lutherani 
non  baptizando.  Nam  in  re  dubia  praestat 
repetere  Baptismum,  saltem  sub  conditione, 
quam  exponere  se  periculo  amittendi  Bap¬ 
tismum.  Ad  alium  locum  Augustini  facilis 
est  responsio  :  nam  non  dicit  ebrii,  sed 
ebriosi  Baptismum  esse  ratum. 

Ad  auctoritatem  Innocentii  Respondeo, 
Kemnilium  more  suo  fideliter  recitasse  ejus 
sententiam.  Innocentius  enim  in  cap.  Si  quis 
puerum,  extra  de  Baptismo  etc.  postquam 
dixerat,  Sacramentum  esse  ratum,  etiamsi 
minister  gerat  in  mente  non  facere,  quod 
facit  Ecclesia,  addidit  :  «  Dummodo  inten¬ 
dat  baptizare,  »  quae  verba  omisit  Kemni¬ 
tius.  Nec  vero  semel,  sed  ter  repetit  Inno¬ 
centius,  Baptismum  non  esse  ratum,  si  mi¬ 
nister  intendat  non  baptizare,  sed  tantum 
lavare  corpus. 

Unde  illa  verba  Innocentii  :  «  Etiamsi 
gerat  in  mente  non  facere,  quod  facit  Eccle¬ 
sia,  »  duobus  modis  possunt  intelligi;  uno 
modo,  de  eo,  quod  facit  Ecclesia,  quantum 
ad  substantiam  actionis;  altero  modo,  quan¬ 
tum  ad  effectum  illius  actionis.  Posteriori 
modo  intellexit  Innocentius,  et  est  sensus  : 
Etiamsi  minister  non  gerat  in  mente  facere, 
quod  facit  Ecclesia,  id  est,  justificare  homi¬ 
nem  a  peccatis,  quia  nimirum  putat  non  ha¬ 
bere  talem  virtutem  illam  caeremoniam;  ta¬ 
men  si  intendit  vere  facere  caeremoniam, 
quam  facit  Ecclesia,  satis  est.  Priori  modo 
accepit  Kemnitius,  sed  perperam,  quia  con- 


-(1)  I.  Cor.  X,  12;  Philipp.  II,  12. 

tradictorium  ter  ibidem  habet  Innocentius. 
Quare  illud  etiam  Kemnitius  falso  imponit 
Innocentio,  quod  dixerit,  Sacramentum  esse 
ratum,  si  tantum  appareat  ministrum  vo¬ 
luisse  baptizare,  etiamsi  revera  id  non  in¬ 
tenderit.  Id  enim  Innocentius  non  dicit,  sed 
ex  verbis  colligi  potest. 

Quartum  argumentum  est  Catharini  ex 
auctoritate  S.  Thomae,  Chrysostomi,  et  Ni¬ 
colai  Papse.  S.  Thomas  3.  par.  qucest.  LX1V. 
nrt.  8.  ad  2.  dicit,  ad  perfectionem  Sacra¬ 
menti  satis  esse  intentionem  Ecclesia?,  qua? 
exprimitur  in  ipsa  forma  verborum,  nec 
aliud  requiri  ex  parte  ministri.  Quod  clarius 
habet  in  IV.  dist.  6.  qusest.  I.  art.  2.  ubi  di¬ 
cit,  non  requiri  mentalem  intentionem  mi¬ 
nistri,  sed  sufficere  expressionem  verborum, 
in  qua  continetur  intentio  Ecclesiae.  Ghryso- 
stomus  homil.85.  in  Joan.  :  «  Sacerdos,  in¬ 
quit,  linguam  et  manus  pra?bet;  neque  enim 
justum  est  propter  alterius  malitiam  ad  sa¬ 
lutem  nostram  accedentes  offendi.  ;>  Nicolaus 
Papa  dd  Consulta  Bulgarorum  interrogatus, 
an  baptizati  a  Judaeo,  essent  rebaptizandi ; 
respondit,  non  esse,  si  in  nomine  Patris  et 
Filii  et  Spiritus  sancti  baptizati  essent :  ubi 
nulla  fit  mentio  intentionis. 

Denique  addit  rationem  Catharinus,  quia 
nimis  durum  videtur,  ut  Deus  in  arbitrio 
impii  ministri  posuerit  salutem  hominum  ; 
et  quia  redditur  incerta  nostra  justificatio. 
Quod  tamen  argumentum  jam  est  solutum. 
Sed  potest  addi  aliud  ejus  loco  ;  quia  inter 
homines,  cum  dominus  per  servum  contra¬ 
hit  cum  alio,  vel  mittit  munus  alteri,  non 
requiritur,  qua  intentione  servus  id  faciat. 

Respondeo  ad  S.  Thomam,  eum  docere, 
requiri  intentionem  internam  ministri.  Nam 
3.  par.  quaest.  LXIV.  art.  8.  in  corpore  arti¬ 
culi,  dicit,  determinari  debere  ea,  qme  in 
Sacramentis  fiunt,  quia  ad  multos  usus  fieri 
possunt  per  intentionem  ministri.  Item  in 
respons.  ad  I.  dicit,  ministrum,  quia  est  ins¬ 
trumentum  animatum,  debere  seipsum  ap¬ 
plicare  ad  opus  per  intentionem,  qua  inten¬ 
dat  facere,  quod  facit  Christus  et  Ecclesia. 
Item  in  responsione  ad  tertium  dicit,  non 
esse  necessariam  actualem  intentionem,  sed 
sufficere  habitualem ;  et  explicat,  tunc  esse 
habitualem,  quando  initio  operis,  actu  in¬ 
tendebat  facere,  quod  facit  Ecclesia.  Item  in 
art.  9.  adi.  dicit,  verum  esse  Sacramen¬ 
tum,  etiamsi  minister  non  credat  Sacramen- 
tuin  aliquid  valere,  modo  intendat  facere, 
quod  facit  Ecclesia.  Denique  in  art»  10.  cla¬ 


rissime  dicit,  requiri  in  ministro  intentio¬ 
nem  Sacramentum  conferendi,  non  autem 
ludendi,  vel  jocandi,  et  sine  ea  intentione 
non  perfici  Sacramentum.  Neque  obstat, 
quod  addit  S.  Thomas  :  «  Praecipue  quando 
suam  intentionem  exterius  manifestat.  » 
Nam  vult  dicere  :  Quando  minister  habet  in¬ 
tentionem  non  conferendi  Sacramentum,  sed 
jocandi,  sed  eam  non  manifestat,  tum  Sacra¬ 
mentum  esse  nullum,  sed  magis  esse  nul¬ 
lum,  si  intentionem  manifestet,  quia  primo 
modo  est  nullum  coram  Deo,  secundo  modo 
est  nullum  coram  Deo  et  coram  hominibus. 

Ad  locum  objectum  a  Catharino  ex  resp. 
ad  2.  art.  8.  Respondeo  cum  Cajetano  et 
Soto,  S.  Thomam,  cum  dicit,  non  requiri 
mentalem  intentionem  ad  perfectionem  Sa¬ 
cramenti,  sed  sufficere  exterriam  prolatio- 
nemverborum,  non  loqui  de  perfectione  Sa¬ 
cramenti  simpliciter,  sed  de  perfectione  co¬ 
ram  hominibus,  qua?  sufficit  ad  humanam 
certitudinem,  et  mentem  pacandam,  ut  non 
1’cquirat  aliud.  Id  quod  probatur  dupliciter. 
Primo,  quia  in  argumento  2.  S.  Thomas  hoc 
objecerat,  si  requiratur  intentio  mentalis, 
nullum  posse  esse  certum  se  accepisse  Sa¬ 
cramentum.  Responsio  igitur  debet  intelligi 
de  Sacramenti  perfectione,  quoad  certitudi¬ 
nem,  non  absolute.  Secundo,  quia  in  hac  so¬ 
lutione  addit  S.  Thomas,  sufficere  externam 
prolationem  forma?,  nisi  exprimatur  contra¬ 
ria  intentio  ministri,  vel  suscipientis,  qua? 
additio  optime  se  habet,  si  agatur  de  certi¬ 
tudine,  ut  patet;  falsa  autem  est,  si  agatur 
de  perfectione  Sacramenti  absolute,  ut  vult 
Catharinus.  Nam  si  non  requireretur  interna 
ministri  intentio,  nisi  pronuntiandi  illa  ver¬ 
ba,  tum  certe  verum  esset  Sacramentum,  si 
minister  exprimeret  contrariam  intentionem, 
hoc  modo  :  Ego  non  intendo  baptizare,  sed 
irridere  Sacramentum,  et  ideo  volo  dicere 
haec  verba  :  Ego  te  baptizo  in  nomine  Pa¬ 
tris,  et  Filii,  et  Spiritus  sancti  :  imo  etiam 
si  externo  gestu  irrisionem  exprimeret,  et 
ironice  illa  verba  diceret,  adhuc  esset  Sa¬ 
cramentum.  At  S.  Thomas  contrarium  do¬ 
cet,  ut  patuit. 

Ad  locum  Chrysostomi  Respondeo,  Chry- 
sostomum  loqui  de  probitate  ministrorum, 
ac  velle  dicere,  non  pendei’e  efficaciam  Sa¬ 
cramentorum  a  bonitate  ministrorum,  sed  a 
"Bonitate  Dei  solius.  Unde  cum  ait  :  «  Sacer¬ 
dos  manus  et  linguam  praebet,  »  excludit 
virtutes,  non  intentionem  ministri.  Nam  vult 
dicere  :  Minister  est  instrumentum  Dei,  non 

principale  agens;  ex  hoc  autem,  quod  mi¬ 
nister  est  instrumentum,  sequitur,  ut  non 
agat  in  virtute  propria;  et  proinde,  ut  non 
requiratur  fides,  spes,  charitas,  aut  alia  ejus 
virtus  :  tamen  non  sequitur,  ut  non  requira¬ 
tur  intentio,  imo  potius  contra  sequitur,  ut 
requiratur,  cum  homo  sit  instrumentum  ani¬ 
matum  et  rationale  ;  et  proinde  debeat  mo¬ 
veri  a  Deo  secundum  naturam  suam,  id  est, 
mediante  propria  electione  ct  intentione. 

Dices  :  At  ratio  quam  afTertChrysostomus 
nimirum  :  Quia  non  est  justum,  ut  alterius 
malitia  alteri  noceat,  concludit  etiam  non 
debere  pendere  Sacramenta  ab  intentione 
ministri;  quia  tunc  nocere  posset  ministri 
malitia  suscipientibus  Sacramenta,  si  nimi¬ 
rum  ille  occulte  subtraheret  intentionem. 

llespondeo  :  Rationem  illam  concludere 
de  probitate,  non  autem  de  intentione,  ob 
duas  causas.  Primo,  quia  si  Sacramenta  pen¬ 
derent  a  probitate,  sa>pissime  noceret  unius 
malitia  alteri,  quia  plurimi  sunt  mali,  et  non 
possent  Sacramenta  esse  rata,  qua;  ab  infi¬ 
delibus,  vel  heereticis,  vel  publicis  peccato¬ 
ribus  aliquando  urgente  necessitate  tradun¬ 
tur.  At  si  pendeant  ab  intentione,  rarissime 
nocebit  malitia  ministri  suscipientibus:  nam 
intentionem  omnes  habere  possunt,  nec  est 
ratio  cur  nolint.  Secundo,  quia  justum  est, 
ut  non  pendeant  Sacramenta  ab  ea  qualitate 


ministri,  qua;  non  est  omnino  necessaria  ipsi 
ministerio,  qualis  est  probitas  ;  at  non  erat 
a*que  justum,  ut  non  pendeant  ab  ea  quali¬ 
tate,  sine  qua  minister  non  esset  minister, 
qualis  est  intentio.  Adde,  quod  si  haec  ratio 
probaret,  Sacramenta  non  pendere  ab  in¬ 
tentione  serio  tradendi  Sacramenta,  proba¬ 
ret  etiam  ea  non  pendere  ab  intentione  fa¬ 
ciendi  actum  illum  externum,  quam  solam 
admittuntCatharinus  et  haeretici.  Nam  etiam 
hoc  modo  potest  fieri,  ut  malitia  ministri 
noceat  suscipienti,  ut  si  quis  nolit  dicere 
verba,  aut  infundere  aquam  eo  tempore, quo 
non  inveniatur  alius,  qui  possit  aut  velit  hoc 
facere. 

Et  per  hoc  solvitur  etiam  illa  ratio  Gatha- 
ri ni,  quod  sit  nimis  durum,  salutem  homi¬ 
num  esse  in  arbitrio  impii  ministri  :  nam 
cogitur  ipse  quoque  in  aliquo  casu  id  fateri. 
Neque  debet  videri  durum,  quod  Deus  per¬ 
mittit,  ne  destruat  naturam  hominis,  alioqui 
etiam  videretur  durum,  quod  Deus  relique¬ 
rit  in  arbitrio  tyranni  vitas  multorurfi  inno¬ 
centium. 

Ad  auctoritatem  Nicolai  Papa;,  Dico,  eum 
non  fuisse  sollicitum  de  intentione,  tum  quia 
ea  ordinarie  adest,  tum  quia  Ecclesia  non 
judicat  de  internis. 

Ad  ultimum  argumentum  ex  more  huma¬ 
no,  patet  solutio  ex  nostra  tertia  ratione. 

CAPUT  I. 

Quis  sit  status  quaestionis  de  efficacia  Sacra¬ 
mentorum. 

Quod  ad  Primum  atlinet ,  explicandum 
est,  quid  sit,  quod  quaeritur,  cum  disputa¬ 
tur  de  efficacia  Sacramentorum  ex  opere 
operato.  Nam  id  adversarii,  ut  odiosam  red¬ 
dant  Catholicorum  sententiam ,  perperam 
exponunt. 

Sunt  igitur  hic  Notanda  quatuor.  Primo, 
statum  quaestionis  non  esse  eum,  quem  po¬ 
nit  Calvinus  lib.  IV  Instit.  cap.  14,  §.  17. 
his  verbis  :  «  Tantum  hic  quaeritur ,  pro- 
priane  ,  et  intrinseca,  ut  loquuntur,  virtute 


operetur  Deus  ,  an  externis  symbolis  resig¬ 
net  vices  suas.  »  Haec  ille.  At  nemo  unquam 
istam  quaestionem  disputavit  :  id  enim  esset 
petere,  an  Sacramenta  sint  causae  primariae, 
quod  nulli  unquam  venire  in  mentem  potuit, 
nisi  furioso.  Id  igitur  solum  quaerimus  ,  an 
sint  instrumenta  Dei,  id  est,  an  Deus  per  sa¬ 
cramenta  nos  justificet,  non  autem  an  Sacra¬ 
menta  sine  Deo.  Sicut  nemo  unquam  quae¬ 
sivit,  an  faber  operetur,  an  serrae  vices  suas 
resignet;  cum  constet,  serram  sine  fabro  ni¬ 
hil  agere. 

Ex  quo  sequitur  esse  mendacium,  et  ca¬ 
lumniam  vanissimam  haereticorum,  qui  di¬ 
cunt,  nos  abstrahere  homines  a  Christo,  et 
ab  ejus  passione,  et  alligare  signis,  quia  do¬ 
cemus  Sacramenta  esse  causas  justificatio¬ 
nis.  Nam  contra  potius  hoc  ipso  trahimus 
homines  ad  Christum ,  et  ejus  passionem, 

quod  dicimus  Sacramenta  esse  Christi  ins¬ 
trumenta,  quibus  ille  nobis  applicat  meritum 
passionis  suae ;  nisi  forte  retrahere  dicatur 
homines  ab  igne,  qui  dicit  calorem  esse  ins¬ 
trumentum,  quo  ignis  calefacit.  Et  tamen  sic 
loquitur  Calvinus  ibidem  lib.  IV,  cap.  14,  §. 
14  :  «  Qui  justitiae  causam  a  Sacramentis  du¬ 
cit  ,  miseras  hominum  mentes  in  terram, 
suaple  sponte  plus  satis  inclinatas, hac  super- 
stione  alligat,  ut  in  spectaculo  rei  corporeae 
potius,  quam  in  Deo  ipso  acquiescant.  »  Et 
similia  Lutherus  habet,  et  alii. 

Secundo  notandum  ,  non  esse  controver¬ 
siam  de  modo  quo  Sacramenta  sint  causae, 
id  est,  an  physice  attingendo  effectum ,  an- 
moraliter  tantum,  et  rursum  si  physice,  an 
per  aliquam  qualitatem  inhaerentem,  an  per 
solam  Dei  motionem  :  ista  enim  ad  quajstio- 
nem  fidei  non  pertinent;  sed  solum  genera- 
tim,  an  Sacramenta  sint  verae  ,  et  propriae 
causae  instrumentales  justificationis,  ut  vere 
exeo,  quod  quis  baptizatur ,  sequatur,  ut 
justificetur.  Nam  iu  hoc  conveniunt  omnes 
Catholici,  ut  Lutherus  ipse  fatetur  in  lib.  de 
captiv.  Babyl.  cap.  de  Baptismo  :  «  Arbi¬ 
trati,  inquit,  suntquamplurimi  esse  aliquam 
virtutem  occultam  spiritualem  in  verbo  ,  et 
aqua  ,  quae  operetur  in  anima  recipientis 
gratiam  Dei.  His  alii  contradicentes  sta¬ 
tuunt,  nihil  esse  virtutis  in  Sacramentis,  sed 
gratiam  a  solo  Deo  dari,  quia  assistit  ex  pac¬ 
to  Sacramentis  a  se  institutis  :  omnes  tamen 
in  hoc  concedunt  Sacramenta  esse  efficacia 
signa  gratiae.  »  Haec  ille. 

Et  hoc  sufficit  ad  fidem,  et  ad  legitimum 
usum  Sacramentorum  ;  quomodo  in  miracu¬ 
lis  Christi  non  requirebatur ,  ut  homines, 
qui  curandi  essent ,  scirent  in  quo  genere 
causae  fimbria  Christi  sanaret,  satis  erat,  ut 
scirent;  et  crederent,  tactum  illius  fimbriae 
adferre  sanitatem  :  neque  opus  erat,  ut  ipsi 
Apostoli ,  qui  manus  imponendo  curabant, 
scirent ,  quomodo  id  fieret.  Ita  quoque  non 
estnecesse,  ut  vel  ministri ,  vel  qui  susci¬ 
piunt  Sacramenta,  sciant,  quomodo  Sacra¬ 
menta  sint  causae  justificationis. 

Adde  quod  hoc  est  commune  multis  my¬ 
steriis  fidei,  ut  tantum  habeamus  ex  Scrip¬ 
turis,  esse  aliquid,  et  tamen  ignoremus  mo¬ 
dum,  ut  Deum  esse  trinum,  et  unum:  Chris¬ 
tum  esse  Deum,  et  hominem  :  resurgere  cor¬ 
pora  eadem  numero  :  Christum  totum  esse 
in  Eucharistia  etc.  ita  quoque  in  hac  re  satis 

(1)  Hebr.  XIII,  1G. 


est,  probari  posse  ex  fide  Scripturarum,  Sa¬ 
cramenta  esse  causas  gratiae  :  quomodo  id 
fiat,  difficillimum  est  intelligere,  nedum  ex¬ 
plicare.  Neque  id  mirum  est.  Nam  side  rebus 
naturalibus,  quas  Deus  fecit,  tfuamquamsub 
sensum  cadunt  ,  non  potest  homo  reddere 
rationem,  ut  ait  Salomon,  Eccles.YIII.  quan¬ 
to  magis  exacta  ratio  reddi  non  poterit  de 
rebus  supernaturalibus?  Disputant  tamen 
Scholastici  de  his  rebus  non  inutiliter ,  ut 
ostendant  variis  modis  posse  defendi  id, 
quod  fides  docet,  et  probabiliter  multa  di¬ 
cunt  ;  caeterum  ea  ad  fidem  non  pertinent. 

Quare  non  recte  adversarii,  ac  potissimum 
Kemnitius  in  secunda  parte  Examinis  cap. 
de  efficacia  Sacramenti ,  et  cap.  de  opere 
operato  :  et  Heshusius  in  lib.  de  600  errori¬ 
bus  Pontificiorum  tit.  15.  qui  est  de  Sacra¬ 
mentis,  Scholasticorum  opiniones  de  modo 
efficiendi  Sacramentorum  ita  reprehendunt, 
atque  oppugnant,  quasi  eas  ad  fidemCatho- 
licse  Ecclesias  pertinere  credamus. 

Tertio  notandum  est,  quid  sit  conferre  gra¬ 
tiam  ex  opere  operato.  Nam  adversarii  re¬ 
prehendunt  nomen,  ut  novum,  et  ipsam  sen¬ 
tentiam  perperam  exponunt.  Calvinus  in  An¬ 
tidoto  Concilii  Tridentini  sess.  YII ,  can.  8. 
vocat  monstra  verborum ,  conferre  gratiam 
ex  opere  operato.  Kemnitius  in  2.  par.  Exa¬ 
minis  pag.  115.  dicit  non  servasse  Conci¬ 
lium  cum  hoc  verbum  protulit,  formam  sa¬ 
norum  verborum,  quam  teneri  jubet  Paulus, 
II.  Tim.  I. 

Sed  non  est  cur  de  nomine  magna  con¬ 
tentio  fiat.  Nulla  enim  hic  est  novitas  ,  nisi 
quod  contra  regulam  Grammaticae,  opera¬ 
tum,  passive  accipitur.  Sed  neque  hoc  est 
novum.  Nam  etiam  in  epist.  ad  Hebr.  c.  XIII. 
contra  regulam  Grammaticae  passive  accipi¬ 
tur  (promeretur)  cum  legimus  :  Talibus  enim 
hostiis  'promeretur  Deus  (1).  Et  S.  Augustinus 
in  Psalm.  GXXXVIII.  maluit  dicere  ossum 
ossi,  quam  os  ossis,  ut  facilius  intelligeretur  : 
«  Melius  est,  inquit,  ut  nos  reprehendant 
Grammatici,  quam  ut  non  intelligant  po¬ 
puli.  » 

Quod  ad  rem  attinet ,  duo  dicunt  nos  in¬ 
telligere  ,  per  opus  operatum  ,  quae  tamen, 
et  falsa  sunt,  et  inter  se  pugnantia.  Primo 
affirmant  opus  operatum  significare  opus 
meritorium,  seu  dignitatem  operis  ex  parte 
ministri ,  vel  recipientis.  Primus  Lutherus 
ita  perperam  exposuit  in  captivitate  Baby- 

lonica  cap.  de  Baptismo,  ubi  dicit,  Papistas 
ex  Sacramento  fecisse  pra?ceplum,  et  ex  fide 
opus.  Quasi  dicat,  Papistai  putant,  Sacra¬ 
menta  dare  gratiam ,  quia  qui  suscipit  Sa¬ 
cramentum,  facit  opus  bonum  a  Deo  praece¬ 
ptum.  Deinde  Calvinus  Iib.  IV  Inst.  cap.  14, 
§.  26  :  «  Quidquid,  inquit,  de  opere  operato 
nugati  sunt  Sophistae,  non  modo  falsum  est, 
sed  pugnat  cum  Sacramentorum  natura, 
quae  instituit  Deus,  et  fideles  vacui  bonorum 
omnium,  et  inopes,  nihil  praeter  mendicita¬ 
tem  eo  adferant.  Unde  sequitur  ea  recipien¬ 
do  nihil  istos  agere  ,  unde  laudem  merean¬ 
tur,  vel  in  hac  actione,  quae  eorum  respectu 
mere  passiva  est,  nullum  illis  posse  opus  ad- 
scribi.  »  Idem  habet  in  Antidoto  sess.  VII, 
can.  8.  ubi  non  aliter  refellit,  Sacramenta 
conferre  gratiam  ex  opere  operato,  nisi  quia 
absurdum  est  ex  meritis  hominum  pendere 
efiicaciam  Sacramenti.  Tandem  Kemnitius 
in  2.  par.  Examinis  pag.  95  :  «  Fuerunt,  in¬ 
quit,  qui  virtutem  Sacramentorum  in.  ipso 
opere,  quo  Sacramenta,  vel  celebrantur,  vel 
suscipiuntur,  constituerunt;  ita  ut  Sacra¬ 
menta  dicerentur  conferre  gratiam  ex  digni¬ 
tate,  et  merito  operis,  quod  exercet ,  vel  is, 
qui  celebrat,  vel  qui  suscipit.  » 

Hanc  esse  falsam  expositionem,  et  testem 
ignorantiae,  vel  malitiae  ipsorum  patet  ex  eo, 
quod  omnes  Catholici  opponunt  opus  opera¬ 
tum  operi  operantis  ,  et  per  opus  operantis 
intelligunt  opus  bonum,  seu  meritorium  ip¬ 
sius  operantis.  Deinde  cum  tam  Catholici, 
quam  Lutherani  doceant  contra  Donatistas, 
Sacramentorum  efficaciam  non  pendere  a 
bonitate  ministri,  quomodo  potuit  cadere  in 
mentem  alicujus,  ut  Catholici  crederent,  Sa¬ 
cramenta  conferre  gratiam  ex  dignitate  ,  et 
merito  ministri?  Neque  enim  dubitari  po¬ 
test,  quin  bonum  opus,  et  meritum  pendeat 
a  bonitate  operantis,  nam  :  Non  potest  arbor 
mala  bonos  fructus  facere  [i),  Matth.  VII.  Pari 
ratione  cum  omnes  Catholici  doceant  Sacra¬ 
menta  conferre  gratiam  et  saepe  primam  gra¬ 
tiam  ,  ita  ut  hominem  ex  impio  justum  fa¬ 
ciant,  quomodo  potest  fieri,  ut  credant  Sa¬ 
cramenta  conferre  gratiam  ex  dignitate,  et 
merito  suscipientis?  Nam  si  is,  qui  suscipit 
Sacramentum  ,  posset  bona  opera,  et  meri¬ 
toria  facere  ante  susceptionem  Sacramenti, 
non  esset  impius,  sed  justus. 

Secunda  expositio  falsa,  est,  quod  conferre 
gratiam  ex  opere  operato  sit  conferre  gra¬ 


tiam  peccatori  sine  fide,  et  bono  motu  cor¬ 
dis  ejusdem  peccatoris,  ita  ut  vis  operis  ope¬ 
rati  sit  excogitata  ad  excludendam  fidem,  et 
poenitentiam  internam  in  negotio  justifica¬ 
tionis.  Lutherus  in  Babylone  cap.  de  Baptis¬ 
mo  :  «  Hinc,  inquit,  impulsi  sunt  tantum  tri¬ 
buere  Sacramentis  novae  legis,  ut  ea  statue¬ 
rent  prodesse  etiam  iis,  qui  in  peccatis  mor¬ 
talibus  sunt,  nec  requiri  fidem,  aut  gratiam,» 
Calvinus  in  Antidoto  sess.  VII,  can.  5:  «  Fin¬ 
gunt,  inquit ,  subesse  vim  magicam  Sacra¬ 
mentis,  quae  sit  extra  fidem  efficax.  »  Et  ca¬ 
non.  8  :  «  Si,  inquit,  conceditur  illis,  quod 
postulant,  opere  operato  comparari  gratiam 
in  Sacramentis, separatur  a  fide  pars  meriti, 
ut  per  se  valeat  Sacramenti  usus  ad  salu¬ 
tem.  »  Kemnitius  in  2.  par.  Examinis  pag. 
125:  «  Pontificii,  inquit,  defendunt  opinio¬ 
nem  operis  operati,  quod  scilicet  per  Sacra¬ 
menta  ita  conferatur  utentibus  gratia,  ut  non 
requiratur  bonus  motus  interior  in  suscipien¬ 
te.  »  Similia  habent  Philippus  in  Confessio¬ 
ne  Augustana  art.  13.  et  Apologia  ejusdem, 
et  Heshusius  in  libro  de  sexcentis  erroribus 
Pontificiorum  tit.  f5. 

At  haec  expositio  pugnat  cum  superiore. 
Nam  si  opus  operatum  est  opus  meritorium 
suscipientis,  quomodo  potest  fieri ,  ut  opus 
operatum  excludatfidem,  cum  sine  fide  nul¬ 
lum  bonum  meritum  possit  intelligi?  nam 
sine  fide  impossibile  est  placere  Deo  (2),  Hebr. 
XI.  Est  praeterea  expositio  falsa ,  et  mera 
calumnia,  ac  mendacium.  Nam  ipsum  Con¬ 
cilium  Tridentinum  sess.  VI,  cap.  6.  diserte 
docet,  initium  justificationis  fieri  et  fide,  et 
poenitentia,  et  idem  omnes  Theologi  docent, 
ut  supra  cap.  2.  ostendimus  in  refutatione 
mendaciorum. 

Igitur  ut  intelligamus  ,  quid  sit  opus  ope¬ 
ratum  ;  Notandum  est,  in  justificatione, quam 
recipit  aliquis ,  dum  percipit  Sacramenta, 
multa  concurrere;  nimirum  ex  parte  Dei, 
voluntatem  utendi  illa  re  sensibili ;  ex  parte 
Christi,  passionem  ejus;  ex  parte  ministri, 
potestatem,  voluntatem,  probitatem;  ex  parte 
suscipientis,  voluntatem,  fidem  et  poeniten¬ 
tiam  ;  denique  ex  parte  Sacramenti ,  ipsam 
actionem  externam,  quae  consurgit  ex  debi¬ 
ta  applicatione  formae  et  materiae.  Caeterum 
ex  his  omnibus  id,  quod  active,  et  proxime, 
atque  instrumentaliter  efficit  gratiam  justifi¬ 
cationis,  est  sola  actio  illa  externa,  quae  Sa¬ 
cramentum  dicitur,  et  haec  vocatur  opus  ope- 


(1)  Matth.  VII,  18.  —  (2)  Hebr.  XI,  6. 

ratum,  accipiendo  passive  (operatum)  ita  ut 
idem  sit  Sacramentum  conferre  gratiam  ex 
opere  operato,  quod  conferre  gratiam  cx  vi 
ipsius  actionis  Sacramentalis,  a  Deo  ad  hoc 
instituta;,  non  ex  merito  agentis ,  vel  susci¬ 
pientis  :  quod  S.  Augustinus  lib.  IV  de  Bap¬ 
tismo  cap.  24.  expressit  illis  verbis;  «Ipsum 
per  se  ipsum  Sacramentum  multum  valet.  » 
Nam  voluntas  Dei,  qua;  Sacramento  utitur, 
concurrit  quidem  active,  sed  est  causa  prin¬ 
cipalis.  Passio  Christi  concurrit,  sed  est  cau¬ 
sa  meritoria,  non  autem  effectiva,  cum  non 
sit  actu,  sed  praeterierit,  licet  maneat  objec- 
tive  in  mente  Dei.  Potestas,  et  voluntas  mi¬ 
nistri  concurrunt  necessario,  sed  sunt  causae 
remota;;  requiruntur  enim  ad  efficiendam 
ipsam  actionem  Sacramentalcm,  quae  postea 
immediate  operatur.  Probitas  ministri  requi¬ 
ritur,  ut  ipse  minister  non  peccet  Sacramen¬ 
ta  ministrando  ,  non  tamen  ipsa  est  causa 
gratiae  in  suscipiente,  nec  juvat  suscipientem 
per  modum  Sacramenti,  sed  solum  per  mo¬ 
dum  impetrationis  et  exempli.  Voluntas,  fi¬ 
des,  et  poenitentia  in  suscipiente  adulto  ne¬ 
cessario  requiruntur,  ut  dispositiones  expar¬ 
te  subjecti,  non  ut  causae  activae  :  non  enim 
fides  et  poenitentia  efficiunt  gratiam  Sacra- 
mentalem,  neque  dant  efficaciam  Sacramen¬ 
tis,  sed  solum  tollunt  obstacula,  quae  impe¬ 
dirent,  ne  Sacramenta  suam  efficaciam  exer¬ 
cere  possent;  unde  in  pueris  ,  ubi  non  re¬ 
quiritur  dispositio,  sine  his  rebus  fit  justifi¬ 
catio. 

Exemplum  esse  potest  in  re  naturali.  Si 
ad  ligna  comburenda  ,  primum  exsiccaren¬ 
tur  ligna,  deinde  excuteretur  ignis  ex  silice, 
tum  applicaretur  ignis  ligno ,  et  sic  tandem 
fieret  combustio;  nemo  diceret,  causam  im¬ 
mediatam  combustionis  esse  siccitatem,  aut 
excussionem  ignis  ex  silice  ,  aut  appl.catio- 
nem  ignis  ad  ligna,  sed  solum  ignem,  ut 
causam  primariam,  et  solum  calorem,  seu 
calefactionem,  ut  causam  instrumentalem. 

Quarto ,  notanda  est  fraus  et  imperitia 
Kemnitii  ;  Nam  in  2.  par.  Examinis  cap.  de 
opere  operato,  fatetur  quosdam  ex  Catholi¬ 
cis  ,  ut  Gropperum  et  Alphonsum  recte  ex¬ 
ponere,  quid  sit  opus  operatum;  sed  addit, 
non  ita  sensisse  reliquos  Catholicos  ,  neque 
ipsum  Concilium  Tridentinum  ,  et  ideo  ad¬ 
huc  remanere  integram  controversiam.  At 
miser  Kemnitius  neque  hos ,  neque  illos  in- 
telligere  potuit ,  aut  certum  intelligere  no¬ 
luit  :  «Fingunt,  inquit,  nimirum  Gropperus 
et  Alphonsus ,  injuriam  fieri  Doctoribus 


Scholasticis  ,  quasi  opinione  operis  operati 
docuerint ,  Sacramenta  alicui  conferre  gra¬ 
tiam  sine  fide  gratiam  accipiente,  sed  dicunt, 
nihil  aliud  ipsos  disputatione  de  opere  ope¬ 
rato  voluisse,  quam  Sacramentorum  verita¬ 
tem  non  esse  ex  ministri  operantis  dignitate, 
seu  merito  aestimandam,  sed  ex  Dei  auctoris 
institutione,  potentia,  et  operatione.»  Et  in¬ 
fra  :  «  Si  hoc  vellent  Pontificii ,  quando  de 
opere  operato  disputant,  quia  sententia  vera 
est,  nulla  esset  controversia.  Sed  nec  olim 
Scholastici  omnes  hoc  senserunt,  et  ne  nunc 
quidem  Pontificii  hoc  volunt ,  quando  pro 
opinione  operis  operati  dimicant,  sed  longe 
aliud  monstrum  sub. exoticis  illis  verbis  ali¬ 
tur,  et  Ecclesia  obtruditur.  »  lliec  ille;  In 
cujus  verbis  tria  sunt  falsa. 

Primum,  quod  ait,  Gropperum  et  Alphon¬ 
sum  fingere  fieri  Scholasticis  injuriam  etc. 
non  enim  id  fingunt,  Sed  verissime  dicunt, 
ut  saepe  probavimus,  et  probabimus  iterum 
paulo  post. 

Secundum,  quod  ait,  nullam  fore  contro¬ 
versiam,  si  omnes  Catholici  idem  dicerent, 
quod  Gropperus  et  Alphonsus.  Nam  revera 
idem  dicimus  omnes,  et  tamen  controversia 
manet.  Nam  illi  duo  auctores  non  solum  di¬ 
cunt,  Sacramenta  non  sumere  efficaciam  a 
dignitate  ministri ,  et  non  excludere  fidem, 
quod  placet  Kemnitio  et  nobis;  sed  etiam 
dicunt.  Sacramenta  habere  veram  efficaciam , 
seu  efficientiam  ad  producendam  gratiam 
ex  institutione  divina  ,  quod  Kemnitio  pla¬ 
cere  non  potest  ,  cum  ipse  (ut  mox  videbi¬ 
mus)  nullam  tribuat  Sacramentis  efficien¬ 
tiam  ,  nisi  ad  alendam  fidem  per  modum 
objecti  repraesentantis  divinam  promissio¬ 
nem. 

Tertium,  quod  ait,  neque  olim  Scholasti¬ 
cos,  neque  nunc  Pontificios  iutelligere  opus 
operatum,  quomodo  exponunt  Gropperus  et 
Alphonsus,  nimirum  ut  non  excludat  fidem, 
lloc  autem  esse  mendacium,  planum  fiet  ex 
refutatione  argumentorum  ejus. 

Primum  ergo  id  probat,  quia  Scholastici 
omnes  dicunt,  Sacramenta  nova;  legis  dare 
gratiam  ex  opere  operato ;  legis  autem  vete¬ 
ris  dedisse  ex  opere  operantis  :  At  si  opus 
operatum  excluderet  dignitatem  ministri 
-etiam  Circumcisio  dedisset  gratiam  ex  ope¬ 
re  operato  :  nihil  enim  nocebat  circumci¬ 
dentis  malitia  ministri.  Non  igitur  ex  sen¬ 
tentia  Scholasticorum  opus  operatum  exclu¬ 
dit  tantum  dignitatem  ministri ,  sed  etiam 
fidem,  et  motum  internum  suscipientis,  quae 

pertinent  ad  opus  operantis,  et  erant  neces¬ 
saria  in  lege  veteri. 

Respondeo  primum  :  Aliquos  Scholasti¬ 
cos  ,  ut  Gabrielem  (quem  paulo  post  citat 
Kemnitius)  cum  dicunt,  Sacramenta  vetera 
non  contulisse  gratiam  ex  opere  operato,  ex¬ 
cipere  Circumcisionem  :  proinde  apud  eos 
nihil  valeret  Kemnitii  argumentum. 

Secundo  dico,  opus  operatum  non  solum 
excludere  dignitatem  ministri,  sed  etiam  fi¬ 
dem,  et  motum  internum  ab  efficientia  gra¬ 
tia;  Sacramentalis.  Nam,  ut  diximus,  etiam¬ 
si  ista  requiruntur  in  adultis,  tamen  non  sunt 
ista,  quae  efficiunt  gratiam,  sed  ipsum  Sa¬ 
cramentum,  ut  instrumentum  Dei.  In  Sacra¬ 
mentis  autem  legis  veteris,  non  ipsum  Sa¬ 
cramentum  proprie  operabatur  gratiam,  sed 
vel  fides,  et  devotio  suscipientis  ,  vel  totius 
Synagoga;,  vel  quid  aliud,  ut  postea  dice¬ 
mus.  Itaque  argumentum  Kemnitii  probat, 
opus  operatum  ex  sententia  Scholasticorum 
excludere  fidem  et  motum  internum  ab  effi¬ 
cientia  gratiae  Sacramentalis  ,  non  tamen 
probat,  quod  erat  probandum  excludere  sim¬ 
pliciter  fidem  et  motum  internum,  ita  ut  Sa¬ 
cramenta  (ut  ipsi  calumniantur)  conferant 
gratiam  accipientibus  ea  sine  fide  ,  et  sine 
interna  conversione  cordis. 

Secundo  probat  ex  Gabriele  ,  qui  in  IV. 
dist.  i,  q.  3.  dicit,  tunc  esse  opus  operatum, 
cum  non  requiritur  motus  internus. 

Respondeo  :  Corrupte  citat  Gabrielem  : 
nam  mox  subjungit  Gabriel ,  quo  motu  de 
congruo,  vel  de  condigno  mereatur  gratiam. 
Non  igitur  Gabriel  excludit  motum  internum 
disponentem  ad  gratiam ,  sed  meritorium 
gratia;.  Nam  etiamsi  illa  dispositio  potest 
esse  meritoria  gratite  de  congruo,  vel  etiam 
augmenti  gratia;  de  condigno  ,  si  sit  actus 
ex  charitate  procedens  :  tamen  illa  est  gra¬ 
tia,  qua;  datur  ob  dispositionem  ;  alia,  qua; 
datur  ex  vi  Sacramenti,  ut  idem  auctor  ex¬ 
plicat  in  IV.  dist.  4,  quaest.  2,  conclus.'  4.  ad 
primum. 

Tertio  probat  ex  Paludano,  qui  in IV.  dist. 
1,  qu.  1,  conclus.  2,  probat.  4.  dicit,  non 
requiri  in  Sacramentis,  ut  homo  sedisponat, 
sed  dispositionem  effici  ab  ipso  Sacramen¬ 
to  ,  et  hoc  esse  causare  gratiam  ex  opere 
operato. 

Respondeo  :  Non  intellexit  Kemnitius  Pa- 
ludanum.  Non  enim  loquitur  Paludanus  de 
dispositione,  quae  est  motus  internus  susci¬ 
pientis,  ut  fides,  et  poenitentia,  quos  motus 
expresse  dicit  requiri  in  Sacramentis  idem 


Paludanus  dist.  4,  quaest.  5.  sed  loquitur  de 
quadam  dispositione  ultima,  ad  quam  putat 
ipse  continuo  sequi  gratiam,  et  eam  dispo¬ 
sitionem  esse  dicit  characterem  in  tribus  Sa¬ 
cramentis,  in  aliis  ornatum  quemdam  animae. 
Cum  enim  non  posset  Paludanus  intelligere, 
quomodo  Sacramentum  efficeret  gratiam, 
excogitavit  illam  sententiam,  quod  efficeret 
quamdam  dispositionem ,  ad  quam  continuo 
sequeretur  gratia.  De  qua  re  ad  Scholasti¬ 
cos  pertinet  disputare. 

Quarto  probat  ex  Marsilio  in  IV.  sentent. 
qusestion.  2,  artic.  2.  etMesingpro  in  VI  cap. 
Joannis,  qui  distinguunt  opus  operatum  con¬ 
tra  devotionem  internam  operantis. 

Respondeo  :  Distinguunt ,  non  ut  exclu¬ 
dant  omnino,  sed  ut  excludantab  efficientia, 
ut  diximus. 

Quinto  probat  ex  S.  Thoma,  Paludano,  et 
Gabriele,  qui  dicunt,  Missam  prodesse  etiam 
illis  ex  opere  operato,  qui  non  habent  in  coi1- 
de  poenitentiam. 

Respondeo  :  Loquuntur  de  sacrificio,  non 
de  Sacramento.  Poi'ro  sacrificium  prodest 
impoenitentibus  per  modum  impetrationis, 
quia  impetrat  illis  conversionem  et  poeniten¬ 
tiam  :  quomodo  etiam  oi-ationes  nosti'se,  li¬ 
cet  non  tam  efficaciter,  id  faciunt. 

Sexto  probat  ex  eo  ,  quod  multi  Catholi¬ 
corum  probant,  Sacramenta  efficere  gratiam 
ex  opere  operato  ,  quia  Baptismus  prodest 
parvulis,  non  habentibus  fidem  ,  aut  ullum 
internum  motum.  Ergo  eodem  modo  in  adul¬ 
tis  excludunt  fidem  et  motum  interiorem  : 
nam  etiam  in  adultis  volunt ,  Sacramenta 
vim  habere  ex  opere  operato. 

Respondeo  :  Cathofici  efficacissime  pro¬ 
bant  exempla  parvulorum ,  Sacramentorum 
efficaciam  non  pendere  ab  ulla  qualitate 
suscipientis.  Nec  tamen  ideo  sequitur,  eos  ex- 
cludei'e  in  adultis  fidem  et  poenitentiam  : 
nam  haec  exquiruntur  in  adultis,  ut  disposi¬ 
tiones,  quibus  dispositionibus  non  egent  pax- 
vuli,  ut  suo  loco  demonstrabitur. 

Probat  deinde  Kemnitius,  Concilium  Tri- 
dent.  per  opus  operatum  excludere  voluisse 
fidem,  et  motum  internum.  Primo ;  Quia  cum 
Scholastici  vai’ie  exponant  opus  opei’atum, 
et  alii  excludi  velint  motum  internum  ,  alii 
nolint  :  Concilium  canon  8.  simpliciter  ad¬ 
mittens  opus  operatum  ,  et  non  restringens 
ad  hanc  potius,  quam  ad  illam  expositionem, 
censetur  omnes  appx'obasse.  Respondeo, 
Falsum  est  ab  Scholasticis  ullis  per  opus 
operatum  excludi  motum  internum.  Deinde 

si  ita  esset,  Concilium  nullam  approbasset, 
sed  solum  in  genere  definivisset,  Sacramen¬ 
ta  conferre  gratiam  ex  opere  operatq. 

Secundo;  Quia  Concilium can.  12.  definit, 
Sacramenta  non  pendere  ex  dignitate  mi¬ 
nistri.  Igilur  in  hoc  can.  8.  per  opus  opera¬ 
tum  non  intelligit,  Sacramentum  non  pen¬ 
dere  a  dignitate  ministri  ,  quomodo  opus 
operatum  exponit  Gropperus;  sed  aliquid 
aliud  nimirum  non  requiri  fidem  suscipien¬ 
tis.  Respondeo;  Sacramenta  conferre  gra¬ 
tiam  ex  opere,  operato,  proprie  non  signifi¬ 
care  negationem,  id  est,  non  pendere  a  dig¬ 
nitate  ministri,  sed  significare  affirmationem, 
id  est,  Sacramenta  vi  sua  efficere  gratiam, 
ex  qua  sequitur  negatio,  id  est,  non  pendere 
a  dignitate  ministrantis,  vel  suscipientis. 
Itaque  Concilium  can.  8.  definivit  illam  affir¬ 
mationem  contra  Lutheranos  :  deinde  can. 
12.  definivit  negationem  contra  Donatistas 
et  Anabaptistas. 

Tertio  probat;  Quia  Concilium  in  isto  can. 
8.  opponit  opus  operatum  fidei :  ergo  intelli¬ 
git  excludi  fidem  per  opus  operatum.  Res¬ 
pondeo  ;  Si  esset  verum  Antecedens,  negari 
posse  Consequentiam,  Nam  si  Concilium 
opponeret  opus  operatum  fidei ,  intelligeret 
excludi  fidem  ab  efficientia  gratiae  Sacramen- 
talis,  non  autem  excludi  simpliciter.  Sed  ta¬ 
men  falsum  est  Antecedens,  quia  Concilium 
non  opponit  opus  operatum  fidei,  sed  soli  fi¬ 
dei.  Quod  paulo  infra  annotavit  etiam  Kem- 
nitius. 

Praeter  haec  argumenta  addit  Kemnitius 
duo  expressa  mendacia,  quibus  claudit  suam 
disputationem  de  opere  operato.  Nam  non 
solum  imposuit  Theologis  absurdam  expo¬ 
sitionem  operis  operati ,  sed  etiam  fingit, 
jam  Theologos  ab  ipsis  convictos  ,  non  au¬ 
dere  amplius  eam  opinionem  defendere  : 
«  Ipsi,  inquit,  Pontificii  scriptores  jam  ter- 
giversantur,  nec  manifeste  audent  suscipe¬ 
re  defensionem  hujus  axiomatis  ,  quod  usus 
Sacramentorum  sine  fide  salvet  suscipien¬ 
tes.  »  Atqui  hoc,  ut  ostendimus  ,  non  fuit 
unquam  axioma  Pontificiorum,  sed  menda¬ 
cium  Lutheranorum.  Deinde  ut  homo  solers, 
investigat  etiam  causas  ,  cur  in  tam  absur¬ 
dum  errorem  Scholastici  inciderint  :  et  po¬ 
nit  duas  causas.  Unam  ,  quod  cum  legerint 
apud  Augustinum  lib.  III  de  Baptismo  cap. 
14.  non  interesse  ad  integritatem  Sacramen¬ 
ti,  qua  fido  sit  imbutus  ,  qui  recipit  Sacra¬ 
mentum  ,  et  non  adverterint ,  Augustinum 
loqui  de  substantia  Sacramenti,  non  de  uti¬ 


litate  et  fructu ;  inde  putaverint,  non  requiri 
fidem  ut  Sacramenta  prosint.  Alteram,  quod 
cu#i  legerint  apud  eumdera  Augustinum  in 
epist.  23.  parvulos  sine  fide  actuali  salubri¬ 
ter  percipere  Sacramentum ;  quia  non  po¬ 
nunt  obicem  contrariae  cogitationis  ;  putave¬ 
rint,  eamdem  esse  rationem  parvulorum  et 
adultorum. 

Sed  frivolae ,  imo  etiam  falsae  sunt  istae 
causae.  Nam  omnes  Theologi  in  IV.  dist.  4. 
distinguunt  Sacramentum  a  re  Sacramenti ; 
et  docent,  Sacramentum  etiam  sine  fide  et 
poenitentia  posse  recipi,  non  autem  rem  Sa¬ 
cramenti,  id  est,  gratiam.  Praeterea  Conci¬ 
lium  Tridentinum  sess.  VII,  can.  13.  de  Bap¬ 
tismo,  docet,  Baptismum  parvulis  prodesse 
sine  actuali  ipsorum  fide  ;  et  tamen  sess.  VI, 
cap.  6  et  8.  et  sess.  XIV,  cap.  4.  et  alibi,  do¬ 
cet  ,  in  adultis  necessario  requiri  fidem  et 
poenitentiam,  ut  justificari  possint;  et  sem- 
per  Ecclesiam  Catholicam  ita  sensisse. 


CAPUT  II, 

Sententia  haereticorum  de  efficacia  Sacra¬ 
mentorum. 

Quantum  ad  secundum  ,  antiqua  fuit  hac- 
resis  Messalianoruin  ,  ante  annos  1100.  qui 
docebant,  Sacramentis  Baptismi,  Eucharis¬ 
tiae,  et  aliis  non  justificari  homines,  sed  so¬ 
lis  precibus.  Ita  refert  Joannes  Damascenus 
in  lib.  de  haeres.  :  «  Baptismum,  inquit,  ho¬ 
minem  non  perficere,  nec  divina  Sacramen¬ 
ta  accepta  animi  sordes  expiare  ,  sed  solas 
preces,  quae  ab  illis  recte  fundantur.  »  Ar- 
meni  quoque,  et  novi  quidam  Cathari ,  si 
Guidoni  credimus ,  negabant,  Sacramenta 
gratiam  conferre. 

Sed  his  omissis  ,  Lutherani  de  hac  re  in¬ 
terdum  ita  scribunt,  ut  videantur  a  Catholi¬ 
cis  non  dissentire,  interdum  autem  apertis¬ 
sime  scribunt  contraria.  Semper  tamen  in 
eadem  sententia  manent,  quae  est,  Sacramen¬ 
ta  non  habere  immediate  ullam  efficientiam 
respectu  gratiae,  sed  esse  nuda  signa:  tamen 
mediate  aliquid  efficere  ,  quatenus  videlicet 
excitant,  vel  alunt  fidem,  quae  homines  jus¬ 
tificat;  quod  tamen  ipsum,  id  est,  exciture 
fidem,  non  faciunt  nisi  repraesentando.  Vo¬ 
lunt  enim  eodem  modo  concurrere  ad  justi- 

ficationcm  Sacramenta,  quo  praedicatio  ver¬ 
bi,  nisi  quod  praidicatio  adhibetur  auribus, 
et  per  auditum  excitat  fidem  ,  Sacramenta 
adhibentur  oculis,  et  per  visum  excitant 
etiam  fidem. 

Hanc  sententiam  initio  Lutherus  et  Phi¬ 
lippus  nude  proponebant, atque  aperte  dice¬ 
bant  quod  sentiebant,  nimirum  Sacramenta 
nihil  efficere.  Sunt  autem  loca  notanda  con¬ 
tra  Kemnitium,  qui  impudentissime  in  2.  par. 
Exam.  pag.  111.  dicit,  Lutherum  serio  et 
semper  improbasse  in  Sacramentariis  pro¬ 
fanam  illam  sententiam  :  «  Quod  Sacra¬ 
menta  non  sint  organa,  et  causae  inslrumen- 
tales  gratiae,  sed  solum  instar  picturae  com¬ 
monefaciant,  et  excitent  fidem.  »  Haec  ille. 

Audiamus  nunc  Lutherum.  Anno  1520,  in 
lib.  de  captivit.  Babylon,  cap.  de  Baptismo: 
«  Baptismus,  inquit,  neminem  justificat,  nec 
ulli  prodest;  sed  fides  in  verbum  promissio¬ 
nis,  cui  additur  Baptismus  ;  haec  enim  justi¬ 
ficat.  »  Et  ibidem  :  «  Idem  Deus  ,  qui  .nos 
nunc  per  Baptismum,  et  panem  salvat,  sal¬ 
vavit  Abel  per  sacrificium,  Noe  per  arcam, 
Abraham  per  Circumcisionem,  et  alios  om¬ 
nes  per  sua  signa.  »  Et  paulo  infra  numerat 
inter  Sacramenta  veteris  legis,  quae  non  vult 
esse  inferiora  Sacramentis  novae  legis, quoad 
efficaciam  ,  signum  datum  Gedeoni  in  rore 
et  vellere,  et  signum  datum  Manue  in  sacri¬ 
ficio  ;  et  signum  oblatum  Achaz  ab  Isaia  c. 
VII  :  «  Nostra  et  Patrum  signa,  seu  Sacra¬ 
menta  habent  annexum  verbum  promissio¬ 
nis,  quod  fidem  exigit ,  et  nullo  opere  alio 
impleri  potest;  ideo  sunt  signa  ,  seu  Sacra¬ 
menta  justificationis,  quia  sunt  Sacramenta 
justificantis  fidei,  et  non  operis  :  unde  et  to¬ 
ta  eorum  efficacia  est  ipsa  fides,  non  opera¬ 
tio.  Qui  enim  iis  credit,  is  implet  ea, 
etiamsi  nihil  operetur.  »  Et  infra  :  «  Nedve- 
rum  esse  potest,  Sacramentis  inesse  vim  ef¬ 
ficacem  justificationis,  seu  esse  ea  signa  ef¬ 
ficacia  gratiae  :  haec  enim  omnia  dicuntur  in 
jacturam  fidei.  »  Item  anno  1521.  in  assert. 
4.  articuli  ita  scripsit  :  «  Nos  dicimus,  nec 
novi ,  nec  veteris  Testamenti  Sacramenta, 
sed  solam  fidem  justificasse.  »  Item  anno 
1523.  in  lib.  contra  Gochlaeum  ;  «  Non  po¬ 
test  ulla  pars  justificationis  tribui  Baptismo: 
alioqui  si  ulla  parte  justificaret,  non  liceret 
negare,  Baptismum  sine  fide  justificare  : 
cum  autem  ei  denegetur,  soli  fidei  recte  re¬ 
linquitur.  » 

Philippus  Melanchthon  in  locis  editis  anno 
1522,  cap.  de  signis,  horrendum  esse  dicit 


errorem  Scholasticorum,  quod  Sacramenta 
justificent;  et  addit:  «  Non  justificant  signa, 
ut  Apostolus  ait,  Circumcisio  nihil  est :  ita 
Baptismus  nihil  est,  participatio  mensae  Do¬ 
mini  nihil  est;  sed  testes  sunt,  xat  afpuyiSzf 
divinae  voluntatis  erga  te.  »  Idem  etiam  in 
Apologia  anno  1530  edita,  ad  art.  13.  dicit, 
Sacramentum  esse  signum  promissionis,  ac 
veluti  picturam  verbi  :  et  in  libro  contra 
Anabaptistas  :  «  Sicut  voluntas  Dei  ostendi¬ 
tur  in  verbo,  seu  promissione,  ita  etiam  os¬ 
tenditur  in  signo,  tamquam  in  pictura.  »  Et 
infra  :  «  Prodest  et  hoc  moneri,  Sacramenta 
non  justificare.  »  Ubi  vides  illam  ipsam  si¬ 
militudinem  picturae,  quam  tantopere  exe- 
craturKemnitius,  et  tamen  profitetur  se  Apo- 
logioe  hujus  sectatorem  in  ipso  principio  2. 
part.  Exam. 

Lutherum  et  Philippum  secuti  sunt  Sacra- 
mentarii,  ex  quibus  Calvinus  lib.  IV  Instit. 
cap.  14.  §.  6.  utitur  eadem  similitudine  pic¬ 
turae,  et  §.  17  :  «  Fixum,  inquit,  maneat, 
non  esse  alias  Sacramentorum,  quam  verbi 
Dei  partes  :  quae  sunt  offerre  nobis,  ac  pro¬ 
ponere  Christum,  et  in  eo  coelestis  gratiae 
thesauros.  »  Et  infra  ;  «Cavendum  praeterea, 
inquit,  ne  in  errorem  nos  abducant,  quae  ad 
amplificandam  Sacramentorum  dignitatem 
paulo  magnificentius  a  veteribus  scripta 
sunt :  ut  scilicet  arbitremur,  latentem  ali¬ 
quam  virtutem  Sacramentis  annexam,  affi- 
xamque  esse,  quo  ipsa  per  se  Spiritus  sancti 
gratiam  nobis  conferant,  cum  hoc  tantum 
illis  divinitus  injunctum  sit  munus,  testifi¬ 
cari  nobis  ac  sancire  Dei  in  nos  benevolen¬ 
tiam.  >)  Et  infra  :  «  Sacramenta  id  sunt  no¬ 
bis  a  Deo,  quod  ab  hominibus  rerum  lecta¬ 
rum  nuntii,  vel  arrhas  in  pactis  sanciendis  ; 
utpote  quas  non  a  se  quidem  largiantur  ali¬ 
quid  gratiae,  sed  renuntient,  et  ostendant, 
atque  (ut  sunt  arrhae  et  tesserae)  rata  apud 
nos  faciant,  quae  divina  largitate  nobis  do¬ 
nata  sunt.  »  Et  §.  18.  utitur  exemplo  Iridis 
et  velleris  Gedeonis,  atque  aliis,  quibus  ute¬ 
batur  Lutherus. 

Porro  idem  Lutherus  in  libris  posteriori¬ 
bus  convictus  (ut  verisimile  est)  argumentis 
Catholicorum,  longe  aliter  scripsit.  Nam  in 
hom.  1.  de  Baptismo,  quam  anno  1535  edi¬ 
dit,  circa  principium  2.  part.  ita  habet :  «Ad 
hoc  institutus  est  Baptismus,  ut  nobis  ser¬ 
viat,  nobis  prosit,  nobis  donet,  non  aliquid 
carnale,  vel  corporale ,  sed  aeternam  gra¬ 
tiam,  aeternam  munditiam,  et  sanctitatem, 
aeternam  vitam.  »  Et  in  hom.  2.  de  Baptis- 

mo,  quam  habuit  anno  1540  :  «  Non  potest, 
inquit,  non  id  operari  Baptismus,  ad  quod 
institutus  est,  videlicet  regenerationem,  et 
renovationem  Spiritus  sancti.  »  Et  infra  : 
«Tantam  virtutem  et  energiam  habet  Bap¬ 
tismus,  ut  homo,  qui  in  peccatis  conceptus 
et  natus  est,  regeneretur  coram  Deo,  et  qui 
ante  ad  mortem  erat  damnatus,  jam  sit  fi¬ 
lius  Dei.  Quis  hanc  gloriam  et  virtutem  sa¬ 
crosancti  Baptismi  sensibus,  cogitatione,  in¬ 
tellectu  humano  assequi  et  percipere  po¬ 
test?  »  Et  infra  :  «Yoluit  Joannes  his  verbis 
significare  Baptismum  tam  efficacem ,  ac 
tantae  virtutis  esse,  ut  peccata  abluere,  mor¬ 
tem  submergere  et  suffocare,  et  omnia  vitia 
et  sordes  sanare  et  mundare  posset.  » 

Hunc  modum  loquendi  imitantur  rcccn- 
tiores  Lutherani,  atque  in  primis  Kemnitius. 
Nam  in  2.  par.  Exam.  pag.  98.  ubi  citasset 
aliquot  Scripturas  pro  efficacia  Sacramento¬ 
rum  contra  Anabaptistas  et  Sacramenlarios, 
ita  subjungit  :  «  Ha?c  manifestissima  testi¬ 
monia,  quse  Sacramentis  efficaciam  tribuunt, 
et  qualis  ea  sit,  explicant,  non  sunt  per  tro¬ 
pos  pervertenda  a  simplici  et  genuina  signi¬ 
ficatione,  quam  propria  vocabulorum  signi¬ 
ficatio  praebet  :  et  ita  veteres  licec  testimo¬ 
nia  simpliciter,  sicut  sonant,  intellexerunt. » 
Et  pag.  101  :  «  Sacramenta  sunt  causae  ins- 
trumentales,  ita  quod  per  illa  media,  seu 
organa  Pater  vult  gratiam  suam  exhibere, 
donare,  applicare  :  Filius  meritum  suum 
communicare  credentibus;  Spiritus  sanctus 
efficaciam  suam  exercere  ad  salutem  omni 
credenti.  »  Ha?c  ille  :  qui  certe  Catholicissi¬ 
me  loqui  videtur.  Calvinus  quoque  non  raro 
ita  loquitur,  ut  loquuntur  Catholici.  Nam  in 
Antid.Conc.  sess.  VII,  can.5.  sic  ait  :  «Sem- 
per  memoria  repetendum  est,  Sacramenta 
nihil  quam  instrumentales  esse  conferendae 
nobis  gratiae  causas.  »  Et  can.  6  :  «Si  qui 
sint,  qui  negent,  Sacramentis  contineri  gra¬ 
tiam,  quam  figurant,  illos  improbamus.  » 

Vorumtamen  nec  Lutherus,  nec  Calvinus, 
nec  Kemnitius  recedit  a  prima  illa  sententia, 
quae  nihil  revera  tribuit  Sacramentis  effi¬ 
cientiae.  Nam  cum  dicunt.  Sacramenta  esse 
causas  instrumentales,  et  conferre  gratiam, 
et  esse  efficacia,  semper  intelliguut,  me¬ 
diante  fide,  ita  ut  ipsa  nihil  aliud  agant, 
nisi  excitare  vel  nutrire  fidem,  quae  sola  jus¬ 
tificat. 

Nam  idem  Calvinus  ibidem  can.  5.  expli¬ 
cat,  quomodo  Sacramenta  sint  causa?  instru¬ 
mentales  gratia?,  ac  dicit,  tunc  demum  Sa¬ 


cramenta  suum  effectum  habere,  si  fidei  ser¬ 
viant.  Et  can.  8  dicit,  eodem  modo  efficere 
in  nobis  gratiam  Sacramenta,  quo  efficit 
verbum  Dei  pra?dicatum.  At  certum  est, 
verbum  Dei  non  efficere,  nisi  excitando  vel 
nutriendo  fidem.  Denique  Theodorus  Beza 
(ut  supra  notavimus)  in  lib.  de  sumina  rei 
Sacramentaria?  q.2.  ita  explicat  Calvini  pra?- 
ceptoris  sui  sententiam  :  «  Unde  efficacia, 
inquit,  illa  Sacramentorum  ?  a  Spiritus 
sancti  operatione  in  solidum,  non  autem  a 
signis,  nisi  quatenus  externis  illis  objectis 
interiores  sensus  moventur.  » 

Kemnitius  quoque  pagina  401  et  seq.  ex¬ 
plicans  accurate,  quemadmodum  sint  effica¬ 
cia  Sacramenta,  tandem  concludit  esse  effi¬ 
cacia,  eo  modo,  quo  ipsa  promissio,  seu  pro¬ 
missionis  verbum.  Et  pagina  402  :  «  Ver¬ 
bum,  inquit,  et  Sacramenta  monstrant  no¬ 
bis  ubi  fides  debeat  quaerere,  et  ubi  possit 
invenire  Christum  Mediatorem,  Patrem  et 
Spiritum  sanctum.  »  Et  pag.  105.  explicans 
quomodo  fides  in  Sacramentis  justificet  : 
«  Non  est  sensus,  inquit,  quod  fides  gratiam 
accipiat  sine  medio  aut  organo  verbi  et  Sa¬ 
cramentorum  :  objectum  enim  fidei  est  ver¬ 
bum  et  Sacramenta,  imo  in  verbo  et  Sacra¬ 
mentis  verum  fidei  objectum  est  Christi  ftc- 
ritum,  gratia  Dei,  et  efficacia  Spiritus  :  et 
fides  ideo  justificat,  quia  illa  in  verbo  et  Sa¬ 
cramentis  apprehendit  et  accipit;  et  hoc 
sensu  sicut  fides  verbi,  ita  etiam  fides  Sa¬ 
cramenti  dicitur  justificare.  »  Haec  ille. 

Denique  quibuscumque  verbis  Catholico¬ 
rum  utantur  Lutherani,  non  possunt  tamen 
ullo  modo  sentire,  quod  nos  sentimus,  Sa¬ 
cramenta  esse  veras  et  immediatas  causas 
justificationis,  nisi  recedant  a  primo  illo  suo 
principio,  sola  fides  justificat,  quod  hacte¬ 
nus  non  fecerunt. 


CAPUT  III. 

-Quod  Sacramenta  ex  opere  operato  conferant 
gratiam,  ex  Scripturis  probatur. 

Probandum  jam  superest, Sacramenta  esse 
veras  causas  instrumentales  gratia? ;  ac  ne 
frustra  laboremus,  demonstrandum  est  si¬ 
mul,  aliter  esse  causam  Sacramenta,  quam 
concionem.  Nam  ad  omnia  testimonia  nos- 

tra  respondere  solent.  Sacramenta  esse  ve¬ 
ras  causas  gratife,  sed  excitando  fidem,  quo¬ 
modo  etiam  verbum  Evangelii  dicitur  a 
Paulo  Itoman.  I  :  Virtus  Dei  in  salutem  omni 
credenti  (I). 

Adferemus  sex  argumentorum  classes. 
Prima  erit  ex  Scripturis  Testamenti  novi, 
ubi  expresse  id  habetur.  Secunda  ex  vatici¬ 
niis  Prophetarum,  et  ex  figuris  Testamenti 
veteris.  Tertia  ex  Conciliis.  Quarta  ex  Patri¬ 
bus  Graecis.  Quinta  ex  Latinis.  Sexta  ex  ra¬ 
tione. 

Prima  classis  testimoniorum  ex  novo 
Testamento. 

Primum  testimonium  est  Matthaei  111, 
Marcii,  Lucae  III,  Joannis  I,  ubi  Joannes 
Baptista  loquitur  :  Erjo  baptizo  vos  aqua,  ille 
vos  baptizabit  Spiritu  sancto  (2).  Quibus  ver¬ 
bis  non  est  dubium,  tantum  discrimen  poni 
inter  efficaciam  Baptismi  Joannis  et  Baptis¬ 
mi  Christi,  quantum  est  inter  aquam  et  Spi¬ 
ritum.  At  Baptismus  Joannis  efficax  erat  ad 
alendam  fidem,  non  minus  quam  Baptismus 
Christi;  Nam  in  Baptismo  Joannis  erat  ex¬ 
terna  ablutio,  et  verbum  promissionis.  Nam 
praedicabat  Baptismum  poenitentiae  in  re¬ 
missionem  peccatorum,  Luc.  111.  et  praedi¬ 
cabat  simul  fidem  Mediatoris,  dicens,  ut  cre¬ 
derent  in  eum,  qui  venturus  erat,  Act.  XIX. 

Ad  lioc  argumentum  Calvinus  in  cap.  III. 
Matth.  Respondet,  eamdem  fuisse  efficaciam 
Baptismi  Joannis  et  Christi  :  discrimen  au¬ 
tem,  quod  ponit  Joannes  in  aqua  et  Spiritu, 
dicit  in  eo  consistere,  quod  Joannes  erat 
minister  externi  ritus,  Christus  autem  erat 
auctor  internae  sanctificationis.  At  si  ita  est, 
non  debuit  Joannes  dicere:  Ego  baptizo,  ille 
baptizabit,  sed  :  Ego  baptizo,  ille  baptizat. 
Praeterea  si  erat  eadem  vis  utriusque  Bap¬ 
tismi,  cur  Actor.  XIX.  Paulus  jussit  bapti¬ 
zari  Christi  Baptismo  eos,  quos  audivit  jam 
fuisse  baptizatos  Baptismo  Joannis. 

Respondet  Calvinus  in  commentar.  Act. 
XIX,  non  fuisse  illos  iterum  baptizatos  ;  sed 
tantum  accepisse  visibiliter  donum  Spiritus 
sancti,  et  hoc  significari  illis  verbis  :  His  au¬ 
ditis  baptizati  sunt  in  nomine  Domini  Jesu.  At 
praeterquam  quod  ista  esset  vitiosa  aequivo- 
catio,  cum  in  tota  ea  narratione  accipiatur 


nomenBaptismi  pro  Baptismo  aquae,  et  quod 
licebit,  omnes  Scripturas  pervertere,  si  licet 
verba  tam  aperta  alio  torquere,  ibidem  mox 
adjungit  I.ucas  :  Et  cum  imposuisset  illis  ma¬ 
nus  Paulus,  venit  Spiritus  sanctus  super  eos, 
et  loquebantur  linguis,  et  prophetabant .  Non 
igitur  illud  :  Baptizati  sunt,  (3)  significat, 
Acceperunt  donum  Spiritus  sancti  visibi¬ 
liter. 

Respondet  Calvinus,  ista  posteriora  verba 
esse  explicationem  priorum.  At  non  diceret 
Lucas  :  Baptizati  sunt ;  et  cum  imposuisset 
manus  etc.  sed  Baptizati  sunt:  Nam  cum  im¬ 
posuisset  manus  etc.  vel  certe,  Baptizati 
sunt,  et  imposuit  illis  manus  etc.  sic  enim 
fieri  solent  explicationes.  Illa  autem  phrasis: 
His  auditis ,  baptizati  sunt  in  nomine  Domini 
Jesu,  et  cum  imposuisset  illis  manus  Paulus,  ve¬ 
nit  Spiritus  sanctus  ;  evidenter  ostendit, duas 
fuisse  actiones,  et  diverso  tempore  factas, 
Baptismum  et  manus  impositionem.’ Denique 
conferatur  hic  locus  cum  alio  ejusdem  auc¬ 
toris,  nimirum  Act.  VIII,  ubi  similiter  habe¬ 
tur  Baptismus  in  nomine  Domini  Jesu,  et 
impositio  manuum,  et  erit  luce  clarius  per 
Baptismum  in  utroque  loco  intclligi  verum 
Baptismum. 

Secundum  testimonium  Mare.  ult.  :  Qui 
crediderit,  et  baptizatus  fuerit,  salvus  erit.  (4) 
Hic  tribuitur  Baptismo  vis  salvandi,  at  non 
salvat  nisi  justificando  et  abluendo  sordes 
peccatorum. 

Neque  potest  responderi,  quod  salvet  ex¬ 
citando  fidem.  Nam  in  primis  hoc  loco  fides 
prcccedit.  Ineptum  .autem  est  dicere,  primo 
poni  effectum,  deinde  causam.  Sicut  enim 
absurdum  esset  dicere:  Qui  curatus  fuerit  et 
acceperit  medicinam ;  ita  absurdum  e«set 
dicere  :  Qui  crediderit,  et  baptizatus  fuerit,  si 
Baptismus  est  causa  fidei.  Unde  quia  audire 
verbum  Dei  est  vere  causa  fidei,  semper  in 
Scriptura  pra;cedit,  ut  Joan.  V  :  Qui  audit 
verbum,  et  credit,  habet  vitam  aiternam.  Et 
Joan.  VI  :  Omnis  qui  audivit,  et  didicit,  venit 
ad  me  (5).  Non  ergo  fides  est  effectus  Bap¬ 
tismi,  cum  eum  praecedat,  sed  potius  dispo¬ 
sitio  ad  illum. 

Praeterea  ad  hominem  :  Christus  hoc  loco 
non  conjungit  Sacramentum  cum  concione, 
ut  adversarii  faciunt;  non  enim  dicit  :  Qui 
audierit  verbum,  et  baptizatus  fuerit;  sed 
conjungit  cum  fide,  quoe  est  effectus  verbi. 


(1)  Rom.  I,  16.  —  (2)  Matth.  111,  11;  Mare.  1,  8;  Luc.  III,  16;  Joan.  I,  26;  Act.  I,  5.  —  (3)  Act. 
XIX,  5  et  6.  —  (4)  Mare.  XVI,  16.  —  (5)  Joan.  V,  24;  VI,  45. 

Sicut  ergo  fides  apud  adversarios  immediate 
justificat  applicando  merita  Christi,  non  au¬ 
tem  excitando  aliquam  aliam  causam ;  cur 
non  eodem  modo  fateantur  Baptismum  im¬ 
mediate  justificare  applicando  Christi  me¬ 
rita,  cum  Christus  eodem  modo  loquatur  de 
fide  et  de  Baptismo? 

Tertium  testimonium  Joan.  III  :  Nisi  quis 
renatus  fuerit  ex  aqua  et  Spiritu  sancto,  non 
potest  introire  in  regnum  Dei  (1).  Hic  locus 
aperte  facit  Baptismum  aquae  causam  novae 
nativitatis;  id  enim  significat  praepositio, 
Ex,  ut  patet  in  omnibus  similibus  locutioni¬ 
bus. 

Neque  potest  dici,  quod  renasci  ex  aqua 
sit  renasci  ex  fide,  quam  excitat  aqua.  Nam 
Primo,  debuisset  potius  Christus  dicere:  Nisi 
quis  renatus  fuerit€x  verbo  et  Spiritu  sancto, 
quam,  Ex  aqua  et  Spiritu  sancto  ;  cum  prin¬ 
cipalior  causa  excitandae  fidei,  sit  verbum, 
quam  aqua.  Secundo,  quia  fuisset  Christi 
sermo  omnino  inintelliglbilis.  Nam  cum  ni¬ 
hil  dixerit  antea  de  fide,  quis  divinare  pos¬ 
set,  eum  modo  tradere  rationem  excitandae 
fidei?  Tertio,  esset  falsu  propositio  :  Nisi  quis 
renatus  fuerit  etc.  Nam  si  fides  sola  justifi¬ 
cat,  impertinens  est  ad  salutem,  unde  fides 
excitetur,  sive  ex  aqua,  sive  ex  vino,  sive  ex 
alia  re.  Et  constat  multis  modis,  fidem  ex¬ 
citari  posse  sine  baptismo  aqua}  :  concio 
fenim  abunde  sufficit  ad  excitandam  fidem. 

Ad  hunc  locum  non  potuit  aliter  Calvinus 
respondere,  nisi  negando,  hic  agi  de  Baptis¬ 
mo,  quod  etiam  ante  illum  negarunt  Zwing- 
lius  et  Bucerus.  Itaque  Calvinus  in  comment. 
et  lib.  IV  Institut.  cap.  16.  §.  25.  negat,  in- 
telligi  debere  de  Sacramento  Baptismi,  sed 
de  sola  interna  renovatione.  Quocirca  per 
aquam  vult  intelligi  Spiritum  sanctum,  et 
hunc  esse  sensum  :  Nisi  quis  renatus  fuerit 
ex  aqua,  id  est,  ex  Spiritu  sancto,  qui  instar 
aquse  mundat  etc. 

At  primum;  Omnes  scriptores  hactenus 
hunc  locum  intellexerunt  de  Baptismo;  ut 
Justinus  Apologia  2.  Tertullianus  in  lib.  de 
Baptismo,  Cyprianus  lib.  III  ad  Quirinum  c. 
25.  Ambrosius  lib. III  de  Spiritu  sancto  cap. 
11.  Hieronymus  in  cap.  XVI  Ezcchielis,  item 
Basilius,  Gregorius  Nazianzenus,  Gregorius 
Nyssenus  in  serm.  de  Baptismo;  denique 
omnes  interpretes  hujus  loci,  Origenes,  Cliry- 
sostomus,  Augustinus,  Cyrillus,  Beda,  Theo- 
phylactus,  Euthymius,  et  alii. 


Secundo;  Si  ita  liceret  ludere  in  Scriptu¬ 
ris,  possemus  negare  Baptismum  aquae  .  Nam 
ubique  intelligemus  nomine  aqua)  Spiritum 
sanctum,  et  eodem  modo  licebit  pervertere 
omnia  alia  mysteria. 

Tertio;  Negari  non  potest,  quin  sit  coacta 
et  absurda,  et  Scripturis  inusitata  locutio. 
Nec  valet  exemplum,  quod  Calvinus  profert 
ex  Matth.  III  :  Ille  vos  baptizabit  in  Spiritu 
sancto  et  igni  (2).  Ubi  vult  per  ignem  intelligi 
eumdem  Spiritum  sanctum,  ut  habet  simili¬ 
tudinem  cum  igne.  Nam  per  ignem  rectissi¬ 
me  potest  intelligi  externus  ignis,  qui  des¬ 
cendit  visibiliter  super  Apostolos  in  die  Pen¬ 
tecostes,  vel  ignis  tribulationis,  vel  ignis 
Purgatorii  :  quas  expositiones  attingit  Beda 
in  commentar. Luc.  III.  Praeterea  in  hoc  loco 
ignis  postponitur  Spiritui  sancto,  et  non  est 
ita  absurdum,  post  unum  vocabulum  poni 
alterum,  quo  illud  declaretur.  At  aquam 
Joan.  III.  Dominus  praeposuit  Spiritui  sanc¬ 
to  ;  absurdissimum  autem  est,  prius  poni  de¬ 
clarationem,  deinde  id,  quod  declarandum 
est.  Neque  negari  potest,  quin  aqua  si  acci¬ 
pitur  pro  Spiritu  sancto,  ponatur  ad  decla¬ 
randum  effectum  Spiritus  sancti,  qui  est 
mundare. 

Quarto  ;  Si  aqua  hoc  loco  non  poneretur, 
nisi  ad  explicandum  effectum  Spiritus  sanc¬ 
ti,  male  conjungeretur  cum  verbo  renascen¬ 
di  ;  aqua  enim  ,  si  tantum  inspiciafur  ejus 
significatio,  non  gignit,  sed  lavat,  et  refri¬ 
gerat.  Itaque  vel  dicere  debuisset  Dominus  : 
Nisi  quis  mundatus  fuerit  aqua  et  Spiritu 
sancto,  vel  :  Nisi  quis  renatus  fuerit  ex  se¬ 
mine  et  Spiritu  sancto.  Non  igitur  aqua  so¬ 
lum  hoc  loco  declarat  effectum  Spiritus  sanc¬ 
ti,  sed  proprie  significat  aquam,  ut  concur¬ 
rit  Sacramentaliter  ad  spiritualem  regene¬ 
rationem. 

Quartum  testimonium  Act.  II  :  Poeniten¬ 
tiam  agite ,  et  baptizetur  unusquisque  vestrum 
in  remissionem  peccatorum.  Cui  simile  est  illud 
Actor.  XXII  :  Et  nunc  quid  moraris ;  bapti¬ 
zare,  et  ablue  peccata  tua,  invocato  nomine 
ipsius  (3).  In  his  locis  tribuitur  Baptismo  re¬ 
missio  peccatorum  :  nec  potest  dici  id  fieri, 
quod  Baptismus  excitet  fidem.  Nam  quos 
Petrus  alloquitur  Act.  II.  jam  crediderant, 
ut  Lucas  ibidem  indicat.  Audita  enim  Petri 
concione,  compuncti  sunt  corde,  et  dixerunt: 
Quid  faciemus  viri  fratres  ;  Petrus  autem  non 
ait :  Oportet  credere ,  vel  magis  credere, 


(1)  Joan.  III,  3.  -  (2)  Matth.  111,  11.  —  (3)  Act.  II,  38;  XXII,  16. 

sed  :  Poenitentiam  agite  etc.  Pari  ratione  Pau¬ 
lus,  cui  dixit  Ananias  Actor.  XXII  :  Bapti¬ 
zare ,  et  ablue  peccata  tua ,  jam  crediderat,  et 
poenitentiam  egerat  triduo  jejunans. 

Respondet  Calvinus,  tum  in  commentario 
Actorum,  tum  lib.  IV  Instit.  cap.  15.  §.  18. 
baptizari  in  remissionem  peccatorum,  seu 
abluere  peccata  Baptismo  ,  nihil  esse  aliud, 
nisi  accipere  testimonium  ,  seu  sigillum  ac¬ 
ceptae  justificationis,  idque  ad  fidem  robo¬ 
randam,  et  confirmandam. 

Sed  (ut  omittam  ,  quod  antea  demonstra¬ 
vimus,  Sacramenta  non  posse  esse  sigilla, 
vel  certe  esse  falsa  sigilla,  cum  non  sciat  mi¬ 
nister,  an  ille  cui  applicat  sigillum  divinum, 
sit  vere  justificatus)  quis  non  miretur  novum 
istum  tropum,  quo  abluere  peccata,  signifi¬ 
cat,  accipere  sigillum  justificationis  accep¬ 
tas?  Inauditum  est  enim,  ut  actio  significata, 
ponatur  ad  significandum  signum;  et  quod 
actio  futura  ponatur  ad  significandam  pras- 
teritam.  Exempla  esse  possunt,  si  quis  dice¬ 
ret  :  Bibe  vinum,  absurde  id  diceret,  si  sig¬ 
nificare  vellet :  Inspice  hederam  ,  quse  in 
hospitio  pendet.  Pari  ratione  ,  si  Imperatori 
revertenti  cum  victoria,  diceretur  :  Vince 
hostes,  idque  diceretur  ad  significandum  : 
Accipe  triumphum  in  signum  praeteritae  vic¬ 
toriae,  absurdissima  esset  locutio.  Non  enim 
recte  dicitur  :  Vince  hostes,  ei,  qui  jam  pug¬ 
navit,  et  vicit. 

Quintum  testimonium  Act.  VIII.:  Cum  vi¬ 
disset  Simon,  quia  per  impositionem  manuum 
Apostolo7'um  daretur  Spiritus  sanctus  :  cui  loco 
similis  est  ille  II.  Timoth.  II  :  Admoneo  te,  ut 
ressuscites  gratiam,  quae  est  in  te  per  impositio¬ 
nem  manuum  mearum(  1).  Etsi  enim  haec  loca 
intelliguntur  de  Sacramentis  Confirmationis 
et  Ordinationis ,  quae  apud  multos  adversa¬ 
riorum  non  sunt  proprie  Sacramenta  :  ta¬ 
men  si  Sacramenta,  ut  ipsi  volunt ,  impro¬ 
prie  dicta  sunt  verae  causae  gratiae,  quanto 
magis  Sacramenta  proprie  dicta?  Porro  in 
his  locis  apertissime  impositio  manuum  as¬ 
seritur  causa  gratiae  ,  ut  patet  ex  illa  parti¬ 
cula,  Per.  Nec  potest  dici,  manuum  imposi¬ 
tionem  esse  causam  gratiae ,  excitando  fi¬ 
dem  ;  Nam  omnes  isti,  qui  per  impositionem 
manuum  acceperunt  gratiam  Spiritus  sancti, 
jam  crediderant  et  baptizati  erant. 

Sextum  testimonium,  I.  Corinth.  X  :  Unum 
corpus  multi  sumus,  omnes,  qui  de  uno  pane 

participamus  (2).  Ubi  participare  de  uno  pane 
ponitur  pro  causa  unius  corporis.  Quod  in 
Graeco  est  clarius  :  oi  qxp  7rxvT£;  ex  rou  £voj 
iprov  gsT6£of«v.  Omnes  enim  ex  uno  pane  par¬ 
ticipamus.  Quomodo  autem  sumus  unum 
corpus,  quia  de  uno  pane  participamus, 
nisi  quia  panis  ille  alit,  et  auget  vitam 
hujus  corporis?  Nam  in  rebus  corporali¬ 
bus,  quia  idem  cibus  alit  omnia  membra 
ejusdem  corporis,  ideo  rectissime  probamus, 
aliqua  membra  esse  membra  ejusdem  cor¬ 
poris,  si  ab  eodem  cibo  alantur.  Quare  si 
tollas  a  Sacramento  altaris  veram  causalita- 
tem  gratiae,  non  poterit  probari,  quod  simus 
unum  corpus,  quia  eamdem  Eucharistiam 
participamus.  Similis  est  huic  loco  ille,  I. 
Corinth.  XII  :  Etenim  omnes  nos  in  uno  Spi¬ 
ritu  in  unum  corpus  baptizati  sumus  (3).  Ubi 
Paulus  probat,  nos  esse  unum  corpus  ,  quia 
per  Baptismum  accepimus  unum  Spiritum. 
Quod  argumcntam  nihil  efficit,  si  Baptismus 
non  confert  Spiritum. 

Septimum  testimonium  Ephes.  V  :  Chris¬ 
tus  dilexit  Ecclesiam ,  et  tradidit  semetipsum 
pro  ea,  mundans  eam  lavacro  aquce  in  verbo 
vitee.  Cui  similis  est  locus  ille  Tit.  III  :  Sal¬ 
vos  nos  fecit  per  lavacrum  regenerationis  (4). 
Ubi  apertissime  dicimur  mundari,  et  salvari 
lavacro  aquas,  et  per  lavacrum  :  utrum¬ 
que  autem  causam  instrumentalem  signifi¬ 
cat. 

Respondet  Calvinus  in  commentario  ho¬ 
rum  locorum,  Baptismum  proprie  dici  lava¬ 
crum  animas,  et  esse  symbolum  efficax  : 
quia  Deus,  dum  hoc  signum  ostendit,  si¬ 
mul  etiam  operatur,  quod  per  illud  signifi¬ 
cat. 

At  per  accidens  hoc  modo  conjungitur 
justificatio,  quam  solus  Deus  facit  cum  Bap¬ 
tismo  :  proinde  non  magis  proprie  dicimur 
mundari,  et  salvari  per  Baptismum  ,  quam 
per  quamlibet  aliam  actionem,  quas  tunc  si¬ 
mul  fiat.  Nec  potest  vere  dici  Baptismus  la¬ 
vacrum  regenerationis,  si  per  illum  Deus 
non  lavat  nos,  licet  eodem  tempore  lavet  nos, 
Si  dicat,  Deum  nos  mundare  per  Baptis¬ 
mum,  quia  ostendens  illud  symbolum,  pro¬ 
vocat  fidem ,  quae  mundat :  etiam  dicere 
posset,  homines  inebriari  per  hederam,  quae 
pendet  in  hospitiis  ;  quia  illa  hedera  provo¬ 
cat  ad  emendum  vinum,  quod  vinum  postea 
inebriat. 


(1)  Act.  VIII,  18;  II.  Tirn.  I,  6.  —  (2)  I.  Cor.  X,  17.  —  (3)  I.  Cor.  XII,  13.  -  (4)  Epk.  V,  25  et 
2G ;  Tit.  III,  5. 

Octavum  testimonium  est,  1.  Petr.  III  : 
Quod  nos  similis  fornice  salvos  facit  Baptisma, 
non  camis  depositio  sordium  ,  sed  conscicnlice 
bonce  interrogatio  in  Deum  (I).  Ilie  habemus 
primum,  Baptismo  nos  salvos  fieri.  Deinde, 
salvos  fieri  simili  quodammodo,  quo  olim 
tempore  Noe  pauci  quidam  salvi  facti  sunt 
per  aquam.  Atqui  aqua  illa  vere  et  efficien¬ 
ter  salvavit  cos,  qui  erant  in  arca,  videlicet 
arcam  in  sublime  attollens. 

Denique,  habemus  discrimen  inter  Baptis¬ 
mata  Judaeorum,  et  nostrum  :  quod  illa  tol¬ 
lerent  sordes  carnis,  nostrum  purificet  con¬ 
scientiam.  Sicut  igitur  Baptismata  Judaeo¬ 
rum  vere  tollebant  sordes  carnis,  non  tan¬ 
tum  significando  ,  sed  etiam  efficiendo  ;  ita 
et  nostrum  Baptisma  vere  lavat  conscien¬ 
tiam,  non  tantum  significando,  sed  etiam 
efficiendo. 


•  CAPUT  IV. 

Secunda  classis  testimoniorum,  vaticinia 
Prophetarum. 

Primo,  Isaias  cap.  I,  ubi  dixerat  :  Quo 
mihi  multitudinem  victimarum  vestrarum ,  di¬ 
cit  Dominus  ?  Plenus  sum.  Holocausta  arietum , 
et  adipem  pinguium ,  et  sanguinem  vitulorum, 
et  agnorum ,  et  hircorum  nolui.  Subjungit  : 
Lavamini ,  mundi  estote  (2).  Quae  verba  S. 
Hieronymus,  et  S.  Cyrillus  in  commenta¬ 
rio  et  Cyrillus  Hierosolymitanus  in  I.  Ca¬ 
techesi,  et  Theodoretus  in  Psalm.  L.  et 
Basilius  oratione  13.  quae  est  de  Bap¬ 
tismo,  exponunt  ad  litteram  de  Baptismo, 
qui  succedit  expiationibus  illis  veteribus. 
Quod  autem  Baptismus  vim  habeat  mun¬ 
dandi,  patet  ex  illis  verbis  :  Lavamini ,  mundi 
estote.  Est  enim  ac  si  diceret  :  Baptizamini, 
et  eo  modo  mundi  eritis.  Unde  S.  Hierony¬ 
mus  hunc  locum  ita  enarrat  :  «  Pro  superio¬ 
ribus  victimis  et  holocaustis  Evangelii  mihi 
placet  religio  ut  baptizemini  in  sanguine 
meo  per  lavacrum  regenerationis  ,  quod  so¬ 
lum  potest  peccata  dimittere.  »  Hcecille  :  ubi 
illud.  Solum,  non  excludit  Deum,  Christi  me¬ 
ritum,  fidem,  et  alia  id  genus,  sed  sacrificia 
et  caeremonias  Judaicas. 


Secundo,  Ezechielis  cap.  XXXVI  :  Effun¬ 
dam,  inquit,  super  vos  agnam  mundam,  et 
mundabimini  ab  omnibus  inquinamentis  vestris, 
et  dabo  vobis  cor  novum  etc.  (3).  Hunc  locum 
de  Baptismo  intclligunt  Hieronymus  etTheo- 
doretus  in  commentar,  et  Cyprianus  lib.  I. 
epist.  ult.  et  lib.  IV,  ep.  7.  ubi  notat  S.  Hie¬ 
ronymus,  per  aquae  Baptismi  aspersionem 
non  solum  mundari  peccata,  sed  etiam  dari 
cor  novum,  et  spiritum  novum. 

Tertio,  Michaeas  cap.  VII  :  «  De  Baptismi 
gratia,  inquit  Hieronymus  in  epist.  83.  ad 
Oceanum  ,  vaticinatur  :  Projiciet  in  profun¬ 
dum  maris  omnia  peccata  nostra.  »  Quomo¬ 
do  etiam  hunc  locum  exponit  Rupertus  in 
comment.  et  Augustinus  in  comment.  Psal.  * 
CXI1I.  At  quod  in  mare  mergitur,  non  solum 
significatur  extirrgui,  sed  re  ipsa  vi  aquarum 
extinguitur. 

Quarto,  Zacharias  cap.  XIII  :  In  die  illa 
erit  fons  patens  domui  David,  et  habitantibus 
Hierusalem  in  ablutionem  peccatoris,  et  mens¬ 
truata:  (i).  Hunc  etiam  locum  Hieronymus 
et  Rupertus  in  commentario  exponunt  de 
Baptismo ,  qui  vim  habet  purgandi  pec¬ 
cata. 

Quinto,  David  Psal.  L  :  Asperges  me  Do¬ 
mine  hyssopo  etc.  (o).  Sed  de  hoc  paulo  in¬ 
fra  dicemus,  in  explicatione  sextae  figurae. 


Figures  Sacramentorum. 

Prima  est  Genes.  I  :  Spiritus  Domini  fere¬ 
batur  super  aquas.  (6)  In  Hebraeo  exprimitur, 
quorsum  ferretur  super  aquas  ,  nimirum  ut 
eas  foecundas  redderet :  nam  inde  procrean¬ 
di  erant  pisces,  et  aves,  ut  infra  habetur  : 
nsma  incubabat,  more  gallinae  nidum  suum 
foventis,  et  ova  calore  animantis,  inquit  Hie¬ 
ronymus  in  quaest.  in  Genes.  Fuisse  autem 
hanc  figuram  Baptismi,  qui  constat  ex  aqua 
et  Spiritu  sancto,  docent  Tertullianus  in  lib. 
de  Baptismo.  Hieronymus  in  epist.  83.  ad 
Oceanum.  Ut  igitur  aqua  initio  mundi  a  Spi¬ 
ritu  sancto  vitalem  quamdam  vim  accepit,  ut 
animalia  procrearet;  sic  et  Baptismus  a  Spi¬ 
ritu  sancto  vim  accepit  procreandi  novos 
homines  :  «  Ne  mirum  sit ,  inquit  Tertullia¬ 
nus,  in  Baptismo,  siaqute  animare  possunt.  » 
Et  ibidem  Christianos  vocat  pisciculos,  quod 


(1)  I.  Petr.  III,  21.  —  (2)  Isai.  I  ,  11  et  16.  —  (3)  Ezech.  XXXVI ,  25.  —  (4)  Zach.  XIII,  1.  — 
(5)  Psal.  L,  9.  —  (6)  Gen.  I,  2. 

nascantur  ex  aquis.  Qua  etiam  de  causa  lit¬ 
tera;  capitales  versuum  Sybillinorum  faciunt 
iyfo;,  id  est,  piscis,  et  significant  «  Jesus 
Christus  Dei  Filius  Salvator.  »  Quod  annota¬ 
vit  Augustinus  lib.  XVIII  de  Civ.  Dei  c.  23. 
et  Prosper  lib.  II  de  praedictionibus  cap.  29. 
et  ante  utrumque  Optatus  Milevitanus  1.  III. 
contra  Parmenianum  :  «  Hinc,  inquit,  est 
piscis,  qui  in  Baptismate  per  invocationem 
fontalibus  undis  inseritur,  ut  qua;  aqua  fue¬ 
rat,  a  pisce  etiam  piscina  vocitetur,  cujus 
piscis  nomen  secundum  appellationem  Grae¬ 
cam  in  uno  nomine  per  singulas  litteras  tur¬ 
bam  sanctorum  nominum  continet,  iyfos, 
quod  est  Latine  Jesus  Christus  Dei  Filius 
Salvator.  »  Et  huc  alludens  S.  Hieronymus 
in  epist.  43  :  «  Bonosus,  inquit,  tamquam 
i/Qjb ;  Filius  aquosa  petit.  » 

Secunda  figura  est  Genes.  VII.  de  diluvio 
salvante  Noe,  et  reliquos,  qui  erant  in  arca, 
quam  explicat  S.  Petrus  epist.  I,  cap.  3.  ut 
paulo  ante  diximus. 

Tertia  figura  est  Genes.  XVII  de  Circum¬ 
cisione,  de  qua  B .  Paulus  Coloss.  II  sic  ait  : 
Circumcisi  estis  Circumcisione  non  manufac- 
ta ,  in  expoliatione  corporis  carnis ,  sed  Cir¬ 
cumcisione  Christi  consepulli  ei  in  Baptis¬ 
mo.  (I)  At  Circumcisio  vere  et  efficienter 
carnem  abscindebat,  non  autem  erat  solum 
testimonium  abscissionis  etc.  . 

Quarta  figura  est  Exod.  XIV.  submersio 
iEgypti orum  in  mari  rubro ,  et  transitus  fi¬ 
liorum  Israel;  de  qua  sic  loquitur  B.  Paulus 
I.  Cor.  X  :  Omnes ,  inquit ,  in  Mose  baplizati 
sunt  in  nube  et  in  mari.  Et  infra  dicit  :  Hcec 
omnia  contingebant  illis  in  figuram  (2).  Itaque 
mare  rubrum  figura  fuit  Baptismi ;  nubes 
autem  obumbrans,  figura  Spiritus  sancti ; 
et  sicut  mare  rubrum  vere  demersit  /Egyp- 
tios,  et  liberavit  Israelitas;  ita  Baptismus  vere 
delet  peccata,  et  salvat  animas.  Vide  Cy¬ 
prianum  lib.  IV,  epist.  7.  Augustinum  tract. 
41.  et  13.  in  Joannem,  et  Hieronymum  in 
epist.  83.  ad  Oceanum. 

Quinta  figura  est  Exodi  XVI.  et  XVII.  de 
Manna  pluente  e  coelo,  et  aqua  scaturiente 
ex  petra  :  quae  figurae  erant  Eucharistiae  cor¬ 
poris  et  sanguinis  Domini,  eodem  Paulo  ibi¬ 
dem  I.  Corintb.  X.  explicante.  At  Manna  et 
aqua  illa  vere  reficiebat,  et  recreabat  cor¬ 
pora  Israelitarum  ,  et  non  erant  testimonia 
vel  sigilla.  Igitur  Eucharistia  vere  reficit  ani¬ 


mas  ;  alioqui  erit  melior  figura,  quam  res 
figurata. 

Sexta  est  Numeri  XIX.  de  aqua  lustratio¬ 
nis,  quceadmislam  habebat  cinerem  vacca; 
rufa?,  quam  fuisse  Baptismi  figuram,  scribit 
Augustinus  in  quaistionibus  super  Numeros 
cap.  XXXIII.  Ubi  notandum  ex  eodem  Au¬ 
gustino,  tria  fuisse  necessaria  in  hac  expia¬ 
tione  ;  cinerem  vaccae  rufa;,  aquam  et  hysso¬ 
pum,  quo  aqua  aspergebatur  :  et  quidem 
cinis  vacca;  Christi  mortem  et  merita  signifi¬ 
cat  :  aqua  vero  Baptismum,  qui  Christi  me¬ 
rita  applicat  :  hyssopus  herba  humilis ,  ra¬ 
dices  habens  in  petra,  fidem  significat,  sine 
qua  Baptismus  adultis  non  datur,  et  si  forte 
datur,  non  eis  prodest.  Sicut  ergo  in  illa  ex¬ 
piatione  hyssopus  non  mundabat,  sed  aqua 
vim  habens  ex  cinere  vaccae  et  hyssopo  as¬ 
persa  :  sic  in  Baptismo  non  est  fides,  quae 
proprie  in  Baptismo  purgat  peccata,  sed 
aqua  vim  habens  ex  Christi  passione,  et  fide 
suscepta.  Ad  has  expiationes  tum  figuran¬ 
tem,  tum  figuratam  respexit  David,  cum  di¬ 
ceret  Psalm.  L  :  Asperges  me  Domine  hysso¬ 
po,  et  inundabor ,  lavabis  me ,  et  super  nivent 
dealbabor  (3).  Petit  enim  eam  purgationem, 
quam  noverat  figuratam ,  per  expiationem 
aquae,  qua;  hyssopo  aspergebatur,  ut  ex¬ 
ponit  Theodoretus  in  commentario  hujus 
loci. 

Septima  figura  est  Josue  IV  de  transitu 
filiorum  Israel  per  Jordanem  ad  terram  pro¬ 
missionis,  duce  Josue;  quam  fuisse  figuram 
Baptismi,  docent  Ambrosius  in  illud  Luc.  I : 
Ipse  preeibit  in  spiritu  et  virtuie  Elue ,  et  Au¬ 
gustinus  in  illud  Psalm.  GXIII  :  Et  tu  Jorda¬ 
nis  conversus  es  retrorsum  (4).  Neque  ullus 
dixerit,  per  aquas  Jordanis,  non  transivisse 
filio*  Israel  ad  terram  promissionis ;  sed  ob¬ 
signatam  promissionem  transeundi. 

Octava  est  IV.  Reg.  V.  de  Naaman  Syro 
curato  a  lepra,  lavacro  Jordanis  :  de  qua 
vide  Ambrosium  in  IV.  caput  Luc.  et  lib.  II. 
de  Sacramentis  cap.  4.  Etcerte  aqua  Jorda¬ 
nis,  qua;  vere  curavit  Syrum  illum,  non  fuit 
sigillum  promissionis. 

Nona  est  Joan.  V.  de  probatica  piscina, 
quae  figura  manifestissima  est,  et  a  Patribus 
multis  celebrata,  ut  Tertulliano  in  lib.  de 
Baptismo,  Ambrosio  lib.  I.  de  Spiritu  sancto 
cap.  7,  Ghrysostomo,  Cyrillo,  et  Theophy- 
lacto  in  hunc  locum  Joannis.  Et  quidem 


(1)  Coloss.  II,  11.  —  (2)  I.  Cor.  X,  2  et  11.  —  (3)  Psal.  L,  9.  -  (4)  Luc.  I,  17  ;  Psal.  CXIII,  5. 
Tom.  III.  28 

Chrysostomus  pulcherrime  hanc  figuram  ex¬ 
plicat,  et  addit :  Deum  voluisse  variis  figuris 
efficaciam  Baptismi  demonstrare,  ne  incre¬ 
dibilis  videretur  :  «  Futurum,  inquit,  erat 
Baptisma  plenum  maxima?  potestatis  et  gra¬ 
tiae,  purgaturum  peccata,  pro  mortuo  vivum 
effecturum  etc.  »  Et  sane  nisi  ita  esset,  ut 
dicit  Chrysostomus,  praestuntior  fuisset  figu¬ 
ra  re  ipsa  figurata. 

Decima  est  Joannis  IX.  de  caeco  nato, 
quem  Dominus  illuminavit  per  aquam  Siloe, 
de  qua  vide  Ambrosium  epist.  75.  ad  Belli¬ 
dum,  et  Augustinum  tract.  44.  in  Joan- 
nem. 

Sunt  autem  duo  notanda  ad  haec  loca 
Scripturae.  Primum,  quod  cum  tam  saepe 
Scriptura,  et  vaticiniis,  et  figuris,  et  expres¬ 
sis  verbis  loquatur  de  Sacramentis,  tamen 
ne  semel  quidem  dicat,  vim  Sacramentorum 
consistere  in  excitanda,  vel  alenda  fide;  sed 
semper  explicet  consistere  in  purgandis  pec¬ 
catis,  et  mundanda  anima.  Ex  quo  revera, 
si  res  serio  perpendatur,  evidenter  colligi¬ 
tur,  falsissimam  esse  liEereticorum  senten¬ 
tiam.  Nam  quomodo  credibile  est,  finem 
immediatum,  et  prmeipuum  Sacramentorum 
numquam  in  Scriptura  haberi,  cum  finis 
mediatus  tam  saepe  inculcetur  ? 

Secundo  nota,  quod  si  licet  negare, Sacra¬ 
menta  vere  et  immediate  sanctificare,  cum 
tam  aperte  Scripturae  hoc  doceant,  eadem 
ratione  negari  poterit,  fidem  justificare, 
quod  tamen  adversarii  passim  affirmant. 
Nam  nihil  Scripturae  tribuunt  fidei,  quod  non 
tribuant  etiam  Sacramentis ;  v.  gr.  Lucae 
cap.  VII.  vers.  ult.  dicitur  :  Fides  tua  te  sal¬ 
vam  fecit.  Et  in  I.  epist.  Petri  cap.  III.  dici¬ 
tur  :  Vos  salvos  facit  Baptisma.  Item  de  fide 
Joannis  V  :  Qui  credit  ei,  qui  me  misit ,  habet 
vitam  aeternam.  De  Sacramentis  Joannes  VI: 
Qui  manducat  hunc  panem ,  vivet  in  aeternum. 
De  fide  Act.  XV  :  Fide  purificans  corda  eo- 
rnm.  De  Sacramentis  Ephes.  V  :  Mundans 
eam  lavacro  aquee  in  verbo  vitee.  De  fide  ad 
Roman.  III  :  Arbitramur  hominem  justificari 
per  fidem.  De  Sacramentis  ad  Tit.  III:  Salvos 
nos  fecit  per  lavacrum  regenerationis.  De  fide 
ad  Roman.  V  :  Justificati  ergo  ex  fide.  De  Sa¬ 
cramentis,  Joan  III  :  Nisi  quis  renatus  fuerit 
ex  aqua,  et  Spiritu  sancto  etc  (i). 


CAPUT  V. 

Tertia  classis  argumentorum  ex  Conciliis. 

Concilium  Nicaenum,  quod  nuper  e  Graeco 
versum,  editum  est  ab  Alfonso  Pisano  in  ca¬ 
put,  quod  inscribitur  SiaTurcocrtf,  doctrina  de 
Baptismo,  ante  8.  canonem  :  «  Baptisma 
nostrum,  inquit,  non  oculis  corporis  consi¬ 
derandum  est,  sed  mentis  oculis  ;  aquam  vi¬ 
des,  considera  virtutem  Dei  in  aquis  abscon¬ 
ditam.  ii  Et  infra  :  «  Descendit  quidem  is, 
qui  baptizabatur,  peccatis  obnoxius,  servi¬ 
tutis  corruptione  detentus,  ascendit  autem 
ab  ea  servitute  et  peccatis  liber,  filius  Dei, 

'  et  haeres,  et  cohaeres  Christi.» 

Concilium  Constantinopolitanum  I,in  Sym¬ 
bolo  :  «  Credimus  unum  Baptisma  in  remis¬ 
sionem  peccatorum.  » 

Concilium  Milevitanum  cap.  2:  «  Parvuli, 
qui  nihil  peccatorum  in  semetipsis  adhuc 
committere  potuerunt,  ideo  in  remissionem 
peccatorum  veraciter  baptizantur,  ut  in  eis 
regeneratione  mundetur,  quod  generatione 
traxerunt.  »  At  certe  in  parvulis  Baptismus 
non  potest  esse  causa  remissionis  peccato¬ 
rum  excitando  fidem. 

Concilium  Arausicanum  II,  canone  25  : 
«  Hoc  etiam  secundum  fidem  Catholicam 
credimus,  quod  accepta  per  Baptismum  gra¬ 
tia,  omnes  baptizati,  Christo  adjuvante  et 
cooperante,  quae  ad  salutem  pertinent,  pos¬ 
sint  et  debent,  si  fideliter  laborare  voluerint, 
adimplere.  »  Nota,  non  posse  id  exponi  de 
excitatione  fidei.  Nam  paulo  infra  idem  Con¬ 
cilium  dicit,  a  Deo  prius  fidem  inspirari,  ut 
Baptismi  Sacramenta  fideliter  requiramus. 
Praeterea  etiamsi  fides,  secundum  adversa¬ 
rios,  justificet  a  peccatis,  tamen  non  dat 
gratiam  bene  operandi.  At  Baptismus  ex 
hoc  Concilio  dat  gratiam  bene  operandi. 

His  adde  Concilia  recentiora, Florentinum, 
et  Tridentinum. 


(1)  Luc.  VII,  5C;  1.  Petr.  III,  21;  Joau.  V,  24;  Joan.  VI,  52;  Act.  XV,  9;  Eph.  V;  Rom.  III,  28; 
Tit.  III,  5;  Rom.  V,  1  :  Joan.  III,  3. 

CAPUT  VI. 


Quarta  classis,  ex  Patribus  Graecis. 


Jam  ex  Patribus  Gra?cis;  Justinus  in  Apo- 
logia  ad  Antoninum  :  «  Remissionem  ante 
commissorum  peccatorum  consequimur  in 
aqua  etc.  »  Et  antea  dixerat,  neminem  ad¬ 
duci  ad  Baptismum,  nisi  antea  crediderit. 
Similia  habet  in  Dialogo  cum  Triphone. 

Clemens  Alexandrinus  lib.  I.  Paedagogia? 
cap.  6  :  «  Multis,  inquit,  modis  vocatur  hoc 
opus,  gratia,  illuminatio,  perfectum,  et  lava¬ 
crum  :  lavacrum  quidem,  per  quod  peccata 
abstergimus ;  gratia  autem,  qua  remittuntur 
poenae,  qua?  peccatis  debentur;  illuminatio 
autem,  per  quam  sanctam  illam,  et  saluta¬ 
rem  lucem  intuemur ;  perfectum  autem  dici¬ 
mus,  qui  nihil  deest.  Quid  enim  ei  desit,  qui 
Deum  novit  etc.  » 

Origenes  hom.  14.  in  cap.  II.  Lucae  : 
«  Parvuli,  inquit,  baptizantur  in  remissio¬ 
nem  peccatorum.  »  Et  infra  :  «  Et  quia  per 
Baptismi  Sacramentum  nativitatis  sordes 
deponuntur,  propterea  baptizantur  et  par¬ 
vuli.  » 

Cyrillus  catechesi  3  :  «  Mortuus,  inquit, 
in  peccatis  descendisti,  et  ascendis  vivifica¬ 
tus  injustitia  etc.  »  Vide  totam  catechesim. 
Et  in  prajfat.  calecheseon  :  «  Magnum  est 
sane  propositura  hoc  Baptisma ;  captivitatis 
liberatio,  peccatorum  remissio,  animae  rege¬ 
neratio,  currus  ad  coelum  etc.  » 

Basilius  lib.  de  Spiritu  sancto  cap.  13. 
'  ponit  objectionem  haereticorum;  Si  ideo  Spi¬ 
ritus  sanctus  aequalis  est  Patri  et  Filio,  quia 
in  ipso  baptizamur,  etiam  aqua  erit  aequalis 
Patri  et  Filio,  quia  in  ipsa  baptizamur.  Res¬ 
pondet  :  «  Si  quae  est  in  aqua  gratia,  non 
ex  aquae  natura  est,  sed  ex  praesentia  Spiri¬ 
tus  etc.  » 

Secundum  adversarios  dicere  debuisset, 
aquam  nihil  facere,  et  sic  statim  objectio¬ 
nem  solvisset.  At  Basilius  fatetur,  in  aqua 
esse  virtutem,  sed  ait,  eam  non  inesse  aquae 
ex  aquae  natura,  sed  ex  vi  Spiritus  sancti. 
Vide  etiam  hom.  13.  quae  est  hortatio  ad 
Baptismum,  ubi  clarissime  idem  habetur. 
Vide  etiam  Gregorium  Nazianzenum  orat, 
in  sancta  lumina,  et  orat,  in  sanctum  lava¬ 
crum. 


Gregorius  Nyssenus  in  lib.  de  Baptismo : 
«  Baptisma  inquit,  peccatorum  expiatio  est, 
remissio  delictorum,  renovationis,  et  rege¬ 
nerationis  causa.  »  Et  infra  explicans,  quo¬ 
modo  id  fiat,  multa  exempla  adducit  earum 
rerum,  per  quas  Deus  miracula  fecit,  ut 
virgam  Aaron,  et  alia;  et  subdit  :  «  Atque 
hacc  omnia  cum  materia?  sint  inanimatae, 
atque  sensus  expertes,  posteaquam  vim  Dei 
accepissent  magnis  miraculis,  media  inter¬ 
cesserunt.  Ac  simili  consequentia  rationum 
etiam  aqua  cum  nihil  aliud  sit,  nisi  aqua, 
superna  gratia  benedicente  ei,  in  eam,  qua; 
mente  percipitur,  hominem  renovat  regene¬ 
rationem.  Quod  si  quis  mihi  rursus  dubi¬ 
tando,  et  ambigendo  negotium  exhibeat  in¬ 
terrogans  qua  ratione  aqua  regeneret:  dicam 
optimo  jure  ad  eum  ;  Ostende  mihi  modum 
nativitatis,  qua?  sit  secundum  carnem;  dices 
fortasse  :  Semen  causa  hominis  effectrix  est. 
Audi  igitur  contra  a  nobis,  quod  aqua,  quse 
benedicitur,  purgat  et  illuminat  hominem.  » 

Ubi  notandum  est,  non  posse  Gregorii 
sententiam  trahi  ad  id,  quod  haeretici  di¬ 
cunt,  Sacramenta  operari,  quia  objective 
movent  ad  fidem.  Nam  Primo,  comparat 
aquam  Baptismi  virgae  Aaronis,  quee  mira¬ 
cula  faciebat  efficienter.  Secundo,  comparat 
femini,  quod  est  causa  hominis  efficiens,  ut 
ipse  dicit.  Tertio,  negat  aquam  aliquid  effi¬ 
cere,  nisi  recipiat  vim  quamdam  supernatu- 
ralem  :  At  ut  moveat  objective  per  modum 
signi,  non  requiritur  ulla  virtus  supernatu- 
ralis.  Denique  quaestio  ,  quam  proponit  : 
Quomodo’  possit  aqua  regenerare,  nulla  es¬ 
set,  si  tantum  objective  operaretur. 

Chrysostomus  hom.  39.  in  Genes,  extre¬ 
ma  :  «  Nam  id,  inquit,  quod  illic  operatur 
Circumcisio  in  depositione  carnis :  id  agit 
hic  Baptismus  in  depositione  peccatorum.  » 
Item  hom.  21.  in  Joan.  prolixe  docet,  esse 
credendum  verbis  Christi  asserentis,  aquam 
vim  habere  regenerandi,  licet  modus  supe¬ 
ret  rationem.  Et  homil.  25  :«  Quod,  inquit, 
est  matrix  embrioni,  hoc  est  fideli  aqua.  Si¬ 
quidem  in  aqua  fingitur,  et  formatur.  Nam 
primum  dictum  est  :  Producant  aqua? 
reptile  animae  viventis  :  ex  quo  autem  Jor¬ 
danis  alveum  ingressus  est  Christus,  non 
amplius  reptilia  animarum  viventium,  sed 
animas  rationales,  et  spirituales  aqua  produ¬ 
cit  >>  Vide  eumdem  hom. 33.  in  Joan.  hom.  I. 
in  Acta  hom.  ad  Neophytos,  ubi  enumerat 
decem  effectus  Baptismi,  quos  etiam  in  par¬ 
vulis  operatur,  et  inter  tot  effectus  non  venit 

illi  in  mentem,  ut  poneret,  Excitare  fidem; 
quem  solum  agnoscunt  adversarii. 

Cyrillus  Alexandrinus  lib.  II.  in  Joannem 
cap.  42:  «  Quemadmodum,  inquit,  viribus 
ignis  intensius  aqua  calefacta,  non  aliter 
urit,  quam  ipse  ignis  :  sic  Spiritus  sancti 
operatione  aqua,  quabaptizati  corpus  asper¬ 
gitur,  reformatur  ad  divinam  virtutem  et 
potentiam.  »  Haec  ille.  Ubi  vides  sic  esse  in¬ 
strumentum  Dei  aquam  in  Baptismo,  ut  est 
calor  in  aqua  calefacta  instrumentum  ignis 
ad  calefaciendum. 

Theodorelus  in  cap.  X.  ad  Hebraeos,  in 
illud  :  «  Aspersi  corda  a  conscientia  mala  : 
In  lege,  inquit,  utebantur  aspersionibus,  et 
corpus  frequenter  lavabant;  qui  autem  ex 
novo  Testamento  vitam  instituunt,  per  sanc¬ 
tissimum  Baptismum  animam  expurgant,  et 
a  prioribus  maculis  liberam  reddunt  Tcons- 
cientiam.»  Vide  eumdem  Theodoretum  in 
Epitome  divinorum  decret.  cap.  de  Baptis¬ 
mo  ;  Damascenum  lib.  IV.  de  lide  cap.  10. 
Theophylactum  in  III.  et  V.  cap.  Joannis,  et 
QEcumenium  in  cap.  X.  ad  Hebraeos. 


CAPUT  VII. 

Idan  probatur  ex  Latinis. 

Jam  ex  Latinis  Tertullianus  in  lib.  de 
Baptismo  :  «  Prius,  inquit,  liquor,  quo  vive¬ 
ret,  dedit,  id  est,  aqua  produxit  animantia, 
ut  in  Baptismo  mirum  non  sit,  si  aquae  ani¬ 
mare  noverunt.  »  Item  lib.  de  resurrect. 
carnis  probat,  corpus  resurrecturum,  quia 
Sacramenta  corpori  adbibentur,  ut  ad  ani¬ 
mam  transeat  eorum  effectus  :  «  Caro,  in¬ 
quit,  abluitur,  ut  anima  emaculetur  ;  caro 
ungitur,  ut  anima  consecretur;  caro  signa¬ 
tur,  ut  anima  muniatur  ;  curo  manus  impo¬ 
sitione  adumbratur,  ut  anima  Spiritu  illumi¬ 
netur  ;  caro  corpore  Christi  et  sanguine 
vescitur,  ut  anima  de  Deo  saginetur.  »  Ubi 
enumerat  varios  effectus  Sacramentorum; 
proinde  non  putat  solum  exciture  fidem  Sa¬ 
cramenta. 

Cyprianus  lib.  II.  epistol.  2.  ad  Dona¬ 
tum,  scribit,  se,  antequam  baptizaretur,  vix 
potuisse  adduci  ut  crederet,  quod  a  Christi¬ 
anis  de  Baptismi  virtute  praedicabatur  :  quod 
videlicet  repente  hominem  mutet,  peccata 
abstergat,  virtutes  infundat  :  sed  postea  id 


verum  esse  experientia  sua  didicisse:  «  Dif¬ 
ficile.  inquit,  ac  durum  pro  illis  tunc  mori¬ 
bus  opinabar,  quod  in  salutem  mihi  divina 
indulgentia  pollicebatur,  ut  quis  renasci  de- 
nuo  posset,  utque  in  novam  vitam  lavacro 
aqua;  salutaris  animatus,  quod  prius  fuerat 
exponeret,  corporis  licet  manente  compage, 
hominem  animo  ac  mente  mutaret:  Qui  pos¬ 
sibilis,  aiebam,  est  tanta  conversio?  »  Et 
infra  :  «  Sed  postquam  unda;  genitalis  auxi¬ 
lio  superioris  sevi  labe  detersa  in  expiatum 
pectus,  ac  purum  desuper  se  lumen  infudit : 
postquam  ccelitus  Spiritu  hausto  in  novum 
me  hominem  nativitas  secunda  reparavit, 
mirum  in  modum  etc.  »  In  quibus  verbis 
duo  notanda  sunt.  Primo ;  Si  Sacramenta 
tantum  objective  moverent  mentem  ad  cre¬ 
dendum,  ut  adversarii  dicunt  non  fuisset 
ulla  causa,  cur  Cyprianus  difficulter  crede¬ 
ret  effectum  Baptismi  :  non  enim  est  hic 
effectus  magis  difficilis,  quam  sit,  quod  ver¬ 
bum  Dei  praedicatum  valeat  ad  excitandam 
fidem.  Nota  secundo;  Cyprianum  dicere, 
Baptismum  repente  et  perniciter  operari,  et 
renovare  hominem.  At  hoc  non  diceret,  si 
crederet,  Baptismum  movere  mentem  solum 
objective  :  Nam  tunc  non  repente,  nec  ordi¬ 
narie  haberet  suum  effectum.  Aliqui  enim 
ex  eodem  signo,  ut  etiam  ex  iisdem  verbis, 
celerius  moventur  ,  aliqui  tardius,  aliqui 
numquam. 

Item  in  lib.  III.  epist.  8.  ad  Fidum,  docet, 
infantes  baptizandos,  etiam  ante  octavum 
diem  (nimirum  si  vita;  periculum  immineat) 
ut  peccati  remissionem  accipiant.  Quod 
idem  jubet  Siricius  Papain  epist  I.  cap.  2. 
At  si  Baptisma  solum  excitat  fidem,  et  pro¬ 
dest  infantibus  tantum  ea  ratione,  quia  cum 
adoleverint  ,  recordabuntur  etc.  quorsum 
infantes  morituros  baptizari  vult  Cyprianus? 
Item  in  epist.  7.  lib.  IV.  ad  Magnum,  dicit, 
quomodo  venenum  scorpii  et  serpentis  in 
aqua  extinguitur  ;  ita  Diabolum  obluctari,  et 
resistere  Exorcistis  ante  Baptismum;  At  in 
Baptismo  amittere  omnem  viitutem.  Qua; 
certe  omnia  ridicula  essent,  si  tantum  ob¬ 
jective  Sacramenta  operarentur.  Vide  etiam 
sermones  de  Baptismo  Christi,  de  coena  Do¬ 
mini,  et  de  unctione  Chrismatis.  Similia 
habet  Gaudentius  in  I.  tract.  de  Exodu. 

Lactantius  lib.  VII.  de  divino  praemio 
cap.  3:  «  Cum  homo  cmlesti  lavacro  purifi¬ 
catus  exponit  infantiam  cum  omni  labe  vita; 
prioris,  et  incremento  divini  vigoris  accepto, 
fit  homo  perfectus  ac  plenus.  » 

Sylvester  Papa  (ut  refert  Nicephorus  lib, 
VII.  c.  33.  cum  Constantinum  baptizaret, ita 
locutus  est :  «  Haec  aqua  divina  virtute  per 
invocationem  Trinitatis  concepta,  sicut  ex¬ 
tra  corpus  hominis  abluit,  ita  animum  intra 
a  sorde  et  inquinatione  mundans,  splendi¬ 
diorem  radiis  solaribus  efficit.  » 

Ambrosius  lib.  II.  de  poenit.  cap.  2:  «Im¬ 
possibile,  inquit,  videbatur,  ut  peccatum 
ablueret  aqua.  Et  Naaman  Syrus  lepram 
suum  mundari  per  aquam  posse  non  credi¬ 
dit  :  sed  quod  impossibile  erat,  Deus  fecit 
possibile  esse,  qui  tantam  nobis  donavit  gra¬ 
tiam.  »  Vide  etiam  librum  I.  de  Sacrament. 
cap.  4.  et  3.  librum  II.  cap.  d.  et  3.  librum 
III.  cap.  1.  et  librum  de  iis,  qui  initiantur 
mysteriis  cap.  3.  et  9.  et  lib.  IX.  super  Lu¬ 
cam  cap.  3.  et  lib.  III.  de  Spiritu  sancto 
cap.  d  1 . 

Hieronymus  in  epist.  83.  ad  Oceanum  : 
«  Quantam  vim,  inquit,  habeat  Baptisma,  et 
aqua  in  Christo  sanctificafa  gratiam,  paulo 
post  docebo.  »  Et  infra,  ubi  plurima  attulit 
testimonia  et  figuras  :  «  Dies,  inquit,  me 
deficiet,  si  cuncta,  quae  ad  potentiam  Bap¬ 
tismi  pertinent,  de  Scripturis  sanctis  voluero 
digerere.  »  Vide  eumdem  in  Dialog.  contra 
Luceferianos,  et  lib.  III.  contra  Pelagianos 
extremo. 

Optatuslib.  V.  cont.  Parmenianum,  initio: 
«  Baptisma,  inquit,  Christianorum  Trinitate 
confectum ,  confert  gratiam ;  si  repetatur, 
facit  vitaejacturam.  »  Haec  ille.  Ubi  primum 
vides,  aperte  asseri,  Sacramentum  conferre 
gratiam.  Deinde,  quod  hic  auctor  ait,  Bap¬ 
tismum  repetitum  detrimentum  adferre, 
clare  demonstrat,  non  operari  tantum  objec- 
tive  excitando  fidem;  nam  eo  modo  utiliter 
repeteretur.  Vide  ibidem  multa  de  virtute 
Sacramentorum. 

Augustinus  lib.  IV.de  Baptismo,  cap.  22: 

«  Invenio,  inquit,  non  tantum  passionem  pro 
nomine  Christi  id,  quod  ex  Baptismo  dee¬ 
rat,  posse  supplere,  sed  etiam  fidem  ,  con¬ 
versionemque  cordis ,  si  forte  ad  celebran¬ 
dum  mysterium  Baptismi  in  angustiis  tem¬ 
porum  succurri  non  potest.  »  Haec  ille.  Si 
ergo  aliquando  martyrium  ,  aliquando  fides 
cum  cordis  conversione  supplet  vicem  Bap¬ 
tismi,  manifeste  sequitur,  non  justificare  ex¬ 
citando  fidem ,  sed  immediate  applicando 
Christi  merita,  atque  immediate  justifican¬ 
do.  Et  ibidem  cap.  24.  probat,  Sacramen¬ 
tum  Baptismi  multum  parvulis  prodesse, 
etiamsi  illi  cureant  fide ;  ex  Circumcisione. 


quae  dabatur  octavo  die:  «  Cur  ergo,  inquit, 
ei  praeceptum  est ,  ut  omnem  deinceps  in¬ 
fantem  masculum  octavo  die  circumcideret, 
qui  nondum  poterant  corde  credere  ,  ut  ei 
deputaretur  ad  justitiam,  nisi  quia,  et  ipsum 
per  se  ipsum  Sacramentum  multum  vale¬ 
bat?»  Ubi  Augustinus  docet,  Sacramentum 
non  operari  excitando  fidem,  sed  vi  sua  effi¬ 
ciendo.  Idem  Augustinus  lib.  XIX.  contra 
Faustum,  cap.  H  :  «  Sacramentorum,  in¬ 
quit,  vis  inenarrabiliter  valet  plurimum,  et 
ideo  contempta,  sacrilegos  facit.  Impie  quip¬ 
pe  contemnitur,  sine  qua  non  potest  perfici 
pietas.  »  Haec  ille.  At  si  tantum  excitarent 
fidem  objective,  non  modo  non  inenarrabi¬ 
liter  valerent  plurimum,  sed  vix  aliquid  va¬ 
lerent.  Nam  de  concione  nemo  diceret,  eam 
inenarrabiliter  plurimum  valere,  cumssepis- 
sirae  multis  concionibus  vix  aliqui  movean¬ 
tur:  et  tamen  fatetur  Lutherus  in  libro  con¬ 
tra  Joannem  Cochlseum,  multo  efficaciorem 
esse  concionem  Baptismo.  Quod  verissimum 
est,  si  agatur  de  efficacitate  provocandi  fi¬ 
dem.  Idem  Augustinus  tract.  80  in  Joann.  : 
«  Unde  tanta  virtus  aquar,  ut  corpus  tangat 
et  cor  abluat?  »  Et  infra  :  «  Mundatio,  ne¬ 
quaquam  fluxo,  et  labili  tribueretur  elemen¬ 
to,  nisi  adderetur  in  verbo.» 

Leo  Papa  in  serm.  4.  de  Natali  Domini  : 
«  Omni  homini  renascenti  aqua  Baptismatis, 
instar  est  uteri  virginalis ,  eodem  Spiritu 
replente  fontem  ,  qui  replevit  et  Virginem, 
ut  peccatum  ,  quod  ibi  vacuavit  sacra  con¬ 
ceptio,  hic  mystica  tollat  ablutio.»  Et  serm. 
3  :  «  Originem,  quam  sumpsit  in  utera  Vir¬ 
ginis  ,  posuit  in  fonte  Baptismatis  :  dedit 
aquar,  quod  dedit  Matri.  Virlusenim  Altissi- 
mi,  et  obumbratio  Spiritus  sancti,  quae  fe¬ 
cit  ,  ut  Maria  pareret  Salvatorem ,  eadem 
fecit,  ut  regeneret  unda  credentem.  »  Harc 
ille. 

Auctor  homilise  de  Sacramento  corporis 
Domini,  quar  habetur  inter  EusebiiEmisseni 
homilias,  et  in  IX.  tom.  S.  Hieronymi  :  «Er¬ 
go,  inquit,  ut  ad  nutum  praecipientis  Domi¬ 
ni  ,  repente  ex  nihilo  substiterunt  excelsa 
coelorum,  profunda  fluctuum  ,  vasta  terra¬ 
rum  :  ita  parem  potentiam  in  spiritualibus 
Sacramentis  verbis  praebet  virtus,  et  rei  ser¬ 
vit  effectus  etc. »  Et  ibidem  ex  vi  Sacramenti 
Baptismatis  ,  quo  repente  hominem  mutat, 
ac  renovat  quoad  animam,  probat,  non  de¬ 
bere  videri  incredibile,  si  verba  Sacramen- 
talia  mutent  substantiam  panis  in  carnem 
Christi.  Ubi  sine  dubio  nullum  habet  locum 

operatio  illa  objectiva  ad  provocandam  fi¬ 
dem;  neque  enim  in  consecratione  Eucha¬ 
ristiae  verba  illa  mutant  panem  excitando  in 
eo  fidem.  Similem  autem  vim  ponit  hic  auc¬ 
tor  in  consecratione  respectu  panis ,  et  in 
Baptismo  respectu  animae. 

Gregorius  lib.  IX,  epist.  39.  ad  Theodis- 
tam  Patritiam  ,  docet ,  in  Baptismo  omnia 
peccata  ita  vere  dimitti ,  ut  in  mari  rubro 
vere  iEgyptii  mortui  sunt  :  «  Qui  ergo,  in¬ 
quit,  dicit ,  peccata  in  Baptismate  funditus 
non  dimitti,  dicat  in  mari  rubro,  yEgyptios 
non  veraciter  mortuos.  » 

Denique S.  Bernardus (ut  recentiores  omit¬ 
tam)  in  serm.  de  coma  Domini  :  «  Duo,  in¬ 
quit,  operatur  in  nobis  Sacramentum  Do¬ 
minici  corporis  ,  ut  videlicet  et  sensum  mi¬ 
nuat  in  minimis,  et  in  gravioribus  peccatis 
tollat  omnino  consensum.  Si  quis  vestrum 
non  tam  saepe  modo,  non  tam  acerbos  sen¬ 
tit  iracundiae  motus,  invidiae ,  luxuriae,  aut 
caeterorum  hujusmodi,  gratias  agat  corpori 
et  sanguini  Domini  :  quoniam  virtus  Sacra¬ 
menti  operatur  in  eo.  »  Haec  ille  :  cujus  ver¬ 
ba  non  possunt  trahi  ad  eflectum  nutriendae 
fidei.  Non  enim  S.  Bernardus  solum  dicit, 
per  Sacramenta  remitti  peccata  ,  quod  Lu- 
therani  fieri  volunt,  per  fidem  apprehenden¬ 
tem  Christi  justitiam,  et  Dei  benevolentiam; 
sed  etiam  dicit ,  vim  Sacramenti  operari  in 
nobis,  ut  non  consentiamus  peccatis  ,  quod 
p  r  solam  fidem  nec  potest  fieri,  neque  ad¬ 
versarii  fieri  dicunt. 

Ad  hoc  argumentum  ex  Patribus  varie 
respondent  haeretici ;  Philippus  in  Apologia, 
art.  13.  audacter  sane  ita  loquitur  :  «Neque 
ulla  littera  ex  veteribus  scriptoribus  proferri 
potest,  quae  patrocinetur  in  hac  re  Scholas¬ 
ticis.  » 

Lutherus  in  lib.  contra  Cochlaeum,  agnos¬ 
cit  loca  Augustini,  quae  citaverat  Cochlaius, 
et  aliorum  Patrum  ,  sed  more  suo  contem¬ 
nit  :  «  Quod  si  qui  sunt,  inquit,  ex  Patribus, 
qui  senserunt,  Sacramenta  sua  virtute  justi¬ 
ficare,  esto  etiam  Augustinus,  ut  Cochleeus 
contendit,  nihil  moror,  hominum  sunt  dicta, 
sibiipsis  saepius  pugnantium  ,  pleraque  hu¬ 
mano  sensu  extra  Scripturas  docentium.  » 
Haec  ille.  At  certe  credibilius  est,  tot  sanctos 
Patres  Scripturam  intellexisse  ,  quam  unum 
Lutherum  :  quod  ipse  quoque  concederet, 
nisi  eum  plane  superbiae  spiritus  excaecas- 
set. 

Calvinus  respondet  lib.  IV  Institut.  c.  14. 
§.  ult.  Patres  hyperbolice  loqui  :  «  Forte, 


inquit,  miseros  istos  Sophistas  deceperunt 
immodica  illa  Sacramentorum  encomia,quai 
de  signis  nostris  apud  veteres  leguntur  : 
quale  est  illud  Augustini,  quod  veteris  legis 
Sacramenta  Salvatorem  tantum  promitte¬ 
bant,  nostra  vero  dent  salutem.  Has  et  simi¬ 
les  dicendi  figuras,  cum  non  adverterent  hy- 
perbolicas  esse,  et  ipsi  hyperbolica  sua  dog¬ 
mata  promulgarunt.  »  Haec  ille.  At  hoc  ni¬ 
mis  ruinosum  est  effugium.  Nam  citati  Pa¬ 
tres  ,  ut  plurimum  referunt  ad  omnipoten¬ 
tiam  Dei  hos  mirabiles  effectus  :  nulla  au¬ 
tem  est  opus  omnipotentia,  ubi  non  veri  ac 
proprii,  sed  hyperbolici  sermones  sunt.  Prae¬ 
terea  Patres  ipsi  aliquando  monent,  se  non 
loqui  hyperbolice  ,  ut  Chrysostomus  homil. 
4.  ad  baptizandos,  ubi  cum  dixisset,  Baptis¬ 
mo  perfecte  lavari,  et  mundari  animas,  mo¬ 
net  se  non  ea  dicere  ambitionis  gratia ,  id 
est,  amplificandi,  et  eloquentiae  ostendendae 
studio.  Et  Augustinus  in  ep.  23.  circa  finem, 
dicit, eos  qui  non  credunt, posse  fieri  ut  parvuli 
etiam  sine  fide  actuali  per  ipsum  Sacramen¬ 
tum  salventur,  infideles  esse.  Ex  quo  intel- 
ligimus,  eum  non  hyperbolica  encomia,  sed 
dogmata  fidei  tradere.  Denique  si  diceret 
Calvinus,  unum,  aut  alterum  ex  Patribus 
Hyperbole  usum  in  oratione  laudatoria,  pos¬ 
set  tolerari.  At  quod  omnes  Graeci  et  Latini, 
non  modo  in  concionibus  ,  sed  etiam  in  li¬ 
bris  dogmaticis,  vel  epistolis,  vel  commen¬ 
tariis  Scripturarum  hyperbolice  loquantur, 
nullo  modo  credibile  est. 

Kemnitius  in2.  par.  Examinis,  pag.  98.  di¬ 
cit,  Scripturam  aperte  tribuere  vim  justifi¬ 
candi  Sacramentis  :  nec  esse  ea  loca  per 
tropos  detorquenda  in  alium  sensum,  et  sic 
a  Patribus  esse  intellecta;  tamen  postea  ex¬ 
ponit  omnia  de  efficientia  per  excitationem 
fidei,  quod  jam  refutavimus. 


CAPUT  VIII. 

Sexta  classis  ex  ratione. 

Est  autem  observandum,  ut  facilius  intel- 
ligatur  efficacia  rationum,  duplicia  esse  ver¬ 
ba,  et  signa  esetera.  Quaedam  enim  sunt  non 
ad  alium  finem  instituta  ,  quam  ad  signifi¬ 
candum  ,  quae  quidem  theorica  signa  dici 
possunt.  Alia  sunt  instituta  ad  significandum, 

et  efficiendum  aliquid  ,  quae  ob  id  practica 
dici  possunt.  Differunt  autem  quod  priora 
nihil  immediate,  et  vi  sua  operentur,  sed  so¬ 
lum  repraesentant  objectum  ,  ct  si  forte  se¬ 
quitur  effectus  aliquis,  non  sequitur  ex  vi  il¬ 
lius  signi ,  sed  aliunde  :  posteriora  imme¬ 
diate  operantur,  et  sua  quadam  virtute  :  v. 
gr.  cum  quis  monet  alium  ,  adesse  hostem, 
ille  continuo  fugit;  caeterum  illius  fugae  non 
est  causa  immediata  illa  admonitio,  sed  ap¬ 
prehensio  rei  noxiae;  proinde  admonitio  sig¬ 
num  fuit  prioris  generis.  Pari  ratione  ,  qui 
viso  signo  hospitii  currit  ad  hospitium,  non 
movetur  ab  eo  signo  immediate,  sed  ab  ap¬ 
prehensione  rerum,  quibus  indiget,  et  quas 
illud  signum  repraesentat  :  proinde  illud 
etiam  non  est  proprie  signum  practicum,  ut 
hic  accipimus.  Nam  aliquando  solemus  vo¬ 
care  signa  practica  omnia  illa,  quae  referun¬ 
tur  ad  opus,  sive  mediate,  sive  immediate; 
quomodo  accipiebatur  in  disputatione  de  in¬ 
tentione  ministri  :  Tunc  enim  vocabamus 
practica  omnia  verba  imperativa  :  at  hic 
ista  vocamus  theoriea;  practica  autem  dici¬ 
mus,  quae  praeter  significationem  habent  ef¬ 
ficientiam,  quomodo  sigillum  est  vere  sig¬ 
num  practicum,  quia  non  tantum  repraesentat 
imaginem,  sed  etiam  eam  imprimit  in  cera. 

Cognoscuntur  autem  haec  varia  signa  ex 
alio  discrimine.  Nam  verba  et  signa  theori¬ 
ea  non  adhibentur  nisi  intelligentibus  :  cum 
enim  non  operentur,  nisi  repraesentando  ali¬ 
quid  menti,  stultum  esset  ea  signa  adhibere, 
ubi  non  est  usus  mentis.  At  verba,  et  signa 
practica  possunt  adhiberi  etiam  rebus  ina¬ 
nimis,  et  non  modo  non  intelligentibus,  sed 
ne  sentientibus  quidem;  quomodo  in  Scrip¬ 
turis  Josue  imperavit  Soli  et  Lunae,  Jos.  X  : 
Sol  contra  Gabacn  ne  movearis,  et  Luna  contra 
vallem  llaialot.  Matth.  VIII,  Dominus  impe¬ 
rabat  mari  et  ventis  ;  Matth.  IX  ,  Luc.  VII, 
et  Joan.  XI  imperavit  mortuis;  et  Petrus 
Actor.  IX  :  Tabita ,  inquit ,  surge.  Matth. 
XVII  :  Si  habueritis  fidem ,  sicut  granum  sina¬ 
pis,  dicetis  monti  huic  :  Transi  hinc  etc.  (1)  Sic 
etiam  quod  attinet  ad  alia  signa ,  Moyses 
percussit  petram,  utdaret  aquas,  Exod.XVII. 
et  Dominus  misit  digitos  in  auriculam  surdi 
et  muti,  et  tetigit  etiam  linguam  ejus  ,  nt 
eum  curaret. 

Controversia  igitur  est  inter  nos,  et  haere¬ 
ticos  ,  quod  illi  faciunt  Sacramenta  ,  signa 
prioris  generis,  dum  affirmant  ea  non  justi¬ 


ficare,  nisi  excitando  fidem  :  nos  facimus 
generis  posterioris.  Quare  si  ostendere  po¬ 
terimus,  Sacramenta  esse  signa  posterioris 
generis,  obtinuimus  causam. 

Sit  ergo  prima  ratio.  Sacramenta  recte 
adhibentur  non  intelligentibus;  ergo  sunt 
signa  posterioris  generis,  et  vere  justificant 
non  excitando  fidem  more  concionis,  sed  im¬ 
mediate  efficiendo  sanctitatem.  Consequen¬ 
tia  manifesta  est  ex  dictis.  Antecedens  pro¬ 
batur,  quia  baptizantur  rite,  infantes,  surdi, 
amentes,  dormientes.  Exemplum  insigne  est 
apud  Augustinum ,  lib.  IV.  confess.  cap.  4. 
de  quodam  baptizato  ,  dum  vi  morbi  extra 
se  positus  esset,  et  omnino  ignoraret ,  quid 
erga  se  fieret  :  cui  tamen  Sacramentum  uti¬ 
lissimum  fuit.  Adde  quod  Concilium  Cartha¬ 
giniense  IV,  can.  76.  Aurasicanum  I,  can. 
12.  Augustinus  lib.  I.  de  adulterinis  conju¬ 
giis,  c.  26.  et  28.  et  Leo  epist.  91.  ad  Theo¬ 
dorum,  docent,  Sacramenta  Baptismi  et  Ab¬ 
solutionis,  posse  conferri  etiam  iis  ,  qui  in 
periculo  vitae  sunt ,  licet  ipsi  vi  morbi  op¬ 
pressi  non  habeant  usum  rationis  ,  vel  sen¬ 
suum  :  modo  constet  eos  antea  desiderasse 
ejusmodi  Sacramenta.  At  certe  istis  non  nisi 
ineptissime  fieret  concio,  aut  signa  adhibe¬ 
rentur  ad  excitandam  fidem. 

Secunda  ratio.  Verba  et  signa  Sacramen- 
talia  pendent  ex  divina  institutione  ,  neque 
ab  hominibus  propria  auctoritate  institui 
potuerunt  :  ergo  non  sunt  mera  signa  ,  ut 
verba  concionis,  sed  signa  practica  ,  et  vim 
habentia  aliquid  supernatur.ale  efficiendi. 
Antecedens  conceditur  ab  adversariis,  ut  su¬ 
pra  est  demonstratum.  Probatur  consequen¬ 
tia  ;  quia  si  verba,  et  signa  Sacramen talia 
essent  nuda  signa  ad  excitandam  mentem 
instituta,  potuissent  ab  hominibus  facillime 
institui,  et  eamdem  vim  habuissent.  Non  enim 
refert  ad  nudam  significationem ,  quis  illa 
instituerit,  modo  repraesentent  idem  objec¬ 
tum.  Quid  enim  refert ,  quis  posuerit  signa 
in  hospitiis?  et  numquid  non  eodem  modo 
significant  verba  Hebraica  a  Deo  scripta  in 
tabulis,  et  verba  Graeca  ,  vel  Latina  scripta 
ab  hominibus?  Nonne  etiam  modo  eodem 
incitabant  ad  bellum  tubae  ,  quas  Deus  fieri 
jusserat,  Numer.  X.  ct  tubae  profanae  Eth¬ 
nicorum?  Eodem  igitur  modo,  si  Petrus  aut 
Paulus  ,  aut  quivis  alius  instituisset  Baptis¬ 
mum  et  Eucharistiam ,  eamdem  vim  habe¬ 
rent  illa  signa  ,  quam  modo  habent.  Quod 


(1)  Jos.  X,  12;  Act.  IX,  40;  Matth.  XVIII,  19. 

certe  non  potest  dici  secundum  Catholicorum 
sententiam,  qui  volunt  haec  Sacramenta  non 
solum  significare,  sed  etiam  efficere  id,  quod 
ex  se  non  putuissent. 

Tertia  ratio.  Sacramenta  non  solum  pen¬ 
dent  a  Deo  in  institutione,  sed  etiam  in  ipso 
usu  :  ipse  enim  est ,  qui  per  ministros  suos 
baptizat,  consecrat ,  absolvit  etc.  ergo  non 
sunt  nuda  signa  ad  excitandam  fidem  institu¬ 
ta,  ut  conciones;  sed  aliquid  praeterea  effi¬ 
ciunt.  Antecedens  conceditur  ab  adversariis, 
et  probatum  est  supra  in  quaestione  de  cau¬ 
sa  efficiente  Sacramentorum,  ex  illo  Joann. 
I  :  Hic  est,  qui  baptizat  (i),  ex  Chrysostomo 
homil.  83.  in  Matthaeum,  et  Augustino  tract. 
5.  in  Joan.  et  ex  aliis.  Probatur  consequen¬ 
tia.  Nam  ut  verba,  et  signa  oaetera  solum  si¬ 
gnificent,  et  animum  excitent  repraesentan¬ 
do,  nihil  refert  a  quo  procedant.  Sive  enim 
dominus,  sive  servus  loquatur,  idem  semper 
verba  eadem  significant;  nec  magis  excitat 
signum  tubae  ad  bellum  ,  si  tuba  infletur  ab 
Imperatore,  quam  a  tubicine.  Ergo  si  signa 
Sacramentalia  necessario  pendent  a  Deo  ut 
causa  principali,  quae  per  ministros  operetur: 
fateri  cogimur,  ea  non  solum  significare,  sed 
etiam  aliquid  efficere. 

Quarta  ratio.  Sacramenta  non  solum  pen¬ 
dent  aDeo,  ut  institutore,  et  principali  agen¬ 
te,  sed  etiam  a  Christi  passione  et  morte,  ut 
supra  probavimus  in  principio  quaestionis  de 
causa  efficiente  Sacramentorum  :  propter 
quod  Patres  communi  consensu  docent,  Sa¬ 
cramenta  fluxisse  a  Christi  latere  perfosso. 
Unde  etiam  multi  veterum  docent,  Christum 
baptizari  voluisse,  ut  tactu  sua)  mundissimae 
carnis  daret  aquis  vim  mundandi ,  ut  Am¬ 
brosius  lib.  II.  in  Lucam,  cap.  12.  Nazian- 
zenus  orat,  in  sancta  lumina,  Chrysostomus 
homil.  25.  in  Joannem ,  Beda  in  cap.  III. 
Lucae,  et  alii,  et  ipse  etiam  Lutherus  in  ho- 
miliis  de  Baptismo  idem  fatetur.  Ergo  non 
operantur  Sacramenta  solum  repraesentan¬ 
do  objectum,  more  concionis,  sed  vere  effi¬ 
ciendo  :  nam  alioqui  non  eguissent  Christi 
meritis,  nec  ullam  eis  virtutem  Christus  de¬ 
disset.  Et  sicut  concio  non  recte  diceretur 
manasse  ex  Christi  lateie,  nec  dicitur  Chris¬ 
tus  dedisse  ullam  virtutem  concioni  ad  sig¬ 
nificandum,  quia  itl  ex  se  habent  verba;  ita 
non  recte  diceremus,  Sacramenta  prodiisse 
ex  Christi  latere,  vel  Christum  eis  vim  ullam 
dedisse. 


Quinta  ratio,  Sacramenta  instituta  sunt, 
nt  nos  certos  reddant  remissionis  peccato¬ 
rum,  et  gratiae  Dei ;  ergo  non  solum  operan¬ 
tur  objective  repraesentando  more  concionis, 
sed  efficiendo  reipsa  quod  significant.  Ante¬ 
cedens  admittitur  ab  omnibus,  sed  maxime 
ab  adversariis.  Catholici  enim  docent,  ex 
Sacrameniis  gigni  in  nobis  moralem  quan- 
dam  certitudinem  remissionis  peccatorum, 
non  tamen  infallibilem.  Tametsi  enim  Sa¬ 
cramenta  ex  se  infallibiliter  efficacia  sint, 
tamen  potest  fieri,  ut  nobis  non  sint  efficacia 
ob  nostram  indispositioneiu.  At  adversarii 
volunt  absolutam  certitudinem  gigni  ex  Sa¬ 
cramentis  :  et  nos  reprehendunt,  quasi  jubea¬ 
mus  homines  dubitare  de  efficacia  Sacra¬ 
menti  ;  ut  patet  ex  Luthero,  in  lib.  dc  cap- 
tivit.  Babylon,  cap.  de  Baptismo,  ex  Kemni- 
tio  in  2.  par.  Examinis,  cap.  de  intentione 
ministri ;  et  ex  aliis.  Probatur  consequentia; 
nam  si  Sacramenta  solum  operarentur  si¬ 
gnificando,  et  excitando  fidem,  nullam  ad- 
ferrent  certitudinem.  Penderet  enim  tunc 
Sacramentum  a  nostra  fide,  non  a  Christi 
institutione;  quod  est  tollere  veram  certitu¬ 
dinem  efficacia)  Sacramenti,  ut  Lutherus  fa¬ 
tetur  in  lib.  contra  Anabaptistas,  edito  an¬ 
no  1528,  ubi  fuse  persequitur,  Sacramentum 
non  debere  pendere  «  fide  dantis,  vel  acci¬ 
pientis,  sed  a  sola  Dei  institutione,  ne  incerta 
reddatur  ejus  efficacia. 

Nec  potest  responderi,  Sacramenta  ad- 
ferre  certitudinem  infallibilem,  quia  infalli¬ 
biliter  excitent  fidem  ;  quae  infallibiliter 
justificat  :  siquidem  experimento  contrarium 
didicimus.  Quot  enim  sunt,  qui  baptizantur, 
et  tamen  non  credunt  ?et  si  concio,  qua)  est 
efficacior  Sacramentis,  ipso  etiam  teste  Lu¬ 
thero  in  libro  contra  Cochlaeum,  non  excitat 
fidem  infallibiliter,  ut  experimur ;  quanto 
minus  Sacramenta  infallibiliter  fidem  exci¬ 
tabunt  ?  Ergo  si  ullam  certitudinem  Sacra¬ 
menta  adferunt,  id  est,  quia  ex  opere  operato 
efficiunt  quod  significant. 

Sexta  ratio,  Sacramenta  contrario  modo 
se  habent  ad  fidem,  ac  verbum  :  non  igitur 
eodem  modo  operantur.  Probatur  antece¬ 
dens.  Nam  verbum  Dei  praecedit  fidem,  Sa¬ 
cramenta  autem  sequuntur,  siquidem  : 
Fides  ex  auditu,  Rom  (2).  X,  unde  verbum 
pra)dicatur  infidelibus,  et  haereticis  quibus¬ 
cumque,  ut  incipiant  credere.  At  Sacramenta 
requiruntfidem  saltem  in  adultis,  nec  possunt 


(1)  Joan.  I,  33.  — (2)  Rom.  X,  17. 

rect&  conferri,  nisi  iis,  qui  prius  credunt. 
Unde  Actor.  VIII,  cum  Eunuchus  diceret : 
Ecce  aqua,  quis  prohibet  rne  baptizari  ?  res¬ 
pondit  Philippus  :  Si  c?'edis  ex  toto  corde, 
licet  (\).  Et  semper  in  Ecclesia  jonsuctudo 
fuit,  ut  qui  Christiani  esse  vellent,  primum 
fierent  Catechumeni,  et  satis  diu  instrueren¬ 
tur,  et  non  nisi  instructi,  et  firmi,  ac  stabi¬ 
les  in  fide  baptizarentur.  Justinus  in  Apo- 
log.  ad  Antoninum  explicans  mores  Ecclesiae: 
«  Quicumque,  inquit,  persuasi  fuerint,  et 
crediderint  vera  esse,  quae  a  nobis  tradun¬ 
tur,  et  dicuntur,  ac  vivere  se  ita  posse  rece¬ 
perint  ;  orare  jejunantes,  et  petere  a  Deo 
priorum  peccatorum  remissionem  jubentur, 
nobis  cum  eis  una  et  orantibus,  et  jejunan¬ 
tibus  :  deinde  adducunlur  a  nobis,  ubi  aqua 
est,  atque  eo  regenerationis  modo,  quo  ipsi 
regenerati  sumus,  regenerantur.  »  Hajc  ille. 
Ex  quo  sequitur,  non  modo  falsam,  sed 
etiam  ineptissimam  esse  haeereticorum  sen¬ 
tentiam. 

Septima  ratio,  Sacramenta  non  minus 
sunt  efficacia,  si  dentur  lingua  Graeca,  aut 
Latina,  quam  non  intelligat,  qui  Sacramen¬ 
tum  suscipit,  quam  si  dentur  lingua  vulgari, 
quam  omnes  intelligant ;  Ergo  non  operan¬ 
tur  more  concionis,  sed  habent  effectum 
suum  praeter  fidei  excitationem.  Consequen¬ 
tia  patet,  quia  si  operarentur  more  concionis, 
nihil  efficei-ent,  nisi  dai'enlur  lingua  vulgari. 
Antecedens  probatur  ;  quia  Lutherani,  et 
Calvinistae  admittunt  nostrum  Baptisma, 
quod  semper  datur  lingua  Latina  ;  non  enim 
rebaptizant  a  nobis  baptizatos. 

Octava  ratio,  si  Sacramenta  operarentur 
excitando  fidem,  non  esset  ulla  causa  cur 
adhibei-enfur  hominibus  doctis,  qui  legcxe 
possunt  Sciupturas,  vel  etiam  imperitis,  qui 
audiunt  conciones  :  multo  enim  melius  exci¬ 
tat  fidem  Scriptura,  et  concio,  quam  Baptis¬ 
mus,  vel  Eucharistia.  Itaque  praestaret  loco 
.  Baptismi  legere  unum  caput  ex  Bibliis.  Ad¬ 
de,  quod  etiam  imago  Baptismi  in  tabula 
depicta  posset  idem  facere,  quod  facit  Bap¬ 
tismus  ;  nam  facit  visibilem  promissionem, 
et  excitat  fidem  ;  et  hoc  preestat  Baptismo, 
quod  manet  semper,  cum  Baptismus  semel 
fiat,  et  transeat. 

Nona  ratio,  Saci-amenta  non  prosunt  nisi 
suscipientibus,  etiamsi  multi  alii  praesentes 
sint,  et  audiant,  et  videant  quae  geruntur  : 
alioqui  non  esset  opus,  ut  singuli  baptiza- 


renfur,  et  communicarent  corpori  Domini, 
sed  satis  esset,  ut  unus  baptizaretur,  et  com¬ 
municaret  coram  tota  multitudine  :  ergo 
non  operantur  more  concionis,  excitando 
fidem.  Consequentia  patet.  Nam  si  opera- 
rentur  more  concionis,  prodessent  omnibus 
audientibus  :  omnes  enim  excitari  possunt 
ad  fidem,  qui  adsunt,  dum  pronuntiatur 
promissio  Dei,  et  signo  visibili  ante  oculos 
ponitur.  Neque  refert,  quod  Sacramentum 
solum  dirigi  videtur  ad  unum.  Nam  etiam 
concio  potest  dirigi  ad  unum,  et  tamen  om¬ 
nes  audientes  excitaret. 

Praeterea  dum  minister  baptizat,  ac  dicit : 
Ego  te  baptizo,  non  vult  dicere :  Ego  te  abluo 
a  peccatis  (secundum  Lutheranos)  sed,  Ego 
testificor  tibi  remitti  peccata,  ut  Melanch- 
thon  exponit  in  locis,  cap.  de  Baptismo,  et 
Calvinus  lib.  IV.  Instit.  cap.  15.  §.  15.  et 
omnes  alii  exponere  coguntur.  Purro  haec 
testificatio  non  prodest  ei,  qui  baptizatur, 
nisi  quia  interim  cogitat  et  credit,  Deum  si¬ 
bi  esse  propitium  per  Christum,  ut  ipsimet 
fatentur.  Possunt  autem  omnes  qui  adsunt, 
idem  cogitare  et  credere  :  siquidem  promis¬ 
sio  est  communis,  et  quod  uni  dicitur,  om¬ 
nibus  convenit.  Non  enim  ideo  illi,  qui  bap¬ 
tizatur,  Deus  est  propitius,  quia  baptizatur 
(ex  Lutheranorum  sententia)  sed  ideo  vera 
est  testificatio  Baptismi,  quia  Deus  illi  est 
propitius,  modo  per  fidem  apprehendat  hanc 
Dei  benevolentiam. 

Decima  ratio,  si  Sacramenta  solum  ope¬ 
rarentur  significando,  nihil  interesset  inter 
nostra  Sacramenta,  et  Sacramenta  veteris 
legis  :  nam  etiam  illa  significabant  Christi 
gratiam,  et  remissionem  peccatorum,  et  ex¬ 
citare  poterant  fidem.  Id  autem  esse  falsum 
in  sequenti  quaestione  demonstrabimus. 


CAPUT  IX. 

Solvuntur  objectiones  ex  scripturis  de¬ 
prompta;. 

Solvenda  sunt  argumenta  Luthei'i,  Philip¬ 
pi,  Calvini,  Kemnitii,  et  aliorum  :  quae  qui¬ 
dem  partim  sumuntur  a  Scripturis,  partim 
a  Patribus,  partim  a  ratione. 


(1)  Act.  VIII,  36  et  37  , 

Ut  igitur  a  prima  classe  argumentorum 
incipiamus.  Primum  argumentum  sumitur 
ex  Habacuch  II  et  Roman.  I,  et  Hebr.  X  : 
Justus  ex  fide  vivit,  inquit  Scriptura,  non 
autem  dicit,  Justus  ex  Sacramentis  vivit  ; 
igitur  Sacramenta  non  justificant,  nisi  exci¬ 
tando  fidem.  Confirmatur  ex  similibus  locis, 
ut  Roman.  IV  :  Credidit  Abraham Deo,  et  re¬ 
putatum  est  illi  ad  justitiam.  Et  Roman.  X  : 
Corde  creditur  ad  justitiam  (I).  Et  non  addi¬ 
dit  Paulus  :  Et  corpore  suscipitur  Sacramen¬ 
tum  ad  justitiam.  Ita  Lutherus  in  Babylone, 
cap.  de  Baptismo,  et  in  assert.  primi  artic. 

Respondeo  :  Primo  non  dicit  Scriptura  : 
Justus  ex  sola  fide  vivit,  proinde  relinquitur 
suus  locus  Sacramentis.  Alioqui  non  solum 
Sacramenta,  sed  etiam  Deus,  et  Christi  me¬ 
ritum,  et  alia  excluderentur,  quae  neque  ipsi 
Lutherani  excludi  volunt  ;  non  enim  ait 
Scriptura  :  Justus  ex  Deo  vivit,  aut  ex 
Christi  merito  vivit. 

Secundo,  etsi  bis  verbis  Scriptura  non 
dicit,  justum  ex  Sacramentis  vivere  :  tamen 
idem  dicit  aliis  verbis.  Nam  cum  ait,  homi¬ 
nem  per  Baptismum  regenerari,  Joan.  III. 
et  Tit.  III.  quid  aliud  dicit,  nisi  Baptis¬ 
mum  dare  vitam  ? 

Tertio,  verba  illa  Prophetica  :  Justus  ex 
fide  vivit ,  non  significant  ad  litteram,  Jus¬ 
tum  hominem  fieri,  aut  reputari  ex  fide,  ut 
Lutherani  volunt :  sed  significant,  justum  ex 
fide  quam  habet,  constanter  expectare,  quae 
Deus  promisit,  et  non  frangi,  aut  deficere, 
etiamsi  promissiones  tardari  videantur. 
Hunc  esse  verum  sensum  non  dubitabit,  qui 
expendet  locum  Habacuc,  et  Pauli  ad  Hebr. 
uterque  enim  tractat  de  patientia,  et  longa¬ 
nimitate  :  Si  moram  fecerit ,  inquit  Propheta 
et  ex  eo  Apostolus,  expectaeum,  quia  veniens 
veniet ,  et  non  tardabit.  Ecce  qui  incredulus  est, 
non  erit  recta  anima  ejus  in  semetipso  :  Justus 
autem  ex  fide  vivit  (2).  Ad  Confirmationem  res¬ 
pondeo  eodem  modo.  Nam  Paulus  tribuit 
justificationem  fidei,  sed  non  soli.  Et  praete¬ 
rea  idem  tribuit  Scriptura  in  aliis  locis  Sa¬ 
cramento,  ut  Actor.  II  :  Baptizetur  unusquis¬ 
que  vestrum  in  remissionem  peccatorum.  Et 
Actor.  XXII :  Baptizare,  et  ablue  peccata  tua 
invocato  nomine  ipsius  (3). 

Secundum  argumentum  ex  Mare,  ult : 
Qui  crediderit,  et  baptizatus  fuerit ,  salvus 
erit :  qui  vero  non  crediderit ,  condemnabitur  (4) 


Lutherus  locis  citatis  in  primo  argumento 
dupliciter  ex  hoc  testimonio  argumentatur. 
Prima  sic  :  Qui  credit  et  baptizatur,  salvus 
est,  qui  non  credit,  damnatur,  etiamsi  bap¬ 
tizaretur  :  Igitur  non  Baptismus,  sed  fides 
salvat.  Secundo,  sic  :  Dominus  ait  :  Qui  non 
crediderit,  condemnabitur-,  et  non  ait :  Qui  non 
fuerit  baptizatus,  condemnabitur;  igitur  fides 
sola  salvat,  non  baptismus. 

Ad  Primum  respondeo,  malam  esse  con¬ 
sequentiam.  Solum  enim  ex  illo  antecedente 
colligi  potest:  Ergo  non  solus  Baptismus  sal¬ 
vat;  non  autem,  Ergo  Baptismus  non  salvat. 
Alioqui  ex  eo,  quod  Paulus  dicit,  I.  Corint. 
XIII,  Fidem  nihil  prodesse  sine  charitate, 
possemus  colligere  :  Ergo  fides  nihil  prodest. 
Ad  secundum  dico,  Dominum  non  dixisse  : 
Qui  non  fuerit  baptizatus,  condemnabitur  ; 
non  quia  hoc  non  sit  verissimum,  cum  idem 
Dominus  dixerit,  Joan.  III :  Nisi  quis  renatus 
fuerit  ex  aqua,  et  Spiritu  sancto,  non  potest 
intrare  in  regnum  Dei,  (5)  sed  quia  non  erat 
opus  hoc  dicere,  cum  per  se  intelligeretur 
exeo,  quod  dictum  erat  :  Qui  non  crediderit 
condemnabitur.  Qui  enim  non  credit,  conse¬ 
quenter  non  vult  baptizari,  et  etiamsi  vellet, 
nihil  ei  prodesset.  At  in  affirmatione  opor¬ 
tuit  addere  Baptismum  fidei,  quia  non  om¬ 
nis  qui  credit,  baptizatur.  Similia  sunt  ar¬ 
gumenta  a  genere  ad  speciem.  Negative 
enim  valet :  non  est  animal,  igitur  nec  ho¬ 
mo  ;  affirmative  non  valet  :  est  animal,  igi¬ 
tur  est  homo. 

Tertium  argumentum  sumitur  ex  Paulo, 
Rom.  IV,  sic  enim  ait  Philippus  in  Apologia, 
art.  13  :  Paulus  reclamat  »  (nimirum  contra 
Scholasticos,  docentes  Sacramenta  ex  ope¬ 
re  operato  justificare)  et  negat  Abrahamum 
justificatum  ex  Circumcisione,  sed  Circum¬ 
cisionem  dicit  esse  signum  propositum  ad 
exercendam  fidem  nostram.  Igitur  eodem 
modo  Sacramenta  Christiana  non  justificant, 
nisi  excitando  fidem. 

Respondeo  Primo,  non  dicit  Paulus,  Cir¬ 
cumcisionem  fuisse  signum  propositum  ad 
exercendam  fidem,  sed  fuisse  datam  Abra- 
hamo  ut  signaculum  justitiae  fidei,  id  est, 
factum  hoc  privilegium  Abrahamo,  ut  ipse 
primus  haberet  Sacramentum  Circumcisio¬ 
nis;  quia  id  meruerat  ejus  obedientia ,  et 
Jides.  Fuit  enim  hoc  testimonium  justitiae  fi¬ 
dei  ipsius,  ut  supra  monuimus,  cap.  17.  Ita¬ 


li)  Habac.  II,  4;  Rom.  I,  7;  Hebr.  X,  38;  Rom.  IV,  3 ;  X,  10.—  (2)  Habac.  II,  3  et  4.  —  (3)  Act. 
II,  38  ;  XXII,  16.  —  (4)  Mare.  XVI,  16.  —  (5)  Joan.  III,  3. 

que  hic  locus  nihil  facit  ad  rem.  Nam  Cir¬ 
cumcisio  soli  Abrahse  fuit  signaculum  exci¬ 
tans  fidem  ,  sed  testimonium  fidei  jam  ante 
habitae. 

Secundo,  non  est  eadem  ratio  Circumci¬ 
sionis,  et  Baptismi.  Nam  de  Circumcisione 
Paulus  dicit :  Circumcisio  nihil  est ,  I.  Corint. 
VII,  de  Baptismo  autem  ad  Tit.  III  :  Salvos 
nos  fecit  per  lavacrum  regenerationis.  Sed  de 
hoc  postea  (1). 

Quartum  argumentum  est  Zwinglii,  in  libro 
de  vera  et  falsa  religione  ,  qui  adfert  illud 
Luc.  V  :  Quis  potest  dimittere  peccata,  nisi  so¬ 
lus  Deus?  «  Pharisaei,  inquit  Zwinglius,  in¬ 
tellexerunt,  solum  Deum,  non  autem  sacra¬ 
menta,  posse  justificare;  »  juxta  illud  Isa‘. 
XLIII  :  Ego  sum,  qui  deleo  iniquitates. 

Respondeo  :  miram  esse  haereticorum  cae¬ 
citatem,  qui  malunt  Pharisaeis  credere, quam 
Christo.  Nam  si  Pharisaei  dixerunt:  Quis  po¬ 
test  dimittere  peccata,  nisi  solus  Deus  ?  Chris¬ 
tus  ibidem  paralyticum  sanavit,  ut  ostende¬ 
ret,  se  etiam  ut  hominem  posse  peccata  di¬ 
mittere  :  ut  autem  sciatis ,  inquit,  qnia  Filius 
hominis  habet  potestatem  in  terra  dimittendi 
peccata  ;  tunc  ait  paralytico  :  Tolle  lectum  tuum 
etc.  (2)  Et  praeterea  nonne  Christus  homini¬ 
bus  dixit,  Joan.  XX  :  Quorum  remiseritis 
peccata,  remittentur  eis  ?  (3)  Nec  tamen  ob  id 
falsa  erunt  verba  Isaiae.  Ipse  enim  loquitur 
de  eo,  qui  propria  auctoritate  peccata  dimit¬ 
tit,  qui  sine  dubio  solus  Deus  est. 

Quintum  argumentum  est  Kemnitii,  ex  c. 
V.  ad  Ephes.  ubi  Apostolus  ait  :  Mundans 
eam  lavacro  aquee  in  verbo  vitee ;  ubi  totam 
vim  Baptismi  tribuit  Paulus  verbo.  Verbum 
autem  operatur  excitando  fidem;  nam,  Fi¬ 
des  ex  auditu,  auditus  autem  per  verbum  Chri¬ 
sti,  Rom.  X.  Addit  etiam  Kemnitius  illud,  I. 
Pet.  III  :  Vos  salvos  facit  Baptisma ,  non  car¬ 
nis  depositio  sordium ,  sed  conscientiae  bonce 
interrogatio  in  Deum  per  resurrectionem  Jesu 
Christi  (4);  ubi  Baptisma  dicitur  salvare  per 
resurrectionem,  id  est,  per  fidem  resurrec¬ 
tionis. 

Respondeo,  ad  Ephes.  V,  per  verbum  vi¬ 
tae,  non  intelligi  concionem  ,  cujus  effectus 
est  fides ,  sed  formam  Sacramenti ,  id  est, 
verbum  consecratorium,  et  praticum  ,  non 
concionale  :  Ita  enim  exponunt  omnes  inter¬ 
pretes,  ut  supra  ostendimus  in  quaestione  de 
forma  Sacramenti.  Porro,  S.  Petrus  non  di¬ 


cit,  Baptisma  salvare  per  fidem  resurrectio¬ 
nis,  sed  per  resurrectionem,  id  est,  ut  Beda 
in  hunc  locum  exponit,  quia  cum  baptiza¬ 
mur,  repraesentamus  Christi  resurrectionem, 
emergendo  ex  aquis;  et  quia  Baptismus  fa¬ 
cit  justificando  nos  ,  ut  in  novitate  vitae  am¬ 
bulemus  ,  quomodo  Christus  per  resurrec¬ 
tionem  novam  vitam  vivere  coepit,  sicut 
etiam  Paulus  dicit,  Roman.  VI.  Similis 
phrasis  est  Roman.  IV,  ubi  Paulus  dicit  : 
Christus  traditus  est  propter  delicta  nostra, 
etresurrexit  propter  justificationem  nostram  (3);  > 
quod  idem  est,  ac  si  diceret,  per  Christi  pas¬ 
sionem  morimur  peccato,  per  Christi  resur¬ 
rectionem  justitiae  vita  vivere  incipimus  :  ubi 
sine  dubio  pra:positio,  Per,  non  significat 
causam  meritoriam,  sed  causam  exempla¬ 
rem.  Non  enim  Christus  .meruit  resurgendo, 
cum  fuerit  extra  viam  et  statum  merendi. 


CAPUT  X. 

Solvuntur  objectiones  ex  Patribus. 

Primo  objiciunt  Augustinum,  qui  ait,  non 
Sacramentum,  sed  fidem  Sacramenti  justi¬ 
ficare.  Hanc  sententiam  sine  nomine  Augus¬ 
tini,  ut  proverbium  vulgare,  citat  Martinus 
Lutherus  in  lib.  de  captivit.  Babylonica,  cap. 
de  Baptismo,  et  in  assert.  artic.  1.  sed  in 
lib.  contra  Cochlaeum  citat  nomine  Augusti¬ 
ni.  Quod  etiam  facit  Philippus  in  Apologia, 
art.  13.  ubi  postquam  dixerat,  non  posse 
produci  ullam  litteram  ex  veteribus  pro  sen¬ 
tentia  Scholasticorum ;  addit :  «  Imo  in  con¬ 
trarium  ait  Augustinus,  quod  fides  Sacra¬ 
menti,  non  Sacramentum  justificet.  » 

Respondeo ,  Augustinum  nihil  ejusmodi 
dicere  expressis  verbis,  sed  contrarium  po¬ 
tius.  Nam  in  epist.  23.  ad  Bonifacium  dicit 
Augustinus,  parvulos  esse  fideles,  et  salvari, 
si  moriuntur  post  Baptismum,  quia  etiamsi 
non  habent  fidem,  habent  tamen  fidei  Sacra¬ 
mentum  ;  quod  -est  idem,  ac  si  diceret :  Par¬ 
vulos  non  salvat  fides,  sed  Sacramentum  fi¬ 
dei.  Fortasse  Lutherus  collegit  eam  senten¬ 
tiam  ex  tract.  80.  in  Jo.  ubi  Augustinus  ait, 
aqua  Baptismi  mundari  cor,  id  faciente  ver- 


(1)  I.  Cor.  VII,  19;  Tit.  III,  5.  —  (2)  Luc.  V,  21  et  24.  —  (3)  Joan.  XX,  25.  —  (4)  Eph.  V.  26 : 
Rom.  X,  17;  I.  Petr.  III,  21.  —  (5)  Rom.  IV,  25. 

bo,  non  quia  dicitur,  sed  quia  creditur.  Sed 
jam  supra  ostendimus  in  quaestione  deforma 
Sacramenti,  illud  (quia  creditur)  non  signi¬ 
ficare  actum  fidei,  sed  objectum.  Quod  si 
alicubi  inveniretur  disertis  verbis  ea  senten¬ 
tia,  sine  dubio  exponenda  esset  pro  eo  solo 
tempore,  quo  quis  non  potest  habere  Sacra¬ 
mentum  :  in  ejusmodi  enim  necessitate  suf¬ 
ficit  fides  Sacramenti  cum  voto  ejusdem,  ut 
Augustinus  dicit,  lib.  IV  de  Baptismo,  c.  22. 
sicut  etiam  e  contrario  in  parvulis ,  qui  non 
possunt  habere  fidem  actualem,  sufficit  fidei 
Sacramentum;  ut  ex  ep.  23.  Augustini  jam 
probavimus. 

Secundo  proferunt  illa  verba  Augustini 
ex  lib.  quaestionum  veteris  et  novi  Testa¬ 
menti,  quaest  59:  «Qui  Baptismum  putat  car¬ 
nali  ratione  consistere,  hic  non  est  spiritua¬ 
lis  :  nec  donum  coeleste  poterit  consequi, 
qui  se  per  aquam,  non  per  fidem  commutari 
credit.  » 

Respondeo  Primo ,  librum  citatum  non 
esse  Augustini ,  sed  alicujus  haeretici,  qui 
multa  docet,  et  contra  fidem,  et  contra  Au¬ 
gustinum,  ut  quod  mulier  non  sit  creata  ad 
imaginem  Dei,  quaest.  21.  quod  Melchise- 
dech  fuerit  Spiritus  sanctus,  q.  109.  et  quod 
Adam  non  habuerit  Spiritum  sanctum  q. 
123. 

Secundo  dico ,  testimonium  allatum  non 
esse  contra  nos,  sed  pro  nobis.  Nam  auctor 
hic  loquitur  de  causa  formali ,  non  de  effi¬ 
ciente  justificationis,  ac  dicit  hominem  im¬ 
mutari,  et  renovari  non  per  externam  lotio¬ 
nem,  quasi  nihil  sit  Baptismus  noster,  nisi 
mundatio  carnis,  ut  olim  Baptismata  Ju¬ 
daeorum;  sed  per  fidem,  quae  cum  est  per¬ 
fecta  et  viva,  formaliter  mundat  et  justificat, 
juxta  illud  Petri,  Actor.  XV  :  Fide  purificans 
corda  eorum  (1).  Hanc  autem  fidem,  id  est, 
formalem  justificationem  hic  auctor  dicit 
dari  in  Baptismo  :  «Aqua,  inquit,  cernitur, 
sed  qui  non  videtur,  Spiritus  operatur,  ut 
fides  in  ipso  sit.  »  Ubi  non  potest  loqui  de 
fide  imperfecta,  et  inchoata,  quae  secundum 
nos  disponit  ad  justificationem  ,  et  quae  se¬ 
cundum  Lutheranos,  apprehendit  justifica¬ 
tionem;  ista  enim  praicedere  debet  Baptis¬ 
mum.  Loquitur  igitur  de  fide  perfecta  ,  quae 
infunditur  in  Baptismo  ,  et  quae  justificat 
formaliter.  Quod  idem  definivit  Concilium 
Trident.  ses-.  VI,  cap.  7. 

Tertio  profert  Calvinus,  lib.  IV  Inst.  c.  14. 


alium  locum  Augustini,  ex  lib  III.  quaest.  in 
Levetic.  qu.  84,  ubi  Augustinus  duo  dicit. 
Primo,  ministrum  hominem  solum  praebere 
Sacramentum  visibile,  Deum  autem  praebere 
invisibilem  gratiam.  Secundo,  ita  separari 
haec  duo,  ut  in  quibusdam  sit  Sacramentum 
sensibile  sine  gratia  invisibili,  ut  in  Simone 
Mago  a  Philippo  baptizato  ;  in  quibusdam 
invisibilem  gratiam  sine  Sacramento  visibili, 
ut  in  bono  latrone. 

Ad  Primum  respondeo,  duobus  modis  ho¬ 
minem  ministrare  Sacramenta.  Uno  modo 
faciendo  quod  potest  ex  naturali  sua  virtute. 
Alio  modo  applicando  Sacramenta  ut  ins¬ 
trumenta  a  Deo  mota  ,  et  elevata  ad  actio¬ 
nem  supernaturalem  faciendam.  Primo  mo¬ 
do  vere  dicimus,  hominem  non  justificare, 
sed  solum  lavare  corpus,  aut  aliquid  hujus¬ 
modi;  et  sic  loquitur  Augustinus.  Alio  modo 
vere  dicimus,  hominem  justificare  ,  sed  non 
alia  actione,  quam  illa,  qua  Deus  ipse  utitur 
ad  justificandum.  Atque  ad  hunc  modum 
exponendum  est,  quod  ait  S.  Hieronymus  in 
cap.  IV  Isaioj,  ubi  dicit:  «Homo  aquam 
praebet,  Deus  autem  Spiritum  sanctum.  » 
Ad  secundum  dico,  illa  posse  separari ;  non 
quod  Sacramentum  sensibile  non  sit  causa 
invisibilis  gratiae,  sed  quod  possit  impediii 
ejus  effectus  per  obicem,  vel  indispositio— 
nem  subjecti,  et  quod  possit  Deus  sine  Sa¬ 
cramento  etiam  dare  gratiam  suam. 

Quarto  solet  adferri  ex  Augustino  alius 
locus  cx  lib.  XV  Trinit.  cap.  26.  ubi  dicit, 
solum  Deum  posse  dare  Spiritum  sanctum, 
et  ideo  Apostolos  non  dedisse  Spiritum  sanc¬ 
tum,  quibus  manus  imponebant,  sed  orasse, 
ut  descenderet. 

Respondeo  :  aliud  esre  dona  Spiritus  sanc¬ 
ti,  aliud  ipsum  Spiritum  sanctum.  Dona  Spi¬ 
ritus  sancti  dant  Sacramenta;  ipsum  Spiri¬ 
tum  sanctum  non  potest  proprie  dare,  nisi 
is,  a  quo  ille  procedit.  Posset  etiam  dici, 
Spiritum  sanctum  ex  auctoritate  non  dari, 
nisi  a  Deo,  a  quo  procedit,  tamen  instru- 
mentaliter  dari  etiam  ab  hominibus.  Nam 
Act.  VIII  legimus,  per  manus  Apostolorum 
datum  fuisse  Spiritum  sanctum,  quod  etiam 
ibidem  fatetur  Augustinus. 

Quinto  proferunt  ex  Augustino  lib.  XIX. 
contra  Faustum,  cap.  16.  illa  verba  :  «  Quid 
sunt,  quaeque  corporalia  Sacramenta,  nisi 
quaedam  verba  visibilia?  »  Hinc  enim  colligi 
putant,  Sacramenta  non  justificare,  nisi  more 


(1)  Act.  XV,  9. 

concionis,  aut  picturse  ,  quae  solum  reprae¬ 
sentando  agit. 

Respondeo  :  Augustinum  eo  loco  assigna¬ 
re  unum  Sacramenti  effectum  ,  id  est,  signi¬ 
ficationem,  sed  non  propterea  negare  caete- 
ros,  quos  alibi  saepe  posuit.  Cur  autem  eo 
loco  solum  de  significatione  agat;  causa  fuit, 
quia  disputabat  de  Sacramentis  in  genere, 
id  est,  de  Sacramentis  utriusque  Testamenti : 
proinde  ponere  debuit  effectum  communem 
omnibus  Sacramentis.  Cur  autem  appellave¬ 
rit  Sacramenta  visibilia  verba,  illa  fuit  causa, 
quia  disputabat  contra  Manichaeos,  qui  re¬ 
prehendebant  mutationem  Sacramentorum 
veterum  in  nova  :  ac  dixerat  necessario  mu¬ 
tanda  fuisse  verba  post  Christi  adventum ; 
nam  cum  veteres  dicerent ,  Christus  veniet, 
morietur,  resurget;  nos  dicere  debemus: 
Venit,  mortuus  est,  resurrexit.  Inde  collegit 
etiam  Sacramenta  mutanda  fuisse ,  ne  jam 
falso  significarent.  Ut  autem  similitudo  ap¬ 
tissima  demonstraretur ,  dixit:  «  Quid  sunt 
Sacramenta  (nimirum  quoad  significationem) 
nisi  visibilia  verba?  » 

Sexto  profert  Kemnitius  alium  locum  Au¬ 
gustini,  ex  lib.  XXI.  de  civit.  Dei,  cap,  25. 
ubi  B.  Augustinus  reprehendit  eos,  qui  sen¬ 
tiebant  non  posse  damnari  eos,  qui  Sacra¬ 
menta  percipiunt  Baptismi ,  et  coena:  Domi¬ 
ni,  licet  nec  fidem,  nec  bonam  vitam  te¬ 
neant.  Isti  enim  videntur  omnino  sensisse 
Sacramenta  justificare  ex  opere  operato,  ita 
ut  vi  sua  justificarent,  non  per  fidem. 

Respondeo  :  Augustinus  merito  filos  re¬ 
prehendit,  quia  illi  non  solum  credebant, 
Sacramenta  justificare  ex  opere  operato, 
sed  credebant  non  posse  amitti  gratiam ,  ct 
salutem  semel  acceptam  in  Sacramento  per 
quaecumque  peccata  postea  accedentia;  qua: 
sententia  non  est  nostra,  sed  potius  Martini 
Lutheri,  qui  in  lib.  de  captivit.  Babylon, 
cap.  de  Baptismo,  ait :  «  Vides  quam  dives 
sit  homo  Christianus,  seu  baptizatus,  qui 
etiam  volens ,  non  potest  perdere  salutem 
suam  quantiscumque  peccatis,  nisi  nolit  cre¬ 
dere  ?  » 

Septimo  solet  objici  Bernardus,  qui  in 
serm.  de  coena  Domini  sic  ait  :  «  Sicut  in¬ 
vestitur  Canonicus  per  librum  ,  Abbas  per 
baculum.  Episcopus  per  annulum  ,  sic  divi¬ 
siones  gratiarum  diversis  sunt  tradita:  Sa¬ 
cramentis.  » 

Respondeo  :  non  comparat  Bernardus  Sa¬ 
cramenta  cum  libro,  baculo,  et  anriulo,  ra¬ 
tione  efficientia:,  sed  solum  ratione ‘diversi¬ 


tatis  Sacramentorum.  Nam  alioqui  ibidem 
docet,  Sacramenta  conferre  gratiam,  ut  su¬ 
pra  citavimus. 

Ultimo  proferunt  Tertullianum,  qui  in  lib. 
de  Poenitentia  vocat  Baptismum  fidei  obsig¬ 
nationem  :  quomodo  etiam  loquitur  Basilius, 
lib.  III.  in  Eunomium,  et  lib.  de  Spiritu 
sancto,  cap.  12. 

Sed  ad  hrec  respondimus  supra  cap.  17. 
ubi  ostendimus,  Baptismum  vocari  sigillum 
fidei,  non  quia  excitet  fidem  ,  sed  quia  per 
Baptismum  testatur  is,  qui  baptizatur,  se 
credere,  et  etiam  Ecclesia  baptizans  dat  illi 
publicum  testimonium  ipsius  fidei.  Sed  quam¬ 
quam  Patres  id  vere  tribuant  Baptismo,  non 
tamen  negant  habere  etiam  alios  effectus 
prastantiores;  imo  etiam  eos  asserunt,  ut 
supra  ostendi. 


CAPUT  XI. 

Solvuntur  objectiones  ex  ratione  depromptee . 

Prima  ratio  est  Lutheri  in  Babyl.  cap.  de 
Baptismo,  et  Philippi  in  Apologia,  art.  13. 
et  aliorum.  In  omni  Sacramento  requiritur 
verbum  promissionis  :  ubi  est  promissio,  ibi 
necessario  exigitur  fides,  qua:  promissionem 
accipiat :  ergo  fides  est,  quee  immediate  ope¬ 
ratur,  et  justificat.  Confirmat  Lutherus,  quia 
multi  per  fidem  salvantur  sine  Sacramento, 
ut  qui  non  habent  a  quo  baptizentur  :  et 
contra,  qui  Sacramentum  habent  sine  fide, 
damnantur.  Igitur  in  Sacramento  fides  est, 
quae  justificat,  non  Sacramentum. 

Respondeo  :  tribus  modis  peccare  hoc  ar¬ 
gumentum,  quod  tamen  est  communissimum 
apud  adversarios.  Primum  enim,  verbum 
promissionis  requiritur  quidem  in  institutio¬ 
ne  Sacramenti,  at  non  requiritur  in  ipso  usu 
Sacramenti  :  id  quod  patet.  Nam  qui  bap¬ 
tizant  non  dicunt  :  Qui  crediderit,  et  bap¬ 
tizatus  fuerit ,  salvus  erit,  qua:  est  promissio  ; 
sed  dicunt  :  Ego  te  baptizo  in  nomine  Pa¬ 
tias  etc.  Et  qui  consecrant  Eucharistiam, 
non  dicunt  :  Qui  manducat  hunc  panem,  vivet 
in  aeternum ;  sed  :  Hoc  est  corpus  meum.  Et 
qui  absolvunt,  non  dicunt  :  Quorum  remise¬ 
ritis  peccata  ;  sed  :  Ego  absolvo  te.  Porro  hic 
agimus  de  usu  Sacramenti ,  non  de  institu¬ 
tione  :  agimus  enim  de  effectu  Sacramenti; 

operatur  autem  Sacramentum  ,  dum  eo  uti¬ 
mur.  Quare  argumentum  non  est  ad  propo¬ 
situm,  et  falsum  assumit.  Secundo,  etiamsi 
in  usu  requireretur  semper  promissio,  et  con¬ 
sequenter  fides,  non  inde  posset  concludi, 
fidem  esse,  qua;  immediate  justificat  :  dice¬ 
remus  enim,  lklem  requiri  ut  conditionem, 
et  ut  quse  applicaret  homini  Sacramentum. 
Sicut  autem  medico  offerente  pharmacum, 
et  promittente  sanitatem,  requiritur  in  ajgro- 
to  fides,  quae  accipiat  serio  illam  promissio¬ 
nem,  et  medico  assentia  tur;  non  tamen  est 
ea  fides,  qua;  sanat  aegrotum,  sed  pharma¬ 
cum  licet  sine  fide  pharmacum  acceptum 
non  fuisset  :  ita  quoque  etc.  Tertio,  etiamsi 
et  promissio  requiretur,  et  fides  in  Sacra¬ 
mento  justificaret :  non  tamen  inde  concludi 
posset ,  quod  illi  concludunt,  solam  fidem 
agere,  Sacramentum  autem  nihil  efficere  : 
sed  concluderetur,  utrumque  esse  neces¬ 
sarium  ,  et  unum  sine  altero  non  suffi¬ 
cere. 

Ad  confirmationem  Respondeo ,  fidem,  et 
Sacramentum  paria  in  hac  re  videri  posse. 
Nam  sicut  in  necessitatis  articulo  potest  sal¬ 
vari  aliquis  sine  Sacramento  in  re,  modo 
habeat  votum  ejus,  et  fidem,  ac  poeniten¬ 
tiam  :  ita  e  contrario  salvantur  parvuli  sine 
fide  actuali  persolum  Sacramentum.  Et  sicut 
in  adultis,  qui  habet  Sacramentum,  etnonvult 
credere  damnatur ;  ita  qui  habet  fidem  et  non 
vult  Sacramentum  percipere,  damnatur.  Ex 
quo  intelligimus  utrumque  requiri,  cum  ha¬ 
beri  potest,  et  utrumque  justificare  ,  sed  di¬ 
verso  modo.  Nam  Sacramentum  active  jus¬ 
tificat,  ut  instrumentum  Dei  :  fides  ,  et  poe¬ 
nitentia  justificant,  ut  dispositiones,  et  se¬ 
cundum  aliquos,  ut  causm meritoriae  decon- 
gruo.  Neque  est  eadem  gratia  (ut  supra  di¬ 
ximus)  quae  datur  vi  Sacramenti,  et  qua; 
datur  sine  Sacramento  ob  dispositionem, 
vel  meritum  de  congruo  fidei ,  et  poeniten¬ 
tiae. 

Secunda  ratio  estZwinglii  in  libro  de  vera 
et  falsa  religione,  cap.  de  Sacramentis.  So¬ 
lus  Deus  novit  corda  hominum  ;  igitur  solus 
ipse  potest  ea  mundare  :  non  ergo  Sacra¬ 
menta  justificant.  Confirmatur,  quia  si  Sacra¬ 
menta  ex  opere  operato  justificarent,  Deus 
esset  obligatus  Sacramentis,  quippe  qui  non 
posset  non  justificare  eum,  qui  Sacramentum 
percipit. 

Respondeo  :  argumentum  probat ,  Sacra¬ 
menta  non  esse  causas  principales ;  non  au¬ 
tem  non  esse  instrumentales.  Non  enim  est 


necesse  ut  Sacramentum  noverit  cor,  ve 
conscientiam,  sed  satis  est,  si  Deus  noverit, 
qui  per  Sacramentum  operatur. 

Ad  confirmationem  dico  ,  Deum  non  esse 
alligatum  Sacramentis,  sed  contra  Sacra¬ 
menta  esse  alligata  Deo  ;  nam  Deus  potest 
sine  Sacramentis  justificare,  Sacramenta  sine 
Deo  non  possunt.  Quod  autem  Deus  non  pos¬ 
sit  non  justificare  eum  ,  qui  accipit  fideliter 
Sacramenta,  non  ideo  fit,  quia  sit  alligatus 
Sacramentis,  sed  quia  est  alligatus  (si  sic 
loqui  licet)  veritati  sum,  non  enim  potest 
non  esse  fidelis  in  promissis  suis.  Adde,  quod 
haec  omnia  argumenta,  si  quid  concluderent, 
concluderent  etiam  Christi  sanguine,  vel  fide 
in  Christum,  non  posse  homines  justificari. 
Nam  Christi  sanguis  non  scrutatur  corda, 
nec  penetrat  ad  animam  magis ,  quam  Sa¬ 
cramenta  :  et  sicut  absurdum  videtur  adver¬ 
sariis  Deum  alligari  aliquo  modo  Sacramen¬ 
tis,  ita  absurdum  videri  debet  alligari  Christi 
sanguini,  aut  nostra;  fidei.  Et  tamen  adver¬ 
sarii  nihil  saepius  docent,  quam  nos  Christi 
sanguine,  et  fide  in  ipsum  justificari. 

Tertia  ratio  Calvini  lib.  IV  Instit.  cap.  14. 
§.  14.  qui  dicunt  Sacramenta  justificare,  ab¬ 
strahunt  homines  a  Deo,  et  faciunt  ut  in 
spectaculo  rei  corporeae  acquiescant,  non  in 
ipso  Deo. 

Respondeo  Primo,  si  argumentum  aliquid 
valeret,  probaret  non  debuisse  Deum  in 
Testamento  veteri  proponere  serpentem 
ameum,  quem  qui  aspicerent  sanarentur ; 
imo  ne4c  debuisse  Deum  incarnari,  ne  in 
spectaculo  rei  corporeae  homines  acquiesce¬ 
rent. 

Secundo  respondeo,  contrarium  sequi  ex 
nostra  doctrina.  Nam  cum  dicamus.  Sacra¬ 
menta  ex  se  non  habere  virtutem,  sed  Deum 
esse,  qui  per  illa  operatur,  hoc  ipso  trahi¬ 
mus  homines  ad  Deum;  quomodo  qui  a 
Christo  curabantur,  vel  per  tactum  fim¬ 
briae,  vel  etiam  per  sputum,  et  lutum  non 
acquiescebant  in  fimbria,  et  sputo  ac  luto, 
sed  agnoscebant,  et  laudabant  Christi  virtu¬ 
tem. 

Quarto  ratio  est  Kemnitii  loco  citato  in  2. 
parte  Examinis,  cap.  de  efficacia  Sacramen¬ 
ti  ;  Eodem  modo  justificant  verbum  Dei,  et 
Sacramenta;  sed  verbum  justificat  solum 
excitando  fidem,  igitur  et  Sacramenta  solum 
justificant  excitando  fidem.  Majorem  propo¬ 
sitionem  probat  Primo,  quia  Scriptura,  sicut 
dicit  Sacramenta  justificare  ,  sic  etiam  dicit 
verbum  justificare,  Roman.  I  :  Euangelium 

virtus  Dei  est  in  salutem  omni  credenti  (1).  Se¬ 
cundo  probat,  quia  iu  justificatione  per  Sa¬ 
cramenta  concurrunt  duae  quasi  manus,  una 
est  Dei  offerentis  gratiam,  altera  est  hominis 
illam  accipientis ;  manus  Dei  est  verbum ,  et 
Sacramentum;  manus  hominis  est  fides. 
Ergo  nec  verbum  ,  nec  Sacramentum  quid- 
quam  prodest,  nisi  fide  accipiatur,  et  si  quid 
prodest,  ideo  prodest,  quia  fide  accipitur. 
Heb.  IV  :  Non  proficit  illis  sermo  auditus,  non 
admixtus  fidei  (2). 

Respondeo  :  falsum  esse,  verbum  et  Sa¬ 
cramentum  eodem  modo  justificare;  imo, 
ut  supra  diximus,  ita  diverso  modo  justifi¬ 
cant,  ut  unum,  id  est,  verbum  praecedat 
fidem,  alterum,  id  est,  Sacramentum,  se¬ 
quatur  fidem. 

Ad  primam  probationem  respondeo  Pri¬ 
mo,  per  Evangelium  eo  loco  intelligi  posse 
non  concionem,  sed  mysteria  ipsa  Evangelii, 
ut  incarnationem,  passionem,  Sacramenta 
etc.  Secundo,  si  accipiatur  Evangelium  pro 
concione,  dico  ibidem  explicari,  quomodo 
Evangelium  salvet.  Nam  subjungit  Aposto¬ 
lus  :  Justitia  enim  Dei  revelatur  in  eo  ex  fide 
in  fidem  (3).  At  nusquam  Scriptura  ita  expo¬ 
suit  modum  salvandi  Sacramentorum.  Ter¬ 
tio  dico,  Scripturam,  et  verbo,  et  Sacra¬ 
mento  tribuere  vim  justificandi,  sed  nus¬ 
quam  dicere  eodem  modo  justificare  ;  neque 
licet  ex  eo  quod  legimus,  verbum,  et  Sa¬ 
cramentum  justificare,  continuo  colligere, 
ergo  eodem  modo  justificant  :  Alioqui  lice¬ 
ret  etiam  concludere,  eodem  modo  justifi¬ 
care  verbum,  quo  justificat  Deus,  vel  fides, 
vel  Christi  passio  ;  haec  enim  omnia  dicuntur 
in  Scripturis  justificare  :  et  tamen  non  ad¬ 
mitteret  Kemnitius,  ista  eodem  modo  jus¬ 
tificare. 

Ad  Secundam  respondeo,  verbum  et  Sa¬ 
cramenta  dici  posse  manum  Dei,  per  quam 
ad  nos  venit  gratia  et  justitia  :  sed  non 
eodem  modo.  Manus  enim  mulla  officia  ha¬ 
bere  potest;  nam  et  porrigit  aliquid,  et 
etiam  operatur.  Porro  verbum  dici  potest 
manus  ,  quia  offert  salutem ,  non  autem 
quia  reipsa  operatur,  vel  applicet;  contra 
vero  Sacramentum  dicitur  manus  ,  quia 
applicat  reipsa  Christi  meritum ,  opera¬ 
tur  gratiam.  Hujus  differentiae  signum 
evidens  est  ,  ''quod  verbum  non  prae¬ 
dicatur,  nisi  intelligentibus,  nec  prodest, 
nisi  intelligatur,  et  credatur  :  at  Sacramen¬ 


tum  exhibetur,  et  prodest  etiam  non  intelli¬ 
gentibus,  ut  infantibus,  et  amentibus.  Pari 
ratione  fides  dici  potest  manus  nostra,  non, 
ut  vult  Kemnitius,  quia  apprehendat  pro¬ 
missionem,  et  ipsa  sola  hoc  modo  justificet ; 
sed  quia  removet  obstacula,  et  disponit  ani¬ 
mam,  ubi  est  necessaria  talis  dispositio. 
Alioqui  non  solum  non  prodesset  Baptismus 
infantibus,  et  amentibus,  sed  nec  adultis, 
et  sanis,  si  in  ipso  momento  Baptismi  paulu¬ 
lum  distraherentur  animo,  tunc  enim  fides 
non  apprehendit  promissiones. 

Argumentum  postremum  Zwinglii  est  : 
Fieri  non  potest,  ut  Sacramenta,  quae  sunt 
res  crassae  et  materiales,  ad  animam  pene¬ 
trent,  igitur  non  purgant  sordes  peccati, 
quae  in  anima  resident. 

Confirmari  potest  hoc  argumentum,  Pri¬ 
mo  ;  quia  si  ullo  modo  Sacramenta  possent 
operari  in  animam,  id  fieri  deberet  per  ac¬ 
tionem,  quam  habent  in  corpora,  ut  Augus¬ 
tinus  dicit  de  aqua,  quae  corpus  tangit,  et 
cor  abluit  :  at  saepe  Sacramenta  ne  ipsum 
quidem  corpus  attingunt.  Nam  cum  quis 
absolvitur,  non  est  necesse,  ut  sonus  ver¬ 
borum,  aut  manus  sacerdotis  pertingat  ad 
poenitentem.  Pari  ratione  Matrimonium 
potest  Seri  solis  nutibus,  vel  inter  absentes. 
Denique  non  est  necesse,  ut  verba  consecra¬ 
tionis  realiter  panem  consecrandum  attin¬ 
gant  :  possunt  enim  ea  verba  dici  tam  sub¬ 
misse,  et  in  tanta  distantia,  ut  aer  motus 
non  perveniat  ad  panem.  Denique  de  ipso 
Baptismo  idem  probari  potest;  nam  virtus 
debet  esse  in  verbis. 

Secundo;  Justificatio  est  opus  nobilius, 
et  difficilius,  quam  sit  creatio  mundi,  ut 
Augustinus  docet  tract.  72.  in  Joan.  Et 
patet,  quia  in  justificatione  reperitur  creatio 
gratiae,  quae  est  res  quadam  divina,  et  su- 
pernatui’alis  :  at  nulla  creatura  potest  esse 
instrumentum  creationis,  ut  S.  Thomas  do¬ 
cet,  1.  par.  quaest.  XLY.  art.  5. 

Tertio  ;  Justificatio  fit  in  momento :  Sacra¬ 
menta  in  momento  operari  non  possunt;  ergo 
non  possunt  justificare. Probatur  Minor.  Nam 
non  potest  operari  aliqua  causa,  nisi  quando 
est  :  actio  autem  Sacramentalis ,  cum  sit 
successiva,  in  instanti  esse  non  potest.  Ex¬ 
plico  :  res  successivae  non  habent  esse,  nisi 
dum  fiunt,  consistunt  enim  in  quodam  fluxu. 
Quare  non  est  assignare  ullum  instans,  in 
quo  sit  res  successiva,  vel  etiam  ulla  pars 


(1)  Rom.  I,  16.  —  (2)  Hebr.  IV,  2.  —  (3)  Rom.  I,  17. 


448 


LIBER  II, 


ejus,  sed  tantum  est  assignare  instans  in 
quo  est  quiddam  indivisibile  continuativum 
rei  successivae,  quod  quidem  continuativum 
non  est  res  successiva,  nec  pars  ejus  :  res 
enim  successivae,  essentialiter  requirunt  ex¬ 
tensionem  quamdam.  Igitur  intelligi  nequit 
rem  successivam  agere ;  nisi  successive,  et 
proinde  in  tempore,  cum  ipsa  in  nullo  ins¬ 
tanti  sit,  et  non  possit  id  quod  non  est,  vel 
quando  non  est,  agere. 

Quarto ;  Yel  est  in  Sacramentis  aliqua 
virtus  superaddita  divinitus,  vel  non.  Si  non 
est,  ergo  non  possunt  attingere  affectum  su- 
pernaturalem  :  est  enim  inintelligibile,  quod 
aliqua  res  maneat  prorsus,  sicut  antea  erat, 
et  nihil  accipiat,  et  tamen  possit  facere, 
quod  antea  non  poterat.  Si  est,  vel  est  virtus 
corporalis,  vel  spiritualis. Sicorporalis, non  po¬ 
terit  efficere  rem  spiritualem,  neque  agere  in 
rem  spiritualem,  proinde  nihil  proderit ; 
nam  ideo  virtus  superaddita  requiritur,  quia 
Sacramentum  non  potest  agere  in  animam, 
quae  est  spiritus,  nec  potest  producere  gra¬ 
tiam,  quae  est  spiritualis.  Si  autem  virtus 
spiritualis  est,  non  igitur  poterit  esse  in 
Sacramento  corporali.  Non  enim  accidens 
spirituale,  et  indivisibile  in  subjecto  corpo¬ 
rali,  et  extenso  recipi  potest  ;  omne  enim, 
quod  recipitur,  per  modum  recipientis  re¬ 
cipitur. 

Praeterea  Quinto ;  Ista  virtus  vel  esset 
tota  in  qualibet  parte  Sacramenti,  vel  pars 
ejus  in  una  parte  Sacramenti,  et  pars  in 
altera.  Non  primum,  quia  tunc  sequeretur 
illam  non  pendere  a  subjecto  in  esse,  nec 
proprie  inhaerere  ;  quare  esset  substantia, 
non  accidens.  Item  etiam  prolato  quovis 
verbo,  statim  produceretur  effectus,  quod 
nemo  concedit.  Non  etiam  secundum,  quia 
tunc  esset  corporea,  et  praeterea  prolato 
primo  verbo  periret  pars  virtutis,  prolato 
secundo  periret  altera  pars:  et  sic  virtus  illa, 
vel  tota,  vel  maxima  ex  parte  periret,  an¬ 
tequam  effectus  inciperet  produci.  Quare 
supervacanea  erat  illa  virtus  in  partibus  Sa¬ 
cramenti  praecedentibus  effectum. 

Sexto  ;  Yel  ista  virtus  est  in  verbis  tan¬ 
tum,  aut  in  elemento  tantum,  aut  in  utro¬ 
que.  Si  in  verbis  tantum,  quomodo  Eucha¬ 
ristia  sumpta  justificat?  Si  in  elementis 
tantum,  quomodo  verba  consecrationis  Eu¬ 
charistiae  operantur?  Si  in  utroque,  vel  erit 
eadem  virtus,  et  hoc  non  potest  esse,  cum 
non  possit  unum  accidens  esse  in  duobus 
subjectis  :  vel  erunt  duae  virtutes,  et  tunc 


erunt  in  uno  Sacramento  duae  virtutes,  quod 
videtur  absurdum.  Si  dicas  :  Erunt  duae 
partiales.  Contra,  quia  tunc  deberent  con¬ 
currere  simul  ad  opus ;  at  aliquando  ac¬ 
cidit,  ut  una  pars  Sacramenti  longo  tem¬ 
pore  adhibeatur  post  aliam,  ut  cum  unus 
hodie  confitetur,  ct  crus  absolvitur. 

Denique  inintelligibile  est  (ut  Kemnitius 
dicit)  quid  sit  ista  virtus,  quando  adveniaf, 
quando  desinat  esse  etc. 

Ad  haec  argumenta  posset  tripliciter  res¬ 
ponderi.  Primo  posset,  si  quis  vellet  confi¬ 
teri  ignorantiam  circa  hujusmodi  nodos ; 
et  tamen  satisfacere  haereticis,  imo  etiam 
ora  illorum  obstruere.  Nam  tenemur  quidem 
rationem  reddere  ejus,  quae  in  nobis  est 
spei,  I.  Pet.  III.  sed  id  facere  tenemur  ex 
principiis  fidei,  non  ex  Metaphysica.  Nam 
S.  Augustin.  lib.  III.  de  peccatorum  meritis, 
et  remiss.  cap.  4.  «  Ego,  inquit,  loquens  de 
argumentis  contra  modum  traductionis  pec¬ 
cati  originalis,  «  etiamsi  istorum  argumenta 
solvere  non  valeam,  video  tamen  inhaeren¬ 
dum  esse  divinis  litteris  etc.  »  Et  in  epist.  29. 
ad  Hieronymum,  dicit  se,  cum  interrogatur 
quomodo  peccatum  Adaj  propagelur  in 
posteros,  respondere  solitum:  «  Hoc,  ut  alia 
multa,  me  ignorare  confiteor,  »  Et  tamen 
non  propterea  deerat  defensioni  fidei  :  imo 
acerrime  eam  propugnabat,  ostendens  cre¬ 
dendum  esse,  peccatum  originale  propagari 
in  posteros,  licet  modum  ignoremus,  quia 
id  Scriptura  docet,  et  traditio,  atque  usus 
Ecclesiae. 

Secundo  posset  quis  respondere,  Sacra¬ 
menta  esse  veras  causas  justificationis,  sed 
Morales ,  non  Physicas  :  quomodo  yera 
causa  est  homicidii,  qui  illud  fieri  jubet, 
licet  ipse  hominem,  qui  occiditur,  non  at¬ 
tingat.  Sed  quamquam  luee  responsio  salva 
fide  defendi  potest,  quam  tuentur  ex  recen- 
tioribus  Ledesmius  in  IV.  dist.  I.  quaest.  3. 
art.l.  et  Canus  in  relectione  de  Sacramentis; 
et  idem  sensisse  videntur  antiqui  Scholastici 
multi,  ut  Bonaventura,  Scotus,  Durandus, 
Richardus.  Okam,  Marsilius,  Gabriel,  in  IV. 
dist.  I.  vel  2.  qui  docent,  Sacramenta  vere 
justificare,  et  tamen  volunt  solum  Deum 
producere  gratiam  ad  praesentiam  Sacra¬ 
mentorum,  ita  ut  non  sint  Sacramenta 
causae  Physicae,  nisi,  sine  quibus  non  fieret 
affectus  :  tamen  puto  longe  probabiliorem, 
et  tutiorem  sententiam,  quae  dat  Sacramen¬ 
tis  veram  efficientiam  ;  quia  Patres  passim 
docent,  Sacramenta  non  agere,  nisi  prius  a 

Deo  virtutem,  seu  benedictionem,  seu  sanc¬ 
tificationem  accipiant;  et  referunt  effectum 
Sacramenti  ad  omnipotentiam  Dei ;  et  con¬ 
ferunt  cum  veris  causis  efficientibus,  ut 
supra  vidimus.  Secundo,  quia  non  esset  dif¬ 
ferentia  inter  modum  agendi  Sacramento¬ 
rum,  et  signorum  magicorum.  Tertio,  quia 
tunc  non  esset  borrio  Dei  minister  in  ipsa 
actione  Sacramentali,  sed  homo  praeberet 
signum  actione  isua,  et  Deus  alia  actione, 
viso  eo  signo  infunderet  gratiam,  ut  cum 
unus  ostendit  syngrapham  mercatori,  et  ille 
dat  pecunias.  At  Scriptura;  docent,  Deum 
esse,  qui  baptizat  per  hominem,  ut  supra 
ostendimus. 

Tertio  igitur  responderi  potest, cuin  S.  Tho- 
Thoma  3.  qutest.  LX1I.  art.  4.  quod  Sacra¬ 
menta  sint  causa;  efficientes,  etiam  Physica;, 
sed  instrumantales,  virtus  autem  divinitus 
indita  non  sit  aliqua  nova  qualitas  inhaerens 
spiritualis,  vel  corporalis ,  sed  sit  solum 
motus,  sive  usus  Dei.  Per  hoc  enim  quod 
Deus  utitur  hac  actione  Sacramentali  ad 
gratiam  producendam,  elevat  eam,  et  facit 
eam  attingere  effectum  supernaturalem, 
quam  non  posset  attingere,  si  a  quocumque 
alio  moveretur. 

Ad  cujus  rei  intelligcntiam  notanda  sunt 
quatuor.  Primum  est,  multum  interesse  in¬ 
ter  instrumenta  quibus  utitur  Deus,  et  qui¬ 
bus  utuntur  homines.  Sunt  autem  quinque 
differentiae.  Prima  est,  quod  homo  eget  du¬ 
plici  applicatione :  una,  qua  se  applicet  in¬ 
strumento,  ut  accipiendo  securim  in  manu  ; 
altera,  qua  applicet  instrumentum  operi  ; 
prior  motio  est  in  ipso  homine,  posterior  est 
in  instrumento.  Deus  autem  non  eget  priori 
applicatione  ;  est  enim  immutabilis,  et  prae- 
sentissimus  omnibus  rebus,  proinde  etiam 
applicatus.  Quare  motio  illa,  qua  Deus  mo¬ 
vet  Sacramenta,  est  sola  applicatio  Sacra¬ 
menti  ad  opus,  et  est  in  ipso  Sacramento, 
non  in  Deo. 

Secunda  est,  quod  homo  eget  instrumento 
naturaliter  apto  ad  illud  opus;  non  enim 
posset  homo  secare  lignum  serra,  nisi  illa 
ferrea,  et  acuta  esset.  Deus  autem  non  in¬ 
diget  ista  aptitudine  instrumenti  :  non  enim 
ipse  juvatur  instrumento,  cum  possit  se  solo 
omnia  facere,  sed  utitur  instrumento,  quia 
placet  illi,  vel  honorare  creaturam,  vel 
certe  in  eo  potentiam  suam  ostendere;  ut  si 
quis  de  industria  scribere  vellet  calamo  pa¬ 
rum  idoneo.  Ex  quo  sequitur  non  esse  ne¬ 
cessarium,  ponere  in  Sacramentis  aliquam 
Tom.  III. 


inhaerentem  qualitatem,  quae  illud  formaliter 
perficiat,  sed  satis  est,  si  Deus  Sacramento 
uti  velit;  non  enim  ipse  indiget  instrumento 
apto. 

Tertia  est,  quod  quando  homo  utitur  ins- 
mento,  necesse  est,  ut  praeter  motionem 
ipsius  hominis,  qua  instrumentum  movetur, 
ipsum  etiam  instrumentum  per  naturalem 
suam  virtutem  concurrat,  et  operetur  id, 
quod  sibi  proprium  est.  Verbi  gr.  cum 
utitur  faber  securi  ad  faciendam  cathedram, 
non  satis  est  moveri  securim  artificiose,  sed 
nccesse  etiam  est,  ut  securis  scindat  :  et 
cum  uritur  natura  calore  ad  nutritionem, 
requiritur  ut  calor  calefaciat,  quod  est  sibi 
proprium ;  mediante  enim  illa  actione,  na¬ 
tura  utitur  calore  ad  convertendum  cibum 
in  carnem.  At  cum  Deus  utitur  aliquo  ins¬ 
trumento,  non  est  necesse,  ut  instrumentum 
per  naturalem  suam  virtutem  aliquid  opere¬ 
tur  in  subjecto;  et  si  forte  operatur,  illa 
operatio  non  est  causa  effectus  divini,  ut 
talis  operatio,  sed  solum  ut  res,  quam  Deuir 
ad  hoc  faciendum  adhibere  voluit.  Hinc  vi¬ 
demus  in  usu  multorum  Sacramentorum 
non  reperiri  ullam  actionem  propriam  et 
naturalem  eorum,  ut  patet  de  Absolutione, 
de  Matrimonio,  de  consecratione  Eucharis¬ 
tiae.  In  aliis  reperitur  actio  propria,  ut  lotio, 
aut  unctio,  sedut  dixi,  illa  quatenus  natu¬ 
ralis  actio,  non  est  causa  ,  sed  ,  ut 
res  quaedam.  Ex  quo  sequitur,  ut  mo¬ 
tio  ,  seu  usus  Dei  in  Sacramentis  non 
solum  sit  virtus  agentis  instrumento  im¬ 
pressa,  sed  sit  tota  virtus  et  ratio ,  per 
quam  agunt.  Id  enim,  quod  est  in  securi 
acies,  et  vis  agentis  illi  impressa,  id  totum 
est  in  Sacramentis  sola  motio  Dei. 

Quarta  differentia  sequitur  ex  his  duabus, 
quod  homo  non  potest  uti  qualibet  re  pro 
instrumento  sui  operis  :  Deus  autem  potest, 
et  revera  utitur  rebus  diversissimis  ad  rem 
eamdem  producendam. 

Quirita  differentia  sequitur  etiam  ex  prte- 
cedentibus,  quod  homo  non  potest  uti  ins¬ 
trumento,  nisi  quod  tangat  rem,  in  qua  est 
producendus  effectus.  Quia  instrumentum 
debet  operari  circa  subjectum  suam  propri¬ 
am  et  corporalem  actionem  :  actio  autem  cor¬ 
poralis  non  fit  sine  contactu.  Deus  autem 
potest  etiam  per  id,  quod  est  in  uno  loco, 
agere  in  aliam  rem  ab  eo  loco  remotissi¬ 
mam,  quandoquidem  non  eget  operatione 
propria  illius  rei. 

Secundo  notandum  est,  omnes  concedere 

posse  Deum  uti  quibuslibet  instrumentis, 
quamtumvis  ineptis,  modo  tamen  illa  ins¬ 
trumenta  prius  ipse  faciat  apta.  At  certe 
id  non  est  necesse,  sed  potest  Deus  instui- 
mento  inept ),  manente  inepto,  efficere  quid¬ 
quid  voluerit,  quomodo  potest  optimus 
scriba  calamo  inepto  ita  dextre  uti,  ut  per 
eum  rectissime  formenturlitterae.  Exemplum 
habemus  Joan.  Y.  ubi  Angelo  descendente, 
et  movente  aquam,  per  eam  aquam  ita 
motam  curabantur  omnes  languores.  Fuisse 
autem  hanc  figuram  Baptismi,  supra  do¬ 
cuimus.  Quare  Patres  imitati  hunc  modum 
loquendi,  saepe  dicunt ,  Sacramenta  non 
operari,  nisi  prius  in  ea  descendat  Spiritus 
sanctus.  Yide  Tertullianum  in  lib.  de  Bap¬ 
tismo,  Ambrosium  lib.  I.  de  Spiritu  sancto, 
cap.  7.  et  Chrysostomum  in  cap.  V.  Joan- 
nis,  et  ibidem  Theophylactum  et  Theophi- 
lum  Alexandrinum  lib.  1.  Paschali.  Pari 
ratione  cum  Deus  voluit  mundum  conver¬ 
tere  per  Evangelii  praedicationem,  pote¬ 
rat  eligere  homines  eloquentes,  aut  certo 
homines  rudes,  continuo  eloquentissimos 
reddere  :  sed  noluit  hoc  modo  uti,  sed  elegit 
homines  rudes,  et  qui  simpliciter,  impolite, 
et  inornate  loquerentur,  et  per  eos  mundum 
convertit. 

Tertio  notandum  est  virtutem  Sacramen- 
talem  aliquando  esse  in  elemento,  aliquando 
in  verbo,  aliquando  in  utroque.  Nam  actio 
Sacramentalis  proprie  est  actio  ministri  dan¬ 
tis  Sacramentum,  non  actio  suscipientis, 
susceptio  enim  est  opus  nostrum.  Sacramen¬ 
tum  autem  non  est  opus  nostrum,  sed  Dei. 
Itaque  actio  ministri  est  illa,  qua  Deus  uti¬ 
tur  tamquam  instrumento  ad  justificandum. 
Quando  ergo  minister  utitur  rebus  etverbis, 
ut  in  Baptismo,  Gonlirmntione,  et  Unctione 
extrema,  tunc  etiam  De  :s  utitur  rebus  et 
verbis,  et  proinde  virtus  Dei  est  in  utrisque: 
et  oportet  illa  duo  simul  concurrere,  alioqui 
nihil  fieret.  At  cum  minister  non  utitur,  nisi 
verbis,  materia  autem  Sacramenti  se  tenet 
ex  parte  suscipientis,  aut  certe  non  adhibe¬ 
tur  a  ministro  ad  agendum  ;  tunc  virtus  non 
est  nisi  in  verbis.  Ita  fit  in  Sacramento  Ab¬ 
solutionis,  ctMatrimonii,  et  in  consecratione 
Eucharistiae ;  non  enim  adhibet  minister 
peccata  poenitentis  ad  eum  absolvendum, 
nec  panem  ad  aliquid  consecrandum,  sed 
verba  ad  consecrandum  panem.  Et  hinc  est 
quod  non  repugnat  Sacramento  Poenitentise, 
ut  uno  die  dicantur  peccata,  et  alio  die  ab¬ 
solvatur  pcenitens,  virtus  enim  operativa  non 


est  in  peccatis,  sed  in  sola  absolutione.  In 
consecratione  tamen  Eucharistiae  requiritur 
prtesentia  panis,  non  quod  in  pane  sit  virtus 
operativa;  sed  quia  nisi  esset  panis  praesens, 
non  esset  materia,  in  qua  ageret  Sacramen¬ 
tum  :  in  Absolutione  enim  etiamsi  non  sit 
Confessio,  quia  jam  praeteri  it,  est  tamen  ho¬ 
mo,  in  quem  cadit  Absolutio.  Denique  ali¬ 
quando  minister  utitur  solo  elemento,  ut 
cum  porrigit  Eucharistiam,  et  tunc  virtus  est 
in  solo  elemento. 

• 

Quarto  notandum  est,  gratiam  justifican¬ 
tem  non  proprie  creari,  nec  tamen  educi  de 
potentia  naturali  animae,  sed  educi  de  po¬ 
tentia  obedientiali,  seu  capacitate  naturali  : 
proinde  S.  Thomara  non  pugnare  secum, 
cum  dicit,  non  posse  creaturam  instrumen- 
taliter  concurrere  ad  creationem,  et  tamen 
Sacramenta  concurrere  ad  productionem 
gratiae  in  anima.  Explico;  illud  dicitur  pro¬ 
prie  creari,  quod  fit  independenter  a  sub¬ 
jecto  :  illud  contra  dicitur  educi,  quod  de¬ 
pendet  a  subjecto,  in  fieri,  in  esse  et  ope¬ 
rari.  Itaque  anima  rationalis  vere  creatur, 
licet  fiat  in  corpore,  quia  non  pendet  a  cor¬ 
pore  necessario,  ut  putet,  quia  separata  esse 
et  operari  potest,  et  prius  natura  est  in  se 
ipsa  subsistens,  quam  corpori  infundatur. 
At  gratia  est  qualitas  quuedam  spiritualis, 
quae  pendet  omnibus  modis  a  subjecto,  ut 
patet;  quare  educitur.  Sed  non  educitur  de 
potentia  naturali,  quia  non  est  in  homine 
talis  potentia ;  alioqui  gratia  esset  res  natu¬ 
ralis  :  ubi  enim  est  potentia  naturalis,  ibi  est 
actus  naturalis.  Neque  obstat,  quod  gratia 
non  possit  fieri,  nisi  a  Deo  ;  nam  etiam  ani¬ 
ma  non  potest  creari  nisi  a  Deo,  ei  tamen  est 
res  naturalis,  quia  materia  est  in  potentia 
naturali  ad  animam.  Itaque  gratia  non  dat 
esse  naturale,  sed  supernaturale  homini.  Est 
tamen  in  homine  capacitas  naturalis  ad  gra¬ 
tiam  :  naturaliter  enim  convenit  homini 
posse  recipere  gratiam,  ut  Augustinus  docet 
de  praedestinatione  Sanctorum,  cap.  5.  et 
potest  ea  capacitas  dici  etiam  potentia  obe- 
dientialis,  quia  licet  non  sit  talis,  ut  natura¬ 
liter  possit  concurrere  etiam  passive  ad  pro¬ 
ductionem  gratiae,  (tunc  enim  esset  potentia 
naturalis)  tamen  est  talis,  ut  ex  ea  possit 
fieri  quidquid  Deus  voluerit,  et  haec  dicitur 
potentia  obeclientialis. 

Neque  repugnat  ha?c  eductio  gratiee  de 
potentia  obedientiali  ei,  quod  dicunt  Theo¬ 
logi,  et  ipsum  Concilium  Triclentinum  sess. 
YI,  cap.  7.  gratiam  infundi  :  infusio  enim 

opponitur  acquisitioni,  non  eductioni.  Sic 
enim  distinguitur  scientia  infusa  et  acqui¬ 
sita,  non  quod  non  utraque  educatur  de  po¬ 
tentia  intellectus,  sed  quod  una  acquiratur 
proprio  labore,  altera  a  solo  Deo  sine  labore 
donetur.  Et  si  recte  dicitur  infusa  scientia 
rerum  naturalium,  quam  Deus  donavit  Ada¬ 
mo  et  Salomoni  sine  labore  ipsorum,  licet 
educta  fuerit  de  potentia  naturali  :  quanto 
rectius  dicetur  gratia  infundi,  quae  a  solo  Deo 
datur,  et  non  respondet  ei  potentia  natu¬ 
ralis? 

Ex  his  ad  argumentum  Zwinglii  Respon¬ 
deo,  negando  consequentiam.  Nam  res  cor¬ 
porea  et  crassa  potest  agere  in  animam  non 
ex  natura  sua,  sed  ex  virtute  Dei.  Augusti¬ 
nus  tract.  88.  in  Joan.  non  timuit  dicere  : 
((  Aqua  corpus  tangit,  et  cor  abluit.  »  Et  ig¬ 
nis  verus  et  corporeus,  animas  et  daemones 
tenere  et  cruciare  potest  :  imo  etiam  expe¬ 
rimur  corporis  affectionibus,  miro  modo  af¬ 
fici  animos  nofetros,  qui  tamen  spiritus  sunt. 
Et  quomodo  haec  ipsa  nostra  corpora  animas 
retinent  tamquam  in  carcere;  nec  enim  po¬ 
test  anima,  cum  voluerit,  a  corpore  rece¬ 
dere,  et  tamen  corpus  corpus  est,  et  anima 
spiritus  est. 

Ad  primam  confirmationem  jam  respon¬ 
sum  est,  non  egere  contactu  id  quod  non 
agit  per  actionem  suam  propriam  et  natu¬ 
ralem. 

Ad  secundam  dico  primo,  locum  Augus¬ 
tini  non  esse  ad  rem.  Nam  Augustinus  cum 
dicit,  majus  esse  justificare  impium,  quam 
creare  coelum  et  terram,  non  vult  dicere, 
esse  difficilius  infundere  gratiae  habitum  in 
anima,  quam  crpare  coelum',  sed  vult  dicere 
(ut  ipse  ibidem  se  explicat)  esse  opus  majo¬ 
ris  misericordiae  justificare  impium,  quam 
creare  coelum;  et  etiam  esse  opus  nobilius, 
quia  coelum  et  terra  transibunt,  salus  elec¬ 
torum  non  transibit.  Idcirco  ibidem  dicit, 
fideles  cooperari  Deo  in  justificatione  sua, 
proinde  fideles  concurrere  ad  opus  majus, 
quam  sit  creare  coelum  et  terram.  Secundo, 
non  est  improbabile  posse  creaturam  con¬ 
currere,  ut  merum  instrumentum  Dei,  ad 
veram  creationem.  S.  autem  Thomas  loco 
notato  id  negat  de  creatura,  quaj  concurrat 
disponendo  subjectum  per  propriam  actio¬ 
nem.  Tertio,  jam  ostendi  gratiam  proprie 
non  creari. 

Ad  tertiam  confirmationem  posset  dici 
non  dari  ultimum  ullo  modo  intrinsecum  in 
successivis  :  et  ideo  justificationem  fieri  in 


ultima  parte  sensibili,  non  in  ultima  simpli¬ 
citer,  quae  nulla  est.  Vel  dicendum,  justifi¬ 
cationem  fieri  in  instanti  illo,  in  quo  finitur 
actio  Sacramentalis.  Tametsi  enim  acfio  de¬ 
sinat  negative  quoad  suas  partes,  id  est,  per 
primum  non  esse,  tamen  desinit  affirmative, 
id  est  per  ultimum  sui  esse,  quantum  ad  ter¬ 
minum  suum.  Ut  enim  in  linea  non  potest 
assignari  ultima  pars,  potest  tamen  assignari 
ultimum  punctum,  quo  terminatur  linea  : 
ita  in  tempore  et  motu.  At  (inquiunt)  tunc 
non  est  actio  Sacramentalis.  Respondeo  tunc 
maxime  esse,  eo  modo,  quo  res  successiva 
esse  potest.  Res  enim  successive  numquam 
est  per  suas  partes  in  re  existentes.  sed  sem- 
per  habet  quiddam  indivisibile,  quod  vel  est 
initium,  vel  finis,  vel  eontinuativum  rei  suc¬ 
cessivae  :  et  per  illud  dicitur  esse ;  et  tunc 
perfecte  dicitur  esse,  quando  illud  indivisi¬ 
bile  terminat  actionem.  Id  patet  in  tempore: 
non  enim  dicitur  esse  una  hora,  nisi  quando 
finitur.  Idem  patet  in  oratione,  quse  perfecte 
significat  cum  profertur. ejus  terminus. 

Ad  quartam  jam  dixi,  virtutem  illam  esse 
corporalem,  quia  est  motus  rei  corporalis, 
licet  dici  possit  spiritualis,  ratione  causae,  et 
effectus. 

Ad  quintam  dico,  virtutem  illam  esse  par- 
tim  in  una  parte  Sacramenti,  partim  in  alia: 
proinde  paulatim  perire,  prout  pereunt  par¬ 
tes  Sacramenti.  Nec  tamen  supervacaneae 
fuerunt.  Nam  illa  particula  operatur  in  vir¬ 
tute  omnium  praecedentium.  Sicut  etiam 
oratio  perfecta  significat,  cum  profertur  ul¬ 
tima  vox ;  qua*,  tamen  nihil  efficeret,  nisi 
aliae  praecessissent  :  et  terminus  motus  ac¬ 
quiritur  per  ultimum  mulatum  esse,  quod 
tamen  nihil  posset,  nisi  cadera  proecucums- 
sent. 

Ad  sextam  jam  respondi,  virtutem  nunc 
esse  in  verbis,  nunc  in  elemento,  nunc  in 
utroque  etc. 

Ad  ultimam  dico,  rem  illis  difficilem  vi¬ 
deri,  quia  imaginantur  spiritualem  qualita¬ 
tem  in  re  corporali  debere  constitui  :  sed 
qui  seniiunt,  non  esse  necessariam  ejusmodi 
qualitatem,  nullas  in  hac  re  patiuntur  an¬ 
gustias. 


452 


LIBER  II. 


CAPUT  XII. 

Explicatur  controversia  de  differentia  Sacra¬ 
mentorum  legis  novae  et  veteris. 

Sequitur  altera  quaestio  de  effectu  Sacra¬ 
menti;  utrum  videlicet  justificare  ex  opere 
operato  sit  proprium  Sacramentis  nova;  le¬ 
gis,  an  commune  cum  Sacramentis  legis  ve¬ 
teris.  Quatuor  erunt  partes  hujus  qua;stio- 
nis.  Exponemus  enim  primo  sententiam  hae¬ 
reticorum.  Secundo  sententiam  Catholico¬ 
rum.  Tertio  probabimus  veritatem.  Quarto 
solvemus  objectiones. 

Quantum  ad  primum,  convenit  inter  om¬ 
nes  Catholicos  et  haereticos,  sex  ut  minimum 
esse  differentias  inter  Sacramenta  legis  no¬ 
vae  et  veteris.  Prima,  quod  nunc  sint  alii  ri¬ 
tus  externi,  quam  tunc  erant,  ut  notum  est. 
Secunda,  quod  nunc  sint  pauciora  Sacra¬ 
menta,  quam  tunc  erant.  Tertia,  quod  sint 
nostra  faciliora,  ut  patet  de  Circumcisione 
et  Baptismo,  et  aliis.  Quarta,  quod  nostra 
sint  nobiliora  saltem  ratione  auctoris,  quia 
nostra  ab  ipso  Christo  immediate  instituta  et 
promulgata,  Mosaica  vero  a  Mose,  si  non 
instituta,  certe  promulgata  sunt.  Quinta, 
quod  illa  fuerint  figurae  nostrorum.  Sexta, 
quod  illa  essent  data  ad  tempus,  id  est,  us¬ 
que  ad  adventum  Messiae  :  nostra  duratura 
sint,  quamdiu  mundus  durabit.  Colliguntur 
haec  omnia  ex  Augustino  in  epist.  118.  ad 
Januarium,  lib.  III  de  doctr.  Christiana,  c. 
9.  et  lib.  XIX  contra  Faustum,  cap.  13.  in 
Psalm.  LXXIII. 

Qusestio  autem  est,  utrum  praeter  has  dif¬ 
ferentias,  discrimen  sit  in  effectu  principali, 
qui  est  justificare  a  peccato.  Haeretici  hujus 
temporis  nullum  fere  ponunt  discrimen, 
quamquam  inter  se  non  satis  conveniunt. 

Ac  primum  Anabaptistae,  Carolstadiani  et 
Zwingliani,  qui  (ut  supra  ostendimus)  nihil 
tribuunt  Sacramentis  nostris,  nisi  ut  discer¬ 
nant  fideles  ab  infidelibus,  vel  sint  quasi  pro¬ 
fessio  fidelitatis,  vel  admoneant  bonorum 
operum,  coguntur  plus  tribuere  Sacramentis 
veteribus,  quam  nostris.  Melius  enim  discer¬ 
nit  Judaeum  a  non  Judaeo  Circumcisio,  quae 
semper  manet,  et  cerni  potest,  quam  Bap¬ 
tismus,  qui  semel  exhibetur,  et  transit.  Et 
eadem  ratione  melius  admonet  fidelitatis  et 


bonorum  operum  Circumcisio,  quam  Baptis¬ 
mus,  cum  illa  sit  permanens,  crassior  et  sen¬ 
sibilior  etc. 

Lulherus  autem,  qui  vult  Sacramenta  nos¬ 
tra  excitare  fidem,  idem  tribuit  Sacramentis 
veteribus.  Unde  sic  ait  in  lib.  de  Babylonica 
captivitate,  cap.  de  Baptismo  :  «  Error  est 
Sacramenta  novae  legis  differre  a  Sacramen¬ 
tis  veteris  legis,  penes  efficaciam  significa¬ 
tionis,  id  est,  quod  nostra  efficaciter  signifi¬ 
cent  faciendo,  quod  figurant,  non  illa.  »  Et 
idem  repetit  in  assert.  1.  articuli. 

Est  autem  notandum,  Lutherum  distin¬ 
guere  duo  genera  signorum  veterum  in  libro 
de  Babyl.  Captivit.  cap  de  Baptismo  ;  Quae- 
dam  enim  fuisse  dicit,  quae  haberent  anne¬ 
xum  verbum  promissionis,  ac  proinde  exi¬ 
gerent  fidem,  ut  signum  iridis  datum  Xoe, 
signum  roris  in  vellere  Gedeonis,  signum  in 
reversione  solis  datum  ab  Isaia  Regi  Eze- 
chiae,  et  alia.  Atque  haec  dicit  fuisse  vera 
Sacramenta,  et  aequalia  nostris,  quoad  effi¬ 
caciam.  Alia  vero  fuisse  dicit,  qua;  non  ha¬ 
berent  annexam  promissionem,  ut  omnes  il¬ 
las  caeremonias  legales,  quibus  expiabantur 
homines,  vestes,  aedes  etc.  atque  has  dicit 
non  fuisse  proprie  Sacramenta,  et  esse  longe 
inferiora  nostris  Sacramentis.  Unde  inliom. 
1.  de  Baptismo  non  procul  ab  initio  2.  par¬ 
tis  graviter  invehitur  in  Anabaptistas,  qui 
non  plus  tribuerent  nostro  Baptismo,  quam 
lotionibus  Judaicis ;  quasi  ipse  multum  tri¬ 
buat  Baptismo,  qui  iridem  illi  aequare  non 
veretur.  Porro  ex  hac  distinctione  Lutheri 
colligitur  alius  error;  vel  potius  paradoxum 
ipsius,  qui  non  vult  esse  Sacramenta  ea,  qua; 
ab  omnibus  veteribus  dicuntur  Sacramenta, 
ut  lotiones  Judaicas,  agnum  Paschalem,  sa¬ 
crificia,  et  similia,  et  contra,  ea  vult  esse 
Sacramenta,  quae  a  nullo,  ne  per  somnium 
quidem,  vocata  sunt  Sacramenta,  ut  iridem, 
vellus  Gedeonis,  umbram  horologii  Achaz, 
et  similia. 

Jam  Calvinus  convenit  cum  Luthero,  quod 
Sacramenta  veteris  legis  eodem  modo  justi¬ 
ficarent,  quo  nostra,  nimirum  alendo  fidem. 
Nam  lib.  IV  lnstitut.  cap.  14.  §.  23  :  «  Hoc 
dogma,  inquit,  Scholasticum,  quo  tam  lon¬ 
gum  discrimen  inter  veteris  ac  novae  legis 
Sacramenta  notatur,  perinde  ac  si  illa  non 
aliud,  quam  Dei  gratiam  adumbraverint, 
haec  vero  praesentem  conferant,  penitus  ex¬ 
plodendum  est,  »  et  similia  habet  in  Anti¬ 
doto  Concilii  Tridentini,  sess.  VII,  can.  2. 
Dissentit  tamen  a  Luthero  Calvinus  in  duo- 

bus.  Primo,  quod  existimat  Sacramenta  no¬ 
va  legis  uberiorem  gratiam  dare  quam  ve¬ 
tera,  quia  nimirum  clarius  excitant  fidem, 
et  proinde  major  fides  magis  justificat.  «Ne¬ 
que  tamen  negamus,  inquit  in  Antidoto,  loco 
citato,  quin  uberior  sub  Christi  regno  perci¬ 
piatur  gratia.  »  Lutherus  autem  omnino  ®- 
quat  Sacramenta  illa  nostris.  Secundo,  Lu¬ 
therus  (ut  ostendimus)  non  omnes  caeremo¬ 
nias  Judaicas,  sed  tantum  eas,  qu®  habent 
annexas  promissiones,  vult  esse  Sacramenta 
et  nostris  aequalia.  At  Calvinus  omnes  illas 
caeremonias  habet  pro  Sacramentis,  quae 
darent  gratiam,  licet  non  ita  copiosam,  ut 
nostra.  Nam  lib.  IV  Instit.  cap.  14.  §.  21. 
purificationes  Judaeorum  numerat  inter  Sa¬ 
cramenta;  et§.  26.  idem  prolixius  docet.  Et 
licet  uterque  erret,  minus  absurde  Calvinus 
docet,  quam  Lutherus. 

Kemnitius  in  Examine  Concilii  partim  Lu- 
tberum ,  partim  Calvinum  sequitur.  Nam 
pag.  60  et  70.admittit  Lutheri  distinctionem 
de  duplici  genere  signorum  veterum  :  pag. 
autem  74.  admittit  cum  Calvino  uberiorem 
gratiam  dari  in  Sacramentis  novis,  quam  in 
veteribus  :  cum  utroque  autem  convenit  in 
damnanda  Ecclesia;  doctrina.  Atque  h®c  de 
sententia  haereticorum. 

Explicantur  sententice  Catholicorum. 

♦ 

Quantum  ad  secundum,  Catholici  omnes 
conveniunt,  Sacramenta  veteris  legis,  qu® 
proprie  Mosaica  dicuntur,  non  contulisse 
gratiam  ex  opere  operato.  Id  enim  docent 
omnes  Theologi  in  IV.  dist.  1.  et  idem  defi¬ 
nivit  Concilium  Florentinum  in  instruet.  Ar- 
menorum;  et  Concilium  Tridentinum,  quam¬ 
vis  brevius  et  obscurius,  quia  non  erat  ne- 
cesse,  cum  jam  res  esset  definita,  sess.  VII, 
can.  2. 

Est  autem  hic  notandum,  ista  concilia  non 
definivisse  (ut  calumniatur  et  mentitur  Kem¬ 
nitius  in  2.  parte  Examinis,  pag.  58  et  59.) 
veteres  Patres  non  habuisse  gratiam  Dei  ex 
merito  Christi,  aut  eam  habuisse  sine  ullo 
organo,  seu  medio  applicante  Christi  meri¬ 


ta.  Concilia  enim  nihil  horum  dicunt,  sed  tan¬ 
tum  afferunt,  hoc  esse  discrimen  inter  Sa¬ 
cramenta  legis  veteris,  et  nov®,  quod  nos¬ 
tra  conferunt  gratiam,  illa  solum  eam  signi¬ 
ficabant.  Non  est  autem  consequens,  veteres 
Patres  non  habuisse  gratiam,  aut  habuisse 
sine  organo  applicante  Christi  merita.  Nam 
etiamsi  non  habuerunt  eam  per  Sacramen¬ 
ta,  tamen  habuerunt  per  fidem,  ut  etiam 
nunc  adulti  per  fidem  et  contritionem  ve¬ 
ram  jusfiticantur,  antequam  reipsa  ad  Sa¬ 
cramentum  accedant. 

Etsi  autem  Catholici  in  hoc  principio  con¬ 
veniant  inter  se,  et  discrepent  ab  haereticis 
hujus  temporis  ;  tamen  sunt  etiam  apud  eos 
du®  qu®stiones,  de  quibus  breviter  dicam, 
qu®  sint  opiniones,  cum  id  sit  necessarium, 
partim  ad  controversiam  propositam  expli¬ 
candam,  partim  ad  refellendas  haretico- 
rum  calumnias. 

Una  igitur  qu®stio  est  de  Sacramentis  ve¬ 
teribus  Circumcisione  excepta,  an  saltem 
justificarent  ex  opere  operantis.  Du®  sunt 
autem  opiniones.  Prima  Magistri  in  4.  dist.l. 
qui  id  negat :  ait  enim  Sacramenta  illa  non 
justificasse,  etiamsi  in  fide  et  charitate  sus¬ 
ciperentur,  quia  data  erant,  ut  essent  one¬ 
ri,  non  ut  justificarent.  Secunda  est  com¬ 
munis  Theologorum,  justificasse  omnia  illa 
Sacramenta  ex  opere  operantis,  id  est,  ex 
fide,  et  devotione  suscipientis  :  et  h®c  sen¬ 
tentia  est  verissima.  Nam  est  generaliter 
vera  sententia  Apostoli  ad  Rom.  II :  Facto¬ 
res  legis  justificabuntur.  Quamquam  ista  jus¬ 
tificatio  non  est  proprie  Sacramentalis,  sed 
est  communis  omnibus  bonis  operibus,  qu® 
in  charitate  fiunt;  nec  est  justificatio  prima, 
sed  secunda.  Quod  autem  Kemnitius  in  2. 
par.  Examinis,  pag.  58.  vociferatur,  hanc 
sententiam  directe,  et  quasi  adversa  fronte 
pugnare  cum  Paulo,  qui  Rom.  IV.  ex  profes¬ 
so  docet,  Abrahamum  non  esse  justifica¬ 
tum  ex  operibus,  ex  mera  imperitia  nasci¬ 
tur.  Nam  Paulus  loquitur  de  operibus,  qu® 
fiunt  ex  solis  viribus  liberi  arbitrii,  quibus 
operibus  et  nos  fatemur,  neminem  justifi¬ 
cari.  Theologi  autem  cum  dicunt,  Sacra¬ 
menta  vetera  justificasse  ex  opere  operan¬ 
tis  ;  loquuntur  de  opere,  quod  oritur  ex 
gratia  Dei.  Vocant  enim  opus  operantis  fi¬ 
dem,  charitatem,  obedientiam,  qu®  sunt 
omnia  Dei  dona,  cum  sine  speciali  Dei  auxi¬ 
lio  non  habeantur :  de  qualibus  operibus 
Paulus  Rom.  II :  Factores  legis  justificabuntur. 

Et  Jaeobus  cap.  II:  Abraham  nonne  ex  ope - 
ribus  justificatus  est?  (I) 

Altera  qucestio  est  de  Circumcisione,  quae 
non  est  proprie  Sacramentum  Mosaicum, 
sed  legis  naturae  :  unde  Joan.  VI :  Circumci¬ 
sio  non  est  ex  Mose ,  sed  ex  Patribus.  (: 2 )  Por¬ 
ro  de  Circumcisione  duae  sunt  opiniones. 
Prima  opinio  est  Alexandri  par.  4.  quaest. 
VII.  memb.  7.  art.  4.  Bonaventurae,  Scoti, 
et  G.ibrielis,  in  IV.  distinet.  1.  qui  admit¬ 
tunt  Circumcisionem  ex  opere  operato  con¬ 
tulisse  justificationem  :  Pugnant  autem  cum 
hac  sententia  multa  argumenta.  Primo 
Scripturae,  quae  cum  dicunt  ,  Sacramenta 
vetera  fuisse  egena  elementa,  non  exclu¬ 
dunt  Circumcisionem,  imo  de  illa  maxime 
loquuntur,  ut  postea  videbimus.  Secundo 
Concilia,  Florentinum,  et  Tridentinum,  quae 
solis  Sacramentis  nostris  tribuunt  vim  jus¬ 
tificandi.  Neque  valet,  quod  quidam  dicunt, 
Concilia  ista  cum  negant,  Sacramenta  vete¬ 
ris  legis  justificasse,  loqui  tantum  de  Sacra¬ 
mentis  Mosaicis,  id  est,  a  Mose  promulga¬ 
tis,  non  autem  de  Circumcisione,  quae  erat 
Sacramentum  legis  naturae  datum  Abrahae, 
nou  Mosi,  hoc,  inquam,  non  valet.  Nam 
Concilia  intendunt  explicare  excellentiam 
Sacramentorum  novae  legis ;  quae  quidem 
excellentia  non  minus  obscuratur,  si  Sacra¬ 
menta  legis  naturae  sint  nostris  aequalia, 
quam  si  id  tribuatur  Sacramentis  legis  scrip¬ 
tae.  Praeterea  cum  Deus  in  lege  gradatim 
processerit,  et  legem  imperfectiorem  dede¬ 
rit  in  statu  naturae,  quam  in  statu  legi  scrip¬ 
tae;  et  in  hoc  statu  imperfectiorem,  quam 
in  statu  Evangelii :  idem  sine  dubio  fecit  in 
Sacramentis  :  proinde  si  Sacramenta  Mosai- 
ca  non  justificabant,  multo  minus  Sacra¬ 
menta  legis  naturae. 

Hic  tamen  est  hoc  Annotandum,  hanc 
sententiam  primam  non  favere  haereticis 
hujus  temporis,  licet  aliquod  Sacramentum 
antiquum  cum  nostris  aequaverit.  Nam  haere¬ 
tici  cum  paria  laciunt  Sacramenta  vetera 
nostris,  non  vetera  extollunt,  sed  nostra  de¬ 
primunt,  ac  dejiciunt;  btec  autem  prima 
sententia  non  dejicit  nostra,  sed  extollit  an¬ 
tiqua. 

Secunda  sententia  est  S.  Thomae  3.  par. 
quaest.  LXX.  art.  4.  et  discipulorum  S.  The¬ 
ma?,  Capreoli,  Soti,  Ledesmii,  et  aliorum, 
in  IV.  dist.  I.  vel  2.  qui  docent,  Circumci¬ 
sionem  vi  sua  non  justificasse,  sed  justifi¬ 


casse  tamen,  qhatenus  fidei  protestatio  erat, 
et  fidem  applicabat.  Itaque  volunt  ii  aucto¬ 
res,  justificatos  fuisse  veteres  ex  merito  pas¬ 
sionis  Christi,  ut  nos  justificamur,  sed  hoc 
meritum  nobis  applicari  per  Sacramenta, 
Hebraeis  autem  per  solam  fidem  ;  quae  ta¬ 
men  fides  requirebat  ut  conditionem,  sine 
qua  non  operabatur,  Sacramentum  Circum¬ 
cisionis.  Haec  sententia  sine  dubio  probabi¬ 
lior  est :  sed  quia  non  est  nobis  propositum, 
nisi  fidem  adversus  haereticos  propugnare, 
his  omissis,  ad  tertium  caput  transeamus. 


CAPUT  XIV. 

Probatur  nullum  Sacramentum  legis  naturce, 

aut  scripta,  justificasse  ex  opere  operato. 

Nunc  probanda  est  veritas.  Probabimus 
autem,  nullum  Sacramentum  legis  naturae, 
aut  scriptae  justificasse  ex  opere  operato,  si¬ 
ve  eo  modo,  quo  justificat  Sacramentum 
novae  legis,  contra  omnes  haereticos  hujus 
temporis,  et  aliquo  modo  etiam  contra  eos, 
qui  Circumcisioni  tribuunt  justificationem 
ex  opere  operato. 

Ac  primum  quidem  argumentum  sumitur 
ex  divinis  litteris:  nam  et  Prophetae,  et 
Apostoli  miro  consensu  docent,  Sacramenta 
vetera  non  justificasse,  cum  de  nostris  con¬ 
trarium  asserant. 

Primus  locus  ex  Prophetis,  Psalm.  XXXIX : 
Sacrificium  et  oblationem  noluisti,  aures  autem 
perfecisti  mihi.  Holocaustum  et  pro  peccato 
non  postulasti.  Ubi  Scriptura  non  negat,  Deum 
velle  sacrificia,  cum  ipse  ea  fieri  jusserit, 
sed  negat  ea  velle  ad  expiandum  peccatura. 
Secundus  locus  Psal.  L  :  Si  votuisses  sacrifi¬ 
cium  (nimirum  ad  peccatum  expiandum)  de¬ 
dissem  utique ,  holocaustis  non  delectaberis.  Sa¬ 
crificium  Deo  spiritus  contribulatus  etc.  (3) 
Ubi  Scriptura  opponit  sacrificium  contritio¬ 
ni;  et  de  uno  negat,  quod  de  altero  affirmat, 
quod  non  faceret,  si  utrumque  concurreret 
ad  justificationem  :  neque  enim  recte  dice¬ 
retur  nunc,  Deus  non  vult  Baptismum,  sed 
contritionem.  Tertius  locus  Isaia?  I  :  Quo 
mihi  multitudo  victimarum  vestrarum  ?  quis 
quaesivit  hac  de  manibus  vestris?  Quartus  locus 


(1)  Rom.  II.  13;  Jac.  II,  21.  —  (2)  Joan.  VII,  22.  —  (3)  Psal.  XXXIX,  7 ;  L,  18. 

Hierem.  XI  :  Numquid  carnes  sancta  auferent 
a  te  malitias  tuas,  in  quibus  gloriata  esi  ubi  de 
sacrificio  pro  peccato  loquitur.  Et  certe  de 
Baptismo  non  diceret  :  Numquid  Baptismus 
auferet  a  te  malitias?  Quintus  locus  Amos 
V  :  Quod  si  obtuleritis  mihi  holocausta ,  et  mu¬ 
nera  vestra,  non  suscipiam,  et  vota  pinguium 
non  respiciam  (i).  Porro  si  Sacrificia  non  jus¬ 
tificabant,  multo  minus  justificabant  aliae 
caeremonia?:  nullae  enim  caeremonia)  habent 
clariores  promissiones  de  remissione  pecca¬ 
torum,  quam  sacrificia. 

Jam  ex  verbis  Apostolorum  idem  probari 
potest.  Piamus  locus  estRom  III :  Quid  ergo 
amplius  Judceo  est ,  aut  quce  utilitas  Circumci¬ 
sionis ?  Multum  quidem  per  omnem  modum. 
Primum ,  quia  credita  sunt  illis  eloquia  Dei , 
ubi  illud,  Primum  (etiam  Calvino  et  Petro 
Martyre  testibus  in  commentario)  non  est 
nota  ordinis,  quasi  vellet  Paulus  multas  uti¬ 
litates  Circumcisionis  adferre;  sed  significat 
potissimum,  seu  praecipuum;  non  enim  ad- 
fert  alias  utilitates.  Solum  ergo ,  auctore 
Paulo,  Judaei  circumcisi  praestabant  Genti¬ 
bus  incircumcisis,  quod  illi  habuerint  Dei 
legem  et  oracula;  non  ergo  Circumcisio  jus¬ 
tificabat.  Nam  alioqui  praestitissent  Judaei 
Gentibus  etiam  justitia,  quod  praecipue  Pau¬ 
lus  refutare  intendit ;  unde  paulo  post  sub¬ 
jungit  :  Quid  ergo  prceccllim.us  cosl  nequa¬ 
quam.  Causati  enim  sumus ,  (id  est,  causam 
attulimus  et  ostendimus)  Judceos  et  Grcecos 
omnes  sub  peccato  esse.  Ubi  Paulus  etiam  si 
dixerat,  Judaeos  praestare  Gentibus  ob  Cir¬ 
cumcisionem,  quia  fuerint  illis  credita  elo¬ 
quia  Dei  :  tamen  nunc  negat,  Judaeos  prae¬ 
stare  Gentilibus,  quia  non  praestant,  quod 
attinet  ad  justificationem,  de  qua  agebatur; 
omnes  enim  tam  circumcisi,  quam  incir- 
cumcisi  peccatores  sunt.  Quihus  verbis  cla¬ 
rissime  docet,  Circumcisionem  non  justifi¬ 
casse.  Non  enim  vult  dicere,  milium  fuisse 
justum  ante  Christi  adventum,  cum  constet; 
Patriarchas  et  Prophetas  et  multos  Gentiles 
fuisse  justos,  ut  Melchisedech,  Job,  et  alios. 
Sed  vult  dicere,  non  fuisse  justos  ex  eo, quod 
essent  circumcisi  vel  incircumcisi,  sed  ex 
eo,  quod  in  Christum  venturum  crederent. 
Ibidem  addit  Apostolus  :  Ex  operibus  legis 
non  justificabitur  omnis  caro  coram  illo.  Quis 
autem  neget,  Circumcisionem  fuisse  opus  le¬ 
gis?  Ibidem  :  An  Judaeorum ,  inquit,  Deus 


tantum ?  nonne  et  Gentium  ?  imo  et  Gentium , 
quoniam  unus  est  Deus,  equi  justificat  Circum¬ 
cisionem  ex  fide ,  et  preeputium  per  fdem  (2) ; 
Quasi  dicat,  Deus  est  omnium  Deus,  quo¬ 
modo  igitur  credibile  est,  eum  dedisse  re¬ 
medium  contra  peccatum  solis  Judapis?  Pos¬ 
sumus  nos  hinc  etiam  aliter  argumentari  : 
An  masculorum  Deus  tantum?  nonne  et  fe¬ 
minarum?  Quis  ergo  credat,  Deum  dedisse 
remedium,  quod  solis  masculis  prodesset? 

Secundus  locus  est  Bom.  IV,  ubi  Aposto¬ 
lus  ex  professo  probat,  Abrahamum  non  in 
Circumcisione,  sed  in  praeputio  fuisse  justifi¬ 
catum  :  ut  inde  admoneat,  Circumcisionem 
non  esse  datam,  ut  justificaret.  Si  enim  is, 
cui  primo  data  est,  non  fuit  ex  ea  justifica¬ 
tus,  quanto  minus  alii  ex  ea  justificandi 
erunt? 

Tertius  locus  I.  Corinth.  VII  :  Circumcisio 
nihil  est ,  et  preeputium  nihil' est;  (3)  ubi  ita 
Paulus  Circumcisionem  ut  praeputium  des¬ 
picit,  cum  agitur  de  justificatione. 

Quartus  locus  est  Galat.  IV  :  Quomodo  ite¬ 
rum  convertimini  ad  infrma ,  et  egena  elemen¬ 
ta,  quibus  iterum  servii  e  vultis  ?  (4)  Quorum 
elementorum  nomine  intelligit  Circumcisio¬ 
nem,  de  qua  praecipue  loquitur  in  ea  epi¬ 
stola,  et  simul  etiam  alias  caeremomas  lega¬ 
les  :  et  sane  non  dicerentur  infirma  et  ege¬ 
na,  si  justificarent.  Ibidem  dicit,  Judaeos 
tamquam  parvulos  sub  elementis  hujus  mun¬ 
di  servientes  fuisse;  nos  autem  viros  esse 
perfectos  :  quae  sane  differentia  non  esset 
vera,  si  Sacramenta  nostra  non  haberent 
aliam  vim,  quam  illa  Judaeorum. 

Quintus  locus  Gal.  VI  :  Neque  Circumcisio 
aliquid  valet,  neque  praeputium,  sed  nova  crea¬ 
tura  (5).  Ubi  videmus  opponi  novam  creatu¬ 
ram  tam  Circumcisioni,  quam  prajputio; 
quod  esset  ineptum,  si  Circumcisio  efficeret 
novam  creaturam. 

Sextus  locus  Philip.  III,  ubi  Paulus  dicit, 
se  arbitrari  detrimentum,  justitiam  quae  est 
ex  lege,  et  hoc  aliquoties  repetit  :  quod 
certe  non  diceret,  si  ex  ulla  legali  caeremo¬ 
nia  justificatus  fuisset.  Unde  ibidem  Cir¬ 
cumcisionem  per  contemptum  concisionem 
vocat  :  «Videte,  inquit,  concisionem.»  Nam 
(ut  exponit  Chrysostomus)  circumciditur, 
quod  aperte  expolitur  resecatis  superfluis; 
conciditur,  quod  temere  et  praeter  artem 
scinditur  in  frustra.  Ibidem  Apostolus  ait, 


(1)  Isai.  I,  11  ;  Jerem.  XI,  15;  Amos.V,  22.  —  (2)  Rom.  III,  1,  2,  9,  20,  28,  29  et  30.  —  (3)  I.Cor, 
VII,  19.  —  (4)  Galat,  4,  9.  —  (5)  Galat.  VI,  15. 


456 


L1UEII  II. 


se  non  habere  fiduciam  in  carne,  et  per  fi¬ 
duciam  in  carne,  exponit  ipse,  fiduciam  in 
Circumcisione,  aliisque  id  genus  rebus. 

Septimus  locus  Culoss.  II,  ubi  omnia  Sa¬ 
cramenta  vetera  dicuntur  umbra  futurorum, 
corpus  autem  Christi.  Quod  si  nostra  eam- 
dem  vim  haberent,  adhuc  essemus  in  um¬ 
bra.  Ibidem  :  Circumcisi,  inquit,  estis  circum¬ 
cisione  non  manu  facta ,  in  exspoliatione  corporis 
carnis ,  sed  Circumcisione  Christi  consepulti  ei 
in  Baptismo  (I).  Ubi  Paulus  circumcisionem 
vocat  manu  factam,  et  proinde  Baptismum 
non  manu  factum,  quia  principalis  bapti¬ 
zans  est  Deus.  Item  nihil  tribuit  Circumci¬ 
sioni,  nisi  carnem  exspoliare,  et  eam  Baptis¬ 
mo  opponit  :  Notandum  autem  est,  in  textu 
Graeco  haberi  :  In  exspoliatione  corporis  pec- 
catomm  carnis;  et  proinde  conjungendam 
hanc  partem  (In  exspoliatione  etc. )  cum  illa 
(circumcisi  estis)  non  cum  illa  (Circumcisione 
manu  facta)  ut  sensus  sit  :  Circumcisi  estis 
in  exspoliatione  corporis  peccatorum,  non 
Circumcisione  manu  facta,  sed  Circumcisio¬ 
ne  Christi  spirituali  consepulti  ei  in  Baptis¬ 
mo.  Ex  quo  textu  sumitur  idem  argumen¬ 
tum,  sed  alio  modo.  Nam  (ut  exponunt  Grae¬ 
ci,  Chrysostomus,  Theodoretus,  Theophy- 
lactus)  Paulus  docet.  Circumcisionem  Judai¬ 
cam  fuisse  denudationem  unius  pelliculae, 
nostra  autem  Circumcisio  est  expoliatio  to¬ 
tius  corporis  peccatorum. 

Octavus  est  Ileb.  YII  :  Reprobatio,  inquit 
Apostolus,  fit  praecedentis  mandati  propter 
infirmitatem  et  inutilitatem  (2).  Loquitur  au¬ 
tem  de  mandatis  caeremonialibus,  quorum 
praicipuum  erat  de  Circumcisione. 

Nonus  locus  Ileb.  IX,  ubi  caeremonias  ve¬ 
teres  dicit  fuisse  justitias  carnis,  et  sanclifi- 
cassequidem  inquinatos,  sed  solum  ad  emun¬ 
dationem  carnis. 

Decimus  locus  Heb.  X,  ubi  dicit  legem 
umbram  habuisse,  non  ipsam  imaginem  re¬ 
rum,  nec  potuisse  accedentes  perfectos  fa¬ 
cere  ;  nec  potuisse  auferre  peccata,  et  mun¬ 
dare  conscientiam  :  et  Deum  hostias  et  ob¬ 
lationes  noluisse,  nec  ei  placuisse;  quod  in- 
telligi  debet  in  ordine  ad  justificationem  ex 
opere  operato,  nam  alioqui  negari  non  po¬ 
test,  quin  ei  placuerint,  ex  obedientia  et  de¬ 
votione  offerentis.  Nam  vocantur  odor  sua¬ 
vissimus  Domino,  Levit.  I. 

Sed  videamus,  quid  ad  haec  loca  adver¬ 
sarii  respondeant.  Lutherus  et  Lutherani 

(1)  Coloss.  II,  1L  —  (2)  Hebr.  VII,  18. 


respondent,  Scripturas  cum  negant,  Sacra¬ 
menta  vetera  justificare,  debere  intelligi  de 
illis,  quae  non  habent  annexam  promissio¬ 
nem. 

At  loca  a  nobis  adducta,  loquuntur  ex¬ 
presse  de  Circumcisione,  quam  omnes  con¬ 
cedunt  habuisse  annexam  promissionem. 
Deinde  nullae  ca?remoni*  Judaicae  habuerunt 
promissionem  magis  expressam,  quam  sacri¬ 
ficia  et  ablutiones.  Nam  Levit.  IV,  V  et  VI, 
promittitur  remissio  peccatorum  offerentisa- 
crificium.  Et  rursus  Levit.  XX,  XXI  et  XXII, 
promittitur  sanctificatio  iis,  qui  abluuntur 
aqua,  ut  lex  praecipit  ;  et  tamen  Apostolus 
Ileb.  X  disertis  verbis  dicit  impossibile  esse 
sacrificiis  et  ablutionibus  Judaicis  remitti 
peccata. 

Kemnitius  in  Exam.  2.  par.  pag.  63.  post 
solutionem  Lutheri,  proponit  aliam,  quae  est 
etiam  Calvini  lib.  IV  Instit.  cap.  -14.  §.  23  et 
25.  et  Martyris  in  cap.  VII,  1.  ad  Cor.  quod 
videlicet  Scriptura  cum  reprehendit  tam¬ 
quam  inutilia  Sacramenta  vetera,  non  loqua¬ 
tur  de  illis  secundum  se,  sed  ut  perperam 
intelligebantur  a  Judaeis,  id  est,  de  nudis 
caeremoniis,  remota  promissione,  et  fide  in 
Christum.  Verissimum  enim  est,  Sacrameu- 
ta  illa  nihil  valuisse  accipientibus  ea  sine 
fide. 

At  contra ;  nam  primo  ,  non  est  quaestio 
inter  nos,  et  haereticos,  an  Sacramenta  illa 
ex  fide  prodessent.  Id  enim  fatemur  omnes, 
et  hoc  est  quod  Scholastici  dicunt,  et  illi  ma¬ 
le  reprehendunt ,  Sacramenta  vetera  fuisse 
utilia  ex  opere  operantis.  Sed  quaestio  est, 
an  praeterea  ex  divina  institutione  fuerint 
utilia,  ut  Sacramenta.  Illa  enim  utilitas  ex 
opere  operantis ,  non  est  proprie  Sacra¬ 
mentorum,  sed  communis  omni  bono  operi. 

Secundo,  Sacramenta  sine  promissione  et 
fide  nihil  prodesse,  non  tantum  convenit  Sa¬ 
cramentis  veteribus,  sed  etiam  novis,  ut  ipsi 
adversarii  docent  :  et  tamen  Paulus  ita  dis¬ 
tinguit  nova  a  veteribus  ut  dicat,  nostra  sal¬ 
vare  ,  regenerare,  mundare,  justificare, 
Ephes.  V,  Tit.  III,  I.  Corinth.  I,  vetera  au¬ 
tem  esse  elementa  egena ,  nihil  valere,  et 
nihil  esse,  I.  Corinth.  VII,  Gal.  V,  Heb.  X, 
et  glibi. 

Tertio  Apostolus  in  his  locis  dicit,  illas 
caeremonias  fuisse  inutiles  ad  justificandum, 
ubi  dicit ,  fuisse  umbras  et  figuras  rerum 
nostrarum,  Coloss.  II,  I.  Corinth.  X,  Hebr. 

X.  Ergo  Apostolus  vult,  Sacramenta  illa 
fuisse  inutilia  ad  justificandum  ,  non  solum 
ut  falso  exponebantur  a  Judaeis  ,  sed  etiam 
secundum  se,  et  ut  erant  Sacramenta  a  Deo 
instituta.  Non  enim  ut  exponebantur  perpe¬ 
ram  a  Judaeis,  figurae  dici  poterant,  sed  so¬ 
lum  ut  erant  Sacramenta  a  Deo  instituta. 
Non  enim  illis  figurae  erant,  qui  nihil  de 
Christo  cogitabant,  sed  solum  illo  ritu  acquie¬ 
scebant. 

Denique  ,  si  Paulus  solum  dicere  vellet, 
Sacramenta  vetera  sine  fide  nihil  prodesse  : 
non  conferret  cum  praeputio  ,  nec  diceret  : 
Circumcisio  nihil  est ,  et  praeputium  nihil  est, 
I.  Corinlh.  VII,  et  Gal.  YI  :  Neque  Circum¬ 
cisio  aliquid  valet,  neque  praeputium  (1).  Prae¬ 
putium  enim  non  solum  sine  fide  nihil  est, 
et  nihil  valet,  sed  absolute  nihil  est  ct  nihil 
valet. 

Calvinus  praeter  hanc  solutionem  adhibet 
alias  tres.  Una  est  lib.  IV  Instit.  cap.  14,  §. 
22.  quod  Paulus  loquatur  de  Sacramentis 
veteribus,  non  absolute  sed  comparative;  ac 
praesertim  Colos.  II.  ubi  vocantur  umbrae  il¬ 
la  Sacramenta.  Dicit  enim  Calvinus,  Paulum 
non  voluisse  extenuare  efficaciam  illorum 
Sacramentorum,  sed  magnificare  efficaciam 
nostrorum,  quae  dant  uberiorem  gratiam, 
quam  illa. 

At  contra;  nam  si  solum  differrent  nostra 
a  veteribus ,  quod  nostra  darent  majorem 
gratiam,  illa  minorem,  Paulus  non  recte  di¬ 
ceret,  illa  nihil  esse,  et  nihil  valere ;  nec 
conferret  cum  praeputio  Circumcisionem;* 
neque  etiam  distingueret  illa  ut  umbram  a 
corpore.  Umbra  enim  non  est  corpus  minus 
sed  nullum ;  nec  habet  aliud  ,  nisi  similitu¬ 
dinem  corporis.  Imo  Heb.  X.  ita  extenuat 
ea  Sacramenta,  ut  dicat,  non  fuisse  imagi¬ 
nes,  sed  umbras.  Nam  imago  habet  positi¬ 
vam,  et  realem  corporis  similitudinem:  um¬ 
bra  autem  habet  similitudinem  privativam, 
et  qua;  revera  nihil  est. 

Altera  solutio  Calvini  est  ibidem  §.  24. 
quod  Paulus  loquatur  de  Sacramentis  vete¬ 
ris  legis  pro  eo  tempore,  quo  jam  erant  per 
Christum  abrogata. 

At  contra.  Nam  Rom.  II ,  Paulus  dicit  : 
Circumcisio  quidem  prodest,  si  legem  obser¬ 
ves (2).  Ubi  indicat  se  loqui  de  eo,  quod  con¬ 
veniebat  Circumcisioni,  cum  adhuc  vigeret. 
Nam  post  abrogationem  non  prodest ,  sed 
obest,  ut  idem  Paulus  dicit  Galat. III.  Vult  er¬ 


go  Paulus  dicere,  Circumcisionem,  quando 
vigebat,  fuisse  utilem,  non  quidem  quod  ipsa 
justificaret,  sed  quia  circumcisi  habebant  le¬ 
gem  Dei,  et  poterant  facilius  quam  alii  nos- 
se  Dei  voluntatem  ,  ut  idem  Paulus  explicat 
cap.  III :  Quae  utilitas  Circumcisionis ?  multum 
per  omnem  modum  etc.  (3)  Item  I.  Cor.  VII, 
ubi  dicit,  Circumcisionem  nihil  esse,  loqui¬ 
tur  pro  tempore ,  quo  vigebat;  nam  paulo 
ante  dixerat  :  Circumcisus  vocatus  est  ?  non 
adducat  praeputium.  In  praeputio  vocatus  est  ? 
non  circumcidatur  (4).  Et  est  sensus  perinde 
esse,  utrum  quis  ex  Judaismo  ad  fidemChri- 
sti  veniat,  an  ex  Gcntilismo.  Itaque  loquitur 
de  illis,  qui  fuerant  circumcisi  vigente  lege, 
et  postea  ad  fidem  Christi  venerant,  et  illos 
monet  ne  glorientur 'praeter  caeteros,  ob  Cir¬ 
cumcisionem  olim  acceptam,  quia  nihil  est. 
Praeterea  Gal.  IV  dicit,  antiquos  Patres  sub 
elementis  mundi  hujus  fuisse  servientes. 
Item  Philip.  III  dicit,  se  non  habere  fidu¬ 
ciam  in  carne,  id  est ,  non  magnifacere  (ut 
ibidem  exponit)  quod  fuerit  circumcisus  oc¬ 
tavo  die;  ac  proinde  contemnit  Circumci¬ 
sionem  ,  quam  acceperat ,  cum  ea  vigeret. 
Item  Coloss.  II  et  Heb.  X  vocat  umbras, 
et  figuras.  Non  autem  erant  umbra;,  et  figu¬ 
rae,  nisi  ante  abrogationem.  Item  Heb.  VII 
dicit,  abrogata  illa  fuisse  ob  infirmitatem  et 
inutilitatem.  Denique  Heb.  X  ex  professo  do¬ 
cet  ,  impossibile  fuisse ,  ut  sacrificiis ,  et 
lotionibus  illis  expiarentur  peccata,  et  prop- 
terea  Christum  venisse,  ut  perficeret  quod 
illa  non  poterant. 

Tertia  solutio  est  ejusdem  ibidem,  §.  25. 
ubi  dicit,  caeremonias  legis  vocari  umbrati¬ 
les,  non  quod  nihil  habeant  solidi,  sed  quia 
earum  complementum  usque  ad  Christum 
quodammodo  suspensum  erat.  Addit  etiam, 
quod  vocantur  umbrae  ,  non  esse  accipien¬ 
dum  de  efficacia,  sed  de  modo  significandi  : 
quia  nimirum  significabant  res  futuras,  nos¬ 
tra  significant  res"  praeteritas. 

At  contra.  Primo,  ista  solutio  plane  des¬ 
truit  textum.  Nam  Paulus  non  solum  umbra¬ 
tiles  facit  eas  caeremonias  ,  sed  ipsam  um¬ 
bram  appellat.  Secundo,  si  ideo  solum  fuis¬ 
sent  umbratiles ,  quia  complementum  erat 
suspensum  usque  ad  Christum,  id  est,  quia 
repraesentabant  aliquid,  quod  nondum  ade¬ 
rat;  nostra  etiam  umbratilia  dici  possent. 
Nam  repraesentant  resurrectionem  et  glo¬ 
riam  futuram.  Tertio,  impudentissime  asse- 


(1)  I.  Cor.  VII,  19:  Galat.  VI,  15.  —  (2)  Rom.  II,  25.  —  (3)  Rom.  III,  1  et  2.  —  (4)  I.Cor.VII,  18. 

ritur,  Paulum  non  agere  de  efficacia,  sed  so¬ 
lum  de  modo  significandi.  Nam  illa  verba  : 
Nihil  est,  nihil  valet,  elementa  er/ena,  infirma , 
inutilia,  non  posse  expiare  peccata,  et  similia, 
non  possunt  nisi  de  efficacia  exponi.  Deni¬ 
que,  Apostoli  quaestio  cum  Judaeis  de  effica¬ 
cia  erat,  et  de  justificatione  ,  non  de  modo 
significandi.  Neque  enim  tam  stulti  erant 
Hebraei,  ut  non  intelligerent,  Sacramenta  ve¬ 
tera  significasse  res  futuras,  si  Messiam  ven¬ 
turum  credebant.  Atque  haec  de  primo  ar¬ 
gumento. 


CAPUT  XV. 

Idem  probatur  ex  Patribus. 

Probandum  est  hoc  discrimen  etiam  ex  Pa¬ 
tribus,  tum  ut  res  sit  magis  confirmata,  tum 
quiaKemnitius  in  2.  par.  Examinis  pag.  30. 
et  sequentibus  usque  ad  60.  conatur  osten¬ 
dere,  unum  tantum  locum  nos  habere,  eura- 
que  ex  Augustino  ,  quem  tamen  ipsum  eri¬ 
pere  nobis  conatur.  Proferemus  igitur  auc¬ 
tores  veteres,  Hebraeos,  Graecos,  Latinos  vi- 
ginti,  praeter  Augustinum. 

I.  Philo  in  lib.  de  Circumcisione ,  expo¬ 
nens  omnes  causas  Circumcisionis,  quas  a 
majoribus  se  accepisse  fatetur  ,  .neque  clare 
dicit,  neque  obscure  insinuat,  eam  institu¬ 
tam  fuisse  in  remedium  peccati. 

II.  Joseph  lib.  I.  antiq.cap.  12.  non  aliam 
causam  Circumcisionis  reddit,  nisi  ut  poste¬ 
ritas  Abrahae  ab  aliis  Gentibus  discerneretur. 
Et  tamen  si  quis  nosse  potuit ,  quorsum  es¬ 
set  instituta  Cireuihcisio ,  isti  maxime ,  qui 
Hebraei  erant ,  et  doctissimi ,  et  vixerant 
etiam  eo  tempore  quo  adhuc  lex  vigebat. 

III.  Justinus  in  Dialogo  cum  Triphone, 
ante  medium  :  «  Quin  etiam,  inquit,  ex  eo, 
quod  non  possunt  feminae  circumcidi ,  in- 
telligitur  signi  causa  datam  esse  Circumci¬ 
sionem,  non  pro  opere  justitia?.  Et  toto  fe¬ 
re  Dialogo  hoc  probat,  Circumcisionem  non 
justificasse,  sed  datam  solum  ,  ut  discerne¬ 
rentur  Judaei  ab  aliis. 

IV.  Dionysius  Areopagita  in  lib.  de  Hie- 
rarchia  Ecclesiastica,  cap.  o.  par.  1.  docet, 
Ecclesiam  esse  mediam  inter  synagogam  et 
coelestem  patriam;  quod  synagoga  carnalia 
Sacramenta,  et  umbras,  ac  figuras  habuerit; 
coelestis  Hierusalem  habeat  nudam  veritatem 


sine  ullis  signis  corporalibus  :  Ecclesia  nos¬ 
tra  cura  utraque  communicpt ,  quoti  ha¬ 
beat  signa  corporalia ,  et  simul  spiritualia 
dona. 

V.  Irenaeus  lib.  IV,  cap.  30  :  «  Circumci¬ 
sionem,  inquit,  non  quasi  justitiae  consum- 
matricem,  sed  in  signo  eam  dedit  Deus ,  ut 
cognoscibile  perseveret  genus  Abrahae.  »  Et 
infra  :  «  Et  quia  non  per  haec  justificabatur 
homo,  sed  in  signo  data  sunt  populo,  osten¬ 
dit,  quod  ipse  Abraham  sine  Circumcisione 
credidit  Deo,  et  reputatum  est  illi  ad  justi¬ 
tiam.  »  Vide  eurndem  in  eodem  libro  c.  28, 
29,  32  et  34. 

VI.  Origenes  lib.  II  contra  Celsum  dicit, 
Christianos  merito  dimisisseCircumcisionero, 
Sabbata,  et  similia  ,  quod  res  carnales  ,  et 
corporales  essent,  et  transisse  ad  legem  Dei 
spiritualem.  Item  homil.  3.  in  Genes,  ubi 
explicat  Circumcisionis  praeceptum,  opponit 
carnalem  illam  Circumcisionem  Judaeorum, 
Circumcisioni  spirituali  Christianorum  : 
proinde  vult  tantum  interesse  inter  Sacra¬ 
menta  illorum,  et  nostra,  quantum  interest 
inter  carnem,  et  spiritum. 

VII.  Eusebius  Caesariensis  lib.  I  demonst. 
Evangelicae,  cap.  10.  et  lib.  I  hist.  cap.  1. 
pulchre  docet ,  cur  data  fuerint  primis  illis 
parentibus  Sacramenta  carnalia  ,  et  sacrifi¬ 
cia,  tamquam  elementa  quaedam,  et  adum  ¬ 
brationes  rerum  spiritualium. 

VIII.  Eusebius  Emissenus  sive  quicumque 
estauctor  illarum  homiliarum, Homil.  inSab- 

*bato  post  primam  Dominicam  Quadragesi¬ 
mae  in  illud  :  Faciamus  hic  tria  tabernacula. 
«  Primum,  inquit ,  tabernaculum  est  syna¬ 
goga  ;  secundum  Ecclesia;  tertium  coelum. 
Primum  in  umbra  fuit,  et  figura ;  secundum 
in  figura  et  velitate;  tertium  in  sola  verita¬ 
te.  In  primo  via  ostenditur;  in  secundo  in¬ 
venitur;  in  terlio  possidetur.  Non  enim  Sa¬ 
cramenta  Ecclesite,  sicut  Sacramenta  syna¬ 
gogae  medicinam  tantum  docent ,  et  osten¬ 
dunt,  sed  ipsa  potius  sunt  medicina ,  et  re¬ 
missio  peccatorum.  »  . 

IX.  Athanasius  orat,  in  illud:  Omnia  mihi 
tradita  sunt  a  Patre  meo,  circa  finem,  fuse  do¬ 
cet  Circumcisionem  nihil  fuisse  aliud  nisi 
umbram,  et  figuram  Baptismi,  qui  est  vera, 
et  spiritualis  Circumcisio. 

X.  Epiphanius  haer.  8.  qute  est  Epicureo¬ 
rum  :  «  Illic,  inquit,  Circumcisio  fuit  carna¬ 
lis,  quoe  deserviit  tempori  usque  ad  magnam 
Circumcisionem,  hoc  est,  Baptismum  ,  qui 
circumcidit  nos  a  peccatis.  » 

XI.  Basilius  lib.  de  Spiritu  sancto  ,  cap. 
14  :  «  Qui  veritatem,  inquit,  umbrae  compa¬ 
rans,  cumque  figuris  conferens  ea  ,  quae  fi¬ 
guris  significantur,  universam  pariter  Evan- 
gelicam  dispensationem  elevare  aggreditur.» 
Et  infra  :  «Quid,  inquit,  confers  lavacra 
cum  lavacris  ,  quae  solam  nominis  appella¬ 
tionem  habent  communem,  rerum  vero  tan¬ 
ta  est  di fferen lia ,  quanta  est  inter  somnia, 
et  veritatem  ,  inter  umbras  et  imagines  ,  et 
inter  ea,  qua)  revera  sunt.  » 

XII.  Joannes  Chrysostomus  hom.  27.  in 
Gen.  :  «  Attende,  inquit,  quod  Deus  Circum¬ 
cisionem  pro  lege  statui  voluit,  non  quod  ad 
animae  salutem  efficere  hoc  possit  aliquid, 
sed  ut  Judaei  pueri  hoc  gratitudinis  indicium 
circumferrent;  quasi  signum,  et  sigillum,  et 
ne  liceret  eis  commisceri  gentium  commis- 
tionibus.  Hinc  B.  Paulus  signum  hoc  vocat 
dicens  :  Et  signum  dedit  Circumcisionis  si¬ 
gillum;  nam  ad  justitiam  ipsa  Circumcisio 
nihil  conducit.  »  Vide  eumdem  hom.  39  et 
40.  in  Gen.  hom.  de  proditione  Judae,  hom. 
7.  in  epist.  ad  Rom.  et  hom.  14.  in  epist.ad 
Heb. 

Idem  docent  XIII.  Cyrillus  lib.  X.  in  Ju¬ 
lianum  ultra  medium.  XIV.  Theodoretus; 
quaest.  67.  in  Genes,  et  lib.  VII  ad  Graecos. 
XV.  Damascenus  lib.  IV  de  fide,  c.  10,  14 
et  26.  XVI.  Theophylactus  in  cap.  II  ad 
Rom.  XVII.  (JEcumenius  in  cap.  IV  ad 
Rom. 

Jam  ex  Latinis  XVIII.  Tertullianus  in  lib. 
conlra  Judaeos ,  cap.  1  :  «Si  circumcisio, 
inquit,  purgat  hominem,  Deus  Adam  incir- 
cumcisum  cum  faceret,  cur  eum  non  circum¬ 
cidit,  vel  posteaquani  deliquit,  si  purgat 
Circumcisio?  »  Et  inlra  :  «  Providens  Deus, 
quod  hanc  Circumcisionem  in  signum,  non 
in  salutem  esset  daturus.  »  Ibidem  probat 
ex  Prophetis  ,  sacrificia  et  Sacramenta  Ju¬ 
daeorum  non  justificasse  ,  ubi  etiam  illa  vo¬ 
cat  carnalia,  et  nostra  spiritualia. 

XIX.  S.  Cyprianus  lib.  I.  contra  Judaeos, 
cap.  8.  opponit  carnalem  Circumcisionem 
Judaeorum  ,  spirituali  Circumcisioni  Chris¬ 
tianorum,  et  addit  Adamum,  Henoch,  Noe, 
et  Melchisedech  justos  fuisse  sine  Circumci¬ 
sione  :  «  Quia,  inquit,  signaculum  seminis 
nihil  proficit.  »  Idem  lib.  III,  epist.  8.  ad  Fi¬ 
dum,  dicit  carnalem  Circumcisionem,  adve¬ 
niente  spirituali,  tamquam  umbram  luce  ad¬ 
veniente  evanuisse. 

XX.  S.  Ambrosius  in  epist.  72.  ad  Ire- 
naeum  :  «  Signum,  inquit,  Circumcisio  cor¬ 


poralis,  veritas  Circumcisio  spiritualis  :  illa 
membrum  amputat,  ista  peccatum.  »  Idem: 
«  Si  tamen  idem,  in  cap. IV ad  Rom.  :  «Non 
ergo,  inquit,  Circumcisio  aliquid  habet  dig¬ 
nitatis,  sed  signum  est  tantum;  quod  sig¬ 
num  ideo  accipiebant  filii  Abrahae,  utsciren- 
tur  ejus  filii  esse ,  qui  credens  Deo  hoc  sig¬ 
num  acceperat,  ut  aemuli  essent  paternae  fi¬ 
dei.  »  Vine  eumdem  lib.  I  de  Abraham, 
cap.  4.  ubi  ex  professo  agit  de  Circumcisio¬ 
ne,  et  lib.  I  de  Sacramentis,  cap.  4  et  6.  et 
lib.  de  iis,  qui  initiuntur  mysteriis,  cap.  8 
et  9. 

XXI.  S.  Hieronymus  in  cap.  III  ad  Gal. 
reddit  causam  cur  fuerit  Circumcisio  insti¬ 
tuta,  et  ne  verbulo  quidem  indicat,  fuisse 
in  remedium  peccati  :  «  Quia,  inquit,  ex  se¬ 
mine  Abrahse  erat  Christus  oriundus,  et  ab 
Abraham  ,  usque  ad  Christum  multa  erant 
saecula  transitura,  providens  Deus,  ne  sobo- 
les  dilecti  Abrahae  caeteris  nationibus  misce¬ 
retur,  et  paulatim  familia  ejus  fieret  incerta, 
gregem  Israeliticum  quodam  Circumcisionis 
cauterio  denotavit.  Denique  per  quadragin¬ 
ta  annos  in  eremo  nullus  est  circumcisus  : 
soli  quippe  sine  gentis  alterius  commistione 
vivebant.  Statim  ut  Jordanis  ripam  trans¬ 
gressus  est  populus,  Circumcisio  necessario 
futura  ex  commistione  Gentium  providit  er¬ 
rori.  Quod  autem  a  Jesu  duce  secundo  scri¬ 
bitur  populus  circumcisus,  significat  in  ere¬ 
mo  cessare  Circumcisionem,  quae  in  ^Egypto 
rationabiliter  exercebatur ;  et  a  Domino  nos¬ 
tro  Jesu  Christo  spirituali  Circumcisione 
credentes  esse  mundandos.  »  Idem  in  cap. 
I  Isaiae  dicit,  Deum  respuere  caeremonias  Ju¬ 
daicas  ,  et  placere  ei  lavacrum  Baptismi  : 
«  Quod  solum  ,  inquit,  potest  purgare  pec¬ 
cata.  » 

Denique  S.  Augustinus  in  Psalm.  LXXIII: 
«  Sacramenta,  inquit,  non  sunt  eadem, quia 
alia  sunt  Sacramenta  dantia  salutem ,  alia 
promittentia  Salvatorem  :  Sacramenta  novi 
Testamenti  dant  salutem,  Sacramenta  vete¬ 
ris  Testamenti  promiserunt  Salvatorem.  » 

Ad  hunc  solum  locum  respondent  Kemni- 
tius  et  Calvinus.  Kemnitius  in.Exam.  pag. 
59.  et  60.  respondet  Augustinum  loqui  de 
Sacramentis  veteribus,  quae  non  habebant  an¬ 
nexam  promissionem,  sed  erant  mera  signa, 
juxta  Lutheri  distinctionem. 

Non  valet  solutio,  quia  Augustinus  loqui¬ 
tur  in  genere  de  Sacramentis  veteribus  ,  et 
maxime  de  sacrificiis ,  et  dicit  omnia  esse 
mutata,  quia  non  dabant  salutem.  Praeterea 

cura  Augustinus  dicit,  illa  Sacramenta  fuis¬ 
se  promittentia  Salvatorem,  videtur  maxime 
loqui  de  illis,  quce  habent  annexam  promis¬ 
sionem.  Quomodo  enim  non  habebant  anne¬ 
xam  promissionem,  si  promittebant  Salva¬ 
torem. 

Secundo,  respondet  cum  Calvino  lib.  IV, 
c.  14.  §.  26.  Instit.  Augustinum  non  loqui 
de  efficacia  Sacramentorum,  sed  de  signifi¬ 
catione;  et  hoc  solum  velle  interesse  inter 
illa  et  ista,  quod  illa  significabant  Christum 
venturum,  ista  significant  eum  jam  exhibi¬ 
tum,  et  datum. 

At  contra;  nam  Augustinus  non  dicit, 
nostra  significare  Salvatorem  ,  sed  dare  sa¬ 
lutem.  Praiterea  ibidem  ait  :  «  Mutata  sunt 
Sacramenta,  facta  sunt  faciliora,  pauciora, 
salubriora ,  feliciora.  »  At  haec  ad  effica¬ 
ciam,  non  ad  significationem  pertinent.  De¬ 
nique  idem  Augustinus  in  aliis  locis  aperte 
ponit  discrimen  quoad  efficaciam.  Epist.  19. 
ad  Hieronymum  :  «  Cur  non  dicam,  inquit, 
praecepta  illa  veterum  Sacramentorum,  nec 
bona  fuisse,  quia  eis  non  justificantur  homi¬ 
nes  ?  Umbrae  enim  sunt  praenuntiantes  gra¬ 
tiam,  qua  justificamur.  »  Haec  ille.  Quid  cla¬ 
rius?  Nonne  idem  prorsus  dicit  Augustinus, 
quod  postea  definivit  Concilium  Florenti¬ 
num?  lib.  XIX  contra  Faustum,  cap.  13  : 
«  Instituta  sunt,  inquit,  alia  Sacramenta  vir¬ 
tute  majora,  utilitate  meliora.  »  Ilaec  ille. 
Igitur  nostra  excellunt  antiquis  ,  utilitate,  et 
virtute;  non  sola  significatione,  tract.  41.  in 
Joan.  :  «  In  sacrificiis,  inquit ,  non  erat  ex¬ 
piatio  peccatorum,  sed  umbra  futurorum,  » 
quaest.  25  in  lib.  Num.  :  «  Si,  inquit,  per  se 
attendantur  Sacramenta  vetera,  nullo  pacto 
possunt  mederi  :  si  autem  res  ipsae,  quarum 
haec  Sacramenta  sunt,  inquirantur,  in  eis 
inveniri  poterit  purgatio  peccatorum.»  Haec 
de  testimoniis  Patrum. 


CAPCJT  XYI. 

Idem  probatur  rationibus  in  Scriptura 
fundatis. 

Prima  ratio.  Sacramentum,  ut  justificare 
possit,  debet  habere  annexam  promissionem 


absolutam  gratiae.  Nullum  tale  erat  in  lege 
veteri ;  igitur  nullum  eorum  justificabat.  Ma¬ 
jor  propositio  est  certissima  apud  adversa¬ 
rios.  Nam  id  asserit  Lutherus  in  assert.  1. 
art.  Philippus  in  locis  anni  58.  tit.  de  Sacra¬ 
mentis,  Calvinus  lib.  IV  Instit.  cap.  14.  §.  3. 
denique  Kemnitius  in  2.  par.  Examinis  pag. 
42.  ponit  in  ipsa  definitione  Sacramenti, 
quod  habeat  promissionem  gratia;,  et  gra¬ 
tia;  non  cujuscumque,  sed  remissionis  pec¬ 
catorum.  Denique  coguntur  hoc  admittere, 
cum  velint  Sacramenta  justificare  excitan¬ 
do  fidem  :  fides  enim  apud  eos  non  justifi¬ 
cat,  nisi  apprehendendo  promissionem  in¬ 
dulgentiae. 

Minor  propositio  probatur  primo,  ex  Apos¬ 
tolo  Hebr.  VIII  :  Melius ,  inquit,  sortitus  est  , 
ministerium  quanto  et  melioris  Testamenti  me¬ 
diator  est ,  quod  in  melioribus  repromissionibus 
sancitum  est.  Et  infra,  explicans  qua;  sintistae 
promissiones  meliores  novi  Testamenti,  pro¬ 
fert  illud  Ilierem.  XXXI  :  Propitius  ero  ini¬ 
quitatibus  eorum,  et  peccatorum  eorum  non  re¬ 
cordabor  amplius.  »  (1) 

Secundo,  ex  Augustino  tract.  in  Psalm. 
LXX1I,  ubi  dicit,  promissiones  Testamenti 
veteris,  et  novi  esse  diversas ,  ut  ipsa  etiam 
Sacramenta  sunt  diversa  :  tunc  enim  pro¬ 
mittebantur  res  terrenae,  nunc  autem  coeles¬ 
tes; 

Tertio,  probatur  ex  ipso  Luthero.  Nam  in 
lib.  de  capt.  Babyl.  cap.  de  Eucharistia,  ita 
loquitur  :  «  Vetus  Testamentum  per  Moy¬ 
sem  datum  promissio  erat ,  non  remissionis 
peccatorum,  seu  rerum  a;ternarum,  sed  tem¬ 
poralium,  nempe  terra;  Chanaan,  per  quam 
nemo  renovabatur  spiritu,  unde  et  irratio¬ 
nabilem  pecudem  in  figura  Christi,  oporte¬ 
bat  occidi,  in  cujus  sanguine  idem  Testa¬ 
mentum  confirmabatur,  ut  qualis  sanguis, 
tale  Testamentum;  qualis  hostia,  talis  pro¬ 
missio.  »  Haec  ille  :  ubi  prajbet  nobis  contra 
se  argumentum  plane  insolubile.  Nec  potest 
responderi,  loqui  eum  de  Sacramentis,  quae 
non  habent  annexam  promissionem  nam  ex¬ 
presse  meminit  promissionis.  Et  praeterea 
paulo  post  ponit  exempla  in  iride,  vellere 
Gedeonis,  horologio  Achaz,  et  similibus, 
ac  dicit,  ista  signa  habuisse  tantum  promis¬ 
siones  terrenas,  et  tamen  in  sequenti  ca¬ 
pite,  quod  est  de  Baptismo  ,  ha;c  ipsa  signa 
vult  esse  proprie  Sacramenta ,  et  nostris  ae¬ 
qualia. 


(1)  Hebr.  VIII.  6;  Jerem.  XXXI,  34. 


CAPUT  XVI. 


tot 


Pono  Calvinus  negat  hanc  minorem  pro¬ 
positionem.  Nam  lib.  IV  Instit.  c.  IG.  §.  4. 
dicit,  unam  esse,  et  eamdem  promissionem 
Sacramentorum  veterum  et  novorum.  Pro¬ 
batur  igitur  haec  minor.  Quarto  ex  singulis, 
quae  apud  illos  dicuntur  Sacramenta.  Luthe- 
rus  enim  Sacramenta  vocat ,  sacrificium 
Abel,  iridem,  vellus  Gedeonis,  horologium 
Achaz  :  At  nullum  eorum  habet  promissio¬ 
nem  remissionis  peccatorum.  Nam  de  sacri¬ 
ficio  Abel  nihil  legimus  ,  nisi  placuisse  Deo, 
postquam  factum  fuerat.  Iris  habuit  promis¬ 
sionem  solius  temporalis  salutis  :  unde  Ge¬ 
nes.  IX  dicitur,  data  in  foedus  non  tantum 
hominibus,  sed  etiam  bestiis  terrae,  et  omni 
reptili.  Similiter  in  vellere  Gedeonis,  et  in 
horologio  Achaz,  facta  sunt  signa  ad  confir¬ 
mandam  promissionem  victoriae  contra  hos¬ 
tes  temporales.  De  aliis  Sacramentis,  ut  de 
Circumcisione,  de  sacrificiis  pro  peccato,  de 
manna,  mari  rubro  ,  et  caeteris  idem  osten¬ 
dam  in  solutione  argumentorum. 

Secunda  ratio.  Lex  ipsa  vetus  tota  in  hoc 
distinguitur  a  nova,  quod  illa  non  justificat, 
haec  justificat  :  ergo  fieri  non  potest,  ut  Sa¬ 
cramenta  vetera,  quae  erant  pars  quaedam 
illius  legis,  justificarent.  Probatur  antece¬ 
dens.  Nam  primo  dicitur,  Joan.  I  :  Lex  per 
Moysem  data  est,  gratia,  et  veritas  per  Jesum 
Christum,  facta  est  (1).  Quomodo  hoc  est  ve¬ 
rum,  si  Sacramenta  Mosaica  gratiam  confe¬ 
rebant?  Secundo,  II.  Cor.  III.  illa  vocatur 
littera  occidens,  nova,  spiritus  vivificans.  At 
cur  non  erat,  etiam  illa  spiritus  vivificans, 
si  ejus  Sacramenta  justificabant?  Tertio, 
Gal.  IV.  dicitur  illa  in  servitutum  generasse, 
nostra  libertatem  attulisse ;  At  cur  hoc,  si 
etiam  illa  gratiam  conferebat,  qua;  liberat  a 
servitute  peccati?  Quarto,  denique  illud  di¬ 
citur  vetus  Testamentum  ,  quia  ad  veterem 
hominem  pertinet,  nec  renovare  novit ;  nos¬ 
trum  dicitur  novum,  quia  renovat,  ut  docet 
August.  lib.  III.  contra  duas  epistolas  Pela¬ 
giam  cap.  4.  unde  et  Apostolus  ad  Titum  III 
vocat  Baptismum  lavacrum  renovationis. 
Neque  tamen  hinc  sequitur,  non  fuisse  justi¬ 
ficationem  a  peccatis  in  sanctis  hominibus 
Testamenti  veteris  :  erat  enim,  sed  non  per 
Testamentum  vetus,  aut  per  ejus  Sacramen¬ 
ta,  sed  per  Testamentum  novum,  ad  quod 
illi  pertinebant,  et  ad  cujus  participationem 
fide,  ac  desiderio  pertingebant. 

Tertia  ratio.  Promissio  in  Sacramentis, 


quae  sunt  instituta  ad  justificandum,  non 
potest  impleri  nisi  fide  recipiatur,  ut  adver¬ 
sarii  dicunt.  At  promissiones  annexae  Sacra¬ 
mentis  veteribus  implebantur,  etiamsi  homi¬ 
nes  non  crederent ;  non  igitur  Sacramenta 
illa  erant  instituta  ad  justificandum.  Proba¬ 
tur  minor.  Nam  promissio  Dei  annexa  arcui 
coelesti,  qui  Luthero  est  verum  Sacramen¬ 
tum,  fuit  de  non  dissipanda  unquam  amplius 
terra  aquis  diluvii.  Quae  promissio  impletur, 
et  implebitur  etiamsi  homines  non  credant. 
Sic  etiam  promissio  annexa  Circumcisioni 
fuit,  ut  fieret  Abraham  pater  multarum 
Gentium,  et  daret  posteris  ejus  terram  pro¬ 
missionis,  ut  patet  Genes.  XVII.  et  Itom.  IV, 
quse  sine  dubio  implenda  erat,  etiamsi  Ile— 
brasi  non  crederent.  Ita  quoque  omnia  sa¬ 
crificia  habebant  annexam  promissionem  de 
Christi  morte  futura  pro  expiatione  pecca¬ 
torum  :  id  enim  significabant  omnes  illae 
mactationes ;  qua;  promissio  implenda  fuit, 
sive  crederent  homines,  sive  non  crederent. 
Unde  Apostolus  Rom.  III  :  Numquid,  inquit, 
incredulitas  illorum  fidem  Dei  evacuabit  ?  Ab¬ 
sit.  Est  autem  Deus  verax  ,  omnis  autem  homo 
mendax  (2). 

Quarta  ratio.  Nostra  Sacramenta  dicun¬ 
tur  in  Scripturis  salvare,  regenerare,  justi¬ 
ficare,  ut  supra  probavimus.  Nihil  tale  us¬ 
quam  legitur  de  Sacramentis  veteribus,  ut 
patebit  ex  solutione  argumentorum  :  igitur 
temere  asseruntur  paria,  quoad  efficaciam. 


CAPUT  XVII. 

Solvuntur  objectiones. 

Argumenta  adversariorum  sunt  quinque. 
Primum  est  ex  cap.  XVII.  Genes,  ubi  Deus 
sic  loquitur  de  Circumcisione  :  Masculus, 
cujus  preeputii  caro  circumcisa  non  fuerit ,  de¬ 
lebitur  anima  illa  de  populo  suo ,  quia  pactum 
meum  irritum  fecit  (3).  Ex  hoc  loco  sumunt 
argumentum  tam  Catholici,  qui  putant  Cir¬ 
cumcisionem  justificasse  ex  opere  operuto, 
quam  haeretici,  qui  non  agnoscunt  discri¬ 
men  inter  Sacramenti  novi  ,  ac  veteris  Tes¬ 
tamenti. 

Ac  primum  Catholici  Augustinum  secuti 


in  lib.  XVI.  de  civit.  Dei,  c.  17.  ita  argu¬ 
ti)  Joan.  I,  17.  —  (2)  Rorn.  III.  3  et  4.  —  (3)  Gen.  XVII.  14. 

mentantur ;  Deus  minatur  omni  masculo 
Hebramrum,  etiam  infanti,  perpetuum  inte¬ 
ritum,  nisi  fuerit  circumcisus;  ergo  per  Cir¬ 
cumcisionem  liberabuntur  masculi  ab  aeter¬ 
na  morte. 

Calvinus  autem  lib.  IY  Instit.  c.  16,  §.  3. 
et  4.  ita  argumentatur.  In  Circumcisione 
eadem  est  promissio  ,  quae  in  baptismo,  ni¬ 
mirum  remissionis  peccatorum  ,  et  vitae  ae¬ 
terna;  ;  igitur  non  differunt  nisi  externo  ritu, 
seu  signo.  Probat  antecedens.  Nam  Genes. 
XVII,  ubi  instituitur  Circumcisio,  dixit  Deus 
Abrahse  :  Ego  ero  Deus  tuus,  et  seminis  tui 
post  te  (I).  «  Quibus  verbis,  inquit  Calvinus, 
vitae  aeternae  promissio  continetur  :  quem¬ 
admodum  interpretatur  Christus,  qui  resur¬ 
rectionem  inde  probavit,  Matthaei  XXII,  quod 
dicatur  Deus,  Deus  Abraham,  Deus  Isaac,  et 
Deus  Jacob  :  non  est  enim  Deus  mortuorum, 
sed  viventium.  Itaque  idem  est  dicere,  Ero 
Deus  tuus,  et  Dabo  tibi  vitam  acernam.  Sed 
primus  ingressus  ad  Deum  est  per  remissio¬ 
nem  peccatorum  ;  ergo  promisit  Deus  etiam 
remissionem,  peccatorum ,  cum  ait  :  Ero 
Deus  tuus,  et  seminis  tui.  »  Confirmat  argu¬ 
mentum  Calvinus  ex  eo,  quod  Apostolus  ad 
Ephes.  II.  dicit,  Gentiles,  quierant  incir- 
cumcisi  fuisse  sine  Deo,  sine  Christo,  sine  spe, 
et  alienos  a  promissionibus.  Ergo  ista  om¬ 
nia  consequebantur  homines  per  Circumci¬ 
sionem. 

Respondeo  ad  argumentum  Catholicorum, 
vim  totam  illius  argumenti  pendere  ex  dua¬ 
bus  vocibus,  qua;  habentur  in  editione  Grae¬ 
ca,  qua  utebatur  S.  Augustinus.  Graeci  enim 
sic  legunt  locum  citatum  :  Et  incircumeisus 
masculus,  cujus  non  circumcidetur  caro  praepu¬ 
tii  in  die  octavo ,  peribit  anima  illa  de  populo 
si/o;  ubi  illa  verba  :  In  die  octaro,  sunt  ad- 
dila  a  Graecis  :  non  enim  habentur  in  codi¬ 
cibus  Hebraicis,  nec  in  paraphrasi  Chaldai¬ 
ca,  nec  in  Latina  vulgata  editione.  Porro  ob 
illa  duo  verba  :  !n  die  octavo,  S.  Augustinus 
coactus  est  hunc  locum  exponere  de  parvu¬ 
lis,  ac  dicere,  Deum  minari  poenam  parvu¬ 
lis  carentibus  Circumcisione,  et  hinc  ulterius 
coactus  est  verba  sequentia  :  Quia  pactum 
meum  irritum  fecenint,  exponere  de  peccato 
originali,  et  de  paclo.facto  cum  Adamo  de 
non  comedendo  ligno  scientiae  boni,  et  mali, 
quod  solum  parvuli  praevaricari  potuerunt  : 
et  hinc  ultimo  coactus  est  illa  verba  :  Peribit 
anima  illa,  exponere  de  morte  aeterna,  quae 


debetur  peccato  originali.  Vide  Augustinum 
lib.  XVI.  civit,  c.  27.  lib.  II  de  peccato  ori¬ 
ginali,  c.  30.  et  31.  et  lib.  II  de  nuptiis,  et 
concupiscentia,  cap.  II.  At  si  removeamus 
a  textu  duo  illa  verba  (In  die  octavo)  ut  vere 
removenda  sunt,  totum  argumentum  conci¬ 
det.  Nam  non  cogemur  exponere  hunc  lo¬ 
cum  de  parvulis,  imo  cogemur  exponere  so¬ 
lum  de  adultis  ,  ut  hic  sit  sensus  :  Masculus 
Hebraeus,  qui  noluerit  circumcidi,  aut  filium 
suum  circumcidere  noluerit ,  peribit  de  po¬ 
pulo  suo,  quia  inobediens  fuit  praecepto  a 
me  dato  de.  Circumcisione.  Ex  qua  sententia 
non  magis  sequitur,  Circumcisionem  justifi¬ 
care,  quam  quodcumque  legis  praeceptum; 
millies  enim  Deus  minatur  mortem  non  ser¬ 
vantibus  praecepta. 

Esse  autem  illum  sensum  ejus  loci,  osten¬ 
ditur  tribus  modis.  Primo,  ex  illis  verbis: 
Qui  pactum  meum  irritum  fecit.  Nam  etsi  S. 
Augustinus  hoc  exposuerit  de  pacto  facto 
cum  Adamo,  tamen  luce  clarius  est  hoc  de¬ 
bere  exponi  de  pacto  facto  cum  Abraham  de 
circumcidendis  masculis.  Nam  in  illo  capite 
octies  nominatur  pactum  Dei,  et  semper  ac¬ 
cipitur  pro  pacto  Circumcisionis.  Et  quid 
clarius  illa  expositione  ipsius  Dei  in  eodem 
capite  :  Hoc  est  pactum  meum ,  quod  observa¬ 
bitis  :  circumcidetur  ex  vobis  omne  masculi¬ 
num?  Proinde  causa  comminationis  hoc 
loco  non  est  peccatum  originale,  sed  pecca¬ 
tum  actuale,  id  est,  transgressio  praecepti  de 
Circumcisione,  cujus  peccati  soli  adulti  ca¬ 
paces  sunt. 

.  Secundo  ,  idem  probatur  ex  illa  poena  : 
Peribit  anima  ejus  de  populo  suo.  Non  enim 
ista  verba  significant  mortem  aeternam,  seu 
gehennam,  sed  poenam  aliquam  tempora¬ 
lem.  Nam  id  significat  illud  :  De  populo  suo; 
non  enim  dicit,  peribit  absolute,  sed  peribit 
de  populo,  id  est,  separabitur  a  populo  suo, 
seu  per  mortem  corporalem,  seu  per  quam¬ 
dam  veluti  excommunicationem.  Vox  enim 
Hebraica  rns  proprie  exscindere  significat. 
Et  ponitur  haec  poena  in  Scriptura  passim 
contra  omnes,  qui  aliquam  caeremoniam 
omisissent,  ut  patet  Exodi  XII  et  XXXI,  Le¬ 
vit.  VII,  XVII,  XVIII,  XIX,  XX  et  XXIII, 
Num.  XV  et  XIX,  in  quo  ultimo  loco  dicitur, 
peritura  anima  illius  de  populo  suo,  qui  te¬ 
tigerit  cadaver,  et  se  aqua  non  abluerit ;  quae 
certe  omissio  non  videtur  crimen  dignum  ob- 
terna  morte. 


(1)  Gen.  XVII,  7. 

Tertio  probatur  ex  cap.  IV  Exodi,  ubi  Do¬ 
minus  Mosem  occidere  voluit,  quia  filium 
suum  non  circumciderat.  Ubi  clare  videmus, 
poenam  illam  esse  mortem  corporalem,  et  in 
eum  latam,  qui  adultus  sit,  et  capax  peccati 
actualis,  non  in  infantes.  Et  quamquam  S. 
Augustinus  qusest.  11.  in  Exodum,  etlib.  IV 
de  Baptismo,  c.  24  conatur  ostendere  filium 
Mosis, 'non  ipsum  Mosem  in  periculo  fuisse 
ob  incircumcisionem  ;  tamen  res  clarissima 
est.  Nam  si  Deus  minaretur  mortem  parvu¬ 
lo,  si  non  circumcidatur  octavo  die ;  quid 
profuisset  filio  Mosis  Circumcisio  illa  facta 
post  octavum  diem?  Deinde  textus  apertis¬ 
simus  est  :  Cumque  dsset,  inquit ,  in  itinere  in 
diversorio  Moses,  occurrit  ei  Dominus ,  et  vole¬ 
bat  occidere  eum.  Quem  eum?  nisi  Mosem,  de 
quo  loquebatur  in  proximis  verbis.  Prmterea 
sequitur  :  Tulit  ergo  Sephora  acutissimam  pe¬ 
tram  ,  et  circumcidit  prcepulium  filii  sui.  Si 
illud  :  Voluit  occidere  eum ,  de  filio  Mosis  in- 
telligeretur,  dixisset  Scriptura  :  Circumcidit 
praeputium  ejus,  non  autem  filii  sui.  Praete¬ 
rea  addit  Sephora,  et  dixit  Mosi  :  Sponsus 
sanguinum  tu  mihi  es  (1),  id  est,  jam  te  spon¬ 
sum  meum  amissura  eram ,  nisi  te  sanguine 
filii  mei  redemissem.  Quare  S.  Hieronymus 
in  comment.  cap.  V  ad  Galat.  non  dubitat, 
quin  Moses  in  periculo  fuerit  hoc  loco,  non 
filius  ejus. 

Ad  argumentum  Calvini;  nego  Circumci¬ 
sioni  fuisse  annexam  promissionem  remis¬ 
sionis  peccatorum,  et  vitaj  ajternae.  Id  enim 
repugnat.  Primo,  Apostolo  et  Augustino, 
qui,  ut  supra  vidimus,  docent  meliores  esse 
promissiones  Testamenti  novi ,  quam  vete¬ 
ris.  Secundo  ,  repugnat  primaj  institutioni 
Circumcisionis.  Nam  primum  imperata  est 
ipsi  Abrahre,  et  ei  primo  facta  est  promissio  : 
ipse  autem  justissimus  erat  ante  Circumci¬ 
sionem,  ut  patet  ex  Genes,  c.  XII  et  sequen¬ 
tibus  ex  Paulo  Hom.  IV.  Non  ergo  promissio 
erat  de  remissione  peccatorum.  Tertio,  re¬ 
pugnat  isti  ipsi  cap.  XVII  Genes,  ubi  so¬ 
lum  legimus  ,  Deum  promissione  Abraham 
*  quando  illi  injuriat  Circumcisionem,  pro¬ 
pagationem  posteritatis,  et  terram  Pa- 
lestinoe  :  Ponam ,  inquit,  foedus  meum  inter 
me  et  te ,  et  multiplicabo  te  vehementer  himis , 
et  paulo  post  :  Ego  sum,  et  ponam  pactum 
meum  tecum ,  erisque  pater  multarum  gentium. 
Et  infra  :  Daboque  tibi,  et  semini  tuo  terram 


peregrinationis  tuae,  omnem  terram  Cha- 
naan  (2).  Et  idem  docet  Apostolus  liom.  IV. 
Verum  quidem  est,  promissionem  hanc  ter¬ 
renam,  figuram  fuisse  promissionis  spiritua¬ 
lis,  et  coelestis,  quae  danda  erat  iis,  qui  non 
carne,  sed  corde  circumciderentur  :  et  hoc 
etiam  intelligebant  Patriarchae  et  Propheta}, 
et  alii  viri  perlecti  illius  temporis,  ut  dicit 
Apostolus  ad  Hebr.  XI ,  et  Tob.  senior.  II, 
Job.  XIII,  tamen  ad  litteram,  promissio  ter¬ 
rena  erat  annexa  carnali  Circumcisioni,  et 
haec  sola  ad  vetus  Testamentum  pertinebat; 
et  contrarium  asserere,  quod  facit  Cahinus, 
nihil  est  aliud,  quam  ex  lege  Evangelium  fa¬ 
cere,  et  omnia  confundere. 

Ad  probationem  Calvini  ex  illo  :  Ero  Deus 
tuus,  Respondeo,  his  verbis  non  significari 
promissionem  vitae  aiterna},  vel  remissionis 
peccatorum,  sed  tantum,  ut  exponit  Chry- 
sost.  in  comment.  hujus  loci,  promissionem 
cujusdam  peculiaris  protectionis  ;  qualis  de¬ 
betur  populo  peculiari,  qualis  fuit  Israeliti- 
cus,  ut  iu  Deuteronomio  passim  repetitur. 
Hoc  autem  modo  Deus  non  tantum  erat 
Deus  bonorum,  sed  etiam  malorum,  inodo 
essent  de  populo  Israel.  Proinde  non  signi¬ 
ficant  promi-sionem  remissionis  peccatorum 
illti  verba  :  alioqui  Deus  non  fuisset  Deus, 
nisi  justorum.  Adde,  quod  ista  verba  non 
tam  sonant  promissionem  Dei,  quam  obliga¬ 
tionem  populi.  Idem  enim  est  :  Ero  Deus 
tuus  et  seminis  lui,  ac  si  dixisset  :  Non  ha¬ 
bebitis  alium  Deum  quam  me;  juxta  illud 
Ilierem  XXIV  :  Ego  ero  illis  in  Deum,  et 
ipsi  erunt  mihi  in  populum.  Et  illud  Gen. 
XXVIII  :  Si  fuerit  Dominus  mecum,  et  dede¬ 
rit  mihi  panem  ad  manducandum,  erit  mihi 
Dominus  in  Deum  (3). 

«  At,  inquit  Calvinus,  Deus  non  est  mor¬ 
tuorum  Deus,  sed  viventium ;  ut  Christus 
ait;  Ergo,  Ero  Deus  tuus,  significat  promis¬ 
sionem  vitae  seternse.  »  Respondeo ,  Christi 
verba  nihil  aliud  significare,  nisi  Deum  non 
esse  Deum  eorum,  qui  non  sunt,  sed  eorum, 
qui  sunt,  sive  sint  boni,  sive  mali;  sive  bea¬ 
ti,  sive  damnati.  Nam  probare  volebat  con¬ 
tra  errorem  Sadducaeorum,  animas  mortuo¬ 
rum  hominum  esse  immortales,  et  ideo  non 
extingui  cum  corpore,  sed  revera  perma¬ 
nere,  et  vivere  :  id  vero  probavit  optime  ex 
verbis  Dei  ad  Mosem  Exod.  IV  :  Ego  sum 
Deum  Abraham ^  Deus  Isaac,  et  Deus  Ja- 


(1)  Exod.  IV,  24  et  seq.  —  (2)  Gen.  XVII,  2,  4  et  8.  —  (3)  Jerem.  XXIV*  7;  Gen.  XXVIII,  20 
et  21. 

cob  (I).  Cum  enim  illi  jam  mortui  essent, 
quantum  ad  corpus,  nisi  viverent,  quantum 
ad  animam,  non  diceretur,  Deus  esse  Deus 
eorum  ;  non  enim  Deus  est  Deus  eorum,  qui 
nihil  sunt. 

Ad  illud  ex  epist.  ad  Ephes.  Respondeo, 
Gentiles  fuisse  sine  Deo,  sine  Christo,  sine 
spe,  et  sine  promissionibus,  non  quia  care¬ 
bant  Circumcisione,  sed  quia  carebant  vera 
fide,  et  notitia  veri  Dei,  et  idola  pro  Deo  co¬ 
lebant.  Alioqui  enim  etiam  inter  Gentiles, 
qui  Deum  verum  agnoscebant,  ut  olim  Job, 
et  postea  Cornelius  Centurio,  et  alii  non¬ 
nulli,  non  erant  sine  Deo,  sine  Christo,  et 
sine  spe,  etiamsi  circumcisi  non  essent. 

Argumentum  secundum  sumitur  ex  Levit, 
cap.  IV,  V,  et  VI,  ubi  sic  legimus  :  Anima 
quae  peccaverit,  ct  contempto  Domino,  negave¬ 
rit  proximo  suo  depositum,  quod  fidei  ejus  cre¬ 
ditum  fuerat,  vel  vi  aliquid  extorserit,  aut  ca¬ 
lumniam  fecerit,  sive  rem  perditam  invenerit, 
et  inficiatis  etiam  pejeraverit,  et  quodlibet  aliud 
ex  pluribus  fecerit,  in  quibus  solent  peccare 
homines ,  convicta  delecti  reddet  omnia,  quee 
per  fraudem  voluit  obtinere  integra,  et  quin¬ 
tam  insuper  partem  domino,  cui  damnum  in¬ 
tulerat;  pro  peccato  autem  suo  offeret  arietem 
immaculatum  de  grege,  et  dabit  eum  Sacerdoti 
juxta  aestimationem  mensuramque  delicti,  qui 
rogabit  pro  eo  coram  Domino,  et  dimittetur  ei 
pro  singulis ,  quae  faciendo  peccavit.  Hic  aper¬ 
te  videmus  promitti  remissionem  cujuscum- 
que  peccati,  etiam  perjurii,  quod  inter  gra¬ 
vissima  numeratur,  offerenti  sacrificium.  Et 
confirmatur  argumentum.  Nam  si  haec  cae¬ 
remonia  a  Deo  instituta  cum  tam  insigni 
promissione  remissionis  peccatorum  non 
justificat,  inepte  Catholici  colligunt  ex  epist. 
Jacobicap.V,  Extremam  unctionem  justi¬ 
ficare.  Nam  eodem  modo  loquitur  Jacobus  : 
Infirmatur  quis  in  vobis ?  inducat  presbyteros 
Ecclesiae,  et  orent  super  eum,  ungentes  eum  oleo 
in  nomine  Domini,  et  oratio  fidei  salvabit  in¬ 
firmum,  et  alleviabit  eum  Dominus,  et  si  in 
peccatis  sit,  remittentur  ei  (2). 

Respondeo,  Sacrificia  vetera  valuisse  ad 
expiationem  peccati,  quoad  poenam  tempo¬ 
ralem,  et  quoad  immunditiam  legalem,  non 
quoad  culpam,  et  poenam  gehennae,  nisi 
quatenus  signa  quaedam  erant  protestantia 
fidem  in  Christum,  ut  docent  communiter 
Theologi  in  IV.  sent.  distinet.  1.  et  S.  Tho- 


mas  in  f.  2.  qiuest  CIII.  articul.  2.  et  Al- 
plionsus  Tostat  in  cap.  I  Levit,  qusest.  19. 

Potest  autem  id  probari  multis  modis. 
Primo,  quia  Scriptura  non  instituit  sacrificia 
pro  omnibus  peccatis,  sed  solum  pro  pecca¬ 
tis  ignorantiae,  praesertim  contra  caeremo¬ 
nias  legis,  ut  patet  Levit.  IV  ct  V,  et  etiam 
pro  peccatis  circa  damnum  proximi,  in  re¬ 
bus  externis,  et  pro  perjurio  ex  cupiditate 
habendi  res  alienas  prolato,  ut  patet  Levi- 
tic.VI.  Pro  aliis  peccatis  gravioribus,  ut  pro 
blasphemia,  homicidio,  adulterio,  idolola¬ 
tria,  nullum  invenitur  sacrificium.  Neque 
obstat,  quod  Levitic.  VI  dicitur,  sacrificio 
arietis  expiari  omne  id ‘peccatum,  quo  pec¬ 
care  solent  homines.  Nam  loquitur  de  omni 
peccato  circa  ablationem  rei  alienae,  non  de 
omni  peccato  simpliciter,  alioqui  frustra 
capitibus  superioribus  ponerentur  varia  sa¬ 
crificia  pro  variis  peccatis.  Igitur  si  sacrifi¬ 
cia  non  expiabant  omnia  peccata,  sed  so¬ 
lum  quasdam,  sine  dubio  non  expiabant 
quoad  culpam, sed  solum  quoad  poenam  tem¬ 
poralem,  vel  immunditiam  legalem.  Nam 
Deus  numquanl  remittit  unum  peccatum 
quoad  culpam  et  poenam  aeternam,,  quin  re¬ 
mittat  omnia  ;  et  hinc  etiam  apparet  diffe¬ 
rentia  inter  promissiones  istas  veteris  Tes¬ 
tamenti,  et  promissiones  Sacramenti  Extre¬ 
mae  unctionis.  Jacobus  enim  absolute  de 
omnibus  dicit  :  Si  in  peccatis  fuerit,  remitten¬ 
tur  ei. 

Secundo  id  probatur,  quia  sacrificia  ve¬ 
tera,  ut  notat  S.  Tliomas  loco  citato,  non 
placebant  Deo  ex  se,  sed  ex  devotione  et 
obedientia  offerentium;  ut  patet :  Quia  Pro- 
verb.  XV,  victimae  impiorum  dicuntur  abo- 
minales  Domino ;  Eccles.  XXXIV  :  Dona 
iniquorum  non  probat  Altissimus,  nec  respmt 
in  oblationes  iniquorum.  Isaiae  I,  Ubi  Domi¬ 
nus  dixerat  se  nolle  sacrificia  Israelitarum ; 
subjungit :  Manus  enim  vestree sanguine  plena; 
sunt.  Maluch.  II  dicit  Deus  malis  sacerdo¬ 
tibus  :  Maledicam  benedictionibus  vestris.  Et 
I.  Reg.  X  V  :  Numquid  vult  Deus  sacrificium, 
et  non  potius,  ut  obediatur  voci  Domini ?  De¬ 
nique  Genes.  IV:  Respexit  Deus  ad  Abel  et  ad 
munera  ejus-,  adCain  et  ad  munera  ejus  non 
respexit  (3) :  Unde  Gregorius  lib.  XXII  mo- 
ral.  cap.  12.  «  Iram  Judicis  placare  nescit 
oblatio,  nisi  ex  munditia  placeat  offerentis.  » 
Et  infra  :  «  Idcirco  non  Abcl  ex  muneribus, 


(1)  Exod.  IV,  5.  —  (2)  Jac.  V,  14  et  seq.  —  (3)  Eccl.  XXXIV,  23;  Isai.  I.  15;  Malach.  II,  2;  I. 
Reg.  XV,  22;  Gen.  IV.  4  et  5. 

sed  ex  Abel  munera  oblata  placuerunt.  » 
Hinc  ergo  colligimus,  sacrificia  non  valuisse 
ad  expiationem  peccati.  Nam  vel  qui  offerri 
jubebat,  justus  erat,  vel  injustus  :  si  justus, 
non  egebat  remissione  peccatorum;  si  injus¬ 
tus,  nihil  valebat  ejus  sacrificium,  ut  jam 
ostendimus.  Dices,  valere  poterat  injusto  ex 
merito  Sacerdotis  offerentis.  At  non  possunt 
merita  unius  conferre  alteri  primam  gra¬ 
tiam  certo,  et  infallibiliter.  Hic  autem  poni- 
turpromissio  absoluta  de  remissione  pccca- 
rum  ;  ergo  oportet  intelligere  de  remissione, 
quoad  poenam  temporalem  tantum. 

Tertio,  Ezechielis  cap.  XVIII,  cum  de  re¬ 
missione  peccatorum  agitur,  nusquam  fit 
mentio  sacrificiorum.  Imo  Prophetae  cietcri, 
et  Paulus  diserte  docent,  non  posse  sacrifi¬ 
ciis  expiari  culpas  animorum.  Ne  igitur 
Scriptura;  inter  se  pugnent,  cogimur  fateri, 
in  Levitico  non  agi,  nisi  de  expiatione  lega¬ 
lis  immunditia;,  vel  remissione  temporalis 
poena;. 

Argumentum  tertium  sumitur  ex  I.  Co- 
rinth.  X,  ubi  Apostolus  loquens  de  manna 
IIebra;orum,  et  de  aqua  scaturiente  ex  pe¬ 
tra,  sic  ait  ;  Eamdern  escam  spiritualem  man¬ 
ducaverunt,  et  eumdem  potum  spiritualem  bi¬ 
berunt  (1).  Hoc  argumentum  magni  facit  Cal¬ 
vinus  lib.  IV  Instit.  cap.  14.  §.  23  :  «  Nihilo 
splendidius  de  illis,  inquit,  loquitur  Aposto¬ 
lus,  quam  de  his  :  cum  docet,  Patres  eam- 
dem  nobiscum  escam  spiritualem  mandu¬ 
casse,  et  escam  Christum  interpretatur. Quis 
inane  ausit  facere  signum  illud,  quod  veram 
Christi  communionem  Judafis  exhibebat?  » 
Et  infra  :  «  Ergo,  inquit,  primum  in  Sacra¬ 
mentis  pares  nobis  facit,  nec  ullam  pra;ro- 
gativa;  particulam  nobis  relinquit.  ^  Idem 
argumentum  urgent  Petrus  Martyr  in  Com- 
ment.  I.  Corinth.  X.  etKemnitius  in  2.  part. 
Exam.  pag.  67. 

Porro  argumentum  hoc  quatuor  habet 
difficultates.  Nam  primo,  urgent  particulam 
(Eamdern).  Si  enim  eamdem  escam  Judafi 
veteres  manducaverunt  in  manna,  quam 
nos  in  Eucharistia,  certe  ejusdem  erunt  vir¬ 
tutis  manna  et  Eucharistia.  Secundo,  ur¬ 
gent  particulam  ( Spiritualem ).  Si  enim  esca 
illa,  et  ille  potus  spiritualia  erant,  certe  spi¬ 
ritualem  effectum  habebant,  proinde  non 
erant  nuda  signa  corporalia.  Tertio,  urgent 
statum  causae.  Nam  (ut  ipsi  dicunt)  Aposto¬ 
lus  volebat  admonere  Christianos,  ne  ni- 

(1)  I.  Cor.  X,  3  et  4. 

mium  confiderent  in  perceptione  Sacramen¬ 
torum,  et  ut  non  crederent,  sibi  esse  omnia 
salva,  quia  Baptismum  et  Eucharistiam  per¬ 
ciperent,  nisi  etiam  perseverarent  in  bonis 
operibus  :  id  vero  Apostolus  facit  exemplis 
antiquorum,  quibus  parum  profuerunt'simi- 
lia  Sacramenta,  cum  non  abstinuerint  se  a 
peccatis.  Oportet  igitur  Sacramenta  illorum 
et  nostra  ejusdem  esse  dignitatis  et  effica¬ 
cia;,  si  Pauli  argumentum  aliquid  valere  de¬ 
bet.  Quarto,  confirmant  ex  Augustino,  qui 
de  isto  loco  Pauli  disputans  tract.  26.  in 
Joannem,  dicit,  Sacramenta  Judaeorum  et 
nostra  fuisse  in  signis  diversa;  in  re  quoe 
significatur,  paria;  diversa  specie  visibili, 
paria  virtute  spirituali. 

Respondeo ;  Calvinum  et  Kemnitium  se- 
cum  apertissime  pugnare.  Nam  in  primis 
Calvinus  et  Kemnitius  loco  notato  volunt, 
manna  et  aquam  de  petra  scaturientem, 
imo  et  transitum  maris  rubri,  Sacramenta 
fuisse  apudJuda;os,  et  Sacramenta  justifi¬ 
cantia,  ut  apud  nos  Baptismus  et  Eucharis¬ 
tia.  At  ipsi  idem  supra  negarunt,  ista  esse 
Sacramenta.  Nam  Calvinus  lib.  IV.  Institut. 
cap.  14.  §.  19.  dicit,  Sacramenta,  de  quibus 
agimus,  esse  caeremonias  ordinarias,  non 
aliquid  quod  semel,  aut  iterum  factum  est. 
Et  Kemnitius  in  Examine  2.  par.  pag.  41. 
posuit  in  definitione  Sacramenti,  ut  sit  cce- 
remonia  quae  duret,  quamdiu  religio  durat. 
Constat  autem,  tales  non  fuisse  manna, 
aquam  de  petra,  et  transitum  maris  :  illa 
enim  nec  caeremonia;  fuerunt,  nec  nisi  ad 
breve  tempus  durarunt.  Deinde  Calvinus 
hocHoco  dicit,  ita  esse  paria  Sacramenta  ve¬ 
tera  nostris,  ut  nulla  praerogativas  particula 
nostris  relinquatur,  et  tamen  supra  eodem 
cap.  14.  §.  22.  dixerat,  nostra  esse  excellen¬ 
tiora,  eo  quod  uberiorem  gratiam  conferant. 
Porro  Kemnitius  in  alia  re  graviore  secum 
pugnat.  Nam  hoc  loco  admittit  cum  Calvi¬ 
no,  Eucharistiam  nihilo  esse  praestantiorem, 
quam  fuerit  manna  Judaeorum ;  et  non  ad¬ 
vertit,  Calvinum  ista  argumenta  proferre 
ad  probandum,  in  Eucharistia  non  esse  cor¬ 
pus  Domini,  nisi  tropice,  quomodo  fuit  in 
manna,  cujus  contrarium  docent  Lutherani, 
et  ipse  Kemnitius  in  hac  ipsa  2.  part.  Exam. 
pag.  332. 

Sed  his  omissis,  ad  primam  partem  argu¬ 
menti  respondeo;  cum  Scriptura  dicit  : 
Eamdem  escam  manducaverunt;  non  velle 

dicere,  earadem  esse  escam  nostram  et  illo¬ 
rum  ,  sed  eamdem  illorum  omnium ;  est 
enim  sensus  :  Omnes  Judaii  eamdem  escam 
manducarunt,  et  tamen  non  omnes  placue¬ 
runt  Deo.  Id  quod  probatur  :  nam  primo, 
illa  non  erant  Sacramenta,  nostra  sunt  Sa¬ 
cramenta,  ut  jam  ostendimus.  Secundo,  illa 
erant  communia  etiam  bestiis  :  nam  etiam 
bestiae  biberunt  ex  aqua  scaturiente  ex  pe¬ 
tra,  et  transierunt  mare  rubrum  ;  et  canes, 
et  gallinae,  et  similia  animantia  domestica, 
manna  in  cibum  sumpserunt ;  et  id  non  casu 
aliquo,  aut  malitia  alicujus,  quomodo  etiam 
fieri  posset,  ut  signa  Eucharistiae  a  bestiis 
vorarentur  :  sed  ex  instituto  et  voluntate 
Dei.  Deus  enim  aquam  de  petra  eduxit,  ut 
biberent  homines  et  jumenta  :  et  mare  ape¬ 
ruit,  et  pluit  manna,  ut  transirent,  et  vive¬ 
rent  homines  et  jumenta.  Tertio,  quia  nulla 
legitur  promissio  facta  comedenti  manna, 
aut  bibenti  aquam  illam,  aut  transeunti  per 
mare  rubrum  :  nostra  autem  Sacramenta  ha¬ 
bent  amplissimas  promissiones.  Hic  plane 
in  augustias  rediguntur. 

Petrus  Martyr  in  comment.  I.  Gorinth.  X. 
conatur  extricare  se  ;  et  postquam  petiit,  ubi- 
nam  sint  promissiones  annexae  mari  rubro 
et  mannae,  ita  respondet  :  «  Existimo  ea 
esse,  quae  in  Exodo  et  in  Numeris  legi¬ 
mus.  In  Exodo  quippe  admonebantur,  ut 
attenderent  visuri  magnalia  Dei.  Idemquo 
invenies  de  manna  scriptum,  si  omnia  dili¬ 
genter  percurreris.  »  Haec  ille.  At  ista  tes¬ 
timonia  sunt  inopiae  et  miseriae  adversario¬ 
rum.  Si  enim  aliquid  haberent,  notarent 
locum  Scripturae,  non  nobis  injungerent, 
ut  quaeramus.  Porro  diligenter  quaesivi,  et 
non  inveni,  nisi  has  promissiones.  Exod. 
XIV.  filiis  Israel  transituris  mare  rubrum 
dicitur  a  Mose  :  State,  et  videte  magnalia 
Dei.  y&gyptios  enim,  quos  nunc  videtis ,  non 
videbitis  ultra  in  sempiternum.  Dominus  pu¬ 
gnabit  pro  vobis,  et  vos  tacebitis.  Ilaec  autem 
promissio  temporalis  est,  et  continuo  im¬ 
pleta  occisis  iu  mari  rubro  yEgyptiis,  ut  ibi¬ 
dem  legimus.  Rursus  Exod.  XVI.  exhibetur 
manna  populo,  et  coturnices,  nec  ulla  pro¬ 
missio  additur,  nisi  illa  dicatur  promis¬ 
sio  :  Vespere  comeditis  carnes,  et  mane  sa¬ 
turabimini  panibus.  Denique  Exodi  XVII.  et 
Num.  XX.  educitur  aqua  de  petra  :  sed 
nulla  est  ibi  promissio,  nisi  ista  Cum  edu¬ 
xeris  aquam  de  petra,  bibet  omnis  multitudo, 


et  jumenta  ejus  (I). 

Vidit  Petrus  Martyr,  has  esse  terrenas  pro¬ 
missiones;  et  idcirco  ne  penitus  causa  ceci¬ 
disse  videatur,  ex  istis  ipsis  promissionibus 
elicere  conatur  promissionem  remissionis 
peccatorum.  Utitur  autem  hac  ratiocinatio¬ 
ne  :  Extremum  malorum,  et  radix  omnium 
aliorum  est  peccatum  ;  igitur  cum  petimus 
ab  aliquo  malo  liberari,  quodeumque  illud 
sit  tacito  sensu  petemus  a  peccato  liberari. 
Igitur  eodem  modo,  qusecumque  bona  Deus 
promittit  aut  exhibet,  innituntur  reconcilia¬ 
tioni  cum  eo,  et  gratiae  ac  favori  ejus.  At 
certe  facilius  esset,»  ex  petra  elicere  aquam, 
quam  ex  his  locis  Scripturae  elicere  promis¬ 
sionem  reconciliationis.  Nam  etiamsi  pec¬ 
catum  Adse  fuit  occasio  omnium  malorum, 
tamen  non  sunt  ita  connexae  afflictiones  hu¬ 
jus  vitae  cum  peccatis,  ut  non  possint  esse 
separata?.  Saepe  enim  peccant  homines,  et 
tamen  non  puniuntur  in  hac  vita  :  saepe  non 
peccant,  et  affliguntur,  ut  patet  de  S.  Job 
el  Tobia,  et  aliis,  qui  non  propter  peccata, 
sed  ad  exercitium  virtutis  affligebantur.  Et 
contra  in  rebus  bonis,  saepe  Deus  dat  af¬ 
fluentiam  rerum  temporalium  iis,  quibus 
non  est  daturus  gratiam  suam,  et  vitam  ae¬ 
ternam,  \el  ut  remuneret  eorum  bona  opera 
moralia,  vel  aliis  de  causis  ;  et  non  dat  bona 
temporalia  iis,  quibus  daturus  est  vitam 
aeternam,  ut  patet  Luc.  XVI.  exemplo  divi¬ 
tis  et  mendici ;  et  in  Scripturis  passim  de 
Nabuchodonosor,  de  Cyro,  et  aliis,  quibus 
Deus  subjecit  orbem  terrae,  cum  tamen  ejus 
amici  non  essent.  Vide  Augustinum  lib,  V. 
de  Civit.  Dei  cap.  12.  et  15.  Itaque  errat 
Martyr  apertissime,  cum  dicit,  quaelibet 
bona  quae  Deus  dat,  inniti  reconciliationi 
cum  Deo,  et  gratia*  ipsius.  Nec  sequitur; 
Deus  promisit  populo  Judaeorum  victoriam 
de  hostibus,  vel  abundantiam  cibi  et  polus; 
ergo  promisit  remissionem  peccatorum,  et 
vitam  aeternans  Vide  Basilium  lib.  de  Spi¬ 
ritu  sancto  cap.  14.  ubi  probat,  nullam 
fuisse  spiritualem  promissionem  in  transitu 
maris  rubri,  mannae,  aquae  etc.  ac  dicit, 
eos  universam  Evangelicam  dispensationem 
extenuare,  qui  signa  illa  nostris  aequant  : 
«  Quae,  inquit,  peccatorum  remissio,  qua? 
vitae  renovatio  in  mari?  quod  donum  spiri¬ 
tuale  datum  est  per  Moysen  ?  quae  illic  pec¬ 
cati  mortificatio?  » 

Ad  secundam  partem  argumenti  dico, 


(1)  Exod.  XIV,  13;  XVI,  12;  Num.  XX,  8. 

Manna  et  aquam  de  petra  scaturientem  vo¬ 
cari  cibum  et  potum  spiritualem,  non  prop¬ 
ter  effectum,  sed  propter  causam,  et  propter 
significationem.  Propter  causam  quidem, 
quia  utrumque  productum  erat  per  miracu¬ 
lum  opera  Angelorum  ;  ut  indicant  hoc  loco 
Chrvsostomus  et  Theophylactus.  Unde  Psal. 
LXXVII  manna  dicitur  panis  Angelorum  ? 
Panem  Angelorum  manducavit  horno.  Et  certe 
non  dicitur  panis  Angelorum  ,  quia  eo  ves¬ 
cantur  Angeli,  sed  quia  eum  fecerunt  An¬ 
geli.  Et  de  aqua  explicat  idem  Apostolus, 
cur  diceretur  potus  spiritualis  :  Bibebant , 
inquit,  de  spirituali  consequente  eos  petra ,  pe¬ 
tra  autem  erat  Christus  (1).  Ubi  non  ipsam 
aquam  quam  bibebant,  vocat  spiritualem  ; 
sed  petram,  quae  erat  causa  illius  aquae;  et 
monet,  veram  causam  iilius  aquae  non  fuisse 
petram  corporalem  et  visibilem,  quae  fixa 
liumi  jacebat,  sed  quamdam  aliam  invisibi¬ 
lem  petram,  id  est,  Christi  Dei  providen¬ 
tiam,  quae  eos  numquam  deserebat.  Quare 
cuin  dicit  Apostolus  :  Bibebant  de  spirituali 
petra ,  non  est  sensus  (ut  putavit  Calvinus) 
quod  biberent  spiritualem  petram,  id  est, 
Christum,  sed  quod  biberent  aquam  ex  pe¬ 
tra  spirituali,  id  est,  Christo ,  tamquam  ex 
causa  efficiente  profluentem.  Quocirca  non 
comparat  Apostolus  aquam  cum  Christo,  sed 
petram,  quae  erat  causa  aquae.  Confirmatur 
haec  tota  expositio  ex  Joan.  VI :  Patres  ves¬ 
tri  manducaverunt  manna  in  deserto ,  et  mortui 
sunt.  Qui  manducat  hunc  panem ,  vivet  in  aeter¬ 
num  (2).  Ubi  Dominus  apertissime  docet, 
non  fuisse  manna  Judaeorum  cibum  spiri¬ 
tualem,  quoad  effectum,  ut  est  Eucharis¬ 
tia  :  qui  enim  manna  manducarunt ,  mortui 
sunt. 

Respondet  Calvinus  lib.  IV  Instit.  c.  14, 
§.  23.  et  Martyr  loco  citato,  Christum  se  ac¬ 
commodasse  crassae  Judaeorum  opinioni, 
qui  manna  nihil  aliud  nisi  cibum  ventris  es¬ 
se  cogitabant.  Itaque  Christum  non  asse¬ 
ruisse,  se  daturum  meliorem  cibum,  quam 
fuerat  manna  revera,  sed  quam  fuerat  man- 
nasecundum  crassam  Judaeorum  opinionem. 
At  contra.  Nam  vel  Judaei  recte  sentiebant, 
manna  fuisse  cibum  corporalem  tantum,  vel 
non  recte  :  si  recte,  igitur  nostra  Eucharis¬ 
tia  est  longe  melior,  cum  sit  cibus  spiritua¬ 
lis  :  si  non  recte,  igitur  Dominus  approba¬ 
vit  illorum  errorem ,  et  non  sincere,  imo 
nec  vere  locutus  est.  Siquidem  etiam  ipse 


asserit,  cibum  illum  fuisse  corporalem  tan¬ 
tum,  cum  ait  :  Patres  vestri  manducaverunt 
manna,  et  mortui  sunt.  Et  clarius  paulo  ante 
nam  cum  gloriarentur,  patres  suos  mandu¬ 
casse  manna  in  deserto  :  et  hunc  panem 
quasi-  caelestem  jactarent,  Christus  dixit  : 
Non  Moyses  dedit  vobis  panem  de  coelo ,  sed 
pater  meus  dat  vobis  panem  de  coelo  verum  (3), 
id  est,  (ut  recte  exponit  Cyrillus  lib.  III.  in 
Joan.  c.  34.  et  Chrysostomus  hom.  44.  in 
Joan.)  manna  non  erat  revera  panis  coeles¬ 
tis,  sed  terrenus  ,  licet  de  coelo,  id  est,  ex 
aere  descenderit;  panis  autem  vere  coelestis 
est  iste,  quem  nunc  Pater  dat  vobis. 

Adde  quod  Chrysostomus  hom.  43.  in 
Joan.  nobiscum  sentit  :  «  Animadverte,  in¬ 
quit,  quam  faciat  hujus  panis  et  mannae  dif¬ 
ferentiam,  ab  utriusque  scilicet  fine  :  quod 
enim  manna  nihil  magnum  praeberet,  ad¬ 
dit  :  Patres  nostri  manducaverunt  etc.  » 
Item  Cyrillus  lib.  IV.  in  Joan.  cap.  41.  de 
manna  Judaeorum,  ita  Christum  loquentem 
inducit  :  «  Ego  sum  panis  vivus;  ille  figura, 
imago,  umbraque  solummodo  fuit.  » 

Ad  tertiam  partem  argumenti  respondeo, 
scopum  Apostoli  non  esse  ostendere,  non 
esse  nimium  confidendum  in  Sacramentis, 
sed  potius  non  esse  abutendum  Sacra¬ 
mentis.  Nam  si  vellet  ostendere  non  esse 
nimirum  confidendum  in  Sacramentis,  id- 
que  exemplo  Judaeorum,  ut  Circumcisio¬ 
nem,  et  agnum  Paschalem  ,  et  similia.  Ipse 
autem  accepit  alia  quaedam,  quae  sunt  qui¬ 
dem  figurae  Sacramentorum  nostrorum,  non 
tamen  sunt  ipsa  Sacramenta ,  ut  supra  os¬ 
tendimus.  Praeterea  id  patet  ex  ipso  con¬ 
textu.  Nam  c.  VIII.  hortabatur  Christianos, 
ne  manducarent  idolothyta ;  ne  eo  modo  of¬ 
fenderent  infirmos  :  deinde  cap.  IX  ostendit 
exemplo  suo  ,  oportere  non  offendere  infir¬ 
mos  :  tum  cap.  X.  redit  ad  quaestionem  de 
idolothytis,  et  probat  non  esse  ea  comeden¬ 
da,  quia  nimis  turpe  sit,  a  mensa  Domini 
transire  ad  mensam  daemoniorum  ;  id  enim 
est  signum  magnae  ingratitudinis  in  Chris¬ 
tum,  et  magnae  irreverentiae  erga  Sacra¬ 
menta  ipsius.  Ad  hoc  igitur  ostendendum 
profert  exempla  Judaeorum.  Proinde  non 
requiritur  (ut  vult  Calvinus)  ut  parem  vim 
tribuamus  mari  rubro  et  Baptismo  ,  mannae 
et  Eucharistiae.  Nam  quo  sunt  illa  inferiora, 
eo  argumentum  Pauli  est  fortius.  Si  enim 
Judaei  puniti  sunt,  quod  contempserint  figu- 


(1)  Psal.  LXXVII,  25;  I.  Cor.  X,  4.  —  (2)  Joan.  VI,  49  et  52.  —  (3)  Joan.  VI,  49  et  32. 

ras  Sacramentorum  nostrorum,  et  ingrati 
fuerint  Deo,  a  quo  illa  beneficia  acceperant; 
quanto  justius  puniendi  sunt  Christiani ,  qui 
contemnunt* Sacramenta  ipsa,  et  ingrati  sunt 
Deo,  a  quo  acceperunt  beneficia  longe  ma¬ 
jora  ? 

Ad  quartam  partem  argumenti  respondeo, 
S.  Augustinum  nusquam  dicere  Sacramenta 
nostra,  et  vetera  esse  paria,  quoad  effica¬ 
ciam ,  sed  tantum  quoad  significationem, 
seu  rem  significatam,  quia  nimirum  eumdem 
Christum  omnia  significant.  Vide  Augusti¬ 
num  non  solum  tract.  26  et  45.  in  Joannem, 
qua;  loca  adversarii  citant;  sed  etiam  in 
Psalm.  LXX1I  et  LXXVJI,  et  tract.  11.  in 
Joannem,  et  hom.  27.  ex  lib.  L.  homilia- 
rum  :  ubique  enim  hoc  repetit,  diversa  fuis¬ 
se  signa,  sed  unam  rem  significatam,  id  est, 
Christum.  Illa  autem  verba,  qua;  Calvinus 
citat  ex  tractat.  26.  in  Joannem  :  «  Diversa 
sunt  specie  visibili,  paria  virtute  spirituali ;  » 
non  integre  et  bona  fide  adducta  sunt.  Sic 
enim  Augustinus  loquitur  :  «  Aliud  illi,  aliud 
nos,  sed  specie  \isibili  quidem,  tamen  hoc 
idem  significante  virtute  spirituali,  »  id  est, 
diversa  erant  signa  ,  tamen  quoad  vim  spi¬ 
ritualem  significandi ,  eadem  erant,  quia 
idem  significabant  :  quod  clarius  paulo  ante 
dixerat  his  verbis  :  «  In  signis  diversa  sunt, 
sed  in  rc,  qua;  significatur,  paria  sunt.  »  Nec 
poterat  Augustinus  ullo  modo  dicere,  quod 
ei  Calvinus  tribuit ,  Sacramenta  vetera  nos¬ 
tris  mqualia  esse  ,  quoad  efficaciam,  cum  in 
Psalm.  LXXII  dixerit  nostra  esse  salubriora 
et  fceliciora,  et  lib.  XIX  contra  Faustum  c. 
13.  nostra  dixerit  esse  virtute  majora,  utili¬ 
tate  meliora. 

Unum  est  hic  observandum,  Augustini 
expositionem,  qui  per  eamdem  escam  spiri¬ 
tualem  I.  Corinth.  X.  intelligit  significari, 
eadem  esse  Sacramenta  vetera  et  nova, 
quoad  vim  significandi,  et  inde  illam  escam 
dictam  esse  spiritualem  ,  non  esse  quidem 
centra  nos,  ut  jam  ostendimus  :  tamen  non 
esse  necessario  sequendam.  Nam  si  per  es¬ 
cam  spiritualem  intelligeremus  escam  spiri- 
tualiter  intellectam,  ut  vult  Augustinus,  tunc 
soli  justi  eam  manducassent.  Id  quod  fate¬ 
tur  Augustinus ,  et  ideo  notat  Paulum  dixis¬ 
se  ;  Patres  nostri  eamdem  escam  spiritualem 
manducaverunt  (I);  non  autem  Patres  vestri, 
quia  loquebatur  solum  de  justis,  qui  sunt 
nobis  similes.  Christum  autem  Joannis  VI, 


dixisse  :  Patres  vestri  manducaverunt  man¬ 
na  (2),  non,  Patres  nostri;  quia  loquebatur 
Dominus  de  malis  Judaeis,  qui  non  mandu¬ 
caverunt  illam  escam  spirituali  ter.  At  hoc  re¬ 
pugnat  Apostoli  verbis,  qui  ait  :  Patres  nos- 
tri  omnes  eamdem  escam  spiritualem  manduca¬ 
verunt,  et  per,  Omnes,  intelligit  non  omnes 
justos  tantum,  sed  omnes  absolute  tam  bo¬ 
nos,  quam  malos,  qui  in  deserto  illo  fuerunt. 
Nam  subjungit  :  Sed  non  in  pluribus  eorum 
beneplacitum  est  Beo  :  et  paulo  ante  dixerat : 
Patres  nostri  omnes  sub  nube  fuerunt,  et  om¬ 
nes  mare  transierunt  (3).  At  certe  non  tan¬ 
tum  boni,  sed  etiam  mali  sub  nube  fuerunt, 
et  mare  transierunt.  Verior  igitur  est  Chry- 
sostomi  ct  Gyrilli  expositio,  et  aliorum  in¬ 
terpretum,  quos  supra  secuti  sumus.  Nec 
mirum  esse  debet,  si  anteponimus  in  hujus 
loci  explicatione  Chrysostomum  Augustino. 
Nam  ille  scripsit  commentaria  ex  professo  in 
epistolam  hanc  B.  Pauli  :  hic  autem  obiter 
explicuit  hunc  locum  in  commentariis  in 
Joannem. 

Argumentum  quartum  sumit  Kemnitius 
ex  Paulo  Coloss.  II  :  Circumcisi  estis  Circum¬ 
cisione  non  manu  facta,  in  exspoliatione  corporis 
carnis  (4).  «  Paulus,  inquit  Kemnitius,  pag. 
66,  permutatis  vocabulis  Circumcisionis  et 
Baptismi,  significat  nos ,  qui  in  novo  Testa¬ 
mento  per  Baptismum  habemus  exspoliatio¬ 
nem  corporis  peccatorum  carnis,  accepisse, 
et  habere  idem  ,  quod  circumcisi  in  veteri 
Testamento  per  Circumcisionem  accepe¬ 
runt.  » 

Respondeo,  hoc  argumentum  nihil  con¬ 
cludere.  Nam  etiamsi  Paulus  Baptismum  vo¬ 
cat  Circumcisionem,  quia  Circumcisio  fuit 
figura  Baptismi ;  tamen  non  inde  sequitur, 
eumdem  fuisse  effectum  utriusque  ,  imo  se¬ 
quitur  non  esse  eumdem  ,  cum  non  possit 
esse  vis  eadem  figura;,  et  rei  figurata;.  Unde 
idem  Apostolus  Circumcisionem  Judaicam 
vocat  manu  factam ,  nostram  autem  negat 
esse  manu  factam,  quia  qui  principaliter 
baptizat,  Deus  est,  non  homo.  Neque  tribuit 
Paulus  effectum  Circumcisionis  Baptismo. 
Nara  exspoliare  corpore  a  peccatorum,  id 
est,  a  toto  corpore  obnoxio  peccatis,  et  red¬ 
dere  hominem  plene  spiritualem  tribuit 
Paulus  soli  Circumcisioni  Christiana; ,  id 
est,  Baptismo.  Circumcisio  enim  Judaica  non 
totum  corpus,  sed  unam  particulam  circum¬ 
cidebat. 


(1)  I.  Cor.  X,  3.  —  (2)  Joan.  VI,  49.  —  (3)  I.  Cor.  X.  5  et  1.  —  (4)  Coloss.  II,  11. 

Argumentum  quintum  est  Keinnitii  pagi¬ 
na  G7.  ex  Paulo  ad  Hebr.  XIII  :  Christus  Je- 
sus  heri,  et  hodie ,  ipse  et  in  scecula  (1). 

Respondeo,  argumentum  si  quid  conclu¬ 
dit,  tantum  concludere  Sacramenta  vetera 
idein  significare,  quod  nostra  significant,  ni¬ 
mirum  Christum,  qui  erat  in  Testamento  ve¬ 
teri  latens  in  figuris  et  vaticiniis.  At  ne  hoc 
quidem  concludit.  Nam  Apostolus  loquitur 
de  fide,  et  doctrina,  non  de  Sacramentis  : 
vult  enim  credi,  Christum  esse  aeternum, 
non  temporalem,  ut  somniabant  haeretici. 


CAPUT  XVIII. 

De  Charactere. 

Sequitur  tertia  quaestio  de  effectu  Sacra¬ 
mentorum  ,  quae  est  de  charactere  :  An  sci¬ 
licet  Sacramenta  aliqua  imprimant  in  anima 
indelebilem  characterem.  Tria  dicemus. 
Primo,  quid  adversarii  sentiant  de  charac¬ 
tere.  Secundo,  quae  sit  sententia  ac  doctrina 
Catholicorum  de  charactere.  Tertio,  demons¬ 
trabimus  ex  Scriptura,  Patribus,  et  rationi¬ 
bus  hanc  veritatem.  Ex  quibus  argumenta 
adversariorum  evanescent. 

Quoad  primum  Joannes  Wiclefus  lib.  IV 
Trialogi,  c.  15.  (teste  Thoma  Waldensi  tom. 
II  de  Sacramentis,  c.  109.)  characterem  Sa- 
cramentalem  affirmat  nec  Scriptura,  nec 
ratione  posse  probari.  Idem  hoc  tempore 
docent  omnes  haeretici,  ac  in  primis  Joannes 
Calvinus  in  antidoto  Concilii  sess.  VII,  can. 
9.  et  Martinus  Kemnitius  in  II.  part.  Exam. 
pagina  129  et  seq.  et  Tibnannus  Heshusius 
in  lib.  de  erroribus  Pontificiorum  tit.  V. 

Argumenta  sunt  tria  ,  quibus  utitur  Kem¬ 
nitius.  Primum,  quod  in  Scriptulis,  et  Pa¬ 
tribus  de  charactere  isto  mirum  silentium 
sit.  Quod  argumentum  etiam  Calvini  est; 
et  ex  his,  qua;  dicemus,  per  seipsum  cor¬ 
ruet. 

Secundum  est,  quod  inter  ipsos  etiam 
Scholasticos  nihil  sit  certum;  id  quod  ex  Ga- 
briele  probat.  Et  hoc  etiam  argumentum 
paulo  post  evanescet. 

Tertium,  quod  primus  auctor,  sive  exco¬ 
gitator  characteris  fuerit  Innocentius  III  Pa¬ 


pa;  qui  multa  mala  partim  decrevit,  partim 
etiam  fecit,  ac  inter  alia  Othonem  Impera¬ 
torem  creari  curavit,  ac  postea  eumdem  ex- 
communicavit,  ac  deposuit.  In  quo  argu¬ 
mento  duo  sunt  mendacia.  Unum,  quod  In¬ 
nocentius  III  excogitaverit  primus  charac¬ 
terem  ;  quod  mendacium  est.  Nam  idem  In¬ 
nocentius  cap.  M.ljores,  extra  de  Baptismo, 
refert  opinionem  quorumdam  dicentium, 
eos,  qui  inviti  baptizantur,  recipere  tantum 
characterem,  ut  illi,  qui  baptizantur  ficti. 
Non  ergo  ipse  primus  excogitavit  characte¬ 
rem.  Alterum  ,  quod  idem  Pontifex  malus 
fuerit  :  fuit  enim  unus  ex  laudatissimis  Pon¬ 
tificibus.  Nam  ut  omittam  opera  ejus,  libros 
de  contemptu  mundi,  sermones  et  epistolas, 
quae  pietatem  spirant  :  laudatur  ab  omnibus 
historicis,  ut  optimus,  et  doctissimus.  Ac  ut 
omittam  Italicos,  Blondum,  Platinam,  et  alios, 
solum  audiamus  testimonium  duorum  Ger¬ 
manorum  . 

Albertus  Krantzius  homo  Germanus,  et 
qui  ante  Lutheranas  contentiones  scripsit, 
proinde  nec  odio,  nec  amore  ducebatur  lib. 
IX  Metropolis  cap.  I  :  «  Laudabilia,  inquit, 
multa  scripsit,  multa  constituit,»  et  lib .  XII, 
c.  2  :  «  Praefuit,  inquit,  Innocentius  III  Ponti¬ 
fex,  cui  parem  multa  doctrina,  rerum  mag¬ 
nificentia  aetas  illa  non  habuit.  »  Idem  lib. 
VII  Saxoniae,  c.  37.  scribit,  Othonem  Impe¬ 
ratorem  rebellem  Ecclesiae  fuisse ,  et  ideo 
nihil  ei  prosperum  successisse,  et  tandem  in 
morte  summum  dolorem,  et  contritionem  ob 
id  peccatum  habuisse,  adeo,  ut  etiam  jube¬ 
ret  ab  infimis  famulis  domus  suae  in  signum 
poenitentiae  collum  sibi  pedibus  conculcari ; 
quae  certe  poenitentia;  non  Papam ,  sed  Im¬ 
peratorem  errasse  docet. 

Abbas  Urspergcnsis,  item  Germanus,  et 
qui  tempore  Innocentii  vixit,  et  non  bene 
erga  eum  affectus  fuit,  quod  studeret  Phi¬ 
lippo  Imperatori,  cui  Papa  adversabatur;  et 
denique  quem  solum  Kemnitius  citat  contra 
Innocentium,  iste,  inquam,  auctor  rectissi- 
sime  de  illo  sensit.  Nam  ubi  scribit  de  Phi¬ 
lippo  Imperatore,  dicit,  non  esse  creden¬ 
dum,  quod  Papa  voluntatem  suam  Deo  prae¬ 
ferre  voluerit,  licet  Philippo  adversaretur, 
quod  est  dicere  Papam  non  ma'o  animo,  sed 
ex  aliqua  falsa  informatione  non  favisse  Phi¬ 
lippo.  Et  infra  loquens  de  excommunicatio¬ 
ne  Othonis  dicit,  Othonem  contra  juramen¬ 
tum  Domino  Papae  factum  invasisse  hostili- 


(1)  Hebr.  XIII,  8. 

ter,  et  sibi  usurpare  voluisse  terras  S.  Petri. 
Item  addit  Papam  pro  bono  pacis  omnes  in¬ 
jurias  tolerare  voluisse,  ettaraen  ne  sic  qui¬ 
dem  potuisse  flecti  Othonis  obstinationem. 
Ibidem  dicit  Papam  ut  fortem  virum,  et  in 
Domino  confidentem  tria  ardua  negotia  pe¬ 
regisse,  nimirum  Othonis  depositionem ;  ex¬ 
peditionem  pro  auxilio  terrae  sancta1,  et  Con¬ 
cilium  generale  maximum  ,  et  Ecclesiae  uti¬ 
lissimum. 


CAPUT  XIX, 

De  charactere  sententia  Catholicorum. 

v  '”"“7 

Quantum  ad  secundum,  sententiam  Ca¬ 
tholicorum  aliquot  propositionibus  com¬ 
plectemur  :  quibus  comprehendam  solutio¬ 
nes  omnium  quaestionum  ;  quas  Kemnitius 
attingit,  et  de  quibus  dicit  nihil  esse  cer¬ 
tum. 

Prima  :  «  Signum  aliquod  spirituale  ani¬ 
mae  imprimitur  in  quibusdam  Sacramentis, 
quod  character  appellatur.  »  Haec  est  om¬ 
nium  Catholicorum  in  IV.  dist.  6.  et  habetur 
expresse  in  Conciliis  generalibus,  Florentino 
in  Instructione  Armenorum ,  et  Tridentino 
sess.  VII.  canon.  9.  Est  autem  notandum, 
Theologos  aliquos ,  ut  Durandum  in  IV. 
dist.  4.  quaest.  I.  et  Scotum  dist.  6.quaest.  9. 
et  Gabrielem  ibidem  quajst.  2.  admittere 
quidem  characterem,  sed  quaedam  docere, 
que  videntur  facere  pro  Kemnitio.  Primo 
Durandus  dicit  characterem  non  esse  aliquid 
reale  distinctum  ab  anima,  sed  esse  solum 
respectum  rationis  :  tamen  ibidem  dicit, 
characterem  non  esse  debere  negari,  et  hoc 
omnes  Theologos  dicere.  Igitur  Durandi  du¬ 
bitatio  non  est  de  charactere,  an  sit,  sed 
quid  sit.  Porro  caeteri  omnes  fatentur  cha¬ 
racterem  esse  aliquid  reale  distinctum  ab 
anima.  Scotus  dubitat  de  ratione  probandi 
characterem,  ac  dicit  non  posse  probari  ex 
aliquo  manifesto  Scripturae  testimonio,  vel 
etiam  ex  Patribus :  tamen  ob  Ecclesiae  auc¬ 
toritatem  non  dubitat  esse  certissimum  dari 
characterem.  Gabriel  dubitat  etiam ,  an 
Ecclesia  id  definierit, T-amen  dicit,  esse  prae- 
sumptuosum  negare  characterem  :  his  enim 
v.erbis  utitur  in  fine  primi  dubii.  Caeteri  om¬ 
nes  non  solum  Ecclesiae  auctoritate,  sed 
etiam  Scripturis  et  Patribus,  docent  charac¬ 


terem  probari  posse.  Nulla  ergo  fuit  inter 
Scholasticos  quaestio,  nisi  de  modo  probandi 
characterem. 

Nomen  autem  characteris  acceperunt 
Scholastici  ab  Augustino,  qui  hoc  nomine 
passim  utitur  :  alii  enim  veteres  ante  Au¬ 
gustinum,  signum,  aut  signaculum  vocant, 
non  characterem  ;  res  tamen  eadem  est. 
Character  enim  Grteco  vox  est  et  for¬ 
mam  significat,  seu  figuram  ,  et  habetur 
in  Codice  Graeco  hoc  nomen  in  Scriptu¬ 
ris  Hebr.  I.  et  in  Codice  Latino  Apocalyp. 
XIII.  licet  non  de  Sacramentis,  sed  de  aliis 
rebus  in  his  locis  agatur. 

Secunda  propositio  :  «  Character  non  est 
relatio,  sed  absoluta  qualitas.  »  IHecest  com¬ 
munis,  Scoto  et  Durando  exceptis.  Duran¬ 
dus  loco  citato,  docet  characterem  esse  ens 
rationis,  id  est,  respectum  advenientem  ex 
deputatione  ad  certum  officium,  qualis  est 
relatio  in  Doctoribus,  Prretoribus  etc.  Quae 
sententia  vix  distinguitur  ab  haeresi  hujus 
temporis,  et  videtur  expresse  damnata  in 
Conciliis,  quae  si  Durandus  videre  potuisset, 
sine  dubio  aliter  docuisset.  Haeretici  enim 
non  negant,  neque  negare  possunt,  quin  sit 
aliqua  relatio  rationis  in  ministris,  quae  non 
est  in  aliis,  qui  non  sunt  deputati  ad  minis¬ 
trandum.  Proinde  Concilium  Tridentinum 
cum  dicit  anathema  negantibus  characte¬ 
rem,  et  intendit  errorem  aliquem  damnare, 
sine  dubio  damnat  eos,  qui  negant  realem 
characterem.  Scotus  vult  esse  realem  rela¬ 
tionem  :  sed  certe  vix  id  defendi  potest. 
Nam  character  omnium  consensu  producitur 
per  actionem  Sacramentalem  :  relationes 
autem  non  producuntur,  sed  consurgunt  ad 
productionem  fundamenti  proximi .  Prte- 
terea  quod  esset  fundamentum  hujus  rela¬ 
tionis?  num  anima?  At  tunc  in  omnibus 
hominibus  esset  character.  Num  fides,  aut 
gratia?  At  sine  his  character  esse  potest. 
Scio  Scotum  quoddam  genus  relationis 
constituere,  ad  quod  actio  esse  possit.  Sed 
non  est  mihi  propositum  ista  latius  dispu¬ 
tare;  neque  desunt,  qui  sententiam  illam 
Scoti  accurate  refutaverint.  Certe  nomen 
ipsum  characteris,  nonne  aliud,  quam  rela¬ 
tionem  significat?  Denique  modus  loquendi 
Patrum,  qui  dicunt  characterem  imprimi, 
et  infigi,  eoque  nos  consecrari,  et  consigna¬ 
ri,  absolutam  rem  nominant.  Est  igitur  cha¬ 
racter  qualitas  absoluta,  ex  qua  tamen  con¬ 
surgit  relatio  similitudinis  ad  Christum,  cui 
configuramur  per  characterem. 

Tertia  propositio  :  «  Character  tria  habet 
officia ,  aptum  facere  ad  cultum  divinum, 
configurare  Christo,  et  distinguere  ab  aliis.  » 
Explico  :  Primum  officium  est  aptum  facere, 
Est  enim  character  potestas  quaedam  spiritu¬ 
alis  et  supernaturalis,  partim  activa,  partim 
passiva.  Nam  tria  sola  Sacramenta  impri¬ 
munt  characterem,  Baptismus,  Confirmatio, 
Ordo.  Character  Baptismatis  est  passiva  po¬ 
testas  :  facit  enim  hominem  aptum  ad  sus¬ 
cipienda  omnia  alia  Sacramenta,  et  sine 
ipso  nulla  Sacramentorum  aliorum  susceptio 
est  rata.  Character  Ordinis  est  activa  potes¬ 
tas  ad  ministranda  aliis  Sacramenta.  Charac¬ 
ter  Confirmationis  habet  utrumque  :  Nam  et 
facit  aptum  ad  alia  Sacramenta  suscipienda, 
et  facit  etiam  aptum  ad  profitendam  fidem. 
Videtur  tamen  magis  principaliter  esse 
activus,  quam  passivus,  character  iste  Con¬ 
firmationis.  Nam  sine  isto  charactere  tenent 
reliqua  Sacramenta,  quod  non  esset,  si'  iste 
character  esset  principaliter  passivus,  sicut 
character  Baptismi.Est  tamen  hic  notandum, 
istam  potentiam  non  videri  Physicam,  sed 
moralem.  Non  enim  character  attingit  affec¬ 
tum,  sed  tantum  operari  dicitur,  quia  ubi¬ 
cumque  est  talis  character,  Deus  ex  pacto 
adest,  et  concurrit  ad  effectum  supernatura- 
lem  producendum,  quod  non  facit,  ubi  non 
est  talis  character. 

Secundum  officium  oritur  ex  primo.  Quia 
enim  ista  potentia  derivatur  a  Christo,  et  est 
quaedam  quasi  participatio  potestatis  Christi, 
qui,  ut  summus  Sacerdos,  habet  omnem 
potestatem  in  Sacramentis,  ideo  character 
configurat  nos  Christo,  et  similiores  illi 
facit,  quam  sint  alii,  qui  non  habent  cha¬ 
racterem. 

Tertium  officium  oritur  ex  secundo.  Quia 
enim  per  characterem  Christo  configuramur 
speciali  quadam  ratione,  inde  fit  ut  distin¬ 
guantur  isti  ab  aliis,  ut  sacerdotes  a  laicis, 
et  laici  confirmati  a  non  confirmatis  et  bap- 
tizati  a  non  baptizatis.  Atque  hinc  intelligi- 
tur  cur  Theologi  dicant,  characterem  esse 
Sacramentum,  et  rem  Sacramenti,  cum  si¬ 
gnum  externum  it  Sacramentum  tantum, 
gratia  autem  sit  res. tantum.  Nam  character 
est  effectus  Sacramenti  sensibilis,  et  sic  di¬ 
citur  res  :  et  simul  est  signum,  quod  homo 
sit  consecratus  Deo,  et  Christi  miles  etc. 
imo  etiam  gratiae,  quae  vel  adest,  vel  ades¬ 
set,  'nisi  poneretur  obex. 

Quarta  propositio  :  «  Character  Sacra- 
mentalis  in  sola  anima  est,  tamquam  in 

subjecto,  ii  Nota,  convenire  omnes  charac¬ 
terem  esse  in  anima  inhaesive.  Accidens 
enim  non  inhaeret  in  accidente,  sed  in 
substantia  :  tamen  potest  accidens  unum 
esse  in  alio  duobus  modis.  Primo,  quia 
mediante  illo  est  in  substantia  ;  quo¬ 
modo  accidentia  corporalia  sunt  in  quanti¬ 
tate.  Secundo,  quia  perficit  operationem 
alicujus  alterius  accidentis,  quomodo  fides 
dicitur  esse  in  intellectu,  spes  et  charitas 
in  voluntate.  Hoc  modo  characterem  aliqui 
ponunt  in  intellectu,  ut  necessarium  ad  ex¬ 
ercendos  actus  intellectus.  Alii  ponunt  in 
voluntate  :  quia  putant  disponere  ad  cha- 
ritatem,  qme  est  in  voluntate.  Alii  ponunt 
simpliciter  in  substantia  animae,  et  hoc  vide¬ 
tur  verius,  quia  non  est  habitus,  vel  poten¬ 
tia  operativa.  Unde  Concilia  Florentinum,  et 
Tridentinum  dicunt,  imprimi  in  anima. 

Quinta  propositio  :  «  Character  indelebilis 
est.  Haec  habetur  in  Conciliis  notatis, e(  ab  om¬ 
nibus  conceditur. Ratio  a  posteriori  est,  quia 
constat,  Sacramenta  quae  imprimunt  charac¬ 
terem,  non  posse  repeti.  A  priori  multae  ratio¬ 
nes  adducuntur,  sed  potissima  est,  quia  cha- 
crater  non  habet  contraria,  et  est  insubjecto 
incorruptibili.  Non  enim  est  sicut  habitus 
fidei,  aliarumque  virtutum,  qui  per  actus 
contrarios  tolluntur  :  sed  est  sicut  potentia 
secundum  quosdam,  vel  sicut  forma,  seu 
figura  secundum  alios.  Accedit  quod  charac¬ 
ter  est  quaedam  consecratio  animae  :  con¬ 
secratio  autem  tamdiu  durat,  .quamdiu  du¬ 
rat  res  consecrata. 

Sexta  propositio  :  «  Tria  solum  Sacra¬ 
menta  imprimunt,  characterem,  Baptismus, 
Confirmatio,  Ordo.  »  Haec  etiam  habetur  in 
Conciliis  praedictis,  et  ab  omnibus  concedi¬ 
tur,  et  ratio  a  posteriori  eadem  est,  quae  su¬ 
perioris  conclusionis.  A  priori  difficile  est, 
et  minime  necessariutn,  reddere  rationem. 
Illa  potissimum  adduci  solet,  quod  in  his 
tribus  accipit  homo  novam  potestatem,  ac 
deputatur  novo  ministerio  per  novam  con¬ 
secrationem,  et  quodammodo  statum  mu¬ 
tat;  et  proinde  accipit  novum  signaculum. 
Nam  in  Baptismo  transit  homo  a  Diabolo  ad 
Christum,  et  adseribitur  in  ejus  familiam, 
et  accipit  potestatem  participandi  Sacra¬ 
menta,  aliaque  bona  Ecclesiae  Christi.  In 
confirmatione  adseribitur  ad  militiam  Chris¬ 
ti,  ut  gerat  vexillum  ejus  in  fronte,  ct  acci¬ 
pit  robur,  et  potentiam,  ut  ex  officio  pugnet 
contra  daemones.  In  Sacramento  Ordinis  ad¬ 
seribitur  in  numerum  ducum,  et  praeposito- 

rum  hujus  militiae,  et  accipit  potestatem 
distribuendi  aliis  bona  Domini  sui.  In 
aliis  Sacramentis  non  fit  mutatio  status,  ncc 
deputatur  homo  novo  ministerio,  nec  acci¬ 
pit  novam  potestatem;  sed  vel  alitur  spiri- 
tualiter,  ut  in  Eucharistia,  vel  accipit  me¬ 
dicamentum  contra  morbos,  et  vulnera 
peccatorum,  ut  in  Sacramento  Poenitentia?, 
vel  accipit  antidotum  contra  reliquias  pec¬ 
catorum,  ut  in  Extrema  unctione,  vel  deni¬ 
que  accipit  remedium  contra  concupiscen¬ 
tiam,  ut  in  Matrimonio. 

Septima  propositio  ;  «  Nec  Circumcisio, 
nec  ullum  Sacramentum  veteris  legis  impri¬ 
mebat  characterem  in  anima.  »  Ita  S.  Tho- 
mas  3.  part.  quaest.  LXIII.  artic.  I.  Contra¬ 
rium  sentit  Scotus  de  Circumcisione  in  IV. 
dist.  6.  quaest.  9.  ad  4.  sed  verior  est  sen¬ 
tentia  S.  Thomae.  Nam  Circumcisio  impri¬ 
mebat  in  corpore  characterem,  et  eo  modo 
figura  erat  Baptismi,  qui  characterem  in 
anima  impressurus  erat.  Praeterea  charac¬ 
ter  nobis  imprimitur  ad  suscipienda  vel  mi¬ 
nistranda  opera  supernaturalia  :  nulla  au¬ 
tem  opera  Sacramentorum  legis  veteris 
erant  supernaturalia.  Denique  Scotus  quia 
docuerat,  Circumcisionem  ex  opere  operato 
conferre  gratiam,  non  sine  causa  tribuit 
etiam  impressionem  characteris  Circumci¬ 
sioni.  At  nos,  qui  docemus  Circumcisionem 
nullam  vim  habuisse  ex  se,  nisi  ad  praeci¬ 
dendam  carnem  :  debemus  etiam  conse¬ 
quenter  negare  vim  imprimendi  spiritualem 
characterem. 

Octava  propositio  :  «  Nullus  in  Christo 
character  fuit  creatus.  »  Est  enim  S.  Tho- 
mae  3.  part.  quaest.  LXIII.  art.  o.  Et  ratio 
est,  quia  character  est  quaedam  participa¬ 
tio  sacerdotii  Christi,  igitur  solum  est  in  illis, 
qui  habent  hoc  sacerdotium  per  participatio¬ 
nem.  Item  signari  charactere,  est  ovium, 
servorum,  militum,  denique  subditorum,  qui 
recipiuntur  ab  aliquo  majore  ad  aliquod 
ministerium;  Christus  autem  est  Pastor, 
Dux,  Dominus  etc.  Item  Christus  non  acce¬ 
pit  ulla  Sacramenta  novae  legis  praeter  Eu¬ 
charistiam,  ergo  nec  eorum  characteres. 
Denique  nos  egemus  charactere,  ut  Deus 
nobiscum  quasi  ex  pacto  concurrat  ad  ac¬ 
tiones  Sacramentales ;  At  Christus  non  eget, 
ut  ullus  cum  eo  ex  pacto  concurrat,  cum 
sit  ipse  causa  principalis  ut  Deus,  et  instru- 
mentalis  conjuncta  ut  homo.  Non  enim  facit 

(1)  II.  Cor.  I,  21  et  22. 


ullus  pactum  secum,  aut  cum  suo  brachio 
de  concursu. 


CAPUT  XX. 

Probatur  character  ex  Scripturis. 

Quantum  ad  Tertium,  probandum  est  ex 
divinis  litteris,  characterem  esse.  Ubi  inte- 
rim  Observandum  est,  non  esse  mirandum, 
si  non  inveniantur  tot  testimonia,  et  tam 
expressa  de  charactere,  ut  inveniuntur  de 
gratia.  Nam  gratia  est  effectus  principalis, 
character  secundarius,  item  gratia  est  ef¬ 
fectus  omnium  Sacramentorum,  character 
aliquorum  tantum ;  proinde  vera  ratio  Sa¬ 
cramenti  potest  sine  charactere  consistere. 
Denique  notitia  gratia?  magis  necessaria  est, 
quam  characteris.  Non  desunt  tamen  loca 
Scriptura?,  ex  quibus  character  colligi  pos¬ 
sit,  praesertim  adjuncta  explicatione  Patrum, 
et  Ecclesiae,  sine  qua  nullum  dogma  Eccle¬ 
siasticum  omnino  certo  statui  potest. 

Primum  testimonium  est  II  Gorinth.  I  ; 
Qin  unxit  nos  Deus,  et  signavit  nos,  et  dedit 
pignus  Spiritus  in  cordibus  nostris  (I).  Hic 
tres  effectus  ponuntur  Sacramenti  confima- 
tionis,  in  quo  proprie  ungimur,  et  signamur 
tum  exterius,  tum  interius.  Primo  unctio, 
quae  sine  dubio  fit  per  gratiam  gratum  fa¬ 
cientem.  Ut  enim  oleum  sanat  morbos,  red¬ 
dit  robusta  membra,  illustrat,  consolatur 
etc.  ita  gratia  justificans  facit.  Secundo  est 
signum,  seu  obsignatio  qua?dam,  qua  conse¬ 
cramur  Deo,  et  deputamur  ad  ejus  cultum, 
et  per  hanc  intelligimus  characterem,  quem 
Patres  passim  signum  et  sigillum  vocant. 
Tertio  pignus  spiritus,  id  est,  testimonium 
bonae  conscientiae,  quod  sequitur  justifica¬ 
tionem,  et  est  quasi  arrhabo  figura?  gloriae. 
Nihil  enim  in  hoc  mundo  jucundius  testimo¬ 
nio  bona?  conscientiae  :  haec  est  enim  pax, 
qua?  exsuperat  omnem  sensum.  Neque  po¬ 
test  responderi  per  hoc  signum  intelligi  ip¬ 
sum  Sacramentum  externum,  quo  obsignan¬ 
tur  promissiones,  ut  adversarii  volunt;  tum 
quia  Paulus  loquitur  de  obsignatione  cordis, 
non  corporis,  ut  etiam  de  unctione  interna, 
et  testimonio  interno  ;  tum  etiam  quia  Pau- 

lus  dicit  nos  obsignari,  non  promissiones. 
Alioqui  etiam  oporteret  dicere  inungi  pro¬ 
missiones  :  nam  eodem  modo  loquitur  Pau¬ 
lus  de  signo,  et  de  unctione.  Vide  Ambro¬ 
sium  lib.  I.  de  Spiritu  sancto  cap.  G.  Ilay- 
inonem  et  Theodoretum  in  hunc  locum. 

Secundus  locus  est  Ephes.  I  :  In  quo  et 
credentes  signati  estis  Spiritu  promissionis  sanc¬ 
to,  qui  est  pignus  hcereditatis  (I).  Ubi  nota 
illud  (credentes)  in  Grajco  esse  temporis 
praeteriti  7rwTev<xavTej,  id  est,  postquam  credi¬ 
distis.  Quocirca  loquitur  de  Baptismate, 
quod  datur  post  fidem  ;  ac  dicit  in  Baptis¬ 
mate  dari  obsignationem  virtute  Spiritus 
sancti.  Et  ita  exponunt  de  signaculo,  quod 
accipitur  in  Baptismo  Grseci  et  Latini,  Chry- 
sostomus,  Theophylactus ,  Hieronymus, 
Havmo,  Beda,  Anselmus,  et  alii.  Nec  pos¬ 
sumus  dicere  hic  agi  de  obsignatione  pro¬ 
missionum  ad  excitandam  fidem,  quando¬ 
quidem  haec  signatio  datur  post  fidem. 

Tertius  locus  est  Ephes.  IV  :  Nolite  con¬ 
tristare  Spiritum  sanctum  Dei ,  in  quo  signati 
estis  in  diem  redemptionis ;  ubi  per  diem  re¬ 
demptionis  (2),  intelligit  diem  regenerationis 
per  Baptismum,  ut  Haymo  ,  et  GEcumenius 
annotarunt.  Neque  obstat  particula  illa,  in 
diem ,  quia  Apostolus  solet  usurpare  praepo¬ 
sitionem  et,  quae  conjungitur  accusativo,  pro 
praepositione  h ,  quae  conjungitur  dativo 
apud  Graecos,  et  ablativo  apud  Latinos  :  ut 
II  Tim.  ult.  :  Salvabit  me  in  regnum  suum  coe¬ 
leste  (3),  id  est,  in  regno  suo  coelesti. 

Haec  omnia  loca  Calvinus  in  commentario 
exponit  de  obsignatione  promissionum, quam 
Deus  in  cordibus  facit,  ut  fides  magis  con¬ 
firmetur.  Sed  repugnat  modus  loquendi  Apo¬ 
stoli,  qui  semper  dicit,  non  obsignari,  esset 
enim  nimis  impropria  ,  et  inusitata  locutio, 
obsignari  hominem,  pro  eo  quod  est,  obsig¬ 
nari  promissiones  homini  factas. 

His  accedant  figura  ,  et  vaticinium  Testa¬ 
menti  veteris.  Nam  Circumcisio  fuit  figura 
Baptismi  omnium  consensu.  Circumcisio  au¬ 
tem  non  solum  prajeidebat  carnem,  quo  si¬ 
gnificabatur  justificatio  a  peccato,  sed  etiam 
relinquebat  in  corpore  quoddam  veluti  cau¬ 
terium,  quo  discernebantur  Judici  a  non  Ju¬ 
dicis.  Quod  cauterium  si  quid  significabat, 
certe  significabat  characterem,  quem  in  ani¬ 
ma  gerunt  Christiani ,  quo  discernemur  in 
seternum  a  non  Christianis.  Vaticinium  ha¬ 


betur  Isai.  LXVI.  ubi  loquens  Dominus  de 
vocatione  gentium  :  Omnes  gentes ,  inquit, 
et  linguae  venient ,  et  videbunt  gloriam  meam, 
et  ponam  in  eis  signum  etc.  (4)  Quamvis  enim 
per  hoc  signum  possit  intclligi  signum  cru¬ 
cis,  aut  aliquid  aliud,  tamen  nihil  repugnat 
si  dicamus  intelligi  characterem  :  praesertim 
cum  videamus  Paulum  loqui  de  signo  quo¬ 
dam  spirituali  interno,  et  oporteat  Scriptu¬ 
ram  exponere  per  Scripturam ,  cum  id  £eri 
potest. 

Aliqui  addunt  aliam  figuram  exExod.XII. 
ubi  signantur  postes,  et  superliminaria  san¬ 
guine  agni,  et  vaticinium  Ezech.  IX  :  Signa 
Thau  in  frontibus  gementium,  et  dolentium  (o). 
Sed  luec  loca  non  sunt  ad  rem.  Nam  expo¬ 
nuntur  a  Patribus  de  signo  crucis  ,  quod  in¬ 
scribitur  in  fronte,  et  recte  :  nam  Ezechiel 
nominat  frontem,  et  idem  significat  superli¬ 
minare,  quod  est  in  porta  domus  id  ,  quod 
est  frons  in  homine.  Unde  etiam  in  Apoc. 
VII.  ubi  habetur  similis  obsignatio  ,  etiam 
nominatur  frons,  donec  signemus  servos  Dei 
nostri  in  frontibus  eorum.  Et  prieterea  in 
utroque  loco  dicuntur  salvari  omnes  signati, 
et  nulli  non  signati  salvari  :  quod  certe  non 
convenit  characteri ;  multi  enim  cum  cha¬ 
ractere  damnabuntur  ,  et  multi  sine  cha¬ 
ractere  salvabuntur.  At  omnes  salvantur, 
qui  signantur  Christi  cruce  sanguine,  id  est, 
quibus  applicatur  meritum  crucifixi ,  cujus 
figura  est  signum  crucis ;  et  nulli  salvantur 
quibus  hoc  meritum  non  applicatur.  Vide 
de  his  locis  Cyprianum  tract.  contra  Deme- 
trianum.  Hieronymum  in  cap.  IX  Ezechiel. 
Gaudentium  tract.  5.  in  Exodum. 

Idem  probatur  ex  Patribus. 

Dionysius  Areopagita  lib.  de  Eccles.  hie- 
rarch.  cap.  2,  part.  1.  dicit  Baptismum  for¬ 
mare  hominem  ad  alia  suscipienda  Sacra¬ 
menta.  Illam  formationem  vocamus  nos  cha¬ 
racterem.  Idem  par.  3.  de  eo  qui  baptizatur, 
ita  loquitur  :  «  Hunc,  inquit,  divina  Majes¬ 
tas  in  sui  consortium  intus  admittit,  eique 


(1)  Eph.  I,  13  et  14.  —  (2)  Eph.  IV,  30.  —  (3)  II.  Tim.  IV,  18.  —  (4)  Isai.  LXVI,  18  et  19.  - 
(5)  Ezech.  IX,  4. 

lucem  suam  perinde  ac  signum  aliquod  tra¬ 
dit.  » 

Cyrillus  Hierosolymitanus  in  praefatione 
Catecheseon,  describens  Baptismum  per  ef¬ 
fectus  ejus,  vocat  regenerationem,  remissio¬ 
nem  peccatorum,  signaculum  sanctum  et  in¬ 
delebile.  Item  catechesi  4  :  «  Spiritus  sanc¬ 
tus,  inquit,  tempore  Baptismi  animam  tuam 
obsignat;  »  et  catechesi  16  :  «Hic,  inquit, 
ad  hodiernam  usque  diem  obsignat  animas 
in  Baptismo.  »  Vide  etiam  catcchesim  17. 

Basilius  orat.  13.  quae  est  exhortatio  ad 
Baptismum  :  «Deus,  inquit,  sub  se  militan¬ 
tibus  dat  tesseras  cte.  »  Et  infra  :  «  Quomo¬ 
do  vendicabit  te  Angelus  sibi,  quomodo  eri¬ 
piet  ex  hostibus  ,  si  non  agnoverit  signacu¬ 
lum?  »  Et  infra:  «Thesaurus  non  obsignatus 
facile  diripitur  a  furibus  :  ovis  non  signata 
citra  periculum  insidiis  appetitur ;  »  et  in¬ 
fra  definiens  Baptismum  per  suos  effectus, 
vocat  signaculum  inviolabile. 

Gregorius  Nazianzenus  orat,  in  sanctum 
lavacrum,  simili  phrasi  dicit  Baptismum  es¬ 
se  sigillum,  quo  conservantur  fideles,  et  quo 
tamquam  signo  cognoscimur  esse  Dei  pos¬ 
sessio. 

Chrysostomus  homil.  2.  in  ep.  ad  Ephes.: 
«  Porro  idem  ,  inquit ,  charactere  Spiritus 
sancti  nos  insignivit.  »  Et  infra  :  «  Signati 
sunt  etiam  Israelitae,  sed  Circumcisionis  no¬ 
ta,  ut  pecora;  nos  autem  ut  lilii  signati  su¬ 
mus  Spiritu  sancto.  »  Et  homil.  14.  nos  dicit 
esse  signatos,  ut  gregem  Dominicum. 

Epiphanius  hair.  8.  quae  est  Epicureorum 
postquam  dixerat  Circumcisionem  fuisse 
carnalem  abscissionem,  et  carnale  signacu- 
'  lum,  subjungit  de  Baptismo  :  «  Circumcidit 
nos  a  peccatis,  et  obsignat  in  nomen  Dei,  » 
et  haeresi  30.  vocat  Baptismum  signaculum 
Christi. 

Ambrosius  lib.  I.  de  Spiritu  sancto,  c.  G  : 
«  Spiritu,  inquit,  signamur,  ut  splendorem, 
atque  imaginem  ejus,  et  gratiam  tenere  poski- 
mus :  quod  est  utique  spirituale  signaculum.» 
Item  de  iis,  qui-initiantur  mysteriis,  cap.  7: 
«  Repete,  inquit,  quia  accepisti  signaculum 
spirituale.  » 

Augustinus  lib.  VI.  de  Baptismo,  cap.  1. 
dicit  in  generali  Concilio  hoc  approbatum  : 
«  Satis,  inquit,  eluxit  Pastoribus  Ecclesiae 
Catholicae  toto  orbe  diffusae,  per  quos  postea 
plenarii  Concilii  auctoritate,  originalis  con¬ 
suetudo  firmata  est,  et  ovem,  quae  foris  er¬ 
rabat,  et  Dominicum  characterem  a  fallaci¬ 
bus  depraedatoribus  suis  foris  acceperat, 


venientem  ad  Christianae  unitatis  salutem  ab 
errore  corrigi,  a  captivitate  liberari,  a  vul¬ 
nere  sanari,  characterem  tamen  Dominicum 
in  ea  agnosci  potius,  quam  improbari.»  Vi¬ 
de  euindem  epist.  23,  50  et  240,  tract.  3  et 
G.  in  Joan.  lib.  II.  contra  epist.  Parmen.  c. 
13,  lib.  II.  contra  litteras  Petiliani,  cap.  ult. 
lib.  I.  contra  Cresconium,  cap.  30,  tract.  5. 
in  epist.  Joan.  Similia  vide  apud  Theodo- 
retum  in  cap.  I,  II.  adCorinth.  Havmonem, 
Primasium,  Anselmum,  Theophylactum, 
OEcumenium,  in  I  et  IV.  ad  Ephes.  Damas¬ 
cenum  lib.  IV.  de  fide,  cap.  10. 

Ad  haec  loca  solum  responderi  posset,  a 
Patribus  non  vocari  characterem  ,  seu  sig¬ 
naculum  id,  quod  nos  dicimus  ,  sed  exter¬ 
num  symbolum.  Nam  Augustinus  in  serm. 
de  gestis  cum  Emerito  tria  dicit,  quae  viden¬ 
tur  valde  favere  huic  solutioni.  Primo  dicit, 
exterius  characterem  cognosci ,  et  agnitum 
approbari.  Secundo  dicit ,  quod  si  Donatus 
in  nomine  Donati  baptizaretur,  Donati  cha¬ 
racterem  infigeret.  At  certe  Doanti  charac¬ 
ter  in  anima  infixus  nullus  esse  potest.  Ter¬ 
tio  dicit,  characterem  esse  ipsam  invocatio¬ 
nem  Trinitatis,  quae  fit  in  Baptismo  :  «  At¬ 
tendo,  inquit,  fidem  in  nomine  Patris,  et  Fi¬ 
lii,  et  Spiritus  sancti  :  Iste  est  character  Im¬ 
peratoris  mei  :  de  isto  charactere  militibus 
suis,  vel  potius  comitibus  suis,  ut  hunc  im¬ 
primerent  eis ,  quos  congregabant  castris 
ejus,  praecepit,  dicens:  Ite,  baptizate  gentes 
in  nomine  Patris,  et  Filii ,  et  Spiritus  sanc¬ 
ti.  » 

Respondeo  ,  characterem  apud  Augusti¬ 
num,  et  alios  Patres,  non  posse  esse  exter¬ 
num  symbolum,  seu  Sacramentum.  Nam  pri¬ 
mo  Patres  dicunt ,  hoc  signaculum  esse  in 
anima,  non  in  corpore,  ut  Cyrillus;  vel  esso 
spirituale,  ut  Ambrosius,  vel  opponunt  cau¬ 
terio  Circumcisionis,  quod  erat  in  corporo, 
ut  Epiphanius,  et  Chrysostomus  ;  vel  deni¬ 
que  esse  quamdam  consecralionem  ,  ut  Au¬ 
gustinus  lib.  II.  contra  Epist.  Parmenian. 
cap.  13.  Et  certe  anima  consecratur  proprie, 
non  corpus,  juxta  illud  Tertulliani  lib.  de 
resurrectione  carnis  :  «  Caro  inungitur,  ut 
anima  consecretur.  »  Secundo  dicunt ,  hae¬ 
rere,  et  manere,  quod  non  convenit  symbo¬ 
lo  externo,  quod  non  mansit,  nisi  dum  fie¬ 
ret.  Augustinus  lib.  II.  contra  epistol.  Par- 
meniani  cap.  13  :  «  Non  minus,  inquit,  hae¬ 
rent  Sacramenta  Christiana,  quam  nota  cor¬ 
poralis,  cum  videamus  nec  apostatas  carere 
illis,  quae  propterea  illis  resipiscentibus  noq 

restituuntur,  quia  amitti  non  potuerunt.  » 
Idemque  habent  alii  Patres,  qui  dicunt  esse 
sigillum  indelebile,  ut  Cyrillus,  Nazianzenus, 
et  alii.  Quo  etiam  spectant  allatae  Augustini 
locutiones  locis  citatis,  ubi  dicit  characte¬ 
rem  infigi,  imprimi,  portari ,  et  alia  ,  quae 
non  possunt  quadrare  in  actionem  transeun¬ 
tem.  Tertio,  si  symbolum  externum  dicere¬ 
tur  a  Patribus  character  ,  vel  signaculum, 
omnia  Sacramenta  imprimerent  characte¬ 
rem  :  omnia  enim  sunt  externa  symbola  ob¬ 
signantia  promissionem,  ut  ipsi  dicunt.  Cur 
ergo  nullus  unquam  Patrum  per  Eucharis¬ 
tiam  dixit  imprimi  characterem? 

Ad  loca  autem  Augustini  contra  allata; 
Respondeo  ,  characterem  posse  exterius  vi¬ 
deri,  et  cognosci,  non  in  se,  sed  in  sua  cau¬ 
sa.  Cum  enim  cognoscimus  aliquem  ritebap- 
tizatum,  simul  cognoscimus  illi  infixum  cha¬ 
racterem,  quia  hic  est  effectus,  qui  semper, 
et  necessario  sequitur  illam  causam.  Et  quod 
hoc  satis  sit,  patet;  nam  etiam  actum  exter¬ 
num  non  videmus,  postquam  transiit  :  qua¬ 
re  nec  de  externo  symbolo  Augustinus  recte 
dicere  potuisset ,  illud  videri  ,  et  agnosci, 
quando  veniunt  ad  Ecclesiam  ,  qui  fuerant 
ab  haereticis  baptizati. 

Ad  illud  de  charactere  Donati  dico  ,  Au¬ 
gustinum  loqui  ex  hypothesi,  non  absolute  : 
vultenim  dicere,  si  Donatus  in  nominesuopos- 
set  Sacramenta  conferre,  characterem  suum 
.imprimeret.  Alioqui  non  ignorabat  Augusti¬ 
nus,  Baptismum  in  nomine  Donati  collatum 
non  modo  non  imprimere  characterem  in 
anima,  sed  neque  esse  Sacramentum  exter¬ 
num. 

Ad  ultimum  dico  ,  invocationem  Trinita¬ 
tis,  et  ipsum  totum  externum  symbolum  di¬ 
ci  posse  characterem  ,.  non  impressum  ,  sed 
imprimentem.  Ut  enim  eadem  imago  est  in 
sigillo,  et  in  cera,  sed  imago  sigilli  est  cha¬ 
racter  imprimens,  in  cera  est  character  im¬ 
pressus  :  ita  Sacramentum  externum ,  ac 
praecipue  forma  Sacramenti  est  character 
imprimens,  cum  ad  ejus  collationem  mox 
sequatur  character  in  anima,  et  ex  vi,  et  im¬ 
pressione  Sacramenti  sequatur. 


\ 

Idem  ostenditur  ratione. 

Prima  ratio  sumitur  ex  divina  liberalitate 
et  consuetudine.  Deus  enim  in  hoc  differt  ab 
hominibus  quod  homines  cum  hominibus 
injungunt  aliquod  officium,  non  tribuunt  eis 
aliquid  internum,  quo  fiant  apti  ad  illud  of¬ 
ficium  ;  et  cum  diligunt  aliquem,  non  faciunt 
bonum,  et  pulchrum,  sed  diligunt,  quia  talis 
est;  et  cum  volunt  se  ab  aliis  diligi,  aut  sibi 
credi,  aut  in  se  sperari,  non  tribuunt  eis  vim 
aliquam  internam,  qua  diligant,  sperent,  aut 
credant.  Deus  autem  cum  diligit,  diligendo 
facit  bonum,  et  pulchrum,  infundendo  gra¬ 
tiam  :  et  cum  vult  sibi  credi ,  in  se  sperari, 
se  diligi ,  infundit  habitum  fidei ,  spei ,  et 
charitatis.  Igitur  eodem  modo  credibile  est, 
cum  Deus  aliquem  deputat  et  consecrat  ad 
Sacramenta,  vel  danda,  vel  recipienda,  vel 
alia  ministeria ,  id  nori  faciat  per  simplicem 
deputationem,  ut  homines  facere  solent,  sed 
infundendo  certas  qualitates ,  quibus  illi 
fiant  apti,  et  idonei  ad  talia  officia  ,  vel  mi¬ 
nisteria  ;  et  eas  qualitates  vocamus  charac¬ 
teres. 

Secunda  ratio.  Baptismus  ex  communi 
sententia,  exceptis  Anabaptistis,  aliquid  Sa- 
cramentale  confert ,  etiamsi  detur,  et  per¬ 
cipiatur  sine  fide;  Eucharistia,  et  Absolutio 
nihil  conferunt;  igitur  aliquem  effectum  Sa- 
cramentalem  habet  Baptismus,  praater  gra¬ 
tiam.  Et  idem  argumentum  fieri  posset  de 
Confirmatione,  et  Ordine.  Probatur  antece¬ 
dens;  Nam  qui  baptizatur  ab  infidelibus,  et 
communicat  cum  eis  in  infidelitate,  dicitur 
vere,  et  proprie  baptizatus,  si  servatus  sit 
debitus  ritus,  et  forma  verborum  cum  inten¬ 
tione;  neque  id  negant  Lutherani  et  Calvi- 
nistae  :  At  qui  absolvitur  sine  fide,  non  vere  est 
absolutus;  qui  sumit  Eucharistiam  sine  fide, 
non  vere  communicat  corpori  Domini,  secun¬ 
dum  Calvinum :  et  secundum  Catholicos  sumit 
quidem  ore  verum  corpus  Domini,  sed  nihil 
recipit  in  anima  nisi  peccatum.  Manet  igitur 
ex  Baptismo  effectus  aliquis  Sacramentalis, 
qui  non  est  gratia,  cum  gratia  sine  fide  non 
detur,  nec  est  ipsa  actio  exterior  ,  quia  illa 
reperitur  etiam  in  Eucharistia,  et  Absolutio¬ 
ne  ;  est  igitur  aliquid  aliud  permanens  in 

anima,  et  hoc  vocamus  characterem.  Alio- 
qui  reddant  adversarii  rationem,  cur  sine  fi¬ 
de  homo  vere  baptizetur,  et  non  vere  absol¬ 
vatur,  aut  communicet  corpori  Domini.  Et 
hsec  fuit  antiqua  quaestio  Donatistarum,  qui 
non  putabant  Baptismum  habere  alium  ef¬ 
fectum  ,  quam  dare  gratiam  ,  et  ideo  ina¬ 
nem  putabant  esse,  cum  sine  fide  percipie¬ 
batur. 

Tertia  ratio.  Baptismus  non  potest  repeti, 
si  fuerit  semel  rite  collatus,  ut  etiam  Confir¬ 
matio,  et  Ordo  :  cadera  possunt  repeti ,  ut 
notum  est  de  Eucharistia  et  Absolutione. 
Sed  vera  causa  non  potest  assignari  hujus 
discriminis,  nisi  character;  igitur  nccesse 
est  fateri  imprimi  per  Sacramenta  quaedam 
characterem.  Major  propositio  est  recepta 
ab  omnibus,  etiam  haereticis  hujus  temporis, 
exceptis  Anabaptistis.  Minor  probatur ;  Nam 
in  primis  si  ponatur  character,  perspicua 
erit  ratio  discriminis.  Ideo  enim  quaedam 
Sacramenta  non  possunt  repeti,  quia  semel 
data  semper  manent  in  suo  effectu  :  alia  re¬ 
petuntur,  quia  non  manent  nec  in  se,  nec  in 
suo  effectu;  gratia  enim,  quae  est  effectus 
solus  aliorum  Sacramentorum,  facile  potest 
amitti,  et  saepe  amittitur.  Praeterea  etiamsi 
aliquando  non  amittatur,  tamen  augeri  po¬ 
test  ,  et  sic  Sacramentum  potest  repeti ,  ut 
gratia  augeatur.  At  character  non  potest  au¬ 
geri  per  iterationem  Sacramenti  ejusdem. 
Adde  ,  quod  gratia  non  est  Sacramentum, 
sed  effectus  Sacramenti  tantum  :  character 
autem  Sacramentum  est,  et  Sacramenti  ef¬ 
fectus.  Ilsec  igitur  ratio  recte  ostendit,  cur 
Sacramenta  illa  non  repetantur,  et  alia  re¬ 
petantur,  ut  Concilium  Florentinum  et  Tri- 
dentinum  docent.  Si  autem  haec  ratio  non 
admittatur,  nulla  alia  sufficiens  reddi  potest: 
quod  ostendo  ex  refutatione  carum,  quoead- 
feruntur  a  Calvino  etKemnitio. 

Calvinus  lib.  IY  Institut.  cap.  18  ,  §.  19. 
dicit,  Baptismum  non  posse  repeti,  quia  est 
ingressus  in  Ecclesiam ,  et  initiatio  quaedam 
fidei  :  unde  sicut  unus  est  Deus ,  in  quem 
credimus,  et  una  Ecclesia,  in  quam  ingredi¬ 
mur;  ita  unus  Baptismus.  . 

Haec  ratio  non  est  solida.  Primo,  quia  qui 
baptizantur  ab  haereticis,  eteis  credunt,  non 
intrant  in  Ecclesiam,  nec  initiantur  ad  fidem, 
ut  patet,  cum  apud  haereticos,  neque  sit  Ec¬ 
clesia,  neque  fides  :  ergo  possent  isti  iterum 
baptizari.  Secundo,  qui  in  Ecclesia  Catholi¬ 
ca  baptizantur  ,  et  postea  per  haeresim,  aut 
apostasiam  ab  illa  discedunt,  iterum  debent, 


si  salvi  esse  velint,  intrare  in  Ecclesiam  ,  et 
initiari  ad  fidem;  cur  ergo  non  possunt  ite¬ 
rum  baptizari?  Quare  ratio  Calvini  solum 
aliquid  probaret ,  si  homo  baptizatus  non 
posset  exire  extra  Ecclesiam ,  nec  perdere 
fidem;  qum  tamen  falsa  esse  constat.  Ter¬ 
tio  ,  non  minus  intramus  in  Ecclesiam  ,  et 
initiamur  ad  fidem  per  verbum,  quam  per 
Baptismum  ,  sed  verbum  repeti  potest ,  ut 
magis  confirmemur  in  fide,  et  Ecclesiae  for¬ 
tius  adhaereamus,  cur  ergo  non  poterit  etiam 
repeti  Baptismus?  Quarto,  Ordinatio  non  est 
initiatio  iidei,  neque  ingressus  in  Ecclesiam, 
et  tamen  repeti  non  potest,  ut  Augustinus 
docet  lib.  I  de  Baptismo  cap.  1. 

Jam  vero  Kemnitius  in  2.  par.  Exam.pag. 
133.  ponit  unam  rationem  non  suo  nomine, 
sed  Gabrielis,  quod  videlicet  divina  institu¬ 
tio  sit  causa,  cur  quaedam  Sacramenta  ite¬ 
rari  possint,  quaedam  non  possint.  At  haec 
ratio  parum  valet  :  non  enim  sine  magna 
ratione  Deus  prohiberet  rem  tam  utilem  re¬ 
peti.  Qui  ergo  non  possunt  ullam  causam 
assignare,  cur  Deus  prohibuerit,  temere  di¬ 
cunt  Deum  prohibuisse.  Unde  enim  ipsi 
sciunt  Deum  id  prohibuisse?  nam  Scripturae 
id  non  aperte  dicunt.  Quod  si  confugias  ad 
Patrum ,  et  Conciliorum  traditionem ;  illa 
utrumque  simul  docet ,  nimirum  Deum  id 
voluisse  ,  quia  Sacramenta  quaedam  impri¬ 
munt  characterem,  alia  non  imprimunt. 

Ipse  autem  Kemnitius  pag.  136.  remittit 
nos  ad  alium  locum,  ubi  pollicetur  se  ex  di¬ 
vinis  litteris  solidissimas  rationes  redditu¬ 
rum.  Id  vero  praestat  postea  pag.  238,  239  et 
240.  examinans  Ganonem  41.  de  Baptismo. 
Ibi  autem  ponit  quatuor  rationes,  quas  fate¬ 
tur  non  esse  adeo  solidas  :  deinde  alias  qua¬ 
tuor  solidissimas. 

Prima  igitur  ex  non  solidis  est,  quia  Bap¬ 
tismus  significat  Christi  mortem  :  Christus 
autem  semel  tantum  mortuus  est.  llaec  non 
valet ;  nam  Eucharistia  etiam  significat  Chri¬ 
sti  mortem,  I.  Corinth.  XI.  et  tamen  repeti 
potest;  et  sacrificia  Judaeorum  significabant 
omnia  Christi  mortem,  ct  tamen  frequentis¬ 
sime  repetebantur.  Dicent,  non  esse  lime  si¬ 
milia.  Nam  per  Baptismum  nos  ipsi  commo¬ 
rimur  Christo  :  morimur  enim  peccato  ,  ut 
ille  mortuus  est  corporaliter.  Contra  ;  nam 
vel  vis  rationis  Kemnitii  sumitur  ex  eo, quod 
Christi  mors,  qua3  una  fuit,  per  Baptismum 
reprajsentatur ;  vel  quia  nos  ipsi  morimur 
peccato.  Si  primum  dixerint,  ratio  nihil  con¬ 
cludit,  quia  quod  semel  fit,  potest  stepius 

repraesentari,  ut  patet  in  comoediis,  ubi  re- 
pra?scnlantur  res  semel  gesta?  :  et  quantum 
ad  boc,  per  accidens  est,  quod  nos  etiam 
morimur  in  Baptismo.  Si  dicant  secundum, 
tunc  etiam  ratio  illa  nihil  concludit ,  quia 
potest  idem  homo  srnpius  commori  Christo  ; 
si  nimirum  soepius  peccet ,  et  srepius  eum 
pceniteat  peccatorum.  Praeterea  Ordinatio 
non  est  repraesentatio  mortis  Christi,  et  ta¬ 
men  repeti  non  potest.  Non  igitur  vera  cau¬ 
sa  prohibens  repetitionem,  est  repraesentatio 
mortis  Christi. 

Secunda  ratio  ex  non  solidis  est,  quia  Joan. 
XIII,  dicitur:  Qui  lotus  est ,  non  indiget  nisi  .ut 
pedes  lavet ;  sed  est  mundus  totus  (1).  Haec  non 
valet ,  quia  loquitur  de  eo  ,  qui  revera  est 
mundus.  Unde  qui  post  Baptisma  iterum  ta¬ 
ctus  est  immundus  ,  non  prohibetur  ex  hoc 
testimonio  iterum  baptizari. 

Tertia  ratio  ex  non  solidis  est,  quia  ad 
Heb.  VI,  dicitur  :  Impossibile  est  eos,  qui  se¬ 
mel  sunt  illuminati ,  renovari  iterum  ad  poeni- 
tiam  (2),  ubi  per  illuminationem  intelligitur 
Baptisma.  Haec  non  valet,  quia  loquitur  Pau¬ 
lus  de  illis,  qui  semel  sunt  illuminati,  et  re¬ 
novati  ,  id  est ,  justificati ,  ut  patet  ex  illis 
verbis  :  Iterum  renovari.  Quare  possent  ii 
saltem  secundo  baptizari,  qui  in  primo  Bap¬ 
tismo  non  fuerunt  justificati. 

Quarta  ratio  non  solida  est ,  quia  Epb.es. 
IV,  dicitur  :  Unum  Raptisma(3).  Ilaec  non  est 
solida,  quia  unum  Baptisma  dicitur,  quia  so¬ 
lum  Christi  Baptisma  salutare  est,  idque  uno 
certo  ritu  celebratur.  Nam  alioqui  etiam  dici¬ 
tur  una  fides  ibidem;  et  I.  Cor.  XII.  unus 
panis  dicitur  Eucharistia  :  et  tamen  repeti¬ 
mus  fidei  confessionem;  et  Eucharistiae  sum¬ 
ptionem.  Et  si  quis  fidem  amittat,  potest  et 
debet  eam  iterum  acquirere  ,  et  tamen  non 
potest  Baptismum  iterum  accipere. 

Prima  ratio  solidissima  est,  quia  pactum 
Dei  nobiscum  in  Baptismo  initum,  perpe¬ 
tuum  est.  Non  enim  sequitur  illam  vulgarem 
regulam  Deus  :  ' «  Frangenti  fidem ,  fides 
frangatur  eidem.  »  Sed  semper  ipse  servat 
pactum  suum  etiamsi  nos  infideles  simus. 
Rom.  III  :  Numquid  infidelitas  illorum,  /i4t>n 
Dei  evacuabit ?  absit  (A).  Quare  cum  peccamus 
post  Baptismum  ,  non  est  opus  novo  pacto, 
sed  satis  est  recurrere  ad  illud  primum  jam 
initum  semel  in  Baptismo. 

Haec  ratio  minus  est  solida,  quam  superio- 

(lj  Joan.  XIII,  10.  -  (2)  Hebr.  VI,  4. 

7  et  seq.  —  (G)  Itom.  III,  3. 


res.  Nam  Primo,  Heb.  VI,  Paulus  negat  pos¬ 
se  hominem  peccantem  post  Baptismum  re¬ 
dire  ad  pactumBaptismi.  Ideo  enim'non  ait; 
Impossibile  est  iterum  baptizari ,  sed  :  Im¬ 
possibile  est  iterum  renovari ,  id  est ,  non  po¬ 
test  homo  amplius  ea  facilitate  redire  ad  ami¬ 
citiam  Dei,  et  remissionem  totius  culpae,  et 
poena?,  ut  quondam  in  Baptismo  ,  sed  eget 
jam  laboriosa  poenitentia,  jejuniis,  lachry- 
mis  etc.  proinde  eget  alio  pacto  Doi  multo 
magis  severo,  quam  esset  illud  primum. 

Secundo  ,  cum  quis  sine  fide  baptizatur, 
non  facit  Deus  pactum  cum  illo  ullum  :  pac¬ 
tum  enim  est  inter  duos  consentientes. 
Unde  etiam  Kcinnitius  dicit,  per  Baptis¬ 
mum  non  solum  offerri  ,  sed  etiam  ex¬ 
hiberi,  applicari ,  et  dari  gratiam.  At  certe 
non  applicatur  ,  nec  datur  ei,  qui  non  cre¬ 
dit  :  igitur  saltem  possent  rebaptizari  secun¬ 
dum  istam  rationem  illi,  qui  sine  fide  Bap¬ 
tismum  acceperunt ,  quod  Talsum  esse  ipsi 
quoque  concedunt. 

Tertio  ,  sicut  Baptismus  est  pactum  ,  ita 
etiam  verbum  Dei,  ac  priesertim  secundum 
adversarios,  qui  dicunt  eodem  prorsus  mo¬ 
do  se  habere  in  justificatione  verbum  et  Sa¬ 
cramentum.  At  verbum  quotidie  repeti¬ 
tur. 

Quarto,  Eucharistia  non  minus  continet 
pactum  Dei,  quam  Baptismus,  et  tamen  re¬ 
peti  potest. 

Denique  falsum  est,  pactum  Dei  esse  per¬ 
petuum  illi,  qui  Deo  fidem  frangit,  ita  ut  pro¬ 
missio  servanda  sit,  qualemcumque  se  prae¬ 
beat  is  ,  cui  promissio  facta  est.  Nam  pro¬ 
missiones  Dei  sunt  conditionatte  :  promittit 
enim  se  fore  partem,  et  sponsum  in  Baptis¬ 
mo,  si  nos  perseveremus  esse  filii,  et  spon¬ 
sa?,  alioqui  dicit  idem  Deus,  Hierem.  XVIII: 
Repente  loquar  adversus  gentem  et  adversus  re¬ 
gnum,  ut  eradicem ,  et  destruam,  et  disperdam 
illud.  Si  poenitentiam  egerit  gens  illa  a  malo 
suo ,  agam  et  ego  poenitentiam ,  quod  cogitavi , 
ut  facerem  ei :  et  subito  loquar  de  gente ,  et  de 
regno ,  ut  aedificem,  et  plantem  illud.  Si  fecerit 
malum  in  oculis  meis,  poenitentiam  agam  super 
bono,  quod  locutus  sum,  ut  facerem  ei ( 5).  Quod 
aulem  Kemnitius  adducit  ex  Itom.  III :  Num¬ 
quid  infidelitas  eorum  fidem  Dei  evacuabit  (6)  ? 
intelligitur  de  promissionibu&absolutis,  qua¬ 
lis  erat  de  Messia  mittendo  :  sed  non  talis  est 
promissio  in  Baptismo.  Nam,  ut  minimum. 


(3)  Eph.  IV,  5.  —  (4)  Rom.  III,  3.  —  (5)  Jerem.  XVIII, 

pendet  ex  fide  recipientis ,  ut  ipsi  docent, 
proinde  non  est  absoluta. 

Secunda  ratio  solidissima  ,  Kemnitii  est, 
quia  de  Baptismo  nusquam  scriptum  est,  ut 
repetatur  :  de  aliis  scriptum  est,  ut  de  Eu¬ 
charistia,  I.  Corinth.  XI  :  Quotiescumque  fe¬ 
ceritis.  Et  de  Poenitentia,  Matth. XVIII:  Non 
dico  tibi  septies,  sed  septuagies  septies  (I).  At 
neque  hcec  ratio  multum  valet.  Nam  ut  omit¬ 
tam,  qirod  locus  Matthaei  non  i ntell igitur  de 
Sacramento  Poenitentiae,  sed  de  condonatio¬ 
ne  injuriarum  ,  possumus  Kemnitio  respon¬ 
dere,  quod  respondit  Lutherus  Carolstadio, 
in  lib.  contra  coelestes  Prophetas,  de  nomi¬ 
ne  Sacramenti  non  esse  quidem  scriptum, 
ut  Baptismus  repetatur,  sed  neque  esse  scri¬ 
ptum,  ut  non  repetatur.  Et  sicut  Augustinus 
lib.  Vll  Trinit.  cap.  4.  dicit  de  nomine  trium 
personarum  :  «  Dicimus  in  Deo  tres  perso¬ 
nas,  non  quia  Scriptura  dicit,  sed  quia  non 
contradicit;»  ita  et  nos  possemus  rebapti¬ 
zare,  non  quia  Scriptura  dicit,  sed  quia  non 
contradicit,  et  res  est  bona  ,  et  utilissima 
Baptismus  ,  si  non  esset  periculum  sacrile¬ 
gii  ob  characterem  jam  impressum. 

Tertia  ratio  solidissima  est,  quia  non  ha¬ 
bemus  exemplum  in  Scripturis  Anabaptismi; 
et  prteterea  Circumcisio,  quae  est  figura  Bap¬ 
tismi,  tantum  semel  recipiebatur.  At  haec  est 
similis  superiori.  Nam  in  Scriptura  non  ha¬ 
bemus  etiam  exemplum  alicujus,  qui  fuerit 
prohibitus  baptizari ;  imo  secundum  adver¬ 
sarios  habemus  exemplum  Anabaptismi.  Nam 
Actor.  XIX,  Paulus  jussit  baptizari  eos,  qui 
fuerant  a  Joanne  Baptista  baptizati  :  et  se¬ 
cundum  Lutheranos  omnes,  et  ipsum  Kem- 
nitium,  eadem  erat  vis ,  et  efficacia  Baptis¬ 
mi  Christi,  et  Joannis.  Si  igitur  solum  exem¬ 
pla  Scripturre  quaeramus,  oporteret  omuino 
rebaptizare.  Deberent  itaque  adversarii  ape¬ 
rire  oculos,  et  intelligcrepostBaptisma  Joan¬ 
nis  potuisse  rebaptizari  ,  quia  illud  non  ha¬ 
buit  effectum  in  anima  indelebilem,  ut  habet , 
Christi  Baptisma.  Si  respiciamus  exempla 
Patrum,  deberent  Lutherani  omnino  rebap¬ 
tizare.  Nam  Cyprianus,  et  alii  Africani,  nec- 
nou  plurimi  in  Asia  rebaptizabant  :  resiste¬ 
bat  autem  illis  Romana  Ecclesia,  quas  nole¬ 
bat  rebaptizari ,  ut  patet  ex  Eusebio  lib. 
VII  liist.  Quare  adversarii  non  sequuntur 
potius  Africanos,  et  Asiaticos  Patres  in  hac 
re,  quam  Romanam  Ecclesiam;  ut  in  aliis 
omnibus  rebus  facere  solent?  Quod  autem 


de  Circumcisione  Kcmnitius  profert,  pro  no¬ 
bis  est.  Nam  ideo  Circumcisio  non  repeteba¬ 
tur,  quia  imprimebat  in  carne  indelebilem 
characterem. 

Quarto  ratio  solidissima  est,  quia  per  Ba¬ 
ptismum  nascimur  spirit ualiter.  Una  autem 
tantum  est  nativitas  spiritualis  ,  ut  una  est 
nativitas  corporalis.  Unde  Nicodemus,  Joan. 

III  :  Quomodo  potest,  inquit,  homo  nasci,  cum 
sit  senex  (2).  Et  recte  judicabat  de  nativitate 
corporali.  Hanc  rationem  Kemnitius  furatus 
est  Catholicis  :  eam  enim  habet  S.  Thomas 
3.  par.  q.  LXVI,  art.  9.  Sed  hocinterest  in¬ 
ter  Catholicos,  etKemnitium,quod  Catholici 
ea  utuntur,  ut  congruentia  quadam  ;  et  simul 
notant  veram  causam  ,  qutc  est  impressio 
characteris.  Quam  solam,  ut  veram,  et  soli¬ 
dam  posuit  Concilium  Florentinum  et  Tri- 
dentinum,  supra  citatum.  At  Kemnitius  ex¬ 
plosa  vera  causa ,  amplectitur  istam  con¬ 
gruentiam,  ut  solidissimam  rationem. 

Ostendam  igitur  et  hanc  rationem  non  es¬ 
se  solidam.  Nam  in  primis  homo  non  solum 
per  Baptismum,  sed  etiam  perfidem,  et  ver¬ 
bum  Dei  generatur  spiritualiter,  ut  adversa¬ 
rii  concedunt,  et  patet  ex  Paulo,  I.  Corinth. 

IV  :  Per  Euangelium  ego  vos  genui  (3) ;  et  ta¬ 
men  fidei  actus,  et  conciones  stepe  repetun¬ 
tur.  Praeterea  Secundo  ,  etiamsi  generatio 
corporalis  una  tantum  sit  naturaliter,  tamen 
supernaturaliter  potest  repeti ,  imo  reipsa 
repetetur  in  resurrectione  ,  quam  Dominus 
vocat  regenerationem,  Matth.  XIX.  Cum  er¬ 
go  Baptismus  sit  generatio  supernaturalis, 
quid  prohibet  eum  repeti  ?  Tertio,  etiamsi 
generatio  corporalis  nullo  modo  posset  re¬ 
peti,  tamen  non  eadem  est  ratio  spiritualis 
generationis.  Nam  ut  mors  corporalis  una 
tantum  est,  ita  nativitas  corporalis.  At  mors 
spiritualis  multiplex  est,  utpatet:  cur  igitur 
non  possit  etiam  multiplex  esse  spiritualis 
generatio?  Quarto,  Ordinatio  non  est  gene¬ 
ratio,  et  tamen  non  potesfr repeti.  Denique, 
qui  sine  fide  baptizantur,  revera  non  rege¬ 
nerantur,  et  tamen  rebaptizari  non  possunt: 
et  contra  ,  qui  sunt  regenerati  ante  Baptis- 
m#ra  perfidem,  et  contritionem,  et  deside¬ 
rium  Baptismi,  nihilomiuus  postea  baptizan¬ 
tur,  ut  patet  de  Cornelio,  Actor.  X.  Non  igi¬ 
tur  illa  est  i’atio. 


(1)  I.  Cor.  XI,  25  et  26;  Matth.  XVIII,  22.  —  (2)  Joan.  III,  4.  —  (3)  I.  Cor.  IV,  15. 

CONTROVERSIA  V. 

De  numero  et  ordine  Sacramentorum. 

Controversia  Y,  quae  est  de  numero  Sa¬ 
cramentorum,  quatuor  habebit  partes.  Nam 
Primo  exponemus  haereticorum  sententias. 
Secundo  probabimus  Ecclesiae  Catholicae  ve¬ 
ritatem.  Tertio  refellemus  argumenta  adver¬ 
sariorum.  Quarto  addemus  per  modum  ap¬ 
pendicis  aliquid  de  ordine  Sacramentorum. 


CATCJT  XXIII. 

Quid  haeretici  sentiant  de  numero  Sacra¬ 
mentorum. 

Quoad  Primum,  adversarii  inter  se  mul¬ 
tum  dissentiunt  de  numero  Sacramentorum, 
quibus  omnibus  viam  stravit  Lutherus  in  lib. 
de  captiv.  Babylon.  Nam  in  eo  libello  anno 
20  edito ,  multa  docuit.  Initio  libri  dicit, 
unum  tantum  esse  Sacramentum  ,  si  secun¬ 
dum  usum  Scripturae  loquendum  sit.  Ibidem 
tamen  dicit,  neganda  esse  septem  Sacramen¬ 
ta,  et  tria  pro  tempore  ponenda,  Baptismum, 
Panem,  et  Poenitentiam.  In  fine  libri  dicit,  si 
rigide  loqui  velimus,  duo  esse  Sacramenta, 
Baptismum  ct  Panem.  In  medio  libri  cap. 
de  Confirmatione  dicit,  se  non  damnare  sep¬ 
tem  Sacramenta,  sed  tantum  negare  ea  ex 
Scripturis  probari  posse.  At  non  bene  hoc 
cohaeret  cum  initio  libri,  ubi  dicit,  neganda 
esse  septem ,  et  tria  ponenda  :  non  enim 
aliud  est  damnare,  aliud  negare  septem  Sa¬ 
cramenta.  Ex  hac  inconstantia  Lutheri  natae 
sunt  variae  Lutheranorum  atque  aliorum  hae¬ 
reticorum  sententiae  ,  quas  breviter  enume¬ 
rabo. 

Prima  igitur  est,  unum  tantum  esse  Sacra¬ 
mentum,  quamvis  plura  sint  Sacramentalia 
signa.  Ita  Lutherus  loco  citato.  Sed  non  ha¬ 
buit  in  hac  opinione  sectatores  :  omnes  enim 
alii  plura  ponunt,  et  secundum  usum  Scrip¬ 
turae  ea  ponere  se  putant. 

Secunda  opinio  est  eorum,  qui  tantum  duo 
numerant  Sacramenta  proprie  dicta,  Baptis¬ 


mum  et  Eucharistiam.  Ilanc,  ut  dixi,  Luthe¬ 
rus  indicavit,  in  lib.  de  capt.  Babyl.  Idem 
sensit  Philippus  in  locis  anni  21.  ct22.  cap. 
de  signis,  ubi  solum  ista  duo  agnoscit.  Item 
Illyricus  in  Confessione  Antuerpiensi,  cap. 
11.  de  Sacramentis,  et  cap.  18.  de  Absolu¬ 
tione.  Nicolaus  Selncccerus  in  2.  par.  suae 
paedagogiee,  cap.  de  Sacramentis,  et  Kem- 
nitius  in  2.  par.  Examinis,  cap.  de  numero 
Sacramentorum,  pag.  12  ct  sequentibus. 

Tertio  opinio  est  eorum,  qui  tria  Sacra¬ 
menta  numerant,  Baptismum,  Eucharistiam 
et  Poenitentiam.  Haec  est  communior,  et  ma¬ 
gis  recepta  apud  Lutheranos.  Nam  in  primis 
Lutherus  etiamsi  rigide  duo  tantum  esse  vo¬ 
luerit,  in  lib.  de  capt.  Babyl.  tamen  etiam 
tria  esse  dixit  ibidem,  et  hoc  semper  postea 
repetivit,  ut  anno  23.  in  lib.  ad  Pragenses 
de  instituendis  ministris,  et  anno  34.  in  lib. 
de  Missa  privata,  et  denique  anno  45.  qui 
fuit  penultimus  vitae  ipsius,  in  assertionibus 
contra  Lovanienses.  Sic  enim  habet  assertio 
35  :  «  Poenitentiam  cum  virtute  clavium  Ab¬ 
solventium  Sacramentum  libenter  confite¬ 
mur  :  habet  enim  promissionem,  et  fidem 
remissionis  peccatorum  propter  Christum.  » 
Idem  habent  fere  omnes  Catechismi  Luthe¬ 
ranorum,  ut  Catechismus  Philippi,  Brenlii, 
et  aliorum.  Item  libri  rituales,  seu  agenda} 
ipsorum,  et  denique  Apologia  Confessionis 
Augustana},  art.  13. 

Ubi  notandum  est,  Illyricum,  et  Kemni- 
tium  non  posse  defendi  a  perjurio,  et  defec¬ 
tione  a  Confessione  Augustana.  Nam  ut  re- 
fertTilmannus  Heshusius,  in  lib.  de  praten¬ 
tia  Corporis  Christi  in  coena.  jurant  omnes 
apud  Lutheranos  in  verba  Confessionis  et 
Apologia:,  qui  promoventur  ad  gradus,  vel 
pastoratum.  Sed  respondent  Illyricus  in  Apo¬ 
logia  Confessionis  Antuerpiensis,  cap.  18.  et 
Kemnitius  in  2.  part.  Examinis  pag.  44  et 
903.  Apologiam  Confessionis  largo  modo  ap¬ 
pellasse  Poenitentiam  Sacramentum,  non 
quod  sit  vere  et  proprie  Sacramentum.  At 
solutio  non  valet;  nam  Apologia  habet  hsec 
verba  :  «  Si  Sacramenta  vocamus  ritus,  qui 
habent  Dei  mandatum,  et  quibus  est  addita 
promissio  gratia},  facile  est  judicare,  qua} 
sint  proprie  Sacramenta.  »  Et  paulo  post 
applicans  definitionem  :  '«  Vere  igitur,  in¬ 
quit,  sunt  Sacramenta, 'Baptismus,  Ccena  Do- 
~mini,  Absolutio,  qua:  est  Sacramentum  Poe¬ 
nitentiae,  ;  nam  hi  ritus  habent  mandatum 
Dei,  et  promissionem  gratia:.  »  Hcec  ibi. 
Praeterea  ideo  solum  Kemnitius  non  vult 

Absolutionem  esse  proprie  Sacramentum, 
quia  non  habet  ritum  a  Deo  praeceptum.  At 
Apologia  profitetur  Absolutionem  habere  ri¬ 
tum  a  Deo  praeceptum  :  igitur  ex  sententia 
Apologiae  Absolutio  est  verissimum  Sacra¬ 
mentum. 

Quarta  opinio  est  Zwinglii  in  lib.  de  vera 
et  falsa  religione.  Nam  cap.  de  Sacramentis, 
duo  esse  docet  Sacramenta,  Baptismum,  et 
Coenam,  tamen  cap.  de  Matrimonio,  addit 
etiam  Matrimonium.  Verum  est  quidem  non 
libenter  a  Zvvinglio  Matrimonium  vocari  Sa¬ 
cramentum,  sed  causa  non  est,  quod  putet, 
Sacramenti  definitionem  non  convenire  Ma¬ 
trimonio,  sed  quia  timet,  ne  Sacramenti  vo¬ 
cabulo  obscuretur  et  inquinetur  dignitas  Ma¬ 
trimonii  :  dicit  enim  esse  vocabulum  multo 
illustrius  Matrimonii,  seu  conjugii,  quam  Sa¬ 
cramenti. 

Quinta  opinio  est  Calvini,  qui  tria  Sacra¬ 
menta  numerat,  sed. non  eadem  cum  Lu- 
thero  et  Zwinglio  :  vult  enim  Sacramenta 
esse  Baptismum,  Coenam  Domini,  et  Ordina¬ 
tionem.  Etsi  enim  lib.  IV  Institut.  c.  18.  §. 
19  et  20.  duo  tantum  esse  dicat  Sacramenta, 
Baptismum  et  Coenam,  tamen  paulo  post,  c. 
19.  §  31.  sicut  et  antea,  cap.  14.  §  20.  etiam 
Ordinationem  inter  vera  Sacramenta  nume¬ 
rat,  ac  monet,  se,  cum  tantum  duo  esse  di¬ 
cit,  loqui  de  Sacramentis  ordinariis  et  toti 
Ecclesiae  communibus.  Hinc  etiam  in  Miti- 
doto  Concilii  Tridentini,  sess.  VII,  can.  1. 
quatuor  tantum  Sacramenta  rejicit  a  numero 
Sacramentorum;  Confirmationem,  Poeniten¬ 
tiam,  Unctionem  extremam,  et  Matrimo¬ 
nium.  Proinde  tria  reliqua  admittit. 

Sexta  opinio  composita  ex  Lutheranismo 
et  Calvinismo,  est  aliorum,  qui  quatuor  Sa¬ 
cramenta  recipiunt,  Baptismum,  Coenam, 
Poenitentiam,  et  Ordinationem.  Haec  cstPhi- 
lippi,  qui  licet  cum  Luthero  primo  posuerit, 
duo  tantum  Sacramenta,  et  postea  tria  :  ta¬ 
men  in  locis  editis  anno  36  et  52  et  58,  quae 
fuit  ultima  editio,  habet  ha?c  verba  in  cap. 
de  numero  Sacramentorum  :  «Milii  maxime 
placet  etiam  addi  Ordinationem,  ut  vocant, 
id  est,  vocationem  ad  ministerium  Evange- 
lii;  quia  haec  etiam  mandato  Evangelico 
praecipitur,  et  addita  est  promissio  etc.»  ac 
toto  cap.  fuse  probat  Ordinationem  esse  Sa¬ 
cramentum,  ac  proinde  quatuor  esse  Sacra¬ 
menta.  Eamdem  sententiam  habet  Lucas 
Lossius  in  Catechismo,  edito  anno  57,  nam 
in  eo,  quem  ediderat  anno  54,  tantum  tria 
posuerat. 


Septima  opinio  composita  ex  Lutheranis¬ 
mo,  Calvinismo  et  Zwinglianismo  non  aperte 
sed  obscure  fuit  Philippi.  Nam  in  locis  ulti¬ 
mo  editis  anno  58,  licet  quatuor  tantum  fa¬ 
ciat  Sacramenta,  tamen  propendebat  maxi¬ 
me  ad  quintum  addendum,  id  est,  Matrimo¬ 
nium  cum  Zwinglio  :  Fatetur  enim  Matri¬ 
monium  esse  signum  rei  sacra;,  et  habere 
mandatum  divinum,  et  habere  annexam 
promissionem.  Unum  tantum  dicit  ei  deesse, 
quod  fuerit  ante  Christum.  At  hoc  non  de¬ 
buit  eum  impedire,  quominus  Matrimonium 
faceret  Sacramentum  ;  nam  Baptismus  Joau- 
nis  ex  sententia  ipsius  fuit  verissimum  Sa¬ 
cramentum,  et  idem  cum  nostro  Baptismo, 
et  tamen  fuit  ante  Christum.  Sicut  igitur 
Baptismum  vult  esse  Sacramentum,  quia  a 
Christo  receptum  et  confirmatum,  cur  non 
eadem  ratione  et  Matrimonium  ? 

Octava  opinio  est,  sex  esse  Sacramenta. 
Hanc  tribuit  Lindanus  in  tabulis  analyticis 
Guliclmo  Postello  in  sua  Panthenosia  :  qui 
tamen  vir  postea  Catholice  obiit. 

Nona  opinio  est,  septem  esse  Sacramenta. 
Licet  enim  fide  Catholica,  nos  teneamus  sep¬ 
tem  esse  Sacramenta,  illis  tamen  haec  sen¬ 
tentia,  opinio,  non  fides  esse  potest  :  qui 
enim  in  uno  articulo  haereticus  est,  fide  sim¬ 
pliciter  caret.  Est  igitur  opinio  haec  aliquo¬ 
rum  Lutheranorum;  quibus  placuit,  quod 
Lutherus  initio  dixerat,  se  non  damnare 
septem  Sacramenta;  licet  ibidem  etiam  di¬ 
xerit,  se  negare  septem  Sacramenta.  Scribit 
JoannesSlcidanus,  lib.  XX  hist.  biennio  post 
obitum  Lutheri,  id  est,  anno  48,  in  quodam 
Lipsiensi  Conciliabulo  determinatum  fuisse, 
Confirmationem  et  Extremam  unctionem 
esse  ritus  conferentes  gratiam,  atque  adeo 
septem  Sacramenta  recipienda  esse.  In  quo 
Conciliabulo  interfuisse  Theologos  multos 
Wittembergcnses,  ac  Lipsienses,  et  cum  iis 
Philippum  Melanchthonem ;  ac  tum  primum 
coepisse  hos  molles  Luthcranos  appellari, 
scribit  Surius  in  sua  historia  anni  48.  Unde 
Matthias  Illyricus  in  libro  qui  inscribitur, 
Adhortatio  Illyrici,  ad  constantiam  in  agnita 
Jcsu  Chi  isti  religione,  et  Augustana  Confes¬ 
sione  ;  quaeritur,  quod  in  Lipsiensi  Interim 
(sic  enim  appellatur)  septem  Papistarum  Sa¬ 
cramenta  restituantur.  Et  praefatione  septi¬ 
mae  Centuria?,  Haeresiarchas  appellare  non 
dubitat  principes  mollium,  seu  politicorum 
Lutheranorum. 

Ex  his  colligere  licet  primo,  miram  fuisse 
inconstantiam  Lutheri  et  Philippi,  praeci- 

puorum  patrum  Lutheranorum,  idque  in  re 
gravissima.  Secundo,  non  posse  apud  ad¬ 
versarios  veram  Ecclesiam  esse.  Nam  nota 
pnecipua  verse  Ecclesia;  apud  eos  est  con¬ 
sensus  in  doctrina  Sacramentorum.  Ita  enim 
habet  Lutherus  in  lib.  de  notis  Ecclesiae,  et 
Confessione  Augustana,  et  Apologia  art.  7. 
Ipsi  autem  ita  conveniunt,  ut  adhuc  non  po¬ 
tuerint  Sacramenta  communi  consensu  enu¬ 
merare.  Quod  si  quisque  eorum  ad  se  solum 
trahat  Ecclesiam,  mirum,  si  non  pudeat  eum 
sua;  paucitatis.  Ilinc  etiam  Tertio,  colligitur, 
non  posse  diu  durare  ejusmodi  haereses. 
Nam  omne  regnum  in  seipso  divisum,  deso¬ 
labitur.  Unde  Lutherus  ipse  hoc  annotavit 
in  Psalm.  V  :  «  Nulli,  inquit,  haeretici  victi 
sunt  vi,  aut  astu,  sed  mutua  dissensione ; 
nec  aliter  cum  eis  pugnat  Christus,  quam 
misso  inter  eos  spiritu  vertiginis  et  dissen¬ 
sionis,  sicut  inter  Sichimitas,  Jud.  IX,  et  in¬ 
ter  Babylonicae  turris  operarios,  Genes.  XI, 
et  in  nova  lege,  inter  Arianos,  Donatistas  et 
Pelagianos.  »  Haec  ille.  Quod  idem  multo 
ante  scripsit  Hilarius,  lib.  VII  de  Trinitate. 


CAPUT  XXIV. 

Ex  Scripturis ,  et  Patribus  probatur  veritas 
Catholica  de  numero  septenario  Sacramento¬ 
rum. 

Quantum  ad  Secundum,  sententia  Catho¬ 
licorum  una  est,  ac  semper  fuit,  septem  esse 
proprie  dicta  Sacramenta,  quae  probanda  est 
tripliciter.  Primo,  ex  testimoniis  Scripturae, 
et  Patrum,  quae  quidem  non  numerant  Sa¬ 
cramenta,  tamen  reipsa  omnia  ista  septem 
Sacramenta  vera  et  propria  esse  testantur. 
Secundo,  ex  testimoniis  aliis  Conciliorum  et 
Doctorum ,  quae  praecise  numerum  istum 
septenarium  ponunt.  Tertio,  rationibus  seu 
congruentiis  quibusdam. 

Quantum  ad  Primum  genus  testimonio¬ 
rum,  notanda  sunt  tria.  Primo,  non  debere 
adversarios  petere,  ut  ostendamus  in  Scrip¬ 
turis,  aut  Patribus  nomen  septenarii  numeri 
Sacramentorum.  Nam  nec  ipsi  ostendere 
possunt  nomen  binarii,  vel  ternarii,  vel  qua¬ 
ternarii  ;  Scriptura  enim,  et  Patres  non 
scripserunt  Catechismum,  ut  modo  facimus 
propter  heeresum  multitudinem,  sed  tantum 
Tom.  III. 


tradunt  res  ipsas  variis  in  locis.  Neque  est 
hoc  proprium  Sacramentis,  sed  commune 
aliis  multis  rebus.  Nam  Scriptura  refert 
Christi  miracula,  et  numquam  numerat  quot 
sint:  tradit  articulos  fidei,  et  nusquam  dicit, 
quot  sint.  Apostoli  postea  ediderunt  symbo¬ 
lum  duodecim  articulorum  certis  de  causis. 
Sic  etiam  exScriptura  non  potest  sciri,  quot 
sint  libri  Canonici  :  sed  Concilia  postea  edi¬ 
derunt  Canonem,  et  certum  numerum,  quem 
ex  traditione  didicerant. 

Secundo  notandum,  non  debere  etiam  ad¬ 
versarios  petere,  ut  ostendamus  in  Scriptu¬ 
ris  nomen  Sacramenti  attributum  Confes¬ 
sioni,  aut  Ordinationi,  et  similibus.  Nam 
non  disputamus  de  nomine,  sed  de  re  :  et 
nec  ipsi  ostendent  hoc  nomen  tributum  Bap¬ 
tismo,  aut  Eucharistiae,  sed  soli  Matrimonio, 
quod  tamen  fere  omnes  haeretici  negant  esse 
verum  Sacramentum.  Et  contra  invenimus 
nomen  Sacramenti  in  Scripturis  tribui  mul¬ 
tis  rebus,  quae  omnium  consensu  non  sunt 
Sacramenta,  de  qualibus  nunc  agimus;  ut 
Ephes.  I  propositum  vocandi  Gentiles  ad  fi¬ 
dem,  dicitur  Sacramentum  voluntatis  Dei. 
Et  I.  Timoth.  III,  Sacramentum  pietatis  di¬ 
citur  incarnatio  Verbi.  Et  Apocalyp.  XVII 
dicitur',  Sacramentum  mulieris ,  signum 
quoddam  impressum  in  fronte  mulieris, quae 
Babyloniam  repraesentabat. 

Tertio  notandum,  id  omnino  sufficere,  si 
ostendamus  ex  Scripturis,  et  Patribus,  defi¬ 
nitionem  Sacramenti  convenire  ritibus  non 
paucioribus,  nec  pluribus,  quam  septem. 
Licet  autem  non  conveniamus  in  explicanda 
definitione  Sacramenti  (ut  supra  fuse  osten¬ 
dimus  lib.  I  in  secunda  controversia),  tamen 
convenimus  in  definitione  quadam  generali, 
nimirum  quod  Sacramenta  sint  ritus,  seu 
signa  externa  et  sensibilia,  quae  ex  divina 
institutione  annexam  habeant  promissionem 
gratiae  justificantis.  His  notatis  accedamus 
ad  probationem. 


Quod  Baptismus  sit  Sacramentum. 

Ac  primum  de  Baptismo  nulla  quajstio 
est.  Est  enim  ritus  expressus  :  Lavacrum 
aqua ?  in  verbo  vitee ,  Ephes.  V,  et  institutio, 
ac  mandatum,  Joan.  III  :  Nisi  quis  renatus. 
EtMatth.  ult. :  Baptizantes  eos.  Et  promissio 
gratiae,  Mare.  ult.  :  Qui  creiderit,  et  bapti- 
zatus  fuerit ,  salvus  erit.  Et  Tit.  III  :  Salvos 

nos  fecit  per  lavacrum  (1).  Idem  docent  om¬ 
nes  Patres  supra  citati  in  quaestione  de  ef¬ 
fectu  Sacramentorum. 


Quod  Eucharistia  sit  Sacramentum. 

De  Eucharistia  etiam  nulla  quaestio  est  ; 
habetur  enim  r:tus,  Matth.  XXVI  et  I.  Cor. 
XI :  Accepit  panem,  gratias  agens,  fregit ,  etc. 
Et  institutio,  ac  mandatum  ibidem  :  Hoc  fa¬ 
cite,  et  Joan.  VI  :  Nisi  manducaveritis  etc. 
Et  promissio  gratise,  Joan.  VI  :  Qui  mandu¬ 
cat  hunc  panem,  vivet  in  aeternum  (2).  Idem 
etiam  Patres  docent,  Augustinus  epist.  118. 
cap.  1.  ubi  cum  dixisset,  Christum  instituisse 
Sacramenta  numero  paucissima,  significa¬ 
tione  proestantissima,  observatione  facilli¬ 
ma,  ponit  loco  exempli  Baptismum  et  Eu¬ 
charistiam. 


Quod  Confirmatio  sit  Sacramentum. 

De  confirmatione  habemus  ritum  exter¬ 
num,  manuum  impositionem,  Actor.  VIII  et 
XIX.  Habemus  effectum  gratiae  ibidem.  Nam 
per  manus  Apostolorum  dabatur  Spiritus 
sanctus,  eadem  phrasi  qua  dictum  est,  Tit. 
III,  de  Baptismo  :  Per  lavacrum  regeneratio¬ 
nis  salvos  nos  fecit  (3).  Institutio  et  mandar- 
tum  non  habetur  expresse  in  Scriptura;  ta¬ 
men  colligitur  evidenter  ex  locis  citatis. 
Numquam  enim  Apostoli  ita  confidenter  et 
ordinarie  imposuissent  manus  ad  gratiam 
Spiritus  sancti  communicandam,  nisi  Domi¬ 
nus  id  praecepisset.  Non  enim  ignorabant 
non  posse  ullum  hominem  instituere  caere¬ 
moniam,  ad  quam  sequeretur  gratia  Spiri¬ 
tus  sancti.  Nam  etiam  Kemnitius  in  2.  part. 
Exam.  pag.  13.  et  ApologiaConfessionisAu- 
gustanae  art.  13.  et  Calvinus  lib.  IV  Institut. 
cap.  19.  §.2.  affirmant,  non  posse  ullum  ho¬ 
minem  efficere,  ut  externum  symbolum  con¬ 
tineat  certam  promissionem  gratiae.  Proinde 
oportet  vel  Apostolos  fuisse  temerarios,  quod 
nemo  diceret,  vel  habuisse  Christi  manda¬ 
tum.  Fuisse  autem  caeremoniam  illam  ordi¬ 
nariam  et  necessariam,  et  non  satis  fuisse 
orare  Deum  pro  adventu  Spiritus  sancti,  ex 
eo  colligitur,  quod  Apostoli  primarii  Petrus 


etJoannes  tantum  laboris  et  itineris  susce¬ 
perunt,  ut  irent  ex  Hierosolyma  Samariam, 
ad  imponendas  manus  iis,  quos  Philippus 
Diaconus  baptizaverat.  Nam  orare  poterant 
pro  illis  manentes  llierosolymae. 

Est  autem  Notandum,  impositionem  ma¬ 
nuum  conjunctam  fuisse  cum  unctione  et 
signo  crucis  ;  simul  enim  haec  fiunt,  dum 
crucis  signum  Chrismate  pingitur  in  fronte 
confirmandorum,  idque  ministerio  manus 
Episcopalis.  Unde  Dionysius  lib.  de  Eccle- 
siast.  hierarch.  cap.  2.  part.  3.  et  cap.  4. 
part.  3.  meminit  aperte  Chrismatis  in  hoc 
Sacramento.  Et  Tertullianus  lib.  de  resur- 
rect.  carnis,  ubi  ponit  Confirmationem  in 
eodem  ordine  cum  Baptismo  et  Eucharistia: 
«  Caro  abluitur,  inquit,  ut  anima  emacule¬ 
tur;  caro  ungitur,  ut  anima  consecretur, 
etc.  »  Et  de  praiscriptionibus  haereticorum, 
docens  diabolum  imitari  Sacramenta  Chris¬ 
tiana,  ponit  exemplum  in  his  duobus:  «Tin¬ 
git,  inquit,  et  ipse  quosdam  utique  creden¬ 
tes,  et  fideles  suos;  signat  illic  in  fronte  mi¬ 
lites  suos,  i»  Et  in  lib.  de  Baptismo  :  «  De¬ 
hinc,  inquit,  manus  imponitur  per  benedic¬ 
tionem  ,  provocans  et  invitans  Spiritum 
sanctum.»  Ubi  vides  Tertullianum  antiquis¬ 
simum  auctorem  omnia  tria  ponere,  unctio¬ 
nem,  signum  crucis  in  fronte,  et  manus  im¬ 
positionem. 

Item  Cyprianus  lib.  I.  epist.  12.  et  lib.  II. 
epist.  I.  modo  vocat  unctionem,  modo  ma¬ 
nus  impositionem,  et  praeterea  vocat  aperte 
Sacramentum.  Nam  sic  ait  lib.  II.  epist.  I. 
de  Baptismo,,  et  Confirmatione  loquens : 
«  Tuno  plene  sanctificari,  et  esse  Filii  Dei 
possunt,  si  Sacramento  utroque  nascantur.» 
Augustinus  lib.  II.  contra  litteras  Petiliani 
cap.  104:  «  Sacramentum,  inquit,  Chrisma¬ 
tis  in  genere  visibilium  signaculorum  sacro¬ 
sanctum  est,  sicut  ipse  Baptismus.  » 


De  Poenitentia. 

Joan.  XX:  Quomm  remiseritis  peccata ,  re¬ 
mittuntur  eis,  et  quorum  retinueritis,  retenta 
sunt.  Hic  habemus  ,  Primo  ritum,  nimirum 
externum,  et  judicialem  absolutionem,  quae 
est  signum  interioris,  quae  fit  a  Deo  per  ver¬ 
bum  externum ,  tamquam  instrumentum. 


(1)  Eph.  V,  26;  Joan.  III,  3;  Matth.  XXVII,  19;  Mare.  XVI,  16;  Tit.  III,  5,  —  (2)  Matth.  XXVI, 
26;  I.  Cor.  XI,  23  et  24 ;  Joan.  VI,  54  et  55.  —  (3)  Tit.  III,  5. 

Secundo  habemus  promissionem  gratiae  : 
Remittuntur  eis.  Tertio  habemus  mandatum 
ibidem  :  Sicut  misit  me  Pater  ,  et  ego  mitto 
vos  (I).  Unde  Apostolus  Il.Corinth.  V  :  Reus, 
inquit,  dedit  nobis  ministerium  reconciliationis. 
Et  infra  :  Pro  Christo  legatione  fungimur  (2). 

Ambrosius  lib.  I  de  Poenitentia  cnp.  7  : 
«  Quid  interest  utrum  per  Poenitentiam  ,  an 
per  lavacrum  hoc  jus  sibi  datum  Sacerdotes 
vendicent?  unum  in  utroque  ministerium 
est  Sed  dices,  quia  in  lavacro  operatur  my¬ 
steriorum  gratia.  Quid  in  Poenitentia?  nonne 
Dei  nomen  operatur?  » 

Cyrillus  lib. XII  in  Joannem  cap.56.  com¬ 
parat  reconciliationem  poenitentium  cum 
Baptismo. 

Augustinus  lib.  V  de  Baptismo  c.  20.  nu¬ 
merat  cum  Baptismo  ,  Eucharistia  ,  et  Con¬ 
firmatione  ,  etiam  Reconciliationem ,  per 
manus  impositionem  ,  et  in  Psalm.  CXLVI. 
in  illud  :  Qui  alligat  contritiones  eorum  (‘6), 
disertis  verbis  Sacramentum  appellat  recon¬ 
ciliationem  poenitentium  :  «Qua;  sunt,  in¬ 
quit,  ista  alligamenta?  temporalia  Sacra¬ 
menta.  Alligamenta  medicinalia  sunt  contri¬ 
tionis  nostrae.  Sacramenta  interim  tempora¬ 
lia,  quibus  habemus  consolationem.  »  Et  in¬ 
fra  :  Haec  Sacramenta  esse  dicit  Eucharis¬ 
tiam  ,  et  manus  impositionem  Praepositi  in 
Poenitentiam,  quae  in  coelo  non  erunt. 


De  Extrema  unctione. 

JacobiV.  habemus  ritum:  Orent  super  eum , 
ungentes  eum  oleo  in  nomine  Domini.  Item  pro¬ 
missionem  :  Et  alleviabit  eum  Dominus ,  et  si 
in  peccatis  fuerit ,  dimittentur  ei  (4).  Denique 
mandatum  colligitur  evidenter  ex  eo  ,  quod 
Apostolus  non  auderet  ita  absolute  promit¬ 
tere  tantum  effectum,  nisi  a  Domino  id  acce¬ 
pisset,  ut  supra  ostendimus  etiam  testimonio 
Apologiae,  Calvini,  et  Kemnitii. 

Ex  Patribus,  Innocentius  I.  in  epist.  1.  ad 
Decentium  cap.  8.  loquens  de  oleo  sancto  in¬ 
firmorum  :  «  Poenitentibus,  inquit,  istud  in¬ 
fundi  non  potest,  quia  genus  est  Sacramen¬ 
ti.  Nam  quibus  reliqua  Sacramenta  negan¬ 
tur,  quomodo  unum  genus  putatur  posse  con¬ 
cedi?  » 

Bernardus  in  vita  S.  Malachia;,  scribit  eum 


vocatum,  ut  feminam  morituram  inungeret, 
sed  dum  differtur  unctio,  illam  expirasse; 
Malachiam  autem  vehementer  deluisse, quod 
sine  gratia  Sacramenti  hujus  obiisset;  ita¬ 
que  tandiu  orasse,  ac  flevisse  ,  donec  eam  a 
mortuis  revocavit ,  et  tum  demum  eam  un¬ 
xisse,  et  eam  omnino  convaluisse  :  «  Unxit 
eam,  inqui^  sciens  in  -hoc  Sacramento  remitti 
peccata.  » 

De  ordinis  Sacramento. 

Habemus  ritum  externum,  manus  imposi¬ 
tionem,  I.  Timoth.  IV.  Item  promissionem 
gratiae  ibidem  :  Noli  negligere  gratiam ,  quce 
in  te  est ,  quce  data  est  tibi  per  prophetiam , 
cum  impositione  manuum  presbyterii.  Et  II. 
Timoth.  I  :  Admoneo  te ,  ut  resuscites  gratiam 
Dei ,  quce  est  in  te  per  impositionem  manuum 
mearum.  Denique  institutio  ,  et  mandatum^ 
Ephes.  IV  :  Ipse  dedit  quosdam  quidem  Apos¬ 
tolos,  alios  Euangelistas,  alios  Pastores,  et  Doc- 
torcs  etc.  (o)  Et  praeterea,  unde  sciebat  Apo¬ 
stolus  datam  esse  Timotheo  gratiam  per  im¬ 
positionem  manuum,  si  a  Deo  non  didicerat, 
eo  signo  conferri  gratiam? 

Augustinus  lib.  II  cont.  epist.  Parmeniani 
cap.  13.  loquens  de  Baptismo,  et  Ordinatio¬ 
ne  :  «  Utrumque,  inquit,  Sacramentum  est, 
et  quadam  consecratione  utrumque  homini 
datur,  illud  cum  baptizatur,  istud  cum  ordi¬ 
natur.  Itaque  in  Catholica  Ecclesia,  utrum¬ 
que  non  licet  reiterare,  o  Similia  habet  lib. 
I  de  Baptismo  cap.  4. 


De  Matrimonio. 

Habemus  nomen  ipsum  Sacramenti, Ephes. 
V  :  Sacramentum  hoc  magnum  est.  Item  ritum 
externum,  id  est,  contractum  visibilem  inter 
virum  et  feminam  :  de  hoc  enim  Apostolus 
dicit,  quod  sit  magnum  Sacramentum  ,  ut 
exponit  Chrysostomus ,  et  Hieronymus  in 
hunc  locum  ,  qui  etiam  Nazianzenum  citat, 
et  omnes  alii.  Habemus  etiam  institutionem 
divinam,  Matth.  XIX  :  Quod  Deus  conjunxit, 
homo  non  separet.  Denique  gratiam  annexam 
colligimus  ex  hoc  ipso  loco  Pauli.  Nam  con¬ 
junctio  viri,  et  feminae  ,  significat  conjunc- 


(1)  Joan.  XX,  23  et  21.  —  (2)  II.  Cor.  V,  18.  —  (3)  Psal.  CXLVI,  3.  —  (4)  Jac.  V,  14  et  15.  — 
(5)  I.  Tim.  IV,  14;  II.  Tim.  I.  6;  Ep!..  IV,  11. 

tionem  Christi  cum  Ecclesia.  Illa  autem  con¬ 
junctio  duplex  est;  una  per  naturae  confor- 
mitatem,  quae  facta  est  in  incarnatione,  et 
haec  Christum  conjugit  non  solum  cum  Ec¬ 
clesia,  sed  etiam  cum  toto  genere  humano  : 
altera  est  per  gratiam,  et  charitatem,et  haec 
est,  cum  sola  Ecclesia;  et  ratione  hujus  di¬ 
citur  Christus  sponsus  ,  et  Ecclesia  sponsa, 
juxta  illud  II.  Cor.  XI :  Des/jondi  vos  uni  viro 
virginem  castam  exhibere  Christo  (1).  Igitur 
Matrimonium  viri,  et  feminae,  ut  possit  sig¬ 
nificare  utramque  unionem  Christi  cum  Ec¬ 
clesia,  oportet  ut  non  solum  sit  inter  conju¬ 
ges  unio  qua;dam  naturalis,  et  carnalis,  qua¬ 
lis  etiam  inter  Gentiles  reperitur,  sed  etiam 
unio  spiritualis  ex  gratia  ,  et  charitate  pro¬ 
veniens.  Proinde  Sacramentum  hoc  gratiam 
istam  confert,  ut  significatio  sit  perfecta. 
Quare  Paulus  Ephes.  V,  saepe  monet  viros, 
ut  diligant  uxores,  sicut  Christus  Ecclesiam, 
et  feminas  monet,  ut  viris  subjectae  sint,  si¬ 
cut  Ecclesia  subjecta  est  Christo  :  et  ratio¬ 
nem  reddit,  quia  licec  eorum  conjunctio,  Sa¬ 
cramentum  est  Christi,  et  Ecclesiae. 

Jam  ex  Patribus,  Augustinus  passim  hoc 
docet,  lib.  de  bono  conjugali,  cap.  18  :  «  In 
nostrorum,  inquit,  nuptiis  plus  valet  sancti¬ 
tas  Sacramenti ,  quam  fecunditas  uteri.  «  Et 
cap.  24  :  «  Bonum  nuptiarum  per  omnes 
gentes,  et  oriines  homines  in  causa  generan¬ 
di  est,  et  in  tide  castitatis  :  quod  autem  ad 
populum  Dei  attinet,  etiam  in  sanctitate  Sa¬ 
cramenti,  perquam  nefas  est  etiam  interce¬ 
dente  repudio  alteri  nubere.  »  Atque  hoc  lo¬ 
co  sufficiant  :  nam  in  disputatione  de  singu¬ 
lis  Sacramentis  plura  adferemus. 


Lotionem  pedum  non  esse  Sacramentum. 

Nunc  superest  demonstrare,  non  esse  plu¬ 
ra  Sacramenta,  quam  septem  praedicta.  Et 
quidem  multa  ita  dicuntur  a  veteribus  Sa¬ 
cramenta,  praeter  ista  septem.  Nam  Alexan¬ 
der  I  Papa  in  epist.  I.  vocat  aquam  benedic- 
N  tara  Sacramentum.  Augustinus  lib.  XIX  con¬ 
tra  Faustum  cap.  14.  et  in  Psal.  CXLI.  sig¬ 
num  crucis  vocat  Sacramentum,  et  in  Psal. 
LXV.  ac  lib.  IV  de  symbolo  cap.  1.  vocat 
Sacramenta  caeremonias ,  quae  iiunt  ante 
Baptismum,  utexorcismos,  et  similia,  et  lib. 
II  dc  peccatorum  meritis,  et  remiss.  cap.2G. 


vocat  Sacramentum  panem  quemdam  bene¬ 
dictum,  qui  dabatur  Catechumenis.  Denique 
Ambrosius  lib.  III  de  Sacramentis  cap.  1.  et 
Cyprianus  in  serra,  de  ablutione  pedum,  et 
Bernardus  in  serni.de  crena  Domini  conten¬ 
dunt  ablutionem  pedum,  quam  Dominus  in¬ 
stituit,  Joan.  XIII,  Sacramentum  esse.  Sed 
cx  his  omnibus  nihil  est,  quod  habeat  diffi¬ 
cultatem,  praeter  ultimum.  Nam  in  primis 
nec  aqua  benedicta,  nec  signum  crucis,  nec 
panis  benedictus,  nec  exorcismi,  et  aliae  cai- 
remoniae  Baptismum  praecedentes  in  Scrip¬ 
turis  inveniuntur  :  proinde  non  possunt  ad¬ 
versarii  ea  pro  Sacramentis  habere.  Deinde 
illa  omnia  dantur  etiam  ante  Baptismum,  ut 
ex  iisdem  locis  Augustini  constat;  AtBaptis- 
mus  omnium  consensu  est  omnium  Sacra¬ 
mentorum  primum,  et  quasi  janua.  Deni¬ 
que  nihil  eorum  habet  promissionem  gratiae 
gratum  facientis,  neque  constat  an  a  Chris¬ 
to  instituta  sint ,  an  ab  Apostolis  ,  cum  ta¬ 
men  vera  Sacramenta  a  solo  Christo  institui 
potuerint. 

De  lotione  pedum  videtur  major  difficul¬ 
tas.  Nam  habemus  Joan.  XIII.  ritum  exter¬ 
num,  ipsam  pedum  lotionem  :  item  promis¬ 
sionem  gratiae  :  Si  non  lavero  te  ,  non  habe¬ 
bis  partem  mecum.  Item  mandatum  Dei  .Exem¬ 
plum  dedi  vobis.  Item  :  Et  vos  debetis  alter 
alterius  lavare  pedes.  Item  esse  mvsterium, 
indicant  illa  verba  :  Quod  ego  facio ,  tu  nescis 
modo ,  scies  autem  postea  (2).  Denique  testi¬ 
monia  illa  Patrum,  Ambrosii,  Cypriani,  Ber- 
nardi;  cujus  testimonium  adducit  Kemnitius 
pag.  32.  ad  probandum  Sacramenta  esse 
plura,  quam  septem,  si  testimoniis  Patrum 
standum  sit. 

Respondeo  tamen,  lotionem  illam  pedum, 
nihil  habuisse  commune  cum  Sacramentis 
proprie  dictis,  et  solum  posse  dici  Sacramen¬ 
tum  largo  modo,  quemadmodum  Sacramen¬ 
ta  dicuntur  omnia  ,  quee  mysticum  sensum 
habent,  et  figura;  sunt,  ac  typi  aliarum  re¬ 
rum.  Nam  fuit  i’evera  lotio  illa  signum  Chri¬ 
sti  humilitatis  ,  et  charitatis.  Item  fuit  sig¬ 
num  puritatis ,  qua  debent  homines  ad  Eu¬ 
charistiam  accedere  :  ideo  enim  immediate 
ante  Eucharistia;  institutionem  Christus  hoc 
fecit.  Denique  fuit  etiam  signum  ,  et  figura 
quaedam  purgationis,  quam  eramus  habituri 
per  Christi  passionem  ,  ut  Cyrillus  hoc  loco 
exponit. 

Non  fuisse  autem  Sacramentum  proprie 


(1)  Eph.  V.  32:  Matth.  XIX,  6;  II.  Cor.  XI,  2.  —  (2)  Joan.  XIII,  8.  15,  14  et  7. 

dictum,  patet  Primo,  quia  non  habemus  pro¬ 
missionem  gratiae  justificantis  ;  illud  enim  : 
J\tsi  lavero  te,  non  habebis  partem  mecum ,  ad 
litteram  non  promfttil  gratiam,  sed  minatur 
poenam  ob  inobedientiam  ,  ut  exponunt  hoc 
loco  Clirysosfomus,  et  Cyrillus  ,  et  Basibus 
lib.  I  de  Baptismo  cap.  2.  Si  enim  Petrus 
obstinate  recusasset  illam  loLionem  ,  periis- 
sct  in  aeternum  :  non  quia  illi  deerat  lotio 
pedum,  sed  quia  peccaverat  contra  Christum, 
et  deerat  illi  obedientia.  Mystice  tamen  sig¬ 
nificare  potest,  ut  exponit  hoc  loco  Augusti¬ 
nus,  etiam  justos  indigere  ,  ut  Christus  eos 
quotidie  lavet  a  peccatis  venialibus  ,  quae 
suntveluti  sordes,  quae  pedibus  adhaerent  ob 
humanam  conservationem.  Sed  hoc  non  suf¬ 
ficit  ad  Sacramentum  efficiendum,  quia  hic 
agitur  de  lotione  peccatorum  venialium, quae 
non  eget  nova  gratia  gratum  faciente.  Unde 
Dominus  ait  :  Qui  lotus  est,  non  eget,  nisi  ut 
pedes  lavet,  sed  est  mundus  totus  (  1  ) ,  id  est, 
mundus  est  simpliciter,  et  absolute,  cum  sit 
justus  :  tamen  adhuc  eget  lotione  a  peccatis 
venialibus.  Et  praeterea  non  habemus  ex  hoc 
loco  ipsam  lotionem  pedum  reipsa  tollere 
peccata  venialia  ,  alioqui  deberemus  quoti¬ 
die  lavare  pedes  :  sed  solum  lotionem  illam 
unam  ,  qua  Dominus  pedes  lavit  discipulo¬ 
rum  fuisse  figuram  internae  lotionis ,  quam 
accepimus  a  Christo.  Non  igitur  ipsa  pedum 
lotio  est  Sacramentum  proprie  dictum. 

Secundo  non  habemus  mandatum  ,  seu 
institutionem  hujus  ritus  frequentandi,  quod 
requiritur  in  omni  Sacramento  :  alioqui 
peccarent  fere  omnes  homines ,  qui  non 
utuntur  ista  caeremonia.  Et  licet  fuerit  haec 
caei'emonia  usitata  olim  in  quibusdam  Ec¬ 
clesiis  statim  post  Baptismum  ,  tamen  non 
fuit  unquam  ab  omnibus  recepta,  nec  ab  ip¬ 
sa  Romana  Ecclesia,  ut  testatur  Ambrosius 
loco  citato.  Neque  obstat  illud  mandatum  : 
Exemplum  dedi  vobis.  Item  :  Et  vos  debetis 
alter  alterius  lavare  pedes.  Et :  Quod  ego  facio, 
tu  nescis  modo  ,  scies  autem  postea.  Nam  hoc 
mandatum  praecipit  humilitatem,  et  charita- 
tem,  ut  exponunt  Chrysostomus,  et  Cyrillus, 
non  autem  ipsam  materialem  lotionem  pe¬ 
dum,  ut  patet  ex  praxi  Ecclesiae;  numquam 
enim  Christiani  putarunt  se  habere  speciale 
mandatum  de  lotione  pedum. 

Ad  loca  illa  Patrum  facile  est  respondere. 
Nam  Ambrosius  vocat  Sacramentum,  et  my¬ 
sterium  ,  quia  in  ipsius  Ecclesia  servabatur. 


ut  sacra  caeremonia,  et  ut  aliquid  Sacramen- 
tale  :  tamen  non  putabat  ipse  esse  hanc  lo¬ 
tionem  proprie  dictum  Sacramentum,  ut  pa¬ 
tet  tum  ex  eo,  quod  fatetur  non  remitti  pec¬ 
cata  lethaliaper  eam  lotionem,  sed  quasdam 
reliquias  peccati  originalis  :  tum  etiam  quia 
dicit  se  non  reprehendere  Ecclesiam  Roma¬ 
nam,  ubi  ha;c  caeremonia  non  erat  in  usu; 
quod  certe  non  diceret,  si  putaret  esse  ve¬ 
rum  Sacramentum.  Poito  Cyprianus,  et  Ber- 
nardus,  si  attente  legantur,  non  dicunt  ip¬ 
sam  lotionem  pedum  materialem  ,  esse  Sa¬ 
cramentum,  quo  homines  sanctificentur:  sed 
solum  dicunt  illam  unicam  lotionem  pedum 
Apostolorum  a  Christo  factam,  fuisse  Sacra¬ 
mentum;  quia  per  eam  significabatur  ali¬ 
quid  sacrum,  quod  in  nobis  quotidie  fieri  de¬ 
bet,  id  est,  expiatio  peccatorum  venialium, 
quae  fit  in  nobis  quotidie  a  Christo  per  ora¬ 
tionem  ,  jejunia,  humilitatem,  et  exercitia 
pietatis  erga  proximos,  quibus  vacamus.  Et 
sane  si  putarent  lotionem  pedum  esse  Sacra¬ 
mentum  ,  oporteret  nos  quotidie  ex  eorum 
sententia  lavare  invicem  pedes  :  id  enim  ipsi 
dicunt ,  hoc  Sacramentum  esse  quotidiana¬ 
rum  culparum  expiationem. 


CAPUT  XXV. 

Septem  esse  Sacramenta ,  probatur  ex  poste¬ 
rioribus  Conciliis,  et  Doctoribus. 

Secunda  probatio  sumitur  ex  testimoniis, 
quae  praecise  ponunt  numerum  septenarium, 
quae  testimonia  tria  sunt.  Primum  est  om¬ 
nium  Theologorum,  et  proinde  totius  Eccle¬ 
siae  ab  annis  ut  minimum  400.  Nam  Magis¬ 
ter  Sentent.  lib.  IV,  dist.  2.  et  omnes  inde 
Theologi  septem  Sacramenta  esse  tradide¬ 
runt.  Neque  vero  Magister  aliquid  novum 
scripsit,  sed  quod  invenit  in  usu  Ecclesiae; 
quod  argumentum  maximi  ponderis  esse  de¬ 
bet.  Nam  si  falsum  esset,  quod  dicimus  er- 
rasset  tota  Ecclesia  per  annos  400  pernicio¬ 
sissime.  Nam  si  Sacramenta  essent  pauciora, 
magna  impietas  fuisset,  et  superstitio,  et 
magna  deceptio  animarum  ,  habuisse  tam- 
diu  pro  Sacramentis  ea,  quae  Sacramenta  non 
erant.  Sivero  essent  plura,  fuisset  magna  im- 


(1)  Joan.  XIII.  10. 

pietas,  tamdiu  contempsisse  vera  Dei  Sacra¬ 
menta,  et  magnum  detrimentum  animarum. 
Secundo,  magis  perniciosus  est  error  circa 
Sacramenta,  quam  circa  alia  dogmata  :  nam 
reliqua  fere  speculativa  sunt,  et  earum  igno¬ 
ratio  multos  simplices  excusat.  At  Sacramen¬ 
torum  cognitio  ad  praxim  pertinet ,  et  ad 
praxim  singulorum  hominum.  Tertio,  since¬ 
rus  Sacramentorum  usus  ad  notas  Ecclesiae 
pertinet  ex  sententia  omnium  haereticorum 
hujus  temporis.  Quare  si  in  400  annis  erra¬ 
tum  est  in  Sacramentis  tam  graviter,  conse¬ 
quenter  dicere  debent,  Ecclesiam  periisse 
de  orbe  terrarum  :  non  enim  invenient  faci¬ 
le  qui  aliter  senserint  hoc  tempore  de  Sacra¬ 
mentis.  Nam  ipsi  etiam  Hussitae,  et  Walden- 
ses,  qui  fere  soli  erant  haeretici,  cum  Luthe- 
rus  apparuit ,  septem  Sacramenta  recipie¬ 
bant.  De  Hussitis  patet  in  Cone.  Constant, 
sess.  XV,  art.  8.  de  Waldensibus  ,  id  testa¬ 
tur  Lutherus  in  lib.  ad  eos  scripto. 

Secundum  testimonium  est  Concilii  Flo¬ 
rentini  in  institutione  Armenorum,  ubi  sep¬ 
tem  Sacramenta  asseruntur,  et  explicantur. 
Ubi  Notanda  sunt  duo  mendacia  Kemnitii. 
Is  enim  in  2.  par.  Exam.  pag.  35.  dicit,  sep¬ 
tenarium  numerum  Sacramentorum  apud 
Graecos  tentatum,  Armenis  vero  obtimsum 
fuisse  :  et  addit,  Armenos  a  sancto  Bartho- 
lomseo  Apostolo  ad  fidem  converses,  post 
mille,  et  eo  amplius  annos  septenarium  nu¬ 
merum  Sacramentorum  a  Romano  Pontifice 
tandem  accepisse.  Ubi  mentitur.  In  primis 
cum  dicit,  hunc  numerum  tentatum  a  Conci¬ 
lio  apud  Graecos,  quasi  dicere  velit,  conatos 
fuisse  Patres  id  persuadere  Graecis,  sed  non 
potuisse.  At  in  toto  Concilio,  nihil  omnino  de 
numero  Sacramentorum  cum  Graecis  actum 
esse,  ex  ipso  Concilio,  quod  exstat  Graece, 
et  Latine,  perspicuum  est.  Imo  instructio 
haec  Armenis  data  est  toto  approbante  Con¬ 
cilio,  paulo  ante  ejus  dissolutionem,  ut  ibi¬ 
dem  legimus  in  decreto  Eugenii  IV,  ubi  hmc 
ipsa  institutio  habetur.  Ex  quo  intelligimus, 
Graecos  idem  omnino  cum  Latinis  semper 
sensisse  de  numero  Sacramentorum  :  alio- 
qui  Graeci  non  tam  facile  sine  ulla  quaestio¬ 
ne  instructionem  approbassent.  Quod  etiam 
confirmari  potest  testimonio  Hieremiae  Pa¬ 
triarchae  Constantinopolitani,  qui  in  ea  cen¬ 
sura  quam  edidit  ad  errores  Lutheranorum, 
septem  Sacramenta  ab  ipsis  etiam  Graecis 
numerari  recipique  testatur.  Sic  enim  loqui¬ 
tur  cap.  7.  in  ea  item  Catholica  Ecclesia 
septem  divina  Sacramenta  esse,  Baptismum, 


Sacri  unguenti  unctionem,  sacram  Commu¬ 
nionem,  Ordinem,  Matrimonium,  Poeniten¬ 
tiam,  Extremam  unctionem. 

Secundo  mentitur  Kemnitius,  cum  dicit, 
obtrusum  fuisse  Armenis  hunc  numerum 
Sacramentorum,  cum  eum  ignorassent  per 
annos  mille,  et  amplius.  Nam  (ut  in  decreto 
Eugenii  legimus)  ante  unionem  Armenorum 
cum  Latinis,  collationes  factae  sunt  inter  eos 
de  fide  Trinitatis,  et  Incarnationis,  et  Sacra¬ 
mentorum,  et  inspecti  libri  utriusque  natio¬ 
nis,  et  tum  demum  praescripta  formula  in¬ 
structionis  :  Quare  non  obtrusa  fuit,  sed 
post  maturam  discussionem,  ab  eis  accepta  : 
et  sane  non  tam  facile  accepissent,  nisi  vi¬ 
dissent  conformem  esse  antiquis  libris,  et 
ritibus  "Ecclesiae  suae.  Adde  quod  in  eadem 
instructione  traditur  Armenis  doctrina  de 
tribus  personis  divinis,  et  de  duabus  Christi 
naturis.  Ut  igitur  Kemnitius  dicit,  obslru- 
sum  illis  numerum  septem  Sacramentorum, 
cur  non  dicit  etiam  obtrusum  numerum 
personarum  divinarum,  et  naturam  Christi. 

Tertium  testimonium  est  Concilii  Triden- 
tini  sess.  7.  canon.  1.  ubi  additur  anathema 
negantibus  septem  esse  vera  et  propria  Sa¬ 
cramenta ;  quod  testimonium  etiamsi  nul¬ 
lum  haberemus  aliud,  deberet  sufficere. 
Nam  si  tollamus  auctoritatem  praesentis  Ec¬ 
clesiae,  et  praesentis  Concilii,  in  dubium  re¬ 
vocari  poterunt  omnium  aliorum  Concilio¬ 
rum  decreta,  et  tota  fides  Christiana.  Sem¬ 
per  enim  haec  fuit  consuetudo  apud  Chris¬ 
tianos,  ut  exortas  controversias  definirent 
Episcopi,  qui  tunc  vivebant.  Et  praeterea 
omnium  Conciliorum  veterum,  et  omnium 
dogmatum  firmitas  pendet  ab  auctoritate 
praesentis  Ecclesiae.  Non  enim  habemus  tes¬ 
timonium  infallibile,  quod  Concilia  illa  fue¬ 
rint,  et  legitima  fuerint,  et  hoc  aut  illud  de¬ 
finierint,  nisi  quia  Ecclesia,  quae  nunc  est, 
et  errare  non  potest,  ita  sentit,  et  docet. 
Quod  enim  historici  quidam  meminerint  eo¬ 
rum  Conciliorum,  non  potest  parere  fidem, 
nisi  humanam,  cui  potest  subesse  falsum. 

Idem' probatur  ex  congruentiis. 

Catholici  Docto  res  confirmare  solent  sep¬ 
tenarium  Sacramentorum  numerum  variis 
congruentiis.  Prima  est  a  similitudine  vitee 
spiritualis,  et  corporalis.  Siquidem  in  vita 
corporali  quaedam  requiruntur  ex  parte  ho¬ 
minum  singulorum,  quaedam  ex  parte  totius 
Reipublicae.  Ex  parte  hominum  singulorum 
requiruntur  tria  per  se, generatio,  augmenta- 
tio, et  nutritio;  et  duo  per  accidens, remedium 
contra  morbos,  si  contingat  hominem  aegro¬ 
tare  :  et  remedium  contra  reliquias  morbi, 
ut  perfecte  convalescat.  Ex  parte  Reipubli¬ 
cae  requiruntur  duo.  Primo  parentes,  qui 
propagent  vitam  corporalem  hominum.  Se¬ 
cundo  Principes,  et  Magistratus,  qui  eam 
ordinent,  et  regant.  Eodem  igitur  modo  in 
vita  spirituali.  Primo,  requiritur  regenera¬ 
tio,  quae  est  per  Baptismum.  Secundo,  aiig- 
mentatio,  per  Confirmationem.  Tertio,  nu¬ 
tritio,  per  Eucharistiam.  Quarto,  remedium, 
contra  morbos,  si  contingat  regeneratum 
peccare,  per  poenitentiam.  Quinto,  reme¬ 
dium  contra  reliquias  peccatorum,  per  Unc¬ 
tionem  extremam.  Sexto,  ex  parte  Reipu¬ 
blicae,  Matrimonium,  quo  propagentur  ho¬ 
mines  ad  cultum  Dei  deputandi.  Septimo, 
Ordo  sacer,  quo  regantur,  et  gubernentur. 

Secunda  ratio  ex  numero  peccatorum,  et 
vulnerum.  Nam  Baptismus  est  praecipue 
contra  originale.  Poenitentia  contra  actuale 
mortale,  Unctio  extrema  contra  reliquias 
peccatorum,  Confirmatio  contra  infirmita¬ 
tem,  Eucharistia  contra  malitiam,  Matrimo¬ 
nium  contra  concupiscentiam.  Ordo  contra 
ignorantiam. 

Tertiaralio  ex  numero  virtutum, Baptismus 
respondet  fidei,  Confirmatio  spei,  Eucharis¬ 
tia  charitati,  Poenitentia  justitiae.  Unctio  ex¬ 
trema  fortitudini,  Ordo  prudentiae,  et  Matri¬ 
monium  temperantiae. 

Quarta  ratio  ex  celebritate  numeri  septe¬ 
narii  in  expiationibus.  Vide  Exod.  XXIX, 
Lex.  IV,  et  VIII,  XIII,  XIV,  XV,  XVI,  XXIII, 
Num.  XIX  Deut.  XV,  II  Paralip.  XXIX. 
Job  ult.  ubi  semper  videbis  in  expiatione 
offerri  septem  animalia,  vel  septem  diebus, 
vel  septies  aspergi  sanguinem  etc.  Unde 


etiam  IV  Reg.  V,  Naaman  septies  jussus 
est  lavari  ad  purgandam  lepram.  Vide  S. 
Thomam  in  IV.  dist.  2.  quaist.  t.  3.  par. 
quaest.  LXV.  art.l.  et  contra  Gentes  lib.  IV. 
cap.  58. 

Sed  Kemnitius  in  2.  par.  Exam.  pag.  16. 
17.  et  18.  tria  dicit  de  his  rationibus.  Primo 
affirmat,  esse  fundamenta  principalia,  et 
demonstrationes  nostrae  sententiae  :  «  Haec 
sunt,  inquit,  demonstrationes,  haec  funda¬ 
menta,  quibus  septenarius  numerus  Sacra¬ 
mentorum  in  Ecclesiam  invectus  et  receptus 
fuit  a  scriptoribus  Scholasticis.  »  Secundo 
dicit,  has  demonstrationes  nihil  valere,  quia 
alioqui  probaremus  etiam  septem  fuisse  Sa¬ 
cramenta  in  lege  veteri  :  nam  etiam  tunc 
erant  virtutes,  et  peccata,  et  vita  spiritualis, 
et  corporalis.  Tertio  dicit,  si  ex  numeris  ce¬ 
lebratis  in  scriptura  numerus  Sacramento¬ 
rum  desumi  debeat,  posse  probari  tria  esse 
Sacramenta,  vel  etiam  duodecim,  aut  plura, 
quia  multi  sunt  numeri  celebres,  et  sacri  in 
Scripturis. 

Sed  haec  levia  sunt.  Nam  in  primis  nullus 
Theologorum  dixit,  ista  esse  fundamenta, 
et  demonstrationes,  sed  solum  congruentias 
supposita  fide.  Id  enim  Scholastici  facere 
solent,  ut  ea,  qute  ex  fide  habemus,  osten¬ 
dant  etiam  non  repugnare  rationi,  sed  illi 
potius  esse  conformia.  Nec  tamen  argumen¬ 
tum  Kemnitii  concludit,  oportuisse  nimirum 
etiam  in  veteri  lege  esse  Sacramenta  sep¬ 
tem.  Nam  Sacramenta  vetera  (ut  supra  os¬ 
tendimus)  non  erant  instituta  ad  perficien¬ 
dum  hominem  in  vita  spirituali,  nec  ad  re¬ 
medium  peccati,  excepta  Circumcisione; 
sed  solum  ad  significanda  mysteria  Chris¬ 
tiana,  et  alios  quosdam  fines  :  nostra  autem 
sunt  instituta  in  remedium  peccati,  et  ad 
justificandum,  et  perficiendum  hominem  in 
vita  spirituali,  ut  ex  Scripturis  apertissime 
deducitur.  Itaque  congruentiae  illae  rectissi¬ 
me  se  habent,  si  applicentur  nostris  Sacra¬ 
mentis,  non  autem  si  applicentur  veteribus. 
Denique  illa  ratio  Kemnitii  de  variis  nume¬ 
ris  in  Scriptura  celebribus,  nihil  concludit. 
Nam  ratio  Catholicorum  sumitur  ex  nume¬ 
ris,  quae  significabant  expiationem  peccato¬ 
rum,  non  autem  ex  quibuscumque  numeris. 
Porro  in  Scriptura,  ita  frequens  est  nume¬ 
rus  septenarius  in  expiationibus,  ut  tota 
Scriptura  clamare  videatur,  futurum  ali¬ 
quando  fuisse  tempus,  quo  septem  insignia, 
et  efficacissima  remedia  darentur  a  Deo  in 
expiationem  peccatorum. 

Solvuntur  objectiones. 

\ 

Restat  utobjectiones  adversariorum  dilua¬ 
mus,  quae  sunt  partiin  ex  Scriptura,  partim 
ex  Patribus,  partim  ex  ratione.  Primum  igi¬ 
tur  ex  Scriptura  tria  proferunt  argumenta. 
Primum  negativum,  quia  Scripturae  nus¬ 
quam  tradunt  septem  esse  Sacramenta.  Se¬ 
cundum  affirmativum,  quia  Scripturae  duo 
tantum  Sacramenta  esse  docent.  Nam  Joan. 
XIX.  ex  latere  Christi  fluxerunt  sanguis  et 
aqua,  id  est,  (ut  exponunt  Chrysostomus, 
Cyrillus,  et  Theophylactus  eum  locum,  et 
Damascenus  lib.  IV.  de  fide  cap.  10.  et  Au¬ 
gustinus  lib.  II.  de  symbolo  cap.  6.  ettract, 
9.  in  Joannem,  et  alii.)  Eucharistia  et  Bap¬ 
tismus.  Tertium,  quia  Scripturae  non  solum 
non  ponunt  septem,  et  ponunt  tantum  duo, 
sed  etiam  negant  esse  septem.  Nam  Apocal. 
XVII,  Angelus  vocat  Sacramentum  bestiam, 
quae  septem  capita  habebat ;  ex  quo  signifi¬ 
cari  videtur  septenarium  numerum  Sacra¬ 
mentorum  ad  Antichristum  pertinere,  qui 
per  eam  bestiam  designatur.  Haec  sunt  ar¬ 
gumenta  Kemnitii  ex  Scriptura,  quae  ipse 
habet  in  2.  par.  Exam.  pag.  18.  et  50.  Sed 
haec  levia  sunt. 

Ad  Primum  supra  respondimus,  Scriptu¬ 
ram  neque  septem,  neque  duo,  neque  tria, 
usquam  expresse  numerare. 

Ad  Secundum,  locus  ille  Joannis  non  ma¬ 
le  ita  exponi  potest,  ut  significentur  per  san¬ 
guinem,  et  aquam,  Eucharistia,  et  Baptis¬ 
mus,  ut  exponunt  fere  Graeci  omnes,  sed 
non  propterea  excluduntur  caetera  Sacra¬ 
menta.  Solum  enim  duo  posita  sunt,  quia 
sunt  illa  magis  communia,  et  magis  princi¬ 
palia,  et  ex  illis  poterat  idem  judicium  de 
caeteris  fieri.  Sicut  etiam  Hebr.  VI,  Paulus 
duo  tantum  ponit  Sacramenta,  Baptisma, 
et  manuum  impositionem,  id  est,  Confirma¬ 
tionem  :  Non  rursum  jacientes  fundamentum 
pcenitentice  ab  operibus  mortuis,  et  fidei  ad 
Deum ,  Baptismatum  doctrinae ,  impositionis  quo¬ 
que  manuum  (1).  Ubi  per  manuum  imposi¬ 
tionem  intelligunt  Chrysostomus,  Theodo- 
retus,  Theophylactus,  OEcumenius,  et  alii 
Confirmationem,  quae  dabatur  post  Baptis¬ 


mum,  nec  meminit  Eucharistiae,  quae  simul 
dabatur  (ut  etiam  modo  datur  cum  bapti¬ 
zantur  adulti)  cum  Baptismo,  et  Confirma¬ 
tione. 

Dico  tamen  Secundo,  non  esse  necessa¬ 
rium  sequi  illam  expositionem  Gra*corum 
de  sanguine,  et  aqua.  Alii  enim  aujue  magni 
expositores  aliter  exponunt.  Cyrillus,  Cate¬ 
chesi  3  et  Hieronymus  in  epist.  83.  ad 
Oceanum,  intelligunt  per  sanguinem ,  et 
aquam,  significata  esse  duo  Baptismata, 
unum  in  sanguine,  id  est,  Martyrium,  aliud 
in  aqua.  Ambrosius  lib.  X.  in  Lucam  cap. 
103.  et  Leo  episl.  4.  et  Augustinus,  ac  Bcda 
in  cap.  XIX  Joannis,  intelligunt  per  sangui¬ 
nem,  redemptionis  pretium ,  per  aquam, 
Baptismum.  Et  heec  videtur  maxime  littera¬ 
lis  expositio,  ut  nimirum  intelligamus  ex 
Christi  latere  fluxisse,  Baptismum,  qui  om¬ 
nem  suam  vim  habet  ex  Christi  sanguine. 
Nam  ideo  non  dixit  :  Exivit  aqua,  et  san¬ 
guis,  ut  ordo  postulabat,  si  ageretur  de  Bap¬ 
tismo,  et  Eucharistia,  cum  baptismus  prte- 
cedat  Eucharistiam  ;  sed  dixit  :  Exivit  san¬ 
guis,  et  aqua,  id  est,  pretium,  et  applicatio 
illius  pretii.  Quod  etiam  confirmatur  ex  illo 
I  Joan.  V  :  Hic  est,  qui  venit  per  aquam,  et 
sanguinem,  Jesus  Christus,  non  in  aqua  solum, 
sed  in  aqua,  et  sanguine  (2).  Ubi  videtur  ip- 
semet  Joannes  explicare  mysterium,  quod 
posuerat,  Joan.  XIX.  et  simul  ostendere  dif¬ 
ferentiam  inter  Baptismum  Christi,  et  Joan¬ 
nis,  quod  Joannes  venerit  in  aqua  solum,  id 
est,  Baptismum  attulerit  non  efficacem. 
At  Christus  attulerit  Baptismum  efficacissi- 
mum,  cum  aquam  dederit  sanguini  admis¬ 
tam. 

Ad  Tertium  respondeo,  blasphemum  esse 
Kemnitium,  cum  Sacramenta  Christi  capita 
bestiae  esse  dicit.  Nam  cogitur,  velit  nolit, 
ea  etiam  Sacramenta  numerare  inter  capita 
bestiae,  quae  ipse  habet  pro  veris  Sacramen¬ 
tis,  nimirum  baptismum,  et  Eucharistiam  : 
haec  enim  sunt  ex  numero  iliorum  septem. 
Adde,  quod  Joannes  non  dicit  septem  illa 
capita  esse  septem  Sacramenta,  sed  unum 
Sacramentum  :  proinde,  (si  licet  nugari)  id 
magis  quadraret  in  Lutherum,  qui  unum 
Sacramentum  esse  dixit,  et  plura  signa  Sa- 
cramentalia.  Denique  ipsemet  Joannes  sep¬ 
tem  illa  capita  septem  reges  interpretatur. 
Ex  quo  ruit  totum  aedificium  blasphemiae 
Kemnitianae. 


(1)  Hebr.  VI,  1  et  2.  —  (2)  Joan.  XIX,  34;  I.  Joan.  V,  6. 

Jam  ex  Patribus.  Primo,  Calvinus  lib.  IV. 
Instit.  cap.  19.  §.  3.  dicit,  veteres  cum  lo¬ 
quuntur  proprie  de  Sacramentis,  duobus 
contentos  esse,  Baptismo,  et  Eucharistia. 
Id  probat  ex  Augustino  lib.  III.  doctriri. 
Christianae  cap.  9.  et  epist.  118.  Addit  Cal¬ 
vinus  probationem.  Nam  Augustinus  solet, 
ut  plurimum  quaerere  mysteria  in  numeris  : 
«  Imo,  inquit  Calvinus,  in  observandis  nu¬ 
meris  curiosior  esse  solet,  quam  necesse  fo¬ 
ret  :  et  tamen  de  isto  numero  septenario  Sa¬ 
cramentorum  nihil  unquam  scripsit.  » 

Kemnitius  in  2.  par.  Exam.  pag.  25.  et 
sequentibus,  tria  asserit  ex  Patribus.  Primo, 
si  proprie  loquamur  de  Sacramentis,  vetus¬ 
tissimos  Patres  non  agnovisse  nisi  duo,  Bap¬ 
tismum,  et  Eucharistiam.  Id  probat  ex  Jus¬ 
tino,  Apologia  2.  ex  Irenaeo,  ex  Tertulliano 
lib.  I.  et  4.  inMarcionem,  et  de  corona  mi¬ 
litis,  item  ex  Cyrillo  in  Catechesibus,  ex 
Ambrosio,  in  lib.  de  Sacramentis,  et  de  iis, 
qui  initiantur  mysteriis  ;  qui  duo  auctores 
ex  professo  tractant  de  Sacramentis,  et  ta¬ 
men  non  ponunt  nisi  duo. 

Secundo,  affirmat  Patres  recentiores  po¬ 
nere  plura  Sacramenta,  quam  duo,  sed  pau¬ 
ciora,  quam  septem,  proprie  loquendo  de 
Sacramentis^Id  probat  ex  Dionysio,  quem 
dicit  a  nobis  fingi  esse  Areopagitam,  qui  in 
Ecclesiastica  hierarchia,  quatuor  tantum 
Sacramenta  exponit,  Baptismum,  Eucharis¬ 
tiam,  Confirmationem,  et  Ordinem.  Item  ex 
Gregorio  can.  multi  saecularium  1.  q.  1. 
apud  Gratianum,  qui  tria  ponit,  Baptismum, 
Chrisma,  Eucharistiam.  Jtem  ex  Rabano,  et 
Paschasio  de  coena  Domini.  Denique  ex  in¬ 
certo  Auctore,  qui  sub  nomine  Cypriani, 
scripsit  de  operibus  Cardinalibus  Christi.  Is 
enim  in  sermonibus  de  coena  Domini,  de 
ablutione  pedum,  et  de  Chrismate,  pauciora 
ponit,  quam  septem. 

Tertio  affirmat,  Patres,  cum  largo  modo 
de  Sacramentis  loquuntur,  plura  numerare, 
quam  septem ;  et  probat  ex  variis  locis  Au¬ 
gustini.  Ex  quibus  omnibus  colligitur,  neque 
proprie,  neque  improprie  loquendo  Sacra¬ 
menta  esse  septem  apud  veteres,  sed  vel 
pauciora,  vel  plura. 

Respondeo  primum  ad  haec  omnia,  nul¬ 
lum  ex  Patribus  scripsisse  unquam  Sacra¬ 
menta  non  esse  septem;  aut  esse  tantum 
duo,  vel  fria,  sed  solum  ad  suum  propositum 
mentionem  fecisse  aliquorum  Sacramento¬ 


rum,  de  aliis  nihil  dixisse.  Non  autem  pug¬ 
nant  cum  Theologis  ,  qui  septem  asserunt 
Sacramenta,  ii  qui  neque  septem  esse  ne¬ 
gant,  neque  dicunt  tantum  esse  duo,  vel 
tria.  Adde  quod  iidem  Patres  in  multis  locis 
unius  tantum  Sacramenti  mentionem  fa¬ 
ciunt  :  in  aliis  locis  nullius.  Quare  secundum 
Kemnitii  Dialecticam ,  oporteret  colligere 
unum  esse  Sacramentum,  aut  etiam  nullum. 
Satis  igitur  esse  debet,  quod  Patres  in  va¬ 
riis  locis,  aut  certe  varii  Patres  ejusdem  re¬ 
tatis  omnium  septem  Sacramentorum  alicubi 
meminerint,  ut  nos  supi’a  ostendimus.  Hac 
solutione  praemissa  respondeo  etiam  ad  sin¬ 
gulos  Putres. 

Ac  primum  ad  Augustini  testimonia  a  Cal¬ 
vino  citata,  dico,  Augustinum  in  illis  duobus 
locis  non  dicere  esse  tantum  duo  ,  sed  po¬ 
nere  duo,  loco  exempli.  Id  quod  patet  ex 
iisdem  locis.  Nam  lib.  III  doctrinae  Christia¬ 
nae  ,  c.  9.  sic  habet  Augustinus  :  «  Pauca 
pro  multis,  eademque  factu  facillima,  et  in¬ 
tellectu  augustissima,  et  observatione  castis¬ 
sima  ipse  Dominus,  et  Apostolica  tradidit 
disciplina,  sicuti  est  Baptismi  Sacramentum, 
et  celebratio  corporis  et  sanguinis  Domini.  » 
Ubi  vides  particulum  (sicuti)  aperte  indicare 
ista  esse  exempla.  Sic  etiam  in  epist.  118. 
ubi  Augustinus  dixit,  nos  habere  Sacra¬ 
menta  numero  paucissima  ,  significatione 
praestantissima,  observatione  facillima,  sub¬ 
jungit  :  «  Sicuti  est  Baptismus  ,  et  commu¬ 
nicatio  corporis  Domini ,  etsi  quid  aliud  in 
divinis  litteris  commendatur.  »  Ubi  etiam 
vides  exempla  esse ,  et  indicare  etiam  plura 
esse,  quam  duo ;  quod  clarius  repetit  in 
Psalm.  C1II,  concione  1.  in  illa  verba  :  Qui 
tegit  aquis  superiora  ejus  (1).  «  Respice,  in¬ 
quit,  ad  munera  ipsius  Ecclesiae,  munus  Sa¬ 
cramentorum  in  Baptismo,  in  Eucharistia, 
in  caederis  sanctis  Sacramentis.  »  Et  in  epist. 
119.  ad  eumdem  Januarium,  c.  7  ;  «  Ad  ce¬ 
lebrationem  ,  inquit,  Sacramentorum  uti¬ 
mur  de  sensibilibus  rebus  ,  aqua,  frumento, 
vino,  et  oleo.  »  Ubi  vides  numerari  materias 
omnium  Sacramentorum,  excepta  Poeniten¬ 
tia,  et  Matrimonio,  quae  duo  non  habent  ul¬ 
lam  materiam  consecratam. 

Adde  quod  Augustinus  etsi  in  quibusdam 
locis  non  meminerit,  nisi  duorum,  tamen 
alibi  expresse  ponit  plura ;  et  praesertim  de 
Confirmatione,  et  de  Ordine  affirmat  illa 
esse  Sacramenta,  sicut  est  Baptismus,  lib.  II 


* 


(1)  Psal.  CIII.  3. 

contra  litteras  Petiliani,  c.  104.  et  lib.  II 
contra  epist.  Parmeniani,  c.  13.  Mentitur 
igitur  Calvinus  impudenter,  cum  dicit,  Au¬ 
gustinum  duobus  tantum  Sacramentis  esse 
contentum. 

Ad  Confirmationem  retorqueo  argumen¬ 
tum  in  auctorem.  Nam  si  S.  Augustinus  tan¬ 
tum  duo  Sacramenta  esse  credidit,  et  erat 
curiosior,  quam  oporteret  in  mysteriis  nu¬ 
merorum  ;  cur  non  indicavit,  quae  mysteria 
lateant  in  binario  numero  Sacramentorum  ? 
Praeterea  non  est  verum,  S.  Augustinum 
tam  curiosum  fuisse,  ut  dicit  Calvinus,  in 
mysteriis  numerorum.  Non  enim  ignorabat 
esse  duodecim  articulos  fidei ,  tres  virtutes 
Theologicas,  decem  praecepta  decalogi ,  et 
alia  id  genus  multa  ,  de  quorum  tamen  nu¬ 
merorum  mysteriis,  nihil  Augustinus  scrip¬ 
sit.  Sic  igitur  neque  scripsit  de  mysteriis 
septenarii  numeri  Sacramentorum  ,  ne  Cal¬ 
vinus  nimis  eum  curiosum  in  his  rebus  ap¬ 
pellaret. 

Yenio  ad  loca  citata  a  Kemnitio.  Ad  lo¬ 
cum  Justini  Respondeo,  Justinum  in  Apolo- 
gia  illa  tantum  meminisse  duorum  Sacra¬ 
mentorum,  quia  id  requirebat  argumentum 
illius  operis  :  respondet  enim  iis ,  quae  obji¬ 
ciebantur  a  Gentilibus.  Gentiles  autem  duo 
quaedam  objiciebant.  Primo,  quod  Christiani 
essent  athei,  quia  non  colebant  Deos.  Se¬ 
cundo,  quod  in  suis  conventiculis  multa  tur¬ 
pia,  et  scelerata  agerent,  ac  praecipue,  quod 
humanas  carnes  vorarent ,  et  ideo  ad  suam 
Synaxiin  non  admitterent  ullos  praeter  suos. 
De  quibus  calumniis  vide  etiam  Tertullia¬ 
num  in  Apologetico  ,  Athenagoram  in  Apo- 
logia,  et  Minutium  in  Octavio.  Justinus  igitur 
ad  illa  duo  respondet,  et  ideo  in  maxima  parte 
Apologiae  tractat  de  fide,  ac  docet,  Christia¬ 
nos  non  esse  atheos,  cum  colant  tres  divinas 
personas,  et  praeterea  venerentur  Angelos 
etc.  Deinde  in  altera  parte  tractat  de  Sy- 
naxi,  et  obiter  meminit  Baptismi ,  ut  doceat 
solis  baptizatis  licere  interesse  Synaxi ;  et 
breviter  exponit  quid  Christiani  agant  sin¬ 
gulis  Dominicis  diebus  in  sua  Synaxi ,  ubi 
necessario  disserere  debuit  de  Eucharistia, 
quia  hoc  mysterium  praecipuum  est  in  Sy¬ 
naxi  ,  et  de  hoc  potissimum  male  audiebant 
Christiani ;  putabantur  enim  vesci  carnibus 
alicujus  pueruli.  De  aliis  Sacramentis  non 
fuit  opus,  ut  quidquam  diceret,  quia  illa  par- 
tim  erant  ignota  Gentilibus,  partim  sine  ca¬ 
lumnia  exercebantur. 

Ad  Irenaeum  Respondeo  ,  Irenaeum  num- 


quam  instituisse  disputationem  de  Sacra¬ 
mentis,  sed  pro  locorum  opportunitate  modo 
meminisse  unius,  modo  alterius.  Nam  lib.  I, 
c.  9.  tractat  de  Eucharistia,  refellens  delira¬ 
menta  Marci  cujusdam  circa  Eucharistiam, 
c.  18.  tractat  de  Baptismo  refellens  delira¬ 
menta  aliorum  ejus  temporis  hmrcticorum 
circa  Baptismum.  Rursus  lib.  1Y,  c.  32,  33 
et  34.  tractat  de  sacrificiis  legis  veteris  et 
nova?,  et  ideo  simul  agit  etiam  de  Eucharis¬ 
tia.  Item  lib.  I,  c.  2.  tractat  de  poenitentia, 
et  lib.  III,  c.  4.  meminit  Confessionis.  Neque 
obstat,  quod  rion  vocet  Poenitentiam  Sacra¬ 
mentum  :  nam  nec  Baptismum,  aut  Eucha¬ 
ristiam  vocat  Sacramenta. 

Ad  Tertullianum  idem  dici  posset;  non 
enim  instituit  usquam  disputationem  de  Sa¬ 
cramentis  :  sed  praeterea  perspicue  distin¬ 
guit  in  libro  de  resurrectione  carnis  quatuor 
diversa,  Baptismum,  Chrisma  ,  Eucharis¬ 
tiam ,  Ordinationem.  Neque  valet  glossa 
Kemnitii,  quod  Tertullianus  Chrisma,  et 
manus  impositionem  non  faciat  nova  Sacra¬ 
menta  ,  sed  velit  esse  caeremonias  Baptismo 
annexas.  Nam  Tertullianus  distinguit  illa 
quatuor,  et  tribuit  singulis  proprios  effectus. 
Et  praeterea,  si  de  caeremoniis  Baptismi  age¬ 
ret,  non  poneret  manus  impq|jtionem  post 
Eucharistiam. 

Sed  videamus  loca  a  Kemnitio  adducta. 
Primo,  adfert  librum  primum  in  Marcio- 
nem.  Sed  locus  ille  pro  nobis  est  :  non  enim 
dicit  in  eo  libro  usquam  duo  esse  Sacra¬ 
menta,  sed  dicit  in  Sacramentis  Deum  uti 
voluisse  aqua,  pane  ,  et  oleo ;  quae  sunt  ma¬ 
teriae,  quae  consecrantur  in  quinque  Sacra¬ 
mentis.  Nec  meminit  Tertullianus  aiiorura 
duorum,  quia  solum  volebat  ostendere,  Deum 
nostrum  esse  verum  Creatorem  elementorum, 
et  adiarum  rerum  sensibilium ,  contra  Mar- 
cionis  errorem,  qui  id  negabat.  Id  autem 
probat  egregie ;  quia  si  res  istas  creasset 
alius  Deus,  non  eis  uteretur  Deus  noster  in 
Sacramentis  suis. 

Secundo,  adducit  librum  quartum  contra 
Marcion.  ubi  in  margine  ad  num.51.  estan- 
notatio  B.  Rhenani :  «  Baptismus,  et  Eucha¬ 
ristia,  duo  Sacramenta  primitivae  Ecclesiae.  » 
Quae  annotatio  Komnitium  decipit:  non  enim 
eo  loco  Tertullianus  dicit  tantum  esse  duo 
ista  Sacramenta,  sed  reprehendit  Marcio* 
nem  ,  quod  ad  haec  Sacramenta  non  ad¬ 
mitteret,  nisi  eos,  qui  damnabant  conju¬ 
gium. 

Tertio,  adducit  librum  de  corona  militis, 

ubi  etiam  non  nominantur,  nisi  Baptismus, 
et  Eucharistia.  Sed  non  advertit  Kemnitius 
in  eo  libro  non  agi  de  Sacramentis,  sed  de 
caeremoniis  Ecclesiae,  quae  non  habentur  ex 
Scriptura,  sed  ex  traditione.  Unde  ibi  enu¬ 
merat  varias  traditiones  circa  haec  Sacra¬ 
menta;  et  ne  putaremus  non  esse  alia  Sacra¬ 
menta,  vel  alias  caeremonias  ,  addit :  «  Ha¬ 
rum,  et  aliarum  ejusmodi  disciplinarum,  si 
legem  postulas  Scripturarum  ,  nullam  inve¬ 
nies  ;  traditio  tibi  obtenditur  auctrix,  con¬ 
suetudo  confirmatrix,  et  fides  observatrix.  » 

Ad  Cyrillum,  et  Ambrosium  dico  duo. 
Primo,  falsum  esse  eos  duo  tantum  Sacra¬ 
menta  agnoscere  :  uterque  enim  in  libris  a 
Kemnitio  citatis,  meminit  Chrismatis  ,  tam¬ 
quam  Sacramenti  a  Baptismo  ,  et  Eucharis¬ 
tia  distincti ;  ut  patet  ex  Cyrillo  Gateches.  3. 
et  ex  Ambrosio,  lib.  III.  de  Sacramentis, 
cap  2.  et  de  iis  qui  mysteriis  initiantur, 
cap.  7. 

Secundo,  dico  non  esse  mirum,  si  isti 
auctores  in  his  libris  de  tribus  tantum  Sa¬ 
cramentis  tractant  :  scribunt  enim  ex  pro¬ 
fesso  ad  Catechumenos,  et  eos  instruunt  de 
his  rebus,  quae  fiunt  tempore  Baptismi. 
Porro  cum  baptizantur  adulti  ,  tria  Sacra¬ 
menta  eodem  die  illis  ministrantur,  Baptis¬ 
mus,  Confirmatio  ,  et  Eucharistia  :  id  quod 
certum  est,  tum  ex  praxi,  quae  hodie  est  in 
Ecclesia,  tum  ex  libris  citatis  Ambrosii ,  ubi 
totum  ordinem  Baptismi,  et  rerum  conse¬ 
quentium  describit.  Unde  Amphilochius  in 
vita  S.  Basilii,  ita  de  illius  Baptismo  scribit : 

«  Baptizavit ,  inquit,  Episcopus  Maximinus 
Basilium,  etEubulum,  atque  ungens  eos  san¬ 
cto  Chrismate,  tradidit  eis  vivificam  commu¬ 
nionem.  » 

Ad  Dionysium  Areopagitam  dico  ,  eum  . 
tantum  disserere  in  eo  libro  de  Ilierarchia 
Ecclesiastica,  ut  ipsum  nomen  indicat,  ac 
de  solemnibus  actionibus  llierarchise,  id  est, 
Episcopi.  Itaque  tractat  de  Baptismo,  et  Eu¬ 
charistia,  quae  solemni  ritu  Episcopus  admi¬ 
nistrare  solet.  Item  de  Consecratione  olei, 
de  Ordinatione  clericorum,  quae  a  solis  Epis¬ 
copis  fieri  possunt :  caetera  tria  omisit.  Nam 
extrema  unctio  ,  privatim  a  presbytero  con¬ 
fertur  :  Matrimonium  non  eget,  quoad  es¬ 
sentiam  suam,  ministerio  Sacerdotum,  tam¬ 
etsi  praesentia  Parochi  ex  decreto  Concilii 
Tridentini  omnino  requiratur :  et  benedictio, 
quam  novis  nuptis  dare  solet  Ecclesia,  a 
presbytero  privatim  celebretur.  Denique 
Poenitentiam  solemniter  quidem  olim  Epis¬ 


copi  imponebant ,  et  deinde  in  sancta  heb¬ 
domada  pcenitentes  absolvebant:  sed  videtur 
id  coepisse  post  Apostolorum  mortem  ,  cum 
peccata  multiplicari  coepta  essent  Quare 
hoc  potius  est  argumentum  antiquitatis  ho¬ 
rum  librorum.  Nec  tamen  ignoravit  Diony¬ 
sius  Sacramentum  Poenitentiae,  cum  ejus 
meminit  in  epist.  ad  Demophilum. 

Ad  Gregorium  dico  ,  verba  illius  Canonis 
non  videri  Gregorii,  nec  enim  in  ejus  operi¬ 
bus  inveniuntur  :  exstant  autem  apud  Isido- 
rum,  lib.  VI  Etymologiarum,  c.  19.  sed  cu- 
juscumque  sint,  non  ponit  ille  auctor,  nisi 
exempla  quaedam. 

Rabanus  in  libris  de  institutione  Clerico¬ 
rum,  tractat  de  Sacramentis  omnibus,  quae 
conveniunt  Clericis,  lib.  1,  c.  6.  de  Ordine, 
ibidem,  c.  24.  de  Baptismo  ,  Confirmatione, 
et  Eucharistia,  lib.  II,  c.  29.  de  Poenitentia, 
ibidem,  c.  II.  de  Extrema  unctione.  Matri¬ 
monium  solum  omisit,  quia  ad  Clericos  non 
pertinet. 

Paschasius  in  libro  de  coena  Domini,  quid 
mirum,  si  non  tractet  nisi  de  Eucharistia, 
cum  hoc  solum  requirat  argumentum  illius 
libri?  Denique  Cyprianus,  seu  quicumque 
sit  auctor  sermonum  de  operibus  Cardinali¬ 
bus  Christi,  non  meminit  omnium  Sacra¬ 
mentorum;  quia  solum  explicat  mysteria, 
quae  Ecclesia  recolit  vel  celebrat  in  die  Coe¬ 
na!  Domini ;  quae  sunt  Eucharistia,  ablutio 
pedum,  reconciliatio  poenitenlium,  et  con¬ 
fectio  Chrismatis.  Vide  sermones  de  coena 
Domini,  de  ablutione  pedum  ,  et  de  Chris¬ 
mate.  Ad  alia  loca  Kemnitii  nihil  opus  est 
respondere  :  fatemur  enim  Sacramenta  largo 
modo  sumpta  esse  plura  quam  septem. 

Ultimodoco  Kemnitius  argumentatur  ex 
ratione,  ac  probat  duo  tantum  esse  Sacra¬ 
menta,  quia  duobus  tantum  convenit  defini¬ 
tio  Sacramenti.  Sed  ut  hoc  possit  efficere, 
fingit  sibi  novam  definitionem,  eamque  lon¬ 
gissimam  :  tot  enim  particulas  in  ea  posuit, 
quot  sufficere  videbantur  ad  excludenda  quin¬ 
que  Sacramenta.  Sed  hanc  definitionem  nos 
supra  diligenter  refutavimus  in  disputatione 
de  definitione  Sacramenti. 

De  ordine ,  et  comparatione  Sacramentorum 
novae  legis  inter  se. 

Unum  hoc  superesl  ad  finem  quaestionis 
de  numero  Sacramentorum,  ut  eorum  etiam 
ordinem  ostendamus.  Est  enim  unus  ex  Lu- 
theranorum  erroribus,  non  esse  unum  Sa¬ 
cramentum  alio  praestantius  :  ita  enim  lo¬ 
quitur  Lutherus  in  lib.  de  instituendis  mi¬ 
nistris  ad  Pragenses  :  «  Unum  Sacramentum 
altero  dignius  esse  non  potest ,  cum  eodem 
verbo  Dei  omnia  constent. »  Quod  idem  ma¬ 
jori  ratione  dicere  coguntur  Calvinistse,  qui 
cum  in  Eucharistia  non  ponant  Christi  cor¬ 
pus,  nisi  tropice,  non  est  ulla  ratio,  cur  eam 
Baptismo  anteponant.  Sed  nec  Lutherani ra¬ 
tionem  habent,  cur  Eucharistiam  antepo¬ 
nant  Baptismo.  Etsi  enim  fatentur  in  pane 
esse  verum  Christi  corpus,  tamen  idem  cor¬ 
pus  Christi  coguntur  eodem  modo  ponere 
in  aqua  Baptismi,  cum  ubique  illud  po¬ 
nant.  Sicut  etiam  non  est  ratio,  cum  cum- 
dem  effectum  utrique  Sacramento  tribuant, 
nimirum  obsignare  promissiones  ad  alendam 
fidem. 

Contra  hunc  errorem  posuit  Concilium 
Tridentinum  sess.  VII,  can.  3.  in  quo  dici¬ 
tur  anathema  iis,  qui  septem  Sacramenta 
novae  legis  paria  faciunt.  Circa  quem  Cano- 
nem,  et  totam  hanc  rem,  pauca  quaedam 
notanda  sunt.  Primum  est,  Calvinum  in  An¬ 
tidoto,  et  Kemnitium  in  Examine  II.  par. 
pag.  73.  et  sequentibus  ,  omnino  dissimu¬ 
lasse  statum  quaestionis  praesentis,  et  rem 
totam  ad  jocum,  et  calumnias  vertisse.  Nam 
uterque  dicit  hunc  canonem  a  se  maxime 
servari,  cum  ipsi  non  faciant  paria  septem 
Sacramenta,  imo  tantum  discrimen  ponant 
inter  Baptismum  ,  et  Eucharistiam  ab  una 
parte,  et  caetera  quinque  ab  altera,  ut  priora 
duo  Christi  institutionem  esse  dicant,  reli¬ 
qua  vero  hominum  inventa.  Sed  hoc  (ut  dixi) 
est  dissimulare  statum  quaestionis.  Conci¬ 
lium  enim  cum  dicit  anathema  iis,  qui  sep¬ 
tem  Sacramenta  faciunt  paria  ,  non  vim  fa¬ 
cit  in  numero  septenario,  sed  in  ratione  Sa¬ 
cramenti  :  hic  enim  est  sensus  canonis  :  Si 
quis  Sacramenta  novae  legis,  quae  in  I.  can. 
septem  esse  diximus,  paria  facit ,  ita  ut  non 


sit  unum  alio  dignius,  anathema  sit.  Esse 
autem  hunc  sensum  patet,  tum  quia  Conci¬ 
lium  suis  canonibus  Lutheranorum  errores 
damnat ;  error  autem  Lutheranorum  non 
est,  quod  parem  faciant  Baptismo  Confirma¬ 
tionem,  aut  aliud  ejusdem  generis  eorum, 
quae  ipsi  non  habent  pro  Sacramentis,  sed 
quod  inter  Baptismum,  et  Eucharistiam  dis¬ 
crimen  dignitatis  non  ponant ;  tum  etiam  id 
patet  ex  ipso  Concilio.  Nam  infra  sess.  XIII, 
c.  3.  asserit  Eucharistiam  excellere  omnibus 
aliis  Sacramentis,  quam  corporationem  non 
facit  Concilium  in  aliis. 

Nota  secundo,  Kemnitium  dissimulata  ve¬ 
ra  causa  hujus  canonis,  alias  quasdam  po¬ 
nere,  nimirum  quod  Concilium  renovare 
voluerit  antiquam  contumeliam  ,  quod  scili¬ 
cet  Chrisma  praestet  Baptismo.  Item  quod 
Ordinis  Sacramentum  antecellat  caeleris, 
quia  secum  adfert  pingues  praebendas.  Deni¬ 
que  quod  Ordinis  Sacramentum  tanto  sit  ex¬ 
cellentius  conjugio,  ut  simul  cum  eo  manere 
non  possit.  Sed  ista  omnia  merae  calumniae,  ac 
merae  nugae  sunt  auctoribus  suis  dignissimae. 
Nam  Concilium,  ut  dixi,  praecipue  intendit 
damnare  errorem  Lutheranorum  de  paritate 
Baptismi  et  Eucharistiae  :  atque  ad  hoc  res¬ 
pondere  debuissent  isti  censores.  Neque  di¬ 
cimus  Sacramentum  Ordinis  pugnare  cum 
Matrimonii  Sacramento  ,  sed  actum  Matri¬ 
monii  habere  aliquid  indecens  in  sacerdote. 
Nam  si  laici  continere  debent  ab  uxore  ad 
tempus  causa  orationis  I.  Corinth.  VII. 
certe  actus  conjugii  impedit  orationem,  et 
multo  magis  sacrificium.  Alioqui  veros  con¬ 
juges,  sed  continentes ,  ordinamus  sacer¬ 
dotes. 

Nota  tertio,  Sacramenta  septem,  licet  sint 
ejusdem  generis,  et  proinde  omnia  vere,  et 
proprie  Sacramenta  :  tamen  differre  specie, 
et  secundum  varias  rationes  nullum  esse, 
quod  alicui  alteri  non  praestet.  Nam  Baptis¬ 
mus  excellit  omnibus,  quoad  effectum  re¬ 
mittendi  peccata  :  nam  remittit  peccatum 
originale,  quod  nullo  alio  Sacramento  re¬ 
mittitur  :  item  remittit  omnia  actualia,  et 
omnem  poenam  eis  debitam,  quod  non  fa¬ 
ciunt  Sacramenta  caetera. 

Confirmatio  excellit  omnibus,  et  ipsi  etiam 
Baptismo  (etiamsi  nolint  Lutherani)  quoad 
effectum  gratiae  ad  bene  operandum.  Nam 
in  eo  Sacramento  confertur  plenitudo  Spiri¬ 
tus  sancti,  et  est  Confirmatio  quaedam  per¬ 
fectio,  et  consummatio  Baptismi  :  praesup- 
ponit  enim  totum  effectum  Baptismi,  et  su- 

peraddit  gratiam  copiosiorem.  Unde  Apos¬ 
tolis  dicitur  Luc.  ult  :  Sedete  in  civitate ,  do¬ 
nec  induamini  virtute  ex  alto  (I).  Et  ante 
Confirmationis  effectum,  quam  acceperunt 
in  die  Pentecostes,  licet  baptizati  essent, 
timidissimi  erant,  ita  ut  omnes  in  passione 
fugerent ;  postea  vero  accepto  Spiritu  sanc¬ 
to,  facti  sunt  robustissimi.  Quare  Cyprianus 
lib.  II.  epistol.  1 .  et  Cornelius  in  epist.  ad 
Fabium  apud  Eusebium  lib.  VI.  hist.  cap. 
33.  non  timuerunt  dicere  non  esse  plane 
sanctificatos,  nec  perfectos  Christianos,  qui 
carent  Sacramento  Chrismatis ;  etiamsi  hanc 
vocent  Calvinus  et  Kemnitius  veterem  con¬ 
tumeliam. 

Eucharistia  excellit  omnibus,  quoad  ip¬ 
sam  substantiam  Sacramenti.  Nam  caetera 
constant  ex  re  sensibili,  et  virtute  quadam 
agendi  sibi  a  Deo  communicata  per  motum  : 
at  Eucharistia  non  solum  virtutem  quamdam 
operativam,  sed  ipsum  Christum  auctorem 
illius  virtutis  vere  continet. 

Poenitentia  excellit  caeteris  necessitate, 
solo  Baptismo  excepto,  cum  quo  est  illi  haec 
excellentia  communis. 

Extrema  unctio  aliquo  modo  excellit  Poe¬ 
nitentia?,  quoad  effectum  gratiae,  sicut  Con¬ 
firmatio  Baptismo.  Nam  praesupponit  totum 
effectum  poenitentia?,  et  superaddit  gratiam 
copiosiorem,  quae  non  solum  posset  delere 
omnia  peccata  si  adessent,  sed  etiam  tollit 
reliquias  peccatorum. 

Ordo  excellit  omnibus,  excepta  Confirma¬ 
tione,  ratione  ministri;  nam  solum  ab  Epis¬ 
copo  conferri  potest.  Imo  etiam  videtur  ex¬ 
cellere  in  hac  re  Confirmationi.  Nam  Con¬ 
firmatio  aliquando  ex  dispensatione  confer¬ 
tur  a  simplici  sacerdote  :  Ordines  autem  sa¬ 
cri,  ac  praesertim-  Sacerdotium,  numquam 
nisi  ab  Episcopis  conferuntur.  Praeterea 
Ordo  ca?teris  pra?stat,  quoad  aliquid  sibi 
proprium,  quia  constituit  homines  in  gradu 
sublimiore,  quam  sint  caeteri  Christiani, 
non  (ut  nugatur  Kemnitius)  quia  praebendas 
pingues  secum  adfert. 

Denique  Matrimonium  excellit  significa¬ 
tione  :  significat  enim  Christi  unionem  cum 
Ecclesia:  Unde  ab  Apostolo  magnum  Sa¬ 
cramentum  appellatur  Ephes.  V. 

Nota  quarto,  simpliciter  Eucharistiam  om¬ 
nibus  excellere  :  nam  ejus  excellentia  est  in 
ipsa  Sacramenti  substantia.  Et  praeterea  est 
hoc  Sacramentum  consummatio  omnium 


Sacramentorum,  unde  etiam  post  singula 
conferri  solet,  quando  ea  traduntur  adultis  : 
de  qua  re  alibi  dicendum  erit. 

Nota  quinto,  ordinem,  quem  servat  Con¬ 
cilium  in  Sacramentis  numerandis,  non  esse 
ordinem  dignitatis,  sed  primo  poni  quinque, 
quae  ad  omnes  pertinent,  deinde  duo,  qua? 
non  ad  omnes  :  et  quidem  in  primis  quinque 
servari  ordinem  temporis,  quo  ex  natura 
sua  sumi  deberent.  Primo  enim  datur  Bap¬ 
tismus.  Secundo  Confirmatio.  Tertio  Eucha¬ 
ristia  :  hic  enim  ordo  servatur  cum  bapti¬ 
zantur  adulti,  et  est  ordo  naturalis.  Quarto 
datur  Poenitentia,  si  contingat  peccare  post 
Baptismum.  Quinio  Extrema  unctio  in  fine 
vitae.  Post  ista  quinque,  quae  sunt  omnibus 
communia,  ponuntur  alia  duO,  quae  non 
conveniunt  omnibus,  Ordo,  et  Matrimo¬ 
nium  ;  et  quidem  prius  Ordo,  quam  Matri¬ 
monium,  quia  Ordo  est  excellentior  :  hic 
enim  non  debuit  haberi  ratio  temporis,  cum 
non  conjungantur  haec  duo  Sacramenta  in 
uno  homine,  nisi  per  accidens. 


CONTROVERSIA  VI. 

De  caeremoniis  Sacramentorum  in  genere. 

De  ritibus  singulorum  Sacramentorum 
suis  locis  agemus;  hic  tantum  de  ritibus  in 
genere  disputandum  est.  Quam  postremam 
controversiam  disputare  instituimus,  tum 
quia  res  dignissima  est,  quae  sciatur,  tum 
etiam  ut  nullus  sit  canon  Concilii  Tridentini 
de  Sacramentis  in  genere,  quem  non  defen¬ 
derimus;  hactenus  enim  omnes  defendimus, 
praeter  ultimum,  qui  dicit  anathema  iis  qui 
caeremonias  Ecclesiae,  vel  contemnunt,  vel 
sine  peccato  praetermitti  posse  putant. 

Erunt  autem  quatuor  partes  hujus  quaes¬ 
tionis.  Prima  de  nomine,  definitione,  et 
partitione  caeremoniarum.  Secunda  de  statu 
causae,  et  haereticorum  erroribus,  et  menda¬ 
ciis.  Tertia  de  explicatione,  et  probatione 
veritatis.  Quarta  de  objectionibus  adversa¬ 
riorum. 


1)  Luc.  XXIV,  49. 

De  nomine ,  definitione,  et  partitione 
caeremoniarum. 

Quod  ad  primum  attinet,  notanda  sunt 
quaedam  pro  statu  causae  intelligendo.  Pri¬ 
mum  est,  quid  sit  caeremonia.  Est  autem 
caeremonia  actus  externus  religionis,  qui 
non  aliunde  habet  laudem,  nisi  quia  fit  ad 
Dei  honorem.  Religio  enim,  qua}  est  nobi¬ 
lissima  moralium  virtutum,  tres  habet  actus, 
ut  quaevis  alia  virtus.  Primo,  actum  inter¬ 
num  elicitum,  qui  est  velle  Deo  debitum 
honorem,  et  cultum  dare.  Secundo  actum  ex¬ 
ternum  interno  respondentem,  qui  est  quae¬ 
libet  externa  actio,  qua}  non  aliunde  est  bo¬ 
na,  et  laudabilis,  nisi  quia  fit  ad  Deum  co¬ 
lendum,  ut  sacrificium,  genufiexio,  et  similia. 
Tertio,  actum  imperatum,  id  est,  actum  cu- 
jusvis  virtutis,  qui  a  religijne  ordinetur  ad 
Dei  honorem.  Hoc  modo  jejunia,  eleemosy¬ 
nae,  et  alia  id  genus  dici  possunt  actus  reli¬ 
gionis,  quando  fiunt  ad  colendum  Deum, 
licet  alioqui  sint  etiam  actus  aliarum  virtu- 
tum.  De  hoc  tertio  actu  dixit  S.  Jacobus 
cap.  1.  religionem  esse  visitare  pupillos,  et 
immaculatum  se  custodire  ab  hoc  saeculo  ; 
et  S.  Augustinus  in  Enchirid.  cap.  3.  dixit, 
Deum  coli  fide,  et  spe,  et  cbaritate.  Ex  his 
tribus  actibus,  primus  nullo  modo  est  caere¬ 
monia  ;  tertius  non  est  etiam  caeremonia, 
nisi  quatenus  imperatur  a  religione,  secun¬ 
dus  est  proprie,  et  simpliciter  caeremonia, 
et  de  eo  tractamus  hoc  loco. 

Quod  autem  ad  nomen  attinet  :  Caeremo¬ 
niae  apud  Hebraeos  dicuntur  cpn  quod  no¬ 
men  proprie  significat  non  tam  ipsam  ex¬ 
ternam  actionem,  quam  legem,  seu  statu¬ 
tum,  quo  actio  illa  praecipitur.  Unde  etiam 
in  novo  Testamento  cceremoniae  Judaicae 
nomine  legis  appellari  solent,  ut  Mattii.  XI : 
Lex  et  Prophetae  usque  ad  Joannem.  Galat.V : 
Testificor  omni  homini  circumcidenti  se,  quo¬ 
niam  debitor  est  universae  legis  faciendae  (i). 
Eam  vocem  Gi’aeci  reddunt  ubique  per  8tx«t<u- 
g*r«,  id  est,  justificationes,  quia  erant  ritus 
ad  hominem  justificandum,  et  purgandum 
institutae.  Latinus  interpres  fere  semper  ver¬ 


tit  caeremoniam  in  Testamento  veteri  vocem 
Hebraeam  D*pn.  Nomen  autem  hoc  Latinum 
vel  dictum  est  ab  oppido  Caere,  ut  volunt 
Livius  lib.  Y.  et  Valerius  Maximus  lib.  I. 
cap.  1.  quod  in  eo  oppido  Sacra  Romana 
servata  sint,  quo  tempore  Galli  Romam  di¬ 
ripuerunt;  vel  forte  rectius  dictum  est  a 
carendo,  ut  sit  caeremonia,  quasi  ca?remo- 
nia,  ut  vult  S.  Augustinus  lib.  II.  retractat, 
cap.  37.  et  Gellius  lib.  IV.  cap.  9.  et  Macro¬ 
bius  lib.  II.  Saturnal.  cap.  3.  eo  quod  quae¬ 
dam  caeremoniae  in  abstinendo,  et  carendo 
positae  sunt,  qualis  erat  apud  Judaeos  carere 
usu  carnis  suillae,  et  omnia  fere  vota  Naza- 
raeorum,  et  aliorum,  qui  vini,  et  aliarum 
multarum  rerum  usu,  et  voto  carebant. 

Sed  ad  partitionem  veniamus.  Quinque 
sunt  partitiones  caeremoniarum.  Prima  par¬ 
titio  sumitur  a  fine  seu  effectu.  Quaedam 
enim  instituuntur  ad  justificandum,  ut  Sa¬ 
cramenta,  et  de  his  modo  non  agimus  : 
quaedam  ad  alios  quosdam  effectus  spiritua¬ 
les,  ut  ad  daemones  coercendos,  ut  exorcis¬ 
mi,  aqua  benedicta  etc.  quaedam  ad  solum 
ornatum,  et  significationem,  ut  vestis  alba 
neophytorum,  lumina  cereorum  etc.  et  de 
his  agimus. 

Secunda  partitio  sumitur  a  causa  effi¬ 
ciente,  id  est,  ab  institutore.  Quaedam  enim 
sunt  ab  ipsa  natura  quodammodo  institutae, 
qua*,  naturales  dici  possunt  :  quale  est  respi¬ 
cere  in  coelum,  tollere  manus,  flectere  ge¬ 
nua,  tundere  pectus  cum  Deum  oramus  : 
ista  enim  natura  ipsa  docet,  unde  etiam  com¬ 
munes  sunt  etiam  Gentilibus,  et  quibuscum¬ 
que  sectis.  Quaedam  sunt  a  Deo  instituta},  ut 
multa}  in  Testamento  veteri,  et  Sacramenta 
quaedam  in  novo;  atque  hae  divinae  csere-  .  * 
monia;  appellantur.  Quaedam  denique  sunt 
ab  Apostolis,  vel  eorum  successoribus  insti¬ 
tuta*,  quae  dicuntur  Ecclesiasticae.  Et  similis 
est  partitio  verborum ;  sunt  enim  cteremo-  | 
nite  quajdam  verba  visibilia.  Videmus  enim  : 
quasdam  voces  esse  naturales,  ut  sunt  eae,  ' 
quibus  varios  effectus  exprimimus;  nam 
omnes  eodem  modo  plorant,  suspirant,  ri¬ 
dent  elc.  alias  a  Deo  institutas,  ut  Genes.  I. 
nomen  coeli,  terra?,  maris,  et  alibi  nomina 
aliquorum  magnorum  virorum;  denique 
alias  ab  hominibus  institutas,  ut  Genes.  II.  i 
Adam  imposuit  nomina  animantibus. 

Tertia  partitio  sumitur  a  causa  formali.  1 
Quaedam  enim  ca}rcmonise  sunt  immediate  \ 


(1)  Mattii.  XI,  13;  Galat.  V,  3. 

cultus  Dei,  ut  sacrificium,  oratio,  adoratio 
etc.  quaedam  disponunt  ad  colendum  Deum, 
ut  jejunia,  coelibatus,  vitae  asperitas  etc. 
quaedam  sunt  instrumenta  divini  cultus,  ut 
templa,  arae,  calices  etc. 

Quarta  partitio  a  causa  materiali,  seu  ab 
objecto  materiali. Quaedam  enim  caeremoniae 
versanturcirca  personas;  ut  exorcismi, insuf¬ 
flationes,  aspersio  cineris  etc.  quaedam  circa 
locurrf,  ut  consecratio  templi ;  quaedam  circa 
tempus,  ut  dies  festi,  vigiliae,  Quadragesima, 
et  sic  etiam  sunt  tempora  determinata  Sa¬ 
cramentorum  celebrationi  :  quaedam  circa 
modum,  ut  quod  Latine  Sacramenta  minis¬ 
trentur  ;  denique  quaedam  circa  res  ipsas, 
ut  benedictiones  aquae,  olei,  vestium,  pal¬ 
marum  etc. 

Quinta  partitio  sumitur  ab  accidentibus, 
ut  quod  aliae  sint  universales,  aliae  particu¬ 
lares,  ut  jejunium  Sabbati  temporibus  S. 
Augustini  servabatur  Romae,  non  Mediolani; 
et  contra  lotio  pedum  post  Baptisma,  serva¬ 
batur  Mediolani,  non  Romae.  Vide  Augusti¬ 
num  epist.  H8.  et  Ambrosium  lib.  de  Sa¬ 
cramentis  III.  c.  I.  Item  alioe  temporales, 
ut  abstinentia  a  sanguine,  et  suffocato,  Ac¬ 
tor.  XV.  aliae  perpetuae,  ut  ritus  Sacramen¬ 
torum.  Denique  aliae  in  praecepto,  aliae  li¬ 
berae;  de  quibus  vide  Augustinum  epist. 
418. 


CAPUT  XXX. 

De  statu  causae. 

Jam  ut  statum  causae  intelligamus,  obser¬ 
vanda  sunt  tria.  Primo  non  pauca  esse,  in 
quibus  adversarii  nobiscura  conveniunt. Pri¬ 
mo  enim  fatentur  aliquas  caeremonias  neces¬ 
sarias  esse  ad  Sacramentorum  administra- 
tionem,  praeter  caeremonias,  quibus  conti¬ 
netur  Sacramentoz-um  essentia.  Secundo  eas 
caeremonias  esse  adhibendas,  quae  habent 
in  Scriptura  mandatum,  vel  exemplum,  ut 
orationes,  gratiarum  actiones,  exhortatio¬ 
nes,  psalmodiam  :  ista  enim  fuisse  in  usu 
Apostolorum,  patet  ex  I  Corinth.  XIV.  et 
I  Timot.  II.  Tertio  fatentur  posse  Ecclesiam 
statuere  de  his  caeremoniis,  quae  habentur 
in  Scriptulis,  certum  ordinem,  et  modum, 
quo  servari  debent,  ne  sit  confusio.  Ita  Lu- 
therus  in  lib.  de  piis  caeremoniis,  et  in  lib. 


de  formula  Missae.  Calvinus  lib.  IV.  Institut. 
cap.  10.  §.  14.  Kemnitius  in  Examine,  2. 
par.  pag.  474.  Denique  idem  probant  tot 
agendae,  quas  singulae  fere  Ecclesiae  ipsorum 
ediderunt. 

Secundo  observandum  est,  multa  ab  ad¬ 
versariis  reprehendi  in  doctrina  de  caeremo¬ 
niis  Catholicorum,  sed  omnia  esse  ipsorum 
mendacia,  non  dogmata  nostra  :  quocirca 
sunt  haec  omnia  notanda,  et  separanda,  ut 
verus  causae  status  appareat. 

Igitur  Kemnitius  in  2.  par.  Examin.  pag. 
4 37.  et  sequentibus,  haec  omnia  nobis  tri¬ 
buit.  Primo,  quod  Concilium  Tridentinum 
approbaverit  quoscumque  ritus  ab  homini¬ 
bus  excogitatos,  licet  absurdissimos.  Idem 
habet  Calvinus  in  Antidoto  hujus  canonis. 
At  falsum  est  :  nam  Concilium  non  appro¬ 
bat,  nisi  ritus  receptos  ab  Ecclesia  univer¬ 
sali,  quos  etiam  ita  approbat  Augustinus 
epist.  448.  ut  dicat  contra  eos  disputare 
esse  insolentissimae  insania;. 

Secundo,  quod  asseramus  retinendos  ra¬ 
tus,  qui  pugnant  cum  Dei  verbo.  Tertio, 
quod  Papa  possit  immutare  Christi  instituta. 
Quarto,  quod  sit  peccatum  mortale,  et  ana¬ 
themate  dignum,  mutare  vel  minimum  in 
his  caeremoniis.  Idem  habet  Calvinus  in  An¬ 
tidoto.  Quinto,  quod  anteponamus  humanas 
caeremonias  divinis  praeceptis.  Idem  habet 
Calvinus  lib.  IV.  Institut.  cap.  10.  et  Con¬ 
fessio  in  A  polog.  August.  artic.  13.  et  ult. 
Sexto,  quod  putemus  sine  his  ritibus  huma¬ 
nis  non  habere  Sacramenta  veiitatem,  et  ef¬ 
ficaciam.  Quod  sano  est  mendacium  impu- 
dentissimum  :  et  idem  tamen  mendacium 
est  apud  Tilmannum  Heshusium  lib.  de  600 
erroribus' Pontificiorum,  tit.  10.  errore  13. 
Septimo,  quod  singulis  ca;remoniis  tribua¬ 
mus  vim  aliquam  spiritualem.  Octavo,  quod 
aliquibus  caeremoniis  tribuamus  efficaciam 
Sacramentorum,  ut  cereo  Paschali.  Simile 
quid  habet  Lutherus  in  ult.  homil.  de  Bap¬ 
tismo,  ubi  dicit  Catholicos  putare  aquam 
benedictam,  et  similes  res  consecratas,  esse 
Sacramenta  :  quamvis  contrarium  idem  Lu¬ 
therus  dicat  in  lib.  de  captivit.  Babylon, 
cap.  de  ordine.  Nono,  quod  praeferamus  cae¬ 
remonias  nostras  ipsis  Christi  Sacramentis. 
Idem  habet  Calvinus  in  Antidoto,  ubi  impu¬ 
dentissime  mentitur,  nos  anteponere  salem, 
et  oleum,  et  sputum  aquae  Baptismi.  Deci¬ 
mo,  quod  Tertullianus,  et  Cyprianus  ex  er¬ 
rore  Montanistarum  docuerint,  exorcismos, 
et  unctionem  habere  spirituales  effectus.  At 

nihil  tale  docuisse  Montanistas  usquam  legi¬ 
mus  :  sed  in  Patribus  omnibus  passim  id 
legimus.  Undecimo,  quod  Cyprianus  et  Cor¬ 
nelius  tribuerint  Unctioni  effectum  Baptismi, 
et  quod  postea,  teste  Magistro  Sententia¬ 
rum,  correctae  fuerint  istae  opinicnes,  et  nunc 
tamen  a  Concilio  Tridentino  iterum  reno¬ 
ventur.  Sed  ista  omnia  mendacia  sunt.  Nam 
Cornelius,  et  Cyprianus  non  loquuntur  de 
caeremoniis  Ecclesiasticis,  sed  de  Sacramen¬ 
to  Conlirmationis ;  et  ei  tribuunt  non  effec¬ 
tum  Baptismi,  sed  alium  proprium.  Neque 
apud  Magistrum  exstat  ullum  verbum  de 
correctione  hujus  sententia? ;  solum  enim 
corrigitur  error  Cypriani  de  Anabaptismo 
lib.  1Y,  sentent.  distinet.  6. 

His  addunt  alii  quod  sentiamus  praecipuum 
Dei  cultum  in  his  caeremoniis  consistere.  Ita 
Calvinus  lib.  1Y  Institut.  c.  10,  §.  9.  et  12. 
item  Confessio  Augustana  art.26.  qui  est  de 
discrimine  ciborum.  Item  per  has  caeremo¬ 
nias  homines  justificari,  et,  in  Christi  locum 
quodammodo  successisse.  Ita  Calvinus  loco 
citato  §.  15.  et  Apologia  Confess.  artic.  15. 
Sed  haec  omnia  mendacia  sunt,  et  ad  statum 
quaestionis  non  pertinent.  Fatemur  enim 
omnes  Catholici  caeremonias  Ecclesiasticas 
non  esse  praecipuum  cultum;  nec  ab  iis  pen¬ 
dere  essentiam  ,  et  efficaciam  Sacramento¬ 
rum;  nec  habere  vim  justificandi,  ut  habent 
Sacramenta  ,  proinde  inferiora  esse  Sacra¬ 
mentis,  nec  esse  approbandos  ritus  qui  pug¬ 
nant  cum  verbo  Dei ;  nec  esse  nimis  multi¬ 
plicandas,  ita  ut  sua  multitudine  obruant 
quodammodo  religionem,  cui  servire  debent. 
Ut  enim  agricolae  cupiunt  in  vitibus  praeter 
uvas  etiam  pampinos  ,  quibus  ornentur,  et 
adjuventur  uvae  ;  sed  si  nimium  pampini 
crescant,  et  impediant  potius,  quam  juverit, 
eos  resecant  :  ita  faciendum  esse  in  ejus¬ 
modi  ritibus,  docet  Augustinus  epist.  119. 
cap.  19.  In  his  ergo  cum  adversariis  conve¬ 
nimus. 

Nota  tertio,  totam  controversiam  consis¬ 
tere  in  sex  capitibus.  Primum  est,  an  sint 
aliquae  caeremoniae  a  Christo  ,  vel  Apostolis 
institutae,  quae  non  habeantur  in  Scriptura, 
sed  ex  traditione  sola  cognoscantur.  Secun¬ 
dum  est,  an  caeremoniae,  quae  non  sunt  Sa¬ 
cramenta  ,  habeant  vim  aliquam  spiritua¬ 
lem,  ut  coercendi  daemones.  Tertium  est, 
an  Ecclesia  possit  instituere  novas  caeremo¬ 
nias.  Quartum,  an  possit  eas  ita  instituere, 
ut  teneantur  fideles,  in  conscientia  eas  ser¬ 
vare,  etiam  citra  scandalum.  Quintum ,  an 


ejusmodi  caeremoniae  sint  res  bonae ,  et  me¬ 
ritoriae,  et  pars  aliqua  divini  cultus.  Sextum, 
an  lingua  Latina  Sacramenta  celebranda,  et 
ministranda  sint. 

Ad  haec  omnia  Catholici  respondent  affir¬ 
mative,  ad  eadem  capita,  solo  excepto  ter¬ 
tio,  omnes  fere  Lutherani,  et  Calvi nistae  res¬ 
pondent  negative  :  de  tertio  inter  se  non  con¬ 
veniunt.  Lutherus  enim  in  lib.  de  formula 
Missae,  et  in  libro  de  piis,  caeremoniis  et  Con¬ 
fessio  Augustana  art.  1 5.  et  26.  et  Philippus  in 
locis  titulo  de  caeremoniis,  et  Illyricus  in 
Apologia  pro  Confessione  Antuerpiensi,  cap. 
10.  et  communiter  Lutherani,  fatentur  posse 
Ecclesiam  instituere  aliquas  caeremonias  ad 
eruditionem,  et  splendorem,  et  ordinem  Ec¬ 
clesiae  ;  modo  absit  obligatio  ,  et  opinio  cul¬ 
tus.  At  Calvinus  lib.  IV  Instit.  c.  10,  §  11. 
contendit  id  non  licere  ullo  modo,  et  idem 
sentire  videtur  Brentius  in  Confessione  Wir- 
tembergensi,  c.  de  caeremoniis.  Dicit  enim, 
posse  Ecclesiam  instituere  dispositionem 
concionum,  lectionum,  festorum,  et  aliarum 
rerum,  quae  secundum  mandata  ,  vel  exem¬ 
pla  Scripturarum  celebrantur  :  sed  non  li¬ 
cere  comminisci  novos  ritus  ad  adumbran¬ 
dam  veritatem ,  jam  in  Evangelio  patefac¬ 
tam;  quales  sunt  interdiu  accendere  cereos, 
uti  vexillis,  seu  crucibus,  ad  significandam 
victoriam  Christi  etc.  Idem  denique  satis 
aperte  docet  Kemnitius,  pagin.  It6.  Nam 
posteaquam  dixit  arduam  quaestionem  esse, 
an  hominibus  permissum  sit,  aliquos  ritus 
quocumque  consilio  superaddere  iis,  quos 
Dei  Filius  instituit  :  subjungit,  divinae  insti¬ 
tutioni  nihil  addendum,  aut  detrahendum 
esse ;  et  eos  qui  addunt,  id  videri  facere, 
quasi  caeremoniae  a  Christo  institutae,  non 
sint  satis  idoneae,  et  sufficientes. 


CAPUT  XXXI. 

Explicatur ,  et  defenditur  veritas. 

Nunc  ut  veritas  explicetur,  et  probetur, 
adferemus  aliquot  propositiones.  Prima  : 
«Caeremonias  aliquas  Christus,  vel  Apostoli 
instituerunt,  quas  ex  nulla  Scriptura,  sed  ex 
sola  traditione  habemus.  »  Haec  probanda 
est  fusius,  cum  de  singulis  agetur ;  nunc  bre¬ 
viter  probatur  ex  eo,  quod  Sacramentum 

Chrismatis  sacrosanctam  est,  sicut  Baptismi 
Sacramentum,  ut  Augustinus  affirmat  lib.  II, 
cap.  104.  contra  litteras  Petiliani  :  at  Sacra¬ 
menta  solus  Deus  instituere  potest ;  igitur 
Sacramentum  Chrismatis  Christus  instituit : 
et  tamen  nusquam  habemus  -in  Scriptura 
mentionem  Chrismatis.  Item  I.  Corinth.  XI 
Apostolus  ait  :  Ccetera  cum  venero ,  dispo¬ 
nam  (1).  Et  tamen  nihil  postea  scripsit  de 
ritu  Sacramenti  Eucharistiae,  de  quo  ibi  age¬ 
bat  :  neque  credibile  est  eum  non  prajsti- 
tisse,  quod  promiserat ,  aut  ejus  leges  pos¬ 
tea  interiisse.  Quare  B.  Augustinus  affirmat 
epist.  118.  inter  alias  Apostolorum  leges 
unam  fuisse,  ut  Eucharistiam  jejuni  susci¬ 
peremus  ;  idque  cum  aliis  ritibus  ,  quos  Ec¬ 
clesia  servat  Apostolum  promisisse,  cum 
ait :  Ccetera  cum  venero,  disponam.  Basilius 
libro  de  Spiritu  sancto,  cap.  27.  multa  enu¬ 
merat,  ac  primo  loco  signum  crucis,  quae 
ab  Apostolis  instituta  ad  nos  sola  traditione 
non  scripta  venerunt.  Pari  ratione  aquam 
vino  miscendam  in  Eucharistia  Christum 
ipsum  instituisse  asserit  Cyprianus  lib.  II, 
epist.  3.  et  ex  eo  Augustinus  lib.  III.  doctr. 
Christian.  cap.  21.  et  tamen  non  habetur 
hoc  expresse  in  ulla  Scriptura.  Sed  de  his 
alias. 

Secunda  propositio  :  «Aliquae  caeremoniae 
vim  habent  spiritualem.  »  De  hac  etiam  ali¬ 
bi  dicendum  est;  interim  probatur  de  signo 
crucis.  Nam  omnes  Patres  passim  affirmant 
frontem  armandam ,  et  muniendam  contra 
omnes  insidias  daemonum ;  et  miram  ejus 
esse  virtutem.  Vide  Tertullianum  initio  Scor¬ 
piaci.  Origenem  homil.  6.  in  caput.  XY. 

"  Exod.  Cyprianum  lib.  IV,  epist.  6.  Lactan¬ 
tium  lib.  IV,  cap.  26.  et  27.  Nazianzenum 
orat.  I.  in  Julianum.  Nyssenum  in  vita  Gre- 
gorii  Thaumaturgi.  Epiplianium  haeres.  30. 
Chrysostomum  hom.  quod  Christus  sit  Deus. 
Ephrem  in  lib.  de  armatura  spirituali.  Pal¬ 
ladium  in  hist.  Lausiaca,  cap.  2.  et  54.  Hie¬ 
ronymum  in  vita  Ililarionis.  Sulpitium  in 
vita  S.  Martini.  Augustinum  lib.  XXII  de 
civit.  Dei ,  cap.  8.  Prudentium  in  hymno 
ante  somnum.  Paulinum  Natali  8.  Sed  no¬ 
mine  aliorum  audiamus  Athanasium  in  1.  de 
Incarn.  et  salutari  adventu  Domini  :  «  Signo 
crucis,  inquit,  omnia  magica  compescuntur, 
et  veneficia  inefficacia  fiunt.  »  Et  infra  : 
«  Veniat,  qui  istorum  dictorum  experimen¬ 


tum  capere  velit,  et  in  ipsis  praestigiis  da;- 
monum,  et  imposturis  vaticiniorum,  et  in 
miraculis  magiae  utatur  signo  crucis  ab  ipsis 
deriso,  nomenque  Christi  invocet,  et  videbit, 
quomodo  ejus  rei  metu  daemones  fugiant, 
vaticinia  conquiescant ,  magiae  et  veneficia 
jaceant.  » 

Est  autem  Observandum,  tribus  modis 
operari  signum  crucis  in  daemonibus  terren¬ 
dis.  Primo  ex  apprehensione  ipsorum  dae¬ 
monum.  Secundo,  ex  devotione  hominis. 
Tertio,  idque  potissimum  ex  instituto  Dei, 
atque  adeo  ex  opere  operato.  Ac  primum 
dubium  esse  non  potest ,  quin  daemon, 
cum  signum  crucis  fieri  videt,  recorde¬ 
tur  se  Christi  cruce  devictum,  ac  proinde 
horreat  illud  signum  suae  calamitatis,  et 
fugiat,  quomodo  canes  fugiunt,  cum  ba¬ 
culos  aut  lapides  vident.  Deinde  vim  ha¬ 
bet  hoc  signum  ex  devotione  hominis  se 
signantis,  eo  modo ,  quo  vim  habet  oratio 
vocalis.  Est  enim  signum  crucis  quaedam 
invocatio  meritorum  Christi  crucifixi  signo 
expressa;  loquimur  enim  corde,  ore,  et 
nutibus.  Itaque  opponere  Diabolo,  et  cui¬ 
vis  malo  signum  ''crucis ,  est  opponere 
Christi  passionem ,  id  est ,  invocare  Deum 
per  Christi  merita.  Quocirca  tunc  effectus 
magis  procedit  ex  interna  fide  et  devo¬ 
tione  ,  quam  ex  ipsa  figura  crucis ,  sicut 
cum  oramus  voce,  et  impetramus,  impe¬ 
tratio  non  tribuitur  sono  vocis ,  sed  fidei, 
et  devotioni.  Praeter  hos  duos  modos  est 
etiam  tertius  ex  Dei  institutione ,  et  ex 
opere  operato.  Nam  saepe  homines  Judaei, 
vel  Ethnici ,  sine  vera  fide,  aut  devotione 
signo  crucis  adjuti  sunt,  ut  patet  de  Ju¬ 
liano  apostata  apud  Nazianzenum  orat.  I. 
in  Julianum;  et  de  Josepho  Hebraeo  apud 
Epiphanium  haeres.  30.  et  de  alio  Hebrajo 
apud  Gregorium  libro  tertio  Dialogorum 
capite  tertio.  Quare  sanctus  Augustinus 
libro  LXXXI1I  quaestionibus  79  :  «  Nec 
mirum  ,  inquit ,  quod  haec  signa  valent , 
cum  a  bonis  Christianis  adhibentur,  quan¬ 
do  etiam  cum  usurpantur  ab  extraneis, 
qui  omnino  suum  nomen  ad  istam  mili¬ 
tiam  non  dederunt,  propter  honorem  ta¬ 
men  excellentissimi  Imperatoris  valent. 
Cum  autem  non  cedunt  his  signis  hujus¬ 
modi  potestates ,  Deus  ipse  prohibet  oc¬ 
cultis  modis,  cum  id  justum,  atque  utile 


\ 


(1)  I.  Cor.  XI,  34. 
Tom.  III. 

judicat.  Nam  nullo  modo  ulli  spiritus  au¬ 
dent  haec  signa  contemnere,  contremiscunt 
haec  ubicumque  illa  prospexerint.  »  Ilaec 
ille. 

Tertia  propositio  :  «  Potest  Ecclesia  insti¬ 
tuere  novas  caeremonias,  non  quidem  ad  jus¬ 
tificandum  impium,  sed  ad  alios  effectus  spi¬ 
rituales.  »  Nota  pro  explicatione  ,  caeremo¬ 
nias  ab  Ecclesia  institutas  tribus  modis  posse 
esse  utiles.  Primo,  ad  ornandum  ,  et  reprae¬ 
sentandum  aliquod  mysterium  religionis,  et 
eo  modo  juvandos  rudiores  ;  et  de  hoc  inter 
Catholicos  nulla  potest  esse  dubitatio.  Se¬ 
cundo,  ad  morbos  curandos ,  et  daemones 
pellendos  ,  et  peccata  venialia  purganda,  et 
alia  id  genus,  idque  per  modum  impetra¬ 
tionis,  et  cum  Ecclesia  benedicit  candelas, 
palmas,  agros  etc.  Ista  enim  valent  ad  effec¬ 
tus  illos,  ad  quos  instituuntur  ex  vi  oratio¬ 
num  Ecclesiae,  quae  sine  dubio  exaudiuntur; 
et  de  hoc  etiam  non  est  quaestio  apud  Catho¬ 
licos.  Tertio  modo  probabile  est,  posse  Ec¬ 
clesiam  instituere  ejusmodi  caeremonias  ad 
eosdem  effectus  per  applicationem  Christi 
meritorum ;  ita  ut  ex  opere  operato  illos  ef¬ 
fectus  producant,  quomodo  Sacramenta  ex 
opere  operato  justificant.  Christus  enim  sine 
dubio  meruit  Ecclesiae  suae  non  solum  gra¬ 
tiam  et  gloriam,  sed  etiam  omnia  alia  bene¬ 
ficia,  quae  illi  utilia  esse  possunt.  Et  quidem 
ad  gratiam,  et  justificationem  impii  conse¬ 
quendam  instituit  ipse  Sacramenta,  quibus 
applicentur  ipsius  merita  ;  nec  licet  jam  alia 
signa  instituere  ad  effectum  illum  principa¬ 
lem  :  ad  alia  beneficia  minora  reliquit  Ec¬ 
clesiae  potestatem,  ut  instituat  signa,  quibus 
applicentur  ipsius  merita.  Ita  quidam  dispu¬ 
tant,  sed  non  est  hoc  usque  adeo  certum, 
praesertim  cum  videamus  non  habere  signa 
ista  infallibilem  effectum.  Quamquam  posset 
dici  habere  effectum  infallibilem ,  si  id  sit 
utile  hominibus,  non  autem  absolute  ,  quia 
saepe  non  expedit  nobis  ea  beneficia  conse¬ 
qui  :  quomodo  de  extrema  unctione  dicere 
solemus,  quoad  effectum  sanitatis  corpo¬ 
ralis. 

Sed  quidquid  de  hoc  sit ;  nostra  proposi¬ 
tio  solum  asserit  contra  haereticos,  licere 
Ecclesiae  instituere  novas  caeremonias  ,  non 
ad  justificandum  peccatis  mortalibus,  sed 
ad  alios  fines.  Probatur  primo,  exemplis  Sy¬ 
nagogae,  vel  hominum  privatorum  in  Testa¬ 
mento  veteri.  Non  est  enim  ulla  ratio,  cur 
non  possit  Ecclesia  Christi  id,  quod  sine  Dei 
mandato  expresso,  quamquam  non  sine  Dei 


inspiratione,  aliqui  privati  homines  vel  Sy¬ 
nagoga  poterat.  Genes.  XXVIII ,  Jacob  cum 
nondum  Patriarcha  esset ,  sed  privatus  ho¬ 
mo,  Deo  quidem,  ut  videtur,  impellente  non 
tamen  expresse  mandante,  novam  caeremo¬ 
niam  excogitavit.  Erexit  enim  lapidem  in 
titulum,  fundens  oleum  desuper,  et  vocavit 
nomen  loci  illius  Bethel  in  memoriam  visio¬ 
nis,  quam  in  eo  loco  habuerat.  Item  Syna¬ 
goga  Judaeorum  auctore  Mardochaeo  addidit 
novum  festum  diem  solemnem  omnibus  ce¬ 
lebrandum  ,  quem  Deus  non  instituerat  in 
lege,  ut  habemus  Esther  IX.  Idem  factum 
est  tempore  Judith  in  additione  alterius  festi; 
sic  enim  legimus  c.  ult.  «  Dies  autem  victo¬ 
riae  hujus  festivitatis  ab  Hebraeis  in  numero 
sanctorum  dierum  accipitur,  et  colitur  a  Ju- 
dafis  ex  illo  tempore ,  usque  in  praesentem 
diem.  »  Neque  obstat,  quod  hunc  librum 
haeretici  non  recipiunt  :  satis  enim  est  no¬ 
bis,  si  fidem  illi  habeant ,  quam  habent  Li¬ 
vio,  aut  Sallustio  ;  non  enim  hic  agitur  de 
aliquo  abstruso  dogmate,  sed  de  historia 
rei  gestae.  Simile'  habemus  in  Machabaeis 
libro  primo,  capite  quarto,  ubi  instituitur 
novum  festum  dedicationis  altaris,  ad 
quod  festum  celebrandum ,  etiam  Domi¬ 
nus  ipse  in  Hierusalem  ascendit,  Joannis 
decimo. 

Secundo  probatur  ex  Apostolorum  exem¬ 
plo.  Apostoli  enim  Actor.  XV.  congregati  in 
Concilio,  novam  caeremoniam  instituerunt, 
nimirum  ut  Gentiles  abstinerent  a  sanguine, 
et  suffocato  :  quod  certe  nusquam  Deus  jus- 
serat,  nisi  Judaeis,  etpraetei'ea  jam  erat  eva¬ 
cuata,  et  abrogata  lex  illa  Judaica  per 
Christi  mortem.  Unde  fuit  vere  nova  caere¬ 
monia  illa  Apostolorum  instituta  ad  alium 
finem,  quam  olim  Judaica;  unde  vocatur 
dogma  Apostolorum  Actor.  XVI.  Et  praete¬ 
rea  jam  supra  probavimus  multa  alia  Apos¬ 
tolos  instituisse  ,  licet  in  Scripturis  non  ha¬ 
beantur.  Nulla  autem  est  ratio ,  cur  non 
possit  modo  Ecclesia,  quod  tunc  poterat. 
Non  enim  Apostoli  id  fecerunt  ex  aliqua 
nova  revelatione  sibi  concessa,  sed  cx  potes¬ 
tate  ordinaria  gubernandi  Ecclesiam ;  ut  pa¬ 
tet  ex  eo,  quod  Concilium  coegerunt,  et  col- 
latis  sententiis  statuerunt ,  quod  utile  esse 
judicarunt. 

Tertio;  Si  Ecclesia  non  posset  id  facere, 
vel  repugnantia  esset  ex  parte  Ecclesiae,  vel 
ex  parte  caeremoniarum ,  vel  ex  parte  novi¬ 
tatis,  id  est,  vel  non  posset ,  quia  non  habet 
auctoritatem  aliquid  statuendi,  vel  quia  caere- 

monise  (ut  dicit  Brentius)  sunt  propriae  Tes¬ 
tamenti  veteris,  proinde  non  conveniunt 
Testamento  novo,  vel  quia  non  licet  aliquid 
addere  caeremoniis  a  Christo  institutis  :  At 
nihil  horum  dici  potest  :  nam  Ecclesiam 
posse  aliquid  statuere ,  manifeste  patet,  vel 
ex  eo,  quod  ab  initio  fidei  singulis  aetatibus, 
Concilia  celebrata  sunt,  quae  semper  cano¬ 
nes  ediderunt :  damnare  autem  omnia  Con¬ 
cilia,  manifesta  insania  esset;  ut  interim 
omittam  argumenta  plurima,  quibus  hoc  ip¬ 
sum  alibi  demonstravimus.  Non  repugnare 
autem  caeremonias  novae  legi ,  patet  ex  Sa¬ 
cramentis  a  Christo  institutis  ,  quae  sunt  ve¬ 
rissimae  caeremoniae ,  ut  etiam  adversarii 
concedunt.  Denique  non  repugnare  ipsam 
novitatem,  patet,  quia  nusquam  Dominus 
prohibuit,  ne  adderemus  caeremonias  ad  Sa¬ 
cramenta  ipsius  commodius  et  utilius  admi¬ 
nistranda.  Imo  cum  Dominus  paucissimas 
caeremonias  instituerit,  nec  tradiderit  mo¬ 
dum,  quo  ministrari  deberent,  id  reliquit 
sine  dubio  providentiae  pastorum  ipsius  Ec¬ 
clesiae,  ut  recte  docet  Augustinus  ep.  118, 
c.  6. 

Quarta  propositio  :  «  Caeremoniae  ab  Ec¬ 
clesia  institutae  non  possunt  omitti  sine  pec¬ 
cato,  etiam  citra  scandalum.  »  Haec  pendet 
ab  alia  quaestione,  An  leges  Ecclesiasticae 
obligent  in  conscientia  :  quam  disputavimus 
lib.  IV  de  Pontifice,  c.  15.  et  sequentibus. 
Batio  praecipua  est  ex  Paulo  Iloman.  XIII  : 
Non  est  potestas  nisi  a  Deo  :  quee  autem  a  Deo 
sunt,  ordinatee  sunt,  itaque  qui  resistit  potes¬ 
tati,  Dei  ordinationi  resistit :  qui  autem  resis¬ 
tunt,  ipsi  sibi  damnationem  acquirunt.  Et  in¬ 
fra  :  Ideoque  necessitate  subditi  estote ,  non  so¬ 
lum  propter  iram ,  sed  etiam  propter  conscien¬ 
tiam  (i).  Quae  sententia  etiamsi  ab  Apostolo 
applicetur  in  particulari  temporalibus  Prin¬ 
cipibus,  cum  subjungit  :  Si  male  egeris,  ti¬ 
me  ;  non  enim  sine  causa  gladium  portat :  ta¬ 
men  sententia  est  generalis  do  omnibus 
habentibus  potestatem,  ut  Calvinus  concedit 
lib.  IV  Instit.  c.  10,  §  5.  et  patet  ex  illis  ver¬ 
bis  :  Non  est  potestas,  nisi  a  Deo.  Ista  enim 
propositio  aequivalet  huic ;  Omnis  potestas  a 
Deo  est.  Esse  autem  in  Ecclesia  potestatem 
quamdam  Praepositorum  supra  caeteros,  ne¬ 
gari  non  potest,  cum  id  Scriptura  passim 
doceat,  ut  Rom.  XII :  Qui  preeest,  in  sollicitu¬ 
dine.  II.  Corinth.XIII  :  Hcec  absens  scripsi,  ut 

(1)  Rora.  XIII,  1,  2,  5  et  4.  — 
et  5.  —  (3)  Act.  XV,  28  et  29. 


non  preesens  durius  agam  secundum  potestatem , 
quam  dedit  mihi  Dominus.  Hebr.  XIII  :  Obe¬ 
dite  Praepositis  vestris.  Efficitur  igitur,  ut  qui 
leges  Ecclesiae  non  servant,  peccent  in  con¬ 
scientia.  Id  enim  significant  illa  omnia  : 
Dei  ordinationi  resistunt  :  et,  ipsi  sibi  damna¬ 
tionem  acquirunt  :  et ,  necessitate  subditi 
estote  :  et ,  non  solum  propter  iram ,  sed  et¬ 
iam  propter  conscientiam  (2).  Vide  plura  loco 
citato. 

Sed  in  particulari,  quod  caeremoniae  non 
sint  omnes  liberae  observationis,  probatur 
ex  eo,  quod  propter  caeremonias  natae  sunt 
in  Ecclesia  gravissimae  dissensiones,  et  sub 
poenis  gravissimis  impositae  sunt  leges  de 
caeremoniis,  et  tandem  haeretici  habiti  sunt, 
qui  non  obediebant.  Quae  omnia  sunt  ar¬ 
gumenta  manifesta,  rem  istam  non  esse  li¬ 
beram  :  non  enim  de  rebus  liberis  nascuntur 
dissensiones. 

Prima  dissensio  in  Ecclesia  fuit  ob  caere¬ 
monias  legales,  quae  dissensio  sopita  est  ab 
Apostolis  Act.  XV,  Ubi  cum  dicunt  :  Visum 
est  Spiritui  sancto,  et  nobis,  nihil  ultra  impo¬ 
nere  vobis  oneris,  praeter  hcec  necessaria,  ut 
abstineatis  vos  a  sanguine,  etc.  (3),  non  vo¬ 
carent  onus  legem  caeremonialem ;  neque 
rem  necessariam,  nisi  obligaret  in  conscien¬ 
tia. 

Secunda  dissensio  fuit  de  die  Paschatis, 
hoc  est,  de  alia  caeremonia.  Et  tanti  fecit 
Ecclesia  hanc  caeremoniam,  ut  Victor  Papa  I, 
totam  Asiam  separare  voluerit  ab  unitate 
fidelium,  quod  nollent  Asiatici  in  ea  re  pa¬ 
rere.  Testis  est  Eusebius  lib.  V  histor.  cap. 
25.  Deinde  vero  Concilium  Nicaenum  prop¬ 
ter  istam  quaestionem  potissimum  convenit, 
ut  scribunt  Epiphanius  haeres.  70.  et  Con¬ 
stantinus  in  epist.  sua  apud  Eusebium  lib. 
III  de  vita  Constantini  :  et  Athanasius  in 
epist.  de  synodis  Arimini,  et  Seleuciae  :  ubi 
etiam  addit  Concilium  Nicaenum  disertis 
verbis  imperasse,  ut  omnes  obedirent.  Et 
Concilium  Antiochenum  paulo  post  celebra¬ 
tum,  excommunicat  can.  1.  eos,  qui  legem 
Concilii  Nicaeni  de  Paschate  non  servant. 
Denique  a  Patribus  habiti  sunt  haeretici,  qui 
eam  caeremoniam  diverso  modo  servare  vo¬ 
lebant,  ut  patet  ex  Epiphanio  haeres.  50. 
Augustino  haeres.  29.  et  Theodoreto  lib.  III 
de  fabulis  haereticorum. 

Tertia  dissensio  fuit  de  ritu  Baptismi ,  an 


(2)  Rom.  XII,  8;  II.  Cor.  XIII,  10;  Hebr.  XIII,  17;  Rom.  XIII,  2 

haeretici  vere  baptizarent.  Quae  etiam  dis¬ 
sensio  multum  exercuit  Ecclesiam,  et  mul¬ 
ta  inde  Concilia  facta  sunt,  et  tandem  habiti 
sunt  haeretici  Donatistae,  quod  non  obtem¬ 
perarent  definitioni  Concilii  generalis.  Vide 
Eusebium  libro  sexto  histor.  capite  tertio 
et  Augustinum  in  magna  parte  tomi  sep¬ 
timi. 

Aliae  fuerunt  postea  dissensiones  de  de¬ 
lectu  ciborum,  de  temporibus  jejuniorum, 
de  diebus  festis,  peregrinationibus,  vigiliis, 
cereis,  aliisque  caeremoniis,  ob  quas  nume¬ 
rati  sunt  inter  haereticos  Encratitae  apud 
Epiphanium  haeres.  46.  et  Augustinum  hae¬ 
res.  23.  Deinde  Manichaei,  qui  plurimas  cae¬ 
remonias  Ecclesiae  rejiciebant  apud  Augus¬ 
tinum  lib.  XX  contra  Faustum,  cap.  3.  et  4. 
Deinde  Eustatiani  apud  Socratem  lib.  II. 
cap.  33.  tum  Aeriani  apud  Epiphanium  hae¬ 
res.  75.  et  Augustinum  haeres.  53.  tum  Vi¬ 
gilantius  apud  Hieronymum  in  lib.  contra 
Vigilantium.  Inde  Claudius  Taurinensis  apud 
Jonam  in  libris  tribus  de  sacris  imaginibus. 
Inde  Petrobrusiani  apudBernardum  in  epist. 
240.  Inde  Waldenses  apud  Guidonem  in 
summa  de  haereticis  :  et  Thaboritee  apud 
.Eneam  Sylvium  lib.  de  origine  Bohemo- 
rum,  cap.  35.  Denique  Joannes  Wiclefus 
apud  Thomam  Waldensem,  tom.  III  de  Sa- 
cramentalibus. 

Ultimo  probatur  haec  propositio  :  quia  si 
libera  esset  caeremoniarum  observatio,  nullo 
modo  fieri  posset,  ut  aliquis  ordo,  et  uni¬ 
formitas  in  Ecclesia  servaretur.  Si  enim 
nunc  vix  servatur  uniformitas  in  rebus  qui¬ 
busdam  praecipuis,  cum  tam  severe  id  prae- 
piatur,  quid  fieret  si  esset  res  libera?  Et  ta¬ 
men  jubet  Apostolus  I.  Corinth.  XIV,  ut 
omnia  honeste,  et  secundum  ordinem  liant. 
Quae  ratio  Calvinum  movit,  ut  caeremonias 
suas  voluerit  lege  sanciri.  Nam  lib.  IV  In- 
stit.  cap.  10.  §.  27.  dicit,  dissolvi  suis  ner¬ 
vis,  et  deformari,  ac  dissipari  Ecclesiam,  si 
unicuique  liceat  mutare  caeremonias,  et  §. 
31.  dicit,  libera  quidem  conscientia  debere 
servari  caeremonias,  sic  tamen,  ut  non  con- 
temptim  habeantur,  nec  supina  negligentia 
praetereantur  :  et  infra  dicit  non  esse  cri¬ 
men  si  per  imprudentiam,  aut  oblivionem 
aliquid  omittatur ;  ubi  indicat  esse  crimen 
si  per  contemptum,  vel  crassam  negligen- 
tiam  omittantur.  At  nihil  aliud  Ecclesia  de 
suis  caeremoniis  docet. 

Quinta  propositio  :  «  Caeremoniae  non  sunt 
res  indifferentes,  sed  sunt  res  utiles,  merito¬ 


riae,  et  pars  quaedam  cultus  divini.  »  Pro¬ 
banda  sunt  haec  omnia  per  partes.  Ac  pri¬ 
mum,  quod  caeremoniae  sint  utiles,  probatur 
his  rationibus.  Primo;  Caeremoniae,  ut  oriun¬ 
tur  ex  interna  pia  affectione,  et  devotione, 
ita  etiam  illam  conservant,  nutriunt,  augent, 
ut  Augustinus  docet  lib.  de  cura  pro  mor¬ 
tuis,  c.  5.  et  epist.  119.  cap.  11.  et  lib.  IX 
Confess.  cap.  6.  et  7.  Et  nos  ipsi  hoc  expe¬ 
rimur,  cum  intramus  Basilicas  ornatas,  et 
mundas,  et  crucibus,  ac  sacris  imaginibus, 
et  aris  instructas,  et  accensis  lampadibus, 
devotionem  facillime  concipimus  :  contra  au¬ 
tem  cum  ingredimur  templa  haeretico¬ 
rum,  ubi  nihil  est,  nisi  sedes  ad  condonan¬ 
dum  ;  et  mensa  lignea  ad  coenam  facieudam, 
videmur  ingredi  profanam  aulam,  non  do¬ 
mum  Dei. 

Secunda  utilitas  est,  quod  non  solum  af¬ 
fectum,  sed  etiam  intelligentiam  juvant  cae¬ 
remonia},  ut  Augustinus  docet  eadem  epist. 
119.  c.  7.  et  praesertim  rudibus  sunt  ceremo¬ 
nia}  loco  Swipturse,  vel  pictura}.  Adde  quod 
aliquando  ex  vetustis  caeremoniis  melius 
persuadentur  aliqua  dogmata,  quam  multis 
testimoniis.  Certe  sanctus  Augustinus  libro 
primo  de  peccatorum  merit.  et  remissione 
capite  34.  et  libro  quarto  in  Julianum,  ca¬ 
pite  secundo  apertissime  se  probare  putavit, 
peccatum  originale  esse  in  parvulis  ante 
Baptismum,  quia  secundum  usum  Ecclesiae 
exorcizantur,  et  insufflantur,  et  jubentur  per 
ora  gestantium  abrenuntiare  Diabolo,  et 
operibus  ejus. 

Tertia  utilitas  est,  quod  juvant  memo¬ 
riam.  Nisi  enim  quotannis  repraesentaremus 
variis  ca}remoniis  Domini  ortum,  apparitio¬ 
nem,  passionem,  aliaque  mysteria  redem¬ 
ptionis,  facile  mandarentur  oblivioni  tam 
insignia  beneficia. 

Quarta  est  exercitium  fidei.  Valde  enim 
fidem  exercemus  cum  contra  Diabolum  ar¬ 
mamur  signo  crucis,  vel  aqua  benedicta, 
vel  similibus  rebus.  Protestamur  enim  ea 
caeremonia  nos  certo  credere,  tantam  esse 
potentiam  crucifixi,  ut  ad  ejus  solam  imagi¬ 
nem  da}mones  fugiant. 

Quinta  est  conservatio  religionis.  Id  enim 
caeremoniae  praestant,  ne  religio  vilescat, 
et  contemnatur,  et  sic  paulatim  pereat. Nam 
excellentia  religionis  nostrae  praecipua,  quia 
spiritualis  est,  non  facile  perspicitur  a  nobis, 
qui  corporei  sumus.  Ideo  non  proponuntur 
nuda  mysteria,  sed  vestiuntur,  et  ornantur, 
ut  externam  quamdam  majestatem  sensibus 

objiciant,  et  per  eam  majori  cum  reverentia 
ab  ipsa  mente  percipiantur.  Itaque  id  sunt 
caeremoniae  religioni,  quod  sal  carnibus,  et 
cortex  medullae.  Quocirca  recte  Augustinus 
lib.  XIX  contra  Faustum,  c.  11.  affirmat 
nullam  religionem,  neque  veram,  neque 
falsam  sine  caeremoniis  posse  consistere. At¬ 
que  hinc  apud  veteres,  Theologum  esse,  ni¬ 
hil  erat  aliud,  nisi  scire  quae  numina,  quibus 
caeremoniis  colerentur,  ut  ex  Platone  intel- 
ligi  potest  in  Dialogo  de  regno.  Et  apud  Ju- 
daeos  summum  quid  fuisse,  scire  caTemo- 
nias,  patet  ex  cap.  XVIII  Exod.  ubi  Jethro 
monet  Mosem,  ut  judicia  civilia  committat 
aliis,  ipse  autem  doceat  populum  ceremo¬ 
nias,  et  ritum  colendi.  Apud  Christianos 
quoque  fuisse  etiam  in  magno  pretio  cogni¬ 
tionem  caeremoniarum,  vel  una  quaestio  de 
Paschate,  abunde  demonstrat.  Quod  idem 
colligitur  ex  Basilio,  epist.,  63.  Leone  epist. 
4.  Innocentio  epist.  1  ad  Decentium,  qui 
reprehendunt  Episcopos,  qui  ceremonias 
ignorant. 

Sexta  est  distinctio  Catholicorum  ab  he- 
reticis.  Nam  Sacramenta  sunt  quidem  sym¬ 
bola,  quadam,  quibus  discernimur  ab  infi¬ 
delibus,  tamen  ab  hereticis  vix  per  Sacra¬ 
menta  distingui  possumus,  sed  per  ceremo¬ 
nias  optime  distinguimur.  Hoc  enim  tempore 
signum  crucis,  abstinentia  a  carnibus  feria 
sexta, et  similia  sunt  optima  signa  distinguen¬ 
tia  Catholicos  ab  hereticis.llac  de  causa  ini¬ 
tio  Ecclesia  mutarunt  Apostoli  Sabbatum  in 
Dominicam,  ne  videremur  judaizare  :  et 
Epiphanius  in  fine  librorum  contra  omnes 
haereses,  recensuit  ceremonias  Ecclesia,  ut 
indicaret  quasdam  veluti  notas,  quibus  Ec¬ 
clesia  ab  omnibus  sectis  discernitur.  Ilinc 
etiam  sancti  viri  semper  maluerunt  mori, 
quam  cogi  ad  aliquam  ceremoniam  dimit¬ 
tendam,  cum  intelligerent  non  abjicere  si¬ 
gnum  militia,  nisi  militia  disertores.  Testis 
est  S.  Eleazarus  lib.  II  Machab.  cap.  VI, 
qui  maluit  occidi,  quam  simulare  se  come¬ 
disse  carnem  suillam,  nec  eo  modo  videre¬ 
tur  religionem  suam  deseruisse  :  quem  pos¬ 
tea  secuti  sunt  septem  fratres  Machabai 
libro  secundo,  capite  septimo.  Testis  est 
etiam  ille,  qui  Tertulliano  auctore  in  lib. 
de  corona  militis,  mori  maluit,  quam  cum 
cateris  militibus  laurea  coronari :  quoniam 
apud  Christianos  tum  caremonia  erat  id  non 
facere. 


Jam  vero,  quod  sint  meritoria,  ac  Deo 
placeant,  Probatur,  quia  omnia  opera  vir¬ 
tutum  Deo  placent,  et  apud  Deum  pramium 
merentur,  si  fiant  ut  oportet,  id  est,  cum 
fide  et  charitate  Sunt  autem  caremonia 
opera  virtutum.  Nam  ut  minimum  sunt 
actus  religionis,  .«ape  etiam  sunt  actus  simul 
religionis,  etalicujus  alterius  virtutis, 'et  de¬ 
nique  cum  sunt  imperata,  surit  etiam  actus 
obedientia.  Secundo,  professio  fidei  exterior 
Deo  placet,  ut  patet  Matt.  X  :  Qui  me  confes¬ 
sus  fuerit  etc.  et  Roman.  X  :  Ore  confessio 
fit  ad  salutem  (1).  Sed  caremoniis  profite¬ 
mur  fidem,  ut  patet;  quia  non  minus  co¬ 
gnoscet  Turea  me  esse  Christianum,  si  vi¬ 
deat  me  venerari  crucem,  quam  si  dicam 
me  esse  Christianum.  Unde  etiam  adversarii 
fatentur,  per  Sacramenta  nos  protestari  fi¬ 
dem.  Tertio,  Deo  placet  fides,  spes,  chari- 
tas,  devotio,  et  omnis  interior  actus  bonus  : 
ergo  etiam  placebunt  actus  exteriores , 
qui  partim  sunt  effectus  interiorum,  par- 
tim  illos  ipsos  (ut  diximus)  augent  et 
conservant.  Unde  Exod.  XVII,  cum  Mo¬ 
ses  oraret  elevatis  manibus,  populus  Dei 
vincebat,  cum  dimitteret  manus,  vinceba¬ 
tur. 

Quod  autem  dici  possint  pars  cultus  divini, 
probatur;  Nam  ipsa  naturalis  ratio  elocet 
hominem,  qui  constat  animo  et  corpore, 
debere  Deum  honorare  et  colere,  et  animo 
per  actus  interiores,  et  corpore  per  exte¬ 
riores.  Unde  Cyprianus  in  serin.  de  orat. 
Dominica :  «  Cogitemus,  inquit,  nos  sub 
conspectu  Dei  stare  :  placendum  est  divinis 
oculis,  et  habitu  corporis,  et  modo  vocis.  » 
Secundo,  omnes  aliae  virtutes,  licet  in  ani¬ 
mo  consistant  principaliter,  tamen  consum¬ 
mantur  per  actus  exteriores,  ut  patet  de 
temperantia,  fortitudine,  et  caeteris;  cur 
ergo  non  idem  dicamus  de  religione?  Et  con¬ 
firmatur,  quia  si  oratio  vocalis  omnium  con¬ 
sensu  est  cultus  Dei,  cur  non  etiam  adoratio 
corporalis?  Ut  enim  oratio  vocalis  est  cul¬ 
tus,  quia  est  signum  mentalis;  ita  adoratio 
erit  cultus,  quia  est  signum  internae  adora¬ 
tionis.  Tertio  natura  docet,  Deum  esse  co¬ 
lendum  summo  modo,  cum  sit  summum 
esse.  At  magis  colit  qui  corpore,  et  animo, 
quam  qui  animo  tantum;  igitui  corporalibus 
caeremoniis  Deus  potest  coli.  Quarto,  Deus 
vere  offenditur,  et  ignominia  afficitur  non 
solum  actu  interno,  sed  etiam  externo ;  igi- 


(1)  Matth.  X.  32:  Rom.  X,  10. 

tur  honorandus  est  non  solum  actu  interno, 
sed  etiam  externo. 

Sed  ad  haec  omnia  responderent  adver¬ 
sarii,  non  negare  se,  quin  aliquibus  caere- 
remoniis  Deus  'coli  possit,  et  debeat,  sed  id 
negare  de  caeremoniis  ab  hominibus  inven¬ 
tis.  Deo  enim  non  placet  ullus  cultus,  quem 
ipse  non  instituit,  aut  certe,  cui  non  dederit 
testimonium  verbo  suo. 

At  contra  :  Nam  aut  requiritur,  ut  in  par¬ 
ticulari,  et  expresse  Deus  approbaverit  cul¬ 
tum,  aut  sufficit,  si  in  genere,  et  in  virtute 
probaverit.  Non  potest  dici  primum,  Deo 
videlicet  non  placere  cultum,  quem  ipse  in 
particulari  expresse  non  probaverit.  Nam 
sine  dubio  placuit  illi  cultus  Abel,  qui  obtu¬ 
lit  de  adipibus  gregis  sui,  Gen.  IV  et  Hebr. 
XI,  et  tamen  hoc  Deus  non  praeceperat  :  et 
similiter  placuit  cultus  Jacob,  qui  erexit  la¬ 
pidem  in  titulum  Genes.  XXVIII,  et  cultus 
B.  Virginis,  quae  vovit  perpetuam  virginita¬ 
tem  ,  quam  Deus  nusquam  imperaverat  : 
ergo  satis  erit,  si  in  genere  Deus  aliquid 
commendaverit.  Et  hoc  fatetur  Calvinus. 
Nam  lib.  IV.  Inst.  cap.  10.  §.  dO.  probare 
volens  geniculationem  in  oratione  esse  bo¬ 
nam,  imo  et  divinam,  adfert  illud  testimo¬ 
nium  Apostoli,  I.  Corinth.  XIV  :  Omnia  ho¬ 
neste,  et  secundum  ordinem  fiant  in  vobis  (1), 
ac  dicit,  geniculationem  esse  bonam,  et  di¬ 
vinam,  quia  in  genere  indicatur  a  Paulo  in 
illo  decoro,  quod  praescribit  in  oratione.  At 
hoc  modo  omnes  nostrae  caeremoniae  sunt 
bonae,  et  divinae  :  nam  indicantur  in  genere 
a  Deo,  et  probantur  multis  modis.  Primo, 
in  hoc  ipso  testiiponio  Pauli  non  magis  in¬ 
cluditur  geniculatio,  quam  cereorum  accen- 
sio,  et  sacrae  vestes,  et  alia  id  genus.  Se¬ 
cundo,  cum  Deus  jubet  obediri  pra-positis  in 
genere  jubet  servari  omnes  leges  Ecclesias¬ 
ticas,  quarum  non  paucae  sunt  de  caeremo¬ 
niis.  Denique,  Deus  est  auctor  omnium  vir¬ 
tutum;  Nam  Sap.  VIII  dicitur  de  divina 
Sapientia  :  Sobrietatem ,  et  prudentiam  docet , 
et  justitiam,  ct  virtutem,  quibus  nihil  est  in  vita 
utilius  hominibus  (2),  ubi  enumerantur  qua- 
tuor  virtutes  Cardinales,  ad  quas  omnes 
aliae  reducuntur.  Deus  ergo  docet,  et  com¬ 
mendat  religionem,  quae  est  pars  justitiae  et 
proinde  cultum  externum,  qui  est  pars  quae¬ 
dam  religionis. 

Sexta  propositio  :  «  Sapientissime  institu¬ 
tum  est,  ut  in  Ecclesia  Latina,  Latine  Sacra¬ 


menta  administrentur.  »  Nota  Primo  ;  Cum 
de  lingua,  qua  Sacramenta  ministrari  de¬ 
bent,  agitur,  debere  excipi  Matrimonium. 
Quia  enim  Matrimonium  consistit  in  con¬ 
sensu  mutuo,  necessario  requiruntur  verba, 
vel  nutus,  qui  ab  utraque  parte  intelligan- 
tur.  Et  similiter  confessio  peccatorum  de¬ 
bet  fieri  lingua  utrique  nota  :  licet  Confessio 
non  tam  sit  Sacramentum,  quam  Sacramenti 
materia. 

Nota  Secundo  :  Non  esse  de  jure  divino, 
qua  lingua  Sacramenta  ministrentur,  neque 
id  ad  essentiam  Sacramentorum  pertinere  ; 
tam  enim  valebit  Baptismus,  si  ministretur 
Latine,  quam  si  Italice,  vel  alia  lingua  :  ta¬ 
men  ob  multas,  easque  gravissimas  causas, 
visum  est  Ecclesiae,  et  ipsi  Spiritui  sancto, 
qui  eam  regit,  ut  sacramenta  non  minis¬ 
trentur  lingua  vulgari,  nisi  forte  in  casu 
necessitatis. 

Nota  Tertio  :  Nos  loqui  de  Ecclesia  Lati¬ 
na  :  nam  in  Ecclesia  Graeca  recte  faciunt, 
cum  Graeca  lingua  utuntur  et  in  Ecclesiis  Sy¬ 
riae,  cum  utuntur  lingua  Chaldaica.  Nam  re¬ 
quiritur  ad  ministerium  Sacramentorum 
lingua  non  vulgaris ,  sed  quae  tamen  non 
sit  omnino  incognita,  saltem  doctis,  alioqui 
non  invenirentur  pastores,  et  ministri  ne¬ 
cessarii.  Tales  autem  sunt  lingua  Graeca, 
Chaldaica,  et  Latina  :  nulla  enim  est  vulga¬ 
ris  ,  et  tamen  quaelibet  est  communis  ,  et 
nota  peritis  in  suis  regionibus.  Idem  fere 
dici  potest  de  Arabica,  quae  nunc  est 
communis  multis  orientalibus  Provinciis,  et 
in  ea  celebrantur  officia  divina,  sed  alia  est 
Arabica  vulgaris,  alia  Arabica,  qua  utuntur 
in  sacris. 

Probatur  haec  propositio  Primo,  ex  Ec¬ 
clesiae  antiqua  consuetudine.  Ecclesia  La¬ 
tina  semper  Latine  Sacramenta  ministra¬ 
vit,  licet  jamdudum  desierit  lingua  Latina 
esse  vulgaris.  Id  patet  ex  Isidoro,  Alcuino, 
Amalario.  Rabano ,  Strabone,  Micrologo, 
Ituperto,  Thoma  Waldensi ,  qui  scripserunt 
de  divinis  officiis  in  Hispania,  Gallia,  Ger¬ 
mania,  Italia,  Anglia,  quo  tempore  lingua 
Latina  nusquam  erat  vulgaris,  et  apertis¬ 
sime  docent,  lingua  Latina  Sacramenta 
ministrari  solita.  Describunt  enim  Latine 
totum  ritum,  et  formalia  verba,  quibus 
uti  oportet.  Praeterea  in  Sacramentis  mi¬ 
nistrandis  semper  leguntur  aliqua}  partes 
divinae  Scripturae  ,  et  maxime  apud  adver- 


(1)  I.  Cor.  XIV,  40.  —  (2)  Sap.  VIII,  7. 

sarios  :  at  non  exstabant  tunc  Scriptura), 
nisi  Hebraice,  Graece,  et  Latine,  ut  patet 
ex  Beda  libro  primo  histor.  Gentis  suae, 
capite  primo  ubi  dicit ,  in  Anglia  sua  aetate 
fuisse  quatuor  linguas  vulgares ,  sed  La¬ 
tinam  fuisse  communem  omnibus  ratione 
Scripturarum.  Rabanus  quoque  libro  tertio 
de  Instit.  Clericorum,  capite  octavo  dicit, 
non  exstitisse  sua  aetate,  nisi  in  his  tribus 
linguis  divinas  litteras.  Denique  non  profer¬ 
rent  adversarii  editionem  Germanicam,  vel 
Gallicam,  vel  etiam  Hispanicam,  aut  Ita¬ 
licam  Scripturarum ,  nisi  a  paucis  annis 
factam.  Possent  objicere  editionem  Gothi¬ 
cam,  quam  Ulphilas  Episcopus  Gothorum 
fecisse  dicitur  in  Tripartita  historia  libro 
octavo,  capite  decimo-tertio,  et  apud  So¬ 
cratem  libro  quarto,  capite  vigesimo-septi- 
mo.  Sed  Episcopus  ille  non  prius  id  fecit, 
quam  Arianus  cum  toto  suo  populo  esse  coe¬ 
pit.  Adde  ultimo  duo  exempla  ,  quae  aperte 
indicant  olim  non  fuisse  usum  linguae  vul¬ 
garis  in  Sacramentorum  celebratione.  Unum 
est  Moravorum,  qui  ut  est  apud  ^Eneam  Syl- 
vium  de  origine  Bohen^prum,  c.  13.  impetra¬ 
runt  a  Pontifice  Romano  ,  ut  possent  officia 
divina  celebrare,  lingua  Sclavonica.  Alterum 
Bohemorum,  quibus  idem  petentibus,  nega¬ 
vit  Gregorius  Septimus ,  ut  est  in  VII  libro  . 
epistolarum  ejus.  At  si  fuisset  usus  commu¬ 
nis  tunc  linguae  vulgaris,  non  petiissent  hanc 
licentiam. 

Secundo  probatur  ratione.  Nam  nulla  est 
necessitas,  quae  cogat  lingua  vulgari  Sacra¬ 
menta  ministrari ,  et  contra  multa  sunt  in¬ 
commoda  ,  si  id  fiat.  Non  esse  ullam  neces¬ 
sitatem  probatur.  Nam  si  ulla  esset  necessi¬ 
tas,  ea  maxime,  ut  intelligant  id  quod  dici¬ 
tur,  qui  Sacramenta  percipiunt :  at  haec  non 
est  vera  necessitas.  Nam  verba  Sacramento¬ 
rum,  aut  diriguntur  ad  elementa,  ut  conse-' 
cratio  Eucharistiae,  benedictio  aquae,  et  olei; 
elementa  autem  nullam  linguam  intelligunt: 
aut  diriguntur  ad  Deum,  ut  formae  verborum 
deprecatoriae  qualis  est  in  extrema  unctione. 
Deus  autem  omnes  linguas  intelligit :  aut  di¬ 
riguntur  ad  personas ;  sed  consecrandas  vel 
absolvendas  ,  non  autem  instruendas  et  do¬ 
cendas,  ut  in  Baptismo  ,  et  Absolutione  ,  et 
proinde  per  accidens  est,  si  persona  intelli- 
gat.  Cujus  signum  est,  quia  verissime,  et  ef¬ 
ficacissime  baptizantur,  et  reconciliantur 
etiam  ii,  qui  non  utuntur  ratione,  ut  patet 
in  Baptismo  infantium,  et  in  Reconciliatione 
a?grotorum ,  qui  sunt  a  sensibus  alienati  : 


quos  posse  reconciliari ,  ut  etiam  baptizari, 
'si  Baptismo  careant,  docet  Augustinus  lib.  I 
de  adulterinis  conjugiis  ,  cap.  26  et  28.  et 
Concilium  Quartum  Carthaginiense  can.  76. 
et  Leo  I ,  epist.  91.  ad  Theodorum.  Adde, 
quod  nulli  fere  sunt  in  Ecclesia  Latina  adulti 
tam  rudes,  qui  non  intelligant  verba  Sacra¬ 
mentorum,  licet  Latina,  aut  certe  non  intel¬ 
ligant  in  genere  per  ea  verba  sibi  tale  ,  aut 
tale  Sacramentum  ministrari. 

Esse  autem  incommodum,  si  utamur  lin¬ 
gua  vulgari  patet  Primo ,  quia  impeditur 
commercium  Ecclesiarum;  non  enim  pote¬ 
runt  convenire  in  Ecclesiis  Germanorum, 
Anglorum,  Polonorum,  Itali,  Galli,  Hispani, 
neque  contra.  Quod  multum  nocet  unitati, 
et  communicationi ,  quae  deberet  esse  inter 
membra  unius  corporis.  Et  praeterea  coge¬ 
rentur  Christiani  extra  suas  regiones  carere 
divinis  officiis. 

Secundo,  Saeramenta  requirunt  majesta¬ 
tem  ,  et  reverentiam  quamdam  ,  quae  certe 
melius  conservatur  ,  si  utamur  lingua  non 
vulgari,  et  communi.  Quomodo  enim  aequum 
est  ut  in  Sacramentis  ministrandis  utamur 
alia  domo,  aliis  vestibus,  aliis  instrumentis, 
quam  ordinariis,  et  quotidianis :  ita  par  esse 
videtur  ,  ut  utamur  alia  lingua.  Nec  tamen 
somniamus  ,  ut  putat  Kemnitius  ,  linguam 
Latinam  esse  magis  sacram ,  quam  sint 
caeterse ,  sed  hoc  ipso  dicimus  eam  ha¬ 
bere  plus  venerationis,  quod  non  est  vul¬ 
garis. 

Tertio  expedit,  ut  verba  Sacramentorum 
conceptis  verbis ,  et  eodem  modo  ab  omni¬ 
bus  proferantur,  ut  periculum  caveatur  mu¬ 
tationis,  vel  depravationis.  Id  autem  facilli¬ 
me  servabitur,  si  eadem  lingaa  omnes  utan¬ 
tur;  difficillime,  si  diversis. 

Quarto,  si  lingua  vulgari  Sacramenta  mi¬ 
nistrentur  ,  aperietur  porta  latissima  igno¬ 
rantiae  :  contenti  enim  erunt  ministri ,  si 
sciant  legere.  Itaque  paulatim  obliviscentur 
linguam  Latinam ,  atque  ita  non  legent 
Patres,  et  proinde  non  intelligent  Scriptu¬ 
ras  . 

V  x 

Solvuntur  objectiones  contra  cceremonias. 

Joannes  Calvinus  lib.  IY  Institut.  cap.  10. 
multa  objicit  contra  caeremonias,  quae  ordi¬ 
ne  refellenda  sunt.  Primum  argumentum,  §. 

2  :  «  Apostolus  I.  Corinth.  VII  ne  una  qui¬ 
dem  in  re  laqueum  injicere  ausus  est;  ne¬ 
que  id  nulla  causa.  Prospiciebat  enim  quan¬ 
tum  vulnus  infligeretur  conscientiis,  si  earum 
necessitas  illis  imponeretur,  quarum  relicta 
esset  a  Domino  libertas.  » 

Respondeo  :  Agit  Apostolus  eo  loco  de 
continentia  virginali  ;  quam  Dominus  non 
imperaverat,  sed  consuluerat;  et  sane  aequum 
fuerat,  ut  Apostolus  non  faceret  praeceptum, 
quod  Dominus  consilium  esse  voluit.  At  non 
eadem  est  ratio  aliarum  rerum  ,  de  quibus 
Dominus  nihil  in  particulari  praescripsit.  Illa 
enim  possunt  ab  Ecclesia  vel  imperari ,  vel 
consuli,  prout  res  ipsae  requirunt.  Unde  idem 
Apostolus  ,  qui  continentiam  imperare  no¬ 
luit  ,  multa  alia  imperavit ,  et  praeterea  II. 
Thessal.  ult.  sic  ait  :  Quod  si  quis  non  obedit 
verbo  nostro  per  epistolam ,  hunc  notate  ,  et  ne 
commisceamini  cum.  illo  ,  ut  confundatur  (I). 
Et  Apostoli  Actor.  XY,  imposuerunt  genti¬ 
bus  onus  abstinendi  a  sanguine,  etsufTocato, 
et  necessarium  id  esse  dicunt ;  et  tamen  Do¬ 
minus  liberum  id  reliquerat. 

Secundum  argumentum,  §.  8  :  «  Aposto¬ 
lus  in  epistola  ad  Colos,  docet ,  non  esse  de 
vero  Dei  cultu  petendam  ab  hominibus  doc¬ 
trinam  :  quia  Dominus  fideliter  nos  ,  et  ad 
plenum  instituit,  qualiter  sit  colendus.  Quo 
hoc  demonstret;  primo  capite  dicit  in  Evan- 
gelio  contineri  omnem  sapientiam,  qua  pei'- 
fectus  reddatur  homo  Dei  in  Christo  :  initio 
secundi  capitis  dicit ,  omnes  thesauros  sa¬ 
pientiae,  et  scientiae  in  Christo  esse  abscondi¬ 
tos  ;  inde  postea  concludit  :  caveant  fideles, 
ne  per  inanem  philosophiam  abducantur  a 
grege  Christi  secundum  constitutiones  ho¬ 
minum.  In  fine  autem  capitis  majore  adhuc 
fiducia  damnat  omnes  i&slobp/ia xeta? ,  hoc  est 
fictitios  cultus,  quos  homines  sibi  ipsis  com¬ 
miniscuntur,  vel  ab  aliis  accipiunt,  et  quse- 


cumque  de  cultu  Dei  tradere  praecepta  ex  se 
audent,  » 

Respondeo  Primum  ,  epistolam  illam  ad 
Colossenses ,  nihil  habere  contra  Ecclesia¬ 
sticas  leges  de  caeremoniis.  Nam  ut  ex 
Chrysostomo,  Ambrosio,  Theodoreto,  Theo- 
phylacto ,  et  OEcumenio  constat,  scriptu 
est  contra  Simonem  Magum,  et  alios  ejus 
temporis  haereticos ,  et  impostores ,  qui 
persuadebant  hominibus,  per  Angelos  quos¬ 
dam  oportere  accedere  ad  summum  Deum, 
nec  sufficere  Christum;  et  praeterea  obtru¬ 
debant  Christianis  caeremonias  ,  partim  Ju¬ 
daicas  ,  partim  ethnicas.  Hinc  igitur  in 
primo  capite  fuse  tractat  de  excellentia 
Christi,  ac  dicit,  eum  esse  caput  omnium, 
et  super  omnia,  et  Angelos  ab  ipso,  ut 
auctore,  pendere.  Deinde  in  secundo  capite 
monet,  ne  decipiantur  per  Philosophiam, 
videlicet  Platonis  et  similium  ,  qua  uteban¬ 
tur  Simoniani ,  et  Gnostici ,  et  simul  arguit 
eos  ,  quod  Sabbata  ,  et  neomenias  servent, 
qua;  Judaica  sunt,  et  evacuata  perChristum; 
et  quod  abstinerent  a  cibis  quibusdam  ,  ut 
immundis  :  et  quod  jp  religione  Angelorum 
ambularent  putantes  per  eos  tantum  ascen¬ 
di  posse  ad  Deum;  qua;  omnia  sunt  falsa  et 
superstitiosa. 

Deinde  Respondeo  ad  singulas  propositio¬ 
nes  Calvini.  Prima  est  :  «  Christus  ad  ple¬ 
num  nos  instruxit  de  vero  Dei  cultu.  »  Res¬ 
pondeo  :  id  verum  esse  de  instructione  ge¬ 
nerali ,  non  autem  de  particulari ,  ut  ipse 
etiam  Calvinus  fatetur  infra,  §.  30.  ubi  agit 
de  geniculatione. 

Secundo  est :  «  Apostolus  docet  non  esse 
petendam  ab  hominibus  doctrinam  de  vero 
cultu.  »  Respondeo  :  docet  non  esse  peten¬ 
dam  ab  hominibus ,  qui  contraria  Christo 
doceant  ut  erant  Philosophi,  et  Simoniani, 
.  sed  bene  esse  petendam  ab  hominibus ,  qui 
super  Christum  aedificant,  et  secundum  ejus 
regulam,  et  doctrinam  docent  in  particula¬ 
ri,  quod  ille  solum  in  genere  indicavit.  Ipse 
enim  ait ,  Luc.  X  :  Qui  vos  audit ,  me  au¬ 
dit  (2). 

Tertia  est  :  «  Apostolus  damnat  omnem 
cultum  humanum  ,  et  voluntarium.  »  Res¬ 
pondeo  :  vocari  cultum  humanum,  et  volun¬ 
tarium  apud  Paulum  eum,  qui  est  mere  hu¬ 
manus,  et  proprio  ingenio  inventus,  id  est, 
qui  non  est  conformis  fidei ,  et  principiis 
doctrinae  Christi;  quae  autem  ab  Ecclesia  do¬ 


ti)  II.  Thessal.  III,  14.  —  (2)  Luc.  X,  16. 

centur,  non  sunt  mere  humana,  cum  Deo 
inspirante  instituantur.  Unde  I.  Cor.  XIV, 
posteaquam  instituerat  Paulus  varios  ritus 
in  Ecclesia  de  ordine  prophetandi ,  et  le- 
quendi,  et  ut  mulieres  taceant,  de  quibus 
Dominus  nihil  expresse  mandaverat,  sub¬ 
jungit  Apostolus  :  Si  quis  Propheta ,  aut 
spiritualis  est,  cognoscat  quae  scribo  vobis, 
quia  Domini  sunt  mandata  ( 1  ),  ubi  vocat 
mandata  Domini ,  quia  ejus  inspiratione  da¬ 
ta  erant ,  ideo  vult  a  spiritualibus  cognosci. 
Si  enim  fuissent  expressa  Domini  prsece- 
pta,  non  fuisset  opus  spiritu  ad  ea  cognos¬ 
cenda. 

Argumentum  Tertium,  §.  9  :  «  Apostolus 
Galat.  V  non  patitur  ullo  modo,  ut  fidelium 
conscientiae  in  servitutem  redigantur.  Non 
ergo  licet  instituere  caeremonias  ,  quae  obli¬ 
gent  in  conscientia.  » 

Respondeo  :  loquitur  Paulus  de  servitute 
Judaica,  qua  servierant  illi  sub  antiqua  le¬ 
ge,  non  autem  de  quavis  obedientia  legis. 
Nam  alioqui  idem  Apostolus,  Roman.  XIII, 
docet ,  obediendum  potestati  :  Non  solum 
propter  iram,  sed  etiam  propter  conscien  tiam  (2) . 
Ubi  notandum  est ,  legem  veterem  dici  ju¬ 
gum  servituris  ,  non  quia  obligabat  in  con¬ 
scientia;  (id  enim  est  commune  omni  verae 
legi)  sed  quia  difficillima,  et  laboriosissima 
erat ,  et  non  habebat  secum  annexam  gra¬ 
tiam,  qua  impleri  posset  amore  justitiae  : 
unde  vel  non  implebatur,  vel  implebatur  ti¬ 
more  poenae,  (si  qui  enim  amore  justitiae  il¬ 
lam  implebant,  quales  Patriarchas,  et  Pro¬ 
phetas,  et  multos  alios  fuisse  negari  non  po¬ 
test;  id  non  ex  lege,  sed  ex  gratia  novi  Tes¬ 
tamenti  habebant)  et  eo  modo  premebat ,  et 
gravabat  more  gravissimi  jugi.  Atque  ab 
hoc  jugo  deterret  Apostolus  Galatas.  Illi 
enim  cum  circumcidi  vellent ,  excidebant  a 
gratia  Christi,  et  simul  obligabant  se  ad  om¬ 
nem  legem  servandam  :  quod  erat  prorsus 
redire  ad  statum  veteris  Testamenti.  Itaque 
Calvinus  pessima  fide  Scripturas  tractat,  dum 
eas  detorquet  a  vero  sensu  ad  suam  hasresim 
comprobandam. 

Argumentum  Quartum,  §.  10  et  15  :  «Do¬ 
minus  Matth.  XV  ^reprehendit  traditiones 
hominum,  et  idem  facit  Isaias  XXIX  :  Frus¬ 
tra  colunt  me  mandatis  hominum.  » 

Respondeo  :  in  hoc  paragrapho  decimo 
sunt  multa  impudentissima  mendacia,  quae 
toto  sapone  Genevensi  uumquam  elui  pos¬ 


sent  :  ut,  quod  Catholici  interdicant  conju¬ 
gium  ,  et  concedant  scorta  :  quod  gravius 
judicent,  se  quis  die  Veneris  modico  carnis 
gustu  linguam  infecerit ,  quam  si  omnibus 
diebus  totum  corpus  scortando  foedaverit  etc. 
Ad  loca  Scripturae  ,  quae  etiam  passim  affe¬ 
runtur  a  Philippo,  Brentio,  Kemnitio  et  aliis, 
dico  Dominum  tria  reprehendere  solitum  in 
caeremoniis  Judaicis.  Primo,  quod  quaedam 
pugnarent  cum  mandatis  Dei ;  ut  erant  illa 
Matth.  XV  et  Mare.  VII,  ut  filii  donarent 
Sacerdotibus,  quae  necessaria  fuissent  pa¬ 
rentibus.  Secundo,  quod  multae  ex  Judaicis 
traditionibus  Pharisaeorum  inanes  essent,  et 
inutiles  prorsus,  ut  lavare  toties  manus.  At¬ 
que  haec  duo  genera  caeremoniarum  Domi¬ 
nus  vocat  mandata  hominum ,  quod  nihil 
haberent  nisi  humanum.  Tertio,  quod  quas¬ 
dam  alias  bonas  et  utiles  servarent,  sed  pec¬ 
carent  in  modo,  constituentes  in  eis  sum¬ 
mam  religionis ,  et  pluris  istas  facientes, 
quam  divina  mandata;  et  de  his  loquitur 
Dominus  Matth.  XXIII.  nec  vocat  eas  huma¬ 
nas  traditiones,  sed  dicit  :  Haec  oportuit  fa¬ 
cere,  et  illa  non  tfmittere  (3).  Caeremoniae  autem 
Christianae  ab  Ecclesia  approbatae,  non  sunt 
piimi,  aut  secundi  generis  :  nec  adversarii 
adhuc  protulerunt  argumenta,  sed  sola  men¬ 
dacia,  ad  probandum  contrarium.  Quod  si 
qui  sunt  inter  Catholicos  rudiores,  qui  plu¬ 
ris  faciant  caeremonias,  quam  graviora  man¬ 
data  ,  eos  corrigendos  putamus.  Non  enim 
probamus,  quidquid  homines  faciunt ,  alio¬ 
qui  multa  peccata  approbaremus  :  sed  id, 
quod  facere  debent  secundum  sanam  doctri¬ 
nam  Ecclesiae. 

Quintum  argumentum,  §.  12  :  «  Roma¬ 
nenses  partim  ex  Gentilium  deliriis  sibi 
desumpserunt  exemplum ,  partim  simiarum 
more  temere  imitati  sunt  veteres  Judaicos 
ritus ,  qui  nihilo  magis  ad  nos  pertine¬ 
bant  ,  quam  pecudum  victimae.  »  Respon¬ 
deo  Primum ,  idem  argumentum  fecisse 
olim  Manichaeos  apud  Augustinum ;  libro 
vigesimo  contra  Faustum,  capite  quarto, 
et  Vigilantium  apud  Hieronymum  in  lib. 
contra  Vigilantium,  quod  ad  Gentilium  imi¬ 
tationem  attinet.  Itaque  agnoscere  debet 
Calvinus,  a  quibus  majoribus  descenderit. 
Secundo  dico,  si  argumentum  aliquid  vale¬ 
ret,  deberet  etiam  tolli  Baptismus,  et  Coena 
Domini;  nam  etiam  Gentiles  utebantur  Bap¬ 
tismo,  cum  initiarent  suos  Mithrae  sacris;  et 


(1)  I.  C*»r.  XIV,  37.  —  (2)  Rom.  XIII,  5.  —  (3)  Matth.  XXIII,  23. 

Sacramentum  etiam  panis  celebrant,  ut  Ter¬ 
tullianus  refert  in  lib.  da  praescriptionibus. 
Judaei  quoque  frequentissime  utebantur  ex¬ 
piationibus  per  aquam,  nec  eis  deerant  pa¬ 
nes  propositionis.  Dico  tertio ,  non  debere 
mirum  videri,  si  nostrae  caeremoniae  habent 
aliquam  similitudinem  cum  Judaicis;  nam 
erant  illae  figurae  rerum  nostrarum ,  ut  I. 
Corinth.  X  legimus.  Eadem  ratione  non  de¬ 
bet  esse  mirum  si  interdum  nostrae  similes 
sunt  ritibus  Gentilium.  Diabolus  enim,  qui 
semper  simia  Dei  esse  voluit,  imitari  cona¬ 
tus  est  Judaicos  ritus  a  Deo  institutos,  ut  lo¬ 
co  citato  Tertullianus  notat,  quos  rerum  no¬ 
strarum  figuras  fuisse  diximus.  Dico  quarto, 
licet  in  externo  symbolo  sit  aliqua  similitu¬ 
do  inter  nostros  ritus,  et  ritus  Gentilium,  et 
Judaeorum;  absolute  tamen  maximum  esse 
discrimen.  Nam  a  fine,  et  intentione  sumunt 
externae  actiones  speciem  suam.  Ritus  Gen¬ 
tilium  fiebant  ad  cultum  Daemoniorum  :  nos¬ 
tri  fiunt  ad  colendum  verum  Deum;  ideo 
tantum  interest  inter  illos  et  nostros ,  quan¬ 
tum  inter  sacrum  et  sacrilegium ;  quantum 
inter  pietatem  et  impietatefn ;  et  quantum 
inter  Deum  et  Diabolum.  Nam  etiam  sacri¬ 
ficia  erant  eadem  Gentilium  ,  et  Judaeorum, 
et  tamen  erant  illa  idololatrica,  ista  pia,  et 
religiosa.  Et  hoc  modo  respondent  Hierony¬ 
mus  Vigilantio ,  et  Augustinus  Manichaeis, 
locis  citatis.  Ritus  autem  Judaici  boni  erant, 
sed  Christum  venturum  praenuntiantes;  no¬ 
stri  item  sunt  boni,  sed  ab  illis  diversi,  quia 
partimsuntin  memoriam  rerum  praeterita¬ 
rum,  partimad  significandam  gloriam  futu¬ 
ram. 

Sextum  argumentum,  §.  13.  sumitur  ex 
epistola  Augustini  119.  capite  decimo-nono, 
qui  conqueritur ,  quod  multitudine  caere¬ 
moniarum  ita  aliqui  Ecclesiam  oneraverint, 
ut  tolerabilior  sit  conditio  Judaeorum.  Res¬ 
pondeo,  Augustinus  loquitur  de  caeremo¬ 
niis,  quas  privati  homines,  et  maxime  mu¬ 
liercula?  sibi  ipsis  imponunt.  Nam  idem 
Augustinus  ibidem  loquens  de  caeremoniis 
supervacaneis ,  sic  ait  :  «  Omnia  talia,  quae 
neque  sanctarum  Scripturarum  auctorita¬ 
tibus  continentur,  neque  in  Conciliis  Epi¬ 
scoporum  statuta  inveniuntur,  neque  con¬ 
suetudine  Ecclesiae  universae  roborata  sunt, 
sed  diversorum  locorum,  diversis  moribus 
innumerabiliter  variantur,  resecanda  exis¬ 
timo.  » 


Septimum  argumentum,  §.  14:  «Deus 
hoc  discrimen  esse  voluit  inter  ros  et  Ju¬ 
daeos,  quod  illos  ut  pueros  docuit  per  signa 
sensibilia,  nos  ut  viros,  simplicius,  sine  ta¬ 
libus  signis.  Id  patet  excap.IV  Joannis,  ubi 
Dominus  ait  :  Yenit  hora,  qua  veri  adora¬ 
tores  in  spiritu  et  veritate  adorabunt  Pa¬ 
trem.  Et  Galat.  IV  Apostolus  comparat  Ju¬ 
daeos  parvulis  sub  paedagogo  degentibus.  » 
Idem  argumentum  facitKemnitius,  pag.  166. 
ubi  dicit,  umbras  et  figuras  esse  proprias 
Testamenti  veteris,  nos  autem  in  nova  lege 
luce  verbi  Dei  admoneri,  non  umbris.  Simi¬ 
lia  etiam  habet  Brentius  in  confessione  Wjr- 
tembergensi,  cap.  ult.  quod  est  de  caeremo¬ 
niis.  Respondeo  :  discrimen  inter  Judaeos  et 
Christianos  quod  ad  caeremonias  attinet, 
duobus  modis  intelligi  posse.  Uno,  ut  illi  so¬ 
las  habuerint  caeremonias  externas,  nos  au¬ 
tem  solam  lucem  verbi,  et  spiritualem  ac 
simplicem  veritatem.  Et  hoc  videntur  so¬ 
nare  verba  adversariorum ,  ac  praesertim 
Kemnitii,  sed  id  manifeste  falsum  est.  Nam 
Judaei  praeter  caeremonias  habuerunt  etiam 
lucem  verbi;  unde  est  illud  Psalm.  CXVIII : 
Lucerna  pedibus  meis  verbum  tuum.  Nec  solum 
ab  eis  Deus  cultum  externum,  sed  etiam  in¬ 
ternum  requirebat.  Nam  Isai.  XXIX  Judaeos 
reprehendit  Deus,  cum  ait :  Populus  hic  la¬ 
biis  me  honorat ,  cor  autem  eorum  longe  est  a 
me(  1).  Et  contra  Christiani,  praeter  lucem 
verbi  habent  etiam  Sacramenta  sensibilia, 
quae  sunt  umbrae  et  figurae  rerum  praeterita¬ 
rum  et  futurarum.  Et  sicut  non  repugnant 
novo  Testamento  Sacramenta  externa  et 
sensibilia,  ut  notum  est;  ita  non  repu¬ 
gnant  alia?  caeremoniae.  Ecclesia  enim  Chri¬ 
stiana,  licet  versetur  in  magna  luce  res¬ 
pectu  synagogae,  tamen  versatur  etiam  in 
umbra  respectu  coelestis  Hierusalem.  Nam 
per  fidem,  quae  obscura  est,  ambulamus, 
et  non  per  speciem.  Altero  modo  potest 
intelligi  discrimen  illud,  quod  cultus  Judai¬ 
cus  ,  quatenus  Judaicus,  id  est,  veteris 
Testamenti ,  erat  principaliter  externus  et 
corporalis ;  cultus  Christianus,  id  est,  novi 
Testamenti ,  est  principaliter  internus  et 
spiritualis.  Et  hoc  est  verissimum.  Nam 
cultus  internus  et  spiritualis  a  spiritu  fidei 
et  charitatis,  procedit ,  qui  spiritus  est  ipsa 
gratia  novi  Testamenti,  et  ex  lege  veteri 
nullo  modo  haberi  potest.  Unde  Paulus 
II.  Cor.  III  vetus  Testamentum  vocat  litte— 


(1)  Psal.  CXVIII,  105:  Isai.  XXIX,  13;  Matth.  XV,  8. 

ram,  novum  vocat  spiritum.  Et  Joannis  I 
illud  dicitur  lex,  hoc  gratia.  Denique  Joan. 
IV  illud  In  spiritu  et  veritate ,  significat  (ut 
exponunt  Chrysostomus,  Cyrillus,  et  Euthy- 
mius)  cultum  Christianum  esse  in  spiritu,  ut 
opponitur  Judaico,  qui  erat  corporalis,  et 
esse  in  veritate,  ut  opponitur  eidem  J«daico, 
qui  in  umbris  et  figuris  consistebat.  Quam¬ 
vis  non  male  etiam  Theophylactus,  et  B. 
Thomas  in  commentario  ejusdem  loci  illud  : 
In  spiritu ,  opponant  Judaico  cultui,  qui  erat 
corporalis,  illud  :  In  veritate ,  opponant  cul¬ 
tui  Samaritanorum,  qui  erat  falsitati  et  er¬ 
rori  admixtus.  Unde  paulo  ante  Dominus 
dixerat :  Neque  in  monte  hoc ,  id  est  Garizim, 
ubi  Samaritani  adorabant  :  neque  in  Hieroso¬ 
lymis  adorabitis  Patrem  (I),  ac  si  diceret  : 
Non  coletis  Deum  deinceps  cultu  Samarita¬ 
norum  falso,  neque  cultu  Judaico,  praecipue 
corporali,  sed  cultu  Christiano,  qui  erit  in 
spiritu  et  veritate,  id  est,  spiritualis,  et  pu¬ 
rus  ab  omni  errore. 

Est  tamen  observandum,  licet  cultus  Ju¬ 
daicus,  ut  veteris  Testamenti,  fuerit  corpo¬ 
ralis,  tamen  non  placuisse  Deo  sine  spiri¬ 
tuali,  et  ideo  Deum  ab  eis  quaesivisse  cul¬ 
tum  etiam  spiritualem,  ut  ostendimus  ex 
Isaise  XXIX.  Sed  qui  eum  praestabant,  id 
non  ex  veteri  Testamento,  sed  ex  novo  ha¬ 
bebant;  ad  quod  jam  tunc  pertinere  incipie¬ 
bant.  Sicut  etiam  notum  est,  timorem  esse 
veteris  Testamenti  proprium,  et  amorem 
novi  :  et  tamen  Deus  a  Judaeis  petebat , 
ut  ex  toto'  corde  diligerent ,  et  vere  id 
sancti  illius  temporis  praestabant ,  non  ex 
vi  Testamenti  veteris ,  sed  ex  gratia  novi. 
Pari  ratione,  licet  cultus  Christianus  sit 
principaliter  spiritualis ,  tamen  sine  cor¬ 
porali  esse  non  potest  in  hac  peregrina¬ 
tione  ,  et  ideo  Sacramenta  et  caeremo¬ 
nias  alias  admittit,  quae  cultui  spirituali 
deserviant. 

Octavum  argumentum,  §.  15:  «Quid¬ 
quid  commendationis  habent  opera ,  id  to¬ 
tum  habent  obedientiae  intuitu ,  quam 
solam  Deus  respicit,  ut  testatur  per  Pro¬ 
phetam.  :  Non  praecepi  de  sacrificiis  et 
victimis,  sed  tantum  ut  audiendo  audiatis 
vocem  meam,  Jerem.  VII  et  I.  Reg.  XI. 
Numquid  vult  Deus  sacrificium ,  et  non 
potius,  ut  obediatur  voci  Domini?  Non 
ergo  caeremoniae,  quas  Deus  non  instituit, 


ipsi  placere,  aut  meritoriae  esse  possunt.  » 
Confirmat  ibidem  argumentum  suum,  quia 
caeremoniae  nostraj  non  solum  non  sunt 
meritoriae,  sed  nec  utiles,  cum  vix  ab  ullo 
intelligantur.  Respondeo  :  Antecedens  fal¬ 
sum  esse,  et  contra  apertissimas  Scriptu¬ 
ras.  Nam  Deo  placuit  sacrificium  Abel , 
Ilebr.  XI,  quod  tamen  Deus  non  impera¬ 
verat.  Et  I.  Corinth.  VII  :  Qui  non  nubit, 
melius  facit.  Et  >  ibidem  de  vidua  :  Beatior 
erit,  si  sic  permanserit  (2) ;  et  tamen  ibidem 
asserit  non  esse  praeceptum,  non  nubere, 
etiam  secundo.  Et  1.  Corinth.  IX  contendit 
sibi  fuisse  licitum  vivere  de  bonis  eorum, 
quibus  praedicabat,  et  tamen  se  maluisse  vi¬ 
vere  ex  proprio  labore,  ut  majorem  mor- 
cedem  haberet;  id  enim  significant  illa 
verba  :  Melius  est  mihi  mori ,  quam  ut  glo¬ 
riam  meam  quis  evacuet  (3).  Porro  Scriptu¬ 
rae  illae  anteponunt  obedientiam  sacrificiis. 
Sed  non  ideo  licet  concludere  :  Ergo  sa¬ 
crificia  non  imperata  nihil  merebantur , 
modo  cum  fide  et  devotione  offerrentur ; 
cum  constet  ex  Scripturis  contrarium,  ut 
jam  ostendimus.  Ad  confirmationem  Res¬ 
pondeo,  caeremonias  Ecclesias  facillime  in- 
telligi  saltem  in  genere,  ut  patet,  si  quis 
discurrat  per  caeremonias  a  persona,  a  lo¬ 
co,  a  tempore,  a  rebus  sumptas.  Quod  si 
aliquae  caeremoniae  non  ab  omnibus  intel¬ 
ligantur,  ut  est  multitudo  vestium  in  Mis¬ 
sa  ,  et  signorum ,  tamen  non  carent  uti¬ 
litate  etiam  apud  rudissimos,  cum  sine 
dubio  concilient  venerationem  rebus  sa¬ 
cris.  Certe  Judaei  parum  admodum  intelli- 
gebant,  et  tamen  non  frustra  eas  accepe¬ 
runt. 

Nonum  argumentum,  §.  17  :  «  An  non  illa 
semel  Ecclesiae  dicta  lex  aeterna  manet? 
Quod  praecipio  tibi,  hoc  observabis,  ut  fa¬ 
cias.  Non  addes  quidquam,  nec  detrahes. 
Et  Proverb.  XXX  :  Non  addas  ad  verbum 
Domini,  neque  minuas  ex  eo,  ne  te  forte 
arguat,  inveniarisque  mendax.  »  Respon¬ 
deo  :  Non  prohibet  Dominus  in  his  locis 
quamlibet  additionem.  Nam  sive  per  ver¬ 
bum  intelligantur  libri  sacri,  sive  prae¬ 
cepta  moralia,  aut  judicialia ,  aut  caeremo* 
nialia,  semper  inveniemus  factam  fuisse 
additionem.  Nam  post  Deuteronomium,  ubi 
habetur  illa  prohibitio  additionis  ad  verba 
Domini,  scripti  sunt  omnes  alii  libri  sacri, 


(1)  Joan.  IV,  23  et  21.  —  (2)  I.  Cor.  VII.  38#et  40.  —  (3)  I.  Cor.  IX,  15.  . 

tum  historici,  tum  prophetales,  et  totum 
novum  Testamentum.  Item  multa  sunt 
moralia  praecepta  in  prophetis,  et  in  libris 
Salomonis,  quae  videntur  addita  Penta¬ 
teucho  :  et  David  addidit  judiciale  prae¬ 
ceptum  ,  ut  aequaliter  dividerent  praedam 
in  bello,  qui  pugnabant,  et  qui  sarcinas 
custodiebant,  I.  Reg.  XXX.  Addiderunt 
etiam  posteriores  Judaei  cneremoniales  le¬ 
ges  de  novis  festis  diefifcs ,  Esther  IX, 
Judith.  ultimo  et  I.  Machabaeorum  IV. 
Prohibet  igitur  Deus  additionem  corrum¬ 
pentem  ;  et  idem  est  :  Non  addes ,  ac  mi¬ 
nuas ,  ac  si  diceret  :  Integre  et  perfecte 
observa,  quod  ego  praecipio.  Id  patet  ex 
ratione,  quae  redditur,  Proverbiorum  XXX  : 
Ne  forte  arguat  te,  et  inveniaris  mendax  (I). 
Non  enim  potest  dici  mendax  et  falsarius, 
qui  instituit  novam  caeremoniam ,  modo 
illa  nihil  officiat  caeremoniis  Dei ;  sed  ille 
dicitur  mendax  et  falsarius,  qui  corrumpit 
Dei  verba  aut  praecepta.  Potest  autem 
duobus  modis  fieri  ista  corruptio.  Uno 
modo,  si  quis  ipsis  Dei  verbis,  aut  prae¬ 
ceptis  aliquid  addat,  vel  minuat,  quo  illa 
corrumpantur;  ut  si  quis  in  Sacrificiis  Christi 
offerret  panem  sine  vino,  aut  panem,  et  vi¬ 
num,  et  mei.  Alio  modo,  si  quis  venditaret 
pro  Dei  verbo  librum  non  Canonicum,  aut 
pro  Sacramento  aliquam  caeremoniam  a  se 
inventam;  aut  contra  librum  vere  Canoni¬ 
cum,  aut  verum  Sacramentum  detraheret 
de  numero  librorum  Sacrorum,  aut  Sacra¬ 
mentorum  ;  quod  peccatum  haeretici  com¬ 
mittunt,  cum  multos  sacros  libros  negant  esse 
Canonicos,  et  quinque  Sacramenta  tollunt 
de  numero  Sacramentorum.  Idem  videmus 
in  monetarum  corruptione  :  illi  enim  dicun¬ 
tur  falsarii,  qui  vel  ipsas  monetas  corrum¬ 
punt,  addendo  stannum  argento,  aut  mi¬ 
nuendo  ipsum  argentum ;  vel  qui  monetas  a 
se  cusas  obtrudunt  pro  moneta  Principis. 
Nihil  autem  horum  invenient  in  caeremoniis 
Ecclesiae. 

Decimum  argumentum ,  §.  23.  sumit 
Calvinus  a  tribus  exemplis  divinae  Scrip¬ 
turae,  IV.  Reg.  XVII.  Qui  incolebant  Sa¬ 
mariam  a  feris  discerpti  dicuntur ,  quod 
illi  novis  caeremoniis  Deum  colerent,  quas 
Deus  non  instituerat,  IV.  Reg.  XVI.  Repre¬ 
henditur  Achaz,  quod  novum  altare  posuerit 
in  templo,  quod  quidem  ad  ornatum  templi 


videri  poterat  :  «  Et  tamen  videmus  ,  inquit 
Calvinus,  ut  spiritus  audaciam  illam  detes- 
tetur,  non  alia  de  causa,  nisi  quod  homi¬ 
num  inventa  in  Dei  cultu,  impurae  sunt 
corruptelae.  IV.  Reg.  XXI,  Aggravatur,  in¬ 
quit  Calvinus,  hac  circumstantia  crimen 
Manasue,  quod  altare  novum  exstruxerit  in 
Hierusalem. 

Respondeo  in  his  omnibus  exemplis  more 
suo  Calvinum  mala  fide  uti.  Nam  IV.  Reg. 
XVII  non  arguuntur  Samaritani  illi,  quod 
novis  caeremoniis  Deum  colerent,  sed  quod 
initio  non  timerent  Dominum,  neque  cole¬ 
rent,  quippe  Gentiles  erant;  nec  sciebant 
legem  Dei ;  deinde  autem  edocti  legem  Dei, 
simul  Deum  colere  incepissent,  et  sua  idola. 
Et  IV.  Reg.  XVI,  Achaz  reprehenditur,  non 
quod  novum  altare  in  templo  exstruxerit, 
sed  quod  jusserit  fieri  in  templo  Domini  al¬ 
tare  novum  ad  similitudinem  altaris  idolo¬ 
rum,  quod  erat  in  Damasco,  et  removerit 
altare  Domini  de  loco  suo,  ut  in  optimo  loco 
constitueret  altare  illud  idololatricum.  De¬ 
nique  IV.  Reg.  XXI,  Manassesnon  solum  no¬ 
vum  altare  in  templo  posuit,  sed  altare,  ubi 
sacrificaretur  idolis.  Sic  enim  Scriptura  lo¬ 
quitur  :  Exstruxit  altaria  universae  militiae 
coeli  in  duobus  atriis  templi.  Et  infra  :  Posuit 
quoque  idolurn  luci,  quem  fecerat  in  templo 
Domini  (2).  Alioqui  enim  novum  altare  eri¬ 
gere  in  templo  Domini,  nullum  crimen  fuis¬ 
set.  Nam  III.  Reg.  VIII,  legimus,  Salomonem 
jussisse  mediam  partem  atrii  sanctificari  ad 
holocausta  offerenda,  quoniam  altare  ae¬ 
neum,  in  quo  offerri  debuissent.-  non  erat 
capax  tantae  multitudinis  victimarum  :  ob¬ 
tulit  enim  tum  Salomon  viginti  duo  millia 
boum,  et  centum  viginti  millia  ovium.  At¬ 
que  haec  ex  Calvino.  Simili  fide  Scripturas 
tractat  Melanchthon.  Nam  in  Apologia  Con- 
fess.  Augustanae,  articul.  decimo  -  quinto, 
praeter  alia,  profert  haec  argumenta.  Primo 
Ezech.  XX  :  In  praeceptis  patrum  vestrorum 
nolite  incedere  :  «  Ergo  non  licet  instituere 
novos  cultus  sine  Dei  mandato.  »  At  lo¬ 
quitur  Ezechiel  de  patribus  idololatris  : 
nam  alioqui  Scriptura  dicit,  Proverb.  XXII : 
Ne  transgrediaris  terminos,  quos  posuerunt 
patres  tui  (3).  Item  Secundo  argumentatur 
Philippus  :  «  Si  licet  hominibus  instituere 
cultus,  jam  omnium  gentium  cultus  erunt 
approbandi,  et  illi  etiam  quos  instituit 


(1)  Prov.  XXX,  6.  —  (2)  IV.  Reg.  XXI,  5  et  7.  —  (3)  Ezech.  XX.  18;  Prov.  XXII.  28. 

Jeroboam.  »  Egregie  sane,  quasi  vero  liceat 
condere  legem  injustam,  si  licet  condere 
legem  novam.  Tertio  addit ,  Daniel.  ca¬ 
pite  XI  :  «  Significat  novos  cultus  humanos 
ipsam  formam  Antichristi  fore.  Sic  enim, 
inquit,  Deum  Maosim  in  loco  suo  colet,  et 


Deum,  quem  non  noverunt  Patres  eorum.  » 
Et  hoc  praeclarum  est  argumentum,  quasi 
idem  sit  colere  Deum  verum  novo  cultu,  et 
colere  novum  Deum,  id  est,  falsum  et  ficti¬ 
lium  Deum. 

Dc  Baptismo,  quae  disputari  solent ,  ad  novem  capita  revocari  possunt.  Primum 
est  de  nomine,  et  definitione.  Secundum ,  de  materia.  Tertium,  de  forma.  Quartum , 
de  necessitate*.  Quintum ,  de  ministro.  Sextum ,  de  suscipientibus.  Septimum,  de 
effectibus.  Octavum ,  de  comparatione  Baptismi  Christi,  et  Joannis  :  praecipua  enim 
comparatio  circa  effecta  versatur.  Nonum,  de  ritu,  et  caeremoniis.  In  quibus  omni¬ 
bus  controversiis  explicandis,  duos  praecipue  fines  intuebimur.  Unum,  ut  Canones 
Concilii  Tridentini  de  Baptismo ,  qui  habentur  in  septima  sessione,  defendamus 
contra  Calvini  Antidotum,  et  Examen  Kemnitii.  Alterum,  ut  praecipuorum  hujus 
temporis  haereticorum  sententias ,  et  argumenta  bene  intelligamus ,  et  efficaciter, 
Deo  adjuvante,  refellamus. 


CAPUT  I. 

De  nomine,  definitione ,  et  partibus 
Baptismi. 

De  nomine  Baptismi  nulla  dissensio  est  : 
utuntur  enim  omnes  hac  voce,  quod  in  Scrip¬ 
turis  passim  habeatur.  Significat  autem 
Ba7TTi<Tfxa  proprie  immersionem.  Ordinarie 
enim  Baptismus  fit  per  mersionem ,  idque 
ad  Christi  sepulturam  repraesentandam, 
juxta  illud  Coloss.  II  :  Consepulti  ei  per 
Baptismum  (1).  Habet  autem  apud  Patres 
alia  multa  nomina,  de  quibus  vide  praecipue 
Clementem  lib.  I  Paedagogi,  c.  6.  Nazianze- 


num  orat,  de  Baptismo  ,  et  Chrysostomum, 
homil.  ad  baptizatos ;  qui  vocant  Baptismum 
illuminationem,  gratiam  ,  donum,  sigillum, 
mysterium,  expurgationem,  ct  alia  quaedam: 
sed  praecipuum  nomen,  et  communissimum 
est  fxo;,  id  est,  illuminatio  :  hoc  enim 
praeter  tres  citatos  Patres,  utuntur  omnes 
alii  Graeci  posteriores,  et  ante  eos  Dionysius 
Areopagita  de  Eccles.  hierarcb,  c.  2.  imo  et 
ipse  Apostolus,  Hebr.  VI.  cum  ait :  Impos¬ 
sibile  est  eos,  qui  semel  sunt  illuminati  etc.  Et 
c.  X  :  Rememoramini  pristinos  dies,  in  quibus 
illuminati  magnum  certamen  sustinuistis  pas¬ 
sionum  (2).  Unde  etiam  Cyrillus  Hierosoly¬ 
mitanus.  Catecheses  suas  de  Baptismo,  vocat 
Catecheses  illuminatorum.  Dicitur  autem 
Baptismus  illuminatio,  quia  in  eo  infunditur 
habitus  fidei. 


(1)  Coloss.  II,  12.  —  (2)  Hebr.  VI,  4;  X.  32. 

Quod  autem  attinet  ad  definitionem,  S. 
Thomas  3.  par.  quiest.  LXVI,  art.  1.  aliquot 
definitiones  adfert.  Sed  ex  Scripturis  Cate- 
chismus  Romanus  aptissime  ita  definivit  : 
Baptismus  est  Sacramentum  regenerationis  per 
aquam  in  verbo  vitee.  Quae  definitio  partim 
sumitur  ex  Joan.  III.  partim  ex  Paulo  ad 
Ephes.  V.  Et  quidem  primo  loco  ponitur, 
Sacramentum ,  quod  est  genus.  Deinde  addi¬ 
tur,  regenerationis,  quas  differentia  est  con¬ 
trahens  genus,  et  distinguens  a  Sacramentis 
veteris  legis.  Tertio  additur,  per  aquam,  quae 
est  alia  differentia,  adhuc  magis  contra¬ 
hens  ,  et  distinguens  ab  aliis  Sacramentis 
novae  legis.  Etsi  enim  ceetera  non  dicuntur 
proprie  regenerare,  tamen  justificant  im¬ 
pium,  ac  praesertim  Poenitentia  :  justificatio 
autem  impii,  praesertim  haeretici ,  aut  apos¬ 
tatae,  parum  aut  nihil  differt  a  regeneratio¬ 
ne.  Unde  Galat.  IV,  Paulus,  filioli  mei,  equos 
iterum  parturio.  Sed  cum  additur,  per  aequam, 
jam  perspicua  differentia  est.  Non  enim  re¬ 
conciliatio  poenitentium  est  regeneratio  per 
aquam,  sed  reformatio  quaedam,  et  quasi 
revocatio  ab  inferis. 

Ubi  et  illud  observandum  est,  Sacramen¬ 
tum  Baptismi  non  esse  ipsam  aquam,  quae 
est  res  permanens,  sed  ablutionem ,  quae  est 
res  transiens.  Itaque  Baptismus  est  Sacra¬ 
mentum  regenerationis  per  aquam  ,  id  est, 
signum  externum  sanctificans  per  aquae  as¬ 
persionem.  Denique  additur,  in  verbo  vitee, 
ut  exprimatur  etiam  forma  Sacramenti,  quae 
est  praecipua  pars  essentia5. 

Philippus  in  locis,  anni  58.  tit.  de  sacrifi¬ 
cio  ,  ita  definit  Baptismum  :  «  Baptismus 
signum  est  quo  Deus  nobiscum  agit ,  et  re¬ 
cipit  nos  in  gratiam.  »  Sed  haec  definitio 
convenit  omni  Sacramento ,  imo  etiam  ipsi 
verbo,  quod  tamen  non  est  Sacramentum. 

Calvinus  lib.  IV  Institut.  cap.  15  ,  §  1.  ita 
definit:  «  Baptismus  est  signum  initiationis, 
quo  in  Ecclesiae  cooptamur  societatem,  ut 
Christo  insiti  inter  filios  Dei  censeamur.  » 
Quae  definitio  multa  habet  vitia.  Nam  neque 
est  essentialis,  cum  non  attingat  ullam  par¬ 
tem  essentiae  Baptismi ;  neque  explicat  effec¬ 
tum,  seu  finem  principalem  hujus  Sacra¬ 
menti.  Nam  finis  principalis  secundum  Ca¬ 
tholicos,  imo  secundum  Scripturas  est  justi¬ 
ficare,  et  regenerare ;  secundum  Calvinum 
(ut  ibidem  ipse  subjungit)  est  alere  fidem 
more  diplomatis  signati ,  qui  certe  finis  in 
ea  definitione  non  explicatur,  sed  solum  fi¬ 
nis  quidam  secundarius,  qui  est  testari  fide¬ 


litatem  ,  quam  Deo  et  Ecclesia5  debemus,  et 
sic  agnosci  ac  numerari  inter  filios  Dei. 

Adde,  quod  ista  definitio  convenit  etiam 
Circumcisioni.  Nam  Circumcisio  erat  signum 
initiationis,  quo  Judaei  cooptabantur  in  Ec¬ 
clesiae  societatem,  et  Christo  inserebantur. 
Nam  etiamsi  Judaeorum  coetus  dicatur  Sy¬ 
nagoga,  quando  distinguitur  contra  Eccle¬ 
siam;  tamen  absolute  Ecclesia  erat,  et  Ec¬ 
clesia  Dei  veri,  antequam  Christum  negaret. 
Ipse  etiam  Christus ,  licet  non  fuerit  homo 
tempore  Synagogae,  nisi  in  ultimis  diebus, 
tamen  ut  Deus,  semper  fuit  caput  totius  Ec¬ 
clesiae.  Imo  etiam  ut  homo  venturus,  et  pas¬ 
surus,  jam  tum  erat  caput ,  cui  per  fidem 
Hebraei  conjungebantur,  eique  inserebantur. 
Unde  I.  Corinth.  X,  Judaei  dicuntur  in  de¬ 
serto  tentasse  Christum.  Et  Apoc.  XIII,  dici¬ 
tur  :  Agnus  occisus  ab  origine  mundi.  Ea¬ 
dem  etiam  definitio  verbo  Dei  praidicato  con¬ 
venire  videtur  :  nam  etiam  per  verbum  Dei 
initiamur,  et  cooptamur  in  Ecclesiam ,  et 
Christo  inserimur. 


CAPUT  II. 

De  materia  Baptismi. 

De  materia  nulla  fere  dissensio  est,  tamet¬ 
si  non  pauci  errores  de  hac  re  aliquando 
exstiterint,  vel  etiam  existant.  Primus  fuit 
error  Manichaeorum  ,  qui  teste  Augustino, 
lib.  de  haeres,  cap.  46.  Baptismum  in  aqua 
non  putabant  adhibendum  ,  quod  videlicet 
aquam,  ut  res  caetcras  corporales,  non  Deus, 
sed  Diabolus  procreasset.  Magis  verecun¬ 
di  fuerunt  Marcionistae ,  qui  etsi  crederent 
aquam  esse  opus  mali  principii,  id  est,  Dia¬ 
boli,  nonDei  boni :  tamen  eam  adhibebant  in 
Baptismo  ob  Christi  prajceptum.  Refert Theo- 
doretus,  lib.  I.  fabul.  haeretic.  se  vidisse  se¬ 
nem  quemdam  Marcionistam,  qui  fatebatur 
in  mysterio  aquam  adhibendam,  et  tamen  ita 
illam  oderat,  ut  faciem  suam  mallet  proprio 
sputo,  quam  aqua  abluere,  ne  videlicet  crea¬ 
tore  indigere  videretur. 

Secundus  error  fuit  Seleuci,  et  Hermiae, 
qui  aquam  ex  Baptismo  excludebant,  idque 
ob  auctoritatem  Scripturarum,  quae  ubicum¬ 
que  comparant  Baptismum  Joannis  cum 
Christi  Baptismo ,  semper  affirmant  Joan- 

nem  baptizasse  in  aqua,  Christum  baptiza- 
turum  Spiritu  sancto,  et  igne,  Matth.  III, 
Luc.  III,  Joan.  I,  Mare.  I,  Actor.  I.  Refe¬ 
runt  hunc  errorem  Philastrius  in  lib.  de 
hajresibus ,  et  Augustinus  de  haeresibus, 
cap.  59. 

Tertius  error  ex  eodem  fundamento  fuit 
Jacobitarum,  qui  loco  aquajBaptismalis  ferro 
candente  imprimebant  in  frontibus  crucis 
figuram.  Testis  est  Bernardus  Lutzembur- 
gensis  in  Catalogo  haereticorum. 

Quartus  est  Paulicianorum,  qui  teste  Eu- 
thymio  in  2.  par.  Panopliae,  tit.  2i.  pro  ele¬ 
mento  aqua;  in  Baptismo  illa  verba  substi¬ 
tuunt  :  Ego  sum  aqua  viva. 

Quintus  error  Lutheri  est ,  qui  in  sympo¬ 
siacis  colloquiis,  cap.  17,  interrogatus,  num 
deficiente  aqua,  liceat  baptizare  in  lacte,  aut 
cerevisia,  primum  respondit  :  judicio  divino 
id  esse  committendum;  deinde  addit,  quid¬ 
quid  balnei  nomine  nuncupari  potest,  illud 
esse  aptum  ad  baptizandum.  At  certe  balnea 
vini,  et  lactis,  nedum  cerevisite  fieri  posse, 
nemo  dubitavit  unquam. 

Adversus  haec  omnia  deliramenta  statuit 
Concilium  Tridentinum  sess.  VII,  can.  2. 
aquam  veram,  et  naturalem  requiri  ad  Bap¬ 
tismum.  Ex  quo  intelligimus  duo.  Primo, 
nullum  liquorem  esse  materiam  Baptismi : 
qui  non  sit  vera ,  et  naturalis  aqua.  Secun¬ 
do,  omnem  veram,  et  naturalem  aquam, 
quantumvis  accidentaliter  alteratam,  et  mu¬ 
tatam,  esse  materiam  idoneam  ad  Baptis¬ 
mum.  Id  vero  patet  ex  apertissimis  Scriptu¬ 
ris.  Nam  Joan.  III.  dicitur  :  Ex  aqua ,  et 
Spiritu  sancto  (1). 

Item  ibidem  orta  est  {Enrulatio  discipulo¬ 
rum  Joannis,  quia  videbant  Christum  bap¬ 
tizare  per  discipulos  suos  in  aqua  ,  ut  etiam 
ipse  Joannes  baptizabat.  Act.  VIII  :  Ecce 
aqua,  quis  prohibet  me  baptizari ?  Ephes.  V  : 
Lavacro  aqua:  in  verbo  vitee  (2),  I.  Cor.  X. 
Paulus  comparat  Baptismum  mari  rubro ; 
I.  Pet.  III.  comparat  Petrus  eumdem  Bap¬ 
tismum  diluvio.  Denique  etiam  Prophetae 
expresse  praedixerunt  Baptismum  aqua; ,  ut 
Ezechiel  cap.  XXXVI  :  Effundam  super  vos 
aquam  mundam  (3).  Cur  autem  aquam  Deus 
elegerit  potius ,  quam  aliud  elementum, 
causas  reddunt  auctores  ,  adferentes  varias 
aquae  proprietates  :  quas  vide  apud  S.  Tho- 
mum  3,  part.  quaest.  LXVI,  art.  3.  et  Guliel- 


mum  Parisiensem  in  lib.  de  Sacramentis  c. 
de  Baptismo. 

Neque  testimonia  a  Seleucianis  allata  con¬ 
cludunt.  Nam  non  docent  discrimen  esse  in¬ 
ter  Baptisma  Joannis  et  Christi,  quod  unum 
esset  in  sola  aqua ,  alterum  in  solo  Spi¬ 
ritu,  vel  igne;  sed  quod  unum  esset  in  sola 
aqua ,  alterum ,  non  in  sola  aqua ,  sed 
in  aqua  et  Spiritu ,  ut  dicitur  Joan.  III. 
Unde  I.  Joan.  III  :  Hic  est,  qui  venit  per 
aquam,  et  sanguinem ,  non  in  aqua  solum,  sed 
inaqua,  et  sanguine  (i).  Quod  autem  additur 
de  igne  Matth.  III  et  Luc.  III  non  significat 
ignem  aliquem  elementalem,  ut  stulte  puta¬ 
runt  Jacobitse,  sed  ignem  quemdam  coeles¬ 
tem,  et  divinum  :  nam  ideo  conjungitur  cum 
Spiritu  sancto.  Potest  autem  ille  ignis,  vel 
significare  linguas  igneas,  quae  descende¬ 
runt  in  Apostolos  in  die  Pentecostes,  vel  ig¬ 
nem  Purgatorii ,  ut  Hieronymus  docet  in  c. 
III  Matth.  et  Beda  in  c.  III  Luc.  vel  etiam 
ignem  divini  judicii,  ut  exponit  Hilarius  can. 
2.  in  Matth.  vel  denique  ignem  tribulationis 
in  hac  vita,  qui  nulli  baptizato  deest,  ut  ex¬ 
ponit  auctor  operis  imperfecti  in  cap.  III 
Matth. 

Kemnitius  in  hunc  canonem  nihil  aliud 
notat,  nisi  non  esse  necessarium ,  ut  aqua 
exorcizetur,  et  benedicatur  :  si  aqua  vera, 
et  naturalis  sufficit.  Sed  male  id  colligit  : 
nam  etiamsi  ad  substantiam  Sacramenti  non 
requiratur  benedictio  aquae,  tamen  recte  est 
instituta,  ut  infra  dicemus. 


CAPUT  III. 

De  forma  Baptismi. 

Formam  Baptismi  etsi  hoc  tempore  fere 
omnes  admittant,  quod  ad  praxim  attinet, 
quae  est  singularis  Dei  providentia,  ne  innu¬ 
merabiles  infantes  pereant,  tamen  fuerunt, 
et  sunt  non  leves  de  hac  re  errores.  Primus 
fuit  quorumdam ,  qui  ipso  tempore  Aposto¬ 
lorum  baptizabant  in  nomine  trium  princi¬ 
pio  carentium,  id  est,  trium  Patrum  ,  vel  in 
nomine  trium  filiorum,  aut  trium  Paracleto¬ 
rum.  Qui  error  refertur,  et  damnatur  can. 
48.  alias  49.  Apostolorum. 


(1)  Joan.  III,  3.  —  (2)  Act.  VIII,  30;  Ephes.  V,  20.  —  (3)  Ezech.  XXXVI.  25.  —  (4)  I.  Joan. 
V,  0. 


516 


LIBER  I. 


Secandas  fuit  Gnosticorum,  qui  teste  De¬ 
meo  lib.  I,  c.  18.  baptizabant  in  nomine  Ig¬ 
noti  Patris,  in  veritate  Matris  omnium,  et  in 
nomine  descendentis  Jesu. 

Tertius  fuit  Cataphrygum,  et  Paulianista- 
rum,  qui  non  baptizabant  in  nomine  Patris, 
et  Filii,  et  Spiritus  sancti ,  ut  Innocentius  I 
testatur  in  epist.  22.  cap.  5.  et  ideo  iterum 
baptizari  jubentur  in  Concilio  Nicseno  can. 
19.  et  Laodicensi  can.  8. 

Quartus  fuit  aliquorum  Arianorum,  qui 
baptizabant  in  nomine  Patris  per  Filium  in 
Spiritu  sancto.  Refert  Niceph.  lib. XIII.  cap. 
35.  ita  baptizare  voluisse  quemdam  Episco¬ 
pum  Arianum  nomine  Deuterium;  sed  di¬ 
vino  miraculo  continuo  aquam  evanuisse. 
Alios  item  Arianos  non  servasse  veram  Bap¬ 
tismi  formam  patet  ex  Concilio  1  Arelatensi 
can.  8.  ubi  jubentur  interrogari  Ariani,  cum 
ad  Ecclesiam  redeunt,  sub  qua  forma  verbo¬ 
rum  a  suis  baptizati  sint  :  non  enim  eodem 
modo  omnes  baptizabunt.  Multi  quoque  eo¬ 
rum  Catholicos  rebaptizabant, ut  Augustinus 
testatur  lib.  de  haeres.  cap.  49. 

Quintus  error  fuit  quorumdam  Eunomia- 
norum,  qui  non  baptizabant  in  nomine  trium 
personarum,  sed  in  Domini  mortem,  ut  re¬ 
fert  Socrates,  lib.  V.  cap.  23. 

Sextus  fuit  Graecorum,  qui  aliquando  ita 
adhaerebant  suar  formae,  qua  dicunt  :  Bap¬ 
tizetur  N.  servus  Christi,  in  nomine  Patris, 
et  Filii,  et  Spiritus  sancti ,  ut  rebaptizare 
auderent  Latinos  baptizatos,  illis  verbis  : 
Ego  te  baptizo  etc.  Refert,  et  damnat  hunc 
errorem  Concilium  Lateranense  sub  Inno- 
centio  III,  cap,  4.  ubi  non  damnatur  forma 
baptizandi  Graecorum,  quae  non  differt  a 
nostra,  quoad  substantiam,  ut  in  Concilio 
Florentino  sess.  ult.  declaratum  est,  sed 
damnatur  Graecorum  error,  qui  nostram 
formam  damnare  audebant  sine  ulla  ratio¬ 
ne,  vel  causa. 

Septimus  error  est  Lutheri,  Zwinglii ,  et 
Brentii,  qui  licet  forma  usitata  utendum  esse 
doceant;  tamen  id  non  putant  necessarium 
ad  Baptismi  substantiam.  Lutherus  in  libro 
de  captivitate  Babylonici  cap.  de  Baptismo, 
affirmat  Baptismum  esse  ratum,  quibus¬ 
cumque  verbis  collatum,  modo  non  in  no¬ 
mine  hominis,  sed  in  nomine  Domini  detur. 
Imo  addit,  etiamsi  impius  minister  non  det 
in  nomine  Domini,  tamen  esse  ratum,  si 
suscipiatur  in  nomine  Domini.  Zwinglius  in 


lib.  de  vera,  et  falsa  religione  cap.  de  Bap¬ 
tismo  sub  finem,  aperte  docet,  non  esse  ne¬ 
cessariam  ullam  certam  verborum  formam 
in  Baptismo  :  licet  dicat  sc  non  vetare,  quo¬ 
minus  utamur  sacris  verbis  jam  receptis. 
Unde  Zwingliani  quidam,  ut  refert  Joannes 
Eckius  hom.  10.  de  Baptismo,  baptizabant 
in  nominibus  Patris,  et  Filii,  et  Spiritus 
sancti ;  qui  est  manifestus  Arianismus.  No¬ 
men  enim,  potestatem,  et  auctoritatem  si¬ 
gnificat  in  Scriptura,  Marci  ult.  :  In  numine 
meo  Dcemonia  ejicient,  Joan  Y  ;  Ego  veni  in 
nomine  Patris  mei  (1).  Ut  autem  est  una  Dei¬ 
tas  trium  personarum,  ita  unum  nomen, una 
virtus, una  auctoritas. Unde  Ambrosiuslib.il. 
de  Sacramentis  cap.  7.  et  Hieronymus  in 
cap.  IY.  ad  Ephes.  notant  in  Baptismo  tri¬ 
nam  fieri  mersionem,  et  tamen  non  dici  : 
In  nominibus,  sed  in  nomine  Patris,  et  Filii, 
et  Spiritus  sancti.  Joannes  Brentius  in  suo 
Catechismo  cap.  de  Baptismo  scribit,  verum 
esse  Baptismum,  si  minister  post  recitatum 
a  Catechumeno  Symbolum  fidei,  ita  dice¬ 
ret  :  «  Audivi  jam  ex  te  confessionem  fidei 
tuae,  quod  credas 4n  Deum  Patrem,  Filium, 
et  Spiritum  sanctum  in  hanc  igitur  confes¬ 
sionem  intingo  te  in  aquam,  ut  hoc  signa¬ 
culo  certus  sis  te  esse  insertum  Christo , 
vade  in  pace.  »  Monet  tamen,  ut  forma  Ec¬ 
clesiae  usitata  servetur.  Quod  quidem  bene 
monuit,  alioqui  non  esset  ratus  Baptismus. 

Pneter  hos  errores  est  opinio  quaedam  in¬ 
commoda  multorum  Catholicorum,  qui  pu¬ 
tarunt  sufficere  ad  Baptismum,  invocatio¬ 
nem  unius  persome  divinae  tantum,  ac 
praesertim  Christi.  Ita  videntur  sentire  S. 
Ambrosius  lib.  I.  de  Spiritu  sancto  cap.  3. 
Beda  in  cap.  X.  Actor,  qui  ipsa  verba  Am¬ 
brosii  citat.  Bernardus  epist.  340.  ad  Hcn- 
ricum,  qui  docet,  ratum  sibi  videri  Baptis¬ 
mum,  quem  quidam  contulit  ex  imperitia  : 
In  nomine  Dei,  ac  sanctae  et  verae  crucis. 
Item  Hugo  de  S.  Yictore  lib.  II.  de  Sacra¬ 
mentis  par.  6.  cap.  2.  et  Magister  lib.  IV. 
sent.  dist.  3.  et  denique  Nicolaus  Papa  in 
epist.  ad  Bulgaros,  ut  habetur  can.  A  quo¬ 
dam  Judaeo,  de  consecrat,  dist.  4.  qui  nihil 
quidem  definit,  sed  profert  Ambrosii  aucto¬ 
ritatem,  et  eam  approbare  videtur. 

Fundamenta  horum  auctorum  sunt  duo. 
Primum,  auctoritas  Apostolorum,  qui  bap¬ 
tizabant  in  nomine  Christi,  ut  habetur  Ac¬ 
torum  VIII.  X.  et  XIX.  Secundum,  quia 


(1)  Mare.  XVI,  17;  Joan.  V,  45. 

in  qualibet  persona  divina  implicite  conti¬ 
nentur  omnes  tres.  Qui  enim  dicit  Patrem, 
simul  dicit  Filium,  et  Spiritum  oris  ejus; 
qui  dicit  Christum,  dicit  ungentem,  id  est, 
Patrem,  unctum,  id  est,  Filium,  et  unctio¬ 
nem,  id  est.  Spiritum  sanctum ;  qui  dicit 
Spiritum  sanctum,  dicit  Patrem,  et  Filium, 
a  quibus  ille  spiratur.  Sed  fundamentum 
praecipuum  omnium  auctorum  post  Ambro¬ 
sium,  est  ipsius  Ambrosii  auctoritas ;  quare 
si  forte  Ambrosius  non  illud  voluerit  dicere, 
quod  verba  ejus  sonare  videntur,  ruit  fun¬ 
damentum  praecipuum  illius  opinionis. 

Sed  quidquid  de  hoc  sit,  certum  est,  Bap¬ 
tismum,  aut  absolute,  aut  sub  conditione 
repetendum,  si  detur  in  nomine  Christi, 
aut  alterius  cujusvis  personae,  sine  expres¬ 
sione  aliarupn,  ut  recte  docent  Theologi  om¬ 
nes  graviores  in  IV.  dist.  3. 

Est  igitur  ha;c  vera  forma  Baptismi  :  Ego 
te  baptizo  in  nomine  Patris ■,  et  Filii,  et  Spiri¬ 
tus  saneft.Ubi  non  est  de  essentia,  illa  parti¬ 
cula,  Ego ,  et  licet  ea  non  debeat  omitti 
cum  praescribatur  ab  Ecclesia,  tamen  si 
omitteretur,  Baptismus  esset  integer,  quia 
satis  exprimitur  persona  ministri  in  verbo, 
Baptizo. 

Porro  hanc  esse  veram  et  necessariam 
formam  Baptismi,  colligitur  ex  Evangelio, 
sed  non  evidenter  ex  solo  Evangelio,  nam 
cogimur  recurrere  ad  traditionem,  et  Eccle¬ 
siae  declarationem.  Quod  est  Notandum  con¬ 
tra  Calvinum,  et  alios  haereticos,  qui  eam- 
dem  formam  praescribunt  in  ritu  Baptismi, 
et  eadem  utuntur,  cum  tamen  nolint  tradi¬ 
tionem,  sed  solam  Scripturam  admittere. 
In  Evangelio  nihil  habemus  nisi  unum  testi¬ 
monium,  Matth.  XXVIII  :  Euntes^  docete 
omnes  Gentes,  baptizantes  eos  innomine  Patris, 
et  Filii ,  et  Spiritus  sancti  (1).  Ex  quibus 
verbis,  si  sola  considerentur,  non  cogimur 
dicere  cum  praedicamus,  Ego  vos  doceo  ;  sed 
videmur  satisfacere,  si  baptizemus,  et  do¬ 
ceamus,  etiamsi  non  exprimamus  verbis  nos 
id  facere.  Pari  ratione  non  colligitur  eviden¬ 
ter  ex  hoc  solo  loco,  oportere  dicere  :  In 
Nomine  Patris,  et  Filii,  et  Spiritus  sancti  : 
posset  enim  exponi  hic  locus,  vel  de  fide 
Trinitatis,  ut  baptizemus  in  fide  Trinitatis ; 
vel  etiam  de  auctoritate,  id  est,  ut  bap¬ 
tizemus  auctoritate  a  Deo  accepta ;  quem¬ 
admodum  cum  Marci  ult.  legimus  :  In 
nomine  meo  daemonia  ejicient  etc.  Si  tamen 


adjungamus  ad  hunc  locum  Evangelii,  Ec¬ 
clesiae  auctoritatem ,  constabit  certissime, 
omnia  illa  verba  ad  formam  Baptismi  per¬ 
tinere. 

Nam  in  primis  esse  dicendum  :  Ego  bap¬ 
tizo,  vel  aliquid  ejusmodi,  quo  exprimatur 
actio  ministri,  docet  Concilium  Florentinum 
in  instructione  Armenorum  :  docet  etiam 
Alexander  Papa  III,  extra  de  Baptismo,  et 
ejus  effectu  cap.  Si  quis  puerum  :  docent 
omnes  catechismi,  et  rituales  libri,  etiam 
antiquissimi.  Denique  etiam  ratio  id  docet. 
Nam  sola  illa  verba  :  In  nomine  Patris,  et  Fi¬ 
lii,  et  Spiritus  sancti,  etiam  cum  ipsa  lotione 
externa,  non  determinate  significant  id, 
quod  hoc  Sacramento  significari  debet.Nam 
posset  fieri  lotio  illa  ad  refrigerandum,  aut 
curandum  ab  aliquo  morbo,  et  ad  id  etiam 
recte  invocaretur  auxilium  sancta;  Trinita¬ 
tis.  Itaque  addendum  est  verbum  :  Baptizo, 
quo  ex  usu  Ecclesiastico  significatur  ablutio 
a  sordibus  non  tam  carnis,  quam  spiritus. 

Deinde  esse  exprimendam  aliam  perso¬ 
nam  a  ministro  diversam  ;  quod  facimus  per 
pronomen  {Te)  ac  proinde  non  posse  ullum 
baptizare  seipsum  ;  docet  praeter  testimonia 
jam  allata,  disertis  verbis  Innocentius  III, 
extra  de  Baptismo,  et  ejus  effectu  cap.  De¬ 
bitum. 

Denique  esse  exprimendas  tres  divinas 
personas;  praeter  allata  testimonia,  docent 
duo  summi  Pontifices,  Pelagius  canon  :  Si 
revera,  et  canon  :  Multi  sunt,  et  Zacharias 
canon  :  In  Synodo,  de  consecrat,  dist.  4. 
qui  affirmant,  Baptismum  non  esse  ratum, 
si  detur  in  nomine  Domini,  aut  in  nomine 
Christi,  nisi  diserte  exprimantur  tres  perso¬ 
nae.  Idem  confirmat  traditio  omnium  Pa¬ 
trum,  qui  affirmant,  Baptismum  dari  debere 
in  nomine  Patris,  et  Filii,  et  Spiritus  sanc¬ 
ti.  Vide  canon.  49  Apostolorum.  Dionysium 
de  Ecclesiastica  hier.  cap.  2.  Justinum  in 
Apologia  2.  Originem  in  cap.  VI.  ad  Rom. 
in  illud  :  Quicumque  in  Christo  Baptizati  su¬ 
mus  (2).  Ubi  etiam  dicit,  non  haberi  ratum 
baptismum  in  nomine  solius  Christi,  nisi  ad¬ 
dantur  aliae  personae.  Item  Athanasium 
serm.  3.  contra  Arianos,  parum  a  medio  : 
ubi  dicit,  non  esse  perfectam  initiationem, 
nisi  in  nomine  trium  personarum;  quod  idem 
habent  Basilius  libro  de  Spiritu  sancto  cap. 
12.  et  Dydimus  lib.  II.  de  Spiritu  sancto, 
non  procul  ab  initio.  Vide  etiam  Nyssenum 


(1)  Matth.  XXVIII.  19.  —  (2)  Rom.  VI.  3. 

in  librofde  Baptismo  ante  medium.  Chrysos- 
tomum  in  cap.  V  ad  Ephesios,  in  illud  : 
Mundans  eam  lavacro  (1).  Nazianzenum  ora¬ 
tione  in  sanctum  lavacrum  prope  finem.  Da¬ 
mascenum  lib.  IY.  cap.  10  et  Theophvlac- 
tum  in  cap  ult.  Matthaei.  Praeterea  ex  Latinis 
Tertullianum  lib.  contra  Praxeam,  et  lib. 
de  corona  militis.  Cyprianum  in  epist.  ad 
Jubaianum.  Hilarium  lib.  de  Synodis  in 
fine.  Ambrosium  lib.  II  de  Sacramentis  cap. 
5.  et  7.  de  iis,  qui  initiantur  mysteriis  cap. 
4.  Hieronymum  in  cap.  1Y  ad  Ephes.  Siri— 
cium  in  epist.  1.  Innocentium  epist.  22.  Au¬ 
gustinum  lib  VI  de  Baptismo  cap.  25.  Leo¬ 
nem  in  epist.  4.  Fulgentium  de  incarnatione, 
et  gratia  Christi  cap.  11.  Gregorium  lib.  IX. 
epist.  61. 

Neque  illa  argumenta  qute  posuimus  pro 
eorum  opinione,  qui  putabant  Baptismum 
esse  ratum,  si  in  nomine  solius  Christi  da¬ 
retur,  aliquid  concludunt.  Ad  Primum  de 
exemplo  Apostolorum,  aliqui  Scholastico¬ 
rum  respondent,  Apostolos  id  fecisse  ex  qua¬ 
dam  peculiari  Dei  dispensatione.  Sed,  cum 
neque  in  Scriptura,  neque  in  ullo  Concilio, 
neque  in  Patribus  legatur  talis  dispensa¬ 
tio,  solidius  respondent,  qui  negant  Aposto¬ 
los  baptizasse,  nisi  in  nomine  Patris,  et  Fi¬ 
lii,  et  Spiritus  sancti ;  id  quod  etiam  confir¬ 
matur  ex  cap.  XIX.  Actor.  Nam  cum  qui¬ 
dam  Paulo  dixissent  :  Neque  si  Spiritus  sanc¬ 
tus  est ,  audivimus;  subjunxit  Paulus  :  In  quo 
ergo  baptizati  estis  (2)?  Quibus  verbis  indicat 
etiam  suo  tempore  in  ipsa  forma  Baptismi 
nominari  solitum  Spiritum  sanctum. Et  cum 
certum  sit,  numquam  datum  esse  in  nomine 
solius  Spiritus  sancti,  sequitur  ut  datus  sit 
in  nomine  trium  personarum.  Adde,  quod 
cum  in  Canonibus  Apostolorum  damnentur, 
qui  aliter  baptizant,  quam  in  nomine  Patris, 
et  Filii,  et  Spiritus  sancti,  et  antiquissimi 
Patres,  qui  vel  Apostolos  viderunt,  vel  eo¬ 
rum  discipulos,  «ut  Dionysius  et  Justinus, 
eamdem  formam  Baptismi  praescribant,  non 
est  ullo  modo  credibile  Apostolos  aliter  bap¬ 
tizasse. 

Quod  autem  Lucas  dicit  in  Actis  c.  II.  et 
X.  et  XIX.  baptizasse  Apostolos,  in  nomine 
Domini  Jesu  :  potest  intelligi  multis  modis, 
nimirum,  ut  baptizasse  dicantur  in  fide  Do¬ 
mini  Jesu,  vel  auctoritate  Domini  Jesu,  vel 
Baptismo  a  Christo  instituto,  vel  denique  in 
nomine  Domini  Jesu,  sed  non  solius,  verum 


adjuncto  Patre,  et  Spiritu  sancto.  Fortasse 
enim  ad  magis  commendandum  nomen 
Christi,  ita  dicebant  :  Ego  te  baptizo  in  no¬ 
mine  Patris,  et  Filii  ejus  Jesu  Christi,  et 
Spiritus  sancti. 

Et  hoc  modo  videntur  mihi  intellexisse 
hfec  loca,  Hilarius,  Basibus,  et  Fulgentius. 
Nam  Hilarius  in  libro  de  Synodis  prope  fi¬ 
nem,  enumerat  varia  loca  Scripturae,  quas 
videntur  inter  se  pugnare,  nisi  recte  intel- 
ligantur  :  et  inter  alia  ponit  haec  loca,  quod 
Apostoli  Matthaei  ultimo  jussi  sint  baptiza¬ 
re,  in  nomine  Patris  et  Filii,  et  Spiritus  sanc¬ 
ti,  et  tamen  in  Actis  Apostolorum  referan¬ 
tur  baptizasse  in  nomine  Christi.  Et  quam- 
vife  non  explicet  Hilarius  quomodo  haec  in- 
telligenda  sint,  tamen  ex  modo  loquendi 
ipsius,  et  ex  aliis  similibus  locis  in  speciem 
pugnantibus,  colligitur  eum  sensisse  Apos¬ 
tolos  baptizasse  in  nomine  Patris,  et  Filii, 
et  Spiritus  sancti  :  alioqui,  ut  ipse  dicit,  in 
crimine  fuissent,  tamquam  praevaricatores 
regulae  divinae  sibi  datae;  sed  Lucam  in 
Actis  id  ipsum  brevissime  significasse,  ex¬ 
primendo  nomen  Christi,  et  non  negando 
nomina  aliarum  personarum.  Fulgentius  de 
incarnatione,  et  gratia  Christi  cap.  11,  aper¬ 
tissime  dicit,  Apostolos  baptizasse,  in  no¬ 
mine  Patris,  et  Filii,  et  Spiritus  sancti,  et 
hoc  ipsum  esse  baptizare  in  nomine  Domini 
Jesu,  ut  dicitur  Actor.  II.  vel  in  morte  Chri¬ 
sti,  ut  dicitur  Boman.  VI.  Basibus  in  libro 
de  Spiritu  sancto  cap.  12.  scribit  in  nomine 
Filii,  intelligi  omnes  personas,  cum  Scrip¬ 
tura  dicit,  Apostolos  baptizasse  in  nomine 
Christi,  proinde  Apostolos  revera  in  nomine 
Patris,  et  Filii,  et  Spiritus  sancti  baptizasse, 
non  in  nomine  solius  Christi.  Ubi  vult  S. Ba¬ 
sibus  in  una  persona  intelligi  omnes,  quod 
attinet  ad  verba  S.  Lucee  in  Actis,  non  au¬ 
tem  quod  attinet  ad  ipsam  formam  Baptis¬ 
mi.  Et  hoc  etiam  modo  aliqui  volunt  locu¬ 
tum  esse  Ambrosium,  et  ex  eo  Bedam.  Nam 
Ambrosius  videtur  sequi  Basibum,  cum  ea¬ 
dem  testimonia  adducat,  et  de  eadem  re 
loquatur,  et  frequentissime  soleat  Basilii 
sententias  suas  facere  :  certe  Cathechismus 
Romanus  cap.  de  Baptismo, conjungit  in  hac 
re  Ambrosium  cum  Basilio. 

Ad  Secundum  argumentum  respondeo, 
non  sufficere  in  Baptismo  implicitam  men¬ 
tionem  trium  personarum,  tum  quia  Domi¬ 
nus  in  Evangebo,  et  omnes  Patres  explici- 

\ 


(l)  Eph.  V.  26.  —  (2)  Aet.  XIX,  2  et  3. 

tam  tradunt,  tum  etiam  quia  Sacramenta 
sunt  signa  externa,  et  sensibilia  ;  proinde 
oportet  invocationem  trium  personarum  ex¬ 
terius,  et  sensibiliter  sonare,  nec  sufficit,  si 
unius  personae  invocatio  exterius  sonet, 
aliarum  autem  sola  mente  concipiatur,  quod 
fit,  quando  implicite  solum  invocantur. 


CAPUT  IV. 

De  necessitate  et  institutione  Baptismi. 

Diximus  de  causa  materiali  et  formali, 
nunc  de  necessitate  dicendum  quae  ad  cau¬ 
sam  finalem  pertinere  videtur.  Ac  primum 
nulla  quaestio  est,  quin  Baptismus  sit  neces¬ 
sarius  ad  salutem  ex  divino  Christi  manda¬ 
to.  Id  enim  etiam  Calvinus  fatetur  in  Anti¬ 
doto  Concilii  sess.  VII.  canon.  5.  Sed  con¬ 
troversia  est,  an  sit  necessarius,  ut  medium 
ad  salutem,  ita  ut  si  quis  non  baptizetur, 
pereat,  etiamsi  forte  ob  ignorantiam  excu¬ 
setur  a  praevaricatione  praecepti.  Ac  praeci¬ 
pue  habet  locum  controversia  in  parvulis, 
qui  non  sunt  capaces  praecepti.  Tres  autem 
sunt  quaestiones.  Prima,  an  Baptismus  sit 
necessarius.  Secunda,  quando  coeperit  esse 
necessarius.  Tertia,  an  possit  suppleri  per 
martyrium,  aut  poenitentiam,  quae  dicuntur 
Baptismata,  illud  sanguinis,  lioc  flaminis. 

De  prima  quaestione  fuit  olim  haeresis  Pe- 
lagianorum, Baptismum  non  esse  necessarium 
ad  remissionem  peccati  originalis,  sed  solum 
ad  assecutionem  regni  coelorum,  teste  Au¬ 
gustino  lib.  de  haeresibus  cap.  69. 

Sed  nostri  haeretici  Pelagianis  multo  auda- 
ciores,  non  solum  ad  remissionem  peccati, 
sed  etiam  ad  regnum  coelorum  negant  Bap¬ 
tismum  esse  necessarium.  Id  in  prinjis  ne¬ 
gavit  Joan.  Wiclef,  ut  testatur  Thomas  Wal- 
densis  tom.  II.  cap.  96.  Deinde  Zwinglius 
libro  de  vera,  et  failsa  religione  satis  aperte 
negat,  Baptismum  esse  necessarium  ad  sa¬ 
lutem;  quod  nihil  sit  nisi  externum  symbo¬ 
lum.  Martinus  Bucerus  in  cap.  III.  Matth. 
idem  docet,  sed  ex  alio  fundamento,  nimi¬ 
rum,  quia  pueri  ‘praedestinati  etiam  sine 
Baptismo  salvantur,  non  praedestinati  autem, 
etiam  cum  Baptismo  damnantur.  Joannes 


Calvinus  [in  Antidoto  Concilii  ad  VI.  sess. 
cap.  5.  et  lib.  IV.  Tnstitut.  cap.  16.  §  24  et 
25.  docet,  parvulos  fidelium  etiam  sine  Bap¬ 
tismo  esse  sanctos,  et  membra  Ecclesiae,  et 
si  moriantur  salvari.  Fundamentum  ejus  est, 
quia  putabat  filiis  fidelium  non  imputari 
peccatum  originis,  idque  ex  vi  foederis  Dei  fac¬ 
ti  cum  Abraham,  Genes.  XVII,  Ero  Deus  tuus 
.  et  seminis  tui  (1).  Nos  enim  successimus  per 
Christum  in  Abrahae  posteritatem.  Idem 
habet  Petrus  Martyr  in  cap.  VII.  1.  ad  Co- 
rinth.  in  illa  verba  :  Alioquin  filii  vestri  im¬ 
mundi  essent,  nunc  autem,  sancti  sunt  (2).  Ubi 
aperte  dicit,  filios  fidelium  salvari  sine  Bap¬ 
tismo,  et  profert  eadem  argumenta,  quae 
Calvinus.  Idem  quoque  habet  Henricus  Bul- 
lingerus  Zwinglii  successor  in  Tigurina  sy¬ 
nagoga  in  eumdem  locum,  I  Gorinth.  VII. 
Hoc  tamen  videtur  interesse  inter  Bullinge- 
rum  et  Calvinum  ;  quod  Calvinus  solos  eos 
facit  sanctos,  ante  Baptismum,  qui  nascun¬ 
tur  ex  parentibus  fidelibus  :  Bullingerus  au¬ 
tem  in  lib.  de  Testamento,  seu  foedere  Dei 
unico,  et  aeterno,  docet,  satis  esse,  si  paren¬ 
tes  aliquando  fuerint  fideles  ,  licet  tunc 
non  sint,  quando  filii  eis  nascuntur.  Imo 
etiam  videtur  dicere ,  satis  esse,  si  ma¬ 
jores  fuerint  fideles ,  licet  immediati  pa¬ 
rentes  non  sint  fideles.  Ex  quo  sequitur 
secundum  opinionem  hujus  hominis  salvari 
fere  omnes  pueros  :  rari  enim  sunt,  qui 
non  habuerint  aliquem  ex  majoribus  suis 
fidelem. 

Contra  hos  errores  posuit  Concilium  Tri- 
dentinum  sess.  VII.  can.  2  :«  Si  quis  dixerit. 
Baptismum  non  esse  necessarium  ad  salu¬ 
tem,  anathema  sit.  »  Probatur  haec  veritas. 
Primo  ex  Dei  verbo  expresso,  Joan.  III :  Nisi 
quis  renatus  fuerit  ex  aqua  et  Spiritu  Sancto, 
non  potest  introire  in  regnum  Dei.  Qua*  verba 
non  sonant  praeceptum,  sed  medium,  ut 
Augustinus  demonstrat  lib.  I.  de  peccato- 
rum  meritis  et  remiss.  cap.  30.  ubi  hunc  lo¬ 
cum  accurate  expendit.  Et  patet  etiam  ex 
ratione,  quae  redditur  :  Quod  natum  est  ex 
carne,  caro  est,  et,  oportet  vos  nasci  denuo  (3). 
Indicat  enim  Dominus  homines  nasci  carna¬ 
les,  et  peccatores,  atque  adeo  servos  pec¬ 
cati  ;  et  proinde  necessarium  esse  remedium 
conti'a  haec  mala,  quod  remedium  deinceps 
erit  Baptismus.  Idem  apei’tissime  convincitur 
ex  figura  aenei  serpentis,  quam  ibidem  Do¬ 
minus  ponit.  Vult  enim  ita  esse  i’emedium 


(1)  Gen.  XVII.  7.  —  12)  I.  Cor.  VII.  14.  —  (3)  Joan.  III.  5  et  6. 

contra  mortem  aeternam  renasci  per  fidem, 
et  Baptismum  suum,  ut  olim  fuit  serpens 
aeneus  remedium  unicum  contra  morsum 
serpentium.  Itaque  illud  :  Nisi  quis  renatus 
fuerit  etc.  simile  est,  ac  si  quis  diceret  :  Nisi 
comedas,  non  vives.  Vel  nisi  pharmaceum 
sumas,  non  convalesces.  Ista  enim  non  tam 
praeceptum,  quam  medium  necessarium  si¬ 
gnificant.  Neque  de  hoc  adversarii  disputant; 
sed  nituntur  variis  expositionibus  ita  depra¬ 
vare  hunc  locum,  ut  non  possit  ex  eo  colligi 
aquam  necessariam  esse. 

Calvinus  in  Antidoto  loco  notato  duo  dicit. 
Primo,  secundum  aliquos  Patres  aquam  ac¬ 
cipi  pro  mortificatione  :  quod  idem  habet 
Kemnitius  in  Examine,  can.  2.  sess.  VII.  et 
nominat  Basilium,  qui  per  aquam  intelligit 
mortificationem.  At  hoc  vanum  est.  Nam 
Basilius  libro  de  Spiritu  sancto  cap.  13.  non 
explicat  quid  ad  litteram  significet  aquae  vo¬ 
cabulum,  Joan.  III.  sed  praesupponens  signi¬ 
ficare  veram,  et  naturalem  aquam,  quaerit 
cur  aqua  adjungatur  Spiritui  in  Baptismo, 
et  causam  reddit,  ut  aqua  significet  mortifi¬ 
cationem  peccatorum,  spiritus  autem  resur¬ 
rectionem  virtutum. 

Secundo  Calvinus  dicit,  aquam  hoc  loco 
esse  epithetum  Spiritus,  et  sensum  esse  : 
Oportere  nasci  ex  Spiritu,  qui  purgat  ad 
modum  aquae.  Sed  hanc  expositionem  refu¬ 
tavimus  supra  lib.  II.  de  Sacramentis  cap. 
3.  ubi  attulimus  quindecim  testimonia  Pa¬ 
trum,  qui  hunc  locum  intelligunt  de  aqua 
Baptismi  :  et  praeterea  idem  confirmavimus 
aliquot  rationibus. 

Petrus  Martyr  in  cap.  VII.  I.  ad  Corinlh. 
praeter  hanc  Calvini  explicationem,  quam 
non  improbat,  adfert  aliam,  quod  videlicet 
non  sit  vis  facienda  in  illa  copulativa  :  Ex 
aqua  et  spiritu.  Satis  enim  est,  si  ex  Spiritu 
homines  renascantur,  quomodo  Itom.  X. 
dicitur  :  Corde  creditur  ad  justitiam ,  et  ore 
confessio  fit  ad  salutem  (1).  Ubi  habetur  ea¬ 
dem  copulativa  particula,  et,  et  tamen  non  est 
ejusdem  necessitatis  fides  cordis,  et  confes¬ 
sio  oris.  At  hoc  etiam  miserum  est 
effugium.  Nam  in  primis  confessio  oris , 
et  fides  cordis  non  referuntur  ad  eum- 
dem  finem ,  seu  effectum  ;  fides  enim 
cordis  necessaria  est  ad  justitiam  acquiren¬ 
dam;  confessio  oris  ad  salutem  non  amitten¬ 
dam.  At  in  Baptismo,  Spiritus  et  aqua  ad 
eamdem  regenerationem  pertinent  :  quare 


loca  illa  non  sunt  similia.  Praeterea  si  non 
est  vis  facienda  in  copulativa,  certe  eequiva- 
lebit  disjunctivae  :  inde  autem  sequetur  sa¬ 
tis  esse  renasci  ex  aqua  sine  Spiritu,  quod 
absurdissimum  est.  Quod  enim  Martyr  dicit, 
Christum  velle,  ut  renascamur  ex  Spiritu, 
gratis  dicit.  Si  enim  particula,  et. ,  copulative 
accipitur,  utrumque  est  necessarium;  sin 
disjunctive,  alterutimm  sufficit,  quodeumque 
illud  sit. 

Zwinglius  in  cap.  I.  Mare,  exponit  per 
Baptismum  concionem.  Joan.  Brentius  in 
cap.  III  Matlh.  totum  locum  Evangelii :  Nisi 
quis  renatus  fuerit ;  exponit  de  poenitentia,  ut 
sensus  sit  :  Nisi  quis  poenitentiam  egerit ,  non 
intrabit  in  regnum  coelorum.  Denique  Joannes 
Wiclef,  teste  Thoma  Waldensi  tom.  II. 
cap.  101.  per  aquam  in  loco  Evangelii 
Joan.  III.  intelligit  aquam  illam,  quae  fluxit 
ex  Christi  latere,  ut  sensus  sit  :  Nisi  quis  re¬ 
natus  fuerit  ex  aqua,  quae  fluet  ex  meo  la¬ 
tere  id  est,  ex  passione  mea  etc. 

Sed  haec  et  similia  somnia  facile  refutan¬ 
tur.  Primo,  ex  communi  consensu  Patrum 
supra  citatorum.  Cum  enim  hic  locus  tam 
varie  exponatur  ab  hominibus  hujus,  et  su¬ 
perioris  aetatis,  nihil  rectius  facere  possunt 
homines  prudentes,  etiamsi  Christiani  non 
essent,  quam  appellare  ad  judicium  anti¬ 
quorum,  qui  ante  nostras  lites  hunc  locum 
exposuerunt. 

Secundo,  refelluntur  ex  communi  axio¬ 
mate  Theologorum,  quo  docemur  Scriptu¬ 
ram  intelligere  secundum  verborum  proprie¬ 
tatem,  ubi  non  cogimur  evidenti  absurdo; 
alioqui  possemus  depravare  omnia  loca , 
etiam  clarissima,  si  liceat  pro  arbitrio  fin¬ 
gere  novos  sensus.  Porro  adversarii  nullum 
absurdum  ostendunt,  quod  sequatur,  si  hoc 
loco  per  aquam  intelligamus  aquam,  nisi 
quia  hinc  refellitur  ipsorum  haeresis. 

Tertio,  quia  si  hoc  loco  per  aquam  non 
intelligimus  aquam,  difficile  erit  statuere, 
Sacramentum  Baptismi  constare  ex  aqua  : 
quod  tamen  affirmant  hoc  tempore  omnes 
tum  Catholici,  tum  haeretici.  Nam  caetera 
loca  Scripturae,  ubi  fit  mentio  aqua?  in 
Baptismo,  ut  Actor.  VIII.  et  Ephes.  V.  pro¬ 
bant  quidem  posse  homines  baptizari  aqua, 
sed  non  probant  non  posse  Baptizari  aliis 
etiam  liquoribus.  Et  pra^erea  poterunt  ea 
loca  detorqueri  ad  metaphoras,  non  minus, 
quam  iste.  Recte  igitur  Concilium  Tridenti- 


(1)  Itom.  X.  10. 

num  sess.  VII.  canon.  2.  anathema  dicit 
omnibus,  qui  hun£  locum  Evangelii  detor¬ 
quent  ad  metaphoras,  et  non  intelligunt  de 
vera,  et  naturali  aqua,  ut  verba  sonant. 

Secundo,  probatur  eadem  veritas  ex  tra¬ 
ditione  Ecclesiae,  et  Patrum  :  semper  enim 
Ecclesia  credidit,  infantes  perire,  si  absque 
Baptismo  de  hac  vita  recedant.  Ac  Primum 
habemus  testimonia  Conciliorum  Carthagi¬ 
niensis,  et  Milevitani  apud  Augustinum  epist. 
90.  et  92.  in  quibus  ex  professo  damnatur 
sententia  eorum,  qui  putant  parvulos  salvari 
sine  Baptismo.  Quibus  consonat Tridentinum 
Concilium  sess.  VI.  can.  3.  et  sess.  VII. 
can.  5. 

Secundo,  habemus  testimonia  Pontificum. 
Siricii  in  epist.  I,  ad  Ilimericum  cap.  2.  et 
Innocentii  I,  epistol.  26.  ad  Concilium  Mile- 
vitanum,  qui  docent  parvulos  omnino  pe¬ 
rire,  si  absque  Baptismo  decedant.  Item 
Leonis  I,  epist.  80.  alias  78.  ad  Episcopos 
Campaniae,  ubi  dicit,  in  periculo  vitae  quo¬ 
cumque  tempore  esse  homines  baptizandos, 
ne  careant  necessaria  liberatione. 

Tertio,  habemus  testimonia  omnium  fere 
Patrum,  qui  idem  docent,  ut  Irenaei  lib.  III. 
cap.  10.  Origenis  in  cap.  VI.  ad  Rom.  Na- 
zianzeni  orat,  in  sanctum  lavacrum.  Basilii 
orat.  13.  de  exhortatione  Baptismi.  Item 
Cypriani  lib.  III.  epist.  8.  ad  Fidum.  Ambro¬ 
sii  lib.  II.  de  Abraham  cap.  ult.  Hieronymi 
lib.  III.  contra  Pelagianos  Augustini  lib.  I.  de 
Peccatorum  meritis,  et  remiss.  cap.  16.  23. 
24.  et  27.  et  epist.  28.  lib.  II.  de  origine  ani. 
mae  cap.  12.  et  lib.  III.  .cap.  9.  Prosperi  lib. 
2.  de  vocatione  Gentium  cap.  8.  Fulgeniii 
de  fide  ad  Petrum  cap.  30.  Bernardi  serm. 
66.  in  Cantic.  et  Petri  Cluniacensis  in  epist. 
contra  Pctrobrusianos,  qui  ex  professo  hoc 
tractat.  Sed  audiamus  unum,  aut  alterum 
Augustini  testimonium  nomine  aliorum  lib. 
III.  de  origine  animae  cap.  9  :  «  Noli,  inquit, 
credere,  noli  dicere,  noli  docere,  infantes 
antequam  baptizentur  morte  praeventos  , 
pervenire  posse  ad  originalium  indulgentiam 
peccatorum,  si  vis  esse  Catholicus.  »  Et  in 
epist.  20.  ad  Hieronymum  :  <c  Quisquis  dixe¬ 
rit,  quod  in  Christo  vivificabuntur  etiam 
parvuli,  qui  sine  Sacramenti  ejus  participa¬ 
tione  de  vita  exeunt,  hic  profecto,  et  contra 
Apostolicam  praedicationem  venit,  et  totam 
condemnat  Ecclesiam :  ubi  propterea  cum 
baptizandis  parvulis  festinatur,  et  curritur, 


quia  sine  dubio  creditur  aliter  eos  in  Christo 
omnino  vivificari  non  posse.  » 

Tertio,  probatur  ratione  deprompta  ex 
fundamentis  adversariorum.  Nam  fundamen¬ 
tum  ipsorum  est,  quia  filii  Christianorum 
nascuntur  liberi  a  reatu  peccati  originalis, 
non  quidem,  quod  non  habeant  peccatum, 
sed  quia  eis  non  imputatur,  cum  sint  filii 
sanctorum.  Hoc  enim  fundamentum  facile 
potest  everti.  Primo,  quia  Jacob,  et  Esau, 
filii  erant  optimi  patris  Isaac,  et  tamen 
Deus  Jacob  dilexit,  Esau  autem  odio  habuit, 
antequam  aliquid  boni,  vel  mali  egissent, 
Rom.  VIII.  Non  ergo  filii  sanctorum  nas¬ 
cuntur  sancti. 

Respondet  Petrus  Martyr  in  commentario 
I.  Corinth.  VII.  filios  sanctorum  nasci  sanc¬ 
tos,  quando  sunt  praedestinati  :  quia  tamen 
nos  ignoramus,  qui  sint  praedestinati,  ideo 
bene  speramus  de  omnibus  filiis  sanctorum, 
donec  illi  per  mala  opera  non  prodant  suam 
reprobationem.  Inepta  responsio ;  Nam  si 
res  ita  se  habet,  impertinens  erit  nasci  ex 
fideli,  vel  infideli,  et  bene  sperandum  erit 
de  omnibus  infantibus,  saepissime  enim  con¬ 
tingit,  ut  filii  fidelium  sint  reprobi,  et  filii 
infidelium  praedestinati.  Praeterea  si  filii  fide¬ 
lium  non  praedestinati  non  nascuntur  sanc¬ 
ti,  male  allegat  Petrus  Martyr  Calvinum,  se¬ 
cutus  illam  promissionem  Genes.  XVII  : 
Ero  Deus  tuus ,  et  seminis  tui  (i). 

Respondet  Martyr,  illam  promissionem 
non  esse  universalem,  sed  solum  habere  lo¬ 
cum  in  praedestinatis.  At  hoc  gratis  dicitur; 
Verba  enim  Scripturae  absoluta  sunt,  neque 
ulla  fit  in  toto  illo  capite  mentio  praedesti¬ 
nationis.  Et  denique  'promissio  illa  inanis 
redditur,  si  adjungenda  est  conditio  praedes¬ 
tinationis  :  nullam  enim  consolationem  inde 
capere  possunt,  vel  parentes,  vel  filii,  cum 
ignorent  an  sint  praedestinati.  Simile  est  si 
Rex  diceret  alicui :  Do  tibi  hanc  urbem  pro 
te,  et  posteris,  si  tamen  mihi  placuerit  pos¬ 
teris  tuis  illam  concedere. 

Secundo,  David  erat  filius  hominis  fide¬ 
lis,  et  tamen  Psalm.  L.  dicebat :  In  iniquita¬ 
tibus  conceptus  sum ,  et  in  peccatis  concepit  me 
mater  mea.  Et  Apostolus  erat  filius  sancto¬ 
rum,  ut  ipse  affirmat  II.  Corinth.  XII.  et 
tamen  ait  Ephes.  II  :  Eramus  et  nos  natura 
filii  irce  (2). 

Respondent  :  Haec  dici  de  corruptione  na¬ 
turae,  et  de  peccato  quod  revera  inest,  non 

de  reatu,  qui  non  est  in  filiis  fidelium,  cum 
eis  peccatum  non  imputetur.  Sed  certe,  esse 
filium  iree,  apertissime  sonat  reatum.  Filius 
enim  irre  non  est,  nisi  qui  est  obnoxius 
poenee,  et  vindictae.  Non  autem  est  obnoxius 
poena;,  cui  peccatum  non  imputatur.  Unde 
Paulus  non  ait:  Sumus  filii  irae,  sed:  Era¬ 
mus ,  et  tamen  secundum  adversarios,  pec¬ 
catum  semper  manet  etiam  post  Baptis¬ 
mum. 

Tertio,  loca  Apostoli  Pauli  de  peccato  ori¬ 
ginali  generalia  sunt,  Rom.  V  :  In  quo  omnes 
peccaverunt.  Et  II.  Gorinth.  XV.  Christus  pro 
omnibus  mortuus  est,  ergo  omnes  mortui  sunt  (i). 
Nec  possunt  haec  loca  exponi  de  vitio  natu¬ 
rae,  non  de  reatu  :  alioqui  nemo  haberet 
reatum.  Nec  potest  dici,  filios  fidelium  con- 
trehere  peccatum  originale,  sed  mox  dimitti 
eis,  antequam  nascantur.  Nam  si  filii  fide¬ 
lium  ideo  sanctificantur,  quia  sunt  filii  fide¬ 
lium,  eodem  momento  incipient  sancti  esse, 
quo  incipiunt  simpliciter  filii  fidelium ;  at 
eodem  momento  incipiunt  esse  filii  fidelium, 
quo  incipiunt  esse  simpliciter;  ergo  num- 
quam  habent  peccatum  originale,  quod  est 
contra  Paulum,  et  contra  ipsos  adversarios, 
qui  admittunt  peccatum  originale,  et  non 
advertunt  se  pugnantia  dicere. 

Quarto,  fundamentum  adversariorum,  pu¬ 
gnat  cum  axiomate  omnium  Patrum,  imo 
etiam  omnium  Christianorum,  quod  est, Chris¬ 
tianos  non  nasci,  sed  fieri;  ut  Hieronymus 
ait  epist.  7.  ad  Lsetam.  Tertullianus  in  Apo¬ 
logetico  cap.  17.  in  fine,  et  alii  passim.  Jam 
enim  secundum  Calvinum,  et  Martyrem 
Christiani  nascuntur,  non  fiunt. 

Sed  argumenta  ipsorum  videamus.  Primo 
objiciunt  illud  Genes.  XVII :  Ero  Deus  tuus, 
et  seminis  tui  post  te( 2).  Quod  quidem  dictum 
est  Abrahae,  et  ejus  posteritati  :  sed  nos 
per  Christum  successimus  in  posteritate 
Abrahae.  Christus  enim  solvit  maceriam, 
quae  nos  separabat  a  populo  Dei. 

Respondeo,  promissionem  illam,  ut  supra 
ostendimus  in  quaestione  de  differentia  Sa¬ 
cramentorum  novae  et  veteris  legis,  ad  litte¬ 
ram  non  fuisse  promissionem  remissionis 
peccatorum,  sed  peculiaris  protectionis,  'et 
gubernationis,  et  terrenae  felicitatis;  tamen 
sensu  quodam  mystico,  fuisse  etiam  spiritua¬ 
les  promissiones,  et  remissionis  peccatorum, 
ac  vitae  aeternae,  et  ad  nos  pertinere  :  sed  ad 


nos  descendere  non  per  carnalem  generatio¬ 
nem  parentum,  sed  per  smritualem  regene¬ 
rationem  Christi.  Nam  Apostolus  Rom.  IV. 
et  IX.  et  Galat.  III.  et  IV.  aperte  docet  eos 
esse  veros  Abrahae  filios,  non  qui  sunt  filii 
carnis,  sed  qui  sunt  filii  fidei,  id  est,  qui  imi¬ 
tantur  fidem  Abrahae.  Tunc  ergo  incipimus 
secundum  Apostolum  esse  filii  Abrahae,  cum 
incipimus  esse  fideles ;  quod  parvuli  non 
faciunt,  nisi  cum  baptizantur;  illis  enim  bap¬ 
tizari  est  credere,  ut  dicit  Augustinus  lib.  I. 
de  peccatorum  meritis,  et  remiss.  cap.  27. 
Et  praeterea  ratio  idem  docet.  Nam  per  car¬ 
nalem  generationem  non  possumus  fieri  filii 
Abrahae,  cura  parentes  nostri  ab  Abraham 
non  descendant,  sed  quia  Christus  vere  fuit 
filius  Abrahae ;  tunc  et  nos  incipimus  esso 
filii  Abrahae,  cum  incipimus  esse  Chris¬ 
ti  filii,  vel  fratres.  Id  autem  certum  est 
non  fieri  nisi  per  Baptismum.  Unde  Joan. 
I  :  Qui  non  ex  sanguinibus,  neque  ex  voluntate 
carnis,  neque  ex  voluntate  viri,  sed  ex  Deo  nati 
sunt.  Et  Joan.  III :  Oportet  vos  nasci denuo  (3). 
Vide  Augustinum  epist.  200,  ad  Asellicum. 

Secundo  objiciunt  illud  Apostoli  I.  Cor. 
VII  :  Filii  vestri  immundi  essent ,  nunc  autem 
sancti  sunt?  (4) 

Respondeo  cum  Augustino  lib.  III  de  pec¬ 
catorum  merit.  et  remiss.  cap.  f2.  quidquid 
significetur  per  hanc  filiorum  sanctitatefn, 
non  posse  ullo  modo  intelligi,  quod  adver¬ 
sarii  volunt,  filios  fieri  sanctos  sine  Baptis¬ 
mo.  Nam  ibidem  Paulus  dicit,  sanctificari 
conjugem  infidelem  per  fidelem ,  et  tamen 
stultissimum  esset  credere,  conjugem  infide¬ 
lem,  sine  conversione  ad  Deum  ,  et  Baptis¬ 
mo  Christi  posse  pervenire  ad  remissionem 
peccatorum  hoc  solo,  quod  adhaeret  conjugi 
fideli. 

Porro  tres  sunt  hujus  loci  Patrum  exposi¬ 
tiones.  Una  est,  sanctos  hic  vocari  filios 
sanctitate  quadam  civili,  quod  videlicet  legi¬ 
timi,  non  spurii  sint.  Ita  commentarius,  qui 
tribuitur  Ambrosio,  et  S.  Thomas,  et  Ansel- 
mus  in  hunc  locum. 

Refellit  Martyr  hanc  expositionem  ,  quia 
filii  essent  legitimi ,  etiamsi  uterque  conjux 
esset  infidelis  :  et  tamen  Apostolus  dicit,  fi¬ 
lios  nasci  sanctos  ex  uno  conjuge  fideli,  al¬ 
tero  infideli ;  quia  sanctificatur  infidelis  per 
fidelem  :  aliqua  igitur  alia  sanctitas  hoc  loco 
agnoscenda  est.  Sed  male  reprehenditur 


(1)  Rom.  V.  12;  II.  Cor.  V,  14.  —  (2)  Gen.  XVII,  7.  —  (3)  I  Joan.  I,  13;  III,  3.  —  (4)  I.  Cor. 
VII,  14. 

haec  expositio.  Nam  alia  ratio  est  conjugii 
inter  duos  infideles,  alia  inter  fidelem,  et  in¬ 
fidelem.  Nam  cum  uterque  conjux  est  infide¬ 
lis,  conjugium  sine  dubio  est  legitimum,  ut 
civilis  quidam  contractus;  neque  de  eo  du¬ 
bitari  poterat ;  ut  etiam  non  potest  dubitari 
cum  uterque  est  fidelis.  At  cum  alter  fidelis 
est,  alter  infidelis  dubitari  poterat,  an  con¬ 
jugium  esset  legitimum  propter  religionis 
disparitatem  :  videtur  enim  fidelis  pollui  ob 
cohubitationem  cum  infideli.  Ideo  Apostolus 
monet  Christianos,  etiam  tum  Matrimonium 
esse  legitimum,  neque  pollui  fidelem  ob  co- 
habitationem  cum  infideli ,  sed  e  contrario 
sanctificari  infidelem  per  fidelem  :  major 
enim  vis  est  fidei,  quam  infidelitatis.  Esse 
autem  etiam  in  tali  disparitate  religionis,  le¬ 
gitimum  conjugium,  probat  ex  eo,  quod  filii 
eorum  non  censentur  immundi,  id  est,  infa¬ 
mes,  et  spurii,  sed  sancti,  id  est,  legitimi  et 
liberi  a  vili  ignominia. 

Altera  expositio  est ,  filios  horum  conju- 
gum  dici  sanctos,  quia  consecrantur  Deo  ab 
altero  conjuge  fideli,  et  per  Baptismum 
Christiani  fiunt,  et  in  Dei  timore  educantur. 
Hortatur  enim  Apostolus  conjuges  Christia¬ 
nos,  ut  non  discedant  a  conjugibus  infideli¬ 
bus,  si  ipsi  infideles  velint  cum  fidelibus  per¬ 
manere;  et  rationem  reddit,  quia  sanctifica¬ 
tur  infidelis  per  fidelem,  id  est,  vel  conver¬ 
titur  ad  fidem,  vel  certe  est  candidatus  fidei, 
cum  non  abhorreat  a  consuetudine  conjugis 
fidelis  :  inde  autem  sequitur,  ut  filii  sancti 
sint,  id  est,  Christiani  fiant.  Quod  certe  non 
fieret,  si  nollet  infidelis  cum  fideli  habitare, 
vel  non  sanctificaretur  infidelis  perfidelem; 
tunc  enim  filii  sequerentur  parentem  infide¬ 
lem,  et  proinde  immundi,  et  infideles  essent. 
Ita  exposuit  Tertullianus  lib.  II  ad  uxorem, 
et  ex  eo  S.  Hieronymus  lib.  I.  in  Jovinia- 
num,  et  in  epist.  153.  ad  Paulinum  ,  et  Au¬ 
gustinus  lib.  II  de  peccatorum  meritis ,  et 
remiss.  cap.  26.  et  lib.  III,  cap.  12.  et  lib.  I 
de  serm.  Domini  in  monte  cap.  27. 

Carpit  etiam  hanc  expositionem  Petrus 
Martyr,  ut  suam  haeresim  ex  hoc  loco  Apos¬ 
toli  stabilire  possit.  Nam  saepe  accidit,  ut 
qui  ex  scortatione, filios  suscepit,  eos  Chris¬ 
tianos  fieri  curet,  et  in  timore  Dei  enutriat, 
ut  Augustinus  ipse  fecit  cum  filio  suo  Adeo- 
dato,  et  tamen  nemo  inde  probaret  sanctam 
esse  conjunctionem  cum  scorto.  Paulus  au¬ 
tem  probat  sanctum  esse  conjugium  etiam 
infidelis  cum  fideli,  quia  inde  nascuntur  filii 
sancti.  At  immerito  reprehendit  Martyr  hanc 


expositionem.  Nam  conjunctio  cum  scorto, 
res  est  per  se  mala ,  et  ideo  non  potest  fieri 
sancta  per  conjunctionem  fidelis,  nec  potest 
fieri  laudabilis,  et  retinenda,  etiamsi  inde 
nascantur  filii,  qui  Christiani  fiant.  Nam  non 
sunt  facienda  mala,  ut  veniant  bona,  Rom. 
III.  At  conjugium  etiam  infidelium  res  est 
bona,  et  ideo  potest  fieri  melior,  si  alter  eo¬ 
rum  convertatur  ad  fidem,  et  potest  commen¬ 
dari,  et  suaderi  perseverantia  in  tali  conju¬ 
gio,  ob  bonum  ,  quod  inde  sequitur,  ut  filii 
Christiani  fiant. 

Tertia  expositio  est  aliorum ,  ut  referunt 
Augustinus,  et  Anselmus  locis  citatis,  qui 
dicebant,  sanctificari  conjugem  infidelem 
per  fidelem,  quia  discebat  servare  leges  con¬ 
jugii,  et  non  abuti  Matrimonio.  Infideles 
enim  qui  ignorant  Deum ,  etiamsi  legitime 
conjuncti  sint,  tamen  saepe  abutuntur  Matri¬ 
monio,  neque  abstinent  se  a  copula  conju¬ 
gali  tempore  menstrui ,  neque  semper  natu¬ 
ralem  modum  servant  :  inde  autem  pollui¬ 
tur  conjugium ,  et  filii  nascuntur  immundi ; 
a  qua  pollutione  liberantur  et  parentes  et 
filii,  per  hoc  quod  infidelis  consentit  habita¬ 
re  cum  fideli ,  et  proinde  servare  leges  casti 
conjugii. 

Tertium  argumentum  Calvini  :  Prophana- 
tur  Baptismus  cum  datur  ei,  qui  ad  Chris¬ 
tum  non  pertinet,  quomodo  propha natur 
sigillum  regium,  cum  eo  signatur  falsum  di¬ 
ploma. 

Respondeo  :  Baptismum  non  prophanari, 
cum  datur  immundis ,  sed  contra  potius 
sanctificare,  et  purgare  immundos.  Non 
enim  est  sigillum,  ut  Calvinus  somniat ,  ac¬ 
ceptae  gratias,  sed  est  instrumentum  confe¬ 
rens  gratiam,  et  signum  gratiae,  quae  tunc 
datur. 

Quartum  argumentum  :  Infantes  Judaeo¬ 
rum,  qui  ante  octavum  diem  moriebantur, 
non  poterant  circumcidi,  et  tamen  non  est 
verisimile  eos  periisse;  igitur  sine  Circumci¬ 
sione  salvabantur.  At  eadem  ratio  est  Bap¬ 
tismi  apud  Christianos,  et  circumcisionis 
apud  Judaeos. 

Respondeo  :  Totum  argumentum  constare 
ex  rebus  incertis.  Nam  in  primis  multi  vete¬ 
rum  (ut  supra  diximus)  negant  Circumcisio¬ 
nem  datam  in  remedium  contra  peccatum. 
Deinde  non  scimus  an  ante  octavum  diem 
haberent  infantes  Judaeorum  aliquod  reme¬ 
dium,  et  quod  illud  esset.  Denique  non  est 
eadem  ratio  Christianorum  et  Judaeorum. 
Nunc  enim  determinatum  est  a  Christo  cer- 

tum  remedium,  et  quidem  communissimum, 
et  facillimum,  praeter  quod  non  licet  fingere 
aliud;  tunc  autem  quid  fieret,  certo  sciri 
non  potest,  cum  Scriptura  nihil  dicat.  Illud 
unum  certo  scimus  ex  divinis  litteris,  omnes 
homines  nasci  peccatores,  nec  salvari,  nisi 
per  Christi  passionem  certis  mediis  applica¬ 
tam,  ut  Augustinus  fuse  docet  in  tribus  li¬ 
bris  de  peccatorum  meritis  et  remissione,  et 
libris  quatuor  de  origine  animae. 

Quintum  argumentum  :  Si  Baptismus  est 
necessarius  ,  peribunt  sine  sua  culpa  infiniti 
infantes  ,  quod  alienum  videtur  a  Dei  mise¬ 
ricordia.  Hoc  argumentum  Petri  Martyris, 
fuit  etiam  quorumdam  Catholicorum ,  ut 
Cajetani,  Gabrielis,  et  aliorum,  qui  non  qui¬ 
dem  docent,  filios  Christianorum  nasci  sanc¬ 
tos,  sed  tamen  conantur  invenire  alia  reme¬ 
dia  pro  parvulis,  praeter  Baptismum. 

Sed  respondemus  cum  Augustino  lib.  fi 
de  bono  perseverantiae  cap.  12.  et  Prospero 
lib.  II  de  vocatione  Gentium  cap.  8.  Dei  ju¬ 
dicia  esse  occulta ,  cur  tot  parvulos  perire 
sinat;  interim  tamen  esse  justissima.  Nam 
etiamsi  parvuli  sine  sua  culpa  non  baptizen¬ 
tur,  non  tamen  sine  sua  culpa  pereunt,  cum 
habeant  originale  peccatum.  Qui  autem  fin¬ 
gunt  aliud  remedium  praefer  Baptismum, 
apertissime  pugnant  cum  Evangelio,  Conci¬ 
liis,  Patribus,  atque  Ecclesiae  universae  con¬ 
sensu.  Nam  ut  Augustinus  ait  epist.  28.  non 
alia  de  causa  in  Ecclesia  festinatur,  et  cur¬ 
ritur  cum  infantibus  periclitantibus  ad  Bap¬ 
tismum,  nisi  quia  constat  nullum  esse  aliud 
remedium.  Videntur  autem,  qui  ista  fingunt, 
non  cogitare  curam  infjintium  magis  ad 
Deum,  quam  ad  se  pertinere  ;  et  Christum 
cum  Baptismum  necessarium  asseruit,  Joan. 
III.  bene  scivisse,  multos  eo  remedio  sine 
sua  culpa  privandos,  et  facillimum  esse  Deo, 
si  vellet,  providere  infantibus  omnibus  Bap¬ 
tismum,  sicut  reipsa  providet  omnibus  elec¬ 
tis.  Quod  enim  Bucerus,  et  Martyr  dicunt, 
infantes  praedestinatos  etiam  sine  Baptismo 
salvari,  ineptissime  dicitur,  ut  Augustinus 
ostendit  lib.  111  de  origine  animae  cap.  10. 
Quos  enim  Deus  praedestinavit ,  iis  remedia 
ad  salutem  efficacissime  providit.  Proinde 
omnes,  qui  in  infantia  moriuntur,  si  praedes¬ 
tinati  sint,  sine  dubio  baptizantur,  et  contra 
si  reprobi  sint,  non  baptizantur. 


CAPUT  V. 

Quo  tempore  coeperit  Baptismus  esse 
necessarius. 

Quo  tempore  coeperit  Baptismus  esse  ne¬ 
cessarius  ,  quaestio  est  inter  Theologos.  Sed 
quia  non  est  controversia  cum  haereticis, 
exponam  solum  paucis  propositionibus,  quae 
mihi  esse  probabilior  sententia  videatur. 

Prima  propositio  :  u  Baptismus  ante  pas¬ 
sionem  Domini  institutus  est.  »  Nota  negari 
non  posse,  quin  aliquem  Baptismum  Chris¬ 
tus  in  usu  habuerit  ante  passionem.  Nam 
Joan.  III  et  IV.  dicitur  Christus  baptizasse 
per  discipulos  suos.  Sed  dubium  esse  potest, 
an  ille  Baptismus  fuerit  Sacramentum  illud, 
quod  nunc  habemus,  et  de  quo  fit  mentio 
Matth.  ult.  an  vero  fuerit  praeparatio  quae¬ 
dam  ad  Baptismi  Sacramentum  postea  ins¬ 
tituendum,  ut  ex*at  Baptismus  Joannis.  Et 
quidem  Ghrysostomus  homil.  28.  in  Joan.  et 
Theophylactus  in  cap.  III  Joan.  aperte  do¬ 
cent  Baptismum  illum,  quo  discipuli  Christi 
baptizabant  Joan.  III.  non  remisisse  pecca¬ 
tum,  et  fuisse  in  aqua  tantum  sine  Spiritu  ; 
nec  ullam  fuisse  differentiam  inter  Baptis- 
mufii  discipulorum  Christi,  et  Joannis  ,  sed 
utrumque  fuisse  praeparationem  ad  fidem  : 
et  ideo  Christum  non  baptizasse  per  se,  sed 
per  discipulos,  quia  non  decebat  eum  bapti¬ 
zare  sine  Spiritu.  Idem  videtur  sentire  S. 
Leo  epist.  4.  ad  episcopos  Sicilia?  cap.  3  : 
«  Ipsa,  inquit ,  operis  quabtas  docet  cele¬ 
branda?  generaliter  gratiae  eum  esse  legiti¬ 
mum  diem,  id  est,  diem  Resurrectionis,  in 
quo  orta  est  et  virtus  muneris ,  et  species 
actionis.  Ad  cujus  rei  confirmationem  pluri¬ 
mum  valet,  quod  ipse  Dominus  Jesus  Chris¬ 
tus,  posteaquam  resurrexit  a  mortuis,  disci¬ 
pulis  suis ,  in  quibus  omnes  Ecclesiarum 
praesules  docebantur,  et  formam,  et  potes¬ 
tatem  tradidit  baptizandi ,  dicens  :  Euntes 
ergo  nunc  docete  omnes  gentes,  baptizantes 
eos  in  nomine  Patris,  et  Filii,  et  Spiritus 
sancti.  De  quo  utique  eos  etiam  ante  passio¬ 
nem  potuisset  instruere,  nisi  proprie  voluis¬ 
set  intelligi,  regenerationis  gratiam  ex  sua 
Resurrectione  coepisse.  »  lla?c  ille.  Probabi¬ 
lius  tamen  est,  quod  nos  diximus.  Quod  cx 
professo  docent  Cyrilluslib.  II  in  Joan.  cap. 

57  et  sequentibus,  et  Augustinus  tractut.  13 
et  15  in  Joan.  et  epist.  108  ad  Seleucianum, 
et  llugo  de  S.  Victore  lib.  II  de  Sacramen¬ 
tis  part.  6,  cap.  4. 

Est  ha:c  communior  Theologorum  senten¬ 
tia,  cum  Magistro  in  IV.  dist.  3.  Et  ratio  est. 
Primo,  quia  Joan.  III  dicitur  Christus  bapti- 
zasse,  cum  tamen  non  ipse  baptizaret,  sed 
discipuli  ejus,  ut  ibidem  adjungit  Evange- 
lista.  Ergo  ille  baptismus  erat  proprie  Christi 
Baptismus,  ut  distinguitur  a  Baptismo  Joan- 
nis;  alioqui  non  ipse,  sed  Joannes  diceretur 
baptizasse  eos  ,  quos  discipuli  Christi  bapti¬ 
zabant.  Si  autem  erat  proprie  Christi  Bap¬ 
tismus,  necessario  erat  in  aqua,  et  spiritu, 
non  in  sola  aqua.  Semper  enim  Scriptura 
ponit  hoc  discrimen  inter  Christum  et  Joan- 
nem ,  quod  iste  in  aqua,  ille  non  in  sola 
aqua,  sed  etiam  in  Spiritu  baptizaret.  Nec 
decebat  ut  Christus  institueret  inanem  esere- 
moniam,  aut  munus  Joannis  sibi  usurparet, 
nimirum  baptizandi  in  sola  aqua.  Adde, 
quod  Joan.  I  dicitur  de  Christo  in  praesenti: 
Hic  est,  qui  baptizat  in  Spiritu  sancto  (1). 

Secundo  probatur  hoc  idem,  quia  Actor. 
XIX  legimus  rebaptizatos,  quos  Joannes  bap- 
tizaverat.  At  nusquam  legimus  rebaptizatos, 
quos  discipuli  Christi  ante  passionem  ejus¬ 
dem  baptizaverant.  Imo  probabilissimum 
est  (ut  Augustin.  docet  in  epist.  108.)  Apos¬ 
tolos  non  fuisse  baptizatos,  nisi  ante  Christi 
ptissionem. 

Tertio  Patres  communi  consensu  docent, 
Christum,  cum  baptizaretur  in  Jordane,  de¬ 
disse  aquis  vim  sanctificandi,  ut  patet  ex 
Tertulliano, libro  contra  Judreos,  cap.  de  pas¬ 
sione;  ex  Hilario  canon.  2.  in  Matth.  Am¬ 
brosio  lib.  II  in  Luc.  cap.  12.  Hieronymo  in 
Dialogo  contra  Luciferianos;  Nazianzeno  in 
oratione  in  sancta  Lumina  ;  Bcda  in  cap.  III 
Luc.  et  ex  aliis.  At  certe  non  habuerunt 
aquse  vim  sanctificandi,  nisi  ab  eo  tempore, 
quo  coeperunt  esse  materia  Baptismi. 

Denique  fundamentum  contrariae  senten¬ 
tiae  non  est  solidum.  Solum  enim  adferunt 
Chrysostomum  et  Theophylactum  in  illud 
Joannis  VII  :  Nondum  erat  Spiritus  datus , 
quia  nondum  Jesus  erat  glorificatus  (2).  At  hic 
locus  intelligitur  de  plenitudine  Spiritus 
sancti,  quas  dari  coepit  visibiliter  in  Pente¬ 
coste  ;  alioqui  enim  omnes  sancti  habuerunt 
Spiritum  sanctum ,  etiam  ante  Christi  pas¬ 
sionem. 

(1)  Joan.  I,  33.  —  (2)  Joan.  VII,  39. 


Secunda  propositio  :  «  Baptismus  Christi 
institutus  est,  quando  Dominus  ipse  in  Jor¬ 
dane  a  Joanne  baptizatus  est.  »  Nota  de  hac 
re,  id  est,  quo  puncto  temporis  Christus 
Baptismum  instituerit,  esse  plurimas  opinio¬ 
nes  Scholasticorum  ,  sed  communiorem,  et 
probabiliorem  esse,  quam  nos  sequimur, 
quam  etiam  amplectitur  Catechismus  Con¬ 
cilii  Tridentini,  et  Magister  cum  S.  Thoma, 
et  aliis  lib.  IV,  dist.  3. 

Nota  praeterea ,  non  velle  nos  dicere, 
Christum  in  die  sui  Baptismi  verbis  docuisse 
materiam  ,  aut  formam  Baptismi ;  id  enim 
falsum  est,  sed  tum  primum  statuisse,  ac  de¬ 
crevisse,  quod  postea  declaravit  Joan.  III, 
Nicodemo ,  et  alio  tempore  suis  discipulis  ; 
ut  aqua  esset  materia  Baptismi,  et  ut  forma 
esset  invocatio  trium  divinarum  persona¬ 
rum.  Determinavit  enim  aquas,  ad  Baptismi 
materiam,  cum  eas  tactu  mundissimae  carnis 
suae,  consecrare ,  et  illustrare  dignatus  est, 
ut  docent  Patres  citati.  Et  simul  determina¬ 
vit  formam,  cum  in  ejus  Baptismate  tota 
Trinitas  sensibiliter  apparuit,  ut  patet  Matth. 
III  :  Christo  enim  baptizato  aperti  sunt  coe¬ 
li,  et  vox  Patris  intonuit;  et  Spiritus  appa¬ 
ruit  in  specie  columbae,  et  Filius  ipse  Dei  in 
carne  assumpta  praesens  erat ;  ubi  etiam  si¬ 
mul  (Hilario  teste  loco  citato)  declaratus  est 
effectus  Baptismi  a  Christo  instituti,  nimi¬ 
rum,  quod  baptizatis  aperitur  coelum,  et  a 
Patre  in  filios  adoptantur,  et  Spiritu  sancto 
replentur  etc. 

Tertia  propositio  :  «  Baptismus  Christi 
non  fuit  necessarius,  necessitate  medii,  aut 
praecepti  ante  Christi  mortem.  »  Probatur, 
quia  usque  ad  Christi  mortem  lex  antiqua 
vim  suam  retinuit,  ut  patet,  quia  Christus 
eam  servavit  usque  ad  mortem.  Nam  pridie 
quam  pateretur,  sei*vavit  caeremoniam  agni 
Paschalis,  et  Matth.  XXIII  monebat  homines 
ut  servarent  et  facerent,  quae  Scribae  et  Pha- 
risaei  docebant  ex  cathedra  Mosis;  ergo 
etiam  Circumcisio,  si  in  remedium  peccati 
data  fuerat,  usque  ad  Christi  mortem  vige¬ 
bat.  Non  igitur  toto  eo  tempore  Baptismus 
Christi  necessarius  erat  ut  medium  ad  salu¬ 
tem,  quandoquidem  sine  eo  poterant  homi¬ 
nes,  etiam  parvuli,  justificari.  Quare  illud 
Christi  verbum,  Joan.  III  :  Nisi  quis  renatus 
fuerit  etc.  non  significat  ab  eo  die,  quo  Do¬ 
minus  cum  Nicodemo  loquebatur,  fuisse  Bap¬ 
tismum  necessarium,  sed  significat,  neces- 

sariurn  futurum  fuisse  in  lege  nova,  post¬ 
quam  cessarent  caeremoniae  legales,  ut  recte 
exponit  Bernardus  epist.  77.  ad  Hugonem. 
Et  eodem  modo  exponendum  est,  quod  ait 
Fulgentius  lib.  de  fide  ad  Petrum,  cap.3.  ex 
quo  tempore  dictum  est  :  Nisi  quis  renatus 
fuerit,  neminem  sine  Baptismo  posse  salvari. 
Accipit  enim  nomine  temporis,  non  illum 
diem,  quo  ea  dicebantur,  sed  tempus  legis 
novae.  Denique  illud  etiam  Luc.  XVI:  Lex, et 
Prophetae  usque  ad  Joannem ;  non  significat 
tunc  legem  cessasse,  quoad  vim,  aut  obliga¬ 
tionem,  sed  quoad  praedicationem  :  Joannes 
enim  fuit  ultimus  Prophetarum.  Unde  sub¬ 
jungitur  :  Ex  eo  regnum  Dei  evangelizatur. 
Praeterea  in  morte  Christi  cessavit  efficacia 
caeremoniarum,  et  totius  legis  veteris ,  ergo 
cessavit  etiam  vis  Circumcisionis ;  ergo  us¬ 
que  ad  illud  tempus  vim  habuit  lex  vetus. 
Porro  in  morte  Christi  cessasse  vim  legis, 
patet  ex  Evangelio  Matth.  XXYII  :  Scissum 
esse  velum.  Et  Joan.XIX  :  Consummatum  est. 
Item  ex  Apostolo  Rom.  VII  :  Mortificati  estis 
legi  per  corpus  Christi  (1).  Item  omnes  fere 
caeremoniae  legis  figurae  erant  Christi.  Coi. 
II  et  Hebr.  X.  Christus  autem  in  morte  com¬ 
plevit  opus  redemptionis. 

Quarta  propositio  :  «  Baptismus  Christi 
coepit  esse  necessarius  necessitate  medii  et 
praecepti,  a  die  Pentecostes.  »  Nota,  legem 
veterem  simpliciter  cessasse  in  morte  Christi, 
quia  tunc  cessavit  universaliter  ratio  legis; 
tamen  ob  ignorantiam  hujus  rei  adhuc  obli¬ 
gasse  Judaeos,  usque  ad  publicam  promul¬ 
gationem  Evangelii  :  et  contra  legem  Evan- 
gelicam  et  Sacramenta  Christiana  condita 
fuisse  et  multum  profuisse  etiam  ante  Christi 
mortem,  tamen  non  habuisse  vim  praecepti, 
nisi  post  promulgationem  solemnem,  ut  Con¬ 
cilium  Tridentinum  sess.  YI,  cap.  4.  dicit 
de  Baptismo.  Et  ratio  est,  quia  promulgatio 
est  de  essentia  legis,  utS.  Thomas  docet  par. 
2.  quaest.  XC.  art  4.  Promulgatio  autem  so- 
lemnis  novae  legis  facta  est  in  die  Pentecos¬ 
tes.  Quod  probatur  Primo,  quia,  ut  diximus, 
lex  vetus  viguit  usque  ad  Christi  mortem  : 
ab  eo  autem  tempore  usque  ad  Pentecostem, 
neque  Christus,  neque  Apostoli  publice  ad 
populum  locuti  sunt.  Secundo,  non  debuit 
promulgari  solemniter  lex  nova,  nisi  com¬ 
pletis  omnibus  mysteriis  redemptionis,  mys¬ 
teria  autem  completa  sunt  in  Ascensione 
Christi.  Tertio,  lex  vetus  solemniter  promul¬ 


gata  fuit  in  monte  Sina  die  quinquagesimo 
post  primum  Pascha  Judaeorum ;  ergo  lex 
nova  promulgari  debuit  die  quinquagesimo 
post  primum  Pascha  Christianorum.  Fuisse 
enim  illam  legis  promulgationem,  figuram 
promulgationis  Evangelii,  docent  Augusti¬ 
nus  epist.  119.  Leo  serm.  1.  de  Pentecoste, 
et  alii.  Quarto,  concioni  primae,  quam  ha¬ 
buit  S.  Petrus  Act.  II  ipso  die  Pentecostes, 
conveniunt  omnes  conditiones  promulgatio¬ 
nis  solemnis.  Nam  habita  est  in  urbe  Regia 
Hierosolymorum,  praesentibus  omnibus  ho¬ 
minibus  omnium  nationum,  ut  Lucas  testa¬ 
tur,  a  summo  Praecone  Evangelii,  qui  erat 
Apostolus  Petrus,  et  in  ea  concione  compre¬ 
hensa  sunt  praecipua  capita  totius  doctrinae 
Evangelicae.  Denique  continuo  etiam  coepit 
usus  Sacramentorum. 


CAPUT  YI. 

De  Baptismo  sanguinis  et  flaminis. 

Quod  attinet  ad  Postremam  partem  dispu¬ 
tationis  de  necessitate  Baptismi,  quaestio  est, 
an  Baptismus  aquae  suppleri  possit  per  Mar¬ 
tyrium,  tam  in  parvulis,  quam  in  adultis;  et 
per  veram  cordis  conversionem  in  adultis. 

Mart.Kemnitiusin  2.  par.  Ex.  p. 90, 91  et92, 
admittit  haec  tria  Baptismata,  acdicit,ab  anti¬ 
quis  venuste  distincta  esse  tria  Baptismata, 
sanguinis,  flaminis  et  fluminis.  Sed  dissentit 
a  Catholicis  in  modo  explicandi  :  non  enim 
vult  Martyrium  aut  Poenitentiam  remittere 
peccata,  ut  facit  Baptismus  aquae,  sed  solam 
fidem,  quae  tempore  Martyrii  et  Poenitentiae, 
apprehendit  Christum,  esse  eam  quae  justi¬ 
ficat.  Illyricus  quoque  Gentur.  V,  cap.  4. 
coi.  517.  dicit,  Prosperum  contra  verbum 
Dei,  et  cum  magna  injuria  Baptismi  aequas¬ 
se  Martyrium  Baptismo.  Sed  Illyricus  non 
adfert  argumenta :  Kcmnitius  autem  probat, 
quia  Martyrium  et  Poenitentia  sunt  opera 
nostra;  absurdum  autem,  et  impium  est, 
opera  nostra  aequare  sanguini  Christi  et  vir¬ 
tuti  Baptismi.  Confirmat  ex  Augustino,  qui 
lib.  IV  contra  Donatistas,  cap.  22.  dicit,  bo¬ 
num  latronem,  qui  cum  Christo  pendebat  in 
cruce,  non^passione  sua  obtinuisse  remissio- 


(1)  loan.  III,  3;  Lue.  XVI,  16;  Matth.  XXVII,  51 ;  Joan.  XIX,  30:  Rom.  VII.  4. 

nem  peccatorum,  sed  ex  iide  apprehendente 
Christum,  cujus  contrarium  docueratCypria- 
nus,  sed  eum  Augustinus  loco  notato  refu¬ 
tavit. 

Hajc  sententia  Kemnitii  non  solum  est 
falsa,  sed  etiam  secum  ipsa  pugnat,  et  men¬ 
daciis  suis  non  caret.  Nam  cum  idem  Kem- 
nitius  passim  doceat  cum  Magistro  suo  Lu- 
thero,  in  ipso  etiam  Baptismo  aquae  solam 
fidem  justificare;  an  non  aperte  secum  pu¬ 
gnat  cum  dicit,  Martyrium  et  Poenitentiam 
non  remittere  peccatum,  eo  modo,  quo  Bap¬ 
tismus,  quia  in  eis  sola  fides  justificat?  Men¬ 
dacia  vero  duo  sunt  in  hac  sententia  Kem¬ 
nitii.  Primum,  cum  ait  Augustinum  asserere 
bonum  latronem  sola  fide  Christum  appre¬ 
hendente  justificatum.  Non  enim  hoc  Augus¬ 
tinus  dicit:  sed  bonum  latronem  fide  et  con¬ 
versione  cordis  ad  Deum  justificatum  esse. 
Secundo,  cum  ait,  ab  Augustino  refutari 
Cyprianum,  qui  crediderat  Martyrium  justi¬ 
ficare,  eo  modo,  quo  facit  Baptismus.  Id 
enim  est  impudens  mendacium.  Augustinus 
enim  non  modo  non  refutat,  sed  etiam  lau¬ 
dat  Cypriani  sententiam.  Sic  enim  ait : 
«  Baptismi  sane  vicem  aliquando  implere 
passionem,  de  latrQne  illo  cui  non  baptizato 
dictum  est  :  Hodie  mecum  eris  in  Paradiso, 
non  leve  documentum  idem  B.  Cyprianus 
assumit.  »  Haec  ille.  Docet  quidem  paulo  in¬ 
fra  Augustinus,  latronem  illum  non  posse 
dici  Martyrem,  nec  salvatum  Baptismo  san¬ 
guinis,  sed  Baptismo  flaminis,  sed  hoc  dicit 
ad  confirmandam  Cypriani  sententiam ;  si 
enim  Baptismus  flaminis  justificat ,  multo 
magis  Baptismus  sanguinis,  ut  Cyprianus 
dixerat.  Ut  autem  res  tota  explicetur,ponam 
aliquot  propositiones. 

Prima  propositio  :  «  Martyrium  recte  di¬ 
citur  et  est  quoddam  Baptisma.  »  Probatur 
hsec  propositio  duplici  ratione.  Primo,  quia 
Scriptura  divina  et  sancti  Patres  Martyrium 
Baptisma  nominare  solent,  Marci  X  :  Potes¬ 
tis  bibere  calicem,  quem  ego  bibilurus  sum ;  aut 
Baptismo ,  quo  ego  baptizor ,  baptizari? Et  quo¬ 
modo  coarctor,  donec  perficiam  illud ?  (t)  Idem 
etiam  Patres  passim  docent.  Tertullianus 
in  lib.  de  Baptismo,  de  Martyrio  loquens  : 
«Hic,  inquit,  est  Baptismus  qui  lavacrum 
regenerationis  non  acceptum  refert,  vel  per¬ 
ditura  reddit. »  Prosper  in  epigrammatis  : 


Et  quidquid  sacri  fert  mystica  forma  lavacri. 

Id  totum  implevit  gloria  Martyrii. 

Cyprianus  praefatione  lib.  de  exhortatione 
Martyrii,  dicit  Martyrium  esse  Baptismum, 
et  quidem  Baptismo  aquas  prasstantiorem. 
Ambrosius  in  Psalm.  CXVIII,  serm.  3.  tria 
Baptismata  distinguit,  unum  aquae,  alterum 
sanguinis,  tertium  purgatorii  in  alia  vita. 
Hieronymus  in  cap.  IV  ad  Ephes.  in  illud  : 
Unum  Baptisma,  distinguitBaptismum  aquas, 
a  Baptismo  Martyrii.  Augustinus  lib.  XIII 
de  Civit.  Dei,  cap.  7.  epist.  108.  ad  Seleu- 
cianum  lib.  I  de  origine  animas  cap.  9.  lib. 
IV  de  Baptismo  cap.  21  et  22.  Cyrillus  cate¬ 
chesi  3.  ponit  etiam  duo  ista  Baptismata,  ut 
faciunt  quoque  Nazianzenus,  orat,  in  sancta 
lumina.  Damascenus  lib.  IV,  cap.  10.  Ber- 
nardus  in  epist.  77.  et  Hugo  de  sancto  Vic¬ 
tore  lib.  II  de  Sacramentis  part.  6.  cap.  7. 

Altera  ratio  est,  quia  Martyrium  convenit 
cum  Baptismo  aquae  in  tribus  effectibus;  ni¬ 
mirum,  quod  Primo  configurat  hominem 
Christi  passioni  et  morti.  Secundo  remittit 
peccatum  originale,  et  reliqua  omnia,  si  quas 
sint  admissa.  Tertio,  quod  remittit  omnem 
poenam  peccato  debitam  ,  tam  aeternam, 
quam  temporalem  ;  quod  inter  Sacramenta 
proprium  est  solius  Baptismi. 

Hic  tamen  (^servandum  est,  non  esse 
haec  omnia  aeque  certa.  Ac  primum  certum 
est,  quod  Martyrium  sit  configuratio  mortis 
Domini,  ut  notura  est,  et  configuratio  nobi¬ 
lior,  quam  Baptismi  aquae;  quia  illa  est  rea- 
lis,  haec  Sacramentalis.  Item  certum  est  apud 
omnes,  quod  remittat  omnem  poenam,  ita 
ut  Martyres  continuo  perveniant  ad  coro¬ 
nam.  Id  quod  patet  vel  ex  eo,  quod  Eccle¬ 
sia  numquam  orat  pro  animabus  Martyrum, 
sed  illis  potius  se  commendat:  «  Injuriam,» 
inquit  Augustinus  serm.  17.  de  verbis  Apos¬ 
toli,  et  Innocentius  cap.  cum  Marthae,  extra, 
de  celebratione  Missarum,  «  facit  Martyri, 
qui  orat  pro  Martyre.  »  Unde  Cyprianus  lib. 
IV,  epist.  2.  ad  Antonianum  conferens  Mar¬ 
tyres  cum  aliis  Christianis  morientibus  : 
«  Aliud,  inquit,  est  ad  veniam  stare,  aliud 
ad  gloriam  pervenire,  aliud  missum  in  car¬ 
cerem  non  exire  inde  donec  solvat  novissi¬ 
mum  quadrantem,  aliud  statim  fidei  et  virtu¬ 
tis  accipere  mercedem,  aliud  pro  peccatis 
longo  dolore  cruciatum  emendari,  et  pur¬ 
gari  diu  igne,  aliud  peccata  omnia  passione 


(1)  Mare.  X,  38:  Lue.  Xllj  50. 

purgasse,- aliud  denique  pendere  die  judicii 
ad  sententiam  Domini,  aliud  statim  a  Do¬ 
mino  coronari.  » 

De  Secundo  effectu  est  major  difficultas. 
Nam  non  desunt  Theologi,  ut  Dominicus  a 
Soto,  ct  Martinus  Ledesmius  in  IV.  dist.  3. 
quaest.  un.  art.  11.  qui  docent,  Martyrium 
non  dare  gratiam  ex  opere  operato,  sed  tan¬ 
tum  ex  opere  operantis,  nec  dare  ullum  gra¬ 
dum  gratiae,  praeter  eum,  qui  respondet  me¬ 
rito  charitatis  ipsius  Martyris.  Martyrium 
enim  sinecharitate  susceptum  nihil  prodest, 
ut  Paulus  ait  I.  Corinth.  XIII.  Qui  autem  est 
in  charitate,  sine  duhio  est  in  gratia.  Unde 
etiam  credimus,  omnes  veros  Martyres  ha¬ 
buisse  veram,  imo  etiam  summam  charita- 
tem,  antequam  Martyrium  subirent,  juxta 
illud  Joan.  XV  :  Majorem  charitatem  nemo 
habet ,  quam  ut  quis  ponat  animam  suam  pro 
amicis  swfs(l). 

Probabilior  sententia  est  Martyrium  ex 
opere  operato  conferre  primam  gratiam, 
ita  ut  si  quis  ad  Martyrium  accedat  adhuc 
in  peccatis  existens,  tamen  sine  affectu  ad 
aliquod  peccatum,  et  cum  fide  et  dilectione 
inchoata,  et  poenitentia  saltem  imperfecta, 
qualis  requiritur  etiam  ante  Baptismum 
aquse,  is  virtute  Martyrii  ex  opere  operato 
justificabitur  et  salvabitur.  Ita  docet  expresse 
S.  Thomas  in  IV.  dis.  4.  jjuajst.  3.  art.  3. 
ad  1.  et  quaest.  4.  tota,  et  Joannes  Major, 
Gabr.  et  alii  eadem  dist.  4.  lib.  IV.  et  pro¬ 
batur  Primo  ex  Martyrio  infantium  :  constat 
enim  infantes  pro  Christo  occisos  non  solum 
salvari,  sed  etiam  haberi  ab  Ecclesia  in  nu¬ 
mero  Martyrum,  ut  patet  de  festo  sanctorum 
Innocentium,  cujus  meminit  Bernardus  in 
serm.  de  Innocent.  et  ante  eum  Augustinus 
lib.  III  de  libero  arbit.  cap.  23.  et  epist.  28. 
ad  Hieronymum,  et  ante  Augustinum,  Ori- 
genes  hom.  3.  in  diversos  Evangelii  locos, 
et  Cyprianus  lib.  IV,  epist.  6.  ad  Tibarita- 
nos.  At  parvuli  nihil  operari  possunt,  et  pec¬ 
catores  sunt  antequam  baptizentur  Baptis¬ 
mo  aquse  vel  sanguinis. 

Respondent  quidam,  eos  Innocentes  fuisse 
circumcisos,  proinde  ante  Martyrium  justi¬ 
ficatos.  Sed  hoc  nihil  est.  Nam  incertum  est 
an  fuerint  illi  omnes  circumcisi;  imo  proba¬ 
bilissimum  est  et  fere  certum,  non  fuisse 
omnes  circumcisos.  Nam  occidit  Herodes 
omnes  pueros,  qui  erant  in  Bethlehem  et  fi¬ 
nibus  ejus,  nec  jussit  filios  tantum  Judaeo¬ 


rum,  sed  omnes  omnino  occidi  :  fortasse 
autem  non  pauci  erant  Gentiles  inter  eos. 
Praeterea  jussit  occidi  a  bimatu  et  infra  om¬ 
nes  infantes;  proinde  eos  etiam,  qui  nondum 
pervenerant  ad  octavum  diem,  quo  solo  po¬ 
terant  circumcidi.  Denique  non  est  de  fide, 
circumcisionem  justificasse,  et  tamen  Eccle¬ 
sia  absolute  omnes  illos  infantes  certo  cre¬ 
dit  esse  salvos.  Praeterea  Ecclesia  eos  inno¬ 
centes  non  solum  ut  salvos,  sed  etiam  ut 
Martyres  honorat ;  -  ergo  passio  pro  Christo 
suscepta  aliquid  eis  contulit  ex  opere  ope¬ 
rato.  Neque  valet  quodSotus  respondet, esse 
hoc  privilegium  parvulorum  :  id  enim  sine 
ullo  fundamento  asseritur.  Si  enim  Marty¬ 
rium  ex  opere  operato  infantibus  prodest, 
cur  non  adultis?  certe  non  minus  est  Marty¬ 
rium,  nec  minus  potens  et  efficax  adultorum, 
quam  infantium,  sed  contra  potius,  nobilius 
et  efficacius. 

Secundo  probatur  ratione  S.  Thomse. 
Nam  gratia,  quai  datur  Martyri,  remissionis 
omnium  poenarum,  non  potest  esse  ex  opere 
operantis,  nam  vel  esset  ex  ipsa  tolerantia 
peence;  vel  ex  fervore  charitatis.  Non  tole¬ 
rantia  poenaj,  quia  multi  Martyres  fuerunt 
antea  homines  scelestissimi,  qui  millies  mor¬ 
tem  promeriti  fuerant,  et  sine  dubio  non 
erat  sufficiens  satisfactio  mors  qua;dam  le¬ 
vissima,  ut  per  capitis  abscissionem  ;  et  ta¬ 
men  si  vere  sint  Martyres,  dimittuntur  eis 
omnes  poenae.  Multi  etiam  Confessores,  plura 
saepe  patiuntur,  quam  Martyres,  et  tamen 
non  semper  eis  dimittitur  tota  poena.  Non 
etiam  id  potest  tribui  merito  charitatis  : 
multi  etiam  sancti  Confessores  majorem  ha¬ 
buerunt  charitatem  multis  Martyribus,  et 
tamen  non  habuerunt  indulgentiam  omnium 
poenarum  :  Martyres  autem  etiamsi  non  ha¬ 
berent  nisi  unum  gradum  Charitatis,  tamen 
hoc  ipso  quod  sunt  Martyres,  habent  indul¬ 
gentiam  omnium  poenarum.  Fatendum  est- 
igitur,  Martyrium  ex  opere  operato,  id  est, 
ex  pacto  et  institutione  Christi  conferre  gra¬ 
tiam.  Quod  si  Martyrium  ex  opere  operato 
confert  gratiam,  certe  poterit  etiam  primam 
gratiam  conferre  :  id  enim  solum  obstare 
videbatur,  quod  non  haberet  vim  ex  opere 
operato. 

Tertio  Ecclesia ,  ut  aliquem  colat  ut  S. 
Martyrem,  numquam  examinat,  an  antea 
fuerit  in  gratia,  sed  indifferenter  omnes  ho¬ 
norat,  quos  constat  pro  Christo  occisos  in 


(1)  Joan.  XV,  13. 

confessione  verae  fidei,  et  unitate  Ecclesiae. 
Haeretici  enim,  et  schismatici  Martyres  esse 
non  possunt,  cum  ponant  obicem  gratia?  Dei 
per  peccatum  infidelitatis  et  schismatis,  in 
quo  actu  perseverant. 

Quarto,  si  Martyrium  non  conferret  pri¬ 
mam  gratiam  ex  opere  operato,  sed  tantum 
ex  fervore  charitatis  operaretur,  non  vere 
distingueretur  Baptismus  sanguinis  a  Baptis¬ 
mo  flaminis,  sed  utrumque  esset  Baptisma 
flaminis,  cum  utrumque  consisteret  in  inter¬ 
na  conversione,  et  motione  animi  in  Deum. 
At  revera  Baptismus  sanguinis  distinguitur 
a  Baptismo  flaminis,  quia  ipsa  sanguinis  ef¬ 
fusio  supplet  Baptismum  in  Martyrio ;  in  Bap- 
tismo  autem  flaminis  sola  interna  conversio ; 
et  aspiratio  Spiritus  sancti. 

Quinto  sit  aliquis ,  qui  comprehensus  in 
persecutione  malit  mori,  quam  Christum  ne¬ 
gare,  et  rcipsa  moriatur;  et  tamen  non  ha¬ 
buerit  ante  ipsum  Martyrium  veram  contri¬ 
tionem  ,  sed  solum  attritionem  quamdam 
suorum  peccatorum ;  et  denique  non  habuerit 
maiorem  dispositionem,  quam  eam,  qua?  ne¬ 
cessaria  est  ad  Baptismum  aquae.  Aut  justi¬ 
ficabitur  iste,  et  salvabitur,  aut  non  ;  si  sic, 
ergo  Martyrium  ex  opere  operato  dat  pri¬ 
mam  gratiam ;  neque  enim  iste  aliquid  me¬ 
reri  potuit  ante  ipsum  Martyrium,  cum  non 
esset  justus  :  si  non;  ergo  Baptismus  san¬ 
guinis  non  supplet  Baptismum  aquae ;  iste 
enim  vere  baptizatur  in  suo  sanguine,  et  ve¬ 
re  Martyr  est ,  cum  pro  *  era  fide  moriatur  ; 
fatendum  est  igitur  eum  ex  opere  operato 
justificari. 

Sexto  et  ultimo  videtur  omnino  haec  sen¬ 
tentia  Patrum.  Cyprianus  in  epist.  ad  Juba- 
ianum  :  «  Numquid  potest,  inquit,  vis  Bap¬ 
tismi  esse  major,  aut  potior,  quam  confes¬ 
sio,  quam  passio?»  Item  Augustinus  lib. 
XIII  de  Civitat.  Dei  cap.  7  :  «  Quicumque 
etiam  non  percepto  regenerationis  lavacro 
pro  Christi  confessione  moriuntur,  tantum 
eis  valet  #d  dimittenda  peccata,  quantum  si 
abluerentur  sacro  fonte  Baptismatis.  » .Hajc 
illi.  At  falsa  haec  erunt,  si.  Baptismus  pri¬ 
mam  gratiam  confert,  et  peccata  etiam 
quoad  culpam  dimittit ;  Martyrium  autem 
neutrum  facere  potest  :  sic  enim  erit  longe 
major  virtus  Baptismi  aqua?,  quamBaptismi 
sanguinis,  cujus  contrarium  Patres  docent. 

Ad  argumentum  ,  quod  contra  fieri  solet, 
ex  I,  Cor.  XIII  :  Si  tradidero  corpus  meum , 


ita  ut  ardeam ,  charitatem  autem  non  habuero , 
nihil  mihi  prodest.  Et  Joan.  XV  :  Majorem 
charitatem  nemo  habet ,  quam  ut  animam  suam 
ponat  quis  pro  amicis  suis  (l).  Respondeo, 
haec  loca  non  concludere  ,  oportere  Marty¬ 
rem  ante  ipsum  Martyrium  habere  veram 
charitatem,  et  proinde  esse  justificatum. 
Nam  prior  locus  non  requirit,  ut  charitas 
praecedat,  sed  ut  comitetur  reliqua  bona ; 
sine  charitate  enim  nihil  sufficit  ad  salutem. 
Et  hoc  est  verissimum  :  nam  etiam  Marty¬ 
rium  nihil  prodesset,  si  Martyr  de  hac  vita 
decederet  sine  charitate.  Sed  non  potest  de¬ 
cedere  sine  charitate  ,  cum  vi  ipsius  Marty¬ 
rii,  ex  pacto  et  privilegio  Dei  infundatur 
gratia,  et  proinde  charitas.  Quod  autem  non 
sit  necesse  propter  hunc  locum  Pauli ,  cha¬ 
ritatem  praecedere,  saltem  tempore ,  ipsum 
Martyrium,  patet,  quia  ibidem  Paulus  dicit, 
sine  charitate  non  prodesse  fidem  et  scien¬ 
tiam  ;  et  tamen  ordinarie  prior  est  lides,  et 
srepe  etiam  scientia  in  homine,  quam  cha¬ 
ritas  :  et  tamen  si  fides  ,  et  scientia  semper 
maneant  sine  charitate  ,  non  salvant  homi¬ 
nem,  ut  recte  Apostolus  dixit.  Adde  ,  quod 
id,  quod  dicit  Apostolus  de  Martyrio,  dicere 
possumus  etiam  de  Baptismo  :  qui  enim  ha- 
'  bet  Baptismum,  si  non  habeat  charitatem, 
non  salvatur;  et  tamen  nemo  negat  Baptis¬ 
mum  dare  primam  gratiam. 

Alter  locus  docet ,  summam  esse  charita¬ 
tem  ex  parte  operis,  ponere  vitam  pro  ami¬ 
co,  quia  non  habet  aliquid  majus  homo, 
quod  det  pro  amico ,  quam  vitam  :  tamen 
non  docet  hic  locus,  omnem  qui  dat  vitam 
pro  amico,  habere  summam  charitatem 
quoad  habitum,  vel  actum  internum,  ut  no¬ 
tum  est ;  cum  multi  qui  non  dederunt  vi¬ 
tam,  habuerint  majorem  charitatem  iis,  qui 
dederunt,  ut  patet  de  B.  Virgine,  de  S. 
Joanne  Evangelista,  et  aliis.  Praeterea  etiam¬ 
si  qui  vitam, ponit  pro  Christi  amore  ,  habet 
sine  dubio  magnam  et  veram  charitatem,  ut 
hic  locus  Evangelii  docet,  et  tales  videntur 
fuisse  Martyres  plurimi :  tamen  potest  etiam 
fieri,  ut  aliquis  nondum  plene  justificatus, 
raptus  ad  Martyrium  ,  vitam  ponere  decre¬ 
verit,  non  tam  propter  Dei  charitatem,  quam 
nondum  habet,  quam  metu  gehennse,  vel 
spe  coelestis  proemii  :  certe  de  tali  non  po¬ 
test  dici,  quod  habeat  veram  charitatem;  et 
tamen  bene  facit  ponendo  vitam  in  confes¬ 
sione  Christi,  et  Martyr  est,  id  est,  testis  ve- 

ritatis.  Ac  de  ejusmodi  dicimus,  remitti  illis 
peccata,  et  infundi  gratiam  ex'opere  operato 
Martyrii. 

Secunda  propositio  :  «  Perfecta  Conver¬ 
sio,  ac  Poenitentia  recte  Baptismus  flami¬ 
nis  dicitur,  et  Baptismum  aqua}  saltem  in  ne¬ 
cessitate  supplet.  »  Nota,  Baptismum  flami¬ 
nis  non  dici,  quamlibet  conversionem ,  sed 
perfectam,  quae  includit  veram  contritionem, 
et  charitatem,  et  simul  etiam  desiderium, 
seu  votum  Baptismi. 

Nota  secundo  ,  non  fuisse  apud  veteres 
tam  certam  hanc  propositionem,  ut  erat  su¬ 
perior.  Nam  de  Martyrio  nullus  veterum, 
quod  sciam,  negavit  eo  suppleri  Baptismum 
aqua?  :  at  de  conversione,  et  poenitentia, 
non  desunt,  qui  id  negaverint.  Nam  liber, 
qui  inscribitur  de  Ecclesiasticis  dogmatibus, 
qui  falso  tribuitur  Augustino  ,  c.  74.  aperte 
dicit,  Catechumenum  non  salvari,  etiamsi  in 
bonis  operibus  vixerit,  nisi  baptismo  aquae, 
aut  sanguinis  purgatus  fuerit.  Tempore  etiam 
S.  Bernardi  fuisse,  qui  idem  sentirent,  patet 
ex  epistola  ejus  77. 

At  sine  dubio  credendum  est,  veram  con¬ 
versionem  supplere  Baptismum  aquae,  cum 
non  ex  contemptu,  sed  ex  necessitate  sine 
Baptismo  aquae  aliqui  decedunt.  Id  enim  ex¬ 
presse  babetur  Ezech.  XVIII  :  Si  impius  ege¬ 
rit  poenitentiam  a  peccatis  suis ,  iniquitatum 
ejus  non  recordabor  amplius  (1).  Idem  aperte 
docet  Ambrosius  oratione  de  obitu  Yalen- 
tin.  junioris  :  «  Quem  eram,  inquit,  regene¬ 
raturus,  amisi ;  sed  ille  gratiam,  quam  spe¬ 
raverat,  non  amisit.  »  Idem  Augustinus  lib. 
IV  de  Baptismo,  c.  22.  et  Bernardus  ep.  77. 
et  post  eoslnnocentius  III,  c.  Apostolieam,  de 
presbytero  non  baptizato.  Unde  etiam  Con¬ 
cilium  Trident.  sess.  VI,  cap.  4.  Baptismum 
dicit  esse  necessarium  in  re  vel  in  voto.  De¬ 
nique  vera  conversio  convenit  cum  Marty¬ 
rio,  et  cum  Baptismo  aquae,  in  nomine  Bap¬ 
tismi,  et  in  effectibus  duobus;  ergo  credi¬ 
bile  est  convenire  etiam  in  alio  effectu,  qui 
est  dimittere  culpam,  et  justificare  homi¬ 
nem,  et  eo  modo  supplere  Baptismum  aquae. 
Antecedens  probatur.  Ac  primum  de  nomine 
Baptismi,  legimus  Mare.  I  et  Luc.  III  :  Prae¬ 
dicans  Baptismum  poenitentiae  in  remissionem 
peccatorum.  Et  I.  Corinth.  XV  :  Quid  facient 
qui  baptizantur  pro  mortuis?  Si  mortui  non 
resurgunt,  ut  quid  baptizantur  pro  illis?  Non 


enim  ulla  dari  potest  huic  loco  aptior  expo¬ 
sitio  ,  quam  si  per  Baptismum  intelligaimus 
opera  poenitentia},  et  afflictionis,  qua}  viven¬ 
tes  suscipiunt  pro  animabus  defunctorum. 
Praeterea  poenitentia  configurat  hominem 
Christi  passioni ,  ut  facit  Martyrium,  licet 
non  tam  perfecte,  quam  facit  Martyrium  : 
dimittit  etiam  totam  poenam  perfecta  con¬ 
versio,  ut  fuit  in  conversione  Maria}  Magda- 
lenae,  boni  latronis,  et  aliorum.  Neque  enim 
dicitur  Baiptismus  flaminis  absolute,  et  sim¬ 
pliciter,  interna  conversio ,  nisi  quando  est 
ita  perfecta,  et  fervens,  ut  omnem  rubigi- 
nem  peccati  tollat.  Alioqui  enim,  si  non  tol¬ 
lat  totam  poenam,  ut  plerumque  fit,  non  est 
Baptismus,  nisi  imperfecte. 

Tertia  propositio  :  «  Tam  Martyrium, 
quam  Poenitentia  peccata  remittunt;  non  au¬ 
tem  sola  fides,  qua  Martyres  ,  aut  Pceniten- 
tes  Christum  apprehendunt.  »  Ilsec  est  con¬ 
tra  Kemnitium,  et  probatur  Scripturis,  Pa¬ 
tribus,  et  ratione.  Primo  Scripturae  ipsi  pas¬ 
sioni,  et  ffcenitentiae  tribuunt  remissionem 
peccatorum,  Matth.  X  et  XVI :  Qui  perdide¬ 
rit  animam  suam  propter  me ,  inveniet  eam. 
Mare.  VIII  et  Luc.  IX  :  Qui  perdiderit  ani¬ 
mam  suam  propter  me,  salvam  faciet  eam. 
Ezech.  XVIII  :  Cum  averterit  se  impius  ab 
impietate  sua,  et  fecerit  justitiam,  ipse  animam 
suam  vivificabit.  Et  Luc.  VII  Magdalenae  di¬ 
citur  :  Remittuntur  ei  peccata  multa,  quoniam 
dilexit  multum  (2).  Secundo,  Patres  supra  ci¬ 
tati  numquam  soli  fidei,  sed  ipsi  passioni, 
aut  poenitentia},  et  desiderio  Baptismi  tri¬ 
buunt  justificationem.^  Tertio,  si  sola  fides 
operaretur  in  Martyrio,  et  Poenitentia,  non 
essent  tria  Baptismata  ,  sed  duo ,  vel  potius 
unum  tantum  :  proinde  non  recte  diceret 
Kemnitius  tria  Baptismata  venuste  a  Patri¬ 
bus  distincta.  Quod  si  dicat  .esse  tria  Baptis¬ 
mata,  quia  sunt  tria  instrumenta  excitanda} 
fidei ;  dicam  ego  esse  multo  plura ,  quia 
multo  plura  sunt  instrumenta  excitanda}  fi¬ 
dei,  ut  patet. 

Neque  argumentum  Kemnitii  concludit. 
Nam  non  aequamus  opera  nostra  virtuti  Bap¬ 
tismi,  aut  Christi  sanguini,  cum  dicimus, 
per  Martyrium,  et  Poenitentiam  remitti  pec¬ 
cata,  et  suppleri  Baptismum  :  sed  aequamus 
Dei  gratiam,  Dei  gratiae,  et  Christi  pactum, 
et  institutionem ,  Christi  pacto  ,  et  institu¬ 
tioni.  Nam  ut  in  Baptismo  aqua},  quod  prae- 


(1)  Ezech.  XVIII,  21  et  22.  -  (2)  Matth.  X,  39;  XVI,  25;  Mare.  VIII,  35;  Luc  IX,  24;  Ezech. 
XVIII.  27:  Luc.  VII.  48. 

cipue  operatur,  est  institutio  divina,  et  gra¬ 
tia;  ita  etiam  in  Martyrio  ,  et  Poenitentia  : 
non  enim  passio  Martyrum  ex  se  vim  habet 
justificandi,  sed  ex  pacto,  et  promissione 
Christi.  Similiter  poenitentia ,  et  conversio, 
est  solum  dispositio  queedam,  ad  quam  ex 
pacto,  et  promissione  Dei  sequitur  justifi¬ 
catio.  Adde,  quod  nec  ipsa  dispositio  est 
praecipuum  opus  nostrum ,  sed  Dei,  qui  pri¬ 
mo  inspirat  poenitentiam,  et  amorem  Mar¬ 
tyrii,  et  postea  juvat  ad  perficiendum. 

Quarta  propositio  :  «  Martyrium,  et  Con¬ 
versio  ad  Deum,  licet  Baptismata  quaedam 
sint,  non  sunt  tamen  Sacramenta.  »  Proba¬ 
tur  primo,  quia  non  habent  essentiam  Sa¬ 
cramenti  :  Nam  in  Martyrio  non  est  ulla 
forma  verborum  de  essentia;  in  conversione, 
neque  est  forma  verborum,  neque  signum 
externum  sensibile,  quod  necessario  requi¬ 
ratur.  Secundo,  Sacramenta  sunt  remedia 
contra  peccatum  ordinaria,  et  omni  tempore 
convenientia.  At  Martyrium  non  est  ordina¬ 
rium  remedium,  nec  omni  tempore  potest 
haberi.  Tertio,  Sacramenta  sunt  causa  gra¬ 
tiae,  ut  actiones  Dei  per  suos  ministros  :  at 
Martyris  occisio  non  est  actio  Dei  per  suum 
ministrum,  sed  actio  Diaboli  per  suum  sa¬ 
tellitem  ;  ut  autem  est  passio  concurrit  ad 
justificationem  dispositive  tantum,  ut  etiam 
Conversio  in  Baptismo  flaminis  :  atque  ita 
diverso  modo  justificant  ex  opere  operato 
Sacramenta  et  Martyrium.  Ibi  enim  opus 
operatum  est  causa  activa  instrumentalis 
gratise,  hic  solum  est  dispositio. 


CAPUT  VII. 

De  ministro  Baptismi. 

Sequitur  quinta  controversia  de  causa  ef¬ 
ficiente  ministeriali;  de  qua  re,  una  solum 
quaestio  est,  utrum  scilicet  laici  possint  bap¬ 
tizare.  Novam  enim  hgeresim  Calvinus  exco¬ 
gitavit,  lib.  IV  Instit.  c.  15,  §.  20,  21  et*22. 
ubi  docet,  nec  in  extrema  quidem  necessi¬ 
tate  licere  baptizare  iis  ,  qui  non  sunt  ordi¬ 
narii  Ecclesiae  ministri  ad  hoc  ipsum  vocati, 
et  ordinati  :  quod  etiam  repetit  in  Antidoto 
Concilii  Tridcntini,  sess.  VII,  can.  10.  de  Sa¬ 
cramentis  in  genere.  Utrum  autem  existimet 
Baptismum  non  esse  ratum,  si  a  laico  detur, 


an  tantum  non  licere  sine  peccato  laicis  bap¬ 
tizare,  non  satis  aperte  explicat. 

Porro  Catholici  Doctores  communi  con¬ 
sensu,  sex  pronuntiata  affirmant.  Primo,  jus 
baptizandi  ex  officio  ordinario  convenire  so¬ 
lis  Sacerdotibus,  id  est,  Episcopis,  et  Pres¬ 
byteris,  sic  tamen,  ut  Presbyteris  conveniat 
cum  subordinatione,  et  dependentia  ab  Epis¬ 
copis.  Quemadmodum  enim  potestas  absol¬ 
vendi  a  peccatis  datur  Presbyteris  ,  in  sua 
ordinatione,  et  tamen,  quia  absolvere  a  pec¬ 
catis  est  actus  jurisdictionis  ,  qua;  est  Epis¬ 
coporum  propria,  ideo  Presbyteri  non  pos¬ 
sunt  uti  ea  potestate,  nisi  quantum  eis  Epis¬ 
copi  concedunt  :  ita  quoque  de  potestate 
baptizandi  sentiendum  est.  Hinc  conciliari 
possunt  testimonia  queedam ‘auctorum,  qua; 
alioqui  contraria  videri  possunt.  Quidam 
enim  simpliciter  affirmant  officium  bapti¬ 
zandi  ad  presbyteros  pertinere  ,  ut  Isidorus 
lib.  II  de  offic.  divin.  c.  24.  Alii  dicunt  Pres¬ 
byteros  baptizare  non  posse  sine  Episcopi 
facultate  ut  Tertullianus  lib.  de  Baptismo,  et 
Hieronymus  in  Dialogo  contra  Luciferianos. 

Secundo  docent,  Diaconis  quoque  ex  offi¬ 
cio  convenire  baptizare,  sed  in  absentia  Sa¬ 
cerdotum  ,  aut  eorum  jussu.  Ita  docent  ii- 
dem  auctores  ,  Tertullianus  et  Hieronymus. 
Neque  his  repugnant  Ignatius  in  epistol.  ad 
Heronem  ,  et  Epiphanius  hseresi  79.  qui  ne¬ 
gant  Diaconis  convenire  munus  baptizandi, 
et  proprium  id  esse  dicunt  Sacerdotum. 
Nam  loquuntur  Epiphanius,  et  Ignatius  de 
ordinario  officio,  Tertullianus  ,  et  Hierony¬ 
mus  de  extraordinario,  et  utrique  recte  di¬ 
cunt  :  ordinarie  siquidem  ad  solos  Sacerdo¬ 
tes  pertinet  baptizare  ,  extraordinarie  etiam 
ad  Diaconos.  Quod  etiam  habet  Gelasius  in 
epistol.  I,  c.  9.  et  exprimitur  in  ipsa  ordina¬ 
tione  Diaconorum.. 

Tertio  Catholici  docent ,  numquam  licere 
laicis  solemniter  baptizare,  neque  etiam  pri- 
vatim  prsesente  Sacerdote,  aut  Diacono,  aut 
iis  etiam  absentibus,  extra  casum  necessita¬ 
tis.  Docet  hoc  Augustinus  lib.  II  contra 
epistol.  Parmenian.  cap.  13.  et  rationem 
reddit,  quia  nemini  licet  usurpare  alterius 
officium. 

Quarto  docent,  laicis  baptizatis  licere  in 
casu  necessitatis  baptizare.  De  hoc  enim 
numquam  in  Ecclesia  dubitatum  invenio  : 
unde  nova  est,  et  inaudita  Calvini  hoeresis. 

Quinto  docent  etiam,  non  baptizatis  in 
casu  necessitatis  licere  Baptismum  dare,  si 
sciant  ritum.  De  hoc  tamen  veteres  dubii 

fuisse  videntur.  Nam  Tertullianus  in  lib.  de 
Baptismo  reddit  causam,  cur  liceat  laicis 
baptizare.  «  Quia,  inquit,  quod  ex  sequo  ab 
omnibus  accipitur,  ex  sequo  ab  omnibus  dari 
potest.  »  Et  Hieronymus  in  Dialogo  contra 
Luciferianos,  Tertullianum  imitatus,  inquit: 
(i  Scimus  etiam  licere  laicis,  ut  enim  accipit 
quis,  ita  et  dare  potest.  »  Et  Concilium  Eli— 
beritanum,  can.  38.  dicit,  laicos  posse  bap¬ 
tizare,  modo  sint  ipsi  baptizati ,  et  non  bi¬ 
gami.  Augustinus  similiter  dubius  fuit.  Nam 
lib.  II  contra  epist.  Parmcniani  c.  13.  pro¬ 
ponit  quaestionem,  an  non  baptizatus  possit 
baptizare,  et  dicit  se  non  audere  rem  deter¬ 
minare,  cum  in  nullo  generali  Concilio  res 
definita  sit.  Idem  etiam  habet  lib.  Y1I  de 
Baptismo  cap.  &3.  Denique  Gregorius  II,  in 
epist.  ad  Bonifacium,  et  habetur  etiam  apud 
Gratianum  can.  Quos  a  paganis,  de  consec. 
dist.4.  jubet  rebaptizari  a  paganis  baptizatos. 

Cseterum  res  jam  definita  est  in  Concilio 
generali,  ut  Augustinus  cupiebat.  Nam  in 
Florentino  Concilio  habetur,  in  casu  neces¬ 
sitatis  licere  laico,  seu  viro,  seu  femime, 
seu  Christiano,  seu  pagano  baptizare,  modo 
adsint  materia,  forma,  et  intentio  debita. 
Quod  idem  multo  antea  statuerat  Nicolaus 
Papa,  ut  habetur  can.  A  quodam  Judceo,  de 
consecrat,  dist.  4.  et  idem  habetur  ibidem, 
can.  Romanus.  Et  ratio  idem  suadet.  Nam 
cum  non  requiratur  in  ministro  Baptismi  fi¬ 
des,  aut  probitas,  aut  ordinatio,  ut  notum 
est,  nulla  est  ratio,  cur  non  sit  verum  Bap¬ 
tisma,  quod  a  Pagano  aut  Judaeo  confertur, 
si  adsint  ea,  quse  necessaria  sunt  ad  Baptis¬ 
mi  essentiam. 

Adde,  quod  nullum  testimoniorum  contra 
prolatorum  convincit,  non  licere  Baptismum 
a  non  baptizato  accipere.  Nam  Gregorius  II, 
non  tam  creditur  jussisse  rebaptizari  a  pa¬ 
gano  baptizatos,  propter  vitium  ministri, 
quam  propter  vitium  forma}  Sacramentalis, 
quam  illi  pagani,  et  imperiti  forte  non  tene¬ 
bant.  Augustinus  autem  etsi  dubius  fuit,  ta¬ 
men  paratus  erat  generali  Concilio  acquies¬ 
cere.  Et  praeterea  lib.  YII  de  Baptismo  cap. 
53.  aperte  dicit,  si  sententia  ipsius  quaera¬ 
tur,  se  responsurum,  Baptismum  esse  ratum 
a  quoque,  et  ubicumque  traditum,  modo 
verbis  Evangelicis  consecratum.  Eliberita- 
num  Concilium  asseruit,  quod  erat  certum, 
laicum  baptizatum  licite  baptizare  :  non  au¬ 
tem  negavit  expresse  contrarium,  sed  reli¬ 
quit  sub  dubio.  Denique  Tertullianus,  et 
Hieronymus  id  solum  forte  dicere  voluerunt, 


Baptisma  ab  omnibus  posse  dari,  ut  ab  om¬ 
nibus  accipitur,  id  est,  quia  est  Sacramen¬ 
tum  omnibus  necessarium,  ideo  ab  omnibus 
posse  accipi,  et  similiter  ab  omnibus  posse 
dari,  non  quod  oporteat  eum,  qui  dat,  prius 
accepisse.  Id  mihi  persuadeo,  tum  quia  ver¬ 
ba  hunc  sensum  ferre  possunt,  tum  quia  si 
alium  sensum  faciant,  absurdam  rationem 
continent.  Non  enim  est  bonum  argumen¬ 
tum  :  Hic  habet  baptismum,  ergo  potest, 
dare  ;  alioqui  posset  etiam  presbyter  ordi¬ 
nare  presbyteros,  et  diaconus  diaconos, quia 
habet  ille  presbyterium,  et  hic  diaconatum. 
Neque  est  bonum  argumentum,  si  negative 
ratiocinemur :  Non  habet  iste  Baptismum, 
ergo  non  potest  dare ;  alioqui  non  posset 
minister  impius,  per  verba,  et  Sacramenta 
alios  justificare,  quia  nimirum  caret  ipse 
justitia,  et  pietate.  Non  igitur  requiritur,  ut 
habeat  in  se  Baptismum  formaliter,  qui  est 
futurus  minister,  sed  satis  est,  si  habeat  vir- 
tualiter,  et  ministerialiter,  quomodo  omnes 
habent,  qui  habent  usum  rationis,  linguce, 
et  manuum,  ut  possint  ex  intentione  verba 
proferre,  et  aquam  spargere. 

Sexto  docent,  non  modo  viros,  sed  etiam 
feminas  in  extrema  necessitate  posse  bap¬ 
tizare.  Id  habet  expresse  Goncilium  Floren¬ 
tinum,  item  Concilium  Carthaginiense  IV, 
can.  100.  ut  infra  citabimus,  et  Urbanus  II, 
in  epistol.  ad  Vitalem,  et  habetur  30.  q.  3. 
can.  Super  his,  et  denique  idem  habet  con¬ 
suetudo  Ecclesia},  ratio  manifesta,  quae  su¬ 
pra  facta  est  pro  non  baptizatis.- 

His  ergo  ita  constitutis,  superest  solum, 
ut  contra  Calvinum  probemus,  licere  in  casu 
necessitatis  baptizare  iis,  qui  ministri  Ec¬ 
clesiastici  non  sunt.  Probatur  igitur  primo, 
exemplo  Testamenti  veteris.  Nam  Exod.  IV. 
Sephora  uxor  Moysis  filium  suum  circum¬ 
cidit,  et  eo  modo  virum  suum  a  mortis  pe¬ 
riculo  liberavit.  At  Circumcisio  figura  erat 
Baptismi,  et  secundum  Calvinum  idem  om¬ 
nino  efficiebat,  quod  nunc  facit  Baptismus  : 
igitur  licebit  etiam  in  casu  necessitatis  mu¬ 
lieribus  baptizare. 

Calvino,  loco  notato,  lib.  IV.  cap.  15.  §. 
22.  Inovit  hoc  exemplum  bilem  vehemen- 
tissimam  ;  dicit  enim  Sephoram  stultam  mu¬ 
lierem,  et  temerariam  fuisse  :  «  Inscite,  in¬ 
quit,  ad  imitationem  trahitur,  quod  egit 
stulta  mulier.  »  Et  infra  :  «  Lectores  atten¬ 
dere  velim,  nihil  minus  Sephorte  fuisse  pro¬ 
positum,  quam  ut  Deo  ministerium  praesta¬ 
ret.  Filium  periclitari  videns,  fremit,  ob- 

murmurat,  nec  sine  indignatione  praeputium 
in  terram  projicit,  marito  sic  conviciatur,  ut 
Deo  quoque  succenseat.  Denique  hoc  to¬ 
tum  ait  animi  impotentia  profectum  esse 
palam  est ;  quia  Deo,  et  marito  obstrepit, 
quod  filii  sanguinem  fundere  cogitur.  Adde, 
quod  si  ic  aliis  omnibus  probe  se  gessisset, 
haec  tamen  est  inexcusabilis  temeritas,  quod 
praesente  marito  circumcidit  filium,  non  pri¬ 
vato  quopiam  homine,  sed  Moyse  primario 
Dei  Propheta,  quo  nullus  unquam  major  in 
Israele  surrexit,  quod  nihilo  magis  ei  lice¬ 
bat,  quam  hodie  mulieribus  sub  Episcopi 
oculis.  »  Haec  ille. 

Sed  Calvinus,  qui  arguit  Sephoram  teme¬ 
ritatis,  et  impotentiae  animi,  non  advertit 
se  ex  mera  impotentia  animi,  et  libidine  de¬ 
trahendi  incredibili  temeritate  id  facere. 
Nam  ut  ab  ultimo  incipiam  ;  non  peccavit 
Sephora,  quod  praesente  viro  filium  circum¬ 
ciderit  ;  id  enim  fecit  coacta  ab  ipso  Moyse, 
vel  potius  a  Deo.  Licet  enim  Moyses  esset 
praesens,  tamen  non  poterat  ipse  per  se  id 
facere,  cum  esset  in  angustiis  maximis,  et 
pene  exanimatus.  Quod  enim  scriptura  di¬ 
cit  :  «  Occurrit  ei  Dominus,  et  volebat  occi¬ 
dere  eum,  »  vel  significat,  ut  non  male  ex¬ 
ponit  Rabbi  Abenezra,  immissum  fuisse 
Moysi  divinitus  gravissimum  morbum,  vel 
ut  nostri  exponunt,  apparuisse  ei  Angelum 
nudato  gladio,  qui  eum  continuo  vexavit,  et 
quiescere  non  permisit,  donec  Sephora  fi¬ 
am  circumcidit ;  tunc  enim  demum  Ange¬ 
lus  Moysem  dimisit.  Itaque  non  potest  du¬ 
bitari,  quin  Moyses,  si  potuisset,  filium  ipse 
circumcidisset ;  sed  quia  non  poterat,  signi¬ 
ficavit  uxori  ut  ipsa  id  faceret.  Id  quod  ipse 
etiam  Calvinus  nesciens  quid  loquatur,  et 
secum  pugnans,  indicavit,  cum  ait :  «  Deo, 
et  marito  obstrepit,  quod  filii  sanguinem 
fundere  cogitur.  »  Nam  si  coacta  est  a  Deo, 
et  a  marito,  non  igitur  temere  id  sibi  sump¬ 
sit,  ut  praesente  Moyse  filium  circumcideret. 
Ubi  est  ergo  temeritas  Sephorae,  quam  Cal¬ 
vinus  inexcusabilem  esse  dicit? 

Quod  autem  Calvinus  dicit,  Sephoram 
circumcidisse  filium  sine  proposito  obse¬ 
quendi  Deo,  et  -projecisse  praeputium  in 
terram,  et  obmurmurasse  contra  Deum, 
et  contra  maritum,  sunt  mera  mendacia 
sine  ullo  fundamento,  et  ex  mera  libidine 
detrahendi  profecta ;  Scriptura  enim  nihil 
tale  dicit.  Unum  est  vcrbulum,  quod  for¬ 
te  Calvinum  decepit  adjuncta  Lyrani  ex¬ 
positione.  Quod  enim  Scriptura  dicit  :  Et 


dimisit  cum ,  postquam  dixerat  :  Sponsus 
sanguinum  tu  mihi  es ,  Lyranus  ita  exponit 
quasi  Sephora  dimiserit  Moysem,  et  recesse¬ 
rit  ab  eo  indignata  ob  filii  Circumcisionem. 

Sed  fallitur  Lyranus,  et  quicumque  ita  ex¬ 
ponit.  Illa  enim  verba  :  Et  dimisit  eum ,  non 
possunt  referri  ad  Sephoram,  sed  ad  Ange¬ 
lum,  qui  dimisit  Moysem,  id  est,  destitit 
eum  vexare,  quando  Sephora  peracta  Cir¬ 
cumcisione  dixit  :  Sponsus  sanguinum  tu  mihi 
es.  Nam  vox  Hebraea  est  masculini  generis 
311%  proinde  non  potest  convenire  Sephorai, 
nec  significat  n'31  dimittere  proprie,  quomo¬ 
do  cum  unus  ab  alio  recedit,  sed  significat 
lenem  esse,  seu  remissum,  id  est,  non  am¬ 
plius  persequi,  et  vexare  quod  proprie  con¬ 
venit  Angelo,  qui  placatus  ob  Circumcisio¬ 
nem,  destitit  a  Moyse  vexando.  Unde  Graeca 
editio  addit  nomen  Angeli  -/.«.i  «7 -vjM»  d~o 
«iirou  6  ayysloq.  Ex  quo  etiam  colligitur,  Se- 
phorcc  factum  Deo  placuisse  :  proinde  fuisse 
rectum,  et  bonum,  quandoquidem  eo  con¬ 
tinuo  placatus  est. 

Sed  respondet  Calvinus  ad  hanc  nostram 
consequentiam  :  «  Quod  placatus,  inquit, 
fuit  Dei  Angelus  postquam  illa  arrepto  la¬ 
pide  filium  circumcidit,  inde  perperam  col¬ 
ligitur  factum  illius  probatum  fuisse  Deo. 
Alioqui  dicendum  esset,  placuisse  Deo, quem 
Gentes  ab  Assyria  traductce  erexerant  cul¬ 
tum.  »  Haec  ille.  Sed  quae  est  inter  ista  si¬ 
militudo  ?  Nam  Gentes  illae  ab  Assyria  tra¬ 
ductae,  quia  falsum  cultum  instituerunt, 
discerpebantur  a  leonibus,  IV,  Reg.  XVII. 
Sephora  autem  circumcidendo  filium,  libe¬ 
ravit  Moysem  a  mortis  periculo.  Si  forte 
respondeat  Calvinus,  non  se  loqui  de  eo 
tempore,  quo  colebant  idola  sua  Gentes  illae, 
et  a  leonibus  discerpebantur  -:  sed  de  tem¬ 
pore  posteriore,  quo  Deum  simul  cum  idolis 
colebant,  et  a  leonibus  immunes  erant  :  con¬ 
tra  objiciam,  Gentes  illas  a  leonibus  libera¬ 
tas,  quia  Deum  verum  vero  ritu  colebant, 
edoctae  nimirum  a  Sacerdote  Israelita,  ut 
eodem  loco  dicitur  ;  non  autem  quia  idola 
simul  colebant,  vel  quia  ritu  aliquo  a  se  ex¬ 
cogitato  utebantur.  Licet  enim  Gentes  illae 
Deo  non  placerent,  nec  apud  Deum  aliquid 
mereri  possent,  cum  Deum  simul,  et  idola 
colerent :  Deus  tamen  indicare  voluit,  quan¬ 
tum  interesset  inter  cultum  a  se  institutum, 
et  impias  Gentium  superstitiones ;  et  ideo 
leones  immisit  in  eas  Gentes,  quando  idola 
tantum  colebant,  et  leones  repressit,  quando 
Deum  verum  vero  cultu  honorare  coeperunt. 

Secundo,  probatur  eadem  veritas  ex  eo 
loco,  unde  Calvinus  sumit  praecipuum  ar¬ 
gumentum,  nimirum,  Matth.  ult. : Euntes  do¬ 
cete  omnes  Gentes ,  baptizantes  eos  etc.  «  Haec 
dicuntur  solis  Apostolis,  qui  a  Christo  in¬ 
stituti  sunt  ministri  Verbi,  et  Sacramento¬ 
rum?  Non  ergo  licet  aliis  id  munus  usurpa¬ 
re.  »  Ita  Calvinus. Sed  ex  hoc  ipso  nos  argu¬ 
mentamur,  licet  ministerium  Verbi  sit  pro¬ 
prium  Apostolorum  et  Episcoporum,  qui  eis 
succedunt,  tamen  omnibus  licet;  imo  omnes 
tenentur  in  articulo  necessitatis  docere,  et 
instruere  ignorantes,  praesertim  in  periculo 
aeternae  salutis.  Exemplum  habemus,  Actor. 
XVIII.  de  Aquila,  etuxore  ejus  Priscilla,  qui 
videntes  Appollinem  quemdam  praedicare, 
cum  non  bene  teneret  fidem  Domini,  instru¬ 
xerunt  eum  diligenter. 

Ergo  eodem  modo,  licet  munus  baptizan¬ 
di  sit  proprium  Sacerdotum,  tamen  in  ne¬ 
cessitate  licebit  etiam  laicis,  et  feminis  bap¬ 
tizare  :  imo  majori  ratione  id  licebit,  cum 
sit  magis  proprium  Apostolorum,  et  Epis¬ 
coporum  praedicare,  quam  baptizare  :  Non 
misit  me  Dominus ,  inquit  Paulus,  I.  Corinth. 
I,  baptizare,  sed  praedicare  (1 ). 

Tertio  probatur  exemplis  Scripturae,  Act. 
VIII,  Philippus  Diaconus  baptizavit.  Qui 
quidem  licet  non  fuerit  laicus,  tamen  non 
erat  Apostolus,  nec  Episcopus,  aut  Sacer¬ 
dos  :  et  tamen  secundum  Calvinum  soli 
Apostoli  acceperunt  a  Christo  baptizandi 
potestatem,  si  enim  loquitur,  §.  20  :«  Neque 
enim  aut  mulieribus,  aut  hominibus  quibus¬ 
libet  mandavit  Christus,  ut  baptizarent,  sed 
quos  Apostolos  constituerat,  iis  mandatum 
hoc  dedit.  »  Praeterea,  Act.  IX,  Ananias 
Paulum  baptizat;  qui  neque  Apostolus,  ne¬ 
que  etiam  Diaconus  erat,  sed  plane  laicus. 
Id  enim  factum  est  primo  anno  a  passione 
Domini,  quo  tempore  nondum  erant  ordi¬ 
nati  ulli  Episcopi,  aut  Sacerdotes,  praeter 
Apostolos,  neque  erant  ulli  Diaconi,  praeter 
septem.  Item  Actor.  X,  Petrus  Cornelium, 
et  ejus  familiam  baptizari  jussit  a  fratribus, 
qui  secum  venerant  :  quos  certe  fratres  pro¬ 
babilissimum  est  non  fuisse  Apostolos,  nec 
Diaconos,  sed  simplices  discipulos.  Denique 
Actor.  II,  antequam  ulli  ordinarentur  Epis¬ 
copi,  Presbyteri,  aut  Diaconi,  ipso  die  pri¬ 
mo  Pentecostes  bqptizata  sunt  tria  homi¬ 
num  millia;  quod  certe  non  potuit  commode 
fieri  per  solos  Apostolos ;  oportuit  igitur,  ut 


etiam  alii  baptizarent,  qui  laici  erant.  Nam 
etiam  72.  discipuli  eo  tempore  laici  erant  : 
non  enim  Dominus  Sacerdotes  ordinavit, 
nisi  in  ultima  coena,  ubi  soli  erant  Apostoli. 

Quarto,  probatur  testimoniis  et  exemplis 
Patrum.  Tertullianus  lib.  de  Baptismo,  ubi 
dixerat  jus  baptizandi  proprie  convenire 
Episcopis,  et  Presbyteris, jnecnon  etiam  Dia¬ 
conis,  si  Episcopus  jubeat,  subjungit :  «Alio* 
qui  et  laicis  jus  est  baptizandi.  Quod  enim 
ex  aequo  accipitur,  ex  aequo  dari  potest.  » 
Alexander  Episcopus  Alexandrinus,  cum 
universa  sua  Ecclesia  ratum  habuit  Baptis¬ 
mum,  quem  Athanasius  adhuc  puer,  et  lai¬ 
cus  aliis  pueris  contulerat,  teste  Ruffino  lib. 
X.  hist.  cap.  14.  Concilium  Nicaenum,  teste 
Hieronymo  in  lib.  contra  Luciferianos,  sta¬ 
tuit  Baptisma  haereticorum  esse  ratum,  mo¬ 
do  detur  secundum  formam  Ecclesiae.  Quod 
antea  definierat  Stephanus  Papa  et  Martyr, 
ut  Cyprianus  refert  in  epistola  ad  Pompe¬ 
jum.  At  non  poterant  ignorare  Stephanus, 
et  Patres  Concilii  Nicaeni  apud  aliquas  hae- 
reses  non  esse  verum  Sacerdotium,  proinde 
laicos  esse,  qui  baptizarent,  licet  fortasse 
dicerentur  Sacerdotes.  Concilium  Eliberita- 
num,  circa  hoc  idem  tempus  celebratum 
can.  38.  docet  fideles  laicos  posse  baptizare, 
cum  Ecclesia  procul  abest,  et  aliquis  Cate¬ 
chumenus  vicinus  est  morti.  Ambrosius, 
seu  auctor  Commentariorum  in  epistolas 
Pauli,  quae  Ambrosio  tribuuntur  in  cap.  IV 
ad  Ephes.  dicit,  in  primitiva  Ecclesia  om¬ 
nibus  licuisse  praedicare  et  baptizare,  ob 
ministrorum  paucitatem  ;  nunc  autem  rebus 
Ecclesiasticis  suo  ordine  constitutis,  non  li- 

I 

cere  clericis,  et  laicis  praedicare,  vel  bapti¬ 
zare.  At  certe,  quod  licuit  in  primitiva  Ec¬ 
clesia  ob  ministrorum  paucitatem,  eadem 
ratione  licere  debet.quocumque  tempore  in 
extrema  necessitate.  Hieronymus  in  dialogo 
contra  Luciferianos  :  «  Baptizare,  inquit,  si 
necessitas  cogat,  scimus  etiam  licere  laicis.  » 
Augustinus  lib.  II.  contra  epistol.  Parme- 
niani  cap.  13.  idem  habet  et  Concilium  Car¬ 
thaginiense  IV,  cui  Augustinus  interfuit,  can. 
100 :  «  Mulier,  inquit,  baptizare  non  praesu¬ 
mat,  nisi  necessitate  cogente.  »  Quamvis 
enim  non  habeatur  in  tomis  Conciliorum  illa 
exceptio  :  «  Nisi  necessitate  cogente,  »  ta¬ 
men  ita  canoncm  hunc  citat  Petrus  Lombar- 
dus  lib.  IV.  sententiar.  dist.  6.  et  Gratianus 
can.  Mulier,  de  consec.  dist.  IV.  Denique 


(1)  I.  Cor.  I.  17. 

idem  docent  de  laicis  baptizantibus,  Gela- 
sius  epist.  1.  Isidorus  lib.  II.  de  offic.  divin. 
cap.  24.  et  Magister  cum  universa  Schola 
lib.  IV.  distine.  6.  et  postremo  Florentinum 
Concilium. 

Ad  hoc  argumentum  more  suo  ita  Calvi¬ 
nus  respondet  :  «  Quod  autem  multis  ab 
hinc  saeculis,  adeoque  ab  ipso  fere  Ecclesiae 
exordio  usu  receptum  fuit,  ut  in  periculo 
mortis  laici  baptizarent,  si  minister  in  tem¬ 
pore  non  adesset,  non  video  quam  firma 
ratione  defendi  queat.  »  Haec  ille.  At  haec 
ipsa  est  gravissima  ratio  ;  siquidem  in  re¬ 
bus  hujusmodi,  quid  majus  habere  possu¬ 
mus  totius  Ecclesiae  consensu,  eoque  anti¬ 
quissimo  atque  adeo  ab  ipso  exordio  Eccle¬ 
siae  ad  nos  deducto?  Sed  videamus  nunc 
quid  ille  contra  adferat. 

Primo,  objicit  Christi  mandatum,  Matth. 
ultim.  Euntes  docete  etc.  Quod  quidem  ad  so¬ 
los  Apostolos  pertinet.  Respondeo  primum, 
non  esse  certum, an  hac  dicta  sint  solis  Apos¬ 
tolis.  Licet  enim  Matthaeus  mentionem  faciat 
tantum  undecim  Apostolorum ;  tamen  pro¬ 
babile  est,  fuisse  tunc  praesentes  multo  plu- 
res.  Videntur  enim  dicta  illa  verba  in  die 
Ascensionis,  quo  die  aderant  cum  Apostolis 
quingenti  fratres,  ut  Apostolus  testatur, 
I.  Gorinth.  XV.  Deinde  secundo  responderi 
potest,  Apostolica  facta  mandatum  istud  ex¬ 
posuisse.  Cum  enim  Apostoli  ratum  habue¬ 
rint,  ut  Stephanus,  qui  non  erat  Apostolus, 
concionaretur  :  Philippus,  qui  etiam  non 
erat  Apostolus,  concionaretur,  et  baptizaret; 
et  idem  multi  alii  facerent,  qui  neque  Apos¬ 
toli,  neque  Diaconi  erant,  ut  Ananias,  et 
alii  aperte  declararunt,  urgente  necessitate 
licere  omnibus,  id  quod  alioqui  ad  quorum¬ 
dam  speciale  officium  pertinet.  Ut  autem 
tunc  urgebat  necessitas  propagandae  Eccle¬ 
siae,  cum  paucissimi  essent  ministri  ad  hoc 
ordinati;  ita  nunc  aliquando  urget  necessi¬ 
tas,  cum  quis  est  in  periculo  vitae  absentibus 
Sacerdotibus. 

Secundo  objicit,  quod  ipsis  etiam  veteri¬ 
bus  non  constabat,  an  recte  fieret,  ut 
laici  in  necessitate  baptizarent,  licet  hunc 
morem  ipsi  quoque  tenerent,  vel  permitte¬ 
rent.  Et  probat  ex  Augustino,  qui  sic  loqui¬ 
tur  lib.  II.  contra  epist.  Parmen.  cap.  13. 
«  Et  si  laicus  necessitate  compulsus  Baptis¬ 
mum  dederit,  nescio  an  pie  quisquam  dixe¬ 
rit,  Baptismum  esse  repetendum.  Nulla 
enim  cogente  necessitate  si  fiat,  alieni  mu¬ 
neris  usurpatio  est,  si  autem  necessitas  ur¬ 


geat,  aut  nullum,  aut  veniale  delictum  est.» 
Respondeo,  nullam  hic  esse  Augustini  dubi¬ 
tationem.  Nam  priora^verba  continent  qui¬ 
dem  oratoriam  phrasim,  sed  plane  asserti- 
vam.  Idem  enim  est  dicere  :  Nescio  an 
aliquis  pie  hoc  dixerit,  ac  :  Nonnisi  impie 
id  affirmari  potest.  Posteriora  verba  signifi¬ 
cant  peccatum  esse  veniale,  cum  laici  non 
adhibent  omnem  diligentiam,  ut  Sacerdo¬ 
tem  inveniant,  qui  baptizet  :  nullum  autem 
esse  peccatum,  cum  adhibita  diligentia,  et 
Sacerdote  minime  invento,  ipsi  baptizant. 

Tertio,  objicit  Concilium  IV  Carthaginien¬ 
se,  can.  100,  ubi  prohibentur  mulieres  bap¬ 
tizare.  Respondeo,  ipsum  Concilium  excipit 
casum  necessitatis,  ut  ex  Petro  Lombardo, 
et  Gratiano  supra  demonstravimus.  Praete- 
rea  licet  Concilium  non  expresse  exciperet, 
oporteret  tamen  intelligere  eum  casum  esse 
exceptum  :  quemadmodum  cum  Apostolus 
prohibet  mulierem  loqui,  I.  Cor.  XIV.  et 
I.  Tim.  II,  intelligitur  exceptus  casus  ne¬ 
cessitatis.  Quod  autem  Calvinus  hic  respon¬ 
det,  nullam  esse  Baptismi  necessitatem, 
jam  superiore  controversia  refutatum  est. 

Quarto,  objicit  Tertullianum  et  Epipha- 
nium,  quorum  ille  in  lib.  de  Virginibus  ve¬ 
landis  :  «  Non  permittitur,  inquit,  mulieri 
in  Ecclesia  loqui,  sed  nec  docere,  nec  tin¬ 
gere,  nec  offere  etc.  »  Et  in  lib.  de  Baptis¬ 
mo  :  «  Petulans,  inquit,  mulier,  quae  usur¬ 
pavit  docere,  non  utique  et  tingendi  jus  sibi 
pariet.  »  Epiphanius  autem  haeres.  42.  quae 
est  Marcionis  :  a  Permittit,  inquit,  etiam 
mulieribus,  ut  dent  Baptisma  etc.  »  et  hae¬ 
res.  79.  dicit,  ne  ipsi  quidem  sanctissimae 
Christi  Matri  datum  esse,  ut  baptizaret,  alio¬ 
qui  ipsa  potius,  quam  Joannes  Christum 
baptizasset.Respondeo, loquuntur  isti  Patres 
de  publico  ministerio,  non  de  privato  in 
casu  necessitatis.  Nam  Tertullianus  dicit, 
in  Ecclesia  non  licere  mulieri  loqui,  docere, 
tingere,  etc.  et  praeterea  conjungit  officium 
dandi  Baptismi,  cum  officio  sacrificandi;  sa¬ 
crificium  autem  semper  est  publicum.  Sicut 
igitur  non  licet  mulieri  sacrificare,  quia  id 
munus  publicum  est,  ita  nec  licet  publice 
baptizare.  Epiphanius  quoque  aperte  indicat 
se  loqui  de  ordinario,  et  publico  ministerio, 
quia  haeres.  79  ubi  dicit,  mulieri  non  licere 
Baptismum  dare,  ibidem  dicit,  idipsum 
etiam  Diaconis  non  licere  :  et  tamen  con¬ 
stat  ex  Scripturis  id  Diaconis  licere,  saltem 
extraordinarie. 

Nec  valet  Calvini  responsio,  quod  Epi- 

phanius  ludibrium  esse  pronuntiaverit  dare 
feminis  licentiam  baptizandi  :  neque  ullum 
casum  exceperit.  Nam  hoc  ipso,  quod  vocat 
ludibrium,  indicat  se  loqui  de  publico  mi¬ 
nisterio.  Id  enim  vere  ludibrium,  et  pro¬ 
brum  esset,  si  in  templo  viris  prcesentibus 
mulier  baptizaret.  Nec  mirum  si  non  addi¬ 
dit  exceptionem  necessitatis  :  Nam  nec  ad¬ 
didit,  cum  negavit,  Diaconos  posse  bapti¬ 
zare,  quia  certum  erat,  eam  per  se  intelligi 
potuisse. 


CAPUT  VIII. 

De  Baptismo  infantium ,  contra  Anabaptistas . 

Sequitur  controversia  sexta  de  suscipien¬ 
tibus  Baptismum  :  tota  autem  qujestio  est 
de  Baptismo  infantium.  Tametsi  enim  jam 
probaverimus  contra  Calvinum,  Baptismum 
infantibus  necessarium  esse,  si  salvari  de¬ 
beant,  supersunt  tamen  adhuc  duae  quaes¬ 
tiones.  Una,  cum  Anabaptistis,  utrum  in¬ 
fantes  capaces  sint  Baptismi,  sive,  an  liceat 
infantes  baptizare.  Altera,  cum  Lutheranis, 
et  Calvinistis,  quae  fides  necessaria  in  Bap¬ 
tismo  parvulorum. 

Quantum  ad  primam  quaestionem  haeresis 
fuit  tempore  S.  Bernardi,  quae  docebat  non 
licere  infantes  baptizare.  Refert  eam,  et  re¬ 
fellit  S.  Bernardus  sermon.  66.  in  Cant.  et 
epistol.  240.  Eadem  est  hujus  temporis  Ana- 
baptistarum,  non  licere  Baptismum  tradere, 
nisi  adultis,  qui  Baptismum  per  se  flagitant, 
in  hoc  errore  convenire  omnes  Anabaptis- 
tas,  licet  alioqui  in  multis  rebus  inter  se 
dissideant,  testatur  Calvinus  in  instructione 
contra  Anabaptistas.  Idem  etiam  Calvinus 
lib.  IV  Institut.  cap.  16.  §.  29.  testatur 
Michaelem  Servetum,  et  quosdam  alios  Ana- 
baptistarum  Magistros  contendere  Baptis¬ 
mum  suscipi  non  debere,  nisi  anno  30,  qua 
eetate  Christus  Baptismum  suscepit.  Exorta 
est  haec  hoeresis  anno  Christi  1327,  ut  Joan- 
nes  Cochlceus  refert  in  actis  Lutheri.  Prin¬ 
ceps  videtur  fuisse  Balthasar  Pacimontanus, 
qui  postea  Viennae  crematus  fuit.  Sic  enim 
eum  vocat  Cochlaeus  in  actis  Lutheri,  anni 
1328,  ubi  dicit  contra  eum  Lutherum  scrip¬ 
sisse  eodem  anno,  quamquam  ex  Lutheri 

(1)  Joan.  III,  5. 


scriptis  hunc  errorem  Balthasar  se  colle¬ 
gisse  fatetur  :  quod  et  verissimum  esse,  in 
sequenti  quaestione  demonstrabimus. 

Ministri  Transylvani,  qui  anno  1567. 
duos  libros  ediderunt  contra  Trinitatem,  et 
Incarnationem  Domini,  ad  finem  eorum  li¬ 
brorum  addiderunt  36  argumenta  contra 
Baptismum  parvulorum,  in  quo  apparet  ma¬ 
xima  Satanae  rabies,  contra  genus  huma¬ 
num,  qui  non  contentus  per  Lutheranos,  et 
Sacramentarios  perdidisse  innumerabiles 
animas  hominum  adultorum,  voluit  etiam 
animas  infantium  perdere  per  Anabaptistas. 

Prreter  hos  haereticos  duo  auctores  obli¬ 
que  idipsum  docuisse  videntur.  Erasmus 
praifatione  paraphrasis  in  Matthaeum,  do¬ 
cuit,  homines  in  infantia  baptizatos,  ubi  ado¬ 
leverint,  interrogandos  esse,  an  habeant  ra¬ 
tum,  quod  ipsorum  nomine  in  Baptismo 
promissum  est :  et  si  ratum  non  habeant, 
esse  liberos  dimittendos.  Ludovicus  Vives 
annotat,  in  cap.  27.  lib.  I.  de  Civit.  Dei,  di¬ 
cit,  olim  neminem  consuevisse  baptizari, 
nisi  adulta  aetate,  et  qui  per  se  peteret  Bap¬ 
tismum,  et  intelligeret  quid  sit  baptizari. 

Porro  Catholica  Ecclesia  semper  docuit 
infantes  baptizandos  ;  quod  etiam  Concilium 
Tridentinum  sess.  VII,  can.  12,  13  et  14.  de 
Baptismo,  iterum  cum  anathematis  denun¬ 
tiatione  definivit.  Probatur  haec  veritas  tri¬ 
bus  argumentorum  generibus.  Primum  su¬ 
mitur  a  scripturis,  habemus  autem  in  Scrip¬ 
turis  tria  argumenta.  Primum,  sumitur  a 
figura  Testamenti  veteris.  Nam  Circumcisio 
figura  erat  Baptismi,  adeo  manifesta,  ut 
Baptismus  a  Paulo  dicatur  Circumcisio,  Co- 
lossens.  II.  At  Circumcisio  dabatur  infanti¬ 
bus,  Genes.  XVII.  Cur  igitur  non  etiam 
Baptismus?  Hoc  argumentum  Anabaptistaj 
facile  possunt  eludere,  cum  a  Lutheranis  et 
Calvinistis  proponitur.  Lutherani  enim  et 
Galvinistai  formam  Baptismi  esse  volunt 
concionem,  ut  libro  superiore  ostendimus, 
quod  de  Circumcisione  dicere  non  possunt. 
Inde  autem  sequitur,  ut  infantes  circumcidi 
potuerint,  non  autem  baptizari.  At  cum  a 
nobis  proponitur,  qui  ad  Baptismi  essentiam 
non  requirimus  verba  concionalia,  sed  con- 
secratoria,  certe  eludi  argumentum  non 
potest. 

Secundum  argumentum  colligitur  ex  duo* 
bus  locis  Evangclii,  simul  junctis,  Joan.  III. 
Nisi  quis  renatus  fuerit  ex  aqua  etc.{\).  Ilie  locus 

probat  infantes  sine  Baptismo  in  aeternum 
perire ;  est  enim  generalis  Domini  commi¬ 
natio.  Sed  nondum  .habemus,  posse  infan¬ 
tes  baptizari  :  dicent  enim  Anabaplistae 
parvulos  perire,  quia  unici  remedii  capaces 
non  sint.  At  quod  parvuli  non  pereant,  Do¬ 
minus  docet,  Matth.  XIX,  Mare.  X.  ct  Luc. 
XVIII :  Sinite  parvulos  venire  ad  me  :  talium 
est  enim  regnum  coelorum  (I).  Ubi  etiam  Mar¬ 
cus  dicit,  Dominum  complexum  fuisse  par¬ 
vulos,  eisque  benedixisse.  At  quomodo  par¬ 
vulorum  est  regnum  coelorum,  quomodo 
Dominus  eos  complectitur,  eisque  benedi¬ 
cit,  si  salvi  esse  non  possunt? 

Ad  hunc  locum  duae  dari  possunt  respon¬ 
siones.  Una,  Anabaptistarum,  quod  Domi¬ 
nus  in  personis  parvulorum  benedixerit  par¬ 
vulos  innocentia,  et  humilitate,  non  retate  ; 
non  enim  dixit :  Ilorum  est  regnum  coelo¬ 
rum,  sed  :  Talium.  Unde  etiam  Augustinus 
lib.  I  Confes.  cap.  19  :  «  Humilitatis,  inquit, 
signum  in  statura  pueri  commendasti,  Rex 
noster,  cum  aisti  :  Talium  est  enim  regnum 
coelorum.  »  Altera,  quod  Evangelia  non  lo¬ 
quantur  de  infantibus,  sed  de  pueris,  qui 
jam  usu  rationis  utuntur.  Ut  enim  Tertullia¬ 
nus  notat,  libro  de  Baptismo,  prope  finem, 
ideo  Dominus  ait :  Sinite  parvulos  venire  ad 
me;  Non  enim  veniunt  nisi  grandiores  :  in¬ 
fantes  enim  portari  possunt,  venire  non 
possunt. 

Sed  neutra  solida  responsio  est.  Nam 
etiamsi  Dominus  in  statura  pueri  commen¬ 
dare  voluerit  humilitatem,  et  innocentiam, 
ut  Augustinus  recte  docet,  tamen  simul 
etiam  indicavit  infantilem  aetatem  non  esse 
alienam  a  regno  et  salute.  Nam  cum  Do¬ 
minus  ait  :  Sinite  parvulos  venire  ad  me ,  ad 
litteram,  et  historice  loquitur  de  veris  par¬ 
vulis,  quos,  ut  tres  Evangelistae  testantur, 
multi  offerebant,  ut  eis  Dominus  benedice¬ 
ret ,  et  Apostoli  prohibere  conabantur,  ne 
illi  accederent.  Quare  etiam  illa  ratio  :  Ta¬ 
lium  est  enim  regnum  ’ coelorum ,  debet  conve¬ 
nire  veris  parvulis.  Et  prsetei’ea  ille  com¬ 
plexus,  et  benedictio  veris  parvulis  data, 
aperte  significat  eos  pertinere  posse  ad 
Christi  societatem,  et  regnum.  Itaque  sicut 
Isaac,  et  Ismael  sunt  allegorico  duo  Testa¬ 
menta  apud  Paulum,  Galat.  IV.  et  tamen 
historice  duo  veri  homines  fuerunt;  sic  etiam 
aetas  infantilis  typus  est  humilitatis,  et  ta¬ 
men  reipsa  idonea  est  ad  regnum  coelorum. 


Altera  solutio  non  est  etiam  solida.  Nam 
verba  Evangelistarura  parvulos,  et  infantes 
significant.  Matthaeus,  et  Marcus  habent 
7rca8t«,  id  est,  parvulos.  Lucas  habet  fip£f»i, 
id  est,  infantes.  Et  ibidem  Lucas  dicit,  eos 
portatos  fuisse,  non  suis  pedibus  venisse 
•xpoaifepov  05  aurSv  x«i  t«  fipifo,  id  est,  «  Affe¬ 
rebant  autem  ad  ipsum  et  infantes.  »  Igitur 
illa  vox,  venire ,  accipitur  largo  modo  pro 
eo,  quod  est  accedere,  et  appropinquare. 
Porro  hoc  argumentum,  quod  per  se,  et  re¬ 
vera  solidum  est,  infirmum  tamen  est,  cum 
a  Calvinistis  producitur.  Nam  Galvinistao 
nolunt  intelligi  debere  de  Baptismo  locum 
illum  Joan.  III:  Nisi  quis  renatus  fuerit.  Sub¬ 
lato  autem  illo  loco ,  posterior  locus,  quo 
solo  Calvinus  utitur,  non  convincit,  nam 
posset  responderi  ab  Anabaptistis,  secun¬ 
dum  Calvini  principia,  parvulos  ad  Chris¬ 
tum  pertinere,  quia  nascuntur  sancti,  vel 
quia  praedestinati  sunt.  Viderit  igitur  Cal¬ 
vinus,  quam  solide  resistere  possit  Anabap¬ 
tistis. 

Tertium  argumentum  colligitur  ex  locis, 
ubi  dicuntur  baptizatae  integrae  familiae,  ut 
Actor.  XVI  dicitur  Lydia  baptizata,  et  do¬ 
mus  ejus.  Et  ibidem  de  custode  carceris  : 
Baptizalus  est  ipse,  et  omnis  domus  ejus  con¬ 
tinuo ,  I.  Gorinth.  I.  Baptizavi,  inquit  Paulus, 
Stephance  domum  (2).  At  certe  in  integris  do¬ 
mibus  rarum  est,  ut  non  sint  infantes  aliqui. 
Hoc  argumento  utitur  etiam  Calvinus,  sed 
argumentum  est  probabile  tantum,  non  au¬ 
tem  aperte  convincens.  Haec  igitur  ex  divi¬ 
nis  litteris. 

Secunda  classis  argumentorum  continet 
testimonia  Ecclesiae,  quae  tamquam  tradi¬ 
tionem  Apostolorum  id  semper  et  docuit,  et 
servavit.  Utitur  hoc  argumento  etiam  Phi¬ 
lippus  in  locis,  titul.  de  Baptismo  parvulo¬ 
rum,  idque  tamquam  firmissimum  in  prima 
acie  posuit;  sed  merito  ridetur  ab  Ana¬ 
baptistis.  Nam  si  in  hac  re  valere  debet  tra¬ 
ditio,  et  antiquae  Ecclesiae  testimonium  ; 
cur  non  etiam  valeat  in  aliis  articulis?  ut 
in  asserendo  Purgatorio,  invocatione  Sanc¬ 
torum  etc.  Nostrum  igitur  est  hoc  argumen¬ 
tum,  non  adversariorum. 

Ac  primum  habemus  testimonium  Diony¬ 
sii  Areopagitae,  qui  lib.  Ecclesiast.  hierar. 
cap.  ult.  part.  ult.  ab  Apostolis  traditum 
affirmat,  ut  infantes  baptizentur.  Idem  do¬ 
cet  Justinus,  seu  quicumque  est  auctor  ca- 


(1)  Mare.  X,  13;  Luc.  XVIII,  16.  —  (2)  Act.  XVI.  15  et  33;  I.  Cor.  I,  16. 

rura  quaestionum,  qu.  56.  ubi  dicit,  parvulos 
baptizatos  salvari,  alios  non  item.  Irenaras 
lib.  II,  cap.  49.  dicit,  salvari  omnes,  qui  re¬ 
nascuntur  in  Christo,  infantes,  pueros,  ju¬ 
venes,  et  senes.  Origines  lib.  V  in  cap.  VI 
ad  Romanos  :  a  Ecclesia,  inquit,  ab  Apos¬ 
tolis  traditionem  accepit,  etiam  parvulis 
dare  Baptismum.  »  Cyprianus  lib.  III  epist. 
8.  ad  Fidum  scribit,  non  solum  sibi,  sed 
etiam  integro  Concilio  visum  esse,  parvulos 
baptizari  posse,  etiam  ante  diem  octavum. 
Hieronymus  lib.  III  contra  Pclagianos  ex¬ 
tremo,  infantes  baptizari  dicit,  et  tum  omni 
peccato  carere.  Nazianzenus  orat,  in  sanc¬ 
tum  lavacrum,  Basilius  oratione  exhortato¬ 
ria  ad  Baptismum,  Chrysostomus  hom.  I. 
ad  Neophytos,  Augustinus  lib.  X  de  Genes, 
cap.  23.  «  Consuetudo,  inquit,  matris  Ec- 
clesise  in  baptizandis  parvulis  nequaquam 
spernanda  est,  nec  ullo  modo  superflua  de¬ 
putanda,  nec  omnino  credenda,  nisi  Apos- 
tolica  esset  traditio.  »  Idem  Augustinus  lib. 
IV  de  Baptismo,  cap.  24.  iterum  repetit, 
Apostolicam  esse  traditionem,  parvulos  bap¬ 
tizandos,  et  lib.  I  de  peccatorum  meritis, 
et  remiss.  cap.  26.  dicit,  Pelagianos  ausos 
non  fuisse  negare  Baptismum  parvulorum, 
quod  viderent  nimis  aperte  pugnandum 
fuisse  cum  tota  Ecclesia,  si  id  negarent. 
Vide  etiam  Prosperum  lib.  II  de  vocatione 
Gentium  cap.  8.  qui  (ut  etiam  Hieronymus 
et  Augustinus)  hoc  potissimum  argumento 
contra  Pelagianos  probant,  dari  peccatum 
originale,  quod  infantes  baptizentur,  cum 
nullum  habeant  actuale  peccatum. 

Jam  vero  Consilium  Milevitanum  inter 
alios  Canones  secundum  edidit  his  verbis  : 
«  Placuit,  ut  quicumque  parvulos  recentes 
ab  uteris  matrum  baptizandos  negat,  ana¬ 
thema  sit.  »  Concilium  item  Gerundense, 
ante  annos  1000  celebratum,  can.  5.  statuit, 
etiam  ipso  die,  quo  nascuntur,  posse  infan¬ 
tes  baptizari,  si  periculum  mortis  imminere 
videatur.  Concilium  II  Bracarense  canon.  7. 
probat  etiam  infantium  Baptismum. Ut  etiam 
Concilium  Viennense  generale,  ut  habemus 
in  Clementina  I,  de  summa  Trinit.  et  fide 
Catholica. 

His  accedant  expressa  etiam  sanctorum 
Pontificum  decreta  de  re  eadem.  Clementis 
I,  lib.  VI  constit.  Apostol.  cap.  15.  Siricii 
epist.  1.  ad  Himerium,  cap.  2.  Innocentii  I, 
epist.  26.  ad  Concilium  Milevitanum;  Leonis 


I,  epist.  ad  Episcopum  Aquileiensem  84. 
alias 86.  Gregorii  I,  lib.  III,  epist.  9.  ad  Joan. 
Caralitanum;  Innocentii III,  in  epist.  ad  Epi¬ 
scopum  Arelatensem,  et  habetur  cap.  Majo¬ 
res,  de  Baptismo  et  ejus  effectu.  Ex  his  col¬ 
ligitur  quam  falsum  sit  quod  ait  Ludovicus 
Vives,  neminem  olim  admotum  sacro  Bap¬ 
tismo,  nisi  in  retate  adulta. 

Tertia  classis  argumentorum,  constat  ex 
rationibus.  Prima  ratio.  Parvuli  salvi  esse 
possunt :  sed  extra  Ecclesiam  non  est  salus: 
igitur  intrent  Ecclesiam  necesse  est.  Prima 
propositio  probatur  tum  ex  Scriptura  citata, 
Matth.  XIX  :  Talium  est  enim  regnum  coelo¬ 
rum  (1) ;  tum  exemplo  sanctorum  Innocen¬ 
tium,  quos  salvos  esse  semper  Ecclesia  do¬ 
cuit,  ut  supra  probatum  est,  cap.  6.  tum 
etiam  quia  si  possunt  parvuli  participes  esse 
peccati  Adami,  cur  non  etiam  gratire  Chris¬ 
ti?  Alioqui  plus  posset  culpa  quam  gratia, 
cujus  contrarium  docet  Apostolus  Rom.  VI. 
Secunda  propositio  certissima  est.NamMat. 
XII  dicitur  :  Qui  non  est  mecum,  contra  me 
est  (2);  et  ideo  in  Symbolo  conjungimus  cum 
Ecclesia,  remissionem  peccatorum  :  «  Credo 
sanctam  Ecclesiam  Catholicam,  Sanctorum 
communionem,  remissionem  peccatorum.  » 
Ideo  etiam  comparatur  Ecclesia  cum  Arca 
Noe  ;  quia  sicut  regnante  diluvio  periit,  qui 
in  arca  non  fuit;  ita  et  nunc  pereunt,  qui  in 
Ecclesia  non  sunt,  ut  ait  Hieronymus  in  ep. 
ad  Damasum  de  nomine  hypostasis.  Idem 
testatur  celebre  illud  Cypriani  dictum,  lib. 
de  unitate  Ecclesiae:  «  Non  habet  Deum  pa¬ 
trem,  qui  non  habet  Ecclesiam  matrem.  » 
Vide  etiam  Augustinum  lib.  IV  de  Baptismo, 
cap.  1.  Denique  Concilium  Lateranense  sub 
Innocentio  III,  cap.  1  :  «  Una,  inquit,  est  fi¬ 
delium  universalis  Ecclesia,  extra  quam  ne¬ 
mo  salvatur.  » 

Habemus  igitur,  oportere  infantes  intrare 
Ecclesiam.  At  id  facere  non  possunt  nisi  per 
Baptismum;  igitur  baptizentur  necesse  est. 
Assumptio  probari  potest.  Primum  ex  illo 
Pauli  ad  Rom.  VIII  :  Quos  prcedcstinavit,  hos 
et  vocavit;  quos  vocavit ,  hos  et  justificavit; 
quos  justificavit,  hos  et  magnificavit  (3).  Hinc 
enim  habemus,  omnem  praidestinatum  vo¬ 
cari,  justificari,  glorificari,  et  e  contrario 
nullum  glorificari,  nisi  ante  justificatum; 
nullum  justificari,  nisi  ante  vocatum ;  nullum 
vocari ,  secundum  propositum ,  nisi  ante 
praedestinatum.  At  in  parvulis  non  potest 


(1)  Matth.  XIX,  14.  —  (2)  Matth.  XII,  30.  —  (3)  Rom.  VIII,  30. 

fingi  ulla  vocatio,  nisi  per  Baptismum.  Tunc 
enim  recte  dicuntur  vocati,  cum  in  nume¬ 
rum  vocatorum  adscribantur.  Praeterea  Act. 
II  dicitur  :  Qui  receperunt  lerbum,  baptizati 
sunt,  et  apposita  sunt  in  die  illa  anima  circi¬ 
ter  tria  millia  (I).  Ubi  videmus,  baptizari 
nihil  esse  aliud,  quam  Ecclesiam  intrare.’ 
Unde  Patres  communi  consensu  distinguunt 
Catechumenos  a  fidelibus,  ac  docent  illos, 
quod  Baptismo  careant,  nondum  esse  intra 
Ecclesiam,  nec  dici  posse  fideles.  Yide  Na- 
zianzenum  orat,  in  sanctum  lavacrum,  Chry- 
sostomum  homil.  24.  in  Joan.  Cyrillum  lib. 
XII  in  Joan.  cap.  50.  Augustinum  tract.  4. 
in  Joan.  et  Concilium  Florentinum  in  ins¬ 
tructione  Armenorum.  Denique  non  potest 
homo  Ecclesiae  et  Christo  conjungi,  nisi  fide 
tantum,  aut  Sacramento  tantum,  aut  utro¬ 
que.  Sed  parvuli  consentientibus  Anabap- 
tistis,  non  possunt  fide  ad  Christum  et  Eccle¬ 
siam  adjungi;  ergo  per  Sacramentum  ad¬ 
jungi  debent. 

Secunda  ratid.  Si  non  possent  infantes 
baptizari,  aut  impedimentum  esset  ex  parte 
prohibitionis  alicujus  divinae,  aut  ex  parte 
Sacramenti,  aut  ex  parte  ministri,  aut  ex 
-  parte  ipsius  suscipientis,  aut  denique  ex 
parte  Ecclesiae,  quae  per  Baptismum  acquirit 
jus  in  homines,  quod  non  videtur  posse  fieri 
sine  propria  ipsorum  voluntate.  Nihil  autem 
horum  dici  potest.  Nam  nulla  exstat  divina 
prohibitio.  Sacramentum  autem  non  pendet 
nisi  a  divina  institutione  ;  alioqui  non  esset 
certum,  nec  adferret  solidam  consolationem; 
itaque  ex  se  semper  est  efficax,  et  idem  ope¬ 
ratur,  sive  adulto,  sive  infanti  detur.  Minis¬ 
ter  autem  aeque  potest  infantem  aspergere, 
et  verba  sacra  super  eum  proferre,  ac  super 
adultum.  Ex  parte  suscipientis  requiritur 
quidem  in  adultis  dispositio  quaedam  per 
actualem  fidem  et  conversionem  in  Deum  : 
At  haec  non  requiritur  in  infante.  Nam  in 
adultis  duplici  de  causa  requiritur  illa  dispo¬ 
sitio.  Primo,  propter  peccata  actualia,  quae 
illi  originali  addiderunt.  Peccatum  enim, 
quod  committitur  per  actualem  aversionem 
propriae  voluntatis  a  Deo,  requirit,  si  remitti 
debeat,  actualem  conversionem  propriae  vo¬ 
luntatis  in  Deum.  Secundo,  quia  Deus  agit 
cum  rebus  secundum  earum  naturas,  et 
ideo,  qui  habet  usum  liberi  arbitrii,  non  jus¬ 
tificatur  a  Deo,  nisi  etiam  ipse  concurrat 
per  assensum  liberi  sui  arbitrii.  At  neutra 


causa  in  parvulis  reperitur.  Illi  enim  nec  ha¬ 
bent  usum  liberi  arbitrii,  nec  peccaverunt 
per  aversionem  propriae  voluntatis  a  Deo  : 
solum  enim  habent  aversionem  habitualem, 
quae  potest  tolli  per  habitum  charitatis  in¬ 
fusum,  et  peccaverunt  aliena  voluntate. 
Unde  aequum  est,  ut  eis  etiam  prosit  aliena 
voluntas. 

Denique  non  obstat  obligatio,  quae  nasci¬ 
tur  ex  Baptismo.  Nam  in  primis  non  obliga¬ 
tur  nisi  ad  ea,  ad  quae  alioqui  obligatus  vel 
obligandus  erat.  Nam  ad  legem  divinam 
servandam,  ad  abrenuntiandum  Diabolo  et 
pompis  ejus,  omnes  tenentur  etiam  sine 
Baptismo.  Rursus  omnes  tenentur  suscipere 
Baptismum,  idque  divino  mandato,  et  proin¬ 
de  omnes  tenentur  sc  subjicere  Ecclesia}  et 
ejus  praeceptis.  Hoc  solum  inter  adultos  et 
infantes  interest,  quod  illi,  quia  sui  juris 
sunt,  debent  propria  voluntate  se  Ecclesia; 
subjicere  ;  et  nisi  faciant,  peccant :  isti,  quia 
non  sunt  juris  sui,  sed  parentum,  possunt 
eorum  voluntate  Ecclesiae  subjici.  Itaque  est 
illis  aliena  voluntas  loco  rectae  rationis,  quam 
habere  deberent  si  essent  adulti  :  proinde 
nulla  eis  fit  injuria,  sed  ingens  beneficium, 
cum  baptizantur,  licet  inde  consequatur  ob¬ 
ligatio  obediendi  Ecclesiae.  Sed  neque  infan¬ 
tes  illi,  qui  carent  parentibus  et  tutoribus,  et 
ab  aliquo  extraneo  baptizantur,  queri  pos¬ 
tea  possunt.  Nam  qui  illos  baptizant,  agunt 
eorum  causam :  sicut  si  quis  incideret  in  ho¬ 
minem  loethaliter  vulneratum,  qui  usu  lin¬ 
guae  et  rationis  careret,  eumque  in  domum 
aliquam  portari,  et  a  medicis  curari  juberet, 
certe  non  posset  ille  postea  queri  de  isto  ho¬ 
mine,  quod  eum  obligasset  ad  solvendam 
medicis  mercedem  :  et  si  quereretur,  ac 
solvere  nollet,  ab  omni  justo  judice  damna¬ 
retur. 


CAPUT  IX, 

Solvuntur  objectiones  Anabaptistarum. 

Sed  operae  pretium  erit  solvere  argumenta 
illa  triginta  et  sex,  quae  pro  se  adducunt  Mi¬ 
nistri  Transylvaniae. 

Primum  argumentum  :  «  In  sacris  nullibi 
invenitur  Paedobaptismus,  et  nullum  de  eo 


(1)  Act.  II,  41. 

mandatum  vel  exemplum  habemus ;  ergo  re¬ 
jiciendus.  »  Respondeo  :  Argumentum  hoc 
adversus  Lutheranos  magnas  vires  habet 
quippe  qui  eo  principio  passim  utuntur.  At 
apud  Catholicos  nihil  unquam  valuit.  Licet 
enim  non  inveniamus  expresse  mandatum, 
ut  baptizemus  infantes  ;  tamen  id  et  colligi¬ 
tur  satis  aperte  ex  Scripturis,  ut  supra  osten¬ 
dimus  ;  et  praeterea  non  minoris  auctoritatis 
est  apud  nos  Apostolorum  traditio,  quam 
Scriptura  :  eodem  enim  spiritu  Apostoli  lo¬ 
quebantur,  quo  scribebant.  Esse  autem  hanc 
Apostolicam  traditionem,  inde  scimus,  unde 
scimus  Scripturam  Apostolicam  esse  Scrip- 
turam  Apostolicam,  nimirum  ex  testimoniis 
antiquae  Ecclesiae. 

Secundum  argumentum  :  «  Mandatum 
est,  ut  prius  doceamus,  postea  baptizemus  ; 
prius  ergo  docendi  infantes,  quam  baptizen¬ 
tur  :  Ite,  docete  omnes  gentes  baptizantes,» 
Matth.  XXVIII.  Respondeo  :  Ponit  eo  loco 
Dominus  ordinem,  quem  servare  debeant 
Apostoli  in  conversione  Gentilium,  ut  prius 
instruerent  eos,  deinde  baptizarent,  postre¬ 
mo  monerent,  non  sufficere  fidem  et  Baptis¬ 
ma,  nisi  etiam  adderent  postea  legis  obe- 
dientiam,  et  opera  bona.  Ideo  enim  subjun¬ 
git  :  Docentes  eos  servare  omnia ,  quaecumque 
'praecepi  vobis  (1).  Qui  quidem  ordo  servan¬ 
dus  est,  cum  fieri  potest,  ut  etiam  ab  Eccle¬ 
sia  diligenter  servatur,  cum  adulti  ad  fidem 
veniunt.  At  si  vel  propter  incapacitatem  ho¬ 
minum,  vel  propter  defectum  aquoe,  non 
possint  servari  omnia,  vel  non  eodem  ordi¬ 
ne,  certe  praestat  aliquid  servare,  quam  ni¬ 
hil.  Si  quis  enim  in  deserto  esset  cum  ho¬ 
mine  Gentili  jam  moriente,  ubi  non  esset 
aqua,  posset  illum  docere  et  instruere,  ut 
crederet;  nec  peccaret  contra  praeceptum 
Domini  :  Docete  baptizantes,  quia  id  intelligi- 
tur,  cum  fieri  potest.  Quia  igitur  infantes 
non  sunt  capaces  doctrinae,  et  capaces  sunt 
Baptismi,  mutatur  in  eis  ordo:  ut  prius  bap¬ 
tizentur,  ne  forte  pereant  sine  hoc  unico 
praesidio,  ac  deinde  cum  adoleverint,  do¬ 
ceantur.  Quemadmodum  si  adultus  ad  fidem 
veniat,  et  justa  de  causa  differendus  sitBap- 
tismus,  tamen  docendus  erit  et  monendus, 
ut  Dei  legem  observet.  Et  stultus  sane  esset, 
qui  diceret,  non  debere  Catechumenos  legem 
Dei  servare  et  bene  vivere,  quia  Dominus 
'post  Baptisma  posuit,  ut  moneantur  de  obe- 
dientia  legis  praestanda. 


Tertium  argumentum  :  «  Gloriatur  Pau¬ 
lus,  et  gratias  agit  Deo,  quod  neminem  bap- 
tizaverit  praeter  Caium  et  Crispum,  et  Ste- 
phanae  domum,  »  I.  Corinth.  I.  Quam  igitur 
necessarius  sit  Pcedobaptismus,  illinc  collige. 
Et  quod  praeterea  Christus  ne  quidem  adul¬ 
tum  baptizarit  unquam,  vel  Joanncs  Bap¬ 
tista  infantem.  Respondeo  :  quod  Christus, 
Joannes  et  Paulus  non  baptizarint  infantes; 
adversarii  dicunt,  sed  non  probant,  imo  con¬ 
trarium  est  probabilius,  saltem  de  Paulo  et 
Joanne.  Nam  in  domo  Stephanae,  quamPau- 
lus  baplizavit,  probabile  est  fuisse  aliquem 
infantem.  Porro  ad  Joannem  exibat,  omnis 
Hierusalem,  imo  et  omnis  Judaea,  ut  bapti¬ 
zaretur  ab  eo,  Matth.  III  et  Mare.  I.  Quis 
autem  as^srat,  inter  omnes  non  fuisse  unum, 
qui  adduceret  filium  suum?  Christus  autem 
non  baptizabat  quidem  ordinarie  per  se, 
sed  per  discipulos,  Jo.  IV,  tamen  .aliquem, 
vel  aliquos  sine  dubio  baptizavit,  ut  haberet 
baptizatos,  per  quos  alios  baptizaret,  ut  scri¬ 
bit  Augustinus  in  epist.  108.  ad  Seleucia- 
num,  et  Evodius  Apostoli  Petri  successor,  in 
Antiocheno  Episcopatu  scribit,  B.  Virginem 
et  S.  Petrum  ab  ipso  Christo  baptizatos,  ut 
refert  Nicepliorus  lib.  II  histor.  cap.  3.  et 
Euthymius  in  cap.  III  Joan.  Sed  esto  ita  sit, 
ut  illi  dicunt,  a  Christo,  Joanne  et  Paulo 
nullum  infantem  baptizatum,  num  ideo  non 
sunt  infantes  baptizandi?  aut  num  ideo  an¬ 
tiquis  temporibus  non  baptizabantur?  Joan¬ 
nes  enim  forte  nullum  infantem  baptizavit, 
quia  ejus  Baptisma  non  erat  infantibus  ne¬ 
cessarium  ;  Christus  et  Paulus  majoribus  re¬ 
bus  intenti,  baptizandi  officium  aliis  commit¬ 
tebant  :  ut  patet  de  Christo,  Joan.  IV,  et  de  . 
Paulo,  Act.  XIX. 

Quartum  argumentum  :  «  Reprobi  non 
sunt  baptizandi  :  Multi  ex  infantibus  sunt 
reprobi ;  ergo  abstinend  um,  'ne  profanetur 
Sacramentum  per  nostram  ignorantiam.  » 
Respondeo  primo  :  Eodem  argumento  pro¬ 
barent,  neque  adultos  esse  baptizandos.  Se¬ 
cundo,  Recte  probat  hoc  argumentum  con¬ 
tra  Calvinum  et  Bucerum,  et  similes,  qui 
volunt  Baptisma  esse  sigillum  aeternae  bene¬ 
volentiae  Dei.  At  apud  nos  nihil  probat.  Nam 
etiamsi  parvulus  forte  sit  reprobus,  tamen 
dum  baptizatur,  vere  justificatur,  et  proinde. 
Sacramentum  non  profanatur,  cum  sit 
aeque  in  illo,  atque  in  quovis  electo  signum 
gratiae  verum  et  efficax. 


(1)  Matth.  XXVIII,  19  ct  20. 

Quintum  argumentum  :  «  Qui  non  credit, 
a  Baptismo  arcendus  est,  Act.  VIII :  Si  cre¬ 
dis  licet.  Infantes  non  credunt,  Deuteron.  I  : 
Nec  sciunt  malum,  nec  bonum.  »  Respondeo  : 
Hoc  argumentum  demonstratio  est  contra 
Lutheranos,  qui  existimant,  Sacramenta  ni¬ 
hil  esse  aliud,  nisi  instrumenta  alendae  fidei : 
sed  quid  illi  de  haere  sentiant,  sequenti  ca¬ 
pite  explicabimus,  ubi  etiam  hoc  argumen¬ 
tum  solvemus.  Interim  dico,  sufficere  infanti 
fidem  alienam,  sicut  ei  obfuit  peccatum  alie¬ 
num. 

Sextum  argumentum  :  «Cogi  homines  ad 
Baptismum,  est  plus  tribuere  Sacramento, 
quam  par  sit,  et  Papse  opinionem  stabilire, 
qui  docet  neminem  sine  Baptismo  posse  sal¬ 
vari.  »  Respondeo  :  Argumentum  verissime 
concludit;  sed  contra  Calvinam,  non  contra 
Catholicos. 

Septimum  argumentum  :  «  Conjungenda 
est  aqua  cum  Spiritu,  Joan.  III,  veluti  fides 
cum  Baptismo,  Mare.  ult.  :  Qui  crediderit ,  et 
baptizatus  fuerit.  At  infantes  spiritu  obtusi 
sunt,  et  credere  non  possunt.  »  Respondeo  : 
Quod  ad  Spiritum  attinet, locus  Joannisnon 
docet  baptizatum  debere  sentire  motionem 
Spiritus  sancti,  ut  Anabaptistee  credunt,  sed 
solum  vim  aqu®  in  Baptismo  esse  a  Spiritu 
sancto  ;  et  sicut  aqua  lavat  exterius,  ita  Spi¬ 
ritum  lavare  interius,  quod  potest  fieri  etiam 
in  dormiente  et  non  sentiente.  Fit  enim  illa 
lotio  et  renovatio  interior  per  infusionem 
habituum,  qui  sine  ullo  nostro  actu  infundi 
possunt.  Quod  autem  ad  fidem  attinet,  locus 
Marci  ult.  inte)ligitur  sine  dubio  de  adultis. 
Nam  praecedit  :  Praedicate  Euangelium  omni 
creatura’  :  Qui  crediderit  etc.  At  infantibus 
stultum  esset  praedicare.  Adde  quod  hoc  ip¬ 
sum  fateri  coguntur  Anabaptistae,  si  sibi 
constare  volunt.  Nam  docent  infantes  salvari 
sine  fide  et  sine  Baptismo,  ut  Melanchthon 
testatur  in  locis,  tit.  de  Baptismo  parvulo¬ 
rum.  Adde  denique,  non  deesse  fidem  illis 
necessariam,  ut  supra  diximus  et  infra  di¬ 
cemus. 

Octavum  argumentum  :  «  Ad  fidei  articu¬ 
los  tantum  credendos  Ecclesia  obligatur; 
ergo  cogi  ad  Paedobaptismum  non  debet, 
cum  non  sit  articulus  fidei.  *  Respondeo  : 
Ad  fidem  pertinere  infantes  posse  baptizari. 
Nam  etiamsi  non  haberetur  expresse  in 
Scripturis;  habetur  tamen  in  traditione  Apo- 
stolica.  Praeterea  deducitur  evidenter  ex 
Scripturis,  ut  diximus.  Argumentum  tamen 


recte  concludit  contra  Zwinglium  et  Calvi¬ 
num,  qui  non  admittunt  traditionem,  et  pu¬ 
tant,  Baptismum  non  esse  necessarium;  et 
locum  Evangelii  Joan.  III  :  Nisi  quis  renatus 
fuerit  etc.  detorquent  ad  metaphoras. 

Nonum  argumentum  :  «  Si  infantes  bap¬ 
tizandi  sunt,  ergo  et  communicandi;  ut  os¬ 
tendit  vetustas,  quae  ejusmodi  inanes  lotio¬ 
nes  et  cccnas  pueris  obtrudere  coacta  fuit.  » 
Respondeo  :  Non  esse  parem  rationem  Bap¬ 
tismi  et  Communionis.  Nam  Baptismus  ne¬ 
cessarius  parvulis  est,  quia  alioqui  pereunt 
in  aeternum,  si  sine  Baptismo  de  hac  vita 
decedant :  Communio  vero,  ut  etiam  Sacra¬ 
menta  caetera ,  non  sunt  necessaria,  nisi 
adultis,  post  Baptismum.  Id  quod  ex  ipso¬ 
rum  natura  et  effectibus  patet.  Eucharistia 
enim  (ut  de  ea  solum  loquamur)  instituta 
est,  ut  vitam  spiritualem  in  Baptismo  acqui¬ 
sitam  conservet  ac  nutriat,  quod  facit  in  re¬ 
bus  corporalibus  cibus  corporalis,  qui  vitam 
animalem  conservat.  Sicut  igitur  sine  cibo 
potest  aliquandiu  vivi,  nimirum  donec  natu¬ 
ralis  calor  non  coeperit  humorem  vitalem 
consumere ;  ita  quoque  sine  Eucharistia 
conservari  potest  vita  spiritualis,  donec  con¬ 
cupiscentiae  calor  non  coeperit  humorem 
gratiae  et  virtutum  depasci  :  quod  certe  non 
accidit  in  infantia,  sed  in  adulta  solum  aeta¬ 
te.  Quare  ipse  etiam  Dominus,  ut  indicaret 
Eucharistiam  non  esse  pro  infantibus  insti¬ 
tutam,  noluit  eam  in  lacte  constituere,  quod 
est  unicum  infantium  alimentum,  sed  in 
pane  et  vino,  quae  ad  solos  adultos  proprie 
pertinent.  Porro  veteres  aliqui  certis  de  cau¬ 
sis  in  infantium  ora  infundebant  eo  modo 
quo  poterant  Eucharistiam,^  sed  neque  eae 
causae  modo  locum  habent,  et  aliis  de  causis 
magis  urgentibus  Ecclesia  id  non  facit.  Ve¬ 
rum  de  hac  re  alibi  plura  dicenda  sunt. 

Decimum  argumentum:  «Non  datur  Bap¬ 
tismus  absque  poenitentia,  Act.  II  et  Marc.I. 
At  infantes  poenitere  nesciunt.  »  Respondeo  : 
Poenitentiam  necessariam  esse  in  Baptismo 
adultorum,  de  quo  tractatur  in  illis  locis  ob 
peccata  actualia,  qure  adulti  commiserunt: 
originale  enim  peccatum  non  est  materia 
peenitentife.  Non  enim  recte  poenitentiam 
agit  ejus  peccati,  quod  ipse  non  commisit, 
et  quod  in  ejus  potestate  non  fuit:  originale 
enim  peccatum  non  ipsi  committimus,  sed 
trahimus  ab  Adamo  per  naturalem  propa¬ 
gationem.  Unde  Roman.IX  dicitur  de  infan¬ 
tibus  :  Cum  nihil  boni ,  vel  mali  egissent  (1). 


(1)  Rom.  IX.  11. 

Undecimum  argumentum  :  «  Nazianzenus 
in  sermone  de  Baptismate  optat  differri  Bap¬ 
tismum,  donec  pueri  de  fide  sua  aliquid  pos¬ 
sint  respondere.  Augustinus  lib.  IV  de  Bap¬ 
tismo  contra  Donatistas,  parvulorum  Baptis¬ 
mum  scribit  non  fuisse  a  Conciliis  stabili¬ 
tum,  increpisse  autem' Origenis  tempore.  » 
Addunt  testimonium  Trismegisti,  Sybilla- 
rum  et  Musculi.  Respondeo  :  Nazianzenus 
optabat  quidem  Baptismum  differri  usque 
ad  triennium,  ut  pueri  aliquo  modo  respon¬ 
dere  possent;  excipit  tamen  periculum  mor¬ 
tis.  Yult  enim,  si  periculum  conspiciatur, 
baptizari  quocumque  tempore;  et  probat  ex 
Circumcisione,  aliisque  argumentis.  Itaque 
duo  habet  Nazianzenus  contra Anabaptistas. 
Unum,  posse  infantes  baptizari  quocumque 
tempore.  Alterum,  numquam  esse  differen¬ 
dum  ultra  triennium  Baptismum  infantium. 
At  certe  pueri  trium  annorum  nondum  utun¬ 
tur  ratione,  neque  possunt  credere,  aut  poe¬ 
nitere,  aut  alia  praestare,  quae  cupiunt  Ana- 
baptista).  Adde,  quod  Nazianzeni  consilium 
non  est  probatum  aliis  Patribus  :  utilitas 
enim  illa  perexigua  est,  et  periculum  ingens 
incurrere  possent  ejusmodi  infantes,  ob  in¬ 
opinatos  casus.  Idem  dici  debet  ad  Tertul¬ 
lianum,  qui  in  lib.  de  Baptismo  prope  finem 
idem  consilium  dedit,  quod  postea  Nazianze¬ 
nus.  Jam  vero  Augustinus  perperam  et  men¬ 
daciter  citatur  ab  Anabaptistis.  Non  enim 
negat  a  Conciliis  stabilitum  Poedobaptismum 
Augustinus,  quod  eum  infirmare  velit,  sed 
ut  ostendat  antiquiorem  esse  omnibus  Con¬ 
ciliis.  Sic  enim  loquitur  lib.  IV  de  Baptismo 
infantium  :  «  Quod  universa  tenet  Ecclesia, 
nec  Conciliis  institutum,  sed  semper  reten¬ 
tum  est,  non  nisi  auctoritate  Apostolica  tra¬ 
ditum  rectissime  creditur.  »  Ex  quibus  ver- 
bis  refellitur  etiam  mendacium  de  invento 
Psedobaptismo  Origenis  tempore  :  nam  Au¬ 
gustinus  neque  dicit  inventum  Peedobaptis- 
mum  Origenis  tempore,  neque  dicere  potest, 
cum  affirmet  descendere  ex  Apostolica  tra¬ 
ditione.  Porro  testimonium  Musculi  Luthe- 
rani  non  pluris  facimus,  quam  ipsOrum  Ana- 
baptistarum  testimonia.  Trismegistus  et  Sy- 
billse  non  loquuntur  de  Christi  Baptismo,  sed 
de  aliqua  Ethnica  lotione,  quee  nihil  ad  nos. 

Duodecimum  argumentum  :  «  Corde  cre¬ 
ditur  ad  justitiam ,  ore  confessio  fit  ad  salu¬ 
tem  (I),  Rom.  X.  Id  parvuli  non  possunt.  » 
Respondeo  cum  Augustino  loco  citato,  lib. 


IV  de  Baptismo,  cap.  24.  hoc  esse,  quod 
Apostoli  tradiderunt,  infantes  salvari  per 
Baptismum,  etiamsi  corde  non  credant,  nec 
ore  confiteantur.  Etsi  enim  fidem  actualem 
non  habent,  habent  tamen  fidei  Sacramen¬ 
tum,  quomodo  e  contrario  bonus  latro  non 
habuit  fidei  Sacramentum,  et  salvus  fuit  per 
ipsam  fidem  et  conversionem  ad  Deum.  Ita¬ 
que  in  necessitate  supplet  fides,  et  votum, 
Sacramenti  defectum;  et  contra  supplet  Sa¬ 
cramentum,  fidei  actualis  et  propria)  defec¬ 
tum. 

Decimumtertium  argumentum  :  «  Per¬ 
fecta  Sacramenta  cum  sint,  perfectos  requi¬ 
runt.  Infantes  admodum  imperfecti ;  ergo, 
etc.  »  Respondeo  :  Res  perfecta)  si  compa¬ 
rentur  ad  causam  agentem,  non  conveniunt 
nisi  perfectis  :  non  enim  possunt  perfecta 
opera  facere,  nisi  perfecti  artifices.  At  si 
comparentur  ad  causam  patientem,  id  est, 
ad  materiam  seu  subjectum,  tum  conve¬ 
niunt  imperfectis,  non  perfectis :  earum  enim 
munus  est  perficere  res  imperfectas.  Hujus 
generis  est  Baptismus  respectu  hominum  : 
est  enim  perfectum  Sacramentum,  quod 
perficit  homines  imperfectos.  Simile  est  de 
medicina  corporali  :  perfecta  enim  medi¬ 
cina  non  datur  perfectis  in  sanitate,  sed 
valde  imperfectis,  id  est  valde  aegrotis.  Unde 
Apostolus,  Hebr.  VI,  dicit,  imperfectorum 
esse  baptizari  :  Intermittentes  inchoationis 
Christi  sermonem,  ad  perfectionem  feramur , 
non  iterum  jacientes  fundamentum  poenitentice 
Baptismatum  etc.  (2) 

Decimumquartum  argumentum  :  «  Goena 
Domini  requirit  externam  fidei  confessio¬ 
nem,  et  propterea  ab  ea  arcentur  parvuli. 
AtBaptismus  quoque  requirit  externam  con¬ 
fessionem,  cum  nihil  sit  aliud,  nisi  fidei  pro¬ 
testatio.  »  Respondeo  :  Tam  Coena  Domini, 
quam  Baptismus  sunt  fidei  externa)  profes¬ 
siones  ;  et  ideo  per  eorum  susceptionem  pro¬ 
fitemur  fidem,  etiamsi  nihil  omnino  verbis 
diceremus.  Quare  etiam  parvuli  dum  bapti¬ 
zantur,  profitentur  fidem ;  et  idem  facerent, 
si  communicarent  :  non  enim  ista  est  causa 
cur  arceantur  a  communione. 

Decimumquintum argumentum  :  «Christi 
symbola  ad  ipsius  commemorationem  et 
prmdicationem  sunt  ordinata.  Nihil  horum 
possunt  parvuli  facere.  »  Respondeo  :  Qui 
suscipiunt  Christi  symbola:  hoc  ipso  quod 
ea  suscipiunt,  commemorant  et  pra)dicant 


(1)  Rom.  X,  10.  —  (2)  Hebr.  VI,  1 . 

Christum  :  quare  etiam  parvuli  id  faciunt. 
Dum  enim  merguntur  in  aquam,  comme¬ 
morant  Christi  mortem  et  sepulturam;  dum 
elevantur  ab  aqua,  commemorant  Christi  re¬ 
surrectionem.  Neque  aliud  requirit  Aposto¬ 
lus  Rom.  YI. 

Decimumsextum  argumentum  :  « Fides  ex 
auditu  :  auditus  pe r  verbum  Dei  (i).  Si  dixe¬ 
ris  infantes  fidem  habere,  novam  novae  fidei 
revelationem  in  illis  demonstrabis,  quod  ex 
verbo  Dei  probare  numquam  poteris.  »  Res¬ 
pondeo  :  Argumentum  concludit  contra  Lu- 
theranos,  qui  fidem  actualem  ponunt  in  in¬ 
fantibus. 

Decimumseptimum  argumentum :  «  Chris¬ 
tus  annorum  triginta  baptizatur.  »  Respon¬ 
det  Nazianzenus  oratione  in  sanctum  lava¬ 
crum,  non  omnia  qua}  Christus  fecit,  a  no¬ 
bis  eodem  modo  fieri  posse,  vel  debere.  Je- 
junavit  ille  sine  omni  cibo,  idque  mox  a 
Baptismo ;  nos  id  facimus  alio  modo  et  alio 
tempore.  Eucharistiam  dedit  ille  in  ccena- 
culo,  post  coenam,  et  ante  passionem  :  nos 
in  templis  ante  coenam,  post  resurrectio¬ 
nem.  Adde  prafferea  Christum  distulisse 
Baptismum  ad  annum  trigesimum,  tum  quia 
non  egebat  ipse  Baptismo,  tum  quia  non 
erat  ei  periculum  ne  morte  praeveniretur; 
tum  quia  decreverat  in  affate  perfecta  auspi¬ 
care  praedicationem  suam  et  ostensionem 
suam  ad  homines;  in  Baptismo  autem  agno¬ 
sci  coepit  ob  miracula,  quse  tunc  acciderunt. 
Nos  autem  egere  Baptismo  incipimus  conti¬ 
nuo  ac  nati  sumus ;  nec  sumus  certi  de  tem¬ 
pore  vitae  nostrae  :  et  denique  non  baptiza¬ 
mur,  ut  mundo  innotescamus,  sed  ne  in  ae¬ 
ternum  pereamus.  Adde,  quod  Christus  cir¬ 
cumcisus  est  in  infantia:  quod  autem  Judaeis 
erat  circumcisio,  nobis  est  Baptismus. 

Decimumoctavum  :  «  Quicumque  bapti¬ 
zantur,  Christum  induunt;  an  infantes  Chris¬ 
tum  induant,  expende.  »  Respondeo  :  In¬ 
duunt  infantes  Christum,  quandoquidem  per 
habitum  gratia}  illis  infusum,  exuunt  vete¬ 
rem  hominem,  et  induunt  novum.  Posse 
autem  id  fieri  sine  proprio  mentis  actu,  do¬ 
cet  Apostolus  Roman.  V  :  Sicut,  inquit,  per 
unius  inobedientiam  peccatores  constituti  sunt 
multi;  ita  et  per  unius  obedientiam  justi  consti¬ 
tuentur  multi (2).  Itaque  sicut  hoc  ipso,  quod 
aliquis  nascitur  ex  Adam,  communicatur  ei 
peccatum  Adae,  etiamsi  usum  mentis  non 
habeat;  ita  hoc  ipso  quod  aliquis  renascitur 


ex  Christo  per  Baptismum,  communicatur  ei 
Christi  justitia,  et  ita  Christum  induit,  licet 
per  aetatem  non  habeat  usum  rationis. 

Decimumnonum  :  «  Novi  Testamenti  Sa¬ 
cramenta  sunt  spiritualia ;  infantes  toti  car¬ 
nales.  »  Respondeo  :  Ideo  recipiunt  Sacra¬ 
menta  spiritualia,  ut  fiant  etiam  ipsi  spiri¬ 
tuales  :  quales  vere  fiunt  per  habitum,  non 
per  actum. 

Yigcsimum :  «  Apostoli  hominum  pisca¬ 
tores  sunt,  non  infantium.  »  Respondeo  : 
Quasi  vero  infantes  non  sint  homines.  Quam¬ 
quam  piscari  proprie  non  est  baptizare,  sed 
praedicare ;  et  fatemur  infantibus  non  esse 
praedicandum. 

Vigesimumprimum  ;  c  Qui  accedunt  ad 
Sacramenta,  probare  se  ipsos  debent,  I.  Co- 
rint.  XI.  Infantes  id  non  possunt;  ergo  etc.» 
Respondeo  :  Id  solum  Apostolus  dixit  de 
Eucharistia,  quae  requirit,  ut  homo  sine  con¬ 
scientia  peccati  accedat,  alioqui  indigne  ac¬ 
cedit,  et  ut  discernat  corpus  Domini.  Quo¬ 
circa  recte  Ecclesia  non  communicat  infan¬ 
tes,  qui  non  possunt  discernere  corpus  Do¬ 
mini.  In  Baptismo  non  requiritur  talis  pro¬ 
batio.  Potest  enim  quis  accedere  cum  con¬ 
scientia  peccatorum ,  dummodo  poeniteat 
eum  peccasse,  et  propositum  habeat  recte 
vivendi  :  est  enim  Baptisma  institutum,  ut 
purget  peccata.  Quamvis  autem  requiratur 
in  adultis  ad  Baptismum  alia  quaedam  pro¬ 
batio,  ut  non  accedant  ficto  animo,  neque 
cum  affectu  peccati ;  tamen  in  infantibus 
nulla  probatio  necessaria  est,  cum  obicem 
ponere  non  possint. 

Yigesimumsecundum  argumentum:  «Qui 
Christianus  fieri  vult,  induere  debet  novum 
hominem,  exuto  veteri.  Id  non  possunt  in¬ 
fantes.  »  Respondeo  :  Jam  dixi,  assumptum 
esse  falsum.  Quamquam  nec  major  propo¬ 
sitio  est  absolute  vera,  cum  Christianus  sit 
etiam  is,  qui  est  malus,  modo  Baptismum 
perceperit,  et  Christi  fidem  profiteatur. 

Vigesimumtertium  :  «  Fidelis  dispensator 
dat  oibum  in  tempore  suo,  et  aspicit  albas 
messes,  non  virides,  et  tenerrimas.  »  Res¬ 
pondeo  :  Id  optime  servat  Ecclesia,  qute 
parvulis  dat  Baptismum,  -  non  Communio¬ 
nem  :  quia  Baptismi  semper  est  tempus,  non 
autem  Communionis.  Porro  regiones  albse 
ad  messem,  dicuntur  homines  dispositi  et 
idonei  ad  recipiendam  salutem:  quales  sem¬ 
per  sunt  parvuli ;  non  autem  semper  tales 

sunt  adulti,  qui  variis  desideriis  et  peccatis 
impediuntur. 

Vigesimumquartum  :  «  Illi  vere  dicuntur 
fratres,  qui  ex  eodem  poculo  bibere  possunt. 
Infantes  non  possunt;  ergo  etc.  »  Respon¬ 
deo  :  Dicuntur  fratres  qui  bibunt  ex  eodem 
poculo,  sed  majori  ratione  dicuntur  fratres, 
qui  Baptismo  eodem  renascuntur.  Nam  Bap¬ 
tismus  facit  nos  Dei  filios,  et  fratres  Christi, 
ac  omnium  aliorum  similiter  renatorum  :  bi¬ 
bere  autem  ex  eodem  poculo,  solum  est  si¬ 
gnum  fraternitatis.  Unde  Apostolus  utrum¬ 
que  dixit  de  Baptismo,  I.  Cor.  XII  :  Omnes 
vos  in  uno  Spiritu  in  unum  corpus  baptizati 
estis.  De  Eucharistia,  I.  Cor.  X  :  Unus  panis, 
et  unum  corpus  multi  sumus  (i).  Et  contra,  bi¬ 
bere  ex  diversis  poculis,  ita  ut  alii  bibant 
calicem  Christi,  alii  calicem  daemoniorum, 
signum  est  diversitatis  et  schismatis.  Quod, 
si  qui  ex  nullo  calice  bibant,  quod  faciunt 
parvuli ,  non  impedit  fraternitatem  ,  quae 
aliunde  haberi  potest,  nimirum  ex  Baptis¬ 
mo,  qui  vere  nos  fratres  sub  uno  Patre,  imo 
et  membra  unius  corporis  facit.  I.  Cor.  XII : 
Omnes  nos  in  uno  Spiritu  in  unum  corpus  bap¬ 
tizati  sumus  (2).  Id  quod  etiam  in  rebus  car¬ 
nalibus  videmus;  infantes  enim  interdum 
fratres  sunt  hominum  adultorum,  quia  ex 
eodem  Patre  geniti  sunt ,  licet  non  ves¬ 
cantur  eodem  pane,  nec  bibant  ex  eodem 
poculo. 

Vigesimumquintum  :  «  Qui  Sacramento¬ 
rum  externam  partem  tantum  sumit,  nihil 
sumit.  Infantes  aqua  sola  tinguntur,  cum 
careant  ratione;  ergo  etc.  »  Respondeo  : 
falsa  est  assumptio.  Licet  enim  infantes  ca¬ 
reant  rationis  usu,  non  tamen  carent  anima 
rationali,  ejusque  potentiis,  in  quibus  Deus 
per  gratiam  habitare  potest,  et  habitat,  cum 
baptizati  sunt,  ut  Augustinus  scribit  in  ep. 
57.  ad  Dardanum.  Ubi  dicit  mirabile  esse, 
et  tamen  verum,  quod  in  multis  Deus'  non 
habitet,  qui  eum  norunt,  ut  in  Philosophis, 
de  quibus  Rom.  I  :  Cum  cognovissent,  non  si¬ 
cut  Deum  g  lori f  caverunt  (3)  :  et  contra  in 
multis  habitet,  qui  eum  non  norunt,  ut  in 
parvulis  baptizatis.  Et  lib.  I  de  peccat,  me¬ 
ritis  et  rcmiss.  cap.  9  :  «  Dat,  inquit,  sui 
Spiritus  occultissimam  gratiam, quam  etiam 
latenter  infundit  et  parvulis.  » 

Vigesimumsextum :  «Non  debet  ad  Chris¬ 
tum  vocari,  qui  non  potest  a  Joanne  Bap¬ 


tista  prseparari.  »  Respondeo  :  Verum  est, 
si  egeat  praeparatione  ;  parvuli  autem  ea  non 
egent.  Quocirca  Dominus  ait  Matth.  XIX  : 
Sinite  parvulos  venire  ad  me  (4)  :  neque  jus¬ 
sit  cos  exspectare  donec  a  Joanne  praepara¬ 
rentur. 

Vigesimumseptimum  :  «  Baptismus  est 
tinctio  cum  doctrina,  et  manuum  impositio¬ 
ne,  Hebr.  VI.  »  Respondeo  :  Non  hoc  dicit 
Apostolus ;  sic  enim  loquitur  :  «  Intermit¬ 
tentes  inchoationis  Christi  sermonem,  ad 
perfectionem  feramur,  non  rursum  jacientes 
fundamentum  poenitentiae  ab  operibus  mor¬ 
tuis,  et  fidei  ad  Deum  Baptismatum  doctri¬ 
nae,  impositionis  quoque  manuum,  ac  re¬ 
surrectionis  mortuorum,  et  judicii  aeterni.» 
Ubi  illud  :  «  Baptismatum  doctrinae,  »  con¬ 
jungendum  est  cum  illis,  «  non  rursum  ja¬ 
cientes  fundamentum.  »  Et  sensus  est  :  Non 
revertamur  iterum  ad  fundamentum  doctri¬ 
nae  de  Baptismo  tradendae,  et  de  impositione 
manuum,  id  est,  de  Confirmatione  :  ista 
enim  traduntur  Catechumenis  initio  fidei, 
nunc  ad  altiora  tendere  nos  oportet.  Ubi 
non  definitur  Baptismus,  tinctio  cum  doc¬ 
trina;  sed  asseritur,  doctrinam  de  Baptismo 
ad  incipientes,  non  ad  perfectos  pertinere, 
quod  est  contra  Anabaptistas,  qui  Baptis¬ 
mum  perfectorum  esse  volunt. 

Yigesimumoctavum  :  «  Baptismus  est 
mortificatio,  et  ablutio  cum  invocatione  no¬ 
minis  Jesu,  Actor.  XXII.  »  Respondeo  : 
Etiam  in  parvulis  Baptismus  mortificat  pec¬ 
catum.  Porro  invocatio  illa  non  est  de  sub¬ 
stantia  Baptismi,  sed  conveniens,  et  adhi¬ 
benda  cum  fieri  potest. 

Vigesimunmonum  :  «Baptismus  est  ablui 
corpore  aqua  in  certitudine  fidei,  depulsa 
mala  conscientia.  Ilebr.  X.  i>  Respondeo  : 
Non  definit  Baptismum  Apostolus,  sed  mo¬ 
net  cum,  qui  vult  ad  Deum  accedere,  ut  ha¬ 
beat  plenam  fidem,  et  bonam  conscientiam, 
etpraiterea  Baptismum.  Sic  enim  ait :  Acce¬ 
damus  in  vero  corde,  cum  plenitudine  fidei,  as¬ 
persi  corda  a  conscientia  mala,  et  abluti  corpus 
aqua  munda  (5). 

Trigesimum  :  «  Baptismus  est  depositio 
sordium,  et  peccatorum,  et  sepeliri  cum 
Christo.  Coloss.  II.  »  Respondeo  :  Id  etiam 
infantibus  convenit,  qui  habent  peccatum 
originale.  Etsi  enim  id  Anabaptistae  negant: 
tamen  Paulus  affirmat  Rom.  V  :  In  quo  om- 

nes  peccaverunt.  Et  Ephes.  II  :  Eramus  et  nos 
natura  filii  irce  (1). 

Trigesimumprimum  :  «  Baptismus  est  sti¬ 
pulatio  bonae  conscientiae  erga  Deum,  I.Pet. 
III.  »  Respondeo  :  Effectus  est  ille  Baptismi, 
non  ipsa  Baptismi  essentia.  Porro  eum  ef¬ 
fectum  in  infantibusBaptismus  efficit  funda¬ 
mentaliter,  ut  sic  loquamur,  facturus  dein¬ 
de,  cum  ii  adoleverint,  etiam  formaliter  : 
abluit  enim  peccatum,  ex  qua  ablutione  ori¬ 
tur  postea  testimonium  bonae  conscientiae. 

Trigesimumsecundum  :  «  Baptismus  est 
lavacrum  regenerationis ,  et  renovationis 
Spiritus  Sancti,  Tit.  III  et  Joan.  III.  » 

Trigesimumtertium  :  «  Baptismus,  qui  a 
Prophetis  figuratus  est,  Ezech.XXXVI,  Zach. 
XIII,  nihil  ad  infantes  pertinet.  »  Respon¬ 
deo  :  Falsum  assumunt  ex  eo,  quod  putant 
infantes  non  habere  peccatum  originale  : 
hinc  enim  negant  infantes  regenerari,  vel 
mundari  debere. 

Trigesimumquartum  :  «  Sacramenta  sunt 
cibi  solidi.  Infantes  lacte  indigent.  »  Respon¬ 
deo  :  Sacramentum  Eucharistiae  est  solidus 
cibus,  ideoque  sub  specie  panis  institutum 
est,  nec  parvulis  datur.  At  Baptismus  non 
est  cibus,  sed  regeneratio,  quae  maxime  con¬ 
venit  parvulis;  parvuli  enim  nasci  solent. 
Quare  Apostolus  Ilebr.  VI  Baptismum  im¬ 
perfectorum  esse  dicit. 

Trigesimumquintum  :  «  Prius  nos  esse 
oportet  animales,  deinde  spirituales,  I.  Cor. 
V.  Sacramenta  sunt  instrumenta  spiritualia; 
ergo  infantes  spiritu  renasci  non  possunt.  » 
Respondeo  :  Vis  argumenti  haec  videtur  es¬ 
se.  Sacramenta  sunt  spiritualia,  ergo  spiri¬ 
tualibus  tantum  conveniunt.  Sed  infantes 
non  sunt  spirituales,  ut  ex  Apostolo  colligi¬ 
tur,  qui  docet  nos  prius  esse  animales,  et 
postea  spirituales;  igitur  Sacramenta  .infan¬ 
tibus  non  conveniunt.  Sed  in  hoc  argumento 
mala  est  prima  consequentia.  Sacramenta 
enim  sic  sunt  spiritualia,  ut  homines  spiri¬ 
tuales  ex  animalibus  efficiant,  cum  vim  ha¬ 
beant  regenerandi  et  renovandi,  Joan.  III 
et  Tit.  III. 

Trigesimumsextum.  «  Adultos  ccecos,  sur¬ 
dos  et  mutos  nemo  unquam  baptizare  aude¬ 
bit;  tanto  minus  infantes,  qui  nec  ambulare 
possunt,  nec  audire,  nec  loqui.  »  Respon¬ 
deo  :  Ejusmodi  adulti,  si  indicare  possint 
aliquo  modo  suam  voluntatem,  qua  bapti¬ 
zari  velint,  aut  certe  antea  indicaverint, quam 

(1)  Rom.  V,  12:  Eph.  II,  3. 

in  eum  morbum  inciderent :  omnino  bapti¬ 
zari  possunt  ac  debent,  ut  aperte  tradit  Con¬ 
cilium  III  Carthagin.  cap.  34.  et  Arausica- 
num  I,  can.  12.  et  Augustinus  lib.  I  de  adul¬ 
terinis  conjugiis,  cap.  26.  de  aegrotis,  qui 
repente  obmutescunt;  Quod  si  sciri  nequeat 
eorum  voluntas,  non  baptizantur,  quia  in 
iis,  qui  rationis  usum  habent,  requiritur  eo¬ 
rum  consensus,  ut  supra  diximus;  quod  in 
infantibus  non  requiritur,  ut  quibus  sufficit 
aliorum  consensus.  Item  nescimus  de  adul¬ 
tis  caecis,  mutis  et  surdis,  an  non  ponant 
obicem  aliquem ;  quod  de  infantibus  certe 
scimus. 


CAPUT  X. 

Quid  sentiant  adversarii  defide,quce  requiritur 
in  Baptismo  parvulorum . 

Restat  altera  quaestio  de  fide,  qua  parvuli 
baptizantur.  Sunt  autem  de  hac  re  duae  ex¬ 
tremae  sententiae  haereticorum,  inter  quas 
media  incedit  sententia  Catholicae  Ecclesiae. 

Prima  sententia  Lutheranorum  est,  qui  fi¬ 
dem  actualem,  aut  aliquid  simile  actuali  fi¬ 
dei  parvulis  tribuunt.  Primus  Lutherus  anno 
20.  in  lib.  de  captivit.  Babyl.  cap.  de  Bap¬ 
tismo,  cum  dixisset  :  «  Omnia  Sacramenta 
ad  fidem  alendam  instituta  sunt.  »  Item  : 
«  Sacramenta  non  justificant,  nec  ulli  pro¬ 
sunt,  sed  sola  fides.  »  Item  :  «  Sacramenta 
non  implentur,  dum  fiunt,  sed  dum  credun¬ 
tur,  )>  vidit  repugnare  his  sententiis  Baptis¬ 
mum  parvulorum,  atque  eum  sibi  ipse  ob¬ 
jecit  :  «  Opponetur,  inquit,  forsan  iis,  qu* 
dicta  sunt,  Baptismus  parvulorum,  qui  pro¬ 
missionem  Dei  non  capiant,  nec  fidem  Bap¬ 
tismi  habere  possint.  »  Respondet  autem, 
ac  duo  dicit.  Primo,  infantes  credere.  Se¬ 
cundo,  fidem  acquirere,  non  vi  Sacramenti, 
sed  per  orationem  Ecclesice,  et  fidem  offe¬ 
rentium  parvulum  ad  Baptismum;  et  sic  ex¬ 
ponit,  quod  dici  solet,  parvulis  fide  aliena 
succurri.  Quod  autem  loquatur  de  fide  ac¬ 
tuali  parvulorum,  non  de  aliquo  habitu,  pa¬ 
tet  ex  illis  ejus  verbis  :  «  Sicut  verbum  Dei 
potens  est,  dum  sonat,  etiam  impii  cor  im¬ 
mutare,  quod  non  minus  est  surdum  et  in- 

capax,  quam  ullus  parvulus,  ita  per  oratio¬ 
nem  Ecclesiae  offerentis  et  credentis,  cui  om¬ 
nia  possibilia  sunt,  et  parvulus  fide  infusa 
mutatur,  mundatur  et  renovatur.  »  Haec  ille. 
At  certe  impius  cum  ad  vocem  verbi  Dei  im¬ 
mutatur,  ut  velit  converti,  actualiter  immu¬ 
tatur,  non  habituali  ter. 

Item  Lutherus  in  lib.  contra  Cochlaeum 
anno  23  :  «  Dicimus,  inquit,  ad  Baptismum 
infantes  credere  per  vim  verbi,  quo  exorci¬ 
zantur,  et  per  fidem  Ecclesia;  eos  offerentis, 
et  eis  fidem  orationibus  suis  impetrantis. 
Alioqui  mera  et  intolerabilia  essent  menda¬ 
cia,  quando  baptizans  a  parvulo  quaerit,  an 
credat,  non  baptizaturus,  nisi  vice  ejus  res¬ 
pondeatur,  Credo.  Ut  quid  interrogat  an 
credat,  si  certum  est,  eos  non  credere?  ut 
Cochlseus  contendit.  Esto,  Augustinus  sic 
aliquando  dicat;  sed  Cochlseo  satis  sit,  esse 
sic  ab  homine  dictum :  nos  volumus  hoc  dic¬ 
tum  divinis  testimoniis  probari.  Quin  asse¬ 
rimus  parvulos  prorsus  non  esse  baptizan¬ 
dos,  si  verum  est,  in  Baptismo  non  credere, 
ne  illudatur  majestatis  Sacramentum  et  ver¬ 
bum.  Debemus  autem  et  hunc  negatae  in 
parvulis  fidei  errorem  Sophistis  etc.  »  Ubi 
apertissime  loquitur  de  fide  actuali,  non  de 
habituali;  neque  enim  Cochlams,  aut  Augus¬ 
tinus,  aut  Scholastici,  quos  ille  Sophistas 
vocat,  fidem  habitualem  in  parvulis  nega¬ 
runt.  Et  praeterea  vult  Lutherus  fidem  esse 
in  parvulis  ante  Baptismum,  dum  exorcizan¬ 
tur  et  interrogantur ;  illa  autem  non  potest 
esse  fides  nisi  actualis,  habitualis  enim  non 
infunditur  ante  Baptismum,  sed  in  ipso  Bap¬ 
tismo.  Idem  etiam  scripsit  in  lib.  ad  Wal- 
denses,  ubi  ait,  praestare  prorsus  omittere 
Baptismum  in  parvulis,  quam  baptizare  eos 
sine  fide.  Nam  si  sine  fide  accipias  Sacra¬ 
mentum,  magno  tuo  malo  accipies.  Et  pro¬ 
bat  ex  illo  Mare.  ult.  :  Qui  crediderit ,  et  bap- 
tizatus  fuerit  (I).  Qui  locus  de  actuali  fide 
intelligitur. 

Haec  sententia  visa  est  admodum  dura 
omnibus  aliis,  et  peperit  tres  sectas  diver¬ 
sas.  Quidam  enim  negarunt  parvulos  bapti¬ 
zandos,  cum  omnino  crederent  sine  fide 
Baptismum  nihil  prodesse,  ut  Lutherus  di¬ 
xerat  :  et  simul  experimento  certissimo  te¬ 
nerent,  parvulos  non  credere,  cum  aperte 
renitantur  et  ejulent  cum  baptizantur.  At¬ 
que  hi  sunt  Anabaptistae,  de  quibus  supra 
diximus. 


Alii  non  negarunt  parvulos  baptizandos, 
sed  negarunt  fidem  in  parvulis  requiri ;  et 
ii  sunt  Sacramentarii,  de  quibus  mox  dice¬ 
mus,  dum  alteram  sententiam  referemus. 

Denique  alii  neque  fidem,  neque  Baptis¬ 
mum  parvulorum  negarunt,  sed  mollire  co¬ 
nati  sunt,  et  exponere  Lutheri  sententiam. 
Itaque  anno  36.  convenerunt  Lutherani  ad 
Conciliabulum  Wittembergense,  cujus  acta 
exstant  apud  Cochlanun  lib.  III  Miscellaneo¬ 
rum,  tract8.  cap.  2.  In  ea  Pseudosynodo 
haec  pronuntiata  habentur.  Primum,  reji¬ 
ciendum  esse  errorem  illorum,  qui  imagi¬ 
nantur  salvari  infantes  sine  aliqua  actione 
ipsorum.  Secundum,  etsi  nos  non  intelliga- 
inus  qualis  sit  illa  actio  parvulorum,  tamen 
certum  esse  in  eis  fieri  sanctos  et  novos  mo¬ 
tus,  sicut  in  Joanne  Baptista,  quando  exul- 
tavit  in  utero.  Tertio,  licet  non  sit  imagi¬ 
nandum,  quod  infantes  intelligant,  tamen 
motus  eorum,  et  inclinationes  ad  creden¬ 
dum,  et  diligendum  Deum,  similes  esse  mo¬ 
tibus  fidei  et  dilectionis,  et  hoc  esse  intelli- 
gendum,  cum  dicuntur  infantes  credere. 

Hanc  mitigationem  sententiae  Lutheri,  se¬ 
qui  videntur  communiter  Lutherani.  Philip¬ 
pus  in  locis  anni  58.  tit.  de  Baptismo  parvu¬ 
lorum  :  «  De  infantibus  hoc  satis  est  tenere; 
Spiritus  sanctus  per  Baptismum  eis  datur, 
qui  efficit  in  eis  novos  motus,  novas  incli¬ 
nationes  ad  Deum  pro  ipsorum  modo.»  Idem 
habet  JoannesBrentius  in  Apolog.  pro  Con- 
fess.  Wirtemberg.  cap.  de  Baptismo;  et  Da- 
vid  Cliitrams  in  suo  Catechismo  loco  7.  de 
Baptismo.  Item  Illyricus  cum  Centuriatori- 
bus  centur.  II,  cap.  4.  coi.  63.  et  centur.  V. 
cap.  4.  coi.  517.  reprehendit  Justinum  et 
Augustinum,  quod  velint  infantes  in  Baptis¬ 
mo  non  credere  fide  propria,  sed  aliena. 
Denique  (ut  omittam  cacteros)  Martinus 
Kemnitius  in  2.  par.  Exam.  Tridentini  Con¬ 
cilii  ad  can.  13.  VII.  sess.  p.  258  et  seq.  di¬ 
cit  quidem  esse  difficile  intellectu  et  expli¬ 
catu,  quemadmodum  infantes  credant:  «Ta- 
men,  inquit,  quomodo  hoc  simplicissime 
possit  intelligi,  explicatur  in  formula  con¬ 
cordiae  inter  Theologos  Saxoniae  et  superio¬ 
ris  Germanice,  anno  1536  constituta  etc.  » 
Et  ponit  breviter  summam  eorum,  quae  ex 
conventiculo  Wirtembergensi  supra  citavi¬ 
mus. 

Est  autem  hic  observandum,  Kemnitium 
mira  fraude  et  artificio,  imo  aperto  menda- 

cio  asserere,  hanc  sententiam  conventiculi 
Wirtembergensis  concordare  cum  Lutheri 
sententiis  supra  citatis,  et  rursum  Lutherum 
cum  Augustino;  et  contra  Synodum  Triden- 
tinam  dissentire  in  hac  re  a  Synodo  gene¬ 
rali  Viennensi,  quod  Synodus  Viennensis 
docuerit  infantibus  in  Baptismo  infundi  ha¬ 
bitus  fidei,  spei  et  charitatis :  Synodo  autem 
Tridentinas  ita  sorduerit  illud  decretum,  ut 
ne  mentionem  quidem  ejus  facere  voluerit. 
Quas  mendacia  paulo  post  refellemus ;  atque 
haec  de  prima  sententia. 

Altera  sententia  in  altero  extremo  :  infan¬ 
tibus  nullam  fidem  in  Baptismo  esse  neces¬ 
sariam.  Hanc  videtur  primus  etiam  Luthe- 
rus  docuisse.  Nam  licet  antequam  Anabap- 
tistas  exorirentur,  illa  scripserit,  quae  supra 
citavimus, tamen  postquam  illi  apparuerunt, 
scripsit  librum  contra  eos,  anno  4538.  et 
ubi  ad  hoc  argumentum  venisset  de  fide 
infantium,  dixit  nihil  interesse,  sive  credant, 
sive  non  credant.  Baptismum  enim  non  fun¬ 
dari  super  fidem  dantis,  aut  recipientis, 
quae  incertissima  est,  sed  super  Dei  manda¬ 
tum  et  institutionem.  Et  similia  habet  in  ho- 
miliis  de  Baptismo,  anno  37  et  40  habitis  : 
tamen  hoc  principium  Lutheri  non  est  soli¬ 
dum.  Nam  etiamsi  ex  eo,  quod  Sacramen¬ 
tum  non  pendet  a  fide  nostra,  sed  a  divina 
institutione,  sequatur  illud  in  sesemper  esse 
efficax,  non  tamen  sequitur  nobis  esse  utile, 
et  fructuosum,  nisi  cum  fide  accipiatur ;  alio- 
qui  etiam,  qui  ficto  animo  accedunt,  vel 
peccatum  deserere  nolunt,  per  Baptismum 
purgarentur.  Ideo  Sacramentarii  sequuntur 
quidem  Lutherum  in  eo,  quod  scribit  non 
requiri  fidem :  sed  ex  alio  fundamento  id 
colligunt ,  nimirum  ex  promissione  facta 
Abrahse  et  semini  ejus,  vel  certe  ex  divina 
praedestinatione. 

Calvinus  lib.  IV  Instit.  cap.  46.  cupiebat 
primam  Lutheri  sententiam,  quam  supra 
explicavimus,  defendere,  sed  non  est  ausus. 
Unde  sic  loquitur  §.  48  :  «Non  satis  tutum 
fuerit,  hoc  adimere  Domino,  ne  sese  il¬ 
lis  quoquomodo  exhibere  cognoscendum 
queat;  »  et  §.  49  :  «  Non  quod  eadem  esse 
fide  praeditos  temere  affirmare  velim,  quam 
in  nobis  experimur,  aut  omnino  habere  no¬ 
titiam  fidei  similem.  »  Haec  ille.  Vides  quo¬ 
modo  rejicit  decretum  Wirtembergense? 
Inde  §.  21  :  «  Quos  electione  sua  dignatus 
est  Dominus,  si  accepto  regenerationis  signo 
praesenti  vita  ante  demigrent,  quam  adole¬ 
verint;  eos  virtute  sui  Spiritus  nobis  incom¬ 


prehensa  renovat,  quomodo  expedire  solus 
ipse  providet.  »  Similia  habet  Theodorus 
Beza  in  sua  confess.  cap.  4.  art.  48.  et  Pe¬ 
trus  Martyr  in  cap.  I  et  VII  prioris  ad  Co¬ 
rinthios,  ubi  aperte  dicit,  infantes  non  in- 
telligere,  neque  credere,  et  tamen  recte  bap¬ 
tizari,  quia  jam  antea  sanctificati  sunt,  et 
membra  Ecclesiae  effecti  per  donum  electio¬ 
nis  divinae,  et  promissionem  parentibus  fac¬ 
tam.  Imo  Wolfgangus  Musculus,  qui  inter¬ 
fuerat  Conciliabulo  Wirtembergensi,  postea 
Sacramentarius  factus,  in  locis  communibus, 
tit.  de  Paedobaptismo,  dicit  admodum  incon¬ 
sulte  scripsisse  Lutherum,  si  constet  parvu¬ 
los  non  credere,  baptizandos  non  esse  :  et 
hanc  fuisse  occasionem  Anabaptismi. 

Tertia  sententia  Catholicorum  est  :  infan¬ 
tes  non  habere  fidem  actualem,  nec  tamen 
omni  fide  carere  ;  sed  habere  fidem  habitua¬ 
lem;  et  praeterea  credere  fide  aliena,  et  ipsa 
Baptismi  susceptione.  Quae  omnia,  ut  ordine 
probentur,  ponam  sequentes  propositiones. 


CAPUT  XI. 

Declaratur  quae  fides  requiratur  in  Baptismo 
parvulorum ,  et  refelluntur  errores  adversa¬ 
riorum. 

Prima  propositio  :  «  Infantes  non  habent 
actualem  fidem.  »  Haec  est  contra  primam 
Lutheri  sententiam.  Probatur  Primo,  quia 
Scriptura  Deutern.  I  et  Jonae  ult.  affirmat, 
infantes  non  cognoscere  distantiam  boni  et 
mali ;  nec  usquam  excipit  tempus  Baptismi. 
Quare  sine  Scripturae  testimonio  id  Luthe- 
rus  affirmat. 

Secundo, Patres  hanc  sententiam  rejiciunt, 
ut  Nazianzenus,  qui  oratione  in  sancta  lumi¬ 
na,  dicit,  infantes  sine  sensu  sanctificationis 
sanctificari,  et  Augustinus,  qui  epistol.  57. 
ad  Dardanum  ridet  hanc  Lutheri  senten¬ 
tiam,  ut  quae  injuriam  faciat  humanis  sensi¬ 
bus  :  et  rursus  epist.  23.  tract.  80.  in  Joan. 
lib.  IV  de  Baptismo,  cap.  24.  et  lib.  I  de 
peccator,  meritis  et  remiss.  cap.  20.  dicit, 
parvulos  non  habere  fidem,  quaj  est  in  co¬ 
gitatione  :  item  non  habere  sensum  fidei  : 
denique  non  habere  quod  Paulus  dicit  : 

Corde  creditur  ad  justitiam  (1).  Ex  quibus  in- 
telligiinus  Kemnitium  pag.  258.  omnino  te¬ 
mere  et  mendaciter  scripsisse,  eamdem  esse 
in  hac  re  Augustini  et  Lutheri  sententiam. 
Nam  supra  ostendimus,  a  Luthero  fidem  ip¬ 
sam  actualem  tribui  parvulis;  cujus  contra¬ 
rium  totinlocis  dicit  Augustinus.  Quid, quod 
Lutherus  in  lib.  contra  Cochlaeum  fatetur, 
contra  se  in  hac  quaestione  habere  Augusti¬ 
num  ?  et  tamen  impudens  Kemnitius,  invi¬ 
tum  Lutherum  cum  invito  Augustino  con¬ 
cordare  suo  mendacio  voluit. 

Tertio,  est  ratio.  Nam  fides  non  potest 
oriri  in  mente  nisi  ex  divina  revelatione : 
quae  quidem  aut  immediate  sit  a  solo  Deo, 
aut  per  organum  verbi  Dei  praedicati,  aut 
lecti.  Primo  modo  non  dicit  Lutherus  dari 
infantibus  fidem,  sed  secundo,  cum  ait  eos 
credere  per  vim  verbi,  quo  exorcizantur  ad¬ 
juvantibus  Ecclesiae  precibus.  Et  praeterea 
primus  ille  modus  non  est  ordinarius,  sed 
extraordinarius,  et  rarissimus,  ac  solis  forte 
Prophetis  et  Apostolis  concessus ;  Fides  enim 
ex  auditu* inquit  Paulus  Roman.  X,  loquens 
de  ordinario  modo,  quo  gignitur  fides.  At  si 
omnibus  infantijjus  fides  immediate  revela¬ 
retur,  jam  esset  modus  ordinarius  ,  et  pos¬ 
sent  omnes  infantes,  dum  baptizantur,  dici 
Prophetae.  Quod  autem  Secundo  modo  non 
oritur  in  infantibus  fides,  patet  manifesto 
experimento.  Si  enim  verbum  exorcismi 
gigneret  fidem,  certe  audiretur,  et  intellige- 
retur  ab  infantibus  :  proinde  attente  auscul¬ 
tarent  infantes  ;  cujus  contrarium  videmus. 
Deinde  exorcismus  non  refertur  ad  fidem 
docendam,  sed  ad  Daemones  coercendos. 
Denique  hoc  est  ponere  novum  miraculum 
in  auribus,  et  mente  infantium.  Neque  va¬ 
let,  quod  Lutherus  adfert  de  orationibus,  et 
fide  offerentium.  Nam  aliquando  contingit, 
ut  offerentes,  et  parentes,  et  ipsi  baptizantes 
sint  infideles,  et  tamen  vere  et  utiliter  detur 
infantibus  Baptismus  ,  ut  Augustinus  docet, 
epist.  23.  Neque  ea  vis  est  orationum,  et  fi¬ 
dei  offerentium,  ut  infallibiliter  miracula 
impetrent.  Et  denique  si  Deus  miraculum 
facit  in  mente  infantuli,  ut  corde  credat  ad 
justitiam,  cur  non  facit  etiam  in  lingua,  ut 
ore  confiteatur  ad  salutem?  Forte  hoc  est 
impossibile  Deo  ;  aut  orationibus,  et  fide  im¬ 
petrari  nequit?  At  facillimum  esse,  testatur 
asina  Balaam,  quae  Deo  volente  locuta  est 
sapienter,  Num.  XXII. 


Quarto ,  probatur  ratione  Augustini  in 
epist.  51 .  quia  cum  constet  infantes,  et  vocis 
ejulatu,  et  motibus  corporis  reluctari,  et 
obstrepere  Baptismo,  si  vere  intelligerent 
(quod  necesse  est,  si  credere  debent)  quid 
agatur,  rei  fierent  ingentis  sacrilegii ,  nec 
abluerentur,  sed  magis  sordidarentur. 

Secunda  propositio  :  «  Non  habent  infan¬ 
tes,  dum  baptizantur,  ullos  novos  motus,  et 
inclinationes  similes  actibus  fidei,  et  dilec¬ 
tionis.  »  Haec  est  contra  figmentum  Conci- 
liabuli  Wirtembergensis  ,  et  Philippi,  Kem- 
nitii,  et  aliorum  Lutheranorum.  Probatur  : 
Primo,  quia  repugnat  verbo  Dei.  Isti  enim 
volunt  hos  ipsos  motus  infantium  sine  cog¬ 
nitione  esse,  et  dici  fidem  ,  licet  improprie, 
et  eo  modo  infantes  non  justificari  sine  ali¬ 
qua  fide.  At  in  tota  Scriptura  nusquam  hg- 
betur  nomen  fidei  in  ea  significatione,  ut  de¬ 
signet  motum  quemdam  sine  sensu,  et  sine 
cognitione ;  sed  potius  in  contraria,  ut  patet 
Rom.  X  :  Fides  ex  auditu.  Hebr.  XI  :  Fide 
intelligimus  aptata  esse  saxula  verbo  Dei  (2),  et 
sic  de  aliis  locis. 

Secundo,  repugnat  rationi.  Nam  aut  illi 
motus,  et  inclinationes  sunt  in  corpore,  aut 
in  animo.  Si  in  corpore,  non  possunt  esse 
similes  actibus  fidei,  et  dilectionis,  qui  sunt 
inanimo;  nec  enim  corporalia  dicuntur  si¬ 
milia  spiritualibus,  nisi  metaphorice,  et  per 
quamdam"analogiam.  Et  praeterea  non  potest 
fieri,  ut  motus  et  inclinatio  ad  credendum 
Deo,  et  diligendum  Deum  ,  sint  corporales, 
cum  Deus  sit  objectum  spirituale  et  altissi- 
mum,  quod  vix  mente  attingi  aliquo  modo 
potest.  Si  autem  sint  in  animo,  est  implica¬ 
tio  contradictionis,  quod  sint  absque  cogni¬ 
tione.  Quid  enim  est  motus  intellectus,  nisi 
intelligere?  non  enim  aliter  moveri  potest 
intellectus,  nisi  intelligendo  ;  sicut  nec  ocu¬ 
lus,  nisi  videndo;  nec  sensus  audiendi ,  nisi 
audiendo.  Et  quomodo  potest  voluntas  in¬ 
clinari,  nisi  prmcedente  cognitione?  cum 
objectum  voluntatis  non  sit  aliud ,  nisi  bo¬ 
num  cognitum. 

Tertio,  repugnat  ipsi  Luthero.  Nam  Lu¬ 
therus  locis  antea  citatis ,  illam  fidem  ponit 
in  parvulis,  de  qua  saepe  dixerat ,  quod  sola 
justificet.  Certum  autem  est,  fidem  justifi¬ 
cantem  non  esse  motum  sine  cognitione  : 
alioqui  etiam  bestiae  justificari  possent.  Vo¬ 
luit  etiam  Lutherus  fidem  in  parvulis  gigni 
ex  auditu  verborum  exorcismi ;  proinde  non 

sine  cognitione  posuit  fidem.  Praeterea  Lu- 
therus  volebat,  fidem  in  parvulis  esse  ante 
Baptismum,  ut  posset  vere  responderi  mi¬ 
nistro  baptizaturo  ,  parvulum  credere  :  at 
auctores  hujus  sententiae  dicunt,  per  Baptis¬ 
mum  dari  parvulis  istos  motus.  Sic  enim  lo¬ 
quitur  Philippus  loco  cit. :  «Spiritus  sanctus 
per  Baptismum  eis  datur,  qui  efficit  in  eis 
novos  motus,  et  inclinationes  etc.  »  Et  simi¬ 
liter  Kemnitius  pag.  239.  dicit,  effundi  Spi¬ 
ritum  regenerationis  in  infantes ,  dum  bap¬ 
tizantur,  et  operari  in  illis  sanctos  motus  etc. 
Quare  falso  affirmat  pagina  superiore  idem 
Kemnitius,  Lutherum  idem  sensisse,  quod 
ipse  sentit. 

Quarto,  repugnat  doctrinae,  et  principiis 
communibus  omnium  Lutheranorum.  Nihil 
enim  est  apud  eos  certius,  et  communius, 
quam  sola  fide  justificari  hominem  ;  et  Sa¬ 
cramenta  nihil  esse  aliud ,  nisi  instrumenta 
excitandae  vel  nutriendae  fidei.  At  certe  si 
motus  illi  infantium  sine  vera  fide  illis  suffi¬ 
ciunt  ad  justificationem ,  et  ad  Baptismum 
utiliter  suscipiendum  ;  falsum  est  sola  fide 
hominem  justificari.  Neque  dicere  possunt, 
hos  ipsos  motus  esse  fidem.  Nam  quando  lo¬ 
quuntur  de  fide  in  materia  justificationis, 
semper  intelligunt  per  fidem  apprehensio¬ 
nem  divinae  misericordiae,  quae  sine  cogni¬ 
tione  esse  non  potest.  Praeterea  cum  isti 
motus  immediate  excitentur  a  Deo,  ut  ipsi 
volunt,  et  non  per  Sacramenta,  quae  more 
concionis  provocent  fidem  per  externos  sen¬ 
sus,  certe  ruit  illud  principium,  Sacramenta 
non  justificare,  nisi  fidem  excitando  more 
concionis.  Itaque  si  quis  recte  judicet,  posi¬ 
tis  principiis  de  sola  fide  justificante,  minus 
absurda  est  Lutheri  sententia,  quae  fidem 
parvulis  tribuit,  quam  Conciliabuli  Wirtem- 
bergensis,  quod  motum  sine  cognitione  iis¬ 
dem  concedit.  Lutherus  enim  novum  mira¬ 
culum  falso  excogitavit,  sed  eo  posito,  omnia 
illi  constant  :  isti  autem  et  miraculum  fin¬ 
gunt,  et  eo  posito  destruunt  sua  ipsorum 
principia,  et  cum  aperta  ratione  pugnant. 

Tertia  propositio  :  «  Infantes  non  justifi¬ 
cantur  sine  ulla  fide.  »  Ilaec  est  contra  Sa- 
cramentarios  :  et  probatur.  Primo,  quia 
Scriptura  affirmat  fidem  esse  medium  ad 
salutem  necessarium,  Joan.  III  :  Qui  non 
credit ,  jam  judicatus  est.  Ex  quo  loco  Augus¬ 
tinus  probat,  infantes  baptizatos  habere  ali¬ 
quam  fidem,  lib.  I.  de  peccatorum  meritis 


et  remiss.  cap.  33.  Nam  eo  loco  Dominus 
non  loquitur  de  praecepto  credendi,  quo  sine 
dubio  non  tenentur  parvuli ,  sed  de  medio 
ad  salutem.  Nam  antea  dixerat  :  Sicut  Moy¬ 
ses  exaltavit  serpentem  in  deserto  ,  ita  exaltari 
oportet  filium  hominis  ,  ut  omnis  qui  credit  in 
eum ,  non  pereat ,  sed  habeat  vitam  aeternam. 
Et  subjunxit  :  Qui  credit  in  eum ,  non  judica¬ 
tur  ;  qui  autem  non  credit ,  jam  judicatus 
est.  (I)  Sicut  igitur  aspicere  aeneum  serpen¬ 
tem,  non  tam  fuit  praeceptum,  quam  reme¬ 
dium  unicum  salutis  :  ita  et  fides  in  hoc  loco 
Evangelii  asseritur  necessaria,  utremedium, 
non  ut  praeceptum. 

Secundo,  probatur  ex  illo  Hebr.  XI  :  Sine 
fide  impossibile  est  placere  Deo.  Item  Roman. 
III  :  Arbitramur  hominem  justificari  per  fi- 
.  dem  (2),  quod  passim  repetit ,  et  inculcat 
Paulus.  Quomodo  igitur  sine  ulla  fide  justi¬ 
ficari  et  placere  Deo  possunt  infantes?  At 
inquiunt  Calvinus  et  Martyr  :  «  Si  Deus  prae¬ 
destinavit  infantes,  et  promisit  se  fore  Deum 
ipsorum,  sine  dubio  dabit  illis  Spiritum  sanc¬ 
tum,  eosque  justificabit  modo  aliquo  sibi 
noto,  licet  non  perfidem.  »  Respondeo  :  Prae¬ 
destinationem  non  impleri ,  nisi  per  ea  me¬ 
dia,  quae  in  Scripturis  nobis  sunt  revelata. 
Porro  Apostolus  Roman.  VIII.  satis  perspi¬ 
cue  explicat  media,  cum  ait  :  Quos  praedesti¬ 
navit ,  hos  et  justificavit ;  quos  justificavit ,  hos 
et  magnificavit  (3).  Idem  vero  Apostolus  in 
eadem  epistola,  cap.  III,  IV,  V,  VI,  VII, 
VIII,  IX  et  X.  nihil  aliud  contendit,  nisi  jus¬ 
tificationem  non  contingere  sine  fide.  Quare 
tribuere  parvulis  justificationem  sine  fide, 
et  ante  vocationem,  id  est,  ante  Baptismum, 
quo  solo  vocari  possunt  infantes,  quid  est 
aliud,  nisi  contra  verbum  Dei  fingere  novam 
justificationem  ? 

Quarta  propositio  :  «  Infantibus  in  Baptis¬ 
mo  infunditur  habitus  fidei,  spei ,  et  chari- 
tatis.  »  Haec  in  primis  certa  est  Catholicis 
exauctoritate  Conciliorum,  et  Doctorum. 
Nam  licet  aliquando  disputatum  fuerit,  an 
infantes  reciperent  cum  gratia  justificante 
habitus  harum  virtutum,  tamen  semper  fuit 
communior  sententia,  infundi  parvulis  per 
Baptismum  hos  habitus.  Ita  enim  S.  Thom. 
3.  par.  quaest.  LXIX ,  art.  6.  item  Scotus, 
Durandus,  Gabriel,  et  caeteri  fere  omnes  in 
3.  dist.  23.  Quocirca  Concilium  Viennense 
generale,  ut  habemus  Clgment.  I.  de  summa 
Trinitate  et  fide  Catholica,  definit  hanc  sen- 


(1)  Joan.  III,  14  et  18.  —  (2)  Hebr.  XI,  6:  Rom.  III,  28.  —  (3)  Rom.  VIII,  30. 

tentiam  esse  probabiliorem ,  et  magis  con¬ 
formem  testimoniis  tam  veterum,  quam  re¬ 
centium  Theologorum.  Neque  haec  senten¬ 
tia  sorduit  Tridentino  Concilio  ,  ut  audacter 
mentitur  Kemnitius  in  2.  par.  Exam.  pag. 
261.  Nam  licet  Concilium  Tridentinum  non 
fecerit  mentionem  Concilii  Viennensis ;  ta¬ 
men  illam  ipsam  sententiam  recepit ,  ac  de¬ 
finivit  ut  certam.  Nam  sess.  V  in  decreto  de 
peccato  originis,  definit  infantes  in  Baptismo 
justificari,  ita  ut  si  moriantur  in  eo  statu, 
nihil  sit,  quod  eos  ab  ingressu  coeli  remore- 
tur.  Deinde  sess.  VI,  c.  7.  definit  Concilium, 
in  Baptismo  infundi  cum  remissione  pecca¬ 
torum  haec  omnia  dona,  fidem,  spem,  et 
charitatem,  eaque  menti  inhaerere. 

Secundo,  potest  haec  eadem  sententia  col¬ 
ligi  ex  Scripturis,  quibus  supra  probavimus, 
sine  fide  parvulos  non  salvari.  Cum  enim 
constet,  fidem  proprie  non  significare ,  nisi 
actum,  vel  habitum,  et  simul  constet  in  par¬ 
vulis  actum  fidei  esse  non  posse  ;  certe  se¬ 
quitur,  ut  in  eis  sit  habitus.  Item  ex  Scrip¬ 
turis  supra  probavimus,  infantes  recte  bapti¬ 
zari,  et  per  Baptismum  justificari,  et  sal¬ 
vari.  Item  constat  ex  Scripturis,  justificatio¬ 
nem  nullam  esse  sine  fide  :  igitur  constare 
etiam  debet,  infantes  habere  saltem  habitua¬ 
lem  fidem. 

Tertio,  probatur  ex  Patribus,  qui  licet  non 
meminerint  expresse  horum  habituum,  ta¬ 
men  aliis  verbis  idem  dicunt.  Primum  enim 
omnes  Grseci,  et  multi  Latini  dicunt,  Baptis¬ 
ma  esse  illuminationem,  et  qui  baptizantur, 
illuminari.  Unde  etiam  Augustin.  tract.  44. 
in  Joan.  dicit,  caecum  natum,  cum  a  Christo 
fuit  inunctus,  factum  esse  quodammodo  Ca¬ 
techumenum;  cum  fuit  illuminatus,  fuisse 
quodammodo  baptizatum.  Id  autem  Patres 
sine  dubio  dicunt  propter  fidem,  quae  in 
Baptismo  recipitur,  quae  est  lumen  cordis, 
ut  exponit  S.  Thomas  3.  par.  quaest.  LXIX, 
art.  5.  Et  idem  colligitur  ex  illo  Actor.  XV: 
Fide  purificans  corda  eorum  (I).  Et  denique, 
quia  sola  fides  ad  intellectum  pertinet  ex 
virtutibus  Theologicis  ,  in  quibus  consistit 
justificatio,  quae  acquiritur  in  Baptismo.  At 
non  recipitur  in  Baptismo  actus  fidei.  Actus 
enim  praecedit  in  adultis,  ut  dispositio;  in 
infantibus  nullus  est  fidei  actus  :  igitur  Bap¬ 
tismus  illuminat  ratione  habitus ,  qui  in  eo 
infunditur.  Adde  quod  Augustinus  in  lib.  I. 
de  peccatorQm  meritis  et  remissione,  cap. 


26.  in  fine,  affirmat  infantulos  per  Baptis¬ 
mum  non  solum  purgari,  sed  etiam  illumi¬ 
nari,  quod,  ut  dictum  est,  non  nisi  per  fidem 
fieri  potest. 

Quarto,  probatur  ratione.  Nam  parvuli 
baptizati  vere  dicuntur,  et  sunt  fideles,  ut 
Augustinus  docet,  lib.  I.  de  peccatorum  me¬ 
ritis,  et  remiss.  cap.  33.  et  Concilium  Tri¬ 
dentinum,  sess.  VII,  can.  13.  de  Baptismo. 
At  fideles  non  dicimur  ab  actu ,  sed  ab  ha¬ 
bitu  fidei  :  alioqui  cum  dormimus,  aut  etiam 
cum  vigilamus,  sed  de  fide  non  cogitamus, 
non  essemus  fideles.  Unde  Augustinus  loco 
citato,  cum  dixisset  parvulos  esse  fideles, 
addit  :  «  Hoc  enim  eis  acquiritur  per  virtu¬ 
tem  Sacramenti,  et  offerentium  responsio¬ 
nem.  »  Ubi  apertissime  significat  parvu¬ 
los  dici  fideles,  tum  ab  habitu,  qui  infundi¬ 
tur  virtute  Sacramenti,  tum  ab  actu  fidei 
alienae. 

Item,  Deus  in  nobis  habitat  per  fidem  et 
charitatem,  Ephes.  III  :  Christum  habitare 
per  fidem  in  cordibus  vestris.  I.  Joan.  IV  :  Qui 
manet  in  cliaritate  ,  in  Deo  manet ,  et  Deus  in 
eo  (2).  At  in  parvulis  baptizatis  Deus  habi¬ 
tat,  ut  Augustinus  docet  in  epist.  57.  ad 
Dardanum  :  igitur  habent  etiam  parvuli 
baptizati  illa  dona  saltem  quoad  habitum. 

Denique,  Deus  infundit  parvulis  suis  oc¬ 
cultam  gratiam,  cum  baptizantur,  ut  Augus¬ 
tinus  docet,  lib.  I,  cap.  9.  de  peccatorum 
meritis,  et  remiss.  Sed  gratia  justificationis 
infusa  in  cordibus,  consensu  omnium  Theo¬ 
logorum,  aut  est  charitas,  cum  fide  et  spe ; 
aut  certe  est  quaedam  alia  qualitas,  cum 
qua  infallibiliter  conjunctae  sunt  tres  illae 
virtutes. 

Quinta  propositio  :  «  Parvuli  actu  cre¬ 
dunt,  partim  reipsa  dum  baptizantur ,  par- 
tim  aliena  fide.  »  Prior  pars  est  Augustini 
lib.  I  de  peccatorum  meritis  et  remiss.  cap. 

27.  ubi  dicit,  infantibus  ipsum  baptizari 
esse  credere,  quia  nimirum  ipsa  actio  est 
fidei  professio.  Similia  habet  ep.  23.  Quem¬ 
admodum  etiam  de  sanctis  Innocentibus 
Ecclesia  loquitur,  cum  ait,  eos  non  loquen¬ 
do,  sed  moriendo  confessos  esse.  Neque  de 
hac  re  ulla  potest  esse  controversia.  Poste¬ 
rior  pars  est  contra  temeritatem  Illyrici, 
Kemnitii,  et  aliorum ,  qui  errorem  Papisti- 
cum  esse  volunt,  baptizari  parvulos  in  fide 
Ecclesiae.  Sufficit  autem  ad  hanc  assertio¬ 
nem  probandam ,  consensus  Patrum.  Ita 


(1)  Act.  XV,  9.  —  (2)  Eph.  III,  17;  I.  Joan.  IV,  16. 

enim  docet  Justinus  quaest.  56.  Dionysius 
de  Eccles.  hierarch.  cap.  ult.  Ambrosius, 
vel  quicumque  est  auctor,  in  cap.  XI.  ad 
Uebr.  Augustinus  lib.  III  de  libero  arbit.  c. 
23.  ubi  dicit,  hanc  esse  totius  Ecclesiae  sen¬ 
tentiam.  Item  epist.  23,  57  et  105.  lib.  IV 
de  Baptismo,  cap.  24  et  25.  et  serm.  10.  et 
14.  de  verbis  Apostoli ;  Prosper  de  vocatio¬ 
ne  Gent.  lib.  II,  cap.  8.  et  Bernardus  serm. 
66.  in  Cantica,  et  denique  Concilium  Triden- 
tinum  sess.  VII,  can.  13. 

Est  autem  hoc  loco  observandum,  dupli¬ 
cem  fidem  requiri  in  Baptismo.  Actualem 
unam,  quae  proecedit  Baptismum,  ut  dispo¬ 
sitio  quaedam ;  ct  ea  est,  quae  exigitur  a  bap¬ 
tizandis,  cum  jubentur  recitare  Symbolum, 
et  interrogantur  an  credant.  Quae  quidem, 
ut  plurimum,  judicio  gravium  doctorum, 
non  est  ex  habitu  fidei,  sed  ex  auxilio  spe¬ 
ciali  Dei.  Unde  Catechumeni  cum  ista  fide 
adhuc  non  dicuntur  fideles  a  Patribus.  Al¬ 
tera  est,  quae  sequitur  Baptismum  ,  qaaeque 
est  pars  essentialis  justificationis,  et  non  est 
actus,  sed  habitus  ;  et  hanc  intelligunt  bap¬ 
tizandi,  cum  interrogati ,  quid  petant,  res¬ 
pondent  :  «  Fidem  vitam  aeternam  praestan¬ 
tem,  »  ut  habemus  in  Concilio  Tridentino 
sess.  VI,  cap.  7.  et  in  libris  qui  tractant  de 
ritu  Baptismi.  Jam  igitur,  cum  Patres  di¬ 
cunt,  parvulos  baptizari  in  fide  parentum, 
aut  Ecclesiae,  non  loquuntur  de  fide  poste¬ 
riore,  sed  de  priore.  Et  cum  dicimus  parvu¬ 
los  baptizari  in  fide  parentum,  non  est  sen¬ 
sus,  parvulos  justificari  formaliter,  aut  esse 
fideles  aliena  fide;  ut  perperam  colligunt 
Kemnitius  et  Illyricus  locis  citatis,  ubi  etiam 
perperam  citant  illud  Habac.  II :  Justus  ex  fide 
sua  vivit  (I).  Non  enim  ullus  Catholicorum 
docuit  unquam,  parvulos  vivere  fide  aliena, 
sed  sua  habituali.  Neque  etiam  est  sensus, 
ut  exponit  Lutherus  ,  parvulis  impetrari  fi¬ 
dem  qua  justificentur,  a  fide  et  precibus  of¬ 
ferentium  ,  et  Ecclesiae.  Fidem  enim  justifi¬ 
cantem  habent  parvuli  infusam  ex  opere 
operato  Sacramenti,  non  ex  opere  operantis 
ministri,  aut  Ecclesia3.  Sed  sensus  est,  fidem 
actualem,  quae  requiritur  ut  dispositio  ad  Sa¬ 
cramentum,  non  haberi  a  parvulis  propriam, 
sed  alienam. 

Dices  :  Quid  prodest  parvulo  fides  aliena? 
Respondeo  :  Multum  omnino  prodest.  Pri¬ 
mum  enim  eos  ad  Baptismum  adducit.  Ut 
enim  adulti,  nisi  credant,  ad  Baptismum 


non  veniunt;  sic  etiam  nisi  parentes,  aut 
aliqui  alii,  qui  infantium  curam  gerunt, 
credant,  non  eos  ad  Baptismum  defe¬ 
rent.  Itaque  sicut  propria  fides  unicui¬ 
que  prodest,  quia  est  causa  proprii  Baptis¬ 
mi  ;  ita  fides  aliena  prodest  infanti,  quia  est 
causa,  ut  infans  baptizetur.  Et  contra  infide¬ 
litas  patris  multum  obest  infanti ,  quia  est 
causa. ne  ille  baptizetur.  Atque  hanc  utilita¬ 
tem  persequitur  Prosper  loco  citato.  Altera 
utilitas  est,  quod  hoc  modo  Deum  honorant, 
et  colunt,  dum  fidem  profitentur,  et  Satanae 
abrenuntiant,  ct  implent,  quae  ad  ritum 
Baptismi  pertinent,  saltem  per  os  alienum. 
Habet  enim  Deus  ratum  hoc  obsequium  per 
alios  praestitum,  cum  ipsi  per  se  non  pos¬ 
sint.  Et  hoc  est,  quod  saepe  inculcat  Augus¬ 
tinus  locis  citatis. 

Ex  quibus  omnibus  colligitur ,  fidem  alie¬ 
nam  non  esse  ita  necessariam ,  ut  non  sit 
Baptismus  verus,  aut  fructuosus,  si  ea  desit, 
quandoquidem  non  est  de  essentia  justifica¬ 
tionis,  vel  Baptismi ;  tamen  esse  necessariam 
ad  solemnitatem  ritus,  ac  caeremoniae,  et 
saepe,  ut  diximus,  ad  ipsum  Baptismum  par¬ 
vulis  tradendum ;  quia  si  nemo  haberet  fi¬ 
dem,  nemo  curai’et  parvulos  baptizari.  Su- 
perest  argumenta  ipsorum  solvere ,  quae 
pauca  sunt  et  levia. 

Argumentum  primum  Lutheri  est  contra 
primam  propositionem  :  «  Si  infantes  non 
crederent,  illuderetur  Sacramentis  sacrilego 
mendacio,  dum  respondetur  pro  infante  : 
Credo.  »  Respondeo  :  Nullum  est  ibi  men¬ 
dacium.  Non  enim  qui  respondet:  Credo, 
significat  infantem  credere ,  proprio  actu, 
sed  alieno.  Ut  enim  Augustinus  loquitur 
serm.  10.  de  verbis  Apostoli  :  «  Accommo¬ 
dat  Mater  Ecclesia  infantibus  aliorum  pedes, 
ut  veniant;  aliorum  cor,  ut  credant;  alio¬ 
rum  linguam  ,  ut  confiteantur.  »  Idque  non 
injuria ;  cum  peccato  alieno  praegraventur, 
id  est,  ab  alio  contracto ,  licet  sibi  vere  et 
proprie  inhaerente. 

Secundum  argumentum.  Matth.  XVIII  : 
Qui  scandalizaverit  unum  de  pusillis  istis,  qui 
in  me  credunt  (2).  «  Igitur  pusilli  credunt.  » 
Respondeo  :  Pusilli ,  de  quibus  loquitur 
Evangelium,  non  infantes,  sed  pueri  gran¬ 
diores  erant.  Nam  vocavit  eos  Dominus  ad 
se;  et  scandalizari  posse  dixit ;  at  venire  suis 
pedibus,  et  scandali  capacem  esse  ,  infanti¬ 
bus  non  convenit. 


(1)  Habac.  II,  4.  —  (2)  Matth.  XVIII,  6. 

Tertium  argumentum  contra  secundam 
propositionem  :  «Joannes  Baptista  exultavit 
in  utero,  Luc.  II.  Non  igitur  mirum,  si  ha¬ 
beant  infantes  novos  motus.  »  Respondeo 
Primo,  exemplum  unum  non  facere  regulam 
generalem,  ut  Augustinus  de  hac  ipsa  re  lo- 
quens  testatur  epist.  57.  At  quia  Kemnitius 
dicit,  hoc  exemplo  non  se  probare  velle,  id 
ita  esse  in  omnibus  infantibus,  sed  tantum 
esse  posse.  Respondeo  Secundo,  Joannem 
Baptistam  non  habuisse  motum  sine  cogni¬ 
tione,  ut  isti  fingunt.  Nam  ut  Ambrosius,  et 
Bcda  in  commentario  ejus  loci,  testantur, 
Joannes  cognovit  Domini  praesentiam,  et  in¬ 
de  exultavit.  Ipsum  quoque  Evangelium, 
dum  ait,  exultasse  illum  in  gaudio,  satis 
aperte  docet,  illum  non  caruisse  cogni¬ 
tione. 

Quartum  argumentum,  contra  eamdem 
propositionem  :  «  Infantes  salvari  possunt, 
dicente  Domino,  Mare.  X  :  «  Nisi  quis  acce¬ 
perit  regnum  coelorum,  sicut  parvulus,  non 
intrabit  in  illud.  Igitur  oportet  infantes  reci¬ 
pere  Spiritum  sanctum  ,  et  proinde  aliquam 
ejus  operationem.  At  non  possunt  recipere 
fidem  cum  cognitione ;  ergo  novum  motum 
sine  cognitione.  »  Respondeo,  ultima  conse¬ 
quentia  nihil  valet;  possunt  enim  recipere, 
et  reipsa  recipiunt  infantes  habitum  fidei, 
qui  neque  est  fides  cum  cognitione,  neque 
motus  sine  cognitione. 


CAPUT  XII. 

Qui  sint  veri,  aut  falsi  effectus  Baptismi. 

Sequitur  Septima  controversia  de  effectu 
Baptismi.  Duae  sunt  autem  quaestiones  de  hac 
re.  Una  de  veris  effectibus  ,  quos  agnoscunt 
Catholici.  Altera  de  falsis  effectibus,  quos 
adversarii  Baptismo  tribuunt. 

Yeri  effectus  apud  Catholicos  tres  sunt. 
Priino  enim  Baptismus  tollit ,  ac  delet  vere 
omnem  culpam  et  poenam.  Secundo  confert 
ex  opere  operato,  gratiam,  et  non  divina, 
quibus  vere,  et  formaliter  justificatur  homo. 
Tertio  imprimit  indelebilem  characterem, 
ob  quem  reiterari  non  potest.  Ad  hos  revo¬ 
cantur  illi,  quos  Patres  enumerant,  et  maxi¬ 
me  Nazianzenus  orat,  in  sanctum  lavacrum, 
et  Chrysostomus  homil.  I.  ad  Neophytos, 


ut  quod  faciat  animam  pulchram,  Deo  dilec¬ 
tam,  splendentem,  quod  eam  obsignet  regio 
sigillo,  quod  faciat  haeredem  Dei,  quod  ape¬ 
riat  regnum  coelorum,  et  similia.  Adversarii 
Primum  effectum  negant;  dicunt  enim  pec¬ 
cata  per  Baptismum  non  vere  tolli,  sed  tan¬ 
tum  non  imputari.  Secundum  etiam  negant. 
Nolunt  enim  justificari  hominem  ex  opere 
operato  per  Sacramenta,  sed  solum  per  fi¬ 
dem.  Tertium  absolute  negant,  et  idcirco 
non  possunt  sufficientem  causam  reddere, 
cur  Baptismus  non  repetatur.  Sed  de  duobus 
effectibus  posterioribus  satis  multa  diximus 
in  disputatione  de  Sacramentis  in  genere  : 
solum  de  primo  hic  agendum  est.  Atque  haec 
erit  Prima  quaestio ;  An  Baptismus  vere  tol¬ 
lat  peccata. 

Porro  adversarii  alios  quinque  effectus 
Baptismi  enumerant.  Primum,  quod  bapti- 
zatus  non  possit  damnari,  etiamsi  velit,  nisi 
nolit  credere.  Secundum,  quod  Baptismus 
liberet  ab  obedientia  divinae  legis.  Tertium, 
quod  liberet  ad  humanarum  legum  observa¬ 
tione.  Quartum,  quod  liberet  ab  omnibus 
votis.  Quintum ,  quod  sola  memoria  Baptis¬ 
mi  justificet  a  peccatis,  quae  fiunt  post  Bap¬ 
tisma.  Qui  certe  non  tam  sunt  Baptismi  ef¬ 
fectus  ,  quam  Lutheranorum  errores ;  ac 
merito  damnantur  a  Concilio  Tridentino 
sess.  VII.  totidem  canonibus,  id  est,  6,  7,  8, 
9  et  10.  De  his  igitur  effectibus  erit  altera 
quaestio. 


CAPUT  XIII. 

Quod  Baptismus  vere  tollat  peccatum. 

Quod  igitur  attinet  ad  Primam  quaestio¬ 
nem,  fuit  hseresis  antiquissima  Origenista- 
rum,  peccata  non  tolli  per  Baptismum,  sed 
solum  tegi  :  tolli  autem  peccata  tandem  per 
mortem.  Ita  habet  Proclus  quidam  Orige- 
nista  apud  Epiphanium  haeresi  64.  ubi  etiam 
ponit  refutationem  hujus  haeresis  ex  libro 
S.  Methodii  Martyris  de  resurrectione.  Simi¬ 
lem  haeresim  postea  excitarunt  Messaliani, 
teste  Theodoreto  lib.  IV  de  fabulis  haereticor. 
Item  rursum  alii  quidam  tempore  S.  Grego- 
rii,  ut  ipse  refert  lib.  IX,  ep.  39.  ad  Theoc- 
tistam  Patritiam. 

Hoc  nostro  saeculo  idem  docent  omnes  Lu- 
therani.  Nam  Lutherus  ipse  art.  2.  ex  iis, 

quos  anno  20.  Leo  X  damnavit,  sic  ait :  «In 
puero  post  Baptismum  negare  remanens 
esse  peccatum,  est  Paulum,  et  Christum  si¬ 
mul  conculcare.  »  Deinde  in  assertione  ejus¬ 
dem  articuli  :  «  Aliud  est ,  inquit,  omnia 
peccata  remitti  aliud  omnia  tolli ;  Baptis¬ 
mus  omnia  remittit,  sed  nullum  penitus  tol¬ 
lit,  sed  incipit  tollere.  »  Similia  habet  Joan- 
nes  Calvinus  in  Antidoto  Concilii  Tridentini 
sess.  Y,  ubi  refellit  decretum  de  peccato 
originis  :  «  Manet,  inquit,  vere  peccatum  in 
nobis,  neque  per  Baptismum  statim  uno  die 
extinguitur,  sed  quia  deletur  reatus,  impu¬ 
tatione  nullum  est.  »  Idem,  habet  lib.  IV  In- 
stit.  cap.  15,  §.  10  et  II.  Idem  etiam  Philip¬ 
pus  in  Apolog.  2.  artic.  Confessionis  Augus¬ 
tanae.  Ubi  notandum  est  insigne  menda¬ 
cium.  Sic  enim  Philippus  :  &  Augustinus 
ait :  Peccatum  in  Baptismo  remittitur,  non 
ut  non  sit,  sed  ut  non  imputetur.  »  Atque 
hoc  idem  dixerat  Lutherus  in  assert.  2.  art. 
et  Joannes  Roffensis  convicit  eum  menda¬ 
cii,  ostendens  Augustinum  non  hoc  dicere. 
Editus  est  autem  liber  Roffensis  anno  1523, 
et  tamen  Philippus  anno  1530,  iterum  idem 
mendacium  protulit.  Praeterea  testatur  Coch- 
lseus  in  discussione  Confessionis  Augusta¬ 
nae,  artic.  2.  ipsum  Philippum  ab  Eckio  con¬ 
victum,  et  confessum  esse,  locum  Augustini 
male  esse  citatum  :  et  tamen  idem  menda¬ 
cium  toties  detectum,  et  confutatum,  iterum 
scripserunt  in  lib.  Concordiae  Latino,  p.  59. 
edito  anno  1580,  et  semper  repetunt,  cum 
Apologiam  illam  imprimunt.  Denique  Mur¬ 
tinus  Kemnitius  in  Examine  V  sess.  Concilii 
Tridentini,  pag.  430.  et  sequentib.  idem  de¬ 
fendit,  quamvis  magis  caute.  Fatetur  enim 
primo  remitti  in  Baptismo  omnia  peccata, 
quin  etiam  tolli,  ac  deleri,  et  solum  restare 
reliquias  quasdam  peccati  originalis.  Deinde 
tamen  addit  illas  reliquias  esse  quiddam, 
quod  malum  sit,  et  malum  culpae,  et  secun¬ 
dum  Scripturas  peccatum  dicatur,  et  quod 
hominem  damnare  posset,  si  Deus  imputare 
illud  vellet.  Quod  est  dicei'e  :  Peccatum  in 
Baptismo  remitti,  non  quia  tollitur,  sed  quia 
non  imputatur. 

Contra  hunc  errorem  gravissimum  et  per¬ 
niciosissimum  statuit  Concilium  Tridenti- 
num,  sess.  Y  decretum,  quo  affirmat  per 
Baptismum  tolli  reipsa  id  omne,  quod  habet 
in  homine  rationem  peccati. 

Est  autem  hic  observandum,  fundamentum 


adversariorum  non  esse  aliud,  nisi  quia  pu¬ 
tant  ipsam  concupiscentiam  ,  quam  certum 
est  manere  etiam  in  baptizatis,  usque  ad 
mortem,  esse  vere  et  proprie  peccatum,  li¬ 
cet  ei  non  consentiamus  ,  sed  repugnemus. 
Quae  quidem  quoestio  non  est  hujus  loci,  sed 
tractari  solet,  et  a  nobis  tractata  est  in  dis¬ 
putatione  de  peccato  originis.  Et  quia  ita 
conjuncta  est  illa  cum  ista,  ut  una  explicata, 
etiam  altera  terminetur  ;  potuisset  fortasse 
hoc  loco  ista  quaestio  prseteriri  :  tamen  quia 
alia  sunt  argumenta,  quibus  probatur  Bap¬ 
tismum  tollere  omnia  peccata  ;  et  alia,  qui¬ 
bus  probatur  concupiscentiam  non  esse  pec¬ 
catum,  nisi  improprie ,  ideo  visum  est  hic 
tractare  propositam  quaestionem,  licet  ut 
dixi,  ex  definitione  unius  consequatur  etiam 
alterius  definitio. 

Primo  igitur  probatur  ex  Scripturis,  Bap¬ 
tismo  reipsa  tolli  omnia  peccata,  ita  ut  non 
solum  non  imputetur,  sed  nec  sit  quod  im¬ 
putari  possit  ad  culpam.  Et  quia  Scriptura¬ 
rum  testimonia  plura  sunt ,  reducam  ea  ad 
aliquot  capita. 

Primum  est  eorum,  quae  habent  vocabula 
mundandi,  lavandi,  tollendi,  delendi,  aufe¬ 
rendi,  et  similia,  quae  in  primis  pugnant 
cum  modo  loquendi  adversariorum,  ac  prae¬ 
sertim  Lutheri ;  et  praeterea  non  possunt 
nisi  ineptissime  exponi  per  non  imputari. 
Non  enim  dicitur  recte  quis  tollere  ab  alio 
ignorantiam,  vel  malitiam,  quia  ignoscit  illi, 
quod  aliquid  ignoranter,  aut  malitiose  fece¬ 
rit.  Loca, haec  sunt,  Psalm.  L  :  Dele  iniquita¬ 
tem.  Amplius  lave  me.  Michaeae  YII :  Aufers 
iniquitatem.  Joan.  I  :  Ecce  Agnus  Dei ,  ecce 
qui  tollit  peccata  mundi.  Ephes.  V  :  Mundans 
eam  lavacro  (4).  Kemnitius  in  Exam.  p.  501. 
respondet,  Paulum  non  dixisse ,  Mundavit , 
sed  Mundans,  quia  quotidie  ea  mundat,  do¬ 
nec  exhibeat  eam  in  die  judicii  gloriosam. 
At  non  consideravit  Kemnitius  illud,  quod 
sequitur  :  Lavacro  aquce  in  verbo  vitee.  Mun¬ 
datio  enim  per  lavacrum  aquae ,  id  est,  per 
Baptismum  non  fit  quotidie ,  nisi  in  diversis 
hominibus,  qui  veniunt  ad  Baptismum.  So¬ 
lum  enim  baptizatur  quisque  semel ,  et  tum 
mundatur,  et  efficitur  sine  macula  et  ruga, 
quamvis  Christus  id  quotidie  faciat  in  diver¬ 
sis,  ut  in  die  judicii  totum  corpus  suum,  id 
est,  omnes  electos  exhibeat  sine  macula  et 
ruga. 

Secundum  caput  est  eorum  locorum,  qui 


(1)  Psal.  L,  3  ot  4;  Matth.  VII,  18;  Joan.  I,  29;  Eph.  V,  26. 

dicunt  tolli  maculas,  aut  inquinamenta,  aut 
iniquitates.  Nam  secundum  adversarios  non 
tollitur  per  Baptismum  peccatum,  nisi  quoad 
reatum,  id  est,  quoad  obligationem  ad  poe¬ 
nam  ,  manere  autem  volunt  ipsam  peccati 
foeditatem,  quae  erat  causa  illius  reatus.Vo- 
ces  autem,  «  Maculae,  inquinamenti,  iniqui¬ 
tatis,  »  et  similia  non  significant  reatum,  id 
est,  obligationem  illam,  quae  potest  tolli  per 
non  imputationem,  sed  significant  ipsam  foe¬ 
ditatem,  quam  illi  manere  volunt.  Cantic. 
IV  :  Tota  pulchra  es  amica  mea,  et  macula  non 
est  in  te.  Similis  est  locus  Evangelii,  Joan 
XIII  :  Qui  lotus  est,  non  indiget,  nisi,  ut  pe¬ 
des  lavet,  sed  est  mundus  totus.  Ponderat  hunc 
locum  Gregor,  lib.  IX,  epist.  39.  Non  enim 
vere  potest  dici  mundus  totus,  in  quo  aliquid 
relinquitur,  quod  maculae  rationem  habeat. 
Ezech.  XXXVI  :  Effundam  super  vos  aquam 
mundam,  et  mundabimini  ab  omnibus  inquina¬ 
mentis  vestris.  Ephes.  I  :  Elegit  nos ,  ut  esse¬ 
mus  sancti,  et  immaculati.  Coloss.  I  :  Recon¬ 
ciliavit  vos  in  corpore  carnis  ejus  per  mortem , 
exhibere  vos  sanctos,  et  immaculatos,  et  irrepre¬ 
hensibiles  (2).  Ubi  vides ,  non  solum  non  ha¬ 
bere  maculam,  sed  nec  aliquid,  unde  repre¬ 
hendi  possint.  Quod  intelligitur  quantum  at¬ 
tinet  ad  ipsam  justificationem  a  Deo  accep¬ 
tam  ;  nara  postea  bene  possunt  homines  la¬ 
bi,  et  facere  digna  reprehensione.  Ex  quo 
tollitur  evasio  Kemnitii,  qui  respondet,  pag. 
496.  et  seq.  objiciendo  alia  loca  ;  ubi  jube¬ 
mur  emundari  ab  omni  inquinamento  car¬ 
nis,  et  spiritus,  II.  Cor.  VII,  et  exuere  vete¬ 
rem  hominem,  et  induere  novum.  Ephes. 
IV  et  Coloss.  III.  Sed  haec  et  similia  intelli- 
guntur  vel  de  peccatis,  quae  postea  fiunt,  vel 
de  mortificatione  sensuum  et  inclinationum, 
quae  ad  malum  provocant ,  licet  formaliter 
peccata  non  sint. 

Tertium  caput  est  ex  figuris  Baptismi. 
Nam  multiplex  figura  praecessit.  Una  in  Cir¬ 
cumcisione,  Coloss.  II.  Altera,  in  mari  ru¬ 
bro,  I.  Cor.  X.  Tertia,  in  Jordane  sanante 
lepram,  IV.  Reg.  V.  Quarta,  in  suffocatione 
porcorum,  Matt.  VIII,  quam  allegat  Nazian- 
zenus  oratione  in  sanctum  lavacrum.  Quin¬ 
ta,  in  probatica  piscina,  Joan.  V.  Sexta,  in 
lotione,  et  curatione  caeci  nati,  Joan.  IX, 
quam  explicat  Augustinus,  tract.  44  in  Joan. 
At  in  Circumcisione  vere,  non  autem  per  so¬ 
lam  imputationem  abscindebatur  caro.  In 


mari  rubro,  vere  et  proprie  suffocati  sunt 
yEgyptii,  quibus  ante  Hebraei  serviebant. 
Quare  S.  Gregorius,  lib.  IX,  epist.  39.  hunc 
locum  tractans:  «  Qui,  inquit,  dicit,  peccata 
in  Baptismate,  non  funditus  dimitti,  dicat 
in  mari  rubro  ^Egyptios  non  veraciter  mor¬ 
tuos.  j>  Idem  quoque  de  aliis  dicendum  est. 

Quartum  caput  continet  ea  loca,  quas  com¬ 
parant  mundationem  justificationis  rebus 
vere,  et  proprie  mundis.  Psalm.  L  :  Lavabis 
me,  et  super  nivem  dealbabor.  Isaiae  I  :  Si  fue¬ 
rint  peccata  vestra,  ut  coccinum ,  sicut  nix  de¬ 
albabuntur  :  et  si  fuerint  rubra  ut  vermiculus , 
sicut  lana  alba  erunt.  Isaiae  XLIV  :  Delevi  ut 
nubem  iniquitates  tuas ,  et  quasi  nebulam  pec¬ 
cata  (I).  At  certe  cum  solaris  radius  dissol¬ 
vit  nebulas  calore  suo ,  ita  eas  evanescere 
facit,  ut  nihil  remaneat  tenebrarum,  sed  coe¬ 
lum  vere  serenum  appareat. 

Quintum  continet  similitudinem  peccati 
Originalis,  Roman.  V  :  Sicut  per  unius  inobe- 
dientiam  peccatores  constituti  sunt  multi,  ita 
per  unius  obediehtiam  justi  constituentur  multi. 
At  illi  vere  constituuntur  peccatores,  et  ve¬ 
re  justitiam  amittunt,  non  sola  imputatione. 
Joan.  III  :  Quod  natum  est  ex  carne,  caro  est; 
quod  natum  est  ex  spiritu,  spiritus  est.  Illi  vere 
sunt  carnales;  igitur  isti  vere  spirituales.- 
Confirmatur  ex  illo ,  I.  Cor.  XV  :  Sicut  in 
Adam  omnes  moriuntur  ;  ita  in  Christo  omnes 
vivificabuntur  (2).  Hic  locus  intelligitur  de 
vera  morte  ,  et  vera  resurrectione ;  igitur 
etiam  loca  supra  citata  de  vero  peccato,  et 
vera  justificatione. 

Sextum  continet  similitudinem  mortis 
Christi,  Roman.  VI  :  Consepulti  sumus  cum 
Christo  per  Baptismum  in  morte.  Et  ibidem  : 
Si  mortui  sumus,  quomodo  vivemus  in  illo  (3)? 
Idem  repetitur ,  Coloss.  II,  de  quo  loco  Au¬ 
gustinus  in  Enchirid.  cap.  52.  sic  loquitur  : 

«  Quemadmodum  in  illo  vera  mors  facta  est, 
sic  in  nobis  vera  remissio  peccatorum  :  et 
quemadmodum  in  illo  vera  resurrectio  ,  ita 
in  nobis  vera  justificatio.  »  At  Christi  mors, 
et  resurrectio  verae  fuerunt  omnibus  modis, 
non  autem  verae ,  quoad  aliquid  ,  et  quoad 
aliud  falsae  ;  igitur  et  remissio  peccati  vera 
mors  est  peccati ,  non  quoad  reatum  tan¬ 
tum  ,  sed  quoad  omnia,  quae  peccati  ratio¬ 
nem  habent. 

Septimum  continet  ea,  quae  docent,  Bap¬ 
tismo  nos  renasci.  Joan.  III  :  Nisi  quis  rena- 


(1)  Cantic.  IV,  7;  Joan.  XIII,  10;  Ezecli.  XXXVI,  25;  Eph.  I,  4;  Coloss.  I,  22.  —  (2)  Psal.  L,  9; 
Isai.  XLIV,  22.  —  (3)  Rom.  V,  19;  Joan.  III,  6;  I.  Cor.  XV,  22.  —  (4)  Rom.  VI,  4  et  8. 

natus  fuerit  ex  aqua ,  et  Spiritu  sancto.  Tit. 
III  :  Salvos  nos  fecit  per  lavacrum  regeneratio¬ 
nis.  Coloss.  II  :  Cum  essemus  mortui  propter 
delicta ,  convivificavit  nos  Christo.  I.  Pet.  II  : 
Quasi  modo  geniti  infantes  (I).  At  certe  nova 
ista  generatio  ,  et  vita  requirit  veram  mor¬ 
tem  peccatorum,  et  veram  mutationem  inte¬ 
riorem  ;  non  autem  solam  imputationem. 
Quomodo  enim  vere  sumus  vivificati,  et  re- 
geniti,  si  adhuc  mors  in  nobis  manet? 

Octavum  continet  ea  ,  quse  docent ,  non 
posse  simul  habitare  lucem ,  et  tenebras ; 
peccatum  et  justitiam.  I.  Cor.  X  :  Non  potes¬ 
tis  mensce  Domini  participes  esse ,  et  mensce  dae¬ 
moniorum.  II.  Cor.  VI :  Quae  societas  lucis  ad 
tenebras  ?  quae  participatio  justitiae  cum  iniqui¬ 
tate ?  quae  conventio  Christi  ad  Beliall  qui  au¬ 
tem  consensus  templi  Domini  cum  idolo  ?  Vos 
enim  estis  templum  Dei  vivi  (2).  At  adversarii 
volunt  simul  et  Diabolum  in  nobis  habitare 
per  peccatum,  quod  vere  semper  est  in  no¬ 
bis  ,  et  Christum  per  justificationem.  Res¬ 
pondet  Kemnitius,  pag.  501.  Paulum  doce¬ 
re,  non  posse  esse  peccatum  mortale  simul 
cum  justitia  fidei.  Papistas  autem  perperam 
haec  loca  intelligere,  qni  inde  deducunt  non 
posse  simul  consistere  vetustatem  ,  et  novi¬ 
tatem  ;  carnem,  et  spiritum.  At  in  utroque 
fallitur.  Nam  cum  fatetur  non  posse  esse  pec¬ 
catum  mortale  cum  justitia  fidei,  id  intelligit 
de  mortali ,  non  secundum  naturam  suam, 
sed  ex  misericordia  Dei  non  imputante. Vult 
enim  cum  Magistro  suo  Luthero  semper  es¬ 
se  in  nobis  peccatum  dignum  ex  se  morte 
aeterna,  sed  in  credentibus  fieri  veniale, quia 
Deus  non  imputat.  At  hoc  ipsum  est  contra 
Paulum.  Quia  si  vere  est  in  nobis  post  Bap¬ 
tismum  peccatum  natura  sua  mortale;  ergo 
est  in  nobis  iniquitas ;  ergo  tenebrae  ;  ergo 
Belial ;  ergo  est  conventio  luci  ad  tenebras, 
justitiae  ad  iniquitatem,  Christo  ad  Belial; 
non  enim  iniquitas  desinit  esse  iniquitas,  quia 
non  punitur,  ut  notum  est.  Porro  Catholici 
non  negant  esse  in  homine  vetustatem  car¬ 
nis,  et  novitatem  spiritus,  cum  fateantur  es¬ 
se  in  nobis  concupiscentiam  ,  quae  est  lex 
membrorum  pugnans  cum  lege  mentis,  (ad 
Roman.VII.)  sedeam  negant  esse  peccatum, 
nisi  quando  libera  voluntate  ejus  desideriis 
consentimus. 

Nonum  caput  continet  ea  loca ,  quae  do¬ 
cent,  Deo  odio  esse  peccata.  Psal.  V  :  Odisti 


omnes,  qui  operantur  iniquitatem.  Psal.  XLIV: 
Dilexisti  justitiam,  et  odisti  iniquitatem.  Sap. 
XIV  :  Odio  est  Deo  impius,  et  impietas  ejus  (3). 
Ex  his  enim  locis  efficitur  ,  ut  aut  Deus  in 
justificatione  penitus  tollat  peccata,  ita  ut 
nihil  sit,  quod  odio  habere  possit;  aut  certe 
nihil  omnino  remittat,  ne  obligationem  qui¬ 
dem  ad  poenam.  Si  enim  peccatum  maneret, 
Deus  illud  odisset;  si  odisset,  punire  vellet; 
si  punire  vellet,  non  ignosceret.  Itaque  di¬ 
cere  Deum  non  imputare  peccata,  quae  vere 
manent,  atque  ea  nolle  punire,  est  manifes¬ 
ta  contradictio  secundum  Scripturas  Sanctas, 
quae  Deum  hostem,  et  vindicem  peccatorum 
severissimum  ubique  describunt. 

Argumenta  adversariorum  non  aliud  pro¬ 
bant  nisi  concupiscentiam  esse  vere  pecca¬ 
tum,  licet  ei  non  consentiamus.  Quae  omnia 
soluta  sunt  a  nobis  in  disputatione  de  pecca¬ 
to  originis. 


CAPUT  XIV. 

Quod  Baptismus  non  faciat  homines 
impeccabiles. 

Nunc  ad  effectus  Baptismi,  quos  adversa¬ 
rii  confingunt,  veniamus.  Et  quoniam  ea  fe¬ 
re  omnia,  quae  hic  dicenda  essent,  et  alia  loca 
proprie  spectant,  et  hic  solum  tractantur 
propter  canones  Concilii  Tridentini  de  Baptis¬ 
mo  ;  solum  brevissime  rem  attingemus  ,  tot 
propositionibus  constitutis  ,  quot  sunt  Con¬ 
cilii  Canones. 

Sit  igitur  prima  propositio  :  «  Baptismus 
non  id  efficit,  ut  baptizati  non  possint  gra¬ 
tiam  Dei  amittere,  nisi  nolint  credere. »  Heec 
expresse  habetur  can.  6.  Concilii.  Sunt  au¬ 
tem  qusedam  breviter  annotanda.  Primum 
fuisse  olim  duos  errores  apud  veteres :  Unus 
fuit  Joviniani,  qui,  ut  referunt  Hieronymus, 
lib.  II  contra  Jovinianum,  et  Augustinus 
lib.  de  hseresibus,  cap.  82.  docuit,  hominem 
vere  baptizatum  non  posse  amplius  peccare, 
et  si  forte  peccat ,  non  fuisse  tinctum  ,  nisi 
aqua.  Argumentum  praecipuum  erant  illa 
verba,  I.  Joan.  III  :  Omnis  qui  natus  est  ex 
Deo ,  peccatum  non  facit,  quia  semen  ipsius  in 


(1)  Joan.  III,  5;  Tit.  III,  5;  Coloss.  II,  13;  I.  Petr.  II,  2.  --  (2)  I.  Cor.X,  20;  II.  Cor.  XII.  14,  15 
et  16.  —  (3)  Psal.  V,  7;  XLIV,  8;  Sap.  XIV,  9. 


LIBEM  I. 


MW/» 

oofa 

eo  manet,  et  non  potest  peccare ,  quoniam  ex 
Deo  natus  est.  Et  I.  Joan.  V  :  Qui  natus  'est 
ex  Deo,  non  peccat,  sed  generatio  Dei  conservat 
eum  (1).  Refellit  hunc  errorem  accurate  S. 
Hieronymus  loco  notato ;  et  certe  Scripturaj 
divinae  passim  occurunt,  ut  illa  Roman.  XI  : 
Tu  fide  stas  ,  noli  altum  sapere ,  sed  time,  ctc. 
Et  Hebr.  VI :  Impossibile  est  eos,  qui  semel  sunt 
illuminati  etc.  Et  II.  Pet.  II  :  Melius  erat  eis 
non  cognoscere  vitam  justitiae  etc.  (2)  Denique, 
Act.  VIII,  aperte  legimus ,  Simonem  credi¬ 
disse,  et  Baptismum  suscepisse  :  et  tamen 
ibidem  legimus  ejus  ruinam.  Porro  testimo¬ 
nia  ex  epistola  Joannis  accipienda  sunt  in 
sensu  composito  ,  quemadmodum  et  illud, 
Matth.VII :  Non  potest  arbor  bona  malos  fruc¬ 
tus  facere  (3)  :  nimirum  dum  manserit  arbor 
bona.  Solum  enim  vult  Joannes  ostendere, 
non  posse  consistere  veram  justitiam,  etcha- 
ritatem  cum  peccato  mortali ,  proinde  non 
esse  justum,  qui  male  agit.  Ita  exponunt 
Augustinus  ,  tractatu  3.  in  epistolam  Joan¬ 
nis,  et  Hieronymus,  lib.  II  in  Jovinianum. 

Alter  error  quorumdam  fuit,  qui,  ut  Au¬ 
gustinus  refert  lib.  XXI  de  civit.  Dei ,  cap. 
23.  docebant,  baptizatos  non  posse  damnari, 
etiamsi  perditissime  viverent ,  modo  ab  Ec¬ 
clesia  Catholica  non  recederent.  Refellit  hunc 
errorem  Augustinus  ibidem  ex  clarissimis 
testimoniis  Scripturarum  :  et  praeterea  li¬ 
brum  integrum  scripsit  contra  hunc  erro¬ 
rem,  qui  inscribitur.  De  fide  et  operibus. 
Scripturae  praecipuae  sunt ,  Rom.  VIII  :  Si 
secundum  carnem  vixeritis,  moriemini.  I.  Cor. 
VI  :  Nolite  errare :  neque  fornicarii,  neque  fu¬ 
res,  neque  adulteri  etc.  regnum  Dei  posside¬ 
bunt  (4).  Et  similia  habentur,  Gal.  V,  Ephes. 
V,  I.  Thes.  IV,  I.  Timot.  VI.  et  alibi;  quae 
omnia  dicuntur  de  baptizatis ,  ut  ex  iisdem 
locis  patet. 

Nota  secundo  ,  utrumque  errorem  aliqua 
ex  parte  hoc  nostro  saeculo  instauratum  es¬ 
se.  Nam  priorem  errorem  instauravit  Joan. 
Calvinus,  qui  hominem  semel  vere  justifica¬ 
tum  docuit ,  non  posse  unquam  excidere  a 
gratia,  et  salute.  Nam  in  Antidoto  Concilii 
Tridentini,  sess.  VII  ,  can.  7.  de  Baptismo 
dicit ,  Baptismo  tamquam  Dei  chirographo 
nos  certiores  reddi  de  perpetua  adoptionis 
gratia;  et  lib.  III  Instit.  c.  2,  §.  Ii  et  12. do¬ 
cet,  veram  fidem  semel  habitam  amitti  non 
posse,  esseque  donum  electorum  proprium. 


Sed  refutatio  istius  erroris,  non  est  praesen¬ 
tis  loci  :  non  enim  id  ipse  tribuit  virtuti  Bap¬ 
tismi,  sed  praedestinationi.  Interim  repugnat 
Scripturis  apertissime  Calvini  sententia,  cum 
Act.  VIII,  Simon  Magus  crediderit ,  et  bap- 
tizatus  fuerit,  et  paulo  post  a  fide,  et  chari- 
tate  exciderit.  Et  praeterea,  si  verum  esset, 
quod  vult  Calvinus  ,  nulli  unquam  fuissent 
Apostatae  ,  nec  ulli  ex  Catholicis  haeretici 
fierent ,  quod  non  solum  pugnat  cum  totius 
orbis  terrae  consensu,  sed  etiam  cum  Scrip¬ 
turis.  Act.  XX  :  Ex  vobis  ipsis  exurgent  viri 
loquentes  perversa,  ut  abducunt  discipulos  post 
se.  I.  Timot.  I  :  Quidam  circa  fidem  naufra¬ 
gaverunt.  I.  Timot.  IV  :  In  novissimis  tempo¬ 
ribus  discedent  quidam  a  fde.  Et  cap.  VI  : 
Radix  omnium  malorum  est  cupiditas;  quam 
quidam  appetentes ,  erraverunt  a  fide.  Et  I. 
Joan.  II  :  Ex  nobis  exierunt  (3). 

Posteriorem  errorem  instauravit  Luthe- 
rus  in  lib.  de  captivit.  Babyl.  cap.  de  Bap¬ 
tismo,  ubi  habet  illa  ipsa  verba,  quae  Conci¬ 
lium  in  suo  canone  6.  damnavit.  Nec  ab  ea 
sententia  discordant  ejus  discipuli,  etsi  mo¬ 
dum  loquendi  non  probent.  Tribus  enim  mo¬ 
dis  potest  intelligi  illa  propositio  :  «Non  po¬ 
test  homo  damnari,  nisi  nolit  credere.  »  Pri¬ 
mo,  ut  sensus  sit,  nullum  esse  peccatum  ve-  ' 
i’e,  et  in  se  mortale,  nisi  incredulitatem.  Et 
hoc  non  docent  adversarii ,  imo  e  contrario 
contendunt  omnia  opera,  etiam  optime  facta 
esse  peccata  mortalia,  si  secundum  rigorem 
justitiae  judicentur  a  Deo.  Unde  Kemnitius 
in  censura  canonis  6.  Concilii  Tridentini, 
probat  ex  Scripturis  ,  multa  peccata  dam¬ 
nare  posse  hominem  praeter  incredulita¬ 
tem. 

Secundo,  ut  sensus  sit,  peccata  omnia  ita 
esse  conjuncta  cum  infidelitate;  et  contra, 
fidem  ita  conjunctam  esse  cum  justificatione, 
ut  non  possit  fides  consistere  cum  ullo  pec¬ 
cato  mortali  :  proinde  qui  habet  fidem  nul¬ 
lum  habere  peccatum ,  nec  posse  perire,  et 
contra;  quicumque  peccat,  hoc  ipso  carere 
fide.  Quod  quidem  simile  est  ei ,  -quod  Ca¬ 
tholici  dicunt  de  charitate  :  Charitas  enim 
revera  non  potest  consistere  cum  peccato 
mortali ,  et  ideo  nemo  perit  cum  charitate, 
et  nemo  salvatur  sine  charitate.  Hunc  sen¬ 
sum  vult  esse  Kemnitius  illius  Lutheranaj 
propositionis  in  2.  part.  Examinis  pag.  213. 
et  sequentibus,  ubi  dicit,  Lutherum  nura- 


(1)  I.  Joan.  III,  9;  V,  18.  —  (2)  Rom.  XI,  20;  Hebr.  VI,  4;  II.  Petr.  II,  21.  —  (3)  Matth.  VII,  18. 
—  (4)  Rom.  VIII,  13;  I.  Cor.  VI,  3  et  10.  —  (5)  Act.  XX,  30;  I.  Tim.  I,  19;  IV,  1;  VI,  10. 

quam  sensisse  non  amitti  gratiam  praesen¬ 
tem  per  quodlibet  peccatum  mortale,  sed  id 
sensisse  posse  hominem  per  veram  fidem 
statim  redire  ad  gratiam.  Ut  enim  peccata 
destruunt  fidem,  ita  fides  reviviscens  destruit 
omnia  peccata. 

Tertio  modo  potest  intelligi  ea  propositio, 
ut  sensus  sit,  posse  hominem  simul  dum  pec¬ 
cat  retinere  fidem  ,  et  per  hoc  non  amittere 
Dei  gratiam  praesentem;  quia  licet  peccata 
ex  natura  sua  hominem  reum  facerent ,  et 
Dei  inimicum,  tamen  fides  parmanens  in  cor¬ 
de  facit ,  ne  imputentur  ,  et  non  damnent. 
Hunc  sensum  fatetur  Kemnitius  esse  Epicu- 
raeum,  et  merito  damnatam  a  Concilio  eam 
propositionem  in  hoc  sensu,  quod  etiam  fa¬ 
tetur  Calvinus  in  Antidoto  hujus  canonis  6. 
Hinc  enim  datur  licentia  hominibus  bapti¬ 
zatis  patrandi  qumvis  peccata,  modo  simul 
credant  ea  sibi  non  imputari.  Sed  nullo  mo¬ 
do  Kemnitius  concedit  hanc  fuisse  mentem 
Lutheri. 

Nota  Tertio  ,  rectissime  a  Concilio  dam¬ 
natam  esse  illam  Lutheri  sententiam.  Nam 
et  dicta  est  a  Luthero  in  sensu  tertio,  licet 
nolit  Kemnitius  :  et  praeterea  haeretica  est 
etiam  in  secundo  sensu,  quem  Kemnitius,  et 
Calvinus  admittunt.  Ac  Primum  fuisse  illam 
mentem  Lutheri ,  patet  ex  his  locis.  In  lib. 
de  Babyl.  eaptivit.  cap.  de  Baptismo,  post¬ 
quam  dixerat  hominem  baptizatum  non  pos¬ 
se  damnari ,  nisi  nolit  credere,  subjungit : 
«  Nulla  peccata  eum  possunt  damnare ,  nisi 
sola  incredulitas  :  caetera  omnia  si  redeat, 
vel  stet  fides  in  promissionem  divinam  bap¬ 
tizato  factam ,  in  momento  absorbentur  per 
eamdem  fidem.  »  Haec  ille.  Ubi  vides  eum 
dicere,  «  si  redeat  vel  stet  fides. »  Putavit  igi¬ 
tur  Lutherus  posse  stare  fidem ,  dum  quis 
peccat ,  et  per  eam  fidem,  peccata  non  im¬ 
putari,  etiam  dum  fiunt;  quamquam  Kem¬ 
nitius  non  bona  fide  hanc  sententiam  refe¬ 
rens,  omisit  illud  :  vel  stet  feles.  Item  in  lib. 
de  libertate  Christiana  :  «  Non  facit,  inquit, 
personam  bonam  nisi  fides,  nec  malam,  nisi 
incredulitas.  »  Item  in  quaestione:  An  opera 
faciant  ad  salutem,  haec  est  prima  assertio  : 
«  Ut  nihil  justificat  nisi  fides  ,  ita  nihil  pec¬ 
cat  ,  nisi  incredulitas.  »  Secunda  assertio  : 
«  Justificatio  proprie  est  fidei  quarto  modo  ; 
et  peccatum  incredulitatis,  n  Item  in  lib.  de 
votis  monasticis  :  «  Credentis  in  Christum 
nulla  sunt  tam  mala  opera,  quae  possint  illum 

(1)  I.  Cor.  XIII,  2.  —  (2)  I.  Cor.  XIII,  13. 

accusare  et  damnare.  »  Denique  ini.  ser¬ 
mone  super  Evangelium  feriae  2.  Pentecos¬ 
tes  super  illud  :  «  Sic  Deus  dilexit  mundum. 
Ubi  fides,  inquit ,  est,  ibi  nnllum  nocet  pec¬ 
catum.  »  Et  addit,  sic  Deum  nihili  facere 
peccata  credentium  in  se ,  quomodo  pater 
nihili  facit  nugas  ludentium  infantium.  Ubi 
aperte  loquitur  de  peccatis,  quae  actu  fiunt, 
et  vult  ea  non  nocere,  quia  per  fidem  tegun¬ 
tur,  vel  excusantur. 

Quod  autem  etiam  in  secundo  sensu  falsa 
sit  ea  propositio,  patet,  quia  repugnat  Pau¬ 
lo,  I.  Corinth.  XIII :  Si  habuero  omnem  fidem , 
ita  ut  montes  transferam  ,  charitatem  autem 
non  habuero  ,  nihil  mihi  prodest.  Ubi  Paulus 
docet,  posse  fidem  esse  sine  charitate ,  et 
proinde  hominem  cum  vera  fide  damnari. 
Respondet,  Paulum  loqui  de  fide  miraculo¬ 
rum,  non  de  fide  justificante.  Contra,  quia 
fides  miraculorum,  nihil  est  aliud  nisi  excel¬ 
lens  fides  Catholica,  et  justificans  s\io  modo. 
Unde  Paulus  infra  de  eadem  fide  loquens, 
annumerat  eam  aliis  virtutibus  Theologicis : 
Nunc,  inquit,  manet  f des,  spes,  charitas  [  1). 
Et  hoc  loco  dicit  :  Si  habuero  omnem  fidem. 
Prmterea,  secundum  Lutheranos  nulla  est 
ratio  cur  non  possit  fides  ipsa  justificans  ma¬ 
nere  cum  peccato.  Nam  nihil  est  aliud,  nisi 
fiducia  divinae  misericordiae  ,  ut  ipsi  passim 
definiunt.  Quid  autem  prohibet,  quo  minus 
possit  aliquis  dum  furatur ,  vel  moechatur, 
confidere,  Deum  non  imputaturum  eam  ac¬ 
tionem  ad  peccatum.  Denique  si  potest  cum 
fide  manere  peccatum  factum ,  quod  tamen 
vere  peccatum  est,  et  in  justificatis  lueret,  ut 
ipsi  dicunt,  cur  non  etiam  peccatum  ,  quod 
fit?  certe  si  peccatum  non  posset  consistere 
cum  fide,  id  non  esset  ratione  temporis  prae¬ 
teriti,  vel  praesentis ,  sed  ratione  malitiae, 
et  foeditatis  ipsius  peccati.  At  peccatum  jam 
factum  cum  tota  sua  malitia,  et  foeditate  ma¬ 
net  praesente  fide ;  Ergo  fieri  etiam  potest 
praesente  fide.  Quare  coguntur,  si  principia 
sua  destruere  nolunt,  admittere  tertium  il¬ 
lum  sensum  cum  Luthero  :  quem  tamen  fa¬ 
tentur  Epicuraeum  esse  ac  merito  damnatum 
a  Concilio  Tridentino. 

CAPUT  XV. 

Per  Baptismum  non  liberari  homines  a  ser¬ 
vanda  lege  Dei. 

Sequitur  altera  propositio  de  secundo  ef¬ 
fectu  Baptismi  :  «  Baptismus  non  id  efficit, 
ut  homo  solius  fidei  debitor  sit ,  non  autem 
implendae  universae  legis  Christi.  »  Haec  ha¬ 
betur  in  7.  can.  Concilii  Trident.  Est  autem 
observandum  primo  duobus  modis  intelligi 
posse  hominem  baptizatum  dici  liberum  a 
lege  divina  servanda.  Uno  modo,  ut  facere 
contra  eam  legem  non  sit  injustum,  nec  pec¬ 
catum,  quasi  lex  abrogata  esset.  Et  hoc  non 
docent  adversarii ,  quippe  qui  volunt  omnia 
opera  justorum  esse  peccata,  quia  numquam 
implent  legem,  ut  oporteret.  Et  in  hoc  sensu 
fatetur  Kemnitius  in  2.  parte  Exam.  pag. 
216.  recte  positum  esse  concilii  canonem, 
et  contrariam  sententiam  esse  blasphemam 
in  ipsum  Baptismum.  Itaque  de  hoc  sensu 
non  est  controversia. 

Altero  modo  intelligi  potest,  ut  facere  con¬ 
tra  legem  sit  quidem  peccatum,  tamen  non 
imputetur  iis  ,  qui  fidem  habent ,  nec  pen- 
deat  justificatio,  aut  salus  ab  impletione  le¬ 
gis,  sed  a  sola  misericordia ,  quae  per  fidem 
apprehenditur.  Et  in  hoc  sensu  Lutherani 
omnes  docent  (licet  alii  timidius,  alii  liberius 
loquantur)  non  obligari  Christianos  ad  le¬ 
gem  divinam,  sed  solum  ad  fidem;  imo  in 
hoc  constituunt  summam  libertatis  Evange- 
licse;  ut  patet  ex  lib.  Lutheri  de  votis  mo¬ 
nasticis,  ubi  in  hoc  dicit  consistere  liberta¬ 
tem  Evangelii ,  quod  pia  conscientia  sit  li¬ 
bera  ab  omnibus  operibus,  non  quidem  fa¬ 
ciendis  (volunt  enim  ea  fieri,  ut  fructus  fidei) 
sed  accusantibus  ,  et  defendentibus  :  quia 
nulla  opera  sunt  tam  mala ,  quae  credentem 
accusare  valeant,  etdamnare;  nulla  tambo- 
na,  quae,  eum  queant  defendere,  et  justifica¬ 
re.  Item  in  comment.  II  cap.  ad  Galat.  ins¬ 
tituit  hunc  dialogum.  «  Si  conscientia  dic¬ 
tat  :  Peccasti ;  responde  :  Peccavi.  Ergo  Deus 
puniet,  et  damnabit;  non.  At  lex  Dei  hoc  di¬ 
cit;  sed  nihil  mihi  cum  lege.  Quare?  quia 
habeo  libertatem.  »  Idem  satis  aperte  docet 


Joan.  Calvinus,  lib.  III  Institut.  cap.  19,  §. 
2,  4  et  7. 

Nota  secundo,  quid  adversarii  de  Concilii 
canone  sentiant.  Calvinus  in  Antidoto  Con¬ 
cilii  agnoscit  canonem  7.  Concilii ,  contra 
suam  et  suorum  sententiam  esse  positum ; 
et  aperte  contrarium  profitetur. 

At  Kemnitius  in  Examine  ejusdem  canonis 
fraudulenter  agens,  more  suo,  praetermittit 
eum  sensum,  in  quo  ipsi  negare  solent,  ob¬ 
ligari  ad  legem  implendam  :  et  perperam 
exponit  tam  Concilii  sententiam  ,  ut  eam 
refellat,  quam  Lutheri,  ut  eam  defendat.  Ita¬ 
que  duo  dicit.  Primo,  Lutherum  non  docuis¬ 
se  Christianos  liberos  esse  ab  obedientia  le¬ 
gis  Dei,  sed  id  solum,  gratiam  Baptismi,  et 
justificationem  non  pendere  a  conditione  ob¬ 
servatae  legis  ,  quasi  nemo  justificetur,  nisi 
qui  antea  id  meruerit  per  integram  legis  ob¬ 
servationem;  sed  gratis  dari  per  fidem.  Se¬ 
cundo  dicit,  Concilium  definire  voluisse  pen¬ 
dere  justificationem,  quae  fit  in  Baptismo,  a 
conditione  legis  impletae.  Et  quia  Concilium 
id  non  aperte  dicit,  colligit  ipse  hoc  modo ; 
Concilium  mutuatur  ex  cap.  V  ad  Galat.  il¬ 
lam  phrasim  :  Qui  circumciditur  ,  debitor  est 
universa:  legis  facienda!  (1).  Illa  autem  verba 
Paulus  non  dixit  ex  propria  mente  ,  sed  ex 
mente  ,  et  abusu  Pseudoapostolorum  ,  qui 
putabant  universam  legem  esse  implendam, 
ad  hoc  ut  circumcisi  gratiam  Dei  obtinerent. 
Ergo  etiam  Patres  Concilii  idem  sentiunt  de 
gratia  Baptismi ,  nimirum  quod  pendeat  a 
conditione  impletae  legis  Christi.  Deinde  fin¬ 
git  etiam  duo  sophismata  Concilii  pro  isto 
dogmate,  quae  et  solvit.  Primum  est ,  quia 
renuntiamus  in]  Baptismo  Satanae,  et  profi¬ 
temur  nos  Deo  servituros.  Inde  Concilium 
colligit  gratiam  Baptismi,  non  pendere  a  so¬ 
la  fide,  sed  etiam  a  conditione  legis.  Secun¬ 
dum,  quia  non  baptizamur  in  Moysem,  sed 
in  Chrisum;  id  est,  non  in  legem,  sed 
in  Evangelium.  Concilii  Patres  pro  nomine 
Evangelii,  legem  posuerunt,  ut  indicarent 
pendere  a  legis  obedientia  gratiam  Baptis¬ 
mi. 

Sed  utrumque  pronuntiatum  Kemnitii 
mendacio  plenum  est.  Ac  primum  Lutheri 
sententia  tam  diserte  ab  ipsomet  Luthero  ex¬ 
pressa  est ,  ut  nullo  modo  excusari  possit. 
Sic  enim  loquitur  in  lib.  de  libertate  Chris¬ 
tiana  :  «  Nullo  opere,  nulla  lege,  Christiano 
homini  opus  est,  cum  per  fidem  liber  sit  ab 


(1)  Galat.  V,  3. 

omni  lege.  »  Item  in  argumento  epist.  ad 
Galat.  :  «  Summa,  inquit,  ars,  et  sapientia 
Christiana  est  nescire  legem,  ignorare  opera, 
et  totam  justitiam  activam.  »  Et  infra  :  «  Ad 
novum  hominem  nihil  pertinet  lex.  »  Simi¬ 
lia  passim  docet  in  commentario  epist.  ad 
Galat.,  in  lib.  de  votis  monasticis  ,  et  alibi. 
Denique  coguntur,  velint  nolint,  hoc  dicere. 
Nam  cum  ipsi  existiment  legem  esse  impos¬ 
sibilem,  et  omnia  opera  etiam  sanctissimo¬ 
rum  hominum  esse  peccata ,  certe  si  salus 
penderet  a  conditione  servatae  legis  ,  nulli 
salvarentur  omnino  ex  eorum  sententia. 

Quantumlibet  igitur  Kemnitius  tergiver- 
setur,  et  mentiatur ,  confiteri  cogitur  ,  nisi 
Papista  fieri  velit ,  non  ita  obligari  Chris¬ 
tianos  ad  legem  servandam  ,  ut  ab  ejus  ob¬ 
servatione  pendeat  salus.  Atque  hoc  ipsum 
est,  quod  Concilium  damnat,  et  anathemati¬ 
zat.  Nam  mendacium  est  (ut  ad  secundum 
dictum  Kemnitii  veniamus)  Concilii  senten¬ 
tiam  esse,  pendere  gratiam  Baptismi  a  con¬ 
ditione  legis  servata;.  Concilium  enim  hoc 
non  dicit,  nec  ullo  verbo  insinuat,  sed  contra¬ 
rium  disertis  verbis  in  infinitis  locis  asse¬ 
ruit,  ac  praesertim  sess.  VI,  cap.  8.  ubi  dicit 
nulla  nostra  merita  esse  ante  gratiam  justi¬ 
ficationis.  Et  in  ipso  canone  7.  de  Baptismo 
perspicue  Concilium  dicit,  ab  ipso  Baptismo 
nasci  debitum  servandae  Christi  legis  :  ex 
quo  manifeste  colligitur  non  requiri  ad  gra¬ 
tiam  Baptismi  consequendam ,  conditionem 
legis  servatae  ,  sed  solum  propositum  ser¬ 
vandae  post  Baptismum.  Quod  etiam  multo 
ante  docuerat  Concilium  II  Arausicanum, 
canon.  25. 

Ad  conjecturam  Kemnitii  ex  phrasi  de¬ 
sumpta  ex  epistola  ad  Galatas  respondeo 
Primo,  Concilium  Tridentinum  non  citasse, 
nec  nominasse  epistolam  ad  Galat.  Secundo 
dico,  in  epistola  ad  Galatas,  sive  Paulus  lo¬ 
quatur  ex  mente  sua,  sive  ex  mente  aliorum: 
non  haberi ,  ante  Circumcisionem  servan¬ 
dam  legem  fuisse,  sed  post  Circumcisionem. 
Id  enim  sonant  illa  verba  :  Testificor  omni 
homini  circumcidenti  se  ,  quod  debitor  est  uni¬ 
versa:  legis  faciendae  (I).  Addo  tertio  ,  quod 
Kemnitius  dicit ,  loqui  Paulum  ex  abusu 
Pseudoapostolorum ;  quod  etiam  habet  Cal¬ 
vinus  in  Antidoto  Concilii  ad  hunc  7.  cano- 
nem,  esse  manifestam  Scripturae  deprava¬ 
tionem.  Nam  Paulus  serio  testatur  ita  esse, 


ut  dicit.  Testi f  cor  ,  inquit,  omni  homini  etc. 
Itaque  si  id  falsum  erat,  ut  Calvinus  et  Kem¬ 
nitius  'volunt,  falsus  testis  fuit  Apostolus  Pau¬ 
lus. 

Porro  duo  illa  sophismata  ,  quae  nomine 
Concilii  Kemnitius  sibi  ipse  objecit,  somnia 
sunt  delirantis.  Si  enim  vigilans ,  et  sanus 
fuisset,  saltem  argumenta  finxisset,  quae  ha¬ 
berent  aliquam  speciem  argumenti.  Illa  au¬ 
tem  nullam  prorsus  speciem  habent.  Ex  eo 
enim,  quod  renuntiamus  in  Baptismo  Sata¬ 
nae,  et  promittimus  Deo  nos  deinceps  servi¬ 
turos,  nullo  modo  colligi  potest  pendere  gra¬ 
tiam  Baptismi  a  conditione  impletae  legis; 
cum  e  contrario  profiteamur  illa  abrenun- 
tiatione,  et  illa  promissione,  nos  ante  Baptis¬ 
mum  servisse  Satanae  ,  et  non  Deo.  Legem 
autem  Christi  non  Evangelium ,  Concilium 
nominavit  dedita  opera,  ut  damnaret  erro¬ 
rem  Lutheranorum ,  qui  Evangelium  solam 
promissionem  gratia;  esse  volunt,  non  etiam 
legis  novae  promulgationem  :  cum  tamen 
Christus  ipse  dixerit  Matth.  ultimo  :  Docete 
omnes  gentes ,  baptizantes ,  in  nomine  Patris ,  et 
Filii ,  et  Spiritus  sancti ,  docentes  eos  servare 
omnia  ,  quacumque  mandavi  vobis.  Unde  et 
Paulus  Christi  legem  vocat,  I.  Corinth.  IX  : 
Cum  ego  sine  lege  non  essem,  sed  in  lege  essem 
Christi.  Et  Roman.  VII  :  Mente  servio  legi 
Dei  (I). 

Nota  tertio,  errorem,  qui  in  7.  canone 
Concilii  damnatur  ,  quod  videlicet  non  sint 
Christiani  ita  debitores  legis,  ut  ab  ejus  obe- 
dientia  pendeat  salus  ,  refellendum  esse  in 
disputatione  de  justificatione  ,  tamquam  in 
proprio  loco.  Interim  tamen  afferri  posse 
apertissima  Scripturarum  testimonia.  Nam 
Matth.  XIX  dicitur  :  Si  vis  ad  vitam  ingredi, 
serva  mandata.  Roman.  VIII  :  Debitores  su¬ 
mus  non  carni ,  ut  secundum  carnem  vivamus. 
Si  enim  secundum  carnem  vixeritis  moriemini; 
si  autem  spiritu  facta  carnis  mortificae  eritis, 
vivetis.  II.  Corinth.  V  :  Omnes  nos  manifestari 
oportet  ante  tribunal  Christi ,  ut  referat  unus¬ 
quisque  propria  corporis  ,  sicut  gesserit ,  sive 
bonum,  sive  malum.  Galat.  VI  :  Nolite  errare, 
Deus  non  irridetur  ;  quee  seminaverit  homo,  hac 
et  metet  (2).  Denique  nihil  saepius  Scriptura 
clamat,  quam  Deum  unicuique  daturum  se¬ 
cundum  opera  sua. 

Sed  insignis  omnino  Lutheri  responsio 
est  ad  haec  et  similia  loca  in  comment.  III 


(1)  Matth.  XXVIII,  19;  I.  Cor.  IX,  21;  Rom.  VII,  25.  —  (2)  Matth.  XIX,  17;  Rom.  VIII,  12  et 
13;  II.  Cor.  V,  10;  Galat.  VI,  7  et  8. 

capitis  ad  Galatas  :  «Cum illaqueant,  inquit, 
te  argumentis  ex  Scripturis  pro  defensione 
bonorum  operum  desumptis,  simpliciter  res¬ 
pondendum  est  :  Hic  mecum  est  Christus, 
illic  vobiscum,  Scripturae  testimonia  pro  ope¬ 
ribus.  Christus  autem  Dominus  est  Scriptu¬ 
rae,  et  bonorum  operum.  Item  responde  sim¬ 
pliciter  :  Tu  urges  servum,  id  est,  Scriptu¬ 
ram,  quam  relinquo  tibi;  ego  urgeo  Domi¬ 
num,  qui  rex  est  Scripturae.  » 

Egregia  sane  solutio  ,  quasi  Christus  ,  et 
Scriptura  contraria  sint,  et  non  potius  Chris¬ 
tus  per  Scripturam  nos  alloquatur.  Ut  omit¬ 
tam,  quod  hic  ille  est  Lutherus  ,  qui  in  lib. 
de  abroganda  Missa ,  et  in  omnibus  fere 
scriptis  suis ,  sola  Scriptura  fretus  contem¬ 
nit  omnes  Patres ,  omnia  Concilia ,  omnem 
Ecclesiae  ,  et  totius  orbis  terrae  consuetudi¬ 
nem.  Nimirum  illud  assequi  voluit ,  ut  ipse 
unus  non  solum  pro  omnibus  Patribus,  et 
Conciliis,  sed  etiam  pro  omnibus  divinis  lit¬ 
teris  haberetur. 


CAPUT  XYI. 

Per  Baptismum  non  liberari  homines  ab 
obligatione  legis  Ecclesiasticae. 

Tertia  propositio  :  «  Non  liberat  Baptis¬ 
mus  homines  ab  obligatione  Ecclesiasticae 
legis.  »  Ilaec  habetur  in  8.  canon.  Concilii, 
estque  posita  adversus  Lutherum,  qui  in  li¬ 
bro  de  captivitate  Babylonica,  cap.  de  Bap¬ 
tismo,  et  alibi  passim  docet,  non  posse  Pa¬ 
pam  ,  aut  ullum  hominum  unam  syllabam 
statuere,  qua  obligentur  conscientiae  homi¬ 
num  baptizatorum. 

Ubi  illud  observandum ,  alio  modo  ab  ad¬ 
versariis  liberari  fideles  ab  obedientia  legum 
divinarum  ,  et  alio  modo  ab  obedientia  le¬ 
gum  humanarum.  Nam  divinas  leges  affir¬ 
mant  obligare  in  conscientia,  ita  ut  sit  pec¬ 
catum  eas  violare;  sed  tamen  addunt  fideli¬ 
bus  indulgeri  ejusmodi  praevaricationes,  seu 
non  imputari ;  ac  per  hoc  idem  esse,  ac  si 
liberi  essent  ab  earum  legum  observatione. 
At  leges  humanas,  sive  Ecclesiasticas  ,  sive 
politicas  affirmant  non  obligare  in  conscien¬ 
tia,  nisi  ratione  scundali ,  aut  contemptus ; 


quae  sunt  prohibita  lcgedivina.  Itaquetrans- 
gredi  legem  humanam  etiam  studiose  ,  non 
modo  non  imputatur  ad  peccatum  ,  sed  ne¬ 
que  est  ullum  peccatum  apud  adversarios. 
Quare  tam  Kemnitius,  quam  Calvinus,  ille 
in  suo  examine,  iste  in  suo  Antidoto  cano- 
nem  istum  8.  simpliciter  rejiciunt ,  ac  Lu- 
theri  sententiam  aperte  defendunt. 

Sed  quoniam  hunc  errorem  nos  accurate 
refutavimus  in  disputatione  de  summo  Pon¬ 
tifice  ,  et  breviter  in  lib.  II  de  Sacramentis 
in  genere,  cap.  31.  de  caeremoniis,  satis  erit 
hoc  loco  ostendere  obligationem  legis  hu¬ 
manae  non  pugnare  cum  Baptismo.  Id  quod 
fiet  solvendo  ipsorum  objectionem,  quae  est 
hujusmodi  :  «  Per  Baptismum  addicimur  di¬ 
vinae  servituti ,  ergo  liberamur  ab  omnibus 
aliis  vinculis.  Atque  hoc  est,  quod  Scriptu¬ 
rae  passim  docent.  »  Matth.  ultimo  :  Bapti¬ 
zantes  eos  in  nomine  Patris,  et  Filii ,  et  Spiri¬ 
tus  sancti,  docentes  eos  servare  queeeumque 
mandavi  vobis.  I.  Corinth.  VII  :  Pretio  empti 
estis  ,  nolite  fieri  servi  hominum.  Coloss.  II  : 
Si  mortui  estis  cum  Christo  ab  elementis  hujus 
mundi ,  quid  adhuc  decretis  mundi  tenemini  jux¬ 
ta  mandata ,  et  doctrinas  hominum  ?  Ezechiel. 
XX :  In  praeceptis  patrum  vestrorum  nolite  am¬ 
bulare.  Matth.  XV  :  Frustra  colunt  me  man¬ 
datis  hominum  (1).  Et  haec  quidem  profert 
Kemnitius  :  addit  vero  unum  ,  quod  solum 
Calvino  satis  fuit  :  «  Et  unus  est  legislator, 
inquit  Jacobus  cap.  IV,  qui  potest  perdere, 
et  salvare.  Ubi  hoc  falsum  esse,  inquit  Cal¬ 
vinus,  demonstraverint,  non  recusabimus, 
quin  suis  nos  legibus  adstringant.  » 

At  non  opus  est  demonstrare  id  esse  fal¬ 
sum, quod  Jacobus  dicit,  cum  sit  verissimum, 
sed  ex  illo  vero  non  bene  intellecto  falsum 
aliquid  ,  et  perniciosum,  et  verbo  Dei  repu¬ 
gnans  a  Calvino  perperam  esse  collectum. 
Jacobus  enim  de  summo  Legislatore  loqui¬ 
tur;  qui  ita  fert  aliis  leges,  ut  nullas  ab  alio 
accipiat,  quique  ita  potest  perdere ,  et  sal¬ 
vare,  quos  damnaverit ,  aut  absolverit,  ut 
nullius  ope  indigeat,  et  a  nullo  impediri 
queat  :  talem  autem  Legislatorem  fatemur 
non  esse  Papam,  neque  Imperatorem,  sed 
unum  ,  et  solum  Deum.  Sed  non  inde  bene 
colligitur  non  esse  eti'am  homines  quosdam 
vere  legislatores,  licet  sub  Deo  summo  legis¬ 
latore  constitutos ;  ita  ut  sicut  inferioribus 
dant  leges  ,  ita  etiam  accipiant  ipsi  a  supe¬ 
riore,  id  est  a  Deo. 


(1)  Matth.  XXVIII,  19  et  20;  I.  Cor.  VII,  23;  Coloss.  II,  50;  Ezech.  XX,  18;  Matth.  XV.  9. 

Esse  autem  eum  sensum  Jacobi  patet, 
primo  ex  ipso  contextu.  Nam  probare  vole¬ 
bat  Jacobus  non  debere  homines  aliis  homi¬ 
nibus  detrahere.  Id  probat ,  quia  lex  Dei  id 
prohibet  :  Qjxi  enim,  inquit,  detrahit  fratri, 
detrahit  legi ,  quasi  lex  bona  non  esset.  Non 
esse  autem  detrahendum  legi  probat,  quia  : 
Qui  detrahit  legi,  judicat  legem  ;  qui  autem  ju¬ 
dicat  legem,  non  est  factor  legis,  sed  judex  (1). 
Nullum  autem  esse  debere  judicem  legis  di¬ 
vinae,  probat,  quia  :  Unus  est  Legislator ,  id 
est,  unus  solus  est,  qui  dat  omnibus  legem, 
et  omnes  omnino,  illo  uno  excepto,  subjecti 
sunt  legi.  Hoc  argumentum  S.  Jacobi  bene 
intellectum,  nihil  aliud  probat,  nisi  nullum 
esse  praeter  Deum;  talem  Legislatorem,  qui 
non  ab  alio  legem  accipiat.  Secundo  idem 
patet,  quia  Scripturae,  quae  certe  secum  non 
pugnant,  non  raro  nomen  legislatoris,  et  ju¬ 
dicis  tribuunt  hominibus,  ut  Proverb.  VIII  : 
Per  me  reges  regnant,  et  legum  conditores  justa 
decernunt.  Psalm.  II :  Erudimini  qui  judicatis 
terram.  Et  confirmatur  ex  similibus.  Matth. 
XXIII :  Unus  est  Pater  vester,  qui  est  in  coelis. 
Item  :  Magister  vester ,  unus  est  Christus  (2). 
Et  tamen  Apostolus  vocat  se  Patrem  I.  Cor. 
IV.  et  Magistrum.  II.  Tliimot.  I. 

Ad  alia,  quae  sunt  solius  Kemnitii.  Respon¬ 
deo,  per  Baptismum  nos  Deo  addici  in  ser¬ 
vitutem,  ac  proinde  liberari  a  servitute  con¬ 
traria.  Contraria  autem  servitus,  non  est 
obedientia,  et  servitus,  quae  praestatur  homi¬ 
nibus,  sed  servitus  diaboli,  et  peccati ;  illa 
enim  sola  impedit  ne  serviamus  Deo  ,  ista 
autem  juvat  potius,  quam  impedit.  Unde 
Roman.  VI  dicitur  :  Liberati  a  peccato  non 
ab  hominibus;  servi  autem  facti  Deo  (3).  Et 
idem  Apostolus  passim  imperat;  utobediant 
post  Baptismum  servi  dominis,  filii  parenti¬ 
bus  ,  privati  Magistratibus,  tum  politicis, 
tum  etiam  ecclesiasticis ,  Ephes.  VI,  Coloss. 
III,  Roman.  XIII,  Hebr.  XIII,  et  alibi. 

Ad  primum  locum  ex  Matthaei  ultimo.  Si 
Kemnitius  nosset  rationem  argumenta  con¬ 
ficiendi,  ita  argumentari  deberet  :  Dominus 
jubet,  ut  doceantur  baptizati  servare  omnia 
ipsius  praecepta.  Sed  unum  ex  ejus  praecep¬ 
tis  est,  ut  observemus  leges  Praelatorum, 
Luc.  X  :  Qui  vos  audit  me  audit  (4) ;  ergo  pu¬ 
gnat  cum  verbo  Domini,  et  cum  professione 
Baptismi,  nolle  obligari  ad  leges  Ecclesias¬ 
ticas  observandas.  Etsi  enim  Dominus  Matt. 

ult.  non  expresse,  et  nominatim  jusserit  ser¬ 
vari  leges  Ecclesiae,  tamen  generatim,  et  im¬ 
plicite  id  mandavit. 

Ad  secundum  ex  I.  Corinth.  VII,  Non  pro¬ 
hibet  Apostolus  servitutem  humanam  abso¬ 
lute  ;  nam  eamdem  ibidem  approbat  tam¬ 
quam  utilem,  ad  humilitatem;  sed  solum 
quatenus  contraria  esset  divino  obsequio ; 
quod  fieret,  si  quis  homini  serviret  in  iis, 
quae  sunt  contra  Deum ,  vel  si  homini  servi¬ 
ret  praecipue  propter  hominem,  cum  ser¬ 
viendum  sit  etiam  homini  propter  Deum, 
cujus  praecipue  servi  sumus.  Quem  sensum 
expressit  Apostolus  clarius  Coloss.  III,  ubi 
jubet  servis,  ut  dominis  suis  serviant,  tan- 
quam  Christo,  ita  ut  in  homine  cui  serviuut, 
non  tam  hominem  considerent,  quam  Chris¬ 
tum,  ob  cujus  amorem  libenter  subjiciuntur 
homini. 

Ad  alia  loca  respondimus  in  ultimo  capite 
libri  secundi  de  Sacramentis  in  genere. 


CAPUT  XXII. 

Per  Baptismum  non  fieri  irrita  omnia  vota. 

Quarta  propositio  :  «  Per  Baptismum  non 
fiunt  irrita  omnia  vota.  »  Haec  habetur  can. 
9.  Concilii  Trident.  estque  contra  Lutherum 
in  libro  de  captivitate  Babylon,  c.  de  Bap¬ 
tismo,  et  in  lib.  de  votis  monasticis,  necnon 
Calvinum  in  Antidoto,  etKemnitium  in  Exa¬ 
mine  hujus  can.  9.  qui  docent,  per  Baptis¬ 
mum  liberari  hominem  ab  omnibus  votis, 
non  solum  quae  antea,  sed  etiam  qua;  postea 
fecerit,  excepto  illo  uno  ,  quod  fit  in  baptis¬ 
mo,  cum  promittimus  nos  Dei  legem  serva¬ 
turos. 

Fundamenta  ipsorum  sunt.  Primo,  quia 
Deus  in  Testamento  veteri  disposuit  de  vo¬ 
tis,  quomodo  fierent,  et  quando,  et  de  quibus 
rebus.  At  in  Testamento  novo  Christus,  et 
Apostoli  nihil  praescripserunt ,  nisi  unicam 
promissionem,  quae  fit  in  Baptismo.  Matth. 
ult.  Secundo,  quia  vel  vovere  volumus  res 
a  Deo  praeceptas,  aut  non  praeceptas.  Si 
praeceptas  frustra  id  facimus,  cum  in  Bap¬ 
tismo  voverimus  omnia  praecepta.  Si  non 

—  (3)  Rorn.  VI,  22.  - 


(1)  Jac.  IV.  11.  —  (2)  Prov.  VIII,  15:  Psal.  II.  10:  Matth.  XXIII.  9  et  10. 
(4)  Luc.  X.  16. 

praeceptas  jam  pugnamus  cum  Baptismo, 
qui  nos  liberavit  ab  omnibus  humanis  in¬ 
ventionibus.  Tertio,  in  Baptismo  plus  vove¬ 
mus  ,  quam  implere  possimus  :  ergo  stultus 
est,  qui  aliquid  aliud  vovet,  et  injuriam  facit 
Baptismo,  quasi  votum  in  eo  factum  non  sit 
sufficiens. 

Sed  haec  fundamenta  debilia  sunt.  Nam  ut 
ad  primum  respopdeamus,  etiamsi  Christus, 
et  Apostoli  nihil  de  votis  praescripsissent, 
mirum  non  esset,  cum  vota  sint  de  jure  na¬ 
turae,  ut  patet  ex  voto  Patriarchae  Jacob, 
Genes.  XXVIII,  tamen  falsum  est,  Apostolos 
nihil  de  votis  tradidisse,  cum  I.  Timoth.  V, 
B.  Paulus  omnium  interpretum  consensu  de 
voto  continentiae  loquatur  ,  ubi  dicit  viduas 
quasdam,  si  nubant,  damnationem  habere, 
quia  primam  fidem  irritam  fecerunt. 

Ad  secundum  respondeo ,  voveri  posse 
tum  res  praeceptas  a  Deo,  tum  etiam  res  non 
praeceptas,  modo  sint  res  bonae.  Neque  frus¬ 
tra  voventur  res  praecepta?,  tum  quia  per 
votum  homo  magis  ligatur,  et  certior  reddi¬ 
tur  implendi,  tum  etiam  quia  quod  fit  ex 
praecepto,  et  ex  voto,  est  actus  duarum  vir¬ 
tutum,  et  proinde  excellentius  quam  id,  quod 
fit  ex  solo  praecepto.  Vovere  autem  rem  non 
pra?ceptam,  non  est  contra  professionem  Bap¬ 
tismi,  quia,  ut  supra  diximus,  Baptismus  li- 
bei'at  a  peccato,  non  ab  iis  rebus,  quae  ju¬ 
vant  ad  vitanda  peccata ,  et  quae  magis  Deo 
subjiciunt,  et  cum  Deo  ligant ;  ut  sunt 
vota.  Neque  dici  possunt  vota ,  humana 
inventa  ,  cum  habeant  in  Scriptura  com¬ 
mendationem,  Psalm.  LXXV  :  Vovete ,  et 
reddite.  Et  Eccles.  V  :  Si  quid  vovisti  Deo, 
non  moreris  reddere  (1).  Neque  potest  res¬ 
ponderi  vota  esse  Testamenti  veteris  :  nam 
liber  Psalmorum,  et  Ecclesiastes,  moralia 
documenta  tradunt ,  qua?,  omnibus  conve¬ 
niunt.  Denique  violatio  votorum  pugnat  po¬ 
tius  cum  Baptismo.  Nam  profitemur  in  Bap¬ 
tismo,  nos  servaturos  omnia  Dei  mandata  ; 
unum  autem  est  ex  mandatis  Dei ,  ut  vota 
solvantur,  ut  patet  ex  locis  citatis. 

Ad  tertium  respondeo  falsum  et  blasphe- 
mumesse,  quod  adversarii  assumunt,  nos 
in  Baptismo  plus  promittere ,  quam  implere 
possimus;  id  enim,  et  pugnat  cum  verbis 
Christi,  qui  Matth.  XI  vocat"  legem  suam 
jugum  suave,  et  onus  leve  :  et  cum  ver¬ 
bis  Pauli,  qui  dicit  Rom.  VIII,  Christum 
mortuum  esse,  ut  justificatio  legis  implere¬ 


tur  in  nobis  :  et  cum  Concilio  Arausicano  II, 
can.  25.  ubi  definitur,  posse  hominem  bap- 
tizatum  servare  omnia  Dei  mandata,  et  cum 
Basilio  oratione  in  illud:  Attende  tibi,  eteum 
aliis  Patribus,  qui  dicunt,  blasphomum-esse 
asserere,  Dei  mandata  esse  impossibilia.  Ne¬ 
que  putamus  promissionem  in  Baptismo  fac¬ 
tam  esse  insufficientem.  Est  enim  sufficiens 
ad  suum  finem,  id  est,  ad  salvandum  homi¬ 
nem,  licet  addi  aliquid  possit,  ut  vel  facilius, 
vel  excellentius  aliquis  salvetur,  quomodo 
non  ideo  Baptismus  est  insufficiens  licet  me¬ 
lius  sit,  baptizari  et  Eucharistiam  sumere, 
etiam  testimonio  adversariorum  ,  quam  so¬ 
lum  baptizari  :  neque  verbum  Dei  est  insuf¬ 
ficiens,  licet  melius  sit,  verbum  Dei  audire 
et  Sacramenta  suscipere  ,  quam  solum  Dei 
verbum  audire.  Denique  si  Judaei  in  Circum¬ 
cisione  pollicebantur  se  Dei  legem  servatu¬ 
ros,  et  tamen  praeter  ea  vovere  poterant 
multa  alia,  ut  Kemnitius  fatetur,  neque  dici 
poterat  Circumcisionis  promissio  insuffi¬ 
ciens,  cur  non  poterunt  Christiani  vovere 
aliquid,  etiamsi  in  Baptismo  promiserint,  se 
universam  Dei  legem  servaturos?  aut  cur  di¬ 
cetur  Baptismi  promissio  insufficiens  ?  At¬ 
que  ha?c  hoc  loco  sufficiant :  nam  de  votis 
accurate  disseruimus  in  disputat,  de  mona¬ 
chis. 


CAPUT  XY III. 

Sola  memoria  Baptismi  non  posse  dimitti  pec¬ 
cata,  quae  fiunt  'post  Baptismum. 

Quinta  propositio  :  «  Non  potest  fieri,  ut 
sola  memoria,  et  fide  suscepti  Baptismi  pec¬ 
cata  remittantur,  quae  post  Baptismum  fiunt, 
sed  necessarium  est  Pcenitenthe  Sacramen¬ 
tum.  )>  IIa?c  habetur  in  10.  canone  Concilii 
Tridentini,  estque  adversus  Lutherum  lib. 
de  captivit.  Babyl.  cap.  de  Baptismo.  Calvi¬ 
num  lib.  IV  Institit.  cap.  15,  §.  3  et  4.  et  in 
Antidoto  Concilii,  et  Kemnitium  in  censura 
hujus  can.  10. 

Est  autem  primo  notandum,  qua?  sit  ipso¬ 
rum,  et  quae  Ecclesia?  sententia  de  hac  re. 
Illi  igitur  primo  docent,  Baptismum  non  ali¬ 
ter  justificare  ,  nisi  subjiciendo  ante  oculos 
promissionem ,  et  eo  modo  excitando  fidem, 


(1)  Paal.  LXXV,  12;  Eccl.  V,  3. 

quae  sola  justificat.  Secundo,  inde  colligunt, 
cura  quis  peccat  post  Baptismum ,  posse  per 
memoriam  Baptismi  iterum  redire  ad  gra¬ 
tiam  ipsam  Baptismi.  Nam  sicut  ipse  Baptis¬ 
mus  subjicit  ante  oculos  promissionem,  ita 
etiam  facitmemoria  et  negatio  Baptismi :  pro¬ 
inde  ipse  etiam  memoria  excitat  fidem,  et  eo 
dem  modo  justificat.  Id  quod  etiam  in  aliis  re¬ 
bus  videmus :  nam  si  quis  visa  insigni  imagine 
crucifixi,  movetur  ad  amorem  Christi  cruci¬ 
fixi,  certe  etiam  postea  cum  imaginem  non 
videt,  si  mente  recogitet,  et  recordetur  eam 
speciem,  movebitur.  Tertio,  inde  rursum 
colligunt  Sacramentum  Poenitentiae  nihil  es¬ 
se  aliud,  nisi  ipsum  Baptismum  memoria,  et 
fide  repetitum.  Et  sicut  post  Baptismum  non 
remanet  ulla  satisfactio,  nec  sunt  necessariae 
indulgentia;,  nec  Purgatorium  post  hanc  vi¬ 
tam;  ita  existimant  post  poenitentiam,  id  est, 
post  memoriam  Baptismi  nullam  superesse 
satisfactionem  etc.  Quarto,  inde  colligunt 
non  recte  dixisse  Hieronymum  in  cap.  III 
Isaiae,  et  in  epist.  ad  Demetriadem,  et  ante 
eum  Tertullianum  in  lib.  de  Poenitentia, 
Poenitentiam  esse  secundam  tabulam  post 
naufragium.  Nam  Baptismi  navis  numquam 
frangitur ;  sed  qui  peccant ,  ab  illa  navi  ex¬ 
cidunt  ;  unde  non  est  opus,  cum  resipiscunt, 
ut  quaerant  aliquam  tabulam,  sed  redire 
possunt  ad  ipsam  navim,  quae  integra,  et  in¬ 
columis  eos  expectat.  Haec  est  ipsorum  sen¬ 
tentia,  et  certe  satis  delicata,  et  mollis,  ut 
ne  Epicuro  quidem  merito  displicere  queat. 

At  vero  Catholici  longe  aliter  docent.  Pri¬ 
mum  enim  affirmant  Baptismo  remitti  pec¬ 
cata  ex  opere  operato,  id  est,  vi  Sacramenti, 
ut  antea  ostendimus.  Secundo,  inde  colli¬ 
gunt  Baptismi  efficaciam  non  se  extendere 
ad  futurum  ,  sed  solum  ad  praeteritum  :  re¬ 
mittit  enim  peccata  antea  commissa,  et  non¬ 
dum  dimissa,  id  est,,  ea  quae  invenit  in  ho¬ 
mine,  quando  reipsa  suscipitur.  Memoria 
autem  Baptismi  utilis  quidem  est  ad  agen¬ 
das  Deo  gratias,  et  ut  sit  quasi  freenum  ad 
non  peccandum  ,  sed  nullo  modo  sufficit  ad 
justificationem.  Tertio,  inde  colligunt  amis¬ 
sam  gratiam  Baptismi,  non  posse  iterum  ro- 
cuperari  per  Baptismum  ,  sed  quaerendum 
esse  aliud  remedium  magis  arduum,  et  dif¬ 
ficile,  id  est,  Sacramentum  Poenitentiae,  post 
quod  remanet  luenda  temporalis  poena  pro 
satisfactione,  et  inde  consequitur  utilitas  In¬ 
dulgentiarum,  Purgatorii  locus  etc.  Quarto, 
inde  colligunt  rectissime  dictum  esse  a  Pa¬ 
tribus  ,  Poenitentiam  post  Baptismum  esse 


secundam  tabulam  post  naufragium,  quia 
non  redeunt,  qui  poenitentiam  agunt,  ad  na¬ 
vim  Baptismi,  sed  magno  cum  labore  navi¬ 
gant,  ut  ii,  qui  arrepta  tabula  post  naufra¬ 
gium,  in  ea  vehuntur. 

Nota  secundo,  Kemnitium  in  Examine  ca¬ 
non.  10.  perperam  exponere  eum  canonem, 
et  Catholicorum  sententiam.  Nam  pag.  229. 
dicit,  Catholicos  assere,  non  posse  hominem 
etiam  per  veram  poenitentiam  redire  ad  gra¬ 
tiam  Baptismi,  et  foedus,  quod  Deus  nobis- 
cum  in  Baptismo  pepigit.  At  non  hoc  Ca¬ 
tholici  dicunt :  fatemur  enim  posse  hominem 
redire  per  veram  poenitentiam  ad  gratiam, 
ad  foedus  nobiscum  initum  in  Baptismo,  id 
est,  ut  iterum  simus  filii  Dei  per  gratiam, 
sed  negamus  id  fieri  per  eadem  instrumenta 
foederis,  id  est,  per  Baptismum,  aut  ejus 
memoriam,  sed  per  aliud  Sacramentum. 
Nam  etiamsi,  ut  plurimum  non  ita  delean¬ 
tur  peccata  per  Sacramentum  Poenitentiae, 
ut  non  remaneat  aliqua  poena  temporalis 
luenda,  tamen  potest  tanta/esse  poenitonlia, 
ut  plane  deleat  omnem  poenam  ,  et  sic  redi- 
tur  ad  gratiam  omnino  similem  ei,  quae  in 
Baptismo  habita  est. 

Ibidem  Kemnitius  dicit,  Catholicos,  cum 
peccant  post  Baptismum,  niti  propria  con¬ 
tritione,  et  satisfactione  ,  ut  redeant  ad  gra¬ 
tiam.  Sed  hoc  etiam  falso  dictum  est.  Niti¬ 
mur  enim  gratia  Dei,  Christi  meritis,  et  vir- 
tate,  atque  efficacia  Sacramenti,  non  pro¬ 
pria  contritione  ;  licet  contritionom,  ut  dis¬ 
positionem  requiramus  :  sicut  etiam  cum 
baptizamur,  requirimus  fidem,  et  poeniten¬ 
tiam  ;  et  tamen  non  iis  nitimur,  ut  causis 
justificationis,  sed  Dei  gratia,  Christi  meri¬ 
tis,  et  Sacramenti  efficacia. 

Deinde  pagina  235.  et  236.  Kemnitius  di¬ 
cit,  Concilium  non  fuisse  ausum  expresso 
damnare  Lutheri  sententiam,  quia  metuebat 
judicium  piarum  aurium  in  tanta  luce  Evan- 
gelii,  ideo  eam  depravasse,  ac  sic  deprava¬ 
tam  damnasse.  Depravasse  autem  ostendit, 
quia  Concilium  anathema  dicit  illis,  qui  do¬ 
cent  peccata,  quae  post  Baptismum  commit¬ 
tuntur,  sola  recordatione  suscepti  Baptismi 
dimitti  ;  hoc  est,  qui  sine  poenitentia  in  sce¬ 
leribus  perseverant,  et  pergunt ;  illis  si  tan¬ 
tum  perfunctorie,  et  historice  recordentur  ; 
se  aliquando  baptizatos  esse,  tali  recorda¬ 
tione  peccata  dimitti  :  et  addit  hanc  senten¬ 
tiam  vere  Epicuream  etiam  a  suis  sonora 
voce  damnari.  At  bonus  Kemnitius  dum  vult 
ostendere  a  Concilio  depravatam  sententiam 

Lutheri,  depravat  ipse  Concilii  sententiam, 
et  quidem  tam  manifesto  mendacio,  ut  mi¬ 
rum  sit.  Nam  Concilium  in  illo  ipso  10.  ca¬ 
none,  quem  Kemnitius  iisdem  verbis  des¬ 
cripsit  in  suo  Examine,  non  dicit,  sola  re¬ 
cordatione  Baptismi ,  eaque  perfunctoria,  et 
historica  dimitti  peccata  apud  Lutheranos  : 
sed  dicit,  sola  memoria,  et  fide  Baptismi. 
Ubi  Concilium  addit  fidem  (quam  Kemnitius 
semper  omittit,  cum  canonem  exagitat)  et 
non  addit  historicam,  aut  perfunctoriam, 
quse  de  suo  Kemnitius  addidit.  Itaque  Kem¬ 
nitius  partim  detrahendo ,  partim  acdendo, 
depravavit  canonem  Concilii.  Concilium  au¬ 
tem  paucis  verbis  pro  more  aliorum  cano¬ 
num  simpliciter  comprehendit  Lutheri  sen¬ 
tentiam,  eamque  diserte  ,  et  aperte  damna¬ 
vit. 

Nota  Tertio  probationem  accuratam  veri¬ 
tatis  Catholicae,  et  refutationem  erroris  Lu- 
theranorum,  non  esse  hujus  loci,  sed  ad  dis¬ 
putationem  de  Poenitentia  spectare,  hic  vero 
solum  brevissime  probandum  esse,  non  pos¬ 
se  ad  navim  Baptismi  redire  eos,  qui  pec¬ 
cant  post  Baptismum,  sed  indigere  alio  re¬ 
medio.  Primum  igitur  id  probatur  ex  Apos¬ 
tolo  Hebr.  IX  :  Impossibile  est  eos  qui  sunt 
illuminati ,  iterum  renovari  ad  poenitentiam  (1). 
Ubi  Apostolus  non  vult  dicere,  non  posse 
lapsos  redire  ad  poenitentiam  ullo  modo  : 
iste  enim  est  error  Novatianorum,  quem  nec 
adversarii  probant  :  sed  vult  dicere  ,  non 
posse  renovari  ad  poenitentiam  ,  quomodo 
renovantur,  qui  baptizantur.  Ita  enim  expo¬ 
nunt  Ambrosius,  Chrysostomus,  et  alii  inter¬ 
pretes;  et  eamdem  expositionem  admittit 
Kemnitius  in  Examine  sequentis  canonis, 
pag.  240.  et  idem  patet  ex  verbis,  Illuminati , 
et  renovati ,  et,  crucifigentes  filium  Dei  (1), 
quae  sunt  propria  Baptismi,  in  quo  illumi¬ 
namur,  et  renovamur  et  Christi  mortem  imi¬ 
tamur. 

Dicet  aliquis  fortasse  pro  Kemnitio  :  Hic 
locus  probat  non  posse  iterari  Baptismum  ; 
at  non  probat  non  posse  hominem  redire  ad 
reconciliationem  per  memoriam  Baptismi  : 
imo  vero  hic  locus  id  potissimum  probat. 
Nam  adversarii,  etsi  nolint  repeti  aspersio¬ 
nem  aqua;,  tamen  repeti  volunt  Baptismi 
efficaciam,  ita  ut  vere  per  Baptismum  re¬ 
mittantur  peccata  postea  facta,  et  remittan¬ 
tur  eadem  facilitate,  et  eadem  perfectione, 
ac  plenitudine  sicut  antea  ,  ut  non  sit  ullo 


modo  secunda  reconciliatio  laboriosior, 
quam  prima.  At  hoc  ipsum  est,  quod  Apos¬ 
tolus  negat.  Nam  in  primis  ideo  noluit  dicere 
impossibile  est  iterum  renovari  ad  poeniten¬ 
tiam,  scilicet  Baptismalem.  Prajterea  pro¬ 
positum  Apostoli  est ,  deterrere  homines 
baptizatos  a  peccatis,  quos  ea  ratione  deter¬ 
ret,  quia  non  poterunt  amplius  eadem  faci¬ 
litate  reconciliari.  At  secundum  Lutheranos 
eadem  facilitas  est,  imo  etiam  major  in  se¬ 
cunda  reconciliatione,  quam  in  prima  :  faci¬ 
lius  enim  est  recordari ,  et  cogitare  Baptis¬ 
mum,  quam  reipsa  baptizari. 

Secundo  idem  '  probatur  ex  testimoniis 
Patrum,  qui  semper  peccantibus  post  Bap¬ 
tismum,  imposuerunt  gravissimos  labores, 
antequam  eos  reconciliarent,  ut  patet  ex  Cy¬ 
priano  in  sermone  de  lapsis,  et  ex  aliis,  quos 
nominare  non  est  opus,  cum  Calvinus  lib.  III 
Institut.  cap.  4,  §.  38.  dicat,  omnes  fere  ve¬ 
teres,  quorum  libri  extant,  aut  in  hac  parte 
lapsos,  aut  nimis  aspere,  et  dure  locutos.  Ubi 
aperte  confitetur  veteres  Patres,  et  quidem 
fere  omnes  non  fuisse  in  ea  sententia,  ut  es¬ 
set  aeque  facilis  reconciliatio  in  Baptismo,  et 
post  Baptismum. 

Tertio  idem  patet  ratione.  Nulla  enim  a;- 
quitas  patitur,  ut  aeque  facilem  viam  ha¬ 
beant  ad  gratiam  Dei,  qui  peccant  ante  Bap¬ 
tismum,  et  qui  post  Baptismum  ;  cum  illi 
Deum  ignorarent ,  isti  nossent  :  illi  non  ha¬ 
berent  gratiam,  isti  haberent.  Nam  etsi  Ca¬ 
techumeni  ante  Baptismum  Deum  per  fidem 
noverunt,  saepe  etiam  charitate  flagrant  : 
tamen  ha;c  omnia  ad  gratiam  Baptismi  per¬ 
tinent.  Nam  et  Catechismi  doctrina,  dispo¬ 
sitio  ad  Baptismum  est;  etgratia  illa,  atque 
charitas  quae  interdum  in  Catechumenis  re- 
peritur,  ex  voto  Baptismi  procedit.  Sed  di¬ 
luamus  etiam  breviter  ipsorum  objecta. 

Primum  argumentum  Lutheri  sumitur  ex 
illa  promissione,  Marci  ultimo  :  Qui  credide¬ 
rit,  et  baptizatus  fuerit ,  salvus  erit  (2).  Htec 
enim  promissio  semper  manet ,  et  semper 
est  vera.  Quare,  qui  peccando  a  fide,  et  a 
Baptismi  foedere  recessit ,  si  iterum  incipiat 
credere,  et  amplecti  foedus  Baptismi  sui, 
certe  salvus  erit.  Confirmat  Lutherus,  quia 
hoc  modo  in  Testamento  veteri  Judaji,  quan¬ 
do  redibant  ad  poenitentiam  ,  ut  reconcilia¬ 
rentur  Deo,  ad  memoriam  revocabant  exi¬ 
tum  de  yEgypto. 

Respondeo,  argumentum  nihil  conclude- 


(1)  Hebr.  VI,  4  et  6.  —  (2)  Mare.  XVI.  16. 

re  :  quia  licet  veritas  promissionis  sit  per¬ 
petua,  tamen  conditionataest,  non  absoluta. 
Alioqui  omnes  Apostatae  salvarentur  :  de  il¬ 
lis  enim  verum  est  dicere  ;  Crediderunt,  et 
baptizati  sunt.  Itaque  intelligitur  conditio  ; 
Si  permanserit  in  fide ,  et  foedere  Baptis- 
mali,  salvus  erit  :  quod  si  non  permanserit, 
non  salvabitur  hoc  remedio,  sed  aliud  quae¬ 
rere  debet.  Qui  enim  semel  excidit  per  pec¬ 
catum  mortale  a  foedere  Baptismi,  non  pot¬ 
est  iterum  ad  illud  redire  :  non  enim  reditur 
a^l  foedus  baptismi  per  solam  cogitationem, 
seu  memoriam  Baptismi.  Beipsa  autem  bap¬ 
tizari,  quod  esset  vere  redire  ad  foedus  Bap¬ 
tismi,  nullo  modo  licet.  Et  patet  id  exemplo 
fidei ,  et  aliarum  rerum  :  non  enim  redire 
dicitur  ad  fidem, qui  cogitat  se  aliquando  cre¬ 
didisse,  sed  qui  iterum  actu  incipit  credere. 
Confirmatio  autem  illa  de  exitu  ab  ^Egypto, 
nihil  etiam  probat :  non  enim  commemora¬ 
bant  exitum  illum,  quasi  ea  commemoratio¬ 
ne  peccata  purgarentur,  sed  ut  commemo¬ 
rato  tam  insigni  beneficio,  arguerent  ipsi 
suam  erga  Deum  ingratitudinem,  et  eo  modo 
se  ad  poenitentiam  provocarent  :  quod  com¬ 
modum  nobis  quoque  adferre  Baptismum 
non  negamus.  Adde  quod  si  vera  esset  Lu- 
theri  sententia,  debuissent  Judaei  comme¬ 
morare  potius  Circumcisionem,  quae  erat 
illis  pro  Baptismo,  quam  exitum  de  ^Egypto. 

Secundum  argumentum  Kemnitii  est. 
Scripturae  cum  de  Baptismi  effectu  loquun¬ 
tur,  modo  eum  describunt  per  tempus  prae¬ 
teritum,  modo  per  futurum,  modo  etiam 
per  praesens ;  igitur  Baptismus  vim  habet 
purgandi  omnia  peccata  praeterita  ,  praesen¬ 
tia,  et  futura.  Antecedens  probat;  Nam  Tit. 
III  dicitur  in  praeterito  :  Salvos  nos  fecit  per 
lavacrum  regenerationis.  Mare.  ult.  dicitur  in 
futuro  :  Qui  crediderit;  et  baptizatus  fuerit, 
salvus  erit.  I.  Petr.  III  dicitur  in  praesenti  : 
Salvos  nos  facit  Baptisma.  Et  Eph.  V  :  Mun¬ 
dans  eam  lavacro  aqua  (1).  De  quo  loco  Au¬ 
gustinus  lib.  I  de  nuptiis  et  concupiscentia, 
c.  33.  sic  loquitur  :  «  Quod  Paulus  ait;  Mun¬ 
dans  eam  lavacro  aquae,  sic  accipiendum  est, 
ut  eodem  lavacro  regenerationis,  et  verbo 
sanctificationis,  omnia  prorsus  mala  homi¬ 
num  regeneratorum  mundentur,  atque  sa¬ 
nentur,  non  solum  praeterita  peccata,  quae 
omnia  nunc  remittuntur  in  Baptismo,  sed 
etiam,  quae  posterius  humana  ignorantia, 

vel  infirmitate  contrahuntur  ;  non  ut  Baptis¬ 
mus,  quoties  peccatur,  toties  repetatur; 
sed  quia  ipso,  quod  semel  datum  est,  fit, 
ut  non  solum  antea,  verum  etiam  postea 
quorumlibet  peccatorum  venia  fidelibus  im¬ 
petretur.  »  Denique  addit  Kemnitius  id  to¬ 
tum  clarissime  explicari,  Rom.  VI. 

Respondeo  nullum  esse  Scripturae  locum, 
quo  probari  possit.  Baptismo  deleri  peccata 
futura,  aut  etiam  praesentia,  id  est,  quae  in 
praesenti  committimus  nos,  qui  jamdudum 
baptizati  sumus,  quae  quidem  respectu  Bap¬ 
tismi,  futura  dici  possunt.  Quod  autem  obji¬ 
citur  ex  Marci  ultimo  :  Salvus  erit,  vel  acci¬ 
pitur  de  salute  in  re,  id  est,  de  ipsa  gloria 
sempiterna  ;  et  eam,  non  dubium  est  futuram 
esse,  sed  ea  non  est  effectus  ,  sed  finis  Bap¬ 
tismi.  Nos  autem  de  effectu  disserimus  ,  ef¬ 
fectus  enim  Baptismi  est  remissio  peccato¬ 
rum  praeteritorum ,  finis  autem  vita  beata 
futura,  juxta  illud  Apostoli  Rom.  VI  :  Nunc 
vero  liberati  a  peccato  ,  servi  autem  facti  Deo , 
habetis  fructum  vestrum  in  sanctificationem, 
finem  vero  vitam  aternam  (2)  :  vel  accipitur 
de  salute  in  spe,  id  est,  de  ipsa  gratia  justi¬ 
ficationis  ;  et  eam  certum  est  mox  consequi 
ad  Baptismum  ;  proinde  esse  quidem  futu¬ 
ram  respectu  Baptismi,  sed  peccatorum  prae¬ 
teritorum,  non  futurorum.  Quemadmodum 
qui  dicit  :  Si  tale  pharmaoum  acceperis, 
curaberis;  indicat  curationem  secuturam 
post  medicinam,  sed  eam  curationem  esse 
morbi  antea  contracti,  non  postea  contra¬ 
hendi. 

Quod  vero  objicitur  ex  I.  Pet.  III  :  Salvos 
facit  Baptisma  (3),  non  est  ad  rem,  nam  Pe¬ 
trus  cum  loquitur  de  tempore  praesenti,  non 
comparat  Baptismum  cum  peccatis,  sed  tem¬ 
pus  Christi  cum  tempore  Noe,  ac  dicit,  quod 
sicut  tempore  Noe  diluvium  salvos  fecit  octo 
homines  per  arcam,  ita  nunc  tempore  Christi 
salvat  Baptismus  credentes,  etc. 

Quod  objicitur  ex  c.  V  ad  Ephes.  :  Mun¬ 
dans  eam,  facile  explicatur.  Nam  illud  (mun¬ 
dans)  non  refertur  ad  singulos  homines,  sed 
ad  varios,  qui  unam  constituunt  Ecclesiam. 
Christus  enim  quotidie  mundatEcclesiam  la¬ 
vacro  aquae,  quia  quotidie  baptizantur  aliqui : 
omnes  tamen  cum  baptizantur,  mundantur 
a  peccatis  praeteritis,  non  a  futuris.  Quod  si 
quis  referat  ad  singulos  homines,  tum  dicen¬ 
dum  est,  Baptismo  purgari  peccata  futura, 

(2)  Rora.  VI,  22.  —  (3)  I.  Petr. 


(1)  Tit.  111,  5;  Mare.  XVI,  16;  I.  Petr.  III,  25;  Ephes.  V,  26.  — 

III,  21. 

non  immediate,  sed  mediate ;  quia  videlicet, 
qui  baptizatus  est,  per  gratiam,  quam  in 
Baptismo  accepit,  impetrat  veniam  peccato¬ 
rum  venialium,  quse  postea  facit,  si  eam  pe¬ 
tat;  et  praeterea  per  Baptismi  characterem 
jus  habet  ad  Sacramentum  Poenitentia;,  quo 
peccata  etiam  mortalia  purgantur;  quod 
Sacramentum  percipere  non  possunt ,  qui 
Baptismo  carent.  Et  hoc  est,  quod  Augusti¬ 
nus  dicit  e  j  loco,  quem  citat  Kemnitius.  So¬ 
lum  enim  Augustinus  dicit ,  Baptismo  pec¬ 
cata  futura  purgari  aliquo  modo,  quia  sine 
percepto  Baptismo  nihil  prosunt  cafiera, 
quae  fiunt  ad  peccatum  purgandum  ,  ut  Poe¬ 
nitentia,  Eleemosinae,  Jejunia  etc.  «  Quid 
enim,  inquit,  prodesset,  vel  ante  Baptismum 
Poenitentia,  nisi  Baptismus  sequeretur,  vel 
postea  nisi  praecederet?  »  Unde  idem  Augus¬ 
tinus  cum  loquitur  de  immediato  et  pro¬ 
prio  elfectu  Baptismi,  diserte  contrarium 
scribit,  ut  in  ep.  23.  Ad  Bonifacium  :  «  Se¬ 
mel  acceptam  parvulus  Christi  gratiam,  non 
amittit,  nisi  propria  impietate,  si  aetatis  ac¬ 
cessu  tam  malus  evaserit;  tunc  enim  etiam 
proprie  incipiet  habere  peccata,  quae  non 
regeneratione  auferantur,  sed  alia  curatione 
sanentur.  » 

Quod  denique  objicitur  ex  c.  VI  ad  Rom. 
nihil  momenti  habet.  Nam  Apostolus  in  eo 
cap.  non  docflt  quomodo  remittantur  pec¬ 
cata  post  Baptismum ,  sed  quomodo  caveri 
debeant  :  dicit  enim  per  Baptismum  homi¬ 
nem  mori  peccato,  ut  deinceps  vivat  Deo  ; 
proinde  hominem  semel  renatum  in  Christo 
debere  omni  diligentia  cavere,  ne  iterum  in¬ 
quinetur,  et  moriatur.  Sed  quid  haec  ad  rem 
de  qua  agimus? 

Tertium  argumentum  est  ejusdem  Kem- 
nitii.  Foedus  Dei  cum  homine  perpetium 
est,  Isaise  LIV  :  In  misericordia  sempiterna 
misertus  sum  tui.  Roman.  III  :  Numquid  illo¬ 
rum  incredulitas  fidem  Dei  evacuavit ?  II.  Ti- 
moth.  II  :  Si  non  credimus,  ille  fidelis  perma¬ 
net,  negare  seipsum  non  potest.  Hierem.  III  : 
Tu  autem  fornicata  es  cum  amatoribus  multis, 
tamen  revertere  ad  me,  dicit  Dominus  (1).  Ergo 
foedus  nobiscum  initum  in  Baptismo  num- 
quam  ita  frangitur,  quin  possimus  ad  illud 
redire,  illudque  renovare.  Et  confirmat, 
quia  Paulus  Galat.  III.  et  I.  Cor.  XII.  lapsos 
post  Baptismum  revocat  ad  promissionem 
gratioe  Baptismi.  Denique  addit ,  ipsam  na¬ 


turam  ejus  promissionis  hoc  ostendere.  Nam 
promissio  Baptismi  est  :  Ut  justificati  gratia 
Christi  hccredes  simus  vitee  aeternee  (2).  Tim. 
III.  Haec  autem  est  generalis  ratio  justifica¬ 
tionis,  post  quemcumque  lapsum;  ergo  sem- 
per  justificamur  per  Baptismum. 

Respondeo,  Kemnitium  sine  ulla  verecun¬ 
dia  ludere  in  Scripturis,  earumque  testimo¬ 
niis  abuti.  Nam  locus  Isaia;  LIV  continet  pro¬ 
missionem  absolutam  ,  nimirum  de  fovenda 
perpetuo  Ecclesia  ;  ista  enim  promissio  anulla 
conditione  pendet.  Est  enim  Matrimonium 
inter  Christum,  et  Ecclesiam  plane  indisso¬ 
lubile.  Similiter  locus  Roman.  III  continet 
absolutam  promissionem  de  mittendo  Mes¬ 
sia  in  mundum.  At  promissio  Baptismi  non 
est  absoluta,  sed  conditionata,  ut  patet, 
quia  includit  conditionem  fidei,  perseveran¬ 
tia  etc.  Locus  autem  II.  Timoth.  II  pro  no¬ 
bis  est.  Cum  enim  Paulus  dicit  :  Si  non  cre¬ 
dimus  ,  ille  fdelis  permanet ,  negare  seipsum 
non  potest,  significat  Deum  ita  esse  fidelem, 
quia  facit  quod  promisit,  dum  justos  prae¬ 
mio,  impios  poena  afficit.  Unde  promisit  : 
Si  sustinemus,  et  convivemus  ;  si  negaverimus, 
ille  negabit  nos  (3) ;  ubi  vides  promissionem 
conditionatam.  Locus  Hierem.  III  docet, 
Deum  recipere  homines  ad  gratiam  si  re¬ 
deant,  sed  non  docet  recipere  eodem  modo, 
et  per  eadem  instrumenta,  quibus  antea  re¬ 
cepit.  Locus  Gal.  III  nihil  facit  ad  rem.  Nam 
Paulus  non  docet  eo  loco  ,  quomodo  justifi¬ 
centur  impii  lapsi  post  Baptismum,  ut  Kem¬ 
nitius  fingit,  sed  docet  homines  non  justifi¬ 
cari  Circumcisione  aliisque  operibus  legis, 
sed  per  fidem  Christi ;  id  quod  probat,  quia 
qui  baptizantur,  Christum  induunt.  Locus 
autem  I.  Corinth.  XII.  ne  ulla  quidem  spe¬ 
cie  ad  rem  praesentem  facit.  Solum  enim 
Paulus  dicit  esse  nos  omnes  unum  corpus, 
quia  in  uno  spiritu  baptizati  sumus  :  nec  ali¬ 
quid  addit  de  lapsis  justificandis  post  Bap¬ 
tismum.  Denique  argumentum  ex  natura 
promissionis  Baptismi,  .est  ineptum  sophis¬ 
ma.  Etsi  enim  Baptismus  promittat  salutem 
per  Christum,  et  quicumque  post  quemcum¬ 
que  lapsum  justificatur,  per  Christum  justi¬ 
ficetur;  non  tamen  inde  sequitur,  eos  justi¬ 
ficari  per  Baptismum,  qui  post  Baptismum 
lapsi  sunt.  Nam  latius  patet  justificaro  per 
Christum,  quam  justificari  in  Baptismo  per 
Christum.  Nam  etiam  Sacramentum  Poeni- 


(1)  Isai.  LIV,  8  ;  Rom.  III.  3;  II.  Tim.  II,  13:  Jerem.  III.  1.  —  f2)  Tit.  III.  7.  —  (3)  II.  Tim.  II, 

tentiae,  et  Eucharistiae,  et  ctetcra  promittunt 
salutem  per  Christum. 

Quartum  argumentum  est  Calvini  lib.  IV 
Institut.  c.  15,  §.  3.  In  Baptismo  communi¬ 
catur  nobis  Christi  puritas.  Sed  ea  semper 
viget,  nec  ullis  maculis  opprimitur  :  igitur 
semper  manet  virtus  Baptismi  nobis  semel 
collati,  et  semper  ad  eam  redice  possumus, 
et  per  eam  justificari.  Confirmat  ex  Patri¬ 
bus,  qui  reprehendunt  eos,  qui  differunt 
Baptismum  usque  ad  mortem.  Multi  enim 
olim  hoc  errore  decepti ,  quod  Baptismus 
non  purget,  nisi  praeterita  peccata,  nolebant 
baptizari,  nisi  in  fine  vitae,  quando  non  am¬ 
plius  erant  peccaturi.  Sed  Patres  arguunt 
ejusmodi  errorem  ;  proinde  credebant  Bap¬ 
tismo  purgari,  peccata  omnia ,  etiam  fu¬ 
tura. 

Respondeo  :  argumentum  Calvini  niti  fal¬ 
so  fuudamento,  quod  videlicet  justificemur 
ipsa  Christi  justitia  nobis  imputata.  Illa  enim 
vere  semper  viget,  nec  ullis  maculis  oppri¬ 
mitur  :  sed  falsum  est,  ea  nos  justificari  for- 
maliter.  Nos  enim  justificamur  propria,  et 
nobis  inhaerente  justitia,  quae  plane  non  vi¬ 
get,  et  maculis  obruitur,  et  aboletur,  cum 
peccamus.  Ad  confirmationem  respondeo, 
eam  pro  nobis  facere.  Nam  si  Patres  credi¬ 
dissent  id,  quod  credit  Calvinus,  quando  re¬ 
prehendebant  eos  qui  Baptisma  differebant, 
istam  causam  reddidissent,  quod  Baptismus 
lavet  etiam  peccata  futura  :  nihil  enim  po¬ 
tuit  adferri  efficacius.  At  nullus  veterum  is¬ 
tam  reddidit,  sed  alias  quasdam ,  ut  patet 
ex  Basilio  in  oration.  13.  de  exhortatione  ad 
Baptismum,  et  Nazianzeno  oratione  in  sanc¬ 
tum  lavacrum,  et  Chrysostomo  hom.  1.  in 
Acta,  qui  hortantur  ad  non  differendum  Bap¬ 
tismum,  tum  ob  periculum  et  incertitudi- 
nem  mortis,  tum  ob  multa  bona,  quae  secum 
adfert  Baptismus. 

Quintum  argumentum  est  Calvini  ibidem, 
§.  4.  potestas  clavium  non  potest  separari  a 
Baptismo ;  ergo  qui  post  Baptismum  lapsi, 
virtute  clavium  reconciliantur ,  per  Baptis¬ 
mum  reconciliantur.  Antecedens  probat; 
Nam  potestas  clavium  non  exercetur  sine 
praedicatione  Evangelii,  qua  annuntiamus 
impios  mundari  Christi  sanguine  :  signum 
autem,  et  testimonium  sanguinis  Christi  ef¬ 
fusi,  est  Baptismus  ;  ergo  potestas  clavium 
non  exercetur  sine  Baptismo. 

Respondeo  :  Si  argumentum  aliquid  vale¬ 
ret,  efficeret  etiam  nullum  reconciliari ,  nisi 
per  Eucharistiam,  aut  ejus  memoriam  :  nam 


Eucharistia  est  etiam  signum  ,  et  testimo¬ 
nium  sanguinis  Christi  effusi.  Sed  argumen¬ 
tum  nihil  concludit ,  tum  quia  falsum  est, 
clavium  potestatem  non  exerceri  nisi  prae¬ 
dicatione  Evangelii,  tum  etiam  quia  latius 
patet  mundari  impios  Christi  sanguine,  quam 
mundari  per  Baptismum.  Siquidem  Christi 
sanguis  est,  qui  semper  mundat,  sed  is  per 
varia  instrumenta  applicatur ;  aliquando 
quidem  per  Baptismum  ,  aliquando  per  alia 
Sacramenta,  aliquando  sine  Sacramentis  per 
fidem,  et  veram  conversionem  ;  aliquando 
per  martyrium,  ut  supra  dictum  est. 


CAPUT  XIX. 

De  Baptismo  Joannis ,  qui  fuerint  errores. 

Sequitur  controversia  octava  de  compa¬ 
ratione  Baptismi  Christi  cum  Baptismo  Joan¬ 
nis,  de  qua  est  primus  Canon  Concilii  Tri- 
dentini,  sess.  VII  de  Baptismo  :  «  Si  quis  di¬ 
xerit,  Baptismum  Joannis  habuisse  eamdem 
vim  cum  Baptismo  Christi,  anathema  sit.  » 
Tres  erunt  partes  hujus  controversiae.  Pri¬ 
mo  exponemus  errores  et  opiniones.  Secun¬ 
do  aperiemus  et  confirmabimus  veritatem. 
Tertio  diluemus  objectiones. 

Quod  ad  primum  attinet,  fuit  antiquus  er¬ 
ror  Petiliani  Donatistas,  unum  esse  Baptis¬ 
mum  Christi  et  Joannis.  Distinguebat  enim 
tres  gradus  ejusdem  Baptismi ;  ac  dicebat, 
Joannem  baptizasse  aqua,  Christum  spiritu, 
Paracletum  igne;  sed  haec  tria  ad  unum  et 
eumdem  Baptismum  pertinere,  refert  et  re¬ 
fellit  Augustinus  lib.  II  contra  litteras  Peti¬ 
liani,  cap.  32,  34  et  37. 

Hoc  nostro  tempore  Lutherus  initio  prae¬ 
dicationis  suae  aperte  distinguebat  Baptis¬ 
mum  Joannis  a  Baptismo  Christi.  Nam  in 
disputatione  de  Baptismo  legis,  Joannis.  et 
Christi  edita  anno  20.  tria  ponit  discrimina 
inter  haec  Baptismata.  Primum,  quod  Bap¬ 
tisma  Joannis  non  sit  Sacramentum,  Christi 
autem  sit.  Secundum,  quod  illud  non  remit¬ 
tat  peccata,  hoc  autem  remittat.  Tertium, 
quod  baptizati  a  Joanne  iterum  essent  bap¬ 
tizandi,  non  autem  baptizati  Christi  Bap¬ 
tismo. 

Caeterum  haec  sententia,  quia  non  bene 
cohaeret  cum  reliqua  doctrina  Lutheranorum 

de  Sacramentis,  non  placuit  Lutheri  disci¬ 
pulis;  omnes  enim  contrarium  docuerunt, 
nimirum  Baptisma  Joannis  Sacramentum 
fuisse,  et  peccata  remisisse,  et  ab  eo  bapti- 
zatos  non  fuisse  iterum  baptizandos.  Ita  do¬ 
cet  Melanchthon  in  locis  anni  58.  titul.  de 
Baptismo  Joannis  :  «  Etsi,  inquit,  differen¬ 
tia  erat  in  hoc  articulo,  Joannes  de  passuro 
Christo,  Apostoli  de  passo  etresuscitata  prae¬ 
dicant  :  tamen  ministerium  fuit  idem,  et  ef¬ 
fectus  eosdem  habuit  in  credentibus.  »  Ubi 
aperte  retractat,  quod  scripserat  in  locis 
anni  22.  titul.  de  Baptismo  :  ibi  enim  cum 
Luthero  docuerat,  Baptismum  Joannis  si¬ 
gnum  fuisse  mortificationis,  Christi  vero 
Baptismum,  signum  justificationis ;  et  prop- 
terea  debuisse  iterum  baptizari,  quos  Joan¬ 
nes  baptizaverat.  Idem  habent,  idem  Philip¬ 
pus,  et  Alesius,  et  Lossius  Lutherani  in  cap. 
I  Joannis.  Item  Martinus  Bucerus,  et  David 
Chytra3us  in  cap.  III  Matth.  Joannes  Bren- 
tius  hom.  21  et  29.  in  Lucam.  Idem  etiam 
Centuriatores,  Cent.  I,  cap.  4.  coi.  15G.  et 
cap.  10.  coi.  361.  Item  Nicolaus  Selneccerus 
in  2.  Psedagogise  titul.  de  Baptismo.  Item 
Zwinglius  lib.  de  vera  et  falsa  religione, cap. 
de  Baptismo,  et  Calvinus  tum  in  Antidoto 
Concilii,  tum  in  Instit.  lib.  IV,  cap.  15.  §.  7 
et  8.  Denique  Martinus  Kemnitius  in  2.  par. 
Examinis,  pag.  175.  etsequentib.  convenit 
cum  eseteris,  quod  Baptisma  Joannis  remit¬ 
teret  peccata,  et  esset  idem  Sacramentum 
cum  Baptismo  Christi,  quem  Apostoli  minis¬ 
trabant,  tamen  non  audet  definire,  an  bap- 
tizati  a  Joanne  essent  iterum  baptizandi 
Christi  Baptismo.  Nam  proposita  quaestioni 
et  rationibus  pro  utraque  parte,  tandem  ita 
loquitur  pag.  190.  in  fine:  «Relinquatur 
igitur  haec  quaestio  in  medio,  ut  quse  in 
utramque  partem  rationes  habet.  »  In  quo 
valde  caute  et  solerte  egit.  Nam  hoc  modo 
non  aperte  repugnavit,  aut  priori  Lutheri  et 
Philippi  sententiae,  aut  posteriori  et  com¬ 
muni  sententiae  Lutheranorum  :  et  praeterea 
liberavit  se  a  molestissima  quaestione,  in 
qua  solvenda  alii  multum  sudant,  nec  tamen 
se  expediunt,  videlicet,  quomodo  Actor.XIX 
baptizari  jubeantur  Christi  Baptismo,  quos 
constabat  a  Joanne  antea  baptizatos. 

Inter  Catholicos  fuerunt  etiam  duae  opi¬ 
niones  de  Baptismo  Joannis;  quarum  altera 
censetur  erronea;  altera  multum  improba¬ 
bilis.  Prima  fuit  Petri  Lombardi,  qui  lib. IV, 
dist.  2.  distinguit  duo  genera  baptizatorum 


a  Joanne.  Unum  eorum,  qui  sic  baptizaban¬ 
tur  a  Joanne,  ut  spem  ponerent  in  eo  bap¬ 
tismo,  et  non  haberent  notitiam  Spiritus 
sancti;  et  hos  fatetur  baptizandos  fuisse 
Christi  Baptismo.  Alterum  eorum,  qui  bap¬ 
tizabantur  a  Joanne,  sed  non  ponebant  spem 
in  eo  Baptismo,  et  habebant  notitiam  Spiri¬ 
tus  sancti ;  et  hos  dicit  non  fuisse  nccessa- 
rium  baptizari  Christi  Baptismo.  Haec  sen¬ 
tentia  praeter  argumenta,  quae  infra  adfere- 
mus  contra  haereticos,  refelli  potest  ex  his, 
quae  Magister  ipse  et  omnes  Catholici  conce¬ 
dunt.  Nam  consensu  omnium,  Christi  Bap¬ 
tismus  post  promulgationem  suam  omnes 
homines  obligat.  At  Baptismus  Joannis  non 
erat  Baptismus  Christi,  ut  eadem  distinctio¬ 
ne  docet  Magister ;  igitur  baptizati  a  Joan¬ 
ne,  obligabantur  ad  Christi  Baptismum  sus¬ 
cipiendum.  Quare  S.  Thomas  3.  part.  qu. 
XXXVIII,  art.  ult.  scribit  hanc  opinionem 
esse  penitus  irrationabilem. 

Altera  opinio  est,  Baptismum  Joannis 
fuisse  Sacramentum  quoddam,  qualia  erant 
Sacramenta  veteris  legis.  Ita  docuit  Magis¬ 
ter  loco  notato,  et  multi  Scholasticorum,  at¬ 
que  ipse  etiam  S.  Thomas  ibidem  :  Sed  me¬ 
rito  postea  idem  S.  Thomas  contrarium  do¬ 
cuit  3.  part.  qu.  XXXVIII,  ait.  1.  Nam  Sa¬ 
cramenta  veteris  legis  coeperunt  cum  ipsa 
lege,  et  duraverunt  toto  tempore  quo  lex  ipsa 
duravit.  Baptismus  autem  Joannis  coepit  in 
fine  legis,  et  non  duravit  nisi  annum  unum, 
aut  paulo  amplius.  Unde  recte  ait  S.  Tho¬ 
mas  Baptismum  Joannis  non  pertinuisse  ad 
legem  veterem,  sed  potius  ad  novam,  ut 
quamdam  preeparationem  ad  Christi  Baptis¬ 
mum. 

Dices,  Baptismum  Joannis  non  fuisse  Sa¬ 
cramentum  legis  veteris,  nec  nova?,  sed  me¬ 
dium  inter  utramque.  At  id  fieri  nequit. 
Non  enim  esse  potest  Sacramentum  medium 
inter  Sacramenta  duarum  legum,  nisi  etiam 
lex  ipsa  media  sit.  Lex  autem  media  inter 
veterem  et  novam  nulla  fuit  :  una  enim  ab¬ 
rogata,  altera  continuo  successit  :  quare  si 
Baptismus  Joannis  Sacramentum  esset,  es¬ 
set  omnino  legis  veteris,  aut  novee.  Neque 
sufficit  ad  rationem  Sawamenti  (quod  vete¬ 
res  illos  fefellisse  videtur)  ut  significetChristi 
Baptismum,  vel  etiam  gratiam  dandam  per 
Baptismum.  Nam  etiam  diluvium  I.Petr.  111 
et  mare  rubrum  I.  Cor.  X  significarunt  Bap¬ 
tismum,  et  manna  Eucharistiam,  et  tamen 
non  fuerunt  Sacramenta,  sed  solum  figurae 

Sacramentorum.  His  ergo  omissis  veniamus 
ad  veritatem  constituendam  et  probandam 
contra  haereticos. 


caput;  xx. 

Baptismum  Joannis  non  fuisse  Sacramentum 
idem  cum  Baptismo  Christi. 

Ad  explicandam  et  probandam  veritatem 
tres  propositiones  constituendae  erunt.  Pri¬ 
ma  propositio  :  «  Baptismus  Joannis  non  fuit 
Sacramentum  idem  cum  Baptismo  Christi.» 
Ilaec  est  contra  Philippum,  Calvinum,  Kem- 
nitium  et  caeteros,  qui  idem  ministerium  as¬ 
serunt  fuisse  Joannis  et  Apostolorum.  Pro¬ 
batur  primo.  Baptismus  Joannis  ab  ipso 
Joanne  institutus  erat,  non  ergo  erat  Sacra¬ 
mentum  praesertim  novae  legis.  Consequen¬ 
tia  patet,  quia  nullus  homo  purus  Sacra¬ 
menta  instituere  potest,  praesertim  novae  le¬ 
gis,  ut  supra  ex  testimoniis  etiam  adversa¬ 
riorum  probavimus.  Antecedens  probatur, 
quia  in  Scripturis  passim  vocatur  Baptismus 
Joannis,  ut  Matth.  III  :  Videns  Joannes  mul¬ 
tos  venientes  ad  Baptismum  suum.  Matth.  XXI : 
Baptismus  Joannis  de  coelo  erat,  an  ex  homini¬ 
bus  1  (1)  Similiter  legimus  Mare.  XI,  Luc. 
XX,  Actor.  I,  XVIII  et  XIX.  Ista  autem  de¬ 
nominatio  non  potest  significare  Joannem 
ministrum  tantum  fuisse  ejus  Baptismi,  sed 
etiam  auctorem  ;  alioqui  Baptismus  Christi 
potuisset  etiam  vocari  Baptismus  Petri,  Pau¬ 
li,  Philippi  et  aliorum ;  quod  tamen  Scrip¬ 
tura  diligenter  cavit,  ne  viderentur  illi  auc¬ 
tores  Baptismi,  ut  Augustinus  notavit  lib.  Y 
de  Baptismo,  cap.  13.  et  alibi. 

Dices  :  At  Baptismus  Joannis  a  Deo,  non 
ab  ipso  institutus  videtur.  Sic  enim  ipse  ait, 
Joan.  I  :  Qui  misit  me  baptizare,  ille  mihi  di¬ 
xit  (2).  Respondeo  cum  Augustino  loco  ci¬ 
tato  cap.  9  et  13.  et  cum  Tertulliano  libro 
de  Baptismo,  ubi  tractat  illam  quaestionem 
a  Christo  propositam,  an  Baptismus  Joannis 
esset  de  coelo,  an  ex  hominibus ;  Baptismum 
Joannis  a  Deo  fuisse  institutum,  sed  me¬ 
diante  ipso  Joanne.  Deus  enim  solum  in  ge¬ 
nere  inspiravit,  et  inspiratione  illa  manda¬ 
vit,  ut  baptizaret;  sed  ritum  in  particulari, 

(1)  Mare  III,  7:  XXI,  25.  —  (2)  Joan.  II.  33. 


quo  baptizandum  esset,  ipse  Joannes  insti¬ 
tuit,  non  a  Deo  praescriptum  accepit.  Unde 
merito  dicitur  proprius  Joannis  Baptismus. 

Secundo  ;  in  Baptismo  Christi  non  sola 
aqua  est  de  essentia  ritus,  seu  Sacramenti, 
sed  etiam  invocatio  Trinitatis,  ut  supra  pro¬ 
batum  est  :  nec  dissentiunt  adversarii,  sal¬ 
tem  in  praxi,  cum  etiam  ipsi  ita  baptizent. 
At  Baptismus  Joannis  non  habuit  invocatio¬ 
nem  Trinitatis;  non  igitur  est  idem  Sacra¬ 
mentum  cum  Baptismo  Christi.  Assumptio 
probatur,  quia  licet  Centuriatores,  Cent.  I, 
lib.  II,  cap.  6.  coi.  496.  affirment  Joannem 
baptizasse  in  nomine  Patris  et  Filii  et  Spiri¬ 
tus  sancti  :  tamen  neque  Scriptura,  neque 
ulla  Patrum  traditio  id  docuit.  Non  possu¬ 
mus  autem  in  ejusmodi  rebus,  nisi  valde  te¬ 
mere  aliquid  fingere  sine  testimonio  Scrip- 
turte  aut  traditionis.  Fuerunt  quidem,  qui 
existimarent  Joannem  in  suo  Baptismo  usum 
forma  quadam  verborum,  nimirum  :  In  no¬ 
mine  venturi  Messiae,  idque  propter  illa  ver¬ 
ba  Pauli,  Actor.  XIX,  Joannes  baptizavit 
Baptismo  poenitentiae  populum,  dicens  :  In 
eum,  qui  venturus  esset  post  ipsum,  ut  cre¬ 
derent.  Ita  enim  docet  Ambrosius,  lib.  I  de 
Spiritu  sancto,  cap.  3.  Hieronymus  in  cap. 
II  Joelis,  et  Hugo  de  S.  Victore  lib.  II  de  Sa¬ 
cramentis  par.  6.  cap.  6.  Sed  isti  ipsi,  prae¬ 
sertim  duo  posteriores,  monent  Joannem 
non  baptizasse  in  nomine  Patris  et  Filii  et 
Spiritus  sancti,  et  propterea  non  fuisse  illud 
perfectum  Sacramentum.  Adde,  quod  valde 
probabile  est  Joannem  nulla  omnino  forma 
verborum  uti  consuevisse.  Illa  enim  verba 
Pauli  non  videntur  significare  Joannem  bap¬ 
tizasse  in  nomine  venturi,  sed  tantum  ad¬ 
monuisse  populum  ut  crederent  in  venturum 
Messiam.  Nam  etiam  Christum  baptizavit 
Joannes  eo  ritu,  quo  caeteros;  et  certe  ridi¬ 
culum  fuisset,  Christum  baptizasse  in  nomi¬ 
ne  venturi. 

Tertio  ;  Baptismus  Christi  est  Sacramen¬ 
tum  novi  Testamenti;  ergo  institutum  ab 
ipso  auctore  novi  Testamenti.  Neque  id  ne¬ 
gare  possunt  adversarii;  nam  Philippus  in 
locis  anni  58.  titul.  de  numero  Sacramento¬ 
rum,  dicit  Baptismum  et  coenam  Domini,  et 
Ablutionem  esse  Sacramenta  instituta  in 
praedicatione  Christi,  ac  proinde  esse  Sacra¬ 
menta  proprie  dicta.  Et  Kemnitius  in  defi¬ 
nitione  Sacramenti  proprie  dicti,  tertiam 
conditionem  posuit,  ut  in  novo  Testamento 

sit  institutum  et  mandatum.  At  Joannis  Bap¬ 
tisma  non  fuit  in  praedicatione  Christi  insti¬ 
tutum,  nec  a  Christo  mandatum,  sed  a 
Joanne,  antequam  inciperet  novi  Testamehti 
auctor  praidicare.  Non  igitur  est  Sacramen¬ 
tum  novi  Testamenti,  et  multo  minus  idem 
cum  Baptismo  Christi. 

Quarto;  Baptismus  Christi  iterari  non 
potest,  ut  omnes  hoc  tempore  Catholici  et 
haeretici  docent,  praeter  Anabaptistas.  At 
baptizati  a  Joanne  iterum  ab  Apostolis  jussi 
sunt  baptizari  :  non  igitur  erat  ille  Christi 
Baptismus,  quem  Joannes  ministrabat.  Hu¬ 
jus  argumenti  assumptionem  negant  Calvi¬ 
nus  et  alii  :  sed  ea  probatur  in  tertia  propo¬ 
sitione. 

Gaeterum  Kemnitius  negaret  consequen¬ 
tiam  admissa  assumptione.  Existimat  enim 
ipse,  ut  supra  diximus,  potuisse  baptizari 
Christi  Baptismo  eos,  quos  Joannes  bnptiza- 
verat;  quia  licet  ministerium  sit  idem,  quoad 
substantiam,  tamen  differt  quoad  significa¬ 
tionem.  Distinguit  enim  Kemnitius  tria,  quae 
idem  efficiebant  sub  diversa  significatione, 
Circumcisionem,  BaptismumJoannis  et  Bap¬ 
tismum  Christi;  quorum  Circumcisio  signi¬ 
ficabat  Messiam  venturum.  Baptismus  Joan¬ 
nis  Messiam  jam  esse  in  via  et  venire,  Bap¬ 
tismus  Christi,  Messiam  venisse.  Inde  colli¬ 
git,  quod  sicut  circumcisi  debuerunt  ve¬ 
niente  Joanne  baptizari  ejus  Baptismate,  ut 
profiterentur  se  credere  Messiam  jam  veni¬ 
re,  licet  essent  justificati  per  Circumcisio¬ 
nem  :  sic  etiam  baptizati  a  Joanne  debue¬ 
runt  postea  Baptismo  Christi  baptizari,  ut 
profiterentur  se  credere  Messiam  venisse, 
licet  jam  essent  justificati  Baptismo  Joan¬ 
nis. 

At  contra  has  Kemnitii  argutias  nos  obji¬ 
cimus  in  primis  Augustinum,  qui  lib.  V  de 
Baptismo,  cap.  9.  eam  consequentiam  facit, 
quam  nos  fecimus,  et  quam  Kemnitius  ne¬ 
gat  :  «  Baptizatos,  inquit  Augustinus,  a 
Paulo  eos,  qui  jam  Baptismo  Joannis  bapti¬ 
zati  fuissent,  legimus  in  Actibus  Apostolo¬ 
rum,  non  ob  aliud,  nisi  quia  Baptismus 
Joannis  non  fuerit  Christi  Baptismus.  »  Praj- 
terea,  si  ratio  Kemnitii  valeret,  probaremus 
etiam  baptizatos  ab  Apostolis  ante  Christi 
passionem  et  resurrectionem,  debuisse  ite¬ 
rum  baptizari  post  resurrectionem.  Nam 
Baptismus  Christi  ante  ejus  passionem,  si¬ 
gnificabat  Christi  passionem  futuram,  pos¬ 


tea  vero  significare  coepit  Christi  passionem 
praeteritam. 


CAPUT  XXI. 

Baptismum  Joannis  non  habuisse  eamdem  vim 

et  efficaciam ,  quam  habet  Baptismus  Chri¬ 
sti. 

Secunda  propositio  :  «  Baptismus  Joannis 
non  habuit  eamdem  vim  et  efficaciam,  quam 
habet  Baptismus  Christi.  »  Nota,  non  esse 
quaestionem,  an  Baptismus  Joannis  potuerit 
remittere  peccata  ex  devotione  et  fide  acce¬ 
dentium,  vel  etiam  ex  contritione,  quam  ho¬ 
mines  concipiebant  ex  concionibus  et  Bap¬ 
tismo  Joannis.  Id  enim  facile  fieri  potuit,  et 
sic  acceperunt  illa  verba  Marci  I  :  Praedi¬ 
cans  Baptismum  poenitentiae  in  remissionem 
peccatorum  (1) ;  quidam  Patrum,  ut  Basilius 
lib.  I  de  Baptismo,  cap.  2.  et  frater  Basilii 
Gregorius  Nyssenus  in  oratione  de  laudibus 
Basilii,  et  auctor  quaestionum  novi  Testa¬ 
menti,  quaest.  29.  in  tom.  IV  operum  Au¬ 
gustini,  ipse  etiam  Augustinus  lib.  V  de 
Baptismo,  cap.  10.  licet  existimet  illa  verba 
aliter  accipienda,  tamen  non  existimat  con¬ 
tentiose  resistendum  iis,  qui  docent  Baptis¬ 
mum  Joannis  aliquo  modo  remisisse  pecca¬ 
ta,  modo  fateantur  magnum  esse  discrimen 
inter  Baptismum  Christi  et  Joannis.  Tota 
igitur  quaestio  est  :  An  Baptismus  Joannis 
fuerit  efficax,  ut  Christi  Baptismus,  ita  ut  si 
Baptismus  Christi  peccata  remittat  vi  sua, 
seu  ex  opere  operato  (ut  nos  supra  probavi¬ 
mus)  idem  etiam  tribuendum  sit  Baptismo 
Joannis. 

Ac  adversarii  quidem  eamdem  efficaciam, 
et  eumdem  effectum  tribuunt  utrique  Bap¬ 
tismo.  Concilium  autem  Tridentinum  sess. 
VII,  can.  1.  de  Baptismo,  contrarium  statuit, 
his  verbis  ;  «  Si  quis  dixerit ,  Baptismum 
Joannis  habuisse  eamdem  vim  cum  Baptis¬ 
mo  Christi,  anathema  sit.  »  Quoe  quidem  ve¬ 
ritas  probatur  primo  ex  Scriptura.  Nam 
Marci  I  Joan.  Baptista  distinguit  suum  Bap¬ 
tisma  a  Christi  Baptismate,  quod  ipse  bap¬ 
tizet  in  aqua,  ille  in  Spiritu  baptizaturus  sit: 
Ego  baptizavi  vos  in  aqua  ,  ille  vos  baptizabit 
Spiritu  sancto  (2). 


(1)  Mare.  I,  4.  —  (2)  Mare.  I,  8 

Respondent  ad  hunc  locum  adversarii, 
Philippus,  Calvinus  ,  et  Kemnitius  locis  no¬ 
tatis,  Joannem  Baptistam  distinguere  vo¬ 
luisse  hoc  loco  ministerium  externum,  quod 
sibi  conveniebat  ab  interno  ministerio,  quod 
est  solius  Christi.  Itaque  dicunt  in  Baptismo 
Joannis  datam  fuisse  remissionem ,  sed  a 
Christo  per  ministerium  Joannis.  Et  adducit 
Kemnitius  similem  locum,  ex  priore  ad  Co¬ 
rinthios  cap.  IV  ;  Ego  plantavi ,  Apollo  riga¬ 
vit,  Deus  autem  incrementum  dedit  (1). 

Sed  facile  refellitur  haec  solutio ;  quia  J oan- 
nes  de  suo  ministerio  loquitur  in  praeterito 
tempore;  de  Christi  operatione  in  futuro  : 
Ego  baptizavi  vos  aqua,  ille  vos  baptizabit  Spi¬ 
ritu  sancto.  Non  igitur  per  ministerium  Joan¬ 
nis  Christus  dedit  remissionem  ;  tunc  enim 
dixisset :  Ego  baptizavi  aqua,  ille  baptizavit 
Spiritu  sancto ;  sicut  Paulus  in  loco  citato  a 
Kemnitio,  non  dixit  :  Ego  plantavi ,  Apollo 
rigavit,  Deus  incrementum  dabit,  sed,. Deus 
incrementum  dedit.  Porro  apud  alios  Evange- 
listas,  Matthaei  cap.  III  et  Luc  cap.  III  de 
se  Joannes  dicit  in  praesenti :  Ego  baptizo  vos 
aqua,  dc  Christo  semper  in  futuro  :  Ille  vos 
baptizabit  Spiritu  sancto,  et  igni  (2). 

Hanc  nostram  solutionem  conatur  Kem¬ 
nitius  oppugnare  duobus  modis.  Primo  di¬ 
cit,  pag.  191.  per  Baptismum  Christi  in  Spi¬ 
ritu  sancto,  et  igni  intelligi  donorum  visibi¬ 
lium  effusionem ,  quae  facta  est  in  die  Pen¬ 
tecostes.  Id  probat  tum  ex  vocabulo  ignis, 
tum  ex  testimonioChristi,  et  Petri,  qui  usur¬ 
parunt  eamdem  phrasim  Joannis.  Christus 
enim  Act.  I.  dixit  Apostolis  :  'Joannes  qui¬ 
dem  baptizavit  aqua  ,  vos  autem  baptizabimini 
Spiritu  sancto  non  post  multos  hos  dies.  Et  Pe¬ 
trus  Actor.  XI  :  Recordatus  sum ,  inquit,  ver¬ 
bi  Domini ,  sicut  dixit ;  Joannes  quidem  bapti¬ 
zavit  aqua  ,  vos  autem  baptizabimini  Spiritu 
sancto  (3).  Non  igitur  opponitur  Baptismus 
Joannis  Baptismo  Christi,  sed  Baptismus 
aquae  ,  in  quo  non  datur  visibiliter  Spiritus 
sanctus,  opponitur  illi  effusioni  donorum  vi¬ 
sibili,  quae  sine  aqua  fiebat  in  primitiva  Ec¬ 
clesia  post  Baptismum,  cum  Apostoli  manus 
imponebant. 

llaec  prima  solutio  non  est  sufficiens.  Nam 
in  primis  vox  ignis,  non  impedit,  quo  minus 
intelligantur  verba  Joannis  :  Ille  baptizabit 
in  Spiritu  sancto,  et  ignp  de  Baptismi  Sacra¬ 
mento.  Nam  omnes  fere  interpretes  ita  in- 
telligunt;  ac  dicunt  additum  esse  vocabu- 

lum  ignis,  quia  post  Baptismum  Christi  se¬ 
quitur  ignis  tribulationis,  et  ignis  divini  Ju¬ 
dicii,  et  ignis  Purgatorii ;  et  in  primitiva  Ec¬ 
clesia  dabatur  post  Baptismum  Spiritus  sanc¬ 
tus  in  forma  visibili  ignis  per  impositionem 
manuum  Apostolorum.  Vide  Hilarium,  Hie¬ 
ronymum,  et  Chrysostomum  in  c.  III  Mat¬ 
thaei,  Anlbrosium,  et  Bcdam  in  cap.  III  Lu¬ 
cae.  Quod  autem  attinet  ad  verba  Christi,  et 
Petri,  non  est  certum  eodem  sensu  illa  ver¬ 
ba  dicta  fuisse  a  Joanne  Baptista,  et  aChris- 
to.  Potuit  enim  Dominus  alludere  ad  verba 
Joannis,  et  tamen  in  alio  sensu  illaproferre, 
ut  frequentissime  facit  S.  Bernardus  in  ver¬ 
bis  Scripturae  usurpandis  ,  ut  etiam  S.  Pau¬ 
lus  verba  Epimenidis  adTit.I.  citavit  in  alio 
sensu,  cum  ait  ;  Cretenses  semper  mendaces  ; 
hoc  testimonium  verum  est  (4).  Quocirca  Pa¬ 
tres,  ut  dixi,  verba  Joannis  exponunt  de 
Sacramento  Baptismi  Christi ,  verba  autem 
Christi  et  Petri  non  possunt  exponi  nisi  de 
missione  Spiritus  sancti. 

Deinde  ,  si  admittamus  ,  et  Joannem,  et 
Christum  cum  Petro,  eodem  sensu ,  verba 
illa  protulisse;  tum  dicemus  secundum  Scrip¬ 
turas  tria  Baptismata  distingui.  Unum,  in 
aqua  solum,  et  hoc  erat  Joannis  ,  quod  in 
Scriptura  perpetuo  ita  dicitur  in  aqua ,  ut 
distinguatur  contra  Baptismum  in  Spiritu. 
Alterum,  in  Spiritu,  et  igni  solo,  id  est,  non 
in  aqua  ,  et  hoc  est  visibilis  missio  Spiritus 
sancti,  quae  quidem  non  continet  solum  vi¬ 
sibilem  illam  speciem  linguarum  ignearum, 
sed  etiam  internam  charitatem,  et  gratiam 
a  Spiritu  sancto  infusam  ,  quae  per  illa  ex¬ 
terna  symbola  significabatur  ,  ut  etiam  ad¬ 
mittit  Kemnitius,  pag.  192.  Unde  Baptisma 
Joannis  in  sola  aqua  non  solum  distinguitur 
contra  Baptismum  ignis,  id  est,  visibilis  for¬ 
mae  ignis,  sed  etiam  contra  Baptismum  spi¬ 
ritus,  id  est,  internae  gratiae  a  Spiritu  sancto 
infusae.  Tertium  Baptisma  est  in  aqua  ,  et 
Spiritu  simul ;  et  hoc  est  Sacramentum  Bap¬ 
tismi  Christi ,  quod  Joannis  III  dicitur  esso 
ex  aqua,  et  Spiritu  sancto.  Itaque  videmus 
verba  Joannis,  quomodocumque  intelligan¬ 
tur,  semper  distinguere  a  Baptismo  Joannis 
tamquam  externum  ,  et  corporale  tantum  a 
Baptismo  Christi,  quod  est  partim  spiritua¬ 
le  ,  et  partim  corporale,  cum  constet ,  vel 
ex  Spiritu,  et  igni,  vel  ex  aqua,  et  Spiritu. 

Est  igitur  altera  solutio  Kemnitii,  qui  cum 
vidisset  priorem  non  esse  sufficientem  ,  re- 


(1)  I.  Cor.  IV.  6.  —  (2)  Luc.  III.  16;  Matt  III.  11.  —  (3)  Act.  I,  5;  XI,  16.  —  (4)  Tit.  I,  12  et  13. 

dit  pag.  193.  ad  communem  solutionem, 
quod  illud  :  Ipse  vos  baptizabit  in  Spiritu  sanc¬ 
to ,  et  igni ,  referatur  ad  operationem  Christi 
internam  in  ipso  Joannis  Baptismo.  Et  quia 
huic  sensui  videtur  repugnare  illud  futurum 
(Ipse  vos  baptizabit)  conatur  ostendere  Kem- 
nitius,  eamdem  Scripturam  loqui  de  opera¬ 
tione  Christi  etiam  in  praesenti ,  imo  et  in 
praeterito  tempore.  Itaque  citat  illa  loca 
Joan.  I  :  Hic  est  qui  baptizat  in  Spiritu  sanc¬ 
to  (1).  Ubi  in  praesenti  dicitur,  Baptizat ,  et 
tamen  tunc  non  baptizabat  per  se  ,  nec  per 
discipulos;  ergo  per  Joannem  baptizabat. 
Item  ibidem  :  De  plenitudine  ejus  omnes  acce¬ 
pimus.  Ubi  in  praeterito  dicitur,  Accepimus ; 
ergo  operabatur  Christus  interna  operatio¬ 
ne,  etiam  antequam  inciperet  per  discipulos 
baptizare.  Denique  Matth.  III,  ut  intellige- 
remus  non  esse  sine  efficacia  Baptistae  mi¬ 
nisterium  ;  apparuit  eo  Baptizante  Spiritus 
sanctus  in  forma  columbae.  Addit  etiam  ver¬ 
ba  Angeli ,  Lucai  I  :  Multos  filiorum  Israel 
convertet  ad  Dominum  Deum  ipsorum  (2).  Ex 
quo  perspicuum  esse  dicit,  non  fuisse  ineffi¬ 
cax  Joannis  ministerium. 

Sed  haec  nullo  negotio  refutantur.  Nam  in 
pi'imis  numquam  reddit  causam  Kemnitius, 
cur  in  futuro  dixerint  omnes  Evangelistae ; 
Ipse  baptizabit,  si  operabatur  interius  Chris¬ 
tus  illo  ipso  tempore ,  quo  Joannes  exte¬ 
rius. 

Deinde  loca  allata  non  faciunt  ad  rem.  Il¬ 
lud  enim  :  Hic  est  qui  baptizat  in  Spiritu 
sancto ,  non  significat ,  quod  tunc  Christus 
baptizaret,  cum  Joannes  ita  loquebatur;  sed 
significat ,  quod  Christus,  quando  baptizat, 
in  Spiritu  sancto  baptizat,  non  in  sola  aqua, 
ut  Joannes  ,  sicut  recte  exponit  Augustinus 
tract.  13.  in  Joannem,  et  alibi.  Similiter 
etiam,  cum  ibidem  Joannes  ait  :  Ecce  agnus 
Dei ,  ecce  qui  tollit  peccata  mundi ,  sigjiifica- 
bat ,  Christum  sublaturum  peccata  mundi, 
cum  instar  agni  immolaretur  in  cruce ;  non 
autem,  quod  tunc  ea  tolleret ,  cum  Joannes 
loquebatur.  Illud  autem  :  De  plenitudine  ejus 
omnes  accepimus:  significat  gratiam  qua  prae¬ 
ditus  erat  Joannes ,  a  Christo  manasse ;  ut 
etiam  gratiam  omnium  aliorum  Sanctorum 
Sed  quid  hoc  ad  Baptisma  Joannis?  Nam 
etiamsi  ob  merita  Christi  praevisa  dabatur 
gratia  Sanctis  omnibus,  non  tamen  dabatur 
per  Baptismum  Joannis,  sed  alia  via,  et  per 
alia  instrumenta.  Porro  columba,  quae  ap¬ 


paruit,  Joanne  baptizante  ,  non  testabatur 
efficaciam  ministerii  Joannis,  ut  impruden¬ 
tissime,  et  per  summam  temeritatem  scribit 
Kemnitius.  Alioqui  oporteret  fateri  in  ipsum 
Christum  fuisse  efficax  Joannis  ministerium: 
tunc  enim  solum  columba  apparuit ,  cum 
Christus  baptizaretur.  At  hoc  impium  et 
blasphemum  esf.  Non  enim  eguit  efficacia 
Baptismi  Joannis,  Agnus  ille  innocens,  qui 
tollit  peccata  mundi,  teste  eodem  ipso  Joan¬ 
ne.  Significavit  igitur  columba  illa  Christi 
innocentiam,  et  puritatem,  et  quod  ipse  es¬ 
set  ,  qui  sanctificaret ,  et  purgaret  aquas, 
et  per  aquas  et  spiritum  homines  regenera¬ 
ret. 

Denique  verba  Angeli  Lucae  primo  ,  non 
agunt  de  Baptismo,  sed  de  concionibus  Joan¬ 
nis.  Nemo  autem  negat ,  quin  Joannes  effi¬ 
cacissime  praedicaverit,  et  converterit  pluri¬ 
mos  ad  Deum.  Sed  aliud  est  praedicatione 
verbi  movere  corda  hominum ,  aliud  per 
Baptismum  ea  purgare.  De  primo  argumento 
satis. 

Secundo  probatur  testimoniis  Patrum. 
Origenes  lib.  V  in  epistol.  ad  Romanos,  ex¬ 
ponens  cap.  VI,  docet,  et  probat  aliquot  ar¬ 
gumentis  Baptismum  Joannis,  non  remisis¬ 
se  peccata,  et  in  hoc  distingui  a  Christi  Bap¬ 
tismo.  Idem  docent  alii  Graeci.  Justinus  qu. 
37.  ad  Orthodoxos.  Gregorius  Nazianzenus 
oratione  in  sancta  lumina.  Joannes  Chrysos- 
tomus  homil.  10  et  12.  in  Matthaeum,  et  ho- 
mil.  16.  in  Joannem ,  et  homil.  1  et  40.  in 
Acta.  Item  auctor  homiliarum  in  Marcum, 
quae  habentur  in  secundo  tomo  Chrysostomi 
homil.  1.  Cyrillus  Alexandrinus  lib.  II  in 
Joannem  cap.  57.  ubi  ex  professo  hoc  trac¬ 
tat,  ac  dicit,  Spiritum  Sanctum  praevidisse 
futuros  aliquando  temerarios  homines  ,  qui 
non  discernerent  Christi  Baptisma,  a  Joan¬ 
nis  Baptismate;  ideoque  impulisse  ipsum 
Joannem,  ut  apertissime  diceret;  se  solum 
in  aqua  baptizare.  Idem  etiam  habent  Da¬ 
mascenus  lib.  IV  de  fide,  cap.  10.  et  Theo- 
phylactus  in  cap.  III  Luc.  Denique  S.  Basi¬ 
bus,  etiamsi  lib.  I  de  Baptismo  dicat,  Bap¬ 
tismum  Joannis  dedisse  remissionem  pecca¬ 
torum,  tamen  ibidem  sic  loquitur  :  «Quanto 
prEestantior  est  Spiritus  sanctus  aqua,  tanto 
excedit,  qui  baptizat  in  Spiritu  sancto,  illum 
qui  baptizat  in  aqua,  et  ipsum  adeo  Baptis¬ 
ma.  »  Et  orat.  13.  quae  est  exhortatio  ad 
Baptismum,  sic  habet :  «  Joannes  poeniten- 


(1)  Joan.  I.  33.  —  (2)  Luc.  I,  16. 

tiaj  Baptismum  praedicavit,  Dominus  autem 
adoptionis  filiorum  Baptismum  longe  excel¬ 
lentius  annuntiat.  Item  initiatorium  erat 
Joannis  Baptisma  ,  Christi  autem  perfecto- 
rium.  Illud  a  peccato  avocabat,  istud  cum 
Deo  conjungit,  et  familiarem  reddit.  »  Haec 
ille.  Ex  quo  intelligimus  Basilium  non  tri¬ 
buisse  eamdem  efficaciam  Baptismo  Christi, 
et  Joannis;  imo  Baptismo  Joannis  non  tri¬ 
buisse  ullam  vim  justificandi,  nisi  ratione 
pomitenliae,  et  contritionis.  Quomodo  etiam 
intelligi  debent  verba  Nvsseni. 

Jam  ex  Latinis  Tertullianus  in  lib.  de 
Baptismo  :  «  Nihil ,  inquit,  pjaestabat  coe¬ 
leste  Baptismus  Joannis  ,  sed  coelestibus 
praeministrabat,  poenitentiae  videlicet  prae¬ 
positus.  »  Et  infra  :  «  Aut  daret,  inquit, 
Spiritum  sanctum,  et  remissionem  delic¬ 
iorem,  si  coelestis  esset.»  Ubi  Tertullia¬ 
nus  contendit,  non  fuisse  coelestem,  sed 
humanum  Joannis  Baptismum  ,  quia  non 
dabat  Spiritum  sanctum  ,  nec  remissionem 
delictorum.  Et  infra  :  «  Agebatur  itaque 
Baptismus  poenitentiae ,  quasi  candidatus 
sanctificationis,  et  remissionis  in  Christo  sub¬ 
secuturae.  »  Ex  quo  intelligemus,  quomodo 
sint  acceptanda  illa  verba  ejusdem  auctoris, 
initio  libri  ejusdem  :  «  Neque  quidquam  re¬ 
fert  inter  eos,  quos  Joannes  in  Jordane  ,  et 
quos  Petrus  in  Tiberi  tinxit.  »  Nam  non  lo¬ 
quitur  de  toto  Baptismo  ,  sed  solum  de  ma¬ 
teria  ,  ac  docet  non  referre  ,  qua  quis  aqua 
baptizetur.  Non  dissimiliter  loquuntur  cae- 
teri  Latini.  Cyprianus  in  sermone  de  Baptis¬ 
mo  Christi.  Hilarius  in  cap.  III  Matthaei.  Op¬ 
tatus  lib.  V  contra  Parmenianum.  Ambro¬ 
sius  in  cap.  III  Lucie  ,  et  idem  Ambrosius 
in  praefatione  in  Psalmum  XXXVII.  Baptis¬ 
mum  Christi  vocat  oculum  gratiarum,  quia 
dabat  gratiam,  Baptismum  Joannis,  oculum 
suppliciorum,  qui  tantum  erat  Baptisma  poe¬ 
nitentiae.  Hieronymus  in  Dialogo  contra  Lu- 
ciferianos  similia  habet,  et  in  epistola  83.  ad 
Oceanum,  et  in  II  caput  Joelis.  Idem  habent 
Innocentius  I,  in  epist.  22,  cap.  5.  Leo  epis- 
tol.  4,  cap.  6.  Gregorius  hom.  7  et  20.  su¬ 
per  Evangelia.  Denique  Augustinus  epistola 
48  et  163.  Enchiridii  cap.  49,  lib.  II  contra 
litteras  Petiliani,  cap.  37.  et  lib.  III,  cap.  76, 
lib.  V  contra  Donatistas  cap.  9,  10  et  15.  de 
unico  Baptismo  cap.  7.  de  unitate  Ecclesiae 
cap.  18,  tract.  5.  in  Joannem,  et  alibi. 

Ad  haec  loca  non  aliter  Calvinus  respou- 

'1  Lue.  I.  17  et  76:  Joan.  I.  23. 


det,  nisi  more  suo  ea  contemnendo.  Sic  enim 
loquitur  lib.  IV  Institut  cap.  15,  §.  7  :  «  Qua¬ 
re  neminem  perturbet,  quod  alterum  (Bap¬ 
tisma)  ab  altero  (Baptismate)  discernere  ve¬ 
teres  contendunt  :  quorum  non  tanti  esse 
nobis  debet  calculus  ,  ut  Scripturae  certitu¬ 
dinem  quatefaciat.  Quis  enim  Chrysostomo 
potius  auscultet,  quam  Lucae?  Nec  recipien¬ 
da  est  illa  Augustini  argutia;  in  spe  dimissa 
fuisse  peccataBaptismo  Joannis,  Christi  Bap¬ 
tismo  reipsa  dimitti.  » 

At  nos  rectius  dicere  possumus  :  Quis  Cal¬ 
vino  potius  auscultet,  quain  Chrysostomo, 
et  Augustino ,  et  tot  aliis  antiquissimis  et 
doctissimis  Putribus?  Non  enim  qusestio  est, 
an  sit  credendum  Lucae,  an  Patribus,  sed  an 
Lucam  melius  intellexerit  Calvinus  ,  quam 
tot  Patres. 

Porro  Kemnitiusin  Examine,  loco  citato, 
tota  fere  disputatione  conatur  ostendere, 
quaestionem  istam  non  esse  necessariam,  et 
proinde  parum  referre,  utrum  hoc,  aut  illud 
Patres  dixerint.  At  non  ita  dicunt,  ipsi  Pa¬ 
tres. 

Nam  Hieronymus  in  Dialogo  contra  Luci- 
ferianos  adeo  non  putat  rem  istam  esse  le¬ 
vem,  ut  dicat  eos,  qui  confundunt  haec  Bap¬ 
tismata,  in  perversum  dogma  abire,  et  cum 
Baptismo  servi  plus  tribuunt,  quam  par  est, 
ipsum  BaptismumDomini  destruere.  Augus¬ 
tinus  lib.  II  contra  litteras  Petiliani ,  c.  37. 
ubi  dixerat ,  Baptismum  Joannis  non  esse 
Baptismum  Christi,  neque  ullam  ejus  partem 
aut  gradum,  subjungit,  eos,  qui  contrarium 
sentiunt,  incidere  in  impiam,  et  sacrilegam 
opinionem.  Denique  Cyrillus  Alexandrinus 
lib.  II  in  Joannem,  cap.  57.  temerarios  vo¬ 
cat,  qui  contra  sentiunt. 

Sed  his  omissis ,  Tertio  probatur  veritas 
ex  ipsa  persona,  et  officio  Joannis.  Erat  enim 
Joannes  praecursor  Domini,  et  solum  ad  hoc 
venerat,  ut  pararet  vias  ejus.  Id  enim  pr«3- 
dixit  Angelus  Luc.  I  :  Ipse  praeibit  ante  illum 
in  spiritu,  et  virtute  Elice ,  ut  convertat  corda 
filiorum  ad  patres,  parare  Domino  plebem  per¬ 
fectam.  Idem  praedixit  pater  ejus  :  Praeibis 
enim  ante  faciem  Domini  parare  vias  ejus,  Luc. 
I.  Idem  denique  ipse  testatur  adducens  vati¬ 
cinium  Isaiie,  Joan.  I  :  Ego  vox  clamantis  in 
deserto,  parate  viam  Domini  etc.  (1)  At  certe 
parare  viam  Salvatori  non  est  dare  salutem, 
et  justificare,  sed  disponere  ad  recipiendum 
Salvatorem,  et  salutem  :  alioqui  ipse  Salva- 


574 


LIBER  1. 


tor,  non  praecursor  Salvatoris  fuisset.  Unde 
pater  ejus  Zacharias  Luc.  I.  proprie  desi¬ 
gnans  officium  Baptistae  :  Ad  dandam ,  in¬ 
quit,  scientiam  salutis  plebi  ejus  (1),  non  di¬ 
xit  :  Ad  dandam  salutem ,  sed  scientiam  sa¬ 
lutis.  Docuit  enim  Joannes,  quomodo  esset 
invenienda  salus,  nimirum  credendo  in  Chris¬ 
tum,  cum  illum  digito  ostendit,  et  ait  Joan. 
I  :  Ecce  agnus  Dei,  ecce  qui  tollit  peccata  mun¬ 
di  (2). 


CAPUT  XXII. 

Quod  post  Baptismum  Joannis  necessario  perci¬ 
piendus  erat  Christi  Baptismus. 

Tertia  propositio  :  «Post  Baptismum  Joan¬ 
nis  necessario  percipiendus  eratChristi  Bap¬ 
tismus.  »  Haec  est  contra  Kemnitium,  qui  id 
in  dubium  revocat,  et  contra  Calvinum  ,  et 
cseteros,  qui  id  aperte  negant.  Probatur  pri¬ 
mo  ex  verbis  Joannis,  Matth.  III,  Lucae  III, 
Marci  I  :  Ego  baptizo  in  aqua ,  ille  vos  bapti¬ 
zabit  in  Spiritu  sancto,  et  igni  (3).  Si  enim  hic 
fiat  collatio  Baptismi  Christi ,  et  Joannis, 
aperte  videmus  eosdem,  quos  Joannes  bap- 
tizaverat,  dici  baptizandos  iterum  a  Christo. 
Fieri  autem  collationem  duorum  Baptisma¬ 
tum,  est  communis  interpretum  sententia ; 
ut  Ambrosii ,  et  Bedae  in  Lucam ,  Hilarii, 
Hieronymi,  Chrysostomi  in  Matthaeum  ,  et 
aliorum  Patrum  citatorum. 

Secundo  probatur  ex  historia  Evangelii, 
et  Actorum.  Nam  ut  legimus  Mare.  I,  et 
Matth.  III  ac  Lucailll,  ibant  ad  Joannem  ut 
baptizarentur,  tota  Hierusalem  ,  omnis  Ju¬ 
daea,  et  regiones  omnes  vicina)  Jordani.  Ita¬ 
que  rari  admodum  erant  eo  tempore  non 
baptizati  a  Joanne.  At  post  Domini  Ascen¬ 
sionem  ipso  primo  die  Pentecostes,  B.  Pe¬ 
trus  in  Hierusalem  praedicare  coepit  necessi¬ 
tatem  Baptismi  Christi  omnibus  hominibus: 
Poenitentiam ,  inquit,  agite,  et  baptizetur  unus¬ 
quisque  vestrum  in  nomine  Jesu  (4) ;  et  bapti¬ 
zati  sunt  eo  die  tria  millia,  deinde  paulo  post 
quinque  millia,  praeter  eos,  quos  postea  bap- 
tizavit  Philippus ,  et  alii  discipuli  in  variis 
locis  Judaeae,  et  Samariae,  ut  habemus  Act. 
II ,  IY,  VIII  et  aliis.  Igitur  necesse  est ,  ut 


multi  a  Joanne  baptizati,  iterum  ab  Aposto¬ 
lis  baptizati  fuerint.  Quomodo  enim  credibi¬ 
le  est,  ut  inter  tot  millia  ,  quos  Apostoli  in 
Hierusalem  baptizarunt,  nullus  fuerit  a  Joan¬ 
ne  antea  baptizatus,  si  verum  est,  quod  Mar¬ 
cus  dixit  cap.  I,  universos  Hierosolymitas  a 
Joanne  baptizatos? 

Tertio  probatur  ex  loco  expresso  Actor. 
XIX,  ubi  Paulus  jubet  baptizare  in  nomine 
Domini  duodecim  viros  ,  qui  confessi  fue¬ 
rant,  se  non  habere  nisi  Joannis  Baptis¬ 
mum. 

Ad  hunc  locum  incredibile  est ,  quot  ex¬ 
plicationes,  et  quam  diversas  adversarii  ex¬ 
cogitaverint :  numerantur  enim  ut  minimum 
decem  apud  eos  diversee  opiniones.  Prima 
est,  quod  in  eo  capite,  semper  Baptismus 
sumatur  metaphorice,  et  cum  agitur  de  Bap¬ 
tismo  Joannis ,  et  cum  agitur  de  Baptismo 
Christi. 

Ita  Zwinglius,  qui  in  lib.  de  vera  et  falsa 
religione  cap.  de  Baptismo’,  Baptismum  in 
capite  Actorum,  accipi  vult  pro  doctrina,  ut 
sensus  sit,  eos  duodecim  viros  ,  qui  antea 
solum  instituti  fuerant  in  doctrina  Joan¬ 
nis  ,  postea  institui  coepisse  in  doctrina 
Christi. 

Secunda  est,  quod  semper  ibi  accipiatur 
Baptismus  metaphorice;  sed  primo  loco  pro 
doctrina ,  secundo  loco  pro  donis  Spiritus 
sancti,  quse  dabantur  per  manus  impositio¬ 
nem.  Ita  Joannes  Brentius  et  Lucas  Lossius 
in  cap.  XIX  Actor. 

H®  duse  expositiones  hoc  uno  argumento 
satis  refelluntur,  quod  verba  historica  ,  et 
apertissima  sine  ulla  causa  detorquent  ad 
impropriam  significationem.  Non  enim  licet, 
preesertim  in  historiis,  fingere  tropos  pro  ar¬ 
bitrio  :  alioqui  nihil  esset  certum  in  ulla 
Scriptura. 

Tertia  expositio  est ,  accipi  Baptismum 
Joannis  metaphorice  pro  doctrina;  Baptis¬ 
mum  Christi  proprie  :  atque  ita  illos  duode¬ 
cim  viros  tantum  semel  baptizatos,  idque  a 
Paulo  ,  non  a  Joanne.  Ita  Hern  icus  Bullin- 
gerus  in  cap.  XIX  Actor. 

Quarta  est  contraria  superiori,  Baptismum 
Joannis  accipi  proprie,  Baptismum  Christi 
improprie  pro  doctrina.  Ita  Kemnitius  in  2. 
part.  Examinis  ,  pag.  198  et  199.  ubi  etiam 
trahere  conatur  in  hanc  sententiam  Ambro¬ 
sium  lib.  I  de  Spiritu  sancto  cap.  3.  et  glos¬ 
sam  interii neal em,  in  cap.  XIX  Actor. 


(1)  Luc.  I,  77.  —  (2)  Joan.  I,  29.  —  (3)  Matth.  III,  11 ;  Luc.  III,  16;  Mare.  I,  8.  —  (4)  Act.  II,  38. 

QuintaestCalvinilib.IV  Institut.  cap.  15. 
§.  18.  Baptismum  Joannis  accipi  proprie, 
Baptismum  Christi  improprie;  non  pro  doc¬ 
trina,  ut  dicit  Kemnitius,  sed  pro  donis  Spi¬ 
ritus  sancti. 

Ilae  tres  expositiones,  praeterquam  quod 
fingunt  tropos  in  historia  pro  arbitrio  ,  ad¬ 
mittunt  etiam  foedam  aequivocationem  in  eo¬ 
dem  capite  intra  paucas  lineas.  Neque  ve¬ 
rum  est ,  quod  Kemnitius  dicit ,  esse  hanc 
explicationem  Ambrosii,  aut  glossae  interii— 
nealis.  Nnm  Ambrosius  in  cap.  III  ad  Gala¬ 
tas,  et  lib.  I  de  Spiritu  sancto  cap.  3.  aperte 
dicit,  illos  duodecim  viros  jussu  Pauli  vere 
et  proprie  fuisse  baptizatos.  Quod  etiam  ad¬ 
mittit  Kemnitius  pagina  sequenti ;  qui  proin¬ 
de  in  duabus  paginis,  secum  ipse  pugnat  in 
Ambrosio  citando.  Glossa  autem  interlinea- 
lis,  solum  dicit  non  fuisse  eos  viros  rebapti- 
zatos  ,  quod  congruerent  verba  Pauli  cum 
doctrina  Joannis.  Ubi  non  negat  glossa  fuis¬ 
se  eos  viros  jussu  Pauli  vere  baptizatos;  sed 
negat  fuisse  illum  Anabaptismum.  Anabap- 
tismus  enim  est  repetitio  ejusdem  Baptismi: 
illi  autem  non  fuerunt  eodem  Baptismo  bis 
tincti,  sed  diversissimis.  Intellexerant  enim 
ex  verbis  Pauli  alium  fuisse  Baptismum  Joan¬ 
nis,  alium  Christi ,  et  hoc  ipsum  docuisse 
etiam  Joannem. 

Sexta  expositio  est,  quod  in  eo  capite  sem- 
per  accipiatur  Baptismus  proprie ,  sed  non 
agatur  nisi  de  Baptismo  Joannis.  Siquidem 
illa  verba  :  His  auditis  baptizati  sunt  in  nomi¬ 
ne  Domini  :  nolunt  esse  Lucae  narrantis, 
quid  egerint  viri  illi  post  verba  Pauli  audita, 
sed  esse  verba  ejusdem  Pauli  narrantis, quid 
agere  solerent  discipuli  Joannis  ,  auditis 
verbis  ejusdem  Joannis  praedicantis  Chris¬ 
tum  venturum  :  nimirum ,  baptizabantur 
ab  eodem  Joanne  in  nomine  Christi  ven¬ 
turi. 

Hanc  explicationem  recitat,  et  laudat ,  ut 
concinnam  et  piam  Nicolaus  Selnecerus  in 
2.  part.  suae  Paedagogiae.  Sed  est  quidem 
utcumque  arguta,  at  minime  pia,  et  proba¬ 
bilis.  Nam  Paulus  primo  dicit  Joannem 
baptizasse  populum ,  secundo  addit  eum- 
dem  Joannem  baptizando  monuisse  po¬ 
pulum  ,  ut  crederent  in  Christum  ventu¬ 
rum.  Si  ergo  verba  sequentia  ( Ilis  au¬ 
ditis  baptizati  sunt)  pertinent  ad  populum, 
cui  loquebatur  Joannes;  sequetur  eum  po¬ 
pulum  bis  baptizatum  a  Joanne  ,  aut  certe 
Paulum  non  bene  rem  illam  narrasse  :  quo¬ 
rum  utrumque  absurdum  est.  Deinde ,  vel 

duodecim  illi  viri  sunt  jussu  Pauli  baptizati 
Baptismo  Christi,  vel  non.  Si  sunt  baptizati, 
est  id  quos  nos  contendimus  :  si  non  sunt 
baptizati ,  quorsum  pertinet  illa  narratio 
Pauli  ?  certe  supervacanea  videtur.  Non  enim 
alia  de  causa  Paulus  monuit  eos,  qui  bapti¬ 
zati  erant  soloBaptismo  Joannis,  ipsum  Joan¬ 
nem  praidicasse  Christum,  nisi  ut  intellige- 
rent  esse  necessarium  praeterea  Christi  Bap¬ 
tismum. 

Septima  expositio  est,  nomen  Baptismi  ac¬ 
cipi  proprie  in  toto  illo  capite  ,  et  eos  duo¬ 
decim  viros  bis  baptizatos;  sed  ideo  factum 
esse,  quod  non  habuissent  illi  verum  Baptis¬ 
ma  Joannis,  sed  corruptum,  et  adulteratum, 
quoad  formam,  nimirum,  sine  nomine  Spiri¬ 
tus  sancti.  Ita  docent  Centuriatores,  Centur. 
I,  lib.  II,  cap.  6  ,  coi.  496.  et  Bucerus  in  c. 
III  Matthaei.  Favet  autem  non  parum  Ambro¬ 
sius  huic  sententiae.  Nam  in  cap.  III  ad  Ga¬ 
latas  ,  et  lib.  I  de  Spiritu  sancto  cap.  3.  di¬ 
cit  eos  ,  quos  Paulus  baptizari  jussit  Actor. 
XIX,  non  fuisse  baptizatos  antea  vero  bap¬ 
tismo  Joannis  ,  sed  Baptismo  quodam  qui 
Joannis  diceretur,  sed  non  esset. 

Ilaec  expositio  nititur  falso  fundamento, 
quod  nimirum  Joannes  Baptizarit  in  nomine 
Trinitatis, aut  certe  in  nomineChristi  venturi, 
quod  (ut  supra  diximus)  non  estverum.  Por¬ 
ro  Ambrosius  dicit  quidem  illos  duodecim 
viros  non  habuisse  verum  Joannis  Baptis¬ 
mum  ,  sed  non  dicit ,  si  habuissent  verum, 
non  iuisse  iterum  baptizandos,  quod  adver¬ 
sarii  contendunt  :  imo  contrarium  colligitur 
ex  testimoniis  ejus.  Nam  in  cap.  III  Lucae 
aperte  dicit ,  Baptismum  Joannis  fuisse  in 
sola  aqua,  et  poenitentiae,  non  gratiae,  et  di¬ 
versum  a  Christi  Baptismo,  qui  constat  aqua 
et  spiritu,  et  gratiam  confert. 

Octava  expositio  est  Baptismum  illorum 
duodecim  virorum  fuisse  corruptum,  non  ra¬ 
tione  formae ,  sed  ratione  ipsorum  acceden¬ 
tium  ,  qui  non  accesserant  recte  instituti  in 
doctrina  Domini ,  cum  ignorarent  Spiritum 
sanctum,  et  ipsum  Christi  Baptisma.  Ita  do¬ 
cet  Otho  Brunfelsius  in  Annotationibus  ad 
cap.  XIX  Actor. 

Refellitur  haec  expositio  ,  quia  ignorantia 
non  violat  Baptismum.  Et  sane,  ut  non  ma¬ 
le  dicit  Calvinus  hanc  expositionem  refel¬ 
lens  lib.  IY,  cap.  15,  §.  18.  Institut.  non  suf¬ 
ficerent  flumina,  si  deberent  novo  Baptismo 
corrigi  ejusmodi  ignorantiae. 

Nona  est ,  viros  illos  duodecim  fuisse  re¬ 
vera  rebaptizatos,  sed  male,  et  per  errorem, 

idque  antequam  Paulus  eo  veniret.  Ita  Mus¬ 
culus  in  locis,  tit.  de  Baptismo. 

Sed  haec  expositio  corrumpit  textum  :  ni¬ 
hil  enim  in  textu  clarius ,  quam  illos  Paulo 
audito,  ejusque  jussu  baptizatos. 

Decima  est  Kemnitii  in  2.  part.  Exam. 
pagina  196  et  202.  ubi  dicit,  locum  istum  es¬ 
se  obscurissimum,  cum  tam  varie  a  Doctori- 
bus  exponatur  :  et  propterea  quoecumque 
sit  vera  expositio,  nihil  certi  inde  posse  col¬ 
ligi,  non  enim  dogmata  probanda  sunt  ex  lo¬ 
cis  ambiguis. 

At  nos  opponimus  his  omnibus  deprava¬ 
tionibus.  Primo  ipsum  textum,  qui  si  expo- 
ponatur  simpliciter  et  proprie,  et  sine  prae¬ 
judicio  alicujus  praeconceptaj  opinionis,  sine 
dubitatione  eum  sensum  offeret,  quem  nos 
defendimus.  Secundo,  consensum  unanimem 
Patrum  supra  citatorum  ,  ac  praesertim  Au¬ 
gustini,  qui  locis  citatis  constanter  docet, 
viros  illos  iterum  baptizates  :  quod  idem  ha¬ 
bent  omnes  veteres  expositores  Actorum,  ut 
Chrysostomus,  Beda,  et  QEcumenius.  Neque 
potestdici  locus  ambiguus,  quia  haeretici  non 
conveniunt  in  eo  explicando ;  ista  enim  am¬ 
biguitas  non  oritur  ex  natura  rei,  id  est,  ex 
libri  obscuritate,  sed  ex  eorum  pertinacia,  in 
suis  erroribus  defendendis. 

Alioqui  etiam  Patres  non  convenirent ,  si 
esset  locus  vere  ambiguus ;  et  si  ambigua 
dicenda  essent  omnia  loca,  in  quibus  aliqui 
non  conveniunt ,  nihil  omnino  ex  Scripturis 
probari  posset :  nulla  enim  sunt  loca,  in  qui¬ 
bus  non  possit  unus  ab  alio  dissentire,  si  ve¬ 
lit  pertinaciter  agere. 


CAPUT  XX1I1. 

Solvuntur  objectiones . 

Argumentum  primum  est  Calvini  in  Anti¬ 
doto,  et  in  Instit. ,  locis  supra  notatis. Eadem 
fuit  doctrina,  idem  ritus,  eadem  gratiae  ob¬ 
latio  in  Baptismo  Joannis,  et  Christi;  igilur 
idem  Baptismus  erat,  et  ejusdem  efficaciae. 
Antecedens  probat.  Nam  Joannes,  quod  atti¬ 
net  ad  doctrinam,  praedicavit  Christum  esse 
hostiam  pro  peccatis  nostris ,  cum  ait  Joan¬ 
nis  I  :  Ecce  agnus  Dei ,  qui  tollit  peccata  mun¬ 


di  (1),  quae  certe  est  summa  totius  doctrina; 
Christianae.  Quantum  ad  ritum,  baptizavit  in 
aqua,  et  in  nomine  Christi ,  ut  patet  Actor. 
XIX.  Denique  quantum  ad  oblationem  gra¬ 
tiae,  utrique  in  poenitentiam  ,  utrique  in  re¬ 
missionem  peccatorem  baptizarunt,  ut  patet 
de  Baptismo  Joannis,  Lucae  III,  de  Baptismo 
Christi,  Actor.  II. 

Respondeo ,  hoc  argumentum  est  funda¬ 
mentum  praecipuum  adversariorum ,  et  eo 
utuntur  etiam  Kemnitius,  et  Philippus  ,  et 
alii;  sed  tamen  non  difficulter  solvi  potest. 
Nam  quod  attinet  ad  doctrinam,  in  duobus 
errant  adversarii,  id  est,  in  antecedente,  et 
consequentia  argumenti.  Siquidem  non  ve¬ 
rum  esteamdem  fuisse  doctrinam  Joannis  et 
Christi,  nisi  in  eo  sensu,  quod  nihil  contra¬ 
rium  docuit  Joannes  Christo.  Alioqui  enim 
Joannes  nihil  docuit  de  resurrectione  Chris¬ 
ti  ,  imo  etiam  neque  expresse  de  passione. 
Nam  quod  vocavit  illum  agnum  Dei ,  potuit 
referri  ad  innocentiam,  et  mansuetudinem, 
etiamsi  victima  non  fuisset.  Deinde  doctrina 
nihil  facit  ad  Sacramenti  essentiam,  et  veri¬ 
tatem;  alioqui  hseretici ,  qui  habent  falsam 
doctrinam,  haberent  falsa  Sacramenta,  qui 
est  error  Donatistarum,  et  a  Calvino  etiam,  et 
Lutheranis  rejicitur.  Sicut  igitur  diversitas 
doctrinae  non  facit  diversum  Baptisma ,  ita 
nec  doctrinae  similitudo  facit  Baptisma  esse 
unum  vel  simile. 

Quod  attinet  ad  ritum  ,  jam  supra  osten¬ 
dimus,  non  fuisse  similitudinem,  nisi  in  ma¬ 
teria. 

Quantum  ad  oblationem  gratiae  ,  falsum 
est  quod  Calvinus  dicit  :  «  Utrique  in  poeni¬ 
tentiam,  utrique  in  remissionem  peccatorum 
baptizarunt.  > >  Nam  Joannis  Baptismus  pas- 
sim  dicitur  Baptismus  poenitentiae,  ut  Matth. 
111,  Marci  I,  Luc.  III,  Act.  XIII  et  XIX.  At 
Baptismus  Christi  nusquam  dicitur  Baptis¬ 
mus  poenitentiae,  sed  lavacrum  regeneratio¬ 
nis  Titul.  3.  Quod  autem  objicitur  ex  Actor. 
11,  non  convincit.  NamPetrusnon  dicit  Bap¬ 
tismum  Christi  esse  Baptismum  poenitentia;, 
id  est ,  quod  ad  poenitentiam  provocet,  ut 
faciebat  Baptismus  Joannis;  sed  dicit  requi¬ 
ri  poenitentiam,  ut  dispositionem  ante  ipsum 
Baptismum. Sicenim  ait:  «Poenitentiam  agi¬ 
te,  et  baptizetur  unusquisque  vestrum.»  Ita¬ 
que  poenitentia  contrario  modo  se  habet  ad 
Baptismum  Christi,  et  Joannis:  nam  Baptis¬ 
mum  Joannis  sequitur  poenitentia  ,  ut  ejus 


(1)  Joan.  I,  29. 

effectus;  Baptismum  Christi  prsecedit,  ut  ejus 
dispositio.  Quod  autem  attinet  ad  remissio¬ 
nem  peccatorum  ,  illa  tribuitur  Baptismo 
Christi,  ut  immediatus  ejus  effectus  Act.  II : 
Baptizetur  unusquisque  vestrum  in  remissio¬ 
nem  peccatorum.  Et  Ephes.  V:  Mundans  eam 
lavacro.  Et  Tit.  III :  Salvos  nos  fecit  per  lava¬ 
crum  etc.  (I)  At  Baptismo  Joannis  nusquam 
tribuitur  remissio  peccatorum,  ut  effectus 
immediatus,  et  proximus  :  solum  enim  pro¬ 
ferre  possunt  adversarii  illa  verba  Marci  I 
et  Luc.  III  :  Prcedicans  Baptismum  pceniten- 
tice  in  remissionem  peccatorum  (2).  Ibi  autem 
non  tribuitur  remissio  peccatorum  Baptismo, 
sed  poenitentia?,  ad  quam  provocabat  Baptis¬ 
mus. 

Est  enim  sensus  ejus  loci  :  Joannes  prae¬ 
dicabat  Baptismum  poenitentiae,  id  est,  quod 
incitabat  et  invitabat  ad  poenitentiam;  quam 
poenitentiam  qui  agerent,  ut  oporteret,  con¬ 
sequerentur  remissionem  peccatorum.  Atque 
ita  exponunt,  qui  plurimum  tribuunt  Joan¬ 
nis  Baptismo,  ut  Basibus  et  Nyssenus  supra 
citati.  Nam  alii,  ut  Tertullianus,  in  lib.  de 
Baptismo,  Augustinus  lib.  Y  contra  Dona- 
tistas,  cap.  10.  Gregorius  homil.  20.  in  Ev. 
et  Beda  in  cap.  III  Lucae  illa  verba  :  In  re¬ 
missionem  peccatorum ,  referunt  ad  Baptis¬ 
mum  Christi,  non  Joannis  :  dicunt  enim 
Joannem  baptizasse  in  poenitentiam,  et  si¬ 
mul  praedicasse  Baptismum  Christi  futurum 
in  remissionem  peccatorum. 

Secundum  argumentum  Kemnitii  pagina 
183.  Apostolus  Ephes.  IV  per  gradationem 
ostendit  in  novo  Testamento,  ubi  unum  est 
corpus,  unus  spiritus,  una  spes  vocationis, 
unus  Dominus,  unus  Pater,  una  fides;  ibi 
etiam  unum  esse  Baptisma.  At  illa  omnia 
erant  tempore  praedicationis  Joannis  Bap¬ 
tistae  ;  igitur  idem  tunc  erat  Baptisma. 

Respondeo,  si  hoc  argumentum  valeret, 
probaret  etiam  tempore  Moysis  et  Davidis 
fuisse  Christi  Baptismum  :  nam  tunc  erat 
idem  unum  corpus  Ecclesiae,  eadem  spes, 
eadem  fides/-  idem  Deus,  etc.  Praeterea  pro¬ 
baret  hoc  argumentum,  apud  haereticos  non 
esse  verum  Christi  Baptisma;  non  enim  apud 
eos  est  unum  corpus,  unus  spiritus,  una  fi¬ 
des  etc.  Non  igitur  Apostolus  probat  idem 
esse  Baptisma,  ubi  est  idem  Deus,  eadem  fi¬ 
des  etc.  sed  probat  debere  Christianos  ser¬ 
vare  cum  omni  diligentia  unitatem  spiritus 


in  vinculo  pacis ;  quia  sunt  unum  corpus  : 
et  unum  spiritum,  unum  Deum,  unam  fidem, 
unam  spem,  unum  Baptismum  habent. 

Tertium  argumentum,  quod  maxime  Kem- 
nitium  movit,  ibidem  pag.  183.  tale  est. 
Quia  ea  est  suavissima  consolatio  omnium 
Christianorum,  quod  unum  et  idem  Baptis¬ 
ma  habeant  cum  suo  capite  Christo.  At  hsec 
tota  consolatio  perit,  si  non  est  idem  Bap¬ 
tisma  Joannis  cum  Christi  Baptismo  :  Chris¬ 
tus  enim  Joannis  Baptismo  baptizatus  est, 
nos  autem  Baptismo  Christi. 

Respondeo,  non  est  bona  consolatio,  qua? 
vel  gloriam  Christo  detrahit,  vel  etiam  con¬ 
tumeliam  et  injuriam  irrogat  :  Baptismum 
autem  Christi  ipsi  Christo  tribuere  vix  pos¬ 
sumus  sine  ejus  injuria.  Nam  cum  sit  lava¬ 
crum  regenerationis  et  adoptionis  filiorum  ; 
si  is  Christo  tribueretur,  videretur  indiguisse 
regeneratione  et  adoptione ;  quae  certe  est 
maxima  in  Christum  Blasphemia,  cum  sit 
ipse  filius  Dei  naturalis,  et  ab  ipsa  Concep¬ 
tione  sanctissimus  semper,  et  plenus  gratia 
fuerit,  ita  ut  gratia  crescere  in  eo  non  po¬ 
tuerit. 

Dicet  forte  cum  Magistro  suo  Luthero  in 
cap.  III  ad  Galat.  et  in  homil.  de  Baptismo, 
Christum  fuisse  quidem  in  se  sanctum,  ta¬ 
men  quia  suscepit  peccata  nostra,  fuisse 
etiam  ratione  eorum  peccatorum,  furem,  la¬ 
tronem,  homicidam,  denique  maximum  pec¬ 
catorem  totius  mundi ;  et  sic  indiguisse  Bap¬ 
tismo  in  remissionem  peccatorum  prse  om¬ 
nibus  hominibus,  quia  propter  omnes  homi¬ 
nes.  At  ista  omnia  sunt  merse  blasphemia? 
in  Christum.  Nam  etiamsi  Christus  suscepe¬ 
rit  in  se  onus  peccatorum  nostrorum,  tamen 
non  potest  vere  ipse  denominari  fur,  latro, 
homicida,  peccator,  ut  impudenter  eum  vo¬ 
cat  Lutherus  sine  ullo  exemplo  Scripturae, 
aut  Patrum  :  non  enim  dicitur  fur,  qui  solvit 
debitum,  quod  fur  debebat,  sed  qui  furatur 
rem  alienam.  Pari  ratione  peccata  nostra 
Christus  purgavit  operibus  virtutum  suarum, 
non  vi  alicujus  Sacramenti  ab  alio  sibi  mi¬ 
nistrati. 

Dices,  potuit  Christus  accipere  suum  Bap¬ 
tisma,  non  ad  effectum  regenerationis  et 
adoptionis  consequendum,  sed  aliqua  alia 
de  causa,  quomodo  accepit  Circumcisionem, 
qua  non  indigebat,'  et  Baptismum  Joannis, 
quod  fuit  Baptisma  poenitentia?,  cum  tamen 


(1)  Act.  II,  38;  Epii.  V,  26:  Tit.  III.  5.  —  (2)  Mare.  I.  4;  Luc.  III.  3. 
Tom.  III. 

ipse  non  egeret  poenitentia;  et  denique  quo¬ 
modo  accepit  Eucharistiam,  qua  similiter 
non  indigebat. 

Respondeo,  quidquid  de  hoc  sit ,  certe 
magis  gloriosum  fuit  Christo,  non  accipere 
suum  Baptisma,  quam  accipere.  Dum  enim 
Baptismum  confert  et  non  accipit,  Impera¬ 
torem  se  et  principem  hujus  militiae  osten¬ 
dit,  quippe  qui  characterem  suum  in  aliis 
imprimit.  At  si  acciperet,  videretur  etiam 
ipse  ad  militiam  adscribi.  Denique  major 
nobis  consolatio  esse  debet,  quod  per  Bap¬ 
tismum  Christum  induamus,  et  similitudini 
mortis  ejus  configuremur,  quam  si  cum  illo 
simul  ablueremur. 

Quartum  argumentum  ibidem  :  Christus 
cum  baptizaretur  a  Joanne,  contactu  carnis 
suae  sanctificavit  aquas ;  et  praeterea  adesse 
voluit  visibiliter  praesentiam  Spiritus  sancti 
in  specie  columbae,  et  sonare  vocem  gratiae 
et  beneplaciti  divini,  quae  invisibiliter  ad¬ 
sunt  in  nostro  Baptismo ;  non  igitur  diversa 
sunt  Baptismata  illud  et  nostrum. 

Respondeo,  Patres  varias  causas  attulisse, 
cur  Christus  a  Joanne  baptizari  voluerit. 
Prima  est,  ad  exemplum  humilitatis,  ut  ipse 
ait,  Matth.  III  :  Sine  modo,  sic  enim  decet  nos 
implere  omnem  justitiam  (1).  De  qua  causa 
vide  Augustinum  in  Enchirid.  cap.  49.  et 
Bernardum  serm.4.  de  Epiphania.  Secunda 
est,  ut  confirmaret  Baptismum  Joannis  tam¬ 
quam  bonum  et  Deo  gratum,  ut  docet  Hie¬ 
ronymus  in  cap.  III  Matth.  Tertia,  ut  osten¬ 
deret,  quanti  facere  debeant  peccatores  Bap¬ 
tismum  Domini  sui,  quando  ipso  Dominus 
et  justus  tanti  fecit  Baptismum  servi  sui.  Ita 
Augustinus  tract.  4.  et  13.  in  Joannem. 
Quarta,  ut  lavaret  nostra  crimina  in  Jorda¬ 
ne;  ut  canit  Ecclesia  in  die  Epiphania};  et 
ut  scribit  Nazianzenus  oratione  in  sancta  lu¬ 
mina,  ut  veterem  Adamum  suffocaret  in 
aquis,  et  novum  emergere  faceret.  Quod 
quidem  fecit,  ut  supra  diximus,  non  vi  Bap¬ 
tismi  accepti,  sed  merito  humilitatis  suae. 
Quinta,  ut  ipse  in  sua  persona  figuraret 
Baptismum  nostrum,  et  gratiam,  quam  in 
eo  accipimus,  ut  docet  Augustinus  lib.  XY 
Trinit.  cap.  26. 

Sed  praecipua  fuit,  ut  Baptismum  saluta¬ 
rem  institueret  et  consecraret.  Instituit  enim 
sanctificando  aquas  tactu  carnis  suae,  ut  su¬ 
pra  ostendimus  ex  Ambrosio  etBeda  in  cap. 
III  Lucae;  ex  Ghrysostomo  et  Hieronymo  in 


cap.  III  Matthaei,  et  ex  aliis  multis  Patribus : 
et  simul  figurate  ostendit  effectum  Baptismi 
sui,  dum  coelum  aperiri  voluit,  et  Spiritum 
sanctum  descendere,  et  vocem  audiri  etc. 
ut  patet  ex  Hilario  in  cap.  III  Matth.  Sed 
quid  ista  faciunt  pro  Kcmnitio?  imo  quo¬ 
modo  non  pugnant  cum  Kemnitio  ?  Nam  an¬ 
tequam  Dominus  baptizaretur,  numquam 
apparuit  columba,  neque  audita  est  vox  de 
coelo,  neque  sanctificatoe  sunt  aquae;  et  ta¬ 
men  idem  erat  Baptismus  Joannis  cum  eo, 
qui  postea  fuit.  Non  igitur  Baptismus,  quem 
habuit  Dominus  a  Joanne,  idem  erat  cum 
nostro  :  Nam  illud  accepit,  non  instituit  : 
nostrum  autem  instituit,  non  accepit. 

Qnintum  argumentum  pagina  119.  Paulus 
dicit,  I.  Cor.  XII,  Nos  omnes  effici  unum 
corpus  per  Baptismum.  At  unum  corpus  ef¬ 
ficimur  non  solum  inter  nos,  sed  etiam  cum 
Christo  ;  igitur  idemBaptisma  habemus  cum 
Christo. 

Respondeo,  hanc  esse  aliam  contumeliam 
in  Christum,  quasi  illo  eguerit  Baptismo,  ut 
fieret  membrum  Ecclesiae.  Mirum  est,  cur 
non  addiderit  etiam,  debuisse  Christum  per 
fidem  et  poenitentiam  adipisci  remissionem 
peccatorum.  Respondeo  igitur,  Paulum  lo¬ 
qui  solum  de  corpore,  non  de  capite.  Nos 
enim  membra  Christi,  et  proinde  unum  cor¬ 
pus  Christi  efficimur  per  Baptismum,  quia 
hoc  Sacramento  regeneramur,  et  annectimur 
Christo.  At  ipse  caput  nostrum  factum  est, 
non  per  Baptismum,  sed  per  gratiam  unio¬ 
nis  hypostaticae.  Quemadmodum  etiam  filii 
Adae,  et  quasi  corpus  ejus  efficimur  per  car¬ 
nalem  generationem ;  ipse  autem  non  fuit 
factus  caput  omnium  hominum  per  carna¬ 
lem  generationem,  sed  per  creationem  et 
gratiam  Dei  singularem. 

Sextum  argumentum.  Unum  corpus  su¬ 
mus,  non  solum  nunc  inter  nos,  sed  etiam 
cum  illis,  qui  erant  praedicante  Joanne  et 
baptizante  antequam  Dominus  baptizare  in¬ 
ciperet.  Atqui  unum  corpus  efficimur  per 
unum  Baptisma. 

Respondeo,  semper  Ecclesiam  fuisse  unum 
corpus  mysticum,  non  tamen  semper  eodem 
Sacramento  adjungebantur  homines  huic 
corpori,  sed  aliquando  per  Circumcisionem, 
quoad  Judaeos,  aut  alio  modo,  quoad  genti¬ 
les;  nunc  autem,  post  Christi  tempora,  per 
Baptismum.  Itaque  tempore  Joannis  erant 
Judaei  unum  corpus  per  Circumcisionem, 

non  per  Baptismum  Joannis,  aut  Christi, 
Paulus  autem  loquitur  de  tempore  suo. 

Septimum  argumentum  contra  solutionem 
praecedentis.  Etiam  tempore  Pauli  multi 
erant  unum  corpus  Christi,  qui  tamen  non 
habuerant  nisi  Baptismum  Joannis.  Nam 
Apostoli  non  sunt  baptizati,  nisi  Baptismo 
Joannis,  excepto  Paulo.  Similiter  Apollo  qui¬ 
dam  Aet.  XVIII  non  noverat,  nisi  Baptisma 
Joannis,  et  tamen  non  est  coactus  rebapti¬ 
zari.  Denique  ipse  etiam  Baptista  non  fuit  a 
Christo,  vel  a  discipulis  ejus  baptizatus. 

Respondeo,  Apostolos  baptizatos  Christi 
baptismo  scribunt  et  probant  Tertullianus  in 
lib.  de  Baptismo,  et  Augustinus  epist.  108. 
ad  Seleucianum,  et  lib.  III  de  origine  ani¬ 
mae  cap.  9.  Nam  cum  Dominus  Joan.  III  tam 
aperte  pronuntiaverit,  neminem  salvandum 
sine  Baptismo,  non  debet  dubitari,  quin  illi 
omnes  Baptismum  Christi  acceperint,  quos 
post  ea  tempora  vixisse  et  ad  Ecclesiam 
Christi  aggregatos  constat,  etiamsi  id  nus¬ 
quam  scriptum  sit.  Alioqui  negabimus  etiam 
Romanos,  Galatas,  Ephesios,  Philippenses, 
Timothaeum,  Titum,  Philemonem,  et  alios 
ad  quos  Paulus  scribit,  fuisse  baptizatos, 
quia  nusquam  scriptum  legimus,  quando  et 
a  quibus  baptizati  fuerint.  Idem  dici  potest 
de  Apollone,  quem  baptizatum  fuisse  Christi 
Baptismo  affirmant  Chrysostomus  et  GEcu- 
menius  in  cap.  XVIII  Actor.  Denique  de 
Joanne  Baptista,  sicut  non  scriptum  est  bap¬ 
tizatum  a  Christo,  ita  neque  contrarium 
scriptum  est.  Et  conjectura  non  levis  est, 
eum  fuisse  a  Christo  baptizatum  :  quoniam 
ait  Matth.  III  :  Ego  a  te  debeo  baptizari  (1). 
Sed  quidquid  de  hoc  sit,  certum  est  eum  a 
Christo  saltem  spiritu  baptizatum,  ut  affir¬ 
mant  Nazianzenus  oratione  in  sancta  lumi¬ 
na,  et  Hieronymus,  atque  auctor  operis  im¬ 
perfecti  apud  Chrysostomum  in  cap.  III 
Matth.  Quod  si  non  fuit  baptizatus  aqua 
Joannes,  non  est  mirum,  quia  mortuus  est, 
antequam  lex  de  Baptismo  Christi  obliga¬ 
ret. 


CAPUT  XXIV. 

De  cceremoniis  Baptismi. 

De  caeremoniis  baptizandorum  copiose 
scribit  Thomas  Waldensis,  tom.  III  de  Sa- 
cramentalibus,  tit.  5.  cap.  45.  et  sequentib. 
septem,  contra  Joan.  Wiclefum,  qui  omnes 
fere  Ecclesiae  Catholicae  ritus  et  caeremonias 
circa  Baptismum  rejiciebat.  Easdem  caere¬ 
monias  fuse  tradunt  et  explicant  Ordo  Ro¬ 
manus;  Alcuinus  in  lib.  de  divinis  officiis, 
cap.  de  Sabbato  sancto ;  Amatarius  lib.  I  de 
officiis  Ecclesiasticis,  et  Itabanus  lib.  I  de 
institutione  clericorum;  et  ex  veteribus  Cy- 
rillus  in  Catechesibus,  et  Ambrosius  in  lib. 
de  Sacramentis. 

Eosdem  ritus,  paucissimis  exceptis  dam¬ 
nant  etiam  haeretici  hujus  temporis,  ac  prai- 
sertim  Joan.  Calvinus  lib.  IV  Instit.  cap. 
15.  §.  19.  et  Illyricus  Cent.  ,  lib.  II,  cap.  6. 
et  Cent.  II,  cap.  6.  qui  tamen  non  aliud  ar¬ 
gumentum  proferunt,  nisi  quod  ritus  isti  non 
sint  in  divinis  litteris,  neque  praecepto,  ne¬ 
que  exemplo  commendati. 

Nos  autem  illis  duo  objicimus.  Primo  quod 
ipsi  etiam  aliquid  praescribant  in  adminis- 
tratione  Baptismi,  quod  in  sacris  litteris  non 
invenerunt.  Nam  in  libello  de  formula  Sa¬ 
cramentorum  ministrandorum,  praescribit 
Calvinus.  Primo,  ut  infans  adferatur  ad  Bap¬ 
tismum  die  Dominico,  aut  certe  alio  die,  quo 
populus  in  Ecclesia  ad  concionem  convenit ; 
ut  coram  populo  fiat  Baptismus.  Secundo,  ut 
qui  infantes  adferunt ,  interrogentur,  an 
spondeant,  se  infantes  illos,  cum  adoleve¬ 
rint,  instituturos  in  doctrina  fidei,  et  mo¬ 
rum;  et  sponsione  facta  pergatur  in  Baptis¬ 
mo.  Tertio,  ut  nomen  imponatur  infanti  bap¬ 
tizando.  Quarto,  ut  forma  Sacramenti  pro¬ 
nuntietur  lingua  patria.  Quinto,  ut  recitetur 
Symbolum,  et  Oratio  Dominica,  aliaeque 
preces.  At  nihil  horum  in  Scriptura  inve¬ 
niet.  Lutherani  addtint  etiam  abr enuntiatio¬ 
nem  Satanae,  et  pomparum  ejus,  ut  patet  ex 
agenda  Saxonica,  et  aliis  similibus.  Unde 
Illyricus  etiam  non  audet  rejicere  abrenun- 
tiationem,  Cent.  I,  lib.  II,  cap.  6.  coi.  497. 
et  ipse  etiam  Kemnitius  in  2.  par.  Examinis 

pag.  219.  examinans  canonem  7.  de  Baptis¬ 
mo,  fatetur  inter  baptizandum  proponendam 
esse  abrenuntiationem.  Denique  Lutherus  in 
suo  Catechismo  voluit  etiam  pingi  signum 
Crucis  in  fronte  et  pectore  Baptizandi.  Ego 
vero  optarem  aliquid  horum  demonstrari 
testimoniis  vel  exemplis  divinarum  littera¬ 
rum.  Nam  Scripturae  recensent  Baptismum 
multorum  millium,  Actor.  II  et  IV.  Item 
Eunuchi  Reginae  zEthiopum,  Actor.  VIII,  S. 
Pauli,  Act.  IX,  Cornelii,  Act.  X,  Lydiae,  et 
custodis  carceris,  Act.  XVI,  et  duodecim 
Asianorum,  Act.  XIX,  sed  nulla  mentio  fit 
diei  Dominicae,  neque  Ecclesiae,  aut  frequen¬ 
tiae  populi,  aut  impositionis  nominis,  aut 
susceptorum  et  sponsionis,  aut  precationis 
Dominicae  et  Symboli  Apostolici,  aut  etiam 
signi  crucis  :  quae  omnia  notaverunt  etiam 
Centuriatores,  Centur.  I,  lib.  II,  cap.  6.  coi. 
496  et  497.  non  haberi  in  Scripturis.  Neque 
his  repugnat,  quod  Oratio  Dominica  sit  in 
Scripturis ,  et  Symbolum ,  saltem  quoad 
sensum.  Nam  in  Scriptura  non  habetur, 
ut  recitentur  ista  in  Baptismo ;  imo  nulla 
precatio  [legitur  facta  in  tot  locis  Scriptu¬ 
rae  ,  ubi  narrantur  Baptismata  supra  no¬ 
tata.  Vel  igitur  adversarii  rejiciant  om¬ 
nes  omnino  caeremonias  ,  et  solum  bapti¬ 
zent  aspergendo  aquam ,  et  recitando  ver¬ 
ba;  aut  certe  quaerant  alia  argumenta, 
quibus  oppugnent  ritus  ab  Ecclesia  appro¬ 
batos. 

Secundo,  illis  objicimus  testimonium  ve¬ 
teris  Ecclesiae.  Omnes  enim  ritus,  quibus 
nunc  utimur,  antiquissimi  sunt,  et,  vel  ex 
Apostolorum  traditione  manarunt,  vel  a 
sanctissimis  Patribus  instituti  sunt,  quorum 
auctoritas,  praesertim  tot  saeculis  jam  confir¬ 
mata,  plus  apud  nos  valere  debet,  quam 
novatorum  clamores,  cum  ipsi  nihil  probare 
possint  a  nobis  fieri  contra  sacras  litteras. 
Hoc  igitur  solum  praestandum  erit  a  nobis, 
ut  adferamus  pro  singulis  ritibus  testimonia 
antiquitatis.  Quod  ut  facilius  fieri  possit, 
distribuemus  caeremonias  Baptismi  in  tres 
classes,  Aliae  enim  praecedunt  Baptismum, 
aliae  comitantur,  aliae  sequuntur. 


CAPUT  XXV. 

Caeremoniae  ante  Baptismum ,  sunt 
duodecim. 

Prima  caeremonia  est,  quod  Catechumeni, 
qui  baptizari  cupiunt,  dant  nomen  suum,  et 
ex  eo  tempore  dicuntur  Competentes,  seu 
Electi,  et  recipiuntur  ab  Ecclesia,  ut  ins¬ 
truantur,  et  praeparentur  ad  Baptismum. 
Hinc  sunt  duo  genera  Catechumenorum  (ut 
Rabanus  docet  loco  notato).  Unum  eorum, 
qui  audiunt  conciones,  et  volunt  fieri  Chris¬ 
tiani,  sed  nondum  petierunt  Baptismum,  et 
ii  dicuntur  Auditores,  seu  Audientes.  Alii 
petunt  Baptismum,  et  dicuntur  Competen¬ 
tes,  seu  Electi.  Nam  S.  Leo  epist.  4,  c.  5  et 
6,  Electos  vocat,  ut  etiam  vocantur  in  ordi¬ 
ne  Romano;  sed  Augustinus  ordinarie  Com¬ 
petentes  vocat ;  sic  enim  ait  libro  de  cura 
pro  mortuis  c.  42  :  «  Pascha  appropinqua¬ 
bat,  dedit  nomen  inter  alios  Competentes.  » 
Vide  etiam  lib.  IX  Confess.  c.  6.  de  fide,  et 
operibus  c.  6.  et  serm.  de  tempore  H6.  qui 
est  ad  Competentes.  Eodem  nomine  utitur 
Hieronymus  in  epist.  ad  Painmachium,  de 
erroribus  Joan.  Hierosolymitani. 

Secunda  caeremonia  est,  scrutinium  ;  quo 
nomine  significatur  proprie  examen,  et  ex¬ 
ploratio  quaedam,  an  Competentes  firmiter 
credant,  et  sincere  :  tamen  continet  hoc  no¬ 
men  etiam  Catechismum,  et  Exorcismum,  et 
omnes  caeremonias,  quae  fiunt  ab  eo  die,  quo 
nomen  dederunt,  usque  ad  eum  diem,  quo 
baptizantur.  Fiunt  autem  septem  scrutinia, 
quorum  principale  est  tertium,  et  fieri  solet 
feria  quarta  post  Dominicam  quartam  Qua¬ 
dragesimae  :  tunc  enim  fiunt  fere  omnes  cae¬ 
remonia),  de  quibus  mox  dicemus,  ut  patet 
ex  auctoribus  supra  citatis.  Porro  hac  voce 
scrutinii,  non  solum  utuntur  Ordo  Romanus, 
Alcuinus,  Amalarius,  et  Rabanus,  sed  etiam 
antiquiores,  Augustinus  libro  de  fide,  et  ope¬ 
ribus,  c.  6.  et  Leo  in  epist.  4.  ad  Episcopos 
Siciliae  c.  6. 

Tertia  est,  abrenuntiatio  Satanae,  et  ope¬ 
rum  ejus;  quae  saepe  repetitur,  tum  in  scru¬ 
tiniis,  tum  etiam  postea  paulo  ante  ipsum 
Baptismum,  ac  sine  dubio  de  Apostolica  tra¬ 
ditione  descendit.  Nam  ejus  meminit  Cie- 

mens  lib.  YII  constit.  c.  41  et  42.  et  Diony¬ 
sias  Areopagita  de  Ecclesiastica  hier.  c.  de 
Baptismo.  Tertull.  in  lib.  de  spectaculis  c.  1. 
cum  inquit  :  «  Aquam  ingressi,  Christianam 
fidem  in  suae  legis  verba  profitemur  ;  renun¬ 
tiasse  nos  Diabolo,  et  pompis  ejus,  et  Ange¬ 
lis  ejus,  ore  nostro  contestamur.  »  Similia 
habet  in  lib.  de  Idololatria,  et  in  lib.  de  Co¬ 
rona  militis,  ubi  hoc  potissimum  argumento 
probat,  non  debere  Christianum  fieri  mili¬ 
tem  Imperatoris  Gentilis,  ne  cogatur  defen¬ 
dere  Daemonum  templa,  quibus  in  Baptismo 
renuntiavit. 

Ejusdem  caeremoniae  aperte  meminerunt 
Cyprianus,  in  lib.  de  duplici  martyrio.  Ori- 
genes  hom.  12.  in  Numer.  Cyrillus,  Cate¬ 
chesi  mystagogica  I.  Basilius  in  lib.  de  Spi¬ 
ritu  sancto  c.  11  et  27.  Chrysost.  hom.  21. 
ad  populum.  Ambrosius  lib.  I.  de  Sacramen¬ 
tis  c.  2.  et  lib.  II,  c.  7.  Hieronymus  in  c.  6. 
Amos.  August.  lib.  I.  de  Symbolo  ad  Cate¬ 
chumenos  c.  1 .  et  lib.  I  de  peccatorum  me¬ 
ritis  et  remiss.  c.  34. 

Quarta  caeremonia  est,  fidei  professio, 
quam  saepius  interrogati  respondent,  et  pos¬ 
tea  etiam  in  ipso  die  Baptismi  publice  pro- 
nunciant  recitantes  Symbolum.  Meminit  hu¬ 
jus  caeremoniae  Clemens,  et  Dionysius  locis 
citatis.  Item  Origenes  hom.  5.  in  Numer. 
Cyprian.  lib.  I,  epist.  12.  Cyrillus  Catechesi 
1.  Hilarius  can.  15.  in  Matthaeum.  Hierony¬ 
mus  in  dialogo  contra  Luciferianos.  Epi- 
phan.  in  Anchorato,  et  August.  lib.  de  fide, 
et  operibus  c.  11.  et  lib.  VIII  Confess.  c.  2. 
Ubi  refert  historiam  Victorini  baptizati ,  cui 
cum  offerrent  presbyteri,  ut  si  vellet,  fidei 
Symbolum  privatim  recitaret ;  maluit  ille 
publice  ex  edito  loco  de  more  fidem  pronun¬ 
tiare. 

Quinta  est,  signum  crucis  in  fronte,  et 
pectore,  in  singulis  enim  scrutiniis,  vel  a 
presbyteris,  vel  a  clericis  imprimitur  illis  si¬ 
gnum  crucis.  Meminit  hujus  caeremoniae 
Dionysius  loco  citato.  Basii,  lib.  de  Spiritu 
sancto  c.  27,  ubi  ponit  hanc  caeremoniam 
inter  Apostolicas  traditiones,  ut  etiam  abre- 
nuntiationem ,  et  caetera,  quae  in  Baptismo 
fiunt.  Augustinus  lib.  de  catechizandis  ru¬ 
dibus  c.  20.  alloquens  Catechumenum  prima 
die  instruendum  :  «  Crucis,  inquit,  signo  in 
fronte  hodie  tamquam  in  poste  signandus 
es.  »  Vide  eumdem  in  epist.  118.  in  Psalm. 
XXXVI,  concione  2.  tract.  3  et  36.  in  Joan- 
nem,  et  serm.  19.  de  Sanctis. 

Sexta  caeremonia  est ,  Exorcismus,  id  est, 


adjuratio  Daemonum  certis  precibus  facta, 
ut  recedant  ab  homine  baptizando.  Hanc 
praeter  caeteras  Calvinus  ridet,  ut  inanem  et 
fictitiam  lib.  IV  institut.  c.  19,  §.  24.  Sed 
nos  facile  possumus  ostendere  ex  libris  fe¬ 
re  omnium  veterum  Patrum,  omnia,  quae 
etiam  hoc  tempore  Ecclesia  retinet  de  Exor¬ 
cismis. 

Nam  in  primis  accepisse  Ecclesiam  potes¬ 
tatem  a  Deo  coercendi  Daemones  per  Exor¬ 
cismos,  testantur  antiquissimi  Patres ,  ut 
Justinus  in  dialogo  cum  Triphone  :  «  Illi, 
inquit,  per  nomen  Jesu  Christi  adjurati  a 
nobis  parent.  »  Idem  habet  Tertullianus  in 
libro  de  Corona  militis,  in  libro  ad  Scapu¬ 
lam,  in  Apolog.  c.  32.  et  in  lib.  de  Specta¬ 
tis  c.  de  Munere.  Cyprianus  in  lib.  ad  De- 
metrianum  :  «  0,  inquit,  si  audire  eos,  et 
videre  velles,  quando  a  nobis  adjurantur,  et 
torquentur  ;  spiritualibus  flagris,  et  oratio¬ 
nis  flagellis  exire  coguntur.'»  Similia  habent 
Minutius  in  Octavio.  Lactant,  lib.  II,  c.  16, 
ubi  etiam  dicit,  interrogatos  nomen  ab  Ex¬ 
orcistis,  Daemones  respondere  ,  quo  nomine 
appellentur.  Cujus  etiam  rei  meminit  Beda 
in  c.  VIII  Lucae.  Vide  etiam  eumdem  Lac¬ 
tantium  pib.  IV,  cap.  27.  et  lib.  V,  cap. 
22.  Augustinum  lib.  X  civit,  cap.  22.  De¬ 
nique  (ut  omittam  infinitos  alios)  etiam  Pru¬ 
dentius  ita  cecinit  in  Apotheosi  contra  Ju¬ 
daeos  : 

Torquetur  Apollo 

Nomine  percussus  Christi,  nec  fulmina  verbi 
Ferre  potest. 

Intonat  antistes  Domini  :  Fuge  callide  serpens, 
Exue  te  membris,  et  spiras  solve  latentes. 

Has  inter  voces  medius  Cyllenius  ardens 
Ejulat,  et  notos  suspirat  Juppiter  ignes. 

Deinde  esse  in  Ecclesia  non  solum  donum 
Sanctorum  quorumdam  ,  sed  etiam  ordina¬ 
rium  officium  exorcizandi,  et  coercendi  Dae¬ 
mones,  testantur  Concilia  antiqua,  Antioche¬ 
num  can.  10.  et  Carthaginiense  IV,  can.  7. 
et  Laodicenum  can.  29.  et  Patres  vetustissi¬ 
mi,  ut  Cyprian.  lib.  IV,  epist.  7.  et  Cornei, 
in  epist.  ad  Fabium  Antiochenum  apud  Eu- 
sebium  lib.  VI  hist.  c.  33. 

Tertio,  Exorcismos  non  fuisse  quaslibet 
preces  pro  arbitrio  Exorcistae,  sed  certas,  et 
praescriptas  ab  Ecclesia,  quae  proprie  dicun¬ 
tur  Exorcismi,  patet  ex  Concilio  Carthagi¬ 
niensi  IV,  can.  7.  et  ex  Joan.  Micrologo  lib. 
de  observationibus  Ecclesiasticis  c.  7,  ubi 
etiam  monet  Exorcismos  non  concludi  : 

«  Per  Christum  Dominum  nostrum ,  »  ut 
alias  preces,  sed  :  «  Per  eum  ,  qui  ventu¬ 
rus  est  judicare  saeculum  per  ignem,  »  quia 
Daemones  maxime  diem  ultimi  judicii  ti¬ 
ment. 

Quarto,  ante  Baptismum  praemitti  Exor¬ 
cismos,  testatur  Dionysius  loco  notato ,  et 
Nazianzenus  orat,  in  sanctum  lavacrum  : 
«  Ne  despuas,  inquit,  Exorcismi  curatio¬ 
nem  ;  est  enim  et  ipsa  nativae  sinceritatis 
etc.  »  Cyrillus  Catechesi  I  :  «  Suscipe  coe¬ 
lestem  thesaurum,  et  in  Exorcismis  studiose 
versare.  »  Idem  repetit  pluribus  in  praefa¬ 
tione  Catecheseor.  Yide  etiam  Cyprianum 
lib.  IV,  epist.  7.  Ambros.  lib.  I  de  Sacra¬ 
mentis  c.  5.  Optatum  lib.  IV  contra  Parme- 
nianum.  August.  lib.  de  fide,  et  operibus  c. 
6,  lib.  II  de  nuptiis,  et  concupiscentia  c.  18, 
ubi  dicit,  in  tota  Ecclesia  esse  hanc  ipsam 
consuetudinem.  Coelestinum  I,  ep.  1,  c.  12. 
Denique  Leonem  I,  epist.  4,  o.  7,  ubi  dicit, 
secundum  Apostolicam  regulam  Catechume¬ 
nos  Exorcismis  scrutandos  esse. 

Septima  caeremonia  est  exsufflatio,  quae 
quidem  annectitur  Exorcismis.  Nam  et  ver¬ 
bis  Exorcismorum  pelluntur  Daemones,  et 
caeremonia  exsufflationis  significatur  eorum 
expulsio,  et  simul  significatur  afflatio  boni 
Spiritus,  quem  recipiunt  homines ,  cum  re¬ 
cedit  Spiritus  malus. 

Augustinus  lib.  VI  contra  Julianum  c.  2  : 
<(  Ecclesia,  inquit,  filios  fidelium  nec  exor¬ 
cizaret,  nec  exsufflaret,  si  non  eos  de  potes¬ 
tate  tenebrarum,  et  a  principe  mortis  erue¬ 
ret.  »  Et  infra  :  « Id  tu  commemorare  timuis¬ 
ti,  tamquam  ipse  ab  orbe  toto  exsufflandus 
esses,  si  huic  exsufflatione,  qua  princeps 
mundi  a  parvulis  ejicitur  foras  contradicere 
voluisses.  »  Similia  repetit  lib.  II  de  peccato 
originali,  c.  40.  et  lib.  II  de  nuptiis,  et  con¬ 
cupiscentia  c.  17  et  18.  et  lib.  V  Hypognos- 
tici  prope  finem. 

Ambrosius  lib.  de  iis,  qui  initiant,  myster. 
c.  1  :  «  Odorem ,  inquit ,  vitee  seternee  vobis 
inhalatum  carpite.  »  Neque  haec  ceeremonia 
rideri  potest ,  nisi  Dominus  ipse  rideatur, 
qui  Joan.  XX  simili  ceeremonia  uti  voluit, 
cum  Apostolis  Spiritum  sanctum  dedit ;  nam 
insufflavit  in  eos.  Ejusdem  caeremoniae 
meminit  concilium  secundum  generale  ca¬ 
non.  7. 

Octava  caeremonia  est,  gustus  salis.  Datur 
enim  Catechumenis  gustandum  sal ,  ut  ap¬ 
paret  ex  Origene,  hom.  6.  super  Ezech.  et 
Concilio  III  Carthaginiensi ,  can.  5.  Et  forte 


ad  hunc  salem  allusit  Augustinus,  cum  de 
se  puero  ait  lib.  I  Confess.  c.  11  :  «  Signa¬ 
bar  jam  signo  crucis  ejus,  et  condiebar  ejus 
sale.  »  Dabatur  etiam  panis  benedictus  loco 
Eucharistiae,  ut  Augustinus  testatur  lib.  II 
de  peccat,  meritis ,  et  remiss.  o.  26.  Quam¬ 
quam,  et  ipsum  salem  datum  eis  loco  Eu¬ 
charistiae,  constat  ex  Concilio  Carthaginiensi 
citato. 

Nona  est,  cum  tanguntur  saliva  nares,  et 
aures,  et  dicitur  eis,  Epheta,  id  est,  adape¬ 
rire.  Hanc  valde  miratur,  et  conspuit  Calvi¬ 
nus,  sed  eam  probat,  et  explicat  Ambrosius 
lib.  I  de  Sacramentis  c.  1 .  et  de  iis,  qui  ini¬ 
tiant.  myster.  c.  1,  ubi  etiam  adfert  exem¬ 
plum  Domini ,  qui  Marci  VII  sputo  tetigit 
linguam  muti,  et  aures  surdi,  et  dixit,  Ephe¬ 
ta.  Ergo  petenti  Calvino  cur  etiam  sputo 
tangamus  nares,  et  aures  Catechumenis  res¬ 
pondeamus,  ut  nobis  dicat,  cur  Dominus 
sputo  tetigit  linguam,  et  aures  muti,  etsurdi, 
Marci  VII  et  oculos  caeci  nati,  Joan.  IX. 
Certe  enim  sine  his  caeremoniis  potuit  Do¬ 
minus  utrumque  curare. 

Decima  caeremonia  est,  impositio  ma¬ 
nuum  ac  benedictio  Sacerdotalis.  Hujus  me¬ 
minit  Dionys.  loco  notato,  et  Clemens  lib. 
VII  constitut.  c.  39.  et  Concilium  IV  Cartha¬ 
giniense  can.  83.  Item  Cyprianus  referens 
acta  Concilii  Carthaginiensis  in  testimonio 
VincentiiaThibari,  asserit  manus  impositio¬ 
nem  cum  Exorcismis  praecedere  debere  Bap¬ 
tismi  regenerationem.  Augustinus  lib.  II  de 
peccat,  merit.  et  remiss.  c.  26  :  «  Catechu¬ 
menos,  inquit,  secundum  quemdam  modum 
suum  per  signum  Christi ,  et  orationem  ma¬ 
nus  impositionis  puto  sanctificari.  »  Atque 
haec  quidem  caeremonia  frequentissima  est 
in  divinis  litteris.  Nam  et  Dominus  ,  Matth. 
XIX  manus  imponebat  parvulis,  et  Apostoli 
semper  fere  orationi  super  aliquos  addebant 
manus  impositionem,  ut  patet,  Actor.  VIII, 
IX,  XIII  et  alibi. 

Undecima  est  unctio.  Unguntur  enim  Ca¬ 
techumeni  oleo  benedicto  ante  Baptismum, 
in  pectore,  et  soapulis ,  ungendi  postea 
Chrismate  post  Baptismum.  Meminit  hujus 
unctionis  Clemens  lib.  III  recognitionum 
(etsi  enim  liber  iste  incertae  fidei  sit,  quoad 
dogmata,  tamen  antiquissimus  est):«  Bapti¬ 
zetur,  inquit,  unusquisque  vestrum  in  aquis 
perennibus,  nomine  trinae  beatltudinis super 
se  invocato,  perunctus  primum  oleo  per 
orationem  sanctificato. »  Chrysostomus  hom. 
6.  in  c.  II  ep.  ad  Coi.  :  «  Inungitur  baptizan- 


CAPUT  XXVI. 


583 


dus  more  athletarum,  qui  stadium  jam  in¬ 
gressuri  sunt.  »  Justinus  quaest.  107.  quaerit 
cur  bis  inungantur  Christiani,  semel  ante 
Baptismum,  et  iterum  post  Baptismum.  Am- 
bros.  quoque  utriusque  unctionis  meminit, 
prioris  quidem  lib.  I  de  Sacramentis  c.  2. 
posterioris  autem  1.  II,  c.  7.  Cyrillus  utrius¬ 
que  etiam  meminit,  prioris  Cateches.  2. 
mystagog.  posterioris  Cateches.  3.  mysta- 
gog.  Utriusque  etiam  meminit  Augustinus 
serm.  206.  de  tempore. 

Duodecima  est,  abstinentia  vini,  et  car¬ 
nium,  et  etiam  rei  uxoriae,  aliaque  opera 
poenitentiae,  non  quidem  ad  satisfactionem, 
sed  ut  paratiores  accederent  ad  Sacramen¬ 
tum  Baptismi,  ut  patet  ex  Cyrillo  Cateches. 
1.  Nazianzeno  orat,  in  sanctum  lavacrum, 
et  Augustino. lib.  de  fide,  et  operibus  c.  6. 
et  Concilio  IV  Carthaginiensi  can.  85. 


CAPUT  XXYI. 

» 

De  cceremoniis,  quce  Baptismum  comi¬ 
tantur. 

In  ipso  autem  Baptismo  hae  caeremoniae 
adhibentur.  Primo  imponitur  nomen  bapti¬ 
zato  ;  ubi  ridiculus  sane  fuit  Illyricus,  Cent. 
I,  lib.  II,  cap.  6,  coi.  497.  qui  ex  eo  probat 
Apostolorum  tempore  non  fuisse  in  usu  hanc 
caeremoniam,  quia  Eunuchus  Reginae  Can- 
dacis,  Actor.  VIII  semper  vocatur  Eunuchus, 
tam  ante  Baptismum,  quam  post  :  quasi 
Eunuchus  sit  nomen  proprium  personae,  et 
non  potius  designet  vitium  corporis,  quod 
sane  Baptismo  tolli  non  potest.  Sumpta  vi¬ 
detur  haec  caeremonia  ex  Testamento  veteri. 
Nam  in  Circumcisione  imponebatur  nomen 
parvulo,  ut  patet  Luc.  I  de  Joannes  ;  etLuc. 
II  de  Christo.  Ejusdem  apud  Christianos 
meminit  Dionys.  Areopagita  loco  citato.  Ve¬ 
teres,  qui  quando  baptizabantur,  vel  in  fine 
vitae,  vel  certe  valde  adulti ,  non  mutabant 
nomine  in  Baptismo,  ut  patet  de  Saulo,  Ac¬ 
tor.  IX,  et  de  Cornelio,  Actor.  X  et  de  Am¬ 
brosio,  Augustino,  et  aliis,  tamen  cum  bap¬ 
tizabantur  infantes,  solebant  patres  eorum 
imponere  nomina  Sanctorum ,  ut  modo  fa¬ 
cimus.  Id  patet  ex  Dionysio  Alexand.  apud 
Eusebium  lib.  VII  historiae,  c.  20.  secundum 


versionem  Christophorsoni.  Scribit  enim  is 
Dionysius,  filiis  Christianorum  saepe  imponi 
consuevisse  nomina  Petri,  Pauli,  Joannis 
etc.  Idem  etiam  patet  ex  ipsis  nominibus 
multorum  veterum,  ut  Petri  Alexandrini,  et 
Petri  fratris  Basilii,  Joannis  Chrysostomi,  et 
Joannis  Cassiani ,  et  alionim  ,  qui  nomina 
Hebraica  habuerunt,  cum  ipsi  Graeci  essent. 
Imo  etiam  de  hac  re  exstat  etiam  Can.  30. 
inter  Canones  Nicaeni  Concilii  nuper  ex  Ara¬ 
bico  in  Latinum  conversos,  et  editos  a  Fran- 
cisco  Turriano  ;  in  quo  jubentur  Christiani 
in  Baptismo  nomina  imponere  filiis  suis,  non 
Gentilium,  sed  Christianorum. 

Secunda  caeremonia  est,  ut  habeant  sus¬ 
ceptores,  a  quibus  de  sacro  fonte  leventur, 
et  postea  diligentius  in  fide  instituantur. 
Eos  vocat  Dionysius  Areopagita  de  Eccle¬ 
siastica  hierarch.  c.  ult.  Susceptores ;  Ter- 
tull.  in  lib.  de  Baptismo,  sponsores  appellat. 
De  iisdem  vide  Augustinum  serm.  416.  de 
tempore,  qui  est  tertius  de  Dominica  Pal¬ 
marum,  et  lib.  I,  c.  34.  de  peccat,  merit.  et 
remiss. 

Tertia  est,  consecratio  aquae,  cujus  me¬ 
minit  Dionysius  c.  de  Baptismo  :  «  Regene¬ 
rationis  aqua  sacris  invocationibus  prius 
consecratur.  »  Idem  habent  Cyprian.  lib.  I, 
epist.  ult.  Ambros.  lib.  I  de  Sacram,  c.  5. 
Basii,  lib.  de  Spiritu  sancto  c.  27,  ubi  dicit, 
hanc  esse  Apostolicam  traditionem.  Denique 
Augustinus  lib.  VI  in  Julianum  c.  8.  et  hom. 
27.  ex  lib.  L  homiliarum.  et  tract.  418.  in 
Joannem  in  fine. 

Quarta  est,  trina  mersio,  cujus  meminit 
Clemens  can.  49  Apostolorum.  Dionysius 
loco  citato,  Tertull.  lib.  de  corona  militum, 
et  lib.  contra  Praxeam.  Cyrillus  Catech.  2. 
Basilius  de  Spiritu  sancto  c.  27.  Chrysosto- 
mus  hom.  24  in  Joan.  Augustinus  serm.  91 
et  201  de  tempore.  Observandum  est  autem 
Arianos  abuti  coepisse  hac  caeremonia  (ut 
Gregorius  scribit  lib.  I,  epist.  41.  ad  Lean¬ 
drum)  ad  suum  errorem  stabiliendum.  Nam 
cum  trina  mersio  fieret  a  Catholicis  ad  signi¬ 
ficandas  tres  personas  divinas,  et  triduum 
sepulturae  Christi ,  ut  Gregorius  ibidem  di¬ 
cit  :  Ariani  trina  mersione  utebantur  ad  si¬ 
gnificandas  tres  naturas  trium  personarum. 
Qnare  et  tunc  Gregorio  visum  est,  ut  in  His¬ 
pania  una  mersio  fieret ;  et  idem  paulo  post 
confirmavit  Concilium  Toletanum  IV,  c.  5. 
Nunc  autem  pro  regionum  varietate,  vel 
una  ,  vel  trina  mersio  adhibetur  :  neutrum 
enim  est  de  essentia  Sacramenti,  ut  Grego- 

rius,  et  dictum  Concilium  locis  citatis  tes¬ 
tantur. 

Quinta  est,  tempus  Paschale,  et  Pente¬ 
costes.  Etsi  enim  quovis  tempore  dari  pos¬ 
sit  Baptismus,  si  necessitas  urgeat  :  tamen 
veteres  diligentissime  servabant  hanc  caere- 
moniam,  ut  solum  in  Sabbatis  Paschae  et 
Pentecostes  ordinarie  baptizarent.  Exstant 
de  hac  re  epistolae  decretales  Siricii  I,  c.  2. 
et  Leonis  I,  epist.  4.  et  epist.  80.  et  Gelasii 
epist.  1,  c.  12,  ubi  severissime  reprehen¬ 
dunt  Episcopos  quosdam  ,  qui  audebant  ex¬ 
tra  casum  necessitatis  Baptismum  conferre 
in  Epiphania,  aut  festis  diebus  Martyrum, 
et  jubent,  ut  servetur  antiqua  consuetudo, 
ut  solum  in  Paschate ,  et  Pentecoste  detur 
Baptismus.  Esse  item  hanc  antiquam,  et 
universalem  consuetudinem ,  patet  ex  Cate¬ 
chesibus  Cyrilli,  quae  ideo  in  Quadragesima 
habitae  sunt,  quia  praeparabant  ad  Baptis¬ 
mum  in  Paschate  celebrandum.  Item  ex  Hie¬ 
ronymo  in  epist.  ad  Pammachium.  adversus 
errores  Joannis  Hierosolymitani,  et  ex  illis 
verbis  Augustini  lib.  de  cura  pro  mortuis 
c.  12  :  «  Venit  Pascha,  dedit  nomen  inter 
alios  competentes.  »  Denique  placuisse  Deo 
hanc  caeremoniam  intelligi  potest  ex  mira¬ 
culo,  quod  narrat  Paschasinus  Episcopus  in 
epistol.  ad  Leonem,  quae  habetur  ante  epist. 
64.  S.  Leonis.  Ubi  dicit ,  in  Sicilia  suo  tem¬ 
pore  fuisse  sacrum  fontem ,  in  quadam  pe¬ 
rexigua  Ecclesia,  in  quodam  monte  sita,  qui 
toto  anno  aridus  manebat,  et  in  sola  Pascha- 
tis  vigilia  (quo  tempore  datur  Baptismus) 
aquis  redundabat  hora  baptizandi,  cum  nulli 
canales,  nullae  foveae,  numquam  aqua  vicina 
conspiceretur.  Quod  autem  Illyricus  objicit 
ex  actis  Apostolorum  ,  qui  non  servarunt 
haec  tempora  in  baptizando  Paulo,  Cornelio, 
et  similibus ;  solvitur  ab  Ambrosio  in  c.  IV 
ad  Ephes.  ubi  dicit,  initio  Ecclesiae,  ut  po¬ 
pulus  Christianus  facile  propagaretur,  con¬ 
cessum  fuisse  omnibus,  ut  omni  tempore 
baptizarent:  tamen  paulo  post  Ecclesiis  con¬ 
stitutis,  ordinem  statutum  fuisse,  ut  solum 
quidam,  id  est,  presbyteri,  et  certis  diebus 
baptizarent. 


CAPUT  XXVII. 

De  caeremoniis ,  quce  sequuntur  Baptismum. 

Caeremoniae,  quae  sequuntur  Baptismum, 
sunt  aliae  quinque.  Prima  videtur  fuisse  os¬ 
culum  pacis,  in  signum,  quod  baptizatusest 
frater  noster.  Meminit  hujus  caeremoniae  Cy¬ 
prianus  lib.  III,  epist.  8  ad  Fidum  :  respon¬ 
det  enim  quibusdam  ,  qui  existimabant  non 
esse  baptizandos  infantes  recens  natos,  et  in 
argumentum  adferebant,  quia  oportet  oscu¬ 
lum  dari  baptizato;  omnes  autem  horrent 
infantem  recens  natum  osculari.  Respon¬ 
det  autem  Cyprianus,  nihil  esse  cur  horreat 
Christianus  osculari  eum ,  quem  Deus  ipse 
creavit. 

Secunda  est,  unctio  Chrismatis  in  vertice ; 
quae  quidem  introducta  videtur,  quia  non 
semper  adest  Episcopus,  qui  possit  continuo 
dare  post  Baptismum  Sacramentum  Confir¬ 
mationis.  Ideo  enim  interim  ungitur  a  pres¬ 
bytero  baptizatus,  non  quidem  in  fronte, 
sed  in  vertice,  Chrismate  ab  Episcopo  con¬ 
secrato.  Meminit  hujus  caeremoniae  Damasus 
in  vita  Sylvestri,  Innocentius  I,  epist.  1,  c.  3. 
Ambros.  lib.  III  de  Sacramentis  c.  1.  et  Hie¬ 
ronymus  in  dialogo  contra  Luciferianos,  ubi 
dicit,  presbyteris  non  licere  sine  Chrismate 
baptizare.  Ubi  aperte  loquitur  de  unctione 
Chrismatis ,  quae  datur  a  presbytero  in  ver¬ 
tice  :  nam  ibidem  paulo  ante  asseruit,  Sa¬ 
cramentum  Confirmationis  non  dari,  nisi  ab 
Episcopo. 

Tertia  caeremonia  est,  cereus  accensus, 
qui  datur  baptizato  in  signum  fidei ,  et  gra¬ 
tiae  acceptae,  et  quod  sit  translatus  a  potes¬ 
tate  tenebrarum  ad  lumen,  et  sortem  Sanc¬ 
torum.  Meminit  hujus  caeremoniae  Gregorius 
Nazianzenus  in  oratione  in  sanctum  lava¬ 
crum,  et  Augustinus  in  Psalm.  LXV  in  illud : 
Transivimus  per  ignem  et  aquam  (I). 

Quarta  est,  vestis  candida,  quam  ferre 
solebant  a  Sabbato  sancto  ,  usque  ad  Domi¬ 
nicam  in  Albis.  Meminit  hujus  Dionysius  de 
Ecclesiast.  hierarch.  c.  de  Baptismo.  Am¬ 
brosius  lib.  de  iis,  qui  myst.  init.  c.  7.  et  Au¬ 
gustinus  serm.  157  de  tempore,  qui  est  i.  in 
octava  Paschatis. 


(!)  Psal.  LXV.  12. 

Quinta  caeremonia  olim  fuit,  delibatio  lac¬ 
tis,  et  mellis,  seu  vini,  quae  tamen  hoc  tem¬ 
pore  non  est  in  usu.  Meminit  hujus  caere¬ 
moniae  Tertull.  lib.  1  contra  Marcionem,  et 
Hieronym.  in  Dialogo  contra  Luciferianos, 
ubi  dicit,  id  fieri  consuevisse  in  signum  no¬ 
vae  infantiae  in  Christo.  Unde  etiam  in  Missa 
Dominicae  in  Albis  legitur  propter  Neophy¬ 
tos  illud  ex  epistola  Petri  :  Quasi  modo  geniti 
infantes  lac  concupiscite.  Sed  haec  non  videtur 

fuisse  generalis,  cum  tantum  in  Occidente 
eam  viguisse  scribat  Hieronymus,  in  c.  LV 
Isaiae,  in  illud  :  Emite  vinum  et  lac.  Itaque 
non  mirum,  si  praetermissa  tandem  fuit ;  si¬ 
cut  etiam  illa,  cujus  meminit  Ambrosius 
lib.  III  de  Sacramentis  cap.  1.  lavandi  pedes 
Neophytis  mox  a  Baptismo  particularis  erat 
quarundam  Ecclesiarum,  et  idcirco  facile 
exolevit. 


* 


*  ' 


. 


- 


. 

CONTROVERSIARUM 


DE  SACRAMENTIS  IN  SPECIE 

LIBER  SECUNDUS 

DE  SACRAMENTO  CONFIRMATIONIS. 


De  Sacramento  Confirmationis  sex  Controversiae  sunt.  Prima ,  an  sit  verum,  et 
proprium  Sacramentum.  Secunda ,  de  materia.  Tertia ,  de  forma.  Quarta ,  de  effectu. 
Quinta,  de  ministro.  Sexta ,  de  caeremoniis.  Ac  ut  a  Prima  incipiamus,  tres  erunt 
primae  Controversiae  partes.  In  Prima  referemus  errores  de  Confirmationis  Sacra¬ 
mento.  In  Secunda  confirmabimus  veritatem.  In  Tertia  solvemus  objectiones. 


CAPUT  I. 

De  erroribus ,  et  mendaciis  circa  Sacramentum 
Confirmationis. 

Haeretici  hujus  temporis  fere  omnes  Con¬ 
firmationem  de  numero  Sacramentorum  au¬ 
ferunt.  Etsi  enim  anno  1548  in  conventu 
Lipsiensi,  Theologi  Lipsienses ,  et  Wirtem- 
bergenses  receperint  septem  Sacramenta, 
et  nominatim  Confirmationem ,  ut  Sacra¬ 
mentum  proprie  dictum,  et  gratiam  confe¬ 
rens  ;  tamen  non  perstiterunt  in  ea  Confes¬ 
sione.  Siquidem  omnes  fere  eorum  Docto- 
res,  et  qui  ante  illud  tempus,  et  qui  postea 
scripserunt ,  Sacramentum  Confirmationis 
rejiciunt. 

Quia  tamen  negare  non  possunt,  fuisse  in 
veteri  Ecclesia  ritum  aliquem,  qui  diceretur 
Confirmatio,  finxerunt  ipsi,  ritum  illum  non 
fuisse  quidem  Sacramentum  a  Christo  insti¬ 
tutum,  sed  fuisse  caeremoniam  quamdam 
utiliter  ab  Ecclesia  introductam  :  quam  in 
sex  capita  distinguit  Kemnitius  in  2.  part. 


Examinis  pag.  320.  Is  enim  accuratissime 
omnium  describit  ordinem  Lutheranae  Con¬ 
firmationis.  Primo  dicit,  parvulos  in  infan¬ 
tia  baptizatos,  cum  perveniunt  ad  annos 
discretionis,  debere  institui  in  doctrina  Ca- 
techismi,  et  ubi  saltem  principia  didicerint, 
offerri  debere  Episcopo,  qui  coram  Ecclesia 
admoneat  puerum  de  suo  Baptismo ,  quid 
acceperit,  quid  promiserit  etc.  Secundo,  de¬ 
bere  ipsos  parvulos  publice  recitare  confes¬ 
sionem  fidei,  et  doctrinae,  quam  didicerunt. 
Tertio,  debere  interrogari  de  praecipuis  doc¬ 
trinae  Christianae  capitibus,  atque  ad  ea  res¬ 
pondere.  Quarto,  debere  moneri,  ut  hac  pro¬ 
fessione  fidei  ostendant,  se  dissentire  ab  om¬ 
nibus  ethnicis,  haereticis,  fanaticis  ,  et  pro¬ 
phanis  opinionibus.  Quinto,  debere  gravi 
exhortatione  admoneri,  ut  in  pacto  Baptis¬ 
mi,  et  fidei  professione  perseverent,  et  pro¬ 
ficiendo  confirmentur.  Sexto,  fieri  debere 
publicam  precationem  pro  illis  pueris,  ut 
Deus  Spiritu  suo  sancto  illos  gubernare  et 
confirmare  dignetur  in  hac  fidei  professio¬ 
ne  ;  et  simul  addi  posse  manus  impositio¬ 
nem. 

Hanc  sententiam  breviter  indicavit  Luthe- 
rus  in  lib.  de  Babylon,  captivit.  c.  de  Con¬ 
firmatione.  Nam,  et  negat  esse  verum  Sa- 

cramentum  ;  et  addit  posse  recipi  pro  Ec¬ 
clesiastica  cajremonia,  qualis  est,  consecra¬ 
tio  aqua;,  et  aliarum  rerum ;  non  meminit 
autem  Lutherus  Catechismi,  aut  Examinis  in 
ritu  Confirmationis.  Zwinglius  in  lib.  de  ve¬ 
ra,  et  falsa  religione  c.  de  aliis  Sacramen¬ 
tis,  negat  Confirmationem  esse  Sacramen¬ 
tum  ;  et  addit,  fuisse  ritum  in  Ecclesia  in¬ 
stitutum,  et  examen  puerorum,  qui  in  in- 
.antia  fuerant  baptizati.  Quod  idem  postea 
docuit  Philippus  in  locis  c.  de  Confirmatione; 
Calvinus  lib.  IY  Institut.  c.  19,  §.  4.  Joannes 
Brentius  in  Confess.  Wirtembergensi  c.  de 
Confirmatione,  et  alii. 

Non  sunt  autem  ipsi  primi ,  qui  hoc  Sa¬ 
cramentum  rejecerunt.  Nam  Joan.  Wiclef- 
fus  in  IY.  lib.  Trialogi,  c.  44.  etsi  non  om¬ 
nino  videatur  hoc  Sacramentum  respuere, 
tamen  non  vult  posse  probari  ex  Scripturis, 
et  aperte  reprehendit  Catholicorum  senten¬ 
tiam.  Imo  dicit,  quibusdam  videri  a  Diabolo 
introductam  Episcoporum  Confirmationem 
cum  omnibus  suis  ritibus  :  nec  reprehendit, 
sed  potius  indicat  sibi  placere  sententiam 
ejusmodi.  In  alio  etiam  libro  ,  qui  forte  jam 
non  exstat,  unctionem  Chrismatis  aperte  re¬ 
jicit,  ut  Thomas  Waldensis  testatur  tom.  II 
de  Sacramentis  c.  113.  Ante  Wicleffum  Wal- 
denses  hseretici  idem  hoc  Sacramentum  re¬ 
jecerunt,  teste  yEnea  Sylvio  in  historia  Bo- 
hemica  c.  35.  et  ante  hos  omnes  Novatiani, 
de  quibus  sic  loquitur  Theodoretus  lib.  JU 
haeret,  fab.  :  «  Novatiani  poenitentiam  a  suo 
conventu  arcent  penitus,  et  iis,  qui  ab  ipsis 
tinguntur,  sacrum  Chrisma  non  praebent. 
Quocirca  eos,  qui  ex  hac  heeresi  corpori  Ec¬ 
clesiae  conjunguntur,  benedicti  patres  ungi 
jusserunt.  »  Cur  autem  Novatiani  rejecerint 
hoc  Sacramentum,  causa  non  fuit  aliqua  ra¬ 
tio  convincens  aut  Scripturae  testimonium 
evidens  :  sed  quia  ipse  Novatianus  (ut  scri¬ 
bit  ex  Cornelio  Papa  Euseb.  lib.  VI  hist.  c. 
33.)  in  lecto  decumbens  baptizatus  fuit  sine 
consuetis  Ecclesiae  caeremoniis  ;  nec  pos¬ 
tea  adimpleri  curavit ,  quae  omissa  fuerant, 
nec  signaculo  Spiritus  sancti  confirmatus 
fuit.  Ob  quae ,  cum  male  audiret  apud  om¬ 
nes,  hoc  remedium  excogitavit,  ut  nega¬ 
ret,  Chrismate  inungi  oportere  homines  post 
Baptismum.  Donatistas  etiam  contumeliosos 
fuisse  in  S.  Chrisma  scribit  Optatus  lib.  31 
contra  Parmenianum  ;  sed  non  constat  an 
Donatistae  oderint  hoc  Sacramentum  abso¬ 
lute,  an  tantum ,  ut  a  Catholicis  dabatur. 
Probabile  tamen  est  eos  hoc  Sacramentum 


contempsisse,  ut  etiam  Arianos,  et  alios  mul¬ 
tos  hseroticos,  qui  cum  ad  Ecclesiam  venie¬ 
bant,  jubebantur  sacro  Chrismate  inungi,  ut 
infra  dicemus. 

Sed  ad  hameticos  hujus  temporis  redea¬ 
mus.  Doctrinam  suam  illi  tam  crassis  men¬ 
daciis,  tantaque  impudentia  conviciorum,  et 
blasphemiarum  onerant ,  ut  plane  perspi¬ 
cuum  fiat,  eos,  qui  hoc  Sacramentum  oppug¬ 
nant  ,  recipere  mali  spiritus  plenitudinem; 
sicut  e  contrario,  qui  illud  reverenter  susci¬ 
piunt,  sancti  spiritus  plenitudinem  conse¬ 
quuntur. 

Joannes  Calvinus  in  Antidoto  Concilii  sess. 
VII,  can.  2  :  «  Olei,  inquit,  qui  faciat  men¬ 
tionem,  nemo  est  ex  veteribus  :  imo  nec  ex 
media  illa  aetate,  quae  jam  multis  vitiis  abun¬ 
dabat.  »  Ilaec  ille.  Atqui  meminerunt  olei 
plurimi  veterum,  imo  etiam  vetustissimorum. 
Tertullianus  lib.  I  contra  Marcionem,  loquens 
de  Sacramentis  Christi :  «Ille,  inquit,  neque 
aquam  Creatoris  respuit,  qua  suos  abluit,  ne¬ 
que  oleum,  quo  suos  ungit.  »  Et  Augustinus 
lib.  Y  contra  Donatistas  cap.  20  :  «  Si  ad  hoc 
valet,  quod  dictum  est  in  Evangelio  ,  Deus 
peccatorem  non  audit ,  ut  per  peccatorem 
Sacramenta  non  celebrentur  :  quomodo  ex¬ 
audit  homicidam  deprecantem ,  vel  super 
aquam  Baptismi ,  vel  super  oleum  ,  vel  su¬ 
per  Eucharistiam ,  vel  super  capita  eorum, 
quibus  manus  imponitur?  »  Denique  adeo 
clare ,  et  saepe  meminerunt  Chrismatis  Ter¬ 
tullianus,  Cyprianus,  et  Cyrillus,  ut  Kemni- 
tius  hoc  nomine  istos  Patres  rejiciat,  et  per 
contemptum  vocet  Chrisma  CyriUium. 

Idem  Calvinus  ibidem  canon.  3,  Tridenti- 
nos  Patres,  asinos  et  porcos  vocat ,  cum  ta¬ 
men  modestissimus  videri  velit.  Porro  in 
Institut.  lib.  IV,  cap.  19,  §.  8  :  «  Verbum, 
inquit,  unctorum  est,  nullam  promissionem 
in  Baptismo  percepisse,  qua  in  agonibus  in¬ 
struantur.  »  Haec  ille.  Atqui  hoc  nullus  Ca¬ 
tholicorum  docet.  Nam  quod  citat  Calvinus, 
ex  epist.  S.  Melchiadis  :  «  In  Baptismo  re¬ 
generamur  ad  vitam ,  in  Confirmatione  ar¬ 
mamur  ad  pugnam,  »  referendum  est  ad 
proprios  effectus  horum  Sacramentorum. 
Baptismus  enim  proprie  ad  vitam  regenerat, 
quamvis  gratia  illa  regenerationis ,  valeat 
etiam  ad  peccata  vitanda  :  Confirmatio  au¬ 
tem  proprie  datur  ad  augmentum  roboris, 
et  ad  pugnandum  pro  fide. 

Rursus  §.  10.  aliud  mendacium  profert, 
cum  ait  :  «  Nonne  se  Donatistas  produnt, 
qui  vim  Sacramenti  a  ministri  dignitate  a;s- 

timant?»  quia  nimirum  dicimus,  Sacramen¬ 
tum  Confirmationis  non  posse  conferri  ordi¬ 
narie,  nisi  ab  Episcopo.  At  Calvinus  non  ig¬ 
norabat  ,  Donatistas  de  alia  dignitate  loqui 
consuevisse,  nimirum  de  dignitate  probita¬ 
tis,  et  innocentiae,  non  de  dignitate  ministe¬ 
rii  Ecclesiastici.  Alioqui  etiam  Calvinus  Do- 
natista  esset,  cum  velit  Baptismum  non  pos¬ 
se  tribui  a  laico,  neque  a  femina,  sed  solum 
a  publico  Ecclesiae  ministro.  Igitur  contra 
mentem,  et  consciendam  suam  locutus  est, 
ac  proinde  mentitus. 

Ibidem  de  Melchiade  Papa  et  Martyre, 
cujus  verba  proxime  citaverat,  ita  loquitur  : 
«  Os  sacrilegum  ,  tunc  pinguedinem  fcetore 
dumtaxat  anhelitus  tui,  inquinatam,  et  ver¬ 
borum  murmure  incatatam ,  audes  Christi 
Sacramento  opponere,  et  conferre  cum  aqua 
verbo  Dei  sanctificata  ?  At  parum  hoc  ipsum 
erat  luas  improbitati ,  nisi  etiam  praeferres. 
Haec  sunt  sanctae  Sedis  responsa;  haecApos- 
tolici  tripodis  oracula.  »  Haec  ille.  Poteratne 
Calvinus  impudentius  blasphemare  in  sanc¬ 
tissimum  virum?  poteratne  manifestius  con¬ 
fiteri,  nihil  sibi  esse  commune  cum  antiqua 
Ecclesia?  Siquidem  S.  Melchiadi  omnis  Ec¬ 
clesia,  quae  tunc  erat,  communicavit;  ac  de 
eo  sic  loquitur  Augustinus  in  epist.  162  : 
«  Qualis,  inquit,  ipsius  B.  Melchiadis  ultima 
est  prolata  sententia;  quam  innocens,  quam 
integra  ,  quam  provida  ,  atque  pacifica?  » 
Et  infra  :  «  0  virum  optimum ,  o  filium 
Christianae  pacis,  o  patrem  Christianae  ple¬ 
bis.  » 

Denique  §.  11.  profert  aliud  mendacium 
Calvinus  :  «  Ecce  ,  inquit,  praeterita  aqua, 
et  nullo  numero  habita,  unum  oleum  in  Bap¬ 
tismo  magnifaciunt.  »  Haec  ille.  Confinxit  au¬ 
tem  hoc  mendacium ,  occasione  accepta  ex 
verbis  Magistri  Sententiarum,  perperam  ex¬ 
positis.  Nam  Magister  lib.  IV,  dist.  7,  cap. 
2.  dicit,  Sacramentum  Confirmationis  esse 
nobilius  Sacramento  Baptismi  aliquo  modo, 
ratione  videlicet  ministri ,  a  quo  datur  ,  et 
ratione  membri,  in  quo  perficitur;  nam  Con¬ 
firmatio  non  potest  perfici,  nisi  in  fronte  no¬ 
bilissimo  omnium  membrorum.  Haec  ita  ac¬ 
cepit  Calvinus ,  quasi  Magister  contulerit 
unctionem  Confirmationis,  quae  fit  in  fronte, 
cum  unctione  Baptismi ,  quae  fit  in  vertice, 
et  proinde  SacramentumBaptismi  non  consti 
luerit  in  aqua, sed  insolo  oleo.  At  noluit  in- 
telligere  Calvinus  verba  Magistri ,  ille  enim 
confert  unctionem  Confirmationis,  non  cum 
unctione  Baptismi,  sed  cum  ipso  Baptismo, 


qui  ex  aqua,  non  ex  oleo  conficitur.  Confert 
enim  inter  se  Sacramenta  :  non  est  autem 
Sacramentum  unctio  in  Baptismate,  sed  as¬ 
persio  aquae.  At ,  inquit  Calvinus ,  asper¬ 
sio  aquae  fit  etiam  in  fronte.  Bespondeo, 
hoc  interesse  inter  Baptismum  et  Confirma¬ 
tionem  ,  quod  Confirmatio  non  perficitur, 
nisi  in  fronte;  aspersio  autem  aquae  Baptis¬ 
mi  ,  potest  fieri  in  fronte  ,  sed  potest  fieri 
etiam  extra  frontem  ;  imo  nunc  ordinarie 
cum  baptizantur  infantes  ,  solum  vertici  ip¬ 
sorum  infunditur  aqua.  Ut  etiam  Confirma¬ 
tio  a  solo  Episcopo  datur;  Baptismus  ab  Epis¬ 
copo  dari  potest ,  sed  dari  etiam  potest  a 
Presbytero  :  et  idcirco  tam  ratione  ministri, 
quam  ratione  subjecti  praestat  Confirma¬ 
tio  Baptismo,  ut  recte  dicit  Magister.  Qua¬ 
re  sine  ulla  causa  mentitur  Calvinus,  Catho¬ 
licos  nullo  numero  habere  aquam  Bap¬ 
tismi. 

Ibidem  Calvinus  dicit,  se  ne  unius  quidem 
stercoris  facere  oleum ,  sive  in  Baptismo, 
sive  in  Confirmatione.  Atqui  de  utroque 
oleo,  omnes  Sancti,  et  antiqui  Patres  hono¬ 
rificentissime  semper  locuti  sunt ,  ut  supra 
ostendimus  in  disputatione  de  caeremoniis 
Baptismi,  et  infra  ostendemus,  cum  agemus 
de  materia  Confirmationis. 

Jam  vero  Martinus  Kemnitius  multa  simi¬ 
liter  habet,  et  mendacia,  et  convicia;  sed 
uno  tantum  loco  ero  contentus.  Igitur  in- 2. 
par.  Exam.  pag.  298.  tria  simul  mendacia 
conglutinat.  Primum  est,  quod  unctio  Chris¬ 
matis  ex  schola  Montani  prodierit.  Secun¬ 
dum,  quod  Tertullianus  et  Cyprianus  in  hac 
re  Montanistae  fuerint.  Tertium  ,  quod  Hie¬ 
ronymus  hanc  sententiam  refutet  in  Dialogo 
contra  Luciferianos. 

At  nullus  unquam  auctor  prodidit  hanc 
fuisse  haeresim  Montani.  Scribunt  de  erro¬ 
ribus  Montani ,  Tertullianus  de  praescript. 
Epiphanus  haer.  48.  Eusebiuslib.  IV  hist. 
c.  14.  Clemens  Alexandrinus  strom.  IV.  Phi- 
lastrius  in  Catalogo.  Hieronymus  in  epistola 
ad  Marcellam  de  erroribus  Montani.  Augus¬ 
tinus  haer.  26.  Theodoretus  lib.  III  de  fabu¬ 
lis  lueret.  Damascenus  in  libro  de  centum 
haeresibus,  in  nullo  autem  horum,  ullum  est 
verbum  de  hac  re.  Sed  colligit  Kemnitius, 
ut  est  solers,  hunc  fuisse  errorem  Montani, 
licet  nemo  id  scripserit ,  quia  Tertullianus 
fuit  Montanista  :  et  ipse  est,  qui  scribit,  Spi 
ritum  sanctum  dari  baptizatis  per  Chrisma¬ 
tis  unctionem.  At  non  omnia,  quae  Tertullia¬ 
nus  scribit,  ad  Montani  errores  pertinent, 

licet  ille  in  ultima  setate  Montanista  fuerit. 
Alioqui  Montanistarum  hcereses  erunt,  Chris¬ 
tum  esse  Filium  Dei ,  Baptismum  in  aqua 
celebrandum,  Eucharistiam  in  pane  et  vino ; 
et  alia  id  genus  multa ,  quse  Tertullianus 
scribit. 

Deinde  quanta  est  impudentia  S.  Cypria¬ 
num  Matyrem  celeberrimum  Montanistam 
haereticum  facere?  Quid,  quod  ipse  Kemni- 
tius  in  hac  ipsa  re  sibi  non  constat?  nam 
pag.  317.  dicit,  hunc  errorem  confictum  ab 
antiquissimis  Patribus  ,  Tertulliano,  Corne¬ 
lio,  et  Cypriano.  At  si  isti  confinxerunt;  non 
ergo  a  Montano  id  acceperunt. 

Denique,  quod  S.  Hieronymus  hunc  erro¬ 
rem  refellat  in  Dialogo  contra  Luciferianos, 
crassissimum  est  mendacium.  Nam  in  eo 
Dialogo  solum  explicat  S.  Hieronymus,  quo¬ 
modo  dari  dicatur  Spiritus  sanctus  per  ma¬ 
nus  impositionem ,  cum  etiam  ante  in  Bap¬ 
tismo  datus  sit  :  sed  neque  Montanum  ,  ac 
Tertullianum,  neque  sanctos  Episcopos  Cor¬ 
nelium,  et  Cyprianum  nominat;  tantum  ab¬ 
est,  ut  eos  refellat ,  ut  mentitur  Kemnitius. 
Neque  ex  eo,  quod  Hieronymus  dicit,  in  Bap¬ 
tismo  dari  Spiritum  sanctum,  sequitur  refu¬ 
tari  sententiam  Tertulliani,  et  Cypriani,  qui 
dicitur  dari  in  Confirmatione  :  alioqui  Hie¬ 
ronymus  refutasset  etiam  Lucam ,  qui  ait 
Actor.  VIII  :  Nondum  enim  in  quemquam  il¬ 
lorum  venerat ,  sed  baptizati  tantum  erant  in 
nomine  Domini  Jesu.  Tunc  imponebant  manus 
super  illos,  et  accipiebant  Spiritum  sanctum  (1). 
At  nullos  refutatHieronymus:  non  enim  ne¬ 
gant  Lucas,  et  alii ,  in  Baptismo  dari  Spiri¬ 
tum  sanctum ,  nisi  in  illa  plenitudine,  qua 
datur  in  Confirmatione. 


CAPUT  II. 

Probatur  ex  Scriptura  Sacramentum  Confir¬ 
mationis. 

Quinque  argumentis  probandum  est,  Con¬ 
firmationem  esse  Sacramentum  vere,  ac  pro¬ 
prie  dictum,  ut  Concilium  Tridentinum  do¬ 
cet  sess.  VII,  canon.  1.  de  Confirmatione. 
Primo,  ex  Scripturis.  Secundo,  ex  Traditio¬ 
ne  ,  et  testimoniis  summorum  Pontificum. 


Tertio,  ex  Testimoniis  Conciliorum.  Quarto, 
ex  testimoniis  Patrum  Graecorum.  Quinto, 
ex  testimoniis  Latinorum. 

Quod  ad  Primum  attinet  :  Tria  requirun¬ 
tur  ad  essentiam  Sacramenti  Christiani  pro¬ 
prie  dicti.  Primo,  promissio  gratiae.  Secun¬ 
do,  signum  sensibilo  cum  verbo , •  quod  sit 
medium,  seu  organum,  quo  applicetur  pro¬ 
missio.  Tertio,  mandatum  divinum,  quo  id 
jubeatur  ministrari.  Haec  tria  postulant  sibi 
ostendi  ex  Scripturis  in  quaestione  de  Con¬ 
firmatione,  Calvinus  lib.  IV  Institut.  cap. 
19,  §.  5.  et  Kemnitius  in  2.  part.  Exam.  pag. 
276:  «  In  hac  quaestione,  inquit  Kemnitius, 
quae  sint  illa  media,  per  quae  credendum  sit 
Spiritum  sanctum  velle  efficacem  esse ;  ante 
omnia  petimus  ex  verbo  Dei  nobis  monstra¬ 
ri,  expressum  mandatum  ,  et  promissionem 
divinam  :  quando  enim  illa  habemus,  tunc 
scimus  mediis  illis,  utpote  divinitus  institu¬ 
tis,  reverenter  esse  utendum  :  scimus  etiam 
quid  illis  tribuendum  sit.  »  Haec  ille.  Itaque 
nihil  aliud  requirunt ;  et  merito  :  nam  ad 
haec  revocantur  omnia;  et  omnium  consensu 
Sacramentum  est  proprie  dictum  ,  ubi  haec 
tria  inveniuntur. 

Ac  promissio  quidem,  et  certe  amplissima 
habetur  Joan.  XIV,  ubi  Dominus  promittit 
Spiritum  paracletum,  qui  consoletur  in  om¬ 
nibus  adversis.  Item  cap.  XV,  ubi  promittit 
eumdem  Spiritum  sanctum,  qui  faciat  disci¬ 
pulos  fortes,  atque  intrepidos  in  testificatio¬ 
ne  veritatis  :  Et  cap.  16.  ut  arguat  mundum 
de  peccato,  de  justitia,  et  de  judicio,  id  est, 
qui  det  robur  Apostolis  ad  arguendam  infi¬ 
delitatem  hominum,  et  testificandam  Christi 
justitiam,  et  annunciandum  Principem  hujus 
mundi  jam  esse  judicatum.  Item  Lucae  ult. : 
Sedete  in  civitate ,  donec  induamini  virtute  ex 
alto.  Denique  Actor.  I  :  Accipietis  virtutem 
supervenientis  Spiritus  sancti  in  vos  ,  et  eritis 
mihi  testes  etc.  (2)  Hanc  certo  divinam  esse 
promissionem,  et  in  Scripturis  haberi,  et  ea 
promitti  hominibus  jam  baptizatis,  et  justis 
gratiam  ampliorem  Spiritus  sancti,  qua  fiant 
fortes  in  confessione  fidei ,  nullo  modo  ne¬ 
gari  potest. 

Jam  vero  medium,  seu  organum,  sive  si¬ 
gnum  sensibile  constans  ex  rebus  et  verbis, 
quibus  applicetur  illa  promissio,  fuit  manus 
impositio  cum  oratione.  Nam  Apostoli  qui¬ 
dem  singulari  miraculo,  et  beneficio  recepe¬ 
runt  illam  gratiam  promissam  sine  ullo  me¬ 


ti)  Act.  VIII,  16  et  17.  —  (2)  Luc.  XXIV.  49;  Act.  I,  8. 

dio,  seu  Sacramento  in  die  Pentecostes,  ut 
notum  est  ex  Actor.  II.  At  vero  cmteri  reci¬ 
piebant  illam  eamdem  gratiam  ministerio 
Apostolorum  per  illud  medium ,  ut  patet 
Actor.  VIII  :  Tunc  imponebant  manus  super  il¬ 
los  ,  et  accipiebant  Spiritum  sanctum  (i ) ;  et 
antea  dixerat  illos  venisse,  ut  orarent.  Idem 
habetur  Actor.  XIX.  Et  quod  hoc  medium 
sit  medium ,  quo  applicatur  promissio  facta 
de  mittendo  Spiritu  sancto,  patet  ex  effectu: 
nam  cuicumque  baptizato  Apostoli  manus 
imponebant ,  veniebat  super  eum  Spiritus 
sanctus.  Denique  quod  istud  donum ,  quod 
dabatur  tunc  omnibus  baptizatis  per  manus 
impositionem,  fuerit  illud  ipsum,  quod  pro¬ 
missum  fuit  Apostolis ,  patet  ex  testimonio 
sancti  Petri ,  qui  Actor.  II  condonabatur 
populo,  et  promittebat  idem  donum  ,  quod 
ipse  acceperat,  si  crederent ,  et  baptizaren¬ 
tur,  et  allegabat  Joelem,  qui  praedixerat  do¬ 
num  illud  effundendum,  non  super  Apostolos 
tantum,  sed  super  omnem  carnem.  Idem 
etiam  Petrus  Actor.  XI  testabatur,  Corne¬ 
lium,  et  ejus  comites  accepisse  idem  donum, 
quod  acceperunt  Apostoli  in  Pentecoste  : 
«  Nihil,  inquit,  discrevit  inter  nos  et  illos,  » 
et  tamen  Scriptura  nusquam  meminit  alte¬ 
rius  medii,  seu  signi  sensibilis,  quo  daretur 
donum  illud ,  nisi  manus  impositionis  cum 
oratione. 

Restat  mandatum.  Sed  pro  mandato  da¬ 
mus  illis  mandati  exeeutionem.  Numquam 
enim  Apostoli  ita  ordinarie  ,  et  secure  im¬ 
posuissent  omnibus  baptizatis  manus,  ut  ve¬ 
niret  super  eos  Spiritus  sanctus ,  nisi  Domi¬ 
nus  hoceis  mandasset.  Quemadmodum  etiam 
hic  in  terris  cum  famulus  aliquid  agit,  quod 
non  potest  nisi  jussuDomini,  et  non  est  stul¬ 
tus,  omnes  intelligunt,  eum  habere  man¬ 
datum  ,  etiamsi  is  non  dicat  se  habere 
mandatum  ;  ut  si  lictores  capiant  magnum 
aliquem  virum  in  medio  foro  ,  aut  si  viato¬ 
res  indicant  senatoribus  tali  die  habendum 
senatum  etc.  Fuisse  autem  ritum  illum  or¬ 
dinarium,  et  communem  omnibus  baptizatis, 
patet  ex  cap.  'VIII  et  XIX  Actorum.  Et  ex 
epistola  ad  Hebraeos  cap.  VI.  Itaque  ipse 
etiam  Calvinus  cum  lib.  IV  Instit.  cap.  19, 
§.  5.  postulasset  mandatum  sibi  ostendi,  res¬ 
pondet  ipse  sibi  nomine  Catholicorum  §.  G  : 
«  Tuentur,  inquit ,  se  quidem  Apostolorum 
exemplo ,  quos  nihil  temere  fecisse  existi¬ 
mant;  »  ac  responsionem  admittens ,  ait : 


«  Id  sane  recte;  nec  a  nobis  reprehenderen¬ 
tur  ,  si  se  Apostolorum  imitatores  ostende¬ 
rent  etc.  i) 

Nunc  videndum  est,  quid  ad  hoc  argu¬ 
mentum  respondeant  adversarii.  Prima  so¬ 
lutio  est  Calvini  loco  citato;  quod  illa  ma¬ 
nus  impositio  non  fuerit  Sacramentum,  sed 
quaedam  oblatio  baptizatorumDeo  :  solebant 
enim  per  manus  impositionem  offere  Deo, 
quos  baptizaverant. 

At  haec  solutio  facile  refellitur.  Nam  in 
primis  id  Calvinus  tantum  dicit,  sed  necpro- 
bat,  nec  potest  probare  ullo  testimonio,  nisi 
sua  ipsius  auctoritate.  Sic  enim  ait  :  «  Huic 
manus  impositioni  non  altius  subesse  myste¬ 
rium  cogito,  sed  hujusmodi  caeremoniam  ab 
illis  adhibitam  interpretor,  ut  ipso  gestu  si¬ 
gnificarent  se  Deo  commendare,  et  velut  of¬ 
fere  eum,  cui  manus  imponebant.  »  Deinde 
Scriptura  dicit,  quod  ad  illam  manus  impo¬ 
sitionem  ,  sequebatur  continuo  effusio  doni 
mirabilis;  imo  etiam  asserit  Scriptura,  per 
illam  impositionem  manuum  datum  Spiritum 
sanctum,  Actor.  VIII,  sicut  dicit  Titum  III, 
per  laveorum  regenerationis  salvos  nos  fieri. 
Ut  igitur  lavacrum  non  est  simplex  oblatio, 
sed  mysterium  conferens  gratiam;  ita  etiam 
impositio  manuum.  Praeterea  offerre  Deo 
baptizatum,  non  est  aliquid  majus  ,  quam 
baptizare  ,  praesertim  secundum  Calvinum, 
qui  dicit  nihil  subesse  mysterii  in  hac  caere¬ 
monia  :  ergo  poterant  offerre  illi  ipsi ,  qui 
baptizaverant.  At  Scriptura  contrarium  do¬ 
cet.  Nam  Actor.  VIII,  Philippus  baptizat,  et 
non  potest  imponere  manus,  sed  veniunt  ad 
hoc  faciendum  Petrus  et  Joannes.  Et  Actor. 
XIX,  Paulo  praesente  baptizantur  duodecim 
viri,  et  non  exprimitur  a  quo,  quia  quilibet 
poterat  id  facere  :  at  baptizatis  Paulus  ipse 
manus  imponit.  Denique  quid  opus  erat  no¬ 
va  oblatione,  cum  hoc  ipso,  quod  quis  bap¬ 
tizatur,  offerat  se  Deo,  ejusque  legibus  ,  et 
obsequio  se  subjiciat? 

Secunda  solutio  est  ejusdem  Calvini  ibi¬ 
dem,  et  Brentii  in  Confessione  Wirtember- 
gensi  c.  de  Confirmatione,  qui  dicunt,  Deum 
initio  nascentis  Ecclesiae  per  manus  Aposto¬ 
lorum  dedisse  fidelibus  dona  quaedam  visi¬ 
bilia  Spiritus  sancti,  ut  donum  linguarum, 
donum  miraculorum,  et  similia ;  ex  quo  se¬ 
quitur  illam  impositionem  manuum  non 
fuisse  Sacramentum ,  quia  non  dabat  gra¬ 
tiam  justificationis.  Et  confirmant  ex  simili- 


(1)  Act.  VIII,  17. 

l)us ;  nam  umbra  Petri  curabantur  homines 
Actor. Y,  et  per  sudarium  Pauli  Actor.  XIX, 
et  tamen  non  facimus  inde  Sacramenta. 

Sed  lisec  etiam  solutio  facile  rejici  potest. 
Nam  quod  dicunt,  illam  impositionem  ma¬ 
nuum  non  dedisse  nisi  dona  quaedam  lo¬ 
quendi  linguis,  et  miraculorum ,  falsum  est. 
Nam  in  primis  dona  illa  gratis  data  non  di¬ 
cantur  in  Scriptura  simpliciter  Spiritus  sanc¬ 
tus,  nec  dicitur  Spiritus  sanctus  habitare  in 
eo,  in  quo  non  sunt  nisi  illa  dona  ;  quin  po¬ 
tius  e  contrario  Spiritus  sanctus  effugiet  fic¬ 
tum,  nec  habitabit  in  corpore  subdito  pec¬ 
catis.  Sapient.  I.  Dona  autem  illa  gratis  da¬ 
ta,  etiam  in  peccatoribus  interdum  inveniun¬ 
tur  ;  ut  patet  Matth.  VII.  At  per  manus  im¬ 
positionem  Apostolorum  dabatur  ipse  Spiri¬ 
tus  Sanctus  Actor.  VIII  et  XIX  non  igitur 
solum  dona  illa  gratis  data.  Secundo  ;  Id  da¬ 
batur  per  manus  impositionem,  quod  pro¬ 
miserat  Dominus  Joan.  XIV,  XV,  XVI  et 
Lucae  ultimo,  ut  supra  ostendimus.  At  quod 
promisit  Dominus,  non  erat  donum  lingua¬ 
rum,  aut  curationum  (id  enim  fuit  addita¬ 
mentum  quoddam)  sed  gratia  roborans,  et 
confirmans  in  fide.  Tertio ;  Dona  illa  non 
erant  communia  omnibus ,  ut  patet  ex  Rom. 
XII  et  I.  Corinth.  XII  :  Numquid  omnes  pro¬ 
phetant  ?  numquid  omnes  loquuntur  linguis  ?  (I) 
At  Spiritus  sanctus  per  manus  impositionem 
dabatur  omnibus,  ut  aperte  colligitur  ex  lo¬ 
cis  hotatis  Actor.  VIII  et  XIX.  Quarto; 
Apostolus  Rebr.  VI  numerat  impositionem 
manus  cum  Baptismo,  cum  fide,  cum  Poeni¬ 
tentia,  cum  aliis  rebus,  quae  pertinent  ad 
salutem;  imo  etiam  ad  fundamenta  religio¬ 
nis,  ut  ibidem  Apostolus  dicit.  At  certe  loqui 
linguis,  et  prophetare,  non  pertinet  ad  salu¬ 
tem,  multo  minus  ad  fundamenta  religio¬ 
nis.  Quinto;  Si  nihil  aliud  conferebat  Spiri¬ 
tus  sanctus  datu3  per  manus  impositionem, 
nisi  dona  illa  miraculorum,  certe  numquam 
Apostoli  primarii  Petrus,  et  Joannes  ex  Hie¬ 
rusalem  in  Samariam  descendissent,  ut  ma¬ 
nus  imponerent.  Nam  satis  multa  miracula 
operabatur  Philippus  in  Samaria,  ut  non 
essent  ibi  necessarii  alii ,  qui  miracula  face¬ 
rent.  Sexto  ;  Idem  ostendunt  exempla,  quae 
adversarii  proferunt  de  umbra  Petri,  et  su¬ 
dario  Pauli ;  nusquam  enim  legimus  per  ea 
instrumenta  datum  esse  Spiritum  sanctum, 
sed  solum  temporalem  sanitatem. 

Tertia  solutio  est  ea ,  quam  attingit  qui¬ 


dem  loco  citato  Calvinus,  sed  latius  eam 
persequitur  Kcmnitius  pagina  290.  In  Apos¬ 
tolis  privilegium  singulare  fuit,  ut  Spiritum 
sanctum  darent  per  manus  impositionem  : 
habuerunt  enim  illi  peculiare  mandatum,  et 
promissionem  de  hac  re.  At  nos  non  habe¬ 
mus  ejusmodi  mandatum,  et  promissionem; 
igitur  temere  imitari  conamur.  Confirmatur 
argumentum  ex  eventu.  Nam  ad  eorum  ma¬ 
nus  impositionem  sequebatur  effectus ;  ad 
nostram  nihil  sequitur ,  etiamsi  enim  quis 
millies  manum  imponat,  non  descendunt 
linguae  igneae.  Cessavit  igitur  donum  illud  : 
proinde  otiosa,  et  inanis  caeremonia  re¬ 
mansit. 

Haec  quoque  solutio  facile  rejici  potest. 
Nam  in  primis  non  ostendent  adversarii,  ubi 
mandaverit  Dominus  Apostolis,  ut  manus  im¬ 
ponerent  ad  Spiritum  sanctum  recipiendum. 
Legimus  quidem  Mare.  ult.  :  Super  cegros 
manus  imponent ,  et  bene  habebunt  (2);  >sed 
illa  dicuntur  omnibus  fidelibus  ,  non  autem 
solis  Apostolis  :  Signa,  inquit,  eos  qui  credi- 
derint ,  heee  sequentur  etc.  Et  praeterea  ista  est 
impositio  manus  ad  morbos  pellendos,  non 
ad  Spiritum  advocandum.  Legimus  item 
Ananiam  Actorum  IX  accepisse  mandatum, 
ut  Paulo  manus  imponeret ;  quem  locum 
perperam  Calvinus  exponit  de  manus  impo¬ 
sitione,  de  qua  nunc  agimus  ,  cum  in  Anti¬ 
doto  Concilii  Tridentini  sess.  VII,  can.  3.  dc 
Confirmatione,  tum  in  Instit.  lib.  IV,  c.  19, 
§.  10.  Sed  is  locus  nihil  facit  ad  rem.  Nam 
illa  impositio  manus  fuit  curativa  ad  depel¬ 
lendam  caecitatem  corporalem,  non  ad  dan¬ 
dum  Spiritum  sanctum  :  unde  etiam  ante 
Baptismum  facta  est.  Secundo,  neque  osten¬ 
dent  Apostolis  usquam  factam  esse  promis¬ 
sionem,  ut  cui  manus  imponerent,  daretur 
Spiritus  sanctus.  Promisit  quidem  Apostolis 
Dominus  Spiritum  Sanctum,  quem  et  acce¬ 
perunt  in  dio  Pentecostes  :  at  ut  ipsi  aliis 
darent,  nusquam  legimus  ;  et  tamen  dabant, 
et  quidem  ordinarie.  Non  igitur  requireba¬ 
tur  peculiaris  promissio.  Tertio,  promissio 
generalis  est  non  solis  Apostolis ,  sed  toti 
Ecclesiae  facta ;  igitur  et  caeremonia,  qua 
applicatur  promissio,  generalis  esse  debet, 
et  perpetua.  Probatur  antecedens ;  Nam 
etiamsi  Dominus  Apostolos  alloquebatur, 
cum  promittebat  Spiritum  sanctum,  tamen 
in  eis  Ecclesiam  totam  alloquebatur,  ut  ait 
sanctus  Leo  serm.  9.  de  Quadragesima  : 


(1)  I.  Cor.  XII.  29  et  30.  —  (2j  Mare.  XVI,  17  et  18. 

«  Tota,  inquit,  Ecclesia  salutare  suum  in  iis 
qui  aderant,  universaliter  audiebat.  »  Unde 
etiam  Dominus  ait  Matth.  ultimo  :  Vobiscum 
sum  omnibus  diebus ,  usque  ad  mundi  consum¬ 
mationem  (I).  Ubi  alloquitur  eos  ,  quierant 
omnes  morituri  intra  centum  annos  ,  et  ta¬ 
men  dicit  se  cum  eis  semper  futurum,  quia 
nimirum,  et  ipsi  semper  erunt  in  posteris 
suis.  Item  ex  eo,  quod  ait  Lucae  XXII  :  Hoc 
facite  in  meam  commemorationem  (2);  quod 
ceite  ad  alios  etiam  pertinet ,  qui  Apostoli 
non  erant.  Unde  B.  Petrus,  qui  eas  promis¬ 
siones  rectissime  intelligebat  Actor  III.  om¬ 
nibus  pollicebatur  Spiritum  sanctum,  si  cre¬ 
derent,  et  baptizarentur;  et  allegabat  vati¬ 
cinium  Joelis  :  Effundam  de  Spiritu  meo  su¬ 
per  omnem  carnem  (3).  Accedit  etiam  ratio 
evidens.  Nam  causa,  cur  Deus  promisit,  et 
dedit  Spiritum  sanctum  ,  non  minus  locum 
habet  in  nobis,  quam  in  Apostolis;  siqui¬ 
dem  omni  tempore  egent  fideles  virtute 
Spiritus  sancti  ad  resistendum  in  persecu¬ 
tione  et  confitenda  fide.  Neque  Dominus 
providere  potuit ,  aut  voluit  Ecclesia  suae 
ad  annos  decem,  aut  viginti ,  et  non  perpe¬ 
tuo,  quando  illa  auxilio  indiget. 

Sed  respondet  Kemnitius,  promissionem 
quidem  esse  generalem ,  sed  organum,  quo 
illa  applicatur,  non  esse  jam  impositionem 
manus,  sed  alia  instrumenta,  nimirum  Bap¬ 
tismum  et  Eucharistiam.  Atqui  hoc  est  te¬ 
mere,  et  pro  arbitrio,  imo  etiam  contra  ver¬ 
bum  Dei  fingere  organa,  quibus  applicentur 
divinae  promissiones.  Nam  si  Baptismus,  et 
Eucharistia  applicant  promissionem  praedi¬ 
ctam,  cur  Apostoli  utebantur  manus  impo¬ 
sitione  ?  deerant  fortasse  illis  Baptismus,  et 
Eucharistia ;  Deinde  Apostoli  ante  Christi 
passionem  baptizati  fuerant ,  et  Eucharis¬ 
tiam  sumpserant ,  et  tamen  post  illa  omnia 
promittitur  eis  Spritus  sanctus.  Non  igitur 
acceperant  hoc  donum,  nimirum  in  ea  ple¬ 
nitudine  ,  quae  danda  erat  in  Sacramento 
Confirmationis,  per  Baptismum  ,  et  Eucha¬ 
ristiam.  Praete/ea  Actorum  VI II.  Samaritani 
baptizati  erant ,  et  tamen  Lucas  disertis 
verbis  dicit,  Spiritum  non  venisse  in  quem¬ 
quam  illorum,  nisi  post  manus  impositionem 
Apostolorum.  Denique  cum  ipsa  Scriptura 
tam  aperte  doceat,  medium  ad  recipiendum 
hoc  donum  esse  manus  impositionem ;  quan¬ 


ta  temeritas  est  hoc  medium  rejicere  ,  et 
alia  confingere? 

At,  inquiunt,  cessavit  effectus  ille,  qui  se¬ 
quebatur  ad  impositionem  manus.  Respon¬ 
deo;  Cessavi*  quaod  visibilia  symbola,  non 
quoad  invisibilem  gratiam.  Nam  posse  dari 
etiam  invisibiliter  Spiritum  sanctum  ,  con¬ 
stat  ex  facto  Domini ,  Joan.  XX.  ubi  insuf¬ 
flavit,  et  dixit :  Accipite Spiritnm  sanctum( 4); 
debuisse  autem  dari  semper,  saltem  invisi¬ 
biliter,  paulo  ante  probatum  est.  Fuit  autem 
causa  rationabilis  ,  quare  tunc  daretur  visi¬ 
biliter,  nunc  solum  invisibiliter;  quia  initio 
Ecclesia;  ad  fidem  plantandam ,  et  nutrien¬ 
dam  ,  ejusmodi  miracula  necessaria  erant. 
Unde  Augustinus  lib.  III.  de  Baptismo  cap. 
16.  «  Neque  enim  temporalibus ,  inquit,  et 
sensibilibus  miraculis  attestantibus  per  ma¬ 
nus  impositionem,  modo  datur  Spiritus  sanc¬ 
tus,  sicut  antea  dabatur  ad  commendationem 
rudis  fidei,  et  Ecclesiae  primordia  dilatanda. 
Quis  enim  nunc  hoc  expectat,  ut  ii ,  quibus 
manus  ad  accipiendum  Spiritum  sanctum 
imponitur,  repente  incipiant  loqui  linguis? 
Sed  invisibiliter,  et  latenter  intelligitur  per 
vinculum  pacis  eorum  cordibus  divina  cha- 
ritas  inspirari.  »  Denique  idem  patet  ex  si¬ 
milibus.  Nam  initio  Ecclesiae,  qui  credebant, 
operabantur  miracula  juxta  illud  Marci  ult. 
Signa,  eos,  qui  crediderint ,  hcec  sequentur ; 
super  cegros  manus  imponent ,  et  bene  habe¬ 
bunt  (5).  Nunc  cessavit  iste  effectus  fidei. 
Nec  tamen  est  fides  otiosa,  et  inanis,  quia  ha¬ 
bet  effectum  suum  principalem  ,  qui  est  vi¬ 
vificare  :  Justus  enim  ex  fide  vivit  (6).  Vide 
Gregorium  in  homilia  Evangelii  Ascensio¬ 
nis.  Pari  ratione  in  principio  Ecclesiae  pu¬ 
niebantur  peccatores  visibilibus  poenis  ,  ut 
patet  de  Anania  et  Saphyra  ,  Actor.  V.  de 
Elima  Mago,  Actor  XIII.  de  iis,  qui  indigne 
communicabant,  I.  Cerintb.  XI.  At  num 
hoc  tempore  ,  quia  non  puniuntur  is  ia  pec¬ 
cata  visibilibus  poenis  ,  ideo  impuaita  ma¬ 
nebunt  ;  et  non  saltem  invisibiliter  punientur, 
et  hic,  et  in  alia  vita?  Ita  igitur  et  in  bonis. 

Quarta  solutio  est  Kemnitii  pag.  291.  to¬ 
tum  locum  Actor.  VIII.  et  XIX.  nihil  pro 
nobis  facere,  cum  nos  impositionem  manus 
rejecerimus,  et  in  ejus  locum  unctionem 
Chrismatis  subjecerimus. 

Haec  solutio  nulla  est.  Nam  ut  omittam 


(1)  Matth.  XXVIII,  20.  —  (2)  Luc.  XXII,  19.  -  (3)  Joel.  II,  28.  —  (4)  Joan.  XX,  22.  —  (5)  Matt 
XVI,  17  et  18.  —  (6)  Hebr.  X,  38. 

quao  infra  de  Chrismate  dicenda  sunt ,  fal¬ 
sum  est  rejectam  esse  manus  impositionem. 
Bis  enim  Episcopus  manus  imponit  confir¬ 
mandis ,  ut  ex  Pontificali  Romano  intelligi 
potest ,  semel  cum  super  eos  manus  exten¬ 
dit,  atque  orat;  et  rursum  cum  signat  in 
fronte,  atque  ungit;  ipsa  enim,  unctio  et 
signatio  cum  manu  fiat,  manus  impositio 
rectissime  dicitur,  ut  docet  Hugo  lib.  II.  de 
Sacramentis ,  par.  7.  cap.  2.  Unde  etiam 
Mare.  VII.  cum  potulassent  quidam,  ut  Do¬ 
minus  manus  imponeret  lunatico  ,  ille  id 
fecit ,  nam  digito  tetigit  linguam  et  aures 
ejus. 


CAPUT  III. 

Probatur  veritas  testimoniis  SS.  Pontificum. 

Nunc  secundo  probanda  est  veritas  ex 
veterum  et  Sanctorum  Pontificum  respon¬ 
sis.  Adferemus  autem  testimonia,  quse  non 
quidem  disertis  verbis  affirment,  Confirma¬ 
tionem  esse  Sacramentum  (id  enim  neque 
necessarium  est ,  et  facile  posset  detorqueri 
ad  significationem  Sacramenti  largo  modo 
accepti)  sed  testimonia  afferemus  quse  rem 
ipsam  demonstrent;  id  est,  cceremoniam 
dantem  gratiam,  et  a  Baptismo  distinctam. 

Primus  igitur  sit  S.  Clemens  Romanus. 
Vide  lib.  III.  constit.  cap.  10.  16.  et  17.  et 
lib.  VII.  cap.  44. 

Secundus  sit  S.  Urbanus  in  epistola  sua 
decretali  :  «  Omnes,  inquit,  fideles  per  ma¬ 
nuum  impositionem  Episcoporum  Spiritum 
sanctum  post  Baptismum  accipere  debent, 
ut  pleni  Christiani  inveniantur.  » 

Tertius  sit  S.  Cornelius  Papa  et  Martyr, 
in  epist.  ad  Fabium  Antiochenum  apud  Eu- 
sebium  lib.  VI.  hist.  cap.  33.  «  Non  fuit, 
inquit,  signaculo  Chrismatis  consummatus, 
unde  nec  Spiritum  sanctum  potuit  prome¬ 
reri.  » 

Quartus  sit  Melchiades  Papa  et  Martyr,  in 
epist.  ad  Episcopos  Hispaniae;  interrogatus, 
utrum  majus  Sacramentum  esset  Baptis¬ 
mus,  an  Confirmatio;  respondit  his  verbis  : 
«Scitote  utrumque  magnum  esse  Sacramen¬ 
tum.  h  Et  addit,  Confirmationem  in  eo  praes¬ 
tare  Baptismo,  quod  solum  a  summis  sacer¬ 
dotibus,  id  est,  Episcopis  confertur.  Ubi 
apertissime  docet,  Confirmationem  esse  Sa¬ 


cramentum  vere  ,  et  proprie  dictum ;  quia 
confert  cum  Baptismo,  et  aliquo  modo  etiam 
Baptismo  anteponit :  Baptismum  autem  om¬ 
nes  fatentur  Sacramentum  esse  vere,  ac 
proprie  dictum. 

Quintus  sit  sanctus  Eusebius  Papa  in 
epistol.  3.  «  Manus,  inquit,  impositionis  Sa¬ 
cramentum  magna  veneratione  tenendum 
est,  quod  ab  aliis  perfici  non  potest,  nisi  a 
summis  sacerdotibus.  »  Et  probat  ex  Actis 
Apostolorum. 

Sextus  sil  sanctus  Innocentius  I,  in  epist. 
1.  ad  Decentium  cap.  3.  «  Presbyteris,  in¬ 
quit,  Chrismate  baptizatos  ungere  licet,  sed 
quod  ab  Episcopo  fuerit  consecratum ;  non 
tamen  frontem  ex  eodem  oleo  signare,  quod 
solis  debetur  Episcopis,  cum  tradunt  Spiri¬ 
tum  sanctum  Paracletum.  »  Et  adducit  ex¬ 
emplum  Apostolorum  Actorum  VIII.  ubi 
Innocentius  aperte  distinguit  Episcopalem 
Confirmationem  ,  quo  tradit  dicit  Spiritum 
sanctum,  ac  proinde  Sacramentum  esse,  ab 
unctione,  quae  fit  in  Baptismo,  quae  non  est 
Sacramentum  ,  sed  quid  Sacrainentale ;  et 
praeterea  ad  Apostolorum  doctrina  hoc  des- 
ceadere. 

Septimus  sit  S.  Damasus  in  epist.  4. 

Octavus  sit  S.  Leo  epist.  86.  alias  88. 

Nonus  sit  S.  JoannesIII.  in  epist.  ad  Epis¬ 
copos  Germaniae.  Hi  tres  Pontifices  declara¬ 
runt  non  licere  Chorepiscopis ,  sed  solis 
Episcopis  dare  Spiritum  sanctum  per  ma¬ 
nus  impositionem  ,  et  unctionem  Chrismatis 
in  fronte.  Ac  Joannes  III,  citans  D.imasum 
et  Leonem,  causam  reddit  cur  tam  ipse, 
quam  illi  ita  declaraverint;  quia  in  Actis 
cap.  VIII.  soli  Apostoli  dabant  Spiritum  sanc¬ 
tum  per  manus  impositionem  :  ubi  videmus 
eos  loqui  de  illa  caeremonia  ,  quae  Apostolis 
fuit  in  usu. 

Decimus  sit  S.  Gregorius ,  qui  lib.  III. 
epist.  9.  monet ,  ne  presbyteri  signare  au¬ 
deant  Chrismate  baptizatos  in  fronte  ,  cum 
ad  Episcopi  munus  id  pertineat.  Et  in  cap. 
1.  Cantic.  in  illud  :  In  vineis  E 'ng addi,  in¬ 
quit,  «  balsamum  nascitur ,  quod  cum  oleo 
Pontificali  benedictione  Chrisma  efficitur, 
quo  dona  sancti  Spiritus  exprimuntur.  » 
Adde  etiam  Innocentium  III.  cap.  Cum  ve¬ 
nisset,  extra  de  sacra  unctione. 


CAPUT  IV. 

CAPUT  IV. 

Idem  probatur  ex  Conciliis. 

Primum  est  Eliberitanum  Concilium  an¬ 
tiquissimum  canon.  38.  Postquam  enim  di¬ 
xerat  posse  laicum  in  necessitate  baptizare, 
addit  :  « Si  supervixerit,  ad  Episcopum 
eum  perducat,  ut  per  manus  impositionem 
perfici  possit.  »  Idem  etiam  infra  can.  77. 
jubet  Diacono,  si  quos  baptizaverit. 

Secundum  est  Concilium  Arelatense  I, 
tempore  S.  Sylvestri  celebratum,  quod  can. 
8.  jubet  haereticis  ad  Ecclesiam  redeuntibus, 
si  baptizati  fuerint  in  nomine  Patris,  et  Fi¬ 
lii,  et  Spiritus  sancti,  non  iterum  tradi  Bap¬ 
tismum,  sed  manus  ab  Episcoqo  imponi,  ut 
accipiant  Spiritum  sanctum  :  quia  nimirum 
haeretici  illi  Baptismum  dare  solebant,  sed 
non  Confirmationem. 

Tertium  est  Arelatense  II,  sub  eodem 
Sylvestro,  quod  idem  statuit  can.  17.  nisi 
quod  exprimit  etiam  Chrisma  cum  manus 
impositione. 

Quartum  sit  Laodicenum  etiam  antiquis¬ 
simum,  ubi  canon.  7.  jubentur  Novatiani 
sancto  Chrismate  inungi  ;  et  canon.  48. 
«  Oportet,  inquit,  baptizatos  sacratissimum 
Chrisma  percipere,  et  coelestis  regni  parti¬ 
cipes  fieri.  » 

Quintum  sit  Aurelianense  Concilium  apud 
Gratianum  de  consecr.  distinet.  5.  canon. 
Ut  jejuni  :  «  Ut  jejuni,  inquit,  ad  Confirma¬ 
tionem  veniant  perfectae  aetatis,  ut  monean¬ 
tur  confessionem  prius  facere,  ut  mundi 
donum  Spiritus  sancti  valeant  accipere.  » 

Sextum  sit  Meldense  Concilium  apud  eun¬ 
dem  Gratianum  eadem  distinet,  canon.  Ut 
Episcopi;  «Ut  Episcopi,  inquit,  non  nisi 
jejuni  per  impositionem  manuum  Spiritum 
sanctum  tradant.  » 

Septimum  sit  Concilium  II  Uispalense,  ca¬ 
non.  7.  ubi  idem  repetitur  quod  supra  ex 
Leone  I.  citavimus. 

Octavum  sit  Concilium,  quod  celebravit 
sanctus  Bonifacius  Episcopus  et  Martyr, 
quod  exstat  in  vita  ipsius  in  tomo  III,  Surii, 
ubi  statutum  est,  ut  Episcopi  circumirent 
dioeceses  Confirmando. 

His  accedaut  Concilia  generalia,  Constan- 
tinopolitanum  III,  canon.  7.  Florentinum  in 


instruet.  Armenorum,  et  Tridentinum  sess. 
VII.  canon.  I.  de  Confirmatione. 


CAPUT  V. 

Idem  propatur  ex  Patribus  Grcecis. 

Primus  ex  Patribus  Graecis  sit  Dionysius 
Areopagita.  Is  de  Ecclesiastica  hierarchia, 
c.  2.  par.  2.  sic  habet :  «  Baptizatum  indu¬ 
tum  alba  veste  ad  Pontificem  ducunt;  ille 
divino,  ac  deifico  prorsus  unguento  virum 
signat ;  »  ea  par.  3.  «  Perficiens  illa  unctio 
facit  perfectum  ;  »  et  cap.  4.  par.  3.  «  Sed 
et  ipsis ,  qui  sacratissimo  regenerationis 
mysterio  consecrantur,  adventum  Spiritus 
sancti  consummans  unguenti  inunctio  elar¬ 
gitur.  »  Hic  vides  caeremoniam,  et  ejus  ef¬ 
fectum,  ac  proinde  Sacramenti  proprie  dicti 
rationem. 

Secundo  loco  prodeat  Clemens  Alexan¬ 
drinus,  qui  teste  Eusebio  lib.  III  hist.  cap. 
17.  secundum  versionem  Christophorsoni, 
refert  historiam  juvenis  cujusdam  a  sancto 
Joanne  Apostolo  commendati  curae,  ac  di¬ 
ligentiae  Episcopi  nnper  creati,  ac  inter  alia 
sic  loquitur  :  «  Qui  (Episcopus)  eum  Baptis¬ 
mi  Sacramento  illuminavit,  postea  vero  si¬ 
gillo  Domini  tamquam  perfecta,  et  tuta  ejus 
animi  custodia  obsignavit.  »  Ubi  aperte 
loquitur  de  Sacramento  Confirmationis , 
quod  est  sigillum  Dominicupi  in  fronte  im¬ 
pressum,  et  custodiam  praebens  per  gratiam 
quam  ‘confert. 

III.  Justinus  quaest.  137  Orthodoxorum, 
scribit  peractis  mysteriis  Baptismi,  consi¬ 
gnari  fideles  sacro  unguento. 

IV.  Origenes  homil.  8.  inLeviticum  prope 
finem  :  «  Si  ergo,  inquit,  conversis  a  pec¬ 
cato  purificatio  quidem  per  illa  omnia  datur, 
quae  superius  diximus  :  donum  autem  gra¬ 
tiae  Spiritus  per  olei  imaginem  designatur, 
ut  non  solum  purgationem  consequi  possit 
is,  qui  convertitur  a  peccato,  sed  et  Spiritu 
sancto  repleri.  »  Et  hom.  9.  ultra  medium  : 
«  Omnes,  inquit,  quicumque  unguento  sa¬ 
cri  Chrismatis  delibuti  sunt,  sacerdotes  ef¬ 
fecti  sunt,  sicut  et  Petrus  ad  omnem  Eccle¬ 
siam  dicit  :  Vos  autem  genus  electum ,  regale 
sacerdotium.  » 

V.  Cyrillus  Hierosolymitanus  ex  quinque 
catechesibus  mystagogicis,  1.  et  2,  scripsit 

de  Baptismo,  3.  de  Sacramento  Confirma¬ 
tionis,  4.  et  5.  de  Eucharistia,  quae  sunt  tria 
Sacramenta,  quae  eodem  die  percipiuntur  a 
Neophytis.  Unde  apparet  Cyrillum  non  tan¬ 
tum  habuisse  Confirmationem  pro  Sacra¬ 
mento,  sed  etiam  pro  Sacramento  propriis¬ 
sime  dicto,  quandoquidem  illud  in  numero 
ponit  cum  Baptismo,  et  Eucharistia.  Praete¬ 
rea  cateches.  3.  jam  citata,  sic  loquitur  : 
«  Quemadmodum  panis  Eucharistiae  post 
sancti  Spiritus  invocationem  non  amplius 
est  panis  communis,  sed  est  corpus  Christi; 
sic  et  sanctum  hoc  unguentum,  non  amplius 
est  unguentum  nudum,  postquam  jam  con¬ 
secratum  est,  sed  est  Chrisma  Christi,  quod 
adventu  Spiritus  sancti  per  ipsius  divinita¬ 
tem  energiam  habet,  quo  frons,  et  alii  sensus 
tui  symbolice  inunguntur,  et  corpus  qui¬ 
dem  isto  visibili  unguento  perungitur,  ani¬ 
ma  vero  sancto  ac  vivifico  Sqiritu  sanctifi¬ 
catur.  »  Nota  ad  hunc  locum  primo  conferri 
hic  etiam  Chrisma  cum  Eucharistia ;  quod 
est  argumentum  utrumque  esse  seque  pro¬ 
prie  Sacramentum.  Secundo  nota,  unguen¬ 
tum  consecratum  vim  habere  sanctificandi, 
quod  est  proprium  verorum  Sacramento¬ 
rum,  quse  sunt  instrumenta  sanctificationis. 
Tertio,  non  solum  vim  habere  sanctificandi, 
sed  etiam  reipsa  vere  animam  sancto  Spi¬ 
ritu  sanctificari,  cum  frons  Chrismate  per¬ 
ungitur.  Quarto  nota,  hunc  auctorem  caute 
locutum,  cum  ait,  panem  Eucharistiae  post 
consecrationem  esse  corpus  Christi ;  un¬ 
guentum  autem  post  consecrationem  non 
dixit  esse  Spiritum  sanctum,  ne  putaremus 
a  Cyrillo  fingi  similem  transubstantiatjonem 
unguunti,  qualis  fit  in  pane  :  sed  dixit,  non 
esse  nudum  unguentum,  sed  Chrisma  Chris¬ 
ti  habens  energiam  sanctificandi  a  Spiritu 
Sancto. 

Idem  Cyrillus  ibidem  docet,  quemadmo¬ 
dum  Christus  primo  Baptismum  accepit; 
secundo  descendit  in  eum  columba  ;  tertio 
excepit  eum  tentatio  :  ita  nobiscum  etiam 
fieri,  qui  primo  baptizamur,  deinde  per 
Chrisma  recipimus  Spiritum  sanctum,  et 
sic  tandem  ad  praelium  descendimus  cum 
Diabolo.  Ibidem  etiam  dicit,  Christianum 
proprie  denominari  a  Chrismate.  Cum  enim 
Christianus  dicatur  quasi  unctus,  non  vide¬ 
tur  dignus  hoc  nomine,  qui  non  est  unctus 
hoc  unguento,  quo  Christiani  perficiuntur. 
Denique  ibidem  etiam  recte  dicit,  Joannem 
in  sua  epist.  4.  cap.  II.  cum  ait  :  Et  vos 
unctionem,  quam  accepistis  ab  eo,  in  vobis  ma¬ 


neat,  et  unctio  docebit  vos  de  omnibus ,  ad  hoc 
sanctum  Chrisma  allusisse  per  quod  datur 
Spiritus  sanctus,  qui  docet  nos  de  omni¬ 
bus. 

VI.  Gregorius  Nazianzenus  oratione  in 
sanctum  lavacrum  :  «  At  si  tu,  inquit,  per 
Baptismum  te  ipsum  obfirmaveris,  ac  prae¬ 
clarissimo,  et  firmissimo  auxilio  tibi  in  fu¬ 
turum  caveris  animum  scilicet,  et  corpus 
unctione,  et  Spiritu  consignans,  quemad¬ 
modum  olim  Israel  nocturno  illo  primige- 
nosque  tuente  cruore  ;  quid  tibi  accidet?  et 
quod  tibi  praesidium  comparatum  erit?  audi 
Salomonis  paraemias  ;  Si  sederis,  ait,  intre¬ 
pidus  eris;  si  dormieris,  suavis  erit  somnus 
tuus,  n 

VII.  Amphilochius  in  vita  S.  Basilii,  si 
tamen  is  est  verus  auctor  ejus  libri  :  «  Bap- 
tizavit,  inquit,  Maximihus  Episcopus  Basi- 
lium,  et  Eubulum,  et  vestivit  albis,  atque 
ungens  eos  sancto  Chrismate,  tradidit  eis  vi¬ 
vificam  communionem.  » 

VIII.  Theodoretus  in  commentar.  1.  cap. 
Cantic.  «  Qui  initiantur  Baptismo  post  Sa¬ 
tanae  abnegationem,  et  confessionem  fidei, 
veluti  signo,  ac  nota  regia  spiritualis  un¬ 
guenti  Chrismate  inuncti,  sub  ea  visibili  un¬ 
guenti  specie  invisibilem  sanctissimi  Spiri¬ 
tus  gratiam  percipiunt.  » 

IX.  Joannes  Damascenus  lib.  IV.  de  fide 
cap.  10.  «  Oleum,  inquit,  in  Baptismate  as¬ 
sumitur,  unctionem  significans,  et  Christos 
nos  efficiens,  et  misericordiam  Dei  nobis 
annuncians  per  Spiritum  sanctum.  »  Ubi 
apertissime  loquitur  de  Sacramento  Con¬ 
firmationis,  quod  datur  post  Baptisma.  Nam 
paulo  ante  dixit,  Apostolis,  in  forma  ignis 
datum  Spiritum  sanctum;  et  mox  subjunxit, 
nobis  dari  per  oleum.  Certe  autem  confir¬ 
matio  Apostolorum  in  die  Pentecostes  non 
respondet  Baptismo,  sed  Confirmationi  per 
Chrisma.  Et  paulo  post  idem  auctor  dicit, 
sicut  columba  attulit  ramum  olivae  post  di¬ 
luvium  ;  ita  nobis  post  Baptismum,  cujus  fi¬ 
gura  fuit  diluvium,  advenire  Spiritum  sauc- 
tum  per  oleum,  cujus  figura  fuit  illa  colum¬ 
ba  cum  ramo  olivae.  Denique  verba  Graeca, 
to  £>atov  BotTiTiVfiaTi  TrapalappiutTou,  rectius  ver¬ 
terentur  :  «  Oleum  Baptismati  succedit, 
quam,  Oleum  in  Baptismate  assumitur,  »  ut 
Oecolampadius  vertit.  Nam  in  Graeco  non 
est,  «in  Baptismate ;  »  et  verbum  napulcm^mt» 
proprie  dicitur  de  eo,  quod  assumitur,  ut 
alteri  succedat. 


CAPUT  YI. 


597 


CAPUT  VI. 

Idem  probatur  ex  Latinis. 

I.  Tertullianus  in  libr.  de  resurrectione 
carnis,  videtur  totum  ritum  brevissimecom- 
prehendere,  id  est,  unctionem,  signum  cru¬ 
cis  ,  et  impositionem  manus  :  «  Caro , 
mquit,  ungitur,  ut  anima  consecretur ;  caro 
signatur,  ut  anima  muniatur;  caro  manus 
impositione  adumbratur,  ut  anima  Spiritu 
illuminetur.  »  Et  ibidem  conjungit  hoc  Sa¬ 
cramentum  cum  Baptismo,  et  Eucharistia  : 
nam  antea  dixerat  :  «  Caro  abluitur ,  ut 
anima  emaculetur.  »  Et  post  illa  omnia  sub¬ 
jungit  :  «  Caro  corpore  Christi  vescitur,  ut 
anima  de  Deo  saginetur.  »  Idem  in  lib.  I. 
contra  Marcionera  non  procul  a  fine,  iterum 
conjungit  olei  unctionem  cum  aqua  Baptis¬ 
mi,  et  pane  Eucharistiae  :  et  similiter  in  lib. 
de  praescriptione  haereticorum.  Denique  in 
lib.  de  Baptismo,  sic  ait  :  *  Exinde  egressi 
de  lavacro,  perungimur  benedicta  unctio¬ 
ne.  »  Et  paulo  post :  «  In  nobis  carnaliter 
currit  unctio ,  sed  spiritualiter  proficit.  * 
Et  paulo  post  :  «  Dehinc  manus  imponitur 
per  benedictionem  advocans,  et  invitans 
Spiritum  sanctum.  » 

II.  Sanctus  Cyprianus  lib.  I.  epist.  ult. 
a  Ungi  quoque  necesse  est  eum,  qui  bapti- 
zatus  sit,  ut  accepto  Chrismate  esse  unctus 
Dei,  et  habere  in  se  Christi  gratiam  possit.  » 
Et  lib.  II.  epist.  lf  «  Tunc  demum  plene 
sanctificari,  et  esse  Filii  Dei  possunt,  si  Sa¬ 
cramento  utroque  nascantur.  »  Vide,  Sacra¬ 
mentum  vocari  Confirmationem ,  et  cum 
Baptismo  conferri.  Item  in  epist.  ad  Juba- 
janum  :  «  Nunc  quoque  apud  nos  geritur, 
ut  qui  in  Ecclesia  baptizantur,  per  Praepo¬ 
sitos  Ecclesiae  offerantur,  et  per  nostram 
orationem ,  et  manus  impositionem  Spiri¬ 
tum  sanctum  consequantur,  et  signaculo 
Dominico  consummentur.  »  Si  quis  objiciat, 
Cyprianum  in  his  omnibus  locis  agere  cau¬ 
sam  Anabaptismi :  Respondendum  est,  id 
quidem  esse  verum,  sed  non  ob  id  esse 
falsa,  quae  de  ritu ,  et  effectu  sacri  Chris¬ 
matis  ab  eo  dicuntur.  Nam  Ecclesia  Catho¬ 
lica  semper  notavit  errorem  Cypriani  de 
Anabaptismo ;  numquam  notavit  ut  errorem 
id,  quod  ille  scripsit  de  Confirmatione;  et 


Sanctus  Augustinus  lib.  V.  de  Baptismo  re¬ 
fellit  argumenta  Cypriani  pro  Anabaptismo, 
nec  tamen  unquam,  vel  uno  verbulo  dam¬ 
nat,  quae  Cyprianus  de  hoc  Sacramento  tam 
magnifice  scripsit. 

111.  Auctor  sermonum  de  operibus  Car¬ 
dinalibus  Christi,  quae  habentur  inter  opera 
Cypriani,  tametsi  revera  non  est  Cyprianus, 
est  tamen  antiquus, 'et  doctus,  et  apertissi¬ 
me  tribuit  Chrismati  consecrato  vim  sancti¬ 
ficandi  eo  modo,  quo  Cyrillum  loquentem 
audivimus.  Sic  enim  loquitur  in  sermone  de 
unctione  Chrismatis  :  «  Hodie  in  Ecclesia 
ad  populum  acquisitionis  sanctificandum, 
in  participatione  dignitatis  et  nominis  sa¬ 
crum  Chrisma  conficitur,  in  quo  mixtum 
oleo.balsamum  regiae,  et  sacerdotalis  gloriae 
exprimit  unitatem,  quibus  dignitatibus  ini¬ 
tiandis  divinitus  est  unctio  instituta.  »  Et 
infra  loquens  de  Chrismate  :  «  Sanctificatis 
elementis  jam  non  propria  natura  praebet 
effectum,  sed  virtus  divina  potentius  ope¬ 
ratur,  et  adest  veritas  signo,  et  Spiritus 
Sacramento.  »  Et  infra  :  «  Et  hujus  unctio¬ 
nis  beneficio,  et  sapientia  nobis,  et  intel¬ 
lectus  divinitus  datur;  consilium,  et  forti¬ 
tudo  ccelitus  filabitur ;  scientia,  et  pietas, 
et  timor  inspirationibus  supernis  infunditur. 
Hoc  oleo  uncti  cum  spiritualibus  nequitiis 
colluctamur.  » 

IV. EusebiusEmissenus,  seu  quicumque  fuit 
auctor  (nam  sine  dubio  Latinus  fuit,  et  in¬ 
signis)  in  serm.  de  Pentecoste  :  «  Quod  in¬ 
quit,  nunc  in  confirmandis  Neophytis  ma¬ 
nus  impositio  tribuit  singulis,  hoc  tunc 
Spiritus  sancti  descensio  in  credentium  po¬ 
pulo  donavit  universis.  »  Et  infra  :  «  Ergo 
Spiritus  sanctus,  qui  super  aquas  Baptismi 
salutifero  descendit  illapsu,  in  fonte  pleni¬ 
tudinem  tribuit  ad  innocentiam,  in  Confir¬ 
matione,  augmentum  praestat  ad  gratiam.  » 

V.  Prudentius  in  l^opa^ia,  cum  pugnam 
luxuriae  et  sobrietatis  describit : 

Post  inscripta,  inquit,  oleo'  frontis  signacula, 

per  quae 

Unguentum  regale  datum  est,  et  Chrisma  pe¬ 
renne. 

Et  in  hymno  ante  somnum  : 

Cultor  Dei  memento 
Te  fontis,  et  lavacri 
Rorem  subiisse  sanctum, 

Te  Chrismate  innotatum. 

VI.  Pacianus  in  lib.  de  Baptismo  :  «  La¬ 
vacro,  inquit,  peccata  purgantur.  Chrismate 
sanctus  Spiritus  superinfunditur  :  utraque 
vero  ista,  manu  et  ore  antistitis  impetramus.» 
Item  in  I.  epist.  ad  Sympronianum  Novatia- 
num  :  «  Si  ergo  et  lavacri,  et  Chrismatis 
potestas,  majorum  longe  Charismatum  ad 
Episcopos  inde  (ex  Apostolorum  forma) 
descendit;  et  ligandi  quoque  jus  adfuit, 
atque  solvendi  :  »  Ubi  vides  ,  Chrisma 
non  solum  conjungi  cum  Baptismi  et  Poeni¬ 
tentiae  Sacramento,  sed  etiam  anteponi  Sa¬ 
cramento  Poenitentiae;  dicit  enim  esse 
potestatem  majorum  Charismatum ,  posse 
Chrismate  inungere,  quam  solvere,  vel  li¬ 
gare  :  et  inde  probat  posse  Episcopum  sol¬ 
vere,  et  ligare,  quia  potest  baptizare,  et 
Chrismate  consignare,  quae  sunt  majora 
munera.  Idem  in  epist.  2.  «  Vestrae  plebi, 
inquit,  unde  Spiritus,  quam  non  consignat 
unctus  sacerdos?  » 

VII.  Ambrosius  lib.  III.  de  Sacramentis, 
cap.  2.  «  Sequitur,  inquit,  spirituale  signa¬ 
culum,  quia  post  fontem  sequitur  ut  perfec¬ 
tio  fiat,  quando  ad  invocationem  sacerdotis 
Spiritus  sanctus  infunditur.»  Etlib.de  iis  qui 
initiantur  mysteriis,  cap.  7.  «  Repete,  quia 
accepisti  signaculum  spirituale.  »  Et  infra  : 
«  Serva  quod  accepisti ,  signavit  te  Deus 
Pater,  confirmavit  te  Christus  Dominus.  » 

VIII.  Hieronymus  in  Dialogo  contra  Lu~ 
ciferianos,  posteaquam  dixerat,  Episcopos 
baptizatis  per  impositionem  manuum  dare 
Spiritum  Sanctum,  subjungit  :  «  Exigis,  ubi 
scriptum  sit?  In  Actibus  Apostolorum.  Sed 
etiamsi  Scripturae  auctoritas  non  subesset, 
totius  orbis  in  hanc  partem  consensus  instar 
praecepti  obtineret.  » 

IX.  Augustinus  lib.  XV.  Trinit.  cap.  26. 
dicit,  Ecclesiam  adhuc  servare,  quod  fece¬ 
runt  Apostoli  Act.VIII.  ut  ejus  praepositi  ma¬ 
nus  imponant  ad  Spiritum  sanctum  accipien¬ 
dum.  Ibidem  etiam  meminit  Chrismatis. 
Item  in  praefatione  2.  concionis  in  Psalm. 
26.  dicit,  hac  unctione  spiritualiter  homines 
perfici.  Item  lib.  III.  de  Baptismo,  cap. 16.  et 
tract.  VI.  in  epist.  Joan.  dicit,  nunc  quidem 
non  loqui  linguis,  quibus  imponuntur  ma¬ 
nus  post  Baptismum,  tamen  revera  accipere 
Spiritum  sanctum,  et  latenter,  atque  invi¬ 
sibiliter  infundi  charitatem.  Sed  praecipuus 
locus  est  lib.  11.  contra  literas  Petiliani, 
cap.  104  :  «  In  hoc  unguento,  inquit,  Sacra¬ 
ti)  Luc.  7*11,  39. 

I 


mentum  Chrismatis  vult  Petilianus  inter¬ 
pretari  :  quod  quidem  in  genere  visibilium 
signaculorum  sacrosanctum  est,  sicut  ipse 
Baptismus;  sed  potest  esse  in  hominibus 
pessimis.  »  Et  infra  :  «  Discerne  igitur 
visibile  sanctum  Sacramentum,  quod  esse 
et  in  bonis,  et  in  malis  potest  :  illis  ad  prae¬ 
mium,  istis  ad  judicium,  ab  invisibili  unc¬ 
tione  charitatis,  quae  proprie  bonorum  est.  » 

X.  Beda  lib.  VI  in  Lucam,  exponens  illa 
verba  Luc.  XXII  :  Et  egressus  ibat  secundum 
consuetudinem  in  montem  olivarum  (I).  «In 
montem,  inquit,  olivarum  discipulos  educit, 
ut  omnes  in  morte  sua  baptizatos  altissimo 
sancti  Spiritus  Chrismate  confirmandos  esse 
designet. » 

His  accedant  qui  de  hoc  Sacramento  ex 
professo  tractant.  XI.  Rabanus  lib.  I.  de 
Institut.  clericor.  cap.  30. 

XII.  Amalarius  lib.  I.  de  officiis  Eccle¬ 
siasticis. 

XIII.  Hugo  lib.  II.  de  Sacramentis,  part. 
7.  et 

XIV.  Magister  cum  omni  Schola  lib.  IV 
Sentent.  distinet.  7. 

His  accedant  tria  miracula  ad  hujus  Sa¬ 
cramenti  confirmationem  a  Deo  ostensa. 
Primum  exstat  apud  Optatum  lib.  II.  ubi 
refert,  ampullam  S.  Chrismatis  ab  Arianis 
per  fenestram  projectam,  Angelica  manu 
sustentatam  collidi  non  potuisse.  Alterum 
exstat  in  vita  S.  Reraberti  Bremensis  Epis¬ 
copi  apud  Surium  tom.  I.  in  mense  Fe¬ 
bruario,  quse  scripta  est  ante  annos  700. 
Ibi  legimus  S.  Rembertum  inter  confir¬ 
mandum  caecum  illuminasse.  Tertium  exstat 
in  vita  S.  Malachiae  a  S.  Bernardo  scripta  : 
«  Puerum,  inquit  Bernardus,  mente  captum, 
ex  his  quos  lunaticos  vocant,  inter  con¬ 
firmandum  sacra  unctione  curavit.  »  Lo¬ 
quitur  autem  de  Malcho  Episcopo  S.  Ma- 
lachise  praeceptore. 

CAPUT  VII. 

Diluuntur  solutiones  adversariorum  ad  Patrum 

testimonia ,  quae  sunt  etiam  argumenta  ipso¬ 
rum  contra  veritatem. 

Nunc  quid  adversarii  ad  tam  multa  Pa¬ 
trum  testimonia  respondeant,  et  quid  nobis 
objiciant,  videamus.  Calvinus  primo  simpli¬ 
citer  rejicit  Patres.  Num  lib.  IV,  cap.  l£).  § 
4.  Hieronymum  dicit  in  eo  hallucinari, 
quod  Apostolicam  observationem  esse  puta¬ 
verit,  ritum  Confirmationis.  Et  §  8.  et  10. 
vehementissime  invehitur  in  S.  Melchiadem, 
ut  supra  cap.  1.  notavimus.  Denique  §  12. 
ita  loquitur  :  «  Jam  vero  cum  verbo  Dei, 
et  probabili  ratione  defici  se  vident,  prae¬ 
texunt  ,  quod  solent ,  vetustissimam  esse 
hanc  observationem,  et  multorum  srnculo- 
rum  consensu  firmatam.  Etiamsi  id  verum 
esset,  nihil  tamen  efficiunt.  Non  e  terra  est 
Sacramentum,  sed  e  caelo  ;  non  ex  homini¬ 
bus,  sed  ab  uno  Deo.  »  Haec  ille.  Quasi 
vero  nos  adferamus  Patres,  ut  Sacramen¬ 
tum  ab  iis  institutum  doceamus.  Fatemur 
Sacramenta  esse  de  caelo,  non  de  terra: 
sed  tamen  testes  Sacramentorum  homines 
adhibemus.  Quamquam  neque  testimonium 
hoc  de  terra  dici  debet,  sed  de  coelo  :  non 
enim  hoc  testimonium  ex  capite  suo  ipsi 
confingunt,  sed  ex  Apostolorum  doctrina, 
et  traditione  deducunt.  Adde ,  quod  nec 
admittimus  nos  destitui  verbo  Dei,  ut  in  2. 
cap.  ostendimus. 

Secundo ;  Idem  Calvinus  ibidem  negat 
Patres  agnovisse  hoc  Sacramentum  :  «  Sed 
quid,  inquit,  vetustatem  objectant,  cum 
veteres  dum  proprie  eloqui  volunt,  nus¬ 
quam  plura  duobus  Sacramentis  recen¬ 
seant?  Si  ab  hominibus  petendum  esset 
nostrae  fidei  praesidium  ,  habemus  arcem 
inexpugnabilem,  numquam  veteribus  agnita 
fuisse  pro  Sacramentis,  quae  isti  Sacra¬ 
menta  ementiuntur.  De  manuum  imposi¬ 
tione  loquuntur  veteres,  sed  an  Sacramen¬ 
tum  vocant?  Augustinus  aperte  affirmat  lib. 
III.  de  Baptismo,  cap.  16.  nihil  aliud  esse, 
quam  orationem.  »  Addit  Kemnitius  pag. 
319.  Gratiani  auctoritatem,  qui  canon.  Aria- 
nos  I.  quaest.  1.  ex  hoc  loco  Augustini  colli¬ 
git, manus  impositionem,  non  esse  Sacramen¬ 


tum,  quia  repeti  potest;  cum  nihil  sit,  nisi 
oratio  quaedam. 

Haec  secunda  solutio  duobus  clarissimis 
mendaciis  constat.  Quod  enim  Calvinus  ait, 
veteres  non  agnoscere  nisi  duo  Sacramenta 
proprie  dicta,  constat  esse  mendacium  ex 
testimoniis  citatis,  et  idem  mendacium  refu¬ 
tavimus  cum  ageremus  de  numero  Sacra¬ 
mentorum.  Quod  autem  Calvinus  negat, 
veteres  Sacramentum  appellasse  ritum  Con¬ 
firmationis,  mendacium  esse  patet  ex  testi¬ 
moniis  Melchiadis ,  et  Eusebii ,  Cypriani, 
atque  Augustini  supra  citatis.  Ad  locum  ex 
Augustino  citatum  respondeo,  Augustinum 
loqui  de  simplici  manus  impositione,  quae 
fiebat  in  reconciliatione  pcenitentium,  non 
de  manus  impositione  cum  Chrismate,  quae 
est  proprie  Sacramentum  Confirmationis. 

At  instat  Calvinus,  atque  ait  :  «  Neque 
hic  mihi  putidis  suis  distinctionibus  obgan¬ 
niant,  non  ad  Confirmationem  illud  Augus¬ 
tinum  retulisse ,  sed  ad  curatoriam ,  vel 
reconciliatoriam.  Exstat  liber,  etc.  »  Ac 
probat  hic  agi  de  utraque  simul,  quia  loqui¬ 
tur  Augustinus  de  haereticis,  qui  ad  Eccle¬ 
siam  redeunt,  qui  quidem  non  rebap¬ 
tizantur  :  tamen  imponuntur  eis  manus,  et 
eo  modo  datur  eis  Spiritus  sanctus.  Et  con¬ 
firmat  hoc  idem  ex  lib.  5.  cap.  23.  de  Bap¬ 
tismo. 

Respondeo  :  haec  omnia  si  quid  proba¬ 
rent,  probarent  solum  Confirmationem  esse 
Sacramentum  iterabile  ;  non  autem  proba¬ 
rent,  non  esse  Sacramentum  proprie  dic¬ 
tum,  quod  Calvino  probandum  erat.  Nam 
sic  loquitur  Augustinus  :  « Manus  autem 
impositio  non  sicut  Baptismus  repeti  non 
potest  :  quid  enim  est  aliud,  nisi  oratio 
super  hominem  ?  »  Ubi  Augustinus  ex  eo 
quod  manus  impositio  est  oratio,  non  colligit 
non  esse  Sacramentum,  sed  non  esse  Sacra¬ 
mentum  tale,  ut  repeti  non  possit.  Alioqui 
Sacramentum  esse  manifeste  probatur.  Nam 
hic  est  materia  sensibilis,  impositio  manuum : 
est  forma,  oratio  ;  est  effectus,  gratia  Spiri¬ 
tus  sancti,  ut  ipse  Calvinus  contendit.  Cur 
ergo  non  est  Sacramentum?  At  neque  ex 
hoc  probari  potest  Confirmationem  esse 
Sacramentum  iterabile.  Nam  (ut  dixi)  non 
agitur  hic  de  Confirmatione,  sed  de  reconci¬ 
liatione  pcenitentium.  Id  quod  probo  his 
rationibus. 

Primo,  Augustinus  passim  docet  Confir¬ 
mationem,  fieri  Chrismate,  ut  patet  ex  locis 
supra  allegatis.  Hic  autem  non  solum  non 

meminit  Chrismatis,  sed  aperte  indicat  se 
loqui  de  impositione  manuum  sine  Chris¬ 
mate  ;  alioqui  non  diceret :  «  Quid  est  aliud, 
nisi  oratio?  »  posset  enim  responderi,  est 
consecratio,  et  consignatio  per  Chrismatis 
unctionem. 

Secundo ,  Sacramentum  Confirmationis 
semel  datum  non  potest  repeti,  ut  ex  Conci¬ 
lio  Tarraconensi,  et  ex  rescripto  Gregorii  II, 
testatur  Gratianus,  distinet.  5.  de  consecrat, 
canon.  Dictum  est,  et  canon.  De  homine.  Et 
praeterea  idem  aperte  colligitur  ex  Augus¬ 
tino  lib.  II.  contra  litteras  Petiliani,  cap. 
104.  ubi  dicit,  Sacramentuum  Confirmatio¬ 
nis,  sicut  etiam  Baptismi  interdum  in  pessi¬ 
mis  hominibus  esse,  et  manere,  licet  ad 
judicium.  Quod  si  manet  etiam  in  pessimis, 
non  debet,  nec  potest  eis  dari,  cum  reconci¬ 
liantur,  quia  jam  habent,  nec  amiserunt.  At 
hoc  loco  dicit,  manus  impositionem  repeti 
posse  :  non  igitur  loquitur  de  manus  imposi¬ 
tione  Confirmatoria. 

Tertio,  Augustinus  loquitur  de  reconcilia¬ 
tione  haereticorum,  ut  Calvinus  fatetur,  et 
ex  utroque  loco  citato  perspicuum  est.  Sed 
manus  impositio  reconciliatoria  distincta 
erat,  praesertim  in  Ecclesia  Occidentali  a 
manus  impositione  Confirmatoria  ;  ergo 
non  loquitur  Augustinus  de  Confirmatoria. 
Assumptio  probatur  tum  ex  Vigilio  Papa  in 
epist.  I.  cap.  3.  ubi  hoc  expresse  testatur  : 
tum  ex  Gregorio  lib.  IX.  epist.  61.  ubi  dicit, 
Arianos  in  Ecclesia  Orientali,  consuevisse 
recipi  per  unctionem  Chrismatis ;  in  Occi¬ 
dentali  per  solam  impositionem  manuum. 
Cujus  diversitatis  ratio  assignari  solet, 
quia  Ariani  Orientales  non  confirmabantur 
per  Chrisma  in  sua  secta ,  Occidentales 
autem  confirmabantur;  et  ideo  in  Oriente 
oportebat  eos  ungere ,  cum  redibant  ad 
Ecclesiam  ,  quia  hoc  eis  deerat.  Unde 
etiam  in  concilio  Nicaeno  ex  Arabico  nuper 
translato  canon.  31.  jubentur  Ariani  inungi, 
cum  ad  Ecclesiam  veniunt.  Vel  certe  si 
etiam  in  Occidente  Ariani  rejiciebant  Con¬ 
firmationem  ;  tamen  cum  ad  Ecclesiam 
redibant,  non  statim  Chrismate  ungebantur, 
sed  postea  per  opportunitatem,  ut  modo 
facimus  cum  Lutheranis.  Vel  denique  illa 
unctio  in  Ecclesia  Orientali  non  erat  Sacra¬ 
mentum,  sed  ritus  quidam.  Quidquid  sit, 
Gregorius  expresse  dicit,  in  Occidente  non 
inungi,  sed  simpliqiter  reconciliari  per  impo¬ 
sitionem  manus.  Quare  S.  Augustinus,  qui 
de  Ecclesia  Occidentali  erat,  cum  loquitur 


de  reconciliatione  haereticorum  per  imposi¬ 
tionem  manuum,  non  agit  de  Confirmatione, 
quae  non  fit  sine  unctione,  sed  de  simplici 
reconciliatione. 

At  duo  videntur  obstare  huic  nostra; 
explicationi.  Unum,  quod  Augustinus  lib. 
III.  de  Baptismo,  cap.  16.  id  est,  in  illo  ipso 
capite,  ubi  dicit,  impositionem  manuum 
nihil  esse,  nisi  orationem,  dicit  etiam  per 
eam  manuum  impositionem  nunc  non  ex¬ 
spectari,  ut  homines  loquantur  linguis,  ut 
fiebat  tempore  Apostolorum,  sed  satis  esse 
si  infundatur  Spiritus  sanctus  invisibiliter  ; 
quem  locum  nos  supra  citavimus  pro  Sa¬ 
cramento  Confirmationis.  Ergo  Augustinus 
loquitur  de  manus  impositione  Confirmato¬ 
ria  ;  vel  certe  aequivoce  accipit  in  uno  et 
eodem  capite  manus  impositionem ;  quod 
videtur  absurdum.  Alterum  est,  quod  lib.  V. 
de  Baptismo,  cap.  23.  Augustinus  dicat  per 
manus  impositionem  reconciliatoriam  dari 
Spiritum  sanctum.  At  hic  per  nos  est  effec¬ 
tus  Confirmationis ;  ergo  eadem  erat  apud 
Augustinum  impositio  manus  Confirmatoria, 
et  reconciliatoria. 

Respondeo  ad  primum,  vario  modo  acci¬ 
pere  Augustinum  in  eo  capite  manus  im¬ 
positionem,  sed  sine  ullo  vitio.  Nam  pro¬ 
positum  ejus  erat  solvere  argumentum 
S.  Cypriani,  qui  ex  eo,  quod  in  sola  Ecclesia 
Catholica  dari  potest,  et  accipi  Spiritus 
sanctus,  colligebat  Sacramenta  haireticorum 
non  esse  vera  et  rata.  Ad  hoc  argumentum 
diluendum  Augustinus  initio  capitis  explicat, 
quid  intelligi  debeat  per  Spiritum  sanctum, 
cum  dicitur  non  posse  dari,  vel  accipi,  nisi 
in  Ecclesia  Catholica  per  manus  impositio¬ 
nem  :  ac  dicit  intelligi  donum  charitatis ; 
hoc  enim  non  possunt  habere  nisi  boni,  et 
ideo  non  nisi  in  Ecclesia  Catholica ;  quia 
extra  illam  nulli  sunt  boni.  Hoc  autem  loco 
accipit  Augustinus  manus  impositionem 
in  genere,  sive  sit  Confirmatoria,  sive 
reconciliatoria,  sive  (ut  sic  loquar)  Ordinato- 
ria  :  semper  enim  per  eam  datur  gratia,  et 
charitas ,  nisi  ponatur  obex.  Deinde  vult 
Augustinus  ostendere  per  manus  impositio¬ 
nem  dari  revera  donum  charitatis ;  et  de¬ 
clarat  exemplo  manus  impositionis  Confir¬ 
matori®,  cum  dicit,  nunc  non  exspectari, 
ut  loquantur  linguis,  quibus  manus  imponi¬ 
tur,  sed  latenter  eis  infundi  charitatem. 
Itaque  ibi  accipit  manus  impositionem  magis 
stricte,  (id  est,  pro  sola  Confirmatoria)  nec 
tamen  est  vitiosa  sequivocatio,  quia  quod 

convenit  toti  generi ,  recte  declaratur  ex¬ 
emplo  unius  speciei.  Postea  redit  ad  argu- 
menlum  Cypriani,  et  distinguit  tria;  Sa¬ 
cramentum  ,  donum  Spiritus  sancti  gratis 
datum,  ut  prophetiam ;  et  donum  gratum 
faciens,  id  est,  charitatem  :  ac  dicit  extra 
Ecclesiam ,  vel  in  malis  hominibus  esse 
posse  duo  priora,  non  tamen  tertium;  et 
idcirco  debere  ad  Ecclesiam  redire  ,  ut  in 
ea  per  manus  impositionem  reconciliato  - 
riam  illud  accipiant.  Et  quia  poterat  aliquis 
suspicari,  non  posse  repeti  hanc  manus  im¬ 
positionem  sicut  non  potest  repeti  Baptis¬ 
mus,  nec  Confirmatio  ,  nec  Ordinatio,  ideo 
Augustinus  subjungit  posse  repeti  manus 
impositionem,  id  est,  reconciliatoriam,  quia 
nihil  est  aliud  ,  nisi  oratio  super  hominem, 
id  est,  non  est  consecratio  aliqua,  quae  ma¬ 
neat,  et  characterem  imprimat,  unde  repeti 
non  possit,  sed  est  tantum  caeremonia  adju¬ 
vans  orationem. 

Ad  alterum  argumentum  respondeo ,  ut 
jam  dixi ,  Spiritum  sanctum  dari ,  per  om¬ 
nem  impositionem  manuum  ,  sed  ad  varios 
effectus.  Nam  per  impositionem  manuum 
Confirraatoriam  datur  ad  roborandam  ani¬ 
mam  in  fidei  confessione;  per  Reconciliato¬ 
riam  datur  ad  remissionem  peccatorum ; 
per  Ordinatoriam  datur  ad  potestatem  mi¬ 
nistrandi  Sacramenta. 

Ad  locum  Gratiani  aKemnitio  additum, 
respondeo  ;  Gratianum  velle  dicere  non 
esse  Sacramentum  Ordinis,  vel  etiam  Con¬ 
firmationis,  impositionem  manuum,  de  qua 
loquitur  Augustinus;  id  quod  recte  ille  di¬ 
cit  ,  ac  recte  etiam  probat  ex  eo  ,  quod  re¬ 
peti  potest.  Non  autem  negat  esse  Sacra¬ 
mentum  reconciliationis :  nam  alioqui  etiam 
Eucharistia  repeti  potest,  et  tamen  est  ve¬ 
rissimum  Sacramentum, 

Tertia  solutio  est  ,  quod  apud  veteres 
Confirmatio  fuerit  tantum  Catechesis  puero¬ 
rum  ,  qui  in  infantia  baptizati  fuerant.  Ita 
Calvinus  ibidem §.  4.  etl3.  ubi  citat  Leonem 
epist.  35  et  77.  et  Hieronymum  contra  Lu- 
ciferianos  :  quam  eandem  solutionem  omnes 
alii  amplectuntur.  At  vanissima  est  :  nam 
Primo,  nec  Scriptura, nec  ullus  veterum  me¬ 
minit  hujus  Catechesis.  Scriptura  Actor.  8. 
et  19.  dicit,  Apostolos  orasse,  et  imposuisse 
manus ,  et  eo  modo  dedisse  Spiritum  sanc¬ 
tum  :  examinis  puerorum  nulla  mentio.  Si¬ 
militer  loquuntur  Patres,  ut  supra  ostendi¬ 
mus.  Porro  etiam  S.  Leo  epist.  35.  et  77. 
nihil  dicit  de  hac  re;  nam  loquitur  de  re¬ 


conciliatione  haereticorum,  non  de  examine 
puerili.  Hieronymus  quoque  examen  non 
nominat.  Praeterea  ista  solutio  non  est  con¬ 
formis  Patrum  doctrinae,  sed  etiam  ei  repu¬ 
gnat.  Patres  enim  dabant  Confirmationem 
per  unctionem  ,  et  manus  impositionem 
etiam  infantibus  ,  ut  expresse  docent  Inno¬ 
centius  I,  epist.  I ,  et  liber  de  Ecclesiasticis 
dogmatibus,  cap.  52.  et  Ordo  Romanus.  Et 
praeterea  id  certissimum  est,  quia  dabant 
olim  infantibus  etiam  Eucharistiam  ,  ut  pa¬ 
tet  ex  Cypriano  in  sermone  de  lapsis,  et  ta¬ 
men  Eucharistiam  non  dabant ,  nisi  post 
Confirmationem,  ut  ex  Dionysio,  Ambrosio, 
et  aliis  patet.  At  certe  infantes  non  sunt  ca¬ 
paces  examinis,  nec  Catechismi;  nec  adver¬ 
sarii  volunt  examen  etiam  infantium,  sed 
puerorum  jam  adultorum  ;  igitur  evidens 
est,  omnes  Patres  non  loqui  de  ritu  Confir¬ 
mationis  ,  quam  sibi  haeretici  hoc  tempore 
confinxerunt.  Denique,  omnes  fere  Patres 
meminerunt  Chrismatis  ,  et  signaculi  crucis 
in  fronte,  et  in  hoc  ponunt  essentiam  hujus 
Sacramenti ,  ut  ex  eorum  testimoniis  cons¬ 
tat. 

Jam  vero  Kemnitius  in  2  par.  Examinis, 
pag.  297  et  deinceps  disserit  de  sententiis 
Patrum  ,  ac  ad  quinque  capita  revocat  om¬ 
nes  suas  solutiones.Primo  dicit,  multos  auc¬ 
tores  qui  citantur  pro  Sacramento  Confir¬ 
mationis,  esse  apocryphos,  et  supposititios. 
At  id  nihil  est.  Nam  etiamsi  epistohe  citatae 
Melchiadis  ,  Eusebii,  et  Urbani,  necnon  li¬ 
ber  Dionysii  Areopagitae  ,  homiliae  Eusebii 
Emisseni ,  et  sermones  Cypriani  de  operi¬ 
bus  Cardinalibus  Christi,  sint  apud  nonnul¬ 
los  dubiae  Scripturae,  vel  etiam  supposititiae: 
tamen  multos  habemus  alios  certissimos,  et 
probatissimos  auctores;  et  isti  ipsi  sunt  an¬ 
tiquissimi,  et  optimi ,  licet  non  sit  certum, 
an  sint  illi,  quorum  nomina  praeferunt. 

Secundo,  Kemnitius  addit,  alios  auctores 
qui  de  Chrismate  agunt ,  certos  quidem 
esse,  sed  ex  schola  Montani  prodiisse  ,  ut 
Tertullianum  et  Cyprianum.  Sed  hoc  esse 
impudens  mendacium  ,  demonstravimus, 
cap.  I. 

Tertio,  dicit,  alios  esse  auctores  certos,  et 
probatos, qui  de  unctione  mentionem  faciunt, 
sed  eam  vocare  Sacramentum  improprie,  et 
largo  modo ,  quia  est  humana  caeremonia 
quaedam  in  Baptismo  adhiberi  solita:  sicque 
exponit  loca  Augustini  a  nobis  citata  ex 
lib.  XV.  Trinit.  cap.  26  et  lib.  II.  contra 
literas  Petiliani ,  cap.  404.  At  multum  hic 

errat  Keranitius.  Supra  enim  ostendimus, 
Patres  fere  omnes  distinguere  Confirmatio¬ 
nem  a  Baptismo,  et  effectum  spiritualem  ei 
tribuere,  qui  non  convenit  nisi  vere  ac  pro¬ 
prie  dictis  Sacramentis.  Id  quod  etiam  ma¬ 
nifeste  patet  ex  locis  Augustini  citatis,  quae 
suo  more  Kemnitius  truncata,  et  imperfecte 
citavit.  Nam  in  priore  loco  dicit ,  praeposi¬ 
tos  Ecclesiae  imponere  manum,  et  Chris¬ 
mate  inungere  ad  hoc ,  ut  detur  Spiritus 
sanctus  ,  ut  olim  fecerunt  Apostoli ,  Actor. 
.VIII.  At  certe  Apostolorum  actio  non  fuit 
humana  caeremonia  adjuncta  Baptismo,  sed 
alia,  et  quidem  divina,  et  efficacissima.  In 
posteriore  loco  Augustinus  multum  laborat, 
ut  ostendat  veram  Confirmationem  posse 
dari,  et  accipi  a  malis,  ut  ipsum  etiam  Bap¬ 
tismum.  At  quid  opus  erat  hoc  probare  de 
humana ,  et  sterili  caeremonia?  quis  enim 
de  eo  dubitare  poterat?  Deinde  ibidem  Au¬ 
gustinus  dicit,  malos  accipere  Sacramen¬ 
tum  Confirmationis  visibile ,  sine  invisibili 
gratia  Spiritus  sancti ,  idque  ad  judicium. 
At  certe  non  distingueret  Sacramentum  vi¬ 
sibile  ab  invisibili  gratia  in  malis ,  nisi  cre¬ 
deret  in  bonis  ista  conjungi ,  et  unum  per 
alterum  dari  :  neque  ad  judicium  sumitur 
caeremonia  humana,  etiamsi  a  malis  suma¬ 
tur.  Denique  ibidem  Augustinus  dicit ,  Sa¬ 
cramentum  Chrismatis  esse  sacrosanctum, 
sicut  est  ipse  Baptismus.  At  quanta  blasphe- 
mia  fuisset  aequare  humanam  caeremoniam 
Sacramento  Baptismi  ! 

Quarto, Kemnitius  dicit, etiamsi  veteres  va¬ 
rie  loquantur  de  hac  re  ,  tamen  nullum  esse 
in  puriore  antiquitate  Patrem,  qui  detrahat 
Baptismo  suos  effectus,  ut  eos  tribuatGhris- 
mati,  ut  modo  faciunt  Papistae.  Et  quiaCy- 
rillus  videbatur  illi  valde  obstare,  in  dubium 
revocat,  an  sint  ejus  illae  Catecheses ,  et  an 
ipse  aliquando  erraverit  in  fide  ;  et  tandem 
rejicit  tamquam  falsa, quae  dicit  Cyrillus.Sed 
haec  omnia  merae  nugae  sunt.  Nam  nec  nos 
dicimus  detrahendos  esse  Baptismo  suos  ef¬ 
fectus  ,  sed  damus  utrique  Sacramento  ef¬ 
fectus  proprios.  De  Catechesibus  autem  Cy- 
rilli  nemo  unquam  dubitavit,  neque  profert 
Kemnitius  ullam  rationem,  vel  conjecturam, 
cur  dubitandum  sit.  De  fide  autem,  et  pro¬ 
bitate  Cyrilli  exstat  egregium  testimonium 
in  epist.  Concilii  Constantinopolitani  ad  Da- 
masum  apud  Theodoretum  lib.  V.  cap.  9. 
ubi  tota  illa  Synodus  Oecumenica  Cyrillum 

(1)  Luc.  XXIV,  49. 


vehementer  commendat,  quod  multa,  et  va¬ 
ria  certamina  cum  Arianis  ob  fidem  Catho¬ 
licam  gesserit. 

Quinto, Kemnitius  dicit,  Patres  loqui  valde 
dissimiliter  ab  auctoribus  recentioribus.Nam 
veteres  inculcant  manus  impositionem,  qua} 
tamen  nunc  abolita  est;  item  veteres  nomi¬ 
nant  oleum,  sed  nullus  probatus  auctor  ad¬ 
dit  mixtionem  cum  balsamo,  ut  modo  faciunt 
omnes  recentiores  :  veteres  tribuunt  Bap¬ 
tismo  eos  effectus,  quos  recentiores  tribuunt 
Confirmationi,  ut  dare  gratiam,  dare  Spiri¬ 
tum  sanctum,  perficere,  armare  contra  Dia¬ 
bolum  etc.  Denique  veteres  Unctionem  an¬ 
nectunt  Baptismo,  recentiores  separant,  ac 
si  duo  essent  Sacramenta.  At  hic  etiam 
valde  hallucinatur  Kemnitius.  Nam  in  pri¬ 
mis  falsum  est,  esse  abolitam  manus  imposi¬ 
tionem  ,  ut  supra  ostendimus ,  cap.  2.  De¬ 
inde  balsami  cum  oleo  mixti  expresse  memi¬ 
nit  Gregoriusl.  Papa,  in  cap.  I.  Canticorum, 
qui  certe  probatissimus  auctor  est;  sed  de 
hac  re  postea.  Praeterea  falsum  est  eosdem 
effectus  tribui  a  Patribus  Baptismo  ,  quos 
nos  tribuimus  Confirmationi, etiamsi  nomina 
effectuum  saepe  sint  eadem.  Nam  Baptismus 
dat  gratiam  ,  et  Spiritum  sanctum ,  sed  ad 
alios  effectus, quam  Confirmatio. Unde  etiam 
Dominus  Joan.  XX.  dedit  Apostolis  Spiritum 
sanctum  per  insufflationem ;  et  tamen  eodem 
tempore  promisit  illis  Spiritum  sanctum, 
Actor.  I  et  dedit  Actor.  II.  Sic  etiam  Baptis¬ 
mus  armat, quia  dat  gratiam  bene  operandi ; 
sed  Confirmatio  addit  peculiare  robur  ad 
profitendam  fidem.  Unde  dicitur  Apostolis 
jam  baptizatis  Luc.  ult  Sedete  in  civitate, 
donec  induamini  virtute  ex  alto  (1).  Denique 
Baptismus  perficit  in  suo  genere,  quia  facit 
vere,  et  integre  justos,  et  Dei  filios;  et  ta¬ 
men  Confirmatio  adhhc  perficit  in  alio  ge¬ 
nere  :  quomodo  infans  perfectus  homo  est, 
quoad  essentiam  ,  et  tamen  non  est  perfec¬ 
tus,  quoad  molem.  Itaque  iidem  Patres,  qui 
magnifice  loquuntur  de  Baptismo,  magnifice 
etiam  loquuntur  de  Confirmatione,  ut  ex  lo¬ 
cis  citatis  patet. 

Quod  autemKemnitius  objicit  de  conjunc¬ 
tione  unctionis  cum  Baptismo,  ostendit  ejus 
imperitiam.  Nam  solebantveteres  etiam  Eu¬ 
charistiam  conjungere  cum  Baptismo,  sive 
adultos,  sive  infantes  baptizarent :  et  tamen 
nemo  negat  Sacramenta  esse  distincta,  Bap¬ 
tismum,  et  Eucharistiam.  Hoc  tempore  cum 

baptizantur  adulti,  eodem  die  datur  Baptis¬ 
mus,  Confirmatio,  et  Eucharistia, utveteresfa- 
ciebeant:  sed  cum  baptizantur  infantes,  diffe¬ 
runtur  alia  duo  Sacramenta,  donec  ad  usum 
rationis  pervenerint,  qui  ea  percepturi  sunt; 
quia  non  sunt  ea  Sacramenta  infantibus  ne¬ 
cessaria,  at  majori  cum  fructu,  et  reveren¬ 
tia  percipiuntur  ab  adultis.  Neque  in  hoc  a 
nobis  Lutherani  dissentiunt. 


CAPUT  VIII. 

De  materia  Sacramenti  Confirmationis. 

Sequitur  altera  quaestio  de  materia  hujus 
Sacramenti,  de  qua,  etsi  quaidam  jam  dicta 
sint  in  superiori  quaestione,  tamen  accura¬ 
tius  res  explicanda  est.  Igitur  materiam  hu¬ 
jus  Sacramenti  remotam  Catholici  communi 
consensu  esse  docent,  oleum  balsamo  ad¬ 
mixtum,  atque  ab  Episcopo  consecratum  ; 
materiam  vero  proximam,  quae  proprie  est 
altera  pars  Sacramenti,  unctionem  ex  prae¬ 
dicto  oleo  in  fronte  adhibitam  ad  formam, 
seu  figuram  crucis.  Haeretici  hoc  totum  non 
modo  rejiciunt,  sed  etiam  rident,  ut  ex  lo¬ 
cis  quaestione  superiori  indicatis  intelligi  po¬ 
test  ;  ubi  pinguedinem  per  contumeliam  vo¬ 
cant,  et  Kemnitius  pag.  324  non  putat  im¬ 
pium, qui  calceos  in  itinere  torrefactos,  Chris¬ 
mate  isto  inungat  :  et  reipsa  in  Gallia  Calvi- 
nistae  dicuntur  ocreas  suas  Chrismate  inun¬ 
xisse.  Ut  autem  commodius  baec  veritas 
probari  possit,  statuam  sequentes  proposi¬ 
tiones. 

Prima  propositio  :  «  Chrisma,  sive  Unctio, 
materia  est  Sacramenti  Confirmationis.  » 
Haec  certissima  est  Catholicis,  ex  Concilio 
-Florentino  in  Instructione  Armenorum,  et 
Concilio  Tridentino,  session.  7.  canon.  2.  de 
Confirmatione.  Probatur  primo  ex  duobus 
locis  Scripturae,  ubi  vel  expresse  fit  mentio 
hujus  unctionis,  vel  certe  ad  eam  alluditur. 
Prior  est,  II.  Corinth.  1.  Qui  confrmat  nos 
Deus ,  et  unxit  nos ,  et  signavit ,  et  dedit  pig¬ 
nus  Spiritus  in  co?'dibus  nostris  (1).  Hunc  lo¬ 
cum  exponunt  de  Sacramento  Confirmatio¬ 
nis,  Ambrosius  libro  de  iis,  qui  initiantnr 
mysteriis,  cap.  7.  et  Anselmus,  ac  Theodo- 


retus  in  commentario,  et  verba  ipsa  satis 
aperte  hoc  significant.  Nam  in  primis  ver¬ 
bum  (Confrmat)  proprium  est  hujus  Sacra¬ 
menti,  in  quo  robur  datur.  Deinde  ( Unxit 
nos)  vel  refertur  ad  ipsam  unctionem  exter¬ 
nam,  vel  si  referatur  ad  internam,  fit 
allusio  ad  externam;  ideo  enim  interna  illa 
illustratio,  et  operatio  Spiritus  sancti  dicit 
unctio,  quia  per  unctionem  externam,  dari 
et  significari  solet.  Illud  autem  ( Signavit  nos) 
referri  potest  tum  ad  internam  obsignatio¬ 
nem  per  characterem,  tum  ad  externum  Sig¬ 
naculum  crucis,  quod  in  hoc  Sacramento  in 
fronte  imprimitur.  Denique  illud  ( Dedit  pig¬ 
nus  Spiritus  in  cordibus)  apertissime  designat 
effectum  principalem  hujus  Sacramenti,  qui 
est  donum  charitatis.  Posterior  locus  est  I. 
Joan.  II.  Et  vos  unctionem,  quam  accepistis 
ab  eo,  maneat  in  vobis  (2).  Hunc  locum  de 
hoc  Sacramento  exponit  Cyrillus  catechesi  3. 
mystagogica  ,  et  Augustinus  tract.  3.  in 
epistolam  Joannis,  ubi  dicit,  esse  quoddam 
Sacramentum  unctionis,  cujus  tantum  vir¬ 
tus  invisibilis  sit. 

Secundo  probatur,  et  quidem  efficacius 
ex  communi  consensu  Pontificum,  Concilio¬ 
rum,  et  Patrum  Graecorum,  ac  Latinorum, 
quos  supra  citavimus.  Tametsi  enim  Scrip¬ 
turae  testimonia  primum  locum  habent, 
quando  perspicua  sunt  :  tamen  cum  ea  non 
sunt  ita  manifesta,  plus  momenti  habet  Ec¬ 
clesiae  auctoritas,  quam  ipsa  Scriptura  aper¬ 
tissime  commendat. 

Secunda  propositio  :  «  Materia  confirma¬ 
tionis  non  est  oleum  simplex,  sed  oleum 
mixtum  balsamo.  »  Probatur  Primo,  ex  tra¬ 
ditione  majorum.  Nam  in  primis  Dionysius 
Areopagita,  etiamsi  non  nominat  balsamum, 
tamen  aperte  describit  ab  effectu,  seu  pro¬ 
prietate  :  siquidem  in  Ecclesiast.  hierarch. 
cap.  4.  part.  3.  dicit,  Chrisma  componi  ex 
variis  rebus,  et  odoriferum  esse  :  «  Disci¬ 
mus,  inquit,  unguenti  compositionem  esse 
collectionem  suaviter  spirantium  materia¬ 
rum.  »  Secundo, Clemens  lib.  VII.  Constitut. 
Apostol.  cap.  44.  in  benedictione  Chrismatis 
mentionem  facit  fragranti*  ordoris.  Tertio, 
Fabianus  Papa  et  Martyr  in  epist.  2.  ad 
Orientales  aperte  dicit,  Christum  ipsum  ins¬ 
tituisse,  ut  Chrisma  conficeretur  ex  oleo  ad¬ 
mixto  balsamo.  Quarto,  Cyprianus,  vel  qui¬ 
cumque  est  auctor,  in  sermon.  de  unctione 
Chrismatis  :  «  Hodie,  inquit,  in  Ecclesia  sa- 


(1)  II.  Cor.  I,  21  et  22.  —  (2)  I.  Joan.  II,  27. 

erum  Chrisma  conficitur,  in  quo  mixtum  oleo 
balsamum  sacerdotalis,  et  regiae  gloriae  ex¬ 
primit  unitatem  » .  Quinto,  Gregorius  Turo- 
nicus  lib.  de  gloria  Martyrum,  cap.  40.  enar¬ 
rans  ingens  miraculum,  quod  exstat  etiam 
apud  Prudentium  in  lib.  contra  Judaeos,  pro 
eo ,  quod  Prudentius  dixerat  :  «  Lotus  et 
unctus  n  (sic  enim  requirebat  ratio  carmi¬ 
nis)  ille  ait :  «  Baptismo  lotus,  et  balsamo 
unctus».  Ubi  videmus,  Gregorio  interprete, 
tempore  Prudentii  in  Chrismate  fuisse  bal¬ 
samum  ;  immo  etiam  diu  ante  Prudentii 
tempora.  Is  enim  narrat  historiam,  quae  tem¬ 
pore  Ethnici  Imperatoris  acciderat;  qui  cum 
victimarum  intestina  inspiceret,  et  inde  per 
artes  daemonum  responsa  quaereret,  nihil  effi¬ 
cere  potuit;  quod  daemones  timuerint  praesen¬ 
tiam  adolescentis, qui  cum  Imperatore  aderat, 
qui  et  Baptismo  lotus,  et  Chrismate  in  fronte 
delibutus  fuerat.Sexto, Gregorius  Papa,  utsu- 
pra  citavimus  in  1  cap.  Cantic.  disertis  ver¬ 
bis  asserit,  Chrisma  ex  oleo,  et  balsamo 
confici  :  neque  aliquid  novi  instituit,  sed  so¬ 
lum  refert,  quod  iu  usu  Ecclesiae  erat.  Sep¬ 
timo,  Concilium  II.  Bracarense,  can.  4.  cele¬ 
bratum  paulo  post  Gregorii  mortem,  expresse 
etiam  meminit  balsami ;  ut  etiam  Concilium 
Florentinum  in  instructione  Armenorum,  et 
omnes  Scholastici  ac  recentiores  auctores. 

Caeteri  Patres  veteres,  etiamsi  non  ex¬ 
presse  balsamum  nominent ,  tamen  satis 
aperte  idem  significare  videntur,  cum  non 
oleum,  sed  Chrisma  appellant  unctionem, 
quae  datur  in  Sacramento  Confirmationis  : 
nam  ex  Ecclesiae  usu  Chrisma  non  significat 
simplex  oleum,  sed  unguentum  confectum 
ex  pluribus  rebus.  Id  patet  ex  Innocentio  III, 
cap.  Pastoralis,  extra  de  Sacramentis  non 
iterandis  ;  ubi  referens  quemdam  in  Sacra¬ 
mento  Confirmationis  per  errorem  unctum 
simplici  oleo  benedicto,  non  autem  unguento 
ex  oleo  et  balsamo  ,  ut  est  consuetudo ; 
scribit  eum  unctum  fuisse  simplici  oleo  be¬ 
nedicto  ,  non  Chrismate  :  ubi  distinguit 
Chrisma  ab  oleo  propter  alterius  liquoris  ad¬ 
mixtionem.  Sic  etiam  Concilium  II  Cartha¬ 
giniense  ,  can.  3  et  Concilium  111  Carthagi¬ 
niense,  can.  36.  dicunt,  non  licere  presby¬ 
tero  Chrisma  conficere.  Quid  autem  est 
Chrisma  conficere,  nisi  ex  pluribus  liquo¬ 
ribus  unum  unguentum  facere  ? 

Secundo,  accedit  figura  Testamenti  vete¬ 
ris.  Nam  unguentum,  quod  Deus  jussit  fieri 
Exodi  XXX.  quo  unguentur  tabernaculum,  et 
sacerdotes,  figura  erat  Chrismatis,  quo  un¬ 


gitur  Ecclesia ,  quae  est  verum  Dei  taberna¬ 
culum,  ut  docent  Cyprianus  sermone  de 
unctione  Chrismatis,  et  Petrus  Damianus 
serm.  1.  de  dedicatione.  Illud  autem  erat 
ex  oleo  olivarum  cum  admixtione  odorifero¬ 
rum  succorum,  quorum  unum  erat  DtT3  quod 
stacten,  et  etiam  balsamum  fuisse  dicitur. 

Denique  accedit  etiam  congruentia,  quam 
dum  ridiculam  videri  vult  Kemnitius,  ipse 
se  ridiculum  probat.  Ratio  Theologorum, 
et  ipsius  etiam  S.  Thomae,  3.  par.  quaest. 
LXXII.  art.  2.  est,  quia  debet  materia  Sa¬ 
cramenti  significare  effectum  Sacramenti. 
Porro  effectus  hujus  Sacramenti  praecipuus 
est  confirmatio  in  fide,  quae  duo  requirit ; 
puritatem,  et  fervorem  fidei  in  corde,  et 
constantem  confessionem  in  ore  :  primum 
apertissime  significatur  oleo ,  quod  liquor 
purissimus,  et  subtilis,  lucidus,  et  calidus 
est  :  secundum  non  minus  apte  significatur 
balsamo,  quod  bonum  odorem  effundit  ad 
alios. 

Praeterea  hujus  Sacramenti  effectus  signi¬ 
ficati  sunt  in  illis  igneis  linguis,  quae  appa¬ 
ruerunt  super  Apostolos  in  die  Pentecostes. 
Etsi  enim  Apostoli  sine  Sacramento  confir¬ 
mati  sint  illo  die  ab  ipso  Deo  immediate ; 
tamen  non  sine  visibili  symbolo  effectum 
invisibilem  significante.  Illis  ergo  duobus 
symbolis,  igni  et  linguis,  seu  potius  uni  ex 
duabus  partibus  constanti,  id  est,  linguis 
igneis  respondent  optime  in  Sacramento 
nostro  oleum  et  balsamum,  seu  Chrisma  ex 
oleo,  balsamoque  confectum. 

Hanc  rationem  his  verbis  Kemnitius  irri¬ 
det,  pagina  286  :  <i  Arrige  aures,  optime 
lector,  magnum  enim ,  et  insigne  audies 
acumen.  »  Et  infra  :  «  Miraberis  scio,  ubi 
audieris ;  Igni  in  Pentecoste  respondet  in 
Pontificia  Confirmatione  oleum.  Qua  ra¬ 
tione  ?  quia  oleum  nutrit  ignem.  Sed  idem 
facit  etiam  baculus  quercineus,  fumo  bene 
induratus.  Speciei  linguarum  respondet  bal¬ 
samum,  quia  est  odoriferum.  Sed  quid  lin¬ 
guae  commune  est  cum  odoribus?  num  lin¬ 
gua  odoramur  ?  »  Haec  ille. 

At  non  mirum  si  absurdus  homo,  absurde 
intellexit,  quae  bene  a  docitis  viris  dicta,  et 
scripta  sunt.  Non  enim  dicimus  oleum  res¬ 
pondere  igni,  quia  nutrit  ignem;  sed  quia 
sicut  in  Scripturis  per  ignem  significatur 
sapientia,  et  charitas,  et  ipse  Spiritus  sanc¬ 
tus  illustrans,  et  calefaciens  corda,  ut  ignis 
illustrat,  et  accendit  corpora  :  ita  etiam  in 
Scripturis  oleum  ,  sive  unctio  significat  ean- 

dem  charitatem ,  et  sapientiam,  et  ipsum 
Spiritum  sanctum.  Nam  oleum  res  facit  lu¬ 
cidas,  et  perspicuas,  et  simul  favet,  emollit, 
penetrat  etc.  Itaque  de  igne  legimus  Lue* 
XII.  Ignem  veni  mittere  in  terram ,  et  ad  Ileb. 
XII.  Deus  noster  ignis  consumens  est ;  et  simi¬ 
liter  de  unctione  legimus ,  Act.  X.  Unxit 
eum  Spiritu  sancto ,  et  virtute;  et  I.  Joan.  II. 
Unctio  docebit  vos  de  omnibus  (I).  Non  inve¬ 
niet  autem  Kemnitius,  ubi  in  Scripturis  Spi¬ 
ritus  sanctus  baculo  quercineo  comparetur. 
Quod  attinet  ad  linguas  et  balsamum,  in  eo 
posita  est  similitudo,  quod  sicut  per  linguam 
communicatur  vox,  et  eo  modo  foras  prodit 
confessio  fidei  :  ita  per  balsamum  commu¬ 
nicatur  odor ,  et  eodem  modo  significatur 
exterior  protestatio  ver*  fidei.  Sed  de  nugis 
Kemnitianis  satis. 

Terlia  propositio  :  «  Chrisma  ,  quod  est 
materia  Sacramenti  Confirmationis ,  prius 
consecratura ,  ac  benedictum  esse  debet.  » 
In  hac  etiam  Catholici  omnes  conveniunt. 
Et  quia  Calvinus  ,  et  Kemnitius  hanc  bene¬ 
dictionem  superstitiosam  ,  et  magicam  vo¬ 
cant,  ita  ut  Calvinus  lib.  IY.  Instit.  cap.  19. 
§.  8.  vocet  Chrisma  consecratum ,  obram 
Diaboli  mendacio  pollutum ;  et  Kemnitius 
pag.  287.  dicat  appellari  debere  Chrisma  ex¬ 
cantatum  :  probanda  est  h*c  veritas  testi¬ 
moniis  veterum  sanctorum  Pontificum  , 
Conciliorum,  Patrum. 

Igitur  probatur  primo,  ex  traditione  Ec¬ 
clesiastica  sanctorum  Pontificum.  Clemens 
Romanus  satis  fuse  de  ista  consecratione 
tractat,  quam  etiam  Apostolis  tribuit  lib. VII 
Apostolor.  constitut.  cap.  42.  et  44.  Idem 
docet  Fabianus  Papa  et  Martyr,  in  epist.  2. 
supra  notata,  qui  etiam  addit  singulis  annis 
feria  5.  in  Coena  Domini  novum  Chrisma 
consecrandum.  Damasus  I,  epist.  4.  Inno¬ 
centius  I,  epist.  I.  cap.  3.  Leo  I,  epist.  88. 
Gelasius  I ,  epist.  i.  Joannes  III ,  in  epist. 
unica.  Gregorius  I,  in  cap.  1.  Cantic.  et  In¬ 
nocentius  III,  cap.  Cum  venisset ,  extra  de 
sacra  unctione ,  disertis  verbis  docent, 
Chrisma  esse  consecrandum  ,  idque  a  solo 
Episcopo. 

Secundo,  probatur  ex  Conciliis.  Concilium 
Nic*num  canon.  69.  secundum  Arabicum 
codicem  in  Latinum  nuper  conversum,  ex¬ 
presse  meminit  triplicis  consecrationis,  qu* 
etiam  nunc  in  Ecclesia  viget,  id  est,  olei  ca¬ 
techumenorum,  olei  infirmorum ,  et  Chris¬ 


matis.  Concilium  Laodicenum  canon.  48. 
sacratissimum  Chrisma  vocat ;  quo  nomine 
non  illud  appellaret,  nisi  consecratum  esset. 
Coneilium  Romanum  sub  Sylvestro  canon. 
5.  prohibet  presbyteris,  ne  Chrisma  faciant, 
quia  nimirum  id  ad  munus  Episcopi  perti¬ 
net.  Porro  Chrisma  facere  non  est  solum 
miscere  oleum  cum  balsamo,  sed  etiam  si¬ 
mul  consecrare  :  nam  alioqui  etiam  phar- 
macopol*  Chrisma  facere  possent.  Idem 
paulo  post  prohibuerunt  Concilia  Carthagi¬ 
niensia  II,  canon.  3.  et  III,  canon.  36.  jubet 
Parochis,  ut  omni  anno  ante  Pascha  petant 
Chrisma  ab  Episcopo  proprio ,  idque  non 
per  clericos  juniores,  sed  per  seipsos  ,  aut 
per  illum,  qui  sacrario  pr*est.  Ubi  videmus 
in  hoc  Concilio  ,  quod  apud  omnes  est  ma¬ 
xima:  auctoritatis ,  idem  haberi  de  Chris¬ 
mate  singulis  annis  renovando,  quod  habe¬ 
tur  in  epistola  Fabiani,  quam  nonnulli  apo- 
chrypham  esse  volunt.  Videmus  pr*terea 
quantam  reverentiam  huic  sancto  oleo  Con¬ 
cilium  detulerit,  cum  prohibuerit  deterri  a 
clericis  junioribus,  sed  expresse  pr*ceperit, 
ut  ipse,  qui  pr*est  parneci*  ,  aut  certe  qui 
pr*est  sacrario,  illud  accipiat  ab  Episcopo. 
Idem  habet  Concilium  Vasense  canon.  3. 
ubi  etiam  dicit,  non  decere,  ut  summa  infi¬ 
mis  committantur,  et  ideo  non  debere 
Chrisma  deferre  clericum  ullum ,  nisi  ut 
minimum  sit  Subdiaconus.  Concilium  Tole¬ 
tanum  I.  canon.  20.  iterum  declarat  soli 
Episcopo  licere  Chrisma  consecrare  ,  et  ab 
eo  petendum  singulis  annis  paule  ante  Pa¬ 
scha.  Concilium  II  Hispalense ,  canon.  7. 
I  Bracarense  canon.  37.  Concilium  sancti 
Bonifacii  Martyris  ,  quod  exstat  in  vita  ip¬ 
sius,  et  Wormasciense  Concilium  caron.  2. 
et  8.  ac  denique  Florentinum  in  instruet. 
Arraenorum  idem  habent. 

Notandum  autem  est,  h*c  Concilia  non 
solum  antiquissima  esse ,  pr*ter  Florenti¬ 
num  ,  sed  in  diversissimis  provinciis  cele¬ 
brata.  Nic*num,  et  Laodicenum  in  Gr*cia, 
Romanum  ,  et  Florentinum  in  Italia  ,  Car- 
thaginensia  in  Africa,  Toletanum,  et  Hispa¬ 
lense  in  Hispania,  Bracarense  in  Lusitania, 
Vasense  in  Gallia,  Concilium  S.  Bonifacii, 
et  Wormasciense  in  Germania.  Ex  quo  intel- 
ligi  potest  omnino,  totam  veterem  Eccle¬ 
siam  conculcare  h*reticos  hujus  temporis, 
qui  Chrismatis  consecrationem  ut  rem  ma¬ 
gicam  exeerantur. 


(1)  Luc.  XII,  49;  Hebr.  XII,  29;  Act.  X,  38;  I.  Joan.  II,  27. 

Tertio,  probatur  ex  Patribus.  Dionysius 
Areopagita  toto  4.  cap.  hierarchiae  Eccle¬ 
siasticae  de  ista  consecratione  agit ,  quam 
etiam  ab  Apostolis  se  didicisse  affirmat. 
Theophilus  Antiochenus  Episcopus  ab  Apos¬ 
tolo  Petro  VI,  in  lib,  I.  ad  Autolycum  (qui 
habetur  in  V  tomo  bibliothecae  sanctorum 
Patrum)  vocat  sanctum  Chrisma  divinum 
oleum;  ubi  etiam  dicit  Christianos  ab  hac 
unctione  denominari.  Quod  est  notandum 
contra  Kemnitium,  qui  pag.  305.  arguit  Cy- 
rillum  mendacii  contra  verbum  Dei ,  quod 
dixerit  non  esse  dignos  nomine  Christiani, 
qui  non  sunt  uncti  Chrismate  :  «  Cum  ta¬ 
men  constet,  inquit  Kemnitius,  nomen 
Christianum  ortum  esseAntiochice, teste  Luca 
Act.  XI.  »  Quasi  vero  non  potuerit  Antio¬ 
chiae  primum  hoc  nomen  imponi,  et  tamen 
a  Chrismate  derivari.  Certe  melius  noverat 
res  Antiochenas  Theophilus  Antiochenus, 
et  proximus  Apostolicis  temporibus  ,  quam 
Kemnitius  Germanus ,  et  qui  paulo  ante  vi¬ 
vere  coepit. 

Tertullianus  lib.  de  Baptismate  :  «  Exin¬ 
de,  inquit,  egressi  de  lavacro  perungimur 
benedicta  unctione. »  Cyprianus  lib.  I.  epist. 
12.  «  Oleum,  inquit,  in  altari  sanctificatur; 
sanctificare  autem  olei  creaturarum  non  po¬ 
tuit,  qui  nec  altare  habuit ,  nec  Ecclesiam. 
Unde  nec  unctio  spiritualis  ,apud  haereticos 
esse  potest,  quando  constet  oleum  sanctifi¬ 
cari  ,  et  Eucharistiam  fieri  apud  illos  om¬ 
nino  non  posse.  »  Auctor  sermone  de  unc¬ 
tione  Chrismatis,  apud  eundem  Cyprianum: 
«Hodie,  (id  est,  feria.  5.  in  ccena  Domini) 
unguentum  ad  sanctificationem  paratur.  » 
Basilius  lib.  de  Spiritu  sancto,  cap.  27. 
«  Benedicimus,  inquit,  aquam  Baptismatis, 
et  oleum  Unctionis.  »  Gyrillus  caleches.  3. 
mystagog.  «  Sanctum  unguentum  non  am¬ 
plius  est  unguentum  nudum,  posteaquanl 
consecratum  est ,  sed  Christi  Chrisma.  » 
Optatus  lib.  II.  «  Ut  omnia  ,  inquit,  sacro¬ 
sancta  Episcopi  vestri  violarent ,  Eucharis¬ 
tiam  jusserunt  canibus  infundi ;  et  ampullam 
Chrismatis  per  fenestram  ,  ut  eam  frange¬ 
rent,  projecerunt.  »  At  certe  nec  sacrosanc¬ 
tum  Chrisma  vocaretur ,  nec  cum  Eucha¬ 
ristia  conferri  posset ,  nisi  consecratura. 
Augustinus  lib.  V.  de  Baptismo,  cap.  19.  et 
20.  tractans  argumentum  Cypriani,  quo  ille 
probare  valebat,  haereticos  non  habere  vera 
Sacramenta  ,  quia  non  possunt  consecrare 


oleum, qno  inunguntur  baptizati,  ut  accipiant 
Spiritum  Sanctum  :  non  ait  (quod  certe 
dicere  debuit  secundum  Calvinum  et  Kem¬ 
nitium)  non  esse  opus  oleum  consecrare, 
imo  superstitionem  ,  et  incantationem  esse 
olei  consecrationem  ,  sed  respondet,  posse 
haereticos  oleum  consecrare  ,  quia  nimirum 
potestas  consecrandi  non  est  in  illis  ab  hae- 
resi  sed  ab  ordinatione ,  quam  veram  ,  et 
sanctam  susceperunt.  Et  probat  a  simili  : 
nam  si  possunt  sacerdotes  homicidae,  et 
adulteri  in  Ecclesia  ,  etiam  Cypriano  con¬ 
sentiente,  oleum  consecrare  ,  cur  non  hae¬ 
retici,  modo  sint  vere  ordinati?  «  Cur,  in¬ 
quit,  ad  verba,  quae  procedunt  ex  ore  ho¬ 
micidae,  possit  Deus  oleum  sanctificare ,  et 
in  altari  quod  haeretici  posuerunt,  non  pos¬ 
sit,  nescio.  »  Vide  etiam  tract.  118.  in  Joan. 
prope  finem. 

His  accedant  Beda  in  cap.  VIII.  Actor. 
Ilupertus  lib.  V.  de  divin.  offic.  cap.  17.  et 
18.  Isidorus  lib.  I.  de  divin.  offic.  cap.  28. 
Rabanus  lib.  II.  de  Institut.  clericor.  c.  26. 
Alcuinus  lib.  de  divin.  offic.  cap.  de  feria  5. 
in  ccena  Domini,  et  Amalarius  lib.  I.  de 
officiis  Ecclesiast.  cap.  de  eadem  feria  5.  et 
Petrus  Damianus  serm.  1.  de  dedicatione 
templi. 

Quarta  propositio  :  «  Unctio  Chrismatis 
ad  crucis  figuram  in  fronte  hominis  bapti¬ 
zati  fieri  debet,  ut  sit  vera,  et  proxima  Sa¬ 
cramenti  hujus  materia.  »  Haec  satis  patet 
ex  locis  supra  citatis.  Expresse  enim  nomi¬ 
nant  signaculum  in  fronte  ex  Pontificibus 
Damasus,  Innocentius,  Leo,  Joannes  III  et 
Gregorius  I.  Ex  Conciliis  II.  Hispalense, 
et  Florentinum ,  ex  Patribus  Tertullianus 
lib.  de  praescriptione  :  «  Signat,  inquit,  in 
fronte  milites  suos;  »  Cyrillus  catechesi  3. 
mystagogic.  Prudentius  in  ,  Au¬ 

gustinus  in  Psalm.  CXLI.  in  illa  verba  :  In 
via  hac, qua  ambulabam, absconderunt  laqueum 
mihi  (f) ;  ubi  dicit,  Sacramenta  varia  ,  in 
variis  partibus  accipi ,  quaedam  toto  cor¬ 
pore  ,  ut  Baptismum  ,  quaedam  in  ore  ,  ut 
Eucharistiam  ,  quaedam  in  fronte,  signacu¬ 
lum  crucis  in  Confirmatione.  Et  causam 
reddit,  quia  frons  est  locus  pudoris  :  datur 
autem  hoc  signaculum,  ut  non  erubescamus 
Dominum  confiteri,  etiam  coram  persecuto¬ 
ribus.  Idem  habent  Rabanus  ,  Petrus  Da¬ 
mianus,  et  alii  omnes. 


(1)  Psal.  CXLI,  4. 

CAPUT  IX. 

Solvuntur  objectiones  contra  materiam 
Confirmationis. 

Prima  objectio  Brentii  in  Confessione 
Wirtembergensi ,  cap.  de  Baptismo.  Usus 
Chrismatis  ad  elementa  hujus  mundi  perti¬ 
net,  et  ad  Judaicas  caeremonias,  a  quibus 
nos  revocat  Paulus  Coloss.  II.  Si  mortui  es¬ 
tis  cum  Christo ,  ab  elementis  mundi  hujus, 
quid  adhuc  his  detinemini ?  Respondeo;  Si 
argumentum  valeret,  probaret  etiam  non 
esse  utendum  aqua  in  Baptismo,  nec  pane 
in  Eucharistia,  quia  his  rebus  utebantur 
etiam  Judaei ,  cum  haberent  aquam  expia¬ 
tionis,  et  panes  propositionis  :  quare  sicut 
potuit  aqua,  et  panis  deservire  umbrae,  et 
veritati,  sic  potest  etiam  oleum.  Paulus  au¬ 
tem  revocat  nos  a  caeremoniis  Judaicis,  quae 
vere  elementa  erant,  et  egena,  ut  ipse  alibi 
dicit,  cum  justificare  non  possent  :  non  au¬ 
tem  a  Sacramentis  Christianis,  licet  in  ea¬ 
dem  materia  consistant. 

Secunda  objectio.  Dionysius  Areopagita 
non  obscure  significat  ritum  Chrismatis  de¬ 
sumptum  ab  athleticis  unctionibus  Ethni¬ 
corum,  et  partim  ex  lege  Mosaica.  At  Moses 
Deuteronom.  XII.  «  Cave,  inquit,  ne  imite¬ 
ris  Gentes,  et  requiras  caeremonias  eorum 
etc.»  Respondeo;  Dionysium  tiibuere  Chris¬ 
matis  doctrinam  Apostolis  Christi ,  non 
Ethnicis,  aut  Judaeis,  ut  supra  ostendimus. 
Quod  autem  ait  de  Judaeis,  pertinet  ad  figu¬ 
ram  hujus  Sacramenti,  non  ad  ipsam  essen¬ 
tiam,  et  veritatem.  Quod  vero  de  athletis 
dicit,  non  pertinet  ad  caeremoniam  et  cul¬ 
tum,  ut  somniat  Brentius,  sed  ad  effectum 
Sacramenti  per  similitudinem  explicandum  : 
ut  enim  athletae  ungebantur,  ut  vincerent 
in  certamine  corporali ,  ita  nos  ungimur 
sancto  Chrismate,  ut  vincamus  in  certamine 
spirituali.  Qua  similitudine  utuntur  plurimi 
Patres,  Chrysostomus,  Ambrosius,  Augus¬ 
tinus,  et  alii.  Non  igitur  facit  ad  rem  testi¬ 
monium  Deuteronomii :  non  enim  athletae 
unguntur,  ut  ea  caeremonia  Deum  colant. 

Tertia  objectio.  Acta  Conciliorum  testan¬ 
tur  Chrisma  institutum  esse  a  Sylvestro; 
non  igitur  Apostolis  in  usu  esse  potuit,  ut 
Fabianus  scribit.  Respondeo  ;  Acta  Conci¬ 

liorum,  seu  potius  Damasus  in  vita  Sylves- 
tri,  solum  testatur,  Sylvestrum  praecepisse, 
ut  presbyteri  tangerent  verticem  baptizati 
Chrismate,  quae  unctio  distincta  est  a  Sacra¬ 
mento  Confirmationis,  quod  in  fronte  ab 
Episcopo  datur.  Non  potuisse  autem  Chris¬ 
ma  a  Sylvestro  institui,  evidenter  patet  ex 
Tertulliano, Theophilo  Antiocheno,  Cypriano, 
Cornelio,  et  aliis  supra  citatis,  qui  fuerunt 
ante  Sylvestrum ,  et  expresse  Chrismatis 
meminerunt. 

Primum  argumentum  objicit  Kemnitius 
contra  propositionem  primam  ex  Scripturis. 
Nam  Act.  II.  et  X.  datur  Spiritus  sanctus 
sine  ullo  Chrismate.  Item  Actor.  VIII  et  XIX 
fit  mentio  impositionis  manuum,  non  autem 
Chrismatis. 

Respondeo  :  Quod  attinet  ad  cap.  II  et  X 
Actor,  non  fuisse  in  his  locis  ministerio  Sa¬ 
cramentorum  datum  Spiritum  sanctum,  sed 
singulari  privilegio  datum  a  Deo  effectum 
Sacramenti  sine  Sacramento. 

Quod  vero  pertinet  ad  alia  duo  loca,  duae 
dari  solent  responsiones.  Prior  est  aliquorum 
Scholasticorum,  qui  dicunt,  Apostolos  vario 
modo  ministrasse  hoc  Sacramentum ;  ac 
primis  quidem  temporibus,  quia  visibiliter 
descendebat  Spiritus  sanctus ,  non  usos 
fuisse  eos  ulla  unctione,  sed  simplici  manus 
impositione  :  siquidem,  effectum  internum 
satis  testabatur  externus  ille  ignis,  qui  divi¬ 
nitus  apparebat.  At  postea  cum  formae 
illae  visibiles  cessassent,  tum  adhibere  eos 
coepisse  unctionem,  ut  per  eam  significa¬ 
rent  id,  quod  antea  visibili  specie  divinitus 
apparente  significabatur.  Si  objicias  non 
potuisse  Apostolos  instituere  materiam  Sa¬ 
cramenti  :  Respondent,  eos  non  instituisse, 
sed  a  Christo  id  mandatum  accepisse,  ut 
modo  uterentur  manus  impositione,  modo 
Chrismate,  prout  opportunum  esse  judica¬ 
rent.  Haec  solutio  non  est  omnino  improba¬ 
bilis,  et  ab  ea  non  adhorret  Sanctus  Tho- 
mas,  3.  par.  quaest.  LXXII.  art.  2.  et  fortasse 
possent  huc  trahi  testimonia  Concilii  Flo¬ 
rentini,  et  Innocentii  cap.  Cum  venisset, 
extra  de  sacra  unctione,  qui  dicunt  dari  in 
Ecclesia  Sacramentum  Confirmationis  loco 
manus  impositionis  Apostolicae. 

Est  tamen  alia  solutio,  quae  longe  mihi 
probabilior  videtur,  Thomae  Waldensis 
tom.  II.  de  Sacramentis,  cap.  113.  et  Ilugo- 
nis  de  S.  Victore  lib.  II.  de  Sacramentis, 
par.  7.  cap.  2.  qui  dicunt  idem  esse  unctio¬ 
nem  Chrismatis,  et  manus  impositionem; 

Nam  in  epistolis  Pauli  et  Joannis  habetur 
mentio,  non  tamen  institutio  Chrismatis. 

Tertia  objectio  Kemnitii  contra  secundani 
propositionem.  Nativum  balsamum  una 
cum  arboribus  jam  periisse  constat.  Scribit 
enim  Plinius  lib.  XII.  cap.  2o.  verum  bal¬ 
samum  solum  in  duobus  hortis  Judaeae  nasci 
solitum  :  qui  horti  jamdudum  vastati  sunt  : 
«  Periit  igitur,  inquit  Kemnitius,  materia 
Confirmationis,  si  ea  necessario  balsamum 
requirit  :  neque  potest  suppleri  artificio,  et 
fictitio  balsamo  balsamum  naturale  :  quem¬ 
admodum  nec  aqua  Baptismi  fictilia  aqua 
nec  vinum  Eucharistia;  fictitio  aliquo  vino.» 
His  addunt  quidam  Catholici,  non  esse  pro¬ 
babile  Christum  instituere  voluisse  Sacra¬ 
mentum  aliquod  in  re  tam  incerta,  rara, 
pretiosa,  qua;  vix  magno  labore,  et  sumpti¬ 
bus  obtineri  potest. 

Respondeo  :  Quaestionem  esse  inter  Thco- 
mgos,  utrum  balsamum  requiratur  in  Chris¬ 
mate  necessitate  Sacramenti ,  an  solum 
necessitate  praecepti.  Et  quidem  veteres 
omnes  Theologi  dist.  7.  lib.  IV.  sent.  et  Ju¬ 
reconsulti  in  cap.  Pastoralis,  extra  de  Sa¬ 
cramentis  non  iterandis;  docent  balsamum 
requiri  necessitate  Sacramenti,  ita  ut  Sacra¬ 
mentum  irritum  sit,  si  absque  balsamo 
detur.  Tamen  recentiores  quidam,  Cajeta- 
nus  in  3.  part.  quaest.  LXXI1.  art.  2.  Domi¬ 
nicus  a  Soto  lib.  IV.  sent.  dist.  7.  quaest.  1 . 
art.  2.  et  Franciscus  Victoria  in  summa  de 
Sacramento  Confirmationis,  putant  balsa¬ 
mum  non  requiri  ad  essentiam  Sacramenti, 
sed  necessario  adhibendum  ex  divino  pra¬ 
eopto.  Utrique  nituntur  quodam  textu  Juris 
canonici  cap.  Pastoralis,  extra  de  Sacra¬ 
mentis  non  iterandis;  quem  textum  utraque 
opinio  ad  se  trahit.  Neutra  opinio  est  de 
fide,  vel  contra  fidem ;  et  fallitur  Kemnitius 
pag.  309.  ubi  docet.  Concilium  Florentinum 
definivisse  contra  Scholasticos,  balsamum 
requiri  in  Chrismate.  Nam  Concilium  non 
expressit,  quo  modo  requiratur,  sed  dixit 
materiam  esse  oleum  cum  balsamo,  ut 
etiam  in  Eucharistia  dixerat  materiam  esse 
vinum  cum  aqua  :  et  tamen  omnes  fatentur 
aquam  non  esse  ita  de  essentia,  ut  sine  ea 
sit  irritum  Sacramentum. 

Ad  argumentum  autem  Kemnitii  nego 
balsamum  verum,  et  nativum  periisse.  Nam 
etsi  aliquando  opinione  Plinii  tantum  in 
duobus  hortis  Judaeae  nascebatur  balsamum; 
tamen  in  ludiis  nascitur,  et  inde  adhuc  ad¬ 
vehitur.  Neque  refert  si  id  Plinius  ignora¬ 


vit  :  nec  enim  ille  omnia  scire  potuit.  Neque 
balsamum,  quod  affertur  ex  ludiis  artificio¬ 
sum,  aut  fictilium  dici  debet,  licet  forte  non 
sit  idem  specie  cum  eo,  quod  nascitur  in  Pa- 
loestina.  Varia;  enim  possunt  esse  species 
balsami,  ut  sunt  variae  species  vini ;  et  quae¬ 
libet  idonea  est  ad  Sacramentum  conficien¬ 
dum.  Adde,  Plinium  id,  quod  refert  de  duo¬ 
bus  horiis,  referre  de  tempore  antiquo  : 
nam  suo  tempore  fatetur  multas  fuisse  ar¬ 
bores  balsami  in  Palaestina  :  et  Hieronymus, 
qui  trecentis  annis  fuit  post  Plinium,  in 
cap.  XXVII  Ezeehielis,  imo  et  Gregorius 
qui  ducentis  .annis  post  Hieronymum,  et 
quingentis  post  Plinium,  in  cap.  Canti¬ 
corum,  affirmant  fempore  suo  in  vineis  En- 
gaddi  balsamum  gigni  solitum.  Falsum  igi¬ 
tur  est  balsamum  nativum  periisse.  Ad  con¬ 
firmationem  respondet  praxis  Ecclesiae. Licet 
enim  rarum  et  pretiosum  sit  balsamum  : 
tamen  adhuc  numquam  defuit  Ecclesiae, 
neque  ex  penuria  balsami  praetermissa  est 
aliquando  Confirmatio.  Quod  si  per  annos 
mille,  et  fere  sexcentos  Deus  providit,  certe 
non  deerit  deinceps. 

Quarta  objectio  est  contra  tertiam  propo¬ 
sitionem,  quia  videtur  esse  quaedam  species 
magice  et  incantationis,  ritus  consecrandi 
Chrismatis.  Sed  de  hoc  argumento  supra 
diximus  in  materia  de  Sacramontis  in  ge¬ 
nere,  et  dicemus  etiam  postea  cum  agemus 
de  caeremoniis  hujus  Sacramenti. 

Quintam  objectionem  contra  quartam  pro¬ 
positionem  sumit  Kemnitius  ex  Cyrillo  et 
Ambrosio.  Cyrillus  enim  catechesi  III  mys- 
tagogica  dicit,  Chrismate  inungi  omnes  fere 
corporis  sensus;  Ambrosius  autem  lib.  de 
iis  qui  initiantur  mysteriis,  cap.  6.  dicit, 
caput  inungi,  et  inde  unguentum  ad  barbam 
defluere.  Non  igitur  certum  est,  quod  nos 
diximus,  Chrisma  in  fronte  adhibendum  esse. 
Respondeo  :  Cyrillum  loco  citato,  praecipue 
velle  frontem  inungi,  ut  ipse  expresse  ait, 
deinde  alios  sensus ;  quod  quidem  non  est 
contra  nos :  siquidem  id  solum  asserimus, 
nisi  in  fronte  adhibeatur  Chrisma,  Sacra¬ 
mentum  nullum  esse ;  non  tamen  negamus, 
quin  deinde  possit  juxta  varios  Ecclesiae 
mores  inungi  etiam  alia  aliqua  corporis  pars. 
Porro  Ambrosius  loco  citato  a  Kemnitio,  non 
agit  de  confirmatione,  sed  de  unctione,  quae 
fit  in  Baptismo,  quam  etiam  nos  fatemur  in 
vertice  capitis  faciendam :  de  Confirmatione 
autem  agit  Ambrosius,  cap.  sequenti. 

CAPUT  X. 

De  forma  Sacramenti  Confirmationis. 

Forma  hujus  Sacramenti  sunt  hcec  verba: 
c  Signo  te  signo  crucis,  et  confirmo  te  Chris¬ 
mato  salutis  in  nomine  Patris,  et  Filii,  et 
Spiritus  sancti  ».  Neque  dubitari  potest, quin 
haec  sit  conveniens  forma,  cum  aperte  ex¬ 
plicet,  et  causam  principalem,  quae  est  sancta 
Trinitas,  et  causam  ministerialem,  quae  est 
ille,  qui  verba  ipsa  profert,  et  denique  effec¬ 
tum  Sacramenti,  qui  est  facere  Christi  mili¬ 
tem  insigniendo  illum  cruce,  et  roborare, 
atque  armare  confirmando  Chrismate.  Ha¬ 
betur  autem  haec  forma  disertis  verbis  in 
Concilio  Florentino  in  Pontificali  Romano, 
et  apud  S.  Thom.  111  par.  quaest.  LXXII 
art.  4. 

Apud  antiquiores  auctores  non  habentur 
haec  omnia  verba,  et  hoc  ordine,  tamen  ha¬ 
betur  idem  sensus,  et  hoc  sufficit.  Nam  vis 
formae  Sacramentalis  posita  est  in  sensu, non 
in  sono,  aut  numero  litterarum :  alioqui  si 
quis  Graece,  aut  Hebraice,  aut  alio  idiomate 
ista  verba  proferret,  nihil  efficeret.  Igitur 
Ordo  Romanus,  qui  est  antiquissimus  liber, 
cum  ab  Alcuino,  et  Amalario  citetur,  qui 
fuerunt  ante  annos  800.  in  officio  Sabbathi 
sancti  describens  ritum  confirmationis,  dicit 
Episcopum  per  modum  orantis  haec  verba 
pronuntiare  :  «Signa  eos  Domine  signo  cru¬ 
cis»  ;  ac  deinde  cum  tangit  pollice  frontem, 
dicere  :  «  Ego  te  confirmo,  in  nomine  Patris, 
et  Filii,  et  Spiritus  sancti  ».  Ubi  videmus 
plane  eundem  sensum  verborum.  Neque  re¬ 
fert, quod  ibi  dicatur:  «  Signa  eum»,  et  nos 
dicamus  :  «  Signo  te  »  :  nam  semper  signi¬ 
ficamus  Deum  esse,  qui  signat  principaliter, 
et  hominem  qui  signat  ministerialiter  :  unde 
etiam  forma  Graecorum,  qua  in  Baptismo 
utuntur:  «  Baptizetur  servus  Christi»)  cen¬ 
setur  ab  omnibus  legitima,  etiam  si  nos  alio 
modo  dicamus.  Quod  etiam  in  Ordine  Ro¬ 
mano  non  habetur  [Chrismate  salutis)  non  vi¬ 
detur  multum  referre  :  nam  includitur  in 
verbo  ( Confirmo )  et  satis  ostenditur  ipsa  ac¬ 
tione  ,  Chrismate  illum  confirmari ;  quo¬ 
modo  idem  esset  si  quis  diceret, baptizo  te, 
vel  baptizo  te  aqua.  Quare  non  videtur  illa 
particula  essentialis,  licet  omitti  non  debeat, 


quia  Ecclesia  praescribit,  ut  dicatur :  que¬ 
madmodum  in  forma  Baptismi :  «  Ego  te 
baptizo  etc.  »  illud  (ego)  non  est  de  essentia, 
et  in  forma  Eucharistiae :  «  Hoc  est  enim 
corpus  meum  »,  illud  (enim)  et  in  forma  ca¬ 
licis  ( mysterium  fidei)  et  quaedam  alia  non 
sunt  de  essentia. 

Ex  quo  duo  quaedam  intelligimus.  Primo 
Alcuinum  in  lib.  de  divinis  officiis,  cap.  de 
Sabbato  sancto,  ubi  dicit,  Romae  Pontifi¬ 
cem,  cum  confirmat,  solitum  ungere  fron¬ 
tem,  et  dicere  :  «  In  nomine  Patris,  et  Filii, 
et  Spiritus  sancti  »,  non  integram  formam 
retulisse,  sed  solum  partem  :  nam  citat  Or¬ 
dinem  Romanum,  in  quo  expresse  habentur 
plura,  ut  jam  dixi.  Secundo  intelligimus, 
falli  quosdam ,  qui  existimant  Ambrosium 
posuisse  formam  Confirmationis,  cum  ait : 

«  Venisti  ad  sacerdotem;  quid  tibi  dixit? 
Deus  Pater  omnipotens,  qui  te  regeneravit 
ex  aqua,  et  Spiritu  sancto,  concessitque  tibi 
peccata  tua,  ipse  te  ungat  in  vitam  affer- 
nam  »,  lib. II  de  Sacramentis,  cap.  7.  Nam 
haec  verba,  quae  Ambrosius  ponit,  in  Ordine 
Romano  dicuntur  a  presbytero,  cum  linit 
verticem  baptizati ;  post  quam  caeremoniam 
sequitur  postea  Confirmatio  Episcopalis. 
Unde  etiam  Amalarius  lib.  I  de  officiis  Ec¬ 
clesiasticis,  cap.  27.  dicit,  ista  verba  esse 
presbyteri,  qui  solum  forma  deprecatoria 
utitur.  Episcopus  enim  non  solum  depreca¬ 
torie,  sed  etiam  ex  potestate  sua,  quam  a 
Deo  accepit,  dicit:  «Ego  te  confirmo». 
Porro  ex  Patribus  Ambrosius  satis  aperte 
hujus  formae  meminit,  cum  ait  in  lib.  de  iis, 
qui  initiant,  mysteriis,  cap.  7:  «  Serva  quod 
accepisti ;  signavit  te  Deus  Pater,  confirma¬ 
vit  te  Christus  Dominus  ».  Neque  est  mi¬ 
rum,  quod  quaedam  omiserit :  nam  eo  loco 
non  referebat  ipsam  formam,  sed  tantum 
revocabat  in  memoriam  Confirmatorum  ip¬ 
sum  ritum,  quo  fuerant  confirmati ;  ad  id 
autem  satis  erat  si  principalia  verba  com¬ 
memoraret. 

Non  debet  autem  mirum  videri,  si  Patres 
non  expresse  ponunt  hanc  formam :  nam 
neque  aliorum  Sacramentorum  formas  des¬ 
cribunt,  tum  quod  res  essent  omnibus  Chris¬ 
tianis  notse  ob  quotidianum  usum ,  tum 
etiam  ne  Gentilibus,  qui  libros  nostros  vide¬ 
bant,  proderent  ejusmodi  mysteria  sine  ne¬ 
cessitate.  Itaque  nullus  fere  est  veterum, qui 
disertis  verbis  scripserit  formam  Baptismi 
esse  :  «  Ego  te  baptizo,  in  nomine  Patris,  et 
Filii,  et  Spiritus  sancti»,  tantum  dicunt 

qui  enim  inungit,  manus  imponit  :  et  id¬ 
circo  utrumque  significari,  etiamsi  alterum 
tantum  exprimi  videatur.  Haec  solutio  pro¬ 
babilior  est.  Nam  constat  Apostolos  in  Con¬ 
firmatione  usos  esse  Chrismate ,  cum  id 
asserant  Dionysius,  et  Clemens;  et  praeterea 
unctionis  meminerint  antiquissimi  auctores, 
Theophiius  Antiochenus,  Tertullianus,  Cy¬ 
prianus,  Cornelius,  Origenes,  et  alii,  ante 
quos  non  fuit  ullum  Concilium  Oecumeni- 
cum,  in  quo  id  institui  potuerit.  Constat 
etiam  optandum  esse ,  ut  possit  defendi, 
Apostolos  semper  eadem  materia  usos,  et 
non  modo  una,  modo  altera  :  id  enim  tutius, 
et  expeditius  est.  At  cur,  quaeso,  id  non 
potest  defendi?  «  Quia,  inquiunt,  Lucas  me¬ 
minit  impositionis  manuum,  et  non  memi¬ 
nit  Chrismatis.  »  Sed  nec  usquam  Lucas, 
aut  alia  Scriptura,  aut  etiam  ullus  veterum 
dicit,  Apostolos  vario  modo  hoc  Sacramen¬ 
tum  ministrasse.  Et  praeterea  in  verbis  Lu¬ 
cae  posse  intelligi  etiam  Chrisma,  multis 
modis  probare  possumus  :  Apostolos  autem 
mutasse  materiam ,  nescio  an  ullo  modo 
probari  possit,  nisi  recentiorum  auctori¬ 
tate. 

Primo  igitur  sic  probd  :  Apostolos  sem¬ 
per  manus  imponendo  signasse  Chrismate, 
ac  proinde  Lucam  ritum  illum  compendio 
perstrinxisse,  et  ex  una  parte  rem  totam  in¬ 
tellexisse.  Nam  Patres,  qai  uno  in  loco  di¬ 
cunt  per  impositionem  manus  dari  Spiritum 
sanctum,  iidem  in  alio  loco  dicunt  dari  per 
unctionem  Chrismatis,  et  aliquando  utrum¬ 
que  simul  conjungunt ;  ex  quo  apparet 
utrumque  ad  ritum  hunc  pertinere,  et  illis 
perinde  esse,  sive  unum,  sive  alterum  ex¬ 
primant.  Tertullianus  libro  de  resurrectione 
carnis  supra  citato,  tractans  hunc  ritum, 
dicit,  carnem  ungi,  signari,  et  manus  im¬ 
positione  obumbrari  :  tamen  in  libro  de 
proscriptionibus  solum  exprimit  signari  in 
fronte ;  et  lib.  I.  in  Marcionem,  solum  ex¬ 
primit  unctionem;  libro  de  Baptismo  expri¬ 
mit  unctionem ;  et  manus  impositionem.  Ita 
videmus  unum  auctorem  modo  unam  par¬ 
tem,  modo  duas,  modo  tres  ejusdem  ritus 
exprimere ;  et  tamen  semper  rem  eamdem 
significare.  Cyprianus  lib.  I.  epist.  ult.  so¬ 
lum  meminit  unctionis;  lib.  II.  epist.  f. 
solum  meminit  manus  impositionis,  cum  de 
una  re,  et  eadem  loquatur ;  in  epistola  vero 
ad  Jubajanum,  cum  manus  impositione 


addit  signaculum  dominicum,  de  quo  nihil 
dixerat  in  prioribus  duabus  epistolis.  Sic 
etiam  Concilium  I  Arelatense,  cap.  8.  tan¬ 
tum  nominat  manus  impositionem ;  et  ta¬ 
men  Concilium  II  Arelatense  paulo  post 
celebratum,  et  eandem  rem  tractans,  ca¬ 
non.  17.  nominat  unctionem  Chrismatis. 
Damasus ,  et  Leo  supra  citati,  dicunt  non 
licere  Chorepiscopis  ungere  frontem  bapti- 
zatorum  Chrismate  :  et  tamen  Joannes  III, 
hoc  ipsum  decretum  citans ,  et  nominatim 
allegans  Damasum,  et  Leonem,  ne  semel 
quidem  meminit  Chrismatis,  aut  frontis, 
sed  perpetuo  hunc  ritum  vocat  manus  im¬ 
positionem  ;  ac  hujusmodi  exempla  plurima 
possent  adferri.  Quid  igitur  mirum  si  S.  Lu¬ 
cas  ex  una  parte  totum  ritum  significarit? 

Secundo,  idem  probo  alia  ratione.  Nam 
Patres,  quando  dicunt  solos  Episcopos,  per 
unctionem  Chrismatis  dare  Spiritum  sanc¬ 
tum,  semper  allegant  verba  Lucae  Act.  VIII. 
ut  patet  ex  Innocentio  epist.  1.  Damaso 
epist.  4.  Leone  epist.  88.  Cypriano  ad  Ju¬ 
bajanum  ,  Augustino  lib.  XV.  Trinit.  cap. 
26.  et  ex  aliis  supra  citatis.  Ergo  aut  Apos¬ 
toli  Actor.  VIII.  manus  imponendo  unge¬ 
bant  Chrismate,  aut  isti  omnes  Patres  male 
argumentantur.  Dices,  Bene  illi  argumen¬ 
tantur,  quia  licet  Apostoli,  Actor.  VIII.  non 
uterentur  Chrismate,  tamen  Chrisma  suc¬ 
cessit  in  locum  manus  impositionis,  qua 
illi  utebantur.  Sed  contra  ;  nam  si  ita  esset, 
saltem  aliquis  Patrum  aliquando  id  signifi- 
casset,  ut  intelligeremus  vim  argumenti  ip¬ 
sorum. 

Tertio, idem  probo  ex  aliis  similibus.Scrip- 
turm  locis,  ubi  brevissime  aliquid  compre¬ 
henditur,  et  tamen  necesse  est  plura  intel- 
ligere.  Exemplum  esse  potest,  quod  Paulus 
in  epistolis  ad  Timotheum  ,  et  ad  Titum 
semper  ordinationem  vocat  manus  imposi¬ 
tionem.  Exemplum  adfert  Augustinus  lib. 
de  fide  et  operibus,  cap.  9.  ex  cap.  VIII. 
Actor.  Ibi  enim  legimus,  Eunuchum  a  Phi¬ 
lippo  baptizatum,  cum  dixisset  :  Credo  Fi¬ 
lium  Dei  esse  Jesum  (f).  Augustinus  autem 
recte  notat  Lucam  per  compendium  rem 
attigisse,  sed  omnino  credendum  esse  de 
multis  aliis  interrogatum  Eunuchum,  et 
multas  alias  cajremonias  adhibitas  in  illo 
Baptismo.  Alterum  exemplum  esse  potest 
id,  quod  Lucas  ait,  Apcstolos  baptizasse  in 
nomine  Christi,  Actor.  VIII.  XIX.  et  alibi. 


(1)  Act.  VIII,  37. 

Nam  ut  supra  ostendimus,  Apostoli  bapti¬ 
zabant  in  nomine  Patris,  et  Filii,  et  Spiri¬ 
tus  sancti  :  sed  Lucas  id  per  compendium 
dicere  maluit,  sciens  rem  esse  notissimam. 
Aliud  exemplum  esse  potest  in  eo,  quod 
Paulus  ait  ad  Tit.  III.  nos  salvari  per  lava¬ 
crum  regenerationis  :  ubi  nihil  dixit  de 
verbo,  et  tamen  intellexit  sine  ullo  dubio 
lavacrum  cum  verbo,  ut  ipse  idem  alibi  ex¬ 
pressit  Ephes.  Y.  Et  multa  sunt  hujusmodi, 
qua?  longum  esset  recensere. 

Una  est  hic  difficultas,  quod  videtur  hsec 
nostra  solutio  repugnare  Innocentio  III,  cap. 
Cum  venisset,  extra  de  sacra  unctione,  et 
Concilio  Florentino  in  instr.  Armenorum. 
Nam  Innocentius  dicit,  per  frontis  Chrisma- 
tionem  designari  manus  impositionem  Apos¬ 
tolorum  :  Concilium  autem  dicit  loco  illius 
manus  impositionis  dari  nunc  in  Ecclesia 
Confirmationem. 

Respondeo  :  In  primis,  non  omnia  quae 
habentur  in  Decretis,  aut  Conciliis  ad  fidem 
pertinere,  sed  solum  ea,  quae  definiuntur  : 
hoc  autem,  ;de  quo  agimus  non  definitur, 
sed  tantum  obiter  dicitur  ad  rem  explican¬ 
dam. 

Dico  tamen  Secundo  et  melius,  ac  tutius, 
Innocentium,  et  Concilium  non  velle  dicere, 
Chrisma  esse  loco  impositionis  manuum, 
quasi  Apostoli  non  uterentur  Chrismate,  et 
nos  non  utamur  impositione  manus  :  sed 
velle  dicere,  id  ipsum  quod  Apostoli  facie¬ 
bant,  cum  dicebantur  imponere  manus,  fa¬ 
cere  nunc  Episcopos,  cum  dicuntur  Confir¬ 
mare,  vel  Chrismare.  Distinguitur  enim  in  his 
locis,  non  ritus  a  ritu,  sed  modus  loquendi 
a  modo  loquendi;  et  personae  a  personis; 
et  denique  illa  particularis  impositio  ma¬ 
nuum  ab  ista,  quae  modo  est  :  siquidem 
tunc  communiter  dicebatur  hoc  Sacramen¬ 
tum  impositio  manus,  nunc  dicitur  commu¬ 
niter  Confirmatio ;  praeterea  illam  dabant 
Apostoli,  istam  Episcopi ;  denique  illa  erat 
efficacior,  quia  cum  effectu  interno,  dabat 
etiam  externum,  et  cum  gratia  gratum  fa¬ 
ciente,  dabat  etiam  dona  gratis  data  lingua¬ 
rum,  et  miraculorum  etc.  Hac  ergo  ratione 
dici  potest  id,  quod  nunc  fit,  esse  loco  ejus, 
quod  tunc  fiebat,  licet  sit  idem,  quoad  sub¬ 
stantiam.  Et  quod  hic  sit  sensus  eorum  lo¬ 
corum,  probatur  dupliciter.  Primo ,  quia 
Concilium  ct  Innocentius,  non  dicunt,  Chris¬ 
ma  esse  loco  impositionis  manuum,  sed  Sa- 
crameutum  Confirmationis  esse  locq  imposi¬ 
tionis  manuum.  At  certe  Apostoli  omnium 
Tom.  III. 


consensu  dabant  Sacramentum  Confirma¬ 
tionis,  sive  adhibuerint  Chrisma,  sive  non. 
Secundo,  quia  Concilium  et  Innocentius 
ibidem  dicunt  Episcopos  esse  in  Ecclesia 
loco,  seu  vice  Apostolorum.  At  certe  Apos¬ 
toli  veri  Episcopi  erant,  licet  aliquid  etiam 
amplius  haberent. 

Secunda  objectio  Kemnitii  contra  ean¬ 
dem  propositionem  sumitur  ex  Patribus. 
Nam  ut  ipse  dicit,  Tertullianus  in  lib.  de 
Baptismo  dicit,  hanc  unctionem  sumptam 
esse  ex  veteri  disciplina,  id  est,  ex  Testa¬ 
mento  veteri;  proinde  non  a  Christo  insti¬ 
tutam.  Cyprianus  in  sermone  de  ablutione 
pedum,  dicit  has  caeremonias  non  a  Christo, 
sed  ab  hominibus  institutas,  et  in  sermone 
de  Chrismate  dicit,  relictam  esse  hanc  unc¬ 
tionem  ex  Testamento  veteri.  Basilius  ait, 
nullam  extare  ).oyov  ye^oappcvov  de  unctione 
Chrismatis.  Atque  ex  his  auctoribus  dicit 
Kemnitius  satis  aperte  refelli  mendacium 
Fabiani  Papae  et  Martyris,  qui  asseruit  hanc 
unctionem  a  Christo  ipso  Apostolis  tradi¬ 
tam. 

Respondeo,  Tertullianum  id  solum  asse¬ 
rere,  praecessisse  in  Testamento  veteri  fi¬ 
guras  hujus  Sacramenti;  ex  quo  nou  sequi¬ 
tur  non  esse  a  Christo  institutum  :  nam 
ibidem  asserit  diluvium  fuisse  figuram  Bap¬ 
tismi,  et  tamen  fatetur  Kemnitius  non  ne¬ 
gasse  Tertullianum  Baptismum  a  Christo 
institutum.  Cyprianus  in  sermone  de  ablu¬ 
tione  pedum  non  loquitur  de  Sacramento 
Confirmationis,  cum  dicit  caeremonias  Sa¬ 
cramentorum  ab  hominibus  institutas,  sed 
intelligit  alios  ritus,  quos  adhibemus  :  imo 
contrarium  colligitur  ex  hoc  auctore,  nam 
in  isto  sermone  de  ablutione  pedum,  dicit 
Christum  esse  auctorem  sui  Sacramenti,  et 
sermone  sequenti,  qui  est  de  Chrismate, 
dicit  hanc  unctionem  esse  divinitus  institu¬ 
tam;  et  esse  Sacramentum  :  ex  quo  certe 
colligitur  a  Christo  institutam.  Neque  ob¬ 
stat,  quod  asserat  manasse  ex  Testamento 
veteri,  quia  id  intelligit  ratione  figurarum,  ut 
diximus  de  Tertulliano.  Porro  Basilius  nihil 
affirmat  contra  nos,  aut  S.  Fabianum  :  ne¬ 
que  enim  aut  S.  Fabianus,  aut  nos  dicimus 
esse  scriptam  in  divinis  litteris  institutionem 
Chrismatis ;  sed  dicimus  haberi  ex  tradi¬ 
tione  non  scripta,  et  tamen  certissima;  et 
cui  fides  habenda  est,  ut  ipsi  verbo  scripto, 
ut  ibidem  scribit  Basilius,  libro  videlicet,  de 
Spiritu  sancto,  cap.  27.  Neque  id  repugnat 
iis,  quse  dicta  sunt  initio  capitis  superioris. 

Baptisma  dari  cum  invocatione  Trinitatis. 
Imo  Dionysius,  cap.  ult.  hierarchiae  Ec¬ 
clesiasticae  dicit  fas  non  esse  litteris  mandare 
verba,  quibus  in  administratione  Sacramen¬ 
torum  utitur  Ecclesia.  Et  Innocentius  I,  in 
epist.  1.  cap.  3.  de  Confirmatione  loquens : 
«  Yerba,  inquit,  dicere  non  possum,  ne  ma¬ 
gis  prodere  videar,  quam  ad  consultationem 
respondere.  »  Denique  ipse  etiam  Magister 
sentent.lib.IV  dist.  7.  noluit  verba  formae  hu¬ 
jus  Sacramenti  ponere :  tantum  ait,  formam 
esse  manifestam,  nimirum  verba,  quibus 
Episcopi  ubique  utuntur,  cum  hoc  Sacra¬ 
mentum  administrant. 


Sed  objectiones  haereticorum  videamus. 

Prima  objectio  Calvini  est  lib.  IV  Institut. 
cap.  19. §.  5. ubi  postquam  recitaverat  for¬ 
mam  illam  :  «  Signo  te  signo  crucis  etc. 
Pulchre,  inquit,  et  venuste,  sed  ubi  Dei  ver¬ 
bum  ?  »  Respondeo :  Dei  verbum  non  scrip¬ 
tum,  sed  traditum,  satis  testari  morem  uni¬ 
versae  Ecclesiae  Catholicae.  Nam  neque  alio¬ 
rum  Sacramentorum  formae  expresse  in 
Scripturis  habentur  :  nusquam  enim  scrip¬ 
tum  est,  in  Baptismo  dicendum  esse  :  «  Ego 
te  baptizo  ».  Et  praeterea  Calvinus  fatetur 
Ordinationem  ministrorum  esse  Sacramen¬ 
tum  in  eodem  cap.  19. lib.  IV.  Institut.  §.  31. 
et  tamen  nusquam  inveniet  verbum  in  Scrip¬ 
tura,  quod  cum  elemento  faciat  Sacramen¬ 
tum,  ut  ipse  requirit  de  Confirmatione.  Addo 
praeterea,  nos  in  genere  verbum  habere 
Act.  8.  ubi  dicuntur  Apostoli  orasse  cum 
manus  imponerent.  Nam  formae  Sacramen¬ 
torum  passim  a  Patribus  dicuntur  preces 
mysticae,  licet  interdum  proferantur  per 
verbum  indicantis:  nam  semper  a  Deo  cx- 
pectatur,  et  petitur  principalis  operatio  in 
Sacramentis.  Denique  II.  Cor.  I.  alludens 
Paulus  ad  formam  hujus  Sacramenti,  ex¬ 
pressit  principalia  verba,  cum  ait :  Qui  nos 
confirmat  Deus,  et  signavit  etc.  (1). 

Secunda  objectio,  §.  7.  «  Unde,  inquit, 
vocant  oleum  salutis?  quis  eos  in  oleo  salu¬ 
tem  quaerere  docuit  ?  «Et  infra  :»Hoc  vero 
non  a  me,  sed  a  Domino,  audacter  pronun- 
cio,  qui  oleum  vocant  oleum  salutis,  salu¬ 
tem,  qua;  in  Christo  est,  abjurant,  Christum 
abnegant,  partem  in  regno  Dei  non  habent. 


Oleum  ventri,  et  venter  oleo :  utrumque 
Dominus  destruet  » .  Respondeo  :  Totum 
hoc  argumentum  niti  Calvini  auctoritate. 
Nam  verbum  Dei  non  protulit,  quamvis  se 
ex  Dei  nomine  loqui  mentiatur,  ubi  dicatur 
salutem,  qua;  est  in  Christo,  abjurare,  qui 
oleum  Confirmationis  vocant  oleum  salutis. 
Et- quidem  si  in  oleo  sine  Christo  salutem 
quaereremus  aliquid  Calvinus  diceret,  sed 
cum  oleum  faciamus  instrumentum  dum¬ 
taxat  applicandae  gratiae  Christi;  mirum  est 
unde  suspicari  potuerit  Calvinus,  Christum 
negare,  qui  oleum  vocat  oleum  salutis.  Adde, 
quod  ejusmodi  phrases  sunt  in  Scripturis 
frequentissimae,  ut  IV.  Reg.  XIII. sagitta  sa¬ 
lutis,  II.  Cor.  VI.  dies  salutis,  Actor  XIII. 
verbum  salutis, Luc.  I.  scientia  salutis.  Adde 
etiam,  quod  Calvini  argumentum  non  minus 
valet  contra  aquam  Baptismi,  et  panem  Eu 
charistia;, quam  contra  oleum  Confirmationis: 
nam  et  illadicitur  lavacrum  regenerationis,  et 
renovationis,  Tit.  III.  et  panis  Eucharistiae  di¬ 
citur  panis  vitee,  Joan.  VI.  Respondet  ibi¬ 
dem  Calvinus  in  Sacramentis  duo  spectanda 
esse,  naturam  elementorum,  et  eam  esse  cor¬ 
ruptibilem,  et  salutem  adferre  non  posse;  et 
vim  spiritalem  a  verbo  Dei  impressam,  et 
ratione  illius  aquam  in  Baptismo,  et  panem, 
ac  vinum  in  Eucharistia  salutem  adferre. At 
cur,  quaeso,  non  idem  nos  de  oleo  dicere 
possumus  ? 

Tertia  objectio  est  Kemnitii  in  2  part. 
Examinis,  pag.  288.  forma  hujus  Sacra¬ 
menti  :  «  Signo  te  signo  crucis  etc.  »  non 
habetur  in  vetustis  scriptoribus,  nec  in  ipsis* 
Canonibus  etc.  Respondeo:  Jam  reddidi 
causam  hujus  rei. 

Quarta  objectio  ibidem.  In  ipsis  Pontifica¬ 
libus  non  est  eadem  lorma.  Nam  Gabriel 
recitat  quosdam  pro  «  Chrismate  salutis  », 
dicere:  «  Chrisma  sanctificationis»;  et  Ger- 
son  habet  formam:  «Firmo  te  signo  crucis, 
et  Chrismate  salutis».  Respondeo  :  Ista  om¬ 
nia  in  idem  coincidere  cum  nostra  forma : 
semper  enim  est  idem  sensus,  sive  dicas  Sa¬ 
lutis  ,  sive  sanctificationis,  sive  confirmo, 
sive  firmo  etc.,  quamvis  enim  oporteat  prae¬ 
scriptis  verbis  uti,  et  nihil  mutare,  et  qui 
secus  faciunt,  peccent,  tamen  (ut  saepe  dixi¬ 
mus)  dum  idem  sensus  manet,  semper  Sa¬ 
cramentum  conficitur  :  et  potest  facile  fieri, 
ut  in  variis  Ecclesiis  sit  aliqua  varietas  in 
vocibus,  modo  maneat  sententia  eadem  :  ut 


(1)  II.  Cor.  I,  21  et  22. 

etiam  patet  in  forma  Baptismi  Latinorum 
et  Graecorum. 


CAPUT  XI. 

De  effectu  hujus  Sacramenti. 

Duplex  est  Sacramenti  hujus  effectus. 
Unus,  quod  gratiam  confert  gratum  facien¬ 
tem,  et  quidem  majorem,  quam  ipse  Bap¬ 
tismus,  in  ordine  ad  roborandam  animam 
contra  Diaboli  impetus :  sed  minorem  iii 
ordine  ad  remissionem  peccati,  quia  non 
remittit  totam  poenam,  ut  facit  gratia  Bap¬ 
tismi.  Neque  est  opus  hic  aliquid  addere, 
cum  id  satis  copiose  probatum  sit  supra  in 
prima  Controversia :  inde  enim  probavi¬ 
mus,  Confirmationem  esse'  Sacramentum 
proprie  dictum,  quia  Scripturae,  et  Patres 
omnes  affirmant  dari  per  hanc  caeremoniam 
copiosissimam  gratiam,  atque  adeo  ipsum 
Spiritum  sanctum. 

Alter  effectus  est  character,  quo  adseribi- 
mur  in  Christi  militiam,  sicut  per  Baptis¬ 
mum  in  Christi  familiam.  Probatur  autem 
iste  character  Confirmationis,  eo  modo,  quo 
character  Baptismi,  ex  eo,  quod  non  potest 
repeti  Confirmatio.  Nam  supra  ostendimus, 
rationem,  cur  Sacramenta  quaedam  sint  ini- 
terabilia,  nullam  posse  reddi  sufficientem, 
praeter  characterem ;  quocirca  etiam  ab  ef¬ 
fectu  demonstratur  evidenter  character, 
cum  ostendimus  aliquod  Sacramentum  esse 
initerabile. 

Esse  autem  initerabilem  Confirmationem, 
Primo  expresse  probatur  ex  Apostolo. 
Hebr.  VI.  Non  iterum  jacientes  fundamen¬ 
tum  pcenitentice  ab  operibus  mortuis ,  et  fidei 
ad  Deum ,  baptismatum  doctrinae ,  impositio¬ 
nis  quoque  manuum  etc.  (4)  ubi  teste  Chrv- 
sostomo,  Theodoreto,  Theophylacto  et  aliis, 
Apostolus  per  impositionem  manuum  intel- 
ligit  Confirmationem,  qua3  dabatur  statim 
post  Baptismum ;  ac  docet  non  licere  ei,  qui 
lubitur  post  Baptismum  et  Confirmationem, 
iterum  redire  ad  Baptismum,et  Confirmatio¬ 
nem  :  haec  enim  sunt  fundamenta,  quae  non 
jaciuntur  nisi  semel.  Secundo  idem  patet  ex 
Concilio  Toletano  VIII,  can.  7. ubi  aperte  di¬ 
citur,  Chrisma  semel  collatum  reppti  non 


posse,  ut  nec  sacrum  Ordinem.  Item  ex 
Concilio  Tarraconensi,  et  ex  decreto  Gre- 
goriill,  apud  Gratianum,  distinet.  5. de  con¬ 
secratione,  can.  Dictum  est,  et  can.  De  ho¬ 
mine  :  quibus  adde  Concilium  Florentinum 
in  instruet.  Armenor. ,  et  Tridentinum 
sess.  VII. can.  9.  Tertio  idem  patet  ex  Patri¬ 
bus.  Nam  Cyprianus,  seu  quicumque  fuit 
auctor,  in  sermone  de  ablutione  pedum : 
«  Baptismum  ,  inquit,  repeti  Ecclesiasticae 
prohibent  regulae:  nemo  sacros  Ordines  se¬ 
mel  datos  iterum  renovat :  nemo  sacro  oleo 
lita  iterum  linit,  aut  consecrat:  nemo  impo¬ 
sitioni  manuum,  vel  ministerio  derogat  sa¬ 
cerdotum  :  quia  contumelia  esset  Spiritus 
sancti,  si  evacuari  posset,  quod  ille  sanctifi¬ 
cat,  vel  aliena  sanctificatio  emendaret,  quod 
ille  semel  statuit,  et  confirmat».  Augusti¬ 
nus  lib .  II  contra  litteras  Petiliani,  cap. 
404.  (ut  supra  notavimus)  aperte  docet,  Sa¬ 
cramentum  Chrismatis  semel  datum,  per¬ 
manere  etiam  in  pessimis, nec  unquam  abo¬ 
leri  :  ex  quo  manifeste  sequitur  repeti  non 
posse.  Similia  docet  Rabanus  lib. I. de  Instit. 
Clericorum,  cap.  30.  Amalarius  lib.  I.de  of¬ 
ficiis  Ecclesiasticis,  cap.  7.  et  alii  recen- 
tiores. 


CAPUT  XII. 

De  ministro  hujus  Sacramenti. 

Sequitur  controversia  quinta  ;  Utrum 
minister  Sacramenti  Confirmationis  sit  so¬ 
lus  Episcopus.  Et  quidem  lueretici  licet  hunc 
ritum  et  numero  Sacramentorum  auferant, 
tamen  etiamsi  Sacramentum  esset  ipsorum 
quoque  opinione,  negant  ad  solos  Episcopos 
ejus  ministerium  ullo  modo  pertinere.  Jo- 
annes  Wiclet'  lib.  IV.  Trialogi  cap.  14. 
apepte  negat  esse  Episcoporum  proprium 
munus  confirmare.  Idem  habet  Calvinus 
lib.  IV  Institut.  cap.  19.  §  10.  Kemnitius  in 
2.  part.  Examinis,  pag.  324.  et  alii  forte 
omnes,  pixesertim  cum  ipsi  vix  agnoscant 
differentiam  inter  Episcopum,  et  presbyte¬ 
rum,  ut  in  lib.  de  clericis  ostendimus. 

Ex  Catholicis  solus  est  Richardus  Arma- 
chanus,  qui  in  lib.  XI.  Armenicarum  qq. 
cap.  4.  existimat,  commune  esse  Episcopis, 


(1)  Hebr.  VI.  1  et  2. 

et  presbyteris  munus  confirmandi ,  atque 
ab  hoc  Armachano  arbitratur  Thomas 
Waldensis  lib.  II  de  Sacramentis,  cap  114. 
hausisse  WiclefTum  suam  haeresim  :  Fuit 
enim  Armachanus  paulo  antiquior  Wicleffo, 
quamvis  eodem  saeculo  vixerint.  Caeteri  om¬ 
nes  communi  consensu  docent,  solum  Epi¬ 
scopum  esse  proprium  hujus  Sacramenti  mi- 
nistum. 

Est  quidem  inter  Catholicos  quaestio,  an 
saltem  ex  dispensatione  possit  presbyter 
hoc  Sacramentum  conferre.  Nam  S.  Bona- 
vent.  Durandus  et  Adrianus  in  4.  dist.  7. 
contendunt  id  nullo  modo  committi  posse 
presbyteris ;  sed  S.  Thom.  3.  p.  quaest. 
LXXII.  art.  11.  et  omnes  ejus  discipuli,  et 
multi  alii  Theologi  in  IV  dist.  7.  ut  Ri- 
chardus,  Paludanus,  Marsilius,  et  alii,  et 
omnes  Canonistae  in  I.  dist.  93.  contrarium 
docent  :  et  quidem  longe  verius  est,  quod 
isti  posteriores  affirmant.  Nam  Ambrosius 
in  cap.  4.  ad  Ephes.  testatur  in  jEgypto 
presbyteros  confirmare  in  absentia  Episco¬ 
porum,  neque  reprehendit  eum  usum. 
Gregorius  lib.  3.  epist.  26.  apertissime 
permittit  presbyteris  Sardiniae,  ut  in  absen¬ 
tia  Episcoporum  'confirment  :  et  quia  cor¬ 
ruptus  est  hic  locus  Gregorii,  forte  a  fautori¬ 
bus  contrariae  sententiae  ;  (nam  dicit  se 
permittere,  «  ut  baptizandos  ungant,  » 
cum  dicere  deberet,  «  ut  baptizatos»)  con¬ 
feratur  hic  locus  cum  epist.  9.  ejusdem  lib. 
3.  inde  enim  manifeste  apparebit  corruptio 
Si  quidem  in  epist.  26,  dicit,  se  permittere, 
quod  in  epist.9.  prohibuerat :  prohibuerat  au¬ 
tem,  ne  presbyteri  ungerent  in  fronte  baptiza¬ 
tos. Unde  etiam  Gratianus, et  S. Thomas  hunc 
locum  ita  citant,  ut  esse  debet,  non  ut  modo 
legitur  in  codicibus  impressis.  Praeterea 
Concilium  Arausicanum  I,  can.  I.  et  2.  et 
Toletanum  I,  can.  20.  et  Martinus  Bracaren- 
sis,  cap.  32.  Graecarum  Synodorum,  et 
Florentinum  in  instr.  Armenorum ,  idem 
habent.Denique  Concilium  Trident.sess.  VII. 
can.  3.  de  Confirmatione,  ideo  ait,  ordina¬ 
rium  ministrum  esse  Episcopum,  ut  indica¬ 
ret,  posse  extraordinaria  potestate  idem 
fieri  etiam  a  presbytero.  Ex  quo  apparet 
error  Kemnitii,  qui  in  suo  Exam.  part.  2. 
pag.  223.  dicit,  [Concilium  definivisse  con¬ 
tra  S,  Thom.  et  alios  quosdam  doctores, 
imo  et  contra  ipsum  S.  Gregorium,  so¬ 
lum  Episcopum  esse  ministrum  Confirma¬ 
tionis. 

Sed  his  omissis,  probatur  Catholica  veri¬ 


ta?  apertissimo  Scripturae  testimonio.  Nam 
Actor.  VIII,  missi  sunt  Petrus,  et  Joannes, 
ut  per  impositionem  manuum  darent  Spiri¬ 
tum  sanctum  iis,  quos  Philippus  in  Samaria 
baptizaverat ;  et  Actor.  XIX,  Paulus  ipse 
Apostolus  manus  imponit  illis,  quos  alii 
baptizaverant.  At  certe  nulla  videtur  posse 
fingi  causa,  cur  soli  Apostoli  manus  impo¬ 
nant  ;  imo  cur  ad  hoc  ipsum  veniant  ex 
uno  loco 'ad  [alium,  nisi  quia  hoc  munus 
proprie  pertinet  ad  primum  gradum  Eccle¬ 
siasticum,  qui  est  sine  controversia  Episco¬ 
palis. 

Ad  hoc  Wicleffus  respondet,  illos,  quos 
Philippus  baptizaverat,  forte  non  fuisse 
legitime  baptizatos,  et  ideo  rursus  fuisse 
baptizandos  ab  Apostolis ,  ut  acciperent 
Spiritum  sanctum. 

Sed  haec  solutio  ineptissima  est.  Nam  quis 
credat, (Philippum  Diaconum  post  acceptum 
Spiritum  sanctum  non  recte  baptizasse?  et 
deinde  si  erant  rebaptizandi,  quid  opus  erat, 
ut  Apostoli  venirent  ex  Hierusalem?  non 
poterant  significare  per  litteras,  aut  alium 
mittere,  qui  illos  rite  baptizaret?  Denique 
Apostoli  cur  tantum  imposuerunt  manus, 
et  non  etiam  baptizarunt,  si  illi  non  erant 
rite  baptizati  ?  Neque  obstat,  quod  dicantur 
baptizati  in  nomine  Domini  Jesu,  et  non 
in  nomine  Trinitatis.  Nam  (ut  supra  osten¬ 
dimus)  Lucas  breviter  describit  ritum 
Baptismi,  ex  parte  intelligi  volens  totum. 

Calvinus  loco  citato  respondet ,  quod 
Apostoli  fecerunt  non  posse  tribui  Episcopis, 
aut  certe  non  solis  Episcopis.  Nam  Episcopi 
non  sunt  Apostoli  :  quod  si  tenent,  quoad 
aliquid,  locum  Apostolorum,  eundem  lo¬ 
cum  tenent  etiam  presbyteri.  Nam  alio- 
qui  non  liceret  presbyteris,  sed  solis  Epis¬ 
copis  communicare  sub  utraque  specie  :  id 
enim  soli  Apostoli  in  ecena  Domini  fece¬ 
runt. 

Respondeo  :  Episcopos  solos  simpliciter, 
et  absolute  Apostolis  succedere.  Observan¬ 
dum  enim  est  in  Apostolica  auctoritate  con¬ 
tineri  omnem  Ecclesiasticam  potestatem. 
Erant  enim  Apostoli  primum  Christiani,  et 
membra  Ecclesiae.  Secundo  erant  Sacerdo¬ 
tes.  Tertio  summi  Sacerdotes.  Quarto  summi 
non  uno  in  loco,  sed  in  toto  orbe  terrarum, 
poterant  enim  ubique  praedicare,  baptizare, 
ordinare,  leges  ferre,  punire  ete,  Sed  hoc 
ultimum  in  solo  Petro  fuit  ordinarium  mu¬ 
nus,  in  caeteris  extraordinarium,  et  quasi 
delegatum  :  et  idcirco  soli  Petro  succedi 

videmus,  non  autem  ulli  alteri  Apostolo  in 
illa  summa  in  totum  orbem  potestate.  Cae- 
tera  tria  erant  omnibus  ordinaria.  Quare 
licet  omnes  Christiani  aliquo  modo  succe¬ 
dant  Apostolis,  quatenus  illi  fuerunt  primi 
Christiani  :  et  omnes  Sacerdotes  eisdem 
Apostolis  succedant,  quatenus  illi  fuerunt 
primi  Sacerdotes  :  et  omnes  Episcopi  eisdem 
succedant,  quatenus  illi  fuerunt  primi 
summi  Sacerdotes  :  famen  soli  isti  simplici¬ 
ter  illis  succedunt,  quia  succedunt  in  tota 
eorum  ordinaria  auctoritate,  in  qua  sola 
succedi  potest.  Idque  patet  etiam  ex  praxi, 
et  testimonio  Sanctorum.  Nam  si  quis  petat, 
quis  successit  Apostolo  Jacobo?  omnes  res¬ 
pondent,  Episcopus  Ilierosolymae.  Quis 
Apostolo  Joanni  ?  Episcopus  Ephesinus.  Ad 
haec  Concilium  Neocaesariense  can.  13.  Da- 
masus  in  epist.  4.  de  Chorepiscopis.  Hiero¬ 
nymus  in  epist.  ad  Marcellam  de  erroribus 
Montani.  Leo  epistola  88.  Augustinus  in 
Psal.  XLIV  in  illud  :  Pro  Patribus  nati  sunt 
tibi  filii  (1) ;  et  alii  veteres  passim  affirmant, 
Episcopos  Apostolis  succedere. 

Sed  dices,  unde  scimus  Apostolos  manus 
imposuisse,  Actor.  8.  ut  Episcopos,  et  non 
ut  presbyteros,  vel  ut  Apostolos  per  extra¬ 
ordinariam  potestatem  ?  Respondeo  :  quod 
non  ut  presbyteri,  inde  constat,  tum  quia 
Scriptura  numquam  tribuit  hoc  officium  nisi 
ipsis  Apostolis,  cum  alia  officia,  ut  praedi¬ 
candi,  et  baptizandi  tribuat  etiam  aliis  in¬ 
ferioribus  ministris:  quod  non  ut  Apostoli 
per  extraordinariam  potestatem,  colligitur 
tum  ex  eo,  quod  Heb.  VI  numeratur  haec 
manus  impositio  cum  reliquis  ordinariis 
Ecclesiae  ritibus  ;  tum  ex  eo,  quod  semper 
in  Ecclesia  mansit  ista  consuetudo,  ut  Epis¬ 
copi  manus  imponerent  baptizatis. 

Secundo,  probatur  eadem  veritas  testimo¬ 
niis,  et  traditione  Ecclesiastica.  Nam  Conci¬ 
lia,  Pontifices  et  Patres  citati  in  prima 
controversia,  communi  consensu  docent, 
solos  Episcopos  esse  proprie  Sacramenti 
hujus  ministros  ;  idque  probant  ex  cap.  ATII 
Actor. 

Tertio,  probatur  etiam  ratione.  Nam  con¬ 
firmatio  est  complementum ,  et  perfectio 
Baptismi ;  proinde  convenit,  ut  a  primario 
ministro  detur :  sic  enim  in  omnibus  aliis 
rebus  ultima  forma  imprimitur  a  primo 
agente.  Praeterea  in  Confirmatione  adseribi- 
mur  ad  Christi  militiam  ;  adseribere  autem 


ad  militiam,  proprium  est  Ducum,  et  Impe¬ 
ratorum. 

Neque  argumenta  Calvini,  et  Ivemnitii 
difficulter  solvuntur.  Argumentum  primum 
Calvini  :  Error  est  Donatistarum,  quod  Sa¬ 
cramentum  pendeat  a  dignitate  ministri. 
Respondeo  :  Si  de  dignitate  morali  agatur, 
verum  est,  si  de  Ecclesiastica,  falsissimum. 
Alioqui  esset  etiam  error  Donatistarum, 
quod  soli  presbyteri  ministrent  corpus  Do¬ 
mini,  imo  et  Baptismum,  secundum  Calvi¬ 
num.  Secundum  argumentum  :  Presbyteri 
succedunt  Apostolis,  ut  patet  de  ministerio 
Eucharistiae,  quod  solis  Apostolis  commis¬ 
sum  fuerat.  Respondeo  :  Apostolos  in  ultima 
ccena  presbyteros  creatos  fuisse,  non  au¬ 
tem  Episcopos ;  Episcopi  enim  post  resur¬ 
rectionem  facti  sunt,  cum  eis  diceretur, 
Joan.  XX.  Ecce  ego  mitto  voselc.  (2).  Itaque 
presbyteri  in  aliqua  re  Apostolis  succedunt, 
sed  non  in  omnibus,  neque  absolute,  ut  dixi¬ 
mus. 

Tertium  argumentum,  I.  Timoth.  IV. 
Paulus  ait  :  Noli  negligere  gratiam ,  quee  data 
est  tibi  per  impositionem  manuum  presbyte~ 
rii  (3) ;  et  Ananias  Actor.  IX  imposuit  ma¬ 
nus  Paulo  ,  et  tamen  non  erat  Episcopus. 
Respondeo  ad  hoc  argumentum,  quod  est 
Armachani ;  Non  tractari  eo  loco  de  Con¬ 
firmatione,  sed  de  Ordinatione  Timothei: 
et  praeterea  per  illam  vocem  (Presbyterii) 
intelligi  chorum  presbyterorum,  id  est,  Epis¬ 
coporum,  ut  exponunt  Chrysostomus ,  et 
alii  :  multi  enim  Episcopi,  unum  Episco¬ 
pum  ordinant ;  unus  autem  solus  confirmat. 

Ad  illud.de  Anania,  quod  mutuo  accepit 
Calvinus  a  Wiclcffo,  ut  ille  ab  Armachano  ; 
dico  Ananiam  imposuisse  manum  Paulo  ad 
hoc,  ut  visum  reciperet,  ut  ibidem  legimus. 
Quare  non  fuit  conlirmatoria,  sed  curatoria 
illa  impositio  manus  ;  unde  facta  est 
ante  Baptismum  ,  non  postea  ,  ut  fieri 
debet  Confirmatio  :  neque  descendit  tunc 
visibiliter  Spiritus  sanctus  ,  sed  cecide¬ 
runt  tamquam  squamae  ab  oculis  ejus  : 
«  At,  inquiunt,  Ananias,  cum  imponeret 
manus,  dicebat  :  Salve  frater,  Dominus 
Jesus  misit  me,  ut  videas,  et  implearis  Spi¬ 
ritu  sancto  :  igitur  finis  illius  impositionis 
manus  fuit  donum  Spiritus  sancti.  »  Respon¬ 
deo  :  Ananiam  exposuisse  simul  finem 
proximum  et  remotum  sui  adventus.  Finis 
enim  proximus  erat,  curatio  a  caecitate, 


(1)  Psal.  XLIV,  17.  —  (2)  Joan.  XX,  22.  —  (3)  I.Tim.  IV.  14. 

finis  remotus,  perfecta  justificatio,  et  infu¬ 
sio  Spiritus  sancti,  quam  paulo  post  con¬ 
secutus  est  Paulus  per  Baptismum.  Unde 
paulo  antea  describitur  visio  Pauli,  qua  ante 
praevidit,  quod  futurum  erat  :  Et  vidit,  in¬ 
quit  Lucas,  virum  introeuntem  ad  se,  Ana- 
niam  nomine ,  et  imponentem  sibi  manum ,  ut 
visum  7'ecipiat  (I);  et  cap.  XXII.  Actor,  ubi 
narrat  ipse  Paulus  totam  hanc  historiam, 
nihil  se  accepisse  dicit  ab  Anania,  nisi  de¬ 
pulsionem  caecitatis,  et  postea  Baptismum. 
Est  autem  valde  probabile  Paulum,  ut  cae- 
teros  Apostolos,  immediate  a  Deo  accepisse 
Confirmationem  sine  humana  impositione 
manuum. 

Argumentum  Quartum  :  Si  jure  divino 
Episcoporum  est  proprium  confirmare, 
quomodo  id  etiam  presbyteris  Gregorius 
concessisse  legitur?  Respondeo  :  Jure  divi¬ 
no  solos  Episcopos  esse  ordinarios  mi¬ 
nistros  hujus  Sacramenti.  At  non  inde  se¬ 
quitur,  quin  extraordinaria  concessione  id 
possit  etiam  presbyteris  convenire  :  sicut 
etiam  jure  divino  proprium  est  Episcoporum 
praedicare;  et  tamen  eorum  concessione 
praedicant  etiam  Presbyteri,  et  aliquando 
etiam  Diaconi. 

Sed  instant  quidam  Catholicorum  :  Con¬ 
firmare,  aut  convenit  Episcopo  ratione  ordi¬ 
nis,  aut  ratione  jurisdictionis.  Si  ratione, 
ordinis,  nullo  modo  potest  id  concedi  iis, 
qui  non  habent  eum  ordinem,  ut  patet  in 
similibus ;  nec  enim  potest  ulla  dispensatione 
fieri,  ut  Diaconus  consecret  (Eucharistiam. 
Si  ratione  jurisdictionis  :  ergo  posset  Epis¬ 
copus  non  consecratus  confirmare ;  quia 
habet  ipse  ordinem  presbyteralem,  et  juris¬ 
dictionem  Episcopalem.  Respondeo  :  Con¬ 
firmare  esse  actum  ordinis,  et  eum  ordinem 
esse  etiam  in  presbytero,  saltem  inchoatum, 
et  imperfectum.  Observandum  est  enim 
characterem  Episcopalem,  sive  sit  alius  a 
presbyterali,  sive  idem  extensior,  et  major, 
esse  potestatem  absolutam,  et  perfectam, 
et  independentem  conferendi  Sacramenta 
Confirmationis,  et  Ordinis,  et  ideo  non  so¬ 
lum  posse  Episcopum  sine  alia  dispensatione 
confirmare,  et  ordinare ,  sed  etiam  non 
posse  impediri  ab  ulla  superiori  potestate, 
quin  revera  Sacramenta  ista  conferat,  si 
velit,  licet  peccet,  si  id  faciat ,  prohibente 
summo  Pontifice  :  characterem  autem  pres¬ 
byteralem  esse  quidem  potestatem  absolu¬ 


tam,  perfectam,  et  independentem,  quoad 
Sacramentum  Baptismi ,  et  Eucharistiae  ; 
esse  autem  potestatem  inchoatam,  imperfec¬ 
tam,  et  dependentem  a  voluntate  superioris, 
quoad  Sacramentum  Confirmationis.  Quo¬ 
circa  nisi  perficiatur  per  dispensationem  su¬ 
perioris  ea  potestas,  presbyter  confirmando 
nihil  ageret,  at  si  perficiatur,  jam  ex  ipso 
suo  charactere  confirmabit.  Id  quod  minus 
mirum  videbitur,  si  cogitemus,  characte¬ 
rem  non  esse  Physicam  aliquam  potentiam, 
quae  Physice  aliquid  operetur,  (tunc  enim 
difficile  esset  intelligere  quomodo  posset 
perfici  per  dispensationem  Pontificiam)  sed 
esse  signum  divini  cujusdam  pacti,  quo 
Deus  concurrit  ad  effectum  Sacramentalem 
producendum  cum  eo,  qui  habet  characte¬ 
rem,  et  non  cum  aliis  :  facile  enim  est  in¬ 
telligere,  unum  characterem  esse  signum 
pacti  absoluti,  alium  autem  esse  signum 
pacti  conditionati.  Sed  de  his  hactenus. 

Quintum  argumentum  est  Kemnitii,  loco 
citato.  Scriptura  ignorat  differentiam  Epis¬ 
copi  et  presbyteri.  Respondeo  :  Non  Scrip¬ 
tura  id  ignorat,  sed  Kemnitius  Scripturam 
ignorat.  Nam  I.  Timoth.  VI.  cum  dicitur  : 
Adversus  presbyterum  accusationem  noli  re¬ 
cipere,  niii  sub  duobus,  aut  tribus  testibus  (2)  ; 
apertissime  tantum  discrimen  ponitur  inter 
Episcopum  et  presbyteros  ,  quantum  est 
inter  principem,  et  ejus  subditos.  Quocirca 
Aeriani  ob  hoc  ipsum  haeretici  dicuntur  ab 
Epiphanio  haeres.  75.  et  Augustino  haeres. 
53.  quod  negaverint  hoc  discrimen. 

Sextum  argumentum  ejusdem  Kemnitii. 
Hieronymus  in  Dialogo  contra  Luciferianos 
dicit,  ob  honorem  sacerdotii  fieri,  ut  soli 
Episcopi  manus  imponant,  non  ob  legis  ne¬ 
cessitatem.  Respondeo  :  Locum  hunc  pro 
nobis  maxime  facere.  Nam  Hieronymus  non 
negat,  solis  Episcopis  licere  Confirmationem 
dare  post  Baptisma  ;  imo  hoc  affirmat, 
et  infra  id  ipsum  probat  exemplo  Apostolo¬ 
rum,  qui  in  Samariam  profecti  sunt,  ut  eos 
confirmarent,  quos  Philippus  baptizaverat. 
Et  praeterea  causam  reddit,  cur  id  voluerit 
Dominus  proprium  esse  Episcoporum  ;  quia 
id  requirebat  honor  summi  sacerdotii. 
Nam  ut  paulo  post  ipse  idem  magis  explicat, 
necesse  est  in  singulis  Ecclesiis  esse  unum 
Episcopum,  ne  si  multi  sint  pares,  et 
non  ad  unum  summa  referatur,  schismata 
fiant.  Hinc  igitur  Dominus  voluit,  quaedam 


(1)  Act.  IX,  12.  —  (2)  I.  Tim.  V,  19. 

esse  propria  Episcoporum,  ut  inde  eorum 
eminentia  supra  caeteros  appareret.  Illud— 
autem  (non  ob  legis  necessitatem)  non  refer¬ 
tur  ad  legem  ministrandi  confirmationem, 
sed  ad  legem  consequendae  salutis  :  si¬ 
gnificat  enim  Hieronymus  non  esse  ne¬ 
cessarium  ad  salutem  absolute,  ut  quis  ab 
Episcopo  confirmetur  ;  nam  etiam  sine  tali 
Confirmatione  per  solum  Baptisma  salvari 
potest.  Unde  continuo  subjungit,  explicans 
quod  dixerat  :  «  Non  ob  legis  necessitatem; 
alioqui  lugendi  essent,  qui  in  vinculis  a 
presbyteris,  vel  diaconis  baptizati  ante  mo¬ 
riuntur,  quam  ab  Episcopis  invisantur.  » 
Quod  si  id  non  placeat,  dici  potest,  loqui 
Hieronymum  de  lege,  quae  sumatur  ex  na¬ 
tura  rei,  ut  sensus  sit;  id  esse  tributum  solis 
Episcopis,  non  ob  legis  necessitatem,  id  est, 
non  quod  id  necessario  requirat  natura  rei, 
quasi  aliter  fieri  non  posset ;  sed  quia  vo¬ 
luit  Dominus  hac  re  honorare  Episcopalem 
dignitatem. 

Septimum  argumentum.  A  multis  jam 
annis  in  Germania  nulli  fere  Episcopi  con¬ 
firmant,  sed  suffraganei  quidam,  qui  sunt 
fictitii  Episcopi,  et  larvee  Episcoporum  po¬ 
tius,  quam  Episcopi.  Respondeo  :  Suffra- 
ganeos  esse  veros  Episcopos,  quia  et  Ordi¬ 
nationem  habent,  et  jurisdictionem,  licet 
careant  possessione  propriae  Ecclesiae.  Quo¬ 
circa  licet  non  possint  extra  suam  Ecclesiam 
confirmare  sua  auctoritate,  possunt  tamen 
si  ad  id  invitentur  a  proprio  Episcopo. 


CAPUT  XIII. 

De  cieremoniis  Confii'inationis. 

Duplices  sunt  caeremoniae  in  hoc  Sacra¬ 
mento.  Primum  enim  multae  caeremoniae 
adhibentur  in  consecratione  Chrismatis  fe- 
ria  5.  in  ccena  Domini.  Deinde  quaedam 
etiam  adhihentur  in  ipsa  collatione  hujus 
Sacramenti. 

Ac  ut  a  Primo  genere  incipiamus,  trac¬ 
tant  de  ritu  consecrationis  omnes,  qui  scri¬ 
bunt  de  divinis  officiis,  cap.  de  feria  5.  in 
coena  Domini,  ut  Isidorus,  Alcuinus,  Ama- 
larius,  Itabanus,  Rupertus  et  alii. 

Fiunt  autem  quatuor  caeremoniae.  Primo 
benedictiones  olei,  et  balsami  per  oratio¬ 


nes  :  et  hoc  reprehendi  non  potest,  cum 
Apostolus,  I.  Timoth.  -I.  dicat,  omnia  sanc¬ 
tificari  per  verbum  Dei,  et  orationem. 

Secundo  fiunt  etiam  benedictiones  olei 
et  balsami  per  signum  crucis  :  ac  ne  id 
quidem  reprehendi  potest,  cum  sine  hoc 
signo  nihil  consecrari  possit,  ut  testantur 
omnes  fere  Patres,  sed  praecipue  Chrysos- 
tomus  horail.  55.  in  Matth.  et  in  libro  quod 
Christus  sit  Deus;  et  Augustin.  tract.  118. 
in  Joan.  et  ser.  181.  de  tempore,  cap.  3. 

Tertio,  halat  Episcopus  aliquoties  super 
ampullam  Chrismatis.  Et  quidem  haec  cae¬ 
remonia  ridicula,  et  magica  videtur  haere¬ 
ticis  :  nam  id  aperte  scribit  Kemnitius,  pag. 
285.  et  Calvinus  ad  hanc  caeremoniam  res¬ 
pexit,  cum  ait  lib.  IY  Institut.  cap.  19.  §.  10. 
Chrisma  faBtido  anhelitu  inquinari  :  tamen 
et  antiquissima  est,  cum  ejus  meminerint 
auctores  citati,  Amalarius  et  alii ;  et  praete¬ 
rea,  ab  exemplo  Domini  sumpta,  qui  in 
Apostolis  insufflavit,  Joan.  XX.  ut  ea  cae¬ 
remonia  demonstraret,  Spiritum  sanctum 
in  eos  descendere.  Et  sane  cum  vult  Eccle¬ 
sia  descensum  sancti  Spiritus  designare  ad 
aliquid  sanctificandum;  quo  meliori  signo 
uti  potest,  quam  eo,  quo  Christus  ipse  ad 
rem  eandem  designandam  uti  voluit?  Quod 
si  magica  est  ha)c  caeremonia,  Christum 
Magiae  doctorem  faciemus,  quod  est  impium 
et  blasphemum.  Neque  magica  dici  potest 
ulla  caeremonia,  nisi  cum  effectus  mirabilis 
expectatur  a  Diabolo,  cum  quo  foedus  ineunt 
magi  :  nos  autem  effectum  a  Diabolo  nul¬ 
lum  expectamus,  sed  a  solo  Deo,  a  quo  id 
per  orationes  petimus ,  ut  saepe  dictum 
est. 

Quarta  caeremonia  est,  quod  Chrismajam 
consecratum  ,  salutatur  ab  Episcopo,  et 
Presbyteris,  his  verbis  :  «  Ave  sanctum 
Chrisma.  «Atque  hanc  caeremoniam idolola- 
tricam  esse  dicunt  adversarii.  Tilmannus 
Heshusius,  lib.  de  erroribus  Pontificiorum, 
tit.  22.  num.  26.  «  Chrisma,  inquit,  tantum 
non  adorandum  :  Siquidem  haec  verba  dici 
jubent  :  Ave  sanctum  Chrisma.  »  Repre¬ 
hendit  etiam  hanc  caeremoniam  Kemnitius, 
pag.  289.  et  Calvinus  lib.  IY.  Institut.  cap. 
19.  §.  21.  Sed  inepte  in  primis  ad  idolola¬ 
triam  hoc  referunt,  cum  aliud  sit  salutare, 
aliud  adorare  :  alioqui  etiam  Dominus,  qui 
Matth.  ult.  dixit  mulieribus  :  Avete,  eas 
adorasse  diceretur.  Adhibetur  quidem  Chris¬ 
mati  consecrato  reverentia ,  quia  est  res 
sacra,  et  vim  habet  ut  Dei  instrumentum 

sanctificandi  :  sed  non  adoratur  ut  Deus, 
alioqui  etiam  Hebraei  idololatrae  fuissent, 
qui  arcam  Domini  ligneam  adorabant;  id- 
que  faciebant  Propheta  monente  Psalm. 
XCVIII.  Adorate  scabellum  pedum  ejus,  quo¬ 
niam  sanctum  est  (1).  Dices  :  ridiculum  vide¬ 
tur  salutare  rem  inanimam.  Respondeo  : 
id  esse  usitatissimum,  in  signum  gratula¬ 
tionis  etiam  res  inanimas  salutare,  ac  si  vi¬ 
verent,  et  sentirent.  Ita  Nazianzenus  orat, 
ad  160.  Patres  cum  Episcopatu  se  abdica¬ 
ret,  vale  dicit  cathedrae,  templo,  psalmo¬ 
dia1,  aliisque  id  genus  rebus.  Hieronym.  in 
epist.  de  obitu  Paulae,  describit  salutatio¬ 
nem  quam  B.  Paula  ad  Bethlehem  habuit, 
cum  eam  primum  vidit.  Imo  et  .Eneas  apud 
Virgilium  in  VII.  Eneidos  Italiam  salutat, 
cum  eam  primum  ingreditur.  Suntque  ejus¬ 
modi  exempla  plane  infinita. 

Jam  vero  in  ipsa  Confirmatione  praeter 
caeremoniam  essentialem  ungendi,  et  si¬ 
gnandi  frontem  cruce;  adhibentur  etiam 
aliae  octo  caeremoniae.  Prima  ut  susceptor 
adsit,  sicut  in  Baptismo,  qui  confirmandum 
offerat  Episcopo.  Estque  haec  caeremonia 
antiquissima,  ut  patet  ex  decretis  antiquo¬ 
rum  Pontificum,  et  Conciliorum,  quae  ci¬ 
tantur  a  Gratiano,  30.  quaest.  1.  can.  Si 
quis;  et  can.  de  his;  et  quaest.  4.  can.  Si 
quis  ex  uno ;  et  de  Consecrat,  dist.  4.  can. 
in  Catrfchismo. 

Secunda,  ut  variae  preces  dicantur  super 
confirmandos,  et  quidem  cum  manus  im¬ 
positione;  quem  ritum  solum  adversarii 
non  reprehendunt. 

Tertia,  ut  confirmato  pax”  detur  rab  Epis¬ 
copo,  in  signum  acceptae  gratiae  Spiritus 
sancti,  cujus  effectus  est  pax. 

Quarta,  ut  confirmatum  Episcopus  manu 
leviter  cedat,  ut  is  intelligat  se  contra  igno¬ 
miniam,  et  verba  pro  Christo  ferenda,  pa- 
/  tientia  praecipue  armandum. 

Quinta,  ut  fascia  ligetur  frons,  tum  ne 
Chrisma  facile  defluat,  tum  ut  significet, 

(1)  Psal.  XCVIII,  5.  -  (2)  I.  Joan.  II,  27. 


acceptam  gratiam  diligenter  conservandam, 
juxta  illud  I.  Joan.  II  :  Unctionem,  quam  ac¬ 
cepistis,  maneat  in  vobis  (2).  Sed  in  hae  re 
servanda  est  Ecclesia)  consuetudo  :  alicubi 
enim  ad  septem  dies  frontis  fascia  conser¬ 
vatur,  alicubi  ad  tres,  alicubi  continuo  ablui¬ 
tur,  et  exsiccatur  Chrisma  a  sacerdotibus, 
ut  fascia  opus  non  sit. 

Sexta,  ut  ad  septem  dies  non  lavetur  ca¬ 
put,  seu  frons.  Cujus  ceeremonise  meminit 
Ilugo  lib.  II.  de  Sacramentis  par.  7.  cap.  6, 
Tertullianus  lib.  de  Baptismo  scribit  a  die 
Baptismi  per  totam  hebdomadam  Christia¬ 
nos  lavacro  abstinere  solitos  :  quod  quidem 
faciebant  non  tantum  ob  Baptismum,  sed 
etiam  et  fortasse  praecipue  ob  Chrisma, 
quod  eodem  die  dari  solebat. 

Septima,  ut  in  Sabbato  Paschae,  et  Pen¬ 
tecostes  detur  Confirmatio,  quia  videlicet 
iis  diebus  dari  debet  Baptismus,  ut  supra 
diximus.  Hoc  tamen  tempore,  quia  ut  plu¬ 
rimum  non  dantur  simul  haec  Sacramenta, 
laudabilis  est  consuetudo  multorum  Epis¬ 
coporum,  ut  in  festis  Pentecostes  praecipue 
confirment,  quia  nimirum  in  eo  festo  data 
est  prima  Confirmatio  a  Deo  sanctis  Apos¬ 
tolis. 

Octava,  ut  a  jejunis  detur,  et  accipiatur 
confirmatio  ;  de  qua  re  extant  canones  Con¬ 
ciliorum  ,  apud  Gratianum  de  Consecrat, 
dist.  5.  can.  Ut  jejuni,  et  can.  Ut  Episcopi. 

Ad  haec  omnia  Kemnitius  addit  pag.  323. 
mirum  esse  cur  Pontificii  malint  has  suas 
caeremonias,  quam  examen  puerorum,  pro¬ 
fessionem  fidei,  et  adhortationem;  ac  tra¬ 
gice  queritur,  a  nobis  ista  omnia  rejici,  nec 
pati  nos  velle  ullam  emendationem.  Sed 
sunt  ista  omnia  verba  otiosa.  Nos  enim  ni¬ 
hil  horum  rejicimus,  sed  volumus  omnia 
fieri  suo  loco,  et  tempore;  nec  patimur  no¬ 
bis  eripi  Sacramentum  a  Christo  institutum, 
et  caeremonias  a  Patribus  traditas  praetextu 
examinis  puerilis.  Ac  de  Sacramento  Con¬ 
firmationis  satis  dictum  est. 

